
La primul contact cu această carte am avut sentimen- 
tul că ascult o muzică ce mă încântă ori de câte ori o aud. 
În interpretarea lui Cristian Presură, această compoziție 
grandioasă care e Fizica ajunge să sensibilizeze și urechile 
cel mai puțin educate științific. 

Când am făcut primii pași în această lume fascinantă 
a fizicii, am citit tot felul de articole (cam haotic, e drept), 
aproape orice îmi cădea în mână. Mai peste tot găseam er- 
presii de genul „după cum bine se știe...“ și urma o formulă 
necunoscută mie. Această erprimare mă soca de fiecare dată 
și îmi dădea sentimentul că sunt prea neinstruit în tai- 
nele fizicii moderne. Abia mai târziu am înţeles că lucrările 
științifice sunt un șir întreg de contribuții cu specializări 
foarte înguste, de abordări și modele care ajung să se impună 
doar în urma testării lor erperimentale. De aceea, multe ase- 
menea modele ajung la lada de gunoi, sunt complet uitate. 
Doar câteva se impun și devin adevărate teorii ce contribuie 
la înţelegerea modului în care e alcătuită și funcționează 
lumea înconjurătoare. Cartea de față conţine tocmai aceste 
cunoștințe bine verificate și acceptate, adevărate „după cum 
bine se știe“. 

Întrebări care au frământat omenirea, cum ar fi: de unde 
venim și încotro ne îndreptăm sau din ce suntem alcătuiți 
și după ce legi funcționează lumea înconjurătoare, au fost 
puse dintotdeauna. Primele noțiuni și concepte științifice 
au apelat la senzorii umani de lumină, presiune, tempera- 
tură etc. Apoi au fost concepute diverse instrumente care 
au extins domeniile de sondare a lumii fizice, fie că e vorba 
de lumea universului macroscopic sau a celui microsco- 
pic. Cunoașterea lumii înconjurătoare a evoluat odată cu 
evoluţia instrumentelor de care aceasta a dispus, ajungând 
ca astăzi să fie utilizate mari acceleratoare de particule, 
cum este Large Hadron Collider (LHC) de la CERN, Geneva, 
cu care se sondează și se testează cele mai îndrăznețe 
modele de structurare și funcționare ale materiei, cum e 
modelul standard. 

Vechii greci credeau că la baza structurii și functio- 
nării lumii înconjurătoare stau patru elemente constitu- 
tive: pământul, apa, aerul și focul. În accepțiunea actuală, 
aceste elemente constitutive sunt quarcii și leptonii ca ele- 
mente de structură, alături de cele patru forțe de interactie 
dintre ele, mediate prin bosonii de schimb corespunzători, 
respectiv fotonii pentru interacția electromagnetică, gluo- 
nii pentru interacția nucleară tare, bosonii W și Z pentru 

interacția nucleară slabă și gravitonii pentru interacția 
gravitațională, iar în cele din urmă bosonii Higgs. 

Descrierea unificată a tuturor forţelor de interacţie a 
început cu cea a lui Newton, care a arătat că forţa care face 
ca mărul să cadă din pom este aceeași cu cea care ține 
planetele pe orbitele proprii în mișcarea lor de revoluţie în 
jurul Soarelui. Apoi Mazwell a arătat că forța electrică și 
cea magnetică sunt două aspecte ale uneia și aceleiași forțe 
electromagnetice, care în diverse situaţii se manifestă fie 
sub formă electrică, fie sub formă magnetică. Mai târziu, 
Weinberg, Glashow și Salam au aratat că interacţia elec- 
tromagnetică, la rândul ei, este doar o manifestare particu- 
lară a unei interacții mai generale, interacția electroslabă, 
care include și interacția nucleară slabă. În prezent se fac 
eforturi deosebite pentru a obține o descriere unificată a 
tuturor înteracțiilor din natură, prin includerea și a in- 
teracției nucleare tari (actualul model standard), iar apoi 
și a celei gravitaționale. 

Toate aceste încercări teoretice de unificare se fac în 
paralel cu testările ezperimentale din marile laboratoare ale 
lumii ale diverselor modele ezistente. Cercetările din aceste 
laboratoare se desfășoară pe un front foarte larg, de la des- 
coperirea de noi particule elementare, cum ar fi detectarea 
recentă a bosonului Higgs ca piesa lipsă din modelul stan- 
dard, și până la studiul materiei și energiei întunecate sau 
al găurilor negre. Parcurgând cartea lui Cristian Presură 
veți ajunge să înțelegeți toate aceste noțiuni, cum ar fi 
modelul standard, unificarea îinteracţiilor din natură, ma- 
teria și energia întunecată, găurile negre etc. Fiind scrisă 
de un fizician pasionat, care a pătruns și înțeles tainele 
fizicii moderne, scrisă cu rigoarea și competența unui spe- 
cialist, cartea este un valoros îndrumar atât pentru infor- 
marea unui public dornic să cunoască fizica modernă, cât 
și pentru a călăuzi pașii unui tineret instruit, care posedă 
cunoștințe generale și de matematică la nivel de liceu, sau 
chiar a celui care dorește să urmeze o carieră în domeniul 
științific sau tehnic. De altfel, deducţiile și demonstrațiile 
din carte (plasate în căsuțe separate), împreună cu ane- 
zele, sunt adevărate lecţii de fizică utile inclusiv studenților 
de la facultăţile de fizică sau politehnică. 

În cuprinsul acestei cărți veţi găsi toate abordările ac- 
tuale ale fizicii moderne, începând cu mecanica newto- 
niană, aplicată la mișcarea corpurilor cerești, trecând la 
electromagnetism, folosit ca model pentru toate câmpurile 

fizice din natură, și ajungând la teoria relativității. Ca 
implicații ale teoriei relativității, sunt abordate printre al- 
tele ezpansiunea universului, găurile negre sau materia și 
energia întunecată. 

Trecând la mecanica cuantică, sunt abordate postula- 
tele acestui capitol al fizicii moderne, greu de acceptat 
chiar și de către mulţi fizicieni formați în concepția unei 
fizici deterministe, și, de asemenea, este relevat caracterul 
non-local al proceselor cuantice. 

Prin unificarea teoriilor clasice de câmp și a mecanicii 
cuantice s-a elaborat cea mai completă și precisă teorie 
cuantică de câmp - electrodinamica cuantică. Una dintre 
consecințele importante ale acestei teorii este legată de in- 
terpretarea vidului cuantic nu ca un spațiu cu desăvârșire 
gol, ci ca unul umplut cu o sumedenie de particule virtu- 
ale, datorate fluctuațiilor locale energetice, cu producere 
și anihilare permanentă de particule. Existenta acestora a 
fost demonstrată ezperimental, de exemplu prin deplasa- 
rea Lamb a nivelelor energetice dintr-un atom. 

Trecând în continuare la particulele elementare, cunoș- 
tintele actuale arată că elementele de structură ale parti- 
culelor elementare sunt la nivelul quarcilor și leptonilor. 
Interacțiile lor electromagnetică și slabă sunt descrise prin 
teoria electroslabă. Interacţia tare dintre aceste elemente 
de structură este descrisă de cromodinamica cuantică, e 
drept încă nedefinitivată pentru distanțe mari. Aceasta 
funcționează și descrie deocamdată procesele de interacție 
tare la distanțe mai mici de 10'6 m între quarci. 

În final sunt abordate fenomene și teorii aflate în topul 
lucrărilor teoretice și ezperimentale actuale. Printre aces- 
tea amintim modelul standard, modelul marii unificări, 


modele dincolo de modelul standard, cum ar fi teoria su- 
persimetriilor sau teoria corzilor și a supercorzilor. 

Majoritatea fizicienilor care se încumetă să scrie o 
asemenea carte rezistă cu greu tentației de a folosi un 
limbaj matematic atotcuprinzător, cu numeroase formule, 
uneori greu de digerat pentru un nespecialist. Un aseme- 
nea cititor obișnuit vrea doar să rămână cu iluzia întelege- 
rii lumii fizice și să „apuce“ câțiva termeni mai so fisticaţi 
cu care apoi să se arate „bun“ cunoscător în ale fizicii la 
diverse discuţii și întâlniri mondene. În acest sens, cartea 
lui Cristian Presură este cu atât mai valoroasă cu cât se 
adresează în egală măsură unui cititor neavizat și unuia bun 
cunoscător al formalismului matematic. Parafrazându-l pe 
Richard Feynman, pot spune că pentru a studia fizica există 
două posibilități: fie urmaţi timp de cinci ani cursurile fa- 
cultății de fizică, fie citiți această carte. 

În cazul cărţii de față, Cristian Presură îi împacă atât 
pe cei mai cârcotași, care nu acceptă nimic fără demon- 
strație, cât și pe cei care vor doar să afle cum funcționează 
fizica în cele mai ascunse cotloane ale lumii materiale, 
care sunt legitățile ce guvernează această lume și care sunt 
posibilitățile de a folosi aceste legi. Legile fizicii, spre deo- 
sebire de cele sociale, nu pot fi supuse la vot, nu pot fi ig- 
norate sau ocolite. Ele sunt plasate deasupra tuturor și 
guvernează întregul univers. Ele pot fi doar cercetate și even- 
tual descoperite, acesta fiind de altfel și obiectivul prin- 
cipal al cercetării științifice. 


Dr. MIRCEA PENŢIA 

Institutul Naţional de Fizică şi Inginerie Nucleară, 
Bucureşti-Măgurele 

cercetător ştiinţific asociat CERN, Geneva 


Lucrarea de față a fost posibilă cu sprijinul mai mul- 
tor prieteni și colaboratori. Nimic din următoarele pagini 
nu aparţine autorului, în afară de greșeli. Ţin de aceea 
să le mulțumesc celor care au citit manuscrisul și mi-au 
făcut observații prețioase pe marginea lui: domnul profe- 
sor Emil Vinteler (Universitatea din Cluj), domnul profesor 
Alexandru Nicolae (Universitatea Politehnica din București), 
domnul profesor Dan Milici (Universitatea din Suceava), 
dr. Catalina Petrașcu (Laboratori Nazionali INFN, Italia), 
dr. Valentin Curtef (Universitatea Wiirzburg, Germania), 
dr. Lucian Ancu (Universitatea Berna, Elveția) și dr. 


Radu Ionaș (Universitatea Edinburgh, Scoţia). Mulţumiri 
speciale li se cuvin doamnei Aurelia Lupei și domnului 
academician Voicu Lupei pentru susținerea constantă 
de-a lungului timpului, și domnului Vlad Zografi pentru 
răbdarea uimitoare de care a dat dovadă corectând ma- 
nuscrisul. Le mulțumesc de asemenea tuturor celor care 
și-au dat acordul pentru reproduceri. Nu în ultimul rând 
țin să le mulțumesc soției și copiilor care mi-au fost ală- 
turi în decursul acestei strădanii. 
CRISTIAN PRESURĂ, 
Eindhoven, septembrie 2014 

Începuturile astronomiei 


Obiectul fizicii este universul material în care trăim, 
iar scopul ei este în esență explicitarea comportamentu- 
lui acestui univers. Pentru aceasta, fizica are nevoie de un 
limbaj și de o metodă de analiză. În prima secţiune vom 
discuta puţin forma acestui limbaj (matematica) și limită- 
rile sale. În secţiunile ce urmează vom exemplifica metoda 
de analiză cu ajutorul unor noţiuni de astronomie. 


1. Limbajul naturii și limitele sale 


Einstein spunea odată că lucrul cel mai de neînțeles este 
că lumea poate fi înțeleasă. Ciudat, nu? Ne-am fi așteptat 
ca lumea să fie o colecţie haotică de întâmplări singulare și 
complet imprevizibile, un univers în care se poate întâmpla 
orice și oricând. Dar universul își are legile lui, pe care 
oamenii de știință încearcă să le descopere. 

Ploaia, de exemplu, cade mereu de sus în jos și nu ne 
așteptăm să ne punem umbrela sub picioare atunci când 
ieşim din casă. Există deci o lege a ploii, care ne spune că 
picăturile acesteia cad în jos. Fenomenul are loc mereu în 
același fel, în mod natural. Observaţia scoate în evidenţă, 
o ordine în univers, ordine relevată de știință prin experi- 
mente repetabile. 

Să observăm că ordinea universului o „citim” în limbajul 
matematicii. Dacă avem două monede de cinci lei, știm că 
sunt în total zece lei. Dacă trenul pleacă din București 
la o oră și știm cât de repede merge, putem prezice când 
ajunge la Râmnicu Vâlcea. Poziţia unei stele o măsurăm 
pe cer și o scriem în caiet cu ajutorul unor numere. Putem 
prezice unde se va află steaua peste două ore, dacă luăm în 
calcul rotația boltei cerești în jurul Pământului, adunând 
și înmulțind numere. 

Matematica stă la baza fizicii și a modului de percepere 
a universului. Fără să numărăm nu putem aborda pro- 
blema ordinii universului, iar fără să învăţăm să rezolvăm 
integrale nu vom rezolva ecuaţiile fizicii. Matematica este 
limbajul naturii, aşa cum s-a afirmat adeseori. 

Desigur, se prea poate ca această afirmaţie să fie falsă și 
niște extraterestri să găsească un alt limbaj al naturii. La 
urma urmei misticii au altă părere, spunând că universul 


»a 

O mână ce o desenează pe cealaltă, într-o cu- 
noscută lucrare a artistului olandez Maurits Escher. Care 
mână este a Creatorului și care mână aparține creaţiei 


Figura 1.1: 


sale? „Drawing Hands” (c) 2010 The M.C. Escher 
Company - the Netherlands. Toate drepturile rezervate. 
Imagine folosită cu permisiunea www.mcescher.com. 


este înțeles prin intuiţie, iar poeţii spun că universul ne 
„vorbește” prin frumuseţea naturii. În cartea de faţă noi 
ne vom limita la limbajul matematicii pentru a descoperi 
tainele universului material. 

Matematicianul Bertrand Russell (1872-1970) a în- 
cercat să încapsuleze toată logica matematicii în car- 
tea sa „Principia mathematica”, pentru a demonstra 
noncontradicția și completitudinea matematicii, fără, să 
reușească decât parţial. Pentru cei curioși, „Principia ma- 
thematica” este o carte atipică. După o scurtă introdu- 
cere, urmează mii de propoziţii logice care se deduc una 
din alta. Este ca și cum Russell ar încerca să ne convingă 
că universul are o structură logică, ce se reconstruiește fo- 
losind propoziţii logice deduse una din alta, cu ajutorul 
unor reguli definite dinainte. 

Foarte încântați, mulţi oameni de știință au ridicat ma- 
tematica în sfera abstractului, undeva dincolo de univers, 

necontaminată de timp și spaţiu. Cu toate acestea, mate- 
maticianul Kurt Gödel (1906-1978) a demonstrat (culmea, 
matematic!) că și matematica își are limitele ei. În esență, 
Gödel ne spune că matematica este un doar limbaj, care 
face parte din această lume și care nu poate descrie com- 
plet însăși lumea din care face parte. Cu alte cuvinte, nu 
ne așteptăm să explicăm întreg universul, odată ce facem 
parte din el. Nu este nevoie să fim filozofi ca să ne dăm 
seama că, în acest caz, nu putem explica totul. 

Matematica este o parte a acestei lumi, la fel cum eu sau 
dumneavoastră suntem parte a ei. Relaţia 1 + 1 = 2 este 
valabilă pentru toată lumea. Dacă pun un măr lângă altul, 
am două, oricine este de acord cu asta, atâta timp cât 
nu se întâmplă nimic fizic cu merele. Și, fiindcă așa stau 
lucrurile pentru toţi, cădem de acord și construim limbajul 
matematicii. Cu toate acestea, pentru că matematica este 
o construcţie a lumii (în fond, o jonglerie cu mere), nu 
ne așteptăm ca ea să descrie întreaga lume din care face 
parte. 

Nu numai obiectele pe care le folosim fac parte din 
lume, dar chiar și imaginația noastră este contaminată 
de lume, căci ea imită și copiază comportamentul aces- 
tei lumi. Poetul german Johann Wolfgang Goethe spunea 
că noi nu inventăm nimic, ci doar redescoperim. De aceea 
nu ne așteptăm ca matematica să poată explica complet 
însăşi lumea din care face parte și care a creat-o, căci ar 
naște contradicții prin referinţe la ea însăși. 

Pentru a arăta de ce autoreferinţa este importantă, să 
considerăm enunţul „Propoziția aceasta este falsă” și să 
observăm că el nu este nici adevărat, nici fals. Dacă 
enunţul este adevărat, atunci propozitia este falsă, și deci 
enunţul însuși (la care face referire propoziţia) este fals, 
ajungându-se la o contradicţie. Dacă enunţul este fals, 
atunci propoziţia trebuie să fie adevărată, ceea ce implică, 
automat ca și enunţul (la care face referire propoziţia) tre- 
buie să fie adevărat. Ajungem iarăși la o contradicţie. 
Vedem astfel că enunţul precedent nu este nici adevărat, 
nici fals. Observăm însă că acest enunţ conţine o referinţă 
la el însuși. 

Într-un mod asemănător, Kurt Gödel a arătat la în- 
ceputul secolului trecut că matematica conţine anumite 
propoziţii despre care nu se poate demonstra nici că 
sunt adevărate nici că sunt false, și deci este incompletă. 
Metoda lui Gödel este pe cât de interesantă, pe atât de 
eficientă. Astfel, Gödel urmărește ideile lui Russell, care 
recunoaște că matematica (și în general orice fel de limbaj) 
este o colecţie de simboluri. Gödel însă are ideea genială 
de a considera că aceste simboluri sunt chiar numere! 

Exemplul cel mai simplu este cel al jocului opera Gusti, 
un joc pe care copiii îl joacă pentru a-și transmite mesaje 
„secrete”. În acest joc, o parte din litere sunt înlocuite cu 
cifre, prin identificarea „operagusti”=, 1234567890”. De 
exemplu, cuvântul „toiag” se scrie ca „91056”. Desigur, 
în cazul jocului nu avem cifre suficiente să acoperim toate 
literele, așa încât vom avea și cuvinte precum „5c123409” 
sau „c5d”. 

În cazul logicii matematice, Gödel a rescris toate 
propoziţiile logice cu numai șapte cifre, prin niște artificii 
ingenioase, care au minimizat simbolurile folosite. Toate 
simbolurile de bază din propoziţiile logice, de exemplu 
„sau” și cuvântul „egal”, erau descrise de una dintre cele 
șapte cifre. În final, fiecare propoziţie logică era exprimată, 


EHe alo) lo) eS it ile] 
HANNAN ei =) 


>> Rolle] SI alui) iile] 
5 — Dol aloe) ANHEL] 


Re] (69) Ea) lo) [5] (6 
-HANNAN lose] 


AR xN) 
x(R) = 10*10-10*10-*10-*10: ... = 10 

Figura 1.2: Câte numere reale avem? Pentru fiecare ci- 
fră a numărului real avem zece alegeri. În figură este 
ezemplificat numărul real 0,42745.... Numărul total 
X(R) de numere reale este un produs al acestor posibilități 
X(R) = 10.10....:10..... Dacă notăm cu x(N) nu- 
mărul infinit de elemente al mulţimii numerelor naturale, 
atunci avem x(R) = 10x). Interesant este că cele două 
numere X(N) și x(R) sunt infinități diferite, pentru că nu 
poate fi găsită o relaţie bijectivă între mulțimile pe care le 
reprezintă. 


printr-o succesiune de cifre, adică un număr. Adeverirea, 
unei propoziţii este de asemenea reprezentată de un nu- 
măr, iar negarea acelei propoziţii este un alt număr. Să 
remarcăm și că o succesiune de propoziţii devine o succe- 
siune de numere. A demonstra sau a nega o propoziţie se 
reduce la a găsi succesiunea de numere (conform unor re- 
guli bine stabilite) care duce la unul din cele două numere 
care afirmă propoziţia sau o neagă. 

În principiu, ne-am aştepta ca orice propoziţie care 
poate fi formulată să fie nu numai falsă sau adevărată, 
dar şi demonstrabilă. În limbajul lui Gödel, aceasta în- 
seamnă că pentru orice propoziţie logică trebuie să găsim 
o succesiune de numere care conduce la numărul ce repre- 
zintă afirmaţia sau negația propoziției. Gödel însă a arătat 
că există propoziții matematice pentru care nici unul din- 
tre cele două numere (reprezentând afirmaţia sau negația 
propoziției) nu poate fi construit ca o succesiune de numere 
ale propoziţiilor intermediare. Cu alte cuvinte, matema- 
tica este incompletă, existând propoziții despre care nu se 
poate demonstra nici că sunt false, nici că sunt adevărate. 

Demonstrația lui Gödel folosește faptul că metalimba- 
jul (adică limbajul logicii) a devenit acum o succesiune 
de numere, succesiune căreia i se poate și ei atașa un alt 
număr. Pe de altă parte, acest metalimbaj (limbajul ma- 
tematicii), scris cu numere, se referă tocmai la numere! 
Ne aflăm atunci într-o situaţie contradictorie, când vrem 
să descriem o lume (lumea numerelor, a matematicii) cu 

instrumente aparţinând aceleiași lumi (tot numere, simbo- 
lurile noastre, dar care descriu de această dată metalim- 
bajul). Propoziția construită de Gödel care nu poate fi 
demonstrată, este de fapt enunţul menţionat de noi deja, 
„Propoziția aceasta este falsă”, scris în metalimbajul nu- 
merelor și care se referă, tot la numere. 

Teorema de incompletitudine a lui Gödel nu a rămas 
în aria filozofiei. Astfel, matematicienii chiar au găsit o 
propoziție matematică care nu se poate demonstra nici că 
e falsă nici că e adevarată. Ea se referă la numărul de 
elemente pe care le au diferite mulțimi (finite sau infinite), 
număr ce poartă denumirea de cardinal în matematică. 

Astfel, paradoxal, numărul infinit de elemente al 
mulțimii numerelor naturale (cardinalul numerelor natu- 
rale) este diferit de numărul infinit al elementelor mulţimii 
numerelor reale (cardinalul numerelor reale). Ciudat nu? 
Două numere infinite care sunt diferite. Acest lucru este 
posibil, pentru că nu există o relaţie bijectivă (unu la unu) 
între elementele celor două mulțimi (vezi figura 1.2). 

Ne putem întreba dacă există mulţimi infinite al căror 
cardinal să se afle între cel al numerelor naturale și cel al 
numerelor reale (care este evident mai mare). Asemănător 
teoremei lui Gödel, matematicienii au arătat că nu vom 
demonstra niciodată răspunsul la această întrebare, pen- 
tru că ea nu are o succesiune de propoziţii logice care să 
conducă la afirmarea sau negarea ei! 

Este desigur fascinant să știm cu siguranță că nu putem 
demonstra vreodată răspunsul la o întrebare anume. În 
acest fel testăm în mod direct limitele cunoașterii noastre 
umane prin intermediul matematicii. 


2. Forma Pământului 


În această secţiune vom exemplifica metoda de lucru din 
fizică printr-o scurtă introducere în astronomie, pornind de 
la observaţii simple, accesibile și nouă, dar care ascund în 
ele esenţa lucrurilor. 

Pentru grecii antici, răsăritul și apusul zilnic al Soarelui 
era o enigmă. Unii, de exemplu Xenofan (570-480 î.H.), 
credeau că Soarele este o colecţie de pietre de foc, care se 
adună în fiecare dimineaţă ca să formeze Soarele, pentru a 
se despărţi apoi seara. Alţii credeau că Soarele este mereu 
altul în fiecare dimineaţă. Era greu de spus pe atunci ce 
este Soarele. 

Astăzi, putem aduce următorul argument pentru natura 
Soarelui. Dacă am măsura mișcarea Soarelui pe cer, am 
găsi că ea este uniformă, cu o viteză de 5 grade pe oră. 
Aceasta, conduce la o rotaţie de 360 de grade în 24 de ore 
(adică într-o zi), reprezentând unghiul subîntins de un cerc 
complet. Pentru noi este atunci ușor să presupunem că 
Soarele descrie un cerc complet și deci ocolește Pământul 
(vezi Figura 1.3). Acesta este un exemplu în care am des- 
crie un fenomen fizic (mișcarea Soarelui) printr-un model 
matematic (mișcarea circulară uniformă), pentru că mode- 
lul matematic explică în esenţă comportamentul observat. 

Pentru vechii greci, argumentele de mai sus nu erau așa 
de clare, însă o parte dintre ei au ajuns la aceeași concluzie, 

Figura 1.3: Mișcarea zilnică a Soarelui pe cer, în diverse 
anotimpuri. De observat că Soarele se mișcă aparent pe 
cer cu o viteză de 15° pe oră, adică ezact 360° pe zi, atât 
cât îi trebuie ca să ocolească Pământul. 


cum că Soarele ocolește Pământul. Faptul că Pământul 
poate fi ocolit a fost acceptat greu, căci el părea uriaș și 
nimeni nu îi văzuse capătul. Dar dacă poate fi ocolit, în- 
seamnă că are formă. Indienii credeau că Pământul este 
plat ca o farfurie, purtat pe spate de un elefant. Mulţi din- 
tre filozofii greci credeau însă că Pământul este rotund, în 
special deoarece cercul era considerat o formă perfectă. 
Dintre ei s-au remarcat Pitagora (570 î.H. - 495 î.H.), 
Eudoxos (408 î.H. - 355 î.H.) şi filozoful Aristotel (384 
î.H. - 322 î.H.), care au contribuit la formarea acestor idei, 
adăugând informaţii despre eclipsele de Lună. 

În momentele de eclipsă (care are loc mereu noaptea), 
Luna dispare pentru moment de pe cerul nopţii într-un con 
de umbră, iar Soarele nu se vede oricum. Cu toate acestea, 
putem încerca să aflăm poziţia eztrapolată a Soarelui de 
cealaltă parte a Pământului, dacă avem un ceas care să 

Figura 1.4: Poziția Lunii și a Soarelui în momentul 


eclipsei de Lună. Poziţia Soarelui este obținută prin ez- 
trapolare, tinând cont că se mișcă cu o viteză aparentă de 
15° pe oră. 

indice ora din noapte, căci știm că Soarele se deplasează 
cu 15 grade pe oră pe un cerc în jurul Pământului. În 
acest fel vom calcula unde ajunge Soarele la orice oră din 
noapte, de cealaltă parte a Pământului în raport cu Luna, 
extrapolând poziţia Soarelui pe cer. 

Putem prin urmare măsura nu numai poziţia Lunii în 
nopţile cu eclipsă de Lună, dar și poziţia eztrapolată a 
Soarelui (de cealaltă parte a Pământului) în același mo- 
ment al nopţii. Vom remarca atunci că poziția extrapolată 
a Soarelui este exact opusă celei a Lunii faţă de Pământ, 
deducând de aici că cei trei aștri sunt aliniaţi în spaţiu în 
timpul eclipsei (vezi figura 1.4). 

Ajungem la aceeași concluzie ca și aceea susținută 
de Aristotel, care spunea că, în timpul eclipsei, umbra 
Pământului ajunge precis pe Lună și că ea este cea care 
ascunde Luna și creează efectul de eclipsă (vezi figura 1.9). 
Cum această umbră este rotundă, Pământul trebuie să fie 
rotund la rândul lui, a dedus Aristotel în scrierile sale. 
O demonstraţie strălucită, am zice noi astăzi, căci astfel 
s-a născut întreaga astronomie. Dacă Pământul poate fi 
ocolit și e rotund, unde se află el și cât de departe sunt 
Soarele sau Luna? Dar stelele? Cât de mare este atunci 
Pământul? 

Iată cum, pornind de la o simplă observaţie și gândind 
alfel decât majoritatea, câţiva oameni au putut avansa 
atât de mult în înţelegerea fenomenelor care ne înconjoară. 
Acum toți gândim ca Aristotel, dar să nu uităm să-i că- 
utăm printre noi pe cei puţini care anticipează gândirea 
diferită a următoarelor milenii. Să nu uităm să privim cu 
alti ochi lumea din jurul nostru. 


nui 


3. Dimensiunea Pământului 


Să ne reamintim că expediţia lui Cristofor Columb către 
Indii a fost finanțată de spanioli, după ce portughezii l-au 
refuzat. Se crede adeseori greșit că navigatorul Columb a 
fost refuzat de portughezi pentru că aceștia nu au crezut 
că Pământul e rotund, și ca atare Columb nu ar fi putut 
ajunge în Indii ocolindu-l. 

De fapt, portughezii erau de acord că Pământul este 
rotund, la fel ca cei mai mulţi învăţaţi ai secolului XV, nu- 
mai că toţi susțineau și că dimensiunile Pământului sunt 
prea mari pentru a fi străbătute de corăbiile modeste ale 
vremii. „După părerea noastră, Indiile sunt prea departe 
pentru a le atinge ocolind Pământul”, trebuie să fi spus 
învățații. „O să mori de sete până acolo, sau de scorbut”, 
vor fi continuat ei. Columb însă nu a ascultat, pentru că 
el credea greșit că Pământul este mai mic decât în reali- 
tate, că Asia este mai mare și că se poate ajunge la ea de 
la celălalt capăt, i-a convins pe spanioli și a plecat. Din 
fericire pentru el, Columb a întâlnit America în calea sa, 
pentru că altfel ar fi murit sigur până să atingă pământul 
Indiilor! Ca să vedeţi că descoperirile se fac și pornind de 
la premise false atunci când norocul ne stă în drum, ceea, 
ce se întâmplă însă destul de rar. 

De fapt, primul care a măsurat dimensiunile Pământului 
rotund a fost grecul Eratostene (276î.H.-194î.H.), cu mai 

Figura 1.5: Cum a măsurat grecul Eratostene raza 
Pământului. Știind înălțimea bătului (2 m), umbra lui în 
Alezandria (25 cm) și distanta dintre Syene și Alezandria 
(800 de km), puteți estima raza Pământului? 


mult de o mie de ani înaintea lui Cristofor Columb 
(1451-1506). Să vedem cum a măsurat Eratostene di- 
mensiunile Pământului fără a-l înconjura, și fără a avea 
la dispoziţie laboratoare de milioane de euro. 

Eratostene a observat umbra unui băț în două orașe 
egiptene, în același moment la amiază. Într-un oraș, de- 
numit Syene, Soarele era drept deasupra capului, iar un 
băț vertical nu crea nicio umbră, pentru că era îndreptat 
chiar spre Soare (vezi figura 1.5). La aceeași oră însă, în 
Alexandria, orașul celebrei biblioteci, Soarele de amiază 
nu era drept deasupra capului. În consecinţă, băţul verti- 
cal, care avea să zicem o lungime de 2 metri, crea o umbră 
de aproape 25 de centimetri. 

O astfel de situaţie se explică simplu, dacă vom consi- 
dera că Pământul este rotund, iar Soarele este foarte de- 
parte (să zicem la milioane de kilometri). În acest caz, 
băţul ar fi înclinat diferit faţă de Soare, în funcţie de 
poziţia, sa pe suprafaţa Pământului rotund şi va genera 
umbre de lungimi diferite (vezi figura 1.5). Cunoscând 
distanţa, dintre cele două orașe (800 de km) și lungimea 
umbrei (25 de cm pentru un băț cu lungimea de 2m) 
Eratostene a estimat, folosindu-se de geometrie, că raza 
Pământului este de aproximativ 6000 km. 

Curios însă, același efect s-ar obţine și dacă Pământul 
ar fi plat, iar Soarele ar atârna la o înălțime nu prea mare 
de Pământ. În acest caz situaţia este asemănătoare cu 
cea în care Soarele ar fi precum un bec aflat la o înălţime 
mai mare decât becurile obișnuite. Şi în această situaţie 
lungimea umbrei ar fi dependentă de poziţia băţului aflat 
sub bec. Când ne aflăm sub Soarele-bec (situaţia orașului 
Syene), el se află drept deasupra capului și corpul nostru 
nu lasă nicio umbră. Când însă ne mutăm la o oarecare 
distanță (situaţia orașului Alexandria), vom avea o umbră 
care se lungește pe măsură ce ne depărtăm. Luând în 
calcul distanța dintre cele două orașe și mărimea umbrei, 
putem calcula înălțimea la care s-ar afla Soarele-bec și am 
obține de asemenea câteva mii de kilometri. Care din cele 
două situaţii este adevărată? 

Din păcate, numai aceste măsurători nu pot face 
diferența dintre cele două situaţii geometrice (Pământ plat 

și Pământ rotund). Eratostene a trăit însă după Aristotel 
și cunoștea părerea maestrului că Pământul este rotund, 
aşa că el a considerat acest caz, aflând astfel dimensiunea, 
corectă a Pământului. 

Două concluzii sunt demne de reţinut din această po- 
veste. Prima concluzie spune că este bine să vedem care 
sunt și părerile înaintașilor noștri, să nu credem că putem 
afla întreg răspunsul corect numai cu ceea ce cunoaștem 
noi. A doua concluzie, mai importantă, ne spune că unele 
experimente sunt „după colț”, adică pot fi făcute repede, 
odată ce premisele sunt ghicite corect. O umbră de 25 
de centimetri este vizibilă pentru oricine, iar experimentul 
poate fi făcut de către un grup de școlari în excursie de la 
Baia Mare la București. Oare câte astfel de experimente 
nu s-ar putea face în fizică, psihologie sau biologie, numai 
dacă am ghici premisele corecte, numai dacă am ști după 
care „colţ” să ne uităm? 

4. Mișcarea Pământului 
în jurul propriei axe 


Am văzut în secţiunile precedente cum Aristotel a dedus 
în mod corect că Pământul este rotund și cum Eratostene 
i-a calculat raza. Am folosit însă pe ascuns în determi- 
narea formei Pământului un lucru esenţial, și anume că 
umbra Pământului se poate forma pe Lună, cu alte cu- 
vinte că Luna este un corp material şi nu doar o imagine 
proiectată pe cer. Astăzi acest lucru ni se pare normal, 
însă să nu uităm că, la inceputurile astronomiei, vechii 
greci (cu metoda lor geometrică, la fel ca și babilonienii cu 
metoda aritmetică) nu aveau prea multe informaţii despre 
natura fizică a obiectelor cerești. 

Convingerea că Luna, împreună cu celelalte corpuri 
cerești (Soare, stele, stele căzătoare etc.) sunt corpuri ma- 
teriale (un fel de bolovani cerești) a câștigat în popularitate 
odată cu căderea unui mare meteorit lângă Aigos Potamoi, 
în anul 467 î.H. Evenimentul l-a determinat pe Anaxagoras 
din Clazomenae (500î.H.-428î.H.) să presupună că însuși 
Soarele este o piatră roșie fierbinte mai mare decât penin- 
sula Peloponez! Astronomia a devenit astfel și astrofizică. 
De acum încolo ne vom ocupa nu numai cu măsurarea și 
modelarea mișcării acestor „pietre” prin spaţiu, mișcare 
văzută de pe Pământ, dar și cu aflarea compoziţiei aces- 
tora. 

În continuare vom vorbi despre determinarea aproxima- 
tivă a proprietăţilor sistemului Pământ-Soare-Lună, fo- 
losind alte câteva exemple cheie din istoria astronomiei. 
Încercăm să-l facem pe cititor să înţeleagă că în multe 
cazuri măsurătoarea propriu-zisă, poate fi efectuată de că- 
tre cititor însuși, fără metode sofisticate. Ceea ce este cu 
adevarat revoluţionar este ideea de a efectua o anumită 
măsuratoare. Așa cum am menţionat deja, ideile noi și 
măsurătorile cruciale sunt „după colț”, trebuie să știm nu- 
mai după care colț să ne uităm. 

Dacă privim bolta cerească în timpul zilei și în timpul 
nopţii, vom vedea cum obiectele de pe firmament (Soarele, 
Luna și celelalte stele fixate pe ea ca pe o cortină) se 

Figura 1.6: Stânga: Pământul este nemiscat, iar Luna, 
Soarele și sfera stelelor se rotesc în jurul Pământului sin- 
cron, cu o perioadă de 24 de ore. Dreapta: Pământul 
se învârte în jurul axei orientate către Steaua Polară (în 
sens opus!) la 24 de ore, în timp ce Luna, Soarele și 
stelele rămân fize pe parcursul unei zile. 


mișcă încontinuu. Pornind de la premisa că Pământul 
este rotund și fix, vom deduce că această mișcare este 
de rotaţie în jurul Pământului. La intervale mai mari 
de timp (săptămâni sau luni), Soarele își schimbă poziţia 
pe bolta cerească după cum se observă în figura 1.3. De 
asemenea, şi mișcarea Lunii se modifică. Dar în decur- 
sul unei singure zile putem presupune cu o rezonabilă 
aproximaţie că întreaga boltă cerească se învârte sincron 
în jurul Pământului. 

Situaţia este oarecum surprinzătoare. Avem trei tipuri 
de obiecte celeste (Soarele, Luna și stelele), care se în- 
vârt sincron în jurul Pământului. De ce însă s-ar învârti 
sincron? Şi de ce în jurul aceleiași axe, orientată înspre 
Steaua Polară? De ce aceste coincidente? 

Răspunsul pare natural astăzi. Astfel, este mult mai 
ușor să presupunem că Pământul se rotește zilnic în jurul 
azei sale, şi atunci mișcarea zilnică a boltei cerești este 
doar relativă (vezi Figura 1.6). Pentru vechii greci însă, 
mobilitatea Pământului era o problemă serioasă, de filozo- 
fie, așa încât ei n-au acceptat răspunsul așa de ușor. 

La urma urmei, să ne imaginăm și noi că Pământul cu 
o rază de 6000 de km se rotește zilnic (vezi figura 1.7). 
Atunci, un corp de pe suprafaţa sa străbate în 24 de 
ore aproximativ 40 000 km, cam cât este circumferința 
Pământului. Aceasta înseamnă că viteza la suprafaţa 
Pământului este de ordinul a o mie și jumătate de km 
pe oră. Simţim noi aceste viteze ameţitoare? Nu! În plus, 
dacă lăsăm o piatră să cadă de la o înălțime de câţiva me- 
tri, ea ar trebui să rămână în urmă, pentru că Pământul 
se învârte între timp sub piatră. Lăsată să cadă de la 20 de 
metri, piatra ar atinge Pământul după aproximativ două 
secunde. În acest timp suprafaţa Pămîntului se deplasează 
cu aproape un kilometru și deci piatra ar atinge Pământul 
un kilometru mai departe. Absurd, așa ceva nu se observă! 

Remarcaţi că acest din urmă argument este fizic și el 
se numără printre cele care au ținut Pământul imobil în 

Figura 1.7: Efectul așteptat al rotației Pământului asu- 
pra căderii libere. În dreapta sus este prezentată o per- 
soană așezată pe o coloană, și care lasă sa cadă liber o 
minge. Coloana are aprozimativ 20 de metri iar timpul 
de cădere este de aprozimativ două secunde. În acest timp 
de cădere, dacă Pământul s-ar învârti, atunci coloana 
s-ar deplasa aprozimativ un kilometru până ca mingea să 
atingă Pământul. Evident, un astfel de efect nu este ob- 
servat, deci s-ar putea deduce că Pământul nu se învarte 
în jurul azei sale. Și totusi, astăzi știm că Pământul se 
învârte. Unde este greșeala? 


modelele astronomilor mai mult de o mie de ani. Cu alte 
cuvinte, nu a fost vorba de vreo ignoranță religioasă, deoa- 
rece chiar și unii oamenii de știință argumentau în acest 
fel că Pământul nu se poate roti. La fel cum, peste ani, 
alți oameni de știință au argumentat că nici un avion nu 
se poate ridica de la Pământ pentru că este mai greu decât 
aerul, sau la începutul erei automobilului, că omul nu va 
supraviețui unor viteze mai mari decât cele ale căruței. 

A trebuit să vină Galileo Galilei (1564-1642) să afirme 
că totuși Pământul se învârte în jurul axei sale. Soluţia, lui 
spune că piatra, odată lăsată să cadă liber de la câţiva me- 
tri înălțime, primește un impuls suplimentar în direcția de 
rotaţie a Pământului. Aceasta face ca piatra să pornească 
având viteză mare într-o mișcare paralelă cu Pământul, 
perfect, sincron cu el, în așa fel încât nouă să nu ni se pară 
că ea rămâne în urmă în timpul căderii. 

Impulsul imprimat de Pământ pietrei este folosit în pre- 
zent la lansarea rachetelor de pe Pământ, care se face în 
locuri cât mai aproape de Ecuator (un exemplu este Cape 
Canaveral, care se află în Florida, în sudul Americii), în așa 
fel încât viteza imprimată de Pământ să fie cât mai mare. 
Iar noi, pe suprafaţa Pământului, ne deplasăm într-adevăr 
cu o mie de kilometri pe oră odată cu rotația Pământului, 
fără să simţim însă incredibila rapiditate a acestei mișcări. 


5. Avantajul practic al stelelor fixe 


În secţiunea precedentă am construit un prim sistem 
cosmologic, cel în care Luna, Soarele și stelele sunt fixe 
în spaţiu iar Pământul rotund se învîrte în jurul axei sale 
cu o perioadă de 24 de ore. După ce contemplăm pentru 
scurt timp simplitatea acestui sistem, ne vom întreba, ce 
se întâmplă pe perioade mai mari de timp? Desigur, într-o 
zi Pământul se învârte în jurul axei sale, ceea ce face ca 
Soarele, Luna și bolta de stele să se deplaseze aparent pe 
cer în sens invers, deși ele sunt fixe în spaţiu. Dar într-o 
lună? Dar într-un an? Își schimbă Soarele, Luna și stelele 
poziţia fixă în spaţiu (faţă de Pământul care se învârte) pe 
perioade lungi de timp? 

Răspunsul trebuie să fie afirmativ deoarece în decursul 
unui an de zile Soarele își schimbă poziţia pe cer. În tim- 
pul verii el ajunge deasupra noastră, iar în timpul iernii 
are în mod constant o poziţie mult mai joasă pe bolta 
cerească. Majoritatea stelelor nu își schimbă însă poziţia 
faţă, de Pământul rotitor pe durata mai multor ani, sau cel 
puțin nu atât de mult încât s-o putem vedea cu mijloacele 
noastre simple. 

Eliminând câţiva aștri cerești strălucitori (denumiți pla- 
nete, de la cuvântul grecesc pentru „rătăcitor”), restul 
de mii de stele fixe își păstrează, pe tot parcursul anilor 
cuprinși în viaţa unui om, aceeași poziţie faţă de Pământul 
rotitor, deci par fixe în spaţiul aproape infinit. De fapt, de 
aceea, se şi numesc stele fire, pentru că ele par bătute în 
cuie în spaţiul îndepărtat. Mișcarea lor aparentă (zilnică) 
pe bolta cerească se datorează doar rotației Pământului. 

Deoarece suntem interesaţi de mișcările Lunii și Soarelui 
pe un interval de timp de ordinul anilor sau lunilor, o idee 
bună ne-ar fi de folos. Ce-ar fi dacă mișcarea Lunii am 
măsura-o nu raportată la Pământ, pentru că acesta se în- 
vârte în jurul axei sale, ci raportată direct la poziția stelelor 
fize? Acest lucru este ușor de realizat pentru Lună, căci 
pe ea o vedem noaptea în marea de stele (vezi figura 1.8). 
În acest fel nu mai trebuie să măsurăm înclinarea Lunii 
fată de orizont şi să corectăm cu mișcarea de rotaţie a 
Pământului, ci măsurăm direct poziţia Lunii faţă de ste- 
lele de pe bolta cerească. 

Uitându-ne la Lună noaptea pe cer, nu avem decât să-i 
identificăm poziţia în raport cu constelaţiile în jurul că- 
rora, se află și să-i desenăm apoi poziţia pe harta cerească. 
Dacă unim punctele ce reprezintă poziţia Lunii, vom avea 
mișcarea aparentă a Lunii pe cer raportată la stelele fixe. 
O astfel de manieră de lucru are un avantaj experimental 
major: putem măsura foarte ușor poziţia Lunii (sau a pla- 
netelor) raportată la stelele fixe și nu trebuie să ne mai 
pese mult de rotația precisă a Pământului. Aici natura 
ne-a ajutat, căci harta stelelor fixe rămâne neschimbată 
pentru ani de zile. 

Dacă notăm în fiecare noapte poziţia Lunii faţă de ste- 
lele fixe, observăm că ea străbate într-o lună întreaga boltă, 
cerească. Aceasta înseamnă că Luna nu este fixă în spaţiu, 
ci efectuează o mișcare circulară uniformă, pe o sferă cu 


Sectiunea 6. Dimensiunea Lunii 21 


jana | ý j - 7 
ea aaan A Bica = 2 E ri C H j 
~% Gaes sa LFS (a 

x unan Wy, A * dag 


7 EET Sp NL j 
, __ Soare - IA, 
ZI / aaa AER, A | e, A 


Figura 1.8: Miscarea Lunii și Soarelui în marea de 
stele fire. O astfel de mişcare poate fi prezentată pe o 
hartă cerească ce se citește astfel: noi ne aflăm în centrul 
sferei (unde este virtual Pământul rotitor) si privim în 
afară spre suprafata sferei (pe care sunt desenate stelele 
și constelatiile). În timpul zilei, lumina stelelor pe care 
ar trebui sa le vedem este eclipsată de lumina foarte pu- 
ternică a Soarelui, de aceea doar Soarele este vizibil, nu 
si stelele. 


centrul aflat pe Pământ, cu o perioadă de o lună (vezi fi- 
gura 1.8). Cum mărimea aparentă a Lunii pe cer nu se 
schimbă, nu rămâne decât să tragem concluzia că Luna se 
învârte în jurul Pământului pe un cerc, la distanță con- 
stantă faţă de Pământ, cu o perioadă a mișcării egală cu 
o lună. 

Aceleași consideraţii se aplică și Soarelui, dacă folosim 
poziţia sa eztrapolată de la miezul nopţii (ora 24), pen- 
tru a raporta mișcarea lui la bolta stelelor fixe. Și Soarele 
se deplasează în jurul Pământului rotitor, tot la distanță 
constantă faţă Pământ, pentru că mărimea aparentă a 
Soarelui nu pare să se schimbe (dacă distanţa s-ar fi schim- 
bat, atunci Soarele ar fi apărut când mai mic cand mai 
mare). Este interesant de remarcat că mișcarea anuală a 
Soarelui și cea lunară a satelitului Pământului au loc în 
planuri foarte apropiate (vezi figura 1.8). 


ui 


6. Dimensiunea Lunii 


Luna are pe cer o dimensiune unghiulară de o jumătate 
de grad, ușor de măsurat. Distanța până la Lună pare 
însă imposibil de măsurat, atâta timp cât nu cunoaștem 
mărimea ei. Astfel, Luna e mai aproape de Pământ și 
mai mare, sau mai departe și mai mică. Cine poate ști, 


atâta timp cât nu ne ducem acolo? Este atunci cu atât 
mai surprinzător că vechii greci au putut măsura această 
distanță, numai pe baza unor argumente corecte. Iar în- 
trebarea este, cum de au reușit? 

Unul dintre vechii greci, Aristarh din Samos 
(310î.H.-230î.H.), a pornit de la observaţii asupra 
eclipsei de Lună. După cum am menţionat, eclipsa de 
Lună este datorată umbrei Pământului care se lasă peste 
Lună (vezi figura 1.9). Presupunând că Soarele este 
din nou la distanțe foarte îndepărtate, umbra lăsată de 
Pământ va fi cilindrică, iar Luna va trebui să treacă 
prin această zonă de umbră în timpul eclipsei. Zona de 
umbră are însă aproximativ dimensiunea Pământului, 
considerând Soarele la distanțe foarte mari. 

Un prim lucru care se observă într-o eclipsă totală de 
Lună este faptul că umbra lasată de Pământ pe Lună este 
mai mare decât Luna. Pământul este deci probabil mai 
mare decât Luna. Urmărind evoluţia umbrei lăsate de 
Pământ pe Lună în timpul eclipsei (sau raza de curbură a 
umbrei în raport cu cea a Lunii), se poate estima dimen- 
siunea Lunii în raport cu cea a umbrei lăsate de Pământ, 
obținându-se un factor apropiat de doi. 

Considerând că spaţiul delimitat de umbră are o formă 
cilindrică (circumferința bazei cilindrului este egală cu cea 
a Pământului), putem deduce și noi, ca și Aristarh din 
Samos, că Luna trebuie să fie aproximativ jumătate cât 
Pământul (vezi partea de sus a figurii 1.9). Astăzi știm că 
Aristarh din Samos a greșit cu un factor de 2, căci lumina 
ce vine de la Soare nu creează chiar o umbră cilindrică, ci 
una conică (pentru că Soarele este foarte mare, vezi partea 
de jos a figurii 1.9), dar aceasta a devenit clar mai târziu. 
Astfel, Luna este de aproximativ patru ori mai mică în 
diametru decât Pământul. 

Aristarh din Samos a trăit înaintea lui Eratostene și 
nu a cunoscut dimensiunea Pământului. Știind însă acum 
că Pământul are o rază de aproximativ 6000 km, putem 

Figura 1.9: Eclipsa de Lună în interpretarea lui Aristarh 
(sus) și în interpretarea modernă corectă (jos). În ambele 
cazuri Luna intră în conul de umbră al Pământului, atâta 
doar că Aristarh credea că umbra are o formă cilindrică. 

estima valoarea razei Lunii, la un sfert din această valoare, 
adică aproximativ 1500 km. 

Dacă știm mărimea Lunii, atunci vom afla și distanța la 
care ea se află faţă de Pământ, folosind unghiul sub care 
diametrul Lunii se vede de pe Pământ și care este de o 
jumătate de grad. Astfel obţinem o distanţă de câteva 
sute de mii de km. Cum aparent Luna are pe cer același 
diametru tot timpul, înseamnă că ea se mișcă pe un cerc 
în jurul Pământului, la o distanţă constantă de el. 


În mod normal noi nu suntem prea obişnuiţi cu valoa- 
rea unui grad. El este însă a 360-a parte dintr-un cerc. 
Dacă luăm un ceas și încercam să vedem cu ce unghi 
se deplasează secundarul într-o secundă, vom obţine un 
unghi de 

Un grad este deci a șasea parte din această deplasare, 
deci a sasea parte din bătaia unui secundar pe cadra- 
nul unui ceas. El pare astfel imposibil de determinat 
cu ochiul liber. Cu toate acestea ochiul nostru are 
o rezoluție unghiulară mai bună, ce poate fi estimată 
observând că deosebim două persoane aflate la 1 km 
fată de noi, cu o distanţă între ele de aproximativ 1 m. 
Rezoluţia unghiulară este atunci 


) = 0,060 

Ea este mult mai mică decât un grad. 


7. Distanta de la Soare la Pământ 


Dacă ştim distanța până la Lună, putem afla distanța 
până la Soare? Răspunsul este afirmativ și a fost dat tot 
de Aristarh din Samos. De data aceasta el s-a concentrat 
asupra primului pătrar, momentul când exact jumătate din 
Lună este vizibilă pe cerul nopții (vezi figura 1.10), dato- 
rită faptului că Soarele luminează Luna la un unghi de 90 
de grade faţă de Pământ. 

Soarele, Luna și Pământul formează în acel moment un 
triunghi dreptunghic, cu Luna în unghiul drept. În acest 
triunghi dreptunghic cunoaștem deja o latură, distanţa de 
la Lună la Pământ. Pentru a afla direct toate elementele 
triunghiului, nu ne rămâne de măsurat decât unul dintre 
celelalte două unghiuri. Unghiul care se poate măsura 
de pe Pământ este unghiul dintre Soare-Pământ-Lună. 
Cum Soarele se află la o distanţă foarte mare, triun- 
ghiul acesta dreptunghic este foarte alungit, iar unghiul 
Soare-Pământ-Lună pe care trebuie să-l măsurăm este 
foarte aproape de 90 de grade. 

Figura 1.10: Poziţiile Soarelui, Lunii și Pământului la 
„primul pătrar” Cele trei corpuri cerești formează un 
triunghi dreptunghic, cu Luna în unghiul drept. 


Măsurătoarea este delicată, deoarece o eroare foarte 
mică în determinarea acestui unghi alungește enorm tri- 
unghiul dreptunghic, conducând la erori foarte mari ale 
distanţei dintre Soare și Pământ. Suficient să spunem că 
dacă unghiul iese de 90 de grade, Soarele ar trebui să se 
afle la o distanţă infinită. 

Aristarh din Samos a măsurat mai întâi un unghi 
Soare-Pământ-Lună de 87 de grade la primul pătrar, dar 
și-a corectat apoi această valoare la 89,5 grade, după 
cum menționează Aristotel. Valoarea corectă este de 89,8 
grade, ceea ce înseamnă că Aristarh a obţinut o diferenţă 
de 0,5 grade faţă de 90 de grade, o valoare mai mult de- 
cât dublă faţă de diferenţa reală de 0,2 grade. De aceea 
Aristarh a estimat o distanţă până la Soare de aproximativ 
două ori mai mică decât cea reală. 

Cunoaștem acum toate elementele triunghiului drept- 
unghic Pământ-Lună-Soare la primul pătrar: o catetă 
(distanța de la Pământ la Lună) și unghiurile sale. Putem 
atunci calcula distanța de la Pământ la Soare și vom obţine 
o valoare de aproximativ 40 de milioane de km. 

Cât i-ar lua unui biciclist să ajungă acolo? Aproximativ 
200 de ani. Este mult, este puţin? Mai important este 
că știm aproximativ valoarea distanței, căci vizualiza- 
rea distanțelor depinde de epoca în care trăim. Dacă 
strămoșilor noștri care mergeau cu căruţa de la Vâlcea la 
Tulcea le luau câteva zile, nouă ne ia astăzi câteva ore cu 
mașina. În același fel, distanța până la Soare exprimată 
în kilometri ni se pare mare, însă percepţia depinde de 
epoca în care trăim și de mijloacele de transport de care 
dispunem. 

Știind acum distanța până la Soare și mărimea lui apa- 
rentă pe cer, putem estima dimensiunea Soarelui. Astfel, 
în cazul eclipsei de Soare se observă că diametrul aparent 
al Soarelui pe cer este aproape egal cu cel al Lunii și deci 
de aproximativ 0,5”. Cunoscând acum și distanţa până 
la Soare, estimăm raza Soarelui ca fiind de 600, 000 km, 
adică o rază de aproximativ 100 ori mai mare decât cea a 
Pământului. 

8. Modelul lui Ptolemeu 


De multe ori în fizică progresul apare numai pe cale 
teoretică, reflectând asupra unor date experimentale mai 
vechi. Metoda este aproape întotdeauna aceeași: dacă un 
model nou ce explică datele experimentale este mai sim- 
plu decât un model vechi, atunci el este probabil și mai 
„adevărat”. Aici este una dintre cheile succesului fizicii, 
faptul că fenomenele pot fi explicate în final prin modele 
simple. Să exemplificăm această idee printr-o scurtă incur- 
siune în modelele planetare ale lui Ptolemeu și Copernic, 
în următoarele două secţiuni. 

Astfel, am văzut că bazele experimentale ale fizicii au 
fost puse de vechii greci prin studiul astronomiei. Cum 
spunea domnul Dragos Constantinescu, profesorul meu de 
matematică: „În geometrie, o figură desenată este o pro- 
blemă pe jumătate rezolvată”. La fel și în astronomie, fi- 
gura a fost desenată asemănând aștrii cu niște bolovani ce 

Figura 1.11: Ptolemeu într-o reprezentare târzie, când el 
era confundat cu unul din regii Egiptului (vezi coroana de 
pe cap). Ptolemeu ține în mână un cuadrant, iar desenul 
este util pentru determinarea erorii de măsură a cuadran- 
tului. Astfel, eroarea unghiulară este dată de unghiul celei 
mai mici valori citibile pe cadran. Dacă presupunem că 
diviziunea cea mai mică are 1 mm, iar raza aprozimativă 
a instrumentului este de 50 cm, obtinem o rezoluție de 
a =: 1/500 = 0, 002 radiani, ori a ~0,1°. Reproducere din 
enciclopedia „Margarita philosophica” de Gregor Reisch, 
publicată în anul 1503. 

Figura 1.12: Mișcarea planetei Marte pe bolta cerească 


are loc cu o perioadă de doi ani. În partea din dreapta jos 
a traiectoriei se recunoaște miscarea retrogradă a planetei 
Marte. Aici planeta Marte îsi schimbă pentru putin timp 
(câteva luni) direcția de mișcare pe cer. 


se mişcă prin spaţiu, acum mai trebuie doar să rezolvăm 
problema, și să aflăm relaţiile dintre ei. Iar dintre toate 
astrele, cele mai spectaculoase și misterioase au fost mult 
timp planetele, prezente în toate tabelele astrologice. 

Să luăm de exemplu planeta Marte. Ea se depla- 
sează printre stelele fixe cu o perioadă de doi ani, ocolind 
Pământul într-un plan celest care este foarte aproape de 
cel în care se mișcă Soarele (vezi figura 1.12). Cu toate 
acestea, ne lipsește un element esenţial, și anume nu ve- 
dem cât de mare este planeta Marte (spre deosebire de 
cazurile Lunii și Soarelui) şi deci nu știm dacă Marte îşi 
păstrează distanţa constantă până la Pământ! Planeta 
Marte se poate îndepărta de Pământ sau apropia de el, 
imaginea ei rămâne pentru noi doar un punct luminos pe 
cerul înstelat. 

Astfel, nu putem deduce automat că orbita planetei 
Marte este un cerc, ci numai că proiecția ei pe boltă este 
(în primă aproximaţie) un cerc. Ajungem astfel la o pro- 
blemă aparent fără soluţie: nu putem măsura niciodată, 
„în adâncime”, distanţa Pământ-Marte. La acest stadiu 
nu ne rămâne altceva de făcut decât să presupunem mo- 
mentan, așa cum au făcut și primii astronomi, că orbita 
reală a planetei Marte este un cerc în jurul Pământului. 

Este interesant de observat că cercul de doi ani al lui 
Marte printre stele nu este chiar un cerc. De fapt, la 
fiecare rotaţie, planeta Marte prezintă asa-numita miscare 
retrogradă (vezi figura 1.12). Aici Marte nu mai merge în 
sensul normal pe cerc, ci o ia pentru un scurt timp înapoi! 
Astfel, pentru aproximativ două luni, Marte își schimbă 
sensul de mișcare pe o distanţă aparentă pe cer de zece 
ori mai mare decât diametrul aparent al Lunii, o distanță 
uşor măsurabilă. 

Figura 1.13: Modelul lui Ptolemeu pentru miscarea pla- 
netelor. De observat că centrele epiciclurilor planetelor 
Mercur și Venus sunt aliniate cu pozitia Soarelui. Pe 
aceeași linie se va așeza și planeta Marte odată ce se 
găsește la mazimul mișcării sale retrograde. 


Mişcarea retrogradă poate fi modelată, căci ea se asea- 
mănă cu cea a unui reflector aşezat pe spițele unei biciclete 
în mișcare. Și aici, reflectorul pare că merge înapoi pen- 
tru scurte momente, în direcţia opusă mișcării bicicletei. 
Claudius Ptolemeu (90-168 d.H.) a tabelat mișcările pla- 
netei Marte și a dezvoltat un model asemănător spiţelor 
bicicletei (vezi Fig 1.13). În acest model, Marte se mișcă 
mai întâi pe un cerc mai mic, numit epiciclu, ce ar fi ana- 
log roții în exemplul nostru. Apoi centrul cercului cel mic 
se mișcă pe un cerc mai mare, numit deferent, la 2 ani, 
care ar fi analogul drumului pe care se deplasează roata. 

Modelul s-a dovedit insuficient și Ptolemeu a mai adău- 
gat alte două elemente. Astfel, Pământul nu se mai află în 
centrul deferentului (cercul mare), ci într-o poziţie excen- 
trică, numită epicentru. Apoi, mișcarea, epiciclului (cercul 
mic) pe deferent (cercul mare) nu este uniformă în raport 
cu centrul deferentului, ci în raport cu alt punct, numit 
ecuant. De remarcat cum, în acest caz, pentru fiecare pla- 
netă trebuie să găsim epiciclul, deferentul, epicentrul și 
ecuantul său. Până în epoca lui Copernic, sistemul plane- 
tar astfel construit necesita mai mult de 70 de parametri 
care trebuiau ajustaţi! 

Partea interesantă este că mișcarea planetelor, astfel 
modelată, se corelează surprinzător cu mișcarea Soarelui. 
Astfel, centrul epiciclului planetelor Venus și Mercur este 
situat întotdeauna pe o linie dreaptă ce unește Soarele și 
Pământul (vezi figura 1.13). În plus, în momentul în care 
planeta Marte se află în poziţia maximă a mișcării sale re- 
trograde, cei trei aștri (Pământul, Marte și Soarele) sunt 
aliniați pe o linie dreaptă care îi unește. 

Astfel de coincidenţe nu pot fi explicate deloc de mo- 
delul lui Ptolemeu, pentru că la el Soarele și planetele se 
mișcă independent unele de celelalte în jurul Pământului. 
Ptolemeu trebuia să introducă aceste coincidenţe ca pe un 
element suplimentar al modelului său. 

Curios însă, elementul suplimentar de coincidenţă din 
sistemul lui Ptolemeu poate fi eliminat dacă vom consi- 
dera că toate planetele (inclusiv Pământul) se mișcă în 


jurul Soarelui! Aceasta este exact supoziţia lui Copernic, 
așa cum vom vedea în punctul următor, supoziție care 
simplifică astfel modelul planetar și este deci probabil mai 
„adevărată” (pentru că este mai simplă). 


9. Sistemul lui Copernic 


Sistemul lui Ptolemeu, creat în secolul II d.H. a 
supravieţuit mai mult de un mileniu. În secolul XV însă, 
au apărut alte date experimentale despre poziţiile planete- 
lor, care nu mai erau compatibile cu vechiul sistem. În mod 
normal, ar fi fost de așteptat o îmbunătăţire a vechiului sis- 
tem, adăugându-i-se alte mici „corecţii”. Cu toate acestea 
un sistem cu totul nou a fost prezentat cu argumente ma- 
tematice de către Nicolaus Copernicus (1473-1543): toate 
planetele se mișcă în jurul Soarelui, inclusiv Pământul. 
Noul sistem a reușit să explice natural coincidenţele din 
sistemul lui Ptolemeu. 

Ideea nu era nouă. O propusese înainte Aristarh (cel 
despre care am vorbit înainte) pe baza uriașei distanţe 
Pământ-Soare, dar fusese respinsă din cauza credinţei că 
Pământul era nemișcat, și deci nu se putea deplasa în jurul 
Soarelui. Copernic aduce tot argumente filozofice, spu- 
nând că, din moment ce Soarele este numit „lampa uni- 
versului” de către unii filozofi (căci el aduce lumina), ce 
loc ar fi mai potrivit decât centrul universului? Copernic 
însă face ceva mai mult, el reușește să și explice mișcările 
planetelor cu noul model. 

Pentru planetele „interioare” (în raport cu Pământul), 
Mercur și Venus, acest lucru este posibil, dacă ne uităm 
la modelul lui Ptolemeu (vezi 1.13). Astfel, să obser- 
văm cum centrul epiciclurilor celor două planete interi- 
oare este situat mereu pe aceeași linie cu Pământul și 
Soarele. Distanţa până la aceste epicicluri este însă necu- 
noscută, deci ele pot fi mai apropiate sau mai îndepărtate 
de Pământ. Putem așeza epiciclurile, pentru simplitate, 
cu centrul lor exact în Soare! Atunci, Mercur și Venus 
s-ar mișca în jurul Soarelui, ceea ce ar explica natural 
faptul că centrul epiciclurilor lor este aliniat automat cu 
Soarele. Iată cum numai din peniță am reușit să explicăm 
o coincidenţă și să facem modelul mai simplu. 

Metoda de mai sus nu se poate aplica imediat plane- 
tei Marte. Aceasta pare că se mișcă independent faţă 
de Soare în modelul lui Ptolemeu, deși există o legătură 
specială între mișcarea retrogradă a lui Marte și poziţia 
Soarelui: maximul mișcării retrograde are loc atunci când 
Marte, Pământul și Soarele sunt aliniate. Copernic totuși 
încearcă și are o surpriză uriașă: mersul retrograd al pla- 
netei Marte poate fi explicat nu numai prin epiciclul lui 
Ptolemeu, dar și dacă presupunem că Marte se mișcă îm- 
preună cu Pământul în jurul Soarelui, la o distanţă mai 
mare de acesta! Curios, nu? Cele două sisteme sunt echi- 
valente pentru acest fenomen matematic. 

Să vedem însă cum se obţine mișcarea retrogradă în 
modelul lui Copernic, unde atât Pământul cât și planeta 
Marte se învârt în jurul Soarelui în aceeași direcţie (vezi 
figura 1.14). Astfel, Pământul are o orbită interioară (mai 

Figura 1.14: Miscarea retrogradă a planetei Marte în 
modelul lui Copernic. Planeta Pământ se deplasează mai 
repede decat planeta Marte în jurul Soarelui. Datorită 
mișcării pe cerc, dacă suntem pe Pământ, vom vedea mai 
întâi că Marte merge înainte, apoi înapoi (atunci când 
o depășim) și apoi iar înainte (vezi schița din dreapta). 
Momentul mazim al mișcării retrograde are loc când 
Pământul se află precis între Soare și Marte, deci atunci 
când cei trei aștri sunt aliniați. 


aproape de Soare) și se mișcă de două ori mai repede. 
Pentru moment, ne vom imagina că orbita Pământului 
este foarte mică, aproape un punct ce se suprapune pe 
poziţia Soarelui, care este centrul tuturor orbitelor. Ce 
vom vedea atunci pe cer? Desigur, vom vedea cum pla- 
neta Marte orbitează în jurul nostru, pe cercul cel mare, 
la intervale de doi ani, într-o direcţie dată. Aceasta este 
prima aproximaţie, care este confirmată de figura 1.12. 

Acum vom lua în calcul și orbita largă a Pământului, 
care nu este de neglijat. Aici apare însă un fenomen nou. 
Deoarece Pământul se mișcă în aceeași direcţie cu planeta 
Marte, dar de două ori mai repede, el va depăși planeta 
Marte de fiecare dată când trece pe lângă ea. Noi ne aflăm 
însă pe Pământ și, pentru un scurt moment (atunci când 
depășim planeta Marte) ni se va părea că Marte o ia înapoi 
faţă de direcţia ei normală de mișcare pe cer. Observăm 
deci mișcarea retrogradă. 

Să privim mai atent momentul depășirii (momentul 
maxim al mișcării retrograde) și să remarcăm că atunci 
Pământul se află chiar între Soare și Marte, deci cei trei 
aștri sunt automat aliniați (vezi figura 1.14). Dar aceasta 
era exact coincidenţa observată de Ptolemeu! Vedem că, 
față de modelul lui Ptolemeu, modelul lui Copernic nu mai 
impune arbitrar această aliniere, ci alinierea celor trei aștri 
rezultă în urma modelului într-un mod natural. 

Din punct de vedere științific, modelul lui Copernic 
este mai simplu, eliminând coincidențele din modelul lui 
Ptolemeu, și deci este probabil un model mai „adevărat”. 
Aceasta în ciuda faptului că modelul lui Copernic nu aduce 
o precizie radical îmbunătăţită faţă, de cel al lui Ptolemeu 
și că folosește aceleași date experimentale. Practic, numai 
simplitatea îl face mai bun. 

Este interesant de menţionat că, deși Copernic simpli- 
fică modelul planetar faţă de Ptolemeu, el păstrează totuși 
ecuanții și epicentrele propuse de Ptolemeu, pentru o mo- 
delare satisfăcătoare a datelor experimentale. Astăzi știm 


că orbita planetei Marte nu este exact un cerc, așa că 
înțelegem de ce Copernic nu a renunțat la toate elemen- 
tele modelului lui Ptolemeu. 

O confirmare ulterioară a sistemului copernican a adus-o 
Galileo Galilei (1564-1642), care a putut măsura dimensiu- 
nea aparentă pe cer a planetei Marte cu noua lui lunetă. 
Galilei a văzut cu propriii lui ochi cum dimensiunea apa- 
rentă a planetei Marte variază puternic în timpul anului. 
Aceasta, înseamnă că planeta Marte când se îndepărtează 
foarte mult de Pământ, când se apropie de el. Atunci 
mișcarea lui Marte nu poate fi un cerc în jurul Pământului 
corectat cu un mic epiciclu, așa cum a presupus Ptolemeu. 
Copernic avea dreptate, pentru că la el distanța dintre 
Pământ și Marte variază foarte mult (vezi figura 1.14). 


Di 


10. Orbita eliptică a planetelor 


Pentru astronomi, întrebarea ultimă a fost legată secole 
la rând de mișcarea planetelor. Care este modelul cel mai 
bun care explică poziţiile măsurate ale aștrilor cerești? Iar 
printre cei care au încercat să dea un răspuns a fost și 
astronomul danez Tycho Brahe (1546-1601). El era un 
nobil danez care a avut meritul de a fi construit un sistem 
foarte precis de măsurare a poziţiilor stelelor (vezi figura 
1.15). 

Măsurătorile lui Tycho Brahe au scos clar în evidență că 
cele două sisteme (ale lui Ptolemeu și Copernic) nu sunt 
suficiente pentru modelarea precisă a poziţiilor măsurate 
ale planetelor. Însuşi Tycho Brahe a încercat construirea 
unui nou model, fără succes însă și, intrigat mai ales de 
imposibilitatea modelării precise a mișcării retrograde a 
planetei Marte, i-a dat această sarcină unui colaborator 
de-al său, Johanes Kepler (1571-1630). La numai un an 
de la începutul colaborării, Tycho Brahe moare și Kepler 
devine neașteptatul moștenitor al observaţiilor maestrului 
său. 

Povestea lui Kepler n-o vom pomeni decât în treacăt 
aici, deși ea este extrem de grăitoare pentru ceea ce în- 
seamnă obsesia unui om de știință și pentru energia pe care 
acesta o depune în eforturile sale. Am vrea să ne concen- 
trăm în mod special asupra „norocului” în știință. Căci și 
de noroc a avut parte Kepler, încercând să îmbunătățească 
modelul planetar al lui Copernic, pe baza măsurătorilor 
mai precise făcute de astronomul Tycho Brahe. 

Astfel, noile măsurători ale lui Tycho Brahe prezentau 
abateri mari de la modelul lui Copernic. Copernic pu- 
sese planetele în mișcare de rotaţie în jurul Soarelui, dar 
cercurile pe care planetele se mișcau erau deplasate și nu 
aveau în centru Soarele. Şi așa însă, tot nu modelau da- 
tele măsurate de Tycho Brahe. Ce putea fi?, s-a întrebat 
Kepler. 

Din măsurători îi tot ieșea că orbita lui Marte este un 
cerc alungit ca un ou (un oval), cu un raport al celor două 
axe ale ovalului de 1, 00429 (vezi figura 1.16). Și, în că- 
utările lui de ani de zile, a regăsit din întâmplare exact 
acest număr (1, 00429) într-un tabel logaritmic. Imediat 
și-a dat seama de adevăr și s-a simțit parcă trezit dintr-un 

Figura 1.15: 


O gravură ce îl reprezintă pe Tycho Brahe 
în observatorul său Uraniborg de pe insula daneză Hven. 
Instrumentul lui Tycho Brahe nu conține o lunetă, care 


va fi folosită abia începând cu Galilei. Vizualizarea se 
face cu ochiul liber, iar raza cercului de vizualizare este 
mai mare ca în cuadrantul lui Ptolemeu (vezi figura 1.11). 
Ca și la Ptolemeu, putem estima eroarea ca fiind de cea 
mai mică valoare descifrabilă pe cadran (aprozimativ de 
1 mm) împărțită la raza instrumentului (aprozimativ 5 
m). Obţinem astfel o eroare a instrumentului de sin(a) = 
1/5000 = 0, 0002, ori a =0,01*, ce corespunde erorilor 
observate în măsurători. Sursa: Wikipedia Commons. 


vis: orbita era o elipsă! Iată răspunsul la întrebarea ultimă 
privind universul. 

Cum de ce? Pentru că 1,00429 este secanta unghiu- 
lui de 5 grade și 18 minute sub care se vede de pe Marte 
distanţa dintre Soare și centrul orbitei lui Marte (care nu 
este Soarele, pentru că orbita este ovală, vezi figura 1.16). 
Logic nu? Nu chiar... Vedeţi și dumneavoastră că o ase- 
menea realizare vine doar după ce știm ce reprezintă nume- 
rele citite, or acesta este ideea pe care vrem s-o scoatem în 
evidenţă. În fizică norocul e câteodată esenţial, dar numai 
pentru aceia care sunt deja pregătiţi... 

Traiectoria planetei Marte este deci o elipsă, a dedus 
Kepler, cu Soarele într-unul dintre focare. Elipsa este o 
figură geometrică ce se se desenează ușor. Tot ce avem de 
făcut este sa fixăm capetele unei aţe între două puncte pe 
suprafaţa unei hârtii, puncte ce se numesc focarele elipsei 
(vezi figura 1.16). Apoi trebuie sa întindem aţa cu ajutorul 


Figura 1.16: Figura de mai sus reprezintă (cu linie con- 
tinuă) orbita planetei Marte în jurul Soarelui S. Aceasta 
este un cerc deformat ce are raportul celor două aze 
2AO/2MO = 1,00429 (în figură raza cercului este aleasă 
egală cu unitatea AO = R = 1 iar orbita este defor- 
mată exagerat). Aceeași valoare a măsurat-o Kepler şi 
pentru secanta unghiului a din figură sec(a) = 1/ cosa = 
MS/MO = 1,00429. Coincidenţa l-a ajutat pe Kepler să 
descopere că orbita este o elipsă având Soarele într-unul 
dintre focare. Elipsa se poate construi si cu un creion ce 
întinde o aţă între cele două puncte focale S şi S'. 


unui creion și să desenăm curba elipsei. Metoda scoate în 
evidenţă una dintre proprietăţile punctelor de pe elipsă: 
suma distanțelor de la orice punct de pe elipsă la cele două 
focare este aceeași pentru toate punctele elipsei, fiind egală 
cu lungimea atei. 

Kepler a extins modelul elipsei și pentru celelalte pla- 
nete. El a mai descoperit câteva legi noi, care astăzi îi 
poartă numele: 


Legile lui Kepler: 


„ Soarele este într-unul din cele două focare ale 
elipsei pe care orbitează planeta. 


. În mișcarea planetei, linia care unește planeta 


cu Soarele „mătură” arii egale în timpi egali. 


. Pătratele timpilor de revoluție ale planetelor în 
jurul Soarelui sunt proporționale cu cuburile se- 
miazelor mari ale elipselor. 


Rezultatele folosirii noului model al lui Kepler pentru 
orbita planetei Marte se regăsesc în figura 1.17. Ca o curi- 
ozitate, Kepler a săvârşit câteva greșeli în deducerea legii 
a doua, care însă s-au anulat reciproc, conducând la rezul- 
tatul corect. 

Cei care doresc să descopere cum a ajuns Kepler la forma 
eliptică a orbitei pot urmări caseta matematică următoare. 

Calcul: Elipsa planetei Marte 


Figura 1.16 reprezintă orbita eliptică a planetei 
Marte, care nu diferă mult de un cerc, având o formă 
ovală. Centrul orbitei eliptice este reprezentat prin O 
iar focarele elipsei prin S (unde se află Soarele) și S”. 
Să calculăm unghiul a din figură. Secanta unghiului a 
este dată de 


MS: 
Se) cosa MO 
Pe de altă parte, deoarece orbita este o elipsă, suma 
distanțelor la focarele elipsei este constantă: MS + 
MS' = AS + AS'. Folosind MS = MS' și AS + AS' = 
2A0, obținem MS = AO. Înlocuind pe MS în formula 
unghiului œ obținem 


AO  2AO 


secla) = MO = 2M0 


adică raportul dintre axa lungă și cea scurtă a elipsei. 
Kepler a observat că relația precedentă este îndeplinită 
pentru planeta Marte (ambele mărimi estimate din da- 
tele astronomice având aceeași valoare de 1,0042) și a 
dedus că orbita planetei Marte este o elipsă. 

Figura 1.17: Deviatiile de la orbita reală a plane- 


tei Marte, în modelul lui Copernic (folosit de Origanus) 
si Kepler. Pe ara verticală este prezentată eroarea ab- 
solută în grade, iar pe arza orizontală anul în care a 
avut loc măsurătoarea. Introducerea modelului lui Kepler 
a îmbunătățit predicțiile cu un factor de 50. Imaginea 
este reprodusă din lucrarea Johannes Kepler and the 
Rudolphine Tables, de Owen Gingerich, cu acordul au- 
torului. 


Fundamentele mecanicii clasice 


În capitolul precedent am văzut cum oamenii de știință 
au putut găsi o coerenţă în lumea care ne înconjoară, prin 
intermediul astronomiei. Lumea este formată din niște 
bolovani uriași care se tot mișcă în spaţiu, până când se 
ciocnesc, din când în când. Astronomia ne spune cum se 
mișcă acești bolovani, dar nu ne spune și de ce. În capitolul 
de faţă vom introduce mecanica newtoniană, cea care ne 
spune ce pune în mișcare bolovanii cerești și explicitează 
forţele care acţionează. 


11. Căderea liberă a corpurilor 


După cum am văzut, mișcarea corpurilor cerești nu este 
haotică. Planetele, de exemplu, se deplasează pe orbite 
eliptice în jurul Soarelui. Există îngeri care împing pla- 
netele, aşa cum credea la un moment dat chiar Kepler? 
De ce planetele se mișcă ordonat și nu haotic? De ce cad 
pietrele în jos şi cum cad ele? 

Galileo Galilei (1564-1642) a fost unul dintre cei care au 
încercat să găsească răspunsul la aceste întrebări. Până 
la el, au fost și alţi filozofi ai naturii care au contribuit la 
formarea ideilor prezentate mai jos, însă aici ne vom ocupa 
în exclusivitate de ideile lui Galilei și Isaac Newton pentru 
cursivitatea lecturii. 

Galilei a presupus că, dacă există legi universale care să 
simplifice și mai mult ordinea dată, ele trebuie să fie nu 
numai generale, dar și simple. Şi, ca să dovedească aceasta, 
s-a concentrat asupra căderii corpurilor. Este căderea lor 
guvernată de niște legi generale și simple, și dacă da, care? 

Cine nu a văzut cât de uşor și legănat cade o frunză la 
pământ? Cum imaginea ei ne linişteşte sufletul, cum gân- 
durile noastre se leapădă de zbaterile zilei zbuciumate și se 
îndreaptă poate spre astre, poate spre cei dragi... Un ast- 
fel de moment poate că l-a trăit cândva și Galileo Galilei, 
ca și Aristotel înaintea sa, ca și miliardele și miliardele de 
oameni înaintea lor, cărora nici măcar Timpul nu le mai 
ține urma. 

Galileo însă se gândea la cuvintele maestrului Aristotel, 
care spusese că acele corpuri care sunt mai grele cad mai 
repede decât cele ușoare. Evident nu? Căci un măr cade 
mai repede din copac decât o frunză. Și totuși, ceva este în 


corp 
unitar 


lipite | 


Figura 2.1: În figură este reprezentat paradozul lui 
Galilei. Aici se consideră două corpuri de mase diferite 
pe care le privim fie lipite (stânga) fie formând un corp 
unitar mai mare (dreapta). Presupunem că cel mai greu 
dintre cele două corpuri (cel mai mare) cade mai repede 
în vid decât cel uşor (cel mai mic). Stânga: într-o primă 
instanță, corpul ușor cade mai încet si deci încetinește 
mișcarea corpului greu. Dreapta: ambele corpuri luate 
împreună pot fi privite ca formând un corp nou, ce are o 
masă totală mai mare. Ambele corpuri ar trebui atunci să 
cadă mai repede în acest caz. Care din cele două situații 
este cea corectă? Cea din stânga (unde căderea este în- 
cetinită), sau cea din dreapta (unde căderea este accele- 
rată)? 


neregulă, şi-a spus Galileo, este clar că rezistența aerului 
ne joacă feste, căci mișcarea, legănată a frunzei este indusă 
tocmai de această rezistență a aerului. Dacă am elimina 
(imaginar) influenţa aceasta, ce s-ar întâmpla? 

Dacă Aristotel are dreptate și corpurile grele cad mai 
repede, atunci avem o problemă, si-a spus Galileo. Astfel, 
să ne imaginăm că legăm un corp greu de unul ușor și le 
dăm drumul, ca în figura 2.1. Vor cădea ele împreună mai 
repede sau mai încet? Iată o întrebare care seamănă cu 
cea a lui Moș lon Roată. Să vedem ce se întâmplă. 

Corpul mai ușor tinde să cadă mai încet decât cel greu, 
conform teoriei lui Aristotel, și deci va încetini mișcarea, 
corpului mai greu. Pe de altă parte, cele două corpuri îm- 
preună formează un corp mai greu, deci căderea ar trebui 
să fie mai rapidă! Este deci o contradicţie aici, din care se 
iese elegant doar dacă se presupune că toate corpurile cad 
la fel de repede în absenţa aerului, indiferent de greutatea 
lor! 

Povestea spune că Galilei ar fi lăsat să cadă libere două 
bile metalice de mase diferite (o ghiulea de tun și un glonţ 
de muschetă) din turnul din Pisa și ar fi observat că ele au 


Figura 2.2: Galileo Galilei în fata planului înclinat, prezentând experimentele sale unor contemporani. Frescă pictată în 
anul 1841 de către pictorul italian Giuseppe Bezzuoli și aflată în muzeul „La Specola” din Florența. Imagine reprodusă 
cu permisiunea. domnului Saulo Bambi (Muzeul de Științe Naturale, Florenţa) 


atins pământul în același timp, dovedind că presupunerea 
lui este adevărată. Istoricii moderni se îndoiesc că el ar 
fi efectuat vreodată acest experiment. Este foarte proba- 
bil că el a procedat ca orice profesor universitar din ziua 
de azi, convins de teoria sa: a lăsat un student să facă, 
experimentul! 

Galilei a căutat însă să și descrie mișcarea, bilei în că- 
derea sa, mișcare care este accelerată, pentru că viteza 
bilei crește în timp, pe măsură ce bila cade. Cum putem 
descrie matematic o mișcare accelerată? Prin comparaţie 
cu mișcarea de viteză constantă, adică mișcarea rectilinie 
și uniformă, a spus Galilei. Astfel, aici știm că distanța 
parcursă crește proporțional cu timpul. Atunci, într-o 
mișcare accelerată probabil că nu distanţa, ci viteza crește 
proporţional cu timpul! 

Acum însă, într-o mișcare rectilinie și uniformă viteza 
este constantă și definită ca raportul dintre distanța par- 
cursă și timp v = Az/At. Prin comparaţie, acceleraţia 
care apare în mișcarea accelerată va trebui să fie raportul 
dintre creșterea de viteză și timp a = Av/At. 

Cum am putea însă defini viteza? În mod normal, uti- 
lizăm conceptul de viteză medie pe o perioadă finită de 
timp. Valoarea medie a vitezei este însă aproximativă, și 
o mărime mai potrivită, ar fi viteza instantanee, definită în 
orice moment. Ea prezintă însă o problemă fundamentală: 
din moment ce ea este „instantanee”, nu avem nici măcar 
o „bucăţică” mică de timp necesar să o măsurăm! Ieşirea 
din impas se face elegant cu ajutorul calculului diferenţial. 
Acest lucru nu a fost cunoscut de Galilei, și de aceea soluţia, 
lui este descrisă geometric, cu ajutorul vitezelor medii. 


În modelul lui Galilei, legea căderii libere a corpurilor ne 
spune că orice corp lăsat liber în vid (fără rezistenţa aeru- 
lui) cade uniform accelerat (deci acceleraţia este constantă 
în timpul căderii). Dacă această lege se poate verifica ușor 
în zilele noastre, pentru că timpul se măsoară precis (să ne 
gândim de exemplu la cursele de sprint, în care timpul de 
sosire se măsoară în sutimi de secundă), nu același lucru 
a fost posibil în trecut. Obiectele cad în câteva secunde, 
or pulsul inimii sau ceasul cu apă al lui Galilei, folosite 
la măsurarea timpului, nu aveau o rezoluţie mai mică de 
câteva zecimi de secundă. 

Ca atare, Galilei a verificat timpii de cădere într-o 
situaţie diferită, lăsând o bilă să alunece pe un plan 
înclinat (vezi figura 2.2). Aici însă a fost introdusă 
o complicaţie, cea a frecării bilei cu planul înclinat. 
Pentru a-i minimiza influenţele, Galilei a șlefuit foarte 
bine atât bila, cât și panta (care prezenta un șanț pen- 
tru direcţionare). Din cauza pantei, timpul de rostogolire 
a bilei era acum mai mare (de ordinul minutelor) și măsu- 
rabil de către Galilei. 

Chiar dacă în noua situaţie apar multe probleme supli- 
mentare (frecare, rostogolire) și ea se abate de la căderea 
verticală, important este că mișcarea poate fi măsurată cu 
precizia necesară. Cel puţin în acest caz, Galilei a putut 
verifica experimental ipoteza căderii uniform accelerate a 
corpurilor. 

12. Cele trei principii ale mecanicii 


Experimentele cu planul înclinat ale lui Galilei i-au adus 
acestuia un „bonus” nesperat. Galilei a observat că, atunci 
când bila alunecă de pe planul înclinat, ea va merge cu vi- 
teză aproape constantă pe un plan orizontal aflat în con- 
tinuarea planului înclinat. Dacă un alt plan înclinat este 
așezat mai departe după planul orizontal, bila va urca me- 
reu aproape la aceeași înălțime ca cea de la care a fost 
lăsată liberă inițial (vezi figura 2.3). Acest lucru l-a făcut 
pe Galilei să presupună că, dacă ar fi numai planul orizon- 
tal și nici o frecare, atunci mingea ar merge la infinit cu 
viteză constantă, nu s-ar opri, „în așteptarea” unui plan 
înclinat pe care s-ar urca apoi la aceeași înălțime. 

Să observăm însă că problema aceasta este aceeași cu 
vechea întrebare „Ce se întâmplă cu un corp asupra că- 
ruia nu se acţionează cu nimic?”. Cum asupra bilei de pe 
planul orizontal nu acţionează nimic în direcţia mișcării 
(căci gravitația este perpendiculară pe planul orizontal), 
un răspuns este „va merge drept (rectiliniu) cu viteză con- 
stantă”. Constatarea a devenit cunoscută astăzi sub forma 
primului principiu al mecanicii: 


Primul principiu al mecanicii: 


Un punct material își păstrează starea de mișcare 


rectilinie uniformă sau de repaus (care este un caz 
particular) atâta timp cât asupra lui nu se mani- 
festă acțiuni din exterior. 


Desigur, principiul pare că vine în contradicţie cu cea 
mai practică înţelegere a lucrurilor pe care o avem: atâta 
timp cât nu împingem de ele, lucrurile nu își păstrează 
mișcarea, ele se opresc, o idee de altfel susținută din 
Antichitate. Pentru Galilei însă, faptul că orice lucru se 
oprește după un timp are de-a face cu obstacolele întâl- 
nite, cu aerul, cu frecarea. Fiecare dintre aceste forţe va 
acționa asupra corpurilor și le va schimba starea de mișcare 
rectilinie uniformă. 

Isaac Newton (1643-1727) a dezvoltat acest punct de ve- 
dere, acceptând că, fără a se acţiona asupra lui, un corp își 
va păstra starea de mișcare rectilinie și uniformă. În plus, 
el şi-a pus și problema cum poate cineva măsura acţiunea 


Figura 2.3: O bilă care cade fără frecare de pe planul 
înclinat ar putea merge o distanță infinită cu viteză con- 
stantă. Dacă în drumul ei întâlnește alt plan înclinat, 
bila va urca la aceeași înălțime ca cea inițială. 


care se exercită asupra corpului. Noţiunea „cotidiană” cea 
mai la îndemână a părut a fi forța. Ce se întâmplă atunci 
când împingem de corpuri? Viteza lor crește sau scade, în 
funcţie de direcţia din care împingem și de mărimea forţei 
cu care împingem. Putem măsura aceste forţe și rezultatul 
lor asupra mișcării? Desigur! 

Un exemplu îl reprezintă acele vechi cântare cu cârlig 
din piaţă, de care se agăța plasa de cumpărături. Ele for- 
mează un etalon de măsură a forţei. O plasă așezată de 
cârlig lungește un resort din cârlig, iar alungirea resortu- 
lui este o măsură a greutăţii plasei. În practică, forţa F 
ce acţionează asupra resortului este direct proporţională 
cu întinderea Ax a resortului, F = kAz (k se numește 
constanta elastică a resortului). Cunoașterea alungirii 
Az ne permite deci determinarea forţei F. Aceasta este 
explicaţia din manualul de fizică pentru care resorturile 
sunt folosite la măsurarea forţelor: mărimea forței o citim 
direct pe indicatorul resortului. Cu alte cuvinte, cârligul 
este un posibil etalon de măsură a forţei. 


Calcul: Despre căsuțele matematice << 


Pe parcursul acestei cărţi prezentăm mai multe astfel 
de „căsuțe” cu ecuaţii. Ecuatiile nu sunt întotdeauna 
esenţiale pentru înțelegerea textului, ele fiind adăugate 
pentru cei ce le pot „citi” și se pot ajuta astfel de ele. 

Citirea unei ecuaţii este ca învăţarea unei limbi noi: 
greoaie la început, dar apoi devine obișnuință. Ca și 
în limbaj, pentru a înţelege mesajul corect, este necesar 
ca fiecare element al mesajului să fie înţeles. Iată spre 
exemplu celebra ecuaţie a lui Einstein: 


E = me? 

Aici litera E reprezintă energia înmagazinată într-un 
corp, litera m reprezintă masa acelui corp, iar litera c 
reprezintă viteza luminii. 

Deși nu se spune, fiecărei litere i se asociază niște 
unităţi de măsură, ce pot fi folosite în cel mai rău caz 
pentru a verifica dacă ecuaţia este scrisă corect. Astfel, 
masa m se măsoară în kilograme (kg) iar viteza c în 
metri pe secundă (m/s). Produsul unităţilor este kg - 
m2 /s2, numit joule, care este chiar unitatea de măsură a 
energiei. Mai multe detalii despre aspectele matematice 
ale fizicii se găsesc în anexa 22. 


Desigur, putem alege și alte etaloane de măsură a forței 
(alte resorturi, elastice etc.). De fapt, este mereu nece- 
sar să pornim cu un etalon, altfel nu am avea la ce să 
ne raportăm măsurătorile. Să remarcăm însă că un eta- 
lon „fundamental” (la care ne raportăm în final) trebuie 
introdus fără a detalia construcţia sa. În cazul nostru, 
dacă am încerca să detaliem forţele care acţionează între 
componentele etalonului fundamental de forță, ar trebui să 
folosim alte etaloane de măsură a forţei mai „fundamen- 
tale”. Pe de altă parte, nici nu putem folosi același etalon la 
măsura forțelor componentelor sale, căci atunci vom crea 
autoreferinţe (vezi secţiunea 1). În acest sens, etalonul este 
o noţiune oarecum artificială, imaginea unui instrument de 
măsură, perfect despre care nu știm cum funcţionează pre- 
cis pe dinăuntru. 

static 


acceleraţie 


Figura 2.4: Un corp este așezat pe o suprafață fără fre- 
cări și legat de un resort. Stânga sus: corpul este în re- 
paus și resortul este relazat. Stânga jos: corpul legat este 
tras cu o forță F. Resortul se va alungi cu o valoare Ar = 
F/k. Dreapta sus: Resortul nu mai este legat, și cineva 
trage de capătul resortului cu o forță constantă în timp, 
F.  Alungirea resortului Ax = F/k este proporțională 
cu forța F, iar corpul va avea o accelerație constantă 
a = F/m, unde m este definită ca masa inerțială a corpu- 
lui. Dreapta jos: resortul este legat de un perete fiz, apoi 
tragem de corp și îl lăsăm liber. Corpul va oscila în jurul 
poziției de echilibru cu o frecvență constantă. Forţa elas- 
tică este proporțională cu deplasarea F = —kz și încearcă 
să readucă corpul în poziția de echilibru. 


Să luăm etalonul nostru, cântarul cu cârlig, și să tragem 
cu el diverse obiecte pe o suprafaţă fără frecări (modern, 
ne-am putea gândi la o pernă de aer). Dacă tragem de 
obiect într-o singură direcţie, în așa fel încât forţa (indicată 
de resortul etalon) să fie constantă, vom avea o surpriză: 
corpul se mișcă, într-o mișcare uniform accelerată, cea in- 
trodusă de Galileo Galilei. Mai mult însă, raportul dintre 
forţa constantă cu care se trage de obiect şi acceleraţia im- 
primată este mereu o constantă a corpului, independentă 
de mărimea forţei cu care tragem! Acest raport definește 
masa inerțială a corpului (vezi figura 2.4). Ajungem ast- 
fel la cel de-al doilea principiu al mecanicii, care poate fi 
formulat sub forma următoare: 


Al doilea principiu al mecanicii: 


Accelerația a imprimată unui corp este direct 
proporțională cu forța F care acţionează asupra lui 


și invers proporțională cu masa inerțială m a cor- 
pului: a = F/m. Acceleraţia are direcția și sensul 
forței aplicate. 


Forţa, așa cum este definită ea în al doilea principiu, 
este un vector. Aceasta înseamnă că ea are nu numai o mă- 
rime, dar și o direcţie. Direcţia forţei este egală cu direcţia 
accelerației imprimate, ceea ce înseamnă că și acceleraţia 
este un vector. În fond, acceleraţia este o derivată a vite- 
zei, care este şi ea un vector, indicând direcţia de mișcare. 
În lucrarea de faţă vom indica vectorii prin litere îngroșate, 


de exe u a pentru acceleraţie și F pentru forță și cu li- 
tere ne  zroșate a sau F modulele acestor vectori. În ter- 
meni v toriali, rezultatul de mai sus se scrie ca a = F/m, 
unde vectorul acceleraţie a este variaţia vectorului viteză 
în timp a = Av/At. 

Probabil că sunteţi tentaţi să treceţi peste principiul 
precedent ca peste ceva cunoscut. Cu toate acestea, este 
uimitor că o astfel de lege ezistă. Să repetăm, atunci 
când tragem cu o forţă constantă de corp obţinem că: 1. 
Mișcarea este uniform accelerată și nu aiurea, cu hopuri, să 
spunem. 2. Raportul dintre forţa imprimată și acceleraţia 
primită, este constantă pentru același corp, indiferent dacă, 
forţa este mai mică sau mai mare. O minune, am zice. 
Dacă relaţiile erau arbitrare (căci ar fi putut fi, de ce nu?) 
fizica ar fi avut o cu totul altă formă. 

Acum vom menționa, pentru a completa imaginea, și cel 
de-al treilea principiu al mecanicii, așa-numitul principiu 
al acțiunii și reacţiunii: 


Al treilea principiu al mecanicii: 


Dacă un corp acționează asupra unui alt corp cu o 
forță (numită forță de acțiune), atunci și cel de-al 


doilea corp acționează asupra primului cu o altă 
forță (numită forță de reacțiune), de aceeași mă- 
rime și de aceeași direcție, dar de sens contrar. 


Principiul acţiunii și reacţiunii poate fi privit și ca un 
„principiu al ignoranței”, deoarece în el există o ambigui- 
tate, exprimată, cel mai bine în dificultatea elevilor de li- 
ceu de a-l folosi. Principiul spune că, dacă eu apăs asupra 
unui corp, atunci şi corpul apasă înapoi cu aceeași forţă. 
Principiul nu spune însă cum este posibil acest lucru și, 
mai important, de ce. În fond, aplicarea acestui princi- 
piu presupune definirea corectă a corpurilor constituente 
(ceea ce nu este mereu ușor, dacă ne gândim la apă de 
exemplu), a locului unde acţionează forţele și a obiectelor 
asupra cărora acționează. 

La o înțelegere mai corectă a principiului se ajunge de- 
taliind mecanismul din interiorul corpurilor. Astfel, an- 
ticipând, toate corpurile sunt formate din atomi, care 
interacționează între ei prin intermediul forțelor electro- 
magnetice. Forţele electromagnetice sunt însă „reciproce”, 
în sensul că doi atomi se atrag sau se resping cu forţe egale, 
dar de sens opus. Atunci când mâna noastră împinge un 
creion, să zicem, atomii de la marginea mâinii se împing 
cu atomii de la marginea creionului cu forţe opuse și de 
semn contrar. În acest fel forţa totală cu care mâna îm- 
pinge creionul este egală și opusă celei cu care creionul 
împinge mâna. Reprezentarea este utilă în multe cazuri în 
care principiul acţiunii și reacţiunii este dificil de aplicat 
din cauza ambiguităţii. 

Cu ajutorul principiilor mecanicii, Newton a realizat un 
sistem matematic de succes, aplicabil la început obiecte- 
lor terestre cu care experimentăm. Desigur că nu este un 
sistem final și de aceea aplicabilitatea lui este limitată. 
Principiile lui Newton nu explică ruginirea, încălzirea de 
la Soare, creșterea plantelor sau viaţa. Însuși Newton a 
fost conștient de acest lucru atunci când a spus că a gă- 
sit doar o mică piatră de la marginea imensului ocean al 
cunoașterii, deși, după părerea urmașilor, ceea ce a găsit 
el este mai curând o perlă. 

Calcul: Oscilatorul armonic clasic 


Pentru că oscilatorul armonic joacă un rol important, 
să, scriem ecuaţiile sale de mișcare folosind principiul al 
doilea al mecanicii. Astfel, să considerăm resortul din 
partea din dreapta a figurii 2.4, resort care acţionează 
asupra unui corp de masă m. Mișcarea lui z = z(t) este 
unidimensională, iar poziţia de echilibru o considerăm 
x = 0. Forța F cu care resortul trage sau împinge de 
corp este opusă deplasării z și proporţională cu ea: 


F = —kz 


Mai sus, k este constanta elastică a resortului. Forța F 
va pune în mișcare corpul cu acceleraţia a dată de legea 
a doua a lui Newton și masa m a corpului. 


TE 
dt 


Egalând cele două valori obținem ecuația de mişcare a 
corpului: 


Soluția ecuației este o mişcare oscilatorie cu perioada T: 


z(t) = Asin (n + 6) 


Aici A este amplitudinea oscilației iar 4 faza ei. 
Perioada oscilației se calculează derivând de două ori: 


>. dr 2r t 
i = F = A cos (2r +0) 


2 2 
= i = —A (F) 


Vedem astfel că perioada T a oscilației depinde de masa 
m a bilei și de constanta elastică k. 

Un rezultat care ne este foarte util este calculul 
energiei potențiale Æp, despre care vom discuta și în 
secțiunea 19. Prin definiție, energia potențială este dată 
de lucrul mecanic efectuat de noi (care tragem cu forța 
—F, opusă forței elastice) pentru a deplasa bila din 
poziţia de echilibru. Pe distanţe infinitezimale dz putem 
considera forța elastică F constantă, iar produsul celor 
două ne va da lucrul mecanic, și deci energia potențială: 


Din poziţia de echilibru avem: 


£ T T kr? 
Ep =f dEp =| -F(a)dz= | (kz)dz = | Ep = — 
0 o o 2 


Vedem că energia potenţială crește cu pătratul distanței 
x din poziţia de echilibru. 


13. Masa inerțială 
şi masa gravitațională 


Până acum am prezentat numai experimente în care cor- 
purile sunt împinse sau trase. Experimentele au definit 
masa inerţială m, a corpului ca fiind raportul dintre forţa, 
cu care împingem și acceleraţia imprimată. Am ales nu- 
mele de masă inerțială, ca să ne amintim că ea are de-a 
face cu inerția corpurilor în mișcare și deci cu reacţia lor 
atunci când le împingem sau tragem. 

Există însă o sursă naturală de mișcare în jurul nos- 
tru, atracţia gravitaţională a Pământului. Observăm 
că cele trei legi ale mecanicii nu se referă la această 
atracţie, deși ele pot fi aplicate gravitaţiei, imaginându-ne 
că Pământul atrage lucrurile printr-o sfoară invizibilă. 
Forța cu care Pământul atrage un corp a primit numele 
de forță gravitațională. Ea se mai numește greutate şi se 
măsoară atârnând corpul de un resort etalon și citind alun- 
girea resortului. 

Nu avem motive să credem că, determinând masa 
inerțială a unui corp, obţinem indicii asupra greutăţii sale. 
Aceasta pentru că cele două experimente sunt conceptual 
diferite: unul este dinamic (cel în care măsurăm masa 
inerţială accelerând corpul), iar celălalt static (atunci când 
măsurăm greutatea corpului). Cu alte cuvinte, un corp 
care este ușor de împins de la un punct la altul (deci cu o 
masa inerțială mică) ar putea fi, în principiu, greu odată 
ce îl așezăm pe cântar, de ce nu? Cu toate acestea, cor- 
purile care sunt ușor de împins sunt și grele pe cântar, și 
invers. 

Fizicienii mecanicii newtoniene descriu această propri- 
etate introducând masa gravitațională mg a unui corp. 
Ea se obţine împărțind forţa de atracţie gravitaţională 
W (pe care o măsurăm atârnând corpul de un resort) la 
acceleraţia, g cu care cade corpul liber în acel loc mg = 
W/g (vezi figura 2.5). Putem compara masa gravitaţională 
astfel definită cu masa inerţială a unui corp și vedea ex- 
perimental că, pentru corpurile punctiforme aflate în vid, 
cele două sunt perfect egale mg = m;. Cu alte cuvinte, 
corpurile care sunt greu de accelerat (masă inerţială m; 
mare) sunt și mai grele (masă gravitațională mg mare). 

De ce ar fi cele două mase egale? In fond, tipul de mă- 
surători în care ele apar sunt diferite (unul este dinamic 
și altul static). La o analiză mai atentă se arată că ega- 
litatea celor două mase este legată de faptul că toate cor- 
purile cad liber cu aceeași acceleraţie, așa cum a măsurat 
Galilei în turnul din Pisa. Aceasta, măsurată la suprafaţa 
Pământului, se numește accelerație gravitațională şi are 
valoarea g = 9.8m/s?. Căci, dacă un corp are o masă 
inerţială de două ori mai mare, atunci Pământul trebuie 
să tragă de el de două ori mai puternic, pentru ca el să cadă 
în final cu aceeași acceleraţie gravitaţionlă g, și deci masa 
gravitaţionlă a acelui corp trebuie să fie de două ori mai 
mare. Astfel, toate corpurile punctiforme cad cu aceeași 
acceleraţie. 

Figura 2.5: Stânga: Un corp cade liber cu o 
accelerație constantă, numită accelerație gravitațională 
g. Dreapta: Forta gravitațională W o măsurăm atâr- 
nând corpul de un cârlig. Dacă împărțim forța W la 
accelerația gravitațională, obținem ceea ce se numește 
masă gravitațională mg = W/g. 


Observaţia pare trivială, însă trebuie să înţelegem că 
situaţia putea fi alta. De exemplu, mai multe corpuri lă- 
sate liber într-un câmp electric sunt accelerate diferit unele 
faţă de altele, în funcţie de sarcina lor electrică (cele care 
sunt neutre stau chiar pe loc). Cu toate acestea, toate 
corpurile lăsate liber într-un câmp gravitațional vor că- 
dea în același fel, sincron unul cu altul. Ar părea că în 
primul caz câmpul electric „testează” compoziţia corpului 
(are sau nu sarcină electrică) pe când în cel de-al doilea 
nu îl „interesează” care este compoziţia sa (mișcarea este 
aceeași indiferent de compoziţia corpului punctiform). 

Observațiile de mai sus l-au preocupat pe Newton, care 
însă nu a putut să explice egalitatea masei inerțiale și a 
celei gravitaționale. A trebuit să vină Einstein să arate 
că gravitația și mișcarea corpului sunt două fațete ale 
aceleiași probleme. Astăzi știm că mișcarea e indisolu- 
bil legată de gravitație, în cadrul teoriei relativităţii gene- 
rale. Astfel, corpurile cad cu aceeași acceleraţie în câmp 
gravitațional, pentru că nu contează din ce sunt făcute, ci 
doar unde se află. 

Teoria relativităţii ne învaţă că cele două situaţii, dina- 
mică şi statică în câmp gravitațional, sunt în esență iden- 
tice, doar că noi le percepem diferit. De câte ori stăm pe 
canapea ne mișcăm efectiv accelerat în sus împreună cu 
obiectele din jur, într-un sistem de referință, neinerţial ce 
ne străbate trupurile, fără ca noi să-i detectăm prezenţa. 
De aceea masa inerțială și cea gravitaţională sunt egale, 
pentru că un corp agăţat de cîrlig și atras de Pământ nu 
stă pe loc, ci se mișcă efectiv accelerat în sus în acest spaţiu 
imaginar în care suntem accelerati cu toţii! 

În experimentul nostru cu corpul agăţat de cârlig, mă- 
surăm de fapt tot masa inerţială a corpului. Forţa pe care 
o numim gravitaţională este de fapt una inerţială, datorită 
accelerării corpului în acest sistem de coordinate spaţiale 
care ne străbate trupurile. Tot de aceea și trei corpuri 
lăsate libere cad jos sincron, cum a constatat Galilei, pen- 
tru că în această situaţie ele rămân de fapt pe loc, doar 
că noi ne mișcăm în sus faţă de ele cu canapeaua noastră. 
Gravitatia este atunci doar o altfel de percepţie a mișcării, 
iată ideea pe care trebuie s-o luăm cu noi din aceste expe- 
rimente, idee esenţială în teoria relativităţii generale. 


14. Atracția gravitațională 


Să facem împreuna un exerciţiu de fantezie și să intrăm 
în mintea unui geniu ca Isaac Newton, pentru a vedea cum 
ar fi putut funcţiona ea într-un moment crucial. Cum care 
moment? Acela în care era sub un măr. 

Stătea el așa și se gândea... „Măi, ce mere frumoase, 
ce-aș gusta și eu unul”. Și când să dea să se ridice, pac, 
îi cade un măr în cap. Mă, zice, care dai, mă, cu mere? 
Se uită în sus, nimeni, se uită în jur, nimeni. Se gândește: 
„Să știi că mărul ăsta a căzut singur”. Dar de ce să cadă 
singur? 

Şi, cum îl citise pe Aristotel, își va fi spus: „Pentru 
că Pământul atrage toate obiectele spre el, pentru că locul 
natural al obiectelor este suprafaţa Pământului”. Bine, dar 
de ce nu atrage și Luna? Luna de ce nu cade de pe cer? 
Dacă aveţi copii și nu scăpaţi de ei cu această întrebare, 
iată răspunsul salvator: pentru că Luna este legată cu aţă 
pe cer! 

Newton știa că Luna orbitează în jurul Pământului, dar 
nu știa de ce Luna nu cade pe Pământ, ca toate celelalte 
obiecte. Să vedem, și-a zis el, Luna nu stă ţeapănă în locul 
ei, ci orbitează în jurul Pământului. Pentru simplitate, am 
putea presupune că ea orbitează la o distanță apropiată 
de suprafața Pământului. O primă aproximaţie a aces- 
tei mișcări este că ea se deplasează paralel cu suprafaţa, 
Pământului. 

Acum, ce se întâmplă dacă eu arunc un măr orizontal, 
paralel cu suprafața Pământului, în loc să-l las să cadă pur 
și simplu? Evident, atunci va cădea mai încolo. Cu cât 
îl arunc mai tare, cu atât va cădea mai departe. Dar stai 
puţin, şi-o fi spus Newton, Pământul nu este infinit plan, 
ci rotund! Dacă eu arunc mărul așa de tare încât să cadă 
aproape de partea cealaltă? Ce s-ar întâmpla? 

Este ușor de vizualizat ce se întâmplă (vezi figura 2.6). 
Deși mărul cade către Pământ, suprafaţa acestuia se cur- 
bează sub el, se îndepărtează de măr. Se prea poate ca mă- 
rul să cadă spre Pământ, dar dacă suprafaţa Pământului, 
curbându-se, se tot îndepărtează de măr, va mai atinge 
mărul Pământul? Ei bine, dacă viteza mărului este aleasă, 
potrivit, distanța dintre măr și Pământ rămâne constantă 
și mărul aleargă așa în jurul Pământului, fără să-i atingă 
suprafaţa! În acest fel, căderea continuă a mărului este 
compensată de curbura Pământului, iar mărul rămâne me- 
reu în mișcarea lui la aceeași distanță de Pământ, căzând 
mereu către Pământ fără însă să-i atingă suprafaţa. 

Dar staţi puţin; aceasta este chiar mișcarea circulară 
în jurul Pământului... Cu alte cuvinte, mărul cade pe 
Pământ, dar pentru că Pământul este rotund, el va ajunge 
să se rotească în jurul lui. Tot așa și cu Luna, ea cade 
mereu spre Pământ, dar nu apucă să-i atingă suprafaţa, 
pentru că are imprimată și o mișcare paralelă cu suprafaţa, 
acestuia (vezi figura 2.6). Iată răspunsul lui Newton, care 
se întreba inițial de ce nu cade Luna pe Pământ: Luna 
cade de fapt încontinuu spre Pâmânt. Surprinzător, nu? 

Poate că exemplul ce mai frumos rămâne cel al Staţiei 
Spațiale Internaţionale. Aceasta poate fi văzută, din când 

Figura 2.6: Ideea lui Newton. Dacă „lansăm ” orizon- 
tal un corp, el va cădea după o distanță anume, datorită 
atracției gravitaționale a Pământului. Pe de altă parte, 
suprafața Pământului este curbă. Dacă viteza inițială a 
corpului este aleasă potrivit (vezi linia îngroșată) atunci 
căderea acestuia este compensată de curbura Pămîntului, 
iar corpul se va roti efectiv în jurul Pământului, la aceeași 
distanță de el. Acesta este cazul Lunii și cel al satelitilor. 


în când, trecând repede deasupra noastră pe cer (în câ- 
teva minute). Nici nu este de mirare, deoarece ea orbi- 
tează în jurul Pământului la fiecare oră şi jumătate. În 
acele momente ea este cel mai strălucitor obiect ceresc. 
Privind cum Staţia Spațială Internaţională trece așa de 
repede deasupra, am putea crede că ea are motoare care o 
propulsează. Greșit însă, nimic nu o propulsează, ea doar 
cade încontinuu către Pământ, însă nu îi atinge suprafaţa, 
deoarece Pământul se curbează sub ea. În plus, la altitu- 
dinea la care orbitează (400 km) nu există atmosferă, iar 
mișcarea sa nu este încetinită semnificativ. Viteza mare 
cu care circulă a primit-o la lansare. 

Dar legea atracției gravitaționale, veţi spune, cum iese 
ea din observaţiile de mai sus? Ei bine, ea rezultă cal- 
culând cât de mare este forța cu care Pământul trebuie 
să atragă Luna pentru a o păstra pe traiectorie circulară. 
Astfel, știm că Luna se învârte în jurul Pământului cu o 
viteză de 60 km/minut. Atunci, într-un minut, Luna stră- 
bate aproximativ 60 de km. În acest minut, căderea liberă 
spre Pământ poate fi calculată din curbura, cercului orbi- 
tei. Obţinem că, într-un minut, pentru a-și menţine orbita 
circulară, Luna trebuie să „cadă” aproape 5 metri. 

Să observăm că, pe Pământ, în același minut, un corp 
lăsat liber cade mult mai mult, aproximativ 20 km dacă 
ignorăm rezistenţa aerului, adică de 4000 de ori mai mult. 
Faptul că Luna „cade” mai încet este o indicație a faptului 
că ea este atrasă mai slab de Pământ, cu o forţă care este 
deci de 4000 de ori mai mică decât dacă Luna s-ar afla pe 
suprafaţa Pământului. 

Pe de altă parte Luna se află la o distanţă de aproxima- 
tiv 400 000 km depărtare de centrul Pământului, pe când 
obiectele de pe suprafaţa Pământului se află la o distanță 
de 6 000 de km de centrul acestuia. Raportul celor două 
distanţe este aproximativ de 66, iar pătratul acestui raport 
este aproape 4 000, adică exact factorul cu care este mai 
mică, forța de atracţie a Lunii față de cazul în care Luna 
s-ar fi aflat pe suprafața Pământului! 

Putem trage atunci concluzia că forța de atracție 
gravitațională scade cu pătratul distanței dintre cele două 
obiecte. Să remarcăm aici că Newton nu presupune, ci de 


fapt verifică experimental că forţa gravitaţională variază 
cu pătratul distanţei. 


Calcul: Atractia gravitaționalală 


Forţa de atracţie gravitaţională dintre două corpuri 
este: 


No 
d2 


F=G 


Aici G = 6.67. 10-11lm3/(kg - s?) este constanta lui 
Newton, ma şi m2 masele corpurilor şi d este distanţa 
dintre ele. Forța este de atracţie și este orientată pe 
direcţia formată de cele două corpuri. 

De exemplu, forţa cu care Pământul de masă M 
atrage un corp de masă m de pe suprafaţa sa devine: 


F 


unde R este raza Pământului iar g este accelerația 
gravitaţională la suprafaţa sa g = GM/R? = 9, 8m/s“. 


15. Periodicitatea mareelor 


Newton a presupus nu numai că Pământul atrage Luna, 
dar şi că Luna atrage Pământul, cu o forţă egală şi de sens 
opus, conform principiului acțiunii și reactiunii. Desigur, 
influenţa gravitaţională a Lunii asupra Pământului este 
mai mică, pentru că Pământul este mai mare și mai greu 
de urnit, însă ea nu este neglijabilă. 

În practică, Luna și Pământul se atrag reciproc, cu 
aceeași forță. Aceasta face ca cele două corpuri cereşti să, 
se rotească împreună în jurul unui punct fix, numit centru 
de masă. Situaţia se aseamănă cumva cu cea a unor doi 
copii care se țin de ambele mâini și se învârt în jurul unui 
punct situat în centru. De fapt, luând în calcul dimensiu- 
nile Lunii și Pământului, putem calcula că acest centru de 
masă este situat undeva la 1500 km de centrul Pământului. 

Totuși, Newton nu dispunea în epoca lui de observaţii 
astronomice care să confirme rotația sincronă a ambelor 
corpuri cerești în jurul centrului de masă. De aceea el și-a 
concentrat atenţia asupra unui alt efect, cel al mareelor. 
După cum se știe, acesta este un efect periodic, ce apare 
de două ori pe zi, cunoscut și sub numele de flux si re- 
flux. În timpul fluxului, nivelul mării crește, iar în timpul 
refluxului, nivelul acesteia, scade. 

Indicaţia că fenomenele au de-a face cu Luna vine din 
faptul că fluxul are loc atunci când Luna se află deasu- 
pra noastră sau de cealaltă parte a Pământului. Newton a 
reușit să explice nu numai această relaţie, dar și periodici- 
tatea mareelor de o jumătate de zi, presupunând că Luna 
atrage Pământul, în felul următor. 

Pentru început, să ne imaginăm că Luna și Pământul 
sunt legate cu o bară rigidă și puse în mișcare de rotaţie 

Lună 

Figura 2.7: Formarea mareelor. Sus: Luna si Pământul 
sunt fixate rigid de o bară invizibilă care se roteşte peri- 
odic la o lună. Centrul de masă C este asezat nerealist 
între Pământ si Lună, desi el se află undeva în interiorul 
Pământului. Dacă presupunem că nu eristă nici o fortă 
de atractie între Lună si Pământ, atunci apa se adună 
numai la un capăt (datorită fortei centrifuge). Deoarece 
Pământul se roteste într-o zi în jurul azei sale, acest efect 
va fi perceput ca o maree ce apare odată pe zi. Jos: Luna 
si Pământul se rotesc în același fel, numai că acum Luna 
atrage gravitațional apa de pe suprafața Pământului. Apa 
se adună în ambele părți ale Pământului și vom avea două 
maree pe zi datorită rotației Pământului. 


în jurul centrului de masă cu o perioadă de o lună, pre- 
cum în figura 2.7. În acest caz ignorăm forţa de atracţie 
gravitaţională. Ce se întâmplă cu apa de la suprafața 
Pământului? Datorită forţei centrifuge, apa este împinsă 
către suprafaţa Pământului opusă Lunii. În această parte 
nivelul mării va creste. 

Mișcarea Lunii în jurul Pământului are loc într-o lună 
și, pentru o zi, vom considera situaţia statică. Acum însă 
şi Pământul se învârte în jurul axei sale, ceea ce face ca 
fiecare punct de Pământ să ajungă în partea îndepărtată a 
tandemului Lună-Pământ, acolo unde marea are un nivel 
ridicat şi deci să experimenteze un flux. Care va fi peri- 
oada acestui flux? Desigur, precis o zi, pentru că apa este 
ridicată, doar înspre un capăt, cel care se îndepărtează de 
Lună. 

Dacă eliminăm acum bara rigidă și introducem forţa de 
atracţie gravitaţională la loc, vom obţine aceeaşi mișcare 
de rotaţie, și aceeaşi tendință a apei de a se duce pe 
suprafața opusă Lunii, datorită forţei centrifuge. Acum 
însă acţionează şi forța gravitaţională a Lunii, care va 
atrage apa de pe Pământ înspre Lună. 

În final, obţinem o situaţie în care apa este ridicată pe 
ambele părţi ale Pământului, atât pe cea opusă Lunii cât 
și pe cea dinspre Lună (vezi figura 2.7). Datorită rotației 
Pământului, mareele apar periodic la 12 ore şi nu la 24 
de ore ca mai înainte, adică exact valoarea experimentală. 


Vom concluziona, ca şi Newton, că fenomenele de flux si 
reflux sunt datorate atracției gravitaționale a Lunii. 

Este interesant de menţionat că astăzi s-au putut mă- 
sura experimental chiar și „maree terestre”, adică ridicarea 
scoarței terestre dintr-o locaţie, la fiecare trecere a Lunii 
desupra acelui punct de pe Pământ. 


ui 


16. Miscarea eliptică 


Newton ne-a arătat de ce Luna se mișcă în jurul 
Pământului pe o orbită circulară, fără să cadă pe el. Ideea 
originală a lui Newton este nemaipomenită, dar are o 
„mică” problemă: de ce ar fi aşezată Luna precis pe acea 
orbită care este circulară? Căci, dacă ar fi fost ceva mai 
aproape, atunci Luna ar fi fost atrasă mai tare şi s-ar fi 
apropiat mai mult de Pământ, eventual printr-o traiecto- 
rie spiralată, sfârșind prin a se lovi de el într-un eveniment 
catastrofal. Sau nu? 

În fond, acum ştim că toate corpurile ceresti sunt lovite 
mereu de meteoriți care tot îi dau „suturi” într-o direcţie 
sau alta. N-ar fi mai bine să formulăm problema puţin 
diferit? Să presupunem că un corp ceresc (Luna, sau o 
planetă) primește dintr-o poziţie iniţială dată o viteză oa- 
recare, într-o direcţie oarecare, și să vedem ce se întâmplă? 
Dacă știm viteza şi poziţia iniţială, sigur putem afla tra- 
iectoria, ulterioară, folosind ecuaţiile lui Newton, şi vom 
calcula orbita corpului ceresc. 


centura de 
asteroizi 


Figura 2.8: 
vizitează periodic sistemul solar. Ele demonstrează „exrpe- 
rimental” că mișcarea naturală în jurul unui corp ceresc 
nu este neapărat cercul, ci elipsa sau hiperbola. 


Traiectoriile eliptice ale câtorva comete ce 

Figura 2.9: În figură sunt prezentate cu linie continuă 
două orbite posibile pentru un corp ceresc ce se mișcă 
liber în jurul Soarelui, în funcție de parametrul e, denu- 
mit excentricitate. Mișcarea este repetitivă pentru orbita 
eliptică (e < 1), atunci când viteza corpului este mică. În 
cazul orbitei hiperbolice (e > 1) viteza corpului este mare, 
iar acesta „vizitează ” doar o dată Soarele. Orbita parabo- 
lică (pentru care e = 1) nu este prezentată în figură. 


Este exact ce a făcut în continuare Newton, care a calcu- 
lat că orbitele planetelor sunt eliptice, indiferent de poziţia 
sau viteza lor iniţială. Desigur, a fost o mare bucurie pen- 
tru el să regăsească, tocmai forma orbitei planetelor măsu- 
rată de Kepler, care spusese deja că ele sunt elipse. 

Acest tip de calcul era destul de dificil, în mod spe- 
cial pe timpul lui Newton. De fapt, pentru aceste calcule 
Newton a și inventat calculul diferențial, în acelaşi timp 
cu matematicianul Gottfried Leibniz (1646-1716). Ne vom 
imagina și noi rezultatul unui astfel de calcul, făcând ur- 
mătorul experiment. Să luăm o bilă și s-o aruncăm în 
chiuvetă, nu chiar în direcţia dopului de apă. Ce mișcare 
are bila? La început puțin eliptică (asemenea unui ou 
alungit), iar apoi bila va cădea spiralat spre locul unde 
se scurge apa. Mișcarea spiralată are loc datorită frecării 
cu suprafaţa chiuvetei, iar cea eliptică modelează mișcarea 
planetelor care orbitează. 

Calculul lui Newton folosește două ingrediente esenţiale: 
primul este legea atracției gravitaționale, care ne spune 
care sunt forţele cu care se atrag corpurile, și cel de-al 
doilea este legea a doua a lui Newton, care ne spune cum 
acţionează corpurile la forţa aplicată. 

Calculele arată că există trei tipuri de mișcări posibile 
prin care un obiect ceresc orbitează liber în jurul unui alt 
corp ceresc mai mare (să zicem o stea): eliptică, parabolică 
şi hiperbolică. În cazul mișcării hiperbolice și parabolice, 
obiectul trece doar o dată pe lângă stea, își curbează tra- 
iectoria, și pleacă mai departe fără să se mai întoarcă. În 
cazul orbitei eliptice, obiectul orbitează încontinuu în jurul 
stelei. 

Toate cele trei soluții se regăsesc în mișcarea obiecte- 
lor cerești care sunt atrase de Soare, cum ar fi cometele 
sau meteoriţii. Unele dintre comete revin la intervale re- 
gulate, iar asta înseamnă că au o orbită eliptică, pe când 
altele ne vizitează doar o singură dată, însemnând că au o 
traiectorie hiperbolică sau parabolică (vezi figura 2.8). 


Figura 2.10: Elementele matematice cu care se calcu- 
lează mișcarea, corpului (vezi căsuţa matematică). 


Cea mai celebră dintre comete este cometa Halley, 
care poartă numele astronomului Edmund G. Halley 
(1656-1743). Acesta a calculat orbita cometei la scurt timp 
după ce Newton și-a dezvoltat teoria și a arătat că orbita 
este o elipsă foarte alungită. În acest fel, Halley a putut 
prezice că aceeași cometă se va reîntoarce în 1758. Lucrul 
acesta s-a și întâmplat în 1759, la 15 ani după moartea 
astronomului. 

Pentru cei interesaţi, prezentăm în căsuţa următoare 
calculul mișcării eliptice pentru un corp care orbitează în 
jurul Soarelui. 


Să încercăm, printr-un calcul detaliat, să determinăm 
traiectoriile pe care poate orbita un corp ceresc de masă 
m în jurul Soarelui, considerat de masă M. Rezultatul 
îl vom folosi și la teoria relativităţii. Să considerăm că 
Soarele se află în centrul sistemului de coordonate, iar 
corpul se mișcă într-un plan orizontal (vezi figura 2.10). 

Putem exprima mișcarea, corpului fie într-un sistem 
cartezian de coordonate prin două funcţii de timp z = 
z(t) și y = y(t), fie într-un sistem de coordonate po- 
lare r = r(t) şi o = g(t). Între cele două sisteme de 
coordonate există relaţiile: 


z = r cos; y = rsin ; 


Variația în timp a acestor coordonate va reprezenta 
viteza, iar variația în timp a vitezei va reprezenta 
acceleraţia. Să notăm orice variaţie în timp a unei 
mărimi cu un punct deasupra mărimii, de exemplu 
dz(t)/dt = ż. Cu două puncte vom desemna derivata 
de ordinul doi £ = dż/dt = d2z/dt?. Avem atunci 


t = ft cos — rgsin 
ï = fcosp-—r sin pġ-řo sin -rọ sin ¢-rọ cos pġ 
ë = (îf — rọ?) coso — (rọ + 216) sin $ 

Similar, obţinem: 


ý = ô sin + rọ cos ġ 
ü = ř sin g+r cos pġ+tġ cos p+r cos ¢—rẹ sin ġġ 
ü = (F — rọ?) sin ¢ + (rọ + 276) cos 


În relaţiile de mai sus nu am scris explicit dependeţa de 
timp, dar ea se subînțelege pentru fiecare mărime z, y, 
r sau ġ. 

Să refacem pentru moment forma vectorială a 
accelerației din relația de mai sus, folosind notația i și j 
pentru vectorii unitate (versorii) ai sistemului de coor- 
donate cartezian (vezi figura 2.10): 


a = (£)i + (ğ)j = (ř — râ2)(i cos + j sin 0)+ 
+ (È + 2rg)(-ising + jcos6) = 
= (7 — ru, + (rọ + 2rġ)u: 


Vectorul u, = icosġ + jsin ġ, de modul egal cu uni- 
tatea, este orientat în direcția radială, fiind coliniar cu 
vectorulr = ir cos f+jr sin ¢ (vezi figura 2.10). Vectorul 
u; = —i sin ģ + j cos este perpendicular pe aceasta din 
urmă (pentru că produsul scalar cu vectorul u, este nul) 
și deci este orientat în direcția tangenţială, având tot 
un modul egal cu unitatea. Aici „tangeţial” se referă la 
o mișcare perpendiculară pe direcţia radială și nu una 
tangentă la traiectorie (cele două sunt diferite). 

Din forma de mai sus deducem componenta radială și 
cea tangenţială ale accelerației corpului de masă m: 


Qradial = f — rọ’; Atangential = rọ + 279 


Conform legii lui Newton, acceleraţia a este o consecință 
a forţelor care acţionează asupra corpului, a = F/m. 
Soarele de masă M atrage însă corpul numai în direcţia 
radială, așa încât putem scrie atangential = 0 Și aradial = 
F/m = —MG/r?, unde M este masa Soarelui, G este 
constanta gravitațională a lui Newton și r distanța între 
corp și Soare. Obţinem atunci ecuaţiile de mișcare ale 
corpului: 


por rtrd O) 


Ecuația din dreapta o vom scrie simplificat: 


DĂ 
pap (0), $) =0; > 


ji 
r“p = h = constant 
dt $ 


După cum vedem, mărimea h este o contantă a 


mişcării (fiind legată de momentul cinetic al corpului). 
Facem acum notația: 


Avem atunci ġ/u? = h și vom scrie: 


„_d du) _ _ du, 2 
"= 5 Hz) = mi y" 


Înlocuind mărimea ř în partea stângă a formulei (1), 
obținem succesiv: 


Ecuația de mai sus se numește ecuația lui Binet (după 
numele lui Jacques Philippe Marie Binet) și cu ea o să 
ne mai întâlnim și în teoria relativităţii generale. Una 
dintre soluţii este: 


MG 1 + ecosg 
ul) = —— (1 + ecos) = —— 
(6) = HE (1+ ecosg) = 1E 
Aici am notat p = h2/MG iar e este o constantă de 
integrare dată de energia inițială a corpului. Putem 
verifica, soluţia. de mai sus prin diferenţiere: 


Cea E tipe > Gai eee lo papat a MG 
dọ p ° dg p p 


Soluția precedentă u = u(ġ) ne permite să scriem în 
sfârșit ecuaţia traiectoriei corpului ceresc de masă m sub 
forma 

1 p 


AO => |r(0)= EPEE 


Vedem cum, dacă parametrul e = 0 este nul, mişcarea 
are loc pe un cerc de rază r = p în jurul Soarelui. 

Dacă parametrul e este nenul, dar mai mic decît uni- 
tatea e < 1 atunci orbita va arăta ca un cerc alungit, o 
elipsă. De aceea parametrul e se numește ezcentricitate. 

Pentru e = 1 orbita va deveni o parabolă. Aici, deoa- 
rece 1 + ecos ġ poate fi nul (pentru e = 1 și ọ = 180%), 
mișcarea nu mai este repetitivă, orbita apropiindu-se 
doar la limită de coordonata $ = 180°. Pentru e > 1 
orbita este o hiperbolă, adică tot o mișcare nerepeti- 
tivă. Acum orbita se apropie la limită de coordonata 
$ — maz = arccos(—1/e), așa cum este indicat în fi- 
gura 2.10. 

Din rezultatele de mai sus se pot deduce și cele trei 
legi ale lui Kepler din secţiunea 10. Astfel, forma de 
mai sus a traiectoriei r(ġ) ne spune automat că centrul 
sistemului de coordonate (acolo unde am ales să punem 
Soarele) este unul din focarele elipsei, ceea ce reprezintă 
prima lege a lui Kepler. 

Pentru a doua lege, să scriem aria „măturată” într-un 
timp infinitezimal dt de linia imaginară ce ar uni Soarele 

cu planeta, arie care se poate aproxima. cu cea a nai 
triunghi (vezi figura 2.10): 


dA r?. h 
dt 2 2 


-o FE 


Cum am văzut că mărimea h se mentine constantă în 
timpul miscării. atunci variaţia dA/dt va fi constantă, 
ce reprezintă a doua lege a lui Kepler. 

Pentru a treia lege. putem scrie perioada mişcării or- 


bitale ca raportul dintre aria totală subîntinsă de elipsă 


si viteza de variaţie a ariei „măturate” scrisă mai de- 
vreme. Pentru a simplifica calculul, să presupunem că 
miscarea este circulară (e = 0) si atunci p este raza or- 
bitei. Raportul căutat va fi: 


2mp? _ 2mp? 


h VMGp 


Aceasta reprezintă a treia lege a lui Kepler în cazul 


T? RJ p? 


orbitei circulare. Cazul general al elipsei se rezolvă si- 
milar, însă presupune complicatii geometrice. 


Un alt succes al teoriei lui Newton este predictia 
existentei planetei Neptun. Planeta a fost de fapt obser- 
vată prima oară de Galileo Galilei, cu ajutorul noului său 
telescop. însă Galilei nu si-a dat seama că punctul acela 
luminos de pe cerul noptii era o planetă. 

De fapt. Galilei chiar a avut ghinion. pentru că atunci 
când a făcut el observaţiile astronomice planeta Neptun 
era în mişcare retrogradă. Aici Neptun îşi schimbă sensul 
de deplasare aparentă pe cer (vezi figura 1.12) şi, pentru 
puțin timp. ca rămâne aproape imobilă pe cer, ca orice 
stea obişnuită. cu care putea fi confundată usor. Galilei a 
crezut astfel că planeta Neptun era doar o stea. 

Ani mai târziu, când Jean Baptiste Joseph Delambre 
(1749-1822) a calculat tabelele cu pozițiile planetelor. 


Le Verrier 


& Clip iog 


u Cap 


Figura 2.11: Cele două cruci din figură prezintă pozitiile 
plunetei Neptun prezise de către matematicienii si astro- 
nomii Adams si Le Verrier. Cu un punct luminos mai 
mare este prezentată si pozitia măsurată a noii planete 
Neptun (dimensiunea punctului nu reprezintă dimensiu- 
nea planetei Neptun). Pentru comparatie. este prezentată 
si Luna. cu dimensiunile sale aparente la scara imaginii. 


acesta a observat o discrepanţă între poziţia măsurată. si 
poziţia calculată a unei alte planete. si anume planeta 
Uranus. În acel moment au apărut două explicații posibile. 
Prima. propusă de englezul John Adams (1819-1892) şi 
francezul Urbain Le Verrier (1811-1877), spunea că o pla- 
netă necunoscută influenţa mișcarea planetei Uranus. O a 
doua teorie, sustinută de George Biddell Airy (1801-1892). 
spunea că. legea atracției gravitaționale nu mai este vala- 
bilă si că ar trebui modificată. 

În cele din urmă s-a dovedit că Adams si Le Verrier 
avuseseră dreptate. Ei au fost în stare să prezică masa noii 
planete precum si poziția sa. exact acolo unde, câteva luni 
mai târziu. ca a și fost observată (vezi figura 2.11). Noua 
planetă. numită Neptun. a devenit astfel un exemplu în 
istoria științei pentru puterea de predictie a unei teorii. în 
cazul nostru teoria atracției gravitaționale. 


OO O D MRI 


17. Modelarea numerică 


Câti dintre noi nu ne-am speriat de complexitatea 
ecuatiilor şi formulelor din fizică? La un moment dat poate 
chiar am renunțat să le mai înțelegem. sau am renunţat cu 
totul să mai studiem fizica. Aceasta pentru că fizica îşi are 
propriul ci limbaj (ecuaţii. formule). pe care trebuie să-l 
învăţăm şi apoi să-l exersăm pentru a nu-l uita, cum se 
întâmplă cu oricare alt limbaj. Si chiar și aşa avem numai 
senzația că înţelegem ce citim, până ce, de exemplu, tre- 
buie să introducem unităţile de măsură în ecuatii si vedem 
că nu se potrivesc. 

În secţiunea de fată vrem să subliniem că ne putem 
da seama dacă am înteles cum să citim” o teorie în- 
cercând s-o tratăm numeric cu ajutorul calculatorului. 
Propramâund linie cu linie operațiile pe care trebuie să le 
efectueze acel computer vom descifra sensul fiecărei for- 
mule. fiecărei ecuaţii. Chiar dacă nu rulăm efectiv progra- 
mul pe computer. exercitiul mintal ne ajută să întelegem 
formulele cu care avem de-a face. De fapt. fizicienii fac 
aproape mereu acest exercitiu mintal. indiferent dacă ape- 
lează sau nu la calculator. 

Să exemplificăm cu cazul calculului orbitelor planetelor 
în teoria lui Newton (vezi figura 2.8). 
trata mişcarea cu ajutorul computerului. Mai întâi plasăm 


lată cum putem 


Soarele în originea sistemului de axe (pentru simplificare) 
si alegem poziția si viteza initială a planetei undeva într-un 
plan cu Soarele (tot pentru simplificare). Aceasta este 
iteraţia inițială. Creăm apoi un ciclu de iterații succesive, 
separate de momente timp dt = 1 oră. de exemplu. Avem 
deci momentele discrete de timp t = 1. t = 2, t = 3 şi aşa 
mai departe. 

La fiecare iteraţie va trebui să calculăm atât pozitia. 
cât şi viteza planetei pentru iterația următoare. Știind de 
exemplu poziţia si viteza planetei la iteratia n, putem cal- 
cula unde se va afla planeta dupa momentul dt, adică pu- 
tem afla pozitia sa la iteratia n +1. Cum aflăm însă viteza 
la iteratia n + 1? Pentru aceasta folosim viteza la iteratia 
n. dar şi acceleraţia (variatia vitezei) care acționează în 
acel moment asupra corpului. 

Acceleraţia o vom calcula din valoarea totală a forţelor 
ce acționează asupra planetei, după legile lui Newton. 
Astfel. știind distanţa dintre Soare și planetă, putem cal- 
cula forţa de atracţie gravitaţională apoi, împărțind la 
masa planetei, obţinem acceleraţia la momentul respectiv. 
Această acceleraţie reprezintă variaţia vitezei şi o vom fo- 
losi la determinarea vitezei pentru iteraţia următoare n+1, 
ştiind viteza la iteraţia precedentă n. 

Un program software care să aplice procedura de mai 
sus pe computer se poate scrie în mai multe limbaje de 
programare. El ne învaţă în plus semnificația mărimilor 
infinitezimale, de exemplu intervalul de timp dt = 1 oră, 
asa cum poate am ales. Evident, cu cât numărul dt este 
mai mic, cu atât vom avea rezultate mai precise, dar la un 
moment dat vom atinge limitele calculatorului. 


Calcul: Modelarea numerică a mișcării 


Să presupunem că stim viteza și poziţia unui corp 
la un moment dat tn, într-o mişcare liniară (unidimen- 
sională) de-a lungul axei z. Cum calculăm poziţia și 
viteza la un moment ulterior t„+1? Poziţia o calculăm 
din aproximaţia formulei pentru viteză: 


v(tn) = tn) = eliza) e) 


T(tn+1) = £(tn) + v(tn)(tn+1 — tn) 


Aici prin i înţelegem prima derivată în raport cu tim- 
pul dr(t)/dt, iar prin ë înțelegem derivata a doua în ra- 
port cu timpul dz2(t) /dt?. Viteza la momentul următor 
tn+1 se calculează din legile lui Newton: 


360) = ai) au XE) Z ta) cs 


tn+1 = tn 


v(tn+1) = v(tn) + Ft) (în = tn) 
Dacă aplicăm procedura de mai sus în pași succesivi, 
mai întâi pentru momentul t, știind valorile la momen- 
tul iniţial tg, apoi pentru momentul tz știind valorile la 
momentul tı ş.a.m.d, putem reconstrui toată mișcarea 
pe traiectorie. Această modalitate de aflare a poziţiilor 
şi vitezelor prin aproximaţii are avantajul că ne oferă, 
o perspectivă deterministă asupra procesului: influența 
forţei se face simțită pas cu pas. 


În practică, ambele abordări de rezolvare a problemei, 
analitică (cu integrale) sau numerică (cu calculatorul), îşi 
au avantajele și dezavantajele lor. Abordarea analitică este 
exactă, dar poate nu e aplicabilă mereu (formulele sunt 
imposibil de integrat analitic). Soluţia numerică este im- 
precisă, dar, cu calculatoarele moderne, poate fi folosită în 
cele mai multe cazuri. 

Este bine însă să ne imaginăm întotdeauna că tratăm 
numeric problema studiată, chiar dacă nu o vom face. 
Astfel, va trebui să lămurim semnificaţia fiecărui semn din 
ecuaţii, căci computerul nu stie ce este aceea o integrală 
sau o diferenţială etc., el ştie doar să adune și să scadă, 
să înmulțească si să împartă. În fond, poate că Newton 
însusi a făcut acest exerciţiu mintal atunci când a calculat 
analitic traiectoriile planetelor. 


18. Măsurarea 
constantei gravitaționale 


Este interesant de observat că forța de atracţie 
gravitaţională dintre două corpuri folosește o constantă 
de interacțiune G (constanta lui Newton) care nu poate 
fi dedusă din mișcarea planetelor. Ea se estimează totuși 
considerând că densitatea Pământului este în medie cea a 
unei pietre. Dar știm noi că este așa? Stim noi sigur că în 
interiorul Pământului nu se află materie de mii de ori mai 
densă decât cea a unei pietre? 

Primul care a măsurat precis densitatea medie a 
Pământului, și deci constanta lui Newton, a fost engle- 
zul Henry Cavendish (1731-1810), printr-un experiment 
de laborator. Poate mult mai important (dar mai puţin 
evident) este faptul că el a verificat că nu numai planetele 
se atrag reciproc, dar chiar şi două corpuri din jurul nos- 
tru. Aceste forţe de atracţie gravitaţională între obiecte 
obișnuite sunt mici și inaccesibile experienţelor noastre co- 
tidiene. Astfel, se poate estima că doi oameni de 70 kg, 
situaţi la o distantă de 20 cm, se vor atrage cu o forţă 
gravitaţională care este egală cu cea exercitată de o greu- 
tate de 1 mg. 

Dacă vrem să măsurăm astfel de forţe mici, este impor- 
tant pentru început să construim un instrument care să 
reacționeze cel puţin la aceste forţe mișcând ceva, și apoi 
vedem noi cum îl calibrăm pentru a măsura valori precise. 
Dar rezultatul de mai sus nu este chiar atât de „înspăi- 
mântător”, căci în fond 1 mg este greutatea unei furnici, 
iar ea poate fi măsurată în laborator cu o balanţă foarte 
sensibilă. 

Acest lucru a fost realizat de Henry Cavendish 
(1731-1810), care a folosit un instrument construit ante- 
rior de pastorul John Mitchell (1724-1793). Instrumentul 
a constat dintr-un fir subţire metalic atârnat de tavan, la 
capătul căruia se afla prinsă o bară orizontală, lungă cam 
de un metru, prinsă de la mijloc (vezi figura 2.12). La ca- 
petele barei stăteau două bile identice, iar bara era agăţată 
de tavan cu firul metalic chiar la mijloc, în aşa fel încât să 
stea în echilibru. Bara avea la capete două bile ușoare de 
100 g. 

Într-o construcţie suplimentară, două bile masive de 50 
kg au fost așezate la capetele unei alte bare şi ea agăţată 
printr-un sistem de tavan. Bilele masive au fost așezate în 
apropierea, bilelor uşoare. Odată aliniate, bilele grele vor 
atrage bilele uşoare, iar firul metalic pe care se află bara cu 
bilele ușoare se va torsiona. Ideea este ca torsiunea să fie 
vizibilă, în așa fel încât să putem măsura forţa de atracţie 
dintre bilele ușoare și cele grele din torsiunea firului. 

Avem de învăţat o lecţie importantă de la furnica 
menţionată mai devreme, odată ce realizăm că ea poate 
fi „măturată” de un suflu sau curent de aer puţin mai 
mare. De aceea, va trebui să izolăm bine sistemul de 
curenţii de aer și să-l introducem într-o cutie închisă com- 
plet. Este exact ce a făcut şi Cavendish, care a închis 
tot sistemul într-o cameră complet izolată si şi-a făcut 
observaţiile printr-o ferestruică. 

Figura 2.12: Schița balanței de torsiune folosită de 
Cavendish. Aici bilele masive (cele mari) sunt fi consi- 
derate fize. Ele vor atrage bilele ușoare, torsionând firul 
metalic de care sunt agățate acestea. 


Firul metalic avea avantajul nu numai că susținea corpu- 
rile, dar și că putea fi calibrat. În prima aproximaţie, la un- 
ghiuri mici de torsiune, firul metalic se aseamănă unui arc 
de torsiune. Comportarea acestuia a fost măsurată și cali- 
brată înainte prin mișcări oscilatorii introduse intenționat. 
Calibrarea ne spune care este forța ce acţionează dacă știm 
unghiul sub care se torsionează firul metalic. 

În final, Cavendish a măsurat unghiul sub care s-a tor- 
sionat firul metalic în urma atracției dintre bilele grele și 
cele ușoare, și a putut afla forţa de atracţie gravitaţională, 
deci și constanta G a atracției gravitaționale. Nu putem 
decât să ne imaginăm cum, în spatele ferestruicii prin 
care făcea, observaţiile, Cavendish a rămas încântat privind 
rotația firului torsionat;: în felul acesta vedea cu propriii 
ochi cum forţa lui Newton acţionează într-adevăr și între 
corpurile mici de pe suprafața Pământului. 

Remarcabil, rezultatul numeric al măsurătorii constan- 
tei G a fost foarte precis, cu o eroare de aproape 7%. 
Cavendish a publicat rezultatele referindu-se la densita- 
tea medie a Pământului, cu care am amintit că este co- 
relată constanta atracției gravitaționale. Pentru el, mult 
mai important a fost faptul că a măsurat cu cât este mai 
dens întregul Pământ faţă de o piatră pe care o luăm în 
mână. 

Aproape miraculos, măsurătorile lui Cavendish nu au in- 
dicat nici un fel de variaţie a forţei gravitaționale cu dimen- 
siunea, bilelor sferice, ci doar cu masa lor. Aceasta a fost 
mereu o îngrijorare mare pentru Newton căci, spunea el, 
de ce să ne așteptăm la o lege a atracției gravitaționale așa 
de simplă atunci când suntem foarte aproape de un corp 
mare? De exemplu, aproape de suprafața Pământului, 
fiecare bucăţică de pământ ne atrage corpul din toate 
direcţiile de sub noi. Observaţia lui Cavendish ne spune 
că forţa totală cu care Pământul ne atrage se poate cal- 
cula simplu plasând toată masa Pământului într-un punct, 
punct aflat exact în centrul său. Pare ciudat, însă forţa cu 
care un corp sferic acționează asupra altor corpuri nu se 
schimbă dacă, în loc să distribuim masa lui în interiorul 
întregii sfere, o concentrăm în centrul ei. 


Faptul acesta bizar a fost confirmat în măsurătorile lui 
Cavendish și explicat ani mai târziu, printr-un compor- 
tament asemănător cu cel al câmpului electric. De fapt, 
observaţia, este adevărată doar în cazul în care forța de 
atracţie gravitațională scade precis cu pătratul distanței. 

Astăzi, exact această proprietate este folosită în ex- 
perimente care caută dimensiuni spaţiale suplimentare 
ale universului. Dacă ele ar exista, forţa de atracţie 
gravitaţională ar devia puţin de la forma ei pătratică, pe 
distanţe scurte, iar atracţia dată de un corp sferic (umplut 
uniform) nu ar mai fi egală cu cea dată de același corp 
care are masa concentrată în centru. Măsurătorile mo- 
derne nu au observat însă nici o astfel de abatere a forţei 
gravitaționale de la forma pătratică. Pentru moment se 
pare că nu există astfel de dimensiuni suplimentare ale 
universului. Mai multe detalii despre acest subiect vom 
prezenta în secțiunea 202. 


19. Despre energie și limbajul fizicii 


În secţiunile precedente am vorbit în treacăt despre sis- 
temul newtonian. Am folosit noţiuni precum forță, viteză 
sau acceleraţie, care ne ajută să înţelegem și să descriem 
mai bine sistemele fizice. Dintr-o perspectivă matema- 
tică, aceste noţiuni nu sunt singurele care pot descrie 
complet un sistem mecanic. Astfel, putem construi alte 
noțiuni derivate pe care să le folosim la descrierea, sistemu- 
lui, renunțând la cele vechi. Putem de asemenea rezolva 
problema numeric, cu ajutorul modelărilor pe computer, 
eliminând complet unele noţiuni, dar ajungând totuși la 
rezultatul numeric corect. 

Aspectul interesant este că modelul fizic final devine un 
model matematic (desigur, cu semnificaţie fizică). Noi pu- 
tem folosi la început noţiuni fizice intermediare pentru a 
afla ceva despre un sistem, dar la sfârșit trebuie să venim 
cu un model matematic complet consistent. Acesta îl vom 
înmâna matematicienilor, care vor elimina unele noţiuni, 
vor construi altele sau vor veni cu descrieri alternative, dar 
care vor putea rezolva problema în totalitatea ei. 

Mai ales fizicienii trebuie să ţină cont de acest aspect. 
Nu numai că descrierile alternative pot fi utile, dar trebuie 
să înțelegem de la început că ceea ce construim noi este 
un model matematic al lumii înconjurătoare, din moment 
ce există, descrieri alternative. Cu alte cuvinte, nu putem 
spune că știm ce este universul, ci doar cum se manifestă 
el. 

Vectorul forță, de exemplu, este o simplă noţiune ma- 
tematică, nu un obiect fizic. În lumea reală nu vom găsi 
săgeți fizice ascuţite (în care ne putem înțepa), care re- 
prezintă forţa și sunt orientate în spaţiu conform legilor 
gravitaţiei. Matematicienii sigur vor găsi modele echiva- 
lente care nu conţin vectorul forță. Un astfel de exemplu 
de model matematic echivalent va fi discutat în capito- 
lul 11, dedicat principiului acţiunii minime. Modelul se 
numește mecanică analitică, şi este perfect echivalent me- 
canicii clasice aşa cum a fost ea descrisă de Newton, fără 
însă a folosi conceptul de forță. 

Putem desigur merge mai departe cu gândul și ne în- 
treba dacă nu cumva toată existența reală nu este decât o 
oglindire a ceea ce simțim în final noi, oamenii? Toate atri- 
butele obiectelor materiale (ca mărime, culoare) nu ar avea 
atunci existență reală, ci ar fi nişte numere într-un uriaş 
model matematic ce descrie universul, numere care descriu 
cum îl „simțim”. Culoarea, de exemplu, este corelată cu 
frecvența luminii reflectate, iar mărimea unui obiect, cu 
modul în care el împrăștie particulele elementare. În final, 
nu putem ști ce este efectiv lumea, ci doar putem descrie 
cum o percepem noi. 

Vom exemplifica în continuare procesul de descriere 
matematică a universului fizic prin noţiunea de energie. 
Astfel, în mecanica newtoniană, energia totală a unui sis- 
tem este una dintre mărimile matematice care se conservă 
pentru un sistem lăsat liber. Energia se împarte în general 
în două categorii: energie cinetică și energie potenţială. 

Energia, cinetică a unui corp este proporţională cu masa 
sa și cu pătratul vitezei pe care o are (vezi căsuţa matema- 
tică din această secţiune). Căci, cu cât o mașină merge mai 
repede sau este mai masivă, cu atât distruge mai mult (sau 
se distruge) odată intrată într-un zid, deci are o energie ci- 
netică mai mare. Energia potențială este proporțională cu 
masa corpului și înălțimea la care el se află. Căci, cu cât 
corpul este mai greu sau cade de la o înălțime mai mare 
pe un caldarâm, cu atât potenţialul de distrugere este mai 
mare. 

Pentru un corp punctiform lăsat în mișcare liberă, suma 
celor două energii reprezintă energia totală a acelui corp. 
Interesant este însă că, în acest caz, energia totală este o 
constantă a mișcării. Rezultatul este ușor de înțeles dacă 
privim un corp în cădere. Pe măsură ce el cade, înălțimea 
la care se află se reduce, deci scade şi energia lui potenţială. 
Pe de altă parte, viteza lui crește, deci crește și energia lui 
cinetică. Suma celor două energii rămâne constantă. 

Vedem deci că energia definită fizic are o bază solidă 
în intuiţia noastră zilnică și că este definită ca un număr 


E (h)=mgh 


F=-mg 


r (până la centrul Pământului) 


Figura 2.13: Un corp de masă m este atras de Pământ 
cu forta F = —mg (semnul negativ este ales pentru că 
directia este opusă celei în care este definită înăltimea în 
figură). Dacă acesta se află la înălţimea h atunci energia 
potentială a corpului se aprorimează ca Ep = mgh. În 
figură, r este distanta de la corp la centrul Pământului 
de rază R. 


precis, cu unități de măsură. Pe de altă parte, există pe- 
ricolul de a generaliza ușor energia și în cazuri mai puțin 
bine definite. Astfel, putem defini energia pe care o mai 
avem atunci când suntem la prășit pe câmp, sau energia 
negativă a lui Hitler. În ambele cazuri, cuvântul „energie” 
se justifică, însă nu putem defini matematic noţiunile fo- 
losite, nu le putem atribui niște numere obiective. Un alt 
exemplu l-ar putea reprezenta energiile necreate de care se 
vorbește în creștinismul ortodox, ori liniile de câmp ener- 
getic ale corpului în tehnicile yoga. Desigur, nimic nu ne 
împiedică să folosim acești termeni, dacă ei sunt justificaţi 
de intuiţia noastră. 

În fizică însă, energia este pur și simplu un număr, care 
este bine definit și se conservă în anumite cazuri (ca energia 
totală dintr-un sistem izolat). Dacă vrem să introducem 
noi noţiuni de energie în fizică (de exemplu ca energiile 
yoga), atunci suntem obligaţi să le dăm unităţi de măsură, 
valori numerice, și să le putem măsura efectiv cantitativ. 
Căci, în final, fizica este o colecţie de numere pe care le 
atribuim obiectiv diverselor corpuri sau evenimente. 


Calcul: Energia gravitațională a unui corp 


Să considerăm că Pământul de masă M se află în 
centrul sistemului de coordonate (un desen asemănă- 
tor este în figura 2.10). Energia totală a unui corp de 
probă având masa m și aflat în apropierea Pământului 
are două componente: energia cinetică E. și energia 
potenţială Ep: 


mM 
Ep = i 7 
Aici m este masa corpului de probă, v viteza lui, G 
este constanta gravitaţională a lui Newton, iar r este 
distanța de la corpul de probă la centrul sistemului de 
coordonate unde se află Pământul. 

Indiferent de deplasarea corpului de probă lăsat liber, 
suma energiei cinetice și a celei potenţiale (Ec + Ep) 
este constantă pe parcursul mișcării. Această sumă re- 
prezintă energia totală a corpului. Afirmația se poate 
verifica calculând diferenţiala (variaţia) energiei cinetice 
d(E.) pentru o traiectorie aleatoare a corpului de probă 
în timpul dt: 


d(Ec) 


(m) (vdt) = Fdr = 


OMG padl SN o lea 
(=) - aa 


r? r 

În deducția de mai sus am folosit principiul al doi- 
lea al lui Newton F = ma = mdv /dt scris sub o formă 
vectorială și faptul că vectorul de forță F cu care este 
atras corpul de probă are direcție radială (Fdr = Fdr). 
Rezultatul final ne arată că d(E. + Ep) = 0, deci mă- 
rimea E. + Ep (energia totală) rămâne constantă pe 
traiectorie. 

Forța gravitaţională ce acţionează asupra corpului de 
probă se poate scrie și ca variaţia (derivata) energiei 
potenţiale cu înălţimea: 

dE, E mMG 


dr r2 


Acest rezultat este general. Astfel, dacă presupu- 
nem că avem un corp aflat într-un câmp unidimensional 
unde energia lui potenţială este o funcţie aleatoare V (x), 
atunci forța ce acționeză asupra corpului în punctul z 
va fi dată de derivata acestei funcţii: 


dV (x) 
F(x) = Tr 

Acest rezultat îl vom folosi mai târziu în sectiunea 102. 

Atunci când corpul de probă se află foarte aproape 
de suprafața Pământului (a cărui rază o considerăm R), 
înălțimea sa faţă de suprafață devine h = r — R (vezi 
figura 2.13) şi putem scrie următoarea aproximație pen- 
tru energia potenţială: 

Mai sus g = MG /R? este acceleraţia gravitațională 
la suprafața Pământului, iar Eo este o energie constantă 
ce poate fi pusă deoparte (pentru că nu depinde de 
mişcarea corpului de probă). Energia potenţială se scrie 
simplu Ep = mgh (vezi figura 2.13). 


20. Planete extrasolare 


În această ultimă secţiune a capitolului vom aborda o 
temă actuală a cercetării în astronomie, ce reprezintă o 
adevărată revolutie a ultimilor 20 de ani, si anume plane- 
tele extrasolare. Ele sunt, prin definiție, planete aflate în 
afara sistemului solar, care mai sunt numite şi exoplanete. 

Existenţa exoplanetelor este strâns legată de existenţa 
multor miliarde de stele din univers. Dacă Soarele nos- 
tru are planete, oare nu ar avea și celelalte stele la rândul 
lor planete? Printre filozofii care au împărtăşit această 
opinie a fost şi Giordano Bruno (1548-1600), unul dintre 
susținătorii teoriei că universul este infinit si că celelalte 
stele sunt similare Soarelui nostru. Arderea sa pe rug de 
către Biserica Catolică este încă subiect de dezbatere prin- 
tre istorici. deoarece este dificil de stabilit cât de greu au 
atârnat în condamnarea sa aceste idei, fată de celelalte idei 
eretice. 

Dacă existenta nenumăratelor alte stele în univers este 
dovedită de cerul înstelat al nopţii. faptul că multe dintre 
stele ar avea planete nu este la fel de evident. Chiar în 
cazul în care o stea e asemănătoare Soarelui, înseamnă 
că ea are planete? Nu neapărat! Pentru a avea o idee 


despre această probabilitate. ar trebui să știm ceva despre 
mecanismul de formare a planetelor, tipurile lor etc. 

Situaţia este similară cu cea a apariţiei vieţii în siste- 
mul solar. Avem acest eveniment încă singular (de al- 
tul nu știm) şi atunci cum putem estima probabilitatea 
apariţiei vieţii în alte sisteme stelare? În mod cert este 
foarte greu, deoarece trebuie să stim care este probabi- 
litatea apariţiei primului sistem de molecule capabil de 
reproducere, şansa ca acesta să evolueze spre sisteme mai 
complexe etc. Necunoscând aceste probabilităţi matema- 
tice şi negăsind un alt eveniment similar în altă parte 
din univers, ne este greu (dacă nu aproape imposibil) să 
atasăm niște numere probabilităților de apariţie a vieţii în 
alte sisteme stelare. 

Vedem că existenţa planetelor, abundența lor în uni- 
vers sau distribuţia caracteristicilor lor (mărime, masă, 
compoziţie etc.) trebuie determintate prin observaţie, în 
lipsa unor modele teoretice complete. Cu alte cuvinte, 
trebuie să observăm direct planete din alte sisteme solare 
pentru a ne face o idee despre abundenta lor în univers. 

Pentru cei mai mulţi oameni, căutarea unor planete 
extrasolare este strâns legată de găsirea unor forme de 
viață în universul îndepărtat şi, de ce nu, chiar inteli- 
gente... La urma urmei, nu ne ajută prea mult să des- 
coperim o altă planetă rece şi stâncoasă, ne dorim să ne 
întâlnim în univers semeni cu care să împărtăşim cele mai 
profunde şi dureroase întrebări ale existenţei. Căutarea 
începe însă cu planetele, acolo unde ne așteptăm ca alte 
forme de viaţă să fi putut evolua. Căci, dacă până acum 
orientam radiotelescoapele la întâmplare pe cerul înstelat, 
acum putem focaliza antenele lor către acele stele unde au 
fost detectate mai înainte planete extrasolare sau, si mai 
bine, acolo unde pe suprafața planetelor au fost detectate 
gaze favorabile vieţii. 

Acest lucru. de neimaginat cu o jumătate de secol 
în urmă, este posibil astăzi, datorită progreselor tehno- 
logice care au apărut în domeniul spectroscopiei, foto- 
detectoarelor optice şi tehnologiei automate de prelucrare 
a informaţiei. Revoluţia planetelor extrasolare a început 
acum 20 de ani, mai precis în 1995. Numărul planetelor 
extrasolare descoperite a crescut exponențial de la an la 
an, ajungând la aproape o mie în 2013. Creșterea îi de- 
termină pe mulţi astronomi să considere „vânătoarea” de 
planete extrasolare o nouă ramură a astronomiei. Alţii se 
entuziasmează gândindu-se la posibilitatea detectării vieţii 
pe alte planete. Sunt chiar și cercetători care consideră 
că, în ritmul actual, este foarte probabil că vom detecta 
viaţă pe alte planete în mai puţin de o jumătate de secol! 
Pentru a vedea de unde vine acest optimism, să discutăm 
metodele de detecție ale planetelor extrasolare şi caracte- 
risticile celor descoperite deja, pentru a vedea dacă pot 
susține viaţa, sub forma pe care o cunoaştem noi. 

Dintre metodele folosite la detectarea planetelor extra- 
solare. două sunt foarte des întâlnite: metoda deplasării 
Doppler si metoda tranziției. Prima ia în calcul influenţa 
mişcării planetei asupra stelei în jurul căreia orbitează. 
După cum ne este familiar, dacă o persoană se învârte pe 
loc ţinând în mână o găleată plină cu apă, ea trebuie să 
se încline pe spate pentru a balansa greutatea găleţii. În 
același fel şi steaua care pune planeta în mişcare trebuie 
să. se dea puţin înapoi pentru a balansa atracţia plane- 
tei (vezi exemplul cu Luna si Pământul din figura 2.7). 

Figura 2.14: În stânga este desenată schema de detectie 
a unei planete extrasolare pe baza metodei Doppler. Aici 
steaua si planeta ei orbitează în jurul unui centru comun 
de masă. Atunci când steaua se îndepărtează de noi lu- 
mina ce vine de la ea este deplasată spre rosu, adică are 
o frecventă mai mică (stânga). Atunci când steaua, în 
miscarea ei, se apropie de noi (dreapta), lumina stelei 
ajunge la noi deplasată spre albastru (are o frecventă mai 
mare). Frecventa luminii este astfel o măsură directă a 
vitezei stelei fată de noi, viteză care la rândul ei este o 
indicatie privind mărimea planetei. În dreapta este re- 
produs un rezultat experimental al măsurării vitezei stelei 
pentru sistemul planetar 51 Pegasi. Miscarea sinusoidală 
a stelei trădează prezenta unei plante masive în apropi- 
erea sa. Graficul este reprodus de pe pagina de inter- 
net eroplanets.org, menţinută de Jason Wright si Geoff 
Marcy, din cadrul consorțiului California Planet Survey. 


Concomitent cu mișcarea orbitală a planetei. steaua însăşi 
va avea o mică miscare circulară, miscare cu atât mai 
pronunţată cu cât masa planetei este mai mare. În termeni 
tehnici, spunem că atât planeta, cât și steaua orbitează în 
jurul centrului de masă al sistemului format de cele două. 

Detectând miscarea regulată a stelei, vom deduce 
existenţa planetei şi caracteristici ale mişcării ei orbitale. 
Din păcate însă, variaţia în poziţia stelei este mult prea 
mică pentru a fi observată direct. Cu toate acestea, 
mişcarea stelei se poate deduce indirect prin deplasarea 
Doppler pe care planeta o induce în spectrul luminii emise 
de stea (vezi figura 2.14). 

Despre deplasarea Doppler a luminii vom discuta mai 
pe larg în secţiunea 79. acum este suficient să spunem 
că ea poate fi înţeleasă dacă ne gândim la sunetul sire- 
nei unei ambulante care trece în mare viteză pe lânga noi. 
Aşa cum, la apropierea ambulanţei, auzim un sunet mai 
ascuţit, frecvențele luminii emise de stea par puţin mai 
mari atunci când steaua se apropie de noi. Când. după 
un timp, în miscarea sa de rotaţie, steaua se îndepărtează 
de noi, lumina pe care o captăm are frecvenţe mai mici. 
Steaua emite de fapt mereu lumina cu acelasi spectru de 
frecvenţe, dar, deplasându-se faţă de noi, frecvențele lumi- 
nii pe care o detectăm se modifică, în functie de miscarea 
stelei. 

Masurând frecvențele luminii provenind de la stea şi 
variaţia lor periodică în timp, vom afla care este viteza 

Figura 2.15: În partea de sus sunt schitate fazele plane- 
tei HA T-P-?b ce orbitează în jurul stelei sale (sfera mare 
din mijloc), faze văzute de pe Pământ. În partea de mijloc 
avem intensitatea măsurată a luminii ce vine de la stea. 
iar în partea de jos este un detaliu al acestei măsurători. 
în care aza verticală a fost mărită. Variația în intensita- 
tea luminii reflectă poziția planetei fată de stea, așa cum 
este detaliat în tert. Reprodus cu permisiunea AA AS din 
articolul „Kepler's Optical Phase Curve of the Ezoplanet 
HAT-P-7b” de J. Boruchi, apărut în revista Science Vol. 
325 (2009). 


stelei. În practică miscarea stelei este de ordinul a câțiva 
metri pe secundă. Perioada mișcării stelei este chiar pe- 
rioada orbitală a planetei, pentru că steaua şi planeta se 
mișcă simultan în jurul centrului de masă, iar mărimea 
variațiilor în viteza stelei este o indicație a mărimii plane- 
tei. Cu cât este mai mare planeta, cu atât mai uşor este 
ea de detectat. Nu este atunci de mirare că cele mai multe 
planete detectate prin metoda Doppler au mase mari. de 
ordinul celei a lui Jupiter sau mai mari. 

A doua metodă des întâlnită pentru detectarea planete- 
lor extrasolare este metoda tranziției, exemplificată în fi- 
pura 2.15. Aici este necesar ca planeta, în miscarea ei orbi- 
tală, să treacă prin faţa stelei, blocând pentru un moment 
scurt o parte din lumina ce ajunge la noi. De exemplu, 
în figura 2.15. în punctul B, avem o scădere a intensității 
luminii receptate cu aproximativ 0,5%. deoarece planeta 
se află în fața stelei si blochează o parte din lumina de la 
stea. 

După ce planeta iese din faţa stelei, intensitatea totală a 
luminii crește, pentru că la ea se adaugă lumina reflectată 
de planetă. În apropierea poziţiei D, intensitatea luminii 
atinge un maximum, chiar cu puţin înainte ca planeta să 

Figura 2.16: În figură este prezentată o imagine a dis- 
cului de gaz din jurul stelei Fomalhaut, aflată la 25 de 
ani-lumină. Pentru a face vizibil discul de gaz, lumina de 
la stea a fost blocată, deoarece ea are o intensitate mult 
mai mare. În partea din dreapta-jos a imaginii este un 
detaliu din discul de gaz, măsurat pe o perioadă de câtiva 
ani. Detaliul prezintă un punct luminos ce se deplasează 
în discul de gaz, punct luminos pe care unii cercetători îl 
cred o planetă, numită Fomalhaut b. Reprodus cu permi- 
siunea AAAS din articolul „Optical Images of an Ezosolar 
Planet 25 Light- Years from Earth” de Paul Kalas, apărut 
în revista Science Vol. 322 (2008) 


ajungă în spatele stelei (E). Atunci intensitatea luminii 
mai scade o dată, deoarece lumina reflectată de planetă 
nu mai este recepționată pe Pământ. 

Din grafic vedem că perioada orbitală a planetei 
HAT-P-7b este de aproape două zile, ceea ce reprezintă 
o valoarea foarte scăzută (perioada orbitală a Pământului 
este de un an). Conform legii a treia a lui Kepler (vezi 
secțiunea 10) înseamnă că planeta se află foarte aproape 
de steaua sa. 

În plus, din figura 2.15 observăm că planeta blochează 
aproximativ 0.5% din lumina stelei. Acesta înseamnă că 
aria stelei este mai mare de 200 de ori decât aria planetei. 
Cum aria este proporțională cu pătratul razei, înseamnă 
că raza stelei trebuie să fie de aproximativ 15 ori mai mare 
decât cea a planetei. Planeta este deci de 15 ori mai mică 
în diamtru. Comparând cu planeta Jupiter, care are un 
diametru de zece ori mai mic decât al Soarelui, putem 
deduce că avem de-a face cu o planetă gigant care se mișcă 
foarte aproape de Soare. Aceste planete se numesc Jupiteri 
fierbinți (pentru că sunt foarte aproape de steaua lor). 

În general, cu cât este mai mare planeta, cu atât ea 
blochează mai mult lumina, deci cu atât este mai ușor 
de detectat. În practică, valorile care trebuie detectate 
pentru scăderea bruscă în intensitate a luminii emise de 
stea se situează între o milionime și aproape un procent. 
În toate cazurile, efectele observate trebuie discriminate 
de multe efecte similare care pot apărea în observaţii, de 
aceea se caută de obicei şi confirmarea unor alte grupuri 
de cercetare. 

Dintre celelalte metode de detecție, mai puţin folosite, 
să menţionăm doar pe cea care implică vizualizarea, directă 


a planetei. Planetele se află la distanţe uriașe faţă de noi 
(comparativ cu planetele sistemului Solar) de cel puţin zeci 
de ani-lumină. Pentru a vizualiza direct planetele extra- 
solare avem nevoie nu numai de echipamente foarte per- 
formante, dar și de cazuri speciale. La sfârșitul anului 
2010 erau cunoscute doar trei astfel de cazuri. Aici vom 
spune câteva cuvinte despre presupusa planetă Fomalhaut 
b, detectată de telescopul spaţial Hubble. 

Planeta Fomalhaut b ar orbita la o distanţă de aproxi- 
mativ 115 unităţi astronomice în jurul stelei sale, o uni- 
tate astronomică fiind definită ca distanţa dintre Pământ 
şi Soare. Steaua în jurul căreia orbitează posibila planetă 
Fomalhaut b se află la 25 de ani-lumină faţă de noi și ea 
este înconjurată de un disc masiv de praf (vezi figura 2.16). 
Încă de la început, astronomii au bănuit că în interiorul 
acestui disc trebuie să se afle o planetă care să-i dea dis- 
cului de praf stabilitatea necesară. 

În anul 2010, imagini succesive ale discului de praf (vezi 
figura 2.16), efectuate la intervale de ani de zile de către 
telescopul spaţial Hubble, au scos în evidență un punct 
luminos care se deplasează prin discul de praf: aceasta 
trebuie să fie planeta Fomalhaut b, au spus cercetătorii. 
Pentru a putea vizualiza discul de praf, cercetătorii au 
blocat o parte din lumina stelei care altfel, cu intensitatea, 
sa mult mai mare, ar fi blocat vizibilitatea discului. 

În articol, cercetătorii au subliniat că detectarea planetei 
Fomalhaut b a fost ușurată de luminozitatea discului de 
praf din apropierea sa. Așa cum se întâmplă însă adeseori 
în ştiinţă, un alt grup de cercetători a publicat un studiu 
nou, în anul 2012, din care reiese că punctul luminos care 
se vede în figura 2.16 ar fi de fapt numai un nor de praf 
în deplasare... Cum descoperirea iniţială pare să fie acum 
pusă la îndoială, se așteaptă lansarea telescopului spaţial 
James Webb, în anul 2018, pentru a obţine măsurători mai 
precise. Între timp, un alt grup de cercetare a anunțat 
observarea directă a unei planete extrasolare. Ea ar fi 
o planetă din jurul stelei Beta Pictorius, fotografiată în 
anul 2014 de către observatorul astronomic Gemini Planet 
Imager (GPI). 

Numărul planetelor extrasolare creşte pe zi ce trece. În 
special metoda tranziției de observare a planetelor extra- 
solare a început să fie foarte răspândită. În anul 2009 a 
fost lansat satelitul artificial Kepler. Acesta este destinat 
în mod special observării planetelor extrasolare și este do- 
tat la bord cu aparate de fotografiat digitale foarte perfor- 
mante. În iunie 2010 telescopul Kepler a făcut cunoscute 
dintr-o dată poziţia pe cer a 400 de noi planete extrasolare. 
De fapt, cu telescoape obișnuite și camere digitale perfor- 
mante, metoda ar putea fi adoptată în curând și de către 
astronomii amatori. 

Dintre toate planetele extrasolare observate până acum, 
ponderea covârșitoare o au planetele masive (de tipul pla- 
netei Jupiter), aflate foarte aproape de steaua lor (vezi 
figura 2.17). Rezultatul este de așteptat, ţinând cont de 
metodele de detecție, care sunt mai puţin sensibile la pla- 
nete mici, de dimensiunea Pământului. Cu toate acestea, 
numărul planetelor mici descoperite crește în mod con- 
stant, ceea ce îi face pe astronomi să fie optimişti și să 
creadă că, într-adevăr, planete de dimensiunea și densita- 
tea Pământului sunt des întâlnite în univers. 

Figura 2.17: Un grafic ce inventariază planetele extra- 
solare descoperite până în anul 2012. Pe axa orizontală 
este reprezentată pe scară logaritmică distanta până la 
steaua lor, în unități astronomice (o unitate astronomică 
este distanța dintre Soare și Pământ). Pe arxa verticală 
este reprezentată masa planetelor extrasolare, raportate la 
masa planetei Jupiter (care este de aprozimativ 300 de ori 
mai mare decât Pământul). După cum vedem, cele mai 
multe planete extrasolare descoperite sunt fie apropiate de 
Soare, fie au mase de ordinul masei lui Jupiter. Tabelul 
foloseşte baza de date și programul software „Exoplanet 
Data Explorer” prezente pe pagina de internet eropla- 
nets.org. 


Așa cum am văzut în figura 2.15, există și surprize, de 
exemplu planete masive ce orbitează foarte aproape de 
steaua lor cu perioade orbitale de ordinul zilelor. 

Cercetătorii încearcă să afle de ce aceste planete 
supraviețuiesc temperaturilor intense de pe suprafaţa lor 
și cum au ajuns în situaţia respectivă. S-au detectat însă și 
planete mici și solide care orbitează aproape de steaua lor, 
de exemplu planeta COROT-7c. Aceasta, cu o densitate 
apropiată de cea a Pământului, orbitează la o distanță așa 
de mică de steaua ei, încât perioada sa orbitală este de 
doar două zile terestre. 

Odată ce detectăm și localizăm planete extrasolare, ne 


interesează și proprietăţile acestora. Dintre proprietăţi, 
atmosfera planetei joacă un rol important, deoarece ne 
așteptăm ca o planetă având o atmosferă asemănătoare 
cu cea a Pământului să aibă o șansă mai mare ca pe ea să 
existe viață. 

Dintre metodele de detecție prezentate mai sus, cea a 
tranziţiei planetei ne dă și posibilitatea de a detecta ga- 
zele din atmosfera planetei. Astfel, putem măsura spectrul 
luminii de la stea înainte și după ce planeta se ascunde în 
spatele stelei. Scăzând cele două spectre, vom obţine spec- 
trul luminii împrăștiate de planetă, iar compoziţia spec- 
trului ne va scoate la iveală elementele chimice care se află 
în atmosferă. De exemplu, în cazul planetei HD 189733b 
(aflată la 63 de ani-lumină de noi) s-au putut detecta urme 
de apă, dioxid de carbon și metan. Din păcate, planeta HD 
189733b este un „Jupiter fierbinte”, deci cel mai probabil 
nu conține viață, cel puţin nu similară celei de pe Pământ. 

Așa cum am menţionat, subiectul planetelor extrasolare 
este unul recent în astronomie, așa încât multe se pot în- 
tâmpla în anii ce vin. Nimeni nu știe dacă noua abor- 
dare va conduce efectiv la detectarea vieţii pe alte planete 
în timpul vieţii noastre. Noile rezultate ne asigură însă 
experimental că numărul planetelor existente în univers 
este mare, lucru pe care doar îl bănuiam în trecut, dar 
de care acum suntem siguri. Ele fac posibilă și estimarea 
numărului de planete din universul cunoscut care obitează 
într-o zonă favorabilă apariţiei vieţii (așa cum cunoaștem 
noi viața până acum). 

În anul 2013, cercetătorii americani au analizat rezulta- 
tele misiunii Kepler și au ajuns la concluzia că o cincime 
dintre stelele asemănătoare Soarelui au planete de dimen- 
siunea, Pământului, care orbitează într-o zonă locuibilă! 
Tinând cont că stelele de mărimea Soarelui sunt aproxima- 
tiv o zecime din mulțimea stelelor din universul cunoscut, 
ajungem la concluzia că aproximativ 2% din stelele din 
univers au planete cu condiţii favorabile apariţiei vieţii. 

Rezultatul este remarcabil și el ne aduce aminte de 
planeta Marte. Cu calotele sale de gheață (atât gheaţă 
obișnuită, cât și gheaţă carbonică), cu numeroasele sale ca- 
nale ce ar putea fi albii de foste râuri, Marte a avut cândva 
atmosferă, nori și ploi ce udau câmpiile sale acum aride. 
Despre Marte se crede că și-a pierdut atmosfera la numai 
un miliard de ani de la formarea sa. Alte planete dintre 
cele nenumărate care se găsesc în zone locuibile poate că 
au avut mai mult noroc. Întrebarea devine atunci cu atât 
mai arzătoare: unde sunt acele civilizaţii extraterestre care 
s-ar fi putut dezvolta pe acele planete? 


Electricitatea și magnetismul 


Am văzut în capitolul precedent că sistemul lui Newton 
descrie corect interacţiunea gravitaţională dintre obiecte, 
asa qun sunt planetele masive ale sistemului solar sau 
bilele din experimentul lui Cavendish. Nu ne așteptăm 
însă ca natura tuturor forțelor să. fie numai gravitaţională. 
Atracția gravitaţională dintre obiectele cu care suntem 
obișnuiți este mică, de mărimea greutăţii unei furnici. aşa 
cum am menţionat deja. Ea nu poate explica adeziunea 
scotch-ului sau puterea muschilor noștri, care implică forţe 
mult mai mari. 

Forţa gravitațională este prea mică pentru a explica 
atracția unui magnet sau hârtiuţele ridicate de un piep- 
tene atunci când acesta este frecat. Aceste două exemple 
par exotice, fără prea multe aplicaţii practice (exceptând 
utilizarea busolei în navigaţie), motiv pentru care au şi 
fost ignorate de oamenii de ştiinţă secole de-a rândul. 

În cele două exemple (magnetul și frecarea unui piep- 
tene) găsim însă sâmburii următoarei teorii, electro- 
magnetismul. Căci, adeseori în fizică, mica excepţie de 
la regulă descoperă un alt sistem mai profund. Totul este 
să remarcăm, si apoi să studiem excepţia. 


OO OOSA 


21. Electricitatea ca un joc 


Termenul de „electricitate” este derivat din grecescul 
„elektron”, care înseamnă chihlimbar”. Chihlimbarul este 
o rășină solidificată de copac, ce conține de multe ori în in- 
teriorul său plante sau insecte mici, şi de aceea este folosit 
des ca bijuterie. Vechii greci au observat un efect straniu: 
de câte ori chihlimbarul este frecat, el atrage unele obiecte 
mici. 

Și noi când eram copii ne jucam frecând un pieptene 
de haine; după aceea puteam folosi pieptenele pentru a 
atrage bucățele mici de hârtie. La o petrecere putem face 
un alt experiment cu care să impresionăm invitaţii: frecăm 
baloanele de păr si le atingem de tavan. Ele vor rămâne 
acolo lipite, fiind atrase de tavan. 

Explicaţia corectă a acestor fenomene a fost descoperită 
mai târziu de fizicieni, presupunând corect că obiectele 
au încorporate în ele un fel de „fluid electric”, ce este de 
două tipuri: pozitiv sau negativ, cele două tipuri diferite 


Figura 3.1: 


Un păianjen conservat în chihlimbar. Sursa: 
Wikipedia Commons. 


atrăgându-se între ele. Descoperirea acestor două tipuri 
de electricitate, pozitivă (denumită şi „vitroasă”) si ne- 
gativă (denumită si „răşinoasă”) i se atribuie lui Charles 
Francois de Cisternay du Fay (1698-1739). Mai tarziu însă, 
Benjamin Franklin (1706-1790), un alt cercetător cunoscut 
al fenomenelor electrice, vorbeşte despre un singur tip de 
electricitate atribuit „fluidului electric” si face o eroare de 
semn, confundând-o cu electricitatea vitroasă a lui du Fay. 

Exemplul acestei erori scoate în evidenţă complexitatea 
evoluţiei ideilor din fizică, căci de mai multe o teorie nu 
este recunoscută imediat ca fiind corectă si acceptată de 
comunitatea științifică. Ideile se schimbă si la fel noţiunile, 
în functie de contextul istoric. De aceea, nu este suficient 
întotdeauna să spunem că cineva a descoperit un anumit 
fenomen sau l-a explicat într-un anumit fel, este necesar 
câteodată să vedem cum a fost el receptat de contempo- 
rani. De multe ori urmaşii unui fizician de succes „re- 
scriu” istoria. Chiar şi o parte dintre adepţii lui Newton 
au rescris-o. Teoria acestuia a pătruns pe continent mult 
mai încet și mai dificil decât rezultă poate din rândurile 
acestei cărţi. 

Revenind la teoria „fluidului electric”, am menționat că 
acesta este de două feluri: pozitiv si negativ. În fizică, 
componentele acestui fluid electric se numesc sarcini elec- 
trice, şi ele însele sunt două tipuri, pozitive şi negative. 
Sarcinile electrice se atrag sau se resping una pe alta, după 
tipul lor: sarcinile electrice de acelasi tip se resping, iar cele 
de tip opus se atrag. Unitatea de măsură a sarcinii elec- 
trice se numeste Coulomb, o unitate ce ne poate apărea 
artificial aleasă astăzi. Astfel, forţa de interacţiune între 
două sarcini electrice de un Coulomb, situate la un metru 
una de alta, este echivalentă cu greutatea unui milion de 
tone! 

De fapt, dacă am avea două persoane, una făcută doar 
din sarcini electrice pozitive şi alta doar din sarcini elec- 
trice negative, situate la un metru distanţă, atunci forța 
de atracţie ar fi echivalentă cu o greutate de 1026 tone. 
Adică aproape miliarde de miliarde de miliarde de tone! 
Din fericire însă situaţia aceasta, nu se întâlneşte în prac- 
tică, deoarece sarcinile electrice pozitive şi cele negative 
se află în cantităţi aproape egale în corpurile obișnuite. 
Spunem că acel corp este neutru electric. De aceea ne-am 
şi exprimat că „din fericire” corpurile noastre sunt neutre 
electric, altfel ne-am fi lipit unii de alţii „ca timbrul de 
scrisoare”. 

Cantitatea de electricitate dintr-un obiect este dată de 
suma tuturor sarcinilor electrice din acel corp. După cum 
am menţionat, materialele obişnuite sunt neutre electric, 
pentru că această sumă este aproape nulă (cantităţile de 
sarcină sunt egale, dar au semn opus). Cu toate acestea, 
problema este câteodată mai complexă, căci sarcinile elec- 
trice din materiale se pot deplasa dintr-o parte în alta, 
sau pot oscila puţin în jurul poziţiei de echilibru. Chiar și 
în acest caz însă, dacă sarcinile electrice nu părăsesc ma- 
terialul, suma totală a sarcinii electrice rămâne nulă, iar 
materialul rămâne în ansamblu neutru din punct de vedere 
electric. 

Ca o regulă de început, vom considera că mobilitatea 
este asociată sarcinilor electrice negative, în timp ce sar- 
cinile electrice pozitive vor fi considerate statice. Pentru 
discuţia noastră, două sunt cazurile de interes: metalele, 
în care sarcinile electrice negative se pot deplasa libere de 
la un capăt la altul si izolatorii, în care sarcinile electrice 
rămân la locul lor, însă pot oscila puţin mai la stânga sau 
mai la, dreapta, faţă de poziţia lor de echilibru. 

Să luăm acum exemplul pieptenelui care atrage bucățele 
mici de hârtie și să vedem ce se întâmplă. Odată ce piep- 
tenele este frecat de haine, acesta acumulează sau pierde 
sarcini electrice negative din şi pe haine (căci doar acestea 
se pot deplasa). El îşi pierde astfel neutralitatea, deve- 
nind încărcat cu electricitate. Cu toate acestea, hârtiuța 
nu a fost nici frecată, nici atinsă, şi deci ea este încă neu- 
tră, din punct de vedere electric. De aceea ea nu poate fi 
încă atrasă de pieptenele încărcat electric, deoarece două 
obiecte trebuie să fie ambele încărcate cu sarcini electrice 
pentru ca să se respingă sau atragă. De ce este atunci 
atrasă hârtiuţa, dacă ea este neutră? 

Explicaţia acestui fenomen ciudat stă în structura mi- 
croscopică a hârtiuţei, care este un izolator, şi în faptul că 
sarcinile electrice se pot deplasa puţin faţă de poziţia lor 
de echilibru (vezi figura 3.2). Astfel, pentru simplitate, să 
presupunem că pieptenele pierde sarcini electrice negative 

Figura 3.2: În figură este reprezentată interactiunea 
microscopică ce ure loc atunci când un pieptene frecat 
atrage o hârtiuță. Obiectul din stânga-sus este un piep- 
tene frecat de haine. care are sarcini electrice pozitive 
în surplus, iar cel de jos este o hârtiuță neutră electric. 
Deoarece sarcinile electrice pozitive din piptene (repre- 
zentate prin plusuri) atrag sarcinile electrice negative din 
hârtie (reprezentate prin minusuri), materialul hârtiei se 
polarizează (sarcinile electrice se deplasează puţin fată de 
poziția lor de echilibru). În consecință, sarcinile electrice 
negative sunt mai aproape de pieptene. Cum forta elec- 
trică depinde de distanță, forta cu care sunt utrase sarci- 
nile electrice negative este mai mare decât forța cu care 
sunt respinse sarcinile pozitive din hârtie, aflate mai de- 
parte (vezi schița din dreapta). În final. forta totală este 
diferită de zero, iar hârtiuţa este atrasă în sus. 


în urma frecării, şi deci are un exces de sarcină electrică po- 
zitivă. Această sarcină electrică pozitivă în surplus atrage 
sarcinile electrice negative din hârtiuţă. Acum însă, hârtia 
este un izolator, prin urmare sarcinile sale electrice nega- 
tive se pot deplasa puţin în interiorul atomilor, fiind atrase 
de pieptene. 

Să observăm că în proces cele două cantităţi de sarcini 
electrice (negative şi pozitive) din hârtiuţă rămân încă 
egale şi deci hârtia rămâne neutră, chiar dacă sarcinile 
electrice negative s-au deplasat puţin. Rezultatul final este 
că avem mai multe sarcini electrice negative către partea 
cu pieptenele decât în partea opusă. Fenomenul acesta de 
reorganizare a sarcinilor electrice dintr-un material izola- 
tor poartă numele de polarizare electrică (vezi figura 3.2). 

Dacă sarcinile pozitive în exces din pieptene ar atrage 
sarcinile electrice negative din hârtie cu aceeasi forţă cu 
care le resping pe cele pozitive din hârtie, atunci hârtia 
tot nu se va mişca, pentru că cele două cantităţi de sarcină 
sunt egale (hârtiuţa este neutră electric). Aceasta în cazul 
în care cele două forţe (de atracţie și respingere) ar fi egale 
în valoare absolută, şi deci s-ar compensa. 

Cu toate acestea, nimic nu ne împiedică să presupu- 
nem că forţele de atracţie și respingere depind de distanță! 
Dacă este aşa, atunci forţa cu care sunt atrase sarcinile 
electrice negative din hârtiuţă este mai mare decât cea 
cu care sunt respinse cele pozitive, pentru că cele nega- 
tive sunt mai aproape de pieptene. Forţa totală asupra 

hârtiuţei va fi nenulă, și hârtia va fi atrasă chiar dacă ea 
rămâne neutră (vezi figura 3.2). 

Iată cum un simplu experiment efectuat ca o joacă 
atunci când eram copii poartă în el sâmburele și explicaţia 
unei legi fundamentale din electrostatică: variaţia forţei 
electrice cu distanţa. Cu alte cuvinte, este necesar ca 
această forţă de interacţiune dintre sarcinile electrice să 
depindă de distanţă pentru a putea explica fenomenul 
atracției hârtiuţei de către piptenele frecat. 

În final, să menţionăm că fenomenele de electrizare 
(transferul de sarcini electrice negative de la un corp la 
altul) au condus la numeroase incendii în brutării și în fa- 
bricile de textile care au aparut ca ciupercile după ploaie 
la începutul erei industrializării. Efectul a fost mai puţin 
înţeles la început, datorită variabilităţii lui mari, rezulta- 
tul depinzând de condiţiile meteorologice. Chiar și astăzi, 
la școală, un experiment cu mașina electrostatică a lui Van 
der Graaff nu functionează bine dacă afară este umezeală. 


22. Dopul de plută și câmpul electric 


Variația cu distanţa a forţei electrice de atracţie 
sau respingere între corpurile încărcate electric a fost 
măsurată pentru prima dată de Charles Augustin de 
Coulomb (1736-1806), printr-un instrument foarte asemă- 
nător cu cel al lui Cavendish folosit la măsurarea forței 
gravitaționale (vezi secţiunea 18). Rezultatul este uimi- 
tor de asemănător: forţa de atracţie sau respingere elec- 
trică este proporțională cu mărimea sarcinilor și invers 
proporţională cu pătratul distanţei dintre ele. Supoziţia 
noastră din secțiunea precedentă este astfel confirmată, 
această forță variază cu distanţa. 

Deși se știe mai puţin, cel care a verificat primul 
dependența pătratică de distanţe, a atracției electro- 
statice a fost, ca și în cazul forței gravitaționale, tot 
Henry Cavendish! Istoria spune că Benjamin Franklin 
(1706-1790) a observat cum o sferă metalică goală în inte- 
rior, încărcată cu sarcini electrice pe suprafaţa sa, atrage 
o bilă de plută doar dacă bila de plută este situată în afara 
sferei metalice, dar nu și în interiorul ei (vezi figura 3.3). 
Curios, nu? 

La o întâlnire a Societăţii Regale Britanice, Franklin 
i-a comunicat această „curiozitate” lui Joseph Priestley 
(1733-1804). Acesta a observat că efectul este identic cu 
cel calculat teoretic pentru forțele gravitaționale, dacă ne 
imaginăm o planetă goală în interior. În acest caz, dacă 
punem un obiect în interiorul gol al planetei, acesta nu 
va fi atras gravitațional de către planetă, indiferent de 
poziția obiectului. Priestley a tras concluzia că forţele 
electrice trebuie să aibă aceeași comportare precum cele 
gravitaționale, adică trebuie să scadă cu pătratul distanţei. 

Henry Cavendish, auzind argumentaţia, a repetat expe- 
rimentul lui Franklin și a dovedit că exponentul distanţei 
din formula forţei electrostatice este fie 2, fie diferă de 2 
printr-o valoare mai mică de 0,03! Din păcate Cavendish 
nu și-a publicat niciodată rezultatul care, în ziua de astăzi, 
i-ar fi adus un premiu Nobel. 


Figura 3.3: În figură este reprezentată o sferă metalică 
încărcată electric. Lângă aceasta se aduce întâi un dop 
de plută neutru electric (dreapta sus). Sarcinile electrice 
de pe sfera metalică vor polariza dopul de plută și îl vor 
atrage înspre sferă (vezi și Figura 3.2). Într-un al doilea 
experiment se așază dopul de plută în interiorul sferei me- 
talice (centru). Și acum dopul de plută este atras în toate 
părțile de sarcinile electrice de pe sferă, însă forța totală 
este identic nulă. Cum este posibil un astfel de rezultat 
nul, care nu se regăsește inițial în simetria problemei? 


Explicaţia fenomenului prin care dopul de plută nu este 
atras în interiorul unei sfere metalice goale, încărcate cu 
sarcini electrice negative, pornește de la aranjamentul uni- 
form al acestor sarcini electrice negative pe suprafaţa, sfe- 
rei metalice. Dacă dopul de plută se află în afara sferei, 
el va fi atras de sferă deși dopul este neutru electric, pen- 
tru că sarcinile electrice din interiorul lui se polarizează, 
printr-un efect asemănător celui prin care pieptenele frecat 
atrage hârtiuța neutră electric (vezi figura 3.2). 

Dacă dopul este așezat exact în centrul sferei, atunci 
forţa, electrică cu care este atras de sferă este perfect nulă 
indiferent de dependența ei de distanţă, datorită simetriei 
sferice. Dacă dopul nu se află în centru, ne așteptăm ca 
forţa electrică asupra lui să poată fi nenulă, deoarece sime- 
tria se strică (vezi figura 3.3). Aceasta pentru că, în punc- 
tul asimetric faţă de sferă unde așezăm acum dopul, unele 
sarcini electrice de pe sferă sunt mai îndepărtate de dopul 
de plută, altele mai apropiate, iar valoarea forței cu care 
sarcinile polarizează și atrag dopul depinde de distanţă. 
În acest fel simetria este ruptă și forţa totală ar putea fi 
nenulă dacă așezăm dopul de plută în alt loc decât cel din 
centru (vezi figura 3.3). 

Acum, și aici este toată frumuseţea problemei, dacă 
forţa de atracţie sau respingere dintre două sarcini vari- 
ază precis invers proporțional cu pătratul distanței, atunci 
forţa, electrică totală asupra dopului de plută este nulă, în 
oricare poziţie din interiorul sferei l-am așeza noi! De ob- 
servat că în exteriorul sferei forța rămâne nenulă chiar și în 
acest caz. Dacă forţa electrică dintre două sarcini variază 

exact invers proporțional cu pătratul distanţei, dopul de 
plută nu va fi atras, indiferent în ce punct s-ar afla el în 
interiorul sferei. 

Interesant este că nu vrem să facem experimentul de mai 
sus cu o singură sarcină electrică în loc de dopul de plută, 
dintr-un motiv practic: sarcina electrică ar atrage la rân- 
dul ei electronii din sfera metalică. Electronii, fiind foarte 
mobili, se vor deplasa într-o parte sau alta, stricând uni- 
formitatea sarcinilor electrice de pe suprafața sferei, care 
este necesară, pentru a testa teoria! 


Calcul: Câmpul electric 


Forța de interacţiune Coulomb cu care o sarcină elec- 
trică punctiformă Q (aflată în originea sistemului de axe, 
vezi figura 3.4) acţionează asupra unei sarcini electrice 
punctiforme q (aflată în poziţia r) este: 


Aici €o = 8,85. 10-12F/m este o constantă numită per- 
mitivitate a vidului iar r/r este un vector unitate orien- 
tat pe direcţia celor două sarcini, avându-și originea în 
sarcina Q (aici r = |r|). 

De observat că cele două sarcini electrice Q și q pot fi 
pozitive sau negative, deci forţa de interacţiune dintre 
ele va deveni de respingere pentru același tip de sarcini, 
sau de atracţie pentru sarcini electrice de tipuri diferite. 
Dacă rescriem această ecuaţie ca: 


atunci putem defini primul termen ca intensitatea unui 
câmp electric produs de sarcina Q, iar al doilea termen 
ca fiind forţa care se exercită asupra sarcinii q în câmpul 
electric produs de sarcina electrică Q (vezi figura 3.4). 


Pornind de la forța electrică, vom folosi acum o 
mică șmecherie matematică, pentru a introduce ceea 
ce vom numi de acum încolo câmp electric. Astfel, 
forța de interacţiune electrică dintre două sarcini este 
proporţională cu produsul sarcinilor acestora și acţionează 
pe direcţia celor două, ca un vector. Ne vom imagina 
atunci o sarcină mare în centru și una mult mai mică, po- 
zitivă, pe care o vom numi sarcină de probă, pe undeva 
prin spaţiu (vezi partea de sus a figurii 3.4). Însă oriunde 
s-ar afla ea, sarcina de probă este atrasă sau respinsă de 
sarcina mai mare cu o forţă anume, care depinde de poziţia 
ei și este proporţională atât cu valoarea sarcinii mari, cât 
și cu cea a sarcinii de probă. Pe această sarcină de probă 
o vom folosi ca să măsurăm câmpul de forţe electrice din 
jurul sarcinilor. 

Câmpul de forţă din jurul sarcinii mari este un câmp 
vectorial F(r), care acţionează asupra sarcinii de probă în 
orice punct din spaţiu r în care s-ar afla ea. Cum însă 
forţa este proporţională cu mărimea sarcinii electrice a 
probei, F ~ q, putem împărţi forţa electrostatică la va- 
loarea, sarcinii de probă. Obţinem un alt câmp vectorial 
E(r) = F(r)/q, care este identic de fapt cu câmpul de 

Figura 3.4: Sus: Câmpul electric al unei sarcini elec- 
trice pozitive Q este reprezentat ca un set de vectori, câte 
unul în fiecare punct din spatiu. El este dat de forta cu 
care sarcina Q actionează asupra unei alte sarcini elec- 
trice pozitive q = +1C, de mărime egală cu unitatea (nu- 
mită sarcină de probă). Jos: câmpul electric al unui dipol 
format din două sarcini electrice opuse. Câmpul electric 
E; este generat de sarcina +Q iar câmpul electric Ez este 
generat de sarcina —Q. Suma vectorială a celor două este 
câmpul total E din acel punct de spatiu. 


forţe (până la o constantă) și care este însă independent 
de mărimea sarcinii de probă. Îl numim pe acesta câmp 
electric. 

Ne imaginăm atunci că sarcina electrică mare nu atrage 
direct corpul de probă, ci indirect, prin intermediul aces- 
tui câmp electric. Astfel, sarcina mare Q creează în primă 
instanță un câmp electric E(r) în jurul ei. Sarcina de 
probă, aflată undeva prin spaţiu, „simte” câmpul electric 
sub forma unei forţe, forţă care este atunci produsul direct 
dintre sarcina sa electrică q și câmpul electric din punctul 
r în care se află, F(r) = qE(r). Forţa aceasta este forţa 
electrică. În acest fel, am împărţit acţiunea electrică în 
două etape. În prima etapă o sarcină electrică creează un 
câmp electric, iar în cea de-a doua etapă câmpul electric 
acționează asupra unei alte sarcini electrice prin interme- 
diul forţei electrice. 

Cu cunoștințele pe care le-am acumulat până acum, 
descrierile matematice ale interacțiunilor electrostatice fie 
prin forţe ale lui Coulomb, fie prin câmpuri electrice sunt 
echivalente. Cum am mai discutat în secţiunile precedente, 
dacă, descrierile matematice sunt echivalente, nimic nu face 
ca o descriere să fie mai „reală” decât alta. Privite din 
acest punct de vedere, câmpurile electrice vor apărea în 

prima instanţă cam nenaturale. De ce ar trebui să intro- 
ducem un element adițional care nu se vede cu ochiul liber 
(câmpul electric), care este generat în tot universul de o 
simplă sarcină electrică și a cărei intensitate se poate mă- 
sura doar plasând o altă sarcină electrică în apropiere? Ar 
părea că ne complicăm mai mult. În plus, fiecare sarcină 
electrică din univers va produce propriul ei câmp electric, 
și pe toate acestea trebuie să le adunăm pentru a afla care 
este câmpul electric în acel punct, după cum adunăm și 
forţele într-un punct. 

Vom vedea mai târziu că tocmai descrierea prin câmp 
electric este mai „reală” decât cea prin forţe, pentru sim- 
plul motiv că aceste câmpuri electrice pot evolua singure 
chiar și atunci când nu mai există sarcinile electrice care 
le-au generat! Câmpul electric capătă propria lui viață, în 
lipsa sarcinilor electrice, și aici fizica devine și mai intere- 
santă. 


ul 


23. Broasca electrocutată și apariția bateriei 


Am menţionat faptul că sarcinile electrice negative po- 
sedă o anumită mobilitate. Mobilitatea aceasta depinde 
de material și ea este cea mai mare în metale. În secolul 
al XVIII-lea fuseseră deja construite dispozitive speciale 
(de exemplu generatorul van der Graaff) care permiteau 
extragerea, sarcinilor electrice negative prin frecare și de- 
pozitarea lor în conductori metalici. De aici, sarcinile pu- 
teau fi puse apoi în mișcare pentru producerea anumitor 
efecte, de exemplu descărcări electrice. Cu toate acestea, 
un dispozitiv care să întreţină încontinuu mișcarea sarci- 
nilor electrice negative nu fusese descoperit. 

Spre sfârșitul secolului, Luigi Galvani (1737-1798), care 
efectua, experimente cu electricitate pe broaște, a observat 
un lucru curios. Ela pus în contact capetele a două fire 
metalice de materiale diferite. Cu celelalte două capete ră- 
mase libere a atins mușchii broaștei, care s-au contractat 
instantaneu (vezi figura 3.5). Au apărut apoi două teo- 
rii care încercau să explice fenomenul. Prima, susținută, 
de Galvani, spunea că mușchii generează electricitate, eli- 
berată apoi de firele metalice. A doua, susținută de 
Alessandro Volta (1745-1827), spunea că firele de metale 
diferite în contact generează electricitate, la care mușchii 
broaștei doar reacţionează. 

Până la urmă, în cazul studiat, s-a dovedit că Volta avea 
dreptate, deși, după cum a presupus Galvani, electricita- 
tea poate fi produsă și de corpurile vii. Pentru a-și demon- 
stra teoria, Volta a construit un dispozitiv alcătuit dintr-o 
succesiune de discuri de metale diferite (zinc și cupru) în 
contact, alternate cu bucăţi de carton impregnate cu sare 
(vezi figura 3.6). În acest fel, el a inventat prima bate- 
rie care, fiind capabilă să genereze sarcini electrice într-un 
mod continuu, s-a dovedit apoi crucială în următoarele ex- 
perimente de electricitate. 

O baterie simplă se poate construi cu ajutorul unei 
lămâi, în care la un capăt înfigem un cui, iar la celălalt ca- 
păt punem o monedă de cupru. Lămâia joacă rolul bucății 


Figura 3.5: Experimentul lui Galvani. Două fire 
metalice de zinc și cupru sunt aduse în contact la 
capătul din dreapta figurii. Ele formează la celălalt 
capăt (stânga figurii) o baterie electrică ce generează 
șocuri electrice în mușchii broastei. Imagine reprodusă 
din Electrochemistry Encyclopedia (prezentă la adresa 
electrochem.cwru.edu /encycl), cu acordul editorilor. 


de carton impregnate cu sare din construcţia lui Volta, fi- 
ind un electrolit. Trebuie însă spus că, pentru a alimenta 
o simplă diodă luminoasă, avem nevoie de câteva astfel de 
„baterii cu lămâi” în serie. 

Interesant este că, până astăzi, principiul bateriilor nu 
s-a schimbat prea mult. În prezent avem metale diferite, 
electroliți diferiţi, geometrii diferite etc., însă principiul de 
bază a supraviețuit, iată, mai mult de două secole de la 
inventarea, lui. Acesta este și motivul pentru care mini- 
aturizarea bateriilor nu poate fi considerată decât parţial 
un succes. Desigur, se fac baterii mai mici, dar la fel va 
fi şi energia stocată în ele. În final, densitatea de energie 
din toate bateriile rămâne aproximativ aceeași, deoarece 
proprietăţile electroliţilor rămân asemănătoare. De aceea 
avem încă baterii voluminoase și grele pentru energii mari 
de stocare, de exemplu în cazul bateriilor electrice pentru 
mașini. 

Sarcinile electrice generate de către baterie sunt colec- 
tate de obicei prin două fire metalice așezate la capetele ei 
(vezi figura 3.6). S-a observat apoi că alte fire metalice pot 
fi utilizate de asemenea la transportul în continuare al sar- 
cinilor, punându-se astfel bazele primelor circuite electrice. 
Acest lucru nu trebuie să ne surprindă, căci metalele sunt 
conducătoare de electricitate. Prin ele, sarcinile electrice 
negative (cele mobile) circulă foarte ușor. Circulaţia sarci- 
nilor electrice din conductori reprezintă un curent electric 
I. Intensitatea acestuia se definește ca fiind sarcina, elec- 
trică AQ care trece prin conductor în unitatea de timp 
I = AQ/At. 

Metoda lui Galvani de a genera șocuri electrice broaștei 
a fost extinsă astăzi în domeniul medical. Astfel, în cazul 
unui stop cardiac, se folosește un aparat pentru resusci- 
tare numit defibrilator cardiac. Acesta aplică șocuri elec- 
trice pe pieptul pacientului, șocuri care pot opri aritmia, 
permițând inimii să bată din nou în ritmul normal. 

În finalul acestei secţiuni, să spunem câteva cuvinte des- 
pre Alessandro Volta. Acesta, până la vârsta de patru ani, 

Figura 3.6: În stânga este schitată bateria lui Volta, care 
constă în esentă din trei elemente: un disc de cupru, unul 
de zinc și între ele un electrolit (de ezemplu hârtie impreg- 
nată cu sare). Elementele sunt așezate într-un sandwich 
unul peste altul pentru a crea o tensiune electrică conti- 
nuă U cât mai mare. În dreapta este schitat cum bateria 
alimentează un condensator. Pentru că sarcinile electrice 
nu pot circula între plăcile condensatorului, curentul elec- 
tric este nul. Pe plăcile condensatorului se adună sarcini 
electrice (desemnate prin + și -), care generează un câmp 
electric E în interiorul condensatorului. Valoarea câmpu- 
lui electric este dată de E = U/d, unde d este distanța 
dintre plăci, iar U este tensiunea electrică a bateriei (de 
fapt, aceasta este definiția tensiunii electrice U ). 


n-a vorbit. A fost crescut de o guvernantă, al cărei soţ 
era un cunoscut meșter de dispozitive fizice de măsură. 
Datorită lui, micul Volta în loc să se joace cu cuburile, a 
preferat experimentele simple cu acele dispozitive pe care 
ea le aducea de acasă. 

La școala iezuită unde este trimis, cel mai mult îl intere- 
sează electricitatea, despre care adună puținele informaţii 
existente, astfel că la vârsta de 18 ani știa despre această 
nouă știință tainică aproape tot ce se putea cunoaște la 
vremea aceea. Volta repetă experimentele lui Galvani în 
felul său personal. El ia două monede din metale diferite, 
le pune una pe limbă și una dedesubt. Le unește cu un 
conductor și... simte „gustul” electricităţii. Repetă ex- 
perimentele atașând firele conductorului la nas, ureche și 
ochi, unde vede fosfene luminoase. Nu peste mulţi ani, 
aceste experimente vor deveni distracţia înaltei societăţi: 
barbaţii și femeile se țin de mâini, se leagă de niște baterii 
Leyda și simt convulsii, furnicături sau fosfene luminoase. 


24. Polii magnetici care nu pot fi separați 


Magneţii au fost descoperiți de vechii greci, atunci când 
au observat că anumite roci magnetice pot atrage bucățele 
mici de fier. În timp, s-a observat că este vorba de o 
nouă forţă de atracţie prezentă în natură și denumită forță 
magnetică, diferită, de forţa electrică, discutată mai înainte. 
Numele provine de la localitatea grecească Magnezia, unde 
se puteau găsi astfel de roci. Chinezii au fost primii care 
au folosit magneţii în navigaţie. 


Prin încercări simple, s-a putut observa încă de la înce- 
put că forţa magnetică prezintă multe asemănări cu forţa 
electrică. Astfel, un magnet are doi poli, Sud și Nord, la 
fel cum există două tipuri de sarcini electrice, pozitive și 
negative. Polul Nord al unui magnet este prin convenţie 
acel pol care se va orienta către nordul Pământului, în ca- 
zul în care magnetul s-ar învârti liber. Mai mult, polii de 
același fel se resping, iar cei de fel opus se atrag, exact ca 
în cazul sarcinilor electrice! 

Asemănarea i-a făcut pe primii fizicieni să presupună că 
polul unui magnet ar conţine un fel de „sarcină magne- 
tică”. Atunci, un magnet n-ar fi altceva decât o bucată 
de material la capetele căruia sunt lipite două astfel de 
„sarcini magnetice”: una corespunzătoare polului Nord, 
și alta corespunzătoare polului Sud. Cele două ar avea 
aceeași valoare absolută și semn opus (vezi figura 3.7). 

Dacă „sarcinile magnetice” ar avea existenţă fizică sepa- 
rată, atunci am putea tăia un magnet în două și separa cele 
două capete împreună cu „sarcinile” lor magnetice. Un 
astfel de capăt separat, purtând numai o singură sarcină 
magnetică (să zicem Nord) este denumit monopol magne- 
tic. Lăsat liber, el ar fi atras de polul Sud al diverșilor 
magneţi și respins de polul Nord. 

Forța de atracţie sau respingere dintre monopolii mag- 
netici se poate deduce din măsurători efectuate asupra 
magneţilor. În final, se ajunge la o formă aproximativă 
asemănătoare cu forţa electrică și cu cea gravitaţională: 
forţa de interacţiune dintre doi monopoli magnetici ar 
fi proporțională cu mărimea lor și ar scădea cu pătratul 
distanţei dintre ei. Desigur, forţa de interacţiune dintre 
doi magneţi ar fi suma interacţiilor a patru forţe, date 

Figura 3.7: În figură este reprezentat câmpul magnetic 
din afara unui magnet. Acesta este măsurat cu ajutorul 
unui ac de busolă, schitat în stânga sus. După cum ve- 
dem, câmpul magnetic este similar cu câmpul electric al 
unui dipol (vezi figura 3.4). Un dipol electric este format 
din două sarcini electrice egale și opuse ca semn, una ne- 
gativă și alta pozitivă. În acelasi fel, am putea încerca să 
atașăm celor doi poli ai magnetului (Nord și Sud) două 
„sarcini magnetice” (care ar fi numite „monopoli magne- 
tici”) egale și de semn opus. Dar există ele în realitate? 

Figura 3.8: În figură este prezentat câmpul magnetic al 
unui magnet tăiat în două. Tăind magnetul, am încercat 
să separăm polii, unde s-ar afla presupusele „sarcini mag- 
netice”, monopolii magnetici. Cu toate acestea, așa cum 
se vede din figură, obtinem doi magneti, fiecare având din 
nou câte doi poli. Monopolii magnetici nu par să existe, 
iar câmpul magnetic trebuie să fie generat de altceva. Ce 
ar putea fi? 


de interacţiunea a câte o pereche de monopoli magnetici 
(Nord-Nord, Nord-Sud, Sud-Nord, Sud-Sud). 

Prin asemănare cu câmpul electric, putem introduce un 
câmp magnetic B(r) dat de un singur monopol magnetic. 
Acesta este proporţional cu „sarcina magnetică” a mono- 
polului, se întinde în tot universul și scade cu pătratul 
distanţei de la monopolul magnetic la punctul de măsură. 
Forţa de interacţiune pe care o „simte” un alt monopol 
magnetic de test este atunci produsul dintre „sarcina mag- 
netică” a monopolului de test și valoarea câmpului mag- 
netic în acel punct. În acest fel, forța dintre monopolii 
magnetici ar avea exact aceeași formă ca cea dintre sarci- 
nile electrice (vezi secţiunea precedentă). 

Câmpul magnetic este vizualizat ușor așezând de exem- 
plu pulbere de fier împrăștiată pe o foaie de hârtie așezată 
deasupra unui magnet. Imaginea rezultată ne arată că un 
magnet este asemănător unui dipol electric, putând fi for- 
mat din două „sarcini magnetice” egale și opuse, precum 
un dipol electric este format dintr-o sarcină electrică pozi- 
tivă şi una negativă (vezi figura 3.7 și figura 3.4 dreapta). 
Câmpul magnetic al unui magnet este atunci asemănător 
cu câmpul electric al unui dipol. 

Toate aceste asemănări cu câmpul electric prezentate 
mai sus i-au făcut pe oamenii de știință să caute să separe 
polii magnetici care ar exista în magneţi, unde sunt întot- 
deauna în perechi. Nimic mai simplu, și-au zis ei, tăiem 
un magnet pe din două și separăm cei doi poli. Surpriză 
însă! Prin tăiere se obţin doi magneti, care au la rândul lor 
fiecare doi poli! Nici urmă de monopolul magnetic (vezi 
figura 3.8). 

Dacă mai tăiem o dată unul din magneţii obţinuţi, 
obţinem din nou câte doi magneţi, și tot așa, fără să putem 


separa vreodată vreunul din poli. O asemenea problemă 
pare desigur fără soluţie. Căci nici până în ziua de as- 
tăzi n-a reușit cineva să izoleze un monopol magnetic. În 
termeni fizici, monopolii magnetici nu există așa încât nu 
există nici „sarcina magnetică”. Şi atunci? Cine creează 
câmpul magnetic? 


25. Generarea câmpului magnetic 
de către sarcinile electrice 


Să recapitulăm puţin: sarcinile electrice generează câm- 
puri electrice, iar magneţii generează câmpuri magnetice. 
Oamenii de știință de acum câteva veacuri au încercat să 
vadă dacă nu cumva se poate și invers: sarcinile electrice să 
genereze câmp magnetic și magneţii să genereze câmpuri 
electrice. 

Primul care a observat o astfel de corelaţie „inversă” 
a fost Hans Christian Øersted (1777-1851). În 1820 el 
preda un curs de electricitate și magnetism. Masa de 
demonstraţie era plină de magneţi, conductori electrici și 
noile inventate baterii care permiteau întreţinerea unui cu- 
rent electric continuu (ce reprezintă o deplasare a sarcinilor 
electrice mobile). 

Când curentul electric generat de o astfel de baterie 
a trecut printr-o sârmă apropiată de un ac magnetic, 
Øersted a observat cu surprindere cum acul magnetic și-a 
schimbat direcţia (vezi figura 3.9)! Ceva a generat câmp 
magnetic, din moment ce acul magnetic s-a reorientat iar 
acel „ceva” era chiar curentul electric. Cu alte cuvinte, 


Figura 3.9: O litografie prezentând demonstrația lui 
Dersted. Se vede cum firul electric conductor deviază acul 
magnetic aflat în apropiere. Litografia sugerează mai de- 
grabă un grup de oameni mari bucurându-se ca niște copii 
de o nouă „jucărie” Și totuși, în această simplă „jucă- 
rie” stă viitorul unei tehnologii care avea să schimbe lu- 
mea. Reprodus cu permisiunea NASA de pe portalul de 
internet son.nasa.9ov. 

sarcinile electrice în mișcare (curentul electric) generează 
un câmp magnetic. 

Efectul acesta este folosit din plin azi. Astfel, cele mai 
puternice câmpuri magnetice din laboratoare nu sunt ge- 
nerate de magneţi permanenţi, ci de către uriașe bobine 
prin care circulă curenţi electrici foarte mari. Bobina este 
de fapt un conductor electric încolăcit prin care circulă cu- 
rent electric. Datorită acestei încolăciri, câmpul magnetic 
este mai puternic, iar bobina se mai numește și electro- 
magnet. 

Rezultatul lui Øersted a fost apoi folosit de către 
André-Marie Ampere (1775-1836) pentru a explica gene- 
rarea unui câmp magnetic de către magneţii permanenți. 
Astfel, Ampere a presupus corect că forțele magnetice ale 
magnețţilor nu sunt create de vreo proprietate nouă a ma- 
teriei (de exemplu „sarcina magnetică”), ci pur și simplu 
de către sarcini electrice aflate în mișcare în interiorul ma- 
terialelor! 

A trebuit să mai treacă aproape un secol pentru a ex- 
plica corect cum o parte din magnetismul materialelor este 
dat într-adevăr de curenţi electrici permanenţi aflaţi în in- 
teriorul materialelor. În secţiunea 31 vom vedea și noi cum 
sarcinile electrice negative (mai precis, electronii) sunt în 
mișcare în interiorul atomilor și creează astfel câmp mag- 
netic. 

Pe de altă parte, faptul că atât câmpul electric, cât și 
cel magnetic sunt produse de aceleași sarcini electrice re- 
prezintă primul pas către unificarea majoră a două teorii 
diferite, cea a câmpului electric și cea a câmpului mag- 
netic. De aceea vom considera în continuare că de fapt 
câmpul electromagnetic este produs de sarcinile electrice 
și are două componente: câmpul electric E(r) și câmpul 
magnetic B(r). 

Implicaţiile ulterioare ale acestei presupuneri se vor do- 
vedi majore, mergând până la înţelegerea corectă a teoriei 
relativităţii. Căci, pe bună dreptate, ne putem întreba 
acum dacă forțele magnetice ar putea fi privite ca ceva 
complet diferit de forţele electrice, din moment ce ambele 
sunt produse de sarcini electrice. 


26. Acţiunea câmpului magnetic 
asupra sarcinilor electrice în mișcare 


În secţiunea precedentă am văzut că un conductor ce 
transportă curent electric (un sistem de sarcini electrice în 
mișcare) generează câmpuri magnetice și acționează de la 
distanță asupra unui magnet. Legea acţiunii și reacţiunii 
ne sugerează atunci că și magnetul acţionează cu o forță 
asupra conductorului purtător de curent electric! Acest 
lucru a fost observat experimental de André-Marie Ampere 
(1775-1836), care a construit un sistem în care un magnet 
deviază o sârmă conductoare prin care trece un curent 
electric. 

Ampere însă nu a făcut demonstraţia direct, pentru că 
ar fi avut nevoie de un câmp magnetic intens pentru a 
devia un conductor purtător de curent electric. De aceea, 
Ampere a generat câmpul magnetic cu ajutorul unui alt 

Figura 3.10: În figură este reprezentată atractia dintre 
doi conductori electrici prin care circulă curenti electrici 
I în același sens. Curentii electrici sunt dati de mișcarea 
unor sarcini electrice negative (desemnate cu e” în fi- 
gură). După cum vedem, curentul electric din conducto- 
rul din stânga generează un câmp magnetic B(r) în tot 
spatiul. Acesta acționează asupra fiecărei sarcini electrice 
în mișcare din cel de-al doilea conductor, prin intermediul 
forței magnetice F. Această forță este perpendiculară atât 
pe viteza sarcinii electrice v, cât și pe câmpul magnetic 
B, și atrage cel de-al doilea conductor către primul. De 
observat că sensul curentului electric este prin definitie 
opus celui în care se mișcă sarcinile electrice negative. 


conductor purtător de curent electric, căci am văzut în 
secțiunea precedentă că și un curect electric produce câmp 
magnetic. 

În experimentul lui Ampère, un conductor prin care 
trece un curent electric generează un câmp magnetic, care 
la rândul lui acţionează asupra unui alt conductor purtă- 
tor de curent electric (vezi figura 3.10). Avem deci în final 
doi conductori purtători de curent electric care se atrag 
sau se resping, configuraţie care a fost folosită mai târ- 
ziu la definiția unităţii de măsură a curentului electric, ce 
poartă numele lui Ampere. 

Dar ce se întâmplă în acest caz? Cum acţionează câmpul 
magnetic generat asupra unei sârme purtătoare de curent 
electric? Ei bine, câmpul magnetic nu acţionează asupra 
sârmei în totalitate, ci asupra fiecărei sarcini electrice in- 
dividuale care este în mișcare în conductor, cu așa-numita 
forță magnetică. Totalitatea acestor forţe individuale va 
reprezenta, forţa totală care acţionează asupra conducto- 
rului. 

Forţa magnetică acţionează asupra oricărei sarcini elec- 
trice care se află în mișcare în câmp magnetic. Ea este 
proporţională cu mărimea, sarcinii electrice, cu viteza ei și 
cu câmpul magnetic din punctul în care se află acea sar- 
cină. Interesant este însă că forţa magnetică acţionează 
perpendicular pe direcţia vitezei, şi deci nu poate crește 

viteza sarcinii, ci doar să-i schimbe traiectoria (vezi figura 
3.10). 


Calcul: Forta magnetică 


Forţa magnetică F cu care un câmp magnetic vector 
B acţionează asupra unei sarcini electrice q în mișcare 
este dată de formula: 


F=qvxB 


Aici vectorul v este viteza sarcinii electrice în mișcare. 


Vedem astfel că asupra unei sarcini acţionează atât 
forța magnetică, cât și cea electrică. Dacă forța electrică, 
acţionează mereu asupra unei sarcini, fie ea în mișcare 
sau statică, forța magnetică acţionează numai asupra unei 
sarcini în mișcare. Împreună, cele două forţe poartă nu- 
mele de forța Lorentz, după numele lui Hendrik Lorentz 
(1853-1928) care a studiat forța magnetică în jurul anului 
1892. 

Forţa magnetică explică parţial (neglijând spinul, care 
va face obiectul unei secţiuni viitoare) și de ce doi magneți 
se atrag sau se resping între ei. Astfel, într-o primă 
instanţă, sarcinile microscopice în eternă mișcare din pri- 
mul magnet (propunerea lui Ampère) generează un câmp 
magnetic (vezi figura 3.11). Acesta însă acţionează prin 
intermediul forței magnetice asupra sarcinilor electrice în 
mișcare permanentă din cel de-al doilea magnet! Noi 
vedem această interacțiune ca și cum primul magnet ar 
acţiona asupra celui de-al doilea magnet. 

Să recapitulăm acum cele patru fenomene observate ex- 
perimental până acum: 


Observaţii intermediare: 


Sarcinile electrice generează câmpuri electrice E 


Sarcinile electrice în mișcare generează câmpuri 
magnetice B. 


Câmpurile electrice acționează asupra sarcinilor 
electrice prin forța electrică. 


Câmpurile magnetice acționează asupra sarcini- 
lor electrice în mișcare prin forța magnetică. 


Observăm cum aceste patru ecuaţii par să formeze un 
sistem complet. Astfel, primele două legi ne arată cum 
sarcinile electrice generează câmpurile electrice și magne- 
tice. La rândul lor, câmpurile acţionează asupra sarcinilor 
electrice conform cu ultimele două legi și le schimbă poziţia 
în spaţiu. 

Pornind de la niște sarcini electrice date, putem cal- 
cula mai întâi câmpurile electrice și magnetice generate de 
sarcini. Apoi, folosind ecuaţiile lui Newton și expresiile 
forţelor electrice și magnetice, putem calcula noile poziţii 
și viteze ale sarcinilor electrice. Din ele, aflăm noile câm- 
puri electrice și magnetice, și tot așa, într-un mod iterativ. 
Sub forma de până acum, sistemul este deci complet. 


Figura 3.11: În figură este detaliat unul dintre meca- 
nismele ce contribuie la atracția a doi magneți (am ne- 
glijat interacțiunea de spin). Astfel, curenţii microscopici 
I din magnetul din stânga, desenați ca mici inele, gene- 
rează un câmp magnetic B, desenat prin linii întrerupte 
în figură. Câmpul magnetic acționează mai departe asu- 
pra sarcinilor electrice ce formează curenţii microscopici 
ai magnetului din dreapta. Efectul total este că magnetul 
din stânga îl atrage pe cel din dreapta. Desigur, are loc 
și procesul invers. 


Modelul astfel construit, deși corect în limita anumitor 
aproximaţii, ar rata descoperirea și descrierea uneia din 
cele mai spectaculoase manifestări ale câmpurilor magne- 
tice și electrice: propagarea câmpurilor electrice și mag- 
netice în medii în care au dispărut sarcinile electrice care 
le-au generat! Căci, după cum vom discuta mai încolo, nu 
numai sarcinile creează câmpurile electrice și magnetice, 
ci şi câmpurile electrice și magnetice se creează unele pe 
altele! 

Înainte însă de a încheia în capitolul următor prezenta- 
rea câmpului electromagnetic, vom vorbi, în următoarele 
secţiuni, despre structura materiei. Elementele adunate 
până aici sunt suficiente pentru a înţelege care sunt princi- 
palele ingrediente ale materiei. Poveștile ce urmează ne vor 
arăta cum, cu puţine experimente, putem afla informaţii 
de bază despre cărămizile universului ce ne înconjoară, ca 
masa și sarcina electronilor, dimensiunea și greutatea ato- 
milor sau structura lor. 

În finalul acestei secţiuni, să menţionăm totuşi câteva 
cuvinte despre André-Marie Ampere, eroul cu care am 
început. Astfel, se pare că Ampere stătea zile in șir în bi- 
blioteca tatălui unde a citit de la cap la coadă Enciclopedia 
lui Denis Diderot și Jean le Rond d'Alembert. El citea 
articolele în ordine alfabetică deoarece toate i se păreau 
interesante. La o varstă mai înaintată iși uimea prie- 
tenii putându-și aminti pe de rost capitole întregi din 
Enciclopedia citită în copilarie. 

Odată, tatăl său a invitat un profesor de matematică, 
iar acesta a stat de vorbă vreme îndelungată cu băiatul. 
Profesorul a plecat descurajat; multe capitole de mate- 
matică băiatul le știa mai bine ca el. Ampere nu știa să 
extragă rădăcina pătrată, nu cunoștea o serie de noțiuni 
elementare, dar știa foarte bine să integreze și deriveze 
și putea, vorbi foarte bine despre erori. Din acest motiv, 
Ampere şi-a reluat singur lecturile din Enciclopedie. 

27. Millikan și sarcina electronului 


De multe ori, meditând sau rememorând amintiri, pri- 
virea, ni se oprește pe un obiect din faţa noastră, o cană, 
un pix sau un fir de praf. În astfel de momente devenim 
brusc conștienți de niște obiecte care altfel parcă nici nu 
există pentru noi. Apoi, urmărind cu privirea detaliile lor 
mici, de multe ori ne întrebăm din ce sunt ele de fapt alcă- 
tuite. Dincolo de rezoluţia noastră optică de aproximativ 
o jumătate de milimetru, nu putem vedea în mod normal 
mare lucru. 

Astăzi avem microscoape puternice și vedem obiecte de 
milioane de ori mai mici decât milimetrul. Este atunci cu 
atât mai remarcabil că minţi inventive au reușit să „vadă” 
aceste obiecte microscopice cu mult înainte ca microscoa- 
pele moderne să fie construite. Un exemplu îl constituie 
particula din care este constituit „fluidul” electric negativ 
din materiale, și anume electronul. Căci „fluidul” electric 
negativ nu este continuu și amorf, ci compus din elemente 
discrete foarte mici, numite electroni. 

Robert Millikan (1868-1953), la începutul secolului XX, 
a măsurat sarcina electrică a electronului, deși valoarea 
aproximativă, a fost determinată corect încă de Faraday, 
în experimentele sale de electroliză. Importanţa electro- 
nului o depășește pe aceea de a fi o simplă particulă, deoa- 
rece existenţa sa dovedește cuantificarea sarcinii electrice. 
Sarcina electrică a electronului a reprezentat mult timp 
cea mai mică sarcină electrică posibilă, de aceea ea se mai 
numește și sarcină electrică elementară. 

Millikan a pornit de la observaţia că forța electrică este 
suficient de mare ca să ridice în aer corpuri macroscopice, 
după cum am văzut în experimentul cu pieptenele care 
putea ridica niște hârtiuţe. Dacă „fluidul” electric nega- 
tiv e compus dintr-un număr discret de sarcini electrice, 
atunci și forţa electrică totală va fi discretă. Cea mai mică 
valoare pe care o ia sarcina electrică este, așa cum am 
menţionat mai sus, cea a electronului. Dacă ne imaginăm 
fluidul electric negativ compus din electroni, am putea mă- 
sura variaţia forţei atunci când un material primește (sau 
cedează) un singur electron. Știind forţa, putem calcula 
diferenţa de sarcină electrică și deci sarcina electrică a elec- 
tronului! 

Problema practică este însă următoarea: corpurile 
frecate primesc sau cedează un număr foarte mare de 
electroni și diferenţa în forţă atunci când numai un sin- 
gur electron este transferat nu poate fi măsurată ușor. 
Millikan și-a dat astfel seama că, pentru a sesiza schimba- 
rea forţei, trebuie să „frece” bucăţi foarte mici de materie, 
în așa fel încât ele să primească numai câte un electron, 
eventual doi, care totuși să afecteze vizibil (măsurabil) 
mișcarea bucății de materie. 

Millikan a folosit un pulverizator care produce picături 
fine de ulei, așa cum este prezentat în figura 3.12. Datorită 
pulverizării, unele picături se freacă de marginea orificiu- 
lui îngust de ieșire și se încarcă cu electroni. Picăturile de 
ulei încărcate cu electroni sunt apoi lăsate să cadă liber 
într-o zonă unde sunt urmărite cu un microscop. În acea 

Figura 3.12: Schita experimentului lui Millikan. Din 
stânga sunt pulverizate picături mici de ulei într-o primă 
incintă. Unele dintre ele capătă sarcină electrică prin 
frecare. Printr-un mic orificiu, picăturile ajung într-o a 
doua incintă, care se află între plăcile unui condensator. 
Pe lângă forta de atractie gravitatională, asupra picătu- 
rii acționează și forța electrică (datorită condensatorului, 
vezi figura 3.6). La echilibru, cele două forțe ar trebui 
să fie egale, qE = mg, iar în acest fel se poate estima 
că sarcina electrică a picăturii este q = mg/E, unde m 
este masa picăturii, E câmpul electric din condensator 
și g este accelerația gravitațională. Miscarea picăturilor 
de ulei încărcate cu sarcină electrică este urmărită cu un 
microscop. 


zonă au fost aşezate două plăci metalice orizontale, între 
care a fost aplicată o tensiune electrică cu ajutorul unei 
baterii, pentru a influența mişcarea picăturilor. Pentru a 
fi sigur că un număr cât mai mare de picături vor fi încăr- 
cate electric, Millikan a adăugat și o sursă suplimentară 
de raze X. Aceasta ioniza aerul și genera sarcini electrice 
suplimentare ce se puteau așeza pe picături. 

Cele două plăci metalice formează de fapt un conden- 
sator, ce va genera un câmp electric vertical între plăcile 
lui (vezi figura 3.12 și figura 3.6). Condensatorul poate fi 
privit ca un ansamblu de sarcini electrice diferite pe cele 
două plăci ale sale. Sarcinile electrice creează un câmp 
electric, care poate deveni foarte mare în interiorul con- 
densatorului. Mărimea acestui câmp electric E generat 
este proporțională cu tensiunea electrică U între plăcile 
condensatorului și invers proporțională cu distanţa d din- 
tre plăci E = U/d (vezi figura 3.6). 

Câmpul electric va acţiona cu o forţă electrică verti- 
cală asupra oricărei sarcini electrice prezente între plăci. 
În cazul picăturii de ulei încărcată cu electroni (sarcini 
electrice negative), polaritatea condensatorului este aleasă 
în aşa fel încât forţa electrică să acţioneze în sus. În 
același timp însă, asupra picăturilor acţionează și forța 
de atracţie gravitaţională. Dacă tensiunea electrică de pe 
condensator este ajustată corespunzător, forța electrică și 
cea gravitațională se vor compensa exact iar picătura va 

Figura 3.13: O fotografie a aparatului original folosit de 
Robert Millikan pentru măsurarea sarcinii electrice dis- 
crete a electronului. Microscopul este în stânga jos iar 
pulverizatorul în stânga sus. Sursa: Wikipedia Commons 


fi în echilibru. Echilibrul se observă apoi cu un micro- 
scop atașat, privind picăturile de ulei. Echilibrul din- 
tre forţa electrică ce acţionează asupra picăturii și forţa 
gravitaţională ne dă imediat sarcina electrică a picăturii, 
dacă știm masa picăturilor și câmpul electric din incintă 
(vezi figura 3.12). 

Ne putem face o idee despre dificultatea experimentului 
calculând forţa electrică asupra unui singur electron aflat 
între plăcile condensatorului între care există o tensiune 
electrică de câteva mii de volţi. În acest caz forta electrică 
abia ajunge să fie echivalentă cu cea a unei greutăţi care 
este de aproape un miliard de ori mai mică decât cea a unui 
gram. De aceea, pentru a vedea efectul (forţa electrică 
egală cu cea gravitaţională), greutatea unei picături de 
ulei trebuie să fie de același ordin de mărime și nu mai 
mare, cu alte cuvinte uleiul trebuie pulverizat foarte fin. 
În plus, observaţia trebuie făcută la microscop, pentru că 
picătura este foarte mică. 

Millikan a procedat puţin diferit, căci era destul de greu 
să păstreze picătura în echilibru. El a lăsat picăturile de 
ulei să urce și să cadă în câmp electric și le-a măsurat vite- 
zele care ajungeau să fie constante, picăturile mișcându-se 
cu frecare în aerul vâscos. 

În final însă, rezultatele au fost aceleași: picăturile pă- 
reau să aibă numai valori discrete ale sarcinii electrice. 
În acest fel, sarcina electrică totală a picăturii este întot- 
deauna un multiplu al unei sarcini electrice elementare. 
Aceasta pentru că „fluidul electric negativ” este format 
dintr-un număr întreg de particule elementare numite elec- 
troni. Măsurând cea mai mică diferenţă dintre sarcinile pi- 
căturilor, Millikan a putut astfel măsura sarcina electrică, 
negativă —e a electronului, care este de e = 1,602. 10-19C 
și care reprezintă astfel sarcina electrică elementară. 

Este interesant de observat că, atunci când considerăm 
că sarcinile electrice sunt alcătuite din electroni, vorbim 
de fapt de cuantificarea sarcinii electrice. Mai observăm 
că avem două tipuri de sarcini electrice (negative și pozi- 
tive), și nu trei sau patru. Aceste lucruri ni se par evidente, 
dar poate că ar trebui să ne detașăm de această evidenţă 


şi să îndrăznim să ne intrebăm de ce este așa și nu altfel. 
Așa cum vom vedea în secţiunea 144, faptul că avem două 
sarcini electrice opuse are de-a face cu faptul că sarcinile 
electrice pozitive pot fi privite în anumite situaţii ca sarcini 
electrice negative călătorind înapoi în timp (și reciproc). 
Mai mult, vom vedea că sarcina unei particule poate fi de 
mai multe tipuri, de exemplu sarcina de culoare a quarci- 
lor. 

În final, o mică observaţie pe marginea rezultatelor lui 
Millikan. În anii '70, au apărut câteva dubii legate de 
sinceritatea lui Millikan atunci când și-a făcut publice re- 
zultatele, pentru că acesta, deja bănuia valoarea sarcinii, 
printre altele în urma estimărilor lui Faraday. Deși în lu- 
crare el afirmă că toate picăturile măsurate au fost incluse 
în analiză, se pare că a folosit doar 58 din cele 175 de 
picături măsurate. Mai mult, în notițele lui se găsesc ex- 
presii precum „Numărul acesta este cel mai precis de până 
acum”, sau „Eroare mare, se neglijează”, atitudine care 
este în principiu în contradicţie cu metoda experimentală 
de măsură, care trebuie să evite orice analiză pe baza unei 
păreri preconcepute despre rezultat. 

Părerea larg împărtăşită este că cele mai multe picături 
au fost eliminate din analiză pe baze solide (de exemplu 
faptul că aparatul de măsură era instabil), însă discuţia 
scoate în evidenţă linia fină de demarcaţie pe care se află 
orice experimentator: atunci când are o idee preconce- 
pută despre valoarea ce urmează a fi măsurată, oare cât 
de obiectiv este el în măsurătoarea sa? 


28. Thomson și raportul dintre 
sarcina electrică și masa electronului 


Cel care a dat denumirea de electron este Joseph John 
Thomson (1856-1940), despre care vom vorbi mai jos. 
Spre deosebire de înaintașii săi, care au trebuit să se 
mulțumească, cu niște electroni mutându-se de pe un ma- 
terial pe altul, dar niciodată liberi, Thomson i-a extras din 
materiale și i-a împrăștiat prin aer! 

Instrumentul cu ajutorul căruia a realizat aceasta se 
numește tub catodic şi constă în esenţă din două plăci me- 
talice (anod și catod) între care se aplică o tensiune elec- 
trică foarte ridicată, adică reprezintă un condensator de un 
tip aparte. Rezultatul este un câmp electric puternic, care 
smulge pur și simplu electroni dintr-una din plăci (catod) 
şi îi aruncă în spaţiu. 

Tuburile catodice au fost folosite timp de zeci de ani 
în construcţia televizoarelor. Aici, electronii smulși din 
catod sunt aruncaţi pe un ecran fluorescent, unde la im- 
pact produc un punct luminos (vezi figura 3.14 și figura 
3.15). Prin scanarea zonei de impact, se obţine o întreagă 
imagine. Astăzi însă, tehnologia tuburilor catodice pentru 
televizoare a fost înlocuită cu cea a cristalelor lichide, care 
conduce la televizoare mult mai plate. 

Într-o primă instanţă, Thomson a încercat să determine 
raportul dintre masa și sarcina electrică a electronilor din 
energia generată la impactul acestora pe ecranul fluores- 
cent al tubului catodic. Din păcate, măsurătorile nu au 

Figura 3.14: Sus este reprezentat un tub catodic, care 
este făcut dintr-un recipient de sticlă ermetic închis, vi- 
dat în prealabil. El conține doi electrozi, anodul și cato- 
dul. Dacă aceștia sunt conectaţi la o sursă de tensiune 
electrică înaltă, electronii vor fi extrași din catod. În 
plus, tubul catodic are un strat fosforescent care emite lu- 
mină odată ce electronii se lovesc de el (dreapta figurii). 
Aparatul original al lui Thomson mai conținea o pereche 
de condensatori și o bobină, folosite pentru a devia elec- 
tronii astfel extrași din catod. În acest fel, asupra elec- 
tronilor acționau două forte: forta electrică Fe (dată de 
câmpul electric) sau forța magnetică Fm (dată de câmpul 
magnetic, pentru că electronii sunt în mișcare). În stânga 
jos este reprezentat un detaliu cu miscarea electronilor în 
condensator. 


putut fi precise, așa că Thomson a integrat un condensa- 
tor suplimentar și mai apoi un magnet în tubul catodic 
(vezi figura 3.14). 

În măsurători, Thomson a măsurat deflecția fascicului 
de electroni extras din catod, odată cu variaţia câmpului 
electric sau magnetic. Ambele depind de raportul dintre 
sarcina electronului și masa sa, dar și de viteza iniţială 
a electronilor extrași, care era necunoscută. Măsurând 
atât deflecţia în câmp magnetic, cât și în câmp electric, 
Thomson a putut afla viteza electronilor și raportul dintre 
sarcina, lor electrică și masă. Cei interesaţi de acest calcul 
pot urmări căsuţa matematică alăturată. 


Calcul: Măsurarea raportului e/m 


Forţa dată de câmpul electric E al condensatorului 
din figura 3.14 este F = qE, unde q = —e este sar- 
cina electrică a electronului (e > 0 este sarcina electrică 
elementară). Acceleraţia pe verticală este, în valoare 


absolută, a = F/m = eE/m, unde m este masa electro- 
nului. 

În timpul t până când iese din condesator, electronul 
parcurge pe orizontală o distanță d = vt, unde d este 
lăţimea plăcilor. La ieșire, viteza sa pe verticală va fi 
vy = at. Unghiul de deflecţie va fi raportul celor două: 


Dacă aplicăm numai o forţă magnetică F = qv x B 
(aici v este viteza electronului, iar B câmpul magnetic) 
acceleraţia va deveni a = F/m = evB/m, iar deflecţia 
este 


ad  evBd _ eBd 
= “mw 


v2 mv? 


Thomson a aplicat pe rând cele două câmpuri, în așa 
fel încât deflecţia 6 să fie aceeași în ambele cazuri. El 
s-a asigurat că lăţimea regiunii unde acţionează câmpul 
magnetic a fost aceeași ca lungimea d a plăcilor conden- 
satorului. Din cele două relaţii putem elimina viteza 
necunoscută v a electronilor (care este aleasă aceeași): 


E _epa , era 
mì mô m B2d 


Masurând deflecţia 6, Thompson a putut calcula ra- 
portul dintre sarcina e și masa electronului m. Știind 
sarcina electronului e din experimentul lui Millikan, se 
obţine o masă a electronului de m = 9, 10938. 10-5 kg 


În figura 3.15 este prezentat un tub catodic asemănător 
celui folosit de Thomson. Deși pare simplu, acesta tre- 
buie conectat la numeroase aparate pentru a fi funcţional: 
pompe cu ajutorul cărora se face vid (pentru a nu lăsa elec- 
tronii să se lovească de atomii din aer), condensatoare și 
bobine, pentru a crea câmpurile electrice și magnetice ne- 
cesare etc. Iar instalaţiile moderne sunt și mai complexe, 
cu sute de butoane de comandă câteodată. În fața unor 
astfel de echipamente, cea mai mare parte din elevii unei 
clase ar reacţiona: „Aparatul ăsta este deja prea complicat 
pentru mine, uite ce de fire și de tuburi are!” 

Aceasta este de fapt o reacţie naturală, pentru că nu 
suntem obișnuiți cu astfel de echipamente. Atâta timp cât 
putem vedea cum pieptenele frecat atrage hârtiuţa, cum 
corpurile cad în jurul nostru, înțelegem mai ușor realitatea 
înconjurătoare, bazându-ne pe o experiență de ani de zile 
în care ne învârtim în ea. Pe de altă parte, lumea din jurul 
nostru este mult mai complexă, cu elemente care sunt mult 
mai mici decât milimetrul și nu se pot vedea cu ochiul liber, 
cu greutăţi mult mai mici decât gramele, și care nu se mai 
pot cântări în palmă. 

De aceea nu ne așteptăm să avem acces la înțelegerea 
și cunoașterea acestor fenomene microscopice numai cu 
experiența noastră cotidiană și cu instrumentele noastre 
naturale ca ochii, mâinile. Pentru a avea acces la lumea 
microscopică avem nevoie de instrumente ajutătoare, care 
pot fi (și sunt astăzi) foarte complexe. Le privim însă ca 
pe niște „ochelari” pentru a vedea ceea ce în mod normal 
ne scapă. 

Orice cititor speriat de asemenea instrumente este ru- 
gat să nu renunțe. Dacă vreodată va folosi un astfel de 
instrument, să înceapă cu cele mai naturale întrebări: „Ce 
măsoară el?”, „Cât de mari sau de mici sunt lucrurile 
pe care le măsoară?”, „Unde-i butonul care-l pornește?” 

Figura 3.15: Un tub catodic construit în anul 1930, ase- 
mănător celui folosit de Thomson. Acesta consta dintr-un 
catod încălzit (1) ce emite electroni, dintr-un anod (2) ce 
atrage electronii şi îi trimite către ecranul fluorescent (5) 
și din două perechi de plăci de deflez (3 și 4), care devi- 
ază traiectoria electronilor smulși. Televizoarele cu tuburi 
catodice folosesc în esență schema de mai sus. Imagine 
reprodusă cu permisiunea autorului (Henk Dijkstra) de pe 
pagina de internet www.crtsite.com 


Iar de aici, orice echipament, oricât de complex, poate fi 
înţeles și mânuit, chiar dacă înţelegerea lui va lua mult 
timp. 

În practică, se întâmplă de multe ori ca studenţii proas- 
păt înscriși la doctorate să aibă nevoie de mai mult de 
un an numai pentru a învăţa cum să folosească un astfel 
de echipament. Iar în alte cazuri, se întâmplă ca nimeni 
să nu cunoască de fapt întregul echipament de măsură, 
cunoștințele fiind împărţite între mai mulţi ingineri și cer- 
cetători. 

În finalul secţiunii să menţionăm că Thomson, după ce a 
descoperit electronul liber, a fost întrebat dacă vede vreo 
utilitate practică a acestuia. El a răspuns nonșalant că, 
ținând cont de dimensiunile lui microscopice, nu-i vede 
nici o utilitate practică! Aviz celor care credem că putem 
face previziuni. 


ui 


29. Semnificația numărului lui Avogadro 


Cu toţii am auzit de presupunerea grecului Democrit 
(cca. 460î.Hr.-370î.Hr.), cum că materia nu este divizibilă 
la infinit și că în final este alcătuită din elemente indivizi- 
bile, pe care el le-a numit atomi. Ideea a rămas netestată 
experimental până în secolul XVIII, atunci când a fost 
abordată de chimistul Joseph Proust (1754-1826). Căci, 
până la Proust, nu era clar dacă nu cumva chimia este 


un soi de bucătărie: orice poate fi pus în oală, în orice 
proporţii, și astfel putem obţine orice, în orice proporţii. 

Proust a arătat că, dacă în bucătărie putem obţine 
într-adevăr orice, în diverse proporţii dorite de noi 
(chiar dacă n-am numi rezultatul „mâncare” întotdeauna), 
substanţele chimice pure par să conţină numai proporții de 
mase bine definite ale materialelor constituente. 

Pentru claritate, trebuie spus că nu toate produsele chi- 
mice pe care le amestecăm se vor și combina, generând o 
altă substanţă (vezi figura 3.16). Practic, numai o parte 
din ceea ce amestecăm va genera o altă substanţă. După 
acest proces rămân și părți ale substanţelor iniţiale care 
nu se combină deloc, ce pot fi aruncate apoi la gunoi. Ceea 
ce ne interesează pe noi sunt numai părţile care s-au com- 
binat și raporturile dintre ele. Partea interesantă, așa cum 
a arătat Proust, este că raportul acestor părți ce se ames- 
tecă este mereu același și în plus ia numai anumite valori, 
bine definite. 

Urmărind ideile lui Proust, John Dalton (1766-1844) a 
văzut că această lege a proporțiilor definite poate fi expli- 
cată simplu și elegant în termenii atomilor lui Democrit. 
Dacă, atunci când combinăm două substanţe, exact m 
atomi din prima substanţă se asociază mereu cu exact n 
atomi din a doua, este natural ca substanța finală să aibă 
mereu aceeași proporţie a maselor din substanţele iniţiale. 

Ca o confirmare experimentală, Dalton a discutat cazul 
în care se amestecă azot și oxigen, și în care se pot obţine 
mai multe substanţe diferite (ca monoxidul de azot, sau 
dioxidul de azot). Cu toate acestea, raportul proporţiilor 
de azot și oxigen care se combină (ce nu se combină se 
aruncă) poate fi exprimat mereu ca un raport de numere 
naturale. Aceasta înseamnă că un număr întreg de atomi 
de oxigen se combină cu un număr întreg de atomi de so- 
diu (Na) pentru a forma ceea ce se numește o moleculă 
(vezi figura 3.16). Cum însă există mai multe combinaţii 
posibile, există și mai multe tipuri de molecule, toate 
însă având proporţii ce sunt date de fapt de numărul de 
atomi de oxigen și sodiu care se combină într-o moleculă. 
Legea proporţiilor definite confirmă deci existenţa atomi- 
lor. Astfel, atomii lui Democritus și-au făcut intrarea în 
lumea științifică, cu câteva presupuneri suplimentare fă- 
cute de Dalton, cum ar fi faptul că ei sunt eterni și nu se 
pot transforma dintr-unul în altul. 

Să facem o paranteză și să meţionăm că în anul 1793 
Dalton a început să colaboreze la revista de divertisment 
Jurnal pentru doamne și gentlemeni, în care trebuia să 
informeze cititorii în legatură cu observaţiile sale meteoro- 
logice. Dalton a făcut acest lucru cu atâta dăruire încât s-a 
hotărât să înceapă un jurnal personal de observaţii zilnice, 
în care avea să-și noteze observaţii meteo și diferite idei, 
printre care și pe aceea, care explică daltonismul (și care 
îi poartă numele). În 1805 va publica ideile sale asupra 
structurii atomice a materiei în același Jurnal. 

Să revenim însă la povestea noastră. Cât sunt ato- 
mii de mari? Pentru a răspunde la această întrebare, 
ne vom îndrepta atenţia asupra studiului gazelor, unde 
o observaţie uimitoare a fost făcută de Joseph Louis 
Gay-Lussac (1778-1850), atunci când acesta a măsurat vo- 
lumele gazelor. 

Trebuie însă mai întâi să arătăm cum putem măsura 
volumul unui gaz, pentru că acesta se extinde mereu în in- 
cinta care i se pune la dispoziţie. În cursul acestui proces, 

Figura 3.16: În figură este schițat amestecul a două 


substațe monoatomice. Aici, doi atomi din prima 
substanță se combină cu un atom din cea de-a doua 
substanță pentru a crea o moleculă, unitatea de structură 
a celei de-a treia substanțe (dreapta). De observat că în 
cursul reacției pot rămâne și atomi necombinați. 


presiunea gazului și eventual temperatura lui se schimbă. 
Principial vorbind, atunci când a măsurat volumele gaze- 
lor, Gay-Lussac a ajustat volumul gazelor în așa încât să 
aibă mereu aceeași presiune și temperatură. La presiunea 
atmosferică normală și temperatura mediului ambiant, el 
a considerat volumul incintei conţinând gazul ca fiind vo- 
lumul acelui gaz. 

Măsurând în acest fel volumele diverselor gaze, el a ob- 
servat că un volum de 2 litri de monoxid de carbon CO 
se combină cu 1 litru de oxigen O2 ca să formeze tot 2 
litri de dioxid de carbon CO2! Ciudat nu? Parcă oxigenul 
adăugat a fost pur și simplu „absorbit” de monoxidul de 
carbon iniţial. 

Explicaţia cea mai naturală a acestui fenomen 
neobișnuit a fost dată de Amedeo Avogadro (1776-1856) 
folosind noţiunea de moleculă. Astfel, o moleculă este pur 
şi simplu un grup de câţiva atomi care stau împreună. În 
denumirile substanțelor am deconspirat deja numărul și 
tipul de atomi din astfel de molecule. Monoxidul de car- 
bon este format din molecule de CO, ce conţin doi atomi 
(unul de C și altul de O). Dioxidul de carbon conţine 
molecule CO2 formate dintr-un atom de carbon și doi de 
oxigen. Desigur, proporţiile bine definite de substanțe care 
se combină în legea lui Dalton pot fi corelate cu numărul 
de atomi din primul și al doilea gaz. 

Aceste molecule păstrează uniţi atomii care le alcătuiesc 
și se pot apoi mișca liber prin spaţiu. Ne putem imagina 
atunci cum, în experimentul de mai sus, fiecare atom de 
O s-a combinat cu o moleculă de CO pentru a forma o 
moleculă CO2 (vezi figura 3.17). Dacă este așa, avem de 
două ori mai multe molecule de CO în cei doi litri ai săi 
decât moleculele de 02 în litrul în care se află ele, pen- 
tru că molecula de O2 se sparge în două, câte un atom de 
oxigen la fiecare moleculă de CO. Să remarcăm că rapor- 
tul dintre numărul de molecule și volumul lor este același 
pentru gazul de CO și pentru cel de O2, ceea ce înseamnă 
că densitatea de molecule va fi aceeași în ambele cazuri. 
Același rezultat se obţine și pentru gazul de CO>. 

Deoarece densitatea de molecule este aceeași, atunci și 
distanța medie dintre molecule (în condiţii normale) este 
aceeași, indiferent dacă molecula este de O2, CO sau CO». 

Figura 3.17: Vizualizarea faptului că distanța dintre mo- 
leculele unui gaz este aceeași mereu, în aceleași condiții 
de presiune și temperatură. În figură se observă cum ato- 
mii a două gaze se combină într-o moleculă, iar distanța 
dintre molecule rămâne practic neschimbată, pentru că 
dimensiunea acestor molecule este mult mai mică decât 
distanța dintre ele. Să observăm că numărul de molecule 
din incintă este același în toate cele trei cazuri. 


Generalizând, vom trage concluzia că distanța medie din- 
tre moleculele oricărei substanţe gazoase (în condiţii nor- 
male de presiune și temperatură) este aceeași, indiferent 
de tipul atomilor și de numărul acestora într-o moleculă. 
În acest fel, oxigenul adăugat în experimentul precedent 
nu a dispărut, ci fiecare atom de O s-a combinat cu o mo- 
leculă de CO pentru a forma o moleculă CO» (vezi figura 
3.17). Dacă distanţa medie dintre molecule este aceeași (și 
mai mare decât dimensiunea moleculei), atunci este nor- 
mal ca volumul de CO să fie același cu volumul de CO2, 
chiar dacă acesta din urmă a primit oxigen suplimentar. 

Atunci când două gaze se amestecă, atomii se combină 
în molecule, iar distanța dintre molecule rămâne în me- 
die aceeași, și de aceea și numărul de molecule dintr-un 
volum dat de gaz rămâne neschimbat, indiferent de ti- 
pul moleculei, deci de tipul gazului. Pentru a standardiza 
această constantă, s-a luat în considerare numărul de mo- 
lecule dintr-un gaz având un volum de Vmo = 22,4 litri 
(aproximativ volumul a două găleți), în condiţii normale 
de presiune și temperatură. Cantitatea aceasta de gaz se 
numește un mol, iar numărul de molecule din acest mol se 
numește numărul lui Avogadro NA, deşi Avogadro însuși 
n-a știut niciodată cam cât ar fi el de mare. Legea lui 
Avogadro ne spune atunci că un volum Vmor din orice gaz, 
în condiţii normale de presiune și temperatură, are același 
număr N4 de molecule indiferent de tipul moleculei (vezi 
figura 3.17). 

Așa cum am menţionat, un alt fel de a privi această lege 
este să observăm că dimensiunile moleculelor sunt mult 

mai mici decât distanţa între ele. Distanţa dintre mole- 
cule este atunci, în medie, aceeași pentru toate substanţele 
(în condiţii normale de presiune și temperatură). Când 
două substanţe se combină, noi molecule se formează, dar 
distanţa medie (și deci volumul noii substanțe) rămâne 
aceeași. 

Faptul că distanţa medie dintre moleculele oricărui gaz 
este aceeași, în aceleași condiţii de presiune și temperatură, 
poate fi înţeles dacă privim gazul din perspectiva statis- 
tică. Ne imaginăm însă mai greu de ce la aceeași presiune 
și temperatură distanţa medie trebuie să fie aceeași pentru 
orice gaz, indiferent de mărimea moleculei sau de numărul 
de atomi pe care îi conţine. lată mai jos o explicaţie a 
acestui fapt. 

Pentru început, trebuie să ne imaginăm că, într-un gaz, 
moleculele se deplasează liber, cu viteze mari (în condiţii 
normale, cu viteze de ordinul a 2000 km/h!). La aceeași 
temperatură, energia medie a unei molecule are o valoare 
bine definită și constantă, aceeași pentru toate gazele, toc- 
mai pentru că această energie medie definește tempera- 
tura. Energia medie este dată numai de temperatură, și 
nu de viteza moleculei, masa ei sau orice altceva. 

Pe de altă parte, presiunea este definită ca forţa me- 
die pe unitatea de arie cu care moleculele de gaz ciocnesc 
peretele. Această presiune se dovedește proporţională cu 
energia, medie a moleculelor și cu densitatea lor. Căci, cu 
cât energia medie este mai mare, sau cu cât densitatea 
moleculelor crește, cu atât apasă ele mai tare pe pereţii 
recipientului care le conţine. 

Acum însă, energia medie a moleculelor este aceeași la 
aceeași temperatură. Pentru a obţine aceeași presiune 
(presiunea în condiţii atmosferice normale), trebuie să 
avem aceeași densitate de molecule. Dacă densitatea de 
molecule este aceeași pentru toate tipurile de gaze, în- 
seamnă că distanța medie dintre molecule este aceeași. 

În final, obţinem că, la aceeași presiune și temperatură, 
distanţa, medie dintre molecule este aceeași pentru orice 
gaz, adică exact ce spune legea lui Avogadro. Observăm 
că rezultatul este în fond o consecinţă a definiţiilor noas- 
tre pentru temperatură și presiune. În acest fel, am adus 
gazele la aceeași temperatură a mediului ambiant, deci 
energia, cinetică medie a moleculelor lor este aceeași. Apoi 
am mărit sau micșorat volumul incintei, în așa fel încât și 
presiunea cu care apasă moleculele pe pereţi să fie aceeași, 
egală cu presiunea atmosferică. Acum și densitatea me- 
die a moleculelor va fi aceeași pentru toate gazele, și deci 
distanța medie dintre molecule va fi aceeași. 

Care este însă această distanţă medie dintre moleculele 
de gaz nu știm, pentru că încă nu știm care este numarul 
de molecule din două găleți de gaz, în condiţii normale 
de presiune și temperatură. Nu știm încă deci numarul 
lui Avogadro NA. Pentru a-l afla, trebuie să trecem prin 
experimentele de electroliză. 


30. Electroliza. 
Masa și dimensiunea unui atom. 


Să discutăm acum despre experimentele de electroliză 
ale lui Michael Faraday (1791-1867) pentru a vedea cum 
ele conduc la o estimare corectă numărului lui Avogadro 
și a distanţei medii dintre moleculele unui gaz. 

Astfel, la începutul secolului al XIX-lea, experimentele 
au arătat că diverşi compuși chimici, dizolvaţi într-un li- 
chid (ca sarea de bucătărie de exemplu), pot fi descompuși 
în componentele lor dacă se trece un curent electric prin 
acel lichid (vezi figura 3.18). În urma acestui proces, com- 
ponentele se depun pe cei doi electrozi care sunt introduși 
în lichid și conduc curentul electric. Faraday a observat că 
această cantitate de material depozitată este proporţională 
cu intensitatea curentului aplicat I și cu timpul t cât acesta 
este susţinut, deci cu cantitatea de sarcină electrică Q = It 
transportată (vezi figura 3.18). 

Folosind câteva noţiuni prezentate în secţiunea, prece- 
dentă, putem explica mecanismul acestui fenomen. Astfel, 
faptul că substanţa, care este dizolvată are două compo- 
nente nu înseamnă altceva decât că molecula pe care o 
reprezintă este formată din două molecule mai mici (as- 
tăzi denumite ioni), corespunzătoare celor două compo- 
nente (vezi figura 3.18). În funcţie de legăturile chimice, se 
poate întâmpla ca o parte din electronii unei componente 
să se deplaseze la cea de-a doua componentă. Datorită 
interacțiunii cu mediul apos, o parte dintre aceste perechi 
de molecule se separă, lăsând în urmă două molecule ioni- 
zate, adică încărcate astfel cu sarcini pozitive și negative. 

Tensiunea electrică aplicată între cei doi electrozi ge- 
nerează însă un câmp electric în soluţie, care acţionează 
cu o forță electrică asupra moleculelor ionizate și sepa- 
rate. Datorită acestui câmp electric aplicat, cele două mo- 
lecule ionizate și deja separate vor fi apoi atrase de către 
cei doi electrozi. Cum sarcinile electrice ale celor două 
molecule sunt opuse (pentru că molecula iniţială era ne- 
utră electric), ele se vor îndrepta către electrozi diferiți. 
În acest fel, un tip de moleculă se adună la un electrod 
(formând prima substanţă componentă) iar celălalt tip de 
moleculă se adună la celălalt electrod (formând cea de-a 
doua, substanţă componentă). Vedem că procesul de mai 
sus are un avantaj major: numai componentele încărcate 
cu sarcină electrică se adună la electrozi! 

Din valoarea măsurată a curentului electric J și tim- 
pul t cât acesta este aplicat se calculează sarcina electrică 
Q totală a componentei adunate pe fiecare dintre electrozi 
Q = It. Apoi, materialul adunat pe electrozi este îndepăr- 
tat și cântărit (vezi figura 3.18). Avem deci atât sarcina 
electrică totală, cât și masa totală a materialului îndepăr- 
tat de pe electrozi. Să observăm însă că acest raport este 
egal cu raportul dintre sarcina unei singure molecule și 
masa ei. Putem astfel determina experimental raportul 
dintre sarcina, electrică acumulată de o moleculă și masa 
acelei molecule. 

Pe de altă parte, sarcina electrică acumulată de o mole- 
culă componentă (din cele două separate în procesul de 

electroliză) este un număr întreg de sarcini elementare 
electronice, datorate acelor electroni care părăsesc mole- 
cula sau ajung la ea. Acest număr întreg este cunoscut ca 
valența acelei componente. Dacă știm valența (care este 
o caracteristică a substanței componente) și sarcina elec- 
trică a unui electron, putem calcula sarcina electrică totală 
acumulată de o singură moleculă componentă. 

Din experimentele de electroliză știm raportul dintre 
sarcina electrică a moleculei și masa sa. Putem atunci 
estima masa unei singure molecule, dacă am estimat co- 
rect valența moleculei, și deci sarcina sa electrică. Știind 
acum atât masa totală a molului de substanţă respectivă 
(cântărind gazul), cât și masa unei singure molecule, calcu- 
lăm numărul lui Avogadro NA, adică numărul de molecule 
dintr-un mol (acea cantitate de material care evaporată 
s-ar cuprinde aproximativ în două găleți, în condiţii nor- 
male de presiune și temperatură). 

Trebuie spus că, pentru a număra moleculele dintr-un 
mol, Faraday a procedat puţin diferit. Astfel, el a depo- 
zitat exact un mol de substanţă pe electrozi și a măsu- 
rat sarcina electrică totală cu ajutorul curentului electric. 
Desigur, a verificat că are un mol, cântărind masa totală 

Figura 3.18: În figură este eremplificat procesul de elec- 
troliză. Aici avem un recipient plin cu o soluţie, în care 
o parte din moleculele solutiei sunt deja disociate în cele 
două componente ionice ale sale, eremplificate în figură 
prin sarcini electrice pozitive și negative. În soluție se 
introduc doi electrozi între care circulă un curent electric 
I. Datorită câmpului electric, cele două componente se 
vor deplasa către electrozi diferiti, unde sunt acumulate. 
Cantitatea de sarcină electrică totală ce se acumulează pe 
un electrod se estimează ca Q = It, unde t este timpul de 
aplicare a curentului electric I, măsurat de ampermetrul 
indicat cu A în figură. După aceea cantitatea de substanță 
acumulată se poate cântări separat (dreapta). Raportul 
astfel măsurat dintre sarcina totală și masa totală este 
egal cu raportul dintre sarcina şi masa unei singure mo- 
lecule a componentei investigate. 

Figura 3.19: Principiul de funcționare al unui micro- 


scop de forță atomică. Aici un vârf de ac foarte subtire 
urmărește denivelările suprafeţei, într-o manieră similară 
cu mult mai cunoscutul ac de pick-up. La fiecare deni- 
velare, acul își schimbă puţin orientarea, care este apoi 
măsurată cu lumina unui laser ce se reflectă de brațul ce 
susține vârful de ac. De remarcat că vârful acului este 
și el format tot din atomi, deci el nu poate fi făcut mai 
ascuţit decât atomii suprafeței ce trebuie măsurată! Este 
deci cu atât mai remarcabil că cercetătorii au reusit totusi 
să scaneze suprafeţe reale de atomi. 


acumulată pe acel electrod. Sarcina totală a luat însă va- 
lori întregi, datorită valenței moleculei. El a observat apoi 
că sarcina electrică totală a molului, împărţită la valență, 
este o constantă universală pentru toate substanțele. A 
măsurat această valoare, obţinând F = 95485 C/mol. 

Împărţind acum sarcina electrică totală F a unui mol 
de valență egală cu unitatea, măsurată de Faraday, la 
sarcina, electrică a unui singur electron e, aflăm numărul 
de molecule dintr-un mol, adică numărul lui Avogadro: 
NA = F/e = 6,23: 1023 molecule. Înţelegem acum de 
ce F este o constantă universală, pentru că numărul de 
molecule dintr-un mol nu depinde de substanță. Şi, în 
urma, acestor experimente am aflat și ceea ce nu știam în 
secţiunea, precedentă, adică numărul lui Avogadro. 

Cântărind acest mol de substanţă şi știind acum 
câte molecule sunt într-un mol (numărul lui Avogadro), 
împărțim cele două valori pentru a obţine masa unei sin- 
gure molecule. Obţinem valori care depind de substanţă, 
care însă sunt de ordinul a 10-26kg. Cum o moleculă 
conţine câţiva atomi, acesta va fi și ordinul de mărime 
al masei unui atom. 

În plus, să ne reamintim că volumul unui mol este o 
constantă, fiind de 22,4 litri, adică aproximativ volumul a 
două găleți. Știind acum numărul lui Avogadro, deci câte 
molecule se găsesc în acest mol, putem calcula distanța me- 
die între moleculele gazului (vezi figura 3.17). Vom obţine 
o valoare de aproximativ 2 nm (2 - 107° metri), adică de 
aproape un milion de ori mai mică decât un milimetru. 

Figura 3.20: Suprafata unui cristal de siliciu vizualizată 
cu ajutorul unui microscop de forță atomică (vezi figura 
3.19). Fiecare „movilă” reprezintă un atom individual 
(1Ă = 10-10 m = 0.1 nm). Cercetătorii au ales un mi- 
croscop de forță atomică pentru a măsura direct, pentru 
prima dată, forța care acționează între atomi. Așa după 
cum se vede în figură, forta are valori de câtiva nano- 
newtoni (InN = 10-9N). Imagine reprodusă cu permi- 
siunea autorului (Hans J. Hug). 


Acum știm masa unei molecule (aproximativ 10-26kg) și 
distanţa dintre ele (aproximativ 2nm), dar tot nu știm care 
este de fapt dimensiunea unei molecule, atâta doar că ea 
trebuie să fie mai mică decât 2 nanometri. 

Problema dimensiunii aproximative a unui atom (sau 
a moleculei, căci ne interesează o valoare aproximativă) 
se rezolvă elegant observând că în gaze moleculele sunt 
libere, dar într-un solid sau lichid acestea sunt împachetate 
strâns, unele lângă altele. În gaze există o distanţă medie 
de 2 nm între molecule, pe când în lichide distanţa medie 
este chiar diametrul aproximativ al moleculei! 

Putem măsura volumul unui mol de substanță în starea 
sa solidă, adică atunci când a fost depozitat pe electrozi. 
Dacă împărţim această valoare la numărul lui Avogadro 
(numărul total de molecule), obţinem chiar volumul unei 
singure molecule. În general, volumul acesta al molului 
de substanţă depozitat în stare solidă este aproximativ de 
1000 de ori mai mic decât volumul lui în stare gazoasă 
(care este exact de 22,4 litri). Cum în cazul substanței în 
stare solidă ne așteptăm ca moleculele să se atingă unele pe 
celelalte, moleculele trebuie să aibă un diametru de 10 ori 
mai mic decât distanţa medie dintre ele în starea gazoasă 
(pentru ca raportul dintre volume să iasă aproximativ de 
1000). 

Folosind distanța medie dintre molecule în cazul gazului, 
care este aproximativ de 2 nanometri, vom obţine o dimen- 
siune a moleculelor de aproximativ 0, 2 nanometri. Cum o 
moleculă are numai câţiva atomi, 0, 2 nanometri poate fi 


considerată și raza aprozimativă a atomilor. Remarcabil, 
prin aceste estimări am obţinut două valori importante: 
masa de 10-26 kg a atomului, și dimensiunea lui de apro- 
ximativ 0, 2 nanometri. 

Vedem astfel că un atom este de zece milioane de ori 
mai mic decât un milimetru, și înțelegem astfel de ce nu 
îl vedem cu ochiul liber. Este deci cu atât mai remarcabil 
că analize de tipul celei precedente au putut estima corect 
dimensiunea atomilor, cu mult înainte ca ei să fie măsuraţi 
direct. 

De fapt, atomii sunt așa de mici, încât o vizualizare di- 
rectă a lor a fost obţinută abia în 1983 de către fizicienii 
Heinrich Rohrer și Gerd Binnig, cu ajutorul unui micro- 
scop cu tunelare electronică. Cei doi au primit Premiul 
Nobel în fizică pentru acest rezultat. Trebuie spus că oa- 
menii de știință au fost atât de surprinși că putem vedea in- 
dividual atomii, încât mulţi dintre ei s-au îndoit de primele 
rezultate ale celor doi premianţi Nobel, considerându-le 
erori experimentale. 

O tehnică similară pentru achiziționarea acestor ima- 
gini se numește microscopie de forță atomică (vezi figura 
3.19). Aici, vârful ascuţit al unui cap de citire scanează 
o suprafață anume și „simte” denivelările date de atomi. 
Suprizător poate, tehnica este capabilă să măsoare denive- 
lările atomilor individuali, așa cum este prezentat în figura 
3.20. Surpriza apare deoarece însuși capul de citire al mi- 
croscopului (vezi figura 3.19) e constituit din atomi, deci 
nu din elemente mai mici decât atomii. Mai mult însă, 
această tehnică face posibilă și măsurarea forţelor dintre 
atomi, așa cum arată rezultatele din figura 3.20. 

În final, să observăm că masa unei molecule (sau, echi- 
valent, a unui atom), de ordinul 10-26 kg, este de câteva 
mii de ori mai mare decât cea a unui electron, estimată în 
secţiunea 28 ca fiind de ordinul a 10-31 kg. Lucrul acesta 
devine important dacă vrem să găsim structura atomului, 
așa cum vom vedea în secţiunea următoare. 


31. Modelul planetar al atomului 


După cum am văzut, electronii încărcaţi electric negativ 
sunt doar o parte a atomilor. Deoarece însă atomul în 
totalitate este neutru, el trebuie să conţină și o altă parte 
care are sarcina electrică pozitivă. Pe de altă parte, am 
văzut că masa atomului pare să fie mult mai mare decât 
cea a electronului (aproximativ de câteva mii de ori). 

Dacă presupunem că atomul are numai câţiva electroni, 
ajungem la concluzia că masa zonei încărcate electric po- 
zitiv este mult mai mare ca a electronului și că reprezintă 
practic masa întregului atom. Vrem acum să vedem cum 
sunt aranjate în atom această masă grea de sarcină elec- 
trică pozitivă și masele mai mici ale electronilor. 

În epoca în care aceste idei erau în formare, circulau 
două propuneri. Primul model, propus de fizicianul Joseph 
Thomson, părea cel mai natural. Aici, deoarece masa 
sarcinii pozitive este mult mai mare decât masa electro- 
nilor, substanța de sarcină electrică pozitivă umple efec- 
tiv tot atomul. Apoi electronii, fiind mult mai mici, ar fi 

Figura 3.21: Două modele propuse pentru structura ato- 
mului. Cel din stânga este modelul lui Thomson si cel 
din dreapta este modelul planetar al lui Nagaoka. În am- 
bele modele, sarcinile electrice negative (electronii) sunt 
reprezentati prin puncte mici iar sarcina electrică pozitivă 
(nucleul) ocupă aproape tot spațiul atomului. Diferența 
este că în modelul lui Thomson (stânga) electronii sunt 
împrăstiati în nucleu la întâmplare, pe când în cel al lui 
Nagaoka ei orbitează la o distantă mică de nucleu, precum 
planetele în jurul Soarelui. 


răspândiți în atomul plin de sarcină electrică pozitivă, ca 
nişte bomboane în colivă (vezi stânga figurii 3.21). 

Al doilea model, propus de fizicianul japonez Hantaro 
Nagaoka (1865-1950), seamănă cu sistemul planetar: elec- 
tronii se învârt în jurul unei mase mari de sarcină pozitivă, 
fiind atrași de ea, precum planetele în jurul Soarelui. În 
ambele modele însă, volumul sarcinii pozitive era mare, 
cuprinzând aproape tot spațiul atomului. Zona aceasta de 
sarcină electrică pozitivă a primit numele de nucleu. În 
aceste două modele, nucleul ar avea aceleași dimensiuni ca 
şi atomul. 

Ernest Rutherford (1871-1937), un al treilea fizician care 
intră acum în povestea noastră, a vrut să verifice experi- 
mental care din cele două modele este corect și, spre sur- 
prinderea lui, a sfârşit prin a propune un model nou! Aici 
vom spune povestea acestui model și supriza pe care o 
aduce. 

Împreună cu studenţii săi Hans Geiger și Ernest 
Marsden, Rutherford a efectuat experimente de 
împrăștiere cu nuclee de heliu, care sunt atomi ionizati de 
heliu ce și-au pierdut cei doi electroni. Ei au bombardat 
cu aceste nuclee un strat foarte subţire de aur, gros 
de aproximativ 0,6 microni și au măsurat cum sunt 
împrăștiate nucleele de heliu de către foita de aur (vezi 
figura 3.22). 

Așa cum am menţionat mai înainte, masa nucleelor este 
mult mai mare decât cea a electronilor. Atunci nu ne 
aşteptăm ca nucleele de heliu să fie împrăștiate de elec- 
tronii din foita de aur, pentru că electronii ar fi precum 
niște bondari încercând să devieze o locomotivă. Singura 
opţiune realistă este că nucleele de heliu care izbesc foiţa 
vor fi deviate de nucleele de atomi de aur ce se află în acea 
foiţă. Cum masa nucleelor de heliu este de cincizeci de 
ori mai mică decât a atomilor de aur, putem considera la 

Figura 3.22: În erperimentul lui Rutherford, nucleele de 
heliu (stânga) bombardează o foită subtine de atomi de 
aur. În modelul lui Thomson din figura 3.21, atomii sunt 
formati dintr-un nucleu masiv si electroni dispersati în 
volumul său. Nucleul de heliu este mai mic decât cel de 
aur și se consideră a fi punctiform. 


început că nucleele de heliu sunt punctiforme, în raport cu 
nucleele atomilor de aur. 

Rutherford a calculat că, dacă sarcina electrică pozitivă 
a atomilor de aur (nucleul său) ar fi fost distribuită uni- 
form în tot atomul (vezi figura 3.21), ionii de heliu ar fi 
trecut prin aceștia ca prin brânză, și iată de ce. Să ne 
reamintim că interacțiunea dintre nucleul de heliu și cel 
de aur are loc prin intermediul forței electrice. Nucleul 
de heliu, mai mic, este deviat atunci de câmpul electric 
generat de nucleul de aur. 

Pentru o sarcină electrică foarte concentrată (puncti- 
formă) ştim însă că acest câmp electric devine din ce în 
ce mai mare în apropierea sarcinii, deoarece forța elec- 
trică crește la distanțe mici invers proporțional cu pătratul 
distanței. Dacă sarcina electrică a nucleului de aur nu este 
punctiformă, ci distribuită într-un volum aproximativ egal 
cu cel al atomului, atunci și câmpul electric generat în inte- 
riorul atomului este mic, deci și forța ce acţionează asupra 
nucleului de heliu este mică. În acest caz, ne aşteptăm 
ca nucleul de heliu să nu fie deviat mult de atomii de aur 
(vezi figura 3.23). 

Cu toatea acestea, Rutherford a observat că nucleele de 
heliu sunt deviate destul de mult de foiţa de aur: aproxi- 
mativ unul din opt mii de nuclee de heliu este respins îna- 
poi de către atomii de aur. Pare puțin, însă este extrem 
de mult, după calculele lui Rutherford. Aceasta înseamnă 
că în interiorul atomului există o zonă mică în care câm- 
pul electric produs de sarcina electrică pozitivă este foarte 
intens, în așa fel încât să fie în stare să respingă înapoi 
ionii de heliu. Or, această zonă de câmp electric ridicat 
nu poate fi produsă decât de o sarcină electrică foarte con- 
centrată, care nu poate fi decât nucleul atomului de aur, 
pentru că electronii au o masă prea mică pentru a produce 
un recul semnificativ. Dimensiunea nucleului de aur este 
deci foarte mică. 

Pentru a înţelege efectul și surprinderea lui Rutherford, 
să ne imaginăm că avem o bucată mare de vată de za- 
hăr pe băț (nucleul în modelele vechi) în care aruncăm cu 
biluţe mici și grele. Deoarece vata pe băț este ușor pe- 
netrabilă, biluţele vor trece întotdeauna prin ea. Acum 
însă să strângem la loc vata pe băț într-o bucăţică mică 
de zahăr, pe care o așezăm în centru. Deoarece bucata de 

Figura 3.23: Modelări pentru împrăștierea nucleelor de 
heliu, care sunt reprezentate prin niste puncte mici ce vin 
din stânga. Nucleele de heliu se lovesc de un nucleu de 
aur, considerat mai mare (sus) sau mai mic (jos). În 
dreapta este reprezentat câmpul electric al nucleului de 
aur, în funcție de distanța până la centrul său. Dacă 
sarcina este distribuită uniform, atunci câmpul electric 
E crește liniar până la marginea nucleului de aur, după 
care scade invers proporțional cu pătratul distanței (sus). 
Dacă sarcina nucleului de aur este concentrată, dar are 
aceeași valoare (jos), atunci câmpul electric la distanțe 
mari rămâne același, atâta doar că la distanțe mai mici 
el devine mai mare. După cum vedem din modelarea din 
stânga, cu cât sarcina din nucleul de aur este mai concen- 
trată (jos), cu atât crește și șansa ca o parte din nucleele 
de heliu să fie împrăștiate înapoi, în ciuda faptului că 
nucleul de aur este mai mic, deci ar părea mai greu de 
„nimerit” Aceasta pentru că, deși nucleul de aur este mai 
mic, câmpul său electric crește în apropierea nucleului. 


zahăr este acum mică, biluţele vor avea o șansă mai mică 
s-o lovească, dar, odată ce o vor lovi, vor putea fi eventual 
deviate, deoarece bucata de zahăr are o masă mai densă, 
mai concentrată. 

Rutherford a descoperit astfel că nucleul unui atom este 
concentrat într-o zonă foarte mică. Mărimea acestei zone 
se estimează din experimentele lui Rutherford. Astfel, 
foița, de aur folosită avea o grosime de 0,6 microni, după 
cum am menţionat. Cum știm acum că distanţa dintre 
atomi este de aproximativ 0,2 nanometri, înseamnă că 
avem aproximativ 3000 de straturi paralele de atomi în 
foita de aur. Aceste straturi le numim monoatomice, pen- 
tru că au grosimea egală cu diametrul unui atom. 

Deoarece un electron din opt mii este întors de întreaga 
foita de aur, probabilitatea ca el să fie respins este de 1 
la 8000. O foiţă are însă 3000 de straturi monoatomice, și 
deci probabilitatea ca electronul să fie întors de un singur 
strat monoatomic este de 3000 de ori mai mică, adică de 
unu la 24 de milioane. 

Figura 3.24: În figură este schitat din nou erperimen- 


tul lui Rutherford, în care nucleele de Heliu bombardează 
un strat subtire de aur. Din experimente reiese că un sin- 
gur strat de atomi de aur reflectă înapoi aprorimativ unul 
din cele 25 de milioane de nuclee de Heliu care îl bombar- 
dează. Putem atunci estima că raportul dintre aria unui 
atom întreg de aur și aria nucleului său (vezi detaliul din 
dreapta jos) este de 25 de milioane, pentru că atomii sunt 
„lipiti” unul de altul, și doar nucleul de aur respinge sem- 
nificativ nucleele de heliu. Aceasta înseamnă un raport de 
5000 între diametrul atomului de aur și diametrul nucle- 
ului său. 


Putem privi stratul monoatomic ca pe un fel de reţea de 
atomi de aur care are în nodurile ei nuclee, asemănătoare 
cu cele ale unei plase de pește (vezi figura 3.24). Raportul 
ariei sub care se vede un nucleu (nodul rețelei) și al ariei 
sub care se vede un atom întreg (un ochi de reţea), trebuie 
să fie atunci de 24 de milioane, pentru că nucleul de heliu 
va ricoșa doar când dă „nas în nas” cu un nucleu de aur. 

Cum raportul ariilor este dat de pătratul razelor nucle- 
ului și atomilor, înseamnă că nucleul este de aproximativ 
5000 de ori mai mic decât atomul (rădăcina pătrată a lui 24 
de milioane). Luând dimensiunea atomului ca fiind apro- 
ximativ o zecime de nanometru (0, Inm = 10-1%m) și folo- 
sind faptul că nucleul este de 5000 de ori mai mic, obținem 
o dimensiune a nucleului de aproximativ 2 - 10-14m. Aici 
este concentrată toată sarcina electrică pozitivă a atomu- 
lui. 

Frumos, nu? Fără multă matematică prea complexă, 
doar cu puţină imaginaţie și un experiment, avem un rezul- 
tat remarcabil, și anume dimensiunea nucleului. Trebuie 
spus că dimensiunea reală a nucleului de Au este de 
aproape 0, 7: 10-14m, adică ceva mai mică decât cea, esti- 
mată aici. Desigur, dimensiunea nucleului de heliu va fi și 
mai mică. Vom considera de acum încolo că dimensiunea 
nucleelor atomilor ușori (ca cel de hidrogen sau de heliu) 
este de aproximativ 10-15m. 

Dacă știm acum că nucleul este concentrat în centrul 
atomului, ne putem întreba pe bună dreptate unde sunt 
așezați electronii în atom. Privind cele două modele clasice 
(al lui Thomson și al lui Nagaoka, vezi figura 3.21) vedem 
că numai modelul planetar se potrivește, pentru că numai 
dacă electronii orbitează la marginea atomului îi pot da 
acestuia dimensiunea măsurată în practică. Nucleul este 
prea concentrat în centru, el nu poate defini graniţa ato- 
mului.  Deducem atunci că electronii orbitează în jurul 
nucleului ca într-un sistem planetar, la distanţe de ordinul 

Figura 3.25: Modelul clasic al atomului. Sarcina pozitivă 
este concentrată în nucleu (centrul atomului). Nucleul 
are dimensiuni de ordinul a 10-15m. Electronii orbitează 
în jurul nucleului la distanțe de aprozimativ 10 10m. 


a 10-10m de acesta (dimensiunea atomului, așa cum este 
reprezentat în figura 3.25). 

Modelul obţinut are un bonus neașteptat. Astfel, în 
secţiunea 24 am văzut că nu există monopoli magnetici și 
că, dupa cum a arătat Ampere, câmpul magnetic observat 
în magneţii permanenţi este datorat unor curenți electrici 
interni ai materialelor, care persistă o veșnicie. Modelul 
atomic de mai sus explică o parte din curenţi: din moment 
ce electronul se învârte în jurul nucleului, el creează de 
fapt un curent electric în jurul nucleului, care la rândul lui 
creează un câmp magnetic, adică exact presupunerea lui 
Ampere! 

În final, o mică observaţie. După cum vedem, deoarece 
nucleul este de zeci de mii de ori mai mic decât atomul, iar 
electronii și mai mici, înseamnă că de fapt atomii au mult 
spaţiu gol în ei. Pare ciudat, dar este un fapt des întâlnit 
în natură: sistemele solare conţin mult spaţiu vid, între 
stele este iarăși mult spaţiu gol, iar între galaxii nu mai 
vorbim. Vedem că spaţiul nu este „umplut” cu o materie 
uniformă ca o gelatină. Dimpotrivă, în el se manifestă 
particule elementare ce pot fi considerate punctiforme și 
care se mișcă într-un imens spaţiu gol. 


32. O scurtă enumerare a stărilor materiei 


Am menţionat în al doilea capitol că mecanica nu poate 
explica de ce corpurile solide sunt compacte. Forţa de 
atracţie gravitaţională dintre doi atomi este prea mică pen- 
tru a-i ţine împreună, și acest lucru îl înțelegem ușor dacă 
observăm că două bucăţi de pahar spart nu se mai atrag 
înapoi la loc. Dacă forţa de atracţie gravitaţională dintre 
doi oameni este de mărimea greutăţii unei furnici, cu atât 
mai mică va fi forţa de atracţie dintre cele două bucăţi de 
sticlă. Atunci o sticlă nu își poate ţine împreună părțile 
componente prin intermediul forţei gravitaționale. 


cristal de sare 


Figura 3.26: În stânga figurii este prezentată ordonarea 
atomilor de sodiu (Na) si clor (Cl) care apare în cristalul 
de sare (NaCl). Atomii sunt prezentaţi stilizat ca niște 
sfere. În dreapta este schițată legătura ionică ce stă la 
baza legăturii cristaline. Aici un atom de Na cedează un 
electron e” unui atom de Cl Cei doi ioni astfel formati 
(Na+ și CU) au sarcini opuse și se atrag electric. În 
cristal ei formează o structură stabilă. 


În acest capitol am văzut că forţele electrice sunt sufi- 
cient de mari încât să ţină la un loc bucăţi diferite de mate- 
rie, încărcate cu sarcină electrică. Astfel, să ne amintim de 
pieptenul frecat ce atrage hârtiuţa, sau de valoarea de mili- 
arde de miliarde de tone cu care doi oameni ar interacţiona 
dacă ar fi alcătuiți numai din sarcini electrice negative sau 
numai din sarcini electrice pozitive. Este atunci posibil ca 
părţile componente ale sticlei (cele mai mici ar fi atomii) să 
fie ţinute împreună de către forţa electrică. De aceea vom 
arunca aici o scurtă privire asupra constituției materiei. 

După cum am amintit în secţiunile precedente, elemen- 
tul fundamental al gazelor este molecula. Cumva, unor 
atomi le place să se „lipească” unii de alţii formând o mo- 
leculă. Mecanismul acesta poate fi cuantic (și atunci avem 
legături covalente), dar și electrostatic (și atunci avem le- 
gături ionice). În cazul legăturilor ionice, electronii unui 
atom al moleculei se mută într-un atom al aceleiași mole- 
cule. În acest fel atomul care a pierdut electronul rămâne 
încărcat cu sarcină electrică pozitivă, iar cel care a primit 
electronul, cu sarcină electrică negativă. Cei doi atomi 
ionizați vor avea atunci sarcini electrice opuse și se vor 
atrage, formând o moleculă stabilă (vezi figura 3.26). În 
realitate, nu există legături pur ionice, pentru că legătura 
covalentă joacă mereu un anumit rol. 

Gazul este un spaţiu gol umplut de molecule. Acestea 
se situează la o distanţă suficient de mare unele de altele, 
în așa fel încât moleculele pot fi privite ca niște „bile” 
ce zboară prin spaţiu. Ca să ne facem o idee, pentru un 
gaz ca aerul în condiţii normale de presiune și tempera- 
tură, viteza media a acestor molecule este de ordinul a 
2000 km/h. Aşa cum am văzut, distanţa medie dintre 
molecule, de aproximativ 2 nm, este de vreo zece ori mai 
mare decât dimensiunea unei molecule. În plus, datorită 
mișcării termice, aceste „bile” se ciocnesc unele de altele 
în mișcarea lor haotică. Modelul obţinut este în principiu 
toată imaginea clasică a gazului. 

Figura 3.27: Structura de atomi ordonati a supraconduc- 
torului cu temperatură critică Y Ba2CusOr-_a. Atomii 
sunt indicati prin bile mici, iar barele de legătură din- 
tre atomi vizualizează mai bine interacțiunile dintre ei. 
La ora actuală, cercetătorii cred că responsabile pentru 
apariția supraconductibilității sunt planurile de atomi de 
cupru care se formează în structură. Sursa: Wikipedia 
Commons 


Solidele sunt, în interpretarea obișnuită, obiecte rigide. 
În fizică însă, solidele reprezintă o clasă fascinantă de ma- 
teriale, numite și solide cristaline. Aici atomii sunt lipiţi 
rigid unii de ceilalți și perfect ordonati. Puţine dintre ma- 
terialele pe care noi le denumim obișnuit solide sunt și so- 
lide cristaline, de exemplu diamantul, sarea de bucătărie 
sau metalele. 

Materialele solide cristaline sunt mai greu de explicat în 
termenii mecanicii clasice. Aceasta pentru că în ele ato- 
mii sunt „împachetaţi” foarte bine unul lângă altul, în așa 
fel încât aproximaţia noastră că aceștia, au forme de „bile 
clasice” nu mai este adecvată. Acum proprietăţi supli- 
mentare ale atomilor (precum cele cuantice) vor juca un 
rol din ce în ce mai important. Cu toate acestea, o parte 
din proprietăţile solidelor se explică încă clasic. 

Un exemplu de solid cristalin este sarea de bucătă- 
rie (vezi figura 3.26). Aici ordinea strictă a atomilor e 
menţinută cu ajutorul legăturilor chimice. Astfel, un elec- 
tron al fiecărui atom de Na preferă să plece și să stea 
într-un atom de CIl, iar legătura electrostatică de atracţie 
dintre ionii astfel formaţi este suficient de puternică pentru 
a ţine ionii împreună. 


Cristalele astfel formate se numesc cristale ionice, dar 
nu toate cristalele sunt ionice. Motivul este că, pentru ca 
electronul să poată „pleca” din atomul de Na, îi trebuie o 
anumită energie pentru a învinge forţa de atracţie a nu- 
cleului încărcat electric pozitiv. Această energie trebuie 
să fie cel puţin compensată de cea de atracţie dintre ionii 
astfel formaţi, pentru ca cristalul să se menţină stabil. 

Alte cristale sunt însă metalice, ca aurul de exemplu. 
Aici, deși nucleele atomilor formează structuri ordonate, 
o parte din electroni par că se plimbă liberi prin cristal, 
precum moleculele de gaz prin aer! De aceea metalele con- 
duc electricitate. Ce ţine însă atomii împreună? Ei bine, 
chiar acești electroni liberi, care formează un fel de lipici 
între atomi. Explicaţia acestui „lipici” este de natură cu- 
antică. Tot natura cuantică explică și de ce electronii se 
deplasează liber prin metal. 

În ultimii ani, cercetătorii au reușit să inventeze noi so- 
lide cristaline în laboratoare, obţinând materiale care sunt 
din ce în ce mai „exotice” și în plus inexistente în mod nor- 
mal în natură. Un exemplu îl reprezintă supraconductorii 
cu temperatură critică (vezi figura 3.27). La temperaturi 
mai mici de 100 K (aproape —170 grade Celsius), aceștia 
pot fi priviţi ca un „supermetal”. Aici, unii dintre elec- 
troni sunt atât de liberi, încât nu se mai ciocnesc deloc 
între ei sau cu nucleele atomilor, și astfel materialul con- 
duce electricitatea fără nici un fel de pierdere de energie! 
Rezistenţa electrică a unui supraconductor este nulă. 

De ce electronii se comportă astfel în supraconductorii 
cu temperatură critică nu se știe încă nici astăzi. Cine 
va afla, va primi cu siguranță Premiul Nobel. Sau, și 
mai bine, cine reușește să facă un material supraconduc- 
tor la temperatura mediului înconjurător (ceea ce nu s-a 
reușit până acum), va deveni extrem de bogat, căci există 
mii de aplicaţii care ar putea folosi această, descoperire, 
precum transportul de energie electrică fără pierderi sau 
calculatoarele superperformante. Despre supraconductorii 
obișnuiți (nu cei cu temperatură critică) vom mai vorbi în 
secţiunea 173. 

Veţi întreba, de ce atomii formează în solidele crista- 
line structuri ordonate în geometrii perfecte? Răspunsul 
este următorul. Încercaţi să magnetizaţi nişte monede de 
același fel și apoi lăsaţi-le să se atragă. Nu-i așa că obţineţi 
o structură hexagonală? 'Tot astfel și atomii de același tip, 
fiind perfect identici, vor forma structuri regulate atunci 
când sunt compactaţi împreună. De fapt structura regu- 
lată a cristalelor reprezintă o dovadă directă că toţi atomii 
de același tip sunt identici. 

În final, să menţionăm că lichidele sunt substanţe in- 
termediare între gaze și solide. Atomii lichidului sunt 
împachetaţi, dar nu așa de strâns ca în solide. Ei pot 
aluneca unul pe lângă celălalt, făcând astfel posibilă cur- 
gerea lichidului. O a patra stare a materiei considerată 
de fizicieni este plasma. Aici electronii scapă din atomi și 
formează un conglomerat împreună cu resturile de nuclee 
dezintegrate ale atomilor. 


După discuţiile din capitolul precedent despre structura 
materiei, să ne întoarcem la câmpul electromagnetic. Până 
acum am văzut că sarcinile electrice produc un câmp elec- 
tric, iar curenţii electrici (care sunt de fapt sarcini electrice 
în mișcare) produc un câmp magnetic. În plus, aceste 
câmpuri vor acţiona asupra altor sarcini electrice. Câmpul 
electric acţionează asupra oricărei sarcini electrice, pe când 
cel magnetic doar asupra sarcinilor electrice în miscare (fa- 
cem abstracţie de proprietăţile cuantice ale materiei, pre- 
cum spinul). 

Așa cum vom vedea în acest capitol, câmpurile electrice 
și magnetice se pot produce unele pe altele în lipsa sarcini- 
lor electrice. Această nouă observaţie conduce la unificarea 
câmpului electric și magnetic, în ceea ce poartă denumirea 
de câmp electromagnetic. 


33. Câmpuri magnetice variabile în timp 


Să ne întoarcem cu raționamentul la punctul în care 
câmpul magnetic modifică traiectoria sarcinilor electrice 
în mișcare, prin intermediul forței magnetice (secţiunea, 
26). Este oare posibil să punem în mișcare sarcini elec- 
trice statice (aflate în repaus), cu ajutorul unui magnet? 
Paradoxal, în prima instanţă răspunsul e negativ. Aceasta 
pentru că forţa magnetică este proporțională cu viteza. 
Dacă sarcinile electrice sunt în repaus, viteza este zero, 
deci și forţa magnetică este nulă, iar câmpul magnetic nu 
le poate urni din repaus, oricât de intens ar fi el! 

Aceste consideraţii erau încă neclare în perioada de înce- 
put a studiului electromagnetismului. Atunci oamenii de 
știintă credeau că un singur magnet puternic ar putea urni 
sarcinile electrice din loc. Printre ei se număra și Michael 
Faraday (1791-1867). În încercările sale, pentru a obţine 
câmpuri magnetice mai mari, a înlocuit la un moment dat 
magnetul permanent pe care-l folosea, cu o bobină pentru 
generarea câmpului magnetic. Norocul lui! 

La început, chiar și cu acest sistem, oricât de intens 
era câmpul magnetic static generat de circuitul electric, 
Faraday nu a putut urni din loc sarcinile electrice aflate 
în repaus, deci nu a putut genera curent electric. Până 
când, din întâmplare, în ziua de 29 august 1831, Faraday 

Figura 4.1: Legea inducției electromagnetice a lui 
Faraday. Partea din stânga este o bobină alimentată de 
la o baterie printr-un întrerupător. Atunci când între- 
rupătorul este închis pentru mult timp, câmpul magnetic 
este static, și prin galvanometru nu trece nici un curent 
electric. Când însă întrerupătorul se închide sau se des- 
chide, curentul electric este variabil în timp, iar bobina 
generează un câmp magnetic B, de asemenea variabil în 
timp. Câmpul magnetic variabil este captat de o a doua 
bobină, așezată pe același miez de fier și făcând parte 
dintr-un alt circuit electric. Variatia în timp a fluzului 
magnetic captat de circuitul electric din dreapta induce 
o tensiune electrică în circuit, care determină un curent 
electric, cu ajutorul acului galvanometrului. 


a observat că acul galvanometrului (cel care măsura cu- 
rentul electric ce trebuia generat) se mișca atunci când 
întrerupătorul care alimenta bobina era închis sau deschis. 

Desigur un rezultat neașteptat, al cărui mister a fost 
lămurit imediat de Faraday, care a realizat că prin închi- 
derea și deschiderea întrerupătorului el creează de fapt un 
câmp magnetic variabil în timp. Cu alte cuvinte, sarci- 
nile electrice sunt urnite din loc nu de câmpuri magnetice 
intense și statice, ci de câmpuri magnetice variabile, cum 
este cel determinat de închiderea sau deschiderea circuitu- 
lui electric (vezi figura 4.1). 

Este interesant de notat că pe lângă acest rezul- 
tat a trecut mai înainte fizicianul Jean-Daniel Colladon 

Figura 4.2: Ezplicatia legii lui Faraday. Un magnet 
permanent în mișcare (aflat în dreapta) creează un câmp 
magnetic variabil B(t), care generează la rândul lui câmp 
electric E(t). Acesta din urmă pune apoi în mișcare elec- 
tronii din repaus ai conductorului circular, prin interme- 
diul forței electrice, generând curent electric. 


(1802-1893), care a avut neșansa să-și așeze întrerupăto- 
rul ce alimenta bobina într-o cameră diferită de cea a gal- 
vanometrului, pentru a nu lăsa circuitul de alimentare al 
bobinei să influenţeze galvanometrul. În acest fel, după ce 
bateria era conectată, până când Colladon se ducea în ca- 
mera alăturată să verifice curentul, acul acestuia se oprea 
deja din oscilaţia indusă de câmpul magnetic variabil și 
efectul nu a fost observat. 

Cum interpretăm faptul că un câmp magnetic variabil 
este în stare să pună în mișcare sarcinile electrice aflate 
inițial în repaus? Căci, ţinând cont de formula forţei mag- 
netice, care este proporţională cu viteza, câmpul magnetic 
nu poate urni din loc electronii (pentru că viteza este nulă 
la început). Singurul care îi poate urni este câmpul elec- 
tric, cu ajutorul forţei electrice. Or, cum Faraday a arătat 
că într-adevăr câmpurile magnetice variabile pot urni sar- 
cinile electrice, nu ne rămâne decât să tragem concluzia 
că un câmp magnetic variabil produce un câmp electric. 
Acesta, la rândul lui este cel care urnește sarcinile elec- 
trice! Cu alte cuvinte, câmpurile magnetice variabile în 
timp generează câmpuri electrice. 

Explicaţia standard a acestui fenomen introduce 
noţiunea de fluz magnetic, care e o măsură a câmpului 
magnetic ce străbate o suprafaţă închisă de un circuit elec- 
tric. O manieră de a formula această lege (numită legea 
lui Faraday, sau legea inducției magnetice) este următoa- 
rea: „Tensiunea electromotoare indusă într-un circuit este 
egală cu viteza de variaţie a fluxului magnetic inductor 
luat cu semn schimbat” (vezi figura 4.1). 

Ce ne spune în esență legea este că un flux magnetic 
variabil induce o tensiune electrică într-un circuit închis. 
Tensiunea electrică este însă o măsură a câmpului elec- 
tric și a forţelor electrice care apar în conductor. Cu cât 
tensiunea electrică este mai mare, cu atât este mai intens 
câmpul electric care pune electronii în mișcare în conduc- 
tor, și deci cu atât mai mult va crește curentul electric 


în conductor. Pentru noi, este suficient să reținem esenţa 
acestor experimente: un câmp magnetic variabil produce 
un câmp electric variabil. 


ui 


34. Câmpuri electrice variabile în timp 


V-aţi aștepta poate, din raționamentele precedente, să 
venim acum cu un alt experiment care să arate cum câm- 
purile electrice variabile generează câmpuri magnetice. 
Intuiţia dumneavoastră este corectă, căci aceasta este con- 
cluzia la care vrem să ajungem. Cu toate acestea, trebuie 
să vă spunem că, istoric, constatarea de mai sus s-a făcut 
nu pe baze experimentale ci pe baze pur teoretice, de către 
James Clerk Maxwell (1831-1879). 

Dacă am scrie ecuaţiile, am vedea contribuţia lui 
Maxwell. Căci într-o primă instanţă, Maxwell a adunat 
toate legile discutate de noi până acum și a văzut că nu se 
potrivesc una cu alta. Probleme deosebite le punea conser- 
varea sarcinilor electrice. După prima exclamaţie: „Măi, 
am pierdut vreun semn pe aici”, Maxwell a ajuns la con- 
cluzia că ecuaţiile mai trebuie completate cu un termen 
pentru a le face compatibile între ele. Iar acel termen des- 
crie felul în care un câmp electric variabil în timp produce 
câmp magnetic! 

Iată aici o scurtă incursiune în această poveste. Maxwell 
a fost iniţial fascinat de faptul că un curent electric al- 
ternativ trece printr-un condensator, pe când un curent 
electric continuu nu trece. După cum am văzut în figura 
3.6, condensatorul este format din două plăci metalice, pe 
care se adună sarcinile electrice. Din acest motiv, curen- 
tul continuu nu poate trece prin condensator: electronii se 
adună pe una din plăci și nu pot sări pe cealaltă placă, se 
opresc ca în faţa unei prăpastii. Tot ceea ce obţinem este 
un condensator încărcat cu sarcină electrică, însă curentul 
continuu nu va, trece. 

Curentul alternativ este însă un mod de mișcare al sar- 
cinilor electrice înainte și înapoi prin conductor. Pentru 
rețeaua electrică de alimentare, această mișcare are loc 
cu o frecvenţă de aproximativ 50 Hz, deci de 50 de ori 
pe secundă. În curentul electric alternativ, electronii nu 
au oricum timp să circule prin tot conductorul, căci sunt 
întorși regulat înapoi din drum de tensiunea electrică al- 
ternativă. Spre deosebire de curentul continuu, curentul 
alternativ trece însă prin condensator! 

Proprietatea curentului alternativ de a trece prin con- 
densatori l-a mirat pe Maxwell. Ce se întâmplă în acest 
caz? Reușesc să sară electronii de pe o placă pe alta a con- 
densatorului? În scurt timp, Maxwell a eliminat această 
ipoteză că fiind improbabilă. El a introdus o nouă noţiune, 
numită „curent de deplasare”. Acesta ar fi un curent alter- 
nativ misterios care circulă între plăcile condensatorului 
asigurând continuitatea curentului electric alternativ. 

Apoi Maxwell a studiat proprietăţile acestui „curent de 
deplasare”. Astfel, legea lui Ampere ne spune că orice 
curent electric generează un câmp magnetic în jurul lui. 
Câmpul acesta magnetic este rotational, în sensul că în- 
conjoară firul electric prin care trece curentul (vezi figura 

Figura 4.3: În figură sunt reprezentate atât câmpul mag- 
netic B2, cât şi cel electric E din interiorul unui con- 
densator prin care trece un curent electric alternativ ic. 
Câmpul electric este generat de sarcinile electrice q de pe 
plăcile condensatorului. Cum curentul electric este alter- 
nativ, sarcinile electrice se schimbă continuu, devenind 
când pozitive, când negative. Aceasta determină în fi- 
nal un câmp electric alternativ E(t). În afara conden- 
satorului (stânga), curentul electric alternativ ce circulă 
prin firele metalice generează un câmp magnetic alterna- 
tiv Bi(t). Câmpul magnetic este însă prezent și în in- 
teriorul condensatorului, desemnat prin B2(t). Cu toate 
acestea, în interiorul condesatorului nu ezistă curent elec- 
tric, iar responsabil de prezența câmpului magnetic Ba (t) 
acolo nu poate fi decât câmpul electric alternativ E(t). 
Câmpul electric alternativ E(t) generează atunci câmpul 
magnetic alternativ B2(t). 


4.3). Atunci când curentul electric este alternativ, și câm- 
pul magnetic generat este alternativ. Interesant însă, în 
acest caz, câmpul magnetic trebuie să înconjoare atât cu- 
rentul alternativ obișnuit, cât și „curentul de deplasare” 
(vezi figura 4.3). Vedem cum ambii curenţi trebuie să ge- 
nereze câmp magnetic, inclusiv „curentul de deplasare”. 

Însă, dacă examinăm mai atent mecanismul curentului 
alternativ în condensator, vom observa că nu există „cu- 
rent de deplasare”! Cum trece atunci curentul alternativ 
prin condensator, fără ca electronii să sară de pe o placă pe 
alta și fără ca să avem un misterios „curent de deplasare”? 

Curentul electric este alternativ, adică electronii merg 
înainte și înapoi. Să presupunem acum că la un moment 
dat electronii se adună pe una din plăcile condensatorului, 
după care se schimbă sensul tensiunii electrice alternative. 
În acel moment electronii vor circula în direcţie opusă prin 
circuit și se vor aduna pe cealaltă placă a condensatoru- 
lui. Când sensul tensiunii se schimbă din nou, ei vor părăsi 
această placă pe drumul pe care au venit și se vor îndrepta 
înapoi către prima placă. Noi avem iluzia, că electronii sar 
de pe o placă pe alta, când de fapt ei se adună când pe 
o placă, când pe alta a condensatorului, de-a lungul cir- 
cuitului electric. În practică, electronii nu călătoresc prin 
tot circuitul, însă mecanismul prezentat mai sus rămâne 
în esență corect pentru explicarea fenomenului, deoarece el 
ne spune că pe plăcile condensatorului se adună electroni 
fără ca aceștia să sară de pe o placă pe alta. 


Cum rămâne atunci cu „curentul de deplasare” din in- 
teriorul condensatorului? Dacă el nu există, avem doar 
un câmp electric în condensator, generat de sarcinile elec- 
trice de pe plăci. Cum însă aceste sarcini electrice sunt 
variabile, așa va fi și câmpul electric, adică variabil. 

Ce se întâmplă atunci cu câmpul magnetic generat de 
curentul de deplasare, odată ce acesta din urmă nu mai 
există? Ei bine, concluzia logică este că acest câmp mag- 
netic e creat de ceea ce există în condensator, adică numai 
câmpul electric variabil. Vedem că un câmp electric vari- 
abil generează un câmp magnetic. 


35. Ecuatiile lui Maxwell 


În discuţiile precedente am încercat să explicăm împre- 
ună câmpul electromagnetic, descriind câte un concept, 
rând pe rând. A venit acum momentul să punem concep- 
tele unul lângă altul și să descriem câmpul electromagnetic 
în totalitatea lui. Această operaţie a fost efectuată prima 
dată de James Clerk Maxwell, așa că ecuaţiile ce descriu 
câmpul electromagnetic se numesc ecuațiile lui Mazwell. 

De fapt, Maxwell nu a făcut decât să adune conceptele 
elaborate de înaintașii lui și să repare forma uneia dintre 
ele, cea care arăta cum câmpul electric variabil generează 
un câmp magnetic. El însă și-a dat seama că efectele elec- 
trice și magnetice au aceeași sursă, sarcinile electrice. În 
acest fel, Maxwell a unificat conceptele de câmp electric 
și magnetic în ceea ce numim azi câmp electromagnetic. 
Rezultatul reprezintă prima unificare majoră a unor forţe 
diferite. 

Avem patru ecuaţii ale lui Maxwell ce descriu complet 
câmpul electromagnetic, ecuaţii pe care le-am discutat 
deja. Să le adunăm acum la un loc și să vedem setul 
întreg: 


Ecuațiile lui Maxwell: 


. Prima ecuaţie lui Mazwell descrie cum o sar- 
cină electrică creează un câmp electric. Ea este 
de fapt o reinterpretare a fortei de atractie din- 
tre sarcinile electrice. 


Cea de-a doua ecuatie a lui Mazuell subliniază 
faptul că nu ezistă sarcini magnetice asociate 
câmpului magnetic, deci că nu există monopoli 
magnetici. 


. A treia ecuatie ne arată cum un câmp magnetic 
variabil în timp va genera un câmp electric. Ea 
este de fapt legea inductiei electromagnetice a 
lui Faraday. 


. A patra ecuatie are doi termeni, arătând cum 
poate fi produs un câmp magnetic: fie de sar- 
cini electrice în mișcare (curenţi electrici), fie 
de variatii ale câmpului electric. 

Figura 4.4: În figură ezplicităm elementele curgerii unui 
fluid electric. Pe portiuni mici dV densitatea de sarcină 
p este constantă, iar sarcina electrică dq din volumul dV 
poate fi scrisă ca dq = p(r)dV. În interiorul cubului 
dV fluidul curge în aceeasi directie cu viteza v. Definim 
atunci densitatea de curent electric ca J(r) = p(r)v(r). 


Pentru a completa setul de ecuaţii ale câmpului electro- 
magnetic, mai trebuie să adăugăm la aceste patru ecuaţii 
și forța Lorentz, adică suma dintre forţele electrică și mag- 
netică ce acționează asupra, sarcinilor electrice. Mai multe 
detalii tehnice se găsesc, pentru cei interesaţi, în căsuţa 
matematică de la sfârșitul acestei secţiuni. 

În final, să privim totalitatea ecuaţiilor lui Maxwell. 
Astfel, sarcinile electrice generează în spaţiu câmpuri elec- 
trice și magnetice. Aceste câmpuri acţionează apoi asupra 
altor sarcini electrice, punându-le în mișcare. Sarcinile 
vor genera, la rândul lor, alte câmpuri electrice și magne- 
tice, care se adaugă la, cele iniţiale și aşa mai departe. În 
plus însă, ca un fel de bonus, câmpurile electrice și mag- 
netice variabile se vor genera unele pe altele, făcând astfel 
posibilă existenţa și evoluția câmpului electromagnetic în 
absenţa sarcinilor electrice! 

Deși nu am discutat în detaliu, să spunem aici că atât 
câmpul electric, cât și câmpul magnetic sunt câmpuri vec- 
toriale. Ce e remarcabil este faptul că aceste câmpuri 
vectoriale se întind în tot spaţiul. Astfel, trebuie să ne 
imaginăm că în orice punct din spaţiu r, la orice mo- 
ment t, câmpul electromagnetic este reprezentat de doi 
vectori: unul pentru câmpul magnetic B(r,t), iar altul 
pentru câmpul electric E(r,t). Am amintit însă faptul că 
acești vectori sunt doar o reprezentare matematică a câm- 
pului electromagnetic din acel punct și nu trebuie priviți 
ca un fel de săgeți care să ne înțepe. 


Calcul: Ecuatiile lui Mazuell 

Sunt patru ecuaţii ale lui Maxwell. Să incercăm să le 
scriem folosind sistemul internaţional de unităţi SI. În 
formele lor locale, valabile în fiecare punct al spatiului 
r şi la orice moment de timp t, ecuaţiile lui Maxwell în 
vid sunt: 


Constanta eo = 8,85. 10-12F'/m este permitivitatea 
vidului, po = 4r - 10-7H/m este permeabilitatea mag- 
netică a vidului, E este intenșitatea câmpului electric, 
B este inducția câmpului magnetic, p este densitatea de 
sarcini electrice, iar J este densitatea de curent electric. 

Toate aceste mărimi sunt funcţii spaţiale și tempo- 
rale: p = p(r,t), J = J(r,t), B = B(r, t) ṣi E = E(r,t). 
Acest lucru nu a mai fost scris explicit pentru a păstra 
ecuațiile într-o formă compactă. În plus, vom păstra 
convenția de-a lungul acestei cărți ca literele îngroșate 
(E de exemplu) să reprezinte mărimi vectoriale. Notaţia 
ð definește derivata parţială în raport cu o singură va- 
riabilă, de exemplu 9E/6t = ðE(r, t) /ðt. 

Densitatea de curent electric J = J(r, t) ne spune care 
este curgerea de sarcini electrice în spaţiu (vezi figura 
4.4) și este definit ca J(r) = p(r)v(r), unde v este viteza 
cu care curge fluidul electric în punctul r. Dacă în fi- 
gura 4.4 alegem o faţă de arie A a cubului, care este per- 
pendiculară pe direcţia de mișcare, se poate arăta cum 
curentul electric ce trece prin acea față este I = JA, 
de unde numele de densitate de curent electric pentru 
câmpul J = J(r,t). 

Ordinea ecuaţiilor Maxwell este aceeași ca și cea din 
text. Termenii din dreapta pot fi priviţi ca niște surse, 
iar cei din stânga sunt câmpurile generate de aceste 
surse. Prima ecuaţie ne spune de exemplu că sarcinile 
electrice p generează câmp electric E iar cea de-a doua 
ne spune că nu există surse ale câmpului magnetic (mo- 
nopoli magnetici). 

Simbolul V defineste un operator vectorial, numit 
nabla: 

„0,9 9 
V = izz tloy + kg 
Aici i, j, k sunt vectorii unitate (versorii) ai unui sistem 
de coordonate carteziene (x, y, £). Operatorul V, fiind 
vectorial, se supune regulilor de calcul vectorial, cum ar 
fi operația de înmulţire scalară „.” a doi vectori sau cea 
vectorială „x”. Avem de exemplu: 

V-E= (2 HZ + cae) . (Ez + jEy + kE2) 

_ ÔE: ôE, , ôE: 
ðr ðy ðk 

_ E, Ik ðEy _ ƏEz 

ðr ðr ðy 
Mai multe detalii despre acțiunea acestui operator 
sunt prezentate în secțiunea 209. La ecuațiile lui 


Maxwell vom adăuga și forța Lorentz ce acționează asu- 


pra unei sarcini electrice q: 
F=qE+qvxB 


Aici q este mărimea sarcinii electrice, v este viteza ei, 
F este forța Lorentz, iar E și B sunt câmpurile elec- 
trice şi magnetice din locul unde se află sarcina electrică. 
Observăm că forța Lorentz are astfel o componentă elec- 
trică şi una magnetică. 


36. Undele electromagnetice 


După cum am văzut în secțiunile precedente, câmpurile 
magnetice și electrice se pot genera unele pe altele chiar în 
absenţa sarcinilor electrice. Dacă avem o sarcină electrică 
iniţială a cărei poziție se schimbă, aceasta va produce un 
câmp electric variabil, care, la rândul lui, va produce un 
câmp magnetic variabil. 

Ecuatiile lui Maxwell spun că și câmpul magnetic va- 
riabil va genera câmp electric variabil care, la rândul lui, 
va produce câmp magnetic variabil și așa mai departe. În 
final vom obţine câmpuri electrice și magnetice variabile 


curent electric alternativ 

de frecvenţă ridicată 

Câmp viteza 
undei c 

Figura 4.5: În stânga este prezentat cum un curent alter- 
nativ de frecventă ridicată generează un câmp magnetic 
variabil (1). În situatia imediat următoare variația de 
câmp magnetic generează un câmp electric variabil (2). 
La rândul lui, acesta generează un câmp magnetic varia- 
bil (3). Vedem cum, din aproape în aproape, se generează 
o undă electromagnetică ce se îndepărtează de antena care 
a emis-o. Viteza undei electromagnetice se notează cu c. 

Figura 4.6: În figură este prezentat schematic mo- 


dul în care radiază dipolul electric oscilant.  Dipolul 
(stânga) poate fi construit dintr-un circuit rezonant 
bobină-condensator, în care plăcile condensatorului sunt 
deschise. Oscilaţia curentului electric creează la început 
o oscilație a sarcinilor electrice de pe plăcile condensato- 
rului. Aceasta conduce la un câmp electric E variabil care 
generează un câmp magnetic variabil B. După o jumă- 
tate de perioadă a oscilaţiei (dreapta) sensul câmpurilor 
electrice și magnetice din apropierea dipolului se inver- 
sează. Între timp însă, câmpurile electrice și magnetice 
prezente au generat deja alte câmpuri în prozimitatea lor, 
transmițând mai departe oscilatia sub forma unei unde 
electromagnetice. 


care se vor genera unele pe altele și se vor propaga în spațiu 
ca niște unde, și deci vor fi prezente chiar în absența sar- 
cinii care le-a generat! Avem atunci de-a face cu unde 
electromagnetice (vezi figura 4.5). 

O undă electromagnetică este generată eficient de un 
dipol electric oscilant. Astfel, să ne reamintim că dipolul 
electric este o pereche de sarcini electrice egale și de semn 
opus. În cazul dipolului electric oscilant, cele două sarcini 
electrice oscilează, schimbându-și reciproc poziţia la inter- 
vale regulate. Mișcarea acestor două sarcini electrice este 
cea care produce câmpul electric variabil, care, la rândul 
lui, produce câmpul magnetic variabil și așa mai departe, 
formând unda electromagnetică (vezi figura 4.6). 

Un dipol electric este de exemplu un condensator, pen- 
tru că sarcinile electrice de pe cele două plăci metalice ale 
sale sunt egale, dar de semn opus (vezi figura 3.6). Pe o 
placă a condensatorului sunt mai mulţi electroni, iar pe 
cealaltă placă există o lipsă de electroni, care s-au depla- 
sat pe prima placă, prin intermediul circuitului electric (nu 
prin aer!). Această lipsă de electroni a creat în locul lăsat 
liber o sarcină electrică pozitivă în exces. Să aplicăm o 
tensiune electrică variabilă pe condensator. Electronii de 
pe plăcile condensatorului vor fi mutaţi dintr-o parte în 
alta, prin intermediul circuitului electric, creând oscilaţia 
de sarcină electrică de care avem nevoie. 

Puterea de emisie a unui dipol electric se dovedește a 
fi dată de momentul de dipol al acestuia, care este definit 
ca produsul dintre sarcina electrică de pe o placă (în ca- 
zul simplificat al condensatorului) și distanța dintre plăci. 
Un condensator nu este un dipol foarte eficient, deoarece 
distanţa dintre plăcile sale poate fi mică. De aceea, cel mai 
eficient este să prelungim plăcile condensatorului cu niște 

Figura 4.7: Un echipament asemănător celui cu 
care Hertz și-a efectuat experimentele, expus la muzeul 
Sparkmuseum și reprodus cu permisiunea lui John D. 
Jenkins. Cele două bile masive (dreapta) reprezintă plă- 
cile condensatorului ce formează antena care emite unde 
electromagnetice, iar pe cele două bile se adună sarci- 
nile electrice opuse ce reprezintă dipolul electric oscilant. 
Aceste bile sunt scurtcircuitate prin intermediul a două 
contacte aduse în apropiere, unde se formează o scânteie. 
În paralel cu condensatorul avem o bobină care păstrează 
mai mult timp oscilatia curentului electric produs la scurt- 
circuitare. Antena receptoare (stânga) este un conductor 
circular care are o tăietură mică. În acesta se produce 
o altă scânteie odată ce se recepționează unde electro- 
magnetice emise de către condensator, datorită tensiunii 
electrice induse de undele electromagnetice. 


fire metalice lungi, niște antene în fapt, care permit depla- 
sarea sarcinilor pe distanţe mai mari. Așa cum reiese din 
teoria circuitelor electrice, lungimea acestor antene trebuie 
să fie de același ordin de mărime cu lungimea de undă a 
radiaţiei electromagnetice emise, pentru ca antena să fie 
eficientă. 

Primul care a detectat undele electromagnetice în labo- 
rator a fost Heinrich Hertz (1857-1894). Acesta a generat 
o undă electromagnetică folosind un condensator căruia 
i-a aplicat un curent electric alternativ. Așa cum am 
menţionat mai devreme, curentul electric alternativ cre- 
ează un dipol electric oscilant pe plăcile condensatorului, 
care va emite apoi unde electromagnetice. Pentru detecția 
undelor electromagnetice produse de condensator, Hertz a 
utilizat un conductor circular cu diametrul de aproxima- 
tiv un metru, tăiat într-un loc, în așa fel încât circuitul 
electric să fie întrerupt brusc (vezi figura 4.7). 

Într-o primă instanţă, unda electromagnetică generată 
de dipolul oscilant inducea tensiuni electrice în conducto- 
rul circular receptor. Aceasta nu este decât o aplicare a 
legii inducției electromagnetice a lui Faraday, căci unda 
electromagnetică este formată din câmpuri magnetice va- 
riabile, care induc astfel o tensiune electrică în conductorul 
pe care îl întâlnesc în drum. Cum însă conductorul era în- 
trerupt (fiind tăiat), curentul electric nu putea circula și 
tensiunea electrică se acumula la cele două capete ale tăie- 
turii. Când tensiunea electrică era suficient de mare, avea, 


Electromagnetism 


loc o descărcare electrică între cele două puncte ale tăietu- 
rii, printr-o scânteie. Această scânteie semnala că o undă 
electromagnetică a fost recepționată. 

Problema cea mai mare a fost generarea undelor electro- 
magnetice de frecvenţă dorită, în aşa fel încât scânteile 
obţinute pe conductorul detector să fie vizibile. Știind 
lungimea de undă a undei electromagnetice (dată de di- 
mensiunile antenelor) și viteza undelor electromagnetice, 
Hertz a calculat că are nevoie de frecvențe de oscilație ale 
dipolului de ordinul sutelor de megahertzi, adică oscilaţii 
de sute de milioane de ori pe secundă. 

Din păcate însă, astfel de surse electrice de frecvenţă 
foarte ridicată nu se puteau realiza în timpul lui Hertz. 
El a improvizat genial, pornind de la observaţia că orice 
descărcare electrică a unui condensator creează oscilaţii 
cu multe armonici, iar unele dintre acestea au o frecvență 
foarte ridicată, așa cum ne dorim. 

De aceea, Hertz a scurtcircuitat condensatorul, care a 
fost încărcat în prealabil cu o tensiune electrică ridicată. 
Desigur, nu recomandăm nimănui să scurtcircuiteze un 
condensator încărcat, căci acesta se descarcă rapid, cu 
scântei, putând provoca chiar o explozie. Cu toate acestea, 
dacă am privi ce se întâmplă pentru un moment de timp 
foarte scurt, am observa cum condensatorul nu se descarcă, 
imediat. La început, sarcina electrică oscilează rapid de pe 
o placă a condensatorului pe alta, creând pentru un timp 
foarte scurt un dipol oscilant de frecvenţe foarte ridicate. 

Aceste oscilaţii de sute de megaherţi ale curentului elec- 
tric, rezultate în urma scurtcircuitării condensatorului, au 
format dipolul oscilant. Pentru a păstra oscilaţiile un timp 
cât mai îndelungat, Hertz a mai adăugat și o bobină în pa- 
ralel cu condensatorul, creând astfel un sistem rezonant, 
format dintr-un condensator și o bobină, ce stă astăzi la 
baza fiecărui emiţător de radio. 

În final, Hertz a observat experimental că o scurtcir- 
cuitare a condensatorului (emițătorul) inducea automat o 
descărcare electrică în conductorul întrerupt (antena re- 
ceptoare). Era comunicaţiilor radio începuse. 


Ca Unde electromagnetice 


În această căsuţă matematică exemplificăm folosirea 
ecuaţiilor lui Maxwell cu calculul vitezei undelor electro- 
magnetice în spațiul vid. Astfel, într-o regiune lipsită de 
sarcini electrice (p = 0 și J = 0 în ecuaţiile din secțiunea 
35), avem: 


v.B=0; 


oB ôE 
Ət’ V x B = copo’ 


Mărimile de mai sus depind de poziție și timp, adică 
E = E(r,t) și B = B(r,t). Ca de cele mai multe ori pe 
parcursul acestei lucrări, lucrul acesta nu îl mai scriem 
explicit. Pentru început, să aplicăm operatorul (Vx) 
celei de-a treia ecuații. Obţinem 


OB 9 RE 
T) -3 (Yx B)= -om gaz 


V-E = 0; 
VxE=-— 


Vx(Vx E)=V (- 


Aici am folosit comutativitatea dintre operatorii (V x) 


şi 9/8. 

Termenul din stânga se scrie simplificat folosind o pro- 
prietate a operatorului V, ce se verifică prin descompu- 
nere, utilizând relaţiile din secţiunea 209: 


Vx(V x E) = V(V-E) — V2E = —V?E 


Mai sus am folosit prima ecuaţie a lui Maxwell în 
vid V-E = 0 și am notat cu V? = (V-V) operatorul 
Laplace. Acesta este un operator ce acţionează asupra 
fiecărei componente a unui vector. Avem de exemplu, 
pentru componenta E, = E.(r,t): 


PE, PE E 
2 _ z O Dr z 
e ðr? ü ðy? + 0z2 


Înlocuind rezultatele în al doilea șir de ecuaţii al aces- 
tei căsuțe matematice, obținem: 


2 % 
-VE = —cono a; 
oHo RE 
Relaţia de mai sus este valabilă pentru toate cele trei 
componente ale câmpului. Pentru componenta E. = 
E.(r,t) vom scrie explicit 
PE, 


SE, E. 


ôx? kj y? 


Soluţiile acestei ecuații sunt superpoziții de unde 
plane, care se pot deplasa în orice direcţie. De exem- 
plu, dacă unda plană se deplasează în direcţia £r avem o 
posibilă soluţie: 


; r t 
Ez(z,y,z,t) = Asin 2 (G = 


Aici A se numește lungime de undă, iar T este peri- 
oada oscilației (vezi figura 4.10). Putem verifica soluția 
aceasta calculând mai întâi derivatele de ordinul doi: 

Es _ (27)? p , E: (2r) 
ðr? a2 o P 2 T? 

Dependența de coordonatele x şi y este nulă. 

Înlocuind rezultatul în ecuația (1), avem: 


Ez 


x_i 
T  Veono 


Viteza undei, pe care o notăm cu c, se calculează ca 
raportul dintre lungimea de undă A și perioada oscilaţiei 
T, cu ajutorul formulei c = A/T (vezi figura 4.10 și 
figura 4.12). Înlocuind valoarea A/T = 1/ Voko din 
ecuația precedentă, vom avea 


> 


1 
C= 


y/E€0Ho 


După cum vedem, viteza undelor electromagnetice c este 
o constantă universală. Dacă înlocuim valorile con- 
statelor €o și 4o obținem valoarea aproximativă c = 
300 000 km/s. 


nui 


37. Lumina este o undă electromagnetică 


Existența undelor electromagnetice a fost prezisă de 
Maxwell, iar dovada experimentală a fost adusă de Hertz. 
Viteza c a acestor unde electromagnetice se calculează di- 
rect din ecuaţiile lui Maxwell ca fiind c = 1/./eopo ~ 
300000 de km/s, unde co este permitivitatea vidului iar po 
permeabilitatea sa magnetică. Interesant însă, valoarea 
aceasta este aproximativ egală cu viteza luminii măsurată 
experimental, așa că Maxwell a presupus corect că lumina 
este tot o undă electromagnetică. 

Observaţia lui Maxwell are implicaţii cruciale în toate 
ramurile fizicii, începând cu teoria relativităţii a lui 
Einstein. De fapt, de acum încolo, în loc de viteza undelor 
electromagnetice vom spune pur și simplu viteza luminii. 
Să ne întoarcem de aceea puţin în timp și să vedem cum 
a fost măsurată viteza luminii. 

Faptul că lumina traversează spaţiul cu o viteză foarte 
mare pare evident din toate observaţiile cotidiene. Galileo 
Galilei chiar a încercat să măsoare viteza luminii cu aju- 
torul unor semnale luminoase, fără succes însă. Prima 
reușită a fost aceea a astronomului danez Olaf Rømer 
(1644-1710), care a fost preocupat de perioadele de 
revoluţie ale sateliților lui Jupiter, sateliți descoperiţi îna- 
intea, lui de Galileo Galilei, cu ajutorul lunetei. 

Rømer a vrut să măsoare perioada de timp în care unul 
din sateliți se învârte o dată în jurul lui Jupiter, adică 
perioada de revoluție a satelitului. Pentru aceasta, Rømer 
a observat cu luneta momentele succesive la care satelitul 
intră în umbra generată de Soare (deci nu în spatele lui 
Jupiter față de noi, ci în conul de umbră pe care Jupiter 
îl formează din lumina ce vine de la Soare, vezi figura 
4.9). Diferenţa dintre două astfel de momente succesive 
este tocmai perioada de revoluţie a satelitului, și este de 
ordinul a câteva zile. 

Ciudat însă, măsurătorile lui Rgmer sugerau că această 
perioadă de revoluţie nu este constantă în timp, ci variază 
cu poziţia lui Jupiter pe cer, cu variaţii de ordinul a câtorva 
minute! Şi-o fi zis Rømer , „Mă, nu se poate, ori n-am 
măsurat eu bine, ori e ceva suspect aici”. Căci într-adevăr, 
de ce ar varia, perioada de revoluţie în funcţie de poziţia lui 
Jupiter pe cer? După câteva momente de confuzie, Rømer 
a realizat care era cauza comportării ciudate: viteza finită 
a luminii! 

Ideea este următoarea. În primul rând, momentul în 
care satelitul intră în umbra lui Jupiter nu este și momen- 
tul în care noi observăm acest lucru. Pentru că viteza 
luminii este finită, noi vom observa, intrarea satelitului în 
umbra lui Jupiter după ce ea a avut deja loc, cu o întârzi- 
ere dată de cât timp îi ia luminii să ajungă la noi. Acum 
însă, la fiecare intrare a satelitului, lumina ajunge la noi 
întârziată, deci nu ne-am aștepta să vedem un efect dacă 
măsuram diferența dintre cele două momente. 

Cu toate acestea, Pământul se mișcă în raport cu 
Jupiter, fie îndepărtându-se de el, fie apropiindu-se de el, 
în funcţie de poziţiile celor două planete pe orbitele lor. 

Figura 4.8: O fotografie a planetei Jupiter şi trei dintre 
satelitii ei, realizată de autor cu un telescop pentru ama- 
tori StarBlast 6 Telescopul are o lungime de un metru şi 
o oglindă reflectoare de 15 cm diametru, în montură new- 
toniană. Imaginea a fost procesată din secventele video 
înregistrate de camera fotografică cu programul software 
RegiStaz 6. 


Cu alte cuvinte, timpul cât îi ia luminii „să ajungă la noi” 
depinde de poziţia celor doi aștri şi de mișcarea lor relativă. 

Mai mult, distanta dintre Pământ și Jupiter se schimbă 
continuu, deci tot aşa se va schimba și durata cât îi ia 
luminii să vină la noi. Desigur, perioada de revoluţie a 
satelitului lui Jupiter este mereu aceeași, numai că noi 
vom măsura perioade când mai lungi, când mai scurte, 
în funcţie de miscarea relativă a lui Jupiter faţă de noi 
(de îndepărtare sau de apropiere). Dacă lumina ar fi cir- 
culat instantaneu, sau dacă Pământul nu s-ar fi mișcat 
faţă de Jupiter, atunci am fi observat aceeași perioadă de 
revoluţie. Aşa însă, vom observa o perioadă de revoluţie 
ce depinde de viteza, relativă a Pământului faţă de Jupiter 
şi viteza luminii. Cunoscându-le pe primele două, putem 
apoi calcula viteza luminii. 

De exemplu, atunci când Pământul și Jupiter se apro- 
pie unul de altul, timpul dintre două intrări succesive ale 
satelitului în umbra lui Jupiter aparent se scurtează. Aici, 
după ce satelitul a intrat prima oară în umbra lui Jupiter, 
Pământul vine mai aproape de Jupiter, se îndreaptă spre 
el. Ca atare, luminii care ne arată cea de-a doua intrare 
în umbră îi va lua un timp mai scurt să ajungă la noi şi 
deci se scurtează timpul dintre două observaţii ale intrării 
în umbră. Pentru noi, în acest moment al anului, perioada 
de revoluţie a satelitului este aparent mai scurtă. 

Când Pământul se îndepărtează de Jupiter, crește în 
mod constant si distanţa dintre cei doi aștri si luminii îi 
va lua din ce în ce mai mult timp să ajungă pe Pământ. 
În consecinţă, intervalul de timp pe care-l măsurăm între 
două intrări succesive ale satelitului în umbră va părea că 
crește. 

Variația în perioada de revoluţie a satelitilor lui Jupiter 
măsurati de Rømer este deci corelată cu viteza relativă a 
Pământului şi a planetei Jupiter: crește distanța dintre 
cele două planete, crește si perioada de revoluţie și invers. 
Acum Rømer , fiind astronom, știa poziţiile și vitezele lui 
Jupiter și ale Pământului în orice moment al anului, deci el 
ştia când cele două se apropie una de alta, sau se îndepăr- 
tează. Rømer a putut corecta atunci variațiile măsurate 
de el în perioada de revoluţie și a măsurat viteza luminii. 

Figura 4.9: Satelitul Ganymede intră în umbra lăsată 


de Soare în spatele lui Jupiter. Timpul între două intrări 
succesive este tocmai perioada de revolutie a satelitului 
în jurul lui Jupiter, care ar trebui să rămână aceeași me- 
reu. Numai că această perioadă, măsurată de pe Pământ, 
variază în decursul anului! Cum se poate? 


El a obţinut o valoare a vitezei luminii de două treimi din 
valoarea reală, care este de aproximativ c œ 300000km/s. 
Cei interesați de mai multe detalii pot urmări căsuţa ma- 
tematică alăturată. 


Calcul: Determinarea vitezei luminii 


Dacă presupunem că Pământul se îndreaptă direct 
către Jupiter cu viteza relativă v, atunci timpul de 
revoluție măsurat T) al satelitului Ganymede este de 
fapt mai mic decât cel real T, pentru că Pământul vine 
în întâmpinarea luminii (care are viteza c). 

Astfel, în timpul T; dintre două măsurători, Pământul 
vine mai aproape de Jupiter cu distanța d = v.-T. 
Lumina nu mai trebuie să parcurgă această distanță, 
pentru că Pămîntul vine în întâmpinarea ei, așa că ea 
ajunge puţin mai devreme, cu un timp At = d/c = 
(v:T.)/c. Perioada T, dintre două intrări succesive în 
umbră, observată de pe Pământ, devine mai scurtă cu 
diferenţa de timp At faţă de cea reală T: 

Tı =T- v- Tı 
e 
Dacă Pământul se îndepărtează de Jupiter cu aceeași 
viteză relativă v, avem o relaţie similară: 


Tn=T+ P 


Din ecuaţiile de mai sus obținem viteza luminii: 


c= pt 
“hT 


Cum T, și To sunt ambele de ordinul a câteva zile (pe- 
rioada reală de revoluție a satelitului Ganymede) și ele 
diferă cu doar câteva minute, măsurătoarea trebuie să 
fie precisă. 

Așa cum am menţionat, mai târziu, atunci când 
Maxwell a calculat viteza undelor electromagnetice, acesta 
a obţinut o valoare apropiată de a lui Rømer. Maxwell a 
presupus atunci, pe bună dreptate, că și lumina este tot o 
undă electromagnetică. A trebuit însă să treacă mai mult 
de un secol până când câmpul electric al luminii să poată 
fi vizualizat direct și anume până acum vreo câţiva ani, 
așa, cum vom vedea în secţiunea 39. 


38. Oscilaţiile undelor electromagnetice 
și difracția luminii 


O undă, în general, este cunoscută ca o oscilație meca- 
nică ce se transmite din aproape în aproape, prin interme- 
diul unui mediu. Undele sonore, de exemplu, se transmit 
prin aer, nefiind decât niște oscilaţii ale presiunii locale a 
aerului. 

Unda de pe suprafaţa apei este un alt exemplu. Apa 
se ridică local un pic mai mult decât media, formând o 
oscilație transversală care se transmite pe suprafaţa apei 
sub forma unui val. De remarcat că apa de la suprafaţă nu 
se deplasează decât pe verticală, creând oscilaţia, dar nu pe 
orizontală, așa cum poate ne-am aștepta. Putem vizualiza 
efectul foarte simplu, urmărind o frunză pe suprafaţa apei. 
Astfel, un val poate ajunge la frunză și depăși frunza, însă 
frunza nu este luată de val, ci rămâne pe loc, oscilând 
doar pe verticală. În termeni tehnici, avem de-a face cu o 
oscilație transversală. 

O undă de frecvenţă constantă este caracterizată de 
câţiva parametri: amplitudinea și faza sa, frecvența și lun- 
gimea de undă (vezi figura 4.10). Amplitudinea undei 
ne este familiară, ea reprezentând cât de „tare” oscilează 
unda. În exemplul precedent, amplitudinea este reprezen- 
tată de înălțimea valului de apă. Faza undei reprezintă 
momentul de timp când unda atinge o valoare predeter- 
minată, să zicem valoarea nulă. Faza undei joacă un rol 
important atunci când comparăm două unde. Un exemplu 
este înotul sincron, unde putem spune că sportivii înoată 
în fază. Un exemplu de fază diferită îl dă soldatul care 
pierde sincronizarea cu plutonul său atunci când defilează. 

Distanţa dintre două maxime de amplitudine la același 
moment de timp definește lungimea de undă, care se no- 
tează de obicei cu A. 'Timpul în care are loc o singură 
oscilație definește perioada de oscilație T, iar frecvenţa de 
oscilație este f = 1/T. Viteza de deplasare a undei se 
calculează, în cazul undelor plane, ca fiind raportul din- 
tre lungimea de undă și perioada de oscilație v = A/T, 
reprezentând viteza, de deplasare de la un maxim la altul. 

În figura 4.11 este demonstrat cum putem folosi relaţia 
precedentă pentru a măsura viteza luminii c cu ajuto- 
rul unui cuptor cu microunde. În partea de sus sunt 
schiţate modurile de oscilație rezonantă ale câmpului 
electromagnetic din interiorul unui cuptor cu microunde. 
În nodurile reprezentate cu niște puncte oscilaţia câmpului 
este nulă. Constructurii de aparate casnice fac tot posi- 
bilul pentru a evita astfel de zone, căci aici mâncarea nu 

Figura 4.10: În figură sunt prezentate două momente 
succesive ale unei unde transversale generată pe o coardă. 
Lungimea de undă A reprezintă distanta între două ma- 
zime la același moment de timp, iar perioada T este tim- 
pul necesar ca un punct de pe coardă să revină la loc în 
aceeași pozitie. Mazimele se deplasează cu viteza v, de 
aceea după un timp t distanța parcursă de un mazim este 
d = vt. Dacă aşteptăm un timp egal cu perioada un- 
dei T, atunci distanta parcursă de un mazim va fi chiar 
lungimea de unda A = vT. Folosind faptul că frecventa 
oscilației f este inversul perioadei f = 1/T, avem relația 
utilă A = v/f. 


se va încălzi (metoda standard este de a roti platoul din 
cuptor). 

În partea de jos este prezentat rezultatul unui experi- 
ment, în care o bucată de caşcaval a fost așezată în cuptor 
pentru câteva secunde, după ce platoul care se rotea a fost 
scos. Aici se văd niște zone în care cașcavalul s-a topit 
mai mult. Acestea sunt zonele unde intensitatea câmpu- 
lui electromagnetic a fost maximă. Distanța dintre două 
zone este de aproximativ d = A/2 ~ 5 cm. Utilizând 
frecvența folosită de cuptorul cu microunde f = 3 Ghz 
(care se citește pe spatele său) obţinem o viteză a luminii 
de aproximativ c = Àf = 3: 105 km/s. 

Faptul că și lumina este o undă a fost demonstrat 
încă de acum 300 de ani, de pe vremea lui Christiaan 
Huygens (1629-1695). Pe vremea aceea nu se știa pre- 
cis ce oscilează în acea undă, iar Maxwell a arătat că sunt 
câmpurile electrice și magnetice cele care oscilează. Mai 
târziu, Michael Faraday a confirmat experimental carac- 
terul electromagnetic al luminii, arătând că lumina este 
influenţată atunci când trece prin materiale supuse unor 
câmpuri magnetice puternice. Așa cum am discutat în 
secţiunea, 36, Maxwell a putut calcula caracteristicile un- 
delor electromagnetice și a arătat că ele au mereu aceeași 
viteză, egală cu viteza luminii, de unde presupunerea lui 
că şi lumina este o undă electromagnetică. 

De remarcat că Maxwell a introdus și discutat la început 
undele electromagnetice nu în vid, ci în materiale. Motivul 
principal este că, pe vremea lui Maxwell, existenţa undelor 
era de neimaginat în vid, pentru că acolo nu este „ceva” 


76 Capitolul 4. Electromagnetism 


Figura 4.11: În figura de sus sunt reprezentate modurile 
de oscilație ale câmpului electromagnetic din interiorul 
unui cuptor cu microunde. În figura de jos este fotogra- 
fia unei bucăți de caşcaval care a fost topită de autor în 
cuptorul cu microunde. Folosind distanța dintre două re- 
giuni topite și frecvența câmpului electromagnetic din in- 
cintă putem estima viteza luminii, așa cum este explicat 
în text. 


care să oscileze și care să transmită această oscilație din 
aproape în aproape, vidul fiind... gol. În acel timp fizicie- 
nii presupuneau mereu că toate undele sunt „purtate” de 
un mediu, la fel ca undele mecanice. Este astfel cunoscut 
exemplul undelor sonore care sunt transportate de aer sau 
apă, dar care nu se propagă în vid, tocmai pentru că acolo 
nu este nici un mediu care să le transporte. 

Când s-a văzut experimental că lumina (o undă electro- 
magnetică) se propagă în vid, fizicienii au introdus chiar 
o materie nouă, necunoscută, denumită eter, în care lu- 
mina, ar fi trebuit să se propage. Eterul ar fi umplut tot 
universul, chiar și spaţiul vid, pentru a permite luminii să 
se propage. Oscilaţia câmpului electric și magnetic ar re- 
prezenta atunci oscilaţia acelui eter. Din păcate, existența 
acestui eter nu a fost confirmată experimental, așa cum 
vom vedea în capitolul 5, iar unda electromagnetică se de- 
plasează într-adevăr în vid. 

Noi învăţăm astăzi încă din școală acest lucru și de 
aceea, prin puterea obișnuinței, nu ne mai miră existența 
unei unde în vid, acolo unde nu există un mediu meca- 
nic a cărui oscilație să reprezinte unda. Maxwell însă a 
fost mirat să descopere că unda electromagnetică se poate 
propaga în vid. Aceeași atitudine de mirare ar trebui să 
ne-o păstrăm și noi, căci faptul în sine este un indiciu al 
unor relaţii mai profunde în fizică. Așa cum vom discuta, 
în cadrul mecanicii cuantice, unda electromagnetică poate 

Figura 4.12: Forma instantanee (la un moment dat de 
timp) a unei unde electromagnetice polarizată vertical, la 
o distantă mare de sursă. Sursa este aici o antenă dipol, 
prezentată schematic în stânga. În bratele antenei circulă 
un curent alternativ de aceeași frecventă ca și frecventa 
undei electromagnetice pe care o emite. Vectorul de câmp 
electric este paralel cu directia antenei iar cel de câmp 
magnetic perpendicular pe ea. Directia de propagare a 
undei este dată de produsul vectorial al câmpului magnetic 
si al celui electric. 


fi privită ca o undă de probabilitate a unor particule fun- 
damentale numite fotoni. Toate undele de probabilitate se 
pot deplasa însă în vid, de aceea și unda electromagnetică 
are această proprietate. 

Din ecuaţiile lui Maxwell se vede că o undă electro- 
magnetică este o undă polarizată transversal, ca şi valul 
de pe suprafața apei menționat mai devreme. Aceasta în- 
seamnă că ceea ce oscilează, câmpurile electrice şi magne- 
tice, oscilează perpendicular pe direcția de mişcare a undei 
(vezi figura 4.12). După cum se vede, există două mo- 
duri de osritație transversală, pentru că sunt două direcții 
perpendiculare pe direcția de mișcare a undei, după care 
câmpul electric poate oscila. Pentru lumină, aceste două 
moduri de oscilație transversale ale câmpului electric defi- 
nesc cele două posibile polarizări a luminii. 

Frecvența câmpului electromagnetic ce oscilează în raza 
de lumină se calculează ca fiind raportul dintre viteza un- 
dei (egală cu viteza luminii) și lungimea de undă. Din 
măsurătorile lui Rømer și ecuaţiile lui Maxwell cunoaștem 
viteza luminii, însă care este lungimea de undă, distanța 
dintre două maxime ale „valului” de câmp electromagnetic 
ce formează raza de lumină? Pentru a afla răspunsul, tre- 
buie să ne întoarcem la un alt experiment, cel de difracție 
a luminii. 

Proprietăţile undei se regăsesc în cazul luminii, iar din- 
tre acestea, cea mai spectaculoasă este probabil difracţia. 
Difracţia se referă la superpoziţia, coerentă a două sau mai 
multe unde provenind de la aceeași sursă, superpoziţie care 
produce așa-numitele franje de interferență. 

Exemplul cel mai la îndemână de difracție a luminii se 
obţine cu ajutorul a două degete pe care le apropiem foarte 
mult, fără să le atingem însă. Putem aduce degetul mare 
și arătătorul foarte aproape unul de altul, la o distanță 
de mai puţin de un milimetru pentru ca să le privim de 
aproape, cel mai bine având în spatele lor o sursă puternică 
de lumină (un bec de exemplu). 

Figura 4.13: În figură este eremplificat fenomenul de 
difracție din experimentul lui Young. Din stânga vine o 
undă de lumină. La trecerea prin două fante se formează 
două unde sferice care interferează apoi pe ecranul din 
dreapta. Din figura de jos se poate estima lungimea de 
undă, folosind franjele de interferență. 


Odată ce degetele se apropie, vedem niște linii negre 
subţiri ce apar între cele două degete și care sunt paralele 
cu degetele. Ele sunt franje de interferență, locuri unde 
lumina, interferează constructiv și distructiv pentru a pro- 
duce zone luminoase și zone întunecate. Experimentul se 
poate face și cu mâna întinsă în fața sursei de lumină, pri- 
vind zonele goale în care degetele nu se ating între ele. 
Acolo vom vedea deasemenea, niște linii întunecate, para- 
lele cu degetele. 

Pentru a afla lungimea de undă a luminii, ar trebui să, 
facem un alt experiment, care copiază celebrul experiment 
al lui Thomas Young (1773-1829). Aici avem nevoie de un 
panou în care să confecţionaăm două fante dreptunghiu- 
lare alungite, însă de lățime foarte mică, apropiate una de 
alta. Lăţimea fantelor ar trebui să fie cât de mică posibil, 
iar distanţa dintre ele nu mai mare de un milimetru. Apoi, 
lăsăm lumină monocromatică (de o singură culoare, deci 
de o frecvenţă bine definită) să cadă peste cele două fante 
(într-o versiune modernă a experimentului ne-am putea 
gândi la un laser). Noi vom privi umbra fantelor pe un 
ecran pe care îl aducem aproape de fante, pentru ca apoi 
să-l punem la câţiva metri distanță de fante (ecranul poate 
fi o simplă hârtie albă). Ce fel de umbră vom observa pe 
ecran? 

Atunci când ecranul este aproape de cele două fante vom 
observa, două zone luminoase pe ecran, câte una pentru 
fiecare fantă. Când însă distanţa crește (pe măsură ce în- 
depărtăm ecranul de proiecţie), umbrele vor fi mai difuze, 
urmând ca pe la o distanţă mai mare să vedem mai multe 

Figura 4.14: În figură este prezentată interferența a două 
unde coerente (cu eract aceeași frecventă). Oscilaţiile în 
timp dintr-un singur punct din spatiu, zo, ale celor două 
unde sunt schitate cu linii discontinue, iar pe ara ori- 
zontală este timpul. Sus este interferenta constructivă, 
atunci când cele două oscilatii sunt în fază, iar suma lor 
(linia continuă) este mai mare. Jos este prezentat un 
caz de interferență distructivă, pentru că cele două unde 
vibrează în antifază, iar suma totală este aproape nulă. 


zone luminoase! Ce se întâmplă? Dacă lumina trece doar 
prin două fante, cum de se observă mai multe zone lumi- 
noase? 

Explicaţia fenomenului ia în considerare caracterul on- 
dulatoriu al luminii (vezi figura 4.13). Astfel, putem con- 
sidera că la trecerea prin cele două fante lumina creează 
două unde luminoase coerente, câte una pentru fiecare 
fantă. Undele ce pleacă de la fiecare fantă ni le imagi- 
năm sferice, ca acelea generate de o picătură ce cade pe 
suprafața unei ape liniștite. De fapt, undele luminoase ar 
fi perfect, sferice doar dacă fantele noastre ar fi foarte mici, 
aproape punctiforme. Odată ce au trecut de cele două 
fante, undele pot fi privite ca două entităţi diferite, care 
vor interfera mai târziu. Acesta este în esență mecanismul 
propus de fizicianul olandez Christiaan Huygens. 

Cele două unde generate au ezact aceeași frecvenţă de 
oscilație, pentru că provin de la aceeași sursă de lumină 
monocromatică. În plus, pentru simplitate, vom consi- 
dera că fazele iniţiale ale celor două oscilaţii sunt egale. 
Cele două unde se vor recombina pe ecran. În funcţie de 
distanţa până la un punct de pe ecran, cele două unde vor 
ajunge fie în fază, fie în opoziţie de fază. În primul caz 
ele vor crea o undă mai puternică, formând regiuni lumi- 
noase, iar în cea de-a doua (antifază) se vor anihila una 
pe cealaltă, formând o regiune întunecată. Succesiunea de 
regiuni întunecate și luminoase definesc ceea, ce noi numim 
franje de interferență. 

În acest fel, în fiecare punct de pe ecran avem două 
unde luminoase care se suprapun, provenind de la cele 


78 Capitolul 4. Electromagnetism 


două fante. Acolo unde obţinem zone luminoase în fran- 
jele de interferenţă, ambele unde oscilează exact cu aceeași 
frecvenţă, iar faza lor este aceeași. Suma acestor unde 
(superpoziţia lor) este o undă care oscilează cu aceeași 
frecvenţă, dar cu o amplitudine dublă. Ochiul nostru 
(sau placa fotografică) nu vede în timp real oscilaţia (care 
este foarte rapidă), ci doar amplitudinea medie a între- 
gii oscilaţii. Pentru că amplitudinea finală este mai mare, 
vom percepe un punct mai luminos. Din fericire, amplitu- 
dinea finală în acel punct rămâne aceeași în orice moment 
de timp, pentru că nu depinde de faza iniţială a undei. Cu 
alte cuvinte, dacă într-un punct undele ajung în fază, ele 
vor fi sincrone (în fază) și mai tarziu, așa încât punctul 
acela, de pe ecran rămâne pentru noi luminos tot timpul 
(vezi figura 4.14). 

În zonele mai întunecate ale franjelor de interferenţă 
avem din nou două unde de exact aceeași frecvenţă, care 
însă sunt în antifază. Deşi amplitudinea fiecărei unde este 
mare, superpoziţia acestora va produce o undă de ampli- 
tudine mult mai mică. Din nou, noi nu vom vedea în timp 
real oscilaţia acestei unde mici, ci vom percepe media sa 
în timp, care va fi foarte scăzută, de unde senzaţia noastră 
de zonă „întunecată”. 

Pe ecranul nostru vedem o succesiune de mai multe ast- 
fel de regiuni luminoase și întunecate. Numărul de franje 
de interferenţă vizibile este dat de cât de bine tăiem fan- 
tele, ce fel de lumină folosim etc. Mult mai important însă, 
distanţa dintre două maxime ale franjelor de interferență 
D de pe ecran se poate estima știind distanţa dintre fante 
d, lungimea de undă A și distanţa până la ecran L, conform 
relaţiei D = AL/d. Această relaţie este folosită pentru mă- 
surarea, lungimii de undă A a luminii, care va ieși puţin mai 
mică decât un micron. 


Calcul: Difractia luminii 


În figura 4.13 este exemplificat procesul de difracție. 
În stânga, avem unda electromagnetică plană, care este 
„spartă” în două componente la trecerea prin două 
fante. Unda luminoasă iniţială creează astfel două unde 
sferice la trecerea prin cele două fante. În partea de jos 
a figurii este exemplificat cum se estimează lungimea de 
undă a luminii din franjele de interferenţă. 

Interferenţa într-unul din punctele de pe ecran (aflat 
în dreapta) se calculează adunând coerent cele două 
componente. Ele au fost desenate în figură în același 
moment de timp. În punctul ales aici (punctul P), ve- 
dem cum componentele ajung în antifază. Aceasta pen- 
tru că diferenţa de drum dintre ele este precis 4/2, unde 
A este lungimea de undă a luminii. Din triunghiul re- 
prezentat în stânga-jos, avem 


= dsin 


Unghiul 6 se exprimă însă și ca sin ~ (D/2)/L din 
figura de sus, unde L este distanţa până la ecran, d 
distanţa dintre fante, iar D distanţa dintre două minime 
succesive din franjele de interferenţă. 


Obţinem lungimea de undă a luminii ca fiind: 


i D dD 
A = 2dsin 0 = 2427 = 


Măsurând deci distanța D dintre franjele de 


interferenţă și știind distanța până la ecran L și distanţa 
dintre fante d putem estima lungimea de undă A = 
dD/L a luminii. Un experiment de laborator (vezi fi- 
gura 4.15) conduce la o lungime de undă a luminii de 
ordinul micronilor (o miime de milimetru). 


În continuare vom estima perioada de oscilație T a 
câmpului electromagnetic al luminii folosind raportul din- 
tre lungimea de undă A = lu m a luminii și viteza sa 
c = 300000 km/s, cu relaţia T = A/c. Obţinem că un 
câmp electric al luminii oscilează de câteva sute de trili- 
oane de ori pe secundă, adică f = 1/T = 500 - 1012Hz. 
Valoarea aceasta cred că depășește puterea de imaginaţie 
a oricărui muritor. De fapt, câmpul electric oscilează atât 
de repede, încât oscilatia nu a putut fi măsurată direct 
decât acum câţiva ani, așa cum vom vedea în secţiunea 
39. 

În final, o mică observaţie experimentală, în cazul în 
care încercaţi să efectuaţi experimentul de mai sus cu un 
laser pe care se întâmpla să-l aveţi acasă. Dificultatea 
majoră, veţi vedea, este să tăiaţi două fante care să fie 
de mai puţin de un milimetru. Varianta folosită de autor 
este mai simplă, căci aici se folosește doar o singură fantă! 
Fanta se poate crea cu un șubler, două cuțite ascuţite sau 
două mine de creion (soluţia folosită în practică). Oricare 
dintre soluţii este bună, atâta timp cât dimensiunea fantei 
este mai mică decât un milimetru. 

Lăsând acum lumina laserului să treacă prin fantă, vom 
observa pe un ecran situat la o distanţă de aproximativ un 
metru niște franje de interferenţă foarte frumoase. Cum, 
veţi întreba, numai cu o singură fantă? Este incitant când 
experimentul ne oferă niște căi nebănuite. Căci, în mod 
normal, nu ne așteptăm la franje de interferenţă din par- 
tea unei singure fante, ci eventual la unde sferice. Undele 


Figura 4.15: O imagine de difracție obținută de autor cu 
un laser pentru prezentări. Lumina laser o fost trecută 
printre două mine de creion apropiate una de alta, for- 
mând astfel o singură fantă cu o lărgime de o fracțiune de 
milimetru d = 0, 2 mm. Imaginea a fost observată pe un 
ecran de proiecţie aflat la câțiva metri de fantă L = 2 m, 
iar distanta dintre două mazime este de ordinul centime- 
trilor D = 1 cm. Lungimea de undă a luminii se obține 
de ordinul unui micron A = dD/L ~ 0,001 mm. 

sferice se formează însă doar dacă dimensiunea fantei este 
aproape punctiformă. 

În cazul nostru, cum fanta are dimensiuni de aproape un 
milimetru, ea nu are în nici un caz dimensiuni punctiforme 
faţă de lungimea de undă a luminii, care este de o mie de 
ori mai mică. Nu avem atunci o singură fantă punctiformă, 
ci mai degrabă o mulțime de fante punctiforme așezate 
una lângă alta, care împreună formează fanta noastră de 
dimensiuni milimetrice. Aceasta face să apară din nou 
un efect de interferență între mai multe unde luminoase 
(corespunzătoare „fantelor” punctiforme), pentru că noi 
am folosit un laser în experiment. 


ui 


39. Prima măsurătoare directă 
a oscilației câmpului electric al luminii 


Există lumină de diverse culori, fiecare culoare fiind aso- 
ciată, unei frecvenţe de oscilație a undei electromagnetice 
(vezi figura 4.16). Cum undele electromagnetice asociate 
diverselor culori au intensităţi diferite, fizicienii obișnuiesc 
să desemneze prin spectru funcţia ce caracterizează inten- 
sitatea undei electromagnetice a fiecărei culori dintr-o rază 
de lumină (vezi un exemplu în figura 9.2). Pentru lumina 
vizibilă, frecvența de oscilație a undei electromagnetice 
este de ordinul a 1015Hz, adică milioane de miliarde de 
cicluri pe secundă. 

De fapt, lumina oscilează atât de repede, încât o măsu- 
rătoare directă a câmpului electric care oscilează a putut fi 
efectuată doar acum câţiva ani. O să prezentăm acum pe 
scurt această măsurătoare remarcabilă, cerându-ne iertare 
cititorului că vom folosi anticipat câteva noţiuni pe care le 
vom introduce abia mai târziu. 


frecvenţă (Hz=1/s) 


102% 102 10" 10° 


10% 10 


10% 
cae Lungimea 
Pie, ta de undă (nm) 


nŠoJ 


violet 


600 
Lungimea de undă (À) în nanometri 


400 500 700 


Figura 4.16: În figură este prezentat spectrul unde- 
lor electromagnetice, in functie de lungimea de undă a 
oscilatiei sau frecventa sa. Prin IR s-a notat banda 
infraroșie a spectrului, iar prin UV cea ultravioletă. 


Pornim de la observația că există și alte „culori” care 
nu sunt vizibile pentru noi (vezi figura 4.16), pentru că 
receptorii noştri oculari nu sunt sensibili la frecvența de 
oscilație a acestora. De exemplu, noi nu vedem lumina 
infrarosie, pentru că ea are o frecvență de oscilație mai 
mică decât lumina vizibilă, dincolo de roşu (de unde nu- 
mele de infraroșu). Un alt exemplu este lumina ultravi- 
oletă, care are o frecvență puțin mai mare decât lumina 
violetă, aflată la celălalt capăt al spectrului vizibil. Din 
această cauză lumina ultravioletă este și mai „energetică”. 
De remarcat că toate sunt însă unde electromagnetice, de 
alte frecvențe decât cele care formează spectrul vizibil. 

Acum câţiva ani, un grup de cercetători austrieci şi 
germani au efectuat un experiment cu lumină ultravio- 
letă și lumină infraroșie și au reușit să măsoare direct 
oscilația câmpului electric al luminii infraroșii (cea care 
are frecvenţa, de oscilație mai mică). 

Într-o primă instanţă, ei au generat pulsuri foarte scurte 
de lumină ultravioletă. Aceste pulsuri, date de niște laseri 
foarte puternici, au o durată de câteva zecimi de femto- 
secundă, adică în jurul a 10-16s. Să remarcăm că durata 
unui astfel de puls este mai mică decât o singură perioadă 
de oscilație a luminii infraroșii, lucru ales intenţionat. 

Apoi pulsurile de radiaţii ultraviolete au fost ghidate 
către un ansamblu de atomi de gaz (vezi figura 4.17). 
Deoarece energia radiaţiilor ultraviolete este mare, o parte 
dintre electronii atomilor de gaz sunt pur și simplu smulși 
afară din atom de către pulsul ultraviolet. Spunem că ga- 
zul este parţial ionizat. În mod normal, acești electroni 
cad înapoi în atom, în lipsa altor interacţii, pentru că sunt 
atrași la loc de câmpul electric al ionului lăsat în urmă. 

Înainte însă ca această recombinare să aibă loc, o rază 
laser de lumină infraroşie este trimisă către ansamblul de 
atomi de gaz, ansamblu care conţine acum câţiva electroni 
liberi („smulși” din atomi). Electronii liberi reacţionează 
direct la câmpul electric al luminii infraroșii. Dacă acest 
câmp electric este mare, atunci este mare și forta electrică 
ce acționează asupra electronilor (și este proporţională cu 
câmpul electric). În acest caz, electronii sunt aruncaţi de- 
finitiv departe de gaz, deci de lângă atomii din care provin, 
și nu vor mai reveni în ei. Dacă însă câmpul electric al ra- 
zei infraroșii este mic, electronii rămân în aceeași zonă și 
vor cădea la loc în atomii din care provin. 

Pe de altă parte, câmpul electric al razei infraroșii de lu- 
mină, oscilează, el fiind când mic, când mare. Ca atare, la 
un moment dat electronii sunt aruncaţi departe de atomi 
(atunci când câmpul electric este mare), iar în alt mo- 
ment ei vor reveni în atomi (atunci când câmpul electric 
este mic). Electronii împrăștiați departe de gaz se pot co- 
lecta cu un detector aparte, iar curentul electric generat 
de acest detector va fluctua odată cu cantitatea de elec- 
troni împrăștiată, deci în fază cu câmpul electric al luminii 
infraroșii. Măsurând curentul de pe detector, vom măsura 
de fapt direct câmpul electric al luminii infraroșii. 

Descrierea, de mai sus nu reprezintă încă soluția experi- 
mentală. Aceasta pentru că oscilaţia acestui curent (gene- 
rat de electronii împrăștiați de câmpul electric al luminii 
infraroșii) este foarte rapidă, de ordinul a 10!4Hz, și nu 
poate fi măsurată încă de echipamentele electronice dis- 
ponibile. Aşa încât cercetătorii germani și austrieci au 
trebuit să folosească o tehnică specială de sincronizare. 

Figura 4.17: Schema experimentului de măsurare a 


câmpului electric al luminii. Aici un puls foarte scurt 
de lumină ultravioletă (schiţat în centrul imaginii prin 
XUV) ionizează un gaz de atomi. În acelaşi timp, câm- 
pul electric al unei unde de lumină în infraroșu trimite 
electronii deveniti liberi pe un detector. În functie de sin- 
cronizarea celor două pulsuri, pe detector ajung mai mulţi 
electroni (atunci când pulsul ultraviolet este sincronizat pe 
mazimumul celui infraroșu) sau mai putini (atunci când 
pulsul ultraviolet ajunge odată cu valoarea minimă a câm- 
pului electric a pulsului infrarosu). Numărul de electroni 
ce cad pe detector (stânga jos) ne dă amplitudinea in- 
stantanee a câmpului electric al pulsului infraroșu, pen- 
tru o sincronizare dată. Reprodus cu permisiunea AAAS 
din articolul „Direct Measurement of Light Waves” de E. 
Goulielmakis, apărut în revista Science, Vol. 305 (2004). 


Astfel, să ne amintim că pulsul de lumină ultravioletă 
este mult mai scurt decât perioada de oscilație a câmpului 
electric al luminii infraroșii. Cercetătorii au lansat atunci 
acest puls scurt de lumină ultravioletă sincronizat cu lu- 
mina, infraroșie, cu o diferenţă de fază ce putea fi ajustată. 
Când pulsul ultraviolet era ajustat să coincidă cu maxi- 
mumul câmpului electric al luminii infraroșii, foarte mulţi 
electroni erau smulși din gaz și aruncaţi pe detector. 

După un timp de așteptare, faza dintre cele două era 
modificată. În cazul în care cercetătorii alegeau ca pulsul 
de lumină ultravioletă să coincidă cu valoarea minimă a 
câmpului electric, curentul generat de detector era mic, 
pentru că electronii reveneau în atomii de gaz din care 
fuseseră aruncaţi afară de pulsul ultraviolet. 

Variind poziţia pulsului ultraviolet faţă de câmpul elec- 
tric al luminii infraroșii, obținem intensitatea instantanee 
a câmpului electric, pe care acum o putem măsura, căci 
variaţia aceasta de fază o putem face în câteva minute sau 
ore. Vom obţine astfel maxime și minime ale numărului de 
electroni smulși, care corespund cu maximele și minimele 
câmpului electric oscilatoriu (vezi figura 4.18) 

Dar, veţi comenta, cum putem fiza faza pulsului de 
lumină ultravioletă față de câmpul electric al luminii 
infraroșii, căci din nou nu dispunem de electronică atât de 
rapidă? Soluţia experimentală aleasă este pe deplin optică, 
fiindcă cercetătorii au sincronizat ambele raze (ultravioletă 
și infraroșie) de la aceeași sursă inițială de lumină. Ei au 

Figura 4.18: Prima măsurătoare directă a oscilației câm- 
pului electric al luminii, în domeniul infraroșu, prezen- 
tată în tezt. Pe ara orizontală avem timpul exprimat 
în femtosecunde (1fs = 10-15s), iar pe aza verticală 
câmpul electric.  Reprodus cu permisiunea AAAS din 
articolul „Direct Measurement of Light Waves” de E. 
Goulielmakis, apărut în revista Science, Vol. 305 (2004). 


folosit elemente optice (prisme, oglinzi) pentru a ajusta 
diferenţa, de fază dintre cele două raze de lumină la valoa- 
rea dorită. 

De remarcat că măsurarea directă a câmpului electric al 
luminii s-a făcut asupra luminii provenite de la un laser și 
nu pe cea de la Soare. Motivul este nu numai tehnologic, 
dar și teoretic căci, așa cum vom vedea în discuţiile despre 
mecanica cuantică, lumina ce vine de la Soare nu este deloc 
o undă electromagnetică clasică, așa cum am prezentat-o 
până acum. 

Astfel, lumina de la Soare (sau de la un bec) este o 
sumă încoerentă de nenumărate pachete de unde electro- 
magnetice, numite fotoni. Laserul însă este o sumă coe- 
rentă de fotoni și se comportă în totalitate, într-o bună 
aproximaţie, ca un câmp electromagnetic clasic. Cu alte 
cuvinte, laserul este cel care reprezintă o undă electro- 
magnetică clasică și nu lumina de la Soare. Paradoxal, 
nu? Ne-am fi așteptat să fie invers... Despre aceasta 
însă, în discuţiile despre mecanica cuantică. 


40. Metamateriale. 
Lentila perfectă. Invizibilitate. 


Cineva ar putea crede greșit că tot ce are de-a face cu 
electromagnetismul este descoperit deja, deoarece teoria 
este veche, iar teorii mult mai avansate ale fizicii au fost 
descoperite între timp. La urma urmei, Maxwell a for- 
mulat ecuaţiile sale ce descriu electromagnetismul de mai 
bine de o sută de ani. Ce ar mai fi de descoperit? 

Figura 4.19: 
unei raze de lumină ce intră în apă. În dreapta este 
prezentată refracția aceleiași raze atunci când ea intră 
într-un mediu cu indice de refracție negativ. În stânga jos 
vedem cum, datorită refracției, peștele din apă se vede la 
o adâncime mai mică decât se află acesta în realitate. În 
dreapta vedem cum, într-un mediu de indice de refracție 
negativ, peștele va apărea înotând la suprafața mediului! 


În stânga sus este reprezentată refracția 


La fel vor fi gândit mulţi fizicieni în anul 1968, atunci 
când cercetătorul rus Victor Veselago a publicat o lucrare 
ce susținea posibilitatea existenței unui material cu indice 
de refractie negativ. Conceptul acesta revoluţionar a con- 
dus astăzi la apariţia unor materiale noi (numite meta- 
materiale) ce fac posibile construcţia unor lentile perfecte 
sau chiar realizarea practică a invizibilităţii! Exemplul ne 
arată că nu trebuie să închidem prea repede în sertar o 
teorie veche, considerând că e epuizată și că nimic nu mai 
este de descoperit... 

Pentru a vedea despre ce este vorba, să începem cu 
noțiunea, de indice de refracție. Astfel, până acum am 
discutat despre câmpul electromagnetic în vid, atingând 
doar din când în când subiectul interacțiunii acestuia cu 
materia. James Clerk Maxwell a arătat însă că în interi- 
orul unui material comportarea câmpului electromagnetic 
nu diferă prea mult de cea din vid. Tot ceea ce trebuie 
să facem este să înlocuim permitivitatea vidului co cu per- 
mitivitatea, materialului € și permeabilitatea magnetică a 
vidului Ho cu cea a materialului 4, în rest ecuaţiile lui 
Maxwell sunt aceleași. Pentru o undă electromagnetică, 
aceste mărimi vor fi dependente de frecvența undei și, în 
cazul materialelor anizotrope, de direcţia de propagare a 
undei. 

Permitivitatea electrică € ne spune care este răspunsul 
materialului la aplicarea unui câmp electric. Dacă ne ima- 
ginăm că materialul este făcut din sarcini electrice negative 


(electronii) și pozitive (nucleele atomilor), descoperim că 
el se polarizează la aplicarea câmpului electric: nucleele se 
deplasează în direcția câmpului electric, iar electronii în 
sens invers (vezi figura 3.2). Această comportare este des- 
crisă de un număr pozitiv pentru permitivitatea, electrică 
€. La rândul ei și permeabilitatea magnetică u a mate- 
rialelor este tot pozitivă. Ea descrie în esență răspunsul 
materialului când acestuia i se aplică un câmp magnetic. 
Atunci când unda electromagnetică se află în vid, cele două 
mărimi se scriu sub forma co și po. 

Cele două proprietăţi determină viteza undelor electro- 
magnetice din material, viteză ce se dovedește a fi v? = 
1/(eu). Ea are aceeași formă ca și cea în cazul vidului (vezi 
secţiunea 36). Pentru viteza luminii în vid c, obţineam 
c2 = 1/(€ouo). Putem atunci scrie viteza luminii în ma- 
teriale ca fiind v = c/n, unde n este definit ca indicele de 
refracție al materialului. Din relaţiile precedente vedem 
că el are valoarea, n? = (€p)/(€ouo). 

De observat că viteza undelor electromagnetice v în ma- 
terial este mai mică decât cea a undelor electromagnetice 
în vid c, dacă valorile permitivităţii electrice € și a 
permeabilității magnetice pu sunt mai mari decât valorile 
corespunzătoare din vid eo și po. În plus, dacă una dintre 
cele două mărimi are valoare negativă, atunci indicele de 
refracție n și viteza undelor electromagnetice are valoare 
complexă, ceea ce înseamnă că unda electromagnetică este 
absorbită în material. 

Indicele de refracție n al materialului și-a căpătat nu- 
mele de la cunoscutul efect de refracție a luminii (vezi fi- 
gura 4.19). Acesta ne spune că lumina își schimbă direcția 
la trecerea de la un material la altul. Fenomenul este re- 
cunoscut în viața de toate zilele, de exemplu atunci când o 
linguriţă pusă în paharul de ceai apare îndoită la interfaţa 
dintre aer și mediu. Unghiul sub care o rază de lumină își 
schimbă direcţia de mișcare odată ce intră din aer în me- 
diu poartă numele de unghi de refracție, și este determinat 
de indicele de refracție n al materialului (vezi figura 4.19). 

Până când în anul 1968 Victor Veselago și-a publicat 
rezultatele, s-a crezut că indicele de refracție n este fie po- 
zitiv, fie complex (caz în care lumina este absorbită). Să 
observăm însă că relaţiile precedente ne dau doar pătratul 
indicelui de refracție n2, ceea ce înseamnă că indicele de 
refracție poate fi, matematic vorbind, și negativ. Victor 
Veselago a arătat că, dacă atât permitivitatea € cât și per- 
meabilitatea magnetică u sunt ambele negative, atunci in- 
dicele de refracție n trebuie să fie negativ! 

De ce este un lucru special? Pentru că interacţiunea, lu- 
minii cu acest mediu ne apare într-un mod contraintuitiv. 
La trecerea din aer într-un mediu cu indice de refracție 
pozitiv unghiul de refracție va deveni pozitiv. Într-un me- 
diu cu indice de refracție negativ, unghiul de refracție va 
deveni acum negativ (vezi figura 4.19). Aceasta face ca 
peștii ce ar înota în mediu să fie văzuţi înotând deasupra 
mediului! De aceea, un indice de refracție negativ nu este 
ceva, cu care opticienii să fie imediat de acord. La vre- 
mea, respectivă, Veselago nu a fost prea norocos, deoarece 
nu exista nici un material cunoscut în natură care să po- 
sede indice de refracție negativ, așa, încât teoria, sa a fost 
ignorată de o mare parte a comunităţii științifice. 

Lucrurile aveau însă să se schimbe după anul 2000, 
atunci când teoreticianul englez John B. Pendry (fasci- 
nat de teoria lui Veselago) reușește să convingă câţiva 

Figura 4.20: Modelul unei structuri de metamaterial cu 
indice de refracție negativ în domeniul microundelor. Se 
remarcă barele metalice care generează o permitivitate ne- 
gativă e < 0. Ele se află fiecare în fața a două inelele con- 
ductoare concentrice, întrerupte la capete, care asigură o 
permeabilitate magnetică negativă u < 0. Redesenat din 
articolul „The quest for the superlens”, apărut în revista 
Scientific American 295 (2006). 


colegi experimentatori că, deși un material cu indice de 
refracție negativ nu se găsește în natură, el poate fi con- 
struit! O îndrăzneață schimbare a unghiului de vedere, 
care s-a dovedit astăzi foarte inspirată. Pentru a face 
posibilă construcţia artificială a unui astfel de material, 
Pendry propune ca experimentele să se efectueze în do- 
meniul microundelor, unde lungimea de undă a radiaţiei 
electromagnetice este de ordinul centimetrilor și deci este 
posibil să fie construite structuri artificiale cu dimensiuni 
mai mici decât această lungime de undă. 

Fizicianul american David R.Smith a fost apoi prin- 
tre primii care au construit efectiv un astfel de mate- 
rial. Metoda lui a urmat îndeaproape sfaturile lui Pendry. 
Astfel, dacă materialele obișnuite au permitivitatea, elec- 
trică € pozitivă, există materiale (cum sunt metalele) a 
căror permitivitate este negativă într-un domeniu restrâns 
de frecvențe. Noul material care a fost construit a avut 
bucăţi metalice în el, care asigurau o permitivitate nega- 
tivă e < 0 la o frecvenţă din domeniul microundelor (vezi 
figura 4.20). 

În cazul permeabilităţii magnetice pu soluţia s-a dove- 
dit ceva mai complexă, însă nu imposibilă. În acest caz, 
David R.Smith a construit inele concentrice rezonante, în 
care câmpul magnetic induce curenţi electrici. Inelele sunt 
însă tăiate, în așa fel încât curentul indus este obligat să 
„sară” de pe un inel pe altul, generând un efect total si- 
milar celui în care permeabilitatea medie a sistemului este 
negativă u < 0. Dimensiunea acestor inele este mai mică 
decât lungimea de undă a câmpului electromagnetic din 
domeniul microundelor, în așa fel încât structura, astfel 
construită poate fi asimilată unui mediu uniform. 

Rezultatul final este asemănător celui din figura, 4.20, 
acolo unde se observă cum fiecare structură conţine astfel 


Figura 4.21: În figură este schitată formarea imaginii 
unui obiect într-un metamaterial perfect (cu indice de 
refracție n = —1), ce poartă și numele de antivid. La 
interfata vid-antivid, unghiul de refracție este egal cu cel 
de refracție (i = —r), ceea ce înseamnă că toate razele ce 
pleacă de la un punct din stânga ajung la un punct ima- 
gine din dreapta. Teoreticienii se așteaptă ca acest proces 
să fie identic și pentru undele luminoase, nu numai pentru 
raze (care nu sunt decât o reprezentare geometrică apro- 
zimativă a undelor). În acest caz, imaginea din dreapta 
este identică cu cea din stânga în detalii mai mici decât 
lungimea de undă a luminii (reprezentată de niște cercuri 
concentrice). 


de inele rezonante (pentru a obţine permeabilitatea mag- 
netică u < 0 negativă) și niște conductori metalici (pentru 
a obţine permitivitatea € < 0 negativă). Tipul acesta de 
structură a fost testată apoi în laboratoarele companiei 
aeriene Boeing, iar rezultatele au confirmat așteptările: în 
domeniul microundelor indicele de refracție n este negativ! 

Odată cu această demonstraţie, cercetătorii au înţeles 
că astfel de materiale pot fi construite în laborator, atunci 
când ele nu există în natură. Din acel moment a luat star- 
tul o adevărată cursă între laboratoarele din lume, con- 
ducând la construcţia unor materiale cu proprietăţi noi. 
Materialele nu au neapărat indice de refracție negativ, 
ci au proprietăţi date de aplicaţia specifică în care aces- 
tea trebuie folosite. Ele combină proprietăţi anizotropice 
tual (dar nu neapărat necesar), indice de refracție negativ. 
Astfel de materiale au început să fie numite metamateriale. 

Un succes imediat a venit de la un grup de cercetători de 
la Universitatea din Berkeley, care au arătat experimental 
că metamaterialele pot fi folosite la construcţia, unei super- 
lentile. Aceasta ar avea o rezoluţie mult mai bună decât 
a lentilelor obișnuite, care sunt obligate să se limiteze la 
detalii mai mari decât lungimea de undă a luminii folosite. 

Ideea de a folosi metamateriale pentru construcţia, unor 
lentile cu o rezoluţie mult mai bună (superlentile) a fost 
promovată puternic tot de John B. Pendry, despre care am 
vorbit mai înainte. Pendry și-a imaginat un metamaterial 
perfect, în care permitivitatea și permeabilitatea magne- 


tică ar fi opuse celor ale vidului: € = —eo și y = —po. 
El a denumit un astfel de material (cu indice de refracție 
n = —1 negativ!), cumva spectaculos, „antivid” (vezi fi- 


gura 4.21). Ce s-ar întâmpla dacă am avea o interfață 
plană între vid și un astfel de „antivid”, și am așeza în 
vid un obiect în faţa acestei interfețe? Care ar fi imaginea 
acelui obiect în „antivid”? 

Legile refracției într-un astfel de mediu ne spun că un- 
ghiul de refracție r al unei raze de lumină va fi egal cu 

Figura 4.22: În figura de sus este reprezentat o jumătate 
de cilindru în care au fost încrustate pe interior litere 
cu dimensiuni de aprozimativ 150 nm, mai mici decât 
lungimea de undă a luminii folosite (365 nm). În jurul 
cilindrului a fost construită o superlentilă, printr-o struc- 
tură succesivă de straturi de argint si orid de aluminiu. 
Cilindrul este iluminat de sus, iar imaginea care se for- 
mează în partea de jos este apoi mărită din nou cu un 
microscop obișnuit. Partea de jos prezintă imaginea în- 
registrată de microscop. După cum vedem, superlentila 
face posibilă vizualizarea structurilor mai mici decât lun- 
gimea de undă a luminii folosite.  Reprodus cu permi- 
siunea AAAS din articolul „Far-Field Optical Hyperlens 
Magnifying Sub-Diffraction-Limited Objects” de Zhaowei 
Liu, apărut în revista Science Vol. 315 (2007). 


cel de incidenţă î în valoare absolută, însă cu semn opus: 
r = —i. Aceasta înseamnă că imaginea unui punct din aer 
va fi un punct situat în material, simetric faţă de planul 
ce definește interfaţa (vezi figura 4.21). John B. Pendry a 
presupus însă că acest lucru este valabil nu numai pentru 
raze de lumină (care sunt o doar aproximare geometrică 
pentru dimensiuni mai mari decât lungimea de undă a lu- 
minii folosite) dar și pentru unde electromagnetice. Atunci 
imaginea unui obiect ce se formează în mediul de indice de 
refracție negativ este identică cu obiectul în detalii mai 
mici decât lungimea de undă a luminii folosite. 

Dacă am alege un alt indice de refracție negativ al me- 
diului, am obţine o imagine mărită a obiectului, la fel ca 
pentru o lentilă obișnuită, care pune în evidenţă însă de- 
talii mai mici decât lungimea de undă a luminii folosite, 
lucru pe care o lentilă obișnuită nu l-ar putea face. Am 
avea atunci o superlentilă. 

Această supoziţie a fost verificată experimental în anul 
2007 de către un grup de cercetători de la Universitatea 
Berkeley. Ei au construit o superlentilă sub forma unui 
cilindru, folosind tehnici specifice metamaterialelor (vezi 

Figura 4.23: În partea de sus este reprezentat schema- 
tic experimentul care demonstrează că este posibil să con- 
struim o pelerină ce face obiectele invizibile. „Pelerina” 
este în acest caz inelul din centrul figurii, făcut dintr-un 
metamaterial special, care ascunde un obiect conduc- 
tor așezat în interiorul ei (nereprezentat în figură). 
Construcția are mărimi de ordinul centimetrilor, iar unda 
electromagnetică folosită (stânga sus) este în domeniul 
microundelor. În partea de jos este prezentat rezultatul 
măsurătorii, atunci când în interiorul „pelerinei” a fost 
așezat un obiect metalic. După cum vedem, o undă plană 
ce ajunge la structură este deformată local (ascunzând 
materialul din interiorul cilindrului) însă este reconstru- 
ită apoi la loc în dreapta sub forma undei plane. Un ob- 
servator care măsoară această undă plană în dreapta nu 
ar bănui existența inelului din metamaterial și a obiectu- 
lui de metal din interiorul lui. Reprodus cu permisiunea 
AAAS din articolul „Metamaterial electromagnetic Cloak 
at Microwave Frequencies” de D. Schurig, apărut în re- 
vista Science Vol. 31/ (2006). 


figura 4.22). Cu ajutorul acesteia s-au putut vizualiza 
structuri mai mici decât lungimea de undă a luminii fo- 
losite. 

Interesantă este și maniera utilizată, deoarece cercetăto- 
rii au folosit mai întâi superlentila, pe care însă au atașat-o 
la un microscop obișnuit... Pe viitor deci, nu ar trebui 
neapărat să ne cumpărăm microscoape noi, deoarece va fi 
suficient să atașăm o astfel de superlentilă la microscopul 
nostru vechi. Astfel, superlentila mărește obiectul până 
la detalii mai mari decât lungimea de undă a luminii fo- 
losite, pentru ca apoi să mărim mai departe obiectul cu 
microscopul nostru obișnuit. 

Succesul cercetătorilor a scos în evidenţă că nu atât in- 
dicele de refracție negativ este cheia noilor materiale, cât 
posibilitatea de a construi materiale cu anizotropii neîntâl- 
nite în natură. Un alt experiment a confirmat acest punct 
de vedere. Astfel, în anul 2006, un grup de cercetători 
americani de la Universitatea Duke a demonstrat experi- 
mental că este posibil să construim o pelerină care face 
lucrurile invizibile! 

Nu mă îndoiesc că un astfel de rezultat vă va face să 
săriţi de pe scaun, de aceea înțelegeți și interesul larg acor- 
dat de mass-media acestei realizări. O pelerină ce face lu- 
crurile invizibile este un lucru de poveste, care cu siguranță 
ar schimba complet viaţa noastră, odată realizată efectiv. 
Într-o primă instanţă aţi putea crede că pelerina se rea- 
lizează aducând efectiv niște fibre optice de la o parte la 
alta a pelerinei. În acest fel lumina din spate ar ajunge în 
faţă, și noi am vedea ce este în spatele pelerinei și nu ce 
este în interiorul ei. 

Cu toate acestea, o astfel de soluţie nu funcţionează de- 
cât în cazuri limită (la distanţă mare de exemplu) pentru 
că lumina, ce iese din fibră va fi împrăștiată în mai multe 
direcţii, în așa fel încât sub un alt unghi vom vedea cu dis- 
torsiuni ce se află în spatele pelerinei. O pelerină perfectă 
trebuie să satisfacă o singură condiţie: să lase nemodifi- 
cată trecerea unei unde electromagnetice plane din orice 
unghi. Cum orice undă electromagnetică poate fi descom- 
pusă în unde plane, pelerina va rămâne invizibilă din orice 
unghi. 

Aceasta este exact ceea ce au demonstrat cercetătorii de 
la Universitatea Duke, care au construit din metamateriale 
o structură capabilă să ascundă un obiect din faţa unei 
unde plane, însă numai în domeniul microundelor, acolo 
unde lungimea de undă este de domeniul centimetrilor, în 
aşa fel încât metamaterialul necesar a putut fi construit 
mai ușor. Rezultatul se vede în figura 4.23. Aici se ob- 
servă cum un obiect metalic așezat în interiorul structu- 
rii circulare construite nu deformează unda plană în afara, 
structurii. În acest fel, obiectul devine invizibil pentru 
oricine care observă unda electromagnetică din afară. 

Metamaterialele sunt astăzi un subiect activ de cer- 
cetare în marile laboratoare ale lumii. De exemplu, 
Universitatea Berkeley a anunţat în anul 2008 un alt re- 
zultat remarcabil, cel al construcţiei unui metamaterial 
pentru „pelerina” ce face obiectele invizibile, metamaterial 
care însă funcționează în domeniul luminii vizibile (atenţie, 
au construit numai materialul, nu și pelerina întreagă). 
Cercetările demonstrează cu prisosință că nu trebuie să 
aruncăm prea devreme la coșul istoriei o teorie (ca aceea 
a electromagnetismului), crezând că este prea veche și că 
nu mai conţine nimic nou... 


41. Energia câmpului electromagnetic 


Câmpul electromagnetic se întinde în tot spaţiul, ocu- 
pând toate locurile pline sau goale din univers. Dar nu asta 
este surpriza cea mai mare. Mai ciudat este că acest câmp 
își distribuie energia în spaţiu, că energia se deplasează 


dintr-un loc în altul, și că distribuţia de energie dă masă 
inertială şi impuls câmpului electromagnetic, așa cum vom 
vedea în discuţiile ce urmează. 

Să ne lămurim puţin. În secţiunea 19 am arătat că ener- 
gia nu este o noţiune ezoterică, ci un concept bine definit 
matematic, care ne ajută să descriem mai bine sistemul. 
Energia totală a unui corp este un simplu număr, care 
rămâne constant de cele mai multe ori în decursul evoluţiei 
sale libere. Când spunem că energia se conservă, înţelegem 
de fapt că ea se transferă de la o componentă la alta, iar 
suma componentelor rămâne constantă. 

Să exemplificăm acum cu o sarcină în câmp electric. 
Astfel, o sarcină electrică este accelerată într-un câmp elec- 
tric, datorită forţei electrice, și deci ea primește energie 
cinetică suplimentară. De unde provine însă această ener- 
gie? 

Deoarece noi nu am atins sarcina electrică, nu poate 
proveni de la noi. Singurul lucru care a „atins” sarcina 
electrică a fost câmpul electromagnetic. Singura forţă, care 
a accelerat sarcina este forța electrică, datorată câmpului 
electromagnetic. Atunci, cu siguranță, energia primită de 
la sarcină provine de la câmpul electromagnetic, prin in- 
termediul forţei electrice. Or, cine dă înseamnă că și are, 
ar spune un proverb... Trebuie să deducem că și câm- 
pul electromagnetic are intrinsec o energie, pe care o dă 
parţial electronului ca să-l accelereze (vezi și figura 4.24). 

Unde își stochează însă câmpul electromagnetic energia 
sa? Cum câmpul este extins în tot spaţiul, ne așteptăm ca 
el să-și distribuie energia sa în toate punctele din spaţiu. 
Fizicienii calculează distribuţia de energie în spaţiu, por- 
nind de la forţa electrică și magnetică, adică de la lu- 
crul mecanic efectuat de câmp pentru deplasarea sarcinilor 
electrice. Știind câtă energie se consumă (pentru că vedem 
mișcarea sarcinilor electrice și deci putem afla energia pri- 
mită de ele), calculăm nu numai câtă energie a dat câmpul 
electromagnetic, dar și de unde provine aceasta din spaţiu, 
cu alte cuvinte distribuţia ei spaţială. 


flux de energie 


Figura 4.24: Dacă tinem un magnet în mână și „împin- 
gem” cu polul său Nord un pol Nord al unui alt magnet, 
atunci primul magnet îl va „împinge ” pe cel de-al doilea 


fără contact direct, prin aer. Cine îi furnizează ener- 
gia de mișcare celui de-al doilea magnet și cum ajunge 
energia la el? Cum cel de-al doilea magnet este „atins” 
doar de câmpul magnetic, putem spune că energia provine 
doar de la câmpul magnetic. Pe de altă parte, este clar 
că noi împingem primul magnet, deci energia pe care noi 
am „pompat-o” se va duce în câmpul magnetic, care se 
va duce apoi în cel de-al doilea magnet. 

Figura 4.25: În figură este ezemplificată curgerea ener- 
giei câmpului electromagnetic generat de o sarcină elec- 
trică pozitivă, aflată în miscare cu viteza v. Sarcina este 
localizată în centrul figurii. Într-un plan perpendicular 
pe directia mişcării, câmpul electric E este radial, iar cel 
magnetic B este tangential. Produsul vectorial al celor 
două câmpuri ne dă vectorul lui Poynting S ~ E x B, 
adică directia de curgere a energiei câmpului electro- 
magnetic. După cum se vede în figură, această direcție 
de curgere a energiei coincide cu cea a mișcării sarcinii 
electrice. Cu alte cuvinte, sarcina electrică îsi „cară” cu 
ea câmpul electromagnetic și energia asociată lui. 


În cazul câmpului electric din vid (fără sarcini electrice), 
rezultatul are o formă familiară, care spune că densita- 
tea de energie spaţială a câmpului electromagnetic este 
suma a două componente: una electrică și una magnetică. 
Fiecare din acești doi termeni ai energiei este proporțional 
cu pătratul câmpului (electric sau magnetic) în punctul 
respectiv. Este interesant de notat că partea electrică 
a energiei poate fi asociată energiei cinetice a câmpului 
electromagnetic, iar cea magnetică poate fi asociată ener- 
giei potenţiale a câmpului electromagnetic. 

Cum câmpul electromagnetic se modifică în timp, ne 
așteptăm ca energia electromagnetică să „curgă ” în diverse 
direcții din spaţiu, iar asta este exact ceea ce se întâmplă în 
practică. Vectorul care definește curgerea energiei electro- 
magnetice de la un punct la altul se numește vectorul 
Poynting, după numele descoperitorului său. Matematic, 
vectorul Poynting este proporţional cu produsul vectorial 
al vectorului ce descrie câmpul electric și al celui ce descrie 
câmpul magnetic. Cei interesaţi găsesc detalii în căsuţa 
matematică alăturată. 


Calcul: Energia câmpului electromagnetic 


Densitatea de energie w(r,t) a câmpului electro- 
magnetic în orice punct dintr-un spaţiu vid fără sarcini 
electrice se calculează din câmpul electric E = E(r,t) și 
cel magnetic B = B(r,t) după formula 


Energia totală într-un volum V este wV. Partea elec- 
trică din relaţia precedentă poate fi asociată energiei 
cinetice, iar cea magnetică poate fi asociată energiei 
potenţiale a câmpului. Curgerea de energie este dată 
de vectorul lui Poynting S(r, t): 


= LBxB 
Ho 


Acesta ne spune în ce direcție și cît de mult curge energia 
electromagnetică, într-un punct din spațiu. De observat 
că, în cazul luminii, vectorul lui Poynting este orientat 
în direcția undei luminoase (vezi figura 4.12). 


O interpretate particulară a vectorului lui Poynting se 
obține pentru cazul undelor electromagnetice. Aici, efec- 
tuând produsul vectorial, obținem că vectorul lui Poynting 
este orientat în directia de deplasare a undei. Cu alte cu- 
vinte, energia undei electromagnetice „curge” în direcția 
sa de mişcare. În cazul luminii, rezultatul imediat este că 
lumina poartă energie cu ea, în direcția sa de mișcare, lu- 
cru pe care îl simţim și noi de fiecare dată când ne încălzim 
mâna la lumina Soarelui. 

Energia câmpului electromagnetic pare astfel că are o 
existenţă materială, ca o substanță care se deplasează în 
direcţia undei. Acest lucru nu este departe de adevăr căci, 
așa cum vom vedea mai târziu, unei porţiuni de câmp 
electromagnetic i se asociază nu numai energie, dar și 
masă inerțială. Cu alte cuvinte, câmpul electromagnetic 
(și în particular unda electromagnetică) are inerție în 
„mișcarea” sa, deci poate fi și cântărit (considerând egali- 
tatea dintre masa inerţială și cea gravitaţională). 


42. Transmisia energiei 
pentru câmpul electromagnetic 


Într-un manual de liceu era o problemă interesantă, care 
suna cam așa: Dacă aprindem lumina de la un întrerupă- 
tor care este la un kilometru distanță de bec, după cât 
timp se va aprinde becul? Răspunsul elevului este, de cele 
mai multe ori, că timpul acesta depinde de viteza curen- 
tului electric în linia de transmisie. Căci, într-o imagine 
simplistă, ne imaginăm că electronii trebuie să se depla- 
seze întâi de la întrerupător până la bec, pentru ca apoi, 
ajungând acolo, să formeze curentul electric ce ajută becul 
să ilumineze. 

Imaginea de mai sus nu este cea corectă. Ceea se se 
întâmplă în realitate este că noi creăm un câmp electro- 
magnetic odată ce pornim întrerupătorul. Câmpul se va 
deplasa cu viteza luminii de la sursa sa de energie atât 

până la bec, cât și de-a lungul întregului circuit electric pe 
care îl închide. Apoi, acest câmp electromagnetic pune în 
mișcare electronii oriunde s-ar afla, ei în circuitul electric. 
Prim urmare, lumina se va aprinde aproape instantaneu 
la capătul celălalt al liniei de transmisie. 

Reţeaua electrică responsabilă de „aprovizionarea” 
noastră cu curent este un frumos exemplu privind rolul 
crucial jucat de câmpul electromagnetic. Prezentăm în 
continuare schema de funcţionare a unui generator electric. 
(vezi figura 4.26). Într-o hidrocentrală, apa în cădere pune 
în mișcare elicele turbinei. Turbina are în construcţia sa 
diverși conductori electrici (bobine) plasați într-un câmp 
magnetic. Electronii din metalul ce formează conductorul 
se vor mișca astfel într-un câmp magnetic, cu tot cu con- 
ductorul din care fac parte, într-o direcţie oarecum perpen- 
diculară pe câmpul magnetic și pe direcţia conductorului. 
Conform formei vectoriale a forței magnetice F = qv x B, 
electronii vor fi angrenaţi în mișcare în direcţia conduc- 
torului, generând astfel curent electric (aici q = —e este 
sarcina electrică a electronilor, v este viteza cadrului, iar 
B este câmpul magnetic). 

Figura 4.26: În figură este schițată generarea de curent 
electric alternativ de către o turbină (de la o hidrocen- 
trală de eremplu). Aceasta este conectată rigid cu roto- 
rul generatorului, reprezentat simplificat printr-un cadru 
dreptunghiular metalic. Rotorul este pus astfel în rotaţie 
de către fortele generatoare de energie (apa de ezemplu). 
Deoarece el se roteşte într-un câmp magnetic, asupra elec- 
tronilor din cadrul metalic va acționa forta magnetică, 
pentru că ei se mişcă odată cu cadrul metalic. Forta mag- 
netică acționează de-a lungul cadrului, ceea ce înseamnă 
că electronii se vor mișca acum în cadrul metalic, ge- 
nerând astfel un curent electric. Deoarece sensul forţei 
magnetice se schimbă, în funcție de apropierea de polul 
Nord sau Sud al magnetului, se generează curent electric 
alternativ. 

Figura 4.27: În figură este ezemplificată curgerea de 
energie de la un generator (stânga) la un consumator 
(dreapta). Contrar percepției generale, energia nu circulă 
prin firele electrice de tensiune ce conectează generatorul 
cu consumatorul. Energia generată circulă spre aparatele 
casnice prin aer, în linii mari așa cum este schițat în 
figură, sub forma energiei câmpului electromagnetic. 


Deoarece conductorul se rotește periodic într-un câmp 
magnetic constant, direcţia sa de mișcare își schimbă pe- 
riodic sensul. Ca atare, curentul electric își va schimba de 
asemenea, periodic sensul în conductor. De aceea curen- 
tul electric generat este alternativ, cu o frecvenţă dată de 
rotația turbinei, și aleasă conform standardelor, în Europa, 
la valoarea 50Hz. Simplitatea acestui generator, împreună 
cu avantajele transformatoarelor de curent alternativ, a 
dus la alegerea curentului alternativ ca standard pentru 
transportul curentului electric. 

Imaginea de mai sus nu spune însă toată povestea. Căci, 
odată ce electronii din conductor încep să se miște, ei 
creează un câmp magnetic variabil, care, la rândul lui, 
creează un câmp electric variabil și tot așa mai departe. 
Pornind de la generator, se creează astfel un câmp electro- 
magnetic, care este „aruncat” pur și simplu în spaţiu cu 
viteza luminii. Acest câmp electromagnetic se întinde apoi 
în tot spaţiul, dar el nu generează curenţi electrici decât 
în conductorii care sunt conectaţi electric cu generatorul, 
deoarece conductorii închid circuitul (în termeni tehnici, 
rezistenţa lor electrică este foarte scăzută). 

Vedem astfel că electronii din generator nu trebuie să se 
deplaseze până la celelalte componente electronice ale cir- 
cuitului pentru a le alimenta, ci energia generată în turbină 
este adusă de către câmpul electromagnetic prin aer, cu vi- 
teza luminii, direct în frigiderele și televizoarele noastre, 
pentru a pune în mișcare electronii din aceste echipamente 
electrice (vezi figura 4.27). 

Un alt mod de a privi problema este să observăm că orice 
aparat electrocasnic conectat la generator formează, prin 
intermediul reţelei de tensiune, o buclă închisă împreună 
cu generatorul. Prin această buclă uriașă (pentru că se în- 
tinde de la generator la echipamentele electrocasnice) trece 
câmpul magnetic al generatorului. Cum firele electrice ale 
generatorului se rotesc, se va schimba și fluxul magnetic 
(totalitatea câmpului magnetic) prin circuitul total. Acest 
flux magnetic variabil va induce curent electric în tot cir- 
cuitul, conform legii de inducţie magnetică a lui Faraday. 
Cu alte cuvinte, este din nou câmpul electromagnetic cel 

Figura 4.28: În figură este reprezentată curgerea de ener- 
gie din jurul unei rezistenţe electrice. Aici câmpul electric 
E este orientat longitudinal fată de direcţia de curgere a 
curentului, iar câmpul magnetic, tangential. Cum vec- 
torul Poynting S (cel care dă curgerea de energie) este 
produsul vectorial al celor doi vectori de câmp electric E 
și magnetic B, el va fi orientat către rezistență. Cu alte 
cuvinte, rezistența nu își primește energia prin firele con- 
ductoare de electricitate, ci prin aer de la câmpul electro- 
magnetic, mai precis prin părțile laterale ale rezistenței. 


care induce curent electric în toate circuitele conectate la 
generator, fie ele frigidere sau televizoare. Electronii nu 
pleacă de la generator pentru a duce cu ei energia în echi- 
pamentele electrice necesare. 

Un alt exemplu este cel al unei rezistenţe electrice ali- 
mentată de la generator. Energia consumată de rezistență 
provine de la generator, și ne interesează acum cum arată 
acest proces de transfer de energie, care trebuie să aibă loc 
prin intermediul câmpului electromagnetic. 

Cu ajutorul vectorilor de câmp electric și magnetic pu- 
tem reconstrui vectorul lui Poynting de transport al ener- 
giei electrice din vecinătatea rezistenţei (vezi figura 4.28). 
Surprinzător, vom vedea că vectorul lui Poynting este 
orientat din afara rezistorului către interiorul lui. Cu alte 
cuvinte, contrar intuiţiei noastre, energia câmpului electro- 
magnetic este transferată prin partea laterală a rezistoru- 
lui, prin aer și nu de-a lungul conductorului electric care 
alimentează rezistenţa! 

Dacă am desena acum toată „curgerea” energiei date 
de generator, am obţine următoarea schemă: energia apei 
în cădere este transferată câmpului electromagnetic, prin 
intermediul generatorului. Această energie pleacă mai de- 
parte de la generator către consumatori prin aer. În cazul 
rezistenței, energia intră pe părţile laterale în rezistor, pu- 
nând electronii în mișcare. 

O parte din energia electromagnetică se pierde în 
spaţiu, sub formă de unde electromagnetice de frecvență 
50Hz. În acest fel, întreaga reţea terestră de transport al 
electricităţii acţionează ca o uriașă antenă care transmite 
continuu în spațiu semnale electromagnetice de pe pla- 
neta noastră. Ele definesc astfel civilizaţia noastră ca pe o 


civilizaţie „electromagnetică”. Din păcate, aceste semnale 
circulă cu viteza maximă a luminii, deci ele nu au ajuns 
deocamdată la o distanţă prea mare (aproximativ 100 de 
ani lumină). De aceea suntem probabil „necunoscuţi” ce- 
lor mai multe civilizaţii extraterestre care ar fi în căutarea 
noastră pe baza semnalelor electromagnetice transmise. . . 


ui 


43. Masa inerțială 
a câmpului electromagnetic 


Construcţia unei teorii fizice, ca cea a câmpului electro- 
magnetic, aduce cu sine mereu probleme noi. Nu este de 
mirare, căci noua teorie vine să se așeze ca o piesă într-un 
joc de puzzle, și nimeni nu ne garantează că ea se va potrivi 
exact. Un exemplu clar este problema masei electronului, 
care se complică odată ce realizăm că electronul generează 
un câmp electromagnetic de care este înconjurat mereu. 

Să ne reamintim definiția masei inerţiale a unui corp. 
Masa inerțială definește rezistenţa cu care un corp se 
opune când vrem să-l accelerăm. Cu cât masa lui inerţială 
este mai mare, cu atât este mai greu să-l accelerăm. Cu 
alte cuvinte, atunci când vrem să accelerăm un corp, tre- 
buie să-i dăm energie, iar masa inerţială este o măsură a 
cantităţii de energie pe care trebuie s-o „pompăm” pentru 
a aduce corpul la o anumită viteză. Cu cât masa inerţială 
este mai mare, cu atât este mai mare și cantitatea de ener- 
gie pe care trebuie s-o folosim. 

Dacă însă corpul este încărcat electric, atunci el are în 
plus și un câmp electromagnetic în jurul lui, care poartă 
o energie distribuită în tot spaţiul, așa cum am văzut în 
secţiunea, precedentă. Dacă acest corp încărcat electric 
este accelerat la o altă viteză, se schimbă şi distribuţia 
de câmp electromagnetic din jurul lui, deci și distribuţia 
de energie. În final, energia totală din câmpul electro- 
magnetic poate fi mai mare sau mai mică decât înainte, în 
funcţie de viteza corpului. 

Vedem că, dacă vrem să accelerăm un corp încărcat elec- 
tric, trebuie sa „pompăm” energie nu numai în partea de 
energie cinetică a corpului însuși (datorită masei sale in- 
trinseci), dar și o energie suplimentară în câmpul electro- 
magnetic din jurul corpului. 

Aceasta înseamnă, în practică, că trebuie să consumăm 
de două ori energie pentru a accelera un corp încărcat cu 
sarcină electrică: o parte din energia consumată se duce în 
accelerarea corpului propriu-zis, și o parte se redistribuie 
în câmpul electromagnetic al sarcinii (vezi figura 4.29). 

Am putea încerca să calculăm distribuţia de ener- 
gie a câmpului electromagnetic din jurul unui electron. 
Distribuţia depinde însă de modelul ales pentru electron. 
Dacă ne imaginăm că electronul este o sferă de rază fi- 
nită pe suprafaţa, căreia, se află sarcini electrice distribuite 
uniform și că viteza lui e mică în comparaţie cu viteza 
luminii, calculul este mai simplu. El ne arată că energia 
totală stocată în câmpul electromagnetic din jurul unui 
electron în mișcare are două componente, una statică și 
alta dinamică. 

Figura 4.29: În stânga este reprezentată distribuția 
de energie stocată de câmpul electromagnetic pentru un 
electron. În dreapta este reprezentată energia electro- 
magnetică în cazul în care electronul este în mișcare. 
După cum ne sugerează figura, atunci când electronul 
este în miscare, câmpul electromagnetic stochează mai 
multă energie. Astfel, când punem în miscare electro- 
nul, trebuie să pompăm energie suplimentară în câm- 
pul electromagnetic.  Împingând electronul, vom avea 
senzația că este mai greu, ca și cum electronul ar avea 
o masă inerțială mai mare, cu o componentă mem care 
se numește „masă electromagnetică” și care se datorează 
în exclusivitate câmpului electromagnetic. 


Componenta statică este dată de câmpul electric, 

Energia stocată în câmpul magnetic va avea, forma: 


B2 
W = | aaa: unde  B(r) = 
TA (r) 


Forma de mai sus pentru câmpul magnetic al sarcinii 
este o aproximaţie pentru viteze mici, care se deduce din 
relația prezentată în secțiunea 128 pentru potențialul 
magnetic vector A(r). Folosind alegerea configurației 
din figura 4.30, unde electronul se mişcă vertical în sus, 
și definiția produsului vectorial |v x r| = vr| sin 8], vom 
avea mai întâi: 


B? _ 1 M? 
2po 2mo 167276 


(v2r2 sin? 0) = 


Folosind acum elementul de volum dV = r? sin 0. d0 - 
dọ - dr detaliat în figura 4.30 și integrând în afara sferei 
de rază R vom avea: 


Mai sus am folosit relaţia f sin? dð = 4/3 ce se calcu- 
lează mai întâi integrând pe lungimea unui semicerc: 


T 


și ea este invers proporţională cu raza electronului. 2 3 3 7 
Componenta dinamică este dată de câmpul magnetic și / sin 0d6 = — / (1 — cos“ 0)d(cos8) = 


ea crește cu pătratul vitezei electronului Eem = Mem 2/2, a m 
unde v este viteza sarcinii, iar prin mem am desemnat con- cos? N |? 
stanta de proporționalitate. Cei interesați găsesc mai jos (— cose t ) 

o căsuță matematică cu acest calcul. 0 


Să calculăm energia înmagazinată în câmpul electro- 
magnetic pentru o sarcină electrică q ce se deplasează 
cu o viteza v mică în comparație cu viteza luminii. Vom 
modela sarcina electrică cu o sferă goală de rază R, ce 
are sarcina distribuită uniform pe suprafață (vezi figura 
4.30), și vom considera că ea se află în originea sistemu- 
lui de axe. 

Densitatea de energie electromagnetică w(r) în punc- 
tul r a fost introdusă în secţiunea 41. Folosind forma, 
câmpului electromagnetic din secţiunea 22, obţinem 
energia We datorată câmpului electric: 


2 ) 


2 
We - [3 dV; unde E(r)= si 


4reg r2 r 


Datorită simetriei sferice (vezi figura 4.30) câmpul 
electric va fi nul în interiorul sferei. Densitatea de ener- 
gie depinde doar de r și putem integra pe toată suprafaţa 
unei sfere de rază r, folosind dV = 4nr2dr: 


00 2 2 
= | oC 1 alla 
Hata f airar T S l 


În rezultatul obținut vedem că energia cinetică este 
dată de câmpul magnetic, deoarece variază cu pătratul 
vitezei, iar cea de repaus de câmpul electric, deoarece 
nu depinde de viteză. Înlocuind Mem în forma energiei 
electrice și folosind relaţia pentru viteza luminii €040 = 
1/c2, avem pentru energia totală Eem = W = We + Wm 
următoarea formă: 
pog? 
6rR 


unde Mem = 


Rezultatul este remarcabil. El ne spune că masa 
electromagnetică Mem depinde invers proportional de 
raza R a sarcinii și că ea contribuie la energia de repaus 
într-o formă asemănătoare celei prezise de Einstein. 


Din mecanica clasică știm că energia cinetică a unui corp 
punctiform crește cu pătratul vitezei sale, E. = mv?/2, 
unde m este masa de repaus a electronului. Energia pe 
care trebuie s-o pompăm în electron se va duce atunci în 
energia sa cinetică E., dar și în energia sa electromagnetică 
Eem = Temv2/2. Ambele cresc însă cu pătratul vitezei! 

Coincidenţa este mai mult decât binevenită, căci în 
acest caz putem aduna ușor cei doi termeni și putem 
simplifica problema: Ec + Eem = (M + mMem)v2/2 = 
Mezpv2/2. Vedem că masa experimentală (măsurată) a 
electronului Merp are două componente: masa inerțială 

Figura 4.30: În figură este prezentat un model al elec- 
tronului de rază R, ce are sarcini electrice pe suprafața 
sa, distribuite uniform.  Electronul este în mișcare 
rectilinie uniformă cu viteza v în direcţia verticală. 
Coordonatele sferice detaliază elementul de volum dV = 
(dr)(rd6)(r sin 0dg) necesar pentru calculul energiei câm- 
pului electromagnetic. 


m (corespunzând unei particule fără sarcină electrică) și 
masa electromagnetică Mem (cea înmagazinată în câmpul 
electromagnetic). 

Punând altfel problema, am putea spune la fel de bine 
că masa măsurată a unui electron conţine și o parte su- 
plimentară asociată câmpului electromagnetic. Căci, pe 
bună dreptate, atunci când măsurăm masa electronului, 
măsurăm de fapt energia pe care trebuie să o pompăm, 
neștiind precis unde se duce ea (în accelerarea electronului 
sau în câmpul electromagnetic). Cu alte cuvinte, dacă nu 
știm precis geometria electronului (ca să calculăm câmpul 
electromagnetic) habar n-avem câtă energie pompăm în 
masa inerţială și câtă în câmpul electromagnetic. 

În acest fel nu vom ști nici care este masa reală a electro- 
nului (în absenţa sarcinii electrice), căci întotdeauna mă- 
surăm numai suma celor două componente (masa inerțială 
și masa dată de câmpul electromagnetic). Această sumă 
a fost identificată în secţiunile precedente ca fiind masa 
de 9,1 - 10-51kg a electronului, deși ea nu ne spune ni- 
mic despre masa originară a electronului. Cum ieşim din 
încurcătură? Cât este masa originară a electronului (în 
absenţa sarcinii electrice) și cât este contribuţia câmpului 
electromagnetic la masa inerţială? 

O propunere revoluţionară este că masa totală mezp 
a electronului (cea pe care o măsurăm experimental) să 
fie dată numai de câmpul electromagnetic Mem = 9,1: 
10-51kg şi deci că partea clasică a masei electronului să 
fie identic nulă (m = 0). Folosind relaţia pentru mem (vezi 
căsuţa matematică), se calculează că acest lucru se întâm- 
plă când electronul are aproximativ dimensiunile unui nu- 
cleu de atom (R = 10-15m). În acest caz, electronul ar 
putea fi o particulă fără masă intrinsecă, iar toată masa 
inerţială ar fi dată numai de câmpul electromagnetic al 
electronului. Cu alte cuvinte, când accelerăm electronul, 
noi pompăm energie numai în câmpul electromagnetic și 
asociem acest efect, în necunoștinţă de cauză, unei mase 
inerțiale ipotetice care de fapt nu ar exista... 


Întorcând argumentul, putem spune că dimensiunea cla- 
sică a unui electron trebuie să fie mai mare decât 10-15m. 
Dacă ar fi mai mică, sarcina electrică prea concentrată a 
electronului ar crea un câmp electric extrem de intens (în 
mod special în apropierea lui), a cărui masă inerţială ar 
depăși-o pe cea măsurată experimental. Cu alte cuvinte, 
electronul clasic trebuie să fie mai mare decât nucleul unui 
atom. 

Desigur, fizicienii sunt conștienți că o parte a masei elec- 
tronului trebuie să fie masa electromagnetică, însă le vine 
greu să separe cele două componente. De aceea ei consi- 
deră masa experimentală a electronului clasic toată masa 
sa (incluzând-o pe cea a câmpului electromagnetic), iar 
când studiază mișcarea inerțială a electronului ignoră câm- 
pul electromagnetic (pentru că deja a fost inclus în masa 
inerțială). 

Partea interesantă nu se oprește însă aici. Astfel, con- 
siderând un model al electronului ce are sarcina electrică 
împrăștiată pe suprafaţa unei sfere (vezi căsuţa matema- 
tică), obținem energia statică a câmpului electromagnetic 
Ee, cea care este stocată în câmpul electric și este prezentă 
chiar și atunci când electronul nu se mișcă. Putem exprima 
această energie statică în funcție de masa electromagnetică 
Mem a electronului, cea care apare în componența dina- 
mică a energiei pe care trebuie s-o pompăm când electronul 
se mișcă. Ajungem atunci la o relaţie care este, în cazul 
nostru particular, Est = 3/4 - Meme? similară cu celebra 
formulă a lui Einstein E = me?. 

Desigur, calculul de mai sus depinde de forma, particu- 
lară a modului în care am ales să descriem electronul clasic 
(ca o sferă, cub etc). Faptul că există energie înmagazi- 
nată în câmpul electromagnetic atunci când electronul este 
static și că această energie are o formă similară, cu formula 
lui Einstein, care va fi dezvoltată abia în cadrul teoriei 
relativităţii, nu poate decât să ne surprindă. Înseamnă că, 
într-o formă sau alta, electromagnetismul poartă în sine 
germenii teoriei relativităţii. 

După cum vedem, fizica clasică ne spune că electronul 
trebuie să fie mai mare decât 10-15m. Astfel, dacă elec- 
tronul ar fi mai mic, atunci câmpul electric ar fi prea con- 
centrat în apropierea lui şi ar genera o energie a câmpului 
foarte mare. Așa cum am văzut în paragrafele precedente, 
această energie ar conduce la o masă inerțială mem prea 
mare a câmpului electromagnetic, masă care ar trebui in- 
clusă în masa experimentală a electronului, dar care nu 
poate depăşi valoarea, măsurată de m = 9, 1 - 10-5kg. 

Problema apare când realizăm că experimentele mo- 
derne sugerează totuși o dimensiune a electronului mai 
mică decât 10-15m, apropiindu-se chiar de valori de or- 
dinul 10-18m. Ce ne facem atunci? Cum rămâne cu masa 
electronului care trebuie să includă componenta electro- 
magnetică ce ar fi prea mare? Aici fizica clasică nu are 
nici un răspuns satisfăcător. . . 

În plus, mai rămâne să construim în aceste modele cla- 
sice ale electronului și mecanisme prin care sarcina electro- 
nului se păstrează la un loc. În cazul sferei, ceva trebuie să 
ţină toate sarcinile de pe suprafaţă la un loc, altfel electro- 
nul ar exploda datorită forţelor de repulsie electrică dintre 
sarcinile de pe suprafaţă. 

După cum vedem, abordarea clasică are nenumărate 
probleme dacă încercăm să găsim „modelul” unui elec- 
tron. Din fericire, fizica modernă consideră electronul o 

particulă punctiformă şi atunci scapă de problemele mo- 
delului. Ea rămâne însă cu problema masei electronului, 
căci atunci masa câmpului electromagnetic (parte a masei 
electronului) devine mult mai mare decât cea măsurată ex- 
perimental, chiar infinită în cazul sarcinii punctiforme. . . 
Unde este soluţia? 

Așa cum vom vedea în secţiunea 147, o primă soluţie 
a acestei probleme, moștenite din electromagnetismul cla- 
sic, se găsește într-o rezolvare ad-hoc a mecanicii cuan- 
tice, rezolvare ce poartă numele de renormare. Această, 
teorie consideră electronul punctiform și ajustează masa, 
inerţială originară m a electronului în așa fel încât masa 
totală (suma masei inerţiale și a cele înmagazinate în câm- 
pul electromagnetic) să fie egală cu masa experimentală 
măsurată. 

La o primă privire, am putea crede că această masă ori- 
ginară m trebuie să fie infinit negativă, pentru a compensa 
masa infinit pozitivă a câmpului electromagnetic și a da 
o sumă finită a masei totale (cea observată în practică). 
Cu toate acestea, în mecanica cuantică energia înmagazi- 
nată în câmpul electromagnetic este diferită și problema 
este mai puţin gravă, deși și acolo apar infiniţi dacă se iau 
în calcul toate procesele. De aceea nimeni nu se aventu- 
rează azi să spună care este masa „reală” a electronului, 
pentru că ea, depinde de modelul ales, de aproximaţiile fo- 
losite, însă în toate modelele ea este diferită de valoarea 
experimentală 9, 1 - 10-51kg. 


44. Presiunea luminii 
Cum putem cântări lumina. 


Cum câmpul electromagnetic are masă inerțială, e obli- 
gatoriu ca el să aibă și masă gravitațională. Cu alte 
cuvinte, câmpul electromagnetic va fi atras de Pământ! 
Aceasta se datorează principiului de echivalență al ma- 
sei inerţiale și celei gravitaționale, principiu pe care l-am 
menţionat în cadrul secţiunii 13. Desigur, acolo am discu- 
tat cazul particular al corpurilor, iar acum vorbim de câm- 
puri, însă de ce nu am îndrăzni să generalizăm? Câmpul 
electromagnetic are deci masă gravitaţională, ce este dis- 
tribuită în spațiu. Dacă am putea tăia o bucată din spaţiu, 
și am putea cântări câmpul electromagnetic de acolo, să 
nu ne mire atunci că am măsura o greutate nenulă! 

Mai târziu vom vedea că acest principiu de echivalență 
al celor două mase își face loc în cadrul teoriei relativităţii. 
Tot acolo se arată că energia E este echivalentă cu masa, 
prin celebra, formulă a lui Einstein E = mc2, unde c este 
viteza luminii. Dacă am ști precis configuraţia campului 
electromagnetic clasic, nu ar trebui decât să împărțim den- 
sitatea de energie a câmpului electromagnetic la c2, pentru 
a obține densitatea de masă a câmpului în orice punct din 
spaţiu. Astfel putem calcula imediat cât cântărește un 
metru cub de câmp electromagnetic, dintr-o anumită zonă 
de spaţiu! 

Cu toate acestea, nu vrem să anticipăm prea mult, pen- 
tru a rămâne oarecum în limitele ecuaţiilor lui Maxwell, cu 
cât mai puţine adăugiri. Aici, să recunoaștem, nu este clar 

Figura 4.31: În figură este prezentată explicația clasică a 
presiunii luminii. Aici o rază de lumină aflată în stânga 
(o undă electromagnetică) cade pe o placă metalică, aflată 
în dreapta. Câmpul electric E al luminii pune în mișcare 
electronii din metalul pe care cade, în planul suprafeței, 
prin intermediul forței electrice. Electronii vor avea la în- 
ceput o viteză v paralelă cu câmpul electric. Apoi, asupra 
electronilor în mișcare acționează și forța magnetică F, 
ea fiind dată de produsul vectorial al vitezei electronului 
cu câmpul magnetic F = —ev x B, unde e este sarcina 
electronului în valoare absolută. După cum vedem din fi- 
gură, forța magnetică împinge electronii în material și ea 
poate fi interpretată ca o presiune a luminii asupra plăcii 
metalice. 


cum se distribuie masa câmpului electromagnetic peste tot 
în spaţiu. La urma urmei, atunci când accelerăm electro- 
nul, trebuie să pompăm o energie suplimentară care se 
transferă câmpului electromagnetic. Masa inerțială supli- 
mentară o atribuim însă electronului, căci pe el îl împin- 
gem. Ideal ar fi să găsim un caz în care să cântărim numai 
câmpul electromagnetic din vid, fără să luăm în conside- 
rare sarcinile electrice care l-au generat. 

Un astfel de caz extrem de interesant este cel al unde- 
lor electromagnetice, în particular al luminii. Aceasta se 
deplasează în spaţiu în absența, sarcinilor electrice care au 
generat-o. Vom arăta că și lumina se cântărește (deci are 
o greutate), că ea exercită o presiune fizică asupra mate- 
rialelor și că se ciocnește de pereţi (deci are impuls). Cum 
putem arăta din ecuaţiile lui Maxwell că lumina are un 
impuls? Iată cum. 

Să presupunem că lumina se ciocnește de un perete me- 
talic (vezi figura 4.31). În acest caz, lumina va interacţiona, 
cu electronii din metal, prin intermediul câmpului electric 
și câmpului magnetic ce reprezintă oscilaţiile sale. Într-o 
primă instanță, să observăm că ambele câmpuri acţionează 
în planul suprafeței metalice, dacă lumina cade vertical pe 
suprafaţă. 

Atunci, câmpul electric pune în mișcare electronii în pla- 
nul suprafeţei metalice, prin intermediul forţei electrice, 
care are aceeași direcţie ca și câmpul electric. Forţa mag- 
netică este însă dată de produsul vectorial al vitezei și 

Figura 4.32: În figură este eremplificat cum, cu ajuto- 
rul unei „pensete optice”, se manipulează particule mi- 
croscopice sau molecule asezate pe o suprafată. „Penseta 
optică” este în esentă o rază de laser focalizată pe o 
suprafată unde se află moleculele pe care vrem să le ma- 
nipulăm. Câmpurile electrice și magnetice ale razei la- 
ser (ale luminii) acţionează direct asupra moleculei. Cu 
toate că aceste câmpuri sunt oscilatorii, se poate arăta 
că forta medie F asupra unei molecule dielectrice (pola- 
rizabile) împinge molecula din toate părţile către centrul 
conului luminos. În acest fel, molecula este obligată să se 
deplaseze odată cu raza de lumină a laserului, fiind trasă 
mereu către centrul razei de lumină. 


mărimii câmpului magnetic. Ea va fi deci perpendicu- 
lară atât pe vectorul de viteză v, cât și pe vectorul B al 
câmpului magnetic. Cum însă ambii sunt vectori în pla- 
nul suprafeţei, forța magnetică va acţiona perpendicular pe 
suprafață, mai precis în direcţia luminii (vezi figura 4.31). 

Vedem cum, datorită combinației de câmpuri electrice și 
magnetice, lumina va împinge mai adânc electronii în me- 
tal, și deci va exercita, o presiune asupra metalului. Vorbim 
în acest caz de presiunea luminii. Matematic, se arată că 
presiunea luminii pe o suprafață de arie unitate este egală 
cu densitatea de energie a luminii. 

Faptul că lumina poate exercita presiune a fost intuit 
încă din secolul XVII de Kepler. El a observat cum coada 
unei comete este îndreptată mereu în sens opus Soarelui și 
a presupus corect că efectul este datorat presiunii luminii, 
care împinge gazul și praful din jurul cometei în direcţia 
opusă Soarelui. Astăzi, presiunea luminii se măsoară în 
laborator, și este folosită în diverse aplicaţii, de exemplu 
așa-numitele pensete optice (vezi figura 4.32). Pensetele 
optice sunt în stare să apuce bucățele mici de materiale, 
fără să le atingă! În acest fel, penseta optică va capta 
bucata mică de material numai cu ajutorul luminii și pre- 
siunii generate de ea. 

Să considerăm acum o rază de lumină care se reflectă 
de o suprafaţă metalică. Am văzut că electronii din metal 
sunt împinși în suprafaţă de către câmpul electromagnetic 
(vezi figura 4.31). În termeni tehnici, spunem că electronii 
primesc un impuls de la câmpul electromagnetic în direcția 
de propagare a acestuia și perpendicular pe suprafață. Pe 
de altă parte, există o lege de conservare a impulsului, ceea 

Figura 4.33: În figura din stânga este prezentată cântă- 
rirea un gaz iar în cea din dreapta cântărirea luminii. În 
stânga, densitatea gazului scade cu înălțimea, pentru că 
mai putine molecule pot urca în câmp gravitational. Ca 
atare forta de impact asupra peretului de jos al cavității 
este mai mare decat cea asupra peretelui de sus, generând 
o forță totală de greutate a gazului. În dreapta, raza de 
lumină se mișcă între două oglinzi. Aici lungimea de undă 
a luminii crește (frecventa scade) odată ce raza de lumină 
urcă în câmp gravitațional, efect ce este descris de teoria 
relativității generale. Aceasta face ca și presiunea luminii 
asupra peretului de sus să fie mai mică decât cea asupra 
peretului de jos. Diferența ne dă greutatea luminii, care 
se dovedește a fi ezact m = E/c?, unde E este energia 
stocată în câmpul electromagnetic al luminii. 


ce înseamnă că și câmpul electromagnetic al luminii a avut 
impuls, pe care l-a cedat în parte suprafeţei metalice. 

Având impuls, ne așteptăm ca lumina să aibă și masă 
inerțială. Rezultatul nu ne surprinde, căci ne-am întâlnit 
cu acesta în secţiunea precedentă. Atâta doar că acum 
avem o diferenţă: vorbim de lumină, deci de un câmp 
electromagnetic liber, separat de sarcinile care l-au gene- 
rat... Acest câmp electromagnetic liber are atunci masă 
inerțială și deci automat și masă gravitațională, conform 
principiului de echivalență al celor două. Lumina poate fi 
cântărită, însă cum să efectuăm acest experiment? Cum 
să cântărim lumina? 

Iată mai jos un experiment propus de doi cercetători de 
la divizia de cercetare a companiei Philips, Martin van der 
Mark și Gert’ Hooft. Ei compară cântărirea luminii cu 
cântărirea unui gaz. Cum putem cântări gazul, când mo- 
leculele lui se tot plimbă în aer? Soluţia simplă, dar mai 
puţin evidentă, este să închidem gazul într-un comparti- 
ment și să cântărim compartimentul când are gaz înăun- 
tru și când nu are (atunci când este vidat). Surprinzător 
poate, diferenţa este chiar greutatea gazului. Aceasta chiar 
dacă moleculele de gaz își petrec o bună bucată de timp 
în aer, lovind pereţii doar din când în când (vezi stânga 
figurii 4.33). 

Urmărind această idee, să „închidem” lumina între două 
oglinzi reflectoare, așezate paralel cu Pământul, dar la 
înălţimi diferite (vezi dreapta figurii 4.33). Atunci lumina 

ar circula între cele două oglinzi, când înspre œa de jos, 
când înspre cea de sus. Putem cântări cele două oglinzi, 
atât în prezența unei raze de lumină ce circulă între ele 
cât și în absenţa ei, iar din diferenţa celor două valori vom 
afla greutatea luminii. 

Pentru a înţelege fenomenul, să ne uităm puţin la cioc- 
nirea dintre raza de lumină și oglindă. Să remarcăm din 
discuţiile precedente că această ciocnire produce o pre- 
siune luminoasă asupra oglinzii (care este în fond o sticlă 
argintată, deci metalică). De câte ori lumina se lovește de 
partea de jos, de atâtea ori îi va da oglinzii de jos un brânci 
în jos și acul cântarului se va deplasa spre valori mai mari. 
De câte ori raza de lumină se va ciocni de oglinda de sus, 
de atâtea ori ea îi va da oglinzii un brânci în sus, iar acul 
cântarului se va deplasa spre valori mai mici. 

Media acului cântarului este însă cea care dă greutatea 
celor două oglinzi în prezenţa sau absenţa razei de lumină. 
Dacă cele două brânciuri sunt identice, nu am făcut mare 
lucru. În acest caz, cele două ciocniri se vor compensa, iar 
media acului cântarului va fi aceeași chiar dacă lumina cir- 
culă între cele două oglinzi: prezenţa luminii nu va genera 
o greutate suplimentară. 

De aceea să ne întoarcem la situaţia gazului, acolo unde 
are loc un proces similar de ciocniri. De fiecare dată când 
o moleculă de gaz lovește tavanul compartimentului sau 
podeaua sa, acestea primesc un „brânci” de la moleculă. 
Aici există însă un efect suplimentar care face diferenţa. 
Astfel, atunci când o moleculă de gaz urcă, ea câștigă ener- 
gie potenţială, dar pierde energie cinetică. Din această ca- 
uză densitatea gazului scade cu înălțimea, pentru că mai 
puţine molecule ajung acolo. În consecinţă, va scădea și 
impulsul total pe care îl vor da moleculele tavanului cutiei 
în care se află, pentru că mai puţine molecule îl lovesc. 

Cu alte cuvinte, moleculele vor lovi în total mai mult po- 
deaua cutiei decât tavanul său, pentru că sunt mai multe 
molecule apropiate de podea decât de tavan. Efectul to- 
tal este că, în medie, acul cântarului se va deplasa într-o 
parte, arătând un compartiment mai greu dacă gazul este 
înăuntru, decât dacă acesta lipsește. 

În cazul luminii, s-ar părea că nu avem un astfel de efect. 
Şi, într-adevăr, în electromagnetismul clasic nu avem vreo 
interacțiune între câmpul gravitațional și unda electro- 
magnetică. În electromagnetismul clasic impulsul primit 
de oglinda, de sus este egal cu cel primit de oglinda de jos 
(dar de sens opus), iar media lor este zero. 

De aceea trebuie să anticipăm puţin și să spunem 
că o interacţiune dintre câmpul electromagnetic și cel 
gravitațional există, și o vom discuta în cadrul teoriei 
relativităţii generale, în secțiunea 79. Ea ne spune că 
frecvența luminii scade odată ce lumina merge în sus, deci 
urcă în zone cu potenţial gravitațional ridicat. 


În electromagnetismul clasic însă, atât densitatea de 
energie a razei luminoase, cât și presiunea cu care apasă pe 
cele două oglinzi sunt proporționale cu frecvența luminii. 
Aceasta înseamnă că, odată ce raza de lumină se plimbă de 
sus în jos între cele două oglinzi, frecvența, energia și mai 
ales presiunea ei se schimbă, devenind când mai mici (la 
urcare), când mai mari (la coborâre). Datorită diferenţei 
în presiune, raza luminoasă va apăsa mai tare pe oglinda 
de jos decât pe cea de sus, iar acum cântarul se va abate în 
medie în direcţia potrivită, arătând o greutate suplimen- 
tară: greutatea luminii. Cei interesaţi de mai multe detalii 
matematice pot urmări căsuţa alăturată. 


Calcul: Masa gravitaţională a luminii 


Dacă vrem să cântărim lumina, ne putem referi 
la figura 4.33 pentru a face calculele. Astfel, presiu- 
nea p aplicată pe unitatea de arie a unei oglinzi de 
către lumină este în electromagnetism egală cu densi- 
tatea de energie w, care la rândul ei se dovedește a fi 
proporţională cu frecvenţa luminii f, adică p = w = af, 
a fiind o constantă. Diferenţa dintre forţa ce acţionează 
pe oglinda, de jos și cea de sus (considerate având aria 
A) este atunci 


AF = AAp = AAw = aAAf 


Diferenţa în frecvența razei de lumină când aceasta este 
sus sau jos se obţine din teoria relativităţii ca fiind 


Aj = ER 


Aici g este acceleraţia gravitaţionlă, h este distanţa din- 
tre oglinzi, iar c este viteza luminii. Avem: 


AF = a4I9 = wat 
c c 


Energia electromagnetică stocată în întregul volum de 
lumină este W = whA. Forta cu care lumina apasă mai 
mult pe oglinda de jos (greutatea luminii) devine 


AF = 179 


Masa gravitatională a întregului volum devine m = 
AF/g = W/c2, un rezultat identic cu cel din teoria 
relativităţii. 


De la electromagnetism 
câtre o teorie a relativității 


În capitolul precedent am văzut că electromagnetismul, 
elaborat în secolul XIX, explică foarte bine fenomenele 
electrice și magnetice. Deşi nu am insistat, pe parcursul 
prezentării teoriei am folosit un singur sistem de referință 
inertial în care această teorie se elaborează. Desigur, 
am avut în minte un sistem de referinţă fix în raport cu 
Pământul, pe suprafaţa căruia am efectuat experimentele. 

Problema majoră este că Pământul își schimbă direcţia 
de mișcare în decursul unui an și, de fapt, noi am verificat, 
fără voie, aceleași legi ale lui Maxwell în mai multe sisteme 
inerţiale. Desigur, același lucru este valabil și pentru legile 
mecanicii newtoniene, unde această observaţie nu produce 
nimic special. În cazul electromagnetismului însă, așa cum 
vom vedea, constatarea de mai sus a produs o revoluţie la 
începutul secolului XX şi a dat naștere teoriei relativităţii. 


45. Echivalența 
sistemelor de referință inerțiale 


În fizică, un sistem de referință reprezintă un ansamblu 
rigid de puncte din spaţiu faţă de care se raportează poziţia 
unui corp și căruia i se atașează un sistem de trei axe 
z, Y, z, numite axe de coordonate. Pe parcursul acestui 
capitol vom avea în vedere numai sistemele de referinţă 
ortogonale, unde cele trei axe z, y, z sunt perpendiculare 
între ele. 

Un sistem de referinţă ortogonal poate fi privit ca o 
hartă tridimensională: putem determina poziţia oricărui 
punct cu ajutorul a trei coordonate zx, y, z. Interesant 
este că putem alege, pentru aceeași situaţie, o infinitate 
de sisteme de referință; depinde unde așezăm centrul sis- 
temului de coordonate și în ce direcţie sunt orientate axele 
(vezi figura 5.1). 

Pentru un moment de timp fixat, odată ce am ales sis- 
temul de coordonate (originea și orientarea lui), putem 
determina poziţia oricărui punct cu ajutorul coordonate- 
lor sale. Problema se complică însă dacă vrem să studiem 


Figura 5.1: Două sisteme de coordonate ortogonale 
(Oxyz și O'x'y'z') în mișcare unul fată de altul cu viteza 
v. Poziţia oricărui punct A se determină cu ajutorul a 
trei numere în fiecare dintre aceste trei sisteme de coordo- 
nate, (ZA, YA, ZA} sau (24, Y4, Z4}, numere ce vor varia 
în timp. 


mișcarea corpurilor în timp. La prima vedere nu sunt pro- 
bleme, căci putem alege un sistem de referință pe care 
să-l păstrăm mereu același. Dacă eu aleg originea chiar 
în colţul de sus al unei camere, iar cele trei axe date de 
cele trei muchii ce formează colțul, atunci pot determina 
poziţia unui punct, în orice moment, prin trei numere ce 
se schimbă în timp z(t), y(t), z(t). Ele vor reprezenta 
traiectoria corpului. 

În principiu, abordarea de mai sus este nu numai co- 
rectă, dar chiar și practică. Trebuie doar să înţelegem ceea 
ce se întâmplă cu sistemul de referinţă însuși. De multe 
ori avem senzaţia unui sistem de referinţă absolut, care stă 
fix, fără să se miște sau să se rotească, în aceeași poziţie 
din spaţiu. Acest lucru însă nu este adevărat, căci nimeni 
nu a putut găsi un astfel de sistem de referință absolut 
până acum. 

De exemplu, în cazul colţului de cameră, este clar că 
sistemul de referinţă nu este un sistem de referinţă absolut, 
căci acest colţ de cameră se mișcă odată cu Pământul în 

jurul Soarelui! Un sistem de referință fixat rigid pe Soare 
ar fi probabil mai aproape de cel absolut, dacă n-am realiza 
că și Soarele se mișcă faţă de stelele fixe. 

Într-o primă instanţă, situaţia aceasta complexă poate 
fi ignorată. Putem alege, de exemplu, sistemul nostru de 
referinţă ortogonal dat de colţul camerei. Este adevărat că 
acesta, se mișcă, însă nu ne deranjează, în fiecare moment 
noi determinăm poziţia punctelor din univers raportate 
la acest colţ, oriunde s-ar afla în spaţiu, căci știm oricum 
unde se află colţul. Unui paianjen care iși ţese plasa in acel 
colț nu-i pasă de această mișcare, fiindcă el se deplasează 
prin univers odată cu colțul. 

Dar, pentru o înţelegere o multitudine de evenimente 
din univers, ar fi bine să știm cum se deplasează colţul ca- 
merei noastre (originea sistemului de referință) prin acest 
univers. Cu alte cuvinte, ar fi bine să fim conștienți de 
mișcarea sistemului de referință. Ajungem astfel la con- 
cluzia că, pentru a descrie evoluţia temporală a sistemelor 
fizice, avem nevoie să știm nu numai originea și orienta- 
rea sistemului de coordonate la un moment dat, dar și 
mișcarea, acestuia prin spațiu. Avem atunci o mulţime in- 
finită de sisteme de coordonate care se mișcă unele fată 
de altele pe traiectorii curbe, accelerează etc. (vezi figura 
5.1). Dintre acestea însă, cele mai importante vor fi pentru 
noi sistemele de referință inertiale. 

Teoretic, sistemul de referinţă inertial este acel sistem de 
referință în care mișcarea unui corp lăsat liber, asupra că- 
ruia nu acţionează nici o forţă, este rectilinie și uniformă. 
El este acel sistem în care e satisfăcută prima lege a lui 
Newton, cea care ne spune că un corp lăsat liber se mișcă 
rectiliniu și uniform. Căci, dacă aș avea în vidul cosmic un 
corp asupra căruia nu acţioneaza forţe, iar sistemul meu de 
referință se mișcă accelerat faţă de corp, atunci mișcarea, 
corpului în acel sistem de referinţă va părea accelerată! 
Un astfel de sistem nu satisface nici legile lui Newton, nici 
intuiţia noastră: de ce un corp s-ar mișca accelerat dacă 
nu acţionează o forţă asupra lui? 

Să mai observăm că orice sistem de referință care se 
mișcă rectiliniu și uniform faţă, de un obiect lăsat liber în 
infinitatea cosmică este de asemenea un sistem de referință 
inertial. În practică, sistemele de referinţă inerţiale sunt 
acelea care se deplasează cu viteză constantă în raport cu 
un sistem imaginar care este definit de stelele fire și nu 
se rotește față de acestea. Foarte important este însă să 
remarcăm că toate sistemele de referință inerţiale se mișcă 
unul faţă de altul cu viteză constantă. 

Este ușor să ne imaginăm aceste sisteme de referință 
inerţiale, căci ne întâlnim cu ele aproape zilnic. Un astfel 
de sistem este cel pe care îl definim atunci când stăm în 
repaus pe un peron. Axele acestuia, le fixăm rigide față 
de pereţii gării. O minge asupra căreia nu acţionează nici 
o forţă, lăsată pe podea, rămâne în repaus faţă de acest 
sistem. 

Un alt sistem inerţial este cel pe care îl definim atunci 
când suntem într-un tren ce circulă cu viteză constantă. 
Axele acestui sistem le fixăm rigid de pereţii trenului. 
Uitându-ne pe fereastră, vedem cum mingea aceea de pe 
peron (care stătea nemișcată acolo) se deplasează cu viteză 
constantă, în direcţia opusă trenului. 

Acest lucru satisface însă legea lui Newton, care ne 
spune că un corp liber asupra căruia nu acţionează forţe 


se deplasează cu viteză constantă. Or, tocmai asta se în- 
tâmplă cu mingea: ea pare că se deplasează în sens opus 
cu viteză constantă! 

Desigur, în cazul mingii ne dăm seama că noi suntem 
cei ce ne deplasăm față de peron, căci putem privi apoi 
copacii în mișcare sau gara. De câte ori nu ne înșelăm 
însă, atunci când un tren de lângă noi pornește încet, iar 
noi ne speriem pentru un scurt moment, având senzaţia 
că trenul nostru este cel care pleacă? Cu alte cuvinte, și 
sistemele de referinţă rigide în raport cu pereţii trenului 
au același drept de a fi considerate sisteme de referință 
inerțiale, atâta timp cât viteza trenului este constantă. 

Mai ciudat însă, atunci când ne aflăm în tren și dăm 
drumul la un obiect să cadă, el cade în mod natural pe 
podea, fără a rămâne în urma trenului. De fapt, dacă tra- 
gem perdelele, acoperim ferestrele și avem cel mai silențios 
tren, nici nu ne mai dam seama că ne aflăm într-un tren în 
mișcare! Am putea merge cu 100 de km/h și tot nu ne-am 
putea da seama că trenul merge, oricâte experimente me- 
canice am efectua în compartiment. 

Aspectele de mai sus au fost incluse de Galileo Galilei 
în principiul relativității care îi poartă numele și ne spune 
că toate sistemele de referință inerţiale sunt echivalente 
pentru legile lui Newton. În acest fel legile mecanicii sunt 
aceleași în fiecare din sistemele inerţiale. Aceasta explică 
de ce corpurile cad simplu pe podeaua trenului în mișcare, 
pentru că putem aplica pur și simplu legea căderii corpu- 
rilor libere în sistemul de referinţă al trenului, așa cum o 
știam din sistemul de referinţă al peronului. 

Desigur, comportarea căderii corpurilor în tren o putem 
explica și altfel, dacă vom considera că toate corpurile în 
cădere liberă din interiorul trenului în mișcare primesc un 
impuls în direcţia de mișcare a trenului. În acest fel, așa 
cum am discutat în secţiunea 4, ele vor circula paralel și 
sincron cu podeaua trenului, văzut de pe peronul trenului. 
De aceea, lucru foarte important, un observator din tren 
sau unul de pe peronul trenului va prezice aceeași mișcare 
a corpului în cădere, faţă de tren, fără să se contrazică 
unul pe altul. 


ui 


46. Legile electromagnetismului 
și sistemele inerțiale 


Să revenim acum la câmpul electromagnetic și să ne 
întrebăm în care sistem inerţial am elaborat noi teoria 
electromagnetismului. Desigur, ne-am fi dorit s-o fi ela- 
borat într-un fel de „sistem inerţial absolut” (dacă el o fi 
existând) și astfel să fi scăpat de toate grijile. Cu toate 
acestea, fară s-o spunem explicit, am efectuat toate expe- 
rimentele de electromagnetism pe suprafaţa Pământului. 

Partea proastă este că Pământul orbitează în jurul 
Soarelui, deci sistemul de referinţă al laboratorului în care 
am efectuat experimentele este altul la momente diferite 
de timp ale anului (vezi figura 5.2). Pentru momentele 
scurte de timp în care facem măsurătorile putem consi- 
dera că Pământul nu își schimbă direcţia și aceste sisteme 

Experimente 
pe Pământ 


v=30 km/s 
= ....-> 


Figura 5.2: În figură este reprezentat Pământul în patru 
momente ale anului, deplasându-se cu viteza aprozima- 
tivă de v = 30km/s. În acele momente colțul camerei la- 
boratorului definește un sistem inertial care se deplasează 
în direcția Pământului (viteza de rotație a Pământului în 
jurul azei proprii este mai mică și se neglijează). O ast- 
fel de configuraţie poate verifica legile lui Mazwell în toate 
cele patru cazuri. Vor rămâne legile lui Mazwell aceleași 
sau vor depinde de configuraţia aleasă, deci de sistemul 
de referință folosit? 


de referintă sunt inertiale. De observat că vitezele orbitale 
ale Pământului sunt destul de mari, fiind de aproximativ 
30 km/s. 

În acest fel am dovedit valabilitatea ecuaţiilor lui 
Maxwell (legile electromagnetismului) în mai multe sis- 
teme de referință pe care le-am considerat inerţiale, asoci- 
ate cu diverse orientări ale Pământului în momente diferite 
ale anului. În nici un caz nu am verificat legile electro- 
magnetismului într-un eventual sistem de referință abso- 
lut. Suntem astfel în situaţia unui zugrav care zugrăvește o 
casă foarte frumos și, la întoarcerea proprietarului, îi arată, 
acestuia munca minunată. Proprietarul este de acord, fă- 
când însă observaţia că acea casă este a vecinului, și nu a 
lui. 

Vedem deci că noi am verificat experimental legile 
lui Maxwell într-o multitudine de sisteme de referinţă 
inerţiale, fără ca să fim conștienți de acest lucru. Cum 
legile lui Maxwell nu conţin nici un termen referitor la vi- 
teza orbitală a Pământului, nu ne rămâne decât să tragem 
concluzia că ele sunt probabil valabile în orice sistem de 
referință inerţial. 

Mare scofală, veţi spune, înseamnă atunci că și legile 
lui Maxwell satisfac principiul relativităţii al lui Galiei, ca 
și legile lui Newton: ele sunt aceleași în orice sistem de 
referinţă inerţial. Care este problema? 

În secţiunile următoare vom vorbi despre diferenţa 
esenţială care apare în cazul legilor electromagnetismului. 
Așa cum vom vedea, cea mai mare problemă este viteza 


luminii (viteza undelor electromagnetice), care este o con- 
stantă universală în ecuaţiile lui Maxwell. Atunci lumina 
trebuie să se deplaseze cu aceeași viteză (egală cu valoarea 
constantei c) dacă este privită (măsurată) din orice sistem 
de referinţă inerţial. Or cum se poate așa ceva, din mo- 
ment ce sistemele de referinţă inerţiale se deplasează unele 
faţă de altele? 

De aceea, valabilitatea ecuaţiilor lui Maxwell în toate 
sistemele de referință inerţiale pune probleme serioase. 
De fapt, aici este punctul unde își încetează valabilita- 
tea mecanica clasică și de unde trebuie să elaborăm teoria 
relativităţii restrânse. De aceea poate că n-ar fi rău să 
recapitulăm ordinea acestor argumente importante: 


Argumente pentru teoria relațivităţii: 


. Ecuatiile lui Maxwell au fost obţinute într-un 
sistem inerţial fixat pe suprafața Pământului. 


. Ecuațiile lui Maxwell nu conţin nici un termen 
care să facă referire la viteza Pământului. 


. Pământul (acolo unde au fost efectuate ex- 
perimentele) are direcţii diferite de mișcare în 


diverse momente ale anului. Fără să realizăm, 
noi am verificat de fapt ecuaţiile lui Maxwell 
pentru diferite sisteme de referinţă, inerţiale. 


. Nu am observat vreo diferenţă între rezulta- 
tele obţinute în diversele sisteme inerțiale. 


. Atunci 
aceleași 
inerţiale. 


legile  electromagnetismului sunt 
în toate sistemele de referință 


Din observaţiile de mai sus nu se poate trage decât o sin- 
gură concluzie logică: ecuaţiile lui Mazuwell (legile electro- 
magnetismului ) sunt aceleași în orice sistem inerţial! 

La concluzia de mai sus putem aduce și verificări ex- 
perimentale indirecte. Astfel, să ne gândim la sateliții 
lansați pe orbite în jurul Pământului sau la rachetele și 
sondele trimise în departările sistemului Solar, care efec- 
tuează măsurători bazate pe câmpuri electromagnetice. În 
fond, ne-am fi așteptat chiar ca sateliții să nu functioneze 
corect și să se prăbușească dacă ecuaţiile lui Maxwell ar 
fi fost diferite în diversele sisteme de referință inerţiale, 
pentru că electronica de la bord nu ar mai fi funcţionat 
așa cum am construit-o noi pe Pământ. Acest lucru nu se 
întâmplă, deci și legile electromagnetismului sunt aceleași 
în toate sistemele de referinţă inerţiale, așa cum sunt și 
legile mecanicii newtoniene. 

47. Câmpurile electrice și magnetice 
în sisteme de referință inerțiale diferite 


În secţiunea precedentă am ajuns la concluzia că 
ecuaţiile lui Maxwell sunt aceleași în orice sistem inerţial. 
Să discutăm acum despre prima consecință majoră a 
acestei observaţii. Vom începe privind legile electro- 
magnetismului în două sisteme de referinţă inerţiale di- 
ferite. Să alegem două cazuri menţionate mai devreme, 
cel al trenului și cel al peronului. 

Pentru ușurința expunerii, atunci când vom spune de 
acum încolo că un observator din tren măsoară ceva, 
înțelegem că el face acele măsurători în sistemul de 
referință inerţial care este fixat de tren. Desigur, același 
lucru va fi subînţeles și pentru observatorul de pe peron: 
când acesta măsoară ceva, el măsoară în raport cu sistemul 
de referinţă care este fixat de peron. 

Să începem cu un caz simplu: vom presupune că în 
tren se află o sarcină electrică în repaus (vezi figura 5.3). 
Atunci, un observator din tren ar raporta numai un câmp 
electric, sau mai bine spus un câmp electrostatic, pentru 
că sarcina electrică nu este în mișcare față de tren. Pe 
de altă parte, observatorul de pe peron va vedea o sar- 
cină electrică în mișcare, care generează astfel atât câmp 
electric, cât și câmp magnetic! Ce se întâmplă atunci cu 
câmpul magnetic, există el sau nu este în realitate? 

Chiar dacă întrebarea pare încuietoare, soluția nu este. 
Vă mai aduceţi aminte când am spus că trebuie să luăm 
legile fizicii ca pe niște ecuaţii matematice care descriu 
lumea, și nimic mai mult? Câmpul electric, care este un 
câmp vectorial, nu este o colecţie de „săgeți fizice” de care 
ne înțepăm, ci un sistem matematic care descrie cum se 
comportă sarcinile electrice. 

Ei bine, ne aflăm acum exact în acea situaţie. Fiecare 
din cei doi observatori are sistemul său matematic cu care 
descrie lumea, în cazul nostru anumite valori pentru câm- 
pul electromagnetic. Câmpurile electrice și magnetice vor 
fi însă diferite în cele două sisteme de referință, pentru că 
sistemele cu care descriu ei lumea sunt diferite! Ciudat 
nu-i așa? 

Ceea ce este mai important e ca ambii observatori să pre- 
zică aceeași mișcare a sarcinilor electrice, folosind aceleași 
legi ale lui Maxwell, altfel s-ar contrazice unul cu celălalt. 
Această mișcare a sarcinilor electrice trebuie să fie invari- 
antă la schimbarea sistemului de referință inerţial. Cu alte 
cuvinte, chiar dacă pentru descrierile lor cei doi observa- 
tori folosesc alte câmpuri electrice și magnetice, ei trebuie 
să ajungă la aceleași rezultate când e vorba de compor- 
tamentele care pot fi comparate de amândoi, de exemplu 
poziția sarcinilor electrice sau mișcarea acestora. 

Faptul că doi observatori, din două sisteme inerţiale, 
prezic aceleași rezultate pentru mișcarea sarcinilor elec- 
trice nu este deloc evident. La urma urmei, ei sunt 
constrânși să folosească aceleași legi ale lui Maxwell, nu 
este spaţiu de manevră, pentru că legile sunt valabile din 
orice sistem de referintă inerţial ar fi folosite ele. De ce 
s-ar potrivi atunci automat rezultatele? 


Figura 5.3: Avem o sarcină electrică în tren, reprezen- 
tată printr-o bilă. Pentru observatorul din tren (stânga), 
sarcina este în repaus, deci aceasta produce numai câmp 
electric E. Pentru observatorul de pe peron (dreapta), 
sarcina electrică este în miscare, deci ea produce supli- 
mentar și un câmp magnetic B, care este desenat într-un 
plan perpendicular pe direcția de mișcare a trenului. Ce 
se întâmplă? Produce sarcina electrică un câmp magne- 
tic sau nu? Cum poate un observator (cel de pe peron) să 
vadă un câmp magnetic, iar altul (cel din tren), să nu-l 
vadă? 


În exemplul nostru, să ne imaginăm că vrem să calculăm 
care este forţa cu care acţionează sarcina din tren asupra 
unei a doua sarcini electrice de probă, aflată tot în tren, 
și care este mișcarea celor două sarcini electrice una faţă 
de alta (vezi figura 5.4). Vor prezice atât observatorul din 
tren, cât şi cel de pe peron aceeași influenţă? Va rezulta, 
pentru sarcina de probă aceeași mișcare în ambele cazuri? 
Nu este evident că așa se va întâmpla. 

Partea cea mai interesantă este că, pentru viteze mici 
ale sarcinii, folosind ecuaţiile lui Maxwell (fiecare în siste- 
mul lui de referință), cei doi observatori vor obţine aceeași 
valoare a forţei de interacţiune dintre sarcinile electrice 
(vezi figura 5.4). Cum se poate? Dacă am studia calcu- 
lele, ecuaţie cu ecuaţie, am observa că cheia întregii potri- 
viri se află în forța magnetică. Astfel, aceasta este luată 
în considerare doar de observatorul de pe peron (pentru 
cel din tren sarcinile sunt statice și nu există câmp mag- 
netic). Această forță magnetică are eract valoarea care 
compensează diferenţa de forţă, electrică raportată de cei 
doi observatori. 

Un alt exemplu de corelaţie strânsă dintre câmpul elec- 
tric și cel magnetic este legea inducției magnetice. Să ne 
imaginăm această lege într-o configuraţie particulară, cea 
în care mișcăm un magnet în apropierea unei sarcini elec- 
trice (vezi stânga figurii 5.5). Deoarece magnetul se mișcă, 
câmpul magnetic este local variabil, iar el va genera câmp 
electric care va pune sarcina electrică în mișcare. 

Pentru cineva de pe magnet însă, situaţia, este diferită, 
fiindcă el nu percepe câmp electric (câmpul magnetic este 
static faţă de el, nu este variabil), ci doar câmp magne- 
tic. El vede însă o sarcină electrică în mișcare, care se 
deplasează faţă de el și presupune corect că asupra sarci- 
nilor electrice în mișcare acţionează o forță magnetică. Ce 
pune în mișcare sarcina electrică, forţa electrică sau forța 
magnetică? 

Observatorul de pe sarcină spune că forţa electrică, iar 
cel de pe magnet spune că forţa magnetică. În acest fel, 
fiecare observator are răspunsul lui, însă cel mai important 

Figura 5.4: Stânga: Două sarcini electrice pozitive 
se resping într-un compartiment de tren (în căsuţă este 
schițată forța electrică ce acționează asupra sarcinii de 
sus). Dreapta: Faţă de un observator de pe peron, am- 
bele sarcini sunt în mișcare. În acest caz prima sarcină 
(cea de jos) generează un câmp electric modificat E', dar 
și un câmp magnetic suplimentar B'. Cea de-a doua sar- 
cină (cea de sus) este acum în mișcare în acest câmp mag- 
netic și ea va simţi o forță magnetică suplimentară (vezi 
căsuţa din dreapta). În principiu, suma forțelor magne- 
tice și electrice în cazul din dreapta figurii ar putea fi dife- 
rită de forța electrică din stânga figurii, ceea ce înseamnă 
că cei doi observatori ar putea prezice mișcări diferite ale 
celor două sarcini. Cu toate acestea, și aici este mira- 
colul ecuaţiilor lui Mazrwell, forța magnetică din dreapta 
figurii compensează ezact creșterea forței electrice, în așa 
fel încât suma celor două forte din dreapta este egală cu 
forta din stânga: Fe = F! + F}. 


este că ambii prezic forța asupra sarcinii electice și că ajung 
la aceeași valoare a ei. Or acest lucru este posibil tocmai 
pentru că forța magnetică are o valoare ce face posibilă 
această „potrivire”. 

„Potrivirea” forţei magnetice se înţelege și cantitativ, 
dacă vizualizam câmpul magnetic neuniform al magnetu- 
lui. Dacă ne-am afla pe sarcina electrică, am vedea că 
magnetul se mișcă față de noi, deci vom percepe acest 
câmp magnetic ca fiind variabil. Gradul de „variabilitate” 
depinde de viteza cu care magnetul se mișcă față de noi 
și valoarea câmpului magnetic. Crește viteza, crește și 
variaţia câmpului. Conform legilor lui Maxwell, această 
variaţie este însă proporțională cu câmpul electric gene- 
rat. Estimativ atunci, câmpul electric pe care îl simte sar- 
cina crește cu viteza magnetului v și mărimea câmpului 
magnetic B. Forţa electrică F pe care o „simte” sarcina 
electrică este proporţională și cu sarcina sa q, fiind în final 
propoţională cu trei termeni: viteza magnetului, mărimea 
câmpului magnetic și mărimea sarcinii electrice: F = quB 


Pe de altă parte, un observator aflat pe magnetul în 
mișcare vede doar cum sarcina electrică se mişcă în ra- 
port cu el. El nu observă un câmp electric, ci doar un 
câmp magnetic. Cu toate acestea, el știe de la primul ob- 
servator că asupra sarcinii s-a acţionat cu o forţă. Cum 

F=? 
Figura 5.5: În figură apar un magnet și o sarcină elec- 
trică negativă în miscare relativă unul fată de cealaltă. 
Stânga: în sistemul de referintă al sarcinii electrice, mag- 
netul în miscare spre dreapta creează un câmp magne- 
tic variabil B(t), care la rândul lui (conform legilor lui 
Mazwell) creează un câmp electric E ce acționează asu- 
pra electronului cu forta F. Dreapta: în sistemul de 
referință al magnetului, sarcina electrică este în mișcare 
spre stânga. Un observator de pe magnet vede doar câmp 
magnetic static si o sarcină electrică în mișcare. El de- 
duce corect că un câmp magnetic acţionează asupra unei 
sarcini electrice în miscare. Mai mult, acesta poate com- 
para valoarea forței cu cea obținută de colegul său și 
constata cu suprindere că este dată ezact de ce spun le- 
gile lui Mazuwell în sistemul său de referință: forța este 
proporțională cu viteza, câmpul magnetic și sarcina elec- 
trică. 


nu are un câmp electric, el nu poate da vina decât pe 
câmpul magnetic, care acționează asupra sarcinii. Mai 
mult, va trebui să tragă concluzia că această forţă crește 
cu sarcina electrică, cu câmpul magnetic și cu viteza sar- 
cinii F = qvB, așa cum a prezis primul observator, pentru 
a constata aceeași mișcare a sarcinii electrice. Aceasta 
este însă tocmai forma, forței magnetice din ecuaţiile lui 
Maxwell! Dacă forța magnetică ar fi avut o altă formă 
decât F = qvB, atunci „potriveala” nu ar mai fi avut loc, 
și cei doi observatori ar fi constatat mișcări diferite ale 
sarcinii și ar fi apărut contradicții. 

Vedem astfel că formula forței magnetice este specială, 
pentru ca doi observatori din sisteme inerțiale diferite să 
prezică aceleași rezultate, folosind fiecare în parte legile lui 
Maxwell. Este remarcabil că, la viteze mici, forța magne- 
tică potrivește așa de bine lucrurile, căci, deși câmpurile 
electrice şi magnetice sunt diferite, mișcarea modelată cu 
legile lui Maxwell va fi aceeași. 

Desigur, dacă noi am fi construit universul, am fi pu- 
tut alege o formă diferită a forței magnetice (de exem- 
plu propoţională cu pătratul vitezei), care ar fi condus la 
contradicții. În acest fel legile lui Maxwell n-ar mai fi putut 
rămâne neschimbate la schimbarea sistemului de referință 
inerţial. Se pare însă că Creatorul impune restricţii legi- 
lor fizice pe care le construiește: le alege în așa fel încât 
să fie valabile în orice sistem de referinţă inerţial și să nu 
conducă la contradicții. Şi aceasta pentru orice teorie, fie 
ea electromagnetică sau nucleară. 

Să observăm că, datorită acestor treceri de la un sis- 
tem de referinţă inerţial la altul, putem spune că un câmp 
magnetic este o manifestare a câmpului electric într-un 
alt sistem de referință. De fapt, dacă am rescrie le- 
gile lui Maxwell, am descoperi că un câmp magnetic este 
proporţional cu constanta de permeabilitate magnetică pro. 
Am putea avea curiozitatea să exprimăm această con- 
stantă în funcţie de viteza luminii c și permitivitatea elec- 
trică €o ca fiind uo = 1/(eoc2). Dacă acum ne imaginăm că 
viteza luminii c se apropie de infinit, atunci permeabilita- 
tea magnetică u se anulează, iar câmpul magnetic generat 
de un conductor devine și el nul (vezi ultima ecuaţie a lui 
Maxwell din secţiunea 35). 

Prin urmare, câmpul magnetic există doar pentru că vi- 
teza ca luminii este finită, şi el poate fi privit ca manifesta- 
rea câmpului electric într-un alt sistem de referință. Știind 
însă că viteza luminii este foarte mare, ne putem întreba 
cum de este câmpul magnetic observabil, nu ar fi trebuit el 
să fie mult mai mic? Răspunsul este că într-adevăr, câm- 
pul magnetic este deja foarte mic faţă de câmpul electric, 
dacă cele două mărimi sunt comparate într-un sistem de 
unități normat. 

Astfel, să ne aducem aminte că forţa, electrică de respin- 
gere dintre doi oameni, care ar fi făcuţi numai din sarcini 
electrice de același semn, ar fi fost de miliarde de mili- 
arde de miliarde de tone. Cu alte cuvinte, câmpul electric 
este foarte mare, atâta doar că el este minimizat în lumea 
noastră, pentru că materia electrică este aproape neutră. 

Un conductor electric, de exemplu, are un număr apro- 
ximativ egal de electroni (sarcină electrică negativă) și 
protoni (sarcină electrică pozitivă) în așa fel încât câm- 
pul electric total este foarte mic, aproape nul. Noi aceste 
câmpuri electrice mici le măsurăm, cu ele trăim, câţiva 
electroni diferenţă, pe ici, pe colo. Cu alte cuvinte, trăim 
în lumea câmpurilor electrice foarte mici, pentru că mate- 
ria este în cea mai mare parte neutră. 

Acest lucru face posibilă vizualizarea câmpurilor mag- 
netice, căci ele sunt date de totalitatea sarcinilor electrice 
aflate în mișcare într-un conductor. Practic, noi vedem 
câmpul electric al câtorva sarcini electrice care sunt în 
surplus (restul sunt neutre) și câmpul magnetic al tutu- 
ror sarcinilor electrice negative în mișcare din conductor. 
Datorită acestui lucru percepem câmpul magnetic, care 
este o manifestare relativistă și e mult mai mic în esenţă 
decât câmpul electric (vezi de exemplu figura 21.1). 

De aceea, de fiecare dată când folosim un electromagnet 
pentru a genera câmp magnetic, să ne aducem aminte că 
el este reprezentarea vie a principiilor relativiste. În mod 
normal, așa cum vom vedea în secțiunile următoare, efec- 
tele teoriei relativităţii sunt mici, însă noi deja trăim în 
lumea câmpurilor electrice mici, așa încât vedem aceste 
efecte relativiste în câmpul magnetic obișnuit. 

În finalul acestei secţiuni, să menţionăm că discuţia pre- 
cedentă este valabilă la viteze ale sarcinilor electrice mult 
mai mici decât viteza luminii. Adevărul este că la viteze 
ale sarcinilor apropiate de viteza luminii problema se com- 
plică. Aici, pentru a prezice rezultate identice, cei doi ob- 
servatori trebuie să folosească un element suplimentar, ce 
ține de percepţia spaţiului și timpului și care este speci- 
fic teoriei relativităţii. Folosind și aceste elemente supli- 
mentare, se poate afirma cu toată certitudinea că cei doi 


observatori vor observa exact aceeași mișcare a sarcinilor 
electrice, pentru orice viteze ale lor. 

Să recapitulăm acum concluzia acestei secţiuni: legile 
lui Maxwell sunt aceleași în toate sistemele inerţiale, însă 
câmpul electromagnetic este diferit în ele. Cu alte cuvinte, 
câmpurile se schimbă, dar ecuaţiile rămân. Observatorii 
din diferite sisteme inerțiale vor prezice însă aceleași 
mișcări ale sarcinilor electrice, pentru că legile lui Maxwell 
(în particular forța magnetică) sunt „potrivite” în așa fel 
încât să nu conducă la contradicții atunci când sunt folo- 
site din sisteme de referinţă, inerţiale diferite. 


48. Invarianţa vitezei unei raze de lumină 


Așa cum am văzut în secţiunile precedente, legile câm- 
pului electromagnetic sunt aceleași în orice sistem de 
referinţă, ca și legile lui Newton. Desigur, la prima ve- 
dere ar părea că nimic nu este special. Vom vedea însă că 
observaţia precedentă conduce la consecințe radicale pen- 
tru teoria electromagnetică. În secţiunea precedentă am 
vorbit despre o astfel de consecinţă: câmpurile electrice și 
magnetice au valori diferite în sisteme de referinţă inerţiale 
diferite. Acum o sa discutăm despre o a doua consecință 
crucială: constanța vitezei luminii în vid. 

Căci, deși valorile câmpului electromagnetic diferă de 
la un sistem de referinţă inerţial la altul, este o mă- 
rime care rămâne neschimbată: viteza undelor electro- 
magnetice, adică viteza luminii! Acest lucru se înțelege 
dacă ne amintim că viteza luminii este o mărime ce se 
deduce din ecuaţiile electromagnetismului și că ea este o 
constantă universală c = 1/(couo), unde eo și po sunt per- 
mitivitatea electrică și respectiv permeabilitatea magne- 
tică a vidului. 

Indiferent ce valori ar lua câmpurile electromagnetice 
într-un sistem de referință inerţial sau altul, ecuaţiile lui 
Maxwell rămân aceleași, deci viteza unei raze de lumină în 
vid (viteza luminii) este aceeași indiferent din ce sistem de 
referinţă inerţial am măsura această viteză și oricum s-ar 
deplasa raza de lumină faţă de noi. Acesta este punctul de 
cotitură al electromagnetismului. Observaţi că subliniem 
nu atât faptul că viteza luminii este o constantă anume, 
ci faptul că viteza unei raze de lumină particulare, văzută 
din orice sistem inerţial (oricum ne-am deplasa noi față de 
ea) este mereu aceeași în valoare absolută. 

Observaţia, precedentă a fost speculată magistral de 
Albert Einstein (1879-1955). Povestea spune că acesta, 
la 18 ani, se bărbierea în oglindă, când s-a întrebat: „Ce 
se întâmplă dacă eu și oglinda ne mișcăm cu viteza lumi- 
nii, oare mă mai văd în oglindă?” Pe de o parte răspunsul 
este pozitiv, dacă privim din sistemul de referinţă al tâ- 
nărului Einstein. Pe de altă parte, răspunsul este negativ, 
dacă privim dintr-un sistem de referință inerţial în repaus. 
Acum lumina reflectată de faţa lui nu va mai ajunge nicio- 
dată la oglindă, deoarece oglinda se deplasează cu aceeași 
viteză și în aceeași direcţie cu lumina! 

Einstein s-a gândit puţin mai mult și a spus așa: dacă eu 
merg cu viteza luminii pe lângă o rază de lumină, atunci 

Figura 5.6: O prințesă din povești se deplasează într-o 
rachetă cu o viteză egală cu viteza luminii. Pentru că 
lumina reflectată de fata ei (cea care îi poartă imaginea) 
merge cu aceeași viteză și în aceeași direcție ca și racheta, 
aceasta nu mai poate ajunge la oglindă. Atunci prințesa 
nu s-ar mai vedea în oglindă. Și totusi, din sistemul de 
referință al prințesei ne-am aștepta ca nimic să nu se 
întâmple, și ea să se vadă în oglindă. Se vede sau nu se 
vede prinţesa în oglindă? 


unda electromagnetică ce formează lumina îmi va părea 
staționară (pentru că și ea se deplasează cu aceeași viteză 
a luminii), ori acest lucru nu este permis de legile electro- 
magnetice, deoarece undele electromagnetice se deplasează 
mereu cu viteza luminii. Ca atare, a tras el concluzia, 
nu putem atinge viteza luminii, „rezolvând” astfel numai 
parţial paradoxul oglinzii (vezi figura 5.6). 

Căci, dacă avem o rază de lumină care se deplasează cu 
aceeași viteză în toate sistemele de referință inerţiale, acest 
lucru conduce mereu la contradicții. Astfel, ne așteptăm 
ca observatori diferiţi să perceapă valori diferite ale vitezei, 
depinzând de cum se deplasează acea rază de lumină faţă 
de ei iar teoria ne spune acum că ei vor percepe aceeași 
viteză, indiferent cum se deplasează raza de lumină sau 
cum se deplasează ei față de raza lumină (vezi figura 5.7). 
Să detaliem situaţiile în care lumina este o bilă sau o undă 
mecanică într-un mediu. 

Dacă lumina este o „bilă”, pot considera situaţia în care 
eu arunc cu bile dintr-o mașină în mișcare, în direcţia în 
care acea mașină se deplasează: viteza bilei va fi mereu mai 
mare, pentru că la ea se adaugă viteza mașinii. Atunci și 
viteza luminii ar trebui să crească, adăugându-se la cea a 
sursei care o emite, lucru ce nu este permis de ecuaţiile lui 
Maxwell. 

Pot considera că lumina este o undă într-un mediu, pre- 
cum sunetul. Aici, este adevărat, dacă cineva, fluieră din 
mașină, viteza sunetului în afara mașinii nu se adună la 
viteza mașinii, ci rămâne aceeași. Eu pot însă să mă sui 
într-o altă mașină, care merge în direcţia sunetului și apoi 
mi se va părea că și sunetul se apropie mai repede către 
mine. 

În ambele cazuri se pot imagina situaţii care conduc la 
o viteză mai mare sau mai mică a unei raze de lumină, 
vazută din alt sistem de referință. De exemplu, dacă mă 
îndepărtez sau mă apropii de raza de lumină, mă aştept 
ca viteza, ei să-mi apară mai mică sau mai mare, în funcţie 
de această mișcare relativă. Or, acest lucru nu mai este 


Figura 5.7: Doi observatori în miscare cu viteze dife- 
rite privesc o undă electromagnetică în vid (exemplificată 
printr-o rază de lumină). Pentru fiecare din ei legile lui 
Mazuwell sunt valabile, asa că fiecare observator ajunge la 
concluzia că viteza undei față de el este c = 1/./eono, așa 
cum iese din legile lui Mazwell. Acum însă, constantele 
co și Ho sunt aceleași pentru ambii observatori. Unda se 
deplasează atunci cu aceeași viteză c fată de fiecare ob- 
servator, indiferent cum se mișcă aceștia fată de lumină 
(chiar și pentru cel ce se îndreaptă spre lumină). Cum se 
poate așa ceva? 


permis de legile electromagnetismului, care spun că viteza 
razei de lumină trebuie să fie aceeași, văzută din orice 
sistem de referință inerţial, fie că mă îndrept către raza de 
lumină, fie că mă îndepărtez de ea. 

Să remarcăm încă o dată că invarianţa vitezei unei 
raze de lumină rezultă din principiul relativității, apli- 
cat electromagnetismului. Nu este vorba de un postulat, 
cum că viteza luminii ar fi aceeași în toate sistemele de 
referinţă, ci este vorba de o concluzie logică. Dacă admi- 
tem că legile lui Maxwell sunt aceleași în orice sistem de 
referinţă inerţial, atunci și viteza unei raze de lumină par- 
ticulare va fi aceeași, măsurată din orice sistem de referinţă 
inerţial. 

Subliniem din nou că nu este vorba despre faptul că 
viteza luminii este o constantă universală, ci despre faptul 
că viteza unei raze de lumina este aceeași, din orice sistem 
de referinţă inerţial am privi-o: 


Invarianţa vitezei unei raze de lumină: 


Viteza unei raze de lumină particulare este 
aceeași constantă universală c = 300000 km/s, din 
orice sistem de referinţă ar fi măsurată, chiar și 
atunci când observatorul se îndreaptă spre ea sau 
se îndepărtează de ea. 


În lucrările sale, Einstein a reformulat problema și a in- 
trodus voit constanța vitezei luminii ca un postulat, deși 
nu este nevoie, așa cum am văzut. Sub forma aceasta 
însă, implicaţiile se extind dincolo de teoria electro- 
magnetismului.  Introducând acest postulat, Einstein a 
fost conștient de problemele pe care el le va crea. Căci 
atunci trebuie neapărat să aducem schimbări fundamentale 
în modul în care percepem natura înconjurătoare, dacă 
vrem să eliminăm contradicţiile de genul celor prezentate 
în această secţiune. 

Înainte de a discuta implicaţiile, să ne întoarcem la erpe- 
rimente şi să vedem dacă observaţia noastră este corectă. 
Chiar este viteza unei raze de lumină aceeași, văzută din 
orice sistem de referinţă inerţial? Poate că totuși am greșit 
niște termeni la ecuaţiile lui Maxwell, sau poate că am 
greșit la măsurători. 


49. Independenţa vitezei luminii 
de viteza sursei care o emite 


Vom discuta în următoarele secțiuni câteva, dintre încer- 
cările clasice de modificare ale ecuaţiilor lui Maxwell, care 
ar elimina invarianţa vitezei unei raze de lumină în vid, 
iar astfel și dificultăţile generate de această presupunere. 

O primă abordare diferită a fost susţinută de Walther 
Ritz (1878-1909), care a dezbătut aprig problema 
invarianţei vitezei luminii în vid. Astfel, Ritz a presupus 
că viteza luminii este dată și de viteza sursei care o emite. 
Atunci, viteza luminii ar fi dată de o constantă universală, 
(notată cu c = 300000km/s până acum) la care se adaugă 
viteza sursei care emite această lumină. 

Simplist vorbind, electromagnetismul ar fi asemănător 
unei teorii pur mecanice de aruncare a bilelor: la viteza 
luminii ar trebui adăugată viteza sursei care o emite, tot 
așa cum viteza unei bile aruncată din mașină este dată de 
suma dintre viteza mașinii și viteza cu care aruncăm noi 
bila, din mașină. În acest fel, lumina se deplasează când 
mai repede, când mai încet, în funcţie de viteza sursei care 
o „aruncă” în spaţiu. 

Soluţia de mai sus elimină contradicţiile atunci când 
observaţiile se fac din două sisteme de referinţă, diferite, 
pentru că acum lumina nu mai are aceeași viteză în ambele 
sisteme. Aceasta pentru că mișcarea, sursei va fi diferită în 
cele două sisteme de referinţă, iar această contribuţie va fi 
luată în calcul la estimarea vitezei luminii. Practic, avem 
o situație asemănătoare mecanicii clasice. 

Desigur, această propunere ar schimba şi legile electro- 
magnetismului, pentru a le adapta la noua situaţie. Ritz 
însuși a putut scrie o nouă formă a ecuaţiilor electro- 
magnetismului în acest caz. Iar aceste ecuaţii noi ar descrie 
cum depinde viteza luminii de viteza sursei care o emite. 
Dar erperimental aşa stau lucrurile? Depinde viteza lumi- 
nii de viteza sursei care o emite? 

Pentru a observa efectul, avem nevoie de surse de lu- 
mină care să se deplaseze rapid, cum ar fi stelele, și de 
distanțe mari pe care lumina să le parcurgă, pentru ca 
diferenţele acumulate în timp să fie mari. Astronomul 
Willem de Sitter (1872-1934) a identificat niște candidaţi 
perfecţi, așa-numitele grupuri binare de stele, un grup de 
două stele ce se învârt una în jurul alteia, cu viteze ce 
pot fi de ordinul a 10km/s. Masele acestor două stele, ca 
și vizibilităţile lor, pot fi diferite. Pentru simplitatea ar- 
gumentului, vom presupune aici că una din stele nu este 
vizibilă, astfel încât observăm numai mișcarea celei de-a 
doua stele. 

Pe parcursul mișcării, steaua vizibilă a sistemului binar 
se îndepărtează de noi sau se apropie de noi, în funcţie 

Figura 5.8: În figură este eremplificată una dintre 


consecintele presupunerii că viteza luminii depinde de vi- 
teza sursei care o emite. Aici considerăm o stea într-un 
sistem binar (stânga imaginii). Steaua se roteşte rapid 
în jurul unui companion (nedesenat în figură) si emite 
lumină din două pozitii ale orbitei, A si B. Prima oară 
emite din A (sus). Atunci viteza luminii ce vine înspre 
observator (aflat în dreapta) ar fi mai mică, pentru că 
steaua se îndepărtează de observator. Apoi steaua ar 
emite din B, iar acum viteza luminii ar fi mai mare, 
pentru că steaua se apropie de observator. În final, raza 
emisă mai târziu din B ar prinde-o din urmă pe cea emisă 
din A, iar noi (observatorul) am fotografia un efect de 
„fantomă”: două imagini ale stelei în aceeasi fotografie! 


de poziția sa pe orbită. Dacă viteza luminii ar depinde 
de sursă, lumina ar veni înspre noi mai repede atunci când 
steaua s-ar apropia de noi și mai încet când s-ar îndepărta. 
Cum distanțele până la stea sunt astronomice, este posi- 
bil astfel să primim într-un singur moment de timp două 
„flash-uri” de lumină de la stea: unul care a plecat mai 
devreme, dar a circulat mai încet, și altul ce a plecat mai 
târziu, dar a circulat mai repede (vezi figura 5.8). 

De exemplu, ne putem imagina că steaua emite prima 
oară lumină într-o poziţie pe orbită în care se îndepărtează 
de noi, și deci viteza luminii ar fi mai mică. După ce 
steaua parcurge o jumătate de orbită, ea se va afla într-o 
poziţie în care se îndreaptă spre noi, deci va emite lumină 
cu viteză mai mare. Această rază de lumină, deși pleacă 
mai târziu de la stea, va ajunge din urmă prima rază, 
pentru că circulă mai repede. În acest caz, dacă am face 
o fotografie a stelei, am vedea de fapt două imagini ale 
aceleiași stele, în cele două poziţii ale sale pe orbită! 

Deoarece sistemele binare sunt des întâlnite în univers, 
ne-am aștepta ca efectul de „fantomă” descris mai sus să 
poată fi detectat atunci când sistemul binar este aproape 
de noi (pentru ca să putem separa vizual cele două poziţii 
ale stelei). Cu toate acestea, el nu a fost niciodată ob- 
servat, deși a fost căutat special de astronomi. Cu alte 
cuvinte, presupunerea lui Ritz nu este confirmată experi- 
mental. 

O altă observaţie astronomică vine să infirme supoziţia 
dependenţei vitezei luminii de viteza sursei: explozia su- 
pernovelor. Acestea sunt stele care explodează violent, eli- 
minând jeturi rapide de materie în univers, așa cum este 
exemplifcat în figura 5.9. Luminozitatea supernovelor este 
atât de mare, încât o poate depăși pe cea a unei galaxii 
întregi, deși aceste supernove nu strălucesc pe cerul nopţii 
decât pentru un timp scurt, ce poate fi de câteva zile. 


Sectiunea 50. Experimentul lui Michelson si Morley 


101 


Figura 5.9: Nebuloasa Crabului este ce a mai rămas din 
explozia unei supernove observate de pe Pământ acum o 
mie de ani. În centrul acesteia se găsește o stea neu- 
tronică (rămăsița supernovei) ce se roteşte incredibil de 
repede, de 30 de ori pe secundă! Imagine obținută de 


telescopul spațial Hubble. 
Science Institute. 


(ONASA si Space Telescope 


În explozia supernovei Crab de exemplu, materia a 
fost împrăștiată în cosmos cu o distribuţie de viteze de 
până la 10 000 km/s (aproximativ 3% din viteza luminii). 
Supernova se află la o distanţă de aproximativ 6500 de 
ani-lumină de noi, iar explozia ei a fost observată în di- 
rect de astronomii chinezi şi arabi, în anul 1054 (acesta 
este desigur anul în care lumina exploziei a ajuns la noi). 
Rămășițele supernovei se observă azi sub forma frumoasei 
Nebuloase a Crabului (vezi figura 5.9). 

Explozia supernovei Crab ne oferă o altă şansă de a 
verifica supoziţia lui de Sitter. Aceasta deoarece aici există 
o distribuţie foarte mare de viteze ale jeturilor de materie 
împrăștiată. Conform presupunerii lui de Sitter, atunci și 
lumina care provine de la aceste jeturi ar avea o distribuţie 
foarte largă de viteze. Or, dacă este aşa, lumina ar sosi 
la Pământ pe un interval de timp mult mai mare decât 
dacă ea ar circula cu aceeasi viteză constantă, când ar 
veni sincron la noi. Să vedem însă dacă este asa. 

Astfel, în teoria lui Ritz, lumina ce vine de la super- 
nova din Nebuloasa Crabului are o „distribuţie” aproxi- 
mativă de 3% în jurul vitezei luminii, pentru că aceasta 
este distribuţia de viteze a materiei aruncate în spaţiu. În 
modelul lui Ritz, viteza luminii ce vine de la supernovă 
ar varia de la 97% din viteza luminii la 103% din aceasta. 
Cum supernova se află la 6000 de ani-lumină fată de noi, 
înseamnă că lumina exploziei nu ar fi ajuns precis după 
6000 de ani, ci atât mai devreme (după 0, 97 + 6000 = 5800 
de ani) cât şi mai târziu (după 1,03 + 6000 = 6200 de 
ani). Practic, lumina ar fi trebuit să ajungă la noi vreme 
de câteva sute de ani. Cu toate acestea, explozia a fost 


observată de vechii astronomi chinezi şi arabi numai pe 
durata a doi ani, nu pe durata a sute de ani. Cu alte 
cuvinte, teoria lui Ritz este din nou infirmată. 

Astăzi ştim că, chiar şi pentru supernove care explo- 
dează la miliarde de ani lumină de Pământ, lumina soseste 
la noi numai în intervale scurte, de durata chiar a câteva 
zile, infirmând din nou teoria lui Ritz. 


50. Experimentul lui Michelson si Morley 


O altă soluţie ce ar elimina problemele constantei vite- 
zei unei raze de lumină este să facem din lumină o sim- 
plă undă mecanică. Dar, veti spune, nu este lumina o 
undă? Desigur. ea este o undă, în mod special dacă pri- 
vim dintr-un singur sistem de referintă. Aici, lumina, este 
o undă ca şi sunetul: ea se deplasează din aproape în 
aproape, cu viteza ei caracteristică. Diferenta apare atunci 
când privim dintr-un alt sistem de referinţă, aşa cum am 
menţionat. 

Să spunem de exemplu că noi suflăm într-un fluier. Dacă 
cineva pleacă de lângă noi cu o viteză mai mare decât vi- 
teza sunetului, sunetul nu-l va ajunge niciodată. Dacă per- 
soana respectivă se îndreaptă către noi cu o viteză egală 
cu cea a sunetului, atunci îi va părea că sunetul se apropie 
de el cu viteză dublă. Aceasta pentru că viteza sunetu- 
lui creat de noi este constantă față de mediul în care el 
se deplasează: aerul. Dacă altcineva se deplasează față 
de acest mediu, atunci este normal să perceapă un sunet 
care se deplasează fată de el când mai încet, când mai re- 
pede, în funcţie de direcţia şi viteza cu care se deplasează 
observatorul. 

Pe de altă parte, noi nu am discutat serios despre un 
eventual mediu în care şi lumina să se deplaseze şi la care să 
raportăm viteza acesteia. Am menţionat însă constatarea 
contradictorie: pentru un alt observator, o rază de lumină 
se propagă mereu cu aceeasi viteză universală, nici mai 
repede, nici mai încet, oricum ar încerca observatorul să se 
deplaseze fată de ea (să se apropie sau să se îndepărteze). 
Aici este deosebirea crucială faţă de undele sonore. 

Am putea introduce și noi un mediu în care lumina, se 
propagă. Fizicienii au numit acest mediu eter. Atunci 
lumina ar fi o simplă undă mecanică (ca și unda sonoră) 
ce se propagă prin acest eter. Oscilaţia câmpului electric 
ce formează unda luminosă ar fi de fapt oscilaţia eterului, 
după cum sunetul este dat de variațiile presiunii mediului 
în care se propagă. 

Desigur însă, presupunerea eterului vine cu un șir de 
consecinţe noi. Atunci, dacă ne-am deplasa față de eter, 
ar trebui să vedem că lumina își încetinește mișcarea, sau 
că și-o accelerează, precum se întâmplă cu sunetul. În 
acest fel, ne-am astepta ca lumina să nu mai aibă aceeași 
viteză faţă de noi în orice sistem de referinţă inerţial. Tot 
atunci, ar trebui să considerăm ecuaţiile lui Maxwell valide 
doar într-un sistem de referinţă static faţă de eter, şi nu 
în restul. Căci desigur, putem spune, poate n-am testat 
noi bine ecuaţiile lui Maxwell în alte sisteme de referinţă şi 
poate că totuși lumina are o viteză diferită atunci când se 

Figura 5.10: După cum sunetul este o vibrație a aerului, 
tot așa s-a crezut și că lumina este o vibrație a unui ipote- 
tic eter. Așa cum este prezentat în imaginea de sus, ete- 
rul ar împânzi tot sistemul solar, chiar și vidul. Pământul 
s-ar mișca în acest eter, precum un pește fată de apa în 
care înoată. Și, precum viteza sunetului este constantă în 
apă, așa și viteza luminii fată de eter ar fi constantă. În 
figura de jos este prezentată o consecință a acestei ipo- 
teze. Aici avem un laser care emite spre dreapta o undă 
de lumină. Deoarece viteza luminii este c ~ 300000 km/s 
față de eter, iar Pământul și laserul se mișcă fată de eter 
cu viteza v % 30 km/s spre stânga, atunci lumina lase- 
rului ar trebui să se îndepărteze de laser cu o viteză mai 
mare v +c. Aceasta reprezintă o variaţie de 0.01%. 


îndepărtează sau se apropie de noi. Viteza luminii n-ar mai 
fi constantă în orice sistem de referință inerţial și am scăpa 
de probleme. Dar așa este? Putem verifica experimental 
existența acestui eter? 

Privind puţin în istoria electromagnetismului, observăm 
că, atunci când teoria a fost elaborată, undele mecanice 
erau destul de bine studiate. Atunci a fost ușor de accep- 
tat, chiar de Maxwell însuși, când el și-a construit teoria, 
că și câmpul electromagnetic se propagă printr-un mediu 
anume (denumit eter), precum undele sonore se propagă 
în aer sau apă. În plus, în acel timp se considera necesar 
ca undele să se propage într-un anume mediu. Pe atunci 
nu se pomenise de o undă care să se propage în vid, unda 
ar fi avut nevoie de un mediu de propagare, de aceea era 
undă și nu un corpuscul. 

Să observăm însă că spaţiul interstelar și intergalactic 
este vid şi că prin acesta lumina circulă nestingherită. 
Dacă lumina are nevoie de eter ca să poată circula, atunci 
vidul nu ar fi vid, ci umplut de eter. Eterul ar împânzi 
tot universul, Pământul, spaţiul dintre atomi și chiar și 
spaţiul din interiorul atomilor. Lumina ar fi o vibraţie a 
acestui eter, după cum și sunetul este o vibraţie a aerului. 
Şi, după cum sunetul nu pătrunde acolo unde nu există 
mediu (în vid), nici lumina nu ar pătrunde pe unde nu 

este eter. Cum însă lumina se propagă peste tot, eterul ar 
trebui să fie și el prezent peste tot. 

Viteza luminii este atunci de c = 300000 km/s față de 
acest eter. Ea ar fi însă diferită pentru un alt observator 
care se mișcă faţă de eter, după cum și viteza sunetului 
este diferită pentru un observator care se deplasează faţă 
de aer. Această, observaţie i-a condus pe Albert Michelson 
(1852-1931) și Edward Morley (1838-1923) la conceperea 
unui experiment care a putut testa ipoteza eterului. 

Astfel, și-au spus cei doi fizicieni, să ne imaginăm că ete- 
rul este static în întreg sistemul solar. Datorită mișcării 
orbitale, Pământul se deplasează față de acest eter, deci și 
viteza luminii pe care o percepem pe Pământ va fi diferită, 
în funcţie de mișcarea Pământului faţă de eter (vezi figura 
5.10). Viteza Pământului în sistemul solar este de apro- 
ximativ v = 30 km/s, adică aproximativ 0,01% din viteza 
luminii. Aceasta va reprezenta atunci variaţia pe care ne 
așteptăm s-o măsurăm în viteza luminii de pe Pământ. 

Pentru a efectua măsurători cu lumina, Michelson și 
Morley au construit în 1881 un interferometru care as- 
tăzi le poartă numele. În interferometru, lumina venită de 
la o sursă este împărţită de o oglindă semitransparentă în 
două unde luminoase (vezi figura 5.11). Cele două unde 
sunt orientate la aproape 90 de grade una de alta, apoi 
sunt reflectate de alte oglinzi, pentru ca în final să fie re- 
combinate pe un detector. O undă luminoasă merge în 
direcția de mișcare a Pământului iar alta perpendicular pe 
această direcție. 

Dacă viteza luminii ar fi aceeași pentru fiecare din cele 
două unde luminoase, ele ajung în același timp la detector, 
pentru că lungimile L ale celor două braţe ale interferome- 
trului pe care merg undele separate sunt construite să fie 
egale. 'Timpul dus-întors pe care fiecare dintre îl petrece 
în braţul său este atunci t = (2L/c), unde c este viteza 
luminii. 

Cu toate acestea, datorită mișcării Pământului în eter, 
vitezele undelor luminoase măsurate de pe Pământ nu ar 
trebui să fie identice. Viteza Pământului în sistemul solar 
(deci faţă de eter) este de aproximativ v = 30km/s, dată de 
mișcarea sa orbitală. Așa cum este exemplificat în figura 
5.10, o undă luminoasă care se deplasează în sens opus 
direcţiei de mișcare a Pământului va fi lăsată mai repede 
în urmă. Faţă de noi (care ne aflăm pe Pământ) viteza ei 
va fi c+ v. Pe de altă parte, viteza undei luminoase care 
se deplasează în aceeași direcţie cu Pământul va fi pentru 
noi c — v, pentru că noi o „urmărim” parţial în deplasarea 
ei. 

Urmărind figura 5.11, unde am notat cu L lungimea 
braţului, putem estima timpul dus-întors al luminii în 
braţul orizontal ca fiind 


L L 
+ 


Pe de altă parte, și unda ce se deplasează perpendicular 
pe direcţia de mișcare a Pământului (brațul vertical din 
figura 5.11) va avea o altă viteză pe drumul său de sus și pe 
cel de întoarcere (datorită înclinării direcției de mișcare). 
Într-un calcul mai laborios, timpul dus-întors al undei se 
dovedește a fi t2 = y(2L)/c. 

Vedem că cei doi timpi tı și t> sunt diferiţi, şi deci cele 
două unde luminoase nu vor mai ajunge în același timp 


Secțiunea 50. Experimentul lui Michelson și Morley 

Figura 5.11: Schema interferometrului lui Michelson și 


Morley. Lumina unei surse (stânga) este împărțită în 
două unde luminoase de o oglindă semitransparentă pla- 
sată la mijloc. După ce se ciocnesc de alte două oglinzi 
diferite, cele două unde se recombină la loc pe placa foto- 
grafică. De remarcat că, pe porțiunea unde cele două unde 
sunt separate (sus și dreapta), acestea circulă pe direcții 
ortogonale și deci vor avea viteze diferite, în funcție de 
orientarea și viteza Pământului (care este orizontală în 
figură și a fost notată cu v). De exemplu, pentru braţul 
din dreapta, unda luminoasă circulă față de Pământ cu 
viteza c+v la dus șic-—v la întors (vezi figura 5.10). Cei 
doi timpi dus-întors tı și to sunt diferiţi și reprezentaţi 
în figură. Ei sunt detaliaţi în tert. Întârzierea ti — t2 
dintre cele două unde se poate măsura din franjele de 
interferență ce se formează pe placa fotografică de jos, 
acolo unde cele două unde coerente se vor recombina. 


la detector. Cu alte cuvinte, o undă va rămâne în urma 
celeilalte și va veni mai târziu la detector. Folosind lun- 
gimea braţelor L = 10m din echipamentul lui Michelson 
și Morley, precum și viteza Pământului v = 30km/s, se 
poate calcula întârzierea dintre cele două unde ca fiind 
AT=t-t: 73. 107 16s. 

Detectoare electronice în coincidență foarte bune, care 
ar putea măsura aceste diferențe de timp de ordinul a 
10-16 secunde, nu sunt nici azi de găsit. De aceea, cei 
doi fizicieni au folosit o tehnică optică pentru a măsura în- 
târzierea unei raze faţă de cealaltă, și anume interferența 
optică. În experiment, ei au combinat cele două unde de 
lumină pe același detector (o placă fotografică), pentru că 
undele erau coerente, provenind de la aceeași sursă. Apoi, 
ei au observat franjele de interferență pe care diferența 
de drum dintre cele două unde le scoate în evidență (vezi 
secţiunea 38 pentru mai multe detalii asupra interferenţei 
optice). 

Lumina vizibilă folosită de cei doi avea o perioadă a 
oscilaţiei de aproximativ 1,6 . 10-15s, care este de același 
ordin de mărime ca și întârzierea dintre cele două unde 
ale interferometrului. Este atunci de așteptat ca franjele 

Figura 5.12: O imagine a unor franje de interferență, 
obținută de Dayton Miller la începutul secolului tre- 
cut. Pe parcursul unui an, acestea trebuie să se depla- 
seze puțin la stânga sau la dreapta, dacă eterul există 
într-adevăr. În experimentele lor însă, Michelson și 
Morley nu au observat o astfel de deplasare. Peste de 
altă parte, Dayton Miler a susținut că el a observat o 
astfel de deplasare. La momentul actual, rezultatelele lui 
Miller nu sunt acceptate de comunitatea științifică largă. 
Reprodus cu permisiunea autorului din articolul „Dayton 
Miller's Ether-Drift Experiments: A Fresh Look”, de 
James DeMeo. 


de interferență să se deplaseze observabil căci, dacă întâr- 
zierea, ar fi fost egală cu perioada oscilaţiei, franjele ar fi 
trebuit să se deplaseze exact cu o perioadă (vezi figura 
5.12). 

În practică, cei doi cercetători au măsurat aceste franje 
de interferenţă în două momente diferite ale anului, pentru 
că era imposibil de determinat care este precis lungimea 
fiecărui braţ al interferometrului (cu alte cuvinte, lungi- 
mile brațelor nu erau egale, așa cum am presupus până 
acum). Deoarece Pământul își schimbă poziţia sa orbi- 
tală pe parcursul unui an, interferometrul se rotește în 
timp faţă de ipoteticul eter, și de deci întarzâierea dintre 
cele două unde se modifică în timp. În acest fel, franjele 
de interferență trebuie să se schimbe în timp, de-a lungul 
anului. Avantajul experimental este foarte mare, pentru că 
în acest caz experimentatorii trebuie doar să construiască 
interferometrul și apoi să nu mai schimbe nimic, ci doar să 
privească imaginea franjelor de interferenţă pe parcursul 
unui an întreg. 

Cu toate acestea, în experiment, Michelson și Morley 
n-au observat nicio deplasare a franjelor, deşi rezoluţia, lor 
a fost suficient de bună, aproximativ de o sutime din lungi- 
mea, de undă a luminii. Cu alte cuvinte, undele luminoase 
au aceeași viteză în toate direcţiile, chiar și atunci când 
sunt măsurate de pe Pământ, chiar dacă Pământul (unde 
ne aflăm noi) se deplasează față de ipoteticul eter. 

Mai multe măsurători au urmat în anii care au venit, 
cele mai multe confirmând faptul că viteza luminii este 
aceeași în toate direcţiile în care undele luminoase din 
braţele interferometrului au fost trimise. Aceste măsură- 
tori infirmă deci existenţa eterului. Prin urmare, trebuie 
să acceptăm că lumina este primul exemplu de undă ce se 
deplasează în vid și este complet diferită de undele sonore. 

Trebuie menționat că au existat și încercări de sal- 
vare a teoriei eterului, precum cele ale fizicienilor 
Francis Fitzgerald (1851-1901) și Hendrik Antoon Lorentz 
(1853-1928). Ei au presupus că eterul există, dar că el 
contractă corpurile care se deplasează în el, în direcţia 
mișcării! În cazul nostru, factorul de contracție ar fi y, 
introdus mai devreme. Acesta ar contracta braţul orizon- 
tal al interferometrului din figura 5.11, acolo unde iniţial 
unda luminoasă străbătea o distanţă mai mare. Noua lun- 
gime a braţului ar fi atunci L’ = L/y, care conduce, așa 
după cum vedem din figura prezentată, la același timp de 
dus-întors t} = ti /Yy = t2 pentru ambele braţe, confirmând 
astfel rezultatele experimentului! Intuiţia fizicienilor a fost 
corectă, atâta doar că această contracție a corpurilor nu 
este datorată eterului, ci este un efect relativist, așa cum 
vom vedea mai târziu. 

În final, câteva consideraţii asupra propagării luminii 
în vid, în lipsa eterului. Cum am menţionat, aceasta era 
greu de acceptat pentru contemporanii lui Maxwell, fiindcă 
lumina este o undă, deci o vibraţie a „ceva”, spuneau ei (a 
eterului, de exemplu). Astăzi, odată cu dispariţia eterului, 
aceste comentarii au fost cumva, estompate și se acceptă 
ușor că o undă se poate deplasa în vid. Cu toate acestea, 
unii fizicieni nu sunt de acord. Ei spun că dacă nu este 
eterul cel care vibrează, atunci este totuși altceva, poate 
chiar spaţiul însuși! 

Așa cum vom vedea mai târziu, vibrația spaţiului există 
și ea, generează undele gravitaționale. Pentru ca un- 
dele electromagnetice (lumina) să reprezinte o vibraţie a 
spaţiului, avem nevoie de o teorie nouă. Astfel, avem ne- 
voie de alte dimensiuni ale spaţiului care să vibreze, decât 
cele trei pe care noi le cunoaștem. Au fost propuse ase- 
menea teorii, iar noi vom discuta în secțiunea 199 despre 
teoria lui Kaluza-Klein care spune că universul are o a pa- 
tra dimensiune spaţială (suplimentară) compactată, în așa 
fel încât nu este vizibilă. Vibraţia acestei dimensiuni ar 
reprezenta atunci unda, electromagnetică de lumină ce se 
deplasează în vid! 

Chiar dacă astfel de teorii exotice nu sunt astăzi con- 
firmate experimental și chiar dacă ele suferă în plus de 
inconsistenţe, să remarcăm cât de atractive sunt. Este o 
întoarcere la contemporanii lui Maxwell, care spuneau că 
„ceva” trebuie să vibreze pentru ca unda să se propage 
din aproape în aproape. Acel „ceva” ar fi în acest caz 
o dimensiune suplimentară a spaţiului. Totuşi, aşa cum 
vom discuta în cadrul mecanii cuantice, în general astăzi 
se susţine că unda electromagnetică este o undă de pro- 
babilitate a unei particule fundamentale (numită foton), și 
de aceea ea se poate deplasa în vid, ca toate celelalte unde 
de probabilitate ale particulelor elementare. 


Capitolul 5. De la electromagnetism către o teorie a relativităţii 


ui 


51. Aberaţia luminii stelare 


În secţiunea precedentă am văzut că experimentul 
Michelson-Morley invalidează presupunerea că lumina este 
o undă mecanică ce se deplasează în eter, precum sunetul 
în aer sau apă. Cu toate acestea, există un aspect pe care 
l-am lăsat deoparte. Astfel, am presupus că eterul este sta- 
tic în sistemul solar, iar Pământul se mișcă în acest eter 
static precum un pește în apă. 

Am putea însă presupune că Pămîntul antrenează ete- 
rul în mișcarea sa, la fel cum o linguriţă antrenează în 
mișcarea ei ceaiul în care amestecă. Eterul ar avea atunci 
o anumită vâscozitate, care ar face ca el să aibă, aproape 
de suprafaţa Pământului, aceeași viteză ca și Pământul. 
Pe suprafața Pământului, eterul s-ar deplasa odată cu 
Pământul. 

În acest caz, pentru că eterul este antrenat odată cu 
suprafața Pământului, lumina cu care experimentăm noi 
pe suprafaţa Pământului va avea acum aceeași viteză în 
toate direcţiile, exact așa cum a confirmat și experimen- 
tul Michelson-Morley. Din nou, electromagnetismul ar fi 
o teorie clasică a undelor. Cu toate acestea, faptul că ete- 
rul ar putea fi „antrenat” în mișcarea, sa de către Pământ 
este invalidat de o altă observaţie experimentală și anume 
aberația luminii stelare (numită și aberaţie astronomică, 
sau aberaţie stelară). 

Astfel, toate stelele prezintă, de-a lungul întregului an, 
o mișcare aparentă pe cer care este aproximativ o elipsă, 
cu o dimensiune a axei mari de aproape 0,011" (de 50 de 
ori mai mică decât diametrul aparent al Lunii). Aceste 
mișcări aparente pe cer sunt la fel de mari pentru toate 
stelele, inclusiv pentru cele mai îndepărtate, de aceea nu 
ne așteptăm ca ele să fie efectiv mișcări ale stelelor. 

Explicaţia cea mai naturală a acestui fenomen este ur- 
mătoarea: datorită faptului că Pământul se mișcă pe or- 
bita sa circulară, luneta de observaţie trebuie înclinată în 
direcția mișcării Pământului, în aşa fel încât lumina de la 
stele să pătrundă „drept” în tub, și să nu se lovească de 
pereţi (vezi figura 5.13). Pentru că Pământul se mișcă pe 
orbita sa, trebuie să înclinăm luneta în direcţiile diferite 
ale Pământului de pe parcursul unui an, pentru a observa 
aceeaşi stea. Vom obţine atunci o mișcare circulară a lu- 
netei. 

Fenomenul acesta mai puţin obișnuit poate fi comparat 
cu cel al unei bile metalice care cade drept în jos și pe care 
vrem să o prindem pe fundul unui tub alungit. Dacă nu 
ne mișcăm, bila cade drept în jos pe fundul tubului. Dacă 
ne mișcăm orizontal cu tubul în mână (așa cum este tubul 
aşezat, adică vertical) bila se va lovi de pereţi până ce va 
atinge fundul. Pentru ca bila să ajungă la fundul tubului 
fără să atingă pereţii, trebuie să înclinăm tubul în direcţia 
de mișcare, în așa fel încât bila să urmărească în căderea 
ei pereţii tubului, fără să-i atingă, și să se oprească, direct 
pe fundul tubului. 

În cazul lunetei, valoarea înclinării de care avem ne- 
voie este dată de raportul dintre viteza Pământului v = 

Figura 5.13: O lunetă aflată pe Pământul aflat în 
mişcare încearcă să capteze lumina provenind de o stea 
aflată la zenit (chiar deasupra capului). Pentru că lu- 
neta se deplasează spre dreapta, aceasta trebuie înclinată 
în direcția de mișcare a Pământului, pentru ca lumina să 
nu atingă pereţii în căderea ei. Dacă luneta este înclinată, 
lumina va circula prin lunetă neatingând pereții, căzând 
efectiv ca o piatră într-o fântână în mișcare. Înclinarea 
necesară a lunetei se calculează direct din schița de mai 
sus ca fiind tana = v/c, unde v = 30 km/s este vi- 
teza Pământului iar c este viteza luminii. Valoarea devine 
a = 0, 00570. Efectul conduce la o rotație anuală aparentă 
pentru toate stelele, deoarece Pământul are o mișcare de 
revoluție în jurul Soarelui și deci îşi schimbă direcția de 
deplasare. Atunci și noi trebuie să reorientăm de fiecare 
dată direcția telescopului pentru a vedea corect steaua. 


30 km/s și cea a luminii c = 300000 km/s. Acest ra- 
port conduce la o înclinare a lunetei de a = arctan(v/c) = 
0, 0057*, adică exact jumătate din diametrul observat pen- 
tru aberaţia stelelor de 0, 011°, așa cum trebuie (vezi figura 
5.13). Interesant este că, printr-un argument invers, cu- 
noscând aberaţia stelelor, putem calcula viteza luminii c, 
„măsurând” astfel viteza luminii pe lungimea foarte mică 
a lunetei, de ordinul unui metru! 

Observaţia de mai sus infirmă, presupunerea eterului an- 
trenat și iată de ce. Să ne imaginăm că tubul din exemplul 
de mai devreme este umplut cu apă, pentru că ne aflăm 
scu fundati în adâncurile unui ocean. Lăsăm acum bila să 
cadă în tub și ne deplasăm orizontal cu tubul plin cu apă 
și cu bila în el. Acum însă, apa din tub trage bila după 
ea. Se prea poate atunci ca bila să atingă fundul tubului 
fără să mai fim nevoiţi să înclinăm tubul (argumentul este 
valabil și pentru unde). 

Tot astfel, dacă eterul nostru se mișcă odată cu luneta, 
precum apa din tub odată cu tubul, înseamnă că nu va mai 
trebui să înclinăm luneta pentru a vedea steaua. În acest 
caz nu am fi observat aberaţia stelelor. Cu toate acestea 
noi observăm aberaţia stelelor exact la valoarea prezisă 
(dată de raportul vitezelor Pământului și a luminii) și deci 


105 


nu poate fi vorba de un eter antrenat, așa cum apa din tub 
e antrenată de mișcarea tubului. 

În finalul acestei secţiuni, să recapitulăm ultimele 
afirmaţii despre viteza luminii în vid. Am văzut astfel cum 
câteva propuneri au încercat să facă din electromagnetism 
o teorie „mecanică”: o teorie a bilelor, ca la Ritz, una a un- 
delor mecanice deplasându-se în eterul neantrenat și alta 
a eterului antrenat. Toate au fost invalidate experimental. 
Viteza unei raze de lumină rămâne aceeași constantă uni- 
versală privită din orice sistem de referinţă inerţial, oricum 
ne-am deplasa noi faţă de ea, iar legile lui Maxwell sunt 
corecte așa cum sunt, nu trebuie modificate. Reamintim 
încă o dată că nu este vorba de faptul că raza de lumină 
are mereu aceeași viteză, ci de faptul că ea are aceeași 
viteză, față de noi, oricum ne-am mișca noi față de rază, 
fie că ne apropiem de ea, fie că ne îndepărtăm de ea. Să 
ne întoarcem atunci la consecinţele acestei proprietăţi cu 
adevărat ciudate. 


52. Dilatarea timpului 


După cum am menţionat într-una din secţiunile pre- 
cedente, invarianța vitezei unei raze de lumină pentru 
orice observator pune probleme paradoxale, de exemplu 
percepţia vitezelor. Iată o variantă simplificată a acestor 
contradicții: dacă cineva se îndepărtează de noi cu viteza 
luminii c şi aprinde o lanternă în direcţia lui de mișcare, 
oare cu ce viteză se va deplasa lumina lanternei fată de 
noi? 

Din punctul nostru de vedere, ne-am aștepta ca lumina 
să se deplaseze cu o viteză dublă 2c, adică suma dintre 
viteza persoanei faţă de noi și viteza razei de lumină faţă 
de acea persoană. O astfel de valoare dublă este însă inac- 
ceptabilă, pentru că viteza razei de lumină este c în orice 
sistem de referinţă, inclusiv cel al nostru! Noi trebuie să 
vedem raza de lumină îndepărtându-se tot cu viteza c. 
Rezultă o contradicție. 

Einstein a înțeles că singura ieșire din paradoxul 
aceleiași viteze a luminii în orice sistem de referinţă inerţial 
este renunţarea la modul clasic în care percepem timpul 
și spaţiul. Dacă ne permitem flexibilitatea de a percepe 
timpul și spațiul diferit în cele două sisteme de referință, 
atunci nu mai este nici o problemă: lumina poate avea 
aceeași viteză în sisteme de referință inerţiale diferite! 
Aceasta deoarece viteza este definită ca distanţa parcursă 
într-o anumită perioadă de timp, adică raportul celor 
două. Dacă se schimbă percepţia spaţiului, sau a timpu- 
lui, se prea poate ca viteza luminii, dată de raportul celor 
două, să fie aceeași în toate sistemele de referinţă inerţiale. 
Cum putem însă modifica percepţia spaţiului și timpului? 

Să luăm de exemplu percepţia timpului. În mod nor- 
mal, ne așteptăm ca toate fiinţele de pe Pământ sau din 
alte locuri din univers să perceapă aceeași curgere a tim- 
pului. Acesta ar fi Timpul Universal și absolut despre 
care vorbește Newton. Ne putem imagina atunci că în fie- 
care punct din univers este un ceas care indică acest Timp 
Universal. Putem considera că persoana cu lanternă care 

se îndepărtează de noi (şi care luminează în direcția lui 
de mişcare) se uită la aceste ceasuri care indică Timpul 
Universal. După cum am văzut, lumina se îndepărtează 
de el cu viteza c, iar faţă de noi ne-am aștepta să se în- 
depărteze cu viteză dublă. Dacă și noi am consulta aceste 
ceasuri care arată Timpul Universal, am trage concluzia 
că lumina se deplasează cu viteza 2c. 

Pe de altă parte, schimbarea percepţiei timpului de către 
oameni este ușor de imaginat, să ne aducem aminte numai 
ce greu trece timpul în momentele de plictiseală. Să presu- 
punem acum că suntem într-un astfel de moment și că pu- 
nem lângă Ceasul Universal un ceas al nostru, care merge 
de două ori mai repede. Dacă Ceasul Universal arată că 
a trecut o oră, noi vom spune: „Numai o oră? Trebuie să 
fi trecut două ore cât m-am plictisit aici!” În acel moment 
ne vom uita la ceasul nostru de buzunar (care este reglat 
să meargă de două ori mai repede) și care va arăta că au 
trecut două ore. Atunci vom zice: „Ăsta trebuie să fie mai 
bun!” 

În acest caz, dacă am măsura cu Ceasul Universal viteza 
luminii lanternei, ne-am aștepta să obţinem 2c. Noi însă 
nu ne încredem în acest ceas și privim ceasul nostru. El 
merge de două ori mai repede și arată că a trecut un timp 
dublu. Atunci vom estima că viteza calculată trebuie să fie 
de două ori mai mică, pentru că distanţele le presupunem 
neschimbate, iar viteza este raportul dintre distanţa par- 
cursă și timp. Vom obţine atunci o viteză egală cu viteza 
luminii, adică c! lată cum, în acest caz, obţinem și noi 
aceeași viteză a luminii c, ca și persoana cu lanterna, deși 
ea se îndepărtează de noi cu viteza c. 

Vedem astfel cum prin schimbarea percepţiei timpu- 
lui putem obţine aceeași viteză a luminii pentru sisteme 
inerţiale diferite, contrar intuiţiei noastre. Deși exemplul 
precedent este suprasimplificat, el conţine esența soluţiei: 
dacă vrem ca lumina să aibă aceeași viteză în orice sis- 
tem de referință, trebuie să schimbăm percepţia spaţiului 
și timpului pentru cei doi observatori. În acest fel suntem 
forţaţi să acceptăm că cei doi observatori percep diferit 
timpul și spaţiul. 

Iată în continuare un alt exemplu care ne impune schim- 
barea percepției timpului odată ce acceptăm constanţa vi- 
tezei luminii în vid. De remarcat însă că din acest nou 
exemplu putem să calculăm și cantitativ cum se schimbă 
percepția timpului. 

Astfel, să presupunem că un ardelean circulă într-un 
tren, iar un oltean stă pe peron, de unde observă experi- 
mentele acestuia (vezi figura 5.14). Într-o primă instanţă, 
ardeleanul stă lângă o fereastră a trenului, de unde aruncă 
o ceapă spre cealaltă fereastră, într-o direcţie perpendicu- 
lară pe cea de mișcare a trenului (transversal deci). Acum, 
atât și ardeleanul, cât și olteanul își pun problema: după 
cât timp va ajunge ceapa la celălalt perete? 

Pentru ardeleanul din tren problema este simplă, de- 
oarece el nu se mișcă în tren, așa după cum ne spune 
și o anecdotă: „Bade, stai și cugeţi?” „Ba, numai stau”. 
Timpul pentru ardelean este dat atunci de raportul 
distanței (care este lăţimea trenului) și vitezei cu care el 
aruncă ceapa. 

Pentru oltean, situaţia este ceva mai complicată. Astfel, 
deoarece ardeleanul se află în trenul în mișcare, ceapa va 
căpăta o componentă de viteză în direcţia trenului (vezi 

Figura 5.14: 
într-un vagon de tren care se deplasează cu viteza v spre 
dreapta. Viteza cepei este v; (situaţia este privită de sus). 
Din punct de vedere al unui ardelean aflat în tren, ceapa 


Sus: O ceapă este aruncată transversal 


atinge celălalt perete în timpul tardelelan = d/w. Jos: 
văzută de un oltean aflat pe peron, ceapa circulă diago- 
nal între pereți. Viteza ei în direcția transversală este 
aceeași, w, de aceea timpul în care ajunge ceapa la celă- 
lalt perete este același și pentru oltean, toitean = d/w. De 
observat că viteza diagonală a cepei, văzută din sistemul 
de referință al olteanului, este mai mai mare, fiind dată 
de regula de însumare vectorială a vitezelor Vuz + v2. 


figura 5.14). Văzută de pe peron, ceapa va circula diagonal 
spre cealaltă parte a trenului. 

Acum, legile de mișcare ale lui Newton sunt clare. 
Viteza cepei pe diagonală este suma vectorială a celor două 
componente (viteza cepei perpendiculară pe tren și viteza 
trenului). Viteza componentei perpendiculare a cepei mă- 
surată de oltean este însă identică cu viteza măsurată de 
ardelean în tren, așa că, în final atât ardeleanul, cât și ol- 
teanul ajung la concluzia că ceapa va atinge cealaltă parte 
a trenului în același moment de timp. 

Într-un al doilea experiment, ardeleanul alege să aprindă 
o lanternă spre celălalt perete (vezi figura 5.15). Ne în- 
trebăm acum, din nou, după cât timp va atinge lumina 
celălalt perete? Pentru ardeleanul din tren problema este 
din nou simplă. Timpul va fi dat de lăţimea trenului 
deîmpărţită la viteza luminii. Dacă trenul are o lăţime 
de 3m, atunci timpul străbătut de lumină rezultă aproxi- 
mativ de 10 nanosecunde. 

Pentru olteanul de pe peron, lumina lanternei va cir- 
cula diagonal de la un perete al trenului la altul, pentru 
că trenul se află în mișcare. Viteza luminii are din nou 
două componente: o componentă perpendiculară pe tren 
și una de-a lungul trenului (componentă care este egală 
cu viteza trenului). Olteanul ar putea presupune acum 
că acea componentă a vitezei perpendiculară pe tren este 

C ardelean 
în tren 
(văzut de sus) 

pe peron 

Figura 5.15: Sus: O rază de lumină circulă cu viteza 


c între două oglinzi așezate transversal într-un vagon de 
tren în miscare (viteza acestuia este v, iar situația este 
văzută de deasupra trenului). Pentru un ardelean aflat 
în tren, lumina atinge celălalt perete în tardelelan = d/c. 
Jos: văzută de un oltean aflat pe peron, lumina cir- 
culă diagonal între oglinzi, cu aceeași viteză universală 
c. Componenta vitezei luminii pe directia de mișcare a 
trenului este chiar viteza trenului v și atunci componenta 
transversală v; trebuie să fie mai mică decât c (vezi text). 


egală cu viteza luminii, atât cât măsoară și ardeleanul din 
tren, însă de data aceasta el s-ar înșela amarnic! 

Aceasta pentru că lumina are aceeaşi viteză c în toate 
sistemele de referință inerţiale. Olteanul este obligat 
atunci să aleagă viteza totală a luminii, cea de pe direcția 
diagonală, ca fiind dată de valoarea cunoscută a vitezei lu- 
minii. Consecința? Componenta pe direcția perpendicu- 
lară pe tren va fi mai mică decât viteza luminii (vezi figura 
5.15). De fapt, cu cât viteza trenului este mai mare, cu 
atât această diagonală se înclină mai mult în direcția de 
mişcare a trenului, și cu atât componenta vitezei în direcția 
perpendiculară a mișcării trenului devine mai mică. 

Pentru oltean însă, timpul în care lumina atinge celălalt 
capăt este dată tocmai de această componentă a vitezei 
pe direcția perpendiculară a trenului. Cu cât trenul merge 
mai repede, cu atât lumina ajunge mai târziu la cealaltă 
parte, deoarece componenta transversală a vitezei luminii 
devine mai mică. Atunci și timpul măsurat de oltean va 
fi mai mare decât timpul măsurat de ardelean, pentru că 
această componentă a vitezei este mereu mai mică decât 
viteza luminii. 

În concluzie, vedem că pentru ardelean nu contează vi- 
teza trenului; timpul în care lumina ajunge la cealaltă 
parte este mereu același, de 10 nanosecunde. Olteanul 
însă măsoară mereu un timp mai mare, dependent de vi- 
teza trenului. Cu cât viteza trenului este mai mare, cu 
atât componenta transversală a vitezei luminii v este mai 

mică, și cu atât timpul măsurat de oltean este mai mare. 
Practic, cei doi observatori percep timpul în mod diferit! 

De fapt, în acest caz, putem efectua un calcul în triun- 
ghiul dreptunghic al componentelor vitezei și obţine de 
câte ori este mai mare timpul măsurat de oltean faţă 
de timpul măsurat de ardelean. Astfel, urmărind figura 
5.15, obţinem pentru componenta pe direcţia transversală 
w = ccosa. Folosind sina = v/c, unde v este viteza 
trenului, obținem 


papa vw ce 
w = ccosa = cy l — sin a = c Îmi e 
c Y 


Timpul în care lumina atinge cealaltă parte a trenului 
este pentru oltean 


d 
toltean = — = Tz = Y tardelean 


Ut 

Deoarece viteza trenului este mai mică decât viteza lu- 
minii v < c, avem y > 1 şi deci totean > tardelean. În 
deducție am folosit faptul că un obiect nu se contractă 
sau dilată într-o direcție perpendiculară pe cea de mişcare 
(lățimea trenului d este aceeași pentru ambii observatori). 

Observăm astfel că raportul y dintre timpii măsuraţi de 
ardelean și de oltean este mereu mai mare ca 1, și că tinde 
la infinit când viteza trenului v se apropie de viteza luminii 
c. Atunci luminii îi ia un timp uriaş să atingă celălalt 
perete, spune olteanul, deoarece componenta transversală 
a vitezei luminii devine foarte mică. Tot aici se vede cum, 
dacă viteza trenului ar depăși-o pe cea a luminii, am obține 
un termen imaginar, ceea ce nu este acceptabil. De aici 
rezultă o concluzie pe care o vom detalia ulterior: nici un 
obiect nu poate depăși viteza luminii! 

Esenţa acestei secţiuni a fost menţionată deja în intro- 
ducere: dacă vrem ca viteza unei raze de lumină să fie 
aceeași, văzută din orice sistem de referinţă, indiferent cum 
se deplasează niște observatori faţă de ea, atunci trebuie 
să schimbăm percepția timpului și spaţiului pe care o au 
aceşti observatori. În cazul nostru, timpul raportat de un 
observator static (olteanul) este mai mare decât cel rapor- 
tat de un observator în mișcare (ardeleanul) cu un factor 
y care depinde numai de viteza relativă a celor doi obser- 
vatori. În acest fel, atât ardeleanul, cât și olteanul vor 
raporta aceeași viteză totală a luminii (vezi figura 5.15). 

Faptul că timpii măsuraţi de ardelean și oltean nu co- 
incid pare paradoxal. Este însă această senzaţie a noastră 
asupra timpului care ne păcălește. Timpul ne apare ca 
marginea unei perdele care se lăsă în jos la fel în toate 
punctele din spaţiu, și ne-am aștepta ca el să cadă în 
același moment atât pentru ardelean, cât și pentru oltean. 
Astfel ei ar raporta același moment de timp când lumina 
atinge celălalt perete al trenului. 

Dar se pare că nu se întâmplă așa, și olteanul trebuie 
să raporteze un timp mai lung. Din discuţia precedentă, 
vedem că problema este faptul că olteanul a fost obligat să 
aleagă pentru viteza totală (cea diagonală) o valoare egală 
cu viteza luminii, pentru că lumina are aceeași o viteză 
totală, din orice sistem de referință este privită. La urma 

Figura 5.16: Fotografie a lucrării „Arca lui Noe”, de 
Virgil Scripcariu, reprodusă cu acordul dumnealui. Dacă 
arca lui Noe ar fi mers cu viteză apropiată de cea a lu- 
minii, toate animalele din ea ar fi perceput dilatarea tim- 
pului în acelasi fel. Aceasta pentru că dilatarea timpului 
depinde doar de viteza obiectului, or toate animalele din 
arca lui Noe merg cu aceeasi viteză. Din această cauză, 
animalele nici nu și-ar fi dat seama că dilatarea timpului 
a avut loc dacă s-ar fi uitat numai în arcă, pentru că nu 
ar fi sesizat vreo diferență în comportarea celorlalte ani- 
male sau în viteza de procesare a propriului creier, care 
şi ea ar fi fost încetinită sincron cu celelalte procese. 


urmei, în cazul cepelor, nu a fost nici o problemă, pentru 
că nu au fost impuse restricţii. 

Olteanul este desigur dezamăgit, repetă experimentul de 
mii de ori si-l întreabă pe ardelean: „Mă, ardelene, tu ce 
timp ai măsurat?” Obține mereu același răspuns, timpul 
măsurat de ardelean atunci când lumina atinge celălalt 
perete rămâne de 10ns, indiferent de viteza trenului, pe 
când olteanul măsoară un timp mai mare, cu atât mai 
mare cu cât viteza trenului creşte. Pentru el, luminii îi ia 
mereu mai mult timp să ajungă la celălalt perete. 

Aceasta l-ar putea aduce la disperare pe oltean, dar 
avem de-a face cu un oltean, asa că după ceva timp îi 
strigă ardeleanului: „Mă, frate, ia arată-mi ceasul tău, ce, 
vrei să mă păcălești?” Dacă ar verifica ceasul ardeleanului 
exact în momentul în care lumina ar atinge celălalt perete, 
ar vedea pe cadranul lui scris: 10ns. Pe când ceasul oltea- 
nului a trecut demult de această valoare... Ciudat, cele 
două ceasuri arată timpi diferiţi! 


Capitolul 5. De la electromagnetism către o teorie a relativității 


„Păi bine, ardelene, zice olteanul, tu nu vezi că ceasul 
tău e stricat? Hai să mai facem un experiment. Dacă 
trenul o să meargă cu o viteză apropiată de viteza luminii 
(dar nu mai mare) ce o să se întâmple?” În acest caz, 
diagonala pe care se mișcă lumina, din unghiul de vedere 
al olteanului, ar fi foarte aproape de direcţia de mișcare 
a trenului. În consecinţă, componenta vitezei luminii pe 
direcţia, perpendiculară ar fi atât de mică, încât luminii îi 
va lua câţiva ani să atingă celălalt capăt! 

Aşa că, după ce olteanului îi crește barbă, ani de zile, 
asteptând lumina să străbată cei trei metri de la un pe- 
rete la celălalt, acesta verifică din nou ceasul ardeleanului. 
Ceasul ardeleanului arată însă tot așa, 1Ons. Olteanul, bă- 
trân deja, înnebunit: „Cum se poate ardelene, ceasul tău 
tot 10ns arată?” Pe de altă parte, nu numai ceasul arată 
10Ons, dar si ardeleanul arată tânăr, de parcă pentru el n-au 
trecut ani în decursul experimentului, ci numai o clipă! 

Clar, nu ceasul din tren a fost de vină! Parcă tot timpul 
din tren s-ar fi oprit în loc. Dacă pentru oltean au trecut 
ani de zile, pentru ardelean a trecut doar o clipă. Şi nu 
numai pentru el, ci şi pentru tot ce era în tren: ceas, rață, 
gâscă, tot ce se mișca cu aceeaşi viteză a trenului. În final, 
olteanul ar trebui să cedeze, într-adevăr timpul parcă stă 
pe loc în tren, acolo lumina face doar 10Ons dintr-o parte în 
alta a trenului. Comportarea pare să fie universală, pentru 
toate obiectele care se mișcă, nu numai pentru ceasuri (vezi 
figura 5.16). 

În următoarele două secțiuni vom discuta despre cum 
putem înţelege aceste fenomene. Prima secţiune, cea care 
urmează, este ceea ce poate fi numită o viziune clasică, ce 
ne ajută să acceptăm mai uşor această comportare, dar 
care nu scoate în evidenţă generalitatea acestor efecte. El 
spune că atât ceasurile, cât și atomii obiectelor din tren 
își încetinesc pur şi simplu mișcarea lor internă. Cea de-a 
doua, explicaţie este mai modernă și ea conduce la noţiunea 
de spaţiu-timp. Ea va fi discutată în secţiunea 60. 


53. Dilatarea timpului în electromagnetism, 
abordată clasic 


Discuţia, din secţiunea precedentă conţine cheia unei 
înțelegeri clasice, chiar dacă nu depline, dar măcar ușor 
acceptabile, a dilatării timpului. Astfel, am putea înţelege 
fenomenul dacă am presupune că tot ce se deplasează cu o 
viteză finită (în exemplele de mai sus, tot ce se află în tren, 
ardelean, rață sau atom) își încetinește „ceasurile interne” 
fată de noi. 

La urma urmei, noi suntem făcuţi din atomi, ca și cea- 
surile sau o rață şi o gâscă, iar acești atomi pot fi priviţi ca 
niște ceasuri interne. Dacă electronii din interiorul aces- 
tor atomi s-ar mișca mai încet în jurul nucleelor, dacă 
interacţiile dintre atomi ar fi încetinite, atunci ar fi ca și 
cum viaţa întregului organism este încetinită, pentru că 
fiecare atom din organism este încetinit! Să remarcăm că 
toţi atomii dintr-un organism vor fi încetiniţi cu același 

factor, pentru că ei merg cu aceeași viteză, cea a corpu- 
lui, iar organismul ar funcţiona la fel de bine, doar că mai 
încet. 

Aceasta este și prima abordare cu care au venit fizicie- 
nii în jurul anului 1900, atunci când astfel de efecte de 
dilatare a timpului au ieșit la iveală. Unul dintre ei a fost 
și Joseph Larmor (1857-1942), care a prezis că electronii 
orbitează mai încet în jurul nucleului odată ce atomul din 
care fac parte este în mișcare. Culmea este că în anul 1897 
Larmor a calculat factorul corect de dilatare a timpului y 
(cel menţionat de noi în secţiunea precedentă) numai pe 
baza teoriei clasice a electromagnetismului, într-o epocă în 
care teoria relativității nu apăruse încă. 

Rezultatul obţinut de Larmor nu este întru totul o sur- 
priză. Astfel, în cazul static, nucleul atomului generează 
numai un câmp electric, iar electronii trebuie să se miște în 
acest câmp. Cu toate acestea, atunci când nucleul atomu- 
lui este în mișcare (pentru că atomul însuși este în mișcare) 
câmpul electric generat de nucleu ia alte valori, iar nucleul 
în mișcare generează suplimentar și câmp magnetic, după 
cum știm că spun legile câmpului electromagnetic (vezi 
figura 5.17). 

Se poate calcula mișcarea electronului în noile câmpuri 
electrice și magnetice ale nucleului în mișcare. Nu este 
de mirare atunci că rezultatul conduce la o altă perioadă 
de revoluţie a electronului în jurul nucleului decât dacă 
nucleul ar fi stat pe loc. Pur și simplu ne așteptăm ca din 
noile calcule să obţinem un alt rezultat, din moment ce 
problema s-a modificat. 

Larmor ne spune că perioada de revoluţie a electronu- 
lui devine mai mare pentru atomul în mișcare, cu un fac- 
tor y = 1/1 — v2/c2 ce depinde de viteza v a atomului. 
Aceasta înseamnă că electronul se mișcă mai încet în jurul 
atomului, ca și cum acest ceas intern al atomului ar înce- 
tini. Trebuie spus însă că, pentru a obţine factorul corect, 
calculul trebuie să mai considere un element suplimentar 
ce ține de dinamica electronului, faptul că masa sa crește 
cu factorul y atunci când electronul este în mișcare odată 
cu atomul. Acesta este în esență un efect relativist, despre 
care vom discuta mai târziu. 

După cum vedem, ne putem imagina că ceasul ardelea- 
nului (cel care se mișcă odată cu trenul) își încetinește 
efectiv bătaia în toate încheieturile sale, chiar și în interi- 
orul fiecărui atom al său. Electronul se mișcă pe orbita sa 
mai încet, pentru că s-a schimbat configuraţia de câmpuri 
electrice și magnetice din jurul nucleului. Nu numai elec- 
tronul își încetinește mișcarea, dar chiar și interacţiunea 
dintre atomi este mai înceată, ajungând până la rotiţele 
minuscule ale ceasului. Și acestea se vor învârti mai încet. 

Privind astfel, putem crede că efectul de încetinire a bă- 
tăilor ceasurilor și atomilor este de fapt un fenomen clasic, 
un fenomen al câmpului electromagnetic. El poate fi cal- 
culat și prezis din legile lui Maxwell aplicate atomului, la 
care mai adăugăm caracteristicile dinamice ale particule- 
lor. De fapt, o astfel de abordare bântuie și azi paginile 
de internet, fiind în mare parte ignorată de mediile acade- 
mice. 

Totuși, această abordare nu este în esență greșită, căci 
legile câmpului electromagnetic trebuie să fie aceleași în 
toate sistemele de referinţă, așa cum am menţionat, deci 
ele sunt valabile și în sistemul nostru de referinţă. Cu alte 
cuvinte, dacă Larmor n-ar fi obţinut factorul de dilatare 

nucleu static și forta electrică ce acționează asupra aces- 
tuia. Perioada orbitală a electronului este To. Dreapta: 
atomul este în mișcare cu viteza v în direcţie perpendicu- 
lară pe planul orbitei. Acum câmpul electric al nucleului 
este diferit, iar în plus nucleul generează și câmp mag- 
netic. Perioada de rotaţie orbitală a electronului crește, 
devenind T = yTo, pentru că forțele care acționează asu- 
pra lui sunt diferite. Acum electronul se mișcă mai încet, 
iar atomul îşi încetinește astfel ceasul său intern (electro- 
nul ce orbitează în jurul nucleului). 


corect, înseamnă că ar fi greșit la semne! Trebuia să-i 
iasă, pentru că legile electromagnetismului rămân complet 
valabile atât în sistemul de referinţă al observatorului în 
repaus, cel față de care atomul se mișcă, cât și în sistemul 
de referință al atomului în mișcare. 

Modul acesta clasic de a privi lucrurile ne ajută să 
înțelegem mai simplu ce se întâmplă cu dilatarea timpu- 
lui. În esenţă, nu trebuie să ne gândim la timp ca la ceva 
absolut, de o calitate invizibilă, să spunem, ci mai degrabă 
la numerele pe care le citim pe cadranul ceasului. Dacă 
ceasul ardeleanului în mișcare își încetinește bătaia față 
de noi, pentru că atomii din el își încetinesc ritmul, atunci 
acele numere se vor derula mai încet pe ecran. În același 
timp şi atomii din creierul ardeleanului își vor încetini rit- 
mul, cu același factor, așa încât ardeleanul nu va observa 
o schimbare privind doar ecranul ceasului. 

Este cumva ca într-o altă anecdotă cu un ardelean care 
vrea să se ia la întrecere cu varul său din străinatate la 
prins melci. Se duc în pădure și își dau întâlnire intr-o 
oră, să compare cât au prins. La timpul stabilit, verișorul 
se întoarce cu două coșuri pline de melci, în timp ce arde- 
leanul vine cu coșul gol. „Ce-ai făcut măi vere?” întreabă 
străinul. „Apăi și melcii ăștia... când să te apleci să-i iei 
de jos, ei „ţuști” printre picioare...” răspunde ardeleanul 
dezamăgit. 

Cu toate că abordarea prezentată în această secţiune ne 
ajută să înțelegem de ce ceasurile în mișcare întârzie, ea 
ne ascunde generalitatea fenomenului. Astfel, dacă facem 

calculul perioadei orbitale a unui electron dintr-un atom 
în mișcare și ne iese o valoare mai mare, este OK. Dacă 
facem un alt calcul în care orbita electronului este orien- 
tată diferit și obţinem aceeași valoare pentru întârziere, 
iarăși este OK. Dacă însă pentru toate situaţiile imagina- 
bile, pentru toate configuraţiile, obţinem aceeași valoare a 
întîrzâierii (dată numai de viteză), atunci avem de-a, face 
cu mai mult decât o coincidență. 

Această generalitate a fenomenului este cea care scoate 
în evidenţă caracterul ei mai profund. Avem cumva de-a 
face cu o lege de un alt tip, cu un fel de principiu ale că- 
rui detalii nu le înțelegem, dar care este valabil în toate 
cazurile unde trebuie aplicat. Căci, așa cum vom vedea în 
secțiunea următoare, experimentele ne arată că orice ceas 
trebuie să aibă această întârziere, chiar dacă este bazat 
pe alte legi decât cele ale electromagnetismului, cum ar fi 
cele ale forţei nucleare slabe sau ale forţei nucleare tari. 
Şi toate aceste ceasuri trebuie să-și încetinească bătaia cu 
același factor y în mișcarea, lor, indiferent din ce sunt fă- 
cute. Principiul întârzierii ceasurilor în mișcare trebuie să 
fie mult mai general decât electromagnetismul. 


54. Universalitatea dilatării timpului 


Miuonii sunt particule elementare, un fel de electroni 
mai grei. Ei sunt creaţi în atmosferă foarte înaltă, la zeci 
de kilometri deasupra Pământului, atunci când protonii 
din razele cosmice lovesc părţile exterioare ale atmosferei. 

În mod normal, miuonii au o viaţă scurtă: după nu- 
mai 2 microsecunde ei se dezintegrează într-un electron, 
un neutrin și un antineutrin. Aceasta în situaţia în care 
miuonii sunt în repaus. Căci, dacă sunt în mișcare, ceva 
special pare că se întâmplă: miuonii supraviețuiesc mult 
mai mult! Acest lucru a fost determinat experimental de 
fizicienii Bruno Rossi și David Hall în anul 1941, atunci 
când ei au studiat miuonii ce ajung pe Pământ din at- 
mosferă și au observat un lucru cel puțin ciudat. 

Astfel, dacă timpul de viaţă al miuonilor este de 2 mi- 
crosecunde și ei ar circula cu o viteză apropiată de cea a lu- 
minii (viteza maximă din univers, după cum am menţionat 
deja), atunci ei nu pot parcurge decât cel mult 600 de me- 
tri (care este practic viteza luminii înmulțită cu timpul 
de 2 microsecunde). După aceea miuonii se dezintegrează 
(vezi figura 5.18). Cu toate acestea, miuonii măsuraţi de 
Rossi și Hall ajung de la atmosfera înaltă până la suprafața 
Pământului, circulând pe o distanță de câteva zeci de ki- 
lometri! Ce se întâmplă? De ce nu se dezintegrează ei în 
prima jumătate de kilometru? 

Explicaţia este simplă, dacă ţinem cont de dilatarea 
timpului. Odată ce miuonul circulă cu viteze apropiate 
de viteza luminii, ceasul lui intern încetinește, și astfel el 
supraviețuiește mai mult, putând astfel traversa cei câţiva 
zeci de kilometri. De fapt, dacă viteza lui ar fi foarte, 
foarte aproape de viteza luminii, atunci miuonii ar putea 
supravieţui chiar ani de zile, din punctul nostru de vedere 
desigur, și ar putea străbate mii de kilometri. Din punctul 


lor de vedere, miuonii „simt” că trăiesc numai 2 microse- 
cunde, oricât de mare ar fi viteza lor și oricât de departe 
ar merge. 

Cauza dezintegrării miuonilor nu este de natură electro- 
magnetică, deci dilatarea timpului este într-adevăr un 
fenomen universal, aplicabil nu numai câmpului electro- 
magnetic. Miuonii sunt astfel o dovadă directă, 
experimentală, a dilatării universale a timpului. 

Astăzi, efectul dilatării timpului a fost verificat în ne- 
numărate experimente, ce au inclus chiar ceasuri atomice 
plasate în avioane. De fapt, în principiu, am putea verifica 
și noi acest efect pe laptop-urile noastre. Astfel, putem cal- 
cula că, într-o cursă de avion de la New York la București, 
ceasul intern al laptopului rămâne în urmă cu aproximativ 
1078 secunde, ceea, ce reprezintă câteva zeci de bătăi in- 
terne ale ceasului din laptop, dacă ţinem cont de frecvența 
internă a acestuia. 

Din păcate, nu putem să verificăm imediat această întâr- 
ziere, pentru că ne va fi greu să găsim două laptop-uri (unul 
în avion și unul în aeroport) care să aibă exact aceeași 
frecvență internă, în așa fel încât să le putem sincroniza. 
Aceasta, deoarece procesul de fabricaţie face ca laptop-urile 
să aibă procesoare interne cu o frecvenţă de oscilație puţin 
diferită. În plus, oscilatorul unui singur laptop nu este 
suficient de stabil în timp. Astfel, nu putem măsura întâr- 
zierea, laptop-ului cu o precizie suficientă, comparându-o 
cu cea a unui alt laptop. Am avea nevoie de ceasuri ato- 
mice portabile... 


Figura 5.18: În figură este reprezentat un miuon care 
intră în atmosfera Pământului (la câteva zeci de kilo- 
metri altitudine) și se dezintegrează aproape de suprafața 
Pământului. În mod normal, până să se dezintegreze în 
alte particule, un miuon trăiește 2 microsecunde. La o 
viteză mazimă egală cu viteza luminii, distanța străbă- 
tută de miuon este atunci de mazimum 600 de metri. Cu 
toate acestea, miuonii provenind de la zeci de kilometri 
deasupra Pământului ating totuși suprafața Pământului. 
Cum se poate așa ceva? 


Secțiunea 55. Contracţia Lorentz a lungimilor 

55. Contractia Lorentz a lungimilor 


După cum am menționat, invarianța vitezei unei raze de 
lumină la, schimbarea sistemului de referinţă inerţial poate 
fi explicată numai dacă schimbăm percepția timpului și a 
spaţiului. Despre dilatarea timpului am vorbit, să spunem 
acum câteva cuvinte despre contracția lungimilor, care este 
tot o consecinţă a constanței vitezei luminii. 

Astfel, în teoria relativității, atunci când un obiect este 
în mișcare, acesta se contractă în direcţia de mișcare. 
Contracţia poate fi foarte mare, în funcţie de viteză, în 
așa fel încât obiectul apare turtit rău de tot. Nu vom 
vorbi aici pe larg despre contracția lungimilor, însă vom 
face câteva observaţii. 

Astfel, ca și dilatarea timpului, și contracția lungimilor 
a fost propusă înaintea lui Einstein pe baze clasice, de că- 
tre fizicienii George Fitzgerald și Hendrik Lorentz. Aceștia, 
au încercat (așa cum am menţionat în secțiunea 50) să sal- 
veze teoria, eterului și au arătat că rezultatele experimen- 
tului Michelson-Morley pot fi explicate dacă se consideră 
că obiectele se contractă în direcţia lor de mișcare. 

Mai târziu, fizicianul Joseph Larmor, despre care am vă- 
zut în secţiunea 53 că a descris clasic dilatarea timpului, a 
explicat astfel efectul contracției lungimilor: „dacă forţele 
interne (ale unui corp) sunt numai de natură electro- 
magnetică, atunci efectul vitezei asupra unui corp este 
contracția acestuia cu un factor de 1/y1l—vw2/c2”. Să 
remarcăm că acest număr este exact coeficientul y pe 
care l-am întâlnit la dilatarea timpului! Larmor a scos în 
evidenţă faptul că această contracție a lungimilor se poate 
explica în cadrul teoriei clasice a electromagnetismului. 

Metoda lui Larmor ne ajută să înțelegem clasic 
contracția obiectelor în direcţia lor de mișcare, în același 
mod ca și dilatarea timpului. Astfel, nucleul atomilor în 
mişcare creează alte valori pentru câmpul electric, precum 
și un câmp magnetic suplimentar, care trebuie luate în con- 
siderare atunci când calculăm mișcarea electronului. Se 
prea, poate atunci ca orbita electronului în jurul nucleului 
să nu fie circulară, ci puţin turtită în direcţia de mișcare. 
Cu toată această explicaţie clasică, contracția lungimi- 
lor este un fenomen universal, indiferent dacă obiectul 
funcţionează după legile electromagnetismului sau după 
alte legi, și iată de ce. 

Să revenim la exemplul miuonului din secţiunea prece- 
dentă și să vedem ce se întâmplă în propriul lui sistem 
de referință (vezi figura 5.19). Vă mai aduceţi aminte 
că miuonul parcurge zeci de kilometri din atmosferă până 
pe Pământ, când ar fi trebuit să parcurgă o distanţă de 
maximum 600 de metri? Aceasta pentru că ceasul său 
intern încetinește, și miuonul „trăiește” mult din perspec- 
tiva noastră. Pe de altă parte, din punctul lui de vedere, 
miuonul „simte” tot 2 microsecunde, și deci trăiește tot o 
clipă. În viaţa lui scurtă miuonul vede cum Pământul se 
îndreaptă spre el cu o viteză apropiată de viteza luminii 
(cu aceeași viteză cu care el se deplasează prin atmosferă). 

Din punctul de vedere al mionului, văzând că Pământul 
se deplasează cu o viteză apropiată de cea a luminii c, și 


atmosferă 
600m 


Figura 5.19: Un miuon intră cu o viteză apropiată de 
viteza luminii c în atmosfera Pământului, unde străbate 
câteva zeci de kilometri. Situaţia este prezentată în figură 
din sistemul de referință al miuonului, acolo unde miuo- 
nul este în repaus, iar Pământul se îndreaptă spre miuon. 
Miuonul trăiește doar t = 2us și i se pare că Pământul 
se apropie de el cu o viteză apropiată de viteza luminii 
c. Grosimea atmosferei pe care el o „percepe” este atunci 
de d = c -t ~ 600m. Cum atmosfera Pământului are în 
realitate zeci de kilometri, întreg Pământul cu atmosfera 
lui trebuie să i se pară mionului turtit cu un factor de 
câteva zeci de ori. 


știind că nu trăiește decât t = 2 microsecunde, acesta va 
trage concluzia că străbate aproximativ d = ct = 600m din 
atmosfera Pământului. Miuonul se poate atunci întreba, 
pe bună dreptate: „Cum de străbat eu toată atmosfera de 
zeci de kilometri a Pământului, când Pământul pare că se 
apropie de mine doar cu o jumătate de kilometru?” 

Răspunsul este, desigur, ca el „simte” că parcurge 600 de 
metri în loc de zeci de kilometri, deși străbate într-adevăr 
toată atmosfera, de zeci de kilometri. Aceasta pentru că 
ceasurile interne ale miuonului sunt încetinite. Datorită 
acestei încetiniri a timpului, lui i se pare că toată atmosfera 
este turtită rău de tot, în așa fel încât să încapă în cei 600 
de metri pe care el îi străbate. De fapt, pentru el, întreg 
Pământul apare turtit, în conformitate cu raportul dintre 
diametrul Pământului și zecile de kilometri ale atmosferei. 
(vezi figura 5.19). 

Dacă suntem atenţi, vom observa că factorul cu care se 
turtește Pământul va fi identic cu cel cu care timpul se 
dilată pentru miuon. Aceasta pentru că rapoartele dintre 
distanță și timp, în ambele sisteme de referință (al miuo- 
nului și al Pământului), trebuie să fie egale cu aceeași vi- 
teză v a miuonului (viteza miuonului văzut de pe Pământ, 
dar și viteza Pământului văzut de pe miuon). În acest fel, 
contracția distanțelor este dată tot de factorul y care apare 
și la dilatarea timpului, pe care l-a menţionat și Larmor 
mai înainte. 

Concluzia este că orice obiect în mișcare pare turtit, 
pare contractat în direcția de mișcare, cu un factor y = 


1/1 — v2/c2 identic cu cel al dilatării timpului și dat 

de viteza corpului v. Acest fenomen este universal deoa- noi ar trebui să vedem de pe Pământ acel miuon turtit 
rece, să ne aducem aminte, miuonul are o structură bazată dacă am reuși să-i vedem structura. În acest fel, fiecare 
pe alte legi decât cele electromagnetice. Și desigur, dacă obiect din două sisteme inerţiale diferite îl vede pe celălalt 
miuonul vede un Pământ turtit în mișcarea sa, tot așa și turtit. 


Teoria relativităţii restrânse 


În capitolul precedent am discutat despre originile teo- 
riei relativităţii restrânse. Am menţionat faptul că legile 
electromagnetismului sunt aceleași, verificate din orice sis- 
tem de referință inerţial. Datorită acestui lucru, viteza 
unei raze de lumină trebuie să fie aceeași constantă univer- 
sală c = 300000 km/s, indiferent din ce sistem de referinţă 
inerţial este urmărită, chiar și în cazul în care ne apro- 
piem sau ne îndepărtăm de ea. Am văzut de asemenea, că 
această invarinţă a vitezei luminii are o consecință directă 
în dilatarea timpului și în contracția lungimilor. 

În capitolul acesta vom încerca să dăm mai multă 
substanță acestor idei. Vom vorbi în principal despre 
structura timpului și a spaţiului, iar în final vom aborda 
câteva dintre consecinţele teoriei relativităţii restrânse. 


ui 


56. Postulatele lui Einstein 


Faptul că o rază de lumină se propagă cu aceeași vi- 
teză faţă de noi, indiferent cum ne deplasăm noi faţă de 
ea, indiferent din ce unghi o privim, este paradoxal. În 
acest caz este necesar ca observatorii să perceapă diferit 
spaţiul și timpul. Timpul, de exemplu, este perceput dife- 
rit de diverși observatori în mișcare, nu numai pentru că 
ceasurile pe care ei le poartă la mână își încetinesc bătaia 
în mișcarea lor, dar și pentru că toţi atomii din care sunt 
alcătuiți observatorii îșî încetinesc ceasurile lor interne. 

Vom încerca acum să trecem dincolo de această 
explicaţie clasică, pentru că dilatarea timpului și 
contracția, lungimilor este universală, așa cum am discutat 
deja în capitolul precedent. De aceea o să începem cu pos- 
tulatele lui Einstein, care scot în evidență acest caracter 
universal. 

Să începem revenind la principiul invarianţei vitezei 
luminii în vid, care se bate cap în cap cu principiul 
relativităţii al lui Galilei așa cum îl știm din mecanică. 
De exemplu, dacă eu mă deplasez către o rază de lumină 
ce vine spre mine, nu ajung mai repede la ea, pentru că 
viteza, luminii faţă de mine trebuie să rămână neschim- 
bată. Am văzut de asemenea că trebuie să considerăm 
viteza, luminii o constantă universală, deoarece ecuaţiile 


electromagnetismului au aceeași formă în orice sistem de 
referință inerţial. Și atunci? 

Albert Einstein (1879-1955) a adus tocmai aceste două 
efecte care se bat cap în cap (principiul relativităţii al lui 
Galilei și constanţa vitezei luminii) sub aceeași pălărie. El 
a formulat două postulate, aparent contradictorii, de la 
care și-a construit întreaga teorie a relativității restrânse 
Cele două postulate sunt: 


Postulatele lui Einstein 


1. Ezistă un set infinit de sisteme de referință 
inerțiale care se mișcă rectiliniu și uniform unul 
față de altul și în care toate legile fizicii își păs- 
trează aceeași formă. 


Viteza unei raze de lumină are aceeași valoare 
privită din toate aceste sisteme de referinţă, c = 
300000 km/s. 


După cum vedem, primul postulat este de fapt principiul 
relativităţii al lui Galilei. El ne spune că, făcând tot felul 
de experimente într-un tren în mișcare (perfect silențios), 
găsim aceleași legi ca și atunci când facem experimentele 
pe peron. Astfel, o bilă lăsată liber cade în același mod 
dacă facem experimentul pe peron sau în trenul silențios. 
Dacă suntem într-un tren cu perdelele trase, nu ne pu- 
tem da seama dacă trenul merge sau stă pe loc, pentru că 
experimentele vor conduce la aceleași rezultate. 

Mai mult însă, un privitor de pe peron (cu sistemul său 
inerţial de referință) care urmărește experimențele efectu- 
ate în tren, va recunoaște aceleași legi ale mecanicii. Să 
spunem însă că principiul a fost enunțat de Galilei numai 
pentru sistemele mecanice și este ușor de înțeles privind 
căderea liberă unui corp în tren. În acest caz viteza corpu- 
lui este suma vitezei imprimate de noi și viteza trenului, 
ceea ce face ca toate corpurile din tren să se miște sincron 
cu trenul. 

Einstein însă generalizează principiul de mai sus și spune 
că este valabil pentru toată fizica, incluzând mecanica și 
electromagnetismul, dându-i astfel un caracter mai gene- 
ral. Implicaţiile sunt uriașe. Să nu uităm că fizica nu 
se rezumă la aruncarea de obiecte. Legile mecanicii cu- 
antice, forțele de interacţiune nucleară, ale biologiei, ale 

sufletului (dacă ele au un substrat fizic), sau orice vreţi 
dumneavoastră, trebuie să fie aceleași privite din orice sis- 
tem de referinţă inerţial. În termeni tehnici, se spune că 
aceste legi trebuie să fie invariante relativist la transfor- 
marea sistemului de referinţă inerţial. 

Cu al doilea postulat al lui Einstein (cel al constanței 
vitezei luminii în vid) am luat deja cunoștință, căci el se 
deduce din invarianţa, legilor lui Maxwell la transformarea 
sistemului de referinţă, inerţial. Cu toate acestea, vom ve- 
dea, că postulatul implică faptul că viteza luminii este mai 
mult decât viteza undelor electromagnetice, ea devenind 
o constantă universală c, care va apărea și în cazul altor 
unde decât cele electromagnetice. 

Am putea spune mai degrabă ca lumina se depla- 
sează cu viteza acestei constante c pentru că legile 
electromagnetismului sunt invariante relativist (adică sunt 
aceleași în orice sistem de referință inerţial), după cum 
gluonii (purtătorii interacțiunii de culoare) se deplasează 
tot cu viteza c, pentru că și interacţiile de culoare sunt 
invariante relativist. 

În fizica particulelor elementare, orice particulă care are 
masa de repaus nulă se va deplasa cu viteza luminii. După 
cum vom discuta mai târziu, și fotonul, particula cuantică 
asociată luminii, are masa de repaus nulă, deci el trebuie 
să se deplaseze cu viteza luminii. De aceea unda electro- 
magnetică trebuie să se propage cu viteza luminii. 

Revenind la postulatele lui Einstein, acesta a dedus din 
ele dilatarea timpului și contracția lungimilor. Metoda 
este asemănătoare cu cea discutată în capitolul precedent 
și noi n-o vom mai aborda aici. Apoi Einstein a con- 
struit din cele două postulate ceea ce se numește teoria 
relativității restrânse. Aceasta nu este o teorie a unor 
interacţii anume (ca teoria electromagnetică sau cea nu- 
cleară), ci este un set de reguli generale care se aplică ori- 
cărei teorii, pentru a o face compatibilă cu postulatele lui 
Einstein. 

De aceea teoria relativității restrânse nu are un set de 
ecuații asemănătoare ecuațiilor lui Maxwell, care să se con- 
struiască din aproape în aproape, pentru ca în final să des- 
criem un set de interacțiuni. În schimb, teoria relativităţii 
restrânse se impune oricărei alte teorii fizice, care trebuie 
să fie compatibilă cu cele două postulate ale lui Einstein. 

Teoria relativității restrânse are un impact crucial asu- 
pra conceptelor de spațiu și timp, care sunt cărămizile de 
bază pentru orice încercare de descriere a universului în 
care trăim. În plus, vom vedea că teoria relativității im- 
pune nenumărate consecințe cu care suntem mai puțin 
obişnuiți în viața cotidiană, ca noțiunea de spatiu-timp, 
cea a unei limite marime de viteză (viteza luminii) sau 
cea a echivalentei dintre masă și energie. 

Acest ansamblu de consecinţe, împreună cu cele două 
postulate, formează de fapt ceea ce se înţelege cel mai ade- 
sea prin teoria relativității restrânse. Termenul „restrâns” 
se referă aici la faptul că discutăm doar despre sisteme de 
referinţă inerțiale. Einstein a generalizat apoi rezultatele 
la orice sistem de referinţă, construind ceea, ce se numește 
teoria relativității generale, însă despre această teorie vom 
discuta în capitolul 7. 

Vom aborda și noi acum câteva aspecte ale teoriei 
relativităţii restrânse, începând cu percepţia timpului și 
spațiului. 


Capitolul 6. Teoria relativității restrânse 


57. Despre timpul și spațiul absolut 


Dilatarea timpului și contracția lungimilor ne-au exem- 
plificat problemele experimentale care apar atunci când 
trecem de la un sistem de referință inerţial la altul. 
Ceasurile care se mișcă faţă de noi rămân în urmă, iar o ri- 
glă se contractă în direcţia mișcării. În sensul clasic, ceasul 
rămâne în urmă pentru că electronii din ceas se mișcă mai 
încet pe orbitele lor, iar rigla se contractă efectiv pentru 
că aceeași atomi se contractă în direcția de mișcare. 

Să revenim însă puţin la noţiunile de timp și spaţiu abso- 
lut, care parcă sunt implantate în concepţiile noastre. Căci 
nouă ni se pare că există un fel de timp absolut, care curge 
identic în tot spaţiul, și care se aseamănă cu căderea unei 
perdele pe podea: toată marginea de sus cade în același 
timp. Cu alte cuvinte, ar exista o relaţie intrinsecă, pre- 
determinată, între toate punctele din spaţiu: timpul curge 
prin ele sincron. 

Dar este așa oare? Nu am putea spune mai degrabă 
că fiecare punct din spaţiu își duce propriul timp, după 
cum și noi oamenii ne ducem propriul nostru timp cu noi? 
Căci de fapt asta ne învață ceasul care rămâne în urmă 
odată ce se deplasează. El își duce cu el propriul său timp, 
care încetinește odată ce ceasul este în mișcare, tot așa 
cum și nouă ni se pare că timpul trece mai încet dacă 
suntem plictisiţi. În primul caz avem de-a face cu niște 
atomi ai ceasului care își încetinesc interacţiunile iar în al 
doilea caz cu niște procese neuronale care alterează viteza 
de procesare a informaţiei. 

De fapt, atât în teoria relativităţii restrânse, cât și în te- 
oria relativităţii generale, timpul propriu al unui ceas joacă 
un rol special. El este un număr care se poate măsura ex- 
perimental, căci este ceea ce se citește pe ecranul ceasului. 
Ce sens are să vorbesc despre cât este timpul acum în 
galaxia Andromeda, dacă acest timp absolut nu are nici 
o relevanță fizică? Nu este mai bine să mă întreb cât 
arată ceasul din buzunarul extraterestrului Fantusalem? 
Nu timpul în general, ci cât arată acel ceas în particular, 
căci el poate fi corelat cu efectele fizice din apropierea lui, 
în particular cu vârsta lui Fantusalem, să spunem. Cu alte 
cuvinte, puţin filozofic vorbind, să eliminăm noţiunile abs- 
tracte (ca cea de „timp”), și să ne referim la ceea ce este 
măsurabil, adică secundarul ceasului lui Fantusalem. 

De aceea vom discuta de acum încolo mai mult despre 
timpul propriu al unui obiect, căci el este măsurabil dacă 
atașăm obiectului un ceas și citim timpul pe ecranul aces- 
tuia. Ne imaginăm că fiecărui obiect îi atașăm câte un 
astfel de ceas propriu, sau că ceasul propriu al obiectului 
este dat de atomii din care e alcătuit obiectul. 

Vom vedea apoi că putem construi o structură a 
spaţiului-timp, cu ajutorul timpului propriu. De exemplu, 
lăsând un ceas să meargă în diverse direcţii, cu diverse vi- 
teze, putem citi pe cadran timpul său propriu, cel pe care îl 
„simte” ceasul, și putem verifica astfel structura intrinsecă 
a spaţiului-timp. În același fel, putem lăsa două ceasuri 
sincronizate la început să parcurgă traiectorii diferite în 
spaţiu, după care să revină la loc unul lângă celălalt (vezi 

Figura 6.1: Două ceasuri pleacă din același loc (stânga), 
atunci când ceasurile sunt sincronizate, și ajung în același 
loc final, la același moment de timp (dreapta). Deoarece 
ele merg pe traiectorii diferite, cu viteze diferite, cele două 
ceasuri nu vor mai rămâne sincrone, iar timpul arătat în 
locul final va fi diferit. Vedem că nici unul dintre ceasuri 
nu indică un timp absolut, ci doar timpul „simţit” de fi- 
ecare în parte, un rezultat al interacțiunilor fizice dintre 
atomii din care sunt făcuţi ceasurile. 


figura 6.1). Apoi ne vom mira, desigur, când vom observa 
că ecranele celor două ceasuri vor arăta indicatii diferite, 
ca și cum unul ar fi rămas în urmă faţă de celălalt. Aceasta 
se întâmplă, desigur, pentru că cele două ceasuri au mers 
cu viteze diferite, deci au rămas în urmă cu valori diferite 
de timp. 

Astfel, nu este greu să ne imaginăm că renunţăm la 
noțiunea de timp absolut, trebuie doar să ne imaginăm 
că fiecare obiect, fiecare fiinţă își duce cu ea propriul timp. 
Acest timp este dat de măsura în care ceasurile sale interne 
vor merge, mai încet sau mai repede. 

Să remarcăm că aceeași observaţie se poate face referitor 
şi la spaţiu: nu ezistă spațiu absolut. De câte ori nu avem 
percepția greșită că punctul din cartea pe care tocmai o 
citim este absolut, uitând că în secunda în care am făcut 
această reflecţie punctul s-a deplasat prin spaţiu cu 30 de 
Kilometri, datorită mișcării orbitale a Pământului? 

Să ne imaginăm un ceas într-un spațiu complet gol, în 
care nu există nimic altceva, în care nimic nu s-a întâmplat 
înainte și nimic nu se întâmplă după. Am putea spune 
dacă ceasul merge încet sau dacă merge repede? Nu, căci 
nu avem la ce să-l raportăm. Este o riglă într-un univers 
gol mare sau mică? Cine știe, cu ce am putea-o compara? 

Un exemplu frumos de paradigmă a spaţiului absolut l-a 
dat fizicianul Ernst Mach (1838-1916). Acesta a dezvoltat 
o idee a lui Newton, care și-a imaginat apa dintr-o găleată 
pusă în rotaţie. În urma rotației, apa se ridică spre mar- 
gini, fiind împinsă în exterior de forţa centrifugă. Pentru 
Newton, efectul era datorat rotației față de un spațiu ab- 
solut, prezent în teoria newtoniană. 

Mach și-a imaginat o minge care se rotește într-un uni- 
vers complet gol (vezi figura 6.2). Ce se va întâmpla, s-a 
întrebat el, se va turti mingea datorită rotației (așa cum 
Pământul este turtit puţin datorită rotației sale zilnice) 
sau nu? La prima vedere ar părea că răspunsul este po- 
zitiv, dacă ne imaginăm că mingea se rotește faţă de un 


115 


Figura 6.2: Paradozul lui Mach: dacă o minge se rotește 
într-un univers gol, fără stele, se va turti ea? Pe de o 
parte (stânga), datorită fortei centrifuge, ne-am aștepta 
să se turtească. Pe de altă parte (dreapta), cum şi-ar 
da seama un observator de pe minge că ea se învârtește, 
dacă nu are la ce să se raporteze? Deoarece el nu și-ar 
da seama atunci că se rotește, ar ajunge la concluzia că 
mingea nu se turtește. Care este adevărul? 


spațiu absolut în care aceasta s-ar afla și la care s-ar putea 
raporta (așa cum era la Newton). 

Pe de altă parte, un observator de pe minge s-ar putea 
întreba pe bună dreptate dacă se rotește mingea. Cum ar 
putea să vadă el că mingea se rotește, dacă nu are stele 
în depărtare la care să se uite și să vadă că se rotește? 
Cum ar putea el identifica ipoteticul spaţiu absolut? Nu 
are cum, trebuie să vadă ceva în depărtare, trebuie să se 
raporteze la ceva ca să-și dea seama că se rotește. Cum nu 
are așa ceva, observatorul va trage concluzia că mingea pe 
care stă nu se rotește, și deci mingea nu se va turti (vezi 
figura 6.2). 

Mach a rezolvat ingenios acest paradox, admițând că 
turtirea mingii este dată de fapt de stelele din depărtare. 
În acest fel, obiectele din depărtare (stelele fixe de exem- 
plu) sunt cele la care ne putem raporta. Mingea rotită se 
va turti dacă ea este rotită în raport cu stelele fize. Cu 
alte cuvinte, stelele fixe îndepărtate influențează fenome- 
nele fizice în locul în care ne aflăm. 

Exemplul lui Mach sugerează că spaţiul nu este o 
noţiune abstractă și absolută, ci reflectă mai mult o relație 
între diversele obiecte din univers, în cazul nostru mingea 
și ansamblul stelelor fixe. O astfel de relaţie este inerția 
corpurilor, integrată în forma matematică prin interme- 
diul masei lor m. Într-un spaţiu complet gol, argumen- 
tează unii susținători ai lui Mach (dar nu toţi), nu am 
putea vedea dacă un corp este accelerat sau nu, și deci 
nu ne așteptăm ca el să opună o forță inerţială odată ce 
este împins pentru a fi accelerat. Masa lui m ar trebuie să 
fie identic nulă. Spun mai departe susținătorii acestor idei, 
prezenţa stelelor din depărtare este cea care face distincţia, 
între un corp care e accelerat și un corp care nu e accele- 
rat. Cu alte cuvinte, stelele din depărtare sunt cele care 
creează masa inerțială a corpurilor. 

Einstein a dat și el o interpretare concluziilor lui Mach. 
Pentru Einstein, problema esenţială era rolul special pe 
care am văzut că îl joacă sistemele de referinţă inerţiale. 
Într-un spaţiu complet gol, unde nu avem la ce să ne rapor- 
tăm, cine determină care sunt sistemele inerțiale? Einstein 

a ajuns la concluzia că stelele din depărtate sunt cele care 
fac această alegere. Ele sunt cele care ne spun ce sis- 
teme de referință sunt inerţiale, iar ele determină astfel 
proprietăţile spaţiului în locul în care ne aflăm, și-a spus 
pentru început Einstein. 

Paradoxal însă, deși ideea inițială a lui Mach l-a ajutat 
pe Einstein sa extindă teoria relativităţii speciale la teoria 
relativităţii generale, această idee nu face parte din teoria 
relativității generale. Căci, așa cum s-a demonstrat mai 
târziu chiar pe baza ecuaţiilor lui Einstein, putem avea un 
univers gol, lipsit de materie! Cine va determina aici dacă 
mingea, se rotește sau nu, cine alege sistemele de referinţă, 
inerţiale? Singurii care pot face acest lucru sunt matemati- 
cienii care scriu ecuaţiile acestui univers, dar un observator 
aflat local acolo nu va mai putea face aceste alegeri doar 
„uitându-se” în jur. Paradoxul lui Mach rămâne astfel 
nerezolvat, deși el ne conduce către un izvor de idei fun- 
damentale: materia din depărtare (stelele fixe de exemplu) 
poate influența care sisteme de referinţă sunt inerţiale și 
care nu, deci acea materie îndepărtată modifică structura 
spaţiului în care ne aflăm. 

Vedem astfel că spaţiul și timpul într-o zonă anume are 
o structură. Este adevărat că nu putem vorbi de un timp 
absolut sau de un spaţiu absolut, dar există o structură a 
spaţiului și timpului. Miuonii își vor încetini timpul intern, 
odată aflaţi în mișcare, în aceeași măsură ca și niște atomi 
cu care ar călători împreună. Dacă vom pune două cea- 
suri diferite unul lângă altul și le vom plimba prin univers, 
apoi le vom aduce la locul iniţial, e adevărat că ele vor fi 
întârziate față de un ceas care nu s-a mișcat, însă amân- 
două vor fi întârziate cu același factor. În plus, în orice 
loc din spaţiu se pot alege sisteme de referință inerţiale, 
chiar dacă nu putem ajunge la concluzia că ele sunt deter- 
minate mereu doar „privind în jur” (de exemplu, într-un 
spaţiu complet gol). 

Structura spaţiului și timpului este descrisă matematic 
de ceea ce fizicienii numesc metrica spațiului și timpului. 
Aceasta ne spune cum se vor comporta ceasurile și riglele 
dintr-o anumită regiune și care sunt sistemele de referință 
inerţiale. Metrica (o caracteristică a spaţiului și timpu- 
lui, după cum vom vedea mai târziu) este influențată de 
prezenţa stelelor din depărtare, așa cum a bănuit Einstein. 
Despre metrica spaţiului-timp vom vorbi într-o secţiune vi- 
itoare, după ce vom discuta despre o altă observaţie care 
neagă noţiunea de timp absolut: problema simultaneităţii 
evenimentelor pentru observatori aflaţi în sisteme inerţiale 
diferite. 


ui 


58. Despre inexistența 
simultaneității absolute 


Teoria relativităţii aduce o înțelegere a noţiunii de timp 
care vine din afara filozofiei, după părerea unor fizicieni, 
pentru că impune restricţii noţiunilor pe care filozofii le 
pot folosi. Să ne gândim puţin în forma clasică, cea în 
care există o „perdea de timp” ce cade în același moment 
peste tot spaţiul. Ce este atunci trecutul? 


Capitolul 6. Teoria relativității restrânse 


Un ardelean din tren (sus), aflat la mijlo- 
cul vagonului, trimite simultan două raze de lumină către 
pereții acestuia. Ambele raze vor atinge pereții în același 
moment. Pentru un oltean de pe peron (jos), vagonul se 


Figura 6.3: 


mișcă spre dreapta. Ca atare, peretele din stânga vine 
în întâmpinarea primei raze de lumină, iar peretele din 
dreapta se îndepărtează de raza ce se îndreaptă către el. 
Cum viteza luminii este aceeași și pentru olteanul de pe 
peron (alt sistem de referinţă inerţial), momentele de im- 
pact vor fi diferite pentru el: impactul din stânga va avea 
loc înaintea, celui din dreapta. Vedem că cele două impac- 
turi sunt simultane pentru ardeleanul din tren, dar nu și 
pentru olteanul de pe peron. 


Spunem că trecutul nu mai există, dar ar fi mai bine 
să spunem că trecutul nu ezistă. Toate evenimentele din 
trecut par că au dispărut, că s-au dus într-un neant din 
care au provenit, că s-au evaporat pur și simplu. Am pu- 
tea spera ca ele să fi fost înregistrate într-o bază de date a 
Creatorului, tot așa cum au rămas puţin în memoria noas- 
tră. Dar altfel, dacă nu sunt înregistrate, am putea la fel 
de bine spune că nu au existat niciodată (la fel după cum 
zecile de vise pe care nu ni le amintim dintr-o noapte nu 
există pentru noi). 

Această perspectivă a evenimentelor trecute care se 
pierd pentru totdeauna în neant și senzaţia dureroasă care 
o însoțește le simţim limpede atunci când pierdem pe ci- 
neva drag. Totuși, o astfel de imagine clasică se bazează 
pe acea, „perdea de timp” ce cade uniform peste spaţiu și 
ne păstrează în prezent. 

„Perdeaua de timp” absolută este însă infirmată de te- 
oria relativităţii, din următorul motiv legat de simulta- 
neitatea evenimentelor. Astfel, două evenimente ce sunt 
simultane într-un sistem de referinţă nu vor mai fi simul- 
tane în altul, exceptând situaţia în care ele se petrec în 
același loc (când ar defini același eveniment). 

De ce? Să luăm exemplul ardeleanului din tren. Să 
spunem că el trimite din mijlocul trenului, în același timp, 
două raze de lumină către cele două capete ale vagonului, 
în sensul de mișcare a trenului și în sens opus. Ele vor 
lovi atunci simultan cele două capete ale vagonului, din 
punctul lui de vedere, pentru că au pornit din mijloc (vezi 
figura 6.3). 

Din punctul de vedere al olteanului de pe peron, ra- 
zele de lumină circulă tot cu viteza luminii. Acum însă, 
capetele vagonului se mișcă, așa încât un capăt vine în 
întâmpinarea luminii, iar altul se îndepărtează de lumină. 
Este clar, primul capăt este lovit mai devreme de lumină, 

iar cel de-al doilea mai târziu. Acum, cele două eveni- 
mente de impact nu mai sunt simultane! Concluzia: două 
evenimente ce par simultane unui observator nu vor părea 
neapărat simultane unui alt observator, dintr-un alt sistem 
de referință. 

Să remarcăm că observaţia de mai sus neagă noţiunea 
de timp absolut ca un fel de perdea care cade în același 
timp peste toate punctele din univers. Dacă pentru un 
observator o astfel de perdea de timp se poate construi, 
pentru altul căderea marginilor va fi diferită. De ce ar 
exista un timp absolut pentru toţi, dacă eu percep două 
evenimente simultane, iar dumneata cititorule le percepi ca 
fiind succesive? Numai pentru că ne mișcăm unul faţă de 
altul? Şi care din noi se mișcă absolut? Singura concluzie 
logică este că nu există un astfel de timp absolut. 

Vedem că, dacă pentru ardelean cele două evenimente 
din figura 6.3 intră în „neant” în același timp, pentru ol- 
tean ele vor intra în momente de timp diferite. Nu putem 
deci decide când intră de fapt un eveniment în neant, din 
moment ce doi observatori diferiţi au două răspunsuri dife- 
rite. Teoria relativităţii impune astfel limite construcţiilor 
filozofice care abordează problema timpului. 

Mai mult însă, teoria relativităţii vine și cu o altă 
înțelegere a noţiunii de timp, care ne poate vindeca de frica 
de neant a trecutului pierdut. Ea ne spune că putem privi 
toată istoria universului ca un fel de mulțime înghețată 
de evenimente, mulţime aflată într-un spaţiu-timp cu pa- 
tru dimensiuni, având o construcţie bine definită. Despre 
aceasta însă, în secțiunea 60. 


59. Paradoxul gemenilor 


Se spune că, la un dineu, Einstein a fost întrebat de 
o doamnă din înalta societate: „Domnule Einstein, îmi 
puteţi explica și mie teoria relativităţii în cinci minute?” 
La această provocare, Einstein ar fi răspuns: „Eu, doamnă, 
aş putea să vă explic teoria relativităţii în cinci minute, 
însă dumneavoastră v-ar trebui 20 de ani ca să înţelegeţi 
ceea ce v-am spus... ” 

Anecdota de mai sus este folosită destul de des pen- 
tru a scoate în evidenţă complexitatea teoriei relativităţii 
a lui Einstein. Cu toate acestea, mie mi se pare că ea 
scoate în evidență exact opusul: oricine poate înțelege te- 
oria relativităţii, dacă i se dă un timp suficient de lung. 
Înțelegerea fizicii se aseamănă în final cu cea a unui pro- 
gram software: dacă înțelegem fiecare linie de cod putem 
reconstrui apoi comportarea programului software, ne tre- 
buie doar timp să înțelegem. 

Iar în fizică, paradoxurile sunt cele care ne forțează li- 
mitele înţelegerii. În teoria relativităţii, poate că nici un 
alt paradox nu a. atras mai mult atenţia decât paradozul 
gemenilor. Vom încerca acum să disecăm acest paradox, 
cu speranța că în acest fel vom descifra, câteva linii impor- 
tante din codul în care este scrisă fizica. 

Așa cum îi spune și numele, paradoxul gemenilor con- 
sideră situația a doi gemeni, unul care stă pe Pământ și 

Figura 6.4: Doi gemeni se despart. Unul pleacă în spațiu 
si altul rămâne pe Pământ. Văzut de pe Pământ (sus), 
geamănul plecat se deplasează, deci ceasurile lui interne 
vor încetini fată de geamănul rămas pe Pământ, care este 
în repaus. În acest caz, geamănul plecat va îmbătrâni mai 
încet, și deci el rămâne mai tânăr. Situaţia este ezact 
inversă văzută de pe nava geamănului plecat (jos). Aici 
fratele din nava spaţială este în repaus, iar cel rămas pe 
Pământ se îndepărtează. Acest frate rămas pe Pământ își 
încetinește atunci ceasurile interne și rămâne mai tânăr. 
Care din cei doi rămâne de fapt mai tânăr? 

altul care călătoreşte în spațiu cu o viteză apropiată de vi- 
teza luminii (pentru ca efectele să fie mai vizibile). Teoria 
relativității ne spune că geamănul care călătoreşte va îm- 
bătrâni mai încet, pentru că ceasurile lui interne vor fi 
încetinite, fată de fratele lui rămas pe Pământ. Inima 
lui va bate mai încet, creierul lui va procesa mai încet 
informațiile, iar ridurile nici nu au timp să apară. În final 
geamănul plecat va fi mai tânăr decât geamănul rămas pe 
Pământ. 

Pe de altă parte, în sistemul de referință al geamănului 
care se mişcă repede în spațiu, situația este complet pe 
dos! Aici geamănul astronaut va vedea cum fratele său 
rămas pe Pământ se îndepărtează de el odată cu Pământul 
pe care stă. El va trage concluzia că geamănul rămas pe 
Pământ îmbătrâneşte mai încet şi că ceasurile interne ale 
acestuia rămân în urmă. Cu alte cuvinte, lui i se pare 
că fratele său de pe Pământ este mai tânăr (vezi figura 
6.4). Apare atunci un paradox: care dintre cei doi gemeni 
îmbătrânește de fapt mai încet, cine rămâne tânăr și cine 
bătrân? 

Paradoxul apare în primul moment de nerezolvat. Oare 
nu înseamnă că teoria relativității este falsă? Cum se 
poate ca ambii observatori să prezică efecte complet dife- 
rite? Sau, mai bine zis, cum se poate ca fiecare din gemeni 
să vadă cum celălalt rămâne tânăr? Dar, chiar așa, ce vede 
fiecare geamăn? Căci aceasta este întrebarea cheie. 

Să luăm pentru început cazul geamănului care rămâne 
pe Pământ. Cum vede el că fratele lui rămâne mai tânăr? 
Întrebarea este cât se poate de relevantă, căci celălalt gea- 
măn se află la mulţi ani-lumină depărtare și el nu poate 
fi teleportat instantaneu pe Pământ pentru ca să se vadă, 

Figura 6.5: Un sistem de referință ortogonal se 
construiește imaginar cu ceasuri și cuburi. Mai întâi se 
umple universul cu niște cuburi identice, de lungime egală 
cu unitatea, așezate unul lângă altul. Apoi, ceasurile se 
sincronizează două câte două, după regula ezemplificată 
în figură: două raze ce pleacă simultan de la mijlocul 
distanţei dintre cele două ceasuri ajung la acestea când 
ceasurile arată pe cadran același timp. 


cine este mai bătrân. De aceea, geamănul de pe Pământ 
are două soluţii: fie așteaptă câţiva ani după o poză a fra- 
telui său, fie încearcă să definească un timp universal la 
care să raporteze vârsta lui și a fratelui său. 

La o analiză mai atentă, se vede că prima soluţie se 
reduce de fapt la cea de-a doua. Căci chiar dacă el primește 
o poză a fratelui astronaut și o compară cu o poză de-a lui 
cu câţiva ani mai devreme (cât i-a luat luminii să circule 
până la el) va trebui să definească în cele două puncte 
evenimente pe care le consideră simultane în timp. Cu alte 
ouvinte, el trebuie să spună: „Acum 2 ani, eu eram așa și tu 
aşa”. Genmaml de pe Pământ trebuie atunci să definească 
acelaşi „acum” în două puncte foarte îndepărtate. 

De aceea, geamănul rămas pe Pământ va purcede, așa 
cum l-a învățat Einstein, la construcția unui sistem de 
referință inertial. Într-o primă instanță pune imaginar ri- 
glă lângă riglă în tot universul. Toate riglele sunt identice 
și sunt aranjate sub forma unui sistem ortogonal. Ele de- 
finesc poziția oricărui punct spațial. Pentru simplificare, 
ne putem imagina un univers umplut de cuburi de un me- 
tru. Pe fiecare cub scrie poziția sa ca numărul de cuburi 
de la acel punct către cele trei axe care definesc sistemul 
ortogonal (vezi figura 6.5). 

Acum fiecare punct din spațiu are o coordonată. Mai 
rămâne să măsurăm timpul. Pentru a măsura în mod con- 
tinuu timpul, geamănul de pe Pământ aşază ceasuri în 
toate punctele din spațiu (ne putem imagina că le pune 
în înteriorul cuburilor care determină poziția). Apoi însă, 
lucru crucial, trebuie să sincronizeze ceasurile. Desigur, 
la început el pornește cu ceasul lui din buzunar, care se 
află în centrul sistemului de axe tocmai definit. Apoi vrea 
să sincronizeze acest ceas cu altul care se află într-un loc 
oarecare din spaţiu. Cum însă? 

Metoda propusă de Einstein pentru sincronizare este cât 
se poate de intuitivă. Astfel, ea pornește de la faptul că 

deja avem un sistem de axe (de cuburi). Einstein spune 
să trimitem două raze de lumină ce pleacă simultan de 
la mijlocul distanței dintre cele două poziţii ale ceasurilor 
și se îndreaptă către aceste ceasuri. Razele vor pleca în 
același moment din punctul de mijloc. Dacă atunci când 
razele vor atinge cele două ceasuri ele vor arăta același 
timp pe ecranul ceasurilor (același număr), înseamnă că 
am sincronizat ceasurile (vezi figura 6.5). 

Metoda este intuitivă. Deoarece razele pleacă de la 
mijlocul distanței este normal ca ele să parcurgă același 
timp. Dacă ceasurile sunt sincronizate, atunci indicaţiile 
pe ecran sunt identice când razele ajung la ceasuri. Deși 
procedura pare banală, am realizat un lucru deosebit: am 
atribuit o structură de timp succesiunii unor evenimente, 
ca cele ale bătăii ceasurilor. Să remarcăm în plus și că 
această mulţime de ceasuri se mișcă sincron cu Pământul, 
ca și sistemul de axe definit prin cuburi, pentru că a fost 
construită pornind de la ceasul aflat în buzunarul geamă- 
nului de pe Pământ. 

Acum, în sfârșit, geamănul de pe Pământ are o mulţime 
de cuburi și ceasuri împânzind tot universul, cu care poate 
măsura distanţe și timpi în orice cotlon al lui. Pentru 
el orice ceas din univers, cu care a construit sistemul de 
referință (și care se află în cuburile ce indică poziţia), 
este sincronizat cu al lui. El a definit în sfârșit același 
„acum” în toate punctele din univers, cu care poate com- 
para. Pentru el, aceste ceasuri definesc un fel de timp 
„universal” la care el poate raporta evenimentele univer- 
sului. În particular, poate verifica, de la depărtare, dacă 
fratele său este mai bătrân sau mai tânar. 

Pentru aceasta, geamănul de pe Pământ compară ceasul 
din buzunarul fratelui astronaut cu ceasul construit ima- 
ginar de el în locul unde se află fratele lui. Aceste ceasuri, 
fiind în același loc din spaţiu (în rachetă), pot fi compa- 
rate. Dacă geamănul de pe Pământ ar vedea o poză a 
acestor două ceasuri, ar zâmbi mulțumit: el are dreptate, 
ceasul geamănului astronaut bate mai încet, deci fratele 
plecat este mai tânăr. 

Aceasta este însă numai o jumătate din poveste, căci 
nu trebuie să ne grăbim să-i dăm dreptate, trebuie să ve- 
dem și ce vede fratele plecat. Astfel, și geamănul plecat 
își construiește propriul său sistem de referință. Din nou 
cuburi, din nou ceasuri (colorate diferit), împânzite în tot 
universul, ca și în cazul fratelui său rămas pe Pământ. Să 
remarcăm că această mulțime de cuburi și ceasuri se va 
deplasa sincron cu geamănul plecat (cu o viteză apropiată 
de viteza luminii, pentru ca efectele să fie mai vizibile). 

Printre ceasurile cu care geamănul plecat a împânzit 
imaginar universul se află și unul care este pe Pământ și 
care este sincronizat cu al lui (după metoda menţionată 
mai devreme). Fratele astronaut compară acest ceas ima- 
ginar care s-ar afla pe Pământ cu cel al geamănului de pe 
Pământ. Și, surpriză, se pare că și el are dreptate: ceasul 
geamănului de pe Pământ bate mai încet decât acest ceas 
sincronizat cu ceasul lui din buzunar. Pentru el, geamănul 
de pe Pământ este cel care îmbătrânește mai încet, deci 
rămâne mai tânăr. 

După această lungă construcție se pare că nu am scăpat 
de paradox: fiecare geamăn va spune despre celălalt că 
rămîne mai tânăr. Cu toate acestea, surpriză, paradoxul 
este deja rezolvat! Astfel, noi am vrut să știm cine este mai 
bătrân în realitate. Cum însă nu există un timp absolut, 

Secțiunea 59. Paradoxul gemenilor 


A static C 


Figura 6.6: Comparatia dintre sistemul de referință ryz 
al geamănului de pe Pământ (sus) și cel al geamănului 
plecat în spațiu (sistemul z'y'2', jos), așa cum se văd ele 
din sistemul ryz. Ceasurile A și C sunt sincronizate, 
iar ceasul B al geamănului plecat este rămas în urmă 
față de ceasul C (B este mai „tânăr” ca C, adică gea- 
mănul plecat este cel ce rămâne tânăr). Pe de altă parte, 
ceasurile sincronizate ale geamănului plecat nu mai par 
deloc sincronizate pentru geamănul de pe Pământ, da- 
torită absenței simultaneității între cele două sisteme de 
referință (vezi figura 6.3). Astfel, ceasul D a luat-o îna- 
intea ceasului A, care este și concluzia geamănului plecat 
(pentru el A este mai „tânăr” ca D). Cum geamănul ple- 
cat considera că în sistemul lui ceasurile D și B sunt sin- 
cronizate, el va spune că geamănul rămas (A) este mai 
tânăr.  Aparenta contradicție are loc deoarece ceasurile 
sincronizate ale geamănului în miscare apar desincroni- 
zate pentru cel rămas pe Pământ, iar cei doi observatori 
compară ceasuri diferite, A cu D și B cu C. 


nu există nici o „realitate” în care unul este mai bătrân 
decât celălalt. Tot ce avem este un set de ceasuri cu care 
fiecare din gemeni își dă cu părerea. 

Astfel, geamănul de pe Pământ compară ceasul din bu- 
zunarul geamănului astronaut cu ceasul construit imaginar 
de el în poziţia unde se află racheta astronautului (ceas 
imaginar care este, atenţie, în repaus față de Pământ). El 
spune despre acest ceas imaginar că este sincron cu ceasul 
lui din buzunar și, cum vede că ceasul geamănului ple- 
cat a rămas în urmă, trage concluzia că geamănul plecat 
îmbătrânește mai încet. Dar care este problema? El com- 
pară de fapt două ceasuri îndepărtate, care se află lângă 
geamănul astronaut. 

Pe de altă parte, geamănul plecat compară două ceasuri 
de pe Pământ (unul al lui imaginar, care se deplasează faţă 
de Pămînt, și celălalt al geamănului rămas pe Pământ). 
Sunt în total patru ceasuri (vezi figura 6.6) și fiecare se 
uită de fapt la alte două ceasuri din cele patru! Astfel, 
în mod fizic nu este nici o contradicţie. Dacă ar fi fost 
o contradicţie, ar fi trebuit ca prezicerile să se refere la 
doar două ceasuri care se aflau unul lângă altul. Dar așa 
avem patru ceasuri, și fiecare observator privește alte două 
ceasuri. 


Situaţia devine și mai clară dacă privim toate cele patru 
ceasuri din punctul de vedere al unui singur observator 
(să spunem cel rămas pe Pământ). Pentru acesta, așa 
cum este exemplificat în figura 6.6, ceasurile din sistemul 
de referinţă al geamănului astronaut apar desincronizate, 
deși geamănul astronaut le sincronizase în sistemul lui de 
referință. 

Desigur, lucrul acesta este posibil, așa cum am văzut în 
secţiunea precedentă, pentru că nu există o simultaneitate 
absolută a evenimentelor. Două evenimente care sunt si- 
multane într-un sistem de referinţă inerţial pot să nu fie 
simultane într-un alt sistem de referinţă, cum este cazul 
acum. Ceasurile din sistemul de referinţă (z'7/'2) sunt sin- 
cronizate pentru geamănul astronaut, dar nu și pentru cel 
de pe Pămănt. Ele bat simultan pentru observatorul în 
mișcare, însă în sistemul de referință (xyz) al Pământului 
ele nu vor mai fi percepute simultane (vezi exemplul din 
figura 6.3). 

După cum vedem, paradoxul gemenilor nu conţine în el 
o contradicţie, doar conceptual noi am avut probleme în 
înțelegerea fenomenului, pentru că suntem încă urmăriți 
de fantoma unui timp absolut și de cea a simultaneităţii 
absolute. Concluzia cea mai importantă a acestui paradox 
este că trebuie să evităm să comparăm evenimente înde- 
părtate. Cel mai bine este să le comparăm numai dacă au 
loc în același loc și la același moment de timp. Cu alte cu- 
vinte, dacă vrem să comparăm rigle sau ceasuri, este bine 
să le aducem unul lângă celălalt. În acest fel oricine poate 
vedea același lucru și stabili care ceas a luat-o înainte și cu 
cât. Altfel, dacă trebuie să comparăm două ceasuri aflate 
la o distanţă mare unul faţă de altul, vom obţine rezultate 
paradoxale, căci ele fie vor apărea sincronizate, fie nu, în 
funcţie de sistemul de referinţă din care privim. 

Desigur, paradoxul gemenilor ar putea fi testat experi- 
mental dacă, după călătorie, aducem cei doi gemeni unul 
lângă altul. Să observăm că, în acest caz, ieșim din situaţia 
sistemelor de referință inerţiale, pentru că geamănul as- 
tronaut trebuie să-și schimbe direcția de mișcare. Totuși, 
dacă am face experimentul, am avea o surpriză. Astfel, 
am observa că geamănul care s-a deplasat în spaţiu și s-a 
întors pe Pământ este totuși mai tânăr decât cel rămas pe 
Pământ. Cum se poate? De ce unul rămâne mai tânăr și 
de ce tocmai cel plecat? Unde s-a rupt firul? 

Ei bine, firul se rupe în momentul în care geamănul as- 
tronaut trebuie să se întoarcă pe Pământ și face o mane- 
vră, de întoarcere. El trebuie să-și încetinească mișcarea, 
apoi să-și schimbe direcţia și să accelereze din nou. Aceste 
efecte, de accelerare faţă, de sistemul stelelor fire, provoacă 
o asimetrie între cei doi gemeni, căci cel ce rămâne pe 
Pământ nu trebuie să facă astfel de manevre. Mai mult, 
astfel de mișcări accelerate nici nu fac parte din teoria 
relativităţii restrânse. 

Să remarcăm că sistemul de referință al geamănului ră- 
mas pe Pământ este inerţial, pe când al celui plecat nu 
mai este inerţial. El oricum nu mai poate aplica legile 
relativităţii restrânse. Abia în teoria relativităţii generale 
se arătă că într-adevăr geamănul astronaut va fi mai tânăr 
în acest caz, pentru că abia în această teorie se pot face 
calcule. Pentru moment este bine de observat că simetria 
situației se rupe atunci când unul din gemeni își schimbă 
direcția de mișcare. 

Metrica spaţiului-timp. Intervalul relativist. 

Am văzut în punctele precedente că nu există o „perdea 
de timp”, un timp absolut: evenimente ce sunt simultane 
pentru un observator pot să nu fie simultane pentru altul 
care se mișcă faţă de primul. În acest fel, fiecare ceas, 
fiecare om, își duce propriul său timp și nu putem spune 
că timpul trece sincron prin toate punctele din univers. 

La prima vedere, situaţia este paradoxală. Cum se poate 
ca doi observatori să se uite la două ceasuri îndepărtate și 
să ajungă la concluzii diferite, unul spunând că ceasurile 
sunt sincronizate și altul că nu sunt? 

Paradoxul gemenilor a mai lămurit o parte din pro- 
blemă. Astfel, dacă ceasurile sunt așezate fizic unul lângă 
celălalt, atunci orice observatori vor ajunge la aceeași con- 
cluzie: fie ceasurile sunt sincronizate, fie unul o ia înaintea, 
celuilalt. Problema apare când ei se uită la două ceasuri 
aflate la distanță mare, căci atunci ei pot avea păreri di- 
ferite. Aici, fiecare observator își va construi un sistem 
propriu de coordonate de spaţiu și timp și va compara 
cele două ceasuri cu ceasurile imaginare ale sistemului său 
de coordonate, trăgând concluzii diferite. Sfatul cel mai 
bun este să comparăm mereu două ceasuri doar dacă sunt 
așezate unul lângă altul, în același loc de spaţiu. 

Există însă și a altă metodă de abordare a fenomenului. 
Astfel, ne putem întreba, cum se poate ca cel de-al doilea 
observator să nu vadă că ceasurile organizate de primul 
observator sunt sincronizate? De ce nu vede el ora 1 pe 
ambele ceasuri (cum vede primul observator, să spunem), 
ci ora 12 pe unul și ora 2 pe celălalt? Este clar că el se 
uită la primul ceas atunci când acesta indică ora 12, iar 
primul observator atunci când ceasul indică ora 1. Ceasul 
însuși nu are nici o vină, el își continuă bătaia netulbu- 
rat de cine se uită la el. Este vina observatorilor că se 
uită când nu trebuie la ceas. Vedem atunci că cei doi ob- 
servatori ajung la concluzii diferite referitoare referitor la 
sincronizarea, ceasurilor pentru că ei ordonează diferit în 
timp bătăile celor două ceasuri, uitându-se mai devreme 
sau mai târziu unul faţă de celălalt. 

Ajungem la ideea de a ordona evenimentele (bătăile cea- 
surilor) într-o structură care să conţină atât spaţiul cât și 
timpul, pentru că atunci putem spune nu numai unde a 
avut loc un eveniment, dar și când. Pentru claritate, de 
acum încolo vom numi un eveniment un set de patru nu- 
mere reale (t, x, y, z). Primul număr va reprezenta timpul 
când are loc acel eveniment, iar următoarele trei vor repre- 
zenta poziţia. Așa cum vom vedea, noţiunea de eveniment 
joacă un rol crucial în teoria relativităţii, el reprezentând 
un punct în structura de spaţiu și timp pe care intenționăm 
să o construim. Mai mult, vrem să punem spaţiul și tim- 
pul împreună și să arătăm că ele formează un spațiu-timp. 
În termeni tehnici, vrem să descoperim geometria acestui 
spaţiu-timp. 


Capitolul 6. Teoria relativității restrânse 


Figura 6.7: În figură este eremplificată situația unei 
furnici care trăiește pe o suprafață bidimensională. În 
partea stângă furnica folosește teorema lui Pitagora pen- 
tru a calcula distanța d intre punctele 1 și 2. În partea 
dreaptă ea își sincronizează ceasurile folosind metoda lui 
Einstein: dacă două raze de luminină pleacă din mijlo- 
cul distanței dintre cele două ceasuri și ajung la ele când 
arată aceeași indicație, atunci ceasurile sunt sincronizate. 


Ideea că spaţiul și timpul au aceeași esență și pot fi puse 
împreună a apărut înainte că Einstein să-și formuleze ide- 
ile. În cartea sa, Mașina timpului, H.G. Wells (1866-1946) 
a scris, cam cu 10 ani înaintea lui Einstein: „Nu este nici 
o diferenţă între timp și cele trei dimensiuni ale spaţiului, 
exceptând faptul că de-a lungul direcţiei timpului se depla- 
sează conștiința noastră”. El adăuga: „Oamenii de știință 
știu că timpul este un fel de spaţiu”. 

Să încercăm acum și noi să aducem împreună spaţiul și 
timpul pentru un caz particular: cel ar unor fiinţe bidimen- 
sionale, care trăiesc pe o foaie plată de hârtie. Alegerea 
noastră este intuitivă căci, aşa cum bănuiţi, va trebui să 
adăugăm încă o dimensiune, cea a timpului, obţinând în 
final trei dimensiuni, cu care suntem obișnuiți. 

Spaţiul în care trăim noi are deja trei dimensiuni, ceea 
ce nu înseamnă altceva decât că putem duce doar trei linii 
perpendiculare una pe cealaltă (cele trei axe ale sistemului 
de coordonate ortogonal). De ce are spaţiul ezact trei 
dimensiuni nu știe încă nimeni. În plus, nimeni nu își poate 
imagina un spaţiu patru-dimensional, în care să ducem 
patru linii perpendiculare una pe alta, pentru că nimeni 
dintre noi nu a trăit încă într-o astfel de lume, nu a avut o 
astfel de experienţă. Or aceasta este exact ceea ce trebuie 
să facem dacă vrem să adăugăm o nouă dimensiune la cele 
trei, și anume dimensiunea timpului, căci vom avea în total 
patru dimensiuni. 

Să începem de aceea cu situația unui spaţiu bidimen- 
sional euclidian, care este ușor de vizualizat, fiind de fapt 
suprafaţa unui plan. Adăugând apoi dimensiunea timpu- 
lui vom obţine un spaţiu-timp tridimensional. Procedura 
de mai sus, aparent simplă, este esenţa gândirii oricărui 
profesor universitar în teoria relativităţii; și el, trăind în 
aceeași lume ca și noi, este constrâns să facă astfel de ana- 
logii pentru a vizualiza fenomenele. 

Vom începe prin măsurarea spaţiului bidimensional la 
un moment dat și, pentru cursivitatea poveștii, ne vom 
imagina că acesta este locuit de o furnică plată, care nu 
are nici o percepţie a unei a treia dimensiuni (vezi figura 


Sectiunea 60. Metrica spatiului-timp. Intervalul relativist. 


6.7). În cazul în care furnica este în repaus sau în mișcare 
rectilinie uniformă, (ceea ce sperăm că se întâmplă, pen- 
tru ca să obținem un sistem inerţial), ea poate defini un 
sistem ortogonal de axe, folosind procedura din secțiunea 
precedentă, aranjând pătrate identice unul lângă altul. 

Acest sistem ortogonal de axe definește o hartă a 
spaţiului bidimensional în care trăiește furnica. Această 
hartă ne dă distanţele dintre oricare două puncte din 
spaţiu, dacă știm coordonatele acestora. În cazul fur- 
nicii, harta este euclidiană, pentru că furnica trebuie să 
folosească teorema lui Pitagora. Pe hartă, distanţa din- 
tre două puncte reprezintă, ipotenuza iar diferenţele dintre 
coordonatele ortogonale reprezintă catetele triunghiului 
dreptunghic de care avem nevoie pentru a calcula distanța 
dintre cele două puncte (vezi figura 6.7). Teorema lui 
Pitagora ne spune că pătratul ipotenuzei este suma pă- 
tratelor catetelor. Obţinem atunci că distanța d dintre 
oricare două puncte de coordonate (21,1) și (£2, y2) este 
dată de 

= (Az)? + (Ay) 

Aici AT = 2 — T2 și Ay = yı — y2 sunt diferenţele 
dintre coordonatele spaţiale ale celor două puncte (vezi 
figura 6.7). 

Acum trebuie să asociem și un moment de timp fiecărui 
eveniment pe care cineva din acest spaţiu bidimensional îl 
poate simţi. 'Timpul evenimentelor însă nu îl mai putem 
atribui în mod clasic, ca fiind un timp absolut, același în 
tot spaţiul, pentru că așa ceva nu există. Pentru început, 
vom instala un ceas în centrul sistemului de coordonate. 
El ne va da timpul în acest punct special, însă nu ne mai 
poate spune care este timpul în alte puncte din univers, 
tocmai pentru că timpul absolut nu există. De aceea, ne 
imaginăm în plus ca în fiecare punct al spaţiului este așezat 
un ceas imaginar care ne dă timpul de acolo. Aceste cea- 
suri imaginare le sincronizăm după procedura lui Einstein, 
lansând raze din centrul distanţei a două ceasuri și verifi- 
când că ele ajung la ceasuri când ele indică aceeași valoare 
pe ecran (vezi figura 6.7). Tuturor evenimentelor simul- 
tane le vom atribui același timp. 

În felul acesta, fiecare eveniment are asociate trei nu- 
mere: două pentru poziţie, corespunzătoare celor două 
axe, și unul pentru timp. Să remarcăm că timpul asociat 
diverselor evenimente din spaţiu nu este decât un număr, 
neavând deocamdată nici o semnificaţie fizică, el nerepre- 
zentând deloc timpul „real” pe care cineva îl simte. Cele 
trei numere asociate unui eveniment ne spun doar unde și 
când vom găsi evenimentul unei furnici. 

Desigur, o a doua etapă este să vedem dacă această or- 
donare a evenimentelor are vreo semnificaţie fizică, dacă 
ne putem folosi de ea, sau rămâne doar o etichetare a aces- 
tor evenimente. Am văzut deja că ordonarea punctelor de 
pe planul hârtiei este mai mult decât o etichetare, pentru 
că putem calcula distanţa dintre puncte cu teorema lui 
Pitagora. 'Tot așa vrem să arătăm și noi că, prin aceste 
ordonări ale evenimentelor (unde și când au avut loc), pu- 
tem să stabilim ce întârzieri de timp simte „în mod real” 
un ceas aflat în mișcare sau cu cât îmbătrânește o furnică. 

Până atunci însă, să mai facem un exerciţiu și să ne 
imaginăm că aceste evenimente, descrise de cele 3 numere 

Figura 6.8: Spatiul unei furnici ce trăiește pe o foaie 
de hârtie este bidimensional și este reprezentat aici ca un 
plan xy de ceasuri plate. Dacă așezăm aceste hârtii una 
peste alta, în funcție de timpul t, obținem spațiul-timp 
tridimensional care conține toată istoria universului fur- 
nicii. În figură sunt reprezentate doar trei imagini ale 
spațiului, la momente de timp diferite, date de indicațiile 
ceasurilor. Linia care unește evenimentele din viața unei 
furnici (locurile petrecute de ea) reprezintă linia de uni- 
vers a furnicii. 


(două de spaţiu și una de timp) sunt aranjate într-o re- 
giune tridimensională, pe care o vom numi spațiu-timp al 
furnicii. Regiunea o vom construi adăugând una peste alta 
fotografii ale foii de hârtie pe care trăiește furnica, de jos 
în sus (vezi figura 6.8). O fotografie atunci când furnica 
se naște, alta după o secundă și așa mai departe, într-un 
album care memorează tot ce s-a întâmplat pe acea foaie 
de hârtie. Acest album va avea o dimensiune suplimen- 
tară, cea a timpului (în sus), deci va fi tridimensional. Să 
remarcăm că, pentru moment, aceasta este doar o organi- 
zare a evenimentelor care au avut loc. Pentru a arăta că 
structura, reprezintă ceva mai mult, va trebui să construim 
o formulă similară, celei a lui Pitagora. 

Spaţiul-timp acestor furnici va fi deci tridimensional, 
adică un volum. Viaţa unei furnici anume va fi dată de 
o așa numită linie de univers. Ea este linia care unește 
evenimentele vieţii ei şi care „curge” în direcţia timpului, 
aproape perpendicular pe hârtie. Fiecare furnică, fiecare 
atom din lumea furnicii, își va avea propria linie de uni- 
vers. Spaţiul-timp al acestor furnici este atunci un volum 
înghețat al tuturor evenimentelor din viaţa lor. Îngheţat, 
pentru totdeauna și întotdeauna acolo, fiindcă acest volum 
nu „trăiește” în timp, el are timpul încorporat în el! 

Să remarcăm că, în construcţia noastră, timpul se mă- 
soară în secunde, iar spaţiul în metri. Deoarece este 
nenatural să combinăm unităţi de măsură, diferite, se 

obișnuiește a înmulți axa timpului t cu viteza luminii c, 
care este o constantă universală oricum, obţinând astfel di- 
mensiuni ct de metri și pentru axa timpului. Spaţiul-timp 
tridimensional al furnicii plate are acum numai unități me- 
trice. În discuţiile următoare nu vom mai specifica mereu 
acest lucru, însă de fiecare dată când vorbim de timp ca 
axă a spaţiului-timp înțelegem că acest timp a fost mul- 
tiplicat cu viteza luminii, pentru a obţine aceleași unităţi 
de măsură. 

Ținând cont că viteza luminii este de c ~ 300000 km/s, 
nu putem să nu remarcăm că o secundă reprezintă trei sute 
de mii de kilometri pe această nouă axă. Pare surprinză- 
tor, însă aceasta scoate în evidență dimensiunile timpului 
și spaţiului nostru uman. Să nu uităm că procesele mi- 
croscopice au loc cu viteze mult mai mari decât mișcarile 
corpului nostru, și că dimensiunile particulelor elementare 
sunt foarte mici. Se prea poate ca, atunci când vom cobori 
la aceste scări microscopice, dimensiunile pe axa timpului 
și spaţiului să fie comparabile. 

Pentru a sublinia că axa timpului și spatiului au aceleași 
dimensiuni în convenţia de mai sus, alegem să le măsurăm 
pe ambele în ani-lumină. O unitate de-a lungul dimensiu- 
nii spaţiale este lungimea parcursă de lumină într-un an, 
iar o unitate în direcţia timpului este o perioadă de timp 
de an, care devine tot un an-lumină, pentru că înmulțim 
timpul cu viteza luminii. 

Poate veți reproşa acestei construcţii de spaţiu-timp că 
este cam artificială. De ce ar fi ceva special, din moment 
ce pare doar o simplă mulţime a tuturor evenimentelor din 
univers într-o formă geometrică mai vastă? Motivul este 
că putem prezice întârzierea ceasurilor și dilatarea riglelor 
cu ajutorul acestui spaţiu-timp, fără a face apel la ecuaţiile 
lui Maxwell! Tot ce avem nevoie este să găsim structura, 
geometrică a acestui spațiu-timp. 

Pentru aceasta, să revenim la sistemul de coordonate pe 
care l-am definit și să vedem ce se întâmplă cu un ceas care 
se deplasează cu o viteza uniformă v între două puncte 1 și 
2 (vezi figura 6.9). Care este diferența de timp ôr arătată 
de ceas pe ecranul său? 

Desigur, timpul indicat pe ecran 6r nu este egal cu 
diferenţa At = t2 — tı indicată de ceasurile sistemului 
de referință, pentru că ceasul în mișcare rămâne în urmă 
(67 < At), datorită dilatării timpului. Întârzierea ceasului 
am discutat-o însă în secțiunea 52, unde am văzut că ea 
are o formă relativ simplă, dată de viteza v a ceasului în 
mișcare: 


=> (côt)? = (cAt)? — (vAt)? 


Acum însă, vrem să aflăm care este timpul afișat de ceas 
ÔT pe ecranul său, în funcţie de poziţia și timpul evenimen- 
tului iniţial 1 și al celui final 2 (vezi figura 6.9). Atunci 
vom scrie viteza ceasului în sistemul de coordonate tocmai 
construit ca v = d/At, unde d este distanța dintre puncte. 
Dacă mișcarea este unidimensională, ca în figura 6.9, avem 
vAt = Ar și atunci 


(côt)? = (cAt)? — (Axr)? 

Figura 6.9: Un ceas se deplasează cu viteză constantă 
de la evenimentul 1 la evenimentul 2, într-un timp At. 
Miscarea este reprezentată în spatiu-timp (ara verticală 
este ara timpului). Ceasul arată pe ecran că timpul său 
propriu a crescut cu ÔT (aproape trei ore în figură). Să re- 
marcăm că ÔT + At, pentru că ceasul este în mișcare, deci 
el își încetinește bătăile. Valoarea timpului propriu ôT se 
poate calcula în spațiu-timp, cu o formulă asemănătoare 
teoremei lui Pitagora, formulă care implică și distanța 
Az parcursă de ceas: (côt)? = (cAt)? — (Az)?. Avem 
ôr < At, deci „segmentul” ôr este mai mic decât seg- 
mentul At, contrar sugestiei din figură. 


Dacă însă mișcarea furnicii este bidimensională (spre de- 
osebire de figura 6.9 unde are loc numai de-a lungul axei 
z) putem scrie mai întâi: 


d Ar? + Ay? 


vV = —— = 
At At 
Aici Az = T2 — Tı și Ay = y2 — yı sunt diferențele 
între coordonatele spațiale ale evenimentelor inițial și final. 
Inlocuind în ecuaţia dilatării timpului de mai devreme, 
obţinem 


>  (uAt)? = Ar? + Ag? 


c?’ (5t)? = (cAt) — (Az)? — (Ay)? 


Rezultatul pare simplu, însă este extraordinar de bogat 
în consecințe. Astfel, am reușit să exprimăm timpul 6t 
indicat pe ecranul ceasului în mișcare uniformă numai ca 
o expresie matematică dată de poziţiile și momentele de 
timp iniţiale și finale ale mișcării! Acum nu mai trebuie să 
știm viteza ceasului în mișcare pentru a-i afla întârzierea, 
sa, această întârziere o putem calcula din valorile de spațiu 
și timp ale evenimentelor iniţial și final. Așa cum am pro- 
mis, din mulțimea, de evenimente spaţio-temporale putem 
calcula, întârzierile ceasurilor în mișcare, sau mai bine spus 
timpii proprii ai ceasurilor, indicaţiile de pe ecranele lor. 

Să observăm încă odată că Axr și Ay sunt diferențele 
dintre coordonatele spaţiale ale celor două puncte 1 și 2, 
iar At = t2 — tı este diferenţa de timp, toate măsurate 
în același sistem de coordonate. Formula precedentă ne 
spune din nou că timpul propriu trecut ôt este diferit de 

At. Cu alte cuvinte, ceasul în mișcare va arăta o altă 
diferenţă de timp faţă de ceasurile cu care am construit 
sistemul de referință (cele care arată timpii t). Aceasta 
era, de așteptat, pentru că el se deplasează, și am văzut că 
ceasurile în mișcare rămân în urmă (ôt < At). 

Să remarcăm că formula precedentă este exact ceea ce 
aveam nevoie pentru a prezice intervalele proprii de timpi 
ôt „simţite” de orice ceasuri (ori furnici plate) în mișcare 
rectilinie și uniformă. Această formulă magică este foarte 
asemănătoare cu teorema lui Pitagora, doar că semnele di- 
feră puţin. Ea definește ceea ce căutam, adică structura 
geometrică a spaţiului-timp, cu ajutorul căreia putem cal- 
cula intervalele proprii de timp ale ceasurilor în mișcare, 
știind numai poziţiile lor iniţială și finală (în cazul mișcării 
rectilinii și uniforme). 

Tot așa am procedat și la măsurarea distanţei dintre 
două puncte de pe foaia de hârtie: am aplicat teorema lui 
Pitagora. În cazul ceasului trebuie să folosim o formulă, 
asemănătoare pentru a calcula „distanța” din spaţiu-timp, 
adică intervalul de timp propriu indicat de un ceas pe ca- 
dranul său, care se deplasează între cele două evenimente 
în mișcare rectilinie și uniformă. Atâta doar că formula 
diferă puţin de formula din teorema lui Pitagora, compo- 
nenta timpului având un semn schimbat faţă de compo- 
nentele spaţiale (în figura 6.9 și figura 6.10 se vede cum se 
schimbă între ele ipotenuza cu cateta dimensiunii tempo- 
rale). 

Să generalizăm acum formula „distanţelor” în cazul 
spaţiului-timp în care trăim noi și care are patru dimen- 
siuni în total (trei ale spaţiului și una a timpului). Iar, pen- 
tru a completa, vom face notația As = côr. „Distanţa” As 
dintre două evenimente spațio-temporale devine atunci: 


Geometria spațiului-timp: 


(As)? = (c67)? = (cAt)? — (Az)? — (Ay) — (Az)? 


Aici As poartă numele de interval spatio-temporal și el 
reprezintă „distanţa” dintre două evenimente, calculată în 
spaţiu-timp. At este diferența de timp a evenimentelor, 
exprimată în sistemul nostru de referinţă, Az diferenţa, de 
poziţie a evenimentelor pe axa z, Ay pe axa y şi Az pe 
axa z. 

Dacă primul eveniment este dat de (t1, z1, Y1, z1) și al 
doilea de (t2, £2, Y2, z2), atunci At = t2- t1, Ar = T2 — 11, 
Ay = y2 — yı Şİ Az = 22 — zı. Dacă între cele două 
evenimente circulă un ceas în mișcare rectilinie uniformă, 
atunci intervalul As ne dă timpul propriu trecut ôr = 
As/c care se citește pe cadranul ceasului. 

Este interesant de observat că „distanţa” As (interva- 
lul relativist) poate reprezenta și lungimea fizică proprie a 
unui băț, dacă acesta se poate pune între cele două eve- 
nimente. Această lungime este proprie, pentru că ea tre- 
buie măsurată în propriul sistem de referință al băţului 
(vezi figura 6.10). De exemplu, dacă cele două evenimente 
au același timp At = 0 și aceeaşi poziţie pe două axe 
Ay = Az = 0, atunci (As)? = —(Az)?. Acum rămâne 
doar distanța spaţială (Ax)? (lungimea băţului), cu un 
semn negativ în faţă. 

(timp) (Asy=(cAt)- (Ax) 
C 
Fi A | linie univers ceas 
„ud 4 = 2 ani-lumină 
E 
p 


As esros 


te 


=3 ani-lumină 
Q Eb : F 
ta lungime riglă 
O A = 2 ani-lumină 


pr ai X 

Figura 6.10: Un eveniment în spațiu-timp este un set 
de patru numere (t, z,y,z), unul pentru timp și trei pen- 
tru poziție. În figură este prezentată numai secțiunea 
(t,x). „Distanța” între evenimente se măsoară cu ri- 
gla sau cu ceasul. Astfel, „distanta” dintre punctele C 
si D este de doi ani-lumină și ea se poate măsura pe ca- 
dranul unui ceas care stă pe loc și care arată că au tre- 
cut doi ani. „Distanta” dintre evenimentele E și F este 
spațială și se poate măsura cu ajutorul unui rigle ce are 
o lungime de doi ani-lumină. Între evenimentele A și 
B circulă un ceas. „Distanţa” dintre ele în spațiu-timp 
este dată de timpul propriu ôr citit pe cadranul ceasu- 
lui As = câr. Ea se calculează cu o formulă asemănă- 
toare teoremei lui Pitagora, indicată pe figură. Obţinem 
că distanța este de trei ani-lumină, deci pe cadranul cea- 
sului va trece ÔT = 3 ani. Să remarcăm că ôt < At. 


Pentru fizicieni, relaţia precedentă definește metrica 
spaţiului-timp ca fiind setul de coeficienţi gu, ce apar în 
relaţia intervalului relativist, dacă facem identificarea: 


3 
(As) = YD guu(Az)(Az”) 


u„v=0 


Aici am folosit următoarele definiţii: 


1000 
0-10 0 
g H= ; z = (ct,z,y,z); 
g 00-10 l’ 
00 0-1 


Această metrică gą a spațiului-timp ne spune care este 
formula „distanţei” dintre două evenimente apropiate în 
spaţiu-timp, adică intervalul As, în funcţie de coordona- 
tele celor două evenimente. Așa cum am văzut, această 
„distanţă” reprezintă fie timpul propriu ôr = As/calunui 
ceas care circulă rectiliniu și uniform între cele două eveni- 
mente, fie lungimea proprie unei rigle care se poate așeza 
între cele două evenimente (vezi figura 6.10). 

Figura 6.11: Viata unui om poate fi privită ca o succe- 
siune de fotografii, așezate una peste alta în spațiu-timp. 
Dacă însă acest spațiu-timp este etern și „înghețat”, ce ne 
face pe noi oamenii să simțim un timp anume dintre cele 
care sunt? De ce sufletul meu curge de-a lungul liniei de 
univers și simte acum tocmai acest moment și nu altul? 


Geometria spaţiului-timp pe care am descoperit-o ne 
spune deci care este „distanța” în spațiu-timp dintre ori- 
care două evenimente. În figura 6.10 se vede că dimensiu- 
nea, acesteia a fost aleasă ani-lumină. A spune însă că între 
două evenimente este o „distanţă” As de doi ani-lumină 
nu este suficient. Aici mai trebuie să specificăm și dacă, 
„distanța” (intervalul relativist) este de natură temporală 
sau de natură spațială. 

În primul caz avem As? > 0, și intervalul relativist se 
măsoară cu un ceas ce se deplasează rectiliniu și uniform 
între cele două evenimente, ceas care va arăta pe cadranul 
lui că au trecut două ore. Dacă intervalul relativist este de 
natură spaţială (As? > 0) atunci el se poate măsura cu o 
riglă ce are, în sistemul ei de referinţă, capetele chiar în cele 
două evenimente. Lungimea riglei va fi de doi ani-lumină. 

Forma gą a metricii de mai sus este specifică te- 
oriei relativităţii restrânse. Mai târziu, vom folosi 
aceeași definiţie a intervalului relativist și pentru teoria 
relativităţii generale. Aici însă va trebuie să alegem o altă 
matrice pentru metrica, g,, a spaţiului-timp. De aceea am 
preferat să scriem aici forma matriceală de mai sus. 

Vom încheia această secțiune cu o mică observaţie asu- 
pra timpului nostru propriu. Cum rămâne cu timpul pe 
care îl percepem noi oamenii, cu trecutul, prezentul și vii- 
torul său? Aici putem spune că scriitorul H.G. Wells a pus 
punctul pe i: cum se face că ceea ce numim noi conștiință 
percepe un timp anume? Căci nu este nici o problemă cu 
un atom. El este descris de o linie de univers de la înce- 
put până la sfârșit. El nu trebuie să „simtă” nimic, sau 
mai bine zis el poate „simţi” dintr-o dată toată linia de 
univers, de la începutul lumii până la sfârşitul ei. Noi însă 
simţim momente unul după altul, într-o succesiune tem- 
porală. Cum se face că noi simțim tocmai această clipă, 
și nu alta, din miliardele de pe linia de univers? 

Întrebarea aceasta, se reduce la diferenţierea între două 
abordări ale noţiunii de spaţiu-timp: cea realistă și cea 
de reprezentare. În abordarea realistă ne imaginăm că 
spaţiul-timp chiar există în univers, cumva „înghețat”, în 
toată completitudinea lui. Acestea, este și modelul sugerat 
de teoria relativităţii, acela pe care fizicienii și-l imaginează, 
înainte de a se apuca de rezolvarea ecuaţiilor. În acest 
model, întrebarea precedentă este pertinentă. Dar este 
așa? Chiar este în realitate universul în totalitatea lui un 
bloc „îngheţat” de spaţiu-timp? 

Mulţi fizicieni nu sunt de acord cu această abordare. Ei 
spun că aducerea spaţiului și timpului împreună este doar 
un artificiu matematic, doar o reprezentare, cu toată „po- 
triveala” despre care am vorbit până acum. Dacă acești 
fizicieni au dreptate, atunci întrebarea despre percepția 
timpului nu se mai pune. Care însă să fie adevărul? 
Răspunsul nu îl știm cu precizie dar, dacă primii fizi- 
cieni au dreptate, atunci desigur că și cercetătorii din 
neuroștiințe trebuie să explice de ce noi percepem doar un 
moment de timp, atunci când fiecare atom este în esență 
o linie continuă de univers. 


61. Formularea lui Minkovski 
pentru spațiu-timp 


În secţiunea precedentă am văzut că spaţiul-timp are o 
structură căreia i-am găsit deja metrica, un set de 16 nu- 
mere reale notate cu guv, unde i,j = 0,3. Aceste numere 
ne spun care este „distanţa” dintre două evenimente A și 
B în spaţiu-timp, „distanță” ce a fost denumită interval 
relativist As. Ea reprezintă timpul propriu ôr = As/c 
al unui ceas, dacă ceasul poate circula rectiliniu și uni- 
form între cele două evenimente A și B din spaţiu-timp. 
În acest fel putem prezice întârzierea unui ceas în mișcare 
(timpul lui propriu) numai pe baza poziţiilor sale inițială și 
finală în spaţiu-timp, tot așa după cum putem calcula lun- 
gimea, unui băț folosind poziţiile capetelor sale și teorema 
lui Pitagora. 

Discuţia precedentă a fost însă numai pentru un sin- 
gur observator, pentru un singur sistem de referință. 
Acum vom aborda problema a doi observatori din sisteme 
de referinţă diferite, și vom vedea că aceeași metrică a 
spaţiului-timp este valabilă pentru amândoi observatorii! 

Să ne întrebăm deci ce se va întâmpla cu un alt observa- 
tor care se află în mișcare faţă de cel care a construit iniţial 
sistemul de coordonate și apoi metrica spaţiului-timp. Ce 
fel de structură de spaţiu și de timp obţine el, folosind me- 
toda din secțiunea precedentă? Căci acesta va trebui să-și 
construiască propriul său sistem de referință, cu propriile 
sale rigle și ceasuri, exact ca în exemplul prezentat în pa- 
radoxul gemenilor. Pentru că este în mișcare, ceasurile pe 
care el le sincronizează (în sistemul lui de referinţă) vor 
rămâne însă în urmă faţă de cele ale primului observator, 
iar riglele vor fi contractate în direcţia mișcării, așa fel în- 
cât el va obţine alţi timpi și alte distanţe pentru diversele 
evenimente. În plus, două evenimente care primului ob- 
servator i se par simultane lui nu i se vor părea simultane. 

În prima instanţă, observaţia precedentă nu pune pro- 
bleme, pentru că ceea ce face cel de-al doilea observator 
este doar să pună etichete diverselor evenimente. Dacă 
însă teoria relativităţii este consistentă, atunci este nea- 
părat nevoie ca atât primul, cât și al doilea observator să 
prezică aceleași comportări ale obiectelor, inclusiv aceiași 
timpi proprii ai unor ceasuri în mișcare între oricare două 
evenimente (pentru că acești timpi proprii se pot citi pe 
ecranul ceasului). Atunci, în sistemul de referință al ce- 
lui de-al doilea observator, timpul propriu al unui ceas 
oarecare trebuie să fie același cu cel măsurat de primul ob- 
servator. În termeni tehnici, se spune că timpul propriu 
al unui ceas este invariant relativist de la un sistem de 
referinţă la altul. 

Să ne aducem aminte din secțiunea precedentă că tim- 
pul propriu ôT al unui ceas în mișcare rectilinie și uni- 
formă între două evenimente ne dă chiar „distanța” As = 
côr dintre cele două evenimente (intervalul relativist) în 
spațiu-timp. Dacă vrem să avem o teorie a relativităţii 
consistentă (și deci ceasul să indice același timp propriu 
pe ecranul lui, indiferent din ce sistem de referință este 
măsurat), atunci trebuie ca acest interval As între două 
evenimente să fie același pentru orice sistem de referinţă 
inerţial în care el este măsurat. Numai așa un ceas care 
circulă între cele două evenimente va arăta mereu același 
timp propriu 6t = As/c trecut pe cadranul sau, chiar dacă 
măsurătoarea, se face în alt sistem inerţial de coordonate 
(Var'y2). 

Rezultatul acesta, aparent banal, este plin de consecinţe. 
Într-un spaţiu tridimensional, distanţa euclidiană d? = 
Az? + Ay? + Az? se menţine constantă indiferent ce sis- 
tem ortogonal (xyz) sau (2'y'z”) alegem. În fond, distanța 
euclidiană reprezintă lungimea unei bare rigide între două 
puncte, care nu depinde de sistemul de coordonate orto- 
gonal în care o măsurăm. 

Tot astfel și între două evenimente oarecare ale 
spaţiului-timp există o constantă (intervalul As) care nu 
depinde de sistemul inerţial ales. Spunem că intervalul re- 
lativist As este invariant la o transformare a sistemului 
inerţial în care facem observaţiile. 

Forma intervalului relativist, detaliată în secţiunea pre- 
cedentă, este însă diferită de cea a distanţei euclidiene 
dintre puncte, deși nu foarte diferită: conţine semnul mi- 
nus. Asemănarea aceasta dintre forma intervalului și cea 
a distanţei euclidiene a spaţiului obișnuit a fost speculată 
de Hermann Minkowski (1864-1909), profesorul de mate- 
matică al lui Einstein din facultate, sub forma geometriei 
spațiului-timp. 

Minkowski a îndrăznit să definească de la început co- 
ordonata temporală ca pe un număr complez, to = ict, 
unde î este numărul complex i = V—I, iar c viteza luminii 
(vezi figura 6.12). În formula noastră a intervalului am 
avea acum numai semne minus, însă un semn minus gene- 
ral (o convenţie de fapt) se poate elimina adăugându-l la 
intervalul (As)2. Consecința? În acest fel obţinem numai 
semne pozitive, iar formula finală coincide cu teorema lui 
Pitagora: 

(ids) = (icAt) + (Az)? + (Ay)? + (A2)? 

Putem face o analogie cu spaţiul nostru obișnuit. 

Astfel, As reprezintă „distanţa” dintre două evenimente 

Figura 6.12: În spațiul-timp Minkowski (x, ict) timpul 
este înmulţit cu numărul complex i, devenind astfel ima- 
ginar. Un ceas se deplasează pe distanța Ax între eveni- 
mentele 1 şi 2. Cu o linie îngroșată este reprezentată 
mișcarea sa în spațiu-timp, adică linia sa de univers. 
„Distanţa ” dintre evenimentele 1 și 2 (dată de tim- 
pul propriu icôr al ceasului care circulă între ele) se 
calculează cu teorema lui Pitagora din triunghiul drep- 
tunghic: (icôT)? = (icAt)? + (Az)?. Sistemul (zx, ict) 
este cel în care facem noi observaţiile. Sistemul (z',ict') 
este sistemul de referință al ceasului în mișcare, pentru că 
aici poziția ceasului rămâne neschimbată. Să remarcăm 
că cele două sisteme sunt „rotite” unul fată de celălalt. 
Unghiul de „rotație ” este dat de viteza v cu care se depla- 
sează ceasul, și anume tana = Az/(icAt) = v/(ic). El 
devine astfel un număr complex. 


spaţio-temporale, tot așa cum d reprezintă distanța din- 
tre două puncte din spaţiul nostru obișnuit. Știind 
această „distanţă” As între oricare două evenimente în 
spaţiu-timp, noi știm atunci metrica spaţiului-timp, harta 
sa, care se numește de cele mai multe ori minkowskiană. 

Acum însă, distanţa d între două puncte ale spaţiului 
rămâne aceeași dacă alegem un alt sistem ortoganal ro- 
tit faţă de primul. Atunci și intervalul As se va conserva 
(va rămâne același) când avem alte sisteme de referință 
inerţiale „rotite” în spațiu-timp! Ce reprezintă un sistem 
de referinţă „rotit”? Ei bine, acesta reprezintă un alt sis- 
tem de referinţă inerţial care se deplasează faţă de primul 
cu o viteză constantă, viteză care ne spune de fapt cu 
cât sunt „rotite” cele două sisteme unul faţă de altul în 
spaţiu-timp (vezi figura 6.12). 

Atunci, în teoria relativităţii restrânse, putem alege 
mai multe sisteme de referinţă, inerţiale, ele putând fi vi- 
zualizate ca niște sisteme „rotite” unul faţă de altul în 
spaţiul-timp Minkowski. Cel mai important, intervalul As 
dintre două evenimente (timpul propriu al unui ceas dacă 

Figura 6.13: Reprezentarea în spatiu-timp a unei ri- 
gle de lungime L (între A ṣi B), care rămâne în repaus 
în sistemul Minkowski (x,ict). Aici fiecare atom al ri- 
glei descrie câte o linie de univers perpendiculară pe aza 
z (pentru că rigla este în repaus), așa că întreaga riglă 
„mătură” o arie în spațiu-timp (dreptunghiul gri închis). 
Sistemul Minkowski (z',ict') este al unui observator O 
în mișcare spre stânga față de riglă (linia sa de uni- 
vers este 00'). Lungimea Ax’ măsurată de el pentru 
riglă se obține din triunghiul „dreptunghi” ABC ca fiind 
(Ax)? = L2+(icAt)? = c2(At)? < L?. Observatorul 
măsoară atunci o lungime Ax' care va fi mai mică decât 
L (contrar aparenţei din figură). Rigla se va contracta 
pentru el. De remarcat că observatorul în mișcare mă- 
soară capătul din dreapta: al riglei în evenimentul C, pe 
când observatorul în repaus îl măsoară în evenimentul B. 


acesta s-ar putea deplasa între cele două evenimente) este 
mereu același, indiferent de sistemul ales. În acest fel te- 
oria relativităţii este consistentă, căci timpul propriu al 
ceasului este măsurabil, se poate citi direct pe ecran. 

Una dintre aplicaţiile formulării Minkowski a 
spaţiului-timp este simultaneitatea evenimentelor. Am 
menţionat în secțiunea 58 faptul că simultaneitatea unor 
evenimente trebuie discutată într-un sistem de referinţă, 
inerţial. Astfel, pentru că nu există „o perdea de timp” 
sau un timp absolut, două evenimente pot fi simultane 
într-un sistem de referință inerţial, dar nu simultane în 
altul. 

Efectul acesta se explică dacă ţinem cont de spaţiul-timp 
Minkovski. Astfel, să luăm două evenimente simultane 
într-un sistem de referinţă, dar aflate în locaţii diferite 
(evenimentele A și B din figura 6.13). Ele au aceeași coor- 
donată a timpului. După cum am menţionat, un alt sistem 
de referință (pentru un alt observator) este reprezentat de 
un sistem de axe ortogonal care este rotit fată de primul. 
„Unghiul” acestei rotații este dat de viteza relativă a celor 
doi observatori (vezi figura 6.12 și 6.13 unde acest unghi a 
fost notat cu a). 

Datorită rotației, noile coordonate temporale ale celor 
două evenimente A și B vor fi acum diferite. Acum eve- 
nimentele A și B care sunt simultane în primul sistem de 
referință inerţial (x,t) nu vor fi simultane în cel de-al doilea 

Figura 6.14: Interpretarea Minkovski a spatiului-timp 
și conul de lumină. Aici timpul este reprezentat pe ara 
verticală, iar spațiul pe orizontală (cu două dimensiuni, 
pentru simplitate). Observatorul O este aşezat în cen- 
trul conului la momentul observaţiei. Suprafata conului 
de sus reprezintă mulțimea unor linii de univers ale unor 
raze de lumină ce pleacă de la observator, iar a conu- 
lui de jos mulțimea unor raze ce vin înspre el. Fată de 
observatorul aflat în centru, toate evenimentele aflate în 
interiorul conului sunt considerate temporale (de erem- 
plu A), pentru că până la ele poate circula un semnal cu 
o viteză mai mică decât viteza luminii ce pleacă din cen- 
tru. Celelalte evenimente din afara conului (de eremplu 
B) sunt considerate spaţiale, iar ele nu pot fi legate ca- 
uzal cu observatorul, pentru că viteza unui semnal de la 
observator la ele ar trebui să depășească viteza luminii. 


sistem (x’,t’), care este rotit faţă de primul. În sistemul 
(x’,t’) observatorul măsoară rigla la evenimente de timp 
simultane pentru el, care sunt acum A și C! Ca atare, lun- 
gimea riglei („distanţa” în spaţiu-timp dintre cele două 
evenimente) va fi mai mică, așa cum ne spune și teoria 
standard. Vedem că, în sistemul (x',t'), observatorul a 
măsurat capătul din dreapta al riglei puţin mai târziu, 
atunci când acest capăt s-a mișcat deja puţin spre stânga, 
obţinând astfel o lungime mai mică a riglei. 

Să continuăm însă să discutăm despre simultaneitate, 
căci aceasta pare să creeze o posibilă dificultate. Astfel, 
suntem obișnuiți cu relaţiile cauză-efect: efectul apare 
după cauză. Dacă avem două astfel de evenimente, ar pu- 
tea exista sisteme de referinţă, în care ordinea celor două 
să fie inversată? Adică să se observe înainte efectul și apoi 
cauza? În acest caz am avea o mare problemă. Din feri- 
cire însă, acest lucru nu se întâmplă. O analiză mai atentă 
arată, că o perechile de evenimente se clasifică simplu în 
trei categorii: temporale, spațiale sau nule, după valoarea 
intervalului relativist As („distanţei”) dintre ele. 

O pereche de evenimente temporale e constituită din 
două evenimente între care poate exista o relaţie cauzală. 
Evenimentele pot avea loc în același punct din spaţiu sau 
în puncte diferite dacă ele pot fi unite de semnale cu o 
viteză mai mică decât viteza luminii. Între aceste eveni- 
mente poate exista o relaţie cauză-efect și între ele poate 

circula un ceas pe cadranul căruia să citim timpul propriu, 
deci intervalul minkowskian (As? > 0). 

O pereche de evenimente spațiale o formează acele eve- 
nimente între care nu poate exista nici o relaţie cauzală, 
deci care practic nu pot fi unite printr-un semnal cu o 
viteză mai mică decât viteza luminii. O astfel de pe- 
reche este de exemplu explozia simultană (într-un sis- 
tem de referinţă) a doua supernove situate la milioane de 
ani-lumină (As? < 0). Desigur, există și cazul interme- 
diar, atunci când între cele două evenimente trebuie să 
circule un semnal de viteză precis egală cu viteza luminii 
(As? = 0). 

Este remarcabil că intervalul relativist („distanța” în 
spaţiu-timp) este de natură temporală (^s? > 0), spaţială 
(As? < 0) sau nulă (As? = 0). Cu alte cuvinte, fie lăsam 
un ceas sau o rază de lumină să circule între cele două 
evenimente, fie așezăm capetele unei rigle între ele. În 
toate cele trei cazuri intervalul relativist se calculează cu 
aceeași formulă, asemănătoare teoremei lui Pitagora, ceea 
ce definește de fapt metrica spaţiului-timp pe care îl vom 
numi minkowskian de aici încolo. 

O consecință frumoasă care rezultă din teoria 
relativității este că ordinea evenimentelor spaţiale poate fi 
schimbată într-un alt sistem de referinţă inerţial, pe când 
cea a evenimentelor temporale nu! Rezultatul ne convine 
de minune. Astfel, nu ne dorim să putem schimba ordi- 
nea temporală a evenimentelor cauzale, pentru că atunci 
cineva ar putea vedea efectul înainte de cauză, conducând 
la contradicții. 

Pe de altă parte, putem schimba ordinea temporală 
a unor evenimente spațiale, măsurate în diverse sisteme 
de referinţă inerţiale, pentru că aceasta nu are nici un 
efect asupra cauzalităţii. Astfel, dintr-un astfel sistem 
de referinţă pare că un eveniment este „înaintea” celui- 
lalt (sau invers, la alegerea noastră). Cu toate acestea, 
pentru a putea trimite ceva din evenimentul ales în „vi- 
itor” la cel aflat în „trecut” trebuie să folosim un canal 
de comunicaţie. Acesta însă, trebuie să depășească viteza 
luminii, pentru că evenimentele sunt corelate spaţial în- 
tre ele, or un astfel de mijloc de comunicare nu există. 
Teoria relativităţii nu creează astfel contradicții referitoare 
la relaţia cauză-efect. 

Cu toate că abordarea ciudată a lui Minkovski (cu 
un număr complex pentru coordonata temporală) se 
dovedește extrem de practică, trebuie să fim foarte atenţi 
când o interpretăm. Deși noi desenăm axa temporală ca 
pe o linie pe foaia noastră de hârtie, ea nu este o „linie” 
obișnuită, din moment ce valorile pe axa ei sunt imaginare! 
Lungimi care apar pe desen mai mari pot fi mai mici (pen- 
tru că apare pătratul numărului complex i? = —1), iar un- 
ghiul de rotaţie are tangenta imaginară (vezi figura 6.13). 
De aceea este bine s-o folosim mai des ca o analogie şi să 
fim atenţi la limitele ei. 

În plus, formularea Minkovski poate conduce la repre- 
zentări greșite dacă nu suntem atenţi. Astfel, nu putem 
spune că există un fel de „bară rigidă” între două eveni- 
mente (intervalul relativist) și că noi, într-un alt sistem 
de referință, vedem „bara” din alt unghi spaţio-temporal! 
Deși interpretarea matematică sugerează această repre- 
zentare, noi nu putem accepta o bară „reală” cu dimen- 
siuni complexe. Este doar o vizualizare care ne ajută la 
înțelegerea situaţiei şi eventual la efectuarea, calculelor. 

Pe de altă parte, este adevărat că reprezentarea 
spaţiului-timp unifică parțial spaţiul şi timpul. Astfel, in- 
tervalul relativist dintre două evenimente („distanţa” din- 
tre ele în spaţiu-timp) reprezintă fie timpul, dacă între cele 
două evenimente circulă un ceas, fie spaţiul, dacă cele două 
evenimente sunt atașate capetelor unei rigle. Aceasta su- 
gerează din nou că spaţiul și timpul au aceeași „esență”, 
însă nu este o dovadă completă. 

Cu toate acestea, faptul că există o structură a 
spațiului-timp trebuie să aibă semnificaţii mai adânci. 
Astfel, de ce are intervalul relativist o formă atât de ase- 
mănătoare cu distanţa euclidiană (teorema lui Pitagora)? 
Şi de ce numai o singură coordonată (cea a timpului) are 
semn diferit față de celelalte? Se datorează acestui semn 
faptul că noi percepem o curgere a timpului? Ce s-ar în- 
tâmpla într-un spaţiu-timp unde am avea două axe ale tim- 
pului? Cum am simţi noi un asemenea univers? Întrebări, 
întrebări. . . 


62. Transformările Lorentz 
și principiul de reciprocitate 


Transformările Lorentz și principiul de reciprocitate 

Interpretarea lui Minkovski ne ajută să ne imaginăm 
mai ușor fenomenele și chiar să facem calcule cantitative, 
fără să ţinem minte alte formule, în afară de teorema lui 
Pitagora şi de numărul complex i atașat timpului. Cu 
aceste ingrediente cunoscute putem reconstrui rezultatele 
teoriei relativităţii la orice moment dorim. 

Putem, de pildă, face o analiză în cazul a doi observa- 
tori. Unul este static (notat cu A în figura 6.15). Cel de-al 
doilea observator (notat cu B) pleacă la momentul iniţial 
(același ca și cel al observatorului A, considerat momentul 
zero) cu viteza constantă v, în direcţia x. Fiecare din acești 
observatori are propriul său sistem de referință inerţial. Ne 
putem întreba, dacă știm poziţia și timpul (x,t) al unui 
eveniment oarecare E în sistemul de referință inerţial al 
observatorului A, cum putem afla poziţia și timpul (z',t') 
aceluiași eveniment în sistemul de referinţă inerţial al ob- 
servatorului B, care se deplasează faţă de primul cu viteza 
cunoscută v. 

Răspunsul este dat de așa-numitele transformări ale 
lui Lorentz, după numele fizicianului Hendrik Lorentz. 
Acestea se obţin considerând că cele două sisteme de 
referinţă inerţiale sunt sisteme ortogonale în spaţiul-timp 
Minkovski, „rotite” unul față de celălalt (vezi figura 6.15), 
având aceeași origine (pentru că observatorii A și B pleacă 
din același loc la același moment inițial). Tot așa după 
cum, în spațiul obișnuit, putem calcula reguli de trans- 
formare a coordonatelor în cazul sistemelor spațiale rotite 
unul față de altul, același lucru îl putem face și în ca- 
zul sistemelor inerțiale rotite din spaţiul-timp Minkovski.. 
Obţinem transformările relativiste Lorentz de trecere de 
la un sistem de referință inerţial la altul. Cei interesaţi 
de mai multe detalii pot urmări prima căsuţa matematică 
alăturată. 

Calcul: Transformările Lorentz 


În figura 6.15 jos sunt prezentate două sisteme de co- 
ordonate minkowskiene precum și un eveniment E care 
se vede în ambele sisteme. Evenimentul are coordona- 
tele (x,t) în primul sistem și (x’,t’) în cel de-al doilea. 

Pentru a calcula coordonatele (x',t') ale evenimentu- 
lui E din coordonatele (x,t) să rescriem mai întâi un- 
ghiul a în funcţie de viteza v, știind că tan(a) = v/(îc) 
(relaţia se găsește detaliată în figura 6.12): 


1 1 
V1 + tan? a E Vl = v/câ B 


v înv 
sina = cosa:-tana ="—=—— 
ic c 


cos Q = 


Acum să încercăm să exprimăm unghiul 2 din figura 
6.15 în două feluri 


sin f = sin(ț + a) = sin gcosa + cos ġ sin a 
cos A = cos($ + a) = cos ġ cosa — sin sina 


Să detaliem unghiurile a și ? din triunghiurile aferente 
figurii 6.15. Obţinem de exemplu sin ġ = ict/s, cos ọ = 
z/s și sin f = îct'/s, cos = z'/s. Înlocuind acum 
rezultatele în cele două relaţii precedente avem: 


ict —i 
zd a wn 
8 8 c 
z ict (—iyv 
De tei (tiu) 
S sS c 


Aici am notat cu s intervalul relativist dintre origine și 
evenimentul E. Simplificând termenii în relația de mai 
sus, obținem: 


VI 
t = q(t — a); 


z-—vt 
V1 — v2/c2 


Acestea reprezintă transformările Lorentz ale coordona- 
telor evenimentului E de la un sistem de coordonate 
(x,t) la altul (x',t'). Pentru viteze mici v & c coeficien- 
tul y este aproape egal cu unitatea și recunoaștem în 
relaţiile de mai sus transformările lui Galilei, t’ = t și 
za —vt. 


Ir ==), > 


În continuare, vrem să subliniem că transformările 
Lorentz se pot deduce și în lipsa postulatelor lui Einstein, 
bazându-ne pe o idee simplu de acceptat, cea de recipro- 
citate. 

Consecința este foarte interesantă, căci ea scoate în 
evidenţă originea structurii relativiste a spaţiului-timp. 
Astfel, pe bună dreptate, ne putem întreba de ce are 
spaţiul-timp relativist structura minkowskiană și nu alta? 
De ce tocmai această structură? Răspunsul este: pentru 
că această structură, împreună cu cea newtoniană (timpul 
absolut) sunt singurele care se pot concilia ușor cu reci- 
procitatea. În acest fel, dacă impunem legilor fizice să fie 
aceleași pentru doi observatori care se îndepărtează unul 


dă e 
Q 
= 


linie unviers A 


Figura 6.15: În figura de sus sunt reprezentate două 
sisteme inerțiale (pentru observatorii A și B) care se 
deplasează unul fată de altul cu viteza v și care au în 
momentul initial aceeași origine. Pentru simplitate se 
consideră doar mișcarea în directia x. Un eveniment E 
are coordonatele (x,t) în primul sistem de referință A. 
Transformările lui Lorentz ne spun care sunt coordona- 
tele (x’,t’) ale aceluiași eveniment în cel de-al doilea sis- 
tem de referință B. În figura de jos sunt reprezentate 
aceleași sisteme de coordonate, însă în spațtiu-timp (co- 
ordonata y nu a mai fost desenată). Unghiul de rotatie 
dintre cele două sisteme este dat, ca și în figura 6.12, de 
relația tan(a) = v/(ic). 


de altul (neavând deci nici o preferinţă pentru unul sau al- 
tul), atunci vom sfârși fie cu teoria lui Newton a timpului 
absolut, fie cu teoria relativităţii! 

Să revenim de aceea la cazul observatorilor A și B în 
mișcare cu viteza v unul față de celălalt (vezi figura 6.15) 
și să vedem cum putem transforma coordonatele (x, t) ale 
unui eveniment E de la primul la al doilea observator, fo- 
losind legea reciprocităţii. Astfel, putem încerca să scriem 
un set de ecuaţii liniare care să transforme coordonatele 
unui eveniment dintr-un sistem de referinţă în altul, să zi- 
cem din sistemul de referinţă al observatorului A în cel al 
observatorului B. 

Datorită reciprocităţii însă, putem folosi același set de 
ecuaţii liniare pentru a face și transformarea inversă, pen- 
tru că nici unul dintre observatori nu este mai cu moţ decât 
celălalt. Aici trebuie să luăm în considerare doar faptul că 

viteza relativă a celor doi observatori își schimbă sensul 
dacă este privită de pe A sau de pe B. 

Un calcul direct conduce apoi ezact la transformările re- 
lativiste ale lui Lorentz, fără să vorbim de constanta vitezei 
luminii, fără să discutăm de principiul lui Galilei, practic 
numai din acest principiu de reciprocitate și caracteristica 
liniară a ecuaţiilor de transformare. Or, în termeni mai 
simpli, teoria relativităţii este o consecință a principiului 
de reciprocitate. 


Fie un observator A (vezi figura 6.15) care măsoară 
un eveniment E ca având loc la poziţia și momentul 
(x,t). Un alt observator B este în mișcare rectilinie și 
uniformă în direcţia, z, cu viteza v faţă de primul obser- 
vator A. Observatorul B măsoară același eveniment E 
într-o altă poziție (în sistemul lui de referinţă) și la un 
alt moment de timp (z',t'). El încearcă să scrie aceste 
noi valori (z', t’) ca niște transformări lineare ale prime- 
lor valori (zx, t): 


z' = k(x — vt); t =u(t- 27) (1) 


Aici k = k(|v|), a = a(|v|) și u = u(lvl]) sunt funcţii 
necunoscute ce depind de valoarea absolută a vitezei și 
care trebuie determinate. De observat cum prima relaţie 
ne asigură că un obiect în repaus în sistemul de referinţă 
(x',t') apare ca mergând cu viteza v în sistemul (zx, t). 
Astfel, pentru acest obiect z’ = 0 = k(x — vt) și deci 
ecuaţia de mișcare a obiectului este z = vt. 
Observatorul A poate scrie și el astfel de transformări 
liniare, în care să exprime valorile (x,t) măsurate de 
el pentru evenimentul E în funcţie de cele măsurate de 
observatorul B, adică (z',t'). Din cauza reciprocității 
ecuaţiile vor fi aceleași, numai semnul vitezei se va 
schimba (situaţia este în oglindă, pentru că amândoi 
pleacă din origine la același moment de timp nul): 


z = k(x' + vt’); t= p(t + 227) (2) 


În relaţiile de mai sus n-am schimbat decât semnul vite- 
zei, păstrând însă aceleași funcţii k = k(|v|), a = a(]v]) 
și u = u(|v|) pentru că ele depind doar de valoarea ab- 
solută a vitezei. Înlocuind t din a doua ecuaţie a setului 
(2) în prima ecuaţie a setului (1) obţinem succesiv: 


T U z' 
z=w+ 2 oul + 2) +E > 
a k 


Desigur, această relaţie trebuie să coincidă cu prima 
ecuaţie din setul (2) de mai sus, pentru orice eveni- 
ment descris de poziţia x și timpul t. Egalând cei doi 
coeficienţi ai lui z’ și t’ din relaţia lui z, termen cu 
termen, obţinem forma constantelor ce apar și transfor- 
mările Lorentz: 

2 

TEk uu=kw; > kapas l 


+ — anea 
a 1—v?/a 

Înlocuind acum k și u în (1) obţinem 


Într-o analiză ce ia în considerare trei sisteme de 
referinţă se arată că, pentru ca aceaste relaţii să poată 
fi folosită la transformarea coordonatelor între oricare 
două din cele trei sisteme de referință, funcția a = a(v) 
trebuie să fie o contantă independentă de viteză, a = 
const. Analiza mai arată că un semnal de viteză va 
circulă cu aceeași viteză atât pentru observatorul A cât 
și pentru observatorul B. 

Transformarea de la un sistem la altul dedusă de noi 
mai devreme este atunci fie galileană (a = oo), fie re- 
lativist invariantă (va finit). În cel de-al doilea caz 
recunoaștem transformările lui Lorentz dacă facem iden- 
tificarea va = c. 


Analiza matematică ne spune că, datorită principiu- 
lui de reciprocitate, există un semnal care deplasează cu 
aceeași viteză în ambele sisteme de referinţă, deși nu ne 
spune care este viteza acestui semnal. Dacă viteza aces- 
tui semnal este infinită atunci avem sistemul clasic al lui 
Galilei, iar dacă viteza acestuia este finită, atunci putem 
identifica acest semnal ca fiind lumina și avem transfor- 
mările lui Lorentz. 

Implicaţiile acestui rezultat sunt cu totul remarcabile. 
Faptul că există un semnal ce se deplasează cu aceeași 
viteză în toate sistemele de referinţă, ca lumina, este o 
consecinţă logică a reciprocității: ce măsoară un un ob- 
servator atunci când mă vede îndepărtându-mă este ceea 
ce măsor și eu atunci când îl văd pe acel observator 
îndepărtându-se de mine. Din această reciprocitate rezultă, 
doar două posibilităţi: fie sistemul lui Galilei (o viteză 
infinită a semnalului), fie sistemul lui Einstein (o viteză 
constantă finită, cea a luminii). 

La vitezele mici pe care noi le experimentăm (compa- 
rativ cu viteza luminii) percem această reciprocitate sub 
forma ei galileană. De aceea ni se pare paradoxală noua 
structură a spaţiului-timp pe care ne-o dezvăluie teoria 
relativităţii. Dacă însă am fi avut posibilitatea să expe- 
rimentăm zilnic reciprocitatea la viteze apropiate de vi- 
teza luminii, poate că această structură einsteineană a 
spaţiului-timp ni s-ar fi părut nu numai familiară, dar chiar 
și logică, singura care putea fi construită păstrând legile 
reciprocităţii. 

Dintr-un alt punct de vedere, putem interpreta această 
reciprocitate și ca pe o izotropie a spaţiului-timp. Tot 
așa după cum nu contează în ce direcţie ne uităm în 
spaţiul obișnuit, nu contează nici în ce „direcţie” ne ui- 
tăm în spaţiul-timp minkowskian (această „direcţie” fiind 
dată de „rotaţia” sistemului de referinţă inerţial, vezi fi- 
gura 6.15). Invarianţa vitezei luminii și postulatele lui 
Einstein par astfel să fie o consecinţă (cel puţin parţială) 
a spaţiului-timp în reprezentarea lui Minkovski. 

În final, să menţionăm că transformările Lorentz există 
nu numai pentru coordonatele de spaţiu și timp, dar și pen- 
tru alte mărimi fizice. În cazul câmpului electromagnetic 
de exemplu, am discutat deja că observatorii diferiţi nu 


130 Capitolul 6. Teoria relativității restrânse 


observă, aceleaşi câmpuri electrice şi magnetice. În acest 
caz, transformările lui Lorentz aplicate câmpului electro- 
magnetic ne vor spune cum se schimbă câmpurile electrice 
și magnetice de la un sistem de referinţă inerţial la altul. 


63. Dependenţa masei inerțiale a unui corp 
de viteza sa 


Privind ecuaţia pentru dilatarea timpului din secțiunea 
52 vedem că ea nu este aplicabilă pentru viteze mai mari 
decât viteza luminii, căci termenul de sub radical (cel din 
factorul y) devine negativ. Pe de altă parte, ne reamintim 
și argumentul inițial al lui Einstein că nu putem merge 
cu viteza luminii, căci atunci undele electromagnetice ar 
părea statice, ceea, ce este interzis de legile lui Maxwell. 

Nu este mai bine să ne uităm eventual ce se întâmplă 
cu corpurile atunci când ele sunt accelerate către viteza 
luminii? Poate că ele nu pot atinge viteza luminii și atunci 
scăpăm de probleme, căci nu va trebui niciodată să punem 
în formulă o viteză mai mare decât viteza luminii. 

Există două abordări posibile pentru ca să vedem ce se 
întâmplă cu corpurile accelerate la viteze din ce în ce mai 
mari. Prima abordare este teoretică, iar cea de-a doua 
experimentală. În abordarea, teoretică, se porneşte de la 
observaţia că poziţia și timpul unui corp formează un vec- 
tor patru-dimensional în spaţiu-timp, în sensul că el se 
transformă de la un sistem de referință la altul conform 
relaţiilor lui Lorentz prezentate în secţiunea 62. 

Se poate calcula apoi derivata acestui vector pe o 
traiectorie față de timpul său propriu, pentru a păstra 
caracterul de invarianță relativistă (timpul propriu al cea- 
sului este același în toate sistemele de referinţă inerțiale). 
Rezultatul poartă denumirea de impuls patru-dimensional 
și va fi tot un vector. Interesant este însă că acest im- 
puls patru-dimensional conţine un termen care sugerează 
că masa inerțială a particulei este dependentă de viteză! 
Din formulă reiese că masa corpului în mișcare este dată 
de 


mo 
m = ymo = RR 
Lică Vl —v2/c2 


Aici mo este masa de repaus a corpului, iar v viteza lui. 
Vedem atunci că, pe măsură ce viteza corpului se apropie 
de viteza luminii, cu atât masa lui m crește mai mult, 
devenind aproape infinită, la o valoare apropiată de viteza, 
luminii. În această situaţie nu putem accelera niciodată 
un corp până la viteza luminii, căci el devine din ce în ce 
în ce mai greu. Cei interesaţi de această abordare teoretică 
pot urmări căsuţa matematică alăturată. 


Calcul: Impulsul și masa relativistă 


Să considerăm un corp în mișcare rectiline și uni- 
formă cu viteza v în sistemul nostru inerţial de referinţă. 
Masa acestui corp atunci când el este în repaus (o 
proprietate fundamentală a corpului) o vom nota cu 
mo. Poziția sa la un moment dat t este (x,y,z). 
Vom reprezenta această alegere printr-un eveniment în 
spațiu-timp, adică un punct ce are patru coordonate 
(vezi secţiunea 60): 

z” = (ct,z,y,2); unde u=0:3 

Notaţia de mai sus va defini un 4-vector în spaţiu-timp 
pentru că acesta se transformă de la un sistem de 
referinţă inerţial la altul conform cu relaţiile lui Lorentz 
prezentate în secțiunea 62. 

Să ne imaginăm mai departe că există un ceas lipit de 
corp, care va indica timpul propriu 7 al corpului. Putem 
privi mai departe mișcarea corpului în spaţiu-timp (o 
linie de univers) ca un set de patru funcții parametrizate 
de timpul propriu 7. De exemplu, z = z(7) ne va da 
poziţia corpului la momentul 7 indicat pe ceasul său, 
iar t = t(7) ne dă timpul t indicat de ceasul nostru din 
sistemul de referinţă, în funcţie de timpul propriu 7 al 
ceasului (cele două vor fi diferite, deoarece corpul este 
în mișcare și ceasul său va bate mai încet). 

Derivând acum aceste funcţii la timpul propriu 7, care 
este o variabilă, vom obţine un patru-vector ce repre- 
zintă, „viteza” de mișcare a corpului în spaţiu timp: 


ph = SEO cd dr dy dz 
dr dr’ dr’ dr’ dr 


Derivarea în funcție de timpul propriu 7 şi nu în 
funcție de timpul t (așa cum poate ne-am fi aștepat) 
are o semnificaţie specială, în aceea că vectorul u” se 
transformă, de la un sistem de referință la altul tot cu 
relaţiile lui Lorentz. Aceasta pentru că timpul propriu 7 
este un număr relativist invariant, fiind același în toate 
sistemele de referință inerţiale (pentru că poate fi citit 
fizic pe ecranul aceluiași ceas de toți observatorii). 

Deoarece corpul este în mișcare rectilinie uniformă cu 
viteza v, diferenţa de timp trecută pe ecranul ceasului dr 
are o relaţie clară cu cea dt trecută în sistemul nostru 
de referinţă dr = dt/”y, unde factorul de dilatare y a 
fost introdus în secţiunea 52 ca fiind y = 1/+/1 — v2/c2. 
Avem: 


dr dy dz 


dt 
K = — —, —, — = 
iii > (e dt! dt’ T) YCC, Vas Vys Vz) 


Aici v = (Vz, vy, vz) este viteza corpului măsurată în 
sistemul nostru de referință. Multiplicând relația prece- 
dentă cu masa de repaus my a corpului și făcând notația 
m = ymo, obţinem: 


me? 
p” = moy (C, Vz, Vy, vz) = (== mesa mt ) 

Relaţia de mai sus poartă sâmburele a două rezultate 
remarcabile. Primul este că putem interpreta impulsul 
corpului ca fiind p = mv, unde 


Aici m poartă numele de masă dinamică a corpului. 
Aceasta tinde la infinit atunci când corpul se apropie de 
viteza luminii c. Remarcăm că în definiţia de mai sus 
a impulsului p = mv nu apare masa de repaus mo, ci 
masa dinamică m = ymo. 

A doua relaţie remarcabilă este că putem interpreta 
primul termen ca o energie a corpului E = mc?, lucru 
pe care îl vom detalia în secţiunea 65. Scriem atunci: 


E 
p” = (2 Papui P=) 


i 
C 


Aceste notații relativiste sunt detaliate în secțiunea 
210. Cu ele ne vom întâlni des în cadrul teoriilor cuan- 
tice de câmp. 


Rezultatele experimentale confirmă banuiala că masa 
unui corp depinde de viteza sa. Pentru aceasta amintim 
un prim experiment de succes efectuat de fizicianul Alfred 
Bucherer (1863-1927) în 1908. Astfel, Bucherer a arătat 
pentru prima dată că masa electronilor crește cu viteza lor, 
într-o manieră prezisă de teoria relativității şi menționată 
mai devreme. 

Aparatul lui Bucherer este asemănător celui folosit de 
Thompson la determinarea raportului dintre masa elec- 
tronului și sarcina sa, prezentat în figura 3.14. Acesta 
conținea o sursă ce genera electroni cu o gamă largă de 
viteze. Electronii intrau apoi paralel intre plăcile unui 
condensator, între care se afla un câmp electric (vezi fi- 
gura 6.16). Condensatorul acţiona asupra electronilor cu 
o forţă electrică perpendiculară pe plăci. 

În continuare, Bucherer a aplicat şi un câmp magnetic 
uniform, în așa fel încât forţa magnetică să aibă aceeași 
direcţie, dar sens opus forței electrice. Electronii care in- 
tră în această combinaţie de câmpuri vor fi deviați. Cei 
mai mulți se vor opri pe plăcile condensatorului, pentru că 
acesta este îngust, iar forţa totală acţionează în direcţia 
plăcilor. Unii însă vor trece nedeviaţi, dacă forţa electrică, 
qE este compensată exact de cea magnetică quB (aici v 
este viteza electronilor, q sarcina lor, E modulul câmpu- 
lui electric și B al celui magnetic). Din raportul dintre 
câmpul electric și cel magnetic se determină precis viteza 
electronilor v = E/B care au scăpat dintre plăcile conden- 
satorului. 

După ce trec de condensator, electronii sunt deflectați 
numai de câmpul magnetic (deoarece câmpul electric 
acţionează doar în condensator). Pentru a măsura cât de 
mare este deflecţia, Bucherer a adăugat o placă fotogra- 
fică, înspre capătul câmpului magnetic. Acum electronii 
care reușesc să iasă din condensator (și a căror viteză se 
știe), vor fi deviați de câmpul magnetic spre placa foto- 
grafică. Deflecţia electronilor pe placa fotografică poate fi 
calculată, dacă știm raportul dintre sarcina și masa elec- 
tronului e/m. 

Figura 6.16:  Ezperimentul lui Bucherer. Aici electronii 
emiși trec prin centrul unui condensator. Dintre ei, scapă 
afară din condensator doar cei care au o viteză v precisă, 
cea pentru care forța electrică Fe = —eE este compen- 
sată ezact de forța magnetică Fm = —ev x B. Aceștia 
părăsesc condensatorul și sunt deflectați apoi numai de 
câmpul magnetic B. Mărimea deflecţiei d pe un ecran ne 
dă masa electronului. Variind câmpul electric E se vor 
selecta electroni cu viteze inițiale diferite, iar pentru fi- 
ecare viteză Bucherer a măsurat astfel masa electronilor 
din deflecția acestora pe ecran. 


Bucherer însă a procedat invers: a utilizat deflecţia mă- 
surată, pentru a obţine masa electronului m. El a făcut în 
plus mai multe măsurători, pentru mai multe valori diferite 
ale vitezei electronilor (alegând de fapt câmpuri electrice 
din ce în ce mai mari), și a obținut dependența m = m(v) 
a masei electronilor de viteza v a acestora. 

În cazul newtonian, ne-am aștepta ca masa electronu- 
lui să fie constantă. Cu toate acestea, Bucherer a găsit o 
valoare a masei electronului dependentă de viteză, ce co- 
respundea cu formula prezisă de Einstein din argumentele 
teoretice (vezi figura 6.17). Practic, Bucherer a putut ob- 
serva experimental cum, pe măsură ce viteza se apropie de 
viteza luminii, masa electronului tinde la infinit! 

Cu ajutorul rezultatului lui Bucherer vedem acum de ce 
un corp nu poate fi accelerat la viteza luminii c. Astfel, 
pe măsură ce viteza corpului v crește, crește și masa lui 
inerţială m = mo/y1 — v2/c2, opunând o rezistență din ce 
în ce mai mare la schimbarea de viteză. La limită, atunci 
când viteza tinde la c, masa tinde la infinit și corpul nu 
mai poate fi accelerat deloc, pentru că este prea greu. 

Ca și în cazul dilatării timpului, a existat un număr de 
fizicieni care au încercat să explice clasic creșterea masei 
electronului cu viteza. Va mai aduceţi aminte de discuţia 
pe care am avut-o la electromagnetism (secţiunea 43) des- 
pre masa câmpului electromagnetic? Acolo am arătat că 
o parte din masa inerţială a particulelor încărcate electric 
este de fapt dată de câmpul electromagnetic și că se prea 
poate ca întreaga masă să fie de fapt de natură electro- 
magnetică. 

Luând în considerare comportarea de mai sus, acești 
fizicieni au încercat să își imagineze ce se întâmplă dacă 
încercăm să accelerăm un corp încărcat cu sarcină electrică 
la o viteză apropiată de cea a luminii. La început, odată ce 

Figura 6.17: Rezultatele experimentului lui Bucherer. 


După cum vedem, masa electronului tinde la infinit odată 
ce viteza lui se apropie de viteza luminii. Modelând da- 
tele erperimentale, obtinem dependenta prezisă teoretic 
de Einstein: m = mo/V1 — v2/c2, unde mo este masa 
de repaus a electronului iar v este viteza electronului. 


accelerăm corpul încărcat electric, trebuie să punem mai 
multă energie în câmpul electromagnetic ce îl înconjoară. 
Cum energia nu poate veni din cer, noi vom consuma ener- 
gie suplimentară ca să accelerăm această sarcină electrică. 

La viteze mici, așa cum am menţionat în secţiunea 43, 
raportul dintre energia pompată suplimentar în câmpul 
electromagnetic și pătratul vitezei sarcinii electrice este 
constant. Acest raport definește masa câmpului electro- 
magnetic, adică partea din masa sarcinii electrice datorate 
câmpului electromagnetic. La viteze apropiate de viteza 
luminii lucrurile se dau peste cap, iar energia câmpului 
electromagnetic tinde la infinit, cu toate că viteza este încă 
finită. Atunci masa câmpului electromagnetic încetează să 
mai fie o constantă și tinde și ea la infinit. 

Apropiind corpul de viteza luminii, noi vom avea 
senzaţia că acel corp a devenit mai greu și ne opune o 
rezistență uriașă, deoarece cere din ce în ce mai multă 
energie pentru a fi accelerat foarte puţin, energie care se 
duce de fapt în câmpul electromagnetic. Astfel, nu vom 
avea niciodată energie suficientă să accelerăm corpul la 
viteza luminii. 

Explicaţia de mai sus ne ajută să înţelegem puţin și 
să acceptăm mai ușor creșterea relativistă a masei, însă 
ea nu reprezintă explicaţia completă. Aceasta fiindcă 
și pentru particulele elementare neutre electric masa lor 
inerțială crește cu viteza. Ca și în celelalte cazuri, com- 
portarea relativistă a materiei este universală, iar câmpul 
electromagnetic este doar un caz particular în care am 
descoperit-o mai întâi. 


Teoria relativităţii restrânse 


64. De ce nici măcar informația 
nu poate depăși viteza luminii 


În secţiunea precedentă am văzut că nici un corp nu 
poate fi accelerat la viteza luminii, pentru că masa cor- 
pului crește la infinit și noi am avea nevoie de o energie 
infinită pentru a-l aduce la viteza luminii. De aici rezultă 
de asemenea că nici un corp nu poate depăși viteza luminii, 
dacă el nici măcar n-o poate atinge. 

Aceasta nu înseamnă automat că nimic nu poate depăși 
viteza luminii. La urma urmei, ne putem gândi la feno- 
mene necunoscute, de exemplu telepatia. În ipotetica tele- 
patie, gândurile unei persoane ajung instantaneu la o altă 
persoană, la o distanţă mare. Pentru simplitate, ne-am 
putea imagina o persoană de pe Pământ și la alta în ga- 
laxia Andromeda. N-ar fi oare posibil ca prima persoană, 
cea de pe Pământ, să-i transmită instantaneu gânduri celei 
din Andromeda, să zicem prin așa-numita „telepatie”? La 
urma, urmei, teoria relativităţii nu impune aici constrân- 
geri. 

La o privire mai atentă, se vede că în esență este vorba 
despre transmiterea, de informaţie, căci gândurile noastre 
asta duc, informaţie. Întrebarea se reformulează astfel: 
poate circula informaţia cu o viteză mai mare decât viteza, 
luminii? Teoria relativităţii nu discută explicit această 
situaţie, pentru că informaţia nu are încă o definiţie și 
o descriere suficient de precisă pentru a fi încorporată în 
teorie. 

Teoria relativităţii spune însă așa: dacă eu pot trimite 
informaţie cu o viteză mai mare decât cea a luminii (even- 
tual instantaneu) atunci eu pot să transmit informaţie 
înapoi în trecut! Un astfel de rezultat ar rupe relaţia 
cauză-efect, lucru care este ultimul pe care fizicienii și-l 
doresc. Ca atare, fizicienii cred că nici informația nu 
poate depăși viteza luminii, nu numai corpurile, căci nu 
ne așteptăm să putem trimite informaţie în trecut. 

Este interesant de detaliat argumentul de mai sus și de 
văzut cum comunicăm informaţie în trecut dacă putem tri- 
mite informaţie cu o viteză mai mare decât viteza luminii. 
Pentru simplitate, vom presupune aici că putem trimite 
instantaneu informaţie de la un capăt al universului la al- 
tul, folosind de exemplu telepatia (dacă ea o fi existând). 
Iată cum procedăm, exemplificând cu figura 6.18. 

În primul rând ne alegem un complice în galaxia 
Andromeda. Acestuia, îi putem trimite informaţie în două, 
moduri. În prima modalitate stăm în repaus faţă de el 
și ne concentrăm adânc telepatic, în așa fel încât el să 
primească instantaneu mesajul pe care noi vrem să-l tri- 
mitem. Atunci complicele va trebui să primească mesajul 
la același moment de timp tı la care l-am trimis și noi, 
pentru că el a fost recepționat instantaneu. 

O a doua metodă este mai specială, căci ea poartă cheia 
transmisiei informaţiei în trecut. Aici ne suim pentru scurt 
timp într-o mașină care merge cu o viteză apropiată de vi- 
teza luminii și care se îndreaptă înspre galaxia Andromeda. 
Nu trebuie să stăm în mașină mult, ci numai puţin, cât să 
ne transmitem telepatic mesajul care ajunge instantaneu 

Figura 6.18: Mecanismul după care am putea transmite 
informaţie în trecut, dacă informația ar putea circula in- 
stantaneu în spațiu. Astfel, observatorul din stânga se 
îndreaptă la început către observatorul din dreapta cu o vi- 
teză apropiată de viteza luminii. În sistemul de referintă 
în repaus (x,ict) linia sa de univers este linia îngroșată 
ict'. De aceea, pentru observatorul din stânga (aflat în 
mișcare), sistemul de referință minkowskian este (x', ict") 
iar evenimentul simultan celui inițial A este B. Dacă 
el transmite în A un mesaj telepatic instantaneu, acesta 
va ajunge la B, care are un timp t2 mai mic decât cel 
inițial tı. Apoi observatorul din dreapta stă în repaus 
și trimite instantaneu (telepatic) informaţia înapoi la cel 
din stânga. Sistemul de referință este acum (zx, ict) și 
informația ajunge de la evenimentul B la evenimentul C. 
Vedem atunci că, în final, informația a circulat de la A 
la C înapoi în timp, prin B! 


în Andromeda. Atenţie însă, la care moment va ajunge 
acum mesajul nostru în Andromeda? 

Ei bine, spre surprinderea noastră, momentul de timp 
t2 în care ajunge acum semnalul instantaneu telepatic este 
înaintea momentului t discutat la prima metodă! Motivul 
are de-a face cu definirea noţiunii de instantaneu, sau de 
simultaneitate. Pentru că acum ne mișcăm spre complicele 
din Andromeda, momentele simultane de timp sunt altele 
decât cele de la prima metodă, atunci când eram în repaus 
(vezi figurile 6.13 și 6.18), iar noi ales direcţia de mișcare 
spre Andromeda special pentru ca să obţinem t2 < ti. 
Rezultatul acesta nu este încă ceea ce ne dorim, pentru 
că informaţia este departe în Andromeda, iar noi o vrem 
înapoi în trecutul nostru. 

De aceea, în partea a doua a soluţiei, rugăm complicele 
din galaxia Andromeda să ne trimită înapoi instantaneu 
mesajul, tot cu ajutorul telepatiei. Complicele trimite me- 
sajul la timpul t2 < ti, odată ce este în repaus față de 
noi. Atunci mesajul va ajunge tot la timpul t2 pentru noi. 

Acum însă închidem bucla și vedem rezultatul: mesajul 
nostru a plecat de la noi la timpul ti și a ajuns înapoi la 
timpul t2 < tu, adică în trecut! Dacă ar funcţiona telepa- 
tia și ar fi instantanee, am găsit modul prin care ne putem 
trimite mesaje în trecut! Cine nu ar fi încântat atunci să-și 
trimită înapoi în timp mesaje conţinând cursul acţiunilor 
la bursă, sau numerele loto care vor deveni câștigătoare? 

Problema fizicienilor nu este câștigul la loto, ci rupe- 
rea relației cauză-efect în acest caz. Spun ei, mecanismul 
acesta ar da peste cap întreaga relaţie dintre cauză și efect, 
noi am putea trimite mesaje în trecut, ori așa ceva nu se 
poate în fizică! Ca atare, spun ei, atunci trebuie să pos- 
tulăm că nici un fel de informație nu poate depăși viteza 
luminii, nici măcar telepatia, dacă ea există. Încă o dată, 
nu este vorba de corpuri care ar putea depăși viteza lumi- 
nii, este vorba de informatie. 

După cum vedem, pentru păstrarea cauzalității, nu pu- 
tem permite nici unui fel de informaţie să circule cu o 
viteză mai mare decât viteza luminii. Pe de altă parte, 
nici corpurile nu pot depăși viteza luminii, pentru că ele 
nu pot accelera până acolo, necesitând energie infinită. 

Ajungând aici, nu rezist să nu adresez și întrebarea unuia 
dintre copiii mei: Dacă totuși depășim viteza luminii, pu- 
tem călători în timp? În primă instanţă, răspunsul este 
pozitiv, fiindcă putem folosi o schemă similară celei de 
mai sus pentru a sări într-un alt punct spaţial și apoi la 
loc în punctul de unde am plecat, dar înapoi în timp. 

Cu toate acestea, răspunsul cel mai bun este că între- 
barea nu e corect formulată, pentru că iese în afara legilor 
cunoscute ale fizicii. Dacă, pentru a depăși viteza lumi- 
nii, trebuie să încălcăm o parte din legile date de teoria 
relativităţii (pentru că vom accelera peste viteza luminii 
într-un fel sau altul) ce sens are să răspundem la această 
întrebare folosind aceleași legi ale teoriei relativităţii care 
au fost încălcate? Cu alte cuvinte, nu putem răspunde 
corect la o întrebare folosind legile date dacă întrebarea 
însăși presupune violarea acestor legi. 


65. Echivalenţa dintre 
masa inerțială și energie 


Să ne întoarcem acum la dependenţa masei de viteză. 
Am văzut că, pe măsură ce viteza unui corp se apropie de 
viteza luminii, masa lui tinde la infinit, devenind imposibil 
să accelerăm corpul peste viteza luminii. Deoarece masa 
devine infinită, tot infinită devine şi energia pe care tre- 
buie s-o „pompăm” pentru ca acel corp să atingă viteza 
luminii. Avem o situaţie cumva specială, în care atât ener- 
gia pompată unui corp pentru a fi accelerat cât și masa 
lui cresc cu viteza. Ar putea exista atunci o legătură între 
cele două mărimi fizice, energia și masa inerţială? 

În teoria relativităţii se poate face un calcul pentru ener- 
gia AE „pompată” unui corp pentru a-l aduce la o viteză 
anume, din poziţia sa de repaus (vezi figura 6.19). Această 
energie reprezintă de fapt energia cinetică, relativistă, a cor- 
pului, iar calculele (schiţate în căsuţa matematică a acestei 
secţiuni) arată că ea are forma AE = mc? —moc?. Aici mo 

Figura 6.19: În stânga este reprezentat un corp de masă 
m care este împins cu forța constantă F pentru un mo- 
ment scurt de timp At. În partea din dreapta, nu nu- 
mai viteza corpului accelerat a crescut, dar si masa lui 
inerțială, care devine m + Am. Energia folosită pentru 
accelerarea corpului rămâne stocată în masa lui inerțială, 
care este mai mare acum. 


este masa de repaus a corpului, iar m = mo/yL1 — v2/c2 
este masa, corpului la viteza v la care l-am adus. 


Privind forma aceasta (printre alte ecuaţii), Einstein a 
avut o sugestie genială. Astfel, a spus el, ce-ar fi să presu- 
punem că toată energia, ce a fost vreodată „pompată” în 
corp se găsește în masa acestuia, conform relaţiei: 


Echivalenţa dintre masă şi energie 


Orice corp de masă inerţială m are o energie totală 
E înmagazinată: 


E = m 


Aici m este masa, dinamică a acelui corp. 


Această formă explică, diferenţa de energie din formula 
precedentă căci, pentru a calcula câtă energie trebuie să 
„pompăm”, trebuie să scădem din energia finală mc? ener- 
gia iniţială moc?. Înainte de a acţiona asupra lui (atunci 
când era în repaus) corpul avea energia moc2, „pompată” 
eventual de altcineva. Ea devine mc? după ce noi pompăm 
mai multă energie, pentru a aduce corpul la viteza v. Şi 
devine desigur infinită dacă viteza corpului ar atinge vi- 
teza, luminii c, pentru că masa inerţială m tinde la infinit. 
Diferenţa de energie este atunci AE = mc? — moc?. 

Relaţia, precedentă definește atunci echivalenta dintre 
energie și masa inerțială. Aceasta pentru că masa inerţială 
a unui corp ne spune, conform supoziţiei lui Einstein, câtă 
energie a fost „pompată” vreodată în acel corp. Mai mult, 
adaugă Einstein, ea este valabilă în general, nu numai în 
exemplul prezentat. 

Și, interesant, la viteze mici se arăta că energia mc? este 
de fapt o sumă dintre energia de repaus moc2 şi energia 
cinetică mvw2/2. Cu alte cuvinte, energia cinetică este „lo- 
cul” unde energia a fost pompată atunci când corpul a fost 
accelerat, ea nefiind altceva decât o manifestare a variaţiei 
masei corpului cu viteza (pentru mai multe detalii, vezi 
căsuţa matematică alăturată). 


Calcul: Energia și impulsul relativist 

Fie un corp de masă de repaus mo pe care îl împingem 
în direcţia z pentru un moment mic de timp At cu forţa 
F constantă (vezi figura 6.19). Corpul va fi accelerat, 
iar viteza sa va crește cu Av, conform legii lui Newton 
F = A(mvw)/At, care ne spune că forţa este variaţia, în 
timp a impulsului p = mv. 

În teoria relativităţii, nu numai viteza corpului va, 
crește, dar și masa sa inerţială m va crește cu Am, 
pentru că masa este dependentă de viteză după relaţia 
m = mo/y1-— v2/c2. De fapt, se arătă direct, prin 
diferenţierea. relaţiei precedente, că între cele două 
variaţii există relaţia (c2 — v2)Am = mvAv: 


Energia AE „pompată” în timpul scurt At va fi egală 
cu lucrul mecanic L = FAz efectuat, adică: 


AE = FAtr = AD (ay) = vA(mvw) = 


=v Am + umAv = Am + (c2—v2)Am = (Am)? 


Aici am folosit relaţia între Av și Am menţionată mai 
devreme. După cum se vede, energia „pompată” AE = 
(Am)c? este direct proporţională cu creșterea de masă 
Am a corpului. 

Chiar dacă variem forța, pe momente infinitezimale 
de timp dt relaţia de mai sus se va păstra. De aceea, 
Einstein a presupus că toată energia ce a fost „pompată” 
vreodată în corp este dată de masa sa totală: 


E = mc? 

Este interesant cum se aproximează această formulă la 
viteze v mult mai mici decât viteza luminii z = v/c & 1, 
dacă folosim relaţia (1 + z)* ~ 1 + az: 


Al doilea termen este chiar energia cinetică a corpului 
în mecanica clasică! 

Relaţia, dintre masă și energie E = mc? se poate scrie 
și sub o altă formă, extrem de utilă atunci când vom 
vorbi despre dinamica, relativistă a particulelor elemen- 
tare ale naturii: 


mct mv? 


5 ci 24 2,242 4 
1-0/2 1—v2/c2 


E? c2+mâct = m2v2c2+mâc 


> E? = pc? + meci 
Aici am notat cu p = mv impulsul particulei în mișcare, 


unde m este masa dinamică a particulei (cea care de- 
pinde de viteză). Valoarea mo rămâne masa de repaus 

a particulei. Am detaliat forma de mai sus deoarece 
ea joacă un rol foarte important în fizica particulelor 
elementare, acolo unde ne ajută să determinăm energia 
unei particule știind impulsul p = mv și masa sa de 


repaus mo. 

De remarcat că relaţia de mai sus permite existența 
unor particule ce au masă de repaus nulă mo = 0. 
Acestea vor circula neapărat cu viteza luminii c, alt- 
fel masa lor în mișcare m = mo/V1 — v2/c2, impulsul 
p = mu şi energia E = mc? ar fi devenit nule pentru o 
altă viteză decât viteza luminii v Æ c, conform relaţiilor 


de mai sus. 

Astfel de particule de masă nulă mo = 0 ce se depla- 
sează cu viteza luminii v = c nu fac în mod obișnuit 
studiul mecanicii relativiste, dar ele se întâlnesc în me- 
canica cuantică. Un exemplu de astfel de particulă va fi 
fotonul, particula cuantică a luminii. Pentru aceste par- 
ticule relaţia de mai sus ne spune că energia lor este 
dată de impuls E = pc, formă care se folosește des 
în mecanica cuantică. Masa dinamică a particulelor și 
impulsul lor se pot calcula din energie m = E/c2 și 
p = E/c= mc. 


Pentru a vedea un exemplu privind felul în care energia 
se poate „depozita” în masa unui corp, să ne întoarcem 
la discuţia despre electromagnetismul clasic din secţiunea 
43. Acolo am discutat mai pe larg cum câmpul electro- 
magnetic din jurul unei sarcini electrice stochează energie. 
Cu cât viteza sarcinii electrice crește, cu atât crește și ener- 
gia stocată în câmpul electromagnetic. Cu alte cuvinte, o 
parte din energia pe care o „pompăm” în mișcarea corpului 
se duce în câmpul său electromagnetic. 

Interesant însă, putem încerca să vizualizăm cum ener- 
gia a fost „pompată” într-o sarcină electrică atunci când ea 
a fost creată, chiar în starea ei de repaus. Aceasta pentru 
că există un câmp electric în jurul sarcinii, și acest câmp 
are deci energie înmagazinată Eem în el (vezi figura 4.29). 

În secţiunea 43 am calculat această energie în niște mo- 
dele mai simple, de exemplu modelul în care electronul este 
reprezentat ca o sferă. Am obţinut o relaţie foarte asemă- 
nătoare cu cea a lui Einstein, de forma Eem = 3: memc2/4 
unde Mem este masa electromagnetică. Cu alte cuvinte, un 
loc în care sarcina electrică stochează energie este câmpul 
său electromagnetic, iar această energie este proporţională 
cu masa electromagnetică Mem (despre care știm însă că 
este parte a masei inerțiale a sarcinii). 

Faptul că aceste modele clasice dau rezultate diferite de 
formula lui Einstein a fost înțeles mai târziu. Atunci a 
devenit clar că, pentru a păstra niște sarcini electrice de 
același tip împreună, este nevoie de o altă forţă, care con- 
tribuie și ea cu o parte la energia totală. Electronul de 
exemplu, nu poate fi privit simplu ca un ansamblu de sar- 
cini minuscule așezate pe suprafața unei sfere, căci aceste 
sarcini minuscule s-ar respinge. El are nevoie (în astfel de 
modele) de o forță suplimentară care să păstreze sarcinile 
împreună, iar această forţă contribuie și ea la energia to- 
tală. Un alt exemplu este nucleul, acolo unde protonii stau 
împreună, cu toate că se resping datorită forţei electrice. 
Aici este forța tare nucleară cea care îi ţine împreună, și 
energia stocată în această forţă trebuie luată în conside- 
rare în calculul masei nucleului. 

Figura 6.20: În stânga au fost așezați pe cântar trei neu- 
troni şi trei protoni separați. În dreapta cântarului se află 
aceleași particule, dar care de data aceasta au fuzionat 
împreună formând un nucleu. Acest nucleu cântărește 
mai puţin, pentru că sistemul de trei neutroni și trei pro- 
toni a pierdut energie în cursul procesului de formare. 
Energia pierdută poartă numele de energie de legătură, 
iar valoarea, ei este dată de indicatia Am de pe cântar și 
anume AE = Am. œ. 


Câmpul electromagnetic clasic este însă doar un mo- 
del care ne ajută să înțelegem mai ușor cum se distribuie 
energia „pompată” într-un corp (în cazul nostru în câm- 
pul electromagnetic) și cum contribuie aceasta la masa 
sa inerțială (în cazul nostru prin masa electromagnetică). 
Există însă corpuri sau particule elementare care nu au sar- 
cină electrică și deci câmp electromagnetic, iar echivalența 
dintre masa inerțială și energie este valabilă și aici. Cu 
alte cuvinte avem de-a face cu o relaţie generală a 
echivalenței dintre masa inerțială și energie, iar câmpul 
electromagnetic este doar un caz particular. 

În procesul de fuziune de exemplu, atunci când două 
componente se „leagă” una de cealaltă, se emite (aruncă) 
energie. În acest fel, sistemul pierde energie odată ce se 
„leagă”. Lucrul acesta îl înţelegem imaginându-ne că, pen- 
tru a separa cele două componente, trebuie să generăm 
energie pentru a „trage” de ele, energie care se duce înapoi 
la componentele sistemului. Energia pe care componentele 
sistemului o primesc de la noi când le separăm este exact 
energia pe care au pierdut-o când s-au unit, și ea poartă 
numele de energie de legătură. De fapt, de aceea stau 
componentele lipite, pentru că le lipsește această energie 
de legătură pe care au pierdut-o când s-au unit. Odată 
însă ce vor primi energia aceasta de la noi, se pot separa 
în sfârșit. 

De aceea, energia totală a sistemului este mai mică 
odată ce componentele se unesc, pentru că o parte din 
energie a fost „aruncată” în spaţiu. Echivalenţa dintre 
energie și masă ne spune că masa totală a sistemului tre- 
buie să fie mai mică decât suma maselor de repaus ale 
componentelor. 

Să luăm cazul unui nucleu compus din protoni și neu- 
troni care au fuzionat împreună. Relaţia precedentă ne 
spune atunci că masa nucleului trebuie să fie mai mică de- 
cât suma maselor protonilor și neutronilor care îl compun, 
dacă aceștia ar fi cântăriţi reparat, pentru că protonii și 
neutronii au pierdut energie atunci când au fuzionat în 
nucleu (vezi figura 6.20). 

O primă verificare experimentală, directă, a acestui feno- 
men a venit în anul 1932, când fizicienii John Cockcroft 
and Ernest Walton (laureați ai Premiului Nobel în 1951) 
au reușit să arate că masa nucleului de litiu este într-adevăr 
mai mică decât suma maselor protonilor şi neutronilor 
care îl compun. Cu toate acestea, ei nu au putut mă- 
sura energia pierdută în cursul formării nucleului, pe care 
ar fi trebuit s-o compare cu diferenţa de masă. Abia în 
ultimele decenii au fost posibile astfel de experimente, în 
care energia pierdută a fost măsurată din radiaţia emisă, 
în urma procesului de formare, și a fost apoi comparată cu 
diferența de masă. Cele mai bune experimente sugerează 
un acord cu formula lui Einstein de ordinul a 99, 99996%. 


Capitolul 6. Teoria relativității restrânse 


Între timp, echivalenţa dintre energie și masă și-a gă- 
sit aplicaţii directe, unele utile (reactoarele nucleare și 
aplicaţiile medicale ale energiei nucleare), altele înspăi- 
mântătoare (bomba atomică). Nu-i de mirare, dacă ne 
gândim că într-un singur kilogram se află întreaga energie 
necesară omenirii pentru câteva ore! 

Dintre toate exemplele însă, cea mai spectaculoasă veri- 
ficare rămâne prezenţa antimateriei. Așa cum vom discuta, 
în capitolul 14, antimateria este tot o formă de materie, 
cu o proprietate specială însă: ea se anihilează complet cu 
materia obișnuită, lăsând în urmă o explozie de lumină. 
În acest caz, toată masa perechii de materie-antimaterie 
este reconvertită în energie luminoasă. 


Teoria relativităţii generale 


Dacă am presupune că teoria relativităţii generale este 
mult mai dificilă decât cea a relativităţii restrânse ne-am 
înșela. Este adevărat că ecuaţiile sunt mult mai complexe, 
însă baza teoriei, metrica spaţiului-timp, a fost deja con- 
struită în teoria relativităţii restrânse. Așa cum am dis- 
cutat în capitolul precedent, metrica reprezintă un fel de 
hartă a spaţiului-timp. Ea ne dă „distanța” dintre două 
evenimente apropiate în spaţiu-timp (așa-numitul interval 
relativist), această „distanţă” putându-se măsura fie cu ri- 
gla, fie cu ceasul. 

Ceea ce trebuie adăugat în teoria relativităţii generale 
sunt trei ingrediente suplimentare: forma curbă a acestei 
metrici, legea care ne spune cum se construiește această 
formă curbă și legile care spun cum se mișcă materia în 
această metrică a spaţiului-timp. 

Vom porni și noi la drum, discutând despre esenţa 
teoriei relativităţii generale încă din primele secţiuni. 
Alegerea, reprezintă o răsturnare a metodei pedago- 
gice obișnuite, care începe de la lucrurile simple, pre- 
cum curbura, luminii sau dilatarea timpului în câmpuri 
gravitaționale, și merge apoi către lucrurile mai com- 
plexe. Noi însă vom încerca să construim esența teoriei pe 
elementele capitolului precedent, în mod special metrica 
spaţiului-timp. 

66. Teoria incompletă a gravitaţiei 


În capitolul 4 am discutat pe larg despre legile electro- 
magnetismului, acolo unde am descoperit indiciile pentru 
noua teorie a relativităţii. După cum aţi văzut însă, nu am 
abordat teoria atracției gravitaționale a lui Newton, deși și 
ea trebuie să fie în final compatibilă cu teoria relativităţii 
restrânse. 

De exemplu, nu am discutat despre forța de atracţie 
gravitaţională dintre corpuri, care este instantanee în teo- 
ria lui Newton, deși relativitatea restrânsă ne spune că nici 
o informaţie nu poate circula cu o viteză mai mare decât 
viteza luminii. Cu alte cuvinte, nu se poate ca un corp să 
atragă instantaneu un alt corp aflat la mii de ani-lumină. 
Dacă ar fi așa, atunci am putea transmite instantaneu 
informaţie la celălalt capăt al universului, mișcând înainte 


câmp gravitațional 

Figura 7.1: În stânga figurii este reprezentat un corp 
masiv care oscilează. La mijloc este schițat câmpul său 
gravitațional. În dreapta se află un corp de probă aflat 
în acest câmp, ce este atras de corpul masiv. Datorită 
oscilației corpului masiv, corpul de probă va simţi când 
o forță mai mare, când una mai mică, în funcţie de 
distanța sa până la corpul masiv, care acum variază în 
timp. Un observator de pe corpul de probă poate astfel 
descifra oscilatia corpului masiv. Pentru ca informația 
acestei oscilații să nu circule instantaneu la corpul de 
probă, este necesar ca variațiile câmpului gravitațional să 
nu se propage cu o viteză mai mare decât viteza luminii. 


şi înapoi de un corp și măsurând variaţia forței la miliarde 
de ani-lumină. Pentru ca acest lucru să nu se întâmple, 
este nevoie să limităm viteza de deplasare a interacţiilor 
gravitaționale la viteza luminii (vezi figura 7.1). 

Am putea extinde legea de atracţie gravitaţională a 
lui Newton, considerând o viteză finită de deplasare a 
interacţiilor gravitaționale? Răspunsul este pozitiv. Dacă 
vrem să, construim o teorie în care influenţa gravitaţiei să 
nu depășească viteza luminii, cea mai naturală încercare 
este să presupunem că gravitația se deplasează ezact cu 
viteza luminii. Atunci, dacă am mișca aici înainte și îna- 
poi un corp, am genera, variaţii în forţa de atracţie a lui 
Newton, variaţii care se transmit din aproape în aproape, 
cu o viteză egală cu cea a luminii. 

Matematic, soluția de mai sus se pune în aplicare 
cu ajutorul câmpului gravitațional, definit prin similitu- 
dine cu câmpul electric. Aici folosim faptul că forţa de 
atracţie gravitațională este proporţională cu masa cor- 
pului care este atras. Ne imaginăm atunci că un corp 
mai mare generează un câmp gravitațional în orice punct 
din spaţiu iar acest câmp gravitațional, la rândul lui, 
acționează asupra corpurilor ce se află acolo, cu o forță 
proporţională cu masa acelui corp și cu intensitatea câm- 
pului gravitațional. Variaţiile acestui câmp gravitațional 
se transmit din aproape în aproape, cu viteza luminii, după 
cum și variațiile câmpului electric se transmit din aproape 
în aproape, tot cu viteza luminii (vezi figura 7.1). 

Teoria astfel construită se aseamănă pe alocuri cu teo- 
ria electromagnetismului, doar că este mai simplă, având 
un singur tip de sarcină (masa corpurilor, care este me- 
reu pozitivă) și un singur tip de câmp, cel gravitațional. 
Influențele se transmit cu viteza luminii, ca și în teo- 
ria electromagnetismului. O astfel de teorie, deși corectă 
într-o primă aproximaţie, nu este însă soluţia finală! Cu 
alte cuvinte, aceasta nu reprezintă forma completă a teoriei 
gravitaţiei, deși teoria gravitaţiei se reduce într-o primă 
aproximaţie la ea. 

Faptul că teoria gravitaţiei este mai mult decât o simplă 
teorie a câmpului gravitațional a fost descoperit de Albert 
Einstein, urmând o altă cale de gândire. Astfel, Einstein a 
fost nemulţumit de faptul că teoria relativităţii restrânse 
se limitează la cazurile sistemelor de referință inerţiale. El 
a sesizat legătura dintre sistemele de referință inerţiale și 
câmpul gravitațional, pentru că sistemele inerţiale trebuie 
căutate la depărtare de câmpuri gravitaționale, și a presu- 
pus că influenţa câmpului gravitațional trebuie să fie mai 
profundă. 

Epopeea căutării sale a durat câţiva ani, până în anul 
1915, când formulele principale au fost găsite. Să încer- 
căm și noi să urmărim în parte această curgere a ideilor, 
pornind de la acele observaţii care l-au făcut pe Einstein 
să creadă că gravitația joacă un rol mai profund în natură 
decât o simplă forţă de atracţie. 

După cum vom vedea în final, gravitația se va dovedi 
mult mai mult decât o interacţiune oarecare ce se propagă 
cu viteza finită a luminii. Astfel, forţa gravitaţională va fi 
intrinsec diferită de tot restul forțelor din univers (electro- 
magnetică, nucleară sau slabă). Gravitatia va fi în final o 
manifestare directă a proprietăților spațiului-timp asupra 
obiectelor care se află în el. 

În termeni tehnici, după cum vom vedea, metrica 
spaţiului-timp este cea care va determina cum se mișcă 
obiectele, și nu forţa gravitaţională. De aceea, așa cum 
vom aminti des, fizicienii pun astăzi un semn de egalitate 
între teoria gravitației şi teoria relativității generale. Cele 
două sunt același lucru. 

67. Principiul echivalenţței 
şi cheia înțelegerii relativității generale 


Poate părea ciudat, dar motivul pentru care Einstein s-a 
încăpățânat să creadă că gravitația joacă un rol special se 
regăsește în gândirea și experimentele lui Newton. Astfel, 
Newton a înţeles că teoria sa are un aspect pe care nu-l 
putea explica: echivalenta dintre masa inerțială şi masa 
gravitațională. 

Am discutat acest aspect în secţiunea 13, dar să reca- 
pitulăm pe scurt aici. Masa inerțială a unui corp se cal- 
culează în experimente în care nu intervine gravitația. Ea 
se definește ca raportul dintre forţa cu care se trage de un 
corp și acceleraţia pe care această forță o imprimă corpu- 
lui. Pe de altă parte, masa gravitațională se definește ca 
raportul dintre forţa cu care corpul este atras de Pământ 
(dacă ar fi așezat pe suprafaţa lui) și o constantă universală 
g, ce reprezintă acceleraţia cu care toate corpurile cad la 
suprafaţa Pământului (și care are valoarea g = 9, 8m/s°). 

Cele două valori ale maselor au primit denumiri dife- 
rite, deoarece sunt rezultate ale unor tipuri diferite de ex- 
perimente (experimente în imponderabilitate, respectiv în 
câmpuri gravitaționale). După cum se vede, primul ex- 
periment este dinamic (corpurile se mișcă, pentru că noi 
tragem de ele), iar cel de-al doilea este static și implică 
gravitația (Pământul „trage” de corpuri). 

Egalitatea dintre masa inerțială și cea gravitaţională 
scoate atunci în evidenţă o relaţie intrinsecă între mișcarea 
corpurilor și forţele de gravitație. Ea ne spune că un corp 
ce este accelerat cu greutate va și cântări mai mult (pu- 
tea fi și altfel, de ce nu?). Rezultatul se explică tehnic 
presupunând că toate corpurile cad cu aceeași acceleraţie 
la suprafața Pământului (frecările se neglijează). Cu alte 
cuvinte, în condiţii ideale, două corpuri diferite lăsate li- 
bere vor cădea în aceeași manieră pe Pământ, un lucru pe 
care îl știm din experimentele lui Galilei. Într-o formulare 
puțin diferită vom spune: 


Mișcarea unui corp punctiform: 


Mișcarea unui corp punctiform într-un câmp 


gravitațional este independentă de masa și 
compoziţia sa, dacă se neglijează frecările. 


Și totuşi, și-a zis Einstein, de ce corpurile nu cad diferit 
în câmpul gravitațional, dacă ele tot sunt diferite? Într-un 
câmp electric de exemplu, unele sarcini sunt accelerate mai 
mult, altele mai puţin sau chiar deloc (dacă nu au sarcină 
electrică). În câmp gravitațional însă, toate cad la fel, in- 
diferent din ce sunt făcute. Ce determină atunci mișcarea 
acelui corp, dacă structura lui nu contează? Dacă mișcarea 
nu are de-a face cu corpul însuși (pentru că toate corpurile 
punctiforme cad la fel în condiţii ideale) atunci ce poate fi? 
Poate fi vorba despre ceea ce se află în jurul corpului? Dar 
ce se află acolo, căci este numai spaţiu vid. Ne apropiem 
de răspuns... 

Figura 7.2: Reprezentare a lui Finstein aflat în imponde- 
rabilitate într-un lift. Întrebarea este, va ști Einstein dacă 
se află într-un lift aflat în imponderabilitate cosmică, de- 
parte de stele? Sau poate că se află într-un lift în cădere 
liberă? Cum în cel de-al doilea caz toate corpurile cad 
sincronizat, Einstein n-ar observa diferența față de pri- 
mul caz. Din interiorul liftului, Einstein nu poate vedea 
dacă este în imponderabilitatea spatiului interstelar sau 
în cădere liberă. Reprodus cu permnisiunea autorului din 
articolul „How Can We Know Truth?”, apărut în revista 
Meridian Magazine (2007). 


Pentru a răspunde la întrebare, Einstein a imaginat ce- 
lebrul experiment al liftului (vezi figura 7.2). În lift, o 
persoană face experimente cu corpuri, neputându-se uita 
afară pe un eventual geam. O altă persoană, pusă pe şotii, 
fie pune liftul în spaţiul imponderabil, fie îl lasă să cadă li- 
ber în câmpul gravitațional al Pământului. Deoarece toate 
obiectele din liftul în cădere cad sincronizat, observato- 
rul din lift nu va remarca nici o diferență între cele două 
situaţii, cea în care liftul cade liber pe Pământ, sau cea 
în care liftul este în imponderabilitate undeva în spaţiul 
îndepărtat. 

Desigur, obiectele cad sincronizat tocmai datorită 
egalităţii celor două mase (inerţiale și gravitaționale), în 
conformitate cu observaţiile lui Galilei. Rezultatul este 
însă remarcabil: un observator din lift nu poate sesiza 
diferenţa dintre cele două situaţii (căderea liberă sau im- 
ponderabilitate), cel puţin dacă se uită la corpurile din lift. 
Situaţiile sunt identice. Este însă posibil ca situaţiile să 
fie identice în toate privinţele? 

Albert Einstein, sub influenţa teoriei relativităţii res- 
trânse, a presupus tocmai acest lucru. şi anume că cele 
două situaţii (cea în care liftul cade liber, sau cea în care 
este adus în imponderabilitate) sunt echivalente în toate 
aspectele. Făcând orice fel de experimente în interiorul lif- 
tului, nu putem decide în care dintre cele două situaţii ne 
aflăm. Rezultatul este cunoscut ca principiul echivalenţei. 

Am introdus în secţiunea 60 metrica spațiului-timp guy 
în cadrul teoriei relativităţii restrânse, într-un spaţiu im- 
ponderabil, departe de câmpuri gravitaționale. Metrica 
spaţiului-timp ne ajută să calculăm „distanţa” din- 
tre oricare două evenimente apropiate din spatiu-timp, 
„distanţă” pe care am denumit-o interval relativist As. 
Dacă evenimentele sunt temporale, atunci „distanţa” se 
măsoară cu un ceas în miscare rectilinie şi uniformă între 
cele două evenimente. Ea este dată de timpul propriu al 
ceasului în miscare ôr = As/c. Pentru că ceasul este în 
mișcare, el bate mai încet (întârzie), iar timpul propriu in- 
dicat pe ecranul lui va fi mai mic decât diferenta de timp 
dintre momentele final si iniţial calculată în sistemul nos- 
tru de referință. Acest timp propriu 67 de pe ecran este o 
măsură directă a intervalului relativist dintre evenimentele 
iniţial și final. 

Pentru simplitatea discuţiei vom numi metrica aceasta 
a spaţiului-timp minkowskiană, pentru ca să știm că ea se 
aplică teoriei relativităţii restrânse. Și, pentru că forma 
acestei metrici (discutată în secţiunea 60 ) este asemănă- 
toare teoremei lui Pitagora, o vom compara des cu me- 
trica spațiului euclidian, cel în care se aplică teorema, lui 
Pitagora. 

Să revenim la observatorul din liftul în cădere liberă si 
să remarcăm că situaţia acestuia este echivalentă cu cea 
din liftul aflat în imponderabilitate, departe de câmpuri 
gravitaționale. În al doilea caz însă (departe de câmpuri 
gravitaționale) metrica spaţiului-timp este minkowskiană. 
Atunci, dacă observatorul din liftul în cădere liberă își va 
trasa coordonate de spaţiu si timp, si spaţiul-timp observat 
de el va fi tot minkowskian! Cu alte cuvinte, aflându-ne 
în interiorul liftului în cădere liberă, vom verifica în între- 
gime legile relativității restrânse. Aceasta deşi ne-am afla 
în cădere într-un câmp gravitațional, și nu în spaţiul im- 
ponderabil, așa cum am presupus când am construit teoria 
relativităţii restrânse! 

Presupunerea lui Einstein este astfel crucială şi ea 
lărgește spectrul situaţiilor în care relativitatea restrânsă 
poate fi aplicată, cel puţin cu cazul liftului în cădere liberă 
în câmp gravitațional. 

Să observăm însă că oriunde într-un câmp gravitațional 
putem alege un lift în cădere liberă. Într-un sistem inerţial 
fixat de lift, legile relativităţii restrânse vor fi local satis- 
făcute. Local, metrica spaţiului-timp va fi minkowskiană, 
în acord cu teoria relativităţii restrânse. Atunci, în orice 
punct din spaţiu (chiar și în cele în care acţionează forţe 
gravitaționale) vom găsi local sisteme de referinţă (cele 
ale liftului deci) care satisfac legile relativităţii restrânse. 
Desigur, ele acţionează pe o zonă mică (cea din interiorul 
liftului), de aceea şi sublinierea noastră că aceste sisteme 
de referință sunt locale. 

Ne putem imagina atunci tot spațiul-timp, chiar și acolo 
unde câmpurile gravitaționale sunt puternice, ca fiind con- 
struit din bucățele mai mici (locale) unde spaţiul-timp este 
minkowskian (deci se supune teoriei relativităţii restrânse). 
Înseamnă aceasta că tot spaţiul-timp este minkowskian? 
Nu, ci doar pe porţiuni locale. Şi atunci, care poate fi 
structura acestui spaţiu-timp construit din zone mici în 
care este minkowskian, ca într-un fel de puzzle? 

Răspunsul pe care l-a găsit Finstein este cheia întregii 
povești. El se bazează pe asemănarea dintre spaţiul-timp 
minkowskian și spaţiul euclidian, la care se mai adaugă un 

NN ct (tim ) 


Spațiu-timp 


Figura 7.3: Cheia teoriei relativitătii generale. Stânga: o 
suprafată spaţială curbă, pe care este desenată o metrică 
(ca o plasă de pește) ce scoate în evidentă proprietăţile 
locale. Astfel, local, suprafața este plată, deși la distanțe 
mai mari ea rămâne curbă.  Azele sistemului de co- 
ordonate sunt x și y. Dreapta: în același fel este și 
spațiul-timp curb. Pe zone mici, locale, spațiul-timp 
este minkowskian, adică descris de teoria relativității res- 
trânse, dar pe distanțe mari va fi curb, și pentru acestea 
trebuie să dezvoltăm teoria relativității generale. Azele 
sunt acum z și ct (timp). 


ingredient: suprafețele curbe. Astfel, se știe că suprafeţele 
curbe sunt plane pe porţiuni locale. Atunci Finstein a ge- 
neralizat: în prezenţa gravitaţiei, vom presupune că toate 
evenimentele se așază pe un spațiu-timp curb cu patru di- 
mensiuni. Local, pe porțiuni mici, putem alege o metrică 
minkowskiană. În totalitate însă, spaţiul-timp va fi curb 
(vezi figura 7.3). Aceasta este „cheia” lui Einstein, și pe 
ea o vom detalia în continuare. 

Un spaţiu-timp curb poate fi imaginat prin analogie cu 
suprafeţele curbe, un deal, să spunem. Metrica acestor 
suprafețe curbe (ca dealul, de exemplu) este neeuclidiană, 
spre deosebire de cea a unor suprafeţe plate. Pe porţiuni 
mici ale dealului, putem considera însă suprafața plată și 
deci euclidiană. Tot aşa, ne vom imagina că spaţiul-timp 
este curb, ca un deal. Pe porţiuni mici însă, ni-l vom ima- 
gina plat, ceea ce înseamnă că putem construi local sis- 
teme de referință minkowskiene (vezi figura 7.3). Metrica 
aceasta locală a fost introdusă în secțiunea 60 și, pe par- 
cursul acestor discuţii, ne vom referi la forma ei fără co- 
eficientul dat de numărul complex i (care este numai o 
descriere particulară a secţiunii 61). 

Sistemele de coordonate locale ale spaţiului-timp ce vor 
satisface astfel legile relativităţii restrânse vor fi cel fix față 
de un lift aflat în cădere liberă și cele care au viteză con- 
stantă față de acesta. Consecința principiului echivalenței, 
cheia întregii probleme, devine: 


Structura curbă a spatiului-timp 


Într-un câmp gravitațional, toate evenimentele se 


așază pe un spațiu-timp curb cu patru dimensiuni. 
Local, metrica spaţiului-timp este minkowskiană. 


Recunoaștem principiul de mai sus de fiecare dată când 
ne așezăm pe canapea și dăm drumul la două obiecte să 
cadă. Neglijând rezistenţa aerului, acestea vor cădea în 
același timp, indiferent din ce sunt alcătuite. Putem atunci 
alege un sistem de coordonate local care se mișcă odată cu 
cele două corpuri în cădere. Acesta este de fapt un sistem 

Figura 7.4: În figură este reprezentată accelerația mă- 
surată de un senzor inertial, atunci când senzorul a fost 
aruncat vertical în sus de către autor (fără a introduce 
rotatie). La început și la sfârșit, indicatia senzorului 
este egală cu acceleratia gravitatională g = 9.8m/3°, căci 
el stă aproape pe loc și măsoară câmpul gravitational al 
Pământului. Către mijloc, acceleratia depăşeşte această 
valoare, pentru că senzorul este accelerat de mână (pen- 
tru a fi aruncat în sus, sau prins la loc). În mijlocul figurii 
senzorul este în miscare liberă prin aer. Acum acceleratia 
măsurată este nulă (unitatea de măsură a senzorului se 
„crede” într-un spațiu imponderabil), deși senzorul este 
atât în urcare, cât și în coborâre. Valoarea nu este pre- 
cis nulă datorată unei erori introduse de rotația slabă a 
senzorului în jurul axei sale. 


local minkowskian. Aici corpurile ce au fost așezate iniţial 
în repaus rămân în repaus unul faţă de altul, ceea ce nouă 
ne apare ca o sincronizare a căderii celor două corpuri. 

O situaţie asemătoare este cea de pe Staţia Spațială 
Internaţională. Astfel, multă lume crede greșit că 
astronauții de pe staţie au atins mediul imponderabil, de 
aceea plutesc în spaţiu. În realitate însă, acest lucru nu 
se întâmplă, pentru că Staţia Spațială Internaţională gra- 
vitează la doar 400 km deasupra Pământului, o distanță 
mult mai mică decât cei aproape 6000 km cât reprezintă 
raza Pământului. Aceasta face ca gravitația din acel loc 
să fie aproximativ egală cu cea de pe Pământ. 

Şi atunci, de ce plutesc liber cosmonauţii în staţia 
spaţială? Motivul este că Staţia Spațială Internaţională 
este în cădere liberă tot timpul, orbitând în acest fel în ju- 
rul Pământului (tocmai pentru că Pământul e rotund, vezi 
figura 2.6). Un sistem de referinţă fixat de pereţii staţiei 
este de fapt un sistem minkowskian local, de unde iluzia 
de imponderabilitate. 

Un alt exemplu al aceleiași concluzii este prezentat în 
figura 7.4. Aici se vede că un senzor inerţial nu „simte” 
câmpul gravitațional atunci când este în mișcare liberă 

la urcare sau la coborâre. Când senzorul inerţial nu se 
rotește în aer, un sistem de referintă fixat pereţii senzorului 
reprezintă un sistem de referintă inerţial local (valabil doar 
în apropierea senzorului). 

Pentru a lămuri mai bine aspectele legate de geome- 
tria spaţiilor, vom discuta în continuare despre suprafeţele 
curbe (neeuclidiene). Acesta este însă numai un pas inter- 
mediar, căci în final va trebui să ne confruntăm cu exem- 
plul unui spațiu-timp curb. 


68. Geometria neeuclidiană 
exemplificată de suprafața sferei 


Am discutat în secţiunea precedentă despre implicaţiile 
fundamentale ale unei observaţii aparent simple, ca cea a 
principiului echivalenţei. Am văzut cum acesta sugerează 
„cheia” teoriei relativităţii generale: spaţiul-timp este curb 
dar, pe zone locale, el este minkowskian. Acum însă tre- 
buie să intrăm mai adânc în subiect și să discutăm despre 
structura curbă a spaţiului-timp. Vom începe de aceea mai 
simplu, cu geometria neeuclidiană (curbă) a spaţiului. 

Pentru a fixa la început noţiunile, menţionăm că geo- 
metria euclidiană se aplică suprafeţelor plate. Conform 
lui Euclid (cca. 325 î.Hr-265 î.Hr) ele sunt suprafeţe pe 
care, printr-un punct, se poate duce doar o singură para- 
lelă la o linie dreaptă dată. Din perspectiva noastră, cel 
mai important este că, în geometria euclidiană, distanța 
dintre două puncte se calculează din coordonatele puncte- 
lor cu teorema lui Pitagora. Pe de altă parte, geometria 
neeuclidiană se aplică suprafeţelor curbe, de exemplu o 
sferă sau un cilindru. Aici distanţa dintre două puncte va 
avea, nevoie de o altă formulă decât teorema lui Pitagora. 

Pentru simplitate, să luăm cazul unei foi de hârtie plate. 
Aceasta este o suprafaţă bidimensională, pentru că pe ea 
se pot desena doar două axe perpendiculare una pe alta. În 
același timp însă, dacă foaia este întinsă perfect, suprafaţa 
este și euclidiană, plată. Acum, printr-un punct se poate 
duce doar o singură paralelă la o altă linie, iar suma un- 
ghiurilor într-un triunghi este egală cu 180 de grade. 

Să luăm acum o altă suprafață și anume suprafaţa sfe- 
rică a globului pământesc, care nu este. plată (vezi figura 
7.5). Mai este aici valabil postulatul liniilor paralele al 
lui Euclid? Pentru a discuta de linii paralele pe suprafeţe 
curbe, va trebui mai întâi să explicăm ce înțelegem aici 
prin linie dreaptă. În cazul euclidian (foaia de hârtie în- 
tinsă, de exemplu), linia dreaptă dintre două puncte este 
mulţimea punctelor intermediare care definește distanța 
cea mai scurtă dintre cele două puncte. Aceeași definiţie 
o vom folosi pentru „linia dreaptă” și în cazul suprafeţelor 
curbe. 

În cazul sferei, sau al oricărei alte suprafeţe curbe, 
situaţia este mai complexă. Aici nu mai este clar ime- 
diat care este distanța cea mai scurtă dintre două puncte. 
Desigur, distanța trebuie calculată de fiecare dată în 
funcţie de forma locală a suprafeţei sferice, și ea definește 
ceea ce se numește o geodezică.  Geodezica este, prin 
definiție, linia cea mai scurtă dintre două puncte date. Ea 

Figura 7.5: Suprafața Pământului pe care sunt pre- 
zentate meridianele sale (liniile verticale) și paralelele 
(liniile orizontale). Toate meridianele sunt geodezice, de- 
finind linia cea mai scurtă dintre două puncte prin care 
trec. Geodezicele împart Pământul în două emisfere egale. 
Există și alte geodezice decât meridianele (în figură este 
ezemplificată una oblică). Nu toate paralelele Pământului 
sunt geodezice. Ecuatorul este o geodezică, însă cercul po- 
lar și tropicele nu sunt geodezice. 


este echivalentul liniilor drepte din geometria euclidiană și 
trebuie aflată de la caz la caz. 

Să luăm de exemplu cazul particular al suprafeţei sferice 
a Pământului. Vă mai amintiţi, meridianele sunt acele 
linii care străbat Pământul de la Nord la Sud, trecând 
prin cei doi poli. Să alegem acum două orașe aflate pe 
același meridian, unul mai la Sud și altul mai la Nord. 
Este clar, linia ce definește distanţa cea mai scurtă dintre 
aceste două orașe este chiar meridianul. Meridianul este 
atunci o geodezică particulară. 

Să observăm că orice geodezică în geometria sferei este o 
linie curbă (un cerc) care împarte Pământul în două emis- 
fere perfect egale. În cazul meridianului, geodezica trece 
prin cei doi poli însă, în general, ea va trece prin puncte 
opuse pe suprafaţa sferei, construind cercul de diametru 
maxim care înconjoară Pământul (vezi figura 7.5). 

Nu numai meridianele sunt geodezice, dar și ecuato- 
rul. O linie care unește România cu Noua Zeelandă este 
o geodezică în această geometrie, pentru că cele două 
țări sunt situate la capete opuse ale Pământului. Dacă 
vrem să ajungem cât mai repede în Noua Zeelandă, tre- 
buie să urmărim această linie a geodezicei, pentru că ea 
definește distanța cea mai scurtă între două puncte de pe 
o suprafață curbă. 

Să testăm acum principiul lui Euclid pe suprafaţa curbă 
a Pământului și să luăm ca exemplu „linia dreaptă” (geo- 
dezica) chiar meridianul ce trece prin București. Putem 
duce acum o paralelă printr-un alt punct (să zicem Rm. 
Vâlcea) la meridianul Pământului ce trece prin București? 
Sunt multe geodezice („linii drepte”) ce pleacă din Vâlcea, 
dar cea care are șansa să fie paralelă este chiar meridianul 
ce trece prin Vâlcea. Ghinion însă, meridianul ce trece prin 

/ Curbură nulă Curbură pozitivă Curbură negativa / 


Figura 7.6: Cele trei tipuri de geometrii: euclidiană 
(stânga), eliptică (centru) și hiperbolică (dreapta), ezem- 
plificate pe o suprafată bidimensională. Liniile paralele își 
păstrează distanța între ele (stânga), se apropie (mijloc) 
sau se îndepărtează (dreapta). 


Vâlcea se întâlnește cu meridianul ce trece prin București 
de două ori, la cei doi poli! 

Putem trage atunci prima concluzie: pe suprafaţa sferei, 
două linii paralele (cele două meridiane alese) se întâlnesc. 
Desigur, rezultatul este de așteptat, deoarece oricare două 
cercuri mari care înconjoară Pământul (împărţindu-l în 
două părţi egale) se vor intersecta. Principiul lui Euclid 
nu mai este valabil, de unde denumirea de geometrie ne- 
euclidiană. 

Geometria neeuclidiană a fost dezvoltată de matemati- 
cieni în secolul al XIX-lea. Ea este unul din exemplele 
de succes ale matematicienilor care încearcă să evadeze 
din lumea reală cu ajutorul imaginaţiei lor. De cele mai 
multe ori, exerciţiile lor rămân fără urmări practice, ui- 
tate în istorie sau în manualele de universitate. În cazul 
acesta, însă, din fericire, geometria, neeuclidiană și-a găsit 
o aplicaţie practică în teoria relativităţii generale. 

Matematicienii au arătat că există în principiu două 
forme de suprafeţe curbe: eliptice și hiperbolice (vezi figura 
7.6). Pe suprafețele curbe eliptice două linii paralele se în- 
tâlnesc, iar sfera este un astfel de exemplu. Pe suprafeţele 
hiperbolice, printr-un punct putem duce mai multe paralele 
la o linie dreaptă dată, care nu se mai întâlnesc niciodată. 
Un exemplu de suprafaţă hiperbolică este o șa de cal, sau 
șaua care se formează pe creasta unui munte. 

Pe suprafeţele curbe, un triunghi este definit de 
intersecţia a trei geodezice (echivalentul „liniilor drepte” 
de pe suprafaţa plată). Tot matematicienii au arătat că 
suma unghiurilor într-un triunghi este mai mare decât 180 
de grade pentru o suprafață eliptică și mai mică decât 180 
de grade pentru una hiperbolică (vezi figura 7.7). 

Printre cei care au contribuit la geometria neeuclidiană a 
fost și matematicianul Carl Friedrich Gauss (1777-1855), 
care a îndrăznit să iasă afară din casă și să facă experi- 
mente. Așa cum am menţionat, o consecinţă a geome- 
triei neeuclidiene este faptul că suma unghiurilor într-un 
triunghi este diferită de 180 de grade. De fapt, aceasta 
rămâne o metodă practică de a testa dacă o suprafaţă 
este euclidiană sau nu. Gauss a fost atât de încântat de 
teoria, suprafeţelor curbe, încât a vrut să verifice această 
consecință, măsurând curbura Pământului. 

Povestea spune că el și-a așezat telescopul succesiv pe 
vârful a trei munţi (Hohehagen, Brocken, și Inselber) și a 
măsurat suma unghiurilor din „triunghiul” astfel obţinut 

Figura 7.7: Triunghiul ABC poate fi privit în două mo- 
duri. În modul obișnuit (suprafața hașurată) el „taie” in- 
teriorul Pământului, și are suma unghiurilor ezact 180 
de grade. ABC poate însă forma și un „triunghi” pe 
suprafața Pământului. În acest caz el este format din trei 
geodezice („linii drepte” pe suprafețele curbe, reprezentate 
îngroșat): două meridiane și un ecuator. Să remarcăm 
însă că acum toate unghiurile acestui „triunghi” (formate 
de câte două geodezice, pe suprafața Pământului) sunt 
unghiuri drepte! În consecință, suma unghiurilor acestui 
„triunghi” devine 270 de grade. Suprafața sferei este un 
ezemplu de geometrie neeuclidiană. 


pe suprafața curbă a Pământului. De remarcat că el a 
orientat telescopul paralel cu suprafaţa Pământului, pen- 
tru a măsura triunghiul” de pe suprafaţa curbă (vezi 7.7), 
deci nu îndreptându-l direct spre vârful vecin (atunci ar fi 
obţinut triunghiul hașurat din figura 7.7). Unghiul măsu- 
rat de el a fost într-adevăr mai mare de 180 de grade, cu 
aproape 14 secunde de arc. Valoarea în exces confirmă că 
suprafața Pământului este sferică și conduce la o rază a 
Pământului apropiată de cea reală, de aproximativ 6000 
de km. 

O poveste interesantă este și cea a lui Janos Bolyai 
(1802- 1860), al cărui nume îl poartă Universitatea 
Babeș-Bolyai din Cluj. Tatăl acestuia, Wolfgang Bolyai, a 
fost un bun prieten al lui Gauss de pe vremea studiilor sale 
la Gottingen. În urma contactului cu Gauss, Wolfgang 
a devenit fascinat de problema geometriei neeuclidiene, 
fascinaţie pe care i-a transmis-o și fiului său. După ani de 
încercări, Janos reușește un lucru extraordinar, și anume 
să arate că postulatul liniilor paralele este separat de ce- 
lelalte postulate ale lui Euclid. Cu alte cuvinte, se poate 
construi o altă geometrie consistentă matematic dacă pos- 
tulatul liniilor paralele se schimbă, geometrie pe care o 
numim astăzi geometrie neeuclidiană. 

Încântat de rezultate, tatăl Wolfgang Bolyai își în- 
deamnă fiul să publice imediat noile rezultate. Din pă- 
cate, o primă scrisoare pe care acesta i-o trimite lui Gauss 
se pierde pe drum, iar la următoarea primește un răs- 
puns dezamăgitor din partea lui Gauss; acesta din urmă își 
însușește deja paternitatea descoperirii, motivând că astfel 
de teorii stau în sertarele sale de ani de zile. 

Un lucru special pe care Gauss l-a remarcat a fost faptul 
că noi putem determina din interiorul unui spaţiu dacă 
el este curb sau nu! Cu alte cuvinte, dacă suntem ființe 
bidimensionale pe o sferă, putem măsura că suprafaţa ei 
este curbă, nu trebuie să întrebăm pe nimeni în spaţiu dacă 
este așa sau nu. Şi aici se ridică problema fundamentală: 
dacă suprafaţa sferei este curbă, se poate oare ca și întreg 
spațiul nostru tridimensional să fie curb? 

Întrebarea este cât se poate de relevantă, în lumina 
descoperirii lui Janos Bolyai (care spune că un astfel de 
univers curb este consistent matematic) și observaţiei lui 
Gauss (pentru că putem vedea din interiorul acestui spaţiu 
tridimensional dacă el este curb sau nu). Dar cum să fa- 
cem o astfel de măsurătoare, cu să ne imaginăm un spaţiu 
tridimensional curb? Sfera este într-adevăr neeuclidiană, 
curbă, însă ea este bidimensională și o putem vizualiza. 
Un spaţiu tridimensional curb este însă mai greu de vizu- 
alizat. 

Un exemplu de spaţiu tridimensional curb este hi- 
persfera, care este o generalizare a sferei în dimensiuni su- 
perioare (cu una mai mult în cazul nostru). Dacă spaţiul 
nostru tridimensional ar fi o hipersferă, atunci două linii 
paralele s-ar întâlni, după cum se întâlnesc și două me- 
ridiane pe suprafața sferei. Dacă ne-am uita departe în 
univers, ne-am putea vedea de exemplu ceafa, pentru că 
lumina circulă în cercuri în această hipersferă, după cum 
circulă și pe suprafaţa unei sfere. 

Şi totuși, cum să testăm dacă spațiul nostru tridimen- 
sional este o hipersferă? Ei bine, am putea folosi din nou 
suma unghiurilor unui triunghi. În experimentul lui Gauss 
de pe cei trei munţi, avem două posibilităţi să măsurăm 
unghiurile. Prima este să îndreptăm luneta în direcţia 
muntelui vecin, însă să păstrăm luneta paralelă cu orizon- 
tul atunci când ne uitam spre celălalt vârf. În acest fel 
nu ne uităm direct spre vârf, ci deasupra lui, în așa fel în- 
cât luneta să rămână paralelă cu orizontul. Aceasta este 
exact ce a făcut Gauss, pentru a măsura curbura suprafeței 
Pământului (vezi figura 7.7). 

Cum noi însă am vrea să măsurăm curbura spațiului 
tridimensional însuși, ar trebui să îndreptăm luneta direct 
către poziţia de măsură de pe celălalt munte, deci direct 
către vârful muntelui, nu să o păstrăm paralelă cu orizon- 
tul, cum a făcut Gauss. Acum ar trebui să coborâm puţin 
luneta și să ne uităm precis la vîrful muntelui. În acest 
caz lumina merge drept de la un punct la altul. Dacă 
spaţiul este euclidian am obţine o sumă de exact 180 de 
grade, deoarece lumina „taie” distanțele, neţinând cont 
de suprafaţa curbă a Pământului (vezi suprafața hașurată, 
din figura 7.7). Dacă spaţiul este neeuclidian, atunci suma 
unghiurilor ar fi diferită de 180 de grade. 

În practică, Gauss nu ar fi putut măsura un astfel de 
efect de curbură, pentru că el este foarte mic. Astăzi știm 
însă că și spaţiul nostru tridimensional este curb. Curbura 
spaţiului a fost dovedită experimental în apropierea cor- 
purilor masive (ca Soarele, de exemplu), însă nu adunând 
suma unghiurilor unui triunghi, ci măsurând traiectoria ra- 
zelor de lumină. Înainte de a discuta aceste experimente, 
să vedem cum se descrie matematic curbura spatiului, pen- 
tru a putea descrie apoi curbura spaţiului-timp. 

Am discutat în secţiunea precedentă despre suprafeţele 
curbe. Un exemplu a fost sfera. În aceste suprafeţe 
guvernează geometria neeuclidiană, spre deosebire de 
suprafeţele plate unde geometria euclidiană dictează re- 
gulile. În geometria neeuclidiană suma unghiurilor unui 
triunghi este diferită de 180 de grade, iar postulatul linii- 
lor paralele al lui Euclid nu mai este valabil. 

Întrebarea care se pune este următoarea: Dacă suntem 
fiinţe bidimensionale și trăim pe o suprafaţă curbă, ce legi 
vom găsi într-un triunghi? Cât va fi suma unghiurilor, 
de exemplu? Cum va apărea acest univers bidimensio- 
nal neeuclidian văzut din interiorul lui? Practic, trebuie 
să răspundem la întrebările lui Gauss uitându-ne la sferă 
chiar de pe suprafaţa ei, și nu din afara sa, așa cum am 
făcut până acum. 

Exerciţiul este necesar pentru că, la sfârșit, vom vedea, 
că spaţiul nostru tridimensional este curb și pe acesta tre- 
buie să-l descriem din interiorul lui. Din păcate, nu putem 
vedea în dimensiuni suplimentare, într-un univers plat cu 
multe dimensiuni, în care poate spaţiul nostru ar fi scu- 
fundat. De fapt, fizicienii cred că există doar acest spaţiu 
tridimensional pe care îl vedem, așa curb cum este, iar 
acesta nu este scufundat într-un alt univers euclidian de 
mai multe dimensiuni. De aceea suntem forţaţi să descriem 


Figura 7.8: Pe harta plată a globului Pământesc distanța 
cea mai scurtă dintre două orașe (geodezica) nu este dată 
de o linie dreaptă, lucru de care ne dăm seama urmă- 


rind zborurile avioanelor. Astfel, pentru a zbura de la 
București la New York, un avion va alege o traiecto- 
rie asemănătoare cu cea din figură. În plus, nici două 
distanțe egale pe hartă nu sunt neapărat egale în reali- 
tate. De exemplu, punctele C și D sunt mai apropiate 
în realitate decât A și B, pentru că ele sunt situate mai 
aproape de Polul Sud. Aţi remarcat că în această repre- 
zentare suprafața Groenlandei pare egală cu cea a SUA? 
În realitate, ea este mult mai mică. 

eventualul nostru spaţiu curb numai cu instrumentele care 
se găsesc în el. 

Problema nu este însă fără speranță, dacă facem 
comparaţie cu harta plată a Pământului (cea agăţată pe 
pereţi), deși Pământul este sferic. Cum se descurcă navi- 
gatorii cu o hartă ce nu reflectă imediat proprietăţile reale 
(harta este plată, iar Pământul este curb), așa ar trebui 
să ne descurcăm și noi. 

Să luăm deci o hartă plată care înfățișează globul 
Pământesc (vezi figura 7.8). Într-un fel aceasta trișează, 
pentru că Pământul este sferic, iar harta plată. Să ne 
imaginăm Pământul sferic înfășurat foarte bine cu o hâr- 
tie de cadou. Să desfacem apoi hârtia și să încercăm s-o 
întindem, s-o facem plată. Vom reuși? Niciodată! Hârtia 
rămâne curbată. Vedem că suprafaţa sferei nu poate fi 
niciodată aplatizată. Cu toate acestea, harta Pământului 
este plat. Cum se poate? Nu înseamnă că acei cartografi 
care au desenat harta ne păcălesc? 

Nu chiar, ceea ce au făcut ei a fost să pună într-o primă 
fază orașele pe o hârtie plată, într-o ordine specială aleasă 
de ei (există nenumărate moduri de a pune orașele pe harta 
plată, noi însă o să ne restrângem la cea a cartografilor 
obișnuiți). Să remarcăm că în acest caz harta este plată. 
Putem desena axe orizontale și verticale pe acea hartă, 
măsura, dimensiunile ei în centimetri, verifica teorema lui 
Pitagora, duce paralele etc. În acest sistem de coordonate 
ortogonal fiecare oraș va avea o poziţie pe orizontală și una 
pe verticală. 

Vrem acum să vedem, pe hartă, pe ce traiectorie scurtă 
trebuie să meargă un avion de la București la New York. 
La început putem desena pe hartă o linie dreaptă între 
cele două puncte, ca în geometria euclidiană, și presupune 
că linia este traiectoria cea mai scurtă. 

Fals însă! Dacă ne uităm pe globul Pământesc, vedem 
că traiectoria cea mai scurtă trebuie să fie o geodezică, 
adică un arc de cerc care împarte Pământul în două emis- 
fere egale. Transpus pe harta plată a Pământului, arcul 
de cerc face ca avionul să meargă iniţial puţin în susul 
Atlanticului, pentru ca apoi să coboare la loc odată ce 
avionul se apropie de New York (vezi figura 7.8). 

Concluzia este clară: dacă vrem să calculăm distanţe 
pe harta plată, nu trebuie să tragem linii drepte și să ne 
folosim numai de rigla pe care o avem. Ne mai trebuie 
o informaţie suplimentară, care ne spune care este relaţia 
dintre orașele tocmai plasate pe hartă, cu alte cuvinte, 
care sunt distanțele reale dintre ele! Această informaţie 
suplimentară o reprezintă metrica suprafeței.. Ea ne spune 
care este distanţa reală dintre oricare două puncte. Ea 
este ceea ne ascund în mare parte cartografii atunci când 
desenează o hartă, deși ei ne dau totuși indicii ajutătoare. 

Astfel, putem trasa pentru început un sistem coordo- 
nate ortogonal pe suprafaţa plată a hărţii. Acest sistem 
îl putem folosi pentru a măsura, în centimetri, distanţa 
dintre oricare două puncte. Pe aceeași hartă putem însă 
citi și scara ei, care ne spune câţi kilometri reprezintă un 
centimetru de pe hartă. O altă informaţie este dată de 
meridianele și paralele trasate pe harta plată. Meridianele 
sunt de exemplu geodezice ale acestei suprafeţe. Cu puţină 
răbdare și ceva cunoștințe de matematică am putea recon- 
strui și noi drumul cel mai scurt de la București la New 
York. 

Figura 7.9: În figură este reprezentat un sistem oarecare 
de coordonate (x,y) pe suprafaţă unei sfere. Diferenţa în- 
tre coordonatele D(2,1) şi E(1,2) este Ar = —1 și Ay = 
1. Aceasta nu ne spune nimic despre distanțele reale în- 
tre două puncte apropiate. De exemplu, aceeași diferență 
între coordonate se obține și între punctele A(1,0) și 
B(0,1). Cu toate acestea, distanța dintre ele este mai 
mare. Distanta reală d între D și D se calculează cu 
formula din text. Aici avem nevoie de trei numere reale 
Izz, Izy = Jyz Și Jyy, care sunt diferite în fiecare punct 
al spațiului, dar cu valori apropiate pentru puncte vecine. 


Ceea ce nu știm noi când vedem harta plată sunt ele- 
mentele numerice exacte ale metricii, de aceea probabil că 
nu vom calcula decât în puţine cazuri traiectoriile corecte 
ale avioanelor. Fiţi însă siguri că softwarele de aviaţie care 
utilizează hărți conţin această metrică a suprafeţei curbe, 
iar ele pot calcula astfel corect orice distanţă parcursă de 
avion. 

Ne putem imagina următoare procedură pe care o gene- 
ralizăm la orice suprafaţă curbă. Pentru început, trasăm 
pe suprafața Pământului un sistem de coordonate global 
care poate fi oarecare, cum vrem noi (vezi figura 7.9), nu 
neapărat sistemul bazat pe latitudine și longitudine. Acest 
sistem global (este foarte important acest aspect!) pe care 
l-am ales îl vom descrie prin coordonatele (x, y). 

Mai departe, special pentru acest sistem de coordonate 
(și numai pentru el!) va trebui să identificăm un tensor 
metric. 'Tensorul va fi un set de numere reale, câte trei 
pentru fiecare punct al suprafeţei, pe care le vom nota 
CUM grr, Jzy ȘI Jyy. Pentru a sublinia că avem nevoie 
de câte trei numere diferite în fiecare punct al spaţiului, 
se obișnuiește să se scrie această metrică printr-o funcție 
de poziţia (z,y) astfel gzs = 9z2(2,9), 9zy = Jzy(T, Y) și 
Iyy = Jyy(T, 4). 

O altă reprezentare a tensorului metric foloseşte faptul 
că putem defini un al patrulea termen gzy = gyz și atunci 
putem scrie cele patru numere (funcții de poziție) sub o 
formă matriceală: 

g = a(z,y) = [9 9% 
Jyz Iyy 


Metrica g = g(x,y) din fiecare punct din spaţiu depinde 
de alegerea inițială a sistemului de coordonate (x,y), căci 
pentru un alt sistem de coordonate va trebui să construim 
o altă metrică. Ea ne ajută să calculăm distanța corectă 
(reală) dintre oricare două puncte de pe hartă. Pentru 
două puncte foarte apropiate unul de altul pe hartă, tre- 
buie să folosim următoarea formulă pentru a afla distanţa 
d dintre ele: 


d? = 9za(Ar)? +2- IzyATĂy + Jy (Ay)? 


Cu alte cuvinte, citim mai întâi diferențele de coordo- 
nate Az și Ay dintre cele două puncte foarte apropiate, în 
sistemul de coordonate (x, y) ales. Acestea nu ne spune ni- 
mic despre distanţele reale între puncte, doarece sistemul 
(x,y) a fost ales în mod arbitrar. 

Apoi introducem valorile obţinute pentru Az și Ay în 
formula de mai sus, precum și valorile metricii gzz, Jzy; 
Jyy într-unul din cele două puncte între care vrem să aflăm 
distanța (nu contează care, pentru că oricum aceste valori 
sunt cam aceleași pentru puncte apropiate). Apoi obţinem 
rezultatul corect pentru distanţa reală d dintre cele două 
puncte! 

Desigur, dacă vrem să calculăm distanţa dintre alte 
două puncte apropiate, trebuie să folosim alte valori 
gzz, Izy, Jyy, corespunzătoare acestor două noi puncte. 
Valorile acestea sunt deci dependente de poziţie, așa cum 
este explicitat în figura 7.9. Foarte important, putem fo- 
losi aceeași metrică g = g(x,y) doar pentru sistemul de 
coordonate ales! Dacă alegem un alt sistem de coordo- 
nate, trebuie să recalculăm noul tensor metric 9 = g'(x, y) 
atașat lui, pentru a obţine aceleași valori ale distanțelor 
reale dintre punct. 

Restul rândurilor îl vom dedica „demistificării” formulei 
de mai sus. Astfel, se poate vedea că, în cazul suprafeţelor 
plate, putem alege un sistem de coordonate ortogonal, și 
atunci putem folosi gzz = 9yy = 1 Și gzy = 0 pentru 
a obţine teorema lui Pitagora în relaţia de mai sus. De 
aceea, pentru unii cititori, formula introdusă mai sus va fi 
probabil repede recunoscută ca fiind teorema lui Pitagora 
generalizată (vezi figura 7.10), iar aceasta este chiar cheia 
problemei. 

Astfel, să ne imaginăm următorul experiment. Alegem 
din nou suprafața sferică a Pământului (globul pămân- 
tesc, nu harta plată) și lăsăm un prieten să deseneze linii 
strâmbe pe suprafaţă, linii ce definesc un sistem de coor- 
donate curb (vezi figura 7.10). Apoi trimitem prietenul 
afară din cameră și, între timp, noi ne uităm îndeaproape 
la harta lui. Ce vom observa? Pe zone mici, foarte mici, 
liniile sistemului de coordonate curb formează paralelipi- 
pede. Mai mult, pe aceste zone mici putem considera 
suprafaţa sferei plată. 

Figura 7.10: Un sistem de coordonate global (x,y) este 
reprezentat pe o suprafață curbă. Pe zone mici suprafața 
este aprozimativ plată, iar sistemul de coordonate for- 
mează mici paralelipipede. Fiecare ară are un factor de 
scară (Sz şi Sy) cu care putem calcula distanța reală în- 
tre două puncte de pe aze. Astfel, distanța reală dintre A 
și B va fi AB = s, ; Ar, iar distanța dintre A și C este 
AC = sy:-Ay. Aici Ax = 1 și Ay = 1 sunt diferențele din- 
tre coordonatele celor două puncte în sistemul de referință 
ales. AB și AC sunt distanțele „reale ” dacă am folosi, să 
spunem, un metru ca măsură. În general, avem nevoie și 
de unghiul a pe care îl formează local azele, pentru a afla 
distanța BC dintre punctele apropiate B și C. În acest 
caz, trebuie să folosim teorema lui Pitagora generalizată 
în triunghiul ABC. Cele trei mărimi sz, Sy și a sunt 
reprezentări ale metricii, și ele diferă de la o zonă locală 
la alta (pentru că micile paralelipipede sunt diferite). 


Putem exprima distanța reală dintre două puncte apro- 
piate (B și C figura 7.10), în funcţie de coordonatele (x, y) 
globale ale sistemului de axe curb, folosind trei elemente: 
o scară Sz pentru coordonata z, una Sy pentru coordonata 
y și unghiul a pe care îl fac cele două axe curbe în punctul 
respectiv. Matematic, folosim precis teorema lui Pitagora 
generalizată pentru a afla distanţa reală dintre cele două 
puncte, în funcţie de diferenţa Az și Ay dintre cele două 
coordonate ale punctelor: 


d? = (sA)? — 2 - (szAz)(syAy) cosa + (sy Ay)? 


Comparând ecuaţia de mai sus cu relaţia precedentă, 
vedem că elementele sz, Sy și a generează exact metrica 
g(x,y)! Avem astfel gzz = 82, gry = —SzSy Cosa Și Jyy = 
s2, în zona în care se află cele două puncte. 

După ce măsurăm aceste trei valori ale metricii în fie- 
care punct de pe sferă (măsurând de fapt distanţele reale 
între punctele de pe suprafaţa sferei), ne putem uimi pri- 
etenul când se întoarce în cameră. Astfel, el ne poate da 
coordonatele a oricare două puncte apropiate, în sistemul 
global de coordonate (zx, y) arbitrar pe care l-a desenat el 
pe sferă, iar noi îi spunem precis care este distanţa reală, 
folosind desigur formula precedentă și valorile tensorului 

Figura 7.11: Sistemul de coordonate sferice este des- 
cris de doi parametri: unghiul $ din planul ecuatorului 
(ce determină meridianul) şi unghiul 0 pentru înălțimea 
punctului (acesta determină latitudinea). Distanţa dintre 
două puncte A și B infinitezimal apropiate se poate estima 
cu teorema lui Pitagora în triunghiul ABP de pe suprafața 
sferei, care este aproape dreptunghiular (vezi căsuţa ma- 
tematică). 


metric g = g(x,y). Dacă este mai pretenţios, putem cal- 
cula distanţa reală și între puncte mai îndepărtate, însă 
în acest scop trebuie să descompunem distanţa reală pe 
bucățele mici, pe care să le adunăm în final. 

Desigur, este tentant ca, pe arii mici, acolo unde 
suprafaţa, este aproape plată, să alegem un sistem de coor- 
donate local cartezian, și atunci să folosim direct teorema 
lui Pitagora. Nimic nu ne împiedică să facem asta dacă, 
vrem! Cu toate acestea, să nu uităm că nu putem con- 
strui un sistem ortogonal global. Cum însă noi tocmai 
asta vrem (să descriem toată suprafața cu același sistem 
de coordonate global (z,y)) vom fi forţaţi să folosim te- 
orema lui Pitagora generalizată pe porțiuni mici, și deci 
formula distanței introdusă mai devreme, care utilizează 
tensorul metric g. 

Metrica unei suprafeţe curbe nu este altceva decât apli- 
carea teoremei lui Pitagora generalizate pe zone mici, acolo 
unde sistemul curb este format din mici paralelipipede, iar 
suprafaţa este aproape plată. Pentru că aceste paralelipi- 
pede diferă de la un punct la altul, metrica g este diferită, 
în puncte diferite ale suprafeţei, deci ea devine o funcție 
g = g(x,y) de coordonatele z și y. 

Pentru cei interesați de mai multe detalii matematice, 
prezentăm alăturat calculul metricii unei suprafeţe sferice. 


Teoria relativității generale 


Fie o sferă de rază R (vezi figura 7.11). Punctele de pe 
suprafața sferei se pot descrie cu ajutorul coordonatelor 
sferice globale ¢ și 8. Atunci poziţiile (x, y, z) ale unui 
punct se vor calcula cu formulele: 


z = Rsin cos; 
y = Rsin sin 6; 
z = Rcos6 


Acum însă, pe porţiuni mici (locale) suprafața sfe- 
rei este plată. Dacă alegem două puncte infinitezimal 
apropiate, atunci distanţa dintre ele pe suprafaţa sferei 
va fi aproximativ egală cu cea din spaţiul tridimensio- 
nal (tocmai pentru că suprafaţa este plată pe porţiuni 
mici). Obţinem că distanţa dl pe suprafața sferei dintre 
cele două puncte este: 


dl? = dz? + dy? + dz? 


Aici dz, dy şi dz sunt diferențele în coordonate ale 
punctelor. Folosind teorema lui Pitagora în triunghiul 
dreptunghic APB din figura 7.11, cu AB = dl, AP = 
RdO și PB = R sin 0dg, obţinem: 


dl? = R?d? + R? sin? 0de? 


Această formulă (care se putea obține şi prin 
diferențiere directă) ne dă metrica suprafeței curbe, cu 
alte cuvinte distanța dintre două puncte foarte apropi- 
ate, știind numai coordonatele 6 și ø ale punctelor de 
pe sferă, dacă facem comparația cu formula generală 


di? = goe - d0? + 2gog : de: d0 + gog ` do? 


Vedem că putem face identificarea: 


goe 99| _ R? 0 
(R sin 0)? 


g = 9(6,6) = 
940 Io 0 


Am aflat astfel metrica g = g(¢,0) a sferei, pentru 
sistemul particular de coordonate sferice ales. Ea este 
descrisă de cele trei numere reale de mai sus în fiecare 
punct de pe sferă. Remarcăm de asemenea că ggg nu 
este o constantă, ci depinde de poziţia pe sferă. 


Recapitulând, iată cum vom descrie un spaţiu curb de 
oricâte dimensiuni „din el însuși”. Pentru început, alegem 
aleatoriu un sistem de axe, care poate fi curb, și atribuim 
coordonate tuturor punctelor din spaţiu. Apoi, măsurând 
consecvent distanţele reale dintre punctele vecine, identi- 
ficăm metrica g a acestui spaţiu ca fiind un set de câteva 
numere în fiecare punct al spaţiului. 

Cu ajutorul metricii vom recalcula oricând distanţele 
dintre puncte cu ajutorul teoremei lui Pitagora generali- 
zate, folosind coordonatele punctelor în acel sistem. 

Desigur, la o altă alegere a unui sistem de coordonate 
vom avea un alt set de numere pentru tensorul metric (de- 
oarece avem alte valorii pentru scările S+ și sy și pentru 
unghiul a din figura 7.10). 

Încheiem această secţiune cu un alt aspect, considerat 
crucial de Einstein. Astfel, procedura de mai sus introduce 
tensorul metric g = g(x,y) (nu o să mai menţionăm că 
el este un set de trei numere reale în fiecare punct din 
spaţiu de acum acolo) iar ea se aplică la orice sistem de 
coordonate curb. 

Această libertate în alegerea sistemului de coordonate 
este extrem de frumoasă, pentru că nu ne constrânge să 
alegem un sistem de coordonate special pentru a descrie 
lumea, în el. Așa cum vom vedea, oricine poate descrie 
lumea, cu același set de formule ale lui Einstein, indiferent 
ce sistem de coordonate trasează el iniţial, oricât de curb 
este el! În plus, se pot deduce legi de transformare ale 
metricii de la un sistem de coordonate la altul, în așa fel 
încât distanțele să rămână corecte. 

De fapt, în teoria relativităţii generale se vorbește de 
un tensor metric, tocmai pentru pentru că un tensor res- 
pectă anumite reguli de transformare, reguli care l-au aju- 
tat crucial pe Einstein să găsească structura spațiului-timp 
în care trăim. 


70. Metrica spațiului-timp curb. 
Analogia cu o sferă. 


Am ajuns în punctul în care avem cunoștințele necesare 
pentru a discuta structura spațiului-timp curb, nu numai 
a spaţiului curb. Construcţia acestuia, necesară în teo- 
ria relativităţii generale, are nevoie de două ingrediente: 
spaţiul-timp minkowskian, discutat în teoria relativităţii 
restrânse, și spaţiile curbe, menţionate în secțiunea prece- 
dentă. 

Să pornim deci la drum și să construim acum un model 
simplu, care descrie viața unei fiinţe unidimensionale: o 
furnică pe o aţă. Ata însă o vom închide sub forma unui 
cerc, în așa fel încât să formeze un inel. Ce obţinem? Un 
spaţiu curb și unidimensional, ce reprezintă tot universul 
furnicii (vezi figura 7.12). Desigur, furnica nu vede decât 
aţa sa, nu şi ce este în interiorul cercului! 

La un moment ulterior, să lărgim cercul. În lumea fur- 
nicii, universul pare că se extinde, pentru că lungimea aței 
va crește. Ar zice furnica: „Mă, parcă acum am mai mult 
spaţiu să mă mișc”. Vom face acum o fotografie, pe care 
o vom așeza, peste fotografia situaţiei precedente, puţin 
deasupra ei, ca într-o stivă temporală (vezi figura 6.8). 
Apoi, vom continua, procesul, în așa fel încât axa, verticală 
a spaţiului va reprezenta pentru noi timpul, iar raza cer- 
cului o tot mărim încetul cu încetul. La un moment dat 
putem chiar micșora raza cercului și reveni la un cerc mic. 
Spre sfârșit, dacă suntem îndrăzneţi, putem micșora cercul 
așa de mult, încât să arate ca un punct. 

Sa ne uităm acumm la urma lăsată de inelul de aţă 
în fotografiile din stivă. Observăm că am construit ceva 
semănător unei sfere (vezi figura 7.13). Fiecare plan 


Figura 7.12: O furnică trăiește într-un spațiu unidi- 
mensional, în acest caz o aţă elastică legată sub forma 
unui inel. Noi putem trage de această aţă și mări sau 
micșora diametrul ei, dacă vrem. Furnica nu poate vedea 
decât ce este pe aţă, nu și interiorul cercului. Am no- 
tat cu x singura coordonată a spațiului unidimensional al 
furnicii. 


orizontal care se intersectează cu sfera este un cerc. 
Perimetrul cercului (inelul) este spaţiul unidimensional în 
care este furnica la momentul respectiv, tot universul său. 
Dimensiunea pe verticală este timpul. Furnica poate ve- 
dea doar ce este pe perimetrul cercului (căci ea se află pe 
aţa unidimensională, închisă ca un inel), nu și în interiorul 
cercului. 

Am putea spune că întreaga sferă este spațiul-timp curb 
al furnicii noastre. Să observăm în plus că universul ast- 
fel construit se extinde la început, apoi se contractă. Cu 
alte cuvinte, am introdus un spaţiu dinamic în universul 
furnicii. 

Vedem astfel că o sferă poate fi considerată analogul 
unui spațiu-timp curb al unei fiinţe unidimensionale care 
trăiește pe perimetrul unui cerc. Acest spaţiu-timp are 
două dimensiuni: timpul (ce poate fi imaginat de-a lungul 
meridianelor sferei, pe verticală) și spaţiul unidimensional 
al perimetrului cercului (ce poate fi identificat de liniile de 
latitudine ale sferei, vezi figura 7.13). 

Până acum nu am făcut decât să ordonăm toate eve- 
nimentele din spaţiul furnicii, de la începutul universului 
său până la sfârșit. Situaţia am întâlnit-o și în cadrul 
relativităţii restrânse (secţiunea 60). Acolo am văzut însă 
că înșiruirea de evenimente în spaţiul-timp al furnicii nu 
era o simplă etichetare de puncte, ea avea în plus o struc- 
tură. Astfel, cu ajutorul unei rigle sau al unui ceas pu- 
team măsura „distanța” fizică între oricare două eveni- 
mente ale spaţiului-timp (vezi figura 6.10). Rigla sau 
ceasul erau un fel de „rulete” cu care puteam măsura 
suprafaţa, spaţiului-timp, precum un croitor măsoară ma- 
terialul pentru haine. Lucrul remarcabil era că putea fo- 
losi aceste „rulete” pentru oricare dintre evenimentele din 
spațiu-timp. 

De exemplu, dacă între două evenimente aflate într-un 
astfel de spaţiu-timp minkowskian (vezi secțiunea 60) cir- 
cula un ceas în mișcare rectilinie și uniformă, atunci 
„distanța” dintre ele (interval relativist) era chiar timpul 
propriu indicat pe ecranul ceasului (cu toată întârzierea sa 
relativistă, pentru că el era în mișcare). 

Dacă cele două evenimente reprezentau capetele unei ri- 
gle măsurate într-un sistem inerţial în care capetele erau 
în repaus, atunci intervalul relativist era egal cu lungimea 

l.a.]. = 
l an-lumină 


Figura 7.13: Un model pentru spațiul-timp curb al fur- 
nicii care trăiește pe ata înfășurată ca un inel din figura 
7.12. Liniile continue de pe orizontală (de latitudine) 
reprezintă spaţiul furnicii la un moment dat. Liniile în- 
trerupte de pe verticală (meridianele) reprezintă direcţia 
timpului. În timp, cercurile orizontale se măresc sau se 
micșorează, ceea ce înseamnă că spațiul furnicii este di- 
namic. Unitatea de măsură a „distanței” în spațiu-timp 
este aleasă 1 a.l.=1 an-lumină. Ea se măsoară cu ceasul 
sau cu rigla. Distanţa dintre furnicile M și N în repaus 
este de 5 ani-lumină la început, pentru ca apoi să devină 
4 ani-lumină între O și A, deoarece spațiul s-a contractat. 
Ca și în figura 6.10, între A ṣi B circulă un ceas. Dacă 
în figura 6.10 timpul propriu scurs, indicat pe cadran, era 
de de 67 = As/c = 3 ani, acum el va avea o valoare puţin 
diferită, deoarece spațiul-timp este curb (vezi discuţia din 
text). 


fizică a acestei rigle. Practic, „distanța” (intervalul rela- 
tivist) dintre oricare două evenimente ale spațiului-timp 
minkowskian se putea măsura fie cu ceasul, fie cu rigla. 

Același lucru se întâmplă și cu spaţiul-timp al furni- 
cii noastre unidimensionale, aşa cum este reprezentat în 
figura 7.13. Singura diferență este că, de data aceasta, 
spațiul-timp este curb. În rest, el poate fi măsurat cu ri- 
glele și cu ceasurile fizice, așa cum folosim o riglă și la 
măsurarea unui cerc obișuit, chiar dacă spaţiul-timp este 
curb. 

Să ne reamintim cheia problemei pe care am 
descoperit-o în principiul echivalenței lui Einstein 
(secțiunea 67). Ea ne spune că spaţiul-timp este curb 
și așa poate fi și spaţiul-timp al furnicii (de aceea am și 
ales modelul unei sfere). În plus, principiul echivalentei ne 
asigură că într-un spaţiu-timp curb putem alege local sis- 
teme de referinţă minkowskiene, tot așa după cum pe orice 
suprafaţă curbă putem alege mici porţiuni plate. Atunci 
și pe sfera spaţiului-timp al furnicii putem alege porţiuni 
mici care satisfac geometria minkowskiană, cea a teoriei 
relativităţii restrânse. 


Capitolul 7. Teoria relativității generale 


Figura 7.14: Am reprezentat aceeași situație ca cea 
din figura 7.13. Aici însă au fost atașate numere re- 
ale sistemului de coordonate (t,x) format de meridiane 
și latitudini. Avem evenimentele de coordonate A(1,2) şi 
B(2.5,1). Pentru a afla „distanţele” reale pe suprafața 
sferei, trebuie să folosim formula din text, care utilizează 
câte trei numere gtt, iz Sİ Jrz în fiecare eveniment al 
suprafetei. În zona hașurată, evenimentele au fost alese 
în așa fel încât triunghiul obținut să fie asemănător celui 
din figura 6.10, între O și B trecând cinci ani, iar între 
O și B fiind patru ani-lumină. Dacă un ceas circulă între 
A și B, timpul indicat de el nu va mai fi de trei ani, ca în 
figura 6.10, ci de 2,44 de ani, deoarece spaţiul-timp este 
acum curb. 


Să încercăm să copiem metoda de la teoria relativităţii 
restrânse și să construim un sistem de referință și pentru 
spaţiul-timp curb al nostru, așa cum am procedat în figura 
6.5. Putem începe dintr-o zonă locală și folosi niște rigle 
de dimensiuni precise, să zicem de un an lumină, precum și 
niște intervale precise ale ceasurilor, să zicem de un an. În 
acest fel am avea un sistem de coordonate în care unitatea 
de măsură este de un an lumină atât pentru spaţiu, cât și 
pentru timp, ca în figura 7.12. 

Dacă pe zone locale putem face acest lucru, pe distanţe 
mari vom avea probleme. După cum se observă în fi- 
gura 7.13, deoarece spaţiul poate fi dinamic, distanța din- 
tre două puncte nu se mai păstrează constantă! Dacă 
la început între cele două furnici ale figurii 7.13 erau 
cinci ani-lumină, după un timp distanța devine de patru 
ani-lumină. 

Observaţia de mai sus se reduce la a spune că, pe 
distanţe mari, nu putem extinde astfel de sisteme de 
coordonate bazându-ne numai pe distanţele reale dintre 
obiecte. În cazul general, nu putem crea în acest fel un 
sistem de coordonate global. Situaţia este asemănătoare 
cu cea a suprafeţei sferei, căci, deși este pe porţiuni mici 
locale plată, ea nu se poate plia toată, fără deformări, pe o 
suprafaţă plată. Practic, nu vom găsi niciodată un sistem 

de coordonate ortogonal și global pentru toată suprafaţa 
sferei. 

Aici teoria relativităţii generale se separă de cea a 
relativităţii restrânse, în același mod în care geometria 
neeuclidiană se separă de cea euclidiană. Astfel, ca și 
în geometria neeuclindiană, Einstein ne spune să tra- 
săm un sistem de coordonate (ct, x) arbitrar pe suprafața 
spaţiului-timp al furnicii. Acesta este însă un sistem 
de coordonate global, reprezentat de niște numere fără 
semnificaţie fizică (1,2,3, etc.), care doar etichetează eve- 
nimentele (vezi figura 7.14). 

În figura 7.14 sistemul de coordonate ales a fost cel 
dat de meridianele și latitudinile de pe suprafaţa sferei. 
Diferenţa, dintre dintre coordonatele a două meridiane este 
un număr (1, 2 sau 3 etc.) care nu are nici o semnificaţie fi- 
zică. Ne folosim apoi de acest sistem de coordonate pentru 
a calcula distanţa reală (fizică) între două evenimente. 

Această „distanță” o numim interval relativist, o no- 
tăm cu As și alegem s-o măsurăm în ani-lumină. Ea este 
valoarea, care apare în figura 7.13 și care poate fi verifi- 
cată măsurând efectiv cu ceasul sau cu rigla pe suprafaţa 
spaţiului-timp. Întervalul relativist va reprezenta, ca și în 
cazul minkowskian, fie timpul propriu indicat de un ceas 
ce se mișcă între cele două evenimente, fie o riglă pe care 
o putem așeza fizic în așa fel încât să „atingă” cu capetele 
ei cele două evenimente. 

Întrebarea următoare este ce formulă trebuie să folosim 
pentru a calcula „distanţa” reală (intervalul relativist) în- 
tre evenimentele spaţiului-timp acum curb, pornind de la 
sistemul de coordonate ales arbitrar? Cu alte cuvinte, dacă 
știm coordonatele evenimentelor za și ta și zB și ta în 
sistemul arbitrar ales (care reprezintă niște numere), cum 
putem calcula intervalul relativist As, cel care se măsoară 
în ani-lumină și are semnificaţie fizică? 

Ei bine, Einstein ne spune să construim tensorul me- 
tric al spaţiului-timp asociat sistemului particular de co- 
ordonate construit, tensor pe care să-l notăm cu guv = 
gij (2, ct), prin asemănare cu metrica spatiilor curbe, dis- 
cutată în secţiunea, precedentă. Aici, pu și v iau doar două 
valori u,v = (x,t), corespunzătoare celor două axe, una 
spaţială și alta temporală. 

Desigur, deoarece noi am construit spaţiul-timp al fur- 
nicii, tot noi trebuie să spunem care este de fapt această 
metrică g, (x,t) a spaţiului-timp, în fiecare eveniment al 
spaţiului-timp, în sistemul de coordonate (x,t) deja ales. 
Cu ajutorul ei vom putea în sfârșit calcula „distanţa” 
(intervalul relativist) între două evenimente apropiate ale 
spaţțiului-timp, „distanţă” ce se măsoară în ani-lumină și 
pe care o verificăm mai apoi cu un ceas care se deplasează 
între cele două evenimente sau cu rigla. Metoda folosită nu 
este decât o generalizare a metodei prezentate în secţiunea 
precedentă pentru spaţiul curb. 

Astfel, dacă știm metrica g, (x, t) a spaţiului-timp curb 
al furnicii în sistemul de coordonate globale (x,t), putem 
calcula „distanța” (intervalul relativist) As între oricare 
două evenimente apropiate ale spaţiului-timp, cu o for- 
mulă, apropiată, de cea a suprafeţelor curbe din secţiunea 
precedentă: 


(As)? = gu(cAt)? + 2gsz(cAt)(Az) + gaz (Ax)? 

Figura 7.15: În figură este reprezentă o linie curbă 
de univers AD. „Lungimea” acestei curbe în spatiu-timp 
se calculează „spărgând” curba în portiuni elementare 
foarte mici. Pe fiecare porțiune se folosește formula 
din tezt pentru a determina „lungimea ” fizică (reală) a 
porțiunilor Asn. Pentru aceasta trebuie folosită metrica 
gą a spațiului-timp. Ea este o colectie de câte trei nu- 
mere gry, Jat Și gtu în fiecare eveniment al spațiului-timp 
(în figură sunt reprezentate doar două). Suma valori- 
lor Asn este „lungimea ” totală s a curbei în spațiu-timp. 
Dacă între A și B circulă un ceas, timpul propriu indicat 
pe cadran este dat precis de această „lungime”: ôT = s/c. 


Aici Az = zp — za este este diferenţa dintre coordona- 
tele za și zp ale celor două evenimente A și B. La fel, cAt 
este diferenţa, este diferenţa dintre coordonatele de timp 
ale acestora (vezi evenimentele A și B din figura 7.14). 
Mai departe, gtt, gzz Și 9zt = Jtz Sunt trei numere re- 
ale ce reprezintă elemente ale metricii într-unul din cele 
două evenimente A sau B. Nu contează care eveniment 
alegem, deoarece aceste trei numere trebuie să aibă apro- 
zimativ aceleași valori în A sau B, cele două evenimente 
fiind foarte aproape în spaţiu-timp. 

Forma de sus s-ar fi redus la cea minkowskiană introdusă 
în secțiunea 60, dacă spaţiul-timp nu ar fi fost curb și am 
fi ales un sistem de referinţă inerţial: 


(As)? = (cAt) — (Axr)? 


Atunci am fi avut gu = l, gsr = —1 și grt = Jtz = O iar 
Az ar fi reprezentat distanța deja în ani-lumină, cum era 
cazul în teoria relativității restrânse. 

Aşa însă, în cazul figurii 7.13, spaţiul-timp este curb, 
Arx este un simplu număr fără nici o semnificație fizică, 
iar funcţiile gtt, gtr, Iza vor fi diferite față de valorile de 
mai sus, în fiecare eveniment al spațiului-timp. 

Să aplicăm formula de mai sus în cazul triunghiului OAB 
din figura 7.14. Aici evenimentele A și B au coordinatele 
A(1,2) și B(2.5,1) şi deci cAt = 2,5 — 1 = 1,5 şi Ar = 

1 — 2 = —1. Local, în jurul acestui triunghi am ales să 
avem gu = 11,1, gtz = l, grz = —16. 

Valorile de mai sus au alese prin comparație cu figura 
6.10. Astfel, dacă între O și B ar circula un ceas, timpul 
propriu indicat va fi tot de aproximativ cinci ani: (côt)? = 
gu(cAt)? = 11,1 : 1,5? ~ 25. Pe de altă parte între O 
şi B există tot o distanţă de patru ani-lumină: —(ôl)? = 
9zz(57)2 = (—16)(—1)? = —16. 

Cu toate acestea, spre deosebire de figura 6.10, in- 
tervalul relativist între A și B va fi diferit, deoarece 
spaţiul-timp este curb. Formula intervalului relativist As 
ne dă „distanța” în spațiul-timp curb între cele două eve- 
nimente A și B. Înlocuind valorile de mai sus avem: 


(As)? = gu(cAt)? + 2gez(cAt)(Az) + gzz(Az) = 
= 11,1(1,5)? + 2-1- (1,5)(—1) + (—16)(—1)? = 5,975 
> (As) >0 cu As= y5,975 = 2,44 ani-lumină 


După cum vedem, (As)? > 0, deci intervalul AB este 
temporal. Un ceas poate circula pe drumul cel mai scurt 
între cele două evenimente. Atunci timpul său propriu va 
indica ôr = 2, 44 ani lumină. 

În general, dacă cele două evenimente apropiate din 
spatiul-timp curb nu pot fi corelate cauzal, atunci există 
un sistem de referință care local apare inerţial și în care 
evenimentele vor fi simultane. În acest sistem de referință 
putem pune o riglă între locațiile celor două evenimente 
(vezi cazul sistemlor inerțiale din secțiunea 60) și măsura 
lungimea L a riglei ca fiind: 


(As)? = —12 


Dacă cele două evenimente pot fi corelate cauzal, atunci 
trebuie să folosim un ceas care se poate deplasa cu viteză 
aproximativ constantă între ele. Intervalul relativist As se 
citește direct pe cadranul ceasului ca fiind 


As = côr 


Aici 6r este timpul propriu indicat pe cadranul ceasului. 

De remarcat că intervalul At între momentul iniţial B 
și cel final A (vezi figura 7.13) este diferit de timpul indi- 
cat de ecranul ceasului ôr. De exemplu, dacă ceasul este 
în mișcare între cele două poziţii, el va fi bate mai în- 
cet, aşa cum am discutat la teoria relativităţii restrânse. 
La aceasta se adaugă și alte efecte ale teoriei relativităţii 
generale, pe care trebuie să le descoperim. În acest fel, 
dacă știm metrica spaţiului-timp, putem calcula întârzie- 
rile ceasului pe orice traiectorie, într-un mod asemănător 
celui din teoria relativităţii restrânse, doar cu formule ceva 
mai complicate acum. 

Relaţia precedentă pentru metrica spaţiului-timp as- 
cunde o bogăţie de nebănuit la prima vedere. În primul 
rând, tocmai pentru că evenimentele se așază pe o struc- 
tură de spaţiu-timp, înseamnă că putem calcula întârzie- 
rile relativiste ale unui ceas (timpul său propriu arătat pe 
ecran) știind doar traiectoria ceasului în mișcare. Astfel, 
indicaţia unui ceas (timpul său propriu) depinde de tra- 
iectoria lui. Dacă două ceasuri pleacă din aceeași poziţie 
în acelaşi moment, dar pe rute diferite, și se reîntâlnesc în 

s iz = yee 
„distanţă“ distanţă 
=] oră =6 one; 
lumină lumină 


Figura 7.16: „Distanţa” în spatiu-timp (intervalul rela- 
tivist) este măsurată cu un ceas sau cu o riglă. Precum 
un croitor întinde metrul pe suprafata materialului, tot 
așa și noi putem „întinde” linii de univers ale ceasu- 
rilor pe diverse traiectorii. Timpul propriu al ceasului 
este o măsură directă a „lungimii” acestora. În figură, 
două ceasuri sincronizate pleacă din acelasi eveniment A 
și se reîntâlnesc mai târziu în B. Pe cadranul ceasului din 
stânga a trecut o oră, deci acesta a parcurs o „distanță” 
de o oră-lumină. Cel din dreapta a arată că au trecut 
șase ore, deci el a parcurs șase ore lumină în spațiu-timp. 
Remarcăm că „distanța ” în spațiu-timp este contraintui- 
tivă în raport cu schița noastră, căci este mai mare pentru 
segmentul temporal din dreapta, care apare mai mic în fi- 
gură (vezi și figura 6.9). Mai remarcăm și că ceasurile 
arată la sfârșit timpi diferiți, desi au pornit la început 
având aceeași indicație pe ecran! 


final, ele vor indica valori diferite ale timpului scurs (vezi 
figura 7.16). 

Desigur, nici unul din ceasuri nu este stricat, doar că ele 
au urmat drumuri diferite în spaţiu-timp, și deci au fost 
supuse la întârzieri relativiste diferite. Frumuseţea struc- 
turii spaţiului-timp este că noi putem calcula întârzierea 
fiecărui ceas doar știind drumul lui, fără, să-l desfacem și să 
vedem ce au făcut rotiţele sale sau circuitele sale integrate. 
Pe porţiuni infinitezimale folosim relaţia de mai sus, care 
ne spune că „distanța” parcursă în spațiu-timp poate fi 
citită direct pe cadranul ceasului (vezi figura 7.15). 

„Distanţa” totală a drumului în spaţiu-timp o putem citi 
din timpul scurs pe cadranul ceasului. Nu trebuie să des- 
facem componentele ceasului, nu trebuie să verificăm or- 
bitele electronilor în mișcare, pentru a calcula întârzierile 
etc. Timpul propriu al ceasului este o măsură a „lungimii” 
traiectoriei în spaţiu-timp. Ceasul poartă în el o urmă nu 
numai a timpului, dar și a spaţiului străbătut. Şi, cum 
„lungimile” traiectoriilor prin spaţiu-timp pot fi diferite, 
atunci și două ceasuri vor arăta timpi diferiţi, chiar dacă 
pleacă unul de lângă altul și se reîntâlnesc mai târziu (vezi 
figura 7.16). 

Rezultatele de mai sus pentru spaţiul-timp al furnicii 
se generalizează la spaţiul-timp al nostru (patru dimensio- 
nal), în aceeași manieră ca cea în secţiunea 60. Astfel, pen- 
tru calculul intervalului relativist („distanţa” între două 

Sectiunea 70. Metrica spatiului-timp curb. Analogia cu o sferă. 


evenimente apropiate A și B ale spaţiului-timp) trebuie să 
folosim formula: 


Geometria spaţiului-timp curb: 


Aici avem aceleași definiţii ca acelea din secţiunea, 60. 
Astfel, metrica gav = guv(ct,z,y,2), unde u,v = 0:4, 
este o matrice 4 x 4 definită în fiecare eveniment (ct, z, y, 2) 
al spaţiului-timp: 


Jtt Jtr Ity Itz 

9zt Jrz 9zy Jrz X 
Juv = ; 

Jyt Ju IJyy 9yz 


9zt Jzz Izy gzz 


rf = (ct, T,Y, 2); 


Mai departe, Ax” este diferența dintre coordonatele ace- 
lor două evenimente A și B alese. Dacă între ele circulă 
un ceas pe „distanţa” cea mai scurtă, indicaţia ceasului va 
fi 67 = As/c. 

Folosind relaţiile de mai sus, putem calcula „distanţele” 
și pe regiuni mai mari ale spaţiului-timp, oricât de curbe 
și lungi ar fi ele, adunând rezultatele pe elemente mici ale 
evoluţiei (acolo unde avem voie sa folosim formula de mai 
sus), așa cum este reprezentat în figura 7.15. Dacă un 
ceas circulă între cele două evemenimente pe acea traiec- 
torie, putem verifica rezultatul citindu-l direct pe ecranul 
ceasului: el va fi timpul propriu al ceasului. De aici mai 
sunt numai două elemente care trebuie adăugate pentru a 
completa teoria relativităţii. 

Primul element se referă nu numai la comportarea, cea- 
surilor în mișcare, dar și la felul în care se mișcă, obiectele 
lăsate libere, ori drumul urmat de o rază de lumină. Primul 
principiu al mecanicii ne spunea că un corp asupra căruia 
nu acţionează forţe merge rectiliniu și uniform (drept). În 
spaţiul nostru care este acum curb, ce înseamnă „drept”? 
Cum se va mișca acel corp? 

Al doilea element este răspunsul la întrebarea: Cine de- 
termină structura curbă a spaţiului-timp? În cazul fur- 
nicii, noi suntem cei care i-am construit spaţiul-timp. 
Puteam alege să-l facem asemănător sferei (cum am și 
procedat, de altfel) sau asemăntor unui con, sau orice altă 
formă am fi dorit. Dar în cazul nostru cine a determi- 
nat structura (metrica) spaţiului-timp patru-dimensional 
în care noi trăim? Un alt Creator? Dacă nu un Creator, 
atunci cine? 

În căsuţa matematică alăturată prezentăm pentru cei 
interesaţi forma generală a metricii spaţiului-timp cu patru 
dimensiuni (cea care conţine o dimensiune a timpului și 
trei ale spaţiului). 


Cele patru coordonate din spaţiu-timp sunt 
(ct, z,y,2), ca în cadrul teoriei relativităţii restrânse, și 
ele se notează de obicei de la 0 la 3, ca fiind z? = ct, 


12,3) = 


zl = T, £? = y, T? = z, sau Të = (20, 


(ct, £, y, z), unde u = 0:3. 

Metrica gav = Juv(ct, £, y, z), unde u, v = 0:4 este o 
matrice 4 x 4 definită în fiecare eveniment (ct, z, y, 2) al 
spațiului-timp: 


Jo. 902 9o3 Jty Itz 
911 912 913 Izy Izz 
921 922 923 Jyy Iyz 
933 933 933 Izy Izz 


Să considerăm două evenimente A și B infinitezimal 
apropiate ale spațiului-timp. Diferenţa dintre coordo- 
natele celor două evenimente le notăm cu dz? = cdt, 
dz! = dz, dz? = dy și dz? = dz. „Distanţa” (intervalul 
relativist) dintre cele două evenimente se notează cu ds. 

Intervalul relativist ds este chiar timpul propriu dr 
indicat de un ceas pe ecranul său, dacă acel ceas poate 
circula în mişcare rectiline uniformă între cele două eve- 
nimente: 


Această relație infinitezimală trebuie folosită pe 
distanțe scurte, acolo unde metrica gu, (2%) nu variază 
prea mult. Altfel, pentru distanţe lungi străbătute de 
ceas trebuie să integrăm pe toată traiectoria ceasului. 

Să remarcăm că valoarea timpului propriu 7 va repre- 
zenta „lungimea” liniei de univers pe care circulă ceasul. 
Formula de mai sus se reduce la metrica minkowskiană 
dacă goo = 1, g11 = 922 = 933 = —1 și guv = 0 pentru 
cazul când p Æ v: i 


Forma de mai sus a fost prezentată în secţiunea 60. 


În final, câteva gânduri pe seama analogiei dintre sfera 
spaţiului-timp furnicii și universul nostru (spaţiul-timp în 
care trăim). Astfel, am ales o sferă tocmai pentru a sugera 
cât se poate de clar că spaţiul-timp al furnicii este curb, 
deci că trebuie să folosim noua formă a metricii. 

În general însă, toate aceste modele de suprafeţe curbe 
sunt doar analogii și trebuie tratate ca atare. De exemplu, 
ele ne sugerează că anumite puncte sunt mai îndepărtate, 
altele mai apropiate însă, pentru a afla corect distanţa, 
dintre puncte, trebuie să folosim întotdeauna metrica, ce li 
se ataşează și sistemul de coordonate desenat pe ele. În 
figura 7.16 de exemplu, am văzut că „distanţele” temporale 

timp propriu 
ceas 


„ruletă“ = 
linie de univers ceas 


Figura 7.17: În figură este reprezentată structura micro- 
scopică a spatiului-timp. Aici atomii formează o mulțime 
discretă de obiecte în spațiu. Pe de altă parte, lini- 
ile lor de univers sunt continue în timp. Suprafata 
spațiului-timp se măsoară cu o „ruletă”, așezată între ori- 
care două evenimente ale spațiului-timp. Ea reprezintă fie 
o riglă, fie linia de univers a unui ceas. Indicaţia „rule- 
tei” în cel de-al doilea caz este timpul propriu al ceasului. 


sunt opuse faţa de cele sugerate de figură: un segment 
temporal mic pe figură reprezintă de fapt un timp scurs 
mai lung. 

Când sunt desenate spaţiile curbe, se obișnuiește să se 
deseneze și linii ajutătoare, așa cum am făcut și noi în fi- 
gura 7.13. Aici am desenat meridiane și latitudini. Să fim 
atenţi la astfel de reprezentări, căci ele ne spun doar care 
este sistemul de coordonate ales. La interesecţiile aces- 
tor linii trebuie să punem valori ale coordonatelor, ca 1, 
2, 3 şi așa mai departe. Nu înseamnă că între puncte de 
aceleași coordonate „distanţa” reală (intervalul relativist) 
este aceeaşi, în afară de cazul în care este specificat de au- 
tor. În figura 7.13 avem exemplul segmentelor MN și OA, 
care au aceleași diferențe între coordonate, dar „distanţe” 
reale diferite. 

Lucrul acesta îl recunoaștem aducându-ne aminte că sis- 
temul de coordonate ales la început este arbitrar. Pentru 
furnica noastră am ales să desenăm evenimentele pe o 
sferă, însă la fel de bine le puteam desena și pe o suprafață 
plată, oricum nu conta. Ce contează este doar metrica 
9muv asociată sistemului de coordonate ales, pentru că 
ea ne dă intervalul relativist, acela care se măsoară în 
ani-lumină și se verifică cu rigla și timpul propriu al cea- 
surilor. Noi am ales sfera doar pentru a sugera că spaţiul 
este dinamic în timp. 

Cu toate acestea, în orice sistem ales arbitrar la înce- 
put, vom recunoaște că spaţiul-timp are o geometrie bine 
definită. Mărimea acestuia este dată de intervalul rela- 
tivist As, ce se măsoară în ani-lumină cu două instru- 
mente fizice: ceasul și rigla. Tot așa cum un contructor 

întinde ruleta pentru a măsura dimensiunile unui zid, pu- 
tem întinde și noi „ruletele” noastre pentru a măsura, efec- 
tiv „distanţe” dintre evenimentele spaţiului-timp. Aceste 
„rulete” sunt fie rigle, fie linii de univers ale ceasurile, „în- 
tinse” de-a lungul oricăror linii curbe ale spaţiului-timp 
(vezi figura 7.17). Așa cum am menţionat, rezultatul ne 
arată că spaţiul și timpul sunt parţial unificate, putând fi 
măsurate împreună cu cele două tipuri de „rulete”. 

După cum vedem, unificarea nu este încă completă, iar 
acesta se recunoaște nu numai din asimetria dintre linia 
de univers a ceasului și riglă în discuţia de mai sus, dar și 
la nivel microscopic. Astfel, spaţiul lui Einstein este con- 
tinuu, însă la nivel microscopic recunoaștem o structură 
discretă de atomi sau particule, una lângă alta. Așa cum 
vom vedea mai târziu, natura discretă a materiei (nu nea- 
părat a spaţiului) se regăsește în mecanica cuantică, care 
ne va spune că o particulă cuantică se găsește în același 
timp în toate poziţiile din spatiu. 

Pe de altă parte, observaţiile de mai sus nu se aplică 
timpului. Liniile de univers ale ceasurilor nu par să vină 
în „bucăţi” discrete cum vine structura spaţială a riglelor, 
care sunt formate din atomi. Până azi, linia de univers 
pentru un singur ceas (fie el atom sau particulă elemen- 
tară) se consideră continuă şi în mecanica cuantică stan- 
dard (vezi figura 7.17). Unificarea gravitaţiei cu mecanica 
cuantică nu s-a înfăptuit. Fizicienii încă nu au găsit soluția 
gravitației cuantice. 

O altă observaţie este că furnica poate „vedea” doar ce 
este pe inel, dar nimic în afara sau în interiorul lui. Dacă 
era să fim corecţi, ar fi trebuit să spunem că furnica trăiește 
într-un spaţiu care este o hipersferă unidimensională. Cu 
alte cuvinte, inelul furnicii nu ar fi fost scufundat într-un 
spaţiu tridimensional, așa cum am făcut noi pentru o vi- 
zualizare mai bună, ci ar fi fost pur și simplu numai uni- 
dimensional. În același fel, chiar dacă vom afla despre 
universul nostru că este curb, nu trebuie să ne imaginăm 
neapărat că acesta este scufundat într-un alt univers plat 
cu mai multe dimensiuni, căci se prea poate ca universul 
nostru să aibă doar aceste trei dimensiuni spaţiale. 

Apoi am văzut că spaţiul furnicii (inelul de aţă pe 
care trăiește) este dinamic (crește și se contractă în 
timp). Modelul este o analogie cu universul nostru după 
Big-Bang, când el se pare că s-a extins, așa cum vom ve- 
dea mai târziu. După cum universul furnicii se contractă 
până într-un punct, tot așa și universul nostru s-ar putea 
contracta la sfârșit printr-un Big Crunch, adică un colaps 
final într-un singur punct. 

Modelul sferei pentru spaţiul-timp al furnicii mai 
conține un ingredient special: începutul și sfârșitul tim- 
pului însuși! Să remarcăm că inelul furnicii (tot universul 
său) dispare în neant odată ce el a fost redus la un punct. 
Vedem cum însuși timpul se sfârșește cu același moment, 
lucru care s-ar întâmpla și cu universul nostru la un po- 
sibil Big Crunch. Cu alte cuvinte, sfârșitul timpului în 
„Polul Nord” al sferei spaţiului-timp al furnicii este o ana- 
logie foarte bună pentru sfârșitul timpului nostru la Big 
Crunch. Aceeași analogie este valabilă și pentru crearea 
timpului la Big Bang. 

Cum poate fi timpul „creat”? Cum se poate el „sfârși”? 
Iată unele din marile mistere ale luminii. Creaţia timpu- 
lui ni se pare de neimaginat. Nici timpul infinit nu este 
mai ușor de imaginat, deoarece ni se pare că emoţiile s-ar 

satura la un moment dat, dacă am trăi veșnic, și ar inter- 
veni plictiseala eternă. Analogia cu sfera spaţiului-timp 
furnicii ne ajută să înţelegem matematic fenomenul, însă 
rămânem încărcaţi cu emoţii și întrebări, miraţi în fața 
unei perspective ce trece dincolo de experienţele noastre 
directe din realitatea înconjurătoare. 


71. Miscarea corpurilor 
şi traiectoria unei raze de lumină 


În secţiunea precedentă am introdus cheia înţelegerii 
relativităţii generale: toate evenimentele se așază pe un 
spațiu-timp curb. Metrica spaţiului-timp curb (calculată 
pentru un sistem de coordonate arbitrar, ales la început) 
determină complet indicaţia riglelor și ceasurilor, pe orice 
traiectorie s-ar mișca ele. Nu am discutat însă pe ce fel de 
traiectorie o urmează ceasurile dacă sunt lăsate libere. 

Pentru a răspunde la întrebare, să ne reamintim prin- 
cipiul echivalenţei reformulat de noi sub forma: mișcarea 
unui corp lăsat liber nu depinde de masa și compoziţia sa. 
Traiectoriile corpurilor nu sunt determinate de ceea ce este 
înăuntrul lor (culoare, masă etc.) și atunci nu pot depinde 
decât de ceea ce este în imediata lor apropiere (pentru 
că nu admitem interacțiuni instantanee la distanţă). Or, 
pentru niște corpuri lăsate libere, în imediata lor apropi- 
ere este doar spaţiu vid, care nu are decât o singură ca- 
racteristică, metrica sa guv. Ajungem astfel la, concluzia 
că mișcarea corpurilor punctiforme libere este determinată 
de metrica spațiului-timp. 

Noua abordare, datorată lui Einstein, ignoră complet 
câmpul gravitațional. Ea nu ne spune, ca în abordarea lui 
Newton, că un corp generează un câmp gravitațional, care 
la rândul lui acţionează asupra altor corpuri. De fapt, 
abordarea lui Einstein ne spune că nici nu există vreun 
câmp gravitațional! Tot ce există este spaţiul-timp curb, 
și acesta este cel care determină mișcarea unui corp punc- 
tiform într-un loc sau altul din univers. 

Odată însă ce suntem de acord că mișcarea corpuri- 
lor este dată doar de metrica spaţiului-timp, tot ceea ce 
avem de găsit este legea acestei mișcări. Cum se mișcă 
un corp lăsat liber într-o metrică (curbură) oarecare a 
spaţiului-timp? 

Pentru aceasta să observăm că, în spaţiul euclidian, 
atunci când asupra corpului nu acţionează nici o forță (nici 
măcar cea gravitaţională) mișcarea este rectilinie și uni- 
formă. Traiectoria este o linie dreaptă, și tot așa va fi 
și linia de univers, dacă e desenată în spaţiul-timp min- 
kowskian. Pe de altă parte, am văzut că generalizarea 
liniilor drepte într-un spaţiu-timp curb este o geodezică. 
Pare atunci natural să presupunem, împreună cu Einstein, 
că mișcarea corpurilor libere în spaţiul-timp curb are loc 
după linia unei geodezice. Or, generalizând unul dintre 
principiile mecanicii, vom spune că: 

Figura 7.18: Un exemplu stilizat de spațiu-timp curb. 
Geodezica în spațiu-timp este generalizarea geodezicii din 
spatiile curbe. În cazul A este ezemplificată o geodezică 
nulă (pentru care As = 0) ce descrie linia de univers 
a unei raze de lumină. În cazul B este ezemplificată o 
geodezică temporală ce descrie linia de univers a unui ceas 
lăsat liber. Timpul propriu indicat pe ceas este notat cu 
T. Linia de univers a ceasului în spațiu-timp este descrisă 
de functiile t = t(7) și z = (7). „Lungimea” totală As 
a liniei de univers se citește direct pe cadranului ceasului 
ca fiind timpul propriu scurs AT = As/c. 


Mișcarea unui corp liber 


Un corp punctiform lăsat liber va urma o miscare 


de-a lungul unei geodezice în spaţiul-timp curb 
unde se află. 


Să nu uităm că prin același punct într-un spaţiu curb 
trec mai multe geodezice, tot așa după cum prin același 
punct dintr-un spaţiu euclidian trec mai multe linii drepte. 
În același fel, într-un eveniment din spaţiu-timp trec mai 
multe geodezice pe care corpul lăsat liber le poate urma. 
Diferența dintre acestea este dată de viteza inițială cu care 
este aruncat corpul în spaţiu și direcţia pe care o ia el. 
Fiecare dintre liniile de univers pe care corpul le va urma 
după ce este aruncat va fi însă una dintre geodezicele ce 
trec prin acel eveniment al spațiului-timp. 

Să observăm acum puterea de generalizare a presupu- 
nerii anterioare, deoarece ea nu vorbește despre forțe, ci 
doar despre spaţiul-timp curb în care se află corpul. Așa 
cum bănuiţi, vom elimina cât de curând forţele, iar linia 
noastră de gândire va fi cam așa: cineva (rămâne să vedem 
cine) generează un spaţiu-timp curb, iar apoi corpurile lă- 
sate liber (mai bine spus aruncate liber) se mișcă în acest 
spaţiu-timp curb după liniile geodezicelor. Vedem că nu 
mai există interacţiune între corpuri așa cum o gândeam 
noi. 

Până atunci, să analizăm puţin mișcarea acestor cor- 
puri pe geodezice. În cazul unei simple suprafeţe bidi- 
mensionale plate (euclidiene), geodezica este linia cea mai 
scurtă dintre două puncte de pe suprafață, adică linia 

dreaptă. Dacă această suprafaţă este curbă (geometrie ne- 
euclidiană), geodezica devine o linie curbă (vezi secţiunea 
69 pentru suprafaţa sferei). În cazul spaţiului-timp, 
situația este puțin mai complexă deoarece există trei ti- 
puri de geodezice. 

Astfel, să ne aducem aminte din teoria relativităţii res- 
trânse că există trei tipuri de intervale posibile între două 
evenimente: temporale, spaţiale și nule (vezi secţiunea 61). 
În cazul intervalelor temporale, pătratul intervalului dintre 
două evenimente apropiate este pozitiv (As2 > 0), ceea ce 
înseamnă că un ceas poate circula între cele două eveni- 
mente. Dacă intervalul dintre cele două evenimente apro- 
piate este nul (As = 0), atunci timpul stă pe loc pentru 
un ceas care prin absurd ar merge pe această traiectorie. 
Practic, numai lumina poate pleca de la primul eveniment 
și ajunge la cel de-al doilea (lumina poate fi imaginată, la 
limită, ca un ceas a cărui bătaie stă pe loc). În final, dacă 
intervalul este spațial (As? < 0), nici un semnal cu o vi- 
teză mai mică sau egală cu viteza luminii nu poate circula 
între cele două evenimente. 

Cele trei tipuri de geodezice corespund exact celor trei 
tipuri de intervale de mai sus, cu completarea că în toate 
cele trei cazuri geodezica este şi un eztrem local al lungimii 
curbelor care se pot construi între evenimentul iniţial și cel 
final. 

Urmând definițiile de mai sus, vedem că un corp poate 
circula numai pe o geodezică temporală. De aceea, tre- 
buie să completăm presupunerea noastră: corpurile lăsate 
libere circulă numai pe geodezice temporale! În plus, tot 
din definițiile precedente mai deducem o lege importantă: 


Traiectoria unei raze de lumină 


Lumina circulă pe geodezicele nule As = 0 ale 
spațiului-timp. 


Mai multe detalii matematice despre forma acestor geo- 
dezice, pentru cei interesaţi, se găsesc în căsuţa alăturată. 


Calcul: Godezica în spațiu-timp 


În secţiunea precedentă am folosit un spaţiu-timp 
simplicat, bidimensional, al unei furnici. Acum însă 
vrem să modelăm spațiul-timp cu patru dimensiuni și 
să descriem geodezicele temporale din acest spaţiu-timp. 

Ecuațiile geodezicelor se obţin de către matemati- 
cieni din metrica gay = gpv(ct,z,y,2), ce reprezintă 
o matrice 4 x 4 în fiecare eveniment al spaţiului-timp. 
Pentru aceasta, mai întâi trebuie calculate simbolurile 
lui Christoffel Ti, = Tiy(ct,z,y,2), care sunt niște de- 
rivate speciale ale metricii gij: 


Jim Jmk gik ) 


Qzk Ori  Qzm 


Aici i, k,l = 073, matricea g!” este inversa matricei gim 


în fiecare eveniment din spaţiu-timp, iar notația 9/9z* 
definește derivata parţială în raport cu una dintre co- 
ordonatele spaţio-temporale z? = ct, zi = z, £? = y, 


r? = z (vezi secţiunea precedentă și secţiunea 209 din 


anexa matematică). 

Geodezica este o curbă în spaţiu-timp, ce se descrie 
printr-o funcţie de un singur parametru, de exemplu 
z” = z” (r), pentru u = 0: 3. Aici 7 poate fi orice pa- 
rametru, însă noi îl alegem chiar timpul propriu al unui 
ceas, dacă ceasul se mișcă pe acea geodezică, deci timpul 
care se citește pe ecranul său. Atunci z” = z!(7) sunt 
patru funcţii care asociază fiecărui timp 7 citit pe ecran 
patru coordonate spaţio-temporale z*, deci poziţia ace- 
lui ceas în spaţiu-timp (un punct de pe curba parametri- 
zată) la momentul 7 indicat pe ecran (vezi figura 7.18). 

Ecuațiile curbei parametrizate a geodezicei z/ = 
z*(7), pentru fiecare componentă p (de la 0 la 3) sunt 


Un exerciţiu interesant este calculul mișcării acce- 
lerate a corpurilor lăsate libere. Astfel, dacă vom 
considera că ceasul este în mișcare nerelativistă, atunci 
timpul său propriu 7 este apropiat de cel al unui sis- 
tem de referință ales corespunzător t (aproape min- 
kowskian), deci putem scrie 7 = t.  Recunoaștem 
în dreapta ecuaţiei termenii de viteză, de exemplu 
dz! /dr = dz! /dt = vz. 

Pe de altă parte, termenii de timp devin dz0/dr = 
dx? /dt = c. Acești termeni de timp sunt mult mai mari 
decât restul termenilor, pentru că viteza luminii este 
mai mare decât viteza corpului v. Pentru componentele 
spaţiale k = 1: 3 ecuaţia se reduce la: 


dr" +r% dz? dz? _ 
dt? O d dt 


Acum însă în termenii din dreapta rămași recunoaștem 
chiar viteza luminii, dz* /dt = c, şi obținem deci 


Aceasta este însă chiar ecuația lui Newton de mișcare ac- 
celerată a unui corp lăsat liber, dacă facem identificarea 
Tko = 9x/c?, pentru k = I : 3, unde gx este componenta 
k a accelerației g a corpului în cădere liberă în acel loc. 
De exemplu, pentru k = 3 obținem 


Semnul negativ este ales pentru o axă z îndreptată 
„în sus”, adică în direcția opusă forței gravitaționale din 
acel punct (cazul g; = g). Vedem astfel că un corp lăsat 
liber în mişcare nerelativistă se deplasează cu accelerația 
g, așa cum spun mecanica lui Newton și Galileo Galilei. 


Vedem că propunerea lui Einstein pentru mişcarea cor- 
purilor elimină complet noțiunea de forță, înlocuind-o cu 
cea de spațiu-timp curb. Formularea corectă, pe care o 
s-o prezentăm de acum încolo, este următoarea: toate fe- 
nomenele fizice generează, într-un fel pe care încă trebuie 

Figura 7.19: În figură ne întrebăm pe ce orbită va merge 
un ceas din pozitia de jos în cea de sus, în așa fel încât 
să-și mazimizeze timpul propriu (care va fi diferit de tim- 
pul trecut pe ceasurile noastre din sistemul de referință). 
Dacă ceasul merge pe traiectoria din dreapta, el trebuie 
să circule cu viteză mare pentru a se întoarce în eveni- 
mentul final la momentul determinat de noi. Mișcarea 
rapidă l-ar fi făcut să „bată” mai încet, conform cu teo- 
ria relativității restrânse. Timpul propriu între cele două 
evenimente ar fi fost atunci mic (trei ore în figură). Dacă 
ceasul ar fi ales să urmeze orbita din stânga, el s-ar fi 
apropiat prea mult de Soare și din nou ar fi „bătut” mai 
încet (o oră pe figură), datorită unui efect de dilatare a 
timpului în câmp gravitațional, pe care îl vom descrie în 
secțiunea 80. Pentru a-și mazimiza timpul propriu (șase 
ore în figură), ceasul va urma orbita din mijloc, dată de 
linia geodezicei din spațiu-timp. 


să-l deducem, un spațiu-timp curb. Acesta, la rândul lui, 
determină geodezicele, care, la rândul lor, sunt liniile de 
univers pe care se mișcă lumina și corpurile aruncate li- 
ber. În teoria relativităţii generale, mișcarea corpurilor 
libere este un rezultat numai și numai al metricii sale g,,. 
Forțele nu mai există. 

Să observăm că, în teoria relativităţii generale, 
gravitația încetează de a fi ceea ce noi numim în mod nor- 
mal o forță. Într-un mod pe care încă trebuie să-l găsim, 
cineva, deformează spaţiul-timp unde se află un corp de 
probă. Corpul de probă însă continuă să se miște liber, ca 
și cum asupra lui nu ar acţiona nimic. Mișcarea aceasta 
are loc pe geodezicele spaţiului-timp, ceea ce nouă ne dă 
impresia greșită că o forță gravitaţională trage de corp. 
Atenţie însă, nimeni nu trage de corp, el nu face decât 
să-și urmeze liber una dintre geodezice (determinată de 
viteza și direcția sa inițială). 

În plus, „lungimea” unei geodezice temporale pe care 
se mișcă un corp (în termeni matematici intervalul relati- 
vist) reprezintă timpul propriu pe care îl măsoară un ceas 
intern aflat în interiorul corpului. Dacă vrem să vedem cu 
cât întârzie un ceas care este lăsat liber, nu avem decât să 
calculăm „lungimea” acelei geodezice pe care ceasul se va 
deplasa. „Lungimea” reprezintă timpul propriu al ceasu- 
lui, vizualizat pe ecranul său (vezi figura 7.15). Desigur, 

aceeași procedură pentru timpul propriu al ceasului o apli- 
căm și dacă plimbăm ceasul pe o traiectorie forțată, atâta 
doar că traiectoria nu trebuie să fie în acest caz o geode- 
zică. 

Faptul că mișcarea ceasului lăsat liber are loc pe geo- 
dezică ne mai spune un lucru. Astfel, geodezica este linia 
dreaptă din spaţiu-timp, deci „distanța” cea mai „scurtă” 
în spaţiu-timp dintre două evenimente (punem „scurtă” 
între ghilimele, pentru că intervalul relativist poate avea 
pătratul negativ și ar trebui să spunem în termeni tehnici 
că acesta este un extrem). Pe de altă parte, „distanța” se 
citește direct pe ceasul lăsat liber, ca fiind timpul propriu 
al ceasului. În practică, observaţia se reduce la a spune că 
ceasul lăsat liber circulă pe acea traiectorie între două eve- 
nimente date care mazimizează timpul său propriu, deci 
acolo unde ceasul „trăiește” cât mai mult din punctul lui 
de vedere (vezi figura 7.19). 

Observaţia precedentă se înțelege dacă ne imaginăm că 
ceasul ar cădea liber urmând o altă traiectorie (nu geode- 
zica), în care ar fi plecat departe și apoi s-ar fi întors rapid 
în același eveniment final. În această situaţie însă, el ar fi 
trebuit să circule cu viteză mare, ceea ce înseamnă că bă- 
tăile sale să fi fost încetinite, deoarece așa ne spune teoria, 
relativităţii restrânse. Mișcarea l-ar fi făcut mai „tânăr” în 
evenimentul final, deci ceasul nu și-ar fi maximizat eficient 
timpul său propriu de viață. 

Recapitulând, vedem că metrica spaţiului-timp deter- 
mină geodezicele, ce reprezintă liniile care au „distanţa” 
cea mai scurtă între două evenimente date. Corpurile li- 
bere se mișcă pe geodezice temporale, iar lumina pe geode- 
zice nule. Mișcarea corpurilor nu mai este o consecinţă a 
unor forțe care accelerează corpurile, ci este o consecinţă 
directă a metricii spaţiului-timp curb. 


72. Metrica spațiului-timp 
și ecuatia lui Einstein 


Am văzut în secţiunea precedentă că spaţiul-timp curb 
are o structură geometrică și cum, cu ajutorul ei, putem 
calcula lucruri esenţiale: distanţe sau timpi indicaţi de 
ceasuri, precum și mișcarea corpurilor lăsate libere sau a 
unei raze de lumină. Pentru a utiliza această structură 
a spaţiului-timp curb, avem nevoie de un sistem oarecare 
de coordonate (ct, x,y,z) și metrica guy = gij(t,x,y,2) 
atașată sistemului. După aceea putem noi calcula restul. 

Un punct esenţial este însă următorul: Cine curbează 
spațiul-timp și cum o face? Căci, până acum, noi am 
fost cei care am construit metrica în puţinele exemple 
menţionate. Cine este responsabil pentru curbura univer- 
sului în care trăim? 

Pentru a răspunde la întrebare, să ne imaginăm un uni- 
vers cu două corpuri: unul masiv și altul mic, de probă 
(vezi figura 7.20). În explicaţia lui Newton, corpul masiv 
îl atrage pe cel mai mic și îl pune astfel în mișcare. În 
explicaţia lui Einstein, corpul de probă nu este interesat 
absolut deloc de corpul masiv, el are o traiectorie dată nu- 
mai de metrica spaţiului-timp în regiunea în care se află. 

Figura 7.20: În mecanica newtoniană (sus) corpul masiv 
din stânga atrage corpul de probă din dreapta. În teoria 
relativitătii generale (jos), corpul masiv deformează peste 
tot spatiul-timp, inclusiv în evenimentele unde se va afla 
corpul de probă. Corpul de probă va urma o geodezică 
temporală în acest spatiu-timp devenit acum curb. De 
remarcat că nu numai spatiul, dar întreg spatiul-timp este 
curb. Curbura spatiului-timp indusă de corpul de probă se 
consideră aici neglijabilă. 


Să înlocuim acum corpul masiv cu un altul. Dacă îna- 
inte corpul de probă avea o traiectorie anume, acum el își 
va schimba traiectoria (pentru că este atras de un alt corp 
masiv). Clasic, am putea spune că forțele de atracție s-au 
schimbat. În gândirea lui Einstein însă, nu avem forţe, 
şi suntem obligați să admitem că s-a schimbat metrica 
spațiului-timp curb, odată ce corpul de probă are o altă 
traiectorie, pentru că doar metrica spațiului-timp deter- 
mină mişcarea corpului de probă. Cine a modificat această 
metrică odată ce am adus corpul masiv? Raspunsul nu 
poate fi decât următorul: chiar corpul masiv! 

Din observațiile de mai sus deducem că metrica 
spațiului-timp (curbura sa) este modificată de către corpu- 
rile masive. Dacă este aşa, atunci de fapt toate corpurile 
din univers generează metrica spațiului-timp, în care ele 
însăşi trebuie să se deplaseze apoi pe traiectoriile geodezi- 
celor. 

Desigur însă, a spune că aceste corpuri masive sunt cele 
care determină metrica spațiului-timp curb nu mai este 
suficient. Spre deosebire de toate presupunerile de până 
acum, de data asta Einstein a trebuit să pună mâna pe 
creion și să calculeze ecuația ce ne spune cum este cre- 
ată metrica gi; = gij(t,z,y,z) a spațiului-timp curb de 
către corpurile masive, pentru orice sistem de coordonate 
(t,£, y, z) arbitrar ales. 

La o primă impresie s-ar părea că este suficientă uti- 
lizarea maselor corpurilor masive pentru calcularea me- 
tricii spațiului-timp, odată ce știm poziția corpurilor în 
sistemul de coordonate ales arbitrar la început. În fond, 
în mecanica newtoniană masele corpurilor masive deter- 
mină forțele de atracţie, mișcarea corpului de probă și 
deci şi metrica necesară a spațiului-timp care conduce la 

acea mişcare. Cu toate acestea, Einstein a fost pe deplin 
conștient de echivalenta dintre masă și energie, pe care am 
discutat-o și noi în cadrul relativităţii restrânse. Dacă ele 
sunt echivalente, atunci putem folosi la fel de bine energia 
pentru a determina tensorul metricii. De aici și până la 
soluția corectă este însă o cale foarte lungă... 

Se spune că Einstein nu era un geniu la matematică. 
A avut nevoie de câţiva ani și de ajutorul de nepreţuit al 
colegului său Marcel Grossmann pentru a învăţa cum să 
lucreze cu geometria neeuclidiană. Poate că în aceste mo- 
mente Einstein a dovedit pe propria piele celebra afirmaţie 
a inventatorului Thomas Edison: „Genialitatea este un 
procent inspiraţie și nouă zeci și nouă transpiraţie”, 

În final, Einstein a găsit forma corectă a ecuaţiilor ce 
determină curbura spaţiului-timp. Ele implică nu numai 
energia, așa cum este de așteptat, ci o mărime mai com- 
plexă, denumită tensor energie-impuls. Noua funcţie este 
de fapt o generalizare a energiei și impulsului, fiind des- 
crisă în orice punct din spaţiu de densitatea de energie, 
densitatea de impuls şi de transferul de impuls pe diverse 
axe. Toate aceste noţiuni împreună formează așa-numitul 
tensor energie-impuls, care devine o matrice de numere 
în fiecare eveniment al spaţiului-timp și care se notează 
de obicei cu Ty = T;j(t,z,y,z). Remarcabil, dimensiu- 
nea acestei matrici este egală cu dimensiunea tensorului 
metricii gij a spaţiului-timp. 

Folosindu-se și de această coincidență, Einstein a reușit 
să scrie în final o ecuaţie care să conţină în partea sa 
stângă metrica spațiului-timp gij(t, x,y,z), iar în dreapta 
tensorul de energie-impuls Tij(t, z,y, 2) ce curbează acest 
spațiu-timp. Ecuatia lui Einstein ne spune cantitativ care 
este metrica spaţiului-timp generată de corpurile masive. 
Cu alte cuvinte, cum se curbează spaţiul-timp atunci când 
știm tensorul energie-impuls al materiei care se află în el. 
Curbura este dată de metrica g;; a spaţiului-timp, pe care 
în acest fel o putem calcula în sistemul de coordonate ales 
arbitrar la început. 

Concluzia lui Einstein trebuie menţionată, pentru că ea 
stă la baza teoriei relativităţii generale: 


Structura spațiului-timp: 


Metrica spațiului-timp (curbura sa) este generată 


de către tensorul energie-impuls al materiei care se 
află în el. 


Einstein a fost foarte încântat de ecuaţia descoperită de 
el, deoarece ea are o formă covariantă. Este un aspect 
foarte important în viziunea lui Einstein, care ne spune că 
legile fizicii sunt aceleași indiferent de ce sistem arbitrar 
de coordonate (t,z,y,z) alegem. Cu alte cuvinte, aceeași 
ecuaţie lui Einstein poate fi aplicată la orice sistem de co- 
ordonate cu care începem, rezultatele finale vor fi aceleași! 
De aceea și noua teorie se numește teoria relativităţii gene- 
rale, spre deosebire de teoria relativităţii restrânse, care se 
aplică doar la sistemele de referință inerţiale. Cei interesaţi 
de mai multe detalii matematice pot urmări căsuţa mate- 
matică alăturată. 

Calcul: Ecuatia lui Einstein 


Ecuația lui Einstein ne spune cum este generată 
metrica spaţiului-timp gyv = guv(ct,r,y,z) de că- 
tre tensorul Tay = Tyu(ct,z, y, 2) de energie-impuls 
al materiei (materie ce poate fi praf interstelar, câmp 
electromagnetic sau orice altceva), în fiecare eveniment 
zh = (ct, x, y, z) al spaţiului-timp: 


1 
Rw = zImR = a Înv 


Aici indicii u,v = 0:3 iau fiecare patru valori, G este 
constanta gravitaţională a lui Newton iar c viteza lu- 
minii. Vedem astfel cantitativ că materia (termenul 
din dreapta) curbează structura spaţiului-timp (terme- 
nul din stânga). Relaţia este valabilă în orice punct din 
spaţiu (x,y, 2) și la orice moment de timp t, lucru care 
nu a mai fost scris explicit. Să detaliem termenii. 

R = Ruv(ct, x, y, z) definește tensorul de curbură 
al lui Ricci și el se calculează din metrica spaţiului-timp 
Juv(ct, d, y, 2). Același lucru este valabil și pentru R, 
care este curbura scalară a spaţiului-timp (un fel de va- 
loare medie a tensorului de curbură Rw: 


P à pe 
Av Dhul a 


Mărimea DAIA ce poartă denumirea de simbol Christoffel 
a fost introdusă în secțiunea precedentă, ca și matricea 
g”” care este inversul matricii gy. 

În relaţiile de mai sus a fost folosită convenția lui 
Einstein:termenii în care un indice apare de două ori 
trebuie adunaţi pentru toate valorile posibile ale acelui 
indice. De exemplu avem r} r$, = Xp TAT So 

Toţi termenii de mai sus sunt dependenţi de timp 
și de spaţiu, de exemplu TA, = TÀ (ct, T, y, 2) sau 
R = R(ct,z,y,2), lucru care nu a mai fost scris expli- 
cit. Recunoștem și derivata parţială 9, care reprezintă 
viteza de variaţie a unei mărimi în raport cu o singură 
variabilă (z? = ct, zi = z, z? = y sau z3 = z), atunci 
când celelalte variabile se păstrează constante. 

Termenul Ty = Tuv(ct, z, y,2) din dreapta ecuaţiei 
lui Einstein este tensorul de energie-impuls al mate- 
riei. Pentru un model în care avem numai praf stelar în 
mișcare nerelativistă, tensorul energie-impuls are forma 
aproximativă: 


c2 


—CUz Vzwy 
Tu ep 
—CUy  VyUz 


—CUz  VzUz  VzWy 


Aici p = p(ct,z,y, z) este densitatea de masă a prafului 
stelar, iar vs = vz(ct, z,y,2) este viteza prafului stelar 
în direcţia z, praf aflat în poziţia (x, y, z) la momentul 
t (vy și vz au o interpretare similară). Pentru că v &c, 
termenul dominant este densitatea de energie Too = pc2. 


În final, o poveste frumoasă despre efortul pe care 
l-a depus Einstein pentru a găsi formula pentru curbura 
spaţiului-timp generată de corpuri, celebra ecuaţie care 
îi poartă numele. Căci ecuaţiile care ne spun care este 
metrica spaţiului-timp se pot scrie nu numai cu tensori 
energie-impuls, cum a făcut Einstein, dar și cu ajutorul 
principiului acțiunii minime, așa cum a făcut matemati- 
cianul David Hilbert (1862-1943). Principiul acesta îl vom 
discuta și noi în capitolul 11. 

Hilbert a fost unul dintre cei mai mari matematicieni ai 
ultimelor două secole, cu contribuţii importante nu numai 
în matematică, dar și în fizică. A trăit în aceeași perioadă 
cu Einstein, pe când acesta din urmă căuta ecuaţiile care 
acum îi poartă numele. Atras de problemă, invitându-l 
chiar pe Einstein la Göttingen să ţină câteva seminarii 
pe marginea problemei, Hilbert a ales o altă abordare a 
problemei, una în care nu tensorul energie-impuls joacă 
un rol determinant, ci principiul acţiunii minime. 

În viziunea lui Hilbert, un matematician, soluţia proble- 
mei metricii spaţiului-timp trebuia să fie una geometrică, 
axiomatică și generală. După numai 6 luni de studiu el a 
găsit ecuaţia corectă, cu câteva zile înaintea lui Einstein, 
care o căuta deja de mulţi ani. Deși Hilbert a fost mai ra- 
pid, el nu a pretins niciodată vreo prioritate asupra aces- 
tor ecuaţii, pentru că, după cum el însuși a recunoscut, 
și-a construit soluţia pe fundamentele deja formulate de 
Einstein. Totuşi, mândru de el, se pare că Hilbert ar fi 
afirmat cu o altă ocazie: „Fizica devine prea grea pentru 
a fi lăsată pe mâna fizicienilor”. 


73. Teoria relativității generale, 
recapitulată în trei legi 


Teoria relativităţii generale creează o nouă abordare a 
mișcării corpurilor. Astfel, înainte eram obișnuiți să gân- 
dim în timp, imaginându-ne cum corpurile se atrăgeau, 
apoi cum se mișcau în urma acestor atracţii, cum se atră- 
geau din nou și așa mai departe. O astfel de abordare 
secvențială, în timp, este cât se poate de normală pentru 
noi, căci noi percepem curgerea timpului din trecut către 
viitor. Parafrazând pe Mircea Eliade, „am fost aruncaţi în 
Spaţiu și atinși de Timp”. 

Teoria relativităţii ne aduce însă un alt unghi de abor- 
dare a fenomenelor. Aici nu mai are sens noţiunea de 
simultaneitate absolută, și ca atare o tratare secvenţială 
a evoluţiei fenomenelor pune nu numai probleme mate- 
matice, dar și filozofice. În teoria relativităţii timpul este 
o coordonată „îngheţată” a spaţiului-timp, aleasă la voia 
noastră. Acum trebuie să privim mai degrabă existența 
tuturor corpurilor (incluzând mișcarea lor) ca pe un tot, 
aflat într-un spaţiu-timp „îngheţat” pe veci. 

Procedeul de mai sus este cu totul special în fizică, iar 
teoria relativităţii generale face din acest punct de vedere 
încă notă aparte faţă de celelalte teorii acceptate (meca- 
nica cuantică sau teoriile diverselor forțe din univers). De 
aceea este momentul să ne oprim din drum și să aruncăm 

Figura 7.21: Povestea ecuatiilor teoriei relativității ge- 


nerale. Sus-stânga: Începem prin a așeza corpuri într-un 
spatiu-timp gol, împreună cu relatiile dintre ele (de ezem- 
plu liniile de univers și intersecția lor). Sus-dreapta: 
Atribuim corpurilor un sistem arbitrar de coordonate. 
Jos-dreapta: Calculăm metrica spatiului-timp gij (practic 
curbura spațiului-timp) cu ajutorul ecuatiei lui Einstein, 
stiind energia și impulsul corpurilor în sistemul de coor- 
donate ales. Jos-stânga: calculăm geodezicele din metrică 
si verificăm rezultatul. Dacă alegerea initială a fost co- 
rectă, geodezicele ar trebui să reprezinte precis liniile de 
univers alese initial pentru corpurile lăsate libere. Dacă 
nu, universul construit de noi nu poate exista și trebuie 
să reîncepem iteratia cu o altă alegere pentru liniile de 
univers și intersecțiile dintre ele. 


o privire mai atentă. În plus, pauza este extrem de re- 
confortantă, deoarece am ajuns, în nu prea mulţi pași, în 
punctul în care putem admira cele trei relaţii pe care se 
bazează teoria relativităţii generale. De aici încolo, orice 
student cu abilităţi matematice ar putea porni singur pen- 
tru a construi diverse universuri, dacă ar avea imaginaţia 
și răbdarea să facă toate calculele. 

Să ne imaginăm de aceea o situaţie aparte: cum ar fi pu- 
tut construi un Creator universul material. Desigur, ne re- 
ferim doar la universul „material” pentru a evita discuţiile 
în jurul teologiei creaţiei. Pentru noi, Creatorul este folo- 
sit doar ca un exercițiu pedagogic pentru a înţelege mai 
bine construcţia spaţiului-timp curb. 

La început, ne-am aștepta ca Creatorul să fi început 
construcția universului cu celebrul Big Bang. Metoda nu 
este însă în spiritul relativităţii generale, deoarece cuvântul 
„început” sugerează un Creator care ar fi existat într-un 
timp, ori timpul nu exista înainte de Big Bang, el a fost 
creat odată cu spaţiul la Big Bang. Astfel, dacă ne readu- 
cem aminte exemplul cu universul sferic al furnicii (figura 
7.13) vedem că, pentru furnică, nu există decât acea sferă a 
spaţiului-timp, în afara ei nu există timp, și deci nu există 
un „înainte” de Big-Bang. 

Pentru că nu ne mai putem imagina acum Creaţia în 
timp, să încercăm să ne imaginăm cum Creatorul așază 
toate evenimentele spațio-temporale dintr-o dată, în toată 
istoria universului (vezi figura 7.21). Pentru simplitate, 

ne putem imagina că el începe cu un fel de „poziţie” de 
spaţiu-timp goală, în care așază diverse obiecte, mai mari 
sau mai mici, precum și relaţia dintre ele, sub forma liniilor 
de univers, care se intersectează unele cu altele. 

Într-o a doua etapă, Creatorul atașază un sistem oare- 
care de coordonate de spaţiu și timp. Cu alte cuvinte, el 
va spune acesta este primul obiect, acesta al doilea peste 
trei ore și așa mai departe. El atașează numere diverse- 
lor evenimente, numere ce identifică, relaţia dintre obiecte, 
fără însă ca ele să aibă o ordine special aleasă (sistemul de 
coordonate este arbitrar). 

Vedem că până în acest moment Creatorul are un uni- 
vers umplut de materie, a cărui istorie este deja comple- 
tată și care are atașate deja coordonate de spaţiu și timp. 
Atenţie însă, sistemul de coordonate ales la întâmplare 
nu reflectă deloc distanța dintre puncte sau timpul scurs! 
Pentru a calcula distanţa reală și timpul care se scurge în 
realitate Creatorul trebuie să calculeze metrica corespun- 
zătoare acestui sistem de coordonate ales! 

Așa că el pune mâna pe creion și calculează metrica, 
conform ecuaţiei lui Einstein prezentată în secţiunea pre- 
cedentă. Metrica este reprezentată de un set de numere 
reale (16 numere gij, mai precis) ce trebuie calculate în 
fiecare eveniment al spaţiului-timp, în funcţie de tensorul 
energie-impuls al materiei, prezent deja în relaţiile din- 
tre obiecte. Creatorul va obţine un spaţiu-timp curb. 
Procedura se regăsește în prima relaţie fundamentală a 
teoriei relativităţii generale, ecuația lui Einstein: 


1. Structura spatiului-timp: 


Curbura spațiului-timp este generată de tensorul 
energie-impuls al materiei din univers. 


După acest calcul, putem spune cu adevărat că univer- 
sul se luminează. Acum Creatorul poate afla distanţele 
reale dintre obiecte și timpii reali care se scurg, folosind 
metrica tocmai calculată. Între oricare două evenimente 
Creatorul calculează intervalul relativist As, care este mă- 
sura „distanțelor din spaţiu-timp” și care are unitatea de 
ani-lumină, fiind măsurabil direct (fizic) fie cu rigla fie cu 
ceasul. 

Creatorul poate apoi verifica dacă distanţele reale din- 
tre obiecte sunt cele calculate de el, ca și timpii reali 
indicaţi de ceasuri. Pentru aceasta nu are decât să plimbe 
ceasuri de probă pe traiectorii alese de el la întâmplare. 
Întârzierea ceasurilor este dată de timpul propriu al cea- 
surilor, care se citește pe cadranul lor. Timpul propriu al 
ceasurilor trebuie să fie egal cu „lungimea” liniei de univers 
pe care o parcurge ceasul în spaţiu-timp. Ajungem ast- 
fel la cea de-a doua relaţie a teoriei relativităţii generale, 
care scoate în evidenţă semnificaţia structurii de metrică 
a spaţiului-timp: 


2. Curgerea timpului: 


Timpul propriu al ceasurilor se calculează direct 


din metrica spaţiului-timp, ca fiind dat de „lungi- 
mea” parcursă de ceasuri în spaţiu-timp (intervalul 
relativist). 

Dacă Creatorul plimbă două ceasuri între aceleași 
puncte, dar pe traiectorii diferite, atunci indicatia finală a 
ceasurilor pe ecranele lor va fi diferită, pentru că „lungi- 
mea” parcursă în spaţiu-timp este diferită. 

Într-un final, Creatorul trebuie să treacă testul cel mai 
greu. Aici el va folosi cea de-a treia relaţie a teoriei 
relativității generale, pentru a calcula mișcarea corpurilor 
lăsate libere. Ea spune că: 


3. Mișcarea corpurilor: 


Corpurile lăsate liber se mișcă pe geodezicile tem- 
porale ale spațiului-timp curb. 


Să ne aducem însă aminte că mișcarea tuturor corpuri- 
lor din univers a fost deja aleasă atunci când universul a 
fost construit la început, pentru că atunci Creatorul a um- 
plut tot spaţiul-timp, deci toată istoria universului! Dacă 
construcţia universului a fost corectă, mișcarea corpuri- 
lor libere care rezultă din relația de mai sus trebuie să 
se potrivească precis cu mișcarea care a fost deja aleasă. 
În acest fel, geodezicele corpurilor lăsate libere (calculate 
din metrică) trebuie să fie identice cu liniile de univers ale 
acestora, alese deja la începutul calculelor. Dacă nu se po- 
trivesc, ghinion, universul nu poate exista sub forma dată, 
și Creatorul trebuie s-o ia de la capăt cu construcţia unui 
alt univers. 

Povestea de mai sus este doar un exemplu pentru expli- 
carea celor trei ecuaţii fundamentale ale teoriei relativităţii 
generale. Ea scoate în evidenţă câteva caracteristici fun- 
damentale ale ecuaţiilor ce descriu teoria relativităţii gene- 
rale. Una dintre caracteristici este faptul că ecuaţiile sunt 
recursive, că ele se determină unele pe altele. Astfel, com- 
portarea materiei determină curbura spaţiului-timp (prin 
ecuaţia lui Einstein), iar curbura spaţiului-timp la rândul 
ei determină comportarea materiei (prin mișcarea pe geo- 
dezice). 

În practică, rezolvarea problemei unui sistem de cor- 
puri conduce la o situaţie complexă, în care două 
sisteme de ecuaţii trebuie satisfăcute în toate evenimen- 
tele spaţiului-timp: ecuaţiile ce arată care trebuie să fie 
metrica spaţiului-timp (ecuaţiile lui Einstein) și ecuaţiile 
care spun că mișcarea corpurilor are loc pe geodezicele 
temporale. Metrica spaţiului-timp și liniile de univers ale 
materiei trebuie să se potrivească una cu celelalte într-o 
relație de recurenţă. Din fericire, fizicienii moderni ne 
spun că există o multitudine de soluţii la aceste ecuaţii, 
aşa că nu trebuie să ne facem griji, universul are nenumă- 
rate forme sub care poate exista. 

Recapitulând exemplul nostru, vedem că cele trei relaţii 
ale teoriei relativităţii generale sunt satisfăcute numai de 
anumite configurații ale materiei (pe care trebuie să le că- 
utăm). Dacă noi am fi ales ecuaţii diferite de cele ale lui 
Einstein, am fi putut foarte bine sfârși cu niște ecuaţii re- 
cursive care nu ar fi avut soluţii, deci cu un univers care 
nu ar fi putut exista sub nici o formă. Într-un fel, este bine 
că nu ne-a pus nimeni în mână creionul Creaţiei. .. 

74. Aproximarea ecuației lui Einstein 


În secţiunile precedente am discutat cele trei relaţii 
esenţiale ale teoriei relativităţii generale. Am văzut ast- 
fel că ecuaţia lui Einstein ne spune cum se curbează 
spaţiul-timp datorită prezenţei corpurilor. Am văzut 
de asemenea cum se deplasează corpurile lăsate libere 
în acest spaţiu-timp curb (pe geodezice) și care vor fi 
indicaţiile ceasurilor pe diverse traiectorii. Știind ecuaţia 
lui Einstein, putem construi matematic teoria relativităţii 
generale. Desigur, calculele sunt dificile. Cu toate acestea, 
pentru cineva care iubește rigurozitatea matematicii și în 
special a geometriei, nu poate fi decât frumos. 

Noi vom face în capitolul de faţă doar câteva astfel de 
calcule. Acum vom încerca, să discutăm împreună o parte 
din previziunile lui Einstein pe care teoria relativităţii ge- 
nerale le aduce în plus faţă de mecanica newtoniană. Ne 
vom referi în mod special la un corp mic de probă, aflat sub 
influenţa, unor corpuri masive. Care sunt efectele subtile 
prezise de teoria relativităţii generale? 

Într-o bună aproximaţie, ne putem imagina că suntem 
în sistemul solar și rugăm un prieten să măsoare foarte 
precis coordonatele și timpii evenimentelor într-un sistem 
de referinţă (ct, x,y,z) în repaus faţă de Soare, ales după 
bunul lui plac. Noi luăm setul de coordonate pe care 
ni-l dă prietenul, așa cum este, pentru că metoda noas- 
tră funcţionează pentru orice sistem de coordonate. 

Apoi, folosind poziţia precis măsurată a materiei în acest 
sistem de coordonate și ecuaţia lui Einstein, calculăm va- 
lorile tensorului metric g;; în fiecare eveniment din spațiu 
și timp. După ce terminăm calculele îi spunem prietenului: 
„lată aici tensorul metric corect. Ai grijă de el, deoarece 
cu ajutorul lui și a geometriei neeuclidiene poți prezice și 
confirma experimental efecte surprinzătoare”. 

Efectele acestea, pe care noi le putem prezice și care 
descriu comportarea unui corp de probă mic în apropie- 
rea unor corpuri masive (de exemplu stelele sau planetele) 
sunt: 


1. Mișcarea corpului de probă nu este influențată instan- 
taneu de celelalte corpuri masive. Ecuațiile ne spun 
că influenţa gravitaţiei se transmite cu viteza lumi- 
nii. Efectul a fost deja menţionat în începutul aces- 
tui capitol, atunci când am discutat despre câmpul 
gravitațional. El este o consecinţă a faptului că nici un 
fel de informaţie nu poate circula cu o viteză mai mare 
decât viteza luminii și anticipează astfel prezenţa un- 
delor gravitaționale, despre care vom vorbi în secțiunea 
82. 


2. Masa inerțială a corpului de probă crește în apropierea 


corpurilor masive. Efectul ne arată că inerția corpului 
este influenţată de prezența corpurilor masive, o idee 
susținută de fizicianul Ernst Mach (1838-1916) chiar 
înainte de dezvoltarea relativităţii generale. Atenţie, 
nu este vorba de forța de atracţie, care este normal să 
crească aproape de corpurile masive, este vorba de masa 

Figura 7.22: 
el spațiul curb din apropiere. În acest fel, Pământul 
acționează cu o forță suplimentară asupra obiectelor ce 
orbitează în jurul lui, în direcția rotației sale. Curbura 
spațiului este reprezentată în figură sub forma unui sis- 
tem de coordonate care este deformat în directia de rotație 
a Pământului. Efectul este prezis de teoria relativității 
si, pentru a fi verificat, NASA a lansat în anul 2004 
satelitul Gravity Probe-B. Acesta a urmărit cu precizie 
mişcarea sa în jurul Pământului, în raport cu o stea în- 
depărtată. Efectele prezise de teoria relativitătii au fost 
confirmate cu o eroare de sub 15%, deși datele măsurate 
erperimental încă nu au fost analizate complet până în 
anul 2010. Imagine reprodusă cu permisiunea autorului 
(James Overduin). 


În rotatia sa, Pământul „trage” după 


inerţială m care ar fi trebuit să fie aceeasi oriunde în 
univers conform teoriei lui Newton. 


3. Corpurile masive accelerate exercită asupra corpului de 
probă v forță suplimentară în sensul accelerației lor. 
Este un efect direcţional, care în principiu ar putea fi 
folosit la detectarea undelor gravitaționale. Astfel, în 
exploziile stelare, mase uriașe de rămășițe stelare sunt 
accelerate în urma exploziei. Ele vor actiona cu o forţă 
suplimentară către noi. Dar oare cum putem măsura 
această forţă, sau mai bine spus variaţia ei? Este ea 
prea mică? 


4. În prezenta unui corp masiv care se rotește, un corp de 
probă este deviat, în plus, în directia rotației corpului 
masiv. În teoria relativităţii ne putem imagina că un 
sistem de referinţă fix din jurul Pământului este efectiv 
„tras” de Pământ în miscarea sa. fapt ce este astăzi tes- 
tat experimental, cu ajutorul unor sateliti ce gravitează 
în jurul Pământului (vezi figura 7.22). 


Este interesant de menţionat că, în forma lor aprozi- 
mativă, ecuaţiile teoriei relativităţii generale sunt foarte 
asemănătoare ecuaţiilor câmpului electromagnetic. Acesta 
este unul dintre motivele pentru care Einstein a crezut că 
poate unifica gravitația cu electromagnetismul. El nu a 
reusit însă, deşi a depus un efort urias în ultimii ani ai 
vieţii sale pentru a realiza unificarea. 


75. Metrica Schwarzschild 
a spațiului-timp din jurul unei stele 


La numai câteva luni după publicarea ecuaţiei lui 
Einstein (cea care ne spune cum se curbează spaţiul-timp 
în prezenţa materiei) fizicianul Karl Schwarzschild 
(1873-1916) a găsit soluţia exactă a curburii spaţiului-timp 
pentru cazul unei simetrii sferice particulare: o stea în re- 
paus. 

Einstein a folosit aproximaţii în coordonate ortogonale, 
însă Schwarzschild a adoptat coordonate sferice și a avut 
mai mult succes. El a trebuit să se lupte în același timp 
cu o boală autoimună, care i-a și luat viata în scurt timp. 

Curbura spaţiului-timp în jurul stelei este cunoscută 
azi sub numele de metrica Schwarzschild şi ea descrie un 
spaţiu static (care nu variază în timp) în afara stelei res- 
pective (vezi figura 7.23). Metrica conţine principalele 
ingrediente pentru înțelegerea fenomenelor din jurul pla- 
netelor sau aștrilor masivi (stele, găuri negre) pe care le 
vom aborda în sectiunile următoare. 

Cu ajutorul metricii lui Schwarzschild se poate calcula 
„distanţa” ds infinitezimală (intervalul relativist) dintre 
oricare două evenimente apropiate din spaţiu-timp care au 
loc în afara stelei. Să ne aducem aminte că, dacă cele două 
evenimente sunt temporale (adică pot fi conectate cauzal) 
atunci ds = cdr, unde dr este timpul propriu indicat de un 
ceas care se mișcă între cele două evenimente pe drumul 
cel mai scurt (aproximativ cu viteză constantă, pentru că 
evenimentele se consideră apropiate). Dacă cele două eve- 
nimente sunt spatiale, atunci —ds? = dl? reprezintă chiar 
lungimea proprie dl a unei rigle care se potrivește perfect 
între cele două evenimente. 

Metrica Schwarzschild reprezintă o soluţie statică a cur- 
burii spatiului-timp în jurul unei stele sferice în repaus, 
calculată într-un sistem de coordonate special ales, care 
face mai usoară identificarea corectă a evenimentelor din 
spatiu-timp. Parametrii metricii nu depind de timp, ci 
doar de spaţiu. Aceasta înseamnă că spaţiul nu este di- 
namic, iar metrica lui gy rămâne aceeași de la începutul 
universului până la sfârsit (în sistemul special de coordo- 
nate ales). 

Metrica Schwarzschild se separă într-o componentă tem- 
porală și una spatială, ceea ce înseamnă că atât timpul, cât 
și spaţiul însusi sunt curbe, însă au o formă mai simplă. Să 
încercăm să vizualizăm și noi rezultatele, concentrându-ne 
pentru început asupra spațiului curb din jurul stelei, care 
își păstrează deci aceeași curbură în timp. Pentru simpli- 
tate. ne vom restrânge la planul ecuatorial al stelei. 

În mod normal, asa cum a fost detaliat în secţiunea 
70, avem nevoie de metrica precisă g;; ataşată sistemu- 
lui de coordonate ales special de Schwarzschild, pentru a 
spune cu exactitate care sunt distanţele reale între punc- 
tele spaţiului sau timpul propriu trecut pe ecranul ceasu- 
rilor. Acum însă, vrem să reprezentăm curbura spaţiului 
(si mai târziu a timpului) pe foaia de hârtie plată a acestei 
lucrări. foaie ce trebuie văzută mereu ca un fundal. Prin 
comparatia cu pagina plată pe care e făcut desenul, vrem 

Figura 7.23: Curbura spațiului curb din planul ecuatorial 
al unei stele. Sus: O hartă plată a planului ecuatorial, 
reprezentat în coordonate sferice (steaua este în centru). 
Lungimea unei rigle scade pe măsură ce ea se apropie ra- 
dial de centru (rigla se contractă). Dacă ar fi să măsurăm 
diametrul unui cerc din jurul stelei, am avea nevoie de 
mai multe rigle puse una lângă alta decât ne-am aștepta. 
Jos: o altă reprezentare a aceleiași situații. Planul ecua- 
torial este reprezentat de o suprafață curbă cu aceeași me- 
trică. Pe suprafață rigla nu se contractă, lungimea ei este 
aceeași, deși ea se poate deforma. Și aici este nevoie de 
mai multe rigle pentru a acoperi diametrul cercului pen- 
tru că „gaura” suprafeței cere mai multe rigle. Atenţie 
însă, această suprafață este tot reprezentarea metricii din 
planul ecuatorial, chiar dacă suprafața este reprezentată 
sub stea... 


să reproducem elementele esenţiale ale curburii spaţiului 
sau timpului fără a detalia sistemul special de coordonate 
ales de Schwarzschild și metrica g;; atașată lui. 

De exemplu, pentru a vizualiza spaţiul curb în planul 
ecuatorial al stelei putem folosi două metode (vezi figura 
7.23). Prima metodă constă în a desena o hartă plată a 
planului ecuatorial, asemănător hărții plate a Pământului 
(partea de sus a Figurii 7.23). Pe hartă sunt desenate ex- 
plicit câteva rigle identice, așezate radial. După cum ve- 
dem, riglele se contractă pe măsură ce ele sunt mai aproape 
de stea. 

Schița modelează într-un mod simplu un rezultat sur- 
prinzător al metricii Schwarzschild, cel care spune că 
spaţiul se dilată în jurul stelei, că încape mai mult în el 


decât ne așteptam să încapă înainte. Pe harta plată din 
figura 7.23 vedem cum o riglă se contractă pe măsură ce 
se apropie radial de stea, ceea ce înseamnă că ne trebuie 
mai multe rigle ca să completăm diametrul stelei decât ne 
aşteptam! 

Consecința contracţiei riglei așezate radial în apropie- 
rea stelei este interesantă. Astfel, putem estima la început 
diametrul unei orbite circulare pentru o planetă ce orbi- 
tează circular în jurul stelei. Estimarea o facem de la de- 
părtare de stea. Apoi însă, ne putem apropia de stea și 
măsura efectiv diametrul orbitei, punând rigle una lângă 
alta. Spre surpriza noastră, vom vedea cum avem nevoie 
de mai multe rigle decât ne așteptam. Nu este de mirare, 
deoarece riglele se vor contracta în direcţia radială. 

Putem face și un alt experiment interesant și anume să 
măsurăm raportul dintre circumferința orbitei circulare și 
diametrul său. În mod normal ar trebui să obţinem 7, 
însă acum vom obține o valoare mai mică! Astfel, pen- 
tru că riglele se contractă numai radial, nu și tangential, 
circumferința cercului rămâne neschimbată. Acum însă 
avem nevoie de mai multe rigle ca să umplem diametrul, 
iar raportul dintre circumferință și diametru va fi mai mic 
decât m. Cu alte cuvinte, valoarea lui m este o caracte- 
ristică a cercului în spaţiul euclidian, care nu mai este 
aplicabilă în jurul stelei. 

O a doua metodă de vizualizare a spaţiului curb din ju- 
rul stelei este mai răspândită. Ea presupune construirea 
unei suprafețe curbe în spaţiul euclidian tridimensional, 
suprafaţă care are (în spaţiul tridimensional unde este de- 
senată) o curbură identică cu cea a planului ecuatorial al 
stelei (vezi schița de jos a figurii 7.23). Suprafaţa curbă nu 
mai este acum plată, deoarece ea este scufundată în spaţiul 
tridimensional euclidian. Rezultatul este acea poză cunos- 
cută, cu o plasă ca o pânză de păianjen care are în centrul 
ei o „groapă”. 

În acest al doilea caz nu mai avem nevoie sa explici- 
tăm forma etaloanelor de lungime (a riglelor) în apropie- 
rea stelei, căci ne imaginăm că etaloanele sunt aceleași din 
spaţiul tridimensional în care este scufundată suprafața. 
Riglele nu se mai contractă sau dilată, ci doar se îndoaie 
puţin pentru a urmări curbura suprafeței. Lungimile lor 
sunt aceleași și, dacă rigla este foarte mică, ea va rămâne 
aproape dreaptă pe porţiuni locale. 

Astfel putem calcula de exemplu distanţa parcursă de 
un obiect pe suprafaţa curbă cu ajutorul teoremei lui 
Pitagora în spaţiul tridimensional în care suprafaţa este 
scufundată. Nu mai avem nevoie de metrica gij, căci ea a 
fost inclusă în construcţia suprafeţei curbe. Riglele nu se 
mai contractă ci doar se îndoaie pentru ca să urmărească 
suprafaţa. Nu avem decât să întindem aţe pe suprafaţa 
curbă, ca niște adevăraţi croitori, ca să măsurăm diame- 
trul ei, adâncimea „gropii”, sau orice altceva din spaţiul 
nostru tridimensional din care privim. Și, după cum un 
croitor vede că are nevoie de mai mult material pentru a 
construi această suprafaţă, curbă, tot așa putem vedea și 
noi că încap mai multe rigle în groapă decât dacă ea n-ar fi 
fost acolo. Cineva care ştie că rămâne în planul ecuatorial 
al stelei nu poate deduce decât că riglele se contractă. 

Imaginea precedentă este de obicei înbunătăţită, punând 
steaua deasupra plasei ce reprezintă suprafaţa curbă, așa 
cum am exemplificat și noi în figura 7.23. Desigur, este 
frumos, însă se poate crea falsa impresie că spaţiul curb 

Figura 7.24: În figură am reprezentat metoda de atri- 
buire a coordonatelor (t,r,0,ġ) unui eveniment oarecare 
(explozia unei bombe în cazul de fată). Coordonatele 0, $ 
le atribuim în modul obişnuit, datorită simetriei sferice. 
Coordonata r o atribuim măsurând circumferinta L a 
unui cerc în jurul stelei care trece prin locul unde se află 
bomba și alegând r = L/(2xm). Pentru coordonata de timp 
alegem mai întâi un ceas aflat la depărtare de stea, care 
este în aceeași directie radială ca și bomba. Trimitem 
apoi o rază de lumină care pleacă la timpul tı de la ceas, 
ajunge la bombă și se reflectă de bombă ezact la momentul 
ezploziei sale. Raza se întoarce la ceas în momentul tz. 
Momentului exploziei bombei îi vom atribui coordonata 
temporală t = (tı + t2)/2. 


este scufundat în chiar spaţiul tridimensional al stelei, ceea 
ce nu este cazul! De aceea trebuie să ne amintim mereu 
că această imagine este numai o reprezentare a planului 
ecuatorial al stelei. Cu alte cuvinte, obiectele rămân mereu 
în planul ecuatorial, chiar dacă imaginea sugerează că ele 
s-ar deplasa pe undeva pe sub stea. 

Până acum am considerat numai curbura spaţiului în ju- 
rul stelei. Să discutăm mai departe curbura spațiului-timp. 
Pentru aceasta, trebuie să definim mai întâi sistemul de 
coordonate în care prezentăm curbura. Așa cum este 
exemplificat în figura 7.24, vom face următoarele alegeri. 
Pentru început, așezăm steaua de masă M în centrul siste- 
mului de coordonate. Apoi, recunoscând simetria sferică, 
prezentă chiar și atunci când spaţiul-timp este curb, vom 
atașa fiecărui eveniment spaţio-temporal din jurul stelei 
patru numere reale (t, r, 6, $). 

Pentru un singur eveniment (exemplificat cu explozia 
unei bombe în figura 7.24), ne imaginăm că desenăm o 
sferă, în jurul stelei, sferă care trece prin poziţia evenimen- 
tului. Pe sferă construim mai întâi coordonatele sferice 8, 
ġ. Apoi, luăm un metru și măsurăm efectiv aria sferei ca 
fiind A, după care atribuim tuturor punctelor de pe sferă 
coordonata radială r = VA/(47) (în figura 7.24 este pre- 
zentat un procedeu similar, în care măsurăm circumferința 
unui cerc în jurul stelei). Rezultatul este, datorită sime- 
triei sferice, identic cu cel prezentat în secţiunea 69 și fi- 
gura 7.11, atenţie însă, doar pe suprafața sferei! 

Astfel, am putea crede că r este raza sferei, însă ne-am 
înșela. Așa cum este detaliat în partea de jos a figurii 7.23, 
datorită geometriei curbe, un plan ecuatorial în jurul ste- 
lei nu mai are o geometrie plată, ci este curb! De aceea 
diametrul sferei va fi mai mare decât 2r. În acest fel, o 

riglă apare contractată dacă este plasată în direcția radi- 
ală și necontractată (nemodificată) dacă este în direcţia 
tangenţială (deoarece aria, sferei se exprimă cu 4rr?). La 
fiecare distanţă de stea putem construi astfel de sfere ima- 
ginare și, atâta timp cât ne vom restrânge măsurătorile 
numai la suprafaţa unei singure sfere, nu vom observa ni- 
mic deosebit faţă de sfera obișnuită. 

Mai departe, atribuim momente de timp t acestor eve- 
nimente. Alegerea este detaliată în figura 7.23 și constă în 
folosirea unui ceas la mare depărtare de stea, acolo unde 
curbura spațiului-timp se consideră neglijabilă. Din punc- 
tul unde se află ceasul trimitem o rază spre bomba care va 
exploda, în direcţie radială. Presupunem că raza pleacă la 
momentul tı și ajunge la bombă chiar în momentul explo- 
ziei, după care se reflectă înapoi. Raza va atinge ceasul de 
la care a plecat la momentul t2. Vom atribui atunci explo- 
ziei coordonata temporală t = (tı +t2)/2. Aceasta datorită 
faptului că ne așteptăm ca raza de lumină să circule la fel 
de repede pe drumul de dus ca și pe cel de întors. La fel ca 
în discuţia despre coordonata radială, nu ne așteptăm ca 
alegerea noastră pentru coordonata temporala t să repre- 
zinte timpul care trece efectiv în locul unde se află bomba. 
Ea reprezintă pentru început doar o metodă de etichetare 
temporală a evenimentelor, o alegere a unui sistem parti- 
cular de coordonate în spaţiu-timp. 

După ce am etichetat evenimentele spaţiului-timp, 
într-un mod în care le putem recunoaște, trebuie să tre- 
cem la al doilea pas: metrica spaţiului-timp. Ea ne 
spune care este „distanţa” reală ds dintre evenimentele 
spaţiului-timp, intervalul relativist. Există în principiu 
două metode: una geometrică, care ne ajută să vizualizăm 
ce s-ar putea întâmpla și una riguroasă matematic, cu aju- 
torul căreia facem calculele. Să începem, pentru ușurință, 
cu prima. 

Așa cum am amintit, în jurul unei stele nu numai spaţiul 
se curbează, ci întreg spațiul-timp. Vizualizarea acestei 
curburi este mai dificilă, însă dorim să încercăm, pentru 
a reproduce parțial nu numai dilatarea spaţiului, așa cum 
am văzut pâna acum, dar și un efect similar ce are loc 
asupra timpului. În figura 7.25 facem o încercare. 

Axa orizontală reprezintă spaţiul, cea verticală timpul, 
iar steaua se află în originea sistemului de coordonate 
ale spaţiului (linia sa de univers este chiar axa verticală 
ct). „Plasa” din figură reprezintă sistemul de coordonate 
(r,t) ales, unde r este coordonata radială, iar t timpul. 
Liniile orizontale reprezintă o mulţime de evenimente care 
au loc la același moment de timp t al sistemului de co- 
ordonate, iar cele verticale o mulțime de evenimente în 
aceleași puncte din spaţiu ale sistemului de coordonate r 
(reprezentăm doar secțiunea spatiului în direcţia radială). 
Curbura spaţiului-timp este sugerată de deformarea „pla- 
sei”, iar primul lucru pe care trebuie să-l facem este să 
„descifrăm” o astfel de reprezentare. 

Astfel, „plasa” spaţiului-timp din figura 7.25 trebuie pri- 
vită mereu față de spațiul euclidian în care ea este dese- 
nată (pagina aceasta de carte, reprezentată în figură cu 
o rețea rectangulară de culoare gri). Spaţiul euclidian ne 
indică măsura reală a intervalului relativist, dacă presu- 
punem că fiecare centrimetru de pe suprafaţa euclidiană 
reprezintă precis un an-lumină al intervalului relativist. Să 
ne aducem aminte că intervalul relativist se măsoară fie cu 

Figura 7.25: „Plasa” din figură schitează nu numai 
curbura spatiului din jurul unui stele masive, dar și a 
timpului. Steaua este așezată în centrul sistemului de 
coordonate spațial, iar linia lui de univers este chiar 
aza verticală a sistemului de coordonate. Figura mode- 
lează contracția riglelor așezate radial fată de stea, pentru 
că acum ochiurile plasei sunt alungite aproape de cen- 
trul sistemului de coordonate și încap mai multe rigle în 
direcția radială (vezi punctele M şi N, între care sunt 3 
ani-lumină). Figura modelează și încetinirea ceasurilor, 
deoarece ochiurile plasei sunt apropiate în direcția ver- 
ticală și între două ochiuri verticale „distanța” (timpul 
propriu) s-a redus (vezi evenimentele O și P între care 
sunt 1,2 ani). De observat că evenimentele P şi B sunt 
considerate simultate în acest desen. Detalii în tezt. 


o riglă (pentru intervalele spaţiale), fie cu un ceas (pentru 
cele temporale). 

În sistemul nostru de coordonate (departe de stea) toate 
evenimentele de pe o linie orizontală sunt simultane și se 
află pe o direcţie radială din planul ecuatorial al stelei. 
Deoarece liniilw orizontale sunt curbate, suprafaţa ecua- 
torială este curbă. 

Astfel, observăm în figura 7.25 cum liniile orizontale se 
curbează în apropierea stelei într-un mod similar părţii de 
jos a figurii 7.23. După cum vedem, spaţiul este curb în 
apropierea, stelei, iar liniile orizontale devin mai lungi în 
apropierea stelei. Ca și în figura 7.23 interpretăm acest 
lucru ca pe o dilatare a spaţiului. De unde, în direcţia ra- 
dială, ne aşteptam să avem doi ani-lumină între punctele 
M și N (măsurând cu o linie dreaptă doi centimetri între 
ele pe figură), vom măsura efectiv cu rigla trei ani-lumină 
(pentru că trebuie să măsurăm de-a lungul liniilor curbe 
orizontale). Cum liniile orizontale reprezintă direcţii radi- 
ale, înseamnă că încap mai multe rigle în direcţia radială 
a stelei, deci spaţiul s-a dilatat, ca și în figura 7.23. 

Figura 7.25 modelează și un efect suplimentar asupra 
timpului. Astfel, liniile orizontale reprezintă evenimente 
care au loc la același moment de timp pentru un observator 
îndepărtat. Pentru acesta, evenimentul P este simultan 
cu evenimentul B. Cum între evenimentele A și B trec doi 

ani (doi centimetri pe hârtie), observatorul îndepărtat se 
așteaptă ca tot doi ani sa treacă și între evenimentele O și 
P. Ne putem întreba, dacă punem un ceas în O, cât timp 
trece efectiv pe cadranul său (timpul propriu) până când 
ceasul „trăiește” evenimentul P? 

Privind figura 7.25, vedem că între O și P sunt apro- 
ximativ 1,2 centimetri. Timpul propriu citit pe ecranul 
ceasului în repaus va fi atunci de 1,2 ani! Aceasta deși 
pentru noi, de la depărtare, evenimentul P este simultan 
evenimentului B, evenimentul O evenimentului A, și deci 
ne aşteptam să treacă doi ani... În acest caz avem de-a 
face cu o întârziere a ceasurilor din apropierea stelei. Aici 
vedem efectiv că ceasurile „bat” mai încet. Avem atunci 
un efect similar ceasurilor în mișcare, pentru că și ele „bat” 
mai încet faţă de ceasurile în repaus. Teoria relativităţii 
generale ne spune că același lucru se întâmplă pentru cea- 
surile ce se află în apropierea câmpurilor graviaţionale in- 
tense (reprezentate de o stea în cazul nostru). 

Modele ca cel din figura 7.25 ne ajută să „vedem” mai 
ușor ce se întâmplă în jurul corpurilor masive. În aceste 
reprezentări, trebuie să ne imaginăm mereu structura „pla- 
sei” faţă de spaţiul euclidian al paginii de carte pe care este 
desenată. „Plasa” vizualizează sistemul de coordonate ales 
(evenimentele simultane de exemplu), iar spaţiul euclidian 
este un ajutor vizual pentru a ghici valorile reale ale in- 
tervalului relativist (timpii proprii sau distanțele reale) pe 
care am ales să le măsurăm în ani-lumină. 

Tot ce avem de făcut este să măsurăm cu centimetrul 
pe desenul paginii de carte distanțele în centimetri, în- 
tre diversele ochiuri ale plasei: distanţele reprezintă fie 
timpul propriu al unui ceas exprimat în ani, fie lungimea 
unei rigle în sistemul propriu de referință, exprimată în 
ani-lumină. De aceea, curbura „plasei” faţă, de spaţiul eu- 
clidian scoate în evidență elementele de bază ale metricii 
curburii spațiului-timp. Cu toate acestea, un model ca cel 
de mai sus rămâne limitat și ne dă doar câteva elemente 
ale curburii. 

Pentru a face calcule, trebuie să ne îndepărtăm de aceste 
modele și să ne imaginăm doar „plasa” care reprezintă sis- 
temul de coordinate ales la început. Aici trebuie să ve- 
nim și cu o funcţie matematică ajutătoare asociată aceste 
„plase”, metrica spaţiului-timp gu, care este definită în 
fiecare dintre ochiurile sale. 

De exemplu, în cazul figurii 7.24, să alegem două 
evenimente apropiate A și B care au coordonatele 
spaţio-temporale (t1, r1, 01, 1) și (t2, r2, 02, 62). Vom nota 
cu r = (m + r2)/2 2 ra % r2 coordonata radială aproxi- 
mativă a celor două evenimente. Diferenţele coordonate- 
lor celor două evenimente le vom scrie ca dt = th — t2, 
dr = rı — r2, dð = 0 — 602 şi dọ = fi — Pa. Metrica 
Schwarzschild ne spune atunci că „distanţa” reală ds din- 
tre cele două evenimente în spaţiu-timp (intervalul relati- 
vist) are forma: 


dr? 


—r2d82—r? sin? 0d? 
1 —ro/r 


ds?= (1 — =) c2dt2 — 


r 


Mai sus ro = 2GM /c2 poartă denumirea de rază critică 
a stelei. G este constanta gravitatională a lui Newton, iar 
M masa stelei. In mod normal, raza critică ro este mult 

mai mică decât raza efectivă a stelei. Pentru Soare, raza 
critică este de aproximativ trei kilometri. 

Prin comparaţie cu formula generală a metricii 
din secţiunea 70, vom identifica elementele metricii 
Schwarzschild ca fiind 


1 — ro/r 0 0 0 
0 —(1—ro/r)L 0 0 
g = 
id 0 0 —r2 0 
0 0 0  —r2sin20 
Aici indicii u,v = (0,1,2,3) reprezintă coordonatele 


(t,r,8, $), iar elementele nediagonale ale metricii sunt nule 
(guv = 0 pentru u # v). 

Pentru mase mici ale stelei (M — 0), sau distanțe mari 
de la stea (r > ro), metrica găsită de Schwarzschild se re- 
duce la metrica minkowskiană, aceea a teoriei relativității 
restrânse (vezi secțiunea 60), exprimată însă în coordonate 
sferice: goo = 1, gun = —1, g22 = —r? și g33 = —r° sin? 0 
(metrica sferei am introdus-o în secțiunea 70). 

În apropierea stelei, două efecte suplimentare ies în 
evidență: dilatarea timpului şi contractia riglelor așezate 
pe direcţia radială. Astfel, să considerăm că evenimentele 
A și B se desfășoară in același loc din spaţiu (identificat 
prin coordonata radială r), dar au coordonate temporale 
tı și to diferite. Timpul propriu ôr între cele două eveni- 
mente, care se scurge efectiv pe cadranul unui ceas care se 
află acolo va fi, conform metricii Schwarzschild: 


37 = 22 = Auj1- as 
c re 


Timpul ôr indicat pe cadranul ceasului este mai mic 
decât timpul At = tı — to din sistemul nostru de referință 
(măsurat cu ceasul din depărtare, vezi figura 7.24). Vedem 
că bataia ceasului a fost încetinită de prezența câmpului 
gravitațional al stelei. 

Al doilea efect în soluția lui Schwarzschild este 
contractia riglelor (etaloanele de măsură a spațiului) pe o 
direcție radială în apropierea stelei. Astfel, să alegem cele 
două evenimente A și B având loc la același coordonată 
temporală t (pentru observatorul de la distanță din figura 
7.24 ele vor fi simultate), dar aflate la coordonate radiale 
rı Æ ro diferite şi pe aceeași direcție radială faţă de stea 
(dð = de = 0). Notând cu Ar = rı — r2 și cu r coordonata 
radială medie, obținem din formula de mai sus distanța 
Al dintre pozițiile celor două evenimente, măsurată cu o 
riglă: 


Ar 
V1 — 2GM/(rc2) 


Distanţa, Al este mai mare decât Ar. Cumva, spaţiul în 
apropierea stelei se dilată, și acolo încape mai mult spaţiu. 
Lucrul acesta a fost reprezentat în figura 7.23, unde vedem 
că putem așeza mai multe etaloane de măsură a distanței 
în direcţia radială decât de-a lungul circumerinței unui cerc 
în jurul stelei. În acest fel, intră mai multe etaloane de 

Figura 7.26: În figură sunt ezemplificate cele două efecte 
ale spațiului-timp curb din jurul unei stele, prin doi ge- 
meni care au ales să trăiască în apropiere și la depărtare 
de stea. Faţă de geamănul din depărtare (dreapta) cel 
de lângă stea (stânga) este mai tânăr, pentru că bătaia 
ceasurilor sale interne încetinește. În același timp, pen- 
tru geamănul din dreapta, cel din stânga este „turtit” în 
direcție radială, lucru pe care fratele lui din stânga nu îl 
va observa imediat, pentru că toate lucrurile vor fi „tur- 
tite” pe lângă el în același mod. 


măsură, în direcţia radială, pentru că ele sunt contractate 
și se înghesuie mai bine. 

Dacă în loc de distanţe radiale ne-am restrange mă- 
surătorile pe suprafaţa unei singure sfere în jurul sferei, 
aflată la coordonata radială r, nu vom observa nici o 
contracție a etaloanelor, deci vom găsi metrica obișnuită 
a sferei dl? = d0? + r2sin20dg2, prezentată în secţiunea 
69. Desigur, lucrul acesta este adevărat tocmai pentru că 
am ales coordonata radială r în așa fel încât ca ea să fie 
dată de aria sferei. Contracţia etaloanelor de măsură are 
loc doar în direcţia radială. 

După cum vedem, metrica Schwarzschild are o parti- 
cularitate interesantă când un corp este la distanța ro = 
2GM/c? faţă de stea, deoarece atunci termenul de mai sus 
devine infinit! Să remarcăm că valoarea lui ro nu depinde 
de raza stelei ci doar de masa ei M. Știind masa stelei, pu- 
tem calcula valoarea acestei raze ro, care se numește rază 
critică. 

Pentru Soare, raza critică ro are valoarea de 3km. Cum 
însă modelul lui Schwarzschild trebuie folosit doar în afara 
stelei și nu în interiorul ei, raza critică nu pune nici o 
problemă. Astfel, în interiorul stelei (acolo unde putem 
atinge ro) trebuie să folosim un alt model, care este lipsit 
de divergențe. 

Ce ne facem însă dacă raza stelei este mult mai mică 
decât ro? Să zicem că luăm Soarele și îl comprimăm 
într-un metru cub. Atunci, desigur, putem atinge din afara 
Soarelui raza critică ro, deoarece ea, este de 3 km. Ce se va 
întâmpla? Ei bine, în acest caz avem de-a face cu o gaură 
neagră. Despre acestea însă, în secţiunea 84. 

Până atunci, vom prezenta în sfârșitul acestei secţiuni 
deducţia completă a metricii Schwarzschild, pentru cei 
interesați. Exerciţiul este destul de complex, însă el ne 
permite să vedem direct cum folosesc fizicienii ecuaţiile 
lui Einstein (vezi secţiunea 72) pentru calculul curburii 

spaţțiului-timp. În secţiunile următoare vom folosi rezul- 
tate ale acestui calcul pentru a estima mișcarea planetelor 


și traiectoria razelor de lumină din apropierea Soarelui. 


Calcul: Deducerea metricii Schwarzschild 


Să considerăm o singură stea de masă M aflată în 
centrul sistemului de coordonate și să încercăm să de- 
terminăm metrica Schwarzschild într-o zonă din jurul 
stelei, dar în afara ei (nu în interior). Pentru început 
alegem un sistem de coordonate pentru evenimentele 
din spaţiu-timp (t,r,0, ), după procedura prezentată 
în text și exemplificată în figura 7.24. 

Cu această alegere a sistemului de coordonate vom 
scrie acum o formă generală a metricii spaţiului-timp 
ca fiind: 


ds? = e2a(r)c2qt2 — edr? — r2d0? — r? sin? 0dg? 


În relaţia de mai sus ds reprezintă intervalul relati- 
vist între două evenimente A și B infinitezimal apro- 
piate („distanţa” dintre ele în spaţiu-timp, ce poate fi 
măsurată cu o riglă sau cu un ceas). Diferenţele între co- 
ordonatele de timp și poziţie ale celor două evenimente 
A și B au fost notate cu dt, dr, d6, dọ, așa cum a fost 
discutat detaliat în text. 

Dacă un ceas poate ajunge pe o geodezică de la un 
eveniment la altul pe drumul cel mai scurt (geodezică 
temporală), atunci ds = côr, unde ôr este timpul citit 
pe ecranul ceasului. 

În continuare, vom identifica elementele metricii g;; 
comparând relația precedentă cu forma 


ds? = gooc2dt2 + gun dr2 + g22d0? + 933d9? 


Aici indicii (0,1,2,3) identifică coordonatele 
(t,r,0,ġ). Vedem că forma cu care am început 
mai devreme conţine deja câteva simplificări, având de 
exemplu numai elemente diagonale: 


e2a(r) 0 


gij(t, T, 0, 6) = 
0 —r?sin? 0 


2 2 


Termenii g22 = -rf și 933 = -r sin? sunt 
neschimbați faţă de metrica minkowskiană (vezi 
secțiunea secțiunea 69), ceea ce înseamă că punctele ce 
se află pe sfera de coordonată r vor forma într-adevăr 
o arie egală cu 4rr?. Atunci când valorile metricii 
goo = e22(7) și g = —e2(7) vor deveni go = 1 și 
Qui = —1, vom recupera metrica minkowskiană în co- 
ordonate sferice, lucru ce se va intîmpla pentru masa 
nulă M = 0 a stelei. 

Toate cele patru valori nenule ale metricii goo, ga, 
922, 933 au numai o dependenţă de coordonata radială r 
dar nu de timp, pentru că ne așteptăm ca situaţia să fie 
statică. Mai mult, valorile goo = goo(r) și ga = g11 (r) 
nu depind nici de 0 sau ţ datorită simetriei sferice. 


Întregul exerciţiu se reduce la aflarea funcţiilor goo = 
e2a(r) și Ju = —e2b(r). 

Pentru aceasta, să observăm că în afara, stelei nu se 
află materie, și deci tensorul energie-impuls este nul 
Tij = 0. Atunci, ecuaţia lui Einstein (vezi secţiunea 
72) ne spune că tensorul Ricci de curbură în regiunile 
din afara stelei va fi de asemenea nul: 


Rij =0 


Trebuie acum să explicităm termenii lui Rp, = 
Ruv(t,r,0, 6) care depinde, atenție, de coordonata tem- 
porală t şi cele spaţiale r, 0, ș. Pentru aceasta însă, tre- 
buie să scriem mai întâi simbolurile Christoffel T}, din 
secțiunea 71. 


3 lm 
lL g Jim , Jmk _ Ogik 
lik = 2 2 (e Bai a) 


m=0 
Cele patru coordonate sunt 20 = ct, zi = r, 
r? = 0, r? = g. Matricea g!” este inversa matri- 
cii 9im. Cum aceasta din urmă este diagonală, avem 
direct g% = e72alr), g”! = —e—2bir), g? = —1/r2, 
g? = —1/(r2 sin? 0), restul elementelor fiind nule. 


Putem acum înlocui în relaţia pentru simbolurile 
Christoffel. Pentru început să profităm de forma dia- 
gonală a matricii gi” pentru a scrie: 


"EE a (gi ðgik _ sa) 
îk 2 Lâzk Ori Oa 

În relaţia de mai sus a dispărut suma și în locul ter- 
menului g!”* avem numai elementul diagonal g”, iar în 
rest am făcut înlocuirea m = l. 

Mai departe, remarcăm că avem numai dependență 
de zl = r a celor mai mulţi termeni și doar o singură 
dependenţă de z? = 0 a termenului 933. De aceea, dintre 
cele 27 de elemente I!, multe vor fi nule. Avem, de 
exemplu, primul element nenul: 


po — 9% (2900 , 3go _ 3go) 9% (390) _ 
01 2 \ ðr! 0x? 9z0 2 \ ðr! 


e—2a(7) 2 9a(r) 
2 ee alr) | =a 
7 (e 2 E ) a'(r) 


Aici prin a'(r) am desemnat derivata funcţiei a(r) faţă 
de variabila r. Un alt element este 


r = 9 (+ e- eee) -5% (-a2)- 
33 2 (ðr? ôr ôr!) 2 Or] 
=e a 8) 2 —2b(r) -n2 
Da (2rsin“ 0) = —re sin? 0 
Calculul precedent trebuie să-l efectuăm pentru toate 
celelalte elemente nenule T!,, urmărind aceeași proce- 
dură. Rezultatele vor fi: 

1 
Top = ae; Tu =5; Th =-re”;, Th = P 
1 cos 0 
r? = =; T2, =-sinĝcosð; T3, = —;, 1 
bie 33 SIn V COS 23 = sin 8 (1) 


Cunoscând acum simbolurile Christoffel (la care mai 
adăugăm relatiile ri = r5, ce se pot verifica direct), 
putem calcula tensorii Ricci de curbură R;; conform 
relației prezentate în secțiunea 72: 

p p 
si Tip P GA # Tà T? FR Tà T? 
oY QzP RENA PIAP 

În suma de mai sus avem convenţia lui Einstein, care 
spune că trebuie să insumăm după indicii care se repetă 
(și care sunt p și A). Să calculăm de exemplu R11. Avem 


OT, _ ôr A A 
Ru = ( Pe ) + > (rit, — rars) 
P p 


Folosind doar termenii nenuli enumerați mai devreme, 
avem: 


ar% i r A ar? r3, _ rk 
Ee ôx! ôx! zl 


TO, iei e rr + D3f3, 


Ru = 


a Ae -Pi — rir? z riri 

1 1 1 1 b b 
ae a E să IN2 et ae EA 7 AED nuc tai 
iu, r2 atla) +a tya i r r 


=a" + (a? — a'b — 2b 


Aici am notat cu a” = d?a(r)/dr? a doua derivată în 
raport cu r. În acelaşi mod trebuie să efectuăm calcu- 
lul și pentru ceilalți termeni. Din fericire vom observa 
la sfârşit că doar termenii diagonali ai tensorului R;; 
rămân nenuli: 


Roo = —e2(2—2) (a + (a')? — a'b' + =) 


Rz =e %|l+r(a'—b))-1 


R33 = e %sin20[1 + r(a' — b')] — sin? 0 

Așa cum am menţionat mai devreme, ecuaţia lui 
Einstein ne spune că toate componentele R,, trebuie 
să fie nule în afara sferei. Componenta R33 se scrie ca 
R33 = Ro» sin2 0, deci ne rămân doar celelalte trei com- 
ponente Roo = Ru = R22 = O: 


Li 

a” + (a)? —a'b' + m =0 
2b' 

a” + (a')? = a'b' za ră = 0 


e7” [i +r(a —b)]-1=0 


Din primele două ecuaţii obținem a’ = —b', şi deci 
a(r) = —b(r) + C, unde C este o constantă. Deoarece 
însă a(r) și b(r) trebuie să tindă la zero când r — oo 


(pentru a recupera metrica minkowskiană la distanţe 
mari), avem C = 0 și deci a(r) = —b(r). Înlocuind în a 
treia ecuaţie de mai sus avem: 


e2 [1 + 2ra'] = 1 


Folosind (e22)' = e222a', vom rescrie ecuaţia prece- 
dentă ca e22 + r(e22)' = 1. Soluţia acesteia este forma 
următoare, care se verifică direct prin diferenţiere: 


ear) =1- |; r(e) =r (=) = 1 — e?el) 


unde ro este o constantă de integrare ce poartă denu- 
mirea, de rază critică. Ea se determină prin comparatia 
cu mecanica newtoniană. 

Astfel, în secţiunea 71 am aproximat căderea li- 
beră a unui corp. Acolo am văzut că, în primul or- 
din de aproximaţie, la distanțe mari r de stea, avem 
To = 9x/c?. Aici gk este componenta k a accelerației 
gravitaționale g. Alegând pentru simplificare un punct 
în care 6 = ġ = 0 avem gi = g și deci [dy = g/c?. 

Acceleraţia gravitaţională este dată de forţa F care 
acționează asupra unui corp de masă m, folosind 
definiţia F = mg. În cazul nostru F = GM/r2 , unde 
M este masa corpului ceresc, r este coordonata radi- 
ală, iar G este constanta gravitaţională a lui Newton. 
Obţinem: 


Folosind forma lui Tg prezentată mai devreme în 
relaţiile (1), ce se obţine din metrica cu care am început, 
avem: 


Egalând cele două valori ale lui [dy pentru distanţe r 
foarte mari, obţinem: 


1 GM To 2GM 


DZ = —>:. > Ta = 
00 er? 2r?’ i 


c2 

În final, înlocuind rezultatele obţinute pentru e22(7) şi 
e2(7) în metrica generală cu care am început, obţinem 
metrica Schwarzschild în afara stelei de masă M: 


ds? = (1-2) E. Lai 


r2 192 r2 ain2 0442 
i-ak r“d0“—r“ sin“ bdo 


Raza critică ro = 2GM/c? are, în mod normal, o valoare 
mult mai mică decât raza stelei R (pentru Soare, raza 
critică are o valoare aproximativă de ro = 3 km). De 
aceea, termenul ro/r care apare mai sus este foarte mic, 
pentru că formula se aplică numai în afara stelei r > 
R> ro. 

Dacă raza critică ar fi fost nulă (atunci când masa 
stelei este nulă), metrica de mai sus ar fi fost minkows- 
kiană (exprimată în coordonate sferice), adică exact ce 

ne așteptăm să găsim dacă spaţiul-timp nu este curb. 
Același rezultat se obţine și la distanţe r mari faţă de 
stea, ceea ce înseamnă că timpul sistemului de coordo- 
nate t este cel care corespunde unui ceas etalon aflat la 
o distanţă mare de stea, așa cum a fost alegerea noastră 
iniţială. 


În final, 
Schwarzschild are în fond o formă simplă, în ciuda unui 
calcul complex. El sugerează că ar putea exista și de- 
duceri mai compacte, însă se pare că acestea fac întot- 
deauna presupuneri suplimentare și că singura deducere 
riguroasă este cea de mai sus. 


să  obvservăm că rezultatul metricii 


76. Periheliul planetei Mercur 


Până în anii '60, timp de aproape 50 de ani de la des- 
coperirea ei, teoria relativităţii generale fusese confirmată 
în esenţă doar de trei teste. Ele însă au fost suficient de 
spectaculoase pentru a convinge majoritatea fizicienilor de 
corectitudinea teoriei. Aceste teste au fost: curbura raze- 
lor de lumină în jurul Soarelui, deplasarea periheliului lui 
Mercur şi deplasarea spre roșu a razelor de lumină în câm- 
puri gravitaționale. 

După cum vom vedea în secţiunea 79, deplasarea spre 
roșu este un fenomen care poate fi asociat cu principiul 
echivalenței, pe când curbarea razelor de lumină trebuie 
să considere în plus și curbura spaţiului. De o importanţă 
aparte a fost deplasarea periheliului lui Mercur, pentru că 
era singura predicţie care nu avea de-a face cu lumina și 
care testează deci efectele teoriei relativităţii generale asu- 
pra corpurilor, nu numai asupra luminii. 

Pentru Einstein, această, verificare a fost și cea care l-a 
convins pe deplin de justeţea argumentelor sale. Nu sunt 
deci de mirare rândurile pe care Einstein i le-a scris pri- 
etenului său Michele Besso în anul 1915, imediat după 
ce făcuse calculul relativist pentru periheliul lui Mercur 
și obținuse aceeași valoare ca cea observată experimental: 
„Cele mai ambitioase visuri sunt realizate. Covarianţa ge- 
nerală. Periheliul lui Mercur, minunat de precis.” 

Dar să începem cu începutul. Am văzut în secţiunea 
74 că mișcarea relativistă a unui corp de probă diferă de 
mișcarea newtoniană. Există câteva efecte care apar în 
plus faţă, de dinamică newtoniană. Al doilea efect ne spune 
că masa inerţială (care ar fi trebuit să fie o constantă în 
modelul newtonian) crește în apropierea corpurilor masive. 
Atunci, cu cât planeta Mercur este mai aproape de Soare, 
cu atât crește mai mult forţa de atracţie faţă de cât ar fi 
prezis Newton. 

Rezultatul imediat este că traiectoria planetei Mercur 
nu mai este o elipsă statică (așa cum prezice Newton), ci o 
elipsă care se rotește ușor în jurul Soarelui, în timpi foarte 
îndelungaţi. Aceasta pentru că, în apropierea Soarelui, 
planeta Mercur are o masă inerţială puţin mai mare și 
primește un impuls suplimentar faţă de cel newtonian, în 


Miscarea 


574" la periheliului 


100 de ani 


impuls 
adiţional 


Figura 7.27: În figură este reprezentată orbita plane- 
tei Mercur în jurul Soarelui. Dacă se neglijează influența 
celorlalte planete, orbita planetei Mercur este în mode- 
lul newtonian o elipsă statică, ce are Soarele într-unul 
din focarele sale (vezi figura 2.10). Periheliul reprezintă 
poziția planetei când ea este cel mai aproape de Soare. 
Datorită interacțiunii cu celelalte planete și curburii 
spațiului-timp, elipsa se rotește însă, așa cum este erem- 
plificat în figură. Periheliul planetei Mercur avansează 
cu un unghi de a = 574 de secunde de arc pe secol. 
Dintre acestea, 43 de secunde de arc sunt datorate te- 
oriei relativității generale, restul fiind influența newto- 
niană a celorlalte planete. Aici, de fiecare dată când 
Mercur se apropie de Soare, crește masa sa inertială, și 
Mercur primește un „brânci” suplimentar în direcţia sa 
de mișcare, provocând rotația elipsei. 


direcţia sa de mișcare. Impulsul primit face ca planeta să 
fie „deraiată” puţin de pe traiectoria newtoniană. 

În final, traiectoria nu se mai închide în elipsa iniţială, 
iar mișcarea seamănă cu una puţin spiralată, în care elipsa 
iniţială se rotește ușor în timp, în direcția de mișcare a 
planetei (vezi figura 7.27). Rotaţia elipsei este cuantificată, 
de deplasarea periheliului său, periheliu care reprezintă 
poziția cea mai apropiată de Soare. 

De remarcat că termenul suplimentar introdus de te- 
oria relativităţii generale (ce produce variaţia în masa 
inerţială), este de 10 milioane de ori mai mic decât termenii 
deja prezenţi în formula lui Newton. Influenţa relativităţii 
generale este deci foarte mică. În urma calculelor reiese 
că periheliul lui Mercur avansează cu doar 43 de secunde 
de arc la fiecare secol, în direcţia de mișcare orbitală a 
planetei Mercur. 

Măsurători astronomice ale lui Mercur pe durate mari 
de timp au arătat că periheliul său avansează cu aproape 
574 de secunde de arc pe secol, o valoare care este apro- 
ximativ de zece ori mai mare decât ceea ce prezice teoria 
relativităţii generale. Cu toate acestea, se știe că, în cea 
mai mare parte, avansul observat experimental se dato- 
rează interacțiunii newtoniene dintre planetele sistemului 
Solar. De fapt, luând în calcul interacţiunile clasice în te- 
oria mecanică a lui Newton, se obţine un avans de 531 de 
arc pe secol. Această valoare newtoniană este cu 43 de 

secunde de arc mai mică decât cea măsurată experimen- 
tal. Diferenţa de 43 de secunde de arc reprezintă valoarea 
explicată de teoria relativităţii generale. 

Este interesant de menţionat că discrepanța de 43 de 
secunde de arc dintre teoria lui Newton și măsurătorile 
astronomice l-a condus pe astronomul francez Le Verrier 
(1811-1877) la o altă propunere. Cu astronomul Le Verrier 
am făcut deja cunoștință în secţiunea 16, el fiind cel 
care a prezis existența planetei Neptun, tocmai pe baza 
interacţiilor dintre planetele sistemului solar. 

Folosind același model, Le Verrier a încercat să explice și 
discrepanta dintre experiment și teoria newtoniană pentru 
periheliul planetei Mercur, prin introducerea unei planete 
noi, numită Vulcan. Nu este de mirare dezamăgirea astro- 
nomilor când noua planeta nu a fost găsită. Astăzi știm 
că diferența de 43 de secunde de arc este explicată perfect 
de teoria relativităţii generale. 

În continuare, pentru cei interesaţi de detaliile mate- 
matice, vom calcula avansul periheliului planetei Mercur. 
Calculul se bazează pe rezultatele secţiunii precedente și 
pe cele obținute în mecanica newtoniană (vezi secțiunea 
16) pentru mișcarea eliptică a planetelor. Exemplul ne 
va arăta din nou cum putem folosi matematic relaţiile lui 
Einstein. 


Să calculăm împreună precesia relativistă a periheliu- 
lui planetei Mercur, bazându-ne pe rezultatele secţiunii 
75, în special pe metrica Schwarzschild. Pentru aceasta 
să considerăm că planeta Mercur de masă m orbitează 
în jurul Soarelui de masă M. Aşa cum am discu- 
tat în secţiunea 71, mișcarea are loc pe o geodezică a 
spaţiului-timp, descrisă de ecuaţiile: 


drt E 
dr? Lă 2 i 


1,k=0 


„datat _ 
ik dr dr 


Aici 20 = ct, z! = r, z? = 0 şi z3 = q sunt coor- 
donatele temporale și spaţiale în reprezentarea sferică, 
așa cum a fost detaliat în secţiunea 75. Cele patru co- 
ordonate trebuie privite în relaţia de mai sus ca niște 
funcții de parametrul 7, care reprezintă timpul propriu 
indicat de un ceas care se află pe planeta Marte și se 
mișcă odată cu ea. 

Avem deci r = r(7), 0 = 6(7), = r)șit=t(r), 
indicând care va fi timpul t atribuit de noi în sistemul 
de coordonate, undeva departe de Soare, faţă de timpul 
propriu 7 al ceasului. În plus, vom face simplificarea 
că mișcarea are loc numai în planul ecuatorial 0 = 7/2 
(vezi figura 7.23 și figura 7.24 ). 

Să scriem explicit ecuaţia de mai sus pentru coordo- 
natele t = t(7) și ¢ = r(0), alegând u = 0 şi u = 3 în 
relaţia precedentă și folosind simbolurile Christoffel r4; 
calculate în secţiunea 75. Cum cele mai multe dintre ele 
vor fi nule, vom rămâne cu: 


d2(ct) 


ara dr d(ct) _ >, do 5 


dr? dr dr F dr? 


3 drd _ 


sardar’ 


Să scriem simplificat relațiile de mai sus, folosind 
notația t = dt(7)/dr pentru derivata funcţiei (încă necu- 
noscute) t = t(7) în raport cu 7. Avem și 7 = dr(7)/dr 
sau ġ = dp(7)/dr. 

În toate aceste relaţii 7 rămâne un parametru, iar 
mărimile t = t(7) şi t = î(7) sunt niște funcţii de 7, 
lucru pe care nu îl vom mai scrie explicit de acum în- 
colo. După ce înlocuim mai departe valorile r3, = 1/r și 
TO, = a' = da(r)/dr (determinate împreună cu funcţia 
a(r) în secţiunea 75) vom avea: 


k 4 E A 
t+ 2a'rt = 0; p+ 2270 =0; 


Am scris Ë = d2t(7)/dr? și $ = d26(7)/d72. Avem 
însă a't = da/dr - dr/dr = da/dr = å. Prin simplificări 
succesive vom avea mai departe 


î+ 2 =0; d 210 =0; 

l d dai l d, _ 
ma ei ag = 
e?’ = k; r? =h 


Aici k şi h vor reprezenta niște constante ale mișcării 
planetei Mercur în jurul Soarelui. De exemplu, h este 
aceeaşi mărime din secțiunea 16, fiind legată de momen- 
tul cinetic orbital al planetei Mercur. 

Ecuațiile de mai sus nu sunt de ajuns pentru calcu- 
lul mişcării planetei Mercur. În mod normal, am pu- 
tea adăuga o ecuație similară coordonatei r = r(7). Cu 
toate acestea, noi alegem o altă ecuație, pentru a simpli- 
fica calculul, și anume cea care descrie evoluția timpului 
propriu 7 al ceasului aflat pe planeta Mercur. Ea este 
de fapt formula intervalului relativist, ce conține me- 
trica Schwarzschild în jurul stelei. Copiem acum direct 
această ecuație din secțiunea 75, cu notațiile de acolo, 
ignorând dependența de 6 (pentru că mișcarea are loc 
într-un plan ecuatorial în jurul Soarelui): 


ds? = c2dr? = e2adt? — e-20dr2 — r2dg? 


È = e?ii? — eTa}? _ p2G? 


În a doua relaţie de mai sus am împărțit la (d72). 
Mai departe înlocuim valorile È = k/e22 și g = h/r? 
calculate puţin mai devreme pentru a obţine succesiv: 


În a doua ecuaţie am folosit relaţia e22 = (1 — ro/r) 
dedusă în secţiunea 75 pentru funcţia a(r). Aici ro = 
2GM'/c? este raza critică a Soarelui. 

Ecuația de mai sus ne dă evoluţia coordonatei radiale 
a planetei Mercur r = r(7) în funcţie de timpul propriu 
T al ceasului aflat pe planetă. Cu toate acestea noi 
suntem interesaţi de ecuaţia traiectoriei r = r(ġ), adică 

la orice $ să putem „afla” coordonata radială a planetei 
r = r(ġ) pentru acel q (nu ne intereasează deloc când 
are loc acest lucru). De aceea facem aceeași substituție 
ca în secţiunea 16: 


u?  uwdọdr dọ 


Cu această substituție, ecuația precedentă se rescrie 


2 
k? — h? (=) = (1 — rou) (° + hèu?) = 


= c2 — rouc? + h2u2 — rohu? 


Acum, știind constantele de mișcare k și h, precum 
și raza critică ro a Soarelui (care este în jur de trei ki- 
lometri) putem calcula traiectoria u = u(Ț) din ecuaţia 
diferenţială de mai sus. Cum însă pe noi ne interesează 
doar precesia, periheliului, să simplificăm ecuaţia, deri- 
vând încă odată în raport cu coordonata ¢: 


du) du du 

p2 [9o \ U _ fpa 2 2,2) dU 

KoT) (—roc? + 2h°u droha) Tg 
d2u ro? 3rou? 


q anm “tTa 


După ce înlocuim ro = 2GM/ c2 avem: 


du GM 3GM 
A | na 


| (1) 

Ecuația de mai sus este forma relativistă a ecuatiei 
lui Binet, calculată în secţiunea 16, pentru traiectoria 
newtoniană a unei planete în jurul Soarelui de masă M. 
Singurul termen suplimentar faţă de ecuaţia lui Binet 
este 3GMu2/c2. La limita nerelativistă c — oo acest 
termen este nul și obţinem astfel traiectoria newtoniană. 
În acest caz, traiectoria planetei Mercur ar fi o elipsă 
perfectă (vezi secţiunea 16). 

Termenul relativist 3GMu?/c? produce însă deviații 
de la traiectoria eliptică. Deviaţiile sunt mici, pentru că 
termenul însuși este mic, datorită vitezei mari c a lumi- 
nii (în cazul planetei Mercur termenul este de 107 ori 
mai mic decât termenul GM/h? dinaintea sa). Aceasta 
ne ajută să căutăm doar a aprozimare a traiectoriei re- 
lativiste u = u(6) și nu toată soluţia exactă. Putem de 
exemplu încerca soluția aproximativă: 


e 1+a+ ecos( — ag) 
p 


(2) 


Soluţia aceasta este corectă pentru e «&« 1, ales de 
noi pentru ușurința calculelor. Ea se reduce la ecuația 
elipsei, calculată în secțiunea 16, la limita a — 0. Aici 

20742 a A x x . y 
p = hf /(GM), iar sarcina noastră este să-l determinăm 
pe a. Să începem cu aproximaţia cos(ġ — ag) = cos ġ + 
(a) sin $ care conduce, prin derivări succesive, la: 


puzl+atecosp+te(ap)sin $ 


ps x —esinf + e(a) sin Ș+ e(aţ) cos o 
Pu _ z 5 f 
Poză = —ecosp + 2e(a) cos — e(ag) sin o 


Pe de altă parte, pentru a — 0 și în approximaţia 
e & l avem: 


-a(pu)? = —a (1 + ecos ¢)? = —a — 2ae cos 
Adunând trei dintre termenii de mai sus, obținem: 


Aa 2]=1 
Pp do? apu To 


Ecuația de mai sus este identică cu forma relativistă 
a ecuației lui Binet (1) dacă facem identificarea: 


_3GM GM 3GM  3G2M? 
Te ÎN  CaR za 


ap 


Vedem că, atunci când c — oo, avem într-adevăr li- 
mita newtoniană a — 0. 

Soluţia găsită (2) este foarte potrivită pentru calculul 
periheliului lui Mercur. Prin definiţie, periheliul unei 
planete este punctul în care planeta este cel mai aproape 
de stea, și deci când u = 1/r este maxim. Din relaţia de 
mai sus vedem ca acest maximum se obţine atunci când 
cosinusul este 1, deci: 

27 


cos[o(1 — 0)] = 1; go = Er 


= 2r(1+a) 


În mod normal, dacă nu am fi avut corecţia relati- 
vistă, Po = 2r, ceea ce înseamnă că la fiecare revoluţie 
după perioada de rotaţie T periheliul planetei Mercur 
revine precis in aceeași pozitie o = 27 (elipsa traiecto- 
riei este statică). 

Datorită corecţiei relativiste însă, poziţia periheliului 
Po = 27(1 + a) are un avans la fiecare revoluţie a pla- 
netei. În acest fel elipsa traiectoriei pare că se rotește 
în timp în direcţia mișcarii, vezi figura 7.27 și figura 
2.10. Avansul periheliului (rotația elipsei iniţiale) este 
de Ago = 2ra la fiecare revolutie: 


6rG? M? 
h2c2 


Pentru a face calcule numerice exacte, vom exprima 
h în funcţie de mărimile cunoscute ale planetei Mercur. 
Astfel, la periheliu vom avea relaţia 1/rmin  GM( + 
e)/h? şi deci h? = GM(1 + e)rmin, unde Tmin este 
distanța la periheliu față de Soare, iar e este excentrici- 
tatea orbitei. 

Dacă așteptăm 100 de ani, planeta Mercur va avea 
100/T revoluţii (T este perioada mișcării sale orbitale 


Ago = 2ra = 

exprimată în ani), iar avansul acumulat al periheliului 
va deveni 


100 


6007GM 
Aptotal = Ado 


T = Tc2(1 + e)rmin 


= 0, 00021 rad = 43” 


Rezultatul numeric se obţine folosind mărimile aso- 
ciate planetei Mercur: T = 0,24 ani, e = 0,2, Tmin = 
4, 6 - 107km și masa Soarelui M = 2 - 10%9kg. „Minunat 
de precis”, așa cum spunea Einstein. 


77. Curbarea unei raze de lumină 
în câmpul gravitațional 


În această secţiune vom discuta despre prima confirmare 
istorică a teoriei, și anume curbarea razelor de lumină în 
prezenţa câmpurilor gravitaționale. Pentru aceasta însă, 
să ne readucem aminte de principiul echivalenței. 

Astfel, am văzut în secţiunea, 67 că observatorul dintr-un 
lift nu poate face distincţie între situaţia în care liftul este 
în cădere liberă sau în imponderabilitate. Remarcăm însă 
că, tot astfel, un observator nu poate face distincţia între 
un lift nemișcat într-un câmp gravitațional g și unul accele- 
rat cu o acceleraţie identică g prin spaţiul liber interstelar. 
În ambele cazuri observatorul din lift va fi împins către 
podea cu aceeași forţă. 

Să ne imaginăm acum cea de-a doua situaţie, când liftul 
este accelerat în sus. Să presupunem că o rază de lu- 
mină străbate orizontal liftul, pe o direcţie perpendiculară 
mișcării liftului (vezi figura 7.28). În mod normal, raza 
de lumină va merge drept, paralel cu podeaua. Cu toate 
acestea, pentru că liftul este accelerat în sus, raza de lu- 
mină va atinge peretele opus într-un punct din lift mai jos. 
Nimic special însă, dacă liftul se mișcă în sus, este normal 
să fie așa. Același efect este observat și de observatorul 
din lift, și anume că raza de lumină se va curba puţin în 
interiorul liftului și va ajunge mai jos pe celălalt perete. 

Așa cum am menţionat, situaţia este echivalentă în toate 
aspectele cu cea în care liftul este în repaus în câmp 
gravitațional. În acest caz, observatorul va vedea din 
nou cum raza de lumină ajunge mai jos pe celălalt pe- 
rete. Tragem concluzia că și în acest caz raza de lumină 
apare curbată, chiar dacă liftul este nemișcat în câmp 
gravitațional! 

Un astfel de raţionament l-a condus pe Einstein la 
presupunerea că razele de lumină ce străbat câmpuri 
gravitaționale sunt curbate (vezi figura 7.28). Printre al- 
tele, atunci și o rază ce trece prin câmpul gravitațional al 
Soarelui va fi deviată, va avea o traiectorie curbă. 

De remarcat că aceste gânduri îl preocupau pe Einstein 
încă din anul 1911, cu patru ani înainte ca el să definitiveze 
teoria relativităţii generale și să găsească ecuaţiile de care 
ar fi avut nevoie. Folosind numai principiul echivalenţei, 

rază de 
lumină 


Figura 7.28: Stânga: Un lift aflat în spatiul imponderabil 
(fără gravitatie) este accelerat în sus cu accelerația g. O 
rază de lumină ce intră în liftul accelerat merge drept, însă 
ea lovește celălalt perete într-un punct mai jos din lift, 
pentru că liftul accelerează între timp. Dreapta: Situaţia 
unui lift în nemișcare, aflat într-un câmp gravitațional 
g. Principiul echivalenței ne spune că situația din liftul 
accelerat (stânga) coincide cu cea din liftul static aflat 
în câmp gravitațional (dreapta). Atunci raza de lumină 
trebuie să apară deviată, dacă este privită din liftul static 
aflat în câmp gravitațional (dreapta). 


Einstein a putut prezice o deviaţie a unei raze de lumină 
ce trece pe lângă Soare de aproximativ 0,87 secunde de 
arc (vezi figura 7.29). 

Interesant însă, curbarea razelor de lumină în vecină- 
tatea stelelor masive este prezisă și de teoria mecanicii 
newtoniene în situaţia în care lumina este corpusculară. 
Aici lumina ar fi formată din particule cu masă finită, ce 
ar fi astfel atrase de Soare. Mai mult, știm că mișcarea 
oricărui corp material punctiform, lăsat liber în câmp 
gravitațional, nu depinde de masa sa, o observaţie pe care 
am amintit-o mai înainte. Atunci și această deviaţie new- 
toniană a luminii în câmp gravitațional nu ar depinde de 
masa pe care ar avea-o ipoteticele particule de lumină, ci 
doar de viteza lor finită. 

Situaţia o recunoaștem în figura 7.28, dacă trimitem în 
loc de o rază corp de masă de repaus mică ce se deplasează 
cu o viteză apropiată de viteza luminii. În situaţia din 
dreapta corpul va fi atras de câmpul gravitational, și este 
de așteptat ca traiectoria să fie deviată în jos. Dacă lumina 
ar fi făcută, din mici particule, am obţine același efect. Mai 
mult, pentru că deviația nu depinde de masa particulei, ci 
doar de viteza ei iniţială, magnitudinea deviaţiei corpului 
și razei de lumină vor fi aproximativ aceleași atunci când 
corpul se deplasează cu viteze apropiate de viteza luminii. 

Un astfel de calcul newtonian a fost efectuat de către as- 
tronomul german Johann Georg von Soldner în anul 1801. 
El a arătat că o rază de lumină de la o stea îndepărtată 
care trece foarte aproape de Soare ar fi deviată cu un unghi 
de aproximativ 0,9 secunde de arc, o valoare apropiată de 
cea a lui Einstein. 

Aceste calcule newtoniene au fost în mare parte igno- 
rate în momentul formulării teoriei relativităţii generale, 
la început de secol XX, deoarece lumina era considerată o 

Figura 7.29: În stânga se vede o stea (culoarea neagră) 
care trimite o rază de lumină ce este deviată de Soarele 
de rază R. Datorită acestui lucru, steaua are o poziţie 
aparentă diferită, deviația fiind Ag. Poziţia unui punct 
P de pe raza de lumină este desemnată prin coordonatele 
sferice r și Ș. 


undă pură. Paradoxal însă, astăzi știm că ipoteza naturii 
corpusculare a luminii este parţial corectă. 

Astfel, odată ce cuantificăm lumina, vom vedea că ea 
este formată din fotoni, pachete minuscule de lumină, cu 
o energie finită. Din echivalenţa energiei și masei din rela- 
tivitatea restrânsă deducem că aceste pachete de energie 
au și o masă de mișcare nenulă. Cum pachetele de lumină 
au acum masă, ele vor fi atrase de Soarele pe lângă care 
trec și deci traiectoria lor va fi curbată. 

Acum vedem că cele două valori pentru curbarea unei 
raze de lumină în jurul Soarelui ce au fost prezise de as- 
tronomul german von Soldner (prin mecanica newtoni- 
ană) și de Einstein (prin principiul echivalenței, în 1911) 
sunt apropiate. Astfel, atât teoria corpusculară a luminii, 
cât și principiul echivalenţei conduc la aceleași valori ale 
deviaţiei razelor de lumină în jurul Soarelui. 

Cu toate acestea, valoarea corectă a deviaţiei razei de 
lumină ce trece pe lângă Soare, calculată în teoria com- 
pletă a relativităţii generale, este dublă, de aproximativ 
1, 7 secunde de arc! Factorul suplimentar de 2 este datorat 
curburii spațiului însuși, care nu are cum să apară în teoria 
newtoniană și care nu apare nici în principiul echivalenţei 
(vezi figura 7.31). Din fericire, Einstein a reușit să gă- 
sească ecuaţiile complete ale teoriei relativităţii generale 
în anul 1915, și astfel să-și corecteze calculele efectuate cu 
patru ani în urmă. 

Presupunerea deviaţiei razelor de lumină în câmp 
gravitațional și-a găsit confirmarea în celebrele experi- 
mente de măsurare a poziţiei unei stele din vecinătatea 
Soarelui, în timpul eclipsei de Soare din 1919. Imediat 
după război, vestea că două expediţii britanice au verifi- 
cat teoria unui german i-au adus o faimă și o publicitate 
uriașă lui Einstein, faimă de care puţini fizicieni au avut 
parte în timpul vieţii lor. 

Experimentul a fost efectuat de către două expediţii bri- 
tanice trimise în emisfera sudică pentru observarea eclip- 
sei de Soare și conduse de fizicianul englez Sir Arthur 
Eddington (1882-1944). El a constat în observarea poziției 
unei stele din imediata vecinătate a Soarelui, pentru ca 
raza de lumină să fie puternic deviată. Alegerea mo- 
mentului eclipsei se explică prin faptul că numai atunci 
putem observa o stea pe cer în apropierea Soarelui, altfel 
lumina provenind de la stea e mult mai slabă decât lumina 
Soarelui, și nu poate fi observată. 

Figura 7.30:  Negativul fotografiei originale a eclipsei 
de Soare din 1919, efectuată de Sir Eddington și colegii 
săi. Deviaţia poziției stelelor care trebuie observată este 
de aprozimativ o mie de ori mai mică decât diametrul 
aparent al Soarelui! Pozitia unora dintre stelele folosite 
în evaluare au fost marcate în colțul din dreapta sus prin 
câte două linii negre orizontale. Imagine reprodusă cu 
permisiunea editorilor lucrării „A Determination of the 
Deflection of Light”, de F. W. Dyson și A. S. Eddington, 
apărută în revista Philosophical Transactions of the Royal 
Society of London (1920). 


În principiu, tehnica folosită este simplă și constă în 
efectuarea a două fotografii: una cu steaua în timpul eclip- 
sei de Soare, și alta cu ea în timpul nopţii, atunci când 
Soarele nu mai deviază raza de lumină. Poziţia stelei față 
de stelele sale vecine este puţin diferită în timpul eclip- 
sei de Soare, datorită curburii luminii (pentru că raza de 
lumină trece pe lângă Soare). 

Măsurătoarea, astronomilor englezi a confirmat curba- 
rea razelor de lumină în apropierea Soarelui și valoarea 
prezisă de teoria relativităţii generale (cea dublă față de 
teoria corpusculară sau cea care ia în calcul doar principiul 
echivalenței). Măsurătoarea s-a dovedit însă destul de di- 
ficilă (vezi figura 7.30). Să menţionăm numai că valoarea 
deviaţiei (1,7 secunde de arc) este aproximativ de o mie 
de ori mai mică decât diametrul aparent al Soarelui. 

Experimentul a fost refăcut din nou mai târziu, însă 
erori mai mici au fost greu de obţinut. De aceea ulte- 
rior au fost efectuate experimente cu unde radio emise de 
quasari. Rezultatele au confirmat din nou predicția teoriei 
relativităţii generale și implicit factorul 2 care o deosebește 
de teoria newtoniană sau numai de principiul echivalenței. 

După ce măsurătorile au confirmat predicția deviaţiei 
razelor de lumină, Einstein a fost întrebat de unul dintre 
asistenții săi ce ar fi făcut dacă nu ar fi fost așa. Răspunsul 
lui Einstein a rămas celebru: „Mi-ar fi părut rău de bunul 
Dumnezeu. Teoria mea este corectă.” 

În finalul secţiunii de față prezentăm pentru cei 
interesaţi deducerea matematică a curburii razelor de lu- 
mină ce trec pe lângă Soare. În încercare ne vom baza pe 
rezultatele obţinute în secţiunile precedente. 

Calcul: Deviaţia unei raze de lumină 


Să calculăm împreună deviația razelor de lumină ce 
trec pe lângă Soare, folosind rezultatele și notaţiile din 
secţiunile 75 și 76. 

În mod normal, ar trebui să evaluăm geodezicele de 
interval relativist nul, cele pe care se mișcă lumina, 
într-un spaţiu-timp descris de metrica Schwarzschild. 
Cu toate acestea, noi vom alege o scurtătură și o să 
pornim de la traiectoria traiectoria generală a plane- 
tei Mercur, așa cum a fost ea dedusă în secţiunea 76. 
Aducându-ne aminte că am notat u = 1/r, traiectoria 
are forma: 


Pu GM 
dp "TTR 


3GM » 

PU 

E 
Mai sus ¢ este coordonata unghiulară din planul ecuato- 
rial al Soarelui de masă M (vezi figura 7.24 dar și figura 
7.29), G constanta lui Newton iar h este o mărime asoci- 
ată momentului cinetic orbital al planetei h = r?¢ (vezi 
secțiunea 76). 

Acum să ne imaginăm ce se întâmplă dacă reducem 
masa planetei Mercur până la o bilă și apoi mai departe, 
până când devine aproape nulă. Să privim termenii 
ecuației precedente. În aceasta, u și ọ sunt variabile, 
iar G, c şi M (masa Soarelui) nu depind de masa plane- 
tei Mercur. Singura constantă care se poate schimba în 
relația de mai sus este h = r?ġ = r2dg/dr, unde 7 este 
timpul propriu al unui ceas aflat pe planetă. 

Atunci când planeta va fi aşa de mică încât masa de 
repaus să fie aproape nulă, viteza ei va fi apropiată de 
viteza luminii (vezi discuția din secțiunea 65), iar timpul 
ceasului de pe planetă aproape că va sta pe loc ôr 20. 
Ca atare h ~ 1/ôr devine foarte mare, la limită h — 
00. Putem atunci modela mişcarea unei raze de lumină 
punând h — oo în relația precedentă: 


du J 3GM 3 

— +tu= u 

do? c? 
Ca și în secțiunea 76, ne interesează o soluție aprozima- 
tivă a ecuației de mai sus: 


_ Sin $ p GM 
~“ R ` eR 


u($) (2 — sin? 6) = 
Această soluţie aproximativă este diferită de cea din 
secțiunea 76, fiind ajustată pentru cazul figurii 7.29, 
unde raza de lumină trece razant pe lângă Soarele de 
rază R. Să verificăm soluţia, calculând direct derivata 
de ordinul doi și înlocuind rezultatul: 


du _ cos GM 


z zzp Sin $ cos ġ 


Să detaliem proprietățile soluției aproximative u($) 
prezentate în ecuația (1), folosind figura 7.29. Astfel, 


la limita nerelativistă c — oo sau M = 0 obținem 
r = l/u = R/sing. Această relație se recunoaște în 
triunghiul SCP, care este aproape un triunghi drept- 
unghic atunci când raza este aproape de Soare, și avem 
deci R = rsinġ. 

Când raza pleacă spre infinit (punctul P cât mai în 
dreapta) avem r — oo, și deci u = 1/r — 0. Deviația 
am notat-o cu ġı. Deoarece ea este mică, vom aproxima 
sin ġı 2 Și şi sin? fi = $? ~ 0 în relaţia (1). Obţinem: 


2GM 


di ZR 


Datorită simetriei (vezi figura 7.29) deviația totală 
este dublul acestei valori: 


4GM _ 2ro 
ER R 


a = 2|ġı| = 


Aici R = 0,695 - 106 km este raza Soarelui și ro = 
2GM/c? = 2,98 km raza critică a sa. Obţinem: 


2, 95 


= 2—— rad = 8.49 - 10-6rad = 1.75” 
0,695. 105'* á i 


a 


Tinând cont că diametrul aparent al Soarelui este de 
aproximativ o jumătate de grad, vedem că deviația razei 
de lumină este de peste o mie de ori mai mică! Înţelegem 
atunci dificultatea măsurătorii inițiale, al cărui rezultat 
este prezentat în figura 7.30. 

78. Curbura spatiului în apropierea stelelor 
masive. Lentile gravitationale. 


Am menţionat în secțiunea precedentă că principiul 
echivalenței (experimentele cu liftul în cădere liberă) ex- 
plică numai jumătate din curbarea unei raze de lumină în 
jurul Soarelui. Chiar și în cazul clasic, unde considerăm 
că lumina este formată din particule ce sunt apoi atrase 
de Soare, curbarea razelor de lumină în jurul Soarelui este 
explicată tot pe jumătate. Cea de-a doua jumătate a efec- 
tului real este dată de curbura spațiului însuși. 

Deviaţia razei de lumină în apropierea Soarelui se ex- 
plică complet în teoria relativităţii generale prin curba- 
rea spațiului-timp, acolo unde lumina urmează geodezicele 
nule. În acest caz, deviația totală a poziţiei aparente a ste- 
lei va fi de aproximativ 1,7 secunde de arc, valoare egală 
cu cea măsurată experimental. 

Rezultatul devierii razei de lumină în apropierea 
Soarelui, datorat în parte și curburii spaţiului, este prezen- 
tat în literatura de popularizare a științei prin acele ima- 
gini care înfățișează o bilă grea ce se așază pe o suprafață 
plană moale, ca un fel de saltea (vezi figura 7.31 și figura 
7.23). Greutatea bilei deformează suprafața iar suprafaţa, 
devine astfel curbă. Imaginea de mai sus este desigur nu- 
mai intuitivă (o analogie), nu și exactă. 


Secțiunea 78. Curbura spațiului în apropierea stelelor masive. Lentile gravitaționale. 


173 


rază de 
lumină , 


Figura 7.31: Curbura spațiului într-un plan ecuatorial 
din jurul Soarelui (schițat în mijlocul figurii). O rază 
de lumină care trece pe lângă Soare îşi curbează traiecto- 
ria, pentru că ea urmează geodezica spațiului-timp curb. 
Suprafața desenată în figură are aceeași metrică (aceeași 
curbură) ca şi planul ecuatorial al stelei, pe care îl erem- 
plifică. Nu trebuie să ne imaginăm cumva că raza de 
lumină va „cobori” şi apoi „urca” pe suprafața curbă (sub 
Soare), căci ea rămâne în realitate în planul ecuatorial al 
Soarelui, iar desenul acesta este doar o analogie. Unghiul 
este desenat eragerat în figură, în realitate el fiind de o 
mie de ori mai mic decât diametrul aparent al Soarelui. 


Căci, după cum am discutat în secţiunea 75, imaginea 
de mai sus reprezintă metrica spaţiului într-un plan ce 
conține mereu ecuatorul stelei. Dacă spaţiul era euclidian, 
suprafaţa aceasta plană avea metrica euclidiană, care este 
desenată de obicei printr-o reţea de linii perpendiculare. 
Pentru că spaţiul este neeuclidian, suprafaţa are o metrică 
neeuclidiană, ce este echivalentă cu suprafaţa curbată de- 
senată pe figură. Să fim însă atenţi, ne referim mereu la o 
suprafață plană care intersectează ecuatorul, doar că me- 
trica ei este neeuclidiană şi echivalentă cu cea a suprafeței 
curbe desenate în figură (vezi şi figura 7.23). 


Sursă de lumină 
îndepărtată , 


Poziţie aparentă Rază de lumină 


El at Sursă de câmp Pämänt 
Inelul lui Einstein ine : 
gravitațional puternic 
Figura 7.32: Unul dintre efectele lentilelor 
gravitaționale este apariția unui asa-numit „inel al lui 
Einstein”, eremplificat în figură. În stânga avem o sursă 
de lumină (de obicei o galazie îndepărtată). Până a 
ajunge la Pământul din dreapta, razele de lumină trec 
printr-o regiune de câmp gravitațional foarte puternic 
(aflată în mijloc). Ca atare, traiectoria lor este cur- 
bată iar direcțiile aparente de unde avem noi senzația că 
au plecat razele sunt altele decât cele reale. Ansamblul 
aceasta de direcții aparente formează „inelul lui Einstein” 


Este interesant de menţionat că obiectele masive (cu 
câmp gravitațional puternic) care curbează razele luminii 
pot fi privite si ca nişte lentile uriaşe. Această idee, deşi 
sugerată de la apariţia teoriei relativităţii, a fost verifi- 
cată experimental abia 60 de ani mai târziu. Fa a con- 
dus la ceea ce poartă numele de „lentile gravitaționale”. 
Aceasta pentru că zonele de câmp gravitațional intens cur- 
bează lumina, după cum și lentilele curbează o rază de lu- 
mină. Sunt multe obiecte cosmice ce acţionează ca lentile 
gravitaționale, de exemplu galaxiile masive, găurile negre 
sau materia întunecată despre care vom vorbi în secţiunea 
90. 

Trebuie adăugat că lentilele gravitaționale sunt nişte 
lentile aproape complet acromate. Astfel, o lentilă 
gravitaţională nu are un punct focal, deoarece lumina ce 
vine de la infinit într-un „mănunchi” paralel nu se adună 
într-un punct ca în cazul lentilei obisnuite. În general, 
lentilele gravitaționale produc imagini multiple ale surse- 
lor de lumină și diferite alte forme, de exemplu cunoscutul 
inel al lui Einstein. 

Aici lumina ce vine din depărtare de la o sursă punc- 
tiformă şi care trece printr-o zonă cu câmp gravitațional 
intens formează un cerc (un inel) pe fotografia noastră 
(vezi figura 7.32 și figura 7.33). Desigur, în acest caz sursa 
de lumină, zona de câmp gravitațional intens, precum şi 
Pământul (de unde se fac observaţiile) trebuie să fie alini- 
ate (vezi figura 7.32). 


Figura 7.33: 


În imagine este prezentată observaţia di- 
rectă a unui inel al lui Einstein (LRG 3-757), fotografiat 


cu ajutorul telescopului spațial Hubble. Punctul lumi- 
nos din centru este o galazie aflată la 5 miliarde de 
ani-lumină depărtare. În spatele ei se află o altă gala- 
zie, la o distață de 10 miliarde de ani-lumină, ascunsă 
în mod normal privirii noastre directe. Lumina acesteia 
trece însă prin câmpul gravitațional al primei galazii, fi- 
ind curbată şi formând astfel un inel al lui Einstein. Acest 
cerc luminos scoate în evidență detalii ale galaziei mai în- 


depărtate, fizicienii fiind în stare să reconstruiască ima- 
ginea sa inițială (CO NASA. 

Putem spune că fenomenul lentilelor gravitaționale este 
unul dintre cele mai spectaculoase care sunt observate pe 
imaginile noilor telescoape. Inelele lui Einstein de pe fo- 
tografii sunt nu numai frumoase, dar și o dovadă directă a 
teoriei relativităţii generale, mai precis a curbării razei de 
lumină în câmpuri gravitaționale puternice. 

Cum în fiecare lună telescoapele spaţiale fac publice alte 
imagini, o parte dintre ele conţin exemple noi de inele ale 
lui Einstein. Atunci când le veţi admira frumusețea, sper 
ca gândul să vi se îndrepte nu numai asupra posibilelor 
lumi aflate la o depărtare așa de mare, dar și asupra fap- 
tului că puteţi vedea direct, cu ochii dumneavoastră, teoria 
relativităţii generale în acţiune. 


79. Efectul Doppler și deplasarea spre rosu 


a luminii în câmpuri gravitaționale 


În secţiunile precedente am văzut cum se curbează o 
rază de lumină care trece prin câmpuri gravitaționale 
puternice. Curbura totală se explică prin metrica 
spaţiului-timp curb, acolo unde lumina este constrânsă să 
circule pe geodezicele nule ale spațiului-timp. Vom încerca 
în următoarele secţiuni să reconstruim un alt efect al cur- 
burii spaţiului-timp și anume deplasarea spre roșu a lumi- 
nii în câmpuri gravitaționale intense. Acest efect este legat 
de cel al dilatării timpului, care a fost deja menţionat în 
secțiunea 75. Pentru început însă, să spunem câteva cu- 
vinte despre efectul Doppler, care va juca un rol important 
atât în această poveste cât și pe viitor. 

Efectul Doppler (numit după fizicianul Christian 
Doppler) se aplică oricărei surse ce emite o undă de 
frecvenţă constantă, de exemplu o undă luminoasă sau 
sonoră. El ne spune că frecvenţa undei receptate de un 
detector este diferită de cea originală, atunci când sursa 
se mișcă în raport cu detectorul. 

Astfel, să ne imaginăm că un toboșar aflat în repaus 
bate toba și că noi ne aflăm la o oarecare distanță de el 
(vezi figura 7.34). Dacă am sta pe loc faţă de toboșar, am 
auzi bătăile tobei mai târziu (pentru că sunetului îi ia ceva 
timp să ajungă la noi), însă exact la aceleași intervale unul 
după altul. Dacă însă ne-am apropia de toboșar, am veni 
în întâmpinarea sunetelor tobei. Aceasta face ca intervalul 
pe care noi îl percepem între bătăile tobei să fie mai scurt. 
Pentru noi, frecvenţa bătăilor tobei a crescut. 

Desigur, dacă ne îndepărtăm de tobă, avem efectul opus. 
Aici ne vom îndepărta și de sunetele tobei care vin către 
noi, în așa fel încât fiecărui sunet îi ia mai mult să ajungă 
la noi. Ca atare, perioada dintre bătăile tobei receptate de 
noi va crește, și deci frecvenţa acestora va scădea. Vedem 
astfel că frecvenţa pe care o recepţionăm de la sursă va- 
riază, depinzând de modul în care ne apropiem sau ne 
îndepărtăm de sursă. 

Același efect se obţine și dacă suntem în repaus, dar 
sursa se deplasează faţă de noi. Și aici, dacă sursa se înde- 
părtează, semnalul receptat de noi va avea o frecvenţă mai 
mică, deoarece semnalului îi ia din ce în ce mai mult timp 
să ajungă la noi (vezi figura 7.34). Dacă sursa se apropie 

Figura 7.34: În figură este reprezentat un toboșar care 
bate regulat toba pe măsură ce se îndepărtează de un as- 
cultător aflat în dreapta. Frecventa sunetelor receptate de 
ascultător va fi mai mică decât frecvența de bătaie a tobe- 
lor, pentru că sunetul parcurge o distanţă din ce în ce mai 
mare înspre ascultător. În figură T este perioada bătaii, 
v viteza toboșarului iar c viteza sunetului. Din figură se 
poate estima noua perioadă receptată a sunetelor ca fiind 
T+uT/c. 


de noi, atunci semnalul va avea o frecvență mai ridicată, 
deoarece sursa vine în întâmpinarea noastră și semnalul 
ajunge la noi din ce în ce mai repede, circulând însă în 
aer cu aceeași viteză constantă. Cei interesaţi pot urmări 
căsuţa matematică alăturată. 


Calcul: Deplasarea spectrală Doppler 


În figura 7.34 este reprezentat un toboșar ce se în- 
depărtează spre stânga cu viteza v și care bate toba la 
intervale constante de timp. Sunetele tobei ajung la un 
receptor în dreapta, reprezentat de un perete. Situaţia 
de sus este cea inițială, și aici prima bătaie a tobei 
ajunge instantaneu 


= 0 


După timpul T (situaţia de mijloc) toba bate din nou. 
Pentru că toba este acum mai departe, semnalul ajunge 
puţin mai târziu decât timpul T la care a fost emis, 
pentru că trebuie să parcurgă distanţa suplimentară 
D = vT, ceea ce îi va lua un timp suplimentar At = 
D/c = vT/c unde c este viteza sunetului în aer (o con- 
stantă). Timpul la care ajunge devine 


n T+AT=T+ 

La momentul 2T toba bate din nou, iar acum bătaia 
tobei va ajunge la receptor la momentul 


2vT 
ta = 27 + 2 


Cum vedem, bătaia tobei ajunge periodic la receptor, 
însă perioada de timp T’ este mai mare decat cea origi- 
nală T a tobei, și anume 


vT 


ToT THAT 


Vedem că bătaia tobei este recepționată având o 
frecvenţă mai mică f' = 1/7” decât frecvența cu care a 
a fost emisă f = 1/T. Diferenţa de frecvenţă se poate 


estima ca fiind 
v 
Af = f- 


unde v este viteza tobei iar c viteza sunetului. 


1 1 AT _ T/c, 


Aj = popi pi T 


Efectul Doppler îl vom aplica și luminii, dacă facem o 
analogie între bătăile tobei şi fronturile undei luminoase: 
fiecare front al undei (momentul când unda atinge am- 
plitudine maximă) este ca o bătaie de tobă. Atunci, ne 
așteptăm ca frecvența unei unde luminoase pe care noi 
o receptăm să depindă de mișcarea relativă dintre sursa 
undei și noi. 

De exemplu, dacă un bec ce emite lumină verde se în- 
dreaptă către noi, frecvenţa luminii trebuie să ne pară nouă 
mai ridicată. Becul va apărea albastru, pentru că frecvenţa 
luminii albastre este mai ridicată decât cea a luminii verzi 
(vezi figura 7.35). Să ne aducem aminte că funcţia ce ca- 
racterizează intensitatea undei electromagnetice asociate 
fiecărei culori dintr-o rază de lumină se numește spectru. 
De aceea fizicienii spun în acest caz că spectrul luminii 
este deplasat către albastru. 

Dacă însă becul verde se îndepartează de noi, frecvența 
luminii receptată de noi este mai scăzută. Se spune în acest 
caz că spectrul luminii este deplasat către roșu, pentru că 
frecvenţa luminii roșii este mai scăzută decât cea a luminii 
verzi. 

Desigur, efectul are loc și invers, atunci când noi ne 
deplasăm relativ faţă de sursa de lumină. Vedem astfel 
cum culoarea percepută a surselor de lumină se schimbă în 
funcţie de miscarea lor relativă față de un observator (vezi 
figura 7.35). 

Să ne întoarcem acum la experimentele dintr-un lift, cele 
pe care le-am menţionat în secţiunea 67. Astfel, să con- 
siderăm un lift în spaţiul imponderabil, care este accele- 
rat în direcţia tavanului, cu o acceleraţie identică cu cea 
gravitaţională g. În momentul iniţial, atunci când viteza 
liftului este nulă, o sursă emite de pe podea lumină cu o 
frecvenţă dată, către tavan, așa cum este exemplificat în 
figura 7.36. Văzută din afara liftului, lumina își păstrează 
frecvența în deplasarea ei către tavan și atinge tavanul 
după un interval de timp finit. 

O persoană care stă pe tavanul liftului privește lumina 
emisă de podea. Cum această persoană merge în sus (pen- 
tru că liftul este accelerat în sus), înseamnă că ea se în- 
depărtează de lumina ce vine spre el. Atunci, conform 

Figura 7.35: În centrul figurii de sus este reprezentă o 
sursă de lumină monocromatică (de frecvenţă constantă) 
ce se deplasează spre stânga. Sursa se îndepărtează de 
un observator aflat în dreapta, care astfel va recepta o 
frecvență mai mică a luminii decât cea cu care a fost ea 
emisă (vezi figura 7.34) şi deci o lungime de undă mai 
mare. Pe de altă parte, un observator aflat în stânga, 
către care sursa se îndreaptă, va recepta o frecvență mai 
mare a luminii și deci o lungime de undă mai mică. În 
figura de jos am considerat că lumina emisă de sursă are 
culoarea verde și am reprezentat spectrul luminii recep- 
tate de cei doi observatori (stânga și dreapta). În cazul 
observatorului din stânga spunem că lumina receptată are 
spectrul deplasat spre albastru iar pentru observatorul din 
dreapta spunem că lumina are spectrul deplasat spre roșu. 
Sursa: Wikipedia Commons 


efectului Doppler, ea va observa lumina ce se apropie ca 
având o frecvenţă mai mică („bătăi” mai rare ale frontu- 
lui de undă). Lumina aceasta este deci spectral deplasată 
către roșu. 

Principiul echivalenței ne spune însă că liftul accelerat 
în sus este similar celui aflat într-un câmp gravitațional. 
În acest fel, persoana de pe tavan nu distinge între cele 
două situaţii, cea în care liftul este accelerat sau cea în 
care liftul stă pe loc în câmp gravitațional. 

Atunci, dacă şi în cazul liftului aflat în câmp 
gravitațional punem o sursă de lumină albastră pe podea, 
lumina generată trebuie să fie deplasată spre roșu odată 
ce atinge tavanul, pentru că așa s-a întâmplat și în cazul 
observatorului de pe tavanul liftului accelerat în spaţiul 
imponderabil (vezi figura 7.36). În noul caz însă, nimic 
nu se mișcă, totul este static, atâta doar că liftul se află, 
în câmp gravitațional. Concluzia? Frecvența unei raze de 
lumină vizibile este deplasată spre roșu odată ce ea iese 
din câmpuri gravitaționale (pentru că pe podeaua liftului 
avem un câmp gravitațional mai puternic decât pe tavan). 

Deplasarea spre roşu se poate în principiu verifica ex- 
perimental ţinând cont că toţi atomii identici din univers 
emit lumină cu aceeași frecvenţă. Am putea verifica de 
exemplu frecvenţa luminii emise de atomii ce se află în 
Soare și compara-o cu cea emisă de aceeași atomi, dar de 
data aceasta aflaţi pe Pământ. Frecvența luminii ce vine 
de la Soare ar trebui să fie deplasată spre roșu (să devină 

Figura 7.36: Stânga: Într-un lift care se deplasează ac- 
celerat în sus (în spaţiul imponderabil), o sursă emite lu- 
mina albastră de pe podea. Pe tavan se află un observator. 
Pentru că observatorul se îndepărtează odată cu tavanul 
față de lumina care se apropie de el, observatorul de pe 
tavan va vedea această lumină ca fiind roșie, datorită efec- 
tului Doppler. În dreapta: situația echivalentă a liftului 
static aflat câmp gravitațional, accelerația gravitaţională 
fiind aceeași cu accelerația liftului din stânga. Datorită 
principiului relativist al echivalenţei, este obligatoriu ca 
și în cel de-al doilea caz observatorul din tavan să vadă 
lumina albastră emisă de pe podea ca fiind roșie. 


mai mică) faţă de cea a luminii emise de atomii de pe 
Pământ. 

Studiul emisiei atomilor din Soare se dovedește în prac- 
tică mult mai dificil, pentru că atomii din Soare au condiţii 
diferite decât cei de pe Pământ. Nu numai câmpul 
gravitațional joacă un rol, dar și presiunea, temperatura 
etc. Astfel, frecvența luminii emise de Soare este diferită și 
din alte motive. Unul dintre motive este mișcarea termică 
a atomilor care (prin efectele Doppler) lărgește linia spec- 
trală a luminii emise cu mult mai mult decât deplasarea 
spre roșu pe care vrem noi să o observăm. 

De aceea, primul experiment care a verificat deplasarea 
spre roșu datorită câmpurilor gravitaționale a fost efectuat 
pe Pământ. În experiment, fizicienii americani Robert 
Pound și G. A. Rebka au așezat o sursă emițătoare de 
raze gamma (care este tot lumină, însă mai energetică, 
vezi figura 4.16) pe tavanul clădirii unde au efectuat ex- 
perimentul, așa cum este reprezentat în figura 7.37. În 
plus, ei au așezat și un detector în subsolul aceleiași clă- 
diri, diferența de înălţime dintre cele două poziţii fiind de 
aproape 20 de metri. 

Atât sursa, cât şi detectorul folosesc o metodă specială 
(numită Mâssbauer) pentru a emite și detecta radiaţii, care 
le face să emită și să „vadă” numai o singură frecvenţă. 
Aceasta deoarece ele conţin izotopi din același material, 
ceea ce face ca radiaţia emisă ori absorbită să aibă aceeași 
frecvenţă. Dacă sursa și detectorul ar fi una lângă alta, 
atunci lumina de la sursă ar fi absorbită de către detec- 
tor (vezi stânga figurii 7.37). Dacă frecvenţa radiaţiei 

Figura 7.37: Principiul experimentului lui Pound și 


Rebka, schițat cu alte frecvente ale luminii decât cele fo- 
losite în realitate. Stânga: O sursă emite lumina roșie 
care este absorbită de detector. Mijloc: Detectorul este 
mutat mai jos. Datorită diferenței de înălțime în câm- 
pul gravitațional al Pământului, lumina ce ajunge la el 
va avea culoarea albastră și nu va mai fi absorbită de 
detector. Dreapta: Sursa este mișcată în sus cu viteza 
v. Datorită efectului Doppler (provocat de mișcare), lu- 
mina emisă este infraroșie. Odată ce ea atinge detecto- 
rul, ea va avea o frecvență mai mare datorită câmpului 
gravitațional. Lumina va deveni roşie (pentru că era deja 
infraroșie). Acum lumina este din nou absorbită de de- 
tector. 


gamma emise de sursă s-ar schimba puţin (dintr-un mo- 
tiv sau altul), atunci detectorul nu ar mai absorbi nimic. 
Măsurând dacă detectorul absoarbe radiaţie, putem spune 
dacă frecvenţa sursei s-a schimbat. 

În experiment, sursa de radiaţie era pe tavan și detec- 
torul în subsol. Desigur, sursa emite cu aceeași frecvenţă 
ca şi mai înainte. Însă, datorită diferenţei de înălţime din- 
tre sursă și detector, detectorul va vedea o frecvență dife- 
rită a acestor radiaţii gamma emise de sursă. Mai precis, 
frecvenţa razelor gamma ce vin la detector este deplasată 
spre albastru, pentru că detectorul se află de data aceasta 
mai jos decât sursa în câmpul gravitațional al Pământului. 
Acum radiația gamma emisă de sursa din tavan nu mai este 
captată de detectorul de la subsol, pentru că frecvenţa ei 
s-a schimbat (vezi partea de mijloc a figurii 7.37). După 
cum vedem, acum măsurăm o frecvență diferită, însă nu 
știm și cu cât s-a schimbat ea. 

De aceea, printr-o tehnică ingenioasă, Pound și Rebka 
au pus în mișcare sursa de raze gamma cu o anumită vi- 
teză, pentru a crea un efect Doppler artificial în direcţia 
opusă (spre roșu) și a compensa efectul gravitațional. 
Pentru o anumită viteză a sursei, frecvența razelor gamma 
ce ajung la detector a devenit din nou identică cu cea 
iniţială, și a putut fi astfel detectată. Măsurând valoarea 
vitezei sursei, Pound și Rebka au aflat deplasarea spre roșu 
indusă de mișcarea sursei. Când sistemul era compensat 
această valoare era egală în valoare absolută cu deplasarea 
spre albastru datorată câmpului gravitațional, care astfel 
se poate măsura. Experimentul a verificat predicția teoriei 
relativităţii generale. 


Sectiunea 79. Efectul Doppler și deplasarea spre roșu a luminii în câmpuri gravitaționale 


Pentru completitudine, trebuie menţionat că sursa de 
radiaţie a fost o bucată plină de izotopi de fier (57 Fe) 
care emit radiaţii gamma. Mișcarea acesteia a fost indusă, 
cu ajutorul unui difuzor, în centrul căruia a fost așezată 
sursa. lar în practică, detectorul a fost de fapt un contor 
de scintilaţie, așezat în spatele unei bucăţi de fier plină de 
izotopi 57Fe. De câte ori razele gamma erau absorbite de 
către bucata de fier 57 Fe, de atâtea ori semnalul pe contor 
scădea (detecție prin lipsă, am putea spune). 

Vedem că acesta este un exemplu de experiment major 
care poate fi construit cu nu prea multe elemente. Totul 
este să identificăm corect teoria din spatele experimentului 
și să avem imaginaţie și cunoștințe de ultimă oră pentru a 
fi primii care îl efectuează. 

Mai târziu și alte tipuri de experimente au putut con- 
firma deplasarea spre roșu a luminii ce iese din câmpuri 
gravitaționale intense. S-a măsurat de exemplu o frecvență 
radio emisă de sonda spaţială Voyager I atunci când ea se 
afla în câmpul de gravitație al lui Saturn (în anul 1980) 
și s-a comparat valoarea ei cu frecvența emisă din spaţiul 
interstelar. Din nou s-au obţinut rezultate în concordanță 
cu teoria relativităţii generale. 

Să remarcăm acum că experimentul lui Pound și Rebka 
(şi deplasarea spre roșu, de fapt) scoate în evidenţă una 
din esenţele principiului echivalenţei. Astfel, clădirea unde 
Pound și Rebka au efectuat experimentul poate fi conside- 
rată echivalentă cu aceeași clădire aflată în acceleraţie în 
sus, în spaţiul imponderabil. În această comparaţie, sursa 
de pe tavan emite cu o anumită frecvență într-un anumit 
moment. Pe de altă parte, podeaua se mișcă accelerat 
în sus, ea venind în întâmpinarea razei, și deci în această 
situaţie un observator de pe podea percepe o frecvență mai 
ridicată a razei gamma (pentru el, lumina este deplasată 
spre albastru). 

Ce ne spune spune principiul echivalenței? El ne 
spune că aceeași clădire poate fi considerată la fel de 
bine în acceleraţie din punct de vedere al ecuaţiilor, dacă 
obţinem același rezultat care a fost verificat experimental. 
Pedagogic, pentru a ne readuce aminte această situaţie, nu 
este greșit să spunem că clădirea se află în acceleraţie ver- 
ticală, chiar dacă ea stă pe loc pe Pământ! Cu alte cuvinte, 
de fiecare dată când ne așezăm pe canapea într-un câmp 
gravitațional putem considera că ne aflăm în mișcare ac- 
celerată în spaţiul imponderabil, într-un sistem particular 
de coordonate, fără însă să fim conștienți de mișcare. 

Deplasarea spre roşu a luminii ce iese din câmpuri 
gravitaționale a fost prezisă încă din anul 1783 de către 
John Michell, într-una din scrisorile sale, pe când încă se 
accepta o teorie corpusculară a luminii. Explicaţia lui pre- 
supune că lumina este formată dintr-un fel de corpusculi, 
care își redistribuie energia odată ce se mișcă în câmpuri 
gravitaționale. Odată ce corpusculii ies din apropierea 
unei stele, ei pierd energie cinetică (viteza lor scade, fi- 
ind atrași de stea), la fel cum și o piatră aruncată în sus 
își va consuma din energia sa cinetică. Pentru a explica 
deplasarea, spre roșu, tot ce avem de făcut este să postu- 
lăm o relaţie între energia cinetică a acestor corpusculi și 
culoarea luminii pe care o reprezintă. 

O astfel de presupunere este incorectă, deși conţine câ- 
teva semințe de adevăr. Astfel, astăzi se știe că lumina este 
formată din pachete discrete de energie, numite fotoni. Ei 
pot fi consideraţi echivalentul unor corpusculi, deși numai 

Figura 7.38: O bilă (stânga) și un pachet de lumină al- 
bastră (dreapta) părăsesc suprafata Soarelui. Amândouă 
au nevoie de energie pentru a se elibera din câmpul 
gravitațional al Soarelui. Bila folosește energia sa cine- 
tică, viteza ei scăzând astfel pe măsură ce se eliberează. 
Pachetul de lumină circulă însă cu viteză constantă, vi- 
teza luminii c. De data aceasta scade energia sa E pe 
măsură ce pachetul de energie urcă. Energia sa este, în 
mecanica cuantică, proporțională cu frecvența pachetului 
de lumină, E ~ f care astfel va scădea și ea. Pachetul de 
unde va avea acum, datorită frecventei scăzute, culoarea 
roșie la înălțimi mari. 


parţial. Astfel, fotonii se deplasează mereu cu viteza lu- 
minii, care nu poate scădea, fiind o constantă universală. 
Pe de altă parte, niște corpusculi își pot varia viteza, mer- 
gând când mai încet, când mai repede. De aceea, fotonii 
nu sunt tocmai niște corpusculi. 

Să observăm că, atunci când acești fotoni (pachete de 
lumină) urcă în câmp gravitațional, viteza lor nu poate 
scădea și ei trebuie să consume o altă parte din energia 
lor, decât energia cinetică clasică (vezi figura 7.38). 

După cum vom vedea mai târziu în teoria cuantică 
(secţiunea 96), energia E a pachetului de lumină (a foto- 
nului) este proporțională cu frecvenţa f a luminii E ~ f. 
O lumină ce este generată adânc în stea are o anumită 
frecvenţă iniţială. Pe măsură ce ea părăsește straturile 
adânci, energia sa internă scade, așa cum am văzut, și 
deci scade și frecvenţa pachetului de lumină. Dacă lumina 
are o anumită culoare din spectrul vizibil când ea se află 
în adâncurile stelei, culoarea ei se deplasează către roșu 
odată ce scapă de acolo. 

Un calcul direct al efectului de mai sus ne dă o 
valoare care este egală cu cea obţinută din principiul 
echivalenţei (vezi căsuţa matematică alăturată). Este de- 
sigur remarcabil, căci analiza precedentă este una newto- 
niană, cu puţină „aromă” cuantică. 

Legătura dintre energia pachetului de lumină și 
frecvenţa sa E ~ f a fost scoasă în evidenţă de Einstein 
însuși, care și-a imaginat un dispozitiv care ar fi putut 
funcţiona ca un perpetuum mobile. Aici, un corp este lăsat 
să cadă liber de la înălțime mare, după care i se recol- 
tează energia potenţială (printr-un arc pe care cade, de 
exemplu). 

Apoi corpul este transformat într-un pachet de lumină 
(echivalenţa dintre masa și energie) și trimis din nou la 
înălțime sub forma unei raze luminoase, după care este 


178 


transformat la loc în corp. Dacă transportul la înălțime 
prin intermediul luminii nu costă energie, atunci la fiecare 
etapă am câștiga energia potenţială a corpului datorită că- 
derii sale. De aceea, spune Einstein, urcarea unui pachet 
de lumină (un foton de exemplu) trebuie să consume din 
energia sa. Mai mult, așa cum rezultă din ecuaţii, „cos- 
tul” de energie trebuie să fie proporțional cu diferenţa de 
frecvenţă, pentru a obține rezultate consistente. 

La o analiză mai atentă, se poate arăta că 
proporţionalitatea dintre energie și frecvenţă pentru pa- 
chetul de lumină (fotonul) este datorată faptului că 
frecvenţa pachetului de lumină se transformă la fel ca și 
energia de la un sistem de referinţă inerţial la altul. Cu 
alte cuvinte, nu numai legile electromagnetismului trebuie 
să fie consistente cu teoria relativităţii, dar și cele ale me- 
canicii cuantice. 


Calcul: Efectul Doppler în câmp gravitațional 


Să prezentăm pe scurt două metode pentru a cal- 
cula deplasarea spre roșu a luminii ce iese din câmpuri 
gravitaționale, referindu-ne la figura 7.36, unde sursa 
este pe podea. 

Prima metodă este cea în care liftul este accelerat în 
sus cu acceleraţia g (vezi stânga figurii 7.36). Deoarece 
lumina, circulă aproape instantaneu faţă de mișcarea lif- 
tului, timpul cât îi ia luminii să atingă tavanul este 
At = h/c, unde h este înălţimea liftului. Considerând 
acum că liftul pleacă din poziţia sa de repaus (viteza 
iniţială nulă), viteza liftului va fi după timpul At : 


Către observatorul aflat pe tavanul în mișcare cu vi- 
teza v vine lumina cu frecvența f emisă de pe po- 
dea. Observatorul va percepe atunci o frecvenţă dife- 
rită, datorată efectului Doppler, cu o variaţie Af dată 
de formula, Doppler introdusă în căsuţa matematică pre- 
cedentă: 


În cea de-a doua metodă de calcul, prezentată în fi- 
gura 7.38, vom considera un pachet de energie electro- 
magnetică ce își pierde din energie pe măsură ce urcă în 
câmp gravitațional. După cum vom vedea în secţiunea 
96, energia discretă a unui pachet electromagnetic (de- 
numit foton) este, în mecanica cuantică, proporţională 
cu frecvenţa sa E = hf, unde h este constanta lui 
Planck. Variația relativă a frecvenţei este atunci egală 
cu variaţia relativă de energie: 


Af AE 
FPE 


Energia pachetului de undă electromagnetică o vom 
asocia masei sale, conform principiului de echivalență 

dintre masă și energie. Masa pachetului de undă de- 
vine m = E/c2. Mecanica clasică ne spune că pierderea 
de energie este AE = mgh, unde h este înălțimea la 
care se urcă pachetul de energie electromagnetică, egal 
cu înălţimea liftului. Înlocuind în formula precedentă, 
obţinem 


Al a Ar mhf 


f E me c2 

adică un rezultat identic cu cel obţinut în prima me- 
todă, deşi metoda este diferită. Cheia „potrivelii” stă în 
relaţia proporţională dintre energia E = hf și frecvenţa 
f a pachetului de energie cuantic (fotonul). 


80. Dilatarea timpului 
în câmpuri gravitaționale intense 


Deplasarea spre roșu a luminii emise dintr-un punct aflat 
într-un câmp gravitațional poate fi interpretată și în ter- 
meni de dilatare a timpului. Astfel, să ne imaginăm niște 
atomi aflaţi în interiorul unei stele extraordinar de masive. 
Ei emit, să zicem, lumină albastră, care ajunge roșie la noi, 
pentru că lumina este deplasată spre roșu odată ce iese din 
câmpul gravitațional, așa cum am aflat din secţiunea pre- 
cedentă. 

Frecvența luminii albastre este însă mai mare decât cea 
a luminii roșie. Aceasta înseamnă că atomii din Soare 
emit fronturi de undă luminoase cu o frecvență mare (a 
culorii albastre), dar noi receptăm aceste fronturi de undă 
cu o frecvență mai mică (corespunzătoare luminii roșii). 
Situaţia este asemănătoare cu cea a unei mitralior care 
trage o sută de gloanțe pe secundă, dar noi primim doar 
unul pe secundă (vezi figura 7.39). Cum se poate? 

Ei bine, explicaţia este simplă dacă acceptăm că timpul 
în apropierea stelei masive încetinește faţă de noi. În acest 
fel, dacă mitraliorul s-ar afla în apropierea stelei, el ar avea 
senzația că trage o sută de gloanţe pe secundă, însă timpul 
lui ar fi încetinit, el s-ar mișca de fapt foarte încet față de 
noi, în reluare parcă, în așa fel încât el nu va trage de fapt 
decât câte un glonţ pe secundă. 

Este ca și cum mitraliorul ar fi actor într-un film care ru- 
lează cu încetinitorul. Noi l-am vedea cum se mișcă încet, 
cum abia trage gloanțele unul după altul, însă el, în lumea 
lui din film, n-ar remarca nimic din această încetineală. 
El ar crede în continuare că trage repede, câte o sută de 
gloanţe pe secundă. El nu își dă seama că trage încetinit, 
pentru că toate părţile lui fizice sunt încetinite, atât mâna, 
cât şi degetul, chiar și creierul. Concluzia este că timpul 
însuși este încetinit (dilatat) în câmpuri gravitaționale mai 
intense. 

Desigur, o astfel de concluzie nu este surprinzătoare, 
ea a fost deja menţionată atunci când am discutat des- 
pre metrica Schwarzschild a spaţiului-timp din jurul unei 

Figura 7.39: Un mitralior trage de pe suprafața unei 
stele o sută de gloanțe pe secundă. Un observator aflat 
în spaţiul cosmic primește doar câte un glont pe secundă. 
Care este explicaţia acestui paradoz? 


stele masive în secţiunea 75. Acolo am văzut că nu nu- 
mai spaţiul este curbat, ci întreg spaţiul-timp și că o parte 
a acestei curburi poate fi privită ca o dilatare a timpu- 
lui în câmpurile gravitaționale puternice. Mai mult, me- 
trica Schwarzschild ne dă direct și factorul de dilatare a 
timpului ca fiind y1 — 2GM/rc2, unde G este constanta 
lui Newton, M masa stelei și r este coordonata radială 
a punctului de măsură. Coordonata radială r reprezintă 
distanţa la care aria sferei este 4rr2, așa cum am detaliat 
în secţiunea 75, fiind diferită de distanţa până la centrul 
stelei. 

Să remarcăm că dilatarea timpului în câmpuri 
gravitaționale puternice rezolvă paradozul gemenilor din 
relativitatea, restrânsă (secţiunea 59): un geamăn rămâne 
pe Pământ, iar altul pleacă în spaţiu și se întoarce. Fiecare 
îl va vedea pe celălalt în prima instanță fiind mai tânăr, 
pentru că situaţia este echivalentă. Odată însă ce fratele 
îndepărtat se întoarce, el trebuie să încetinească (pentru 
a-și schimba traiectoria) și să accelereze din nou în drumul 
său spre casă. Simetria este ruptă. Care din ei va fi mai 
tânăr, odată ce se văd din nou pe Pământ? 

Pentru a răspunde la întrebare, să revenim mai întâi 
la principiul echivalenţei, care ne spune că situaţia în care 
geamănul astronaut este accelerat trebuie să fie echivalentă 
cu situaţia în care el se află într-un câmp gravitațional. Noi 
știm că într-un câmp gravitațional timpul încetinește, stă 
parcă pe loc. Atunci trebuie ca timpul să încetinească și 
în primul caz, adică pentru geamănul astronaut care face 
mișcări accelerate. În final, timpul va trece mai încet pen- 
tru el, deci geamănul astronaut rămâne mai tânăr decât 
fratele său la întoarcerea pe Pământ. 

Unele dintre primele verificări directe ale dilatării tim- 
pului în câmpuri gravitaționale sunt considerate experi- 
mentele propuse în 1964 de către fizicianul Irwin Shapiro 
(vezi figura 7.40). Aceste experimente constau în trimi- 
terea unui semnal radar de pe Pământ către un reflector 
aflat de cealaltă parte a Soarelui. Semnalul reflectat este 

Figura 7.40: Sus: o undă radar este emisă de pe Pământ. 
Ea se reflectă apoi de suprafata planetei Venus și se 
întoarce înapoi pe Pământ. Timpul de întoarcere este 
influentat de câmpul gravitational al Soarelui. Întârzierea 
depinde de cât de aproape trece lumina de Soare. Cu cât 
raza de lumină trece mai aproape de Soare (dreapta figu- 
rii) cu atât partea de întârziere datorită efectelor relati- 
viste este mai mare (partea de jos a figurii). 


apoi recepționat din nou pe Pământ. Astfel vom măsura 
timpul dus-întors al semnalului radar. 

Semnalul este însă trimis tangențial pe lângă Soare, în 
aşa fel încât efectele teoriei relativității să fie cât mai pro- 
eminente. Deoarece semnalul radar traversează regiunea 
de câmp gravitațional intens al Soarelui, el va fi întârziat 
faţă de situația în care nu ar fi trecut pe lângă Soare, fiind 
efectiv încetinit în zonele din apropierea Soarelui, acolo 
unde însuși timpul se dilată. Măsurând aceste întârzieri, 
vom verifica experimental dilatarea timpului în câmpuri 
gravitaționale puternice. 

Iniţial, Shapiro a propus ca semnalul radar ce trece 
pe lângă Soare să fie reflectat de suprafața unei planete, 
atunci când planeta ajunge de cealaltă parte a Soarelui 
faţă de Pământ (acolo unde se află sursa radar). Calculele 
relativiste arătau întârzieri măsurabile cu tehnica anilor 
60. Efectul a și fost confirmat imediat de cercetătorii ame- 
ricani (vezi figura 7.41), care au putut măsura semnalele 
foarte slabe reflectate de suprafaţa unor planete, deși eroa- 
rea măsurătorilor era destul de mare. 

Pe de altă parte, reflexia semnalului radar de pe 
suprafața unei planete produce probleme la interpretare. 
De aceea, în anii următori, fizicienii au ales ca semna- 
lul radar să fie reflectat de sondele spațiale Mariner VI și 
Mariner VII, care orbitau în jurul planetei Marte. Și în 
acest caz rezultatele au confirmat prezicerile lui Shapiro. 
În final, cercetătorii au îmbunătăţit și mai mult tehnica, 
odată ce alte sonde spaţiale au lăsat emiţători şi receptori 
direct pe suprafaţa planetei Marte. 

Întârzâiere datorată efectelor relativiste [microsecunde us] 


Con juncţie superioară 
25 JAN 1970 

Figura 7.41:  Măsurătorile originale ale întârzierii unui 
semnal radar reflectat de suprafața planetei Venus. Pe 
aza orizontală este ziua când a fost efectuată măsurătoa- 
rea, iar pe cea verticală este întârzierea semnalului ra- 
dar fată de calculul newtonian, întârziere exprimată în 
microsecunde. Mazimumul se obține când planeta Venus 
este în spatele Soarelui, așa cum prezice teoria relativității 
generale. Pentru măsurători au fost folosite două teles- 
coape, unul la Arecibo și celălalt la Haystack. Reprodus 
cu permisiunea domnului profesor Shapiro din articolul 
„Fourth Test of General Relativity: New Radar Result”, 
de Irwin I. Shapiro, Phys. Rev. Lett. 26. ©1971 by The 
American Physical Society. 


O altă manieră de a verifica direct dilatarea timpului în 
spaţiul cosmic a fost testată în anul 1976. Atunci a fost 
lansată în spaţiu o rachetă Scout, care a avut la bordul 
ei un ceas atomic foarte precis. Timpul indicat de ceas, 
atunci când racheta se afla într-un câmp gravitațional in- 
tens, a fost comparat cu o referință terestră. Din nou, 
dilatarea timpului în câmpuri gravitaționale a fost confir- 
mată. Astăzi, această dilatare a timpului este verificată 
zilnic de sistemele de poziţionare prin satelit (GPS), după 
cum vom vedea în secţiunea 81. 

Rezultatul experimentului lui Shapiro scoate în evidență 
un fapt interesant. Astfel, lumina este întârziată atunci 
când trece pe lângă Soare, ceea ce reprezintă o variaţie a 
vitezei luminii, care însă ne aşteptam să fie o constantă 
universală! Cu toate acestea, așa cum însuși Finstein a 
remarcat, viteza luminii este constantă într-un sistem local 
de referință inerţial. 

De exemplu, să considerăm un astronaut care face plajă 
pe o orbită în jurul Soarelui (și care este atunci în cădere 

Figura 7.42: 
de Soare face plajă pe o orbită în jurul Soarelui, urmă- 
rind în același timp o rază de lumină ce trece pe lângă el. 
Din punctul lui de vedere, lumina circulă drept, cu viteza 


Stânga: un astronaut aflat foarte aproape 


ei unică c. Dreapta: din punctul nostru de vedere, cei 
care am trimis raza de lumină special pe lângă Soare să 
îi măsurăm întârzierea, situația este alta. Aici astronau- 
tul pare turtit de câmpul gravitațional al Soarelui, atomii 
din el par că bat mai încet, iar raza însăși este curbată! 
Viteza luminii are atunci altă valoare pentru noi decât 
valoarea sa c, constanta universală. Nici nu se putea 
altfel, spune Einstein, deoarece lumina își schimbă sen- 
sul în mișcare, deci este accelerată (în sistemul nostru de 
referință neinerţial). 


liberă, așa cum este și Luna în cădere liberă, vezi secțiunea 
14). Când astronautul vede lumina trecând pe lângă 
el, el va măsura precis viteza luminii ca fiind egală cu 
acea constantă universală c (vezi figura 7.42), pentru că 
spaţiul-timp local pe care îl percepe el este minkowskian. 

Noi însă știm că viața acelui astronaut este încetinită, 
pentru că timpul ce trece pentru el este dilatat. Cum noi 
calculăm viteza luminii ca fiind distanța parcursă în uni- 
tatea de timp, va trebui să ajustăm valoarea timpului cu 
factorul precedent. Pe de altă parte, trebuie să luăm în 
calcul și curbura spaţiului, obţinând în final o altă valoare 
a vitezei decât constanta universală c. Aceasta desigur, din 
punctul nostru de vedere, deoarece din punctul de vedere 
al astronautului aflat la plajă lumina își păstrează aceeași 
viteză c. 

Observaţia de mai sus a fost scoasă în evidenţă frumos 
de Einstein, care spune că noi vom vedea o curbare a 
razei de lumină, odata ce aceasta trece pe lângă o stea 
(vezi de exemplu figura 7.29). O curbare a traiectoriei 
reprezintă însă o accelerare, chiar în cazul în care valoa- 
rea absolută a vitezei nu se schimbă. Aceasta pentru că 
variaţia vitezei (acceleraţia sa) este un vector. Lucrul 
acesta îl recunoaștem de exemplu în mișcarea circulară 
uniformă, unde valoarea absolută a vitezei este constantă, 
dar direcţia ei se schimbă. Cu alte cuvinte, viteza luminii 
poate diferi faţă de valoarea cunoscută c într-un sistem de 
referinţa neinerțial, însă este egală cu valoarea constantei 
c într-un sistem de coordonate local minkowskian. 


Implicatiile teoriei relativităţii 


în astronomia modernă 


În capitolul precedent am introdus teoria relativităţii 
generale discutând aspectele ei teoretice (de exemplu cur- 
barea spațiului-timp) dar și câteva aspecte experimentale 
(de exemplu, deplasarea spre roșu a spectrului luminii ce 
iese dintr-un câmp gravitațional intens). 

În capitolul de faţă urmează să ne concentrăm asupra 
altor aspecte experimentale, dar și asupra unor consecințe 
ale teoriei relativităţii generale, de exemplu evoluţia dina- 
mică a universului. În final vom aborda subiecte recente, 
ca materia întunecată și energia întunecată. 


81. Sistemele de navigaţie GPS 


Am discutat în secţiunea 67 despre cheia înţelegerii te- 
oriei relativității generale: evenimentele se așază pe un 
spatiu-timp curb. În practică, curbura acestui spaţiu-timp 
este foarte mică, așa încât ea este observată și măsurată 
cu greu. De aceea pare că teoria relativităţii generale are 
numai o importanță teoretică pentru înțelegerea universu- 
lui. Cu toate acestea, teoria relativităţii are și o aplicaţie 
practică: funcționarea corectă a sistemelor de navigaţie 
prin satelit. 

Sistemul de navigaţie prin satelit poartă numele pres- 
curtat de GPS, de la inițialele expresiei în limba engleză, 
„Global Positioning Satellite”. Sistemul GPS este o reţea 
de peste 20 de sateliți ce orbitează la aproape 20 000 de 
km deasupra Pământului (vezi figura 8.1). Ei sunt astfel 
distribuiţi încât la orice moment de timp, în orice poziţie 
de pe Pământ, cel puţin patru sateliți sunt vizibili. 

Fiecare satelit poartă cu el un ceas atomic ce are o pre- 
cizie de o nanosecundă (de un miliard de ori mai mică 
decât secunda). În plus, sateliții emit spre Pământ sem- 
nale radio la intervale regulate. Depinzând de poziția de 
pe Pământ și de poziția sateliților, semnalele sunt recep- 
tate la intervale diferite de un utilizator aflat pe Pământ 
(dat de timpul cât îi ia luminii să ajungă de la emițătorul 
din satelit la receptorul aflat pe Pământ). Din diferența 
de timp dintre semnale și știind poziţia sateliților, utiliza- 
torul își poate determina poziţia sa, folosind un procedeu 

Figura 8.1: În figură este prezentată ideea de bază a siste- 
mului GPS. Aici un număr de sateliți artificiali orbitează 
la 20 000 km deasupra Pământului, având ceasuri atomice 
la bord. Timpul indicat de ceasul atomic este transmis pe 
o regiune largă către Pământ. Receptorul de pe Pământ 
este pasiv, el doar recepționează timpii de la diverșii 
sateliți în a căror rază de acțiune se află. Momentele 
în care semnalele ajung la receptor sunt însă diferite, 
depinzând de cât de departe sunt localizați sateliții fată 
de receptor. Din întârzierea semnalului de la diferiţi 
sateliți, receptorul aflat pe Pământ își poate calcula sin- 
gur poziția, printr-un proces de triangulatie. De remarcat 
că influențele teoriei relativității generale trebuie luate în 
considerare, fiind de mii de ori mai mari decât precizia 
necesară! 


direct de triangulaţie. Sistemul actual atinge o precizie 
mai mică de un metru, precizie dată în esenţă de distanța 
parcursă de lumină într-o nanosecundă. 

Pentru a măsura poziția receptorului cu o precizie așa 
de mare, în afară de poziţia sateliților mai trebuie luate 
în considerare două aspecte cruciale: mișcarea sateliților, 

prin teoria relativităţii restrânse, și poziţia lor în câmp 
gravitațional, prin teoria relativităţii generale. După 
cum am văzut în capitolul precedent, ambele efecte (atât 
mișcarea cu o viteză finită, cât și câmpul gravitațional) di- 
lată timpul din sateliți, deci afectează, timpul de referinţă 
al ceasurilor atomice faţă de receptorii aflaţi pe Pământ. 

Astfel, am văzut că timpul curge mai încet în câmpuri 
gravitaționale mai intense. Atunci, timpul curge mai în- 
cet aici, pe Pământ, unde câmpul gravitațional este mai 
puternic, decât sus pe orbită, acolo unde sunt localizate 
ceasurile atomice ale sateliților. În practică, ceasurile de 
pe orbită vor bate mai repede decât echivalentele lor de 
pe Pământ, cu 45 microsecunde într-o zi, conform teoriei 
relativităţii generale. 

Pe de altă parte, mișcarea sateliților GPS pe or- 
bită încetinește ceasurile lor atomice, conform teoriei 
relativităţii restrânse. În practică, întârzierea ceasurilor 
datorită acestui efect este de aproximativ 7 microsecunde 
într-o zi. Combinând cele două efecte, vedem că ceasu- 
rile atomice „bat” mai repede cu aproape 38 microsecunde 
într-o zi. Pe de altă parte, precizia cu care vrem să măsu- 
răm întârzierile de timp este de ordinul a câteva nanose- 
cunde. 

Vedem astfel că, dacă așteptăm o zi fără să recalibrăm 
ceasurile, timpii indicaţi de ceasuri vor devia cu valori de 
mii de ori mai mari decât precizia necesară. Cu alte cu- 
vinte, trebuie să ţinem cont de teoria relativităţii gene- 
rale dacă vrem să obţinem precizia dorită de nanosecunde. 
Dacă efectele teoriei relativităţii nu ar fi luate în conside- 
rare, sistemele de navigaţie ar acumula erori de zeci de 
kilometri în fiecare zi! De aceea nu este de mirare că, 
poate pentru prima dată, fizicieni teoreticieni experţi în 
teoria relativităţii generale au luat loc la aceeași masă cu 
ingineri din companiile de telecomunicaţii. 

Soluţia adoptată pentru a încorpora efectele relativiste 
a fost în prima instanță una practică: ceasurile atomice 
sunt calibrate intenționat înainte de lansarea satelitului 
pentru ca să bată mai încet cu aproximativ 38 de microse- 
cunde pe zi. În acest fel ele vor „ticăi” la frecvenţa corectă 
odată ce ajung pe orbită. Acest lucru este posibil pentru 
că orbitele sateliților sunt situate aproximativ la aceeași 
înălțime. După această primă corecție, inginerii au pus la 
punct și alţi algoritmi de corecție necesari, care rulează în 
timp real. 


OOOO O O O 


82. Detectia indirectă 
a undelor gravitationale 


În secțiunea 66 am menționat că influența gravitației 
nu este instantanee, ci ea se transmite cu viteza fi- 
nită a luminii, ca şi în cazul electromagnetismului. Cu 
undele electromagnetice suntem familiarizați, pentru că 
experiența acestora o avem zilnic (radio, lumina), însă nu 
acelaşi lucru se poate spune despre undele gravitaționale, 
cele prin care se transmite energie prin intermediul 
gravitației. Se naşte atunci întrebarea dacă undele 

unde gravitaționale 


Figura 8.2: Într-o primă aprorimare, undele 
gravitationale pot fi privite ca niste unduiri ale spatiului 
însuşi, unduiri ce se deplasează cu viteza luminii. În fi- 
gură este prezentat eremplul unui spatiu bidimensional ce 
ar fi fost plat în absenta undelor gravitationale. 


gravitaționale pot fi măsurate sau dacă pot fi folosite în 
astronomie (mai precis în astronomia gravitațională). 

Trebuie spus de la început că nu orice influență a 
gravitaţiei care se transmite în spaţiu poate fi consi- 
derată undă gravitațională. Prin consens, se consideră 
unde gravitaționale numai acele tipuri de perturbații 
gravitaționale cu ajutorul cărora se transmite energie, deci 
informaţie. Cu alte cuvinte, o stea obișnuită nu emite unde 
gravitaționale, deși influenta gravitaţiei generată de ea se 
deplasează cu viteza luminii. 

În figura 8.2 este reprezentată schematic o undă 
gravitațională, care poate fi privită ca o unduire a spaţiului 
însuși. Căci, deoarece spaţiul-timp este curb în teoria 
relativităţii generale, înseamnă că spaţiul este dinamic. 
Imaginea este însă puţin înșelătoare, pentru că suge- 
rează că unduirea spaţiului are loc într-un alt spaţiu mai 
mare, ceea ce nu e cazul. Așa cum am discutat pe 
larg în secţiunea 69, un spaţiu tridimensional este curb 
„în el însuși”, fără a fi scufundat într-un eventual spaţiu 
euclidian de mai multe dimensiuni. De aceea, undu- 
irea spaţiului (unda gravitațională) trebuie privită mai 
degrabă ca pe o variaţie în timp a metricii (curburii) 
spaţiului. Astfel, spaţiul poate deveni pentru scurt timp 
curb acolo unde era euclidian, dacă trece prin el o undă 
gravitaţională, spaţiul rămânând însă tridimensional. 

Cum arată însă o sursă de energie gravitaţională? Prin 
comparaţie cu dipolul electric oscilant, care radiază ener- 
gie electromagnetică, am putea presupune că o stea sfe- 
rică, a cărei rază oscilează, generează unde gravitaționale. 
Cu toate acestea, datorită formei particulare a metricii 
Schwarzschild, steaua nu radiază unde gravitaționale chiar 
dacă raza ei oscilează. 

În cazul în care steaua este asimetrică, iar raza ei osci- 
lează, atunci ea emite totuși unde gravitaționale, dar nu 
de tip dipolar, ci cuadrupolar, care sunt mai greu de de- 
tectat. Astfel de emisii s-ar putea observa în exploziile 
asimetrice ale supernovelor, care au loc la milioane de ani 
depărtare. Desigur, cantitatea de energie emisă prin un- 
dele gravitaționale ar fi proporţională cu asimetria, și deci 
nu poate fi prezisă simplu. 

Prima dovadă indirectă a existenței undelor 
gravitaționale a fost găsită de către astrofizicianul 
american Joseph Taylor și studentul său Russell Hulse. 
Astfel, cei doi cercetători au studiat un sistem binar par- 
ticular, care este un ansamblu de două stele ce orbitează 

Figura 8.3: Sistemul PSR 1913+16 este format din 
două stele neutronice care orbitează una în jurul celei- 
lalte (sistem binar), schițate în centrul figurii. Stelele 
au dimensiuni de câteva zeci de kilometri, orbitează la 
distanțe comparabile cu distanța dintre Pământ și Lună 
și au perioade de revoluție orbitală de câteva ore. Când 
stelele se apropie mai mult una de alta, se emit unde 
gravitaționale (reprezentate aici prin unduiri ale spațiului 
curb). Acestea diminuează energia stelelor. În timp, da- 
torită pierderii de energie, perioada de revoluție a celor 
două stele scade vizibil. Una din stelele neutronice este 
un pulsar ce emite unde radio pe la polii săi magnetici, 
în două direcții. Datorită rotației în jurul axei proprii 
(care este diferită de aza polilor magnetici!), direcția de 
emisie intersectează regulat sistemul Solar, generând pul- 
surile de unde radio pe care noi le receptăm pe Pământ. 
Putem astfel măsura direct timpului de rotaţie în jurul 
azei proprii, care se dovește a fi de câteva fracțiuni de 
secundă. 


una în jurul celeilalte. Sistemul binar studiat poartă 
numele PSR B1913+16.  Astrofizicienii Taylor și Hulse 
au studiat pe îndelete numai una din cele două stele. Ea 
era o stea neutronică cu proprietăți suplimentare, care îi 
îndreptăţesc denumirea de pulsar (vezi figura 8.3). 

Stelele neutronice sunt obiecte fascinante ale spaţiului 
cosmic. Rezultate în urma exploziilor supernovelor, ele 
conțin practic numai neutroni, care sunt înghesuiți unul 
lângă altul atât cât le permite diametrul neutronilor. 
Dimensiunea neutronilor este de ordinul dimensiunii nu- 
cleelor de atomi, adică 10-15m. Neutronii sunt atunci de 
câteva zeci de mii de ori mai mici în diametru decât ato- 
mii, care au dimensiuni de 10-10m. Aceasta înseamnă că 
o stea neutronică de masa Soarelui este de zeci de mii de 
ori mai mică în diametru decât Soarele, acolo unde atomii 
sunt înghesuiți unul lângă celălalt. Știind că Soarele are 
un diametru de aproximativ un milion de kilometri, se es- 
timează atunci că o stea neutronică va avea dimensiuni de 
câţiva zeci de kilometri! 

Știind acum diametrul stelelor neutronice, se poate es- 
tima şi mișcarea acestora de rotaţie în jurul axei proprii. 
Căci, precum un patinator își mărește viteza de rotaţie 
odată ce își apropie braţele de corp, tot așa și rămășiţa 

Figura 8.4: În figură este prezentată variaţia în perioada 
de revoluţie orbitală a sistemului binar PSR B1913+16. 
Măsurătorile au avut loc pe parcursul mai multor ani 
(aza orizontală). Ele arată că mișcarea orbitală a pul- 
sarului încetinește cu aprozimativ o secundă pe an (aza 
verticală, în secunde). Teoria relativității prezice corect 
încetinirea, prin emisia de unde gravitaționale. Imagine 
reprodusă cu permisiunea autorului din articolul „Timing 
Measurements of the Relativistic Binary Pulsar PSR 
B1913+16”, de J.M. Weisberg, apărut în revista The 
Astrophysical Journal (2010). 


unei supernove își mărește viteza de rotaţie odată ce se 
restrânge într-o mică stea neutronică. În practică, perioa- 
dele de rotaţie în jurul axelor proprii ale stelelor neutronice 
ating valori de ordinul fracţiunilor de secunde. 

Unele dintre aceste stele neutronice emit radiaţii electro- 
magnetice foarte puternice, în direcţia polilor săi magne- 
tici, direcţie care poate fi diferită de direcţia de rotaţie. 
Cum steaua neutronică este în rotaţie rapidă, se poate 
întâmpla ca direcţia de emisie să intersecteze la un mo- 
ment dat Pământul, ceea ce înseamnă că noi vom recepta 
unde electromagnetice puternice la intervale sincronizate 
cu rotația stelei neutronice în jurul axei proprii. Spunem 
atunci că avem de-a face cu un pulsar (vezi figura 8.3). 

În cazul sistemului binar PSR B1913+16 studiat de cer- 
cetătorii americani, pulsarul aflat sub observaţie se rotea 
în jurul axei proprii de 17 ori pe secundă. Pe de altă parte, 
același pulsar era una din cele două stele ce formau siste- 
mul binar și care se roteau una în jurul celeilalte. Aceasta 
conducea la o mișcare suplimentară orbitală a pulsarului, 
în jurul centrului comun de masă, cu o perioadă de 7 ore. 

Hulse și Taylor au observat că perioada de revoluţie or- 
bitală a celor două stele, atunci când se mișcă una în jurul 
celeilalte, este încetinită în timp. Această mișcare orbitală 
are o întârziere de aproximativ o secundă pe an. Valoarea 
este foarte mare, dacă ţinem cont de faptul că perioada or- 
bitală este de aproximativ 7 ore. Pentru corpurile cerești, 

astfel de întârzieri sunt uriașe și neașteptate, fiindcă ele se 
mișcă, în spaţiul vid și numai interacţiunea cu alte corpuri 
cerești le poate încetini mișcarea. 

În cazul pulsarului studiat, Hulse și Taylor au ajuns la 
concluzia că ceea ce încetinește mișcarea orbitală a ce- 
lor două stele ale sistemului binar este emisia de unde 
gravitaționale! Astfel, datorită formei asimetrice pe care 
sistemul binar al celor două obiecte cerești o formează, se 
emit unde gravitaționale de mare energie. Un calcul direct 
al energiei gravitaționale emise de sistem a condus precis 
la valoarea măsurată pentru încetinirea mișcării orbitale 
(vezi figura 8.4). Pentru acest rezultat, o confirmare in- 
directă a prezenţei undelor gravitaționale, Hulse și Taylor 
au primit Premiul Nobel în anul 1993. 


83. Sistemul LIGO de detecție directă 
a undelor gravitaționale 


Undele gravitaționale nu au fost încă măsurate direct, 
ci doar indirect, așa cum am văzut în secţiunea prece- 
dentă. Aceasta pentru că interacţiunea dintre undele 
gravitaționale și sistemele noastre de detecție este foarte 
slabă. 

Un proiect în curs de derulare, care încearcă totuși să 
detecteze direct undele gravitaționale, are în prezent loc 
sub îndrumarea universităţilor de la MIT and Caltech din 
Statele Unite. Proiectul se numește LIGO, de la inițialele 
în limba engleză „Laser Interferometer Gravitational Wave 
Observatory” ceea ce desemnează un „interferometru cu 
laser pentru detecția undelor gravitaționale”. 

Astfel, LIGO este un ansamblu de trei detectoare de 
unde gravitaționale, așezate într-un triunghi, la distanţe 
de aproape 4 000 km unul de altul (vezi figura 8.5). Undele 
gravitaționale circulă cu viteza luminii.  Depinzând de 
direcția din care vin, ele ajung în momente diferite pe cei 
trei detectori, cu diferenţe de ordinul milisecundelor. Dacă, 
ar putea nu numai detecta aceste unde gravitaționale, dar 
și momentul în care ele ajung la detectori, cu precizie su- 
ficientă, astronomii ar putea deduce din ce parte a univer- 
sului vine semnalul. Desigur, ei vor compara rezultatele 
cu imaginile optice sau radio ale acelei părți de univers, 
pentru a vedea dacă s-a întâmplat ceva special acolo. 

Fiecare din cele trei detectoare situate la mii de kilo- 
metri distanţă este un uriaș interferometru optic, cu două 
braţe lungi de 4 km (vezi figura 8.6). În interferometru, 
o sursă de laser generează o undă de lumină, care apoi se 
împarte egal între cele două braţe. În fiecare din aceste 
braţe unda de lumină circulă înainte și înapoi de aproape 
70 de ori, creând de fapt o lungime efectivă de 70 de ori 
mai mare a braţelor interferometrului. În final, cele două 
unde de lumină (câte una din fiecare braț) se recombină 
pe un detector optic, producând franje de interferență. 

Când undele gravitaționale (cele pe care vrem să le de- 
tectăm) trec prin brațele interferometrului, ele vor modi- 
fica structura locală a spaţiului-timp și în acest fel vor 
curba spaţiul. Putem spune că braţele vor deveni efectiv 
mai lungi sau mai scurte, iar lumina dintr-unul din braţe 

Figura 8.5: Sistemul LIGO constă din trei interferome- 
tre situate la mii de kilometri unul fată de altul, toate 
aflate pe teritoriul Statelor Unite (mărimea interfero- 
metrelor este reprezentată eragerat în figură). O undă 
gravitatională trece prin toate cele interferometre, defor- 
mând local spatiul, ceea ce este detectat în fiecare caz ca o 
deplasare a franjelor de interferență. Momentele de timp 
când unda gravitațională ajunge pe fiecare dintre cele trei 
interferometre sunt diferite, iar ele ne vor spune din ce 
direcție a spațiului provine unda gravitațională. Vorbim 
atunci de astronomie gravitațională. 


va ajunge la detector mai târziu sau mai devreme decât 
lumina, din celălalt braț. 

Întârzierea aceasta conduce la o diferenţă de fază optică, 
care se manifestă în detector printr-o deplasare a franje- 
lor de interferență, la stânga sau la dreapta (un exemplu 
de fraje de interferenţă se găsește în figura 5.12). Cu alte 
cuvinte, dacă o undă gravitaţională trece scurt prin inter- 
ferometru, franjele de interferenţă se vor deplasa, trădând 
momentul de timp și magnitudinea acestui eveniment, dar 
nu și direcţia de unde vine unda. 

Detectând variațiile franjelor de interferenţă cu toate 
cele trei detectoare, putem afla și direcția de unde provine 
unda gravitaţională. Aceasta pentru că viteza luminii (vi- 
teza undelor gravitaționale) este finită şi efectul va fi obser- 
vat la momente de timp puțin diferite cu fiecare detector. 
Desigur, dacă procedeul ar fi de succes, el ar deschide ca- 
lea astronomiei gravitaționale. El s-ar adăuga metodelor 
mai vechi sau mai moderne de investigare a cerului, ca as- 
tronomia clasică (cu telescoape optice), astronomia radio 
sau, mai nou, cea neutrinică (a neutrinilor). 

Bazându-se pe modelele actuale ale proceselor astrono- 
mice, cercetătorii se așteaptă să detecteze pentru prima 
oară direct undele gravitaționale. Calculele lor arată că 
undele gravitaționale ar modifica spaţiul din brațul in- 
terferometrului cu o valoare de aproximativ 10-15m. Să 
observăm că valoarea este mai mică decât o miime din 
diametrul unui proton și că lungimea unui braț este de 4 
km! Această variaţie a spaţiului de o miime din diametrul 
unui proton este cea care trebuie detectată experimental 
de interferometru. . . 

Desigur, pentru a măsura asemenea variaţii mici în lun- 
gimea brațului cu metode optice este extrem de dificil. 

Figura 8.6: În figură este prezentat schematic unul din- 
tre cele trei interferometre ale sistemului LIGO. Lumina 
emisă de un laser (stânga) este împărțită cu ajutorul unui 
separator de fascicule în două direcţii. În fiecare brat un- 
dele de lumină circulă de aproape 70 de ori înainte și îna- 
poi pe o lungime de aproape 4 km, după care se recombină 
pe detector, unde formează franje de interferență. Undele 
gravitaționale incidente modifică structura spaţiului, ceea 
ce face ca lungimea braţelor să varieze efectiv, cu aprozi- 
mativ o miime din diametrul unui proton. Variaţiile în 
franjele de interferență trebuie să scoată la iveală aceste 
variații minuscule ale lungimilor brațelor interferometru- 
lui, și deci prezența undelor gravitaționale. 


Aceasta pentru că lungimea de undă a laserului din inter- 
ferometru este de aproape o jumătate de micrometru (fiind 
de fapt lungimea de undă a luminii vizibile) și ea este deci 
de sute de miliarde de ori mai mare decât distanța ce tre- 
buie măsurată! 

Lungimea de undă a laserului reprezintă în esență 
rezoluţia, interferometrului. În general, această lungime de 
undă este cea care ne limitează atât rezoluţia telescoapelor 
optice cât și cantitatea de date pe care le putem stoca pe 
mediile optice, ca DVD-urile, de exemplu. Cum în cazul 
nostru rezoluţia este de ordinul a o jumătate de microme- 
tru (de o mie de ori mai mare decât un atom) iar noi vrem 
să măsuram variaţii de ordinul miimii din diametrul unui 
proton, sarcina nu este deloc ușoară. 

De aceea, în practică, inginerii care au construit sistemul 
LIGO au trebuit să rezolve probleme tehnice incredibil de 
dificile. De exemplu, controlul oglinzilor din interferome- 
tre a trebuit să fie foarte precis, de ordinul a 10 nanora- 
diani. Ca să ne facem o idee, aceasta înseamnă să ţinem 
oglinda în mână, reflectând o rază de lumină la distanța 


de 100 km față de noi, către obiecte separate de un mili- 
metru! Oricât am părea de surprinși, performanța aceasta 
tehnică a și fost realizată. 

Cercetătorii ce utilizează sistemul LIGO speră să prindă, 
măcar din întâmplare, un eveniment astronomic de inten- 
sitate mare, care s-ar produce simultan atât în domeniul 
optic, cât şi în cel al undelor gravitaționale. În acest fel ei 
ar detecta direct, pentru prima dată, unde gravitaționale, 
punând astfel bazele astronomiei gravitaționale. 

Până acum, nici un astfel de eveniment nu a fost detec- 
tat. De aceea, sistemul a fost îmbunătăţit cu detectoare 
mai performante, ce au crescut de 10 ori capacitatea de 
detecție. Ele au inclus și folosirea unei stări speciale de 
„vid” în tuburile interferometrelor, denumit „vid compri- 
mat”, care va fi menţionat în secţiunea 151. Noul sistem 
(Advanced LIGO) urmează a fi dat în funcţiune în anul 
2014. Unii cercetători spun că acum detecția directă a 
undelor gravitaționale este iminentă. 

În final, să menţionăm că există şi propuneri de 
construcție a unor sisteme similare de detecție a undelor 
gravitaționale în spaţiu. 


ui 


84. O călătorie spre găurile negre 


Nu se putea să discutăm despre teoria relativităţii ge- 
nerale fără să menţionăm unele dintre consecințele ei cele 
mai spectaculoase: găurile negre și expansiunea universu- 
lui. Vom începe cu găurile negre, menţionând că ele sunt 
un efect extrem al deformării spaţiului-timp în jurul unei 
stele. Găurile negre curbează așa de mult spaţiul și tim- 
pul, încât nimic nu mai poate scăpa din vecinătatea, lor, 
nici măcar lumina. 

Prin spectaculoasele lor proprietăţi, găurile negre au 
devenit cunoscute și în afara comunităţii științifice. 
Ştiindu-se că nimic nu poate părăsi asemenea obiecte 
cerești, găurile negre sunt folosite în anecdote, pentru a 
sugera ceva ce oricum nu mai primeşti înapoi (printr-o 
asemănare parţială cu mai vechiul „sac fără fund”). Se 
spune astfel despre buget că este o gaură neagră: banii 
intră îl el fără să mai iasă. 

Primul care a presupus existența găurilor negre a fost ge- 
ologul J. Michell. El a calculat în anul 1784 viteza minimă 
pe care trebuie s-o aibă un obiect pentru a părăsi defini- 
tiv, în spaţiul cosmic, suprafaţa unui corp ceresc. Viteza 
aceasta nu depinde de masa corpului, iar acest lucru se 
reduce la deja discutatul principiu al echivalenţei: dacă 
aruncăm un corp mai greu și unul mai ușor cu aceeași vi- 
teză iniţială, atunci ambele vor urma aceeași traiectorie. 

În particular, pentru Pământ, viteza cu care tre- 
buie aruncat un obiect pentru ca să scape de câmpu- 
lui gravitațional al Pământului se poate calcula în cadrul 
mecanicii newtoniene. Această viteză depinde de masa 
Pământului și de raza sa. Ea are o valoare de 12 km/s la 
suprafața Pământului, aproximativ de zece ori mai mare 
decât viteza unui glonț (dacă se ignoră rezistenţa aerului, 
vezi figura 8.7). 

Figura 8.7: Un corp este aruncat în sus de pe suprafata 
unei stele. Cu cât aruncăm corpul cu o viteză initială 


vi mai mare, cu atât merge mai mult în sus, deși la 
un moment dat va cădea înapoi (dreapta). La o viteză 
inițială suficient de mare vi = vsc, corpul va părăsi defini- 
tiv suprafaţa stelei. Această „viteză de evadare” vi = Vse 
este dată de masa și dimensiunile stelei. Dacă steaua are 
la suprafață un câmp gravitațional foarte intens, se poate 
întâmpla ca viteza de evadare să fie mai mare decât viteza 
luminii. Atunci nici un corp nu ar mai putea evada (nici 
măcar lumina), pentru că nimic nu poate depăși viteza 
luminii. 


Cu cât corpul ceresc este mai masiv, sau cu cât are o 
rază mai mică, cu atât este mai intens câmpul gravitațional 
la suprafaţa sa. În acest caz crește și viteza minimă cu 
care trebuie să aruncăm un obiect de pe suprafața corpului 
ceresc pentru ca obiectul să-l părăsească definitiv. Dacă 
masa corpului ceresc este suficient de mare sau raza sa 
suficient de mică, se poate întâmpla ca viteza minimă să 
fie atât de mare, încât să depășească chiar și viteza luminii. 
În acest caz, nici măcar lumina nu mai poate părăsi corpul 
ceresc, pentru că nu are o viteză inițială suficient de mare. 

Să remarcăm că argumentul de mai sus este valabil în 
primă instanță pentru teoria corpusculară a luminii, con- 
form căreia lumina ar fi alcătuită din particule care și-ar 
pierde din energia cinetică odată ce ar fi aruncate în sus. 

Teoria corpusculară a luminii era destul de răspândită 
pe vremea lui Michell. El a calculat, cu ajutorul relaţiilor 
lui Newton, cât de mică trebuie să fie raza R a unui corp 
ceresc de o masă dată M, în așa fel încât nici măcar lumina 
să nu mai evadeze de pe suprafaţa lui. Ea poartă numele de 
rază critică şi are forma Ro = 2GM/c2, unde M este masa 
corpului ceresc, G constanta gravitaţională a lui Newton 
iar c este viteza luminii (formula se regăsește și în secțiunea 
75). Corpul ceresc ar părea acum negru, pentru că lumina 
de pe suprafața sa nu ar putea ajunge la noi, de unde 
denumirea lui de gaură neagră. 

Pentru o stea de masa Soarelui, raza critică are valoarea 
de aproximativ 3 km. Aceasta înseamnă că, dacă Soarele 
ar avea mai puţin de 6 km diametru, nici măcar lumina 
nu ar mai putea scăpa de pe suprafaţa lui, pentru că nu 
are o viteză suficient de mare. Am avea atunci o formă 
newtoniană de gaură neagră. 


Calcul: Raza critică a unei găuri negre 


Să considerăm că aruncăm un corp de pe suprafața 
unei planete de rază R, vertical în sus (vezi figura 8.7). 
În timp, energia cinetică a corpului E. scade, iar cea 
potențială E, crește, în așa fel încât suma celor două 
(energia totală) să se menţine constantă, așa cum am 
discutat în secţiunea 19. Cele două energii au valorile 


mv? 
2 


Aici M masa planetei, G constanta gravitațională a lui 
Newton, m este masa corpului, v viteza sa iar r distanța 
de la centrul planetei până la corp. 

Energia potențială este negativă și creşte către valori 
nule odată ce corpul se înalță față de suprafața planetei. 
Dacă energia totală (o constantă a mişcării) este nega- 
tivă, atunci corpul se află mereu în apropierea planetei. 

Pentru a evada din apropierea planetei, corpul trebuie 
să aibă o energie totală cel puțin nulă Ec + Ep > 0. 
Scriind relația de mai sus pentru momentul de început, 
atunci când corpul se află la suprafața planetei (r = R, 
unde R este raza planetei), obținem: 


—mGM 
R 


> 0 > = Use 


Dacă această viteză de evadare vs. este egală cu viteza 
luminii vse = c (lucru ce se poate întâmpla dacă raza 
planetei R este foarte mică), atunci nici măcar lumina 
nu mai poate părăsi suprafaţa planetei. Aceasta, se în- 
tâmplă când: 


2GM 
E: 


Ro = 


Us ZC => 


Ro este raza critică la care planeta (de masă M) devine 
o gaură neagră. 


Astăzi ştim că lumina nu este corpusculară, ci o undă 
electromagnetică, și de aceea pare că argumentul de mai 
sus nu trebuie aplicat luminii. Cu toate acestea, așa cum 
am menţionat deja în secţiunea 79 și cum vom discuta în 
capitolul de mecanică cuantică, putem considera lumina 
formată din mici pachete discrete de energie, numite fo- 
toni. Acești fotoni nu sunt niște corpusculi obișnuiți, căci 
viteza lor nu poate crește sau scădea, fiind constrânsă, să 
fie mereu aceeași constantă universală, viteza luminii. 

Cu toate că viteza fotonilor este constantă, ener- 
gia acestor pachete de energie se modifică în câmpuri 
gravitaționale, datorită efectelor de dilatare a timpului ce 
se regăsesc în deplasarea spre roșu, așa cum am discutat în 
secţiunea 79. Cu alte cuvinte, și acești fotoni pierd energie 
dacă urcă în câmp gravitațional. Într-un model simplifi- 
cat, ne putem imagina că energia acestor fotoni nu este 
suficientă pentru a scăpa din câmpul gravitațional al unei 
găuri negre. 

În timp, odată cu scăderea în popularitate a teoriei 
corpusculare a luminii în anii ce au urmat lui Michell, 
a dispărut și interesul pentru aceste posibile găuri ne- 
gre. Interesul a revenit însă cu teoria relativităţii gene- 
rale, în special odată cu rezolvarea metricii Schwarzschild 

Figura 8.8: Imaginea „artistică” (nu fotografiată) a 
unei găuri negre asa cum ar apărea dacă ne-am apropia 
de ea. Să observăm că toate corpurile ceresti din spatele 
găurii negre apar înghesuite la marginea acesteia, datorită 
efectului de lentilă gravitațională. În același fel ar apă- 
rea înghesuită la margine și o navetă spațială pe care am 
trimite-o eventual către gaura neagră. Din sistemul nos- 
tru de referință n-am vedea niciodată cum nava spaţială 
depășește orizontul găurii negre. De fapt, nu am vedea ni- 
mic din ce este în interiorul găurii negre, de aceea aceasta 
apare ca un negru „total” Imagine reprodusă cu permisiu- 
nea autorului (Andrew Hamilton). de pe pagina de inter- 
net http://jila. colorado.edu/-ajsh/insidebh/schuw. html. 


a spațiului-timp din jurul unei stele, discutată în secţiunea 
75. Vom încerca şi noi acum să vedem ce se întâmplă în 
jurul unei găuri negre, urmărind curbura spatiului-timp 
descrisă de metrica Schwarzschild. 

Astfel. am văzut în secțiunea 75 că metrica 
Schwarzschild se aplică numai în afara stelei și că ea 
conţine același număr special ro = 2GM/c2 = Ry care se 
regăseşte si în analiza clasică a lui Michell, număr ce poartă 
numele de rază critică. Raza critică ro are în mod normal 
o valoare mult mai mică decât dimensiunea stelei (în cazul 
Soarelui de numai 3 km) si, cum metrica Schwarzschild 
trebuie folosită doar în puncte la distaţa r din afara stelei, 
avem r > ro si nu apar probleme. 

Cu toate acestea, ne putem imagina situaţii extreme, în 
care steaua este atât de densă încât poate fi considerată 
aproape punctiformă. În acest caz, toată masa stelei este 
concentrată într-un singur punct foarte mic, către care noi 
ne apropiem virtual de la distanţe mari. Aceasta va fi si 
presupunerea noastră de acum încolo, şi anume că raza 
stelei va fi mai mică decât raza critică (imaginându-ne de 
exemplu că vom comprima tot Soarele într-o minge de foc 
cu o rază mai mică de 3 km). În acest caz avem de-a face 
cu o stea ce a devenit o gaură neagră. 

Urmărind curbura  spațiului-timp descrisă de 
Schwarzschild, vom vedea că pe distanțe mult mai 
mari decât raza critică (r `> ro) metrica este aproape 
minkowskiană. Aceasta înseamnă că spațiul este aproape 


Figura 8.9: Curbura spatiului în jurul unei găuri negre, 
dată de metrica Schwarzschild. De remarcat că imagi- 
nea de mai sus este o reprezentare a curburii din planul 
ecuatorial al găurii negre (aflată undeva în centru). Cu 
alte cuvinte, metrica suprafetei reprezentate este aceeasi 
cu metrica planului în care se află ecuatorul găurii negre. 
Să observăm că adâncitura suprafetei curbe nu mai este 
finită, asa cum este la o stea obişnuită (vezi figura 7.23), 
ci infinită. Avem acum o gaură fără fund, în care orice 
alunecă nu mai atinge capătul, ci tot cade către centru. 
În figură este prezentată ca exemplu traiectoria 1 a unei 
raze de lumină care ocolește gaura neagră și traiectoria 2 
a unei raze de lumină care formează o spirală înainte de 
fi „capturată ” de gaura neagră. 


euclidian iar timpul trece conform teoriei relativităţii 
restrânse (vezi figura 8.9). 

Pe măsură ce ne apropiem de raza critică ro a găurii 
negre, aproximativ la distanţa r de centrul găurii negre, 
timpul încetineste cu factorul 1/ 4/1 — ro/r (vezi secţiunea 
75), iar riglele etalon, aşezate radial faţă de gaura neagră, 
se contractă cu acelasi factor. 

Dilatarea timpului și contracția riglelor etalon devine 
colosală atunci când ne apropiem de raza critică r — ro, 
deoarece factorul de dilatare tinde către infinit. Am putea 
spune că ceasurile văzute din afară rămân pe loc, iar o 
persoană devine mai turtită decât o plăcintă, întrecând și 
imaginaţia lui Alice din Tara Minunilor (vezi figura 7.26). 

Toate acestea ne spun cum vedem noi o persoană care se 
apropie de orizontul găurii negre, definit de raza critică ro. 
Pentru noi, persoana nu va depăși orizontul găurii negre, 
pentru că i-ar lua un timp infinit, la cât de încet se mișcă 
faţă de noi. Dilatarea timpului se apropie de infinit şi pare 
că timpul stă pe loc în apropierea orizontului, acolo unde 
pare că se înghesuie toată materia ce cade în gaura neagră 
(vezi figura 8.8). 

Un om care chiar îndrăzneşte să meargă în apropie- 
rea orizontului nu va observa însă că timpul încetinește, 
pentru că atât creierul, cât și inima lui încetinesc cu 
același factor. El nici nu va observa că devine mai mic, 
pentru că atât ochii, cât și mâna se vor contracta cu 
aceeași valoare, aceasta desigur dacă ignorăm efectele non- 
locale ale câmpului gravitațional. Căci, în cazul în care 

acceleraţia gravitațională nu este peste tot aceeași (și nu 
este) diferența de acceleraţie la care sunt supuse diferite 
părţi ale corpului va genera o tensiune care va rupe până 
la urmă corpul în bucăţi. 

În practică, tocmai datorită acestor efecte, astronautul 
de la marginea găurii negre va observa o diferenţă colo- 
sală de potenţial gravitațional între picioare și cap, ceea 
ce înseamnă că el va fi rupt în bucăţi înainte de a se uita 
la ceas. În plus, efectul Doppler relativist își va face şi el 
simțită prezenţa, în așa fel încât stelele care erau roşii în 
depărtare îi vor apărea albastre (căci lumina din depărtare 
ajunge la el cu o frecvenţă mai mare, vezi figura 7.37). 

Astronautul va vedea cerul plin de stele albastre, iar 
lumea pe care el a lăsat-o în urmă va evolua (pentru el) 
extrem de rapid, milioane de ani pentru lume în câteva 
secunde arătate de ceasul pe care el îl poartă. Fascinant 
nu? Să vadă miliarde de civilizaţii cum își petrec istoria 
lor de milioane de ani în doar câteva secunde. 

Ce se întâmplă însă dacă astronautul nostru atinge ori- 
zontul găurii negre definit de raza critică ro? Poate trece el 
dincolo? Ce vede? Din păcate, formula lui Schwarzschild 
nu este tocmai potrivită, deoarece ea sugerează o singula- 
ritate la orizontul găurii negre. Cu toate acestea, singula- 
ritatea este numai aparentă și există matematicieni care au 
arătat că nu se întâmplă nimic special odată ce persoana 
depășește orizontul găurii negre. Pentru persoana respec- 
tivă timpul propriu continuă să treacă în mod obișnuit ca 
mai înainte, iar persoana va atinge centrul găurii negre 
într-un timp finit pentru ea. 

Este interesant de menţionat că noi, care ne uităm 
din afară, nu vom vedea niciodată cum acea persoană 
depășește orizontul găurii negre. Aceasta pentru că noi 
vedem cum persoana devine din ce în ce mai mică, cum se 
înghesuie la marginea găurii negre și cum avansează din 
ce în ce mai încet, încât nu o vedem niciodată trecând de 
linia magică a orizontului găurii negre. 

Observaţia este interesantă, deoarece înseamnă că, pen- 
tru noi, nimic nu a depășit încă orizontul găurii negre 
odată ce ea a fost formată! Materia încă se înghesuie la 
marginea ei, şi tot așa și orice navă spaţială care a fost 
trimisă acolo. Instrumentele de măsură, lumina, tot ce 
trimitem să sondăm gaura neagră se va înghesui la mar- 
ginea ei fără să treacă dincolo de orizontul găurii negre, 
din punctul nostru de vedere. Aceasta pare o limitare fun- 
damentală, căci nu vom ști în acest fel niciodată ce se 
întâmplă în interiorul găurii negre, afară doar dacă cineva 
din interior ne-ar fi putut deja trimite niște informaţii. 

Din păcate, nici acest lucru nu se întâmplă, deoarece 
nimic nu poate ieși din gaura neagră. După cum repede va 
sesiza, persoana după ce a trecut de orizontul găurii negre 
(în sistemul ei propriu de referință), tot ceea ce trimite 
ea către orizontul găurii negre se întoarce înapoi, inclusiv 
lumina. Aceasta se observă încercând să desenăm conurile 
de lumină ale spaţiului-timp din interiorul găurii negre 
(vezi figura 8.10). Vom observa că ele sunt îndreptate 
către interiorul găurii negre, ceea ce înseamnă că lumina 
nu poate merge decât înspre centrul găurii negre. 

De fapt, dacă am folosi formula lui Schwarzschild pentru 
curbura spaţiului-timp, am observa că termenii de timp și 
spaţiu își schimbă semnul în ecuaţie, pentru evenimente 
din interiorul găurii negre. Simplu spus, aceasta înseamnă 
că ceea ce era spațiu devine timp, și invers. A merge „în 

Figura 8.10: Linia de univers a unui observator ce cade 
într-o gaură neagră, reprezentată în spaţiu-timp (ara ver- 
ticală este timpul). Pe ea sunt reprezentate conurile de lu- 
mină, care definesc mulţimea liniilor de univers ale unor 
raze de lumină ce pleacă de la observator într-un punct 
anume al căderii sale (vezi si figura 6.14). Marginea gău- 
rii negre (denumită și orizont) este definită de raza critică 
ro. După cum se vede, în afara găurii negre lumina poate 
circula și la stânga si la dreapta. La marginea găurii negre 
lumina ce este trimisă la dreapta stă pe loc. În interiorul 
găurii negre, ambele direcții ale conului de lumină sunt 
orientate către centrul găurii negre. În acest fel, lumina 
circulă numai înspre centrul găurii negre (spre stânga). 
În orice directie ar transmite acum observatorul un sem- 
nal, lumina tot înspre stânga o va lua, către centrul găurii 
negre. 


viitor” înseamnă a merge „înainte”, adică tot către centrul 
găurii negre. 

Este drept însă că cele mai multe cunoștințe ale noas- 
tre despre interiorul găurilor negre nu sunt decât deducţii 
pe marginea unor modele, deoarece la ora actuală nu am 
putut măsura ce se întâmplă acolo. În plus, ne lipsesc și 
modele fizice complete despre interiorul găurii negre, în 
principal pentru că ele trebuie să ia în considerare meca- 
nica cuantică, or nimeni n-a reușit încă să unifice mecanica 
cuantică, cu teoria relativităţii generale. 

Găurile negre continuă să atragă imaginaţia oamenilor, 
fie ei cercetători sau oameni obișnuiți, pasionaţi de astro- 
nomie. Ele sunt reprezentarea cât se poate de vie a dorinţei 
omului de a-și depăși propriile limite, de a înţelege până 
și străfundurile universului. Dacă stăm să ne gândim, o 
asemenea ființă nu poate fi decât de admirat, dacă rea- 
lizăm că ea a fost modelată în urma evoluţiei naturale, 
unde succesul este definit prin supraviețuire și reprodu- 
cere. Cu alte cuvinte, omul a fost construit de natură 
pentru a supravieţui în mediul înconjurător și nu în mod 
necesar pentru a pătrunde cu minţile lui legile universului 
în care a apărut pe neașteptate (deși s-ar putea ca selecţia 

naturală să fi favorizat pe oamenii cu spirit de observatie, 
aceasta fiind o trasatură utilă pentru supravieţuire). 

Găurile negre au reprezentat o ipoteză teoretică până 
acum câteva zeci de ani, când datele experimentale au 
început să aducă, încetul cu încetul, dovezi în favoarea 
existenței lor. Cu toate acestea, la ora actuală nu avem o 
dovadă directă a existenței găurilor negre, de exemplu o 
fotografie care să ne arate efectiv o gaură neagră pe cer, 
aşa cum este schițată în imaginea 8.8. Cele mai multe 
dovezi sunt indirecte și ele folosesc din plin modele astro- 
nomice. Punctul acesta este important căci, dacă teoria 
relativităţii generale prezice existența găurilor negre, nu 
înseamnă automat că ele există în realitate. 

Pot obiectele cereşti (stelele de exemplu) atinge densități 
asa de mari încât dimensiunea lor să fie mai mică decât 
raza critică ro, pentru a forma o gaură neagră? Cât de 
mult putem înghesui materia? Poate fi Soarele înghesuit 
într-o zonă mai mică decât 6 kilometri, cât este diame- 
trul lui critic, pentru a deveni o gaură neagră? Atunci 
Soarele nostru ar trebui să suporte densități ale materiei 
de aproape 1020kg/m5, ceea, ce înseamnă că fiecare mili- 
metru cub de materie cântărește aproximativ un miliard 
de tone! 

Astrofizicienii au demonstrat că stelele care au o masă 
mult mai mare decât Soarele pot atinge în final densități 
ale materiei de aceste ordine de mărime. Astfel, odată ce 
o astfel de stea masivă își consumă combustibilul intern, 
ea poate exploda mai întâi sub forma unei supernove, iar 
apoi o parte din materie colapsează la loc datorită atracției 
gravitaționale. Evoluţia stelei depinde în continuare de 
cantitatea de materie care, după explozie, se adună la loc 
în centru datorită atracției gravitaționale. 

Subrahmanyan Chandrasekhar, un astronom de origine 
indiană, a arătat în anul 1931 că, dacă această cantitate 
este mai mică decât aproximativ 1,4 ori masa Soarelui, 
atunci materia rămasă va forma o pitică albă. Pitica albă 
este o stea, nestrălucitoare de dimensiune apropiată de cea 
Pământului. Ceea ce oprește mai departe colapsul piticii 
albe este un principiu cuantic (principiul de excluziune al 
lui Pauli, vezi secţiunea 109) care ne spune că electronii 
evită să ocupe aceleași stări cuantice. Aceste forţe de ex- 
cluziune contrabalează atracţia gravitaţională și păstrează 
pitica albă în echilibru. 

Dacă însă cantitatea de materie care se adună la loc 
după explozie este mai mare decât aproximativ 1,4 ori 
masa Soarelui, atunci câmpul gravitațional este intens şi 
forţele de excluziune cuantice ale electronilor nu pot con- 
trabalansa forţele de atractie gravitaţională. În acest caz, 
colapsul este atât de puternic încât electronii ajung să 
interacţioneze cu protonii din nuclee. În urma reacției se 
vor forma neutroni și particule elementare mai mici, nu- 
mite neutrini. De unde până atunci steaua era formată din 
atomi, ea devine acum un ansamblu de neutroni, adică o 

Figura 8.11: 
ată) a unei găuri negre. Aceasta se află în partea din 
stânga sus a pozei şi înghite materie de la o stea înveci- 
nată (aflată în dreapta jos), formând un disc de acreție. 
Modelările pe computer arată cum gaura neagră ejectează 
materie într-o direcție perpendiculară pe discul de acreție. 
(OESA, NASA şi Feliz Mirabel (French Atomic Energy 
Commission). 


Viziune „artistică” (deci nu fotografi- 


stea neutronică. Colapsul se va opri când acelasi princi- 
piu de excluziune cuantic acţionează pentru neutroni. În 
acest caz, neutronii evită să ocupe aceleași niveluri cuan- 
tice şi această forţă de excluziune cuantică este cea care 
contrabalansează atracţia gravitaţională. 

Dimensiunea stelei neutronice se estimează presupu- 
nând că toţi neutronii sunt înghesuiți unul lângă altul, aşa 
cum sunt înghesuiți și în nucleele atomilor. Diametrul unei 
astfel de stele neutronice este atunci de aproape 10 000 de 
ori mai mic decât diametrul stelei iniţiale, pentru că dia- 
metrul unui proton (aproximativ 10-15m) este de 10 000 
de ori mai mic decât decât cel al unui atom (aproximativ 
10-10m). Aceasta pentru că în steaua iniţială ne așteptăm 
ca atomii să stea apropiaţi unul de altul. 

Dacă steaua care explodează are un diametru de ordinul 
Soarelui (aproape un milion de kilometri), diametrul ste- 
lei neutronice care se formează va fi de zece mii de ori mai 
mic, adică de câteva zeci de kilometri. Chiar si această 
densitate a materiei nu este încă suficientă să formeze o 
gaură neagră în cazul Soarelui. pentru că diametrul critic 
al Soarelui este mai mic de zece kilometri. Steaua neutro- 
nică se stabilizează și nu colapsează mai departe. 

Se poate însă întâmpla ca masa materiei care se adună 
după explozia supernovei să depășească chiar și limita 
pe care o poate susţine o stea neutronică (aproximativ 
trei mare solare). În acest caz, forţele de excluziune 
cuantică dintre neutroni nu mai sunt suficiente ca să con- 
trabalanseze puternica atracţie gravitaţională. Steaua va 
colapsa mai departe, depășind dimensiunile critice la care 

devine o gaură neagră. În acest caz nimic cunoscut nu mai 
poate opri colapsul, şi steaua va deveni o gaură neagră. 

Am văzut deci că natura poate înghesui fizic materia 
până la densități atât de mari încât să formeze o gaură 
neagră. Întrebarea este: putem oare găsi în univers locuri 
unde acest proces a avut deja loc? Cu alte cuvinte, putem 
observa găuri negre? Cercetătorii înclină să creadă că da, 
aducând dovezi pentru existenţa a două tipuri de găuri 
negre: găuri negre stelare si găuri negre supermasive. 

Găurile negre de origine stelară sunt rezultatul exploziei 
supernovelor, aşa cum am menţionat deja. În plus, găurile 
negre stelare sunt în rotaţie, cu viteze apropiate de viteza 
luminii. Acesta este un rezultat al conservării momentu- 
lui cinetic, în cazul în care materia stelară păstrează din 
rotația iniţială a stelei în jurul propriei axe. După cum 
un patinator își mărește viteza de rotaţie aducând braţele 
aproape de corp, tot așa si o gaură neagră se rotește foarte 
rapid atunci când materia stelară se strânge la loc în urma 
exploziei. Este interesant de remarcat că această rotaţie 
angrenează spaţiul însuşi cu ea (vezi figura 7.22). 

Astfel de găuri negre stelare pot fi detectate indirect, 
dacă în apropierea lor există stele masive cărora gaura 
neagră le „mănâncă” din materie. În acest caz, materia 
gazoasă care este atrasă de gaura neagră formează o spi- 
rală ce poartă numele de disc de acreţie (o imagine ar- 
tistică a unui astfel de disc de acreţie se găsește în figura 
8.11). Jetul de gaz ce cade apoi în gaura neagră suferă în 
apropierea acesteia (dar în afara orizontului găurii negre) 
accelerări puternice, în urma cărora se elimină energie. 

Această energie încălzește gazul la temperaturi ridi- 
cate și generează ulterior radiaţie X, care este o formă de 
radiaţie electromagnetică de frecvente mai mari decât cea 
ultravioletă (vezi figura 4.16). Conversia de energie poate 
fi foarte eficientă, atingând valori de 10% din energia to- 
tală relativistă înmagazinată în masa gazului! Radiatiile 
X sunt detectate de observatoarele de pe Pământ (sau de 
sateliții lansați special în spaţiu) și ele constituie una din- 
tre dovezile indirecte ale existenţei găurilor negre stelare. 

În practică, situaţia este ceva mai complexă, căci nu 
orice sursă de raze X stelară are la originea ei o gaură 
neagră. De fapt, multe dintre sursele cunoscute sunt stele 
neutronice (și nu găuri negre) care devorează steaua pe- 
reche. Generarea de radiaţie X are loc acum la impactul 
jetului de gaz cu suprafaţa stelei neutronice. 

Din păcate, caracteristicile unui sistem binar care are o 
stea neutronică sunt destul de similare celui care are o ga- 
ură. neagră, ceea ce nu face posibilă diferenţierea lor decât 
folosind modele adecvate. De aceea cei mai multi astro- 
nomi se bazează în special pe masa stelei care generează 
radiaţie X. Dacă ea este foarte mare, avem probabil de-a 
face cu o gaură neagră, altfel ea este o stea neutronică. Cu 
cât masa stelei este mai mare, cu atât crește probabilitatea 
să avem de-a face cu o gaură neagră. 

Un caz extrem este cel al sistemului binar care a fost des- 
coperit în anul 2007 în galaxia Messier 33. În acest caz, 
steaua responsabilă de acreţia materialului are o masă de 
aproape 16 ori mai mare ca Soarele şi dimensiuni foarte 
mici, ceea ce face foarte probabil ca ea să fie o gaură nea- 
gră. 

Cercetătorii americani au reușit să determine destul de 
precis masa presupusei găuri negre stelare, bazându-se pe 
perioada orbitală a mișcării celor două stele ce formează 

Figura 8.12: În dreapta este prezentată o fotografie 
a centrului galaxiei M87, acolo unde se crede că există 
o gaură neagră supermasivă. În stânga se văd detali- 
ate două măsurători spectroscopice ale gazului interstelar 
din cele două zone apropiate de centrului galaxiei (ara 
orizontală este lungimea de undă a luminii, vezi şi fi- 
gura 7.35). Partea din stânga a imaginii detaliază un 
spectru deplasat spre albastru, ceea ce înseamnă că spec- 
trul reprezintă lumina de la o materie care se apropie de 
noi. Partea dreaptă a imaginii prezintă un spectru depla- 
sat spre rosu, reprezentând materie care se îndepărtează 
de noi. Deplasările spectrale arată astfel că materia se 
rotește în jurul centrului galaziei (figura din dreapta) cu 
aproape 500km/s, valoare obținută cu ajutorul formule- 
lor lui Doppler. Rezultatul acesta conduce la concluzia 
că miliarde de mase solare se află îngrămădite într-o re- 
giune mai mică decât 150 de ani lumină. Măsurătoarea 
a fost efectuată cu ajutorul telescopului spațial Hubble. 
(ONASA si Space Telescope Science Institute. 


sistemul binar. Astfel, steaua pereche trece prin fata găurii 
negre la fiecare 3, 45 de zile, eclipsând-o si blocând razele 
X emise de gaura neagră. Variația semnalului de raze X 
provenit de la gaura neagră ne dă deci perioada orbitală a 
mişcării, o caracteristică foarte utilă în determinarea masei 
iniţiale a stelei care a generat gaura neagră. 

O altă categorie de găuri negre este formată de găurile 
negre supermasive. Ele se găsesc în centrul galaxiilor (se 
pare că şi galaxia noastră are una) și au mase de milioane 
de ori, sau chiar de miliarde de ori mai mari decât masa 
Soarelui. Astăzi se crede că acestea s-au format prin moar- 
tea stelelor, înghițind materia din jurul lor. Presupunerea, 
în general acceptată, lasă parţial neexplicat timpul scurt 
(la scară cosmică) în care găurile negre supermasive se for- 
mează. 

Comunitatea științifică, a reusit să găsească dovezi pen- 
tru existenţa găurilor negre supermasive în centrul câtorva 
dintre galaxiile cunoscute, iar părerea generală este că ele 
sunt probabil prezente în mai multe galaxii. Vom exempli- 
fica si noi aici cu detecția găurii negre din centrul galaxiei 

Figura 8.13: 
M87 obținută de telescopul Hubble. Pătratul din figură 
desemnează zona care a fost fotografiată în figura 8.12. 
Linia diagonală din imagine nu este o reflezie nedorită 
a lentilelor optice, ci un efect real. Cel mai probabil este 
vorba de un jet de electroni emiși de gaura neagră care 
se află în centrul galaziei, jet care se întinde extrem de 
liniar pe o distantă de 6 000 ani-lumină. (O NASA şi 
Space Telescope Science Institute. 


O imagine mai largă a centrului galaziei 


Messier 87 (denumită pe scurt M87), pentru a ne face o 
idee despre metodele utilizate. 

Partea din dreapta a figurii 8.12 prezintă centrul galaxiei 
Messier 87. Imaginea a fost obtinută cu ajutorul telescopu- 
lui spaţial Hubble, care în plus a avut și un spectrometru 
la bord, pentru a măsura spectrul luminii provenite din 
diversele colţuri ale imaginii. Spectrometrul a fost folo- 
sit pentru a studia miscarea gazului stelar din apropierea 
centrului galaxiei şi a deduce cantitatea de materie din 
interiorul centrului galaxiei. 

În partea stângă a figurii 8.12 vedem două măsurători 
spectrale din două regiuni opuse centrului galaxiei. Să 
ne aducem aminte că un spectru ne dă intensitatea undei 
electromagnetice asociate fiecărei culori dintr-o rază de lu- 
mină. Din figură se vede că spectrul luminii dintr-o regiune 
este deplasat spre albastru, iar spectrul luminii dintr-o altă 
regiune, spre rosu. Aceasta înseamnă că materia din prima 
regiune se apropie de noi, iar cea din regiunea a doua se 
îndepărtează de noi (conform cu teoria Doppler detaliată 
în secţiunea 79). Astfel, gazul are o miscare de rotaţie în 
jurul centrului galaxiei, iar noi măsurăm această miscare. 
Folosind formula Doppler de deplasare spectrală, cercetă- 
torii au ajuns la concluzia că mișcarea de rotaţie orbitală 
a gazului are viteze de aproximativ 500 km/s. 

Viteza cu care materia se învârte în jurul centrului ga- 
laxiei este dată însă de cantitatea de materie ce se află 
acolo. Știind acum această viteză, cercetătorii au putut 

estima că masa centrului galaxici este de aproape un mi- 
liard de mase solare, întinse pe o regiune cu un diametru 
nu mai mare de 150 de ani-lumină. 

Cum distanţa medie dintre stele într-o galaxie este de 
ordinul a 5-10 ani lumină, o astfel de aglomerare de 
aproape un miliard de sori într-o regiune așa de mică este 
neobişnuită. Cu toate acestea, aglomerarea nu este încă 
o gaură neagră, care are nevoie de o dimensiune critică 
(pentru masa sa) de ordinul dimensiunilor sistemului so- 
lar, adică mult mai mică. 

De ce cred totuși cercetătorii că în centrul galaxiei M87 
este o gaură neagră? În primul rând, ei subliniază că o 
astfel de aglomeraţie de stele are o luminozitate aparentă 
mult mai mică decât este de așteptat, ceea ce o face in- 
trinsec „neagră”. Apoi, susţin ei, nu se cunosc mecanisme 
fizice care să adune atât de multă materie la un loc fără a 
deveni o gaură neagră. Ei nu-și pot imagina stele neutro- 
nice sau pitice albe (ambele având luminozitate scăzută) 
care să reziste în această formaţie compactă fără a colapsa 
mai departe într-o gaură neagră. 

În plus, spun cercetătorii, modelări mai avansate ale 
rotației gazului din centrul galaxiei sugerează într-adevăr 
o sursă gravitaţională cu o distribuţie punctiformă, adică 
cel mai probabil o gaură neagră supermasivă. Ea ar ge- 
nera și jetul de materie, fotografiat în apropierea centrului 
galaxiei și prezentat în figura 8.13. Jetul este real, nu doar 
o imagine artistică, şi se întinde pe o distanţă de 6 000 de 
ani-lumină. El ar fi format din electroni si protoni ejectaţi 
în apropierea găurii negre supermasive. 


Calcul: Centrul galaxiei M87 


Să facem și noi un calcul aproximativ și să încercăm 
obținem densitatea de materie din centrul galaxiei M87, 
pe baza rezultatelor prezentate în figura 8.12. Calculul 
ne va învăţa să căutam mereu esenţa în rezultatele ex- 
perimentale, pentru a obţine repede (dacă se poate) un 
rezultat estimativ. 

Astfel, să ne imaginăm că fiecare particulă de gaz de la 
marginea centrului galaxiei M87 se mișcă independent. 
Forţa cu care ea este atrasă gravitațional de centrul ga- 
laxiei trebuie să fie echilibrată de către forţa centrifugă. 
Forta centrifugă este cunoscută în mecanica clasică, ea 
generând tendința particulei de a scăpa de pe o orbită 
circulară de perioadă T şi rază R. Valoarea forţei cen- 


trifuge se obţine din cea a accelerației radiale introduse 
în secțiunea, 16: 


2 
F= M|aradial| =MR? =MR (7) == ( 


T T 


Tendinţa particulei de a evada de pe orbită datorită 
forţei centrifuge este compensată de forţa de atracţie 
gravitaţională, pentru ca particula să se miște pe o or- 
bită circulară: 

Mai sus G este constanta gravitaţională, m masa par- 
ticulei de gaz, v viteza sa tangenţială, R distanța până 
la centrul galaxiei, iar este M masa centrului galaxiei. 
Obţinem: 


2 
m= RË 
G 

Mai sus avem de estimat două valori, distanța R de 
la marginea centrului galaxiei până la centrul galaxiei și 
viteza v a particulelor de gaz care se află acolo. 

Prima o estimăm din dimensiunea aparentă a imaginii 
(vezi figura 8.12), care ne spune că cele două regiuni de 
gaz unde a fost măsurat spectrul se află la aproximativ 
a = 0,7” = 3,4: 10-€ radiani una de alta. Folosind fap- 
tul că galaxia M87 se află la aproape D=53 de milioane 
de ani-lumină (a.l.) de noi, obținem distanța dintre cele 
două zone măsurate 


2R = aD = (3,4: 10-6)(5,3- 107) a.l. ~ 150 a.l. 


Mai departe avem nevoie de viteza v a particulelor de 
gaz de la marginea galaxiei, în zonele încercuite din fi- 
gura 8.12. Pe aceasta o obţinem din măsurătoarea spec- 
trală aflată în stânga figurii. Aici vedem că lumina care 
vine de la marginea centrului galaxiei este deplasată spre 
roșu sau spre albastru cu aproximativ AA = 1nm faţă, 
de valoarea medie A = 503nm. Variația frecvenţei de- 
vine: 
c c AA AA 
A = = = — — — Xx (— = f — 
f> fn fo = anl 
Vom folosi formula Doppler din secţiunea 79 pentru 
a obţine viteza materiei luminoase care emite această 
lumină: 
Af A _ 


v = c— = c— 
A 


f 


Înlocuind această valoare în formula precedentă și fo- 
losind 1 a.l. ~ 10153km obținem o masă M a centrului 
Galaxiei de aproximativ 


MR 


(75 - 101%km)(600km/s)? _ 
G 6.10-11m3/(kg-s2) 
= 3 - 10%9kg = 1,5- 10°Mo 


unde Mg = 2 : 10% kg este masa Soarelui. Obţinem 
că, într-o zonă de numai 150 de ani lumină din centrul 
galaxiei M87 încap miliarde de sori. 


După cum vedem, toate observaţiile astronomice care 
susţin teoria găurilor negre sunt indirecte. Acest lucru se 
poate schimba însă în curând, odată cu apariția radiote- 
lescoapelor VLBI („Very Long Baseline Interferometry”). 
Ele reprezintă un ansamblu de radiotelescoape aflate la 
distanțe foarte mari, capabile să lucreze împreună pentru 
a scruta cerul cu o rezoluţie foarte mare. 

În anul 2012 cercetătorii au reușit să demonstreze că o 
astfel de combinaţie poate detecta separat obiecte aflate 
la doar un an-lumină unul de altul, deși ele se află la 5 
miliarde de ani-lumină depărtare de noi! Impulsionaţi de 

rezultat, cercetătorii au „fotografiat” mai bine cu aceste 
telescoape centrul galaxiei M87 din figura 8.13. Rezoluţia 
lor a fost de cinci ori mai mare decât dimensiunea orizon- 
tului găurii negre ce se crede că se află acolo, și de aceea 
ei nu au putut „vedea” direct gaura neagră, deși au pu- 
tut investiga discul de acreţie ce se formează, confirmând 
mișcarea de rotaţie a lui. 

Următoarea etapă este scrutarea centrului galaxiei noas- 
tre, unde un astfel de sistem ar putea măsura direct ori- 
zontul găurii negre supermasive ce se presupune că se află 
acolo, obținând o imagine asemănătoare celei din figura 
8.8, în domeniul undelor radio însă. Un astfel de eveni- 
ment ar fi, desigur, o realizare deosebită și o confirmare 
directă a găurilor negre. 


1] 


86. Radiația Hawking și „găurile de vierme” 


Suprafața unei găuri negre situată la raza critică 
Schwarzschild se numește orizontul găurii negre și orice 
corp care cade dincolo de acest orizont este definitiv pier- 
dut în gaura neagră. Ar părea că o gaură neagră nu poate 
fi detectată, însă am văzut în secţiunea precedentă că acest 
lucru nu este adevărat. Unele găuri negre (de exemplu cele 
care fac parte dintr-un sistem binar, având o stea pereche) 
generează radiaţii X ce sunt produse în afara orizontului 
găurii negre și pot fi astfel detectate. 

Unii cercetători cred însă că chiar și o gaură neagră sin- 
guratică în spațiu (fără să facă parte dintr-un sistem bi- 
nar) radiază totuși energie, prin ceea ce se numește efectul 
Hawking. Efectul se datorează unor proprietăţi cuantice 
ale vidului, proprietăţi care se manifestă pe orizontul gău- 
rii negre. Cu alte cuvinte, gaura neagră radiază la orizon- 
tul său, şi nu din interior. 

Pentru a discuta acest efect de radiaţie, trebuie să anti- 
cipăm puţin câteva noțiuni de mecanică cuantică pe care 
le vom dezvolta în capitolele următoare (de exemplu, în 
secțiunea 150). Astfel, după cum vom vedea mai târ- 
ziu, vidul cuantic nu este chiar „gol”, în el se creează 
în permanență perechi virtuale de particulă-antiparticulă, 
care se anihilează reciproc la un moment imediat ulterior. 
În mod normal, fluctuațiile cuantice ale vidului dau efecte 
mici asupra materiei, cum ar fi deplasarea Lamb a spec- 
trului atomic. 

Perechile virtuale de particule se formează oriunde în 
univers, dar la orizontului găurii negre apare un efect su- 
plimentar. Aici câmpul gravitațional al găurii negre este 
foarte intens şi are un gradient foarte ridicat. Datorită 
acestui lucru, cele două particule ale perechii virtuale vor 
fi atrase cu forţe diferite de gaură neagră și pot fi sepa- 
rate. În continuare, particula virtuală care este orientată 
în afara găurii negre poate părăsi zona (pentru că ea este 
deja în afara găurii negre), pe când cea care care intră în 
zona de sub orizont nu mai poate ieși din gaura neagră 
(vezi figura 8.14). 

În acest fel, particula virtuală și antiparticula sa nu se 
mai pot întâlni ca să se recombine. În consecinţă, cele 

Figura 8.14: Ín figură este reprezentat spațiul-timp din 
jurul unei găuri negre. La marginea ei apar, în urma 
proceselor cuantice, perechi de particulă-antiparticulă 
virtuale, ezemplificate în figură printr-un electron (e” ) și 
pozitron (et). În mod normal, cele două particule se vor 
recombina și anihila. reciproc (dreapta figurii). La mar- 
ginea exterioară a găurii negre însă, câmpul gravitațional 
este foarte intens și are un gradient ridicat, separând par- 
ticulele virtuale. Se poate întâmpla ca una din particule 
să cadă în gaura neagră (pozitronul în cazul de mai sus) 
si alta să pornească în direcție opusă, adică să se îndepăr- 
teze de gaura neagră. Particulele care scapă devin reale și 
formează o radiaţie ce poartă numele de radiație Hawking. 


două particule devin reale (cu o energie primită de la câm- 
pul gravitațional al găurii negre), iar particula din afara 
găurii negre este mai apoi observată din depărtare. Gaura 
neagră emite astfel continuu o radiaţie compusă în mod 
egal din particule și antiparticule (pentru că oricare din- 
tre cele două poate scăpa), ce poartă numele de radiație 
Hawking, după numele fizicianului Stephen Hawking. 

Efectul prezis de Hawking consumă energia găurii negre 
pe care o transformă în radiație Hawking. Radiația ar pu- 
tea fi în principiu detectată și, prin ea, ar putea fi detectată 
și gaura neagră. Din păcate, cantitatea de energie astfel 
radiată este foarte mică. De exemplu, o gaură neagră cu o 
masă cât a Soarelui emite radiaţie Hawking echivalentă cu 
cea a unui corp de o temperatură la doar 6.10-8K. Este o 
temperatură mult mai mică decât cea a radiaţiei de fond 
de 2, 7 K, despre care vom vorbi în secţiunea 89. În acest 
fel, gaura neagră este foarte rece, iar emisia ei termică prin 
acest mecanism este foarte greu de detectat experimental. 

Dacă gaura neagră nu primește materie din altă parte, 
masa ei va scădea prin această emisie, cu o rată din ce în 
ce mai mare. În cazul unei găuri negre de masa Soarelui 
se poate calcula timpul de viață al găurii negre și obține 
o valoare de ordinul a 1066 de ani, ce depășește cu mult 
vârsta universului. Acest efect este însă mai pronunțat 
pentru găurile negre de dimensiuni mai mici, așa cum vom 
discuta în secţiunea 187. 

Radiația Hawking rămâne însă doar o predicţie teoretică 
la ora actuală, urmând ca viitorul să decidă dacă ea este 
reală sau nu. Mai multe detalii ale acestui proces se găsesc 

Figura 8.15: Imaginea artistică a curburii spațiului ge- 
nerată de o „gaură de vierme” Aceasta reprezintă un fel 
de tunel între două universuri (sau în același univers), 
format dintr-o gaură neagră (pe unde intră materia) și o 
„gaură albă” pe unde iese. De remarcat din nou că ambele 
suprafețe reprezintă metrica planului ecuatorial al găurii 
negre și al celei albe. În plus, gaura de vierme este și di- 
namică, tunelul de trecere deschizându-se și închizându-se 
mult prea rapid pentru ca un astronaut să treacă nevătă- 
mat dintr-o parte în alta. 


în secţiunea 203, după ce o parte din noţiunile necesare de 
mecanică cuantică au fost introduse. 

O altă consecinţă a curburii spaţiului-timp în jurul gă- 
urilor negre sunt așa-numitele găuri de vierme (vezi figura 
8.15). Ele pot fi imaginate ca fiind constituie dintr-o pere- 
che formată dintr-o gaură neagră (pe unde intră materia) 
și o gaură albă (pe unde iese materia, într-un alt colț al 
universului). 

În figura 8.9 am încercat să descriem vizual curbura 
spaţiului din jurul unei găuri negre. Acolo am văzut că 
„adâncitura” în spaţiul curb al planului ecuatorial nu are 
un capăt și că este cu mult ţuguiată. Practic, suprafața 
ecuatorială din jurul găurii negre este ca o gaură fără fund, 
în care orice alunecă nu mai atinge centrul, ci tot cade înă- 
untru (rămânând însă în planul ecuatorial). 

Ne putem imagina că luăm două astfel de suprafeţe 
cu adâncituri mult ţuguiate, cărora le tăiem capetele 
adânciturilor. Apoi rotim una dintre suprafeţe și unim 
ţuguiturile tăiate ale celor două adâncituri. Ce obţinem? 
Două suprafețe plane unite de cele două ţuguituri tăiate, 
ca un fel de tunel (vezi figura 8.15). Un obiect de pe o 
suprafață poate trece pe cealaltă suprafață pe marginea 
acestui tunel, care se numește gaură de vierme. Numele 
de gaură de vierme provine de la analogia cu un vierme 
care, în loc să se deplaseze pe suprafața mărului, se depla- 
sează prin măr. 

Scriitorii de science-fiction au văzut imediat beneficiile 
unei astfel de situaţii. Dacă fiecare plan reprezintă un uni- 
vers bidimensional aparte, atunci gaura de vierme unește 
cele două universuri! Pentru a putea circula dintr-un uni- 
vers în altul trebuie să intrăm printr-o gaură neagră și să 
iesim prin cealaltă parte. 

Din păcate, nu se poate ieși din nici o gaură neagră, ceea 
ce înseamnă că o gaură de vierme nu poate fi construită 

simplu din două găuri negre. Cu toate acestea, se pot ima- 
gina situaţii topologice în structura spaţiului-timp, care 
sunt asemănătoare găurii de vierme. În această situaţie, 
gaura pe unde se iese a fost denumită gaură albă. Desigur, 
aici totul iese dinăuntrul găurii, prin opoziţie cu gaura 
neagră, unde totul intră. 

Ceea ce se presupune astăzi despre găurile de vierme 
este că, dacă există, ele sunt în același timp foarte di- 
namice, adică au o curbură a spaţiului care se schimbă 
foarte rapid în timp. În practică, modelările găurilor de 
vierme arată că tunelul dintre cele două universuri se în- 
chide și deschide foarte repede, mult prea repede pentru 
ca un eventual astronaut să poată face tranziţia nevătă- 
mat dintr-o parte în alta. Până astăzi, astfel de găuri de 
vierme nu au fost observate în univers, nici măcar indirect, 
deși sunt studiate în prezent de fizicieni. Rămâne ca şi în 
cazul acesta timpul să decidă dacă ele există într-adevăr 
sau sunt doar rodul imaginaţiei noastre. 


87. Friedmann și expansiunea prezisă 
a universului 


În teoria relativităţii generale spatiul-timp este curb, 
cu o curbură dată de energia și impulsul materiei care 
se află în ea. De cele mai multe ori această curbură 
a spaţiului-timp poate fi interpretată ca o curbură a 
spaţiului în timp, cu alte cuvinte un spaţiu dinamic ce 
își modifică în timp curbura sa. Spaţiul devine când mai 
mic când mai mare, când mai curb sau mai plat, în funcţie 
de energia și impulsul materiei care se află în el. Ecuațiile 
lui Einstein ne dau uneltele matematice cu care calculăm 
evoluția aceasta dinamică a spaţiului. 

Un exemplu de univers dinamic l-am introdus deja în 
secțiunea 70, atunci când am considerat o singură dimen- 
siune spaţială (și anume un inel) pe care trăiește o furnică. 
Aici ne este mai ușor să vizualizăm curbura spaţiului uni- 
dimensional al furnicii și să reprezentăm evoluția dinamică 
a acestui spaţiu în timp (vezi figurile 7.13 și 8.16). 

Inelul furnicii reprezintă un spaţiu unidimensional, echi- 
valentul unui univers hipersferic. Raza iwelului pe care 
trăieşte furnica este chiar raza de curhiumi a universului 
său. În timp, mărimea inelului (și deci tot nniversel fnr- 
nicii) creşte, iar apoi, după un timp, poate desereste. În 
secţiunea 70 am văzut că putem construi spațiul-tiiuţe al 
acestei furnici punând planele care contin inelele unele 
peste altele, și obține astfel o stru:tura ascinănătoiare sfe- 
rei. Timpul se desfășoară pe axı verticală (de-a hiupui 
meridianelor), iar spaţiul în plauul orizontal {de-a lungul 
liniilor de latitudine, vezi figura *.!6). 

Spaţiul unidimensional al furnici este deci dinari. pen- 
tru că raza inelului (raza de curbură 7? a universului sări) 
crește în timp. În plus, așa cum am mentionat. tutreg 
spaţiul-timp este curb (anaiog unei sfere), si deci există 
un moment de naștere a usi;versniui furnicii iloralizat b» 
Polul Sud al sferei spaţiului-i sin). rit Pip Roug. 

Figura 8.16: O sferă (văzută de jos) ce reprezintă 
spațiul-timp al unei furnici aflate pe un inel (vezi si figura 
7.13). Spaţiul furnicii este unidimensional, fiind dat de 
inelele de latitudine la fiecare moment de timp. Pe linia 
meridianului avem coordonata de timp. Spațiul-timp este 
astfel curb, iar spațiul însuşi este dinamic: cercul pe care 
trăieşte furnica devine din ce în ce mai mare. Universul 
furnicii are un început (jos), numit Big Bang. Cu linii 
suplimentare sunt reprezentate liniile de univers ale unor 
stele în universul unidimensional al furnicii, stele ce au 
un moment de început. 


Spaţiul-timp al furnicii sintetizează destul de bine 
situaţia noastră reală, în cazul în care și universul nos- 
tru este finit în spațiu (pentru că poate fi și infinit, așa 
cum vom vedea mai târziu). Aici trebuie să ne imaginăm 
că „îngrămădim” cele trei dimensiuni ale universului nos- 
tru în singura dimensiune spaţială a furnicii, și adăugăm 
timpul pentru a completa sistemul. Axa spaţială a univer- 
sului furnicii ar reprezenta simbolic cele trei dimensiuni 
curbe ale spaţiului. 

Pentru a scoate în evidenţă elementele esenţiale ale 
universului nostru tridimensional dinamic, să considerăm 
situaţia, în care el este omogen și izotrop, umplut peste tot, 
la fel, cu praf stelar. În teoria newtoniană ne așteptăm ca 
spaţiul în care sunt aceste fire de praf să fie euclidian și infi- 
nit, etern și neschimbător iar fiecare fir de praf să rămână 
în echilibru, pentru că el este atras cu aceeași forţă din 
toate părțile. În acest model, nimic nu se va întâmpla în 
timp, praful ar sta atârnat în spaţiu pentru totdeauna, în 
echilibru perfect, iar distanţa dintre două particule de praf 
învecinate s-ar menţine constantă în timp (este interesant 
«le im tionat că Newton şi-a dat seama că nu poate exista 
un erlitibru static. si a presupus că o forţă divină intervine 
din când im când, asn încât echilibrul să fie păstrat). 

În universul dinamic însă, spmtiul însuşi creste sau 
Ilesereste, chiar dacă firele de praf nu îsi schimbă ele sin- 
guare poziția nobele fată de celelalte. ci rămân mereu „în 
acelasi lu. Cn toate vă firele de praf um se deplaseazà 
îu apatih distanta dintre ele variază. tocmai pentru că 
spatiul insusi variază! far cauza variativi. spune teoria 
vejarivitäti, sunt tocmai aceste fire de praf, care au caer- 
gie inmagazhrta în masa lor de repans si moditieă curbura 
spatiuli- timp. generând un spatiu dinamis iu timp. În 
cazul exemplului furnici numărul de fre de prat ramane 
nesehnsbat. dar stante dintre ele rreste, pentru că iului 
isi märvete dHometrul 

Figura 8.17: În figură sunt reprezentate cele trei forme 
ale unui univers omogen și izotrop, precum și posibilele 
sale evoluții date de modelul lui Friedmann. În stânga 
jos raza de curbură R(t) este proportionala cu evoluția în 
timp a distanței dintre două puncte vecine ale spațiului. 
Sus-stânga: univers hiperbolic și infinit (k = —1), descris 
prin intermediul unei geometrii neeuclidiene hiperbolice, 
continuă să se extindă la infinit. Dreapta-sus: universul 
euclidian (k = 0) se extinde şi el la infinit, dar mai încet. 
Dreapta-jos: universul hipersferic și finit (k = —1) se 
extinde puternic la început, până atinge o rază marimă, 
după care colapsează la loc. 


Exemplul ales cu praful stelar ne ajută să studiem dina- 
mica, unui univers omogen (în fiecare punct la fel) și izotrop 
(în orice direcţie la fel). Pentru început ar trebui însă să 
stabilim ce forme curbe poate lua spaţiul tridimensional, 
rămânând omogen și izotrop. 

Una dintre forme este spaţiul nostru euclidian, pentru 
că aici nu există o preferinţă pentru direcţie sau pentru 
poziție. Matematicienii ne arată însă că mai există două 
posibilităţi: universul hipersferic (numit și „univers în- 
chis”, pentru că este finit) și universul hiperbolic (numit și 
„univers deschis” pentru că este infinit). Și acestea două 
sunt omogene și izotrope (vezi figura 8.17). 

Așa cum am mai menţionat în secţiunea 68, hipersfera 
este generalizarea suprafeței sferei în mai multe dimen- 
siuni. În cazul nostru, un spaţiu hipersferic poate fi ima- 
ginat ca o sferă a cărei suprafaţă este tridimensională (cu 
una mai mult decât sfera obișnuită). Dacă secţiunea unei 
sfere este un cerc, secțiunea unei hipersfere este o sferă, 
obișnuită. Să ne aducem aminte că suma unghiurilor unui 
triunghi de pe suprafaţa sferei este mai mic decât 180°. 
Acealași lucru este valabil și pentru universul nostru, dacă 
este hipersferic. 

Pe de altă parte, spaţiul hiperbolic este generalizarea 
curbei matematice numite hiperbolă în mai multe dimen- 
siuni. Un spaţiu hiperbolic tridimensional nu face parte 
din experiența noastră cotidiană. Dacă am face o secţiune 
în acest spaţiu am obţine suprafeţe ce arată ca o „șa”, 
scoțând în evidență caracteristica sa cea mai evidentă: fap- 
tul că este infinit de mare (vezi figura 8.17 și figura 7.6). 
Suma unghiurilor unui triunghi este mai mică decât 180°. 

Figura 8.18: Un model newtonian al evoluţiei universu- 
lui. În stânga avem o sferă plină de praf stelar, umplută 


omogen exact până la marginea ei. Sfera este scufun- 
dată într-un spatiu euclidian. Odată ce explodăm sfera 
la început, raza ei R(t) va crește (dreapta), însă din ce 
în ce mai încet, pentru că praful stelar este atras la loc 
de propria greutate. Dacă explozia este puternică, atunci 
particulele de praf înving gravitația proprie și sfera se va 
extinde la infinit. Dacă explozia este slabă, gravitația va 
învinge după un timp, iar sfera va colapsa apoi la loc 
într-un punct. Totul depinde de cât de mare este viteza 
inițială a exploziei. 


Vedem astfel că sunt trei tipuri de universuri în care 
praful stelar își poate duce existenţa. Pentru fiecare dintre 
acestea trebuie să rezolvăm ecuaţiile lui Einstein ca să ve- 
dem care este evoluţia dinamică a spaţiului, evoluţie dată 
de prezența prafului stelar în el, mai precis a densităţii de 
energie pe care spaţiul o conţine. Aceste ecuaţii au fost 
rezolvate complet pentru prima dată de matematicianul 
rus Aleksandr Friedmann (1888-1925). 

În prima etapă, Friedmann a determinat metrica 
(„harta”) unui spaţiu omogen și izotrop, numai pe consi- 
derente de simetrie, pentru toate cele trei tipuri de univers 
menţionate (euclidian, hipersferic sau hiperbolic). În cea 
de-a doua etapă, el a introdus metrica generală obținută 
din ecuaţiile lui Einstein și a găsit evoluţia dinamică a 
acestei metrici (deci evoluţia spaţiului), dată de densita- 
tea de energie a prafului stelar, pentru fiecare dintre cele 
trei cazuri. Amatorii de matematică vor găsi o analogie a 
fenomenului în căsuţa matematică alăturată. Soluţiile lui 
Friedmann pentru evoluţia dinamică a acestor trei forme 
posibile ale universului nostru sunt prezentate în figura 
8.17. 


Calcul: Expansiunea universului 


Să facem un calcul newtonian al expansiunii univer- 
sului. Astfel, să ne ne imaginăm că avem un bulgăre de 
praf stelar, izotrop și omogen, aflat într-un spaţiu tri- 
dimensional euclidian (vezi figura 8.18) și având masa 


totală M. 

La un moment dat facem să explodeze această masă 
de praf stelar (păstrând omogenitatea) și o lăsăm să evo- 
lueze singură în spațiu. Ne întrebăm care va fi evoluția 
bulgărelui de praf stelar. 

Pentru început, observăm că un singur fir de praf, 
de masă m, de pe marginea bulgărelui R(t) va fi atras 
de interiorul sferei cu o forţă dată de legea atracției lui 
Newton: 


d2R m: M 
a 


Să prelucrăm puțin această ecuație, simplificând masa 
firului de praf m și înmulțind și la stânga şi la dreapta 
cu 2dR/dt. Obţinem: 


d2R dR 1 dR 
aea MOET 


Să observăm că fiecare termen poate fi format ca o 


derivată: 
dR\? 
dt 


Aceasta conduce la o soluţie generală pentru evoluţia, 
razei sferei R(t): 


d 


dt “u| R 


dal 


dRN? 2MG 
(cp ce 


unde k este o constantă de integrare, iar forma —kc2 
este aleasă din motive care se vor lămuri mai târziu. 

Putem deduce valorea constantei k din condiţiile de 
explozie iniţiale, dacă presupunem că explozia are loc 
cu viteza iniţială vo = (dR/dt)o atunci când raza sferei 
era Ro. Obţinem 


Mai sus recunoaștem energia cinetică și potenţială a 
firului de praf de masă m prezentate în secţiunea 19. 
Atunci E este energia sa totală iniţială, care se va con- 
serva pe parcurs. Constanta k este fie pozitivă, fie ne- 
gativă, în funcţie de viteza iniţială vo, care poate fi mai 
mică sau mai mare decât viteza de evadare vs: 


Recunoaștem în forma de mai sus aceeași relaţie pen- 
tru viteza de evadare a unui corp din gravitația unei 
planete, prezentată în secțiunea 84. 

Dacă viteza inițială a exploziei depășește viteza de 
evadare v, din câmpul gravitațional propriu, atunci con- 
stanta k este negativă (energia E va fi pozitivă) și sfera, 
se va extinde la infinit, pentru că variaţia dR/dt din 
ecuaţia (1) este mereu pozitivă. În acest caz gravitația 
va fi prea slabă ca să opună rezistenţă exploziei iniţiale, 


și avem un caz analog universului hiperbolic din modelul 
lui Friedmann (k = —1, vezi figura 8.17). 

Dacă viteza iniţială a exploziei este mică, atunci con- 
stanta k este pozitivă (energia E va fi negativă). Sfera 
de praf stelar se va extinde cu o viteză mare la început, 
până când raza ei atinge o valoare maximă Rmaz (atunci 
când partea din dreapta a ecuaţiei (1) este nulă): 


După aceea, universul se va restrânge la loc. Cazul 
este analog universului hipersferic din modelul lui 
Friedmann (k = 1). 

Folosind densitatea de materie p și faptul ca M = 
pV = p4rR3/3 putem rescrie ecuaţia (1) împărțind la 
R2: 


1 (2) - 8rG ke? 


dt 3” E 


R? 


Forma de mai sus este identică cu cea obținută de 
Friedmann în teoria relativității generale. În relația lui 
Friedmann însă, k ia numai trei posibile valori discrete 
k = {0,—1,1} (vezi figura 8.17). Aici R(t) reprezintă 
curbura spaţiului pentru cazul universului hipersferic și 
hiperbolic, iar în cazul universului euclidian reprezintă 
un parametru de scară. 

Motivul pentru care o analiză atât de sumară a 
evoluției universului conduce la un rezultat apropiat de 
cel relativist este surprinzător. El se leagă însa de faptul 
că legile lui Newton trebuie satisfăcute pe zone mici, lo- 
cale, și că într-un univers omogen și izotrop putem alege 
ca „centru” al universului orice punct din spaţiu. 


Pentru a înțelege soluţiile propuse de Friedmann, să ne 
imaginăm situaţia unui praf solar în universul omogen și 
izotrop, pentru fiecare din cele trei cazuri (univers eucli- 
dian, hipersferic sau hiperbolic). Pentru că un fir de praf 
este atras la fel din toate părţile, nu ne așteptăm ca el 
să se miște, însă ne așteptăm acum ca spaţiul însuși să se 
modifice. Cu alte cuvinte, distanţa dintre două fire de praf 
se va modifica în timp, dar aceasta nu pentru că firele de 
praf se atrag, ci pentru că spaţiul dintre ele se contractă 
sau se dilată în timp. 

Variația spaţiului se măsoară prin distanța dintre fi- 
rele de praf vecine. Dacă distanța crește, atunci spaţiul 
se dilată, dacă ea scade, atunci spaţiul se contractă. 
Rezultatele lui Friedmann sunt următoarele, pentru cele 
trei modele de univers (vezi și figura 8.17): 


univers hipersferic Acesta este un univers descris prin 
intermediul unei geometrii neeuclidiene asociate 
suprafeţei unei hipersfere. Raza de curbură R a hi- 
persferei universului (care este aici finit) este nulă la 
început (momentul de Big Bang), crescând foarte re- 
pede în primele momente ale universului, până atinge 
o valoare maximă, proporţională cu masa totală din 
univers. După aceea viteza de evoluţie dR/dt își 
schimbă semnul și universul colapsează la loc (raza 

sa R scade în timp), sfârșind cu un moment ce mai 
poartă denumirea de Big Crunch. Raza maximă a hi- 
persferei este determinată numai de masa totală M a 
universului plin de praf stelar (care este aici finit, pen- 
tru că e hipersferic), fiind proporţională cu ea. Dacă 
Creatorul pune puţină materie în univers, atunci uni- 
versul atinge numai dimensiuni mici, după care colap- 
sează repede la loc. În acest fel, universul ar avea o 
viață de câteva fracțiuni de secunde, și nu ar deveni 
poate mai mare decât o coajă de nucă. În acest caz, 
nici viața (sub forma pe care o cunoaștem noi) nu ar 
avea cum să apară. 


univers hiperbolic Acesta este un univers descris prin 
intermediul unei geometrii neeuclidiene hiperbolice 
(analogul curbei numită hiperbolă în matematică). În 
acest caz, viteza de expansiune a universului este me- 
reu pozitivă. Aceasta înseamnă că distanţa dintre 
două particule de praf va crește la nesfârșit, spaţiul 
dilatându-se continuu. Pentru că suntem în cazul 
universului hiperbolic, spaţiul este infinit, chiar și 
la început evoluţiei. Putem vorbi de un Big Bang, 
dacă dimensiunea universului este infinită întotdea- 
una, chiar și la începuturile sale? Fizicienii preferă să 
menționeze totuși acest termen, deși se referă în ge- 
neral la universul observabil. El este finit şi se întinde 
până la distanțele unde a ajuns materia a cărei lumină 
o mai putem primi și observa astăzi (lumina aceasta 
a plecat cu mult timp în urmă, aproape de momentul 
Big Bang, dar ea abia azi a ajuns la noi). Acest uni- 
vers observabil a început la Big Bang dintr-un punct. 
Universul hiperbolic însă, în totalitatea lui, a fost in- 
finit încă din primele momente ale sale. 


univers euclidian Acesta este un univers în care sunt va- 
labile legile lui Euclid (analogul suprafețelor plane). 
Rezultatele sunt asemănătoare cu cele ale universu- 
lui hiperbolic. Aici avem fire de praf stelar într-un 
univers euclidian infinit. Cele două fire de praf vecine 
erau infinitezimal apropiate la Big Bang, însă distanţa 
dintre ele crește continuu în timp, spațiul rămânând 
însă euclidian. În totalitate, universul a fost și în acest 
caz infinit la începuturile sale. 


Cele trei cazuri (hipersferic, hiperbolic sau euclidian) 
au un echivalent clasic în aruncarea unei mingi de pe 
suprafața unei planete. Dacă viteza iniţială este mică, 
atunci mingea revine pe suprafața planetei (analogul hi- 
persferei), iar dacă viteza este suficient de mare, atunci 
mingea, scapă pentru totdeauna de pe suprafața acesteia 
(analogul universului hiperbolic). În cazul universului în 
expansiune ne putem imagina că materia trebuie să scape 
propriei sale gravitaţii, spre deosebire de minge, care tre- 
buie să scape de gravitația planetei. 

După cum vedem, matematic, sunt trei soluţii posibile 
pentru univers, așa încât întrebarea este: în care dintre 
cele trei versiuni ne aflăm noi? univers euclidian, hipersfe- 
ric sau hiperbolic? Şi chiar este universul nostru dinamic? 
Căpătăm şi noi mai mult loc în univers, așa cum furnica 
obține mai mult loc odată ce cercul ei se mărește? Să ne 
întoarcem deci la experiment. 

Pentru a verifica predicția lui Friedmann, ne putem în- 
treba mai întâi, cum vom observa că universul este dina- 
mic? Să ne imaginăm cazul furnicii, al cărei inel pe care 
trăiește devine din ce în ce mai larg. Atunci ea ar avea 
senzaţia că are din ce în ce mai mult loc, din ce în ce mai 
mult spaţiu. În acest fel, distanţa dintre ea și furnicile în- 
vecinate ar crește, chiar dacă toate ar rămâne „în același 
loc”. 

Situaţia este asemănătoare cu cea a suprafeței unui ba- 
lon pe care desenăm câteva puncte: odată ce umflăm balo- 
nul, distanţa medie dintre puncte crește (vezi figura 8.19). 
Un singur punct își va vedea toţi vecinii săi cum se înde- 
părtează de el, deși punctele în sine nu se mișcă, ci rămân 
pe loc. 

În același fel poate fi măsurată și expansiunea universu- 
lui nostru, asemănând punctele de pe balon cu stelele sau 
galaxiile. Dacă universul în care trăim este în expansiune, 
atunci ar trebui să vedem toate stelele din jurul nostru 
cum se îndepărtează în medie de noi, și aceasta indiferent 
în ce direcţie ne-am uita. Mai mult, ele trebuie să se în- 
depărteze mai repede pe măsură ce sunt mai departe de 
noi! Desigur, este vorba de viteza medie, pentru că stelele 
se pot deplasa local unele spre altele (în modelul nostru 
cu balonul, punctele noastre desenate ce reprezintă stelele 
s-ar și mișca pe suprafața balonului). 


Figura 8.19: Suprafața unui balon poate fi privită ca 
un univers bidimensional dinamic. Atunci când umflăm 
balonul, distanţa dintre oricare două puncte statice (în re- 
paus) crește, cu alte cuvinte universul este în expansiune. 
Cu cât două puncte sunt mai îndepărtate, cu atât mai 
rapid se vor îndepărta unul de celălalt. În acest fel, vi- 
teza cu care se îndepărtează punctele unul de celălalt este 
proporțională cu distanta dintre ele. În plus, pentru ori- 
care punct de pe suprafață, toate celelalte se îndepărtează 
de el, ca și cum el s-ar afla „în centru” Aceasta este 
doar o iluzie, deoarece același lucru se întâmplă pentru 
toate punctele. Imagine reprodusă cu permisiunea edito- 
rului cărții Universe by Freedman, apărută la Freedman 
and Co. 


198 


Capitolul 8. Implicatiile teoriei relativității în astronomia modernă 


Primul care a reușit să arate că universul nostru este 
într-adevăr în expansiune a fost astronomul american 
Edwin Hubble (1889-1953), care a folosit modelul de mai 
sus. Astfel, el a măsurat în același timp, pentru câteva 
obiecte cerești (stele și galaxii), două lucruri: distanța 
până la ele și viteza lor față de noi. 

În general, distanta până la obiectele cerești se deter- 
mină prin metode diferite, în funcţie de tipul obiectului 
ceresc. Pentru stelele mai apropiate de noi (mai puţin de 
100 de ani-lumină) putem folosi metoda paralazei, ceea 
ce înseamnă că observăm poziţii diferite ale stelei pe cer 
atunci când Pământul se află la două extremităţi ale orbi- 
tei sale. Știind mărimea orbitei Pământului și unghiurile 
sub care se vede steaua din cele două poziţii putem afla 
distanța până la stea. 

Pentru distanțe mai mari se folosesc așa-numitele ce- 
feide, stele a căror intensitate luminoasă se modelează și 
compară cu intensitatea aparentă. Astfel, cu cât stelele 
sunt mai îndepărtate, cu atât intensitatea lor scade. Știind 
însă care este intensitatea lor reală (pentru că le putem 
modela, destul de precis în teorie și pe computer), putem 
spune cât de departe sunt, în funcţie de câtă lumină ajunge 
la noi (intensitatea aparentă). 

Pentru distanţe și mai mari se măsoară galaxiile. Aici 
se utilizează forma, și dimensiunea aparentă a galaxiilor 
(presupunând că galaxiile asemănătoare ca formă au apro- 
ximativ aceeași dimensiune reală), sau prezența anumitor 
supernove în aceste galaxii (metoda cea mai precisă). În 
general, căutăm diverse obiecte cerești pentru care putem 
spune precis cât de departe sunt de noi. Apoi, pentru 
aceste obiecte măsurăm și viteza cu care se deplasează faţă 
de noi. 

Viteza obiectelor cerești se poate măsura prin metode 
spectroscopice, folosind efectul Doppler, așa cum am mai 
discutat în secțiunile 79 și 85. Căci, dacă stelele sau ga- 
laxiile se mișcă în raport cu noi, atunci spectrul luminii 
lor este deplasat spre roșu sau deplasat spre albastru, în 
funcţie de direcţia mișcării față de noi, datorită efectului 
Doppler (vezi figura 8.20). 

Dacă steaua se îndepărtează, atunci intervalul dintre 
fronturile de unde ale luminii care ajung pe Pământ de- 
vine mai lung, pentru că fiecare front succesiv de undă va 
fi emis de la o distanță mai mare de noi, și deci va ajunge 
mai târziu (vezi figura 7.34). Aceasta înseamnă că per- 
cepem o frecvență mai mică a luminii care a fost emisă, 
deci o altă culoare. Dacă lumina emisă de stea era albas- 
tră, ea va fi percepută ca fiind mai „roşie” acum. Vorbim 
atunci de o deplasare spre roșu a spectrului stelelor ce se 
îndepărtează de noi. În cazul în care stelele se apropie 
avem efectul opus și obținem o deplasare spre albastru a 
spectrului. 

Pentru a măsura viteza și direcţia de mișcare a stelelor, 
tot ce avem de făcut este să măsurăm spectrul luminii care 
vine de la stele și să-l comparăm cu spectrul unei stele simi- 
lare statice, care nu este în mișcare față de noi (în practică 
alegem o stea foarte apropiată de noi). Din comparaţie 
aflăm cât de mare este deplasarea spre roșu sau albastru a 
spectrului stelei îndepărtate: ea ne dă viteza stelei faţă de 
noi și direcția ei de mișcare (vezi secțiunea 79). Desigur, 
aceeaşi procedură o putem aplica și galaxiilor. 

În figura 8.20 prezentăm o măsurătoare a vitezelor ga- 
laxiilor. După cum se vede în figură, aceleași linii din 

Figura 8.20: Spectrul măsurat al luminii provenite de 


la o galazie mai apropiată de noi (galazia A2666, jos) 
şi de la una mai îndepărtată (galaria A2079, sus). Pe 
aza orizontală este lungimea de undă a luminii (culoa- 
rea), exprimată în Angstrâm (1 Å= 10-19 metri), iar pe 
aza verticală intensitatea luminoasă asociată acelei lun- 
gimi de undă. După cum se vede, spectrele sunt foarte 
asemănătoare, deși galaxiile sunt diferite. Pe ara orizon- 
tală sunt schițate două linii de absorbție, pentru atomii 
de Mg (5180 Å) și Na (5890 Å), asa cum sunt ele mă- 
surate în spectrul luminii solare. Recunoscând aceste li- 
nii în spectre, vedem că ele sunt deplasate spre dreapta, 
adică spre lungimi de undă mai mari. Avem o deplasare a 
spectrului către culoarea roşie, care ne spune că cele două 
galazii se îndepărtează de noi. Reprodus cu permisiunea 
IOP și a autorilor din articolul „Dynamics of cD clusters 
of galazies”, apărut în revista The Astrophysical Journal 
(1998). 


spectrul luminii Solare apar și în spectrul galaxiilor înde- 
părtate, însă deplasate spre lungimi de undă mai mari. 
Vorbim atunci de o deplasare spre roșu. Ea ne spune că 
cele două galaxii se îndepărtează de noi. 

Viteza de deplasare v se estimează folosind formula 
aproximativă pentru efectul Doppler (vezi secţiunile 85 și 
79), z = v/c % AJ/Ă, unde A este o lungime de undă 
oarecare a spectrului, iar AA variaţia ei. Galaxia A2079 
(partea de sus a figurii 8.20) se îndepărtează atunci de noi 
cu z = (5500 — 5200)/5200 = 6% din viteza luminii, iar 
galaxia A2666 cu z = (5300 — 5200)/5200 ~ 2% din viteza 
luminii. Vedem astfel că galaxia A2079 se îndepărtează 
de noi cu o viteză care este de câteva ori mai mare decât 
viteza, cu care se îndepărtează galaxia A2666. Astfel de 
măsurători astronomice au condus la următoarele rezul- 
tate: 


e Spectrele obiectelor cerești îndepărtate sunt în medie 
deplasate spre roșu, deci toate obiectele cerești se înde- 
părtează în medie de noi (exceptând variațiile locale de 
viteză). 


e Obiectele mai îndepărtate au o viteză mai mare cu care 
se îndepărtează de noi decât cele apropiate (vezi figura 
8.21). 

e Raportul dintre viteza cu care se îndepărtează un obiect 
ceresc și distanța până la el este o constantă, denu- 
mită constanta lui Hubble. Astfel, la fiecare milion de 
ani-lumină viteza de îndepărtare crește cu aproximativ 
20 km/s. 


La început, Hubble a determinat pentru constanta pe 
care a descoperit-o o valoare de zece mai mare decât va- 
loarea reală. Acest lucru a dus la o derută în comunitatea 
ştiinţifică de atunci, pentru că modelul Friedmann ar fi 
fost în contradicţie cu timpii de viaţă ai stelelor. Valoarea 
corectă a constantei lui Hubble a fost ajustată de Hubble 
mai târziu, și ea este de aproximativ 20 km/s la un milion 
de ani lumină. 

În acest fel, toate galaxiile aflate la un milion de 
ani-lumină de noi se îndepărtează în medie cu 20 km/s, cele 
care sunt la două milioane de ani-lumină se îndepărtează 
cu 40 km/s, cele care sunt la trei milioane de ani-lumină 
se îndepărtează cu 60 km/s și aşa mai departe (vezi figura 
8.22). 

Este interesant că acest rezultat experimental sugerează 
imediat ideea, unui început al universului observabil, cunos- 
cut sub numele de „Big Bang”. Aceasta pentru că viteza 
stelelor faţă de noi crește proporțional cu distanța până 
la ele. Dacă toate stelele și galaxiile pe care le obser- 
văm şi-au început mișcarea din același punct (pe care îl 
putem considera chiar poziţia noastră în exemplul balonu- 
lui), atunci putem împărţi distanța până la o galaxie la 
viteza ei, pentru a afla momentul când aceasta a plecat de 
lângă noi (presupunând că galaxia s-a deplasat cu aceeași 

Figura 8.21: Viteza de îndepărtare a galaziilor fată de 


noi, în functie de distanta până la ele, așa cum rezultă 
din măsurătorile supernovelor de tipul Ia. Pe aza verti- 
cală este viteza galaziilor în km/s, iar pe cea orizontală 
distanța până la galazie, în milioane de ani-lumină. După 
cum se vede, viteza crește cu aprozimativ 20 000km/s la 
fiecare 1000 de milioane de ani-lumină depărtare, relație 
care definește constanta lui Hubble. Imagine reprodusă 
cu acordul editorului din articolul „Hubble's diagram and 
cosmic expansion” de R.P. Kirshner, apărut în revista 
PNAS vol. 101. Copyright (2004) National Academy of 
Sciences, U.S.A. 

Figura 8.22:  Măsurătorile lui Hubble sugerează că acum 
15 miliarde de ani toată materia se afla adunată într-un 
punct (centrul cercului, unde ne-am fi aflat noi atunci). 
Astfel, galaziile care se deplasează fată de noi cu v = 
20 km/s au ajuns astăzi (după t = 15 miliarde de ani) la 
o distanță d = vt = 15 milioane de ani-lumină depărtare 
(primul cerc). Galaziile care se deplasează cu 40 km/s 
au ajuns astăzi la două milioane de ani-lumină depărtare 
(al doilea cerc), iar cele care se deplasează cu 60 km/s 
au ajuns până la cercul al treilea. Ele sunt și valorile 
măsurate de astronomi. 


viteză). Hubble ne spune că acest raport dintre distanță 
și viteză este constant pentru toate galaxiile, și deci mo- 
mentul inițial este același pentru toate galaxiile. Toate au 
plecat de lângă noi la același moment iniţial (vezi figura 
8.22). 

Momentul iniţial al universului se estimează din con- 
stanta lui Hubble. Astfel, dacă o galaxie aflată la 1 milion 
de ani-lumină distanţă se depărtează de noi cu 20 km/s, 
putem calcula momentul în care a plecat de lângă noi (la 
începutul universului), presupunând că a mers tot timpul 
cu aceeași viteză. Scenariul nu este absolut corect, pro- 
babil că greșim cu un factor, și vom obţine un ordin de 
mărime orientativ. 

Să remarcăm că galaxia se deplasează cu o viteză de 
20 km/s, care este de aproximativ 15 000 de ori mai mică 
decât viteza luminii. Or, luminii i-a luat un milion de ani 
să ajungă de la galaxie până la noi, deci galaxiei îi va fi 
luat de 15 000 de ori mai mult (pentru că merge de 15 000 
de ori mai încet). Aceasta înseamnă că ea a plecat acum 
15 miliarde de ani de lângă noi. Putem spune atunci cu 
încredere că universul are o vechime de aproximativ 15 
miliarde de ani! 

Desigur, o galaxie care se află la două milioane de 
ani-lumină se îndepărtează cu 40 km/s. Acum distanța 
este dublă, dar și viteza cu care se îndepărtează de noi, 
ceea ce înseamnă că ea a plecat de lângă noi tot acum 15 
miliarde de ani. Același lucru se întâmplă și cu galaxia 
care se află la 3 milioane de ani-lumină, pentru că ea se 
îndepărtează cu 60 km/s faţă de noi, și deci a plecat tot 
acum 15 miliarde de ani de lângă noi (vezi figura 8.22). 

Vedem astfel că expansiunea universului observabil și 
vârsta sa sunt niște rezultate obţinute din observaţii, care 

lasă puţin spaţiu de manevră. Tot ce trebuie să acceptăm 
sunt rezultatele măsurătorilor lui Hubble, care ne spun că 
fiecare obiect ceresc se îndepărtează de noi cu 20 km/s mai 
mult la fiecare milion de ani-lumină depărtare (definind 
ceea ce poartă numele de constanta lui Hubble). De aici 
rezultă direct vârsta universului observabil de aproape 15 
miliarde de ani și sugestia că el ar fi început dintr-un punct 
primordial (Big Bang). 

Desigur, expansiunea universului observată de Hubble 
nu vine ca o surpriză pentru fizicieni, la urma urmei ea 
a fost prezisă de Friedmann, așa cum am menţionat în 
secțiunea precedentă. Ne putem întreba dacă rezultatul 
observaţiei este identic cu cel prezis. Răspunsul este pozi- 
tiv, în limita erorilor experimentale. 

Astfel, modelul lui Friedman ne oferă o relaţie din- 
tre densitatea materie p(t) la orice moment t al evoluţiei 
și viteza de expansiune v(t). Dacă neglijăm constanta 
k în relaţia lui Friedman (vezi secţiunea 87) obţinem 
p = 3(v/R)2/(87G). La momentul actual H = v/R 
reprezintă chiar constanta lui Hubble, adică viteza de 
expansiune de 20 km/s la fiecare milion de ani-lumină: 
H = (20km/s)/(106 ani-lumină) = 2 - 10—18s. 

Obtinem că densitatea necesară pentru a explica ex- 
pansiunea, observată va avea o valoare de ordinul per œ% 
3H2/(8nG) ~ 3 - 10-2%g/cm?. Densitatea, de materie per 
se mai numește și „densitate critică” a materiei din uni- 
vers. Cât este valoarea observată a densităţii de materie, 
se apropie ea de aceste valori? Daca da, atunci expansiu- 
nea observata a universului se potriveste cu modelul prezis 
de teoria relativităţii. 

Densitatea observată perp a materiei din univers se 
poate estima, adunând greutatea obiectelor cerești dintr-o 
porţiune finită de cer și împărțind la acel volum. În prac- 
tică, situaţia se dovedește mai complexă, pentru că multe 
dintre obiectele cerești nu se văd. Materia vizibilă (lumi- 
noasă) este doar un mic procent din greutatea totală, cea 
neluminoasă (de exemplu, o parte din gazul intergalactic) 
putând fi de zece ori mai mare. În plus, la această materie 
neluminoasă mai trebuie adăugată și materia întunecată, 
despre care vom vorbi în secţiunile următoare. 

Una peste alta, dacă adunăm toate contribuţiile, 
obţinem o valoare observată pentru densitatea materiei de 
aproximativ perp 2 4 — 20 - 10-30g/cm5, cu posibile erori 
de un ordin de mărime. Aceasta înseamnă în medie câţiva 
atomi pe fiecare metru cub în univers. Vedem astfel că 
valoarea, experimentală este de același ordin de mărime cu 
valoarea de care avem nevoie per 2 3-10-29%g/ cm? pentru a 
explica expansiunea observată de Hubble, ceea ce confirmă 
încă odată justețea teoriilor expansiunii universului. 

În modele mai avansate, diferența dintre densitatea de 
materie estimată de astronomi (pezp) și cea furnizată de 
teorie din măsurătorile de expansiune (densitatea critică 
Pcr) ne ajută să determinăm în ce tip de univers existăm: 
euclidian, hiperbolic sau hipersferic. În acest fel, îl aflăm 
pe k din ecuaţia lui Friedmann, prezentată în secţiunea 
87. Din păcate, după cum am văzut deja, cele două mă- 
rimi ale densităţii de materie au valori destul de apropiate, 
iar eroarea de măsură a densităţii experimentale este încă 
destul de mare. 

De aceea nu știm încă dacă universul este finit (hipersfe- 
ric) sau infinit (hiperbolic), dacă el va avea un sfârșit sau 
dacă se va extinde pentru eternitate. Tot ce știm este că 

universul observabil a început dintr-un punct, pentru că 
toate cele trei tipuri de univers sunt în expansiune. Acest 
univers observabil se întinde până la aproximativ 45 mili- 
arde de ani-lumină, distanța la care a ajuns materia căreia 
abia azi îi receptăm lumina trimisă la puțin timp dupa Big 
Bang (distanța este de trei ori mai mare decât ne aşteptam, 
pentru că bucăţile acelea de materie, devenite poate gala- 
xii între timp, s-au mai îndepărtat chiar în timp ce lumina 
lor se apropia de noi). 

Unii fizicieni ne atrag atenţia că, chiar dacă nu știm în 
care tip de univers din cele trei existăm, un lucru este clar: 
universul este aproape plat. De fapt, lucrul este evident și 
pentru noi, deși nu suntem prea conștienți de el. Astfel, 
nu ne vedem deformaţi unul pe altul ca printr-un geam de 
proastă calitate, efect care ar fi putut apărea dacă spaţiul 
ar fi fost extrem de curb. Așa însă, spaţiul este aproape 
plat, ceea, ce astronomii recunosc prin faptul că densitatea 
de materie din univers perp are o valoare apropiata de cea 
critică per, menţionată mai devreme. 

De ce însă este universul așa de plat? Oare a „aranjat” 
Creatorul condiţiile sale iniţiale pentru a ne face viața mai 
ușoară? Căci, într-adevăr, la urma urmei există miliarde 
de miliarde de alte evoluţii de universuri posibile, dacă 
schimbăm condiţiile iniţiale. În cele mai multe dintre ele 
universul va fi sau foarte curbat (având eventual și timpi 
de viaţă foarte scurţi), sau va exploda foarte puternic la 
început încât materia se rărește repede în univers și nu mai 
e timp să formeze structurile cunoscute (protoni, atomi 
etc.). 

Așa cum vom argumenta și în secţiunea, 201, fizicienii se 
feresc să invoce mâna misterioasă a vreunui Creator, iar 
unii fac apel în ultimă instanţă la principiul antropic. Ei 
ne spun că poate toate aceste universuri exotice au existat 
sau vor exista, atâta doar că în ele viața (așa cum o știm 
noi) nu poate evolua, și deci nu are cine să le observe. Din 
fericire însă, în multele încercări, cel puţin odată condiţiile 
iniţiale au fost favorabile apariţiei vieţii, din moment ce noi 
stăm acum să admirăm frumuseţile universului. Această 
ipoteză, dezvoltată mai târziu sub forma multiversurilor, 
nu ne poate lăsa decât meditativi și miraţi că lumea poate 
să aibă o existență și dincolo de ceea ce observăm azi cu 
telescoapele noastre. 


Du 


89. Radiatia cosmică de fond, 
sau cum s-a întunecat universul 


Am văzut în secţiunea precedentă că universul observa- 
bil are un început. Acum circa 15 miliarde de ani (mai 
precis 13,7 miliarde de ani) distanţa dintre două stele 
care astăzi sunt vecine era aproape nulă. Atunci a avut 
loc Marea Explozie, cunoscută sub numele de Big Bang: 
spațiul s-a dilatat rapid și materia s-a rarefiat din ce în ce 
mai mult în acel spaţiu în creștere. 

Așa cum am menţionat, forma universului actual este 
necunoscută, universul putând fi finit sau infinit, depin- 
zând de densitatea medie de energie, care nu este deocam- 
dată cunoscută cu precizie. În cazul în care universul este 

Figura 8.23: În figură sunt prezentate etapele principale 
ale formării radiaţiei de fond. În stânga este reprezentat 
universul la câteva minute după Big Bang, pe suprafața 
unui balon care se umflă. Radiația electromagnetică (re- 
prezentată cu săgeți) era în echilibru termic cu mate- 
ria ionizată. La mijloc este situația când universul avea 
380 000 ani. Atunci s-au format atomii, iar radiaţia deja 
prezentă se decuplează de materie si se propagă liber prin 
univers. Pentru că radiația se manifestă şi în domeniul 
vizibil, universul este încă un loc luminos. În dreapta este 
situația actuală. Atomii au format stele, spaţiul s-a extins 
(balonul s-a umflat) si odată cu spaţiul s-a extins și unda 
electromagnetică a radiaţiei ce se află în el. Lungimea 
de undă a radiaţiei a crescut odată cu suprafața balonu- 
lui pe care se află (săgețile sunt alungite). Radiația a 
ajuns în domeniul microundelor (lungimea de undă este 
mai mare), iar universul s-a întunecat, luminat doar de 
prezenta stelelor. 


infinit, el a fost infinit încă, de la începutul lui. De aceea, 
pentru a evita confuziile, ne vom referi de acum încolo la 
universul observabil, cel care se întinde până la distanțe de 
unde lumina pe care o vedem acum a plecat spre noi chiar 
la Big Bang. Acesta este mai mare decât 13,7 miliarde de 
ani (de aproximativ trei ori), pentru că spaţiul s-a dilatat 
între timp chiar și pe porțiunile pe unde lumina a trecut 
deja în calea ei spre noi. Universul observabil este finit și a 
început dintr-un punct, în ambele cazuri (chiar și în cazul 
universului infinit de la început) şi are o rază aproximativă 
de 45 miliarde de ani-lumină. 

Considerând deci universul observabil, el va fi fost la 
origine aproape un punct și ne putem întreba: cum a în- 
căput toată materia universului observabil în acel punct 
originar? Pentru a ne face o idee cum a fost acest lucru 
posibil, să ne aducem aminte că stelele sunt organizate în 
galaxii. O galaxie are o dimensiune medie de câteva sute 
de mii de ani-lumină, pe când distanța dintre galaxii este 
de aproximativ zece ori mai mare, câteva milioane de ani 
lumină. Vedem astfel că universul este în mare un loc 
aproape gol în care plutesc galaxii la distanțe mari una 

faţă de alta, cu zone de milioane de ani-lumină sau chiar 
mai mult în care nu se află nici o stea (o imagine recentă a 
structurii filamentare pe care o formează galaxiile se vede 
în figura 18.4). 

Într-o galaxie nu găsim prea multă materie. Astfel, di- 
mensiunea Sistemului Solar este de aproximativ câteva 
ore-lumină (cât îi ia luminii de la Soare să ajungă până 
la Pluto), pe când distanţa până la următoarea stea este 
de aproximativ câţiva ani-lumină. Din nou, foarte mult 
vid între stele. La rândul lui, și un sistem solar este um- 
plut în cea mai mare parte de spaţiu vid, deoarece raza 
Soarelui este de doar 6 secunde-lumină iar planetele con- 
tribuie nesemnificativ la masa totală a sistemului solar. 

Desigur, povestea poate continua la nivelul particulelor, 
acolo unde un atom din Soare este un loc gol umplut pe 
alocuri de un nucleu și electroni. Se prea poate ca această 
construcție, mult vid umplut cu puţină materie, să se re- 
pete la scară din ce în ce mai mică. Şi atunci când compri- 
măm materia, nu facem decât să umplem vidul, aducând 
părţile componente una lângă alta, rând pe rând, mai întâi 
galaxiile, apoi stelele, apoi nucleele și electronii şi aşa mai 
departe. Astfel, am putea comprima tot universul obser- 
vabil în vârful unui ac, de ce nu? Limita nu poate fi decât 
principiul de incertitudine al lui Heisenberg, așa cum vom 
vedea în mecanica cuantică. De aceea, ne așteptăm ca 
universul să fi putut fi comprimat la dimensiuni infinitezi- 
male, în momentul de început al Big Bang-ului. 

Poate că momentele primordiale ale universului ar fi fost 
pierdute pentru totdeauna, dacă natura nu ne-ar fi venit 
în ajutor, prin prezenţa radiației de fond. Ea ne furnizează 
cea mai veche fotografie a universului, la numai 380 000 
de ani de când a fost creat. 

Să ne imaginăm acum primele momente imediat după 
Big Bang (vezi figura 8.23 şi figura 8.24). Atunci, o gră- 
madă uriașă de particule elementare a fost împrăștiată în 
univers. Cele mai multe particule erau încărcate cu sar- 
cină electrică, și circulau liber prin spaţiu, fără încă să 
formeze atomi. Fiind particule în mișcare, încărcate cu 
sarcină electrică, ele emiteau o cantitate uriașă de radiatie 
electromagnetică. 

Radiația era permanent emisă și reabsorbită de parti- 
cule, fiind în echilibru termic cu materia de care era pro- 
dusă. Așa cum vom discuta în secţiunea 93, o radiaţie 
electromagnetică aflată în echilibru termic cu materia are 
un spectru al radiaţiei bine definit. Principalul parame- 
tru al spectrului este temperatura materiei care îl gene- 
rează. Cu alte cuvinte, dacă știm temperatura materiei 
care este în echilibru termic cu această radiaţie, putem 
prezice imediat cum arată spectrul luminos al radiaţiei. Şi 
reciproca este adevărată: măsurând spectrul luminii, știm 
precis care este temperatura materiei care a generat-o. 

Să ne imaginăm că, în acele momente iniţiale ale uni- 
versului, „cerul” era inundat de o lumină orbitoare, partea 
vizibilă a acestor radiaţii electromagnetice. Lumina venea 
din toate direcţiile și se găsea peste tot, fiind în echilibru 
termic cu materia care o genera (particule libere ca elec- 
troni, protoni etc.). Dacă am fi măsurat spectrul luminii, 
am fi știut imediat temperatura, materiei în acest început 
al universului. 

La câteva minute după geneza universului, protonii s-au 
unit cu neutronii formând nuclee de atomi (vezi figura 

Figura 8.24: Istoria Big Bang-ului exzemplificată pe 
spațiul-timp al furnicii din figura 8.16. Cercurile de lati- 
tudine ale sferei reprezintă dimensiunile spațiale ale uni- 
versului (inelul furnicii), iar meridianele dimensiunea 
timpului. La începutul universului (punctul luminos de 
jos), electronii (e7 ), neutronii (n) si protonii liberi (p) 
generau şi absorbeau lumină (reprezentată prin săgeți). 
La câteva minute după Big Bang, neutronii şi protonii 
s-au unit formând nuclee. Când universul avea 380 000 
de ani (acolo unde se termină zona albă pe figură), nucle- 
ele și electronii au format atomi. Atomii însă sunt neutri 
si ei nu au mai absorbit (ori generat) decât puţină lumină. 
Radiația electromagnetică deja existentă la acel moment 
a devenit dintr-o dată liberă să circule prin univers. În 
timp, datorită expansiunii universului, lungimea de undă 
a acestei radiaţii libere a crescut (săgețile luminoase sunt 
mai lungi), ajungând în domeniul invizibil, iar cerul s-a 
întunecat. Radiatia aceasta este detectată astăzi (sus) sub 
forma radiatiei de fond în domeniul microundelor. 


8.24), iar mai apoi, la 380 de mii de ani după Big Bang, nu- 
cleele astfel formate și electronii au început să alcătuiască 
atomi (în principal atomi de hidrogen şi heliu). Atomii 
sunt însă neutri din punct de vedere electric, ei nu emit 
sau absorb decât foarte puţină lumină. 

În acel moment, radiaţia electromagnetică deja prezentă 
(formată mai înainte) a început să se propage nestingherită 
prin univers, pentru că nu mai era reabsorbită de particule 
(care formaseră atomi neutri). Am putea spune că ea s-a 
decuplat de materie. 

Cu timpul însă, datorită expansiunii universului, un alt 
fenomen a avut loc, şi anume .răcirea” acestei radiaţii 
electromagnetice. De data aceasta expansiunea spaţiului a 
„întins” pur şi simplu lungimea de undă a luminii prezente 
în radiaţie (vezi figura 8.23). Fenomenul este asemănător 
cu un desen pe care l-am face pe un balon pe care apoi 
l-am umfla: desenul creşte odată cu dimensiunile balo- 
nului. Tot astfel, dacă am desena efectiv undele electro- 
magnetice pe „balonul” spaţiului, am vedea cum lungimea 
de undă crește odată ce spaţiul se extinde. 

În timp deci, datorită expansiunii universului, lungimea 
de undă a radiaţiei a crescut, deci frecvenţa ei a scăzut, 
ajungând astăzi în domeniul microundelor. În acele mo- 
mente cerul a devenit întunecat, luminat doar de stelele 
care începeau să se formeze, ca niște lumânări rătăcite prin 
univers. Şi, pentru că spectrului radiaţiei de fond îi pu- 
tem asocia o temperatură, spunem că temperatura acestei 
radiaţii de fond a scăzut sau că radiaţia s-a „răcit”. 

Figura 8.25: Spectrul radiaţiei de fond, așa cum a fost 
măsurat în mai multe experimente. Spectrul este modelat 
aproape perfect (până la miimi de procent) de către for- 
mula spectrului corpului negru, care se folosește atunci 
când materia este în echilibru termic cu radiația pe care 
o generează. Temperatura radiației se poate citi direct 
din grafic, fiind dată de frecvența la care avem mazimu- 
mul spectrului. În acest caz este vorba de 2,7 Kelvin. 

Fizicianul american George Gamow a prezis, la sfârșitul 
anilor '40, că rămășițele acestei radiaţii primordiale sunt 
detectabile și azi, sub forma unei așa-numite radiații de 
fond. Ea ar fi uniform împrăștiată în univers, s-ar afla în 
domeniul microundelor şi ar avea astăzi o „temperatură” 
de câteva grade Kelvin. Surprinzător însă, descoperirea 
experimentală a radiaţiei de fond s-a făcut din pură în- 
tâmplare, de către niște ingineri care nu aveau cunoștință 
de teoria lui Gamow. 

Astfel, în anul 1965, americanii Arno Penzias și Robert 
Wilson erau preocupaţi de instalarea unei antene pentru 
comunicaţii cu sateliții și de radio-astronomie. Antena lor 
avea însă un zgomot de fond, a cărui origine le era complet 
necunoscută celor doi, zgomot care se cuantifică printr-o 
temperatură în exces de câteva grade Kelvin. Mai târziu, 
prin contacte cu cercetătorii din domeniu, cei doi ameri- 
cani au putut confirma că era vorba de prima măsurătoare 
a radiaţiei de fond, şi au primit Premiul Nobel în 1978 pen- 
tru această realizare. Unii fizicieni cred că semnalul elec- 
tric al radiaţiei de fond este responsabil chiar de o parte 
(estimată la 1%) din zgomotul de „purici” al televizoarelor 
cu tuburi catodice! 

Astăzi se știe că temperatura radiaţiei de fond este de 
2,7 Kelvin. Radiația este extrem de uniform împrăștiată 
în univers, cu variaţii de temperatură mai mici de o ze- 
cime de miime (vezi figura 8.25). Cu alte cuvinte, în orice 
direcţie ne-am uita în univers, vom măsura aproape același 
spectru. Mai mult, acest spectru seamănă extrem de bine 
cu spectrul corpului negru, așa cum a fost descris el de fizi- 
cianul Max Planck și cum îl vom discuta și noi în secţiunea 
93, ceea ce confirmă că radiaţia provine dintr-un echilibru 
termic cu materia care a generat-o. 

Să menţionăm că variațiile de temperatură mai mici de 
o zecime de miime (0,01%) în distribuţia radiaţiei de fond 

Figura 8.26: Harta universului ce contine variațiile 
de temperatură ale radiației de fond. Harta a fost fă- 
cută cu ajutorul satelitului WAMP (Wilkinson Microwave 
Anisotropy Probe), lansat în anul 2001. De remarcat că 
aceste variații de temperatură sunt foarte mici, de or- 
dinul a 2004K din valoarea absolută a temperaturii de 
2, TK.  Aceastea reprezintă variații mai mici de o ze- 
cime de miime (200uK'/2,7K = 0,0001). Ele scot la 
iveală fluctuațiile de temperatură atunci când universul 
avea doar 380 000 de ani. Imaginea reprezintă astfel cea 
mai veche fotografie a universului. (CO) NASA. 


nu sunt erori de măsură, ele sunt variaţii reale care s-au 
păstrat de la începutul universului. Practic, se poate ca 
într-o zonă din univers materia să fi fost mai concentrată 
decât în alta, și astfel și temperatura să fi variat cu mai 
puţin de o zecime de miime de la un loc la altul. Această 
variaţie în temperatura originară a materiei se regăsește 
apoi în temperatura radiaţiei pe care a generat-o și pe 
care o măsurăm acum. 

Dacă am măsura acum unde sunt aceste variaţii mici 
în temperatura radiaţiei de fond, am putea spune în care 
zone materia a fost mai concentrată la început, atunci 
când universul avea 380 000 de ani. De aceea cercetătorii 
sunt interesaţi de fotografierea acestor fluctuații primordi- 
ale în temperatura, radiaţiei de fond. Ei sunt de părere că 
fluctuațiile sunt corelate cu sâmburele viitoarelor roiuri de 
galaxii. 

Recent, cercetătorii au putut crea o hartă foarte precisă 
a acestor fluctuații minuscule în temperatura radiaţiei de 
fond (vezi figura 8.26), cu ajutorul satelitului WAMP (de 
la Wilkinson Microwave Anisotropy Probe). Corelaţiile 
pe care le-au găsit în fluctuații se potrivesc foarte bine cu 
modelele teoretice. Este interesant de spus că modelele 
au fost construite prima oară de cercetătorii sovietici, însă 
au rămas în mare neremarcate de comunitatea științifică 
mondială, pentru că au fost publicate numai în revistele 
de știință sovietice. 

Mai mult despre radiaţia de fond, ca și despre alte su- 
biecte de actualitate din cosmologie (cum ar fi modelul 
inflaţionar), o să discutăm în capitolul 18, după ce vom 
căpăta mai multe cunoștințe despre structura particule- 
lor elementare. Să remarcăm deocamdată că imaginea 
obţinută de satelitul WAMP, a variațiilor în temperatura 
radiaţiei de fond, este cea mai veche „poză” a universului, 
de când el avea o vârstă de 380 de mii de ani, scoțând în 

evidenţă variațiile de temperatură ale acelei epoci. Am 
putea spune că radiaţia de fond „îmbătrânită” pe care o 
măsurăm astăzi poartă cu ea amintirea acelui timp înde- 
părtat. Imediat după aceea, universul a intrat în era sa 
întunecată, până când primele stele au început să strălu- 
cească pe cer. 

Prezenţa radiaţiei de fond este o dovadă a expansiunii 
spațiului însuși în univers. Dacă expansiunea universului 
nu ar fi avut loc, atunci lumina primordială a radiaţiei de 
fond ar fi inundat şi acum cerul în spectrul său vizibil. 
Nopțile de azi ar fi fost albe. Faptul că radiaţia de fond se 
manifestă în domeniul microundelor este o dovadă directă 
a faptului că însuși spaţiul din univers s-a dilatat, pentru 
că numai în acest caz putea crește lungimea de undă a lu- 
minii deja emise. Cu alte cuvinte, nopţile sunt întunecate 
pentru că universul s-a dilatat, ducând cu el radiaţia de 
fond din domeniul vizibil în domeniul invizibil al microun- 
delor. 

Un alt argument care scoate în evidenţă faptul că uni- 
versul a avut un început este paradozul lui Olbers, după nu- 
mele astronomului Heinrich Olbers (1758-1840). În acest 
paradox, dacă se consideră că universul static ar exista 
de o vesnicie, cu toate stelele sale, atunci lumina s-ar tot 
aduna în timp și ar umple tot cerul, inundând până si 
nopţile cu lună nouă. Faptul că nu vedem un astfel de cer 
plin de lumină ne arată că universul (cu stelele din el) are 
o vârstă finită. și lumina nu a avut timp să se adune peste 
tot. 

Să nu uităm deci să ne aducem aminte de aceste 
consecinţe atunci când admirăm cerul plin de stele: pu- 
tem vedea licăririle de departe prin întunecimea spaţiului 
pentru că universul a avut un început (lumina nu a avut 
timp să se acumuleze la infinit) şi pentru că universul este 
în continuă expansiune (spaţiul s-a dilatat, și odată cu el 
și lungimea de undă a radiaţiei de fond, care a ajuns astfel 
în domeniul microundelor). 


90. Materia întunecată 
și rotația rapidă a galaxiilor 


Iată-ne acum ajunși la două dintre subiecte recente ale 
cercetărilor în astronomie: materia întunecată şi energia 
întunecată. Nu, nu suntem în Evul Mediu, ci doar în 
situaţia în care fizicienii, neștiind despre ce este vorba, 
au venit cu niște denumiri poate neinspirate. Să începem 
cu materia întunecată. 

În jurul anului 1933, elveţianul Fritz Zwicky (1898-1974) 
făcea, observaţii astronomice asupra mișcărilor grupurilor 
de galaxii. Într-o primă instanţă, el a calculat masa totală 
a grupului de galaxii bazându-se pe mișcarea galaxiilor de 
la marginea grupului. Viteza acestor galaxii de margine se 
măsoară cu ajutorul spectrelor luminoase, datorită efectu- 
lui Doppler, lucru pe care l-am detalit în secţiunea 79 și 
în secţiunea 88. 

În mod normal, grupul de galaxii se rotește în jurul unui 
centru al său, iar viteza galaxiilor de margine este dată de 

masa întregului grup de galaxii. Cu cât masa grupului 
de galaxii este mai mare, cu atât galaxiile de margine se 
rotesc mai repede în jurul centrului grupului de galaxii, 
pentru că ele sunt atrase mai puternic. În acest fel putem 
estima masa grupului de galaxii (o metodă asemănătoare 
a fost prezentată pentru masa centrului galaxiei M87 în 
secțiunea 85, vezi figura 8.12). 

Pe de altă parte, aceeași masă a grupului de galaxii se 
poate măsura şi pe baza luminozității totale a galaxiilor. 
Aici, cu cât grupul de galaxii dă mai multă lumină, cu atât 
el are mai multe stele. Când a comparat cele două metode, 
Zwicky a avut o surpriză: masa estimată prin prima me- 
todă gravitaţională era mai mare decât masa estimată prin 
metoda ce folosește cantitatea de lumina emisă! 

Concluzia nu putea fi decât una singură: în interiorul 
grupului de galaxii există mult mai multă materie decât se 
vede. Dacă am considera numai materia care se vede din 
interiorul grupului de galaxii, atunci ea ar fi insuficientă 
pentru a explica viteza mare a galaxiilor din margine. În 
acest caz, galaxiile din margine ar scăpa datorită forţei 
centrifuge, pentru că ele nu sunt atrase suficient de pu- 
ternic de centrul grupului de galaxii. Trebuie atunci să 
existe materie în surplus care face posibilă coeziunea gru- 
pului de galaxii și care împiedică galaxiile de pe margine să 
scape. Toată această masă suplimentară a căpătat numele 
de „materie întunecată”, tocmai pentru că nu se vede. 

Pentru a clarifica termenii, să menţionăm că materia în- 
tunecată nu trebuie identificată întotdeauna cu orice ma- 
terie care nu se vede pentru că nu este luminoasă. De 
exemplu, nici gazul intergalactic nu emite lumină, nici gă- 
urile negre nu se văd, dar ele nu reprezintă materie întu- 
necată, pentru că lor le putem calcula masa și știm despre 
ce este vorba. Materia întunecată este restul de materie 
din roiul de galaxii despre care știm că există (pentru că se 
manifestă gravitațional), dar nu știm încă ce este. Cu alte 
cuvinte, materia întunecată nu este o mulţime de găuri 
negre care nu se văd, ci un tip nou de materie. 

De remarcat că același efect al prezenţei materiei întu- 
necate este măsurat nu numai în masa roiurilor de galaxii, 
dar chiar și în interiorul unei singure galaxii. Aici astrono- 
mii văd că galaxiile se rotesc prea repede faţă de situaţia 
în care ar fi avut numai masa estimată din intensitatea lu- 
minoasă a galaxiei. Cu alte cuvinte, în interiorul galaxiei 
este și altceva (materia întunecată) care împiedică stelele 
din margine să scape din cauza forţei centrifuge, şi care 
este diferită de gazul interstelar sau de găurile negre (vezi 
figura 8.27). 

Cercetătorii estimează astăzi că există aproximativ de 
cinci ori mai multă materie întunecată decât materie 
obișnuită în univers. Dar cum de nu este ea vizibilă, 
dacă este atât de multă? Răspunsul ţine probabil de 
proprietăţile masei întunecate. 

Astfel, ne putem imagina că această masă întune- 
cată nu are nici un fel de sarcină corespunzătoare unor 
forţe cunoscute, de exemplu sarcina electrică sau sar- 
cină corespunzătoare forţelor nucleare. Atunci materia, 
întunecată nu interacționează prin intermediul niciuneia 
dintre forțele cunoscute, exceptând forţa gravitaţională. 
Ea acționează astfel numai prin intermediul forţelor de 
atracţie gravitaţională în interiorul și în afara galaxiilor 
(mai exact, poate curba spaţiul-timp unde se află). În 

Figura 8.27: Viteza de rotatie a stelelor din marginea 


galariei NGC 3198, rotatie care are loc în jurul centru- 
lui galaziei. Viteza este prezentată pe axa verticală, în 
functie de distanta până la centrul galaziei, exprimată în 
kiloparseci (1 parsec este aprozimativ 3,26 ani-lumină). 
În figură sunt prezentate datele experimentale (cu puncte) 
și modelul teoretic clasic (cu linie continuă). Predicţia 
teoretică rezultă în cazul în care folosim doar masa esti- 
mată pe baza luminozității galaxiei (materia cunoscută). 
După cum se vede, experimentul nu se potrivește cu mo- 
delul simplificat. Pentru că stelele de la margine se mișcă 
mai repede decât estimează modelul, este probabil că gala- 
zia conține si altă materie, invizibilă și necunoscută, care 
se numeşte „materie întunecată” Ea împiedică stelele de 
la margine să scape datorită forței centrifuge. Imagine 
reprodusă cu permisiunea IOP şi a autorilor din artico- 
lul „Distribution of dark matter in the spiral galary NGC 
3198” de van Albada şi colaboratorii, publicat în revista 
Astrophysical Journal (1985). 


afară de acest efect, materia întunecată nu este luminoasă, 
nu este vizibilă cu ochiul liber sau cu telescoapele. 

Ne putem întreba atunci, cum vom detecta prezența ma- 
teriei întunecate și altfel decât prin atracţii gravitaționale? 
Pentru aceasta, cercetătorii folosesc efectul de lentilă 
gravitațională, menţionat în secţiunea 78 (vezi pentru de- 
talii referitoare la efect figura 7.32). Acolo am văzut că un 
câmp gravitațional puternic curbează razele luminii, așa 
cum o lentilă curbează lumina. Ne așteptăm atunci ca ma- 
teria, întunecată, să curbeze și ea o rază de lumină ce trece 
din întâmplare în zona în care se află! Simplu spus, dacă 
observăm inele ale lui Einstein într-o zonă de cer care nu 
conţine materie cunoscută (altă materie decât stelele din 
departare ce generează lumina), atunci în acea zonă tre- 
buie să fie materie întunecată. Doar ea mai poate curba 
razele de lumină în drumul lor spre noi, prin intermediul 
curburii spaţiului indusă de materia întunecată. 

În anul 2006, un grup de cercetători americani au 
anuntat că au putut detecta indirect prezenţa materiei în- 
tunecate. Ştirea a făcut înconjurul lumii și descoperirea a 
rămas până astăzi una dintre probele cele mai puternice în 
favoarea existenței materiei întunecate. Merită să amintim 
această poveste, fie și numai pentru a exemplifica modul 

în care cercetătorii îsi extrag cu greutate concluziile din 
fapte mai puţin evidente. 

Ideea cercetătorilor americani este pe cât de simplă, pe 
atât de puternică: observarea materiei întunecate într-un 
loc gol din univers, lipsit de materie obişnuită! Cum însă 
să observăm acolo materia întunecată, dacă nu există ma- 
terie luminoasă care să fie observabilă? Şi unde ar exista 
un astfel de loc „gol” în univers, plin de materie întu- 
necată? La urma urmei, materia întunecată atrage me- 
reu materia obișnuită, acţionând gravitational, şi este mai 
multă decât ea. Avem materie întunecată în galaxii, în 
stele si probabil chiar în corpurile noastre, si nu asa, un 
gram sau două, ci de aproximativ cinci ori mai multă! 

După o analiză atentă a cerului, cercetătorii americani 
au înţeles că locul cel mai potrivit ar fi clusterul (roiul) 
de galaxii 1E 0657 — 56, cunoscut sub numele de roiul de 
galaxii Bullet (ceea ce înseamnă „glonţ” în limba engleză). 
El este rămășiţa unei coliziuni dintre două grupuri de gala- 
xii, coliziune care a avut loc acum 150 de milioane de ani. 
Cercetătorii cred că, în urma coliziunii, este posibil ca aici 
materia întunecată să se fi separat de materia obișnuită, 
în cazul acesta materia intergalactică (vezi figura 8.28). 

Mecanismul separării a materiei întunecate pornește de 
la observaţia că masa roiului de galaxii Bullet este dată 
de trei componente: galaziile, gazul intergalactic și ma- 
teria întunecată. Așa cum au arătat studiile precedente, 
gazul intergalactic din roiul de galaxii Bullet cântărește de 
aproximativ zece ori mai mult decât masa tuturor galaxi- 
ilor aflate acolo luate împreună. În mod normal, cele trei 
componente (galaxiile, gazul intergalactic şi materia întu- 
necată) sunt suprapuse una peste alta. În roiul de galaxii 
Bullet însă, coliziunea a reusit să separe aceste compo- 
nente. 

Astfel, într-o primă instanţă, galaxiile din primul grup 
de galaxii ce formează roiul Bullet au trecut printre gala- 
xiile celui de-al doilea grup de galaxii fără mari probleme. 
Aceasta deoarece galaxiile sunt situate la distanţe mari 
unele de altele, ceea ce face improbabilă coliziunea directă 
dintre ele, chiar și atunci când se ciocnesc două grupuri 
de galaxii, cum este acum cazul. Ca atare, galaxiile şi-au 
continuat aproape nestingherite drumul prin univers. 

Gazul intergalactic din primul grup de galaxii a 
interacţionat însă cu cel din al doilea grup si a rămas în 
urmă cu miscarea sa. Acest fenomen a fost posibil pentru 
că norii de gaz intergalactic sunt compuși în mare parte 
dintr-o plasmă ionizată (atomi ionizaţi de hidrogen, elec- 
troni etc.) care mărește interactiunea electromagnetică 
dintre ei. Această interacţiune dintre cei doi nori de gaz in- 
tergalactic se vede în imaginea grupului Bullet fotografiată 
în raze X (figura 8.28, imaginea de jos), unde se recunosc 
două zone puternic energetice. 

Miscarea gazului intergalactic a urmat iniţial materia 
întunecată din cele două galaxii originare, de care este 
atrasă. Odată însă ce mișcarea celor doi nori de gaz inter- 
galactic a fost încetinită de interactiunea dintre ei, materia 
întunecată a luat-o relativ înainte. Aceasta pentru că cei 
doi nori de materie întunecată nu interacționează între ei 
altfel decât gravitațional, spre deosebire de norii de gaz in- 
tergalactic, care interacționează si electromagnetic, şi care 
vor fi deci încetiniţi în urma interacțiunii. 

În final, materia întunecată şi galaxiile au luat-o înaintea 
gazului intergalactic în urma coliziunii celor două grupuri 

Figura 8.28:  Coliziunea a două grupuri de galaxii din 
roiul Bullet. Liniile de contur din figura de sus scot 
în evidență asimetria medie în forma galaxiilor care se 
află în fondul imaginii (mult departe în spatele roiu- 
lui de galaxii Bullet). Desi galaxiile ar trebui să aibă 
o distribuție aleatoare în forma lor. ele apar alungite 
în medie în direcția liniilor de contur. datorită efectu- 
lui de lentilă gravitațională. Liniile de contur scot astfel 
în evidentă distributia de materie întunecată în roiul 
de galaxii Bullet, responsabilă pentru efectul de lentilă 
gravitațională. În figura de jos este imaginea aceleiasi 
regiuni de pe cer, de data aceasta în raze X. ce scoate în 
evidență gazul intergalactic (partea luminoasă). În urma 
coliziunii, gazul intergalactic a interactionat. rămânând 
în urmă fată de materia întunecată. Imaginea este repro- 
dusă cu permisiunea autorului si cea a AAS din artico- 
lul „A Direct Empirical Proof of the Existence of Dark 
Matter”, apărut în revista The Astrophysical Journal 
Letters (2006). 


de galaxii. Avem deci situatia pe care ne-am dorit-o: o 
zonă de materie întunecată care este separată de sursa de 
masă. majoră (plasma intergalactică ce reprezintă 90% din 
masa totală a roiului de galaxii Bullet). 

Dar cum să măsurăm prezenţa materiei întunecate? 
Pentru aceasta. cercetătorii americani au folosit efectul 
de lentilă gravitațională. mentionat în sectiunea 78 (vezi 
pentru detalii referitoare la efect figura 7.32). Astfel, am 
menţionat că un câmp gravitațional puternic curbează 
razele luminii. asa cum o lentilă curbează lumina. Ne 

așteptăm atunci ca materia întunecată să curbeze și ea 
lumina în zona în care se află! 

Pentru a verifica acest efect optic, tot ce avem de făcut 
este să fotografiem galaxiile care se află în spatele zonei 
de materie întunecate, și să măsurăm cât de deformate 
sunt! Desigur, aceasta ar fi deformarea optică (și nu reală) 
introdusă de faptul că lumina de la ele trece prin zona de 
materie întunecată și își curbează traiectoria. Practic, este 
ca și cum am privi niște obiecte în spatele unui geam de 
proastă calitate. Geamul nu l-am vedea, însă i-am bănui 
existenţa dacă am vedea că obiectele din spate se văd puţin 
deformate. 

În teorie metoda este frumoasă, însă în practică este 
greu de aplicat, deoarece nu putem ști cum arătau galaxi- 
ile înainte ca imaginea lor să fie deformată optic de materia 
întunecată. De aceea, nu putem spune precis dacă defor- 
marea, pe care o vedem, a galaxiei, este cea reală (pentru 
că galaxia este strâmbă, să spunem) sau cea introdusă de 
efectul optic. 

De aceea cercetătorii americani au folosit în practică o 
metodă statistică (vezi figura 8.29). Astfel, ne așteptăm ca 
imaginea pe care noi o vedem a galaxiilor eliptice, de exem- 
plu, să fie alungită sau turtită aleator, pentru că noi nu le 
vedem dintr-un loc special, și le putem privi în principiu 
din orice unghi. Când însă lumina ce vine de la galaxiile 
din spatele roiului Bullet trece prin câmpul gravitațional al 
materiei întunecate, distorsiunea optică crește pe o direcție 
perpendiculară pe cea a câmpului gravitațional, într-un 
efect asemănător celui al inelelor lui Einstein (vezi și figura 
7.32). Măsurând deci direcţia preferențială de distorsiune 
a imaginilor galaxiilor, aflăm direcţia de unde vine câmpul 
gravitațional puternic, și deci unde se află ascunsă materia 
întunecată! În acest fel vom descoperi zonele de materie 
întunecată. 

Rezultatele experimentale ale cercetătorilor americani 
au confirmat previziunile. Într-adevăr, distorsiunea, ima- 
ginilor galaxiilor din fond (măsurată cu telescopul Hubble) 
era mai mare într-o zonă din afara norului intergalactic. 
Cu alte cuvinte, deși zona de gaz intergalactic (plasma) cu- 
prinde 90% din masa roiului de galaxii, efectul de lentilă 
gravitaţională este mai puternic în alte zone! Aceasta nu 
lasă deschisă decât posibilitatea ca în acele zone să se afle 
chiar mai multă materie întunecată decât în zonele unde 
se află gaz intergalactic. Estimările cercetătorilor ne spun 
că masa materiei întunecate este de aproximativ cinci ori 
mai mare decât cea a gazului intergalactic (care, la rân- 
dul ei, am văzut că este de zece ori mai mare decât masa 
stelelor aflate în galaxii). 

În final, să spunem că nimeni nu știe astăzi din ce este 
alcătuită materia întunecată. Consensul general este că ea 
nu are de-a face cu găurile negre, fiind de o cu totul altă na- 
tură. Cei mai mulţi cercetători cred că materia întunecată 
este formată din particule elementare ce interacționează 
doar gravitațional cu materia obișnuită, de aceea nu ar fi 
vizibilă, însă nu s-a putut identifica natura acestor parti- 
cule elementare. Sunt ele neutrini, așa cum s-a crezut o 
vreme, sau un tip nou de particule? 

Indicii noi au început să apară odată cu creșterea 
capacităţii de simulare a calculatoarelor moderne. Astfel, 
fizicienii au realizat că structura macroscopică a galaxii- 
lor (vezi figura 18.4, partea de jos) seamănă foarte mult 
cu o pânză de păianjen. Galaxiile nu sunt aruncate la 

Figura 8.29: 


Efectul de lentilă gravitaţională prin care 
s-a măsurat prezența unui câmp gravitațional puternic 
(materia întunecată) în cazul roiului de galazii Bullet. 
În stânga este schițată o galarie rotundă a cărei lumină 


ajunge nestingherită la noi. Lângă ea se află schițată 
aceeași galazie a cărei lumină trece acum prin câmp 
gravitațional până să ajungă la noi. Datorită efectului de 
lentilă gravitațională, galazia va apărea turtită în direcția 
forței de atracţie care acționează în zonele prin care trece 
lumina galaziei până la noi (nu asupra galaziei!). În 
dreapta este schițată situația mai multor galazii. Aici 
avem un grup de galazii eliptice, care sunt asimetrice, 
și văzute din diverse unghiuri. Lumina de la acest grup 
trece din nou prin zona de câmp gravitațional puternic, 
așa încât imaginea lor va fi deformată, în medie ele fiind 
turtite în direcția fortei ce acționează în zona pe unde 
trece lumina. 


întâmplare prin spaţiu, ci par adunate de-a lungul unor 
„filamente” de dimensiuni cosmice. Părerea generală este 
că materia întunecată a jucat un rol în formarea acestor 
filamente, agregând efectiv galaxiile prin intermediul forţei 
de atracţie gravitaţională. 

Modelările pe computer arată că acest lucru este posibil 
dacă materia întunecată este „rece”, adică dacă particu- 
lele care o compun se deplasează cu o viteză mult mai 
mică decât viteza luminii, altfel structura, filamentară ar 
fi împrăștiată de mișcarea rapidă a particulelor ce for- 
mează materia întunecată. Particulele acestea sunt nu- 
mite WIMP, de la „weakly interacting massive particles”, 
adică particule masive ce interacționează slab cu materia 
obișnuită (particulele sunt masive pentru ca viteza lor de 
deplasare să fie semnificativ mai mică decât viteza lumi- 
nii). 

Pentru a detecta particulele WIMP, fizicienii au con- 
struit experimente din ce în ce mai complexe. Ideea de 
bază este că ele interacționează cu materia obișnuită (nu- 
clee de atomi) prin intermediul forței electroslabe de exem- 
plu, însă foarte puţin. Un astfel de experiment are loc 
într-o mină părăsită din South Dakota (Statele Unite). 
Aici, ipoteticele particule ce formează materia întunecată, 
(particulele WIMP) s-ar ciocni de nucleele unor atomi de 
Xeniu, generând scurte pulsuri luminoase, care trădează 
particulele originare. 

În anul 2013 cercetătorii americani au publicat rezulta- 
tele acestui experiment. Daca fizicienii se așteptau până 
atunci la 1500 de coliziuni WIMP cu materia obișnuită 

(atomi), în experiment s-au măsurat doar 2 coliziuni nei- 
dentificabile! Rezultatul constrânge şi mai mult forma te- 
oriei ce poate explica particulele WIMP, făcând existența 
lor mai puţin probabilă. Până acum, particulele WIMP 
nu sunt confirmate experimental. 

În plus, modelări pe computer ale distribuţiei mate- 
riei întunecate în univers scot la iveală si alte dificultăţi. 
Astfel, conform modelărilor, în jurul galaxiilor cum este 
cea a noastră ar trebui să se agrege mii de alte galaxii mai 
mici, ca niste sateliti. Cu toate acestea, galaxia noastră 
nu are mai mult de câteva zeci de astfel de galaxii sate- 
lit. De aceea există şi cercetători care sunt de părere că 
modelele nu sunt complete. Alţi cercetători merg mai de- 
parte, susținând că de fapt materia întunecată nici nu ar 
exista, si că ar trebui să modificăm doar teoria lui Einstein 
pentru a explica toate rezultatele experimentale de până 
acum. Despre aceasta însă, în secţiunea următoare. 

În anul 1999 am avut ocazia să urmăresc o prezen- 
tare pregătitoare a profesorului Martinus Veltman, cu oca- 
zia primirii Premiul Nobel. Premiul i-a fost acordat în 
acelaşi an pentru contribuţii la fizica particulelor elemen- 
tare. În prezentare, profesorul Veltamn punea în discuţie 
unele idei care începuseră să fie răspândite în comunitatea 
științifică: găurile negre supermasive. După părerea pro- 
fesorului Veltman, astronomii se înselau atunci când atri- 
buiau imediat găuri negre supermasive centrelor galaxiilor 
(prezentarea era în urmă cu mai mult de zece ani, pe vrema 
când teoriile respective nu erau asa de larg acceptate ca zi). 
Poate că ar fi bine să revizuim teoria gravitaţiei, spunea 
el. 

Așa cum am văzut în secţiunea 85, masa mare pentru 
centrul galaxiilor se deduce din miscarea materiei de lângă 
centrul galaxiilor (vezi figura 8.12). Pentru că această ma- 
terie aproape de centru orbitează rapid, suntem forţaţi să 
presupunem existenta unei mase mari în zona centrală, 
care să țină materia în orbită, altfel materia ar zbura în 
afară datorită forţei centrifuge puternice. Această masă 
este atribuită în mod obisnuit unei găuri negre super- 
masive. Totuşi, spunea profesorul Veltman. nu este mai 
simplu să presupunem că nu există găuri negre superma- 
sive în centrul galaxiei care să păstreze această materie în 
miscare orbitală rapidă, si să presupunem în schimb că le- 
gile gravitaţiei nu mai sunt valabile în zonele respective şi 
că trebuie îmbunătătite? 

Între timp, găurile negre supermasive din centrul galaxi- 
ilor an ajuns să fie acceptate de majoritatea oamenilor de 
stiinta, nn amazi jo baza argumentelor de mai sus, dar si 
pr haza ater observati astionomice (de exemplu, cele ale 
noor pute sie Huxuri e eo ie vuiaiând din aceste cen- 


tiu). De accen put st miai pas prelilezuaă nuanta ării legilor 

Figura 8.30: 
lui său. ceea ce înseamnă că stelele orbitează în jurul 


Galaxia M33 se roteste în jurul centru- 
centrului galaxiei. Cu săgeți sunt indicate vitezele or- 
bitale ale stelelor. măsurate în diversele regiuni ale gala- 
riei. Surpriza este că vitezele nu scad pe măsură ce ne 
apropiem. de marginea galaxiei. după cum ne spune meca- 
nica newtoniană. ci rămân aproape constante. (ONASA 
si Space Telescope Science Institute. 


Apariţia noii materii întunecate descoperite în galaxii 
a ridicat însă din nou mingea la fileu sustinătorilor ide- 
ilor că legea de atracţie a lui Newton ar trebui modi- 
fică. substanţial (mult mai mult decât o face deja teoria 
relativităţii generale). Căci. să ne aducem aminte. meca- 
nismul prin care am presupus existenţa materici întune- 
cate este asemănător celui precedent. Astfel. în acest caz 
avem nevoie de mai multă. materie în galaxie pentru a ex- 
plica miscarea orbitală cu viteză ridicată a stelelor de la 
marginea galaxiei (nu cele de la centru. mentionate deja). 
Materia întunecată împiedică aceste stele de la margine 
să scape de pe orbită datorită fortei centrifuge. Este însă 
oare posibil să explicăm miscarea de rotaţie a galaxiei nu 
invocând materia întunecată, ci numai modificând legea de 
atracţie a lui Newton? Propunerea aceasta revoluționară 
a fost lansată în anul 1981 de către fizicianul Mordehai 
Milgrom. 

La început. Milgrom a urmărit măsurătorile ce repre- 
zintă viteza stelelor care orbitează la marginea unei galaxii 
spiralate. Căci o galaxie spiralată se află în mod normal în 
rotatie, iar stelele orbitează în jurul centrului său precum 
planetele în jurul Soarelui (vezi figura. 8.30). Ele trebuie 
atrase de centrul galaxiei după cum si Soarele atrage pla- 
netele. Să ne aducem aminte că măsurătorile vitezelor ste- 
lelor de la marginea galaxiei au impus existenţa materici 
întunecate: viteza acestor stele marginale este prea mare 
pentru a fi explicată pe baza masei estimate din cantitatea 
de lumina emisă de galaxie. 

În argumentaţia materiei întunecate, dacă masa galaxiei 
este atât cât estimăm numărând stelele si cântărind praful 

Figura 8.31: În figură este reprezentată viteza de rotaţie 
a stelelor în jurul centrului galaziei NGC 24/03. Pe 
ara orizontală este distanța până la centrul galaxiei, ez- 
primată în kiloparseci (1 parsec este aprozimativ 3, 26 
ani-lumină). Datele erperimentale sunt reprezentate prin 
cercuri. Vedem că viteza stelelor (ara verticală) crește 
odată ce ne îndepărtăm de centrul galaziei, însă se sa- 
turează și are o valoare constantă de la un moment dat 
încolo. Linia în partea de jos a figurii reprezintă predicția 
modelului newtonian (fără materie întunecată). Predicţia 
teoriei gravitației newtoniene modificate este reprezentată 
printr-o linie continuă în partea de sus a figurii. Imagine 
reprodusă cu permisiunea autorului (Stacy McGaugh). 


intergalactic, atunci ea nu ar putea ţine pe orbita lor stelele 
de la marginea galaxiei. Stelele de la margine se mișcă 
prea, repede și ar scăpa de pe orbita lor datorită forţei 
centrifuge (care crește cu viteza). Trebuie cumva, a fost 
argumentaţia, noastră, ca în interiorul galaxiei să se afle 
mai multă materie, necunoscută, care să împiedice aceste 
stele de la margine să scape de pe orbită. Această materie 
ar fi ipotetica materie întunecată. 

Milgrom însă s-a uitat pe curba care arăta distribuţia de 
viteză a stelelor și a observat un lucru deosebit: viteza ste- 
lelor de la marginea galaxiei este nu numai foarte mare, dar 
și independentă de distanța până la centrul galaxiei (vezi 
figura 8.31). Numai acest fapt în sine dă fiori reci teoriei 
lui Newton pentru orbite, deoarece în modelul newtonian 
viteza pe orbită scade pe măsură ce raza orbitei crește. 
Aceasta, se întâmplă pentru planetele sistemului solar, ale 
căror viteze scad de la planetele apropiate de Soare către 
cele mai îndepărtate de el, și așa ar trebui să se întâmple 
și pentru stelele ce orbitează la marginea galaxiei. 

În cazul acestor galaxii, astronomii au demonstrat însă 
că viteza orbitală a stelelor de la margine nu variază semni- 
ficativ cu distanţa lor faţă de centrul galaxiei. Milgrom s-a 
întrebat atunci cum ar putea modifica ecuaţiile lui Newton 
pentru a obține noua comportaee a vitezei stelelor de la 
margine, independentă de distanța până la centrul gala- 
xiei. Or, în cazul planetelor, cum se poate modifica forţa, 
gravitațională a lui Newton pentru a obţine o viteză con- 
stantă pentru toate planetele? 

Modelele matematice ce pot modifica legea lui Newton 
pentru a explica o viteză orbitală independentă de raza 
orbitei sunt un exerciţiu frumos. Două astfel de soluţii 


sunt prezentate în căsuţa matematică alăturată, pentru 
cei interesaţi. 


Calcul: Modificarea mecanicii newtoniene 


Cum putem modifica ecuaţiile lui Newton în așa fel 
încât viteza unei planete din sistemul solar să nu de- 
pindă de raza orbitei sale, adică să fie aceeași indiferent 
de raza orbitei? Iată aici două soluţii. 

Dependența newtoniană a vitezei planetelor v de raza 
orbitei R iese dacă egalăm forța centripetă cu cea de 


atracţie gravitațională: 
ae GM 
“VR 


Aici a = v?/R este accelerația centripetă, M este masa 
Soarelui şi m este masa planetei care se deplasează pe 
orbită cu viteza v, G este constanta lui Newton, iar R 
este raza orbitei. De aici iese că viteza planetei v ~ 
1/VR scade la raze mari ale orbitei. 

Putem alege însă ca forța lui Newton să fie invers 
proporţională nu cu pătratul distanței dintre corpuri, ci 
cu distanţa dintre ele: F ~ 1/R. Atunci avem 

v m 
F = ma = m— ~ — > v= constant 
R R 
Cum termenul R din relația de mai sus se simplifică, 
obținem că viteza v va fi constantă, deci că ea nu va 
avea o dependență de raza R a orbitei. 

O a doua soluție este să modificăm legea a doua a 
lui Newton și să facem ca forța ce acționează asupra 
unui corp să fie proporțională cu pătratul accelerației: 
F=a2. Atunci avem 


> ü= YaoGM 


Aici accelerația centripetă a = v2/R are aceeaşi 
valoare ca şi mai devreme. Şi acum obținem o 
independentă a vitezei v a planetelor de raza orbitei R, 
pentru că termenul R? din relația de mai sus se simpli- 
fică. 

Desigur, relațiile de mai sus trebuie să le folosim pen- 
tru galaxie. M devine acum masa galaxiei, iar v viteza 
stelelor de la marginea galaxiei. 

Valoarea accelerației ag (constanta ce apare în relația 
de mai sus) se deduce din figura 8.31, dacă observăm 
că viteza stelelor din galaxia NGC 2403 devine aproape 
constantă la valoarea v = 130 km/s. Avem atunci din 
relația precedentă ao = v4/(GM) = 2:10-19m/s2, unde 
M = 10!°Mọ reprezintă masa aproximativă a galaxiei 
NGC 2403 exprimată în funcţie de masa Soarelui Mg. 


Milgrom a ales în final să modifice legea lui Newton 
care ne spune că forța este proporțională cu acceleraţia pe 
care o imprimă. Astfel, dacă am considera pe moment că 
forţa ar fi proporţională nu cu acceleraţia, ci cu pătratul 
accelerației F ~ a2, atunci viteza planetelor pe orbite ar 
fi aceeași pentru toate orbitele, indiferent de distanța, lor 
până la centru (vezi căsuţa matematică precedentă). La 

fel s-ar întâmpla și pentru stelele ce orbitează la marginea 
galaxiilor. 

Desigur însă, modificarea de mai sus nu trebuie adusă 
pentru toate traiectoriile stelelor din galaxie, deoarece 
cele din interiorul galaxiei urmează legile lui Newton, ci 
doar pentru cele care sunt relativ departe de centrul gala- 
xiei, acolo unde deviația este observată (vezi figura 8.31). 
Pentru aceste stele acceleraţia centripetă (cea care ţine ste- 
lele pe orbita lor circulară în jurul centrului galaxiei) este 
foarte mică, pentru că ele sunt departe de centrul galaxiei. 

Cea mai simplă metoda de a modifica legea lui Newton 
după sugestia lui Milgrom este atunci următoarea: dacă 
stelele au o acceleraţie mai mare decât o acceleraţie cri- 
tică ag (cazul stelelor din centrul galaxiei) atunci forța 
este proporţională cu acceleraţia; dacă însă stelele au 
acceleraţii mai mici decât acceleraţia critică ao (cazul stele- 
lor de la marginea galaxiei), atunci forța este proporțională 
cu pătratul accelerației. 

Cum modificarea, precedentă explică viteza constantă a 
stelelor de la marginea galaxiei, nu este de mirare că ea 
a fost întâmpinată cu entuziasm de unii astronomi și fizi- 
cieni. La urma urmei, măsurătorile au acum o explicaţie. 

Mai mult însă, mulţi dintre fizicieni au sărit din scau- 
nul lor atunci când au calculat această acceleraţie critică 
ao și au găsit valoarea ap = 10-19m /s? (vezi căsuţa ma- 
tematică alăturată). De ce? Pentru că ea este aproape 
egală cu rata de accelerare a expansiunii universului, pe 
care o vom prezenta în secțiunea următoare, cea care va 
introduce energia întunecată. Cu alte cuvinte, dacă sun- 
tem norocoși și aranjăm puţin teoria, am putea împușca 
dintr-un foc nu numai materia întunecată, dar și energia 
întunecată, explicându-le cu modele asociate acestei teorii 
newtoniene modificate! 

În plus, valoarea accelerației critice ao (sub care tre- 
buie să modificăm legea a doua a lui Newton) poate fi 
scrisă aproximativ ca o combinaţie de constante cunos- 
cute. Avem de exemplu ao = cH, unde H este constanta 
lui Hubble (rata de expansiune a universului) iar c viteza 
luminii. Acceleraţia critică ag are atunci o valoare apro- 
ximativ egală cu acceleraţia cu care un corp pornește din 
repaus la începutul universului, pentru a ajunge la o va- 
loare apropiată de viteza luminii abia în prezent c = aoT 
(aici T este vârsta aproximativă a universului). Desigur, 
şi-au spus fizicienii, aceste coincidențe nu pot fi întâmplă- 
toare, trebuie să fie o explicaţie mai profundă și trebuie 
ca această versiune modificată a legii lui Newton să fie 
corectă. 

Cu toate acestea, în timp, grupul de fizicieni susţinători 
ai modificării legii lui Newton a început să scadă. Motivul 
este că măsurătorile din ultimii ani au fost destul de ne- 
favorabile teoriei. În primul rând, noua propunere a pri- 
mit o lovitură puternică odată ce a fost măsurată curbarea 
razelor de lumină în zone unde astăzi se crede că există 
materie întunecată. Căci, să observăm, modificarea legii 
lui Newton nu spune la început nimic despre deformarea 
spaţiului. 

În esenţă, teoria dinamicii newtoniene modificate ne 
spune că trebuie să modificăm teoria newtoniană în zone 
unde acceleraţia gravitaţională este mai mică decât ao ~ 
10-10m/s2, în rest putem păstra teoria așa cum este. 
Aceasta, sugerează că și efectul de lentilă gravitaţională 
trebuie modificat, dacă e cazul, pentru regiuni din spaţiu 

unde acceleraţia gravitaţională este mai mică decât ao. 
Dacă detectăm efectul de lentilă gravitaţională în zone 
unde acceleraţia gravitaţională este mai mare decât ao, 
atunci trebuie să găsim materia responsabilă de efect. 
Dacă ea nu este nici materie vizibilă, nici gaz intergalactic, 
atunci trebuie să fie presupusa materie întunecată. 

Măsurători recente (publicate în anul 2008 în revista 
Physical Review Letters de către I. Ferreras și colabora- 
torii săi) sugerează că razele de lumină sunt curbate și 
în zone vide de materie în care acceleraţia gravitațională 
depășește acceleraţia critică ag. Aici, spun cercetătorii, 
trebuie să considerăm prezenţa materiei întunecate, căci 
ce altceva ar curba razele de lumină, dacă materia cunos- 
cută nu este suficientă pentru a explica efectul? Și atunci, 
dacă trebuie oricum să introducem materia întunecată, de 
ce să n-o introducem peste tot, fără să mai fim nevoiţi să 
ne imaginăm cum s-ar putea modifica teoria newtoniană? 

Poate că aceste rezultate experimentale, defavorabile 
noii teorii, sunt numai ceea ce teoreticienii așteptau ca 
să-și justifice reticenţa faţă de noua propunere. Căci, chiar 
dacă este atrăgătoare la prima vedere, modificarea pro- 
pusă a teoriei lui Newton ridică semne de întrebare. Unul 
dintre ele este faptul că nu există un motiv fizic pentru 
forma forţei de atracţie propusă de Milgrom. De ce așa și 
nu altfel? Mai mult, forma veche a lui Newton nu intră 
în contradicţie cu principiile fundamentale ale fizicii (limi- 
tate desigur la mecanica newtoniană). Cine ne asigură că 
același lucru va fi valabil și pentru noua formă a forţei? 

Povestea continuă şi este fără doar și poate fascinantă. 
Astfel, în anul 2015, cercetătorii de la Agenţia Spațială 
Europeană (ESA) vor lansa în spaţiu un satelit denumit 
LISA Pathfinder. Misiunea sa este de a testa tehnolo- 
giile necesare pentru construirea în viitor a unui sistem 
interferometric în spaţiu, denumit LISA (de unde numele 
satelitului), ce ar urma să detecteze undele gravitaționale 
produse de găurile negre. 

Satelitul LISA Pathfinder se va îndrepta către o zonă din 
spaţiu unde câmpul gravitațional însumat al Pământului 
cu cel al Soarelui este aproape nul (puncte Lagrange), iar 
acolo va măsura foarte precis mișcarea și interacţiunea din- 
tre două greutăţi. Susţinătorii teoriei dinamicii newto- 
niene modificate au văzut în aceasta o oportunitate căci, 
spun ei, zonele respective sunt cele în care acceleraţia 
gravitaţională se apropie de valoarea critică ag! Dacă tot 
trimiteţi acolo satelitul, spun ei, nu puteţi face și niște mă- 
surători pentru noi? Rămâne de văzut dacă cercetătorii de 
la ESA vor asculta vocea lor. 


o E 


92. Energia întunecată și 
expansiunea accelerată a universului 


Un alt concept dezvoltat recent este cel al „energiei în- 
tunecate”. Despre ce este vorba? Am discutat în secţiunile 
87 și 88 despre expansiunea universului. Am văzut că mo- 
delul lui Friedmann, în oricare dintre situaţii (univers eu- 
clidian, hipersferic sau hiperbolic), prezice o expansiune 
a universului. Această expansiune este decelerată pentru 

Figura 8.32: 
4526, realizată de telescopul spatial Hubble. În stânga jos 
se vede supernova SN 1994D, care face parte din această 
galarie si care a explodat în anul 1994. Ea este o su- 
pernovă de tipul Ia. (CO NASA si Space Telescope Science 
Institute. 


O imagine spectaculoasă a galaxiei NGC 


toate cele trei cazuri, în sensul că viteza expansiunii scade 
în timp (vezi de exemplu figura 8.17). 

Expansiunea este decelerată pentru că materia din uni- 
vers are tendinţa să se adune la loc în situatia originară. 
În cazul universului hipersferic, acest lucru se şi întâmplă 
la sfârsitul universului, în momentul Big Crunch. Dacă 
universul este hiperbolic, un astfel de moment nu are loc, 
pentru că universul se va extinde până la infinit, însă ex- 
pansiunea. este decelerată, având loc cu o viteză din ce în 
ce mai mică. 

Expansiunea universului a fost măsurată de Hubble si 
confirmată în anii de după aceea, de exemplu prin măsu- 
rători asupra cefeidelor (vezi figura 88). Pentru a verifica 
însă caracterul decelerat al expansiunii universului trebuie 
să măsurăm stele la distanţe foarte mari, acolo unde cefei- 
dele nu mai sunt vizibile. De data aceasta, măsurătorile 
au fost făcute abia recent pe supernove de tipul Ia, stele 
a căror explozie scurtă le face să lumineze aproape cât 
o galaxie! Din această cauză supernovele sunt vizibile la 
distanţe foarte mari. făcându-le candidaţi ideali pentru a 
verifica dacă expansiunea este într-adevăr decelerată. 

Supernovele de tipul Ia mai sunt numite și „candelele 
universului”, tocmai pentru că ele sunt folosite la aflarea 
distanțelor din universul îndepărtat. deoarece exploziile 
tuturor supernovelor de tipul Ia sunt foarte asemănătoare. 
Teoria spune că aceste explozii sunt provocate de o stea 
foarte mică (o pitică albă) aflată în apropierea unei stele 
uriase (o gigantă rosie). 

Giganta rosie are o rază de sute de ori mai mare decât a 
Soarelui şi ea apare în urma evoluţiei naturale a unei stele 
normale, atunci când steaua îsi epuizează energia nucleară 
și se extinde. O pitică albă este o stea ce nu mai lumi- 
nează, cu o rază de sute de ori mai mică decât a Soarelui, 
dar aproximativ cu aceeaşi masă, si formată în principal 
dintr-o materie inertă de carbon si oxigen. 


În teoria actuală a exploziilor supernovelor de tipul Ia, 
pitica albă îi „mănâncă” gigantei roșii materia din care e 
constituită. Când pitica albă atinge o dimensiune critică, 
ea va exploda violent sub forma unei supernove, cu o inten- 
sitate luminoasă ce o atinge pe aceea a unei galaxii mici, 
dar care durează un timp scurt, chiar şi de câteva zile. 

Exploziile diverselor supernove de tipul Ia se pot modela 
teoretic. Modelele ne spun care este cantitatea de lumină 
degajată în spaţiu în urma exploziei, practic luminozita- 
tea reală a supernovei. Măsurând apoi luminozitatea ei 
aparentă (strălucirea ei pe cer), putem calcula distanța la 
care se află supernova, căci, cu cât o supernovă este mai 
îndepărtată, cu atât luminozitatea ei aparentă va fi mai 
scăzută. 

Calculând apoi deplasarea spre roșu din spectrul luminii 
sale, putem afla și viteza supernovei faţă de noi. Cu aju- 
torul celor două valori (viteza supernovei si distanţa până 
la ea) măsurăm expansiunea universului la distanţe mari, 
acolo unde se află această supernovă. 

Măsurătorile au fost efectuate în anul 1998 (vezi figura 
8.33), şi rezultatele lor au socat comunitatea ştiinţifică: 
expansiunea universului nu este decelerată, cum ne 
asteptam, ci accelerată! Cum se poate, ce se întâmplă? 

În acest caz am avea de-a face cu o nouă forţă, cu ceva 
necunoscut care încă „umflă” universul, în afară de impul- 
sul iniţial oferit de explozia Big Bang-ului. Această forţă 
suplimentară a primit denumirea de „energie întunecată”, 
pentru că originea ei este încă necunoscută. Estimările 
pentru energia înmagazinată în această forţă arată că ea 
nu este deloc neglijabilă, fiind de aproape trei ori mai mare 
decât toată energia cunoscută a universului (și stocată în 
materia sa, fie ea obișnuită sau materie întunecată). 

Astăzi se crede că avem următoarea distribuţie pen- 
tru întreaga energie din univers (vezi figura 8.34): ener- 
gie întunecată = 75% (responsabilă pentru accelerarea 
expansiunii universului), materie întunecată ~ 20% (res- 
ponsabilă pentru coeziunea galaxiilor și a grupurilor de 
galaxii ce se rotesc rapid) şi materie obișnuită ~ 5% (din 
aceasta însă doar o zecime este materie stelară, planete 
sau găuri negre, restul fiind gaz intergalactic). 

Impulsionaţi de noile rezultate, cercetătorii americani 
au pornit un nou proiect în anul 2010. Acesta se numește 
Dark Energy Survey (Studiul Energiei Întunecate) şi con- 
stă în scanarea cerului cu scopul de a măsura mai precis 
valoarea energiei întunecate. Telescopul folosit a fost in- 
stalat în Chile. 

Trebuie spus că teoria relativității generale poate explica 
o accelerare a expansiunii dacă se introduce un termen su- 
plimentur la ecuaţia lui Einstein. Acest termen reprezintă 
un fel de presiune gravitaţională negativă, pentru că acce- 
lerează expansiunea în loc s-o încetinească. Noul termen 
este numit constantă cosmologică şi se notează de obicei 
cu A. 

Este cunoscut faptul că această constantă cosmologică 
A a fost introdusă în astronomie de Einstein însuși, care a 
folosit-o pentru a păstra universul static, fără expansiune, 
asa cum credea el că este universul. În acest caz, valoa- 
rea constantei cosmologice era precis aleasă în aga fel încât 
să compenseze forţa de colaps a universului (datorată ca- 
racterului atractiv al gravitației) care l-ar fi adus la loc 
într-un punct. După cum Atlas ţinea cerul să nu cadă, așa 

Figura 8.33: Relatia dintre viteza supernovelor de tip 


Ia fată de noi și distanta până la ele, așa cum a fost ea 
publicată în anul 1998 de către o echipă internatională de 
cercetători condusă de Adam Riess. Pe scara orizontală 
este reprezentată deplasarea spre rosu z = AA/À, care 
este o măsură Doppler a vitezei v = z -c cu care superno- 
vele se îndepărtează de noi (pentru z = 1, viteza lor fată 
de noi este egală cu viteza luminii). Pe axa verticală este 
reprezentată magnitudinea aparentă a supernovelor, care 
este o măsură a distantei până la supernove (cu cât acest 
număr este mai mare, cu atât supernova luminează mai 
slab, și deci este mai departe). În coltul din dreapta sus 
se vede o diferență mică între modelul clasic (Oa = 0, li- 
nia de jos) și cel care ia în considerare energia întunecată 
Qua = 0,76, linia de sus), care modelează mai bine da- 
tele. Supernovele îndepărtate luminează mai slab decât ne 
asteptam (magnitudinea m este mai mare), deci ele sunt 
la o distanță mai mare de noi decât ar fi prezis mode- 
lul standard al lui Hubble. Aceasta înseamnă că mișcarea 
supernovelor fată de noi a fost accelerată între timp, lu- 
cru pe care îl vom presupune pentru întreaga ezpansiune 
a universului. Imagine reprodusă cu permisiunea AAS. 


şi constanta cosmologică a lui Einstein ținea universul să 
nu se prăbușească la loc într-un punct. 

Desigur, constanta cosmologică a fost introdusă de 
Einstein în momentele în care el nu bănuia expansiu- 
nea universului. Mai târziu, când a aflat de modelele 
lui Friedmann și de măsurătorile lui Hubble ce confirmă 
expansiunea universului, Einstein a renunțat definitiv la 
acest termen suplimentar, declarând public că a fost cea 
mai mare greșeală a vieţii lui. 

Astăzi constanta cosmologică revine în actualitate, căci 
ea ar putea explica accelerarea observată a expansiunii 
universului. Desigur însă, în acest caz constanta cosmo- 
logică trebuie privită mai mult ca pe un instrument ma- 
tematic potrivit pentru a modela, accelerarea universului. 
Problema reală este identificarea fenomenului fizic ce stă 
în spatele acestei constante cosmologice. 

Atunci când au căutat procesele fizice care ar putea 
explica constanta cosmologică, fizicienii au găsit un bun 
candidat în așa-numita energie a vidului. Despre ce este 
vorba? Ei bine, după cum vom vedem în teoria cuantică 
(secţiunea 150), vidul nu este chiar... vid. Clasic, vidul 

Figura 8.34: Compoziţia energiei în univers, așa cum 


o cunoaștem astăzi. 


este gol. Cuantic însă, vidul este plin de fluctuații de pe- 
rechi de particule virtuale, precum cele deja menţionate în 
secţiunea, despre găurile negre. Aceste fluctuații sunt cât 
se poate de reale și ele au fost măsurate deja experimental. 

Energia înmagazinată în fluctuațiile vidului este cunos- 
cută sub numele de energie a vidului. Ea a fost necunos- 
cută în momentul dezvoltării teoriei relativităţii generale 
și de aceea a fost ignorată de Einstein. Apoi însă fizicienii 
au înţeles că această energie a vidului ar putea fi energia 
întunecată căutată, pentru că ea modelează foarte bine 
constanta cosmologică a lui Einstein, și deci poate accelera 
expansiunea universului, așa cum arată noile observaţii as- 
tronomice. 

Când însă fizicienii au calculat valoarea totală a energiei 
vidului din tot universul au rămas complet surprinși de 
valoarea ei. Astfel, energia vidului calculată teoretic în 
tot universul este de 10120 de ori mai mare decât energia, 
întunecată! Dacă energia întunecată ni se părea deja prea 
mare (pentru că este de trei ori mai multă decât toată 
materia), nu putem rămâne decât perplecși faţă de această 
valoare teoretică. 

Căci, conform teoriei relativităţii generale şi această 
energie a vidului trebuie luată în considerare dacă vrem 
să calculăm expansiunea universului. 'Teoria actuală ne 
spune atunci că universul ar trebui să accelereze într-un 
ritm uluitor de mare, ceva ce sigur nu observăm în zilele 
noastre. Concluzia este clară: energia vidului nu trebuie 
să joace un rol în teoria relativităţii generale! 

Iată cum, pornind de la o problemă mică (cea a energiei 
întunecate, care ar fi 75% din cea prezentă în univers), fizi- 
cienii și-au creat o problemă și mai mare. Sunt unii cerce- 
tători care spun că aceasta este cea mai mare discordanță 
ce a apărut vreodată între teorie și experiment, și poate 
nu sunt departe de adevăr. 

Desigur, cercetătorii sunt acum în căutarea soluţiilor 
pentru ambele probleme, cea inițială (originea energiei în- 
tunecate) și cea pe care ei înșiși și-au creat-o (contribuţia 
energiei vidului la expansiunea universului). Pentru a dis- 
cuta despre energiei vidului avem însă nevoie de elemente 
mai avansate de mecanică cuantică, de aceea vom amâna 
discuţia pentru secţiunea 151. 

Ne vom întoarce deci mai târziu la această problemă a 
energiei vidului, deși este bine de spus de pe acum că nici 
o soluţie satisfăcătoare nu a fost încă găsită. Acesta însă 
este un semn bun, pentru că avem un caz în care știm 
experimental că ceva nu se potrivește în teorie, și nu avem 
decât să construim teoria care trebuie, folosind un pix și o 
coală de hârtie. Vrea cineva să încerce? 


În prima parte a lucrării de faţă am discutat teoriile 
clasice ale fizicii: mecanica, electromagnetismul, teoria 
relativităţii restrânse și cea a relativităţii generale. În par- 
tea ce va urma vom discuta corespondentele cuantice ale 
acestor teorii clasice. 

Astfel, mecanica clasică va lua forma, mecanicii cuantice 
iar electromagnetismul va lua forma electrodinamicii cu- 
antice. Teoria relativităţii restrânse se va materializa în 
teoriile cuantice de câmp, adunate în modelul standard al 
particulelor elementare. Cât despre teoria relativităţii ge- 
nerale, nimeni nu a reușit s-o cuantifice până în prezent, 
așa că vom discuta numai o propunere ce încearcă să facă 
acest lucru, cunoscută sub numele de teoria corzilor rela- 
tiviste. 

Cuantificarea teoriilor clasice este mai mult decât 
un simplu truc matematic, este o nouă imagine a 
realității care iese la iveală, cu aspecte paradoxale pen- 
tru înțelegerea noastră clasică. Vom vorbi de incertitudi- 
nea cunoașterii, de teleportare, de atracţia vidului sau de 
discontinuități în lumea aparent continuă. 

Multe dintre aspectele paradoxale ale mecanicii cuantice 
au început să fie încorporate pe scară largă în tehnologie, 
însă ele nu ne-au cuprins viața de zi cu zi, care rămâne 
clasică. Astfel, ne așteptăm ca dimineața să ne trezim 
în același pat, deși mecanica cuantică ne spune că este 
posibil (dar cu o șansă infinitezimal de mică) să ne trezim 
și pe Lună. Noi încă vedem imagini netede și filtrate ale 
lumii din jurul nostru, deși ochii noștri sunt capabili să 
înregistreze „puricii” cuantici din imagini (dați de natura 
discretă a luminii, fotonii) atâta doar că această informaţie 
este cenzurată de creier. 

Pe de altă parte este posibil ca, în viitor, oamenii să 
experimenteze direct cu simţurile lor forma cuantică a lu- 
mii. Poate că ochii lor vor percepe flash-urile discrete de 
lumină, fotonii, poate că gândirea lor va ieși din forma ei 
analitică și continuă pe care o simțim noi acum și va avea 
colapsuri cuantice. La urma urmei, revoluţia cuantică este 
o revoluţie a ultimei sute de ani, iar urmările ei peste mii 
sau milioane de ani sunt greu de prezis. 

Noi vom urmări, în următoarele discuţii, cum a avut 
loc această revoluţie cuantică și în ce constă ea. Vom 
începe pe o linie „istorică”, urmărind apariţia diverselor 
concepte și evoluţia lor ulterioară. În capitolul următor 
ne vom concentra pe aspecte mai avansate, care sunt la 
ora actuală subiecte active de cercetare. 


Mecanica cuantică 


93. Radiatia corpului negru 


Faptul că lumina ce vine de la Soare este compusă 
din mai multe culori a fost demonstrat cu succes de 
Isaac Newton prin experimentele sale cu o prismă optică. 
Newton a plasat o prismă în drumul unei singure raze de 
lumină albă, și fiecare culoare componentă a fost deviată 
într-o altă direcţie. El a reușit astfel să separe fiecare cu- 
loare din raza albă de lumină. Proiectând apoi toate culo- 
rile astfel separate pe un ecran, Newton a obţinut spectrul 
acelei raze de lumină albă, ce era în acest caz colorat ca 
un curcubeu, de la roșu la violet. 

În anul 1859, Gustav Kirchhoff (1824-1887) era preocu- 
pat de prezenţa unor anumite linii întunecate în spectrul 
luminii de la Soare, pe care el le-a măsurat într-o ma- 
nieră asemănătoare lui Newton. Aceste linii întunecate re- 
levă absenţa culorilor respective din lumina particulară a 
Soarelui. În încercarea sa de a le înţelege, Kirchhoff a con- 
siderat absorbţia și emisia de lumină a corpurilor încălzite 
în general, nu numai a Soarelui (vezi figura 9.1). 

Faptul că Soarele fierbinte sau focul emit lumină ne este 
familiar. Pare normal că orice obiect încălzit se înroșește 
și emite lumină. Cu cât se încălzește mai mult, cu atât de- 
vine mai strălucitor şi emite mai multă lumină. Kirchhoff 
a fost interesat de relaţia dintre temperatura corpului în- 
călzit și spectrul luminii emise atunci cand corpul se află 
în echilibru termic cu radiaţia pe care o emite. Pentru o 
temperatură dată, cât de multă lumină se emite, care este 
spectrul acesteia? 

Într-o primă etapă, Kirchhoff a arătat printr-un 
raţionament ingenios că raportul dintre cantitatea de lu- 
mină radiată de un corp solid atunci când este încălzit 
și cantitatea de lumină absorbită în același timp este (la 
echilibru) o mărime universală, independentă de natura 
corpului și dependentă doar de temperatura lui. Fizicienii 
au ales să măsoare această mărime universală într-un caz 
particular, aproape ideal, cel al așa-numitului corp negru. 

După cum sugerează numele, un corp negru absoarbe 
toată lumina incidentă pe el. Din toată lumina ce cade pe 
el nu se mai reflectă, nimic, ceea ce îl face să apară negru. 
Contrar așteptărilor, un corp negru radiază lumină dacă 

Figura 9.1: Pentru măsurarea radiatiei corpului negru, 
se ia mai întâi o incintă închisă (stânga), ai cărei pereti 
interiori se înnegresc. Apoi incinta se încălzește uniform 
la o temperatură T și, datorită căldurii, ea se va înroși 
înăuntru chiar dacă initial era neagră. Spectrul luminii 
radiate în urma încălzirii se măsoară printr-un orificiu 
mic practicat în incintă. În figură este prezentat prin- 
cipiul măsurării spectrului, cu o prismă optică aşezată 
în calea luminii emise. Datorită dispersiei, lumina se se- 
pară în culorile componente. Apoi, măsurând intensitatea 
luminoasă a fiecărei componente, se reconstituie spectrul 
luminii generate de corpul încălzit. 


este încălzit! Cu alte cuvinte, un corp negru va apărea și el 
roşu odată ce este încălzit. Emisia corpului negru are deci 
un spectru de lumină (mai mult roșu, mai puțin galben 
etc.). În plus, spectrul este dependent de temperatură, 
deoarece, atunci când corpul este încălzit mai mult, el își 
schimbă culoarea dominantă. 

Pentru un corp negru deci, absorbţia luminii este egală 
cu unu (pentru că el absoarbe tot), pe când emisia este 
dependentă de temperatură. Mărimea universală căutată 
de Kirchhoff (raportul dintre emisie și absorbţie) devine 
egală cu emisia acestui corp negru. De aceea, cercetă- 
torii au început să fie interesați de măsurarea spectrului 
radiației corpului negru și dependenţa lui de temperatură. 
Desigur, spectrul ar trebui să fie o mărime universală, in- 
dependentă de materialul din care e alcătuit corpul negru. 

O măsurătoare de succes a spectrului de emisie al cor- 
pului negru și a dependenţei sale de temperatură a fost 
efectuată de fizicienii Otto Richard Lummer și Ernst 
Pringsheim în anul 1900. Ei au considerat o cavitate în- 
chisă, cât se poate de neagră, care are numai un orificiu 
mic pe unde se măsoară lumina care iese din interiorul 
cavităţii (vezi schița din figura 9.1). Apoi au încălzit cu 
totul cavitatea, până când toţi pereţii din interior au ajuns 
la o temperatură uniformă. 

Datorită temperaturii ridicate, pereţii au început să 
emită lumină în interior. Lumina era radiată și absorbită 
de pereţi încontinuu, ajungându-se după un timp la un 
echilibru termic. În final, Lummer și Pringsheim au măsu- 
rat spectrul luminii radiate prin micul orificiu. Încălzind 
incinta, ei au putut astfel măsura și variaţia spectrului cu 
temperatura. 

Figura 9.2: Măsurătorile initiale ale fizicienilor Lummer 
si Pringsheim (efectuate în anul 1900) pentru variația 
cu temperatura a spectrului corpului negru. Ele au fost 
publicate în cartea Grundlagen, Ziele und Grenzen der 
Leuchttechnik de Otto Lummer. Pe aza verticală este 
prezentată intensitatea unei anumite culori din spectru, 
iar pe aza orizontală este lungimea de undă a acelei cu- 
lori, exprimată în micrometri. Spectrul de radiatie al cor- 
pului negru este reprezentat la diverse temperaturi. Pe 
măsură ce temperatura creste, intensitatea luminii crește, 
iar lungimea de undă a mazimului se deplasează spre va- 
lori mai mici (spre stânga). În plus, în figură mai apar și 
tot felul de efecte secundare ale măsurătorii, de exemplu 
o bandă suplimentară de absorbție a apei, vizibilă în jurul 
lungimii de undă de 3 micrometri. 


Spectrul măsurat de cei doi fizicieni are un mazimum 
de radiaţie la o anumită culoare a luminii, ce depinde de 
temperatură (vezi figura 9.2). La temperaturi mici, acest 
maximum este în infrarosu, iar la temperaturi din ce în ce 
mai mari el se apropie de roșu. De aceea corpurile încălzite 
ne apar înroșite. 

Astăzi, efectele precedente sunt foarte bine cunoscute. 
Ele sunt folosite invers, la măsurarea temperaturii unui 
corp numai pe baza spectrului de lumină generat de el. 
Astfel se măsoară temperatura corpului uman cu ajutorul 
unui termometru în infraroșu, sau temperatura medie a 
Universului, cu ajutorul radiaţiei de fond (comparati figura 
9.2 cu figura 8.25). 

Spectrul radiaţiei corpului negru ar fi rămas o curiozi- 
tate, cu câteva aplicaţii tehnice, dacă el nu ar fi scos la 
suprafață unul dintre aspectele esenţiale ale mecanicii cu- 
antice: cuantificarea nivelurilor de energie. 

Capitolul 9. Mecanica cuantică 


94. Oscilatorul cuantic 
și nivelurile discrete de energie 


Odată ce au măsurat spectrul de radiaţie al corpului 
negru, fizicienii au încercat să explice forma sa. Cel care 
a avut succes deplin a fost fizicianul german Max Planck 
(1858-1947). În mod remarcabil, el a putut modela tot 
spectrul de radiaţie al corpului negru, pentru toate tempe- 
raturile, cu o singură formulă. Interesant este că formula 
conţine o constantă nouă faţă de cele deja cunoscute, care 
a primit mai târziu numele de constanta lui Planck și care 
se notează de obicei cu A. 


Calcul: Radiatia corpului negru 


Raportul dintre emisivitatea e a unui corp și capa- 
citatea sa de absorbţie a este dat de o constantă uni- 
versală K(v, T) = e(v, T)/a(v,T), unde v este frecvenţa 
radiaţiei, iar T este temperatura. 

Corpul negru absoarbe toată radiaţia incidentă, deci 
a = 1 (pentru unitatea de arie), iar constanta universală 
K este atunci emisivitatea corpului negru. Planck a 
reușit să modeleze toate curbele de emisivitate (radiaţie) 
ale corpului negru, folosind următoarea formulă pentru 
densitatea de energie înmagazinată u(v): 


8rhv5 1 

Mai sus h este constanta lui Planck, c este viteza lumi- 
nii, v este frecvența luminii emise, k este constanta lui 
Boltzmann și T este temperatura corpului negru. 

Densitatea totală de energie înmagazinată de corpul 
negru se obține integrând relaţia de mai sus: 

Aici ø este constanta Stefan-Boltzmann, iar relația de 
mai sus ne va folosi mai târziu, pentru că ea determină 
emisia totală de radiație oT*4 a corpului negru. 


Planck a construit și o teorie care explică fizic formula 
folosită pentru spectrul de radiaţie. Pentru aceasta, el 
a aplicat legile termodinamicii, considerând că suprafaţa 
corpului negru care emite lumină este o mulţime haotică de 
oscilatori armonici (de frecvenţă constantă). Oscilatorii 
ar fi în echilibru termic, atât între ei cât și cu undele 
electromagnetice din incintă. 

Pentru a obține formula corectă, Planck a trebuit să 
introducă o modificare esenţială: energia acestor oscilatori 
ia numai valori discrete, și nu orice valoare, așa cum spune 
mecanica lui Newton: 


Cuantificarea nivelurilor de energie: 


Valorile discrete ale energiei unui oscilator armo- 
nic sunt echidistante, diferența AE dintre nivelu- 


rile de energie fiind proporțională cu constanta lui 
Planck h si frecvența f a oscilatorului: AE = hf 


Desigur, presupunerea lui Planck iese complet din ca- 
drul fizicii clasice, acolo unde un oscilator de o frecvenţă 
dată poate avea orice energie (nu numai valori discrete), 
pentru că poate avea orice amplitudine a oscilaţiei. Cu 
cât vibrează mai puternic un oscilator clasic (deci cu cât 
crește amplitudinea oscilaţiei), cu atât crește și energia sa. 
În mecanica cuantică însă, simplu spus, numai anumite 
amplitudini ale oscilatorului sunt permise, și deci numai 
anumite energii. 

Valoarea experimentală a constantei lui Planck h iese 
din modelarea spectrului de radiaţie al corpului negru. Ea 
aduce cu sine nașterea mecanicii cuantice, acolo unde ener- 
giile nu iau mereu orice valori clasice, ci trebuie cuantifi- 
cate, adică iau în mod normal valori discrete. Constanta 
lui Planck h are dimensiunile acţiunii (pe care o vom intro- 
duce în capitolul 11) și ea este mult mai mică decât valorile 
mecanice obișnuite ale acţiunii: h = 6, 62 - 10734 m2kg/s. 

Pentru a ne face o idee despre cât de mică este con- 
stanta lui Planck, să calculăm diferența dintre valorile 
discrete de energie ale unui pendul care oscilează cu o 
frecvență f de o bătaie pe secundă (f=1Hz): AE = hf = 
6, 62 - 10734J. Pentru un pendul obișnuit, cu o masă de 
aproximativ 100 g, obţinem că energia potenţială se modi- 
fică cu această valoare la o cădere a pendului pe înălțimea 
de Az = AE/mg = 10-5%m. Deplasarea este tot atât de 
mică, față de dimensiunea unui nucleu atomic cât este un 
nucleu faţă de dimensiunea noastră. 

Un alt exemplu care ne arată cât de mică este con- 
stanta lui Planck este o coardă de chitară care oscilează 

Figura 9.3: 
lurile cuantice de energie ale unei corzi de chitară care 
vibrează cu frecvența f. Nivelurile sunt discrete ṣi echi- 


În dreapta imaginii sunt reprezentate nive- 


distante. Dacă ordonăm nivelurile de energie după un 
număr cuantic n, atunci energia unui nivel este En = 
nhf + hf/2, diferența dintre ele fiind AE = hf. Ea este 
pentru coarda de chitară de aprozimativ 1026 de ori mai 
mică decât energia medie a corzii în vibrația sa. Pentru 
a scoate în evidenţă efectele cuantice, un chitarist ar tre- 
bui să ciupească de coardă şi s-o deplaseze pe o distanță 
echivalentă cu dimensiunea unui nucleu atomic. 


Sectiunea 95. De ce corpurile încălzite apar roșii și nu albastre 

pe frecvenţa sa fundamentală (vezi figura 9.3). În meca- 
nica clasică, mișcarea corzii este continuă, iar amplitudi- 
nea oscilaţiei poate lua orice valoare. Energia de vibraţie 
a corzii o vom estima luând în considerare, de exemplu, 
energia, cinetică E. = mv? /2. 

Astfel, o coardă de chitară cântărește câteva grame, să 
zicem un gram pentru simplitate, m = 107ĉkg. Viteza me- 
die de oscilație o vom estima din amplitudinea oscilaţiei și 
din frecvenţa sa. Vom alege pentru amplitudinea corzii de 
chitară aproximativ 1 milimetru (pentru că mișcarea este 
vizibilă), iar pentru frecvență aproximativ f = 100 Hz. 

Atunci coarda trebuie să parcurgă un milimetru într-un 
timp de aproape 0,01 secunde, deci aproape 100 milime- 
tri pe secundă, adică v = 0, 1m/s. Folosind acum formula 
energiei cinetice și masa corzii, obținem pentru energia me- 
die o valoare estimativă de E = mvw2/2 = 1073-0, 12/2J = 
5. 10-6J. 

Pe de altă parte, diferenţa dintre nivelurile discrete 
de energie ale corzii de chitară este de AE = hf = 
6,62. 10-32]. Vedem că diferenţa cuantică este de 1026 ori 
mai mică decât energia medie! Pentru a vibra cu această 
energie infimă, coarda trebuie să se miște cu o amplitu- 
dine de 1013 ori mai mică (energia este proporţională cu 
pătratul amplitudinii), adică ceva de ordinul de mărime al 
nucleului unui atom. 

Vedem că, pentru a observa efectele cuantice în nive- 
lurile discrete de energie ale corzii de chitară, trebuie să 
„ciupim” coarda și s-o deplasăm pe distanța unui nucleu 
de atom. Cu atât mai mult trebuie să admirăm rezultatul 
lui Planck care, iată, reușește să găsească o manifestare a 
acestei discretizări infime în măsurătorile radiaţiei corpu- 
lui negru. 

Desigur, dacă vorbim de faptul că energia corzii de chi- 
tară ia numai valori discrete, trebuie să fim atenţi cum 
interpretăm amplitudinea oscilaţiei. Într-o imagine sim- 
plificată, vom spune că amplitudinea oscilaţiei corzii de 
chitară poate lua numai valori discrete deși, mai corect, nu 
se poate vorbi de o mișcare continuă a corzii de chitară. 
Astfel, o mișcare continuă ar conduce la o trecere printre 
nivelurile de energie, ori acest lucru nu mai este posibil 
în mecanica cuantică, acolo unde nivelurile de energie au 
valori discrete. 

În final, să menţionăm un lucru surprinzător. Astfel, os- 
cilatorii care sunt în echilibru termic, responsabili de emi- 
sia de lumină în cazul radiaţiei corpului negru, nu sunt 
daţi de structura internă a atomilor, așa cum poate ne-am 
fi așteptat. În schimb, ei sunt daţi de oscilaţiile atomilor în 
jurul poziţiilor lor de echilibru! Cu alte cuvinte, nu struc- 
tura internă a atomilor a relevat forma cuantică a energiei, 
ci mișcarea lor de oscilație. 

Acest lucru este surprinzător, pentru că atomii sunt ele- 
mente compuse, formate din electroni, protoni și neutroni. 
În acest fel, oscilaţia întregului sistem compus (atomul) 
este cuantificată. Lecţia de învăţat este una singură: orice 
mișcare a unui obiect compus este cuantificată în mecanica 
cuantică, chiar şi cea a atomilor, a pietrelor, a leagănului 
sau a stelelor. 


95. De ce corpurile încălzite apar roșii 
și nu albastre 


În secţiunea, precedentă am văzut că diferenţa dintre 
nivelurile de energie cuantificate este foarte mică. Pentru 
noi, în lumea noastră macroscopică, nivelurile de energie 
apar continue, şi nu discrete. De aceea, în fizica clasică, 
energia unui corp va evolua continuu. În realitate însă, 
evoluţia are loc prin salturi de la un nivel de energie la al- 
tul. Pentru că diferenţa dintre nivelurile discrete de ener- 
gie este foarte mică, noi nu percepem această evoluţie în 
hopuri. 

Așa cum am văzut în secțiunea 93, discretizarea nive- 
lurilor de energie are o consecință macroscopică: forma 
spectrului corpului negru. Consecința aceasta este de fapt 
experimentată de noi în viața de zi cu zi, prin culoarea 
obiectelor care sunt încălzite. Căci, așa cum vom argu- 
menta în această secțiune, dacă nivelurile de energie ar fi 
fost continue, atunci corpurile încălzite ar fi trebuit să fie 
cel puţin albastre, dacă nu chiar ultraviolete și cu radiaţii 
mortale de energii mai înalte. Așa însă, pentru că nivelu- 
rile de energie sunt discrete, ele apar înroșite şi nevătămă- 
toare sănătăţii noastre. 

Astfel, corpul negru poate fi privit ca fiind constituit 
dintr-o serie de oscilatori aflaţi în echilibru termic la tem- 
peratura aleasă pentru măsurătoare. Aceștia au frecvenţe 
diferite de oscilație, iar ceea, ce îi interesează pe fizicieni 
este numărul total al oscilatorilor având o frecvenţă dată 
si amplitudinea (sau energia) medie a oscilaţiei. În felul 
acesta ei pot calcula energia radiată de corpul negru. 

Pentru a calcula numarul de oscilatori care au o 
frecvenţă dată, cel mai simplu este să ne imaginăm că 
oscilatorii sunt chiar modurile de vibraţie ale câmpului 
electromagnetic, ca acelea din interiorul unui cuptor cu 
microunde (vezi figura 4.11). Ele se află, de data aceasta, 
în incinta de măsură, cum este cea din figura 9.1. 

În situaţia clasică, consecinţa este următoarea (vezi par- 
tea din stânga a figurii 9.4). Aici avem o frecvenţă minimă 
de oscilație a câmpului electromagnetic și o lungime de 
undă maximă, dată de dimensiunea, incintei. Oscilaţii cu 
frecvență mai mari (deci cu lungime de undă mai mici), 
pot fi oricând acomodate în incintă. Energia medie a unei 
singure oscilaţii se determină folosind legile termodinami- 
cii şi se dovește a fi, pentru toate frecvențele, de ordinul 
KT, unde k este constanta lui Boltzmann şi T este tempe- 
ratura corpului negru. 

Așa cum vedem, la frecvenţe din ce în ce mai mari sunt 
din ce în ce mai multe moduri de oscilație. Ele au, în me- 
die, aceeaşi energie. Cum ar arăta atunci emisia unui ast- 
fel de corp negru încălzit? El ar emite frecvenţe luminoase 
din ce în ce mai mari, către albastru (frecvenţa luminii al- 
bastre fiind mai mare decât cea a luminii roșii) iar corpul 
încălzit nu ar mai arăta înroșit pentru noi, ci albastru! Mai 
mult, orice bec ar fi un potenţial pericol în casă, căci ar 
emite raze X, ele având o frecvenţă mai mare decât undele 
electromagnetice vizibile. De fapt, efectuând calculele cla- 
sic, vom deduce că un corp încălzit va emite o cantitate 

frecvenţă frecvenţă 

Figura 9.4: În figura sus sunt reprezentate câteva mo- 
duri de oscilație ale câmpului electromagnetic din incinta 
prezentată în figura 9.1, pentru cazul clasic și cuantic. În 
cazul clasic, (stânga jos) oscilatorii pot lua orice ener- 
gie la o frecvență dată. În medie, ei vor avea energia 
KT (linia îngroșată). Deoarece mulţi oscilatori vor avea 
frecvenţe ridicate (pentru că sunt multe frecvenţe), cor- 
pul încălzit va arăta albăstrit. În cazul cuantic (dreapta 
jos), oscilatorii au puţine niveluri de energie disponi- 
bile la frecvențe ridicate, pentru că nivelurile de energie 
sunt discrete, iar diferența de energie dintre ele crește cu 
frecvența. Oscilatorii de frecvențe ridicate vor rămâne pe 
starea de energie minimă (ei nu au mai fost desenați în 
figura de sus), iar energia medie scade cu frecvența (linia 
îngroșată). Corpul negru nu va radia la frecvețe ridicate. 


infinită de energie luminoasă (datorită frecvențelor ridi- 
cate) ceea ce evident nu este cazul în practică. De aceea, 
paradoxul acesta clasic poartă numele de „catastrofă ul- 
travioletă” şi a fost scos în evidenţă de Lord Rayleigh și 
Sir James Jeans în 1905. 

Din fericire însă, nu așa stau lucrurile în realitate, care 
de data aceasta este cuantică și salvează „catastrofa ul- 
travioletă”. Astfel, în situaţia cuantică, fiecare oscilator 
poate lua, pentru o frecvenţă dată, numai niveluri discrete 
de energie. Diferenţa AE dintre valori este proporţională 
cu constanta lui Planck și frecvenţa f a oscilatorului 
AE = hf. Aceasta înseamnă că, la frecvenţe mai mari, 
diferenţa dintre nivelurile de energie devine din ce în ce 
mai mare! Cu alte cuvinte, la frecvenţe mari sunt mai 
puține niveluri de energie corespunzătoare unei frecvențe 
anume de oscilație (vezi partea din dreapta a figurii 9.4), 
iar oscilatorii sunt obligaţi să ia numai acele valori. 

Cu cât diferenţa dintre nivelele de energie devine mai 
mare decât kT, cu atât oscilatorii sunt obligaţi să ia ener- 
gia nivelului minim (considerat zero în această analiză su- 
mară). În consecință, la frecvenţe din ce în ce mai mari, 
energia medie a oscilatorilor tinde să devină nulă, spre 
deosebire de cazul clasic, unde avea o valoare constantă. 
Consecința? Deoarece oscilatorii de freecvență mare nu 
vor fi excitaţi, lumina emisă de corpul negru va avea nu- 
mai frecvenţe mici și va fi deci roșie și nu albastră. Astfel, 
jarul incandescent se va înroși și nu albăstri. Mai mult, 
frecvenţa razelor X este atât de mare, încât probabil puţini 
oscilatori vor avea (din întâmplare) energie suficientă, iar 
jarul nu va radia, din fericire, raze X. 


Capitolul 9. Mecanica cuantică 


Iată cum simpla culoare roșie o obiectelor încălzite as- 
cunde în spatele ei un principiu fundamental al mecanicii 
cuantice, cel de discretizare a nivelurilor de energie. Poate 
că veţi medita asupra acestui lucru atunci când veţi privi 
în liniștea serii jarul ce se formează la un foc de tabără. 
Vă va trece desigur un fior plăcut, știind că puteţi înţelege 
culoarea jarului pe care îl vedeţi, că puteţi vedea mecanica 
cuantică direct în acţiune. 

Este același fior pe care l-a simţit și fizicianul olandez 
Fritz Houtermans, după ce a înțeles mecanismul nuclear 
din interiorul stelelor. Se spune că, într-o seară, acesta 
privea cerul înstelat împreună cu prietena sa. "Nu-i așa că 
sunt frumoase?", spuse ea. "Da, și chiar acuma, eu singurul 
om din lume care știe de ce strălucesc!", ar fi adăugat el. 


ui 


96. Efectul fotoelectric. Fotonii. 


O confirmare ulterioară (după cinci ani) a propunerii 
lui Planck de discretizare a nivelurilor de energie a venit 
odată cu explicarea efectului fotoelectric de către Albert 
Einstein, pentru care acesta a și primit Premiul Nobel. 

Astăzi pare ciudat că Premiul Nobel i-a fost acordat 
lui Einstein nu pentru contribuţia sa covârșitoare la te- 
oria relativităţii, ci pentru o contribuţie în mecanica cu- 
antică. Nu este însă de mirare, teoria relativităţii a fost 
percepută ca fiind paradoxală, și de aceea controversată 
la început. În timp însă, rolurile s-au schimbat, astăzi 
mecanica cuantică fiind considerată mai paradoxală decât 
teoria relativităţii. 

Einstein cunoștea observaţiile experimentale efectuate 
de Philipp Lenard (1862-1947) și alţi fizicieni la trecerea 
în secolul XX. Aceștia au studiat comportarea electronilor 
smulși de pe o suprafaţă metalică atunci când suprafaţa 
este iluminată, măsurând viteza cu care electronii erau 
ejectaţi. 

Faptul că se smulg electroni într-o astfel de situaţie nu 
este surprinzător. Clasic, ne imaginăm că lumina inci- 
dentă creează un câmp electric oscilant E(t) (vezi figura 
9.5, stânga). Acesta pune în mișcare electronii prin inter- 
mediul forței electrice F = qE(t), discutată în secţiunea 22 
(q = —e este sarcina electrică negativă a electronului). În 
cea mai mare parte, electronii vor rămâne în metal, dar, 
dacă forţa este suficient de mare, o parte dintre ei vor fi 
„smulși” definitiv din metal. Ne așteptăm deci ca viteza 
electronilor smulși să crească pe măsură ce creștem ampli- 
tudinea câmpului electric E incident, pentru că electronii 
sunt smulși din material din ce în ce mai violent (forța elec- 
trică este proporţională cu câmpul electric E incident). 

Cu toate acestea, experimentatorii au observat un lucru 
foarte ciudat: energia cinetică mazimă a electronilor emiși 
nu depinde de amplitudinea radiației incidente! Practic, 
iluminăm din ce în ce mai intens suprafața, câmpul electric 
crește, cu el și forța electrică ce acţionează, dar electronii 
care ies nu depășesc o anumită viteză maximă. Extrem 
de ciudat... Putem crește câmpul electric al luminii de 
o sută de ori, viteza maximă a electronilor smulși rămâne 
aceeași. 


Sectiunea 96. Efectul fotoelectric. Fotonii. 

Figura 9.5: 
(stânga) și cuantică (dreapta). În cazul clasic (stânga) 
lumina incidentă pe un metal creează un câmp electric 


Efectul fotoelectric în situația clasică 


E oscilant.  Electronii din metal sunt puși în miscare 
de câmpul electric, prin intermediul forței electrice F = 
—eE. Unii dintre electroni vor fi chiar smulși din me- 
tal, dacă forta este destul de mare (dreapta sus). Cu cât 
este mai mare intensitatea luminii incidente, cu atât sunt 
mai mari câmpul electric și forța cu care sunt smulși elec- 
tronii, și deci cu atât e mai mare viteza v a electronilor 
smulși, fără limită. În cazul cuantic (dreapta) lumina 
este compusă din pachete discrete de energie numite fo- 
toni. Fotonii sunt desenați ca un fel de vagoane, unul 
după altul. Cu cât crește intensitatea luminii, cu atât 
crește densitatea de fotoni, însă fiecare dintre ei își păs- 
trează aceeași energie. Un electron primește doar energia 
unui singur foton (pe care îl absoarbe), ceea ce înseamnă 
că electronul smuls are o viteză mazimă dată de această 
energie, indiferent de intensitatea luminii. 


În plus, se arată experimental că, deși viteza maximă a 
acestor electroni ejectaţi din metal nu depinde de inten- 
sitatea luminii (amplitudinea oscilaţiei câmpului electric), 
ea depinde liniar de frecvența luminii incidente. Cu cât 
frecvenţa, luminii incidente este mai mare, cu atât electro- 
nii smulși sunt mai energetici. 

Einstein a „văzut” imediat explicaţia acestor fenomene 
în presupunerea lui Planck, pe care însă a generalizat-o 
mai întâi. Astfel, a zis el, să presupunem că nu numai 
oscilatorii de pe pereţii corpului negru sunt cuantificaţi 
(adică au niveluri de energie discrete), ci și lumina! Cu 
alte cuvinte, să presupunem că lumina este formată din 
pachete discrete de energie, numite fotoni. 

Energia unui „pachet” de lumină ar fi dată de aceeași 
relaţie a lui Planck, E = hf, unde de data aceasta f este 
frecvenţa luminii, iar h constanta lui Planck: 


Cuantificarea luminii 


O undă electromagnetică de frecvenţă constantă f 


este formată din pachete discrete de energie E = 
hf care se numesc fotoni. 


Generalizarea la lumină nu a fost inclusă în modelul lui 
Planck și ea este deci contribuţia lui Einstein la mecanica 
cuantică. Cu această presupunere, a zis Einstein, putem 
explica efectele experimentale de mai sus în felul următor. 

Astfel, electronii pot primi de la lumină numai un sin- 
gur „pachet” de energie luminoasă hf (o singură cuantă 
de energie, un singur foton), nu mai multe, pe care îl 

Figura 9.6: Schema experimentului prin care se măsoară 
energia mazimă a electronilor smulși de pe catod, în ca- 
drul efectului fotoelectric. Aici lumina care cade pe catod 
smulge electroni din el. Între catod și anod se aplică o 
tensiune electrică U. Tensiunea generează un câmp elec- 
tric E care încetinește electronii, pentru că el acționează 
cu o forță F = —eE în sens opus mișcării (electronii au 
sarcina electrică —e negativă). Energia mazimă a elec- 
tronilor smulși este dată de tensiunea electrică U pe care 
trebuie s-o aplicăm pentru a împiedica electronii să ajungă 
la anod. 


vor „folosi” ca un fel de combustibil pentru ca să fie 
acceleraţi. Energia cinetică a electronilor „smulși” nu va 
depăși această valoare de energie primită, indiferent de 
amplitudinea câmpului electric, pentru că electronii pur 
și simplu nu au mai multă energie la dispoziţie ca să fie 
acceleraţi. Cu alte cuvinte, noi putem crește cât vrem am- 
plitudinea câmpului electric, electronii primesc numai un 
singur pachet de energie hf, după care nu mai primesc 
nimic, oricât ne-am juca noi cu câmpul electric al luminii. 
Desigur, odată ce creștem intensitatea luminii, creștem 
și densitatea pachetelor de energie (densitatea de fotoni), 
însă electronul va primi (absorbi) numai un singur pachet. 
De aceea, nu viteza electronilor ejectaţi va crește, ci nu- 
mărul lor, cu alte cuvinte curentul electric pe care acești 
electroni ejectaţi îl formează. Cum însă energia primită de 
un electron este hf, indiferent de intensitatea luminii, și 
viteza electronului va avea o limită dată de această energie. 
Dacă este așa, obţinem și dependența liniară, observată 
experimental, dintre valoarea energiei mazime cu care iese 
electronul din metal și frecvența luminii. Căci, dacă toată 
energia cuantei de lumină hf se transferă electronului și 
electronul nu întâmpină nici un fel de rezistență, atunci 
energia lui va fi chiar E = hf, şi deci proporţională cu 
frecvența! Cu cât lumina incidentă are o frecvență f mai 
mare, cu atât energia fotonilor smulși este mai mare. 
Electronul întâmpină rezistenţă pentru a ieși din me- 
tal, iar rezistența are o valoarea minimă e€ (rezistenţa este 
mai mare pentru electronii aflaţi în profunzimea metalu- 
lui). De aceea, energia mazimă a electronilor smulși devine 
Emaz = hf —e, păstrând astfel o relaţie liniară cu frecvenţa 
luminii. Observăm că, efectuând un astfel de experiment, 
putem măsura constanta lui Planck h din relaţia liniară 
dintre energia maximă a electronilor emiși și frecvența lu- 
minii folosite. În acest fel, vom verifica propunerea lui 

Capitolul 9. Mecanica cuantică 


Einstein, comparând valoarea experimentală a lui h cu cea 
determinată înainte de Planck. 

Experimentul de mai sus este atât de accesibil, încât 
se efectuează astăzi în laboratoarele școlare de liceu. El 
presupune prezența unui catod, o bucată metalică pe care 
cade lumina (vezi figura 9.6). Electronii ce primesc energia 
de la lumină vor ieși din metal și vor merge la un colector 
(anod), creând astfel un curent electric care este măsu- 
rat. În experiment, se aplică o tensiune electrică între ca- 
tod și anod, alegând o polaritate inversă, care încetinește 
mișcarea electronilor eliberaţi de catod. 

În fapt, mișcarea se oprește (curentul electric devine nul) 
atunci când electronii abia ajung să atingă colectorul, și 
deci energia lor cinetică este egalată de energia potenţială 
a câmpului electric pe care trebuie s-o învingă și care este 
citită de pe voltmetru. În experiment punem lumină de o 
culoare știută și citim pe voltmetru tensiunea electrică ce 
oprește electronii din mișcare, cea care ne dă în final ener- 
gia cinetică maximă Ema. a electronilor smulși. Astfel, 
una, dintre constantele fundamentale a naturii, constanta 
lui Planck, se poate măsura și într-un experiment școlar. 


Calcul: Efectul fotoelectric 


Analiza matematică a experimentului asociat efec- 
tului fotoelectric este următoarea (vezi figura 9.6). 
Energia primită de un electron este exact cea a unui 
foton, adică hf, unde f este frecvența luminii, iar h 
constanta lui Planck. Pentru că electronul trebuie să 
consume o energie minimă € pentru a ieși din metal, el va 
avea o energie maximă Emaz cu care atinge colectorul: 


Emaz = hf = € 


Din păcate pentru electron, tensiunea electrică U are 
polaritatea inversă, în așa fel încât să-i incetinească 
mișcarea. Forţa electrică pe care electronul trebuie s-o 
învingă este F = —eE, unde E este câmpul electric din- 
tre anod și anod. El are valoarea |E| = U/d, unde d este 
distanța dintre anod și catod (vezi figura 3.6). Energia 
pe care electronul trebuie s-o consume pentru a ajunge 
la anod este dată de lucrul mecanic L efectuat împotriva 
forței 


L = |Fld = elEjd= eU 


Pentru a opri toți electronii să atingă anodul, trebuie ca 
ei să-și consume toată energia lor inițială Emaz: 


Ema =L > hf-e=eU 


Relaţia ne dă tensiunea electrică U pe care trebuie s-o 
folosim pentru a împiedica electronii să atingă colec- 
torul. După cum vedem mai sus, tensiunea U este 
liniară cu frecvenţa luminii f, iar din constanta de 
proporţionalitate obţinem chiar constanta lui Planck h 
pe care vrem s-o măsurăm. Rezultatele unui astfel de 
experiment sunt prezentate în figura 9.7. 


În figura 9.7 prezentăm rezultatele originale ale lui 
Millikan, care confirmă teoria de mai sus. Observăm cum, 
dintr-o măsurătoare de cu totul altă natură decât cea a 

Figura 9.7: O prezentare a rezultatelor originale ale 
lui Robert Millikan ce confirmă efectul fotoelectric. Pe 
aza verticală este tensiunea electrică U necesară pentru 
a stopa toți electronii smulși, în Volti. Pe arza orizon- 
tală este frecvența f a luminii folosite, în Hertzi. Un 
electron primește doar un pachet de energie hf (un fo- 
ton). De remarcat că energia mazimă a electronilor 
smulși din catod variază liniar cu frecvența luminii in- 
cidente eU = hf — e, iar panta liniei h/e ne dă constanta 
lui Planck h = 6, 62-10-3m?2kg/s. Lumina cu o frecvență 
mai mică decât fo = 4,3 - 1014 Hz nu ejectează electroni, 
pentru că energia primită de ei este mai mică decât ener- 
gia minimă necesară ca să scape din metal. 


corpului negru, se obţine aceeași valoare a constantei lui 
Planck. Acestea confirmă nu numai justeţea presupuneri- 
lor, dar și faptul că energia luminii este cuantificată (așa 
cum a propus Einstein), nu numai energia oscilaţiei ato- 
milor, ca la corpul negru. 

O consecinţă a noii presupuneri a lui Einstein este că 
putem considera că lumina e compusă din „pachete” de 
energie E = hf. La rândul lor, „pachetele” de energie 
luminoasă pot fi privite ca niște particule a căror energie 
este hf, numite fotoni. Lor le atribuim o viteză constantă 
c (viteza luminii) și chiar o masă relativistă (de mișcare), 
folosind relaţia de echivalență a energiei și masei inerţiale: 
m = E/c2 = hf/c2 (vezi figura 9.8). 

O astfel de supoziţie schimbă radical punctul de vedere 
asupra naturii luminii, pe care până acum o vedeam ca 
pe o undă electromagnetică, deși nu este o întoarcere la 
modelul corpuscular al acesteia. Lucrul acesta îl înţelegem 
odată ce ne dăm seama că fotonii sunt constrânși să circule 
mereu cu viteza luminii, o viteză pe care o particulă clasică 
(electronul, de exemplu) n-o poate atinge. Fotonii nici 
nu-și pot încetini mișcarea lor. 

Astfel, să de aducem aminte din secţiunea 63 că masa 
electronului m crește cu viteza, cu atât mai mult cu 
cât electronul se apropie de viteza luminii c, devenind 
m = mo/V/1l— v?/c?, unde mo este masa de repaus a 
electronului iar v viteza sa. De aceea electronul nu poate 
atinge viteza luminii v = c, căci atunci ar avea o masă m 
infinită și am avea nevoie de o energie infinită să-l accele- 
răm la viteza luminii. 

Dacă ne imaginăm că și fotonul este o particulă, cum 
explicăm atunci, în modelele relativiste, că el atinge totuși 

viteza luminii? Orice masă nenulă am alege pentru fo- 
tonul în repaus ar însemna că el nu poate fi accelerat la 
viteza luminii, pentru că masa lui crește la infinit. Vedem 
că singura soluţie este să postulăm că masa de repaus a 
fotonului este nulă mo = 0, și, în plus, că acești fotoni nu 
pot fi deceleraţi din mișcarea lor în vid cu viteza luminii. 


Calcul: Energia și impulsul fotonului 


În secţiunea 65 am detaliat comportarea energiei E 
a unei particule clasice în mișcare și am văzut că ea are 
forma E? = mâct + p2c2, unde mo masa ei de repaus 
a particulei și p = mv este impulsul său (m este masa 
dinamică și v viteza particulei). Cum fotonii sunt par- 
ticule ce au energia E = hf, vom scrie aceeași relaţie și 
pentru ei, în care considerăm masa de repaus a fotonilor 
nulă mo =0: 


(hf)? 23 E? = 02ct + p2c2 = p2c2 


Obţinem pentru impulsul fotonului p = E/c = hf/c = 
h/à, unde am folosit lungimea de undă A = c/f. 
Relaţiile acestea sunt foarte utile, de aceea le scriem 
din nou sub forma: 
h h 
== E =hf= =; 
Pg i = 7 
Aici p este impulsul particulei numită foton, h constanta 
lui Planck și A lungimea de undă a pachetului de energie 
luminoasă care este descris de foton. E este energia pa- 
chetului de energie iar T = 1/f este perioada oscilaţiei 
sale. 


În timp, existența fotonilor individuali (ca niște parti- 
cule) a fost confirmată prin măsurători cu fotomultiplica- 
toare (fotodetectoare foarte sensibile). Ele „ticăie” de câte 
ori un singur foton cade pe ei. Cu toate acestea, o foto- 
grafie în care să se vadă nu numai o casă să spunem, dar și 
fotonii individuali ce formează imaginea, casei, a fost efec- 
tuată doar recent (vezi de exemplu figura 9.14). Desigur, 
datorăm totul revoluţiei ce are loc acum în detectoarele de 
imagine, revoluţie pe care o vedem cu propriii noștri ochi 
dacă urmărim numărul în creștere de pixeli ai aparatelor 
de fotografiat digitale. 

Oricât ar părea de ciudat, fotografiile cu fotoni indivi- 
duali au început să fie obţinute în laborator doar în urmă 
cu câteva zeci de ani, deși ochiul uman are capacitatea de 
a-i vedea individual! Astfel, cu toată tehnologia modernă, 
am putut să le facem o fotografie fotonilor abia acum, deși 
natura ne-a înzestrat cu această capacitate cu milioane de 
ani în urmă. O asemenea bizarerie este mai greu de întâl- 
nit, nu-i așa? 

Explicaţia ţine de structura ochiului și a creierului. Un 
receptor molecular de pe retină este capabil să detecteze un 
singur foton și să trimită semnalul de confirmare la creier. 
Semnalul însă nu este lăsat să ajungă la creier de anumite 
filtre neuronale, decât dacă mai mult de 10 fotoni diferiţi 
sunt detectaţi în mai puţin de 100 ms! Cu alte cuvinte, 
creierul nu trimite informaţia dacă un singur foton cade 
pe retină, ci doar dacă cel puţin un tren de zece astfel de 
fotoni ating retina. 

Figura 9.8: În stânga sunt reprezentate pachetele de 
energie discrete hf ale unei luminoase. În dreapta sunt 
reprezentate aceleasi pachete de energie, în interpretarea 
lor de particule (denumite fotoni). Fotonii se deplasează 
mereu cu viteza luminii c, iar energia lor hf este echi- 
valentă cu o masă inerțială m = hf/c? care li se poate 
atribui în mișcare. Pentru că aceasta are o valoare fi- 
nită deși fotonii se deplasează cu viteza luminii, trebuie 
ca masa de repaus a fotonilor să fie nulă, mo = 0. 


Creierul și-a creat astfel propria cenzură a informaţiei. 
Noi nu vedem în practică fotonii individuali, dar i-am ve- 
dea dacă am ști de unde să oprim circuitul neuronal de 
cenzură. Una dintre explicaţiile adoptate de biologi este 
că în acest mod ochiul uman a eliminat „zgomotul cuan- 
tic”, în urma unui proces de evoluţie naturală. 

Vă las pe dumneavoastră să va imaginaţi ce am putea 
realiza dacă am reuși să anihilăm acest circuit de cenzură 
prin diverse metode neinvazive și nevămătoare (de exem- 
plu, pulsuri magnetice concentrate pe regiunea creierului 
unde s-ar afla circuitul). 


97. Emisia și absorbţia luminii. 
Atomul de hidrogen. 


Spectroscopia s-a dovedit crucială la începuturile me- 
canicii cuantice, nu numai prin măsurarea spectrului 
radiaţiei corpului negru dar și prin cel al gazelor. Gustav 
Kirchhoff (1824-1887) a fost printre cei care au măsurat 
spectrul luminii ce vine de la Soare. Interesant, spectrul 
prezintă linii negre în dreptul anumitor frecvenţe. Aceste 
frecvenţe identifică culorile care lipsesc din raza luminoasă 
provenind de la Soare. 

Kirchhoff a presupus corect că aceste culori lipsă sunt 
absorbite de gazele de la suprafața Soarelui, prin care tre- 
buie să treacă lumina ce vine mai din adâncul Soarelui. 
Astfel, ele nu mai ajung la noi, iar noi le detectăm ca pe 
niște linii negre în spectrul luminii solare. Frecvența aces- 
tor linii identifică atunci atomii substanțelor care absorb 
lumina. 

Mai târziu, Kirchhoff a verificat acest lucru direct tre- 
când o rază de lumină albă printr-o flacără de azot. 
Frecvenţele liniilor de absorbţie în acest experiment s-au 
dovedit identice cu cele ale liniilor de absorbţie din lu- 
mina Soarelui. Atomii de azot trebuie să existe deci și pe 

Figura 9.9: Sus: Spectrul luminii albe trecute printr-un 
gaz de hidrogen. Pe axa orizontală este prezentată lungi- 
mea de undă a luminii, în nanometri. Spectrul are patru 
linii negre de absorbţie, unde anumite culori lipsesc (în 
particular, frecvențele de 410,2nm, 434,1nm, 486,1nm și 
656,3 nm). El scoate în evidenţă culorile care sunt absor- 
bite de atomii de hidrogen. Jos: Spectrul luminii emise 
de gazul de hidrogen încălzit are numai câteva culori (res- 
tul este negru). Aceasta pentru că numai câteva culori 
discrete sunt emise de atomii de hidrogen. Remarcabil, 
liniile de emisie și absorbție coincid, ceea ce înseamnă că 
aceleași culori sunt atât absorbite, cât și emise de atomii 
de hidrogen. © Stuart Robbins, 2008. 


suprafaţa Soarelui, a dedus corect Kirchhoff. Un rezultat 
asemănător este prezentat în partea de sus a figurii 9.9 
pentru un gaz de hidrogen. 

Este desigur cât se poate de surprinzător că atomii ab- 
sorb numai anumite frecvenţe discrete de lumină. În prac- 
tică însă este extrem de util, pentru că astfel putem iden- 
tifica tipul de atomi. De aceea încă de la început s-a ur- 
mărit crearea unor tabele cu frecvențele luminii absorbite 
de diverși atomi. 

În cursul acestor studii a apărut o altă surpriză, atunci 
când a fost observată emisia luminii generate de diverse 
gaze încălzite. În acest caz, gazul nu emite tot spectrul lu- 
minii albe, ci numai anumite frecvenţe discrete (de aceea 
unele gaze apar colorate). Mai mult însă, unele dintre 
aceste frecvențe sunt identice cu frecvențele din spectrul 
de absorbţie ale aceluiași gaz (vezi figura 9.9). Ce face 
ca spectrele de absorbţie și emisie ale atomilor să fie dis- 
crete? Şi de ce unele frecvenţe apar atât în emisie cât și 
în absorbţie? Răspunsul fizicienilor este următorul: 


Emisia și absorbţia luminii 


Lumina este emisă sau absorbită prin tranziţii în- 
tre nivelurile de energie ale atomilor. In aceste 


procese se emit fotoni de frecvență f și de energie 
AE = hf, unde AE este diferența între nivelurile 
de energie ale atomului. 


Astfel, dacă lumina este emisă, atunci atomul pierde 
energie, trecând de pe nivelul de energie înaltă pe unul de 
energie mai joasă. Dacă lumina este absorbită de un atom, 
atunci procesul este invers, iar atomul trece de pe un nivel 
de energie mai joasă pe unul de energie mai înaltă. Pentru 
că în aceste procese energia totală se conservă, pachetul de 
energie emisă sau absorbită are o energie AE = hf egală 
cu diferența dintre cele două niveluri de energie (vezi figura 
9.10). 


Capitolul 9. Mecanica cuantică 

Figura 9.10: În figură sunt prezentate cu linii orizon- 


tale nivelurile discrete de energie En ale atomului de hi- 
drogen care au energia cea mai mică. Atunci când un 
atom emite lumină (mai precis, ezact un foton), el trece 
de pe un nivel de energie mai ridicat pe altul mai coborât. 
Energia fotonului emis în acest proces este dată de relatia 
lui Planck AE = hf, unde AE este diferenta dintre nive- 
lurile de energie ale atomului, iar f frecventa fotonului. 
La absorbtie procesul este invers. 


Presupunerea că nivelurile de energie ale atomului între 
care au loc tranzițiile pentru emisia și absorbția luminii 
sunt discrete vine în completarea propunerii lui Planck că 
nivelurile de energie ale oscilatorului armonic sunt cuan- 
tificate, că ele au energii discrete. Presupunerea naturală 
este că frecvențele f ale luminii pe care o observăm în 
spectrele de emisie și absorbţie ale gazelor sunt date de 
energia fotonului care este emis sau absorbit de atom în 
aceste procese f = AE/h, unde AE este diferenţa dintre 
nivelurile de energie respective ale atomului (vezi figura 
9.10). Pachetul de energie emis sau absorbit este deci chiar 
fotonul, așa cum am arătat în secţiunile precedente. 

Mecanismul explică de ce frecvențele luminii sunt 
aceleași, atât în procesul de emisie, cât şi în cel de 
absorbţie. Astfel, dacă luăm două niveluri date de ener- 
gie ale atomului, atunci energia fotonului emis este egală 
cu diferenţa de energie dintre niveluri. Aceeaşi valoare 
o are și energia fotonului absorbit, numai că aici atomul 
se mută de pe nivelul de energie joasă pe cel de energie 
înaltă. Datorită relaţiei lui Einstein AE = hf dintre ener- 
gia fotonului și frecvența sa, atunci și frecvențele luminii 
emise sau absorbite vor fi egale, chiar dacă este un pro- 
ces de emisie sau absorbţie, pentru că diferenţa de energie 
AE dintre niveluri este aceeași. Cuantificarea nivelurilor 
de energie ale atomului explică astfel atât valorile discrete 
ale frecvenţelor prezente în spectrele măsurate cât și ega- 
litatea frecvențelor de absorbţie și emisie. 

Care este însă formula cu care putem calcula frecvențele 
de emisie și absorbţie a luminii pentru diferiţii atomi? Ea 


Sectiunea 98. Unda pilot a electronului și rezonanta ei în atom 


poartă în ea o indicație despre valorile discrete ale niveluri- 
lor de energie En ale atomului respectiv. De aceea nu este 
de mirare cursa fizicienilor în căutarea unei astfel de for- 
mule, numai pe baza acelor numere aparent arbitrare, care 
reprezintă frecvențele de absorbţie și emisie ale atomilor. 

După mai multe încercări, în cazul particular al hidro- 
genului, o astfel de formulă a fost găsită, iar forma ei nu 
este deloc complexă. Formula este cunoscută sub numele 
de formula Rydberg-Ritz (vezi figura 9.10). Dintre cei care 
au contribuit la descoperirea formulei, menţionăm aici nu- 
mai pe Johann Balmer (1825-1898), un profesor de liceu 
din Elveţia, cu un doctorat în matematică. Deși a rămas 
la catedra de liceu, el a urmărit dezvoltările din știință, 
prezicând parţial această formulă. 


Calcul: Nivelele atomice de energie 


În cazul hidrogenului, toate lungimile de undă A ale 
luminii emise sau absorbite sunt modelate de o singură 
formulă, numită formula Rydberg-Ritz: 


Aici n < m sunt două numere naturale, A este lungimea 
de undă, iar constanta lui Rydberg are valoarea Ry = 
1,09737 - 107m-1. 

Putem ghici atunci că energia En a nivelurilor de 
energie ale atomului, între care au loc tranziţiile, este 
dată de: 


unde numărul natural n identifică, nivelul de energie iar 
h este constanta lui Planck (vezi figura 9.10). Energia 
este negativă, deoarece electronul este „legat” de nucleu 
în atom. 

Pentru a verifica că este așa, să calculăm lungimea de 
undă A a fotonului emis sau absorbit la tranziţia dintre 
două niveluri n şi m ale atomului, știind că frecvența 
f a fotonului este dată de relaţia AE = hf. Folosind 
formula precedentă, obţinem: 


Bal afl 1 
h = fu (za Z) 


adică exact formula inițială Rydberg-Ritz. 


Ca şi în cazul corpului negru, este remarcabil că fizi- 
cienii au reușit să găsească mai întâi formula matematică, 
valabilă pentru toate frecvențele de absorbţie și de emisie 
ale hidrogenului, fără să pornească riguros de la un model 
fizic ce ar fi avut drept consecinţă, acea formulă. 

Modelând energiile de tranziţie dintre două niveluri 
(date de spectrele de emisie sau absorbţie), fizicienii au 
calculat pentru prima dată nivelurile energetice discrete 
ale atomului de hidrogen. Ei au constatat că, într-o 
primă aproximare, aceste niveluri de energie E, sunt in- 
vers proporţionale cu pătratul unui număr natural n, care 
indexează stările de energie. 

Acesta însă este numai un singur pas. Acum că știm 
care sunt valorile numerice pentru energia En a nivelurilor 
discrete ale atomului de hidrogen, ne putem întreba care 
este principiul fizic care conduce în mod natural la ele, cu 
alte cuvinte ce se întâmplă în realitate. 

98. Unda pilot a electronului 
şi rezonanţa ei în atom 


În secţiunea precedentă am văzut că nivelurile de ener- 
gie ale atomilor sunt discrete și că emisia sau absorbţia de 
fotoni are loc prin tranziţii între aceste niveluri. Cum ar 
putea fi însă produse nivelurile discrete de energie ale ato- 
milor? De ce atomii ar avea numai acele valori ale energiei 
și nu altele? Pentru a răspunde, trebuie să facem niște 
pași înapoi și să ne reamintim structura internă clasică a 
atomului de hidrogen, discutată în secțiunea 31. 

Atomul de hidrogen constă dintr-un electron încărcat 
negativ (considerat punctiform) și un nucleu încărcat po- 
zitiv, de dimensiuni mai mici decât 10-15m. Electronul 
orbitează în jurul protonului la o distanţă mult mai mare, 
de aproximativ 10-19m, precum o planetă în sistemul so- 
lar. 

Modelul planetar al atomului satisface o parte din re- 
zultatele clasice, deși vine și el cu o mulţime de probleme. 
Una dintre acestea, foarte serioasă, este „căderea” electro- 
nului către nucleu. Într-adevăr, spre deosebire de planetele 
în mișcare, electronul este încărcat cu sarcină electrică. 
Or, sarcinile electrice în mișcări accelerate emit continuu 
energie electromagnetică, numită în acest caz radiație de 
sincrotron.  Electronul în rotaţie în jurul atomului este 
și el într-o astfel de mișcare accelerată, chiar dacă viteza 
lui este constantă în valoare absolută. Aceasta pentru că 
direcția vitezei trebuie să se schimbe, așa cum este bine 
cunoscut în mecanica clasică. 

Ca atare, fiind accelerat, electronul în mișcare de rotaţie 
în jurul nucleului ar trebui să emită radiaţie electro- 
magnetică, tot așa cum electronii acceleraţi din interio- 
rul unei antene emit unde radio. În acest fel electronul 
din atom își va pierde energia sa care îl ține în mișcare 
perpetuă în jurul nucleului. Un calcul electromagnetic es- 
timativ, clasic, ne arată că electronul își va pierde astfel 
energia sa în aproximativ 10-10 secunde. El va „cădea” 
imediat pe nucleu, precum ar cădea planetele direct pe 
Soare dacă și-ar pierde prin emisie energia inițială (lucru 
pe care ni-l putem imagina în cazuri extreme prin emisia 
de unde gravitaționale). Și totuși, este clar că electronul 
nu cade într-un timp așa de scurt pe nucleu. Ce e greșit 
în modelul de mai sus? 

În plus, modelul clasic mai are o problemă. Astfel, el nu 
poate explica discretizarea nivelurilor de energie ale ato- 
milor, considerând că energia atomului este în esenţă dată 
de energia electronului în mișcare orbitală. Aceasta pen- 
tru că electronul clasic s-ar putea mișca în jurul nucleului 
pe orice cerc, atâta timp cât își ajustează viteza conform 
cu ecuaţiile de mișcare. Cu alte cuvinte, electronul poate 

avea orice energie în mișcarea sa, și ca atare atomul însuși 
poate avea orice energie, nu numai anumite valori discrete. 

Să remarcăm că problema nivelurilor discrete de energie 
este prezentă în orice model clasic obișnuit. Într-adevăr, 
într-un sistem clasic variabilele de mișcare iau orice valori 
într-un mod continuu. Numai un sistem complex, plin de 
rezonanţe, ar putea explica pentru început prezența unor 
niveluri discrete. 

Cu toate aceste probleme, modelul planetar al atomului 
nu trebuie aruncat la gunoi, ci trebuie completat cu re- 
zultatele spectroscopice discutate în secţiunea precedentă, 
pentru a obţine un model „îmbunătăţit”. Acest lucru l-a 
făcut fizicianul Niels Bohr (1885-1962). 

Niels Bohr și-a pus problema sub forma următoare: „Ce 
postulat de construcţie a atomului de hidrogen pot găsi 
care să conducă la valoarea cunoscută a energiilor discrete 
cunoscute din atomul de hidrogen”? Aceste valori discrete 
ale energiei atomilor de hidrogen E, au fost prezentate în 
secțiunea precedentă, unde am văzut că ele sunt legate de 
frecvențele de emisie și absorbţie a luminii de către atomii 
de hidrogen. 

Pentru început, Bohr a presupus că electronul nu se 
mișcă pe orice orbită circulară, ci numai pe orbitele cir- 
culare pentru care energia lui are precis acele valori En. 
Energia atomului observată în măsurătorile spectrale este 
atunci energia electronului, iar emisia sau absorbţia fotoni- 
lor are loc prin tranziţia electronului între aceste orbite ale 
sale. Răspunsul pare oarecum să ascundă după ușă pro- 
blema esenţială. La urma urmei, ce este special la aceste 
orbite? De ce tocmai ele? 

Ei bine, Bohr a descoperit că, pentru aceste orbite, com- 
ponenta verticală a momentului cinetic orbital al electro- 
nului în mișcare (definit ca produsul vectorial dintre vec- 
torul de poziţie și cel de impuls L = r x p = r x my) 
este dată de o formulă extrem de simplă, fiind un multiplu 
întreg al constantei lui Planck reduse A = h/2r: 

Aici h este constanta lui Planck, iar Lz este componenta 
verticală a vectorului moment cinetic L (vezi figura 9.11). 
În plus n este un număr natural, care identifică orbita 
electronului de energie En. În situaţia clasică, momentul 
cinetic ar fi luat orice valori, însă cumva electronul alege 
în mecanica cuantică (în realitate, mai bine spus) doar 
anumite orbite. Ele au un moment cinetic care este un 
multiplu întreg al unei constante fundamentale À. 

Este remarcabil că noua relaţie pentru momentul ci- 
netic orbital al electronului nu mai conţine constanta lui 
Rydberg Ry ce intervenea în valorile nivelurilor de ener- 
gie ale atomului de hidrogen E, = —Ry(hc)/n? (vezi fi- 
gura 9.10). Aceasta înseamnă că, în practică, constanta lui 
Rydberg este o combinaţie a unor constante fundamentale, 
combinaţie calculată și verificată de Bohr. Iată astfel un 
alt lucru remarcabil, forma nivelurilor de energie ale ato- 
mului de hidrogen E, (atât de simplă pe cât era) conţinea 
de fapt numai constante deja cunoscute, scoase la iveală 
de Bohr. 

Pentru a completa modelul, Bohr a trebuit să pos- 
tuleze că atunci când electronul se află pe orbitele dis- 
crete preferate el nu radiază energie, așa după cum am 

Figura 9.11: În figură este ezemplificat momentul cine- 
tic orbital L = r x p al unui electron de masă m ce se 
învârte în jurul nucleului. Impulsul electronului este vec- 
torul p = mv, unde v este vectorul viteză al electronului. 
Componenta verticală a acestui moment cinetic este cu- 
antificată în mecanica cuantică. 


menţionat, altfel ar cădea pe nucleu. Postulatul elimină 
forțat problema clasică a căderii electronului pe nucleu, 
deși implicaţiile sale sunt mai profunde. El ne spune în pri- 
mul rând că electronul, la acest nivel, nu mai poate fi pri- 
vit ca o sarcină electrică clasică într-o mișcare continuă pe 
orbita sa în jurul nucleului, altfel ar radia energie electro- 
magnetică. Cel puţin în acest caz electromagnetismul cla- 
sic nu se mai aplică. În cazul general al unui sistem oa- 
recare, radiaţia de energie electromagnetică are loc numai 
prin emisia fotonilor, atunci când sistemul suferă tranziţii 
între niveluri de energie diferite. 

Deși Bohr a identificat corect regula de construcţie a 
orbitelor speciale ale electronilor, el nu ne spune care este 
originea fizică a acestei alegeri, ce face ca momentul cinetic 
orbital al electronului să fie cuantificat. În ciuda întrebă- 
rilor, ne aflăm probabil pe calea cea bună, căci nu este 
de ici, de colo ca un model așa simplu (precum cel dat 
de valoarea momentului cinetic orbital) să prezică com- 
plet spectrele atomului de hidrogen, fără nici o constantă 
suplimentară! 

Cel care l-a urmat pe Bohr a fost fizicianul francez Louis 
de Broglie (1892-1987), care a fost intrigat de ecuaţia sim- 
plă a momentului cinetic orbital pe orbitele sale special 
alese. Louis de Broglie a venit în sfârșit cu un model fizic 
care explică în mod natural rezultatele observate. Astfel, 
el a presupus că electronul ar avea atașată o undă, denu- 
mită de el undă pilot. 

Lungimea de undă A a undei pilot, în propunerea lui 
de Broglie, este invers proporţională cu impulsul p al elec- 
tronului pe orbită (impulsul p = mw este definit clasic ca 
produsul dintre masa m a electronului și viteza sa v): 


Unda pilot a electronului 


Un electron în mișcare rectilinie și uniformă cu 
impulsul p are o undă pilot atașată, a cărei lungime 
de undă A este: 

Figura 9.12: În figură sunt prezentate primele patru or- 
bite ale electronului în atomul de hidrogen și undele pilot 
atașate acestora. Clasic, orbitele sunt perfect circulare 
(linia continuă). În mecanica cuantică, electronul ar avea 
atașată însă o undă pilot. El va alege numai acele orbite 
în care unda pilot este rezonantă. Lungimea de undă a 
undei pilot încape de un număr întreg de ori în perimetrul 
cercului orbitei. Emisia de fotoni (schiţată sus) se face 
prin tranziția de pe o orbită exterioară spre una interi- 
oară (unde energia este mai mică). Absorbţia de fotoni 
(jos) se face printr-o tranziţie a electronului de pe orbita 
interioară (mai puţină energie) spre una exterioară (mai 
multă energie). 


Pentru orbitele speciale descoperite de Bohr (acolo unde 
momentul cinetic este cuantificat), lungimea de undă a 
undei pilot ar fi cuprinsă de un număr întreg de ori în 
perimetrul orbitei (vezi figura 9.12). 

Situaţia este asemănătoare cu cea a unei corzi rezonante, 
„încolăcită” însă exact pe orbita electronului. Aici lungi- 
mea, de undă a vibraţiei fundamentale a corzii ar fi exact 
perimetrul corzii. Armonicile vibraţiei au lungimi de undă, 
mai mici, care se cuprind de un număr întreg de ori în pe- 
rimetrul orbitei 27R = n. 

Vedem astfel că de Broglie ne oferă o justificare fizică 
a alegerii particulare a orbitelor lui Bohr: se „auto-aleg” 
acele orbite ale electronului pentru care unda atașată elec- 
tronului este rezonantă pe orbită. Relaţia simplă intro- 
dusă de de Broglie explică în mod natural alegerea acelor 
orbite pentru care momentul cinetic este cuantificat, adică 
propunerea lui Bohr, și deci nivelele de energie ale atomu- 
lui de hidrogen. 


Calcul: Atomul de hidrogen 


Să calculăm energia unei orbite în atomul de hidrogen 
numai din relaţia de Broglie A = h/p și din faptul că 
lungimea de undă A se potrivește de un număr întreg; de 
ori n în perimetrul orbitei de rază R, și anume 27R = 
nà. 

Electronul se deplasează pe o orbită de rază R în pla- 
nul zy, iar nucleul atomului este în centrul sistemului de 
coordonate (vezi figurile 9.11 și 9.12). Pentru început, 
să verificăm cum relaţia A = h/p conduce la momentul 
cinetic orbital al electronului propus de Bohr, folosind 
A = 27rR/n: 

h Rh 

Mai sus am folosit faptul că vectorii de poziție r (mă- 
surată din centrul atomului) și impuls p = mv ai elec- 
tronului sunt perpendiculari între ei și situați în planul 
zy (de aceea momentul cinetic L = r x p este un vector 
orientat în direcția verticală z). Am notat cu î = h/2r 
constanta redusă a lui Planck. 

Să calculăm viteza v a electronului pe orbită, egalând 
forța centrifugă (discutată și în secțiunea 85) cu cea de 
atracţie electrică: 

unde m este masa electronului, e sarcina electrică ele- 
mentară (sarcina protonului) iar eo este constanta de 
permitivitate electrică. 

Mai departe folosim relația 2r R = nA pentru orbitele 
alese de electron în modelul Bohr și obținem: 

Rezolvând ecuația de mai sus, obținem raza orbitei n: 


Ra = éoh? n? 

Dacă am înlocui în formula de mai sus constantele ce 
apar, am obține pentru primele orbite valori de ordinul 
dimensiunii atomului R = 10-19m, ceea ce înseamnă 
că ne aflăm pe drumul cel bun. 

Energia electronului este o sumă dintre energia cine- 
tică și cea potenţială. Pentru aceasta din urmă scriem 
direct forma ei, fără s-o mai deducem (relaţia se găsește 
în secțiunea 128, iar o formă asemănătoare în secţiunea 
84, pentru energia potenţială gravitaţională). Obţinem 
energia E, a electronului: 

Recunoaștem aici formula pentru nivelurile de ener- 
gie introdusă în secțiunea 97, din care iese și valoarea 
constantei Ry = met/(8eâh3c) x: 1,1- 107m-1. Vedem 
cum constanta Ry este o combinaţie de constante deja 


cunoscute. 


De remarcat că energia totală este negativă, ceea ce 
înseamnă că electronul este legat de atom. La valori 
mari ale lui n, raza orbitei devine mare, iar energia se 
apropie de zero. Electronul se îndepărtează de nucleul 
atomului și devine din ce în ce mai liber, dar nu complet 
(dacă ar fi liber, energia lui ar fi pozitivă). 


Remarcabil însă, aceeași relaţie a lui de Broglie între 
impuls și lungimea de undă a fost menţionată în secțiunea 
96 și pentru impulsul fotonului și lungimea sa de undă! 
Cu alte cuvinte, atât electronul (descris de unda sa pi- 
lot) cât și fotonul (descris de undele electromagnetice) au 
aceeași relaţie între impuls și lungimea de undă A = h/p. 
Coincidenţa nu este o întâmplare. Un electron nu trebuie 
descris numai de proprietăţile sale corpusculare, ci și de 
unele ondulatorii, așa cum ne spune unda pilot atașată. 

Să recapitulăm acum principalele concluzii ale acestor 
prime discuţii, pentru că ele ne vor fi extrem de utile în 
următoarele secțiuni, atunci când vom discuta esența me- 
canicii cuantice: 


Inceputul mecanicii cuantică: 


Energia oscilatorilor armonici este discretă. 
Diferenţa între aceste niveluri de energie este 
AE = hf, unde f este frecvenţa oscilatorului. 


Lumina vine în pachete discrete de energie, a 
căror energie este hf, unde h este constanta lui 
Planck iar f este frecvenţa luminii. Un astfel de 
pachet de energie luminoasă se numește foton. 


Stările de energie ale atomului de hidrogen sunt 
de asemenea, discrete, cuantificate, determinate 
de energia electronului pe anumite orbite pe care 
electronul le preferă. 


Emisia și absorbţia de lumină (de fotoni) de că- 
tre un atom de hidrogen are loc atunci când elec- 
tronul suferă o tranziţie de la o orbită la alta. 
Atomii emit sau cedează fotonii câte unul, nici- 
odată doi deodată. 


Electronul are atașată o undă pilot, a cărei lun- 
gime de undă este dată de impulsul său: A = 
h/p. Această undă este rezonantă în atomi, 
acolo unde perimetrul orbitei este un număr în- 
treg de lungimi de undă. 

99. Unda de probabilitate a fotonului 


Iată-ne ajunși în miezul problemei, la primul postulat 
al mecanicii cuantice. Esenţa lui apare combinând două 
lucruri: unda pilot a electronului (discutată în secţiunea 
precedentă) și experimentele de interferență cu electroni. 
Vom începe însă cu cazul fotonilor, şi nu al electronilor, 
pentru a introduce experimentele de interferență așa cum 
sunt ele cunoscute din optică, urmând ca apoi să discutăm 
aceleași experimente pentru electroni. 

Să considerăm, de-a lungul acestei secţiuni, o undă 
electromagnetică plană în vid. Și, pentru a simplifica și 
mai mult problema, să presupunem că frecvenţa ei este 
constantă și că apare în domeniul vizibil, adică avem de-a 
face cu o undă luminoasă monocromatică. Așa cum am 
discutat în secțiunea 38, câmpul electric al undei lumi- 
noase oscilează fantastic de repede, cu frecvențe de mili- 
oane de miliarde de ori pe secundă (1014 Hz), bzzzzzzzz. . . 
În practică, nici ochiul nostru și deocamdată nici un de- 
tector modern nu pot urmări această vibraţie în timp real. 
Ceea ce percepem noi este amplitudinea vibraţiei, sau mai 
bine zis intensitatea luminii, care nu este altceva decât 
pătratul amplitudinii vibraţiei câmpului electric. 

În secţiunea 38 am introdus interferenta între două unde 
luminoase. Ea se înțelege cel mai ușor dacă cele două unde 
sunt coerente, ceea ce înseamnă în termeni simpli că ele 
trebuie să fie sincronizate între ele. Sincronizarea se reali- 
zează în practică generând cele două unde cu aceeași sursă 
de lumină. În acest caz putem separa sursa în două unde 
și le lăsăm să interfereze mai apoi pe o placă fotografică 
(vezi figura 9.13). 

Odată ce două unde luminoase coerente (sincronizate 
una cu alta) și de aceeași intensitate se întâlnesc (interfe- 
rează), are loc un fenomen special. Astfel, într-un punct 
oarecare de pe placa fotografică, câmpurile electrice ale 
celor două unde pot vibra în antifază, una bzzzzzzzzzzz, 
alta bzzzzzzzzz, însă exact în opoziţie. În felul acesta ele 
se anihilează în orice moment de timp, iar câmpul electric 
total din acel punct este mereu nul. Spunem atunci că 
avem interferență distructivă (vezi și figura 4.14). 

Situaţia este cât se poate de bizară, să recunoaștem. 
Avem două raze de lumină ce vin într-un punct, fiecare 
cu câmpul ei electric oscilator: bzzzzzzzz, de milioane de 
miliarde de ori pe secundă. Dar, pentru că oscilaţiile câm- 
pului electric sunt perfect în antifază, câmpul electric total 
(suma celor două câmpuri electrice incidente) este zero, în 
orice moment de timp. Intensitatea luminii este atunci 
și ea nulă, iar acel punct va apărea pe hârtia fotogra- 
fică sau în detectorul digital ca un punct întunecat, ne- 
gru. În final, ansamblul acestor puncte de pe o placă fo- 
tografică definește zonele ce apar întunecate în franjele de 
interferență. 

La fel de bine însă, cele două câmpuri electrice pot oscila 
și în fază, într-un alt punct de pe placa fotografică. În 
acest caz avem o undă similară cu cele două incidente, 
dar cu o amplitudine dublă a oscilaţiei câmpului electric 
și vorbim de interferenţă constructivă (vezi și figura 4.14). 

Figura 9.13: În figură sunt ezemplificate franjele de 
interferență în experimentul lui Young, ca și în figura 
4.13. Din stânga vine o undă luminoasă care este apoi 
separată în două unde, cu ajutorul unor fante. În con- 
tinuare, cele două unde (ce sunt acum sincronizate una 
cu alta) interferează pe un ecran, aflat în dreapta imagi- 
nii. În figură este eremplificată numai interferența con- 
structivă într-un singur punct de pe ecran, cele două unde 
ajungând în fază la acel punct, în orice moment de timp 
(chiar dacă ambele unde oscilează în timp, sincroniza- 
rea în fază se păstrează). În alte puncte de pe ecran cele 
două unde vor interfera distructiv, ajungând în antifază. 
Succesiunea astfel formată din zone luminoase si întune- 
cate poartă numele de franje de interferență. 


Ansamblul acestor puncte va genera zonele luminoase ale 
franjelor de interferenţă. 

Experimentele de interferenţă cu lumină ne sunt famili- 
are în viaţa de zi cu zi. Astfel, am văzut că cea mai simplă 
imagine de interferenţă se obţine întinzând palma strânsă 
în faţa unei surse puternice de lumină. Atunci, privind 
de aproape, vom distinge linii negre subţiri între degete, 
paralele cu acestea, care nu sunt altceva decât franjele de 
interferență. 

În secţiunea 38 am detaliat experimentul lui Young de 
difracție a luminii monocromatice (o singură culoare), în 
care el a ales să separe unda luminoasă iniţială în două 
unde cu ajutorul a două fante (vezi figura 9.13). În acest 
caz, lumina este lăsată să treacă simultan prin fante, care 
nu sunt altceva decât două orificii mici situate la o distanţă 
comparabilă cu lungimea de undă a luminii. După trecerea 
prin orificii, avem de-a face cu două unde coerente (sincro- 
nizate), pentru că ele provin de fapt de la aceeași sursă. 
Fiind coerente, aceste unde vor interfera și vor crea franje 
de interferență pe un ecran situat la o distanță oarecare. 

Să îmbunătăţim acum experimentul și să punem în loc 
de ecranul lui Young un aparat de fotografiat digital, foarte 
modern și performant, care poate capta fotonii individuali. 
Aceștia reprezintă pachete discrete de energie a câmpului 
electromagnetic, asa cum am văzut în secţiunea 96. Un 
singur atom din detector va primi deci un singur astfel de 
pachet, un foton. 

Dacă am reduce intensitatea luminoasă a undei iniţiale 
la exact un foton, adică precis minimul de energie al unui 
pachet de lumină, atunci trebuie ca fotonul să fie preluat 

Figura 9.14: 
cromatice (0 singură culoare) obtinută cu un aparat de 
fotografiat digital CCD îmbunătățit, capabil să detecteze 
impacturile individuale ale fotonilor (punctele albe din 
imagine), rezultată în urma unui experiment asemănă- 
tor celui din figura 9.13. Multimea de puncte formează 
cinci linii verticale albe. care nu sunt altceva decât zo- 


O imagine de difracție a luminii mono- 


nele luminoase ale franjelor de interferență. Imaginea 
este obținută punând o intensitate minimă a sursei de lu- 
mină şi așteptând fotonii să cadă pe detector unul câte 
unul, ca picăturile de ploaie. Astfel se vede cum foto- 
nii cad mai mult în zonele luminoase. însă ei ajung și în 
celelalte zone. Aceasta înseamnă că imaginea poate fi in- 
terpretată ca o undă de probabilitate a aparitiei fotonului. 
Imagine reprodusă cu permisiunea autorului din articolul 
„Wave-particle duality of light for the classroom“ de A. 
Weis, apărut în revista Swiss Physical Society. 


de un singur atom al detectorului. Consecinta? Am vedea 
acel foton ca pe un singur punct, ca pe un singur pizel 
pe camera digitală, exact acolo unde se află atomul din 
detector care a absorbit fotonul. 

Ce se întâmplă apoi dacă vom creste încet. intensitatea 
luminoasă din experimentul nostru modern de interferență 
şi asteptăm suficient de mult să privim unde ajung urmă- 
torii fotoni la aparatul de fotografiat digital? Desigur. în 
acest caz avem mai mulţi fotoni, mai multe pachete de 
energie și fiecare dintre ele va fi absorbit de câte un atom al 
camerei digitale. Vom avea atunci lumina detectată răzleţ 
când de un pixel, când de altul, ca niste puncte luminoase 
în întuneric, ca niste „purici” în imaginea ce începe să se 
formeze, aruncaţi pe ici pe colo (vezi figura 9.14). 

Dacă acum crestem si mai mult intensitatea huninoasă, 
în asa fel încât să avem miliarde de miliarde de fotoni, 
atunci desigur că trebuie să observăm figura franjelor de 
interferență cu care suntem obisnuiti. La tranzitia aceasta 
dintre puţină lumină (câţiva fotoni) la miliarde (lumina 
clasică) există regimul care ne interesează, există poarta 
către mecanica cuantică. De ce? Să ne imaginăm, aici 
pornim cu câtiva fotoni răzleti (când este puțină hunină) 

recepționaţi ca niște puncte pe imagine, însă în timp nu- 
mărul crește, ca și distribuţia lor. Odată ce creștem inten- 
sitatea luminoasă, ne așteptăm să găsim mai mulți fotoni 
acolo unde vom avea mai târziu zonele luminoase ale fran- 
jelor de interferenţă și mai puţini fotoni în zonele care vor 
apărea întunecate. 

Rezultatul este cu adevărat special. Atunci când inten- 
sitatea luminii este mai scăzută (dar nu foarte scăzută), 
observăm impactul punctiform pe ecran al fiecărui foton, 
ca pe o ploaie de picături. Apoi însă, acolo unde franjele 
de interferenţă vor fi luminoase, vom vedea în timp mai 
mulți fotoni, iar acolo unde sunt întunecate, aproape nici 
unul. Aceasta este ceea ce ne așteptăm să observăm în ex- 
periment, și aceasta este și ceea ce se observă într-adevăr 
(vezi figura 9.14)! 

Nu cu mulți ani în urmă aceste fotografii au putut fi 
făcute și ele confirmă comportarea descrisă mai devreme: 
așteptând puţin mai mult, vedem cum fotonii cad unul 
câte unul, în zone diferite ale ecranului. În timp însă, în- 
cetul cu încetul, observăm cum ei cad mai mult în zonele 
luminoase ale franjelor de interferență și mai puţin în cele 
întunecate. Să observăm însă acum că zonele albe ale fran- 
jelor au avut interferenţă constructivă, și că acolo oscilaţia, 
câmpului electric este maximă (intensitatea luminii este 
maximă). Invers, în zonele întunecate, oscilaţia câmpu- 
lui electric a fost mai mică, de aceea am văzut mai puţini 
fotoni acolo. 

Am putea spune că unda electromagnetică a luminii 
(oscilația câmpului electric) este de fapt o undă de proba- 
bilitate pentru fotoni. Acolo unde amplitudinea oscilaţiei 
câmpului electric este mai mare (zonele luminoase), acolo 
vom găsi mai mulţi fotoni, iar unde este mai mică (zonele 
întunecate), mai puţini fotoni. Să observăm că nu valoarea 
câmpului electric într-un punct anume determină această 
probabilitate, ci amplitudinea oscilației. Cu alte cuvinte, 
câmpul electric poate trece prin valoarea nulă în timpul 
oscilaţiei, căci este mărimea oscilaţiei (amplitudinea) cea 
care determină câţi fotoni găsim acolo. 

Desigur, relația de probabilitate ar trebui determinată 
cu exactitate experimental. Cum însă am ales lumină mo- 
nocromatică, frecvența f a luminii este constantă și deci 
energia fiecărui foton este de asemenea constantă (fiind 
E = hf). Folosind legea de conservare a energiei, bănuim 
că probabilitatea de a găsi un foton într-un anume loc este 
proporțională cu cantitatea de energie luminoasă în acel 
punct. 

În electromagnetismul clasic, energia este însă dată de 
intensitatea luminii I. Ea este proporţională cu pătratul 
amplitudinii A a oscilaţiei câmpului electric I = A2 și 
deci tot așa va fi și probabilitatea de a găsi un foton acolo 
p ~ I = A2. Folosind redefinirea câmpului electric al 
luminii ca o undă de probabilitate pentru foton, vedem că 
probabilitatea p de a găsi fotonul într-un loc sau altul este 
dată de pătratul amplitudinii A a undei de probabilitate 
p ~ A2. Observaţia este extrem de utilă, așa că merită s-o 
repetăm: 

Regula probabilităților: 


Probabilitatea p de a găsi fotonul într-un loc sau 
altul este dată de pătratul amplitudinii undei sale 
Unda de probabilitate 


de probabilitate p ~ A2. 
poate fi considerată pentru început chiar oscilatia 
câmpului electric, pentru o undă luminoasă mono- 
cromatică. 


În afirmaţia de mai sus găsim fundamentele mecanicii 
cuantice, şi iată de ce. În primul rând, aici evidenţiem 
fotonul mai degrabă decât unda electromagnetică. Fotonul 
apare mai mult ca o particulă, detectată (prin absorbţie) 
de un atom sau altul al detectorului. Acestei particule 
(fotonul) îi este atașată o undă de probabilitate, care ne 
spune care este șansa ca particula (fotonul) să „aterizeze” 
(să fie găsită) într-un loc sau altul. În cazul fotonului, unda 
de probabilitate poate fi aleasă pentru început oscilaţia 
câmpului electric al undei electromagnetice deși, cum vom 
vedea mai târziu, alegerea corectă este diferită. 

Pentru că am schimbat puţin unghiul de vedere, ar fi util 
să reconstruim elementele undei de probabilitate în cazul 
luminii monocromatice în vid. Pentru aceasta, să ne rea- 
ducem aminte că un foton de frecvență dată f are energia 
E = hf. În plus, dacă privim fotonul ca pe o particulă, 
teoria relativităţii ne dă și impulsul lui, așa cum am discu- 
tat în secţiunea 96. Acolo am văzut că impulsul fotonului 
(acum o particulă) trebuie să fie p = E/c = hf/c= h/), 
iar masa de repaus a fotonului trebuie considerată nulă, 
pentru că fotonul este constrâns să se miște mereu cu vi- 
teza luminii (vezi figura 9.15). 

Să inversăm aceste relaţii și să calculăm lungimea de 
undă A și frecvența f a undei de probabilitate (unda 
electromagnetică) din energia E și impulsul p al fotonu- 
lui. Unda de probabilitate a fotonului în mișcare rectilinie 
și uniformă este atunci o undă electromagnetică plană, a 
cărei frecvenţă este f = E/h și lungime de undă A = h/p, 


| A=h/p 


câmpul 
electric 


amplitudine A 


f=E/h 


Figura 9.15: O undă electromagnetică monocromatică 
în vid reprezintă un ansamblu de pachete de energie (fo- 
toni) E = hf. În figură este reprezentată oscilatia de 
frecvență f a câmpului electric al undei la un moment 
dat, care poate fi interpretată ca o undă de probabilitate 
pentru fotoni. Probabilitatea este proporțională cu inten- 
sitatea oscilației I = A2, care este o constantă în timp 
și spatiu, pentru că oscilatia este sinusoidală. Deoarece 
amplitudinea A are aceeași valoare în toate punctele din 
spațiu (câmpul electric variază instantaneu, dar amplitu- 
dinea oscilației nu se schimbă), un foton poate fi găsit 
cu aceeași probabilitate în toate poziţiile x. Energia unui 
foton este hf, iar impulsul lui este p = h/A. 


Sectiunea 100. Unda de probabilitate a electronului în experimentele de interferență 


unde E este energia fotonului și p impulsul său. Să obser- 
văm că relaţia aceasta pentru fotoni este identică cu relaţia 
lui de Broglie pentru electroni, introdusă în secţiunea pre- 
cedentă, lucru care nu este de ici, de colo... 

De ce am schimbat unghiul de vedere? Pentru că 
de acum încolo vom vorbi mai degrabă de particule, că- 
rora trebuie să le construim undele de probabilitate, iar 
aceste relaţii se vor dovedi foarte utile. La baza tuturor 
contrucţiilor vom începe cu particule care se mișcă rec- 
tiliniu uniform cu un impuls constant p și energie E de 
asemenea, constată. Undele de probabilitate ale acestor 
particule vor fi unde plane. Rezultatul e important și me- 
rită să fie subliniat: 


Unda plană de probabilitate 


Pentru o particulă în mișcare rectilinie uniformă 
cu impulsul constant p și energia E, unda sa de 
probabilitate este o undă plană ce se deplasează în 
direcţia particulei. Ea are lungimea de undă A și 


frecvenţa f date de relaţiile: 


În finalul secţiunii să facem câteva observaţii impor- 
tante. În primul rând, în noua interpretare, fotonul este 
văzut ca o particulă. Lucrul acesta se deduce chiar din 
figura 4.11, acolo unde am măsurat viteza luminii cu aju- 
torul unui cuptor cu microunde. Să observăm din figură 
că zona topită din caşcaval este mai mică decât lungimea 
de undă a câmpului electromagnetic rezonant din cuptor. 
Cu alte cuvinte, fotonii ce reprezintă acest câmp pot fi 
consideraţi mai mici decât lungimea lor de undă, din mo- 
ment ce ei au fost absorbiți într-o zonă mai mică decât 
lungimea de undă. Atunci însă, cât de mici sunt fotonii? 
Răspunsul este oricât de mici! 

Astfel, interpretarea modernă a acestui fenomen este 
aceea că nu putem atribui o dimensiune fotonului, pentru 
că ea este o caracteristică a măsurătorii. De exemplu, fo- 
tonul poate fi privit chiar ca o particulă punctiformă, dacă 
îi măsurăm poziția cu precizie. Unda electromagnetică o 
vom asocia în acest caz undei de probabilitate de a găsi 
fotonul într-un loc sau altul. 

A doua observaţie este următoarea. Dacă unui singur fo- 
ton i se poate atașa o undă de probabilitate, atunci ce se în- 
tâmplă cu fotonul însuși în procesul de interferenţă? Unda 
de probabilitate (unda electromagnetică) se sparge în două 
la trecerea prin fante (vezi figura 9.13), dar ce face fotonul 
însuși? Fotonul apare acum ca o particulă, deci prin care 
fantă trece el? Așa cum vom vedea în secţiunile urmă- 
toare, paradoxul apare și în cazul electronilor și el scoate 
în evidență dualitatea undă-corpuscul. Căci, cu toate că 
noua abordare cu fotoni pare o întoarcere la teoria corpus- 
culară a luminii, nu este chiar așa. Fotonul poate fi privit 
ca o particulă, dar comportarea acestei particule nu este 
clasică, ci e descrisă neapărat de o undă de probabilitate 
(unda electromagnetică). 

A treia, observaţie o facem privind figura 9.15. Acolo 
am reprezentat unda de probabilitate a unui foton în vid, 

care a fost aleasă să reprezinte (pentru început) câm- 
pul electric.  Câmpulelectric variază în timp, el deve- 
nind când mai mare, când mai mic, în fiecare punct din 
spaţiu. Probabilitatea de a găsi fotonul nu este însă dată 
de această valoare instantenee a câmpului electric, ci de 
amplitudinea oscilaţiei acestui câmp, care este un număr 
nenul și constant în timp, chiar și atunci când câmpul elec- 
tric ia o valoarea instantanee nulă. 


100. Unda de probabilitate a electronului 
în experimentele de interferență 


În secţiunea precedentă am prezentat unda luminoasă 
monocromatică în vid. Am văzut că ea poate fi privită ca 
o undă de probabilitate pentru poziţia fotonilor. Discuţia 
a urmărit în principal interferența luminii înregistrată de 
un aparat de fotografiat digital foarte performant, care 
recepționează lumina foton cu foton. Difracţia este însă, 
un fenomen general asociat tuturor undelor, nu numai lu- 
minii. Să ne întoarcem atunci la problema electronului și 
la unda atașată lui, pe care de Broglie a numit-o undă 
pilot. 

Așa după cum am văzut în secțiunea 98, electronul are 
atașat o undă pilot atunci când se află în atom. Singurul 
lucru pe care l-am spus deocamdată despre unda pilot este 
că ea are o lungime de undă A invers proporţională cu 
impulsul p al electronului A = h/p, conform lui de Broglie 
(în mecanica clasică, impulsul este dat de relaţia p = mw, 
unde m este masa electronului și v viteza sa.) 

Am văzut că electronul alege în atom acele orbite cla- 
sice pentru care unda pilot este rezonantă, adică lungi- 
mea sa, de undă se cuprinde de un număr întreg de ori în 
circumferința orbitei. Cum numai anumite orbite îndepli- 
nesc această condiţie, electronul le alege în atom doar pe 
acestea și are în consecinţă stări discrete de energie. 

Pentru a verifica experimental existenţa undei pilot, 
nu este atunci o idee bună să efectuăm experimente de 
interferență cu electroni, la fel ca acelea efectuate cu 
lumină? Nu ar trebui să construim decât două fante 
minuscule și să le așezăm la o distanță comparabilă cu 
lungimea de undă a undei pilot (vezi figura 9.16). Din pă- 
cate, această lungime de unda este foarte mică, chiar mai 
mică decât dimensiunea atomului, ţinând cont că unda pi- 
lot este rezonantă în atomul de hidrogen. Experimentul 
pare imposibil de realizat, căci cine ar putea practica gă- 
uri într-un material de dimensiuni mai mici decât atomul 
însuși, pentru a construi cele două fante? 

Cu toate acestea, așa cum ne spunerelaţia lui de Broglie, 
lungimea de undă este invers proporţională viteza electro- 
nului A = h/(mvw), deci la viteze mai mici (posibile dacă 
electronul este liber, în afara atomului) lungimea de undă 
devine mai mare. Chiar și așa construcţia a două fante su- 
ficient de mici este dificilă, de aceea fizicienii au folosit la 
început foiţe subţiri de solide cristaline, care au intrinsec 
atomii ordonaţi foarte exact în reţele atomice. Trecând 

Figura 9.16: Ezperimentele de interferență cu elec- 
troni, explicate principial. Electronii generati de o sursă 
(stânga) bombardează două fante foarte mici și apropiate, 
aflate la o distanță comparabilă cu lungimea de undă a un- 
dei pilot a electronului (care este aprozimativ cât distanța 
dintre atomi). Sus avem cazul clasic, corpuscular. Aici, 
la trecerea de fante, se formează două fascicule de elec- 
troni. În dreapta este schițată curba de probabilitate pen- 
tru detecția, electronilor. După cum se vede, ea are două 
mazime, corespunzătoare celor două locuri de impact. Jos 
este prezentat cazul cuantic. Aici vorbim de o undă pilot 
atașată electronului, care trece prin cele două orificii și 
generează franje de interferență pe un ecran, asemănă- 
tor luminii. În dreapta este desenat profilul probabilității 
de a găsi electronul, care este acum o succesiune de ma- 
rime și minime (franjele de interferență). Experimentul 
validează cazul cuantic (cel de jos) și îl invalidează pe cel 
clasic (cel de sus): electronul nu este o bilă clasică (cazul 
de sus), ci este descris de o undă pilot (cazul de jos). 


prin aceste foiţe, electronii vor forma de asemenea franje 
de interferenţă. 

Experimentele efectuate de fizicienii americani Clinton 
Davisson and Lester Germer în anul 1927 pe cristale de 
nichel au confirmat așteptările: și electronii formează 
franje de interferență! Din experimente a reieșit de ase- 
menea că lungimea de undă A a undei pilot a electronilor 
este într-adevăr invers proporțională cu impulsul p = mv 
al electronilor, A = h/p, dată precis de această relaţie. 
Fizicianul de Broglie avea dreptate... 

Privind figura 9.16, vom înţelege surprinderea fizicieni- 
lor atunci când au descoperit că electronii formează franje 
de interferenţă. Astfel, în partea dreaptă a figurii este 

prezentată probabilitatea de a găsi electronul în diferitele 
poziţii pe ecranul de interferență. Cazul de sus este cel 
clasic. Aici electronul (privit ca o bilă) intră fie prin prina 
fantă, fie prin cea de-a doua, obținându-se două maxime, 
corespunzătoare celor două poziţii. Cu toate acestea, re- 
zultatele experimentale infirmă această așteptare. 

Astfel, în realitate, experimentul confirmă figura de 
interferență din josul figurii 9.16. Aceasta însă pune pro- 
bleme serioase modelului în care electronul este o bilă cla- 
sică. Cum ar putea ajunge electronul (privit ca o bilă) în 
mai mult de două locuri? Am putea să ne imaginăm că 
el se ciocnește de marginea fantei, însa atunci de ce nu a 
ajunge și în zonele unde probabilitatea e nulă? 

Mai natural ar fi să explicăm rezultatul din partea de 
jos a figurii 9.16 presupunând că electronul este numai o 
undă, căci în acest fel figura, de interferență și-ar găsi o 
explicație naturală. Dacă electronul este o undă, atunci 
de ce vedem electronul ca un punct în experimente? Este 
electronul o undă sau un corpuscul? Iată dilema din care 
trebuie să ieșim. 

Mai târziu, în experimentele de interferenţă s-a obser- 
vat că franjele de interferenţă funcţionează asemănător ce- 
lor formate de lumină: atunci când intensitatea sursei de 
electroni este mică, vedem cum electronii cad pe detector 
unul câte unul, ca picăturile de ploaie. La măsurători deci, 
electronul este o „bilă” clasică. După un timp mai lung de 
așteptare în experimentul de interferenţă cu o sursă de in- 
tensitate mică, vom vedea că electronii ajung în anumite 
zone cu o probabilitate mai mare decât în altele (vezi fi- 
gura 9.17). 

Mișcarea electronului este determinată atunci și de o 
undă, pentru a obţine figurile de interferenţă, iar aceasta 
este unda ei pilot. Vom avea zone mai probabile pen- 
tru electroni (acolo unde unda pilot atașată electronului 
suferă o interferență constructivă) și zone mai puţin pro- 
babile (acolo unde interferența undei pilot este distruc- 
tivă). Electronul este atât corpuscul (la detecție), cât și 
o undă (în procesul de interferență), iată esența dualității 
undă-corpuscul. Cum ieşim din paradox? 

La fel ca în cazul fotonilor (prezentat în secțiunea pre- 
cedentă), soluţia este următoarea. Astfel, vom interpreta 
unda pilot a electronului ca pe o undă de probabilitate pen- 
tru electron, care ne dă probabilitatea de a găsi electronul 
într-un loc sau altul. Dacă în anumite zone interferența 
creează un maxim, atunci găsim acolo o grămadă de elec- 
troni, dacă interferența ne dă un minim, atunci, ghinion, 
nu găsim aproape nici un electron. „Ploaia” de picături 
(electronii) este în așa fel aranjată încât într-un loc „plouă” 
mai mult, în altul mai puţin, în funcţie de intensitatea un- 
dei pilot, rezultată în urma interferenţei. Cu alte cuvinte, 
unda de probabilitate ne dă probabilitatea de a găsi elec- 
tronul într-un loc sau altul. Avem, în acest fel, o situaţie 
similară cu cea a interferenţei luminii și a fotonilor. 

Desigur, descoperirea faptului că unda pilot a lui de 
Broglie (care era rezonantă în atomi) este o undă de pro- 
babilitate pentru electroni schimbă radical punctul de ve- 
dere. Din experimentele de interferență vedem că nu mai 
putem considera electronul un corpuscul clasic. Dacă era 
așa, ar fi trebuit să obținem rezultatul prezentat în par- 
tea de sus a figurii 9.16. Cum acest lucru nu se întâmplă, 
comportarea, electronului nu mai poate fi simplu clasică, 
electronul trebuie descris și de unda sa de probabilitate, 


Secțiunea 100. Unda de probabilitate a electronului în experimentele de interferență 


229 


Figura 9.17: În figură este prezentat rezultatul unui ez- 
periment de interferență cu electroni, în care sursa de 
electroni are o intensitate scăzută (vezi o schemă simpli- 
ficată în figura 9.16, jos). La început (stânga sus, cazul 
a), electronii se văd căzând pe detector unul câte unul, ca 
picăturile de ploaie. Putem aștepta un timp mai lung și 
urmări căderea. electronilor care pare aleatoare (cazurile b 
și c). În timp însă, vom vedea că electronii preferă anu- 
mite zone cu probabilitate mai mare, zone ce formează 
franje de interferență (cazul d). Aceasta pentru că unda 
pilot a electronului ce generează franjele de interferență 
(vezi figura 9.16) îi va „spune ” electronului care este pro- 
babilitatea de a apărea într-un loc sau altul. Acolo unde 
interferența este constructivă (zonele luminoase din poza 
d) vor cădea în final mai mulți electroni, iar acolo unde 
este distructivă (zonele întunecate din poza d), vor cădea 
mai puțini electroni. Imagine reprodusă prin bunăvoința 
Dr. Akira Tonomura, Hitachi, Ltd., Japonia. 


cea care suferă un proces de interferență. Acesta, în sine, 
este o altă etapă din revoluţia pe care mecanica cuantică 
o introduce. 

Totuși, dacă rezultatele experimentelor de interferență 
cu lumină și cu electroni sunt asemănătoare, de ce este 
experimentul cu electronii cel care a dat lumea, peste cap? 
Pentru că noi am fost obișnuiți până acum să conside- 
răm electronul un corpuscul, o particulă pură? Pentru că 
am considerat că e firesc ca lumina să fie numai o undă? 
Experimentele de difracție ne arată că și electronul se com- 
portă ca o undă, precum și lumina ca o particulă. Cumva, 
are loc o unificare: ambele se comportă atât ca o undă cât 
și ca o particulă. 

Unii fizicieni interpretează rezultatele de interferență 
spunând că electronul este atât undă cât și particulă. Ei 
au introdus noțiunea de dualitate undă-corpuscul, pentru 
a sublinia paradoxul comportării cuantice a electronului. 
Spun ei: electronul este o particulă, pentru că îl detec- 
tăm numai individual. Pe de altă parte, el este o undă, 
pentru că trebuie să treacă prin ambele fante pentru a 
crea interferenţă (vezi figura 9.16). Paradoxul apare atunci 
când vrem să separăm cele două comportări, când ne ima- 
ginăm că electronul este fie o bilă în conductorii electrici, 
fie o undă în experimentele de difracție. Oscilăm între 
două caractere ale electronului, fără să știm cu adevărat 
ce este el. 

Există însă și un alt mod de a raţiona, care simplifică 
lucrurile și ne apropie de esenţa dualității undă-corpuscul. 


Bine, putem spune, electronul are o undă pilot atașată 
lui, dar ea este doar o undă de probabilitate. Unda de 
probabilitate trece prin cele două fante (pentru că este 
undă) și se împarte în două componente (vezi figura 9.16). 
Componentele vor interfera apoi (pentru că provin de la 
aceeași sursă, deci cele două unde vor fi coerente, sincro- 
nizate) și formează o figură de interferență. 

În unele zone vom obţine maxime, în altele minime. 
Electronul își va face apoi apariţia mai mult în zonele ma- 
xime, pentru că probabilitatea de a fi găsit (dată de in- 
tensitatea undei de probabilitate) va fi mai mare. Cu alte 
cuvinte, electronul și fotonul rămân particule punctiforme 
(localizate) doar la măsurători, iar undele lor de probabili- 
tate (undele pilot) le descriu comportarea între măsurători 
și probabilitatea de a fi găsite într-un loc sau altul. Lucrul 
acesta merită să-l subliniem: 


Dualitatea undă-corpuscul 


O particulă este descrisă între măsurători doar 
de unda sa de probabilitate. Unda poate suferi un 
proces de interferență ca orice altă undă. 


La o 
măsurătoare, vom găsi particula localizată într-o 
zonă sau alta, cu o probabilitate dată de unda sa 
de probabilitate. Acum se manifestă caracterul său 
corpuscular. 


Felul acesta de a pune problema este nou. Oricine ne 
întreabă: „Bine, bine, dar ce faci cu electronii, pe unde trec 
ei, cât de repede merg etc.” vom răspunde: „Prieteni, nu ne 
interesează. Noi calculăm mai întâi unda de probabilitate, 
evoluţia sa, și apoi vom spune cu o anumită probabilitate 
pe unde s-ar putea găsi electronul”. 

Studiul electronilor devine în acest fel o teorie a undelor, 
mai exact a undei de probabilitate a electronilor, și o teorie 
statistică, adică o teorie a probabilităților. Simplu spus, 
în cazul experimentului de difracție, electronul este o undă 
între măsurători şi un corpuscul la măsurători. 

Așa cum am văzut, unda de probabilitate a electronu- 
lui reprezintă unda pilot pe care fizicianul de Broglie a 
introdus-o, denumirea de „undă pilot” sugerând că ea ghi- 
dează cumva mișcarea, electronului. Interpretarea aceasta 
nu este corectă, căci unda nu ghidează un electron care 
altfel s-ar mișca clasic, pentru că în acest caz nu am pu- 
tea obţine figura de difracție (acel electron clasic ar trebui 
să treacă printr-o fantă, pentru ca apoi să se întoarcă să 
treacă și prin cea de-a doua). Unda pilot ne spune doar 
unde poate fi găsit electronul, cu o incertitudine care a de- 
venit astăzi un principiu, așa cum vom discuta în secţiunile 
ce vin (însemnând că nimeni nu poate prezice unde va fi 
găsit el de fapt). 

De aceea, începând din această secțiune, vom denumi 
unda pilot a electronului undă de probabilitate, pentru a 
scoate în evidenţă faptul că electronul are o probabilitate 
de a fi găsit într-un loc sau altul (în limba engleză se spune 
„probability wave”). Numele ne va reaminti astfel mereu 
faptul că, unda descrie probabilitatea, de a găsi electronul. 

În literatura de specialitate unda de probabilitate este 
denumită cel mai des funcție de undă, pentru a scoate 
în evidenţă un caracter chiar mai general decât cel de 
undă. Sperăm că, dacă vreodată veţi studia fizica, veţi 

recunoaște această denumire. La urma urmei este o pro- 
blemă de convenţie, însă cumva denumirea de undă de 
probabilitate mie mi se pare că transmite în mod natu- 
ral caracterul ei probabilistic și de aceea o vom folosi pe 
parcursul lucrării de faţă. 


101. Caracteristicile undei de probabilitate 
a electronului 


În secţiunea precedentă am văzut că experimentele de 
interferenţă a electronului confirmă unda pilot introdusă 
de fizicianul de Broglie, dar impun interpretarea acesteia 
ca o undă de probabilitate pentru electron. Prin asemănare 
cu fotonul (cuanta de energie a undei luminoase, discutată 
în secţiunea 96 și secţiunea 99), vrem să construim acum 
detaliile undei de probabilitate pentru un electron liber ce 
se deplasează cu un impuls constant p = mv (unde m este 
masa electronului și v viteza sa) și care are o energie E 
constantă, fiind în mișcare rectilinie și uniformă. 

Să ne aducem aminte că fotonul este descris de o undă 
plană de probabilitate (unda electromagnetică), având o 
frecvenţă de vibraţie f = E/h și o lungime de undă A = 
h/p, unde p este impulsul fotonului (vezi figura 9.15) și 
E energia sa. Ne vom aștepta atunci ca și electronul în 
mișcare rectilinie și uniformă să fie descris de o undă plană, 
având relaţii identice pentru frecvenţa sa şi lungimea de 
undă. 

O undă plană este descrisă de trei elemente: intensita- 
tea, lungimea de undă și frecvența sa (vezi secţiunea 38). 
Din experimentele de interferenţă știm deja că intensita- 
tea undei de probabilitate dintr-un loc determină ceea ce îi 
spune numele, probabilitatea de a găsi electronul, la fel ca 
în cazul fotonilor. Cum însă unda plană are o intensitate 
constantă (o amplitudine constantă a vibraţiei), probabi- 
litatea de a găsi electronul va fi aceeași în oricare punct al 
undei plane (vezi și figura 9.15). Rezultatul este extrem 
de interesant în sine, însă nu o surpriză totală. Astfel, la 
franjele de interferenţă obţinem probabilităţi diferite pen- 
tru că unda finală este o superpoziţie a două unde, cores- 
punzătoare celor două fante. O singură undă plană are 
însă intensitate constantă, deci și probabilitatea de a găsi 
electronul va fi aceeași pentru toate poziţiile sale. 

Pentru lungimea de undă a undei plane ce descrie un 
electron în mișcare rectilinie și uniformă vom considera 
direct propunerea lui de Broglie. Ea a fost verificată în 
experimentele de difracție cu electroni şi ne spune că lun- 
gimea de undă este invers proporţională cu impulsul p al 
electronului în mișcare rectilinie și uniformă și că ea are 
aceeași formă ca la fotoni: A = h/p, unde h este constanta 
lui Planck. 

Ce valoare să alegem însă pentru pentru frecvența de 
oscilație a undei de probabilitate? Pentru lumină am vă- 
zut că frecvenţa f a undei electromagnetice descrisă, de 
foton este proporţională cu energia fotonului, constanta 
de proporţionalitate fiind chiar constanta lui Planck: f = 
E/h. Păstrând frumuseţea dualismului, prin comparaţie 

Figura 9.18: În figura de sus este reprezentată cu linie 
continuă, la un moment dat t, unda plană de probabili- 
tate y(x, t) a unui electron în mișcare rectilinie uniformă 
cu impulsul p și energia E, care se deplasează în direcția 
z spre dreapta. De remarcat că functia (x,t) este com- 
pleză, de modul constant, având forma unei spirale, dacă 
este proiectată pe spațiul complex (vezi și figura de jos). 
Lungimea de undă este dată de A = h/p, iar frecvența de 
rotație a spiralei este f = E/h. Cele două dimensiuni 
în care se manifestă unda compleză a electronului (par- 
tea reală și cea imaginară a numărului complex) nu sunt 
spațiale. Ele sunt reprezentări matematice ale formei un- 
delor. 


cu lumina, vom folosi aceeași formulă pentru frecvenţa de 
oscilație a undei de probabilitate a electronului: f = E/h. 

Alegerea de mai sus este cea corectă și ea are o 
semnificaţie fizică foarte profundă. Ea ne spune că unda 
de probabilitate a electronului liber, în miscare rectilinie 
şi uniformă, vibrează cu o frecvenţă temporală care este 
dată direct de energia electronului E împărţită la h. Cu 
cât electronul este mai energetic, cu atât unda de pro- 
babilitate vibrează mai repede. Pentru valoarea energiei 
vom considera, energia clasică E = mvw2/2, deși se poate 
alege și energia, relativistă E = mc?, care depinde de vi- 
teza, electronului (pentru că masa electronului m depinde 
de viteză). 

Până acum, am văzut că unda de probabilitate a elec- 
tronului are aceleași caracteristici esenţiale ca și ale foto- 
nului ce descrie o undă luminoasă monocromatică în vid. 
Totuși, există o diferenţă importantă, și ea are de-a face 
cu forma matematică a undei plane în cazul electronului. 
Astfel, unda de probabilitate a electronului este descrisă 
matematic de o funcție compleză, nu de una reală. Căci, în 
cazul fotonului din situaţia exemplificată, câmpul electric 
era, descris de un număr real în fiecare punct din spaţiu. 
În cazul electronului, unda de probabilitate va fi descrisă 
de un număr complez în fiecare punct din spaţiu. 


Sectiunea 101. Caracteristicile undei de probabilitate a electronului 


Motivul fizic pentru care unda de probabilitate a elec- 
tronului este complexă se leagă de faptul că electronul este 
încărcat cu sarcină electrică. Așa cum vom detalia în capi- 
tolul 16, simplul fapt că unda de probabilitate este descrisă 
de numere complexe ascunde unul dintre cele mai puter- 
nice principii ale fizicii, cel al invarianţei la transformările 
de etalonare locale. 

În secţiunea 163 vom vedea că faza acestui câmp com- 
plex poate fi privită ca un grad de libertate intern al elec- 
tronului, ceea ce va face posibilă apariţia interacțiunii din- 
tre electroni. Interacțiunea electromagnetică se regăsește 
apoi în proprietatea electronului de a avea sarcină elec- 
trică, care nu este decât o altă formulare a faptului că 
electronii interacționează între ei prin intermediul forțelor 
electromagnetice. Cu alte cuvinte, alegând ca unda de 
probabilitate a electronului să fie descrisă de numere com- 
plexe, punem deja bazele interacțiunii dintre electroni, des- 
crise de câmpul electromagnetic. 


Calcul: Unda plană de probabilitate — 

Să considerăm un electron care se deplasează liber 
într-un spațiu unidimensional de-a lungul direcţiei z și 
în sensul pozitiv al axei, fiind în mișcare rectiline și uni- 
formă cu viteza v (vezi figura 9.18). Unda sa de pro- 
babilitate y(x, t) devine o undă plană compleză având 
forma: 


p(z,t) = Aexp for: Ẹ = 3) 


Mai sus î reprezintă numărul imaginar i = y—1, A 
este amplitudinea undei, À este lungimea de undă, iar 


T este perioada undei (toate aceste trei numere sunt re- 
ale). Proprietățile fizice ale electronului sunt introduse 
de relațiile: 


Aici h este constanta lui Planck, p = mv este impulsul 
electronului (m este masa sa), iar E energia electronu- 
lui, ce poate fi considerată energia cinetică E = mv?/2 
pentru electronul liber. Funcţia y(z,t) este complexă, 
având o parte reală și una imaginară. Ea este reprezen- 
tată în figura 9.18. 


Pentru că este descrisă de o funcţie complexă, unda de 
probabilitate a unui electron în mișcare rectilinie și uni- 
formă este asemănătoare unei spirale, spirală care repre- 
zintă cele două dimensiuni ale numărului complex: partea 
sa reală și cea imaginară. În figura 9.18 este exemplificat 
rezultatul. După cum se observă din figură, amplitudi- 
nea undei A este în acest caz chiar modulul numărului 
complex 4 care reprezintă unda de probabilitate A = |y|. 
Probabilitatea de a găsi un electron este însă proporţională 
cu intensitatea undei, așa cum știm de la experimentele de 
difracție, deci cu pătratul amplitudinii oscilaţiei, devenind 
p ~ A? =yP. 

Dacă încercăm să calculăm viteza de fază a unei unde 
plane de probabilitate (cea care iese din oscilația undei, 

electron 
parțial localizat 


Figura 9.19: Unda de probabilitate y(x) a unui electron 
cât de cât localizat. Aici amplitudinea oscilației |yp(zx)|? 
este mai mare în zona din centru. Unda este reprezentată 
ca o spirală, pentru că ea ia valori compleze în fiecare 
punct al spatiului. Frecventa de rotatie a spiralei este 
aprozimativ egală cu raportul dintre energie și constanta 
lui Planck f = E/h. 


vezi figura 4.10), descriind un electron în mişcare recti- 
linie și uniformă cu viteza v, vom avea o surpriză ne- 
plăcută, căci ea este diferită de viteza v a electronu- 
lui: vf = fà = (mv?/2)/h - h/(mv) = v/2 (am folosit 
aici forma simplificată a energiei cinetice a electronului 
liber). În consecință, viteza de fază a undei de probabili- 
tate este diferită de viteza electronului, lucru care pare 
o contradicție. Cu toate acestea, observația nu este o 
contradicție, ci scoate în evidență foarte bine caracterul 
probabilistic al descrierii electronului. 

Astfel, viteza clasică a electronului trebuie calculată 
uitându-ne la probabilitatea sa de a fi găsit într-un loc 
sau altul. Ceea ce ni se pare nouă că este o mişcare clasică 
este de fapt o evoluție în timp a distribuției de proba- 
bilitate. Pentru a scoate în evidență acest punct de ve- 
dere, să considerăm unda de probabilitate discutată până 
acum pentru electronul în mișcare rectilinie și uniformă. 
Ea este o undă plană și deci are aceeași amplitudine peste 
tot în spaţiu! În acest fel, electronul se poate găsi oriunde 
în spațiu, lucru extrem de neplăcut dacă vom considera 
evoluția distribuţiei de probabilitate, pentru că ea nu se 
schimbă. 

Interpretarea corectă a unui electron „clasic” consideră 
un grup de unde plane ce descrie electronul (vezi figura 
9.19). Studiind mișcarea acestui grup de unde, și deci 
evoluţia în distribuţia de probabilitate a electronului (cal- 
culând probabilitățile să găsim electronul după un timp în 
altă parte), vom regăsi viteza clasică a electronului. 

Unda de probabilitate pentru un electron care se mișcă 
rectiliniu și uniform (o undă plană) este doar un caz par- 
ticular al undelor de probabilitate. Pornind de aici, să 
încercăm acum să construim elementele de bază ale undei 
de probabilitate pentru un electron într-o mișcare oarecare, 
nu numai rectilinie și uniformă. 

Figura 9.20: Un ezemplu al undei de probabilitate a elec- 
tronului, în cazul atomului de hidrogen (nucleul acestuia 
se află, nedesenat, în centrul imaginii). Ea este descrisă 
de câte un număr complez în fiecare punct din spațiu, iar 
modulul acestui număr ne spune care este probabilitatea 
de a găsi electronul într-un loc sau altul. În figură sunt 
reprezentați doar doi dintre orbitalii nivelurilor energe- 
tice 3d şi 2p. Zonele luminoase reprezintă o probabilitate 
mai ridicată pentru electroni, iar cele întunecate una re- 
dusă. După cum se vede, aceste forme aduc vag cu or- 
bitele clasice care arată ca niste cercuri. © Paul Falstad 
(www. falstad.com). 


Pentru aceasta, să observăm că orice funcţie com- 
plexă poate fi descompusă în unde plane, utilizând seri- 
ile Fourier. Atunci, o undă de probabilitate generală a 
electronului poate avea o formă diferită de unda plană 
menţionată mai devreme, fiind de fapt o superpoziție de 
unde plane. Matematic, soluţia generală a undei de pro- 
babilitate va deveni în cazul general o funcţie complexă 
oarecare y(r,t), unde r este o poziţie din spaţiu și t mo- 
mentul de timp. Ea poate fi deci diferită de unda plană. 

Avantajul matematic al formei complexe iese la iveală, 
dacă încercăm să aflăm probabilitatea de a găsi electronul 
într-un loc sau altul. Astfel, ea rămâne dată de modulul 
numărului complex din acea poziţie (aceeaşi relaţie ca la 
unda plană). Mai precis, probabilitatea p(r) (în termeni 
matematici mai exacţi, densitatea de probabilitate) de a 
găsi electronul în poziţia r este proporţională cu pătratul 
modulului undei de probabilitate: 


p(r) ~ lor)? 


Să menţionăm acum că, dacă vorbim despre un sin- 
gur electron, atunci trebuie să introducem normarea undei 
de probabilitate. În esenţă, normarea înseamnă ajustarea 
intensității undei de probabilitate cu un factor constant, 
deoarece intensitatea undei reprezintă probabilitatea de a 
găsi un electron într-un loc sau altul. 

Cum știm sigur că este un singur electron pe undeva 
prin spaţiu (chiar dacă nu știm unde), probabilitatea în- 
sumată în tot spaţiul trebuie să fie egală cu unitatea. 
Constanta de normalizare se alege în așa fel încât probabi- 
litatea totală să fie într-adevăr egală cu unitatea. Alegerea 
conduce la apariţia semnului de egalitate între densitatea 


de probabilitate și pătratul amplitudinii undei de proba- 
bilitate p = |(r)|?. 


Calcul: Normarea undei de probabilitate 


Pe parcursul acestei cărţi vom menţiona des „proba- 
bilitatea p(r) de a găsi electronul în poziţia r”. Ceea ce 
înțelegem de fapt este densitatea de probabilitate. Astfel, 
amplitudinea oricărei unde de probabilitate y(r) a unui 
singur electron o vom ajusta în așa fel încât 


J (lav = 1 


Aici dV este elementul de volum după care integrăm în 
tot spațiul. Procedura poartă numele de normare. Dacă 
interpretăm p(r)dV = |y(r)|?dV ca probabilitatea de a 
găsi electronul în volumul dV, atunci se spune despre 
p(r) că reprezintă densitatea de probabilitate. Avem 


[roa =1 


și electronul se va găsi sigur pe undeva prin spaţiu. 


Să recapitulăm acum primul postulat al mecanicii cu- 
antice, pe care l-am descoperit în aceasta secţiune. Vom 
generaliza apoi postulatul la toate particulele: 


Primul postulat al mecancii cuantice: 


Comportarea unui electron considerat fără spin 
este dată de unda sa de probabilitate y(r), nu- 
mită și functie de undă cuantică, reprezentând câte 


un număr complex în fiecare punct al spațiului. 
Modulul acestui număr complex ne dă probabili- 
tatea de a găsi electronul în poziția r din spațiu: 


p(r) ~ pr) ?. 


Mentionam că relaţia precedentă este valabilă pentru 
electronul considerat fără spin, urmând să introducem 
noua proprietate (spinul) în secţiunea 108. 

102. Ecuatia lui Schrödinger 
pentru evoluția undei de probabilitate 


Am văzut în secţiunea precedentă că electronul are o 
undă de probabilitate ce descrie probabilitatea de a fi găsit 
într-un loc sau altul. Vom generaliza rezultatul la toate 
particulele. Pentru foton am văzut că unda de probabi- 
litate este dată chiar de câmpul clasic electromagnetic al 
undei luminoase. Am putea spune că aici, într-o primă 
instanță, am scăpat de probleme! Nu avem decât să cal- 
culăm unda electromagnetică ce descrie lumina, să vedem 
care este intensitatea sa, ea fiind egală cu probabilitatea 


Secțiunea 102. Ecuatia lui Schrödinger pentru evoluția undei de probabilitate 

Figura 9.21: Ecuatia lui Schrödinger descrie cum evo- 
luează în timp unda de probabilitate a electronului. În fi- 
gură, amplitudinea undei de probabilitate y este schițată 
în două momente succesive de timp, pentru un electron pe 
o suprafață. În ambele situații avem o șansă mai mare de 
a găsi clasic electronul acolo unde unda de probabilitate 
are o intensitate mai mare: în stânga (figura de sus) ṣi 
în dreapta (figura de jos). Cum amplitudinea undei de 
probabilitate pare că se deplasează de la stânga (sus) la 
dreapta (jos), tot așa vom avea și noi senzaţia că se va 
deplasa electronul. Astfel, mai întâi găsim electronul în 
stânga, iar apoi în dreapta, deci vom deduce clasic că el 
s-a deplasat de la stânga la dreapta. Cu toate acestea, am 
avut de-a face doar cu o evoluție a undei de probabilitate 
de la stânga la dreapta. 


fo 


de a găsi un singur pachet cuantic de energie, adică un 
foton într-o anumită zonă a figurii de interferență. 

Se naşte atunci o întrebare crucială și în cazul electro- 
nului: „Bine, bine, ştim unda de probabilitate la început, 
dar cum va evolua ea în timp?” Căci fiecare undă își are 
ecuațiile sale de evoluție, și acesta trebuie să fie acum și 
cazul electronilor. Electronii nu mai pot fi descriși de mo- 
delele lui Newton, ca în mecanica clasică, ci trebuie să 
fie descriși de undele de probabilitate. Unda ne va spune 
care este probabilitatea de a găsi electronul într-un loc 
sau altul. Până atunci însă, trebuie să știm cum evoluează 
această undă de probabilitate. 

De exemplu, pentru foton, evoluţia undei de probabi- 
litate va fi dată de ecuatiile lui Mazwell, din moment ce 
unda de probabilitate este chiar unda electromagnetică. 
Aici am răspuns deja la întrebare. Ce se întâmplă însă 
pentru electron? Cum evoluează unda sa de probabilitate 
în timp? 

Pentru un electron liber, care se mișcă rectiliniu și uni- 
form, soluţia a fost menţionată în secţiunea precedentă, ea 
fiind chiar unda plană. Ne interesează acum cazul general: 
care va fi evoluţia undei de probabilitate când electronul 
se mișcă, într-un câmp de energie potenţială? 

Exerciţiul nu este ușor, însă un lucru e sigur: în final, 
comportarea electronilor trebuie să aprozimeze comporta- 
rea clasică. Astfel, electronii trebuie să simtă puterea unui 
eventual câmp electric și să se miște aproximativ conform 
cu ecuaţiile de mișcare clasice în acel câmp. Aceasta în- 
seamnă că unda de probabilitate a electronului trebuie să 
evolueze în așa fel încât probabilitatea de a găsi electronul 
să fie mai mare tocmai pe traiectoriile clasice (vezi figura 

9.21). În fond de aceea îl găsim acolo din perspectiva cla- 
sică! 

Primul care a găsit o astfel de ecuaţie de evoluţie a 
undei de probabilitate a fost fizicianul Erwin Schrödinger 
(1887-1961), în anul 1926, rezultat pentru care a și primit 
Premiul Nobel în 1933. Ecuația obținută de el poartă nu- 
mele de ecuația Schrödinger. Ea este prezentată în căsuţa 
matematică alăturată pentru cei interesaţi. 


Calcul: Ecuatia lui Schrödinger 


Cum putem „descoperi” ecuaţia lui Schrödinger pen- 
tru un electron aflat într-un câmp unidimensional oare- 
care, în care energia sa potenţială este V(x)? Energia 
potenţială definește forța clasică ce acţionează asupra 
electronului în fiecare punct z din spaţiu, după relaţia 
F(x) = —dV/dz (vezi căsuţa matematică din secţiunea 
19). 

În cazul în care energia potenţială este constantă în 
tot spaţiul V(z) = V, atunci forţa este nulă în orice 
punct, şi electronul este în mișcare rectilinie și uniformă. 
În acest caz el este descris de o undă plană de probabili- 
tate, care considerăm că are frecvența f = 1/T = E/h şi 
lungimea de undă A = h/p (vezi secțiunea precedentă). 

Energia totală a electronului este suma energiei cine- 
tice și a celei potenţiale E = mv? /2+V = p?/(2m)+V. 
De aici vm afla impulsul p = y2m(E — V) și înlocui în 
formula lungimii de undă A = h/p. Unda de probabili- 
tate y(x, t) se obţine atunci pornind de la forma undei 
plane complexe: 


p(z,t) = Aexp fri (G £ 3] 2 
„V2mE -Vj -Et 
D 


= Aexp 


Mai sus A este amplitudinea undei, cea care ne dă 
probabilitatea de a găsi electronul |/(z,t)|2 ~ A2, iar 
ħ = h/(2m) este constanta redusă a lui Planck. 

Relaţia precedentă este însă o soluţie și nu o ecuaţie 
pentru mișcarea electronului. Ecuatia pe care o căutăm 
trebuie să fie satisfăcută de soluţia de mai sus și, pe 
deasupra, nu trebuie să conţină energia E în ea (pentru 
că E identifică deja soluţia). 

De aceea, să încercăm să scăpăm de E diferenţiind 
parțial o dată în raport cu timpul t și de două ori în 
raport cu distanța z: 


L _2m(E-V) 


h2 Y 


Inlocuind termenul Ey din prima ecuaţie în cea de-a 
doua ecuaţie, obținem: 


dy 


R? 924 


Zm ozz T V” 

Pentru cazul în care energia potenţială V nu este con- 
stantă, ci variază în spaţiu V = V(z), vom generaliza 
ecuaţia de mai sus sub forma: 


Ea reprezintă ecuația lui Schrödinger pentru evoluţia, 
undei de probabilitate y(x, t) într-un câmp în care elec- 
tronul are energia potenţială oarecare V(z). 

În cazul în care electronul se mișcă într-un spaţiu tri- 
dimensional, atunci unda lui de probabilitate va fi des- 


crisă de o funcţie y = vV(r,t), unde r este vectorul de 
poziție în spațiu. Câmpul de energie potenţială va fi 
descris de V(r). Faţă de forma unidimensională de mai 
devreme, ecuaţia lui Schrödinger se generalizează sub 
forma: 


a 
ôt 


V2y = 


n = — vy Vie 
CĂ = Fm r 

y y y 
z2 + Dy? + dz 


Proprietățile operatorilor V și V? sunt detaliate și în 
secțiunea 209. 


Ecuația lui Schrödinger reprezintă pentru electron ceea 
ce reprezintă ecuaţiile lui Maxwell pentru foton: evoluția 
undei de probabilitate. O componentă a ecuaţiei lui 
Schrödinger ne spune care va fi influenţa câmpurilor ex- 
terne, iar o alta ne spune cum se schimbă în timp unda 
de probabilitate a electronului. În final, ecuația descrie 
evoluția undei de probabilitate a electronului din aproape 
în aproape. 

Desigur, dacă vorbim de un singur electron, atunci el 
se va găsi undeva în spaţiu, cu o probabilitate dată de 
amplitudinea funcţiei de undă. Așa cum am menţionat, 
adunând toate probabilitățile de a găsi electronul în toate 
punctele universului, trebuie să obținem o valoare egală 
cu unitatea: practic, electronul se află sigur undeva. În 
termeni matematici, unda de probabilitate trebuie să fie 
normată. Dacă este așa, ecuaţia de evoluţie a undei de 
probabilitate, adică ecuaţia lui Schrödinger, trebuie să 
păstreze normarea; la urma urmei, electronul nu dispare 
așa, dintr-o dată, din univers. Din fericire, ecuaţia lui 
Schrödinger păstrează unda de probabilitate normată. 

Evoluţia undei de probabilitate reprezintă al doilea pos- 
tulat al mecanicii cuantice: 


Al doilea postulat al mecanicii cuantice: 


Ecuatia lui Schrödinger descrie evoluția undei de 
probabilitate a unui electron fără spin. Ea ne asi- 


gură că unda de probabilitate rămâne normată și că 
probabilitatea de a găsi electronul este foarte mare 
pentru traiectoriile clasice. 


Faptul că ecuaţia lui Schrödinger conduce la 
probabilități care aproximează mișcarea clasică este 
binevenit. În felul acesta avem senzaţia că electronul se 
mișcă pe traiectoriile clasice, deși el ar putea fi găsit în 

multe alte locuri din univers, dacă am măsura mai bine și 
mai des! 

Esenţa mișcării clasice este atunci următoarea: unda 
de probabilitate evoluează, ceea ce face ca electronul să 
fie găsit cu o mai mare probabilitate într-o zonă sau alta. 
Această evoluţie a probabilităților este cea care ne dă nouă 
senzaţia că electronul se mișcă clasic dintr-o poziţie în alta 
(vezi figura 9.21). Faptul însă că electronul poate fi găsit 
și în alte poziţii, acolo unde probabilitatea este nenulă, are 
consecințe extrem de fascinate. 

Astfel, în principiu, este posibil ca un electron să fie gă- 
sit peste câteva secunde chiar pe Lună! Or, dacă extindem 
legea la corpurile macroscopice, este posibil ca întreg cor- 
pul nostru să se găsească în clipa următoare pe o plajă 
în Hawaii. Probabilitatea este matematic infimă, însă ne- 
nulă. 

Cu toate acestea, deși posibil în principiu, nu este indi- 
cat să ne așteptăm la o vacanță în Hawaii conform legilor 
mecanicii cuantice, pentru că ar trebui să așteptăm foarte 
mult ca lucruul să se întâmple. 


III 


103. Cuantificarea oscilatorului armonic. 
Stări staționare. 


Am văzut în secţiunea precedentă că ecuaţia lui 
Schrödinger se folosește la calculul evoluției undei de pro- 
babilitate (vezi secţiunea 102). Ea poate fi folosită nu 
numai atunci când un electron se mișcă de la stânga la 
dreapta, dar chiar și atunci când electronul este în interio- 
rul atomilor. În plus, ecuaţia lui Schrödinger se aplică nu 
numai electronilor, dar și altor particule sau corpuri, de 
exemplu oscilatorul armonic. 

Astfel, am mentionat că în cazul oscilatorului armo- 
nic (de frecvență constantă f) energia lui este discretă, 
diferenţa dintre nivelurile de energie fiind dată de relaţia 
lui Planck AE = hf (vezi secţiunea 94). Tot astfel, în 
cazul electronilor ce orbitează în jurul nucleului (formând 
un atom), energia acestora este de asemenea discretă (vezi 
secţiunea 98). 

Se naște atunci întrebarea: dacă am folosi ecuaţia lui 
Schrödinger, am obţine nivelurile de energie ale electronu- 
lui pe orbitele sale, sau energiile discrete ale oscilatorului 
armonic, care au fost întroduse în secţiunile precedente? 
Întrebarea este cât se poate de relevantă. Ar fi intere- 
sant de dovedit că energiile discrete ale sistemului sunt 
într-adevăr cele găsite deja. Dacă este așa, atunci cu atât 
mai mult ecuaţia lui Schrödinger trebuie să fie cea corectă! 

Pentru început, să observăm că în cazurile enumerate 
(oscilatorul armomic sau electronii din interiorul atomi- 
lor), energia E totală a sistemului este constantă, pentru 
că sistemul este neperturbat din afară. Unda de probabi- 
litate (a bilei în mișcare sau a electronului) este atunci 
rezonantă, pentru că vibrează cu o frecvenţă constantă 
f = E/h. Aceasta înseamnă că amplitudinea undei de 
probabilitate rămâne constantă în timp și doar faza se 
schimbă. 


Sectiunea 103. Cuantificarea oscilatorului armonic. Stări stationare. 


Figura 9.22: În stânga sus este reprezentat un oscilator 
armonic sub forma unei bile legate de un resort ce osci- 
lează pe frecvența f. În stânga jos sunt reprezentate cu li- 
nie discontinuă nivelurile de energie discrete ale oscilato- 
rului. Ele sunt date de relația En = (2n + 1)hf/2. Curba 
parabolică reprezintă energia potențială a bilei, energie 
ce are forma V(x) = kz2/2, unde z este distanța de la 
poziția de echilibru. Dacă notăm cu k = mw? constanta 
elastică a resortului obținem frecvența sa de rezonanță 
f = w/2m. În dreapta sunt reprezentate undele de proba- 
bilitate staționare atașate fiecărui nivel de energie discret 
n. Unda de probabilitate (asociată bilei ce formează resor- 
tul) este staționară pentru fiecare nivel de energie discret, 
însemnând că intensitatea ei |V(z,t)]? = (x)|? este con- 
stantă în timp, având forma din figura din dreapta, deși 
faza ei se schimbă în timp V(z,t) = W(z)e-iE/h. După 
cum vedem, cu cât energia este mai mare, cu atât unda 
de probabilitate este împrăștiată pe o distanță mai mare 
de centrul oscilatorului, având însă în continuare noduri 
unde amplitudinea este nulă (deci unde probabilitatea de 
a găsi bila este nulă). 


Matematic, componenta spaţială și temporală a un- 
dei de probabilitate se separă, luând forma (r,t) = 
p(r)e-iEt/h. Vedem că amplitudinea undei |y(r,t)| = 
hb(r)] rămâne constantă în timp, iar faza variază cu o 
frecventă dată de energia nivelului respectiv, f = E/h. 
Tocmai această formă este cea care, înlocuită în ecuaţia 
lui Schrödinger, ne spune care fi va ecuaţia prin care aflăm 
caracteristicile undei rezonante (numită și staționară), 
precum și valorile posibile ale energiei E (care vor fi, în 
cazurile exemplificate, discrete). 

În cazul atomilor, de exemplu, rezonanţa undei de pro- 
babilitate este cea care determină diversele energii discrete 
pe care le ia electronul (vezi figura 9.12). Același lucru este 

valabil și în cazul oscilatorului armonic format dintr-un 
corp de masă m legat cu un resort de un punct fix. Pentru 
el, se arătă că nivelele de energie discrete E, au forma: 


Energiile oscilatorului cuantificat: 


Un oscilator armonic a cărui frecvenţă de 
rezonanţă este f are următoarele niveluri discrete 
de energie (aici n = 0,1,2...): 


Ea = (n+2) hf 


Energia minimă a sa este Eo = hf /2. 


Rezonanţa undei de probabilitate este asemănătoare cu 
cea a corzii de chitară, deoarece amplitudinea vibraţiei 
într-un punct de pe coardă este constantă în timp (vezi fi- 
gura 9.22). Și, după cum coarda de chitară formează even- 
tuale noduri de vibraţie (unde amplitudinea este mereu 
zero), tot așa și unda de probabilitate pentru oscilatorul 
armonic formează noduri. În acele noduri, probabilitatea 
de a găsi particula va fi mereu nulă. 

Vedem că diferenţa dintre nivelele de energie ale oscila- 
torului cuantic este într-adevăr AE = hf, așa cum spu- 
sese Planck. Ecuația lui Schrödinger descrie astfel corect 
nu numai evoluţia unui sistem, dar și nivelurile de energie 
discretă pe care sistemul le poate lua, dacă ne uităm la 
soluţiile sale rezonante (denumite și staționare). 

Să remarcăm că relaţia de mai sus ne aduce o supriză, 
deoarece energia minimă Eo a oscilatorului armonic nu 
este nulă, ci diferită de zero! Vom vedea mai târziu că 
această energie este responsabilă de energia minimă nenulă 
a vidului cuantic. 

Pentru cei interesaţi, iată alăturat cum se folosește 
ecuaţia lui Schrödinger pentru a afla nivelele de energie 
discretă ale oscilatorului armonic. 


Să descriem împreună mișcarea cuantică a unui os- 
cilator mecanic, reprezentat în figurile 9.22 și figura 2.4 
sub forma unei bile legate de un resort. Mișcarea clasică 
a bilei a fost descrisă în secţiunea 12. Acolo am văzut 
că oscilaţia bilei in jurul punctului de echilibru (ales la 
z = 0) este desemnată prin funcţia z = z(t). 

În mecanica cuantică nu putem ști cu precisie poziţia 
bilei. Aici putem afla doar evoluţia în timp a undei 
de probabilitate Y% = V(z,t), cea care ne va da în final 
probabilitatea |p(z,t)]? de a găsi bila în poziţia x la 
momentul t. Ecuația lui Schrödinger de evoluţie a undei 
de probabilitate a fost introdusă în secţiunea 102: 


Mai sus A = h/(27) reprezintă constanta redusă a lui 
Planck, m este masa bilei iar V (x) = kz? /2 este energia 
potenţială a bilei. Constanta k este constanta elastică a 
resortului, și noi o vom scrie sub forma k = mw? unde 
w = 27f va fi frecvenţa unghiulară, de rezonanţă clasică 
a resortului. 

În continuare, vom căuta soluţii staționare ale ecuaţiei 
de mai sus. Ele sunt acele soluţii pentru care unda de 
probabilitate este rezonantă (staţionară), având o am- 
plitudine |/(z, t)| = |/(2)| constantă în timp, dar o fază 
ce vibrează cu aceeași frecvenţă f în toate punctele din 
spaţiu (asemănător unei coarde de chitară rezonante). 

Ca și în cazul undei plane descrise în secţiunea 102, 
se arătă că această frecvenţă este dată de energia bilei 
f = E/h. De aceea, forma rezonantă pe care o căutăm 
este: 


yle, t) = e77 p(x) 


Am folosit notația simplificată y(x) = y(x,0) pentru 
forma spaţială a undei de probabilitate. Ea este de fapt 
unda de probabilitate la momentul inițial t = 0 care 
ne dă și amplitudinea undei constantă în timp |y(zx)|. 
Înlocuind soluţia rezonantă în ecuaţia lui Schrödinger 
vom obţine 


SE! MI 
iħ - e™iEt/ h(x 


J= 
_ Li eah V0) z) V(x )e-Et/hp() 


2m 
Simplificând ecuaţia și scriind energia potenţială a bi- 
lei sub forma V (£) = muw2z2/2 vom avea 


h? CN muz 
"2m pă 


y = EV 


Dependenţa de poziţie y = y(x) nu a mai fost scrisă 
explicit, așa cum vom proceda și mai jos. Pentru a 
rezolva ecuaţia, vom face substituţiile 


Ecuația de mai sus are în principiu soluţii pentru orice 
valoare a energie reduse €. Soluţiile pe care le căutăm 
noi au o proprietate specială, anume că ele trebuie să 
conveargă la 0 atunci când u — oo, adică y(u) — 0. 
Aceasta ne asigură că soluţia descrie o bilă în jurul 
poziției de echilibru, deoarece atunci probabilitatea de 
a găsi bila la depărtare devine nulă, |/(u)|? — 0. 

Matematicienii au arătat că condiția de mai sus nu 
este îndeplinită decât de un set restrâns de energii re- 
duse €, și anume de cele care îndeplinesc relația 


En = 2n+1 


Aici n = 0,1,2... reprezintă un număr natural. Pentru 
aceste valori ale lui € soluțiile se vor scrie sub forma 


nlu) ~ Hnrluje 2 


Funcţiile H„(u) poartă numele de polinoamele lui 
Hermite. Ele se obțin unele din celelalte printr-o relație 
recurentă, ştiind valorile pentru n = 1,2: 


Ho = 1; H, (u) = 2u; Ha(u) = 4u? — 2 
Hn+ı (u) = 2uHn (u) — 2nHn-1 (u) 


Nu vom deduce aici aceste soluții, ci vom verifica 
soluția pentru n = 1. 


2 
5 2 (2ue+"72) + [(2-1 +1) —u?) Due u'/2 = 


= dă, (an + 2u = 


Tu iia + (3 — u?) Duet /2 


2 


2 —2u u 
= [2 ue = + 2u(3 - Be 7 =0 


Făcând înapoi substituţiile folosite, vom scrie soluţiile 
ce descriu unda de probabilitate staționară pentru osci- 
latorul armonic ca fiind 


1 mw N 1/4 mu 2 
aa see Aaa db aci —muwz“ /2h 
Wn(7) Tor ( =) Hn (y i 2) e 


2E, 1 
ai dan em sg > En = (n+ 3) n 


Pentru fiecare n = 0,1,2,3... vom avea deci câte 
o soluţie Yn(x) și o energie E, asociată ei. Soluţia de 
mai sus conţine un factor suplimentar 1/v2?n!, care are 
grijă de normarea undei de probabilitate 


f ” peja=1 


Normarea ne asigură că probabilitatea totală de a găsi 
bila resortului într-un loc sau altul este egală cu 1. 

O proprietate esențială a soluțiilor găsite este aceea că 
orice undă de probabilitate generală pentru oscilatorul 
armonic se scrie la momentul inițial t = 0 ca o sumă a 
soluţiilor Yn (T) 


5 X cenva(z) (1) 


Aici Cn este un set de numere complexe. Datorită 
acestei proprietăți, soluțiile %n(x) poartă numele și de 
moduri de oscilație (vezi și figura 9.22). Vedem că 
fiecare mod de oscilație are o frecvență de oscilație 
fn = En/h bine definită, dată de energia En asociată 
lui. 

Pentru că fiecare mod de oscilație are o dependentă de 
timp simplă Yn (x,t) = e7 iErt/ iyn (x) (în cazul oscilato- 
rului armonic liber) și pentru că ecuația lui Schrödinger 
este liniară, evoluţia undei de probabilitate generale se 
scrie la fiecare moment de timp t ca o sumă a modurilor 
de oscilație n 


Wa = Same R pala) 


Sectiunea 104. Efectul de tunelare cuantică 

Proprietatea de mai sus o vom folosi pe viitor. Ea ne 
spune că, dacă vrem să aflăm evoluţia unui sistem cu- 
antic liber, trebuie să descompunem soluţia generală în 


modurile de oscilație n ale sistemului și să lăsăm fiecare 
mod de oscilație să evolueze pe frecvența sa de oscilație 


În = En/ħ. 


Unul dintre rezultatele cheie ale căsuței matematice pre- 
cedente este relaţia (1). Ea ne spune că oscilatorul cuantic 
poate fi văzut, la orice moment, ca o superpoziţie cuantică 
a stărilor sale Yn de energie En. În termenii secțiunii 213 
din anexă, stările de energie bine definită ale oscilatoru- 
lui formează o bază a spaţiului său cuantic (numit spaţiu 
Hilbert). 

Să ne explicităm puţin. Așa cum am văzut, starea 
cuantică a unei particule fără spin putea privită şi ca 
o superpoziţie cuantică a stărilor în care ea este locali- 
zată într-un punct sau altul al spaţiului (vezi figura 9.29). 
Fiecare astfel de stare primea câte un număr complex, de 
aceea unda de probabilitate y(r) reprezenta câte un număr 
complex în fiecare punct al spaţiului r. 

Același rezultat este valabil și pentru oscilatorul armo- 
nic. În plus însă, putem considera că oscilatorul armonic se 
află într-o stare de superpoziţie cuantică a stărilor sale de 
energie bine definită En. Fiecare astfel de stare primește 
câte un număr complex, care a fost notat cu cn în relaţia 
(1). Acest set de numere complexe reprezintă unda de pro- 
babilitate a oscilatorului armonic într-o altă reprezentare, 
cea a energiei. 

Rezultatul de mai sus se dovedește general, chiar și 
atunci când mișcarea oscilatorului nu mai este liberă. 
Putem întelege acest lucru privind unda de probabilitate 
(x,t) a particulei, care ne spune că particula este întot- 
deauna într-o stare de superpoziţie a stărilor sale locali- 
zate, chiar și atunci când particula nu este liberă. 

Tot astfel și oscilatorul nostru armonic va fi mereu într-o 
stare de superpoziţie cuantică a stărilor sale de energie 
En, chiar și când asupra lui actionează forţe suplimen- 
tare. Atunci însă, numere complexe cn vor evolua diferit 
faţă de cazul oscilatorului armonic liber, sub o formă oa- 
recare Cn = Cn(t), dată de particularităţile forţelor care 
acționează acum asupra oscilatorului. Acest rezultat va fi 
un ingredient important al modelelor noastre pentru uni- 
vers, modele pe care le vom construi în capitolul 12. 

O consecinţă directă a evoluţiei undei de probabilitate 
este efectul de tunelare cuantică. Astfel, din primul postu- 
lat al mecanicii cuantice (vezi secţiunea 101) deducem că 
o particulă, se poate găsi oriunde se întinde în spaţiu unda 
sa de probabilitate. Dacă ea se întinde de pe Pământ până 
pe Lună, atunci particula se poate găsi în următorul mo- 
ment atât pe Pământ, cât și pe Lună. Sau, dacă unda de 


probabilitate se întinde în această cameră și în cea de din- 
colo de ușă, atunci particula însăși are șansa de a fi găsită 
în ambele locuri. Să detaliem exemplul din urmă. 

În fizica clasică, dacă lovim mingea de un perete, ne 
aşteptăm ca ea să ricoșeze mereu înapoi. În mecanica cu- 
antică însă, mingea trebuie descrisă de o undă de probabi- 
litate, iar traiectoria mingii trebuie descrisă de evoluţia 
undei de probabilitate. În loc să ne imaginăm mingea 
îndreptându-se către perete, trebuie să ne imaginăm o 
undă de probabilitate care se îndreaptă către perete. 

La contactul cu peretele, caracteristic undelor, o parte 
din undă se reflectă înapoi și alta este transmisă dincolo 
de perete, în camera vecină (în mod asemănător undelor 
luminoase care ajung la un geam, o parte se reflectă și alta 
se transmite mai departe). Situaţia este exemplificată în 
figura 9.23. 

Raportul dintre unda de probabilitate transmisă și cea 
reflectată depinde de grosimea peretelui, materialul din 
care este făcut etc. În termeni tehnici, spunem că pere- 
tele este o barieră de energie potențială, sau mai simplu, 
o barieră de potenţial pentru mingea noastră. Dacă pere- 
tele este gros, atunci unda de probabilitate a mingii care 
se transmite dincolo de perete este o parte mică din cea 
inițială, însă nu nulă. Cum unda de probabilitate ne dă 
tocmai probabilitatea de a găsi mingea, înseamnă că există 
o probabilitate infimă, dar nenulă, de a găsi mingea de 
cealaltă parte a peretelui. Dacă acest lucru se întâmplă, 
vorbim de un efect de tunelare cuantică. 

Paradoxul situaţiei iese în evidenţă dacă ne imaginăm 
procesul: lovim mingea de perete o dată, de două ori, de 
miliarde de ori și mingea ricoșează de fiecare dată. La 
un moment dat însă, atunci când ne așteptăm ca min- 
gea să ricoșeze din nou, ea dispare pur și simplu de cea- 
laltă parte a peretelui, fără să lase vreo urmă sau o gaură 
în perete. Mai mult, pentru că frecvenţa undei de pro- 
babilitate transmise este egală cu cea a undei incidente, 
atunci energia mingii de partea cealaltă a peretului (dată 
de frecvenţa undei de probabilitate E = h f ) va fi egală cu 
energia sa iniţială. Mingea a „trecut” prin perete fără să 
interacționeze cu el, fără să piardă energie! 

Efectul de mai sus este aproape imposibil de întâlnit la 
scară macroscopică, dar aceasta doar pentru că șansa ca el 
să aibă loc este foarte mică, deoarece partea din unda de 
probabilitate care se transmite este mult mai mică decât 
cea care se reflectă. Situaţia se schimbă însă odată ce mă- 
rimea și masa mingii devin din ce în ce mai mici, ajungând 
la valori comparabile cu ale particulelor elementare. Așa 
cum vom exemplifica mai jos, efectele de tunelare cuantică 
ale particulelor elementare sunt des întâlnite în natură. 

Un exemplu este cel al dezintegrării alfa (vezi figura 
9.24). Aici, un nucleu se dezintegrează emițând particule 
alfa, care nu sunt altceva decât nuclee de heliu, conţinând 
doi protoni și doi neutroni (anticipăm puţin structura nu- 
cleului de dragul argumentului). Cele patru particule se 
adună împreună în nucleul inițial deoarece se atrag, însă 
ele nu pot părăsi în mod normal nucleul, deoarece nu 
au energie suficientă pentru a învinge atracția nucleară 
a celorlalţi protoni și neutroni din nucleu. 

Particulele alfa ni le putem imagina ca niște mingi în nu- 
cleul iniţial, lovindu-se de pereţii nucleului precum mingea 
de pereții camerei noastre. Desigur, în acest caz pereţii nu- 
cleului nu sunt fizici, ci virtuali, fiind daţi de „marginile” 

Figura 9.23: Sus: o minge clasică ricoșează mereu de 
un perete. Mijloc sus: în mecanica cuantică, mingea este 
descrisă de o undă de probabilitate. Peretele este repre- 
zentat printr-o barieră de energie potentială mai mare de- 
cât energia mingii, deci nu se aşteptăm clasic ca mingea 
să treacă dincolo de perete. Unda de probabilitate se re- 
flectă însă de bariera de potential precum o undă lumi- 
noasă de un geam. În a treia figură vedem cum cea mai 
mare parte a undei a fost reflectată, însă o parte a ei a 
fost transmisă dincolo de bariera de potential. De aceea 
mingea are o probabilitate finită de a fi găsită în dreapta 
barierei de potential. De remarcat că lungimea de undă a 
pachetului de unde transmis (care ne dă impulsul mingii, 
deci energia sa) rămâne nemodificată. Dacă va fi găsită 
dincolo de perete, mingea va avea atunci o energie egală 
cu cea inițială, ca și cum ea nu ar fi interactionat cu 
peretele! 


nucleului. Particulele alfa formate pentru scurt timp nu 
pot trece de „marginea” nucleului, pentru că nu au energia 
suficientă să învingă atracţia nucleară exercitată, de cele- 
lalte particule nucleare. 

Tot aşa după cum mingea noastră are o probabilitate 
finită de a fi găsită de cealaltă parte a peretelui (pentru că 
unda ei de probabilitate este transmisă parţial dincolo de 
perete în procesele de reflecţie), la fel și particula alfa ce se 
lovește încontinuu de pereţii nucleului va avea o șansă de a 
fi găsită în afara nucleului! Când acest lucru se întâmplă, 
particula alfa va fi respinsă imediat din apropierea nucleu- 
lui, datorită forţelor de respingere electrostatică (protonii 
rămași în nucleu și cei din particula alpha au toți sarcini 
electrice pozitive și se resping). Avem atunci un eveniment 
ireversibil de dezintegrare alfa. 

Un alt exemplu de tunelare cuantică este efectul de fu- 
ziune a doi protoni, care are loc în Soare. Astfel, în mod 
normal energia termică a protonilor din Soare nu este su- 
ficientă pentru a apropia doi protoni la distanţe mici, în 

Figura 9.24: În figură este reprezentată schematic dezin- 
tegrarea alfa. În stânga este un nucleu generic în interi- 
orul căruia doi protoni și doi neutroni se unesc spontan, 
formând o particulă alfa. În mod normal, particula alfa 
rămâne în interiorul barierei de potențial create de forțele 
nucleare ale celorlalte particule. Cu toate acestea, există 
o probabilitate finită ca particula alfa să fie găsită în afara 
barierei de potențial. Când acest lucru se întâmplă, par- 
ticula alfa este îndepărtată rapid de lângă nucleu datorită 
forțelor de respingere electrostatice dintre nucleu si parti- 
cula alfa. Vorbim atunci de un eveniment de dezintegrare 
alfa. 


așa fel încât atracţia, nucleară dintre ei să preia controlul, 
și cei doi protoni să formeze (fuzionând) nucleul de heliu. 
În mod normal, respingerea electrostatică dintre cei doi 
protoni este prea mare și nu poate fi învinsă de energia 
termică a protonilor la temperaturile din Soare. 

Cu toate acestea, protonii ajung la distanțe suficient de 
mici pentru ca, din când în când, să aibă loc un efect de 
tunelare cuantică și cei doi protoni să se găsească mult mai 
aproape unul de celălalt decât le-ar fi permis energia lor 
termică. Atunci forţa de atracţie nucleară preia controlul, 
și cei doi protoni fuzionează. Cu alte cuvinte, strălucirea 
Soarelui pe cer este o dovadă indirectă a procesului de 
tunelare cuantică. 

Efectul de tunelare cuantica, este folosit astăzi pe scară 
largă în electronică. În diodele tunel, de exemplu, elec- 
tronii pot trece printr-o barieră de potenţial (o joncțiune 
puternic dopată) permițând funcţionarea circuitelor la 
frecvenţe foarte mari, de ordinul gigahertzilor. Unele din- 
tre memoriile flash folosesc efectele de tunelare cuantică 
pentru a șterge datele stocate. 

În general, se crede că tocmai efectele de tunelare cu- 
antică sunt cele care pun o limită miniaturizării electro- 
nicii. Căci, cu cât facem mai mici circuitele integrate, cu 
atât scade distanța dintre componente și scad barierele de 
potenţial dintre electronii ce circulă prin ele. La un mo- 
ment dat nu mai putem miniaturiza sistemul, pentru că 
electronii vor trece necontrolat dintr-o parte în alta dato- 
rită efectelor de tunelare cuantică. În circuitele prezente, 
efectul este deja prezent într-o anumită măsură, provocând 
pierderi termice și încălzirea suplimentară a circuitului in- 
tegrat. 

105. Colapsul undei de probabilitate, 
sau misterul mecanicii cuantice 


Am menţionat în paragrafele precedente că evoluția 
undei de probabilitate a electronului trebuie să con- 
ducă într-o primă aproximaţie la comportarea clasică. 
Probabilitatea de a găsi electronul (dată de unda de pro- 
babilitate prin relaţia p = |y(r,t)]2) trebuie să fie mare 
tocmai pe traiectoriile clasice. Căci, deși mecanica cuan- 
tică ne învață că electronul poate fi găsit peste tot (așa cum 
am văzut la tunelarea cuantică), cel mai probabil trebuie 
să-l găsim acolo unde suntem obișnuiți: pe traiectoriile 
clasice. 

În interpretarea undei de probabilitate însă, ecuaţia 
Schrödinger de evoluţie a undei introduce o dificultate 
adițională. Astfel, traiectoriile clasice sunt date de va- 
lorile maxime ale probabilităților, pentru că acolo este cel 
mai probabil să găsim electronul. Cu toate acestea, deși 
valoarea maximă a amplitudinii ne asigură o traiectorie 
clasică a electronului, probabilitatea de a găsi electronul 
în alte părţi din univers poate crește din ce în ce mai mult. 
Acesta nu poate fi decât un dezastru, și iată de ce. 

Să presupunem că vedem un electron liber în repaus, 
într-o anumită poziţie, cu o rezoluţie de 1 milimetru. În 
acest caz, unda lui de probabilitate trebuie să aibă o am- 
plitudine mare în acea zonă (pentru că a fost văzut acolo) 
și mică în rest (vezi figura 9.25, sus). Vom spune că unda 
de probabilitate a electronului este localizată. 

Închidem apoi ochii și așteptăm un miliard de ani. Ce se 
întâmplă? În cazul clasic, electronul va fi găsit în același 
loc, pentru că era în repaus. În cazul cuantic, datorită 
ecuaţiei lui Schrödinger de evoluţie a undei de probabili- 
tate, ea se va împrăștia, se va delocaliza din ce în ce mai 
mult. 

Într-o primă instanţă însă, comportarea cuantică apro- 
ximează comportarea clasică. Cum în cazul clasic elec- 
tronul rămâne în același loc, în cazul cuantic maximumul 
amplitudinii undei de probabilitate se va găsi în aceeași 
poziţie iniţială. Aceasta înseamnă că este cel mai probabil 
să găsim electronul, după miliarde de ani, tot în aceeași 
poziţie în care era la început, un rezultat care concordă cu 
cel clasic. 

În plus însă, ecuaţia lui Schrödinger ne spune că unda de 
probabilitate a devenit în timp (după miliarde de ani) mai 
delocalizată. În acest fel, va creşte probabilitatea să găsim 
electronul și în alte zone decât cea iniţială. De dragul ar- 
gumentului de faţă, să presupunem că vom găsi acum elec- 
tronul cu o probabilitate rezonabilă într-o zonă de câțiva 
metri (vezi figura 9.25, mijloc). 

Să închidem apoi din nou ochii și să-i deschidem după 
două minute. Unde vom găsi acum electronul? Am pu- 
tea spune, într-o primă instanţă, că a trecut foarte puţin 
timp, și unda de probabilitate nu a evoluat prea mult, a 
rămas aproximativ aceeași. Atunci vom găsi electronul, 
aproximativ cu aceeași probabilitate, oriunde într-o zonă 
de câţiva metri, pentru că unda de probabilitate este deja 
delocalizată (situaţia 3a din figura 9.25). 

Figura 9.25: În situaţia inițială (1) este reprezentată 
o intensitate a unei unde de probabilitate |p(x,t)|? pen- 
tru un electron aflat clasic în repaus. Probabilitatea de 
a găsi electronul este mazimă în poziția din centru. În 
poziția (2) este prezentată aceeași undă de probabilitate 
care a evoluat după un timp. La acest moment (2) facem 
o măsurătoare. Ne așteptăm ca unda de probabilitate să 
nu se schimbe în cursul măsurătorii (stânga) sau să se 
schimbe (dreapta). Să zicem că nu se schimbă (stânga). 
De fiecare dată când am vrea să măsurăm poziţia elec- 
tronului, l-am putea găsi fie într-o parte (3a) fie în alta 
(4a). Acest efect „stroboscopic” nu se observă în practică. 
În dreapta este prezentată situaţia când folosim efectul de 
colaps cuantic la măsurătoare. Aici, după orice măsură- 
toare a poziției electronului, unda de probabilitate devine 
localizată în zona în care electronul sau obiectul a fost 
găsit ultima dată (situaţia 3b). Atunci, la o măsurătoare 
ulterioară (4b), electronul va fi găsit în aceeaşi poziție ca 
și ultima oară, și nu mai avem un efect „stroboscopic” 


Dacă închidem din nou ochii și-i deschidem, vom găsi 
din nou electronul într-o altă poziţie în acea zonă de câţiva 
metri și tot așa (situaţia /a din figura 9.25). Vedem că, 
deoarece unda de probabilitate este atât de împrăștiată, 
delocalizată, vom găsi electronii „când ici, când colea”, pe 
distanţe de metri, ca într-un joc stroboscopic de lumini! 

Problema cu această observaţie este că un astfel de efect 
nu este observat în practică. În experimente, dacă găsim 
un electron în repaus într-o zonă localizată, peste câteva 
minute îl vom găsi tot acolo, și nu „ici, colea” pe distanțe 
mult mai mari (situaţia 3b din figura 9.25). 

Să observăm că efectul descris mai sus, de a detecta 
electronul „când ici, când colea”, este de neevitat într-un 
univers în care sunt numai unde de probabilitate care evo- 
luează. Nimic din ecuaţia lui Schrödinger nu asigură că 
undele vor deveni localizate în timp în urma evoluţiilor. 

Din contra, undele de probabilitate se vor lărgi, se vor 
împrăștia, se vor delocaliza mai mult. De fapt, dacă 
evoluţia undei de probabilitate (descrisă de Schrödinger) 
pornește de la începutul universului, acum ne-am aștepta 
ca unda de probabilitate a fiecărui electron să fie extrem 
de împrăștiată, de delocalizată, iar electronul să fie găsit 
succesiv în locuri foarte îndepărtate. 

Pentru a ne face o idee, să considerăm electronul loca- 
lizat într-o zonă de dimensiunea unui milimetru, la înce- 
putul universului, într-un loc unde nu sunt interacțiuni. 
Ecuațiile lui Schrödinger ne spun că, în timp, unda sa de 
probabilitate se delocalizează, ajungând până la distanţe 
ce depășesc dimensiunea sistemului solar. De fiecare dată 
când am măsura acel electron acum, l-am putea găsi ori- 
unde în sistemul solar. 

Mai rău însă, același lucru s-ar întâmpla și pentru corpu- 
rile macroscopice, care și ele vor fi descrise de undele lor de 
probabilitate cuantice care evoluează de la începutul uni- 
versului. Evoluţia aceasta este însă mai puţin dinamică pe 
măsură ce masa obiectelor crește, dar își face și ea simțită 
prezența. 

De exemplu, se estimează că un grăunte mic de nisip 
(de aproximativ 0,01 mm) se va delocaliza pe distanţe de 
până la un centimetru de la începutul formării Pământului. 
Dacă am lua atunci o mână de nisip de pe marginea 
unui ocean care s-a format la început, ne-am aștepta ca 
grăunțele mici de nisip să fie găsite „când ici, când colea” 
în palma noastră, pe distanţe de un centimetru. Am simţi 
atunci o mică mișcare cuantică aleatoare a grăunțelor, ca 
un fel de mici viermișori aflaţi în palmă. Efectul nu este 
observat. 

Lumea noastră macroscopică pare astfel că este stabilă 
și continuă, lucrul confirmat și în laboratoarele cercetă- 
torilor. Undele de probabilitate ale obiectelor create la 
începutul universului (electronii de exemplu) sau la înce- 
putul Pământului (grăuntele de nisip) nu par să fie foarte 
delocalizate, așa cum prezice ecuaţia lui Schrödinger. 

Ce s-a întâmplat? De ce nu sunt undele de probabilitate 
delocalizate, căci a trecut timp destul de atunci? De ce nu 
observăm efectul stroboscopic la măsurători succesive? 

Problema de mai sus i-a preocupat foarte mult pe fonda- 
torii mecanicii cuantice. Deși multe soluţii au fost propuse, 
în final soluţia cea mai bizară a ajuns să fie predată pe băn- 
cile școlii. Ce spune ea? Într-o primă fază, soluţia, spune 
că unda de probabilitate evoluează conform cu ecuaţia, lui 
Schrödinger. 

În exemplul nostru cu electronul, dacă aşteptăm un mi- 
liard de ani, unda de probabilitate a electronului se va 
delocaliza într-adevăr foarte mult. Deschidem apoi ochii 
şi găsim electronul un metru mai la dreapta. În momentul 
respectiv însă, unda de probabilitate se schimbă brusc, în 
tot spațiul. Înainte ea fusese delocalizată. După ce noi 
am găsit electronul cu ochii noștri la un metru distanță, 
unda de probabilitate va deveni din nou localizată în noua 
pozitie. Noua undă de probabilitate va descrie un electron 
aflat în jurul locului unde l-am găsit, cu o rezoluție din 
nou de aproximativ 1 mm (vezi figura 9.25, dreapta). 

Se spune că unda de probabilitate a suferit un colaps 
cuantic, colaps cuantic indus de noi, pentru că noi am 
măsurat, am vrut să vedem unde era electronul. Dacă 
nu am fi măsurat, unda de probabilitate nu ar fi suferit 

un colaps cuantic și ar fi continuat să se delocalizeze pe 
distanța de un metru. 

Se observăm acum că această propunere rezolvă pro- 
blema comportării „stroboscopice” a electronului. Când 
vom închide ochii a doua oară, unda de probabilitate va 
evolua iarăşi, dar de data aceasta ea va porni din noua 
situație inițială, unde este deja localizată în noua poziție. 
Practic, dacă deschidem din nou ochii peste două minute, 
vom găsi electronul în locul unde l-am văzut ultima dată 
(în cazul nostru un metru mai la dreapta), pentru că tim- 
pul este prea scurt şi unda de probabilitate nu s-a deloca- 
lizat aproape deloc, ea a rămas localizată. 

De fiecare dată când deschidem ochii și observăm poziția 
electronului, unda de probabilitate a electronului va avea 
un colaps cuantic, se va schimba brusc, se va localiza. Apoi 
însă, va evolua din ultima pozitie, până la următorea măsu- 
rătoare. Dacă însă nimeni din univers n-ar măsura poziția 
electronului, atunci unda lui de probabilitate s-ar deloca- 
liza pe distanțe uriașe, aşa cum am amintit. 

Soluția de mai sus este cât se poate de bizară, căci ea 
ne implică direct. Poate fi adevărat că unda de probabili- 
tate suferă un colaps cuantic ori de câte ori noi, oamenii, 
observăm electronul? Sau că, dacă toți oamenii am în- 
chide ochii, unda de probabilitate a electronului ar evolua 
în sfârşit nestingherită? 

Oricât de paradoxal pare, aceasta este în esență propu- 
nerea fizicienilor, care deocamdată este în acord cu toate 
experimentele. Atâta doar că fizicienii au formalizat pro- 
cesul și au asociat închiderea și deschiderea ochilor unor 
observatori cu un proces de măsurătoare. Cu alte cuvinte, 
spun ei, procesul de colaps cuantic are loc la fiecare măsu- 
rătoare a electronului, fie ea făcută de oameni, pisici sau 
extratereștri. Să enunţăm deci acest al treilea postulat al 
mecanicii cuantice, în cazul particular al electronului: 


Al treilea postulat al mecanicii cuantice: 


La fiecare măsurătoare a electronului, unda de 
probabilitate a lui are un colaps cuantic (o schim- 


bare bruscă). În cazul în care măsurăm pozitia 
electronului, unda de probabilitate devine, după 
măsurătoare, localizată în zona în care a fost găsit 
electronul. 


Desigur, sunt fizicieni care încearcă să înțeleagă proce- 
sul în profunzime și chiar să identifice exact în timp când 
are loc colapsul cuantic. Căci într-adevăr, când are precis 
loc colapsul cuantic al undei de probabilitate? Când foto- 
nul care iluminează poziţia electronului atinge electronul 
pe care trebuie să-l măsoare? Când calculatorul înregis- 
trează pe hard-disk poziţia electronului? Când imaginea 
cu poziţia electronului atinge retina? Când informaţia des- 
pre poziţia electronului ajunge la creierul nostru? La toate 
aceste întrebări încă nu avem un răspuns satisfăcător (vezi 
figura 9.26). 

Dincolo însă de aspectele precise ale procesului, toţi fizi- 
cienii sunt de acord că procesul se observă în practică: de 
câte ori măsurăm poziţia electronului, de atâtea ori unda 
lui de probabilitate suferă un colaps cuantic. Cum se în- 
tâmplă și de ce se întâmplă așa este astăzi o problemă 
de fizică, de filozofie și (pentru unii cercetători) chiar de 


Sectiunea 105. Colapsul undei de probabilitate, sau misterul mecanicii cuantice 


Figura 9.26: Un observator măsoară pozitia unui elec- 
tron. În urma procesului de măsură, unda de probabili- 
tate a electronului va suferi un proces de colaps cuantic, 
schițat în dreapta. Când are însă loc colapsul cuantic al 
undei de probabilitate? Când fotonul de la aparatul de 
măsură interacționează cu electronul (1)? Când lumina 
cu informaţia despre poziția electronului intră în aparatul 
de măsură (2)? Când informaţia ajunge la retina ob- 
servatorului (3)? Când ea ajunge la creier (4)? Cei mai 
mulţi fizicieni înclină să creadă că acest colaps cuantic are 
loc atunci când instrumentul de măsură interacționează 
direct cu electronul. 


știința neurologiei. Un lucru este însă clar: colapsul cuan- 
tic are loc la fiecare măsurătoare, și nu între măsurători! 
Între măsurători, unda de probabilitate evoluează conti- 
nuu conform ecuaţiei lui Schrödinger. La măsurătoare 
însă, ea suferă procesul de colaps cuantic, în așa fel încât 
la o măsurătoare ulterioară să se obţină același rezultat. 

Să ne întoarcem acum la întrebarea simplă: „Dar ce 
se întâmplă de fapt cu electronul propriu-zis atunci când 
nu-l măsor?” „Trebuie să consider doar unda lui de proba- 
bilitate, care evoluează conform ecuaţiei lui Schrödinger?” 
Mecanica cuantică modernă dă într-adevăr următorul răs- 
puns: electronul nu trebuie conceput ca o bilă între mo- 
mentul iniţial și cel ulterior al măsurătorii, ci doar ca o 
undă de probabilitate. 

În afară de faptul că el există între cele două momente, 
electronul nu are nici o proprietate (formă, dimensiune 
etc.), exceptând desigur unda lui de probabilitate care 
evoluează. Când vrem să vedem dacă el este într-un loc, 
ne „uităm” acolo, iar probabilitatea de a-l găsi e dată de 
unda de probabilitate. Dacă electronul este acolo, atunci 
unda de probabilitate suferă un colaps cuantic și devine 
din nou localizată, electronul cade practic „ca din cer” în 
acea poziţie unde îl găsim. 

În această interpretare electronul nu se află acolo îna- 
inte, şi de fapt nici nu putem vorbi despre electron între 
două măsurători succesive, ci putem vorbi doar de unda 
lui de probabilitate care evoluează. Interesant însă, chiar 
și dacă nu găsim electronul în locul unde îl căutăm, unda 
de probabilitate tot va suferi un colaps cuantic, descriind 
un electron care cu certitudine nu se află în locurile unde 
l-am căutat! 

O altă întrebare fundamentală: dacă vrem să măsurăm 
în ce poziţie de spaţiu se află electronul, unda de probabili- 
tate ne dă direct valoarea probabilității să-l găsim într-un 
loc sau altul. Dar dacă ne interesează altceva, impulsul 
electronului sau energia, de exemplu? 

Într-o primă instanţă, acest lucru nu ar părea să ne de- 
ranjeze. În fond, atunci când detectăm electronul, noi de 
fapt obţinem o „urmă” pe hârtia fotografică sau pe detec- 
torul de siliciu, iar coordonatele spaţiale ale acelei „urme” 
ne spun de fapt că noi am măsurat poziţia electronului. 

Fizicienii experimentatori au însă obiceiul să măsoare 
nu numai electronii înșiși, ci și alte particule ale căror mă- 
rimi pot fi corelate direct cu proprietăţile electronului (ca 
energia sau impulsul electronului). Culoarea luminii e un 
astfel de exemplu. În unele experimente, frecvenţa luminii 
ne dă energia pe care o pierde electronul în mișcarea sa. 
Ştim atunci sigur câtă energie a pierdut electronul, fără 
să fi detectat pe o placă fotografică electronul însuși. Ce 
se întâmplă în acest caz cu unda de probabilitate a elec- 
tronului? Ea suferă și acum un proces de colaps cuantic, 
însă ce devine? 

Fizicienii au şi aici un răspuns precis, dar el implică o 
matematică superioară. Ei vorbesc de spaţii Hilbert (ele 
fiind spaţii abstracte în care se manifestă undele de pro- 
babilitate), de vectorii în acest spaţiu Hilbert (care sunt 
de fapt undele de probabilitate), de operatori (care sunt 
operaţii ce se aplică în spaţiul Hilbert și reprezintă procesul 
de măsurătoare), de valorile proprii ale operatorilor (ele fi- 
ind valorile ce se pot măsura în experiment) și de vectorii 
proprii (aceștia reprezentând unda de probabilitate după 
măsurătoare). Apoi atașează fiecărui tip de măsurătoare 
un operator și, în termeni tehnici, proiectează vectorul de 
undă. Pare complicat, dar este abordabil pentru oricine 
iubește matematica. Frumosul curs de mecanică cuantică 
al d-nei Viorica Florescu de la Facultatea de Fizică din 
București a stat mărturie. Pentru cei interesaţi, vom des- 
criem și noi sumar acest proces în capitolul 23 din anexă. 

În cazul general însă, se poate spune că unda de proba- 
bilitate suferă un colaps cuantic la fiecare măsurătoare, în 
așa fel încât ea să descrie cu precizie valoarea tocmai mă- 
surată în experiment, la o măsurătoare succesivă identică. 

Așa cum vom vedea mai târziu, dacă măsurăm poziţia 
unui electron, atunci unda de probabilitate va deveni loca- 
lizată după măsurătoare, iar dacă măsurăm impulsul elec- 
tronului (viteza sa), atunci unda de probabilitate va deveni 
plană după măsurătoare, pentru că ea descrie un electron 
cu o viteză bine definită, cea tocmai măsurată. În acest 
fel, la o măsurătoare identică succesivă, vom măsura cu 
siguranţă același lucru ca mai înainte. Principiul de mai 
sus ne asigură că nu vom avea un efect „stroboscopic” și 
dacă măsurăm alte proprietăți decât localizarea. 

106. Superpoziția cuantică, statuia cuantică 
și pisica lui Schrâdinger 


În secţiunile precedente am văzut că electronul este des- 
cris de o undă de probabilitate, iar amplitudinea undei ne 
dă probabilitatea de a găsi electronul într-un loc sau al- 
tul. Așa cum am menţionat, unda de probabilitate conţine 
mai multă informaţie, de exemplu, cea legată de fază, care 
face posibilă în esență apariţia franjelor de interferenţă. 
Cu alte cuvinte, unda de probabilitate este mai mult de- 
cât o simplă mulțime de probabilităţi, este un concept mai 
subtil. 

Desigur, poate părea puţin ciudat, căci eram obișnuiți 
cu un electron ca o bilă clasică, iar acum trebuie să consi- 
derăm o undă. Ne putem întreba, pe bună dreptate, unde 
este electronul între două măsurători? Am primi însă un 
răspuns nesatisfăcător, căci aceasta nu este o întrebare ac- 
ceptată de fizicieni! Ei spun că între două măsurători tre- 
buie să folosim doar unda de probabilitate, putem să și 
uităm de electron, cel puţin în imaginea noastră în care el 
ar arăta ca o bilă. Ne vom aduce aminte de el numai când 
îi vom măsura poziţia, când îl vom găsi într-un loc sau 
altul. Până atunci vorbim doar de unda de probabilitate. 

Ciudăţeniile mecanicii cuantice și marile ei paradoxuri 
încep de la observaţiile precedente, dacă realizăm că me- 
canica cuantică descrie nu numai electronii, dar și obiec- 
tele compuse, mergând până la obiectele macroscopice. Un 
exemplu este radiația corpului negru, acolo unde oscilaţiile 
cuantificate descoperite de Planck sunt cele ale atomilor. 
În acest caz, atomii întregi (cu tot cu nucleul și electronii 
din interiorul lor) vibrează termic în jurul poziţiei lor de 
echilibru în materiale. Vibraţiile sunt mai apoi sunt cu- 
antificate și sunt responsabile de emisia radiaţiei corpului 
negru. 

Atomul este însă un sistem compus din electroni, pro- 
toni și neutroni. Cu toate acestea, el poate fi privit ca 
un întreg, a cărui mișcare oscilatorie este cuantificată, cel 
puţin așa ne spun Planck și radiaţia corpului negru. În 
aceeași măsură însă putem privi și un măr ca un sistem 
compus, ca un întreg, a cărui mișcare o vom cuantifica 
știind masa lui. Atunci și mărul va fi descris de o undă de 
probabilitate între două măsurători, şi aceleași reguli ale 
mecanicii cuantice se vor aplica. Vedem că, dacă nu ne ui- 
tăm la mărul în repaus, unda sa de probabilitate va evolua 
nestingherită conform legilor mecanicii cuantice. După un 
timp există o șansă mică, dar finită, să găsim mărul nu la 
locul lui, ci pe Lună. 

Trebuie spus de la început că comportarea cuantică 
a obiectelor macroscopice este greu de observat în prac- 
tică, deoarece evoluţia undei de probabilitate e mai puţin 
pronunțată pentru ele (dacă le considerăm libere). Aceasta 
deoarece efectele cuantice sunt din ce în ce mai greu de 
observat dacă masa corpurilor crește. După cum am 
menționat în secțiunea precedentă, unda de probabilitate 
a unui grăunte mic de nisip abia se delocalizează pe o 
distanţă de câţiva milimetri, dacă e să așteptăm de la în- 
ceputul formării Pământului. 


Figura 9.27: În stânga figurii este reprezentată statuia 
Libertăţii în două posturi clasice, cu mâna dreaptă sau cu 
mâna stângă ridicată în sus. În partea dreaptă este repre- 
zentată o statuie cuantică, care este de fapt o superpoziţie 
cuantică a celor două poziţii clasice. Fiecărei stări clasice 
i se asociază acum un număr complex, iar combinația ce- 
lor două numere reprezintă unda de probabilitate a statuii. 


Cu toate acestea, mecanica cuantică se manifestă la 
nivel macroscopic, de exemplu, în materialele supracon- 
ductoare. Aici unda de probabilitate a electronilor conduc- 
tori se întinde pe tot volumul cristalului supraconductor, 
ceea ce face ca și curentul electric să circule cu pierderi 
riguros nule. Comportarea cuantică a obiectelor macro- 
scopice este foarte utilă în înţelegerea mecanicii cuantice, 
prin diverse exerciții de imaginaţie, și se prea poate ca 
într-un viitor mai mult sau mai puţin îndepărtat ea să fie 
mai prezentă în viaţa noastră macroscopică. Vom folosi 
și noi astfel de exerciţii de imaginaţie în această secţiune, 
pentru a scoate în evidență mai bine paradoxurile meca- 
nicii cuantice. 

Să remarcăm mai întâi că, în toate exerciţiile de 
imaginaţie, ne vom lovi de limitările experienței noastre, 
cele după care creierul nostru a fost „educat”. Astfel, sun- 
tem obișnuiți să urmărim mișcarea unui măr și să presupu- 
nem că ea este continuă. Este normal să ne mirăm atunci 
când aflăm că mișcarea are loc „în salturi”, în funcţie de ce 
probabilitate are mărul de a fi găsit într-un loc sau altul. 

Este bine să ne păstrăm această mirare și după un timp, 
deoarece ea este fără doar și poate izvor de inspiraţie. Căci 
în practică se întâmplă același lucru ca și cu alte lucruri 
speciale: ajungem să ne obișnuim cu ele. În același mod, 
tot repetând mintal experimentele cuantice, ajungem să ne 
obișnuim cu noile aspecte și să ni se pară normale, când 
de fapt ele sunt neobișnuite și extraordinare. 

Când se discută despre comportarea cuantică a obiecte- 
lor macroscopice, noţiunea cea mai des întâlnită este cea 
de superpoziție cuantică. Ea este forma cea mai simplă de 
comportare cuantică, în mod special atunci când conside- 
răm doar două stări clasice pe care corpul macroscopic le 
poate avea. De aceea să exemplificăm și noi superpoziţia, 

evoluţie 


= 


cuantică 


Figura 9.28: În stânga figurii este reprezentată statuia 
cuantică a Libertăţii în starea sa inițială, descrisă de o 
undă de probabilitate formată din două numere complexe. 
În timp, cele două numere complere se vor schimba, cu 
alte cuvinte unda de probabilitate va evolua, conform unei 
ecuatii echivalente cu cea a lui Schrödinger. În dreapta 
este prezentată o situație ulterioară a statuii cuantice. 


cuantică printr-un exemplu exotic, cel al unei statui cuan- 
tice. 

Pentru aceasta, să ne imaginăm că un artist sculptează 
o statuie cuantică, echivalentă cu cea a statuii Libertății 
din New York. Ea însă poate avea două poziţii clasice, 
să spunem una cu mâna stângă ridicată și alta cu mâna 
dreaptă ridicată (vezi figura 9.27). Cum procedează artis- 
tul nostru? Mai întâi sculptează statuia cu mâna stângă 
ridicată, cu ciocanul și dalta. Ea este o statuie clasică și, 
conform mecanicii clasice, va rămâne așa până la sfârșitul 
universului (dacă nimeni nu vine s-o dărâme). 

Apoi, sculptorul cheamă un fizician, care este în stare 
să cloneze informaţia despre statuie atom cu atom și s-o 
stocheze pe computer, după o metodă pentru care tocmai 
a luat Premiul Nobel. Fizicianul îl roagă pe sculptor să 
dărâme braţele statuii și să facă o statuie nouă, de data 
aceasta cu mâna dreaptă ridicată, folosind același material. 
Sculptorul se execută și face o statuie cu mâna dreaptă ri- 
dicată, perfect clasică. Şi aceasta ar rămâne la fel până la 
sfârşitul universului. Numai că acum fizicianul ia câteva 
lasere, scrie informaţia copiată de la prima statuie direct 
pe noua statuie și, voilă, ca un magician, obţine o sta- 
tuie cuantică ce este o superpoziţie cuantică a celor două 
clasice... 

Ce e de fapt nouă stare a statuii? În principiu, statuia 
nu se poate afla, clasic, decât în două situații, cea cu mâna 
stângă ridicată, sau cea cu mâna dreaptă ridicată. Clasic, 
ea ar putea fi în oricare dintre cele două situații. Cuantic 
însă, ea este în ambele situaţii în același timp. Desigur, 
trebuie să formalizăm puţin mai mult descrierea, pentru 
a-i da substanţă. 

Astfel, în cazul electronului am văzut că unda de proba- 
bilitate este descrisă, de câte un număr complex în fiecare 
punct al spaţiului (vezi figura 9.29). Noi vom considera 
că un singur punct al spaţiului corespunde unei singure 
situaţii clasice: un electron în acea poziţie. În acest fel 
vedem că unda de probabilitate este reprezentată de câte 

Figura 9.29: În figură este reprezentată cu o spirală o 
undă de probabilitate a unui electron în mișcare rectilinie 
și uniformă de-a lungul azei x, ca în figura 9.18. Unda de 
probabilitate este o funcție y(x), dată de câte un număr 
complex ù în fiecare punct din spațiul r. Azra orizon- 
tală reprezintă poziţiile £n ale electronului (în figură sunt 
reprezentate doar patru). Unda de probabilitate poate fi 
privită și ca o superpoziție cuantică a acestor stări cla- 
sice, fiecare stare clasică £n având câte un număr com- 
pler Yn = Y(Tn) atașat ei. Electronul se află în același 
timp în toate poziţiile clasice £n. 


un număr complez pentru fiecare situaţie clasică. Sau, cu 
alte cuvinte, unda de probabilitate este un set de numere 
complexe, câte un număr pentru fiecare situaţie clasică a 
electronului (poziţia sa în spaţiu). 

Rezultatul este foarte important și el ne ajută să con- 
struim unda de probabilitate a oricărui sistem pe viitor. 
De aceea, merită să-l reamintim: 


Superpoziţia cuantică 


Pentru orice sistem, unda de probabilitate este un 
set de numere compleze, câte unul atașat fiecărei 


stări clasice posibile. Spunem că sistemul cuantic 
este într-o stare de superpoziție cuantică a stărilor 
sale clasice, sau că sistemul cuantic este în același 
timp în toate stările sale clasice. 


După cum vedem, și obiectelor macroscopice li se asoci- 
ază unde de probabilitate. Care va fi unda de probabilitate 
a statuii cuantice, folosind reţeta de mai sus dedusă în ca- 
zul electronului? Ei bine, în cazul statuii cuantice, unda sa 
de probabilitate va conţine doar două numere complexe, 
câte unul pentru fiecare stare clasică a statuii (una cu 
mâna stângă ridicată și alta cu mâna dreaptă ridicată). 

Atunci, la fel ca ca la electron, pătratul modulului nu- 
mărului complex ne va da probabilitatea de a găsi statuia 
cuantică într-una din cele două stări, iar faza sa va fi im- 
portantă în efectele de interferenţă. În termeni tehnici, 
spunem că statuia este într-o superpoziție cuantică a ce- 
lor două stări clasice, după cum și electronul este într-o 
superpoziţie cuantică a stărilor clasice (care sunt pentru 
el stările localizate de poziţie bine definită). 

De exemplu, în figura 9.27 cele două numere complexe 
ce definesc unda de probabilitate a statuii cuantice au fost 
alese yı = 0, 92ei7 şi y2 = 0,4ei7/2. Probabilitatea de 

a găsi statuia în prima stare clasică (mâna dreaptă ridi- 
cată) este hp1|2 = 0,922 = 0,84 iar cea de a găsi sta- 
tuia în cea de-a doua clasică (mâna stângă ridicată) este 
Îp2|2 = 0,42 = 0,16. Vedem că probabilitatea totală este 
lY]? +42|? = 0,84+0, 16 = 1, ceea ce înseamnă că statuia 
cuantică va fi găsită sigur într-una din cele două stări cla- 
sice la o măsurătoare (în termeni tehnici spunem că unda 
de probabilitate este normată). 

Acum, dacă lăsăm statuia cuantică în starea sa de 
superpoziţie cuantică, unda de probabilitate se va schimba, 
va evolua, printr-o ecuaţie asemănătoare celei a lui 
Schrödinger (vezi figura 9.28). Aceasta înseamnă că cele 
două numere complexe (41 și %2 în paragraful precedent) 
se vor schimba în timp, vor căpăta alt modul și alte faze. 
Procesul poate fi pus în opoziţie cu statuia clasică, care ar 
fi rămas la fel până la sfârșitul universului. 

Ce se întâmplă la o măsurătoare a statuii cuantice, 
atunci când primul vizitator al muzeului își aruncă pri- 
virea pe noua minune a lumii? Pentru aceasta, trebuie să 
facem din nou o comparaţie cu electronul. Astfel, pe elec- 
tron îl vom găsi după măsurătoare a poziţiei într-un punct 
sau altul din spaţiu (unda sa de probabilitate devine lo- 
calizată). Am văzut însă cum cazul unui electron într-un 
punct dat este chiar situaţia clasică a electronului, în care 
el este un corpuscul cu o poziţie bine definită. 

În plus, unda de probabilitate a electronului suferă după 
măsurătoare un proces de colaps cuantic, ea devine locali- 
zată (vezi dreapta figurii 9.25). Cu alte cuvinte, la măsu- 
rătoarea, poziţiei, electronul poate fi găsit într-una dintre 
stările sale clasice localizate (în care este un corpuscul) și, 
mai mult, în urma procesului de colaps cuantic, electronul 
ajunge instantaneu în starea clasică de corpuscul în care a 
fost găsit. Vom generaliza rezultatul pentru orice sistem 
sub forma: 


Postulatul colapsului cuantic 


La o măsurătoare a caracteristicii clasice a unui 
sistem cuantic, acesta poate fi găsit într-una dintre 


stările sale clasice. Mai mult, în urma procesului 
de colaps cuantic, sistemul ajunge instantaneu în 
starea clasică respectivă. 


Aplicând metoda la statuia cuantică, putem spune că 
la o măsurătoare vom găsi statuia într-una din stările sale 
clasice (cu mâna stânga sau cu mâna dreaptă ridicată). 
Mai mult însă, după măsurătoare unda de probabilitate a 
statuii va colapsa în situaţia clasică în care a fost găsită 
statuia, (vezi figura 9.30, ce trebuie comparată cu dreapta 
figurii 9.25 pentru electron). 

Să ne imaginăm atunci ce se întâmplă când apare primul 
vizitator. Astfel, dacă el vede statuia cuantică în situaţia 
cu mâna stângă în sus, unda de probabilitate a statuii (cea 
care descria ambele stări) colapsează în situaţia în care a 
fost găsită statuia, cea cu mâna stângă în sus. Astfel, 
statuia devine imediat după măsurătoare, cu mâna stângă 
în sus, deși apoi unda sa de probabilitate va evolua din 
nou. 

Cum însă timpul este scurt, iar masa statuii mare, 
evoluţia este minimă. Aceasta înseamnă că un al doilea 
vizitator va vedea tot o statuie clasică, exact ce a văzut 
și primul vizitator, al treilea vizitator tot așa și așa mai 

Figura 9.30: În stânga figurii este reprezentată statuia 
cuantică a Libertăţii descrisă de o undă de probabilitate, 
formată din două numere compleze, la momentul deschi- 
derii unui muzeu. Primul vizitator are șansa să vadă 
această unicitate mondială. Conform primului postulat al 
mecanicii cuantice, el va găsi statuia într-una, din iposta- 
zele sale clasice, cu niște șanse date de modulurile celor 
două numere complexe ce formează unda de probabilitate, 
adică 0,62 = 0,36 și 0,82 = 0,64. El are astfel o șansă 
de 36% să găsească statuia în prima situaţie, și o șansă 
64% să găsească statuia în cea de-a doua situație. Să re- 
marcăm că suma celor două probabilități este ezact 100% 
ceea ce înseamnă că unda de probabilitate este normată. 
În cazul de față, observatorul găsește statuia cuantică în 
cea de-a doua poziţie. Odată ce el se uită la statuie, unda 
de probabilitate suferă un colaps cuantic în starea în care 
a fost găsită (cea din dreapta), iar cele două numere com- 
pleze devin O și 1. Acum, ceilalți vizitatori vor vedea pre- 
cis ce a văzut și el, adică o statuie pur clasică (dreapta 


figurii). 


departe. Păcat de munca primului sculptor și a fizicianu- 
lui, căci nimeni nu le mai poate aprecia măiestria artei și 
științei lor, pentru că toți vizitatorii vor vedea statuia în 
poziţia sa clasică în care a fost măsurată de primul vizita- 
tor. 

Observaţia de mai sus scoate în evidență o problemă fun- 
damentală a experimentatorilor: între măsurători avem o 
undă de probabilitate, care este un set de numere complexe, 
câte unul pentru fiecare stare clasică (pentru statuie avem 
două astfel de numere complexe). După măsurătoare însă 
găsim mereu numai o singură stare clasică, cu o probabili- 
tate dată de unda de probabilitate (de pătratul modulului 
numărului complex). Cu alte cuvinte, nu putem măsura 
complet unda de probabilitate sub nici o formă directă. 

Aceasta înseamnă, de exemplu, că nu putem „vedea” 
niciodată starea de superpoziție cuantică a statuii, unda 
sa de probabilitate cuantică. De câte ori ne „uităm” la ea, 
o măsurăm, și deci o vom găsi într-una din cele două stări 
clasice, niciodată în superpoziţia cuantică a celor două 
stări. O dată într-o poziţie, altă dată în alta, dar nici- 
odată în combinaţia cuantică a celor două... Filozofic, 
spunem că Natura ne-a limitat fundamental capacitatea 
noastră de observaţie, capacitatea de cunoaștere, pentru 

că, în cazul statuii, vom vedea mereu doar stările clasice, 
niciodată superpoziţiile cuantice ale sale. 

Şi atunci, cum ne-am putea imagina starea de 
superpoziție cuantică a statuii? Ca un fel de combinaţie 
stroboscopică a celor două imagini? Ca un fel de supra- 
punere a două poze semitransparente? Creierul nostru nu 
își poate imagina, pentru că și el este clasic, cel puţin deo- 
camdată. Matematic însă, unda de probabilitate a statuii 
este un ansamblu format din cele două numere complexe, 
asta e cam tot ce putem spune. 

Fizicienii au o manieră aparte de a scrie unda de proba- 
bilitate pentru starea de superpoziție cuantică a unor stări 
clasice. Astfel, ei notează de multe ori o stare clasică între 
semnele „|” și „>” și așază un număr complex înaintea ei, 
număr ce reprezintă contribuţia stării clasice în unda de 
probabilitate ce descrie superpoziţia cuantică. 

De exemplu, starea inițială de superpoziţie a statuii cu- 
antice exemplificată în Figura 9.27 se scrie: 


0, 92ei7 |X) + 0, 4ei7/2 |X) 


Aici X este un simbol pentru starea clasică a statuii în care 
mâna dreaptă este ridicată în sus, iar 4 este un simbol 
pentru cealaltă stare clasică a statuii, cea cu mâna stângă 
ridicată în sus. Numerele complexe ce reprezintă unda de 
probabilitate yı = 0, 92e:7 și y2 = 0,4e'"/2 sunt așezate 
în faţa acestor simboluri și ele au nu numai modul, dar și 
fază. 

O altă situaţie care scoate în evidență problematica 
superpoziției cuantice a fost concepută chiar de Erwin 
Schrödinger, cel care a găsit ecuaţia pentru evoluţia un- 
dei de probabilitate. Schrödinger și-a imaginat o pisică 
închisă într-o cutie închisă. În aceeași cutie s-ar afla și un 
atom radioactiv. După cum se știe, atomii radioactivi se 
pot dezintegra aleator, în orice moment (vezi figura 9.31). 

În cutie, atomul radioactiv este conectat printr-un sis- 
tem direct la un echipament de distrugere a pisicii (poate fi 
cianură eliberată, ciocan, bombă, orice). Cu alte cuvinte, 
dacă atomul se dezintegrează, mecanismul distructiv se va 
declanșa și pisica va muri. Dacă atomul nu se dezinte- 
grează, pisica va rămâne în viață. 

După ce punem pisica, atomul radioactiv și mecanismul 
aferent în cutie, închidem complet cutia, cu alte cuvinte nu 
ne mai uităm în cutie. După un timp însă, o vom deschide. 
Desigur, ne așteptăm la două posibilităţi: dacă atomul s-a 
dezintegrat pisica va fi moartă, dacă nu, pisica va fi vie. 

În mod normal, scenariul de mai sus nu are nimic spe- 
cial. Într-adevăr, în cazul clasic, situaţia e simplă: la un 
moment dat atomul se dezintegrează, și pisica moare, sau 
nu se dezintegrează, și pisica rămâne în viaţă. Cu toate 
acestea, paradoxurile vin dacă începem să ne întrebăm ce 
s-a întâmplat în cutie, în timpul cât ea a fost închisă, din 
punctul de vedere al mecanicii cuantice. 

Căci, în cazul cuantic, va trebui să considerăm am- 
bele situaţii clasice și să construim o undă de probabili- 
tate care este o superpoziție cuantică a celor două. Unda 
de probabilitate va conţine două numere complexe, câte 
unul pentru fiecare stare clasică: |atom-nedezintegrat; pi- 
sică vie> și |atom-dezintegrat; pisică moartă>. Situaţia 
superpoziţiei cuantice este necesară, dacă ne dăm seama că 

închidem deschidem a We: 


cutia 


pisică pisică 
vie moartă 


superpoziție cuantică 


Figura 9.31: Pisica lui Schrödinger este o pisică aflată 
într-o cutie împreună cu un atom radioactiv. În figură, fi- 
ecare imagine a filmului fotografic reprezintă un moment 
de timp din viata pisicii în cutie. Înainte de a închide 
cutia, pisica este în viată (partea din stânga). După în- 
chiderea cutiei (și atâta timp cât nu ne uităm în cutie), 
pisica este în superpozitia cuantică a două stări clasice: 
Jatom-nedezintegrat; pisică vie> și /atom-dezintegrat; pi- 
sică moartă>. Atunci când deschidem cutia, vom găsi 
doar una din cele două stări clasice, iar unda de pro- 
babilitate va colapsa, descriind numai acea stare clasică. 
Pentru noi, pisica va fi sau vie, sau moartă, iar starea de 
superpoziție cuantică se va pierde. Sursa: Wikipedia. 


atomul însuși se află în superpoziţie cuantică (fiind un sis- 
tem microscopic, asemănător celui din figura 9.24). Faptul 
că trebuie să luăm în considerare pisica apare clar odată 
ce vedem că starea atomului este direct corelată cu starea 
pisicii (atomul dezintegrat conduce la moartea pisicii). 

La început, atunci când închidem cutia, sistemul se află 
în situaţia |atom-nedezintegrat; pisică vie>. Cu alte cu- 
vinte, primul număr complex al undei de probabilitate 
este unu și cel de-al doilea zero, cel corespunzător situaţiei 
|atom-dezintegrat; pisică moartă>. În timp însă, unda de 
probabilitate evoluează (printr-o ecuaţie Schrödinger adec- 
vată situaţiei), iar cel de-al doilea număr complex devine 
nenul, crescând astfel și probabilitatea de a găsi sistemul 
în cea de-a doua stare: |atom-dezintegrat,; pisică moartă>. 

Desigur însă, dacă deschidem cutia și ne uităm la pisică 
facem automat o măsurătoare a stării ei. Datorită măsu- 
rătorii, unda de probabilitate va colapsa cuantic într-una 
din cele două situaţii clasice |atom-nedezintegrat; pisică 
vie> sau |atom-dezintegrat; pisică moartă>. Acum, un 
număr complex va deveni de modul egal cu unitatea, iar 
celălalt nul. Noi vom găsi deci pisica numai într-una din 
cele două situaţii, vie sau moartă. Cu alte cuvinte, din nou 
nu o vom putea vedea în starea ei de superpoziţie cuantică 
atunci când deschidem cutia. 

Paradoxul apare dacă ne întrebăm ce se întâmplă cu 
pisica între măsurători. Este ea vie sau moartă? Iată în- 
trebarea lui Schrödinger. O întrebare care în mecanica 
cuantică nu are răspuns clasic, căci între două măsurători 
trebuie să considerăm doar unda de probabilitate. Din 
punctul de vedere al mecanicii cuantice, pisica este în cu- 
tie într-o stare de superpoziție cuantică a celor două stări 

(vie și moartă) și numai măsurătoarea noastră a adus-o 
într-una din cele două stări clasice, vie sau moartă. Acesta, 
este răspunsul mecanicii cuantice, oricât ar părea de para- 
doxal. Atâta timp cât stă în cutia închisă, pisica se găsește 
într-o stare de superpoziţie cuantică. 

Desigur, comentariile sunt nenumărate la acest răspuns, 
așa că vom selecta doar câteva care vă trec prin minte. 
De exemplu, ce simte pisica atunci când este în acea stare 
de superpoziţie cuantică? Nu știm, fiindcă nu o putem 
întreba. Dacă o întrebăm, o vedem, deci o măsurăm. 
Atunci unda de probabilitate colapsează din starea de 
superpoziție cuantică în starea clasică. 

Am putea pune însă un om în cutie în loc de pisică, spe- 
rând că el ne va spune cum simte acea stare de superpoziţie 
cuantică. O problemă majoră este că el poate muri și nu 
ne va spune ce a simţit în starea de superpoziţie cuantică. 
O altă problemă este că orice observaţie a observatorului 
din cutie asupra sa poate fi considerată o măsurătoare! Cu 
alte cuvinte, el se va măsura mereu pe sine, se va vedea 
viu (dacă are noroc) și în acest fel nici nu are șansa să 
ajungă în acea, stare de superpoziție cuantică pe care s-o 
poată observa, s-o poată simți. 

Şi atunci, care este răspunsul la întrebarea lui 
Schrödinger? Este pisica vie sau moartă în cutie? După 
cum vedem din discuţiile de mai sus, această întrebare nu 
are răspuns clasic în formalismul actual al mecanicii cu- 
antice. Astfel, fizica spune că pisica este într-o stare de 
superpoziție cuantică, iar răspunsul nu este ușor de accep- 
tat, pentru că noi nu experimentăm în viaţa noastră zilnică 
stări de superpoziţie cuantică, ci doar stări clasice. 


107. Principiul de incertitudine 
al lui Heisenberg 


Iată-ne ajunși la o altă implicaţie crucială a mecanicii 
cuantice: principiul de incertitudine. El este o consecință 
a două dintre postulatele discutate până acum: faptul că 
fiecare electron este descris de o undă de probabilitate, 
și că unda de probabilitate suferă un colaps (o schimbare 
bruscă) la fiecare măsurătoare. În următoarele rânduri 
vom arăta că principiul de incertitudine este mai mult de- 
cât o consecinţă, că își merită într-adevăr numele de princi- 
piu. Aceasta ne va da și ocazia să construim bazele teoriei 
mai generale a mecanicii cuantice, nu numai a electronilor. 

În secţiunea precedentă am discutat despre superpozitia 
cuantică, care a fost, în exemplele noastre, o stare cuan- 
tică formată din două stări clasice. Fiecare stare clasică 
primește un număr complex, al cărui modul ne dă proba- 
bilitatea să găsim sistemul în acea stare clasică. Mai mult, 
starea de superpoziţie cuantică evoluează în timp, conform 
unei ecuaţii asemănătoare celei a lui Schrödinger, ceea ce 
nu înseamnă decât că cele două numere complexe se vor 
modifica de-a lungul timpului. 

În cazul unui sistem cu mai multe stări clasice posibile, 
vom avea atunci câte un număr complex pentru fiecare 
stare clasică. Setul de numere formează acum unda de 
probabilitate a sistemului, numită și funcţie de undă. Așa 

cum am văzut în secţiunea precedentă, aceasta este o ge- 
neralizare a situaţiei electronului, unde stările clasice erau 
cele de poziție: o stare clasică pentru fiecare poziţie din 
spațiu unde putem găsi electronul. 

Atâta timp cât nu măsurăm sistemul ales, el va rămâne 
într-o stare cuantică și va fi descris de acel set de numere 
complexe (unda de probabilitate) care se va schimba în 
timp. Dacă măsurăm în ce stare se află, starea cuantică 
va colapsa în starea clasică în care l-am măsurat. Acum, 
toate numerele complexe vor deveni zero, în afară de cel 
corespunzător stării clasice unde a fost găsit, care va deveni 
de modul egal cu unitatea (pentru că a fost găsit acolo). 

Situaţia de mai sus este simplificată, căci dacă vorbim 
despre măsurarea sistemului într-una din stările lui clasice, 
trebuie să vorbim și despre ce caracteristici măsurăm. De 
exemplu, în cazul electronului am putea măsura poziţia, 
care reprezintă chiar starea clasică în cazul ales de noi. Am 
putea însă, la fel bine, măsura și viteza sau energia lui. Cu 
alte cuvinte, putem măsura mai multe caracteristici clasice 
ale particulei, nu numai poziția. 

Principiul de incertitudine iese la suprafaţă atunci când 
ne întrebăm: ce se întâmplă dacă măsurăm toate carac- 
teristicile clasice? Să zicem, în cazul electronului, atât 
poziţia sa, cât și viteza sau energia. Sau în cazul unei 
case, atât culoarea ei, cât și poziţia, viteza sau greuta- 
tea. Întrebarea devine relevantă când înţelegem că, dacă 
suntem în stare să măsurăm toate caracteristicile clasice, 
atunci și sistemul însuși trebuie să se comporte clasic în 
continuare! 

De exemplu, dacă măsurăm în același moment atât 
poziția, cât şi viteza electronului, înseamnă că știm unde 
este electronul acum, dar și peste câteva momente (pentru 
că știm viteza). Cu alte cuvinte, știm ezact cum se va 
mișca electronul, ceea ce nu este posibil în mecanica cuan- 
tică. Căci în mecanica cuantică știm unda de probabilitate 
(setul de numere complexe) care ne dă probabilitatea de a 
găsi electronul într-un loc sau altul, dar care nu ne spune 
exact unde îl vom găsi pe viitor. 

Cu alte cuvinte, și aici este esența principiului de in- 
certitudine, nu putem ști toate caracteristicile clasice ale 
sistemului, căci atunci sistemul s-ar comporta clasic și 
n-am mai avea nevoie de mecanica cuantică. Or, altfel 
spus, dacă vom descoperi cumva pe viitor că putem mă- 
sura toate caracteristicile clasice ale unui sistem, atunci 
putem arunca la gunoi mecanica cuantică și descrie siste- 
mul cu mecanica clasică. Atunci vom ști cu precizie ce se 
va întâmpla cu sistemul. 

Privind cu atenţie exemplul electronului, „mirosim” deja 
de unde apare problema. Astfel, viteza clasică, este un fel 
de a cunoaște poziţia în viitor. Dacă știm poziţia și viteza, 
știm cu precizie următoarea poziţie în mecanica clasică, 
ceea ce nu se poate în mecanica cuantică. Ne așteptăm 
atunci să nu putem ști cu precizie atât poziţia, cât și viteza 
unei particule la un moment dat. În mecanica cuantică, 
poziţia şi viteza se află într-o relaţie aparte, se spune că 
cele două observabile sunt conjugate. 

Principiul de incertitudine în mecanica cuantică ne 
spune că două observabile conjugate nu pot fi măsurate cu 
precizie în același moment. În cazul electronului, poziţia și 
viteza nu pot fi măsurate în același timp cu precizie, căci 
ar însemna să știm nu numai unde este acum electronul, 

Figura 9.32: În figură este reprezentată schematic unda 
de probabilitate y(x) a unui electron în diverse situaţii. 
În stânga sus este o undă de probabilitate localizată, co- 
respunzătoare unui electron a cărui poziție o știm și a 
cărui viteză vrem s-o aflăm. În stânga jos este unda de 
probabilitate rezultată în urma măsurătorii vitezei elec- 
tronului. După măsurătoare, unda de probabilitate a elec- 
tronului se va schimba brusc și va deveni o undă plană, 
pentru că unda plană descrie un electron de o viteză dată. 
Din păcate însă, amplitudinea undei plane este acum con- 
stantă, ceea ce înseamnă că putem găsi electronul oriunde 
în spațiu. Cu alte cuvinte, știm care este viteza electronu- 
lui, dar nu mai știm poziţia lui. În dreapta este situația 
inversă. În dreapta sus este unda plană de probabilitate 
pentru un electron de viteza dată. Dacă măsurăm acum 
pozitia electronului, unda de probabilitate va deveni după 
măsurătoare foarte localizată. Ea însă se poate descrie 
ca o sumă de unde plane, corespunzătoare unor viteze di- 
ferite. Acum știm poziția electronului, dar nu mai știm 
precis care este viteza lui. 


dar şi unde se va afla el în viitor. Electronul s-ar com- 
porta atunci clasic, nu cuantic. Şi totuși, chiar este așa? 
Chiar nu putem măsura în același timp poziţia și viteza 
electronului? Ce se întâmplă dacă totuși am încerca? Să 
vedem. 

Să presupunem că avem un electron localizat și că îi mă- 
surăm apoi exact (cu precizie infinită) viteza (vezi stânga 
figurii 9.32). După măsurătoare, unda de probabilitate va 
colapsa cuantic, se va schimba brusc, pentru a descrie un 
electron în situaţia în care l-am găsit, adică un electron cu 
o viteză bine definită. Unda de probabilitate va deveni în 
mod necesar o undă plană, pentru că unda plană descrie 
mișcarea unui electron cu o viteză cunoscută, așa cum am 
arătat când am vorbit despre unda pilot a lui de Broglie 
(vezi figura 9.18). 

Paradoxal însă, amplitudinea unei unde plane este con- 
stantă în tot spaţiul, ceea ce înseamnă că avem aceeași 
probabilitate de a găsi apoi electronul în oricare dintre 
punctele din spaţiu! Aceasta pentru că amplitudinea undei 
ne dă probabilitatea de a găsi electronul într-un loc sau al- 
tul. Or, deoarece amplitudinea undei plane este constantă 
peste tot, atunci și probabilitățile de a-l găsi într-un loc 
sau altul devin egale. Acum, dacă vrem să știm unde se 
va, afla electronul căruia tocmai i-am măsurat viteza, nu 
mai putem ști cu precizie (am pierdut informaţia despre 
poziție pe care o aveam la început). 


Știind acum cu precizie viteza electronului (chiar dacă 
nu mai știm poziţia), putem continua și încerca totuși să 
măsurăm din nou poziția electronului (vezi dreapta figurii 
9.32). Pentru început, unda de probabilitate a electronu- 
lui este o undă plană, pentru că știm cu precizie viteza 
electronului. După noua măsurătoare (care este acum de 
poziţie) vom găsi electronul într-o poziție anume. Atunci 
unda lui de probabilitate (care era o undă plană) se va 
schimba brusc în urma procesului de colaps cuantic, în 
așa fel încât să descrie ultima stare măsurată: un electron 
aflat în acea poziţie în care l-am găsit. Unda de proba- 
bilitate devine atunci foarte localizată, în aşa fel încât să, 
descrie un electron care se află cu siguranţă în zona în care 
tocmai l-am observat. 

Matematic, se arată că o funcţie localizată este o sumă 
de unde plane, fiecare undă plană descriind un electron de 
o altă viteză. Consecința? Viteza electronului nu mai e 
definită, precis, pentru că funcţia de undă nu mai este o 
undă plană! Dacă am măsura acum viteza, am obţine tot 
felul de valori... De unde înainte știam care a fost viteza, 
după măsurătoarea poziţiei am modificat brusc unda de 
probabilitate și habar nu mai avem care este viteza. 

Nu este greu de văzut ceea ce se întâmplă: de fie- 
care dată când măsurăm viteza, unda de probabilitate se 
schimbă în așa fel încât nu mai ştim poziţia, și, de fie- 
care dată când măsurăm poziţia, unda de probabilitate se 
schimbă în așa fel încât nu mai știm viteza. Ghinion com- 
plet! Nu putem ști atât viteza electronului, cât și poziţia 
lui în același moment. 

Iată cum, la o analiză mai atentă, bănuiala noastră este 
confirmată: nu putem măsura cu precizie atât poziţia, cât 
și viteza particulei în același moment. Desigur, putem 
încerca să le măsurăm în același timp, însă vom avea mereu 
o incertitudine în valoarea uneia sau alteia dintre variabile. 

Fizicianul Werner Heisenberg (1901-1976) a arătat ma- 
tematic că produsul dintre incertitudinea în poziţie Az 
și incertitudinea în impuls Ap ale unei particule are un 
minim, care este dat numai de constanta lui Planck: 


AzAp > z 


unde î = h/2r este constanta lui Planck redusă. 

După cum vedem, putem afla atât impulsul (viteza), 
cât și poziţia electronului în același timp, însă cu anumite 
incertitudini. Cele două incertitudini sunt însă în așa fel 
încât produsul lor nu poate fi mai mic decât valoarea dată 
de Heisenberg: îi/2. Astfel, cele două incertitudini nu pot 
fi zero în același timp, deci nu putem ști în același timp 
atât poziţia, cât şi impulsul electronului. 

Revenind la discuţia iniţială, impulsul și poziţia elec- 
tronului sunt variabile conjugate și de aceea ele nu pot fi 
cunoscute în același timp cu precizie. Cum există însă și 
alte variabile conjugate, și pentru ele se scriu relaţii de 
incertitudine. Un exemplu este relaţia de incertitudine 
dintre energie și timp. Ea ne spune că nu putem măsura 
precis energia instantaneu. De fapt, dacă vrem să măsu- 
răm precis energia electronului, ar trebui să așteptăm un 
timp infinit, aşa cum vom discuta în secţiunea 160. 

Să observăm că linia noastră de argumentaţie urmează 
îndeaproape abordarea teoretică. Există însă şi o altă 

Figura 9.33: Un foton din lumina microscopului (cel de 
jos) lovește un electron și îi determină poziția. Rezoluţia 
în poziția electronului este dată de lungimea de undă 
a fotonului: Ar = A. După interacțiune, electronul 
primește de la foton o parte din impulsul său, care este 
pentru foton aprozimativ h/A. Acesta modifică imprevi- 
zibil impulsul electronului aprozimativ cu aceeași valoare 
Ap = h/Ă. Vedem atunci că produsul dintre incertitudi- 
nea în poziția electronului și impulsul său este de ordinul 
AzrAp x i-h/Azh. 


explicaţie, poate mai la îndemână, căci este mai răspân- 
dită. Explicaţia ia în calcul ce se întâmplă atunci când 
măsurăm. Desigur, măsurătoarea este una din marile ne- 
cunoscute ale fizicii moderne (la urma urmei, ea are drept 
consecință colapsul undei de probabilitate), însă merită 
totuși să facem un exerciţiu de imaginaţie. 

Astfel, să presupunem că vrem să măsurăm poziţia, elec- 
tronului. Cum putem face asta? Desigur, cu un microscop. 
Privim prin el și vedem unde este electronul (Figura 9.33). 
Ghinion însă, pentru a vedea electronul, un foton de la bec 
trebuie să se lovească de electron, să se reflecte de el și să, 
intre în ochiul nostru. Inevitabil, ciocnirea fotonului cu 
electronul este necontrolabilă, și electronul va căpăta un 
impuls de la foton. 

Rezultatul? Impulsul electronului se va modifica, iar 
noi nu vom ști precis cât de mult. Știm acum poziţia (căci 
vedem de unde vine fotonul), dar nu mai știm impulsul 
electronului, pentru că el s-a modificat necontrolabil la 
ciocnirea cu fotonul. 

Interpretarea de mai sus ne ajută să înțelegem puțin cla- 
sic fenomenul, însă trebuie să subliniem că ea este numai 
o descriere a unui caz particular, care explicitează proce- 
sul de măsurare pentru a vedea, ce se întâmplă efectiv în 
cadrul lui. O astfel de descriere primește mereu întrebări 
de genul: „Dacă măsurăm poziţia altfel?”, „Dacă alegem 
fotoni de impuls foarte mic?”. Interpretarea generală este 
cea teoretică. 

De fapt, o verificare a principiului lui Heisenberg am 
efectuat și noi indirect în figura 4.15. Acolo am văzut 
că, pe măsură ce fanta de difracție se strâmtează, cumva 
neintuitiv, fasciculul de lumină se lărgește pe panoul de 
difracție. Rezultatul ne spune că, pe măsură ce știm din ce 

în ce mai precis poziţia fotonilor ce trec prin fantă, nu vom 
mai ști impulsul acestora într-o direcţie perpendiculară pe 
cea de mișcare (de aceea fasciculul se lărgește). Acesta este 
însă tocmai principiul de incertitudine aplicat poziţiei și 
impulsului fotonilor într-o direcție perpendiculară pe cea 
de mișcare. 

Principiul de incertitudine al lui Heisenberg are puter- 
nice implicaţii filozofice. Putem privi acest principiu nu 
numai ca pe o simplă descriere matematică a incertitudi- 
nilor în cazul unei măsurători cuantice, ci ca pe o limitare 
fundamentală a procesului nostru de cunoaștere a univer- 
sului. 

Până acum, în fizica clasică, eram convinși că atunci 
când facem o măsurătoare există un obiect al observaţiei 
și un observator, care sunt separate, iar proprietăţile 
obiectului observat sunt independente de observator. 
Mecanica cuantică ne învaţă însă că proprietăţile obiec- 
tului nu sunt intrinseci obiectului, ci rezultă din relaţia 
obiect-observator. Când observatorul pune alte întrebări, 
se stabilesc alte relații cu obiectul și se obţin alte răspun- 
suri (de exemplu răspunsuri de tip undă sau corpuscul). 
Când nu punem întrebări sau nu efectuăm măsurători, 
obiectele cuantice nu au fost definite de întrebările ce de- 
termină relaţia obiect-observator. 

În parte, observaţiile de mai sus sunt o continuare 
a observaţiilor pentru sistemele clasice. De exemplu, 
existența unui măr depinde de multe cauze care au con- 
lucrat la prezența sa: un copac, procesul de fotosinteză, 
Soarele, solul. Nici măcar observatorul nu este chiar atât 
de separat, și durabil: suntem praf de stele! Proprietăţile 
mărului și ale altor obiecte macroscopice sunt rezultatul 
conlucrării tuturor obiectelor din univers și a relaționării 
dintre ele. 

Mecanica cuantică adaugă ingredientul special al ob- 
servatorului în această relaţionare, și subliniază că 
proprietăţile obiectului nu sunt independente de observa- 
tor, ci depind de modul în care acesta din urmă observă. 
Parafrazând celebra remarcă a lui Descartes, în mecanica 
cuantică putem spune: „Exist, pentru că cineva se uită la 
mine”. 

Principiul de incertitudine rămâne o manifestare a unei 
legi fundamentale a universului: nu putem măsura toate 
caracteristicile clasice (în special pentru variabilele care 
sunt conjugate) pentru că altfel sistemul s-ar comporta 
clasic și am putea arunca mecanica cuantică la gunoi. El 
poate fi adăugat celorlalte principii ale fizicii, de exemplu, 
principiul relativităţii sau principiul acțiunii și reacţiunii. 
Pe parcurs vom vedea cum puterea fizicii stă nu atât în 
ecuaţiile Uuniversului pe care ni le descoperă, ci în prin- 
cipiile sale. Căci, știind principiile, putem găsi apoi doar 
un mic set de ecuaţii care să le satisfacă. 

Am putea spune că, pe viitor, nu atât forma particu- 
lară a ecuaţiilor va juca un rol important, cât principiile 
care stau în spatele lor. Poate nu vom găsi o ecuaţie ul- 
timă a universului, ci un set de principii ultime. Un set de 
principii care să nu poată fi satisfăcut decât de un număr 
restrâns de ecuaţii, acelea pe care le și observăm în prac- 
tică. Atunci, parafrazându-l pe Einstein, vom putea spune 
că ne-am apropiat mai mult de mintea marelui Creator. 

După cum am menţionat, mecanica cuantică nu ne 
spune cum „arată” efectiv electronul. Ea ne spune că elec- 
tronul este o particulă punctiformă, descrisă până acum de 
două numere fundamentale: sarcina sa electrică și masa de 
repaus. 

Faţă de mecanică clasică, mecanica cuantică mai aduce 
o nouă proprietate care nu apare în mecanica clasică, și 
anume spinul electronului. Denumirea ca și istoria con- 
ceptului sunt totuși asociate cu mecanica clasică, ceea ce 
creează adesea confuzie. Să încercăm să lămurim problema 
începând cu cazul clasic. 

Spin vine de la cuvântul englez cu acelaşi nume, care 
înseamnă „a se roti în jurul propriei axe”. În mecanica 
clasică, spinul reprezintă momentul cinetic propriu (numit 
și momentul unghiular propriu) al unui corp atunci când 
el se rotește în jurul propriei axe. Pământul, de exemplu, 
are spin, pentru că se rotește în jurul propriei axe la fiecare 
24 de ore, iar un alt exemplu de corp care are spin este 
titirezul. 

De remarcat că Pământul are şi un moment cinetic or- 
bital asociat mișcării în jurul Soarelui. El este o măsură 
a rotației sale în jurul Soarelui. Cu cât viteza orbitală 
a Pământului este mai mare, cu atât este mai mare și 
momentul cinetic. Pământul are deci două momente cine- 
tice: cel de spin (rotația în jurul propriei axe) și cel orbital 
(mișcarea în jurul Soarelui). 

Revenind la electron, să remarcăm că nu știm încă nimic 
despre structura sa internă (dacă are așa ceva, desigur). 
Este greu atunci de prezis dacă electronul are spin (în 
sensul clasic), căci nu știm în primul rând dacă are un 
volum nenul, pentru ca el să se poată mișca în jurul unei 
axe proprii. În mod sigur însă, electronul are un moment 
orbital, pentru că el se mișcă în jurul nucleului (vezi figura 
9.34). 

Să remarcăm că momentul cinetic orbital al electronului 
se manifestă și ca un moment magnetic, pentru că elec- 
tronul are și sarcină electrică. Căci, după cum am vă- 
zut în secţiunea 25, sarcinile electrice în mișcare (curenţii 
electrici) generează câmpuri magnetice. În același fel, 
mișcarea electronului în jurul nucleului poate fi privită ca 
un curent electric circular, ce generează un mic câmp mag- 
netic. Electronul este deci, în mișcarea sa orbitală, un fel 
de magnet mai mic. Se spune că electronul are un moment 
magnetic asociat momentului orbital. 

De fapt, pentru electron, momentul magnetic orbital ia 
valori discrete, pentru că orbitele sunt discrete. Să ne 
reamintim din secţiunea 98 că orbitele erau cuantificate 
de momentul cinetic orbital L, care lua doar valori dis- 
crete L; = ni, multipli ale unei unităţi elementare A. De 
aceea, și momentul magnetic orbital ur = -nup va lua 
valori discrete, multipli ai unei valori teoretice fundamen- 
tale a momentului magnetic upg, care se numește magneto- 
nul Bohr-Procopiu, după numele cunoscutului fizician da- 
nez Niels Bohr (1885-1962) și al savantului român Ștefan 
Procopiu (1890-1972). 

Figura 9.34: În figură este schițat modelul clasic al 
electronului. Electronul orbitează în jurul nucleului și se 
rotește în același timp în jurul axei proprii. Directiile 
sunt alese aleator. Pentru că electronul are sarcină elec- 
trică, ambele mișcări generează curent electric, și deci 
câmp magnetic.  Electronul devine un mic magnet în 
mișcarea sa, cu două componente: moment magnetic or- 
bital uL, pe care îl putem atribui atomului, și moment 
magnetic de spin us, care este intrinsec. În stânga jos 
este schițat momentul magnetic pentru un inel prin care 
circulă un curent electric I. Momentul magnetic este un 
vector p = IA unde A este aria subîntinsă de inel și A 
este un vector normal pe suprafața inelului, având mări- 
mea A. 


Magnetonul  Bohr-Procopiu are valoarea ug = 
eh/(2m) = 9, 27 -10-24J/T, unde e este sarcina electronu- 
lui, m masa lui, iar A este constanta lui Planck redusă. 
Profesorul Procopiu a obţinut valoarea corectă în anul 
1911, cu doi ani înaintea lui Bohr, însă a publicat rezul- 
tatul într-o revistă românească de circulaţie mai redusă 
peste hotare. Cei interesaţi de detaliile matematice pot 
urmări căsuţa de mai jos. 


Calcul: Momentul magnetic orbital 


Să estimăm momentul magnetic orbital uz în cazul 
electronului clasic. Pentru configuraţia unui inel sim- 
plu din figura 9.34, momentul magnetic este un vector 
ce are o valoare dată de u = IA, unde I este curentul 
electric, A aria subîntinsă de inel, iar A = Ak un vec- 
tor normal pe suprafaţă, orientat în directia câmpului 
magnetic generat și având marimea A. 

Dacă presupunem că viteza orbitală a electronului 
este v și raza orbitei R, atunci perioada mișcării or- 
bitale este T = (27R)/v. Curentul electric generat 
de mișcarea orbitală este dat de sarcina electrică de- 
plasată în unitatea de timp. Considerând mișcarea pe 
un inel ca în figura 9.34, curentul electric va deveni 

I = q/T = qv/(27R), unde q = —e este sarcina elec- 
tronului. Momentul magnetic orbital devine: 


(7R2)k = S (vRk) Z -$r xv 


Mai sus r este vectorul de poziție al electronului (ori- 
ginea sistemului de coordonate este în centrul inelului), 
iar k este un vector unitate normal pe suprafață. Pe de 
altă parte, momentul cinetic al electronului este definit 
ca (vezi figura 9.11): 


L=rxp=mrxv 
Vdem că momentul 


Aici m este masa electronului. 
magnetic orbital este 


În mecanica cuantică, componenta verticală a mo- 
mentului cinetic L, este cuantificată sub forma L, = nì 
(vezi secțiunea 98). Atunci și componenta verticală a 
momentului magnetic orbital lua valori discrete 

eL, e 


= ——nħ = -nup 


cdi 2m 2m 


Mai sus mărimea ug = eh/(2m) poartă numele de 
magneton Bohr-Procopiu, iar n este un număr întreg ce 
poate fi și nul sau negativ. 


Recapitulând puţin, electronul în atom are un moment 
orbital, pentru că se rotește în jurul nucleului. Mișcarea 
orbitală face ca atomul să se comporte ca un mic magnet, 
pentru că mișcarea, electronului în jurul nucleului poate fi 
privită ca un curent electric, și de aceea spunem că atomul 
(sau mai simplu electronul) are un moment magnetic or- 
bital. Cum electronul alege în mișcarea sa numai anumite 
orbite (în modelul lui Bohr), atunci momentul magnetic 
orbital este discret, componenta sa verticală devenind un 
multiplu întreg al magnetonului Bohr-Procopiu. 

Până acum însă nu am spus nimic despre faptul că elec- 
tronul ar avea spin, cu alte cuvinte, dacă electronul se 
mișcă în jurul azei proprii. Mai mult, dacă ar avea even- 
tual un spin, are și un moment magnetic asociat spinului 
(deoarece electronul are sarcină electrică)? 

Pentru a discuta despre spinul particulelor, să pre- 
zentăm un experiment efectuat de fizicienii Otto Stern 
(1888-1969) și Walther Gerlach (1889-1979) cu atomi de 
argint, pe care i-au trimis printre vârfurile ascuţite ale unui 
magnet (vezi figura 9.35). 

Atomii sunt neutri electric, așa încât orice deviaţie a 
traiectoriei acestora în câmp magnetic nu poate fi dato- 
rată decât proprietăţilor magnetice ale atomului. Dacă 
atomul este un magnet, el va căpăta în primă instanță 
o mișcare de precesie în jurul centrului său, atunci când 
se mișcă în câmpul magnetic reprezentat în figura 9.35. 
Deoarece câmpul magnetic este pe deasupra neuniform, 
apare și o forţă suplimentară magnetică ce deviază atomul 
în mișcarea, sa. 

Proprietăţile magnetice ale atomului de argint sunt da- 
torate nucleului și electronilor. Primele se pot neglija în 

Figura 9.35: În experimentul lui Stern și Gerlach, un 


fascicul de atomi de argint (stânga) este trimis într-un 
câmp magnetic neuniform.  Fasciculul este deviat în 
direcția câmpului magnetic, ceea ce nu se poate decât dacă 
atomii liberi de argint se comportă ca niște mici magneti. 
Mai mult, fasciculul este împărțit de câmpul magnetic 
doar în două fascicule, ceea ce înseamnă că micii magneti 
ce reprezintă atomii de argint nu sunt orientati aleatoriu 
în toate direcţiile, ci pot avea doar două orientări. 


acest experiment, iar cele ale electronilor se reduc numai 
la un singur electron din atomul de argint, cel de-al 47-lea. 
Astfel, primii 46 de electroni formează grupuri compacte 
aproape de nucleu, pentru care momentul magnetic total 
este nul. Al 47-lea electron însă se mișcă singur mai de- 
parte de nucleu, pe orbitalul 5s. Acesta este simetric față 
de centru, foarte asemanător cu orbitalul 1s al atomului 
de hidrogen prezentat în figura 9.20. Proprietăţile mag- 
netice ale atomului de argint sunt atunci date numai de 
proprietățile magnetice ale celui de-al 47-lea electron. 

În modelul clasic ne-am aștepta ca electronul 5s al ato- 
mului de argint să posede moment cinetic orbital. Cu toate 
acestea, așa cum am menţionat în secțiunea 101, în meca- 
nica cuantică electronul nu se mișcă pe orbite clasice, ci el 
este găsit într-un loc sau altul. Orbitalul 5s are particu- 
laritea că este simetric faţă de centrul atomului, ca și cel 
prezentat în figura 9.20 și de aceea el are moment cinetic 
nul. Atunci și momentul magnetic orbital este nul (avem 
n = 0 în căsuţa matematică precedentă). 

Vedem astfel că, neglijând contribuţia nucleului, nu ne 
așteptăm ca atomul de argint șă aibă moment magnetic, 
deci să se comporte ca un mic magnet. Cu toate acestea, 
așa cum este prezentat în figura 9.35, fizicienii Stern și 
Gerlach au fost surprinși să măsoare că atomul de argint 
(și implicit cel de-al 47-lea electron) se comportă totuși ca 
un mic magnet! 

Experimentul lui Stern și Gerlach demonstrează astfel 
că electronul cu numărul 47 din atomul de argint are un 
moment magnetic intrinsec. Prin termenul de intrinsec 
înţelegem că acesta nu este dat de mișcarea electronului, 
ci există chiar şi când electronul este în repaus. În ex- 
perimentul lui Stern și Gerlach, punem în evidenţă acest 
moment magnetic instrinsec, pe care îl asociem atomului. 

Generalizând rezultatul, vom spune că toţi electronii pot 
fi consideraţi niște mici magneţi chiar și atunci când stau 
pe loc, nu numai simple sarcini electrice. Fiind nemișcaţi, 


Sectiunea 108. Spinul electronului 


câmp magnetic 
exterior AA A A 


câmp magnetic 
i 
generat 


sarcini electrice 
în mişcare 


electron 
în rotație 


Figura 9.36: În stânga este reprezentată explicația cla- 
sică a spinului electronului, o rotatie în jurul axei sale. 
Deoarece electronul este în acest model alcătuit din sarcini 
electrice, acestea vor fi angrenate în miscarea de rotație. 
Ele vor genera astfel un curent electric, deci și un câmp 
magnetic, căruia i se asociază un moment magnetic de 
spin (electronul va fi un mic magnet). Totusi, momen- 
tul magnetic nu poate lua în practică decât două valori 
discrete (vezi figura 9.35) de aceea, în dreapta, este pre- 
zentată situatia semiclasică, acolo unde se consideră că 
momentul magnetic de spin al electronului are doar două 
orientări, una în directia unui câmp magnetic aplicat, 
cealaltă în directia opusă. Nici această explicație nu este 
cea corectă. În mecanica cuantică se consideră pur și sim- 
plu că electronul are două stări cuantice intrinsec diferite. 


dacă electronii au moment magnetic, el nu poate fi decât 
intrinsec, cel mai probabil candidat fiind rotația în jurul 
propriei axe, adică spinul. În acest model clasic, vom privi 
electronul ca pe o minge plină de sarcini electrice. Rotaţia 
în jurul propriei axe generează un mic curent circular, care, 
la rândul lui, generează câmp magnetic, deci electronul 
liber poate fi privit ca un mic magnet (vezi figurile 9.34 și 
9.36). 

Cu toate acestea, presupunerea că electronul ar fi un 
mic magnet în mișcarea, de rotaţie în jurul unei axe proprii 
s-a, lovit de un obstacol de netrecut: un calcul preliminar 
a arătat că viteza părţilor ecuatoriale ale electronului ar 
trebui să depășească de sute de ori viteza luminii, pentru 
a reproduce rezultatele experimentale! Cu alte cuvinte, 
rotația în jurul axei proprii nu este cea care face din elec- 
tron un mic magnet, căci electronul nu are voie să se ro- 
tească atât de repede. Şi atunci, care este soluția? Ce 
generează momentul magnetic intrinsec al electronului? 

Problema se complică dacă uităm pentru moment de 
originea momentului magnetic al electronului și presupu- 
nem că el există pur și simplu. Cu alte cuvinte, electronul 
cu numărul 47 din atomul de argint este un mic magnet 
chiar și în repaus, dar nu știm de ce, nu știm ce îl face 
să fie un mic magnet. În acest caz însă, indiferent de ori- 
ginea magnetică a electronului, ne așteptăm ca momentul 
magnetic să fie orientat aleator în toate direcţiile spaţiale, 
după cum și un magnet poate fi orientat în toate direcţiile 
din spaţiu. . 

În acest caz, mărimea forței magnetice din direcţia câm- 
pului magnetic neuniform (care depinde de orientarea mo- 
mentului magnetic al atomului de argint) va putea să ia va- 
lori diverse. Fasciculul de atomi ar fi atunci împrăștiat pe 

un domeniu larg în direcţia câmpului magnetic, în funcţie 
de orientarea particulară a momentelor magnetice ale fi- 
ecărui electron din atom (vezi stânga Figurii 9.37). Cu 
toate acestea, în experimentul Stern-Gerlach se observă 
doar două devieri ale fasciculului de atomi! Cu alte cu- 
vinte, momentul magnetic intrinsec al electronului 47 (cel 
de spin) ar părea că este orientat numai în două direcţii 
(vezi figura 9.36). 

Să încercăm să recapitulăm discuţia de până acum. În 
primul rând, am văzut că electronul 47 al atomului de ar- 
gint (şi deci toţi electronii) se comportă ca un mic magnet 
intrinsec, chiar și atunci când el este în repaus. În al doilea 
rând, electronul nu poate fi privit simplu ca un mic mag- 
net clasic, pentru că acest mic magnet nu pare orientat în 
toate direcţiile, ci doar în două, faţă de câmpul magne- 
tic aplicat. Dacă ar fi putut fi orientat în toate direcţiile, 
atunci am fi obţinut nu două benzi de detecție în experi- 
mentul Stern-Gerlach, ci o zonă largă (vezi stânga figurii 
9.37). Mai mult, nici nu putem explica existența compor- 
tării magnetice intrinsece a electronului printr-o mișcare 
de rotaţie în jurul axei sale, pentru că viteza de rotaţie ar 
depăși viteza luminii. Și atunci? 

Soluţia este în primul rând să eliminăm imaginea elec- 
tronului clasic ca o bilă rotindu-se în jurul axei proprii. 
La urma urmei, rotația ar fi adus nenumărate complicații, 
de exemplu, forma electronului (este rotund, pătrat?) sau 
structura sa (este uniform umplut, cu ce este umplut, are 
margini etc). Putem afirma atunci din nou că electronul 
nu are structură, ci este doar o particulă punctiformă des- 
crisă de câteva numere. 

În acest caz, pentru a explica experimentul, trebuie doar 
să-i adăugăm electronului un nou număr care descrie com- 
portarea sa de mic magnet, o nouă proprietate cuantică. 
Remarcăm însă că proprietatea și-a păstrat în istorie denu- 
mirea, de „spin”, prin analogia clasică, ceea nu face decât 
să încurce lucrurile, căci ea nu este mișcarea în jurul unei 
axe proprii, deoarece electronul este punctiform. 

Pentru a descoperi această proprietate, sa mai discu- 
tăm o altă observaţie, făcută de fizicianul Wolfgang Pauli 
(1900-1958). El a fost preocupat cu ordonarea atomilor 
în tabelul lui Mendeleev, acolo unde fiecare atom are mai 
mulți electroni, așezați pe diverse orbite în jurul nucleu- 
lui atomic. De fapt, pentru a fi mai preciși, ar trebui să 
spunem că, în mecanica cuantică, electronii sunt așezați 
pe orbitali şi nu pe orbite, pentru că mișcarea electronului 
nu poate fi reprezentată ca o traiectorie clasică. Orbitalii 
reprezintă stările cuantice din atom, iar o reprezentare a 
unora dintre ele este găsită în figura 14.17. 

Pauli a reconstruit ordonarea atomilor în tabelul lui 
Mendeleev bazându-se pe un postulat care îi poartă nu- 
mele și pe care îl vom discuta și noi mai pe larg în secţiunea 
următoare. Postulatul lui Pauli spune că o singură stare 
cuantică nu poate fi ocupată decât de cel mult un electron. 
În acest caz, pentru un atom cu mai mulţi electroni, fie- 
care orbital al electronilor în jurul nucleului reprezintă o 
stare cuantică și ne-am aștepta ca el să conţină cel mult 
un singur electron. Cu toate acestea, Pauli a observat că 
mecanismul său reconstruiește tabelul lui Mendeleev doar 
dacă fiecare orbital conţine de fapt doi electroni, deci două 
stări cuantice! 

Faptul că fiecare orbital conţine de fapt două stări cu- 
antice este confirmat și de spectrele atomilor în câmpuri 

magnetice. Aici, liniile de absorbţie și de emisie se dub- 
lează în prezența câmpului magnetic, lucru ce s-ar putea 
întâmpla numai dacă fiecare orbital ar conţine de fapt două 
stări cuantice diferite. 

Noua proprietate pe care o căutăm pentru electron nu 
poate fi decât o reprezentare a acestor două stări cuan- 
tice. Deoarece electronul 47 de pe orbitalul 5s al atomului 
de hidrogen are două stări cuantice, tot atâtea va avea 
și atomul de argint. În experimentul lui Stern și Gerlach, 
câmpul magnetic aplicat va dirija apoi atomii din cele două 
stări cuantice în două fascicule, câte unul pentru fiecare 
stare cuantică (vezi figura 9.37). 

Vom pune acum cap la cap observaţiile de mai sus, re- 
marcând că electronul trebuie să aibă două stări cuan- 
tice intrinseci, diferite una de cealaltă, care sunt puse în 
evidență în mai multe experimente: măsurarea momentu- 
lui magnetic de spin (formarea de două fasciscule), ordo- 
narea atomilor în tabelul lui Mendeleev și dublarea liniilor 
spectrale în câmp magnetic. 

Să ne întoarcem puţin la experimentul Stern și Gerlach 
și să remarcăm ciudăţenia lui. Astfel, atomii incidenţi în 
magnet se împart în doar două fascicule. Primul fasci- 
cul se explică clasic dacă atomul are un moment magnetic 
orientat în direcţia câmpului. Cel de-al doilea fascicul ne 
dă iluzia că atomul de argint are un moment magnetic de 
aceeași valoare, dar orientat în sens opus câmpului mag- 
netic. Rezultatul conduce la explicaţia semiclasică, incom- 
pletă, că atomul de argint (și deci electronul cu numărul 
47) ar fi un mic magnet, orientat în direcția și sensul câm- 
pului, sau în sens opus. 

Cu toate acestea, am văzut că explicaţia cea mai potri- 
vită este renunţarea la ideea că electronul ar fi un fel de mic 
magnet, orientat într-o direcţie sau alta. În schimb, elec- 
tronul are două stări cuantice diferite, conducând la două 
stări cuantice și pentru atomul de argint. Dacă atomul 
se află în prima stare, el va avea o undă de probabilitate 
care va evolua într-un fel care va conduce la primul fasci- 
cul de atomi observat în experiment. Dacă atomul se află 
în cea de-a doua stare cuantică, va evolua conform celui 
de-al doilea fascicul (vezi dreapta figurii 9.37). 

Rezultatul de mai sus impune două stări ale atomului de 
argint, și deci două stări cuantice diferite ale electronului 
5s din atomul de argint. Deoarece electronul are două stări 
cuantice, trebuie să generalizăm și ecuatia lui Schrödinger 
de evoluţie a undei de probabilitate a electronului, căci 
acum sunt două stări, nu una. Primul care a reușit să 
scrie o astfel de ecuaţie a fost Wolfgang Pauli. 

Astfel, în ecuaţia lui Schrödinger, electronul a fost des- 
cris de o undă de probabilitate în tot spaţiul. În fiecare 
punct din spaţiu aveam un singur număr complex, al cărui 
modul descria, probabilitatea de a găsi electronul acolo. În 
teoria lui Pauli, unda de probabilitate are două numere 
compleze ce descriu electronul, căci electronul are acum 
două stări cuantice. Modulul primului număr complex 
pı (r, t) descrie probabilitatea de a găsi la momentul t elec- 
tronul în poziţia r în prima stare cuantică 1, iar modulul 
celui de-al doilea număr complex /2(r,t) descrie probabi- 
litatea de a găsi electronul în același loc, dar în cealaltă 
stare cuantică 2. Pentru simplitate, Pauli a scris cele două 

Figura 9.37: În stânga este prezentată situația clasică 
a experimentului lui Stern și Gerlach. Aici trebuie să ne 
imaginăm că atomul de argint are un moment magnetic și 
că acesta poate fi orientat în orice direcție. În consecință, 
fasciculele de atomi s-ar împărți în mai multe directii, 
ceea ce este infirmat de experiment. În dreapta este pre- 
zentată explicația corectă. Acum trebuie să ne imaginăm 
că atomul are doar două stări cuantice discrete. Pentru 
fiecare dintre ele vom calcula direcția fasciculului de atomi 
ca fiind dată de probabilitatea mazimă de a găsi atomul, 
conform legilor mecanicii cuantice. Atunci fiecare stare 
cuantică va conduce la câte o traiectorie, obținând în fi- 
nal doar două fascicule, date de cele două stări cuantice 
ale atomului. 


funcţii de undă sub forma unei matrice coloană cu două 
linii: 


pı (r, t) 


y(r, t) = 
12 (r, t) 

Apoi, Pauli a îmbunătăţit ecuația lui Schrödinger, ară- 
tând că unda de probabilitate se modifică în prezența 
câmpului magnetic. Ecuația de evoluție a ajuns să fie cu- 
noscută ca ecuatia lui Pauli. Vom deduce și noi ecuaţia 
în secţiunea, 132, atunci când vom discuta despre mișcarea 
relativistă a electronului. 

Spinului electronului i se asociază și un moment mag- 
netic de spin us, deoarece cele două stări cuantice de 
spin conduc la evoluţii diferite ale electronului în câmp 
magnetic. Experimentul Stern-Gerlach a măsurat valoa- 
rea acestui moment magnetic de spin, iar rezultatul a fost o 
supriză aproape totală: componenta sa verticală este egală 
în mărime cu valoarea magnetonului Bohr-Procopiu: 


= mar = +uB 
2m 

De ce este rezultatul surprinzător? Pentru că în acest 
moment nu avem nici o idee despre natura spinului elec- 
tronului (cele două stări cuantice), și deci nu putem ex- 
plica valoarea obținută experimental. Momentul magnetic 
de spin putea lua orice valoare, dar vedem că nu este așa. 
După cum vom arăta în secţiunea 132, momentul magnetic 
de spin este o consecinţă a mișcării relativiste a electronu- 
lui. 

De acum încolo, pentru cele mai multe particule vom 
înțelege prin spin un număr care ne spune indirect câte 
stări cuantice distincte poate avea particula într-un loc 
din spaţiu. În cazul electronului avem doar două astfel 

Figura 9.38: 
lui Einstein-de Haas, în care considerăm doar influența 
spinului electronilor. În stânga spinii sunt orientati alea- 
tor. În dreapta se aplică un câmp magnetic cu ajutorul 
unei bobine (întrerupătorul este închis). Câmpul aliniază 


O schemă simplificată a experimentu- 


spinii electronilor în aceeași direcție. Pentru că acum 
electronii se „rotesc” în aceeași direcție, întregul cilindru 
capătă un momentul cinetic propriu în direcția opusă de 
rotație a electronilor, fiindcă momentul cinetic total se 
conservă. Rotaţia cilindrului va fi măsurată prin de flecția 


unei raze laser. 


de stări cuantice. În cazul protonului şi neutronului vor fi 
tot două. În secţiunea următoare vom vedea că există o 
distincţie fundamentală între spinul particulelor, în funcţie 
de tipul lor: fermioni sau bosoni. 

Să menţionăm că experimentului lui Stern și Gerlach a 
fost discutat la început nu în termeni de proprietăţi ale 
electronului, ci ale spaţiului. Astfel, au spus unii fizicieni, 
atomii de argint au ajuns în două poziţii pentru că spaţiul 
este cuantificat! Spaţiul ar avea un fel de „tunele” care ar 
ghida atomul de argint (considerat fără moment magne- 
tic) în două locuri diferite. Abia dupa câţiva ani au făcut 
fizicienii legătura cu alte experimente din fizică. Ei au 
interpretat apoi rezultatul nu în termeni de spaţiu, ci de 
proprietăţi ale atomului (și deci ale electronului), venind 
cu presupunerea că electronul are un moment magnetic 
intrinsec, diferit de cel orbital, dat de mișcarea sa de spin. 

Recapitulând, am văzut că electronul se comportă în 
câmp magnetic asemănător unui mic magnet semiclasic, 
chiar și atunci când este în repaus, deși electronul este 
punctiform. Trebuie să considerăm că în fiecare punct din 
spaţiu electronul poate fi găsit în două stări cuantice, și 
fiecare din ele are o evoluţie diferită în câmp magnetic, în 
acord cu ecuaţia lui Pauli. Cele două stări cuantice sunt 
desemnate cu numele de „spin”. 

Pe parcursul discuţiei am insistat că electronul în nici 
un caz nu poate fi privit ca un corp rigid care se rotește în 
jurul axei sale, ci trebuie privit ca un obiect punctiform, 
fără formă și dimensiune. În acest caz, spinul său repre- 
zintă cele două stări cuantice intrinseci, și nu rotația în 
jurul propriei axe. Aceasta va fi ipoteza noastră nu nu- 
mai acum, dar și în viitoarele teorii, ca mecanica cuantică 


relativistă sau electrodinamica cuantică. De aceea puteţi 
lua acum o pauză pentru a vă obişnui cu ea. Odată ce aţi 
încheiat pauza, asezaţi-vă bine în scaun, pentru că vom 
prezenta acum un experiment care vine într-o aparentă 
contradicţie cu presupunerile de până acum și ne întinde 
gândurile către limita imaginaţiei. 

Astfel, în figura 9.38 prezentăm schema experimentului 
propus de Einstein și Wander Johannes de Haas în anul 
1915, care măsoară direct atât momentul cinetic orbital 
L cât şi momentul cinetic propriu S al electronului. Aici 
cilindrul din figură reprezintă o bucată de feromagnet iar 
în înteriorul lui am reprezentat șase electroni prin niște 
sfere (uitând pe moment că electronul este de fapt punc- 
tiform). Pentru simplitatea argumentului am considerat 
doar mișcarea clasică a electronului în jurul axei sale, deci 
momentul cinetic propriu S. 

În starea naturală a feromagnetului, momentele cinetice 
proprii S ale electronilor sunt orientate în direcţii alea- 
toare (stânga figurii 9.38). Odată însă ce aplicăm un câmp 
magnetic, cu ajutorul unei electromagnet (dreapta figurii) 
momentele cinetice proprii ale electronilor se orientează în 
aceeași direcție, deoarece electronii sunt în același timp și 
niște mici magneţi și au și moment magnetic de spin ps. 

După ce aplicăm câmpul magnetic, vedem în figură cum 
electronii (consideraţi niște sfere clasice) se rotesc toţi în 
aceeași direcţie. Datorită sincronizării, ne așteptăm ca în- 
tregul cilindru să capate un moment cinetic propriu, deci 
o mica tendință de a se roti în aceeși direcţie cu impul- 
sul primit de la electroni. Lucrul acesta se și observă în 
practică, acolo unde rotația se măsoară mai modern cu 
deflecţia unei raze laser. 

De ce este experimentul extraordinar? Pentru că toc- 
mai ne-am convins că electronul este o particulă puncti- 
formă... El nu are nici dimensiune, și nici formă, și nu 
arată în realitate ca sferele din figura 9.38. Fiind puncti- 
form, nu ne așteptăm ca el să aibă moment cinetic propriu 
pe care să-l imprime cilindrului. Şi totuși, experimentul 
demonstrează că are un moment cinetic propriu S chiar 
fiind punctiform! lată paradoxul care pune în dificultate 
imaginaţia noastră. 

Ajunși aici, să spunem că experimentul Einstein-de Haas 
măsoară și momentul cinetic orbital L al electronului, însă, 
el se dovedește o fracțiune a momentului cinetic propriu 
S și de aceea noi nu l-am mai discutat, pentru a păstra 
simplitatea argumentului. De fapt, numai măsurători ul- 
teriore au confirmat diferența clară dintre cele două. 

Ne putem întreba cât este valoarea măsurată a momen- 
tului cinetic propriu S a unui electron punctiform, în ex- 
perimentul Einstein-de Haas. Răspunsul este că el ia doar 
două valori posibile: 


De aceea, fizicienii spun că electronul are spinul 1/2, 
înțelegând de fapt 1/2 unităţi elementare de spin î = 
h/(27). Să remarcăm că aceeași unitate elementară î a 
momentului cinetic orbital cuantificat a fost descoperită 
şi de Bohr pentru orbitele atomului de hidrogen L, = nå 

Figura 9.39: În figură este schițat un erperiment ce 
măsoară momentul cinetic intrinsec al unui singur fo- 
ton, anticipând notiuni introduse în capitolul 10. Aici 
o sursă de intensitate scăzută trimite lumină care devine 
polarizată liniar la trecerea prin primul polarizor și apoi 
polarizată circular după trecerea prin lama sfert de undă. 
Dacă lumina are o intensitate foarte scăzută, atunci un 
singur foton polarizat circular ce ajunge la detector va 
avea un moment cinetic intrinsec S$, = +ħ, în directia sa 
de miscare (ħ pentru polarizare circulară de stânga și —h 
pentru polarizare circulară de dreapta). Se spune că fo- 
tonul are spinul 1, în multipli de unități fundamentale ħ. 
La absorbţia pe detector, fotonul transferă aceast moment 
cinetic detectorului, care se va roti ușor. 


(vezi secțiunea 98). În ambele cazuri este vorba de valoa- 
rea acestor mărimi pe direcţia, verticală, definită de proce- 
sul de măsurătoare. 


Calcul: Momentele magnetice ale electronului 


Să rezumăm diferenţele dintre momentul cinetic orbi- 
tal L și cel propriu S al electronului. Astfel, în mișcarea 
sa orbitală în jurul nucleului de hidrogen, momentul ci- 
netic orbital este cuantificat, ca și cel propriu (care este 
mereu cuantificat). Într-o direcţie preferenţială dată de 
sistemul de măsură, ele vor lua valorile: 


1 
S: = =h 
2 


Lor li se ataşează momente magnetice, care au valorile 


e 
us = —93—S 


e 
= ——L 
HL Im 


2m 


Aici factorul g = 2 este cunoscut ca factorul lui Landè. 


Astăzi ştim că nu numai electronul are moment cine- 
tic intrisec (spin), dar și celelalte particule elementare, de 
exemplu, fotonii sau quarcii. Exemplul fotonului este deta- 
liat în figura 9.39. Și aici, cu toate că fotonul se consideră 

punctiform, el poartă cu sine un moment cinetic intrin- 
sec ce va lua doar unităţile elementare de spin A devenind 
S, = +ħ în direcţia de mișcare a fotonului și în funcţie de 
polarizarea sa circulară. De aceea, spinul fotonului este 1, 
pentru că are doar un unitate elementară ħ. 

Să observăm că, chiar dacă fotonul are spin, el nu are 
și moment magnetic de spin, pentru că sarcina electrică 
a fotonului este nulă. Neutronii au nu numai moment ci- 
netic intrinsec de spin dar și moment magnetic de spin, 
deși nu au sarcină electrică. Curios, nu? Observaţia suge- 
rează deja că neutronul are particule încărcate electric în 
componenţa sa. 


109. Situaţia mai multor particule. 
Bosoni și fermioni 


Până acum am discutat despre cuantificarea unei sin- 
gure particule, în particular a unui electron. Acum însă 
vom discuta pe scurt despre situaţia în care avem un sis- 
tem format din mai multe particule. 

Căci, surprinzător, un ansamblu de particule nu este 
descris de un ansamblu de unde de probabilitate, câte una 
pentru fiecare particulă, așa cum poate ne-am fi așteptat. 
Modelul din urmă este doar o aproximare, folosită une- 
ori de fizicieni: atunci când nu ştim ce se întâmplă cu 
adevărat, scriem undele de probabilitate pentru fiecare 
particulă. Când vrem însă să studiem mai adânc tai- 
nele universului, trebuie să folosim o noţiune nouă: unda 
de probabilitate multiparticulă, numită și funcția de undă 
multiparticulă. 

Motivul este următorul. Orice stare cuantică este o 
superpoziție cuantică de stări clasice. Statuia cuantică 
(exemplificată în secţiunea 106) era o superpoziţie cuan- 
tică a situaţiei în care mâna stângă era ridicată în sus și 
a celei în care mâna dreaptă era ridicată în sus. Pisica 
lui Schrödinger este o superpoziţie cuantică a altor două 
situaţii: cea în care este vie și cea în care este moartă. 
Fiecare din cele două stări clasice ale situaţiilor exemplifi- 
cate primește un număr complex, iar setul celor două nu- 
mere complexe formează unda de probabilitate (a pisicii 
sau a statuii), denumită și funcţie de undă. 

Starea clasică a unui electron fără spin este descrisă de 
poziţia din spaţiu unde îl putem găsi. Starea cuantică 
este superpoziția cuantică a tuturor acestor stări clasice. 
Fiecare stare clasică primește acum un număr complex. 
Modulul acestui număr ne dă probabilitatea de a găsi elec- 
tronul în acea, poziţie din spaţiu. Setul acestor numere 
complexe este unda de probabilitate a electronului, ceea 
ce înseamnă acum că electronul se poate găsi oriunde în 
spaţiu, sau, cu alte cuvinte, că el este în același timp peste 
tot în spaţiu. De aceea unda de probabilitate devine acum 
o funcţie spaţială cu valori complexe. 

Pentru a cuantifica un sistem de mai multe particule, 
trebuie atunci să inventariem mai întâi toate stările clasice. 
Apoi trebuie să atașăm câte un număr complex fiecărei 
stări clasice și să construim unda de probabilitate (funcţia 

Figura 9.40: Stânga: Două particule (un pătrat şi un 


cerc) pot lua diverse poziţii pe o ară x. Ele se află mai 
aproape sau mai departe una de alta, mai la stânga sau 
mai la dreapta. În figură sunt eremplificate doar trei 
configuratii dintr-un număr infinit de configuratii posi- 
bile. Fiecare configuratie primeste un număr complez W, 
iar modulul numărului ne dă probabilitatea de a găsi siste- 
mul de cele două particule precis în acea stare clasică. În 
dreapta este prezentată situația generală, într-un sistem 
în care azele sunt poziţiile fiecărei particule. Aici fiecare 
combinație de poziții zı și £2 pentru cele două particule 
primește câte un număr complex Y(xz1, £2). Funcţia y 
reprezintă atunci funcția de undă multiparticulă a celor 
două particule. 


de undă) ca o mulțime a tuturor acestor numere complexe. 
Să vedem. 

Pentru simplitate să presupunem că avem un proton și 
un electron. O stare clasică este electronul la București, 
protonul la Râmnicu Vâlcea. O alta este cea în care ambii 
sunt la București, iar o cu totul alta cea în care electronul 
este la Moscova și protonul undeva pe Lună. După cum se 
vede, totalitatea stărilor clasice conţine toate combinațiile 
posibile, unde fiecare particulă (electron sau proton) poate 
fi pe oriunde în univers. Aceste combinaţii se vor descrie, 
pentru cele două particule exemplificate, ca un set de pe- 
rechi (r1,r2), unde r; este poziția primei particule iar r2 
poziția celei de-a doua particule (vezi figura 9.40). 

În mecanica cuantică trebuie să atribuim fiecărei ast- 
fel de combinaţii (r1,r2) un număr complex. Totalitatea 
acestor numere complexe este unda de probabilitate a sis- 
temului, funcţia de undă. De aceea, unda de probabilitate 
a sistemului este o funcţie de două coordonate V(r1,r2) 
unde rı desemnează coordonata protonului și r2 coordo- 
nata electronului. Această funcţie y : R? x R3 > C ia 
valori complexe și ea reprezintă deci unda de probabilitate 
multi particulă sau funcţia de undă a sistemului. 

Să remarcăm că funcţia de undă multiparticulă nu poate 
fi scrisă decât în puţine cazuri ca un ansamblu de două 
unde de probabilitate, câte una pentru fiecare particulă: 
V(ri,r2) = Yı(rı)Y2(r2). Aici yı(rı) ar fi unda de pro- 
babilitate a primei particule iar 4/2(r.) a celei de-a doua 
particule. De cele mai multe ori acest lucru nu este po- 
sibil: funcţia de undă multiparticulă este mai mult decât 
ansamblul câtorva unde de probabilitate, câte una pentru 
fiecare particulă. 


255 


În plus, urmărind postulatele mecanicii cuantice, putem 
spune că intensitatea funcţiei de undă ne dă probabilita- 
tea ca sistemul celor două particule să se găsească într-o 
situaţie clasică. Cu alte cuvinte, p = |V(r., r2)|? este den- 
sitatea de probabilitate de a găsi protonul în poziţia rı și 
electronul în poziţia r2. 

Desigur, şi în cazul funcţei de undă multiparticulă 
W(r.,r2) trebuie să găsim o ecuaţie Schrödinger de evoluție 
a ei. De cele mai multe ori ea se obţine „spionând” puţin 
ecuaţiile clasice, pentru că în final probabilitățile cele mai 
mari trebuie să corespundă traiectoriilor clasice. În cazul 
a două particule, ecuaţia se mai poate scrie cât de cât, 
însă, când avem mai multe particule ea devine foarte com- 
plexă, dacă urmăm reţeta de mai sus. Din fericire, ecuaţia 
de evoluţie ia forme mai accesibile în teoriile cuantice de 
câmp (de exemplu, electrodinamica cuantică), care nu sunt 
de fapt decât teorii cuantice pentru sisteme de mai multe 
particule, cu câteva ingrediente suplimentare. 

Povestea sistemelor cuantice de mai multe particule nu 
se oprește aici. Din contra, ea devine foarte interesantă 
atunci când discutăm situaţia unor particule de același tip, 
identice (electroni să spunem). În cazul clasic, când avem 
două particule, ele sunt mereu discernabile, chiar dacă sunt 
de același tip. Astfel, putem urmări evoluţia unor particule 
anume și spune: „Aha, asta e prima particulă, iar asta 
cea de-a doua”. lar faptul că le putem urmări separat 
înseamnă că le putem discerne. 

A discerne însă evoluţia unor particule identice în me- 
canica cuantică devine imposibil, și iată de ce. Să ne ima- 
ginăm situaţia unui singur electron fără spin (pentru a 
simplifica lucrurile). În timp, unda sa de probabilitate 
evoluează, iar eu pot să-l găsesc mai târziu într-o anumită 
poziție cu o anumită probabilitate. Dacă însă am doi elec- 
troni care nu interacționează, fiecare cu unda lui de pro- 
babilitate (cazul simplificat)? Desigur și acum trebuie să 
folosesc același formalism, iar undele de probabilitate ne 
vor da probabilitățile de a găsi primul electron într-un loc 
și al doilea în alt loc (vezi figura 9.41). 

Să presupunem acum că eu măsor un electron într-o 
poziţie și celălalt electron într-o altă poziţie. Care este 
electronul ce provine de la prima undă de probabilitate și 
care este cel ce provine de la a doua undă de probabilitate? 
Imposibil de spus! Atâta timp cât undele de probabilitate 
se suprapun, în zona de suprapunere un electron poate 
proveni fie de la prima undă de probabilitate, fie de la 
cea, de-a doua. Practic, se prea poate ca electronii să-și fi 
schimbat poziţiile între ei, fără ca eu să bănuiesc! 

Aceasta pentru că electronii sunt indiscernabili, deci eu 
n-am cum să fac diferenţa dintre cei doi, nu știu care este 
„primul” și care „al doilea”. Acum, eu nu știu care din cei 
doi electroni „a căzut din cer” în locul în care tocmai am 
măsurat un electron. Observăm astfel că această indiscer- 
nabilitate este strâns legată de mecanica cuantică, acolo 
unde electronii nu au traiectorii continue de mișcare pe 
care le-am fi putut urmări, ci pot fi găsiţi în oricare loc, în 
funcţie de unda lor de probabilitate. 

Am văzut însă că, în general, probabilitatea de a găsi 
un electron în r; și altul în rz este dată de modulul numă- 
rului complex |1(r1,r2)|2. Eu nu pot spune care electron 
este în poziţia rı și care în poziţia r2. Atunci pot la fel de 
bine spune că probabilitatea de a găsi primul electron în ri 
și al doilea în rz este egală cu probabilitatea de a găsi al 

Figura 9.41: În figură sunt reprezentate schematic două 
unde de probabilitate yı (x) și V2(z), pentru doi electroni 
care se mișcă pe aceeași directie x. Dacă facem o măsură- 
toare și găsim un electron în punctul x și altul în punctul 
y, putem spune care este primul electron și care cel de-al 
doilea? Nu, pentru că ei sunt identici și pentru că pot 
proveni de la ambele unde de probabilitate. Practic, s-ar 
putea să ne înșelăm, iar primul electron să fie cel de-al 
doilea, și invers. Aceasta înseamnă că probabilitatea de 
a găsi primul electron în x şi al doilea în y este egală cu 
cea de a găsi primul electron în y și al doilea în z. 


doilea electron în rı și primul în rə. Matematic, aceasta 
înseamnă că modulul numărului complex V(r+,r2) trebuie 
să fie egal cu modulul numărului complex V(r2,r1), adică 
|/(r,r2)| = |Y(r2,r1)|. Rezultatul este o restricţie obliga- 
torie pentru particulele identice, datorită legilor mecanicii 
cuantice. El ne spune că funcţia de undă diferă, până la 
o constantă complexă de modul egal cu unitatea, atunci 
când schimbăm coordonatele între ele (rı devine r2, și r2 
devine rı). 

Wolfgang Pauli a propus ca, în cazul general, această 
constantă de proporţionalitate ce apare la schimbarea co- 
ordonatelor între ele să nu poată lua decât două valori: —1 
și +1. Ea depinde doar de ce tipuri de particule identice 
sunt cele două, fermioni sau bosoni. Pentru fermioni con- 
stanta de proporţionalitate este —1, ceea ce înseamnă că 
funcţia de undă este antisimetrică: Y(r1, r2) = —Y(r2,r1). 
Pentru bosoni constanta este +1, ceea ce înseamnă că 
funcţia de undă este simetrică: V(r1,r2) = V(r2,ra). 

Atunci, la schimbarea a două coordonate, funcţia de 
undă multiparticulă este simetrică în cazul bosonilor și 
antisimetrică în cazul fermionilor. Fiecare particulă ele- 
mentară este fie boson, fie fermion, iar experimentul va 
decide în final care dintre particule sunt bosoni și care fer- 
mioni. De exemplu, electronul este fermion și fotonul este 
boson. 

O primă consecinţă a acestui postulat are de-a face cu 
probabilitatea de a găsi două sau mai multe particule iden- 
tice în aceeași stare cuantică. Astfel, ne putem întreba care 
este probabilitatea să găsim doi fermioni în același loc r 
din spaţiu. Probabilitatea este desigur |/(r,r)|?. Funcţia 
de undă multiparticulă este însă antisimetrică pentru fer- 
mioni și deci trebuie să punem semnul —1 atunci când 
schimbăm coordonatele între ele. Avem y(r, r) = —vy(r,r), 
care conduce la V(r,r) = 0. Concluzia: probabilitatea să 
găsim doi fermioni identici în același loc este identic nulă! 

Această concluzie a fost generalizată de Pauli sub forma 
unui postulat care îi poartă numele: 


Postulatul lui Pauli: 


Doi fermioni identici nu pot ocupa aceeași stare 


cuantică, pe când doi bosoni sau mai mulți pot 
ocupa aceeași stare cuantică. 


Folosind principiul de mai sus, putem explica tabelul 
periodic al elementelor al lui Mendeleev. Astfel, mai în- 
tâi trebuie să construim toate stările cuantice posibile ale 
electronilor din atom (consideraţi fără spin), numite orbi- 
tali (vezi figura 9.20). Acestea ar fi descrise de niște unde 
de probabilitate rezonante în atomi. Apoi luăm în consi- 
derare spinul și postulăm că fiecare orbital adăpostește de 
fapt două stări cuantice diferite, pentru cele două valori ale 
spinului (am folosit faptul că electronul este fermion, deci 
nu putem pune decât maximum un electron pe o singură 
stare cuantică). 

În continuare umplem orbitalii cu electroni, de la ener- 
gie mai mică spre energie mai mare (deci de la centru 
spre exterior), exact cu câte doi electroni pe fiecare orbital 
(pentru cele două stări de spin). În acest fel, pentru pen- 
tru fiecare număr de electroni dat, putem descrie atomul 
corespunzător și proprietăţile sale esenţiale, de exemplu, 
valența. 

Trebuie spus că simetria sau antisimetria funcţiei de 
undă este legată de spinul particulelor care sunt identice. 
Astfel, în secţiunea precedentă am văzut că particulele au 
un moment cinetic intrinsec, care se măsoară direct la im- 
pactul acestora cu un detector. Momentul cinetic intrinsec 
(denumit simplu spin) ia valori discrete faţă de o valoarea 
fundamentală A. 

Astfel, spinul electronului într-o direcţie z determinată 
de configuraţia măsurătorii are valoarea Sz = +h/2, și el 
pune în rotaţie materialul în care se află, așa cum am vă- 
zut în experimentul Finstein-de Haas (vezi figura 9.38). 
Se spune atunci că electronul are spinul 1/2. În același 
fel, fotonul are un moment cinetic intrinsec de S; = zi, 
în funcţie de polarizarea sa circulară, moment cinetic care 
pune în rotaţie detectorul care absoarbe fotonul (vezi fi- 
gura 9.39). Se spune atunci că fotonul are spinul 1. 

Știind spinul particulelor, vom spune care particule sunt 
bosoni şi care fermioni. Astfel, fermionii au valori ale 
spinului semi-întregi (precum electronul, care are valoa- 
rea spinului 1/2), iar bosonii au valori ale spinului întregi 
(precum fotonul, care are spinul 1). Această corelaţie este 
cunoscută sub numele de coneziunea spin-statistică, și ea 
se poate explica în cadrul teoriilor cuantice de câmp. 

Așa cum am subliniat în secțiunea precedentă, pen- 
tru noi este mai important să ne aducem aminte că va- 
loarea spinului ne dă numărul stărilor cuantice distincte 
din aceeași locaţie a spaţiului. Pentru aceasta, trebuie 
să ţinem minte o regulă nu foarte complicată. Astfel, 
dacă un boson are spinul n (unde n este un număr na- 
tural), stările sale cuantice distincte se desemnează prin 
(—n, -n + 1,—n+2,...,n—2,n—1,n). Cu alte cuvinte, 
avem 2n + 1 stări. Dacă de exemplu bosonul are spinul 
2, vor fi cinci stări cuantice distincte în aceeași poziţie din 
spaţiu, desemnate prin (—2, —1, 0, 1, 2) (vezi figura 9.42). 

Figura 9.42: În stânga sunt ezemplificate stările cuantice 
discrete din aceeași poziție de spaţiu pentru un fermion de 
spin 1/2, iar la mijloc cele pentru un fermion de spin 3/2. 
În dreapta sunt indezate stările de spin ale unui boson de 
spin 2. 


Aceeași regulă se aplică și fermionilor. Astfel, un fer- 
mion de spin n/2 va avea stările distincte indexate de 
(—n/2, —n [2 + 1,—n/2 + 2,...,n/2 — 2,n [2 — 1,n/2}. 
Vom avea atunci n + 1 stări. De exemplu, dacă un fer- 
mion are spinul 3/2, el va avea stările distincte indexate 
de (—3/2, —1/2,1/2,3/2), adică patru stări. Pentru elec- 
tron (spin 1/2) avem doar stările —1/2 și 1/2, adică două 
stări cuantice distincte. Putem observa că un boson are 
un număr par de stări cuantice distincte, iar un fermion 
un număr impar. 

În final, să facem câteva observaţii pe seama 
indiscernabilității cuantice a particulelor identice, de 
exemplu electronii. Căci, dacă electronii oricum sunt indis- 
cernabili cuantic, nu este mai bine să privim un ansamblu 
de electroni ca pe un fel de manifestare a întregii funcţii de 
undă multiparticulă, și nu ca pe o sumă a electronilor in- 
dividuali ce o compun? Cu alte cuvinte, să considerăm că 
acest univers nu este un ansamblu de particule individuale, 
ci manifestarea unei funcţii de undă multiparticulă? 

Abordarea de mai sus scoate în evidenţă teza holismului, 
cea care spune că un sistem nu se poate reduce la suma 
parţilor componente. În cazul de faţă, nu putem scrie 
mereu funcţia de undă pentru doi electroni ca un produs 
de două funcţii de undă, câte una pentru fiecare electron: 
W(ri,r2) # Yı(rı)Y2(r2). Cu alte cuvinte, sistemul de 
doi electroni cuantici este mai mult decât suma starilor 
cuantice ale celor doi electroni luaţi separați. 

Astfel de idei au circulat și mai circulă în minţile multor 
fizicieni. Spun unii: dacă în mecanica clasică universul 
era un ansamblu de particule independente, în mecanica 
cuantică pare mai potrivit conceptul de multiparticulă, la 
fel cum la suprafaţa apei ni se pare că vedem mai multe 
plante, deși, dacă ne uităm sub apă, vom vedea că ele 
provin din aceeași tulpină. 

Modelele de mai sus pun sub semnul întrebării identita- 
tea unui singur electron, din moment ce el nu este decât o 
etichetare a unei stări particule a universului multiparti- 
culă luat ca un tot, o aproximare utilă în anumite cazuri. 
Şi, dacă identitatea unui obiect așa de simplu ca electronul 
este pusă la îndoială, ce putem spune despre identitatea 
noastră? Nu este aceasta un concept și mai artifical decât 
cel al unui singur electron? 

Un caz opus este ideea fizicianului american Richard 
Feynman care, mulţi ani la rând, a presupus că toți electro- 
nii din univers sunt una și aceeași particulă, din moment 
ce ei nu sunt oricum discernabili! 


110. Postulatele mecanicii cuantice 


Iată-ne ajunși într-un punct unde vom recapitula pos- 
tulatele mecanicii cuantice deja discutate până acum. Să 
începem direct cu primul postulat: 


Primul postulat al mecanicii cuantice 


Comportarea unui sistem cuantic este dată de 
unda sa de probabilitate, numită și funcţie de undă 
cuantică. Aceasta este un set de numere complere 


Yn, câte unul pentru fiecare stare clasică posibilă n 
a sistemului (în cazul discret). Pătratul modulului 
unui număr complez din set este egal cu probabi- 
litatea pn de a găsi sistemul cuantic în acea stare 
clasică: pn = hba|2. 


Dacă vrem să cuantificăm un sistem oarecare, trebuie 
să inventariem toate stările clasice posibile ale sistemu- 
lui. Pisica lui Schrödinger are două: pisică vie sau pisică 
moartă. Statuia cuantică are tot două: cu mâna stângă 
ridicată sau cu mâna dreaptă ridicată. O particulă fără 
spin are o infinitate de astfel de stări clasice posibile, câte 
una pentru fiecare punct din spaţiu în care poate fi găsită. 
Pentru fiecare stare clasică avem câte un număr complex, 
al cărui modul ne dă în esență probabilitatea de găsi sis- 
temul în acea stare clasică. Totalitatea acestor numere 
complexe este denumită unda de probabilitate a sistemului 
sau funcție de undă. 

Remarcăm că esența principiului pornește de la un set 
de stări clasice, pentru care trebuie să creăm o superpoziție 
cuantică. Definiţia „clasic” trebuie puţin lărgită în cazul 
spinului, care am văzut că este o proprietate cuantică, dar 
care poate fi considerat clasic în discuţiile ce urmează, de 
dragul argumentului. Astfel, fiecare stare cuantică de spin 
primește câte un număr complex, în definiția de mai sus. 

În cazul unei particule fără spin, unda de probabili- 
tate este reprezentată de un număr complez pentru fie- 
care punct al spaţiului y(r). Pătratul modulului număru- 
lui complex (intensitatea undei) |/(r)|2 este proporţional 
cu probabilitatea de a găsi particula în acel punct. 

În cazul în care particula are spin, atunci ea are mai 
multe stări cuantice în aceeași poziţie spaţială, în funcţie 
de valorile spinului. De exemplu, electronul are două stări 
cuantice diferite în aceeași poziţie. Matematic, unda de 
probabilitate devine un set de două numere complexe în 
fiecare punct al spaţiului. Pătratul modulului fiecărui nu- 
măr complex este probabilitatea ca electronul să fie găsit 
în acea stare cuantică, în acel loc. De cele mai multe ori, 
cele două numere complexe se scriu sub forma unei ma- 
trice coloană, pentru simplitate atunci când vor fi mult 
mai multe elemente. 

În cazul mai multor particule, trebuie să descriem tot 
sistemul cu o funcţie de undă multiparticulă. Pentru două 
particule fără spin, trebuie să inventariem toate stările cla- 
sice, care reprezintă acum toate combinaţiile posibile de 
poziţii în care se pot găsi cele două particule. Unda de 
probabilitate multiparticulă devine Y(r1,r2) unde rı şi 
r2 reprezintă poziţiile posibile ale particulelor în spaţiu. 
Pătratul modulului numărului complex |V(ra,r2)]? ne va 
da probabilitatea de a găsi prima particulă în ra și a doua 
în r2. În plus, dacă particulele sunt identice, funcţia 
aceasta de undă nu poate fi decât simetrică (pentru bo- 
soni) și antisimetrică (pentru fermioni). 

De aici încolo, numai imaginaţia ne poate fi limita. Căci 
pentru orice sistem clasic, trebuie să urmărim aceeași pro- 
cedură: inventarierea stărilor și atribuirea câte unui număr 
complex pentru fiecare stare. Totalitatea acestor numere 
este unda de probabilitate. 

Să menţionăm totuși că unda de probabilitate este mai 
mult decât simpla noastră necunoaștere privind situaţia 
clasică a sistemului. La electron, de exemplu, faza undei 
de probabilitate apare în experimentele de interferenţă, 
deci ea prezintă o manifestare fizică a unei realităţi mai 
profunde: universul cuantic. De aceea mecanica cuantică, 
este mai mult decât o teorie statistică a probabilităților de 
găsi electronul într-un loc sau altul. 

În practică, alegerea stărilor clasice pune probleme, care 
sunt rezolvate de multe ori cu greutate. Cel mai des se 
întâlnește metoda fotografiei: ceea ce se vede într-o foto- 
grafie este o „stare clasică”. De exemplu, poziţia unei par- 
ticule se poate citi din poză. Atunci începem considerând 
poziţia electronului ca pe o stare clasică, când construim 
unda de probabilitate. 

Un alt exemplu este cazul fotonului. Aici ne interesează 
de exemplu culoarea sa. Cum însă un foton de culoare de- 
terminată este descris de o undă electromagnetică plană, 
vom considera că situaţiile „clasice” sunt determinate de 
unde plane. Așa cum am menţionat mai devreme, nu 
există o regulă generală, iar alegerea „stărilor clasice” de- 
pinde și de ceea ce ne interesează pe noi de fapt. Iată în 
continuare câteva întrebări care se pot formula în legătură 
cu primul postulat al mecanicii cuantice și răspunsurile 
aferente: 

Se întinde unda de probabilitate a unei particule în tot 
spațiul? Da. Asta înseamnă că particula poate fi găsită 
la un moment ulterior în orice punct din univers. Faptul 
e interpretat în multe feluri de către fizicieni. Unii spun 
că particula este în același timp peste tot, alţii că parti- 
cula este într-o superpoziție cuantică a stărilor sale cla- 
sice. În fond, este vorba de limbaj. În cazul pisicii lui 
Schrödinger, dacă cineva spune că pisica este în același 
timp şi vie și moartă, nu înseamnă altceva decât că fiecare 
din cele două stări clasice primește un număr complex, iar 
unda de probabilitate este o superpoziție cuantică a celor 
două stări. 

Cine decide unde va fi găsită efectiv particula atunci 
când este măsurată? Nu știm la ora actuală dacă există 
vreo lege sau cineva care decide unde va fi găsită efec- 
tiv particula. Mecanica cuantică ne spune doar care 
este probabilitatea de a o găsi acolo. Nu se știe dacă 
cumva Creatorul dă cu zarul (parafrazându-l pe Einstein) 
sau dacă procesul de măsurătoare este cel care decide. 
Momentan se consideră că nimeni nu decide unde va fi 

găsită efectiv particula. Pentru noi, procesul este complet 
aleator. Atât de aleator încât astăzi se fac cipuri electro- 
nice cuantice care generează numere aleatoare, ce folosesc 
efectiv acest principiu. Până acum nimeni nu a reușit să 
„spargă” acest cod cuantic și să găsească o lege ascunsă 
după care s-ar forma numerele aleatoare. Când acest lu- 
cru se va întâmpla, va trebui desigur să rescriem legile 
mecanicii cuanice. 

Să trecem acum la cel de-al doilea postulat al mecanicii 
cuantice: 


Al doilea postulat al mecanicii cuantice: 


Ecuatia lui Schrödinger pentru un sistem descrie 
evoluția undei sale de probabilitate în absența mă- 
surătorilor, deci evoluția tuturor numerelor com- 
pleze atașate stărilor sale clasice. Ea ne asigură că 
unda de probabilitate rămâne normată și că proba- 
bilitatea de a găsi sistemul acolo unde prezice me- 
canica clasică este foarte mare. 


Este clar că avem nevoie de o astfel de ecuaţie ca să 
descriem evoluția stării cuantice, fie aceasta dată de un 
electron sau de statuia cuantică. Evoluţia ne arată în fond 
cum se schimbă în timp numerele complexe ce descriu sta- 
rea de superpoziţie cuantică. 

Să ne imaginăm pentru moment situaţia universului în- 
treg. Universul se găsește, conform principiilor de până 
acum, într-o superpoziţie cuantică a tuturor configuraţiilor 
sale clasice. Fiecare configuraţie primește un număr com- 
plex, iar ansamblul acestora este unda de probabilitate a 
universului. Numerele vor evolua însă în timp, printr-o 
lege pe care trebuie s-o descoperim și pe care o vom asocia 
numelui lui Schrödinger. 

Mecanica cuantică devine atunci, în lipsa măsurătorilor, 
un uriaș „dans cosmic” al numerelor complexe ce repre- 
zintă unda de probabilitate a Universului întreg. Scopul 
ultim al fizicienilor este să identifice stările clasice ale uni- 
versului și evoluţia în timp a tuturor numerelor complexe 
atașate lor. Când vor face acest lucru, probabil că pot ieși 
la pensie... 

Postulatul de mai sus ne spune și că unda de proba- 
bilitate a sistemului ce evoluează trebuie să fie normată. 
Aceasta înseamnă că, dacă eu găsesc acum sigur un elec- 
tron în tot spaţiul, peste două ore voi găsi tot unul, nu 
doi! În final, toate probabilitățile din spaţiu adunate tre- 
buie să dea unitatea, în orice moment de timp, indiferent 
cum evoluează unda de probabilitate. 

În plus, comportarea cuantică a sistemelor trebuie s-o 
aprozimeze pe cea clasică. La urma urmei, în lumea clasică 
vedem o particulă deplasându-se de la stânga la dreapta. 
Aceasta înseamnă că probabilitatea cea mai mare trebuie 
să urmeze traiectoria clasică. Desigur, dacă mă uit cu 
lupa mai bine voi găsi particula puţin pe lângă traiectorie. 
Sau, dacă fac multe experimente, pot găsi la un moment 
dat o particulă nu pe traiectoria clasică, ci pe plajă la 
Mamaia! Ele nu sunt însă decât evenimente cu o proba- 
bilitate mai mică, în general particulele trebuie să urmeze 
evoluții apropiate de traiectoriile clasice. 

Este interesant de menţionat că ecuaţia lui Schrödinger 
pentru un electron are soluţii staționare. Ele sunt soluţiile 
pentru care probabilitatea de a detecta un electron într-o 

anumită poziție spaţială nu se schimbă în timp, este con- 
stantă. Stările se numesc staţionare pentru că șansa de 
a găsi electronul într-un anume loc este mereu aceeași. 
Aceasta este situaţia electronilor care orbitează în jurul 
nucleului. Astfel, putem spune că unda de probabilitate a 
electronului vibrează rezonant în aceste cazuri, iar spectrul 
de energie va fi discret (vezi secţiunea 103). 

În cazul general (nu numai particule) ecuaţia de evoluţie 
a undei de probabilitate se construiește pornind de la 
evoluţia clasică a sistemului. Aceasta pentru că ecuaţia 
lui Schrödinger este valabilă în prima instanță doar pen- 
tru electronul fără spin. Există apoi variaţii ale ecuaţiei 
pentru alte situaţii (ca în cazul în care electronul are spin), 
însă nu există o formă generală! 

Construcţia ecuaţiei pentru un sistem oarecare devine 
un subiect de examen de facultate, în care imaginaţia tre- 
buie combinată cu cunoștințele. În unele cazuri evoluţia 
este aproape imposibil de ghicit, de exemplu pentru pisica 
lui Schrödinger. În acest caz evoluţia depinde de multe ele- 
mente componente, despre care nu știm prea multe, cum ar 
fi influenţa exactă a atomilor radioactivi asupra sănătăţii 
pisicii vii. lată acum câteva întrebări posibile pe marginea 
acestui postulat: 

Este evoluția undei de probabilitate continuă? Da, dacă 
nu intervenim cu vreo măsurătoare, evoluția undei de pro- 
babilitate este perfect continuă. 

Cum depinde evoluția undei de probabilitate de mări- 
mea sistemului clasic? În general, cu cât sistemul este 
mai mare (de exemplu statuia cuantică, cu o greutate de 
câteva tone), cu atât evoluţia undei de probabilitate este 
mai lentă. Acesta este unul dintre motivele pentru care 
efectele mecanicii cuantice nu prea sunt vizibile la siste- 
mele macroscopice. 

Am ajuns la cel de-al treilea postulat al mecanicii cuan- 
tice, care scoate în evidență procesul măsurători, sau mai 
bine spus ce rămâne în urma lui: 


Al treilea postulat al mecanicii cuantice: 


După fiecare măsurătoare, unda de probabilitate a 
unui sistem cuantic suferă un colaps cuantic. Ea 


se schimbă brusc în urma măsurătorii, în functie 
de rezultatul obținut în măsurătoare, în așa fel în- 
cât la o măsurătoare identică celei de dinainte să 
se obțină sigur același rezultat ca precedentul. 


Acesta este postulatul cel mai controversat al mecanicii 
cuantice, și poate pe bună dreptate, fiindcă pare să suge- 
reze că nu putem „vizualiza” universul cuantic, iar ceea 
ce observăm direct sunt doar aspecte clasice. Postulatul 
a fost discutat pe larg în cadrul exemplului cu statuia cu- 
antică, acolo unde am văzut că o singură „privire” asu- 
pra statuii este de ajuns pentru a o scoate din starea de 
superpoziție cuantică și a o aduce într-una din cele două 
stări clasice posibile (vezi figura 9.30). Desigur, dacă am 
aștepta miliarde de ani, unda de probabilitate a statuii cu- 
antice va evolua la loc într-o superpoziţie cuantică, atâta 
timp cât nimeni nu se mai uită la ea. 

Să ne concentrăm acum asupra exemplului unei singure 
particule fără spin și să vedem ce se întâmplă. Dacă unda 
de probabilitate ar fi evoluat în mod continuu de la înce- 
putul universului, atunci ea ar fi foarte delocalizată până 

1. undă de probabilitate probabilitatea 


=) 


delocalizare 


2. evoluţia în lipsa măsuratorii 


3. colapsul în urma măsurătorii poziţiei localizare 


=) 


Figura 9.43: Cele trei postulate ale mecanicii cuantice, 
ilustrate în cazul unei particule. Sus: unda de probabili- 
tate y(x) ne spune care este probabilitatea de a găsi par- 
ticula într-un loc sau altul. Mijloc: unda de probabilitate 
evoluează, în absența măsurătorii, conform ecuaţiei lui 
Schrödinger. În cazul în care particula este în repaus, 
unda de probabilitate devine, în timp, delocalizată. Jos: 
Dacă particula este găsită într-un loc, atunci unda de pro- 
babilitate suferă un colaps cuantic, se schimbă brusc, în 
așa fel încât să descrie apoi o particulă care se află în 
locul în care a fost găsită (unda de probabilitate devine 
localizată). 


astăzi. La măsurători succesive am fi avut un fel de efect 
stroboscopic: am fi putut găsi o particulă „când ici, când 
colea” (vezi stânga figurii 9.25). 

Efectul acesta nu îl observăm în experimente, și cu atât 
mai puţin atunci când îl extrapolăm la corpurile macrosco- 
pice. De exemplu, în cazul unui grăunte foarte fin de nisip, 
ne așteptăm ca efectul să fie vizibil pe distanţa a câţiva 
milimetri sau chiar centimetri, dacă luăm în considerare 
vârsta Pământului. Cu toate acestea, un grăunte de nisip 
rămâne la locul lui, fie privit la microscop, fie simţit în 
palmă, și nu suferă, tranziţii cuantice de la un loc la altul. 

De aceea este necesar să introducem colapsul undei de 
probabilitate după fiecare măsurătoare. Atunci unda de 
probabilitate se schimbă brusc, în așa fel încât, dacă am 
măsura imediat aceeași proprietate, am obţine din nou 
același rezultat. 

De exemplu, unda de probabilitate a grăuntelui de nisip 
devine localizată de îndată ce efectuăm asupra ei o măsu- 
rătoare a poziţiei. Un alt observator care măsoară poziţia 
la un moment ulterior va găsi cu siguranţă grăuntele în 
același loc. Postulatul asigură astfel comportarea clasică, 
a universului macroscopic, în așa fel încât obiectele să nu 
poate fi găsite „când ici, când colea” în momente succesive 

de timp, ci aproape de locul unde au fost găsite ultima oară 
(vezi figura 9.43). 

Desigur, atunci când vorbim de corpuri macroscopice 
(ca firul de nisip) ne este greu să ne imaginăm fie cum ar 
putea el exista în mai multe locuri în același timp, fie cum 
unda sa de probabilitate ar suferi câte un colaps cuantic 
la fiecare măsurătoare a poziţiei. Şi totuși, exact acest 
lucru a fost verificat recent pentru un lamelă vibrantă de 
dimensiunea unui fir de păr (deci macroscopică). 

Experimentul, publicat în revista Nature (2010) de către 
A.D. Connell și colaboratorii săi, a constat în răcirea lame- 
lei la temperatura de 25 mK. Această temperatură e mai 
mică decât cea asociată frecvenţei proprii de rezonanţă, 
care se poate estima cu formula T ~ hf/k = 100 mK, 
unde h este constanta lui Planck, k este constanta lui 
Boltzmann, iar f este frecvența proprie de rezonanță (de 
6 GHz în experiment). 

La temperatura de 25 mK (mai mică decât 100 mK), 
oscilaţiile lamelei sunt numai de natură cuantică, iar cer- 
cetătorii care au publicat rezultatele au demonstrat că la- 
mela se află într-adevăr în superpoziţie cuantică atunci 
când nu e măsurată, între câteva stări de oscilație diferită. 
Mai mult, la fiecare măsurătoare, unda de probabilitate a 
lamelei suferă un colaps cuantic, alegând una dintre cele 
două posibilităţi. Cu alte cuvinte, starea de superpoziție 
și procesul de colaps cuantic se pot extinde într-adevăr la 
corpuri macroscopice. 

Trebuie spus că postulatul colapsului cuantic are loc și 
pentru alte caracteristici ale unui sistem cuantic. De exem- 
plu, pentru o particulă, dacă măsurăm cu precizie viteza 
sa, atunci unda de probabilitate devine sigur o undă plană 
după măsurătoare, pentru că unda plană descrie o parti- 
culă de viteză bine definită. Acum, dacă am măsura din 
nou viteza, am obţine cu siguranță aceeași valoare ca mai 
înainte. 

Consecința imediată a acestui postulat a fost principiul 
de incertitudine al lui Heisenberg. La două măsurători 
succesive diferite ale unor variabile conjugate (ca poziţia 
și impulsul) unda de probabilitate se schimbă în așa fel 
încât ceea ce știam de la prima măsurătoare nu mai știm 
la a doua. De exemplu, am văzut în secţiunea 107 că nu 
putem măsura, atât impulsul, cât și poziția unui electron. 

Astfel, după măsurarea vitezei, unda de probabilitate 
devine o undă plană. Acum electronul poate fi găsit ori- 
unde, și nu îi mai știm poziţia, chiar dacă îi știm precis 
viteza. După măsurarea poziţiei, unda de probabilitate 
devine localizată în zona unde particula a fost măsurată, 
iar aceasta poate fi scrisă matematic ca o sumă de unde 
plane, de lungimi de undă diferite (ceea ce înseamnă viteze 
diferite). Acum știm poziţia electronului, dar nu mai știm 
exact viteza lui (vezi figura 9.32). 

Iată și câteva întrebări interesante care s-ar putea pune 
în legătură cu acest postulat: 

Este colapsul funcției de undă un proces continuu sau 
este ceva instantaneu? Fizica modernă consideră colapsul 
funcţiei de undă instantaneu. 


Capitolul 9. Mecanica cuantică 


Când se întâmplă colapsul? Când fotonul microscopului 
atinge electronul, când creierul meu ia cunoștință de noua 
valoare a poziției? Nu știm încă precis când are loc pro- 
cesul sau cum are loc. Fizicienii îl descriu ca pe o „cutie 
neagră” și în privesc ca pe un rezultat al procesului de mă- 
surare. Este un fel de a aduna gunoiul sub preș, însă prin 
sintagma „proces de măsurare” se înțelege de obicei siste- 
mul complet, format din obiectul de măsurat, mediul am- 
biant (ca temperatura) și observatorul însuși. Cercetările 
sunt încă în curs, iar în secţiunea 111 vom descrie o pro- 
punere ce consideră un exemplu de „proces de măsurare”, 
și anume interacțiunea cu mediul înconjurător. 

Are loc colapsul în tot universul deodată, chiar depășind 
viteza luminii? Paradoxal, colapsul are loc în tot universul 
instantaneu, chiar dacă aceasta presupune aparent o viteză 
mai mare decât viteza luminii. Vom discuta în secțiunea 
119 cum a fost verificat experimental acest lucru pentru 
sisteme de doi fotoni și cum rezultatul nu implică automat 
că putem trimite informaţii cu o viteză mai mare decât 
viteza luminii. 

Cele trei postulate de până acum reprezintă postula- 
tele esenţiale ale mecanicii cuantice. Metodele menţionate 
în ele pot fi aplicate oricând, nu numai la particulele ele- 
mentare, dar și la corpurile compuse (atomul, masa din 
bucătărie sau televizorul). Cu alte cuvinte, în loc să con- 
struim soluţia de la elementele componente (electronii, fo- 
tonii), noi o putem ghici direct uitându-ne la un sistem în 
totalitatea lui (atomul sau televizorul le putem considera 
indivizibile) pe care îl cuantificăm. În cel de-al doilea caz 
vom obține, surprinzător, rezultate destul de corecte. 

Nu era însă mai natural să alcătuit din ce este făcut 
fiecare atom, și apoi să aplicăm principiile mecanicii cu- 
antice pentru toate componentele prezente (electroni, pro- 
toni etc.)? Pentru aceia dintre cititori care au preocupări 
filozofice, situaţia nu trebuie să fie îngrijorătoare: univer- 
sul în totalitate se poate explica prin construcție pornind 
de la componentele sale, datorită liniarităţii ecuaţiei lui 
Schrödinger. Cuantificarea corpurilor ca un tot este nu- 
mai un procedeu matematic (de exemplu oscilaţia atomi- 
lor în jurul poziţiilor de echilibru, model discutat în cadrul 
secțiunii 93 despre corpul negru). 

Cunoscând acum fundamentele mecanicii cuantice, vom 
discuta în capitolul următor aspecte mai moderne ale te- 
oriei. Vom încerca să abordăm nu numai propuneri mai 
mult sau mai puţin exotice, dar și aspecte experimentale 
ce se studiază abia de câţiva ani, de exemplu calculatoarele 
cuantice, teleportarea cuantică sau criptografia cuantică. 

Până atunci, cei care vor să afle mai mult despre detali- 
ile matematice ale teoriei, pot urmări elementele de bază 
ale metodei canonice, prezentate în capitolul 23. Capitolul 
prezintă calcule și notații mai complexe, de aceea el a fost 
mutat în anexă. Cu toate acestea, el scoate în evidenţă for- 
malismul matematic al mecanicii cuantice în metoda cano- 
nică, util celor care îl vor folosi mai departe. De exemplu, 
un rezultat remarcabil, pe care îl vom folosi şi noi, este 
calculul evoluţiei unei particule ca o sumă a tuturor tra- 
iectoriilor sale virtuale (vezi secţiunea 214). 

Aspecte moderne ale mecanicii cuantice 


În capitolul precedent am încercat să discutăm bazele 
mecanicii cuantice. Vom face acum un salt peste timp 
și teorie, pentru a ajunge direct în miezul unor probleme 
recente. Ele nu numai că scot în evidență preocupările 
cercetătorilor contemporani, dar subliniază faptul că multe 
întrebări fundamentale ale mecanicii cuantice au rămas 
fară un răspuns definitiv. 

Este paradoxal că, după aproape 100 de ani de la con- 
struirea, elementelor mecanicii cuantice, nu știm de exem- 
plu cum are loc colapsul undei de probabilitate. Este o 
provocare pe care unii dintre dumneavoastră poate o veţi 
aborda mai bine decât cei din generaţiile de până acum. 

Să începem următoarea secţiune cu această problemă: 
misterul colapsului undei de probabilitate și o posibilă 
soluţie. De data aceasta ne interesează să intrăm mai în 
detaliu în proces, deși, trebuie spus de la început, nimeni 
nu știe astăzi precis cum are el loc. De aceea vom pre- 
zenta aici o ipoteză recentă a cercetătorilor, care implică 
decoerența undelor de probabilitate. 


111. Decoerenţa 
și colapsul undei de probabilitate 


Până acum am discutat despre măsurătoare mai mult 
ca niște teoreticieni. Astfel, în urma măsurătorii unei par- 
ticule (a poziţiei, a impulsului etc.), unda de probabili- 
tate colapsează brusc și ia o altă formă, care depinde de 
ceea, ce se măsoară, în așa fel încât la a doua măsură- 
toare de același tip să se măsoare ezact același rezultat 
(vezi secţiunea 105 și, pentru mai multe detalii matema- 
tice, secţiunea 213 din anexă). 

De exemplu, să presupunem că unda de probabilitate 
a unei particule este la început atât de împrăștiată în 
spaţiu (delocalizată), încât la momentul măsurătorii parti- 
cula poate fi găsită atât în jurul nostru, cât și la distanţa de 
zeci de kilometri, aproximativ cu aceeași probabilitate. Să 
presupunem acum că măsurăm poziţia particulei și găsim 
particula în ceașca de cafea. Așa cum am văzut, după mă- 
surătoare, unda de probabilitate va colapsa, se va schimba, 
brusc. În cazul nostru, ea va deveni mai localizată, în 
așa fel încât de acum încolo să descrie o particulă care se 


găsește în cafea și care are o șansă aproape nulă de a mai 
fi găsită la depărtare. 

Desigur, procesul colapsului undei poate avea loc pentru 
orice tip de măsurătoare, nu numai de poziţie. Dacă am 
fi măsurat viteza cu precizie, unda de probabilitate ar fi 
devenit după măsurătoare o undă plană, pentru că aceasta 
descrie o particulă cu o viteză constantă. Unda plană s-ar 
fi întins poate din nou pe o distanţă de kilometri (depin- 
zând de precizia cu care am măsurat viteza). Am fi știut 
atunci viteza cu precizie suficientă, dar nu și poziţia, așa 
cum spune principiul de incertitudine. 

Sunt mulți fizicieni care au avut (și mai au) obiecţii la 
această interpretare standard. Ei cred că nu trebuie să ne 
limităm la a descrie matematic procesul măsurătorii nu- 
mai prin colapsul undei de probabilitate. Desigur, acesta 
este rezultatul final, însă nimic nu ne împiedică să ne ui- 
tăm mai îndeaproape la procesul de măsurare, să vedem ce 
se întâmplă și să înțelegem cum are loc colapsul undei de 
probabilitate. În acest caz, ar trebui să identificăm proce- 
sele fizice care conduc la colapsul undei de probabilitate. 
Procesele ne-ar lămuri nu numai când are loc colapsul, dar 
și unde. 

Vom prezenta mai jos un punct de vedere al unor fizi- 
cieni care au investigat pe îndelete procesul măsurătorii și 
care cred că, cel puţin câteodată, unda de probabilitate a 
unei particule este colapsată deja înainte de măsurătoarea 
noastră! În viziunea lor, unda de probabilitate colapsează 
în mod continuu, datorită interacțiunii cu mediul încon- 
jurător, iar noi doar constatăm o alegere deja făcută de 
mediu. De fapt, acest proces particular de colaps ar fi 
unul de evoluție rapidă a undei de probabilitate, care ar 
rezulta, dacă am considera interacţiunea cu mediul încon- 
jurător. Evoluţia rapidă noi o percepem ca pe un colaps 
brusc, pentru că are loc într-un interval foarte scurt de 
timp. 

Interacțiunea cu lucrurile din jur, cu mediul, este pre- 
zentă aproape oriunde și este, de cele mai multe ori, un 
lucru de nedorit pentru sistemele cuantice. Astfel, dacă 
un sistem reușește să fie „plasat” într-o stare cuantică, 
dorită (o superpoziție a unor stări clasice), el trebuie să 
supravieţuiască în această stare interacțiunii cu mediul său 
cel puţin până când noi îl măsurăm. Interacțiunea, nedo- 
rită poate fi provocată de lumina Soarelui, de moleculele de 
aer care bombardează sistemul (și a căror viteză este dată 
de temperatura aerului) sau chiar de câmpul gravitațional 

Figura 10.1: Sus: În centrul imaginii este reprezen- 


tată o particulă aflată în repaus undeva în vid, iar norul 
gri din jurul ei reprezintă schematic zona unde unda de 
probabilitate a particulei este nenulă. Pentru că parti- 
cula se află în vid, unda de probabilitate a evoluat nes- 
tingherit în timp, devenind foarte delocalizată. Jos: În 
urma interacțiunii cu mediul ambiant (reprezentată de 
interacţii termice), unda de probabilitate evoluează ra- 
pid către stări localizate. Zona gri pentru care unda de 
probabilitate este nenulă este acum foarte restrânsă, iar 
particula se află cu certitudine în această zonă foarte res- 
trânsă. Pentru noi, apare ca și cum unda de probabilitate 
a particulei colapsează odată ce ea este adusă în mediul 
termic, însă este vorba doar de evoluţii continue, foarte 
bruște. Ele vor păstra unda de probabilitate a particulei 
localizată atâta timp cât ea e în contact cu „baia” termică. 


sau magnetic al Pământului (efecte la care nici nu ne mai 
gândim în mod obișnuit). 

De ce ar fi însă toate interacţiunile de mai sus impor- 
tante? Pentru că, în cele mai multe cazuri, mărimea, lor 
nu este neglijabilă, deoarece sistemul cuantic este intrinsec 
sensibil la variaţii mici de energie. Teoria decoerenței (pe 
care încercăm s-o schițăm aici) afirmă că tocmai datorită 
acestor interacțiuni continue, undele de probabilitate evo- 
luează în mod continuu și rapid, ele devenind în scurt timp 
localizate! Acest rezultat final, unda localizată, îl punem 
din ignoranță pe seama procesului de colaps, căci nu ve- 
dem cum unda de probabilitate evoluează de fapt în mod 
continuu și rapid către stările localizate. 

În teoria decoerenţei, obiectele macroscopice, un gră- 
unte de nisip sau o minge, au comportări aparent clasice 
şi nu cuantice tocmai pentru că unda lor de probabilitate 
a fost localizată continuu prin interacţiile cu mediul încon- 
jurător. Sau, cu alte cuvinte, chiar dacă închidem ochii, 
unda de probabilitate suferă procese continue și rapide de 
evoluţie, care o localizează. Când vom deschide ochii vom 
face doar o constatare asupra undei de probabilitate deja 
localizată (vezi figura 10.1). 


Capitolul 10. Aspecte moderne ale mecanicii cuantice 


Să ne reamintim că, în interpretarea standard, unda de 
probabilitate nu colapsează atunci când nu măsurăm ni- 
mic, şi doar evoluează conform ecuaţiei lui Schrödinger. 
Ea va colapsa doar când o măsurăm. În noua interpretare 
însă (prezentată în această secțiune), unda de probabili- 
tate va colapsa continuu prin interacțiunea cu mediul în- 
conjurător, chiar și atunci când n-o măsurăm, deși procesul 
de colaps este de fapt unul de o evoluţie rapidă, datorită 
interacțiunii cu mediul ambiant. 

Teoria decoerenţei a fost adusă puternic în lumina reflec- 
toarelor în anul 1991, odată ce modelări numerice pe com- 
puter au venit în sprijinul ei. Atunci fizicianul Wojciech 
Zurek a îndrăznit să scrie o undă de probabilitate pentru 
întregul „univers”, format dintr-o particulă și mediul am- 
biant în care se află, și să modeleze apoi evoluţia sistemului 
cuantic pe calculator. El a început cu cazul unei particule, 
aflată iniţial într-o superpoziție cuantică de două stări lo- 
calizate. Particula putea fi găsită la început fie în punctul 
A, fie în punctul B, cu o probabilitate egală. Pentru sim- 
plitate, contribuţia altor locaţii se neglija. 

Apoi Zurek a introdus particula într-o „baie termică” 
de temperatură dată, care modelează mediul înconjură- 
tor. În principiu, evoluţia cuantică a undei de probabili- 
tate pentru întreg sistemul (particula împreună cu mediul 
înconjurător) se calculează știind precis toate caracteris- 
ticile acestui mediu, poziţia fiecărui fir de praf, direcţia 
fiecărei raze de lumină etc. Problema cea mare este alta, 
și anume că mediul ambiant este practic necunoscut, căci 
există o mulțime de stări microscopice ale lui. De aceea 
Zurek a folosit calculatorul pentru modelări. 

În modelările pe calculator, Zurek a început cu dife- 
rite stări microscopice precis definite ale mediului ambi- 
ant. Pentru fiecare stare microscopică a mediului ambiant 
el a urmărit evoluția undei de probabilitate a particulei 
și interacțiuna acesteia cu mediul. El a observat că, pen- 
tru anumite stări particulare iniţiale ale mediului ambiant, 
unda de probabilitate a particulei evoluează către o formă 
care descrie în final o stare localizată în A. Pentru o altă 
stare particulară a mediului ambiant, el a observat cum 
unda de probabilitate a particulei evoluează în final către o 
undă localizată în B. Interesant însă, în toate configuraţiile 
microscopice modelate pe calculator, rezultatul final a fost 
o undă de probabilitate localizată, fie în A, fie în B, nicio- 
dată o superpoziţie cuantică a celor două stări (vezi figura 
10.2). 

În partea de jos a figurii 10.2 am reprodus matricea ope- 
ratorului statistic în situaţiile iniţială și finală. Matricea, 
este o măsură pe care fizicienii o folosesc pentru a urmări 
starea de coerență a particulei. Cele patru vârfuri din 
stânga ne arată că particula se află iniţial într-o stare de 
superpoziţie cuantică, între cele două poziţii A și B. În 
dreapta sunt doar două maxime, ceea ce înseamnă că par- 
ticula a ajuns după un timp (cu o probabilitate egală) fie 
în starea localizată A, fie în cea localizată B, în funcţie 
de interacţiunea cu mediul înconjurător. În ambele cazuri 
însă (A sau B), unda de probabilitate s-a localizat, iar 
starea electronului nu mai este de superpoziţie cuantică, 
ci pur și simplu clasică. 

Rezultatul este remarcabil. Dacă am măsura acum par- 
ticula, am găsi-o desigur fie în A, fie în B (în funcţie de 
configuraţia precisă a mediului ambiant), pentru că unda 
de probabilitate era deja localizată acolo. Noi însă am 


Sectiunea 111. Decoerenta și colapsul undei de probabilitate 

Figura 10.2: În stânga sus este reprezentată o particulă 
aflată într-o superpozitie cuantică de doar două stări cla- 
sice, una în care se află în pozitia A și alta în care se 
află în pozitia B. Aceasta reprezintă starea inițială a unui 
calcul pe computer efectuat de Wojciech Zurek, în care 
particula este plasată în plus într-o „baie termică” În 
dreapta sus este reprezentat schematic rezultatul calculu- 
lui evolutiei sistemului. Aici particula devine localizată în 
urma interactiunii cu „baia termică” fie în pozitia A, fie 
în pozitia B (starea de superpozitie cuantică se pierde). 
La mijloc este o reprezentare a aceluiaşi proces, în care 
unda de probabilitate y(x) a particulei devine localizată 
fie în A, fie în B. Jos este reprodus, cu permisiunea 
autorului W. Zurek, rezultatul calculului numeric (deta- 
lii în text) din lucrarea „Decoherence and the transition 
from quantum to classical”, apărută în revista Physics 
Today. Copyright 1991, American Association of Physics 
Teachers. 


face doar o constatare. Vedem că ceea ce numeam colap- 
sul undei de probabilitate a fost un proces continuu de 
evoluție a particulei împreună cu mediul ambiant, proces 
care era deja terminat chiar înainte de a face măsurătoarea 
de poziție! 

Desigur, sunt două lucruri esențiale care mai trebuie ve- 
rificate pentru ca mecanismul să explice corect colapsul un- 
dei de probabilitate. Primul este ca, în urma interacțiunii 
cu mediul, probabilitățile ca unda să se localizeze fie în A, 
fie în B să fie egale cu cele prezise de abordarea standard a 
mecanicii cuantice. Din fericire, lucrul acesta e confirmat 
de modelările pe calculator. 

Al doilea lucru important este ca timpul în care are 
loc decoerenţa să fie foarte scurt, în așa fel încât noi să 
găsim unda de probabilitate a particulei deja localizată 
atunci când facem măsurătoarea de poziție. Acest timp de 
decoerență se dovedește într-adevăr foarte scurt. Astfel, 

pentru o bilă de masă m = 1 g pe care să o plasăm în 
starea coerentă între două puncte aflate la distanţă de un 
centimetru, obţinem, la temperatura mediului ambiant, 
un timp al decoerenţei de ordinul a 7 = 10-69s! Cu alte 
cuvinte, procesul de decoerență este aproape instantaneu. 
Nu este deci de mirare că cele mai multe corpuri macro- 
scopice apar localizate, deci că lumea, se comportă clasic. 

Să observăm că, în modelările lui Zurek, unda de pro- 
babilitate a particulei evoluează continuu și rapid că- 
tre o stare localizată, conform ecuaţiei lui Schrödinger și 
interacțiunii cu mediul ambiant. Pentru că evoluţia este 
foarte rapidă (10-69 în exemplul nostru), noi o vom per- 
cepe ca pe un colaps brusc al undei de probabilitate. În 
plus, să notăm că acest efect de colaps brusc al undei de 
probabilitate crește cu masa particulei. Astfel, cu cât o 
particulă este mai grea, cu atât ea evoluează mai rapid că- 
tre o stare localizată. Iar evoluţia cea mai rapidă o au cor- 
purile macroscopice, pentru că masa lor este foarte mare 
în comparaţie cu a particulelor obișnuite. Ele vor apărea 
într-un timp extrem de scurt localizate, prin interacţiunea 
cu mediul ambiant. 

Dacă procesul de localizare se generalizează la corpurile 
macroscopice ale universului nostru, există o consecință 
extrem de interesantă: la nivel macroscopic, lumea rămâne 
cuantică. Cu alte cuvinte, mecanica cuantică este pre- 
zentă la orice nivel, numai că localizarea corpurilor ma- 
croscopice, datorită interacțiunii cu mediul ambiant, ne 
împiedică să „vedem” aceasta. De aceea nu vedem efecte 
cuantice pe scara cosmică, deoarece corpurile macroscopice 
sunt localizate imediat, încontinuu, prin interacţiunea cu 
mediul. 

În noua teorie a decoerenței, toate principiile mecanicii 
cuantice rămân aceleași, doar că trebuie să înlocuim pro- 
cesul de colaps al undei de probabilitate în urma măsură- 
torii cu un proces fizic de interacțiune cu mediul ambiant, 
în care undele de probabilitate ale particulelor evoluează 
foarte rapid către stări localizate. În plus, corpurile vor 
rămâne în continuare localizate, prin interacţiunea, conti- 
nuă cu mediul. 

O astfel de soluţie nu reprezintă încă răspunsul general 
la problema măsurătorii și a colapsului undei de probabili- 
tate. Cercetările prezentate în secţunea de faţă consideră 
numai localizarea undei de probabilitate, care este asociată 
unei măsurători de poziție a particulei. Pe de altă parte, 
poate că noi vrem să măsurăm viteza unei particule, și 
atunci teoria decoerenţei trebuie modificată pentru a in- 
clude și acest caz. Desigur, se prea poate ca în final teoria 
decoerenței să explice doar o parte a procesului de măsu- 
rare. 

Paradoxal, o verificare a mecanismului de decoerență 
a venit nu direct dintr-un experiment special, ci indi- 
rect, dintr-o problemă inginerească: calculatoarele cuan- 
tice, despre care vom vorbi şi noi în secțiunea 116. Ele 
au proprietatea fundamentală că memoria lor (așa-numiții 
biți cuantici) este descrisă de superpoziţii cuantice, care 
trebuie să rămână coerente cât mai mult. Acest lucru nu se 
întâmplă în practică. Dezvoltarea calculatoarelor cuantice 
este încetinită tocmai din cauza, efectelor de decoerenţă. 
Astfel, prin interacţiunea cu mediul ambiant, structurile 
cuantice își pierd repede starea, de coerență și nu mai pot 
funcţiona ca mediu de stocare a biţilor cuantici. 

112. Creierul uman și mecanica cuantică 


Titlul de mai sus va atrage probabil mulţi cititori 
„nonconformiști”, care ar dori poate să găsească o relaţie 
certă între mecanica cuantică și constiinta noastră. Pe de 
altă parte, este adevărat că și cărţile de fizică evită în cea 
mai mare parte să discute vreo relaţie între cele două, de- 
oarece cunoastem prea puţine lucruri despre latura fizică 
a conștiinței pentru a ne da deja cu părerea. 

De ce ar vrea acești nonconformiști să existe o relaţie 
între mecanica cuantică şi conștiința umană? Pentru că o 
lume guvernată numai de legi clasice este exact ceea ce nu 
ne dorim, deoarece nu am avea altă șansă decât să fim niste 
masini! Există astfel în cei mai mulţi dintre noi dorința 
de a fi altceva decât un ansamblu de bile, fie ele și frumos 
ordonate. Vrem cumva să ne deosebim profund de dulapul 
de lângă noi și în mecanica clasică nu avem cum. 

Astfel, în mecanica clasică, traiectoria bilelor este dată 
de condiţiile iniţiale, ceea ce înseamnă că atât viaţa noas- 
tră, cât şi evoluţia dulapului sunt un rezultat al legilor 
mecanicii, şi deci predictibile, deterministe. Oricât de fru- 
mos ar fi ordonaţi atomii din noi, am rămâne în fond nu 
mai mult decât niște mașini mecanice programate să facă, 
anumite lucruri. Nu am avea o libertate adevărată de a 
alege, aceasta fiind pentru noi doar o iluzie, căci acţiunile 
noastre ar fi perfect determinate de conjunctura mecanică 
iniţială a mediului înconjurător și a neuronilor din creier. 

Şi, ceea ce este si mai descurajant, cele mai multe 
explicaţii ale comportării noastre par să fie mecanice. Un 
psiholog ne va explica o anumită reacţie a noastră printr-o 
anumită „dorinţă ascunsă”, de care se pare că nu ducem 
lipsă ca să justifice toate deciziile pe care le luăm de-a lun- 
gul vieţii. Reflexul condiţionat este un alt exemplu, la fel 
și repetitivitatea acţiunilor care ne umplu 99% din timpul 
zilei. 

Memoria imaginilor este un alt exemplu care susţine 
ideea de model mecanic în creierul nostru, iar aici ne re- 
ferim la asa-numitele rețele neuronale. Există deja pro- 
grame de calculator care modelează reţelele de conexiuni 
dintre neuroni. În modelări, mai multe imagini sunt sto- 
cate în matricea interacţiilor dintre neuroni. Când privim 
o anumită persoană, rețeaua de neuroni converge natural 
la imaginea stocată a persoanei, şi spunem atunci că o 
recunoaştem. lar reţelele neuronale funcţionează atât de 
bine încât, pe baza lor, am făcut deja programe software 
pe care le folosim la recunoașterea literelor și cuvintelor 
dintr-un text de carte pe care îl fotografiem înainte. 

Şi atunci, din moment ce o mare parte din comportarea 
noastră umană nu pare să aibă nevoie, pentru a fi „ex- 
plicată”, de altceva decât de modelele clasice, de ce am 
apela la mecanica cuantică, mai ales când încă nu știm că 
există o legătură cu ea? Răspunsul e simplu, așa cum am 
amintit: chiar dacă în cea mai mare parte acţionăm ca 
nişte masini clasice, vrem cumva ca, la nivel fundamental, 
să fim altceva. Căci suntem altceva, nu? Adică, muncim 
toată viaţa, creștem copii, ne dedicăm unei cariere, și toate 


r 

Figura 10.3: În figură sunt reprezentati doi neuroni 
interconectati, într-un model în care un eventual „su flet” 
actionează asupra neuronilor. În mod normal, fiecare ne- 
uron generează un impuls electric odată ce potentialul său 
electric depăseste o anumită limită. În cazul de fată însă, 
situatia este critică, pentru că oricare din cei doi neuroni 
ar putea genera impulsuri. În plus, noi presupunem că 
acesti doi neuroni sunt într-o stare de superpozitie cuan- 
tică (desemnată prin cele două linii deschise). Creierul 
efectuează o măsurătoare asupra celor doi neuroni si, dacă 
sistemul va fi găsit în prima stare (A), atunci neuronul 
din stânga se va descărca si va trimite un semnal elec- 
tric la muschi pentru ca persoana să ridice mâna stângă. 
În celălalt caz (B) semnalul va fi trimis la mâna dreaptă. 
Mecanica cuantică ne spune că starea efectivă care va fi 
găsită în urma măsurătorii nu poate fi prezisă. Noi însă 
presupunem că un „suflet” (desenat cu un oval de cu- 
loare deschisă), aflat într-o altă lume imaterială, deter- 
mină efectiv care stare va fi obținută si deci care mână va 
fi ridicată. Sufletul nu este atunci parte a acestei lumi, 
dar o poate influența. 


acestea pentru nimic? Trebuie să fim altceva, vom arăta 
că suntem altceva! 

De exemplu, putem construi un mecanism prin care „su- 
fletul” nostru (un fel de „abur” ce presupunem că aparţine 
altei lumi paralele, lumea de dincolo, să spunem) își face 
prezente deciziile în lumea aceasta a materiei, prin in- 
termediul undei de probabilitate. Ea ne spune care sunt 
probabilitățile pentru rezultatul unei măsurători, însă nu 
ne spune şi care este rezultatul însuşi. Și atunci, nu ar pu- 
tea cumva influenta sufletul nostru acest rezultat? Cum? 
Iată cum... 

Semnalul electric transmis către una din mâini să se 
ridice este clasic. În mod normal, semnalul electric este 
generat de un grup de neuroni încărcaţi electric, a căror 
tensiune electrică depășește un prag critic. Neuronii se 
comportă ca niște condensatori (vezi și figura 3.6). Odată 
ce tensiunea, lor electrică U depăşeşte un prag, ei se pot 
descărca, iar sarcinile electrice (şi cu ele informaţia) sunt 
distribuite neuronilor învecinați. 

Să presupunem acum că semnalul clasic, cel care de- 
cide ce mână ridicăm, pleacă de la un set de doi neuroni 

Figura 10.4: Structura spațială a moleculei tubulină. 
Proteinele sunt adevărate cărămizi și motoare molecu- 
lare ale corpului nostru. În stânga este reprezentată 
suprafața moleculei, iar în dreapta structura sa internă, 
ca o panglică. Aceasta evidențiază succesiunea scheletului 
de aminoacizi, ce formeaza o structură liniară împache- 
tată mereu în aceeași formă. Reprodusă cu permisiunea 
editorilor din articolul „Insights into the mechanism of 
microtubule stabilization”, de Hui Xiao, publicat în PNAS 
vol. 103 (2006). (O National Academy of Sciences, U.S.A. 


ce se află într-o stare cuantică specială, de superpoziție a 
două stări clasice (vezi figura 10.3). Pentru claritate, să 
reamintim că superpoziția cuantică a două stări nu este 
altceva decât o undă de probabilitate care se întinde peste 
cele două stări clasice. În cazul nostru, cei doi neuroni 
sunt aleși într-o situaţie critică, gata să se descarce fiecare. 
Dacă se descarcă primul, atunci ridicăm mâna stângă în 
sus, dacă se descarcă cel de-al doilea, atunci ridicăm mâna 
dreaptă în sus, acesta este modelul clasic. 

Creierul efectuează însă o măsurătoare asupra celor doi 
neuroni, care sunt acum în superpoziție cuantică. Atunci, 
dacă îi găsește în prima stare cuantică, vom presupune că 
primul neuron se va descărca și va trimite apoi semnalul 
să se ridice mâna stângă. Dacă măsurătoarea găsește sis- 
temul de doi neuroni în starea a doua cuantică, atunci cel 
de-al doilea neuron se va descărca și va trimite un semnal 
la cealaltă mână să se ridice. Acesta este acum modelul 
cuantic. 

Conform primului postulat al mecanicii cuantice, pro- 
babilitatea de a găsi neuronii într-una din cele două stări 
clasice ale superpoziţiei cuantice este cunoscută, fiind dată 
de numărul complex atașat stării clasice. Pe de altă parte, 
rezultatul final al măsurătorii este intrinsec aleator, pen- 
tru că nimic din fizica modernă nu ne spune cu exacti- 
tate care va fi acel rezultat (ignorăm, desigur, mecanis- 
mele de decoerență discutate în secţiunile precedente, cu 
care teoria prezentă nu este compatibilă). Noi însă pu- 
tem presupune acum că „sufletul” influențează rezultatul 
măsurătorii, alegând astfel care mâna să se ridice! 

Decizia, de a ridica o mână sau alta pornește de acolo 
de unde se află sufletul, de undeva din alte lumi paralele. 

Lumea, de dincolo s-ar manifesta în creier prin aceste ale- 
geri ale rezultatelor măsurătorilor cuantice, pentru care fi- 
zica cuantică nu poate da decât probabilităţi. De remarcat 
că mecanismul conservă „voinţa proprie”. Decizia noastră 
nu mai este un rezultat mecanic previzibil al interacțiunilor 
clasice dintre neuroni, ci o decizie venind din lumea, cea- 
laltă, a sufletelor. 

Putem verifica experimental presupunerea de mai sus, 
dacă găsim în creier (sau oriunde în lume) un rezultat 
cuantic care se abate în mod constant de la probabilitatea 
prezisă de mecanica cuantică. În acel moment probabil că 
ar trebui să ne întrebăm dacă cineva din cealaltă lume nu 
încearcă să „comunice” cu noi. Deși, tot la fel de probabil, 
s-ar putea să fim în apropierea unor noi teorii ale fizicii, 
mai profunde decât mecanica cuantică. 

Oricum, speculaţii precum cele dezvoltate de noi mai 
sus sunt nenumărate. Ele vor circula atâta timp cât există 
neclarităţi în mecanica cuantică. Chiar şi după aceea pro- 
babil că vom încerca să căutăm în altă parte originile 
conștiinței noastre. Căci, dacă suntem într-adevăr „alt- 
ceva”, atunci trebuie să existe un mecanism prin care acest 
„altceva” să se manifeste în lumea moartă a materiei (cea 
de care ne ocupăm noi în fizică). Şi noul mecanism nu 
are decât să se manifeste printr-o abatere de la legile cu- 
noscute, fie ele clasice sau cuantice. Dacă însă nu suntem 
decât un ansamblu clasic de bile... atunci asta e! 

Este interesant de văzut ce spun fizicienii despre propu- 
nerile de mai sus. Într-o primă instanţă, ne-am aștepta 
ca cercetătorii să-și fi orientat microscoapele lor puternice 
către neuronii din creier, încercând să descifreze compor- 
tarea cuantică a acestora. Am fi dezamăgiţi să aflăm că 
cercetările în acest domeniu sunt încă în faza copilăriei, cel 
puţin acelea efectuate direct pe creier (câţiva neuroni au 
fost investigaţi pe masa de lucru). Astfel, deși astăzi pu- 
tem afla comportarea cuantică a unor particule mult mai 
mici decât moleculele din creier, nu putem testa direct ez- 
perimental comportarea cuantică a creierului viu. 

Răspunsul la paradoxul de mai sus nu se află numai în 
fragilitatea creierului, dar și în complezitatea lui, în numă- 
rul mare de neuroni pe care îi conţine. Cu alte cuvinte, 
chiar dacă am afla comportarea clasică sau cuantică a unui 
singur neuron prin modelările pe calculator sau prin mă- 
surători, comportarea clasică sau cuantică a miliardelor de 
neuroni luaţi împreună este încă imposibil de aflat. Aceste 
sisteme sunt denumite sisteme compleze, iar situaţia este 
în parte similară cu cea din fizica corpului solid, unde pu- 
tem afla comportarea atomilor individuali, dar este foarte 
greu de prezis comportarea unei mulțimi vaste de atomi. 
De remarcat că în cazul fizicii corpului solid situaţia, este 
chiar mai simplă, pentru că aici atomii sunt ordonati în 
reţele cristaline. 

Un lucru pare însă acceptat de cei mai mulţi cercetători 
(fie ei neurologi sau psihologi): conștiința nu este locali- 
zată într-un punct anume din creier, ci pare distribuită în 
tot creierul. Pentru eventualele sisteme cuantice din creier, 
aceasta înseamnă că ne aşteptam să găsim o comportare 
cuantică nu a unui singur element (un neuron, de exem- 
plu), ci una colectivă, care se întinde în tot creierul. Cu 
alte cuvinte, o stare cuantică multiparticulă, în care mai 
mulţi neuroni formează superpoziţii cuantice. 

Altfel, dacă ceea noi numim conștiință ar consta dintr-o 
comportare cuantică a doar doi neuroni, creierul ar trebui 

Figura 10.5: În stânga este reprezentat schematic un mi- 
crotub din interiorul neuronului. Microtuburile sunt con- 
struite din macromolecule ce poartă numele de „tubulină” 
si care pot avea două configurații geometrice, prezentate 
schematic în dreapta sus cu a și b (vezi și figura 10.4). În 
propunerea, lui Roger Penrose, o singură macromoleculă 
de tubulină s-ar afla într-o superpoziţie cuantică a celor 
două configurații geometrice (dreapta jos). Mai mult, sta- 
rea cuantică ar fi întinsă pe lungimea întregului microtub, 
deci ea cuprinde mai multe macromolecule de tubulină, și 
chiar mai mulți neuroni. 


să redirecţioneze toată informaţia către acei neuroni, ceea 
ce nu s-a observat în practică. Nimic în neurologie nu 
ne sugerează o conștiință localizată precis într-o zonă din 
creier, și în nici un caz în câţiva neuroni. Mai mult, studiile 
moderne sugerează că fiecare parte din creier își are rolul ei 
în luarea deciziilor. Pentru noi și modelul nostru cuantic al 
creierului, consecinţa este importantă: trebuie să căutăm 
o stare cuantică delocalizată, care se întinde în zone mari 
de creier, poate chiar în tot creierul. 

Dintre mecanismele propuse pentru o conștiință cuan- 
tică întinsă în zone mari din creier, cel mai cunoscut 
este cel al fizicianului Roger Penrose, și pe care o să-l 
menţionăm aici. Astfel, Roger Penrose a considerat micro- 
tuburile prezente în dendritele neuronilor ca fiind elemen- 
tele ce generează stări de superpoziţie cuantică în creier, 
întinse pe zone mari. 

Microtuburile sunt structuri macromoleculare tubulare, 
prezente aproape în toate celulele creierului (vezi figura 
10.5). Ele au nu numai rol de susţinere a celulei nervoase, 
dar sunt implicate și în alte procese, de exemplu transpor- 
tul de molecule. În acest caz microtuburile sunt folosite 
pe post de șină, pe care proteine speciale (adevărate mo- 
toare moleculare) transportă diverse molecule dintr-un loc 
în altul. 

Pe de altă parte, dendritele sunt terminaţii ale celulelor 
nervoase care fac legătura dintre acestea și permit transmi- 
terea informaţiei (semnalelor electrice) de la un neuron la 
altul, prin intermediul sinapselor. Dacă microtuburile din 
dendrite ar putea realiza stări cuantice de superpoziţie co- 
lective, atunci starea cuantică s-ar extinde între neuroni 
„traversând” sinapsele, căci tocmai dendritele sunt cele 
care conectează neuronii între ei. 

După Penrose, la baza unei astfel de stări cuantice de 
superpoziție colective ar sta macromolecula constituentă 
a microtubului, numită tubulină. Din studiile precedente 
se știe că macromolecula de tubulină ia clasic două forme 
preferenţiale, care sunt date de structura sa geometrică 
(vezi 10.4). Penrose presupune că macromolecula de tu- 
bulină nu alege o poziţie sau alta, ci este într-o superpoziție 
cuantică a celor două stări clasice, așa cum este prezentat 
în figura 10.5. 

Observăm că această stare cuantică este încă în inte- 
riorul unui neuron, or noi suntem în căutarea unei stări 
cuantice colective, în care să fie implicaţi mai mulţi neu- 
roni. De aceea Penrose mai face o presupunere, care spune 
că stările cuantice ale mai multor macromolecule de tubu- 
lină sunt coerente între ele, cu alte cuvinte că ele formează 
stări de superpoziție cuantică colective. 

Deoarece microtuburile traversează toată celula şi se în- 
tind în cele mai îndepărtate dendride, care conectează ne- 
uronii, următorul pas este să presupunem că o astfel de 
stare cuantică colectivă a mai multor macromolecule de 
tubulină se întinde pe distanţa mai multor neuroni. Apoi, 
cu mai mult sau mai puţin efort, ne putem imagina o stare 
cuantică ce se întinde pe o arie destul de largă a creierului, 
sau chiar în întreg creierul. 

În acest fel, creierul uman ar funcţiona în mod asemă- 
nător unui uriaș calculator cuantic, în care stările cuan- 
tice colective și-ar păstra coerenţa în creier. Dacă această 
coerenţă ar dispărea, atunci ar dispărea și „conștiința” 
noastră odată cu ea. 

Un argument în favoarea presupunerii lui Penrose este 
că forma tubulară a microtuburilor ajută la formarea stă- 
rilor cuantice colective. Acest lucru este parţial verificat 
în fizica stării solide. Aici au fost descoperite așa-numitele 
nanotuburi de carbon, tot structuri tubulare, care prezintă 
într-adevăr stări cuantice colective ale mai multor atomi, 
pe lungimi mari ale tubului. O diferență esenţială între 
microtuburi și nanotuburile de carbon este că primele au 
constituenți formaţi din macromolecule de tubulină, iar 
celelalte din atomi simpli de carbon. Or este într-adevăr 
mult mai ușor de obţinut stări coerente ale atomilor (ca în 
nanotuburile de carbon), decât ale unor întregi macromo- 
lecule (ca în macromolecula de tubulină). 

Problema esenţială a oricărui model de creier cuantic 
(inclusiv cel al lui Penrose) este dacă starea de superpoziție 
cuantică colectivă ar putea rezista decoerenței datorate 
mediului înconjurător. Am abordat această problemă în 
secţiunea precedentă, unde am văzut că mediul înconju- 
rător (privit ca o „baie” termică) poate provoca colapsul 
undei de probabilitate, localizarea acesteia. 

De observat că, în fizica stării solide (acolo unde stu- 
diem nanotuburile de carbon), interacțiunea cu mediul în- 
conjurător poate fi redusă în experimente, prin crearea 
unui vid înaintat și prin reducerea temperaturii la câ- 
teva grade Kelvin. Cum am putea însă ignora sau reduce 
interacțiunea tubulinei cu mediul înconjurător în creier, 
acolo unde un mediu „cald, ud și zgomotos”, precum cel 
din creierul uman este desigur nefavorabil proceselor cu- 
antice colective? Aici nici nu putem vida mediul neuroni- 
lor, nici nu putem scădea temperatura, creierului la câteva 
grade Kelvin. 

Problema se pune atunci sub forma următoare. Dacă 
starea cuantică colectivă este dată de macromoleculele de 

Figura 10.6: Sus este prezentată schematic o ma- 
cromoleculă de tubulină în mediul cald și apos al inte- 
riorului celulei (citoplasma). În propunerea lui Roger 
Penrose, o singură macromoleculă de tubulină s-ar afla 
într-o superpozitie cuantică a două configuratii geome- 
trice. Datorită interactiunii termice cu moleculele din 
citoplasmă (reprezentate brownian prin mici săgeți) sta- 
rea de superpozitie îşi pierde coerenta, iar macromolecula 
ajunge într-un timp scurt într-una din cele două stări cla- 
sice prezentate jos. Max Tegmark apreciază că timpul de 
decoerentă este de ordinul a r = 107}s, adică mult prea 
mic pentru a face posibilă o conștiință cuantică, invali- 
dând astfel propunerea lui Penrose. 


tubulină din microtuburi, cât de mult rezistă această stare 
cuantică decoerentei provocate de celelalte molecule pre- 
zente, care formează un mediu înconjurător la temperatura 
corpului de 37 grade Celsius? 

Unul dintre oponenții naturii cuantice a creierului este 
astronomul american Max Tegmark, care a încercat să cal- 
culeze care ar fi timpul de decoerentă al unei astfel de stări 
cuantice colective. El este timpul în care coerenţa colec- 
tivă dispare și rămânem după aceea numai cu stări clasice. 
Însă, pentru a simplifica analiza, Tegmark a calculat mai 
întâi timpul de decoerență al unei singure macromolecule 
de tubulină, cea care s-ar afla în superpoziţia cuantică dată 
de cele două geometrii posibile ale sale. 

Mecanismul utilizat de Tegmark este asemănător ce- 
lui prezentat în secțiunea precedentă, prin interacţiunea 
macromoleculei de tubulină cu mediul apos și cald al 
interiorului celulei (citoplasma sa). Pentru a juca un 
rol în procesele conștiente din creierul nostru, timpul de 
decoerență ar trebui să fie mai lung de câteva secunde, 
pentru că acesta e timpul în care se pare că se manifestă 
conștiința noastră. 

Este demn de remarcat că un asemenea ordin de mă- 
rime este ușor de explicat într-o teorie mecanicistă, căci 
efectele mecanice ale diferitelor procese (întinderea unei 
mâini, deschiderea pleoapei etc.) sunt de ordinul secun- 
dei. Cu alte cuvinte, o conștiință care ar percepe fiecare 
nanosecundă s-ar plictisi îngrozitor, pentru că ar vedea 
mereu aproape aceleaşi imagini! În plus, ea nu ar avea 
un avantaj evoluționist imediat, căci reacţia organismului 

(a mușchilor) este oricum înceată. lar la capătul opus, 
o conștiință care are nevoie de ore pentru a lua o deci- 
zie iarăși nu are șanse mari de supravieţuire. Observaţia 
aceasta susține oarecum teoria apariției conștiinței într-un 
mod legat de evoluţia naturală propusă de Darwin. 

Mecanismul de decoerenţă analizat de Tegmark este 
interacțiunea macromoleculei de tubulină cu ionii de so- 
diu aflaţi în soluţia apoasă din interiorul dendritei. El 
a aplicat acest mecanism unei singure macromolecule de 
tubulină, care s-ar afla iniţial într-o stare de superpoziție 
cuantică formată de cele două geometrii posibile ale sale 
(vezi figura 10.6). Concentrația ionilor de sodiu este dată 
de ionicitatea soluţiei, mai cunoscută sub denumirea de 
pH. Într-o primă instanță Tegmark a efectuat un calcul 
analitic pentru o singură macromoleculă de tubulină. Apoi 
a folosit valori realiste ale diverselor mărimi ce apar (gre- 
utatea macromoleculei de tubulină și a ionilor, distanţa 
dintre ei etc.). 

În final, timpul de decoerenţă obţinut de Tegmark este 
de ordinul a 7 = 10-15s. În acest fel, dacă așezăm macro- 
molecula de tubulină într-o stare de superpoziţie cuantică 
între cele două configurații geometrice, obţinem că unda 
de probabilitate are un colaps cuantic în 7 = 10-15%s, dato- 
rită interacțiunii cu mediul înconjurător. În acel moment 
macromolecula alege efectiv una din cele două configuratii 
geometrice clasice, pierzând starea de superpoziţie cuan- 
tică şi devenind 100% clasică (vezi figura 10.6). 

Astfel, într-un timp de numai 7 = 10-15s, vedem că 
starea cuantică a unei singure macromolecule de tubulină 
își pierde coerenţa și macromolecula se comportă clasic. 
În acest timp se va distruge desigur și starea cuantică co- 
lectivă a macromoleculelor de tubulină, căci ea depinde 
de superpoziția cuantică a fiecărei macromolecule de tu- 
bulină. De fapt, ne așteptăm ca superpoziţia colectivă a 
mai multor macromolecule să se distrugă chiar mai repede, 
pentru că ea este cu mult mai sensibilă decât cea a unei 
singure macromolecule, deoarece se întinde pe o distanță 
mai mare. În final, vedem că starea de superpoziţie cu- 
antică nu va supraviețui pe o durată de secunde, atât cât 
am avea nevoie pentru procesele conștiinței. Nici vorbă de 
comportare cuantică în cazul microtuburilor, este conclu- 
zia lui Tagmark la propunerea lui Penrose. 

Cu toate acestea, așa cum se întâmplă des în dispu- 
tele cercetătorilor, un colaborator al lui Penrose, și anume 
Stuart Hameroff, a replicat într-un articol ulterior că ana- 
liza lui 'Tegmark, prezentată mai sus, nu este cea mai 
potrivită. Astfel, interacţiunile între macromolecula de 
tubulină și mediul înconjurător ar trebui să fie descrise în 
termeni de moment electric de dipol (vezi dreapta figurii 
3.4) şi nu de ioni. Aceasta ar elimina în primul rând va- 
loarea mare a sarcinii electrice și ar trebui să folosească, 
interacţiunea electrostatică a dipolului, precum și efectul 
de ecranare al apei. În final, printr-un calcul asemănător, 
Hameroff obţine o valoare mult mai mare pentru timpul 
de decoerență al unei singure macromolecule, și anume 0, 1 
milisecunde, care deja se apropie de valorile de ordinul se- 
cundei de care avem nevoie. 

Este imposibil pentru noi să decidem acum care din 
aceste două posibilităţi este realistă și care nu. Cercetarea 
continuă și este posibil ca într-un viitor apropiat să avem 
rezultate mai clare. Nu este însă mai puţin adevărat că 
sunt greu de găsit mecanisme de interacțiune în creier care 

Figura 10.7: Pentru a avea o conștiință cuantică, este 
foarte posibil ca o persoană să fie nevoită să se conecteze 
la un rezervor cu heliu lichid, pentru a permite răcirea 
creierului la temperaturi foarte joase. Aceasta poate con- 
duce la apariția unor stări de superpoziție cuantică între 
neuroni care să reziste un timp mai îndelungat, pentru că 
efectul „băii termice” a mediului ambiant este mai mic 
(temperatura este mai scăzută). Din păcate, avem ne- 
voie probabil de câteva grade absolute (Kelvin) pentru ca 
efectele de decoerență să fie distruse, or în practică tem- 
peratura creierului nu poate coborî cu mult sub 3F C. 


să păstreze stări cuantice coerente pe durata secundelor. 
Căci, după cum am văzut, procesele de decoerenţă joacă 
un rol important în distrugerea eventualelor stări cuantice 
colective din creier. 

În general, părerea celor mai mulţi oameni de ştiinţă 
este că decoerența distruge stările cuantice, și deci creierul 
nostru se comportă clasic, la nivel macroscopic. La nivel 
atomic, el se comportă cuantic, ca de altfel orice atom din 
univers. Un singur atom cuantic însă nu ne ajută la des- 
cifrarea, conștiinței, căci conștiința trebuie să fie în același 
timp în tot creierul, deci avem nevoie de o stare cuantică 
colectivă, formată din multe macromolecule. 

Numai în cazul în care am putea răci creierul într-un 
frigider foarte performant vom încetini procesul de 
decoerenţă, pentru că astfel mediul apos în care se află 
moleculele neuronilor ar îngheţa practic. Din păcate însă, 
creierul nostru va face tot posibilul să menţină tempera- 
tura de 37 de grade Celsius, cel puţin atât cât este în viață 
(vezi figura 10.7). 

Desigur, efecte cuantice locale există în neuroni, așa cum 
există și în alte molecule din organism, cum sunt cele gus- 
tative de exemplu (aici mecanica cuantică ajută la extin- 
derea „ariei” de gust). Asta nu înseamnă însă că aceste 
efecte locale au de-a face cu ceea ce noi numim conștiință, 
ci că ele sunt pur și simplu niște procese fizice care fac 
parte din biologia organismului. 


i 


113. Ipoteza universurilor multiple 


Una dintre cele mai extravagante ipoteze care încearcă 
să explice colapsul undei de probabilitate în urma mă- 
surătorii este așa-numita teorie a universurilor multiple, 
propusă de Hugh Everett (1930-1982) în anul 1957. O 
prezentăm și noi aici nu numai pentru că este foarte răs- 
pândită, ci și pentru că ne arată că minţile unor fizicieni 
îndrăznesc să meargă dincolo de ceea ce profesorii lor i-au 
învățat în școală, fără însă a intra în contradicție vreuna 
dintre legile fizicii actuale. 

Hugh Everett abordează procesul de colaps cuantic în 
urma, măsurătorii, introdus de noi în secţiunea 105. Într-o 
primă instanţă, Everett discută evoluţia sistemului cuan- 
tic complet format din aparatul de măsură și obiectul de 
măsurat, luate împreună. El arată apoi că întreaga me- 
canică cuantică poate fi consistentă dacă se păstrează nu- 
mai primele două postulate ale mecanicii cuantice (cel al 
undei de probabilitate și al evoluţiei sale) și se elimină cel 
de-al treilea (postulatul colapsului undei de probabilitate). 
Teoria lui se extinde asupra întregului univers, conducând 
la ideea de universuri paralele. 

Pentru a prezenta propunerea lui Everett, să conside- 
răm pisica lui Schrödinger (introdusă în secțiunea 106) 
într-o situaţie modificată. Astfel, să presupunem că ato- 
mul radioactiv din interiorul cutiei nu declanșează un sis- 
tem mortal, ci unul inofensiv: răstoarnă o găleată de vop- 
sea albastră pe pisica ce altfel ar fi fost maro (vezi figura 
10.8). În situaţia clasică, atomul fie nu se dezintegrează, 
și pisica rămâne maro, fie se dezintegrează, și pisica, va fi 
vopsită în albastru. Atunci noi, când vom deschide cu- 
tia, vom găsi pisica fie maro, fie albastră. Aceasta este 
explicaţia clasică. 

Explicaţia mecanicii cuantice în formularea standard 
spune că, atâta timp cât nu deschidem cutia, pisica este 
într-o stare de superpoziție cuantică între cele două situaţii 
clasice: maro sau vopsită în albastru. Odată însă ce des- 
chidem cutia, unda de probabilitate a întregului sistem din 
cutie (pisică și atom) va suferi un colaps cuantic într-una 
din cele două situaţii clasice, pisica maro sau pisica albas- 
tră. 

Așa cum a observat și Schrödinger, corect ar fi să scriem 
starea de superpoziţie cuantică din interiorul cutiei în tota- 
litatea ei, luând în calcul și prezența atomului care se dez- 
integrează sau nu. Cele două stări clasice care formează 
superpoziţia cuantică ar trebui scrise ca: 


1 : E = 
J7 latom dezintegrat, pisica albastră) + 
l latom intact, pisica maro) 
— i isi 
v2 ' 


Am scris cele două stări clasice între parantezele | ) pen- 
tru a-l obișnui pe cititorul care va fi interesat mai departe 
de fizică, deși ea este numai o alegere simbolică ce identifică 
starea clasică. În plus, am adăugat semnul de însumare 
„+” pentru a scoate în evidență că cele două stări clasice 
de mai sus formează o stare de superpoziție cuantică (mai 

Figura 10.8: 

riei lui Everett. 
în care se află pisica din exemplul lui Schrödinger, într-o 
superpoziție cuantică a stării în care culoarea ei este na- 
turală (maro) și a stării în care pisica este vopsită în 


În figură este ezemplificată esența teo- 
Aici considerăm că deschidem o cutie 


albastru. Atunci când deschidem cutia, universul nos- 
tru se sparge efectiv în două universuri paralele în teo- 
ria lui Everett. Fiecare univers are câte o pisică și câte 
o persoană. Într-unul pisica este încă maro și persoana 
fericită, într-alta pisica vopsită în albastru și persoana 
nefericită. Deși cele două universuri își împart același 
spațiu și același timp, ele nu interacționează deloc unul 
cu altul. 


multe detalii asupra notaţiei se găsesc în secțiunea 213 din 
anexă). 

Fiecare stare clasică din cele două de mai sus primește 
câte un număr complex, al cărui modul ne dă probabi- 
litatea de a găsi sistemul în acea stare. Numărul acesta 
complex se scrie în faţa stării clasice identificată prin sim- 
bolul |). În cazul de faţă ambele numere complexe au 
fost alese 1/ V2. Alegrea conduce la o probabilitate de 
|1/V2|2 = 0,5 pentru ambele stări. În acest fel, dacă vom 
deschide cutia, vom avea o probabilitate de 50% de a găsi 
pisica maro, și tot o probabilitate de 50% de a găsi pisica 
albastră. De acum încolo, nu vom mai menţiona aceste 
două numere complexe ce definesc unda de probabilitate, 
și ne vom concentra asupra formei stărilor clasice. 

Așa cum am menţionat, alegerea foarte surprinzătoare 
a lui Everett este să ignore postulatul colapsului undei de 
probabilitate, și totuși să păstreze consistenţa mecanicii 
cuantice, ajungând la ideea de universuri paralele. Pentru 
a vedea cum este posibil, trebuie acum să detaliem starea 
de superpoziţie cuantică, atunci când nimeni nu se uită în 
cutie. Pentru aceasta, să luăm în considerare un element 
surprinzător, „sufletul” pisicii. 

Fizicienii evită noţiunea de „suflet”, pentru că ea este 
foarte slab definită, și nu poate fi încadrată în structurile 
deterministe și precise cu care fizica operează logic. Se 
întâmplă însă ca în acest caz sufletul pisicii să, formeze 
un exemplu pedagogic destul de potrivit, care ne apropie 
mult de esența propunerii lui Everett, și de aceea îl vom 
lua în considerare. De data aceasta însă vom facem pe 

placul materialiștilor și vom presupunem că sufletul este o 
simplă consecinţă a organizării din creierul pisicii. Cu alte 
cuvinte, sufletul este un lucru material. 

Să ne întoarcem la pisica noastră și să observăm că, dacă 
atomul nu s-ar fi dezintegrat, sufletul pisicii ar fi fost parte 
a stării clasice |atom intact, pisica maro>. Aceasta, de- 
sigur, pentru că în presupunerea noastră sufletul este o 
consecinţă a materiei, este determinat de neuronii din cre- 
ierul pisicii, şi deci nu există într-o lume paralelă. Sufletul 
face atunci parte integrantă din ceea ce numim „pisica, 
maro”, și ar trebui să scriem starea de mai sus ca |atom 
intact, pisica maro, sufletul pisicii maro>. 

Dacă atomul s-ar fi dezintegrat, folosind aceleași argu- 
mente, ajungem la concluzia că sufletul pisicii ar fi fost cu- 
prins în starea, clasică |atom dezintegrat, pisica albastră, 
sufletul pisicii albastre>. Să ne readucem aminte că noi nu 
am deschis încă acea cutie să vedem ce este înăuntru. În 
interiorul cutiei avem încă o superpoziţie a celor două stări 
clasice, și atunci unde este sufletul pisicii? Cum sufletul 
este în presupunerea noastră (materialistă) o consecință a 
materiei, răspunsul este simplu: unda de probabilitate to- 
tală este o superpoziţie cuantică ce conţine stările clasice 
și deci și cele două suflete: 


|atom dezintegrat, pisica albastră, sufletul pisicii albastre) 
+ |atom intact, pisica maro, sufletul pisicii maro) 


Nimic special până acum, sufletul este o consecință a 
materiei, deci el se regăsește în fiecare din cele două com- 
ponente. Sau, mai bine spus, fiecare din cele două compo- 
nente conţine un suflet al pisicii, pentru că fiecare conţine 
atomii și neuronii care generează sufletul pisicii. Hmm, nu 
e rău câteodată să presupunem că sufletul este o consecinţă 
a materiei, ne scutește de complicaţii... Două suflete, nici 
o problemă! 

Pentru a urmări linia de raţionament a lui Everett, tre- 
buie acum să ne concentrăm și asupra exteriorului cutiei, 
fără însă a deschide cutia. În principiu, trebuie să luăm în 
calcul tot universul, însă o să ne concentrăm asupra unui 
termen special din acesta, sufletul nostru! Atâta timp cât 
nu ne uităm în cutie, atât restul universului, cât și sufletul 
nostru sunt unitare, într-o singură stare de superpoziţie 
cuantică, dată de următoarele două stări clasice: 


|atom dezintegrat, pisică albastră, sufletul pisicii 
albastre, sufletul nostru, restul universului > + 
Jlatom intact, pisica maro, sufletul pisicii maro, 


sufletul nostru, restul universului > 


După cum putem vedea, termenul „sufletul nostru” apare 
la fel în ambele părţi, pentru că în oricare din cazuri el 
este la fel. La fel apare și restul universului. Să re- 
marcăm că încă nu am deschis cutia, deci ansamblul de 
două stări clasice scris mai sus este o superpoziție cuan- 
tică. Mai mult, urmărind interpretarea standard a me- 
canicii cuantice, Everett ne atrage atenţia că ea este o 
stare de superpoziţie cuantică pentru întregul univers! În 
acest fel, întregul univers este într-o superpoziţie cuantică, 
a două posibile stări ale sale. 

Figura 10.9: În teoria universurilor paralele a lui 
Everett, fiecare măsurătoare împarte universul cunoscut 
în două sau mai multe universuri. Sus avem un univers 
inițial, în care măsurăm pisica lui Schrödinger așezată 
într-o cutie cu un dispozitiv radioactiv care îi poate co- 
lora blana, din maro în albastru. După măsurătoare, cu- 
loarea pisicii se schimbă. În teoria lui Everett, unda de 
probabilitate a întregului univers se sparge în două compo- 
nente, câte una pentru fiecare univers paralel. Cele două 
componente formează o superpoziție cuantică, iar noi ne 
aflăm într-una din componente, în cealaltă aflându-se un 
alt suflet ca al nostru. La a doua măsurătoare veri ficăm 
mâncarea din cutia pisicii, care este stricată sau nu. Și 
la acest proces unda de probabilitate se sparge în două, 
și deci se dublează numărul de universuri. Procesul con- 
tinuă la fel pentru fiecare măsurătoare. De remarcat că 
universurile paralele sunt reprezentări ale componentelor 
superpoziţiei cuantice. Ele împart același spatiu și timp, 
doar că nu interacționează una cu alta, datorită liniarități 
ecuației lui Schrödinger de evoluție a undei de probabili- 
tate. 


Aceasta este încă interpretarea standard a mecanicii cu- 
antice, și vom rămâne în cadrul ei pentru a vedea ce se 
întâmplă la o măsurătoare, așa cum ne spune postula- 
tul colapsului undei de probabilitate. Atunci, dacă am 
deschide cutia, unda de probabilitate a întregului univers 
colapsează la una din cele două valori clasice care apar 
în superpoziţie. Am sfârși fie cu un atom dezintegrat, o 
pisică, albastră și sufletul pisicii albastre, fie cu un atom 
intact, o pisică maro și sufletul pisicii maro. În plus, la 
ambele cazuri ar trebui să adăugăm ce este în afara cutiei, 
pentru că am luat în considerare și ceea ce este acolo. 

De exemplu, dacă deschidem cutia și vedem pisica maro, 
ar trebui să suferim o tranziţie de la „sufletul nostru” la 
„sufletul nostru care vede pisica maro”. Dacă vedem pisica, 
albastră, ar trebui să obţinem „sufletul nostru care vede 
pisica albastră”. Distincția pare simplă, însă ea scoate în 
evidență faptul că are loc și cu noi o tranziție, odată ce 
ne uităm în cutie. Tranziţia este de la „sufletul nostru” 
la „sufletul nostru care vede pisica maro” când deschidem 
cutia. 

De aceea, dacă noi deschidem cutia și vedem pisica al- 
bastră, atunci unda de probabilitate pentru întregul uni- 
vers devine brusc: 


|atom dezintegrat, pisica albastră, sufletul pisicii 
albastre, sufletul nostru care vede pisica albastră, 


restul universului > 


Dacă vedem pisica maro, atunci unda de probabilitate 
a stării de superpoziţie a întregului univers colapsează în 
situaţia: 


latom intact, pisica maro, sufletul pisicii maro, 
sufletul nostru care vede pisica maro, 
restul universului > 


Atenţie însă, aceasta, este interpretarea standard a meca- 
nicii cuantice. Everett vine cu o altă propunere. Ce ar 
fi să presupunem că unda de probabilitate totală nu su- 
feră nici un fel de colaps și că ea continuă să rămână așa? 
Adică o superpoziție cuantică a celor două situaţii? În noua 
propunere, unda de probabilitate a întregului univers va 
continua, să aibă cele două componente, fără să existe nici 
un colaps. Ea se va scrie în continuare ca o superpoziţie 
cuantică a celor două stări: 


|latom dezintegrat, pisica albastră, sufletul pisicii 
albastre, sufletul nostru care vede pisica albastră, 
restul universului > + 

latom intact, pisica maro, sufletul pisicii maro, 
sufletul nostru care vede pisica, maro, 

restul universului > 


Nu se poate, veți spune, doar noi vedem că pisica este fie 
albastră, fie maro. Totuși, Everett vă va atrage atenţia că 
și sufletul dumneavoastră face parte integrantă dintr-una 
din cele două componente, că este ceva material, rezultat 
în urma ansamblului de atomi. El insistă că nu există nici 
un fel de colaps și că unda de probabilitate a întregului uni- 
vers evoluează în continuare cu cele două componente ale 
sale. Întregul univers rămâne într-o superpoziţie cuantică 
a celor două stări, pe care Everett le denumește universuri 
paralele. 

Şi totuși, cum se poate? Să privim prima componentă 
a superpoziţiei cuantice a întregului univers. Ce descrie 
ea? Un atom dezintegrat, o pisică albastră, un suflet al 
pisicii care se vede albastră, un suflet al omului care vede 
o pisică albastră. Toate desigur, pentru că ambele suflete 
sunt consecinţe ale ordonării atomilor. În acest fel, prima 
componentă are obligatoriu în ea sufletul pisicii şi sufle- 
tul observatorului care vede pisica albastră, pentru că ea 
conţine atât atomii și electronii care fac pisica albastră cât 
și neuronii noștri cu semnale ce detectează o pisică albas- 
tră. 

În același fel, şi a doua componentă are automat inte- 
grate în ea sufletul pisicii maro și al omului care vede pisica 
maro. Deci atunci, spune Everett, universul întreg este o 
sumă a, celor două componente: câte un suflet de pisică, 
și de om în fiecare. Să remarcăm puterea argumentului, 

câte un suflet în fiecare componentă este posibil pentru că 
sufletul este o consecință a materiei. 

Şi atunci, de ce văd eu pisica albastră? Pentru că, spune 
Everett, fac parte din prima componentă. În mod sigur, 
cea de-a doua componentă are creat și ea un suflet de om, 
care vede însă o pisică maro. Eu văd pisica albastră pentru 
că fac parte din prima componentă a superpoziției (primul 
univers paralel), dar cea de-a doua componentă există la 
fel de bine, cu o pisică maro și cu celălalt suflet în ea. 
Atunci, spune Everett, nu mai este nevoie să presupunem 
colapsul undei de probabilitate, căci există două universuri 
care evoluează independent de acum încolo, care rămân 
separate, ca un fel de universuri paralele, fiecare cu câte 
un suflet de om și de pisică în el (vezi figura 10.9). 

Dar, staţi puţin. Chiar rămân cele două componente 
ale superpoziţiei cuantice separate? Cu alte cuvinte, chiar 
rămân cele două universuri paralele, fără să interfereze 
unul cu altul? Răspunsul este pozitiv și se leagă de liniari- 
tatea ecuaţiei lui Schrödinger de evoluţie a oricărei unde de 
probabilitate. Cu alte cuvinte, pentru că vorbim de unda 
de probabilitate a întregului univers, şi pentru că ecuaţia 
lui Schrödinger de evoluţie a acestei unde este liniară, în- 
seamnă că evoluţia unei componente este aceeași indiferent 
ce evoluţie va avea cealaltă componentă. În acest fel, orice 
s-ar întâmpla cu o componentă. (orice ar face sufletul pisi- 
cii albastre să zicem) cealaltă componentă (sufletul pisicii 
maro, sau sufletul nostru care vede pisica maro) nu va fi 
afectată. 

Să remarcăm acum că cele două universuri paralele (uni- 
versul fiecărei componente) nu sunt departe unul de altul, 
ele împart același timp și același spațiu. Şi totuși, veţi 
spune din nou, dacă ele împart același spaţiu și timp, de 
ce nu se încurcă? Dacă eu fac măsurătoarea, și universul 
se împarte în două componente, iar eu sunt parte numai a 
unei componente, de ce nu văd celălalt univers, căci doar 
mâncăm din aceeași „mămăligă” a spaţiului? 

Așa cum am menţionat, răspunsul ţine de liniaritatea 
ecuaţiilor de evoluţie ale mecanicii cuantice. Căci, oricât 
de paradoxal ar fi, deși ambele universuri împart același 
spaţiu, cele două componente ale undei de probabilitate a 
întregului univers rămân independente în evoluţia lor ul- 
terioară. Orice aş face eu aici în universul meu va afecta 
doar componenta undei de probabilitate în care mă aflu, 
și nu va avea absolut nici o influenţă asupra componentei 
celeilalte a universului, care își va avea evoluția ei nestin- 
gherită. Cu alte cuvinte, nici eu nu pot influența universul 
celălalt, nici celălalt suflet nu poate influenţa universul în 
care mă aflu eu. În acest fel, ochii noștri din universul în 
care pisica este albastră nu pot vedea lumina din celălalt 
univers în care pisica este maro. 

Pornind de la ideea universurilor paralele, Everett a 
mers mai departe și a construit conceptul de nemurire cu- 
antică. Ea pornește de la observaţia că fiecare moarte 
este provocată de un defect al corpului. Moartea poate fi 
privită atunci ca o măsurătoare cuantică. În consecinţă, 
în momentul morţii, când apare defectul, întreg universul 
capătă din nou două componente independente: într-una 
apare defectul, în cealaltă nu. 

Atunci însă, în momentul morţii ar trebui să apară și 
două suflete, câte unul asociat fiecărei componente. Din 
păcate însă, unul va trebui să moară (pentru că moare 
corpul). Celălalt, va supravieţui. În acest caz, noi avem 

șansa să supraviețuim morţii. Și, cum universul se tot 
împarte în două componente la fiecare moarte, de fiecare 
dată sufletul va supravieţui odată cu trupul într-una din 
componente. Conform teoriei, este atunci sigur că există 
mereu o componentă a universului în care sufletul nostru 
nostru nu moare niciodată, devine nemuritor (de unde nu- 
mele de nemurire cuantică). 

Pe internet circula o metodă directă de verificare a aces- 
tei teorii, așa-numita sinucidere cuantică. Astfel, să lăsăm 
un eveniment cuantic (de exemplu, emisia unei particule 
radioactive) să ne provoace moartea. Dacă ea se întâmplă 
într-una din componentele universului, atunci automat nu 
se întâmplă în cealaltă. În această presupunere, sufletul 
nostru din cea de-a doua componentă va supraviețui eve- 
nimentului. 

Povestea are un sfârșit tragic, care scoate în evidență 
confuzia ce apare atunci când credem că un concept par- 
ticular este chiar realitatea. Fiica lui Everett, care suferea, 
de boli psihice, s-a sinucis după aproape 15 ani de la moar- 
tea tatălui. Ea a lăsat un mesaj în care spunea că este si- 
gură că se va întâlni cu tatăl său într-unul din universurile 
multiple în care nici unul din cei doi nu a murit. 


ui 

Continuăm aici cu un alt exemplu ce scoate în evidenţă 
caracterul paradoxal al mecanicii cuantice. De data 
aceasta e vorba despre un paradox verificat experimen- 
tal, deși verificarea s-a făcut sub o formă diferită de cea 
sub care va fi prezentat aici. 

Astfel, ideea experimentului pornește de la primul pos- 
tulat al mecanicii cuantice, faptul că orice sistem cuantic 
e descris de o undă de probabilitate. De exemplu, pen- 
tru un electron, unda de probabilitate e descrisă de câte 
un număr complex pentru fiecare poziţie a spaţiului, acolo 
unde ar putea fi găsit clasic. 

Mulţi fizicieni interpretează unda de probabilitate spu- 
nând că electronul este în același timp în toate poziţiile 
din spaţiu. La o măsurătoare a poziţiei însă, el va fi gă- 
sit doar într-una. Ne putem întreba, dacă electronul se 
găsește într-adevăr în toate poziţiile din spaţiu, nu este 
oare posibil ca el să ducă cu sine o urmă a istoriei vizitelor 
sale? Cu alte cuvinte, nu putem privi aceste posibilităţi 
cuantice (vezi de exemplu figura 213 din anexă) ca un 
fel de vizite „virtuale”? Atunci, dacă eu găsesc electronul 
pe Pământ, nu pot cumva să remarc, uitându-mă la el, 
ceva, care să fi rămas de pe urma faptului că el a vizitat 
„virtual” Luna, în urmă cu câteva minute? 

Așa cum vom discuta într-un capitol următor, evoluţiile 
virtuale ale particulelor și-au făcut loc într-o formulare 
alternativă a mecanicii cuantice, cea datorată fizicianului 
american Richard Feynamn. Cu toate acestea, răspun- 
sul standard la întrebarea formulată mai devreme este în 
primă instanță negativ. Eu găsesc electronul pe Pământ, 
unda, de probabilitate suferă un colaps cuantic în starea în 
care îl găsesc, și eu pierd automat toată istoria celorlalte 

Capitolul 10. Aspecte moderne ale mecanicii cuantice 


Figura 10.10: Un model posibil al bombei lui Elitzur dis- 
cutată în text. Stânga: Bratul bombei este armat (bomba 
este activată), iar un singur foton care cade pe ea o 
va face să explodeze.  Fotonul este absorbit în proces. 
Dreapta: Bratul nu este armat (bomba este inactivă), iar 
fotonul trece mai departe fără să fie afectat în vreun fel. 


stări cuantice. Astfel, nu mai știu ce a „simţit” electronul 
atunci când a fost pe Lună. 

Cu toate acestea, imaginaţia fizicienilor nu are limite. 
Vă prezentăm mai jos experimentul propus de fizicienii 
Avshalom Elitzur and Lev Vaidman în anul 1993 și publi- 
cat iniţial în revista Physical Review Letters. În articolul 
lor, cei doi cercetători încearcă să arate cum putem iden- 
tifica bombe active foarte sensibile, folosind ideea de mai 
sus. 

Cei doi fizicieni se bazează pe faptul că o particulă (fo- 
tonul, în acest caz) urmează virtual tot felul de traiectorii 
până să fie detectată (pentru că unda ei de probabilitate 
este extinsă în acele locuri). Ei lasă astfel un foton să 
viziteze „virtual” bomba activă, fără s-o activeze. Apoi, 
atunci când fotonul este găsit pe detector, el duce cu sine 
istoria traiectoriilor pe unde a fost virtual, deci și vizita 
sa „virtuală” pe la bomba activă. 

Bomba lui Elitzur și Vaidman este într-adevăr foarte 
sensibilă: ea explodează fie și numai dacă un singur foton 
o atinge! Bomba este special construită, cu un detector 
sub forma unui braţ armat (vezi figura 10.10). Dacă fo- 
tonul cade pe braţul armat (atunci când bomba este ac- 
tivată), braţul este împins de foton și bomba va exploda. 
În acest caz fotonul este absorbit în cursul exploziei. Dacă 
însă bomba este neactivată (braţul nu este armat), atunci 
fotonul trece nestingherit, fără să păţească nimic, fără să 
fie absorbit. În acest caz bomba nu va exploda. 

Având un șir de bombe despre care nu știm dacă sunt 
activate și neactivate (braţul este armat sau nu), întreba- 
rea este cum putem alege cu siguranță o bombă activată. 
Clasic nu se poate, pentru că de fiecare dată când ne ui- 
tăm la o bombă să vedem dacă este activată, ea primește 
un foton de la noi (pentru că noi o luminăm s-o vedem), 
și bomba explodează dacă este activată. Clasic deci, nu 
putem alege cu siguranţă o bombă activată, pentru că, 
dacă am încerca să vedem dacă este activată, bomba va 
exploda. Nu avem decât să le alegem la întâmplare. 

Cu toate acestea, în mecanică cuantică putem face o 
selecţie sigură a unor bombe activate, fără să ne uităm la 
ele decât „virtual”, ne spun Elitzur și Vaidman! Astfel, 
urmărind ideile din secțiunile precedente, am putea pune 
un foton într-o stare de superpoziție cuantică, în care el ar 


pipăi „virtual” bomba. Această superpoziţie cuantică se 

scrie ca o sumă a două stări: într-o stare fotonul ar atinge 
iar î inge-o: 

bomba, iar în alta nu ar atinge-o 


|fotonul atinge bomba, bomba explodată > + 


|fotonul nu atinge bomba, bomba intactă > 


Configuraţia de mai sus nu este însă suficientă, căci noi 
trebuie să detectăm fotonul în starea în care atinge bomba, 
fără însă ca aceasta să explodeze! O astfel de stare nu 
există printre cele două de mai sus. Efectuând o măsu- 
rătoare obișnuită asupra stării de mai sus vom avea un 
proces de colaps cuantic, sfârșind mereu doar într-una din 
cele două stări clasice. Ar părea că nu obţinem nimic. 
„Șmecheria” este să realizăm o măsurătoare specială, de 
interferență, în așa fel încât rezultatul să conţină în el și 
cealaltă stare, în care fotonul a atins bomba. Rezultatul 
ne spune dacă bomba era sau nu activată. Întrebarea este 
atunci ce fel de măsurătoare trebuie să facem. 

Să urmărim acum în detaliu această măsurătoare spe- 
cială propusă de Elitzur și Vaidman. Astfel, pentru a 
obţine starea de superpoziţie cuantică a fotonului, cei 
doi fizicieni au propus construcţia unui interferometru 
Mach-Zehnder. Aici, lumina de la o sursă este într-o primă 
instanță împărţită în două unde de către o simplă oglindă 
semitransparentă, ce mai poartă și numele de separator de 
fascicule (vezi figura 10.11). Deoarece oglinda este semi- 
transparentă, jumătate din lumina ce vine de la sursă va 
trece prin ea, iar cealaltă jumătate va fi reflectată într-o 
direcție perpendiculară. 

Mai departe, cele două unde de lumină obţinute ur- 
mează traiectorii diferite, dar, după un timp, ele sunt 
aduse împreună, tot prin intermediul unei oglinzi semi- 
transparente. Şi aici lumina din fiecare undă are două 
opţiuni, să fie transmisă sau să fie reflectată, cu șanse 
egale. Cum avem deja două raze incidente, vom avea acum 
patru fascicule emergente după cea de-a doua oglindă se- 
mitransparentă. Astfel, fasciculul de lumină reflectat ce 
aparţine primei unde de lumină se suprapune cu fascicu- 
lul de lumină transmis de cea de-a doua undă de lumină, 
ajungând pe unul dintre detectori. În același fel, fasciculul 
transmis din prima undă se suprapune cu fasciculul reflec- 
tat din cea de-a doua undă, ajungând pe cel de-al doilea 
detector. În final, două câte două din cele patru fasci- 
cule interferează unul cu altul, ajungând pe doi detectori 
separați (vezi figura 10.11). 

În teoria electromagnetismului clasic, situaţia este ur- 
mătoarea. Aici avem de-a face cu două unde de lumină 
(generate de prima oglindă semitransparentă) care sunt 
apoi din nou împărţite în două de cea de-a doua oglindă 
semitransparentă. Datorită configurației alese, din cele 
patru fascicule rezultate, două câte două vor interfera, de- 
oarece ele urmează aceeași traiectorie, interferenţe pe care 
le observăm cu ajutorul a doi detectori. 

Interesant este însă că interferența poate fi ajustată, 
în așa fel încât primele două, dintre cele patru fascicule 
finale să interfereze constructiv, iar celelalte două fasci- 
cule care se suprapun să interfereze distructiv (vezi figura 
10.11). Cu alte cuvinte, din cei doi directori, unul va primi 
mereu lumină, iar cel de-al doilea deloc. După cum am 

Figura 10.11: Schema unui interferometru 


Mach-Zehnder. O undă de lumină monocromatică 
(stânga jos) întâlnește în calea sa două oglinzi semitrans- 
parente (numite separatoare de fascicule) și două oglinzi 
obisnuite. Prima oglindă semitransparentă împarte 
unda în două componente, care sunt apoi reflectate de 
două oglinzi obişnuite. A doua oglindă semitransparentă 
(dreapta sus) mai împarte încă o dată în două fiecare 
din cele două unde de lumină care ajung la ea. În final, 
se obțin patru fascicule, iar două câte două din cele 
patru fascicule vor interfera. Oglinzile sunt în așa fel 
așezate încât prima interferență este constructivă și cea 
de-a doua distructivă. În consecință, doar primul dintre 
cele două detectoare (detectorul 1) va primi lumină, 
cel pentru care interferența razelor este constructivă. 
Detectorul 2 nu va primi lumină. 


menţionat, situaţia este descrisă clasic de teoria câmpului 
electromagnetic (vezi figura 4.14). 

Să urmărim acum interpretarea mecanicii cuantice a 
acestui experiment de interferenţă, odată ce ajustăm oglin- 
zile așa cum a fost menţionat mai devreme. Ea spune că 
unda electromagnetică clasică descrie probabilitatea de a 
găsi un foton. Aceasta înseamnă că un detector din aran- 
jamentul nostru (detectorul 2 în figura 10.11) are o pro- 
babilitate nulă de detecție (deci el nu detectează fotoni), 
iar celălalt detector are o probabilitate egală cu unitatea 
(deci el detectează toţi fotonii trimiși de sursă). 

Faţă de experimentele precedente cu interferometrul 
Mach-Zehnder, fizicienii Avshalom Elitzur și Lev Vaidman 
au venit cu o modificare (vezi figura 10.12). Ei și-au zis, 
ce-ar fi dacă am așeza bomba noastră în calea uneia din 
cele două unde care se formează la trecerea după prima 
oglindă semitransparentă? Bomba este una specială și 
foarte sensibilă: dacă bomba este activată, atunci ea va 
exploda la atingerea unui singur foton! În plus, fotonul 
ar fi absorbit. Dacă însă bomba nu este activată, fotonul 
trece nestingherit pe lângă brațul neactivat al bombei. Ce 
se întâmplă dacă punem această bombă în calea unuia din 
cele două braţe ale interferometrului? Să vedem. 

Să considerăm pentru început cazul clasic, în care avem 
de-a face cu mai mulți fotoni. Și în acest caz unda de lu- 
mină se va despărţi în două la trecerea de prima oglindă 
semitransparentă. Dacă bomba era inactivă, braţul ei este 
ca și inexistent (lumina trece pe lângă), și avem un inter- 
ferometru Mach-Zehnder obișnuit (vezi figura 10.12 sus). 
Pentru că interferometrul este aliniat de dinaintea experi- 
mentului, unda electromagnetică interferează constructiv 
pentru unul din detectori (D1 în figura 10.12 sus) și dis- 
tructiv pentru celălalt (D2). Acum, numai unul din cei 
doi detectori va căpăta lumină, așa cum am menţionat 
mai devreme. 

Dacă însă bomba este activată (vezi figura 10.12 jos), 
atunci toţi fotonii din prima rază care ajung la acea bombă 
vor fi absorbiți, iar bomba va exploda. A doua rază de 
lumină, se va împărți din nou în două după cel de-al doilea 
separator de fascicule. Acum însă efectele de interferență 
nu vor mai apărea, pentru că prima rază nu mai ajunge 
la acest al doilea, separator de fascicule, fiind absorbită de 
bombă. În acest caz, ambii detectori D1 şi D2 vor capta 
lumina. 

Să recapitulăm acum situaţia clasică când avem mulţi 
fotoni: dacă bomba nu este activată, atunci numai un de- 
tector „vede” lumina (D1), dacă însă ea este activată, am- 
bii detectori primesc lumina, iar bomba va exploda. În 
mecanica cuantică însă, undele electromagnetice descriu 
probabilitățile de apariţie a fotonului. Ne putem atunci 
întreba ce se întâmplă dacă sursa noastră trimite doar un 
foton. Unde va sfârși el? Vom vedea că răspunsul este 
surprinzător. 

Astfel, dacă bomba nu este activată, avem situaţia in- 
terferometrului Mach-Zehnder (figura 10.12 sus). Unda de 
probabilitate a fotonului (în fond unda electromagnetică a 
luminii) trece prin ambele braţe ale interferometrului și 
interferează constructiv (datorită aliniamentului) pentru 
primul detector (D1) și distructiv pentru cel de-al doilea 
detector (D2). Aceasta înseamnă că probabilitatea de a 
detecta, fotonul de către primul detector este de 100% și 
nulă pentru cel de-al doilea detector. Deci, dacă bomba nu 
este activată, fotonul va ajunge sigur pe primul detector 
D1. 

Acum însă, dacă bomba este activată, unda de proba- 
bilitate a fotonului (unda electromagnetică, în fond) trece 
doar printr-un braţ al interferometrului, cel de-al doilea 
fiind blocat de bombă, așa cum ne spune situaţia clasică. 
Apoi ea va fi împărţită în două de ce-a doua oglindă, fără 
să eriste acum efecte de interferență, pentru că nu vine 
nimic de la primul braţ. Unda de probabilitate a foto- 
nului este acum egală pe fiecare din detectori, în lipsa 
interferenţei constructive. Aceasta înseamnă că probabili- 
tatea de a detecta fotonul nostru este egală pentru cei doi 
detectori. Acum, dacă bomba este activată, atunci și cel 
de-al doilea detector D2 are o șansă de a vedea fotonul! 

Să remarcăm că acest lucru nu se întâmplă deloc în cazul 
bombei inactive. Atunci, dacă vom găsi singurul foton al 
sursei de lumină pe cel de-al doilea detector D2, știm sigur 
că bomba a fost activată, fără ca ea să explodeze (pentru 
că fotonul a fost absorbit de detectorul D2 și nu de bombă, 
iar noi aveam iniţial doar acest foton). Iată „șmecheria” 
experimentului lui Elitzur și Vaidman. 

Să detaliem acum cele două situaţii, pentru a vedea mai 
bine ce se întâmplă. Astfel, dacă bomba nu este activată, 

Figura 10.12: Sus: unda de probabilitate a unui singur 
foton în cazul în care braţul bombei nu este armat (ex- 
perimentul Elitzur și Vaidman). Unda de probabilitate 
este reprezentată de câmpul electromagnetic si, pentru că 
oglinzile au fost ajustate pentru interferenta constructivă 
și distructivă (vezi figura 10.11), fotonul ajunge doar pe 
un detector (detectorul Dı). Jos: Situaţia în care brațul 
bombei este armat. Aici există o șansă de 50% ca fotonul 
să treacă pe acolo, făcând bomba să explodeze. Pe de altă 
parte, dacă fotonul o ia pe cealaltă cale, el are o șansă 
egală să ajungă pe ambii detectori, pentru că efectele de 
interferență nu mai au loc. Acum și detectorul D2 are o 
șansă rămasă de 25% să observe fotonul, spre deosebire 
de situația de sus unde probabilitatea era nulă. Dacă se 
întâmplă, înseamnă că bomba amplasată a fost sigur acti- 
vată, altfel am fi avut situația de sus unde detectorul D2 
nu ar fi primit nici un foton. Cu alte cuvinte, am obser- 
vat prezența bombei active fără ca ea să fi absorbit nici un 
foton (pentru că fotonul a ajuns la detectorul D2), deci 
fără să fi „văzut” bomba. 


numai primul detector Dl măsoară întotdeauna fotonul 
(figura 10.12 sus), cel de-al doilea niciodată. În cazul în 
care bomba este activată și noi trimitem doar un singur 
foton, fiecare detector are o șansă de 25% să primească 
un foton, iar restul de 50% este probabilitatea ca bomba 
să explodeze (figura 10.12 jos). Observăm acum că și cel 
de-al doilea detector D2 are o șansă de 25% să detecteze 
fotonul, caz în care bomba nu va exploda, cu toate că 
este activată. Aceasta pentru că fotonul a fost absorbit 
de cel de-al doilea detector și nu de bombă, lucru posibil 
deoarece avem un singur foton și el este absorbit fie doar 
de detectori, fie doar de bombă. 

În final, dacă măsurăm un foton pe al doilea detector 
D2, atunci putem spune cu siguranță că a fost o bombă 
activă, acolo, căci în cazul în care bomba era inactivă acel 
detector nu primea nici un foton. Astfel, în 25% dintre 

„împușcăturile” cu fotoni individuali pe bombe active vom 
detecta prezenţa bombei active fără ca ea să explodeze, 
fără ca ea să primească vreun foton, deci practic fără s-o 
vedem sau s-o atingem! Vom pune aceste bombe deoparte, 
căci știm că ele sunt active, fără ca noi să le fi detonat. 
Este drept că în acest proces jumătate din bombe vor fi 
detonate, iar despre un alt sfert nu știm ce sunt (pentru că 
fotonul ajunge pe detectorul D1) însă rezultatul selecţiei 
este ceea ce ne-am dorit, o mulţime de bombe despre care 
știm sigur că sunt activate. 

Rezultatul reprezintă în cazul clasic un paradox, căci 
am reușit ceea ce era imposibil în mecanica clasică. Am 
putut detecta ceva (o bombă activată) fără s-o vedem, fără 
s-o atingem. Fotonul pe care detectorul D2 îl primește 
nu este absorbit de bombă, iar bomba nu explodează, ca 
și cum pe acolo nu ar fi trecut nici un foton. De aceea 
rezultatul de mai sus a fost numit și paradoxul măsurătorii 
fără interacțiune. Cum a fost posibil? 

Să ne întoarcem acum puţin la ideea inițială a experi- 
mentului, aceea că fotonul călătorește pe traiectorii „vir- 
tuale” în urma cărora noi vrem să aflăm câte ceva. În 
experimentul de mai sus putem spune că a existat o undă 
de probabilitate care a „testat” prezenţa bombei, fără însă 
ca fotonul să aleagă apoi să apară în zona undei de pro- 
babilitate unde era bomba, deci fără că bomba să explo- 
deze. Într-un fel, unda de probabilitate a fotonului „știa” 
că acolo se afla o bombă activată. Cum însă noi am avut 
un singur foton, şi el nu putea fi detectat decât într-o sin- 
gură poziție, rezultatul măsurătorii lui pe detectorul D2 
nu a avut nici o consecință asupra bombei. Astfel, ex- 
perimentul de faţă este o consecinţă directă a dualității 
undă-particulă. 

Să facem acum o observaţie practică pentru viitorii ex- 
perimentatori care se întâmplă să citească aceste rânduri. 
Astfel, am văzut cât este de important să considerăm 
unda electromagnetică identică (în prima aproximaţie) cu 
o undă de probabilitate de apariţie a fotonului. Mai im- 
portant însă, pentru a scoate efectele cuantice la iveală, 
a trebuit să trimitem câte un foton pe rând. De aceea, 
dacă vrem să facem experimente de mecanică cuantică cu 
lumina, este bine să ne cumpărăm detectori care pot ve- 
dea doar un foton și surse speciale de lumină care pot 
trimite doar câte un foton unul după altul. Așa cum 
menţionat, ochiul nostru poate detecta un foton, atâta 
doar că informaţia este cenzurată de creier. 

În final, să menţionăm că verificarea experimentală a 
propunerii lui Elitzur și Vaidman a venit mai târziu și 
fost prezentată la o conferință în anul 1994. Atunci 
Anton Zeilinger și colegii săi de la Universitatea Innsbruck 
(Austria) au efectuat experimente asemănătoare (fără 
bombe adevărate) care au confirmat paradoxul propus de 
Elitzur și Vaidman. Cu Anton Zeilinger ne vom întâlni 
și în secţiunea 119, căci el a reușit să facă și alte lucruri 
uimitoare cu fotoni individuali. 

115. Laserul si optica cuantică 


În secţiunea 106 am introdus noţiunea de superpoziție 
cuantică, una dintre cele care fac diferența dintre mecanica 
cuantică și cea clasică. Am discutat despre superpoziţia 
cuantică a unei statui, a pisicii lui Schrödinger sau a elec- 
tronului. În toate aceste cazuri, superpoziţia cuantică este 
un set de câteva numere complexe, câte unul pentru fiecare 
stare clasică, set ce reprezenta unda de probabilitate a sis- 
temului (numită și funcţia sa de undă). Într-o interpretare 
mai răspândită, vom spune că sistemul este în același timp 
în toate stările clasice care formează superpoziţia cuantică. 

În laboratoare, pentru a efectua experimente de me- 
canică cuantică, avem nevoie să creăm rapid și eventual 
ieftin stări de superpoziţie cuantică. Dacă este posibil, 
măcar o superpoziţie cuantică din două stări clasice, ele 
ne-ar fi de ajuns pentru câteva experimente. De aceea, în 
secţiunea de faţă vom introduce cea mai ieftină metodă de 
producere a stărilor de superpoziție cuantică: laserul. El 
face parte astăzi din echipamentul celor mai multe experi- 
mente care testează bazele mecanicii cuantice, de exemplu 
calculatorul cuantic sau teleportarea cuantică, dar și din 
echipamente electronice de larg consum, ca DVD-urile sau 
mouse-urile pentru computer. 

Poate este mai puţin cunoscut că cel de-al treilea la- 
ser din lume a fost realizat pe platforma din Măgurele în 
anul 1962 de către un grup condus de Ion Agârbiceanu 
(fiul cunoscutului scriitor), la numai un an după prima 
reușită mondială. Profesorul Agârbiceanu utilizat cu suc- 
ces cunoștințele obţinute în Franţa în domeniul oglinzi- 
lor Fabri-Perot pentru a construi apoi un laser cu gaz 
(heliu-neon) ce emitea lumină infraroșşie. 

Laserul este o invenţie tehnică minunată, care are avan- 
tajul major de a fi, în multe cazuri, foarte ieftin. El constă, 
în principal dintr-o cavitate rezonantă, aflată între două 


Figura 10.13: Profesorul Ion I. Agârbiceanu. Sub con- 
ducerea sa a fost realizat, în anul 1962, primul laser cu 
gaze din România. 

Figura 10.14: Schema unei cavităti optice pentru o diodă 
laser. În interiorul cavitătii se află un mediu activ format 
din atomi în stare ezcitată, mentinuti în această stare da- 
torită unui curent electric ce circulă între cele două medii 
semiconductoare dopate diferit. Dezercitarea spontană a 
unora dintre atomii excitati produce fotoni care se de- 
plasează înainte și înapoi între cele două oglinzi (cea din 
dreapta lasă o parte din fotoni să iasă afară din cavitate). 
Fotonii ce întâlnesc în calea lor un atom ezcitat îl vor 
dezezcita, prin emisia stimulată a unui alt foton de exact 
aceleași caracteristici (aceeași fază, frecvență, direcție și 
polarizare). După un timp, printr-un efect de avalanșă, 
cei mai mulţi fotoni vor avea aceleași caracteristici, deci 
vor oscila sincron. La ieșirea din laser, raza de lumină 
va fi plină de fotoni coerenti, sincronizați unul cu altul. 


oglinzi reflectoare, unde lumina circulă de multe ori îna- 
inte și înapoi, după care poate părăsi cavitatea (vezi figura 
10.14). În cavitatea rezonantă se află atomi care formează 
așa-numitul mediu activ al laserului, al cărui rol este să 
amplifice lumina ce trece prin cavitate. Pentru aceasta 
însă, laserul trebuie să consume energie. 

Astfel, atomii din mediul activ au în principiu două nive- 
luri principale de energie, ei fiind în situaţia naturală pe 
nivelul de energie mai scăzut. În prima fază, o parte din 
atomi sunt excitaţi pe nivelul superior printr-un mecanism 
numit pompaj optic: atomii primesc energie de la o sursă 
externă și se excită astfel pe starea de energie ridicată. În 
diodele cu laser folosite în discurile optice mecanismul con- 
stă în trecerea unui curent electric prin diodă, care excită o 
parte din atomi pe nivelurile superioare de energie. După 
un timp, atomii aflaţi în stările excitate se vor dezezcita 
(vor reveni în starea de energii joase), prin emiterea unui 
foton. Pentru a păstra un număr cât mai mare de atomi 
în starea excitată, laserul este pompat în mod continuu de 
sursa sa de energie (vezi figura 10.14). 

Fotonii emiși vor circula în cavitatea optică a laserului în 
toate direcţiile, dar cei care se îndreaptă spre oglinzile din 
marginea laserului vor rezista mai mult în interior, dato- 
rită, reflexiilor succesive. Este posibil ca un astfel de foton 

Figura 10.15: Imaginea unei diode laser, parte compo- 
nentă a unui DVD. Laserul este mai mic de un centime- 
tru. În dreapta este o fotografie a interiorului laserului. 
Aici se poate vedea în centru o bandă, care reprezintă o 
fatetă a diodei semiconductoare ce emite lumina. Două 
fire subtiri aduc curentul electric de la cei doi pini ai la- 
serului. Copyright HightechdealZ LLC 2013. 


să întâlnească în drumul său un alt atom într-o stare exci- 
tată. Atunci el provoacă dezexcitarea atomului, printr-un 
fenomen numit emisie stimulată. 

Partea cea mai frumoasă este că atomul întâlnit se va 
dezexcita creând un al doilea foton în fază și cu aceleași 
caracteristici ca și acelea ale primului foton (frecvenţă și 
polarizare, de exemplu). Prin acest fenomen repetat, se 
creează o avalanșă de fotoni, care au toţi aceeași fază, 
aceeași frecvenţă și aceeași polarizare (fotonii sunt perfect 
sincronizaţi). În final, o parte din fotoni părăsesc laserul 
printr-una dintre oglinzile care transmite puțină lumină 
(în general mai puţin de 0,1%), creând astfel un fascicul 
de lumină coerentă (vezi figura 10.14). După un timp, 
atomii dezexcitaţi se excită la loc prin trecerea, curentului 
electric (de aici își iau ei energia necesară), făcând posibilă 
existența procesului atâta timp cât circulă curent electric 
prin diodă. 

Prin lumina coerentă a laserului înţelegem faptul că 
toţi fotonii emiși sunt sincronizați în timp și în spaţiu 
(au aceeași fază, aceeași frecvenţă și aceeași polarizare). 
Datorită acestui lucru, putem însuma undele de probabi- 
litate ale fotonilor, care sunt date de câmpul electric al 
oscilaţiei electromagnetice. În acest fel obţinem aproape 
un câmp electromagnetic clasic macroscopic. 

Este interesant că nu putem vorbi de un câmp electro- 
magnetic clasic pentru lumina emisă de Soare sau de un 
bec. Aceasta pentru că emisia este termică, iar fotonii 
emiși de atomi nu au nici o relaţie unul cu altul. Ei nu 
mai au decât din întâmplare aceeași frecvenţă, iar fazele 
lor nu mai sunt sincronizate. De aceea, trebuie să con- 
siderăm unda de probabilitate a fiecărui foton separat și 
nu ne mai este permis să le însumăm (dacă le-am însuma, 
am obţine o medie nulă, în ciuda faptului că există mulţi 
fotoni). Paradoxal, vedem astfel că lumina emisă de un 
laser este mai „clasică” decât cea emisă de un bec, pen- 
tru că fotonii laserului sunt sincronizaţi unul cu altul, pe 
când cei ai becului nu. Cu alte cuvinte, laserul produce 
un câmp electromagnetic macrocopic, pe când becul nu. 

Să observăm acum că un foton emis de laser nu repre- 
zintă încă starea de superpoziție cuantică pe care o cău- 
tam. Stări cuantice căutate sunt, de cele mai multe ori, o 
combinaţie liniară de două stări clasice. Ceea ce avem de 
făcut este să găsim două stări diferite ale fotonului, pe care 
le vom identifica apoi ca fiind „clasice”. După aceea trebuie 
să construim o situaţie în care fotonul se va găsi în același 
timp în ambele stări „clasice”, cu anumite probabilităţi. 
Aceasta va fi starea de superpoziție cuantică pe care o că- 
utam. 

În cazul fotonilor, putem construi destul de ușor stări 
de superpoziţie cuantică, dacă luăm în calcul polarizarea 
acestora. Astfel, să ne aducem aminte că polarizarea este 
o caracteristică clasică a luminii. Ea este dată de planul 
în care câmpul electric al luminii oscilează, așa cum am 
discutat în secțiunea 38 (vezi de exemplu figura 4.12). 

Există mai multe planuri în care câmpul electric al lu- 
minii poate oscila, toate aceste planuri conţinând direcţia 
de propagare a luminii (vezi figura 10.16). Vom alege două 
astfel de planuri care să fie perpendiculare unul pe celălalt. 
Ele dau două posibile direcţii de polarizare a luminii, iar 
toate celelalte posibilităţi se vor scrie ca o combinaţie a 
acestor două polarizări ale luminii. Spunem că lumina are 
doar două polarizări. 

Să considerăm acum o lumină monocromatică de inten- 
sitate minimă, în așa fel încât energia ei să fie chiar energia 
unui singur foton. Unda electromagnetică reprezintă unda 
de probabilitate pentru acest singur foton. Dacă lumina 
are câmpul electric polarizat în primul plan, spunem că 
fotonul asociat are polarizarea 0°. Ea este prima noastră 
stare „clasică” a fotonului, notată de obicei cu |0*). Dacă 
însă câmpul electric al luminii este în planul perpendicu- 
lar, spunem că fotonul are polarizarea 90°. Aceasta este 
cea, de-a, doua stare „clasică” a fotonului nostru, notată cu 
|90*) (vezi figura 10.16). 

Să remarcăm acum că cele două stări „clasice” se exclud 
una pe alta. Astfel, dacă fotonul este polarizat la 0° și 
noi vrem să-i măsurăm polarizarea la 90°, ce putem face? 
Putem așeza un polarizor (care este de obicei o foiţă ieftină 
de plastic, ca în cazul celor integrate în mulţi ochelari de 
Soare) în faţa fotonului, polarizor care este orientat la 90°. 
Polarizorul va lăsa să treacă doar componenta câmpului 
electric care este orientată la 90° (vezi figura 10.16). 

Cum câmpul electric inițial era polarizat la 0°, el are 
o polarizare perfect perpendiculară pe cea a polarizorului 
și câmpul electrimagnetic nu trece de polarizor. Atunci și 
fotonul nostru iniţial polarizat la 0° nu va trece deloc de 
polarizorul orientat la 90°. În termenii noștri, fotonul |0°) 
nu poate fi găsit în starea |90°}, și reciproc. 

De aceea cele două stări pot fi considerate „clasice” 
în definiția noastră, în sensul că fotonul, odată măsurat 
într-una, din cele două stări, nu mai poate fi găsit în cea- 
laltă, tot așa cum un electron ce este găsit într-un loc și 
nu mai poate fi găsit în altul. În termenii introduși în 
secţiunea 213 din anexă, stările |0*) și |90*) formează o 
bază ortogonală a spaţiului Hilbert al stărilor de polari- 
zare al fotonilor. 

Ce se întâmplă însă dacă planul de polarizare al fotonu- 
lui este orientat la un unghi aleatoriu faţă de direcţia de 
mișcare, de exemplu la 45°? Acum, dacă punem un polari- 
zor rotit la 0° înaintea fotonului, pentru a vedea care este 
șansa ca fotonul să treacă de el, am obţine o probabilitate 

Figura 10.16: Sus sunt schitate câmpurile electrice 
al unei unde electromagnetice polarizate orizontal (la 0 
grade) şi vertical (la 90 de grade). Ele reprezintă undele 
de probabilitate ale unui foton „clasic”, desemnat fie prin 
|0°) (stânga) fie prin |90*) (dreapta). În stânga jos este 
câmpul electric al unei unde electromagnetice polarizată 
la 45 de grade. El reprezintă unda de probabilitate pentru 
un foton desemnat prin |45”). Câmpul electric se poate 
însă descompune liniar ca o sumă de două câmpuri elec- 
trice, corespunzătoare unor unde polarizate orizontal și 
vertical. Acelaşi lucru se poate spune și despre undele 
de probabilitate ale fotonului (care sunt aici chiar câm- 
pul electric). Vom considera atunci fotonul |45°) ca fiind 
într-o stare de superpoziție cuantică a stărilor conside- 
rate „clasice” |0°) și |90%). În dreapta jos se vede că, 
dacă plasăm un polarizor orientat la 0° în fața unui unde 
polarizate la 45°, doar componenta undei polarizată la 0° 
va trece mai departe. 


de 50% (vezi figura 10.16). Am putea alege să punem un 
polarizor orientat la 90° și am obţine tot o probabilitate 
de 50% ca fotonul să treacă de el. 

Am puteam reformula rezultatul de mai sus spunând că 
fotonul polarizat la 45° are o șansă de 50% să fie măsurat 
în starea „clasică” de polarizare de 0° și încă o șansă de 
50% să fie măsurat în starea „clasică” de polarizare de 
90°. Nu înseamnă atunci că fotonul polarizat la 45° este 
o superpoziție cuantică a stărilor în care al ar fi polarizat 
la 0° sau la 90°? 

Răspunsul este pozitiv și este confirmat de o analiză mai 
detaliată, acolo unde câmpul electric al fotonului polarizat 
la 45° se scrie ca o combinaţie liniară a celor două polari- 
zări 0° și 90° (vezi figura 10.16). Cum însă câmpul elec- 
tric este o reprezentare a undei de probabilitate, înseamnă 
că fotonul polarizat la 45° este într-adevăr o superpoziție 

cuantică a celor două stări „clasice”: fotonul având pola- 
rizarea 0° şi fotonul având polarizarea 90°. 

Fizicienii obișnuiesc să scrie starea de polarizare a unui 
singur foton indicând unghiul său de polarizare. De exem- 
plu, |30*) descrie un foton al cărui câmp electric oscilează 
într-un plan orientat la 30° (vezi de exemplu figura 10.17). 

Interesant este că un foton polarizat la un unghi oarecare 
poate fi considerat o superpoziție cuantică a două stări, 
cea în care ar fi fost polarizat la 0° și cea în care ar fi 
fost polarizat la 90°. De exemplu, fotonul polarizat la 30° 
poate fi considerat în starea de superpoziţie cuantică: 


|30*) = cos(30*) |0*) + sin(30*) |90*) 


Mai sus |0°} și |90*) reprezintă cele două stări „clasice”, 
iar cos(30°) = v3/2 și sin(30°) = 1/2 reprezintă numerele 
complexe atașate acestora. De remarcat că cos2(30%) = 
3/4 reprezintă probabilitatea de a găsi fotonul în starea 
|0<) iar sin2(30*) = 1/4 probabilitatea de a găsi fotonul în 
starea |90*). Suma celor două probabilităţi este egală cu 
unitatea, așa cum trebuie (probabilitate totală de 100%). 

Recapitulând, dacă un foton este polarizat la un unghi 
de 45° și noi îi măsuram starea de polarizare orizontală 
sau verticală, el are o șansă egală să fie găsit într-una din 
cele două stări de polarizare verticală sau orizontală. În 
acest fel, fotonul este într-o stare de superpoziție cuantică, 
iar dacă îi măsuram polarizarea verticală sau orizontală îl 
vom găsi fie în starea de polarizare 0° fie în cea de 90°. 

Starea de superpoziţie astfel obţinută (foton polarizat 
la, 45°) are însă un mic dezavantaj: stările clasice ce com- 
pun starea de superpoziţie cuantică (cele de 0° și 90°, așa 
cum au fost alese de noi) urmează aceeași traiectorie în 
spațiu. Pentru a le măsura trebuie să interpunem detecto- 
rul mereu în faţa aceleiași raze de lumină. De aceea fizicie- 
nii folosesc elemente optice suplimentare pentru a separa 
direcţiile celor două polarizări, putând mai apoi măsura 
mai ușor fiecare din polarizări. Un astfel de element este 
un cub special de sticlă, numit separator de fascicule po- 
larizate, ce poate fi achiziţionat la un preţ de câţiva euro. 

Separatorul de fascicule polarizate nu este altceva de- 
cât un cub transparent, format din două prisme alătu- 
rate, în așa fel încât o parte din lumină să fie transmisă și 
alta reflectată, în direcţii diferite, în funcţie de polarizarea 
pe care o are lumina (vezi figura 10.17). Între cele două 
prisme (pe diagonala cubului), s-a adăugat un strat spe- 
cial, care face ca lumina să interfereze pozitiv și negativ, 
în funcţie de direcţie și polarizare. Rezultatul net este că 
fiecare direcţie va prefera o singură polarizare, pe care o 
știm din construcţia prismei. 

Astfel, dacă punem cubul în poziţie orizontală, orice 
rază care intră în el va fi împărţită în două raze: una pola- 
rizată, orizontal și alta vertical (vezi figura 10.17, sus). În 
plus, cele două raze ies în direcții diferite, în mod obișnuit 
orientate la 90 de grade. Sistemul este prin construcţie un 
sistem perfect clasic, în care calculul pentru stratul spe- 
cial dintre prisme se face ţinând cont numai de legile lui 
Maxwell pentru câmpul electromagnetic. 

Comportarea cuantică se vede din nou dacă vom consi- 
dera un singur foton polarizat, de exemplu la 30°, incident 
pe cubul separator de fascicule, așa cum este prezentat în 

Figura 10.17: Sus: un separator de fascicule polari- 
zate de forma unui cub, în cazul câmpului electromagnetic 
clasic. Acesta împarte lumina incidentă în două unde 
emergente, de polarizări opuse, dar bine definite (prin 
săgeți duble este schițată oscilatia câmpului electric al 
luminii). Jos: separatorul de fascicule polarizate este 
utilizat în cazul cuantic, atunci când un singur foton po- 
larizat la 30° este incident pe el. /Fotonul are o sansă 
de (V3/2)2 = 0,75 să fie reflectat în sus și o șansă de 
(1/2)2 = 0,25 să fie transmis (vezi discuţia din text). 


figura 10.17 (fotonul îl putem genera cu un laser). Fotonul 
este descris de o undă de probabilitate care este chiar câm- 
pul electromagnetic clasic. În acest caz obţinem, la trece- 
rea de separator, două unde de probabilitate (două unde 
electromagnetice) orientate în direcţii diferite, una pola- 
rizată, orizontal, iar cealaltă polarizată vertical. Starea 
iniţială a fotonului (cea în care el era polarizat la 30°) 
este o superpoziție cuantică a celor două stări de polari- 
zare care ies din cubul separator de fascicule (polarizare la 
0° și 90%). 

Cele două unde de probabilitate ale fotonului ies din 
cub și urmează direcţii diferite, ceea ce înseamnă că putem 
așeza în faţa fiecărei raze emergente câte un detector. Cum 
undele care ies sunt deja polarizate orizontal și vertical, 
nu mai avem nevoie de polarizori suplimentari. Fotonul 
este însă indivizibil, în așa fel încât el va urma doar una 
din cele două căi după separator! Dacă fotonul cade pe 

primul detector, atunci spunem că l-am detectat în starea 
„clasică” de 0° (polarizare orizontală), dacă însă cade pe 
cel de-al doilea detector, atunci spunem că l-am detectat în 
starea „clasică” 90°, (polarizare verticală). Probabilităţile 
de detecție se calculează direct din polarizarea inițială, așa 
cum este indicat în figura 10.17 

De observat că în fiecare din cazuri polarizarea fotonu- 
lui emergent se va schimba la trecerea prin cub, conform 
cu modelul clasic, pentru că direcţia de oscilație a undei 
de probabilitate (câmpul electric) se schimbă. În interpre- 
tarea cuantică, spunem că fotonul incident |30*) se poate 
scrie ca o superpoziţie cuantică a celor două stări „clasice” 
|0*) și |90*), iar măsurătoarea de sus ne spune care este 
probabilitatea ca fotonul să fie găsit în starea |0*) (polari- 
zare orizontală) sau |90*) (polarizare verticală). 

Vom recunoaște în plus și al treilea postulat al meca- 
nicii cuantice, căci fotonul va căpăta după „măsurătoare” 
(detecția sa) polarizarea care știm sigur că este atribuită 
direcției respective, 0° sau 90°. Aceasta pentru că fotonul 
poate urma numai una din cele două căi și va ajunge astfel 
numai pe unul din cei doi detectori. Trebuie subliniat și 
că colapsul al undei de propbabilitate a fotonului are loc 
abia la sfârșit, atunci când fotonul „ticăie” pe unul din- 
tre detectori, și nu în momentul când trece prin cuburile 
polarizatoare. 

În următoarele secțiuni vom prezenta câteva, aspecte ale 
mecanicii cuantice care utilizează noţiunile tocmai intro- 
duse în secţiunea de faţă. În termeni tehnici, am pus pri- 
mele cărămizi la un capitol al fizicii ce poartă numele de 
optică cuantică. După cum sugerează denumirea, tehnica 
implică investigarea mecanicii cuantice cu ajutorul opticii. 

Spre deosebire de optica clasică, cele mai multe experi- 
mente de optică cuantică, folosesc detectori foarte sensibili, 
în așa încât să măsurăm fotonii individuali. Aceasta, este 
limita ce separă optica clasică de optica cuantică. În op- 
tica cuantică măsurăm un singur foton individual, caz în 
care putem privi câmpul electromagnetic ca pe o undă de 
probabilitate a acelui foton. 

Experimentele care vor urma au fost efectuate cu stări 
de superpoziție cuantică create cu ajutorul unui laser, a 
unor separatoare polarizate de fascicule și eventual a unor 
cristale optice speciale. La acestea se adaugă detectori 
foarte rapizi și foarte sensibili, capabili să măsoare fotonii 
individuali. Prin simplitatea și accesibilitatea instrumen- 
telor optice, o parte din principiile mecanicii cuantice au 
putut fi testate direct. 


Sectiunea 116. Calculatoare cuantice 


i 


116. Calculatoare cuantice 


În ultimii ani, una dintre aplicaţiile mecanicii cuantice 
a atras în mod special atenţia opiniei publice: calculatorul 
cuantic. Nici nu este de mirare, dacă privim puţin lista 
de promisiuni ale acestuia: procesare paralelă, decriptare, 
viteză mult mai mare etc. 

Diferenţa esenţială faţă de un calculator clasic este su- 
gerată încă din numele lui: un calculator cuantic folosește 
principiile mecanicii cuantice pentru stocarea și procesarea 
informaţiei. Metoda conduce într-adevăr la multe avan- 
taje, chiar dacă unele dintre ele sunt numai de principiu, 
pentru că sunt dificil de realizat în practică. În secţiunea 
de faţă facem o scurtă prezentare a calculatoarelor cuan- 
tice și a principalelor lor avantaje, începând cu o mică 
discuţie despre calculatoarele clasice. 

Astfel, să observăm în primul rând că ne-am înconjurat 
de calculatoare/computere clasice nu de foarte mult timp, 
doar de câteva zeci de ani. Multă lume se aștepta la în- 
ceput ca computerele clasice să depășească foarte repede 
puterea minţii umane. Aceasta pentru că un computer 
clasic procesează foarte rapid datele și are în plus o me- 
morie uriașă. La urma urmei, să încercăm să înmulțim 125 
cu 345 și să vedem cine termină mai repede, computerul 
sau creierul unui om obișnuit? Sau să reținem un număr 
de telefon auzit prima dată, cine o face mai bine, nu tot 
computerul? 

Pentru toți entuziaștii ai computerelor, teoria lor va fi 
fost confirmată odată cu prima victorie a unui computer 
asupra unui campion mondial de șah. Aceasta pentru că 
șahul este văzut ca „sportul minţii”, iar o astfel de victorie 
ar fi dovedit definitiv că un computer clasic este mai pu- 
ternic decât creierul uman. După ce victoria ar fi avut loc, 
viața pe Pământ ar fi evoluat complet diferit, cu compu- 
tere care ar fi luat locul omului în aproape toate activităţile 
sale zilnice, fiind mult mai puternice. 

Un astfel de eveniment istoric a avut loc în anul 1997, 
atunci când computerul Deep Blue (construit de firma 
americană IBM) a reușit să câștige în faţa campionului 
mondial de șah Garry Kasparov, cu două victorii, o înfrân- 
gere și trei remize. Cu toate acestea, o adevărată revoluţie 
în relația om-computer nu pare să fi avut loc nici până 
acum. Mai mult, tot felul de proiecte internaţionale au 
scos în evidență slăbiciunile computerelor în comparaţie 
cu creierul uman. 

Dintre proiecte, merită menţionat concursul 
internaţional pentru automobile asistate de compu- 
ter, organizat de Departamentul de Apărare al Statelor 
Unite. An de an se adună aici echipe de cercetare de la 
cele mai bune universităţi din lume. Ele proiectează și 
construiesc diferite automobile controlate în întregime de 
computer, dotate cu camere de luat vederi, senzori de 
detecție a obiectelor din apropiere, ori chiar vizibilitate pe 
timp de noapte. Rezultatul? De fiecare dată automobilele 
lovesc parapeţii după câteva zeci de metri, intră în diverse 
obiecte așezate special în drum (care simulează pietonii), 
ori pur și simplu se răstoarnă! 

Exemplul de mai sus scoate în evidenţă capacităţile fun- 
damental limitate ale computerelor clasice moderne. Este 
cumva paradoxal că, deși un computer îl poate bate la 
șah pe campionul mondial, nici unul dintre computere nu 
poate conduce în siguranţă un automobil în centrul unui 
oraș. Computerul nu poate recunoaște corect obstacolele 
din faţă, ceea ce orice copil sau furnică poate face. Nu este 
de mirare că motoarele de căutare de imagini pe internet 
funcţionează încă, asociind cuvinte pozelor din paginile in- 
dexate, dând și așa greș de multe ori. 

Cum s-a înșelat vizionarii încântați de capacitatea de 
procesare a computerelor clasice? În esenţă, greșeala lor 
fundamentală, este identificarea proceselor din creier doar 
cu acelea implicate în conștiință. Căci, atunci când adu- 
năm două numere facem acest proces conștient, de aceea 
el este încet și greoi. Este un proces învățat în școală și 
„programat” într-un creier construit nu pentru a aduna și 
scădea, ci pentru a supraviețui în lupta selecţiei naturale. 

De aceea, creierul nostru este mult mai rapid la 
recunoașterea de imagini (necesară pentru identificarea 
prădătorului), la mișcarea muchilor păstrând echilibrul 
(necesară la alergare) și așa mai departe. Creierul nostru 
este cu mult mai complex decât ceea ce scoate la suprafață 
conștiința, şi cu acest creier ar fi trebuit comparat compu- 
terul clasic, nu doar cu procesele minimale de care suntem 
conștienți. Atunci vom vedea că de fapt computerele mo- 
derne sunt cu mult în urma capacităţii totale a creierului, 
în special când vorbim de procesarea imaginilor. Aici com- 
puterele cuantice ne pot da o mână de ajutor. 

Dacă discutăm despre un calculator cuantic, trebuie să-i 
construim încetul cu încetul elementele de bază: memo- 
ria și procesorul, prin comparaţie cu calculatorul clasic. 
Astfel, într-un calculator clasic, datele sunt stocate sub 
forma unor șiruri binare de 0 și 1, de exemplu 01110010..., 
sau 10011010... și așa mai departe. O singură dată bi- 
nară poate lua deci numai valoarea 1 sau 0, de unde nu- 
mele ei de bit. Acești biţi sunt stocaţi în memorie, de unde 
sunt extrași și procesaţi cu ajutorul operațiilor logice. Biţii 
sunt de cele mai multe ori realizaţi practic cu ajutorul unor 
tranzistori bistabili: dacă tensiunea electrică la ieșire este 
aproape nulă, atunci avem un bit 0, dacă ea ia o valoare 
finită (să zicem 5 Volţi) atunci avem un bit 1. 

Operaţiile logice seamănă mult cu ceea ce ne spune 
intuiţia, dacă atașăm bitului 1 o propoziţie „adevă- 
rată”, iar bitului 0 o propoziţie „falsă”. Avem de exem- 
plu operaţia logică „SAU”, care conduce la rezultatul 
0 SAU 1 = 1. Rezultatul se traduce prin a spune că dacă 
o propoziţie este falsă (0) și alta adevărată (1), atunci una 
dintre ele („SAU”) va fi sigur adevărată (1). Cu aceste 
reguli vom atașa oricărei operaţii logice un tabel, cel care 
definește matematic operaţia logică. 

Dacă ne gândim la un bit clasic, calculatorul cuantic 
apare ca o prelungire naturală a celui clasic. Astfel, bitul 
clasic ia numai valorile 0 și 1. Vom cuantifica acest sistem, 
presupunând că bitul calculatorului cuantic ia o valoare 
care este o superpoziție cuantică a celor două stări clasice 0 
și 1! Această superpoziţie cuantică o vom numi bit cuantic. 

În literatura de limba engleză s-a încetățenit denumirea 
de „qubit”, de la „quantum bit”, ceea ce înseamnă „bit 
cuantic”. Noi vom păstra aici denumirea de bit cuantic, 
deși cititorul va regăsi denumirea de qubit și în literatura 
română. 

Figura 10.18: În figură sunt schitate schematic elemen- 
tele esentiale ale unui bit cuantic, reprezentat ca un punct 
pe o sferă. Bitul cuantic este o superpoziție cuantică a 
două stări clasice, notate cu |0) si |1). Superpoziția cuan- 
tică este dată în principiu de dou numere compleze. Ele 
pot fi alese a = roei? pentru |0) și b = mei? pentru |1) . 
Deoarece bitul cuantic este deja normat (ra +r? = 1), iar 
faza globală nu poate fi măsurată, el este descris de două 
numere reale: diferența de fază fo — fa (reprezentată ca o 
„latitudine ” pe sferă) și raportul modulelor arctan(ro/r.) 
(reprezentat ca o „longitudine ” pe sferă). Probabilitatea 
de a găsi bitul cuantic în starea |0) este ră și în starea |1) 
este r?. De remarcat că, după măsurătoare, bitul cuantic 
ia obligatoriu una din cele două stări clasice, cu o șansă 
dată de probabilitatea respectivă (rè = 0,25 și r? = 0,75 
în figură). 


Așa cum am discutat, o superpoziţie cuantică a două 
stări clasice se descrie printr-un set de două numere com- 
plexe, câte unul pentru fiecare stare clasică. Vom spune 
că bitul cuantic se găsește în același timp în ambele sale 
stări clasice, 0 şi 1. Modulul numerelor complexe atașate 
stărilor clasice 0 și 1 ne dă probabilitatea de a găsi siste- 
mul (bitul cuantic) într-una din cele două stări, 0 sau 1. 
Faza numerelor complexe scoate în evidență procesele de 
interferenţă care apar între biții cuantici. 

Matematic, un bit cuantic se scrie ca o superpoziţie cu- 
antică a stărilor clasice |0) și |1): 


Iy) = a10)+0]1) 


La o măsurătoare, bitul cuantic va fi găsit fie în starea 
clasică |0), fie în starea clasică |1), numai una din aceste 
două posibilităţi. 

Probabilitatea ca, la o măsurătoare, să găsim bitul cuan- 
tic în starea |0) este |a|?, iar cea ca să găsim bitul cuantic 
în starea |1) este |b|?. În plus, numerele complexe a și b 
satisfac relaţia |a|? + |b|? = 1, pentru că bitul cuantic va fi 
găsit sigur într-una dintre cele două stări. După măsură- 
toare, bitul cuantic va suferi un proces de colaps cuantic, 
devenind fie |0), fie |1), adică ultima stare clasică în care 
a fost găsit. 


Un registru cuantic este o superpoziție cuantică a tutu- 
ror stărilor clasice posibile ale registrului. De exemplu, un 
registru cuantic de doi biţi se scrie: 


|) = a |00) + b |01) + c |10) + d]11) 


Aici |00), |01), |10) și |11) sunt stările clasice ale regis- 
trului, iar a, b, c și d patru numere complexe. Se aplică 
aceleași principii ale mecanicii cuantice ca și pentru bitul 
cuantic din relaţia precedentă. 

Să observăm că, odată măsurată, unda de probabilitate 
(superpoziţia cuantică) va suferi un colaps cuantic, așa 
cum spune postulatul al treilea al mecanicii cuantice. Bitul 
cuantic va ajunge în starea sa clasică, fie valoarea 0, fie 
valoarea 1, cu probabilități date de modulul celor două 
numere complexe. Ideal ar fi să nu măsurăm bitul cuantic, 
în așa fel încât el să-și păstreze starea cuantică un timp 
cât mai îndelungat. Căci, odată ce l-am măsurat, el va 
deveni un bit clasic, o operaţie pe care ar fi de preferat s-o 
facem la sfârșitul șirului de procesare a datelor (vezi figura 
10.18). 

Veţi întreba: să presupunem că putem face calculatoare 
cuantice, dar la ce ne folosesc ele? De ce ar fi mai bun un 
calculator cuantic decât cel clasic? Se pare că cel mai mare 
avantaj al calculatorului cuantic apare în cazul procesărilor 
paralele a datelor, acolo unde mai multe operaţii identice 
trebuie efectuate pe o bază mare de date. Iată acum mai 
detaliat această procedură. 

Pentru început, să ne imaginăm mai întâi că avem un 
calculator clasic, în cazul nostru unul care va juca șah. 
Cum funcţionează el? În primul rând, calculatorul are me- 
morată poziţia pieselor de pe tablă sub forma unor regiștri 
clasici: 100111101... etc. Regiștrii sunt un set de biţi, cu 
ajutorul cărora se pot identifica piesele de pe tablă la un 
moment dat. Pentru simplitate, să zicem că primul bit 1 
înseamnă că un pion se află pe căsuţa b2 a tablei de șah, 
că al doilea bit 0 ne arată cum căsuţa b3 este goală, al 
treilea bit 0 că și căsuţa b4 este goală și așa mai departe 
(vezi figura 10.19). 

Calculatorul clasic pornește cu un registru clasic atașat 
poziţiei de început, după care în timpul jocului registrul 
este în mod continuu înnoit cu poziția pieselor din acel 
moment. Sarcina computerului este de a decide, pe baza 
registrului, care este cea mai bună mișcare următoare. 

Pentru aceasta, calculatorul are două instrumente. Cu 
primul el calculează care sunt mișcările posibile și care va 
deveni valoarea registrului dacă va efectua acea mișcare. 
Cu al doilea instrument, el evaluează noua situaţie de pe 
tabla de șah și vede dacă este în avantaj faţă de adversar. 
Evaluarea o va face, pentru început, atașând puncte di- 
verselor piese (un pion are un punct, un cal sau un nebun 
are trei puncte și așa mai departe). Căci, dacă în noua 
situaţie crește numărul total de puncte faţă de adversar, 
înseamnă că mutarea respectivă este mai bună. Mai rafi- 
nat, calculatorul va apoi lua în considerare și numărul de 
atacuri asupra pieselor adversarului, sau numărul de linii 
sau coloane pe care le controlează. 

Nu este atunci greu de intuit cum procedează un calcu- 
lator clasic. La fiecare pas el analizează un șir de mutări 
posibile și evaluează situaţia la sfârșit cu același program 

Figura 10.19: În stânga jos avem o pozitie initială de 
șah. În stânga sus sunt prezentate două mutări dintre 
cele posibile, pentru pionul alb. Un calculator clasic ar 
trebui să introducă fiecare dintre cele două situații în me- 
moria procesorului său și să evalueze situația folosind 
aceeași rutină de procesare, pentru a vedea care dintre 
mutări conduce la un rezultat mai avantajos. În dreapta 
este ezemplificată simplificat situatia calculatorului cuan- 
tic. Procesorul lui primește la intrare o superpozitie cuan- 
tică a celor două stări clasice. Apoi calculatorul cuantic 
va procesa dintr-o dată întreaga stare cuantică, deci toate 
mutările posibile în același timp (procesare paralelă), pen- 
tru că rutina necesară este aceeași. El va obține răspunsul 
într-un timp mult mai rapid decât calculatorul clasic. 


software. Apoi alege situaţia cea mai avantajoasă și efec- 
tuează mutarea corespunzătoare. Desigur, alegerea nu de- 
pinde numai de situaţia de pe tabla de joc, dar şi de „tăria” 
adversarului, căci ea ne spune ce probabilitate are adver- 
sarul să găsească mutarea cea mai bună pentru el. În acest 
fel, dacă procesorul calculatorului este foarte rapid sau are 
zeci de ani la dispoziţie, vaanaliza în avans un număr mare 
de pași succesivi și va prezice mutarea cea mai bună. 

Astfel, să presupunem că tabla de șah se află la un mo- 
ment dat în situaţia 100111101... exemplificată în figura 
10.19. Procesorul trebuie mai întâi să efectueze „mintal” 
câteva mutări posibile. De exemplu, mutarea pionului de 
pe b2 pe b3 va aduce registrul în forma 010111101.... Pe 
de altă parte, dacă ar muta același pion pe b4, va obţine 
o valoare a registrului dată de 001111101.... Pentru fie- 
care dintre mutări, calculatorul clasic trebuie să evalueze 
noua situaţie pe tabla de șah și să decidă care ar fi mai 
avantajoasă. Atunci când calculatorul a fost setat pe nive- 
lul cel mai ușor, el va evalua situaţia finală calculând de 
exemplu numai numărul total de puncte în situaţia respec- 
tivă. Dacă nivelul este mai greu, calculatorul va efectua, 
în memorie o succesiune mai mare de mutări și va evalua 
situaţia abia la sfârșit. . . 

În mod normal, un om obișnuit se oprește cu evaluarea 
mutărilor undeva după al treilea pas. Cu alte cuvinte, el 

nu poate evalua mai mult de trei mutări una după alta și 
vreo trei-patru mutări la fiecare pas. De aceea jucătorul 
uman trebuie să se bazeze mult pe intuiție și pe memoria 
unor jocuri precedente. Pe de altă parte, un calculator nu 
are intuiţie. În mod simplu, el va evalua fiecare mutare 
posibilă, la fiecare pas. El are însă un avantaj, timpul 
rapid de procesare. 

Astfel, un calculator obișnuit are o frecvenţă de câţiva 
GHz (10 Hz), ceea ce poate fi asociat unei viteze de proce- 
sare de câteva nanosecunde (107° s) fiecărei operaţii. Cum 
la fiecare pas el are de făcut aproximativ 100 de operaţii 
(aproximativ egale cu numărul de mutări posibile, date de 
numărul de piese și posibilităţile fiecărei piese), înseamnă 
că după 4 pași el trebuie să facă în total aproximativ 
1004 = 108 operaţii. Cum calculatorul clasic face apro- 
ximativ 10° operaţii pe secundă, înseamnă că el va evalua 
într-o secundă toate configuraţiile posibile până la pasul 4 
inclusiv! Hmmm... ., nici o șansă pentru omul obișnuit de 
a bate computerul clasic. 

Să ne întoarcem acum la calculatorul cuantic și să vedem 
cum este posibilă procesarea paralelă. Pentru aceasta, să 
considerăm din nou registrul iniţial 100111101 ..., care am 
văzut că devine 010111101... sau 001111101... la o mu- 
tare ulterioară a pionului (vezi figura 10.19). Pentru fiecare 
mutare ulterioară procesorul trebuie să evalueze situaţia 
ca să afle care din cele două situaţii este mai avantajoasă. 
El se uită la poziţia pieselor pe tablă, la valoarea lor to- 
tală, numărul de diagonale controlate și așa mai departe. 
Interesant însă, programul software (codul) ce face analiza 
este același în cele două situaţii. 

Dacă procesorul este clasic, atunci el trebuie să anali- 
zeze o situaţie, iar numai după aceea poate analiza și cea 
de-a doua situaţie. Aceasta cu toate că programul software 
pentru evaluare este același în ambele cazuri. Cu alte cu- 
vinte, el trebuie să analizeze separat fiecare registru clasic 
al poziţiilor posibile 010111101... și 001111101... folo- 
sind același cod software. 

Aici este locul unde intervine calculatorul cuantic. În 
acest caz, procesorul său cuantic primește o singură stare 
de evaluat. Starea este însă o superpoziție cuantică a ce- 
lor doi regiștri, stare pe care o putem scrie matematic ca 
(010111101... > +]001111101... >. Ea se mai numește 
registru cuantic. Pentru că oricum programul software ce 
trebuie rulat este același, lăsam procesorul cuantic să eva- 
lueze întregul registru cuantic deodată! În acest fel vom 
obţine la sfârşit tot o stare de superpoziţie cuantică, ce 
conţine toate rezultatele adunate la un loc, pentru fiecare 
registru cuantic. 

Să remarcăm acum că acest calculator cuantic este mult 
mai rapid. Astfel, pe când un calculator clasic proce- 
sează doar un singur registru (să zicem 010111101...), 
calculatorul cuantic le procesează pe toate în același timp! 
Aceasta este în esență ceea ce înțelegem prin procesare 
paralelă (vezi figura 10.20). 

Din păcate, pe lângă acest avantaj, calculatorul vine și 
cu un dezavantaj fundamental. Astfel, să nu ne așteptăm 
că la urmă vom măsura toată starea cuantică finală (cea 
care ne dă rezultatele pentru fiecare poziţiile de evaluat), 
fiindcă nu este posibil! Să ne readucem aminte că nu pu- 
tem măsura complet o stare cuantică, ci doar „bucăţi cla- 
sice” din ea. În acest fel, de fiecare dată când măsurăm 

stări clasice superpoziţie cuantică 
Figura 10.20: În stânga este o schemă de procesare 
clasică. Pentru fiecare registru clasic initial, procesorul 
efectuează aceeaşi operație urmată de o evaluare a rezulta- 
tului. Din cele trei stări clasice ezemplificate, procesorul 
va determina la sfârșit care dintre stările clasice initiale 
este optimă (pentru problema dată). În dreapta este re- 
prezentat același proces într-un calculator cuantic. Aici 
registrul initial este o superpoziţie cuantică a stărilor cla- 
sice. Pentru că operaţia este aceeași, procesorul cuantic 
va efectua o singură evaluare, pentru întreaga stare cuan- 
tică, urmată de o evaluare finală a stării optime. El ne 
va spune în final care dintre stările clasice initiale era op- 
timă, însă nu ne poate da rezultatele pentru fiecare stare 
clasică (principiul colapsului cuantic). 


un set de regiștri cuantici, registrul este găsit în starea lui 
clasică, cu anumite probabilităţi. 

S-ar părea că nu ne vom atinge scopul de a afla care 
este mutarea cea mai bună, însă nu e chiar așa. Astfel, în 
final, putem face o operație logică specială, care compară 
situaţiile de pe tablă pentru toate mutările iniţiale, și ne 
spune care este mutarea cea mai bună! Cu alte cuvinte, 
la sfârșit facem o măsurătoare specială și ea nu ne spune 
care este evaluarea finală în fiecare dintre alegeri, ci doar 
care este cea mai bună mutare. Nu e rău, căci tocmai asta, 
ne dorim. 

Exemplul de mai sus evidenţiază faptul că nu putem 
folosi calculatoarele cuantice decât pentru situaţiile când 
trebuie să evaluăm mai mulți regiștri cu aceleași operaţii 
logice. Dacă cineva ne cere să comparăm rezultatul 
aceluiași proces pentru doi regiștri iniţiali, vom pune re- 
gistrul cuantic în superpoziţia cuantică a celor două stări 
clasice. Efectuăm apoi procesele cuantice pe acest registru 
cuantic de date, iar la sfârșit obţinem ambele rezultate la 
un loc, după care efectuăm o operaţie logică finală care ne 
spune care alegere este cea mai bună. 

Astfel, calculatorul cuantic poate da răspunsul privind 
alegerea cea mai bună pentru un număr mai mare de 
regiștri iniţiali. Cel clasic ar fi trebuit să ruleze de mai 
multe ori același program, pentru fiecare registru iniţial 
(vezi figura 10.20). Dacă însă procesele ce trebuie efectu- 
ate pentru cei doi regiștri clasici iniţiali sunt diferite, nu 
mai putem aplica schema de mai sus. 

În acest fel, în timp ce un calculator clasic efectuează o 
operaţie pe secundă, un calculator cuantic poate efectua 
mai multe operaţii de același tip pe secundă, depinzând 
desigur de numărul de biţi cuantici folosiţi. După părerea 
unor teoreticieni, un calculator cuantic de 30 de biţi cuan- 
tici ar egala puterea de procesare a unui calculator clasic 


care rulează la 10 teraflopi (de mii de ori deja mai rapid 
decât calculatoarele actuale). 

Aceste estimări optimiste încep să fie însă puse sub în- 
doială în ultimii ani. Câţiva dintre cercetători chiar se 
întreabă dacă un calculator cuantic ar îmbunătăţi foarte 
mult procesarea în cadrul jocului de șah. Ar fi desigur o 
ironie a sorții ca, după atâta efort și trudă din partea ex- 
perimentatorilor, să construim primul calculator cuantic şi 
să nu-l putem folosi decât pentru a aduna câteva numere. 

Să vedem însă care sunt soluţiile practice prin care pu- 
tem construi un bit cuantic. O alegere naturală pentru 
bitul cuantic este spinul electronului. El poate fi plasat 
într-o superpoziţie cuantică a celor două stări cuantice ale 
sale de spin (cele ce determină momentul magnetic propriu 
de spin). O alegere asemănătoare este cea pentru spinul 
nucleului unui atom. Ambele ar putea fi folosite ca metode 
de stocare a biţilor cuantici. 

Folosirea nucleelor din atomi pe post de biţi cuantici a 
fost una dintre primele alegeri, pentru că momentul lor 
magnetic se citește astăzi relativ direct cu ajutorul apara- 
telor cu rezonanță magnetică. Acestea au devenit destul 
de răspândite în spitalele moderne, acolo unde fac posibilă 
tomografierea corpului uman cu detalii de milimetri. O 
variantă mai modernă permite chiar vizualizarea în timp 
real a proceselor din creier. 

În decursul primelor investigaţii a reieșit la iveală şi 
problema fundamentală a realizării practice: decoerența 
biţilor cuantici. Astfel, bitul cuantic nu „rezistă” sufi- 
cient de mult în starea de superpoziţie cuantică, el co- 
lapsând destul de repede la un bit clasic. Despre această 
decoerență prin interacţiunea cu mediul ambiant am discu- 
tat în secţiunea 111. Acolo am văzut că ea este una dintre 
explicaţiile pentru care universul nostru macroscopic arată 
clasic și nu cuantic. 

În cazul nostru, decoerenţa împiedică funcţionarea cal- 
culatorului cuantic, căci un registru cuantic al memoriei va 
colapsa într-un timp scurt în starea sa clasică, pierzându-se 
starea de superpoziţie cuantică atât de necesară procesării 
paralele. De decoerență putem scăpa până la un punct 
răcind calculatorul la temperaturi joase, minimizând ast- 
fel efectele termice care provin din mediul ambiant. Cum 
nu ne dorim să avem în cameră, lângă calculator, o bute- 
lie mare de heliu lichid care păstrează calculatorul cuantic 
răcit la câţiva Kelvini, este foarte probabil ca pe viitor să 
asistăm la descoperiri noi ce fac posibilă răcirea locală a 
componentelor integrate. 

Pentru a ne face o idee despre progresele realizate 
în lupta cu decoerenţa, să menţionăm numai pe scurt 
un rezultat al unui grup de cercetători americani de la 
Universitatea Berkeley şi publicat în revista Nature în anul 
2008. Cercetătorii au folosit pentru bitul cuantic chiar 
spinul electronului, care a fost corelat prin niște struc- 
turi microscopice cu stările atomice ale unor impurități. 
Impurităţile au fost integrate într-un substrat de siliciu, 
mult mai purificat decât cele folosite în mod obișnuit 
în semiconductori. Datorită purității ridicate, timpul de 
decoerenţă a fost crescut până la câteva, secunde. 

Dacă stocarea biţilor cuantici întâmpină dificultăţi fun- 
damentale datorită proceselor de decoerenţă, nici transmi- 
terea și procesarea lor la diverse porţi logice nu este încă 
de mare succes. Alegerea cea mai răspândită se pare că 

Figura 10.21: 
cuite optice pentru calculatoare cuantice, folosind metoda 
logicii optice distructive. Fotografia este reprodusă cu per- 
misiunea lui T.B Pittman, autorul articolului „Quantum 
Computing Using Linear Optics”, apărut în revista Johns 
Hopkins APL Technical Digest, 25 (2004). ©The Johns 
Hopkins University Applied Physics Laboratory. 


O masă optică pe care au fost testate cir- 


este cea a fotonilor, pentru că lumina este un purtător na- 
tural de informaţie, folosită în actualele fibrele optice. Așa 
cum am discutat în secţiunea 115, fotonii polarizaţi la un 
unghi oarecare pot fi consideraţi o superpozitie cuantică a 
două stări clasice, cea de polarizare orizontală şi cea de 
polarizare verticală (ele reprezentând bitii clasici O si 1). 

Din păcate, şi această metodă are câteva limitări intrin- 
seci. Astfel, pentru a funcţiona, trebuie să trimitem și să 
măsurăm foton cu foton. Un singur foton însă are o şansă 
mare de a fi absorbit de impurităţile din fibra optică, ceea 
ce face să pierdem informaţie, și deci să avem erori în trans- 
misia de date cuantice. În ultimii ani, această informaţie 
a fost deja transmisă pe distanţe de kilometri, ceea este de 
ajuns pentru procese în interiorul calculatorului cuantic și 
ne face să visăm la un „internet cuantic”. 

Desigur, dacă vrem să măsurăm un singur foton, avem 
nevoie de detectori foarte sensibili, capabili să detecteze 
foton cu foton. În plus, ne trebuie şi circuite electronice 
de sincronizare. De acestea din urmă avem nevoie, fiindcă 
trebuie să suprapunem biții cuantici în circuitele logice, or 
fotonii circulă cu viteza luminii! 

Trebuie să ne imaginăm că doi fotoni intră cu viteza lu- 
minii într-o poartă logică și ies din ea aproape instantaneu. 
Dacă unul ajunge doar cu puţină întârziere, atunci celălalt 
a şi ieşit din poarta logică şi ei nu se „întâlnesc”. În acest 
caz nu va avea loc operaţia logică așteptată, iar rezultatul 
va fi altul decât cel dorit. De aceea, avem nevoie de cir- 
cuite de sincronizare foarte precise, care să ne asigure că 
undele de probabilitate ale fotonilor (biții cuantici) s-au 
suprapus în circuitele logice. 

Dacă doi fotoni se află în acelasi timp în aceeaşi poartă 
logică, nu înseamnă automat că va avea loc o operaţie 
logică. Pentru aceasta, fotonii trebuie să interacționeze 
între ei, altfel cei doi biţi cuantici (fotoni în cazul nostru) 
ar trece fără să se „vadă” unul pe altul. Interacțiunea 
dintre fotoni este în primă instanţă nulă, pentru că două 
raze de lumină trec una prin alta fără să interacţioneze 
(spre deosebire de săbiile din Războiul Stelelor). 


Cu toate acestea, există cristale speciale în care 
interacţiunea e nenulă, numite adesea cristale neliniare. 
Problema tehnologică majoră este că, la ora actuală, avem 
nevoie de intensităţi luminoase foarte ridicate pentru ca 
măcar o fracțiune din fotonii incidenţi să interacţioneze 
unul cu altul în cristale. Cu alte cuvinte, sansa ca doi fo- 
toni singuratici să interacţioneze între ei, în aceste cristale 
neliniare, este foarte mică. 

De aceea au apărut în prezent si alte grupuri de cercetă- 
tori care s-au concentrat pe ceea ce ei denumesc „logică op- 
tică distructivă”. Tehnica foloseşte numai elemente optice 
liniare (deci nu cristale neliniare), cu toate că aici fotonii 
nu interacționează fizic unul cu altul. Metoda are deza- 
vantajul ca biții cuantici sunt parțial distrusi în operaţiile 
logice, de unde numele de „logică optică distructivă”. Un 
calculator cuantic optic realizat în acest mod arată ca o 
masă optică încărcată cu laseri, circuite de sincronizare 
a pulsurilor laser, fibre optice, polarizori, cuburi optice şi 
desigur detectori optici (vezi figura 10.21). 

Să remarcăm că fiecare din cele două metode (spinul și 
fotonii) are avantajele sale (stocarea informaţiei cuantice 
pentru spini și transmisia ei pentru fotoni). La sfârşit, 
dacă alegem o astfel de soluţie, trebuie să integrăm cele 
două metode, lucru extrem de dificil. Desigur, putem în- 
cerca o nouă metodă de transmitere a informaţiei spinului 
(și atunci vorbim de spinotronică cuantică) sau de stocare 
a luminii (si atunci vorbim de lumină în nemișcare). În 
ambele cazuri avem de depășit bariere tehnologice majore. 

Cu toate dificultăţile, fizicienii anunţă în fiecare an noi 
progrese. Între ele se regăsesc și rezultatele obţinute în 
anul 2011 de un grup de cercetători californieni. Aceștia 
au reusit pentru prima dată să construiască o arhitectură 
completă de calculator cuantic, integrată într-un circuit 
minuscul. Arhitectura conţine în esenţă doi biţi cuan- 
tici (construiți din elemente supraconductoare) conectaţi 
prin intermediul unui rezonator electromagnetic. Timpul 
de decoerenţă al bitului cuantic a fost de aproximativ o 
microsecundă, suficient de lung pentru a efectua operaţii 
cuantice. În prezent, cercetatorii lucreează la extinderea 
arhitecturii pentru mai mulţi biţi cuantici. Provocarea 
nu este atât construcţia unor biţi cuantici adiţionali, cât 
creșterea timpului de decoerenţă pentru fiecare bit cuan- 
tic individual, în așa fel încât operaţiile pe mai mulţi biţi 
cuantici să poată avea loc. 

În prezent nu se cunosc prea multe aplicaţii în care 
calculatoarele cuantice să fie net superioare celor cla- 
sice. Menţionate des sunt căutarea rapidă într-o bază de 
date și factorizarea numerelor întregi (scrierea lor ca un 
produs de numere prime). De remarcat că factorizarea 
ajută, la spargerea diverselor sisteme protejate cu parole. 
Calculatoarele cuantice fac atunci posibilă spargerea co- 
durilor de securitate. În acest caz, desigur, ele ar deveni 
mai degrabă o problemă pentru noi decât un ajutor. 

După cum vedem, calculatoarele cuantice sunt în prin- 
cipiu si în practică posibile, însă teoreticienii nu se pun 
încă de acord asupra utilității lor, iar experimentatorii au 
probleme majore în realizarea lor practică. La ora actuală 
se pare că nu vom avea un astfel de calculator cuantic în 
biroul nostru peste câteva ani, însă timpul lor va veni cu 
siguranţă în viitor. Poate va fi vorba de câteva zeci de 
ani, poate de mii de ani. Este însă aproape cert că ele vor 
deveni realitate, în aceeași măsură în care era și apariţia 

submarinului pe vremea când Jules Verne scria povestirile 
despre căpitanul Nemo. 

117. Teoria Bohm-de Broglie a undei pilot 


După o incursiune în calculatoarele cuantice să ne în- 
toarcem puţin la fundamentele teoriei mecanicii cuantice. 
Una dintre problemele pe care ni le pune în faţă mecanica 
cuantică este evidentă în măsurătorile de difracție. Astfel, 
de ce ar fi un corpuscul (electronul, de exemplu), descris de 
o undă de probabilitate ce se întinde în tot spaţiul, pentru 
ca apoi el să fie detectat ca o particulă punctiformă? 

Interpretarea de mai sus este cea standard, care se predă 
în manualele de fizică, și mai e cunoscută ca „interpretarea 
Copenhaga”, după numele capitalei daneze unde era profe- 
sor Niels Bohr, unul dintre cei mai proeminenţi susținători 
ai interpretării. Ea ne spune că între două măsurători pu- 
tem vorbi numai despre unda de probabilitate a electro- 
nului, uitând pur și simplu de electron. Nu trebuie să ne 
imaginăm electronul nicidecum, mai bine să ne imaginăm 
că el nici nu există, pentru a fi siguri că tot ce avem în 
minte este unda sa de probabilitate. La o măsurătoare a 
poziţiei însă, electronul va fi găsit într-un punct sau altul. 
Cu alte cuvinte, avem fie o undă de probabilitate (între 
măsurători), fie o particulă (la măsurătoare poziţiei), dar 
niciodată amândouă în același timp. 

O astfel de interpretare (standard la ora actuală) este 
greu de acceptat nu numai pentru cei interesaţi de subiect, 
dar chiar și pentru mulţi fizicieni teoreticieni. Unii dintre 
aceștia au pus-o chiar la îndoială. Poate că Niels Bohr se 
înșeală, şi-au spus ei, poate că electronul este numai o bilă 
clasică care se deplasează foarte repede și puţin aleatori, 
pentru a fi găsită apoi în locuri surprinzătoare. Dintre 
fizicienii care au pus la îndoială interpretarea standard, 
vom aminti două nume: Louis de Broglie și David Bohm 
(1917-1992). Vom prezenta de aceea teoria lor care este, 
atenţie, o teorie alternativă la interpretatea standard, și e 
acceptată de puţini fizicieni. 

Cu Louis de Broglie am făcut cunoștință la începutul 
capitolului precedent. Am văzut că de Broglie a fost cel 
care a introdus unda atașată electronului în mișcarea sa, 
având o lungime de undă A dată de impulsul său p, și 
anume A = h/p. Pentru de Broglie însă, unda atașată 
electronului era o undă pilot, care ghidează un electron 
clasic în mișcarea sa. 

Cu alte cuvinte, spunea de Broglie, electronii există me- 
reu, sunt clasici, au viteze și poziţii bine definite, iar noi îi 
vedem într-o parte sau alta doar pentru ca ei sunt ghidaţi 
acolo de unda pilot atașată. În interpretarea lui de Broglie, 
atât unda pilot, cât și particula (electronul, de exemplu) 
sunt reale, ambele existând în orice moment de timp. 
Observaţi diferența față de interpretarea Copenhaga, unde 
numai una din cele două se manifestă la un moment dat, 
fie avem unda de probabilitate între măsurători, fie avem 
un electron punctiform (clasic) la o măsurătoare a poziţiei. 

Pentru că interpretarea lui de Broglie considera electro- 
nul clasic, cu o poziţie și o viteză la orice moment de timp, 

Figura 10.22: În figură este reprezentată cu linie con- 
tinuă traiectoria newtoniană a unui electron. În modelul 
Bohm-de Broglie, electronul este clasic și e însotit de un 
undă pilot, care este și ea clasică. Unda pilot acționează 
asupra electronului cu o forță cuantică suplimentară, ce 
face ca electronul să se abată puțin de la traiectoria new- 
toniană, rămânând însă cu o traiectorie continuă (repre- 
zentată cu linie întreruptă). Această traiectorie „reală” 
a particulei diferă de cea newtoniană, deși nu prea mult. 
Electronul ar fi găsit în jurul traiectoriei newtoniene, cu o 
probabilitate egală cu cea dată de teoria standard a meca- 
nicii cuantice (regiunea este reprezentată printr-o umbră 
în jurul traiectoriei newtoniene). 


vom spune că ea este o teorie cu variabile ascunse. În acest 
caz, variabilele ascunse ar fi poziția și viteza electronului, 
pe care nu le-am putut afla până acum între măsurători, 
dar pe care le-am putea afla cu o tehnică viitoare pe care 
urmează s-o descoperim. 

Interpretarea lui de Broglie a pierdut încă de la apariţie 
teren în favoarea interpretării Copenhaga, fiind abando- 
nată în scurt timp chiar de iniţiatorul ei. După 25 de ani 
de la propunerea lui de Broglie, ea a fost revigorată de fi- 
zicianul David Bohm (1917-1992). Bohm a detaliat meca- 
nismul prin care unda pilot dirijează electronul în mișcarea 
sa. 

Astfel, Bohm a introdus noţiunea de forță cuantică ce 
acţionează asupra electronului considerat clasic, forţă cu- 
antică dată de unda pilot a electronului (considerată și 
ea reală). Ea face ca electronul să se deplaseze pe tra- 
iectorii puţin diferite de cele clasice (vezi figura 10.22). 
Probabilitatea de a găsi electronul în aceste zone este, con- 
form ecuaţiilor lui Bohm, precis egală cu cea dată de mo- 
delul standard al mecanicii cuantice. 

În modelul Bohm-de Broglie, electronul este deci o par- 
ticulă, complet clasică, ce se deplasează conform mecani- 
cii newtoniene, însă asupra căruia acţionează în plus și o 
nouă forță cuantică (diferită, de cea electrică sau magne- 
tică etc.). Forţa cuantică este generată de unda de pro- 
babilitate a electronului (unda pilot, în denumirea lui de 
Broglie) care este, în aceste modele, la fel de reală ca și 
electronul însuși. 

Datorită undei pilot și forţei sale cuantice pe care o exer- 
cită asupra, electronului, acesta se deplasează puţin diferit 
faţă, de situaţia, clasică, dar în așa fel încât probabilitatea 


Sectiunea 117. Teoria Bohm-de Broglie a undei pilot 


Figura 10.23: În figură este reprezentată modelarea unei 
figuri de difracție în modelul Bohm-de Broglie, după un 
experiment de difracție care a avut loc cu atomi. Cele 
două fante prin care trec atomii sunt reprezentate în par- 
tea de sus a figurii ca două blocuri negre. După cum 
vedem, traiectoria unui atom duce de preferință numai 
către anumite zone (acolo unde densitatea de linii este 
mai mare), pentru că atomii sunt acum deviati puţin de 
forța cuantică suplimentară care este introdusă în modelul 
Bohm-de Broglie. În partea de jos se recunosc franjele de 
interferență. Imagine reprodusă din lucrarea „Numerical 
simulation of the double slit interference with ultracold 
atoms”, de Michel Gondran și Alexandre Gondran, apă- 
rută în American Journal of Physics. ©2005, American 
Institute of Physics. 


de a fi găsit într-un loc sau altul să fie egală cu cea calcu- 
lată din legile mecanicii cuantice. Dacă însă ne-am uita cu 
un microscop puternic, am vedea că electronul are un im- 
puls și o poziţie bine definite în orice moment, doar că, se 
mișcă puţin diferit (datorită forței cuantice) faţă de ceea 
ce prezice simplu mecanica newtoniană. 

Desigur, o astfel de propunere vine la început în 
contradicţie cu fundamentele mecanicii cuantice, de exem- 
plu, interpretarea standard a figurii de difracție cu elec- 
troni, prezentată în schița 9.16. Acolo am văzut că, dacă 
vom considera că un electron clasic trece fie printr-o fantă, 
fie prin alta, ar trebui să obţinem doar două maxime de 
intensitate pe detector. Cum explicăm atunci că în rea- 
litate obţinem mai multe maxime, mai precis niște franje 
de interferență, considerând mișcarea electronului newto- 
niană? Cheia soluţiei o poartă unda pilot și noua forță 
cuantică introdusă de Bohm, care deviază mișcarea elec- 
tronilor în experimentul de difracție chiar și după ce aceștia 
au trecut de cele doua fante, în așa fel încât să se obţină 
din nou franjele familiare ale figurii de interferenţă! 

De exemplu, în figura 10.23 este prezentată o modelare 
a unei figuri de difracție măsurată în realitate cu atomi. 
Măsurătoarea a fost efectuată de un grup de cercetători 
japonezi (Fujio Shimizu și colaboratorii săi) și publicată în 
revista Physical Review A în anul 1992. Fapt remarcabil, 
acești cercetători au arătat că și atomii suferă un proces 
de difracție, deci au atașată o undă de probabilitate. 

Modelarea din figura 10.23 a fost efectuată de un grup 
de cercetători din Franţa special pentru rezultatele cerce- 
tătorilor japonezi. Ea folosește modelul Bohm-de Broglie. 
După cum se vede în figură, traiectoria electronilor este 
deviată de la liniile drepte de noua forţă cuantică, în așa 
fel încât se obţine (în partea de jos) o figură clasică de 
difracție, cu zone mai puţin probabile și zone mai probabile 
pentru a detecta un electron. Teoria lui Bohm-de Broglie 
reproduce astfel rezultatele experimentului de difracție. Să 
observăm că, în această interpretare, dacă detectăm un 
electron în figura de difracție este pentru că el deja se gă- 
sea acolo. 

Cheia soluţiei lui Bohm este forma forței cuantice (de- 
rivată din unda pilot), cea care acţionează asupra electro- 
nului și face posibilă mișcarea sa puţin diferită faţă de cea 
newtoniană (vezi figura 10.22), conducând însă la aceleași 
probabilităţi ca și cele date de mecanica cuantică. 


Calcul: Teoria Bohm-de Broglie 


În această căsuţă matematică vom încerca să pre- 
zentăm în linii mari ecuaţiile din spatele teoriei de 
Broglie-Bohm, fără însă a efectua calculele aferente și 
anticipând noțiuni din capitolul următor. 

Pentru început, să considerăm ecuatia lui Schrödinger 
pentru o singură particulă de masă m, descrisă de unda 
de probabilitate y = Y(r,t) și aflată într-un câmp de 
energie potenţială V(r). Faţă de forma unidimensională 
din secțiunea, 102, ecuaţia se generalizează sub forma: 


În modelul lui Bohm, V(r, t) este o undă pilot, un câmp 
clasic, care va ghida efectiv particula în mișcarea sa cla- 
sică. Ecuația de mai sus trebuie privită atunci ca una 
de evoluţie a undei pilot: astfel aflăm în care locuri este 
ghidată particula, considerată și ea clasică, la fel ca unda 
pilot. 

Să scoatem acum în evidenţă amplitudinea Ri(r,t) și 
faza undei pilot S(r,t)/h (ambele funcţii reale), făcând 
descompunerea: 


h 


(rd) = Rr, dexp | 


za 


Atunci P(r,t) = R?(r,t) = |y(r,t)|? reprezintă densi- 
tatea de probabilitate de a găsi particula în poziția r la 
timpul t. Să înlocuim forma de mai sus în ecuația lui 
Schrödinger şi să efectuăm cu atenție calculele (lucru pe 
care noi nu-l mai facem aici). Folosind explicitarea ope- 
ratorilor V și V? din secțiunea 209 și alte câteva formule 
ajutătoare, se obține: 

Unii matematicieni vor recunoaște în prima relaţie 
ecuaţia, de conservare în timp a densităţii de probabili- 
tate P(r, t), dacă interpretăm câmpul vectorial v(r, t) ca 
fiind „curgerea” densitatii de probabilitate. Întrebarea 
cheie este ce reprezintă a doua ecuaţie. 

David Bohm a remarcat că, la limita clasică A — 0 cea 
de-a doua ecuaţie este de fapt cunoscută deja sub nu- 
mele de ecuația Hamilton-Jacobi. Luate împreună, cele 
două ecuaţii descriu un ansamblu de particule clasice 
care se mișcă în câmpul de energie potenţială V(r) fără 
să interacţioneze unele cu altele. Câmpul de probabili- 
tate P(r, t) reprezintă o măsură a densităţii de particule 
dintr-un loc sau altul, câmpul v(r,t) determină viteza 
particulelor aflate în poziţia r la momentul t, iar câmpul 
S(r, t) este dat de acţiunea particulelor pe traiectoria lor 
reală (noţiunea o vom introduce în capitolul următor). 

În acești termeni, ecuaţia a doua poate fi interpretată 
ca o ecuaţie de conservare a energiei, folosind faptul că 
9S(r,t)/8t = —E(r, t) din teoria Hamilton-Jacobi, unde 
E = E(r,t) este energia particulei aflate în poziţia r la 
momentul t: 

mv? 
-E+ a +V(r)=0 

Recunoaştem în primul termen energia cinetică și în 
cel de-al doilea energia potențială. 

Dacă luăm în considerare că A Æ 0, vedem că putem 
descrie mișcarea ansamblului de particule din ecuaţia 
(1) printr-un termen suplimentar la energia potențială, 
dat de energia potenţială cuantică U (r, t): 


Forța cuantică ce va acționa asupra particulei în 
poziția r la momentul t se deduce direct din energia 
potenţială cuantică U(r,t), printr-o relaţie identică cu 
cea din mecanica clasică (vezi secţiunea 19), dar scrisă 
în trei dimensiuni: F(r,t) = —VU (r,t). 

Vedem atunci că asupra electronului actionează nu 
numai o forţă clasică, dată de potenţialul V(r), dar și 
o forţă cuantică F. Această forţă este dată de unda 
pilot, prin intermediul câmpului R(r, t), care reprezintă 
amplitudinea undei. 

În modelul Bohm-de Broglie, ansamblul de parti- 
cule are la început o distribuţie care este identică cu 
cea dată de densitatea de probabilitate a undei pilot 
P(r, t) = |V(r,t)|2. Relaţiile de mai sus (incluzând forţa 
cuantică) ne asigură că egalitatea se va menţine și pe vi- 
itor. Unda pilot y(r, t) (reală în modelul de mai sus) va 
„ghida” în acest fel particulele în mișcarea lor pentru ca 
această distribuţie de probabilitate să se păstreze (vezi 
figura 10.24). „Ghidarea” are loc prin intermediul forței 
cuantice F. 


Desigur, ne putem întreba în ce măsura teoria de 
Broglie-Bohm explică alte aspecte experimentale ale me- 
canicii cuantice, de exemplu spinul, colapsul undei de pro- 
babilitate sau interacțiunea dintre mai multe particule. 
Răspunsul este în mare parte pozitiv. Spinul, de exem- 
plu, nu mai este o proprietate intrinsecă a electronului în 

Figura 10.24: În figura de sus este reprezentată un an- 
samblu inițial de particule în modelul Bohm-de Broglie, 
într-o zonă lipsită de câmpuri potențiale clasice. În acest 
caz este de așteptat ca particulele considerate clasice să 
rămână pe loc. Cu toate acestea, asupra lor acţionează o 
forță cuantică în modelul Bohm-de Broglie, generată de 
unda pilot 4(zx,t). În figura de jos se vede situația după 
un timp. Particulele au fost dispersate de forta cuantică, 
în asa fel încât distributia lor de densitate să se potri- 
vească cu cea de probabilitate dată de unda pilot V(x,t). 
La rândul ei, și unda pilot a evoluat. 


modelul lui Bohm (nici nu ar avea cum, căci altfel ar trebui 
cuantificat, revenind astfel la modelul standard), ci o pro- 
prietate a forţei cuantice, care este la rândul ei o consecinţă 
a undei pilot. Astfel, forţa cuantică ce ar acţiona la nivel 
microscopic asupra electronului ar avea mai multe compo- 
nente, ea determinând două posibile traiectorii în experi- 
mentele cu câmp magnetic, pe care noi le interpretăm apoi 
ca spin în modelul standard. 

Colapsul undei pilot (unda de probabilitate) are o des- 
criere asemănătoare cu cea a interpretării standard, luând 
în calcul interacțiunea dintre sistemul pe care îl măsurăm 
(particula, de exemplu) şi aparatul de măsură. Odată co- 
lapsată, unda de probabilitate va determina o altă evoluţie 
ulterioară a particulei, prin intermediul forţei cuantice. 
Particula rămâne clasică și răspunde diferit la noua formă 
a forței. Cât despre situația mai multor particule, ea este 
descrisă printr-o undă pilot multiparticulă, ca și în inter- 
pretarea stadard. Unda are o existență reală și pune astfel 
în mișcare particulele prin intermediul forţelor cuantice. 

Şi atunci, ne vom întreba, dacă teoria de Broglie-Bohm 
explică cele mai multe aspecte experimentale ale mecani- 
cii cuantice, de ce a dispărut de pe firmamentul ştiinţei? 
Argumentul major este că nu are rost să ne legăm la cap 
dacă nu ne doare. Cu alte cuvinte, nu este nevoie să „înflo- 
rim” interpretarea standard cu noile elemente ale teoriei 
Bohm-de Broglie numai pentru a păstra electronul cla- 
sic între măsurători. De ce am forţa natura să apară așa 
cum ne imaginăm noi clasic? Noi am apărut neașteptat 
în lume, și nu lumea după noi. La urma urmei, interpre- 
tarea stadard are un avantaj: dacă oricum nu măsurăm 

electronul între timp, nu ne interesează, ce face, și atunci 
nici nu trebuie să ne punem problema ce formă, culoare 
sau dimensiuni ar fi avut acel electron clasic. 

David Bohm nu a fost de acord cu linia de gândire de 
mai sus și a urmărit mai departe liniile filozofice ale teo- 
riei sale. El a observat că, în teoria lui, un ansamblu de 
electroni este mai mult decât o sumă a proprietăţilor ace- 
lor electroni, pentru că este determinată și de unda pilot 
multiparticulă, a cărui existență este reală. Nu este acesta 
sfârşitul teoriilor reducţioniste, cele care încearcă să ex- 
plice comportarea unui sistem folosind numai proprietăţile 
elementelor componente? Căci, dacă am urmări fiecare 
particulă individual, (clasică în teoria Bohm-de Broglie) 
tot nu vom găsi o interacţiune între particule care să ex- 
plice întotdeauna evoluția ansamblului (așa cum face me- 
canica newtoniană), pentru că mișcarea depinde și de unda 
pilot multiparticulă. 

În timp, David Bohm a devenit un promotor al teoriilor 
holistice (care sunt opuse celor reducţioniste), ce spun că 
un sistem de componente poate fi ceva mai mult decât 
suma componentelor sale. Cu alte cuvinte, comportarea 
sistemului depinde de ceva mai larg care nu poate fi descris 
numai de proprietăţile individuale ale componentelor sale. 
Să fie acesta universul întreg? s-a întrebat Bohm. 

Să remarcăm însă că esenţa observaţiilor de mai sus 
apare și în interpretarea standard (modelul lui Bohm doar 
le aduce mai proeminent în faţă). Astfel, și aici universul 
este descris de o undă de probabilitate multiparticulă, ceea 
ce scoate la iveală deosebirea faţă de mecanica newtoniană. 

Astfel, în mecanica newtoniană, întregul este suma 
părţilor sale. În mecanica cuantică însă, întregul (unda 
de probabilitate multiparticulă) este anterior părţilor sale, 
înțelegând că părţile (particulele) apar ca manifestări par- 
ticulare ale întregului. Lucrul acesta va deveni și mai evi- 
dent în cadrul teoriilor cuantice de câmp pe care le vom 
prezenta în capitolele ce urmează. 


118. Caracterul non-local 
al mecanicii cuantice 


O noţiune care se folosește des pe lângă cea de „varia- 
bilă ascunsă” este cea de „localitate”. Aceasta din urmă 
înseamnă pur și simplu că evenimentele dintr-un anumit 
loc sunt influențate direct doar de evenimentele din locu- 
rile învecinate, și nu de altele foarte îndepărtate. Pare 
logic să presupunem că așa este făcută lumea, nu? 

Într-o teorie locală, evenimentele se transmit mai de- 
parte din aproape în aproape. Într-o teorie non-locală, eve- 
nimentele din galaxii îndepărtate pot influența instantaneu 
evenimente de aici. În principiu, pare că teoria relativităţii 
pune chiar o limită de viteză influenţei, și anume viteza, lu- 
minii. 

Cu toate acestea, teoria relativităţii limitează doar vi- 
teza de transmitere a informatiei, care altfel ar crea pro- 
bleme grave relației de cauzalitate dintre evenimente (vezi 
secțiunea 64). Ea nu limitează teoriile non-locale (unde 
ceva se transmite instantaneu la distanță mare), atâta 


timp cât prin acest mecanism non-local nu se transmite 
informație. Datorită acestui lucru, se poate ca o teorie 
non-locală să nu violeze teoria relativităţii, deci ca ceva să 
fie transmis cu viteză mai mare decât viteza luminii, fără, 
însă să poarte informaţie. 

Un exemplu este teoria mecanicii cuantice, care este o 
teorie non-locală, fără să violeze teoria relativităţii. Cum 
se poate așa ceva? Să luăm cazul cel mai simplu, cel al 
undei de probabilitate a unui electron în repaus. Să pre- 
supunem că am lăsat unda de probabilitate să evolueze 
nestingherit miliarde de miliarde de ani. Conform ecuaţiei 
lui Schrödinger, unda de probabilitate va fi delocalizată, 
foarte lărgită, așa cum am arătat în capitolul 9. Dacă ar 
fi acum să măsurăm poziţia electronului, l-am putea găsi 
fie aici, fie în steaua Sirius, aproximativ cu aceeași proba- 
bilitate, să presupunem (vezi figura 10.25). 

Dacă eu aș încerca să găsesc electronul, l-aș găsi aici, 
pe Pământ, iar dacă un extraterestru de pe Sirius ar în- 
cerca să-l găsească acolo, atunci are și el o șansă rezonabilă 
să dea de el. Să presupunem că facem un concurs, cine 
găsește primul electronul câștigă! Desigur, imediat ce se 
dă „Start”, pornim amândoi să găsim electronul. 

Să presupunem acum că eu găsesc primul electronul, pe 
Pământ. În acest caz, unda de probabilitate colapsează 
și devine mult mai localizată în jurul poziţiei unde am 
găsit electronul, așa cum ne spune al treilea postulat al 
mecanicii cuantice. Dacă acum extraterestrul ar încerca 
să găsească electronul pe Sirius, el n-ar mai avea nici o 
șansă! 

În acest fel, unda de probabilitate s-a schimbat instanta- 
neu în tot universul, și cu ea s-a schimbat automat și șansa 
extraterestrului să mai găsească electronul. Schimbarea 
este instantanee în modelul standard al mecanicii cuan- 
tice. Cu alte cuvinte, schimbarea este non-locală, pentru 
că în urma procesului de măsură unda de probabilitate 
colapsează instantaneu și brusc în tot universul, și nu din 
aproape în aproape. 

Dacă acest colaps al undei de probabilitate s-ar fi trans- 
mis ca o undă, din aproape în aproape, atunci exista po- 
sibilitatea ca eu să găsesc electronul pe Pământ, dar și 
extraterestrul să-l găsească din nou pe Sirius, până ca pro- 
cesul de colaps să ajungă al el. Pentru a evita o astfel de 
situaţie (care ar fi creat doi electroni), este necesar ca acest 
colaps al undei de probabilitate să fie instantaneu în tot 
universul. 

Vedem că, datorită postulatului al treilea, mecanica 
cuantică este o teorie non-locală. Oricât ar fi de ciu- 
dat, caracterul non-local al mecanicii cuantice nu intră în 
contradicţie cu teoria relativităţii. Astfel, eu nu pot trans- 
mite informaţie folosind acest mecanism de colaps al undei 
de probabilitate, pentru că nu-i pot influenta rezultatul. 
Să explicăm. 

Eu pot vorbi dinainte cu extraterestrul așa: măi, dacă 
tu găsești electronul, aprinzi lumina, dacă nu, nu aprinzi 
nimic. Să presupunem acum că eu vreau să-i trimit me- 
sajul să nu aprindă lumina. În acest caz, aş face bine să 
detectez electronul pe Pământ, extraterestrul nu-l va găsi 
la el acolo pe Sirius și nu va aprinde lumina, așa cum vreau 
eu. Informaţia ar fi transmisă instantaneu. 

Cum însă aș putea detecta sigur particula aici? Evident 
că nu se poate! După cum spun legile mecanicii cuantice, 
eu voi calcula probabilitatea de a găsi particula într-un loc 

Figura 10.25: Sus: în situația inițială, avem o undă 
de probabilitate y(x) a unui electron. Unda este foarte 
delocalizată și se întinde de aici până la Sirius. În 
acest moment măsurăm electronul și îl găsim pe Pământ. 
Jos: după măsurătoare, unda de probabilitate colapsează, 
devine localizată în zona unde a fost găsit electronul. 
Procesul de colaps cuantic este instantaneu în tot uni- 
versul. De remarcat că, prin procesul de măsură, am 
influențat instantaneu probabilitățile măsurătorii electro- 
nului de către un extraterestru pe Sirius. Exztraterestrul 
crede că are o șansă să găsească electronul pe Sirius, însă 
el va căuta în zadar, nu va mai găsi electronul. 


sau altul, însă nu pot să fiu sigur sau să influenţez unde o 
găsesc. Practic, unde va apărea efectiv particula este un 
proces complet aleatoriu. 

În cazul nostru, dacă se întâmplă să detectez electronul, 
am noroc, extraterestrul nu va aprinde lumina. Dacă însă 
nu-l detectez pe Pământ, electronul are o șansă să fie găsit 
pe Sirius, și extraterestrul va aprinde lumina. Eu nu am 
cum să influenţez unde va fi detectat efectiv electronul. 
Consecința? Nu pot transmite informaţie extraterestrului 
prin această metodă. Cu alte cuvinte, mecanica cuantică 
este non-locală, fără a contrazice teoria relativităţii, pen- 
tru că nu putem să transmitem informaţie cu o viteză mai 
mare decât viteza luminii, deși unda de probabilitate co- 
lapsează instantaneu în tot universul. 

Şi totuși, procesul colapsului undei de probabilitate în 
tot universul este cât se poate de deranjant. De ce ar putea 
colapsa unda de probabilitate în tot universul în același 
timp? Numai pentru a evita posibilitatea ca să detectăm 
doi electroni, dacă procesul de colaps s-ar fi transmis în 
univers ca o undă? 

Vedem oricum că presupunerea decoerenței, discu- 
tată în secțiunea 111, nu va explica această caracteris- 
tică. Decoerența explică colapsul undei de probabilitate 
printr-un proces în care ea devine localizată din aproape în 
aproape, prin interacţiunea cu mediul înconjurător. Teoria 
decorenţei nu va explica de ce colapsul undei de probabi- 
litate în urma măsurătorii se petrece instantaneu în tot 
universul. Ea, este o teorie locală, iar mecanica cuantică 
una non-locală. 

Recapitulând, am văzut cum colapsul undei de probabi- 
litate are loc instantaneu în tot universul. Prin interme- 
diul lui afectăm probabilitățile de detecție a particulelor 
instantaneu, la distanţe uriașe faţă de noi, fără a fi însă 
capabili să transmitem informaţie prin această metodă. În 
acest fel, nu intrăm în contradicţie cu teoria relativităţii. 

Întrebarea următoare este dacă experimentele susţin o 
astfel de teorie. Poate că ne-am înșelat pe undeva... 


119. Paradoxul Einstein-Podolsky-Rosen 
și verificarea lui experimentală 


În secţiunea precedentă am discutat despre caracterul 
non-local al mecanicii cuantice, care face parte din in- 
terpretarea standard. Între timp, s-au găsit nenumărați 
fizicieni care să vină cu soluţii pentru testarea experimen- 
tală a caracterului acesta, non-local. 'Teoria ca teoria, dar 
stau într-adevăr lucrurile așa, chiar se schimbă unda de 
probabilitate instantaneu în tot universul după o singură 
măsurătoare? 

Să observăm că este destul de dificil să testăm caracte- 
rul non-local al mecanicii cuantice sub forma prezentată 
de noi în secțiunea precedentă. Căci, pentru a lăsa unda 
de probabilitate a electronului să se delocalizeze suficient 
de mult ca să facem măsurători, trebuie să așteptăm un 
timp îndelungat. În plus, trebuie să facem multe astfel 
de încercări, pentru a studia caracterul statistic. Cu alte 
cuvinte, trebuie să arătăm că probabilitatea extraterestru- 
lui de a detecta electronul scade brusc la zero ezact după 
momentul la care noi am găsit electronul pe Pământ. 

De aceea, fizicienii s-au îndreptat spre experimente în 
care mai multe particule sunt corelate între ele (ele pu- 
tând fi electroni sau fotoni) și unde se păstrează esenţa 
caracterului non-local: colapsul instantaneu al undei de 
probabilitate (care este acum multiparticulă) pe o distanță 
mare. Aceasta pentru că mai multe particule au avantajul 
că pot fi măsurate în același timp. 

Cea mai cunoscută propunere de testare experimentală 
a caracterului non-local a fost făcută de fizicianul John 
Bell care, în anii '60, a pornit de la observaţiile precedente 
ale lui Albert Einstein, Boris Podolsky și Nathan Rosen. 
În anii '80, ideile lui Bell au fost testate experimental cu 
succes, printre alţii de fizicianul Alain Aspect. Rezultatele 
experimentale par să indice că, cel puţin, mecanica cuan- 
tică nu este o teorie locală cu „variabile ascunse”. 

Vom face mai jos o scurtă prezentare a experimente- 
lor lui Aspect, pornind de la paradoxul propus de Albert 
Einstein, Boris Podolsky și Nathan Rosen, cunoscut ca 
paradozul EPR, după inițialele celor trei. Paradoxul este 
o ilustrare a felului în care mecanica cuantică intră în 
contradicţie cu intuiţia noastră obișnuită. 

Einstein, Podolski și Rosen au discutat cazul a două 
particule care se deplasează în direcţii diferite și ale căror 
unde de probabilitate sunt puternic corelate. Ei au propus 
cazul corelaţiei dintre spinii a doi electroni. În ultimii ani 
însă, experimentele au fost efectuate cu perechi de fotoni 

ale căror polarizări sunt corelate între ele, și de aceea noi 
vom considera mai jos această situaţie. 

În principiu, starea de corelare a fotonilor se înţelege 
pornind de la cea de polarizare. Astfel, am văzut în 
secțiunea 115 că un foton polarizat la 45° poate fi pri- 
vit ca o superpoziție cuantică a două stări „clasice”: foton 
polarizat orizontal (să-l notăm cu |0)) și foton polarizat 
vertical (notat cu |1)): 


450) = Zo + 


Mai sus stările clasice |0) și |1) primesc câte un număr 
complex (în cazul nostru, același număr 1//2) iar setul 
celor două numere complexe reprezintă unda de proba- 
bilitate a fotonului. Fotonul nostru are deci o șansă de 
(1/V2) = 0.5 (adică 50%) de a fi găsit în starea de pola- 
rizare orizontală și 50% de a fi găsit în starea de polarizare 
verticală. În termeni cuantici, se spune că fotonul este în 
același timp atât polarizat orizontal, cât și polarizat ver- 
tical. 

Fotonul poate fi polarizat și la un alt unghi decât 45°, 
ceea ce înseamnă că cele două numere cornplexe vor avea 
module diferite. Fotonul poate fi polarizat și circular, ceea 
ce înseamnă că fazele numerelor complexe vor fi diferite. 
În cazul general, cele două numere complexe vor diferi în 
fază și în modul, ceea ce înseamnă că superpoziţia cuantică 
a celor două stări „clasice” va lua și alte forme. 

Mai jos, vom considera, cazul a doi fotoni, nu doar unul 
singur, ca în cazul precedent. Care este unda de probabi- 
litate multiparticulă a acestora? 

Pentru a scrie unda de probabilitate multiparticulă a an- 
samblului de doi fotoni, trebuie să inventariem toate stările 
„clasice” și să atribuim câte un număr complex fiecăreia. 
Cum fiecare foton are câte două stări „clasice” (polarizare 
verticală și orizontală), vedem că sunt patru stări clasice în 
total, pe care le vom nota cu |00) (ambii fotoni polarizaţi 
orizontal), |01) și |10) (un foton polarizat vertical și celă- 
lalt orizontal) și |11) (ambii fotoni polarizaţi vertical). 

O superpoziție cuantică generală a celor doi fotoni este 
o superpoziţie a tuturor celor patru stări clasice. În acest 
fel, ansamblul celor doi fotoni se va găsi în același timp în 
toate cele patru stări „clasice”. Fiecare din stările „clasic” 
primește câte un număr complex, al cărui modul ne dă 
probabilitatea, de a găsi sistemul celor doi fotoni în starea 
„clasică” corespunzătoare numărului. Unda de probabili- 
tate multiparticulă are acum patru numere complexe. 

Starea care ne interesează este o superpoziţie cuantică 
specială, a numai două din patru stări „clasice” și anume 
|01) și |10). Numerele complexe asociate celor două stări 
au același modul, 1/ V2. Aceasta înseamnă că, dacă am 
măsura starea de superpoziție specială, am găsi sistemul 
fie în starea |01), fie în starea |10), cu probabilităţi egale. 
Unda de probabilitate multiparticulă a acestei stări speci- 
ale de superpoziţie cuantică se va scrie ca 


1 1 
Y = f |01) + pl) 

Ce înseamnă aceasta în practică? Înseamnă că, dacă 
măsurăm polarizarea fotonilor, vom găsi doar două stări 
clasice: fie primul foton este polarizat orizontal și cel de-al 
doilea vertical (starea |01)), fie invers (starea |10)). Cu 

Figura 10.26: În figură este prezentată metoda de 
obținere a unei perechi de fotoni a căror polarizare este 
corelată cuantic. Un puls ultraviolet ce pătrunde într-un 
cristal neliniar (stânga) generează două mici pulsuri de 
lumină identice. Datorită birefringenței cristalului, pul- 
surile din urmă pleacă în direcții diferite, formând două 
conuri de lumină ce au polarizări ortogonale (cel de sus 
are o polarizare verticală, iar cel de jos o polarizare ori- 
zontală). La intersecția conurilor, polarizarea unui foton 
poate fi atât verticală, cât și orizontală. O analiză preli- 
minară arată că doi fotoni care ies pe la aceste intersecții 
au polarizări ortogonale una pe alta. Astfel, dacă pri- 
mul foton este polarizat orizontal al doilea va fi polari- 
zat vertical (starea „clasică” |01)), și dacă primul foton 
este polarizat vertical, al doilea va fi polarizat orizontal 
(starea „clasică” |10)). Analiza completă arată că cei doi 
fotoni se află de fapt într-o stare de superpoziție cuantică 
a celor două stări „clasice”, dată de unda de probabilitate 
p ~ |01) + |10). 


alte cuvinte, măsurăm mereu polarizări opuse, corelate, 
ale celor doi fotoni! 

Cum starea specială de doi fotoni corelați joacă un rol 
crucial în experimentele următoare, este interesant să ve- 
dem și cum se obține ea în practică. Tehnica folosită se 
numeşte conversie parametrică de coborâre. Aici, lumina 
ultravioletă de la un laser intră într-un cristal neliniar. O 
parte din fotonii ultravioleți vor străbate nestingheriți cris- 
talul, iar alții vor fi absorbiți definitiv. O altă parte însă, 
minoritară, este absorbită de cristal, care apoi, cu energia 
câştigată, emite alți doi fotoni de frecvență mai mică, dar 
ale căror frecvențe sunt egale (vezi figura 10.26). 

Cum energia fiecăruia dintre cei doi fotoni generaţi este 
jumătate din energia fotonului ultraviolet iniţial (pentru 
că energia se conservă), fotonii vor fi generaţi în spectrul 
vizibil sau infraroșu. Apoi, acești doi fotoni părăsesc cris- 
talul în direcţii diferite, datorită birefringenţei cristalului 
(diferite proprietăţi optice în diferite direcţii, în funcţie de 
polarizare), sub forma a două conuri de lumină. 

În plus, tot birefringenţa este cea care determină o po- 
larizare specifică a fiecărui con (vezi figura 10.26). Astfel, 
fotonul din primul con este polarizat vertical, iar cel din al 
doilea con este polarizat orizontal. Acestea reprezintă, în 
mod normal, niște stări clasice bine definite ale fotonilor, 
căci știm polarizarea fiecăruia. 

Partea interesantă este că cele două conuri se întersec- 
tează în două puncte (vezi figura 10.26 și 10.27). Acum, 

Figura 10.27: O fotografie a conurilor de lumină formate 
în urma procesului neliniar prezentat în figura 10.26. 
După cum se vede, în practică sunt mai multe conuri. 
De interes sunt pentru fizicieni conurile care formează 
cele două cercuri egale de rază mijlocie (identificate cu 
o săgeată). Pe la intersectia acestora ies cei doi fotoni 
corelați. Imagine reprodusă prin bunăvoința şi cu acor- 
dul lui Anton Zeilinger. 


dacă stim că primul con de lumină este polarizat vertical, 
iar celălalt orizontal, care este polarizarea fotonilor care 
ies chiar la intersectia celor două conuri? Este orizontală 
sau verticală? În principiu, poate fi atât orizontală, cât si 
verticală! 

O primă analiză arată că cei doi fotoni care ies din 
cele două puncte de contact ale conurilor (câte un fo- 
ton dintr-un punct) au polarizările opuse. Astfel, dacă 
polarizarea primului foton este orientată într-o direcţie, 
atunci polarizarea celui de-al doilea este orientată obliga- 
toriu în direcţia perpendiculară. Analiza completă spune 
mai mult, si anume că cei doi fotoni sunt corelați cuantic. 
Aceasta înseamnă că starea cuantică multiparticulă a celor 
doi fotoni este o superpoziţie a stărilor clasice în care ei au 
polarizări ortogonale, |01) si |10). 

Astfel, unda de probabilitate multiparticulă y a celor 
doi fotoni este o superpoziţie cuantică a situaţiei clasice 
atunci când primul foton este polarizat vertical şi al doilea 
orizontal |10), cu situaţia clasică în care primul foton este 
polarizat orizontal si al doilea vertical |01), aşa cum am 
scris-o în ecuaţia precedentă, adică 


1 1 
epea ea 
Uae |01) + f 

Să remarcăm încă o dată că vorbim de unda de probabi- 
litate multiparticulă a întregului sistem format de cei doi 
fotoni şi că forma de mai sus este una particulară (cele 
două numere 1/2 ar fi putut fi altele, complexe sau ne- 
gative). 

Să lăsăm acum cele două unde de lumină care ies din 
cele două puncte de contact ale conurilor de lumină să 
meargă mii de ani-lumină, în direcţii opuse. Să măsurăm 
apoi polarizarea fotonilor la fiecare din cele două capete. 
Această măsurătoare o putem face cu câte un cub special, 


denumit separator de fascicule polarizate și prezentat în 
figura 10.17. 


|10) 


Dacă montăm cubul orizontal (pentru simplitate), 
atunci unda de lumină ce vine la el se împarte în două 
raze: una polarizată orizontal și alta polarizată vertical. 
La capătul fiecărei raze vom pune un detector. Dacă nu- 
mai un singur foton cade pe cub, el va urma numai una 
din cele două direcții. Dacă eu îl detectez pe primul detec- 
tor spun atunci că i-am măsurat o polarizare orizontală, 
dacă vine pe cel de-al doilea detector spun atunci că i-am 
măsurat o polarizare verticală (vezi figura 10.17). Evident, 
dacă fotonul este polarizat sigur orizontal, atunci el cade 
mereu pe primul detector. În cazul general însă, el are o 
sansă să cadă pe oricare din cei doi detectori, şansă dată 
de unda sa de probabilitate (fotonul polarizat la 45° are 
şanse egale să cadă pe fiecare din cei doi detectori). 

Să revenim acum la experimentul nostru cu doi fotoni 
corelaţi, ce sunt generați de un laser cu puls care trimite 
două raze la capete diferite ale universului. Să aşezăm la 
aceste capete ale universului câte un astfel de cub spe- 
cial (separator de fascicule polarizate), pentru a măsura 
polarizarea fotonului incident (vezi figura 10.28). Atunci, 
desigur, fiecare cub va avea câte doi detectori dedicati, 
câte unul pentru fiecare polarizare verticală sau orizontală. 
Pentru simplitate, vom aseza unul din cele două cuburi (să 
zicem cel din stânga, pentru discuţia noastră) puţin mai 
aproape decât celălalt. În acest fel vom avea două mă- 
surători succesive ale polarizării, mai întâi pentru fotonul 
ce ajunge la stânga, și apoi pentru fotonul ce ajunge la 
dreapta, după convenţia din figura 10.28. 

Să presupunem acum că fotonul detectat pe primul cub 
(cel din stânga figurii 10.28) va avea polarizare verticală 
(|1)). Practic, am auzit un „click” pentru detectorul D1 
ce corespunde polarizării verticale. În acest caz, conform 
principiilor mecanicii cuantice, unda de probabilitate mul- 
tiparticulă colapsează în situaţia „primul foton polarizare 
verticală - al doilea foton polarizare orizontală” (starea 
|10)). Aceasta pentru că acum știm sigur că polariza- 
rea, primului foton este verticală, și la a doua măsurătoare 
trebuie să obţin în mod cert aceeași polarizare verticală, 
conform celui de-al treilea postulat al mecanicii cuantice. 
Starea sistemului de doi fotoni a devenit „clasică” după 
măsurătoare, şi anume |10): 


1 1 
) = — — 
y f |01) + f 
Dacă cineva ar măsura acum polarizarea fotonului de la 
celălalt capăt (cel din dreapta), ar trebui să-l găsească în 
polarizarea opusă, adică orizontală (|0)). În cazul lui, va 
„ticăi” detectorul D4, după ce a „ticăit” detectorul D1. 
Desigur, aceleaşi argumente sunt valabile și în cazul în 
care primul cub (cel din stânga) detectează o polarizare 
orizontală a primului foton (|0)) cu detectorul D2. Atunci 
unda de probabilitate multiparticulă trebuie să colapseze 
în situaţia „primul foton polarizare orizontală - al doilea 
foton polarizare verticală” (starea clasică |01)): 


0) = |10) 


1 1 


Atunci, la o măsurătoare ulterioară a polarizării celui de-al 
doilea foton, el trebuie să fie găsit în polarizarea verticală 
|1). Acum va „ticăi” detectorul D3, după ce a „ticăit” 
detectorul D2. 

Figura 10.28: 


O sursă de lumină trimite doi fotoni corelaţi în direcții opuse. 


Fotonii se găsesc într-o stare de 


superpoziţie cuantică |01) + |10), unde 0 desemnează polarizarea. orizontală și 1 pe cea verticală (schițată cu săgeți duble 
în figură). Fiecare dintre fotoni întâlneşte un cub polarizor, după care merge către unul din cei doi detectori din spatele 
cubului, în funcție de polarizarea sa. Cuburile polarizoare se pot roti amândouă cu același unghi. În mecanica cuantică, 
oricare ar fi orientarea egală a cuburilor, cei doi fotoni vor fi detectați având polarizări perpendiculare. Cu alte cuvinte, 
fotonii ajung fie pe detectorii D1 și D4 (cazul din figură), fie pe D2 și D3, indiferent de unghiul de rotație a cuburilor, 
care însă trebuie să fie același pentru ambele cuburi. Circuitul de detecție nu ar trebui să vadă niciodată o coincidență 
între celelalte două posibile combinaţii, de exemplu, D1 și D3. 


Unde este paradoxul? Ei bine, paradoxul se vede 
dacă ne aducem aminte că am pus detectorii la mii de 
ani-lumină unii de alţii, și de aceea unda de probabili- 
tate multiparticulă a colapsat instantaneu in tot universul. 
Astfel, după cum se vede, măsurătoarea asupra primului 
foton influenţează probabilitățile celei de-a doua măsură- 
tori instantaneu, la mii de ani-lumină, cât este distanța 
dintre cele două cuburi. Aceasta este ceea ce ne învață 
interpretarea standard a mecanicii cuantice, așa cum am 
discutat în secţiunile precedente, şi aici este paradoxul. În 
cazul nostru special, polarizările fotonilor ce sunt detectaţi 
vor fi mereu perpendiculare una pe cealaltă. La aceasta ne 
vom referi de acum încolo când vom spune simplu că cei 
doi fotoni sunt corelati. 

Ar părea însă că şi mecanica clasică explică, rezultatul 
de mai sus. Astfel, să presupunem că, la ieșirea din cristal, 
unda, de probabilitate multiparticulă a celor doi fotoni își 
pierde imediat coerenţa. Primul foton ar deveni polari- 
zat vertical, iar cel de-al doilea orizontal, sau invers, după 
cum decide interacţiunea cu mediul înconjurător. Am avea 
atunci un mecanism de decoerență ce ar acţiona rapid, 
până ce fotonii ar avea timp să iasă din cristal, de ce nu? 

Care dintre cei doi fotoni va căpăta polarizarea, verticală 
nu poate fi prezis, pentru că ţine de temperatura, crista- 
lului, de particulele de praf etc., însă în acest caz cei doi 
fotoni vor fi polarizaţi ortogonal unul faţă de celălalt, și fie- 
care va avea o polarizare bine definită. Concluzia? Dacă 
cei doi observatori aflaţi la ani-lumină distanţă vor măsura 
fotonii, vor găsi de asemenea, polarizări ortogonale! 

Să remarcăm încă odată diferenţa dintre cazuri. În cazul 
clasic, colapsul undei de probabilitate multiparticulă are 
loc în interiorul cristalului sau imediat ce lumina părăsește 
cristalul, deci la momentul de început al experimentului. 


În mecanica cuantică, colapsul undei de probabilitate mul- 
tiparticulă are loc în momentul măsurătorii, adică la mii de 
ani după momentul de început al experimentului, la mii de 
ani după ce cei doi fotoni au plecat în spaţiu, atunci când 
fotonii sunt măsuraţi la depărtare (vezi figura 10.29). 

În mecanica clasică, decizia care foton este vertical po- 
larizat și care este polarizat orizontal a fost deja luată, 
odată ce fotonii au părăsit cristalul. În mecanica cuan- 
tică, măsurătoarea primului foton influenţează instanta- 
neu probabilitățile celui de-al doilea foton la ani lumină 
distanţă. Colapsul undei de probabilitate a celor doi fo- 
toni are loc instantaneu în univers, dar la mii de ani după 
ce aceștia au părăsit cristalul neliniar, și anume atunci 
când un observator face prima măsurătoare a unuia din 
cei doi fotoni. În ambele cazuri însă cei doi observatori 
îndepărtați vor detecta polarizări ortogonale. 

Cum putem face deosebirea între cele două situaţii? 
Cum putem fi siguri că acest colaps al undei de proba- 
bilitate a celor doi fotoni are loc după mii de ani și nu 
la început, în interiorul cristalului? Cum ne putem con- 
vinge care din preziceri este cea reală, cea din mecanica 
cuantică sau cea din mecanica clasică? Pentru a răspunde 
la această întrebare, să vedem ce este diferit în cele două 
cazuri, cel clasic și cel cuantic. 

Astfel, în cazul nostru, dacă măsurăm numai polariză- 
rile verticale sau orizontale, observăm că nu putem face 
o diferenţă între cele două situaţii. Căci, în situaţia cu- 
antică, dacă eu măsor primul foton ca fiind polarizat ori- 
zontal, atunci unda de probabilitate a sistemului de doi 
fotoni colapsează în situaţia: primul foton polarizare ori- 
zontală - al doilea foton polarizare verticală. Or, în cazul 
clasic, aceasta ar fi putut fi chiar situaţia iniţială. Astfel, 
dacă starea sistemului ar fi fost această stare iniţială, am 

Figura 10.29: Diferenţa dintre situația clasică și cuan- 
tică în cazul corelației a două particule. În cazul clasic 
(sus), două tunuri trimit în două direcţii opuse două par- 
ticule, care pot fi ambele albe sau negre. El poate alege să 
trimită, de la început, fie combinația |10) (prima parti- 
culă albă şi a doua neagră), fie combinația |01) (adică 
invers). Doi detectori îndepărtați vor recepta atunci 
mereu culori diferite ale particulelor. În cazul cuantic 
(jos), tunurile vor trimite o superpoziție cuantică a celor 
două stări clasice |10) + |01). La o măsurătoare, această 
superpoziție cuantică devine în tot universul fie |01), fie 
|10), cu același rezultat ca în cazul clasic. Faţă de situaţia 
clasică, să observăm că particula îndepărtată devine albă 
sau neagră numai odată ce o măsurăm. Cealaltă va lua 
obligatoriu culoarea opusă. Schimbarea are loc la momen- 
tul măsurătorii, instantaneu în tot universul. 


obţine același rezultat atât în mecanica cuantică, cât și în 
cea clasică. 

Cu toate acestea, nimic nu ne obligă să măsurăm nu- 
mai polarizările verticale și orizontale! Astfel, putem roti 
cele două cuburi la ce unghi vrem noi faţă de orizontală, 
amândouă cu același unghi. În acest caz, putem face o 
distincţie între situaţia clasică și cea cuantică, și iată cum 
(vezi figurile 10.28 și 10.30). 

Pentru simplitate, să rotim cuburile la 45° faţă de 
direcţia, verticală şi să considerăm un singur cub. În acest 
caz, polarizările celor două unde ce ies din cub vor fi de 
45° și —45* (ortogonale una faţă de alta), și ele vor ajunge 
pe câte un detector (vezi figura 10.30). Dacă un foton 
incident este polarizat la 45°, atunci el va sfârşi sigur pe 
primul detector. Dacă este polarizat orizontal, atunci el 
va avea o șansă egală să sfârșească pe fiecare din cei doi 
detectori, pentru că acum cubul nostru este rotit la 45° 
și fotonul polarizat orizontal este de fapt o superpoziţie a 
celor două stări |0) ~ |45°) + |—45%). 

Ce se întâmplă în acest caz cu fotonii noștri corelaţi, în 
mecanica cuantică? Există un răspuns simplu și unul mai 
complex. Răspunsul simplu este că, în mecanica cuantică, 
cei doi fotoni corelaţi cuantic vor fi mereu detectaţi cu po- 
larizări ortogonale. Astfel, dacă primul foton va fi detectat 
cu polarizarea la 45°, atunci cel de-al doilea va fi sigur de- 
tectat cu polarizarea la —45°, și invers. Atunci, cum avem 

în total patru detectori (câte doi pentru fiecare cub) ei vor 
„ticăi” numai în aceleași perechi: D1 — D4 și D2 — D3 (în 
termenii figurii 10.28). În acest fel nu vom vedea niciodată 
„ticăind” perechile D1 — D3 sau D2 — D4. 

În răspunsul complex, trebuie să scriem unda de proba- 
bilitate specială în funcţie de cele două noi stări: polarizare 
la 45° și polarizare la —45*. Folosind formele prezentate 
în această secţiune se poate arăta că rezultatul este: 


_ 1 


v2 
= ah |45*; —45%) + a |—45°; 45°) 
v2 v2 i 

Vedem că aceeaşi undă de probabilitate multiparticulă 
1 a celor doi fotoni poate fi scrisă și ca o superpoziție cu- 
antică a situației clasice când „primul foton este polarizat 
la 45° și al doilea la —45°”, cu situația clasică când „pri- 
mul foton este polarizat la —45° și al doilea la 45°”. Dacă 
acum măsurăm polarizația primului foton la 45°, atunci 
unda de probabilitate a ambilor fotoni suferă un colaps 
cuantic în situația măsurată, adică cea care descrie primul 
foton cu polarizarea la 45°: 


( |01) + 

Remarcăm însă că în urma acestui colaps polarizația ce- 
lui de-al doilea foton va deveni —45°. În plus, colapsul are 
loc instantaneu în tot universul, chiar dacă cei doi fotoni 
s-ar afla la mii de ani lumină depărtare. Desigur, dacă 
primul foton este găsit în starea „clasică” —45° se aplică 
aceleași argumente, și al doilea foton va deveni polarizat 
la 45° la celălalt capăt al universului. 

Pe scurt, și în cazul în care cele două cuburi polarizoare 
din figura 10.28 sunt rotite la 45° cei patru detectori vor 
ticăi numai în aceleași perechi de doi detectori: D1 — D4 și 
D2 — D3 (în termenii figurii 10.28), niciodată în perechile 
D1 — D3 sau D2 — D4. 

Să vedem acum că situația clasică conduce la rezultate 
diferite în cazul acesta în care cubul este rotit la 45°. Aici 
fotonii ce pleacă de la cristal au deja polarizări bine defi- 
nite, chiar dacă ortogonale: dacă un foton este polarizat 

Figura 10.30: Un cub polarizor (separator de fascicule 
polarizate) rotit la 45 de grade fată de verticală. Datorită 
rotatiei cubului, unda incidentă polarizată la 45° este 
transmisă și cea polarizată la —45° este reflectată. O 
undă polarizată la 0° sau 90° va fi o combinatie liniară a 
celor două unde precedente. 


Sectiunea 119. Paradoxul Einstein-Podolsky-Rosen și verificarea lui experimentală 


orizontal, celălalt este polarizat vertical, și invers. Să pre- 
supunem acum că primul foton ce cade pe cubul din stânga 
(rotit la 45°) este „auzit” pe detectorul D1. Unde va „ti- 
căi” celălalt foton din dreapta? Pe detectorul D3 sau D4? 
În dreptul cărei polarizări? 

Ei bine, în situaţia clasică, al doilea foton este complet 
independent de primul, odată ce a părăsit cristalul. El 
poate fi polarizat fie orizontal, fie vertical, nu contează, își 
duce polarizarea cu el în singurătatea spaţiului. Ajuns însă 
la aparatul de măsură din fața sa, fotonul întâlnește un cub 
orientat la 45°. În acest caz, indiferent dacă polarizarea 
fotonului este orizontală sau verticală, el are o șansă egală 
să meargă spre cei doi detectori atașați cubului. Practic, 
el va „ticăi” fie pe detectorul asociat polarizării de 45°, 
fie pe detectorul asociat polarizării de —45*, deci fie pe 
detectorul D3, fie pe D4. Putem obţine atunci în măsură- 
tori perechea D1 — D3, lucru care nu era posibil în cazul 
cuantic! 

Vedem atunci că, în cazul clasic, detectorii nu vor mai ti- 
căi în aceleași perechi, ca în cazul cuantic, ci la întâmplare. 
Or, în termenii figurii 10.28, vom auzi toate perechile de 
detectori „ticăind” aleator: D1 — D4, D2 — D3, dar și 
Dl — D3 sau D2 — D4, spre deosebire de cazul cuantic, 
unde aveam doar perechile D1 — D4 și D1 — D3. 

Tot ce avem atunci de făcut, pentru a compara predicția 
clasică și cea cuantică, este să rotim cele două cuburi la 
45° şi să „ascultăm” cei patru detectori așezați la mii de 
ani-lumină. „Ticăie” ei în aceleași perechi (cazul cuantic) 
sau în perechi aleatoare (cazul clasic)? Sau, și mai bine, 
să rotim aleator cele două cuburi și la alte unghiuri decât 
45° (aceleași însă pentru ambele cuburi), pentru că și în 
aceste cazuri trebuie să obţinem aceleași perechi opuse de 
detectori în cazul cuantic. În felul acesta ne-am ascunde 
de un eventual „demon” care ne urmărește mișcările și 
trimite fotonii clasici polarizaţi în direcţiile de orientare 
ale cubului. 

În experimente, fizicienii reproduc ideea precedentă, cu 
doar două modificări. Astfel, ei pun cele două cuburi nu 
la distanţe de mii de ani-lumină, ci de eventual câteva 
zeci de kilometri. Apoi, ei aleg să rotească ușor cubu- 
rile și la unghiuri diferite unul față de celălalt, pentru a 
acumula mai multe date. În final, ei studiază statistic 
coincidența dintre cei patru detectori. Există perechi de 
detectori preferențiale? Cu ce procentaj? La ce unghiuri 
de rotaţie a cuburilor etc.? Desigur, ei compară rezultatele 
cu un calcul clasic, statistic, în care se presupune că po- 
larizările fotonilor pot fi orientate oricum, cu probabilităţi 
aleatoare, dar sigur separate şi bine definite odată ce au 
ieșit din cristal. 

Un astfel de calcul clasic a fost efectuat de fizicienii John 
Clauser, Michael Horne, Abner Shimony și Richard Holt, 
care a fost apoi comparat cu rezultatul similar produs de 
mecanica cuantică. Ei au produs o inegalitate, cunoscută 
sub numele de inegalitatea CHSH (după inițialele nume- 
lor lor). Astfel, pentru orice orientări ale cuburilor (chiar 
diferite) se poate măsura o rată de corelaţie între „ticăi- 
turile” date de fotoni pe cei patru detectori. De exemplu, 
dacă D1 „ticăie” mereu cu D4, iar D2 cu D3, atunci pu- 
tem spune că avem o corelație maximă 1. Dacă, pe de altă 
parte, avem perechile D1 — D3 și D2 — DA atunci obţinem 
o corelaţie inversă -1. 

Figura 10.31: Una dintre primele confirmări ale caracte- 
rului non-local mecanicii cuantice, publicată în anul 1982 
de Alain Aspect în lucrarea „Experimental Realization of 
Einstein-Podolsky-Rosen-Bohm”, Phys. Rev. Lett. 49 și 
reprodusă aici cu permisiunea autorului. În figură este re- 
prezentată corelatia dintre coincidenta detectorilor experi- 
mentului EPR (vezi figura 10.28), în functie de diferenta 
relativă 0 dintre unghiul de rotatie al primului cub și al 
celui de-al doilea cub. Pentru 0 = O cele două cuburi 
sunt rotite cu același unghi. În figură, această corelatie 
este egală cu 1 pentru 0 = 0, ceea ce înseamnă că numai 
perechile de detectori D1 — D4 sau D2 — D3 din figura 
10.28 „ticăie” în același timp (nu şi perechile D1 — D3 
sau D2 — D4, așa cum prezice teoria variabilelor as- 
cunse). Pentru 0 = 90, corelatia este inversă, adică nu- 
mai D1-— D3 sau D2— D4 „ticăie” împreună, ceea ce este 
normal, pentru că al doilea cub a fost rotit la 90° fată de 
primul. Rezultatele confirmă astfel predictiile mecanicii 
cuantice: fotonii au rămas în starea de superpozitie cuan- 
tică până la momentul detecţiei. (0)(1982) The American 
Physical Society. 


În final, toate aceste rezultate pot fi concentrate într-un 
număr S. Dacă cele două raze sunt deja decorelate la 
ieșirea din cristal (cazul clasic) atunci acest număr este mai 
mic decât 2 (în exemplul figurii 10.28, detectoarele ticăie în 
perechi aleatoare). În cazul cuantic, atunci când corelaţia, 
celor doi fotoni se păstrează în timp, chiar și la mii de 
ani-lumină, acest număr poate fi mai mare decât 2 (în 
exemplul figurii 10.28 doar perechile de detectori D1 — D4 
și D2 — D3 ticăie). Frumuseţea propunerii este că putem 
testa acest număr prin măsurători. 

Astfel de măsurători au fost făcute prima oară cu suc- 
ces în anii '80 de către fizicianul Alain Aspect (vezi figura 
10.31) și rafinate în 1998 de către Anton Zeilinger. În 
primul caz, Aspect a reușit să obţină o configuraţie expe- 
rimentală pentru care numărul măsurat a fost mai mare 
decât 2, cu o valoare care depășea de câteva ori deviația 
standard a erorilor. Cu alte cuvinte, fotonii sunt corelaţi 
cuantic, și nu clasic! Practic, atunci când cuburile din fi- 
gura 10.28 au avut aceeași orientare (aleasă de fiecare dată 
aleatoriu), doar perechile de detectori D1 — D4 şi D2 — D3 
au ticăit. 


294 


oglindă 


piezomaterial 


oglindă 


semnal electric 


e ----- 4V detector 
detector final 
de un foton 


Figura 10.32: Schema detectorului folosit în experimen- 
tul de la Geneva, care asigură că rezultatul măsurării unui 
foton determină rapid o schimbare macroscopică, irever- 
sibilă. Aici semnalul de la detectorul din stânga jos, care 
primește un foton, este apoi trimis electric la un cristal 
piezoelectric. Acesta se dilată și mișcă o oglindă din braţul 
unui interferometru (dreapta). În final, un alt detector 
din bratul interferometrului înregistrează schimbarea. 


Anton Zeilinger a rafinat experimentul, având grijă ca 
distanţa dintre detectori să fie foarte mare, pentru ca cei 
doi detectori să nu se poată influenţa pe căi necunoscute 
(cu alte cuvinte să nu permitem vreunui „demon” din cris- 
talul neliniar să vadă în timp real cum orientăm noi cubu- 
rile și să ne „potrivească” polarizările unor fotoni clasici). 
Rezultatul experimental al lui Zeilinger a fost un număr de 
S = 2, 73, care depășește valoarea maximă de 2 admisă de 
teoriile locale și este foarte apropiat de valoarea prezisă de 
mecanica cuantică pentru situaţia respectivă, S = 2, 83. 

Pare paradoxal, dar nici chiar experimentele lui 
Zeilinger nu i-au convins pe toţi fizicienii de caracte- 
rul non-local al mecanicii cuantice, de faptul că unda 
de probabilitate multiparticulă colapsează instantaneu în 
tot universul. La urma urmei, au spus ei, chiar dacă 
distanţa dintre detectori a fost suficient de mare, poate 
că informaţia, referitoare la polarizarea fotonilor a circu- 
lat clasic, pe un canal necunoscut, după ce fotonii au 
fost absorbiți de detector și până ce datele să fie scrise 
pe hard-diskul computerelor care au făcut măsurătorile. 
Polarizările celor doi fotoni ar fi fost corelate nu datorită 
mecanicii cuantice, ci pentru că un detector i-ar fi „spus” 
celuilalt cât să măsoare, pe căi clasice ascunse privirii noas- 
tre. 

Într-o încercare de a elimina și această posibilitate înde- 
părtată, un grup de oameni de știință de la Universitatea 
din Geneva a venit cu noi măsurători, care pun condiţii și 
mai stricte asupra măsurătorii. Astfel, ei au urmărit ideile 
fizicianului Roger Penrose, care a încercat să definească 
sfârșitul unei măsurători cuantice. Căci, când se sfârșește 
o măsurătoare cuantică? Când fotonul a fost absorbit de 
detector? Când bitul de informaţie a fost scris pe hard- 
disk? Când creierul nostru a luat cunoștință de faptul că 
fotonul a fost absorbit? 

Răspunsul lui Penrose este următorul: sfârșitul măsură- 
torii cuantice are loc atunci când măsurătoarea determină 
schimbări macroscopice, ireversibile, cum ar fi de exemplu 

căderea, unui bloc de o tonă de la o înălțime de zece me- 
tri. Dacă acesta, este sfârșitul măsurătorii cuantice, atunci 
trebuie să ne asigurăm că nici un semnal clasic, care cir- 
culă cu o viteză mai mică decât viteza luminii, nu poate 
ajunge de la un detector la altul până când blocul de o 
tonă cade. Dacă ajunge după, nici o problemă, căci nu 
mai poate influenţa măsurătoarea ireversibilă, blocul de o 
tonă este deja căzut. 

Urmărind aceste idei, grupul de la Geneva a construit un 
experiment cu fotoni corelaţi, între trei localităţi elveţiene: 
Geneva, Satigny și Jussy, situate fiecare la o distanţă de 
aproximativ 20 de km față de celelalte două. Cei doi fotoni 
corelaţi (de data aceasta în energie, și nu în polarizare) au 
fost generaţi în laboratorul din Geneva. Un foton a fost 
captat de un detector aflat în Satigny, și celălalt foton de 
un detector aflat în Jussy. 

Măsurătoarea corelaţiei fotonilor nu se sfârșește în expe- 
rimente odată ce fotonii sunt absorbiți. Absorbţia creează 
în plus un voltaj ce este aplicat unui cristal piezoelectric 
(vezi figura 10.32). Aflat sub tensiune, cristalul piezoelec- 
tric (considerat macroscopic, analogul blocului de o tonă 
din exemplu precedent) se dilată, mișcând la rândul lui 
o mică oglindă aurită. În final, absorbţia fotonului este 
confirmată numai odată ce oglinda și-a schimbat poziţia 
macroscopic și ireversibil, măsurătoare ce se poate face cu 
ajutorul unei raze laser suplimentare. 

În experiment, tot acest proces de reacţie în lanţ, ter- 
minat cu schimbarea poziției macroscopice a oglinzii, este 
extrem de rapid, de ordinul a 7 microsecunde. Construcţia 
asigură că cele două oglinzi, câte una pentru fiecare foton, 
se vor mișca în timp scurt. În acest fel nici o informaţie 
clasică nu poate circula între timp între orașele unde se 
află detectorii, căci informaţiei i-ar lua cel puţin 60 de mi- 
crosecunde (luând în calcul distanţa dintre ele), dacă ar 
circula cu viteza luminii. Practic, oglinda macroscopică 
„cade” la 7 microsecunde după ce fotonul a ajuns acolo, 
iar orice altă informaţie care vine din cealaltă parte după 
60 microsecunde nu mai poate schimba poziţia oglinzii ma- 
croscopice. În final, şi experimentul a confirmat caracterul 
non-local al mecanicii cuantice (vezi figura 10.33). 

Vedem că s-a demonstrat experimental faptul că unda 
de probabilitate multiparticulă a celor doi fotoni își păs- 
trează coerenţa și colapsează instantaneu abia atunci când 
se face măsurătoarea, chiar dacă cei doi fotoni sunt la 
distanţe mari unul de altul. Desigur că această observaţie 
nu se potrivește deloc cu mecanismul atât de elegant al 
decoerenţei prezentat în secţiunea 111, care este un meca- 
nism local, ce se transmite din aproape în aproape. 

În cazul exemplelor din această secţiune, cei doi fotoni 
corelaţi cuantic care părăsesc cristalul își vor păstra corela- 
rea oricât de departe ar fi unul faţă de altul, atâta timp cât 
nimeni nu le măsoară polarizarea. La ora actuală efectul 
acesta a fost confirmat deja pentru distanţe ce depășesc 
100 km. Ne așteptăm atunci ca cei doi fotoni să fie, la 
miliarde de ani-lumină, în aceeași superpoziție cuantică a 
celor două stări „clasice”: „primul foton polarizat vertical 
- al doilea orizontal” și „primul foton polarizat orizontal - 
al doilea vertical”. 

Şi, dacă peste miliarde de ani cineva măsoară polariza- 
rea primului foton ca fiind verticală, atunci unda de pro- 
babilitate multiparticulă colapsează instantaneu în starea 

Figura 10.33: Rezultatul măsurătorii corelatiei dintre fo- 
toni, efectuată de grupul din Geneva. Pe scara verticală 
se regăseşte numărul de coincidente dintre detectori, care 
are fie valori mazime, fie valori minime, în functie de 
un parametru de control al experimentului (asemănător 
figurii 10.31, unde parametrul de control era unghiul re- 
lativ de rotaţie dintre cuburi). Faptul că această corelaţie 
atinge valori mazime și nule confirmă mecanica cuantică. 
Dacă cei doi fotoni ar fi fost decoerenți de la început, 
am fi obținut o linie constantă, și nu această formă si- 
nusoidală. Imagine reprodusă cu permisiunea autorilor 
lucrării „Spacelike Separation in a Bell Test Assuming 
Gravitationally Induced Collapses”, H. Zbinden și cola- 
boratorii, Phys. Rev. Lett. 100. ©(2000) The American 
Physical Society. 


„Clasică” primul foton polarizat vertical - al doilea orizon- 
tal, chiar dacă cei doi fotoni sunt la miliarde de ani-lumină 
depărtare. Vedem atunci că cel de-al doilea foton va ști să 
iasă instantaneu din starea de superpoziție cuantică și să 
devină un simplu foton polarizat orizontal. 

Dacă m-ar ruga cineva să numesc paradoxul cuantic care 
m-a impresionat cel mai mult, atunci aș numi acest para- 
dox. Dacă cineva mi-ar da câteva milioane de euro să 
construiesc un laborator, atunci aș investiga cu siguranţă 
acest paradox. Aș cumpăra lasere, cuburi (separatoarele 
polarizate de fascicule), detectori și echipamente electro- 
nice pentru detectarea coincidențelor. La sfârșit însă, aș 
trimite doi fotoni corelați spre cer, în două colţuri opuse 
ale universului. I-aş privi cum se îndepărtează unul de 
altul, știind că vor rămâne îngemănaţi între ei, oricât de 
departe ar fi unul de altul. Căci, atunci când unul din ei va 
fi măsurat într-o polarizare anume, cel de-al doilea va ști 
să rupă corelaţia cuantică și să ia instantaneu polarizarea 
opusă, bine definită. 

Desigur, nu înseamnă automat că voi avea succes cu 
un astfel de laborator. Acestea există cu zecile acum în 
lume, iar rezultatele lor s-au extins dincolo de problema 
teoretică a paradoxului celor doi fotoni corelaţi. Așa cum 
vom vedea, cercetarea în această direcție a condus la noi 
paradigme (de exemplu, teleportarea cuantică) și chiar la 
aplicaţii practice (criptografia cuantică). 

Să remarcăm însă că paradoxul EPR a fost discutat 
în special pentru fotoni, care sunt particule ce circulă cu 


viteza luminii, deoarece au masa de repaus nulă. Cazul 
este particular și ne putem întreba dacă paradoxul a fost 
verificat și pentru particule cu masă de repaus nenulă. 
Răspunsul este afirmativ, căci procesul a fost confirmat 
pentru situația unor atomi de beriliu corelaţi cuantic. 
Merită să menţionăm și propunerea Cătălinei Curceanu de 
la Institutul National de Fizică Nucleară din Italia și a co- 
legilor ei, care constă în crearea de perechi kaoni-antikaoni 
și măsurarea, corelaţiei dintre aceștia. Experimentul (pu- 
blicat în revista The European Physical Journal C, 2012) 
ar putea fi efectuat la acceleratorul DAFNE din Frascati, 
Italia. Despre acești kaoni vom discuta mai pe larg în 
secțiunea 182. 

Cu toţii am fost fascinaţi în copilărie de acele filme în 
care un om este făcut să dispară dintr-un loc, reapărând 
într-un alt loc îndepărtat. Aceasta este ce am numi în 
mod obișnuit teleportare, și ne-ar fi așa de utilă în viața 
zilnică... 

Pentru a teleporta un obiect material, ceea ce trebuie să 
facem este să teleportăm obiectul atom cu atom. Astfel, 
trebuie să facem ca fiecare atom să dispară din locul iniţial 
și să reapară în alt loc. Conform principiilor cunoscute ale 
fizicii clasice, așa ceva nu este posibil, pentru că încalcă 
legile de conservare. De exemplu, în fizica clasică, ener- 
gia este distribuită în spaţiu, unde ea suferă un proces 
continuu de transport dintr-o parte în alta. Procesul este 
asemănător unei curgeri de ape şi, aşa cum apa nu dis- 
pare pe drum, nici energia nu se pierde la un moment dat, 
pentru a fi mai apoi recuperată în alt loc. 

În plus, același lucru se poate spune despre sarcina elec- 
trică (a electronilor de exemplu). Şi aceasta se conservă, 
deci nu poate „dispărea” pentru a „reapărea” mai târziu 
în alt loc. Am putea desigur muta sarcinile sau energia cu 
o viteză foarte mare (viteza luminii ne-ar fi suficientă ca să 
ajungem la cinematograf în câteva fracțiuni de secundă), 
însă atunci vorbim de transport, nu de teleportare. 

Situaţia este diferită în mecanica cuantică. Aici parti- 
cula poate fi găsită peste tot unde se întinde unda ei de 
probabilitate. Dacă, de exemplu, unda de probabilitate se 
întinde dincolo de ușă, atunci particula, poate fi găsită în 
cealaltă cameră, în următorul moment. Avem atunci un 
efect de tunelare cuantică (vezi secţiunea 104). Or, dacă 
unda de probabilitate evoluează și se întinde de la Lună 
la Pământ, atunci particula poate fi găsită în următorul 
moment atât pe Lună, cât şi pe Pământ. 

Să ne imaginăm atunci următorul proces de „telepor- 
tare”. Punem particula în faţa noastră aici, pe Pământ 
și închidem ochii. Pentru că particula nu este observată, 
unda ei de probabilitate evoluează nestingherit fără a su- 
feri vreun proces de colaps cuantic, delocalizându-se din 
ce în ce mai mult. După ceva timp rugăm un prieten de 
pe Lună să deschidă ochii. El are șansa (dar nu certitu- 
dinea) să găsească particula acolo. Dacă o găsește, voilă, 
am „teleportat” particula! 

Desigur, în același fel ne-am putea teleporta și pe noi, 
trebuie doar să închidem ochii, să ne ascundem în dulap 
(pentru ca să nu ne observe nimeni) și să așteptăm mili- 
arde de miliarde de ani în așa fel încât unda noastră de 
probabilitate să se delocalizeze. Apoi, deschidem ochii, 
ieşim din cutie și, dacă ne găsim pe Lună, vom considera 
experimentul nostru de „teleportare” reușit. 

Am pus cuvântul „teleportare” între ghilimele, pentru că 
acestor tipuri de experimente le lipsește un element: cel de 
alegere intenţionată. Astfel, după cum vedem, nu putem 
alege unde să găsim particula (sau să ne găsim pe noi), 
odată ce unda de probabilitate este delocalizată. Mecanica 
cuantică ne spune că există o șansă să găsim particula 
într-un loc sau altul, însă nu ne spune unde o vom găsi 
cu precizie. De aceea, astfel de „teleportări” sunt sortite 
eșecului, deoarece nu numai că trebuie să așteptăm mult, 
dar nici nu putem fi siguri de rezultat. 

O manieră mai aparte de teleportare (cunoscută publi- 
cului din serialul Star Trek) ar fi să scanăm obiectul iniţial, 
să aflăm poziţiile atomilor săi și apoi să reconstruim acest 
obiect într-un loc îndepărtat. Mecanismul ar părea însă 
mai mult de clonare, de copiere, căci nimic din fizica cla- 
sică nu ne obligă să distrugem obiectul iniţial. Dacă vrem, 
putem să păstrăm și originalul. 

Pe de altă parte, acest mecanism de clonare cu păs- 
trarea originalului nu este valabil decât pentru sistemele 
clasice, şi iată de ce. Pentru sistemele cuantice, scana- 
rea înseamnă măsurare și, după fiecare măsurare, starea 
sistemului iniţial se modifică, așa după cum ne spune pos- 
tulatul al treilea al mecanicii cuantice. 

Astfel, să ne reamintim „pisica lui Schrödinger” închisă 
într-o cutie. Starea ei este o superpoziţie cuantică dintre 
starea „vie” și starea „moartă”. Dacă deschidem cutia pen- 
tru a scana pisica, noi o vom găsi fie ca pisică vie, fie ca pi- 
sică moartă, însă nu în starea ei de superpoziţie cuantică. 
Mai mult, în urma măsurătorii, unda de probabilitate a 
pisicii se schimbă brusc și devine ceea ce am măsurat, fie 
o pisică „vie” fie una „moartă”. Cu alte cuvinte, scanând 
pisica, i-am distrus starea de superpoziție cuantică. 

Un alt exemplu este cel al fotonului polarizat la 45°. 
Acesta era privit ca o superpoziţie cuantică a fotonului în 
starea de polarizare verticală și cea de polarizare orizon- 
tală. Să ne aducem aminte că puteam măsura polarizarea 
unui foton așezând un cub polarizor (un separator de fas- 
cicule) orizontal, ca în figura 10.17. După acesta aveam 
două detectoare, iar fotonul (fiind particulă) trebuie să 
ajungă numai pe unul din cei doi detectori. 

Dacă fotonul cădea pe primul detector, spuneam că el 
are polarizare orizontală, dacă ajungea pe cel de-al doilea, 
spuneam că are polarizare verticală. După ce trecea de 
cub însă, el chiar căpăta polarizarea respectivă. Cu alte 
cuvinte, dacă măsuram polarizarea orizontală a fotonului 
nostru polarizat la 45°, aveam o șansă de 50% să-l găsim 
în această polarizare, iar, după măsurătoare, fotonul că- 
păta polarizarea orizontală. După cum vedem, și în cazul 
acesta, dacă scanăm fotonul polarizat la 45°, îi distrugem 
starea de superpoziţie cuantică. 

Regula de mai sus se dovedește a fi generală, și ea 
spune că la fiecare măsurătoare (scanare) distrugem starea 
iniţială de superpoziţie cuantică a sistemului. Desigur, se 
poate întâmpla să avem noroc și să măsurăm exact sta- 
rea dată. De exemplu, fotonul era polarizat orizontal, noi 


măsurăm că el este polarizat orizontal și el rămâne așa, 
nu se schimbă nimic. Totuși, acesta este doar noroc, ideea 
este că, în cazul general, nu putem măsura complet starea 
cuantică întotdeauna, iar ea să rămână neschimbată. 

Mai mult însă, la o scanare a sistemului cuantic, nu 
numai că distrugem starea sa de superpoziție cuantică 
iniţială, dar nici nu putem afla complet care a fost toată 
starea sa cuantică iniţială, ci doar o parte a ei. Căci, fă- 
când o măsurătoare a unei stări de superpoziție cuantică, 
noi vom găsi sistemul într-o anumită stare clasică, cu o 
anumită probabilitate, însă nu vom ști precis din care stare 
de superpoziţie cuantică provine. 

În cazul fotonului, dacă în urma măsurătorii obţinem 
polarizarea orizontală, oare știm ce polarizare avea el îna- 
inte? După cum se vede din figura 10.17, el ar fi putut 
fi polarizat la 45° sau la 30°. În cazul pisicii, dacă des- 
chidem cutia și o găsim vie, putem spune în care stare de 
superpoziţie a fost în cutie? În cazul cel mai simplu, poate 
că ea nici nu ajunsese în starea de superpoziţie cuantică, 
poate că a fost în aceeași stare clasică (vie) tot timpul. 

Vedem că, dacă scanăm pur și simplu un sistem cuantic, 
nici nu putem afla cu precizie starea sa de superpoziţie 
cuantică, și îi mai și distrugem această stare în timpul 
scanării. Ghinion pe toată linia... De aici şi așa-numita 
teoremă de „ne-clonare” din mecanica cuantică: nu putem 
crea o clonă identică a unui sistem cuantic, rămânând atât 
cu clona, cât și cu originalul. 

Pare astfel că pentru sistemele cuantice (și atomii sunt 
în ultimă instanță elemente cuantice) teleportarea prin 
clonare este imposibilă: niciodată nu vom afla exact sta- 
rea cuantică a sistemului iniţial prin scanare (prin mă- 
surătoare). Cu toate acestea, speranța nu este cu totul 
pierdută, dacă ne dăm seama de următorul lucru: putem 
transfera complet starea unui sistem cuantic la un alt sis- 
tem cuantic fără a încerca să aflăm starea inițială (deci 
fără scanare)! 

Cu alte cuvinte, am putea copia starea de superpoziție 
cuantică iniţială a unui sistem cuantic la un alt sistem cu- 
antic, fără însă a încerca să aflăm ce conţine ea. Acest pro- 
ces îl numim teleportare cuantică. În urma acestui transfer 
prin copiere, starea iniţială a sistemului va fi distrusă (teo- 
rema, de „ne-clonare”), dar sistemul final va fi identic cu cel 
iniţial, fără însă ca noi să știm cumva care! Frumos, nu? 
Iată un mecanism permis de legile fizicii, pe care merită 
să-l încercăm experimental. 

Să remarcăm că acest proces își merită numele de tele- 
portare, căci starea cuantică este copiată complet în noul 
sistem, iar sistemul inițial este distrus în urma procesului. 
În plus, să observăm că aceasta este practic tot ce ne oferă 
fizica, cu cunoștințele de la ora actuală. 

Astfel, am văzut că nu putem face ca un atom să dis- 
pară și să reapară în alt loc, fără a încălca principiile de 
conservare cunoscute. Pe de altă parte, nici nu-l putem 
scana și afla precis starea, sa cuantică pentru a-l reconstrui 
în altă parte. Tot ce putem face (în limitele legilor cunos- 
cute) este să transferăm starea cuantică a atomului unui 
alt atom, fără însă a afla exact care stare cuantică este 
aceasta, în plus distrugând şi atomul iniţial în decursul 
acestui proces. 

Chiar dacă nu este exact ceea ce ne doream, acest me- 
canism de teleportare cuantică a fost verificat în labora- 
toarele moderne. Aici vă prezentăm mai detaliat un astfel 

Figura 10.34: Ideea unui ezperiment cu care putem tele- 
porta starea cuantică de polarizare a fotonului 1 la fotonul 
3. Pentru aceasta, trebuie să generăm mai întâi o pere- 
che de fotoni 2 și 3, a căror polarizare este corelată, ca 
si în experimentele EPR. Apoi trebuie să stabilim ce fel 
de corelaţie este între fotonul 1 şi fotonul 2, printr-o mă- 
surătoare Bell. Sunt patru astfel de corelaţii posibile și, 
în urma măsurătorii, fotonul 2 va copia, într-o formă ce 
depinde de tipul de corelație, starea cuantică a fotonu- 
lui 1. Pentru că fotonul 2 era corelat cu fotonul 3, sta- 
rea cuantică se transmite automat în urma măsurătorii si 
fotonului 3 (paradozul EPR). Tot ce avem nevoie acum 
pentru a reconstrui integral starea cuantică a fotonului 1 
este să știm tipul de corelație care a fost obtinut în mă- 
surătoarea Bell. Această informaţie este transmisă unui 
operator îndepărtat pe canale clasice, care aplică apoi o 
transformare finală fotonului 3, pentru a obtine o stare 
cuantică identică cu cea a fotonului 1. 


de experiment, efectuat în anul 1997 de către fizicianul 
olandez Dirk Bouwmeester, un elev al lui Anton Zeilinger 
(menţionat în secțiunea precedentă) și publicat în articolul 
„Experimental quantum teleportation” în revista Nature. 
În experiment, Bouwmeester a reuşit să transfere starea 
de superpoziție cuantică a unui foton către un alt foton, 
distrugând în urma experimentului starea inițială a primu- 
lui foton. Al doilea foton a devenit însă cuantic identic cu 
primul, ceea ce justifică denumirea de teleportare cuantică. 

În experiment, Bouwmeester a pornit cu un foton pola- 
rizat la un unghi oarecare și care poate fi considerat, așa 
după cum am văzut, o superpoziție cuantică de o stare po- 
larizată orizontal şi de o stare polarizată vertical. Acesta 
ar fi primul foton, fotonul 1 în terminologia figurii 10.34. 
Pentru a copia starea cuantică a fotonului 1 și a o trans- 
mite unui alt foton (fotonul 3), Bouwmeester a folosit un 
foton suplimentar (fotonul 2), un fel de mediator al proce- 
sului de teleportare de la fotonul 1 la fotonul 3. 

Fotonii 2 și 3 au fost obţinuţi pe o cale specială, 
menţionată în secţiunile precedente ca fiind „conversie pa- 
rametrică de coborâre” (vezi figura 10.26). În practică, 
acești doi fotoni sunt obţinuţi cu un laser ultraviolet și un 
cristal neliniar special. Sistemul generează fotonii 2 și 3 
corelați cuantic între ei. În sens clasic, dacă polarizarea 
unuia este verticală, atunci a celuilalt este orizontală, și 
invers. 

În sens cuantic, avem o stare de superpoziţie cuantică 
a celor două posibilităţi clasice: „primul foton polarizat 
orizontal şi al doilea vertical” cu „primul foton polarizat 

vertical și al doilea orizontal”. Spunem despre polarizările 
celor doi fotoni că sunt corelate cuantic. În plus, trebuie 
adăugat că starea de corelaţie a fotonilor 2 și 3 este puţin 
diferită, de cea folosită în experimentele EPR. prezentate 
în secţiunea precedentă. Lucrul acesta, a fost posibil teh- 
nic prin adăugarea unor elemente de optică suplimentare. 
Cei interesaţi de această mică diferență, pot urmări puţin 
mai jos o căsuţa matematică, unde vor observa un semn 
negativ în definiția stării de superpoziţie cuantică a celor 
doi fotoni, spre deosebire de semnul pozitiv care apărea în 
experimentele EPR prezentate în secţiunea precedentă. 

Acum să vedem cum putem copia starea de superpoziţie 
cuantică a fotonului 1 la fotonul 3, prin intermediul foto- 
nului 2 (vezi figura 10.34). Ideea de bază este să corelăm, 
dacă se poate, starea fotonului 1 cu cea a fotonului 2. Cum 
fotonul 2 este corelat cu fotonul 3, înseamnă că starea fo- 
tonului 3 va purta informaţie despre fotonul 1. 

În practică, situaţia este mai complexă. Aici trebuie să 
luăm cunoștință de faptul că există o undă de probabili- 
tate multiparticulă care descrie întregul sistem format de 
cei trei fotoni! Această formă se dovedește a nu fi foarte 
complexă, aşa cum a remarcat fizicianul John Bell, același 
care s-a ocupat și de caracterul non-local al undei de pro- 
babilitate. 

Mult mai interesant însă, John Bell a reușit să rescrie 
starea totală a primilor doi fotoni ca o superpoziţie de 
patru stări totale speciale, numite stări Bell. În fiecare 
dintre acestea, starea cuantică a fotonului 1 este corelată 
cu starea fotonului 2, în mod diferit însă. 

Desigur, pare paradoxal, de ce ar exista o corelaţie oare- 
care între fotonul 1 și fotonul 2, pentru fiecare stare Bell? 
La urma urmei, cei doi fotoni pot fi generaţi complet inde- 
pendent unul de altul (deși, este adevărat, în experimentul 
lui Bouwmeester ei provin de la același laser iniţial, însă 
aceasta, este doar o alegere experimentală). Cu toate aces- 
tea, nu este nici un paradox, stările fotonilor 1 și 2 nu sunt 
corelate! Atâta doar că starea multiparticulă a celor doi 
fotoni poate fi scrisă ca o sumă de patru combinaţii speci- 
ale (stările Bell), iar pentru fiecare combinaţie fotonii 1 și 
2 sunt corelaţi într-un fel anume. 

Particularitatea, precedentă este una dintre frumuseţile 
mecanicii cuantice, care se folosește de avantajul 
liniarităţii. Simplu spus, ea seamănă cu situaţia când eu 
am doi lei şi sora mea nici unul. M-aș putea însă exprima 
și astfel şi spune că situaţia noastră este la fel cu cea în care 
avem suma a două situaţii: când amândoi avem câte un leu 
(egalitate) şi când ea îmi datorează mie un leu (opoziţie). 
Dacă ambele propoziţii sunt adevărate, eu ar trebui să am 
doi lei şi sora mea nici unul. Să observăm însă că în fiecare 
din cele două stări situaţia mea și a surorii mele sunt core- 
late: fie avem aceeași sumă, fie eu am suma pozitivă și ea 
„negativă”, de aceeași valoare absolută. Ceea ce trebuie 
să știu este ce fel de corelaţii sunt (egalitate sau datorie) 
și cât de mult contribuie aceste corelaţii la starea finală. 

În același fel și cele patru stări Bell ale fotonilor 1 și 
2 sunt stări de corelaţie diferite, în care fotonii 1 și 2 
sunt corelaţi într-un mod anume. Aici sunt însă patru 
astfel de corelaţii posibile. Primele două stări Bell sunt 
superpoziţii cuantice a două stări „clasice” pentru care fo- 
tonii au aceeași polarizare: „ambii fotoni sunt polarizați 
vertical” și „ambii fotoni sunt polarizați orizontal” . 

Figura 10.35: Schema optică folosită de fizicianul 
Dirk Bouwmeester pentru a verifica teleportarea cuantică. 
Fotonii 2 şi 3 corelați cuantic (cu polarizări opuse) sunt 
generati într-un cristal neliniar (CN), cu ajutorul unui 
puls de raze ultraviolete. Apoi însă pulsul mai trece odată 
prin cristal (cu ajutorul unei oglinzi) pentru a mai genera 
o pereche, din care numai fotonul 1 va fi folosit mai de- 
parte. Fotonul 1 trece apoi printr-un polarizor, obținând 
astfel o stare de polarizare ce trebuie teleportată fotonu- 
lui 3. După aceea, asupra fotonilor 1 şi 2 are loc o mă- 
surătoare Bell, cu ajutorul unei oglinzi semitransparente 
(OS). Dacă cei doi detectori D1 şi D2 „ticăie ” simultan, 
starea cuantică a fotonilor colapsează într-o stare Bell 
particulară, în care polarizarea fotonului 2 devine opusă 
fotonului 1. Pe de altă parte, polarizarea fotonului 3 este 
mereu opusă celei a fotonului 2, și deci ea va deveni iden- 
tică cu cea a fotonului 1. Starea fotonului 1 a fost astfel 
teleportată fotonului 3. Rezultatul se verifică folosind de- 
tectorii D3 şi D4, care măsoară polarizarea fotonului 3. 


Următoarele două stări Bell sunt superpoziţii cuantice 
ale unei alte corelaţii, ortogonalitatea. O stare clasică este 
„primul foton polarizat vertical, al doilea orizontal”, iar 
cealaltă stare clasică este „primul foton polarizat orizon- 
tal, al doilea vertical”. În final avem deci patru stări de 
corelaţie Bell în care pot fi găsiţi fotonii 1 și 2, care for- 
mează toate împreună o stare de superpoziție cuantică. 

Am ajuns acum la esența experimentului. Astfel, în 
situaţia iniţială nu exista nici un fel de corelaţie între foto- 
nii 1 şi 2. Noi efectuăm însă o măsurătoare Bell asupra ce- 
lor doi fotoni și rezultatul este una din cele patru corelaţii. 
Mai mult însă, conform principiului al treilea al mecanicii 
cuantice, starea finală va colapsa în situaţia care descrie 
rezultatul măsurătorii! Cu alte cuvinte, după ce eu găsesc 
în urma măsurătorii una dintre cele patru corelaţii, atunci 
și cei doi fotoni își vor schimba starea în așa fel încât să 
descrie perfect acea corelaţie. Or, simplu spus, fotonul 
2 va deveni corelat cu fotonul 1, într-unul din cele patru 
moduri de corelaţie, dat de rezultatul măsurătorii. 

Acum însă, fotonul 3 era deja corelat cu fotonul 2. Așa 
cum am discutat în secțiunea precedentă, la o măsurătoare 
a fotonului 2 se va schimba instantaneu și starea fotonului 

3. Fotonul 2 a fost însă deja corelat cu fotonul 1, într-unul 
din cele patru feluri. În final, ca într-un lanţ al slăbiciuni- 
lor, fotonul 3 devine corelat cu fotonul 1, într-unul dintre 
cele patru moduri de corelaţie. 

Tot ceea ce avem nevoie acum este să folosim tipul de 
corelaţie determinat în măsurătoarea Bell pentru a face o 
transformare finală asupra fotonului 3 și a obţine pentru 
acesta o stare cuantică identică cu a fotonului 1 (vezi fi- 
gura 10.34). În acest fel am teleportat starea cuantică a 
fotonului 1 către fotonul 3. Cei interesaţi de mai multe 
detalii pot urmări căsuţa matematică alăturată. 


Calcul: Teleportarea cuantică 


În experimentul lui Bouwmeester (vezi schiţele 10.34 
și 10.35) fotonul 1 (cel iniţial, pe care vrem să-l tele- 
portăm) este polarizat la un unghi oarecare. Starea sa 
se scrie atunci ca o superpoziție cuantică a stărilor cla- 
sice în care el este polarizat orizontal |0) sau vertical |1) 
(folosim convențiile din figura 10.17): 


y =a 10); +E |1) 


Aici am adăugat pentru claritate un indice 1 pentru 
fiecare stare clasică, pentru a fi clar că vorbim de primul 
foton. 

Coeficienții a şi f sunt cele două numere complexe 
ataşate stărilor clasice, care împreună definesc de fapt 
unda de probabilitate 41. În notaţiile din secţiunea 115, 
dacă fotonul este polarizat la unghiul 0, avem atunci 
pı = cos0|0*) + sin 0|90%) și deci a = cos? și 8 = sin 8. 

Fotonii 2 și 3 sunt generaţi într-o stare comună spe- 
cială, fiind corelaţi unul cu celălalt, așa cum a fost dis- 
cutat în text: 


aie 5 0), 113 — z 1210) 


Aici am scris din nou indicii pentru a clarifica despre 
care foton vorbim. Notaţia |0), |1); este puţin diferită 
de cea din secţiunea precedentă, pentru a identifica mai 
ușor fotonii. În termenii secţiunii precedente, am fi scris 
10). |1); = |0213). În plus, remarcăm semnul minus 
dintre cele două stări „clasice” care definesc starea de 
superpoziţie cuantică, spre deosebire de semnul plus fo- 
losit în secțiunea precedentă. 

Starea cuantică multiparticulă y a celor trei fotoni se 
poate exprima direct ca produs al acestor două unde de 
probabilitate scrise mai devreme și descompune apoi în 
patru termeni speciali: 


iain V fe, +a, [5 1 109210) = 


—a |0}; 5 B|1)3) 
—a |0); + 8|1)3 


= Ýi 
+ Yi 
+i 
+öh 


(1) 
+80 


3 )3) 
+ a[1)3) 
-2 |0); )3) 


+a |1); 


Aici stările VL, Yi, Pi, sunt așa-numitele stări 
Bell, ce sunt asociate numai fotonului 1 împreună cu 

fotonul 2. Prin descompunere, se verifică direct că ele 
au forma: 


RL 
2 


Yi = zz (10), Da = 18): 10)) 


(10), [12 + 11); 10)2) 


ai, = (0 +0, 10) 


n 1 
12 = A 


Fiecărei stări Bell i se ataşează o măsurătoare Bell. 
După o măsurătoare Bell asupra fotonilor 1 și 2, starea 
comună a acestora va deveni una din cele patru stări 
Bell Vi, V1,91p, ®t. Aceasta deoarece, în termenii 
folosiţi în secţiunea 213 din anexă, cele patru stări for- 
mează o bază ortonormată în spaţiul Hilbert format de 
polarizările celor doi fotoni (rezultatul se verifică mate- 
matic calculând produsul scalar al celor patru stări de 
mai sus, două câte două). 

În urma măsurătorii, toată starea multiparticulă a 
celor trei fotoni Y va colapsa într-una din cele patru 
situaţii prezentate în relaţia (1). Matematic, rămânem 
numai cu unul din termenii dezvoltării undei de proba- 
bilitate v. 

Vedem însă din relaţia (1) că în fiecare din cele pa- 
tru cazuri fotonul 3 are o stare cuantică bine definită. 
Rezultatul măsurătorii Bell ne spune și care dintre cele 
patru posibilităţi este. De exemplu, dacă găsim siste- 
mul de fotoni 1 şi 2 în starea Y1,, atunci fotonul 3 va 
ajunge instantaneu în starea —a|0), — £ |1)3, devenind 
identic cu fotonul iniţial. Polarizările fotonilor 1 şi 3 
sunt acum identice, chiar dacă apare un semn minus 
comun, pentru că unghiul de polarizare este dat de ra- 
portul tan 6 = (6/0). 

În fiecare dintre cele patru rezultate posibile pu- 
tem aplica apoi o transformare corespunzătoare foto- 
nului 3 pentru a compensa semnele și obține o stare de 
superpoziţie cuantică identică cu cea iniţială y% a foto- 
nului 1 (aceasta pentru că știm din măsurătoarea Bell 
care dintre cele patru este). Practic, am teleportat cu- 
antic fotonul 1 în fotonul 3 fără a ști însă care este starea 
cuantică a fotonului 1 (pentru că nu știm valorile precise 
ale constantelor a și 2). 


(10); |0)2 p Il), |1)2) 


În practică, fizicianul olandez Dirk Bouwmeester a folo- 
sit tot felul de elemente optice pentru a pune în aplicare 
schema de mai sus. Cea mai importantă este, desigur, 
măsurătoarea Bell asupra ansamblului de fotoni 1 și 2, ce 
ne spune care este corelaţia dintre cei doi fotoni. Aici 
Bouwmeester nu a fost așa de norocos, căci configuraţia 
experimentală nu i-a permis detectarea decât a uneia din 
cele patru stări Bell posibile(Y., pentru cei care au urmă- 
rit și ecuaţiile atașate). 

Detecţia acestei stări Bell particulară a fost realizează 
cu ajutorul unei oglinzi semitransparente și a doi detec- 
tori aşezaţi după oglindă (vezi figura 10.35). Pe oglindă 
cădeau cei doi fotoni 1 și 2, iar în cazul în care cei doi 

Figura 10.36: Rezultatele experimentale obținute de Dirk 
Bouwmeester care confirmă succesul teleportării fotonu- 
lui 1 (vezi figura precedentă), dacă acesta este polarizat 
la 45° (stânga) sau la —45* (dreapta). În fiecare caz 
este prezentat sus numărul de „ticăituri” de pe detecto- 
rul D3, orientat la —45*, iar jos numărul de „ticăituri” 
de pe detectorul D4, orientat la 45°. Cei doi detectori 
măsoară polarizarea fotonului teleportat 3. Pe ara ori- 
zontală este prezentată întârzierea optică ô dintre fotoni, 
care strică aliniamentul (pentru ô = 0 avem experimentul 
ideal). Toate datele sunt prezentate numai pentru cazul 
când detectoarele D1 și D2 ale măsurătorii Bell „ticăie” 
în același timp. După cum vedem, atunci când alinia- 
mentul este perfect (6 = 0), „ticăie” numai detectorul 
corespunzător polarizării fotonului 1 teleportat (numărul 
de coincidente pentru celălalt detector nu este nul, ci în 
jurul valorii 100, datorită unor erori experimentale). De 
exemplu, în stânga fotonul 1 este polarizat la 45° și ti- 
căie doar detectorul D4 care măsoară fotoni 3 polarizați 
la 45° (D3 nu „ticăie” aproape deloc), deci și fotonul 3 a 
fost într-adevăr polarizat la 45°. Cu alte cuvinte, fotonul 
3 ce a ajuns la analizor avea într-adevăr polarizarea foto- 
nului 1 initial, deci teleportarea a fost de succes. (©1997 
Nature Magazine 


detectori primeau fiecare exact un singur foton, atunci în- 
semna că sistemul celor doi fotoni ajungea într-o stare Bell 
particulară Ų 13. 

În acelaşi moment însă se schimba și starea de polarizare 
a fotonului 3 (care era deja corelat cu fotonul 1) în așa 
fel încât polarizarea fotonului 3 devenea în final (datorită 
modului particular de corelație) identică cu cea inițială a 
fotonului 1. În acest moment Bouwmeester putea spune 
că a teleportat cuantic starea fotonului 1 în cea a fotonului 
3. 

În experiment, pentru a verifica teleportarea, 
Bouwmeester a trebuit să măsoare ratele de coincidență 
ale detectorilor. Atunci când cele două detectoare de după 
oglinda semitransparentă „ticăiau” simultan, însemna că 
primii doi fotoni ajungeau în starea Bell căutată Yiz. 
În momentul acela, Bouwmeester trebuia să verifice că 


300 


Capitolul 10. Aspecte moderne ale mecanicii cuantice 


PPE aie uazui c-RRIRE maşină de 
Ec a a clonare a=0° |1> 
Colaps clonă D1 
a=0” ; 45° cuantic po d 
A e tz V : 0> D2 
Sursă de 
fotoni corelați ui 
~ a=0° | 1> 
= clonă D3 
ODIDI ad i, 
—/ V/ 
|0> D4 
a=0° a=45° 


Figura 10.37: În figură este prezentat un aparat care transmite informatie cu o viteză mai mare decât viteza luminii, 
dacă am putea clona o stare cuantică. O sursă de lumină trimite doi fotoni corelati la două capete ale universului, ca 
și în figura 10.28. În stânga alegem să măsurăm polarizarea fotonului, orientând cubul polarizor la a = 0° sau 45°. 
Orientatia cubului este informatia pe care observatorul din stânga vrea s-o trimită (el nu este interesat de rezultatul 
măsurătorii). Pentru a = 0° fotonul din dreapta devine polarizat orizontal (cazul din figură) sau vertical, iar pentru 
a = 45° acesta devine polarizat la 45° sau —45°. Rezultatul precis al colapsului nu este important, ci doar selectia celor 
două cazuri a = 0° sau a = 45°. Fotonul din dreapta este trecut printr-o mașină de clonare, iar apoi fiecare clonă este 
măsurată separat printr-o „baterie” de mai multe sisteme de detecție identice (în figură sunt prezentate doar două). În 
acest fel măsurăm statistic starea de polarizare a fotonului din dreapta și știm astfel dacă ea provine de la a = 0° sau de 
la a = 45°. Pentru a = 0° fotonul din dreapta va fi polarizat fie orizontal, fie vertical și vor „ticăi” fie D2 și D4 (cazul 
de fată), fie detectorii D1 și D3. Având multe astfel de baterii, putem apoi spune cu sigurață că fotonul a fost polarizat 
vertical sau orizontal, deci că a = 0°, pentru că obținem doar aceste combinaţii de detectori. Dacă observatorul din 
stânga alege a = 45°, atunci vor „ticăi” și perechile D1 și D4 sau D2 împreună cu D3, deoarece clonele, fiind acum 
orientate la 45° sau —45°, pot ajunge pe oricare dintre detectori. O astfel de detecție în care nu există corelaţii între 


detectori ne „spune” că alegerea a fost a = 45°. 


fotonul 3 are polarizarea dată de cea a fotonului 1, așa 
cum spuneau ecuaţiile. 

Experimentele au confirmat predicțiile teoriei (vezi fi- 
gura 10.36) deși, trebuie să observăm, verificările nu s-au 
putut face decât dacă rezultatul măsurătorii Bell era o 
stare particulară din cele patru posibile, deci în 25% din- 
tre cazuri. 

Următoarea întrebare este dacă putem folosi mecanis- 
mul de mai sus pentru a teleporta polarizarea fotonului 1 
instantaneu la fotonul 3 aflat la mii de ani-lumină. Astfel, 
să presupunem că trimitem undeva departe fotonii 2 şi 3, 
la capete diferite ale universului, cu fotonul 2 venind în- 
spre fotonul 1. Abia după mii de ani, atunci când fotonul 
2 ajunge la fotonul 1, vom interfera fotonul 1 cu fotonul 2 
pentru a, efectua măsurătoarea Bell. În acest caz, conform 
celui de-al treilea postulat al mecanicii cuantice, unda de 
probabilitate totală (a celor 3 fotoni) va suferi un colaps 
instantaneu în tot universul, la ambele capete ale galaxiei. 

Rezultatul este că fotonul 3 își modifică instantaneu sta- 
rea cuantică, în funcţie de ce polarizare ia fotonul 2 (și care 
este, la rândul ei, un rezultat al măsurătorii Bell). Metoda 


aceasta pare că scoate în evidenţă un avantaj al telepor- 
tării cuantice, faptul că am putem teleporta instantaneu 
sisteme cuantice la miliarde de ani-lumină. Din păcate, 
chiar dacă sună extraordinar, acest proces de teleportare 
instantanee nu este cu adevărat posibil, şi iată de ce. 

Astfel, deși fotonul 3 se modifică instantaneu în cea- 
laltă parte a universului, cineva din acel loc nu știe care 
este rezultatul măsurătorii Bell. Prin urmare, el nu știe 
care este tipul de corelaţie dintre fotonul 1 și fotonul 2 re- 
zultat în urma măsurătorii. Căci, să ne aducem aminte, 
măsurătoarea Bell are patru rezultate posibile, iar pentru 
a completa procesul de teleportare cuantică, noi trebuie 
să știm care dintre cele patru cazuri a ieșit după măsură- 
toare. Abia după aceea putem transforma în final starea 
fotonului 3, cu coeficienții corespunzători, pentru a obţine 
o stare cuantică identică cu cea a fotonului 1. 

Atunci, cineva de la capătul universului unde se află fo- 
tonul 3 trebuie să aștepte de la celălalt capăt al universului 
un mesaj cu rezultatul măsurătorii Bell, ce îi spune care 
este, după măsurătoare, tipul de corelaţie dintre fotonii 1 
și 2 (vezi figura 10.34). El numai atunci va ști ce corelaţie 


Secțiunea 121. Criptografia cuantică 


este între fotonul 1 și fotonul 2, și va putea aplica trans- 
formarea finală ce face ca fotonul 3 să aibă aceeași stare a 
fotonului 1. 

Cum acest canal clasic de transmitere nu este mai rapid 
decât viteza luminii, înseamnă că nu vom avea un proces 
de teleportare cuantică instantaneu în tot universul. Avem 
nevoie de rezultatul măsurătorii Bell pentru a spune efectiv 
ce transformare finală să efectuăm pentru fotonul 3 ca el 
să primească precis starea cuantică a fotonului 1. Această 
informaţie vine pe un canal clasic (în plic să spunem) și ea 
nu poate depăși viteza luminii. Cu alte cuvinte, viteza de 
teleportare nu va depăși viteza luminii. 

În plus, se observă că măsurătoarea Bell distruge starea 
iniţială a fotonului 1, odată ce acesta trece prin oglinda, se- 
mitransparentă și cade pe unul din cei doi detectori. Așa 
cum spune principiul general, am teleportat fotonul 1, însă 
i-am distrus starea cuantică în urma acestui proces. În 
plus, nici nu știm care este exact starea cuantică pe care 
am teleportat-o (constantele a și f, pentru cei care au ur- 
mărit ecuaţiile) pentru că ne-am bazat doar pe corelaţiile 
dintre stările fotonilor. 

Așa cum ne așteptam din teorema imposibilității clonă- 
rii, am copiat fotonului 3 starea de superpoziţie a fotonului 
1, distrugând-o pe aceasta din urmă după măsurătoare, și 
fără să știm care a fost ea de fapt. Vestea bună este că am 
putut face un experiment de teleportare cuantică fără să 
violăm nici un principiu fundamental al fizicii. 

Observaţia pare trivială, însă ascunde o putere de ne- 
bănuit. Să ne aducem aminte că Jânos Bolyai a presupus 
că se poate construi o geometrie tridimensională consis- 
tentă chiar dacă se renunță la postulatul paralelelor al lui 
Euclid, or, mai târziu, fizicienii chiar au descoperit această 
geometrie neeuclidiană în natură. 

În același fel şi noi putem spera să descoperim sau să 
inventăm lucruri neobișnuite, atâta timp cât acestea, nu se 
opun principiilor cunoscute, oricât de nebunești ar fi ideile 
noastre. Să le dăm atunci credit scriitorilor de povestiri 
știinţifico-fantastice care obișnuiesc să păstreze caracterul 
științific în scrierilor lor. 

În finalul acestei secţiuni să ne întoarcem puţin la te- 
orema, de non-clonare, căci ea pare fundamentală. Chiar 
așa, de ce a pus natura această limită? Motivul este că, 
dacă am clona o stare cuantică, atunci am putea trimite 
informaţie instantaneu la celălalt capăt al universului, cu 
o viteză mai mare decât viteza luminii. 

De ce este așa? Să ne aducem aminte că, la orice mă- 
surătoare, unda de probabilitate suferă un colaps cuantic 
în tot universul. Am putea atunci folosi principiul EPR 
(vezi secţiunea 119) și trimite două particule corelate la 
cele două capete ale universului. În figura 10.37 am ales 
ca particulele să fie doi fotoni. 

La capătul din stânga alegem să măsurăm o caracteris- 
tică din două posibile, fără însă să ne intereseze rezultatul 
măsurătorii, ci doar colapsul undei de probabilitate. În fi- 
gura 10.37 cele două caracteristici sunt orientarea cubului 
polarizor cu ajutorul căruia facem această măsurătoare. 
Aici putem măsura polarizarea verticală sau orizontală 
(alegerea a = 0°) sau polarizarea la 45° sau —45* (ale- 
gerea a = 45°). Important este ca alegerea celor două 
caracteristici să modifice într-un mod cunoscut unda de 


301 


probabilitate a particulei de la celălalt capăt al universu- 
lui (ceea ce este cazul figurii 10.37, deoarece rezultatele vin 
în perechi). 

Odată ce observatorul din stânga face o măsurătoare, 
unda de probabilitate a particulei din dreapta suferă un 
colaps cuantic, chiar dacă se află la celălalt capăt al uni- 
versului. În mod normal, observatorul din dreapta nu va 
şti care este această undă de probabilitate, pentru că el 
măsoară doar o singură caracteristică. Dacă însă ar avea 
un aparat de clonare, atunci ar putea măsura fiecare clonă 
în parte, în toate modurile posibile, și, statistic, ar putea 
reconstrui complet unda de probabilitate a particulei. 

În acest fel, observatorul din dreapta ar deduce ce carac- 
teristică a măsurat observatorul din stânga (în cazul figurii 
10.37, a fost a = 0° sau a = 45°). Mesajul ar fi circulat 
atunci cu o viteză mai mare decât viteza luminii, căci ob- 
servatorul din dreapta știe ce caracteristică a măsurat cel 
din stânga. Pentru a împiedica astfel de experimente, este 
necasar să postulăm că nici un sistem cuantic nu poate fi 
clonat, păstrând atât copia, cât și originalul. 

Să observăm că una dintre consecinţe este că nu putem 
construi un aparat ce măsoară complet, cu siguraţă, unda 
de probabilitate a unui sistem. Cu un astfel de aparat am 
putea, trimite informaţie cu o viteză mai mare decât viteza 
luminii și am incălca legile cauzalităţii. 


121. Criptografia cuantică 


Criptografia cuantică este un concept nou în transmisia 
de date, care se bazează pe proprietăţile cuantice ale lumi- 
nii și care promite securizarea garantată (100%) a trans- 
misiei de informaţie. Criptografia cuantică ne apare ca o 
continuare și o aplicaţie a observaţiilor făcute în secţiunile 
precedente. 

În sistemele de criptografie cuantice, un laser produce 
doi fotoni, a căror polarizare este corelată cuantic, prin 
aceeași metodă de „conversie parametrică de coborâre” 
(vezi figura 10.26) utilizată și în secţiunile precedente. 
Aici, cei doi fotoni sunt într-o stare de superpoziţie cu- 
antică specială în care au polarizările ortogonale. 

Apoi, acești doi fotoni sunt trimiși la cele două persoane 
care vor să comunice, câte un foton la fiecare persoană. Pe 
drum, fotonii își păstrează starea de superpoziţie colectivă, 
însă starea este distrusă de îndată ce una dintre persoane 
(transmițătorul să spunem) face o măsurătoare a polari- 
zării fotonului ce vine la el. Pentru că cei doi fotoni sunt 
corelaţi cuantic, cel de-al doilea foton va căpăta atunci 
automat polarizarea opusă. 

Primul observator ar putea încerca să transmită 
informaţie celui de-al doilea prin acest mecanism, atașând 
fiecărei posibile polarizări câte un bit (0 să spunem pentru 
polarizarea orizontală și 1 pentru cea verticală). Ar putea 
încerca să măsoare 0 pentru ca fotonul de la celălalt capăt 
al universului să devină 1, și atunci observatorul care îl 
măsoară să descifreze acest mesaj și să zică: „Uite, măi, 
lui Ion de pe Pământ i-a fătat vaca!” 

Figura 10.38: O variantă simplă de comunicare prin 
„mesaje” cuantice. În centru avem o sursă de fotoni 
corelaţi, ca şi în experimentele EPR (vezi figura 10.28). 
La capete avem doi observatori care măsoară polarizarea 
fotonilor, obtinând 0 şi 1, în functie de polarizarea fo- 
tonului măsurat, orizontală (0) sau verticală (1). Cum 
fotonii sunt corelati, cei doi observatori obtin șiruri com- 
plementare de biţi (101110 și 010001). În esență însă, 
sirul de biti este complet aleator, pentru că este un un 
rezultat al unei măsurători cuantice. De aceea, obser- 
vatorul din stânga selectează din sir biții care formează 
mesajul pe care vrea să-l trimită, iar pozițiile acestora în 
sir i le trimite printr-un plic observatorului din dreapta, 
cu care acesta descifrează mesajul (selectând biții şi in- 
versând rezultatul). Un hot care găsește plicul poate copia 
pozitia biților relevanti, însă nu va sti valoarea lor. 


Am văzut însă că un astfel de scenariu nu este aplicabil 
în practică, pentru că rezultatul oricărei măsurători cuan- 
tice este aleatoriu. De aceea, primul oservator va obţine fie 
0 fie 1, fără însă ca rezultatul să fie alegerea lui, și deci el nu 
poate transmite bitul pe care îl vrea. Atunci, și cel de-al 
doilea observator va obţine un șir de biţi oarecare (chiar 
dacă ortogonali pe biții măsuraţi de primul observator), ce 
nu au nici o semnificaţie și nu poartă nici un mesaj. Cu 
alte cuvinte, primul observator (transmițătorul) nu poate 
forța rezultatul, pentru a transmite eventual informaţie 
cu o viteză mai mare decât viteza luminii, căci nu poate 
impune care să fie rezultatul măsurătorii. 

Dacă nu putem transmite informaţie cu o viteză mai 
mare decât viteza luminii, ne vom întreba la ce să folo- 
sim totuși colapsul undei de probabilitate la două capete 
diferite ale universului, care în sine este un lucru extra- 
ordinar. Fizicienii au găsit o primă aplicaţie, care este 
transferul securizat de informaţie. 

Pornind de la experimentul prezentat în figura 10.28, să 
vedem cum putem transmite cuantic informaţie printr-o 
primă metodă mai puţin securizată (începem cu ea pentru 
simplitatea argumentului), folosind în plus un canal clasic 
de transmisie. Astfel, aranjăm cuburile speciale ale figurii 
10.28 (cele care determină direcția de măsură a polariză- 
rii fotonului ce ajunge la detectori) în așa fel încât ele să 

fie orientate ambele orizontal. În acest caz, fiecare dintre 
cei doi corespondenți va măsura o polarizare verticală sau 
orizontală a fotonului (vezi figura 10.38). 

Să presupunem că transmiţătorul face primul o măsură- 
toare a fotonului ce ajunge la el (deși argumentul este va- 
labil și dacă receptorul face primul măsurătoarea). Atunci 
transmițătorul poate măsura oricare din cele două polari- 
zări posibile ale fotonului, şi care reprezintă biții clasici 1 
și 0. Pentru că cei doi fotoni sunt corelaţi, cel de-al doilea 
foton (cel care ajunge la receptor) va căpăta atunci auto- 
mat polarizarea opusă (0 sau 1) faţă de ce măsoară cel ce 
„transmite”. 

Desigur că, în acest caz, transmițătorul nu poate trans- 
mite nici un mesaj, căci el doar măsoară starea de polari- 
zare a primului foton, stare care ia la întâmplare una din 
cele două valori 0 sau 1. Cu toate acestea, el știe sigur 
că receptorul a măsurat polarizarea opusă, pentru că fo- 
tonii sunt corelați. De aceea, dacă el vrea să transmită 
1 de exemplu, trebuie să facă un set de măsurători și să 
aștepte până când măsoară 1. Atunci însă, își notează 
momentul de timp când a efectuat această măsurătoare, 
moment de timp pe care îl trimite receptorului într-un 
plic (un canal clasic de transmisie). Or, în termeni mai 
tehnici, transmițătorul își va nota poziția biţilor relevanţi 
(care poartă mesaj) din șirul de biţi măsurat de el. 

Odată ce desface plicul, receptorul citește când a avut 
loc măsurătoarea ce reprezintă bitul pe care transmițătorul 
voia să-l trimită. După aceea se uită ce bit a măsurat în 
acel moment, îl inversează apoi (pentru că fotonii sunt 
corelaţi), și recuperează în acest fel bitul corect al mesaju- 
lui. Citind deci din plic momentele în care biții măsuraţi 
au avut semnificaţie pentru transmițător, receptorul va 
reconstitui mesajul acestuia. Să remarcăm încă o dată că 
viteza de comunicare nu depășește viteza luminii, pentru 
că transmițătorul trebuie să trimită un mesaj și pe calea 
clasică (plicul), deși colapsul undei de probabilitate are loc 
instantaneu în tot universul, exact ca în cazul paradoxului 
EPR. 

Tehnica aceasta pare ciudată, căci la urma urmei 
transmițătorul putea scrie în plic ce dorea să transmită. 
De ce ar pune în plic momentele relevante ale măsurătorii? 
Ei bine, pentru că, dacă cineva ar fi găsit în plic mesajul 
propriu-zis, l-ar fi citit pur și simplu în totalitate. Acum 
însă, dacă un hoţ ar deschide plicul, nu va găsi decât o 
înșiruire a timpilor pentru măsurătorile relevante, dar nu 
și care sunt valorile acelor măsurători. Așa că hoţul nu 
poate reconstitui mesajul iniţial. 

Tehnica aceasta este însă numai pe jumătate securizată, 
și iată de ce. Un hoţ mai inteligent ar copia scrisoarea cu 
timpii (pentru că a fost transmisă pe un canal clasic, nese- 
curizat), dar ar putea și interveni pe linia de comunicaţie 
optică între sursă și receptor. De exemplu, el ar putea 
pune un cub polarizor în poziţie orizontală și ar măsura 
la început fotonul care ar fi trebuit să ajungă la receptor. 
Dacă vede că acesta este polarizat orizontal, își notează 
pe hârtie și apoi trimite mai departe un alt foton pola- 
rizat orizontal către receptor. Ar bănui ceva receptorul? 
Nu, nicidecum, el se așteaptă tocmai la acel foton polarizat 
orizontal. 

În felul acesta, hoţul măsoară polarizările tuturor fo- 
tonilor trimiși (ai biţilor deci) fără ca transmiţătorul sau 
receptorul să-și dea seama. Desigur, înșiruirea de biţi încă 

nu conține mesajul, căci hoţul nu ştie care dintre ei sunt 
cei corecți. De aceea hoţul trebuie să intercepteze și plicul 
cu lista de măsurători relevante. Având atât plicul, cât 
și măsurătorile, hoţul ar putea descifra mesajul! Aceasta 
fără ca cei doi observatori să bănuiască ceva. 

De aceea, pentru a evita o astfel de situaţie, fizicienii 
au complicat sistemul. Astfel, într-o situaţie de securitate 
îmbunătăţită, cuburile speciale ale transmiţătorului și re- 
ceptorului nu mai sunt în poziţie fixă (orizontală în cazul 
nostru). În schimb ele se vor roti aleator și independent 
în două poziţii: 0° (orizontal) la 45° (vezi figura 10.39). 
Cum are loc transmisia de date acum? 

Ei bine, dacă cele două cuburi sunt orientate la fel, 
atunci măsurătorile sunt corelate. Dacă transmițătorul 
detectează 0, receptorul va detecta 1. Dacă însă cuburile 
sunt orientate diferit, atunci rezultatele nu mai sunt core- 
late. De exemplu, dacă transmiţătorul detectează cu cubul 
așezat orizontal un foton polarizat orizontal (0) atunci fo- 
tonul care se îndreaptă spre receptor va avea polarizarea 
verticală (1). Pe drum, el va întâlni însă cubul receptoru- 
lui, care este acum orientat la 45°. În acest caz, fotonul 
poate lua oricare din cele două direcţii posibile din cub, 
ceea ce înseamnă că receptorul va măsura fie 0 fie 1, fie 0 
la întâmplare. Această măsurătoare nu mai este corelată, 
cu cea a transmiţătorului. 

De aceea, într-o primă instanță, transmiţătorul şi re- 
ceptorul își schimbă între ei, în niște plicuri (canal clasic) 
lista de orientări a cuburilor polarizatoare. Dacă hoțul 
găsește listele, nici o problemă, căci el nu știe oricum re- 
zultatele măsurătorilor. Acum însă, atât receptorul cât 
şi transmiţătorul selectează din listă măsurătorile în care 
orientarea cubului a fost aceeaşi! Ei ştiu că rezultatele 
măsurătorilor astfel selectate sunt corelate cuantic. 

Cu toate acestea, chiar și aceste rezultate sunt aleatoare, 
aşa cum am văzut în primul caz, de aceea trebuie continuat 
cu procedura precedentă. Astfel, transmiţătorul trebuie 
să selecteze din acest şir numai acei biţi care formează 
mesajul dorit. De aceea el mai trimite un al doilea plic cu 
poziţia biţilor ce codifică mesajul. Dacă hoţul îl găsește și 
pe acesta, tot nu poate face nimic, căci nu știe rezultatele 
măsurătorii. 

Pentru a afla rezultatele, hoţul trebuie să se interpună 
în calea fotonului ce se îndreaptă spre receptor, să mă- 
soare polarizarea acestuia şi s-o noteze pe hârtie. În 
plus, trebuie să trimită apoi spre receptor un alt foton 
cu aceleași proprietăţi, pentru ca receptorul să nu-și dea 
seama că este interceptat... Din păcate însă, acum cu- 
bul transmițătorului se rotește la întâmplare între cele 
două poziţii, așa încât hoţul nu știe cum să rotească acel 
cub pentru ca să fie în aceeași poziţie ca cea a cubului 
transmiţătorului (lista cu rotaţiile cuburilor este schim- 
bată de transmiţător și receptor abia după ce rotaţiile au 
avut loc!). De aceea, hoţul intervine câteodată cu o rotaţie 
greșită în măsurătoare, să spunem în momentul când cu- 
burile transmițătorului și receptorului erau aliniate bine. 
El distruge astfel transmisia de date, generând erori pe 
care transmițătorul le poate vedea în mesajul pe care îl 
descifrează, şi care începe să fie lipsit de sens. 

Să ne oprim acum puţin asupra esenței soluţiei, căci are 
un fundament teoretic foarte solid. Astfel, hoţul trebuie să 
măsoare precis polarizarea fotonului ce vine la el, pentru a 

Figura 10.39: O variantă securizată de comunicare prin 
„mesaje” cuantice. Faţă de figura precedentă, cei doi po- 
larizori ai observatorilor sunt rotiti în mod aleatoriu cu 
două unghiuri 0° şi 45°. Unghiul de rotație este desemnat 
cu a sau cu b, iar cei doi observatori își schimbă între ei 
într-un plic lista completă a unghiurilor folosite, după mă- 
surătoare însă. Fiecare dintre ei poate vedea abia după ce 
primeşte plicurile când cei doi polarizori au avut aceeași 
orientare (poziţiile aceastea sunt subliniate cu o linie sub 
șirul de litere a şi b) şi extrage din rezultatele măsurători- 
lor biţi despre care el va şti acum că sunt corelati (101110 
în stânga si 010001 în dreapta). Apoi continuă procedura 
detaliată în figura precedentă, cu observatorul din stânga 
trimițând celui de-al doilea pozitiile bitilor care formează 
un mesaj, și cel de-al doilea observator extrăgând mesa- 
jul. 


trimite un altul identic apoi către receptor. În cazul prece- 
dent (mai puţin securizat) lucrul acesta era posibil, pentru 
că toţi polarizorii (inclusiv cel al hoţului) erau orientaţi 
orizontal. Atunci fotonul pe care hoţul trebuie să-l inter- 
cepteze nu putea avea decât două stări cuantice, el fiind 
fie polarizat orizontal, fie vertical. Acesta le putea măsura, 
direct cu cubul polarizor și cei doi detectori atașați lui, 
deoarece cubul era orientat orizontal. 

În cazul general însă, atunci când hoţul trebuie să afle 
starea unui foton polarizat la orice unghi (inclusiv la 45° 
sau —45°, ca în noua configuraţie), hoţul are o problemă. 
Dacă el păstrează cubul orientat orizontal (0°), atunci nu 
măsoară de fapt decât una din cele două stări „clasice” ale 
superpoziţiei cuantice: foton polarizat orizontal sau verti- 
cal. El nu poate în acest caz detecta polarizarea completă 
a fotonului, fie ea 45° sau —45* (ce reprezintă biții O și 1 
în noua configuraţie), starea de superpoziţie cuantică. 


304 


Dacă hoţul alege să rotească cubul polarizor la 45° ar 
reuşi în cazul în care fotonul incident era polarizat la 45° 
sau —45°, însă ar eşua din nou lamentabil dacă fotonul 
incident era polarizat la 0°. Cu alte cuvinte, dacă hoţul 
ar ști orientarea cubului transmiţătorului, ar putea afla 
polarizarea precisă a fotonului și intercepta mesajele fără 
ca cineva să bănuiască asta (pentru că poate trimite mai 
departe polarizarea corectă a fotonului măsurat). Tocmai 
de aceea însă cei doi observatori nu îşi stabilesc dinainte 
o listă de orientare a cuburilor lor, ci măsoară fiecare cu 
orientări ale cubului alese la întâmplare şi își schimbă lista 
cu orientările abia după ce măsurătoarea a fost efectuată. 
Dacă acum hoţul află lista corectă cu orientările, va fi prea 
târziu pentru el, pentru că măsurătoarea a fost deja efec- 
tuată (vezi figura 10.39). 

Dacă hoțul insistă să intervină pe canalul optic, atunci 
când receptorul reface mesajul transmiţătorului (cu aju- 
torul celor două plicuri) el va observa erori suplimentare 
în mesaj. Receptorul își va da seama că a fost ascultat, 
căci rata de eroare va crește considerabil cu fiecare bit in- 
terceptat. Când acest lucru se întâmplă, receptorul poate 
decide să oprească procesul de comunicare. 

Să observăm că nici acum hoţul nu are biții corecti ai 
mesajului, pentru că el a măsurat câteodată 0 în loc de 
1, datorită orientării incorecte a cubului pe care l-a folo- 
sit pentru interceptarea mesajului optic. Aproape tot ce 
măsoară hoţul este supus erorilor, care vor afecta și recep- 
torul. Dacă receptorul are un mesaj curat (fără erori), el 
va fi sigur că nimeni nu a interceptat fotonii ce au ajuns la 
el. În final, avantajul noului sistem cuantic de transmisie 
a datelor este cel de securizare foarte ridicată. 

Este interesant că acest concept a apărut prin anii 1950, 
odată ce fizicienii au început să pună la îndoială fundamen- 
tele fizicii cuantice, odată cu paradoxul EPR, discutat 
într-una din secţiunile precedente. Conceptul a rămas însă 
pe masa de lucru până prin anii '80, când laserii și cristalele 
neliniare speciale au făcut posibile măsurătorile. Atunci, 
un rol important l-au jucat cercetătorii din Viena, care au 
lucrat și la efectul EPR, și la teleportarea cuantică. 

Se pare că, până astăzi, ei păstrează avansul dobândit în 
experimentele cu fotoni corelaţi. Este adevărat că, odată 
ce avantajul securizării reţelelor de comunicaţie a devenit 
evident, o mulţime de companii (bănci, de exemplu) au 
început să investească bani în această tehnologie exotică, 
ceea, ce a condus la un progres tehnologic și mai rapid. 

În anul 2004, Uniunea Europeană a decis chiar 
finanţarea cu 16 milioane de euro a unui proiect denumit 
Secure Communication based on Quantum Cryptography 
care susţine introducerea comercială a noii tehnologii. În 
afară de universităţi, din proiect au mai făcut parte si 
opt companii, printre care Siemens, Thales, Toshiba și 
IdQuantique. Ultima este o companie mai mică a unor cer- 
cetătorii austrieci, ce urmărește comercializarea noii teh- 
nologii. 

În anul 2008, consorțiul de companii și universităţi a 
făcut o demonstraţie la Viena. Astfel, ei au arătat că este 
posibilă utilizarea noii tehnologii pe reţelele de transmisie 
de date obișnuite. Reţeaua folosită pentru demonstraţie 
includea în total mai mult de 200 de km de cabluri optice 
obișnuite, deja instalate în oraș. 


Capitolul 10. Aspecte moderne ale mecanicii cuantice 


Figura 10.40: 


O fotografie a unei sesiuni de transmi- 
sie live cu ajutorul noilor tehnologii cuantice de crip- 


tare. Transmisiunea a avut loc în anul 2008 în Viena. 
(E) Austrian Research Centers. 


Mai mult, rețeaua a avut sase noduri de comunicare în- 
tre membrii ei, legăturile reţelei variind între 6 şi 80 de 
kilometri lungime. Pentru a arăta că noua tehnologie este 
viabilă din punct de vedere comercial, cercetătorii au pre- 
zentat și o versiune cu cost scăzut. 

În cursul demonstraţiei, cercetătorii au folosit nu mai 
puţin de șase metode diferite de criptare a datelor. Mai 
mult, una dintre acestea a luat direct calea aerului, laserii 
nefiind în acest caz conectaţi la fibrele optice. Operația 
întregului sistem a fost vizualizată pe un ecran prezent 
într-una dintre clădirile companiei Siemens. În plus, cer- 
cetătorii au criptat în timp real, cu noua tehnologie, date 
video sau audio, convorbiri telefonice şi conferinţe video. 
Şi, pentru a arăta că noua metodă este într-adevăr mai 
bună în securizarea reţelelor, cercetătorii au modelat și un 
atac asupra fibrelor optice. Așa cum era însă de așteptat, 
sistemul computerizat a fost în stare să detecteze că este 
vorba, de o interceptare şi a schimbat automat canalul. 

Cu tot succesul înregistrat, demonstraţia pe viu a scos 
în evidenţă și câteva probleme. Astfel, fotonii corelaţi nu 
au putut circula în fibrele optice pe distanţe mai mari de 
100 de km. Datorită intensității scăzute a sursei de lu- 
mină şi pierderii optice în fibre, fotonii erau pierduţi pe 
drum. Căci, să ne aducem aminte, pentru toate aceste ex- 
perimente exotice (EPR, teleportare cuantică, criptografie 
cuantică), trebuie să trimitem și să detectăm foton cu fo- 
ton. Or, e foarte probabil ca acel foton să fie absorbit din 
greșeală pe undeva prin fibra optică de un atom răzleţ. 

În plus, sistemele de detectie nu sunt suficient de rapide, 
tocmai pentru că fotonii trebuiau detectaţi unul câte unul, 
și circuitele de sincronizare trebuiau să fie sigure că este 
vorba, de fotonii purtători de informaţie. Viteza de trans- 
misie a datelor a fost destul de redusă în comparaţie cu cea 
a modemurilor din anii '80. Şi, în final, dacă transmisia 
de date a fost securizată, nu același lucru se poate spune 
despre stocarea datelor în nodurile reţelelor, care a rămas 
încă clasică. Rămâne de văzut dacă noua tehnologie va 
deveni realitate și dacă își va dovedi într-adevăr utilitatea 
pentru societate. 


11 


Principiul acţiunii minime 


SI 


Am ajuns la jumătatea drumului în povestea noastră. 
Prima parte a acestui drum a conținut în mare parte 
concepte familiare nouă sau idei cu care ne-am întâlnit 
la școală și în revistele de popularizare a știintei. Acum 
însă, povestea, va lua o cotitură și vom introduce noţiuni 
ce rămân de cele mai multe ori în lumea facultăţilor de 
fizică. 

Ne vom pregăti în special pentru ciudata lume a fizicii 
particulelor elementare. Mulţi și-o închipuie ca pe o me- 
canică a bilelor. Desigur, spun ei, suntem interesaţi din ce 
„bile” e alcătuit universul, însă ce lucru nou ar putea să 
apară? 

Așa cum vom vedea, lumea fizicii particulelor elemen- 
tare este departe de a fi o lume a „bilelor”. Fiecare parti- 
culă este de fapt un pachet discret de energie a câte unui 
câmp ce se întinde de la un capăt la celălalt al universu- 
lui, un fel de „saltea” cosmică. Aceasta conduce apoi la 
aspecte paradoxale în comportarea particulelor, cum ar fi 
de exemplu caracterul virtual al particulelor și posibilita- 
tea ca această formă virtuală să strabată într-o secundă 
imensitatea cosmosului. 

De aceea, fizica particulelor elementare nu este o simplă 
mecanică a unor „bile”, ci scoate la iveală aspecte para- 
doxale și neobișnuite ale legilor celor mai profunde în uni- 
versul în care trăim. Tocmai de aceea, cel puţin în zilele 
noastre, această fizică ocupă un loc central între celelalte 
domenii ale fizicii. 

Pentru a ajunge însă să discutăm despre particule și 
traiectorii virtuale, sau despre „salteaua” cosmică ce le 
produce, trebuie să introducem niște noţiuni teoretice aju- 
tătoare: principiul acţiunii minime și teoriile clasice de 
câmp. 

În prima parte a capitolului vom discuta despre princi- 
piul acţiunii minime. El a fost folosit la început pentru 
a construi o alternativă la mecanica newtoniană, care se 
numește mecanică analitică. Atunci când fizicienii au des- 
coperit că tranziţiile cuantice ale particulelor pot fi inter- 
pretate în termeni de evoluţii virtuale, principiul acţiunii 
minime a fost revigorat, jucând azi un rol central în fizica 
particulelor elementare. 

În partea a doua a capitolului vom folosi o parte din 
noţiunile dezvoltate pentru a discuta elementele generale 
ale teoriilor clasice de câmp. În capitolul următor vom 


teoriile clasice de câmp 


dezvolta mai departe aceste modele în cadrul teoriilor cu- 
antice de câmp, cele care descriu cum se comportă un 
ansamblu de particule cuantificate. Vom exemplifica cu 
modelul unei saltele pe suprafaţa căreia, oscilaţiile cuanti- 
cate creează natural particule, numite de noi „salteloni”. 

Capitolul de faţă conţine mai multe căsuțe matematice, 
pentru a pune bazele calculelor ce vor apărea în capito- 
lele următoare. Ca și până acum, menţionăm că textul se 
poate citi și separat. De fapt, cititorii care nu vor urmări 
de prima dată căsuţele matematice ale capitolelor ce ur- 
mează pot sări peste secţiunile acestui capitol, exceptând 
ultima secţiune, acolo unde vom introduce potenţialele 
electrodinamice. 


122. Formularea generală 
a principiului acțiunii minime 


Ştiinţa oglindește efortul oamenilor de a descrie și re- 
produce fenomenele naturii. Unealta acestui proces este, 
pentru fizicieni, matematica. Ea ne permite în esență 
să descriem analogiile dintre diverse sisteme, cu o putere 
practică deosebită. 

Să observăm că modelarea matematică a unui proces 
fizic începe tocmai de la observarea acestor analogii în na- 
tură. De exemplu, dacă acceleraţia dintr-un sistem ne- 
cunoscut se comportă analog cu acceleraţia unui resort, 
vom spune că acel sistem se comportă ca un resort. Sau, 
dacă vom considera o moleculă compusă din doi atomi, 
iar mișcarea celor doi atomi se comportă asemănător cu 
mișcarea a două bile legate printr-un resort, vom spune că 
forţa dintre atomi este analoagă forței unui resort. 

Astfel, acea moleculă formată din doi atomi (atomi des- 
pre care nu știm mare lucru) devine inteligibilă pentru 
noi, deoarece ea are proprietăţi similare cu două bile le- 
gate printr-un resort. Putem aplica în acest caz moleculei 
biatomice toate cunoștințele noastre legate de resort. Iar 
acest proces de transfer de informaţie îl vom descrie cu 
ajutorul matematicii. 

Figura 11.1: Stânga: situația unui fir elastic fizat între 
capetele A și B. Acesta îşi minimizează lungimea, pre- 
ferând forma ADB celorlalte două forme ACB și AEB. 
Dreapta: situația unui fir elastic constrâns să se afle pe o 
sferă, firul elastic având capetele firate. Și în acest caz fi- 
rul elastic preferă forma de lungime minimă fată de toate 
celelalte forme (desenate cu linie întreruptă), formând un 
arc pe suprafata sferei. 


Exemplul de analogie pe care o căutăm în această 
secţiune este cel al unui fir elastic întins între capetele 
sale fizate. Așa cum este de așteptat, dacă îl întindem în 
aer, firul elastic va forma o linie dreaptă, minimizând lun- 
gimea sa. Mai interesant însă, putem încerca să-l întindem 
punând diverse constrângeri nu numai la capete, dar și pe 
lungimea sa. 

De exemplu, îl putem întinde între două puncte, unul 
situat pe o masă, iar altul pe marginea mesei (vezi figura 
11.1). Şi în acest caz, așa cum vom observa, firul elastic 
va lua lungimea minimă care se poate construi între cele 
două puncte. Putem constrânge firul elastic pe suprafaţa 
unei sfere, caz în care firul elastic va lua forma unui arc 
între cele două capete ale sale, minimizându-și și în acest 
caz lungimea. Lucrul este remarcabil, deoarece pot fi ima- 
ginate nenumărate forme pe care firul elastic le-ar fi putut 
lua între cele două capete ale sale fixate, însă firul preferă, 
mereu forma de lungime minimă. 

Observaţia precedentă pare banală, deoarece la urma 
urmei ne așteptam ca firul elastic să ia lungimea minimă 
în orice caz, indiferent cum îi așezăm capetele și cum îl 
constrângem pe o suprafaţa neplană, pentru că forţele 
sale intrinseci trag de capete, conducându-l mereu către 
o situaţie în care va avea lungimea minimă. 

Cu toate acestea, nu putem să nu admirăm simplita- 
tea principiului acestui fir elastic, care spune că el va lua 
mereu lungimea minimă. Nu trebuie să rezolvăm ecuaţii 
complexe pentru fiecare parte a elasticului, nu trebuie să 
vedem cum este construit fizic firul elastic, vom ști me- 
reu că el va lua forma care minimizează lungimea sa, între 
capetele fixe şi cu constrângerile date. 

Discuţiile de mai sus sunt doar baza unei analogii. 
Dorinţa noastră pe viitor este să descriem comportarea 
oricărui sistem clasic printr-un principiu asemănător, pe 
care îl vom numi principiul acțiunii minime. Un sistem 
fizic este însă mai complex, de exemplu, căderea unei bile 
sau mișcarea unei roți. Mai mult, spre deosebire de firul 
elastic exemplificat până acum, un sistem fizic evoluează 

Figura 11.2: În figură ne întrebăm cum putem „arunca” 
o roată dințată din configurația inițială pentru ca ea să 
ajungă în configurația finală după un timp dat. Principiul 
actiunii minime ne ajută mai întâi să găsim evoluția re- 
ală a roții dințate între cele două configurații (iniţială şi 
finală), prin minimizarea unei mărimi numită „acțiune ” 
și notată cu S, între toate evolutiile care pot fi imagi- 
nate. Știind apoi ecoluția reală, vom afla cum trebuie 
„aruncată” roata dințată pentru ca ea să urmeze această 
evoluție. 


în timp. Ce „lungime” poate fi minimizată aici, atunci 
când sistemul evoluează în timp? 

Răspunsul este următorul. Ceea ce ne interesează pen- 
tru sistemele fizice este evoluţia lor în timp atunci când 
ele sunt „aruncate” și lăsate apoi sa evolueze liber. Mai 
precis, evoluţia lor reală între toate evoluţiile care ar putea 
fi imaginate între o configuraţie iniţială și una finală date, 
evoluţii care altfel ar fi încălcat legile fizicii. De aceea, 
pentru un sistem fizic general, trebuie să căutăm mereu 
mărimea care este minimă pentru evoluția reală a sistemu- 
lui. Această mărime a fost denumită, acțiune şi se notează 
cu S. 

Acum însă, există mai multe evoluţii reale, tot așa după 
cum există mai multe feluri prin care elasticul din exem- 
plele precedente își poate minimiza lungimea, în funcţie de 
condiţiile la capete, de suprafața pe care se află etc. De 
aceea, trebuie să restrângem căutarea evoluţiei reale și să 
specificăm mai bine condiţiile. 

Cele mai importante sunt condiţiile la capete, la fel ca 
pentru elasticul nostru. Astfel, vom căuta evoluţia reală 
între două stări, de început și de sfârșit, ale sistemului 
care sunt date, la momente de timp bine definite. Căci, 
dacă ne întrebăm cum poate evolua sistemul de la o stare 
iniţială dată la o alta finală și ea dată, într-un timp și 
el specificat, atunci există în general o singură manieră 
prin care sistemul poate evolua liber pentru a îndeplini 
condiţiile acestea de „capete”. În acest fel vom calcula și 
cum trebuie să „aruncăm” sistemul pentru ca el să ajungă 
în configuratia finală exact la momentul dorit, nici mai 
devreme, nici mai târziu (vezi figura 11.2). 

Cazul general al unui sistem fizic este atunci următorul. 
Evoluţia lui reală în timp, cea pe care dorim s-o aflăm, 
este diferită de toate celelalte evoluţii care pot fi imagi- 
nate (și care încalcă legile fizicii), între două stări, iniţială 
și finală, date. Evoluţia reală în spaţiu-timp va fi aceea 

Figura 11.3: În figură este ezemplificat principiul 
acțiunii minime pentru cazul unei particule punctiforme 
care se deplasează într-un spatiu unidimensional z. Aici 
ne interesează pe ce linie de univers evoluează particula 
în spatiu-timp pentru ca ea să ajungă liber de la eveni- 
mentul A la evenimentul B. Această evoluţie are asociată 
o acţiune S minimă, între toate celelalte evoluţii posibile. 
Desigur, pentru a ajunge ezact în evenimentul B (deci 
și la timpul dorit) particula trebuie „lansată” pe această 
evoluție. Evoluţia în spațiu-timp se poate compara cu cea 
a elasticului, schițată în figura 11.1. Analogul lungimii 
elasticului este acum acțiunea S. 


pentru care acțiunea este minimă faţă de celelalte evoluţii 
care ar încălca legile fizicii. 

Vedem că situația seamănă acum cu cea a elasticu- 
lui nostru, dacă ne imaginăm că „ţinem” de capetele 
configurației sistemului într-un spaţiu-timp al său, și ne 
întrebăm cum minimizează el „lungimea” evoluţiei sale 
(acțiunea), așa cum elasticul își minimizează lungimea 
(vezi cazul unei particule în figura 11.3). În final, trebuie 
să minimizăm această acţiune pentru a găsi comportarea 
reală a sistemului, așa cum în cazul firului elastic mini- 
mizăm lungimea lui pentru a afla cum se așază el în mod 
real pe o suprafaţă. „Lungimea” căutată pentru sistemul 
nostru va fi deci acțiunea sa, atâta doar că ea se manifestă, 
într-un spaţiu-timp al configuraţiilor sistemului. 

Sarcina fizicienilor este să identifice acea caracteristică 
specială a unui sistem fizic dinamic, numită acțiune, ca- 
racteristică ce este minimizată pentru evoluţia reală a sis- 
temului, între o stare iniţială și una finală date. Sarcina 
matematicienilor este ca, știind care este acţiunea sistemu- 
lui fizic, să calculeze evoluţia lui reală (naturală) din mul- 
titudinea de evoluţii ce pot fi imaginate de creierul nostru, 
dar care ar fi încălcat legile fizicii. Această evoluţie reală, 
va minimiza desigur acţiunea. De aceea, principiul de mai 
sus se numește principiul acțiunii minime. 

123. Principiul lui Fermat 


Pentru a înţelege mai bine principiul acţiunii minime, 
vom discuta în această secțiune câteva exemple similare. 
Primul este cel al principiului lui Fermat. El a fost formu- 
lat de avocatul și matematicianul amator Pierre de Fermat 
(1601-1665), și se aplică mișcării unei raze de lumină în 
medii cu indice de refracție variabil. 

Astfel, după cum se știe, viteza luminii în vid este o con- 
stantă universală c. Cu toate acestea, dacă lumina circulă 
într-un mediu, viteza acesteia poate lua o valoare diferită, 
dată de relaţia v = c/n, unde n este indicele de refracție 
al mediului (vezi secţiunea 40). De exemplu, lumina cir- 
culă mai încet în apă sau sticlă decât în aer, pentru că 
aici indicele de refracție n este mai mare decât în aer. O 
consecinţă interesantă este că, dacă indicele de refracție 
n = n(r) variază spaţial, atunci lumina urmează o traiec- 
torie curbă. 

Comportarea aceasta o recunoaștem într-o zi de vară 
călduroasă, atunci când o imagine din depărtare este de- 
formată datorită căldurii. Variația spaţială a indicelui de 
refracție este indusă de diferenţele locale în temperatură. 
Această temperatură nu este omogenă, ci se modifică de 
la un loc la altul, r, și la fel va varia și indicele de difracție 
n = n(r). Pe de o parte, viteza luminii nu mai este acum 
constantă, iar pe de altă parte, aerul poate fi privit ca 
un „sandwich” de medii cu indice la refracție diferit. La 
trecerea de la un mediu la altul, lumina se refractă (vezi 

EENEN z 7 3 
TO 
B N imagine 


Figura 11.4: În reflectie, lumina incidentă ia ca- 
lea cea mai scurtă între punctul initial A și cel final 
B. Astfel, dacă notăm cu B’ imaginea punctului B în 
oglindă și Q punctul de impact pe oglindă, atunci putem 
arăta (folosind faptul că unghiul de incidență i și cel de 
reflecţie r sunt egale) că cele trei puncte A, Q și B’ sunt 
coliniare, adică distanța AQB’ (și deci AQB) este mi- 
nimă. Dacă lumina s-ar fi reflectat din punctul Q’, atunci 
distanța ar fi fost mai mare AQ'B>AQB, pentru că avem 
AQ'B = AQ'+Q'B = AQ' + Q'B' > AB' = AQB 

Figura 11.5: În figură este ezemplificat efectul de 
refracție ce are loc la trecerea unei raze de lumină de la 
un mediu (aer) la altul (apă). Legea refracției ne spune 
că unghiurile de incidență i și de refracție r sunt dife- 
rite, date de relaţia sin(i) = n sin(r) unde n este indicele 
de refracție în apă fată de cel din aer. Timpul cel mai 
scurt al luminii de la A la B este dat de traiectoria AQB 
ce rezultă din legea refracției. Aceasta pentru că lumina 
circulă mai repede în aer (unde are aprozimativ viteza 
c) decât în apă (unde are viteza c/n). Traiectoria cu li- 
nie punctată necesită un timp mai îndelungat, pentru că 
lumina petrece prea mult timp în apă. 


figura 11.5), și ca atare întreaga traiectorie a luminii va 
fi curbată. Acesta este şi cazul aerului cald de deasupra 
asfaltului unei șosele, ce curbează atât de mult razele de 
lumină, încât mașinile din depărtare vor apărea reflectate 
în şosea. 

Principiul lui Fermat ne spune că, în astfel de medii 
cu indice de refracție variabil, o rază de lumină circulă 
între două puncte spaţiale în așa fel încât să minimizeze 
timpul necesar pentru a ajunge de la primul punct la al 
doilea. Ţinând cont de definițiile din secţiunea precedentă, 
acțiunea acestui sistem fizic este timpul necesar luminii să 
ajungă de la un punct la celălalt. În imaginaţia noastră, 
lumina ar putea circula între două puncte pe o infinitate 
de căi, care mai de care mai curbe și mai întortocheate. Cu 
toate acestea, lumina alege să circule pe acea cale curbă 
care minimizează timpul de traversare, deci acţiunea. În 
acest sens, principiul lui Fermat este analog principiului 
minimei acțiuni. 

Să observăm că principiul lui Fermat ne spune că lumina 
circulă pe o linie dreaptă atunci când indicele de refracție 
n = const nu variază spaţial. Căci, cu cât am alege o 
traiectorie mai curbată, cu atât luminii i-ar lua mai mult 
de la un punct la celălalt, deoarece viteza sa în mediu 
v = c/n rămâne acum constantă. Numai circulând pe o 
linie dreaptă între punctul iniţial și cel final poate lumina 
minimiza timpul între cele două puncte. Când însă indicele 
de refracție variază spaţial n = n(r), atunci ne așteptăm 
ca lumina să caute acele traiectorii pe care circulă mai 
repede v(r) = c/n(r), pentru a ajunge cât mai repede în 
evenimentul final. Aceste traiectorii vor fi curbe acum. 

Un exemplu este reflezia luminii de către o oglindă (vezi 
figura 11.4). La urma urmei, de ce are loc această reflexie 
în așa fel încât unghiurile de incidenţă și de reflexie să 
fie egale? Principiul lui Fermat ne dă răspunsul: dacă 
lumina trebuie să plece de la primul punct, să se lovească 

salvamar 


Figura 11.6: Cum ajunge salvamarul cel mai repede 
unde trebuie să salveze un înotător? Dacă merge în li- 
nia dreaptă (ruta A), atunci trebuie să înoate mai mult 
în apă, iar aceasta îi va consuma din timp. Dacă merge 
până în dreptul înotătorului (ruta B), atunci se abate prea 
mult de la linia dreaptă. Așa cum instinctiv știe salva- 
marul, cea mai rapidă cale este să alerge ceva mai mult 
pe nisip și să se arunce în apă mai devreme (ruta C). 
Traiectoria rezultată seamănă cu refracția luminii. 


de oglindă și apoi să ajungă la cel de-al doilea punct, atunci 
mișcarea cea mai rapidă care se poate imagina este cea 
pentru care unghiul de incidenţă este egal cu cel de reflexie 
(vezi figura 11.4). 

Un alt exemplu este cel al refracției luminii. Așa cum 
am menţionat, lumina are viteze diferite la trecerea prin 
medii diferite. De exemplu, lumina circulă mai încet prin 
apă decât prin aer. Să presupunem acum că ne interesează 
cum ajunge lumina de la un punct care este în aer, la un 
punct care este în apă, în mod special dacă punctul din 
apă nu se află exact sub cel din aer, față de suprafaţa apei 
(vezi figura 11.5). 

Într-o primă instanţă, ne-am aștepta ca lumina să cir- 
cule pe o linie dreaptă între cele două puncte, linie dreaptă 
care intră deci oblic în apă. Cu toate acestea, să observăm 
că lumina circulă mai repede în aer decât în apă. Pentru 
a obţine un timp și mai scurt, ar fi mai eficient ca lumina 
să circule o distanță mai lungă în aer și una mai scurtă în 
apă. Este exact ceea ce se și întâmplă în practică, unde tra- 
iectoria razei de lumină este compusă din două segmente 
care nu se află unul în prelungirea celuilalt. Pentru noi 
apare fenomenul de refracție: raza de lumină își schimbă 
brusc înclinarea la intrarea în apă. Rezultatul este vizibil 
dacă privim o lingură într-un pahar cu apă: lingura apare 
„îndoită” în punctul de contact. 

Efectul de refracție este foarte asemănător cu un altul, 
care conţine de asemenea un principiu de timp minim: cel 
prin care un salvamar trebuie să salveze un înotător din 
apă (vezi figura 11.6). Și aici, salvamarul trebuie să facă 
două lucruri: să alerge pe nisip și apoi să înoate. În mod 
normal, el aleargă mai repede pe nisip decât înoată. Într-o 
primă instanţă, salvamarul ar putea alerga până în dreptul 

celui care este gata să se înece și apoi să se arunce în apă 
şi să înoate până la el. 

El ar mai putea și să alerge pe o linie dreaptă care îl 
unește cu cel pe care vrea să-l salveze și, când ajunge la 
apă, să înoate restul de drum. În primul caz s-ar abate 
prea mult de la linia dreaptă, în cel de-al doilea caz ar 
înota prea mult în apă. Situaţia care minimizează timpul 
este una intermediară, în care salvamarul aleargă puţin 
diagonal pe plajă până ajunge la apă, după care înoată 
într-o direcţie puţin diferită, direct către cel aflat în pericol 
(vezi figura 11.6). 

Să remarcăm acum că, pentru exemplele de mai sus, 
acțiunea pe care o căutam este dată de timpul parcurs între 
punctul iniţial A și cel final B. În cazul luminii, acţiunea 
(timpul parcurs) este minimă pentru traiectoria reală pe 
care o urmează lumina între cele două puncte, între toate 
celelalte traiectorii posibile. Pentru aceste sisteme putem 
aplica principiul minimei acţiuni. 


124. Mecanica analitică. 
Lagrangeanul unui sistem mecanic 


În secţiunea 122 am introdus principiul acțiunii minime. 
Am menţionat că el se aplică oricărui sistem fizic. Tot ce 
avem de făcut este să identificăm caracteristica sistemului 
care este minimă doar pentru evoluţia reală (naturală), ca- 
racteristică ce poartă denumirea de acțiune. Odată știind 
care este acțiunea, vom calcula oricând evoluţia reală a 
sistemului ca fiind acea evoluție ce minimizează acţiunea, 
între toate evoluţiile imaginabile, între o stare iniţială și 
una finală. 

A venit acum momentul să dăm mai multă substanță 
acestei aserțiuni și să introducem principiul acţiunii mi- 
nime în mecanica newtoniană. Forma pe care o va lua 
noua, descriere a mecanicii newtoniene poartă denumirea 
de mecanică analitică. 

Mecanica analitică, a fost introdusă la început pentru că 
simplifică analiza matematică. De exemplu, să luăm cazul 
pendulului ce are la capătul lui o mică bilă care oscilează 
(vezi figura 11.7). După cum se știe, frecvența naturală 
de oscilație a pendulului este o funcție numai de lungimea 
braţului și nu de amplitudinea oscilaţiei. De aceea pen- 
dulul a fost folosit la început de Galileo pentru măsurarea 
timpului căci, dacă amplitudinea oscilaţiei scade în timp, 
aceasta nu afectează puternic frecvenţa oscilaţiei, și deci 
ceasurile nu rămân în urmă (pentru amplitudini nu prea 
mari ale oscilaţiei). 

În mod normal, după cum se vede din figura 11.7, ar 
trebui să descriem poziţia bilei de la capătul pendulului 
prin două variabile, aflate în planul pendulului: înălțimea, 
și poziţia laterală a bilei. Ar părea astfel că, în mecanica 
newtoniană, trebuie să rezolvăm o problemă bidimensio- 
nală pentru oscilaţia pendulului. Cu toate acestea, situaţia 
este mai simplă. Astfel, poziţia unui pendul este dată nu- 
mai de o singură variabilă, care poate fi aleasă unghiul său 
de înclinare. O astfel de variabilă se numește coordonată 


Figura 11.7: În figură este reprezentat un pendul. La 
capătul brațului acestuia se află o bilă de masă m ce osci- 
lează. În mecanica newtoniană pozitia bilei este descrisă 
de două variabile z și y. În mecanica analitică, pozitia 
bilei este descrisă de o singură variabilă: unghiul de încli- 
nare 0 al brațului. Ea reprezintă coordonata generalizată 
a sistemului. 


generalizată a sistemului. Aceasta pentru că ea singură va 
descrie întreaga configuraţie mecanică a sistemului. 

Pentru orice sistem mecanic se pot defini astfel de coor- 
donate generalizate. Ele reprezintă numărul minim de va- 
riabile ce definesc complet sistemul mecanic la un moment 
dat. Cu toate acestea, deși descriu situaţia sistemului la 
un moment dat, coordonatele generalizate nu ne spun și 
cum va evolua sistemul mecanic. De exemplu, în cazul 
pendulului, dacă știm că el este înclinat la un unghi de 
45° nu înseamnă că vom ști în ce direcţie va evolua el în 
următorul moment, sau unde va ajunge după o secundă. 
Cu alte cuvinte, coordonatele generalizate ne spun care 
este starea actuală a unui sistem, dar nu ne spun care va 
fi evoluţia lui. 

Pentru a studia evoluţia unui sistem trebuie să mai in- 
troducem o noțiune nouă, cea de viteze generalizate. Ele 
nu sunt altceva decât variaţia în timp a coordonatelor ge- 
neralizate. Atunci, cunoscând la un moment iniţial nu 
numai coordonatele generalizate, dar şi vitezele generali- 
zate, şi desigur legile de mișcare ale sistemului, putem afla 
evoluţia completă a sistemului în viitor, dacă acesta este 
lăsat liber. În cazul pendulului, dacă știm nu numai că el 
se află la un unghi de 45°, dar și ce variaţie în timp are 
acest unghi (deci ce viteză unghiulară are bila) vom afla 
și în ce direcţie va oscila pendulul și care va fi înclinația 
peste o secundă, dacă îl lăsăm liber între timp. 

Desigur însă, putem calcula evoluţia sistemului mecanic 
cu ajutorul coordonatelor generalizate și vitezelor generali- 
zate numai dacă știm legile de mișcare ale sistemului, care 
sunt în esenţă legile newtoniene. Am vrea însă să descriem 
acum această evoluţie cu ajutorul principiului acțiunii mi- 
nime. 

De aceea, conform celor discutate în secţiunea prece- 
dentă, trebuie să identificăm acțiunea pentru un sistem 
mecanic newtonian. 

Sarcina aceasta a fost îndeplinită cu succes de fizicieni, 
printre care Joseph-Louis Lagrange (1736-1813) a jucat un 
rol proeminent. El a arătat că acțiunea S pentru un sistem 

mecanic este suma de-a lungul evoluţiei a unei mărimi care 
astăzi îi poartă numele și care se numește lagrangean, fiind 
notată cu L. 

Lagrangeanul are de cele mai multe ori o formă simplă, 
el fiind diferența dintre energia cinetică a sistemului și cea 
potenţială. Cum acest lucru este important, să încercăm 
să-l punem într-un chenar: 


Principiul actiunii minime: 


Pentru evoluţia unui sistem mecanic, acţiunea S 

este dată de valoarea unei mărimi însumate de-a 
lungul acelei evoluţii, mărime ce se numește la- 
grangean L(t). Dacă notăm cu T timpul final, 
avem: 


T 
s= | L(t)dt 


De cele mai multe ori, lagrangeanul L(t) al sis- 
temului la un moment dat t este diferenta dintre 
energia cinetică E. și cea potențială Ep: 


L(t) = Ec(t) — Ep(t) 


Acțiunea S este minimă pentru evoluția reală a 
sistemului între două configuratii date. 


În cazul pendulului, la orice moment de timp t al unei 
evoluţii ar trebui să calculăm energia cinetică E.(t) a bi- 
lei (dată de viteza sa de mișcare la acel moment t), apoi 
energia sa potenţială E, (dată de înălţimea la care se află 
atunci), să scădem cele două valori și vom obţine apoi 
lagrangeanul L(t) = Ec(t) — Ep(t) la acel moment. Să re- 
marcăm că scădem cele două valori, nu le adunăm, căci 
altfel am fi obţinut energia totală. 

Însumând apoi toate aceste valori ale lagrangeanului 
L(t), pentru întreaga evoluţie reală sau imaginară aleasă a 
sistemului (deci pentru toţi timpii t ai evoluţiei, de la în- 
ceput până la sfârșit) vom obţine acțiunea S pentru acea 
evoluţie. Această acțiune S este cea care ia valori mi- 
nime pentru traiectoria reală a bilei pendulului, între două 
situaţii, iniţială și finală bine definite. 

În calcule, trebuie să exprimăm lagrangeanul (și deci 
diferența dintre energia cinetică și cea potenţială) în 
funcţie de coordonata generalizată 0 a pendulului și de 
variaţia sa în timp Ê = d8(t)/dt, viteza generalizată. Să 
remarcăm că în acest tip de calcule folosim atât coordo- 
nata generalizată (prin energia potenţială), cât și viteza 
generalizată (prin energia cinetică, care este funcţie de vi- 
teza bilei). Forma lagrangeanului pentru cazul pendulului 
este detaliată în căsuţa matematică alăturată. 


Calcul: Acţiunea unui pendul 


Acţiunea S pentru o evoluţie oarecare (reală sau ima- 


ginată) a unui sistem mecanic se scrie ca integrala la- 
grangeanului L pentru acea evoluţie, între o situaţie 

iniţială la momentul ti și alta la momentul final t2. 
Pentru un pendul ea are forma următoare: 


ta Ş 
L(0,6)dt 


tı 


g= 


Aici coordonata generalizată este unghiul pendulului 
0 = 0(t), iar viteza generalizată este variația sa în timp 
0 = d(t)/dt. Lagrangeanul este dat de diferenta dintre 
energia cinetică și cea potențială: 


mv? 


L(0, È) = 


Becke i= 


2ġ2 
W mgl(1 — cos) 


Aici m este masa bilei, g acceleraţia gravitaţională, iar 
l lungimea pendulului (vezi figura 11.7). 

Lagrangeanul L(0,0) trebuie citit ca o functie ana- 
litică atât de coordonata generalizată 0 cât și de vi- 
teza generalizată 6. La fiecare moment t din evoluţia 
O(t) considerată calculăm mai întâi coordonata genera- 
lizată 0 = 0(t) şi viteza generalizată 6 = 0(t), apoi înlo- 
cuim aceste două numere obținute în forma analitică a 
funcţiei L(0,0) pentru a afla valoarea lagrangeanului la 
momentul t. 


Este remarcabil că fizicienii au reușit să găsească 
acțiunea S$ cu ajutorul căreia putem calcula evoluţia unui 
sistem folosind principiul acţiunii minime. lar această, 
acţiune S chiar nu are o formă complexă: ea este însuma- 
rea, de-a lungul evoluţiei a lagrangeanului L, care, la rândul 
lui, este diferența dintre energia cinetică și cea potenţială 
a sistemului, la fiecare moment de timp. Acţiunea aceasta 
S va fi minimă pentru evoluţia reală a sistemului, atunci 
când o vom compara cu toate evoluţiile care pot fi imagi- 
nate între aceleași stări iniţiale și finale (vezi figura 11.8). 

Astfel, alegem o stare iniţială a sistemului, care poate 
fi un ansamblu de particule sau o singură particulă. Apoi 
alegem și o stare finală a aceluiași sistem, la un moment de 
timp bine definit. Ne întrebăm atunci dacă sistemul este 
„aruncat” din starea iniţială, în așa fel încât să ajungă în 
starea finală exact la momentul dorit, ce fel de evoluţie 
va avea, el între timp, dacă nu este perturbat? Evoluţia 
aceasta, cea reală dintre celelalte care ar putea fi imagi- 
nate, este cea pentru care acţiunea (așa cum a fost definită 
mai sus) este minimă. Tot ce va urma în acest capitol este 
explicitarea acestui rezultat și aplicarea, sa la sisteme din 
ce în ce mai complexe, cum ar fi câmpul electromagnetic. 

Rezultatul de mai sus este nu numai simplu, dar și ele- 
gant. Este de mirare că el conduce la evoluţia corectă 
a sistemelor newtoniene. De ar fi tocmai acţiunea S de 
forma de mai sus minimă? Așa cum vom argumenta în 
secţiunea 205, pentru o particulă în câmp gravitational, 
forma aceasta este o consecinţă a teoriei relativităţii ge- 
nerale. Pâna atunci să arătăm în căsuţa matematică ur- 
mătoare că, în cazul mișcarii unui corp punctiform într-un 
câmp gravitațional, acţiunea S de forma de mai sus este 
într-adevăr minimă pe traiectoria reală. 

Figura 11.8: În stânga este reprezentat în spaţiu-timp 
un corp de masă m care, în poziția xı și la momentul 
tı, este aruncat în sus (în câmp gravitațional) în așa 
fel încât el să ajungă în poziția za exact la momentul 
t2. Traiectoria reală zo(t) pe care corpul o va urma 
în această mișcare este desenată cu o linie groasă. Pe 
aceasta, acțiunea S va fi minimă față de toate traiecto- 
riile care pot fi imaginate între evenimentul initial si cel 
final. Cu z(t) este reprezentată o traiectorie care se abate 
putin de la traiectoria reală. Schita este o altă reprezen- 
tare a figurii 11.3. 


Calcul: Acţiunea în câmp gravitațional  — 


Cu referire la figura 11.8, să încercăm să arătăm 
că traiectoria pentru care acţiunea S este minimă este 
chiar traiectoria reală, între toate traiectoriile care se 
pot imagina între situaţia iniţială și cea finală. Avem 
situaţia unui corp de masă m aruncat direct în sus, la 
momentul t = 0, când se află la înălțimea zı. Ne inte- 
resează cum trebuie să aruncăm corpul și ce traiectorie 
va avea el pentru a ajunge la înălţimea z2 în momentul 
T. Traiectoria aceasta o vom nota cu zo(t). 

Pentru început, să considerăm că corpul se deplasează 
pe o traiectorie imaginară x(t) puţin diferită de cea reală 
zo(t). Chiar dacă acesta se deplasează pe o traiectorie 
imaginară, lagrangeanul L(t) este dat tot de diferenţa 
dintre energia, cinetică și cea potenţială pe acea traiec- 
torie imaginară z(t): 


mu(t)2 


L(t) = Ec(t) — Ep(t) = — mg: z(t) 


Să notăm viteza cu 


_ dz(t) _ 
= = 


v(t) ż(t) 


Acțiunea S pe traiectoria imaginară z(t) este dată de 
suma (integrala) lagrangeanului L(t) pe acea evoluție. 
Să considerăm că începutul mișcării are loc la tı = 0 și 
că momentul final este t> = T. Avem atunci: 


S = | oa = |. E (2) - maz! dt 


Integrala aceasta se calculează știind evoluția z = 
z(t) pe acea traiectorie virtuală. Să considerăm acum 
diferența ôS = S — So între acţiunea S pe traiecto- 
ria imaginară z(t) și acţiunea So de pe traiectoria, reală 
zo(t): 


Jo 2 


Mai departe, să scriem diferența dintre evoluţia pe tra- 
iectoria imaginară z(t) și cea reală zo(t) ca: 


ia È (a je 
65 = S — So =m —— — gr — —— + gro | dt 


x(t) = zo(t) + ôz(t); > 


Aici x(t) este o funcție oarecare cu valori apropiate de 
zero la fiecare moment de timp. Înlocuind prima relație, 
vom avea: 


T /2 si 32 _ i 2 
m f (= tie + (62) To - 93) dt 
0 


T R 
= | (trei aja 
0 


Primul termen îl vom calcula separat folosind metoda 
integrării prin părți: 


T $ T d 
f Toôrdt = J To- (ôx) dt = 


T T d T 
= (£oôz) |, z / în (čo) dadt = 0 — f čoôzdt 


După cum vedem mai sus, un termen din relație a dis- 
părut, pentru că funcția ôx(t) are valori nule pentru 
t = 0 şi t = T, deoarece toate traiectoriile imaginare 
care deviază cu 6z(t) încep și sfârșesc din aceeași poziție 
6z(0) = 6z(T) = 0 . Înlocuind rezultatul în valoarea lui 
ôS obținem: 


T "2 
ôS = m f |-żo8z + (Ez) — ada] dt = 
0 


= m | [ot oz +r] dt = mf Ea >0 


În relația de mai sus am folosit faptul că traiectoria 
To(t) este cea reală, pentru care mişcarea este accelerată 
mo = —mg. După cum vedem, traiectoria imaginară 
cu o deviație oarecare 6z are o acțiune S mai mare decât 
acțiunea So a traiectoriei reale (65 = S — So > 0), așa 
cum am menţionat la început. 

De remarcat că putem folosi și deducţia inversă, 
adică ajunge la concluzia că mișcarea trebuie să aibă 
loc cu măg = —mg pe traiectoria de acţiune mi- 
nimă. Această metodă se poate folosi pentru deducerea, 
ecuaţiilor Euler-Lagrange din secțiunea 125. 


312 


Deși lagrangeanul este de cele mai multe ori dat de 
diferenţa dintre energia cinetică și cea potenţială, acest 
lucru nu este în general valabil. Există cazuri în care 
cele două energii nu pot fi definite precis (în relativita- 
tea restrânsă, de exemplu), dar în care totuși se poate 
defini un lagrangean corect. În general, nu există o reţetă 
ce funcţionează mereu, iar fizicienii trebuie să-și folosească 
de multe ori imaginaţia pentru a afla forma corectă a la- 
grangeanului pentru un sistem oarecare. 

Lagrangeanul va descrie întotdeauna întregul sistem, 
căci din el se obţine acţiunea S pentru orice evoluţie ima- 
ginară, prin însumarea (integrarea) lagrangeanului de-a 
lungul evoluţiei. Putem afla atunci oricând evoluţia reală, 
între două configurații, iniţială și finală date, alegând acea 
evoluţie pentru care acţiunea S este minimă. De aceea, 
cunoașterea, sistemului este conținută acum direct în la- 
grangean. El va fi noţiunea ultimă pe care o căutam, pen- 
tru orice sistem studiat. 

În discuţiile ce urmează vom folosi lagrangeanul pentru a 
descrie nu numai sisteme mecanice, dar și sisteme cuantice, 
chiar universul în întregul lui. Tot ce avem de făcut este 
să identificăm coordonatele generalizate și să scriem forma 
corectă a lagrangeanului. Apoi obţinem prin însumarea 
acestuia de-a lungul evoluţiei acțiunea, și putem aplica 
principiul acţiunii minime pentru a afla evoluţia reală. 

Astfel, se poate descrie tot câmpul electromagnetic cu 
un singur lagrangean, câmpul cuantic al quarcilor cu un alt 
lagrangean etc. La sfârșit, se poate scrie un singur lagran- 
gean care descrie tot universul așa cum îl știm. Cunoșterea 
universului se reduce atunci la cunoașterea acestui lagran- 
gean ultim (vezi figura 11.9). 

Odată ce știm lagrangeanul L al unui sistem mecanic, 
putem oricând calcula acţiunea S pe orice evoluţie a siste- 
mului, însumând valoarea lagrangeanului pe acea evoluţie. 
Comform principiului acţiunii minime, evoluția reală va 
avea acțiunea minimă între toate evoluţiile imaginare (care 
se mai denumesc și virtuale) ce pot fi definite între o stare 
iniţială și una finală (vezi figura 11.8). 

Am ajuns acum într-un punct important al acestei 
secţiuni, cel în care trebuie să detaliem ce înţelegem prin 
„stare iniţială” și „stare finală”. Astfel, prin evoluţii cu 
aceeași „stare inițială” înţelegem evoluţiile care au aceleași 
coordonate generalizate de început, la același moment de 
timp iniţial. Prin aceeași „stare finală” vrem să spunem 
că evoluţiile virtuale au aceleași coordonate generalizate 
la sfârșit, la același moment de timp final. 

Într-o altă reprezentare, ne vom imagina starea inițială 
a unui sistem oarecare. Atunci facem o fotografie, după 
care sistemul poate evolua în multe feluri, fără ca noi să 
știm în care. La sfârșit mai facem o fotografie, deci știm cel 
puţin unde a ajuns sistemul la momentul respectiv. Care 
este însă evoluţia, intermediară a sistemului? Pe unde a 
luat-o sistemul ca să ajungă acolo unde l-am fotografiat în 
final? Principiul acţiunii minime ne spune că, din infini- 
tatea de căi virtuale pe care ar fi putut evolua sistemul, el 
a mers de fapt pe cea pentru care acţiunea este minimă. 
Vom fi siguri de asta, fără să ne uităm la sistem. 

În cazul pendulului, ne putem imagina două traiectorii 
virtuale astfel: una în care îi dăm un brânci pendulului și 
el vine după o secundă jos (aceasta ar fi în același timp și 
o traiectorie reală) și alta în care dăm drumul pendulului 
din același loc de sus, el cade un sfert de secundă, stă o 


Capitolul 11. Principiul acțiunii minime și teoriile clasice de câmp 

Figura 11.9: Pentru fizicieni, cunoașterea universului în- 
seamnă descoperirea densității de lagrangean L ce descrie 
totalitatea câmpurilor cuantice ale particulelor. 


jumătate de secundă ireal în aer și apoi cade în următorul 
sfert de secundă în locul de jos. Ambele traiectorii au 
momente de timp și poziţii finale. 

Principiul acţiunii minime ne spune că, dintre toate 
aceste traiectorii cu același început și cu același sfârșit, tra- 
iectoria, reală este cea pentru care acţiunea este minimă. 
Deci, pentru a calcula evoluţia în timp a unui sistem, tre- 
buie să calculăm acțiunea pentru toate evoluţiile virtuale 
imaginabile și s-o alegem pe cea cu acţiunea minimă: ea 
va fi tocmai evoluţia reală a sistemului. 


Calcul: Forma generală a acțiunii 


În cazul general, acțiunea S pentru o evoluţie a sis- 
temului se obţine integrând lagrangeanul L de-a lungul 
acelei evoluţii, între momentul iniţial tı și cel final t2. 
Dacă 0; sunt coordonatele generalizate (i = 1,2,...,n), 
acţiunea S este: 


0n, 61.. On, t)dt 


Această acțiune se calculează pentru orice evoluție ima- 
ginabilă 0;(t) a sistemului. 

Pentru evoluția reală, acțiunea S de mai sus este un 
extrem (de cele mai multe ori un minim), între toate 
evoluţiile imaginabile care au același început și același 
sfârșit. 

Să ne uităm acum mai atent la traiectoria reală exem- 
plificată în figura 11.8. Pe această traiectorie corpul este 
lăsat să meargă liber, neperturbat, dar asta nu înseamnă 
că el a fost în repaus la început! Ea este traiectoria pe care 
o urmează liber un corp între evenimentele iniţial și final, 
dar, pentru a ajunge în poziţia finală exact la momentul 
dorit, corpul a trebuie să fie „lansat” la început cu o viteză 
potrivită, pentru ca să nu ajungă acolo nici mai devreme 
nici mai târziu. Așa cum este prezentat în figura 11.8, cor- 
pul a primit de fapt un impuls iniţial pentru a se deplasa 
în direcţia dorită, în așa fel încât să ajungă în starea finală 
în care îl găsim. Practic, există însă o singură manieră de 
„lansare” ce face corpul să ajungă la z2 în momentul t2, 
satisfăcând legile fizicii, conducând la traiectoria reală. 

De aceea trebuie să fim foarte atenţi la acest aspect. În 
mecanica analitică ne întrebăm cum evoluează un sistem 
între o stare iniţială și alta finală dată, însă, pentru ca sis- 
temul să ajungă acolo, sistemul trebuie „lansat” în starea 
iniţială cu vitezele potrivite. Este bine să ne reamintim 
mereu că nu lăsăm sistemul în repaus în starea iniţială, 
ci de fapt îl „aruncăm”, îl „lansăm” din starea inițială cu 
anumite viteze generalizate pentru ca el să ajungă în starea 
finală dorită, exact la timpul dorit, fiind liber și nepertur- 
bat doar între timp. Traiectoria aceasta este cea pe care 
o vom calcula cu principiul acţiunii minime. 

Să, zicem că cineva ne dă starea inițială și finală a sis- 
temului, ca și momentul de timp când el vrea ca starea 
finală să fie atinsă. Noi punem mâna pe creion, calcu- 
lăm evoluţia reală pe care o poate avea sistemul între cele 
două stări, în așa fel încât să plece din starea inițială și 
să ajungă în cea finală exact la momentul dorit. Desigur, 
folosim principiul acţiunii minime. Apoi îi putem înmâna 
prietenenului nostru rezultatul evoluţiei și, ca un bonus, și 
vitezele generalizate ale sistemului în momentul de înce- 
put. În felul acesta el va şti să „lanseze” sistemul în starea, 
iniţială așa încât să ajungă în starea finală la momentul 
dorit. 

Să menţionăm acum că noi am detaliat numai lagran- 
geanul unei singure particule. În practică însă, putem con- 
strui un lagrangean atât pentru un ansamblu de particule, 
cât și pentru pentru câmpuri ce se întind de la un capăt la 
celălalt al universului (cum este câmpul electromagnetic). 
Cunoasterea universului se reduce apoi la cunoașterea, for- 
melor acestor lagrangeni asociați câmpurilor (vezi figura 
11.9). 

În finalul secţiunii să spunem câteva cuvinte despre 
Joseph-Louis Lagrange. Astfel, familia lui Lagrange era 
foarte bogată. Străbunicul său a venit din Franţa și a in- 
trat în slujba contelui de Savoia. Dar deja la nașterea lui 
Lagrange, tatăl său a pierdut în speculaţii întreaga avere. 
Lagrange obișnuia să spună peste ani: „Dacă aș fi fost bo- 
gat, cu siguranță n-aș fi realizat așa multe în matematică; 
și în ce alt domeniu aș fi putut atinge aceleași rezultate?” 

De fapt, până la 17 ani el n-a arătat nici un interes 
pentru matematică, dar, absolut întâmplător, a descoperit 
atunci cartea lui Edmund Halley (1656-1742) despre utili- 
tatea metodelor analitice în rezolvarea problemelor optice. 
Singur, fără ajutor, a refăcut toate calculele din carte și, 
la doar 19 ani, era numit lector la Școala de Artilerie din 
Torino. 

În anul 1755, cunoscutul matematician Leonhard Euler 
(1707-1783) primește o scrisoare de la tânărul Lagrange. 

Pentru că existau puţine reviste de specialitate, acestea 
se publicau cu mari întârzieri și presupuneau cheltuieli fi- 
nanciare apreciabile, iar corespondența dintre savanţi era 
mijlocul cel mai rapid și ieftin prin care erau difuzate des- 
coperirile. 

În acea vreme calculul diferenţial era deja bine fun- 
damentat datorită lui Isaac Newton și Gottfried Leibniz 
(1646-1716). Una dintre problemele care puteau fi acum 
eficient rezolvate era găsirea minimului sau maximului (ex- 
trem) al unei funcţii de o singură variabilă f(x). Aceasta 
se făcea prin calculul derivatei funcţiei, și anume rezolva- 
rea ecuaţiei f'(x) = 0. 

Marii matematicieni ai vremii încercau să rezolve 
aceleași probleme pentru funcţii f care nu depindeau de 
o variabilă x, ci de o curbă, care se numeau funcționale. 
De exemplu, o problemă consta în aflarea drumului din- 
tre două puncte pentru care lungimea drumului este mi- 
nimă. Aceasta este și problema matematică a firului elastic 
căci, dacă știm că trebuie minimizăm lungimea între două 
puncte, cum putem calcula forma pe care firul elastic o 
va lua? De exemplu, care este forma curbei de lungime 
minimă când ea este constrânsă să se afle pe o suprafață, 
neplană? În acest caz, vedem că acțiunea atașată sistemu- 
lui (lungimea corzii) este o funcţie care depinde de felul 
în care este curbat firul elastic. Avem de-a face deci cu o 
funcțională. 

Lagrange, deși foarte tânăr, a avut intuiţia să aplice 
calcul diferenţial la acest nou domeniu al funcţionalelor. El 
va scrie ecuaţiile ce-i vor purta numele cu ajutorul cărora 
se poate calcula minimul căutat. În acest fel el va descoperi 
calculul variational, analogul calculului diferenţial pentru 
funcţionale. Calculul va fi dezvoltat mai departe de Euler, 
care a fost foarte impresionat de rezultatele obținute de 
Lagrange. 

În final, Euler și Lagrange au rezolvat problema mate- 
matică, cea în care se știe acțiunea sistemului și se dorește 
să se afle traiectoria reală, cea care minimizează acţiunea. 
Astfel, nu trebuie să desenăm toate traiectoriile imaginare 
și să calculăm acţiunea, pe fiecare dintre ele pentru a afla pe 
care evoluţie este aceasta minimă. După cum vom vedea 
în secţiunea următoare, putem folosi așa-numitele ecuații 
Euler-Lagrange, care ne vor da evoluţia reală. Ele vor fi 
desigur echivalente cu ecuaţiile clasice din mecanica new- 
toniană. 


ul 


125. Ecuatiile Euler-Lagrange 
pentru un sistem mecanic 


Aşa cum am mentionat în secțiunea precedentă, folo- 
sirea principiului acțiunii minime conduce la o descriere 
echivalentă a mecanicii, numită mecanică analitică. Aici 
nu mai trebuie să rezolvăm ecuațiile lui Newton pentru 
evoluția sistemului, ci trebuie să construim acțiunea S a 
sistemului, cu ajutorul lagrangeanului L. Apoi trebuie să 
identificăm evoluția reală a sistemului ca fiind acea evoluție 
a sa care minimizează acțiunea, între stări iniţială și finală 
date. În acest fel vom găsi vitezele generalizate de început 

cu care sistemul trebuie să fie „lansat” din starea iniţială, 
în așa fel încât el să ajungă în starea finală aleasă de noi, 
exact la momentul dorit. 

De fapt, pentru a fi preciși, trebuie să spunem că 
acţiunea este un extrem pe traiectoria reală (adică fie mi- 
nim, fie maxim). Cu toate acestea, în cele mai multe 
cazuri, ea este un minim, de unde numele încetățenit de 
principiul acțiunii minime. Acest principiu poate fi aplicat 
între oricare două situaţii iniţială și finală. El se reduce 
atunci la reconstruirea evoluţiei reale pe care poate merge 
sistemul între cele două situaţii alese. 

În cazul pendulului din figura 11.7, ne putem imagina 
o traiectorie virtuală în care pendulul (deși își păstrează 
aceeași lungime) coboară numai puţin și apoi urcă ireal 
înapoi. Sau alta în care pendulul merge încet, apoi se 
oprește brusc și stă singur în aer, așa, fără să-l ţină nimeni, 
din nou ca în desenele animate. Denumirea de „virtual” ne 
amintește mereu că avem de-a face și cu traiectorii care nu 
pot avea, soluţie clasică și încalcă legile fizicii, deși acestea 
includ și traiectoriile reale, cele pe care sistemul va evo- 
lua conform ecuaţiilor newtoniene. Pe de altă parte, ne 
pregătim deja cu denumirea pentru metoda lui Feynman 
de interpretare a mecanicii cuantice, acolo unde evoluţiile 
virtuale vor juca un rol major. 

Desigur, este remarcabil că regulile de mai sus conduc la 
aceeași traiectorie reală ca și ecuaţiile lui Newton. Aceasta 
este posibil deoarece lagrangeanul e legat de mecanica 
newtoniană prin intermediul energiei cinetice și potenţiale. 
Principiul acţiunii minime conduce la aceleași rezultate ca 
și mecanica lui Newton în toate cazurile, dar este de multe 
ori mult mai elegant. Remarcăm de exemplu absența forței 
în mecanica analitică, forță care în mecanica newtoniană 
era un element important de legătură dintre acţiune și 
mișcare. 

Pe de altă parte, principiul acţiunii minime pare para- 
doxal: cum „știe” sistemul să aleagă traiectoria ce minimi- 
zează acţiunea sau, mai bine spus, cum „știe” sistemul de 
la început care este întreaga traiectorie pe care va evolua? 
Astfel, mecanica analitică nu pare a fi o teorie locală, pre- 
cum mecanica newtoniană, deoarece trebuie să calculăm 
mai întâi toate traiectoriile posibile și apoi să decidem care 
dintre ele este cea pe care sistemul o va urma. Cu alte cu- 
vinte, sistemul mecanic parcă trebuie să „se uite în viitor” 
pentru a decide pe unde poate merge. Pe de altă parte, 
în mecanica newtoniană, fiecare decizie este momentană și 
instantanee, căci aici forța ce acționează asupra unei par- 
ticule determină acceleraţia ei și deci direcţia în care ea 
urmează să se miște. 

Cu toate acestea, paradoxul de mai sus este numai apa- 
rent. Căci, dacă acţiunea este minimă pentru orice traiec- 
torie reală, înseamnă că ea este minimă pe orice traiectorie 
infinitezimală! Or aceasta conduce la o interpretare locală 
a principiului acţiunii minime. Situaţia este asemănătoare 
cu cea a firului elastic, care își minimizează lungimea totală 
deoarece fiecare bucăţică a sa încearcă să-și minimizeze lo- 
cal lungimea. 

Caracterul local al principiului acţiunii minime se 
regăsește în problema matematică ce trebuie rezolvată. 
Astfel, am menţionat că evoluţia reală a sistemului este 
cea pentru care acţiunea este minimă. Cum însă să calcu- 
lăm această evoluţie dintre miliardele de evoluţii care pot 
fi imaginate? Chiar trebuie să măsurăm acţiunea pentru 

toate evoluţiile imaginabile pentru ca apoi să vedem care 
este acţiunea minimă? 

Din fericire, nu trebuie să facem acest lucru. Astfel, 
așa cum am discutat în secţiunea precedentă, Lagrange și 
Euler au rezolvat problema matematică pentru noi. Ei au 
descoperit niște ecuaţii pentru lagrangean, ecuaţii care le 
poartă numele: ecuațiile Euler-Lagrange. Aceste ecuaţii 
ne vor spune, știind lagrangeanul, cum să determinăm 
evoluţia de acţiune minimă (deci cea reală). 

În acest fel, nu trebuie să calculăm neapărat acţiunea 
pentru toate evoluţiile imaginabile, ci putem rezolva 
ecuaţiile Euler-Lagrange pentru a afla evoluţia reală. Ele 
determină în fiecare moment cum evoluează sistemul, pre- 
cum ecuaţiile lui Newton. În plus, ecuaţiile au și avantajul 
că sunt locale, și din acest punct de vedere mai intui- 
tive. Desigur, ecuaţiile Euler-Lagrange sunt echivalente cu 
ecuaţiile de mișcare newtoniene, pentru că ambele conduc 
la aceleași rezultate. 

Nu vom arăta aici cum se deduc ecuaţiile 
Euler-Lagrange din principiul acţiunii minime, deşi 
acesta este un exercițiu frumos pentru cei ce iubesc ma- 
tematica. Pentru cine este interesat de forma ecuaţiilor 
Euler-Lagrange am adăugat o căsuță matematică în 
text. Vom spune totuși că ecuaţiile Euler-Lagrange scot 
în evidență, printre altele, unele mărimi care rămân 
constante în evoluţia sistemului. 

O astfel de mărime este, de exemplu, energia totală a 
sistemului, sau impulsul unui corp liber, care se conservă în 
timpul mișcării. Cu alte cuvinte, ecuaţiile Euler-Lagrange 
sunt utile nu numai în aflarea traiectoriei sistemului, dar 
și în vizualizarea unor elemente extrem de folositoare, de 
exemplu, anumite legi de conservare. 


Calcul: Ecuațiile Euler-Langrange saca 


Pentru fiecare coordonată generalizată (de exemplu, 
0) există câte o ecuaţie Euler-Lagrange care are forma 
următoare: 


Aici lagrangeanul L = L(0,6) este o funcție analitică 
atât de coordonata generalizată 6, cât și de viteza gene- 
ralizată 0 = d0/dt, de aceea derivarea parţială O se face 
în raport cu aceste două mărimi, văzute ca variabile se- 
parate. 

În cazul pendulului introdus în figura 11.7 avem nu- 
mai o coordonată generalizată, unghiul de înclinare 
0. Folosind lagrangeanul pentru pendul introdus în 
secțiunea precedentă, obținem: 


ml262 


L(8,6) = — mgl (1 — cos0) 


ðL . 
~r = 120 
FT: 


Remarcăm mai sus derivarea la mărimile 6 și 6, care 
sunt văzute în formula L(6,9) ca niște simboluri pure. 
Cu alte cuvinte, nu trebuie să ne imaginăm în formula 
lagrangeanului L(0,6) că 6 şi 6 sunt funcţii de timp, ci 

doar niște simboluri, niște variabile independente una 
de cealaltă, la care putem deriva. 

Pentru a fi mai clari asupra acestui punct, crucial în 
tot ceea ce urmează pentru cei ce vor citi ecuaţiile, vom 
face substituţia 0 — z și 0 — y. Avem 


T ml? 2 
L(6,6) = L(x, y) = Z 


ðL _ ôL 
90 ðr 
a oL = ml2y = ml26 


að əy 


— mgl (1l — cos x) 


= —mglsin z = -mgl sin 0 


După ce înlocuim rezultatele derivatelor în ecuația lui 
Euler-Lagrange, obținem: 


—mglsin 8 — Ż (m?) =0 


Abia după ce am înlocuit derivatele lagrangeanului în 
ecuația Lagrange ne putem readuce aminte că 0 și 0 
sunt de fapt niște functii de timp 0 = 0(t) și 0 = 0(t) 
în ecuațiile rezultate. Aceste funcții, odată identificate 
în urma rezolvării ecuaţiilor, vor descrie evoluția reală a 
sistemului. De exemplu, ecuaţia precedentă conduce la 


ceea ce înseamnă că perioada oscilaţiei este T = 
27y/1/g, care este acelaşi rezultat din mecanica newto- 
niană și depinde doar de lungimea pendulului. Surpriza 
nu trebuie să fie mare, dacă remarcăm la o privire mai 
atentă că relaţia de mai sus nu este altceva decât legea 
a doua a lui Newton într-o nouă formulare. 


Să remarcăm acum câteva dintre implicaţiile „filozofice” 
mai profunde pe care le scoate în evidență noua abordare a 
mecanicii newtoniene, și anume mecanica analitică. Astfel, 
am găsit o formulare matematică diferită a mecanicii new- 
toniene, care conduce însă la aceleași rezultate. Ea nu 
folosește în mod direct noţiunea de forţă, iar acest fapt ne 
va face sceptici în a atribui o existenţă „reală” forței. Cel 
mai probabil nu avem săgeți în fiecare punct din spaţiu, 
care ar fi „forţa”, și pe care le putem atinge, de care ne 
putem înţepa. Forţa este doar un instrument matematic 
de descriere a universului, o reprezentare a relaţiilor dintre 
obiectele ce fac parte din univers. 

De fapt, din moment ce atât mecanica newtoniană (cu 
forțe), cât și mecanica analitică (cu lagrangeanul și cu 
acţiunea ei) ne dau aceleași rezultate, ele descriu la fel de 
bine ceea ce noi numim realitatea. Ce este însă atunci re- 
alitatea? Pentru siguranţă, vom considera realitate numai 
rezultatele prezise, măsurabile, ale unui experiment și nu 
toate obiectele matematice intermediare (ca forţa, viteza, 
lagrangeanul etc.). 

Desigur însă, un model matematic este mai eficient de- 
cât altul și poate scoate la iveală proprietăți ascunse, cum 
ar fi conservarea energiei. De aceea este bine, în general, 

să cunoaștem mai multe modele matematice ce descriu 
acelaşi experiment. 

În final, să recapitulăm pașii esenţiali pe care trebuie 
să-i urmăm dacă vrem să descriem evoluţia unui sistem cu 
ajutorul principiului acțiunii minime: 


1. Pentru un sistem clasic oarecare trebuie să identificăm 
gradele sale de libertate. Coordonatele care identifică 
aceste grade de libertate le vom numi coordonate ge- 
neralizate, iar variațiile lor în timp le vom numi viteze 
generalizate. 


2. Pe baza coordonatelor generalizate și a vitezelor gene- 
ralizate construim lagrangeanul sistemului. El descrie 
complet comportarea, sistemului. În general, lagran- 
geanul este dat de diferența dintre energia cinetică și 
energia potenţială a sistemului (atenţie, nu suma lor, 
care este energia totală a sistemului!). 


3. Construim un set de evoluţii virtuale (deci tot felul de 
evoluţii trăsnite și nerealiste, de desene animate) care 
încep toate în același moment de timp și din aceeași 
stare iniţială, și sfârșesc toate în aceeași stare finală 
la același moment de timp (vezi figura 11.8). 


4. Calculăm acțiunea pe orice evoluţie (virtuală sau re- 
ală) ca fiind suma (sau, matematic vorbind, inte- 
grala) lagrangeanului pe acea evoluţie. Dintre toate 
evoluţiile imaginabile, cea reală (cea care satisface 
ecuaţiile newtoniene) este cea pentru care acţiunea 
este minimă. Desigur, pentru a ajunge în starea finală 
la timpul dorit și a urmări această evoluţie reală, sis- 
temul trebuie „lansat” cu parametrii corespunzători. 


5. Alternativ, putem folosi ecuațiile Euler-Lagrange 
pentru a afla evoluţia sistemului. Ele utilizează 
lagrangeanul sistemului și sunt echivalente cu ecuaţiile 
clasice ale mecanicii newtoniene. 


126. Sisteme cuplate în mecanica analitică 


Principiul acţiunii minime se aplică oricărui sistem cla- 
sic, tot ce trebuie să facem este să identificăm corect mări- 
mea numită acțiune (cea care este minimă pentru evoluţia 
reală) și apoi să folosim eventual ecuaţiile Euler-Langrange 
pentru a afla mai repede această evoluţie. Generalitatea 
acestui principiu face ca el să poată fi folosit pentru sis- 
teme oricât de diferite, sisteme care pot avea puţine în 
comun. 

De multe ori însă sisteme diferite interacționează unul cu 
altul. Să ne imaginăm de exemplu un electron fără sarcina 
sa electrică și un câmp electromagnetic în vid. Fiecare 
din aceste două sisteme (electronul fără sarcină electrică și 
câmpul electromagnetic în vid) poate fi descris separat de 
principiul acţiunii minime, ele existând independent unul 
de altul. Câmpul nu va interacţiona cu electronul, pentru 
că acesta din urmă nu are încă sarcină electrică. 

Figura 11.10: În figura de sus este prezentat un resort 
în repaus, care nu este nici întins, nici comprimat (echi- 
libru). Resortul are un capăt fix și la celălalt capăt are 
atașată o bilă de masa m. În figura de jos bila este scoasă 
din repaus și lăsată să oscileze. Deplasarea fată de poziția 
de echilibru este dată de coordonata x. 


Dacă luăm însă în calcul sarcina electrică a electronului, 
situaţia se complică. Acum electronul în mișcare generează 
atât câmp electric, cât și câmp magnetic. Alte câmpuri 
electrice și magnetice pot acţiona asupra electronului prin 
intermediul forţelor electrice și magnetice. După cum ve- 
dem, între cele două sisteme (electron cu sarcină elec- 
trică și câmp electromagnetic în vid) pot apărea interacţii, 
iar întrebarea este dacă putem folosi același principiu al 
acțiunii minime pentru a descrie și aceste interacţii. 

Răspunsul este pozitiv. Generalitatea principiului 
acţiunii minime permite nu numai descrierea diverselor 
sisteme, dar şi aducerea lor împreună, chiar dacă intrin- 
sec natura acestora, pare diferită. Descriind fiecare sistem 
printr-o acţiune a sa, ne vom imagina un sistem mai cu- 
prinzător (ansamblul acestora împreună) cu o acțiune care 
le cuprinde și pe cele ale sistemelor componente și care are 
termeni suplimentari ce descriu interacţiunea dintre sis- 
teme. 

Vom discuta şi noi această metodă, aducând împre- 
ună unda de probabilitate a electronului cu câmpul electro- 
magnetic în secţiunea 136. În acest fel vom pune bazele 
electrodinamicii cuantice. În această secţiune vom exem- 
plifica procesul de interacțiune dintre două sisteme într-un 
caz mai simplu, cel al cuplajului dintre două resorturi. 
Folosind aceste rezultate, vom construi în secțiunea urmă- 
toare un model simplificat de univers, bazat pe arcurile 
unei saltele. Vom folosi mai departe acest model pentru 
a exemplifica, elementele esenţiale ale teoriilor clasice de 
câmp, și apoi ale teoriilor cuantice de câmp. 

Pentru început, să ne imaginăm un singur resort, așezat 
pe o masă orizontală fără frecări (vezi figura 11.10). 
Resortul are o constantă elastică k ce determină cât de 
rigid (k mare) sau elastic (k mic) este acesta. Resortul 
este fixat la un capăt, pe când la celălalt capăt este li- 
ber, având atașat o bilă de masa m. Analiza resortului se 
poate face atât în mecanica newtoniană, cât și în mecanica 
analitică. În cea de-a doua situaţie trebuie să purcedem 
la aflarea lagrangeanului la un moment dat, a cărui sumă 
de-a lungul evoluţiei ne dă acţiunea. 

Așa cum am menţionat în secţiunile precedente, lagran- 
geanul este de cele mai multe ori diferența dintre energia 


cinetică și cea potenţială a sistemului. În cazul resortu- 
lui, prima este dată de cât de repede se mișcă bila de la 
capătul său, iar cea de-a doua de cât de întins este resor- 
tul. În final, nu trebuie neapărat să calculăm acţiunea 
și să alegem evoluţia de acțiune minimă, ci putem fo- 
losi ecuaţiile Euler-Lagrange pentru a afla evoluţia re- 
ală, ecuaţii menţionate în secţiunea precedentă. Acestea 
ne vor da rezultatul așteptat: bila oscilează cu frecvență 
constantă, dată de masa sa și de elasticitatea resortului 
(cei interesaţi de detalii pot urmări căsuţa matematică 
atașată). 


Să considerăm cazul unui resort de constantă elastică 
k aflat pe o masă orizontală fără frecări (figura 11.10). 
Resortul are un capăt fixat și un capăt atașat de o bilă 
de masa m. 

Mișcarea newtoniană a bilei a fost detaliată în 
secțiunea 12 (vezi figura 2.4). Să descriem acum 
mișcarea aceleiași bile cu ajutorul principiului acţiunii 
minime și al ecuaţiilor Euler-Lagrange introduse în 
secțiunea, precedentă. 

Pentru aceasta, să scriem mai întâi lagrangeanul sis- 
temului L(z,d). Lagrangeanul este o funcţie analitică 
de poziţia z a bilei și a vitezei sale v = £. Cum el 
este definit în multe cazuri ca diferența dintre energia 
cinetică și cea potenţială, vom avea: 


L(x, ċ) = E: — Ep = EN 
Aici am folosit relația cunoscută pentru energia cine- 
tică a bilei și energia potențială a resortului, calculată 
mai devreme. În cazul de față coordonata generalizată 
a sistemului este chiar deplasarea z a bilei față de punc- 
tul de echilibru. Pentru a afla evoluția sistemului vom 
aplica direct ecuațiile Euler-Lagrange, care au următoa- 


rea formă: 
ƏL _ d (21) o 
ðr dt \ðt) 


În relația de mai sus trebuie să fim atenți, pentru că 
lagrangeanul L(x, t) trebuie privit ca o funcție analitică 
numai de z și i, cu alte cuvinte z și i sunt considerate 
niște simboluri pure, independete unul de cealalt, față 
de care putem deriva. Derivatele parţiale se calculează 
atunci ca: 

ðL(zx, t) 


anhi = — ha; 


Oz 


Înlocuind în relaţia lui Euler-Lagrange, obţinem 


d, . 
—kz — q (m2) =0 


Acum avem dreptul să ne aducem aminte că z = x(t) 
și & = i(t) = dz(t)/dt sunt de fapt functii de timp 
care descriu evoluţia, reală a sistemului în ecuaţiile de 
mai sus. Privindu-le ca niște funcţii de timp, putem 
simplifica ecuaţia de mai sus pentru a obţine ecuaţia de 
mișcare a bilei mă = —kz, aceeași ca în cazul newtonian 
prezentat în secțiunea 12. 

Figura 11.11: În figură sunt prezentate două bile identice 
legate cu resorturi de două puncte fixe. Aici k și k' re- 
prezintă constantele elastice ale resorturilor (două dintre 
constante sunt identice). Sus este reprezentată situaţia 
când bilele se află în repaus (resorturile nu sunt întinse 
sau comprimate). În partea de jos sistemul este dezechi- 
librat și pus în oscilație. Aici za și za sunt deviaţiile de 
la poziția de echilibru pentru cele două bile de masa m. 


Acum să aducem un alt resort lângă primul, identic cu 
el (vezi figura 11.11). Și al doilea resort are atașată la 
capătul liber o bilă și este fixat la celălalt capăt. În plus, 
să legăm cele două bile una de alta, printr-un elastic (al 
treilea resort). Vom obţine un sistem de două bile și resor- 
turi cuplate între ele prin intermediul unui al treilea resort. 
Întrebarea este care va fi mișcarea, celor două bile. 

Vom începe cu cazul simplu, cel în care elasticul ce ţine 
legate cele două bile este foarte slab, aproape inexistent. 
În acest caz cele două resorturi iniţiale vor oscila neper- 
turbate cu frecvența lor iniţială. Putem atunci descrie an- 
samblul de două resorturi prin două modele independente, 
câte unul pentru fiecare resort. Matematic, vom atașa fie- 
cărui resort din cele două lagrangeanul său, același pe care 
l-am folosit atunci când resortul era studiat separat. 

Acum fiecare resort are lagrangeanul său, care îi des- 
crie mișcarea, și acţiunea sa, care se minimizează pentru 
evoluţia, reală. Aceasta pentru că acţiunea pentru fie- 
care bilă se minimizează indiferent de evoluția celeilalte 
bile. Acţiunea totală este suma acţiunilor celor două sis- 
teme componente. Atunci când vom minimiza acţiunea 
totală pentru cele două sisteme vom sfârși prin a minimiza 
acţiunea fiecăruia, pentru că sistemele sunt independente. 

Să mergem mai departe pe firul ideii și să privim an- 
samblul de două sisteme de resorturi ca un sistem total. 
Dacă acţiunea acestui sistem este suma acţiunilor sisteme- 
lor componente (care evoluează acum independent unul 
de altul) atunci lagrangeanul sistemului total este suma 
lagrangeanilor sistemelor componente. Cu alte cuvinte, 

putem descrie și sistemul celor două resorturi încă inde- 
pendente prin intermediul principiului acţiunii minime. 

Să facem acum următorul pas și să luăm în calcul 
prezența celui de-al treilea elastic ce unește cele două 
bile. În acest fel, oscilaţia unei bile influenţează oscilatia 
celei de-a doua bile. Spunem că cele două sisteme 
interacționează unul cu celălalt. Întrebarea este, putem 
include această interacţiune în descrierea de până acum a 
sistemului total? 

Răspunsul este afirmativ, şi implică o formă corectă pen- 
tru lagrangeanul sistemului total. Această formă nu este 
greu de construit, dacă folosim faptul că lagrangeanul este 
diferența dintre energia cinetică, totală și cea potenţială 
totală. Luând acum în calcul faptul că sistemul total are 
două, bile și trei resorturi, energiile se pot identifica co- 
rect. De fapt, ceea ce diferă este doar energia potenţială 
introdusă de al treilea resort. Organizând puţin termenii, 
vom vedea că lagrangeanul sistemului compus are vechii 
termeni ai sistemelor atunci când ele nu interacţionau, și 
un termen suplimentar pentru interacțiunea dintre sisteme 
(vezi căsuţa matematică alăturată). 


Să încercăm să descriem interacţiunea, dintre două sis- 
teme, exemplificate prin cele două bile din figura 11.11. 
Lagrangeanul total al sistemului se scrie ca diferența 
dintre energia cinetică și potenţială. Luând în calcul 
faptul că avem două bile și trei resorturi și notând cu 
zı şi z2 deplasările celor două bile faţă de poziţia de 
echilibru, vom obţine: 


L(£1, £2, £1, £2) = Ec = Ep = 


;.2 ; 2 2 pr 2 2 
_ (mă „ ma) _ (kri kim kr 
= (pp) (y ta 


Observăm că acești termeni poți fi separați în trei părți, 
adică L = Lı + L2 + Lint unde: 


: 2 2 
mr kzi 
Lı = -=> L 
1 3 3 2 
k'(z; — 12)? 


Lint = — 2 


O parte Lı corespunde primei bile neinteracţionând cu 
cea de-a doua, a doua parte Lz corespunde celei de-a 
doua bile, iar a treia parte Lint descrie interacţiunea 
dintre cele două bile. Toți acești termeni sunt adi- 
tivi, adică se adună unul cu altul. Dacă vrem, pu- 
tem calcula mișcarea, primei bile, folosind aceeași ecuaţie 
Euler-Lagrange prezentată mai devreme: 


aL _d (21) o 
ðr dt \ ôt E 


ao 
—kzı = k'(£ı = z2) = di (mă) =0 


măi = —kz = k'(xı = T2) 


După cum observăm, aceasta este din nou ecuația de 
mişcare a lui Newton, care descrie cum asupra primei 
bile acționează cele două forțe elastice Fi = —kza și 
Fa = —k'(z = z2). 

Caracterul aditiv al lagrangeanului în sistemele com- 
puse este ceea ce căutam. Astfel, putem aduce împre- 
ună sisteme diferite împreună cu cuplajele dintre ele, exact 
după reţeta de mai sus. Mai întâi le vom privi ca sisteme 
care nu interacționează și apoi vom adăuga termenii de 
interacțiune la lagrangean, obţinând astfel un lagrangean 
compus ce descrie o colecție de sisteme interacţionând în- 
tre ele. 

În secţiunea următoare vom exemplifica procesul 
printr-un sistem care are în principiu un număr infinit de 
grade de libertate, cel al unui câmp clasic. În acest fel 
vom construi un model al universului descris de diverse 
câmpuri. 


Du 


127. Teoriile clasice de câmp 
si salteaua universului 


În secţiunile percedente am discutat principiul acţiunii 
minime în cazul unor sisteme simple, cu doar câteva grade 
de libertate, cum e cazul pendulului sau al resorturilor. 
Încetul cu încetul vrem să ajungem la un caz mai complex, 
cel al câmpurilor fizice din natură și al interacțiunii dintre 
ele. 

Diferenţa esenţială faţă de un ansamblu de resorturi este 
că un câmp fizic are o infinitate de grade de libertate, cel 
puţin câte unul în fiecare punct din spaţiu. De aceea vom 
începe discretizând un câmp unidimensional, construind 
un model format din bile echidistante legate cu niște arcuri 
verticale de o suprafaţă de referinţă, și cu arcuri orizontale 
între ele (vezi figura 11.12). 

Ne imaginăm că acest model liniar este foarte lung și că 
fiecare poziţie a bilei reprezintă un punct z din spaţiu. Bila 
se poate mișca doar pe verticală şi asupra ei nu acţionează 
nici o forţă gravitaţională, ci doar forţele arcurilor verti- 
cale și ale celor orizontale. Deplasarea verticală a bilei i 
faţă de poziţia de echilibru (notată cu y; în figura 11.12) 
va reprezenta amplitudinea pe care o are un câmp sca- 
lar g în acel punct: ġ; = zi. Dacă vom încerca să apli- 
căm principiul acţiunii minime acestui sistem, vom avea o 
surpriză frumoasă. Astfel, oscilaţiile care se formează pe 
această structură modelează foarte bine (la limita conti- 
nuă) evoluţia unui câmp $(z). 

Câmpul este cunoscut de fizicieni sub numele de câmp 
scalar Klein-Gordon și va juca un rol foarte important în 
povestea, noastră. Cu anumite simplificări, câmpul scalar 
va fi atât analogul câmpului electromagnetic, cât și cel al 
undei de probabilitate relativiste pentru electroni, având 
forma cea mai simplă care poate fi imaginată fără a viola 
legile fizicii. 

Cei vor să afle cum se ajunge de la un ansamblu dis- 
cret de resorturi la o formă unidimensională a câmpului 
Klein-Gordon (care are valori continue în fiecare punct al 
spaţiului!) pot urmări căsuţa matematică alăturată. 

Figura 11.12: În partea de sus, figura reprezintă un an- 
samblu de bile echidistante de masă m, aflate în poziția 
de echilibru, legate de un suport prin resorturi identice 
de constantă elastică k şi între ele prin resorturi de con- 
stantă elastică efectivă k'. În partea de mijloc este re- 
prezentată o perturbație a sistemului de bile. Bilele se 
pot deplasa doar vertical. În partea de jos este reprezen- 
tată variatia spaţială a unui câmp (x) modelat de aceste 
bile. Amplitudinea câmpului ġ; dintr-un punct este dată 
de deviația y; a bilei i din acel punct fată de poziția de 
echilibru. 


Să încercăm să descriem interacţiunea dintre bilele 
schiţate în figura 11.12 la limita continuă. Cu i vom 
indexa bilele, iar cu y; vom nota deplasarea verticală 
faţă de poziţia de echilibru a bilei i Să începem cu 
energia totală înmagazinată în sistem. 

Astfel, energia cinetică Ec(i) a unei bile este dată de 
viteza ei v; = dy;/dt = ği, deoarece bilele se deplasează 
numai în direcţie verticală. Energia potenţială Ep(i) 
este stocată în două tipuri de arcuri, cel vertical și cel 
din dreapta bilei i: 


- 2 
MU, 


Ec(i) = 2’ 


; 1 1 
Ep(i) = sui +3 XO kyi —y) 
i 


Neobişnuită este poate cea de-a doua relație pentru 
energia potențială, căci y;+1 — y; este diferența pe verti- 
cală a poziției capetelor arcului din dreapta bilei i. Ea 
este, desigur, o aprorimatie, care păstreaza caracterul 
pătratic al energiei (energia este nulă când resortul este 

perfect orizontal). Tehnic vorbind, k’ nu este exact con- 
stanta elastică a arcurilor orizontale, deși se deduce din 
ea, fiind o constantă elastică efectivă. 

Lagrangeanul total al sistemului se scrie ca diferența 
dintre energia cinetică și potenţială pentru toate bilele, 
L = L(yi, ġi) = Ec-Ey. Avem: 


E pui op CEREA Se, i ar ;)? 
TÅ 2 22 Yi &? Yi+1 — Yi 


Notând cu Arx distanța orizontală dintre bile (o con- 
stantă a sistemului) și cu At diferența între două mo- 
mente succesive de timp, obținem pentru L valoarea: 


= KU A _K'(Az) (a A 
m m AT 
Relaţia de mai sus a fost scrisă mai complex, pentru a 
o aduce în forma în care dorim. Astfel, pentru înce- 
put vom face identificarea Și = y; (vezi figura 11.12). 
Deplasarea, pe verticală a bilei va reprezenta valoarea 
câmpului ¢ în acel punct. 

Apoi, facem notaţiile o = m/Arz, pu? = k/m și 
v? = k'(Az)2/m. Aici o va reprezenta densitatea de 
masă la limita continuă, iar y ~ yk/m și v ~ yk'/m 
vor fi proporţionale cu frecvențele de vibratie fundamen- 
tale ale arcurilor dacă ar fi cuplate numai cu o bilă 
(f~ vk/m). Constanta u va fi asociată energiei înma- 
gazinate în arcurile vertiale, iar v va fi corelată cu viteza 
de transmisie a oscilaţiilor orizontale. Avem atunci pen- 
tru L forma: 


2 ġ(t+At)-¢:(t) a 2,2 2(Piru—bi ? 
rgy E ae 


i 


Mai sus recunoaştem suma Riemann (vezi secțiunea 
208) care devine, la limita continuă Az — 0, integrala: 


unde £(z,t) = 2 (y — v? (2) — za 


Aici v va reprezenta o măsură a vitezei cu care se vor 
deplasa oscilațiile câmpului $, iar u va juca un rol im- 
portant odată ce câmpul va fi cuantificat. 

Relația de mai sus reprezintă un pas uriaş de la o 
formulare a principiului acțiunii minime pentru un an- 
samblu discret de oscilatori la o formulare continuă care 
descrie un câmp ¢(x,t) având valori în fiecare punct al 
spaţiului său unidimensional z. Ea ne spune în primul 
rând că putem privi lagrangeanul L(t) al câmpului ca pe 
o sumă (integrală) a densității de lagrangean L(x, t) din 
fiecare punct al spaţiului. Acesta din urmă se deduce 
direct din forma câmpului ¢(zx, t) unidimensional. 


Desigur, dacă scriem lagrangeanul sub forma L(t), 
anticipăm folosirea sa pentru calculul acţiunii S$ = 
J L(t)dt, care este o sumă a lagrangeanului de-a lungul 
evoluției. Pe de parte, dacă îl scriem sub forma L(yi, ġi), 
anticipăm folosirea lui în ecuaţiile Euler-Lagrange, acolo 
unde y; sunt coordonatele generalizate ale sistemului și 
ği sunt vitezele generalizate ale sistemului. Vrem acum 
să folosim o astfel de reprezentare și pentru câmpul nos- 
tru Ș(z,t). 

Să simplificăm forma ecuaţiilor, pentru a citi mai ra- 
pid ecuaţiile, într-o forma utilizată des de fizicieni. Ei 
notează diferit derivatele parţiale: 


2-9 = ds [Wa] PE), agg Ea, 


Forma densităţii de lagrangean se rescrie ca: 


Li, 80,926) = Z |(â.9)? — 1? (820)? - p26?] 


Să remarcăm că am plecat de la L(y;,y,) și am ajuns 
la L(ġ, ıp, zp). Argumentul ø va fi coordonata ge- 
neralizată a câmpului iar 99 și 0-7 vor juca rolul vi- 
tezelor generalizate ale câmpului. Lagrangeanul £ = 
L(¢ġ, 0.9, 9-0) este o funcţie analitică de cele trei varia- 
bile ¢, 0. și 0-6, care trebuie privite ca niște simboluri 
în relaţia precedentă. 

Am văzut că putem descrie câmpul ţ(z,t) printr-un 
ansamblu de oscilatori y;. În continuare trebuie să ne 
îndepărtăm de reprezentarea cu oscilatori și să descriem 
câmpul pornind numai de la forma densităţii sale de la- 
grangean £. Printre altele, va trebui să scriem o ecuaţie 
Euler-Lagrange pentru L(¢, 9.6, z$), care se deduce 
din forma cu oscilatori. Noi nu vom facem această 
deducție și vom prezenta direct ecuaţia în căsuţa ma- 
tematică următoare. 


Să detaliem în continuare situaţia unui câmp ce are nu- 
mai o singură componentă reală în fiecare punct din spațiu 
(în termeni tehnici acesta poartă numele de câmp scalar), 
faţă de un ansamblu discret de oscilatori care am văzut că 
îl poate modela. 

Un câmp scalar este reprezentat de un număr real ¢(r,t) 
în fiecare punct din spaţiu r. Evoluţia acestui câmp 
este dată de o lege a sa, în cazul nostru de ecuaţii care 
poartă numele fizicienilor Klein și Gordon. În general, 
ne așteptăm ca această lege să fie locală și cauzală, adică 
influenţele acestui câmp să se transmită din aproape în 
aproape şi de la un moment dat de timp la unul ulte- 
rior. Atunci valorile câmpului dintr-un punct sunt date 
atât de evoluţia precedentă a câmpului în acel punct, cât 
și de valorile câmpurilor în punctele învecinate. Dacă este 
așa, înseamnă că putem modela oscilaţiile acestui câmp 
printr-un ansamblu de resorturi locale, cuplate între ele, 
de aceea modelele de mai sus cu resorturi sunt relevante. 

Fizicienii, conștienți de aceste analogii, au dezvoltat mo- 
delele cu resorturi (ca cele din figurile 11.12 și 11.13) pen- 
tru câmpuri spaţiale în trei dimensiuni. Ei au trebuit să 
rescrie tot formalismul mecanicii analitice de la sisteme 
discrete (un ansamblu finit de resorturi) la sisteme con- 
tinue, cum este cazul câmpului scalar. Astfel, deoarece 

Figura 11.13: În figură este schițat un model bidimen- 
sional al ansamblului de bile și resorturi din figura 11.12. 
Aici însă bilele de masă m sunt constrânse să se miște 
numai vertical în jurul poziţiei de echilibru. Cuplajul ori- 
zontal face ca oscilațiile unei bile să se transmită la vecinii 
săi. 


câmpul scalar ¢(r,t) se întinde în tot spaţiul, înseamnă 
că și lagrangeanul său (dat de diferența dintre energia ci- 
netică și cea potenţială) va fi de asemenea distribuit în 
spaţiu. Acest lucru nu e de mirare, în fond și energia 
câmpului este distribuită în spaţiu (vezi cazul câmpului 
electromagnetic discutat în secţiunea 41). 

Cum însă câmpul este descris de aceleași relaţii în fiecare 
punct din spaţiu, fizicienii au construit noţiunea densității 
de lagrangean C(r,t), cea care, adunată în tot spaţiul, ne 
va da lagrangeanul câmpului L(t). Densitatea de lagran- 
gean L(r, t) a devenit formula „ultimă”, cea care, dacă o 
cunoaștem, ne va da evoluţia completă a câmpului studiat 
(vezi figura 11.9). 

Sunt două maniere prin care putem calcula evoluţia 
câmpului din densitatea de lagrangean £, abordarea 
brută a principiului acţiunii minime (unde trebuie să fo- 
losim acţiunea S ca o sumă a lagrangeanului L(t) pe 
evoluţia sistemului) și abordarea mai elegantă a ecuaţiilor 
Euler-Lagrange. Să vedem ce ar trebui să facem în prima 
abordare. 

Astfel, principiul acţiunii minime ne spune că evoluţia 
naturală (reală) a unui sistem între o stare inițială și una 
finală date este aceea pentru care acțiunea S este minimă, 
între toate evoluţiile imaginabile (și cele nerealiste deci). 
Vedem însă că nu este ușor să aplicăm principiul unui câmp 
și nici unui ansamblu de resorturi care ar modela acest 
câmp. 

De exemplu, pentru salteaua cu arcuri din figura 11.12 
este dificil să ne imaginăm tot felul de evoluţii ale tutu- 
ror arcurilor între o stare iniţială și una finală. O stare 
iniţială reprezintă o configurație oarecare de arcuri, iar 
starea finală o altă configuraţie. Evoluţia sistemului între 
starea inițială și cea finală trebuie imaginată ca orice ma- 
nieră prin care arcurile pot varia, lăsate libere, în toate 
punctele din spaţiu, de la configuraţia iniţială la cea fi- 
nală. Acţiunea S pentru o evoluţie oarecare (imaginabilă) 
a sistemului este definită ca suma (integrala) lagrangea- 
nului L(t) de-a lungul evoluţiei. În cazul nostru, acest 
lagrangean este diferenţa dintre energia cinetică totală și 
cea potenţială totală a sistemului la un moment dat t. 

Şi în cazul saltelei, energia sa este distribuită în toate 
arcurile sale. O parte este dată de energia cinetică a ma- 
selor ce fac parte din modelul nostru de reţea (vezi figura 
11.12), iar o parte este dată de energia potenţială înma- 
gazinată în arcuri (în același fel în care energia unui câmp 

electromagnetic este distribuită în tot spaţiul, așa cum am 
discutat în secţiunea 41). Avem atunci o densitate de ener- 
gie în fiecare punct din spaţiu, care însumată peste tot 
ne dă energia totală. De aceea, trebuie să considerăm și 
o densitate de lagrangean L(r,t) care însumată peste tot 
spaţiul ne dă lagrangeanul L(t) căutat (vezi căsuţa ma- 
tematică precedentă). În modelele cu arcuri, densitatea 
de lagrangean £(r, t) se reduce la termeni legaţi de fiecare 
resort și de cuplajele față de vecinii săi. 

Vedem atunci cât de greu ne este să ne imaginăm 
evoluţiile virtuale ale acestui sistem complex, să cal- 
culăm acţiunea pe fiecare dintre evoluţii și să alegem 
evoluţia, reală având acţiunea minimă. Din fericire, pu- 
tem folosi a doua metodă, mai elegantă, a ecuaţiilor 
Euler-Lagrange pentru a determina această evoluţie. 
Ecuațiile Euler-Lagrange trebuie să fie echivalente cu 
ecuaţiile de evoluţie cunoscute ale câmpului, pentru a pre- 
zice aceleași rezultate. De exemplu, în cazul câmpului 
electromagnetic, ecuaţiile lui Euler-Lagrange vor fi echiva- 
lente cu ecuaţiile lui Maxwell. Interesant însă, în această 
abordare, cunoașterea câmpului nu mai este stocată în 
ecuaţiile Euler-Lagrange (care sunt aceleași pentru orice 
câmp), ci în forma analitică a densității sale de lagrangean 
L. 

Noua metodă are puterea de a unifica diversele câmpuri 
ce există în natură, deoarece putem adăuga alți termeni de 
interacțiune la densitatea de lagrangean inițială (adăugând 
alte arcuri în modelul saltelei noastre) aşa cum am văzut în 
secțiunea 126. Cunoasterea universului material se reduce 
în această reprezentare la cunoașterea formei analitice a 
densităților de lagrangean ale câmpurilor din univers (vezi 
figura 11.9). 

In căsuţa matematică următoare vom detalia me- 
toda ecuaţiilor Euler-Lagrange în cazul câmpului scalar 
Klein-Gordon. Vom vedea cum, știind densitatea de la- 
grangean L, putem deduce ecuaţiile de evoluţie ale câm- 
pului cu ajutorul ecuaţiilor Euler-Lagrange. 


Calcul: Câmpul Klein-Gordon 


În căsuţa matematică precedentă am construit densi- 
tatea de langrangian £ pentru un câmp unidimensional 
P(z,t). Să îndrăznim acum să extindem formula des- 


coperită acolo pentru cazul unui câmp tridimensional 


(se (| 


-A 


Faţă de relația din căsuţa matematică precedentă, 
vom face identificările o = 1/c2, v = c și p = me?/ħ. 
Aici c este viteza luminii, A = h/(2x) este constanta 
redusă a lui Planck, iar m va juca un rol important 
odată ce acest câmp va fi cuantificat. Apoi, vedem că 
în forma, tridimensională de mai sus apar și derivatele 
parţiale 9$/8y şi 94/82 sub aceeași formă ca și 90/9x. 

Modelul nostru cu resorturi era nerelativist, valabil 
pentru mișcări încete ale bilelor. În acel model v era 
o măsură a vitezei cu care se deplasează undele pe 
suprafaţă, „saltelei” formată de acele resorturi. În câm- 
pul Klein-Gordon avem v = c, deci oscilaţiile se vor 
deplasa intrinsec cu viteza luminii. De aceea, trebuie să 
privim modelul cu resorturi al saltelei numai orientativ, 
căci el nu va scoate la iveală toate subtilităţile câmpului 
Klein-Gordon care este, prin natura lui, pur relativist. 

Forma de mai sus descrie „oficial” câmpul 
Klein-Gordon pe urmele căruia suntem. Să mai 
remarcăm că această formă, este compatibilă cu teoria 
relativităţii restrânse, lucru pe care îl putem verifica 
în varianta lui Minkowski. Astfel, dacă folosim pentru 
coordonata temporală substituţia —ict vedem că toţi 
cei patru termeni din £ vor arăta la fel, inclusiv semnul 
negativ din faţa lor. 

Mai departe, vom folosi notația introdusă în căsuţa 
matematică precedentă pentru derivata partială 9,, 
unde v = (t, x,y, z): 


_(8 8 9 9 
” (t ðr’ 0y' 92 
Cu aceste notații, obţinem pentru densitatea de lagran- 
gean a câmpului Klein-Gordon studiat: 


m?c? 


2 
2h2 9 


c=} Er (3-4) (2,9) - (-6]- 


În relaţia de mai sus trebuie să privim densitatea de 
lagrangean L = £($,9,$) ca pe o funcţie analitică de 
ġ și de cele patru derivate pġ. Scriind densitatea de 
lagrangean astfel suntem pregătiţi pentru pasul cel mai 
important: aplicarea ecuaţiilor Euler-Lagrange pentru 
a determina evoluţia câmpului. 

Așa cum am amintit, ecuaţiile Euler-Lagrange pen- 
tru un câmp (cum e cel scalar) se pot obţine din mo- 
delele cu resorturi pe care le-am folosit. Noi nu vom 
face această deducție și vom „arunca” rezultatul direct 
pe masă. Astfel, pentru un câmp oarecare e(r,t) a că- 
rui densitate de lagrangean este L = L(¢, 9,0) ecuaţiile 
Euler-Lagrange iau forma: 


X a (aaa) =? 


v=t,T,y,z 


Relația de mai sus trebuie citită cu mare atenție, căci 
o vom purta cu noi pe parcursul multor capitole ce vor 
urma. Astfel, în primul rând, £(0,9,$) trebuie consi- 
derat ca o funcție analitică de variabilele ș, 80, 9-0, 
0,6 şi 0-0. Variabilele sunt privite ca pe niște simboluri 
pure, independente unele de altele și în raport cu care 
se poate deriva. De exemplu, pentru lagrangeanul £ al 
câmpului Klein-Gordon vom deriva, cu atenţie în raport 
cu fiecare dintre variabile: 


ðL m?c? ôL 1 ðL 
ð$ iii h2 $; alae) a zh: 9 


(09) — 02% 


Remarcaţi din nou că, în deducţia de mai sus, ele- 
mentele 4 și 0,g nu sunt privite ca funcţii variabile de 
timp sau poziţie, ci ca niște simboluri (variabile) pure. 
După ce am efectuat derivările, putem înlocui în formula 
Euler-Langrange, pentru a obţine: 


2-2 
Egg, (zae) -Y agt 


i=T,y,z 


Abia după ce am înlocuit în ecuația Euler-Lagrange 
derivatele parțiale calculate mai devreme, avem voie să 
ne aducem aminte că € = ¢(r, t) și &vọ(r,t) sunt valori 
depedente de spaţiu și timp! Vom obţine atunci evoluţia 
în timp a câmpului scalar: 


18 Po P P$ 

Ecuația de mai sus se numește ecuația Klein-Gordon. 
Pentru m = 0 ea este identică cu ecuaţia de evoluţie a 
câmpului electromagnetic în vid prezentată în secțiunea 
36. În acest caz, soluția ecuației sunt unde plane care 
se deplasează cu viteza luminii v = c. Cazul m 7 0 
şi semnificația lui în mecanica cuantică relativistă va fi 
discutat în secțiunea 132. 


128. Potentialele electrodinamice 
ale câmpului electromagnetic 


În secțiunile de început ale acestui capitol am discutat 
despre principiul actiunii minime în cazul general. Apoi 
am exemplificat acest principiu cu câteva modele simple, 
cum ar fi cel al unui pendul sau al unui resort. Am 
menţionat și că principiul acțiunii minime poate descrie 
împreună mai multe sisteme diferite. În continuare am 
extins modelul de resorturi la o saltea, arătând că el des- 
crie comportarea unui câmp clasic, cum este câmpul scalar 
real. 

Comparaţia noastră dintre un câmp clasic și o salteaua 
plină de resorturi este încă generală, și a fost detaliată, 
doar în cazul câmpului scalar real (câmpul Klein-Gordon). 
Acum însă vrem să abordăm o situaţie mai complexă, 
cea a câmpului electromagnetic. Ne interesează, de exem- 
plu, ce valori ale câmpului pot fi considerate echivalente 
oscilaţiilor resortului din modelul saltelei. Ele ar fi, desi- 
gur, coordonatele generalizate ale sistemului. 

În cazul câmpului electromagnetic, am putea crede că 
valorile câmpului electric și magnetic reprezintă coordo- 
natele generalizate (echivalente deplasărilor resorturilor în 
modelul saltelei). Deşi acest lucru este posibil în anu- 
mite cazuri, fizicienii au descoperit că cel mai bine este 
să alegem un alt set de mărimi pe post de coordonate 
generalizate, mărimi ce poartă numele de potențiale elec- 
trodinamice. 

Vom introduce și noi potenţialele electrodinamice, nu 
numai pentru a da consistență modelului nostru cu sal- 
tele, dar și pentru că ele joacă un rol crucial în teoriile 
cuantice ale câmpurilor, așa cum vom detalia în capitolul 
16. Astfel, potenţialele electrodinamice posedă o particu- 
laritate deosebită și rămasă un mister mult timp, ce poartă 
numele de transformare de etalonare locală. 

Înţelegând această particularitate în cazul câmpului 
electromagnetic, fizicienii au găsit o cheie cu care apoi au 
descrifrat și reconstruit alte interacțiuni dintre particule, 
cum ar fi interacţiunea de culoare (detaliată în capitolul 
16) sau interacţiunea nucleară slabă (detaliată în capitolul 
17). De aceea, pentru a întelege bine toate interacţiunile 
din natură, este necesar să introducem potenţialele elec- 
trodinamice și transformările lor de etalonare. 

Să începem deci să detaliem modelul saltelei cu ar- 
curi pentru câmpul electromagnetic, reamintind elementele 
esenţiale prezentate în capitolul 4. După cum știm, câmpul 
electromagnetic este generat de o configuraţie de sarcini 
electrice, statice sau în mișcare. Sarcinile electrice sta- 
tice generează câmp electric, iar cele în mișcare generează 
atât câmp electric, cât şi câmp magnetic. În plus, câm- 
purile electrice și magnetice se generează unele pe altele. 
Împreună, cele două formează câmpul electromagnetic. 

Configuraţia câmpului se calculează știind poziţiile 
și vitezele sarcinilor electrice, și folosind ecuaţiile lui 
Maxwell. Ele ne spun în plus și cum acţionează câm- 
pul electromagnetic cu forțe asupra sarcinilor electrice, 
schimbându-le starea de repaus sau de mișcare. 

În cazul general, ecuaţiile lui Maxwell sunt greu de rezol- 
vat. Dacă cineva ne dă o configuraţie de sarcini electrice 
în mișcare și ne pune să calculăm câmpurile electrice și 
magnetice generate de ele, nu ne va fi ușor. Aceasta pen- 
tru că trebuie să determinăm nu numai câmpul electric și 
magnetic generat direct de sarcini, dar și modul în care 
se generează câmpurile reciproc unul pe altul. În spiri- 
tul principiului acţiunii minime, am putea simplifica acest 
calcul dacă am identifica gradele de libertate ale sistemu- 
lui format de câmpul electromagnetic, şi apoi coordonatele 
generalizate atașate lui. 

Să considerăm pentru început numai prezenţa unui 
câmp electrostatic, pentru care sarcinile electrice nu se 
mișcă. De aceea, sarcinile nu generează câmp magnetic, 
iar câmpul electric nu variază în timp. Câmpul electric 
devine un câmp vectorial static E(r), adică un vector în 
fiecare punct din spaţiu r (câmp electrostatic). În acest 
caz însă, același câmp electric poate fi descris și de către 
un alt câmp, numit potențial electric. 

Potenţialul electric este un câmp scalar, care asociază 
un număr real fiecărui punct din spaţiu r și este notat de 
obicei cu V(r). Pentru că sarcinile nu se mișcă în mode- 
lul electrostatic, potenţialul electric este constant în timp. 
Descriind în final același câmp electric cu mai puţine grade 
de libertate în fiecare punct din spaţiu (unul în loc de trei 
ca mai înainte), potenţialul electric este una din coordona- 
tele generalizate ale câmpului electromagnetic pe care le 
căutam. Potenţialul electric este o noţiune foarte cunos- 
cută electricienilor: diferența dintre potenţialele electrice 
a două puncte A și B este ceea ce ei numesc o tensiune 
electrică U = VA — VB între cele două puncte (vezi figura 
11.14). 

Figura 11.14: În figură este reprezentat câmpul electric 
E constant și potențialul electric V (x) din interiorul unui 
condensator (vezi și figura 3.6), create de sarcinile elec- 
trice care se adună pe plăcile sale. De remarcat că placa 
de jos a condensatorului are prin convenție un potențial 
nul V = 0. Pe un plan de o înălțime oarecare x potenţialul 
este V(x) = Ez, unde E = |E|. De aceea, placa de sus 
are potențialul V = Ed, unde d este distanța dintre plăci. 
Tensiunea electrică este dată de diferența de potențial 
dintre cele două plăci, și are forma U = Ed — 0 = Ed. 
În figură este reprezentată și o sarcină electrică pozitivă 


- q, care este atrasă în jos cu forța F = qE sub acțiunea 


câmpului electric. 


Potenţialul electric V(r) este o măsură a energiei 
potenţiale acumulate de o sarcină electrică unitate q = 1C 
în câmpul electric, într-un punct anume r din spaţiu. 
Cu alte cuvinte, pentru ca să măsurăm potenţialul elec- 
tric, trebuie să punem o sarcină electrică de probă q = 
1C în acel câmp electric și să-i măsurăm acesteia, ener- 
gia potenţială E„(r). Potenţialul electric va fi V(r) = 
Ep(r)/q. Vedem astfel că energia unei sarcini electrice q 
în câmpul electrostatic V(r) este Ep = qV (r), unde r este 
poziţia sarcinii electrice de probă. 

Astfel, știm că forţa electrică F ce acţionează asupra 
unei sarcini electrice q este proporțională cu valoarea câm- 
pului electric E din acel punct: F = qE (vezi secţiunea 22). 
Dacă am deplasa această sarcină în sens opus forței și i-am 
da drumul apoi, am obţine efectul unui arc: sarcina elec- 
trică ar tâşni efectiv datorită, energiei potenţiale acumulate 
în câmpul electric (vezi figura 11.14). Noua mărime V(r) 
definește ceea ce numele sugerează direct: „potenţa” elec- 
trică dintr-un punct. Tensiunea electrică este diferenţa 
potenţialului electric între două puncte: cu cât diferența 
este mai mare, cu atât este mai mare energia eliberată, de 
unde și sfatul să nu punem degetele între contactele unei 
prize. 

Situaţia, este echivalentă câmpului gravitațional, care și 
el „trage” de obiecte. De exemplu, în figura 11.14, energia 
potenţială a sarcinii electrice q pe un plan la înălțimea z 
în câmpul electric are aceeași formă ca aceea în câmpul 
gravitațional, Ep(z) = Fx = qEz, deoarece câmpul elec- 
tric E și deci forța F = qE sunt constante. De aici vedem 

că potenţialul satisface relaţia V(x) = Ep(x)/q = Ez, așa 
cum este exemplificat în figură. 

În afară de cazul câmpului electrostatic, fizicienii mai 
folosesc şi o altă situaţie particulară, cea a unui câmp mag- 
netostatic. În acest caz câmpul electric este nul, iar câm- 
pul magnetic (generat de niște curenţi permanenți) este 
constant în timp. După cum câmpului electrostatic i se 
atașează un potenţial electric, tot așa și câmpului magne- 
tostatic i se atașează un potențial magnetic vector, notat 
de obicei cu A(r), care nu variază în timp (vezi figura 
11.16). 

Spre deosebire de fratele său electric V(r), care este 
un scalar (un număr real în fiecare punct din spaţiu), 
potenţialul magnetic este o mărime vectorială (trei nu- 
mere reale în fiecare punct din spaţiu r). Pentru a ne 
aminti această natură a potenţialului magnetic vector, 
vom menționa de câte ori vom putea cuvântul „vector”. 

Deși potenţialul electric V(r) și cel magnetic vector 
A(r) au fost introduse iniţial pe cazuri particulare (numai 
câmp electrostatic sau numai câmp magnetostatic), fizicie- 
nii le-au generalizat apoi pentru cazul unui câmp electro- 
magnetic oarecare, variabil în timp. Noile mărimi poartă 
acum denumirea de potenţial electrodinamic scalar V (r,t) 
și potenţial electrodinamic vector Al(r,t). 

Aceste mărimi sunt coordonatele generalizate pe care 
le menţionam, atunci când există atât câmp electric, cât 
și câmp magnetic, variabile în timp. Știind valorile aces- 
tor potenţiale vom putea calcula câmpul electric E(r, t) și 
cel magnetic B(r, t), în fiecare punct din spaţiu, la orice 
moment. De aceea, potenţiale electrodinamice reprezintă 
echivalentul arcului în comparaţia noastră cu salteaua din 
secţiunile precedente (vezi figura 11.12). 

Cum denumirile lor pentru cazul general sunt destul 
de tehnice, noi vom face o excepţie și vom folosi pen- 
tru ele denumirile simple de potențial electric (pentru a 
ne aduce aminte că el este legat de mult mai cunoscuta 
tensiune electrică) și potențial magnetic vector. Relaţiile 
potenţialelor electrodinamice sunt prezentate în căsuţa 
matematică alăturată, pentru cei interesaţi. 


Calcul: Potenţiale electrodinamice 


Potenţialelor electrodinamice V(r,t) şi A(r,t) se 
introduc prin intermediul câmpurilor electric E(r, t) și 
magnetic B(r, t) cu ajutorul următoarelor formule (ex- 
primate în sistemul internaţional de unităţi SI): 


OA 
E VV Ji 
Operatorul V (citit „nabla”) a fost introdus în secțiunea 
35 și este detaliat în secțiunea 209, el acționând asupra 
coordonatelor spaţiale și având caracter de vector. 
Există mai multe configurații posibile pentru 
potenţialele electrodinamice (V, A) care conduc la 
aceleași câmpuri electric și magnetic (E,B). Aceasta 
se vede făcând o transformare de etalonare aleatoare 


n(r,t): 


B=VxA; 


ae a 


Da = 
A =A-Vn ri 

Deși n(r,t) este o funcţie arbitrară, noile valori ale 
potenţialelor electrodinamice (V”, A’) conduc la aceleași 
valori pentru câmpurile electric și magnetic (E, B): 


B=VxA'=VxA-Vx(Vn)=VxA=B 


A ME T e în ð i 
e=-vyv-?E -y (v+) -2 (a-v) =E 


În relațiile de mai sus am folosit câteva artificii mate- 


matice, de exemplu cel care spune că V x (Vn) = 0 
în prima ecuație (vezi anexa 209) și schimbarea ordi- 
nii operatorului V cu operatorul 9/9t în cea de-a doua 
ecuaţie, anulând astfel doi termeni. 

Vedem că, în urma transformării de etalonare n(r,t), 
câmpurile electric E și magnetic B rămân neschimbate. 
Spunem atunci că un câmp electromagnetic este in- 
variant la transformarea de etalonare locală n(r,t) a 
potenţialelor electrodinamice V și A, transformare care 
poate fi arbitrar aleasă. 


Un motiv pentru care fizicienii folosesc potenţialele elec- 
trodinamice V și A este faptul că îi ajută să calculeze mai 
ușor câmpul electromagnetic variabil generat de sarcinile 
electrice. Astfel, într-o alegere particulară a etalonării (nu- 
mită etalonarea Lorentz), potenţialele electrodinamice ge- 
nerate de o singură sarcină electrică pot fi privite ca niște 
unde sferice ce pleacă de la sarcina electrică, și circulă cu 
viteza luminii. În același fel în care baba Dochia își lepăda 
cojoacele, tot așa și sarcina electrică emite în fiecare mo- 
ment unde sferice, pe care le leapădă în spaţiu ca pe niște 
cojoace (vezi figura 11.15). Aceste unde sferice, circulând 
cu viteza luminii, reprezintă potenţialele electrodinamice 
V şi A ale câmpului electromagnetic generat de sarcină. 

În apropierea sarcinii (și în etalonarea Lorentz), 
potenţialele electrodinamice sunt proporționale cu mări- 
mea sarcinii electrice q care le generează și scad invers 
proporțional cu distanța r de la sarcina care le-au produs 
la momentul respectiv (vezi figura 11.15). Potenţialul elec- 
tric V poartă și numele de potenţial Coulomb. Potenţialul 
magnetic vector A este în plus proporţional și cu viteza 
sarcinii v. Cum viteza are trei componente spaţiale, așa 
va avea și potenţialul magnetic A ~ qv/r, de aceea el este 
un vector. 

În final, potenţialele electrodinamice într-un punct oare- 
care se calculează direct ca suma potenţialelor generate de 
toate sarcinile electrice din univers. Știind potenţialele, 
putem apoi calcula direct câmpul electric E și câmpul 
magnetic B dat de ele. Cu alte cuvinte, potenţialele 
electromagnetice rezolvă ecuaţiile lui Maxwell, așa cum 
este detaliat în căsuţa matematică următoare . 

Figura 11.15: În stânga este eremplificat potentialul 
electric V (r,t), iar în dreapta potentialul magnetic vector 
A(r,t), emise de o sarcină electrică q în mișcare cu viteza 
v, în etalonarea Lorentz. Sarcina se află în centrul siste- 
mului de coordonate. Potenţialele electrodinamice pot fi 
privite ca niște unde sferice care se deplasează cu viteza 
luminii c de la sarcina care le emite, unde ce sunt re- 
prezentate de cele patru suprafețe. Potenţialul magnetic 
vector generat A(r,t) va avea direcţia mișcării sarcinii şi 
va fi proporțional cu viteza acesteia v, de aceea el este un 
vector. Dacă sarcina electrică se deplasează cu o viteză 
constantă v, atunci undele sferice nu poartă energie care 
să se disipe în spatiu. 


Una dintre cele mai folosite etalonări ale câmpu- 
lui electromagnetic este etalonarea Lorentz. Aceasta în- 
seamnă alegerea unei transformări de etalonare n(r,t) 
(vezi căsuţa matematică precedentă) în așa fel încât 
potenţialele electrodinamice V(r,t) și A(r,t) să satis- 
facă în orice punct din spaţiu r și la orice moment t 
relaţia: 


1 ôV 
V-A+ 2a 0 
În relaţia de mai sus și în următoarele alegem să nu mai 
scriem explicit dependenţa (r, t) a câmpurilor de spaţiu 
şi timp, pentru simplitate. În plus, regulile pentru ope- 
ratorul vectorial V acţionând asupra unui vector (ca în 
V. A) se regăsesc în anexa matematică a secţiunii 209. 
Etalonarea Lorenz permite rezolvarea ecuaţiilor lui 
Maxwell prezentate în secţiunea 35, de exemplu, prima 
ecuaţie V-E(r,t) = p(r,t)/eo. Astfel, să explicităm mai 
întâi divergenta câmpului electric: 
V.E=V. (-ov- e) = -V (VV)- 09-A) 


Aici putem dezvolta pe componente spaţiale z, y, z va- 
loarea V . (VV) = 8V /ðx? + 8?V/ðy? + 9V/822. În 
plus, să înlocuim valoarea V - A din etalonarea Lorentz 
cu —1/c2- 9V/8t. Substituind rezultatele în ecuaţia de 
mai sus, vom avea 


V V @V 
-V-E= (Sa + op A) 


APY 
2 ôt o 


Remarcăm că forma de mai sus este consistentă 
cu teoria relativității restrânse pentru că, dacă facem 
substituția ict pentru coordonata temporală („rețeta” 
lui Minkowski), nu mai avem nici o asimetrie între co- 
ordonatele spațiale și cea temporală. 

Procedând similar și cu celelalte ecuaţii ale lui 
Maxwell, vom obţine o relaţie similară și pentru 
potenţialul magnetic vector: 


1 A 
ga — ca ge = "hol 


PA PA PA 
ðr? 8y? 


Remarcăm că, în lipsa sarcinilor electrice, avem 
p(r,t) = 0 și J(r,t) = 0 și fiecare dintre ecuațiile de 
mai sus este identică cu ecuația Klein-Gordon ce descrie 
evoluția unui câmp scalar, aşa cum a fost ea introdusă 
în secțiunea 127, pentru m = 0. Cu alte cuvinte, în 
acest caz putem dezvolta modelul saltelei cu arcuri din 
figura 11.12 pentru potențialul electric V și pentru cele 
trei componente spațiale (Az, Ay, Az) ale câmpului A. 

Mai mult, în lipsa sarcinilor electrice, ecuațiile de mai 
sus sunt identice și cu cele care descriu deplasarea unor 
unde electromagnetice în vid cu viteza luminii c, pre- 
zentate în secțiunea 36. 

În cazul general, relațiile de maisus ne spun că V(r,t) 
și A (r,t) sunt descrise de niște unde care se deplasează 
cu viteza luminii c de la sursele care le produc. Aceste 
surse sunt densitatea de sarcină electrică p(r,t) şi cea 
de curent electric J(r, t). 

În apropierea unei singure sarcini electrice q în 
mişcare nerelativistă cu viteza v, aflată în centrul siste- 
mului de coordonate (vezi figura 11.15), soluția aproxi- 
mativă este: 


Y g 
d tai Areor 
Mai sus r este distanța de la sarcină până în punctul de 
măsură. Rezultatele acestea se obţin prin aproximaţia 
c — œ în ecuaţiile celor două potenţiale electrodina- 
mice. 

Potenţialul magnetic A(r, t) este un câmp vectorial ai 
cărui vectori sunt orientaţi în direcţia v de mișcare a sar- 
cinilor electrice, deci în direcţia curentului electric (vezi 
și figura 11.16). Potenţialul electric V(r) pentru sar- 
cina electrică punctiformă poartă numele de potențialul 
lui Coulomb. 

Putem verifica forma potenţialului Coulomb, 
aducându-ne aminte că potenţialul electric V într-un 
punct r este o măsură a energiei potenţiale E, a unei 
sarcini de probă q' ce se află acolo 


[i 


I 
qVi(r) = rer 
Forma de mai sus este similară cu energia potențială 
în cazul gravitațional, prezentată în secțiunea 19. 
Aceasta, desigur, deoarece forța electrică are o formă 
asemanătoare forței gravitaționale, amândouă scăzând 
invers proportional cu pătratul distanţei r. 

Figura 11.16: În figură este schitat câmpul potentialului 
vector A(r) din apropierea unui conductor în care cir- 
culă un curent electric constant de intensitate I, în eta- 
lonarea Lorentz. Ca si în cazul figurii 3.10, electronii e” 
circulă în sens opus curentului. Potentialului magnetic 
vector A(r) este un vector care are directia curentului 
electric, dar a cărui mărime scade pe măsură ce ne înde- 
părtăm de conductor. B reprezintă câmpul magnetic. În 
stânga jos este reprezentat potentialul electric V(r) din 
jurul unei sarcini, în aceeași etalonare. Acesta are o va- 
loare constantă pe o sferă în jurul sarcinii și scade invers 
proporțional cu distanța r până la sarcină. 


Pare surprinzător să privim potenţialul electric ca pe o 
undă sferică ce se deplasează cu viteza luminii. Aceasta, 
pentru că în electrostatică, acolo unde sarcinile nu se 
mișcă, suntem obișnuiți cu un potenţial electric constant, 
ce ne dă tensiuni electrice constante. Putem însă observa 
că sarcinile electrice emit potenţiale electrice și magnetice 
încontinuu. În cazul când sarcinile electrice nu se mișcă, 
viteza lor va fi nulă și deci și potenţialul magnetic va fi nul, 
conducând la un câmp magnetic nul. Pe de altă parte, sar- 
cinile electrice statice vor emite încontinuu unde sferice ce 
reprezintă potenţiale electrice, care vor ajunge într-un loc 
și îl vor depăşi. În același timp însă, alte unde sferice vor 
ajunge în același loc. Deoarece sarcinile electrice nu s-au 
mișcat, potenţialele vor avea aceleași valori în așa fel în- 
cât, în final, potenţialul electric dintr-un punct va fi mereu 
același. 

Potenţialele electrodinamice sunt folosite des de fizicieni 
fizicieni pentru că ele permit un calcul direct al câmpului 
electromagnetic pentru un ansamblu de sarcini electrice 
date. Ele sunt coordonatele generalizate pe care le cău- 
tam pentru a descrie câmpul electromagnetic cu ajutorul 
principiului acţiunii minime. Pasul următor va fi să scriem 
densitatea de lagrangean £ asociată acestui câmp și să ve- 
dem cum se compară cu modelul saltelei introdus de noi 
în secţiunile precedente. Acest lucru îl vom face în căsuţa 
matematică următoare pentru cei interesaţi. 


Calcul: Lagrangeanul câmpului electromagnetic 


Să descriem câmpul electromagnetic prin intermediul 
principiului acțiunii minime, construind densitatea sa 
de lagrangean £ în prezenţa sarcinilor electrice. Apoi 
vom arăta, folosind ecuaţiile Euler-Lagrange, că forma 
aleasă conduce la ecuaţiile lui Maxwell. 

Pentru început, să exprimăm câmpurile electric 
E(r, t) și magnetic B(r, t) prin intermediul potenţialelor 
electrodinamice V și A, pentru că ele sunt coordonatele 
generalizate ale câmpului electromagnetic: 


A 
E = iF, +jE, +kE, = -VV - SA = 


oi (_0V _94z), ,(_9V _ As) s(_9V 
(oz a) N y 


B = iB; +jB, +kB:-=VxA= 


_; (242 94), (942 _ 3A), 
dy az] Io ðr 


În relația de mai sus vom identifica: 


E; = —0;V — ô; Az 
Ey = —0,V — ð; Ay 
E, = -ôV — 04, 


B, = 0,42 — ð- Ay 
B; = 0,Az — 94, 
B: = 8,Ay — ðA: 


Mai sus simbolurile 6, și 9, reprezintă derivatele 
parţiale în raport cu timpul t sau coordonata spaţială 
z, așa cum am discutat în secţiunea 127. 

Să descriem mai întâi mișcarea, unei sarcini electrice 
q de masă m și viteză v în câmpul electromagnetic prin 
intermediul principiului acţiunii minime. Așa cum vom 
arăta mai jos, lagrangeanul sarcinii electrice va fi: 


2 
=T -gV +qv-A 


Recunoaştem în relația de mai sus energia cinetică 
mv?/2 a sarcinii și energia potențială qV în câmp elec- 
tric (cu semn negativ, deoarece ea se scade din ener- 
gia cinetică), precum și un termen suplimentar datorat 
câmpului magnetic. 

Să demonstrăm acum că forma de mai sus este cea 
corectă, folosind ecuaţiile Euler-Lagrange. În relaţia de 
mai sus L = L(zx,y, z, t, ġ, 2) este o funcţie analitică de 
poziţia r = (z,y,2) și viteza particulei v = (£,y,2), 
însemnând că acestea trebuie privite niște simboluri 
(am folosit notația t = dz/dt). Pentru componenta 
z, ecuaţia Euler-Lagrange este: 


ðL _d (3L) o 
ðr dl) 


326 Capitolul 11. Principiul actiunii minime și teoriile clasice de câmp 


Avem atunci: 


-2 -2 „2 
TEF + Z k i 3 
L= mE — qV + qts + qYAy + qYAy 


ƏL _ 09 y gale y g?l + 2A 
nF A Ea Uo de oa 


— 2L -E mi + qÅ: | = mă+ dAz 
s ð) h dz H 


Termenul al doilea din ultima relație dAz/dt nece- 
sită o dezvoltare aparte. El reprezintă variația câmpu- 
lui Az(r,t) din punctul de vedere al sarcinii. Aceasta 
are două surse, fie A. variază în timp, fie sarcina se 
mută într-un punct în care câmpul este diferit. Aşa 
cum ştiu matematicienii, variația câmpului Az, văzută 
din poziția sarcinii q este: 


dAz _ Az , dz Az dyðA: , dz DAz 
dt ðt dt ðr dt ðy dt Oz 
OAz „Áz „Ar „Az 
= rar 


ót ðr Əy di Oz 


Înlocuind rezultatele în ecuaţia Euler-Lagrange, 
avem: 


Z V pe „DAU as „OAz 
To or dz "Yo 


qý 
= më + dfa y pha y yle + pe > 
J 1| ðr lay 1702 


miza (V24) p; (Au 3A) _; (242_24: 
=4 dr ót Y Or Oy Oz Oz 


> mi = qEz + yBz a 2By = (qE)z + (qv x B), 


Obţinem astfel că forța asupra sarcinii electrice q este 
chiar forța Lorentz, introdusă în secțiunea 26, având o 
componentă electrică şi una magnetică. Alegerea noas- 
tră pentru L a fost deci corectă. 

Să ne întoarcem privirea acum asupra câmpu- 
lui electromagnetic și să construim lagrangeanul său. 
Primul lucru pe care trebuie să-l înţelegem este că acesta 
va fi distribuit în tot spaţiul: 

Aici L este densitatea de lagrangean a câmpului. 
Să ne aducem aminte că densitatea energiei câmpului 
electromagnetic în vid w = w(r,t) (vezi secțiunea 41) 
se scria ca o sumă a celei pentru câmpul electric (aso- 
ciat energiei cinetice) și a celei pentru câmpul magnetic 
(asociat energiei potenţiale). Densitatea de lagrangean 
a câmpului electromagnetic în vid se scrie ca diferența 
dintre cele două, așa cum am discutat în secţiunea 127: 


eE? B? eoE2 B? 
= — => L — 
"= 7 * > 2 2m 


Atunci când există sarcini electrice în spațiu, tre- 
buie să mai adăugăm un termen relației de mai sus. 
Termenul se ghicește privind figura 4.4. Aici vedem 


că totalitatea sarcinilor electrice poate fi privită ca un 
fluid electric care, pe porțiuni mici dV, se depasează în 
aceeaşi direcție cu viteza v. Sarcina totală din unitatea 
de volum dV este dq = pdV, iar cu J = pv am notat 
densitatea de curent electric din elementul dV. Pentru 
acest element de sarcină dq putem folosi forma lagran- 
geanului dedusă la începutul acestei căsuțe matematice 
şi scrie: 
dL = —(dq)V + (dq)v - A = (—pV +J -A)dV = L -dV 

În relația de mai sus am folosit pv = J și am renuntat 
să mai scriem termenul de masă m al sarcinilor electrice. 
În acest fel vom calcula câmpul electromagnetic generat 
de distribuţia de sarcini electrice p(r, t) şi densitatea de 
curent asociată J(r,t), și nu interesează mișcarea aces- 
tor sarcini, pe care o alegem cum vrem noi. Un termen 
de masă diferit îl vom adăuga mai târziu, pentru a re- 
cupera mişcarea relativistă a electronilor liberi datorată 
câmpului electromagnetic. 

Adăugând termenul de mai sus la densitatea de la- 
grangean a câmpului electromagnetic în vid, obținem: 

Forma de mai sus descrie complet câmpul electro- 
magnetic generat de distribuția de sarcini electrice 
p(r,t) şi de mișcarea acestora J(r,t). Să verificăm 
acest lucru folosind ecuațiile Euler-Lagrange și dedu- 
când ecuațiile lui Maxwell. Mai întâi dezvoltăm folosind 
relațiile de la începutul căsuței matematice: 

În relația de mai sus, (V, Az, Ay, Az) sunt coordona- 
tele generalizate ale sistemului, iar (3, V, ð Az, OuAy, 
O, A2) sunt vitezele generalizate. Aici p ia patru valori 
L= (t, x,y, 2). 

Să scriem acum ecuația Euler-Lagrange (vezi 
secțiunea 127) pentru prima coordonată generalizată și 
anume potentialul electric V: 


Mai sus trebuie să privim £ ca pe o functie 
analitică de coordonatele şi vitezele generalizate 
L = L(V, Az, Ay, Az,9 V, ð Az, Ou Az, ðu Ay), care de- 
vin nişte simboluri și la care putem deriva în formula 
lui £. Avem atunci: 

Înlocuind în ecuaţia Euler-Lagrange pentru cele trei 
componente zq, y, z, obținem 

Abia după ce am efectuat operațiile de mai sus avem 
voie să ne aducem aminte că, în următorii paşi, tre- 
buie să considerăm V și A funcții de poziție și timp 
V = V(r,t), A = A(r,t). Recombinând termenii în 
operatorul V vom avea 


—p+ 6V -E =0 


Aceasta însă este prima ecuație a lui Maxwell (vezi 
secțiunea 35). Să scriem acum ecuația Euler-Lagrange 
pentru componenta Az: 

În relația de mai sus, V, A și derivatele lor sunt pri- 


vite ca nişte simboluri pure. Folosind dezvoltarea lui £, 
obținem termenii: 

Inlocuind în ecuația lui Euler-Lagrange şi 
aducându-ne aminte ca la acest pas trebuie să 
considerăm V și A funcții de timp și spațiu, obținem: 

Aici am folosit relația copo = 1/c2. După cum ve- 
dem, rezultatul de mai sus este tot una dintre ecuațiile 
lui Maxwell prezentate în secțiunea 35, scrisă pentru 
componenta z. Ea ne spune că variația câmpului elec- 
tric generează câmp magnetic. Vedem astfel cum din 
ecuațiile Euler-Lagrange obținem ecuațiile lui Maxwell. 


La sfârșitul acestei secțiuni vom menționa motivul prin- 
cipal pentru care am introdus potențialele electrodinamice 
(V, A), care se leagă de un principiu crucial în teoria cu- 
antică a câmpurilor, numit invarianta la transformările 
de etalonare locale. Principiul, scos în evidență tocmai 
de potențialele electrodinamice, va face posibilă recon- 
struirea tuturor tipurilor de interacțiuni dintre particule, 
de exemplu interacțiunea de culoare (capitolul 16) sau 
interacțiunea nucleară slabă (capitolul 17). 

Cheia principiului invarianței la transformările de eta- 
lonare locale porneşte de la o particularitate ciudată a 
potenţialelor electrodinamice. Astfel, fizicienii au pu- 
tut observa că există mai multe configurații posibile ale 
potențialelor electrodinamice, toate conducând la aceleași 
valori ale câmpurilor electrice și magnetice (vezi prima 
căsuță matematică a acestei secțiuni). 

Alegerea uneia sau alteia dintre configurații se numește 
etalonare, iar soluția undelor sferice prezentate în această 
secțiune foloseşte aşa-numita etalonare Lorentz. O altă 
etalonare particulară este etalonarea temporală, în care 
potențialul electrodinamic scalar este nul V = 0 peste tot 
în spațiu. Dacă știm soluția într-o etalonare dată (ca cea 
din etalonarea Lorentz, cu unde sferice), atunci putem cal- 
cula o nouă configurație într-o altă etalonare, cu ajutorul 
transformărilor de etalonare. 

La prima vedere, pare că ne scărpinăm la urechea 
dreaptă cu mâna stangă. De ce am introdus aceste 
potențiale electrodinamice V(r,t) și A(r,t), dacă există 
mai multe configurații ale lor (mai multe etalonări), toate 
conducând la aceleași valori ale câmpului electric E(r, t) și 
ale câmpului magnetic B(r, t)? Numai pentru că ne ajută 
să rezolvăm mai uşor ecuaţiile lui Maxwell? Acesta, e doar 
unul dintre motive. Motivul adevărat este altul: faptul 
că aceste potenţiale electrodinamice sunt mai „fundamen- 
tale” decât câmpurile electrice și magnetice, și că această 
observaţie scoate la lumină principiul invariantei la trans- 
formările de etalonare locală menţionat mai devreme. 

Astfel, așa cum vom detalia în secţiunea 162, se pot 
imagina situaţii în care câmpurile electrice și magnetice 
(E, B) sunt nule pe o porţiune locală din spaţiu, și totuși 
potenţialele electrodinamice (V,A) sunt nenule (vezi fi- 
gura 11.17). În mod normal, dacă un electron de sarcină 
q = —e (e > 0) se află în aceste regiuni, asupra lui nu 
acţionează nici o forță. Aceasta pentru că atât forţa, elec- 
trică F = qE, cât și forţa magnetică F = qv x B sunt nule, 
fiindcă cele două câmpuri E și B sunt nule. 

Cu toate acestea, vom discuta în secţiunea 162 ex- 
perimentul Aharonov-Bohm (un experiment de difracție 
cu electroni) și vom vedea că mișcarea electronului este 
influențată în aceste zone de câmp electric și magne- 
tic nul, care au însă potenţiale electrodinamice nenule. 
Înfluenţa este descrisă de mecanica cuantică, nu de electro- 
magnetismul clasic. Rezultatul ne spune că, pentru a des- 
crie mișcarea electronului în mecanica cuantică, trebuie să 
folosim potenţialele electrodinamice (V,A) în loc de câm- 
purile electrice și magnetice (E, B) . 

Aceste experimente sugerează că potentialele electrodi- 
namice (V, A) sunt mai „fundamentale” decât câmpu- 
rile electrice și magnetice (E, B), altfel nu putem explica 
influenţa asupra electronului în zone în care câmpurile 
electrice și magnetice sunt nule (cel puţin nu prin influențe 
locale). Cum însă am văzut că sunt mai multe etalonări 

(soluţii) posibile pentru potenţialele electrodinamice (V, 
A), întrebarea este: pe care dintre acestea trebuie s-o fo- 
losim, care dintre ele este cea „reală”? 

Răspunsul fizicienilor este că toate sunt la fel de „reale”, 
și că putem folosi oricare dintre etalonările potenţialelor 
electrodinamice, pentru că rezultatele prezise experimen- 
tal vor fi aceleași. Lucrul e valabil și în mecanica cuantică. 
Aici electronul este deviat, surprizător, chiar în zone unde 
câmpurile electrice și magnetice sunt nule (vezi 11.17), dar 
este deviat la fel în toate etalonările. Cu alte cuvinte, 
mișcarea electronului este aceeași indiferent ce etalonare 
alegem pentru potenţialele electrodinamice. 

De fapt, observaţia este mai subtilă, în sensul că nici un 
fel de experiment nu va putea, vreodată face o distincţie în- 
tre o configuraţie a potenţialelor electrodinamice sau alta 
(deci între o etalonare sau alta). Potenţialele electrodina- 
mice se definesc într-adevăr până la niște etalonări, lu- 
cru recunoscut foarte bine de electricieni. Aceștia știu 
bine că împământarea unui circuit electric (referința de 
potenţial electric nul) poate fi aleasă oriunde pe circuit, iar 
potenţialele electrice ale punctelor de pe circuitul electric 
nu vor avea o valoare absolută niciodată, ci vor depinde 
mereu de împământarea aleasă, în așa fel încât tensiu- 
nile electrice (căderile de tensiune) între două puncte să 
rămână aceleași. 

Concluzia experimentelor din mecanica cuantică va fi 
aceasta: câmpurile electrice și magnetice (E,B) nu sunt 
parametrii compleţi (finali) ce descriu câmpul electro- 
magnetic, ci aceștia trebuie să fie potentialele electrodina- 
mice (V,A). Deoarece există însă mai multe configurații 
de potenţiale electrodinamice, toate la fel de bune, ce con- 
duc la aceleași rezultate (chiar și în mecanica cuantică), nu 
ne rămâne de acceptat decât că există un grad suplimentar 
de libertate în natură, cel al transformărilor de etalonare. 

Aceasta este o proprietate fundamentală a naturii, 
pe care o vom impune și altor teorii, și este cheia pe 
care vom construi noile interacțiuni din natură, precum 
interacţiunea de culoare (capitolul 16) sau interacţiunea 
nucleară slabă (capitolul 17). 


Capitolul 11. Principiul acțiunii minime și teoriile clasice de câmp 

Figura 11.17: În figură este reprezentat câmpul magnetic 
de inductie B(r) și potentialul magnetic vector A (r) gene- 
rate de curentul electric I al unei unei bobine speciale, în 
etalonarea Lorentz. În afara bobinei, în planul indicat pe 
figură, câmpul magnetic este nul B = 0, deși potențialul 
magnetic vector este nenul A #0. În stânga este repre- 
zentat un electron care se mișcă în acest plan. În electro- 
magnetismul clasic electronul se mișcă nedeviat, pentru că 
ambele câmpuri, atât electric E, cât și magnetic B sunt 
nule. C'u toate acestea, în mecanica cuantică electronul 
este deviat în mișcarea sa, iar această deviaţie este dată 
de potențialul magnetic vector A, care este nenul. De 
remarcat că potenţialul magnetic vector urmărește orien- 
tarea curentului electric, el fiind în etalonarea Lorentz un 
ansamblu de unde sferice generate de electronii care for- 
mează curentul electric, păstrând direcţia vitezei acestora 
aproape de sursă. 

Teoria cuantică a câmpurilor 


În capitolul de faţă vom vorbi despre teoriile cuantice 
de câmp. Pentru că sunt destul de specializate, teoriile de 
câmp rămân de cele mai multe ori în grădina fizicienilor 
și nu fac parte din bagajul de cunoștințe generale. Cu 
toate acestea, ele scot la iveală aspecte noi, surprinzătoare 
pentru cineva interesat de proprietăţile universului în care 
trăiește. 

Vom introduce teoriile cuantice ale câmpului construind 
mai departe ce am început în capitolul precedent, unde 
am discutat despre teoriile clasice de câmp. Vom vedea 
că fiecare câmp, odată cuantificat, va schimba între dife- 
rite puncte ale sale sau cu alte câmpuri pachete discrete 
de energie, pe care le identificăm cu particulele. În urma, 
acestor observaţii, va trebui să abandonăm ideea unui uni- 
vers în care particulele sunt un fel de „bile” minuscule. 
Particulele vor deveni acum manifestări energetice ale în- 
tregului univers, privit ca un câmp cuantic uriaș. 

În continuare, vom descrie mișcarea electronilor 
relativiști. Atunci vom prezenta, și mecanica cuantică re- 
lativistă care este, aşa cum îi spune și numele, o teorie 
ce pune de acord mecanica cuantică cu teoria relativităţii 
restrânse. Ea introduce pozitronul ca o nouă particulă 
cu aceleași proprietăţi ca ale electronului, însă cu sarcina 
electrică pozitivă, fiind o manifestare a antimateriei. 


129. Esenţa mecanicii cuantice 


După cum am discutat în capitolul 9, mecanica cuan- 
tică este o extensie neobișnuită a mecanicii clasice. Dacă 
în mecanica, clasică un electron se deplasa continuu pe o 
curbă, de la un punct la altul, în mecanica cuantică trebuie 
să renunţăm la această imagine. Aici, între două măsură- 
tori, trebuie să uităm de electron și să considerăm doar 
unda sa de probabilitate. 

După cum vă amintiţi, unda de probabilitate a unui elec- 
tron fără spin descrie probabilitatea de a găsi electronul 
într-un loc sau altul, iar evoluţia ei este dată de ecuaţia 
Schrâdinger. Unda de probabilitate nu ne spune precis 
unde vom găsi electronul, ci doar care este probabilitatea 
de a-l găsi într-un loc sau altul. 

Figura 12.1: Unda de probabilitate a unui sistem, în trei 
cazuri. Stânga: un electron fără spin se află în același 
timp în șase poziţii spațiale, ceea ce înseamnă că unda 
de probabilitate primește câte un număr complez pentru 
fiecare poziție. Mijloc: o statuie cuantică se găsește în 
același timp în două poziţii posibile. Dreapta: un sistem 
format din doi electroni și doi fotoni. O stare clasică 
este o fotografie particulară a poziţiei celor patru parti- 
cule. În figură sunt reprezentate două stări clasice posi- 
bile. Sistemul cuantic al celor patru particule se află în 
același timp în ambele situații. Unda de probabilitate a 
universului format de cele patru particule primește câte 
un număr complez pentru fiecare astfel de stare clasică. 


Dacă am privi cu ochii noștri lumea cuantică am avea 
imaginea unei lumi foarte nefamiliare, în care particulele 
parcă sar brusc dintr-un loc în altul: dacă acum găsim un 
electron pe Pământ, peste câteva momente îl putem găsi 
pe Lună (cu o șansă mică, ce e drept) și peste încă un 
minut la loc pe Pământ. Nici vorbă de mișcări continue, 
de evoluţii pe traiectorii etc., ci doar de o undă de proba- 
bilitate care evoluează, iar particula o vom găsi în diverse 
locuri, după cum ne spune unda de probabilitate. 

În secţiunea, 105 am introdus postulatul colapsului un- 
dei de probabilitate. El ne spune că unda de probabilitate 
evoluează continuu (conform ecuaţiei lui Schrödinger, vezi 
figura 9.43) doar în absenţa unei măsurători. Odată însă ce 
facem o măsurătoare, această undă se schimbă brusc în tot 
universul. Dacă cineva măsoară unde este electronul, unda 
de probabilitate colapsează, devine localizată în zona unde 

a fost găsit electronul, după care începe din nou să evo- 
lueze continuu conform ecuaţiei lui Schrödinger. Cu alte 
cuvinte, simplu spus, caracterul de particulă al electronu- 
lui devine vizibil doar la măsurători, iar între măsurători 
trebuie să ne gândim numai la unda sa de probabilitate. 

Faptul că în orice moment putem găsi electronul în toate 
locurile posibile reprezintă cheia înțelegerii oricărui sistem 
de particule cuantice și, general, a oricărui sistem clasic ce 
va fi cuantificat. Aceasta pentru că el se traduce și prin a 
spune că electronul se află, în același timp, în toate stările 
sale clasice în care poate fi găsit localizat. 

Astfel, poziţia electronului în spaţiu poate fi asociată 
unei stări clasice a electronului. Cum unda de probabili- 
tate a electronului reprezintă un număr complex în fiecare 
punct din spaţiu, spunem că această undă de probabili- 
tate este dată de un set de numere complexe, câte unul 
pentru fiecare stare clasică a electronului (aici poziţia sa 
localizată). Vorbim atunci de o superpoziţie cuantică și 
de faptul că electronul se găsește, în același timp, în toate 
stările sale clasice (în cazul nostru, poziţiile sale spaţiale). 

Să observăm că starea de superpoziţie cuantică este 
mai mult decât o statistică a necunoașterii noastre, este 
o noţiune fundamental diferită. Astfel, dacă electronul 
ar fi fost descris doar de câte o probabilitate de a fi găsit 
într-un loc sau altul, unda de probabilitate ar fi fost un 
set de numere reale. Atunci am fi spus că electronul este 
într-un loc sau altul, doar că noi nu știm în care, de aceea 
am atribuit probabilităţi diverselor poziţii. 

Unda de probabilitate a electronului este descrisă însă 
de un set de numere compleze. Desigur, modulul acestor 
numere ne dă probabilitatea de găsi electronul într-o stare 
sau alta, însă numerele complexe au și o fază. Această 
fază face posibile efectele de interferență și ne spune că 
electronul este atât într-un loc, cât și în altul, și nu într-un 
loc sau altul. Electronul se află în același timp în toate 
locurile (vezi figura 12.2). 

Abordarea de mai sus face posibilă generalizarea proce- 
durii de cuantificare la orice sistem (nu numai electron), 
fie el o roată de automobil, un ansamblu de particule sau o 
minge de fotbal (vezi figura 12.1). În capitolele precedente 
am dat câteva exemple de superpoziție cuantică a unor sis- 
teme, de exemplu statuia cuantică, pisica lui Schrödinger 
sau chiar un foton polarizat la un anume unghi. 

Așa cum am menţionat, în cazul general se stabilesc 
toate stările clasice pe care le poate lua un sistem. Apoi 
i se atașează fiecărei stări clasice câte un număr complex, 
formându-se astfel un set de numere pe care îl numim undă 
de probabilitate sau funcţie de undă (denumirea tehnică). 
După cum electronul va fi găsit în orice moment în oricare 
dintre poziţiile sale, tot așa și sistemele clasice, odată cu- 
antificate, vor fi găsite oricând în oricare dintre stările lor 
clasice, cu anumite probabilităţi, desigur. 

Mecanica cuantică ne spune astfel că sistemul va fi găsit 
la momentul următor, dacă este măsurat, în oricare dintre 
poziţiile clasice posibile, și numai unda de probabilitate ne 
va spune care este probabilitatea de a-l găsi într-o situaţie 
sau alta, nu însă cu certitudine. Or, cu alte cuvinte, sis- 
temul cuantic se găsește, între măsurători, în același timp 
în toate stările sale clasice. Desigur însă, este necesar să 
și scriem ecuaţia lui Schrödinger pentru evoluția undei de 
probabilitate a întregului sistem, altfel nu știm cum va 

Figura 12.2: Sus este prezentat cazul ipotetic în care 


unda de probabilitate Y(z) a unei particule ar fi fost des- 
crisă numai de numere reale, ce ar reprezenta probabili- 
tatea de a găsi particula într-un loc sau altul. Dacă avem 
o sumă de două astfel de situaţii, în care probabilitatea 
este constantă în spațiu, atunci și suma probabilităților 
va fi constantă. Punctele reprezintă poziţiile unde vom 
găsi particula dacă facem măsurători succesive, o parti- 
culă după alta. În figura de jos, avem cazul undei de pro- 
babilitate W(x) = Aei%2) descrisă de numere compleze, 
care au nu numai modul A, dar și fază ġ(x). Am schițat 
numai fazele a două astfel de funcții al căror modul A 
este constant în spatiu și același. Timpul este ignorat, 
putându-ne imagina că situația de mai sus este statică. 
Probabilitatea de găsi particula, pentru fiecare dintre cele 
două funcții, luate separat, este constantă în spațiu, fi- 
ind dată de relația p ~ A2. Atunci când luăm în calcul 
prezența ambelor funcţii Y1(z) și Y2(x), acestea trebuie 
adunate. În pozițiile unde fazele sunt opuse (și egale cu 
+7 /2), suma undelor de probabilitate devine însă nulă 
Aein/2 + Ae-în/2 = Ai — Ai = 0 și nu vom găsi par- 
ticula acolo (reprezentarea de jos). Astfel, suma celor 
două funcții a devenit în unele puncte nulă, ceea ce în- 
seamnă că și probabilitatea să găsim particula acolo va fi 
nulă. Aceasta deși ambele probabilități erau inițial nenule 
în acele puncte. Practic, am adunat două probabilităţi ne- 
nule pentru a obține o probabilitate nulă! Lucrul acesta 
nu s-ar fi întâmplat în cazul de sus. 

evolua probabilitatea de a-l găsi într-o stare clasică sau 
alta. 

Așa cum vom arăta în capitolele ce urmează, starea 
generală a universului este un ansamblu de particule. 
Particulele sunt împrăștiate prin colţurile îndepărtate ale 
universului, iar o stare „clasică” ne spune unde se află în 
parte fiecare dintre particule (vezi figura 12.3). Avem desi- 
gur, mai multe stări cuantice posibile, iar universul se află 
într-o superpoziţie cuantică a tuturor acestor stări posi- 
bile. 

Unda de probabilitate a sistemului reprezintă în acest 
caz un set de numere complexe, câte unul pentru fiecare 
stare clasică a universului (deci pentru fiecare combinaţie 
posibilă a poziţiilor particulelor). Modulul acestor numere 
complexe ne dă probabilitatea de a găsi universul în acea 
stare clasică. Pentru a construi fizica „ultimă” a univer- 
sului trebuie să considerăm toate aceste stări clasice ale 
universului (alcătuit numai de particule) și să considerăm 
că universul se află, de fapt într-o stare de superpoziție cu- 
antică a lor. După cum vedem, nu avem o mulțime de 
unde de probabilitate, câte una pentru fiecare particulă, ci 
o singură undă de probabilitate pentru tot universul, care 
reprezintă superpoziţia cuantică a tuturor stărilor sale cla- 
sice. 

Într-o imagine mai „artistică”, dar nu departe de ade- 
văr, am putea, spune că universul se află, în același timp, 
în toate combinaţiile sale imaginabile. Lumea apare însă 
clasică pentru că asupra ei se efectuează încontinuu mă- 
surători, generând colapsuri cuantice, și pentru că unda 
de probabilitate pentru obiecte macroscopice între două 
colapsuri nu evoluează așa de rapid. În esenţă însă, uni- 
versul este o superpoziție cuantică a tuturor stărilor sale 
clasice posibile, atâta doar că cele două procese precedente 
(colapsul undei de probabilitate și evoluţia lentă a acesteia 
pentru obiectele macroscopice) fac ca stările clasice pe care 
le observăm să aibă pondere dominantă în unda de proba- 
bilitate a universului. 

Nu ar fi rău să inventariem stările clasice pe care trebuie 
să le considerăm, dacă privim universul ca pe o mulțime 
de particule. Să vedem deci care sunt toate stările clasice 
ale universului întreg, dacă acesta ar fi format numai din 
electroni și fotoni (pentru simplitate). În acest fel ne facem 
o idee despre ce ne așteaptă (vezi figura 12.3). 

O primă stare clasică este cea de vid, în care nu există 
nici un fel de particulă în tot spaţiul. Avem apoi situaţiile 
în care există doar o singură particulă în tot spaţiul (ori- 
care din cele două, electron sau foton), într-una din cele 
două stări de spin ale electronului sau în stările de po- 
larizare ale fotonului. Particula se poate afla oriunde în 
spaţiu și in oricare dintre stările ei de spin sau polarizare. 
Fiecare asemenea stare este o stare „clasică ”, așa încât 
avem o infinitate de astfel de stări. 

Apoi avem stările clasice de două particule, în oricare 
combinaţie, situate în oricare poziţii și având orice stare 
de spin sau polarizare. Există însă o diferență între elec- 
troni și fotoni. Astfel, putem găsi doi fotoni în aceeași 
poziție din spaţiu (în aceeași stare), pe când doi electroni 
nu pot ocupa niciodată aceeași poziţie din spaţiu, având 
același spin. Acesta, este principiul lui Pauli, care ne atrage 
atenţia că electronii sunt fermioni, iar fotonii bosoni. De 
exemplu, un electron la București și un foton la Timișoara 
este o singură stare clasică. Doi fotoni la Urziceni, în 

care pot fi considerate stări clasice ale universului. Sus 
este prezentată o stare cu un foton și doi electroni. Mai 
jos este prezentată o altă stare, în care cele trei particule 
au alte poziţii în spațiu. Al treilea exemplu este o stare 
în care avem un foton suplimentar și pe care o vom in- 
terpreta spunând că un electron a emis în plus un foton. 
Mecanica cuantică atașează fiecărei astfel de combinaţii 
câte un număr complex, exemplificat în dreapta. Setul 
acestor numere formează unda de probabilitate totală 4 
a universului. De remarcat că sunt o infinitate de stări 
precum cele exemplificate mai sus, pentru că particulele 
pot lua și alte poziţii în spațiu și pentru că numărul lor 
se va schimba. 


acelaşi loc, este o altă stare clasică. Deoarece electronii 
sunt fermioni, nu se acceptă starea clasică în care doi elec- 
troni cu același spin s-ar afla la Mangalia exact în același 
loc pe plajă. 

După ce terminăm enumerarea combinațiilor posibile de 
două particule în diverse poziţii, trebuie să trecem la trei 
particule. Şi pentru ele sunt o infinitate de combinaţii 
posibile, luând în calcul toate poziţiile spaţiului și stările 
de spin sau polarizare. Apoi, avem combinaţii de patru 
particule și așa mai departe. Important este că fiecare 
situaţie clasică descrie clar câte particule sunt, unde sunt 
exact localizate particulele și care este starea lor de spin 
sau polarizare. 

Acum suntem pregătiţi pentru a face pasul următor. 
Pentru aceasta, să ne aducem aminte „metodologia” de 
cuantificare a oricărui sistem clasic. Aici, sistemul este 
într-o stare de superpoziție cuantică a stărilor sale clasice, 
superpoziţie cuantică descrisă de o undă de probabilitate 
(numită și funcţie de undă). Funcţia atașază un număr 
complex fiecărei stări clasice posibile. Apoi, la o măsu- 
rătoare, sistemul poate fi găsit în oricare din stările sale 
clasice, iar amplitudinea funcţiei de undă (modulul numă- 
rului complex) ne va spune care este probabilitatea de a-l 
găsi într-o stare clasică sau alta. 

Universul nostru plin de electroni și fotoni poate fi găsit 
deci (în orice moment!) în oricare dintre stările „clasice” 
enumerate mai sus (vezi figura 12.3). Dacă la început gă- 
sim un electron la Mangalia și un foton la Vâlcea (o stare 
clasică), la momentul următor putem găsi un electron la 
Galaţi, un foton la Cluj și alt foton în străinătate (o altă 
stare clasică), având deci un foton în plus. Vom interpreta 

rezultatul de mai sus spunând că electronul nostru a emis 
un foton. Cu toate acestea, realitatea este că universul a 
fost găsit într-o altă stare a sa, iar noi doar am interpretat 
noul foton ca fiind emis de electron. 

Ce este atunci această undă de probabilitate multipar- 
ticulă care descrie starea de superpoziţie cuantică a uni- 
versului? Desigur, ea este uriașă, deoarece ar trebui să 
aibă atașat un număr complex pentru fiecare dintre stările 
clasice enumerate mai sus! Imaginaţi-vă numai ce com- 
plexitate, câte combinaţii sunt posibile. Setul aceasta de 
numere complexe ar reprezenta unda de probabilitate a 
întregului univers, dacă el ar fi format numai din electroni 
și fotoni. 

Mai mult, dacă ar fi să trăim în spiritul mecanicii cu- 
antice, ar trebui să spunem că universul se află în același 
timp în toate aceste stări clasice. Unda de probabilitate ne 
dă ponderea și faza cu care fiecare din stările clasice con- 
tribuie la unda de probabilitate totală. În plus, unda de 
probabilitate a întregului univers va evolua după o ecuaţie 
echivalentă cu cea a lui Schrödinger, pe care trebuie s-o și 
scriem matematic. 

După cum vedem, obținem o stare de superpoziţie cu- 
antică a tuturor stărilor clasice posibile și nu o mulţime 
de unde de probabilitate, câte una pentru fiecare parti- 
culă. Complexitatea noi situaţii iese in evidenţă, de exem- 
plu, dacă încercăm să contabilizăm toate stările clasice, 
ca să scriem apoi matematic forma stării de superpoziţie 
cuantică. Cum arată ecuaţia lui Schrödinger de evoluţie 
a acestei uriașe unde de probabilitate? Putem face niște 
calcule cât de cât decente ţinând cont de complexitatea 
sistemului? 

Răspunsul este, surprinzător, afirmativ, iar în capito- 
lul următor vom prezenta o metodă echivalentă de calcul 
a proceselor cuantice. Metoda poartă numele fizicianu- 
lui Richard Feynman. Pentru a ajunge însă acolo, tre- 
buie să vorbim despre mecanica cuantică relativistă, cu 
noua sa particulă, pozitronul, și să explicităm matematic 
ce înţelegem prin particule în cadrul teoriilor cuantice de 
câmp. 

Succesul actual al fizicii moderne se datorează unui fapt 
mai puțin cunoscut, și anume reinterpretării noţiunii de 
particulă. Astfel, în toate discuţiile de până acum ne-am 
imaginat tacit că o particulă (cărămida universului nostru) 
a fost un fel de „bilă”, eventual punctiformă. Universul a 
fost, în această imagine, un ansamblu de „bile”. 

Cu toate acestea, atunci când fizicienii au încercat să 
extindă modelul unui ansamblu de bile în mecanica cuan- 
tică, problema a devenit mult mai complexă, așa cum am 
văzut în secţiunea precedentă. Ajutorul a venit din partea 
câmpului electromagnetic, acolo unde nu suntem obișnuiți 
să discutăm despre „bila” pe care noi am numit-o foton, 
ci despre cuanta de energie discretă pe care fotonul o re- 
prezintă. 

Figura 12.4: În figură este schițat un model eztins al unui 
ansamblu de bile ṣi resorturi, sub forma unei saltele cu cu 
arcuri (vezi și figurile 11.12 și 11.13). Bilele de masă m 
sunt constrânse să se miște numai vertical în jurul poziţiei 
de echilibru. Cuplajul orizontal face ca oscilațiile unei bile 
să se transmită la vecinii săi. Atunci când cuplajul k' este 
nul, resorturile se mișcă independent unele de altele. 


Atunci a devenit clar că particulele nu sunt „bile”, ci 
pachete discrete de energie ale unor câmpuri, lucru valabil 
nu numai pentru foton, dar și pentru electron sau alte par- 
ticule elementare. Astfel a luat naștere teoria cuantică a 
câmpurilor, din care își trage astăzi seva modelul standard 
al particulelor elementare. Aceasta pentru că fiecare par- 
ticulă (inclusiv electronul) este de fapt o cuantă discretă 
de energie a unui câmp anume, câmp pe care trebuie să-l 
descoperim. 

În secţiunile următoare vom construi o analogie a unui 
câmp oarecare sunt forma unui ansamblu de resorturi al 
unei saltele. Vom cuantifica acest câmp și vom identifica 
apoi pachetele discrete de energie ale acestui câmp ca fi- 
ind particule, pe care le vom denumi „salteloni”. Modelul 
ne va ajuta să vizualizăm într-un mod complet diferit 
interacțiunea dintre particule, nu ca niște „bile” care se 
ciocnesc una cu alta, ca până acum. 

Să reluăm firul din secţiunea 127, acolo unde am văzut 
că putem descrie comportarea unui câmp clasic în cadrul 
principiului acţiunii minime, prin asemănare cu o saltea 
plină de arcuri. Să ne imaginăm de aceea o saltea compusă 
din arcuri (vezi figura 12.4). Mișcarea fiecărui arc mode- 
lează oscilaţia unei mărimi fizice a câmpului (de exemplu, o 
componentă a câmpului electric). De pildă, putem asocia 
deplasării verticale a unui arc valoarea câmpului în acel 
punct. Cuplajul dintre arcuri (datorat materialului tex- 
til de pe suprafaţa saltelei) ne va da atunci comportarea 
spaţială a acelui câmp. 

Astfel, dacă apăsăm la început numai pe un singur arc, 
vom crea unde pe suprafaţa saltelei. Căci, datorită cupla- 
jului, primul arc va pune în mișcare un al doilea arc de 
lânga el, care, la rândul lui, va pune în mișcare un al tre- 
ilea arc vecin și aşa mai departe. Oscilaţia se va propaga 
astfel mai departe. În felul acesta, ansamblul de arcuri 
cuplate reprezintă o imagine destul de potrivită oricărui 
câmp clasic, pentru că și oscilația câmpului se transmite 
din aproape în aproape, precum oscilaţiile saltelei. 

Există o multitudine de forme ale undelor sub care 
perturbațiile se pot transmite de-a lungul șirului de ar- 
curi (pe suprafața saltelei). Pe noi ne interesează în mod 

special undele de frecvenţă precisă, care se numesc mo- 
duri de oscilație în literatura de specialitate (înțelegând 
că își păstrează frecvenţa constantă în timp). Mai târziu, 
vom exprima, orice perturbații ca pe o sumă a moduri- 
lor de oscilație de frecvență constantă, prin intermediul 
principiului superpoziţiei. 

Modelul saltelei de până acum reprezintă un câmp cla- 
sic. După cum ne învață mecanica cuantică, nimic nu este 
clasic în univers, de aceea trebuie să cuantificăm acest sis- 
tem, obținând o teorie cuantică de câmp. Pentru a înţelege 
dificultatea problemei, să reamintim modul esenţial în care 
se cuantifică orice sistem cuantic. 

Astfel, așa cum am discutat în secţiunea, 129, sistemul 
cuantic se află în același timp în toate starile sale clasice. 
Fiecare stare clasică n primește, în urma procesului de cu- 
antificare, un număr complex Yn. Modulul acestui număr 
complex reprezintă probabilitatea ||? ca, la o măsură- 
toare, să găsim sistemul în acea, stare clasică, iar faza nu- 
mărului complex Wn joacă un rol important în efectele de 
interferență. 

În cazul saltelei cu resorturi luate ca exemplu, trebuie 
să ne imaginăm că salteaua cuantică se găsește în același 
moment în toate formele sub care poate exista ea clasic. 
Fiecare formă clasică primește câte un număr complex, 
iar setul acesteor numere reprezintă unda de probabili- 
tate a saltelei cuantice. Dificultatea majoră constă în afla, 
evoluția acestei unde de probabilitate în totalitatea sa, cu 
alte cuvinte depedenţa de timp a acelor numere complexe 
Wn = Yn(t) care o formează. 

Sarcina de mai sus este aproape imposibil de rezolvat 
matematic pentru cazul general. De aceea, fizicienii por- 
nesc de la modele simple. Cele mai simple dintre ele sunt 
acelea în care se pot determina moduri de oscilație inde- 
pendente unele de celelalte, în care frecvența oscilaţiei se 
păstrează constantă în timp și în care orice evoluţie a sis- 
temului poate fi scrisă ca o sumă de astfel de moduri. 

Vom adapta această situaţie saltelei noastre, 
imaginându-ne pentru început că salteaua nu are ar- 
curile cuplate unele cu altele (vezi figura 12.4). Obţinem 
atunci un ansamblu de arcuri ce vor oscila liber și inde- 
pendent unul de altul. Modurile de oscilație au aceeași 
frecvență fundamentală f, aceeași pentru toate arcurile, 
pentru că acestea sunt identice. Ea este frecvenţa pe 
care arcurile ar oscila dacă sunt lăsate neperturbate. 
Frecvența fundamentală f este dată de constanta elastică 
k a arcurilor verticale și masa m a bilei din modelul figurii 
12.4 şi ea are forma f = 1/T = 1/(2n)Vk/m (vezi căsuţa 
matematică din secțiunea 12). 

Deoarece arcurile saltelei sunt acum independente, ele 
se cuantifică separat. Fiecare dintre moduri este un os- 
cilator de frecvență constantă. Cuantificarea unui astfel 
de oscilator a fost discutată în secţiunea 103. Acolo am 
văzut că nivelurile de energie ale oscilatorului cuantificat 
vor fi discrete, având o energie minimă Eọ = hf/2, iar 
diferenţa de energie între niveluri este mereu aceeași, fiind 
proporţională cu frecvenţa f a oscilatorului și constanta 
lui Planck h: AE = hf. Atunci, tranziţia între două nive- 
luri succesive de energie se face prin emisia sau absorbţia 
unei cantităţi identice de energie AE (vezi figura 12.5). 

Să ne aducem aminte că în cazul undei de lumină mo- 
nocromatice (de o singură frecvenţă f) am discutat despre 
niveluri discrete de energie (vezi secțiunea 96). Acolo am 

Figura 12.5: În stânga este reprezentat un resort liber, 
iar în dreapta stările sale energetice odată ce el este cu- 
antificat. Starea n = 0 este starea de energie minimă, iar 
starea n = 1 este prima stare excitată. Atunci când resor- 
tul are tranziţii între aceste stări, el absoarbe sau emite 
pachete de energie discretă AE = hf (cuante). Un singur 
pachet de energie (o „cuantă”) va reprezenta o particulă 
pe care noi o numim „saltelon” Dacă resortul se află pe 
a doua stare excitată, el are înmagazinate în el două ast- 
fel de pachete discrete de energie, deci în resort se află 
localizați doi „salteloni” 


urmărit ideea lui Einstein care ne-a spus că lumina, odată 
cuantificată, va fi formată din pachete discrete de energie 
AE = hf. Pentru că aceste pachete de energie (denu- 
mite fotoni) sunt detectate în experimentele de difracție 
ca niște puncte discrete, am văzut că le putem considera 
particule. Fotonul, cu alte cuvinte, devine o particulă la 
fel ca electronul. 

Cuantificând acum mișcarea unui singur arc, vom obţine 
mai multe niveluri de energie discrete ale arcului, iar 
tranziţia între aceste niveluri de energie o vom asocia emi- 
siei și absorbției unor pachete de energie discretă AF = 
hf. Presupunerea cheie pe care o vom face în continuare 
este, prin asemănare cu cazul fotonilor, că aceste pachete 
de energie discretă pot fi privite ca niște particule, pe care 
le vom numi „salteloni” (vezi figura 12.5). 

Fiecare arc va avea înmagazinat în el unul sau mai mulți 
„salteloni”, în funcţie de cât de multă energie are oscilaţia 
arcului. Dacă arcul se află pe starea de energie minimă, 
atunci el nu are înmagazinat nici un „saltelon”. Dacă se 
află pe primul nivel de energie, va avea înmagazinat un 
„saltelon” de energie AE = hf, dacă se află pe al doilea 
nivel de energie va avea înmagazinaţi doi „salteloni” și așa 
mai departe. 

În cazul în care nu există cuplaje între arcurile saltelei, 
oscilaţiile arcurilor sunt independente, iar energia nu se 
poate transmite de la un arc la altul, iar „saltelonii” rămân 
localizaţi în regiunea arcului. Avem atunci mai mulţi „sal- 
teloni” în același punct din spaţiu și în mai multe puncte 
de spaţiu, fiecare cu „saltelonii” săi. După cum vedem, în 
urma procesului de cuantificare a oscilaţiilor, am obţinut 

Figura 12.6: În figură este reprezentat un ansamblu de 
arcuri verticale echivalent unui câmp bosonic. Aici cupla- 
jul orizontal dintre arcurile verticale este ales intenționat 
nul, pentru ca oscilatia unui arc să nu se poată transmită 
la un arc învecinat. Cuantificând mișcarea oscilatorie a 
arcurilor verticale, vom obține niveluri discrete de ener- 
gie. Un arc vertical poate avea astfel înmagazinat numai 
un număr discret de pachete de energie AE = hf, ce 
sunt asociate unei particule (numită „saltelon” în text). 
Acolo unde arcurile verticale au energia minimă (arcurile 
scurte) spunem că nu se află nici un „saltelon” Dacă un 
arc vertical se află în prima stare ezcitată de energie (ar- 
curile de lungime medie), spunem că acolo se află localizat 
un „saltelon” (cazul din stânga sus), iar dacă un alt arc 
se află pe a doua stare excitată (arcurile lungi) spunem 
că acolo se află doi „salteloni” (cazul din dreapta). De re- 
marcat că bilele de masă m din figură sunt doar reprezen- 
tări (modele) ale câmpului, ele fiind diferite de particulele 
numite „salteloni” În această figură și în următoarele, 
lungimea desenată a arcurilor este doar o indicație pentru 
energia. stocată (arcurile nu sunt statice, ci ele oscilează 
cu frecvența lor fundamentală). 


un ansamblu de particule. Să reamintim această proce- 
dură: 

Câmpurile din univers pot fi modelate de un an- 
samblu de resorturi, câte unul în fiecare punct al 
spațiului. Un singur resort cuantificat va înmaga- 


zina unul sau mai multe pachete discrete de ener- 
gie. Fiecare pachet va reprezenta o particulă pe 
care o atașam câmpului. Câmpul îşi distribuie ast- 
fel energia sa în mai multe particule, aflate în mai 
multe locuri din spațiu. 


După cum vedem, o caracteristică generală a teoriilor 
cuantice de câmp este că ele sfârșesc cu mai particule. În 
această reprezentare, particulele nu sunt niște bile clasice, 
ci pachete discrete de energie AE stocată în arcuri. Să 
nu confundăm de aceea bilele desenate în figura 12.6 cu 
particulele câmpului! Bilele și resortul ne ajută numai să 
modelăm sistemul, însă particulele adevărate ale câmpului 

(„saltelonii”) sunt pachetele de energie discretă înmagazi- 
nată de arcuri. Energia totală înmagazinată într-un arc e 
dată de numărul de pachete de energie AE = hf, deci e 
dată de numărul de „salteloni” care se află acolo. 

Este interesant că modelul saltelei poate fi folosit pentru 
estimarea masei de repaus a particulei câmpului, numită 
în acest caz „saltelon”. Astfel, dacă ignorăm cuplajul din- 
tre arcuri, vedem că un singur arc va oscila, cu o frecvenţă, 
fundamentală f. Diferenţa dintre nivelurile de energie ale 
oscilatorului este AE = hf. Ea reprezintă energia de re- 
paus stocată într-un saltelon AE = Mc2, pentru că „sal- 
telonul” nu se poate mișca (nu există cuplaj cu celelalte 
arcuri) și astfel aflăm masa de repaus M = hf/c2 ~ vk a 
„saltelonului”. 

Vedem că, cu cât arcul este mai elastic (k mic), cu atât 
frecvenţa fundamentală f este mai mică, deci și masa de 
repaus a saltelonului este mai mică. La limită (k — 0), 
frecvenţa aceasta, este nulă, ceea ce reprezintă cazul unui 
„saltelon” care are masa de repaus M nulă. Dacă însă ar- 
cul este foarte rigid (k mare), frecvenţa fundamentală f 
devine mare, ca și diferenţa de energie AE = hf dintre 
nivelurile de energie discrete. Salteaua reprezintă atunci 
un câmp al cărui particulă („saltelonul”) are masa de re- 
paus M = AE/c? mare. 

Observațiile de mai sus le regăsim în secțiunea 127, unde 
am modelat matematic o saltea unidimensională (vezi fi- 
gura 11.12). Acolo am notat cu u un parametru ce era 
proporțional cu frecventa de vibrație a arcurilor verticale 
un fn yk/m. După cum vedem, acel parametru este 
asociat masei de repaus a „saltelonilor”, odată ce câmpul 
este cuantificat. 

Folosind observațiile de mai sus, să vedem cum putem 
descrie o stare cuantică generală a unui singur resort, pen- 
tru a trece apoi la un ansamblu de resorturi, aşa cum este 
salteaua pe care vrem s-o modelăm. 

Astfel, am aratăt în secțiunea 129 că starea cuantică 
generală a unui sistem este o superpoziție a stărilor sale 
clasice. În mod normal (vezi secțiunea 103) stările clasice 
ale unui resort sunt date de poziția z a bilei care mode- 
lează resortul, iar fiecare astfel de stare primește câte un 
număr complex y(x). Setul acesta de numere formează 
unda de probabilitate y = y(x) a bilei legată de resort (o 
funcție de poziția z), care descrie o stare cuantică gene- 
rală, de superpoziție a stărilor clasice. Aceasta era metoda 
standard care ne conduce la funcţia y = y(x) ce ia valori 
complexe, funcţie numită de noi undă de probabilitate. 

Pe de altă parte, putem alege ca stări „clasice” ale resor- 
tului stările sale de energie discretă. Să ne aducem aminte 
din secţiunea 103 că energia acestora era E, = (n+1/2)hf, 
unde n = 0,1,2, 3,.... Să notăm starea cuantică de ener- 
gie E, cu |n). Fiecare astfel de stare |n) va primi câte un 
număr complex an, iar setul acestor numere va reprezenta 
noua undă de probabilitate a resortului. În acest caz re- 
sortul se găsește într-o stare de superpoziție a stărilor sale 
de energie discretă |n). 

Să formalizăm acest lucru, aducându-ne aminte că în 
secțiunea 103 am scris o stare cuantică generală a resortu- 
lui ca o superpoziţie a modurilor de oscilație cu frecvență 
constantă: 

yz) = 5 anYn(2) 


Mai sus Yn (7) = |n) era starea cuantică n a resortului în 
care el avea energia En. În interpretarea noastră cu par- 
ticule, această stare conţine n pachete de energie discretă 
hf, deci n „salteloni” (vezi figura 12.5). 

Vom reformula rezultatul de mai sus spunând că orice 
stare cuantică generală a resortului este o superpoziție cu- 
antică a stărilor în care el nu are nici un saltelon |0), un 
saltelon |1), doi salteloni |2) și așa mai departe. Numerele 
complexe an formează atunci, la un moment dat, unda de 
probabilitate a resortului în noua reprezentare, iar, în ter- 
menii secţiunii 213 din anexă, stările |n) formează o bază a 
stărilor cuantice. Vom scrie atunci unda de probabilitate 
a resortului în două feluri: 


y = (a1,a2,a3...,am...); Y=} aln) 


Prima formă exprimă esenta metodei: unda de proba- 
bilitate este doar un set de numere complexe an atașate 
stărilor ce pot fi considerate o bază, în cazul nostru stările 
|n). Cu alte cuvinte, starea cuantică generală va fi scrisă 
oricând, la orice moment, ca o superpoziţie cuantică a stă- 
rilor ce formează baza. A doua notație scrie explicit stările 
care formează baza. În cazul de faţă, numere complexe 
sunt tot an, iar simbolul |n) este doar o convenţie pen- 
tru identificarea stării ce conţine precis n salteloni (vezi și 
introducerea din secţiunea 213). 

În cazul oscilatorului liber, variaţia temporală a nume- 
relor a se scrie explicit, urmărind secţiunea 103: a„(t) ~ 
e-“Ent/h. unde E, = (n + 1/2)hf. Măsurând energia re- 
sortului, resortul va ajunge doar într-una din stările |n), 
să zicem |no) (principiul colapsului). După măsurătoare, 
vom spune că resortul înmagazinează sigur no „salteloni” 
(altfel el ar fi fost în continuare o stare de superpoziţie cu- 
antică). Dacă oscilatorul nu este liber (cineva acţionează 
asupra lui continuu), atunci dependența an = an(t) are 
o formă diferită, de la caz la caz. Totuşi, datorită prin- 
cipiului colapsului, măsurarea energiei devine și acum o 
măsurare a numărului de „salteloni” înmagazinaţi, pentru 
că, în urma măsurării, sistemul ajunge din nou într-una 
dintre stările |n) cu energie dată En. 

Folosind observaţiile de mai sus, să trecem acum de la 
cazul unui singur resort (figura 12.5) la cel al unui ansam- 
blu de resorturi (figura 12.6). Vom privi o stare cuantică 
generală a saltelei ca pe o superpoziţie a stărilor în care 
fiecare resort are o energie bine definită, deci în care fiecare 
resort conţine un număr precis de salteloni (n1, n2, n3, ... ). 
Aici fiecare n poate lua orice valori numere întregi pozitive. 

Fiecare astfel de stare (n1, n2, n3, ...) primește câte un 
număr complex, iar unda de probabilitate a saltelei este 
setul acestor numere complexe. Să descriem noua situaţie 
explicitând stările cuantice ale saltelei în funcţie de numă- 
rul total de stări excitate ale fiecărui arc (deci în funcţie 
de numărul de „salteloni” din fiecare resort), cu referire la 
figura 12.6. 

O primă stare este cea în care toate arcurile saltelei 
au energia minimă, stare pe care o vom nota cu |0) = 
(0, 0,0...). Ea va fi starea de vid cuantic. O altă stare 

Figura 12.7: În partea de sus este reprezentat un 
ansamblu de trei resorturi independente. În partea de 
mijloc sunt reprezentate două stări în care energiile fiecă- 
rui resort sunt bine definite. Deși resorturile oscilează pe 
frecența lor fundamentală, în această figură și în urmă- 
toarele lungimea desenată a resorturilor este o indicație 
vizuală privind energia stocată (resorturile mai lungi au 
o energie mai mare). În stânga două resorturi au ener- 
gia minimă (resorturile nu găzduiesc nici un „saltelon”) 
și al treilea resort este pe prima stare excitată (resortul 
găzduiește un „saltelon”). În partea de jos este reprezen- 
tată aceeași situaţie. O bilă plină reprezintă un „saltelon” 
care poate fi localizat acolo, iar o bilă goală reprezintă un 
loc gol. În cazul în care resortul este excitat pe a treia 
stare energetică, vom avea localizaţi doi „salteloni” în el 
(cazul din dreapta). Fiecare astfel de stare totală a an- 
samblului de trei resorturi (în figură sunt prezentate doar 
două stări, cea din stânga și cea din dreapta) primește 
câte un număr compler, iar setul de numere compleze 
reprezintă unda de probabilitate a întregii saltele. Să re- 
marcăm însă că obținem un ansamblu de particule. 


este cea în care doar un arc se află pe prima stare energe- 
tică, iar toate celelalte arcuri se află pe nivelul de energie 
minimă. Dacă arcul are poziţia r, vom nota starea cu |r). 
Ea va reprezenta starea saltelei care are doar un „saltelon”, 
localizat în poziţia r. 

Apoi avem stări în care doar două arcuri se află excitate 
pe prima lor stare energetică (celelalte resorturi sunt pe 
niveluri de energie minimă). Dacă un arc este în poziţia 
rı și altul în poziţia r2, vom nota starea cu |r1, r2). Dacă 
rı = r2 spunem că avem doi salteloni în același arc (arcul 
respectiv este excitat pe a doua sa stare energetică). 

În acest fel vom continua cu trei salteloni, patru și așa 
mai departe. Vom avea, de exemplu, stări în care un salte- 
lon este în poziţia rı, altul în poziţia r2 și altul în poziţia 
r3. Această stare o vom nota cu |r.,r2,r3). Starea cuan- 
tică generală este o superpoziţie a tuturor stărilor de mai 
sus, și ea se scrie sub forma: 


Y =a0 |0) + Xar |r) + X ar,;rz r1, r2) + 


rır2 


+t ` Qri;r2;r3 Ir, r2, r3) ENE 


rır2r3 


y ={ao > Ar , Qri;jr2 >» Oruiraira > sa 


Prima formă ne spune care este numărul complex atașat 
unei stări cuantice a saltelei, dar ea explicitează și care 
este starea. A doua notație, foarte simplificată, scoate 
în evidenţă esenţa: în starea sa generală, salteaua este 
descrisă de un set de numere complexe, câte unul atașat 
fiecărei stări care formează o bază a reprezentării. 

Faptul că orice stare cuantică, la orice moment, poate 
fi scrisă ca o superpoziție de stări în care energiile resor- 
turilor au valori bine definite ascunde în sine o bogăţie de 
nebănuit. În cazul arcurilor necuplate și libere obţinem 
aceste stări dacă vrem să măsurăm energia fiecărui resort. 
Aceasta, se reduce însă la a măsura numărul de „salteloni” 
din poziţiile resorturilor. Cu alte cuvinte, în urma măsu- 
rătorii energiei din fiecare arc, „saltelonii” vor deveni, în 
cazul arcurilor necuplate între ele, bine definiţi. 

Vedem că am pornit de la o teorie de câmp și am obţinut 
o teorie de particule. Rezultatul final, prezentat în figura 
12.7, este similar celui din figura 12.3, unde am discutat 
numai despre particule. Lumea saltelei este o lume a par- 
ticulelor, și aşa ne așteptăm să fie și universul nostru. Sau, 
invers spus, universul nostru, care apărea ca o lume a par- 
ticulelor, este de fapt o lume a câmpurilor, doar că nu am 
fost conștienți de asta până acum. Ceea ce măsuram noi 
când urmăream un electron sau un foton nu era o „bilă”, ci 
de fapt nivelul de energie al unui arc al „saltelei” noastre, 
care este universul. Ce va trebui să facem pe viitor este să 
identificăm câmpurile care formează „salteaua” universu- 
lui. 

Discuţiile de până acum au considerat arcurile saltelei 
libere și necuplate între ele (vezi figura 12.6). Vrem acum 
să vedem ce se întâmplă când luăm în calcul aceste cu- 
plaje. Mai putem vorbi de „salteloni”? Mai putem vorbi 
de localizarea acestora? Mai putem descrie starea cuantică, 
a saltelei ca o superpoziţie cuantică a stărilor sale în care 
„saltelonii” sunt localizaţi? Suprinzător, la toate aceste 
întrebari răspunsul este afirmativ! 

Răspunsul acesta este adânc înrădăcinat în structura 
mecanicii cuantice schiţată în secţiunea 213 din anexă. 
Astfel, aici vedem că operaţiei de măsurare a energiei unui 
singur resort liber îi putem atașa operatorul E. Atâta 
timp cât resortul este liber, acesta ne va da energia în- 
magazinată în resort, deci numărul de „salteloni” care se 
află acolo. Atunci când resortul este cuplat cu alte re- 
sorturi, sau când se actionează cu forțe asupra lui, putem 
folosi același operator E, deși energia nu se va mai con- 
serva pentru un singur resort. 

Figura 12.8: În stânga sus este schițată o saltea clasică 
ale căror arcuri sunt cuplate slab unele cu altele. În par- 
tea dreaptă sunt reprezentate trei stări cuantice ale salte- 
lei în care numărul de „salteloni” ai fiecărei saltele este 
bine definit. Bilele pline reprezintă prezenta unor „salte- 
loni”, iar cele goale lipsa acestora din poziția respectivă. 
Fiecare astfel de stare primeste câte un număr complex, 
iar setul acestor numere este unda de probabilitate gene- 
rală a saltelei cuantice, chiar dacă acum ezistă un cuplaj 
între arcuri. 


Așa cum am mentionat în secțiunea 103, vectorii proprii 
ai acestui operator formează o bază ortonormată, chiar și 
atunci când resortul nu este liber. Aceasta înseamnă că 
orice stare cuantică a unui singur resort se poate scrie ca o 
superpoziție cuantică a celor în care resortul are unul sau 
mai multi salteloni înmagazinaţi în el, chiar dacă arcul nu 
mai este liber. 

Prin urmare, când arcurile sunt cuplate între ele, rămâ- 
nem cu aceleași interpretări ale proceselor cuantice. Astfel, 
orice stare cuantică generală a saltelei, chiar și dacă apar 
cuplaje între arcuri, se scrie oricând ca o superpoziţie a 
stărilor în care fiecare resort are un număr precis de sal- 
teloni (vezi figura 12.8). Măsurând numărul de salteloni 
din fiecare arc, vom măsura, de fapt dacă avem „salteloni” 
într-un loc sau altul, deci dacă aceaștia sunt localizaţi. De 
aceea, reprezentarea de mai sus poartă numele de repre- 
zentarea poziției. 

Ce se schimbă, față de situaţia arcurilor necuplate? 
Doar posibilitatea ca aceste pachete de energie discretă 
(particulele numite „salteloni”) să fie trasferate de la un 
arc la altul. Avem atunci desigur particule în mișcare. În 
plus, evoluţia în timp a stărilor cuantice va fi diferită față 
de cazul în care resorturile erau necuplate între ele. 

Vedem mai departe puterea reprezentării poziției, dacă 
ne întrebăm care va fi, în cazul general (deci chiar și atunci 
când arcurile sunt cuplate), evoluția unei stări cuantice a 
saltelei lăsate să oscileze liber. Pentru claritate, să scriem 
forma matematică a acesteia, prin comparaţie cu cea a 
oscilatilor necuplaţi între ei: 


Y(t) =ao(t) 10) + ÎL ar(t) Ir) + YD arira (t) Ir) +... 


Tar2 

Întregul exerciţiu se reduce la aflarea dependenţei de 
timp a setului de numere complexe a(t). Dacă știm setul 
de mai sus la orice moment de timp t, atunci știm com- 
plet starea cuantică, în reprezentarea poziției pe care am 
folosit-o (vezi figura 12.8). Aceasta este sarcina ultimă pe 
care o avem de rezolvat. 

În cazul în care oscilatorii erau necuplaţi, dependenţa 
aceasta era dată de energia localizată în resorturi (vezi 
secţiunea 103). Atunci modulele numerelor complexe a(t) 
ar fi rămas aceleași, doar faza lor ar fi variat în timp, 
în funcţie de energia totală E înmagazinată de resorturi: 
a(t) = a(0)e-:E/. Când însă „dăm drumul” la cuplajul 
dintre resorturi, numerele a(t) vor avea o evoluţie diferită. 

Așa cum este construit modelul nostru de până acum, 
vedem că un singur arc poate găzdui oricâţi „salteloni”, 
pentru că energia arcului poate fi oricât de mare. Dacă 
acești „salteloni” vor reprezenta în modelele ulterioare fo- 
toni nu este nici o problemă, pentru că știm că fotonii 
sunt bosoni și ei pot ocupa în număr oricât de mare o sin- 
gură poziție din spaţiu (un singur arc în modelul nostru). 
Dacă însă vom încerca să modelăm electronii, vom avea, 
o problemă. Astfel, conform principiului lui Pauli (vezi 
secțiunea 109), nu avem voie să găsim mai multi electroni 
de același spin într-un singur punct din spaţiu, deoarece ei 
sunt fermioni! 

Un singur arc al saltelei din care e alcătuit câmpul ce va 
modela în final electronul este atunci fundamental diferit 
de cel ale saltelei ce va modela la sfârșit câmpul electro- 
magnetic. Or, cu alte cuvinte, „saltelonul” nostru poate fi 
un boson (ca fotonul) sau un fermion (ca electronul). 

Arcul saltelei care descrie în final bosoni poate avea ori- 
câte niveluri de energie, și deci oricât de mulţi bosoni salte- 
lon pot fi înghesuiți în același punct din spaţiu (vezi figura 
12.6). Arcul saltelei care modelelază salteloni fermioni nu 
trebuie să aibă decât maximum două niveluri de energie 
discrete, pentru că numai în acest fel putem limita numă- 
rul de salteloni dintr-o singură poziţie la unul. Dacă arcul 
se află pe nivelul de enegie minim, spunem că nu există 
nici un saltelon fermion în acel punct de spaţiu, iar dacă 
arcul se află pe singurul nivel de energie excitat, atunci 
avem un singur saltelon fermion. Al treilea nivel de ener- 
gie nu există, deci arcul nu poate găzdui doi sau mai mulți 
salteloni fermion. 

Pentru a face diferenţa, dintre cele două cazuri, fizicienii 
spun că arcurile saltelei ce modelează saltelonul boson sunt 
niște oscilatori bosonici, iar cele care modelează saltelonul 
fermion sunt niște oscilatori fermionici. Primul model al 
saltelei este un câmp bosonic, iar al doilea este un câmp 
fermionic. 

În stânga figurii 12.9 este schiţat un oscilator bosonic, 
cel cu care suntem obișnuiți, pentru că el reprezintă rezul- 
tatul cuantificării obișnuite a unui oscilator mecanic, așa 
cum am arătat în secţiunea 103. Oscilaţia mecanică este 
reprezentată de vibrația unui arc obișnuit. După cum ve- 
dem, bila atașată arcului ia în mod clasic toate poziţiile 
intermediare. După cuantificare, spectrul energetic este 
discret. Energia minimă este dată de energia de zero a 
oscilaţiei Eo = hf /2, iar nivelurile următoare ale energiei 
En = hf /2 + nhf sunt echidistante. 

În dreapta figurii 12.9 este reprezentată o oscilație fer- 
mionică. Ea nu are analog clasic, deși poate fi imaginată 
ca o tunelare continuă între doar două stări cuantice. De 

oscilație bosonică oscilație fermionică 
Figura 12.9: În stânga figurii este reprezentată o 
oscilație bosonică împreună cu nivelurile sale de ener- 
gie. În dreapta este reprezentată o oscilație fermionică. 
Fiecărei oscilații i se poate atașa o particulă ce poartă 
energia AE = hf, unde f este frecvența fundamentală 
a oscilației. Particula, numită „saltelon” în text, este 
diferită de bila neagră a resortului din imagine, ea repre- 
zentând pachetul discret de energie AE. Pentru a com- 
pleta un nivel de energie din stânga trebuie să punem mai 
multe astfel de particule, deci aceste particule sunt bosoni. 
Sistemul din dreapta admite mazimum o singură parti- 
culă, atunci când el se află pe starea de energie excitată. 
De aceea, particula oscilaţiei din dreapta („saltelonul”) 
este un fermion. Dacă sistemul este în starea de ener- 
gie minimă (energia de zero, îngroșată în figură) atunci 
spunem că nici o particulă nu este prezentă în acel mod 
de oscilație. Chiar și în acest caz însă, energia minimă 
a modului va fi nenulă (pozitivă în stânga și negativă în 
dreapta). 


aceea, spectrul energetic conţine doar două stări energe- 
tice, cu valorile Eo = —h f /2 (starea de energie minimă) 
și E = +hf/2 (starea excitată). 

Oscilatorului bosonic (stânga figurii 12.9) i se va atașa o 
particulă după cuantificare (diferită de bila din imagine!). 
Dacă oscilatorul sare pe un nivel de energie imediat mai 
mare sau mai mic (de diferență AE = hf) spunem că os- 
cilatorul a absorbit sau emis particula sa corespunzătoare. 
Această particulă va avea energia AE = hf. Dacă oscila- 
torul se află în starea de energie (n + 1/2)h f, spunem că 
el înmagazinează n particule corespunzătoare în acea stare 
(tot în mod asemănător fotonului). Deoarece oscilatorul 
găzduiește un număr mare de particule, particula atașată 
oscilaţiei trebuie să fie un boson, conform principiului lui 
Pauli. Astfel, particula de energie AE = hf atașată osci- 
latorului mecanic din stânga figurii 12.9 este un boson, iar 
oscilaţia se numește oscilație bosonică. 

Același lucru îl vom face și pentru oscilaţia schiţată în 
dreapta figurii 12.9, adică să atașăm o particulă oscilaţiei 
(diferită de bila din imagine!). Energia particulei este din 
nou AE = hf. Dacă sistemul se află în starea minimă, 
spunem că particula nu e prezentă, iar dacă sistemul se află 
în singura sa stare excitată, spunem că nivelul de energie 
este ocupat de o singură particulă. Atenţie însă, cum avem 

Figura 12.10: În partea de sus este schitată deplasarea 
clasică a unei particule. Particula este percepută ca un 
obiect independent. În partea de jos este schitat același 
proces în teoria cuantică a câmpurilor. Aici particula re- 
prezintă un pachet discret de energie care este „găzduit ” 
de unul din arcurile ce reprezintă câmpul, fiind transferat 
dintr-un loc în altul. Este atunci particula „materie ” sau 
„energie ”? 


numai un singur nivel de energie adițional în plus faţă de 
cel de energie minimă, nu putem pune mai mult de o sin- 
gură particulă! Cu alte cuvinte, particula atașată acestei 
oscilaţii trebuie să fie un fermion, conform principiului lui 
Pauli. Avem o oscilație fermionică. Cei interesaţi de de- 
taliile matematice ale oscilatorului fermionic, de exemplu 
calculul nivelurilor lui de energie, pot urmări secţiunea 
216. 

Să încheiem secţiunea de faţă cu câteva observaţii asu- 
pra naturii particulelor și a universului însuși. Astfel, după 
analiza precedentă, nu putem să nu fim de acord cu Steven 
Weinberg (laureat al Premiului Nobel) care remarca cum 
întregul univers nu este decât o totalitate a câmpurile cu- 
antice care se manifestă în el. De exemplu, în partea de 
sus a figurii 12.10 am reprezentat schematic o particulă 
clasică ce se mișcă clasic de la un loc la altul. Ea este 
reprezentarea, de zi cu zi cu care suntem obișnuiți. 

În realitate însă, particula este doar un pachet de ener- 
gie a câmpului care o reprezintă, pachet de energie care 
se deplasează de la un loc sau altul. Pachetul de ener- 
gie din figura 12.10 este puţin localizat și se mișcă într-o 
direcție anume. Dacă privim cu atenţie, „deplasarea” par- 
ticulei nici nu are loc, ea este mai degrabă o iluzie! Astfel, 
așa cum este schițat în partea de jos a figurii 12.10, par- 
ticula, este o manifestare a unei energii mai mari a câm- 
pului într-un punct sau altul. „Deplasarea” particulei este 
atunci de fapt observaţia succesivă a energiei acestui câmp 
în diverse locuri din spaţiu. Tot ce există este câmpul, așa 
cum spunea Steven Weinberg... 

Observaţia de mai sus ridică o problema filozofică, fun- 
damentală legată de natura obiectelor. Până acum cre- 
deam că electronul este un fel de „bilă” ce se deplasa 
de la un loc la altul, „bilă” cu anumite proprietăți (de 


exemplu, formă și dimensiune în modelul clasic). Modelul 
acesta, este unul în care obiectele „există” la început fără 
proprietăţi, pentru ca proprietățile lor să fie ceva ce ele 
capătă abia după aceea. Obiectele ar „exista” și ar avea 
un fel de „esenţă imuabilă”, chiar și în lipsa proprietăţilor 
lor. 

Imaginea de mai sus ne ademenește adeseori, numai ca 
să ne dăm seama mai târziu cât de mult ne-am înșelat. 
Nu este însă de mirare, căci ea se potrivește ca o mănușă 
limbajului nostru. Spunem, de exemplu, despre mașina 
noastră că este albastră și, cu cât o conducem mai mult, 
cu atât vom fi mai convinși că ea va fi aceeaşi mașină 
și dacă îi schimbăm culoarea. Să continuăm experimentul 
mintal și să schimbam toate componentele mașinii una câte 
una, fără grabă, cu cele ale unui alt model de mașină. 
Vom mai spune la sfârșit că mașina este aceeași, că vreo 
esență imuabilă a ei a rămas intactă, sau că de fapt numele 
de mașină reprezenta un ansamblu al proprietăţilor sale 
(culoare, capacitate etc.)? 

Întrebarea „bate” desigur către aceea mult mai relevantă 
privind natura noastră umană. Ce suntem noi, un an- 
samblu al proprietăţilor celulelor noastre, sau avem noi 
vreo „esență imuabilă”? Dacă în cazul mașinii o astfel de 
„esenţă imuabilă” nu există, de ce am crede că ea există 
pentru noi? 

Să remarcăm că teoria „esenței imuabile” a unui electron 
are probleme și în cazul clasic, și în cel cuantic. Astfel, în 
cazul clasic, niciodată nu putem măsura „marginea” elec- 
tronului, ci doar proprietatea lui de a respinge electrostatic 
de la distanță alte sarcini electrice care se apropie de el. 
În cazul clasic deci, măsurăm doar o proprietate, pe care 
o atribuim apoi unui obiect pe care noi îl numim electron. 

În cazul teoriei cuantice a câmpului situaţia este chiar 
mai gravă. Aici, salteaua cuantică are o tranziţie de la o 
stare la alta (vezi figura 12.10), iar noi interpretăm rezul- 
tatul ca pe o deplasare a unui pachet de energie! Noua for- 
mulare este doar o interpretare a procesului de tranziție. 
Mai corect ar fi să spunem că un cuvânt ca „deplasare” 
sau „electron în mișcare” nu reprezintă în fond decât o 
recunoaștere a acestei tranziţii. Electronul nu are, în acest 
model, vreo „esență imuabilă”. 

În continuare, să observăm cum orice pachet de ener- 
gie discret rezultat în urma cuantificării unui câmp repre- 
zintă aceeași particulă a aceluiași câmp. Diferenţa din- 
tre energia pachetului sau alte proprietăţi ale sale vor de- 
veni caracteristici ale acelei particule (de exemplu, culoa- 
rea pentru foton sau viteza pentru electron) însă particula 
o vom considera, în esență, aceeași pentru toate aceste 
pachete de energie. De aceea, aceeași particulă este asoci- 
ată mereu aceluiași câmp ce va fi cuantificat, indiferent ce 
măsurători se asociază acelei particule sau acelui câmp. 

Particulele elementare ce vor fi introduse în capitolele 
următoare (quarci, neutrini, gluoni etc.) vor fi descrise 
de oscilaţii ale unor câmpuri atașate lor. Universul întreg 
poate fi privit ca un ansamblu de oscilaţii ce au loc similar 
cu cele de pe suprafaţa saltelei. Cuantificând oscilaţiile, 
obținem niveluri de energie și pachete de energie discrete 
pe care le interpretăm ca particule, dupa cum cuantificând 
oscilatiile saltelei obţinem particulele numite de noi „sal- 
teloni”. 

Să observăm că particulele vor circula în univers, își vor 
schimba energia între ele, se vor distruge în ciocniri și vor 

crea alte pachete de energie. În fond interacţiunea este 
similară cu cea de pe suprafața, saltelei, unde energia pa- 
chetelor de energie se va transmite de la un arc la altul. În 
plus, putem observa că oscilaţiile există pe suprafața sal- 
telei atâta timp cât ele nu sunt amortizate, lucru valabil 
și pentru universul nostru. 

Privind în acest fel, nu e de mirare că unele particule 
se anihilează cu altele, generând lumină, așa cum vom ve- 
dea în capitolele următoare. Ele nu sunt decât pachete 
de energie diferite ale „saltelei” care se numește univers, 
care se transferă de la un câmp la altul. Materia își pierde 
astfel aureola unui obiect rigid, care există pur și simplu, 
ci apare mai mult ca rezultatul tranziţiilor între diversele 
niveluri de energie ale oscilaţiilor. 

Ce este atunci universul? În această reprezentare, par- 
ticulele din care este el format nu sunt decât pachete efe- 
mere de energie, care se schimbă și se transformă de la un 
capăt la altul al universului. Am putea crede că intuiţia, 
filozofilor din îndepărtata Asie a fost corectă, universul 
este energie și, mai mult, are un caracter efemer (pentru 
că pachetele de energie se pot transforma între ele). Să 
nu cădem însă prea ușor în capcana de a crede că știm 
ce este universul, am întâlnit deja nenumărate exemple în 
această lucrare în care legile materiei pot avea mai multe 
reprezentări. 

Universul poate fi descris la fel de bine de mai multe 
modele matematice, şi nu trebuie să credem că un model 
matematic sau altul ne spune ce este universul. Modelele 
matematice ne dau doar predicții cu privire la comportarea 
universului, predicții ce sunt apoi testate experimental. 
Ele sunt doar o reprezentare a universului. De aceea, ce 
este universul pare să fie deocamdată o întrebare din afara, 
științei, pe care o putem eventual aborda odată ce definim 
mai bine ce înțelegem prin cuvântul „este”. 


131. Reprezentarea impulsului 
pentru un câmp lipsit de interacțiune 


În secţiunea precedentă am pus bazele teoriei cuantice 
a câmpurilor, printr-o analogie cu o saltea. Am văzut că 
arcurile saltelei, odată cuantificate, găzduiesc pachete dis- 
crete de energie, pe care noi le-am asociat mai departe 
unor particule, numite „salteloni”. Datorită cuplajului din 
arcurile verticale ale saltelei, vibraţiile se vor transmite 
pe orizontală resorturilor învecinate, și vom crea unde pe 
suprafaţa, saltelei. În acest fel, pachetele discrete de ener- 
gie („saltelonii”) se vor mișca de la un loc la altul. 

Abordarea de mai sus poartă numele de reprezentarea 
poziției, pentru că la început particulele sunt localizate 
într-un resort sau altul. Cu toate acestea, forma de mai 
sus nu este folosită aproape niciodată, de fizicienii experi- 
mentatori. Pe de o parte, ei au probleme mari să localizeze 
particulele cu rezoluţie suficient de bună, pe de alta, ei fo- 
losesc în acceleratoarele moderne particule de impulsuri și 
energii bine definite. Pentru aceasta, fizicienii au dezvoltat 
așa-numita reprezentare a impulsului. 

Figura 12.11: În figură este prezentată o undă plană 
care se deplasează spre dreapta pe suprafața unei saltele. 
Ea este descrisă de o frecvență f şi de o lungime de undă 
A. 


Această reprezentare are un alt punct de pornire de- 
cât cel al reprezentării poziţiei. Astfel, până acum, am 
început cu moduri de oscilație ale resorturilor date de 
oscilaţia acestora independentă de a celorlalte resorturi. 
Apoi interacţiunea, dintre resorturi a fost văzută ca o 
perturbaţie a situatiei iniţiale. 

Fizicienii au descoperit însă că, în cele mai multe ca- 
zuri, putem începe cu moduri de oscilaţii ale „saltelelor” 
reprezentate de unde plane care se deplasează pe suprafaţa 
lor. În modelele cele mai simple, modurile de oscilație nu 
interacționează unele cu altele și evoluează astfel indepen- 
dent în timp. Putem atunci cuantifica un astfel de mod, 
obţinând particulele sale. 

Acum particulele vor avea impuls și energie bine defi- 
nite, pentru că rezultă în urma cuantificării unor moduri 
de oscilație (undele plane) care au nu numai frecvenţă, dar 
și lungime de undă bine definită. Cum însă modurile de 
oscilație nu interacționează unele cu altele, vom obţine că 
particulele acestor câmpuri nu interacționează unele cu al- 
tele. Tehnic vorbind, avem de-a face cu câmpuri lipsite de 
interacțiune între particulele sale. 

Pentru a da mai multă consistență modelelor noastre, 
vom renunța acum la modelul saltelei, și vom alege ca- 
zul câmpului scalar real ¢(r, t) introdus în secțiunea 127. 
Așa cum arătăm în următoarea căsuță matematică, câm- 
pul acesta este descris de ecuaţia Klein-Gordon și are 
ca soluţii undele plane. Undele plane sunt în același 
timp şi moduri de oscilație proprii ale câmpului, păstrând 
frecvenţă constantă în timp și neinteracționând unele cu 
altele. Mai mult, orice configuraţie a câmpului se va scrie 
ca o superpoziţie a lor. Pentru că modurile de oscilație 
proprie (undele plane) nu interacționează unele cu altele, 
spunem că acest câmp este lipsit de interacțiuni. 

Calcul: Particulele câmpului Klein-Gordon 


Să ne reamintim din secţiunea 127 că ecuaţia 
Klein-Gordon are forma: 


m2c2 1 920 8928 94 
TO 208 + ză ! Bg 


e _ 
aa 


Așa cum ne-am obișnuit, nu vom scrie decât rareori 
dependența câmpurilor de timp, de exemplu ¢ = ș(r,t). 

Soluţia ecuaţiei Klein-Gordon este unda plană, așa 
cum vom verifica direct mai jos. Dacă ea se deplasează 
în direcţia z, va avea forma 


$l, = Asin [27 (3 -+ )| 


Aici A este lungimea de undă și T este perioada 
oscilației undei plane. Relația dintre ele se obține 
efectuând direct derivatele parțiale la timp și spaţiu, 
înlocuind în ecuaţia Klein-Gordon și folosind 2rå = h: 


m?c? (27)? 


(27)? 
#4 eT? - 


A2 

Dacă perioada undei plane T și lungimea sa de undă 
A îndeplinesc relația de mai sus, atunci acea undă plană 
este soluţie a ecuației Klein-Gordon. 

Cuantificăm acum oscilația de frecvență f = 1/T ge- 
nerată de unda plană și obținem niveluri de energie dis- 
crete En = (n+ 1/2) f, ca în cazul oscilatorului armonic. 
În starea de energie E, oscilaţia va avea n pachete de 
energie discretă E = hf faţă de nivelul de energie mi- 
nimă. 

Vom identifica fiecare pachet de energie cu o particulă, 
numită pion neutru. Lor le vom atașa impulsul p = h/Ă, 
după relaţia lui de Broglie, și energia E = hf = h/T. 
Cum am ales numai unde plane a căror lungime de undă 
A şi perioadă T îndeplinesc relaţia (1), impulsul p și 
energia E a pionului vor satisface relaţia lui Einstein: 


E2 = m2c4 + p2c2 


Pachetul discret de energie (pionul neutru) se mișcă, 
deci relativist. Atunci vom identifica constanta m din 
ecuaţii ca fiind masa de repaus a pionului. 


Așa cum am detaliat în căsuţa matematică prece- 
dentă, vom cuantifica fiecare mod de oscilație al câmpu- 
lui real scalar (fiecare undă plană de frecvenţă f) separat. 
Rezultatul este că un mod de oscilație va avea niveluri dis- 
crete de energie En = hf/2+ nhf, unde n este un număr 
natural. La fel ca în secţiunea precedentă, vom presupune 
că fiecare pachet de energie discretă E = hf reprezintă o 
particulă (vezi figura 12.12). 

Fizicienii au descoperit că acest câmp scalar real g(r,t) 
poate modela particulele reale numite pioni neutri (pentru 
că nu au sarcină electrică) și notate cu 70. Pionii neutri 
nu sunt particule elementare, însă modelul câmpului sca- 
lar Klein-Gordon este o foarte bună aproximaţie pentru 

Figura 12.12: În figură este reprezentată o undă plană 
care se deplasează spre dreapta, aflată pe suprafața unei 
saltele. Cuantificând oscilațiile se obtin pachete discrete 
de energie (dreapta jos). Fiecărui pachet de energie îi 
atribuim o particulă denumită „saltelon” Particula se de- 
plasează în direcţia undei, are un impuls dat de p = h/A și 
o energie dată de E = hf, unde A este lungimea de undă 
și f frecvența undei. Salteaua din figură înmagazinează 
două pachete de energie, deci ea modelează doi „salteloni” 
care circulă în aceeași direcție fără să interacționeze. 
Dacă salteaua modelează un câmp scalar Klein-Gordon, 
energia și impulsul particulelor vor satisface relația lui 
Einstein. 


ele. De aceea, vom numi în continuare pioni particulele 
asociate pachetelor discrete de energie ale câmpului scalar 
olr, t). 

Câmpul scalar are numai un singur grad de libertate 
într-un singur punct din spațiu, și, conform teoremei de 
conexiune spin-statistică, el va descrie bosoni. Un mod de 
oscilație descris de o undă plană poate avea de aceea un 
număr oricât de mare n de pioni neutri, odată ce energia 
lui este cuantificată. Pionul neutru este deci un boson iar 
n (pentru un singur mod de oscilație) poate fi oricât de 
mare. 

Caracteristicile pionului se deduc din caracteristicile mo- 
dului de oscilație. Astfel, atribuim o energie E = hf unui 
pachet discret de energie (pionul) și un impuls p = h/Ă, 
după relația lui de Broglie. În cazul general, nu există 
o relație anume între cele două valori. Cu toate acestea, 
în cazul câmpului scalar Klein-Gordon, cele două vor sa- 
tisface o relație de toată frumusețea, și anume relația lui 
Einstein E? = m?ct + p?c?, introdusă în secțiunea 65. 

Relația de mai sus este motivul pentru care fizicienii 
ales la început tocmai câmpul scalar Klein-Gordon. Astfel, 
pentru el, frecvența undei plane și lungimea sa de undă în- 
deplinesc relaţia (hf)? = m2cî + (h/X)2c2. Acesta este 
un rezultat clasic, obținut în urma rezolvării ecuaţiilor 
Klein-Gordon pentru o undă plană. Deoarece lungimea de 
undă și frecvența sa îndeplinesc relaţia de mai sus, ener- 
gia E = hf și impulsul p = h/A al particulei atașate de 
noi undei plane (după cuantificare) vor satisface relaţia lui 
Einstein E? = m?ct + p2c2, cum se poate verifica direct 
prin înlocuire (vezi figura 12.12). 

Rezultatul în sine este deosebit. Pachetele de energie 
ale câmpului scalar Klein-Gordon vor satisface ecuaţia lui 

Einstein, deci se vor mișca relativist. De aceea, în relaţiile 
de mai sus vom identifica constanta m din ecuaţii ca fi- 
ind masa de repaus a pionului, așa cum este detaliat în 
căsuţa matematică precedentă. În acest fel, într-un mod 
mai puţin evident, am pus bazele unificării dintre meca- 
nica cuantică și teoria relativităţii restrânse. 

Să facem acum o comparaţie cu secțiunea precedentă. 
Acolo am discutat despre pachete de energie ale resorturi- 
lor care erau localizate, pentru că măsuram energia fiecă- 
rui arc individual. De aceea am obţinut particule asociate 
câmpului („salteloni”) care erau de asemenea localizate. 
În această secţiune, am început cu moduri de oscilație 
care sunt unde plane și deci pachetele de energie rezul- 
tate în urma cuantificării se vor întinde pe o regiune mare 
de spaţiu (de fapt, de la un capăt la celălalt, în cazul teo- 
retic), având impuls p constant. În termeni tehnici, prima 
situaţie este o reprezentare a poziției, pe când cea de-a 
doua este o reprezentare a particulelor în care energia și 
impulsul lor este constant (reprezentarea impulsului). 

În ambele cazuri putem construi o stare cuantică to- 
tală a câmpurilor, utilizînd ideea esenţială prezentată în 
secțiunea 106, care ne spune că orice stare cuantică este 
o superpoziţie a tuturor stărilor sale clasice. În cazul 
saltelei vom considera stări „clasice” fie stările de ener- 
gie bine-definită ale fiecărui resort din secţiunea prece- 
dentă (reprezentarea poziţiei), fie modurile de oscilație 
de frecvență constantă din această secţiune (reprezenta- 
rea impulsului). Ambele metode vor conduce în final la 
aceleași rezultate experimentale. Să detaliem acum acest 
al doilea, caz, și anume reprezentarea impulsului. 

Pentru aceasta, să inventariem toate stările cuantice ale 
câmpului scalar real $(r,t), după stările cuantice ale fie- 
cărui mod de oscilație, aşa cum am procedat în secţiunea 
precedentă pentru reprezentarea poziţiei (metoda poartă 
numele fizicianului rus Vladimir Fock). Vom începe cu 
starea cea mai simplă, în care toate modurile de oscilație 
cuantificate (undele plane) se află în starea lor de energie 
minimă. Starea aceasta este starea de vid și o vom nota 
cu |0). 

Mai departe, să identificăm un singur mod de oscilație 
(o undă plană) prin impulsul p asociat lui, care este un 
vector, deci are o direcţie și o mărime absolută. De aici 
putem reconstrui elementele modului de oscilație, folosind 
relaţiile specifice ecuaţiei Klein-Gordon. Modul va avea 
lungimea de undă A = h/p (unde p = |p|) și frecvenţa f 
de oscilație dată de (hf)? = m?ct + pe. 

Să considerăm acum că modul de oscilație p se află 
în prima lui stare excitată, iar toate celelalte moduri de 
oscilație se află pe starea de energie minimă. Modul 
conţine energie, sub forma unui pachet discret E = hf. 
În interpretarea noastră, pachetul discret de energie repre- 
zintă o particulă, care a fost denumită pion neutru. Vom 
spune că, în această stare, în univers se află un singur 
pion, iar starea o vom nota cu |p). Acestui pion îi vom 
atribui impulsul p și energia E = hf. Între cele două 
există relaţia (hf)? = m?ct + p2c2, deci mișcarea pionului 
va fi relativistă, iar constanta m va fi masa sa de repaus. 

Să observăm că nu ne putem întreba în care loc se află 
pionul, pentru că ne aflăm în reprezentarea impulsului. 
Unda plană ce descrie modul de oscilație p se întinde in 
tot spaţiul și de aceea pionul de impuls p poate fi găsit 
oriunde pe întinderea universului, cu aceeași probabilitate. 

Desigur, deoarece impulsul p poate lua mai multe valori, 
avem o multitudine de de stări „clasice” ale universului 
notate cu |p). 

Următoarea stare „clasică” a universului pe care o luăm 
în considerare este cea în care două moduri de oscilație di- 
ferite, odată cuantificate, vor fi excitate pe prima lor stare 
de energie. Dacă aceste moduri de oscilație sunt identifi- 
cate de impulsurile pı și p2, vom scrie starea universului 
sub forma |p.;p2). Desigur, ea va reprezenta ansamblul 
de doi pioni având impulsurile p și p2, existând de la un 
cap la celălalt al universului și neinteracționând unul cu 
celălalt (pentru că modurile de oscilație sunt independente 
unul de altul). 

În acest fel vom continua cu trei moduri de oscilație 
excitate pe primul lor nivel de energie, cu patru moduri și 
așa mai departe. Vom avea stări ale universului în care se 
află trei pioni, patru pioni etc. Pentru că pionii noștri sunt 
bosoni, trebuie să considerăm și situaţiile când un mod 
de oscilație p este excitat pe stare superioară de energie 
En = (nhf + 1/2). Acum vom avea n pioni cu impulsul p, 
dar neinteracționând unul cu altul. Dacă avem doar doi 
bosoni de impuls p în univers, vom scrie starea cuantică 
sub forma |p;p). 

Odată ce am inventariat toate stările cuantice ale uni- 
versului ca fiind stările excitate ale modurilor de oscilație 
p, vom observa un lucru remarcabil. Astfel, în aceste re- 
prezentări, particulele sunt definite ca pachete de energie 
discretă corespunzătoare oscilaţiilor de frecvenţă con- 
stantă ale câmpului. A spune că o stare |p) a universului 
este cea în care doar modul de oscilație p este excitat pe 
prima sa stare energetică este echivalent cu a spune că în 
univers există o singură particulă de impuls p. Teoria cu- 
antică a câmpurilor devine automat o teorie a particulelor. 

După reţeta prezentată în secțiunea 106, starea cuantică 
generală a universului este o superpoziție cuantică a tutu- 
ror stărilor identificate mai sus. Astfel, fiecare din stările 
sale particulare primește un număr complex a„, al cărui 
modul ne dă probabilitatea |an|? ca să găsim sistemul în 
acea, stare, dacă încercăm să măsurăm precis impulsul pi- 
onilor neutri. Starea cuantică generală este: 


Y =a0 10) + X ap|p) + J` apip |P1; P2) +... 


P P1ıP2 
Y lao, ap; appz» ++} 


Ca și în secțiunea 130, relațiile de mai sus subliniază 
faptul că starea cuantică este descrisă de o mulțime de 
numere complexe, câte unul pentru fiecare stare „clasică”. 
Prin stări „clasice” înțelegem aici stări care nu se se pot 
măsura în acelaşi timp, adică sunt ortogonale. În termenii 
secţiunii 213 din anexă, ele formează o bază a spaţiului 
Hilbert al stărilor cuantice. În cazul nostru, stările sunt 
identificate prin impulsul p al modurilor de oscilație. În 
plus, am abuzat puţin de limbaj, căci suma de mai sus ar 
trebui să fie o integrală, deoarece sumarea are loc pe un 
spaţiu continuu (cel al impulsului), nu discret. 

Valorile pe care le iau numerele complexe a (ca ao, ap 
sau ap; ,p2) sunt date de starea în care este plasat universul. 
Dacă un Creator așază pentru început numai un pion de 
impuls p în univers, atunci ap = 1 pentru acel impuls și 
restul constantelor sunt nule. 

Interesant este că, în orice situaţie de superpoziţie cu- 
antică ar fi așezat universul, noi putem prezice evoluţia 
lui ulterioară, știind numerele complexe a iniţiale! Astfel, 
undele plane cu care am pornit sunt moduri de oscilație de 
frecvență și energie constante. Aceasta face ca numerele 
complexe atașate diverselor stări cuantice să evolueze sim- 
plu, având o evoluţie dată de a(t) ~ e-:E*/Pa, unde E este 
energia totală a particulelor care definesc starea respectivă 
(vezi secţiunea 103). Rezultatul este o consecință directă a 
faptului că modurile de oscilație nu interacționează unele 
cu altele, deci evoluţia cuantică a fiecăruia se poate scrie 
independent de celelalte. 

Avem de exemplu 


—i(Ep1+Ep2)t/ħ 
(p.,p2 (t) = Qpu,p2 (0)e it ue 


Aici E2 = p?c2+ m?cf este energia relativistă a pionului 
de impuls p. Cei atenţi vor observa că în relaţia de mai 
sus nu am scris energia de zero Eo = hf /2 a modurilor de 
oscilație, pentru că toate modurile contribuie cu aceeași 
constantă la faza undei de probabilitate. 

După cum vedem, teoria cuantică a câmpului rezolvă 
elegant problema evoluției în timp a stărilor cuantice, în 
cazul câmpurilor ale căror particule nu interacționează 
unele cu altele. Cu toate acestea, natura nu este așa de 
simplă, căci particulele reale (în cazul nostru chiar pionii 
neutri) vor interacționa între ele, or acest lucru nu a fost 
inclus în modelul de mai sus. În modelul nostru, modurile 
de oscilație (undele plane) evoluează independent unul de 
altul. 

În cazul general însă, ne vom aștepta că, dacă punem 
sistemul inițial într-un set de moduri proprii de impulsuri 
bine-definite, acesta să evolueze într-un alt set de moduri 
proprii, unde particulele au alte impulsuri. Spunem atunci 
că particulele au interactionat între ele. Această situaţie 
reprezintă cazul general pe care îl avem de rezolvat pe 
viitor. 

Să nu ne speriem însă de complexitatea problemei, 
imaginându-ne că avem de detaliat interacţiunea dintre 
sute de particule. În cazurile practice vor avea un număr 
mai mic de particule care interacționează în acceleratoa- 
rele moderne de particule. 


132. Miscarea relativistă a electronului 


Modelul saltelei din secţiunea 130 descrie un câmp re- 
prezentat prin câte un număr real în fiecare punct din 
spaţiu. El poate fi extins la alte câmpuri reale, cum ar 
fi câmpul electric sau câmpul scalar. Universul însă ne-a 
mai pregătit o surpriză: câmpuri descrise de numere com- 
plexe. Aceste câmpuri au două grade de libertate în fiecare 
punct al spaţiului: o parte reală și una imaginară a unui 
număr complez. 

Am putea crede că aceste câmpuri se modelează prin 
două resorturi în fiecare punct din spaţiu, câte unul pen- 
tru fiecare grad de libertate (partea reală și partea ima- 
ginară a numărului complex). Fiecare dintre câmpuri ar 


avea atașată, după cuantificare, câte o particulă. Cu toate 
acestea, abordarea corectă presupune o altă alegere pentru 
cele două câmpuri independente. Odată ce vom face mo- 
delul compatibil cu teoria relativității restrânse, vom avea 
o surpriză deosebită: între cele două particule care rezultă 
există o relaţie specială, una este antiparticula celeilalte! 

Pentru a discuta despre antiparticule, trebuie să le in- 
troducem mai întâi. De aceea, în această secţiune vom 
uita pe moment de teoria cuantică a câmpurilor și ne vom 
întoarce la electronul simplu și unda sa de probabilitate, 
pentru a introduce pozitronul (antiparticula electronului). 

Astfel, mecanica cuantică prezentată în capitolul 9 nu a 
luat în calcul teoria relativității restrânse. Căci, deși nu am 
menţionat, ecuaţia lui Schrödinger de evoluţie a undei de 
probabilitate pentru o particulă liberă nu este compatibilă 
cu teoria relativității, permițând, de exemplu, electronului 
să depășească viteza luminii în mișcarea sa. 

Matematicienii au un mod foarte frumos de a verifica 
compatibilitatea oricărei teorii cu cea a relativităţii; ei ve- 
rifică forma timpului și a spaţiului în ecuaţii. Așa cum 
am discutat în cadrul teoriei relativităţii, timpul poate fi 
văzut, până la un punct, ca un fel de coordonată spaţială. 
Pentru coordonatele spaţiale nu există o preferinţă în 
ecuaţii, fiindcă oricând coordonata z poate fi aleasă în 
loc de coordonata y, și invers. Caracteristica aceasta se 
regăsește și în ecuaţiile relativiste prin aceea că putem 
schimba între ele o coordonată spaţială (z, să spunem) 
și una temporală (ict în formularea lui Minkowski), iar 
ecuaţiile trebuie să rămână aceleași. 

În ecuaţia lui Schrödinger pentru evoluţia electronului, 
coordonatele z, y și z se pot schimba între ele, iar ecuaţia 
rămâne aceeași (vezi secţiunea 102). Pe de altă parte, 
timpul joacă încă un rol preferenţial faţă de coordona- 
tele spaţiale: el apare derivat doar odată, în vreme ce 
poziţia, spaţială apare derivată de două ori. Cu alte cu- 
vinte, ecuaţia lui Schrödinger nu este compatibilă cu teoria 
relativităţii restrânse, deci nu ar trece testul matematicie- 
nilor prezentat mai sus. 

Au existat mai multe încercări de a construi o ecuaţie 
care să descrie unda de probabilitate pentru electronii 
relativiști. Cel mai aproape de rezultat au fost fizicienii 
Oskar Klein și Walter Gordon, care în 1926 au propus o 
astfel de ecuaţie. În ecuaţia lor, coordonatele spaţiale şi 
temporală apar derivate de două ori, într-un fel compatibil 
cu teoria relativităţii. 

Ecuația ce poartă numele fizicienilor Klein și Gordon am 
menţionat-o și noi în secţiunea 127. În secţiunea 131 am 
văzut că soluţiile acesteia sunt unde plane ce pot fi cuanti- 
ficate, pentru a obţine particulele numite pioni. Datorită 
formelor ecuaţiei Klein-Gordon, acești pioni vor îndeplini 
relaţia relativistă dintre energie și impuls. 

Astfel, așa cum am discutat în secțiunea 131, dacă atri- 
buim electronului energia E = hf (unde f este frecvența 
undei) și impulsul p = h/Ă (unde A este lungimea de 
undă), obţinem relaţia corectă dintre energia electronilor și 
impulsul lor: E? = m?2ct+ p?c?, adică ecuaţia lui Einstein. 

Pe de altă parte, aceeași ecuaţie va descrie și evoluţia 
undei de probabilitate a unui singur electron prin spaţiu. 
Fizicienii au înțeles destul de repede că, deși ecuaţia 
Klein-Gordon descrie corect mișcarea relativistă a unui 
electron de impuls și energie bine definite, ea nu descrie co- 
rect mișcare generală. Dificultatea majoră este că ecuaţia 

Figura 12.13: Paul Dirac la o conferință ce a avut loc la 
începutul anilor 1930. Puteti ghici subiectul dezvoltat pe 
tablă? Sursa: Wikipedia Commons. 


conduce la densități de probabilitate negative, lucru po- 
sibil deoarece ea prezintă derivate temporale de ordinul 
doi. 

Primul care a reușit să găsească ecuatia corectă pentru 
evoluţia undei de probabilitate a unui electron relativist 
a fost fizicianul Paul Dirac (1902-1984). Dirac a căutat 
o formă a ecuaţiei în care atât timpul, cât si spaţiul să 
apară derivate o singură dată şi care să fie compatibilă 
cu teoria relativităţii. În modelul lui Dirac, printre altele, 
electronul trebuie să aibă aceeași comportare dacă este 
văzut şi dintr-un alt sistem de referinţă inerţial (spunem că 
ecuaţia căutată este invariantă la transformările Lorentz, 
vezi secţiunea 62). 

Metoda lui Dirac a fost următoarea. Dirac a căutat mai 
întâi o formă generală a unei ecuaţii ce descrie mișcarea re- 
lativistă a electronului, în care derivatele parţiale la spaţiu 
și timp să apară o singură dată. Apoi a restrâns forma 
ecuaţiei în așa fel încât solutiile ei să satisfacă si ecuaţia 
Klein-Gordon, asigurându-se astfel că miscarea electronu- 
lui va fi relativistă. 

În acest fel, Dirac a ajuns la forma corectă a ecuaţiei 
ce descrie evoluţia generală a undei de probabilitate pen- 
tru un electron relativist. Marea surpriză a fost că noua 
ecuaţie descrie și alte „tipuri” de electroni decât cele cunos- 
cute! Pentru cei ce vor să descopere această surpriză, pre- 
zentăm în căsuţa matematică următoare analiza lui Dirac. 


Calcul: Ecuatia relativistă a lui Dirac 


Să începem deducerea ecuaţiei lui Dirac făcând câ- 
teva alegeri obișnuite în mecanica cuantică relativistă. 
Prima este să lucrăm într-un sistem de unități natu- 
rale, în care c = 1 și À = 1. Mai târziu vom urma și 
convenţia Lorentz-Heaviside, alegând éo = 1, care sim- 
plifică ecuaţiile lui Maxwell. 

Vom folosi aceaste convenţii pe parcursul tuturor 
ecuaţiilor începând din această secţiune, pentru a sim- 
plifica forma ecuaţiilor. Aceasta înseamnă de exemplu 
că o coordonată temporală a unui eveniment se scrie cu 


t însă este măsurată în metri, pentru a avea aceleași 
dimensiuni ca și coordonatele spaţiale z, y şi z. În 
plus, deoarece energia are forma E = hf, unde f este 
frecvența iar A = 1, înseamnă că ea se va „măsura” în 
1/s ~ 1/m ca de altfel și impulsul. 

Mai departe, folosim convenţia introdusă în secţiunea 
127 pentru derivatele parţiale 0, la coordonatele 


spaţiale și temporale: 
„sfin 22. p_(ooa2 
h  LOt' ðr’ 9y'02]) h \côt ðr’ ðy’ 02 


În partea din stânga, indicele p ia valorile p = (t, £, y, 2), 
aşa cum am fost obișnuiți. Fizicienii folosesc mai 
des forma din dreapta, unde indicele pu ia valorile 
u = (0,1,2,3), într-o notație cunoscută din teoria 
relativității. Cum însă am ales un sistem de unități 
pentru care c = 1, ambele forme vor fi identice pentru 
noi. 

În cea de-a doua conventie, coordonatele se vor scrie 
ca z”, unde x° = ct = t, r! = qx, r? = y şi ză = 
z. În continuare vom folosi și noi aceeași notație H= 
(0,1,2,3), deși cititorul poate înlocui oricând variabila 
pu cu t, z, y sau z pentru a vedea mai repede despre ce 
coordonată temporală sau spațială este vorba. 

Forma generală a ecuaţiei de evoluție a undei de pro- 
babilitate ọ cu care Dirac a început este: 


| (wo, -my=0 | 


Aici y = y(r,t) reprezintă unda de probabilitate a elec- 
tronului în mişcare relativistă, iar m masa sa de repaus. 
În relația de mai sus am folosit regula lui Einstein, care 
spune că trebuie să însumăm termenii care apar de două 
ori. În cazul de sus avem de fapt #3, = YO +9, pentru 
u = (0, 1,2,3). În toate ecuațiile pe care le vom scrie de 
acum încolo vom folosi regula a lui Einstein. 

Să observăm mai întâi că în forma de mai sus apar 
doar derivatele parțiale 0, de ordinul întâi. Ecuația 
mai conține patru simboluri noi y# unde, ca și mai îna- 
inte, u = (0,1, 2,3). Sarcina lui Dirac a fost nu atât să 
scrie forma de mai sus (care este cât se poate de gene- 
rală pentru o ecuaţie liniară), cât să afle ce reprezintă 
simbolurile y”. 

Pentru aceasta, Dirac a presupus că soluţiile ecuaţiei 
de mai sus ar trebui să poată fi unde plane care satis- 
fac ecuaţia Klein-Gordon. Cu gândul la teoria cuantică 
a câmpului, vom atașa mai târziu particule oscilaţiilor 
acestui câmp. Pentru o undă plană cu lungimea de 
undă A și frecvenţa f, particula atașată va avea im- 
pulsul p = h/Ă și energia E = h/f. Dacă soluţiile de 
unde plane ale ecuaţiei Dirac vor satisface şi ecuaţia 
Klein-Gordon, atunci automat vom avea relaţia relati- 
vistă E? = p2c2 + m?c dintre energia particulei (care 
este electronul) și impulsul său, așa cum am văzut în 
secţiunea 131. 

De aceea, dacă y satisface ecuaţia sa de mai sus, 
atunci trebuie să satisfacă și ecuaţia Klein-Gordon. Să 
vedem dacă e aşa. Pentru aceasta, să rescriem ecuaţia 

Klein-Gordon din secţiunea 131 folosind convențiile din 
această secțiune: 


(909 — 819 — 9282 — 9303 + M?) = 0 


Acum să aplicăm operatorul î“0, în stânga ecuaţiei lui 
Dirac. 


iy”, [i73 — m)y] = 0 
=y" 0,0 a m(iy” ðv) =0 
— (8,8, + m2)b =0 


În a treia relaţie am mai folosit odată ecuaţia iniţială 
a lui Dirac, pentru a obţine m?. Să observăm și că în 
forma de mai sus am folosit regula lui Einstein, căci 
termenii sunt de fapt însumaţi după u și v, deoarece ei 
se repetă de două ori. Forma de mai sus trebuie să fie 
identică cu ecuaţia Klein-Gordon rescrisă mai devreme. 
Vedem că acest lucru nu se întâmplă decât dacă avem 
următoarele relaţii între simbolurile y#: 


php” = A pentru p#v 
00 =1 și y = -1 pentru i= 1,2,3 

Am ajuns acum la întrebarea cheie: ce pot fi cele 
patru simboluri y“ pentru ca ele să îndeplinească relația 
de mai sus? Este clar că ele nu pot fi numere, căci atunci 
nu ar îndeplini prima relație de anticomutativitate. 

Răspunsul lui Dirac este că simbolurile y” sunt niște 
matrici de ordinul 4 x 4. Aceste matrici pot lua mai 
multe forme, îndeplinind totuşi relațiile de mai sus. 
Alegerea lui Dirac a fost: 


h 0 
0 -h 


0 Ok 
at A 
—0 0 


Aici I2 este matricea unitate 2 x 2, 0 reprezintă o 
matrice 2 x 2 cu toate elementele nule, iar op (unde 
k = 1: 3) sunt trei matrici 2 x 2 ce poartă numele de 
matricile Pauli: 


10 01 0 —i 1 0 
h= ; 01= ; 02= ; 03= 


oif 10 i 0 0 —1 
Atunci însă și funcția y = (r,t) pe care matricile y” 
acționează trebuie să fie tot o matrice coloană cu patru 
linii: 


r, 


y(r, t) = 


3\T, 
t 


4 


( 
( 
( 
( 


) 
) 
) 
) 


Fiecare dintre componentele de mai sus este un număr 
complex, ce va reprezenta unda de probabilitate pentru 
una din cele patru stări cuantice posibile ale electronu- 
lui. 


Figura 12.14: 


Figura reprezintă evolutia spatială a fa- 
zei undei de probabilitate a electronului atunci când el se 
deplasează in directia x cu impuls p și energie constantă, 
într-un câmp magnetic B orientat de-a lungul azei z (vezi 
căsuţa matematică). Gradul de libertate al fazei nu este 
directia z, aşa cum poate sugerează schita, ci intern (vezi 
figura 9.18). 


Vedem astfel că Dirac a reuşit să găsească o formă 
pentru evoluția undei de probabilitate a unui electron în 
mișcare relativistă. „Preţul” pe care Dirac a trebuit să-l 
plătească pentru a scrie o ecuaţie de mișcare relativistă a 
electronului a fost faptul că el a trebuit să extindă stă- 
rile cuantice ale electronului. Până la Dirac, electronul în 
repaus era descris de două stări cuantice posibile într-un 
punct din spațiu, câte una pentru fiecare stare de spin 
(vezi secţiunea 108). În modelul lui Dirac însă, electro- 
nul trebuie descris de patru stări cuantice într-un singur 
punct din spaţiu, așa cum se vede din căsuţa matematică 
precedentă. 

În primă instanţă, recunoaștem în această extensie 
un succes. La urma urmei, modelul nerelativist al lui 
Schrödinger a fost introdus pentru o singură componentă a 
undei de probabilitate a electronului, iar faptul ca electro- 
nul a, fost apoi descris de o undă de probabilitate cu două 
componente (cate una pentru fiecare stare de spin) este un 
adaos experimental. Acum însă, Dirac a găsit un argument 
teoretic pentru ca unda de probabilitate a electronului să 
aibă mai multe componente, și anume compatibilitatea cu 
teoria relativităţii restrânse. 

În plus însă, modelul lui Dirac, la limita lui nerelati- 
vistă, explică în mod natural un lucru ce părea căzut din 
cer până atunci: valoarea momentului magnetic de spin 
al electronului! Astfel, în secţiunea 108 am menţionat că 
proiecția, acestuia, are o valoare absolută egală cu magne- 
tonul Bohr-Procopiu usz = Eug. Rezultatul acesta a fost 
introdus de Pauli în teorie numai pe baze experimentale. 
În principiu, nimic nu oprește electronul în modelul lui 
Pauli să aibă și un alt moment magnetic de spin (să zicem 
de două sau de trei ori mai mare), și deci construcţia lui 
Pauli este oarecum artificială. 

În aproximarea vitezelor mici însă, modelul lui Dirac 
arată că electronul se comportă în câmp magnetic ca și 
cum ar avea atașat un moment magnetic de spin. Nu 
înseamnă că electronul este un mic titirez magnetic în 
mișcarea sa, așa cum am subliniat și în secţiunea în 

secţiunea 108, ci că pur şi simplu electronul lui Dirac răs- 
punde la prezenţa unui câmp electromagnetic într-un mod 
apropiat de cel al unui mic magnet, chiar și atunci când 
este în repaus. Mai mult, valorile obţinute de Dirac pen- 
tru momentul magnetic de spin pus sunt discrete și egale 
în valoare absolută cu magnetonul Bohr-Procopiu ug. Cu 
alte cuvinte, modelul lui Pauli pentru spinul electronului 
rezultă ca o aproximare a modelului lui Dirac la viteze 
mici! 

Concluzia? Momentul magnetic de spin al particulei 
este o manifestare a relativităţii restrânse, inclusă în mo- 
delul lui Dirac. Surpriza a fost aşa de mare, încât până 
azi ecuaţia lui Dirac este considerată una din cele mai fru- 
moase ecuaţii ale fizicii. Pentru cei interesaţi, prezentăm 
în căsuţa matematică următoare acest rezultat. 


Calcul: Momentul magnetic al electronului 


Vom deduce aici momentul magnetic de spin al elec- 
tronului din ecuaţia lui Dirac. Sarcina nu este ușoară, 
dar, pentru cei ce au urmărit și vor urmări în continu- 
are ecuaţiile, ne va ajuta să vedem ecuaţia lui Dirac „la 
lucru”. Rezultatul nu este însă crucial pentru secţiunile 
ce vin. 

Să începem rescriind ecuaţia lui Dirac pentru 
mișcarea relativistă a electronului liber (vezi căsuţa ma- 
tematică precedentă). 


(ið — m)y =0 


Aici y” (pentru p = 0, 1,2, 3) sunt patru matrici 4 x 4, 
iar O, reprezintă derivata parțială în raport cu timpul 
sau spaţiul, care acționează asupra undei de probabi- 
litate y = (r,t) (ea este o matrice coloană cu patru 
linii). În plus, avem şi convenţia lui Einstein care ne 
spune să însumăm după indicele yu, pentru ca, el se re- 
petă. 

Acum vrem să aflăm mișcarea electronului într-o zonă 
de câmp electromagnetic descris de potenţialele electro- 
dinamice V = V(r,t) și A = A(r,t) (vezi secţiunea 
128). Vom scrie aceste potenţiale cu o notație rela- 
tivistă. Putem folosi fie forma contravariantă A”, fie 
forma covariantă A, unde c = 1 (vezi anexa matema- 
tică din secțiunea 210): 


ai= (Y Andyt); Aym (BAe Ay de): 


Mişcarea cuantică a electronului într-un câmp electro- 
magnetic este cunoscută de fizicieni. Ei au observat că 
ea se obține dacă substituim derivatele partiale O, în 
ecuația lui Schrödinger cu ceea ce ei numesc derivată 


covariantă D,: 
ô, — |D, = ô, +îqAy 


Aici q = —e este sarcina electrică negativă a electro- 
nului (e > 0 este sarcina electrică elementară). Vom de- 
duce mai târziu relația de mai sus, și anume în secțiunea 
136. Deocamdată, doar o să aplicăm substituţia de 


mai sus în ecuaţia lui Dirac și o să discutăm la sfârșit 
semnificaţia ei. Ecuația lui Dirac devine: 


iy” (ð, + iqA Y = my > 
YP(iðo — qAo)Y + 7Ă (iðk — qAn)b = my 


În partea a doua am folosit convenţia lui Einstein și 
am separat termenul temporal u = 0 de termenii spaţiali 
=k = 1,2,3. 

În căsuţa matematică precedentă am detaliat forma 
matricilor y”. Să dezvoltăm atunci forma, ecuaţiei lui 
Dirac la care am ajuns: 


h 0 7 u 
E 3 liða- a40) | |+ 
v 0 -h v 
0 o u u 
+ E | Gk- q4) ("| =m 
—0x 0 v v 


În relaţia de mai sus, u și v sunt ambele matrici cu 
două linii, iar matricile o sunt matrici pătrate 2 x 2. Să 
scriem atunci cele două ecuații ce rezultă din înmulțirea 
matricilor: 


(iðo — qAo)u + ox(î9x — qAx) = mu (1) 
— (59 — qAo)v — ap (ik — qAk)u = mv 


Pentru început, să presupunem că nu există câmp 
electromagnetic (A, = 0) și că avem un electron cu im- 
puls nul (unda de probabilitate nu are variaţie spaţială, 
ku = kv = 0 pentru k = 1:3). Ținând cont că 
o = Oy şi înmulţind ecuaţiile cu —i respectiv i, obținem: 


ðu = —imu; Ov = imv; 


Ecuațiile de mai sus trebuie satisfăcute în același timp 
de unda de probabilitate 4 cu patru componente. Se 
verifică direct că o soluţie este: 


1 
> 0 A 
p = e” imt ; cu u= e`i™t ;v= e imt 
(0) 0 0 
(0) 
Alte trei soluţii sunt: 
— p—imt — „imt E — „imt 
p =e , Y3 =e » Va =¢ 


O u D 9 
> > O 9 


Vedem astfel că primele două stări staţionare 1 și 
2 au frecvenţa f = m/(2n) = m/(2n)c2/k = me?/h, 
odată ce punem la loc constantele c și A. Ele ne spun 

că energia electronului este E = hf = me, adică ener- 
gia de repaus. Relaţiile acestea concordă cu cele din 
secţiunea 103, acolo unde am văzut că evoluţia unei stări 
staţionare de energie E este e-îEt/h. 

Despre stările 4/3 și Y4 vom spune că au frecvența 


„negativă” f = —m/(2m) = —mc?/h (dacă punem 
constantele c și A la loc), deci energia lor de repaus 
E = hf = -mœ va fi negativă. Despre implicaţiile 


acestui rezultat paradoxal vom vorbi în text. 

Să revenim acum la sistemul de două ecuaţii (1) și 
să presupunem că avem un electron în mișcare nerela- 
tivistă, energia, sa fiind pozitivă, E > 0. Atunci putem 
spune că soluţia noastră este apropiată de % 2 Va sau 
1 ~ 42, deoarece energia de repaus este mult mai mare 
decât celelalte energii. În continuare facem şi aproxi- 
marea v = —imw, valabilă pentru soluţiile y = yı și 
p ~ 12. Substituim apoi în a doua ecuaţie din setul (1), 
neglijând și energia potentială qAo (pentru că este mult 
mai mică decât cea de repaus), obținem: 


— [i(—imv)] v — ox(î0k — qAx)u = mv 
ja _Ok(iO — qAz)u 


> 
2m 


Rezultatul îl vom înlocui în prima ecuaţie din setul 


(1): 


(iðo—-qA0-m)u = as(id-aAy) TEA 


(2) 

Acum vom presupune că electronul se mişcă nerelati- 
vist în direcția z, cu impuls pz și energie E constantă 
(vezi figura 12.14). Componeta u a undei de probabili- 
tate o vom scrie în două forme particulare 


Bimel] ati 
ui (r, t) = e-îEttipzz ;ua(r, t) = e` iEttipzt 


Dacă punem la loc constanta A, vedem că formulele 
de mai sus descriu o undă plană a cărei lungime de undă 
este A = (2r)/Pps = A(2r)/ps = h/pz, adică relația lui 
de Broglie. Impulsul pz al electronului ca și energia sa 
E sunt constante pentru cele două forme, însă spinul 
acestora diferă. 

Mai departe presupunem că electronul trece printr-o 
zonă de câmp magnetic vertical Bz = B, = 0, B, = 
B 7 0 şi de potențial electric V nul (vezi figura 12.14). 
După cum se verifică direct din relația B = V x A, 
potențialele electrodinamice sunt A2 = —By/2 și A, = 
Bz/2. În notația noastră relativistă A,, introdusă la 
început, ele devin Ao = V, Aı = By/2, A2 = —Bz/2, 
A3 = 0. "Ţinând cont de aceste alegeri, vom simpli- 
fica ecuația (2), pornind din dreapta și ținând cont de 
convenția lui Einstein: 


B B 
o(iðı—qAı)u = [or (îa- a22) +02 (3 122)] u 


By Br 
= |—pz01 — ră! + 92 u 


Aici am folosit Gu = zu = (ipz)u și Du = yu = 0 
pentru cele două alegeri particulare ale lui u de mai sus, 
iar al treilea termen a fost ignorat, deoarece el este nul. 


Mai departe vom dezvolta termenul din dreapta 
ecuației (2): 


Ok(î0 — qAn) [e — qAı)u] £ 


B B 
= fina s ao + i02% +a oa] . 


| By Br | 
- |- Pz01 — 4-591 +q-57 92| U 
2 2 

Calculul este mai laborios, pentru că trebuie să 
dezvoltăm termen cu termen. Iată-l mai jos. Aici vom 
folosi relaţiile dintre matricile Pauli 0102 = —o201 = 
103, 010, = Íz şi vom ignora termenii în care apare B? 
pentru că ei vor fi mici. În plus, vom folosi și substituţia, 
Gu = (ipz)u, care iese din alegerea noastră particulară 
a unei unde plane: 


[io(i72)] [-pzo1 |u + lio:(i72)] [o 2o ]u+ 


turta + [o jfa] 


+ [oa] |-pzoi]u n lio] [-a2o]u+ 


Br 
+ (O aree —Pr01|U = 


By . B . B 
= (z + 2(pr)q Pe + 10102 — itoa0: ) u = 


= [p} + a(ypz)B + îqB(i03)) u 


Mai sus vom recunoaște —ypz = (r x p); = L, ca 
fiind momentul cinetic al electronului. Deoarece câmpul 
magnetic B = B, este orientat numai vertical, vom scrie 
mai departe yp-B = —L.B. Aceeași formă o obţinem și 
pentru ultimul termen dacă scriem matricile Pauli sub 
forma unor vectori 0 = ovi + 02) + o3k. Avem atunci 
03B = o.B. 

Să înlocuim acum aceste rezultate în relaţia (2), folo- 
sind și faptul că iu = i(—iE)u = Eu şi punând la loc 
constantele c și A: 


(E -qV —m)u = — [pa - a(L.B) - q(0.B)] u > 


Le 

2m 

2 
E =me sa P- AEE (L+2S).B | unde S = he 
2m 2m 2 


Relația de sus explicitează energia electronului. 
Astfel, primul termen mc? este energia de repaus a elec- 
tronului. Al doilea termen qV este energia acumulată 
în câmpul electric, iar al treilea termen p?/(2m) este 
energia cinetică, unde p? = p2. 

Ultimii doi termeni ne spun că, în mișcarea sa în câmp 
magnetic, electronul capăta energie. El se comportă ca 
un mic magnet și are deci moment magnetic u, care a 
fost introdus în secţiunea 108. Relaţia precedentă ne 
spune că electronul poate fi privit ca un mic magnet, 
cu un moment magnetic ce are două componente, unul 
datorat mișcării sale și altul datorat spinului. 

Inginerii electrotehniști au învățat că energia unui mic 
magnet de moment magnetic u, aflat în câmpul magne- 


tic B este Em = —ţuB. Atunci, din relaţia de mai sus, 
momentul magnetic datorat mișcării cinetice este: 
L 
ATE 
HL = Im HBF [i 


Mai sus up este magnetonul Bohr-Procopiu, iar q = 
—e este sarcina negativă a electronului. Rezultatul este 
identic cu cel obţinut în secțiunea 108. 

Atunci când electronul orbitează în jurul nucleului 
din atom, acest moment cinetic este cuantificat (vezi 
secţiunea 98). Componenta verticală a momentului ci- 
netic va lua valori întregi L; = nă, deci componenta 
verticală a momentul magnetic uz va fi de asemenea 
cuantificată, luând valori întregi urz = NUB. 

Ultimul termen al ecuaţiei din chenar ne spune că 
electronul are și un moment magnetic de spin: 


Hs = 728 = ua: unde g=2 
La o privire atentă, se poate recunoaște că am abu- 
zat de limbaj. Astfel, vectorul de spin S se obţine din 
vectorul format de matricile Pauli S = hø /2, ceea ce 
înseamnă că ultimul termen nu este un număr, ci o ma- 
trice pătrată: 


B, 0 
DE P FE, RS 
ħ 0 —B, 


Relaţia corectă pentru energie se obține păstrând și 
termenul u din ecuația în chenar. Acesta poate lua 
două forme u1 și u2, prezentate mai devreme. Pentru 
u avem: 


AE- u = —uB (5) u = 


h 
B: 0 —i iprT 
= —HB e Ert Pz = —uBBz "Ul 
0 —B, 
2 
AE-u2 = —uB (8) uz = 
B, 0 a 
= —uB ei 1PzI = + B, -u 
0 -B HB 2 


Vedem că, dacă electronul se află în starea u1, energia 
lui primește un termen —yupB,, iar dacă se află în starea 
u2, energia lui primește un termen BB. Spunem că 


și componenta verticală a momentului magnetic de spin 
este cuantificată, ea putând lua doar două valori: up în 
primul caz și — up în cel de-al doilea. 

Rezultatul este identic cu cel al lui Pauli (vezi 
secțiunea 108) și el ne spune că energia este diferită 
în cele două stări cuantice de spin. Mai mult, în cele 


două stări momentul magnetic de spin a devenit egal cu 
magnetonul Bohr-Procopiu, un fapt care fost introdus 
la început pe baze experimentale și care a intrigat mult 
timp comunitatea fizicienilor. Mai sus am văzut însă 
că Dirac explică acest rezultat! Momentul magnetic de 
spin este o manifestare a mișcării relativiste a electro- 
nului. 


Noua propunere a lui Dirac pentru mișcarea relativistă 
a electronului are însă și probleme, care la prima vedere 
pot apărea, insurmontabile. Astfel, cele patru stări cuan- 
tice ale electronului, propuse de Dirac, vin în contradicţie 
cu cele doar două observate experimental. Căci, să ne 
aducem aminte, tabelul lui Mendeleev a fost reconstruit 
de Pauli presupunând că fiecare nivel orbital poate fi ocu- 
pat de doar doi electroni, câte unul pentru fiecare stare 
posibilă a spinului. Aceste două stări cuantice distincte 
sunt acum corect identificate de Dirac, însă celelalte două 
pun probleme. De unde atunci cele patru stări cuantice 
în ecuaţia lui Dirac, dacă noi vedem experimental că sunt 
doar două? 

Pentru a înţelege ce se întâmplă, să privim mai îndea- 
proape cele patru stări cuantice din modelul lui Dirac în 
care electronul este în repaus (vezi figura 12.15 și căsuţa 
matematică precedentă). Pentru două dintre aceste stări, 
frecvenţa f a undei de probabilitate este pozitivă. Energia 
este de asemenea pozitivă E = hf = mc? şi reprezintă 
energia de repaus a electronului. Cele două stări sunt 
echivalente cu cele din modelul lui Pauli. Stările cuan- 
tice suplimentare, introduse de Dirac au însă o comportare 


energie iii 
sie () i i i 
i i | câmp 
; i i magnetic 
energie iți 
negativă Lai 
= - mc RER 
my vvv B 
Figura 12.15: În figură sunt reprezentate schematic 


cele patru stări cuantice posibile ale electronului aflat în 
repaus în acelasi punct din spatiu, în modelul lui Dirac. 
Două dintre stări au energia pozitivă, și două au energia 
negativă. Două stări pentru aceeași energie identifică cele 
două stări de spin ale electronului, schematic desenate 
printr-o săgeată. Săgeata reprezintă orientarea momen- 
tului magnetic de spin al electronului, considerat clasic, 
odată ce el s-ar afla într-un câmp magnetic orientat ver- 
tical. 

Figura 12.16: Reprezentarea stării de „vid”, în propu- 
nerea lui Dirac. Aici ar erista o mare de electroni de 
energie negativă, care ar umple deja tot spatiul, câte doi 
în fiecare punct. În figură sunt reprezentate patru puncte 
ale spațiului, fiecare cu patru stări cuantice posibile. În 
fiecare punct, cele două stări cu energie negativă (cele de 
jos) ar fi deja ocupate de electroni, iar cele de energie 
pozitivă ar fi libere. 


ciudată. Astfel, aşa cum se vede în căsuţa matematică pre- 
cedentă, frecvenţa undei de probabilitate este „negativă” 
f < 0. Aceasta conduce la o energie de repaus de asemenea 
negativă E = hf = —m2. 

Rezultatul se datorează constrângerii ca soluţiile 
ecuaţiei lui Dirac să satisfacă ecuaţia lui Klein-Gordon, 
care conduce la relaţia relativistă dintre energia particulei 
şi impulsul său E? = p?c? + m?cf. Aici apare însă pătra- 
tul energiei 2, ceea ce permite existenţa unor soluţii de 
energie negativă E < 0! Acest lucru este de neacceptat în 
teoria relativităţii, acolo unde energia de repaus a oricărui 
corp este mereu pozitivă. Dintr-un posibil dezastru pentru 
teoria sa, Dirac a reușit să facă o victorie glorioasă, cu o 
propunere cât se poate de bizară. 

Astfel, să ne aducem aminte din nou de tabelul lui 
Mendeleev și de maniera de completare a nivelurilor de 
energie ale electronilor din atomi (vezi secțiunea 108). 
Căci, atunci când avem mai mulţi electroni, trebuie să 
așezăm electronii de la valori scăzute ale energiei la valori 
mai ridicate, câte unul pentru fiecare stare cuantică din in- 
teriorul atomului (pentru că electronii sunt fermioni). Să 
remarcăm că în cazul atomului vom avea câte doi electroni 
pe fiecare nivel orbital, pentru că electronul poate avea pe 
acel nivel două stări cuantice distincte, datorită spinului. 

În cazul electronului descris de ecuaţia lui Dirac avem și 
niveluri de energie negativă. Ar trebui să umplem atunci 
toată îinfinitatea de niveluri de energie negativă până când 
putem pune electroni de energie pozitivă, cei pe care îi 
observăm în experiment. Cum noi observăm experimen- 
tal doar acești electroni de energie pozitivă, nu este oare 
mai bine să presupunem că spaţiul este deja umplut cu 
electronii de energie negativă? O astfel de situaţie este 
exemplificată în figura 12.16. 

Cu alte cuvinte, sugestia lui Dirac este că cele două noi 
stări cuantice cu energie negativă nu au fost observate în 
practică pentru că ele sunt deja ocupate cu electroni, în 

orice punct al spaţiului. Noi observăm doar cele două 
stări cuantice rămase libere, deci doar electroni cu energie 
pozitivă, pentru că toate nivelurile de energie negativă au 
fost deja completate cu electroni liberi. În cazul acesta am 
avea un univers în care există deja o infinitate de electroni, 
chiar și în vid, care nu au fost încă observați. Trăim într-o 
mare de electroni de energie negativă, înotăm printre ei, 
ar fi spus Dirac. 

Desigur, o astfel de propunere este greu de acceptat. În 
final, Dirac nu a avut dreptate, deoarece nu există o in- 
finitate de electroni de energie negativă care deja umplu 
pe jumătate spaţiul. Dar propunerea lui Dirac a evoluat, 
ajungând la o formă care presupunea existența unei noi 
particule, pozitronul, și a unei noi noţiuni din fizica parti- 
culelor elementare, aceea de antiparticulă. 


133. Pozitronul 
și confirmarea sa experimentală 


Așa cum am menţionat în secţiunea precedentă, meca- 
nica cuantică relativistă ne spune că electronul are două 
stări cuantice în plus faţă de cele cunoscute deja (și care 
erau date de spin). Ceea ce șochează în primul rând la 
modelul lui Dirac este faptul că energia acestor două noi 
stări are valori negative (vezi figura 12.15). 

Dificultatea se observă dacă luăm în calcul completarea 
nivelurilor de energie cu electroni, pe baza postulatelor pe 
care le-am folosit la atom: nivelurile de energie se comple- 
tează de la energia cea mai joasă (în cazul nostru energii 
negative) în sus, pentru fiecare stare cuantică distinctă 
câte un electron. Atunci, pentru că avem o infinitate de 
niveluri de energie negativă (câte două în fiecare punct din 
spaţiu), va trebui să umplem aceste niveluri de energie ne- 
gativă cu o infinitate de electroni, până când ajungem la 
electronul obișnuit cu energie pozitivă, cel pe care îl ob- 
servăm noi în practică. 

Așa cum am văzut în secţiunea, precedentă, propunerea 
lui Paul Dirac a fost să admită că există deja o infinitate 
de electroni care completează noile niveluri de energie ne- 
gativă. Dacă nu ar fi așa, atunci orice electron de energie 
pozitivă ar putea avea o tranziție spontană către un nivel 
de energie negativă (mai mic) care ar fi liber de electroni. 
În acest fel, electronii s-ar evapora în univers pe stările de 
energie negativă, lucru care nu se observă experimental. 
Dacă însă toate nivelurile de energie negativă sunt deja 
ocupate cu electroni, procesul de mai sus nu poate avea 
loc, deoarece electronii sunt fermioni și ei nu pot împărţi 
aceeaşi stare cuantică de energie negativă. În acest fel, 
electronul de energie pozitivă nu mai poate avea o tranziție 
pe stările de energie negativă, pentru că ele sunt deja ocu- 
pate cu electroni. 

Soluţia lui Dirac pare desigur greu de acceptat și trebuie 
spus că ea nici nu descrie corect realitatea. În realitate, 
lumea nu este umplută cu o infinitate de electroni de ener- 
gie negativă. Totuși, această propunere a lui Dirac descrie 
corect câteva efecte ce vor apărea în continuare. Să pre- 
supunem pentru moment că nivelurile de energie negativă 

Figura 12.17: Fiecare dreptunghi reprezintă un singur 
punct din spațiu. Sus: situația „vidului ” cosmic în inter- 
pretarea lui Dirac, după ce un un electron are o tranziţie 
de pe nivelurile de energie negativă (cele de jos) pe cele 
de energie pozitivă (cele de sus). Săgeţile reprezintă spi- 
nul electronului. Datorită acestei tranziţii, în sirul de jos 
rămâne un „gol” în marea de electroni de energie nega- 
tivă. Jos: în prezența unui câmp electric E, electronul 
se mută spre dreapta în partea de sus a șirului, pentru că 
are sarcină electrică negativă. În același timp, unii elec- 
troni de pe nivelurile de energie negativă (șirul de jos) pot 
ocupa „golul”, în asa fel încât pare că „golul” se mișcă în 
direcția câmpului electric (spre stânga în figură). Spunem 
atunci că „golul” reprezintă un pozitron de sarcină elec- 
trică pozitivă. 


sunt completate toate cu o infinitate de electroni aflaţi în 
repaus, și să vedem ce se va întâmpla. 

Astfel, a zis Dirac, dacă o infinitate de electroni de ener- 
gie negativă ocupă complet spaţiul, noi nu observăm acest 
lucru în experimente, pentru că noi măsurăm mereu elec- 
troni de energie pozitivă. Electronii din banda de energie 
negativă, ar forma atunci un fel de „fundal” aproape invi- 
zibil. Ceea ce am putea însă observa este dispariția unui 
electron din această bandă! 

Cum ar putea părăsi un electron banda de energii nega- 
tive? De exemplu, un electron din această bandă ar putea 
absorbi un foton și, cu energia obţinută, s-ar putea de- 
plasa. pe un nivel de energie pozitivă. Această dispariţie 
ar lăsa în urmă un „gol” în marea de electroni cu energie 
negativă. Situaţia este asemănătoare cu cea a golurilor din 
materialele semiconductoare (vezi figura 12.17). 

Dirac a studiat mișcarea „golului” și a reușit să-l ex- 
prime ca mișcarea unei particule de energie pozitivă, având 
aceeași masă de repaus m ca și electronul, dar cu sarcină 
electrică pozitivă. Aceasta, pentru că „lipsa” unui electron 
dintr-un fundal de sarcini negative este resimţită de noi ca 
o particulă de sarcină electrică pozitivă. Lucrul acesta îl 

Figura 12.18: Procesele de creare și anihilare de pe- 
rechi electron-pozitron în modelul lui Dirac. Sus-stânga: 
Un electron din banda de energie negativă (şirul de jos) 
absoarbe un foton si ajunge în banda de energie pozitivă 
(sus), lăsând în urma lui un „gol”. Sus-dreapta: interpre- 
tarea modernă a acestui proces, în care un foton generează 
un electron (de energie pozitivă) și un pozitron (golul, tot 
de energie pozitivă, dar cu sarcina electrică opusă fată 
de electron). Jos-stânga: Un electron din banda de ener- 
gie pozitivă ocupă un „gol” din banda de energie negativă. 
În acest proces el pierde energie prin emisia unui foton. 
Jos-dreapta: interpretarea modernă a acestui proces, în 
care un electron se întâlnește cu un pozitron („golul”) și 
dispar amândoi în neant, generând astfel un foton. 


recunoaştem în figura 12.17, acolo unde vedem că deplasa- 
rea „golului” are loc în sens opus decât cea a electronului, 
pentru aceeași orientare a câmpului electric. „Golul” are 
atunci sarcină electrică pozitivă. 

Apoi, a zis Dirac, noi nu „vedem” infinitatea, de electroni 
din banda de energie negativă, ci numai lipsa electronilor 
din această bandă, adică golurile. Pentru noi, golurile ar 
fi niște particule oarecare, care au deci energie pozitivă, și 
sarcină electrică tot pozitivă. Ele au fost numite mai apoi 
pozitroni. 

Să observăm că absorbţia unui foton creează un gol în 
banda de energii negative (deci un pozitron), dar și un 
electron în banda de energii pozitive. Dacă ar fi să pri- 
vim din punctul de vedere al măsurătorii, ce vom observa? 
Avem un foton care dispare în neant (a fost absorbit) și 
în urma lui găsim un pozitron şi un electron! În acest 
fel, este ca și cum fotonul a creat din nimic un electron și 
un pozitron, două particule diferite. Acesta, este procesul 
fundamental de creare a unei perechi electron-pozitron în 
modelul lui Dirac (vezi figura 12.18). 

Mai mult însă, dacă un electron întâlnește un „gol” (un 
pozitron), atunci electronul va „cădea” pe nivelul de ener- 
gie negativă a golului (care nu este ocupat), emițând un 


350 


Figura 12.19: Prima imagine a unui pozitron, obținută 
de către fizicianul Carl Anderson într-o cameră cu ceață. 
Aici urma pozitronului în câmpul magnetic este curba 
neagră subțire din centrul figurii, care intersectează o 
placă de plumb așezată orizontal. Curbura traiectoriei 
este datorată câmpului magnetic prezent în aparatul de 
măsură. Placa de plumb a fost introdusă pentru a înce- 
tini mișcarea particulei. Deoarece curbura este mai mică 
jos decât sus, înseamnă că particula vine de jos, unde are 
energie mai mare și curbură mai mică. Direcţia traiecto- 
riei particulei și cea a câmpului magnetic permit determi- 
narea sarcinii particulei, care este pozitivă. (©1933 The 
American Physical Society. 


foton în decursul procesului. Ce am observa experimen- 
tal? O particulă de sarcină electrică pozitivă (pozitro- 
nul) se anshilează cu o particulă de sarcină electrică nega- 
tivă (electronul), generând lumină (fotonul)! Acesta este 
un alt proces fundamental, de anhilare a unei perechi 
electron-pozitron în modelul lui Dirac. Ambele procese 
(crearea, de perechi electron-pozitron și anihilarea aces- 
tora) sunt exemplificate în figura 12.18. 

În procesul de anihilare a perechii electron-pozitron, 
relaţia lui Einstein dintre energie și masă se manifestă pe 
deplin: masele a două particule (atât electronul, cât și po- 
zitronul având deci mase și energii pozitive) se transformă 
cu totul în energie luminoasă. Nici că se putea mai specta- 
culos! Ca atare, pozitronul a fost denumit „antiparticula” 
electronului, pentru că el se anihilează cu electronul, ge- 
nerând lumina. 

Este bine să atragem atenţia asupra denumirii, căci ea 
pare să sugereze că o antiparticulă are totul „anti-”, or 
acest lucru nu este adevărat. O antiparticulă este o par- 
ticulă obișnuită, având masă și energie pozitive, cu sar- 
cini electrice și atracţie gravitaţională normală (atracţia 
gravitaţională, trebuie spus, este încă doar o supoziţie te- 
oretică, căci nu a fost verificată experimental). Ceea ce o 
face „anti-” este numai proprietatea surprinzătoare de a se 
anihila cu particula sa, și de a genera lumină. 

Cum putem totuși măsura antiparticula electronului, 
pozitronul, cum o putem detecta? După cum am văzut, 
pozitronul trebuie să aibă energie pozitivă și sarcină elec- 
trică tot pozitivă. Prima propunere pentru pozitron a fost 
chiar protonul care, chiar dacă are o masă mai mare, are 
în schimb sarcină electrică pozitivă. Însă, în anul 1930, 
Robert Oppenheimer a arătat că acest lucru nu poate fi 
acceptat, pentru că electronul și protonul din atom s-ar 
anihila imediat, generând lumină. 

Pozitronul este deci o nouă particulă, iar primul care 
a măsurat-o experimental a fost fizicianul Carl Anderson 
în anul 1930. Acesta a observat o particulă cosmică de 
aceeaşi masă cu electronul, dar de sarcină electrică pozi- 
tivă, pe care a identificat-o cu pozitronul. În experimentele 
sale, Anderson a utilizat o „cameră cu ceață” inventată de 
Charles Wilson (1869-1959) la sfârşitul secolului XIX (vezi 
fisura 12.19). 

Camera cu ceață a lui Wilson constă dintr-un compar- 
timent în care aerul este suprasaturat cu vapori de apă. 
O particulă ce intră cu viteză mare în compartiment tio- 
nizează atomii pe care-i întâlnește în cale (atomii pierd o 
parte din electronii lor). Atomii ionizaţi devin apoi centrii 
de condensare pentru aerul suprasaturat din jurul lor, și 
ca atare în regiuni mici din jurul acestor atomi apa con- 
densează. 

În final, particula în mișcare lasă o urmă de aer conden- 
sat („ceaţă”) care reflectă exact traiectoria sa. Procesul 
este asemănător cu cel prin care un avion cu reacţie lasă 
o „linie” în urma sa pe cer. Desigur că în cazul camerei 
Wilson e surprinzător cât de precisă este această tehnică, 
fiindcă un astfel de instrument poate măsura într-adevăr 
urma lăsată de particule individuale (electroni, protoni 
etc.). 

Carl Anderson a fost interesat de urmele lăsate de par- 
ticulele cosmice în camera cu ceaţă. Astfel, el putea vedea 
dacă particulele au sarcină electrică, plasând camera, cu 
ceață într-un câmp magnetic puternic. Curbura traiec- 
toriei era datorată forţei magnetice, așa cum am arătat 
la capitolul despre electromagnetism. Spre marea lui sur- 
priză, Anderson a observat pentru prima dată o particulă, 
cu proprietăți asemănătoare electronului, atâta doar că 
ea avea sarcina, electrică pozitivă! Datorită acestui lucru, 
Anderson a numit particula „electron pozitiv”, adică po- 
zitron (vezi figura 12.19). 

În acest fel pozitronul (și cu el antiparticulele) și-a fă- 
cut apariţia în aparatele fizicienilor, deși un spaţiu umplut 
cu o infinitate de electroni (așa cum a presupus Dirac) nu 
există în realitate. Cum însă pozitronul există, iar teoria 
lui Dirac are și alte avantaje (un sprijin teoretic pentru 
momentul magnetic de spin, o mișcare relativistă a elec- 
tronului etc.), ce trebuie să modificăm la ea pentru a o 
face corectă? 

Răspunsul este că trebuie să construim o nouă teorie, în 
care atât electronii, cât și pozitronii să fie postulaţi de la 
început ca două particule distincte. Cu alte cuvinte, tre- 
buie să construim o mecanică cuantică nu numai a electro- 
nilor, ci a electronilor și pozitronilor. Trebuie să construim 
electrodinamica cuantică. 


Sectiunea 134. A doua cuantificare 


134. A doua cuantificare 


În secţiunile precedente am prezentat mișcarea. relati- 
vistă a electronului, precum și antiparticula sa, pozitro- 
nul. Așa cum am menţionat în secţiunea 130, particulele 
nu trebuie privite ca niște „bile”, ci ca niște pachete de 
energie discretă asociate unor câmpuri. Problema noastră 
este acum să identificăm acel câmp care, cuantificat, va 
avea electronii și pozitronii ca pachetele sale discrete de 
energie. 

Prima întrebare este atunci: cu care câmp clasic putem 
porni? Ce câmp avem de cuantificat pentru a obţine, în 
urma cuantificării, niște particule pe care apoi să le identi- 
ficăm cu electronii și pozitronii? La urma urmei, avem un 
singur lucru la dispoziţie, unda de probabilitate a electro- 
nilor. Aceasta ne spune care este probabilitatea de a găsi 
un electron într-un loc sau altul. 

Să comparăm situaţia cu cea a fotonilor. În cazul lor 
câmpul electromagnetic este cel care ne spune unde gă- 
sim fotonii. Acest câmp poate fi privit ca un fel de undă 
de probabilitate pentru fotoni. Pe de altă parte, aceeași 
fotoni pot fi priviţi şi ca pachete discrete de energie ale 
oscilaţiilor câmpului electromagnetic. Ajungem atunci la 
singura concluzie posibilă: unda de probabilitate a elec- 
tronului trebuie privită ca un câmp clasic și modelată cu 
resorturi! Oscilaţiile acestor resorturi vor veni în pachete 
discrete de energie, care pachete vor fi ... electronii (vezi 
figura 12.20). 

Desigur, alegerea noastră este surprinzătoare. Astfel, 
mișcarea electronului era cuantificată la început, pentru 
că deja discutăm de unda sa de probabilitate. Apoi însă, 
am cuantificat din nou oscilaţiile acestei unde probabili- 
tate, deci practic am mai cuantificat încă o dată mișcarea 
electronului! De aceea, metoda aceasta introduce automat 
ceea, ce fizicienii denumesc a doua cuantificare. 

Să observăm și de ce metoda este corectă. Astfel, unda 
de probabilitate uniparticulă ne dădea probabilitatea de a 
găsi un electron într-o anumită poziţie. Unda de proba- 
bilitate este acum un câmp clasic, iar electronul este un 
pachet de energie al său. Acolo unde acest câmp clasic are 
o intensitate mai mare ne așteptăm să găsim stocată mai 
multă energie, deci mai mulţi electroni. 

Procedura celei de-a doua cuantificări aduce bonusul de 
care aveam nevoie într-o teorie multiparticulă ca aceea 
a universului: descrierea în mod natural a unui ansam- 
blu de electroni. Căci, să ne aducem aminte, ecuaţia lui 
Schrödinger pentru evoluţia undei de probabilitate descria 
mișcarea unui singur electron, iar un ansamblu de electroni 
nu putea fi descrisă corect doar de un ansamblu de unde 
de probabilitate pentru fiecare particulă. Procedeul nostru 
de cuantificare a câmpului va introduce însă în mod corect 
ansamblul de particule, așa cum am discutat în secțiunea 
130. 

Metoda celei de-a doua cuantificări se folosește des în 
teoria particulelor elementare, de aceea aceste particule 
vor fi descrise mereu de teorii cuantice de câmp. Alegerea 

Figura 12.20: În dreapta este reprezentată schema- 
tic unda de probabilitate y(r) a unui electron nerelati- 
vist considerat fără spin. Nuanţele mai închise reprezintă 
zone unde este mai probabil să găsim electronul. În stânga 
sus este detaliată o zonă mică din spațiu. Electronul poate 
fi vizualizat ca o „bilă”, iar probabilitatea p de a-l găsi 
în acea zonă este dată de modulul undei de probabilitate 
p  |b(r)]2. În stânga jos este reprezentată ideea celei 
de-a doua cuantificări. Aici privim unda de probabilitate 
y(r) ca pe un câmp clasic și îl reprezentăm sub forma 
unui ansamblu de resorturi. Electronul va fi acum cuanta 
de energie discretă asociată oscilaţiilor acestor resorturi. 


undei de probabilitate pentru a fi cuantificată (a doua cu- 
antificare) pare paradoxală, însă să nu uităm istoria des- 
coperirii electronului și fotonului. Astfel, mai întâi a fost 
descoperit câmpul electromagnetic clasic, și apoi particula 
sa, fotonul. 

În cazul electronului a fost invers, mai întâi a fost des- 
coperită particula (electronul), pentru ca apoi să se des- 
copere câmpul său asociat, adică unda de probabilitate. 
De aceea rămânem cumva cu impresia greșită că electro- 
nul ar fi „clasic” și fotonul „cuantic”. Cu toate acestea, 
ambele particule pot fi privite ca pachete de energie rezul- 
tate în urma cuantificării unor câmpuri clasice, cel electro- 
magnetic și cel al undei de probabilitate a electronului. 
Teoria cuantică a câmpului recunoaște această comportare 
comună, și le aduce sub aceeași umbrelă. 

De aceea, în teoria cuantică a câmpului, electronul este 
văzut ca o cuantă de energie asociată oscilaţiilor câmpu- 
lui undei de probabilitate, considerat clasic acum. Sună 
neobișnuit, să recunoaștem. Electronul nu este văzut ca o 
bilă, ci ca un pachet de energie asociat oscilaţiilor câmpului 
undei sale de probabilitate, așa cum fotonul este văzut ca 
un pachet de energie asociat oscilaţiilor câmpului electro- 
magnetic. 

Metoda celei de-a doua cuantificări prezentată în figura 
12.20 sugerează reprezentarea poziţiei, în care oscilaţiile 

resorturilor sunt independente pentru început (atunci când 
cuplajul dintre resorturi este nul). Fizicienii folosesc însă 
în practică reprezentarea impulsului, deoarece calculele se 
fac mai uşor. Reprezentarea impulsului a fost detaliată, în 
secțiunea 131. 

Aici pornim de la un model al saltelei în care 
interacțiunile dintre resorturi sunt deja prezente, în așa 
fel încât modurile de oscilație să fie unde plane. Odată cu- 
antificate, aceste unde plane vor veni în pachete discrete de 
energie, pe care acum le vom atribui unor particule ce se 
deplasează cu impuls constant în direcţia undei. Obţinem 
astfel reprezentarea impulsului, aşa cum am discutat în 
secțiunea 131 pentru cazul câmpului Klein-Gordon (vezi 
figura 12.12). 

Vrem să aplicăm acum această metodă mișcării elec- 
tronului. Cum știm că mișcarea relativistă a electronului 
satisface modelul Klein-Gordon, ne așteptăm ca oscilaţiile 
câmpului pe care îl căutăm să fie unde plane. De aceea, 
în această secţiune, vom cuantifica câmpul asociat electro- 
nului în reprezentarea impulsului. În acest fel, vom obţine 
electroni de energie și impuls constant (vezi figura 131). 

Așa cum este exemplificat în figura 12.12, ne putem 
imagina pentru început că arcurile saltelei care reprezintă 
unda de probabilitate a electronului generează unde pe 
suprafaţa sa, ce ar fi niște moduri de oscilație (păstrându-și 
frecvența constantă în timp). Cuantificate, aceste oscilaţii 
vor avea, niveluri discrete de energie, cu alte cuvinte ener- 
gia unui oscilator vine în pachete discrete de energie, dacă 
este măsurată. Un singur pachet de energie va reprezenta 
o particulă, pe care noi o vom alege a fi chiar electronul! 
Electronul devine acum particula asociată oscilaţiilor cu- 
antificate ale undei sale de probabilitate. 

Vom face acum un pas înainte și vom considera celelalte 
proprietăţi ale electronului, cum ar fi spinul sau forma 
complexă a undei de probabilitate. Așa cum am arătat 
în secţiunea 132, există patru moduri de oscilație care pot 
fi asociate unei particule de impuls p dat. Două moduri 
sunt asociate electronilor de spin diferit, iar celelalte două 
pozitronilor, care și ei pot avea două stări de spin. Astfel, 
unda de probabilitate a electronului relativist are patru 
componente (vezi secţiunea 132), fiecare componentă fiind 
un set de numere complexe. Câmpul astfel obţinut, cu 
patru componente, poartă numele de câmp Dirac. 

Așa cum este reprezentat în figurile 12.21 și 12.22 cele 
patru moduri de oscilație ale câmpului Dirac sunt unde 
plane, care au o proprietate specială. Astfel, două mo- 
duri de oscilatie au frecvenţa pozitivă (vezi figura 12.21) 
iar două au frecvenţa „negativă” (vezi figura 12.22). Prin 
frecvență „negativă” nu vrem să spunem nimic ezoteric, 
ci doar faptul că evoluţia în timp a fazei undei plane este 
opusă celei corespunzătoare frecvenţelor pozitive. Astfel, 
faza undei plane care reprezintă (după cuantificare) elec- 
tronii descrește liniar în timp, pe când faza undelor plane 
care vor reprezenta (după cuantificare) pozitronii crește 
liniar în timp. 

Pentru electroni, faza undelor plane ce sunt cuantificate 
evoluează conform cu e”“Et/k, definind o frecvenţă „po- 
zitivă”. Pachetele de energie discretă ale acestor oscilaţii 
vor fi electroni de impuls constant și energie constantă și 
pozitivă E. Pe de altă parte, undele plane care au faza 


evoluând sub forma e:E*/* vor avea, frecvenţa „negativă”. 

Figura 12.21: În partea de sus este reprezentată unda 
plană de probabilitatey(z,t) a unui electron în miscare 
relativistă cu impulsul p (soluţiile yı și V» din tezt). 
Linia, continuă reprezintă unda de probabilitate la un mo- 
ment dat de timp, într-un spațiu al numerelor complexe 
(vezi și figura 9.18). De remarcat că amplitudinea se 
păstreză constantă în timp. În dreapta jos este detali- 
ată evoluția în timp a fazei dintr-un punct din spațiu. 
Faza descrește liniar în timp, deoarece unda plană evolu- 
ează în fiecare punct conform cu p(t) = W(0)e-*t, unde 
w = 2rf = E/h este frecventa unghiulară. Pentru că 
oscilatia are frecvența f bine definită, odată ce cuantifi- 
căm mișcarea considerând că oscilatorul acesta este fer- 
mionic, vom două obține niveluri de energie separate prin 
valoarea E = hf (stânga jos). Un pachet de energie dis- 
cretă E îl identificăm cu electronul. Dacă unda plană 
este pe starea de energie excitată, atunci ea „găzduiește” 
doar un astfel de pachet, deci un electron. O altă stare 
ezcitată nu există (oscilatorul este fermionic), deci unda 
găzduiește mazimum un electron. 


După ce cuantificăm aceste unde plane, vom obtine pozi- 
troni de energie constantă și pozitivă E. De remarcat încă 
odată, că acum energia pozitronilor va fi pozitivă, la fel ca 
cea a electronilor. 


Calcul: Undele plane ale câmpului Dirac 


Modurile de oscilație proprii ale câmpului Dirac 
sunt unde plane, pentru că ele vor satisface și ecuaţia 
Klein-Gordon (vezi căsuţa matematică din secțiunea 
132). Ele se obţin rezolvând direct ecuaţia lui Dirac. 


Pentru un impuls p dat, se obţin patru moduri inde- 
pendente de oscilație, ce reprezintă niște unde plane. 

Dacă undele plane se deplasează în sensul și direcţia 
T (Py = Pz = 0, și Pz > 0), ele se scriu: 

Așa cum am detaliat în secțiunea 132, cele două 
soluții Yı (r,t) și Va(r,t) au frecvența f pozitivă (sem- 
nul „-” în relaţia precedentă) și celelalte două V3(r, t) și 
Va(r,t) au frecvenţa „negativă” (semnul „+” în relaţia 
precedentă). Constantele a;, bi, ci și d; sunt numere 
complexe care depind numai de valoarea impulsului p 
și masa de repaus m a electronului, fără să depindă de 
poziție sau timp. 


Să discutăm mai întâi cazul frecvenţelor pozitive (sem- 
nul „-” în căsuţa matematică precedentă). Modurile aces- 
tea de oscilație sunt undele plane de frecvenţă pozitivă y+ 
și 42, reprezentate în figura 12.21. Cuantificarea acestora 
se face ca în secțiunea 131, considerând că aceste oscilaţii 
sunt fermionice, obținându-se doar două niveluri de ener- 
gie (vezi figura 12.21). 

Dacă unda plană, odată cuantificată, se află pe primul 
său nivel excitat, atunci ea înmagazinează doar un singur 
pachet de energie discretă E = hf (unde f = 1/T). Acest 
pachet de energie este chiar electronul. Lui îi vom atribui 
impulsul p = h/Ă, astfel că, deoarece unda plană satisface 
și modelul Klein-Gordon, energia și impulsul vor satisface 
ecuaţia, lui Einstein E? = m2c4+ p2c2 (aici m va fi masa de 
repaus a electronului). Electronul se mișcă deci relativist. 

Deoarece electronul este un fermion, ne imaginăm 
că oscilaţiile de mai sus sunt oscilaţii fermionice (vezi 
secțiunea 130), și atunci nu va exista o altă stare de ener- 
gie excitată în afară de prima, deci nu putem pune mai 
mulţi electroni în aceeași stare cuantică. Cum avem două 
unde plane independente Yı și 42, ele vor reprezenta stări 
de spin diferite. 

Stările %3 și Y4 de frecvenţă f „negativă” au atașate, 
în teoria, iniţială a lui Dirac, energii E = hf „negative” 
(vezi figura 12.15). În această secţiune însă nu vom mai 
presupune acest lucru. Astfel, în primul rând, vom observa 
că aceste unde au o fază care evoluează în timp în sens 
opus faţă de faza undelor plane yı şi Y2 corespunzătoare 
electronilor (vezi figura 12.22), în rest situaţia nu prezintă 
nimic special. Putem atunci cuantifica aceste unde plane 
p3 și Y4 în același mod ca undele plane care descriu 
electronii n și Y2. Obţinem astfel pachete de energie 
discretă, pe care le identificăm cu pozitronii. Pentru că 
sunt două astfel de soluţii independente Y3 și Y4 vom avea 
două stări de spin pentru pozitron. 


353 


pozitron 


evoluţia fazei 


Figura 12.22: În partea de sus este reprezentată o undă 
plană, ce reprezintă o soluţie a modelului lui Dirac pentru 
o frecvență „negativă” (vezi și figura 12.21, unde sensul 
de rotație al spiralei din figură este diferit). În tezt, 
aceste soluții sunt notate cu p3 și Va. Faza undei de 
probabilitate crește liniar în timp, pentru că unda plană 
evoluează în fiecare punct conform cu y(t) = W(0)e**, 
unde w = 2rf = E/h. Pentru că evoluţia are frecvența f 
bine definită, odată ce cuantificăm mișcarea vom obține 
niveluri de energie separate prin valoarea E = hf (stânga 
jos). Un astfel de pachet de energie discretă E (pozitivă) 
e identificat cu un pozitron de impuls p constant. 


Situaţia este reprezentată, schematic în figura 12.22, ce 
trebuie comparată cu figura 12.21. În cele două figuri ve- 
dem că sensul de variaţie a fazei este opus pentru electron 
faţă de pozitron (sugerând deja ideea că unda de probabi- 
litate a pozitronului se obţine din cea a electronului dacă, 
o „învârtim” înapoi în timp, idee ce va fi dezvoltată în 
secțiunea 144). 

De acum încolo ar trebui să identificăm mereu electro- 
nul sau pozitronul cu pachetul de energie discretă aso- 
ciat oscilaţiei de frecvenţă f.  Electronii vor fi asociaţi 
oscilaţiilor e”E*/* de frecvență „pozitivă”, iar pozitronii 
oscilaţiilor e:Et/4 de frecvenţă „negativă”, unde E > 0 
pentru ambele particule. De remarcat încă odată că acum 
energia pozitronilor va fi pozitivă, ca și cea a electronilor. 

Reprezentarea stărilor clasice ale particulelor sub forma 
undelor plane poartă numele de reprezentarea impulsului, 
pentru că impulsul se obţine din lungimea de undă a undei 
plane și el se conservă pentru electronii și pozitronii liberi. 
Avantajul acestei reprezentări este că suntem cumva forţaţi 
să ne reamintim mereu că particulele sunt doar pachete de 
energie discretă ale undelor plane ce reprezintă modurile 
proprii de oscilație ale câmpului Dirac, atât pentru elec- 
tron, cât și pentru pozitron. 

Fiecare particulă (electron sau pozitron) trebuie privită 
ca o situaţie în care unul dintre modurile de oscilație a 

câmpului Dirac este excitat pe prima sa stare energetică. 
A doua stareexcitată nu există, pentru că oscilaţia este fer- 
mionică. În final, vom continua cu procedura din secţiunea 
131 pentru a construi starea cuantică a universului întreg, 
dacă el ar fi descris numai de câmpul Dirac. 

O stare generală a universului este o superpoziție cuan- 
tică a tuturor stărilor cuantice în care se pot găsi modu- 
rile sale de oscilație. Ea se reprezintă și ca un ansamblu 
de stări ale particulelor ce reprezintă pachetele de energie 
discretă. Vedem că, deși am început cu un câmp Dirac 
considerat clasic, odată ce îl vom cuantifica vom obţine o 
teorie a particulelor, în acest caz a electronilor și a pozitro- 
nilor, care reprezintă pachetele de energie ale câmpurilor. 

Așa cum a fost prezentată teoria până acum, nu există 
nici o interacţiune între electroni sau pozitroni, pentru că 
modurile de oscilație ale câmpului Dirac (undele plane) 
sunt independente unele față de altele. Pentru a descrie 
aceste interacțiuni, trebuie să extindem modelul de mai 
sus. În secțiunea următoare vom schița acest lucru în re- 
prezentarea poziţiei. 


135. Interacțiunea dintre particule 
în reprezentarea poziției 


În secţiunile precedente am introdus ideea de bază a te- 
oriei cuantice a câmpurilor: odată ce cuantificăm modurile 
de oscilație ale câmpului, vom obţine pachete de energie 
discretă, pe care le identificăm mai târziu ca particule. 
În acest fel, obţinem o teorie a particulelor. În secţiunea 
131 am văzut că trebuie să facem această cuantificare în 
reprezentarea impulsului, iar în secţiunea precedentă am 
aplicat aceste rezultate câmpului undei de probabilitate 
relativiste a electronului (câmpul Dirac), obţinând două 
particule: electronul și pozitronul. 

După cum vedem, în toate cazurile, particulele au fost 
obţinute în urma cuantificării unor moduri de oscilație 
independente. De exemplu, în reprezentarea poziţiei, 
resorturile din modelul saltelei noastre au fost conside- 
rate separate la început. Atunci modurile de oscilație sunt 
reprezentate de vibrații independente ale resorturilor din 
puncte diferite din spaţiu. În reprezentarea impulsului, re- 
sorturile din puncte diferite au fost cuplate între ele. Cu 
toate acestea, cuplajul a fost de așa natură încât modurile 
de oscilație erau unde plane, care puteau evolua indepen- 
dent unele de altele. 

Prin urmare, în toate alegerile de mai sus, parti- 
culele care rezultă în urma cuantificării câmpurilor nu 
interacționează unele cu altele, pentru că modurile de 
oscilație din care ele au provenit evoluează independent 
unele faţă de altele. Ştim însă că în natură parti- 
culele interacționează între ele, creând un curcubeu de 
combinaţii prin care universul se manifestă. De exemplu, 
ne așteptăm ca doi electroni în mișcare rectilinie uniformă, 
să se respingă prin intermediul forţelor electrice. Lucrul 
aceasta nu apare în teoria de până acum. 

La o privire mai atentă, recunoaștem că cei doi elec- 
troni interacționează prin intermediul câmpului electro- 
magnetic. Astfel, primul electron va crea un câmp electric, 
iar cel de-al doilea electron se va mișca diferit în acest câmp 
electric. De aceea, pentru a descrie interacțiunea dintre 
electroni, trebuie să introducem pentru început un câmp 
suplimentar, câmpul electromagnetic. Odată ce vom cuan- 
tifica câmpul, vom obţine particulele sale, fotonii. Desigur, 
atunci când este liber, și acest câmp își va avea propriile 
sale moduri de oscilație (unde plane în reprezentarea im- 
pulsului), de aceea doar pasul de mai sus nu este suficient. 
Ingredientul de care vom avea nevoie trebuie să fie un mod 
de interacţiune dintre cele două câmpuri. 

Să schițăm acum ideea de bază a procedurii pe care 
o avem de urmat, dacă vrem să descriem interacțiunea 
dintre două câmpuri cuantice (care va fi recunoscută mai 
târziu ca interacţiune între particule). Mai întâi trebuie 
să ne imaginăm că fiecare câmp este cuantificat separat, 
cu modurile lui de oscilație, iar între cele două câmpuri 
(de exemplu, câmpul undei de probabilitate a electronilor 
și câmpul electromagnetic) nu există nici un fel de cuplaj. 
Fiecare pachet discret de energie rezultat în urma procesu- 
lui de cuantificare va reprezenta particula asociată acelui 
câmp. 

Dacă lucrăm în reprezentarea poziţiei (secţiunea 130), 
ne vom imagina că acele pachete de energie sunt localizate, 
iar dacă lucrăm în reprezentarea impulsului, pachetele de 
energie vor fi unde plane. Să alegem în continuare, pentru 
simplitate, reprezentarea pozitiei. 

În reprezentarea poziţiei, vom începe cu un ansamblu de 
resorturi necuplate între ele, pentru fiecare câmp, pentru 
a genera modurile de oscilație independente. Energia dis- 
cretă înmagazinată în resorturi (ce reprezintă particula) 
va rămâne acolo, deci particulele vor fi localizate (vezi fi- 
gura 12.6). Odată ce luăm în calcul un cuplaj între arcu- 
rile aceluiași câmp, energia poate ajunge de la un resort 
la altul. Vom spune acum că particulele se deplasează în 
spaţiu. Această deplasare este nerelativistă dacă schim- 
burile de energie dintre resorturi adiacente sunt mult mai 
mici decât energia stocată în resorturile verticale ale figurii 
12.4 (cuplajul este slab). 

Pentru ca două câmpuri să interacționeze, trebuie să 
existe cuplaj și între „arcurile” diferite ale celor două câm- 
puri. Ce se va întâmpla când vom activa acest cuplaj su- 
plimentar? Desigur, atunci pachetele de energie discretă 
(particulele) vor fi transferate de la un câmp la altul. Vom 
spune că particulele se vor ciocni (pentru că își schimbă 
energie cinetică), vor emite alte particule (pentru că pa- 
chete de energie discretă vor ajunge la alt câmp) sau vor 
fi absorbite. 

Imaginea de mai sus este semi-clasică și numai parţial 
adevărată, căci natura ne rezervă o surpriză: procesele de 
transfer de energie între câmpuri au loc într-adevăr, însă 
sunt posibile chiar și atunci când energia nu se conservă! 

Acest paradox aparent ţine de natura cuantică a uni- 
versului și are rădăcini în principiul de superpoziţie, cel 
care spune că o particulă se află, în același moment de 
timp, în toate poziţiile din spaţiu. Aceasta înseamnă că, 
chiar dacă așezăm particula într-un loc (o stare clasică), 
ea are șansa să se găseasca la momentul următor în ori- 
care alt loc (o altă stare clasică). Aplicăm același procedeu 
oricărui sistem cuantic, deci și unei saltele de arcuri care 

Figura 12.23: În figură sunt reprezentate schematic elementele de bază ale unei teorii a câmpului. Pe aza verticală este 
reprezentat timpul, iar pe axa orizontală sunt reprezentate patru căsuțe. Fiecare din cele patru căsuțe reprezintă o singură 
stare cuantică a întregului „univers” „ Universul” acesta are mai multe pozitii spatiale. În figură sunt reprezentate doar 
două poziții r și R. În fiecare poziție (r sau R) se află două resorturi intrinsec diferite, modelând două câmpuri care 
interacționează. Resorturile din figură au fiecare energii bine definite. Dacă resortul este mic, atunci el se află pe 
starea sa de energie minimă, iar dacă este mai mare, atunci se află pe prima stare ezcitată. O singură stare cuantică a 
„universului” (deci o căsuţă din cele patru) este dată de o configurație precisă a energiei fiecărui resort al câmpurilor, 
din fiecare din cele două poziţii spațiale r si R. Astfel, în căsuţa din stânga jos am reprezentat starea de vid, în care 
toate resorturile sunt pe starea de energie minimă. La mijloc stânga este starea în care un sigur resort al primului câmp 
este excitat pe prima stare energetică (cel din pozitia r). Starea notată cu |r) reprezintă o particulă a primului câmp 
localizată în r. Starea |R) din mijloc dreapta reprezintă o particulă a celui de-al doilea câmp localizată în R. (notația cu 
majuscule subliniază că particula aparține celui de-al doilea câmp). În dreapta jos este reprezentată starea în care un 
resort al primului câmp din poziţia r este excitat, și tot excitat este și un resort al celui de-al doilea câmp, localizat în 
altă poziție R. Starea a fost notată cu |r,R). La momentul de început și la toate momentele ulterioare, starea cuantică 
a „universului” este o superpoziție cuantică a tuturor acestor stări reprezentate de câte o căsuță. Dacă sistemul este 
așezat la început într-una dintre stări, el poate fi găsit la momentul ulterior în oricare dintre celelalte stări. Sarcina 
fizicii este să găsească probabilitățile de tranzitie. 


Situaţia este  contraintuitivă și  nefamiliară, să 
recunoaștem. Un sistem cuantic poate fi găsit la un 


modelează câmpurile din univers. Salteaua se poate găsi, 
la un moment ulterior, în oricare dintre stările ei cuantice, 


chiar dacă energia nu se conservă între starea iniţială și cea 
finală. 

Ideea de bază este atunci următoarea: după cum par- 
ticula se poate găsi la momentul ulterior în oricare dintre 
poziţiile ei, la fel și orice sistem cuantic se poate găsi la 
un moment ulterior în orice stare cuantică, indiferent de 
starea sa iniţială. În cazul saltelei, dacă pornim cu o stare 
în care avem doar un singur resort excitat pe primul nivel 
de energie (avem doar o particulă localizată) putem găsi 
sistemul la un moment imediat ulterior într-o stare în care 
două resorturi sunt excitate (avem două particule locali- 
zate). În termenii teoriilor cuantice ale câmpurilor, vom 
spune că particula inițială s-a dezintegrat sau a emis o altă 
particulă, în cazul acesta, fără ca energia să se conserve, 
dacă suma, energiilor de repaus ale particulelor finale este 
mai mare decât energia particulei inițiale. 


moment ulterior în orice stare cuantică. Noi interpretăm 
acest rezultat spunând că părţile sistemului (particulele, 
în acest caz) au interacţionat, însă nu e vorba de o 
interacţiune în sensul clasic, ci de „fotografii” succesive 
ale sistemului cuantic. Să detaliem aceaste observaţii 
explicitând stările cuantice ale saltelei în modelele noastre 
nerelativiste, cu referire la figura 12.23, care este figura 
cheie a acestei secțiuni. 

În figura 12.23 sunt prezentate pe axa orizontală patru 
dintre stările cuantice de energie bine definită ale unei sal- 
tele ce modelează un ansamblu de două câmpuri, în cazul 
în care cupla jele orizontale dintre resorturi sunt ignorate la 
început (reprezentarea poziţiei). Pachetele de energie dis- 
cretă reprezintă particulele asociate câmpurilor. O stare 
cuantică generală se scrie ca o superpoziţie a acestor stări, 
chiar și atunci când stabilim un cuplaj între cele două câm- 
puri. În termenii secţiunii 213 din anexă, toate aceste stări 

Figura 12.24: În stânga sus fiecare pozitie spatială este 
reprezentată de trei resorturi în teoria cuantică a câmpu- 
lui, într-un model în care masa de repaus a fotonului este 
considerată nenulă (fotonul este masiv), iar particulele 
nu au spin sau polarizare. Resortul din stânga (a) se află 
într-o stare exzcitată, ceea ce înseamnă că el „găzduiește” 
un electron. Al doilea resort (b) „găzduiește” un pozitron 
iar al treilea (c), asociat câmpului electromagnetic modi- 
ficat, un foton masiv. Ele nu sunt însă excitate. În par- 
tea din dreapta este reprezentat sistemul după un timp, 
acolo unde două resorturi sunt excitate. După cum ve- 
dem, tranziția de la starea din stânga la cea din dreapta 
poate fi interpretată ca emisia unui foton masiv de către 
un electron (figura de jos). Să remarcăm cum procesul de 
mai sus nu conservă neapărat energia, deși el este posibil, 
conform legilor mecanicii cuantice. 


formează o bază a spaţiului stărilor cuantice. Problema pe 
care o avem de rezolvat este să aflăm evoluţia unei stări 
cuantice generale. 

Să ne imaginăm că modelăm cu resorturile noastre câm- 
purile undei de probabilitate a electronului relativist și 
câmpul electromagnetic. Pentru simplitate, în modelele 
următoare, vom considera, un câmp electromagnetic modi- 
ficat, sub o formă propusă de fizicianul român Alexandru 
Proca. Particula acestui câmp se numește foton masiv, 
pentru că masa sa de repaus este nenulă, spre deosebire 
de cea a fotonului obișnuit care este nulă. În acest fel, ne 
putem imagina mai ușor câmpul electromagnetic modifi- 
cat sub forma unor resorturi discrete de frecvenţă nenulă, 
altfel (pentru fotonul obișnuit) ar fi trebuit să considerăm 
o situaţie de limită, în care frecvenţa de rezonanţă a arcu- 
rilor sale „verticale” tindea la zero (vom spune mai multe 
despre situaţia fotonului la sfârșitul secţiunii). 

Pachetele de energie ale celor două câmpuri (câmpul 
undei de probabilitate a electronului relativist și câmpul 
electromagnetic modificat) vor deveni atunci electroni, po- 
zitroni și fotoni masivi. Frecevenţa de rezonanță a resor- 
turilor verticale va fi proporţională cu energia de repaus a 
particulelor, deci cu masa lor de repaus. 

Să enumerăm acum stările câmpului, imaginându-ne că 
există doar două tipuri de resorturi, unul pentru electronul 
fără spin și altul pentru câmpul electromagnetic modificat, 
în care fotonii masivi nu avea, nici ei polarizare. Folosind 
notaţiile din secţiunea 130, vom avea mai întâi starea de 
vid a universului, în care toate resorturile au energia mi- 
nimă (stânga figurii 12.23). Pe aceasta o vom nota cu |0). 
Apoi notăm cu |r) starea în care doar resortul din poziţia 
r este excitat și cu majuscule |R} starea în care numai un 

resort al celui de-al doilea câmp, aflat în poziţia R., este în 
prima stare excitată. 

Starea |r.; r2, R) este starea universului în care doar re- 
sorturile asociate primului câmp din poziţiile rı și ro sunt 
excitate, precum și resortul din poziţia R a celui de-al 
doilea câmp. Toate celelalte resorturi se află pe starea de 
energie minimă. Teoria devine una a particulelor, așa cum 
a fost schiţat în secţiunea 129, dacă înțelegem că fiecare 
dintre aceste stări descrie de fapt un ansamblu de par- 
ticule localizate (electroni fără spin pentru primul câmp 
și fotoni masivi fără polarizare pentru cel de-al doilea). 
Starea |r.;r2,R) va reprezenta situaţia în care avem un 
electron în poziţia |r.), altul în poziţia |r2) și un foton 
masiv în poziţia |R). 

Urmărind reţeta din secţiunea 130, starea cuantică ge- 
nerală a universului asociază fiecărei astfel de stări parti- 
culare câte un număr complex a, iar setul de numere com- 
plexe reprezintă unda de probabilitate a universului. Vom 
scrie acest set sub forma Y% = (a0, ar, AR, Ar, r2, r,R, --- }- 
Aceste stări sunt reprezentate pe orizontală în figura 12.23, 
în cazul unui cuplaj slab. 

Evolutia cuantică se reduce la identificarea dependenței 
de timp a numerelor complexe de mai sus, ca în cazul în 
care „resorturile” unui câmp nu interacționau cu cele ale 
celuilalt câmp sau între ele. Acum, datorită interacțiunii 
dintre „resorturile” aceluiași câmp și ale câmpurilor dife- 
rite, evoluția numerelor complexe a = a(t) este mai greu 
de dedus. Faptul că numerele complexe a = a(t) variază 
în timp ne spune că salteaua cuantică se va păstra în timp 
ca o superpozitie cuantică a stărilor inițiale. Problema cu 
adevărat dificilă este să obținem variația în timp a acestor 
numere complexe. 

Să considerăm cazul în care numai unul din „resortu- 
rile” saltelei din figura 12.23 se află pe primul nivel de 
energie excitat, să zicem cel care reprezintă câmpul elec- 
tronului în poziția r, în modelul nostru discret. Avem 
atunci un electron localizat în r, iar starea cuantică a uni- 
versului o notăm cu |r). Cum universul este într-o stare de 
superpoziție cuantică a tuturor acestor stări, avem numai 
un număr complex din unda de probabilitate iniţială care 
este nenul a-(0) = 1, în rest toate celelalte sunt nule. 

Lăsând acum sistemul să evolueze, și celelalte numere 
complexe vor deveni nenule. Vom avea, de exemplu, 
ar (t) # 0 sau arr # 0. Ce înseamă asta? Înseamnă 
că vom putea găsi universul în starea |r’) sau în starea 
Ir; R). Ele sunt însă de asemenea stări ce reprezintă par- 
ticule localizate, și de aceea au o interpretare directă. 

De exemplu, dacă găsim universul în starea |r'), vom 
spune că particula asociată primului câmp s-a deplasat din 
poziţia r în poziţia r’ (vezi figura 12.25). Sau, dacă uni- 
versul va fi găsit în starea |r; R), atunci vom găsi prima 
particulă în aceeași poziţie r, dar și o particulă a celui 
de-al doilea câmp în R. Vom spune că prima particulă a 
generat-o între timp pe cea de-a doua. În cazul electro- 
nului, vom spune că el a emis un foton masiv (vezi figura 
12.24). 

În cazul electrodinamicii cuantice, se arată că proce- 
sul de mai sus are probabilitate nenulă doar dacă fotonul 
emis se va găsi la momentul imediat următor în aceeași 
poziție cu electronul care l-a emis. Remarcăm că procesul 
nu conservă neapărat energia, pentru că particulele sunt 
localizate, iar în urma procesului avem o nouă particulă 

Figura 12.25: O reprezentare a deplasării unei particule 
în teoria cuantică a câmpurilor. Aici câmpul este repre- 
zentat de trei resorturi aflate în trei puncte diferite ale 
spațiului rı, r2 și r3. Particula este un pachet de ener- 
gie înmagazinată de resort. În starea A a „universului” 
din stânga, doar primul resort este excitat. În starea B 
din mijloc, doar al doilea este excitat. „universul” suferă 
tranziții cuantice succesive de la starea A din stânga la 
starea C din dreapta. Noi „interpretăm” acest rezultat ca 
pe o deplasare a particulei asociate pachetelor discrete de 
energie a resorturilor de la poziția rı la poziția r3 (vezi 
figura de jos). 


ce poate avea o energie suplimentară stocată în masa de 
repaus. Rezultatul este posibil pentru că universul descris 
de cele două câmpuri poate fi găsit la un moment ulterior 
în orice stare cuantică a sa. 

Observaţia de mai sus pare contradictorie în primul mo- 
ment. Ea spune că, în principiu, pot avea loc tranziţii 
între o stare în care nu se află nici o particulă și o stare 
în care sunt două particule în univers. Sau între o stare 
în care avem o particulă localizată într-un punct și apoi 
aceeași particulă localizată acolo și trei la capătul celă- 
lalt al universului, la un moment imediat ulterior. Căci, 
după cum o particulă se poate găsi la un moment ulterior 
în toate poziţiile ei spaţiale, tot așa și câmpul nostru se 
poate găsi la momentul următor în oricare dintre stările 
sale cuantice. 

Astfel de tranziţii neobișnuite sunt permise în cazul ge- 
neral, atâta doar că forma specifică a teoriilor cuantice ale 
câmpurilor (de exemplu, electrodinamica cuantică) le in- 
terzice, aşa cum vom vedea mai târziu. Aceasta deoarece 
fiecare dintre tranziţiile posibile pentru câmp vine cu o 
amplitudine de probabilitate. Așa cum arată detaliile ma- 
tematice ale electrodinamicii cuantice, de exemplu, multe 
dintre procese au amplitudinea de probabilitate nulă, deși 
ele sunt în principiu posibile. 

În final, puţine procese elementare își păstrează ampli- 
tudinea de probabilitate nenulă, în periode scurte de timp. 
Un astfel de proces este cel în care „salteaua” universului 
are o tranziţie de la o stare în care un electron este lo- 
calizat la o alta în care electronul se află în același loc și 
care are și un foton masiv în aceeași poziţie spaţială (nu 
în altă poziţie). Probabilitatea acestui proces este nenulă. 

Figura 12.26: În stânga sus, fiecare poziție spatială este 
reprezentată de trei resorturi în teoria cuantică a câmpu- 
lui. Al treilea resort din stânga (c) se află într-o stare 
ezcitată și, în modelul acestei sectiuni, el „găzduieşte ” 
un foton masiv. Celelalte două resorturi (ce modelează 
electronii și pozitronii) nu „găzduiesc” nici o particulă. 
În partea din dreapta este o altă stare cuantică în care e 
găsit sistemul după un timp. Observăm că putem inter- 
preta acest proces de tranzitie ca unul în care sistemul a 
transferat pachetul de energie al celui de-al treilea arc la 
primele două. Procesul nu conservă neapărat energia. În 
partea de jos este reprezentarea procesului în termeni de 
particulă. Aici vedem cum un foton masiv a generat un 
electron și un pozitron. 


Spunem atunci că electronul a emis un foton masiv (vezi 
figura 12.24). Așa cum am amintit, energia nu se conservă 
în acest proces. 

Vedem astfel că particulele par că se deplasează de la 
un loc altul, că se generează unele pe altele sau că se ani- 
hilează. Rezultatul nu este surprinzător, în fond parti- 
culele sunt pachete discrete de energie, deci ne așteptăm 
ca ele să fie schimbate între câmpuri, între locaţii dife- 
rite, sau transformate în alte tipuri de energie. Surpriza 
apare atunci când vedem că interpretarea corectă nu pre- 
supuneri transferuri ale energiei, ci tranziții între diversele 
stări cuantice ale întregii „saltele” a universului. Stările 
pot fi oricare în principiu, și de aceea tranziţiile pot avea 
loc fără conservare de energie. 

Faptul că putem descrie evoluţia universului prin inter- 
mediul particulelor sale, chiar dacă am pornit de la o teo- 
rie cuantică de câmp, este crucial în capitolele următoare. 
Odată ce vom porni și noi la drum cu această metodă, 
ne vom obișnui poate prea mult cu noţiunea de particulă. 
Este bine să ne amintim din când în când că particulele 
sunt doar o denumire pentru pachetele discrete de ener- 
gie care se schimbă în „salteaua” cuantică ce reprezintă 
universul. 

Pentru a ne face o idee despre ce urmează, să vedem 
cum putem întelege procesele de interacţiune dintre elec- 
troni și pozitroni, introduse în secțiunea 132. Să luăm, de 
exemplu, anihilarea electronului cu pozitronul. În mode- 
lul lui Dirac, acest proces nu era altceva decât dezercitarea 
unui electron de pe niveluri de energie pozitivă pe cele de 
energie negativă, cu emisia unui foton. Or, cu alte cuvinte, 
ocuparea unui loc gol în marea de electroni de energie ne- 
gativă (vezi figura 12.18). 

În teoria cuantică a câmpurilor însă, atât electronul cât 
și pozitronul sunt pachete discrete de energie ale undei de 

Figura 12.27: În stânga avem un proces de generare a 
unei perechi electron-pozitron de către un foton. Procesul 
are o probabilitate mazimă de a fi observat atunci când 
are loc în apropierea unui nucleu, pentru că în acest caz 
se conservă atât impulsul, cât și energia care se schimbă 
în reacție. În dreapta este procesul de anihilare a unei pe- 
rechi electron-pozitron. Acesta are probabilitate mazimă 
atunci când sunt emiși doi fotoni, tot datorită legilor de 
conservare. 


probabilitate relativiste a electronului. Ajunse în același 
punct de spaţiu, se prea poate ca ele să fie transferate câm- 
pului electromagnetic, ale cărui pachete de energie sunt 
particulele numite fotoni (care sunt masivi în modelul nos- 
tru). Obţinem o reprezentare familiară a procesului prin 
care un electron și un pozitron se întâlnesc și parcă dispar 
în neant, lăsând în urma lor un foton. În acest caz proce- 
sul poate fi privit ca unul de transfer de energie de la un 
câmp la altul. 

În același fel putem explica și procesul invers, cel prin 
care un foton (masiv în modelul nostru) va genera o pere- 
che electron-pozitron (vezi figura 12.26). Și procesul acesta 
poate fi privit ca unul de transfer de energie de la un câmp 
(cel electromagnetic) la altul (câmpul undei de probabili- 
tate ce descrie electronii relativiști). Așa cum am aminitit, 
acesta este mai degrabă un proces de tranziţie între două 
stări cuantice, proces care nu conservă neapărat energia. 

Dacă e să fim preciși, ar trebui să spunem încă de pe 
acum că procesele acestea, de generare sau anihilare de pe- 
rechi electron-pozitron nu au loc în experimente atât de 
simplu pe cât sunt ele descrise aici. Aceasta deoarece, în 
cazul clasic, ele trebuie să se supună legilor de conservare 
ale impulsului și energiei. De aceea, anihilarea unei perechi 
electron-pozitron pe care o putem observa direct în măsu- 
rători are loc prin emisia a doi fotoni (vezi figura 12.27). 
Tot astfel, crearea unei perechi de electron-pozitron de că- 
tre un foton se observă experimental doar în apropierea 
unor nuclee masive, care pot prelua din excesul de impuls 
care se transferă în cursul procesului. 

Procesul de anihilare a perechii electron-pozitron cu 
emisia unui singur foton are și el loc în realitate, atâta 
doar că probabilitatea lui este mai scăzută. Același lucru 
este valabil şi pentru procesul în care un singur foton ge- 
nerează în vid un electron și un pozitron. Ambele procese 
au o probabilitate scăzută de a fi observate direct în ex- 
perimente. Așa cum vom vedea în capitolul următor, ele 
sunt procese virtuale, care trebuie luate în calcul atunci 
când vrem predicții mai precise. 

Să observăm acum o diferenţă fundamentală dintre me- 
canica cuantică discutată în capitolele precedente și teoria 
cuantică a câmpurilor pe care o introducem aici. Astfel, 

în mecanica cuantică, electronii erau niște particule care, 
odată aduse în univers, rămâneau acolo. Electronul nu 
putea să dispară așa, deodată, în neant, și nici nu se putea 
divide în două. Într-o problemă cu zece electroni, aveam 
în final tot zece electroni, ceea ce se reflecta în normarea 
undei de probabilitate multiparticulă. 

În teoria cuantică a câmpurilor, numărul total de elec- 
troni se poate schimba. De exemplu, un electron se poate 
anihila cu un pozitron și va dispărea „în neant”, lăsând în 
urmă un jet de lumină. Sau, invers, lumina poate genera 
din neant electroni și pozitroni! Rezultatul ne spune din 
nou că teoria cuantică a câmpurilor este intrinsec o teorie 
multiparticulă. 

Dacă avem un singur electron, care doar interacționează 
cu câmpul electromagnetic, atunci putem la fel de bine să 
folosim numai mecanica cuantică. Acel electron rămâne 
singur în spaţiu (dacă este singur) o veșnicie. La fel 
dacă avem un ansamblu de electroni, care nu fac decât 
să interacţioneze electromagnetic între ei. Dacă însă vrem 
să fim mai preciși în predicțiile noastre, atunci trebuie să 
luăm în calcul crearea de perechi electron-pozitron și ani- 
hilarea acestora. În acest caz, numărul de particule se 
poate schimba. Acum trebuie să folosim teoria cuantică a 
câmpurilor. 

Pentru că interacţiunile acestea se obţin cuantificând 
câmpul electromagnetic și câmpul undei de probabili- 
tate a electronului relativist, fizicienii au numit teoria 
interacțiunilor dintre electroni, pozitroni și fotoni electro- 
dinamică cuantică. 

Aşa cum vom vedea mai târziu, considerând numai un 
electron în mișcare, el nu numai că poate emite fotoni, 
dar fotonii emiși pot genera, perechi electron-pozitron, care 
apoi vor interacţiona cu electronul inițial. De aceea, în 
electrodinamica cuantică, chiar mișcarea unui singur elec- 
tron este puţin diferită de cea prezisă de mecanica, cu- 
antică, care nu include crearea de perechi. Iar experimen- 
tele au arătat că electrodinamica cuantică descrie mai bine 
mișcarea, unui electron decât mecanica cuantică. 

Să remarcăm acum că nu am răspuns la o întrebare 
fundamentală. Astfel, am văzut că un câmp cuantic are 
tranziții între stările sale cuantice, așa cum a fost exem- 
plificat în figura 12.23. Am văzut și că tranziţiile pot fi 
interpretate ca procese elementare de propagare a parti- 
culelor, sau de emisie/absorbţie. Cu toate acestea, nu am 
specificat care sunt probabilitățile proceselor, și nici măcar 
nu am prezentat vreo manieră în care ele pot fi calculate! 
De aceea am pus semne de întrebare în figura 12.23 în 
dreptul acestor probabilităţi. Pentru a răspune la această 
întrebare, am rezervat întreg capitolul 13. 

La sfârșitul acestei secţiuni trebuie să spunem că mode- 
lele cu resorturi folosite aici sunt o simplificare a realităţii. 
Ele ne ajută să vizualizăm ingredientele de bază ale teo- 
riei cuantice a câmpului, însă nu scot la iveală subtilităţi 
esenţiale, precum o analiză riguroasă. Modelul „saltelei” a 
fost construit prin comparaţie cu fizica stării solide, acolo 
unde atomii formează structuri discrete în solidele crista- 
line. În fizica stării solide, vibraţiile atomilor pot fi asoci- 
ate vibraţiilor arcurilor saltelei, iar cuantificarea acestora 
conduce la particule numite fononi. 

Spre deosebire de fizica stării solide, există două ele- 
mente noi care apar în analiza completă a teoriei câmpu- 
rilor particulelor elementare. Primul este forma continuă 

a spaţiului, spre deosebire de reţeaua discretă a resortu- 
rilor unei saltele. Dacă în reţeaua discretă putem vorbi 
de particule localizate, îi cazul continuu o astfel de loca- 
lizare se definește doar la limită (există fizicieni care pun 
chiar sub semnul întrebării ideea de electron precis locali- 
zat în spaţiul continuu). De aceea, în spatiul continuu se 
vorbește doar de amplitudini de probabilitate ale tranziţiei 
de la o poziţie la alta (în timp daţi), fără să ne imaginăm 
ca avem la început particule localizate. 

A doua diferență este dată de forma relativistă a 
ecuaţiilor. Aceasta face ca, în primă instanţă, cuplajele 
orizontale ale arcurilor să fie tot atât de puternice ca cele 
verticale. La o analiză mai atentă, este foarte greu de 
construit o variantă relativistă a unui asemenea model cu 
resorturi. De exemplu, masa de repaus a fotonului este 
nulă, ceea ce ar însemna că energia înmagazinată într-un 
resort (atunci când fotonul este „în repaus”) va fi tot nulă. 
Masa de repaus este însă proportională cu frecvența de 
rezonanță a resortului, deci cu constanta de cuplaj k. 
Aceasta din urmă trebuie să fie nulă, ceea ce înseamnă 
că arcurile verticale din figura 12.4 nici nu sunt elastice! 
O imagine mai potrivită este cea din figura 11.13. Modelul 
saltelei trebuie privit ca o limită în care masa fotonului se 
apropie de zero. De aceea, în această secțiune, am conside- 
rat modelul unui câmp electromagnetic modificat, pentru 
care particula sa (fotonul masiv) are masa de repaus ne- 
nulă. 

În plus, pentru teoriile relativiste, reprezentarea impul- 
sului este mult mai potrivită decât cea a pozitiei. Așa cum 
am menţionat însă, am ales modelul de mai sus al saltelei 
(chiar și pentru fotoni, în cazul cărora trebuie folosit la 
limită) pentru a scoate la iveală elementele principale ale 
unei teorii de câmp, elemente care se vor găsi și la alte 
particule. 

136. Unificarea câmpului electromagnetic 
şi al undei de probabilitate 


În capitolul 11 am discutat principiul acţiunii mi- 
nime și teoriile clasice de câmp, exemplificând cu câmpul 
Klein-Gordon în secţiunea 127 și cu câmpul electro- 
magnetic în secţiunea 128. În capitolul acesta am introdus 
teoriile cuantice de câmp. Ideea de bază este să modelăm 
câmpurile clasice printr-un ansamblu de resorturi. Apoi, 
odată ce vom cuantifica mișcarea acelor resorturi, vom ve- 
dea că ele schimbă între ele pachete discrete de energie, pe 
care le identificăm cu diverse particule. 

În această secţiune vrem să detaliem procedura pentru 
electrodinamica cuantică, teoria care descrie interacţiunea 
cuantică dintre electroni, pozitroni și fotoni. Pe electroni 
și pozitroni îi vom privi ca pachete discrete de energie ale 
oscilaţiilor câmpului Dirac (câmpul undei de probabilitate 
relativiste a electronului, vezi secțiunea 134), iar pe fo- 
toni ca pachete discrete de energie ale oscilaţiilor câmpului 
electromagnetic. 

Cu un ochi la formulele matematice (adăugate la 
sfârșitul secţiunii pentru cei interesaţi) va trebuie să des- 
criem două lucruri: 


e Care este precis forma „saltelei” asociate fiecărui câmp, 
cu alte cuvinte care este forma densităţii de lagrangean 
Le a câmpului Dirac și Lem a câmpului electromagnetic. 


e Care este precis forma interacțiunii dintre „resorturile” 
celor două „saltele” diferite. Aceasta o vom scrie sub 
forma unei densități de lagrangean de ineracţiune L; 
(vezi secţiunea 126). 


În cazul câmpului electromagnetic, pachetele discrete de 
energie vor fi particulele numite fotoni. Problema „salte- 
lei” câmpului electromagnetic am discutat-o în secțiunea 
128, acolo unde am descris evoluţia câmpului electro- 
magnetic prin intermediului principiului acţiunii minime 
și a densităţii de lagrangean L. Am văzut că „arcurile” 
acestei „saltele” sunt potenţialele electrodinamice (V, A). 
Acestea sunt coordonatele generalizate ale sistemului, și 
ne așteptăm ca ele să descrie mai bine interacţiunea cu- 
antică cu electronul, ca, de exemplu, în cadrul efectului 
Aharonov-Bohm. 

Care este însă cazul electronului și al pozitronului? Ce 
câmp trebuie să cuantificăm aici pentru a obţine electronii 
și pozitronii, ce „saltea” trebuie să construim? Așa cum 
am discutat în secţiunea 134, câmpul ales a fost unda de 
probabilitate relativistă a electronului. Astfel, urmează ca 
unda de probabilitate a electronului să o considerăm cla- 
sică în primă instanţă, cu o evoluţie dată de ecuaţia lui 
Dirac (în cazul relativist). Vom vorbi atunci de câmpul 
Dirac. Apoi însă, vom mai cuantifica încă odată acest 
câmp. 

Procedura, aceasta, numită a doua cuantificare, aduce 
o nouă definiţie a electronului. Căci, odată ce unda de 
probabilitate relativistă (câmpul Dirac) este cuantificată 
a doua oară, ea va avea stocate diverse pachete de energie. 
Aceste pachete discrete de energie vor reprezenta fie par- 
ticula pe care noi am numit-o electron, fie noua particulă 
numită pozitron. 

Pentru a construi „salteaua” câmpului electronilor, tre- 
buie să descriem evoluţia undei de probabilitate relati- 
viste (câmpul Dirac) prin intermediul unei densități de 
lagrangean Le. Lucrul acesta îl vom face matematic la 
sfârșitul secţiunii pentru cei interesaţi. Odată ce vom 
cuantifica oscilaţiile acestui câmp Dirac, ne vom aduce 
aminte de discuţia din secţiunea 134, acolo unde am făcut 
o diferență între oscilaţiile de frecvență pozitivă și cele de 
frecvență „negativă”. Pachetele discrete ale oscilaţiilor de 
frecvenţă pozitivă vor descrie electroni, iar ale oscilaţiilor 
de frecvenţă „negativă” vor reprezenta pozitroni. 

În acest fel am construit un model clasic asemănător sal- 
telei din figura 12.4, pentru fiecare din cele două câmpuri, 
câmpul Dirac și câmpul electromagnetic. În urma cuanti- 
ficării, resorturile vor găzdui pachete discrete de energie, 
pe care le vom identifica cu particule: electroni, pozitroni 
şi fotoni. În acest fel încheiem prima din cele două etape 
menționate mai sus. 

A doua etapă este descrierea interacțiunii dintre cele 
două câmpuri, cu alte cuvinte găsirea cuplajului dintre 
„resorturile” celor două „saltele” clasice. Remarcaţi că nu 

vrem să aducem împreună electronul (considerat o parti- 
culă clasică) și câmpul electromagnetic, căci astfel am con- 
strui electrodinamica clasică. În schimb, vrem să aducem 
împreună unda de probabilitate relativistă a electronului 
(descrisă de ecuaţia lui Dirac) și câmpul electromagnetic, 
pentru a putea construi electrodinamica cuantică. 

Pentru că între resorturi din poziţii diferite există cu- 
plaje, pachetele de energie discretă (particulele) se vor de- 
plasa de la un loc la altul, lucru pe care îl vom considera 
ca fiind o deplasare a particulelor. Dacă între resorturile 
unui câmp (câmpul Dirac, să zicem) și cele ale celui de-al 
doilea câmp (cel electromagnetic) există și cuplaje supli- 
mentare, este posibil ca pachetele de energie să ajungă de 
la un câmp la altul. Aceasta înseamnă în practică un pro- 
ces de anihilare a electronilor cu pozitronii și de creare 
al fotonilor, un proces invers, sau un altul de emisie și 
absorbţie de fotoni (așa cum vom vedea mai târziu, doar 
aceste procese au probabilitate nenulă). În secţiunea 135 
am menţionat că toate aceste procese trebuie privite ca 
tranziţii între stări cuantice diferite ale celor două saltele, 
tranziţii care nu trebuie neapărat să conserve energia (vezi 
figura 12.23). 

Problema principală este să descriem interacțiunea cla- 
sică dintre „salteaua” ce modelează unda de probabilitate 
a electronului relativist și „salteaua” ce modelează câmpul 
electromagnetic, ambele considerate câmpuri clasice. Abia 
după aceea vom discuta cuantificarea lor și interpretarea 
rezultatelor. De aceea să considerăm în restul secțiunii 
doar procedura prin care putem construi interacțiunea cla- 
sică dintre resorturile celor două „saltele”. 

Să ne imaginăm de aceea, pentru moment, că unda de 
probabilitate a electronului este un câmp clasic (vezi figura 
12.20). Fizicienii obișnuiesc să folosească în descriere chiar 
unda de probabilitate relativistă. Pentru imaginea noastră 
aspectul acesta nu e foarte relevant. Tot ce trebuie să 
ne aducem aminte este că unda de probabilitate a unui 
electron se întinde în tot spaţiul și ne dă probabilitatea 
de a găsi electronul într-un loc sau altul, în reprezentarea 
„veche” a mecanicii cuantice. 

Cu puţină imaginaţie, am putea vizualiza acest câmp 
ca, pe un fel de fluid electric (vezi partea, din stânga sus a 
figurii 12.20). Densitatea acestui fluid electric nu ne spune 
însă câte sarcini electrice sunt într-un loc sau altul, ci care 
este probabilitatea de a găsi un singur electron într-un loc 
sau altul. În analogia noastră, dacă avem o probabilitate 
mai mare, ne așteptăm să găsim în medie mai multă sar- 
cina, electrică, acolo, deci mai mult „fluid”. 

Câmpul electromagnetic este descris de ecuaţiile lui 
Maxwell în vid, folosind însă de data aceasta potenţialele 
electrodinamice (V, A). Ele ne dau cu destul de bună 
aproximaţie probabilitatea de a găsi un foton într-un loc 
sau altul. 

Avem deci două câmpuri, cel al undei de probabilitate 
a electronului (fluidul electric) și câmpul electromagnetic, 
care încă nu interacționează unul ce celălalt, fiind date încă 
de relaţii diferite (evoluţia undei de probabilitate este dată 
de ecuaţia lui Dirac în cazul relativist, iar cea a câmpului 
electromagnetic de ecuaţiile lui Maxwell în vid). 

Fluidul electric nu generează încă un câmp electro- 
magnetic, iar mișcarea, sa nu este influenţată încă de câm- 
pul electromagnetic prezent. Așa cum am menţionat, 
putem descrie separat fiecare câmp, cu ajutorul unor 

Figura 12.28: Clasic, situația din figură reprezintă câm- 
pul magnetic generat de un curent electric I. În cazul 
de fată însă, fluidul electric este dat de „curgerea” un- 
dei de probabilitate y a unui singur electron. Densitatea 
de sarcină electrică a acestui fluid este proporțională cu 
densitatea de probabilitate de a găsi electronul și sarcina 
sa electrică. În acest fel vom scrie ecuațiile lui Mazwell 
prin care unda de probabilitate y a electronului generează 
câmp electromagnetic. 


densități de lagrangean L, câte un lagrangean pentru fie- 
care câmp. Aceasta alegere ne dă și ecuaţiile de evoluţie ale 
câmpurilor încă independente: una este ecuaţia Dirac de 
evoluţie a undei de probabilitate a electronului (în forma 
sa relativistă), cealaltă e setul ecuaţiilor lui Maxwell pen- 
tru câmpul electromagnetic în vid. 

Acum însă, atenţie, trebuie să aducem cele două câm- 
puri împreună, trebuie să le facem să interacţioneze, 
pentru că știm că electronul poate genera câmp electro- 
magnetic și invers, câmpul electromagnetic influențează 
mișcarea electronului! Pentru aceasta trebuie să folosim 
principiul acţiunii minime și reţeta standard din secțiunea 
126. 

De aceea, începem cu ecuațiile lui Mazwell, care ne spun 
că un fluid electric generează câmp electromagnetic și că 
același fluid electric reacţionează în prezența unui alt câmp 
electromagnetic. În aceste ecuaţii ale lui Maxwell apare în 
general densitatea de sarcină electrică și de curent electric 
care este distribuită în univers. Am putea atunci folosi 
pentru densitatea de sarcină electrică o valoarea dată în 
esență de densitatea de probabilitate de a găsi electronul 
într-un loc sau altul! 

În acest fel, densitatea de sarcină electrică din ecuaţiile 
lui Maxwell este chiar densitatea fluidului electric ce re- 
prezintă unda de probabilitate. Este logic, nu? În locul 
unde avem o șansă mai mare de a găsi electronul, acolo va 
fi în medie o concentraţie mai mare de sarcină electrică, și 
deci vom avea mai mult „fluid electric” (vezi figura, 12.28). 

Putem privi atunci combinația aceasta, de două câmpuri 
considerate clasice (unda de probabilitate a electronului 
și câmpul electromagnetic) ca un fel de amestec al „flui- 
dului electric” cu câmpul electromagnetic: fiecare câmp 
clasic influențează evoluţia, celuilalt câmp clasic. Câmpul 
electromagnetic pune în mișcare fluidul electric al undei de 
probabilitate a electronului (vezi figura 12.29), iar fluidul 
electric (unda de probabilitate a electronului) generează 
câmp electromagnetic (vezi figura 12.28). Toate procesele 

unda de probabilitate 
a unui singur electron 


câmp 
electromagnetic 


Figura 12.29: Clasic, situația din figură reprezintă 
devierea unui fluid electric aflat într-un câmp magne- 
tic, deoarece atunci sarcinile electrice ale fluidului ar fi 
supuse forței magnetice. În cazul de fată însă, fluidul 
electric este dat de „curgerea” undei de probabilitate a 
unui singur electron. În acest fel putem scrie ecuațiile lui 
Mazuwell prin care unda de probabilitate y a electronului 
este influențată de câmpul electromagnetic. 


au loc conform ecuaţiilor lui Maxwell, considerând că „flui- 
dul electric” este dat de unda de probabilitate relativistă 
a unui electron. 

O astfel de analiză ne va arăta că cele două câmpuri 
clasice (unda de probabilitate relativistă a electronului și 
câmpul electromagnetic) se influențează reciproc. În mo- 
delul saltelei noastre, ne putem imagina că în fiecare punct 
din spaţiu există câte un resort pentru fiecare coordo- 
nată generalizată (potenţialele electrodinamice sau unda 
de probabilitate) și că între resorturi există cuplaje supli- 
mentare, care permit schimbul de energie între cele două 
câmpuri. 

Pasul următor este să cuantificăm fiecare dintre 
oscilaţiile celor două câmpuri care acum interacționează, 
și mai ales să interpretăm rezultatele în termeni de 
interacţiune între particule. Despre aceasta însă, în ca- 
pitolul următor. 

La sfârsitul acestei secţiuni prezentăm, pentru cei 
interesaţi, densitatea de lagrangean a electrodinamicii cu- 
antice. Ea descrie, așa cum am menţionat, evoluţia și 
interacţiunea câmpului Dirac (câmpul undei de proba- 
bilitate relativiste a electronului) și a câmpului electro- 
magnetic, ambele considerate clasice. 


Calcul: Lagrangeanul electrodinamicii cuantice 


Să încercăm să descriem evoluţia câmpului electro- 
magnetic împreună cu cea a undei de probabilitate 
relativistă a electronului (câmpul Dirac), ambele con- 
siderate clasice şi asemănătoare unor resorturi. 

Astfel, vom considera unda de probabilitate y(r, t) a 
electronului relativist ca fiind un câmp clasic. Ea este 
descrisă de o matrice coloana cu patru linii, pentru că 
electronul are patru stări cuantice distincte în același 
punct din spaţiu, așa cum am discutat în secţiunea 132: 


pı (r, t) yt = (pt y3 3 vi) 
e 
E Va(r, t) y = yy 7 ; 
yY3(r, t) = (Vi 3 -43 -vyi) 
Va(r, t) 


Aici fiecare termen, de exemplu %3 = Ya(r,t), este 
un număr complex în fiecare punct din spaţiu și timp. 
Modulul numărului complex |/3(r, t)|2 ne va da proba- 
bilitatea de a găsi electronul în poziţia r la momentul t, 
în starea cuantică 3. 

Matricea 1 este dată de matricea 4 transpusă și con- 
jugată, notată mai sus cu 4f. În relaţie însă, mai apare 
termenul suplimentar 0, care este una dintre matricile 
lui Dirac, explicitată cu convenţia din secțiunea 132. 

Mai departe, vom folosi aceleași notații ca în secțiunea 
132. Astfel, un eveniment din spaţiu-timp îl vom nota 
cu z = (ct,z,y,2). Notaţia, deși puţin confuză (pentru 
că se repetă x) este încetățenită în literatura de specia- 
litate. Componentele vectorului patru-dimensional z le 
vom nota cu z#, unde u = 0:3. Avem deci z? = ct, 
zl = T, T? =y, t? =z. 

Dependența de spațiu-timp y(r, t) = y(x) nu o vom 
mai scrie explicit decât rar. În continuarea notației din 
secțiunea 132, vom alege un sistem de unități normat, 
în care c = 1 și A = 1 (constanta redusă a lui Planck) și 
în plus co = 1, care simplifică ecuaţiile lui Maxwell. 

Folosind „rețeta” discutată în capitolul 11, vom des- 
crie evoluția câmpului clasic y(x), în lipsa câmpului 
electromagnetic, cu ajutorul densității de lagrangean Le 
(indicele e vine de la electron). Așa cum vom verifica, 
puţin mai jos, acesta este un număr în fiecare punct din 
spaţiu, scris ca: 


Le = py" ðu — mb 


Mai sus m este masa electronului. Recunoaștem apoi 
numărul complex i și convenţia lui Einstein, care spune 
că un indice ce se repetă trebuie însumat. Avem deci 
#3, = Io Y*Ou. Simbolurile y” desemnează matricile 
4 x 4 ale lui Dirac și ele au fost introduse în secţiunea 
132. Relaţia precedentă trebuie deci citită ca o operaţie 
cu matrici de ordinul 4. 

Așa cum am procedat în capitolul 11, și în secţiunea 
132, vom nota cu O, = 9/8z derivata parţială la coor- 
donatele spaţiale sau la timp z” = (t,z,y,2), unde am 
considerat c = 1. Avem de exemplu 


oy = dy _ Ord) Oy = dy Oy(r,t). 
910 ðt ’ ðr? ðy ` 
Dacă privim forma lui Le, observăm că el este un nu- 
măr complex, ce nu poate fi folosit în principiul acțiunii 
minime, acolo unde Le trebuie să fie un număr real. Cu 
toate acestea, forma de mai sus este una simplificată, 
scrisă numai pentru ecuaţiile Euler-Lagrange. Dacă 

vrem să obţinem forma completă (cea reală) trebuie să 
mai adăugam un termen congugat, pentru a obţine un 
număr real. Lucrul acesta nu îl vom mai menţiona la 
teoriile care vor urma. 

În relaţia lui Ce, dependenţa de spaţiu și timp a undei 
1 şi y a fost ignorată intenţionat. Aceasta pentru că 
Le trebuie privită ca o funcţie analitică de coordonatele 
generalizate ale sistemului și derivatele lor de ordinul 
întâi (vitezele generalizate). 

În cazul de faţă, coordonatele generalizate sunt chiar 
4 și Y, iar vitezele generalizate sunt 9, și pY. Ele tre- 
buie privite ca nişte simboluri pure în relația lui £, un 
fel de variabile în funcția £ = L(Y, Y, pP, 9,9). Lucrul 
acesta, este extrem de important, dacă vrem să aplicăm 
ecuaţiile Euler-Lagrange pentru a calcula evoluţia câm- 
pului 1 (vezi discuția din capitolul 11). 

Alegerea a două coordonate generalizate y și y este 
poate surprinzătoare, însă ea se leagă de forma com- 
plexă a undei de probabilitate. În relaţiile de mai sus 
nu trebuie să ne gândim că una se deduce din alta, ci 
trebuie să le privim ca pe niște simboluri independente. 

Folosind aceste alegeri, putem scrie ecuaţia 
Euler-Langrange (vezi secţiunea 125) pentru una 
dintre coordonatele generalizate, să zicem vw: 


ze (sa) 


În relaţia de mai sus, așa cum am menționat, deriva- 
tele de ordin întâi ale coordonatelor generalizate ô y% și 
3,1 (vitezele generalizate) trebuie privite ca niște sim- 
boluri pure, la fel ca simbolurile 4 și y. Toate aceste 
simboluri sunt independente între ele, fiind niște varia- 
bile în funcţia analitică Le. Folosind forma lui Le, avem: 


Oe L iopo 


dp JO 


Înlocuind în ecuaţia lui Euler-Lagrange, obținem 


3 
(iy ðs — my) -$ 3 (0)=0 > 


u=0 
(ið —m)y =0 


Aceasta din urmă este însă ecuaţia lui Dirac pentru 
unda de probabilitate a electronului în mișcare relati- 
vistă, într-un spaţiu vid, lipsit de câmpuri potenţiale, 
așa cum a fost ea dedusă în secţiunea 132. Vedem astfel 
că alegerea inițială pentru densitatea de lagrangean Le 
a fost corectă. 

În continuare, să descriem câmpul electromagnetic 
prin intermediul  potenţialelor  electrodinamice: 
potenţialul electric V(r,t) și cel magnetic A(r,t), 
așa cum am făcut în secţiunea 128. Vom rescrie 
acum potenţialele electrodinamice în forma relativistă 
menţionată în secţiunea 132 și într-un sistem de unităţi 
normale, în care nu numai c = 1, dar și co = pọ = 1. 


Astfel, vom nota potenţialele electrodinamice (în forma 
covariantă) cu A, = (V,—A). Avem de exemplu 
Ao(z) = V(r,t) și A4 (x) = —Az(r,t) (vezi anexa cu 
notaţiile relativiste din secţiunea 210). 

Câmpurile electrice E(r,t) și magnetice B(r, t) le vom 
scrie însă într-o forma ceva mai complexă, prin inter- 
mediul unei notații noi, care definește tensorul F,, al 
câmpului electromagnetic: 


Fu = ð Au — ðL Ap = 
2b, =B; B 0 


Avem de exemplu, folosind definiţia potențialelor elec- 
trodinamice din secţiunea 128: 


O(—A4.) ƏV 
Fo = vA; — ôr Ao = ———— — — =E, 
01 oA 1 A0 Jt Əz z 
Fizicienii mai folosesc și forma contravariantă FP”, 
care se deduce din forma F,,, astfel: PP” = —F,,, dacă 


u=0sauv=0și F" = Fu în rest (vezi secţiunea 
210). Aceste forme ne ajută să rescriem densitatea de 
lagrangean Lem din secţiunea 128, în lipsa unor sarcini 
electrice, ca: 


1 v 
Lem ag -gE F" 


Aici indicii pu și v se repetă, după convenția lui 
Einstein, și avem o sumă pe care o dezvoltăm și pu- 
tem verifica direct că rezultatul de mai sus este identic 
cu cel din secțiunea 128 (folosind convențiile unităților 
naturale în alegerea Lorentz-Heaviside c = Î = e = 1): 


PS Bit B}+B3+ B7 
2 2 

Atunci când aplicăm ecuațiile Euler-Lagrange pen- 
tru evoluția câmpului, trebuie să ținem cont de coor- 
donatele generalizate A, și vitezele generalizate ô, A. 
Ele trebuie privite ca variabile independente în funcţia 
Lem = Lem(Au,0,Ay). Ecuațiile lui Euler-Langrange 
ne vor conduce la evoluţia câmpului electromagnetic în 
vid și vor fi identice cu ecuaţiile lui Maxwell, așa cum 
am discutat în secţiunea 128. 

Până acum, câmpurile clasice y(x) și A,„(z) evolu- 
ează independent unele de celelalte. Odată cuantificate, 
ele ne vor da particulele asociate modurilor proprii de 
oscilație, electronii, pozitronii și fotonii. Pentru a des- 
crie interacţiunea dintre aceste particule, trebuie să ne 
întoarcem la forma clasică a câmpurilor y(x) și A, (x) și 
să introducem un termen L; de interacțiune dintre ele. 

Cheia acestei alegeri a fost introdusă în această 
secţiune: vom considera, unda de probabilitate a elec- 
tronului un fel de „fluid electric”, Astfel, densitatea 
de probabilitate de a găsi un electron în poziţia r este 

p ~ br)? + Ip)? + Iar)? + yal)? = py. 


Densitatea de sarcină a „fluidului electric” devine 


p = a914) = —e(y) 


Aici q = —e este sarcina electronului (e > 0). În același 
fel se arată cum componenta x a densităţii de curent 
electric J este 


jz =! = —e(plp) 


Avem și relaţiile corespunzătoare pentru jy și jz. 
Câmpul electromagnetic generat de acest fluid elec- 
tric este dat de densitatea de lagrangean prezentată la 
sfârșitul secţiunii 128: 


Ultimii doi termeni sunt cei care vor descrie 
interacțiunea dintre câmpul electromagnetic și câmpul 
Dirac. Folosind alegerea sistemului nostru particular de 
unităţi în care c = co = po = și înlocuind cu notația 
relativistă Ao = V, A: = —A, (atenţie la semnul mi- 
nus), avem: 


pV = -ep Y) Ao 
3 
JA = jzAz +... = -j7 Ak = X e(r" yY) Ar 
k=1 


Li = -oV + JA = ep7" Y)A, 
Aici avem (convenția lui Einstein) o sumă după p = 


(0, 1, 2, 3), iar e este un număr pozitiv (sarcina electrică 
elementară). 


Remarcăm că în forma de mai sus toți cei patru ter- 
meni au acum același semn și că apare elegant sarcina 
electrică a electronului q = —e. În modelele noastre, 
atunci când alegem e = 0, interacțiunea între cele doua 
câmpuri va deveni nulă. 

Lagrangeanul electrodinamicii cuantice este dat de 
suma celor trei termeni de până acum L = Le+ Lem +Li, 
obținându-se 


— — 1 — 
L = ipy" ðu — mb) — gE E + elpy"y)A, 
Folosind notația prescurtată a derivatei covariante 


Du = ô, + îqAy din secțiunea 132 (unde q = —e este 
sarcina electrică a electronului, cu e > 0), obţinem: 


L = ipy Dub = my z EFF” 


unde D, =ô, + iqAy 


Din relațiile de mai sus se deduce evoluția celor două 
câmpuri clasice y(x) și A, (x) care se influențează unele 
pe altele. Avem de exemplu: 


Le Le TE 
3 (0,4) 0; o7 q” (ið, + e Ap) — my 


Înlocuind în ecuaţia lui Euler-Lagrange, obţinem 
q” (ið, + e A) — my =0 


Ecuatia de mai sus ne dă mișcarea unui electron rela- 
tivist într-un câmp electromagnetic și este o generalizare 
a ecuaţiei lui Dirac pentru electronul liber. Ea este dis- 
cutată în secțiunea 132 și confirmă justeţea procedurii 
noastre. 


13 


Electrodinamica cuantică 
în interpretarea lui Feynman 


A a 


Electrodinamica clasică este teoria ce descrie 
interacțiunea clasică dintre sarcinile electrice, medi- 
ată de câmpul electromagnetic. Electrodinamica cuantică 
este forma cuantificată a teoriei, care descrie interacțiunea 
dintre electroni și pozitroni prin intermediul fotonilor. Ea 
este în esență o teorie multiparticulă, pentru că electronii 
se anihilează cu pozitronii, sau emit/absorb fotoni, și în 
felul acesta numărul de particule se schimbă. 

Așa cum am discutat în secţiunea 109, un ansamblu de 
particule cuantice nu este descris simplu de un ansamblu 
de unde de probabilitate, câte una atașată fiecărei parti- 
cule, ci este descris de o undă de probabilitate multipar- 
ticulă. Noi am detaliat forma acestei unde multiparticulă 
în cadrul teoriilor cuantice de câmp în capitolul 12. Acolo 
am văzut că un ansamblu de particule poate fi privit ca o 
stare energetică particulară a unei saltele imaginare care 
modelează universul. Starea cuantică a saltelei este starea 
multiparticulă cautată. 

Particulele sunt, în această reprezentare, pachete dis- 
crete de energie (cuante) asociate oscilaţiilor saltelei. 
Interacțiunea dintre particule poate fi imaginată în primă 
instanță ca un schimb de pachete de energie între diver- 
sele „resorturi” ale saltelei. La o analiză mai profundă, 
am văzut în secțiunea 135 că schimburile de energie tre- 
buie privite mai degrabă ca tranziţii între stări cuantice 
ale saltelei, tranziţii care pot să nu conserve energia. 

Descrierea interacțiunii dintre particule, așa cum a fost 
prezentată în secţiunea 135, este încă generală. Ea nu ne 
spune precis cum putem calcula probabilitățile de tranziţie 
ale „saltelei” cuantice de la o stare cuantică la alta. Acest 
lucru a fost sugerat prin semnul întrebării din figura 12.23. 
Capitolul de faţă este dedicat în întregime procedurii prin 
care putem reconstrui aceste probabilităţi. 

Vom face acest lucru prin intermediul metodei lui 
Feynman, numită și metoda integralelor de drum. Vom ve- 
dea că este posibil să descriem corect interacţiunile dintre 
cele trei particule care apar în electrodinamica cuantică: 
electronul, pozitronul și fotonul. Lucrul nu este lipsit de 
importanță, deoarece electrodinamica cuantică rămâne la 
ora actuală teoria cea mai bine verificată de experimente. 

Vom începe cu o secțiune în care vom prezenta cheia 
înțelegerii metodei lui Feynman. Cei interesați de mai 


multe detalii matematice pot urmări și calculele din ane- 
xele aflate în capitolul 23, deoarece ele vor juca un rol 
important în capitolul de față și vor ușura înțelegerea prin- 
cipalelor elemente matematice ale teoriei. 


nui 


137. Metoda lui Feynman 
pentru o particulă fără spin 


La începuturile mecanicii cuantice au fost descoperite 
independent mai multe formulări: una matriceală (dato- 
rată în principal lui Werner Heisenberg), una a undelor 
de probabilitate (datorată lui Schrödinger) și una cu ope- 
ratori, datorată în principal lui Paul Dirac și schiţată de 
noi în secţiunea 213 din anexă. Deși ele descriu diferit 
din punct de vedere matematic aceleași procese fizice, me- 
todele sunt echivalente, așa cum a fost demonstrat mai 
târziu. O nouă abordare matematică a mecanicii cuantice 
a fost descoperită de Richard Feynman în anii de după cel 
de-al Doilea Război Mondial. Metoda utilizează din plin 
principiul minimei acțiuni așa cum a fost introdus el în 
capitolul 11. 

Este interesant de remarcat că Feynman s-a întâlnit cu 
principiul minimei acţiuni încă de pe băncile școlii, așa 
cum amintește el în memorabila sa lucrare Fizica modernă, 
tradusă și în limba română. Atunci când Feynman a pu- 
tut folosi eficient acest principiu în mecanica cuantică, el 
a sperat că va scoate la suprafaţă o nouă latură ascunsă a 
lumii cuantice. Din păcate însă și această abordare s-a do- 
vedit a fi doar o formulare matematică diferită a mecanicii 
cuantice, fiind echivalentă cu celelalte formulări. 

Vom începe detalierea metodei lui Feynman pentru ca- 
zul cuantic al unei particule fără spin (pentru simplitate 
ne putem imagina că ea este un electron fără spin). Vom 
extrage de aici principalele ingrediente ale metodei sale, 
urmând ca în continuare să le aplicăm la teoria cuantică 
a unui câmp, care este în esenţă o teorie a ansamblului de 
particule ce reprezintă pachetele sale de energie discretă. 


Secțiunea 137. Metoda lui Feynman pentru o particulă fără spin 


Să ne întoarcem acum la experimentele de interferență 
și să mai privim o dată fenomenul prin ochii lui Feynman. 
După cum am văzut în secţiunile 99 și 100, interferența 
se aplică la fel de bine atât electronului, cât și fotonu- 
lui. În experimentele de interferenţă unda de probabili- 
tate a unei singure particule (în cazul fotonului ea este 
chiar unda electromagnetică) se împarte în două compo- 
nente la trecerea prin cele două fante (vezi figura 13.1 sus). 
Pentru a vedea care este probabilitatea de a găsi particula 
pe ecran într-un loc sau altul trebuie să folosim principiul 
de superpoziţie al undelor. Astfel, cele două componente 
vor interfera pe ecranul de proiecţie și vor crea franje de 
interferenţă. 

Valoarea finală a undei de probabilitate pe ecranul unde 
se observă franjele de interferenţă este suma coerentă a 
celor două componente. Cu alte cuvinte, nu se adună pur 
și simplu amplitudinile undelor individuale, ci se ţine cont 
și de fază: dacă undele ce se adună sunt în fază, avem o 
interferență constructivă şi o amplitudine finală mare, iar 
dacă undele sunt în antifază, avem interferență distructivă, 
iar amplitudinea undei finale este mică. 

Să subliniem din nou că discutăm despre unda de pro- 
babilitate a unei singure particule care suferă un proces de 
interferenţă, așa cum este schiţat în figura 13.1. Cu alte 
cuvinte, dacă, de exemplu, avem cazul luminii, atunci re- 
ducem cât putem de mult intensitatea undei luminoase la 
intrarea în fantă, în așa fel încât ea să reprezinte un singur 
foton. Lucrul acesta, oricât ar părea de dificil, a și fost re- 
alizat în practică pentru fotoni, așa cum se vede în figura 
9.14. Atunci ne vom întreba, pe bună dreptate, prin care 
dintre cele două fante a trecut particula în experimentul 
de difracție. 

Răspunsul standard al mecanicii cuantice este că nu 
avem voie să punem această întrebare. Între două mă- 
surători, particula este descrisă de o undă de probabili- 
tate, care în cazul nostru suferă un proces de interferență. 
Particula nu există sub forma ei de „corpuscul” între mă- 
surători, există doar unda de probabilitate asociată ei. 

Feynman sparge barierele gândirii standard și își pune 
intrebarea, venind cu un răspuns neașteptat: particula 
trece în același timp prin fiecare fantă. Când ea trece 
prin prima fantă, particula, își „ia” cu sine și o undă aso- 
ciată, care este de fapt prima componentă menţionată a 
undei de probabilitate (care am văzut că se sparge în două 
la trecerea prin fantă). La fel se va întâmpla și la cea 
de-a doua fantă. Şi aici particula își „ia” cu sine o undă 
asociată, care este cea de-a doua componentă o undei de 
probabilitate ce suferă procesul de interferenţă (vezi figura 
13.1). De acum încolo vom numi componentele unde pilot 
(denumirea lui de Broglie). 

Abordarea este crucială în metoda lui Feynman. Ea ne 
spune că trebuie să privim cele două componente ale undei 
de probabilitate ca pe două unde separate (unde pilot, în 
alegerea noastră), atașate celor două traiectorii posibile de 
la sursă până la detector (vezi figura 13.1). Dacă particula 
ar fi trecut prin prima fantă (caz în care ea primește denu- 
mirea, de particulă virtuală), atunci ea ar fi urmat prima, 
traiectorie (ce poartă denumirea de traiectorie virtuală). 
Acestei prime traiectorii i se atașează prima componentă 
a undei, o undă pilot. La fel se procedează și cu cea de-a 
doua fantă. 

Figura 13.1: Sus: O figură clasică de interferență, în 


care sursa de particule este foarte slabă, emitând câte o 
particulă la intervale mari de timp. Unda de probabilitate 
a unei singure particule se sparge în două componente la 
trecerea prin fante, ce vor interfera apoi pe ecran. Mijloc: 
o extensie a experimentului de interferentă, în care avem 
patru fante în panoul din stânga. Aici unda de probabi- 
litate initială se va sparge în patru componente atasate 
drumurilor pe care ar fi mers particula până la detector. 
În figura de jos am mai adăugat un panou intermediar, 
iar interferenta trebuie calculată acum între toate modu- 
rile posibile prin care particula poate ajunge la detector 
(în figură sunt reprezentate doar patru). Ce se întâm- 
plă dacă am ciurui panourile cu fante, până când nu mai 
rămâne nici urmă de panouri? 

Desigur, în interpretarea de mai sus, particula trece în 
același timp prin cele două fante, ceea ce înseamnă că tre- 
buie să lăsăm cele două unde pilot unde să interfereze. 
Matematic, este același lucru ca în interpretarea standard, 
însă vom vedea mai jos cât de utilă este abordarea pen- 
tru construcţiile ce vor veni. În metoda lui Feynman deci, 
particula parcurge în același timp cele două traiectorii cla- 
sice (numite traiectorii virtuale), purtând cu ea pe fiecare 
dintre traiectorii o undă atașată, numită aici undă pilot. 
În final, aceste unde pilot de la cele două traiectorii vir- 
tuale vor interfera, obţinîndu-se astfel probabilitatea ca să 
găsim particula în poziţia finală pe ecranul de interferenţă. 

Să extindem puţin experimentul de interferență, 
imaginându-ne că mai practicăm una sau două fante su- 
plimentare. În al doilea caz vom avea patru fante ṣi patru 
unde pilot care interferează pe ecran (vezi figura 13.1 mij- 
loc). În noua interpretare, particula trece în același timp 
prin toate cele patru fante. Avem deci patru traiectorii 
virtuale, cu câte o undă pilot atașată fiecărei traiectorii. 
Cele patru unde vor interfera pe ecranul de interferență, 
obținându-se și în acest caz franje de interferenţă. Calculul 
acestora îl vom face adunând coerent (ţinând cont de fază) 
amplitudinile tuturor celor patru unde pilot în punctul fi- 
nal. 

Ne putem imagina că mai adăugăm un panou, care are 
și acesta câteva fante (vezi figura 13.1, jos). La trecerea 
prin cel de-al doilea panou vom obţine mai multe unde pi- 
lot, asociate tuturor traiectoriilor prin care particula poate 
ajunge de la sursă la detector. Interesant este să mergem 
în continuare cu experimentul mintal și să ne imaginăm că 
avem mai multe panouri și în fiecare se află un număr de 
fante. 

Apoi să ne imaginăm că mărim numărul de fante din 
fiecare panou în așa fel încât panoul arăta ca un ciur. 
Desigur, și în acest caz particula trece în același timp prin 
toate găurile panourilor până când ajunge la detector, cu 
câte o undă pilot asociată fiecărei combinaţii de găuri (deci 
fiecărei traiectorii). Pentru a calcula probabilitatea ca par- 
ticula ce pleacă de la sursă să ajungă într-un anumit loc 
pe detector vom lăsa să interfereze coerent toate undele 
pilot pe ecranul de detecție. 

Dacă insistăm în experimentul nostru și mai facem gă- 
uri, vom elimina în final complet toate panourile și vom 
rămâne cu un spaţiu gol. Folosind însă logica de până 
acum, va trebui să spunem că particula trece prin toate 
poziţiile posibile ale fostelor panouri, și că pentru fiecare 
astfel de traiectorie trebuie să calculăm unda pilot atașată 
traiectoriei. În final, va trebui să adunăm coerent undele 
în punctul final, dacă vrem să aflăm probabilitățile ca par- 
ticula ce pleacă de la sursă să fie găsită acolo. 

Acum însă, să recunoaștem că situaţia este specială, 
pentru că nu mai există panouri. Acesta este momentul 
când geniul lui Feynman și-a pus amprenta, deoarece el 
a recunoscut un aspect general. Feynman și-a spus: pen- 
tru a calcula probabilitatea ca o particulă să ajungă de 
la un loc la altul (în cazul nostru de la sursă la un punct 
de pe ecran), oare nu pot considera că particula merge 
pe toate traiectoriile imaginabile între cele două puncte? 
Ar trebui atunci calculată unda pilot atașată fiecărei tra- 
iectorii, apoi toate aceste unde trebuie lăsate să interfe- 
reze în poziţia finală. Amplitudinea rezultată în urma 

Figura 13.2: Figura schitează calculul probabilității de 
tranziție a unei particule fără spin dintr-un punct (aflat 
în stânga planului) în altul (aflat în dreapta). Urmărind 
ideea figurii 13.1, se desenează mai întâi toate modurile 
imaginabile prin care particula poate ajunge din stânga 
în dreapta. În figură sunt ezemplificate trei astfel de tra- 
ectorii virtuale. Fiecărei traiectorii i se atașează o undă 
pilot (de Broglie), al cărei front de undă arată ca „lini- 
ile de tren” în figură. De remarcat că lungimea de undă 
depinde de viteza particulei (în cazul de faţă viteza este 
mai mare spre sfârșitul traiectoriei, și deci lungimea de 
undă este mai mică). Frecvența de oscilație f depinde 
de energia totală E, care depinde la rândul ei de câmpul 
potenţial, și care nu mai este o constantă a mișcării (pen- 
tru că traiectoriile imaginate pot fi oarecare). Undele pilot 
atașate traiectoriilor virtuale interferează coerent în punc- 
tul final. Amplitudinea rezultată în urma interferenţei ne 
va da probabilitatea ca particula să aibă o tranziţie din 
pozitia inițială în poziția finală, la timpul dorit. 


interferenţei (constructivă sau distructivă) ne va da pro- 
babilitatea tranziţiei. 

Observăm că acest mod de gândire schimbă aproape 
complet problema. Înainte aveam două, trei sau patru 
fante, unul sau două panouri, și ne imaginam undele pilot 
atașate fiecărei traiectorii virtuale, apoi interferam undele 
pe ecranul de difracție. Acum însă, când am „ciuruit” de 
tot panourile de fante (până au dispărut complet), trebuie 
să luăm în calcul toate posibilităţile imaginabile (trasecto- 
riile virtuale) prin care particula poate ajunge la ecranul 
de interferență prin spaţiul liber. 'Trebuie apoi să calculăm 
undele pilot atașate fiecărei traiectorii virtuale și să lăsăm 
apoi toate aceste unde să interfereze în punctul unde vrem 
să măsurăm particula, la momentul dorit. 

Să remarcăm că, în cazul general, calculul este foarte 
complex, pentru că fiecare traiectorie poate fi parcursă di- 
ferit de la sursă la punctul final (mai încet la început sau 
mai încet la sfârșit etc.). Toate modurile trebuie luate în 
considerare în metoda lui Feynman, și fiecărui mod trebuie 
să-i ataşăm câte o undă pilot. Mai mult însă, particula 
parcurge în același timp toate traiectoriile, luându-și cu 
ea unda pilot atașată, pentru ca undele să poată interfera 
apoi în punctul final. 

Să exemplificăm situația de mai sus pentru cazul 
unei particule fără spin, aflată într-un câmp de energie 
potențială E,(r) (vezi figura 13.2). Pentru că nu are spin, 
particula are doar o singură stare cuantică în fiecare punct 
din spaţiu și este descrisă de o singură constantă: masa ei 
de repaus. Vrem acum să vedem cum putem afla pro- 
babilitatea de tranziţie a particulei dintr-un punct aflat 
în stânga figurii (poziţia iniţială) într-un punct aflat în 
dreapta, figurii (poziţia finală), la niște momente date. 
Vom numi rezultatul probabilitate de tranziție, pentru mo- 
tive ce vor fi mai clar expuse în continuare. 

Folosind metoda lui Feynman, vedem că trebuie să con- 
struim mai întâi toate traiectoriile virtuale prin care par- 
ticula poate ajunge dintr-o poziţie iniţială aleasă, la un 
moment iniţial dat, într-o poziţie finală, la un moment fi- 
nal dat (vezi figura 13.2). Apoi, pentru fiecare traiectorie 
imaginabilă și pentru modul ei de parcurgere trebuie să 
reconstruim unda pilot atașat 

Este important că toate traiectoriile și modul lor de 
parcurgere încep la același moment de timp și sfârșesc la 
același moment de timp (altul, desigur), căci la sfârșit tre- 
buie să interferăm toate undele pilot în evenimentul final. 
Însumarea undelor o vom face coerent, ţinând cont de fază. 
Dacă interferența va fi constructivă, este o șansă mare ca 
particula să aibă o tranziţie din poziţia iniţială în poziţia 
finală (între timpii daţi), iar dacă interferența este distruc- 
tivă avem ghinion, șansa este mai mică. 

Cheia întregii construcţii a lui Feynman este forma undei 
pilot pe care trebuie s-o atașăm apoi traiectoriei virtuale. 
Astfel, pentru fiecare traiectorie imaginabilă a particulei, 
vom considera în primul rând că unda atașată are aceeași 
amplitudine (ceea ce înseamnă în fond că fantele pe care 
le foloseam erau identice). Apoi însă, care sunt celelalte 
caracteristici ale undei pilot atașate traiectoriei, lungimea 
de undă și frecvenţa sa? 

În experimentul de interferenţă vom recunoaște faptul 
că cele două unde componente, care se separă după tre- 
cerea prin fante, sunt de fapt simple unde de probabili- 
tate. Pe portiuni mici acestea sunt unde plane, pe care 
le-am discutat în secţiunea 101, și ele se reduc în esență 
la unda pilot (unda „de Broglie”, după numele fizicianului 
care a identificat-o). Vom considera atunci că, pe porțiuni 
mici ale traiectoriei virtuale, unda atașată este plană, dată 
de relaţiile fizicianului de Broglie (de fapt, de aceea am și 
ales să denumim undele atașate traiectoriilor virtuale chiar 
unde pilot). 

Astfel, pentru lungimea de undă A vom folosi impulsul 
p al particulei pe traiectoria virtuală, așa cum ne spune 
relaţia lui de Broglie: 


Aici h este constata lui Planck. Relaţia, de mai sus ne dă 
lungimea de undă a undei pilot, într-o poziţie a traiecto- 
riei virtuale și la un anumit moment de timp (vezi figura 
13.2). Aici impulsul particulei p = mv este impulsul pe 
care îl are particula în acel moment, dacă urmează acea 
traiectorie imaginabilă (virtuală) cu viteza v. El poate 
fi foarte mare sau foarte mic, în funcţie de cât de mult 
ne-am întins imaginaţia pentru a desena acea traiectorie. 

Rezultatul ne spune cum evoluează spațial faza undei pilot 
asociate particulei, dacă ea merge pe acea traiectorie. 

Apoi, pentru frecvenţa f a undei pilot atașate traiecto- 
riei virtuale vom folosi energia totală E a particulei (suma 
dintre energia cinetică și cea potenţială), pentru că ea este 
în mecanica cuantică direct proporţională cu frecvenţa un- 
dei de probabilitate: 


E 
a: 


Formula, de mai sus ne dă dependenţa temporală a fazei. 
Ea este o relaţie pentru frecvenţa undei pilot la un moment 
dat, într-un loc anume, care se calculează pe baze clasice 
(pentru că energia totală are o formă clasică) ţinând cont 
de energia totală a particulei în acel moment și în acea 
poziţie pe traiectoria virtuală. 

Să remarcăm că fiecare evoluţie care trebuie luată în 
calcul este imaginată și deci poate fi diferită de cea pe care 
ar fi mers particula în cazul clasic. Ca atare, energia totală 
E (suma a energiei potenţiale și cinetice) nu mai este o 
constantă a mișcării! De aceea, traiectoriile imaginabile se 
mai numesc și traiectorii virtuale. 

Termenul se utilizează foarte des, el scoțând în evidenţă 
faptul că traiectoriile virtuale pot să nu fie urmate de par- 
ticula clasică, că traiectoriile virtuale sunt orice putem 
imagina noi pentru drumul particulei. Aceste traiectorii 
virtuale se iau în calcul atunci când folosim mecanica cu- 
antică, pentru că particula le urmărește virtual. Ele nu 
sunt însă neapărat cele pe care particula ar fi mers în ca- 
zul clasic. Pe aceste traiectorii vituale energia totală nu 
mai este o constantă a mișcării. 

Particula care se deplasează pe traiectoriile virtuale este 
desemnată particulă virtuală. De câte ori întâlnim acest 
termen, nu trebuie să ne gândim că ar fi un altfel de par- 
ticulă, ci să ne aducem aminte că vorbim de traiectorii 
virtuale pe care particula le parcurge, și de procese de 
interferenţă ale acestora. Mai simplu spus, dacă cineva 
pronunţă cuvântul particulă virtuală, trebuie să ne imagi- 
năm imediat că ea parcurge una dintre traiectoriile virtu- 
ale imaginabile. 

Folosind aceste ingrediente de bază, Feynman a repro- 
dus în totalitate rezultatele formulării standard a meca- 
nicii cuantice. Cu alte cuvinte, dacă folosim ecuaţia lui 
Schrödinger (metoda standard) sau dacă folosim aceaste 
unde pilot (unde de Broglie) atașate fiecărei traiectorii vir- 
tuale ajungem la același rezultat atunci când modelăm 
mișcarea unei singure particule fără spin! În exemplul par- 
ticulei lăsată liberă în câmpul potenţial din figura 13.2 am- 
bele metode ne dau același rezultat pentru probabilitatea 
ca, particula să aibă o tranziţie dintr-o poziţie dată (stânga 
în cazul nostru) în alta (dreapta), la un moment ulterior. 
Cele două metode ale mecanicii cuantice (cea standard da- 
torată lui Schrödinger și cea a lui Richard Feynman) sunt 
echivalente. 

Utilizând rezultatele precedente pentru componentele 
undei de pilot atașate unei traiectorii virtuale, putem face 
o legătura cu principiul actiunii minime introdus în capi- 
tolul 11. Astfel, așa cum am menţionat, amplitudinea, un- 
dei pilot atașate este, în formularea lui Feynman, aceeași 
pentru toate traiectoriile imaginabile. Pe de altă parte, 

Figura 13.3: Metoda lui Feynman în reprezenta- 
rea spatio-temporală pentru o particulă unidimensională 
aflată în miscare într-un câmp de energie potențială (re- 
prezentat cu nuanță gri). De remarcat că pe aza orizon- 
tală este spațiul iar pe ara verticală este timpul. Aici se 
iau în considerare toate liniile de univers ale maniere- 
lor prin care o particulă poate ajunge dintr-un eveniment 
spatio-temporal inițial (xi,ti) aflat în stânga jos, în altul 
(2f.tș) aflat în dreapta sus. Fiecărei linii de univers i 
se atașează o undă pilot. Toate undele au aceeași am- 
plitudine, iar faza Ag acumulată pe linia de univers se 
dovedește a fi proporțională cu acțiunea clasică S pe acea 
traiectorie virtuală Ag = S/h. Undele interferează în 
punctul final, iar interferența este constructivă sau dis- 
tructivă, în funcție de felul în care ajung undele, în fază 
sau în antifază. Rezultatul interferenţei ne spune care 
este probabilitatea de tranziție a particulei din evenimen- 
tul inițial în cel final. 


diferența de fază acumulată pe parcurs depinde de traiec- 
torie. Această fază este cea care joacă acum rolul esenţial, 
pentru că interferența este constructivă sau distructivă, în 
funcţie numai de fază (amplitudinea, fiind aceeași pentru 
toate traiectoriile virtuale). 

Am văzut însă că, în cazul undei pilot de Broglie, 
diferența de fază pe traiectorie are o componentă spațială 
(dată de lungimea de undă, deci de impulsul particulei 
pe acea traiectorie virtuală) și una temporală (dată de 
frecvență, deci de energia totală a particulei de-a lungul 
traiectoriei virtuale). Folosind relaţiile lui de Broglie se 
arată că, pe porţiuni mici ale evoluţiei, diferenţa de fază 
este proporțională cu diferența dintre energia cinetică Ee 
și cea potenţială Ep, care definea lagrangeanul L introdus 
în secțiunea 124. 

Pe porţiuni mai mari, diferenţa de fază acumulată Ag 
devine proporţională cu suma lagrangeanului pe evoluţie, 
care a fost definită ca actiunea S în secţiunea 124: Ag = 
S/h. Constanta de proporționalitate este constanta redusă 
a lui Planck î = h/(27) (vezi figura 13.3). 


Cei interesaţi de detaliile matematice ale acestui rezultat 


remarcabil pot urmări căsuţa matematică atașată. 


Calcul: Mișcarea virtuală a unei particule 

Să considerăm o particulă unidimensională care se de- 
plasează liber într-un câmp potenţial (vezi figura 13.3). 
Să notăm cu E,(z) energia potenţială pe care o are par- 
ticula în punctul z. Ne interesează să calculăm proba- 
bilitatea de tranziţie a particulei de la punctul iniţial 
zi la momentul t; în punctul z; la momentul final tp, 
folosind metoda lui Feynman. 

Pentru început trebuie să inventariem toate traiec- 
toriile imaginabile (virtuale) pe care particula poate 
ajunge din situaţia inițială în cea finală. Conform meto- 
dei lui Feynman, fiecare traiectorie virtuală are atașată 
o undă pilot V(z,t), ce poate fi considerată plană pe 
porțiuni mici, pentru că mișcarea este rectilinie și uni- 
formă pe porţiuni reduse: 


y(x, t) = Att) = Aexp far: Ẹ = 2)] 


Valorile lui sunt numere complexe. Aici A reprezintă 
amplitudinea undei, $ faza ei, A este lungimea de undă, 
iar T este perioada undei. Ultimele două mărimi scot în 
evidență evoluţia spaţială și temporală a fazei. 

Lungimea de undă și perioada T = 1/f a oscilaţiei 
(/ este frecvenţa sa) sunt date de relaţiile fizicianului de 
Broglie: 

h 


p Li 
Aici E este energia totală la momentul respectiv, și p im- 
pulsul particulei. Feynman consideră că pe fiecare tra- 
iectorie virtuală amplitudinea A este constantă, aceeași 
pentru toate traiectoriile. Pe porţiuni infinitezimale de 
drum diferența de fază dọ se poate scrie succesiv: 


_ap(dz _dt p, E\ d 


dt v dt 
2 p= 


Mai sus am folosit pe rând câţiva pași. Astfel, am scris 
distanţa parcursă dz = vdt în timpul dt ca fiind dată 
de viteza particulei v pe acea traiectorie virtuală la mo- 
mentul respectiv. Apoi am mai folosit și faptul că ener- 
gia totală E în acel moment se scrie ca o sumă dintre 
energia cinetică E. = mv? /2 şi cea potenţială Ep. 

Să remarcăm că energia totală E nu mai este con- 
stantă pe traiectoriile virtuale. Ea este dată efectiv de 
felul în care am desenat noi traiectoria virtuală în acel 
punct: cât este energia potenţială E, în acel punct și cu 
ce viteză v am lăsat să treacă particula pe acolo. În fi- 
nal, obținem L, care este lagrangeanul particulei în acel 
punct (diferența dintre energia cinetică și cea potenţială, 
introdus în secțiunea 124). 

De la începutul traiectoriei până la sfârșitul ei am- 
plitudinea undei A se consideră constantă. Pe de altă 


(pv - E) = 

parte, faza Ag acumulată pe toată traiectoria virtu- 
ală se obţine integrând diferenţa de fază dọ pe porţiuni 
mici: 


UE -E UL Str iectori 
ag = is zau = | L je — Straiectorie 
ER R h 


Aici S nu este altceva decât acțiunea clasică pe traiec- 
toria virtuală considerată (vezi secțiunea 124). 

Metoda lui Feynman ne spune să calculăm probabili- 
tatea tranziției de la un punct la altul lăsând să interfe- 
reze undele de pe toate traiectoriile virtuale imaginabile. 
Atunci trebuie să ne imaginăm toate modalitățile prin 
care particula poate ajunge din punctul inițial z; la mo- 
mentul t; în punctul z la momentul final t f, modalităţi 
pe care le indexăm cu numărul n (vezi figura 13.3). 
Pentru fiecare dintre acestea valoarea undei de Broglie 
în punctul final va fi dată de AeiAtn = Ae'Sn/f, unde 
AG, este faza acumulată pe traiectoria virtuală n. 

Trebuie apoi să adunăm toate aceste numere complexe 
(în termeni preciși, să integrăm) pentru a afla care este 
valoarea undei de probabilitate în evenimentul final f: 


ȘI Ac Ae Â€: + Aet? + Aet +... = AtotajeAbtotai 
n 


Numărul complex obținut AtotareA?*oa! este amplitu- 
dinea de probabilitate a tranziției din evenimentul (z;,t;) 
în punctul (xf,tf). Indexând cu n toate traiectoriile 
imaginabile, avem: 


Rezultatul de mai sus este echivalent cu cel care 
se obține din mecanica cuantică, folosind ecuația lui 
Schrödinger. 

El a fost scris simplificat ca o sumă, deși, riguros ar fi 
trebuit scris ca o integrală, pentru că spaţiul este conti- 
nuu. Acest lucru este detaliat în anexa matematică din 
secțiunea 214. Acolo am notat cu (i EA f ) amplitudi- 


nea de probabilitate a tranziției din starea i în starea f, 
după timpul t. 


Faptul că faza acumulată a particulei pe o traiectorie 
virtuală este proporţională cu acţiunea § pe acea traiec- 
torie este un rezultat remarcabil. El ne readuce în atenţie 
principiul acţiunii minime din mecanica clasică, discutat 
în capitolul 11. 

Astfel, în secţiunea 124 am definit lagrangeanul L pen- 
tru o particulă clasică, care era diferența (nu suma!) dintre 
energia sa cinetică și cea potenţială. Puteam aduna (inte- 
gra) valoarea lagrangeanului pe orice traiectorie, virtuală 
sau reală, obţinând acțiunea S pe acea traiectorie. Aveam 
apoi principiul acțiunii minime care ne spunea că, magic, 
acţiunea S este minimă pentru traiectoria reală a particu- 
lei clasice, față de toate celelalte traiectorii virtuale care 
se pot imagina între un eveniment iniţial și final. 

De exemplu, ne interesează pe ce traiectorie clasică 
(într-un spatiu unidimensional) ar merge o particulă arun- 
cată liber în punctul iniţial x; la momentul t; pentru a 


ajunge în punctul z la momentul final tp (vezi figura 11.8 
și figura 13.3). În mod normal, putem arunca particula 
cu mai multe viteze iniţiale, în așa fel încât ea să ajungă 
în punctul final. Cu toate acestea, există numai o singură 
viteză inițială pentru care particula ajunge acolo la mo- 
mentul dorit tf. Pentru celelalte viteze, particula ajunge 
în punctul xp fie prea devreme, fie prea târziu. 

În final, există o singură traiectorie reală pe care parti- 
cula o parcurge între evenimentul iniţial (x;, t;) și cel final 
(z,tș) fiind lăsată liberă între timp (și în fond „aruncată” 
la început). Principiul acţiunii minime ne spune că această 
traiectorie reală are acțiunea S minimă față de toate cele- 
lalte traiectorii virtuale care se pot imagina între cele două 
evenimente iniţiale și finale. 

Propunerea lui Feynman se potriveşte ca o mănușă pe 
acest principiu al acţiunii minime din mecanica clasică, 
și iată cum. În metoda lui Feynman, pentru a calcula 
tranziţia particulei de la un punct la altul, trebuie să in- 
terferăm undele pilot (de Broglie) atașate particulei pentru 
toate traiectoriile virtuale (imaginabile). Pe fiecare dintre 
acestea amplitudinea, este aceeași (ele sunt la fel de im- 
portante), iar faza este proporţională cu acţiunea clasică 
S acumulată pe traiectorie, așa cum am menţionat înainte 
(vezi figura 13.3). 

Vedem astfel că sunt o infinitate de traiectorii virtuale 
(imaginabile) posibile ce conduc la același eveniment final, 
şi fiecare contribuie cu faza ei. În mod normal nu ne-am 
aștepta să existe o relaţie între faze, cu alte cuvinte fa- 
zele ar trebui să fie aleatoare, iar suma să fie încoerentă. 
Ca atare, contribuţia tuturor acestor faze ar trebui să se 
anuleze. În acest fel, probabilitatea ar trebui să fie nulă 
pentru ca particula să aibă o tranziţie de la evenimentul 
iniţial (z,,t,) la cel final (xf,tf), pentru că interferența, 
undelor de probabilitate a fost distructivă. 

Cu toate acestea, există o traiectorie specială, și anume 
traiectoria, reală pe care particula se și mișcă clasic între 
poziţia iniţială și cea finală (vezi figura 13.4). Pentru ea, 
acţiunea clasică S$ este minimă, în raport cu toate traiec- 
toriile care au același început și sfârșit, deoarece așa ne 
spune principiul acţiunii minime în mecanica clasică. Iar 
după cum știm din matematică, valorile din vecinătatea 
unui minim sunt aprozimativ egale. 

Vedem atunci că toate traiectoriile care sunt apropiate 
de traiectoria clasică vor avea aproximativ aceeași acţiune 
S, deci aproximativ aceeași fază Ag = S/ħ acumulată 
pentru unda de probabilitate (vezi figura 13.4). Dacă adu- 
năm atunci undele atașate fiecărei traiectorii, ele vor inter- 
fera constructiv (în fază), iar rezultatul va fi o amplitudine 
foarte mare. 

Observăm că traiectoriile care contribuie semnificativ la 
probabilitatea tranziţiei de la un loc la altul sunt apropiate 
de cele clasice. 'Toate celelalte traiectorii, care deviază de 
la traiectoria clasică, vor avea mai mult sau mai puţin faze 
aleatoare care, adunate, vor interfera, aleatoriu și vor da o 
probabilitate foarte mică. Dacă ne întrebăm pe ce cale 
a ajuns particula de la de la evenimentul iniţial (z;,t;) 
la cel final (z;,t;), vom ajunge la concluzia că acele căi 
care sunt apropiate de traiectoria clasică au contribuţia 
cea mai mare. lată una dintre cheile succesului metodei 
lui Feynman. Ea explică natural comportarea clasică a 
particulelor. 

Să remarcăm acum un mic detaliu tehnic când compa- 
răm cazul clasic cu cel cuantic în figura 13.3. În cazul 
clasic, particula este „aruncată” pentru a ajunge în eveni- 
mentul final, pe când în cazul cuantic acest lucru nu mai 
e valabil. În cazul în care spaţiul este discret, ne putem 
imagina că pornim cu o particulă localizată în evenimentul 
iniţial și ne întrebăm care este probabilitatea de a o găsi 
în evenimentul final. Particula nu mai este „aruncată” la 
început. În cazul spatiului continuu, ceea ce obţinem folo- 
sind metoda lui Feynman este o amplitudine de probabili- 
tate a tranziţiei dintr-un eveniment în altul. Amplitudinea 
de probabilitate este folosită apoi pentru a calcula evoluţia 
particulei, deoarece evoluţia depinde și de forma iniţială a 
undei de probabilitate, care nu este specificată. 

Acum este un moment propice pentru a enumera etapele 
esenţiale ale metodei lui Feynman, în cazul în care vrem 
să calculăm amplitudindea probabilității de tranziţie ca 
o particulă cuantică să ajungă dintr-un loc în altul. Să 
exemplificăm procedura pentru o particulă într-un spaţiu 
unidimensional: 

Figura 13.4: În figură sunt prezentate în spatiu-timp 
sase traiectorii prin care o particulă poate circula de la 
evenimentul inițial (xi, ti) la cel final (xf,tf), într-un 
câmp de energie potențială (desenat cu gri). Două traiec- 
torii sunt apropiate de traiectoria clasică (dreapta), cea pe 
care particula ar circula liber între evenimente, dacă ar fi 
aruncată cu viteza potrivită pentru a a ajunge în punctul 
final x; la momentul dorit tș. Pentru aceste traiectorii 
acţiunea clasică S este apropiată de cea clasică (care este 
minimă), şi ca atare ea nu variază prea mult. Undele pilot 
atașate acestor traiectorii vor fi în fază, iar interferența 
va fi constructivă. Cele trei traiectorii din stânga sunt 
mai îndepărtate de traiectoria clasică, iar faza variază 
mult mai rapid, conducând la o interferență disctructivă 
pentru undele pilot. 

Metoda lui Feynman pentru o particulă: 


. În prima fază inventariem toate traiectoriile 
imaginabile (virtuale și reale) între evenimentul 
iniţial (z;,t;) și cel final (zș,tș), ca și modurile 
în care ele pot fi parcurse (vezi figura 13.3). 


. Pentru fiecare traiectorie virtuală și modul său 
de parcurgere atașăm o undă pilot particulei. 
Amplitudinea undei este aceeași pentru toate 
traiectoriile. 


. Diferenţa de fază Ag acumulată de undă pe o 
traiectorie reală sau virtuală va fi proporţională 
cu acţiunea clasică S pe acea traiectorie: Ag = 


S/h. 


. Amplitudinea de probabilitate ca o particulă cu- 
antică să ajungă din punctul iniţial în cel final 
se calculează adunând coerent (ţinând cont de 
fază) undele pilot pentru toate traiectoriile posi- 
bile. Dacă interferența este constructivă, atunci 
această amplitudine de probabilitate este ridi- 
cată. 


. Amplitudine de probabilitate finală poate fi apoi 
folosită la calculul evoluţiei particulei, știind în 
plus forma iniţială a undei sale de probabilitate. 


Să observăm că, calculând diferenţa de fază acumulată 
de unda pilot pe o traiectorie virtuală, nu trebuie să fo- 
losim decât minimal mecanica cuantică, ne putem baza 
pe mecanica clasică! Tot ce avem de făcut este să calcu- 
lăm lagrangeanul L în fiecare punct al traiectoriei virtuale 
(diferenţa dintre energia cinetică și cea potenţială), apoi să 
însumăm valorile lui de-a lungul întregii evoluţii, obţinând 
acţiunea S clasică. Aceasta este proporţională cu faza acu- 
mulată, de unda de probabilitate Aș. 

Este desigur remarcabil că procedeul de mai sus este 
echivalent formulării standard a mecanicii cuantice. Cu 
alte cuvinte, nu este neapărat nevoie de ecuaţia lui 
Schrödinger pentru a estima probabilitatea de tranziţie 
pentru ca particula cuantică să ajungă dintr-o poziţie 
într-alta. În schimb, putem face toate aceste estimări doar 
inventariind toate traiectoriile (reală și virtuale), calculând 
acţiunile clasice pe aceste traiectorii, apoi fazele undelor 
pilot asociate pentru fiecare traiectorie și lăsând undele 
pilot să interfereze. 

Metoda aceasta a fost la început extrem de surprinză- 
toare pentru corifeii mecanicii cuantice, și nu este de mi- 
rare. Pentru ei, traiectoriile clasice au fost eliminate odată 
cu introducerea undei de probabilitate. O particulă nu 
se deplasează continuu dintr-un loc în altul, singura care 
evoluează continuu (în absența măsurătorii) este unda de 
probabilitate, au spus ei. Și vine acum Feynman (la su- 
gestia lui Dirac, de fapt) și se întoarce la noţiunea de tra- 
iectorie clasică, cu o propunere extrem de surprinzătoare: 
particula merge în același timp pe toate traiectoriile virtu- 
ale (imaginabile). Interferenţa între undele pilot, asociate 

Figura 13.5: Pe aza verticală sunt schitate momente 
succesive de timp ale unei particule iar pe cea orizontală 
pozitii spatiale diferite ale ei, |1), |2), ..., |n). Figura 
ezplicitează amplitudinea de tranziţie a unei particule din 
poziția |2) în pozitia |3), la un moment ulterior. Aceasta 
se face luând în cosiderare toate traiectoriile virtuale prin 
care particula poate circula între starea initială și cea fi- 
nală. În figură sunt schitate doar patru traiectorii. Una 
dintre ele presupune ca particula să circule înainte și îna- 
poi până dincolo de limitele universului observabil, acolo 
de unde nici măcar fotonii emiși imediat după Big Bang 
nu au avut timp sa ajungă până la noi. Fenomenul, apa- 
rent paradozal, este permis deoarece particula cuantică 
se poate găsi, la un moment imediat ulterior, oriunde în 
spatiu, chiar și la miliarde de ani-lumină. Figura de mai 
sus se poate compara cu figura 23.5 din aneză. 


acestor traiectorii, este apoi cea care ne dă probabilitatea 
ca particula să ajungă dintr-un loc în altul. 

Fizicienii au acceptat însă destul de repede propunerea 
lui Feynamn, odată ce au înţeles că ea nu este decât o 
reformulare a mecanicii cuantice. Anexa din capitolul 23 
prezintă, pentru cei interesaţi, bazele matematice ale aces- 
tui rezultat remarcabil. Astfel, în secţiunea 214 din anexă 
este prezentat cazul simplu al unei particule cu doar trei 
poziţii spaţiale. Figura cheie este 23.5, acolo unde este 
arătat cum se calculează amplitudinea probabilității de 
tranziţie de la o poziţie la alta. 

Pentru a calcula această probabilitate, trebuie să se con- 
sidere toate traiectoriile imaginabile prin care particula 
poate ajunge din poziţia iniţială în cea finală, la timpul 
dorit. Fiecare dintre traiectorii se va apoi sparge în bucăţi 
şi este calculată pe componente. În secţiunea 215 este 
prezentată mai departe amplitudinea de tranziţie a unei 
particule de la o poziţie la alta, în cazul unui spaţiu con- 
tinuu. Calculul conduce exact la aceeași formulă ca și cea 
din căsuţa matematică prezentă în această secţiune (vezi 
figura 23.6). 

La povestea de mai sus se ridică următoarea întrebare: 
Chiar toate traiectoriile virtuale trebuie luate în conside- 
rare pentru calculul probabilităților? Chiar și traiectoriile 

pentru care particula fără spin s-ar deplasa cu o viteză mai 
mare decât viteza luminii? Chiar și traiectoriile în care ea 
dă o mie de ture de stadion la București și apoi pleacă spre 
destinaţie? Și chiar merge particula, prin toate locurile din 
univers înainte de a atinge ţinta finală? 

Oricât ar părea de ciudat, răspunsul la întrebări este 
în principiu afirmativ. 'Toate traiectoriile virtuale trebuie 
luate în considerare, chiar și cele care par că încalcă le- 
gile relativităţii, deoarece conduc la o viteză aparentă mai 
mare decât viteza luminii. 

Rezultatul se găsește adânc implantat în mecanica cuan- 
tică. Astfel, o particulă se găsește în același timp în toate 
stările sale clasice, aceasta este esența mecanicii cuantice. 
La un moment următor, ea poate fi găsită în oricare dintre 
poziţiile ei spatiale, chiar și în acelea care se află dincolo 
de marginile universului observabil de 45 de miliarde de 
ani-lumină! Tranziţiile succesive din figura 13.5 pot avea 
atunci loc între puncte oricât de îndepărtate, într-un mo- 
ment oricât de scurt, deci traiectoriile virtuale sunt toate 
cele care se pot imagina, chiar dacă viteza particulei pe ele 
depășește viteza luminii. 

Cu toate acestea, trebuie să spunem că deocamdată 
puţini fizicieni experimentatori se îngrijorează. Aceasta 
în primul rând deoarece contribuţia traiectoriilor exotice 
este minimă. Dintre toate traiectoriile, cea mai mare 
contribuţie o au traiectoriile apropiate de traiectoria cla- 
sică. Practic, este de ajuns să folosim numai un grup 
restrâns de traiectorii virtuale, apropiate de traiectoria cla- 
sică și oricum nu foarte exotice, pentru a obţine un rezultat 
în limita erorilor experimentale. 

„Distanţă” faţă de traiectoriile clasice pe care trebuie s-o 
considerăm o putem estima din relația Ag = AS/À = 27, 
obținând valori de ordinul AS ~ 2rħ = h, care sunt foarte 
mici, deoarece constanta lui Planck h = 6,62. 10-34Js are 
valori infime. De exemplu, acţiunea S acumulată de un 
corp de un kilogram în cădere liberă timp de o secundă 
este de ordinul a câţiva Js, adică de 1034 ori mai mare 
decât constanta lui Planck! Asfel, numai traiectoriile vir- 
tuale infinitezimal apropiate de traiectoria clasică vor avea 
importanţă în rezultatul final. 


138. Metoda lui Feynman 
în teoria cuantică a câmpurilor 


În secţiunea 129 am menţionat esenţa, procesului de cu- 
antificare în cazul general: o stare cuantică oarecare este o 
superpoziție cuantică a stărilor clasice posibile (înțelegând 
prin aceasta că sistemul cuantic se află în același timp 
în toate stările sale clasice posibile). Fiecare stare cla- 
sică primește câte un număr complex, iar setul de numere 
complexe formează unda de probabilitate a sistemului. 

În capitolul 12 am aplicat această metodă teoriilor cu- 
antice de câmp. Aici am modelat mai întâi un câmp clasic 
sub forma, unei saltele. Apoi am ales drept stări „clasice” 
acele stări în care energia fiecărui resort este bine defi- 
nită, în lipsa cuplajului dintre resorturi. Starea cuantică 

generală a saltelei va fi o superpoziţie a tuturor acestor 
stări. După cuantificare, resorturile găzduiesc pachete de 
energie discretă, iar un astfel de pachet a fost asociat unei 
particule atașate câmpului. 

Rezultatul se păstrează chiar şi după activarea cuplaju- 
lui între resorturi vecine. Starea cuantică generală a salte- 
lei rămâne o superpoziţie cuantică a stărilor de particule 
localizate de mai sus. Acum însă pachetele de energie (par- 
ticulele câmpului) se vor și deplasa de la un resort la altul. 
Teoria câmpului, odată cuantificată, a devenit o teorie a 
particulelor (vezi figura 13.6). 

În secţiunea 134 am detaliat metoda de mai sus în cazul 
câmpurilor complexe, acelea care produc, în urma cuanti- 
ficării, antiparticule. Am adus astfel „la viață” particule 
ca electroni sau pozitroni. Am folosit reprezentarea impul- 
sului, în care particulele au energie și impuls bine definite. 
În acest caz, au fost cuantificate undele plane ale câmpului 
Dirac, ce pot fi privite ca moduri de oscilație de frecvență 
constantă, pozitivă sau „negativă”. Pachetele discrete de 
energie asociate primelor oscilaţii au fost electronii, iar cele 
asociate oscilaţiilor de frecvență „negativă” au fost pozi- 
tronii. 

Din discuţia de mai sus putem cădea ușor în iluzia că 
teoria cuantică a câmpurilor este o teorie a pachetelor de 
energie schimbate între diversele arcuri ale „saltelei” for- 
mată de câmpurile din univers. Tot ce avem de făcut este 
să înlocuim noţiunea de particulă cu cea de pachet de ener- 
gie. Atunci aceste pachete de energie se deplasează sau se 
schimbă între câmpuri, așa cum particulele se deplasează 
sau se anihilează unele pe altele. 

O astfel de imagine este o aproximare a situaţiei reale, 
pe care o putem face într-un caz sau altul. Realitatea este 
însă mai complexă și este bine să prezentăm de la început 
lucrurile în perspectiva lor reală. Căci, aşa cum am dis- 
cutat în secţiunea 135, toate aceste procese de transfer de 
energie sunt de fapt interpretări ale unor procese mai pro- 
funde, cele în care salteaua suferă tranziții cuantice între 
două stări ale ei. 

Astfel, teoria cuantică a câmpurilor moștenește o ca- 
racteristică fundamentală a mecanicii cuantice, faptul că 
un sistem cuantic se poate găsi la un moment ulterior 
în oricare dintre stările sale cuantice. Lucrul acesta, îl 
recunoastem în unda de probabilitate a unui electron, care 
este o functie de poziţia sa în spaţiu. Acolo unde această 
funcţie ia valori mari este mai probabil să găsim electronul 
însă, în esenţă, el poate fi găsit peste tot, în orice punct 
din spaţiu! 

Tot la fel, și în cazul saltelei, ea poate suferi tranziţii 
cuantice între o stare iniţială și oricare alta finală. Dacă 
avem o situaţie în care salteaua are înmagazintă energie 
într-un singur arc, peste un timp putem găsi salteaua în 
situaţia în care un alt arc al său are energie înmagazinată 
în el. Noi vom interpreta rezultatul ca pe un transfer de 
energie, însă el este la origine doar un proces de tranziţie 
între două stări cuantice. Cum aceste pachete de energie 
reprezintă particulele câmpului, procesul poate fi interpre- 
tat și ca unul de propagare a particulelor. 

Aplicând aceste rezultate modelului saltelei, vom obţine 
concluzii surprinzătoare. Astfel, dacă o stare iniţială este 
situaţia în care salteaua nu are nici un fel de energie în- 
magazinată în arcurile sale (vid cuantic), la un moment 
următor ea poate fi găsită în situaţia în care trei dintre 

Figura 13.6: În figură rezumăm modul în care putem 
ajunge de la o teorie a câmpurilor la o teorie a particu- 
lelor (vezi capitolul 12). Sus avem o saltea cu resorturi 
ce modelează un câmp clasic nerelativist. Starea generală 
a saltelei este o superpoziție cuantică a tuturor stărilor 
în care energia unui resort conține pachete discrete de 
energie, iar un astfel de pachet este asociat unei particule 
(desenată ca o bilă gri). Fiecare stare primește câte un 
număr complex, iar setul acestor numere compleze des- 
crie complet starea cuantică a câmpului. Setul aceasta 
este în același timp și o undă de probabilitate multiparti- 
culă pentru particulele generate de câmp. 


„arcuri” se află pe niveluri excitate. De unde a apărut 
această energie? Așa cum am menţionat deja, soluția este 
să acceptăm faptul că, în mecanica cuantică, aceste pro- 
cese de tranziţie nu conservă întotdeauna energia. 

Problema cu adevărat fundamentală este însă următoa- 
rea. Dacă la un moment ulterior vom găsi „salteaua” în 
oricare dintre stările ei cuantice, cum putem prezice proba- 
bilitătile de a fi găsită acolo? La electron aveam ecuaţia lui 
Schrödinger, care ne spune cum evoluează unda de proba- 
bilitate a electronului, însă ce ne facem în cazul câmpurilor 
cuantice care interacționează unul cu altul? 

Pentru a răspunde la această întrebare, vom folosi me- 
toda dezvoltată în secţiunea 137 pentru o particulă fără 
spin, metodă pe care o vom extinde în teoria cuantică a 
particulelor. Astfel, în secţiunea 137 am văzut că, pentru 
a avea o tranziţie dintr-o stare iniţială într-una finală, o 
particulă parcurge în același timp toate traiectoriile care 
pot fi imaginate între cele două stări. Pe fiecare dintre 

Metoda lui Feynman, văzută în teoria cuantica a câmpului, într-o schiță ce îmbunătățește figura 


12.23 cu schema din figura 13.5. Aici avem un univers cu două poziții spațiale r și R, în fiecare pozitie aflându-se 
două resorturi. Un resort (corespunzător câmpului Dirac) înmagazinează electroni, iar celălalt (corespunzător câmpului 
electromagnetic) înmagazinează fotoni. În figură sunt reprezentate doar patru stări cuantice |n) ale acestui univers, 
în care energiile resorturilor sunt bine definite. Starea |1) conține un electron în pozitia r și un foton în poziția R, 
iar starea |2) conține doar un electron în r. Starea |3) poate fi interpretată ca având doar un foton localizat în R, 
iar starea |4) ca având localizate un electron și un foton în poziția r. O stare generală este o superpozitie cuantică a 
acestor stări, la orice moment de timp. Tranziţia sistemului din starea |2) în starea |4) se obține luând în calcul toate 
evoluțiile virtuale imaginabile între cele două stări (vezi figura 13.5 și discuţia capitolului 213 din anexă), deși în figură 
sunt prezentate doar patru astfel de evoluţii virtuale. În termeni simplificați vom spune că toate cele patru evolutii au 
loc în același timp. Fiecare evoluție virtuală se descompune mai departe în procese elementare care au loc în intervale 
scurte de timp. În figură sunt reprezentate doar două procese elementare pentru fiecare din cele patru evoluții virtuale. 
Procesele elementare sunt identificate drept propagare de particule și emisii sau absorbții de fotoni în aceeși poziţie. 


Toate celelalte procese elementare din figură au o probabilitate nulă în electrodinamica cuantică. 


acestea, particula are o undă pilot atașată, iar probabili- 
tatea tranziţiei se calculează folosind interferența undelor 
pilot atașate. 

Dacă „așezăm” salteaua noastră într-o stare iniţială, ne 
așteptăm ca și ea să parcurgă în același timp (virtual) toate 
evoluţiile posibile pentru a ajunge într-o stare finală. Dacă 
fiecărei astfel de evoluţii îi atribuim o „undă pilot”, atunci 
putem afla amplitudinea de probabilitate a tranziţiei sis- 
temului din starea iniţială în starea finală prin procesul de 
interferenţă a acestor „unde pilot”. 

Să combinăm de aceea metoda drumurilor virtuale a lui 
Feynman cu teoria cuantică a câmpurilor, pentru a vedea 
mai precis ce se întâmplă. Vom face acest lucru destul de 
direct, prin combinarea figurilor 12.23 și 13.5. Astfel, în 
locul stărilor cuantice ale particulei din figura 13.5 punem 
stările cuantice ale „saltelei” cuantice ce reprezintă câm- 
purile, în reprezentarea poziţiei (vezi figura 12.23). Vom 
obține atunci figura 13.7. 

Să privim puţin figura 13.7. Ce am obţinut? Un an- 
samblu de evoluţii prin care sistemul cuantic poate avea o 
tranziţie de la stare a iniţială (starea |2) în figură) într-o 


altă stare finală (starea |4) în figură). În figură sunt pre- 
zentate doar patru astfel de evoluţii virtuale. Secţiunea 
137 ne sugerează că fiecare dintre aceste evoluţii va primi 
o „undă pilot” asociată, și că ele vor interfera în starea fi- 
nală. Rezultatul ne va da probabilitatea ca sistemul să se 
afle acolo, deci probabilitatea tranziţiei din starea iniţială 
în cea finală. 

Într-o primă instanţă, vedem că o singură evoluţie se 
poate descompune în procese elementare. În figura 13.7 
sunt schiţate doar două astfel de procese elementare pen- 
tru fiecare evoluţie virtuală din cele patru. Ele reprezintă 
în esență tranziţii ale saltelei între două momente foarte 
apropiate de timp și au proprietatea că pot fi interpre- 
tate ca procese ce implică pachetele de energie discretă ale 
resorturilor, deci particulele câmpurilor. 

De exemplu, procesul virtual din stânga figurii 13.7 este 
compus din două procese elementare: un proces elementar 
de la starea |2) la starea |1), apoi un alt proces elementar 
de la starea |1) și |4). Primul proces elementar are o pro- 
babilitate nulă în electrodinamica cuantică, iar al doilea, 

proces poate fi interpretat ca propagarea unui foton din 
poziţia R în poziţia r. 

Un alt proces elementar din figura 13.7 este cel prin 
care „salteaua” cuantică are o tranziţie între starea, |2), 
care are localizat un electron în poziţia r, în starea |4}, 
care are localizat atât un electron în poziţia r cât și un 
foton în aceeași poziţie |r), la un moment imediat ulterior. 
Acest proces elementar se poate interpreta ca emisia unui 
foton de către electron, în aceeași poziţie spaţială. 

De fapt, în toate teoriile de câmp, există doar un nu- 
măr limitat de procese elementare care au o probabilitate 
nenulă și joacă un rol important. Cele mai multe procese, 
chiar dacă în principiu posibile, nu au loc deoarece ampli- 
tudinea lor de probabilitate este nulă. Scopul lui Feynman 
a fost, în metoda sa, să identifice procesele elementare, să 
le ordoneze în funcţie de importanţa lor și să detalieze me- 
toda matematică precisă prin care putem folosi procesele 
elementare pentru a calcula tranziţii oarecare, între stări 
cuantice diferite ale sistemului, la momente separate de 
intervale mari de timp. 

Am insistat că procesele elementare din care se com- 
pune o singură evoluţie virtuală sunt acele tranziţii care 
au loc între intervale scurte de timp. Alegerea are un 
motiv practic: deoarece timpul scurs este scurt, fizicienii 
pot calcula apoi mai simplu probabilitatea de tranziţie, 
prin aproximaţii. Apoi, folosind probabilitățile calculate 
pentru procesele elementare, ei pot calcula contribuţia 
unei singure evoluţii virtuale la probabilitatea finală de 
tranziţie între starea iniţială și cea finală, chiar dacă 
diferenţele de timp între cele două stări sunt mari. 

În general, în toate teoriile cuantice, există doar două 
tipuri de procese elementare care sunt nenule: procese prin 
care particulele se propagă de la un loc la altul și procese 
prin care particule noi sunt create sau anihilate (incluzând 
emisia, și absorbţia de particule). Pentru fiecare dintre 
acestea trebuie să descoperim separat cum contribuie ele 
la rezultatul final. Cum însă procesele elementare au loc 
într-un timp scurt, calculul este mai ușor. 

De exemplu, în cazul propagării particulelor vom 
recunoaște elemente din secţiunea 137, pentru că trebuie 
să recuperăm comportarea unei particule, atunci când 
aceasta, se deplasează singură prin univers. Or, pentru 
evoluţii scurte, deplasarea particulei va fi descrisă de o 
undă pilot plană. Să recapitulăm acum concluziile acestei 
secţiuni: 


Metoda lui Feynman pentru câmpuri 


Pentru a calcula probabilitatea de tranziţie a unui 

câmp cuantic de la o stare la alta (în termeni teh- 
nici ea este o amplitudine de probabilitate), avem 
următorii pași: 


1. Construim toate evoluţiile posibile ale câmpului 
între starea iniţială și cea finală. O astfel de 
evoluţie se va numi virtuală. 


„ Toate aceste evoluţii virtuale contribuie la 
probabilitatea, tranziţiei finale. În termeni 
simplificaţi, spunem că sistemul urmează în 
același timp toate aceste evoluţii. 


Capitolul 13. Electrodinamica cuantică în interpretarea lui Feynman 


3. Descompunem fiecare evoluţie virtuală în parte 
în procese elementare care au loc între două mo- 
mente scurte de timp. 


Procesele elementare pot fi interpretate ca pro- 
pagări de particule și creare sau anihilare de par- 
ticule. Ele pot fi modelate mai ușor. 


În continuare, va trebui să explicităm două lucruri: care 
este probabilitatea proceselor elementare și cum putem 
combina rezultatele pentru toate procesele elementare pen- 
tru a calcula, probabilitatea de tranziţie a „saltelei” cuan- 
tice din starea inițială în cea finală. 

Pâna atunci, să vedem cum putem recunoaște tranziţiile 
„saltelei” cuantice în procese deja cunoscute. 


139. De la câmpuri înapoi la particule 


Procedura lui Feynman aplicată teoriei cuantice a câm- 
purilor are un avantaj major; ea permite interpretarea pro- 
ceselor de tranziţie ale câmpurilor cuantice în termeni de 
particule, care sunt pachetele discrete de energie ale câm- 
purilor. Pentru noi, procedura ridică două provocări: înlo- 
cuirea conceptului de câmp clasic cu cel de câmp cuantic, 
format din particulele sale, și recunoașterea proceselor care 
au loc între particule ca tranziţii ale câmpurilor cuantice 
din care provin particulele! 

De exemplu, până acum eram obișnuiți cu câmpul 
electromagnetic clasic. În teoria cuantică a câmpurilor, 
el este un ansamblu al pachetelor sale discrete de energie, 
fotonii. Ansamblul e neobișnuit, în sensul că nu trebuie 
să ne imaginăm fotonii ca pe niște pachete de energie fru- 
mos împachetate și aflate sigur pe undeva prin spaţiu. În 
cazul general, câmpul electromagnetic este o superpoziție 
cuantică a tuturor stărilor sale care au fotonii (pachete 
de energie) localizaţi într-o poziţie sau alta, deci un fel de 
„sumă” a acestor stări. De aceea ansamblul aceasta de 
fotoni ce reprezintă un câmp electromagnetic se găsește el 
însuși în același timp în mai multe stări (vezi figura 13.6). 

Vedem că în cazul cuantic trebuie să revizuim complet 
modul în care ne imaginăm lumea și să eliminăm orice 
noţiune de câmp ca o substanţă bine definită, cu margini 
bine conturate, măsurabil peste tot. Trebuie să păstrăm 
doar noţiunea de particule, care sunt pachetele discrete de 
energie ale oscilaţiilor câmpului. Rămânem cu un univers 
plin numai de particule. De fiecare dată când avem de-a 
face cu o particulă de acum încolo, trebuie să ne întrebăm 
care este câmpul din care provine ea, și de fiecare dată când 
avem de-a face cu un câmp trebuie să ne imaginăm că el 
este într-o superpoziţie cuantică a stărilor sale de energie, 
deci a particulelor sale. În plus, trebuie să ne aducem 
aminte că, spre deosebire de cazul clasic, particulele se 
află în același timp în nenumărate stări cuantice. 

Să discutăm pentru început un exemplu cunoscut: cel al 
antenei emițătoare de unde electromagnetice (vezi figura 

Figura 13.8: În figură este prezentată o antenă 
emițătoare de unde electromagnetice (stânga) și una re- 
ceptoare (dreapta), în interpretarea clasică (sus) și în cea 
a electrodinamicii cuantice (jos). În interpretarea cla- 
sică, electronul care oscilează în interiorul antenei (sursa 
de curent alternativ) generează câmpuri electrice și mag- 
netice variabile. Aceste câmpuri acționează direct asupra 
electronilor din antena receptoare. În electrodinamica cu- 
antică, undele electromagnetice sunt doar unde de pro- 
babilitate pentru fotoni (pachete discrete de energie ale 
câmpului electromagnetic) și ele nu mai acționează direct 
asupra electronilor. În schimb, electronul însuși emite fo- 
toni în mișcarea sa oscilatorie (în antena transmițătoare) 
sau îi absoarbe (în antena receptoare). 


13.8). Avem aici niște electroni care oscilează în antenă și 
care emit unde electromagnetice. Cum însă undele electro- 
magnetice trebuie înlocuite cu fotoni (care sunt pachetele 
sale discrete de energie), putem spune la fel de bine că 
electronii din antenă emit direct fotoni! Or, și mai simplu, 
că un electron poate emite un foton. 

Rezultatul este neobișnuit dacă ne-am imaginat electro- 
nul ca o bilă clasică. Atunci pare că electronul poartă 
ascuns înăuntrul lui un foton, căruia mai târziu îi dă dru- 
mul, după cum o mamă cangur îi dă drumul puiului ei 
din marsupiu. Din punctul de vedere al teoriei cuantice 
a câmpului, paradoxul dispare (vezi figurile 12.24 și 13.7). 
Aici avem un pachet de energie (electronul) care se sparge, 
iar o parte din energie (pe care noi o identificăm cu un fo- 
ton) ajunge la câmpul electromagnetic. Restul de energie 
îl identificăm cu electronul iniţial. Așa cum am menționat, 
un astfel de proces nu conservă neapărat energia la nivel 

microscopic și este doar o interpretare a unui alt proces 
mai profund, cel prin care tot câmpul cuantic al universu- 
lui suferă o tranziţie între două stări cuantice particulare 
ale sale (vezi figura 13.7). 

Procesul de mai sus trebuie să ni-l imaginăm de fiecare 
dată atunci când spunem că un electron creează un câmp 
electromagnetic în jurul lui. De fapt, în acest proces, elec- 
tronii (pachete de energie ale câmpului Dirac) emit fotoni 
(pachete de energie ale câmpului electromagnetic) din care 
se formează apoi câmpul electromagnetic. 

Privind mai departe figura 13.8, vedem cum o antenă 
receptează unda electromagnetică emisă. Din moment ce 
câmpul electromagnetic a „dispărut” de pe scenă și am ră- 
mas numai cu fotonii, vom spune că electronii din antenă 
au absorbit fotonii ce ajung la ei. În teoria cuantică de 
câmp, acest proces este cel prin care pachetul de energie 
al fotonului este absorbit de pachetul de energie al electro- 
nului. Din nou însă, la o privire mai atentă, procesul este 
de fapt unul de tranziţie între stări cuantice diferite ale 
saltelei care formează întregul univers (vezi figura 13.7). 
Energia nu se mai conservă automat nici pentru aceste 
procese cuantice la nivel microscopic. 

Să vedem cum „scăpăm” de câmpul electromagnetic 
într-o situație mai grea: respingerea dintre doi electroni. 
În electromagnetismul clasic spunem că un electron cre- 
ează un câmp electric, care este simţit apoi de cel de-al doi- 
lea electron. Datorită forţei electrice, cel de-al doilea elec- 
tron va fi respins de primul (vezi figura 13.9). Acum însă, 
vrem să „eliminăm” câmpul electromagnetic clasic, pentru 
că acesta este doar un ansamblu de fotoni. Câmpul electro- 
magnetic nu mai poate fi privit ca purtător al interacțiunii. 
Ce vom face? 

În acest caz nu rămânem decât cu fotonii, pachetele sale 
discrete de energie care formează „supa cuantică” a câm- 
pului electromagnetic. Am văzut însă, în cazul antenei, 
că electronii au o șansă să emită și să absoarbă fotoni. 
Ne vom imagina atunci procese prin care cei doi electroni 
schimbă pachete de energie între ei, absorbind și emițând 
fotoni (vezi figura 13.9). Vom detalia asemenea procese 
în secţiunea 142. În acest fel, electronii vor interacţiona 
din nou între ei, fără să mai fie nevoie de câmpul electro- 
magnetic clasic. 

Vedem că, în toate cazurile, procesele cuantice sunt la 
început tranzitii între stări cuantice diferite ale „saltelei” 
ce modelează câmpurile din univers. Într-o imagine sim- 
plificată însă, recuperăm din aceste tranziţii procese ele- 
mentare care pot fi înţelese și interpretate „clasic”, drept 
deplasări ale pachetelor de energie (particulele câmpului) 
și emisie și absorbţie de particule. 

Vedem astfel că am recuperat noţiuni accesibile nouă 
(deplasări de particule, emisii și absorbţii), pornind de la 
situaţia mult mai complexă a teoriei cuantice a câmpurilor 
și a tranziţiilor acestor câmpuri între diverse stări cuan- 
tice ale sale. În continuare, ne vom concentra în special 
pe metoda lui Feynman, care folosește procese inteligibile 
dintre particule. 

Nu vom mai aminti de fiecare dată că ele sunt un re- 
zultat al tranziţiilor câmpurilor între diversele sale stări 
cuantice, ca în figura 13.7. Rămânem cu particule înt-un 
univers gol și cu procese de interacţiune dintre ele. Pasul 
următor este să reducem procesele la unele elementare. 
Două se vor dovedi aceste procese elementare: propagarea 


376 


Forţa 
electrică 


AAA Si ih 


RS \ sarcină q A cazul clasic 
a A Yi / fu 
Se Sie r mi 
wS A pet F=qE 
A E d 
e P ie Sta 
d sai „BE a e q 
qa Ea f S eg, +Q 
E si / N aS 
5, Cu 
4 câmp sh 
y electric | | | | | i E 
á P i % 
Forţa 
clozirică electrodinamica 
S VA i. cuantică 
(> sarcină q 
€ t W N> 9 
: foton q 


„Supă cuantică“ 
de fotoni 


Figura 13.9: În figura de sus este prezentată 
interactiunea electrostatică clasică dintre două sarcini 
electrice. Astfel, sarcina Q din stânga creează un câmp 
electric E care apoi acționează asupra celei de-a doua sar- 
cini electrice q cu o fortă electrică F. În figura de jos este 
prezentat acelaşi proces, în interpretarea lui Feynman. 
Aici nu mai există câmp electromagnetic, ci doar fotoni 
(pachete discrete de energie ale câmpului) care sunt în- 
continuu emiși și absorbiți de prima sarcină electrică Q. 
Dacă cea de-a doua sarcină q ajunge în acest nor de 
fotoni creati de prima sarcină, se prea poate ca ea să 
interacționeze cu fotonii. În urma interactiunilor aces- 
tea, probabilitatea de a găsi sarcina q într-un loc sau altul 
se schimbă. Noi vom găsi sarcina q în alte locuri și vom 
interpreta acest rezultat spunând că asupra sarcinii q s-a 
actionat cu o fortă. 


particulelor de la o poziție și emisia/absorbția de particule. 
Pe ele le vom discuta în sectiunile următoare. 

În finalul secțiunii, să facem o observatie asupra fotoni- 
lor. Nu am intrat în detalii, însă ne-am deplasat ușor de la 
noțiunea de foton privit ca pachet de energie de frecvență 
(culoare) dată, la cea de foton care poate fi găsit într-un 
loc sau altul. Dacă este așa, ne vom întreba, ce culoare are 
acel foton dacă îl găsesc într-un loc sau altul? Răspunsul 
este: niciuna! 

Fotonul este, ca şi electronul, doar o particulă care se 
poate găsi sau nu, în urma măsurătorii. El trebuie privit 
mai degrabă ca un pachet de energie al câmpului electro- 
magnetic pe care îl măsurăm într-un fel sau altul. Culoarea 
este o caracteristică a sistemului de măsură, iar noi în urma 
măsurătorii de culoare găsim sau nu un foton (un pachet 


Capitolul 13. Electrodinamica cuantică în interpretarea lui Feynman 


a PI b 
) 2 ) 
2 foton 
pozitron @ electron 


0) 
d) 
PE Spo 
c) A] e 


Figura 13.10: În metoda lui Feynman, universul este 
plin de particule care interactionează între ele. În fi- 
gură sunt eremplificate procese de anihilare de perechi 
electron-pozitron (a), generare de perechi (b), absorbție 
(c) si emisie de fotoni (d). Toate aceste procese au loc 
cu anumite probabilităti. Procesele vor da în final pro- 
babilitatea să găsim particulele într-un loc sau altul. În 
teoria cuantică a câmpurilor procesele de mai sus descriu 
schimburi de pachete de energie (vezi figura 12.24). 


de energie). Fotonul nu are intrinsec o culoare sau alta, 
el a fost găsit în urma unei măsurători pe care noi am 
denumit-o „de culoare”, de exemplu punând un filtru de 
culoare în fața detectorului. Noi însă am abuzat de limbaj 
spunând că fotonul „are” culoare. 

Situația este asemănătoare cu cea în care vrem să mă- 
surăm viteza electronului, iar în urma procesului electro- 
nul va fi descris de o undă plană de probabilitate, unde 
lungimea de undă ne dă ceea ce noi denumim „viteza” 
electronului. Tot astfel, putem măsura lungimea de undă 
a fotonului, care ne dă ceea ce noi numim „culoarea” sa. 
Pentru ambele particule însă, putem măsura și poziţia, caz 
în care ambele unde de probabilitate devin localizate după 
măsurătoare. 

În acest fel, fotonul devine o particulă obișnuită, ca elec- 
tronul. Astfel, și fotonul poate fi localizat (găsit) într-o 
zonă sau alta, după cum pot fi localizate și alte particule 
care se deplasează cu viteza luminii (toate având masa de 
repaus nulă). Aceasta explică în fond una din observaţiile 
noastre precedente, atunci când am văzut că fotonul este 
absorbit de un singur atom, deși lungimea de undă a lumi- 
nii a fost de zeci de mii de ori mai mare decât dimensiunea 
atomului (vezi figura 9.8). Ceea ce am măsurat atunci nu 
a fost poziţia unui foton „ascuns” în atom, ci poziţia unui 
pachet discret de energie al câmpului electromagnetic. 

Situaţia este asemănătoare cu cea a senzaţiilor și con- 
ceptelor umane dezvoltate în creier. Putem oare spune 
că gustul amar este o caracteristică intrinsecă a mâncă- 
rii, sau mai degrabă un rezultat al măsurătorii pe care 
creierul îl atribuie (pentru simplitate) mâncării? Aceeași 
întrebare o putem pune despre frumuseţea unui tablou, 
despre cumințenia unui copil sau despre caracterul unei 
piese muzicale. În toate aceste cazuri, creierul atribuie ca- 
racteristicile obiectului măsurat. În acest fel suntem ușor 


Secțiunea 140. Propagarea particulelor 

convinși că un lucru este într-un fel sau altul deși ar trebui 
să fim mai circumspecţi când afirmăm că știm ce sunt cu 
adevarat lucrurile, și să spunem doar că percepem lucrurile 
într-un mod sau altul. 

Poate ca niciunde nu este mai adevarată observaţia de 
mai sus decât în cazul fericirii. De câte ori nu suntem 
convinși că fericirea este un lucru sau altul, că este un 
fel de obiect pe care îl putem ţine în mână? Odată cu 
trecerea anilor, vom fi înțeles poate că fericirea este o stare, 
o problemă de percepţie. Un pahar poate fi perceput în 
același timp fie pe jumătate gol, fie pe jumătate plin. Deși 
paharul este același, starea pe care o induce percepţia lui 
este complet diferită. 

În secţiunea 137 am detaliat cum se foloseşte metoda 
lui Feynman pentru o particulă fără spin aflată într-un 
câmp potenţial. Am văzut că metoda ne ajută să calculăm 
probabilitatea particulei cuantice de a suferi o tranziție de 
la un eveniment spaţio-temporal la altul, luând în calcul 
toate evoluţiile virtuale pe care ea le poate avea între cele 
două evenimente, evoluţii virtuale care sunt urmate toate 
simultan de către particulă. 

În secţiunea 138 am generalizat procedura de mai sus în 
teoria cuantică a câmpurilor, acolo unde particulele repre- 
zintă pachete discrete de energie ale câmpurilor. Aici am 
văzut că putem evalua tranziția cuantică a unui câmp în- 
tre două stări ale sale ca pe o „sumă” a tuturor evoluţiilor 
sale virtuale posibile între cele două stări. Fiecare astfel 
de evoluţie se „sparge” în procese elementare care au loc 
în timpi scurți și care pot fi interpretate în termeni de 
particule. Ele sunt procese de propagare de particule și de 
emisie sau anihilare de particule. 

Am menţionat că procesele elementare, având loc în mo- 
mente scurte de timp, fac posibil calculul probabilității de 
tranziţie. De aceea, trebuie să explicităm cum se pot es- 
tima probabilitaţile proceselor elementare. Apoi trebuie 
să vedem cum putem combina rezultatele pentru a calcula 
probabilitatea unei singure evoluţii virtuale, pe un timp 
îndelungat, urmând ca la sfârșit să combinăm rezultatele 
tuturor evoluţiilor virtuale pentru a estima probabilitatea 
finală a tranziţiei (vezi figura 13.7). 

Pentru a explicita procedura de mai sus, Richard 
Feynman a elaborat ceea ce a rămas în istorie sub numele 
de diagrame Feynman. Acestea sunt, așa cum le spune 
numele, un ansamblu de diagrame care detaliază procesele 
care au loc în teoria cuantică a câmpurilor și care pot fi 
interpretare prin interacţii între particule. Ele sunt folo- 
site pentru a afla evoluţiile particulelor, știind și starea, lor 
cuantică inițială. 

O astfel de diagramă Feynman este exemplificată în fi- 
gura 13.11. Aici avem o tranzitie cuantică între două stări 
ale „saltelei” universului, la momente succesive scurte de 
timp. În figură vedem că putem interpreta tranzitia în 
termenii a două procese elementare care au loc în același 

Figura 13.11: 


În partea de sus ezemplificăm un pro- 
ces de tranzitie similar celui din figura 12.26, între două 
momente scurte de timp. Aici primul arc înmagazinează 
electroni, al doilea pozitroni și al treilea fotoni. Arcurile 
ezistă în două poziţii din spatiu, iar în figură este schițată 
tranziția dintr-o stare initială într-o alta finală a între- 


gului „univers” format din cele șase arcuri. Vedem că 
tranziția e interpretată ca o combinaţie a doua procese: 
cel de emisie a unui foton de către un electron şi cel de 
propagare a unui pozitron din punctul A în punctul B. În 
partea de jos este schițată diagrama Feynman a procesu- 
lui. Ea detaliază două procese elementare: cel de emisie 
(vertezul) și cel de propagare a particulelor. Fiecare pro- 
ces trebuie detaliat separat pentru a estima probabilitatea 
sa. 


timp: propagarea unui pozitron și emisia unui foton de 
către un electron. 

Rezultatul de mai sus se va dovedi general, în sensul că 
mereu vom recunoaște procese elementare de propagare 
de particule și creare sau anihilare de alte particule. Să 
purcedem acum la explicitarea acestor procese elementare, 
începând cu propagarea de particule. 

Să considerăm că în univers este doar o singură par- 
ticulă, ce circulă nestingherită. Atunci ne imaginăm că 
doar un singur arc al „saltelei” universului este excitat pe 
prima stare a sa cuantică, la un moment dat de timp, și că 
excitaţia se „deplasează” în spaţiu de la un arc la altul. În 
acest caz ajungem însă la situaţia unei singure particule, 
descrisă în secțiunea 137! 

Acolo am văzut că, pentru a putea calcula tranziţia 
dintr-un eveniment în altul, considerăm că particula, este 
însoţită de o undă pilot, ce avea forma unei unde plane 
pe portiuni mici. Privind figura 13.11, obţinem punctul 

nostru de început: pentru a calcula probabilitatea ca o 
particulă să aibă o tranziţie dintr-un loc în altul, într-un 
interval scurt de timp, vom considera că ea are o undă 
pilot atașată sub forma undei plane. 

În secţiunea 137 am îndrăznit însă mai mult. Astfel, 
aici am calculat probabilitatea tranziţiei și între momente 
de timp îndepărtate ! Pentru aceasta, am lăsat particula 
să circule pe toate traiectorii virtuale între cele două mo- 
mente și am lăsat să interfereze undele pilot în poziţia fi- 
nală. Rezultatul ne dădea direct probabilitatea tranziţiei. 

Să ne folosim de acest rezultat aici și să îndrăznim să de- 
senăm propagarea unei particule (ca cea din figura 13.11) 
nu numai între momente de timp apropiate (așa cum am 
început), ci și între unele îndepărtate. Ne întrebăm care 
este propabilitatea de tranziţie a unei particule dintr-o 
stare iniţială într-alta finală oricât de îndepartată în timp, 
atunci când nu considerăm decât prezenţa acelei particule 
în univers. Această probabilitate poartă numele de „pro- 
pagator”. El este deci un număr care se poate calcula 
folosind procedura din secţiunea 137. 

În metoda lui Feynman, propagatorul este însă mai mult 
decât o simplă probabilitate (un număr real), este o ampli- 
tudine de probabilitate, adică un număr complex. Să expli- 
căm puţin. Probabilitatea p este un număr real și pozitiv, 
între 0 și 1 care ne spune, de exemplu, care este șansa ca 
particula să ajungă dintr-un punct în altul. Amplitudinea 
de probabilitate este însă un număr complex Ae'?, a cărui 
amplitudine ne dă exact aceeași probabilitate p = |A|Z, 
dar care are şi o fază $. 

Amplitudinea de probabilitate nu este altceva decât sim- 
plificarea matematică a undei, care am văzut că are atât 
o amplitudine, cât și o fază. De exemplu, în secţiunea 
137 am asociat fiecărei traiectorii virtuale n a unei parti- 
cule câte o undă pilot (de Broglie), care avea amplitudine 
constantă A (aceeași pentru toate traiectoriile virtuale). 
Unda aceasta acumula pe traiectoria virtuală n, de la în- 
ceput până la sfârșit, o diferență de fază Ag. = Sn/ħ, 
proporţională cu acţiunea Sn clasică pe acea traiectorie 
virtuală. Dacă faza iniţială a undei este considerată nulă, 
atunci faza finală ar fi ajuns Ad. În acest caz, ampli- 
tudinea de probabilitate pentru unda atașată traiectoriei 
virtuale ar fi fost Ae“4* (vezi și figura 13.12). 

Utilitatea termenului de amplitudine de probabilitate 
iese la iveală dacă detaliem procesul în metoda lui 
Feynman. Aici am văzut că trebuie să interferăm coerent 
undele atașate traiectoriilor virtuale în punctul final, ceea 
ce înseamnă că trebuie să adunăm amplitudinile de proba- 
bilitate ale undelor în punctul final, ţinând cont de fază. 
Am putea la fel de bine spune că fiecare traiectorie virtuală 
primește câte o amplitudine de probabilitate Ae:A* (care 
este de fapt valoarea undei în punctul final), iar noi trebuie 
să adunăm aceste numere complexe. Suma a fost desem- 
nată în secţiunea precedentă prin Atorare:A%ota:. Ea ne 
spune care este probabilitatea p a tranziţiei de la un punct 
la altul p = |Asotar|?, și care este faza totală acumulată în 
punctul final Afrotar. Să remarcăm că amplitudinea to- 
tală Atotai este diferită de cea iniţială a componentelor A, 
pentru că interferența poate fi constructivă sau distructivă. 

După cum se vede, ne-am deplasat de la undele pilot ce 
descriu traiectoriile virtuale la amplitudinile de probabili- 
tate atașate acestora. Remarcăm că din toată unda pilot 
nu folosim decât valoarea ei în punctul final, deci reducem 

Figura 13.12: O reprezentare în spatiu-timp a pro- 
pagatorului unei particule fără spin care se mişcă în 
directia x, într-un spatiu vid lipsit de câmpuri potentiale. 
Propagatorul reprezintă amplitudindea de probabilitate ca 
particula să aibă o tranzitie din evenimentul 1 în eveni- 
mentul 2, oricât de îndepărtate în timp. El se reprezintă 
în mod normal doar printr-o linie continuă, fără să se 
mai deseneze posibilele traiectorii virtuale pe care parti- 
cula ar fi putut circula între evenimentul initial și cel final 
(liniile discontinue în desen). Nu înseamnă că particula 
circulă pe o linie dreaptă între 1 și 2, ci doar că are o 
șansă să ajungă din 1 în 2. În tezt, acest propagator 
este notat cu K(xa,ti,x2,t2). 


modelele noastre la un număr care este amplitudinea de 
probabilitate. Noţiunea de amplitudine de probabilitate a 
căpătat chiar mai multă greutate în modele lui Feynman, 
atunci când el a înțeles că ea poate fi considerată gene- 
ralizarea noţiunii de probabilitate din mecanica clasică în 
mecanica cuantică. Avem de-a face, a spus Feynman, cu o 
noţiune logică cu totul nouă, de altă natură, care trebuie 
folosită în mecanica cuantică (vezi și figura 12.2). 

Singur, propagatorul (amplitudinea de probabilitate a 
procesului de tranziție de un eveniment la altul) nu este su- 
ficient pentru a calcula evoluţia particulelor. Astfel, dacă 
vrem să aflăm unde vom găsi efectiv particula, trebuie să 
știm forma inițială a undei de probabilitate a particulei. 
O particulă care este localizată la început va avea altă 
evoluţie decât una care are în momentul iniţial o viteză 
bine determinată. Cu alte cuvinte, pentru a calcula unde 
vom găsi particula peste un timp avem nevoie atât de pro- 
pagator, cât și de starea inițială a particulei. Folosind însă 
numai aceste două elemente, putem calcula probabilitățile 
ulterioare de a găsi particula într-un loc sau altul. 

Acest lucru se înțelege comparând figura 13.12 pentru 
calculul amplitudinii de tranziţie de la un punct la altul cu 
figura 11.8 ce reprezintă principiul acţiunii minime în cazul 
clasic. În cazul figurii 11.8 ne-am imaginat cum trebuie 
„aruncat” un corp din poziţia iniţială pentru a ajunge în 
poziţia finală la timpul dorit. 

Figura 13.12 are o cu totul altă interpretare. În ca- 
zul unui spaţiu discret, vom „citi” figura imaginându-ne 
o particulă localizată în poziţia xı. Ea ar reprezenta un 

pachet de energie discret al câmpului, pachet stocat în 
„arcul” corespunzător poziţiei zı (vezi figura 12.25). Ne 
întrebăm apoi care este probabilitatea de a găsi particula 
în poziţia z2, după un timp dat. Această „probabilitate” 
este dată de un număr complex, amplitudinea de probabili- 
tate a tranziţiei, pe care noi am numit-o propagator. Dacă 
între arcuri nu există interacțiuni, probabilitatea este nulă. 

În cazul unui spaţiu continuu, situaţia se complică, căci 
trebuie definit matematic precis ce înţelegem prin expresia 
„particulă localizată”, lucru care depinde de starea cuan- 
tică iniţială a particulei. Aici propagatorul reprezintă doar 
amplitudinea de probabilitate a tranziției dintr-un eveni- 
ment în altul (un număr complex). Știind în plus și starea 
cuantică initială a particulei, el ne ajută să calculăm precis 
evoluţia, în timp a ei (vezi căsuţa matematică următoare). 


Calcul: Propagatorul unei particule fără spin 


Valoarea propagatorului este foarte apreciată de fi- 
zicieni, pentru că ea ne permite să calculăm evoluţia 
undei de probabilitate pentru o singură particulă, dacă 
se știe valoarea ei în spațiu y(x, t;) la un moment iniţial 
ti. În cazul unidimensional ales, unda de probabilitate 
W(z,t) a particulei la un moment ulterior t se scrie ca: 


p(z, t) = | Kleistas tolei tei 


În relația de mai sus, propagatorul K (z;, ti; z, t) repre- 
zintă amplitudinea tranziției particulei de la punctul z; 
în momentul t; la punctul z la momentul t, ce poate fi 
calculată cu metoda lui Feynman (vezi secțiunea pre- 
cedentă și figura 13.12). Matematicienii recunosc în 
forma de mai sus K (zx;, ti; x, t) funcția Green a ecuației 
de evoluție a undei de probabilitate. Cei interesați de 
demonstrația matematică a formei de mai sus pot ur- 
mări secțiunea 215. 

Descoperim un lucru interesant dacă alegem pen- 
tru unda de probabilitate inițială funcția lui Dirac 
p(x, to) = 6(z — zo). Avem 


y(x, t) m K (zi, to; x, t)ô(xi—xo)dz; = K (z0, to; x,t) 


Cu alte cuvinte, propagatorul particulei K (zo, to; x, t) 
reprezintă amplitudinea undei de probabilitate atunci 
când ea a avut forma inițială localizată y(x, to) = 6(z — 
zo). 

Relațiile trădează de fapt principiul lui Huygens de 
superpoziție a undelor. Ele ne spun că orice undă de 
probabilitate inițială poate fi scrisă ca o superpoziție 
cuantică a unor stări localizate (stările 6(z — zo)). Ne 
putem imagina fiecare astfel de componentă iniţială ca 
pe o sursă punctiformă. Lăsăm aceste surse să evolueze 
independent și apoi adunăm rezultatele, obţinând unda 
de probabilitate finală. 

Să încercăm să construim propagatorul nerelativist 
K(0,0; x, t) = K(z,t) pentru amplitudinea de tranziţie 
a unei particule de la poziţia 0 în momentul iniţial 0 la 
poziţia x la un moment ulterior t. Pentru simplitate, o 
să considerăm că particula de masă de repaus m nu are 


spin sau sarcină electrică. Mai mult, vom presupune că 
ea este în mișcare nerelativistă (se supune ecuaţiei lui 
Schrödinger, vezi secțiunea 102) de-a lungul unei singure 
direcţii z, unde nu se află nici un câmp potenţial. 

Vom calcula amplitudinea de probabilitate a tranziţiei 
dintr-un punct în altul (propagatorul notat cu K) adu- 
nând contribuţiile undei pilot atașate fiecărei traiectorii 
virtuale ce poate fi imaginată din originea (0, 0) la eve- 
nimentul (zx, t) (vezi figura 13.12). Fiecare traiectorie n 
primește un termen proporţional cu e*Sn/f. Aceasta în- 
seamnă că toate traiectoriile sunt la fel de importante, 
doar faza diferă de la una la alta, depinzând de acţiunea, 
clasică S, pe traiectorie: 


iSa 
K(0,0;z,t) Set 


Suma de mai sus este introdusă și în secţiunea 215 din 
anexă. Ea se calculează dacă „spargem” fiecare traiecto- 
rie virtuală în „bucăţele” mai mici, ca în figura 23.6. Pe 
fiecare dintre traiectorii, acolo unde Az — 0 și At — 0, 
vom folosi relaţia de la sfârșitul secţiunii 215 pentru a 


scrie: 
m im(Az)? 
. = 2hA 
K (0,0; Az, At) Va t 


Nu vom face acest calcul, ci vom urmări o cale alter- 
nativă. Pornim de la observația că propagatorul este 
unda de probabilitate y(z,t) a particulei, atunci când 
ea a avut forma y(x, 0) = 6(z — 0) la momentul inițial. 

Pentru început să ne aducem aminte că unda de pro- 
babilitate se poate scrie ca un set de numere complexe 
W(z,t) în fiecare punct din spaţiu z. Dacă particula 
are impulsul p bine definit, acesta se va conserva mai 
departe în timpul mișcării, deoarece particula se mișcă 
într-un spaţiu lipsit de câmpuri potenţiale. Atunci se va 
conserva și energia sa E, care are forma din mecanica 
clasică E = p2/2m. 

Undele de probabilitate ale particulelor ce au un im- 
puls p bine definite sunt modurile de oscilație e:P7/P 
plane pe care le-am menţionat în secţiunea 137. De 
aceea, să exprimăm mai întăi forma generală y(x, 0) la 
momentul iniţial ca pe o superpoziţie cuantică a acestor 
moduri, folosind dezvoltarea Fourier: 


1 00 ipz 
W0 = L Aluje * dp 


Aici etP?/? reprezintă modul propriu pentru o particulă 
ce are precis impulsul p. După cum se vede, lungimea de 
undă a acestui mod este A = 2rħ/p = h/p, adică forma 
lui de Broglie. Mai departe numărul complex A(p) ne 
dă ponderea modului propriu p în unda de probabilitate 
y(x) iar 1/V2mh este o constantă de normare. 

Pentru a calcula propagatorul K(z,t), să urmărim 
reţeta din text și să alegem pentru unda de probabilitate 
o stare localizată în originea zo = 0 a sistemului de axe 
sub forma y(x, 0) = 6(z), adică funcţia lui Dirac. După 

cum ne pot demostra matematicienii, ea se scrie ca o 
superpoziţie de moduri p sub forma: 


œ i 
) = |] Pa 
2nh J æ 


Forma de mai sus ne spune că unda de probabilitate 
inițială este o superpoziție egală a modurilor compo- 
nente, pentru că A(p) = 1/V2nh pentru toate compo- 
nentele (vezi și figura 14.1). 

Componentele A(p) evoluează în timp. În mod nor- 
mal, ar trebui să folosim ecuaţia lui Schrödinger pentru 
a calcula evoluţia A(p,t). Totuși, pentru că particula, se 
mișcă într-un spaţiu lipsit de câmpuri potenţiale (vezi 
și discuţia din secţiunea 134), fiecare dintre aceste com- 
ponente își păstrează contribuţia în timp, doar faza 
se modifică cu un termen suplimentar dat de energie 
A(p, t) = A(p)e-iE*/h, unde E = p2/(2m). 

Unda de probabilitate devine atunci la un moment t 


ulterior 
> 
= dh ar 


y(x, t) = ir ezit P R 


ylz, 0) = ô(x 


Primul termen din integrală este faza care variază în 
timp. Rezultatul de mai sus este chiar propagatorul 
K(z,t) căutat. Pentru a calcula integrala, ne putem 
baza pe următoarea integrală generală: 


00 
ana N p2 
f e7 2P +P dp = Ze? /4a 
=D V a 


Acum putem face identificarea a = it/(2mħ) și b = 
iz/h pentru a obţine propagatorul nerelativist dorit: 


_ 2 2mh _ imz? 
4a 4it 2h” 


2mh ie 


2ri isi 


Pentru xz — 0 şi t — 0 rezultatul este identic cu cel 
de la sfârșitul secţiunii 215, ceea ce confirmă justețea 
calculelor. 

După cum se observă, la un moment ulterior t pro- 
pagatorul are surprinzător aceeși amplitudine în ori- 
care punct z din spaţiu (doar faza diferă), chiar dacă 
tranziţia începe din origine. Pare astfel că particula 
poate avea o tranziţie la un moment ulterior oriunde în 
univers, cu aceeași probabilitate. 

Rezultatul ciudat se explică dacă înţelegem că unda 
de probabilitate iniţială y(x) = 6(z) este infinit locali- 
zată, adică știm cu precizie poziţia iniţială a particulei 
(ea este în originea sistemului de axe ales). Datorită 
principiului de incertitudine al lui Heisenberg, incerti- 
tudinea în impulsul particulei devine infinit de mare, 
deci există o șansă la fel de mare ca particulă să aibă o 
tranziţie în apropiere ca și la distanţe foarte mari. 


tim 


E electron 
DE: at 
H pozitron 
a 


u 
spațiu spațiu 
poziție A poziție B poziție A poziție B 
n AmA = AA 


yili 


după un timp lung 


p SE A 


particulă 


Figura 13.13: În figură sunt reprezentate procesele prin 
care o particulă poate avea o tranzitie dintr-un loc în al- 
tul, la momente succesive de timp oricât de îndepărtate. 
Amplitudinea de probabilitate a acestor proces este dată 
de ceea ce fizicienii numesc „propagator” În diagramele 
Feynman, propagatorul pentru electron sau pozitron este 
reprezentat cu o linie continuă (stânga sus). De remar- 
cat că săgeata în directia timpului identifică un electron, 
iar cea în sens opus timpului, un pozitron. Termenii u și 
v identifică spinul electronului în starea inițială și finală. 
Propagatorul fotonului este descris printr-o linie ondulată 
(dreapta jos). Termenii u și v identifică acum polariza- 
rea fotonului. În teoria cuantică a câmpurilor, procesele 
de mai sus sunt tranzitii cuantice între două stări dife- 
rite ale „saltelei” cuantice a universului, așa cum a fost 
prezentat în figura 12.25. 


Metoda lui Feyman cu traiectorii virtuale nu poate fi 
aplicată tot timpul. Aceasta pentru că pe aceste traiectorii 
virtuale particula se mişcă continuu, are încă o evoluție 
clasică, or există o proprietate a particulei care nu are 
echivalent clasic: spinul său. 

Astfel, până acum am discutat cazul unei particule fără 
spin, însă să observăm că o particulă ca electronul sau 
pozitronul are și spin (două stări cuantice în aceeași poziție 
spaţială). Putem să considerăm electronul într-una dintre 
cele două stări de spin (să spunem p) în starea sa iniţială 
și să ne întrebăm care este probabilitatea ca el să ajungă 
într-o altă poziţie, în cealaltă stare cuantică de spin (să 
spunem v). Amplitudinea de probabilitate a acestui proces 
depinde de stările de spin și ea devine astfel o matrice între 
stările de spin ale electronului (vezi figura 13.13). 

În cursul acestui proces, vedem că electronul își poate 
schimba spinul (starea cuantică). Dacă electronul nu ar 
fi avut spin, am fi calculat propagatorul (amplitudinea de 
probabilitate a tranziţiei dintr-un punct în altul) cu me- 
toda lui Feynman ce folosește traiectoriilor virtuale. Acum 
însă, ce ne facem? Cum calculăm propagatorul pentru ca- 
zul particulei cu spin? 


Secțiunea 140. Propagarea particulelor 

Ei bine, vedem că în acest caz trebuie să ne întoarcem 
la mecanica cuantică în formularea standard și să luăm 
răspunsul deja pregătit pentru noi. Aici putem consi- 
dera unda de probabilitate iniţială a electronului localizată 
(forma W(z,to) = 6(z — zo) discutată mai sus), într-una 
din stările sale cuantice date de spin, într-un spaţiu vid în 
care nu există câmp potenţial. Apoi lăsăm această undă 
de probabilitate să evolueze conform ecuaţiilor relativiste 
de evoluţie (folosim modelul lui Dirac din secţiunea 132 
pentru că el este mai precis și are deja inclus spinul). La 
sfârșit, vedem cât devine unda de probabilitate în punctul 
unde vrem să măsurăm electronul, în starea de spin do- 
rită. Valoarea, undei de probabilitate în acel punct este un 
număr complex, amplitudinea de probabilitate dorită, între 
evenimentul iniţial şi cel final, propagatorul căutat. 

Desigur, pentru a completa partea de început a elec- 
trodinamicii cuantice, ar trebui să calculăm și propagato- 
rul pozitronului, ca şi cel al fotonului, ţinând cont desi- 
gur de spin pentru pozitron și de polarizare pentru foton 
(vezi figura 13.14). Propagatorul pozitronului se calcu- 
lează, identic cu cel al electronului, folosind mecanica cu- 
antică relativistă a lui Dirac. Mai specială este situaţia 
fotonului. 

Astfel, în primă instanţă, să contemplăm puţin noua in- 
terpretare a propagatorului pentru foton, care ne dă pro- 
babilitatea ca el să ajungă dintr-un loc sau altul; înseamnă 
că și fotonul (particula luminii) poate fi localizat. Aşa cum 
am menţionat în secţiunea 99, fotonul devine o particulă, 
ca toate celelalte, atâta doar ca el are masa de repaus nulă. 
Datorită acestui lucru el va merge clasic cu viteza luminii 
(vezi secţiunea 65). 

Acest lucru se regăsește și în forma matematică pentru 
propagatorul fotonului (vezi figura 13.14). Astfel, pentru 
un foton la care se ignoră polarizarea se arată că propaga- 
torul este invers proporţional cu pătratul intervalului între 
evenimentul iniţial și cel final. Intervalul este însă riguros 
nul pe linia de univers pe care se mișcă clasic fotonul. 
Propagatorul fotonului este maxim pe liniile de univers 
care au intervalul relativist nul. 

Al doilea aspect ţine de calculul fotonilor în electrodina- 
mica cuantică. Dificultatea provine din faptul că un câmp 
potenţial electrodinamic are patru componente, una pen- 
tru potenţialul electric și trei pentru potenţialul magnetic 
vector, aşa cum am arătat în secţiunea 128. Aceasta suge- 
rează că ar exista patru stări cuantice ale fotonului într-o 
singură poziţie. Cu toate acestea, noi ştim că fotonul nu 
are decât două stări cuantice diferite, date de cele două 
polarizări transversale. Unde sunt celelalte două stări cu- 
antice lipsă? 

Răspunsul matematic este complex. Într-o interpretare 
particulară, datorată fizicienilor Suraj Gupta şi Konrad 
Bleuler, se consideră că există de fapt patru tipuri de fo- 
toni: doi fotoni polarizaţi transversal, unul longitudinal şi 
unul temporal. Dintre aceștia, doar cei doi fotoni polarizaţi 
transversal sunt observabili, cei polarizaţi longitudinal și 
temporal anihilându-se unul pe celălalt. Nu vom dezvolta 
aici acest subiect şi vom considera că fotonul are două stări 
cuantice, date de cele două polarizări transversale. 

În grafice, propagatorii sunt reprezentaţi de cele mai 
multe ori ca o linie ce uneşte punctul iniţial și cel final (vezi 
figura 13.13). Prin convenţie, linia este desenată continuă 
pentru fermioni (ca electronul sau pozitronul) şi ondulată 

Figura 13.14: În figură este reprezentat grafic propaga- 
torul unei particule de masă de repaus aproape nulă (ase- 
mănătoare fotonului, care are o masă de repaus identic 
nulă). Pe aza verticală este timpul, iar pe cea orizon- 
tală spațiul. Particula poate avea o tranziție din pozitia 
inițială aflată în centru jos, către un alt eveniment. 
Culoarea albă reprezintă evenimentele din spațiu-timp 
unde tranziția are o probabilitate mai ridicată. Pentru 
că această particulă are masă aproape nulă, ea se va de- 
plasa clasic cu viteze apropiate de viteza luminii. După 
cum se vede, propagatorul este mazim către evenimentele 
situate pe marginea conului de lumină (axele orientate la 
45 de grade). Sursa: Wikipedia Commons. 


pentru bosoni (precum este fotonul). Fizicienii au refle- 
xul deja format: de câte ori văd linia, fac asocierea cu 
amplitudinea de probabilitate a tranzitiei între cele două 
evenimete care formează capetele liniei (practic, atribuie 
liniei un număr complex). 

Pentru noi, important este nu ne lăsăm înșelaţi de 
această linie dreaptă. Particula nu merge pe o linie 
dreaptă între cele două puncte, ea are doar o probabilitate 
să ajungă din primul punct în al doilea. În metoda lui 
Feynman particula parcurge virtual, simultan, toate tra- 
iectoriile posibile între cele două puncte, iar linia dreaptă 
(ce reprezintă propagatorul) ne spune doar care este am- 
plitudinea de probabilitate a tuturor acestor procese însu- 
mate coerent. 

Propagatorul reprezintă deci amplitudinea de probabili- 
tate a procesului prin care particula are o tranziție dintr-un 
eveniment spatio-temporal în altul, oricât de îndepărtate 
în timp. Într-un limbaj ultrasimplificat, ne putem imagina 
că „aşezăm” particula în prima poziţie şi ne întrebăm care 
este probabilitatea sa o găsim în cea de-a doua poziţie, 
peste un timp dat. Totuşi, interpretarea corectă este că 
propagatorul reprezintă doar o amplitudine de proabilitate 
a tranziţiei între cele două evenimente, și el este folosit la 
calculul evoluţiei particulei doar atunci când știm complet 
starea ei cuantică iniţială. 

Propagatorul este primul element de bază al diagrame- 
lor Feynman, pe care îl vom utiliza la calculul evoluţiei 
undelor de probabilitate atunci când avem numai o sin- 
gură particulă. În diagrame însă nu este importantă nu- 
mai amplitudinea probabilității de tranziţie a particulelor 

dintr-un loc în altul (propagatorul), dar și cea a proce- 
selor de interacţiune, de emisie și absorbţie de fotoni, de 
exemplu. Despre aceasta însă, în secţiunea următoare. 


141. Vertexul interacțiunii 
dintre electroni și fotoni 


Așa cum am discutat în secţiunea 138, metoda lui 
Feynman folosește particule. Câmpurile nu au consistenţă 
fizică, ele sunt doar ansambluri de pachete discrete de ener- 
gie, identificate de noi cu particulele câmpului. Aceste 
pachete de energie (particulele) sunt sparte în bucăţi, ge- 
nerate sau anihilate, în multiple procese virtuale care au 
loc toate în același timp și care nu conservă neapărat ener- 
gia. Privind mai atent, procesele sunt tranziţii succesive 
ale stărilor cuantice de energie bine definită ale „saltelei” 
pe care o numim univers. 

Electrodinamica cuantică este o teorie unificată a două 
câmpuri: câmpul electromagnetic și câmpul dat de 
unda de probabilitate relativistă a electronului. Urmând 
observaţia de mai sus, va trebui să explicăm interacţiunea 
dintre aceste două câmpuri prin intermediul celor trei par- 
ticule ale sale: electronul, pozitronul și fotonul. În esenţă, 
comportarea, se compune din două elemente de bază: pro- 
babilitatea ca particulele să ajungă dintr-un punct în altul 
și probabilitatea ca ele să interacţionze, așa cum a fost 
exemplificat în figura 13.11. 

Există două elemente fundamentale ale acestei metode 
pe care trebuie să le extragem din secțiunile precedente și 
pe care trebuie să le aplicăm interacțiunilor dintre parti- 
cule, sau cel puţin să fim conștienți de ele. Primul este 
faptul că aceste procese de interacţiune dintre electron și 
foton vor fi virtuale, adică vor avea loc în același timp 
(simultan). 

Aceasta, este o generalizare a mecanismului prezentat în 
secţiunea 137, care se reduce în esenţă la faptul că o par- 
ticulă parcurge în experimentul de interferență toate tra- 
iectoriile virtuale în același timp (vezi fisura 13.1). Este și 
o consecință a proprietăţilor „supei cuantice”, acolo unde 
starea generală a câmpului este o superpoziție cuantică a 
mai multor stări de energie bine definită (vezi figura 13.7), 
care se suprapun la orice moment de timp. 

Al doilea element fundamental este ideea lui Feynman că 
procesele cuantice nu sunt descrise de probabilităţi simple 
(ca cele ale mecanicii clasice), ci de amplitudini de proba- 
bilitate. Ele sunt numere complexe A = |Ale:* al căror 
modul ne dă probabilitatea clasică p = |A|?, dar care au 
și o fază , făcând astfel posibile procese de interferenţă. 

În secțiunea precedentă am prezentat propagatorul 
acestor particule, adică amplitudinea de probabilitate a 
tranziţiei unei singure particule de la o un punct la al- 
tul, în lipsa celorlalte particule și între momente oricât de 
îndepărtate de timp. Dacă vrem să explicăm complet fe- 
nomenele fizice din natură (de exemplu, emisia de unde 
electromagnetice sau ciocnirea a doi electroni) trebuie să 
studiem și interacțiunea dintre cele trei particule. 

Figura 13.15: În figură este prezentat un electron care 
se miscă într-un câmp magnetic. În electrodinamica cu- 
antică, câmpul magnetic este doar ansamblul pachetelor 
sale de energie (fotonii) și el nu poate actiona direct asu- 
pra electronului. Devierea electronului se explică prin 
interactiunea continuă cu fotonii la care este supus elec- 
tronul. 


Interacțiunea a fost exemplificată în figura 13.11 prin 
emisia unui foton de către un electron. Atunci când 
această tranziție are loc între două momente apropiate de 
timp, probabilitatea sa va deveni proporţională cu timpul 
scurs. Cum diferența de timp între procesele figurii 13.11 
poate fi oricât de mică, fizicienii obişnuiesc să se refere la o 
probabilitate a procesului într-o unitate mică de timp. Ea 
reprezintă în esenţă amplitudinea de probabilitate a emi- 
siei unui foton de către un electron, și poartă numele de 
verter. Sarcina noastră în această secţiune este să vedem 
cum estimează fizicienii valoarea acestui vertex (un număr 
complex), pornind de la procesele fizice de interacţiune 
dintre particule. 

Pentru început, să considerăm un caz simplu, cel al unui 
singur electron care trece pe lângă un magnet (vezi figura 
13.15). Aici, traiectoria electronului este curbată dato- 
rită forţei magnetice care acţionează asupra electronului 
în mișcare. Clasic, câmpul magnetic acţionează direct, 
ca un câmp fizic, asupra electronului. În electrodinamica 
cuantică, câmpul magnetic nu este decât ansamblul de pa- 
chetelor discrete de energie care sunt fotonii. Câmpul nu 
mai poate acţiona direct asupra electronului. Și atunci, 
de ce își curbează electronul traiectoria? Cine acţionează 
asupra lui? 

Răspunsul natural este că traiectoria electronului s-a 
curbat datorită interacțiunii continue cu fotonii câmpului 
magnetic (cu pachetele sale de energie). De fiecare dată 
când un foton „lovește” electronul, probabilitatea electro- 
nului de a fi găsit într-un loc sau altul se schimbă și ne 
putem imagina că traiectoria lui se modifică. Electronul 
își schimbă traiectoria nu pentru că asupra lui a acţionat 
câmpul magnetic clasic, ci pentru că el a interacţionat cu 
pachetele de energie discretă (fotonii) ale acelui câmp mag- 
netic. 

Să considerăm acum interacţiunea dintre un singur elec- 
tron și un singur foton. Matematic, interacţiunea se poate 
obţine unificând legile electromagnetismului cu cele ale 
mecanicii cuantice în electrodinamica cuantică, așa cum 
am schițat în secţiunea 136. Esenţa procedurii este să por- 
nim de la legile lui Maxwell pentru câmpul electromagnetic 

Figura 13.16: Stânga: Procesele de interacțiune dintre 
electron şi foton sunt în esență tranziţii între stări cuan- 
tice diferite ale „arcurilor” ce definesc câmpurile Dirac 
(pentru electron) şi electromagnetic (pentru foton), la 
momente scurte de timp. Sus este un proces ce poate fi 
interpretat ca emisia unui foton, iar jos unul ce poate fi 
interpretat ca absorbția unui foton (vezi și figura 12.24). 
În dreapta sunt reprezentate aceleași procese prin diagra- 
mele Feynman corespunzătoare, care se numesc în acest 
caz „vertezuri” Cu linie continuă este prezentat electro- 
nul, iar cu linie ondulată fotonul (u identifică polarizarea 
fotonului). Amplitudinea A de probabilitate a procese- 
lor este proporțională cu sarcina electrică elementară e. 
Să observăm că procesele nu conservă neapărat energia. 
Ca şi în secțiunea 135 considerăm în această secțiune că 
masa, de repaus a fotonului este foarte mică, dar nenulă, 
pentru a putea fi modelată prin resorturi verticale. 


clasic și să considerăm că densitatea de sarcină electrică 
din univers este dată de unda de probabilitate a unui sin- 
gur electron. Unda de probabilitate a acelui electron de- 
vine un fel de fluid electric clasic în acest model. 

Ecuațiile lui Maxwell ne vor spune atunci cum generează 
acest fluid electric (unda de probabilitate a unui singur 
electron) câmp electromagnetic (vezi figura 12.28). Pe de 
altă parte, și câmpul electromagnetic influenţează unda 
de probabilitate a electronului (vezi figura 12.29). Aceste 
procese se reduc la faptul că un electron poate absorbi 
sau emite un foton în mișcarea sa. În final, un foton nu 
se ciocnește elastic de un electron, ci este fie absorbit, fie 
emis de un electron în mișcare! 

Rezultatul acesta ne aduce aminte de antena emițătoare 
și de cea receptoare (vezi figura 13.8), și el confirmă ast- 
fel așteptările noastre. O antenă emite unde electro- 
magnetice, deci fotoni. Antena dipolară, de exemplu, nu 
este decât un ansamblu de electroni care oscilează încon- 
tinuu sus și jos, deci electronii sunt aceia, care emit fotoni. 
Același argument se poate aduce și pentru recepţia unde- 
lor electromagnetice, care poate fi privită ca o absorbţie 
de fotoni de către electronii din antena receptoare. 

În teoria cuantică a câmpurilor, ne vom imagina că elec- 
tronii sunt pachete de energie ale câmpului undei de pro- 
babilitate care se sparg, generând sau absorbind pachete 
suplimentare de energie de la câmpul electromagnetic (fo- 
toni), deși în reprezentarea poziției aceste procese nu con- 
servă mereu energia la nivel cuantic (vezi figura 12.24). 
Ele sunt, în esenţă, procese de tranziţie ale „saltelei” uni- 
versului între diferite stări cuantice ale sale. 

Mișcarea electronului în apropierea unui magnet scoate 
în evidență generalitatea procesului, dincolo de exemplul 
nostru al antenei: electronii emit și absorb încontinuu fo- 
toni, cu anumite probabilităţi. Electronul este deviat de 
magnet nu pentru că el „simte” câmpul magnetic, ci pentru 
că el absoarbe fotoni din acest câmp magnetic, și în acest 
fel își schimbă probabilitatea de a fi găsit într-un loc sau al- 
tul. Electronul interacționează direct cu fotonii câmpului 
magnetic, nu cu câmpul magnetic însuși, iată esenţa noii 
abordări. Și, pentru că, în abordarea lui Feynman, proce- 
sele au loc în același timp, vom vorbi de cele mai multe 
ori de fotoni virtuali (vezi figura 13.16). Aici „virtual” nu 
înseamnă o altă natură a fotonului, ci ne reamintește că 
acest proces este unul dintre multele care au loc în același 
timp. 

Acum, după ce am amintit elementele de bază ale 
interacțiunii dintre electron și foton (emisia sau absorbţia 
fotonului de către electron), trebuie să descriem mai pre- 
cis amplitudinea de probabilitate a unui astfel de proces. 
Cu alte cuvinte, căutăm un număr complex care ne va 
da nu numai probabilitatea procesului ci și faza sa atunci 
când alte procese similare au loc, așa cum vom detalia în 
secțiunea următoare. 

Pentru a afla acest număr complex, fizicienii folosesc 
ideea schițată mai devreme, însă pentru o mișcare relati- 
vistă a electronului (modelul Dirac discutat în secțiunea 
132). Amplitudinea de probabilitate a proceselor de 
emisie/absorbţie se dovedește în final a fi dependentă doar 
de sarcina electrică a electronului, de polarizarea fotonului 
şi de spinul electronului. Aşa cum este exemplificat în fi- 
gura 13.16, ea este un element al unei diagrame Feynman, 
ce poartă numele de verter. 

Faptul că amplitudinea de probabilitate a emisiei sau 
absorbției unui electron depinde de sarcina electrică are 
o explicaţie simplă: dacă electronul nu ar fi avut sarcină 
electrică, atunci el nu ar fi „simţit” câmpul electric, și 
această probabilitate de absorbţie a fotonului ar fi fost în 
mod necesar nulă. Faptul că amplitudinea de probabilitate 
depinde de stările de spin inițială și finală ale electronului 
iarăși nu este surprinzător, pentru că electronul își poate 
schimba spinul în urma procesului de emisie. 

Analiza completă arată că amplitudinea de probabili- 
tate are o formă matriceală, fiind dată de A = igk 
Aici q = —e = —0,085 este sarcina electronului într-un 
sistem de unități normat iar p = 0, 4 reprezintă cele patru 
coordonate ale spațiului-timp (4 identifică și polarizarea 
fotonului emis sau absorbit). În continuare, y” sunt patru 
matrici 4 x 4 folosite de Paul Dirac în descrierea relativistă 
a mișcării electronului, iar indicii 3 și k ai elementului de 
matrice yi, descriu starea cuantică a electronului înainte 
și după emisia sau absorbţia fotonului. 

Deviaţia electronului într-un câmp electromagnetic 
poate fi atunci calculată prin intermediul interacțiunii cu 
fotonii câmpului electromagnetic. Astfel, electronul are în 

Figura 13.17: Stânga sus: Procesul de anihilare 
a unei perechi electron-pozitron în teoria câmpurilor. 
Dreapta-sus: Reprezentarea acestui proces cu ajutorul di- 
agramelor Feynman (vertex). Aici electronul este repre- 
zentat ca o săgeată în directia timpului, iar pozitronul ca 
o săgeată în directia opusă. Stânga-jos: Procesul creării 
unei perechi electron-pozitron. Dreapta-jos: acelaşi pro- 
ces în reprezentarea diagramelor Feynman în spatiu-timp. 
De remarcat că, pentru ambele procese, amplitudinea de 
probabilitate are aceeași formă ca și pentru emisia și 
absorbtia de fotoni, fiind proporțională cu sarcina elec- 
trică a electronului. 

orice poziție din spațiu o probabilitate finită de a absorbi 
un foton al câmpului electromagnetic. În urma acestui 
proces, probabilitățile sale de a fi găsit într-un loc sau al- 
tul vor fi diferite, ceea ce va fi observat de noi printr-o 
deviere a traiectoriei electronului. 

Obvservația de mai sus are o consecință interesantă, 
dacă privim un electron în repaus, singur în univers. 
Astfel, dacă am lua în considerare numai probabilitatea 
finită de a emite fotoni, am ajunge la concluzia că elec- 
tronul creează acești fotoni la infinit până când umple tot 
universul. Să remarcăm însă că electronul nostru are o 
probabilitate finită şi să absoarbă fotoni. În final, se va 
crea un echilibru între cele două procese, în așa fel încât 
electronul va emite și absorbi încontinuu propriii fotoni! 
Echilibrul între emisia și absorbţia de fotoni în multiplele 
procese virtuale se recunoaște în câmpul electrostatic al 
electronului în repaus, care are o valoare finită în jurul 
electronului tocmai pentru că poate fi privit și ca ansam- 
blul pachetelor sale de energie, fotonii (vezi, de exemplu, 
figura 14.8). 

Atenţie însă, urmărind primul element fundamental al 
metodei lui Feynman, mai corect ar fi să spunem că elec- 
tronul emite și absoarbe fotoni în mai multe procese vir- 
tuale, toate având loc în același timp în „supa cuantică” 
din jurul electronului (vezi figura 13.9). De aceea, trebuie 
să încercăm să ne readucem aminte de fiecare dată când 
vorbim de procese virtuale că ele au loc în același timp, și 
nu doar că procesele pot avea loc cu o anumită probabili- 
tate. Vom insista asupra acestei observaţii fundamentale 
în secțiunea 143. 

Considerentele de până acum privind emisia și absorbţia 
fotonilor se aplică la fel și pozitronilor. În plus faţă de 
interacţiile mediate de fotoni, electrodinamica cuantică in- 
troduce însă un element nou: anihilarea electronilor cu 
pozitronii. Căci, într-un mod aproape misterios, dacă cele 
două particule se întâlnesc, ele pot dispărea în neant lă- 
sând în urma lor câteva jeturi de lumină, așa cum am 
arătat în secţiunea 133. 

În teoria cuantică a câmpurilor, procesul este mai puţin 
„misterios”, căci electronii și pozitronii pot fi priviți ca 
pachete de energie ale câmpului undei lor de probabilitate. 
În cursul procesului, ele sunt transferate câmpului electro- 
magnetic sub forma unui pachet de energie pe care noi 
l-am identificat cu fotonul (vezi un proces similar în figura 
12.26). Procesul este deci, în esenţă, un schimb de pachete 
de energie între două câmpuri cuantice. 

Şi acestui proces trebuie să-i atașăm o amplitudine de 
probabilitate, care ne spune care e probabilitatea proce- 
sului, dar și care e faza acestui proces (vezi figura 13.17. 
Rezultatul este în esenţă surprinzător: amplitudinea de 
probabilitate a acestui proces este identică cu cea în care 
un foton este absorbit de către un electron! Faptul are o 
explicaţie relativistă ce ține de aceeași natură a electronu- 
lui sau pozitronului, explicaţie pe care o vom discuta în 
secțiunea 144. 

Desigur, pe lângă procesul de anihilare al perechii 
electron-pozitron trebuie să-l mai adăugăm și pe cel de-al 
patrulea: generarea unei perechi electron-pozitron. Așa 
cum poate bănuiţi și amplitudinea de probabilitate a aces- 
tui proces are aceeași valoare ca cea a proceselor prece- 
dente. 

Vedem astfel că interacţiunea, dintre electroni are loc 
prin patru procese: emisia și absorbţia unui foton de 
către un electron sau pozitron, anihilarea unui elec- 
tron și pozitron într-un foton și generarea unei perechi 
electron-pozitron dintr-un foton. Tuturor acestor procese 
li se atribuie niște amplitudini de probabilitate ce conţin 
nu numai informaţie despre probabilitatea ca procesele să 
aibă loc, dar și despre fazele lor atunci când alte procese 
similare trebuie luate în considerare. 

În acest fel am reușit să construim elementele fundamen- 
tale ale electrodinamicii cuantice, probabilitatea ca parti- 
culele să ajungă dintr-un loc în altul (propagatori) și pro- 
babilitatea ca acestea să interacţioneze una cu alta (ver- 
texuri). Urmează ca în secţiunea următoare să adunăm 
cunoștințele și să descoperim metoda lui Feynman în toată 
splendoarea ei. 

142. Diagramele Feynman 
și multiplele procese virtuale 


Să ne aducem aminte că suntem în căutarea unei model 
de calcul pentru interacţiunea dintre particule, privite ca 
pachete discrete de energie ale câmpurilor din univers. 

În secţiunea 138 am văzut că aceste câmpuri suferă 
tranziții între diferite stări cuantice. Probabilitatea unei 

singure tranziții se determină presupunând că „salteaua” 
câmpurilor are multiple evoluţii virtuale (în același timp) 
între starea, iniţială și cea finală. Fiecare dintre aceste 
evoluţii virtuale se poate reduce apoi la procese elemen- 
tare, care au loc într-un timp scurt și pot fi interpretate 
ca interacțiuni dintre particule: propagare de particule și 
creare sau anihilare de particule (vezi figura 13.7). 

În secţiunile ce au urmat am detaliat amplitudinea 
de probabilitate a proceselor elementare relaxând puţin 
condiţia iniţială. Astfel, am prezentat propagatorul unei 
particule, ce reprezintă amplitudinea de probabilitate a 
tranziţiei unei singure particule de la un loc la altul, în 
lipsa oricăror interacțiuni cu alte particule și între mo- 
mente de timp oricât de îndepartate, nu numai apropiate. 
Apoi am prezentat și amplitudinea de probabilitate a emi- 
siei sau absorbției de fotoni la intervale scurte de timp, ce 
a primit numele de vertez. 

Pasul următor este să aducem împreună aceste rezul- 
tate ale proceselor elementare de tranziţie, pentru a calcula 
probabilităţi de tranziţie și pentru o întreagă evoluţie vir- 
tuală a sistemului (vezi figura 13.7). O astfel de evoluţie 
virtuală primește o diagramă Feynman, aşa cum a fost 
exemplificat în figura 13.11. Sarcina noastră este, în prima 
instanţă, să atașăm un număr complez acestei diagrame, 
număr care va reprezenta amplitudinea sa de probabilitate. 

În final, trebuie să combinăm amplitudinile de probabi- 
litate de la mai multe evoluţii virtuale pentru a afla proba- 
bilitatea tranziţiei sistemului între o stare initială și una 
finală dată. Cu alte cuvinte, trebuie să combinăm mai 
multe diagrame Feynman pentru a afla răspunsul. 

Vom aplica procedura precedentă particulelor, care sunt 
pachete de energie discretă ale câmpurilor. În continuare, 
ne vom referi doar la particule, și nu la câmpurile din care 
provim. Ceea ce avem nevoie din secţiunile precedente 
sunt două concepte: cel al multiplelor procese virtuale care 
au loc în același timp și cel al amplitudinii de probabilitate 
atașate acestor procese. 

Astfel, în interpretarea, lui Feynman, procesele virtuale 
sunt toate procesele imaginabile care pot duce un sistem 
oarecare din starea iniţială în starea finală, nu numai cele 
pe care sistemul le va și urma în fizica clasică. Conceptul 
de proces virtual este introdus matematic mai detaliat în 
secţiunea 214 din anexă. Să nu uităm însă că, dacă în me- 
canica clasică sistemul alege unul sau altul dintre procese, 
în mecanica cuantică toate aceste procese virtuale au loc 
în același timp. 

Amplitudinea de probabilitate este un număr complex 
care se asociază fiecărui proces virtual. El ne spune în 
primă instanță nu numai care este probabilitatea ca acel 
proces virtual să aibă, loc, dar care este și faza acumulată, 
de sistem odată ce procesul are loc. Cei care au urmărit 
secţiunea 213 din anexă și secţiunea 137 vor recunoaște 
amplitudinea de probabilitate a procesului prin care o par- 
ticula ajunge din poziţia i în poziţia f după timpul t, prin 
notația (i EA f 7 care era un număr complex. 


Atenție însă, cum toate aceste procese virtuale au loc în 
acelaşi timp, este mai corect sa spunem că amplitudinea 
de probabilitate ne dă ponderea procesului în rezultatul fi- 
nal. Căci în final trebuie să adunăm coerent (ținând cont 
de fază) amplitudinile de probabilitate ale tutoror proce- 
selor virtuale pentru ca să aflăm probabilitatea de a găsi 


385 


AK 


N 
N 
i (A) Prieten 


< 
aean D 


Petrecere 


Figura 13.18: Un exemplu des întâlnit în cărtile de 
popularizare a fizicii despre esența metodei lui Feynman. 
Aici avem un betiv care pleacă de la petrecere (1) și vrea 
să ajungă acasă (2). Pe drumul de întoarcere el are posi- 
bilitatea să viziteze un prieten (A) sau să intre într-un bar 
(B), fiecare cu o probabilitate anume. Pentru a afla care 
este probabilitatea finală să ajungă acasă, trebuie să luăm 


"Leje Yge 


(vezi textul din sectiune). 


sistemul în starea finală la care aceste procese virtuale con- 
duc. 

Să începem subliniind din nou definiția unui proces vir- 
tual și a amplitudinii de probabilitate asociate: 


Metoda lui Feynman în procese virtuale 


1. Un proces virtual este orice cale imaginabilă 
prin care un sistem oarecare (de exemplu, un 
sistem de particule) poate ajunge de la o stare 

inițială la o stare finală. 


. Fiecărui astfel de proces virtual n îi vom ataşa o 
amplitudine de probabilitate, ce este un număr 
complex An. 


„ La sfârșit trebuie să adunăm numerele complexe 

A. pentru a afla amplitudinea de probabilitate 
totală A = 30, An. Pentru sisteme cu un număr 
finit de grade de libertate, rezultatul ne va da 
probabilitatea de a găsi sistemul în starea finală 
p ~ |A|?, dacă este el plasat în starea iniţială. 


. Vom interpreta rezultatul spunând că sistemul 
parcurge toate procesele virtuale în același timp. 


Exemplificăm acest proces în figura 13.18 printr-un 
exemplu, cel al unui beţiv care încearcă să se întoarcă 

acasă de la o petrecere. După cum vedem în figură, beţivul 
vrea, să ajungă acasă (punctul 2), plecând de la petrecere 
(punctul 1). Pe drum, el poate vizita un prieten A, sau 
poate intra într-un bar B. Fie probabilitatea p(A) de a 
vizita prietenul care se aplică, atenţie, doar dacă beţivul 
ajunge din întâmplare în faţa casei prietenului său. Să mai 
notăm cu p(B) probabilitatea de a intra în bar, odată ce 
se află în faţa lui, și cu p(i, j) probabilitatea de a ajunge 
din locul î în locul j. 

Dacă beţivul alege să meargă direct acasă, atunci pro- 
babilitatea acestui acestui proces este p(1,2). Un alt drum 
posibil este însă să ajungă întâi la prieten (probabilitatea 
p(1, A)) apoi să-l viziteze, odată ce se află acolo (proba- 
bilitatea p(A)), și abia apoi să plece acasă (probabilita- 
tea p(A,2)). Acest proces suplimentar poate fi privit ca o 
perturbație, pentru că beţivul este „perturbat” de prezența 
neașteptată a unei uși în fața sa. Probabilitatea întregului 
proces va fi p(1, A)p(A)p(A, 2). 

Desigur, mai sunt și alte posibilități, de exemplu, proba- 
bilitatea p(1, B) să meargă mai întâi în fața barului, apoi 
probabilitatea p(B) să intre acolo, și abia apoi probabi- 
litatea să ajungă acasă p(B,2). Probabilitatea întregului 
proces va fi p(1, B)p(B)p(B,2). Avem și o cale mai com- 
plexă, cea în care beţivul intră mai întâi la prieten, apoi la 
bar, pentru ca abia apoi să meargă acasă. Probabilitatea 
acestui proces va fi p(1, A)p(A)p(A, B)p(B)p(B,2). 

Probabilitatea de a ajunge acasă este suma tuturor ca- 
zurilor, pentru că oricare dintre ele îl va aduce pe beţiv 
acasă. Ea se scrie sub forma: 


p =p(1,2) + p(1, A)p(A)p(A, 2) + p(1, B)p(B)p(B,2)+ 
+ p(1, A)p(A)p(A, B)p(B)p(B,2) +... 


Exemplul bețivului conţine o parte din esența metodei 
lui Feynman, cea de care avem nevoie în această secțiune. 
El ne spune că trebuie să considerăm toate procesele care 
pot avea loc între situația inițială (petrecerea 1. pentru 
bețiv) și finală (acasă 2), cu probabilitățile aferente. 

Acum să încercăm să aplicăm exemplul de mai sus în 
cazul unui ansamblu de particule cuantice, ţinând cont 
însă că în loc de probabilități vom avea amplitudini de 
probabilitate, (niște numere complexe) iar procesele vor fi 
virtuale (trebuie imaginate ca având loc toate în același 
timp). Ne interesează în special amplitudinea de proba- 
bilitate a procesului prin care sistemul de particule poate 
suferi o tranziţie de la o stare la alta. 

Să purcedem la această analiză considerând cazul a doi 
electroni fără spin, cu sarcină electrică însă, ce se mișcă nu- 
mai într-o dimensiune, să zicem z. În virtutea, discuţiei din 
secţiunea precedentă, vom considera că undele de proba- 
bilitate ale celor două particule sunt pentru început locali- 
zate, având precis forma, nerenormată Vi (x, to) = ô(x— z1) 
și Y2(x, to) = 6(z — z2). Putem vizualiza electronii ca fi- 
ind în poziţiile spaţiale z(1) și z(2) la momentul de timp 
iniţial t(1) = t(2) (vezi figura 13.19). 

Ne întrebăm apoi care este amplitudinea de probabi- 
litate a procesului prin care ei pot ajunge din poziţiile 
iniţiale în poziţiile z(3) și z(4), la un moment ulterior 
t(3) = t(4). Matematic, suntem în căutarea amplitudinii 
de probabilitate a acestui proces, pe care o vom nota cu 
AP(1,2; 3, 4). Aceasta poate fi folosită mai târziu (într-o 


timp 


spaţiu spaţiu 
Figura 13.19: În figură sunt reprezentați în spațiu-timp 
doi electroni care pot ajunge din evenimentele 1 și 2 
în evenimentele 3 și 4. Pentru electronul din stânga 
am schițat câteva linii de univers prin care acesta poate 
ajunge din evenimentul 1 în evenimentul 3. În principiu, 
fiecărei astfel de linii de univers (un proces virtual) i se 
atașează o amplitudine de probabilitate, numere care tre- 
buie însumate în final pentru a afla care este probabilita- 
tea ca electronul să ajungă în evenimentul 3. În dreapta, 
suma a fost deja efectuată și ea reprezintă propagatorul 
K(1, 3) al tranziţiei primului electron din 1 în 3. Numărul 
acesta complex ne spune care e probabilitatea ca primul 
electron să ajungă din 1 în 3, în lipsa oricărei interacții 
cu cel de-al doilea electron. 


maniera similară celei din secţiunea 140) la calculul evo- 
lutiei undei de probabilitate multiparticulă V(z+,z2,t), 
atunci când știm valoarea sa iniţială. 

Prima etapă constă în identificarea tuturor proceselor 
virtuale prin care cei doi electroni pot ajunge din poziţiile 
1 ai 2 în poziţiile 3 și 4. În cazul nostru, cel mai simplu 
proces este ca electronul aflat iniţial în 1 să ajungă în 3, 
iar cel aflat în 2 să ajungă în 4. Acum însă, sunt mai 
multe traiectorii virtuale prin care electronul din 1 ar fi 
putut ajunge în 3, și pentru fiecare trebuie să calculăm 
amplitudinea de probabilitate (vezi figura 13.19). 

În metoda lui Feynman, pentru fiecare astfel de traiec- 
torie clasică, faza Ag = S/ħ acumulată pe traiectorie va fi 
proporţională cu acţiunea clasică S, iar amplitudinea este 
considerată aceeași pentru toate traiectoriile. După aceea 
trebuie să însumăm aceste numere complexe pentru toate 
traiectoriile virtuale imaginabile (de desene animate), pen- 
tru că ele sunt parcurse în același timp în modelul lui 
Feynman, așa cum ne aducem mereu aminte privind fi- 
gura 13.1. Din fericire însă, însumarea a fost deja făcută, 
și ea este deja inclusă în propagatorul electronului, așa cum 
am arătat în secţiunea 140. Propagatorul este chiar ampli- 
tudinea de probabilitate a tranziţiei electronului de la un 
loc la altul, într-un spaţiu vid și lipsit de interacţii, adică 
exact situaţia noastră simplificată! 

Acum, pentru cursivitatea lecturii, o să facem câteva 
notații. Astfel, vom nota cu K(1, 3) propagatorul electro- 
nului pentru tranziţia de la evenimentul 1 la evenimentul 
3. El reprezintă deci un număr complex, care este deja 
calculat de Feynman și reprezintă amplitudinea de proba- 
bilitate a tranziţiei de la 1 la 3. Propagatorul are însă și o 
fază, care reprezintă în esență faza acumulată de electron 
dacă l-am găsi în evenimentul final 3. 

Să nu uităm însă și de cel de-al doilea electron, deoarece 
și lui trebuie să-i atașăm un propagator pentru tranziţia 
între 2 și 4, și anume K(2,4). Să observăm în plus că 
pe noi ne interesează amplitudinea de probabilitate a unui 
proces compus, în care primul electron merge din 1 în 3 și 
cel de-al doilea din 2 în 4. Știm acum pentru fiecare din 
cei doi electroni amplitudinea de probabilitate, însă care 
este amplitudinea de probabilitate a întregului proces, a 
procesului compus? 

Pentru aceasta trebuie să scriem cu litere mari o nouă 
regulă, subliniată încă de la început de Feynman, care 
ne spune cum să lucrăm cu amplitudinile de probabilitate 
ale proceselor compuse, deoarece acestea nu sunt simple 
probabilități. 


Probabilități în mecanica cuantică: 


1. Dacă două procese virtuale sunt ambele nece- 
sare într-un proces compus, atunci amplitudi- 
nile de probabilitate ale proceselor componente 


se înmulțesc. 


. Dacă numai unul din procese este suficient, 
atunci amplitudinile de probabilitate se adună. 


Desigur, veţi spune, acestea sunt regulile probabilităților 
obișnuite. Ce este nou în afară de faptul că acum 
amplitudinea de probabilitate este un număr compler? 
Nimic, asta a remarcat și Richard Feynman. Aici este 
și frumuseţea, deoarece am început cu unde, interferența 
acestora, faze și amplitudini, pentru ca în final să folo- 
sim regula de mai sus, atât de intuitivă. Singura diferență 
faţă de situaţia clasică este că acum avem de-a face cu 
amplitudini de probabilitate (numere complexe), în loc de 
probabilităţi (numere reale pozitive). 

Regula de mai sus pentru probabilităţi a fost deja fo- 
losită la calculul propagatorului, acolo unde amplitudi- 
nile de probabilitate au fost adunate pe toate traiectoriile 
virtuale (vezi figura 13.19). Produsul amplitudinilor de 
probabilitate pentru două procese necesare apare și el 
logic, în special dacă vom considera două procese suc- 
cesive urmate de aceeași particulă. Să remarcăm că, 
dacă înmulțim cele două amplitudini de probabilitate 
AtotareAPtotai = AyeA?: ApeA+2, vom obţine nu numai un 
produs al probabilităților A? = A2A2, dar și o fază totală, 
care este suma celor două Arota = Ab + A¢ġ2. Aceasta 
e ceea, ce așteptam, pentru că faza particulei evoluează în 
continuare de la un proces la altul, deci faza totală acu- 
mulată trebuie să fie suma celor două faze ale proceselor 
componente. 

Folosind regula precedentă, putem scrie în sfârșit am- 
plitudinea de probabilitate a procesului compus prin care 
primul electron ajunge din 1 în 3, și cel de-al doilea din 2 
în 4 (vezi stânga figurii 13.20) sub forma: 


AP(1,2;3,4) = K(1,3)K(2,4) 


Numărul acesta complex reprezintă amplitudinea de 
probabilitate a procesului reprezentat de diagrama 
Feynman din stânga figurii 13.20. 

Acum să remarcăm că mai există un proces prin care 
electronii pot fi găsiţi în 3 și 4. Astfel, noi am considerat 


spaţiu 

Figura 13.20: Doi electroni fără spin sunt localizati 
initial în pozițiile 1 şi 2 la același moment de timp. Cele 
două diagrame Feynman (stânga și dreapta) reprezintă 
două procese virtuale prin care electronii pot ajunge în 
pozițiile finale 3 si 4. Amplitudinea de probabilitate a 
primului proces (stânga) se scrie ca K(1,3)K(2,4), iar a 
celui de-al doilea (dreapta) ca —K(1,4)K(2,3). Semnul 
minus apare în diagrama din dreapta pentru că avut loc 
o permutare a electronilor, iar electronii sunt fermioni. 


că primul electron poate ajunge în 3, și al doilea electron în 
4. Pentru că cei doi electroni sunt intrinsec indiscernabili 
și trebuie să considerăm toate procesele virtuale (imagi- 
nabile), se poate și învers: primul electron să ajungă în 4 
și al doilea în 3. Procesul este schiţat în dreapta figurii 
13.20. Amplitudinea de probabilitate a lui se calculează 
în primă instanţă la fel ca în cazul precedent, ca produ- 
sul celor doi propagatori (pentru că ambele procese sunt 
necesare): K(1,4)K(2,3) . 

Faţă de primul caz însă, există o diferenţă fundamentală. 
Astfel, pentru a descrie acest proces vedem că trebuie să 
permutăm electronii între ei. Datorită acestui lucru am- 
plitudinea de probabilitate primește un semn minus, de- 
venind de fapt —HK (1,4) (2,3). Explicaţia acestei reguli 
se leagă de caracterul fermionic al electronului, și anume 
de faptul că nu putem avea doi electroni în aceeași stare 
cuantică. Vom vedea puţin mai jos de ce. 

Avem acum două procese prin care cei doi electroni pot 
ajunge din stările iniţiale 1 și 2 în stările finale 3 și 4. 
Atunci amplitudinea de probabilitate totală este dată de 
suma amplitudinilor de probabilitate pentru fiecare proces 
(regula precedentă): 


AP(1,2; 3, 4) = K(,3)K(2,4)— K(1,4)K (2,3) 


Este interesant acum să calculăm probabilitatea de a găsi 
ambii electroni fără spin în acelaşi eveniment 3 = 4. După 
cum se vede din forma precedentă, amplitudinea de pro- 
babilitate a acestui proces este nulă: AP(1,2;3,3) = 
K(1,3)K (2,3) — K(1,3)K(2,3) = 0! Rezultatul este re- 
marcabil și el ne spune că nu putem găsi cei doi electroni 
în aceeași poziţie la același moment de timp 3 = 4. Este 
tocmai ce trebuia să obținem, odată ce electronii sunt fer- 
mioni. Vedem astfel că diagramele Feynman au încorporat 
în ele caracterul fermionic sau bosonic al particulelor, prin 
semne plus sau minus care se atașează acestor diagrame. 
Ele fac parte din așa-numitele reguli ale lui Feynman. 

Ce ne facem însă dacă introducem interacțiunea electro- 
magnetică? În cazul clasic, ne așteptăm ca electronii să 

Figura 13.21: O diagramă Feynman a unui proces în 
care un foton este emis și absorbit de același electron. 
Urmărind metoda lui Feynman, vom spune că electronul 
din dreapta ajunge în evenimentul 5, unde emite un foton. 
Fotonul emis va fi localizat în 5 după ce a fost emis. Apoi 
însă electronul va ajunge în 6, unde absoarbe fotonul care 
se găsește în acel moment acolo (în mecanica cuantică 
particulele pot fi găsite în oricare alte poziţii). În dreapta 
este reprezentat acest proces cu un propagator al fotonu- 
lui care apare curbat. Desenul este doar o convenție, pe 
care o vom folosi și noi de acum încolo, însă ea nu în- 
seamnă că fotonul chiar merge pe acea traiectorie curbată 
în spațiu-timp. Pur și simplu fotonul aflat initial în 5 
(după ce a fost emis) poate fi găsit după un timp în 6. 


se respingă. În metoda lui Feynman am văzut că procesul 
este descris prin emisia, și absorbţia de fotoni, și că este des- 
cris în diagramele Feynman de un vertex. Amplitudinea 
de probabilitate A ~ e a emisiei sau absorbției unui foton 
este nenulă, pentru că electronul are o sarcină electrică 
negativă —e. Într-un sistem de unităţi normat, ampli- 
tudinea de probabilitate se dovedește a fi egală cu con- 
stanta de structura fină a interacțiunii electromagnetice 
p = a = e2/(2hceo) = 1/137. Valoarea este mică, și ea 
sugerează că putem folosi teoria perturbațiilor, începând 
cu puţine interacțiuni și adăugând treptat altele. 

Ceea ce trebuie să facem acum este să ne imaginăm un 
alt proces prin care cei doi electroni iniţiali pot ajunge 
în punctele finale 3 și 4. Putem lua în calcul emisia și 
absorbţia de fotoni, având grijă ca nici un foton să nu 
rămână liber la sfârșit, pentru că aceasta ar reprezenta o 
altă stare finală. Cel mai simplu este atunci să ne imagi- 
năm că un foton este emis undeva în proces și absorbit mai 
târziu. Putem avea un electron ce emite un foton pe care 
apoi tot el îl reabsoarbe (caz exemplificat în figura 13.21), 
sau un electron ce emite un foton care este apoi absorbit 
de celălalt electron (vezi figura 13.22). 

Acum însă să remarcăm că cele două procese pot fi se- 
parate. Astfel, emisia și absorbţia continuă de fotoni de 
către un singur electron face parte integrantă din electro- 
dinamica cuantică. În acest fel, electronul are în jurul lui 
în mod continuu o „supă cuantică”, un nor de fotoni pe 
care îi creează și îi absoarbe cu rate egale, nor ce formează 
de fapt câmpul electric pentru electron dacă el este static. 
Aceste procese continue de emisie și reabsorbţie a unui fo- 
ton de către același electron vor fi discutate în secţiunea 

spaţiu spațiu 


Figura 13.22: 
în 1 şi 2 pot fi găsiți mai târziu în 3 și 4. Aici sunt 
prezentate diagramele Feynman de primul ordin pentru 
procesele virtuale în care un foton e schimbat de la un 
electron la altul. De remarcat că evenimentele 5 și 6 pot fi 
oriunde în spaţiu și timp (între cele două momente initial 
și final). 


Doi electroni (fără spin) localizaţi inițial 


147 (atunci când vom vedea că ele conduc la renormarea 
teoriei) de aceea le vom ignora deocamdată. 

Rămânem atunci cu un singur proces suplimentar de 
bază: emisia unui foton și absorbţia lui de către celălalt 
electron (vezi figura 13.22). Astfel, este posibil ca elec- 
tronul din evenimentul 1 să ajungă într-un eveniment in- 
termediar 5, unde emite un foton, după care electronul 
ajunge mai târziu în evenimentul final 3. Pe de altă parte, 
electronul din 1 poate ajunge în evenimentul intermediar 
6, unde absoarbe fotonul emis, după care el „aterizează 
în evenimentul final 4. Desigur însă, emisia fotonului în 5 
de către primul electron poate avea loc oricând după mo- 
mentul inițial, și în orice poziţie în care electronul poate 
ajunge intermediar! Același lucru este valabil și pentru 
absorbţia fotonului în 6. 

Pentru a scrie amplitudinea de probabilitate a întregului 
proces, mai trebuie să facem două convenţii. Astfel, vom 
scrie propagatorul fotonului, amplitudinea lui de tranziţie 
din punctul 5 în punctul 6, ca fiind simplu D(5,6), ig- 
norând astfel polarizarea lui. Apoi, vom scrie amplitudinea 
de probabilitate a emisiei sau absorbției de fotoni simplu 
ca A = e, ignorând ceilalţi termeni pentru cursivitatea, 
lecturii. 

Vom scrie acum amplitudinea de probabilitate a primului 
proces suplimentar prin care se poate schimba un foton 
între cei doi electroni (vezi stânga figurii 13.22). Pentru 
aceasta folosim regulile de probabilitate menţionate mai 
devreme: 


K(1,5) - e- K(5,3)- D(5,6)- K(2,6) - e- K(6,4) 


Amplitudinea de probabilitate de mai sus se scrie ca un 
produs pentru că toate procesele componente de mai sus 
(deplasări, emisii) trebuie să aibă loc pentru ca procesul to- 
tal să aibă loc. De remarcat că în aceste procese intervine 
propagatorul, ceea ce ne spune că particulele se deplasează 
de la un loc la altul. Fotonul de exemplu, atunci când 
este emis de electron, se află inițial în poziția 5, urmând 
ca apoi să fie găsit în 6. 

Să revenim la discuţia noastră despre cei doi electroni 
și să remarcăm că lucrurile se complică dacă ne dăm 
seama că evenimentele intermediare 5 și 6 pot fi oricare 
în spaţiu-timp. De aceea, ar trebui acum să adunăm toate 
aceste amplitudini de probabilitate pentru toate evenimen- 
tele posibile 5 și 6, unde ar fi putut fi emis fotonul și absor- 
bit. Aceasta pentru că oricare dintre procese este suficient 
pentru a pune sistemul de electroni în aceeași stare finală 
(un electron în 3 și altul în 4). În termenii lui Feynman, 
procesele au loc în același timp. Obţinem deci o sumă 
pentru amplitudinea de probabilitate totală: 


XC K(1,5) -e - K(5,3): D(5,6)- K(2,6)-e- K(6,4) 


5,6 


Cu alte cuvinte, suma precedentă ar trebui s-o efectuăm 
pentru toate evenimentele 5 și 6 din univers unde cei doi 
electroni pot ajunge și emite/absorbi fotonul. Să observăm 
că suma de mai sus conţine și cazul când al doilea electron 
emite un foton și primul electron îl absoarbe, atunci când 
evenimentele 5 și 6 sunt ordonate temporal invers (eve- 
nimentul 6 mai întâi). Lucrul acesta e posibil deoarece 
amplitudinea de probabilitate a procesului de emisie este 
egală cu cea a procesului de absorbţie. 

Există însă și o altă manieră prin care electronii pot 
schimba un foton, manieră care nu a fost inclusă în sumă: 
cea în care electronul din 5 (după emisia fotonului) ajunge 
în 4, și cel din 6 (care absoarbe fotonul) ajunge în 3 (vezi 
dreapta figurii 13.22). Pentru că aici permutăm doi elec- 
troni între ei, trebuie să adăugăm un semn suplimentar 
diagramei (regula lui Feynman). Vom scrie amplitudinea 
de probabilitate totală a acestor procese ca: 


X` -K(1,5) -e - K(5,4) - D(5,6) - K(2,6) -e - K(6,3) 


5,6 


Vom scrie acum amplitudinea de probabilitate totală 
AP(1,2; 3, 4) de a găsi primul electron în evenimentul 3 
și al doilea în 4, dacă ei s-au aflat la început localizaţi în 
evenimentele 1 și 2, luând în calcul procesele de mai sus 
(primul ordin de perturbaţie). Desigur, vom avea o sumă, 
pentru că oricare dintre procese este suficient pentru a 
pune sistemul de electroni în aceeași stare finală: 


AP(1,2;3,4) = K(1,3)K(2,4) — K(1,4)K (2, 3)+ 


+ XC K(1,5) <e- K(5,3) - D(5,6)- K(2,6) -e- K(6,4)- 
5,6 


- SO K(1,5) e: K(5,4).- D(5, 6) - K(2,6) -e- K(6,3) 


5,6 


Cititorul se poate întreba: ce se întâmplă cu electronul 
după ce emite fotonul? Dar cu fotonul? În ce direcție o 
ia și cu ce viteză? Toate aceste întrebări nu se pot pune 
în abordarea de faţă, numită și reprezentarea pozitiei a di- 
agramelor Feynman. Aici discutăm despre probabilitatea 
ca un electron sau foton să ajungă dintr-un loc în altul. În 
această reprezentare, ne imaginăm că fotonul rămâne lo- 
calizat după ce este emis, iar apoi are o şansă de a fi găsit 
într-un alt loc. Şi electronul rămâne localizat după ce a 
emis un foton și are o șansă de a fi găsit după un timp în 
alt loc. 

Figura 13.23: Patru diagrame Feynman pentru pro- 
cesul discutat în tezt, în care se schimbă doi fotoni. 
În stânga-sus primul electron emite doi fotoni care 
sunt absorbiți pe rând de cel de-al doilea electron. În 
dreapta-sus este același proces cu o interacțiune de schimb 
(electronii și-au schimbat poziția). În stânga jos, primul 
foton emis este reabsorbit mai târziu de același electron. 
În dreapta-jos electronul din stânga emite mai întâi un fo- 
ton, care se sparge apoi într-o pereche electron-pozitron. 
Propagatorii electronului și pozitronului de la 7 la 8 sunt 
desenaţți acum prin convenție cu o linie curbă. Nu trebuie 
să ne imaginăm că particulele urmăresc această linie, ci 
că electronul și pozitronul generati în 7 vor putea ajunge 
mai târziu în 8, unde se vor recombina într-un nou foton. 
Acesta va fi apoi absorbit de cel de-al doilea electron, în 
așa fel încât în final avem aceeași situație cu un electron 
în 3 şi altul în 4. 


Dacă privim suma precedentă ce definește amplitudi- 
nea de probabilitate, vom vedea că ea a fost redusă la 
propagatori (pentru foton și electron) și la vertezuri de 
interacţiune (desemnaţi simplu prin e). Întregul proces 
posibil a fost „spart” în părţile sale componente: propaga- 
tori și vertexuri. 

Aceasta, se dovedește a fi o caracteristică generală: am- 
plitudinea de probabilitate a oricărui proces se descom- 
pune în amplitudini de probabilitate primare, propagatori 
și vertexuri (vezi discuţia din secţiunea 138, în particular 
figura 13.7). De aceea am spus că fizicienii au reflexul for- 
mat, ei calculează imediat amplitudinea de probabilitate a 
unui proces compus, reprezentat de o diagramă Feynman 
oarecare, înmulţind și adunând propagatorii și vertexurile 
proceselor primare. 

Să revenim acum la cei doi electroni și să remarcăm că 
mai există și alte procese prin care în final să găsim un elec- 
tron în 3 și altul în 4. Până acum am considerat procesele 

fără schimb de fotoni și procesele în care are loc schim- 
bul unui singur foton. Restul proceselor le vom ordona în 
funcţie de numărul de fotoni care se schimbă, pentru că 
starea finală nu trebuie să conţină nici un foton. Cu cât 
numărul de fotoni schimbaţi crește, cu atât contribuţia 
acelui proces la amplitudinea de probabilitate totală va 
fi mai mică. Aceasta pentru că fiecare schimb de fotoni 
(două vertezuri) introduce un factor de e? = a = 1/137 în 
amplitudinea de probabilitate. 

Să considerăm, de exemplu, procesele prin care se 
schimbă doi fotoni. Un astfel de proces este cel în care cei 
doi electroni schimbă direct doi fotoni (vezi figura 13.23 
sus). Un altul este cel în care fotonul emis de primul elec- 
tron generează o pereche electron-pozitron, pereche însă 
care se anihilează apoi la loc într-un foton ce este absorbit 
mai târziu de cel de-al doilea electron (vezi figura 13.23 
jos-dreapta). Acest proces introduce infiniţi în teorie și 
el contribuie la renormarea sarcinii electronului, așa cum 
vom vedea mai târziu. Putem avea și procese în care unul 
sau ambii fotoni sunt reabsorbiţi de același electron, mai 
devreme sau mai târziu și în orice poziţie, practic toate 
combinaţiile posibile. 

Desigur, va trebui să trecem și la procese de ordin su- 
perior, în care se schimbă trei fotoni, apoi patru fotoni 
și așa mai departe. Cu cât sunt schimbaţi mai mulţi fo- 
toni, cu atât ne așteptăm ca procesele să contribuie mai 
puţin la amplitudinea de probabilitate totală (cu câte un 
factor de a = 1/137 pentru fiecare foton). Aici, numai 
imaginaţia ne poate limita în căutarea, diverselor procese 
de interacţiune care pot avea loc. Important este că pentru 
fiecare astfel de proces trebuie să calculăm amplitudinea 
de probabilitate. În acest fel, fiecare diagramă ne dă un 
număr complex (amplitudinea de probabilitate), iar suma 
acestor numere ne dă contribuţia la amplitudinea de pro- 
babilitate totală. 

La sfârșitul acestei secţiuni, să recapitulăm metoda lui 
Feynman. Ea se folosește pentru a calcula amplitudinea 
de probabilitate a tranziţiei unui sistem dintr-o stare în 
alta. În cazul electrodinamicii cuantice, sistemul este pur 
și simplu un ansamblu de electroni, pozitroni și fotoni. 


Metoda lui Feynman: 


1. Identificăm mai întâi toate procesele virtuale 
(imaginabile) prin care sistemul poate ajunge 
din starea iniţială în cea finală. În cazul elec- 
trodinamicii cuantice, fiecărui tip de proces îi 
atașăm o diagramă Feynman. Ele nu sunt nu- 
mai niște desene care ne ajută să vizualizăm pro- 
pagatorii particulelor de la un eveniment la altul 
sau emisia /absorbţia fotonilor. Cu ajutorul di- 
agramelor Feynman vom calcula amplitudinea 
de probabilitate a procesului atașat. 


. Amplitudinea de probabilitate a unui singur 
proces se calculează înmulțind amplitudinile de 
probabilitate ale proceselor elementare. În elec- 
trodinamica cuantică, ele se reduc în final la 
diverși propagatori şi vertexuri, care se văd în 
diagramele Feynman.  Amplitudinile procese- 
lor elementare se înmulțesc ca in cazul clasic 

al probabilităților, deoarece, pentru ca întregul 
proces să aibă loc, trebuie ca fiecare parte a lui 
să aibă loc. 

. Probabilitatea de a găsi sistemul în starea fi- 
nală se calculează adunând toate amplitudinile 


de probabilitate ale fiecărui proces posibil (deci 


toate diagramele Feynman).  Însumarea are 
același sens ca în cazul clasic al probabilităților, 
deoarece oricare dintre procese conduce la re- 
zultatul dorit. 


În final, să observăm că pe parcursul discuţiei am 
menţionat des probabilitatea ca un electron să emită un 
foton. Termenul de „probabilitate” a fost folosit datorită 
familiarităţii cu procese similare din viaţa cotidiană. Așa 
însă cum amintit, nu trebuie să ne imaginăm un electron 
clasic emițând eventual un foton din când în când. Din 
contră, trebuie să ne imaginăm că electronul chiar asta 
face tot timpul, emite fotoni în același timp pe fiecare din- 
tre traiectoriile virtuale care pot fi imaginate! 

Cu alte cuvinte, procesele virtuale nu sunt probabile, 
ci ele au loc cu certitudine, toate în același timp. Toate 
aceste procese virtuale sunt de fapt tranziţii cuantice ale 
întregii „saltele” cuantice a universului (vezi figura 13.7). 
Probabilitatea este doar o măsură a contribuţiei fiecărui 
proces virtual în rezultatul final. Acest aspect e impor- 
tant pentru a avea o imagine corectă a universului cuantic 
în care trăim, și de aceea îl vom detalia în secţiunea ur- 
mătoare. 


143. Particulele virtuale 
și „supa cuantică” a universului 


După o trecere în revistă a metodei lui Feynman apli- 
cată electrodinamicii cuantice, ne vom tragem acum 
sufletul și vom arunca o privire de ansamblu asupra, în- 
tregii construcţii. Ne vom concentra în special asupra 
relevanţei acestor modele în înţelegerea universului în care 
ne naștem, trăim și respirăm. Cum arată universul, din ce 
este alcătuit și cum funcţionează? 

Esenţa metodei lui Feynman se recunoaște în interpre- 
tarea pe care el o dă experimentelor de interferență. Un 
exemplu potrivit este figura 13.1 prezentată în secțiunea 
137. Aici am văzut că putem asocia fiecarei fante o traiec- 
torie virtuală a particulei din experimentul de interferenţă. 
Am atașat apoi fiecărei traiectorii virtuale câte o undă pi- 
lot (de Broglie) care a devenit mai apoi o amplitudine de 
probabilitate în metoda lui Feynman. Pentru a reproduce 
franjele de interferenţă a trebuit atunci să considerăm că 
particula parcurge în același timp toate aceste traiectorii 
virtuale, iar apoi am adunat amplitudinile de probabilitate 
ale tuturor proceselor. 


Secțiunea 143. Particulele virtuale și „supa cuantică” a universului 


Figura 13.24: Un proces de împrăștiere care ezemplifică 
noțiunea de particule virtuale. Pe arza verticală este de- 
senat timpul ca ct, iar pe cea orizontală distanta x. Un 
segment înclinat la 45° ar reprezenta atunci aprozimativ 
conul de lumină. În proces, doi electroni se află inițial 
în pozițiile 1 si 2. Primul electron este găsit apoi în 6. 
În limbajul particulelor virtuale, spunem că un electron 
virtual a ajuns din 1 în 6. De remarcat că înclinarea pro- 
pagatorului acestui proces este aproape de 45°, ceea ce în- 
seamnă că electronul virtual are aparent o viteză aproape 
de viteza luminii! Fotonul emis de al doilea electron în 
5 pare în schimb că stă pe loc (poziția rămâne aceeași), 
ceea ce clasic nu se întâmplă (pentru că fotonul semiclasic 
călătorește cu viteza luminii). Aceasta pentru că fotonul 
are într-adevăr o probabilitate nenulă de a fi găsit în 6, 
chiar dacă ea este foarte mică. 


Cele două elemente fundamentale ale metodei lui 
Feynman sunt noțiunea de traiectorie virtuală (orice tra- 
iectorie ce poate fi parcursă de particulă) și cea de am- 
plitudine de probabilitate. Toate traiectoriile virtuale sunt 
parcurse de particulă în același timp, iar amplitudinea de 
probabilitate ne dă contribuția traiectoriei virtuale în re- 
zultatul final. 

Unii fizicieni interpretează procesul de mai sus spunând 
că particula devine virtuală circulând în același timp pe 
aceste traiectorii virtuale. Noţiunea de particulă virtu- 
ală poate astfel crea confuzii, ca și cum ne-am aștepta 
să fie vorba de o altă particulă. După cum vedem însă, 
este vorba de aceeași particulă, iar cuvântul virtual tre- 
buie doar să ne aducă aminte de fiecare dată că particula 
ia parte, simultan, în mai multe procese virtuale. 

De aceea, să nu ne lăsăm păcăliţi de această denumire de 
particule virtuale, căci este numai o convenţie de limbaj și 
nu avem de-a face cu noi particule. Denumirea este folosită 
des în fizica particulelor elementare. Acolo trebuie să îi 
asociem mereu, de câte ori o întâlnim, procesele virtuale 
simultane în care ea e implicată. 

Un exemplu este schimbul de fotoni dintre doi electroni, 
aşa cum a fost el introdus în secţiunea precedentă. Am 
văzut aici că, în multitudinea de procese virtuale care au 
loc în același timp, avem unele în care primul electron 
emite un foton ce este mai târziu absorbit de al doilea 
electron, aflat în orice poziţie din spaţiu. În mod normal, 
peste o secundă, este mai probabil să găsim un foton la 
o distanţă de o secundă-lumină, pentru că fotonul clasic 
călătorește cu viteza luminii. Dacă însă, după o secundă, 
cel de-al doilea electron absoarbe fotonul la o distanţă de 

numai un metru (vezi figura 13.24), ce fel de foton este 
acesta, care a fost viteza lui, căci el pare că stă pe loc? 
Desigur, este vorba despre același foton, doar că el are o 
probabilitate mai mare sau mai mică de a fi găsit într-un 
loc sau altul. 

Noţiunea particulelor virtuale ne ajută să ne facem o 
imagine despre cum se prezintă universul dacă este să luăm 
în serios metoda lui Feynman. Trebuie spus de la început 
că este vorba doar de o reprezentare a universului ieșită 
dintr-o formă particulară a ecuaţiilor sale. Atâta timp cât 
modelul matematic al metodei lui Feynman este echivalent 
cu celelalte modele ale mecanicii cuantice, avem libertatea 
de a crede că universul este într-adevăr așa cum ni-l descrie 
Feynman. Trebuie să fim atenţi însă atunci când folosim 
cuvântul „este”, căci toate modelele matematice echiva- 
lente rămân doar reprezentări ale universului. 

De exemplu, am văzut că, în cadrul teoriilor cuantice 
de câmp, particulele sunt considerate pachete de energie 
ale „arcurilor” ce formează câmpurile. Acum interacţiunile 
între particule pot fi privite și ca tranziţii între stări dife- 
rite ale „saltelei” universului (vezi figura 13.7), care au loc 
chiar și fără conservarea energiei. 

Care dintre aceste două reprezentări este mai „adevă- 
rată”? Sunt particulele bile virtuale care circulă în același 
timp pe multiple traiectorii imaginabile, sau pachete de 
energie ale „saltelei” universului care are multiple tranziţii 
de pe o stare cuantică pe alta ? Atâta timp cât mate- 
matica conduce la aceleași rezultate (și conduce) suntem 
liberi să alegem modelul care ni se pare mai familiar. 

În reprezentarea universului dezvoltată de Feynman, 
esența metodei matematice o reprezintă procesele virtu- 
ale. El reprezintă orice proces imaginabil prin care un sis- 
tem oarecare poate ajunge dintr-o stare iniţială într-una 
finală. În electrodinamica cuantică avem de exemplu pro- 
cese de tranziţie a particulei de la un loc la altul (descrise 
de propagatori), procese de emisie și absorbţie a fotonilor 
(descrise de vertezuri) și procese de anihilare și creare de 
perechi electron-pozitron (descrise tot de vertexuri). 

Între o stare iniţială și una finală, toate aceste procese 
virtuale au loc în același timp. Fiecare astfel de proces 
n primește o amplitudine de probabilitate An, un număr 
complex care ne dă contribuţia acelui proces la rezultatul 
final. Am putea fi tentaţi să spunem că probabilitatea ca 
acel proces n să aibă loc este pp = |An|?. După cum 
vedem însă, aceasta este doar o intepretare simplificată 
a proceselor virtuale, în care ne imaginăm că un proces 
sau altul poate avea loc cu o anumită probabilitate. În 
realitate însă toate procesele au loc în același timp. 

De aceea, trebuie să ne aducem aminte mereu să con- 
siderăm toate procesele virtuale prin care sistemul poate 
evolua din starea iniţială și cea finală, și să adunăm apoi 
amplitudinile de probabilitate (pentru că fiecare proces 
virtual este suficient pentru a asigura tranziţia). Aceasta 
pentru că sistemul evoluează în același timp prin toate 
procesele virtuale! 

În cazul a doi electroni care interacţionaeză (exempli- 
ficat în secţiunea precedentă), ei ajung în evenimentele 
finale fără să schimbe fotoni, în același timp ajung schim- 
bând un singur foton virtual, tot în același timp ajung 
emițând și absorbind doi fotoni virtuali, și așa mai de- 
parte (vezi figura 13.25). Subliniem în același timp pentru 

Figura 13.25: Doi electroni se află initial în evenimen- 
tele 1 şi 2, iar în figură sunt reprezentate câteva dintre 
procesele virtuale în urma cărora ei pot fi găsiți în 3 și 
4. Toate procesele (diagrame Feynman) sunt acum puse 
una peste alta, pentru că toate au loc în acelasi timp. În 
această interpretare, electronul va emite un foton, dar în 
același timp va emite și doi fotoni unul după altul, și în 
acelasi timp tot unul, dar din alt loc. Procesele virtuale 
se desfăşoară în acelaşi timp, dar contributia lor la am- 
plitudinea totală de probabilitate va fi diferită. 


că toate procesele contribuie la amplitudinea de proba- 
bilitate totală. Desigur, unele contribuie mai mult (cele 
fără schimb de fotoni) și altele mai puțin (cele în care se 
schimbă din ce în ce mai mulți fotoni), însă toate contri- 
buie (vezi și figura 13.7). 

Vedem atunci că electronul emite în același timp și un 
foton, și doi, și trei, și la Londra și la Fișcălia, și acum 
și peste o secundă, pentru că fiecare astfel de „emisie” 
face parte dintr-unul din nenumăratele procese virtuale. 
„Probabilitatea” de emisie a fotonului trebuie mai degrabă 
privită ca o indicație a contribuţiei în amplitudinea de 
probabilitate totală. Electronul urmărește în același timp 
miliarde de procese virtuale, tot ce este posibil, și deci 
el emite încontinuu miliarde de fotoni pe secundă, dacă 
este să punem toate aceste procese virtuale într-o oală. 
Concluzia este importantă, așa că merită s-o subliniem: 


Procese virtuale: 


Orice sistem de particule evoluează cuantic în 
același timp pe toate căile imaginabile din starea 
inițială în starea finală. O astfel de cale imagina- 
bilă se numește proces virtual. 

Fiecare astfel de proces virtual primește o ampli- 
tudine de probabilitate, care cuantifică contribuţia 


lui la procesul total. 

Particulele care iau parte la procesele virtuale 
se numesc particule virtuale. O menţiune a unei 
particule ca fiind virtuală trebuie să ne readucă 
aminte că ea ia parte într-un proces virtual, care 
are loc în același timp cu multe altele imaginabile. 


Capitolul 13. Electrodinamica cuantică în interpretarea lui Feynman 


Universul apare astfel ca o supă cuantică de particule, 
emise și absorbite în același timp în diversele procese vir- 
tuale. În practică însă, nu considerăm toate procesele vir- 
tuale, deoarece contribuţia celor de ordin mai ridicat (când 
are loc schimbul mai multor fotoni, de exemplu) este re- 
dusă. Mai mult, ne interesează numai acele procese prin 
care sistemul ajunge în starea în care îl vom măsura noi, 
pentru a calcula (și verifica) probabilitatea ca el să fie găsit 
acolo. 

Interesant este să mergem mai departe cu imaginaţia 
și să presupunem că nu facem nici o măsurătoare asu- 
pra universului. Ne putem închipui ce s-ar întâmpla. 
Am avea atunci un univers care evoluează simultan în 
toate manierele virtuale posibile, într-un haos desăvârșit, 
în care numai suma amplitudinilor de probabilitate mai 
ţine evidenţa probabilităților ca el să fie găsit apoi într-o 
formă sau alta (vezi figura 13.26). 

Dacă reprezentarea a universului ca un ansamblu de pro- 
cese cuantice care au loc toate în același timp pare para- 
doxală, iată mai jos un argument care ne ajută. Astfel, 
am văzut că esența mecanicii cuantice este faptul că un 
sistem cuantic se află simultan în toate stările sale clasice. 
Fiecare stare clasică primește un număr complex, iar setul 
de numere reprezintă unda de probabilitate a sistemului. 
În cazul unei particule, de exemplu, pentru a reprezenta, 
stările sale clasice, pot fi alese poziţiile din spaţiu ale par- 
ticulei unde ea poate fi localizată. De aceea, unda de pro- 
babilitate devine o funcţie de poziţiile din spaţiu, cu valori 
complexe. 

Pe de altă parte, în teoria relativităţii, evoluţia particu- 
lei considerată clasică este descrisă de o linie de univers. 
Aceasta pune o problemă filozofică serioasă, căci atunci ce 
„este” o particulă? Ea poate fi privită fie ca o bilă sau un 
pachet de energie ce se deplasează în spaţiu-timp lăsând în 
urmă o linie de univers, fie ca o linie de univers ce ne apare 
nouă ca o particulă, pentru că noi am fost „aruncaţi” în 
timp. 

Dacă luăm în serios a doua reprezentare, ar trebui să 
spunem că linia de univers (noua definiţie a particulei) se 
găsește în același timp în toate posibilităţile în care ar pu- 
tea fi ea imaginată între starea inițială și cea finală, așa 
cum particula din prima reprezentare se găsește în același 
timp toate poziţiile sale clasice. Metoda traiectoriilor vir- 
tuale ar fi atunci o extensie a principiului superpoziţiei 
cuantice în spaţiu-timp. Obţinem astfel în mod natural 
reprezentarea lui Feynman. 

Lucrul acesta îl vom întelege mai bine dacă privim fi- 
gura 13.26, unde am reprezentat evoluţia cuantică a unei 
particule localizată la început în punctul zo = 0. Unda 
de probabilitate a particulei a fost aleasă sub forma ne- 
renormată /(z,0) = 6(z), așa cum a fost ea introdusă în 
secţiunea 140. Avantajul acestei forme este că unda de 
probabilitate a particulei y(x, t) la un moment ulterior t 
este chiar propagatorul din evenimentul iniţial (originea 
sistemului de coordonate), în evenimentul (zx, t). 

Vedem că, dacă particula nu este măsurată (pentru a 
evita un colaps al undei de probabilitate), ea va circula pe 
toate traiectoriile care se pot imagina din poziţia iniţială. 
La momentul t, amplitudinea de probabilitate A(x, t) de 
a ajunge în punctul z se calculează conform metodei lui 
Feynman, imaginându-ne că fiecare traiectorie are atașată 


Sectiunea 143. Particulele virtuale și „supa cuantică” a universului 

Figura 13.26: 
particulă localizată în poziția sa inițială. La un mo- 
ment ulterior t (sus) amplitudinea de probabilitate a 
tranziției într-un alt eveniment (evenimentele sunt no- 
tate cu 1,2,3,4,5) se obține prin însumarea undelor pilot 
pe toate traiectoriile virtuale care se pot imagina până în 
acel eveniment. Setul amplitudinilor de probabilitate A; 
ne va da unda de probabilitate a particulei în momentul 
t, în cazul în care unda de probabilitate inițială are forma 
6(z). Acest lucru este valabil și la un moment interme- 
diar, acolo unde putem privi particula ca pe o superpoziţie 
a stărilor sale clasice de poziţie. 


În partea de jos am reprezentat o 


o undă pilot, și adunând în final aceste unde pilot în punc- 
tul z. Setul de valori ale amplitudinilor de probabilitate 
reprezintă însă în alegerea noastră unda de probabilitate 
a particulei la momentul t: V(z,t) = A(z,t) 

Procedura de mai sus este valabilă însă și la orice mo- 
ment intermediar (în figura 13.26 acesta este momentul 
tı). Şi aici putem aduna toate undele pilot ale traiectorii- 
lor care ajung într-un punct z pentru a afla amplitudinea 
de probabilitate a tranziţiei în punctul z. Setul numerelor 
va reprezenta din nou unda de probabilitate la momentul 
intermediar tı. 

Acum însă recunoaștem că particula se găsește în 
toate punctele din spaţiu, așa cum ne spune principiul 
superpoziţiei. Acest lucru este însă adevărat pentru că 

particula circulă, virtual, pe toate traiectoriile imaginabile! 
Privind din acest punct de vedere, putem spune că princi- 
piul superpoziţiei cuantice este o consecință a metodei lui 
Feynman, în cazul discutat. 

Vedem atunci că atât în metoda lui Feynman, cât și 
în principiul superpoziţiei din mecanica cuantică, apare 
aceeași esență: particula se află, simultan, în mai multe 
traiectorii virtuale sau poziţii din spaţiu. Este această 
imagine corectă? Urmează, într-adevăr, universul toate 
procesele posibile? Chiar merge electronul virtual în 
Andromeda și se întoarce într-o fracțiunea de secundă pen- 
tru a contribui cu amplitudinea de probabilitate la proba- 
bilitatea de a fi găsit în cana noastră de ceai? În secţiunea 
137 am argumentat că da. 

Atâta timp cât ne vom imagina electronul ca o bilă, pro- 
cesul de mai sus ni se va părea paradoxal. Nici atunci când 
ni-l vom imagina ca pe un pachet de energie nu ne va fi 
mai ușor. La originea lor, așa cum am arătat în capitolul 
12, toate aceste procese sunt tranziţii între stări cuantice 
ale universului întreg. Remarcăm însă că o mare parte a 
eforturilor noastre a fost destinată exprimării acestor pro- 
cese cuantice fundamentale în termenii noţiunilor care ne 
sunt familiare noastre (ca cea de particulă, sau cea de de- 
plasare). Oricât am încerca, ne vom lovi la un moment dat 
şi de procese care nu mai pot fi interpretate prin noţiuni 
familiare, și vom descoperi paradoxuri aparente. 

Pe de altă parte, dacă ne rezumăm la forma matematică 
a legilor, situaţia este mai puţin paradoxală. La urma 
urmei, din perspectiva științei, realitatea trebuie descrisă 
coerent prin simboluri matematice. Atunci, orice proces 
descris matematic coerent face obiectul realităţii, iar un 
proces care nu poate fi astfel descris sau explicitat (de 
pildă cele legate de „sensul vietii”) nu ţine de realitatea 
ştiinţifică, și studiul lui nu va fi publicat în revistele de 
specialitate. 

Un alt răspuns este să încercăm să ieșim din paradoxul 
iniţial văzând dacă nu cumva el conţine sugestii pentru 
niște teorii care se vor dezvolta mai târziu. Dacă electro- 
nul este în același timp în toate locurile din spaţiu, putem 
specula, de exemplu, că toate punctele din spaţiu sunt 
„vecine” unele cu altele, căci altfel i-ar fi mai uşor electro- 
nului să cuprindă imensitatea spaţiului. Poate fi spaţiul în 
același timp plan și „mototolit” ca o foaie de hârtie, pentru 
a genera efectul de mai sus? Nu știm. 

Oricum, să rămânem în final cu mirare în faţă unui fapt 
ce rămâne cu adevărat straniu. Dacă universul este în 
esenţă așa de haotic, plin de interacţii virtuale de tot soiul, 
care au loc în același timp, oare nu este de mirare că, la 
scară macroscopică, el pare așa de liniștit? Or, cu alte 
cuvinte, oare nu suntem destul de norocoși să nu regăsim 
haosul proceselor virtuale la scară macroscopică, și în felul 
acesta să ne putem citi liniștiți cartea pe fundalul unei 
muzici liniștitoare? 

Consecințe ale electrodinamicii cuantice 


În capitolul precedent am prezentat conceptele de bază 
ale electrodinamicii cuantice (interacţiunea dintre elec- 
troni, pozitroni și fotoni) în metoda lui Richard Feynman, 
prin comparaţie cu teoria cuantică a câmpurilor. Am vă- 
zut că metoda se bazează pe multiplele procese virtuale 
care au loc în același timp și pe amplitudinile de probabi- 
litate atașate acestor procese. 

În acest capitol vom aborda elemente mai avansate ale 
electrodinamicii cuantice, concentrându-ne nu numai pe 
consecinţele teoriei sau cercetări actuale în domeniu, dar 
și pe unele probleme ale sale. 


144. Antiparticulele 
şi călătoria înapoi în timp 


Am văzut în capitolul precedent că electrodinamica cu- 
antică descrie interacţiunea dintre trei particule: electro- 
nul, pozitronul și fotonul. Pozitronul mai este denumit și 
antiparticula electronului. 

Așa cum am amintit, să nu ne lăsăm înșelaţi de denu- 
mire, pozitronul este o particulă ca oricare alta, are masă 
pozitivă (egală cu a electronului), energie pozitivă și sar- 
cină electrică egală în valoare absolută cu a electronului, 
dar de semn opus. Ceea ce face pozitronul special este 
faptul că el se anihilează cu electronul, lăsând în urma lui 
niște dâre de lumină. Această proprietate specială este cea 
care îi dă pozitronului denumirea de antiparticulă. 

În teoria cuantică a câmpurilor (capitolul 12) am vă- 
zut că atât electronul, cât și antiparticula sa, pozitro- 
nul, trebuie privite ca niște pachete discrete de energie ale 
oscilaţiilor câmpului Dirac (câmpul undei de probabilitate 
relativiste). În cazul reprezentării impulsului (secțiunea 
134), aceste oscilaţii erau undele plane. Electronii erau 
pachetele de energie discretă provenind din acele unde 
plane pentru care faza undei descreștea în timp, iar po- 
zitronii proveneau din undele plane a căror fază creștea 
în timp. După cuantificare, ambele oscilaţii veneau în pa- 
chete discrete de energie pozitivă, pachete pe care noi le 

Figura 14.1: Sus este reprezentată schematic o formă po- 
sibilă a unei unde de probabilitate pentru un electron loca- 
lizat undeva pe Pământ (am schițat numai partea reală a 
ei). Unda de probabilitate se poate descompune schematic 
în componente Fourier, fiecare reprezentând un electron 
de impuls nenul (eremplificate jos). Dacă aceste compo- 
nente sunt perfect sincronizate la început, probabilitatea 
de a găsi electronul în altă pozitie este nulă (așa cum 
este în figura de sus). După un timp scurt, componentele 
se desincronizează, iar probabilitatea de a găsi electronul 
devine nenulă chiar și la distante unde electronul nu ar 
ajunge decât dacă ar depăşi viteza luminii. Situatia este 
ezemplificată în dreapta, unde electronul este găsit peste 
câteva momente tocmai în galaria Andromeda. 


interpretam ca fiind electron sau pozitron. Anihilarea din- 
tre electron și pozitron o interpretam ca pe un schimb de 
energie între câmpul Dirac și câmpul electromagnetic. 

Toate particulele au antiparticulele lor asociate. Atât 
particula, cât și antiparticula sa au aceeași masă de repaus 
și aceleași valori absolute ale sarcinilor (sarcina electrică, 
sarcina tare nucleară etc.), însă de semn opus. Dacă elec- 
tronul are sarcină electrică negativă, atunci pozitronul are 
sarcină electrică pozitivă. Pe de altă parte, fotonul este 
propria sa antiparticulă, pentru că are sarcinile nule. Vom 
discuta în această secțiune mai mult despre antiparticule și 
vom exemplifica, pe larg cazul pozitronullui, antiparticula 
electronului. 


Secțiunea 144. Antiparticulele și călătoria înapoi în timp 


Povestea noastră începe de la o observaţie asupra pro- 
pagatorului unei particule, așa cum a fost el introdus în 
capitolul 13. Acesta reprezintă amplitudinea de probabili- 
tate a procesului prin care particula cuantică poate ajunge 
dintr-un loc în altul, în lipsa interacțiunilor virtuale cu alte 
particule și într-un spațiu vid lipsit de câmpuri potenţiale. 

Atunci, dacă avem o particulă localizată de masă de 
repaus nenulă, care este probabilitatea s-o găsim peste o 
secundă la un metru mai încolo? În cazul clasic, dacă 
particula este în repaus, această probabilitate este nulă. 
În cazul cuantic, probabilitatea se calculează știind forma 
precisă a undei de probabilitate inițială a particulei și pro- 
pagatorul său (vezi secţiunea 140). Ea poate deveni ne- 
nulă. 

Modelele teoretice arată că, imediat după ce particula 
este localizată în poziţia inițială, unda sa de probabilitate 
se delocalizează rapid, având componente care depășesc vi- 
teza luminii! Cu alte cuvinte, este posibil să găsim parti- 
cula după un timp la distanţe la care nu ar fi putut ajunge 
decât dacă ar fi călătorit cu o viteză mai mare decât viteza 
luminii. Să explicăm puţin cauza acestui fenomen straniu. 

În secţiunea 107 am introdus principiul de incertitudine 
al lui Heisenberg. Acolo am văzut că el e strâns legat de 
principiul colapsului cuantic, cel care spune că unda de 
probabilitate are un colaps cuantic la fiecare măsurătoare. 
Am văzut că, odată ce știm cu precizie că particula se află 
într-o zonă anume, unda de probabilitate devine localizată. 

O formă localizată are însă mai multe componente 
Fourier ondulatorii în care se descompune, componente 
care dau probabilitățile ca particula să aibă diferite viteze 
(vezi figura 14.1). Cu alte cuvinte, după ce aflăm precis 
poziția unui particule, nu vom mai ști precis viteza sa, iar 
particula poate fi găsită mai târziu în zone adiacente. Cu 
cât scădem mai mult incertitudinea în poziţie Az (știm 
aproape exact unde este particula), cu atât creștem incer- 
titudinea în impuls Ap > î/(2Az). Particula se poate afla 
apoi, după un timp, la distanţe foarte mari. 

Atât în cazul mecanicii cuantice nerelativiste, cât și în 
cazul celei relativiste, se arată că particula poate fi găsită 
peste o secundă la distanţe foarte mari, chiar acolo unde 
nu ar fi putut ajunge clasic decât depășind viteza luminii. 
În termeni tehnici, se spune că valoarea unui propagator 
supraluminos este nenulă. Termenul „supraluminos” de- 
semnează două evenimente din spaţiu-timp între care un 
semnal ar trebui să circule cu o viteză mai mare decât 
cea a luminii pentru a ajunge de la unul la altul (în ter- 
menii teoriei relativităţii, acestea sunt evenimente corelate 
spaţial). 

Desigur, afirmaţia precedentă ar trebui să ne facă să să- 
rim de pe scaun, deoarece ea pare că încalcă principiul lui 
Einstein. Cum adică, începem cu o particulă într-o zonă 
localizată aproape de noi, şi peste o secundă ea poate fi 
găsită în galaxia Andromeda? Da, spune fizica, se poate! 
Extraordinar, a spus Feynman, oare ce se ascunde în spa- 
tele acestei proprietăți speciale? Oare putem trimite par- 
ticule în Andromeda în această manieră? Pot transmite 
informaţie? Pot, folosind această proprietate, transmite 
mesaje în trecut, încălcând astfel principiul cauzalităţii, 
așa cum am discutat în secțiunea 64? 

Să luăm aceste probleme pe rând și să începem cu esența 
fenomenului, care l-a preocupat pe Feynman ani la rând. 
El a ajuns mai întâi la concluzia că fenomenul este general. 

Figura 14.2: În figură este reprezentat propagatorul unui 
electron între două evenimente corelate spatial 1 și 2. 
Între aceste evenimente un semnal ar trebui să circule 
cu o viteză mai mare decât viteza luminii pentru a ajunge 
de la unul la altul. De aceea, în sistemul de referință 
(z,t) al unui observator de pe Pământ, electronul ce era 
localizat în 1 pare că circulă cu o viteză mai mare decât 
viteza luminii pentru a fi găsit apoi în 2 (în Andromeda). 
Sistemul de referință (z',t') este al unui observator din 
Andromeda care se îndreaptă spre stânga cu o viteză apro- 
piată de viteza luminii. În reprezentarea spațio-temporală 
a lui Minkowski acest sistem de referință este „rotit” fată 
de primul. De aceea, în sistemul lui de referință (z',t”), 
observatorul 2 va interpreta propagatorul fie ca un elec- 
tron ce merge înapoi în timp (de la 1 la 2), fie ca un 
pozitron care merge înainte în timp (de la 2 la 1). 


Astfel, dacă pornim de la o simplă undă de probabilitate 
pe care o cuantificăm ca un câmp și vrem ca ea să des- 
crie numai particule cu energie pozitivă, vom sfârși cu un 
propagator nenul pentru evenimente corelate spaţial (cele 
între care un semnal trebuie să depășească viteza luminii 
ca să ajungă de la unul la altul). Este deci adevărat, a 
conchis Feynman. Este pur și simplu o proprietate mate- 
matică a câmpurilor. 

Acum să luăm cazul unui electron aflat iniţial aici, 
pe Pământ, și să presupunem că el este găsit în gala- 
xia Andromeda peste o secundă. Avem două evenimente 
spațio-temporale: cel în care noi măsurăm precis poziţia 
iniţială a electronului pe Pământ (evenimentul 1 în figura 
14.2) și cel în care electronul este detectat în Andromeda 
(evenimentul 2 în aceeași figură). Pentru că un semnal care 
circulă de la primul eveniment la cel de-al doilea ar trebui 
să depășească viteza luminii, spunem că evenimentele sunt 
corelate spațial. 

După cum am discutat în cadrul teoriei relativităţii 
restrânse, ordinea temporală a două evenimente corelate 
spaţial poate fi schimbată într-un alt sistem de referință. 
Un extraterestru din Andromeda care se deplasează, spre 
noi cu o viteză apropiată de viteza luminii (suficient de 
mare) ar considera că mai întâi are loc evenimentul de 
detecție de pe Andromeda și abia apoi evenimentul de mă- 
surare a, poziţiei electronului de pe Pământ. Situaţia, este 
exemplificată în figura 14.2, unde sistemul de referinţă al 
extraterestrului este (z”t”), iar cel al nostru (pe Pământ) 

este (x,t). Deoarece în sistemul de referință (z”,t”) ordinea 
evenimentelor a fost schimbată, extraterestrul va considera, 
că a avut loc o mișcare înapoi în timp a electronului! Cu 
alte cuvinte, spune el, detectez mai întâi electronul la mine 
și abia apoi cum pământeanul l-a măsurat. 

Ajungem la o primă concluzie a acestui experiment min- 
tal: pentru noi, electronul de sarcină electrică negativă 
merge înainte în timp. Pentru extraterestrul ce se în- 
dreaptă către noi cu o viteză apropiată de viteza lumi- 
nii, electronul circulă înapoi în timp, de la situaţia în care 
l-am măsurat noi la cea în care extraterestrul îl măsoară 
în Andromeda. În general, spune Feynman, propagatorul 
supraluminos al oricărei particule poate fi privit dintr-un 
alt sistem de referință ca un propagator între două eve- 
nimente a căror ordine temporală a fost schimbată! Mai 
simplu spus, electronul poate fi văzut, din alte sisteme de 
referinţă, circulând înapoi în timp atunci când el este de- 
tectat la distanţe atât de mari faţă de poziţia sa iniţială, 
încât ar fi putut ajunge acolo numai depășind viteza lumi- 
nii. 

Întrebarea pe care și-o mai pune extraterestrul este: 
oare cel fel de particulă este aceasta care circulă înapoi 
în timp? Răspunsul la această întrebare nu e evident. El 
se reduce la una dintre consecinţele fundamentale ale teo- 
riilor cuantice de câmp, cea care ne spune că legile naturii 
sunt invariante la ansamblul transformărilor de timp, sar- 
cină şi paritate. Unele din aspectele acestor transformări 
le vom aborda și noi în secţiunile 171 și 182. 

Invarianţa la ansamblul transformărilor de timp, sarcină 
și paritate ne arată că, dacă derulăm timpul în sens invers, 
electronul de sarcină negativă trebuie văzut ca un electron 
de sarcină pozitivă (un pozitron), iar spinul său trebuie 
de asemenea schimbat în direcţie opusă, datorită schimbă- 
rii de paritate, care este echivalentă operaţiei de oglindire 
(vezi figura 17.7). Cu alte cuvinte, un electron care merge 
înapoi în timp poate fi privit ca un pozitron care merge 
înainte în timp. Desigur, și reciproca este valabilă dacă ne 
imaginăm că realitatea este tocmai acel film: pozitronii pe 
care noi îi vedem pe ecran deplasându-se înainte în timp 
sunt de fapt electroni ce se deplasează înapoi în timp. 

Concluzia a fost generalizată de Feynman: toate anti- 
particulele (ca pozitronul) sunt de fapt particule care se 
deplasează înapoi în timp! Vedem atunci că antiparticu- 
lele (care, pentru noi, se deplasează înainte în timp) sunt 
o necesitate a teoriei, pentru că orice propagator supra- 
luminos (corespunzând une viteze mai mari decât viteza 
luminii) al particulei poate fi văzut, dintr-un alt sistem de 
referinţă, că se deplasează înapoi în timp, și poate fi in- 
terpretat apoi ca o antiparticulă. Este obligatoriu, spune 
Feynman să avem antiparticule și, mai mult, proprietăţile 
acestora trebuie să fie complet determinate de cele ale par- 
ticulei! Nu este o întâmplare că electronul și pozitronul au 
precis aceeași masă și sarcină electrică în valoare absolută, 
de fapt pozitronul nu este decât un electron care circulă 
înapoi în timp. 

Proprietatea pozitronului de a fi privit ca un electron 
ce călătorește înapoi în timp are un avantaj: faptul că 
recunoaștem aceleași legi în spatele unor procese fizice 
ce par complet diferite. De exemplu, să luăm anihilarea 
electron-pozitron (vezi figura 14.3). În mod normal, avem 
un electron și un pozitron care se deplasează în direcţia 
timpului, ce se anihilează apoi generând un foton. În noua 

Figura 14.3: Patru diagrame Feynman în care pozitro- 
nul (reprezentat cu o săgeată în sens opus timpului) poate 
fi interpretat ca un electron care merge înapoi în timp. 
În stânga sus avem procesul de anihilare a unei perechi 
electron-pozitron, unde electronul poate fi interpretat ca 
mergând înapoi în timp după emisie. În dreapta sus este 
procesul de generare de perechi electron-pozitron, iar în 
stânga jos cel de emisie absorbţie a unui foton de către 
un pozitron. Pentru toate aceste vertezuri amplitudinea 
de probabilitate a procesului este aceeași. În dreapta jos 
este reprezentat procesul de împrăștiere al unui foton de 
către un electron, în cursul căruia se schimbă un pozitron 
virtual. Întregul proces poate fi privit și ca pe o călătorie 
a electronului înainte și înapoi în timp. 


interpretare a lui Feynman, un electron se deplasează îna- 
inte în timp, emite un foton și apoi se întoarce în timp. 

Interpretarea e asemănătoare cu cea a emisiei normale a 
unui foton de către electron. În acest caz, electronul merge 
înainte în timp, emite lumină (deci fotoni) și apoi merge 
în continuare înainte în timp. Asemănarea este confirmată, 
de faptul că amplitudinea de probabilitate a celor două 
procese (vertexul) are aceeași formă. Cu alte cuvinte, dacă 
privim acele procese aparent diferite în spaţiu-timp, ele 
vor fi în esenţă același proces: emisia fotonilor de către un 
electron. Atâta doar că, în cazul anihilării, electronul se 
întoarce în timp după ce emite fotonul, fiind perceput ca 
un pozitron. 

Mai mult, privind la emisia, și absorbţia unui foton de că- 
tre electron, vom observa, că aceste procese sunt de aseme- 
nea echivalente, deoarece putem considera, absorbţia unui 
foton ca fiind generarea unui foton care merge în sens in- 
vers timpului! Aceasta, este posibil pentru că fotonul este 
propria sa antiparticulă (sarcina lui electrică este nulă). 

La fel se explică și producerea unei perechi 
electron-pozitron din lumină. Aici avem un electron 
care călătorește înapoi în timp, emite un foton (care și el 
călătorește acum înapoi în timp), pentru ca apoi același 
electron să-și urmeze evoluţia normală în sensul timpului 
(vezi figura 14.3 dreapta sus). Acel electron care a venit 

înapoi în timp, până la punctul în care a emis fotonul, 
e văzut de noi ca un pozitron ce apare după emisia 
fotonului. Aceasta, desigur, pentru că noi percepem (în 
sensul nostru de timp) mai întâi fotonul, apoi emisia, apoi 
pozitronul. 

Vedem astfel că, în interpretarea pozitronului ca fiind 
un electron care circulă înapoi în timp, toate cele patru 
procese (emisia, absorbţia, anihilarea și generarea de pe- 
rechi) au aceeași esență. Nu este atunci de mirare că și 
amplitudinea de probabilitate a tuturor acestor procese 
este identică, așa cum ne arată și diagramele lui Feynman 
(vezi figurile 13.16 și 13.17). De aceea atât propagatorul 
electronului, cât și cel al pozitronului se desenează prin 
aceeași linie continuă. Acestei linii i se atașează o săgeată: 
dacă săgeata este în direcţia timpului, particula este iden- 
tificată ca electron, dacă este în sens opus (înapoi în timp), 
atunci particula este identificată ca pozitron. 

Din motivele enumerate, sunt mulți cei ce spun că, iată, 
călătoria înapoi în timp e posibilă! Cu toate acestea, tre- 
buie să rămânem precauţi. În primul rând, trebuie spus 
clar, nu înseamnă că putem să luăm un electron și să-l 
„trimitem” înapoi în timp. Este mai mult vorba de o in- 
terpretare a mișcării pozitronului. Aceasta e părerea celor 
mai mulţi fizicieni, care privesc asocierea cu electronul care 
merge înapoi în timp mai mult ca pe un artificiu matema- 
tic, decât ca o realitate fizică, chiar dacă este atrăgătoare. 
Poate că cel mai bine este să cităm aici un pasaj din pre- 
legerea lui Feynman la decernarea Premiului Nobel: 

„Sunt uimit de multitudinea interpretărilor fizice și a 
ecuaţiilor matematice, care în fond descriu același lucru. 
Nu poate decât să-mi pară rău că aceste modele mate- 
matice și interpretări fizice, care vin într-un număr așa 
de mare, sunt echivalente una cu alta și nu fac decât să 
exprime, cu alte cuvinte, ceva ce se știe deja.” 

Feynman a sperat că interpretarea pozitronului ca un 
electron mergând înapoi în timp ascunde o față încă ne- 
văzută a universului. Am putea spune că, până la un 
punct, a avut dreptate, deoarece teoria sugerează că tim- 
pul și spaţiul au într-adevăr aceeași structură, din mo- 
ment ce putem interpreta diagramele menţionate (emisia 
și absorbţia unui foton, anihilarea și crearea de perechi 
electron-pozitron) ca pe același proces. Într-un mod sim- 
plist, vom „roti” în spaţiu-timp diagramele pentru a obţine 
un proces similar. Înseamnă aceasta că spaţiul are exact 
aceeași structură, ca timpul? Nu încă, atâta doar că ele au 
în mod cert ceva în comun. 


145. Diagramele Feynman 
în reprezentarea energie-impuls 


În capitolul 13 am prezentat diagramele lui Feynman în 
reprezentarea, spaţio-temporală. Am folosit acolo propaga- 
tori Feynman de la un eveniment la altul și probabilităţi 
de emisie/absorbţie a unui foton la un moment și într-o 
poziţie date. Deși are valoare pedagogică, o astfel de abor- 
dare nu este des utilizată în practică, pentru că e greu de 
măsurat poziția unui electron cu precizia de care avem 

nevoie pentru a vedea efectele relativiste. Această preci- 
zie ar trebui să fie cel puţin de ordinul lungimii de undă 
Compton a electronului 10-12 m, dacă nu şi mai bună. 

Astăzi, experimentele care testează teoriile cele mai 
avansate ale fizicii se desfășoară în acceleratoarele mo- 
derne, acolo unde particulele se ciocnesc violent unele de 
altele. În aceste procese de coliziune intră iniţial particule 
cu impulsuri și energii bine definite și cunoscute, iar fizi- 
cienii măsoară impulsurile și energiile particulelor care ies 
din ciocnire. Ele sunt, în unele situaţii, și particule noi, 
create în cursul impactului. 

Dacă privim la metoda diagramelor Feynman, așa cum 
a fost ea construită până acum, vedem că nu este deloc 
potrivită. Astfel, în aceste diagrame avem particule care 
sar dintr-un loc în altul, la momente de timp bine definite. 
Pe de altă parte, în acceleratoarele de particule nu avem 
cum să știm cu precizie aceste poziţii și nici momentele 
de timp la care au loc tranziţiile. Desigur, avem o idee 
vagă despre poziţiile de impact sau despre timpii respec- 
tivi, însă cu erori mult mai mari decât e acceptabil. În 
aceste experimente însă, știm foarte bine energia și impul- 
sul particulelor incidente și ale celor care ies din ciocniri 
(desigur, dacă sunt măsurate). 

De aceea, pentru a studia procesele de ciocnire din acce- 
leratoarele de particule, fizicienii teoreticieni au elaborat 
ceea ce ei denumesc diagrame Feynman în reprezen- 
tarea impulsului și energiei. Ideea de bază este să 
descriem mișcarea, particulelor nu în spaţiul-timp obișnuit 
ci într-unul dat de impuls și energie. Vom prezenta și noi 
pe scurt această metodă, pentru că cei interesați de subiect 
vor întâlni aproape tot timpul reprezentarea impulsului și 
energiei. 

De fapt, abordarea nu este nouă. În secţiunea 131 am 
introdus reprezentarea impulsului, acolo unde am văzut că, 
în mod normal, oscilaţiile unui câmp liber sunt unde plane. 
Mai departe, am cuantificat aceste oscilaţii, obţinând pa- 
chete discrete de energie. Fiecare astfel de „pachet” a fost 
identificat ca o particulă de energie și impuls bine defi- 
nite. Energia particulei a fost aleasă E = hf, unde f 
este frecvenţa undei, iar impulsul particulei a fost ales 
|p] = h/Ă, unde A este lungimea de undă (direcţia de 
mișcare a particulei este aceeași cu direcţia de propagare 
a undei). 

Alegând ca ecuatiile câmpului să satisfacă modelul 
Klein-Gordon (vezi secţiunea 131), vom obţine că ener- 
gia și impulsul particulelor relativiste satisfac relaţia lui 
Einstein E? = m?ct + p2c2, deoarece frecvenţa și lungi- 
mea, de undă a undelor plane în modelul Klein-Gordon 
satisfac o relaţie asemănătoare. 

Mai departe, în secţiunea 132 am detaliat modelul pen- 
tru electroni în reprezentarea impulsului. Acolo am văzut 
că electronii sunt pachete discrete de energie ale oscilaţiilor 
(unde plane) ale câmpului Dirac, pentru care faza un- 
dei descrește în timp, iar pozitronii sunt asociaţi acelor 
oscilaţii a căror fază crește în timp. În ambele situaţii 
electronii și pozitronii au impuls și energie constante și, în 
reprezentarea impulsului, se consideră că sunt răspândiţi 
în toate punctele din univers, de la un capăt al lui la celă- 
lalt, fiind un rezultat al cuantificării undei plane. 

Am menţionat în secţiunea 132 că modelul, așa cum a 
fost construit acolo, nu generează interacțiuni între elec- 
troni și pozitroni. Fără interacțiuni, am văzut că putem 

Figura 14.4: Sus este reprezentarea spațio-temporală 
a evoluției unei particule, văzută ca într-un film, de la 
stânga la dreapta. Aici particula cuantică „sare” dintr-o 
poziție x; în alta și de la o polarizare (sau spin) pi 
la alta. Jos este o evoluție descrisă în reprezentarea 
energie-impuls. Aici particula are polarizare ui, impuls 
p: și energie E; bine definite. Unda de probabilitate a 
particulei are o lungime de undă dată de relația lui de 
Broglie A = h/p. Acum particula cuantică „sare” pe stări 
succesive de polarizare, energie și impuls bine definite. Să 
remarcăm că între pasul doi și pasul trei particula își păs- 
trează energia și impulsul, și își schimbă doar polarizarea. 
Deși ordinea, salturilor este importantă, nu putem spune 
cu precizie când au loc. 


scrie evoluţia cuantică a unei stări a universului în care 
energiile și impulsurile particulelor sunt bine definite. Însă, 
atunci când apar interacțiuni, evoluţia este mai complexă, 
dar ea se reduce în final la tranziţii între aceste stări de 
impuls și energie bine definite ale particulelor. Tot ceea 
ce trebuie să facem este să găsim amplitudinile de proba- 
bilitate asociate tranziţiilor. În limbajul particulelor, vom 
avea, tranziții la momente de timp bine definite între stări 
de energie E și impuls p cunoscute ale particulelor, care 
satisfac relaţia lui Einstein E? = m2câ + p2c2. 

Dacă reprezentăm tranziția precedentă, vom avea nevoie 
de un grafic în care să „așezăm” pe axa orizontală impulsul 
şi pe cea verticală timpul. În această reprezentare, o stare 
a particulei se reprezintă ca un punct pe acest grafic, punct 
care are un impuls bine definit la momente de timp dife- 
rite. Fizicienii teoreticieni au observat însă că o astfel de 
abordare conţine o asimetrie intrinsecă. În mod normal, ei 
se aşteaptă la diagrame în care apare fie timpul împreună 
cu spaţiul (nu cu impulsul, ca mai sus), fie diagrame în 
care apare impulsul, însă împreună cu energia. 

Asocierile de mai sus nu sunt suprinzătoare. Astfel, 
relaţiile lui de Broglie ne spun deja că impulsul este o altă 
reprezentare a spaţiului p = h/Ă (prin lungimea de undă), 
iar energia o altă reprezentare a timpului E = hf (prin 
frecvență). Putem începe cu reprezentarea spaţiu-timp. 
Mai întâi efectuăm o transformată Fourier a componen- 
telor spaţiale ale undei de probabilitate pentru a înlocui 
axa spaţiului cu cea a impulsului. Apoi însă, mai facem 
o transformare Fourier a componentelor sale temporale, 
pentru a înlocui și axa timpului cu cea a energiei. Vom 
obţine un spaţiu descris de impuls și energie, spațiu care 
nu are nici poziţii bine definite, nici momente de timp bine 
definite. 


A timp t 4 energie E E=pc 
4 H 

pu foton 

Figura 14.5: În stânga este reprezentată una dintre po- 
sibilele evoluţii virtuale ale unui foton considerat fără po- 
larizare. Aici fotonul sare de la un punct spațial la altul, 
la momente de timp bine definite. În dreapta este repre- 
zentată una dintre evoluţiile virtuale ale aceluiași foton în 
reprezentarea impulsului și energiei. Aici fotonul are sal- 
turi între stări de energie și impuls bine definite, desem- 
nate prin patru puncte. De remarcat că nu putem atribui 
un moment de timp tranzițiilor. Cu linie îngroșată este 
reprezentată mulţimea punctelor care satisfac relația lui 
Einstein dintre energie și impuls E = pc. Un foton care 
ajunge în această regiune va fi considerat real, restul fi- 
ind fotoni virtuali, deoarece pot avea orice energie şi orice 
impuls. 


Un spaţiu energie-impuls apare în figura 14.5. În această 
reprezentare, starea particulei este indicată de un punct 
din grafic. Partea surprinzătoare este că, deoarece înce- 
pem cu o transformare Fourier în spaţiu-timp (patru di- 
mensiuni), matematica ne arată cum acest punct are orice 
impuls și orice energie. Cu alte cuvinte, în reprezentarea 
energie-impuls, starea unei particule poate căpăta orice 
impuls și orice energie, nu numai cele care satisfac relaţia 
lui Einstein! 

Rezultatul este surprinzător, deoarece ne așteptam ca 
energia și impulsul particulei să fie dependente una de alta, 
prin relaţia lui Einstein. În cazul noii reprezentări însă, 
particula poate ajunge (prin tranziţii virtuale) în orice 
„poziţie” a spaţiului energie-impuls. Astfel, ea va căpăta 
orice energie și orice impuls, fără ca între cele două să mai 
fie valabilă relaţia E? = m2c4 + c?p?. În plus însă, deoa- 
rece am transformat Fourier timpul pentru obţine energia, 
nu mai avem momente de timp bine definite la care au loc 
tranziţiile, după cum nu mai avem poziţii bine definite în 
care au ele loc. Ambele efecte sunt reprezentate în figurile 
14.4 şi 14.5. 

În noua reprezentare deci, particula va căpăta, în urma 
tranziţiilor ei, energii și impulsuri care nu mai satisfac 
relaţia relativistă Æ? = m2cf + c2p2. Vom spune că ea 
devine o particulă virtuală. Întreaga procedură pare ast- 
fel un artificiu matematic, așa cum este exemplificat în 
căsuţa matematică următoare, și ne putem întreba care 
este avantajul ei. Avantajul, spun fizicienii teoreticieni, 
este o descriere mai simplă a proceselor de tranziție. 

Așa cum am discutat în secţiunea 143, nu trebuie să 
credem că o particulă virtuală este o altă particulă decât 
cea reală. Este vorba de aceeași particulă, care are însă în 

noua, reprezentare tranziţii virtuale între stări ce nu res- 
pectă relaţia dintre energie și impuls (vezi figura 14.5). 
Şi, la fel ca în reprezentarea poziţiei discutată în secţiunea 
143, şi în noua reprezentare a energiei și impulsului trebuie 
să ne imaginăm că toate aceste procese virtuale au loc în 
paralel, iar probabilitatea finală se calculează ca o sumă a 
amplitudinilor de probabilitate a tuturor proceselor. 

Reprezentarea matematică cu ajutorul impulsului și 
energiei prezintă un avantaj neașteptat: putem defini 
clar particulele virtuale drept acelea pentru care energia 
și impulsul nu satisfac relaţia relativistă a lui Einstein 
menţionată mai sus și particulele reale drept acelea pen- 
tru care energia și impulsul satisfac relaţia lui Einstein. 
Avem acum o distincţie clară între particulele virtuale și 
cele reale (vezi figura 14.5). 

Noua situaţie merită câteva cuvinte în plus. Astfel, 
experiența ne spune că obiectele se mișcă dintr-un loc în 
altul, la momente de timp bine definite. Ele par localizate 
în zona în care le observăm, iar timpul este o măsură a 
schimbărilor. În noua descriere însă, evoluţia particulei e 
descrisă prin salturi între diverse energii și impulsuri pe 
care particula le poate lua (vezi figura 14.5). Cum impul- 
sul este precis, particula, se întinde în tot spaţiul, iar cum 
energia este bine definită, tranziţiile nu au loc la un mo- 
ment de timp definit. Nu ne putem întreba atunci unde 
are loc o tranziţie între două stări de impuls și energie 
bine definite, fiindcă n-are sens, particula este peste tot. 
La fel, nu ne putem întreba când are loc tranziţia, fiindcă 
în această reprezentare timpul nu există. 

În cazul interacțiunilor care au loc în acceleratoarele mo- 
derne de particule, nu vom mai spune, ca până acum, că 
particula poate merge dintr-un loc într-altul, ci că ea poate 
avea o tranziţie de la un impuls și energie date la un alt 
impuls și o altă energie date. Avantajul este, desigur, că 
noi începem aceste experimente cu stări ale particulelor de 
impuls și energie cunoscute, și ne dorim să prezicem pro- 
babilitatea de a le găsi după interacţiune în alte stări de 
impuls și energie bine definite. 

Esenţa metodei lui Feynman în reprezentarea 
energie-impuls este următoarea. Aici trebuie să con- 
siderăm că particulele care intră și ies din reacţie sunt 
particule reale, pentru că relaţia relativistă dintre impuls 
și energie este satisfăcută pentru aceste particule observa- 
bile. În interacţiune însă trebuie să luăm în calcul toate 
procesele virtuale, în care particulele vor acumula orice 
energie și impuls, deci vor deveni particule virtuale. 

Toate aceste procese virtuale au loc simultan, fiecare 
dintre ele contribuind cu o amplitudine de probabilitate la 
rezultatul final. Procesele iau în calcul numai tranziţiile de 
la o stare de energie și impuls bine definite la alta, dar nu și 
timpul sau locul unde ar avea loc tranziţia! Să uităm deci 
de timp și spaţiu în noua reprezentare, contabilizând nu- 
mai ordinea tranziţiilor. În final, fiecare proces primește o 
amplitudine de probabilitate, iar aceste numere complexe 
trebuie însumate. 


Calcul: Reprezentarea energie-impuls 
Să încercăm să reconstruim împreună propagato- 
rul unei particule libere în reprezentarea energie-impuls. 
Particula este considerată fără spin, de masă de repaus 
m și aflată în mișcare nerelativistă . Astfel, în secţiunea 
140 am notat cu K(z,t) amplitudinea de probabilitate 
a tranziţiei particulei din originea z = 0 la momentul 
iniţial t = 0 către o altă poziţie z la un moment ulterior 
t. 
Aşa cum am detaliat în secțiunea 140, propagatorul 
este 


m 
2riħt 


imz? 
K(z,t) = 6(t) e 2ħt 
Faţă de formula din secțiunea 140, remarcați apariția 
funcţiei 6(t), ce este funcția treaptă a lui Heaviside: 


l pentru t > 0 
96) = p > 
0 pentru t<0 


Funcţia lui Heaviside ne asigură că propagatorul 
K(z, t) are aceeași formă pentru t > 0, dar devine nul 
pentru t < 0, ceea ce înseamnă că particula nu poate 
avea tranziţii înapoi în timp. 

Să facem acum câteva artificii matematice, începând 
însă nu de la forma de mai sus, ci de la formă interme- 
diară pentru propagator, obținută în secţiunea 140 

K(z,t) = © / ezite“ dp 
—00 


Primul artificiu matematic este că vom înlocui funcţia 
treaptă a lui Heaviside cu: 
—1 f* dw 


e(t) = lim — Zisu 
Oa in eT ae 


Forma de mai sus pare complexă, ea însă este o formă 
alternativă prin care se scrie funcția lui Heaviside. De 
remarcat că ea se obține atunci când € — 0+, adică e 
este o mărime infinitezimală, pozitivă însă. 

Facem acum schimbarea de variabilă w > w — 
p?/(2mħ) și obținem: 


= = | da = 
~ 2mri J x W — p2/(2mih) + ie 


ul ji Sa dw a 
~ 2i J ~ w — p2/(2mh) + ie 
Aici nu am mai scris explicit limita lime_+o+ pentru 


simplitatea formulei. În continuare, vom înlocui rezul- 
tatul în forma propagatorului pentru a obține: 


ÎI ao 2 09 Oac NI ae e™™tdw 
=— à dp — See e stia se 
Klst) 2mh | dp 2ri a w — p? /(2mħ) + ie 

Făcând acum schimbarea de variabilă w = E/ħ, cu 
du = dE/ħ și simplificând relaţia (absorbind printre 
altele A în constanta infinitezimală €) vom obţine 


a T de aa ee ei(zp- Et)/ħ 
= ea v E — p?/(2m) + ie 


Pare acum că ne-am scărpinat cu mâna dreaptă 
la urechea stângă, pentru că forma de mai sus este 
mult mai complexă decât forma simplă de la începu- 
tul secţiunii. Cu toate acestea, relația de mai sus poate 
fi interpretată într-un mod special. Astfel, vom privi 


suma de mai sus ca pe o superpozitie de mai multe 
Et)/h) 


unde plane (factorul ei(22- Fiecare undă plană 
are orice energie E, orice impuls p şi o amplitudine de 
forma: 


ih 

KENS E — p? / (2m) + ie 

Fiecare dintre aceste unde plane o vom asocia unei 
forme virtuale a particulei. De observat că forma vir- 
tuală a particulei poate avea orice impuls și orice ener- 
gie, nu numai cele date de relația clasică E = p? / (2m). 
Pentru particula reală însă relația precedentă este înde- 
plinită, iar propagatorul va avea un maximum. 

Rezultatul K (p, E) este propagatorul particulei în re- 
prezentarea impuls-energie. Tranziția particulei din ori- 
gine în alt loc K(z,t) este o sumă coerentă a tuturor 
formelor sale virtuale (unde plane) prin care ar fi pu- 
tut ajunge din origine în (x,t), fiecare contribuind cu 
amplitudinea K (p, E). 


În afară de faptul că trebuie să considerăm tranziția 
particulelor între stări de energie și impuls bine definite, 
restul metodei lui Feynman este identic cu cel prezentat 
în cadrul reprezentării poziţiei (vezi secţiunea 142). Ca și 
acolo de exemplu, toate procesele virtuale au loc în para- 
lel (toate deodată), iar amplitudinile de probabilitate ale 
tuturor acestor procese trebuie însumate la sfârșit. 

Pentru a completa imaginea însă, trebuie să reamintim 
că o particulă poate avea mai multe stări de spin. De 
aceea, la fel ca în reprezentarea spaţio-temporală, și în 
noua reprezentare spinul particulelor (sau polarizarea lor, 
dacă vorbim de foton) trebuie luat în considerare. Din 
fericire însă, și în această nouă reprezentare fizicienii teo- 
reticieni au calculat deja pentru noi amplitudinile de pro- 
babilitate ale proceselor elementare. Ei au construit astfel 
un fel de „reţetă” pentru a calcula amplitudinea de proba- 
bilitate a unui singur proces, folosind elementele proceselor 
componente. 

De exemplu, vertezul descrie emisia unui foton (de po- 
larizare, energie și impuls bine definite) de către un elec- 
tron (care are și el spin, energie și impuls bine definit). 
Amplitudinea, de probabilitate asociată acestui proces este 
proporţională cu sarcina electrică, exact ca în cazul re- 
prezentării spaţiale discutate în secțiunea 141. Interesant 
însă, procesul acesta de emisie /absorbţie de fotoni are loc 
în reprezentarea energie-impuls cu conservarea energiei și 
impulsului, chiar dacă particulele sunt virtuale (vezi figura 
14.6). 

Figura 14.6: În stânga sunt prezentați propagatorii 


pentru electron si foton în reprezentarea energie-impuls. 
Aceștia sunt amplitudinile de probabilitate ce trebuie folo- 
site la calculul diagramelor Feynman. Pentru simplitate, 
ei poate fi „citiți” si ca o tranziție între două stări de po- 
larizare diferite (u şi v), dar de aceeași energie și impuls 
bine definite. Perechea energie E și impuls p este de- 
semnată în figură cu notația simplificată p = (E,p). În 
dreapta este ezemplificată amplitudinea de probabilitate 
a emisiei unui foton virtual de către un electron. Aici 
electronul are inițial impulsul și energia pi, spinul n, 
iar după emisie p2 și v2. Fotonul emis are impulsul și 
energia q, iar polarizarea este u. Emisia fotonului are 
loc cu conservarea energiei și impulsului q = pı — p2 = 
(E — E2, pı — p2), iar particulele sunt virtuale, neînde- 
plinind relația clasică dintre energie şi impuls. 


Cu alte cuvinte, impulsul electronului iniţial se scrie ca o 
sumă a impulsului fotonului emis și a impulsului electronu- 
lui după ce a emis fotonul. Același lucru e valabil și pentru 
energie, deoarece și ea se conservă în procesul de emisie a 
unui foton de către un electron. Acesta este de fapt un re- 
zultat al matematicii din spatele noii reprezentări, dar el 
ajută enorm în practică: minimizează numărul diagrame- 
lor Feynman, și deci al proceselor care trebuie considerate 
pentru calculul amplitudinilor de probabilitate! 

Unul dintre procesele imaginabile în reprezentarea 
energie-impuls este cel în care o particulă își schimbă nu- 
mai spinul (sau polarizarea), păstrând însă aceeași energie 
și același impuls. El este de fapt o consecință a legii de con- 
servare a energiei și impulsului pentru noile particule virtu- 
ale. Acestor procese li se atașează propagatori (vezi figura 
14.6). Spre deosebire de ce se întâmplă în reprezentarea 
poziţiei, propagatorii nu mai reprezintă amplitudinea de 
tranziţie dintr-un punct în altul, deoarece începutul liniei 
și sfârșitul ei nu mai sunt evenimente spaţio-temporale. 

În reprezentarea energie-impuls propagatorii sunt am- 
plitudini de probabilitate ce trebuie folosite în calculul 
diagramelor Feynman. Pentru a simplifica lucrurile, îi vom 
interpreta ca pe niște procese de tranziţie între stări de 
spin sau polarizare diferite, dar de aceeași energie și im- 
puls. Aceasta nu este totuși interpretatea riguroasă, con- 
form căreia, propagatorii sunt doar niște numere complexe 
care trebuie folosite în calculul diagramelor Feynman, 
după niște reguli bine definite. Ei ne ajută să obţinem am- 
plitudinea de probabilitate a întregii diagrame Feynman. 

Valoarea impulsului și energiei pentru propagator se 
obișnuiește să se scrie pe diagramele Feynman chiar în 
dreptul propagatorului (vezi figura 14.7). Surpriza plă- 
cută este că propagatorul în reprezentarea impulsului ia 

electron final pozitron final 


electron iniţial pozitron iniţial 


Figura 14.7: Ambele diagrame Feynman în reprezen- 
tarea impulsului și energiei prezintă același proces de 
împrăștiere dintre un electron și un pozitron care are loc 
într-un accelerator de particule. În figura din stânga po- 
larizarea fotonului u și spinul electronului v sau p sunt 
scrise explicit la începutul și sfârșitul propagatorului. În 
dreapta este o schiță simplificată a aceluiași proces. Aici 
am renunţat să scriem polarizarea sau spinul particule- 
lor. Notaţia p reprezintă în diagrame atât impulsul, cât 
și energia particulelor, p = (E,p). De observat că această 
notație este prezentă în dreptul propagatorilor care întră 
și ies din reacție, deoarece impulsul și energia se conservă 
pentru particulele libere. 


o formă matematică mult mai simplă decât propagatorul 


SPâ4iQs4etRBOTAlrtematică ce urmează prezentăm, pentru 
cei interesaţi, o metodă de construcţie a vertezurilor de 
interacțiune pentru diverse teorii, inclusiv electrodinamica 
cuantică. În secţiunile ce vin nu vom folosi rezultatele nu- 
merice, însă ne vom folosi de această „rețetă” pentru a 
identifica particulele care interacționează, pornind de la 
densitatea de lagrangean a mai multor câmpuri. 


Calcul: Vertezul relativist 


În această căsuţă matematică prezentăm o metodă de 
determinare a particulelor care interacționează într-un 
vertex, pornind de la lagrangeanul de interacțiune £;. 
Rezultatul îl vom folosi extensiv în teoria interactiuni- 
lor de culoare (capitolul 16) sau teoria interactiunilor 
nucleare slabe (capitolul 17). Justificarea matematică 
a acestei „reţete” se găsește în secțiunea 217 a anexei 
matematice. 

Astfel, în electrodinamica cuantică (vezi secţiunea, 
136), lagrangeanul de interacţiune are forma: 


Li = (ap) A, 


Mai sus q = —e este sarcina electrică a electronului (e > 
0 este sarcina electrică elementară). 

Pentru a afla amplitudinea de probabilitate a unui 
vertex, „rețeta” noastră ne spune să citim mai întâi câm- 
purile din forma de mai sus. Acestea sunt 4, V şi Ap. 
Ele identifică particulele care interacționează în vertex, 
un electron (4), un pozitron (4, antiparticula electronu- 
lui) și un foton (A). 


„Reţeta” ne spune că trebuie mai întâi să facem 
substituția 0, — —ipu/h, dacă este cazul (la noi 
nu este). Apoi trebuie să înmulțim lagrangeanul de 
interacţiune cu î, să eliminăm câmpurile care apar în 
relaţie și astfel vom rămâne cu amplitudinea de proba- 
bilitate a vertexului de interacţiune: 


ili = (alee) > vertex: — iqq” 


Să ne aducem aminte că particulele care 
interacționează în vertex sunt determinate de câmpurile 
care apar in densitatea de lagrangean de interacțiune 
Li, în cazul nostru un pozitron (4), un electron (4%) 
și un foton (A„). Rezultatul de mai sus reprezintă 
atunci amplitudinea de probabilitate a interacțiunii 
dintre un electron, pozitron și foton, în reprezentarea 
energie-impuls. Așa cum este detaliat în secțiunea 144, 
un pozitron poate privit ca un electron circulând înapoi 
în timp. De aceea, o interpretare posibilă a acestui 
vertex este cea în care un electron și un foton intră în 
vertex, iar un alt electron iese, ceea ce reprezintă un 
proces de absorbţie a fotonului de către electron. 

De fapt, luând în calcul că și fotonul este propria 
lui antiparticulă, putem asocia vertexului de mai sus 
toate procesele de interacţiune posibile în electrodi- 
namica cuantică: emisia/absorbţia de fotoni și ani- 
hilarea,/generarea de perechi electron-pozitron. Alte 
interacțiuni elementare nu există în electrodinamica cu- 
antică, deoarece lagrangeanul de interacţiune £; are o 
formă simplă. 

Deși „reţeta” de mai sus nu este justificată matema- 
tic în această căsuță, ne vom folosi de ea mai târziu, 
atunci când vom studia, interacţiunea dintre alte câm- 
puri, așa cum este câmpul gluonic al quarcilor sau câm- 
pul Higgs. În secţiunea 217 vom justifica totuși parţial 
această „rețetă”. 


În final, să menţionăm că mulţi fizicieni nu sunt de acord 
cu denumirea de „particule virtuale” folosită în această 
secţiune. Întregul proces în care descriem diagramele 
Feynman în reprezentarea energie-impuls, spun ei, este 
unul pur matematic. Nu există nici un motiv fizic pen- 
tru ca să introducem o denumire care altfel nu ne ajută cu 
nimic, în afară de a simplifica, câteva, calcule. Nu trebuie 
să ne imaginăm că în univers ar exista electroni ale căror 
energie și impuls nu satisfac relaţia lui Einstein (electronii 
virtuali). Totul este doar un joc matematic. 

Recunoaștem aici principiul numit „briciul lui Occam”, 
care ne spune că nu trebuie să complicăm o situaţie dacă 
nu e necesar. La urma urmei, aceste particule virtuale 
nu trăiesc” în spatiu-timp, ci în spaţiul energie-impuls. 
Putem spune ca ele au o existenţă „reală” dacă nu se ma- 
nifestă în timp? 

Raspunsul nu este banal și el ridică din nou problema 
„realităţii”. Se poate oare ca elementele fundamentale ale 
universului să fie conceptele din spaţiul energie-impuls, 
iar conceptele dezvoltate de noi în spaţiul-timp obișnuit 
(poziţie, momente de timp etc.) să fie o interpretare par- 
ticulară a modului în care percepem noi lumea? În ce 
măsură și cât de departe ne aflăm totuși de acele concepte 

fundamentale care fac posibilă existenţa universului? Oare 
ce vom studia în cărţile de fizică peste un milion de ani? 


146. Problema infiniților 
din electrodinamica cuantică 


În capitolul 13 am introdus diagramele Feynman pen- 
tru a calcula probabilitățile diferitelor procese virtuale. 
Diagramele pot fi folosite în reprezentarea poziției (unde 
procesele virtuale au loc prin tranziţii de la un punct 
spaţial la altul) sau în reprezentarea energie-impuls (unde 
particulele au tranziţii virtuale între stări de polarizare, 
impulsuri și energii bine definite, vezi secţiunea 145). 

Într-o manieră tipică metodei lui Feynman, fiecare dia- 
gramă Feynman reprezintă amplitudinea de probabilitate 
a unui singur proces virtual ce descrie o tranziţie între 
o stare iniţială și una finală. Ea se calculează ca produs 
al amplitudinilor de probabilitate ale proceselor elemen- 
tare (propagatori și vertexuri). Apoi, rezultatul final al 
probabilității de tranziţie între o stare inițială și una finală 
este dat de suma tuturor diagramelor Feynman care se pot 
construi între cele două stări. În acest fel trebuie să însu- 
măm amplitudinile de probabilitate pentru toate procesele 
care aduc sistemul din aceeași stare iniţială în aceeași stare 
finală. Aceasta, desigur, pentru că toate aceste procese 
virtuale au loc simultan. 

Ne-am aștepta ca, pe măsură ce folosim mai multe di- 
agrame Feynman pentru a evalua un proces (deci cu cât 
luăm în calcul mai multe procese posibile), să obținem 
rezultate din ce în ce mai ezacte. În plus, așa cum am 
menţionat în secțiunea 142, contribuţia diagramelor de or- 
din superior trebuie să fie din ce în ce mai mică, pentru 
că acestea implică din ce în ce mai multe vertezuri, acolo 
unde un foton este absorbit or emis. Amplitudinea, de pro- 
babilitate reprezentată de un vertex introduce un factor 
proporţional cu sarcina electrică a electronului, care este 
mică, într-un sistem normat de unităţi. Cu cât avem mai 
multe vertexuri, cu atât devine mai mică amplitudinea de 
probabilitate a procesului respectiv. 

În practică însă, avem o problemă majoră, căci unele 
dintre diagramele de ordin superior, însumate, dau va- 
lori infinite, cu alte cuvinte sunt divergente! De unde 
ne așteptăm să obţinem o corecție mică (cum suntem 
obișnuiți în teoria perturbaţiilor), obținem un rezultat in- 
finit. Mai mult, este ciudat să obţinem rezultate apropiate 
de cele experimentale, odată ce folosim numai câteva dia- 
grame elementare, urmând ca apoi să obținem infiniţi dacă 
folosim diagrame de ordin superior. Paradoxal, nu? 

Un asemenea calcul ne va paraliza în primul moment. 
O paralizie care a întârziat și recunoașterea, teoriei cuan- 
tice a câmpului cu câţiva ani buni. Problema este gravă: 
înseamnă că teoria, așa cum am construit-o până acum, 
este greşită undeva! În secţiunile următoare vom vedea 
unde este greșeala și vom renaște teoria din propria cenușă. 
Acest întreg proces poartă numele de renormare. 

fotoni 


Figura 14.8: Un electron în repaus sau miscare este în- 
conjurat de un nor de fotoni, pe care îi emite și reabsoarbe 
în nenumăratele procese virtuale posibile care au loc toate 
în același timp (de aceea acești fotoni se numesc „fotoni 
virtuali ”). Electronul se mișcă atunci mai greu în norul 
său de fotoni virtuali, precum o linguriţă într-un pahar 
de miere. 


Problema infiniţilor din diagramele Feynman apare de 
exemplu în situația unui singur electron în mișcare li- 
beră. În secţiunile 140 și 145 am discutat propagatorul 
în reprezentarea poziţiei, adică probabilitatea de tranziție 
a electronului dintr-un punct în altul în lipsa oricărei 
interacțiuni. Propagatorul electronului este o mărime cal- 
culată de Feynman pentru un singur electron (și numai un 
electron) într-un spaţiu gol, în lipsa oricărei interacțiuni 
reale sau virtuale, inclusiv cea a câmpul electromagnetic. 

Propagatorul nu reprezintă însă probabilitatea finală de 
tranziţie a electronului real de la un punct la altul, pen- 
tru că electronul poate interacţiuneaza cu câmpul electro- 
magnetic pe care el însuși îl generează (spre deosebire de 
cazul clasic, unde acest lucru nu e posibil). Astfel, electro- 
nul nu este niciodată singur în univers, ci este mereu în- 
conjurat de o „supă cuantică” (vezi secţiunea 143), un nor 
de fotoni virtuali, care sunt încontinuu emiși și absorbiți 
de electron (vezi figura 14.8). Probabilităţile de emisie și 
absorbţie sunt egale, ceea ce înseamnă că norul de fotoni 
rămâne în medie același, el formând, de exemplu, câmpul 
electrostatic al electronului în repaus. 

Desigur, imaginea de mai sus este simplificată căci, așa 
cum am amintit în secţiunea 143, trebuie să ne aducem 
aminte că toate aceste procese virtuale în care electro- 
nul emite fotoni au loc în același timp (vezi figura 13.25). 
Cum însă toate aceste procese contribuie la amplitudinea 
de probabilitate finală, vom spune pe scurt că electronul 
emite și absoarbe încontinuu fotoni. 

Să considerăm acum procesul cel mai elementar (în afară 
de propagator), cel în care electronul emite un foton, fo- 
ton ce este reabsorbit de același electron mai târziu (vezi 
figura 14.9). Să remarcăm că, în reprezentarea poziţiei a 
diagramelor lui Feynman, există o infinitate de astfel de 
procese, căci fotonul poate fi emis oriunde de pe traiec- 
toria electronului și reabsorbit mai târziu la oricare altă 
poziţie, în orice moment de timp (vezi stânga figurii 14.9). 

De fapt, trebuie să considerăm pentru completitudine și 
cazul când electronul, după emisia fotonului, călătorește 
înapoi în timp, fiind momentan un pozitron. Numai în 
acest fel se pot reproduce corect rezultatele experimentale, 
așa cum a devenit clar în anii dinainte de război (prin 
lucrările fizicianului austriac Victor Weisskopf), demon- 
strând incă odată că pozitronul este o necesitate a electro- 
dinamicii cuantice. În final, amplitudinile de probabilitate 
ale tuturor acestor procese trebuie adunate, ceea ce se tra- 
duce prin a spune că toate procesele au loc în paralel, sau 
că ele sunt virtuale. 

În reprezentarea energie-impuls ne interesează în special 
ce descrie un electron liber care se deplasează cu un im- 
puls și o energie date. Şi aici există o infinitate de astfel 
de procese virtuale care trebuie luate în considerare pen- 
tru acel electron, deoarece fotonul emis poate avea, orice 
impuls și orice energie, chiar și cele care nu satisfac relaţia 
lui Einstein (vezi dreapta figurii 14.9). Acum, datorită 
conservării energiei și impulsului în cadrul procesului de 
emisie (ce este specific reprezentării energie-impuls), ener- 
gia și impulsul electronului după emisie rezultă din legile 
de conservare. De aceea, calculul este mai simplu, pentru 
că trebuie să sumăm numai pentru impulsurile și energiile 
pe care le poate lua fotonul virtual emis. 

În plus, în reprezentarea energie-impuls, vom observa 
că fotonul emis este virtual, pentru că energia și impulsul 
lui nu trebuie să satisfacă forma relativistă a lui Finstein. 
Cum emisia are loc cu conservarea energiei și impulsului 
(chiar dacă fotonul este virtual) ne așteptăm ca și electro- 
nul să devină virtual după emisie, pentru că nici pentru 
acesta relaţia lui Einstein nu va mai fi valabilă. În final 
însă, după absorbţia fotonului, electronul își va reface ener- 
gia și impulsul iniţiale și va deveni la loc real (vezi figura 
14.9). 

Dacă am aduna amplitudinile de probabilitate pentru 
toate impulsurile și energiile posibile ale fotonului emis 
în procesele de mai sus, am obţine un rezultat infinit! 
Aici este marea problemă, „buturuga mică răstoarnă carul 
mare”. De unde ne aşteptam ca interacţiunea electronului 
cu propriii săi fotoni virtuali să contribuie doar puţin faţă 
de propagator la amplitudinea totală a tranziţiilor, această 
contribuţie se dovedește infinită. 

Cum e posibil? Mai precis, cum e posibil ca în primul 
ordin (atunci când aveam doar propagatorul) să obținem 
un rezultat apropiat de experiment, pentru ca luând în 
calcul termeni de ordin superior să obţinem valori infi- 
nite? Punând întrebarea puţin diferit, cum a fost posibil 
să obținem rezultate cât de cât bune până acum, și nu 
infiniti? Aceasta este întrebarea cheie. 

După cum am văzut până acum, un electron liber nu 
se deplasează „nestingherit” prin spaţiu, ci este urmat 
de un nor de fotoni pe care îi emite și absoarbe în mod 
continuu (vezi figura 14.8) în multiplele procese virtuale 
care au loc toate în acelasi timp. De remarcat că efec- 
tul acesta nu apare în electromagnetismul clasic, acolo 
unde electronul nu interacționează în mod normal cu câm- 
pul electromagnetic pe care îl creează. În electrodina- 
mica cuantică electronul interacționează cu propriul câmp 
electromagnetic creat de el, prin intermediul fotonilor din 
procesele virtuale. 

Figura 14.9: Diagrama Feynman prin care un electron 
emite și reabsoarbe la loc un foton. Pentru simplitate, 
am ignorat spinul electronului si polarizarea fotonului. În 
stânga este reprezentarea spatiu-timp și în dreapta repre- 
zentarea energie-impuls. În diagramele energie-impuls, 
notația p reprezintă nu numai impusul electronul, dar și 
energia sa p = (E, p), acolo unde procesul de emisie are 
loc cu conservarea energiei și impulsului (electronul după 
emisie are exact energia și impulsul p — q). De aceea, fo- 
tonul emis poate lua orice energie și impuls, el devenind 
virtual. Linia ondulată a fotonului este desenată curbă, 
însă asta nu înseamnă că traiectoria fotonului este curbă, 
ci doar că fotonul poate avea o tranzitie din starea inițială 
în cea finală. Amplitudinile de probabilitate pentru toate 
aceste procese corespunzătoare unor q diferiți trebuie adu- 
nate. Din păcate însă, suma se dovedește divergentă. 


Să remarcăm că, în plus faţă de procesul simplu pre- 
zentat mai sus, și fotonul creat poate la rândul lui să cre- 
eze o pereche electron-pozitron, iar perechea, la rândul 
ei, să creeze alți fotoni și așa mai departe. Vedem că de 
fapt electronul nu se deplasează într-un vid, ci într-o mare 
de particule, într-o „supă cuantică” de procese virtuale. 
Particulele care apar în aceste interactiuni le vom numi de 
aceea tot virtuale. 

Una dintre consecinţele cele mai importante este modi- 
ficarea masei cu care electronul pare că se mișcă. Să ne 
amintim din secţiunea, 12 că masa este o măsură a inerțţiei. 
Împingem electronul cu o forţă dată și măsurăm cât de re- 
pede accelerează el. Cu cât accelerează mai greu, cu atât 
masa lui este mai mare. Într-o abordare riguroasă (folo- 
sind diagramele Feynman), se arată că procesul prin care 
electronul emite un foton virtual pe care apoi îl reabsoarbe 
modifică într-adevăr masa sa inerțială. 

Acest lucru îl vom înțelege dacă ne imaginăm că împin- 
gem de exemplu o minge într-un fluid vâscos. Ea va fi acce- 
lerată mai greu datorită faptului că trebuie să dea fluidul la, 
o parte în mișcarea sa. După definiţia masei, vom spune 
că masa mingii măsurată în fluid va fi mereu mai mare 
decât cea măsurată în vid. Dacă am aborda problema ex- 
perimental, am putea la fel de bine introduce două mase 
pentru minge: masa originară (cea din vid) și masa ez- 
perimentală (numită și masă efectivă) care este măsurată 
în fluid. Dar desigur că, în mod normal, nu facem această 
distincţie între cele două mase inerțiale ale mingii. Știm 
că mingea, se mișcă mai greu datorită rezistenţei fluidului 

vâscos, și luăm noile forţe în considerare, păstrând masa 
originară a mingii. 

În același mod putem privi și mișcarea electronului în 
vid, în fluidul vâscos creat de propriii săi fotoni virtu- 
ali, cu care el interacționează în mod continuu. Diferenţa 
esenţială dintre exemplul cu mingea și cel cu electronul 
este că fluidul vâscos prin care mingea se deplasează este 
vizibil, pe când cel al fotonilor virtuali creaţi de electron 
nu este vizibil. Vedem că, atunci când am măsurat masa, 
electronului în vid, accelerându-l și făcând raportul dintre 
forţa imprimată şi acceleraţia, rezultată, am greșit! Noi 
am crezut că era vid, însă vidul era plin de fotoni virtuali 
creaţi chiar de electron. Atunci am măsurat o masă ez- 
perimentală a fotonului (masa sa efectivă), dar în nici un 
caz masa lui originară. 

Dar să ne oprim un moment, căci aici este cheia în- 
tregii povești a renormării. Valoarea „originară” a masei 
electronului presupusă de noi a fost cea arhicunoscută, de 
m = 9,1-10-31 kg. Acum știm însă că această valoare 
măsurată experimental nu este valoarea originară, ea este 
doar un rezultat al masei originare și al interacțiunii dintre 
electron și fotonii sau virtuali. Ea este o masă experimen- 
tală, o masă efectivă, dar nu masa originară a electronului. 
Care este atunci masa originară a electronului? Este ea o 
fracțiune de gram, un miligram, un kilogram? Cum o pu- 
tem măsura? Cum să o calculăm? 

În întrebările de mai sus recunoaștem de fapt problema 
clasică a masei electromagnetice, discutată în secţiunea 
43. Acolo am văzut că, de câte ori accelerăm electronul, 
trebuie să „pompăm” energie suplimentară în câmpul său 
electromagnetic. Acest efort suplimentar pe care trebuie 
să-l facem ne va crea senzaţia că electronul este mai greu, 
că are o masă inerţială mai mare, că va fi mai greu de urnit 
din loc (vezi figura 14.10). 

În mod normal, acest efect trebuie adăugat la masa ori- 
ginară a electronului, ceea ce va face ca masa pe care o 
obținem în experiment (masa experimentală) să fie mai 
mare decât cea originară. De aceea, o primă strategie 
de urmat (atât în cazul clasic, cât și în cel cuantic) este 
să ajustăm masa originară, a electronului, în așa fel încât 
masa, experimentală (cea rezultată prin adăugarea câmpu- 
lui electromagnetic) să capete valorea cunoscută din expe- 
riment, de m = 9,1: 10-31 kg. 

Termenul suplimentar de masă a fost numit masă 
electromagnetică, şi el crește pe măsură ce dimensiunea 
clasică a electronului scade: dacă electronul este conside- 
rat punctiform, atunci masa electromagnetică, clasică va fi 
infinită, și tot așa va fi în mod normal și masa experimen- 
tală a electronului. În cazul clasic însă, au fost fizicieni 
care au îndrăznit să spună că electronul este totuși punc- 
tiform, dar că are o masă negativă care tinde către minus 
infinit! Astfel, masa infinit negativă a electronului ar com- 
pensa exact infinitul pozitiv al masei electromagnetice, ur- 
mând ca în final masa experimentală a electronului (suma 
celor două) să fie finită și să ia valoarea pe care ne-o dorim 
(vezi figura 14.10). 

În electrodinamica, cuantică trebuie să folosim aceeași 
strategie ca în cazul clasic, deși rezultatele vor fi diferite. 
Astfel, masa originară a electronului trebuie găsită în așa 
fel încât masa ezperimentală, ce trebuie să ia în calcul 
interacţiunile dintre electron și proprii săi fotoni virtuali, 
să fie exact cea măsurată de noi, adică 9,1 - 10-31 kg. 

Figura 14.10: În centru este un electron punctiform, 
considerat clasic. În acest caz, masa câmpului electro- 
magnetic clasic Mem este infinită, pentru că în apropierea 
electronului câmpul electric tinde la infinit. Într-un mo- 
del clasic simplificat, masa originară a electronului mo se 
alege negativ infinită, pentru a compensa masa câmpului 
electromagnetic. Suma celor două este masa experimen- 
tală a electronului și ea poate deveni finită odată ce teoria 
clasică se ajustează pentru ca cei doi infiniti să se anuleze. 
Modelele cuantice sunt mai compleze și ele nuanțează di- 
ferit problema infiniților, fără a face apel neapărat la o 
masă infinit negativă a electronului. 


Dacă vom face o astfel de încercare, vom surprinde 
esența problemei, însă tot nu vom scăpa de probleme. 
Astfel, un calcul estimativ arată că, indiferent de masa ori- 
ginară finită a electronului, masa sa experimentală (efec- 
tivă), calculată în urma interacțiunii cu propriii săi fotoni 
virtuali, primește componente care iau valori divergente 
(deci infinite), dar ele sunt diferite de cazul clasic, depin- 
zând de modelele alese. Pentru a elimina componentele 
infinite, avem nevoie de alți termeni divergenţi (infiniţi) 
care să le compenseze. 

Pentru a putea funcţiona efectiv, o astfel de metodă tre- 
buie să detalieze forma „infiniţilor”. În termeni matema- 
tici, trebuie să scoatem la iveală comportările asimptotice 
către aceste valori divergente. Spre deosebire de electro- 
magnetismul clasic, care nu spune nimic despre aceaste 
comportări asimptotice, electrodinamica cuantică reușește 
să construiască modele asimptotice corecte. Cu alte cu- 
vinte, electrodinamica cuantică nu ne spune numai că 
masa inerţială a electronului conţine componente diver- 
gente (valori infinite), ci și ce fel de valori infinite. Vom 
discuta și noi un astfel model asimptotic în secţiunea ur- 
mătoare. 

După cum am menţionat în secţiunea precedentă, atunci 
când trebuie să adunăm amplitudinile de probabilitate ale 
mai multor procese virtuale observăm cu surprindere că 
unele dintre sume sunt divergente (infinite). Aceasta pen- 
tru că, în cursul proceselor virtuale, energia și impulsul 
particulelor pot lua orice valori, oricât de mici și oricât de 
mari, în reprezentarea, energie-impuls. 

Matematic, se arată că există două tipuri de divergențe: 
infraroşii (atunci când însumăm procese în care particu- 
lele au impulsuri și energii aproape nule) și ultraviolete 
(atunci când particulele virtuale sunt foarte energetice). 
În această secţiune nu vom aborda decât problema 
divergenţelor ultraviolete (la energii mari ale particule- 
lor), pentru că ele ridică dificultăţi mai profunde decât 
divergenţele infraroșii. Desigur, ceea ce avem de făcut este 
eliminarea divergenţelor din teoria electrodinamicii cuan- 
tice. Procedura poartă denumirea de renormare. 

Există două metode de renormare des folosite, una de 
eliminare ad-hoc a contribuţiilor proceselor virtuale de la 
energii foarte mari ale particulelor, și una ce folosește un 
artificiu matematic ce pare că schimbă numărul de dimen- 
siuni ale spaţiului energie-impuls (metoda dimensională). 

Prima metodă consideră că, la energii foarte mari, acolo 
unde apar divergenţele în diagramele Feynman, teoria elec- 
trodinamicii cuantice, așa cum o știm noi, nu va mai fi 
valabilă. De aceea, aceste diagrame Feynman pot fi ig- 
norate efectiv, lucru care se face matematic riguros prin 
introducerea unor termeni suplimentari în ecuaţii. Limita 
se consideră pentru moment energia Planck (discutată în 
secţiunea 151) care este de miliarde de miliarde de ori mai 
mare decât energia de repaus a electronului. 

Considerând doar procesele virtuale până la limita ener- 
giei Planck, se arată că corecţia de masă necesară pentru 
electron este de ordinul a câteva zeci de procente, deci nu 
foarte mare. Cu alte cuvinte, dacă vom considera doar 
procesele virtuale până la energia Planck, ele nu vor con- 
tribui foarte mult la masa de repaus a electronului. Masa 
lui de repaus „originară” ar fi cu doar câteva zeci de pro- 
cente mai mică decât cea măsurată experimental, în aceste 
modele. Desigur, calculele trebuie făcute într-un mod con- 
sistent care ţine cont de comportarea asimptotică. 

În această secţiune vom detalia a doua metodă, numită 
metoda dimensională. Ea a fost dezvoltată printre alţii de 
fizicienii olandezi Gerard t'Hooft și Veldmann în anii '50, 
pe când Gerard t'Hooft era un doctorand strălucit al pro- 
fesorului Veldmann. Cei doi au și luat Premiul Nobel pen- 
tru contribuţia lor la teoria fizicii fundamentale. Metoda 
folosește din plin reprezentarea energie-impuls a diagra- 
melor Feynman și nu impune o limită superioară energiei 
și impulsului proceselor virtuale. 

Ideea de bază se leagă de discuţia despre masa „origi- 
nară” a electronului din secţiunea precedentă. Astfel, să, 
ne aducem aminte că trebuie să alegem a altă masă ori- 
ginară a electronului, în așa fel încât masa experimentală 
(rezultată în urma interacțiunii cu fotonii săi virtuali) să 

Figura 14.11: Infinitii ce apar în teoria electrodinamicii 
cuantice se reduc deseori la o functie matematică cunos- 
cută, aşa-numita functie „Gamma” T(x), reprezentată în 
figură. De eremplu, în calculul masei experimentale a 
electronului apare valoarea T (2 — d/2) = T(0) = +00, 
unde d = 4. Aceasta pentru că functia T(x) este diver- 
gentă pentru valori nule sau întregi și negative ale lui 
z. Să observăm însă pe grafic că, pentru valori inter- 
mediare, funcția T(x) este finită. De aceea, pentru a eli- 
mina infinitii, trebuie să considerăm o „dimensiune” d a 
spațiului energie-impuls puțin diferită de 4. 


iasă cea pe care o măsurăm noi, adică 9,1. 10-51 kg. 
Problema este că, indiferent de valorile masei originare ale 
electronului, vom avea componente divergente în ecuaţii, 
datorate proceselor virtuale ce au loc la energii mari ale 
particulelor virtuale. 

Fizicienii au observat că, dacă am avea imaginaţia (și 
îndrăzneala!) să definim electrodinamica cuantică într-un 
spațiu energie-impuls de „dimensiune” d puţin mai mică 
decât 4 (deci un spaţiu care nu are un număr întreg de „di- 
mensiuni”) am avea o surpriză plăcută. Aici suma tuturor 
diagramelor Feynman pentru energii mari ale particule- 
lor virtuale este finită! În termeni tehnici, am eliminat 
dintr-un foc divergenţele ultraviolete. În acest spaţiu vom 
porni cu o masă finită a electronului și calcula o masă 
experimentală, care va ieși tot finită. Lucrul acesta este 
remarcabil și este exact ceea ce ne dorim. Tot ce avem de 
făcut la sfârsit este să lăsăm numărul de „dimensiuni” d să 
tindă la 4 și vom obţine comportarea asimptotică dorită. 

Astfel, vom calcula diagramele Feynman într-un spaţiu 
energie-impuls de dimensiune puţin mai mică decât 4, să 
zicem d = 4— e, unde c€ este un număr foarte mic, apropiat 
de zero (de pildă, ne imaginăm că alegem e = 0,001). 
Pornim la început cu o masă originară finită a electronului 
mo, necunoscută încă. Calculăm apoi toate diagramele 
Feynman, deci amplitudinile de probabilitate ale tuturor 
proceselor posibile de interacţiune între electron și fotonii 
săi virtuali, în primul ordin de perturbaţie (însemnând că 
folosim doar diagramele Feynman primare care au cel mult 
două vertexuri suplimentare). 

Deoarece lucrăm într-un spaţiu de „dimensiune” d Z 4, 
toate rezultatele vor fi finite. Atunci putem ajusta masa 
originară a electronului mo de care avem nevoie pentru 
ca masa erperimentală (cea care ia în calcul emisia și 
reabsorbţia de fotoni virtuali) să fie cea măsurată de noi, 
adică m = 9, 1 - 10-31 kg. 

Așa cum am menţionat, masa originară mg va fi acum 
finită, dar va depinde de e. Din calculele exacte reiese 
că, în modelele primare (ce folosesc doar primul ordin de 
perturbaţie), masa originară my de care avem nevoie (pen- 
tru a reproduce masa experimentală m măsurată) va avea 
o componentă care este invers proporțională cu abaterea e 
de la dimensiunea 4, și care este negativă, fiind de forma 
mo = a—b/e, unde a și b sunt termeni finiţi, b fiind pozitiv. 
Calculul ne dă valorile precise ale constantelor a = a(€) și 
b = b(€) pentru acel € cu care am început. Cum c€ a fost 
ales foarte mic, masa originară mg va deveni negativă și 
foarte mare în valoare absolută. Rezultatul calculelor se 
aseamănă astfel cu așteptările din cazul clasic, lucru po- 
sibil deoarece toate diagramele Feynman la energii oricât 
de mari ale particulelor virtuale sunt luate în calcul (dacă 
relaxăm această condiţie și ne limităm doar la energii nu 
prea mari, situaţia este mai puţin gravă). 

În continuare, rămânem în spaţiul energie-impuls de „di- 
mensiune” d = 4 — €, ceea, ce înseamnă că toate calculele 
noastre vor fi finite, dar dependente de valoarea constan- 
tei € pe care am ales-o la început (să zicem, e = 0,001). 
Avem acum calculată masa originară (cea care reproduce 
masa experimentală) mo și putem reface toate calculele 
pentru orice experiment pe care îl imaginăm. Desigur, 
trebuie să calculăm diagramele Feynman în spaţiul de di- 
mensiune d = 4 — e și să folosim noua formulă a masei 
originare mo = a — b/e (unde constantele a și b sunt acum 
calculate), pentru a prezice lucruri pe care le vom măsura 
experimental. 

Pentru a avea predicții cât mai bune pe care să le com- 
parăm cu experimentul, trebuie să alegem o deviaţie e cât 
mai mică, deoarece universul nostru rămâne cu exact pa- 
tru dimensiuni. Cu cât alegerea noastră pentru € este mai 
mică, cu atât trebuie să folosim o masă originară a electro- 
nului mo = a — b/e mai „divergentă” pentru a reproduce 
aceeași masă măsurată experimental m = 9, 1 - 10-51 kg. 

Astfel putem calcula amplitudinile de probabilitate 
ale tuturor proceselor (respingerea dintre electroni, 
împrăștierea dintre electroni și fotoni etc.), pentru că ele 
vor da rezultate finite și se pot compara direct cu rezulta- 
tele experimentale, deoarece masa originară a electronului 
mo = a — b/e este deja luată în calcul. 

Cei interesaţi de detaliile matematice ale procesului de 
normare prin metoda dimensională pot urmări căsuţa ma- 
tematică alăturată. 


Calcul: Renormarea : masei electronului 


Pentru cei care iubesc ER prezentăm mai 
jos esența renormării în metoda dimensională, în câțiva 
paşi ilustrativi, fără a detalia calculele. 

Astfel, să considerăm procesul reprezentat în dreapta 
figurii 14.9, în care un electron emite un foton vir- 


tual pe care îl reabsoarbe la loc. Aici am notat cu 
u = (E/c, —qz, —qy, —qz) vectorul energie-impuls al fo- 
tonului emis. Mai departe, vom scrie simplificat mo- 
dulul acestui vector în spațiul energie-impuls ca q? = 
qag" = E2/c2 — q?. Notaţia este folosită foarte des în 


electrodinamica cuantică, deși ea poate ușor crea confu- 
zie cu notația nerelativistă (vezi anexa matematică din 
secțiunea 210). 

Să scriem partea principală din amplitudinea de pro- 
babilitate a acestui proces, despărțind diagrama din 
figura 14.9 în părţile sale componente, propagatori și 
vertexuri. Amplitudinea, de probabilitate o vom scrie în 
reprezentarea impulsului (vezi secţiunea 145). 

Diagrama Feynman a procesului din figura 14.9 
conține patru elemente interne, două vertexuri și 
doi propagatori, unul pentru electronul virtual de 
energie-impuls p — q şi unul pentru fotonul de 
energie-impuls q. Amplitudinile de probabilitate ale 
acestor patru procese trebuie înmulţite pentru a afla 
amplitudinea de probabilitate totală (pentru că toate 
cele patru procese trebuie să aibă loc împreună): 


iei ppe me) [ie fiev] ~ A 


În relaţia de mai sus avem, în ordine de la stânga la 
dreapta, amplitudinea de probabilitate pentru primul 
vertex, pentru propagatorul electronului de masă mo și 
energie-impuls p — q, pentru propagatorul fotonului de 
energie-impuls q și pentru cel de-al doilea vertex. Forma 
propagatorilor electronului și fotonului nu a mai fost 
dedusă, dar se vede că ea este o generalizare a formei 
prezentate în secţiunea 145. 

Mai departe q? = E2/c2 — q? este modulul vectoru- 
lui (E, q) în spaţiu-timp, lucru valabil și pentru p — q. 
În dreapta am aproximat rezultatul de mai sus pentru 
impulsuri și energii foarte mari ale particulelor virtuale 
q È mo ṣi q Èp. 

Pentru că impulsul și energia q a fotonului virtual 
poate lua orice valori, trebuie să adunăm amplitudinile 
de probabilitate pentru toate aceste diagrame. În prac- 
tică, procesul se reduce la a integra rezultatul pentru 
toate valorile q posibile în spaţiul patru dimensional al 
energiei și impulsului: 


2 *(pu— Dace lie 


[aa Po- q)? — mp Il q2 
În relaţia de mai sus am anticipat deja metoda di- 
mensională notând cu d = 4 dimensiunea spaţiului 


energie-impuls. La energii și impulsuri foarte mari ale 
particulelor virtuale, q > m și q > p, vom avea 


După cum vedem, integrala este divergentă. De aceea 
X(p) (ce poartă numele de energie proprie a electronu- 
lui) este de asemenea divergentă pentru d = 4. 

Atunci când însă integrarea are loc într-un spaţiu 
de „dimensiune” d = 4 — € 7 4, integrala ce apare în 

5(p) este convergentă! Pentru a exemplifica, să scriem 
o formă simplificată a unei integrale asemănătoare: 


d/2—1 
Í dig E S C ( _ 
Cr) m an 


Mai sus I(z) reprezintă funcția „Gamma”, ce este 
reprezentată în figura 14.11 și are definiţia exactă: 


r=] t Lg tg 
o 


Pentru d = 4 obţinem T(-—1) = +00 în relaţia prece- 
dentă, care este un număr divergent, așa cum vedem din 
figura 14.11. Pentru d = 4 — € £ 4 obţinem [(—1+e€/2) 
care este un număr convergent (vezi aceeași figură). 

Mărimea X(p) se reduce și ea la funcţia T(x) având 
aceste proprietăţi speciale. Astfel, atunci când deviația 
e este mică și pozitivă, dar nenulă, se arătă că partea 
divergentă din X(p) ia forma aproximativă: 


2 


E(p) = Em 


T (3) ("pu — 4mo) +... 


La valori mici ale lui € avem 
2 EAA 
= — + termeni finiți 
€ 


In relația de mai sus recunoaștem nu numai divergența 
funcţiei, dar, mai important, comportarea sa asimpto- 
tică. Obţinem atunci comportarea asimptotică a ener- 


giei proprii X(p): 


2 
e 
Elp) ~ gag (4mo — WPu) +... x —A+ Bp, +... 


Constantele A și B definesc mărimile de care avem ne- 
voie pentru a reconstrui masa „originară” mo a electro- 
nului în acest model, în așa fel încât masa experimentală, 
să iasă m (cea cunoscută): 


După cum vedem, atunci când € — 0, e > 0, masa ori- 
ginară mo a electronului pare să devină infinit negativă, 
justificând în parte modelul clasic, ce ne spunea că avem 
nevoie de o astfel de valoare pentru a compensa energia 
câmpului electromagnetic din jurul sarcinii. 

În realitate însă, problema este mai puţin gravă. 
Astfel, în modelul de mai sus noi am integrat diagramele 
Feynman pentru toate valorile energiei și impulsului po- 
sibile ale fotonului virtual emis. Dacă am fi folosit însă 
energii mai mici decât energia Planck, atunci corecţia 
de masă ôm ar fi fost de ordinul a câteva procente din 
masa m cu care am pornit. De aceea modelul de mai sus 
este folosit doar pentru a corecta într-o manieră bine de- 
finită divergenţele din teorie și nu pentru a estima masa 
originară a electronului, despre care azi nu putem spune 
ce valoare are. 


Desigur însă, ne întrebăm dacă un spaţiu energie-impuls 
poate avea o „dimensiune” d = 4-— e, care nu este număr 
natural, căci aceasta ar însemna automat că spaţiul-timp 
ar avea dimensiuni fracţionare. Chiar dacă în matema- 
tica fractalilor se pot construi obiecte ale căror dimensiuni 
nu sunt numere naturale, nu am vrea să facem o aseme- 
nea presupunere despre universul nostru. Şi nici nu tre- 
buie s-o facem! În fond, ceea ce construim noi este un in- 
strument matematic care ne ajută la construcţia unor dia- 
grame Feynman finite și convergente, din care vom extrage 
apoi rezultatele finite ale măsurătorilor. De fapt, fizicienii 
spun că nu trebuie să atribuim nici un fel de semnificaţie 
acestei „dimensiuni” d 7 4, modelul de mai sus este un 
simplu artificiu matematic. 

Semnificaţia fizică a calculelor pe care noi le facem 
într-un spaţiu de „dimensiune” d = 4 — e este redusă 
substanțial dacă știm că există și alte metode de a re- 
norma teoria cuantică a câmpului (impunerea unei limite 
maxime în integralele ce apar, adăugarea unor particule 
fictive etc.), toate conducând în final la aceleași predicții 
experimentale. 

Am ajuns în punctul în care vrem să sintetizăm pro- 
cedura renormării pentru întreaga teorie a electrodinami- 
cii cuantice. În primul rând, trebuie să menţionăm că 
am simplificat discuţia în prezentarea precedentă, deoa- 
rece am menţionat doar masa electronului în procesul de 
normare. În realitate, sunt trei diagrame Feynman ele- 
mentare care introduc divergențe în teoria iniţială nere- 
normată. Aceasta înseamnă că în practică va trebui să 
modificăm trei mărimi din teoria iniţială. Ele sunt: masa 
electronului, sarcina electrică a electronului și amplitudi- 
nea câmpurilor (a undei de probabilitate a electronului și 
a câmpului electromagnetic). 

În cazul masei electronului, am văzut că emisia unui fo- 
ton virtual și reabsorbția sa au modificat implicit masa sa 
experimentală. O singură diagramă Feynman pentru un 
astfel de proces este finită, însă problema apare când tre- 
buia să adunăm toate diagramele Feynman de acest tip, 
deoarece fotonul virtual emis va avea orice impuls și orice 
energie (în reprezentarea, energie-impuls). În acest caz, 
suma amplitudinilor de probabilitate pentru toate proce- 
sele devine infinită. 

Prima soluţie a fost renunţarea (într-o manieră con- 
sistentă matematic) la procesele virtuale care depășesc 
energia Planck. Atunci vom considera masa originară a 
electronului diferită de cea experimentală. Contribuţia 
datorată proceselor virtuale adunată cu masa originară a 
electronului ne va da exact masa măsurată experimental. 
Trebuie spus că, la ora actuală, nimeni nu știe cât de di- 
ferită este masa originară de cea experimentală, căci va- 
loarea energiei Planck menţionată aici pentru corecție este 
oarecum arbitrară. 

A doua soluţie s-a dovedit a fi considerarea unui spaţiu 
energie-impuls de „dimensiune” d = 4 — e, unde € este 
o constantă infinitezimală pozitivă. Aici toate rezultatele 
calculelor sunt finite, însă trebuie să ajustăm masa ori- 
ginară mo a electronului, care capătă un termen invers 
proporţional cu € = 4 — d, în așa fel încât masa expe- 
rimentală a electronului să ia valoarea cunoscută de noi 
m = 9,1-10-31 kg. 

O a doua diagramă care creează probleme este propa- 
gatorul fotonului (probabilitatea de tranziţie a fotonului 

Figura 14.12: În ambele figuri este prezentat un proces 
în care un foton se dezintegrează într-o pereche virtuală 
de electron e” și pozitron et ce se recombină apoi la loc. 
În stânga este reprezentarea pozitiei iar în dreapta repre- 
zentarea energie-impuls. În această a doua reprezentare, 
notația p reprezintă nu numai impusul electronul, dar și 
energia sa p = (E,p). Aici energia și impulsul se con- 
servă, de aceea fotonul va avea în final aceeași energie și 
același impuls q ca la început. Deoarece electronul virtual 
poate lua orice valoare a impulsului și energiei p, trebuie 
însumate amplitudinile de probabilitate pentru toate pro- 
cesele de acest tip. Rezultatul este divergent. 


de la un punct la altul în reprezentarea poziţiei), prezen- 
tată în figura 14.12. Aici, în drumul lui, fotonul se poate 
dezintegra într-un electron și pozitron, care se pot recom- 
bina apoi la loc într-un foton cu aceleași proprietăţi ca 
ale celui inițial (polarizare, energie etc.). Aceste procese 
sunt nenumărate și ele trebuie adăugate la propagatorul 
iniţial al fotonului. Problema este că suma amplitudinilor 
de probabilitate ale acestor procese suplimentare dă iarăși 
un număr infinit. Avem din nou o divergență în teorie, pe 
care trebuie s-o eliminăm. 

Într-o primă instanţă ne-am putea gândi că procesul 
de creare de perechi electron-pozitron din fotoni modi- 
fică masa fotonului, printr-un mecanism asemănător cu 
cel discutat pentru electron. Din fericire însă, acest lu- 
cru nu se întâmplă și, deși procesele au loc atunci când 
fotonul se deplasează de la un loc la altul, masa fotonu- 
lui va rămâne nulă! Fizicienii s-au simţit ușuraţi când au 
descoperit acest lucru, deoarece masa, de repaus nulă a fo- 
tonului este un ingredient esenţial al tuturor teoriilor, de 
la mecanica cuantică la teoria relativităţii. 

Divergenţa precedentă (dată de probabilitatea ca foto- 
nul să se „spargă” în perechi virtuale electron-pozitron) 
este legată direct de problema sarcinii electrice a electronu- 
lui, și iată de ce. Să ne imaginăm că avem un electron care 
creează un câmp electric în jurul lui (vezi figura 14.13). Cu 
cât sarcina electrică a electronului este mai mare, cu atât 
este mai mare și câmpul electric creat. Acum însă, în elec- 
trodinamica, cuantică câmpul electric este creat de norul 
de fotoni din jurul electronului, fotoni care sunt emiși și 
absorbiți de către electron, în multiplele procese virtuale 
care au loc în același timp. Odată emis însă, fiecare foton 

Figura 14.13: Câmpul electric al unui electron (aflat 
în centru) este plin de fotoni virtuali, schițați cu niște 
săgeți. În unele dintre multiplele procese virtuale care 
au loc în acelasi timp, fotonii virtuali creează perechi 
electron-pozitron (bilele cu sarcină electrică negativă — 
si pozitivă +). Perechile se polarizează în câmpul electric 
al sarcinii originare, electronii virtuali fiind respinşi și 
pozitronii virtuali atrași spre centru. În acest fel sarcina 
electrică originară din centru este neutralizată parțial de 
pozitronii care se apropie de ea, și de aceea sarcina elec- 
trică măsurată de la depărtare va fi mai mică decât cea 
originară. 


are o probabilitate finită să se spargă într-o pereche vir- 
tuală de electron și pozitron. Electronul și pozitronul se 
vor recombina la loc într-un foton, în așa fel încât norul 
de perechi virtuale electron-pozitron este stabilizat. 

Desigur, aceasta este o imagine simplificată, deoarece în 
realitate astfel de procese au loc în toate formele posibile, 
în același timp, și ele toate trebuie luate în considerare 
atunci când calculăm câmpul electric din jurul electronu- 
lui. Fiecare astfel de proces imaginabil contribuie cu o 
amplitudine de probabilitate, deci toate aceste procese au 
loc în același timp în jurul electronului. De aceea, spunem 
despre particulele care interacționează în procesele virtu- 
ale că sunt și ele particule virtuale. 

Vedem astfel că electronul care a creat norul de fotoni 
virtuali din jurul lui se va înconjura și de o mare de perechi 
virtuale electron-pozitron, nu numai de fotoni. În reprezen- 
tarea poziţiei, perechile au o viaţă scurtă (estimată în jurul 
a 10-20 secunde), până când se vor anihila la loc (în fie- 
care dintre nenumăratele procese virtuale). Până atunci 
însă, pozitronii virtuali au sarcină electrică pozitivă și vor 
fi atrași de electronul originar. Pe de altă parte, electronii 
virtuali creaţi au sarcină electrică negativă și vor fi respinși 
de electronul originar. 

În acest fel perechile de electroni și pozitroni se vor po- 
lariza în jurul electronului originar. De unde până acum 
ei erau împrăștiați uniform în jurul electronului, creând o 
sarcină electrică medie nulă, acum vom avea mai mulți po- 
zitroni virtuali mai aproape de electronul originar și mai 
mai mulţi electroni virtuali mai departe de el. Sarcina 

medie va deveni pozitivă aproape de electron și va neutra- 
liza o parte din sarcina negativă a electronului (vezi figura 
14.13). 

Efectul poate fi asociat unui câmp electric suplimentar 
în apropierea electronului (generat de dezechilibrul de sar- 
cină electrică al particulelor virtuale), câmp care trebuie 
adăugat la cel originar al electronului. Fenomenul, rezul- 
tat al polarizării sarcinilor, poartă numele de ecranare și el 
conduce în final la o diminuare a câmpului electric originar: 
o parte din sarcina electrică a electronului a fost neutrali- 
zată de apropierea, pozitronilor din perechile virtuale. 

Pentru noi, câmpul electric pe care îl percepem de la 
electron va fi diminuat, dacă luăm în seamă efectul de ecra- 
nare dat de perechile virtuale. Mărimea ecranării depinde 
de modelele folosite. În metoda dimensională menţionată 
aici (care folosește numai diagramele Feynman din primul 
ordin de perturbaţie), ea este puternică, neutralizând o 
mare parte a sarcinii electrice originare a electronului. Noi 
însă am măsurat un câmp electric al electronului și am 
atribuit electronului o sarcină de q = —1,6: 10-19C, însă 
vedem acum că am măsurat un câmp electric care era deja 
diminuat. Sarcina electrică originară a electronului trebuie 
atunci să fie, în valoare absolută, mai mare decât valoarea 
de 1,6. 10-1%C. 

Cât de mare este sarcina, electrică a electronului iaraşi 
nu știe nimeni. În mod normal, dacă păstram sarcina 
electrică originară punctiformă, atunci perechile virtu- 
ale electron-pozitron se vor produce oricât de aproape, 
anihilând-o complet. În acest fel, nu vom obtine niciodată 
o sarcină electrică experimentală nenulă pentru electron. 
Cu toate acestea, fizicienii pastrează dimensiunea puncti- 
formă a sarcinii, preferând să limiteze formarea de perechi 
virtuale „nedorite”. 

Ca și în cazul masei electronului, o primă soluţie este 
să alegem o limita superioară pentru energia procese- 
lor virtuale, de ordinul energiei Planck. Soluţia elimină 
divergenţele din teorie, însă limita aleasă pentru energie 
(de obicei energia Planck) rămâne arbitrară. O a doua 
soluție este considerarea unui spaţiu-energie impuls de „di- 
mensiuni” puţin mai mici decât patru. În acest caz, nu 
mai impunem o limită superioară proceselor virtuale, ci 
obţinem comportarea asimptotică a sarcinii electrice ori- 
ginare, ca în cazul masei. 

Aici, pentru a afla cât este de fapt sarcina originară a 
electronului qo în modelul ales, trebuie să pornim cu o 
altă valoare pentru sarcina originară a electronului decât 
valoarea. presupusă de noi până acum q = —1,6. 10-1%C. 
Trebuie apoi să recalculăm toate diagramele Feynman în 
primul ordin de perturbaţie (incluzând generarea de pe- 
rechi electron-pozitron), în așa fel sarcina electrică expe- 
rimentală să fie q = —1, 6 - 10-19C, adică numărul care ne 
este nouă atât de familiar. 

În final valoarea originară qo va fi aleasă în așa fel în- 
cât valoarea experimentală măsurată a electronului să iasă 
exact cea cunoscută, adică q = —1,6. 10-19 C. Valoarea 
originară a sarcinii qo electronului va fi desigur o funcţie 
de €, și se arată că ea crește atunci când € devine mic. 

Cel de-al treilea infinit elementar (și ultimul!) este le- 
gată direct de una din diagramele Feynman de bază, și 
anume vertezul, adică acea diagramă care ne dă probabi- 
litatea de absorbţie sau emisie a unui foton de către un 
electron. În acest caz, nu numai că electronul poate emite 

Figura 14.14: A treia și ultima divergență a electrodina- 
micii cuantice, în reprezentarea poziţiei (stânga) și cea în 
reprezentarea energie-impuls (dreapta). În reprezentarea 
energie-impuls, notația p reprezintă nu numai impulsul 
electronului, dar și energia sa p = (E,p). În proces, un 
electron emite un foton pe care îl reabsoarbe înapoi abia 
după ce mai emite un alt foton. Diagrama se corectează 
alegând valori specifice pentru amplitudinile undelor de 
probabilitate ale electronului și fotonului. Linia curbată a 
fotonului este doar o reprezentare, nu înseamnă că foto- 
nul va merge circula pe o traiectorie curbă. 


direct un foton, dar poate emite doi fotoni unul după al- 
tul, dintre care primul să fie reabsorbit după ce al doilea 
a fost emis (vezi figura 14.14). Dacă luăm toate aceste 
procese în calcul și adunăm amplitudinile de probabili- 
tate, iarăși obţinem infiniţi. Aici, un calcul riguros arată 
că trebuie să modificăm amplitudinea câmpului electro- 
magnetic și a undei de probabilitate a electronului pentru 
a obţine rezultate finite. Şi această modificare se poate 
face în cadrul unui spaţiu energie-impuls de „dimensiune” 
d = 4— e, obținându-se iarăși valori asimptotice cu care se 
face corecţia. 

Recapitulând metoda dimensională de renormare, în 
toate cele trei cazuri trebuie să calculăm diagramele 
Feynman într-o „dimensiune” d = 4 — € a spaţiului 
energie-impuls, puţin mai mică decât cea cu care suntem 
obișnuiți. Avantajul este că obţinem numai valori finite, 
lipsite de divergențe, pentru toate diagramele Feynman. 
Datorită acestor valori finite, putem ajusta atât masa 
mo, sarcina eg originară a electronului, cât și câmpurile 
prezente (unda de probabilitate a electronului și câmpul 
electromagnetic) în așa fel încât masa m și sarcina e ex- 
perimentale să fie cele pe care le știm și le măsurăm. În 
practică, procesele nu sunt independente unele de altele, 
așa cum au fost prezentate aici, pentru simplificarea expu- 
nerii, ci interdependente. 

Valorile originare (corectate) pentru masa mo și sar- 
cina electrică ep ale electronului conţin divergențe care 
tind la infinit atunci când e devine foarte mic. Aceste va- 
lori asimptotice vor compensa însă într-un mod sistematic 
valorile asimptotice prezente în diagramele Feynman, în 
așa fel încât orice valori experimentale prezise de noi vor 
fi acum finite și convergente atunci când € tinde la zero. 
Dacă ar fi să folosim vorbele de duh ale altor fizicieni, 
am corectat infiniţii din diagramele Feynman cu infiniţii 
conţinuţi în masa și sarcina electronului, precum și cu cei 
din amplitudinea câmpurilor. 

Recalculând diagramele Feynman cu noile mărimi origi- 
nare (mo și eo), vom obţine acum rezultate experimentale 
finite și convergente, iar problema divergenţelor este re- 
zolvată. În calculele noastre pentru diverse experimente 
vom obţine numai predicții finite. Calculele trebuie însă, 
efectuate în limita unui e cât mai mic, pentru a avea re- 
zultate cât mai precise. Vom spune că am renormat teoria 
electrodinamicii cuantice în cadrul metodei dimensionale, 
folosind în discuţia, de mai sus primul ordin de perturbaţie. 

În final, câteva cuvinte despre semnificaţia, renormării. 
Este clar că ea ne spune că masa și sarcina originară ale 
electronului sunt diferite de ceea ce măsurăm noi expe- 
rimental. Cât de diferite sunt acestea faţă de valorile 
măsurate este o întrebare fără răspuns astăzi, deoarece 
rezultatele sunt mereu aproximaţii asimptotice și depind 
de modelele folosite. 

De exemplu, am menţionat că în metoda dimensională, 
în primul ordin de perturbaţie și luând în calcul toate ener- 
giile posibile ale proceselor virtuale, s-ar părea că avem 
nevoie de componente infinit negative care contribuie la 
masa electronului, pentru a compensa divergenţele din 
diagramele Feynman. În cealaltă metodă de renormare 
menţionată la început, cea care elimină procesele virtuale 
la energii mari, situaţia este mai puţin dramatică. Aici se 
arată că, dacă luăm în calcul doar procesele virtuale care 
includ energii până la energia Planck (vezi secțiunea 151), 
contribuţia proceselor din primul ordin de perturbaţie la 
masa electronului este de doar câteva zeci de procente din 
masă originară. 

De aceea, părerea cea mai des întâlnită este că teo- 
ria renormată, a electrodinamicii cuantice este de fapt o 
aprozimaţție a unei alte teorii, nedescoperite încă. Ne pu- 
tem facem o idee dacă observăm că distanțele „obișnuite” 
pe care acceleratoarele moderne de particule le investi- 
ghează sunt cu câteva ordine de mărime mai mici decât 
dimensiunile unui nucleu (10-15m). La aceste distanțe 
sarcina electrică originară și masa sa sunt deja parțial ecra- 
nate, iar noi nu facem decât să verificăm că procedura, re- 
normării este corectă, fără însă a ști cât este în realitate 
sarcina electrică sau masa originară electronului. 

Desigur, ar fi ideal să măsurăm câmpurile electrice și 
la distanțe mai mici de centrul său, să „vedem” sarcina și 
masa originară ale electronului, să descoperim fizica reală 
care se ascunde încă de ochii noștri. Cel puţin când ne 
apropiem de dimensiunea Planck (10-35m) ne așteptăm 
să apară efecte suplimentare, deoarece aici bănuim că și 
gravitația va juca un rol important. Dacă am sonda par- 
ticulele elementare la aceste distanţe, probabil că le-am 
vedea sarcina și masa lor originare. Din păcate însă, pen- 
tru astfel de experimente avem nevoie de acceleratoare de 
particule mult mai performante decât cele pe care le-am 
construit până acum. 

De aceea, deocamdată trebuie să ne mulțumim cu repre- 
zentarea în care masa și sarcina originare ale electronului 
sunt diferite de cele măsurate experimental, iar noi le știm 
cunoaștem comportarea asimptotică. Dar, după cum vom 
discuta în secţiunea 176, povestea, nu se oprește aici. În 
modelul standard al particulelor vom vedea că putem con- 
sidera masa originară a electronului identic nulă, urmând 
ca aceasta să capete o valoarea „originară” nenulă prin 
interacțiunea cu bosonul Higgs. Povestea continuă deci. . . 

148. Deplasarea Lamb 
și lungimea de undă Compton 


Teoria electrodinamicii cuantice a întâmpinat dificultăți 
în a fi acceptată la început, datorită integralelor diver- 
gente care apar, așa cum am văzut în secțiunea precedentă. 
Însuși Paul Dirac (creatorul mecanicii cuantice relativiste) 
obiecta împotriva electrodinamicii cuantice căci, spunea el, 
ne aşteptam ca termenii de ordin superior în teoria unei 
perturbații să fie din ce în ce mai mici, nicidecum mai mari 
sau chiar infiniţi! 

Nici renormarea teoriei nu a convins pe toate lumea. 
Deși teoria era acum lipsită de infiniți, mulţi fizicieni 
susțineau că infiniţii au fost „ascunși sub preș”. Dacă o 
integrală este infinită, atunci ea se poate elimina prin re- 
normare, glumeau ei. Desigur că acest lucru nu este ne- 
apărat adevărat, căci nu orice integrală infinită, din orice 
teorie, poate fi scăpată de divergențe. Numai câteva dintre 
posibilele teorii dau valori finite după renormare, pentru 
că divergenţele trebuie să fie asimptotice, iar acesta este 
unul dintre criteriile puternice de selectare a teoriilor ce 
descriu fenomene fizice. 

De aceea teoria electrodinamicii cuantice nu a fost pe 
deplin acceptată decât odată cu confirmările experimen- 
tale. Am putea spune că rezultatele experimentale au fost 
cele care au impus acceptarea electrodinamicii cuantice de 
către comunitatea științifică, în fața dovezii că numerele 
obţinute în experiment sunt egale cu cele prezise de teo- 
ria renormată. Mai mult însă, predicțiile au coincis atât 
de bine cu rezultatele experimentale, încât până și astăzi 
electrodinamica cuantică este considerată cea mai exactă 
teorie, cu toată renormarea ei! Prezentăm și noi aici două 
astfel de rezultate experimentale, începând cu deplasarea 
Lamb. 

În secţiunea 128 am discutat despre potenţialul elec- 
tric Coulomb VCoulomb(r) generat de o sarcină electrică q 
statică. Într-un punct aflat pe o sferă de rază r în jurul 
sarcinii electrice punctiforme q, potenţialul electric scade 
invers proporţional cu această distanță VCoulomb (Tr) ~ q/r. 
Cu toate acestea, așa cum vom arăta în această secțiune, 
potenţialul electric Vezp(r) măsurat al unei sarcini puncti- 
forme este diferit de forma dată de Coulomb, iar această 
diferenţă este introdusă de electrodinamica cuantică. 

Pentru a discuta însă noua formă a dependenței 
potenţialului electric de distanţă (și în fond a câmpului 
electric, deci a forței electrice care acţionează asupra unei 
sarcini de probă), să facem un mic popas și să vedem unde 
ne aflăm acum, după ce am renormat teoria electrodina- 
micii cuantice. 

Urmând metoda dimensională din secţiunea precedentă, 
cel mai ușor este să ne imaginăm că lucrăm într-un spaţiu 
energie-impuls de „dimensiune” puţin mai mică decât pa- 
tru, pentru că orice calcule vom face, vor fi finite. Aici 
electronul este punctiform și are o masă originară mg ce 
contine componente cu valori ridicate. Dacă am fi con- 
siderat spaţiul energie-impuls cu exact patru dimensiuni, 
atunci aceste componente ar fi fost chiar divergente, dar 

Figura 14.15: Raportul dintre potențialul Uehling Vezp(r) 
(cel real și măsurat) și potențialul Coulomb VCoulomb (r) ~ 
q/r al unei sarcini electrice căreia noi în atribuim de la 
distanță valoarea q. Raportul este calculat la distanța r 
până la sarcină (vezi schita din dreapta sus). În figură 
Ae ~ 10-12 metri este lungimea de undă Compton a elec- 
tronului. Potenţialul real (Uehling) se abate ezponenţial 
de la forma Coulomb pentru distanțe mai mici decât lun- 
gimea de undă Compton r < Ae a electronului. El ne 
arată că sarcina electrică reală qo este mai mare decât 
sarcina q pe care o credeam noi măsurând de la distanță. 
Sarcina q este o sarcină „efectivă ”, ecranată deja de norul 
de particule virtuale prezent la distanțe mici. 


am vrut să scăpăm de acest bucluc și de aceea dimensiu- 
nea este puţin mai mică decât 4. Masa originară my a fost 
aleasă în așa fel încât masa experimentală are valoarea 
familiară nouă: m = 9, 1. 10-31 kg. 

La fel se întâmplă și cu sarcina originară a electronului 
eo, care are o valoare ridicată pentru început. Electronul 
este înconjurat de un nor virtual de fotoni (cei care for- 
mează câmpul electric), dar și de un nor de perechi 
electron-pozitron, generate de fotonii virtuali. Electronii 
și pozitronii virtuali din jurul electronului se vor polariza 
și vor neutraliza sarcina electrică originară, în așa fel încât 
sarcina electrică experimentală (măsurată de la distanţă) 
va apărea mai mică. De fapt, sarcina electrică originară 
qo, negativă și mare, a electronului a fost ajustată în așa 
fel încât sarcina electrică experimentală să ia valoarea cu- 
noscută q = —1,6. 10-19. 

Interesant este că imaginea de mai sus este valabilă nu 
numai pentru sarcina electronului, dar și pentru sarcina 
electrică a altor particule, cum ar fi protonii. Și sar- 
cina electrică originară a acestora este mult mai mare de- 
cât ce măsurăm noi, fiind ecranată de perechile virtuale 
electron-pozitron aflate în jur. De aceea, de acum încolo 
ne vom referi adesea la potenţialul electric creat de o sar- 
cină oarecare originară qo. 

Să observăm că, dacă ar fi existat doar sarcina originară 
qo (fără norul de particule virtuale), atunci potenţialul 
electric ar fi fost foarte mare și ar fi avut ezact forma 
lui Coulomb, adică ar fi variat invers proporțional cu 
distanța Vo(r) ~ qo/r. Așa însă, dacă luăm în calcul și 

prezența perechilor virtuale care ecranează sarcina origi- 
nară, potențialul electric la distanțe mari Vezp(r) va fi mai 
mic, pentru că sarcina electrică originară qo (foarte mare) 
este ecranată. Practic, potenţialul electric mediu gene- 
rat de perechile virtuale electron-pozitron trebuie adău- 
gat la potenţialul Coulomb, obţinuându-se o nouă formă 
a potenţialului electric care este măsurat în realitate. 

Potenţialul electric măsurat poate fi aprozimat la 
distanțe mari Vezp(r) = q/r cu potenţialul dat de o sar- 
cină efectivă mult mai mică, egală cu sarcina experimen- 
tală q = —1,6:10-19C. Atenţie însă, el poate fi aproximat, 
ceea ce înseamnă că, dacă am măsura câmpul electric total 
(cel care ia în considerare și perechile virtuale) acesta ar fi 
diferit, mai ales în apropierea electronului. Aici el ar de- 
veni mai mare decât forma lui Coulomb |Vezp(r)| > |q|/r. 

Această nouă formă a potenţialului electric al electro- 
nului Vezp(r), ce ia în calcul prezenţa norului virtual de 
particule, a fost calculată pentru prima oară de Edwin A. 
Uehling în anul 1935, la puţin timp după ce Paul Dirac și-a 
prezentat teoria sa, cea a pozitronilor. Matematic, Uehling 
a demonstrat că potenţialul electric al oricărei sarcini elec- 
trice este diferit de forma lui Coulomb |Vezp(r)| > |q|/r, 
unde r este distanţa de la sarcina electrică la punctul de 
măsură, iar q sarcina electrică efectivă, măsurată de la 
distanță. 

Acest lucru e valabil mai ales pentru distanțe r mai 
mici decât ceea ce se numește lungimea de undă Compton 
a electronului, și care este de aproximativ r < Ac = 
2,42. 10-12m. La aceste distanţe, abaterile potenţialului 
electric față de forma lui Coulomb depășesc deja câteva 
zecimi de procent, indiferent de valoarea sarcinii electrice 
a particulei respective (vezi figura 14.15). 

Lungimea de undă Compton a unei particule oarecare 
este în esenţă scara la care efectele relativiste ale mecani- 
cii cuantice trebuie să fie luate în considerare pentru acea 
particulă. Este interesant că lungimea de undă Compton 
poate fi privită şi ca o limitare cuantică fundamentală 
pentru determinarea poziţiei particulei. În mod normal, 
principiul de incertitudine al lui Heisenberg nu limitează 
precizia în determinarea, poziţiei. El spune că putem afla 
oricât de precis poziţia particulei, dar că în acel caz nu mai 
știm aproape nimic despre impulsul său. Numai poziţia 
însă o putem cunoaște oricât de precis, dacă nu ne intere- 
sează impulsul. 

Cu toate acestea, să ne imaginăm că încercăm să măsu- 
răm cât putem de precis poziția particulei, cu un micro- 
scop (vezi figura 14.16). Precizia microscopului este dată 
de lungimea de undă A a fotonului. Dacă vrem să măsurăm 
poziția particulei cu o precizie mare, trimitem fotoni cu o 
lungime de undă A mai mică. Cu cât lungimea de undă 
este mai mică, cu atât energia fotonilor E = hf = hc/A va 
fi mai mare. La un moment dat însă, energia unui foton 
este suficient de mare pentru a crea din neant o particulă 
și o antiparticulă, atunci când E = hc/Ă = 2mc2, unde m 
este masa de repaus a particulei. În acest caz însă, vom 
avea două particule (cea iniţială și cea produsă de noi) 
și nu mai știm care din cele două este particula inițială. 
Astfel, nu putem spune care este de fapt poziţia particu- 
lei inițiale (măsurată acum foarte bine!), căci nu putem 
deosebi cele două particule. 

Lungimea de undă a fotonului (rezoluția noastră) la 
care acest lucru se întâmplă este de ordinul a ceea ce 

Figura 14.16: În figură este reprezentată o particulă a că- 
rui poziție este citită cu ajutorul unui microscop (schițat 
printr-o lentilă și o pereche de ochi). Rezoluţia microsco- 
pului este dată de lungimea de undă a fotonului. Cu cât 
vrem să aflăm mai ezact poziția particulei, cu atât trebuie 
să folosim fotoni care au o lungime de undă mai mică, şi 
deci o energie mai mare. Dacă lungimea de undă a lu- 
minii folosite devine mai mică decât lungimea de undă 
Compton a acelei particule A = h/mc (unde m este masa 
de repaus a particulei), atunci fotonii au energie sufi- 
cientă să creeze o pereche particulă-antiparticulă (schițată 
în partea de jos a imaginii). În acest caz, avem două par- 
ticule identice și nu mai știm care din ele este particula 
inițială. Cu alte cuvinte, nu putem măsura poziţia parti- 
culei cu o rezoluție mai bună decât A = h/mc. 


poartă numele de lungime de undă Compton a particu- 
lei: A = hc/(2mc?) = k/mc = A. Cu alte cuvinte, 
degeaba trimitem fotoni cu lungime de undă mai mică de- 
cât lungimea de undă Compton ca să măsurăm mai precis 
unde este particula, nu vom ști de fapt unde era particula 
iniţială! Practic, nu vom afla niciodată poziţia particulei 
cu o precizie mai bună decât lungimea sa de undă Compton 
A = ħ/mc. 

După cum am menționat, pentru orice particulă încăr- 
cată cu sarcină electrică, forma potențialului electric în- 
cepe să se abată de la forma lui Coulomb pentru distanțe 
care sunt mai mici decât lungimea de undă Compoton a 
electronului. Asocierea cu electronul pare surprinzătoare, 
căci sarcina electrică originară a particulei poate avea orice 
valoare, dar abaterea de la forma lui Coulomb începe me- 
reu de la o distanță aproximativ egală cu lungimea de 
undă Compton a electronului, și nu cea a particulei înseși. 
Explicaţia este următoarea. 

În primul rând, ne așteptăm ca în apropierea sarcinii 
originare câmpul electric să fie foarte intens, ceea ce în- 
seamnă o densitate mult mai mare a norului de fotoni vir- 
tuali. Avem atunci și o densitate mai mare a perechilor 
virtuale de particule și antiparticule de orice tip, care sunt 
create de fotonii virtuali. Cu alte cuvinte, trebuie să ne 
imaginăm că în jurul sarcinii originare se află perechi vir- 
tuale de electroni și pozitroni, de protoni și antiprotoni, 
de neutroni și antineutroni etc. 

Pe de altă parte, distanţa medie dintre elementele ori- 
cărei perechi poate fi atribuită lungimii de undă Compton 
pentru acea pereche. De exemplu, distanța medie din- 
tre electronul și pozitron virtual este egală cu lungimea 
de unda Compton a electronului, care este de ordinul 
Ae = h/mec ~% 10-12m, unde me este masa de repaus a 
electronului. Distanţa medie dintre protonul și antiproto- 
nul virtual va fi mai mică, deoarece masa de repaus a pro- 
tonului este mai mare decât cea a electronului, și același 
lucru se va întâmpla și pentru neutron și antineutronul 
virtual din norul de particule virtuale din jurul sarcinii 
electrice. De fapt, dintre toate particulele cunoscute care 
au sarcină electrică și care pot constribui astfel la ecrana- 
rea sarcinii originare, masa cea mai mică o au electronii, 
deci pentru aceștia lungimea de undă Compton este cea 
mai mare. 

În acest caz, dacă ne-am apropia de sarcina electrică 
originară la distanţe mai mici decât lungimea de undă 
Compton a electronului, am descoperi că într-adevăr elec- 
tronii și pozitronii virtuali sunt separați. Mai mult, 
datorită efectelor de polarizare discutate în secţiunea pre- 
cedentă, vom observa că pozitronii stau mai aproape de 
sarcină decât electronii, pentru că sunt atrași de sarcina 
electrică originară. 

Luând în calcul această polarizare a electronilor și pozi- 
tronilor virtuali, vom măsura un potenţial electric diferit 
faţă de cel măsurat de la distanţă și care avea forma lui 
Coulomb. De fapt, în apropierea sarcinii electrice, câm- 
pul electric va crește brusc, pentru că valoarea originară a 
sarcinii electrice este cu mult mai mare decât ce măsuram 
noi experimental. 

Este bine de repetat că abaterea de la forma clasică în- 
cepe de la distanţe de ordinul lungimii Compton a electro- 
nului pentru orice sarcină electrică, indiferent de valoarea 
acesteia. Aceasta pentru că electronul este particula, cu 
masa de repaus cea mai mică dintre cele care au sarcină 
electrică, și deci cu lungimea de unda Compton cea mai 
mare. Apropiindu-ne de sarcina electrică vom vedea pen- 
tru prima, oară separate perechile de electron și pozitron. 
La distanţe și mai mici le vom vedea și pe cele de proton 
și antiproton etc. 

După cum observăm, pentru a verifica abaterea de la 
potenţialul lui Coulomb, trebuie să ne apropiem la aproxi- 
mativ 10-12 metri de sarcina originară (lungimea, de undă 
Compton a electronului). Acest lucru este realizat astăzi 
cu ajutorul acceleratoarelor moderne de particule. La mij- 
locul secolului trecut, când nu existau acceleratoare mo- 
derne de particule, fizicienii au găsit un mesager ideal să 
testeze ipoteza: electronul din atom, care poate măsura 
precis câmpul electric al nucleului! 

Astfel, în mecanica cuantică se arată că electronul nu are 
o mișcare clasică pe o orbită sau alta, ci poate fi găsit în 
tot volumul atomului (care să ne aducem aminte că are di- 
mensiuni de 10-10 metri) cu o probabilitate dată de unda 
sa de probabilitate. Există deci momente când electronii 
din atom se apropie la distanţe mai mici de 10-12 metri 
de nucleul atomului (încărcat pozitiv) unde ei „văd” pere- 
chile virtuale de electron-pozitron create acolo de câmpul 
electric puternic al nucleului. Fizicienii au arătat că aceste 
„vizite” lasă urme în stările energetice ale electronului, și 
deci ale atomului. 


Secțiunea 149. Momentul anomal al electronului 

Figura 14.17: Sus este orbitalul 2pz= al atomului de 
hidrogen (nucleul este în centru), iar jos este orbitalul 
2s. Zonele mai luminoase desemnează o probabilitate mai 
mare de a găsi electronul. După cum vedem, numai în 
orbitalul 2s electronul se apropie mai mult de nucleu. 
Atunci când el se apropie la o distantă de 10-12 m de 
nucleu (lungimea Compton) el începe să „simtă ” perechile 
virtuale electron-pozitron din jurul nucleului (mijlocul fi- 
gurii). Aceste interacțiuni suplimentare ale electronului 
orbital 2s din apropierea nucleului îi vor modifica ener- 
gia, care va deveni astfel diferită de cea pentru orbitalul 2p 
(unde electronul nu se apropie de nucleu). În final, ener- 
giile nivelurilor 2s și 2p vor fi diferite. Orbitalii din ima- 
gine au fost creați cu programul software pus la dispozitie 
de Paul Falstad (www.falstad.com). 


De exemplu, în cazul atomului de hidrogen, există două 
niveluri de energie care au în teoria nerelativistă aceeaşi 
energie: stările 2s și 2p (vezi figura 14.17). Așa cum am 
reamintit, în mecanica cuantică electronii nu se mișcă pe 
niște cercuri fixe, ca planetele în sistemul solar. În atom, 
electronii pot fi găsiţi oriunde în interiorul atomului, cu o 
probabilitate mai mică sau mai mare. De exemplu, elec- 
tronul de pe starea 2p a atomului de hidrogen are o șansă 
mică să ajungă lângă nucleu, la o distanţă mai mică decât 
lungimea de undă Compton 10-12m. 

Pe de altă parte, electronul din starea 2s are o pro- 
babilitate mare să se afle lângă nucleu (vezi figura 
14.17). În acest caz, el va „simţi” perechile virtuale de 
electron-pozitron care devin importante la o distanță mai 
mică decât lungimea de undă Compton 10-12m. Energia 
electronului 2s va fi atunci afectată de prezenţa perechilor 
virtuale de electron-pozitron și va diferi de cea din teoria 
nerelativistă (electronul va fi sub influența câmpului elec- 
tric Uehling). Rezultatul final este că energia electronului 
din starea 2s va diferi de cea a electronului 2p. 

Această diferenţă energetică a fost măsurată într-adevăr 
experimental pentru prima dată de fizicianul Willis Lamb 
(1913-2008) şi colaboratorii săi în 1947. Ei au obţinut 
o diferenţă între stările 2s și 2p de aproximativ 1000MHz 
(exprimată în frecvenţa fotonului care are aceeași energie). 
Ea corespunde foarte bine cu predicția teoretică. 

Astăzi, cea mai bună valoare experimentală este de 
1057, 862(+0,02)Hz. Valoarea teoretică prezisă de teo- 
ria electrodinamicii cuantice este de 1057, 864Hz. După 
cum se vede, cele două valori sunt aproape identice, ceea 
ce confirmă în mod strălucit valabilitatea electrodinamicii 
cuantice. 

149. Momentul anomal al electronului 


Să ne reamintim acum un mare succes al mecanicii cu- 
antice relativiste pentru un electron. Astfel, am menţionat 
în secțiunea 132 că mecanica cuantică relativistă explică 
în mod natural momentul magnetic de spin al electronului 
(prin ecuaţia lui Dirac). Din aceasta reiese că electronul se 
comportă ca un mic magnet în mișcare, ce are un moment 
magnetic identic cu unitatea fundamentală denumită mo- 
mentul magnetic Bohr-Procopiu up = eh/2me, unde me 
este masa electronului. 

Acum însă, fizicienii obișnuiesc să rescrie valoarea mo- 
mentului magnetic de spin în funcţie de spinul S al particu- 
lei, pentru că ambele pot fi scrise ca niște vectori orientaţi 
în aceeași direcţie (vezi căsuţa matematică din secţiunea 
132). În cazul spinului, ne aducem aminte valoarea sa 
experimentală din măsurătoarea Finstein-de Haas (vezi fi- 
gura 108), care este S, = +h/2. Spunem că spinul electro- 
nului este S = 1/2 din valoarea A. Într-un câmp magnetic 
uniform, momentul magnetic de spin se scrie us = g9SuB. 
Cum spinul electronului este 1/2, factorul g în cazul elec- 
tronului relativist va fi atunci g = 2. 

Valoarea experimentală a momentului magnetic de spin 
se dovedește însă a fi puţin diferită de valoarea teoretică ce 

g=2 electron g-2+> electron 
Figura 14.18: Stânga: Diagrama de bază a interacțiunii 
dintre câmpul magnetic și electron (verter). Aici elec- 
tronul relativist poate fi privit nu numai ca o sarcină 
electrică ce este deviată prin interacțiunea cu fotonii vir- 
tuali ai câmpului magnetic generat de magnetul mare, 
dar si ca un mic magnet având un moment magne- 
tic egal cu magnetonul Bohr-Procopiu. Dreapta: o 
interacțiune suplimentară a electronului, și anume emi- 
sia și reabsorbția propriului foton. Dacă luăm în calcul și 
această interacțiune, momentul magnetic al electronului 
devine puțin mai mare, apropiindu-se de valoarea experi- 
mentală. 


a fost calculată în mecanica cuantică relativistă, așa după 
cum s-a măsurat în anii de după cel de-al Doilea Război 
Mondial. Cu alte cuvinte, factorul g nu este chiar 2, așa 
cum spune Dirac, ci puţin mai mare, g = 2, 00231930436 
(valoarea acceptată în anul 2012). Fizicienii vorbesc în 
acest caz de momentul magnetic anomal al electronului. 
Această discrepanţă faţă de mecanica cuantică relativistă a 
fost o șansă pentru teoreticienii electrodinamicii cuantice. 

Astfel, în cadrul electrodinamicii cuantice, mișcarea 
electronului în câmpul magnetic se face prin interacțiunea 
dintre electron și fotonii ce formează câmpul magnetic 
(vezi figura 14.18). Această interacțiune se studiază luând 
în calcul toate diagramele Feynman care descriu procesele 
virtuale ce pot avea loc. 

Procesul virtual elementar în interacţiunea de mai sus 
este cel în care electronul absoarbe sau emite un singur fo- 
ton din câmpul magnetic, schimbându-și în acest caz tra- 
iectoria (vezi stânga figurii 14.18). Tot acest proces face 
ca electronul să se comporte și ca un mic magnet, având 
un moment magnetic egal cu magnetonul Bohr-Procopiu. 
Dacă luăm în calcul numai acest proces, obţinem un fac- 
tor g (cel care descrie momentul magnetic de spin) identic 
cu cel din mecanica cuantică relativistă: g = 2. 

Un alt proces virtual care joacă un rol important este cel 
prin care un electron emite un foton înainte de a absorbi 
fotonul din câmpul magnetic (vezi dreapta figurii 14.18). 
După aceea, electronul își va reabsorbi propriul foton emis 
la început. Amplitudinea de probabilitate pentru acest 
proces trebuie adăugată la procesul elementar precedent, 
acolo unde, de exemplu, electronul absorbea simplu doar 
un foton din câmpul magnetic. 

După cum am discutat în secțiunea 147, aceste procese 
virtuale suplimentare introduc o divergență în electrodina- 
mica cuantică, divergență care se elimină prin renormare. 
Cu toate acestea, ca și în cazul renormării sarcinii elec- 
trice, efectele de ordin superior rămân și după renormare. 
Ele se calculează riguros. 

Pentru început, considerând numai procesele suplimen- 
tare descrise mai devreme, teoria electrodinamicii cuantice 
conduce la un factor g pentru momentul magnetic de spin 
al electronului de forma: g = 2+a/r. Aici a este con- 
stanta fină a interacțiilor electromagnetice, având valoarea 
a = e2/(2hceg) = 1/137. Acum, dacă avem curiozitatea să 
înlocuim valoarea precedentă a constantei de structură fină 
a, obținem o valoare pentru factorul g de g = 2, 002323. 
Comparând cu valoarea experimentală menţionată la în- 
ceputul acestei secţiuni, vedem deja că se potrivește foarte 
bine. 

Calculul ce consideră numai o diagramă Feynman su- 
plimentară este însă minimal. Un calcul mai precis ia 
în calcul diagrame Feynman de ordin superior, conside- 
rând procese în care fotonii generează perechi virtuale 
electron-pozitron, sau în care electronul emite și reab- 
soarbe mai mulţi fotoni, unul după altul. După 10 de 
ani de muncă și un calcul ce a presupus mai mult de 
12000 de tipuri de diagrame Feynman, cercetătorii ja- 
ponezi au anunţat în anul 2012 o valore teoretică de 
g = 2,00231930436226 (+56). Comparând acum acest 
rezultat cu valorile experimentale, vedem diferenţe infime 
între predicţie și experiment, de ordinul a 10-12: 


9Dirac = 2 
g = 2 + a/n = 2, 002323 
Jteorie = 2, 00231930436226 (+172) 
Jezp = 2, 00231930436146 (+56) 


Cu alte cuvinte, electrodinamica cuantică prezice valoa- 
rea măsurată a momentului magnetic de spin cu o precizie 
ce se apropie de o parte la o mie de miliarde! Rezultatul 
este aproape perfect și nu a lăsat pe nimeni indiferent până 
acum. Oricare ar fi ciudățeniile electrodinamicii cuantice 
(particule virtuale, renormare etc.), faptul că ea reproduce 
așa de bine o măsurătoare experimentală o impune înain- 
tea tuturor teoriilor de până acum ca putere de predicţie. 

150. Vidul cuantic și forta Casimir 


Am văzut în secțiunile precedente că, în metoda lui 
Feynman, universul are o înfățișare nefamiliară. În jurul 
unei sarcini electrice au loc diverse procese virtuale, toate 
în același timp, în care fotonii sunt, de exemplu, emiși și 
absorbiți de sarcină. Toate procesele virtuale contribuie la 
probabilitatea de a găsi sarcina într-un loc sau altul, deci 
ele trebuie luate în considerare. 

Cum sunt greu de vizualizat toate procesele paralele, 
având loc în același timp, ne vom referi de multe ori la 
sarcina electrică ce emite sau absoarbe încontinuu fotoni, 
cu anumite probabilităţi. Aceste probabilitaţi nu sunt însă 
decât indicii pentru cât de mare este contribuţia unui pro- 
ces virtual în rezultatul final. 

În acest fel, ne vom imagina că sarcina electrică este în- 


conjurată de o „supă cuantică” (vezi secţiunea 143), de un 

Figura 14.19: În stânga este schițat vidul din jurul unei 
sarcini electrice originare Q (mare), vid care arată ca o 
„supă” de particule virtuale. Dacă „supa ” s-ar fi restrâns 
numai la o regiune mică în jurul sarcinii (desemnată 
printr-o primă linie discontinuă), atunci sarcina totală 
Qtotal Ar fi rămas egală cu sarcina originară Q, pentru că 
electronii și pozitronii sunt formaţi în perechi, iar sar- 
cina lor totală este nulă. Cum evident că acest lucru nu 
se întâmplă în practică (sarcina experimentală qtota este 
mult mai mică decât cea originară Q), înseamnă că pe- 
rechile virtuale se extind si la distanțe mari, în așa fel 
încât polarizarea perechilor virtuale încă mai ecranează 
sarcina originară Q (a doua linie curbă întreruptă). Cu 
alte cuvinte, chiar și în vid ne aflăm în marea de particule 
virtuale ale sarcinii originare. 


i diora <Q 


nor de fotoni virtuali. Mai mult, vom vizualiza cum unii 
dintre aceşti fotoni se sparg în perechi electron-pozitron, 
perechi care recombină după un timp, însă în scurta lor 
viaţă polarizează și neutralizează o mare parte din sarcina 
originară (vezi figura 14.13). Să nu uităm că, dacă vom 
considera sarcina punctiformă, trebuie să considerăm și că 
valoarea, ei originară este ridicată, în așa fel încât efectul 
puternic de neutralizare al perechilor virtuale să ne con- 
ducă la o valoarea, experimentală cunoscută (procedura de 
renormare). Toată această „supă” din jurul sarcinii elec- 
trice începe să fie vizibilă la distanţe mai mici decât lun- 
gimea Compton a electronului (aproximativ 10-12m). 

Să reamintim în plus că toate particulele din „supă”, pe 
care noi le-am numit virtuale, sunt cât se poate de reale. În 
loc să spunem că un proces virtual este emisia unui foton, 
proces a cărui amplitudine de probabilitate trebuie luată 
în considerare în rezultatul final, spunem simplu că elec- 
tronul emite un foton virtual. După cum am văzut, toate 
procesele virtuale au loc în același timp, atâta doar că am- 
plitudinea lor de probabilitate are o contribuţie mai mare 
sau mai mică la amplitudinea de probabilitate a procesului 
final. 

Este interesant de observat că această „supă” de fotoni 
virtuali din jurul sarcinii electrice este prezentă nu numai 
la mai puţin de 10-12 metri de sarcina, electrică ce o gene- 
rează (acolo unde devine vizibilă), dar și la distanţe mult 
mai mari, de milioane de ani-lumină chiar! Acest lucru 
este legat intrinsec de faptul că fotonul are o masă de re- 
paus nulă, şi deci că forţa de interacţiune electromagnetică, 
se întinde pe distanțe infinite, lucru pe care îl vom detalia 
în secțiunea 160. 

Rezultatul îl recunoaștem în dependenţa câmpului elec- 
tric de distanță. Acesta, deși scade cu pătratul distanţei, 
rămâne nenul la distanțe mari. Or, câmpul electric este 
reprezentarea noastră, clasică a norului de fotoni virtuali, 
și deci fotonii virtuali vor fi găsiţi la distanțe foarte mari 
de sarcina care i-a generat, în multiplele procese virtu- 
ale la care iau parte. Atunci însă și la distanţe mai mari 
există o posibilitate ca fotonul să se „spargă” în perechi 
electron-pozitron, chiar dacă probabilitatea este mai mică. 
În acest fel, și vidul de la milioane de ani-lumină conţine 
fotoni virtuali emiși de sarcină, deci perechi virtuale de 
electron-pozitron! 

Dacă această concluzie vi se pare surprinzătoare, iată 
aici un mic argument ale cărui putere și farmec cred că 
vă poate convinge. Astfel, am arătat că perechile virtuale 
electron-pozitron neutralizează sarcina electrică originară, 
care este în realitate mare. Faptul că noi vedem în expe- 
rimente o sarcină electrică mică (pentru electron, proton 
sau oricare alte particule) este tocmai pentru că efectul de 
ecranare al perechilor virtuale electron-pozitron (apropie- 
rea pozitronului virtual de sarcina originară) este atât de 
puternic. 

Într-o primă instanţă ne-am aștepta ca perechile virtu- 
ale electron-pozitron să fie găsite numai la o distanță mai 
mică de Ae = 10-12 metri de sarcina electrică, atât cât 
este valoarea lungimii de undă Compton a electronului, 
așa cum am discutat în secţiunea precedentă. Dacă este 
așa, atunci sarcina totală din zona de 10-12 metri (suma 
sarcinii originare și a perechilor virtuale) va fi egală cu sar- 
cina originară (vezi figura 14.19). Aceasta, desigur, pentru 
că perechile virtuale electron-pozitron vin mereu în „pe- 
rechi”, iar suma sarcinilor lor va fi perfect nulă. 

În acest caz, la distanţe mult mai mari decât Ae = 10-12 
metri ar trebui să simțim tot sarcina electrică originară 
care este mare, ceea ce nu este evident cazul în experi- 
mente. Pentru a evita paradoxul, ne-am putea imagina că 
perechile virtuale ar fi localizate într-o zonă mai mare, de 
distanţă d, să spunem. Şi în acest caz, la distanţe mai mari 
ca d, am obţine același rezultat, tocmai pentru faptul că 
electronii și pozitronii creaţi de fotonii virtuali vin mereu 
în perechi. 

Pentru a păstra efectul de polarizare asupra sarcinii ori- 
ginare la orice distanţă, suntem obligaţi să acceptăm că 
perechile virtuale electron-pozitron se află nu numai în ve- 
cinătatea, sarcinii electrice. Ele pot fi găsite la distanțe 
oricât de mari de sarcina electrică, de ani-lumină, dacă e 
nevoie. Desigur, local, la distanţe mari, densitatea lor va 
mai mică, însă ele sunt distribuite în tot spaţiul, în așa fel 
încât continuă să ecraneze efectiv sarcina originară mare 
(vezi figura 14.19). 

Privind din acest unghi, dovada existenței particulelor 
virtuale în vid, la mare depărtare de sarcina ce le-a creat, 
este orice electron care are o sarcină experimentală încă 
mică, sau mai bine zis chiar existența noastră! Sarcina 
electrică originară rămâne ecranată și la distanţe mari, iar 
elementele chimice s-au putut astfel forma așa cum le știm. 
Or, cu alte cuvinte, dacă perechile virtuale nu s-ar fi extins 
dincolo de vecinătatea sarcinii electrice, atunci noi am fi 
resimțit sarcina electrică originară mare și ne-am fi lipit 
poate unii de alţii datorită sarcinilor electrice în exces. . . 

Unii fizicieni privesc rezultatul de mai sus sub un alt 
unghi. Astfel, spun ei, ne putem imagina că vidul este deja 

Figura 14.20: Una dintre explicațiile fortei lui Casimir 
de atracție între două plăci metalice aflate în vid. 
Ezplicaţia ia în calcul densitatea scăzută a fotonilor virtu- 
ali în interiorul celor două plăci metalice (identificate cu 
o hașură). Astfel, deoarece fotonii virtuali din interiorul 
plăcilor se reflectă continuu de pereții metalici, unii din- 
tre ei vor interfera constructiv, alții distructiv. Fotonii ce 
interferează constructiv sunt dați de fapt de modurile de 
vibraţie ale câmpului electromagnetic din cavitatea rezo- 
nantă formată de cele două plăci. Pentru că o parte din 
fotonii virtuali au dispărut din cavitate (cei care au inter- 
ferat distructiv), densitatea fotonilor virtuali dintre plăci 
a scăzut, deci și forța pe care fotonii virtuali o exercită 
asupra plăcilor metalice dinspre interior spre exterior. În 
final, presiunea fotonilor virtuali exteriori (rămasă ne- 
schimbată) va învinge presiunea fotonilor virtuali din in- 
terior, acționând cu o forță F asupra pereților. 


plin de perechi electron-pozitron virtuale. O altă sarcină 
electrică mare, odată așezată acolo, va polariza acest vid. 
În urma procesului, sarcina va fi neutralizată parţial, iar 
valoarea măsurată a sarcinii va fi mai mică. Vedem că 
noua interpretare nu este decât o reformulare a aceleiași 
probleme. Aici considerăm că vidul este plin de perechi 
electron-pozitron care se polarizează în jurul unei sarcini 
așezate acolo. 

Un astfel de vid cuantic diferă desigur foarte mult 
de vidul clasic cu care eram obișnuiți, în care nu se 
afla nimic. În vidul cuantic există deja perechi virtuale 
electron-pozitron generate de fotonii virtuali care se află 
acolo, fotoni care, la rândul lor, sunt creaţi poate de sar- 
cini electrice din depărtare. Situaţia este asemănătoare 
cu cea în care metrica spaţiului-timp într-o porțiune goală 
de materie este influenţată de materia aflată la mii de ani 
lumină. 

Dacă însă vidul cuantic nu este într-adevăr vid, ne 
vom întreba, are aceasta vreo consecință experimentală 
care poate fi testată? Primul care să dea un răspuns 
afirmativ la întrebare a fost fizicianul olandez Hendrik 
Casimir (1909-2000), cercetător în laboratoarele Philips 
din Olanda. El s-a ocupat, în anii postbelici, de studiul 
maionezei, în particular de efectele relativiste care trebuie 
adăugate la forţa de atracţie van der Walls dintre două 
molecule polarizabile. 

În analiza lui, Casimir a folosit elemente de electrodina- 
mică cuantică. În esenţă, el a arătat că cele două molecule 
se atrag suplimentar datorită unor schimburi de fotoni vir- 
tuali de la o moleculă la alta (vezi stânga figurii 14.21). 
Intrigat de forma simplă a relaţiei obţinute, Casimir a în- 
locuit cele două molecule cu două plăci metalice așezate 


Capitolul 14. Consecinte ale electrodinamicii cuantice 


în vid, și a arătat că forţa apare și în acest caz. Ciudat, 
nu? Plăcile metalice sunt în vid, sunt neutre electric, nu 
este nimic între ele și totuși ele se atrag una pe alta. Cine 
le atrage? Chiar vidul cuantic, spune Casimir. 

Astfel, între cele două plăci metalice are loc un feno- 
men deosebit (vezi figura 14.20). Plăcile conţin electroni 
care emit și absorb încontinuu fotoni virtuali. O parte 
din acești fotoni virtuali emiși de o placă vor ajunge la 
cealaltă placă, unde pot fi în principiu reflectați înapoi. 
Există atunci un „du-te vino” (un schimb continuu) de fo- 
toni virtuali între cele două plăci. Unii dintre fotoni vor 
interfera, constructiv între ei, alţii distructiv. 

Interferenţa constructivă are loc doar pentru acei fo- 
toni a căror lungime de undă este rezonantă cu pereţii 
celor două plăci metalice. Aceasta înseamnă că lungimea 
de undă se potrivește de un număr întreg de ori în ca- 
vitatea formată de cele două plăci. În acest fel, plăcile 
metalice formează un fel de cavitate rezonantă care selec- 
tează o parte din fotonii virtuali, restul dispărând datorită, 
interferenţei distructive. În final, densitatea de fotoni vir- 
tuali în cavitate va fi mai mică decât în afara ei. 

Așa însă cum am arătat în secţiunea 44, lumina 
acționează cu o presiune asupra plăcilor metalice, lucru 
valabil și pentru fotonii noștri virtuali (care sunt de fapt 
cât se poate de „reali”, în multiplele procesele virtuale la 
care iau parte). Presiunea este însă proporţională cu den- 
sitatea de fotoni, care este mai mare în afara plăcilor. Ne 
așteptăm atunci ca plăcile să fie împinse una către alta, 
pentru că presiunea din afară este mai mare decât cea din 
interior. Frumos, nu? 

Efectul lui Casimir are și o altă explicaţie, pe care o 
vom prezenta aici nu numai pentru că ne arată o altă 
latură a problemei, dar și pentru că este mai simplu de 
folosit atunci când trebuie să facem calcule. Explicaţia 
este datorată tot lui Casimir, atunci când el l-a vizitat 
pe Niels Bohr („părintele” mecanicii cuantice, profesor la 
Copenhaga) pentru a a discuta despre forţa de atracţie 
dintre cele două plăci. Bohr i-a povestit scurt ceva des- 
pre energia, de zero a câmpului electromagnetic, după care 
Casimir a fost în stare să reconstruiască singur noua in- 
terpretare. 

Aici trebuie să ne imaginăm din nou cavitatea rezonantă 
formată din cele două plăci metalice (vezi dreapta figurii 
14.21). În interiorul ei putem avea câmp electromagnetic 
clasic dacă am adăuga sarcini electrice. Noi nu facem însă 
acest lucru și, privind clasic, vom considera că sarcinile 
electrice lipsesc cu desăvârșire, pentru că plăcile conduc- 
toare sunt neutre electric. Atunci câmpul electromagnetic 
clasic este nul în cavitate. 

În cazul cuantic însă, trebuie să cuantificăm câmpul 
electromagnetic dintre cele două plăci metalice. Vorbim 
atunci de o teorie cuantică de câmp, iar una dintre me- 
todele folosite (menţionată de noi în capitolul 12) este „a 
doua cuantificare”. Aici câmpul electromagnetic dintr-o 
cavitate trebuie mai întâi descompus în moduri de vibraţie, 
de frecvenţe și polarizări diferite. Fiecare mod de vibraţie 
va fi apoi privit ca un oscilator armonic. Starea energe- 
tică a acestui oscilator armonic ne va da numărul de fotoni 
găzduiţi de acel mod de vibraţie. 

Dacă oscilatorul se află în starea de energie minimă, nu 
avem nici un foton, dacă se află în prima stare excitată, 
avem un foton și așa mai departe. Cuantificarea acestor 

Figura 14.21: În stânga este erplicatia inițială a lui 
Casimir pentru o fortă suplimentară care actionează în- 
tre molecule ce sunt polarizabile (reprezentate prin două 
elipse). Forta ar fi dată de schimbul reciproc al câte unui 
foton virtual între cele două molecule. În dreapta este 
ezplicația cea mai răspândită a atracției între două plăci 
metalice aflate în vid. Aici sunt schițate patru moduri de 
oscilație rezonante ale câmpului electromagnetic din ca- 
vitate. Energia de zero a vidului din cavitate este dată de 
suma energiei cuantice de zero a fiecărei oscilaţii. Această 
energie totală crește atunci când îndepărtăm plăcile, pen- 
tru că noi moduri de oscilație devin disponibile cu lun- 
gimi de undă mai mari (frecvența mai mică). În acest 
fel, atunci când îndepărtăm plăcile, trebuie să „pompăm” 
energie, deci plăcile se atrag. 


oscilaţii ale modurilor de vibraţie ale câmpului electro- 
magnetic introduce însă un element suplimentar: energia 
minimă a oscilaţiei. Ea are o valoare nenulă în mecanica 
cuantică, asa cum am discutat în secțiunea 130. 

Atunci, chiar dacă suntem în vid și modul de vibraţie 
al câmpului electromagnetic se află în starea de energie 
minimă (nu avem fotoni), energia modului este nenulă. 
Valoarea acestei energii Eo se dovedește a fi jumătate din 
energia unui foton de aceeași frecvenţă, adică Eo = hf /2, 
unde f este frecvența modului de oscilație. Ea poartă 
numele de energie cuantică de zero a oscilatorului. 

De exemplu, să ne imaginăm spatiul cuprins de două 
plăci metalice care formează incinta unui cuptor cu micro- 
unde, cuptor care nu este însă alimentat la priză. Înăuntrul 
lui se formează moduri rezontante de vibratie ale câmpului 
electric, schițate în figura 4.11. Fiecare mod rezonant al 
incintei primește energie dacă cuptorul este pornit. Dacă 
el nu este conectat la rețeauă electrică, fiecare mod de 
oscilație va avea totuși o energie de zero. Acest lucru se 
întâmplă și pentru cavitatea noastră formată de cele două 
plăci metalice. 

În acest fel, așa cum am văzut mai sus, fiecare mod de 
oscilație n se află în starea sa de energie minimă Eno = 
hfn/2. Cum însă modul are o valoare nenulă, așa va fi și 
suma energiilor minime ale tuturor modurilor de oscilație 
n. Suma reprezintă energia vidului, sau energia de zero a 
vidului, și ea va fi deci nenulă! Vidul cuantic din interiorul 
cuptorului cu microunde conţine atunci energie în câmpul 
electromagnetic, deși nu are nici un foton. 

Consecința imediată este că starea de vid nu prea este... 
goală. Chiar dacă nu se află nici un foton între cele două 
plăci metalice (vezi figura 14.21), fiecare oscilație de o anu- 
mita frecvenţă va avea o energie de zero nenulă. Dacă adu- 
năm atunci toate energiile de zero, pentru toate frecvențele 

Figura 14.22: Sus sunt schițate două plăci metalice, în 
vid. Una este fizată, iar de alta se trage cu o forță. Cu 
linie ondulată este reprezentat modul de oscilație cu lungi- 
mea de undă cea mai mare care poate apărea în cavitatea 
formată de cele două plăci. Lungimea de undă a lui este 
A = 2d. Există și alte moduri, cu o lungime de undă mai 
mică (armonici). În figura de jos, placa din dreapta a fost 
mutată. Acum, în cavitate mai încape un mod de oscilație 
suplimentar de lungime de undă X = 4d. El aduce o ener- 
gie de zero a vidului suplimentară, asociată acestui mod. 
Aceasta înseamnă că, pentru a îndepărta cele două plăci, 
am consumat energie, care s-a dus în energia de zero a 
modului suplimentar. De aceea, plăcile se atrag. 


rezonante între plăci, obținem o energie totală nenulă a vi- 
dului. 

Oricât ar fi de paradoxală, situaţia este reală și ea este 
cunoscută în fizica, stării solide. Aici avem exemplul gazu- 
lui de heliu care, deși poate fi adus în stare lichidă (la tem- 
peraturi foarte joase, de aproximativ 4 Kelvin), nu poate 
fi „îngheţat” în stare solidă scăzând oricât de mult tempe- 
ratura, la presiuni normale. De ce? Pentru că energia de 
zero cuantică a vibraţiilor atomilor în jurul poziţiei lor de 
echilibru este suficientă să topească heliul dacă acesta ar 
fi devenit solid. Heliul este deci la orice temperatură prea 
„fierbinte”, datorită energiei de zero cuantice a oscilaţiilor, 
deci el este mereu fie topit, fie în stare gazoasă. 

Nu putem să nu remarcăm că situaţia se complică, dacă 
ne dăm seama că există o infinitate de moduri de oscilație a 
câmpului electric din cavitatea formată de cele două plăci 
metalice (așa cum avem de fapt și pentru interiorul cup- 
torului cu microunde). Atunci suma totală a energiilor de 
zero pentru aceste moduri va ieși infinită. Noi nu vom 
intra acum în consecințele acestei observaţii (discuţiile le 
amânăm pentru secţiunea 151), ci vom aminti doar opinia 
unor fizicieni. Ei spun că nu ar trebui să ne intereseze va- 
loarea totală a energiei, ci numai diferențele de energie de 
la o stare la alta, deoarece ele introduc efecte vizibile. 

În cazul celor două plăci, nu ar trebui să ne uităm la 
energia totală a vidului dintre plăci, ci la variația ei odată 

ce apropiem sau depărtam plăcile. Pentru aceasta să re- 
marcăm că lungimea de undă maximă A care poate apă- 
rea între plăci este dată de distanţa dintre plăci (de fapt, 
de dublul acestei valori 2d). Obţinem atunci frecvența 
oscilaţiei fundamentale f = c/A = c/(2d), vezi figura 
14.21). Pot apărea armonici cu lungimi de undă mai mici 
în cavitate (frecvenţe mai mari), însă nu lungimi de undă 
mai mari. 

Dacă acum tragem însă de plăci și creștem distanța din- 
tre ele, pot apărea din ce în ce mai multe moduri de lun- 
gimi de undă mai mare. Acum avem din ce în ce mai 
multe moduri de vibraţie valabile pentru fotonii virtuali, 
cu alte cuvinte, densitatea lor din cavitate crește pe mă- 
sură ce tragem de plăci (lucru recunoscut și în figura 14.20, 
unde densitatea, este maximă în afara plăcilor). În acest fel 
crește și energia totală de zero, fiecare mod nou aducând 
cu sine o energie de zero suplimentară. De aceea trebuie 
să pompăm energie în vidul dintre plăci dacă vrem să înde- 
părtăm plăcile una de alta, energie care se duce în energia 
de zero a modurilor noi (de lungime de undă mai mare). 
Pentru noi este ca și cum plăcile s-ar atrage, iar noi trebuie 
să acţionam cu forță ca să le îndepărtăm. 

Concluzia surprinzătoare a acestui argument al lui 
Casimir este că vidul dintre plăci atrage pereţii unul de 
altul! Avem aceeași concluzie ca și în cazul primei noas- 
tre analize, care lua în calcul densitatea de fotoni virtuali 
dintre plăci. Pentru cei interesaţi, prezentăm o căsuță ma- 
tematică cu calculul acestei forțe. 


Calcul: Forța de atracţie a vidului 


Să estimăm valoarea forței Casimir pe baza anali- 
zei din text. Astfel, ne vom imagina o cavitate cubică 
în care distanța dintre plăci este d (vezi figura 14.22). 
Atunci lungimea de undă cea mai mare care poate apă- 
rea este A = 2d, deci frecvența fundamentală a vibraţiei 
va fi f = c/à = c/(2d). Energia de zero a acestei 
oscilaţii este 


E= hf_ h c _ he 

2 2 2d 4d 
Celelalte moduri au o frecvență care este un multiplu 
întreg al frecvenței fundamentale. 

Dacă dublăm cavitatea, atunci în această cavitate cu- 
bică mai încape un mod de oscilație de lungime de undă 
dublă fată de cea a oscilației fundamentale. El va avea 
o frecvență de două ori mai mică f/2, deci o energie de 
zero tot de două ori mai mică: 

ar- REZ _ he 
2 8d 

Această energie AE se adaugă la energia moduri- 
lor deja prezente, care sunt însă egale cu cele din 
situația inițială (pentru că frecvența fundamentală a fost 
înjumătăţită, armonicile rămân aceleași). 

Dacă vom considera, pentru simplitate, că numai un 
singur mod de oscilație apare (isnorăm efectele de po- 
larizare, schimbarea de volum, etc.), atunci distanța s-a 

dublat, deci a crescut cu Az = d. Putem calcula forța 
F din lucrul mecanic efectuat: 


FAz x AE 


Ținând cont că aria laterală a cubului este A = d2, 
obţinem o forţă pe unitatea de arie de ordinul: 


E E E e 
A d2  d3 ” 8a4 


Această forță pe unitatea de arie poate fi asociată unei 
presiuni a vidului. Deşi valoarea de mai sus nu este 
precisă, ea ne dă ordinul de mărime corect al forței și, 
mai mult, comportarea acesteia cu distanţa d. 


În căsuţa matematică precedetă vedem că mărimea, 
forţei lui Casimir depinde de distanță (crește invers 
proporţional cu puterea a patra a distanţei) și devine 
foarte vizibilă, la distanţe microscopice. Astfel, la distanţe 
de 10 nm presiunea vidului egalează presiunea atmosfe- 
rică. Lecţia de învăţat este una singură: dacă vrem să 
construim dispozitive mecanice în miniatură, ar fi bine să 
ţinem cont de forţele nebănuite ale vidului. 

În final, să spunem câteva cuvinte despre Hendrik 
Casimir, eroul acestei povești. Astfel, am menţionat că 
el a decoperit forţa vidului pe când lucra în laboratoa- 
rele de cercetare ale companiei olandeze Philips. Odată 
însă ce impactul noii sale descoperiri a fost înţeles de că- 
tre compunitatea științifică, Casimir a intrat în contact cu 
fizicieni care lucrau la problemele fundamentale ale fizicii, 
nu doar la cele ce se rezumă la inventarea și dezvoltarea 
unor noi produse ale unei companii. Casimir s-a împrie- 
tenit cu Einstein, care l-a încurajat să-și schimbe locul de 
muncă și să intre în mediul academic. El a refuzat însă 
oferta, alegând să lucreze până la sfârșitul vieţii în cadrul 
aceleiași companii, făcând parte activă din conducerea la- 
boratorului de cercetare. 


151. Efectul Schwinger 
și energia de zero a vidului 


Astăzi, odată cu progresul nanotehnologiilor, experi- 
mentele au confirmat ipoteza teoretică a vidului cuantic 
și a forţei Casimir atașată acestuia. Mai mult însă, odată 
ce dispozitivele nanotehnologice s-au miniaturizat, forța 
Casimir a trebuit să fie luată în considerare serios de in- 
gineri, pentru că ea induce efecte vizibile în comportarea 
acestor dispozitive. 

Cele mai răspândite dispozitive în miniatură se nu- 
mesc MEMS, acronimul de la „Micro-Electro-Mechanical 
Systems”. Ele sunt de obicei structuri speciale „sculptate” 
în siliciu, structuri cu dimensiuni de câţiva micrometri. 
Un exemplu de MEMS sunt mini-senzorii care măsoară 
mișcarea. Aici inginerii au „sculptat” efectiv un mini-arc 

Figura 14.23: 


Un experiment care a măsurat forța de 
atracție a vidului (forta Casimir) între o sferă şi o placă 
metalizată a fost efectuat de către Umar Mohideen de la 
Universitatea din California (Statele Unite). În figură 
se vede cum sfera metalizată (de un diametru de 200 
de micrometri) este atașată la capătul unui vârf foarte 
subțire, în prelungirea unui brat care este monitorizat de 


un laser. Sub sferă se află o placă metalizată. Odată 
ce vidul dintre placa metalică si sferă le atrage pe aces- 
tea două una către alta, bratul pe care se află sfera se va 
îndoi, iar noua poziție va fi citită cu ajutorul laserului. 
Ezperimentul a confirmat forța lui Casimir cu o precizie 
de 1%. Imaginea este reprodusă cu permisiunea autorului 
(Umar Mohideen, University of California at Riverside) 
din articolul „The Casimir effect: a force from nothing” 
apărut în septembrie 2002 în revista Physics World. 


în materialul de siliciu, arc care reacţionează la cel mai 
mic şoc aplicat, și care dă astfel o măsură a șocului apli- 
cat. Structurile sculptate în siliciu sunt însă atât de mici, 
încât forţa vidului ce acţionează asupra arcului atinge va- 
lori de doar câteva zecimi din cea aplicată de şoc. Forţa 
vidului trebuie acum luată în considerare. 

Odată ce forțele vidului au trebuit luate în calcul în dis- 
pozitivele microscopice, a apărut o nouă arie de cercetare, 
cea care se ocupă cu calculul acestor forţe în funcţie de ge- 
ometria materialelor. Căci, aşa cum repede au constatat 
fizicienii, forţa Casimir a vidului depinde crucial de geome- 
trie: dacă două plăci se atrag, două sfere se vor respinge! 
Până astăzi nu s-a găsit un argument simplu prin care să 
se ghicească semnul forței pentru orice geometrie, aşa în- 
cât fiecare caz are nevoie de calcule laborioase pentru a 
prezice sensul și mărimea forţei, în funcţie de geometria 
materialelor. 

Un alt domeniu de cercetare actual caută să verifice o 
predicţie spectaculoasă, și anume generarea de electroni și 
pozitroni reali din vidul cuantic. Mecanismul a fost pre- 
zis de fizicianul Julian Schwinger în 1951, și de atunci îi 
poartă numele. Aici ideea de bază este că un câmp electric 
static, dar puternic, va sparge efectiv perechile virtuale de 
electron-pozitron ale vidului, generând astfel două parti- 
cule reale. 

Pentru a observa efectul Schwinger trebuie să aplicăm 
o tensiune electrică ridicată între cele două plăci metalice 


pereche virtuală 


i 


pereche virtuală 


E aih 
TED.. 


+V 


electron pozitron 
liber liber 
E a E > E 


Figura 14.24: O schemă simplificată a unui experiment 
care poate pune în evidentă efectul Schwinger. Între două 
plăci de condensator aflate în vid se aplică o tensiune 
electrică continuă foarte mare. Într-o primă instantă, pe- 
rechile virtuale de electron-pozitron se polarizează (orien- 
tează) puţin în direcția câmpului electric (sus). Cu cât 
tensiunea crește, cu atât crește si distanța medie dintre 
electronul și pozitronul ce formează o pereche (mijloc). 
În momentul când câmpul electric dintre plăci depășește 
1017 V/m energia acumulată de electron si pozitron în 
câmpul electric depășește energia lor de repaus. În acel 
moment perechea virtuală se sparge, iar cele două parti- 
cule devin reale. În experiment, particulele reale ar fi ob- 
servate ca un curent electric suplimentar ce se formează 
între plăci. 


metalice pe care le-am folosit în secţiunea precedentă (cele 
aflate în vid și între care apărea forţa Casimir). Rezultatul 
este prezentat în figura 14.24. Așa cum am discutat în 
secţiunea 148, vom presupune că distanţa medie dintre 
electronii și pozitronii din perechile virtuale (aflate în vid) 
este de ordinul de mărime al lungimii de undă Compton a 
electronului d = 10-12m. Datorită tensiunii electrice (care 
creează un câmp electric) electronii și pozitronii virtuali 
vor fi împinși în direcţii diferite, pentru că ei au sarcini 
electrice opuse. 

În acest fel însă, electronul și pozitronul vor acumula 
energie cinetică în câmpul electric, pentru că ei vor fi 
acceleraţi în direcţii opuse de forţa electrică ce acţionează 
asupra lor. Dacă tensiunea aplicată este suficient de mare 
se prea poate ca, după un timp, energia cinetică acumu- 
lată să fie mai mare decât energia de repaus a particulelor 
(2mc? în total, unde m este masa electronului și a pozitro- 
nului). În acel moment electronul și pozitronul din vidul 
cuantic devin reali (energia acumulată se duce în masa lor 
de repaus). 

Ne putem face o idee despre ordinul de mărime al 
forţelor necesare dacă observăm că, pentru a acumula o 
energie cinetică de ordinul energiei sale de repaus E = 
mw? /2 =: me, electronul trebuie să fie accelerat la viteze 
v ~ c relativiste. Această viteză trebuie însă atinsă pe 
o distanţă mai mică decât lungimea de undă Compton a 
electronului d = Ae = k/(mc) = 10-12m, altfel perechea 

de electron și pozitron se va recombina la loc. Desigur, în 
acest caz acceleraţia, (și deci câmpul electric aplicat) este 
enormă! 

Valorea accelerației se estimează din mecanica newto- 
niană ca fiind de aproximativ a = c2/(2d) = c2/(2Ae) = 
4 - 1028m2/s. Pentru a atinge această acceleraţie este ne- 
voie de o forţă electrică F = ma = 0,03 N ce acţionează 
numai asupra unui electron. De aici estimăm câmpul elec- 
tric necesar ca fiind E = F/e = 2. 1017V/m. Cu alte 
cuvinte, dacă vom considera că distanţa dintre plăci este 
aproximativ de un centimetru, avem nevoie de o tensiune 
de milioane de miliarde de volți pentru a observa efectul. 
În acest caz, vom spune că am „spart” perechea, virtuală 
de electron și pozitron din vid și am creat două particule 
reale (vezi figura 14.24). 

La ora actuală, aceste tensiuni electrice statice nu pot 
fi obţinute în laborator, așa încât fizicienii cauta alte 
configurații mai eficiente pentru câmpul electric, de exem- 
plu câmpuri variabile în timp. Deși la ora actuală nimeni 
nu a verificat efectul Schwinger în laborator, s-ar putea 
să nu fim prea departe de acel moment. Unii fizicieni 
optimiști cred că în următoarele decenii vom construi la- 
sere suficient de puternice pentru a separa perechea, virtu- 
ală de electron și pozitron a vidului. 

Un pas înainte în construcţia unor lasere puternice (nu 
neapărat atât de puternice încât să verifice direct efectul 
Schwinger) va fi făcut, în anii ce vin, chiar la București. 
Aici se va da în folosinţă un complex modern, parte a unui 
proiect european numit „Extreme Light Infrastructure” 
(vezi figura 14.25). Finalizarea construcţiei este așteptată 
în anul 2015. Complexul are ca scop construirea unuia 
dintre cele mai puternice lasere din lume, cu o putere de 
ordinul a 1018W (exawatt). 

În principiu, câmpul electric al acestui laser este de sute 
de milioane de ori mai mic decât cel necesar pentru se- 
pararea perechilor virtuale ale vidului. Cu toate acestea, 
unii fizicieni speră să se apropie măcar parţial de limita 
efectului Schwinger utilizând configurații speciale ale pul- 
surilor de laser. Laserul de la București va fi folosit însă 
în special pentru studierea, sistematică a frontierei materie 
nucleară - radiaţie laser, de aceea proiectul ce urmează a 
fi realizat poartă numele ELI-NP („NP” vine de la nuclear 
physics, fizică nucleară). 

Proiectul ELI-NP de la București reprezintă una dintre 
cele mai complexe infrastructuri de cercetare construite 
la noi în țară, având șanse mari să conducă la noi des- 
coperiri fundamentale. Din alt punct de vedere, el va 
reprezenta și o adevărată școală pentru noua generaţie 
de fizicieni români care ies de pe băncile universităţilor. 
Fiind o instalaţie de nivel mondial, centrul de la București 
poate atrage cercetători de elită din fizica laserilor, fizica 
nucleară și fizica materialelor. 

Să menţionăm că fizicienii au reușit în anul 2011 să cre- 
eze particule reale din vidul cuantic, deși nu este vorba des- 
pre electroni sau pozitroni, ci despre fotoni. Rezultatele, 
obţinute de C. Wilson și colaboratorii săi au fost publicate 
în revista Nature. Astfel, teoria spune că se pot crea fotoni 
reali din vidul cuantic dacă pereţii incintei care conține 
acest vid cuantic sunt niște oglinzi ce se deplasează cu vi- 
teze apropiate de viteza luminii. În experiment, fizicienii 
nu au construit efectiv oglinzi care să se deplaseze cu viteza 
luminii, ci au creat o barieră de câmpuri electromagnetice 

Figura 14.25: 


Una dintre schițele instalaţiei ELI-NP, 
propusă pentru a fi construită la București. Imagine re- 
produsă prin bunăvoința domnului Andrei Dorobanţu. 


ce funcționa ca un fel de oglindă, barieră care a fost pusă 
în oscilație cu viteze care au ajuns până la un sfert din vi- 
teza luminii. Experimentul a confirmat crearea de fotoni 
reali din vidul cuantic. 

Revenind la energia stocată în vidul cuantic, să amintim 
că există oameni de știință ce consideră că o pot recolta 
pentru a propulsa navele cosmice. Astfel, spun ei, avem o 
rezervă, uriașă de energie, de care dispunem în orice loc din 
spaţiu, în mod special în spaţiul intergalactic, acolo unde 
suntem poate la sute de mii de ani-lumină depărtare de o 
stea. Desigur, rămâne să vedem și realizările practice ale 
acestor idei. 

În schimb, alţi cercetători, mai practici, au reușit chiar 
să îmbunătăţească starea de vid cuantic. Aceasta pentru 
că în starea de vid câmpul electric poate avea fluctuații 
destul de mari, de exemplu, în cavitatea rezonantă a la- 
serilor. Aici, în termeni simpli, ne putem imagina că 
fluctuațiile vidului se adaugă la câmpul electric deja pre- 
zent în cavitate, creând în final laseri cu un „zgomot” mai 
mare. De aceea fizicienii au fost interesaţi să obţină alte 
stări cuantice ale vidului care au fluctuații mai mici ale 
câmpului electric, deci sunt mai puţin „zgomotoase”. Ele 
au fost apoi utilizate la construcţia unor lasere mai per- 
formante. 

Deja în urmă cu zece ani cercetătorii au reușit să creeze 
astfel de stări cuantice de vid în care fluctuațiile vidului au 
fost reduse. Ele poartă numele de stări de vid comprimat 
sau vid optimizat („squeezed vacuum” în limba engleză). 
Cu toate acestea, noua stare de vid comprimat nu este 
chiar de „vid”, în sensul în care am definit noi vidul, pen- 
tru că numărul mediu de fotoni ce va fi găsit în ea este 
nenul. Aceasta înseamnă că vom găsi în acest vid fie doi, 
fie trei sau mai mulţi fotoni. Vidul comprimat nu este deci 
chiar vid, dar e mai puţin zgomotos decât vidul, pentru că 
fluctuațiile cuantice ale câmpului electric sunt mai mici. El 
a fost deja încorporat în cadrul sistemului Advanced LIGO 
de detecție directă a undelor gravitaționale (vezi secțiunea 
83). 

Dacă până acum am enumerat câteva, dintre consecințele 
experimentate ale energiei vidului, să menţionăm acum și 
una teoretică: așa-numita constantă cosmologică, despre 
care am discutat în secţiunea 92. Atunci am văzut că 
universul nostru este într-o expansiune accelerată, lucru 

posibil numai dacă există o sursă suplimentară de energie 
care dilată spaţiul, cu tot ce este în el. Această energie su- 
plimentară (numită energie întunecată) a universului este 
estimată astăzi ca fiind cu aproximativ un ordin de mărime 
mai mare decât energia înmagazinată în materie. Cum 
aceasta din urmă are valori de aproximativ 10-30g/cm5, 
energia întunecată este echivalentul a 10-2%g/cm5. 

Nimeni nu știe care este originea energiei întunecate și 
sunt fizicieni care cred că ea reprezintă chiar energia de 
zero a oscilaţiilor cuantice. Motivul este următorul. În 
teoria relativităţii, energia stocată în spaţiu contribuie la 
dinamica spaţiului. Energia electromagnetică de exem- 
plu, prezentă în cantităţi mari la începutul universului, a 
contribuit la decelerarea universului. Aceasta pentru că 
presiunea radiaţiei electromagnetice este pozitivă, ea îm- 
pingând în afară pereţii recipientului în care se află (vezi 
discuţia din cadrul secțiunii 44). 

Pe de altă parte, am văzut în secţiunea precedentă că 
presiunea energiei de zero a vidului este negativă, deoarece 
vidul cuantic trage de pereţii plăcilor metalice între care se 
află. Aceasta conduce în final la o accelerare a expansiunii 
universului și nu la o decelerare, spre deosebire de toate 
celelalte modele clasice (inclusiv cel ce ia în considerare 
radiaţia electromagnetică). De aceea, energia de zero cu- 
antică este un candidat potrivit pentru a explica energia 
întunecată, pentru că explică accelerarea expansiunii uni- 
versului. 

Din păcate însă, așa cum am amintit, energia de zero 
a vidului cuantic are o valoare infinită, pentru că sunt 
o infinitate de moduri de vibraţie a câmpului magnetic. 
Aceasta este predicția teoretică. O valoare mai realistă 
ţine însă cont de faptul că lumina are probabil o frecvenţă 
de vibraţie mazimă, dată de așa-numita frecvenţă a lui 
Planck fp = yc5/hG, unde G este constanta lui Newton. 
Frecvența lui Planck reprezintă valoarea unei frecvenţe 
care se obţine combinând constantele universale și ea este 
de ordinul a 104%3Hz. 

Aceste frecvenţe Planck se manifestă în special pe 
distanțe de ordinul lungimii Plack, egală cu lungimea de 
undă a unei oscilaţii de frecvenţa Planck lp = c/fp, care 
este de aproximativ 10735m. Ne putem imagina că, într-un 
cub de dimensiunea lungimii Plack se poate afla un mod 
electromagnetic de oscilație de frecvența Planck (vezi fi- 
gura 14.26). Energia cuantică de zero a acestui mod (ener- 
gia minimă când acel cub este vid) este atunci de ordinul a 
ceea, ce se numește energia Planck Ep/2 = hfp/2 = 10%]. 
Densitatea de energie cuantică de zero iese atunci de or- 
dinul densităţii de masă Planck, ce se estimează ca fiind 
(Ep/c2)/13, ~ 10%g/cm? . 

În acest caz, dacă limităm frecvențele maxime la care 
câmpul electromagnetic poate oscila, vedem că obţinem 
o valoare finită pentru densitatea de energie stocată în 
vid, de ordinul energiei stocate în 10%g/cm” de materie. 
Faptul că am obţinut o valoare finită este încurajator, dar 
faptul că valoarea este foarte mare este descurajant. Caci 
energia, de zero totală ar fi atunci echivalentul a multe mi- 
liarde de miliarde de tone într-un centimetru cub, prezentă 
în vidul cel mai îndepărtat și în corpurile noastre. Aceste 
tone de materie ar trebui să le observăm în viaţa de zi cu 
zi, nu-i așa? Cum de nu le observăm? 

Cauza unui astfel de rezultat suprinzător este în esenţă 
energia de zero a unui singur mod de oscilație Planck, care 

Ap=c/8—10m 


Figura 14.26: În figură este reprezentat un spatiu vid. 
El este împartit în mici cuburi unde, în principiu, ar 
putea exista oscilatori electromagnetici. Mecanica cuan- 
tică ne spune că, chiar și atunci când acești oscilatori 
nu sunt ercitati, energia lor minimă (numită energie de 
zero) este nenulă, având valoarea Eo = hf/2. Pentru 
cazul în care oscilatorii potențiali au frecvența Planck 
fp = 10%3Hz, cuburile vor avea o dimensiune de apro- 
zimativ Ap = 10-35m, iar energia cuantică de zero în- 
magazinată de oscilatori va deveni echivalentul a 10% kg 
într-un singur centimetru cub! De ce nu vedem această 
energie uriașă? 


este foarte mare, de ordinul a 109J într-un cub de latură 
10735m (vezi figura 14.26). Nu este de mirare atunci că 
energia de zero totală este uriașă, pentru că sunt foarte 
multe moduri posibile de oscilație, fiecare având o energie 
de zero foarte mare. Fizicienii spun totuși că, în primă 
instanţă, nu ne așteptăm să purtăm pe umerii noștri aceste 
miliarde de tone, pentru că noi observăm doar variațiile de 
energie faţă de această valoare (argumentul este similar cu 
cel al presiunii atmosferice). 

Totuși, este de așteptat ca această energie uriașă să 
contribuie la expansiunea universului, conform modele- 
lor lui Einstein, așa cum contribuie energia întunecată 
(care accelerează expansiunea, ca și energia cuantică de 
zero). Aducându-ne aminte că valoarea experimentală a 
energiei întunecate este de ordinul 10-29g/cm5, vedem că 
valoarea teoretică a energiei cuantice de zero 10%g/cm? 
reprezintă de 10122 mai mult decât valoarea experimen- 
tală măsurată prin expansiunea universului! Diferența de 
ordinul 10120 pentru densitatea de energie a vidului este 
cea mai mare discordanţă găsită vreodată între teorie și 
experiment. Dacă această energie a vidului ar fi luată în 
considerare în ecuaţiile relativiste de evoluţie a universu- 
lui, atunci ar trebui ca universul să se comporte complet 
diferit de ceea ce observăm astăzi. 

Am putea întoarce argumentul și spune că, pentru a 
explica valoarea observată a expansiunii universului, ener- 
gia de zero a multor moduri nu trebuie să contribuie la 

expansiunea acestuia. Limita modurilor care au voie să 
contribuie la accelerarea expansiunii universului se obține 
din densitatea energiei întunecate (care este cu un ordin de 
mărime mai mare decât densitatea de materie obișnuită). 

Densitatea de energie de zero a unui mod de lungime 
de undă A și de frecvență f = c/A se poate aproxima 
ca energia de zero a acelui mod înmagazinată într-un 
cub de dimensiune egală cu lungimea de undă a modu- 
lui respectiv: E/X3 = (hf/2)/à = hc/(2A%). Modul 
de frecvență maximă (și lungime de undă minimă) care 
poate contribui la expansiunea universului va avea densi- 
tatea de masă aproximativă h/(2cX%) = 10-2%g/cm* (am 
împărţit la c? folosind relaţia lui Einstein). Obţinem o va- 
loare pentru lungimea de undă minimă admisă de ordinul 
Amin Z 0,1 mm. 

Moduri de undă cu o lungime de undă mai mică (și 
frecvență mai mare) nu ar trebui să contribuie cu ener- 
gia lor de zero la expansiunea universului. Aceste moduri 
însă au energie de zero cuantică, pentru că am măsurat de 
exemplu forța de atracţie a vidului pe distanţe mai mici, 
de ordinul micrometrilor (forța de atracţie poate fi privită 
ca o variaţie a energiei vidului). 

De ce o parte din energia cuantică de zero (chiar a modu- 
rilor observate experimental) nu contribuie la expansiunea 
universului? Are aceasta de-a face cu faptul că mecanica 
cuantică încă nu a fost unificată cu teoria relativităţii? 
Este observaţia de mai sus un indiciu pentru o astfel de 
teorie? Iată o întrebare la care nu avem răspuns. Sau, 
altfel spus, iată niște provocări pentru dumneavoastră. 

Fizica particulelor elementare 


În capitolele 13 și 14 am urmărit construcția electrodi- 
namicii cuantice, care este o teorie dedicată interacțiunilor 
dintre electroni și pozitroni prin intermediul fotonilor. 
Astăzi știm însă că există o mulțime de alte particule în 
natură, descoperite toate în secolul ce tocmai a trecut. 
Povestea, lor este fascinantă în sine, pentru că aceste par- 
ticule sunt calea prin care vom înţelege legi noi ale univer- 
sului. 

În primă fază multe dintre noile particule au reușit să 
fie sistematizate în tabele de particule. 'Teoreticienii au 
avut apoi o sarcină dificilă de a construi teorii care să des- 
crie măcar în parte proprietăţile noilor particule. Datorită 
succesului electrodinamicii cuantice, noile teorii au luat de 
asemenea forma unor teorii ale câmpurilor cuantice (ca- 
pitolul 12). Cum însă numărul particulelor elementare a 
crescut, tot așa a crescut și numărul noilor câmpuri cuan- 
tice. 

În forma actuală se diferențiază două teorii cuantice de 
câmp fundamentale. Prima este cromodinamica cuantică, 
ce descrie câmpul cuantic asociat quarcilor, cei din care 
vom vedea, că sunt alcătuiți protonii și neutronii. Apoi 
avem teoria electroslabă, ce descrie dezintegrarea nuclee- 
lor, și din care face parte electrodinamica cuantică (și deci 
electromagnetismul). Aceste două teorii fundamentale for- 
mează împreună ceea ce numim azi modelul standard al 
particulelor elementare (vezi figura 15.1). Vorbim de par- 
ticule „elementare”, pentru că teoria se referă în esență 
doar la particulele elementare, nu și la cele compuse. 

Cu tot succesul intermediar, noile teorii sunt complexe 
și nimeni nu crede azi că ele sunt teorii „ultime”. Cu alte 
cuvinte, ele sunt teoriile cele mai avansate verificate ex- 
perimental pe care le avem și cu care „defilăm”. Teoriile 
sunt însă nu numai complexe, dar și incomplete și nu ex- 
plică anumite coincidenţe, de exemplu simpla egalitate a 
sarcinii electrice a electronului și protonului. 

Aceste observaţii fac evidentă necesitatea unei teorii mai 
avansate, care să descrie toate particulele elementare la un 
loc, care să includă și gravitația și care să fie de preferință 
logică și simplă. O astfel de încercare (teoria corzilor re- 
lativiste) va fi prezentată în capitolul 19. 


Marea unificare ? 


Modelul standard 
al za elementare 


Teoria relativității 
generale 


| mila | Cromodinamica cuantică 
Electroslabă (forţa de culoare) 


Forţa Forţa 
nucleară nucleară 
|Etectricitate | Magnetism || slabă tare 


, 
dezintegrare 


nucleu nucleu 

Figura 15.1: Forțele elementare ale naturii, organi- 
zate după gradul de unificare. În stânga avem electri- 
citatea și magnetismul, unificate de Mazuwell în electro- 
magnetism. A treia forță este forța nucleară slabă, care 
apare în dezintegrarea nucleelor (și implicit a atomilor). 
Ea se unifică împreună cu electromagnetismul în teoria 
electroslabă. Mai în dreapta este forța nucleară tare, cea 
care tine protonii și neutronii uniţi în interiorul nuclee- 
lor. La bază însă, această forță este datorată quarcilor, 
care sunt părțile componente ale neutronilor și protoni- 
lor. Forta de interacțiune dintre quarci poartă numele de 
forță de culoare, iar teoria lor se numește cromodinamică 
cuantică. Toate aceste teorii de până acum se regăsesc în 
„modelul standard al particulelor elementare” Cea mai 
din dreapta forţă este gravitația, care la ora actuală face 
notă aparte, chiar dacă ea a fost încorporată în teoria 
relativității generale de Einstein. Nimeni nu știe deo- 
camdată cum putem unifica gravitația cu celelalte forte 
ale universului, sau dacă mai sunt alte forțe decât cele 
prezentate aici. 

152. Detectarea experimentală 
a noilor particule 


În aceste prime secţiuni ne vom ocupa de modul în care 
unele dintre noile particule au ieșit la iveală, felul în care au 
fost măsurate, iar mai apoi vom încerca să, le sistematizăm. 
În spaţiul rezervat nu vom face o prezentare detaliată și de 
aceea vom neglija multe din descoperirile esențiale, cum ar 
fi radioactivitatea sau neutronii. 

O primă întâlnire cu o metodă de observaţie a noilor 
particule a fost făcut în secțiunea 133, acolo unde am vă- 
zut cum Carl Anderson a fotografiat pentru prima dată 
pozitronii, antiparticulele electronilor.  Pozitronii prove- 
neau din raze cosmice, o sursă naturală de noi particule. 
Energia, cinetică mare a razelor cosmice face ca, la impac- 
tul cu atomii din atmosferă, să se creeze alte particule, 
care la rândul lor vor fi energetice. În final, printr-un efect 


Figura 15.2: 
mice asupra atmosferei Pământului. În partea de sus se 
vede cum o singură particulă cosmică de energie mare ge- 
nerează (la impactul cu un atom din atmosferă) mai multe 


O reprezentare a impactului razelor cos- 


tipuri de particule. Acestea, la rândul lor, vor genera 
alte particule energetice și aşa mai departe, obținându-se 
o adevărată ploaie pe particule din care numai câteva 
vor atinge suprafața Pământului. Prin convenţie, se 
obișnuiește să se deseneze cu linie continuă particulele 
care pot fi observate de detectori și cu linie întreruptă 
particulele care nu sunt observate (acestea au o viață prea 
scurtă sau nu interacționează cu detectorul). 

Figura 15.3: Schita unei camere cu ceață Wilson care 
poate fi construită de un grup de amatori. Un recipient 
închis conține în partea de sus vată îmbibată cu alcool 
izopropilic. Partea de jos este răcită cu gheață carbonică 
(diozid de carbon înghețat), care are o temperatură de 
aproape —80° C. Alcoolul din vată se evaporă și, deoarece 
jos temperatura este foarte scăzută, moleculele de alcool 
tind să condenseze. O particulă electrică ce trece prin in- 
cintă ionizează alcoolul și creează centre de condensare. 
Vaporii de alcool condensează pe aceste centre, făcând vi- 
zibilă urma mișcării particulei. 


de avalanșă, se creează un adevărat jet de particule în at- 
mosfera Pământului, ce provin toate de la particula iniţială 
(vezi figura 15.2). 

Aproximativ 90% din razele cosmice care lovesc 
Pământul sunt protoni, iar 9% sunt nuclee de heliu prove- 
nind de la Soare. În restul de 1% se regăsesc și alte par- 
ticule, provenind nu numai din vecinătatea cosmică, dar 
chiar și de la galaxii foarte îndepărtate. Remarcabil este 
că energia acestor particule cosmice poate atinge 1020eV, 
unde leV reprezintă energia cinetică acumulată de un elec- 
tron dacă este accelerat între două plăci ale unui conden- 
sator încărcat la 1V. Pentru comparaţie, să menţionăm că 
energiile cele mai mari atinse de particule în laboratoarele 
cercetătorilor sunt de aproximativ de 1015eV, adică de mi- 
lioane de ori mai mici decât ceea ce se găsește în razele 
cosmice! 

Anderson a folosit în observaţiile sale experimentale 
pentru determinarea pozitronului din razele cosmice o ca- 
meră cu ceață Wilson. Camera cu ceaţă constă dintr-o 
incintă prevăzută cu un geam prin care se fac fotografii. 
Incinta este umplută cu aer saturat cu vapori (de obicei de 
alcool), ceea ce nu înseamnă altceva decât că vaporii stau 
gata să condenseze pe diversele particule din recipient. O 
variantă a unei camere cu ceaţă ce poate fi construită de 
amatori este prezentată în figura 15.3. 

Situaţia este asemănătoare cu cazul mult mai obișnuit 
al ceţii de dimineaţă. Aici vaporii de apă condensează 
pe particulele de praf din atmosferă, formând ceea ce noi 
numim ceață. Nu este de mirare că, în prezentarea pe 
care Charles Wilson a făcut-o în 1927 odată cu primi- 
rea Premiului Nobel, el menţionează fenomenul de ceaţă. 
Curiozitatea pentru fenomenul de condensare a picăturilor 


Secțiunea 153. Acceleratoarele moderne de particule 


Figura 15.4: Urma luminoasă din figură este cea a 
unei particule cosmice care trece printr-o cameră cu ceată. 
Autorul a fotografiat această urmă construind o cameră cu 
ceată după instrucțiunile din figura 15.3. Pentru a mări 
rata de evaporare a alcoolului, deasupra incintei a fost 
plasat un fier de călcat încălzit. 


de apă i-a fost deschisă privind frumoasele fenomene optice 
care apar atunci când Soarele luminează norii, iar aceste 
observaţii l-au inspirat ulterior în construcţia camerei cu 
ceaţă. 

O particulă incidentă de energie mare ionizează atomii 
din incintă, formând centre de condensare pe care apoi al- 
coolul condensează. Privind urma de condens lăsată de 
particulă în trecere putem spune ceva despre traiectoria 
particulei. Pentru a măsura și sarcina electrică a parti- 
culelor care trec, camera cu ceaţă se așează într-un câmp 
magnetic, care curbează traiectoria, particulelor. În plus, 
aerul din interiorul incintei camerei cu ceaţă trebuie să fie 
destul de pur, altfel vaporii condensează pe orice particulă 
de praf ce se află acolo. 

Instrumentul astfel construit nu este încă îndeajuns de 
sensibil pentru măsurători precise. Pentru a crește sensi- 
bilitatea, vaporii trebuie aduși în starea de suprasaturație 
şi de aceea partea de jos a incintei este prevăzută cu un 
piston. Când pistonul este retras brusc, volumul aerului 
din cilindru crește brusc, temperatura scade dintr-o dată 
şi vaporii se suprasaturează. În acel moment sistemul este 
extrem de sensibil, iar aerul va condensa pe tot felul de 
centre formate de o particulă în urma ei, particulă care se 
întâmplă să treacă prin incintă. În acest caz vom face o 
fotografie a traiectoriei particulei prin geamul de sticlă. 

Pare într-un fel surprinzător că un astfel de sistem este 
atât de sensibil încât să detecteze particule elementare ca 
electroni sau pozitroni. Cu toate acestea, lucrul este posi- 
bil, așa cum o dovedește și prima măsurătoare a unei alte 
particule elementare decât cele cunoscute, și anume miuo- 
nul. Măsurătoarea a fost efectuată de fizicienii J. C. Street 
and E. C. Stevenson în 1937, cu ajutorul unei astfel de ca- 
mere cu ceață. Vom reveni în secțiunea 156 la semnificaţia 
teoretică a acestei descoperiri. O fotografie a urmei lăsate 
probabil de miuon poate fi văzută și în figura 15.4. Mai 
târziu, principiul camerei cu ceaţă a fost extins la camere 
cu bule, care nu sunt altceva decât niște incinte umplute 
cu un lichid supraîncâlzit. 

O altă tehnică pentru observarea noilor particule a fost 
pentru o bună bucată de timp cea care utilizează plăcile 

fotografice. Emulsiile fotografice pe care acestea le folo- 
sesc sunt desigur sensibile la absorbţia fotonilor (cuantele 
luminii), căci în acest fel se formează o poză obișnuită 
pe suport de hârtie. În 1937, cercetătorii M. Blau și H. 
Wambacher au observat că emulsiile fotografice sunt sen- 
sibile și la trecerea unor raze cosmice. Prin insistența fizi- 
cianului Cecil Frank Powell (Premiul Nobel în anul 1950), 
această tehnică a fost îmbunătăţită, în ciuda faptului că 
primele expuneri la razele cosmice trebuiau efectuate pe 
vârful munţilor și au durat aproape un an! 

Este de remarcat că, pentru a observa traiectoria par- 
ticulelor din razele cosmice, sau a celor rezultate în urma, 
ciocnirii cu nucleele atomilor din emulsia fotografică, pla- 
nul plăcii fotografice trebuie să fie același cu cel în care 
particulele se deplasează. De aceea plăcile fotografice au 
fost construite la început ca un fel de „sandwich”, pen- 
tru a se urmări traiectoria particulelor și într-o direcţie 
perpendiculară pe placa fotografică. 


153. Acceleratoarele moderne de particule 


În anii de după 1950, măsurarea noilor particule a cu- 
noscut mari progrese odată cu introducerea, acceleratoa- 
relor de particule, care au devenit astăzi practic singurele 
surse pentru măsurarea precisă a noi și noi particule. Dacă 
puterea dumneavoastră de cumpărare nu a avansat mult 
în ultimii ani, în așa fel încât să vă cumpăraţi un televizor 
cu ecran cu cristale lichide, se prea poate să aveţi un astfel 
de accelerator de particule în casă. Ne referim desigur la, 
tuburile catodice de televizor, care pot fi privite ca niște 
„tunuri” de electroni. 

Aici electronii sunt acceleraţi în tubul catodic datorită 
unei tensiuni de aproximativ 20kV creată de un conden- 
sator, și ei căpătă astfel energii de aproximativ 20keV. 
Înainte ca electronii să atingă ecranul fluorescent, ei sunt 
deflectați de niște câmpuri magnetice special create, pen- 
tru ca, electronii să scaneze întreaga suprafaţă a ecranului 
de televizor și să genereze imaginea, dorită. 

Aceeași metodă stă și la baza acceleratoarelor moderne 
de particule, care accelerează particule încărcate electric la 
energii și viteze din ce în ce mai mari, pe care le „aruncă” 
apoi pe alte particule țintă pentru a sonda structura in- 
ternă a acestora din urmă. Motivul pentru care avem ne- 
voie de energii din ce în ce mai mari este următorul. Pentru 
a studia structura internă a unei particule compuse (par- 
ticulele ţintă) avem nevoie de o rezoluţie din ce în ce mai 
mare a „microscopului” cu care privim (în cazul nostru ac- 
celeratorul de particule). Rezoluţia măsurătorii este dată 
de lungimea de undă a particulei cu care investigăm (foton, 
electron etc.), deci a particulei accelerate în acceleratorul 
de particule. Lungimea de undă A scade însă pe măsură 
ce crește impulsul p al particule care sondează, conform 
relaţiei lui de Broglie A = h/p. Atunci, la impulsuri și 
energii mari, rezoluţia microscopului nostru (acceleratorul 
de particule) se îmbunătățește. 

Viteza particulelor accelerate nu poate depăși viteza lu- 
minii, dar se poate apropia foarte mult de ea. De aceea, 


426 


particule 
extrase 


secţiune de 
accelerare 


(condensatori) OO | || ae ad 
radiație de 
sincrotron 

magneţi ip 


pentru 


ci deflecţie 


particule 
injectate 


Figura 15.5: O schemă a unui accelerator circular de 
particule. Aici particulele sunt introduse în inel în stânga 
jos și sunt extrase în dreapta sus. Pe parcursul inelului 
se remarcă bobinele magnetice ce deflectează particulele 
încărcate electric în asa fel încât ele să rămână în interi- 
orul inelului. Chiar și atunci când particulele se mișcă cu 
aceeași viteză absolută în inel, ele sunt de fapt accelerate, 
pentru că direcția vectorului viteză se schimbă. De aceea, 
particulele emit radiație de sincrotron. 


fizicienii obișnuiesc să se refere nu atât la viteza aces- 
tor particule, cât mai degrabă la energia primită de ele, 
care nu are o limită superioară. Aceste energii se exprimă 
de obicei în electron- Volt (prescurtat eV). După cum am 
menţionat deja, energia de leV este egală cu energia cine- 
tică pe care o primește un electron atunci când este acce- 
lerat între plăcile unui condensator între care s-a aplicat 
o tensiune electrică de 1 Volt. Energiile la care sunt ac- 
celerate particulele astăzi sunt mult mai mari, așa încât 
merită să menţionăm ordinele de mărime: lkeV = 105eV 
(kilo), 1MeV = 105eV (mega), 1GeV = 10%V (giga) și 
1TeV = 1012eV (tera). 

Cele mai puternice acceleratoare moderne accelerează 
particule cu energii de până la câţiva TeV (1012eV), după 
care le ciocnesc violent unele cu altele. Electronii, de exem- 
plu, pot fi acceleraţi la energii de aproximativ 0,05 TeV. 
Pentru comparaţie, să amintim că energia de repaus a unui 
electron E = mc? (cea cu care se poate crea un electron 
din vidul cuantic) este mult mai mică, fiind de aproximativ 
0,5 MeV (0,5 - 10%eV). Pentru a atinge energii mult mai 
mari decât energia de repaus, electronii trebuie să circule 
la viteze relativiste. În acest fel, vitezele acumulate de 
particule în acceleratoarele de particule ating 99,999999% 
din viteza luminii. 

Comunitatea fizicienilor s-a obișnuit să prezinte masa de 
repaus a particulelor nu în grame sau kilograme, ci tot în 
electron-Volţi eV (se mai folosește și notația mai corectă 
eV/c2). Astfel, se spune despre masa de repaus a neutro- 
nului nu că este 1, 6-107?" kg, ci că este 939MeV. Aceasta 
vrea să spună că energia de repaus a neutronului, dată de 
masa, sa (cu formula lui Einstein E = mc?) este egală cu 
939MeV, folosind definițiile precedente. Ea este atunci de 
fapt energia pe care ar primi-o un electron (nu neutron, 

atenţie!) dacă îl accelerăm între plăcile unui condensator 
între care punem 939 de milioane de Volţi. 

Astăzi există, două tipuri principale de acceleratoare de 
particule, liniare şi circulare. Într-un accelerator liniar, 
particulele sunt accelerate, așa după cum spune și numele, 
în linie dreaptă. Cu cât este mai lungă această linie, cu 
atât este mai mare energia primită de particulă. La ora 
actuală cel mai lung accelerator este cel de la Stadford 
(Statele Unite), care are o lungime aproximativă de 3 km. 
El folosește un ansamblu de condensatori așezați unul 
după altul de-a lungul liniei, în așa fel încât particulele 
să fie accelerate succesiv de fiecare dintre condensatori. 
Particulele întră printr-un orificiu al plăcii condesatorului 
și ies printr-un orificiu al celeilalte plăci, iar curentul alter- 
nativ care circulă prin condensatori își schimbă sincronizat 
polaritatea, în așa fel încât particulele să primească forța 
electromotoare mereu în aceeași direcţie. 

După cum vedem, energia acceleratorului liniar de par- 
ticule este în principiu limitată de lungimea sa. De aceea 
fizicienii au dezvoltat în timp și acceleratoare de particule 
circulare (vezi figura 15.5). Aici, în principiu, particulele 
pot fi accelerate la infinit în inelul circular, deși în practică 
există nenumărate efecte ce limitează energia acestora. 

Dintre efecte, cel mai important este radiația de sincro- 
tron, o radiaţie electromagnetică emisă de particulele ac- 
celerate circular. Acceleratorul circular devine o antenă, 
căci, la fel cum electronii din antenă se mișcă înainte și îna- 
poi pentru a emite unde radio, particulele din accelerator 
se mișcă periodic în inelul circular. Particulele emit unde 
electromagnetice pentru că sunt încărcate electric, deși un- 
dele au un spectru diferit de cel al unei antene obișnuite, 
depinzând de energiile folosite. Dacă accelerăm particulele 
în aceste inele circulare, devine la un moment dat ineficient 
să pompăm mai multă energie în particule, fiindcă la ener- 
gii mari cea mai mare parte a energiei se pierde în undele 
electromagnetice disipate (radiaţia de sincrotron). 

Radiația pierdută prin emisie în acceleratoarele circu- 
lare scade pe măsură ce masa de repaus a particulelor fo- 
losite crește. De aceea, dacă la început fizicienii accele- 
rau electroni sau pozitroni pentru a „bombarda” diversele 
ţinte, astăzi a devenit răspândită folosirea protonilor, care 
au o masă de repaus mai mare și deci pierd mai puţină 
energie prin radiația de sincrotron. Dintre aceste acce- 
leratoare de protoni, cele mai cunoscute sunt accelerato- 
rul Tevatron (în Statele Unite) și Large Hadron Collider 
(în Elveţia). Protonii însă au dezavantajul că sunt deja 
compuși. Fizicienii speră să depășească obstacolul odată 
cu puterea crescândă de calcul a computerelor moderne. 
Despre acceleratorul Large Hadron Collider (vezi figura 
15.6), care folosește în mod normal protoni, vom mai dis- 
cuta în secțiunea 186. 

Trebuie spus că acceleratoarele moderne de particule 
sunt adevarăte instalaţii uriașe în care nenumărate pro- 
cese trebuie sincronizate perfect pentru un rezultat satis- 
făcător al experimentelor. Un accelerator circular conține 
condensatori care accelerează particulele și are intercalate 
la intervale regulate câmpuri magnetice care le curbează 
particulelor traiectoria, pentru a le menţine în inel (vezi 
figura 15.5). Avantajul este nu numai că astfel particulele 
sunt accelerate la energii mari în mai multe ture ale inelu- 
lui, dar și că particulele deja accelerate care nu se ciocnesc 


Secțiunea 154. Despre particulele virtuale din acceleratoarele de particule 

Figura 15.6: O imagine a tunelului acceleratorului Large 


Hadron Collider din Geneva. Prin acest tunel circulă 
fascicule de protoni accelerati la energii de câțiva TeV, 
care sunt apoi ciocnite unul cu altul. Tunelul poate fi 
parcurs virtual și cu ajutorul hartilor Google Street View. 
Sursa: Wikipedia Commons. 


pot fi readuse din nou în punctul unde au loc coliziunile 
(lucru imposibil la acceleratoarele liniare). 

Căci, la momentul dorit, două fascicule de particule cir- 
culând în direcţii opuse în accelerator vor fi trimise unul 
spre celălalt, ciocnindu-se puternic. Energia uriașă de 
ciocnire va conduce la crearea unor noi particule, a că- 
ror masă de repaus este dată de energia folosită. Cu cât 
energia iniţială de coliziune este mai mare, cu atât vom 
crea particule și antiparticule cu o masă de repaus mai 
mare. În cazul cel mai fericit, particulele noi vor fi ob- 
servate și identificate cu ajutorul diverșilor detectori. De 
multe ori însă, ele sunt create în reacţie sub forma lor 
virtuală, înțelegând prin aceasta că diagramele Feynman 
ce conțin particulele virtuale trebuie luate în considerare 
pentru a explica rezultatul experimental. 

În final, trebuie spus că identificarea particulelor care 
rezultă în urma reacţiilor se face după o analiză riguroasă. 
În practică, evenimentele dorite sunt rare, încât uneori zeci 
sau chiar sute de mii de fotografii trebuie analizate pentru 
a obţine un singur eveniment dorit! Astăzi, procesul a 
fost îmbunătăţit substanţial odată cu analiza automată a 
fotografiilor efectuată de computer. 

Succesul acceleratoarelor moderne a determinat guver- 
nele diferitelor ţări să investească în construcţia altor acce- 
leratoare din ce în ce mai mari, care pot testa interacțiunea 
dintre particule la energii mai mari. În afară de acce- 
leratorul Large Hadron Collider, care ține capul de afiș 
al revistelor de știință, se preconizează construirea unui 
alt accelerator de particule în anii 2015-2020, denumit 
International Linear Collider (ILC). Acesta, deși generează 
energii mai mici, are posibilitatea să accelereze electroni 
la energii nemaiatinse până acum de ei. Folosind din nou 
electroni, fizicienii speră să poată interpreta mai ușor re- 
zultatele experimentale. 


154. Despre particulele virtuale 
din acceleratoarele de particule 


În secţiunea precedentă am prezentat câteva metode de 
măsurare a particulelor, sfârșind cu acceleratoarele mo- 
derne. În modelele cele mai simple ale acceleratoarelor de 
particule, ne vom imagina că accelerăm particule puncti- 
forme, cunoscute (de exemplu, electroni) pentru a bom- 
barda niște ţinte. Tintele sunt de fapt particule compuse 
(mai mari deci) a căror structură internă vrem s-o aflăm 
(vezi figura 15.7). 

O reprezentare simplificată a coliziunilor este cea în 
care aruncăm violent cu pietre mici într-o portocală, cu 
speranţa că o spargem în bucățele și vedem sâmburii pe 
care îi are în interior. În același fel trebuie să ciocnim cu 
electroni în protoni pentru ca să-i spargem pe aceștia din 
urmă și să vedem părţile lor componente. 

Putem duce mai departe comparaţia. Astfel, după ce 
avut loc ciocnirea, trebuie să găsim poziţia iniţială a sâm- 
burilor în portocale, după ce aceștia s-au zdrobit şi s-au 
împrăștiat eventual pe jos. Cu alte cuvinte, să ne uităm 
unde sunt împrăștiați sâmburii pe jos și să spunem unde 
erau ei în portocale înainte de a fi zdrobiţi, iată cam care 
e sarcina fizicienilor! 

Modelul de mai sus este desigur extrem de simplificat. 
De exemplu, particulele cu care sondăm (pietricelele mici 
în modelul de mai sus) nu sunt neapărat punctiforme. Așa 
cum am menţionat deja, acceleratorul LHC folosește pro- 
toni pentru a sonda alte particule, și nu electroni. În ex- 
perimente, particulele ţintă (cele cărora vrem să le găsim 
structura) nu stau pe loc, ci sunt și ele accelerate în sens 
opus. În plus, mecanica cuantică adaugă și alte ingrediente 
la modelul simplificat de mai sus, ingrediente care sunt în 
sine extrem de interesante, de aceea le vom prezenta în 
continuare. 

Primul ingredient sunt diagramele Feynman în repre- 
zentarea energie-impuls (secţiunea 145), „unealta” cea mai 
răspândită printre fizicieni pentru a interpreta datele. De 
fapt, putem spune că acceleratoarele moderne de particule 
sunt locul în care modelul lui Feynman introdus în capito- 
lul 13 este validat cu fiecare măsurătoare. Aici, particulele 
care intră în reacţii au impulsul și energia bine definite, la 
fel ca particulele care ies din reacţii (chiar dacă cele din 
urmă nu sunt întotdeauna cunoscute). 

Așa cum am arătat în secțiunea 145, particulele care 
intră în reacţie sunt considerate reale în reprezentarea 
energie-impuls, în sensul că energia E și impulsul p ale 
acestora satisfac relaţia lui Einstein E? = m?ct + p2c2 
(aici m este masa de repaus a particulei). În reacţie însă, 
particulele suferă tot felul de procese cuantice care pot fi 
privite ca niște procese virtuale, toate având loc în acelasi 
timp. Fiecare proces este descris de o diagramă Feynman 
şi o amplitudine de probabilitate ataşată. 

În reprezentarea energie-impuls a metodei lui Feynman 
(vezi secţiunea 145), o diagramă Feynman ne spune cum 
trece sistemul de particule inițiale prin stări intermediare 

Figura 15.7: În figură este schitat bombardamentul cu 
electroni asupra unui proton, ce are loc în acceleratoarele 
moderne de particule, pentru a se afla structura internă a 
protonului. În stânga electronul este accelerat între două 
plăci de condensator, între care se aplică echivalentul a 
miliarde Volti. În dreapta este schițat protonul, care este 
format (așa cum vom vedea în secţiunea 158) din trei qu- 
arci, reprezentați de trei bile mari. Pe lângă quarci există 
însă un nor de particule sub forma lor virtuală (electroni, 
pozitroni etc.), reprezentaţi sub forma unor bile mai mici 
și săgeți ondulate. Contribuţia particulelor virtuale de- 
vine din ce în ce mai evidentă la energii mari de coli- 
ziune. Măsurând protonul, măsurăm nu numai quarcii 
dar și celelalte particule sub forma lor virtuală, care fac 
parte din „supa ” cuantică a protonului. Modelul este sim- 
plificat, pentru că și electronul are un astfel de nor virtual 
în jurul lui. 


către starea finală. Stările intermediare au impuls și ener- 
gie bine definite, ca și cele finale (vezi figura 15.8), dar nu 
mai satisfac automat relaţia lui Einstein E? = m2ct+p2c2. 
Stările intermediare definesc particulele virtuale. 

În această reprezentare nu trebuie să ne întrebăm unde 
au loc tranziţiile sau când, căci timpul și spaţiul nu sunt 
bine definite, ci doar care sunt stările succesive de energie 
și impuls bine definite ale particulelor. Amplitudinea de 
probabilitate a unui singur proces se calculează ca produ- 
sul amplitudinilor de probabilitate ale prceselor prin care 
particulele sar de pe niște niveluri de energie și impuls bine 
definite pe altele. La sfârșit, se adună toate amplitudinile 
de probabilitate ale proceselor care conduc la starea finală 
considerată. 

Tranziţiile între stări de energie și impuls au loc păs- 
trând legile de conservare a energiei și impulsului în repre- 
zentarea, energie-impuls. Prin urmare, stările intermediare 
de energie și impuls pot sa nu satisfacă relaţia lui Einstein 
pentru particulele reale. Spunem atunci că particulele de- 
vin virtuale în interacţiile care sunt numite tot virtuale 
(vezi figura 15.8). 

De aceea, pentru a modela rezultatele obţinute în acce- 
leratoarele de particule trebuie să considerăm diagramele 
Feynman atașate tuturor interacțiunilor virtuale posibile. 
Am putea spune că în aceste acceleratoare particulele vir- 
tuale „se nasc”, în sensul că existenţa și comportarea, lor 
este necesară pentru a descrie rezultatele experimentale 

Figura 15.8: În stânga sus este prezentat un proces de 
împrăștiere între doi electroni fără spin. În dreapta sus 
este un exemplu prin care sistemul poate ajunge din sta- 
rea inițială în cea finală. Jos este explicitată diagrama 
Feynman în reprezentarea energie-impulsul (vezi și figura 
14.5, unde prin linia îngroșată am desemnat mulțimile de 
puncte care satisfac relația lui Einstein, pentru electron 
și foton). Particulele au salturi în spaţiul energie-impuls, 
de la starea inițială la starea finală, păstrând însă legile 
de conservare a energiei și impulsului. Aici p = (E,p) 
reprezintă atât energia, cât și impulsul. În situația a) cei 
doi electroni fără spin sunt reali. La b) primul electron a 
emis un foton 3. Atât electronul 1, cât și fotonul 3 au de- 
venit virtuali, pentru că nu satisfac relația dintre energie 
și impuls (nu se află pe curba întunecată). La c) al doilea 
electron a absorbit fotonul 3, devenind virtual. În d) mai 
are loc o emisie de foton și în e) absorbția sa, electronii 
devenind reali la sfîrșit, cu impulsuri și energii diferite 
însă. 


obţinute. Așa însă cum am menţionat în secţiunea 145, nu 
trebuie să ne imaginăm că particulele virtuale sunt parti- 
cule noi. Este vorba de aceleași particule, care sunt însă 
implicate în multiple procese virtuale care au loc toate 
simultan, în metoda lui Feynman (aceasta este reprezen- 
tarea pe care trebuie să ne-o trezească numele de virtual). 
Pentru că în acceleratoare de particule energia și impulsul 
particulelor iniţiale și finale sunt bine definite, se folosesc 
diagramele Feynman în reprezentarea energie-impuls. 

Vedem astfel că fizicienii modelează procesele virtuale 
prin care particulele ajung din starea iniţială în cea finală 
exclusiv în reprezentarea energiei și impulsului. Datorită 
acestei reprezentări, vom spune că particulele intermediare 
în reacție sunt virtuale (în sensul că nu respectă relaţia lui 
Einstein dintre energie și impuls). Aceasta ne conduce la o 
observaţie interesentă. Astfel, putem reinterpreta discuţia 
precedentă spunând că din structura internă a particulelor 
ce se ciocnesc fac parte și alte particule sub forma lor vir- 
tuală, particule care pot fi create oricând pentru o scurtă 
durată (vezi figura 15.7). 

De exemplu, anticipând puţin, protonul nu este for- 
mat numai din trei quarci reali, dar și din electroni sau 
pozitroni virtuali în câmpul electromagnetic al protonu- 
lui. Căci, deoarece un quarc emite un foton virtual 
într-unul din multiplele procese virtuale care au loc în 
același timp, iar fotonul virtual poate crea o pereche virtu- 
ală electron-pozitron (așa cum am văzut în capitolul prece- 
dent), putem spune atunci că pozitronul virtual face parte 
din structura, iniţială a protonului. Vedem astfel că struc- 
tura internă a particulelor țintă nu este dată numai de 
particulele reale din care sunt ele alcătuite, dar și de par- 
ticule virtuale (vezi figura 15.7). De aceea, un astfel de 
experiment de ciocnire pune în evidenţă și numeroasele 
particule care se pot găsi sub forma virtuală în norul din 
jurul țintei. 

Să observăm că situaţia se complică dacă ţinem cont 
că și particulele elementare care sondează (electronii, de 
exemplu) au un nor de particule virtuale. Desigur, imagi- 
nea pare ciudată, căci electronul este o particulă elemen- 
tară. Cu toate acestea, să ne aducem aminte de procesul 
renormării, acolo unde am văzut că trebuie să luăm în 
calcul norul de fotoni, electroni sau pozitroni virtuali din 
jurul electronului în mișcare. 

Concluzia este una cât se poate de incitantă și spectacu- 
loasă: din structura protonului sau a electronului fac parte 
toate particulele din univers, sub formă virtuală! Cu alte 
cuvinte, dacă am studia numai electronul, dacă am face ex- 
perimente numai cu el, ar trebui să găsim toate particulele 
din univers sub forma lor virtuală. Desigur, la început nu 
ne dăm seama de acest lucru, căci particule de masă mai 
mare nu contribuie semnificativ în procesele virtuale dacă 
energia acceleratoarelor în experimente este mică. Odată 
însă ce creștem energia acceleratoarelor, din ce în ce mai 
multe procese virtuale trebuie folosite pentru a explica re- 
zultatele experimentale. Va trebui atunci să luăm în con- 
siderare și procese virtuale care implică particule de masă 
mai mare. 

Am văzut astfel că primul ingredient introdus de meca- 
nica, cuantică este reprezentarea particulelor virtuale. Al 
doilea ingredient are de-a face cu probabilitățile de obser- 
vare a unor rezultate anume. Căci, dacă privim mai atent 
procesele de interacțiune chiar pentru particule elementare 
(deci care nu sunt compuse), realizăm că ele pot conduce 
de fiecare dată la alte rezultate, cu niște probabilităţi date 
de mecanica cuantică! 

Observaţia precedentă devine mai clară dacă ne aducem 
aminte de experienţele de difracție cu electroni sau fotoni. 
Aici am văzut că, deși unda de probabilitate iniţială a par- 
ticulei era aceeași, particula putea fi găsită în mai multe 
locuri din franjele de interferență, cu diverse probabilităţi. 

Figura 15.9: În partea de sus sunt prezentate schematic 
două procese de ciocnire care pornesc de la aceeași stare 
inițială, dar conduc la rezultate diferite (în stânga avem 
două particule care ies din coliziune, în dreapta avem 
trei). Cu alte cuvinte, chiar dacă repetăm identic același 
proces cu cele două particule initiale, vom obține rezultate 
diferite, cu diverse probabilități. În partea de jos a figurii 
este prezentată pentru fiecare proces doar câte o singură 
diagramă Feynman posibilă, dar ele pot fi în principiu 
mult mai multe. Pe diagrama din stânga am desemnat 
explicit faptul că particulele care intră și ies din reacție 
sunt reale, iar cele care se schimbă în reacție sunt virtu- 
ale. 


Aceasta este o caracteristică generală a mecanicii cuan- 
tice, care ne spune că sistemul inițial, deși mereu la fel, 
poate sfârși în stări finale diferite. Situaţia contrastează 
cu cea din fizica clasică unde, dacă avem precis aceeași 
configuraţie iniţială, obţinem mereu același rezultat. În 
mecanica cuantică însă vom obţine rezultate diferite pen- 
tru același proces iniţial, cu diverse probabilități date de 
diagramele Feynman (vezi figura 15.9). 

De exemplu, să ne imaginăm un proces în care ciocnim 
doar două particule elementare. Dacă din reacție rezultă 
doi electroni și o particulă necunoscută, la următorul expe- 
riment pot rezulta patru particule. Cum calculăm proba- 
bilitatea fiecărui rezultat final? Desigur, pentru fiecare din 
acestea, trebuie să adunăm amplitudinile de probabilitate 
ale diagramelor Feynman care conduc la acel rezultat. 

În acest fel calculăm probabilitatea de a observa o stare 
finală anume. Pentru a vedea care este probabilitatea, să 
existe o altă stare finală, trebuie să adunăm din nou zeci de 
diagrame Feynman care conduc la noul rezultat final, chiar 
dacă ele au aceeași configuraţie inițială. Aceasta înseamnă 

în esenţă că un rezultat final va fi mai mult sau mai puţin 
probabil decât altul. De aceea, în experimente trebuie să 
facem câteodată mii de poze pentru a observa evenimentul 
dorit, în special dacă evenimentul are probabilitate redusă, 
lucru care vom vedea că se întâmplă azi cu bosonul Higgs. 
În pratică, tot ce putem face este să alegem o 
configuraţia optimă pentru starea iniţială a particulelor 
care se ciocnesc, urmând apoi să repetăm ciocnirile de mii 
sau milioane de ori până când vom observa acea stare finală 
pe care o căutăm. În toate aceste încercări starea iniţială 
este aceeași, însă există mai multe stări finale posibile. 


155. Forţa nucleară tare 


În primele secţiuni ale acestui capitol am prezentat unele 
dintre metodele de măsurare a particulelor ce se găsesc în 
natură, sfârșind cu acceleratoarele moderne de particule. 
În secţiunea precedentă am văzut cum reuşesc fizicienii să 
modeleze datele ce se obţin în acceleratoare. În următoa- 
rele secţiuni vom prezenta noile particule descoperite și 
forţele asociate acestora. Nu vom începe însă cu rezultate 
moderne din acceleratoarele de particule, ci ne vom în- 
toarce la atom și la timpurile când fizicienii nu dispuneau 
de aceste adevărate „microscoape”, pentru a vorbi despre 
o nouă forţă a naturii, forța nucleară tare. 

Astfel, în secţiunea 31 am prezentat modelul planetar 
al atomului, în care electronii (având sarcini electrice ne- 
gative) orbitează la mare distanță de nucleu (cu sarcină 
electrică pozitivă). În urma experimentelor de dezinte- 
grare ale atomilor (vezi, de exemplu, figura 9.24), a devenit 
clar că nucleul nu e o structură compactă, ci este format 
din mai multe particule de sarcină electrică pozitivă (nu- 
mite protoni) și altele cu sarcină electrică neutră (numite 
neutroni). 

Rezultatul e oarecum surprinzător. În mod normal, 
ne-am aștepta ca protonii să se respingă datorită sarcinii 
lor electrice pozitive, pentru că sunt foarte apropiaţi unul 
de altul (să ne amintim că sarcinile electrice de același fel 
se resping). Ceva trebuie totuși să învingă forța de respin- 
gere și să-i țină strânși în nucleu. Ce poate fi? 

În 1935, fizicianul japonez Hideki Yukawa (1907-1981) a 
introdus o forță nouă care ţine protonii strânși în nucleu. 
În opinia lui, doi protoni vor fi atrași printr-o forță nu- 
cleară tare, mult mai puternică decât cea electromagnetică, 
pentru ca să învingă tendința lor de a se respinge în nucleu. 
Desigur, această forță ar acţiona și asupra neutronilor din 
nucleu, ţinând astfel atât protonii, cât și neutronii împre- 
ună. 

Pe de altă parte, noua forță nucleară acţionează evi- 
dent pe distanţe scurte, pentru că două nuclee se res- 
ping la distanțe mai mari numai prin intermediul forțelor 
electromagnetice. Cu alte cuvinte, forţa de atracţie nu- 
cleară dintre protoni este mult mai mare decât cea de 
respingere electrostatică, dar numai atunci când distanța 
dintre protoni este mai mică decât aproximativ dimensiu- 
nile unui nucleu (10-15m). Când însă distanţa depășește 
această valoare critică, forța nucleară devine neglijabilă 

faţă de cea electromagnetică. Spunem atunci că forţa nu- 
cleară acționează doar pe distanţe scurte (mai mici decât 
10715m). 

Pe vremea lui Yukawa se cunoşteau doar două forțe 
de interacțiune, cea electromagnetică și cea gravitațională, 
ambele scăzând invers proporţional cu pătratul distanţei 
până la sursă. Prin urmare, forţa electrică și forța 
gravitaţională acționează pe distanţe mari, tocmai ce nu 
voia Yukawa pentru potențialul său nuclear. Ce formă ar 
avea, însă forța nucleară tare, pentru a scădea brusc din- 
colo de 10-15m? Să scadă potenţialul nuclear cu puterea a 
7-a a distanţei, așa cum au propus unii fizicieni? Yukawa 
a încercat să găsească un argument teoretic pentru care 
forța nucleară tare ar scădea foarte mult odată ce distanţa 
depășește 10-15m. Să urmărim și noi puţin acest argu- 
ment. 

Astfel, am văzut în secţiunea 141 că în cazul câmpului 
electromagnetic interacţiunea este purtată de fotonii vir- 
tuali. În metoda lui Feynman, ei sunt emiși și absorbiți de 
sarcina, electrică ce generează câmpul electromagnetic în 
toate procesele imaginabile (virtuale) ce au loc simultan, 
formând astfel un fel de nor în jurul sarcinii. În repre- 
zentarea impuls-energie, fotonii aceștia nu satisfac relația 
dintre masă și energie a lui Finstein și de aceea ei se nu- 
mesc virtuali. Așa cum amintit, să nu ne lăsăm înșelaţi 
de denumire, este vorba de aceeași fotoni obișnuiți, doar 
că ei participă la diversele procese virtuale. Analiza com- 
pletă este destul de complexă, dacă ar fi să urmărim toate 
aceste procese virtuale și să le adunăm amplitudinile de 
probabilitate, așa cum am văzut în capitolele precedente 
că trebuie să procedăm. 

De aceea, vom face aici o simplificare și ne vom întreba 
care ar fi densitatea fotonilor virtuali din jurul sarcinii, 
dacă ar fi să-i „adunăm” cumva pe toţi. Ipoteza este o 
simplificare grosieră căci, aşa cum am arătat în secţiunea 
143, procesele virtuale au loc în același timp și ele trebuie 
privite ca niște procese paralele. Cu toate acestea, ne vom 
imagina o „medie” a fotonilor, emiși și absorbiți continuu 
de sarcinile electrice. 

În cazul câmpului electromagnetic, această densitate a 
fotonilor virtuali din jurul unei sarcini scade la distanță 
mare de sarcina electrică. Or, o densitate mai mică în- 
seamnă o probabilitate mai mică de interacţiune cu vreo 
altă sarcină electrică aflată acolo. În final, acea sarcină 
îndepărtată „simte” o forţă electrică mai mică (ce scade 
invers proporţional cu pătratul distanței) pentru că ea 
se mișcă într-o zonă în care densitatea de fotoni virtu- 
ali este redusă, deci probabilitatea este mai mică pentru 
ca, să interacţioneze cu aceștia (vezi partea de sus a figurii 
15.10). 

Revenind la câmpul nuclear de interacţiune dintre pro- 
toni, observăm că el cesta va trebui cuantificat la sfârșit, 
într-un model asemănător saltelei din capitolele 11 și 12. 
Pachetele de energie discretă ale acestui câmp vor repre- 
zenta atunci o nouă particulă. Cu alte cuvinte, putem 
începe cu forțe nucleare (cum ne-ar fi sfătuit Newton), 
cu câmpuri nucleare (cum ne-ar fi sfătuit Maxwell), însă, 
dacă e să urmăm metoda teoriei cuantice a câmpurilor, va 
trebui să privim câmpul forţelor nucleare ca pe o „saltea” 
ale cărei oscilaţii, odată cuantificate, vor genera pachete 
discrete de energie, pe care noi le identificăm cu particule. 

Figura 15.10: Sus este prezentată interacțiunea electro- 
statică dintre doi protoni aflati la o distanță mare unul de 
altul, iar jos interacțiunea nucleară dintre aceiași protoni. 
În stânga sus este desenat norul de fotoni virtuali din ju- 
rul primului proton. În dreapta sus este schițată variația 
densității de fotoni virtuali cu distanța până la proton. 
La distanțe mari densitatea scade, dar nu devine nulă. 
Ca atare, cel de-al doilea proton încă va simti prezența 
fotonilor virtuali ca pe o forță electrică. În stânga jos 
este schițat norul de mezoni virtuali care înconjoară pri- 
mul proton și care intermediază forța nucleară. Norul se 
întinde pe o distanță dată de lungimea de undă Compton 
a mezonului A = h/(mc), unde m este masa de repaus a 
mezonului. Cel de-al doilea proton se află acum în afara 
norului și el nu mai „simte” nici un mezon virtual și ca 
atare nici o forță nucleară. 


Interacțiunea va fi mijlocită de această particulă și nu de 
câmpul nuclear sau de forţa nucleară propriu-zisă. 

Câmpul de interacţiune nucleară va fi descris în final 
de o nouă particulă, care mijlocește interacţiunea, după 
cum câmpul electromagnetic cuantificat este descris de fo- 
toni, care mijlocește interacţiunea dintre sarcinile electrice. 
Noua particulă (echivalentă fotonului) a ajuns să fie cu- 
noscută sub numele de mezon (însemnând „intermediar”). 
Mezonii, pachetele discrete de energie ale câmpului nu- 
clear, ar fi atunci particule ca și fotonii, care ar putea fi 
măsurate, după cum și fotonii individuali sunt observați 
cu fotodetectorii optici foarte sensibili. 

Figura 15.11: Una dintre observațiile experimentale ale 
pionului, pentru care Cecil Frank Powell a primit Premiul 
Nobel în anul 1950. Aici particula care se deplasează în 
sus venind din stânga jos este un pion m (particula lui 
Yukawa). Pionul se dezintegrează în stânga sus într-un 
miuon u (care merge spre dreapta) și o altă particulă in- 
vizibilă. La rândul lui, miuonul u se dezintegrează și el 
mai târziu (în dreapta imaginii) într-un electron și alte 
particule invizibile. Particulele lipsă din imagine au fost 
identificate mai târziu ca fiind neutrini, care nu lasă urme 
pe plăcile fotografice, pentru că interacționează foarte slab 
cu materia. ©The Nobel Foundation. 


Prin asemănare cu interacţiunile electromagnetice, unde 
sarcinile electrice emit și absorb fotoni virtuali, protonii 
ar avea o sarcină nucleară şi ei ar emite și absorbi mezoni 
virtuali, în multiplele procese virtuale care au loc simultan 
(de aceea numim acest mezon virtual). Mecanismele sunt 
atunci în esenţă aceleași, însă ce poate fi diferit între pion 
și foton pentru ca raza de acţiune a forţei nucleare să nu 
depășească 10-15m, iar forța electromagnetică să acţioneze 
la distanţe oricât de mari? 

Urmând discuţia precedentă, vedem că lucrul diferit 
poate fi distribuția densităţii de mezoni virtuali în jurul 
sarcinilor nucleare (vezi figura 15.10). Pentru ca forța 
nucleară tare să nu acţioneze pe distanțe mai mari de 
10715m ar trebui ca densitatea, de mezoni virtuali dincolo 
de 10-15m să fie aproape nulă. În acel caz, dacă un alt 
proton (sau neutron) ar trece pe acolo nu ar găsi nici un 
mezon virtual, deci nu ar mai simţi nici o forță nucleară. 
Cheia este să descoperim acea proprietate a câmpului nu- 
clear (deci a particulei mezon asociate) care să conducă 
la distribuţia căutată a densității de mezoni virtuali din 
jurul sarcinii nucleare (proton sau neutron) care îi emite. 

Așa cum vom arăta mai pe larg în secţiunea 160, 
distribuţia norului de mezoni virtuali din jurul protonu- 
lui este dată în esență de una din proprietăţile mezonului, 
masa lui de repaus. Dacă ea ar fi fost nulă (ca în cazul 
fotonului), atunci norul de mezoni virtuali s-ar fi întins pe 
distanțe mari. Pentru că însă masa de repaus a mezonului 
este nenulă, „norul” de mezoni virtuali din jurul protonului 
se va restrânge într-o zona redusă. 

Care este însă dimensiunea norului de mezoni virtuali 
în funcţie de masa de repaus m a mezonului? Analiza din 
secțiunea, 160 ne va da răspunsul corect, dar acum vrem să 
urmăm o scurtătură. Astfel, am văzut în secţiunea 148 că 
nu putem localiza electronul cu o precizie mai mare decât 
lungimea de undă Compton Ae = h/(mec), unde h este 
constanta lui Planck, c este viteza luminii și me este masa 
de repaus a electronului. Cu alte cuvinte, odată ce punem 
electronul într-un punct, el are o șansă mare să fie găsit 
în momentul imediat următor oriunde într-o zonă dată de 
lungimea Compton Ae = h/(mec). 

În același fel și mezonul de masă nenulă m, odată loca- 
lizat într-un punct, ar putea fi găsit în momentul imediat 

următor într-o zonă de dimensiunea lungimii sale Compton 
A = h/(mc). Desigur, dacă așteptăm un timp îndelungat, 
el ar putea fi găsit și mai departe. Dacă însă ne imaginăm 
ca nu avem acest timp la dispoziţie și vrem să vedem unde 
se află mezonul imediat dupa ce l-am așezat, cel mai pro- 
babil îl vom găsi într-o sferă de rază A = h/(mc) în jurul 
poziţiei unde l-am pus, ne spune mecanica cuantică. A este 
atunci raza norului de mezoni virtuali din jurul protonului. 

Valoarea masei de repaus m o putem calcula știind că 
raza norului de mezoni virtuali din jurul protonului este de 
ordinul d = 10-15m. Egalând lungimea, de undă Compton 
a mezonului cu această distanţă A = d, obţinem pentru 
masa de repaus a mezonului o valoare de m = h/(cd) ~ 
150 MeV, care iese de aproximativ trei sute de ori mai 
mare decât masa electronului me. Să observăm că, deoa- 
rece masa, de repaus a fotonului este nulă, fotonul va avea, 
o lungime de undă Compton atașată ce devine infinită. 
Aceasta explică din nou raza de acţiune nelimitată a forţei 
electromagnetice. 

Odată ce cunoaștem caracteristica mezonului (masa sa 
nenulă) care face ca forţa nucleară să acţioneze la distanțe 
mici, ne intersează și celelalte caracteristici. În primul 
rând, deoarece mezonul virtual mediază interacţiunea, din- 
tre sarcinile nucleare (protoni sau neutroni), el trebuie să 
fie un boson, adică o rudă a fotonului. 

Yukawa a ales apoi forma cea mai simplă pentru mezon, 
cea în care el nu are polarizare ca fotonul (în termeni teh- 
nici, el este o particulă scalară, vezi secţiunea 127). Pe de 
altă parte, în anii de dinaintea celui de-al Doilea Război 
Mondial, fizicianul român Alexandru Proca a ales pentru 
mezon o formă de polarizare identică cu cea a fotonului. 
Mezonul ar fi fost atunci un frate al fotonului, pentru că 
numai masa de repaus ar fi fost diferită, nu și polarizarea 
sa (numele introdus de Proca este de foton masiv). Natura 
însă i-a dat dreptate lui Yukawa, și nu lui Proca. 

Știind acum caracteristicile mezonului, Yukawa a putut 
scrie și forma câmpului de interacţiune nuclear. Ecuatiile 
câmpului erau de fapt deja cunoscute, fiind ecuațiile 
Klein- Gordon (vezi secţiunea 131). În termeni matema- 
tici, câmpul nuclear a devenit un câmp scalar masiv, ceea 
ce înseamnă că particula purtătoare a interacțiunii (mezo- 
nul) este scalară (nu are polarizare) și că ea are masa de 
repaus nenulă (este masivă). 

O primă încercare experimentală de măsurare a mezonu- 
lui a fost făcută de fizicienii J. C. Street și E. C. Stevenson 
în 1936, când ei au fotografiat o particulă cu o masă de re- 
paus apropiată de 100 MeV, și de aceea tentaţia a fost mare 
ca ea să fie identificată cu mezonul propus de Yukawa. 
Astăzi știm că particula măsurată nu a fost mezonul, ci 
miuonul u (o rudă a electronului, vezi figura 15.4). 

Mezonul a fost identificat experimental pentru prima 
dată în anul 1947 (vezi figura 15.11). Mai târziu s-a des- 
coperit că există mai multe tipuri de mezoni, toţi mijlocind 
interacțiunea nucleară între protoni și neutroni. Așa cum 
vom vedea, mai târziu, mezonii formează azi o familie în- 
treagă. Mezonul descoperit în anul 1947 poartă numele de 
pion. 

Urmărind povestea de mai sus, observăm o schimbare 
subtilă a unghiului de vedere. Astfel, am sfârșit prin a 
atribui o proprietate ce pare a câmpului nuclear (raza sa de 
acţiune), particulei care reprezintă pachetele sale discrete 
de energie, odată ce câmpul este cuantificat. Desigur însă, 


proprietatea specială a particulelor acelui câmp (în cazul 
noastru, masa lor de repaus) este cea care a scos la iveală 
comportarea câmpului însuși. Căci, după cum am văzut, 
fizicienii au reconstruit proprietăţile câmpului nuclear de 
la cele ale particulei sale, mezonul. 

Metoda aceasta a adus cu sine o revoluţie în fizică, odată 
ce fizicienii au înţeles că orice câmp, odată cuantificat, va 
veni în pachete discrete de energie, identificate cu particu- 
lele acelui câmp (vezi capitolul 12). Studiind particulele 
câmpului, vom putea reconstitui ecuaţiile câmpului însuși, 
cele din care se deduc apoi teoretic proprietăţile particule- 
lor tocmai măsurate. Cumva, în lumea aceasta cuantică, 
nu mai trebuie să măsurăm direct câmpul, așa cu făceau 
Faraday sau Maxwell, ci trebuie să măsurăm particulele 
sale. 

În acest fel, fizica particulelor a urcat dintr-o dată pe 
tronul regelui. Atunci când măsurăm particule nu des- 
coperim „pietre” exotice ale fundamentelor materiale ale 
universului (un fel de cărămizi ale sale), ci descoperim de 
fapt câmpurile din care ele provin, ecuaţiile ultime care 
determină comportarea universului. 

Fiecare particulă din univers este manifestarea unui 
câmp, și numai măsurând proprietăţile tuturor particu- 
lelor putem reconstrui toate câmpurile, întreaga „saltea” 
a universului care generează aceste particule și, în cele din 
urmă, face posibilă existența noastră. Şi, pentru că unele 
particule pot fi combinaţii de alte particule mai simple 
(așa după cum câmpurile pot fi combinate între ele), vom 
încerca să le aflăm în special pe acestea din urmă. Bine 
aţi venit în lumea, fizicii particulelor elementare. 


156. Familiile de particule: 
leptoni, barioni si mezoni 


În secţiunile precedente am menţionat câteva dintre no- 
ile particule descoperite de fizicieni în camerele cu ceaţă, 
peliculele fotografice sau acceleratoarele moderne de parti- 
cule. Printre ele am găsit miuonul pi (o rudă a electronului) 
sau pionul 7 (un exemplu de mezon). 

Numărul noilor particule descoperite este foarte mare, 
mult mai mare poate decât s-ar fi așteptat fizicienii. 
Explozia aceasta de noi particule l-a determinat pe fizi- 
cianul Willis Lamb (cel care a măsurat deplasarea Lamb) 
să spună că, dacă înainte fizicienii experimentatori erau 
recompensaţi cu un Premiu Nobel pentru descoperirea 
unei noi particule elementare, acum ei ar trebui pedepsiţi 
cu o amendă de 10 000 de dolari! 

Nu vom încerca să enumerăm în continuare toate noile 
particule descoperite, căci multitudinea lor ar face fizica, 
particulelor să semene cu rafturile unei farmacii. În tabelul 
15.12 prezentăm (pentru cei interesaţi) doar o parte dintre 
particule, împreună cu proprietăţile lor. 

Vom încerca acum să sărim direct la sistematizarea aces- 
tora. Pentru a ține minte mai ușor, este util să organizăm 
particulele pe categorii de „rude” ale particulelor deja cu- 
noscute: electronul, fotonul sau protonul. Categoriile au 
denumiri tehnice, și anume: leptoni (rudele electronului) 

mezoni (rudele mai îndepărtate ale fotonului, pentru că 
intermediază interacțiunile) și barioni (rudele protonului 
și ale neutronului). 

O primă familie de particule este formată din leptoni, ru- 
dele electronului. Dintre ei fac parte miuonul u menţionat 
mai devreme, precum și tauonul r. De fapt, miuonul și 
tauonul pot fi consideraţi un fel de electroni mai grei. O 
specie aparte de leptoni o formează neutrinii, despre care 
vom discuta mai pe larg în secţiunile următoare. Ei sunt 
de mai multe tipuri: neutrin electronic, neutrin miuonic 
sau neutrin tauonic. După cum vedem, pentru fiecare tip 
de electron (electron, miuon sau tauon) există câte un tip 
de neutrin. 

Desigur, fiecare dintre aceste particule își are și anti- 
particula sa, care se desemnează de obicei cu o bară dea- 
supra simbolului particulei (ca în Ve, care este antiparti- 
cula neutrinului electronic ve). O altă convenţie ne spune 
că cifra aflată la exponent lângă numele particulei repre- 
zintă sarcina electrică a acelei particule exprimată în sar- 
cini electrice elementare (egale cu ale electronului în va- 
loare absolută). De exemplu, pu” are o sarcină electrică, 
egală cu a electronului. Iată deci lista leptonilor (rude ale 
electronului): 


Leptoni: 


electron și pozitron: e”, et 


miuon și antimiuon: u”, ut 


tauon și antitauon: 7-, Tt 


neutrin și antineutrin electronic: ve, Ve 
neutrin și antineutrin miuonic: vu, Vp 


neutrin și antineutrin tauonic: vr, Vy 


De remarcat că leptonii sunt toţi fermioni de spin 1/2 
și că până astăzi ei rămân particule elementare, ce nu par 
să fie alcătuite din alte particule. 

O a doua familie de particule este formată din mezoni, 
ce pot fi priviţi ca niște rude mai îndepărtate ale fotonilor, 
aşa cum am văzut în secţiunea precedentă. Aceasta pen- 
tru că mezonii, ca și fotonii, sunt niște bosoni ce mediază 
interacțiunile dintre particule (în cazul mezonilor acestea 
sunt interacţiunile nucleare tari). Iată mai jos câţiva din- 
tre mezoni: 


e pioni: 10, nt, m 


e kaoni: KO, Kt, K-, K 


Există deci mai multe specii de pioni și de kaoni. După 
cum vom vedea mai târziu, mezonii nu sunt particule ele- 
mentare, ci sunt compuși din alte particule pe care trebuie 
să le descoperim. În plus, desigur, fiecare particulă își are 
antiparticula ei, care este câteodată identică cu particula 
inițială (cum e cazul fotonului). 

O a treia familie conţine barionii, rude ale protonului și 
neutronului. Așa cum vom vedea mai târziu, nici barionii 

nu sunt particule elementare, ci compuse. Ca și leptonii, 
barionii sunt fermioni. lată câţiva barioni: 


e proton și neutron: pt, n 


e particula Q7 și particula A? 


În enumerarea de mai sus am omis să scriem și anti- 
particulele. În plus, am menţionat aici particulele O și 
A? pentru că ele vor juca un rol special la identificarea 
„cărămizilor” de construcţie a barionilor. 

Denumirile celor trei familii de particule își au originea 
în proprietăţile lor de masă. Astfel, leptonii sunt parti- 
cule ușoare (de la „leptos” care înseamnă ușor în limba 
greacă), mezonii sunt particule de masă intermediară (de 
la cuvântul „mezos” care înseamnă intermediar), iar ba- 
rionii au masă mare („barios” înseamnă greu). Barionii 
și mezonii formează împreună familia hadronilor, pentru 
că sunt formaţi din aceleași cărămizi elementare, așa cum 
vom vedea mai târziu. 

În figura 15.12 prezentăm o serie de astfel de particule. 
Tabelul conţine masa de repaus și timpul de viață expe- 
rimental, care este de cele mai multe ori redus, pentru că 
particulele libere se dezintegrează repede în alte particule. 
În plus, în tabel mai sunt prezentate și sarcinile electrice 
ale particulelor, precum și compoziția acestora, despre care 
va fi vorba în secțiunea următoare. 

Să încheiem secțiunea reamintind că particulele de mai 
sus descriu și câmpurile din care provin, ele fiind de fapt 
pachetele discrete de energie ale acestor câmpuri. Mezonii, 
de exemplu, intermediază interacţiunea nucleară, precum 
fotonul interacțiunea electromagnetică, ei fiind pachete 
discrete de energie ale câmpului nuclear. Așa cum putem 
detecta un foton pe o placă fotografică, vom putea detecta 
și un mezon cu un detector mai performant. Și, după cum 
caracteristicile câmpului electromagnetic se reduc la carac- 
teristicile fotonului, și caracteristicile forţei nucleare tari se 
reduc în primă instanță la caracteristicile mezonilor. 

Începe astfel „goana” după particule care, în final, ne 
vor scoate la iveală proprietăţile câmpurilor din care pro- 
vin. Ceea ce trebuie să facem în primă instanță este 
să „cernem” din grămada de particule numai pe acelea 
care sunt particule elementare, dând la o parte particu- 
lele compuse. Rămânând cu particulele elementare, vom 
reconstrui apoi câmpurile din care provin, și cu ele legile 
fundamentale ale universului. 


157. Ordonarea mezonilor și barionilor 


Am menţionat în secţiunea precedentă cele trei mari fa- 
milii de particule, leptonii, mezonii și barionii, exemplifi- 
când cu câteva particule. Leptonii au rămas până astăzi 
particule elementare, pe când barionii și mezonii sunt par- 
ticule compuse. Vom povesti aici pe scurt cum au fost 

Figura 15.12: 


Un tabel care inventariază o parte din mezonii și barionii menţionaţi în tezt. Ei formează împreună 


familia hadronilor, despre care vom vedea mai târziu că sunt formati din quarci. Pe prima coloană este notația particulei, 
pe a doua este compoziţia sa în quarci, apoi urmează proprietăţile fizice (sarcina electrică, sarcina de stranietate, masa 
de repaus, timpul de viață) și în final modul în care particulele se dezintegrează. 


ordonaţi mezonii și barionii, căci această ordonare a con- 
dus în final la determinarea compoziţiei lor interne. 

Pentru început trebuie menţionat că în toate reacţiile 
nucleare există mărimi care trebuie să se conserve, de 
exemplu, sarcina electrică totală. Practica ne învață că 
putem atașa particulelor și alte sarcini decât cea electrică, 
care de asemenea se conservă în reacţii. O astfel de sar- 
cină, care identifică de fapt familia barionilor, este sarcina 
barionică. 

Sarcina barionică a fost introdusă iniţial pentru a ex- 
plica de ce protonul nu se dezintegrează în pozitron, deși 
reacţia ar fi permisă, pentru că protonul are energie de 
repaus mult mai mare decât pozitronul și aceeași sarcină 
electrică. Protonului i s-a atașat atunci sarcina barionică 
B = 1, iar pozitronului sarcina barionică B = 0. 

Dezintegrarea protonului în pozitron nu ar avea atunci 
loc pentru că procesul nu ar conserva sarcina barionică. 
În acest fel protonul ar rămâne stabil în univers pentru 
un timp foarte îndelungat, lucru confirmat experimental. 
Până astăzi, nimeni nu a reușit să vadă cu siguranţă un 
proton dezintegrându-se, iar experimentele sugerează un 
timp de dezintegrare care depășește 1034 de ani! 

Mai târziu, toţi barionii (rudele protonului) au primit 
sarcina barionică B = 1, iar restul familiilor (leptonii și 
mezonii) au primit sarcina barionică B = 0. În plus, anti- 
barionilor (antiparticulele barionilor) li s-a atașat sarcina 
barionică B = —1. Aceasta pentru că antiparticulele au 
toate sarcinile opuse particulelor respective, deci atât cea 
electrică, cât şi cea barionică sau oricare alta care va fi 
descoperită mai târziu. 

În urma experimentelor a fost apoi descoperită şi o altă 
sarcină care trebuie să se conserve în reacţii: sarcina de 
stranietate S. Ea a fost iniţial introdusă pentru a explica 
o ciudățenie a comportării unor particule, cum ar fi de 
exemplu barionul AO. 

Astfel, probabilitățile proceselor în care barionul A0 este 
produs sunt caracteristice interacțiunilor nucleare tari ale 
lui Yukawa. Acestor probabilităţi li se asociază timpi 
foarte scurţi de viaţă pentru particula A09, de ordinul a 

Figura 15.13: O manieră de a aranja o parte din noii ba- 
rioni descoperiți (cei de spin 3/2) în functie de sarcinile 
lor electrice și de stranietate. Pe aza verticală este repre- 
zentată și masa lor aprozimativă. La momentul când di- 
agrama a fost construită de Murray Gell-Mann, particula 
Q- din colțul de jos nu era cunoscută, așa că ea a repre- 
zentat, la început, doar o predictie a teoriei. Diagrama 
de mai sus sugerează că particula X ar avea sarcina de 
stranietate S = —3 și sarcina electrică Q = —1. În plus, 
vedem că masa particulelor crește cu aprozimativ 150 MeV 
atunci când coborâm un rând în diagramă. Aceasta în- 
seamnă că masa particulei prezise QT ar fi undeva în jur 
de mo- = 1680MeV. Particula Q a fost descoperită mai 
târziu, având aceste proprietăţi (vezi figura 15.14). 


10-23s. Căci, cu cât interacţiunile sunt mai „tari”, cu 
atât șansele ca particulele să interacţioneze sau să se dez- 
integreze sunt mai mari (dezintegrarea poate fi privită tot 

ca un fel de interacţiune cu particulele în care se dezin- 
tegrează particula iniţială). Atunci este de așteptat ca 
timpul de viaţă să fie scurt. 

Pe de altă parte, odată produsă, particula A? este în 
practică mult mai stabilă decât sugerează aceste valori ale 
interacțiunii nucleare. Timpul ei real de viaţă se poate es- 
tima din fotografii, unde se vede distanța parcursă de par- 
ticula AO, ca fiind aproximativ 10-19s (vezi tabelul 15.12). 

Pentru un timp, această discrepanţă între teorie și ex- 
periment a rămas un mister. Astăzi se știe că diferența 
mare între cei doi timpi ai particulei AO, de ordinul a 1015, 
se datorează diferenţei între tipurile de reacţie în care par- 
ticula A? este produsă și în care ea se dezintegrează mai 
târziu. Pentru că timpul de viață este acum mai mare, în- 
seamnă că particula interacționează mai slab cu particulele 
care sunt responsabile de dezintegrarea ei. Interacțiunea 
aceasta a primit numele de interacțiune nucleară slabă. Cu 
alte cuvinte, nu există o singură interacţiune nucleară (așa 
cum credea Yukawa), ci două! 

Surpriza este, să recunoaștem, destul de mare. Astăzi se 
știe că interacțiunile nucleare slabe apar între toate parti- 
culele, pe când interacțiunile nucleare tari apar numai în- 
tre barioni și mezoni, nu și între leptoni. Ele definesc cele 
două noi forțe din natură care trebuie adăugate la forțele 
electromagnetică și gravitaţională: forța tare nucleară și 
forța slabă nucleară. Sarcina de stranietate S este constru- 
ită pentru interacţiunile nucleare tari, în așa fel încât ea 
să se conserve în aceste interacțiuni, dar nu neapărat și în 
cele slabe. 

Un proces tipic pentru interacţiunea nucleară slabă este 
dezintegrarea beta, în care un neutron se dezintegrează 
într-un proton, un proces în care mai sunt generate două 
particule în plus: un pozitron și un antineutrin. Pe de 
altă parte, atracţia protonilor în nucleu, mediată de me- 
zoni, este tipică pentru interacţiunea nucleară tare. Or, 
cu alte cuvinte, neutrinii sunt un semn al interacțiunilor 
nucleare slabe (ei interacționează slab cu materia), iar me- 
zonii sunt un semn al interacțiunilor nucleare tari. Despre 
interacțiunea nucleară slabă vom discuta mai pe larg în 
capitolul 17. În acest capitol și în următorul ne vom con- 
centra pe interacțiunea nucleară tare. 

Să recapitulăm observaţiile de până acum sub forma ur- 
mătoare: 


Tipurile interacțiunilor nucleare 


1. Interacțiunea nucleară slabă apare între toate 
particulele și se poate asocia acelor reacții în 
care apare neutrinul. 


2. Interacțiunea nucleară tare implică doar barioni 
și mezoni, nu însă și leptoni. 


În plus, să ne reamintim și că noilor particule descope- 
rite li se pot asocia și alte sarcini decât cea electrică, cum 
ar fi sarcina barionică sau sarcina de stranietate. 

Observațiile de mai sus sugerează că există o ordine as- 
cunsă a particulelor. Un alt indiciu al faptului că parti- 
culele sunt ordonate e dat de masa acestora. Astfel, după 
cum se vede din tabelul 15.12, multe dintre particule au 


Figura 15.14: 
tală a particulei Q`, efectuată în laboratorul Brookhaven 
(Statele Unite), în anul 1964. De remarcat cât de multe 


Stânga: Prima observaţie erperimen- 


sunt particulele care lasă urme fotografice. Dreapta: o 
schiță a particulelor implicate în reacția prezentată în 
stânga. Aici este identificată particula Q` în josul ima- 
ginii. Imagine reprodusă cu permisiunea laboratorului 
Brookhaven din Statele Unite. 


aproximativ aceeași masă de repaus, de exemplu protonul 
şi neutronul. 

Folosind potrivirile de mase și sarcini suplimentare ale 
particulelor, fizicianul Murray Gell-Mann a așezat noile 
particule nu numai în tabele, dar și în diverse diagrame, 
cum ar fi octaedre sau triunghiuri. Ele aduc într-o primă 
instanță mai mult cu misterioasele forme geometrice folo- 
site de astrologi, sau cu încercările geometrice al lui Kepler 
de a ordona orbitele planetelor. Cu toate acestea, noile di- 
agrame de ordonare propuse de Murray Gell-Mann păreau 
că „vorbesc” mai mult, căci nu numai sarcinile electrice, ci 
și cele de stranietate se potriveau, ba chiar și diferenţele 
dintre masele barionilor păreau să fie aproximativ aceleași. 
O astfel de diagramă apare în figura 15.13. 

M. Gell-Mann a reușit iniţial să, deseneze trei astfel de 
diagrame, două pentru barioni (una pentru barionii de spin 
1/2 și alta pentru barionii de spin 3/2) și o diagramă pen- 
tru mezoni. Aceste diagrame exotice poate că nu ar fi im- 
presionat mult lumea științifică, dacă ele nu ar fi prezis o 
particulă nedescoperită încă. Este vorba de barionul Q7, 
ce nu fusese observat experimental atunci când Murray 
Gell-Mann a desenat diagramele (vezi figura 15.13). 

Diagramele lui Murray Gell-Mann preziceau că parti- 
cula Q7 ar avea o sarcină barionică B = 1, o sarcină de 
stranietate S = —3, o sarcină electrică Q = —1 (în sar- 
cini elementare ale electronului) și o masă aproximativă 
de 1680 MeV. 

La scurt timp, barionul Q7 a fost descoperit experi- 
mental în laboratorul Brookhaven (în Statele Unite), în 
anul 1964 (vezi figura 15.14). Mai mult, el avea toate 
proprietăţile prezise de Murray Gell-Mann, de exemplu 
sarcina electrică, sarcina de stranietate sau masa sa re- 
paus, așa cum se verifică în tabelul 15.12. Lumea științifică 
a fost convinsă în final de puterea de predicţie a diagrame- 
lor lui Murray Gell-Mann. Întrebarea este de ce mezonii 
și barionii pot fi grupaţi în diagramele lui Gell-Mann. 

158. Quarcii și aromele acestora. 


În secţiunea precedentă am văzut cum două dintre cele 
trei familii de particule (mezonii și barionii) au fost ordo- 
nate de Murray Gell-Mann în diagrame (vezi de exemplu 
figura 15.13), folosind sarcinile lor electrice sau de stranie- 
tate. Diagramele au prezis chiar o particulă nouă, bario- 
nul QT, care apoi a fost descoperit experimental, având 
proprietăţile prezise de Gell-Mann. 

Întrebarea care se ridică este dacă aceste diagrame pot 
aduce la iveală lucruri noi, altele decât o manieră de a 
ordona noile particule și de a prezice altele. Răspunsul 
este afirmativ și a fost dat tot de Murray Gell-Mann. El 
a sugerat, pe baza diagramelor cunoscute, că atât mezo- 
nii, cât și barionii sunt compuși din doar trei tipuri de 
particule elementare noi, numite quarci. Luând în calcul 
doar proprietăţile propuse ale celor trei tipuri de quarci, 
Gell-Mann a explicat ordonarea tuturor mezonilor și bari- 
onilor în diagramele menţionate în secţiunea precedentă. 

Astfel, toţi barionii (rudele protonului) ar fi formaţi 
din trei quarci, iar mezonii dintr-un quarc și un antiqu- 
arc. Murray Gell-Mann a propus chiar și o nouă diagramă 
(prezentată în figura 15.15), care ordonează cei trei quarci 
într-un triunghi, într-un mod asemănător diagramelor prin 
care același Gell-Mann ordonase barionii și mezonii (vezi 
figura 15.13). 

În soluţia lui Murray Gell-Mann deci, barionii ar fi 
formaţi din trei quarci și mezonii dintr-un quarc și un 
antiquarc. Faţă de quarci, antiquarcii au semnul sarcini- 
lor electrice și de stranietate schimbat, în conformitate cu 
statutul lor de antiparticulă. Toţi quarcii sunt fermioni de 
spin 1/2. lată cei trei quarci propuși de M. Gell-Man: 


Sarcina de 
Sarcina | 2 stranietate S 
electrică Q 3 3 | 
m,=2.4 MeV ` 
(masm @— Do 
m.=104 MeV ij 


M 


Figura 15.15: Diagrama celor trei „arome” de quarci 
introduse de Murray Gell-Mann. Quarcii d și u ar avea 
o sarcină de stranietate nulă și aprozimativ aceeasi masă 
de repaus. Quarcul s ar avea o sarcină de stranietate 
S = —1 și o masă mult mai mare decât primii doi quarci. 
Toţi cei trei quarci ar avea sarcini electrice fracționare. 

e quarcul d: de la „down”, care înseamnă „jos” 
în engleză. Are sarcina de stranietate S = 0, 
sarcina electrică Q = —1/3 și masa aproximativ 
m = 4,8 MeV. 


e quarcul u: de la „up” care înseamnă „sus”. Are 
S = 0, Q = 2/3 și m = 2,4 MeV 


e quarcul s: de la „strange” care înseamnă „stra- 
niu”. Are S = —1, Q = —1/3 şi m = 104 MeV 


Pentru a simplifica limbajul, se mai spune că acești qu- 
arci au arome diferite. Cu alte cuvinte, cei trei quarci (s, 
u și d) reprezintă trei arome diferite ale quarcului. Astăzi 
se cunosc de fapt șase arome ale quarcilor (u, d, c, s, t 
și b). Ele sunt grupate în trei generaţii, așa cum vom ve- 
dea mai târziu (după cum probabil bănuiţi privind masa 
lor, quarcii u și d din figura 15.15 formează împreună o 
generaţie). 

Într-o primă instanţă, să remarcăm că într-adevăr pu- 
tem aranja cei trei quarci d, u și s în colţurile unui triunghi 
(vezi figura 15.15), dacă folosim ca sistem de axe sarcina 
de stranietate și sarcina electrică, și eventual masa de re- 
paus (până la o aproximaţie), așa cum a fost construită 
diagrama unei părţi din barioni (vezi figura 15.13). Să 
remarcăm din figura 15.15 că quarcii d și u au aceeași sar- 
cină de stranietate nulă și aproximativ aceeaşi masă de 
repaus (ca ordin de mărime, desigur), însă sarcini electrice 
diferite. 

Dintre cei trei quarci propuși de Gell-Mann, quarcul s 
face notă aparte, deoarece are o masă de repaus mult mai 
mare decât ceilalţi doi și o sarcină de stranietate S = —1 
nenulă, de unde și numele lui de quarc „straniu” („strange” 
în limba engleză). Desigur că, pe lângă acești quarci, 
există și antiquarci, particule elementare având toate sarci- 
nile în „oglindă” și aceeași masă. Antiquarcul 5 („bara” de 
deasupra ne spune că avem o antiparticulă) are de exem- 
plu o sarcină de stranietate S = 1 și o sarcină electrică 
pozitivă Q = 1/3. 

Putem verifica faptul că toţi barionii prezentaţi în fi- 
gura 15.13 formează din combinaţii de aceste trei arome 
de quarci: u, s și d, calculând sarcinile particulelor (elec- 
trice și de stranietate) ca suma sarcinilor quarcilor din care 
e alcătuită particula. Rezultatul este prezentat în figura 
15.16. Aici observăm că sarcina de stranietate a unei par- 
ticule compuse este dată doar de quarcul s sau antiquarcul 
3, pentru că sarcina de stranietate a quarcilor u și d este 
nulă. Avem atunci: 


Sectiunea 158. Quarcii și aromele acestora. 

Figura 15.16: Compoziţia barionilor de spin 3/2 
prezentați în figura 15.13. În diagramă se remarcă 
structura triunghiului de bază din figura 15.15. Sarcina 
electrică totală sau sarcina de stranietate totală a unei 
particule este suma sarcinilor quarcilor componenți. 
Indicele particulei reprezintă sarcina sa electrică. Să re- 
marcăm că particula At are aceeași compoziţie de quarci 
(uud) ca și protonul, însă spinul total al quarcilor este di- 
ferit. Particula At are spinul 3/2, iar protonul 1/2 (vezi 
tabelul 15.12). 


Structura hadronilor 


1. Barionii (cum ar fi neutronul sau protonul) sunt 
formaţi din exact trei quarci, fără nici un fel de 
antiquarce 


2. Antibarionii (antiprotonul, antineutronul etc.) 
sunt formaţi din trei antiquarci 


3. Mezonii sunt formaţi dintr-un quarc și un anti- 
quarc. 


Un lucru izbitor în noua propunere a lui Gell-Mann este 
sarcina electrică fracționară a quarcilor. Deoarece un pro- 
ton este format din trei quarci, nu este o surpriză că sar- 
cina unui singur quarc ajunge să fie să fie egală cu o treime 
din sarcina electronului sau cu două treimi din această va- 
loare. De ce este așa rămâne pentru moment un mare 
mister al naturii, deși sarcini electrice fracţionare s-au pus 
în evidenţă în fizica stării solide, în cazul efectului Hall cu- 
antic. Aici este vorba, de stări colective de electroni, și nu 
de particule elementare, ca în cazul quarcilor. Nu poate 
fi o coincidenţă faptul că electronul are o sarcină electrică, 
de trei ori mai mare decât a unora dintre quarci (deci că 
sarcina electronului și protonului au aceeași valoare abso- 
lută). 

Dacă, verificăm masele de repaus ale particulelor com- 
puse din quarci, avem o altă surpriză. Astfel, masele de 

neutron 
neutron 


Figura 15.17: În stânga este prezentată atracţia nucleară 
dintre un proton și un neutron din interiorul unui nu- 
cleu, care este intermediată de un pion mt (pionul este 
un mezon). Protonul și neutronul sunt compuși din trei 
quarci de două arome (duu și ddu). Pe de altă parte, 
și pionul mt este o particulă compusă, formată dintr-un 
quarc u și un antiquarc d (desenat hașurat). În dreapta 
este mărit interiorul neutronului. Forta care ține cei trei 
quarci u,d,d împreună se numește forța de culoare și ea 
este intermediată de niște particule echivalente fotonu- 
lui (bosoni), numite gluoni. Energia gluonilor contribuie 
semnificativ la masa de repaus a neutronului. 


repaus ale unor particule sunt cu mult mai mari decât 
suma maselor quarcilor componenți. De exemplu, un pro- 
ton are o masă de repaus de aproximativ 938 MeV, pe când 
suma maselor quarcilor săi componenți (doi quarci u și un 
quarc d) este cu mult mai mică, de aproape 12 MeV! Cum 
se poate? 

O parte a explicaţiei este faptul că acești quarci sunt 
în mișcare relativistă în proton. Deoarece ei au o vi- 
teză apropiată de viteza luminii, masa lor este devine 
mult mai mare decât masa de repaus. Aceasta pentru 
că masa m a unei particule crește foarte rapid când vi- 
teza v a acesteia se apropie de viteza luminii, conform 
relaţiei m = mo/y/1 — v2/c2, unde c este viteza luminii, 
iar mo este masa de repaus (vezi secţiunea 63). Atunci 
masa relativistă a quarcilor în mișcare din interiorul pro- 
tonilor poate atinge valori mult mai mari decât masele lor 
de repaus. Desigur, este surprinzător că acești quarci se 
deplasează cu viteze apropiate de viteza luminii în protoni, 
pe distanţe atât de scurte (de ordinul a 10-15m) fără să 
evadeze din ei. 

O a doua parte a explicaţiei ia în calcul contribuţia no- 
rului de particule virtuale din interiorul protonului, așa 
cum a fost menţionat în secțiunea 154 (vezi, de exemplu, 
figura 15.7). Anticipând puţin, putem spune că cea mai 
mare parte a masei protonului este stocată de purtătorii 
interacțiunii dintre quarci (particule numite gluoni), lucru 
pe care l-am reprezentat și noi în dreapta figurii 15.17. 
Această schiţă este mult simplificată, protonul fiind con- 
stituit într-o supă ce conţine și alți quarci virtuali care se 
transformă unii în alţii și care vor apărea pentru un scurt 
interval de timp. 

Trebuie spus că acești quarci ai lui Murray Gell-Mann 
nu au fost acceptaţi imediat de comunitatea științifică. La 
urma urmei, quarcii ar fi primele particule elementare cu 
sarcina electrică fracționară, ori nici o particulă elemen- 
tară cu o astfel de sarcină electrică fracţionară, nu a fost 
observată în experimente (în fizica stării solide au fost ob- 
servate sarcini electrice fracţionare, însă ele nu sunt date 
de particule elementare, ci de stări cuantice colective de 
electroni). Dacă mai adăugăm și faptul că nici până as- 
tăzi un astfel de quarc nu a fost observat liber, înțelegem 
reticența, fizicienilor la început. 

Astăzi știm că într-adevăr nu este posibil să observăm 
quarci liberi, lucru pe care îl vom discuta în secţiunea 168. 
Cu toate acestea, confirmarea indirectă a faptului că pro- 
tonul are o structură internă asociată cu trei particule a 
venit mai târziu, din experimente de împrăștiere pe diverse 
nuclee de atomi. Așa cum am menţionat, astăzi știm că 
există șase arome de quarci, nu numai trei, însă esenţa 
propunerii lui Murray Gell-Mann rămâne aceeași. 

159. Sistematizarea particulelor elementare 


În primele secţiuni ale acestui capitol am văzut că fizi- 
cienii experimentatori au descoperit o adevărată „junglă” 
de noi particule, numită câteodată și „grădina zoologică a 
particulelor”. Cu toate acestea, prin eforturile teoreticie- 
nilor (mai ales ale lui Murray Gell-Mann) cercetătorii au 
reușit identificarea particulelor elementare, cele din care 
sunt alcătuite toate aceste particule compuse. 

În această secţiune vom sistematiza și noi particulele 
elementare, urmând ca în secţiunile următoare să pur- 
cedem la înţelegerea interacţiilor dintre ele, interacțiuni 
care reprezintă în fond forţele fundamentale ale universu- 
lui. Astfel, particulele elementare se organizează în două 
categorii: 


Statistica particulelor: 


e fermioni: particule elementare care reprezintă 
un fel de cărămizi ale universului, precum elec- 


tronul sau quarcul 


e bosoni: particule elementare care mediază 
interacţiunile dintre fermioni, precum fotonul. 


Denumirea, de mai sus face referire la principiul lui Pauli, 
cel care spune că doi bosoni de același tip pot ocupa aceeași 
stare cuantică, pe când doi fermioni nu. Într-o imagine 
simplificată, vom spune că fermionii sunt un fel de cărămizi 
ale universului, iar bosonii sunt particulele care mijlocesc 
interacţiunea dintre fermioni. 

La rândul lor, fermionii (cărămizile de bază ale univer- 
sului) sunt organizaţi în două familii: quarcii și leptonii 

(vezi tabelul 15.18). Desigur, acestora li se atașează an- 
tiparticulele corespunzătoare (ca pozitronul sau antiquar- 
cii), pe care nu le mai enumerăm. Avem șase arome de 
quarci la ora actuală și șase leptoni: 


Fermioni elementari: 


e quarci: u up, d down, s strange, c charm, t top 
și b bottom, după denumirile în limba engleză. 


e leptoni: electronul e”, miuonul u`, tauonul 7, 
neutrinul electronic ve, neutrinul miuonic v, și 
neutrinul tauonic v, 


Pe de altă parte, interacţiunea dintre fermioni este me- 
diată întotdeauna de bosoni. Fotonul, de exemplu, este un 
boson care mediază interacţiunea electromagnetică dintre 
particulele cu sarcină electrică (inclusiv quarcii). Și pi- 
onul m este un boson, pentru că el mediază interacținea 
nucleară dintre protoni (vezi figura 15.17). Pionul iese 
însă acum din scenă, fiind o particulă compusă dintr-un 
quarc și un antiquarc (un mezon deci). De aceea trebuie 
acum să enumerăm noii bosoni care mediază interacţiunile 
fundamentale dintre fermionii elementari (quarci sau lep- 
toni): 


Bosoni elementari: 


e fotoni: ei mediază interacțiunea electromagnetică 
dintre quarcii sau leptonii încărcaţi cu sarcină 
electrică. 


gluoni: denumirea vine de la cuvântul „glue” 
care în limba engleză înseamnă lipici. Astfel, 
gluonii „lipesc” quarcii unii de alţii în barioni 


(de exemplu, protoni sau neutroni) sau în me- 
zoni. Așa cum vom vedea mai târziu, ei mediază 
interacțiunea dintre quarci, numită interacțiune 
de culoare. 


bosonii W și Z: aceștia mediază interacţiunea 
nucleară, slabă dintre quarci și leptoni. 


După cum vedem, interacțiunea nucleară tare dintre 
protoni a dispărut din listă, pentru că ea nu mai este 
o interacțiune fundamentală a naturii (în esenţă, pentru 
că mezonii introduși de Yukawa sunt particule compuse). 
Locul ei a fost luat în schimb de interacțiunea de culoare 
dintre quarci, despre care vom vorbi pe larg în capitolul 
următor. Această interacţiune este descrisă de teoria nu- 
mită cromodinamică cuantică. A rămas însă interacțiunea 
nucleară slabă ca una dintre interacţiunile fundamentale 
ale naturii. 

În plus, ca să completăm tabelul tuturor particulelor 
elementare (despre care la ora actuală nu se știe dacă sunt 
compuse), trebuie să mai adăugăm particula Higgs, recent 
confirmată experimental. Despre ea vom discuta mai pe 
larg în capitolul 17. 

Dacă privim tabelul 15.18 observăm că fermionii sunt 
organizaţi pe „generații”. Un exemplu este cel al leptoni- 
lor. Prima generaţie este formată din electron și neutrinul 


Sectiunea 160. Principiul de incertitudine energie-timp și importanta proceselor virtuale 

Figura 15.18: Un tabel ce sistematizează toate parti- 
culele elementare cunoscute. În cazul fermionilor, sunt 
trei generaţii de câte două particule, scoase în evidență 
de nuante diferite ale liniilor tabelului. Sarcina electrică 
a particulelor a fost notată cu Q. Numele quarcilor este 
prezentat în limba engleză. Masele neutrinilor sunt limi- 
tate de modele cosmologice. 


electronic. A doua generaţie este formată din miuon și ne- 
utrinul miuonic, iar a treia generaţie din tauon și neutrinul 
tauonic. Astfel, miuonul și tauonul au aceleași numere cu- 
antice ca electronul, doar că masa lor este mult mai mare 
decât cea a electronului. Nu este surprinzător atunci că 
miuonul se dezintegrează într-un electron. 

Ordonarea sugerează că particulele din diversele 
generaţii sunt stări excitate ale unor alte particule și mai 
simple, însă acest lucru nu e clar astăzi și rămâne un su- 
biect de cercetare. Vom prezenta o posibilă soluţie în ca- 
pitolele 19 și 20, atunci când vom discuta despre teoria 
corzilor relativiste. 

Aceeași organizare pe generații se regăsește și la quarci. 
Faţă de propunerea lui Murray Gell-Mann, care conţinea 
trei quarci, astăzi au mai fost descoperiţi încă trei, quarcii 
c,bşit. Cei șase quarci sunt organizaţi tot în trei generaţii, 
ca şi leptonii. Quarcii u și d, care aveau mase apropiate în 
modelul lui Murray Gell-Mann, formează prima generaţie, 


quarcii c și s a doua generaţie, iar t și b a treia generaţie 
(vezi tabelul 15.18). 

Astăzi, acești șase leptoni și șase quarci (organizaţi fi- 
ecare pe trei generaţii) sunt „cărămizile” universului, așa 
cum ne sunt cunoscute nouă. Toate aceste 12 particule 
elementare sunt fermioni de spin 1/2 și ei formează (prin 
combinaţii împreună cu antiparticulele lor) toate particu- 
lele observate experimental (mezoni, barioni, leptoni etc.). 

Este desigur remarcabil că particulele elementare se or- 
ganizează pe generaţii, în funcţie de masele și sarcinile lor 
electrice. De ce? Nu știe încă nimeni... Este și mai re- 
marcabil că unele proprietăți apar corelate la toate parti- 
culele: de exemplu, sarcina electrică a quarcului este precis 
o treime din cea a electronului. De ce? Iarăşi nu știe ni- 
meni. Corelaţie dintre proprietăţi este un indiciu pentru 
o viitoare teorie mai cuprinzătoare. 

În capitolele următoare ne vom concentra pe descrie- 
rea teoretică a particulelor elementare. Rămâne să vedem 
care este natura exactă a interactiunilor şi să urmărim de 
asemenea cum au fost introduse particulele care poartă 
interacţiunile: gluonii pentru interacţiunile de culoare și 
bosonii W și Z pentru interacţiunile nucleare slabe. La 
sfârșit vom introduce și bosonul Higgs. Vom începe cu qu- 
arcii și vom prezenta în capitolul următor teoria cuantică 
de câmp care explică interacţiunea lor: cromodinamica cu- 
antică. Până atunci însă, ne abatem puţin de la drum, 
pentru a discuta în secțiunea următoare despre principiul 
de incertitudine energie-timp și semnificaţia lui. 


160. Principiul de incertitudine energie-timp 
și importanța proceselor virtuale 


Am văzut în secţiunea 155 că interacțiunile nucleare tari 
dintre protoni sau neutroni au loc prin intermediul unor 
rude ale fotonului, numite mezoni. Ei au, spre deosebire 
de foton, o masă de repaus nenulă. Masa conduce la o rază 
finită de acţiune a interacțiunii nucleare tari, de aproape 
10-15m (dimensiunea unui nucleu), dată de lungimea de 
undă Compton a mezonilor A = h/(mc), unde m este masa 
de repaus a acestora. 

Așa cum am văzut în secţiunile următoare, atât mezo- 
nii, cât și neutronii sau protonii sunt particule compuse 
din aceleași cărămizi: quarcii. În această ultimă secţiune 
a capitolului vom uita însă de quarci și ne vom întoarce 
la mezoni, pentru a investiga mai în detaliu un principiu 
fundamental al mecanicii cuantice, cel de incertitudine din- 
tre energie și timp. Prin acest principiu vom redescoperi 
bazele mecanicii cuantice și vom discuta unele dintre as- 
pectele sale cele mai profunde. 

Astfel, ceea ce deosebește în esență mecanica clasică de 
cea cuantică este faptul că în prima procesele sunt pre- 
vizibile (se pot calcula, prezice și apoi testa), pe când în 
mecanica cuantică orice se poate întâmpla, oricând. În 
mecanica cuantică, eu mă pot găsi acum la computer și 
peste o secundă pot fi găsit în camera de alături, așa, fără, 
să fi făcut nimic. Probabilitatea ca eu să ajung dincolo de 

zid este însă atât de mică, încât fenomenul nu va fi obser- 
vat nici de mine nici de o altă persoană în decursul vieţii 
sale. 

Metoda lui Feynman, pe care am discutat-o în capitolul 
13, mai dă la o parte din voalul de mister ce ascunde acest 
rezultat remarcabil și ne ajută să calculăm probabilitățile 
de tranziţie a unui sistem de la o situaţie oarecare la alta. 
Metoda ne cere să ne imaginăm toate traiectoriile imagi- 
nabile (dar clasice) prin care eu aș putea ajunge dincolo 
de zid, chiar și acelea prin care atomii mei ar străpunge 
atomii zidului. Fiecare traiectorie primește aceeași ampli- 
tudine (deci are aceeași pondere), doar că faza depinde de 
drumul ales. Așa cum am văzut în capitolul precedent, 
amplitudinile de probabilitate ale tuturor acestor procese 
virtuale se adună ca niște unde, ţinând cont de fază. În 
final, eu nu voi fi găsit probabil dincolo de zid, pentru 
că amplitudinile de probabilitate se anulează una pe alta, 
conducând la un rezultat aproape nul (dar nu neapărat 
identic nul). 

După cum vedem, toate procesele virtuale contribuie la 
amplitudinea finală, deci toate au loc simultan. Pentru 
că sunt multe procese, calculul este complex și pune ur- 
mătoarea întrebare: dacă nu vrem să facem toate aceste 
calcule, sau dacă nu știm precis formulele, putem folosi 
oare o selecție pentru acele procese virtuale care au o pon- 
dere mare? 

Răspunsul este afirmativ, cel puţin în cazul în care or- 
donăm procesele virtuale după mărimea fluctuaţiilor de 
energie pe care le implică. În cazul clasic, ar trebui să con- 
siderăm numai acele procese care conservă energia totală. 
În cazul cuantic (metoda lui Feynman în reprezentarea 
poziţiei), trebuie să luăm în considerare toate procesele, 
chiar și pe cele în care energia nu se conservă (vezi de 
exemplu figura 12.24 și figura 13.2). Argumentul căutat 
ne spune că, pe măsură ce fluctuațiile de energie sunt mai 
mari (deci cu cât ne abatem mai mult de la comportarea 
clasică), ele trebuie luate în considerare doar dacă au loc 
într-un timp mai scurt. 

Argumentul precedent este de fapt o consecință a prin- 
cipiului de incertitudine al lui Heisenberg aplicat energiei. 
Acesta pornește de la observația următoare: Dacă măsu- 
răm un sistem cuantic oarecare, cât de precis îi putem 
determina energia? 

Așa cum știm, în mecanica cuantică, energia E este în 
esență proporţională cu frecvenţa f de oscilație a undei de 
probabilitate asociată sistemului, după relaţia lui Planck 
E = hf. Am întâlnit această relaţie atât la undele de 
probabiliate rezonante ale particulelor (secțiunea 103), cât 
și la definiţia, particulelor ca pachete discrete de energie 
(secţiunea 130). Întrebarea se reduce atunci la cât de exact 
putem măsura frecvența f a undei de probabilitate a unui 
sistem. 

Acum însă, inginerii știu că, pentru a măsura cât mai 
precis frecvenţa, trebuie să așteptăm un timp cât mai lung. 
De exemplu, dacă vrem să măsurăm frecvenţa unei corzi 
de chitară cu o rezoluţie mai bună de un hertz (1 hertz 
este frecvenţa unei oscilaţii cu o perioadă de o secundă), 
atunci trebuie să lăsăm deschis tunerul ce înregistrează 
sunetul cel puțin o secundă. Dacă am aștepta mai puţin 
de o secundă, nu am înregistra întreaga oscilație care ar 
avea un hertz. 

Figura 15.19: În ambele figuri este schițată cu linie 
groasă evoluția energiei unui sistem. Energia este cea mai 
mare parte a timpului Eo și doar pentru un moment scurt 
de timp ôt devine E. În figura de sus este prezentată o 
primă strategie de măsură cuantică a evoluției. Aici mă- 
surăm un timp îndelungat At, pentru a obține o rezoluţie 
bună a energiei AE = h/At. Din păcate, vom obține pen- 
tru tot intervalul doar un singur număr și anume energia 
medie. Deși energia medie o măsurăm cu precizie, nu „ve- 
dem” evoluția scurtă a sistemului pe nivelul de energie E. 
În figura de jos alegem o altă strategie. Aici măsurăm pe 
momente scurte de timp At pentru a „prinde ” sistemul în 
starea de energie E. Din păcate, pentru că măsurătoarea 
este de scurtă durată, rezoluția în energie AE = h/At va 
fi proastă, încât iarăși nu vom sesiza că sistemul a tre- 
cut în starea de energie E. În practică, atâta timp cât 
fluctuaţia sistemului în starea de energie E durează un 
timp ôt mai mic decât h/(E — Eo), nu vom putea observa 
această fluctuatie cu sistemul nostru de măsură. 


Dacă vrem să măsurăm frecvenţa, corzii de chitară cu 
o rezoluţie de 0, 1Hz (rezoluţie mai bună), atunci trebuie 
să putem detecta și oscilaţiile din sunet care au frecvență 
de 0, 1Hz. Perioada acestora este însă 10 secunde. Cum 
trebuie să măsurăm toată perioada de 10 secunde pentru 
a a evalua corect amplitudinea oscilaţiei, înseamnă că mă- 
surătoarea trebuie să dureze cel puțin 10 secunde. 

De aceea, pentru a măsura frecvenţa cu o rezoluţie de 
0, 1Hz (rezoluţie mai bună) trebuie să așteptăm cel puţin 
10 secunde, iar pentru a măsura frecvenţa și mai bine, 
cu o rezoluţie de 0, 01Hz trebuie să așteptăm 100 de se- 
cunde. Practic, trebuie să așteptăm un timp care este mai 
mare decât perioada de oscilație dată de rezoluția care ne 
interesează. Vom scrie atunci această relație simplă în- 
tre rezoluţia, cu care putem măsura frecvenţa corzii Af și 
timpul At în care facem măsurătoarea: 

A = ai 


Revenind la sistemul nostru cuantic, aceasta înseamnă 
că dacă îl măsurăm un timp At, nu putem afla frecvența 
undei sale de probabilitate cu o rezoluţie mai bună de A f. 
Acuma însă, frecvenţa undei de probabilitate este dată de 
energia sistemului cuantic, prin relaţia E = hf. Aceasta 
înseamnă că, dacă măsurăm un sistem cuantic pentru un 
timp At, nu putem afla energia sa cu o precizie AE mai 
bună de 


AE = hAf a 
At 

Eroarea în valoarea măsurată a energiei va fi întotdea- 
una, mai mare decât valoarea, de mai sus, atunci când mă- 
surăm în timpul At. Observaţia are o consecință intere- 
santă: nu putem afla cu certitudine starea energetică a 
sistemului. Pentru aceasta avem nevoie de o incertitudine 
nulă AF = 0 și deci ar trebui să așteptăm un timp infinit 
At = œ. De aceea, rezultatul de mai sus poartă numele 
de principiul de incertitudine exprimat în energie și timp. 

De exemplu, să considerăm două evoluţii de stări ale 
sistemului: una în care el are mereu energia Eo și una în 
care el are aproape mereu energia Eo, dar unde sistemul 
are și o energie E pentru un timp 6t care este mai scurt 
decât aproximativ ôt < h/(E — Eo) (vezi figura 15.19). 
Întrebarea este, putem diferenţia între cele două situaţii? 

Răspunsul este, surprinzător, negativ! Căci, pentru în- 
ceput, am putea încerca să alegem să măsurăm energia 
pe tot acest interval, însă în acest caz am obţine o valoare 
medie a energiei, și nu vom deosebi între cele două situaţii, 
care au aceeași energie medie (în limita erorii de măsură). 

Pe de altă parte, am putea alege să măsurăm energia 
la intervale foarte scurte de timp, să zicem At = h/(E — 
Eo), pentru a „prinde” sistemul în starea de energie E 
care durează un timp ôt și a face diferenţa, între cele două 
situaţii. Acum însă, ghinion, deoarece timpul de măsură 
este scurt, scade precizia în măsurarea energiei (pentru că 
nu putem măsura precis frecvenţa undei de probabilitate). 
De fapt, dacă alegem intervalul de măsură At = ôt = 
h/(E — Eo), eroarea de măsură a energiei este chiar de 
(E — Eo), și deci nu vom „detecta” cu certitudine sistemul 
în starea E (vezi figura 15.19). În final, trebuie să cedăm și 
să recunoaștem că nu putem face distincţia, experimentală 
dintre cele două stări cuantice ale sistemului. 

Dacă este așa, înseamnă că sistemul cuantic poate trece 
din starea energetică Eo în starea energetică E pentru mo- 
mente de timp mai scurte decât At < h/(E — Eo), fără 
ca noi să ne dăm seama! De ce este acest lucru special? 
Pentru că în mecanica cuantică pare să fie o regulă similară 
celei a lui Murphy, care se scrie așa: „Orice poate avea loc 
fără să fie observabil, chiar dacă încalcă legile fizicii cla- 
sice, are loc!” Pentru noi, aceasta înseamnă că sistemul va 
trece, cu o anumită probabilitate nenulă, din starea ener- 
getică Eo în starea energetică E pentru un timp scurt. 

Argumentul de mai sus are o analogie frumoasă cu cazul 
unui casier care ia bani din seif seara pentru a juca noaptea 
la cazino. După ce casierul câștigă, el reintroduce partea 
de bani împrumutată înapoi în seif, și nimeni nu observă 

Figura 15.20: În figură sunt reprezentate în spatiu-timp, 
cu linie subtire, două traiectorii virtuale ale unei particule 
aflate în vid, pe lângă traiectoria clasică (linie îngroșată, 
vezi și figura 13.3). Fiecare traiectorie primește o acțiune 
clasică S și o undă pilot cu o fază p = S/ħ, unde 
ħ = h/(2m). Traiectoria virtuală din dreapta contribuie 
semnificativ la amplitudinea de tranziţie dintre evenimen- 
tul final și cel inițial, pentru că ea este apropiată de cea 
clasică, iar variaţia în fază (a undei pilot atașate) faţă de 
traiectoria clasică este de ordinul Ag < 27r. Traiectoria 
virtuală din stânga nu contribuie semnificativ la rezultatul 
final, pentră că variaţia de fază fată de traiectoria clasică 
este mult mai mare Ag > 2r. Pentru toate traiectoriile 
virtuale îndepărtate de cea clasică fazele undelor pilot se 
vor aduna incoerent la rezultatul final. 


vreo „scurgere” de bani. Pentru că verificările seifului se 
fac numai seara și dimineaţa, infractorul nu va fi prins, de- 
oarece cantitatea de bani este aceeași, deși ea „fluctuează” 
în timpul nopţii. Putem numi această fluctuatie „virtuală”. 

În același fel, recunoaștem în tranziţia neobservată a 
sistemului din starea energetică Eo în starea energetică 
E o evoluţie virtuală în cadrul metodei lui Feynman. 
Argumentul la care făceam referire la începutul secţiunii ne 
ajută să selectăm procesele virtuale care au o contribuţie 
importantă la rezultatul final. Ele sunt procesele pentru 
care fluctuațiile în energia totală AE au loc pentru un 
timp At mai scurt decât h/AE, dat de principiul de in- 
certitudine energie-timp. 

Astfel, în metoda lui Feynman trebuie să considerăm 
toate procesele virtuale care pot fi imaginate între o stare 
iniţială și alta finală, apoi trebuie să presupunem că toate 
au loc în același timp și în final trebuie să adunăm am- 
plitudinile de probabilitate ale tuturor proceselor pentru 
a calcula probabilitatea tranziţiei din starea inițială în cea 
finală. 

Dacă însă nu avem timp să calculăm toate procesele, 
oare ne putem face o idee despre procesele virtuale care 

joacă un rol mai important decât restul? În secţiunea 137 
am văzut că faza amplitudinii de probabilitate asociată 
unui proces virtual Ag este dată de acţiunea clasică S 
dacă sistemul ar urma acel proces virtual Ag = S/ħ, unde 
ħ = h/(2m). Pentru că acţiunea are un minim în jurul 
evoluţiei clasice (principiul acţiunii minime), această fază 
nu variază mult pentru procesele virtuale apropiate de cel 
clasic (vezi figura 13.3). 

Procesele virtuale care au o acţiune ce deviază doar 
puţin faţă de cea corespunzătoare evoluţiei clasice AS < h 
vor contribui semnificativ la rezultatul final, pentru că 
Ap = AS/h < 2r. Pentru restul, diferenţa acţiunii 
fată de cea a evoluţiei clasice este mare AS > h, și ca 
atare fazele acestor procese variază rapid una faţă de alta 
Aș = AS/h > 2r (interferenţă disctructivă). Aceste pro- 
cese contribuie nesemnificativ la rezultatul final. Vedem 
cum, în metoda lui Feynman, procesele virtuale impor- 
tante sunt cele pentru care acţiunea nu diferă prea mult 
de cea clasică, cu o diferenţă de ordinul AS < h. 

Situaţia este exemplificată, în figura 15.20, unde am re- 
prezentat mișcarea unei particule în vid, în lipsa unor câm- 
puri potenţiale. Evoluţia din dreapta figurii este o evoluţie 
virtuală pentru care AS < h. Așa cum am discutat în 
secţiunea 125, acţiunea pe evoluţia virtuală este suma la- 
grangeanului (diferenţa dintre energia cinetică E. și cea 
potenţială). Cum în cazul ales nu avem energie potenţială 
(particula este în vid), atunci acţiunea S este suma ener- 
giei cinetice (mai precis, integrala în timp). Presupunând, 
pentru simplitate, că deviația energiei cinetice AF. este 
aproximativ constantă, atunci deviația acţiunii faţă de cea 
clasică devine AS ~ AE.At și obținem At x AS/AE.. 

Evoluţia virtuală a fost aleasă însă în așa fel încât AS < 
h, pentru ca faza să nu varieze cu mai mult de o perioadă 
(Ag = AS/h < 2r) faţă de cea a traiectoriei clasice, și deci 
ea contribuie semnificativ la probabilitatea finală. Avem 
At x AS/AE. <h/AE. Rezultatul ne confirmă faptul că 
procesele virtuale importante sunt cele pentru care energia 
sistemului (care nu mai este o constantă în procese) variază 
cu o valoare AE, dar numai pentru un timp mic At < 
h/AE. 

Recunoaștem în procedeul de mai sus (și, mai general, 
în principiul de incertitudine energie-timp) o metodă de 
selecţie a proceselor virtuale care contribuie semnificativ 
la rezultatul final. Astfel, ele sunt procesele virtuale în 
care energia totală a sistemului (care nu este o constantă, 
ca în cazul clasic) va varia cu o valoare AE, dar numai 
pentru un timp scurt At <h/AE. 

Să încercăm să discutăm metoda de mai sus în cazul 
emisiei unui foton de către un electron aflat în repaus, elec- 
tron pe care îl considerăm având energia Eo. Din discuţia 
precedentă vedem că, pentru intervale de timp mai scurte 
decât At, sistemul poate avea energia diferită E > Eo. 
Diferenţa de energie AE = (Eo — E) ~ h/At poate fi 
folosită de electron la emisia unui foton. 

Acum însă, sistemul format de electron și foton nu va 
avea, energia E decât pentru un interval scurt de timp At, 
după care trebuie să aibă la loc energia Ey. Datorită aces- 
tui lucru, electronul trebuie să reabsoarbă fotonul virtual 
pe care l-a emis, după acest timp At. Să remarcăm că, 
după reabsorbţie, sistemul va avea la loc energia iniţială 
Eo, în așa fel încât starea finală să aibă aceeași energie 
(în exemplul casierului care fură din seif, a doua zi de 

Figura 15.21: În stânga este situația unui proton în re- 
paus. În dreapta, pentru un timp limitat At, sistemul are 
energia AE ~ h/ At datorită principiului de incertitudine 
energie-timp. Dacă această energie suplimentară este mai 
mare decât energia de repaus mc? a unui mezon virtual 
(unde m este masa mezonului), atunci protonul va crea 
pentru scurt timp acest mezon. Mezonul virtual nu există 
pentru un timp mai lung de At. 


dimineață cantitatea de bani este aceeași). Procesele aces- 
tea de emisie și reabsorbție de fotoni virtuali sunt procesele 
virtuale pe care le căutăm, cele care știm că vor fi impor- 
tante. 

Pe de altă parte, ştim că fotonul are masa de repaus 
nulă, ceea ce înseamnă că electronul poate crea un foton 
virtual cu energie oricât de mică. Mai mult, dacă creează 
un foton virtual de energie AE = (E — Eo) — 0 foarte 
mică, atunci acest foton virtual va exista un timp At = 
h/ AE — oo foarte mare. La limită, vedem că electronul 
creează fotoni virtuali de energie aproape nulă care vor 
trăi aproape infinit. Discuţia de mai sus deja scoate în 
evidență o proprietate importantă a fotonilor virtuali, și 
anume timpul lor infinit de viață. Rezultatul se regăseşte 
în afirmațiile unor fizicieni care spun că un câmp electro- 
magnetic acționează pe distanțe oricât de mari, pentru că 
fotonul virtual poate exista oricât de mult. 

În secțiunea 155 am introdus mezonii. Ei joacă rolul 
fotonului (intermediază interacțiunea nucleară între pro- 
toni) cu o diferență majoră: au masa de repaus nenulă m, 
aşa cum am arătat în secțiunea 155. Desigur, și în acest 
caz energia sistemului format de un proton și un mezon 
virtual poate varia într-un timp scurt, pentru că se aplică 
aceleași legi ale mecanicii cuantice. Acum însă, energia 
minimă de care are nevoie protonul ca să creeze un mezon 
virtual este AE = mce, unde m este masa de repaus a 
mezonului (vezi figura 15.21). 

Valoarea reprezintă și fluctuația de energie a sistemului 
format din proton și pion, fluctuatie care are însă un timp 
mazim de existenţă, pentru a nu fi observată. În practică, 
aceasta înseamnă că mezonul virtual nu va exista un timp 
mai lung de At ~ h/(AE) = h/(mc2), după care trebuie 
să fie reabsorbit. Timpul At este timpul finit de viață al 
pionului virtual. 

Presupunând acum că mezonul se deplasează cu viteză 
apropiată de viteza luminii, să calcuăm distanţa maximă 
d pe care el o poate parcurge (raza de acțiune a fortei 
nucleare), în funcţie de masa sa de repaus m: 


d = cat mc =A 
me 

aţă maximă 


Figura 15.22: Raza de acțiune finită a interacțiunii nu- 
cleare tari, explicată pe baza fluctuaţiilor de energie ale 
protonului. Aici, pentru un timp scurt At protonul (aflat 
în centrul imaginii) are o energie suplimetară (nemăsu- 
rabilă experimental) pe care o vafolosi la crearea și emi- 
sia unui mezon de masă de repaus nenulă. Mezonul (re- 
prezentat printr-o săgeată ondulată) poate fi găsit după 
un timp și în altă poziţie. El are și o șansă să ajungă 
din nou în poziția unde a fost emis și să fie reabsorbit. 
Existența mezonului trebuie să aibă o durată mai mică de 
At pentru ca el să rămână neobservabil. În acest timp, 
mezonul va atinge o rază de mazimum cAt (circulând cu 
viteza mazimă a luminii), distață care se dovedește egală 
cu lungimea de undă Compton A a mezonului. 


După cum vedem, obținem lungimea de undă Compton a 
mezonului, ca și în secțiunea 155 (vezi figura 15.22). 

Esența analizei este că mezonul virtual are o masă de 
repaus m finită, deci va exista numai un timp limitat. 
Timpul scurt de viață îi permite să se deplaseze pe distanţe 
nu mai mari de 10-15m, chiar dacă ar merge cu viteza lu- 
minii. 

El asigură astfel o rază redusă de interacţiune între pro- 
toni. Pe de altă parte, pentru că fotonul virtual nu a avut o 
masă de repaus, el poate fi creat având orice energie, oricât 
de mică, din fluctuațiile de energie. Acești fotoni cu energii 
foarte mici pot exista mult mai mult timp (nu trebuie să 
fie reabsorbiţi imediat), deci pot transmite interacţiunea 
electrică pe distanţe foarte mari. 

Dacă un alt proton se află la un metru de un proton 
sursă, el va recepta fotonii virtuali de energie foarte mică 
emiși de protonul sursă, deci „simte” încă interacţiunea 
electrică. Pe de altă parte, la protonul aflat la un metru 
distanță de protonul sursă nu mai ajunge nici unul dintre 
mezonii virtuali emiși de el, pentru că nici unul dintre ei nu 
a „evadat” dincolo de 10-15m. Acum între cei doi protoni 
nu mai acţionează forța nucleară (vezi figura 15.10). 

În final, să remarcăm din nou că am schimbat puţin 
unghiul de vedere. Am spus, de exemplu, că mezonul 
virtual va exista numai pentru un timp finit, permis de 
principiul de incertitudine. Așa însă cum am menţionat, 
acestea reprezintă doar procesele virtuale care joacă un 
rol important. Există și alte procese virtuale, în care me- 
zonul virtual va exista un timp de un miliard de ori mai 
lung. Mai mult, aceste procese virtuale au loc simultan cu 
cel menţionat la început. Atâta doar că procesele acestea 
din urmă nu au o contribuţie semnificativă la rezultatul fi- 
nal. Numai procesele virtuale în care fluctuațiile de energie 
„se ascund” în spatele principiului de incertitudine joacă 
un rol important, deci numai cele pentru care energia se 
schimbă pentru un interval scurt de timp, în așa fel încât 
noi să nu putem observa. 

Să ne aducem aminte de observaţia aceasta, de câte ori 
auzim că o particulă virtuală are un timp limitat de viaţă, 
dat de principiul de incertitudine energie-timp. Particula 
virtuală are și un timp mai mare de viață în nenumăra- 
tele procesele virtuale care au loc în același timp, numai 
că aceste din urmă procese nu contribuie semnificativ la 
rezultatul final. 

Cromodinamica cuantică 


În capitolul precedent am intrat pe tărâmul fizi- 
cii particulelor elementare. Am enumerat „cărămizile” 
fundamentale din care e alcătuit universul nostru: lep- 
tonii (ca electronul sau neutrinul) și quarcii, toţi aceștia, 
fiind fermioni. Interacțiunea dintre fermioni este mediată 
de alte particule, numite bosoni (ca fotonul, de exemplu). 

Așa cum am amintit, particulele elementare sunt o etapă 
intermediară, dar necesară, în aflarea ecuaţiilor ultime ale 
universului. Ele sunt pachete de energie discretă ale câm- 
purilor din care provin. Măsurând particulele elementare, 
vom descifra aceste câmpuri, cele pe urma cărora suntem 
de fapt. 

În acest capitol vom detalia caracteristicile guarcilor. 
Așa cum am menţionat în secțiunea 159, interacţiunea din- 
tre ei se numește interactiune de culoare și e mediată de 
gluoni. 'Teoria quarcilor se numește cromodinamica cuan- 
tică (de la rădăcina „croma” xpwpa, care înseamnă culoare 
în limba greacă). Povestea quarcilor e deosebită, deoarece 
interacțiunea dintre ei nu a fost descoperită pe cale experi- 
mentală încetul cu încetul, așa cum a fost descoperită, de 
exemplu, interacţiunea electromagnetică. Ea a fost scoasă 
la iveală de teoreticieni, cam la fel cum magicienii scot un 
iepure din pălărie. 

Cheia teoreticienilor a fost un principiu descoperit în 
interacțiunea electronilor și extins apoi la quarci. El 
poartă numele de principiul invarianţei la transformările 
locale de etalonare şi pornește de la identificarea grade- 
lor de libertate interne ale unui fermion (quarcul, în cazul 
nostru). Principiul ne spune că orice fermion care are un 
grad de libertate intern va avea și un câmp atașat acestui 
grad de libertate. 

Câmpul va descrie unda de probabilitate a unor noi 
particule (bosoni) care mediază interacțiunea dintre acești 
fermioni. Toate caracteristicile noului câmp (deci ale bo- 
sonului ce mediază interacțiunea) rezultă din cele ale gra- 
delor interne de libertate ale fermionului. Cu alte cuvinte, 
interacţiunea dintre fermioni se datorează gradelor de li- 
bertate interne ale fermionilor și se deduce din ele. 

Concluzia de mai sus, precum și implicaţiile în fizica 
particulelor elementare, a fost dezvoltată în principal de 
fizicienii Chen Ning Yang și Robert L. Mills. De aceea 
ea se și numește în literatura de specialitate mecanismul 
Yang-Mills. 

Procedura, pe care o avem de urmat în cromodinamica 
cuantică este următoarea: trebuie să determinăm mai în- 
tâi care sunt gradele interne de libertate ale quarcilor și, 


pe baza lor, să reconstruim câmpul de interacțiune dintre 
aceștia, numai pe baze teoretice, fără nici un fel de experi- 
ment! Același principiu îl vom folosi apoi la interacțiunea 
nucleară slabă, sau la orice interacţiune ce se va descoperi 
în viitor. Metoda este un caz ideal pentru teoreticieni, 
care ghiceasc astfel legile naturii înainte ca cineva să facă 
experimente asupra lor. 

Odată corect identificat și aplicat acest principiu pentru 
quarci, interacţiunea dintre ei iese la iveală în toată splen- 
doarea și detaliile ei. Vom porni și noi la drum, redesco- 
perind împreună principiul invariantei la transformările 
locale de etalonare în cazul electronilor. Sarcina nu este 
ușoară, însă efortul va fi răsplătit nu numai prin capaci- 
tatea de a aplica apoi același principiu quarcilor (recon- 
struind legile ce guvernează interacţiunile dintre ei), dar și 
de descoperirea unei noi înfățișări a universului în care ne 
aflăm. 

161. Transformările de etalonare 
ale câmpului electromagnetic 


În introducerea acestei capitol am menţionat că 
cheia pentru a descrie interacţiunea dintre quarci se 
găsește într-un principiu ce poartă numele de principiul 
invarianței la transformările de etalonare locale. Să dăm 
la o parte din misterul ce se ascunde în spatele denumirii 
tehnice și să începem cu noțiunea de etalonare. Cuvântul 
etalon dezvăluie deja despre ce vrem să vorbim. Un eta- 
lon este, de exemplu, un metru, un stânjen, sau o secundă. 
Alegerea unui etalon înseamnă stabilirea exactă a unui sis- 
tem de măsură. 

Există două tipuri de etaloane: globale și locale. O eta- 
lonare globală pentru măsurarea distanțelor este alegerea 
metrului în SI (Sistemul Internaţional de Măsură), care 
este același, de la București la Londra. Există însă și eta- 
lonări locale. În România de exemplu, putem folosi vechiul 
stânjen pentru măsurarea terenului, în Germania metrul, 
iar în Anglia putem folosi piciorul, care este tot unitate 
de măsură a distanței (vezi figura 16.1). Toate trei pot 
fi considerate etalonări locale, dacă privim din punctul de 
vedere al unui călător de la București la Londra. 


Sectiunea 161 

. Transformările de etalonare ale câmpului electromagnetic 

Figura 16.1: În stânga este un exemplu de etalonare glo- 
bală. Aici folosim același metru petru a măsura distanţele 
în Europa. În dreapta este un exemplu de etalonare locală. 
Aici englezii pot alege piciorul pentru a măsura distanţele, 
iar românii stânjenul. 


Figura 16.2: Ezemplu de etalonare globală pentru 
potenţialul electric V al câmpului electromagnetic. În am- 
bele figuri este același circuit în care intensitatea unui 
bec este reglată cu un potențiometru. În stânga alegem 
să împământăm circuitul în stânga becului. În acest caz 
potențialul din dreapta va deveni 2V iar cel din stânga 
(împământarea) nul. În dreapta alegem să împământăm 
circuitul în dreapta becului. Acum potențialul din stânga 
devine -2V. De remarcat că în ambele cazuri diferența 
de potenţial dintre bornele becului sau oricare alte borne 
rămâne neschimbată, deci funcţionarea circuitului este 
nealterată. 


Un alt exemplu de etalonare, mai puţin întâlnit, dar 
cunoscut electricienilor, este alegerea împământării în 
rețelele electrice. Aici putem alege orice punct al unui 
circuit electric pentru împământare, punct care va primi 
automat potenţialul electric nul. Alegerea împământă- 
rii nu afectează funcționarea circuitului electric. Aceasta 
pentru că în circuitele electrice contează numai diferența 
de potenţial electric dintre două puncte (numită tensiune 
electrică), nu și potenţialul electric al unui singur punct. 

Cu potenţialul electric ne-am întâlnit în secţiunea 128. 
Acolo am văzut că diferența de potenţial este cea care dă 
tensiunea electrică, din care se deduce câmpul electric, deci 
forţa asupra electronilor. Dacă avem un circuit electric cu 
baterii, complet separat de reţelele electrice, îl putem lega 
la Pământ în orice parte a lui, iar funcţionarea lui va fi 
aceeași (vezi figura 16.2). 

Mecanismul este ușor de înțeles. Legând la pământ un 
capăt anume, toate punctele din circuitul electric își vor 


redefini potenţialele faţă de împământare.  Potenţialele 
tuturor punctelor din circuitul electric vor crește cu aceeaşi 
valoare, diferenţa dintre ele rămânând deci constantă. 
Chiar dacă legăm un punct al circuitului la un potenţial 
electric de 1000 de Volţi, funcționarea circuitului va 
rămâne nealterată: în acest caz toate punctele din circuit 
vor căpăta un potenţial cu 1000 de Volţi mai mare, iar 
diferenţa, dintre potenţiale, tensiunea electrică, va rămâne 
neschimbată, deci și funcţionarea circuitului. 

Un exemplu cunoscut este cel al păsării de pe firul unei 
rețele de tensiune. Pasărea nu se electrocutează, pentru că 
întreg potenţialul său electric crește cu mii de volţi, în tot 
corpul păsării, iar diferenţa de potenţial rămâne aceeași, 
inclusiv între două puncte oarecare ale inimii. Inima păsă- 
rii bate la fel ca înainte. Să remarcăm în plus că, chiar dacă 
potenţialul electric al firului de înaltă tensiune variază în 
timp, inima păsării nu va fi afectată, pentru că variaţia în 
timp va afecta toate punctele simultan în același fel. 

Alegerea punctului de împământare de pe schema elec- 
trică poate fi privită ca o alegere a unui etalon global, pen- 
tru întreg circuitul electric. Aceasta deoarece potenţialele 
electrice ale tuturor punctelor de pe circuit vor crește cu 
aceeași valoare. Putem alege orice punct de pe schema 
electrică pentru împământare, ceea ce înseamnă că această 
valoare (aceeași pentru toate punctele) poate fi oricât de 
mare. Procesul prin care redefinim punctul de împămân- 
tare reprezintă un proces de transformare de etalonare glo- 
bală. 

Ajunși aici, ne vom întreba: este posibil să redefinim 
potenţialul electric în mai multe puncte din circuitul elec- 
tric, cu valori arbitrare în fiecare punct, iar funcţionarea 
circuitului electric să rămână neschimbată? Cu alte cu- 
vinte, să alegem nu numai un singur potenţial nul (ceea ce 
noi numeam o împământare), ci mai multe? În acest caz 
am avea de-a face cu o transformare de etalonare locală, 
pentru că potenţialul electric ar fi redefinit în mai multe 
puncte, chiar în fiecare punct, dacă este nevoie. Se poate 
însă așa ceva, fără a perturba funcţionarea circuitului elec- 
tric? 

Într-o primă instanţă, răspunsul la întrebare este că nu 
se poate. Dacă două puncte alăturate de pe schemă vor 
avea acum același potenţial nul, ne vom aștepta să le scurt- 
circuităm și să stricăm funcţionarea circuitului. Or, mai 
rău, dacă alegem pentru un punct un potenţial nul și pen- 
tru altul un potenţial de o mie de Volţi, s-ar putea de 
data aceasta să ardem circuitul de tot, datorită căderii de 
tensiune de o mie de Volţi. 

Totuși, dacă privim din alt unghi de vedere, vom veni cu 
un răspuns afirmativ. Astfel, în mod obișnuit, noi suntem 
obișnuiți să gândim folosind numai potenţialul electric V 
atunci când discutăm despre circuitele electrice. Așa însă 
cum am arătat în secţiunea 128, există și un potențial mag- 
netic vector A. 

Să ne reamintim din secţiunea 128 următorul lucru: 
câmpul electromagnetic este descris în mod obișnuit de 
doi vectori în fiecare punct din spaţiu: câmpul electric 
E = E(r,t) și câmpul magnetic B = B(r,t). Pe de 
altă parte, același câmp electromagnetic poate fi descris 
în fiecare punct din spaţiu și de alte două noţiuni, mai 
puţin cunoscute, pe care noi le-am numit potențial electric 
V = V(r,t) și potențial magnetic vector A = A(r,t). Așa 
cum am amintit, denumirea lor standard este de potenţial 

Figura 16.3: În figură este ezemplificată o transformare 
de etalonare locală în cazul câmpului electromagnetic al 
unei sarcini electrice statice. În stânga sus avem etalo- 
narea Lorentz, cea mai cunoscută. Aici există doar un 
potențial electric V (desenat cu linie discontinuă) care 
scade invers proporțional cu distața. Alegerea conduce 
la câmpul electric E reprezentat în dreapta. În stânga 
jos este aceeași situație în etalonarea temporală. Aici 
potențialul electric V este nul peste tot, iar potențialul 
magnetic A variază cu timpul t, viteza de variaţie a lui 
fiind chiar câmpul electric A(t) = —tE. Datorită aces- 
tei alegeri, câmpul electric E va rămâne neschimbat (vezi 
relaţiile prezentate în secțiunea 128), deși configuraţiile 
potențialelor electrice și magnetice V și A sunt diferite. 
Trecerea de la o configurație la alta poartă numele de 
transformare de etalonare locală. 


electrodinamic scalar și potenţial electrodinamic vector, 
însă noi preferăm denumirile precedente pentru a ne rea- 
minti mai ușor rolul lor. 

Potenţialele electrodinamice V și A au însă o par- 
ticularitate, pe care am menţionat-o deja în secțiunea 
128. Astfel, acelorași configurații de câmp electromagnetic 
(E, B) li se pot asocia mai multe seturi de potenţiale elec- 
trice și magnetice (V, A). O alegere a unui set poartă nu- 
mele de etalonare. Avem, de exemplu, etalonarea Lorentz, 
care este relativistic invariantă, sau o etalonare în care 
potenţialul electric V devine nul peste tot în spaţiu (vezi 
figura 16.3). 

Vedem astfel că se pot alege mai multe configurații de 
potenţiale ale câmpului (V, A), toate conducând la aceleași 
valori ale câmpurilor (E, B). Cu alte cuvinte, potenţialele 
electrodinamice V şi A nu par să fie bine definite, din 
moment ce există mai multe alegeri posibile ce conduc la 

Figura 16.4: Acelaşi circuit electric prezentat și în fi- 
gura 16.2. Aici alegem o configuratie a potentialelor elec- 
trodinamice într-o etalonare în care potentialul electric 
este nul V = 0. După cum se vede în figură, diferenta 
de potential electric între bornele becului pare nulă, deci 
pare că becul nu va lumina. Cu toate acestea, în etalona- 
rea aleasă există și un potential magnetic vector A nenul. 
Câmpul electric E este dat de variatia în timp a aces- 
tui potential vector, care a fost ales A(t) = —tE (vezi 
relatiile prezentate în secțiunea 128). Datorită alegerii, 
câmpul electric va fi același cu cel din figura 16.2. Aceasta 
face ca electronii să simtă forța acestui câmp electric și să 
circule prin bec, generând lumină, la fel ca și mai înainte. 


același câmp electromagnetic (E, B). Acesta este și moti- 
vul pentru care potenţialele electrodinamice au fost igno- 
rate mult timp de fizicieni. 

Să revenim acum la problema noastră și să vedem cum 
putem alege potenţialele electrice de pe circuit, în fiecare 
punct, cum vrem noi. Soluţia este următoarea: din mul- 
titudinea de combinaţii posibile de potenţiale (V, A) care 
dau toate de același câmp electromagnetic, o alegem pe 
aceea care se potrivește cu ce vrem noi! De exemplu, să 
zicem că vrem să avem un potenţial nul în zece locuri di- 
ferite de pe placa circuitului. Atunci nu modificăm nimic 
la circuit, ci doar realegem potenţialele (V, A) în așa fel 
încât potenţialul electric V să fie nul în acea etalonare (ea 
poartă numele de etalonarea temporală și este exemplifi- 
cată în figura 16.3). 

Lucrul acesta este posibil, așa cum am detaliat în 
secțiunea 128. Acolo am văzut nu numai că există mai 
multe configurații ale potenţialelor electrodinamice pen- 
tru aceeași configuraţie de câmpuri electromagnetice, dar 
și că oricand vom găsi una cu un potenţial electric V ales 
cum vrem noi (alegând o formă particulară a funcţiei 7 din 
secţiunea 128). 

Poate că acesta nu este răspunsul la care vă așteptați, 
pentru că noi nu punem efectiv zece puncte ale circuitu- 
lui la împământare (nu le scurtcircuităm), ci doar rede- 
finim potenţialele electrice și magnetice. Deşi punctele 
alese de noi au acum potenţial electric V nul, ele conduc 
la aceleași câmpuri electrice E și magnetice B ca mai îna- 
inte, neperturbând funcţionarea circuitului. În acest fel, 
deși un potenţial este la 0 Volţi și altul la 1000 de Volţi, 
electronii nu vor alerga dintr-o parte în alta, deoarece câm- 
pul electric rămâne neschimbat. Aceasta, desigur, datorită 


Sectiunea 162. Experimentul Aharonov-Bohm și potentialele electrodinamice 


faptului că noua valoare a potenţialului magnetic A com- 
pensează schimbarea de potenţial electric V, iar câmpul 
electric este dat atât de potenţialul electric V, cât și de 
variaţia în timp a potenţialului magnetic A (vezi figura 
16.4). 

Povestea scoate în evidenţă diferența dintre o etalo- 
nare globală și una locală. Astfel, alegerea unei sin- 
gure împământări pentru circuitul electric a reprezentat 
o etalonare globală, deoarece toate punctele de pe circui- 
tul electric își redefineau potenţialele electrice cu aceeași 
valoare. Am văzut însă că este posibil să redefinim 
potenţialul electric V cu valori diferite în fiecare punct din 
spaţiu, la alegerea noastră. O astfel de alegere reprezintă 
o etalonare locală a potenţialului electric V. 

Invarianța la transformarea de etalonare locală a fost po- 
sibilă deoarece am putut compensa alegerea potenţialului 
electric V în fiecare punct din spaţiu cu o altă alegere pen- 
tru potenţialul magnetic A, în așa fel încât valorile câm- 
purilor electrice E și magnetice B să rămână neafectate 
(vezi figura 16.3). Rezultatul scoate în evidență o regulă 
generală: 


Transformarea de etalonare locală 


1. O transformare de etalonare locală a unui 
câmp, în cazul nostru câmpul electric V = V (r,t), 
reprezintă a altă alegere a valorile sale în toate eve- 
nimentele din spaţiu-timp. 

2. Dacă putem alege la întâmplare valorile câm- 
pului din toate evenimentele spaţiului-timp, fără 


a afecta proprietăţile fizice descrise de acel câmp, 
spunem că acel câmp este invariant la transformă- 
rile locale de etalonare. 

3. Acest lucru este posibil numai prin prezenţa 
unui câmp suplimentar, în cazul nostru potenţialul 
magnetic vector A = A(r,t), care să compenseze 
alegerea, făcută pentru etalonare. 


Vom folosi „reţeta” de mai sus pentru a introduce noi 
câmpuri în univers. 


162. Experimentul Aharonov-Bohm 
și potentialele electrodinamice 


Am prezentat în secțiunea precedentă un exemplu de 
transformare de etalonare, cel al potenţialului electric. Am 
menţionat că, pentru ca evoluţia unui sistem să fie inva- 
riantă la o transformare de etalonare locală (principiul pe 
care îl căutam) trebuie să introducem un câmp suplimen- 
tar care să compenseze alegerea etalonării (în cazul prece- 
dent el a fost potenţialul magnetic vector). 

În următoarele două secţiuni vom aplica acest principiu 
unei particule care are un grad de libertate intern. Vom 
exemplifica, cu cazul electronului, unde principiul a și fost 
descoperit. 

Astfel, am văzut în secţiunea 128 că există mai multe 
combinaţii de potenţiale electrodinamice V (r, t) și A(r,t) 

care descriu aceleași câmpuri electrice E(r,t) și magne- 
tice B(r,t). Alegerea unei singure configurații este privită 
ca un proces de etalonare locală, asa cum am discutat 
în secțiunea 161. Aceasta pentru că, din mulțimea de 
configurații, putem alege una care are potenţialul electric 
V(r,t) așa cum vrem noi, în fiecare punct din spaţiu și la 
orice moment de timp. 

Matematic se arată (vezi căsuţa matematică din 
secțiunea 128) că, într-adevăr, pentru orice alegere a 
potenţialului electric V(r,t) vom găsi un câmp pen- 
tru potenţialul magnetic vector A(r,t) care conduce la 
aceleași câmpuri electrice și magnetice, prin intermediul 
unei funcții n(r,t) (dependenţa de spaţiu și timp este im- 
plicită și nu o mai scriem mereu de acum încolo). 

Această proprietate specială a câmpului electromagnetic 
clasic a rămas pentru mult timp un mister în electro- 
magnetismul clasic, deoarece mișcarea sarcinilor electrice 
este determinată, în cazul clasic, complet de câmpurile 
electrice și magnetice (E,B). Din moment ce câmpurile 
electrice și magnetice descriu unic interacțiunea dintre sar- 
cinile electrice și câmpul electromagnetic, ce rost are să 
ne mai legăm la cap dacă nu ne doare? De ce să folo- 
sim potenţialele electrodinamice (V, A) dacă ele nu sunt 
unice, dacă există mai multe astfel de configurații care 
conduc la aceleași câmpuri electrice și magnetice (E,B), 
deci la aceleași comportări experimentale în fizica clasică? 
Răspunsul este următorul: pentru că potenţialele electro- 
dinamice (V, A) joacă un rol crucial în mecanica cuantică. 

Să vedem și noi cum se comportă un electron, conside- 
rat fără spin, în câmp electromagnetic. Vom folosi pen- 
tru început metoda lui Feynman, introdusă în capitolul 
13. Să ne reamintim că aici probabilitatea de tranziție 
a electronului de la un punct la altul se obţine însu- 
mând amplitudinile de probabilitate ale tuturor traiec- 
toriilor imaginabile între cele două puncte, fie ele reale 
sau virtuale. Pentru fiecare traiectorie imaginabilă am- 
plitudinea de probabilitate se consideră aceeași, iar faza 
proporţională cu acţiunea clasică pe traiectorie (vezi, de 
exemplu, figura 13.3). Amplitudinea de probabilitate se 
obținea în primă instanţă atașând o undă pilot de Broglie 
electronului. Undele acestea pe toate traiectoriile virtuale 
interferau constructiv sau distructiv, dându-ne astfel pro- 
babilitatea tranziţiei din evenimentul iniţial în cel final. 

În cazul în care electronul are o traiectorie virtuală care 
trece printr-un câmp electromagnetic, ne vom aștepta ca 
acțiunea clasică $ pe acea traiectorie să fie diferită (la 
urma, urmei, electronul clasic este deviat în câmp electro- 
magnetic). În termenii undei pilot atașate traiectoriei vir- 
tuale, aceasta înseamnă că faza undei pilot se schimbă 
odată ce electronul trece prin câmp electromagnetic (vezi 
figura 16.5). 

Deoarece câmpul electromagnetic modifică fazele unde- 
lor pilot pentru toate traiectoriile virtuale, atunci se mo- 
difică și interferența undelor pilot în punctul final. Ce era 
înainte în fază poate să se defazeze, și invers. Cum însă 
tocmai această interferență este cea care ne dă probabilita- 
tea de a găsi electronul în poziţia investigată, înseamnă că 
vom găsi electronul în alte poziţii decât cele în care l-am fi 
găsit în absența câmpului electromagnetic. Rezultă o mo- 
dificare a probabilităților, care ne dă iluzia că electronul 
este deviat clasic de câmpul electromagnetic. Concluzia 

Figura 16.5: 
zonă fără câmp electromagnetic (stânga) și într-una 
cu câmp electromagnetic (dreapta), în reprezentarea 
Feynman, unde fiecare traiectorie virtuală primește o ast- 
fel de undă pilot. Unda pilot este schițată cu linie conti- 
nuă, într-un spațiu imaginar. Ea se reconstruiește din 


Evoluţia undei pilot a unui electron într-o 


evoluția fazei. În stânga, evoluția fazei are o compo- 
nentă temporală, dată de energia Eo a electronului, și 
o componentă spaţială, dată de impulsul său po. În câmp 
electromagnetic, componenta temporală mai primește un 
termen proporțional cu potenţialul electric V, iar compo- 
nenta spațială un termen proporțional cu potențialul mag- 
netic A. în direcţia mișcării. Cum lungimea de undă este 
determinată de două mazime spaţiale ale fazei, ea va fi 
modificată în dreapta, deoarece componenta spațială a fa- 
zei a primit un termen suplimentar. La fel va fi modifi- 
cată și frecventa, ea fiind dată de timpul trecut între două 
mazime ale fazei într-un singur punct din spațiu, care 
acum e diferit, deoarece componenta temporală a fazei a 
primit și ea un termen suplimentar. 


principală este că faza undei pilot atașată electronului se 
schimbă în câmp electromagnetic. 

Să încercăm să dăm mai multă consistență observaţiilor 
de mai sus. Astfel, să considerăm unda pilot a unui 
electron de energie Eo (vezi figura 9.18). În vid, unda 
oscilează cu o frecvență fo proporţională cu energia sa 
fo = Eo/h (energia poate fi, de exemplu, energia relati- 
vistă Eo = mc2). 

În câmpul electromagnetic însă, energia electronului 
primește o componentă AE proporţională cu potenţialul 
electric V din punctul din spaţiu unde se află electronul, 
adică AE = qV = —eV, unde q = —e este sarcina electrică 
negativă a electronului (vezi figura 16.5 și secțiunea 128). 
Atunci, într-un câmp electromagnetic, oscilaţia undei pi- 
lot va fi când mai rapidă, când mai înceată, cu o frecvenţă 
care depinde și de valoarea potenţialului electric V în acel 
punct, pentru că ea contribuie la energie. Frecvența va 
deveni f = (Eo — eV )/h. 

Vedem că în variaţia fazei intră potenţialul electric V. 
Lucrul este de așteptat, dacă observăm că potenţialul V 
apare și în acţiunea clasică S a electronului pe traiectoria 
virtuală, pentru că —eV este parte a energiei potenţiale, 

deci a lagrangeanului (vezi secțiunea 102 și 137). Tot 
acţiunea clasică pe traiectoria virtuală ne dă și contribuţia 
unui câmp magnetic la faza undei pilot a electronului. Faza 
se dovedește a fi proporţională cu potenţialul magnetic 
vector A. 

Calculele matematice arată că schimbarea acumulată 
în fază este proporțională cu potenţialele electrodinamice 
(V, A). Primul va modifica componenta temporală a fazei, 
iar cel de-al doilea componenta spaţială. În mișcarea elec- 
tronului în câmp electromagnetic, va avea loc o defazare, 
în funcţie de traiectoria acelui electron. Vedem însă că 
responsabile de defazare sunt potenţialele electrodinamice 
(V, A), și nu câmpurile electrice (E,B). 

Observaţia de mai sus, aparent banală, are o consecință 
profundă dacă ne aducem aminte discuţiile purtate în 
secţiunea 128. Acolo am văzut că se pot construi zone în 
care câmpurile electrice și magnetice (E, B) sunt nule, deși 
potenţialele electrodinamice nu sunt nule. Ne așteptăm 
atunci ca faza electronului să se modifice în acele zone, 
deci electronul cuantic să fie deviat! Aceasta deși fizica 
clasică ne spune că electronul nu ar trebui să fie deviat, 
pentru că forţele electrice și magnetice clasice sunt nule, 
ele fiind propoţionale cu câmpurile electrice și magnetice. 

Punctul acesta a fost speculat magistral de fizicienii 
Yakir Aharonov și David Bohm în anul 1959. Ei și-au ima- 
ginat un experiment care să testeze ipoteza. Experimentul 
lor are consecinţe mai profunde: el dovedește că 
potenţialele electromagnetice (V, A) sunt totuși mai „fun- 
damentale” decât câmpurile electromagnetice (E,B). 
Experimentul arată că o regiune locală care are câm- 
puri electrice și magnetice nule influenţează într-adevăr 
mișcarea electronului, ceea ce nu este posibil în cazul cla- 
sic. 

Pentru claritate, vorbim de o regiune locală în care câm- 
purile electrice și magnetice (E, B) sunt nule, nu despre 
absenţa câmpurilor electrice şi magnetice din tot universul 
(vezi figura 11.17 din secţiunea 128). Conform analizei lui 
Aharonov și Bohm, există cazuri cuantice în care un elec- 
tron ce trece prin zone locale de câmpuri electrice și mag- 
netice nule își schimbă traiectoria, deși în cazul clasic acest 
lucru nu este de așteptat, pentru că forţele electrice și mag- 
netice sunt datorate exclusiv câmpurilor electrice și mag- 
netice, deci sunt nule. În acele zone speciale potenţialele 
electrodinamice (V, A) nu sunt însă nule. 

Experimentul lui Aharonov și Bohm este prezentat în 
figura 16.6. El copiază mai cunoscutul experiment de 
difracție cu două fante. După cum am văzut, dacă bom- 
bardăm cu electroni fantele, obținem franje de interferență 
pe un ecran aflat după fante. În metoda lui Feynman, vom 
considera pentru început numai două traiectorii imagina- 
bile, cea în care electronul trece prin prima fantă și ajunge 
la ecran, și cea în care el trece prin a doua fantă și ajunge 
la ecran. Fiecărei traiectorii i se atașează o undă pilot, 
iar apoi undele sunt lăsate să interfereze pe ecranul de 
difracție, exact ca în cazul luminii. 

Datorită interferenţei, vom avea în unele puncte de pe 
ecran o interferență constructivă (atunci când undele pilot 
ajung acolo în fază) sau distructivă (atunci când undele 
ajung acolo în antifază). Acolo unde interferența este con- 
structivă avem o probabilitate mai mare să găsim electro- 
nul, iar unde este distructivă probabilitatea va fi mai mică. 


Secțiunea 162. Experimentul Aharonov-Bohm și potentialele electrodinamice 

Figura 16.6: Schita experimentului propus de Aharonov 
și Bohm. În stânga-sus este un experiment obișnuit de 
difracție cu electroni, în urma căruia se formează franje 
de interferență. În figura de jos se așază între cele două 
fante o mică bobină (prezentată în dreapta sus, și mai 
detaliat în figura 11.17). Câmpul magnetic B este nenul 
în interiorul bobinei și aproape nul în afara ei (în pla- 
nul experimentului, așa cum se vede în schița din dreapta 
sus). Deși în afara bobinei câmpul magnetic este nul, 
potențialul magnetic vector A (schițat în dreapta sus) 
este totuși nenul. El modifică componenta spaţială a fa- 
zelor undelor pilot ce trec prin fante. Simplu spus, într-o 
parte crește putin lungimea de undă, într-alta scade, pen- 
tru că ea depinde de potențialul vector A. Interferenţa 
celor două componente ale undei produce o deplasare a 
franjelor de interferență, deplasare ce se observă în erpe- 
riment fată de situația când bobina nu era prezentă. 


Vom obţine în acest fel franje de interferență pe ecranul 
de difracție. 

Acum însă, Aharonov și Bohm au venit cu o 
îmbunătăţire a experimentului de difracție. Astfel, ei au 
așezat o mică bobină exact între cele două fante! Bobina 
era astfel proiectată încât să creeze câmp magnetic doar 
în interiorul ei sau deasupra și dedesubtul ei, nu însă și 
în zona de difracție (câmpul electric este oricum peste tot 
nul). Dacă dăm apoi drumul la sursa de electroni, ne pu- 
tem întreba: va rămâne figura de difracție neschimbată 
față de situaţia când nu era nici o bobină acolo? 

Dacă numai câmpul electric şi magnetic (E,B) 
influenţează probabilitățile de a găsi electronul într-o anu- 
mită poziţie pe ecran, atunci franjele de interferență ar 
trebui să rămână aceleași (vezi figura 16.6). Căci, deoa- 
rece magnetul este bine ascuns în spatele ecranului dintre 
fante, nici una din cele două traiectorii nu îl intersectează, 


undă electron undă referinţă 

Figura 16.7: Schema unui experiment ce a verificat pro- 
punerea lui Aharonov și Bohm. Unda de probabilitate a 
electronului trece printr-o bobină toroidală, al cărei câmp 
magnetic B este nul peste tot în afară, exceptând interio- 
rul materialului din care e făcută bobina. Electronul trece 
fie prin interiorul inelului bobinei fie prin afară, iar în 
ambele regiuni câmpul magnetic este nul. Unda de pro- 
babilitate a electronului interferează cu o undă plană, de 
referință (dreapta sus), ce provine de la aceeași sursă. 
Jos sunt rezultatele experimentului. Liniile orizontale 
sunt franje de interferență obținute în mod normal la 
interferenta cu unda de referință. În interiorul umbrei 
formate de inel se vede că franjele sunt deplasate cu o 
jumătate de lungime de undă, deși pe unde a trecut elec- 
tronul (interiorul inelului bobinei) câmpul magnetic este 
nul. Rezultatul este datorat prezenței în aceste regiuni 
a unui câmp magnetic vector A nenul. În dreapta ima- 
ginii este fotografiată structura microscopică a inelului. 
Imagine reprodusă prin bunăvoința autorului măsurăto- 
rii, dr. Akira Tonomura, Hitachi, Ltd., Japonia. 


deci electronul se deplasează numai prin zone de câmp 
electric și magnetic nul (pentru ambele traiectorii). 
Aharonov și Bohm ne spun însă să folosim potenţialele 
electrodinamice (V, A) care, atenţie, sunt nenule chiar în 
afara magnetului! Acum va trebui să considerăm influența 
suplimentară a potențialelor electrice V și magnetice A 
asupra, fazei celor două unde pilot care interferează pe 
ecranul de difracție, așa cum a fost menţionat mai de- 
vreme. Pentru că avem numai potențial magnetic vector 
și pentru că el acționează asupra componentei spaţiale a 
fazei, este ca și cum într-o parte lungimea de undă crește 
și în alta descrește (vezi figura 16.6). Interferenţa dintre 
cele două componente va fi acum modificată, deci franjele 

de interferenţă se vor deplasa în prezenţa magnetului față, 
de situaţia în care el nu ar fi fost prezent! 

Rezultatul este, să recunoaștem, remarcabil. Franjele 
de interferență ale electronului se modifică, deși electronul 
se deplasează numai prin câmpuri electrice și magnetice 
(E, B) nule. În cazul clasic ar trebui să ne imaginăm că 
electronul „știe” că în spatele ecranului dintre fante se află 
ascuns un magnet, deși a mers mereu în afara lui, acolo 
unde câmpul magnetic este nul. În cazul cuantic nu trebuie 
decât să, acceptăm faptul că potenţialele electrodinamice 
influenţează faza undei de probabilitate a electronului. 

Experimentul de mai sus a fost verificat de îndată ce fizi- 
cienii Aharonov și Bohm l-au propus. În practică, experi- 
mentatorii nu au putut construi bobine așa de mici, pentru 
că distanța dintre fante trebuie să fie de ordinul lungimii de 
undă a electronului. Ei au folosit în schimb magneti foarte 
mici cu aceleași proprietăți. Experimentele au confirmat 
presupunerea lui Aharonov și Bohm: faza undei de proba- 
bilitate a electronului este influenţată de potenţialele elec- 
trodinamice, chiar și în regiuni în care câmpurile electrice 
și magnetice sunt nule. O astfel de verificare experimen- 
tală este prezentată în figura 16.7. Pentru cei interesaţi de 
detaliile teoriei folosite de Aharonov și Bohm, prezentăm 
căsuţa matematică alăturată. 


Frumuseţea metodei lui Feynman este că putem folosi 
rezultatele mecanicii clasice pentru a reconstrui meca- 
nica cuantică. Astfel, la sfârșitul secțiunii 128 am folo- 
sit principiul acţiunii minime pentru a descrie mișcarea 
unei sarcini electrice q în câmp electromagnetic cu aju- 
torul următorului lagrangean: 


mv? 


-z Veta A= Lo+eV -ev-A 

Mai sus m şi q = —e (unde e > 0) sunt masa și sar- 
cina negativă a electronului, v viteza electronului, iar 
A(r,t) și V(r,t) sunt potențialele electrodinamice ale 
câmpului electromagnetic în poziţia unde se află electro- 
nul (dependența de poziţia electronului r și de timpul t 
nu o vom mai scrie explicit). 

Remarcăm că în termenul din stânga se regăsește 
energia cinetică a electronului, iar în cel din dreapta 
energia potenţială a electronului —eV (lagrangeanul este 
diferenţa dintre energia cinetică și cea potenţială) și un 
termen suplimentar datorat câmpului magnetic. 

Să considerăm experimentul Aharonov-Bohm prezen- 
tat în figura 16.6. Aici avem doar două traiectorii virtu- 
ale între evenimentul iniţial 1 și cel final 4: traiectoria 
124 și traiectoria 134. Pe traiectoria 124 acţiunea Sı se 
scrie sub forma: 


4 4 
s-%= | (L — Lo)dt = (eV — ev. A)dt = 
1,2 1,2 


4 4 dr 4 4 
= / eVdt—-e | A—dt=e (/ Vdt -f Adr ) 
1,2 1,2 dt 1,2 1,2 

Aici acțiunea Sọ este definită în lipsa câmpului 
electromagnetic, iar viteza a fost scrisă ca v = dr/dt. 
Pentru cea de-a doua traiectorie virtuală 134 avem o 
relație similară. 

În mecanica cuantică, din acțiunea S acumulată pe o 
traiectorie virtuală obţinem amplitudinea de probabili- 
tate a acestui proces virtual (vezi secțiunea 137): 


git — eiS/h 


Faza ¢ģ a acestui număr este faza acumulată de unda 
pilot pe acea traiectorie. Atunci, faza ġı acumulată de 
unda, pilot pe traiectoria 124 va fi 


4 4 
n ==? va- f Adr ) 
h h Na 1,2 


Aici fo = So/ħ este faza acumulată pe traiectorie în 
lipsa câmpului electromagnetic. 

Relaţia de mai sus este foarte interesentă. Ea ne 
spune că faza electronului în câmp electromagnetic 
capătă o componentă temporală proporțională cu 
potențialul electric V și una spaţială proporțională cu 
potențialul magnetic vector A. Rezultatul ne va fi util 
pe viitor. 

Diferenţa dintre faza $ a celor două traiectorii posibile 
124 și 134 ne dă deplasarea franjelor de interferență. 
Ignorând componenta o care este prezentă mereu și 
luând în calcul că în cazul nostru potenţialul electric V 
este nul, diferenţa de fază datorată câmpului magnetic 
devine: 


Sia _ e 4 2 Tle 
Ag = r IEG J at]- £ Adr 


12431 


Mai sus avem o integrală pe un drum închis, format de 
cele două drumuri ale electronului prin care el ajunge 
la detector și anume 124 și 134. Curba închisă 12431, 
formată de cele două drumuri, înconjoară magnetul (în 
figura 16.7 ea este desemnată prin simbolul 5). Din 
ecuaţiile lui Maxwell, valoarea de mai sus se dovedește 
a fi proporţională cu fluxul magnetic O ce străbate curba 
închisă (lucru pe care nu îl mai demonstrăm aici): 


e 
Ag| = £8 


Fluxul magnetic $ este definit că produsul dintre câm- 
pul magnetic |B| și aria A în secţiune a magnetului, 
adică $ = |B| - A. Vedem astfel că diferenţa de fază 
(cea care dă deplasarea franjelor de interferenţă) nu de- 
pinde de etalonarea particulară a potenţialelor electro- 
magnetice, ci doar de fluxul magnetic $ al bobinei, care 
este același în toate etalonările. 


Din discuţiile de mai sus vedem că potenţialele (V, A) 
sunt mai „fundamentale” decât câmpurile electrice și mag- 
netice (E,B), pentru că ele descriu corect mișcarea cuan- 
tică a electronului în zone în care acestea din urmă sunt 
nule. Rezultatul este prezis de teorie și confirmat de ex- 
perimentul Aharonov-Bohm. 


Sectiunea 163. Principiul invarianței la transformarea de etalonare locală 


Ce ne facem însă cu multitudinea de configurații ale 
potenţialelor electrodinamice? Aici teoria ne arată că 
deplasarea franjelor de interferență este aceeași pentru 
toate configuraţiile și de aceea nu contează în practică 
pe care dintre configurații o folosim. Cei care au ur- 
mărit căsuţa matematică precedentă vor recunoaște acest 
lucru în faptul că deplasarea franjelor de interferență, 
este proporţională cu fluxul magnetic, iar fluxul magne- 
tic este același pentru toate configuraţiile (etalonările) de 
potenţiale electrodinamice, deoarece câmpul magnetic este 
același. 

Observaţia precedentă, aparent tehnică, o vom detalia 
în secţiunea următoare. Aceasta pentru că ea ne dezvăluie 
principiul pe urmele căruia suntem: principiul invarianţei 
la transformările de etalonare locale aplicat mișcării elec- 
tronului. 


163. Principiul invarianţei 
la transformarea de etalonare locală 


În secţiunea precedentă am văzut că potenţialele electro- 
dinamice (V, A) sunt mai „fundamentale” decât câmpurile 
electrice și magnetice (E,B). În mecanica cuantică, 
potenţialele electrodinamice sunt direct responsabile de 
modificarea fazei undei de probabilitate a electronului în 
mișcarea sa. Partea interesantă este că există mai multe 
configurații de potenţiale electrodinamice (V, A), toate 
conducând la aceleași câmpurile electrice şi magnetice 
(E, B) și la aceeași comportare cuantică a unui electron 
care se deplasează în câmpul electromagnetic. 

Lucrul acesta l-am verificat direct în experimentul lui 
Aharonov-Bohm, descris în secţiunea precedentă, unde am 
văzut că deplasarea franjelor de interferenţă, depinde doar 
de fluxul magnetic generat de mica bobină așezată între 
fante, și nu de configuraţia de potenţiale electrodinamice 
aleasă (deci de etalonare). 

În sine, rezultatul precedent este remarcabil. Astfel, ne 
putem imagina experimentul Aharonov-Bohm (vezi figura 
16.6) în diverse etalonări ale potenţialelor electrodinamice, 
deci în diversele configurații ale potenţialelor (V, A) care 
conduc la aceleași câmpuri electrice și magnetice nule din 
jurul bobinei. Pentru fiecare dintre configurații, luând 
în calcul contribuţia potenţialelor (vezi secţiunea prece- 
dentă), fazele undelor pilot atașate celor două traiecto- 
rii virtuale vor fi altele (vezi figura 16.5) și, cu toate 
acestea, franjele de interferență vor arăta la fel în toate 
configuraţiile. Pare că natura a aranjat cumva din nou 
lucrurile. 

Rezultatul este mai bine înțeles dacă revenim la inter- 
pretarea standard a mecanicii cuantice, în care electronul 
este descris de o singură undă de probabilitate, care se în- 
tinde în tot spaţiul. Unda are atașată câte un număr com- 
plex în fiecare punct din spaţiu, y(r, t) = y(r, t)jeit(eb. 
Modulul acestui număr ne dă probabilitatea p ~ |p(r,t)|2 
de a găsi electronul în poziţia r, iar faza lui Ș(r,t) este cea 
care joacă un rol în experimentele de interferență. În figura 
16.6, trebuie să ne imaginăm nu două traiectorii virtuale 


451 


(interpretarea Feynman), ci o singură undă de probabi- 
litate y(r, t) care se întinde pe ambele traiectorii, în tot 
spaţiul. 

Așa cum ne așteptăm, atunci când un electron in- 
tră într-un câmp electromagnetic, faza (r,t) se modi- 
fică sub influenţa potenţialelor electrodinamice, generând 
probabilităţi diferite de a găsi electronul într-un loc sau 
altul. Clasic, spunem că electronul a fost deviat în câmp 
electromagnetic. 

„Devierea” electronului (vazută în deplasarea franjelor 
de interferenţă) este aceeași pentru mai multe etalonări ale 
potenţialelor electrodinamice (V, A), în ciuda faptului că 
ele au altă formă de la o etalonare la alta. Există atât de 
multe etalonări posibile ale potenţialelor electrodinamice 
(care conduc la aceleași câmpuri electrice și magnetice), 
încât ele acoperă tot spectrul posibil pe care îl poate lua 
faza p(r,t) a undei de probabilitate în orice punct din 
spaţiu și la orice moment de timp! 

Pornind de la observaţia de mai sus, fizica modernă 
schimbă unghiul de vedere, descoperind astfel cheia pe 
care o căutăm: principiul invarianţei la transformările lo- 
cale de etalonare. Astfel, după cum vedem, nu contează în 
care configuraţie a potenţialelor (V, A) calculăm evoluţia 
cuantică a electronului. Evoluţia este aceeași în oricare 
dintre configurații. Cu toate acestea, în fiecare dintre ale- 
geri faza f(r,t) a undei de probabilitate a electronului va 
fi diferită, pentru că cele două contribuţii (temporală și 
spaţială) ale potenţialelor electrodinamice vor fi diferite 
(vezi figura 16.5). 

Dacă este așa, oare nu e mai bine să privim faza elec- 
tronului ca pe un grad de libertate intern, în care putem 
alege faza f(r,t) după bunul nostru plac, compensând cu 
valorile corespunzătoare ale potenţialelor electrodinamice 
(V, A), deci alegând transformarea de etalonare potrivită? 

Dacă privim faza electronului ca pe un grad de libertate 
intern al electronului, trebuie să lămurim noţiunile. În 
primul rând, prin faza electronului înțelegem faza ¢(r,t) 
a undei sale de probabilitate y(r, t) = |(r,t)lei%r?), cea 
care se întinde peste tot în spaţiu. Este vorba deci de faza 
ġ a fiecărui număr complex din spațiu 1 care reprezintă 
amplitudinea de probabilitate de a găsi electronul acolo 
(nu mai discutăm deci de traiectorii virtuale și unde pilot). 
O schimbare a acestui număr (a fazei) în fiecare punct din 
spaţiu, cu valori diferite chiar, nu va afecta probabilitatea 
de a găsi electronul într-o poziţie, pentru că probabilitatea 
este dată de modulul undei de probabilitate p = |y(r, t)|?. 

În absenţa câmpului electromagnetic, nu avem voie să 
schimbăm faza undei de probabilitate a electronului în 
toate punctele din spaţiu chiar cum vrem noi, căci atunci 
unda de probabilitate ar putea descrie o altă stare cuan- 
tică. Un exemplu simplu este cel în care ne-am imagina 
că schimbăm faza electronului în așa fel încât lungimea de 
undă să pară mai mare. Am avea atunci un electron de 
un alt impuls decât cel iniţial. 

În câmp electromagnetic însă, alta este situaţia. Aici pu- 
tem schimba faza undei de probabilitate în orice punct din 
spațiu compensând cu alegerea configurației de potenţiale 
electrodinamice. Schimbarea fazei electronului trebuie 
însă să aiba loc împreună cu alegerea unei alte etalonări 
pentru cămpul electromagnetic, pentru ca nimic experi- 
mental să nu poată fi observat, iar evoluţia distribuţiei de 

potenţiale electrodinamice 
dă 


grad de libertate intern 
(spaţiul fazei electronului) 


A altă 
etalonare 


rd D m 7 | 


potenţiale ză x 
electrodinamice V',A' 
Figura 16.8: Comportarea spațială a unei unde de pro- 


babilitate p(x) a unui electron este reprezentată cu o li- 
nie întreruptă, de-a lungul azei x într-un spatiu imaginar 
complez. Modulul |(z)| al undei de probabilitate este dat 
de raza unui cerc în spaţiul complex. Cilindrul deformat 
din figură reprezintă schematic valorile pe care le ia modu- 
lul undei de probabilitate. Faza ġ a undei de probabilitate 
(ce ia valori între 0 și 27) este dată de poziția puncte- 
lor desemnate cu linie discontinuă pe acest cilindru. Cele 
două figuri reprezintă aceeași situaţie experimentală în 
două posibile etalonări. După cum vedem, configurația 
potențialelor electrodinamice se schimbă de la o etalonare 
la alta împreună cu faza electronului citită în spaţiul său 
intern. Pentru noi, comportarea electronului este aceeași 
în toate etalonările, inclusiv modulul undei de proabilitate 
care ne dă probabilitatea de a găsi electronul într-o anu- 
mită poziție (cilindrul rămâne același, doar forma liniei 
discontinue pe cilindru se schimbă). 


probabilitate de a găsi electronul într-un loc sau altul să 
rămână neschimbată. 

În exemplul precedent al impulsului electronului, acest 
lucru este posibil, deoarece impulsul electronului în câmp 
electromagnetic (o caracteristică experimentală) nu este 
dat numai de lungimea de undă a undei de probabilitate 
(care poate fi oricât acum!), ci și de valorile potenţialului 
magnetic vector A. Cum acestea din urmă vor fi altele de 
la o etalonare la alta, valoarea impulsului poate rămâne 
neschimbată între etalonări. 

Schimbarea unghiului de vedere generat de experimen- 
tul lui Aharonov-Bohm este atunci următoarea. Ne ima- 
ginăm pentru început un electron liber, care nu se află 
într-un câmp electromagnetic. Desigur, știm că faza undei 
de probabilitate a electronului nu este observabilă și că tot 
ceea ce măsurăm este probabilitatea de a găsi electronul 

într-un loc sau altul. De fapt, putem schimba faza electro- 
nului peste tot în univers cu aceeași valoare, iar rezultatele 
vor fi aceleași, pentru că franjele de interferenţă sunt date 
de diferenţa de fază. Vom vorbi, din punctul de vedere 
al electronului, de o transformare de etalonare globală a 
fazei. Ea lasă comportarea întregului sistem neschimbată. 

Dacă însă electronul este într-un câmp electromagnetic, 
putem schimba faza electronului (r,t) în fiecare punct 
din spațiu după cum vrem noi, trecând de la o etalonare 
la alta a câmpului electromagnetic, și compensând astfel 
cu o nouă alegere a potenţialelor electrodinamice (V, A). 
De câte ori schimbăm configuraţia de potenţiale (V, A), 
de atâtea ori trebuie să considerăm contribuţiile acestora 
la faza, electronului în fiecare punct de spaţiu, şi deci de 
atâtea ori vom obţine alte valori locale pentru faza electro- 
nului f(r,t). Cu toate acestea, comportarea experimen- 
tală este neschimbată, așa cum o demonstrează franjele 
de interferenţă din experimentul lui Aharonov-Bohm, care 
nu depind de alegerea etalonării. Rezultatul merită pus 
într-un chenar: 


Faza electronilor 


1. O transformare de etalonare locală pentru 
unda de probabilitate a electronului reprezintă a 
altă alegere pentru faza sa ¢ = g(r,t), în toate 
evenimentele din spaţiu-timp. 

2. Putem alege la întâmplare valorile fazei $ 


a undei de probabilitate în toate evenimentele 
spaţiului-timp, fără a afecta comportarea electro- 
nului. 

3. Acest lucru este posibil printr-o transfor- 
mare a potenţialelor electrodinamcie V = V(r,t) 
și A = Al(r,t), care să compenseze alegerea făcută 
pentru etalonare. 


Se poate arăta că pentru orice alegere locală a fazei elec- 
tronului (r,t) există o configuraţie de potenţiale (V, A) 
corespunzătoare. Așa cum vom detalia în căsuţa mate- 
matică următoare, descriem mișcarea electronului într-un 
câmp electromagnetic V(r,t) și A(r,t) printr-o undă de 
probabilitate y(r, t). 

Aceeași situație poate fi descrisă însă și de o undă de pro- 
babilitate %'(r, t) în care faza este aleasă de noi la întâm- 
plare în toate momentele de timp și punctele din spaţiu: 


p'(r,t) = e8 0yr, t) 


Mai sus 6(r,t) este o funcție oarecare ce determină 
transformarea fazei de la o situaţie la alta. Atunci însă tre- 
buie să transformăm și potenţialele electrodinamice după 
relaţiile 


lo 98(r,t) 
e ôt 


A'(r,t) = A(r,t) — gate) 


V'(r,t) = V(r,t)+ 


Aici e este sarcina electrică elementară. Transformarea 
de mai sus păstrează câmpurile electrice și magnetice 
(E, B) nemodificate, așa cum am văzut în secţiunea 128. 

În final, vom privi schimbarea de fază a electronului în 
fiecare punct din spaţiu ca fiind o transformare de eta- 
lonare locală 8(r,t), transformare care trebuie să fie com- 
pensată prin alegerea, corectă a potenţialelor (V, A) pentru 
ca probabilitățile de a găsi electronul (și mai ales evoluţia 
lor ulterioară) să rămână neschimbate. 

Vedem astfel că sistemul studiat (electronul cuantic îm- 
preună cu câmpul electromagnetic) satisface principiul 
invarianţei la transformările de etalonare locale, pentru că 
evoluţia, observabilă a electronului este aceeași indiferent 
ce etalonare locală alegem pentru faza electronului. 

Rezultatul de mai sus se regăsește în principiul acţiunii 
minime, detaliat în capitolul 11. Astfel, în secțiunea 136, 
am descris interacţiunea dintre câmpul electromagnetic și 
cel al undei de probabilitate a electronului printr-o mă- 
rime care poartă numele de densitate de lagrangean L. 
Ea descrie în totalitate evoluţia celor două câmpuri și 
interacţiunea dintre ele. Așa cum am discutat în capito- 
lul 11, cu ajutorul densităţii de lagrangean se construiește 
acțiunea pentru orice evoluţie imaginabilă a sistemului for- 
mat de cele două câmpuri. Principiul acţiunii minime ne 
spune că, dintre toate evoluţiile posibile, sistemul alege 
acea evoluţie pentru care acțiunea e minimă. 

Principiul este foarte util în verificarea invarianţei la 
transformarea, de etalonare locală. Astfel, se poată arăta 
că transformarile de etalonare locale (unde se schimbă atât 
faza electronului, dar și potenţialele electrodinamice ale 
câmpului pentru a compensa alegerea făcută) lasă den- 
sitatea de lagrangean L invariantă (neschimbată). Dacă 
este așa, atunci ne așteptăm ca transformările să lase și 
evoluția sistemului neschimbată, pentru că, dacă densi- 
tatea de lagrangean L este aceeași, atunci și acţiunea va 
rămâne neschimbată pentru toate evoluţiile imaginate. De 
aceea, sistemul va alege tot aceeași evoluţie pentru care 
acţiunea este minimă. Pornind de la această observaţie, 
fizicienii preferă, să descrie transformările de etalonare lo- 
cale aproape exclusiv prin intermediul principiului acţiunii 
minime. 

Pentru cei interesați de detaliile matematice ale trans- 
formării locale de etalonare în cadrul electrodinamicii cu- 
antice, atașăm căsuţa matematică alăturată. Aici se va 
vedea mai direct cum putem alege local orice valori pen- 
tru faza electronului în fiecare punct din spaţiu, la orice 
moment de timp, compensând cu o alegere particulară a 
potenţialelor electrodinamice. 


Să încercăm să schițăm principiul invarianței la trans- 
formarea de etalonare locală în electrodinamica cuan- 
tică, folosind rezultatele prezentate în secţiunea 136. 
Tot din acea secţiune vom prelua și notaţiile. 

Astfel, acolo am descris evoluţia câmpului clasic Dirac 
p(x) cu ajutorul densității de lagrangean Le: 


Le = ipy" 3php — my (1) 


Aici y(x) este unda de probabilitate a unui elec- 
tron liber în mișcare relativistă, având patru compo- 
nente în fiecare eveniment al spaţiului-timp z = z” = 


(ct, z,y,2). Mai departe, m este masa electronului și 
folosim convenţia lui Einstein, care spune că un indice 
ce se repetă (u în cazul de mai sus) trebuie însumat. 
Simbolurile y# sunt matricile 4 x 4 ale lui Dirac, de 
aceea relația de mai sus trebuie citită ca o operaţie cu 
matrici de ordinul 4. 

Un avantaj al densităţii de lagrangean Le este că 
scoate în evidenţă transformările ce lasă sistemul inva- 
riant: ele sunt transformările pentru care Le rămâne 
neschimbat, cu aceleași valori. De exemplu, se observă 
că lagrangeanul Le este invariant (are aceeași valoare) 
la transformarea, de etalonare globală: 


y' (z) = e4) > L'=L 

unde 6 este o constantă reală. Aceasta deoarece y = 
1-0, unde yt este matricea 1 transpusă și conjugată 
(vezi secțiunea 136) și deci Y’ = e784. 

Vedem că, dacă y(z) este o soluţie care des- 
crie mișcarea unui electron (să ne aducem aminte 
că r = (ct,z,y,2) este coordonata unui eveniment 
spaţio-temporal), atunci și y'(z) va descrie la fel de 
bine aceeași mișcare, deși cele două unde de probabi- 
litate sunt diferite. 

Observaţia precedentă este una din cărămizile meca- 
nicii cuantice, care este recunoscută și în mișcarea cla- 
sică a unei particule. Aici, dacă facem de exemplu o 
transformare de translație a sistemului de coordonate, 
langrangeanul va rămâne neschimbat, deși mișcarea cla- 
sică se descrie fie printr-o traiectorie ri (t), fie prin alta 
r2(t). În același fel, evoluţia cuantică a oricărui sis- 
tem este în esență aceeași dacă transformarea păstrează 


densitatea de lagrangean neschimbată L’ = L£, chiar 
dacă descrierea, se face cu unde de probabilitate diferite 
V'(7) # 4z). 


Rezultatul precedent îl întrezărim în principiul 
acțiunii minime. Acesta ne spune că sistemul pre- 
feră actiunea (suma lagrangeanului) care este extremum 
pentru o evoluție clasică. Cum însă în transforma- 
rea de mai sus L rămâne neschimbat, înseamnă că și 
acțiunile rămân aceleaşi pentru orice evoluție virtuală, 
şi ca atare toate proprietățile măsurabile ale sistemu- 
lui (care sunt o consecință a acțiunii) vor rămâne ne- 
schimbate. De exemplu, vedem că în transformarea 
precedentă probabilitatea de a găsi electronul într-o 
poziție sau alta rămâne neschimbată, probabilitatea fi- 
ind dată doar de modulul undei de probabilitate yty = 
[pa [2 + lb]? + ps]? + pal? și deci yty = php. 

Transformarea, de mai sus //(z) = e? y(x) o numim 
de etalonare globală, deoarece constanta 0 are aceeași 
valoare în orice eveniment (ct, x, y, 2) din spaţiu-timp. 
Pentru că £ este același la această transformare, spunem 
că sistemul este invariant la transformările de etalonare 
globale. 

Să considerăm acum transformările de etalonare lo- 
cale, date acum de o funcție oarecare 0(z). Ele se scriu 
ca 


V'(2) = ° y(r) 

După cum se observă acum, langrangeanul nu mai 
este invariant la aceste transformări, pentru că L’ # 
£. Cu alte cuvinte, unda de probabilitate %’ descrie o 
altă comportare cuantică a electronului decât unda de 
probabilitate 1, deși ele au același modul. 

În continuare, să scriem forma lagrangeanului pen- 
tru electrodinamica cuantică de la sfârşitul secţiunii 136. 
Ea conţine nu numai evoluţia câmpului Dirac y, dar și 
a câmpului electromagnetic descris de potenţialele sale 
electrodinamice A, (x) = (V/c, — Az, — Ay— A2) (notația 
covariantă, vezi secţiunea 210). În plus, aceeași ecuaţie 
descrie și interacţiunea dintre cele două câmpuri, consi- 
derate clasice: 


L = Y" (ið, + e Ap) Y — my — TFE” 


Să vedem ce se întâmplă când facem o transformare de 
etalonare globală 8(z), pentru valori mici ale lui 8(z) 
(infinitezimale). Acum însă, alegem să transformăm și 
potenţialele electrodinamice conform relaţiei: 


A! (2) = A(z) + 10,62) 


Transformarea de mai sus este una specială, căci ea 
lasă câmpurile electrice E și magnetice B neschimbate, 
așa cum am detaliat în secţiunea 128. Acesta înseamnă 
că și tensorul de câmp F,» (vezi definiţia din secţiunea 
136) este invariant la alegerea de mai sus F}, = Fw- 

Acum putem calcula noua valoare a lagrangeanului £’ 
după transformarea de etalonare locală 8(x): 


L = Ph (ip + eA) Y — mY — EFE 


Aşa cum am văzut mai devreme, termenul din 
dreapta al câmpului electromagnetic rămâne neschim- 
bat. Termenul din mijloc rămâne de asemenea neschim- 
bat la transformarea de etalonare, pentru că yy’ = 
(e780) (eey) = Py. 

Termenul din stânga necesită un calcul mai detaliat. 
Astfel, vom dezvolta ið yY" = ið, (ey) pentru a obține: 


ið, = ie"? (9,9) + ilie 30) 
(e4',)' = (eA, + 80) e° 


ið h + e4' a! = e” [id + eApth] 


În a doua relație am folosit transformarea de etalo- 
nare pentru potentialele electrodinamice. Atunci când 
adunăm termenii celor două ecuații, termenii cei mai 
din dreapta se anulează reciproc. 

Înlocuim acest rezultat în termenul din stânga lui £’ 
şi folosim faptul că Y’ = e-19(2)p. Termenul e-î%(2) din 
relaţia precedentă dispare și obținem: 


ph (ið, T eA,) Y = pyt (ið, + e4,)vV 


Vedem astfel că toţi cei trei termeni din £’ rămân 
neschimbaţi. Cu alte cuvinte, densitatea de lagran- 
gean este invariantă la transformarea de etalonare locală 
0(z), oricare ar fi ea: 


BL 


Să observăm că invarianţa densităţii de lagrangean 
este posibilă pentru că am ales să transformăm și 
potenţialele electromagnetice A,(z) folosind 6(x). Cu 
alte cuvinte, transformarea de etalonare implică atât 
unda de probabilitate a electronului, cât și câmpul 
electromagnetic. 

În final însă, comportarea electronului împreună cu 
câmpul electromagnetic va fi aceeași indiferent în care 
transformare de etalonare locală 6(z) alegem să-l des- 
criem, pentru că densitatea de lagrangean £ este inva- 
riantă. 

Să rescriem acum forma lagrangeanului, folosind 
noţiunea de derivată covariantă D, = 0, + iqA,„ (vezi 
secțiunea 136): 


L = Dp — mY — FE Pr 


Partea din dreapta este responsabilă pentru evoluţia 
câmpului electromagnetic liber, iar cea din stânga pen- 
tru evoluţia electronului. Aceasta din urmă este identică, 
cu forma (1) a langrangeanului pentru electronul liber, 
dacă facem substituţia 0, — D,. Observaţia ne ajută 
să reconstruim pe viitor interacţiunea dintre câmpuri 
oarecare, dacă pornim cu lagrangeanul câmpurilor li- 
bere (fară interacțiuni între ele) și facem apoi substituţia 
Oy, > Du. „Cheia” este desigur să găsim forma corectă 
a derivatei covariante D,- 

Această formă a derivatei covariante D, o vom re- 
construi pornind de la transformarea de etalonare 0. Să 
scriem de aceea în stânga transformarea, iniţială și în 
dreapta derivata covariantă: 


yp = ep; > Du =ð, +iqA, 

Deoarece q = —e este sarcina electrică a electronului 
(e > 0), forma de mai sus ne ajută să creăm o „regulă 
ad-hoc” pentru reconstrucţia derivatei covariante D,,. 
Astfel, în figura 16.9 este o reprezentare e evoluţiei elec- 
tronului în cadrul teoriei mănunchiurilor de fibre. Aici 
câmpul A, reprezintă o etalonare a spatiului fazei 0 a 
electronului. Privite din acest unghi, cele două sunt in- 
terschimbabile. 

„Regula ad-hoc” pe care o vom folosi în această, lu- 
crare ne spune că trebuie să copiem exponentul iĝ al 
transformării de etalonare U = ei. Faza 0 din ter- 
menul exponentului iĝ o vom înlocui cu un produs al 
constantei de cuplaj (q în acest caz) și câmpul A, de 

interacțiune, pentru a obtine derivata covariantă cău- 
tată, adăugând acest termen la cel al derivatei parţiale 
Gu: 


et = î(0) => î(qA,); 


> Du =0u+i(aAp) 


Trebuie spus că „regula” ad-hoc de mai sus are în- 
corporată deja o alegere de convenţii, de aceea ea este 
valabilă doar pentru convențiile din lucrarea de faţă. 
Ne vom folosi pe viitor de această „reţetă” ad-hoc pen- 
tru a reconstrui mai rapid derivata covariantă și pen- 
tru alte câmpuri. Diferitele transformări de etalonare 
cu care pornim vor avea deja încorporate în ele diferite 
convenţii, de exemplu cele pentru sarcinile particulelor. 


Din discuţiile de până acum vedem că prezența câm- 
pului electromagnetic face posibilă invarianța mecanicii 
cuantice a electronului la transformările de etalonare lo- 
cale ale fazei electronului. Dacă nu ar fi existat câmpul 
electromagnetic, nu am fi putut alege cum vrem noi faza 
undei de probabilitate a electronului în fiecare punct din 
spațiu. Din acest punct de vedere, existenţa câmpului 
electromagnetic devine o necesitate a mecanicii cuantice. 

Mai mult însă, câmpul electromagnetic este responsa- 
bil pentru interacţiunea electromagnetică. Cu alte cu- 
vinte, interacţiunea electromagnetică dintre electroni este 
o consecință a principiului de mai sus. Dacă electronul 
nu ar fi avut un grad de libertate intern (faza sa), atunci 
interacțiunea electromagnetică nu ar fi existat, și electronii 
s-ar fi mișcat singuratici prin univers, fără să interacţioneze 
unul cu altul! 

Vedem că faza undei de probabilitate apare pentru noi 
ca un fel de grad de libertate intern al electronului, iar 
noi putem alege pentru ea orice valori vrem, dacă vom 
compensa cu alegerea corectă pentru potenţialele electro- 
dinamice (etalonarea care trebuie). Rezultatul îl vom ge- 
neraliza în fizică: 


Principiul invarianţei la etalonările locale: 


Orice grad de libertate nemăsurabil fizic este in- 
variant la transformările de etalonare locale și ne- 
cesită un câmp suplimentar care să compenseze 
aceste transformări. 


Mai sus este esenţa ideii după care putem reconstrui 
câmpul de interacţiune dintre quarci (sau oricare alte par- 
ticule): trebuie să identificăm gradele de libertate interne 
ale quarcilor și apoi câmpul suplimentar de care este ne- 
voie. Acest câmp va fi responsabil de interacțiunea dintre 
quarci, după cum câmpul electromagnetic este responsabil 
de interacţiunea, dintre electroni! 

În practică, vom începe mereu prin a identifica trans- 
formarea de etalonare globală ce lasă evoluţia unui sis- 
tem neschimbată, pentru că ea este mai ușor de găsit. De 
exemplu, în cazul unui circuit electric trasformarea de eta- 
lonare globală este alegerea împământării, care se reduce 
la definirea potenţialului electric în fiecare punct de pe 
schemă până la o constantă globală. În cazul electronu- 
lui, este vorba de schimbarea fazei electronului peste tot în 


spaţiu cu aceeași valoare. Transformările lasă neschimbată 
evoluţia sistemului și ele nu implică câmpul de interacţiune 
pe urmele căruia suntem. 

Atunci când însă aceste transformări de etalonare devin 
locale, evoluţia sistemului este în principiu afectată. Dacă 
alegem potenţialul electric cum vrem noi în fiecare punct 
al circuitului, afectăm tensiunile electrice și comportamen- 
tul componentelor. Dacă alegem faza electronului cum 
vrem în fiecare punct din spaţiu, ajungem să descriem un 
electron cu impulsuri diferite. De aceea, în toate aceste 
cazuri trebuie să introducem un câmp suplimentar care 
compensează alegerea noastră și care se transformă, de la 
o etalonare la alta. 

În cazul circuitului, câmpul suplimentar este câmpul 
magnetic vector, iar în cazul fazei electronului, el este câm- 
pul electromagnetic. Metoda scoate astfel la iveală ceea, 
ce căutăm: pornind de la transformările de etalonare glo- 
bale, ajungem la câmpul de interacţiune care este neapărat 
asociat acestora, trecând prin transformările de etalonare 
locale. 

Să facem acum o remarcă despre faza electronului, care 
pare acum că se manifestă într-un grad de libertate in- 
tern al electronului pe care noi nu-l putem observa. Așa 
cum e schiţat în figura 16.8 este tentant să presupunem că 
acest grad de libertate ar fi cumva o dimensiune suplimen- 
tară a spaţiului, pe care nu am observat-o noi până acum. 
În capitolele următoare vom aborda și noi problema unor 
dimensiuni suplimentare ale spaţiului, însă acum trebuie 
spus că nu s-a descoperit nici un indiciu că acest grad de 
libertate intern al electronului ar fi spaţial. 

Cu toate acestea, fizicienii au dezvoltat o teorie asemă- 
nătoare, cea a mănuchiurilor de fibre (vezi figura 16.9). 
Aici gradul de libertate al electronului, cel în care se 
definește faza sa, este reprezentat printr-o fibră atașată, 
unei suprafeţe ce reprezintă spaţiul-timp în care se mișcă 
electronul. Aceste fibre nu trebuie privite neapărat ca și 
cum ar fi conectate pe suprafaţă, ci corespunzând fiecărui 
punct din spațiu-timp. 

Geometria mănunchiurilor de fibre este un subiect activ 
de cercetare la ora actuală, pentru că ea scoate în evidenţă 
caracteristicile fundamentale ale principiului invarianţei la 
transformările locale de etalonare. Astfel, pe fiecare fibră 
se poate alege un sistem de referinţă pentru faza electro- 
nului (un etalon deci). Potenţialele electrodinamice re- 
prezintă atunci orientarea, sistemelor de referință unele 
fată de altele, în termeni matematici o coneziune. Putem 
schimba local etalonarea (deci sistemul de referinţă al fie- 
cărei fibre), însă atunci trebuie să schimbăm și conexiunea 
(potenţialele electrodinamice), pentru că trebuie să spu- 
nem cum vor fi orientate sistemele de referință din nou 
unul faţă de altul. 

În noua reprezentare, evoluţia fazei are o comportare 
„reală”, care rămâne neschimbată de la o etalonare la alta. 
Ea este desenată cu o linie continuă în figura 16.9. Această 
comportare „reală” este cea care ne dă mărimi fizice care 
pot fi măsurate, cum ar fi impulsul electronului. Ceea 
ce se întâmplă de la o etalonare la alta este că noi ale- 
gem sisteme de referinţa diferite pentru fibre. În acest 
fel, „citim” diferit faza electronului, în funcţie de siste- 
mul de referinţă ales. Faza „citită” de noi nu are nici o 
semnificaţie fizică, ea trebuie mereu „compensată” cu ale- 
gerea sistemului de referinţă, deci cu valorile potenţialelor 

Figura 16.9: Miscarea electronului în reprezentarea mă- 


nunchiului de fibre. Planul de jos reprezintă spaţiul-timp 
obișnuit în care se mișcă electronul. Fibrele de deasupra 
planului schițează un spațiu suplimentar, dat de un grad 
de libertate intern al electronului: faza sa. Linia între- 
ruptă reprezintă o evoluţie a fazei electronului în mișcarea 
sa, în metoda lui Feynman, acolo unde electronul poate 
urma diverse traiectorii virtuale. Ea ne ajută să calcu- 
lăm acțiunea S acumulată de electron în mișcare, ca în 
figura 13.3. Fiecare fibră este etalonată diferit, având 
propriul său sistem de referință atașat. Aliniamentul di- 
verselor sisteme de referință alese pentru fibre (etalonare) 
este dat de potentialele electrodinamice V și A, care re- 
prezintă „coneziunea” mănunchiului de fibre. În această 
reprezentare, pentru toate etalonările, evoluția fazei elec- 
tronului în spațiul său intern este mereu aceeași, dată de 
linia discontinuă. De la o etalonare la alta se schimbă 
doar valorile „citite ” ale fazei. 


electrodinamice, pentru a afla evoluţia sa „reală”. Pe de 
altă parte, curbura mănunchiurilor poate fi asociată câm- 
purilor electromagnetice (E,B), pentru că ea curbură nu 
depinde de etalonarea aleasă. 

O noţiune care este foarte utilă în teoria mănunchiurilor 
de fibre este cea a derivatei covariante. Ea pornește de la 
observaţia, că ceea ce este observabil nu este faza electronu- 
lui, ci variaţia „reală” a acesteia, pentru că ea conduce de 
exemplu la lungimea de undă, și deci la impulsul electronu- 
lui, care este măsurat în experimente. Acum însă, variația 
reală a fazei ia în calcul nu numai numerele pe care noi 
le citim pentru fază în sistemele arbitrare de referinţă pe 
care le-am definit, dar implică și aranjamentul sistemelor 
de referință unele faţă de altele. Aranjamentul este însă 
dat de coneziune, adică de potenţialele (V, A). Derivata 
covariantă a fazei reprezintă deci variaţia „reală ” a fazei, 
și ia în calcul potenţialele electrodinamice. Pentru cei care 
au urmărit căsuţa matematica a secțiunii de faţă, derivata 
covariantă a fost scrisă sub forma D, = ô, + îqAy. 

În final, nu putem să nu remarcăm similitudinile dintre 
principiul invarianței la trasformările de etalonare locale 
şi teoria relativităţii generale. În primul vorbim de grade 
interne de libertate ale electronului care se aseamănă cu 
dimensiuni spaţiale suplimentare, deși nu trebuie confun- 
date cu ele. În ambele situaţii avem o libertate de alegere a 
unei etalonări (în teoria relativității generale alegerea este 

dată de sistemul de coordonate arbitrar), iar în reprezenta- 
rea mănuchiurilor de fibre se folosesc noţiuni asemănătoare 
teoriei relativităţii, ca aceea de coneziune. 

Înseamnă oare că există o legătură adâncă între cele 
două teorii? Părerile fizicienilor sunt împărţite, însă cei 
mai mulți sunt de acord că invarianţa la transformarea 
de etalonare locală trebuie tratată diferit faţă de teoria 
relativității generale. Cu toate acestea, similitudinile din- 
tre cele două teorii reprezintă un indiciu pentru unificarea 
mecanicii cuantice cu teoria relativităţii. Observaţia a fost 
deja speculată de fizicianul Abhay Ashtekar, într-o ver- 
siune particulară a teoriei gravitației cuantice, o teorie în 
curs de elaborare ce ar urma să unifice teoria relativităţii 
generale cu mecanica cuantică (vezi figura 206). 

Ne oprim aici cu prezentarea principiului invarianţei la 
transformările de etalonare locală. În secţiunile următoare 
vom încerca să aplicăm ceea ce am discutat la quarci. Linia 
pe care trebuie s-o urmăm a fost menţionată deja. În pri- 
mul rând trebuie să identificăm gradele de libertate interne 
ale quarcilor, asociate unor transformări de etalonare glo- 
bale. Apoi trebuie să aplicăm principiul de mai sus în cazul 
unor transformări de etalonare locale, construind câmpul 
care face posibilă această invarianță. Ea va reprezenta 
câmpul de interacţiune dintre quarci, după cum câmpul 
electromagnetic reprezintă câmpul de interacţiune dintre 
electroni. 


164. Culorile quarcilor 


În secţiunea precedentă am prezentat principiul 
invarianţei la transformările locale de etalonare în cazul 
electronului. Am văzut că faza electronului este un grad 
de libertate intern, pentru că valoarea ei poate fi aleasă ori- 
cât în fiecare punct al spaţiului (proces pe care l-am denu- 
mit etalonare). Însă, pentru a compensa această alegere, 
trebuie să transformăm de fiecare dată potenţialele câm- 
pului electromagnetic de la o etalonare la alta. Concluzia, 
surprinzătoarea, a fost că interacţiunea, electromagnetică 
dintre electroni este o consecinţă a gradului intern de li- 
bertate al electronului, faza sa. 

Atunci, dacă e să descoperim interacțiunea dintre quarci 
(pe urmele căreia suntem în acest capitol), trebuie să găsim 
mai întâi gradele lor interne de libertate. Apoi vom folosi 
principiul de mai sus pentru a reconstrui câmpul necesar 
care compensează alegerea unei etalonări sau alta în aceste 
grade interne de libertate. Câmpul găsit va fi responsabil 
în final pentru interacţiunea dintre quarci. 

De aceea, să ne întoarcem la quarci și să ne reamintim 
că ei sunt în esență fermioni de spin 1/2, ca și electronii, 
având însă o altă masă de repaus și o altă sarcină electrică 
(vezi secţiunea 158). Priviţi din acest punct de vedere, 
quarcii nu diferă prea mult de electroni. La fel ca la elec- 
troni, vom considera că faza lor este un grad intern de 
libertate. După cum vom vedea mai jos, pentru a descrie 
corect interacţiunea dintre quarci, trebuie să recunoaștem 
mai întâi că acești quarci au și alte grade interne de liber- 
tate decât faza lor, și anume culorile acestora. 


Sectiunea 164. Culorile quarcilor 


Culoarea quarcilor exemplifică clar felul în care teo- 
reticienii descoperă elementul esenţial în datele experi- 
mentale. Astfel, organizarea barionilor în tabelele lui 
M.Gell-Mann ascunde o particularitate crucială pentru 
înțelegerea proprietăţilor quarcilor. 

Dacă privim diagrama 15.16, vedem că cei trei barioni 
din colţurile diagramei sunt compuși din trei quarci de 
aceeaşi aromă. De exemplu, barionul A++ este compus 
din trei quarci de aromă u. Spinul particulei A++ este 
3/2, ceea ce înseamnă că toţi cei trei quarci u ar trebui să 
aibă spinul 1/2 orientat în aceeași direcţie. 

Într-o imagine simplificată, ne așteptăm ca și quarcii 
să fie așezați pe „orbite” în interiorul particulei A++ pre- 
cum electronii sunt așezați pe orbite în interiorul atomului. 
Acum însă, quarcul u este un fermion de spin 1/2, la fel ca 
electronul. El se supune principiului lui Pauli, care spune 
că o singură stare cuantică va găzdui cel mult un fermion. 

Atunci, pe „orbita” de energie minimă din interiorul par- 
ticulei A++ nu putem pune decât un quarc u din cei trei. 
Al doilea quarc are spinul orientat în aceeași direcție ca și 
primul, deci el trebuie așezat pe o altă orbită. Același lu- 
cru ar trebui să fie valabil și pentru cel de-al treilea quarc. 
Cu toate acestea, teoreticienii au presupus corect că este 
improbabil ca cei trei quarci să ocupe „orbite” diferite, 
deoarece momentul cinetic orbital total al particulei este 
nul. Cel mai probabil, toți cei trei quarci u se găsesc pe 
„orbita” de energie minimă a particulei A++, având spinul 
orientat în aceeași direcţie. Și atunci? 

În anul 1964, fizicianul Oscar Greenberg, urmat de fi- 
zicienii Moo-Young Han și Yoichiro Nambu, au decis să 
urmeze totuși această cale și să presupună că cei trei qu- 
arci u din barionul AYt ocupă aceeași stare de spin şi 
de moment orbital. În mod necesar însă, ei sunt atunci 
diferiți. În acest fel nu am mai fi încurcaţi de principiul 
lui Pauli și putem pune mai mult de doi quarci pe o aceeași 
stare cuantică din interiorul particulei A++. 

În propunerea fizicienilor, acelaşi quarc u este de trei 
tipuri, care au fost numite „culori”: roșu (r), verde (v) 
și albastru (a), după cum este schițat în figura 16.10. 
Admiţând că fiecare din quarcii u ai particulei AY repre- 
zintă câte unul din cele trei tipuri, atunci ei ar fi diferiţi, 
deci pot fi așezați toţi trei fără nici o problemă pe starea 
de energie minimă. 

Ipoteza formulată de Greenberg pare introdusă ad-hoc 
pentru a explica particularitatea barionului At+. Cu 
toate acestea, același tip de argument îl vom face și pen- 
tru barionul A” (compus din trei quarci d), ajungând la 
concluzia că și quarcul d are trei culori. De fapt, am putea 
presupune la fel de bine că toţi quarcii au trei culori. 

Desigur, trebuie să menționăm că această „culoare” a 
quarcilor nu are absolut nici o legătură cu culoarea obiec- 
telor pe care o vedem în jur. Quarcii nu sunt colorați cu 
niște vopsele roșii, verzi sau albastre. Culoarea quarcilor 
definește trei stări cuantice diferite pe care quarcul le va 
lua în același punct din spaţiu, pentru aceeași stare de spin 
(vezi figura 16.10). Să nu uităm însă că avem deja diverse 
arome de quarci (s, p, d etc.) și deci fiecare dintre aceste 
arome poate avea oricare dintre cele trei culori. O repre- 
zentare mai potrivită a culorii quarcilor este cea în care 
ea e privită ca un fel de sarcină suplimentară, pe lângă 
sarcina electrică a quarcului. 

Figura 16.10: În figură sunt reprezentate cele 12 stări cu- 
antice discrete pe care un quarc și un antiquarc de aromă 
dată (u, de exemplu) le pot lua în același punct din spațiu. 
În stânga sus este reprezentată o singură stare de spin, 
unde quarcul are trei „culori”: roșu (r), verde (v) și albas- 
tru (a). Denumirea este doar o convenţie. În stânga jos 
sunt reprezentate cele trei culori pentru cealaltă stare de 
spin. În dreapta sunt reprezentate aceleași șase stări din 
stânga în situația când quarcul u merge înapoi în timp 
(în reprezentarea lui Feynman). Ele sunt percepute de 
noi ca stări ale antiquarcului u. Prin convenţie, culorile 
antiquarcului (pe care noi l-am desenat hașurat) sunt nu- 
mite antiroșu (ar), antiverde (av) și antialbastru (aa). 
Săgețile din figură reprezintă faptul că, în decursul proce- 
selor cuantice, quarcul își va schimba culoarea. 


anti-quarc u 


spin sus 


spin jos 


Așa cum am menţionat în secţiunea 144, antiparticulele 
pot fi privite ca niște particule circulând înapoi în timp, 
și același lucru îl vom spune și despre antiquarci. Ei sunt 
desemnaţi în mod obișnuit prin aceleași litere ca și quarcii, 
cu o bară însă deasupra literei (de exemplu u este antiqu- 
arcul quarcului u). Antiquarcii vor avea semne opuse ale 
diverselor sarcini, ca sarcina electrică ori sarcina de stra- 
nietate. Dacă, de exemplu, quarcul u are sarcina electrică 
2e/3 (unde e este sarcina electrică elementară), atunci an- 
tiquarcul u va avea sarcina electrică —2e/3. 

Prin analogie cu sarcinile existente, această proprietate 
a fost extinsă şi la „culoare”. De aceea unii fizicieni spun 
că antiquarcul quarcului u roșu va avea culoarea antiroșie. 
Denumire poate nu este cea mai potrivită, dar ea are anu- 
mite avantaje. Ca să nu ne încurcăm, cel mai simplu este 
să ţinem minte minte că în metoda lui Feynman (discutată 
în capitolele 13 și 14) un antiquarc antiroșu nu este altceva 
decât un quarc roșu care merge înapoi în timp. 

În această reprezentare, o sarcină roşie este echiva- 
lentul unei sarcini electrice negative (sau pozitive, după 
convenţie). Sarcina antiroșie este atunci echivalentul unei 
sarcini electrice pozitive (pe invers). Aceasta deoarece un 
antiquarc antiroșu poate fi interpretat ca un quarc roșu 
călătorind înapoi în timp, la fel cum un pozitron încărcat 
electric pozitiv este privit ca un electron încărcat electric 
negativ care circulă înapoi în timp. 

Fiecare dintre cele trei culori se comportă asemănător 
sarcinii electrice, de aceea vom spune că sarcina de culoare 
are trei specii (roșu, verde și albastru), spre deosebire de 
doar o singură specie a sarcinii electrice. Fiecare dintre 
specii conţine două tipuri, în funcţie de faptul că mișcarea 
are loc înainte sau înapoi în timp (roșu-antiroșu pentru 


458 


Capitolul 16. Cromodinamica cuantică 


specia, roşie de quarc și pozitiv-negativ pentru specia de- 
numită sarcină electrică). 

Terminologia anticulorilor are un avantaj major atunci 
când vorbim de „culoarea” unei particule compuse din mai 
mulți quarci. Aceasta ne duce cu povestea un pas înapoi, 
unde vorbeam despre alegerea „culorii” pentru a descrie 
cele trei tipuri de quarci u din barionul At+. Astfel, ale- 
gerea are de-a face cu o proprietate cunoscută a celor trei 
culori (roșu, verde și albastru): faptul că, amestecate, ele 
dau culoarea albă. De ce am avea însă nevoie de o astfel 
de proprietate? 

Motivul este legat de interacţiunea dintre quarci, cea 
pe urmele căreia suntem. Astfel, interacţiunea dintre qu- 
arci se manifestă evident în interiorul particulelor, acolo 
unde trei quarci se atrag formând, de exemplu, proto- 
nul. La distanţe mari însă, domină mai întâi interacţiunea 
nucleară tare dintre protoni, și apoi numai interacţiunea 
electromagnetică dintre protoni, dar nu interacţiunea din- 
tre quarci. Este ca şi cum quarcii nu s-ar „vedea” de la 
distanţă atunci când sunt în protoni diferiți. 

De aceea, fizicienii au propus ca cei trei quarci dintr-un 
barion (protonul, de exemplu) să fie de cele trei culori di- 
ferite (roșu, albastru și verde), a căror „sumă” va da alb. 
Culoarea albă este prin definiţie o sarcină de culoare nulă. 
În acest fel protonul ar fi lipsit de sarcină de culoare, deci 
nu ar interacţiona la distanţe foarte mari cu un alt proton 
decât prin intermediul forţei electromagnetice. 

Desigur, în această imagistică destul de simplificată de- 
finim „suma” unor sarcini de culoare ca fiind culoarea 
„amestecului”. După cum atomul de hidrogen are o sar- 
cină pozitivă şi una negativă, a căror sumă creează un 
atom neutru, la fel și cei trei quarci de culori diferite vor 
crea o particulă de culoare neutră, o particulă pe care o 
vom considera „albă”. După așteptările fizicienilor, toate 
particulele observabile ar trebui să fie albe, deci neutre din 
punctul de vedere al sarcinii de culoare. 

O astfel de abordare „explică” și de ce quarcii nu au 
fost văzuţi niciodată separați (liberi), cu toate încercările 
fizicienilor experimentatori. Astfel, un quarc nu va fi nici- 
odată observat liber pentru că el nu poate fi alb. 

Propunerea că numai particulele de culoare albă ar fi 
vizibile în experimente explică în mod natural și singurele 
combinaţii de quarci observate libere în natură. Astfel, 
nu putem crea niciodată particule din doi quarci, pentru 
că numai din două culori din cele trei (roșu, verde și al- 
bastru) nu obținem alb. Pe de altă parte, putem construi 
culoarea albă dintr-o culoare și o „anticuloare”, adică din- 
tre un quarc și un antiquarc (qq), chiar dacă ei sunt de 
tipuri diferite (s, p, d etc.). 

Atunci, singurele combinaţii observate în experiment 
vor fi barionii (formaţi numai din trei quarci de culori di- 
ferite, pentru a da alb), antibarionii (formaţi din trei anti- 
quarci de anticulori diferite) și mezonii (formaţi dintr-un 
quarc de o culoare și un antiquarc de anticuloarea respec- 
tivă). Ele sunt singurele combinaţii elementare care ne dau 
particule de culoare albă și singurele observate în natură 
(vezi de exemplu tabelul 15.12). 

În practică, lucrurile sunt ceva mai complexe. Astfel, un 
mezon este format dintr-un quarc și un antiquarc diferit 
(u și d, de exemplu), care au împreună culoarea albă. Pe 
aceasta o putem obţine „vopsind” primul quarc u roșu și 
antiquarcul d antiroșu, sau quarcul u verde și antiquarcul 

Figura 16.11: În stânga sunt reprezentate cele trei „cu- 
lori” ale celor trei quarci din interiorul unui proton: roșu 
(7), verde (v) și albastru (a). Amestecul culorilor este 
„alb”, ceea ce înseamnă în esenţă că protonul este lipsit 
de sarcină de culoare. Prin săgeți este reprezentat fap- 
tul că culorile quarcilor se pot schimba între ele. Aceasta 
înseamnă că protonul este de fapt o superpoziţie cuantică 
a mai multor stări semiclasice. În dreapta este aceeași 
situație pentru mezonul mt. El este format dintr-un quarc 
u de o culoare dată (de exemplu, albastru a) și un anti- 
quarc d de anticuloarea respectivă, reprezentată hașurat 
(de exemplu, antialbastru aa). Deoarece mezonul nu are 
o preferinţă pentru o culoare anume, el este o superpoziţie 
cuantică a tuturor celor trei posibilități (reprezentate prin 
săgeți ). 


d antiverde, ori quarcul u albastru și antiquarcul d anti- 
albastru. În natură însă, există un singur mezon, format 
dintr-un quarc u și un antiquarc d, căci natura nu are o 
preferinţă pentru una dintre cele trei culori. Matematic, 
mezonul se dovedește a fi o superpoziție cuantică a ce- 
lor trei posibilităţi clasice menţionate mai sus (vezi figura 
16.11). 

Noua culoare a quarcului este în esență gradul de li- 
bertate intern pe care îl căutam. Culoarea se adaugă 
la faza undei de probabilitate a unui quarc. Un quarc 
va avea deci o fază anume, dar și una dintre cele trei 
culori. Dacă este așa, culorile quarcilor vor fi, conform 
principiului invarianței la etalonarea locală (detaliat în 
secțiunile precedente), responsabile de interacțiunea din- 
tre quarci, după cum sarcina electrică este responsabilă 
de interacțiunea electromagnetică. Privim atunci culoarea 
quarcului ca pe o sarcină de culoare. Interacțiunea dintre 
quarci, cea care îi ţine împreună în barioni și mezoni, se 
va numi interacțiune de culoare. 

Pentru că interacţiunea de culoare dintre quarci este 
descrisă în esență de sarcina lor de culoare, teoria poartă 
numele de cromodinamică cuantică. Cu alte cuvinte, cro- 
modinamica, cuantică descrie interacțiunea dintre quarcii 
colorați. 

Căci, și aici este frumusețea principiului invarianței la 
etalonarea locală, deoarece quarcii sunt „colorați”, ei tre- 
buie să interacționeze între ei. De aceea, acum trebuie să 
aplicăm principiul invarianței la transformările locale de 
etalonare pentru a afla forma interacțiunii dintre quarci, 
introdusă de culorile lor. Aceasta, atenție, fără nici un fel 
de experiment! 

165. Simetria SU(3) a quarcilor 


În secţiunile precedente am văzut că un quarc este foarte 
asemănător unui electron, prin faptul că e un fermion de 
spin 1/2. Quarcul are o sarcină electrică de exact o treime 
sau două treimi din sarcina elementară a electronului. În 
final, quarcul mai are și o masă de repaus nenulă, diferită 
de cea a electronului. 

Din asemănarea quarcului cu electronul liber ne 
așteptăm atunci să descriem comportarea cuantică a unui 
quarc liber prin aceleași modele ale mecanicii cuantice rela- 
tiviste ca și în cazul electronului. În aceste modele trebuie 
să modificăm numai un singur număr: masa de repaus a 
quarcului, care este diferită de cea a electronului. Dacă 
ne-am opri aici, am obţine probabil niște electroni „mai 
grei”, cum sunt în esență tauonul și miuonul, introduși în 
secţiunea 159. Desigur, pentru că sunt șase arome dife- 
rite de quarci (u, s, d, c, b, t), vom obţine șase tipuri de 
»electroni” mai grei. 

Natura a vrut totuşi să fie altfel. În plus faţă de 
electroni, quarcii au și „culori”: roșu, verde și albastru. 
Deoarece culorile pot fi privite ca niște grade interne de 
libertate ale quarcilor, ele sunt răspunzătoare de natura 
interacțiunilor dintre quarci. Aici este momentul unde 
ne despărțim de mecanica cuantică relativistă așa cum o 
știam (și care a fost doar o pistă de lansare), pentru a intra 
pe tărâmul teoriilor de etalonare Yang-Mills. După cum 
am menţionat, trebuie să folosim principiul invarianței 
la transformările locale de etalonare pentru a descoperi 
interacţiunea dintre quarci, fiindcă ea se datorează tocmai 
gradelor interne de libertate ale quarcilor. 

Pentru aceasta însă, trebuie să ne facem o idee mai 
clară despre forma și simetria spaţiilor interne ale quar- 
cului. De exemplu, în cazul electronului fără spin, spaţiul 
intern era cel dat de faza g(r,t) a undei de probabili- 
tate V(r,t) = |y(r,t)le:%(r0 a lui (vezi figura 16.8). O 
transformare de etalonare globală în acest spaţiu era dată 
de o modificare a fazei peste tot în spaţiu cu aceeași va- 
loare Ag (un număr real) și anume V/(r,t) = e:4A*y(r,t) 

Modificarea nu schimba rezultatele experimentului de 
difracție, de exemplu, pentru că franjele de interferență 
depind de diferența de fază, care rămâne neschimbată. 
Același lucru îl putem spune și despre probabilitatea de 
a găsi electronul într-un loc din spaţiu, deoarece ea nu de- 
pinde de faza undei de probabilitate, ci de modulul sau. 
Cu alte cuvinte, o transformare globală în acest grad de 
libertate intern al electronului (dat de faza sa) lasă nea- 
fectată comportarea electronului în experimente. 

Pentru a descoperi structura gradelor de libertate in- 
terne ale quarcului, trebuie să ne punem mai întâi aceeași 
întrebare ca la electron: ce putem schimba la quarci, în 
așa fel încât rezultatul experimentului să fie neafectat? 

Pentru simplitate, să ne imaginăm că facem un experi- 
ment de difracție cu un singur quarc (vezi figura 16.12). 
Ce putem schimba global la experiment în așa fel încât 
franjele de interferență să rămână nemodificate? Putem, 
de exemplu, modifica global faza undei de probabilitate a 

Figura 16.12: Un experiment ipotetic de difracție efec- 
tuat cu un singur quarc. Aici figura de difracție rămâne 
neafectată dacă schimbăm culoarea quarcului (r, v, sau 
a), ceea ce înseamnă că o culoare a quarcului scoate în 
evidență un grad de libertate intern. De asemenea, figura 
de difracție nu se schimbă dacă schimbăm global faza qu- 
arcului cu aceeași valoare Ag. Aceasta pentru că figura 
de interferenţă este dată de diferența de fază dintre cele 
două componente ale undei de probabilitate, diferență care 
va rămâne aceeași. 


quarcului. Atunci, ca și la experimentele de difracție cu 
electroni, franjele nu se deplasează, pentru că interferența 
este dată de diferenţa de fază dintre cele două componente 
ale undei care interferează pe ecranul de difracție. 

Putem însă folosi şi culoarea quarcilor. Dacă am 
schimba, acum culoarea singurului quarc din experimen- 
tul de difracție, nu-i așa că franjele de interferență rămân 
neschimbate? Desigur, în special dacă observăm că „culoa- 
rea” nu este de fapt decât o faţetă a aceluiași quarc (vezi 
figura 16.12). Presupunerea se bazează pe două elemente. 
În primul rând, comportarea quarcilor liberi nu depinde 
de culoare. În al doilea rând, noi nu putem identifica vreo 
culoare absolută a quarcului, ci doar putem spune că doi 
quarci puși unul lângă altul au sau nu culori diferite. Dacă 
cineva schimbă pentru noi culoarea quarcului în experi- 
mentul de difracție, noi nu ne dăm seama. 

Avem până acum două tipuri de transformări de etalo- 
nare globale care lasă experimentul de difracție neschim- 
bat: fie schimbăm faza quarcului, fie îi schimbăm culoarea. 
Ce trebuie noi acum să construim, matematic dacă avem 
răbdare, este transformarea care le adună pe amândouă la 
un loc. Această transformare va scoate în evidență simetri- 
ile interne ale quarcului, deci automat gradul de libertate 
intern (forma spaţiului suplimentar în care se manifestă, 
simetriile). 

Descrierea, acestor transformări generale (care includ 
atât schimbarea de fază, cât și schimbarea de culoare) este 
mai greu de făcut în cuvinte, de aceea vom recurge la câ- 
teva matrici, pentru a clarifica situaţia. Astfel, vom scrie 
la început unda de probabilitate V(r,t) a quarcului (ce 
poate lua trei culori) ca pe o matrice coloană, cu trei linii, 
fiecare linie corespunzând unei culori, notate cu Yr, V și 
WPa de la inţialele celor trei culori: 


ele, t) (T, t) 
A = Var, t) 
V(r,t) = plr, t) Vu(r,t) = 
Yalr,t) i 
i alr, t) 

Notaţia precedentă cu o matrice (partea din stânga) are 
un avantaj, deoarece în general quarcul poate fi într-o 
superpoziţie cuantică a celor trei culori. Aici 4, repre- 
zintă unda de probabilitate a quarcului în starea sa de 
culoare roșie, 4, este unda de probabilitate în starea sa de 
culoare verde, iar Y, este unda de probabilitate în starea 
sa de culoarea albastră. 

De remarcat că fiecare dintre aceste trei unde de pro- 
babilitate (Yr, sau Ya) în matricea de mai sus este un 
spinor, adică o matrice coloană cu cele patru componente 
ale sale (exemplificată în partea din dreapta a relaţiei pre- 
cedente). Fiecare element al matricii din dreapta (al spino- 
rului) este un numar complex într-un punct din spaţiu. De 
aceea, Y, are forma dată de ecuaţia lui Dirac din secţiunea 
132, reprezintând atât cele două stări de spin ale quarcu- 
lui verde, precum și stările de particulă și antiparticulă. 
Aceasta pentru că un quarc de culoare bine definită este 
în principiu analog electronului liber, având doar o altă 
masă de repaus. 

Matricea totală y% de mai sus are deci de fapt 12 linii, dar 
noi vom scrie aici doar cele trei componente ale culorilor. 
Forma de mai sus scoate în evidenţă și faptul că nu există 
o singură fază a quarcului, ci trei, câte una pentru fiecare 
din cele trei unde de probabilitate Yr, Vu și Va. 

Dacă un quarc din experimentul de difracție se găsește 
sigur în starea sa de culoare „roșie”, atunci matricea de 
mai sus o scriem simplificat 


Cu alte cuvinte, probabilitatea ca acest quarc să aibă altă 
culoare decât cea roșie este nulă. 

Acuma însă, am văzut că există niște transformări glo- 
bale în urma cărora franjele de difracție (rezultatul experi- 
mentului) rămân neschimbate. Prima dintre transformări 
a fost modificarea globală a fazei undei de probabilitate 
a quarcului cu aceeași valoare. Cum însă sunt trei culori, 
putem face trei astfel de modificări, înmulţind cu un nu- 
măr complex de modul egal cu unitatea e:4% oricare din 
cele trei componente, unde ^0 este schimbarea de fază. 

Pentru a schimba fazele tuturor celor trei unde de pro- 
babilitate corespunzătoare celor trei culori (Yr, W și Ya), 
putem înmulţi matricea 1 cu o matrice diagonală, formată 
din numere complexe de modul egal cu unitatea. Dacă 
schimbăm de exemplu global fazele acestor culori cu A6,, 
A, şi Aĝa, noua undă de probabilitate a quarcului va 
deveni: 


(et) ¿Ar o 0 y(r, t) 
wetn j=| 0 w o Y(T, t) 
y(r, t) o 0 29a) | yal, t) 


Transformarea de mai sus lasă experimentul de difracție cu 
un quarc nemodificat, deoarece fiecare dintre componente 
interferă separat (lucru asigurat de forma matriceală a un- 
dei de probabilitate 1), iar franjele de interferență nu vor fi 
deplasate (A0,, A0,, A6, sunt aceleași numere complexe 
peste tot în spaţiu). 


Capitolul 16. Cromodinamica cuantică 


Acum însă, o altă situaţie era cea în care quarcul își 
schimba culoarea. Forma matriceală a undei de probabi- 
litate % a quarcului ne ajută să descriem și această trans- 
formare. De exemplu, putem începe cu un quarc care este 
roșu şi face o transformare în urma căruia el să devină 
verde. În acest caz rezultatul experimentului de difracție 
este același. Această transformare se scrie ca 


0 010 Y-(r,t) 
W(r,t)|=| 100 0 
0 001 0 


După cum vedem mai sus, Y„(r,t) = v„(r,t) și noi nu 
remarcăm nimic în experimentul de difracție la quarcul 
nostru care și-a schimbat culoarea. 

O transformare generală este o combinaţie a celor două 
tipuri de transformări menţionate de noi mai devreme 
(schimbarea, fazei și schimbarea culorii), făcute în ce or- 
dine vrem noi. O astfel de transformare combinată lasă 
experimentul de difracție neschimbat. Ea poate fi scrisă 
general sub forma: 


rr.) Wr (r,t) 
V(t = | yale, t) | 5U | vlr, t) | =U, t) 
Yalt, t) Valr,t) 


Mai sus, U este o matrice 3 x 3, însă nu orice fel de ma- 
trice, ci doar produse ale celor două tipuri de matrice in- 
troduse mai devreme, în care schimbăm culoarea quarcilor 
sau fazele individuale ale quarcilor. În termeni matema- 
tici, transformarea U generală pe care o căutăm este un 
produs al tuturor matricilor de transformare de cele două 
tipuri menţionate mai devreme. 

Matematicienii au arătat că matricile U ce pot fi scrise 
ca un astfel de produs (cu oricât de multe matrici diago- 
nale care schimbă faza și cu oricât de multe care schimbă 
doar o culoare) sunt unitare. Astfel, o matrice unitară U, 
complexă, are o definiţie clară în matematică. Ea este o 
matrice pătrată cu proprietatea că produsul ei cu al matri- 
cei transpuse și conjugate Ut este chiar matricea unitate 
UtU = Ís. Aici semnul ţ reprezintă operaţia prin care 
matricea complexă U este conjugată și apoi transpusă, iar 
I3 este matricea unitate de dimensiuni 3 x 3: 


abc a* d* g* 
U = def ; Ut = b* e* h* ; UU = 
ghi Cefa ae 


Matricile pe care noi le-am exemplificat mai sus sunt 
unitare, după cum se verifică direct. 

Toate matricile unitare de dimensiune 3 formează un 
grup, notat cu U(3). Aceasta înseamnă că două matrici 
unitare înmulţite între ele dau tot o matrice unitară, lucru 
care păstrează consistenţa transformării noastre de etalo- 
nare. Putem face deci mai multe transformări de etalonare 
globale U;, înmulțind matricile una după alta, deoarece 
matricea finală U = U, x U2 x U3 x... va fi sigur unitară, 
și deci va descrie o transformare corectă de etalonare. 

Înmulțirea matricilor în grupul U (3) nu este comutativă, 
adică rezultatul este diferit dacă se schimbă ordinea ma- 
tricilor în operaţia de înmulţire. În termeni matematici, 
se spune că grupul U(3) nu este abelian. Acest lucru se 
regăsește în limbajul fizicienilor, care spun despre teoriile 
ce descriu quarcii că nu sunt abeliene. 

Argumentul pentru care toate matricile U trebuie să fie 
unitare este următorul. Probabilitatea totală de găsi qu- 
arcul în punctul r și la momentul t în starea sa „roșie” 
este Vi(r,t)W-(r,t), pe care o scriem simplificat piw.. 
Probabilitatea totală de a găsi quarcul în punctul r și la 
momentul t în oricare dintre cele trei stări este yty = 
pipu + Via + Viva. Această mărime nu trebuie să se 
schimbe însă la transformarea de etalonare U, altfel vom 
remarca rezultatul în experimente. Să calculăm această, 
probabilitate în cazul în care facem transformarea de eta- 
lonare: 


pty = (Y Ut (UY) = yty = Vip 


Vedem că probabilitatea totală râmâne aceeași, tocmai 
pentru că UtU = I}, așa cum am menţionat mai devreme. 
Cu alte cuvinte, matricea transformării trebuie să fie uni- 
tară. 

O matrice pătrată oarecare U de ordinul trei, complexă, 
este descrisă în general de 18 numere reale (nouă numere 
complexe, câte unul pentru fiecare element). Pe de altă 
parte, setul de matrici unitare U(3) este mult mai res- 
trâns, fiind descris de nouă numere reale. Dacă stim 
aceste numere reale, știm matricea unitară corespunză- 
toare. Atenţie însă, acestea sunt numere reale, nu funcţii, 
pentru că încă discutăm de transformarea de etalonare glo- 
bală. 

Deoarece matricile U sunt unitare, ele au determinantul 
(un număr complex) de modul egal cu unitatea |det(U)| = 
1. În practică, fizicienii mai introduc o constrângere asu- 
pra matricilor de transformare U, și anume ca ele să aibă 
determinantul egal cu 1, nu numai modulul acestui deter- 
minant. Grupul matricelor unitare U care au determinan- 
tul egal cu unitatea se notează cu SU(3). 

Motivul este legat de faptul că o matrice unitara U a 
grupului U(3) se poate scrie mereu sub forma U = etU’, 
unde U este o matrice a grupului SU(3). Transformarea, 
de fază globală et? este însă apanajul interacțiunilor 
electromagnetice, care nu fac obiectul discuţiei acestei 
secţiuni. Pentru că transformările pe care le au în vedere 
fizicienii pentru interacţiunea, de culoare fac parte din gru- 
pul SU(3) un grad de libertate cade din cele nouă iniţiale 
și rămân doar opt. Ele sunt de obicei notate cu ĝa, unde 


a=1:8. 


Calcul: Muatricile SU(3) on 


Să scriem o relație matematică pentru cele opt grade 
de libertate ale quarcului, folosind un rezultat al mate- 
maticienilor. Ei ne spun că orice matrice U a grupului 
SU(3) poate fi scrisă ca: 


a 
U = exp (- > 4.) 


a=l 

Aici Aa sunt opt matrici unitare 3x3, numite generatori, 
ce formează o bază a spaţiului SU(3) și sunt desemnate 
în fizica, particulelor elementare ca matricile Gell-Mann, 
după numele fizicianului Murray Gell-Mann: 


010 
100 ; A2= 
000 


0—i0 
100|; A3 
000 


100 
0—10 
000 


Cele opt numere reale ĝa, sunt o reprezentare a gra- 
delor interne de libertate ale quarcului în spațiul SU(3). 
Cunoscând cele opt numere, vom cunoaște transformarea 
U care este aplicată undei de probabilitate y a quarcu- 
lui. Ele pot fi privite și ca un fel de faze generalizate ale 
undei de probabilitate a quarcului. În plus, să mai remar- 
căm funcţia exponențială erp care acționează asupra unor 
matrici, lucru mai neobișnuit. Comportarea obișnuită se 
reconstruiește însă folosind dezvoltarea în serie Taylor a 
funcţiei exponeţiale. 

Vedem că am găsit mai sus cea mai generală transfor- 
mare de etalonare globală. Transformarea este dată de 
o matrice unitară U, cu determinant egal cu 1, de di- 
mensiune trei și aparținând deci grupului SU(3), iar ea 
se aplică undei de probabilitate / a unui quarc. Această 
matrice U trebuie înmulțită cu matricea coloană de trei 
linii % care reprezintă unda de probabilitate a quarcului 
cu trei culori posibile. Matematic, matricea U este iden- 
tificată de opt numere reale ĝa, ce dau contribuţia, celor 8 
matrici Gell-Mann Aa numite generatori, iar întreg, setul 
de matrici unitare este descris de grupul matematic SU(3). 

Cum ne ajută acest lucru mai departe? Ei bine, într-o 
primă instanţă remarcăm că am găsit spaţiul gradelor in- 
terne de libertate ale quarcilor. Acest spaţiu SU(3), fiind 
descris de opt numere, va avea opt dimensiuni (vezi figura 
16.13). Putem recurge și la imaginea mănunchiului de fi- 
bre prezentată în secţiunea precedentă. În acest caz fiecare 
fibră are opt dimensiuni (vezi figura 16.14). 

Acum trebuie să aplicăm principiul invarianței la trans- 
formările de etalonare locale pentru a descrie câmpul ce 
mediază interacţiunea dintre quarci. Ideea de bază este să 
generalizăm transformarea U care reprezintă un grup de 
numere, aceleași în toate puntele de spaţiu, la o transfor- 
mare care este o funcţie de poziţie U (r,t), deci un set de 
numere diferite în punctele de spaţiu r și timp t. Aceasta 
este ceea înţelegem prin cuvântul „local”. 

Pentru a simplifica discuţia și a evita o cale ce este, 
în esență, pur matematică, să facem o analogie cu cazul 

Figura 16.13: În partea de sus este reprezentat simpli fi- 
cat spatiul U (1) al gradului intern de libertate al electro- 
nului, faza sa (fibra din figura 16.9). Pe distante scurte, 
diferenta de fază a unui electron ce este acumulată în 
mișcare în câmpul electromagnetic devine proporțională 
cu potentialele electrodinamice V(r,t) și A(r,t) (vezi 
căsuţa matematică din secțiunea 162). Jos este repre- 
zentat schematic spaţiul SU(3) cu opt dimensiuni al gra- 
delor interne de libertate ale quarcului (cele trei culori și 
fazele asociate). Fiecare dimensiune i = T : 8 are atașată 
o fază generalizată 8; și un câmp gluonic G? asemănător 
celui electromagnetic. Câmpul gluonic are o componentă 
echivalentă potenţialui electric G$ (r,t) și alta echivalentă 
potențialului magnetic vector Gi(r,t). În figură este pre- 
zentată situația în care numai unul dintre cele opt câm- 
puri este nenul. La trecerea prin acest câmp, pe distanțe 
mici, faza generalizată acumulată A0; a quarcului devine 
proporțională cu valorile câmpului gluonic G". 


electronului și al interacțiunii electromagnetice. Am vă- 
zut acolo că puteam schimba faza undei de probabilitate a 
electronului %(r, t) cu același număr A, în toate punctele 
din spaţiu V'(r, t) = e:A*yp(r,t) = Uy(r, t). Ea reprezenta 
o transformare de etalonare U globală, și ea nu afecta deloc 
experimentul. Probabilitatea de a găsi electronul rămânea 
aceeași |/'(r,t)|2 = |y(r,t)|?, ca și interferența în cazul 
unui experiment de difracție, deoarece faza se schimbă glo- 
bal, cu aceași valoare. 

De aceea, pentru electron, vedem că U este un număr 
complex de modul unitar, ce poate fi privit ca un element 
al grupului U(1). În acest fel, gradul intern de libertate al 
electronului (faza sa) se manifestă în spaţiul U (1), iar Ag 
este o schimbare de fază în acest spaţiu. Or, cu alte cu- 
vinte, interacţiile electromagnetice în electrodinamica cu- 
antică se supun simetriei U (1). 

Prin analogie cu electronii, vom spune că, pentru quarc, 
gradele sale interne de libertate (culorile și fazele atașate 
lor) se manifestă într-un spaţiu SU(3) de opt dimensiuni, 
iar numerele A; reprezintă un fel de schimbări de fază ge- 
neralizate. Aceasta pentru că ele conţin atât schimbarea 
de culoare, cât și schimbarea de fază a undei de probabili- 
tate atașate unei singure culori (r, v sau a). 

Atunci când voiam să schimbăm local faza undei de pro- 
babilitate a electronului, transformarea devenea o funcţie 
de poziţie și timp: Ag = Agir,t), or, cu alte cuvinte 
U = Ul(r,t). Această transformare schimba rezultatul 
figurii de interferenţă, deci putea fi observată în expe- 
rimente. După cum am învăţat însă din experimentul 
Aharonov-Bohm (vezi secţiunea 162), avem noie să fa- 
cem schimbarea, dacă vom compensa cu o altă etalonare 
a potenţialelor electrodinamice V (r, t) și A(r, t). 

Vedem atunci că și în cazul quarcilor, dacă vrem ca 
o transformare de etalonare locală U = U(r,t) să nu 
influențeze figura de difracție, trebuie să introducem un 
câmp suplimentar (numit câmp gluonic) cu care vom com- 
pensa schimbarea de etalonare. Potenţialele asociate aces- 
tui câmp sunt echivalente potențialelor electrodinamice. 

Acest câmp gluonic este atunci o consecință directă a si- 
metriei SU (3) și a transformărilor U care au devenit acum 
locale. Astfel, dacă quarcii nu ar fi avut culoare, atunci am 
fi putut transforma doar faza undei lor de probabilitate în 
cadrul simetriei U (1). După etalonarea locală, am fi in- 
trodus un câmp care să compenseze alegerile de la o etalo- 
nare la alta, care va fi fost chiar câmpul electromagnetic. 
Atunci quarcii ar fi fost doar un fel de „electroni”, având 
doar o altă masă și o altă sarcină electrică. 

Luând în calcul transformările ce includ și culoarea qu- 
arcului, am descoperit simetria SU(3). Ea este o sime- 
trie suplimentară, deoarece am eliminat simetria U (1) din 
cea iniţială U(3). Pentru a putea efectua transformări de 
etalonare locale în noua simetrie SU(3) suntem obligaţi 
să introducem un alt câmp care să compenseze alegerile 
transformării, numit câmp gluonic, în plus faţă de câmpul 
electromagnetic. 

Cum putem construi acest câmp gluonic? Cum arată el? 
Care sunt caracteristicile sale principale? Răspunsul exact 
îl om da la sfârșitul acestei secţiuni, acolo unde am atașat 
o căsuță matematică pentru cei interesaţi. Pâna atunci 
însă, să descriem în linii mari principalele caracteristici 
ale acestui câmp. 

Astfel, am văzut că un quarc are un spaţiu intern de 
opt dimensiuni, spre deosebire de electron, al cărui spaţiu 
intern are doar o dimensiune (faza sa). Am putea atunci 
simplifica problema și considera doar una din cele opt di- 
mensiuni, 6, să spunem (vezi figura 16.13). Făcând trans- 
formări numai de-a lungul acestei dimensiuni, vom avea o 
situație similară câmpului electromagnetic. 

Electronului însă am văzut că îi atașăm un câmp 
electromagnetic descris de potenţialele sale electrodina- 
mice V(r,t) și A(r,t). Atunci și gradului de libertate 
intern 0, al quarcului îi vom atașa un câmp asemănator 
celui electromagnetic, pe care fizicienii îl notează cu G!. El 
poartă numele de câmp gluonic, de la „glue” care în limba 
engleză înseamnă lipici. El are o componentă G} (r, t) echi- 
valentă potenţialului electric V și alta Gl(r, t), echivalentă 
potenţialului magnetic vector A. 

simetrie SU(3)—, 


spaţiu intern 
(fibră) 


Figura 16.14: 


În figură este reprezentat schematic mă- 
nunchiul de fibre în cazul gradelor de libertate interne ale 


quarcului. Planul de jos reprezintă baza mănunchiului 
de fibre, spațiul-timp obișnuit în care se mișcă quarcul, 
în reprezentarea lui Feynman, acolo unde quarcul par- 
curge mai multe altfel de traiectorii în acelasi timp. Sus 
este reprezentată fiecare fibră, ca un spațiu închis cu mai 
multe dimensiuni (opt în total), dat de gradele de liber- 
tate interne ale quarcului. Spaţiul se supune simetriei 
SU(3), iar în el quarcul își poate schimba atât culoarea, 
cât și fazele asociate celor trei unde de probabilitate (câte 
una pentru fiecare culoare, existând opt grade de liber- 
tate în total). În spaţiul intern sunt schițate câteva sis- 
teme de referinţă ce conțin și culoarea. Linia dintre spatii 
eremplifică evoluţia culorii și fazelor pentru un quarc. 
După cum sugerează figura, nu numai fazele quarcului se 
schimbă, dar și culoarea sa. 


Pentru această singură dimensiune din cele opt, câmpul 
gluonic are proprietăţi similare câmpului electromagnetic. 
Astfel, să ne amintim din secţiunea 162 că faza electro- 
nului are o componentă temporală și una spaţială care se 
schimbă atunci când electronul trece prin câmpul potenţial 
V sau prin cel magnetic vector A. Schimbarea fazei este 
proporţională cu mărimea celor două câmpuri. Tot astfel, 
faza generalizată 61 a quarcului se schimbă odată ce quar- 
cul trece prin câmpul gluonic G! care are, atenţie, și el o 
parte scalară și una de vector, putând fi scris ca G} (analo- 
gul potenţialului electric V) și G? (analogul potenţialului 
magnetic vector A). 

Utilizând analogia de mai sus, fizicienii scriu nu nu- 
mai cum acţionează câmpul gluonic G{ (r,t) asupra fa- 
zei generalizate 6, a unui quarc (deci cum se schimbă cu- 
lorile și fazele undelor de probabilitate respective atunci 
când quarcul se deplasează prin câmp gluonic), dar și 
cum un quarc creează câmp gluonic în mișcarea sa, tot 
prin analogie cu câmpul electromagnetic. În final, ca și 
în electrodinamica cuantică, vom descoperi că un quarc 
emite particule care sunt asociate câmpului gluonic, nu- 
mite gluoni. 

Să remarcăm însă că spaţiul SU(3) are opt dimensiuni, 
deci trebuie să construim opt câmpuri gluonice G*, câte 
unul pentru fiecare dimensiune, i = 1,8. Într-un model 
simplificat, ele pot fi privite ca un ansamblu de opt „câm- 
puri electromagnetice”, deși comparaţia își are limitările 
ei. 


În teoria cuantică a câmpurilor (capitolul 12), fiecare 
din cele opt câmpuri gluonice trebuie cuantificat. După 
cuantificare, energia fiecărui câmp va veni în pachete dis- 
crete de energie, pe care le vom vedea în experimente 
ca particule, numite gluoni. Vom avea atunci opt tipuri 
de gluoni. Ecuațiile de evoluţie ale câmpurilor gluonice, 
interacțiunea cu quarcii, se deduc prin analogie cu câmpul 
electromagnetic. Setul final de ecuaţii, deși mai complex, 
poate fi privit ca pe un fel de set al ecuaţiilor lui Maxwell 
generalizate pentru toate cele opt dimensiuni ale spaţiului 
SU(3). Să recapitulăm acest rezultat: 


Câmpul gluonic 


1. Gradele interne de libertate al quarcului sunt 
descrise de opt faze generalizate 6, care se mani- 
festă într-spaţiu SU(3), descris de culorile quarcu- 
lui și de faza undei de probabilitate asociată aces- 
tora. 


2. Fiecărei faze generalizate 0; îi corespunde un 
câmp gluonic G* analog câmpului electromagnetic, 
obținându-se opt astfel de câmpuri. 

3. După cuantificare, câmpurile gluonice vor fi 
descrise de opt particule echivalente fotonului, par- 
ticule care se numesc gluoni. 


Desigur, după ce descoperim interacţiunea dintre câm- 
pul gluonic și quarci, trebuie să definim și cum evoluează, 
câmpul gluonic liber în absența quarcilor (după cum și 
câmpul electromagnetic poate evolua în absența sarcini- 
lor electrice care l-au generat). Rezultatul este din nou 
asemănător cu cel al câmpului electromagnetic. În plus, 
din fericire, ecuaţiile conduc la o formă în care masa de 
repaus m a gluonului este nulă, la fel cum fotonul nu are 
masă de repaus (ceea ce înseamnă că fiecare componentă a 
câmpului gluonic va satisface ecuaţia Klein-Gordon pentru 
m = 0). 

Masa de repaus nulă a gluonului este aproape ca un 
dar ceresc, după cum vom vedea mai târziu, pentru că ea 
face ca teoria cromodinamicii cuantice să fie renormabilă. 
Căci, să nu uităm, teoria electrodinamicii cuantice (a elec- 
tronului) nu a fost încheiată odată ce au fost identificate 
interacţiunile dintre electroni, deoarece existau infinităţi 
în teorie. Aceștia au fost eliminaţi mai târziu prin renor- 
mare, iar același lucru trebuie să-l facem și noi în cadrul 
cromodinamicii cuantice. 

Despre renormarea cromodinamicii cuantice nu vom dis- 
cuta. Este suficient să menţionăm că ea ar fi fost mult mai 
dificilă dacă masa gluonului ar fi fost nenulă. Din fericire 
însă, masa de repaus a gluonului se dovedește a fi nulă, 
iar renormarea are loc într-un mod asemănător celui din 
electrodinamica cuantică. 

Pentru cei care iubesc matematica, iată mai jos în 
linii mari construcția câmpului gluconic, pornind de la 
principiul invarianţei la transformările de etalonare locale 
(secţiunea 163). 

Calcul: Câmpul gluonic 


Să considerăm un quarc de aromă dată, care are 
trei culori. Cele trei unde de probabilitate (câte una 
pentru fiecare culoare roșu, verde și albastru) le vom 
nota cu V-(2), Wa(T) și Va(7). Aici z = (ct, x,y,z) este 
un eveniment spaţio-temporal, iar fiecare dintre funcţiile 
VWc(z) (unde c = r,v,a) este un spinor, deci o matrice 
coloană cu patru linii, așa cum este detaliat în căsuţa 
matematică din secţiunea 163. Tot din această secţiune 
și din secţiunea 136 vom prelua și celelalte notații și 
convenții matematice. 

Deocamdată nu știm despre quarc decât că este un 
fermion (ca electronul) de spin 1/2. Nu ar fi atunci 
greșit să scriem legile de evoluţie ale unui quarc liber 
presupunând că ele sunt identice cu cele ale electronu- 
lui liber. Vom transpune de aceea forma densității de 
lagrangean £ a unui electron liber din secţiunea 163 la 
quarci: 


Am scris în relația de mai sus suma explicită după cu- 
loarea c, deoarece quarcul poate avea oricare dintre cele 
trei culori. Nu am explicitat suma după indicele p, deși 
apare și ea folosind convenţia lui Einsten (vezi secţiunea 
163), pentru că acest indice se repetă. 

Să adunăm cele trei elemente într-o coloană: 


În partea din dreapta am folosit notația Pe = yt, 
introdusă în secțiunea 136. Atunci £ se va scrie simpli- 
ficat, sub o forma mariceală: 


L = Y(z) (iyt, — mlz) 


În relația de mai sus trebuie să citim cu atenție di- 
mensiunea matricilor, deoarece nu le-am mai explicitat. 
Astfel, Y = (2) este o matrice cu trei linii, iar Y = Y(z) 
este o matrice cu o linie și trei coloane, compusă din ele- 
mentele Pe ale culorilor. Mai departe, y” (care este în 
esență o matrice 4 x 4) este privită în relaţia lui £ ca un 
număr. Aceasta deoarece matricea y” acţionează doar 
pe componentele Yr, Yv și Va ale undei de probabilitate, 
componente care sunt spinori (matrici coloană cu patru 
linii). 

După cum am arătat, suntem în căutarea unei trans- 
formări de etalonare globale în prima instanţă, care lasă 
L invariant (neschimbat). O astfel de transformare este 
înmulţirea, cu o matrice U: 


(LA Ura U12 U13 
p, | = | Uz U22 U23 
UA U31 U32 U33 


Transpusa 1” se scrie atunci ca 4” = UT, unde Ut 
este matricea transpusă și conjugată lui U. Nu mai de- 
monstrăm acest rezultat. Faptul că apare operația de 
transpunere se recunoaște în forma matricilor, iar faptul 
că apare operația de conjugare se recunoaște din trans- 
formarea unui singur element. Astfel, dacă am fi avut 
doar Y, = U11Yr, atunci Y = (Uny) = Uiir = 

r. 

Cu aceste notații, noua formă a densității de lagran- 
gean devine: 


L' =% (iytð, — mY = VUt(î8, - M)UY = 
= (UU )(iy ð, - m)b 
L =Y(I) (iyt, — m) 


Mai sus, I3 este matricea unitate de ordinul 3x3. Vedem 
că, pentru ca transformarea U să lase densitatea de la- 
grangean invariantă (L’ = £) ea trebuie să îndeplinească 
relația: 


UU = Ia 


O matrice care îndeplinește relaţia de mai sus se 
numește unitară. 

Există o mulţime infinită de matrici unitare U. În 
termeni matematici, toate matricile unitare U formează, 
grupul U(3). El are proprietatea că, dacă alegem două 
matrici unitare U, și U2 din grup, atunci este o matrice 
unitară și produsul lor U = U1U2. 

Alegerea noastră a fost însă subgrupul SU (3), pentru 
a separa interacţiunea de culoare de cea electromagne- 
tică. Matricile unitare ale acestui subgrup au toate de- 
terminantul egal cu unitatea. Din teoria subgrupului 
SU(3) se știe că toate matricile U ale subgrupului se 
scriu sub forma: 


Ei 
U = exp (2 a.) 
a=1 


Aici Aa (unde a = 1 : 8) sunt opt matrici 3 x 3 cunoscute 
ca matricile Gell-Mann (vezi textul), iar 6, sunt opt 
numere reale arbitrare. Pentru că matricile Aa apar în 
interiorul funcţiei exponenţiale, trebuie folosită, dezvol- 
tarea Taylor. 

Momentan, lagrangeanul nostru este invariant la 
transformarea globală U, dată de cele opt numere ĝa. 
Acum însă vrem să facem lagrangeanul invariant la o 
transformare de etalonare locală, care va fi descrisă de 
opt funcții 0a(z) de poziţie și timp z. Transformarea va 
fi dată de produsul matriceal y'(z) = U(z)p(z). 

Pentru aceasta trebuie să copiem metoda prezentată 
în secţiunea 163 pentru electrodinamica cuantică, și 
să presupunem că există un câmp suplimentar (numit 
câmp gluonic), analog câmpului electromagnetic. De fie- 
care dată când facem o transformare de etalonare locală 
descrisă de cele opt funcţii Ga(z), trebuie să schimbăm 
și acest câmp, în așa fel încât lagrangeanul să rămână 

neschimbat. Avem de găsit acest câmp nou și forma 
corectă a lagrangeanului. 

Nu vom deduce noul câmp, ci vom prezenta pe scurt 
rezultatul. Astfel, câmpul gluonic pe care îl căutăm 
va fi descris de opt funcţii potenţiale G3 (x) (a = 1,8), 
pentru fiecare din cele opt funcţii 6.(z). Fiecare câmp 
G?(z) este analog câmpului potenţialelor electrodina- 
mice A, (x). 

Densitatea de lagrangean £ căutată ia o formă foarte 
asemănătoare celei din electrodinamica cuantică, pre- 
zentată la sfârşitul secțiunii 163. 


L = Dh = miy — 308,6 

Mai sus D, este o matrice 3 x 3, generalizarea de- 
rivatei covariante din secțiunea 163. În acea secțiune 
am prezentat o „regulă” ad-hoc (valabilă numai pen- 
tru convențiile din lucrarea de față), cu ajutorul căreia 
putem reconstrui derivata covariantă D, din derivata 
parțială O. 

Astfel, mai întâi trebuie să „scoatem” termenul de la 
exponentul transformării U. Acolo înlocuim mărimea 
transformării 6, cu un produs dintre constanta de cuplaj 
g și noul câmp Gp, de exemplu ĝa — gG,, pentru a 
obține: 


A Aa AA a 
exp -i 50 PM > -i PG > —i 52 > (9G$) 
a=1l 


Rezultatul trebuie să-l adunăm la derivata parţială 
Gu, pentru a obține derivata covariantă D,: 


Relaţia pentru £ trebuie „citită” sub forma ei matri- 
ceală. Astfel, unda de probabilitate y(x) este o matrice 
coloană cu trei linii, iar operatorul derivatei covariante 
D precum și matricile Aa sunt de dimensiunea 3 x 3. 
Matricile Dirac y” au dimensiunea 4 x 4, însă ele tre- 
buie văzute ca niște numere în relaţia lui £, pentru că 
acţionează asupra fiecăreia din cele trei componente Yr, 
Yu, Va ale undei de probabilitate y, fiecare componentă 
fiind un spinor (o matrice coloană cu patru linii). În 
plus, să nu uităm de convenţia lui Einstein, care însu- 
mează termenii pentru indicii care se repetă mai sus (p, 
v şi a). 

Remarcăm încă odată că forma de mai sus este foarte 
similară cu cea a electrodinamicii cuantice, prezentată 
în secţiunile 163 și 136. O diferență este că acum apare 
constanta de cuplaj g a interacțiunilor de culoare în 
locul sarcinii elementare e a electronului. Apoi avem 
opt grade de libertate interne ale quarcului, deci opt 
câmpuri G3(z) (unde a = 1,8), fiecare fiind asemă- 
nător potenţialelor electrodinamice A„ (x), așa cum am 
menționat. 


În partea din dreapta a relaţiei pentru L apar câm- 
purile gluonice echivalente câmpurilor electrice și mag- 
netice: 


Gin (2) = 8,Gg(2) — LGG (2) + 9 fac Gu (7)Gy(z) 


Remarcaţi mai sus o notație diferită pentru G5, (x) și 
G4 (2): primul are doi indici pi și v, al doilea doar unul, 
p. Ele sunt câmpuri diferite, chiar dacă sunt notate 
cu aceași literă G. Câmpul G% (x) este, în relaţia de 
mai sus, foarte asemănător tensorului câmpului electro- 
magnetic F, introdus în secţiunea 136, deci este echiva- 
lentul câmpurilor electrice E și magnetice B. Pe de altă 
parte, Ga (x) este un câmp analog potențialelor electro- 
dinamice A, = (V, A). 

Mai sus, vedem cum contribuția tensorului G%, la 
densitatea de lagrangean este asemănătoare cu cea 
a câmpului electromagnetic detalită în secțiunea 136. 
Simbolurile fas. sunt un set de numere reale ce definesc 
constantele de structură ale simetriei SU (3), iar GH” 
care apare în L este forma contravariantă a tensorului 
Gw 

Alegerile de mai sus ne asigură că, dacă facem o 
transformare de etalonare globală 8.(z) (opt funcții ar- 
bitrare) introdusă mai devreme, densitatea de lagran- 
gean L rămâne neschimbată. Ca și în cazul electrodi- 
namicii cuantice prezentat în secțiunea 163, acest lu- 
cru va fi posibil dacă transformăm şi câmpul gluonic. 
Transformarea se dovedeşte a fi asemănătoare cu cea 
pentru câmpul electromagnetic prezentată în secțiunea 
163, dacă ea este infinitezimală: 


1 
Ga — 70hBa(7) + fabcdo(7)G, (2) 


În toate relaţiile de mai sus, câmpurile y(x) sau Ga (x) 
sunt considerate clasice, așa cum am procedat și în cazul 
electrodinamicii cuantice (secţiunea 136). Modurile de 
oscilație ale acestor câmpuri clasice, odată cuantificate, 
vor veni în pachete discrete de energie, pe care le vom 
numi quarci (petru câmpul 4) și gluoni (pentru câm- 
pul G%). Pentru gluoni, modurile de oscilație libere (în 
absenţa quarcilor) vor satisface ecuaţia Klein-Gordon cu 
m = 0 într-o etalonare particulară, ceea ce înseamnă că 
gluonii au masă de repaus nulă. 

Nu vom insista des asupra legăturii cu teoria cuantică 
a câmpului, deoarece cititorul își poate forma o idee 
urmărind argumentele din capitolul 12. 

166. Gluonii colorați 


După cum am văzut în secțiunea precedentă, putem con- 
strui câmpul gluonic (analogul câmpului electromagnetic) 
pornind de la cele trei culori ale quarcilor, pe care le pri- 
vim ca, pe niște grade de libertate interne ale quarcilor. 
Împreună cu fazele celor trei componente ale undei de pro- 
babilitate (câte una pentru fiecare culoare), culorile for- 
mează un spaţiu de simetrie SU(3). Acest spaţiu are opt 
dimensiuni, iar fiecărei dimensiuni i se asociază un câmp 
gluonic Ga (z) asemănător celui descris de potențialele 
electrodinamice A, (x) . 

Să ne aducem aminte că interacțiunea electromagnetică 
este mediată de un boson (fotonul). Deoarece pentru qu- 
arci avem opt câmpuri gluonice (câte unul pentru fiecare 
dimensiune), interacțiunea dintre quarci va fi mediată de 
opt bosoni, denumiți gluoni. În acest fel, fiecare câmp 
gluonic din cele opt devine o undă de probabilitate pentru 
un gluon, după cum câmpul electromagnetic este o undă 
de probabilitate pentru foton. În termenii teoriei cuantice 
a câmpurilor (capitolul 12), „arcurile” din care este for- 
mat câmpul gluonic sunt de opt „tipuri”, fată numai de 
un tip pentru câmpul electromagnetic. După cuantificare, 
oscilațiile câmpului gluonic vin în pachete discrete de ener- 
gie, pe care le vom identifica sub forma celor opt tipuri de 
gluoni. 

Pentru cursivitatea discuţiei, ne vom referi câteodată 
simplu la faza quarcului, deși ar trebui să menționăm faza 
generalizată a quarcului, notată în secțiunea precedentă cu 
0i. Ea se manifestă în spațiul SU (3) și conține informație 
atât despre culoarea quarcului, cât și despre faza fiecă- 
reia din cele trei componente ale undei de probabilitate 
a quarcului (câte una pentru fiecare culoare). O imagine 
sugestivă a situației este figura 16.14. 

Unul dintre rezultatele importante ale observațiilor pre- 
cedente este faptul că un quarc își schimbă culoarea odată 
ce trece prin câmpul gluonic. În modelul din figura 16.14, 
faza generalizată a quarcului trece prin diferite poziții în 
spațiul său intern, și quarcul va căpăta o altă culoare (vezi 
și figura 16.15). 

Un alt rezultat ne reamintește că un quarc nu are o cu- 
loare absolută. Aceasta pentru că putem alege diferite eta- 
lonări în spațiul intern SU (3) (sisteme locale de referință), 
compensând cu o altă alegere a etalonării câmpului gluo- 
nic, exact ca în cazul câmpului electromagnetic. Într-o 
etalonare quarcul va fi roșu, în alta albastru, depinde ce 
etalonare avem. Cu alte cuvinte, un quarc nu are o culoare 
efectivă din cele trei, ci apare ca având o anumită culoare 
odată ce alegem o etalonare. Este deci inutil să punem 
microscopul pe quarc și să-i „fotografiem” culoarea, căci 
ea nu este o proprietate absolută a quarcului ci depinde 
de etalonarea câmpului gluonic în care lucrăm. 

Observațiile de mai sus sunt importante odată ce 
înţelegem că trebuie să cuantificăm câmpul gluonic și să-i 
atașăm niște particule. Aceste particule, numite gluoni, 
vor fi bosoni ca și fotonul, pentru că mediază interacţiunile, 

Figura 16.15: În figură este reprezentată simplificat 
devierea unui quarc, într-un câmp gluonic generat de 
un „magnet gluonic” Interactiunea cu câmpul gluonic 
schimbă nu numai faza quarcului, dar și culoarea sa (vezi 
figura 16.14). Dacă am cuantifica câmpul gluonic, am 
descrie interacțiunea prin emisia și absorbția unor gluoni 
virtuali de către quarc, în multiplele procese virtuale care 
au loc în același timp. Să ținem însă minte că un quarc nu 
are o culoare anume (ca cea aleasă în figură), deoarece cu- 
loarea sa depinde de etalonarea aleasă pentru potentialele 
câmpului gluonic. 


la fel cum o face și fotonul. Cuantic, interacţiunile se des- 
criu ca și în cazul fotonului, acolo unde electronii emit 
și absorb fotoni virtuali conform abordării Feynman. În 
același fel și quarcii emit și absorb gluoni virtuali, în mul- 
tiplele procese virtuale care au loc simultan (vezi secțiunea 
143). 

Fizicienii folosesc reţeta lui Feynman prezentată în ca- 
pitolul 13 pentru a calcula toate diagramele Feynman po- 
sibile. Ei trebuie să reconstruiască propagatorii quarcului 
și gluonului, dar şi vertezurile de interacțiune, cele prin 
care quarcii emit și absorb gluoni virtuali, după cum elec- 
tronii emit și absorb fotoni virtuali în multiplele procese 
imaginabile care au loc simultan. 

Este important de mentionat că aceiași gluoni mediază 
interacțiunile între toţi quarci, indiferent de aroma lor (u, 
s,d etc.), la fel cum fotonii mediază interacţiunea electro- 
magnetică între orice particule încărcate cu sarcină elec- 
trică. Apoi să mai adăugăm și o altă consecință, aceea 
că gluonii sunt niște particule foarte asemănătoare fotoni- 
lor, având masa de repaus nulă. Rezultatul face ca teoria 
cromodinamicii cuantice să fie renormabilă. 

Pe de altă parte, masa de repaus nulă ar părea că 
este o problemă, deoarece înseamnă că gluonii virtuali 
se vor deplasa pe distanțe infinite (ca și fotonii), deci 
interacţiunea, dintre quarci ar avea loc la distanțe oricât 
de mari. Explicaţia pentru care quarcii din particule dife- 
rite nu se atrag între ei nu are de-a face cu masa de repaus 
nulă a gluonilor, ci cu culoarea totală a particulelor care 
sunt formate din acești quarci. Așa cum am menţionat 
în secțiunea 164, particulele observabile (ca protonul sau 
mezonii) sunt albe, iar sarcina de culoare totală a lor este 
nulă, deci particulele observabile nu se atrag direct prin 
forţa, de culoare. 

Situaţia este similară cu atracţia dintre doi atomi neutri. 
Și aici fiecare atom are sarcini pozitive (nucleul) și negative 

Figura 16.16: În stânga sus o pereche quarc-antiquarc 
se anihilează într-un gluon.  Quarcul initial are culoa- 
rea roșie, iar antiquarcul inițial are culoarea antialbas- 
tră. Păstrând legile de conservare ale sarcinii de culoare, 
obținem că gluonul creat poartă combinația de culori 
roșu-antialbastru. În dreapta sus este diagrama Feynman 
a acestui proces. În stânga jos este reprezentată emisia 
unui gluon de către un quarc. În cursul acestui proces 
quarcul îşi va schimba culoarea. Diagrama Feynman co- 
respunzătoare este schiţată în dreapta jos. Amplitudinea 
de probabilitate A a ambelor procese este proporțională cu 
constanta de cuplaj gtare a interacțiunii de culoare. 


(electronii) în cantităţi egale, care se anulează reciproc. 
Atomul neutru nu interacționează electric cu alt atom neu- 
tru decât foarte puţin, prin intermediul așa-numitelor forţe 
de dipol. Ele apar tocmai pentru că există o distanță mică 
între nucleu și electroni, iar astfel forţa electrică nu e ri- 
guros nulă. 

O altă consecinţă este că un quarc își va schimba cu- 
loarea în urma emisiei sau absorbției unui gluon virtual. 
Astfel, dacă quarcul era albastru înainte, poate deveni roșu 
după ce emite un gluon virtual. Recunoaștem o lege de 
conservare în faptul că un quarc liber nu își schimbă culoa- 
rea dacă nu există un câmp gluonic care să interacţioneze 
cu el. În consecinţă, vom privi culoarea ca pe o sarcină de 
culoare, pentru că ea trebuie să se conserve când quarcul 
nu interacționează cu alte particule. 

Atunci când quarcul emite sau absoarbe un gluon vir- 
tual, el va avea o culoare înainte de emisia gluonului, și 
alta după. Cum sarcina de culoare totală se conservă, în- 
seamnă că diferența de culoare a fost preluată de gluonul 
emis sau absorbit. De aceea interacţiunea dintre quarci se 
mai numește și interactiune de culoare, pentru că gluonii 
care mediază interacțiunea poartă cu ei o diferenţă de cu- 
loare pe care o transportă dintr-o parte în alta. Aceasta 
înseamnă că putem atașa o sarcină de culoare și gluonilor, 
ceea ce este o deosebire esenţială faţă de fotoni, care nu 
aveau sarcină electrică. 

Figura 16.17: Deoarece gluonii sunt încărcaţi cu sarcina 
de culoare (spre deosebire de fotoni, care nu sunt încărcaţi 
electric), ne așteptăm ca ei să interacţioneze direct unii 
cu alții. În stânga este reprezentat procesul prin care un 
gluon albastru-antiverde emite un gluon albastru-antiroșu 
și devine un gluon roșu-antiverde.  Remarcaţi că sar- 
cina de culoare totală se conservă (albastru-antiverde = 
albastru-antiroșu + roșu-antiverde). În dreapta este dia- 
grama Feynman a aceluiași proces. 


De exemplu, să presupunem că un quarc albastru emite 
un gluon și devine apoi roșu, așa cum este exemplificat 
în figura 16.16. Atunci gluonul emis va avea culoarea 
albastru-antiroșu căci, datorită legii de conservare, culoa- 
rea inițială albastră va fi scrisă ca suma culorilor particu- 
lelor finale (roșu pentru quarc și albastru-antiroșu pentru 
gluon) obținând „suma” albastru. 

Putem determina culorile gluonilor, dacă invocăm legea 
de conservare a culorii, dar și posibilitatea de anihilare 
a unei perechi de quarc și antiquarc într-un gluon (vezi 
figura 16.16). Astfel, după cum un foton este generat în 
urma anihilării unei perechi virtuale electron-pozitron, la 
fel și un gluon este creat dintr-o pereche quarc-antiquarc. 

Acum însă, sunt trei culori diferite pe care quarcul 
iniţial le poate avea, și trei anticulori pentru un antiqu- 
arc. Gluonul creat va trebui să aibă atunci combinaţia, de 
culori a quarcilor care l-au generat. Astfel, dacă quarcul 
este roșu și antiquarcul este antialbastru, gluonul generat 
trebuie să fie o combinaţie de roșu și antialbastru (vezi 
figura 16.16). 

Cum există trei culori și trei anticulori, vedem că putem 
construi nouă combinaţii posibile de gluoni: roșu-antiroșu, 
roșu-antialbastru,  roșu-antiverde,  albastru-antiroșu, 
albastru-antialbastru, albastru-antiverde, verde-antiroșu, 
verde-antialbastru și verde-antiverde. Tehnic, gluonii 
sunt definiţi ca superpoziţii cuantice ale acestor stări, 
pentru ca ei să fie propriile lor antiparticule, lucru pe 
care noi nu-l vom detalia (avem de exemplu o combinaţie 
de roșu-antialbastru și albastru-antiroșu pentru un singur 
gluon). 

Bine bine, veți întreba, dar de ce nu ies opt 
gluoni, așa cum ne aşteptam din analiza prezentată 
în secţiunea precedentă, ci nouă? O explicaţie con- 
sideră că una dintre combinaţiile liniare ale gluo- 
nilor este o superpoziție cuantică de roșu-antiroșu, 
albastru-antialbastru și verde-antiverde. După cum se 
vede însă, el va avea culoarea albă. În acest fel, gluo- 
nul rezultat ar putea media interacţiunea dintre particu- 
lele „albe” (formate din quarci a căror culoare totală este 

albă) aflaţi la distanţe mari. În final, particulele „albe” ar 
interacţiona și la distanţe mari, or acest lucru nu a a fost 
observat experimental. Ca atare, acest gluon special, de 
culoare „albă”, nu poate exista în natură, așa că din nouă 
gluoni mai rămân opt, adică exact atât cât trebuie. 

Din analizele precedente vedem că gluonii au sarcină de 
culoare, spre deosebire de fotoni, care nu au sarcină elec- 
trică. Atunci ne așteptăm ca gluonii încărcaţi cu sarcină 
de culoare să interacționeze direct unii cu alții, spre deose- 
bire de fotoni, care nu interacționează între ei! Mai ţineţi 
minte filmul Războiul Stelelor în care laserii se comportau 
ca niște săbii de lumină și nu treceau unul prin altul? Ei 
bine, ei trebuie să fi fost în acest caz laseri cu gluoni, ale 
căror raze gluonice pot interacționa între ele, căci razele 
de laseri cu fotoni se ignoră reciproc, iar săbiile făcute din 
fotoni s-ar întrepătrunde reciproc fără să se atingă. 

În cromodinamica cuantică, interacţiunea dintre qu- 
arci este mediată de gluoni. Am văzut că gluonii 
interacționează și direct unul cu altul. Pentru a permite 
interacţiunea dintre ei, trebuie să admitem procese prin 
care un gluon emite un alt gluon sau îl absoarbe, așa cum 
fac și quarcii. Una dintre diagramele Feynman corespun- 
zătoare interacțiunii dintre gluoni este prezentată în figura 
16.17. Rezultatul acesta face teoria cromodinamicii cuan- 
tice mai complexă decât cea a electrodinamicii cuantice. 
Pentru cei interesati de detalii matematice, prezentăm în 
căsuţa matematica următoare vertexurile de interacţiune 
care apar între quarci. 


Calcul: Interacțiunea q 


Să ne aducem aminte că în secţiunea 145 am pre- 
zentat o „reţetă” pentru a obține propagatorii și ver- 
texurile de interacţiune care se folosesc în metoda lui 
Feynman. „Reţeta” pornește de la lagrangeanul cromo- 
dinamicii cuantice introdus în secțiunea 165. 

Pentru a afla propagatorii quarcilor, ar trebui să 
scriem ecuaţiile de evoluţie ale quarcilor liberi. Ecuațiile 
se dovedesc însă identice cu acelea pentru electron, atâta 
doar că un quarc are o altă masă de repaus. Aceasta 
deoarece sarcina electrică a quarcului sau sarcina sa de 
culoare se conservă pentru quarcul liber, și ea nu inter- 
vine în ecuaţii. De aceea, nu vom mai scrie aici forma 
progatorilor, care este similară celor pentru electroni, 
prezentate în secțiunea 145. 

Pentru a afla vertexurile de interacţiune în repre- 
zentarea energie-impuls, să scriem separat partea de 
interacțiune din lagrangeanul cromodinamicii cuantice 
prezentat în secţiunea 165: 


8 

„Reţeta” spune să identificăm mai întâi câmpurile în 
relația de mai sus. Ele sunt 4%, y și G}. Ele ne spun care 
sunt particulele ce interacționează în vertex, în cazul 


nostru un antiquare (y), un quarc (4) și un gluon din 
cei opt (G3, pentru a = 1 : 8). 
Mai departe trebuie să facem substituția ô, — 


—ip„/ħ, ceea ce nu este cazul nostru. Apoi trebuie 


să înmulțim lagrangeanul de interacțiune cu i și să 
„stergem cu guma” câmpurile care apar în relație. Ceea 
ce rămâne va fi amplitudinea de probabilitate a vertexu- 
lui de interacţiune dintre un quarc, un antiquarc și unul 
dintre cei opt gluoni (identificat de indicele a): 


IPA 

Forma de mai sus are două matrici de dimensiuni dife- 
rite, y” şi Aa. Aceasta pentru că în proces trebuie să 
ţinem cont de culoarea quarcului (matricea Aa) și de spi- 
nul sau caracterul său de particulă și antiparticulă (ma- 
tricea y“). Numărul complex de mai sus va descrie am- 
plitudinea de probabilitate prin care un quarc emite sau 
absoarbe gluoni, sau prin care o pereche quarc-antiquarc 
se anihilează într-un gluon, ca în cazul electrodinamicii 
cuantice. 

Cum însă forma de mai sus include matricea Aa, 
aceasta înseamnă că cei doi quarci din vertex pot avea 
culori diferite. Cu alte cuvinte, un quarc își va schimba 
culoarea atunci când emite un gluon, așa cum am dis- 
cutat în text. 

Faţă de electrodinamica cuantică, cromodinamica 
cuantică aduce un element nou, interacțiunea dintre 
gluoni. Astfel, să scriem separat ultimul termen al la- 
grangeanului £, cel care descrie evoluţia unui câmp gluo- 
nic liber: 


1 
La = -30% Ch 


Dacă dezvoltăm forma câmpului G4, prezentată în 
secțiunea 165, obținem termeni de forma 


ilg =- 12 ( [FC] fae [C] 
= x, (abc fade 


În relaţia de mai sus nu am mai detaliat schim- 
barea de indici covarianți G% în indici contravarianți 
Gi = gG}, ce se face folosind formulele din anexa 
matematică a sectiunii 210. 

Putem identifica în primul termen din relaţia prece- 
dentă câmpurile care apar în relație: GY, Gt, și G. Ele 
ne spun, după „reţeta” de mai sus, că avem trei gluoni 
care interacționează. Deoarece gluonii sunt propriile lor 
antiparticule, vom interpreta vertexul ca amplitudinea 
de probabilitate prin care un gluon emite un alt gluon 
(vezi figura 16.17), sau cea prin care o pereche de gluoni 
se anihileaza într-un alt gluon. Amplitudinea de proba- 
bilitate a acestui proces este proporțională cu g. Facând 
și substituţia ô” — —ip”/ħ, vedem că se mai adaugă un 
termen proporţional cu impulsul sau energia unuia din- 
tre gluoni, în reprezentarea energie-impuls. 

Al doilea termen din relaţia precedentă are patru câm- 
puri care apar: GV, GY, Gi și G. Avem deci patru 
gluoni care interactionează punctiform în vertex. Acest 
proces are amplitudinea de probabilitate proporţională 
cu g2. 


Secțiunea 167. Forța de culoare 


Un element care creează probleme de ordin practic 
este faptul că interacţiunea de culoare e mult mai pu- 
ternică decât cea, electromagnetică. Aceasta face dificilă 
utilizarea teoriei perturbaţiilor pentru calculul diagrame- 
lor Feynman, fiindcă și diagramele de ordin superior dau 
contribuții semnificative. Cu alte cuvinte, pentru a cal- 
cula un rezultat cât de cât corect, trebuie să folosim 
foarte multe diagrame de ordin superior, care conţin multe 
interacţii și sunt dificil de calculat. 

Astfel, am văzut în secțiunea 141 că amplitudinea de 
probabilitate A a emisiei unui foton virtual de către un 
electron era dată de sarcina electrică elementară |A| = e 
a electronului, într-un sistem normat de unităţi. Sarcina 
electrică e = 0, 085 în acest sistem normat de unităţi repre- 
zintă constanta de cuplaj a interacțiunii electromagnetice. 
„Probabilitatea” acestui eveniment este dată de pătra- 
tul amplitudinii de probabilitate p ~ |A|? = 0,0073 = 
1/137 = Qem (am pus cuvântul „probabilitate” între ghili- 
mele, în virtutea, discuţiei din secţiunea 143 despre multi- 
plele procese virtuale). Numărul Qem reprezintă constanta 
fină a interacţiilor electromagnetice, și mai este denumit 
și tăria interacțiunii electromagnetice. 

În cazul cromodinamicii cuantice, avem o procedură si- 
milară pentru notații. Amplitudinea de probabilitate A a 
emisiei unui gluon de către un quarc este dată de constanta 
de cuplaj a interacţiilor de culoare, și ea se notează cu g. 
În același sistem normat de unităţi, ea se dovedește a fi 
|A| = g = 0,4. Pătratul acestei valori ne dă „probabilita- 
tea” ca un quarc să emită un gluon p = |A|? = 0,2 = Qtare, 
ce reprezintă tăria interacțiunii de culoare. 

După cum vedem, valoarea pentru tăria interacțiunii de 
culoare Orare = 0,2 este comparabilă cu unitatea, spre 
deosebire de tăria interacțiunii electromagnetice Qem = 
0, 007, care este mult mai mică. Valoarea ridicată a tăriei 
Qtare face foarte dificilă utilizarea teoriei perturbaţiilor în 
cromodinamica cuantică, pentru că trebuie să luăm în cal- 
cul cât mai multe diagrame Feynman de ordin superior. 

De exemplu, un proces în care apar două vertexuri de 
interacţiune în electrodinamica cuantică va avea o tărie de 
@?m = 0,0072 = 5-1075. Valoarea este mult mai mică 
decât unitatea și este de așteptat să putem neglija o parte 
dintre aceste procese. Pe de altă parte, un proces cu două 
vertexuri din cromodinamica cuantică va avea o tărie de 
Are = 0,22 = 0,04 adică nu chiar foarte mică față de 
unitate. El va trebui luat în calcul. 

Dacă mai adăugăm și faptul că teoria cromodinamicii 
cuantice trebuie renormată, înţelegem efortul pe care teo- 
reticienii trebuie să-l depună. Cu toate acestea, ei nu au 
astăzi încotro, deoarece trebuie să modeleze interacţiunile 
dintre particulele care sunt compuse din quarci și care apar 
în acceleratoarele moderne. 

167. Forta de culoare 


Am văzut în secţiunea 165 cât de asemănătoare 
este teoria electrodinamicii cuantice (cea care descrie 
interacțiunea, dintre electroni) cu cea a cromodinamicii 
cuantice (cea care descrie interacţiunea dintre quarci). 
Practic, cromodinamica cuantică nu este decât un fel de 
electrodinamică cuantică extinsă la un set de particule co- 
lorate (quarcii). Aceștia au trei specii de sarcini de culoare, 
față de numai o singură specie pentru sarcina electrică. 
Pentru că simetria internă a quarcului este SU(3), există 
opt câmpuri gluonice faţă de numai unul electromagnetic, 
unde simetria internă este U(1). Quarcii au sarcină elec- 
trică, însă ea nu apare în teoria discutată până acum, cro- 
modinamica, cuantică, ci trebuie introdusă mai târziu. 

Fizicienii experimentatori au fost însă foarte surprinși 
de construcția directă a cromodinamicii cuantice din elec- 
trodinamica cuantică, pentru că măsurătorile conduc în 
multe cazuri la rezultate opuse pentru cele două teorii! 
Cu alte cuvinte, deși teoriile sunt asemănătoare, rezulta- 
tele experimentale sunt foarte diferite. Surprinzător, nu? 

O diferență experimentală fundamentală între cele 
două teorii se referă la variația cu distanța a forţei de 
interacțiune dintre quarci (forța de culoare), care este 
opusă celei a electronilor. Astfel, se știe că forța de 
respingere dintre electroni este mare atunci când cei doi 
electroni sunt apropiați unul de celălalt, și scade cu pă- 
tratul distanţei pe măsură ce ei se depărtează (legea lui 
Coulomb). La quarci însă, se arată experimental că este 
exact invers: quarcii nu interacționează aproape deloc 
când sunt apropiați, dar interacționează cu forţe din ce 
în ce mai mari odată ce se îndepărtează mai mult unul de 
altul! 

Observaţia, aceasta asupra forţei de culoare dintre quarci 
este contraintuitivă. Ea este însă una experimentală, ce a 
ieșit la iveală în măsurătorile de ciocniri efectuate la ac- 
celeratorul linear de la Stanford (Statele Unite), așa cum 
este prezentat de exemplu în figura 16.18. Aici, electroni 
de energie înaltă au sondat structura internă a protonu- 
lui, conducând la rezultate experimentale ce nu puteau 
fi explicate decât dacă se presupunea că noii quarci nu 
interacționează puternic între ei în interiorul protonilor, 
că sunt aproape liberi în proton! 

Desigur însă, o atracţie între quarci trebuie să existe, 
pentru că ei stau împreună în proton. Cea mai naturală 
explicaţie este atunci că atracţia crește pe măsură ce qu- 
arcii se separă. În acest fel, quarcii trec ușor unul pe lângă 
altul, dar imediat ce se îndepărtează mai mult simt o forţă, 
mai puternică de atracţie, care îi readuce imediat unul 
lângă altul. Cumva, nucleul devine mai mult o închisoare 
decât o dragoste reciprocă între quarci. Cum știm că nu 
există quarci liberi, este foarte probabil ca forţa, să devină 
foarte mare atunci când distanţa dintre quarci crește, și în 
final nici un quarc să nu poată fi extras din proton. 

Vedem dilema unei situaţii neobișnuite: cum este posibil 
ca quarcii să fie aproape liberi în proton, și totuși impo- 
sibil de scos afară din el? Or, cu alte cuvinte, de ce forța 

Figura 16.18: Tăria oare a interacțiunii de culoare, re- 
prezentată în funcţie de energia (și impulsul) quarcilor. 
Cu linie continuă este dependența prezisă de teorie și cu 
puncte sunt prezentate rezultatele experimentale. Dacă 
forța de interacțiune ar fi scăzut cu pătratul distanţei (de 
ezemplu, în cazul atracției electrostatice a sarcinilor elec- 
trice), atunci tăria interacțiunii nu ar fi variat cu im- 
pulsul, ci ar fi trebuit să fie constantă în graficul de mai 
sus. Așa însă, dependența de mai sus ne spune că quar- 
cii se ignoră la distanțe mici (impulsuri mari pe grafic) și 
interacționează puternic la distanțe mari (impulsuri mici 
pe grafic). Imagine reprodusă cu permisiunea editorului 
din articolul „QCD Made Simple” de Frank Wilczek, apă- 
rut în revista Physics Today. ©2000, American Institute 
of Physics. 


de culoare este mică la distanţe scurte și crește la distanțe 
mari? De ce este invers ca la electroni, care se resping pu- 
ternic numai când sunt aproape, așa cum ar părea normal 
să fie? Dacă cromodinamica cuantică este doar o versiune 
mai complexă a electrodinamicii cuantice, de unde apare o 
diferență așa de mare? Răspunsul la întrebare îl avem deja 
ascuns în secţiunea precedentă: gluonii virtuali care me- 
diază interacțiunea dintre quarci sunt încărcați cu sarcină 
de culoare, spre deosebire de fotoni, care nu sunt încărcaţi 
cu sarcină electrică! Iată acum ce se întâmplă. 

Am arătat în secțiunea precedentă că gluonii pot fi 
priviţi ca niște combinaţii de o culoare și o anticuloare. Cu 
alte cuvinte, gluonii sunt încărcaţi cu sarcină de culoare. 
O consecință fundamentală apare în renormarea teoriei, 
fapt observat de fizicienii David Gross, Frack Wilczek și 
David Politzer, cei care au și primit Premiul Nobel în anul 
2004, în special pentru această contribuţie. 

Să ne readucem aminte, renormarea sarcinii originare 
a electronului în electrodinamica cuantică a presupus lu- 
area în considerare a interacțiunii dintre electron și norul 
de fotoni virtuali creaţi de el (vezi secțiunea 147). Acești 
fotoni virtuali puteau crea pentru scurt timp perechi vir- 
tuale electron-pozitron, care ecranau sarcina originară a 


nor de gluoni 


d (distanţă) 


Figura 16.19: În stânga este variația forței electro- 
magnetice (linia continuă) și a forţei de culoare (linia 
întreruptă) cu distanța. Dum cum se vede, forta de cu- 
loare scade atunci când quarcii se apropie mai mult unul 
de altul. În dreapta este explicat procesul. Aici gluonii 
virtuali emiși de quarci formează un „nor” în jurul quar- 
cilor care îi emit. Norul de gluoni este însă încărcat cu 
sarcina de culoare (pentru că gluonii au sarcină de cu- 
loare), ceea ce crește sarcina totală a quarcilor, iar aceștia 
interacționează puternic la distanțe mari (sus). Când qu- 
arcii se apropie la distanțe mici (jos), cei doi nori se în- 
trepătrund, iar quarcii se „văd” între ei cu sarcina lor 
reală, mai mică. Acum, cei doi quarci se vor atrage sau 
respinge mai putin. 


electronului, în așa fel încât sarcina electronului „văzută” 
de la distanță era mai mică decât sarcina electrică reală 
(cea originară). Aveam de-a face cu un fenomen de polari- 
zare, des întâlnit și în electrostatică. Cum această sarcină 
mai mică măsurată de la distanță este cea pe care o „ve- 
dem” noi, sarcina electrică originară (reală) a electronului 
trebuia să fie mai mare. 

În cazul cromodinamicii cuantice însă, se întâmplă fe- 
nomenul opus. Aici gluonii sunt încărcaţi cu sarcină de 
culoare. Aceasta înseamnă că norul de gluoni virtuali din 
jurul quarcului va mări sarcina lui văzută de la distanţă. 
Sarcina reală (originară) de culoare a gluonului trebuie să 
fie atunci mai mică decât cea pe care o vedem noi în ex- 
periment. 

Același rezultat se obţine și din renormarea cromodina- 
micii cuantice. Sarcina de culoare reală (originară) a gluo- 
nilor este mică, însă la distanțe mari este vizibil și norul 
de gluoni virtuali încărcat cu sarcină de culoare. Aceasta 
face ca sarcina de culoare totală (a quarcului originar și a 
norului virtual) să fie mult mai mare decât numai sarcina 
quarcului originar. 

Quarcii însă intrinsec au o sarcină de culoare mai mică 
și, cu cât sunt mai apropiaţi unii de alţii, cu atât se vor 
vedea, mai mult doar pe ei, „goi”, fără contribuţia norului 
de gluoni virtuali. Atunci, la distanţe scurte, interacţiunea 
dintre quarci scade dramatic (vezi figura 16.19). 

La distanţe mari însă, quarcul este văzut împreună cu 
norul de gluoni virtuali care devine din ce în ce mai mare, 
pe măsură ce ne depărtăm de el, și deci care conţine din 
ce în ce mai multă sarcină de culoare. Rezultatul prac- 
tic este că interacțiunea crește pe măsură ce quarcii sunt 

Figura 16.20: În figură este prezentat un quarc care se 
deplasează cu o energie și un impuls Q foarte mari. Pe 
parcursul mișcării el are o șansă mare să emită gluoni 
de energie și impuls mici q & Q (vezi graficul din figura 
16.18), dar nu și gluoni de impuls și energie mari. Având 
impulsul și energia mici, gluonii emiși nu vor devia mult 
quarcul din mișcarea sa. În practică, efectul de mai sus 
nu s-a observat pe quarci liberi, ci pe particule compuse 
din quarci. 


îndepărtați unul de altul, deoarece crește sarcina lor de 
culoare efectivă. Şi, oricât de paradoxal ar părea, forţa de 
culoare cu care se atrag doi quarci crește la infinit pe mă- 
sură ce cei doi quarci se îndepărtează, pentru că masa de 
repaus a gluonului este nulă (ca și a fotonului), deci gluonii 
virtuali vor fi mereu prezenți, atingând distanţe oricât de 
mari. 

Comportarea aceasta din domeniul spațial se traduce 
apoi (prin uneltele matematice ale transformărilor Fourier) 
printr-o comportare în domeniul impulsurilor, relevantă în 
acceleratoarele moderne de particule. Așa cum este pre- 
zentat în figura 16.18, constanta de cuplaj scade pe măsură 
ce impulsul crește. Cum însă constanta de cuplaj ne dă 
„probabilitatea” ca un quarc să emită sau să absorbă un 
gluon, atunci această probabilitate scade pe măsură ce im- 
pulsul gluonului emis sau absorbit crește. Să ne amintim 
că probabilitatea emisiei unui gluon virtual era o constantă 
în digramele inițale ale lui Feynman. Vedem că, după re- 
normarea teoriei, această probabilitate nu mai este o con- 
stantă. 

Rezultatul de mai sus se regăsește în experimentele de la 
Acceleratorul Linear de la Stanford, acolo unde particulele 
produse în reacţie nu erau deviate mult. Aceasta deoarece, 
aşa cum am văzut mai devreme, quarcii emit foarte proba- 
bil numai gluoni virtuali cu impuls mic și mult mai puţin 
probabil gluoni virtuali cu impuls mare (vezi figura 16.20). 
Atunci impulsul iniţial al quarcului nu este afectat mult 
la emisia unui gluon. Quarcii (și deci particulele pe care 
le compun) își păstrează aproximativ aceeași direcţie în 
urma acestor procese de interacţiune. 

În final, să remarcăm că forţa de interacţiune nucleară 
tare dintre protoni, cea cu care am început de fapt, a dis- 
părut încetul cu încetul de pe radarul discuţiei noastre. 
Forța de interacţiune nucleară tare nu mai este o forță 
fundamentală a naturii, locul ei a fost luat de forța de 
culoare. 

Astfel, am vazut că protonii se atrag în nucleu pentru 
că schimbă între ei mezoni virtuali. Cu toate acestea, atât 
protonii, cât şi mezonii sunt formaţi din quarci, și atunci 
legătura nucleară dintre protoni și neutroni este la bază 
o legătură dintre quarci, deci o manifestare a forței de 
culoare (vezi stânga figurii 15.17). 


471 


168. Quarcii liberi 
și culoarea particulelor compuse 


Am menţionat în secţiunea 164 că particulele compuse 
din quarci au culoarea albă. Hadronii, de exemplu (pro- 
toni, neutroni etc.), sunt formaţi din trei quarci, unul roșu, 
unul verde și altul albastru, în așa fel încât „culoarea” to- 
tală este albă. Mezonii sunt formaţi dintr-un quarc de o 
anumită aromă și un antiquarc ce poate fi de o altă aromă, 
însă culorile quarcului și antiquarcului sunt complementare 
(roșu-antiroșu etc.), în așa fel încât culoarea finală este tot 
albă. 

Desigur, ceea ce am prezentat mai sus este un rezul- 
tat empiric, în sensul că am construit o mică teorie (toate 
particulele compuse din quarci trebuie să fie albe) tocmai 
pentru că nu am măsurat un quarc liber care ar fi putut 
avea o culoare anume. Dar de ce nu putem găsi un quarc 
liber? Care e cauza efectivă, căci nimic din teoria cromo- 
dinamicii cuantice nu pare să împiedice un quarc să eziste 
liber? 

Răspunsul este următorul. Quarcii liberi nu au fost încă 
observați în experimente pentru că ei au o probabilitate 
foarte mică să se separe din particulele în interiorul cărora 
există. 


9 
q 


Figura 16.21: Sus: pornim initial de la situatia unui 
mezon ce contine un quarc q și un antiquarc q. Pentru a 
separa quarcul de antiquarc, să presupunem că tragem de 
cei doi. Pentru că forta de atractie dintre quarci creste cu 
distanta dintre ei, trebuie să depunem în proces o energie 
din ce în ce mai mare. Această energie depășește la un 
moment dat valoarea energiei necesare de creare a unei 
perechi quarc-antiquarc, care este de ordinul masei de 
repaus a quarcului. În decursul procesului este deci de 
așteptat să formăm o pereche quarc-antiquarc (figura din 
mijloc). Quarcii și antiquarcii se reorganizează apoi ca în 
schiță, iar noi vom obține doi mezoni separați, în loc de 
doi quarci separați (figura de jos). 

O metodă răspândită care argumentează cât de dificil 
este să extragem un quarc dintr-o particulă pornește de 
la situaţia unui mezon ce conţine un quarc și un antiqu- 
arc (vezi figura 16.21). Pentru a separa quarcul de an- 
tiquarc, să presupunem că tragem de cei doi în direcţii 
opuse. Cum am văzut însă în secţiunea precedentă, forţa 
de interacţiune dintre quarci crește pe măsură ce distanța 
dintre ei crește. Consecința? Cu cât îi despărțim la 
distanţe mai mari, cu atât depunem o forţă mai mare, 
deci consumăm din ce în ce mai multă energie pentru a-i 
despărţi! 

Ne putem aștepta ca, la un moment dat, această energie 
să depășească valoarea energiei necesare de creare a unei 
perechi suplimentare quarc-antiquarc. În decursul proce- 
sului de separare a quarcului și antiquarcului din mezon, 
vom forma atunci galtă pereche quarc-antiquarc. Quarcii 
și antiquarcii se vor reorganiza apoi în doi mezoni (câte o 
pereche quarc-antiquarc), iar noi vom sfârși cu doi mezoni 
separați, în loc de doi quarci separați (vezi figura 16.21). 

Procesul acesta ne aduce aminte de numeroasele încer- 
cări ale fizicienilor de a separa polii unui magnet, tăindu-l 
în două (vezi secțiunea 24). Așa cum am văzut și în 
acel caz, procesul este ineficient, deoarece sfârșim cu doi 
magneţi și nicidecum cu polii separați ai primului mag- 
net. La fel și în cazul quarcilor, încercând să spargem un 
mezon, vom sfârși cu doi mezoni. 

După cum am menţionat însă, aceasta nu înseamnă că 
un quarc nu poate exista liber. De fapt, calcule precise 
au arătat că la începutul universului temperatura era atât 
de mare, iar dimensiunile universului atât de mici, încât 
quarcii erau liberi. Numai că, odată ce universul s-a răcit, 
a scăzut viteza, și energia cinetică a quarcilor, ei formând 
apoi particulele care se cunosc astăzi (barioni și mezoni). 

O situaţie deosebită se întâlnește la concentraţii ridi- 
cate ale quarcilor, dar la temperaturi joase, nu înalte, ca 
la începutul universului. Aici teoria prezice o stare deose- 
bită a materiei, numită supraconductibilitatea de culoare. 
Această stare este astăzi subiect intens de cercetare, iar 
unii fizicieni cred că ea poate fi găsită în miezul stelelor 
neutronice, stele cu mase de ordinul masei Soarelui, dar 
dimensiuni de ordinul zecilor de kilometri. Concentrația 
materiei ia aici valori uriașe (zeci de mii de tone de materie 
într-un milimetru cub), suficiente pentru ca supraconduc- 
tibilitatea de culoare să apară, spun acești cercetători. 

Să revenim acum la observaţia experimentală a particu- 
lelor compuse din quarci (barioni și mezoni), care trebuie 
să fie albe, reamintind că o explicaţie completă nu este 
încă la îndemână, deși calcule teoretice și numerice suge- 
rează acest lucru. Un astfel de calcul consideră un quarc 
și antiquarc de culori necomplementare (să zicem roșu și 
antialbastru), caz în care se arătă că cei doi quarci se vor 
respinge. Deoarece se resping, ei nu vor vrea să formeze o 
particulă împreună. 

Am putea încerca să formăm o particulă dintr-un quarc 
și antiquarc din culori complementare, de exemplu, roșu și 
antiroșu. Cu toate acestea, calculele arată că combinaţia 
nu are energie minimă. Combinaţiile care reduc și mai 
mult energia sunt superpoziții cuantice ale celor trei 
combinaţii posibile: roșu-antiroșu, albastru-antialbastru, 
verde-antiverde. Această combinaţie de quarci este cu- 
noscută sub numele de mezon. Un mezon nu are deci o 
combinaţie preferenţială de culori (vezi figura 16.11). 

Figura 16.22: Raportul R dintre secțiunea de împrăștiere 
a procesului eo +et — y — q+ăd (generare de quarci, vezi 
schița de sus) și a procesului e” +et —> y > u“ +u* (ge- 
nerare de miuoni), în functie de energia electronilor şi po- 
zitronilor inițiali. Secţiunea de împrăștiere este o măsură 
a probabilității proceselor. Raportul acesta nu depinde de- 
cât de sarcinile electrice ale quarcilor și are forma simplă 
R = (da), unde qi este sarcina electrică pentru fiecare 
stare a quarcului final. La energiile prezentate în grafic se 
pot crea doar cinci din cei șase quarci, deoarece quarcul 
t are o masă prea mare (180GeV). Folosind sarcinile qu- 
arcilor şi numărul lor de culori (trei) se obține R = 11/3 
care este foarte aproape de rezultatul ezperimental pre- 
zentat în josul figurii. Măsurătorile prezentate confirmă 
astfel existența a doar trei culori.  Reprodus cu permi- 
siunea autorului R.M. Barnett (Particle Data Group) și 
a editorilor articolului „Review of Particle Physics” apă- 
rut în Physical Review D54, 1-708. Copyright (1996) 
American Physical Society. 


Acestea sunt câteva dintre rezultatele calculelor teore- 
tice care arată că mezonii ce se formează ar trebui să fie 
albi, deși nu reprezintă o demonstraţie generală și com- 
pletă. Pentru barioni (protoni, neutroni), situaţia este mai 
complexă, și în acest caz calculele numerice au confirmat 
parţial situaţia practică: barionii albi sunt cei mai stabili. 

Să remarcăm acum că un lucru esenţial în discuţiile 
precedente este numărul de culori posibile ale quarcului. 
Căci, dacă un quarc ar avea mai mult de trei culori, atunci 
toată discuţia noastră despre culoarea albă formată din 
cele trei culori ar fi pusă în dificultate. La urma urmei, 
am ales trei culori pentru a o obţine precis alb dacă le 
combinăm. Dacă mai descoperim acum o altă culoare a 
quarcului, vom fi în dificultate, pentru că nu o mai putem 
așeza lângă cele trei culori. De aceea, se pune întrebarea, 
suntem noi siguri că acești quarci au exact trei culori? 

Măsurătorile curente par să confirme că există doar trei 
culori ale quarcilor. Un astfel de rezultat experimental, 
important pentru acceptarea cromodinamicii cuantice și a 
celor trei culori ale quarcului, a fost obţinut în accelera- 
toarele moderne de particule. 

Aici a fost studiată probabilitatea procesului prin care o 
pereche electron-pozitron e — et se anihilează într-un fo- 
ton virtual y, care, la rândul lui, generează apoi o pereche 
de quarc q și antiquarc Ţ: e7 +et > y >q +7. 

La energii mici, procesul are o probabilitate mică, însă 
el devine important la energii din ce în ce mai mari, atunci 
când fotonul are energie suficientă să genereze quarci din 
vidul cuantic. La energii mari creşte deci probabilitatea 
acestor evenimente, probabilitate care este proporţională 
cu numărul de culori pe care un quarc le poate avea. 
Experimentul a confirmat existența a precis trei culori 
(vezi figura 16.22). 

În final, să menționăm că multe dintre calculele cro- 
modinamicii cuantice sunt atât de complexe, încât pot 
fi efectuate doar numeric cu ajutorul computerului. De 
exemplu, la acceleratorul modern de particule de la CERN 
se investeşte mult în capacitatea de calcul a computerelor, 
şi aceasta nu numai pentru a procesa automat imaginile 
obținute cu particulele ce se împrăștie în urma ciocnirilor, 
dar și pentru a calcula rezultatele pe care ne așteptăm să 
le avem în cadrul teoriilor cunoscute. 

Un exemplu care confirmă valabilitatea cromodinami- 
cii cuantice este calculul masei diferiților barioni și me- 
zoni, calcul care a fost efectuat cu ajutorul computerului 
și care modelează foarte bine datele experimentale (vezi 
figura 16.23). 

Pentru a vedea de ce acesta este un rezultat remarca- 
bil, să ne amintim că masele acestor hadroni nu sunt date 
simplu de suma maselor de repaus ale quarcilor. Așa cum 
am menţionat deja, masa protonului, de exemplu, este 
mult mai mare decât suma maselor de repaus ale quar- 
cilor componenți, lucru posibil în parte deoarece masa re- 
lativistă a unui quarc (care depinde de viteză) este mult 
mai mare decât masa sa de repaus. În plus trebuie să 
considerăm și energia stocată în câmpul gluonic, ce are o 
contribuţie semnificativă la masa de repaus a protonului. 
De aceea este remarcabil acordul dintre teorie și experi- 
ment prezentat în figura 16.23. 

Masa de repaus (GeV) 


Figura 16.23: Un calcul numeric al maselor de repaus 
ale diferiților barioni și mezoni (linii), comparat cu ez- 
perimentul (puncte). Să ne amintim că masele acestor 
particule nu sunt date direct de suma maselor de repaus 
ale quarcilor componenți, care este mult mai mică. Astfel, 
quarcii se deplasează cu viteze apropiate de viteza luminii 
în interiorul barionilor şi mezonilor, deci trebuie utilizată 
masa lor relativistă. În plus trebuie luate în considerare 
și energiile de interacțiune conținute în câmpul gluonic. 
Imagine reprodusă cu permisiunea editorului articolului 
„QCD Made Simple” de Frank Wilczek, apărut în Physics 
Today. ©2000, American Institute of Physics. 

Interacțiunea electroslabă 


În capitolul precedent am văzut cum se construieşte 
interacțiunea de culoare dintre quarci, particulele elemen- 
tare din care sunt formaţi toți barionii (neutronii, protonii 
ș.a.m.d.) și mezonii. Dintre toate particulele elementare, 
doar quarcii interacționează prin intermediul forței de cu- 
loare. Leptonii (diversele generaţii de electroni și de neu- 
trini) nu interacționează prin forța de culoare. 

În plus, acei leptoni care sunt neutri electric, cum ar 
fi neutrinii (vezi tabelul 15.18), nu sunt afectaţi nici de 
forţele electromagnetice. Totuși ei pot fi observați ca pro- 
duse ale unor reacţii nucleare, de exemplu în dezintegrarea, 
neutronului într-un proton și electron. Cu alte cuvinte ne- 
utrinii interacționează cu materia, dar nu prin forța de 
culoare, și nici prin forţa electromagnetică. 

Trebuie atunci să introducem un nou tip de interacţiune, 
cel puţin pentru neutrini, iar aceasta va fi interacţiunea 
slabă, care mai este numită și interacțiunea nucleară 
slabă. Deoarece neutrinii sunt singurele particule care 
interacționează doar prin intermediul interacțiunii nu- 
cleare slabe, ei ocupă un loc central în cadrul acestei te- 
orii, și cu ei vom începe și noi povestea. Vom vedea însă 
că interacţiunea slabă nu se limitează doar la neutrini, ci 
ea apare între toate particulele elementare, deci și între 
quarci sau între electroni. 

Trebuie spus încă de la început că teoria interacțiunii 
slabe este mai complexă decât teoria, interacțiunii de cu- 
loare sau a celei electromagnetice. Este cumva o dezamă- 
gire că, după construcţia destul de directă a teoriei forțelor 
de culoare (cromodinamica cuantică), va trebui să facem 
tot felul de artificii pentru a scoate teoria interacțiunii 
slabe din pălărie. Desigur, dacă simpla constatare a unei 
realități poate fi luată ca o dezamăgire... 

Pe de altă parte, teoria interacțiunii slabe prezice câ- 
teva surprize, de exemplu apariţia unei particule com- 
plet diferite de celelalte, numită boson Higgs, detectată 
recent în experimente. O altă surpriză este unificarea, 
teoriei interacțiunilor nucleare slabe cu cea ale electro- 
magnetismului, în ceea ce poartă numele de teoria elec- 
troslabă. Iar o altă surpriză este ruperea de simetrie pe 
care teoria o introduce în mai multe niveluri ale sale. 

Odată însă ce trecem de aceste dificultăţi, vom ad- 
mira modelul standard al particulelor elementare în toată 
splendoarea sa. El va conţine toate interacţiunile cunos- 
cute până acum între particulele elementare: interacțiunea 
de culoare și interacțiunea electroslabă (care va conţine 

Figura 17.1: În figură sunt reprezentati paşii cei mai 


importanti în constructia teoriei interactiunilor electro- 
slabe, începând de jos în sus. Semnul ce reprezintă două 
săbii semnalează o problemă în teorie. 


și electromagnetismul). La ele ar mai trebui adăugată 
interacțiunea gravitaţională, însă aceasta, nu face parte din 
modelul standard al particulelor elementare, ci deocam- 
dată doar din teoria, relativităţii generale. 

Pentru a prezenta teoria electroslabă, vom introduce 
mai întâi neutrinii și vom discuta, apoi ruperea de sime- 
trie a chiralităţii de care neutrinii sunt responsabili. Vom 
încerca apoi să construim interacţiunea dintre leptoni (în 
care intră neutrinii și generaţiile de electroni) prin interme- 
diul bosonilor W și X, folosind aceeași reţetă a invarianței 
la transformările locale de etalonare introdusă în capitolul 
16. 

Apoi vom menţiona că teoria tocmai construită nu este 
renormabilă, din cauza masei de repaus nenule pe care o 
au în experimente bosonii W și X. Pentru a salva situaţia, 
vom alege totuși o masă nulă de început pentru noii bosoni 
W și X, dar vom introduce un câmp suplimentar, câmpul 
Higgs, care le dă acestor bosoni o masă nenulă (vezi figura 
17.1). 


Sectiunea 169. Neutrinul, precursorul forței nucleare slabe 

Câmpul Higgs reface renormarea și ne oferă un bonus 
neașteptat: un mecanism de producere a maselor multora 
dintre particulele elementare, nu numai pentru bosonii W 
și X. Vom termina apoi cu câteva detalii ale noii teorii (de 
exemplu, interacţiunea nucleară slabă a quarcilor), câteva 
experimente și vom menţiona problemele pe care modelul 
standard al particulelor le are la ora actuală. 

Pe parcursul prezentării vom enumera argumentele 
esenţiale de care avem nevoie. Acestea fiind spuse, să por- 
nim cu prezentarea neutrinilor. 


169. Neutrinul, 
precursorul forței nucleare slabe 


Mult timp, în fizică au fost cunoscute doar două parti- 
cule: electronul e” și protonul p. Acestora li s-a adăugat 
apoi neutronul n, pozitronul et şi pionul m (purtătorul 
interacțiunilor nucleare tari, care este unul dintre mezoni). 
O altă particulă descoperită a fost neutrinul v. Acesta re- 
prezintă precursorul interacțiunilor nucleare slabe. Despre 
ea vom vorbi acum. 

Astfel, în 1930 radioactivitatea era un proces cunos- 
cut, nu îl ultimul rând prin efortul soţilor Marie Curie 
(1867-1934) și Pierre Curie (1859-1906). O contribuţie 
specială la descoperirea radioactivităţii artificiale a avut-o 
și românca Ştefania Mărăcineanu, (1882-1944), studentă 
a Mariei Curie, creatoare a primului Laborator de 
Radioactivitate din Romania și autoare a primei ploi arti- 
ficiale din lume. 

Unul din procesele asociate radioactivităţii este 
așa-numita dezintegrare beta. Aici, un atom se transformă 
într-un alt atom prin emisia unui electron. De exemplu, un 
atom de potasiu K se transformă într-un atom de calciu 
Ca cu emisia unui electron: 


40 4 = 
19K >20 Cate 


Reacţia de mai sus poate fi asociată nucleelor celor doi 
atomi. Aici 19 reprezintă numărul de protoni ai nucleu- 
lui de K, iar 40 numărul total de protoni și neutroni din 
nucleu. La fel, nucleul de Ca are un număr de 20 de pro- 
toni și o sumă totală de 40 neutroni și protoni (vezi figura 
17.2). 

Dacă vom considera în reacţia precedentă atomul inițial 
de 40K în repaus, la o analiză sumară a conservării energiei 
și impulsului vom obţine că energia cinetică a electronului 
emis trebuie să fie o constantă a reacției. Cu toate acestea, 
experimental s-a observat că electronul emis are energii ce 
se întind pe un domeniu foarte larg, mereu însă mai mici 
decât energia constantă pe care o așteptam. 

După un moment de confuzie în care însuși Niels Bohr 
a sugerat că legea de conservare a energiei nu mai este 
valabilă, Wolfgang Pauli a venit cu propunerea că o nouă 
particulă este emisă în reacţie. Ea ar prelua diferenţa de 
energie și nu ar avea sarcina electrică, pentru că sarcina 
electrică este deja conservată în reacţia de mai sus. De 


40 

Figura 17.2: Un eremplu de dezintegrare beta, în care 


un nucleu al unui atom de potasiu K se dezintegrează 
într-un nucleu al unui atom de calciu Ca, cu emisia unui 
electron și a unui antineutrin. Procesul are loc datorită 
dezintegrării unui neutron n din nucleul atomului de K 
într-un proton p, electron e și antineutrin Ve (acesta din 
urmă este foarte greu detectabil). 


aceea, spune Pauli, această nouă particulă nu a fost obser- 
vată în experiment, pentru că nu avea sarcină electrică! 

Cum se știe că neutronul nu are sarcină electrică, fizi- 
cienii au presupus că noua particulă este un fel de neutron 
mai mic. Mai târziu, fizicianul italian Enrico Fermi i-a dat 
numele de neutrino ve (cuvântul neutrino înseamnă „mi- 
cul neutron” în italiană). În ultimul timp însă, în limba 
română s-a încetățenit denumirea de neutrin, pe care o 
vom folosi și noi maid eparte (a nu se încurca cu denu- 
mirea asemănătoare a neutronului). Propunerea lui Fermi 
s-a dovedit corectă, deși particula despre care vorbim este 
de fapt un antineutrin Ve, adică antiparticula neutrinului. 

Pauli a reușit chiar să reducă procesul de dezintegrare 
beta menţionat mai sus la esenţa lui. Astfel, el a pre- 
supus că procesul se datorează dezintegrării unui neutron 
care este prezent în nucleul de potasiu 49X (acesta are 21 
de neutroni), dar absent în nucleul de calciu 40Ca (ce are 
doar 20 de neutroni). Atunci neutronul din K se trans- 
formă într-un proton, formând un nucleu de Ca, care are 
20 de protoni, cu unul mai mult decât cel de K. Produsele 
reacției sunt un electron și un antineutrin (care părăsesc 
apoi locul „faptei”), conservând astfel energia totală și sar- 
cina electrică: 


n>pt +e +T. 


Antineutrinul Ve (sau antiparticula sa, neutrinul ve) sunt 
însă foarte greu de detectat direct, pentru că nu au sar- 
cină electrică și interacțiunea lor cu materia obișnuită este 
foarte slabă. 

Știind că interacţiunea este slabă, nu este de mirare, ba 
chiar este remarcabil, că prima detecție indirectă a neu- 
trinului a fost reușită cu aproape 20 de ani mai târziu, 
în 1956, de către fizicienii Frederick Reines și Clyde L. 
Cowan. Așa cum vom vedea în secţiunile ce urmează, 
această interacţiune slabă a neutrinilor cu materia a in- 
trodus o nouă forţă fundamentală, numită forța nucleară 
slabă. 

170. Bosonul W, mediatorul 
interacțiunilor nucleare slabe 


Ce sunt neutrinii? Răspunsul general acceptat este că 
ei sunt fermioni de spin 1/2 (ca electronii și quarcii), dar 
fără sarcină electrică, formând trei generaţii: neutrinul 
electronic ve, neutrinul miuonic v, și neutrinul tauonic v, 
(vezi tabelul 15.18). După cum le spune numele, ei sunt 
asociaţi fie electronului, fie celor două specii de electroni 
mai grei, miuonul și tauonul. Masa de repaus a neutri- 
nilor a fost considerată mulţi ani la rând nulă, iar abia 
recent s-a descoperit că ea are o valoare nenulă. Totuşi, 
ea este foarte mică, neutrinul electronic cântărind probabil 
de câteva sute de mii de ori mai puţin decât electronul. 

Neutrinii liberi sunt deci asemănători electronilor sau 
quarcilor de o anumită culoare (consideraţi fără sarcină 
electrică), în sensul că sunt descriși de același model al 
mecanicii cuantice relativiste. 

În acest model relativist se modifică doar un număr pen- 
tru fiecare din cele trei particule, și anume valoarea masei 
de repaus. Pe ea o vom considera la început nulă pentru 
neutrin, așa cum a fost construit de fapt modelul standard 
al particulelor elementare. Mai târziu vom discuta faptul 
că valoarea este nenulă, însă, pentru că această descope- 
rire recentă pune probleme serioase modelului standard, 
nu o vom considera de la început. 

Unda de probabilitate relativistă a unui singur neutrin 
este descrisă de patru numere complexe în fiecare punct 
din spaţiu, exact ca la electronul relativist (vezi secţiunea 
132). Ele ţin cont de cele două valori cuantice ale spi- 
nului și de posibilitatea neutrinului de a circula înainte 
în timp (și atunci este neutrin) sau înapoi în timp (și 
atunci este antineutrin). Recapitulând, un neutrin liber 
de orice interacțiuni poate fi privit ca un electron liber de 
interacțiuni (deci fără sarcină electrică) și de o masă nulă 
(pentru început). 

Să ne reîntoarcem acum la fenomenul dezintegrării beta 
prezentat în secţiunea precedentă. Am văzut acolo că 
avem un neutron care se dezintegrează într-un proton, un 
electron și un antineutrin: n > pt+e-+Ve. Ştim însă, din 
electrodinamica cuantică, că antiparticulele pot fi privite 
ca niște particule care călătoresc înapoi în timp. Atunci, 
în loc să privim antineutrinul Te ca o particulă ce iese din 
reacţie, îl putem privi ca pe un neutrin ve care întră în 
reacţie. Obţinem o reacţie perfect valabilă în care un ne- 
utrin electronic se ciocnește de un neutron pentru a crea 
un proton și un electron: 


Ve +n > pt +e 


Să remarcăm că și aici sarcinia electrică se conservă. 
Ciocnirea unui neutrin cu un neutron stă de fapt la baza 
uneia dintre metodele de detecție experimentale a neutri- 
nului, cea care folosește apa grea. Nucleele de hidrogen ale 
moleculei de apă grea (numite deuteriu) conțin nu numai 
un proton, dar și un neutron. Neutrinul care trebuie de- 
tectat loveşte unul din neutronii nucleelor de deuteriu și îl 
transformă într-un proton (vezi figura 17.3). 


Capitolul 17. Interactiunea electroslabă 


Trebuie spus că, în practică, pentru detecția experimen- 
tală a neutrinului se folosește mai des interacţiunea din- 
tre un neutrin și un proton decât interacţiunea dintre un 
neutrin şi un neutron. Ambele însă confirmă bănuielile 
iniţiale: neutrinul interacționează foarte slab cu materia 
obișnuită, fie ea neutron sau proton, de unde și numele de 
interacțiune nucleară slabă. 

Astfel, detectoarele de neutrini conţin zeci de mii de 
tone de material, numai pentru a detecta câţiva neutrini 
pe zi din miliardele de neutrini care ajung pe secundă 
acolo. Acest lucru este important, de aceea îl vom con- 
sidera primul argument esenţial al poveștii interacțiunii 
nucleare slabe: 


Argument 1: 


Interacțiunea neutrinilor cu materia obișnuită 


este foarte slabă. 


Pentru a ne face o idee despre cât de slabă e 
interacțiunea neutrinului cu materia, să spunem că 
secţiunea, eficace a acestor procese este de 10743cm? la 
o energie tipică de 1MeV pentru neutrini. Secţiunea efi- 
cace ne spune în principiu care este dimensiunea (mări- 
mea) sub care se văd reciproc particulele atunci când ele 
interacționează unele cu altele. De exemplu, chiar dacă un 
neutrin s-ar apropia de nucleul unui atom de dimensiuni 
obișnuite (de ordinul 10-26cm2?), el interacționează cu nu- 
cleul în foarte puţine cazuri, trecând de cele mai multe ori 
prin nucleu ca prin brânză. 

Astfel, secţiunea eficace de ordinul a 10-%cm2 atașată, 
acestor reacţii ne spune că neutrinul trebuie să treacă prin 
nucleu de aproximativ 10-26/10-4%3 = 1017 ori pentru 
a „simţi” acel nucleu. Datorită valorilor foarte mici de 
interacțiune, neutrinul poate străbate un zid de plumb, 
gros de sute de ani-lumină, fără să fie absorbit de vreu- 
nul din atomii zidului (aceasta deoarece și nucleul este, la 
rândul lui, doar o parte foarte mică a unui atom întreg). 

Fizicianul cel mai cunoscut pentru studiul teoretic al 
interacțiunilor dintre neutrini și materie este Enrico Fermi 
(1901-1954). Fermi este cunoscut și pentru contribuţia la 
construcţia primului reactor nuclear, în 1942. Munca în 
laborator avea să-i fie fatală, fiindcă, împreună cu doi co- 
laboratori apropiaţi, s-a îmbolnăvit de cancer la stomac în 
urma iradierii. Amănuntul scoate în evidenţă riscul la care 
se supun câteodată chiar cercetătorii, și aduce aminte de 
povestea mai cunoscutei Marie Curie (de două ori laureată 
a Premiului Nobel), care și ea a murit în urma expunerii 
la radiaţii. 

Pentru a explica de ce neutrinul interacționează slab 
cu materia (care poate fi, de exemplu, neutronul din fi- 
gura 17.3), Fermi a propus o interacţiune punctiformă în- 
tre particulele ce intră în reacţie (neutrinul și neutronul). 
Interacțiunea seamănă cu ciocnirea unor bile foarte mici, 
care are loc doar dacă bilele se ating, altfel ele trec una 
pe lângă cealaltă. Fiind punctiformă, interacţiunea dintre 
neutrin și un neutron sau proton ar avea loc destul de rar, 
ea nefiind mediată de vreo altă particulă (de exemplu, fo- 
tonul) care să transmită interacţiunea de la o particulă la 
alta pe distanţe mai mari. 

Cu toate acestea, odată efectuate calculele teoretice, 
soluţia lui Fermi s-a lovit de o dificultate insurmontabilă. 

Figura 17.3: O reactie în care un neutrin se ciocnește de 
un neutron și produce un electron și un proton. Această 
reacție face parte din metodele de detecție a neutrinului 
(cea care folosește apă grea), deși mai des folosită este 
ciocnirea dintre un neutrin și un proton. 


Astfel, fizicienii au arătat că la energii din ce în ce mai mari 
secţiunea eficace de ciocnire a particulelor crește continuu 
cu energia, în modelul lui Fermi. Cu alte cuvinte, dacă 
particulele se ciocnesc din ce în ce mai violent unele cu 
altele, ele se „văd” reciproc ca fiind exagerat de mari (să 
ne reamintim că secţiunea eficace a unei particule este o 
măsură a dimensiunii sub care apare ea în coliziuni dacă 
se consideră un model de bile rigide asemănătoare bilelor 
de biliard). Astfel de secţiuni eficace mari se dovedesc în 
practică nerealiste, iar măsurătorile au confirmat indirect 
că propunerea lui Fermi nu mai este valabilă la energii 
suficient de mari. 

Şi atunci, care este explicaţia faptului că interacţiunea 
slabă pare punctiformă, ca și cum ar acţiona pe distanţe 
mici? Pentru a răspunde, să ne aducem aminte că 
interacțiunile dintre fermioni (cum sunt electronii sau qu- 
arcii) sunt intermediate de obicei de particule numite bo- 
soni (ca fotonul sau gluonul). Acest boson este de fapt cel 
care dă raza de acțiune a forţei de interacţiune, rază ce 
poate fi mult mai mare decât dimensiunea particulelor. 

Un exemplu este cel al fotonului: doi electroni se „cioc- 
nesc” nu numai dacă dau „nas în nas”, ci și dacă sunt 
la distanțe mari unul de altul. Aici, raza efectivă de 
interacțiune a electronului este dată de diametrul norului 
de fotoni virtuali. Astăzi știm că un electron are dimen- 
siuni mai mici decât diametrul nucleului și cu toate acestea 
doi electroni se „ciocnesc” la distanțe atomice și chiar cos- 
mice (electricitatea statică sau undele radio). Deoarece 
zona pe care electronul interacționează este dată de raza 
de acţiune a fotonului virtual, vom spune că aceasta din 
urmă este infinită. Acest lucru se întâmplă deoarece masa 
de repaus a fotonului este nulă. 

Un alt exemplu de interacţiune intermediată de bosoni 
a fost menţionat în secţiunea 155, atunci când am discu- 
tat interacțiunea nucleară tare dintre protoni sau neutroni. 
Acolo am văzut că fizicianul japonez Yukawa a introdus un 
mezon ca intermediar al atracției dintre protoni, cel care 
ţine protonii la un loc în nucleu. Pentru a explica distanța 
scurtă (de dimensiunile unui nucleu) pe care interacțiunea 
tare nucleară acţionează, Yukawa a presupus că mezonul 
are o masă de repaus nenulă. 

Figura 17.4: În figură este prezentată interactiunea din- 
tre un neutrin electronic ve și un neutron n. Fată de 
figura 17.3 însă, interactiunea este mediată de o nouă 
particulă, numită bosonul W. Astfel, în jurul neutrinu- 
lui există un nor de bosoni virtuali W, la fel cum în jurul 
unui electron ezistă un nor de fotoni virtuali. Reacţia are 
loc dacă neutronul intră în norul de bosoni virtuali W ai 
neutrinului, iar în urma reacției se emit un proton p și 
un electron e”. 


Desigur, astăzi știm că acel mezon are într-adevăr masa 
finită de repaus, dar și că este format de fapt dintr-un 
quarc și un antiquarc. Mezonul nu este deci o particulă 
elementară. El este însă un exemplu de boson care medi- 
ază interacţiunile pe distanţe scurte, pentru că are masa 
de repaus nenulă. 

Pentru neutrin nu ne dorim o rază de acţiune infinită ca 
a fotonului, deoarece atunci s-ar ciocni foarte des de neu- 
troni. Pe de altă parte, n-ar fi rău să introducem și noi un 
boson care să medieze interacţiunea dintre neutrin și neu- 
tron. Acest boson va fi asemănător mezonului și, deoarece 
nu ne dorim ca el să acţioneze pe distanţe mari, vedem că 
el trebuie să aibă o masă de repaus nenulă. Folosindu-ne 
de ideea lui Yukawa, am putea presupune că interacţiunea 
slabă este mediată de un boson de masă nenulă, de data 
aceasta o particulă elementară (necompusă din alte parti- 
cule), numită bosonul W (vezi figura 17.4). 

Prin analogie cu teoria lui Yukawa, bosonul W virtual 
(cel responsabil de interacțiuni) ar avea un timp de viață 
limitat, dat de masa lui de repaus, prin relaţia de incerti- 
tudine energie-timp, așa cum am arătat în secțiunea 160. 
Ca atare, chiar dacă va circula cu viteze apropiate de vi- 
teza luminii, bosonul W virtual se va deplasa numai pe 
distanţe scurte, date de acest timp scurt de viață. Cu cât 
este mai mare masa de repaus a bosonului virtual W, cu 
atât este mai scurt timpul său de viaţă, și deci cu atât este 
mai mică distanța pe care acţionează. 

În secţiunea 160 am văzut că timpul de viaţă At al boso- 
nului virtual care mediază interacţiunea (în acel caz a fost 
mezonul) se estimează folosind relaţia de incertitudine din- 
tre energie și timp, care se scrie ca AEAt > h/2. Astfel, 
dacă bosonul are o masă de repaus m și deci o energie 
E = mæ, atunci timpul maxim de viaţă al bosonului vir- 
tual va fi de aproximativ At = k/AE = h/mc?. Dacă vom 

considera că particula virtuală se deplasează cu viteza ma- 
ximă a luminii c, obţinem pentru raza de acţiune o valoare 
de cât. Fa este egală cu lungimea de undă Compton re- 
dusă A = cAt = h/(mc). Acum norul virtual de bosoni are 
o rază aproximativ egală cu lungimea de undă Compton 
redusă A dată de masa de repaus a bosonului (vezi și figura 
15.22). 

În cazul nostru, ceea ce face ca neutrinul să 
interacționeze slab este în primă instanță masa de repaus 
foarte mare a bosonului W, estimată din experimente a fi 
în jur de m = 80 GeV (mai mare de aproximativ 80 de ori 
decât masa protonului!). Aceasta îi dă un timp de viaţă 
foarte scurt în starea sa virtuală. Conform discuţiei prece- 
dente, bosonul W virtual se va deplasa pe distanţe foarte 
scurte (d = A = 10-18m), chiar dacă el circulă aproxima- 
tiv cu viteza luminii. 

Simplu spus, neutrinul are o șansă să interacţioneze cu 
o altă particulă numai dacă se apropie de ea la o distanţă 
10—18m care este, să remarcăm, cu trei ordine de mărime 
mai mică decât dimensiunea nucleului. Nici atunci însă 
nu va interacţiona obligatoriu, ci cu o probabilitate mică, 
pentru că secţiunea eficace (de ordinul 10-43cm?, așa cum 
am văzut mai devreme) este mai mică decît aria unui cerc 
cu raza de 10-15m. Iată acum și al doilea argument: 


Argument 2: 


Interactiunea slabă a neutrinilor este mediată de 
bosonul W, care are o masă de repaus nenulă. 


Privind astfel situaţia, ar părea că teoria interacțiunilor 
slabe va fi doar o variantă a electrodinamicii cuantice, pen- 
tru că neutrinul este asemănător electronului, și bosonul 
W este asemănător fotonului, mediind interacţiunile din- 
tre particule. Ceea ce ar trebui să facem este să pornim 
cu ecuaţiile electrodinamicii cuantice și să schimbăm două 
constante: o masă de repaus nulă pentru neutrin în lo- 
cul electronului, și apoi o masă de repaus nenulă pentru 
bosonul W în locul fotonului, care avea masa nulă. Un 
exerciţiu mai dificil, dar nu imposibil. Dezastru însă, o 
astfel de teorie nu este renormabilă! 

De fapt, se poate arăta că orice teorie astfel constru- 
ită nu este renormabilă, dacă masa bosonului ce mediază, 
interacţiunea este nenulă. Căci, atunci când vrem să cal- 
culăm diverse interacțiuni de ordin superior (cu ajutorul 
diagramelor Feynman), obținem o mulțime de infiniţi, care 
nu mai pot fi eliminaţi prin renormare, ca în cazul electro- 
dinamicii cuantice (discutată în secţiunea 147). Ce noroc 
că atât fotonul, cât și gluonul au avut mase de repaus 
nule, deoarece astfel atât electrodinamica cuantică, cât și 
cromodinamica cuantică au rămas renormabile. 

Acesta este punctul crucial în care teoria interacțiunii 
slabe se desparte de celelalte două teorii și necesită presu- 
puneri radical diferite pentru a ieși din criză. Aici este 
punctul unde complexitatea teoriei crește şi unde doar 
imaginaţia, teoreticienilor și nenumărate încercări au fă- 
cut totuși ca teoria interacțiunilor slabe să-și găsească o 
soluţie, oricât de complicată ar părea ea. Aici, unde masa 
bosonului W trebuie să fie nenulă. Iată atunci al treilea 
argument al poveștii noastre, unul crucial: 

Argument 3: 


Masa nenulă a bosonului W conduce la o teorie 
De aceea, 


a interacțiunilor slabe nerenormabilă. 
teoria nu este consistentă matematic, așa cum a 
fost construită până acum. 


Ce paradox! Și masa mezonului ce media interacțiunea 
dintre protoni era finită, dar nu au fost tragedii, căci me- 
zonul era o particulă compusă. Pe de altă parte, bosonul 
W nu este o particulă compusă, este o particulă elemen- 
tară, știm aceasta din toate experimentele efectuate, așa 
că nu avem şansa să găsim o soluție asemănătoare cu cea 
a mezonului. 

Fiind o particulă elementară, ne-am fi așteptat totuși ca 
teoria să fie mai simplă decât cea a interacțiunii nucleare 
tari și de fapt vom obţine situaţia inversă. lar aceasta 
pentru că bosonul W are masa nenulă, fără a fi compus 
din alte particule elementare, iar o teorie construită pe 
acest eșafodaj nu este renormabilă. 

171. Chiralitatea neutrinului 
și ruperea simetriei de chiralitate 


Așa cum am menţionat în secţiunea precedenta, punc- 
tul de pornire în construcţia teoriei interacțiunilor nucleare 
slabe este faptul că un neutrin liber este descris de aceleași 
legi ale mecanicii cuantice relativiste ca și electronul sau 
quarcul de o singură culoare. Practic, în model schimbăm 
doar masa particulei și sarcina sa electrică. Neutrinul nu 
are sarcină electrică, însă pe moment vom ignora oricum 
sarcina electrică, deoarece ea este descrisă de electrodi- 
namica cuantică, iar noi vrem să construim acum teoria 
interacțiunilor nucleare slabe. 

În secţiunea precedentă am încercat să schiţăm și o 
construcţie a interacțiunii nucleare slabe pentru neutrin, 
prin intermediul bosonului W. Acesta formează, așa cum 
am văzut, un nor virtual în jurul neutrinului, cu raza de 
aproximativ 10718m. Încercarea a eşuat fiindcă bosonul 
W are masa de repaus nenulă și teoria devine astfel nere- 
normabilă. 

De aceea, ne vom întoarce la descrierea neutrinilor în 
absența interacțiunilor și vom vedea că există un lucru care 
îi distinge de toate celelalte particule elementare: neutrinii 
observați au întotdeauna spinul orientat în direcția opusă 
mișcării, pe când ceilalți pot avea spinul orientat în ambele 
direcţii. 

Pentru a introduce această remarcabilă observaţie ezr- 
perimentală să începem cu câteva observaţii pe marginea 
particulelor clasice și a spinului lor. Vom considera pen- 
tru început că masa de repaus a neutrinului este nulă. 
Dacă neutrinul are masa de repaus nulă, el se va deplasa 
cu viteza luminii (să ne reamintim că toate particulele cu 
masa de repaus nulă se deplasează cu viteza luminii, vezi 
secțiunile 65 și 96 ). Aceasta ar avea o consecință surprin- 
zătoare în ceea ce privește elicitatea sa. 

Figura 17.5: Sus: o particulă clasică în mișcare are 
spinul orientat în direcția mișcării (elicitate de dreapta). 
Aceasta înseamnă că sensul de rotaţie (determinat cu re- 
gula şurubului) coincide cu sensul de mișcare. Particula 
reprezentată este considerată clasică și „umplută ” cu sar- 
cini electrice pozitive. Pentru că particulă se rotește, sar- 
cinile electrice vor crea în miscarea lor curenți electrici, 
care la rândul lor vor genera un câmp magnetic. Mărimea 
acestui câmp este dată de momentul magnetic de spin 
al particulei. Jos: situaţia în care spinul particulei (de- 
terminat cu regula şurubului) este orientat în sens opus 
mișcării (elicitate de stânga). 


Astfel, să ne imaginăm o particulă clasică de masă ne- 
nulă, în mișcare cu o viteză mică și rotindu-se în același 
timp în jurul unei axe paralele cu direcţia sa de mișcare 
(vezi figura 17.5). Rotaţia modelează cât se poate de sim- 
plificat momentul cinetic de spin al particulei. Să presu- 
punem acum că privim particula dintr-un sistem aflat în 
repaus și să zicem că observăm cum direcţia axei de rotaţie 
(dată de regula șurubului) coincide cu direcţia de mișcare 
a particulei (exemplul de sus din figura 17.5). Spunem 
atunci că particula are elicitate de dreapta, sau că spinul 
particulei este orientat în direcţia mișcării. 

Să presupunem acum că ne deplasăm și noi în direcţia de 
mișcare a particulei, dar cu o viteză mai mare decât a par- 
ticulei. Atunci vom observa particula cum se deplasează 
în direcţie opusă (pentru că o lăsăm în urmă), dar sensul 
de rotaţie al ei rămâne neschimbat (exemplul de jos din 
figura 17.5). Acest sens de rotaţie poate fi determinat din 
nou cu regula șurubului în raport cu direcţia de mișcare, 
numai că acum acesta este dat de direcţia de „deșurubare”. 
Cu alte cuvinte, particula a devenit de elicitate de stânga. 

Vedem astfel că o particulă de viteză finită poate fi des- 
crisă ca fiind atât de elicitate de dreapta, cât şi de elicitate 


479 


de stânga, depinzând de mișcarea noastră în raport cu par- 
ticula. Astfel, vom spune despre elicităţile de stânga sau 
de dreapta că nu sunt caracteristici intrinseci ale particu- 
lei, ci observaţii pe care le facem într-o anumită stare. 

Alta este însă situaţia pentru o particulă care se depla- 
sează cu viteza luminii, cum e cazul neutrinului despre care 
presupunem acum că are masa de repaus nulă. Pentru că 
nu putem depăși niciodată viteza luminii, situaţia inițială 
nu se mai schimbă. Dacă particula are iniţial elicitate de 
stânga, atunci ea rămâne cu elicitate de stânga în orice 
sistem de referinţă în care, desigur, își păstrează și aceeași 
viteză a luminii. 

Vorbim în acest caz de chiralitatea particulei, care poate 
fi de stânga sau de dreapta, și care este o proprietate in- 
trinsecă a particulei, indiferent de sistemul de referinţă. 
Cu alte cuvinte, spunem că aceste caracteristici de elici- 
tate de stânga sau de dreapta sunt în acest caz proprietăţi 
interne ale particulelor ce se deplasează cu viteza luminii, 
și pe care le desemnăm prin termenul de chiralitate. 

Revenind la neutrin, a cărui masă de repaus e consi- 
derată nulă, chiralitatea lui ar fi o proprietate intrinsecă. 
La o măsurătoare ar fi de așteptat să găsim neutrinul li- 
ber într-una din cele două stări, chiralitate de stânga sau 
chiralitate de dreapta, cu probabilităţi egale. 

În mod normal, chiralitatea se măsoară pentru particule 
încărcate cu sarcină electrică, fiindcă ele vor avea și un 
moment magnetic de spin. Astfel, dacă vom considera 
particula clasică, ne putem imagina că rotația ei în jurul 
axei proprii generează curenți electrici, care, la rândul lor, 
vor genera un câmp magnetic (vezi figura 17.5). Atunci, 
dacă vrem să măsurăm sensul momentului cinetic de spin 
în direcția mișcării (chiralitatea), tot ce avem de făcut este 
să măsurăm momentul magnetic de spin al particulei în 
mișcarea sa. 

Măsurătoarea propusă ne pune însă ceva probleme, de- 
oarece neutrinul nu are sarcină electrică, deci nu putem 
măsura imediat un moment magnetic de spin. De aceea 
fizicienii au efectuat experimente din care au dedus chira- 
litatea neutrinului, pentru că ea este legată în final de o 
lege de conservare mai generală, cea a spinului. 

Un astfel de experiment este dezintegrarea pionului, 
exemplificată în figura 17.6. Aici un pion negativ m” aflat 
în repaus se dezintegrează într-un miuon pu” și un antine- 
utrin miuonic 74. Cum pionul iniţial este în repaus, iar 
spinul total se conservă, elicităţile particulelor care ies din 
reacţie trebuie să fie corelate. În acest fel experimentatorii 
au măsurat elicitatea miuonului pu” și au determinat-o pe 
cea a neutrinului v,. 

Spre surpriza lor, experimentatorii observat că miuo- 
nul rezultat din reacție are mereu aceeași elicitate, el 
este de elicitate dreaptă în sistemul de repaus al pionului. 
În consecinţă, antineutrinul este întotdeauna de elicitate 
(pentru el aceasta este și chiralitate) tot dreaptă, datorită 
legilor de conservare. 

Surpriza constă în aceea că, din considerente de simetrie, 
ne-am aștepta ca aceeași reacţie să producă și antineutrin 
de chiralitate stânga. Nici această reacţie, nici altele, nu 
au dus la observarea lor experimentală. Este ca și cum 
antineutrinul de chiralitate stânga lipsește cu desăvârșire 
din natură! Rezultatul experimental se dovedește gene- 
ral, deoarece în realitate nu se observă decât antineutrini 

Figura 17.6: Un experiment în care un pion m aflat în 
repaus se dezintegrează într-un miuon u” si un antineu- 
trin V, după reactia m — p` +Vy. Datorită simetriei, 
reactia nu favorizează o elicitate sau alta a particulelor 
emise. Cu toate acestea, erperimentatorii au măsurat nu- 
mai miuoni cu elicitatea de dreapta (spinul lor era orien- 
tat în direcția mișcării). Datorită legilor de conservare a 
spinului, înseamnă și că antineutrinul va avea elicitatea 
(care pentru el este si chiralitate) de dreapta. În ezperi- 
ment nu a fost produs nici un antineutrin cu chiralitate 
de stânga! 


de chiralitate dreapta sau neutrini de chiralitate stânga. 
Niciodată invers... 

Rezultatul în sine n-ar fi revoltător, dacă nu ar părea că 
sfidează una din simetriile esenţiale ale lumii noastre, si- 
metria în oglindă. Denumirea provine de la faptul că orice 
particulă de chiralitate dreapta privită în oglindă trebuie 
să arate de chiralitate stânga, și același lucru ar trebui să 
fie valabil și pentru neutrin sau antineutrin. Astfel, este 
ca și cum am privi un șurub în oglindă. Atunci când pri- 
vim imaginea lui în oglindă, șurubul pare că se rotește în 
direcţie opusă pentru a avansa. 

Datorită acestei simetrii în oglindă, nimic nu pare 
să împiedice în natură generarea neutrinilor de chirali- 
tate stânga și de chiralitate dreapta în cantităţi egale! 
Totuși, acest lucru nu se întâmplă în practică, și numai 
un singur tip de neutrin este observat, cel de chiralitate 
stânga. Acesta este unul dintre marile mistere ale natu- 
rii. lată atunci al patrulea argument al poveștii noastre: 


Argument 4: 


Neutrinul are în natură numai chiralitate de 


stânga, iar antineutrinul are numai chiralitate de 
dreapta. 


Trebuie spus că argumentaţia de mai sus a fost făcută, 
cu imaginea „ascunsă” a unui neutrin clasic, a cărui rotaţie 
am putea-o vedea. Deși imaginea nu este corectă în meca- 
nica cuantică, rezultatul se păstrează, atâta doar că starea 
de spin trebuie definită corect matematic. În plus, argu- 
mentele folosite sunt perfect valabile numai dacă neutrinul 
are masă nulă, altfel el nu poate avea o valoare intrinsecă 
de chiralitate stânga sau de chiralitate dreapta bine defi- 
nită, așa cum am menţionat. 

Acesta a fost cazul decenii la rând, până acum câţiva 
ani, când s-a dovedit că neutrinul are de fapt o masă fi- 
nită. Momentan, această descoperire experimentală pune 

Figura 17.7: În figură este reprezentată imaginea în 
oglindă a unui neutrin considerat clasic, aflat în miscare, 
și a unei sarcini electrice negative. De remarcat că ima- 
ginea sarcinii electrice negative este o sarcină electrică 
pozitivă. Tot astfel, imaginea în oglindă a neutrinului de 
chiralitate stânga este un antineutrin (cu sarcini opuse) 
de chiralitate dreapta. 


probleme serioase modelului standard al particulelor ele- 
mentare. Cum însă noi urmărim să construim tocmai acest 
model, vom considera în continuare că masa neutrinului 
este identic nulă. 

În finalul secţiunii, câteva cuvinte despre ruperea sime- 
triei de chiralitate. Astăzi fizicienii privesc puţin diferit 
problema: nu trebuie să ne așteptăm ca simetria să fie 
ruptă, pentru că un neutrin de chiralitate stânga privit 
în „oglindă” nu va fi un neutrin de chiralitate dreapta, ci 
un antineutrin de chiralitate dreapta! Or, mai simplu, că 
un neutrin privit în „oglindă” este de fapt un antineutrin 
(vezi figura 17.7). În acest fel, spun ei, problema nu mai 
există, pentru că ambele particule (neutrin de chiralitate 
stânga și antineutrin de chiralitate dreapta) sunt de fapt 
observate în natură. 

Rezultatul se leagă de felul în care definim o „oglindă”. 
Electricienii, de exemplu, provesc o oglindă ca pe un metal 
perfect, care nu numai că reflectă bine lumina (ca argin- 
tul), dar care și are o rezistenţă electrică nulă. În acest 
caz, ei știu că dacă punem o sarcină electrică negativă în 
faţa oglinzii metalice, aceasta va reorganiza electronii din 
metal, în așa fel încât sarcina electrică negativă iniţială va 
fi atrasă de metalul oglinzii. Forţa de atracţie este egală 
cu cea creată de o imagine a sarcinii în oglinda metalului, 
imagine care ar avea acum o sarcină electrică de aceeași va- 
loare absolută, dar pozitivă! Cu alte cuvinte, dacă punem 
un electron în faţa oglinzii el va fi oglindit ca un pozitron 
(vezi figura 17.7). 

Urmând sfatul electricienilor, vom spune că imaginea 
unei particule în oglindă este de fapt o particulă ce are 
sarcinile (inclusiv cea electrică) opuse, adică o antiparti- 
culă! De aceea un neutrin de chiralitate stânga privit în 

oglindă devine antineutrin de chiralitate dreapta. Ambele 
particule există în realitate, deci am rezolvat paradoxul. 

În termeni matematici, spunem acum că universul este 
simetric la transformarea sarcină-paritate CP, pentru că 
trebuie să efectuăm ambele transformări (C de la „charge” 
care înseamnă „sarcină” în limba engleză și P de la „pa- 
ritate”). Totuși, astăzi se știe că chiar și această simetrie 
este violată. Cu alte cuvinte, s-a descoperit că în natură 
se produc în număr diferit neutrini de chiralitate stânga 
și antineutrini de chiralitate dreapta. Diferenţa nu este 
mare, de doar câteva miimi, însă chiar și așa consecinţele 
sunt majore. Despre aceasta însă, în secțiunea 182. 


172. Interacțiunea nucleară slabă 
și simetria SU(2) x U(1) 


Să încercăm să reconstruim acum o primă formă a 
interacțiunilor slabe, pornind de la observaţia că există 
mai multe generaţii de „electroni” de mase diferite (elec- 
tronul e”, miuonul p`, tauonul 7”) fiecare având neutri- 
nul corespunzătoare (neutrin electronic ve, neutrin miuo- 
nic Vu şi neutrin tauonic v+), așa cum se poate vedea în 
tabelul 15.18. Împerecherea aceasta în generaţii este încă 
un mister în fizică. 

În practică însă, ordonarea pe generaţii ne ajută 
enorm, deoarece tot ce trebuie să facem este să descriem 
interacţiunile pentru o singură generaţie, de exemplu, pen- 
tru electronul e” cu neutrinul său electronic ve. Modelele 
pentru celelalte generaţii vor fi practic identice, doar un 
singur element schimbându-se: masa electronilor sau a ne- 
utrinilor. Cum însă masa particulelor crește cu generația 
(vezi secţiunea 15.18), la energii mici rolul cel mai impor- 
tant este jucat de electron și neutrinul electronic, ca în 
dezintegrarea beta, prezentată în secţiunea 169. 

Am văzut acolo că un neutron se dezintegrează într-un 
proton cu emisia unui electron și a unui antineutrin elec- 
tronic. De fapt, în toate reacţiile slabe, electronii de o 
anumită generaţie sunt implicaţi în același timp cu neu- 
trini de aceeași generaţie, ceea ce justifică alegerea noastră 
de a studia numai o singură generaţie (cea a electronului) 
și a generaliza pentru celelalte. 

Am arătat în secţiunea 170 că interacţiunea nucleară 
slabă are loc prin intermediul unui boson, numit boso- 
nul W , care mediază interacţiunea între diverse parti- 
cule. De exemplu, am pornit cu reacţia în care un neutrin 
interacționează cu un neutron pentru a forma un electron 
și un proton: 


Vet+tnoe +p 


În cazul nostru, în jurul neutrinului ve există un nor de 
bosoni virtuali W care dau o rază finită de acţiune pen- 
tru interacţiunea nucleară slabă. În momentul în care un 
neutrin se apropie la distanță mică de un neutron, există 
șansa ca unul dintre bosonii W să fie absorbit de neutron. 
Odată ce bosonul W este absorbit de neutronul n, acesta 
se transformă într-un proton p (vezi figura 17.8). 

Figura 17.8: Schema detaliată a interacțiunii dintre un 
neutrin electronic ve și un neutron, în urma căreia se for- 
mează un electron și un proton. Dacă în figura 17.4 am 
desenat întregul nor virtual de bosoni W din jurul neutri- 
nului, aici scoatem în evidenţă efectul unui singur boson 
W+. Reacţia are două etape. În prima etapă neutrinul 
Ve emite un boson W+ virtual, în nenumăratele procese 
virtuale care au loc în același timp. În urma emisiei, neu- 
trinul se transformă într-un electron e”. În a doua etapă, 
neutronul absoarbe bosonul W+, devenind un proton. De 
remarcat sarcina electrică pozitivă a bosonului W+ dar şi 
faptul că reacția de mai sus are loc numai pentru neutrinii 
de chiralitate stânga, pentru că numai ei există! 


În interacţiunea de mai sus putem identifica două pro- 
cese consecutive: 


Ve > e7 +Wt 
Wt+n>p 


Să remarcăm că, pentru a conserva sarcina electrică în 
reacție, bosonul W+ trebuie să fie încărcat cu sarcină elec- 
trică pozitivă. Interesant este că în urma primei reacții iese 
un electron și dispare neutrinul inițial. Cea mai naturală 
explicație este atunci că neutrinul Vve s-a transformat în 
electron după emisia bosonului W! 

Observaţia precedentă conține cheia către interacțiunile 
nucleare slabe. Prin urmare, un neutrin ve se transformă 
într-un electron e” după emisia unui boson W+. Dar, staţi 
puțin, oare asta nu înseamnă că neutrinul și electronul 
sunt în esență aceeași particulă, din moment ce se pot 
transforma dintr-unul în altul? 

Ne aducem de exemplu aminte de cazul quarcilor 
colorați. Şi în acel caz un quarc roșu și unul verde sunt 
de aceeași esență, pentru că și quarcul roșu se transformă 
într-unul verde odată cu emisia unui gluon roșu-antiverde. 
Dacă așa stau lucrurile, atunci electronul sau neutrinul nu 
ar fi decât tot un fel de „culoare” (o faţetă) a unei aceleiași 
particule primordiale, prin analogie cu culorile quarcilor. 
„Culoarea” aceasta poartă numele de isospin pentru e” și 
Ve. Cu alte cuvinte, avem două stări de isospin ale unei 
particulei primordiale (o stare este e” și cealaltă ve), spre 
deosebire de trei stări de culoare ale unui quarc (vezi figura 
17.9). 

Cum însă neutrinii au în natură numai o anumită chi- 
ralitate (cea de stânga), iar electronii ambele, trebuie să 
detaliem presupunerea de mai sus. Am putea spune că 
neutrinii de chiralitate stânga și electronii de chiralitate 
stânga sunt manifestări ale aceleiași particule, iar pe elec- 
tronii de chiralitate dreapta îi lăsăm deoparte. Cu alte 
cuvinte, particula primordială, de chiralitate stânga, are 
două stări de isospin posibile: una este neutrinul de chi- 
ralitate stânga ve, iar cealaltă electronul e” de chiralitate 
stânga. lată deci următorul argument în lista noastră: 


Argument 5: 


Electronii e” de chiralitate stânga și neutrinii ve 
tot de chiralitate stânga sunt două stări de isospin 


(două manifestări) ale unei aceleiași particule pri- 
mordiale. Electronul de chiralitate dreapta nu are 
un neutrin pereche. 


Numai că avem o problemă cu electronii, căci eiau masa 
de repaus nenulă, deci nu au chiralitatea bine definită! 
Astfel, am văzut în secţiunea precedentă că chiralitatea 
este o proprietate intrinsecă doar pentru particulele care 
au masa, de repaus nulă, iar astfel se deplasează cu viteza 
luminii. 

De aceea, pentru a considera că neutrinii de chiralitate 
stânga și electronii de chiralitate stânga sunt totuși o ma- 
nifestare a aceleiași particule primare, vom presupune pen- 
tru început că și electronul are masă de repaus nulă, la fel 
ca neutrinul. Acesta este punctul de pornire pentru calcule 
în teoria interacţiilor slabe: atât electronul, cât și neutri- 
nul, sunt considerate a avea masa de repaus nulă. Desigur, 
deoarece electronii au masa de repaus nenulă, este clar că 
va trebui să găsim un mecanism de achiziție de masă ne- 
nulă pentru ei. Acesta va fi mecanismul Higgs, despre care 
vom discuta peste câteva secţiuni. 

Mai mult însă, pentru a păstra teoria renormabilă vom 
considera pentru început că și masa de repaus a bosonului 
W este nulă. Atunci și pentru acest boson va trebui să apli- 
căm mai târziu același mecanism Higgs pentru achiziţia de 
masă. 

Din păcate, așa cum vom vedea mai târziu, mecanismul 
Higgs nu funcţionează pentru neutrin, despre care știm as- 
tăzi că are o masă de repaus nenulă (mică, însă nenulă). 
Aceasta va fi una dintre problemele pe care generaţiile vi- 
itoare trebuie să le rezolve. Iată următorul argument al 
poveștii noastre: 


Argument 6: 


Electronii e”, neutrinii ve și bosonii W sunt 
consideraţi toți având pentru început masa de re- 
Alegerea păstrează teoria renorma- 


paus nulă. 
bilă, însă avem nevoie de un alt mecanism pentru 


achiziția de masă nenulă. Acesta va fi pe viitor 


mecanismul Higgs. 


Electronii de masă nulă care sunt de chiralitate stânga 
precum și neutrinii de chiralitate tot stânga vor avea 
aceeași natură intrinsecă, pe când electronii de chirali- 
tate dreapta nu vor avea un partener neutrin de același 

Figura 17.9: Mişcarea unui electron într-un câmp boso- 
nic W generat de un „magnet bosonic” Aici electronul 
emite sau absoarbe bosoni W virtuali, iar în urma pro- 
cesului electronul se va transforma într-un neutrin ve și 
invers. În figură este detaliată mai întâi absorbtia unui 
boson W+ care transformă electronul în neutrin. Apoi 
este schițată și absorbția unui boson W` de către un ne- 
utrin, în urma căruia neutrinul devine un electron. De 
remarcat că bosonul W- are sarcina electrică negativă şi 
că el este antiparticula bosonului W+, de sarcină electrică 
pozitivă. În plus, procesele eremplificate au loc numai 
pentru particulele de chiralitate stânga. 


fel. Reprezentarea de mai sus se numește reprezentarea 
Weyl sau reprezentarea chirală și ea poate fi integrată în 
ecuaţia de mișcare relativistă a electronului (ecuaţia lui 
Dirac). Desigur, în acest caz trebuie să ne imaginăm elec- 
tronul obișnuit ca pe o superpoziție cuantică a celor două 
chiralități. 

Pentru o singură generaţie de leptoni (lucru pe care 
îl vom considera de acum încolo, pentru a simplifica 
discuţia), avem de un set de trei particule (un electron de 
chiralitate dreapta, unul de chiralitate stânga și un neutrin 
de chiralitate stânga). 

Deoarece avem două particule de chiralitate stânga (un 
electron și un neutrin) și numai una de chiralitate dreapta 
(un electron), interacţiunile acestora se studiază pe rând. 
Să luăm mai întâi cazul celor două particule de chiralitate 
stânga, pe care le vom considera manifestări a două „cu- 
lori” ale unei particule originare (prin asemănare cu teoria 
culorilor quarcilor). Această „culoare” (care apare în două 
tipuri) poartă numele oficial de isospin. 

Ceea, ce avem de făcut pentru construcţia interacțiunii 
slabe este să copiem metoda invarianţei la transformările 
locale de etalonare, pe care am aplicat-o de exemplu în 
cadrul cromodinamicii cuantice în secţiunea 165. Cu alte 
cuvinte, trebuie să determinăm mai întâi gradele interne de 
libertate ale particulei originare de chiralitate stânga (cea 
care este atât electron cât și neutrin, având două stări de 
isospin posibile). 

La fel ca în secţiunea în secțiunea 165, vom scrie unda de 
probabilitate 1 a particulei originare de chiralitate stânga 
ca o matrice coloană cu două linii, câte una pentru unda de 
probabilitate relativistă a neutrinului de chiralitate stânga 


Sectiunea 172. Interacțiunea nucleară slabă și simetria SU(2) x U(1) 


p, și a electronului tot de chiralitate stânga Yez (indicele L 
vine de la cuvântul „left” care înseamnă stânga). Alegerea 
se justifică, fiindcă la fel am procedat și la quarcii cu cele 
trei „culori” ale lor. 

Acum însă, avem doar două astfel de „culori”. Am avea 
atunci o particulă „primordială” cu două stări cuantice 
posibile (stările de isospin): dacă isospinul este „sus” avem 
un neutrin, dacă este „jos”, avem un electron: 


yı(r,t) 

R Puhr, t) 2 plr, t) 
alla Ver(r,t) d, Ya(r,t) 
Var, t) 


În matricea de mai sus Yez (r, t) ne dă unda de probabili- 
tate relativistă pentru un „electron de chiralitate stânga”, 
iar Y, (r,t) cea pentru un „neutrin de chiralitate stânga”, 
în reprezentarea lui Dirac (vezi secțiunea 132). Acest lu- 
cru a fost explicitat în dreapta relației precedente, acolo 
unde am detaliat funcția Ver(r,t), și observăm că ea este 
un spinor. La fel, și y, (r,t) va fi un spinor. Acest lucru 
nu-l vom mai scrie explicit, după cum nu vom mai scrie 
explicit faptul că funcţiile de mai sus sunt dependente de 
poziţia și momentul în care poate fi găsită particula. 

Vom copia în continuare „reţeta” pe care am aplicat-o 
în cromodinamica cuantică și vom căuta transformările de 
etalonare globale în urma cărora experimentele lasă rezul- 
tatele neschimbate. 

Pentru aceasta ne vom imagina un experiment de 
difracție cu o singură particulă. Particula este cea de chira- 
litate stânga, și ea poate fi privită ca un electron sau ca un 
neutrin. Ce putem schimba în experimentul de difracție în 
aşa fel încât franjele de difracție să nu se schimbe? Într-o 
primă instanţă am putea, schimba faza undei de probabili- 
tate Yez (dacă este electron) sau Y, (dacă este neutrin) cu 
aceeași valoare peste tot în spaţiu, iar figura de difracție nu 
se va schimba (pentru că este dată de diferența de fază a 
celor două componente care ajung pe panoul de difracție). 
O astfel de transformare globală se scrie în general ca: 


p= bL Z eife 0 VeL eifezpeL 
WY, o éh) | y, etv, 


În plus, printr-o asemănare cu teoria quarcilor, putem 
încerca să schimbăm în experiment electronul de masă nulă 
cu neutrinul de masă nulă. În experimentul de difracție, 
vom obţine atunci aceleași rezultate experimentale, pentru 
că nimic nu mai diferenţiază cele două particule (ele au 
ambele masa de repaus nulă, iar sarcina electrică încă nu 
am construit-o). Această transformare se scrie ca: 


v 0 1 
WPeL 


WPeL 
1 0 po 
Ca și la quarci, transformarea de etalonare generală este 


o combinaţie a celor două transformări de mai sus și ea 
se descrie printr-o matrice unitară U, de data aceasta de 

dimensiune 2 x 2, pentru că avem două stări posibile de 
isospin. 

O matrice unitară are o definiţie matematică precisă, ea 
fiind matricea care îndeplinește relaţia UU = Ip. Aici Ut 
este matricea U transpusă și conjugată, iar I2 este matri- 
cea unitate 2 x 2: 


Y = L = VeL 


ji i UU =h 


= Uy, 


unde 


Grupul tuturor acestor matrici U unitare de dimensiune 
2 x 2 este notat cu U(2). 

Ca și în cromodinamică, vom considera numai matricile 
de determinant egal cu unitatea. Aceste matrici formează 
un subgrup al grupului U(2), subgrup notat cu SU(2). 
Motivul se leagă de faptul că orice matrice U a grupului 
U(2) se scrie ca U = e:*U', unde a este un numar real și 
U' o matrice a grupului SU(2). Transformarea generală 
de fază e% o păstrăm însă pentru interacţiunea, electro- 
magnetică, ce are loc în cadrul simetriei U(1) așa cum 
vom vedea mai târziu. 

Foarte important, grupul SU(2) are trei generatori, ceea 
ce înseamnă că orice matrice din grup poate fi scrisă ca o 
combinaţie de trei matrici generatoare, cu ajutorul a trei 
numere reale 6;, unde i = 1:3. Numerele acestea repre- 
zintă fazele generalizate ale particulei. Spunem că fazele 
generalizate ale particulei originare se manifestă într-un 
spaţiu de trei dimensiuni. 


Calcul: Matricile SU(2) 
Orice matrice a grupului SU(2) este scrisă sub 
forma: 


3 
U = exp (> za, 
i=1 


Aici 6; sunt trei numere reale care determină precis 
matricea U, iar 7, reprezintă trei matrici speciale, nu- 
mite matricile lui Pauli: 

0 1 
1 0 


Spaţiul intern SU(2) al fazei particulei originare are ast- 
fel trei dimensiuni, date de indicele i = 173 al celor trei 
grade de libertate (vezi figura 17.10). În acest spaţiu, ma- 
tricea de transformare U este identificată de cele trei co- 
ordonate 6; pe fiecare dintre dimensiuni. 

Urmărind procedura folosită la quarci (vezi figura 
16.13), fiecărei astfel de dimensiuni trebuie să-i atașăm 
un câmp asemănător celui electromagnetic (având de ase- 
menea o componentă scalară și una vectorială), în urma 
trecerii de la transformarea de etalonare globală 6; la una 
locală 8;(r,t). Obţinem atunci trei câmpuri bosonice. 

Câmpurile acestea bosonice, odată cuantificate în teoria 
cuantică a câmpurilor (capitolul 12), vor veni în pachete 

Figura 17.10: Simetria SU(2) a neutrinilor şi electro- 
nilor de chiralitate stânga, schitată în modelul mănun- 
chiurilor de fibre. În figură electronul sau neutrinul se 
deplasează în spatiul-timp care este baza mănunchiului de 
fibre. Faza particulei urmărește o traiectorie în dimensiu- 
nile suplimentare ale fibrei (spaţiul SU(2)) atașate fiecă- 
rui eveniment din spaţiu-timp. Acest spatiu intern al fazei 
SU(2) are trei dimensiuni, pentru că sunt trei generatori. 
Spaţiul este desenat printr-o sferă ce se deformează con- 
tinuu, colorată local. Dacă nuanța este închisă pe sferă, 
atunci particula este identificată cu un electron, altfel este 
identificată cu un neutrin. De remarcat că această nuanță 
nu este absolută, ci este dată de sistemul de referință ales 
pentru fiecare din spaţiile SU(2). 


discrete de energie, pe care noi le identificăm ca fiind par- 
ticulele câmpului, numite bosoni W. Aceste particule me- 
diază interacțiunile pentru electronii și neutrinii de chirali- 
tate stânga (vezi figura 17.11). De obicei ei se scriu ca W+, 
W- şi WO, odată ce teoria se mai rafinează. Semnul de + 
sau - desemnează sarcina electrică în teoria îmbunătăţită, 
iar W este antiparticula bosonului W-. Aşa cum vom 
vedea mai târziu, bosonul W nu va supravieţui în această 
formă odată, ce aplicăm mecanismul Higgs. 

Observaţi că până acum am copiat „reţeta” pe care 
am aplicat-o și în cromodinamica cuantică și în electro- 
dinamica cuantică. Ea are un avantaj major: după cum 
masele de repaus ale fotonului și gluonilor sunt nule, în- 
seamnă că și masa de repaus a bosonilor W va fi nulă! 
Urmând discuţiile noastre precedente, vedem astfel că te- 
oria rămâne renormabilă. Desigur, va trebui la un moment 
dat să atribuim masă bosonului W, iar acesta va fi meca- 
nismul Higgs. lată acum argumentul nostru următor: 


Argument 7: 


Neutrinii și electronii de chiralitate stânga de masă 
de repaus nulă sunt descriși în cadrul simetriei 


SU(2). Interacțiunea dintre ei este mediată de trei 
bosoni W, inițial de masă de repaus nulă, ceea ce 
asigură că teoria rămâne renormabilă. 


electron e” 


ma! 
N iat spaţiu 

E wW 

Figura 17.11: În stânga sus este reprezentată emisia 
unui boson W+t de către un neutrin, în urma căruia 
acesta devine un electron. În dreapta este reprezentată 
diagrama Feynman a procesului. De remarcat că am- 
plitudinea de probabilitate a procesului este proporțională 
cu constanta de cuplaj a interacțiunii slabe gs, notată în 
ecuatii simplu cu g. Jos în stânga este procesul prin care 
un electron e” este anihilat de un antineutrin Ve. În 
urma procesului este creat un boson W” cu sarcină elec- 
trică negativă. În dreapta este diagrama Feynman a pro- 
cesului. Procesul poate fi interpretat și ca unul în care 
un electron se deplasează înainte în timp, emite un boson 
W- după care se întoarce înapoi în timp ca un neutrin. 
De remarcat că procesele eremplificate au loc doar pentru 
electroni de chiralitate stânga și neutrini. 


Dar cum rămâne cu electronul de chiralitate dreapta, a 
treia particulă cu care am pornit? Să ne aducem aminte că 
ea nu are partener un neutrin (pentru că neutrinii nu pot 
avea chiralitate dreapta), de aceea vom considera că elec- 
tronul de chiralitate dreapta are doar o singură „culoare”. 
Desigur, și cu el trebuie să urmăm aceeași procedură, nu- 
mai că de data aceasta avem o situaţie aproape identică 
cu cea a câmpului electric, care era situaţia unei singure 
„culori” (sarcina electrică). 

În acest caz, unda de probabilitate se scrie ca o matrice 
coloană cu doar o linie (cu un singur element, pentru că 
particula are doar o „culoare”), iar transformările de eta- 
lonare sunt matrici de dimensiuni 1 x 1, adică niște numere 
complexe de modul egal cu unitatea (pentru a păstra nor- 
marea, undei). Grupul acestor matrici devine grupul U(1), 
adică un spaţiu cu o singură dimensiune. Există deci un 
singur câmp pe care trebuie să-l introducem, foarte asemă- 
nător câmpului electromagnetic (vezi secțiunea 163). Noul 

câmp va avea o singură particulă, care se numește boson 
X. 

Putem merge și bea un ceai, crezând că am făcut o 
treabă bună. Ne-am înșela însă. Astfel, observăm că acest 
boson X ar media interacțiunea slabă doar între electronii 
de chiralitate dreapta. În final, considerând atât bosonii 
W, cât ṣi bosonul X vedem că nu există nici o interactiune 
între electronii de chiralitate stânga și cei de chiralitate 
dreapta! 

Este momentul să reamintim că succesul teoriei 
interacțiunilor slabe, pe care încercăm s-o reconstruim 
aici, s-a datorat nu numai explicitării interacțiunii slabe, 
dar și unificării acesteia cu interacțiunea electromagnetică. 
Observăm însă că interacțiunea electromagnetică nu apare 
în construcția precedentă: electronii de chiralitate dreapta 
nu interacționează cu cei de chiralitate stânga, deci ei 
nu pot să se respingă, aşa cum ne-am dori. Şi atunci, 
dacă vrem să introducem electromagnetismul (fotonul) în 
interacțiunile electronilor, ce este de făcut? Trebuie cumva 
ca electronii de chiralitate dreapta să interacționeze cu cei 
de chiralitate stânga. Dar cum? 

Ei bine, soluția este o altă alegere a simetriei globale 
pentru toți electronii şi neutronii în loc de cea încer- 
cată de noi numai pentru electronii de chiralitate dreapta. 
Această simetrie globală se descrie printr-o matrice din ca- 
drul aceluiaşi grup U (1), matrice care acționează însă atât 
asupra particulelor de chiralitate dreapta, cât și asupra ce- 
lor de chiralitate stânga! 

Soluția de mai sus nu este o surpriză completă. Astfel, 
să ne aduce aminte că am „sărit” o simetrie a particule- 
lor de chiralitatea stânga, atunci când am restrâns simetria 
originară U (2) la simetria SU (2), alegând numai acele ma- 
trici de transformare U care aveau determinantul egal cu 
unitatea. 

Procedura de mai sus recunoaște acest lucru și aduce sub 
aceeași umbrelă o simetrie globală U(1) care acţionează 
asupra tuturor celor trei particule. De aceea, simetria 
finală a tuturor celor trei particule se desemnează prin 
notația SU(2) x U(1). În acest fel câmpul asociat sime- 
triei U(1) va avea o particulă (bosonul X) ce acționează 
între toți electronii și neutrinii. El va fi „precursorul” fo- 
tonului, pentru că va permite interacţiunea electrică între 
electronii de chiralitate diferită, nu însă (așa cum arată 
ecuaţiile) și intre neutrini. Argumentul care trebuie adă- 
ugat la povestea noastră este următorul: 


Argument 8: 


Bosonul X interacționează cu toţi electronii și ne- 
utrinii. El este precursorul fotonului ce mediază 


interacțiunea între electronii de chiralitate dreapta 
și de chiralitate stânga. În acest moment bosonul 
X are masa de repaus nulă, iar câmpul atașat aces- 
tuia este descris de simetria U(1). 


lată-ne ajunşi la mijlocul construcției pentru 
interacțiunile slabe. Recapitulând, avem două tipuri 
de bosoni care mediază interacțiunea: trei bosoni W 
pentru electronii și neutrinii de chiralitate stânga și un 
singur boson X pentru toate tipurile de chiralitate. 

În situația actuală, ambii bosoni sunt asemănători foto- 
nului sau gluonilor: au masa de repaus nulă și sunt descriși 


de un set de modele asemănătoare. Matricile unitare ce 
descriu transformările undei de probabilitate % a parti- 
culei originare (electron sau neutrin) au simetria SU(2) 
atunci când se referă la bosonul W și simetria U (1) atunci 
când se referă la bosonul X. Fizicienii obișnuiesc să spună 
că interacţiunea nucleară slabă este descrisă de simetria 
SU(2) xU(). 

Rămâne, desigur, să separăm interacţiunea electro- 
magnetică și interacţiunea slabă din acești bosoni. Mult 
mai important însă, trebuie să-i dăm masa nenulă bosonu- 
lui W, un lucru crucial dacă vrem să păstrăm interacţiunea 
slabă pe distanţe scurte, așa cum se observă în experi- 
mente. Şi, desigur, să nu uităm că trebuie să generăm 
masa de repaus nenulă și pentru electroni. 

Până atunci însă, prezentăm pentru cei interesaţi 
forma matematică a densităţii de lagrangean pentru 
interacţiunea slabă nucleară, așa cum a fost ea constru- 
ită până acum. Ea ne arată cum putem folosi principiul 
invarianţei la transformarea de etalonare locală pentru a 
descoperi interacţiunile dintre leptoni, mediate de bosonii 
W şi X. 


Calcul: Interacțiunea nucleară slabă 


Interacțiunea nucleară slabă dintre leptoni (electroni 
și neutrini) este mediată, la început, de bosonii virtuali 
W și X, în cadrul simetriei SU(2) x U(1). Să detaliem 
această interacţiune, într-un mod similar celei prezen- 
tate în secțiunea 165 pentru quarci și în secțiunea 136 
pentru fotoni. Vom prelua din aceste secţiuni notaţiile 
și convențiile folosite. 

În secţiunea 132 am introdus unda de probabilitate 
relativistă = V(r,t) a unui singur electron, care era 
o matrice coloană cu patru linii. În teoria cuantică a 
câmpurilor, ea devenea un câmp clasic (vezi secțiunea 
136), ale cărui oscilaţii cuantificate veneau în pachete de 
energie discretă, identificate ca electroni. Pentru înce- 
put, trebuie să considerăm că atât electronul, cât și ne- 
utrinul sunt descriși de astfel de câmpuri clasice, având 
spinul 1/2 și masa de repaus nulă. 

Etapa următoare este să separăm componentele de 
chiralitate stângă și dreaptă pentru fiecare din ele, com- 
ponente notate cu L de la cuvântul englez „left” (care 
înseamnă stânga) și R de la cuvântul „right” (care în- 
seamnă dreapta). Matematic, aceasta se face prin ur- 
mătoarea operaţie: 


l+’ 
2 


L-7 
2 


4; unde 7% = iyya? 


PeL = 1; PeR = 
Aici I4 este matricea unitate de ordinul 4 x 4. 

Reprezentarea clasică a lui Dirac pentru matricile y” 
are un dezavantaj, pentru că în relațiile de mai sus 
pare că am avea prea multe grade de libertate. Astfel, 
dacă știm chiralitatea, putem afla spinul din direcția de 
mişcare a particulei (vezi figura 17.5), și ca atare ne 
aşteptăm să descriem un electron de chiralitate dată cu 
doar două numere complexe (câte unul pentru starea de 
particulă și cea de antiparticulă), nu patru, așa cum este 
acum. 

De aceea fizicienii aleg de obicei o altă formă a ma- 
tricilor ! decât cea folosită de Dirac și prezentată în 
secţiunea 132, numită reprezentarea chirală. Avantajul 
este că doi termeni din cei patru devin nuli, și astfel se 
separă mai ușor cele două chiralităţi. În noua reprezen- 
tare, avem de exemplu: 


1000 
0100 L-35 0 

= ; Ver = +y = 
00-10 2 3 
0 0 0 -1 Ypa 


Nu vom insista mai departe asupra acestui aspect, ci 
vom căuta simetriile sistemului, într-un mod asemănă- 
tor culorilor quarcilor din secţiunea 165. Astfel, vom 
asocia cele două unde de probabilitate care descriu par- 
ticule de chiralitate stânga, pe când electronul de chira- 
litate dreapta nu va avea partener: 


L = a, ; L => (Vu VeL) 
Wet 
R=Ņ¢er; R=Ħ%er; unde 4% = 4'4. 


WPvL Și Ver sunt unda de probabilitate relativistă a 
neutrinului și a electronului de chiralitate stânga, iar 
Per cea a electronului de chiralitate dreapta (toate cele 
trei sunt spinori, adică matrici coloană cu 4 linii). Să 
ne aducem aminte că aceste câmpuri sunt considerate 
clasice într-o primă instanță. Atunci când nu există 
interacțiuni, vom descrie evoluția lor printr-o densitate 
de lagrangean L£, la fel ca în electrodinamica cuantică 
(vezi secțiunile 136 și 165): 


L= ip LYPOubuL BE ipep Y OuWe T ÎNV eRY"OuVeR 


Sus se remarcă absența termenului de masă, pentru 
că atât electronul cât și neutrinul sunt consideraţi la 
început având masă de repaus nulă, pentru a avea chi- 
ralitatea bine definită. Operația pentru fiecare spinor în 
parte % = pt7? a fost definită în secţiunea 136 (y? este 
matricea transpusă și conjugată lui 4). Forma prece- 
dentă o vom scrie simplificat, folosind notaţiile tocmai 
introduse: 


L = i I0,L + iRY"O,R 


Avem aici două operaţii matriciale „una peste alta”: 
una pentru matricile de ordinul doi L, L, și alta pentru 
matricile de ordinul patru y și y” care se obţin din des- 
compunerea primelor. Relaţia de mai sus trebuie atunci 
„citită” sub forma următoare: în prima instanţă, L este 
o matrice de două linii, iar matricea y doar un „număr”. 
„Spărgând” operaţia matricială pe linii, obţinem relaţii 
echivalente ecuaţiei lui Dirac, ce folosesc apoi matrici și 
spinori de dimensiune patru. 

Mai departe, procedăm ca la secţiunea 165 și căutăm 
simetriile globale pe care le are densitatea de lagrangean 


L: 


Astfel, putem face o transformare a undei de proba- 
bilitate L’ = UL. Ea este descrisă de o matrice unitară 
U de dimensiune 2, pentru care UUt = UU = h. Aici 
Ut este matricea transpusă și conjugată matricii U. 

Aşa cum am mentionat în secțiunea 165, putem scrie 
T' = LUtĦ. Deoarece matricile 4” și L „comută” (pentru 
că acționează „una peste alta”) putem arăta că prima 
parte a densității de lagrangean rămâne invariantă, fo- 
losind UtU = h: 


L = i(TUt)yt 3, (UL) = iLy"3,(U'U)L = £ 


Aceste matrici unitare de dimensiune 2 formează grupul 
U (2) și ele vor fi scrise sub forma generală: 


e . 3 
1 ? 
vui u=ep (38) ap (-5 2ra) 


Aici Ta sunt trei matrici 2 x 2 cunoscute sub numele de 
matricile lui Pauli și prezentate în text. Mai departe, 
Oa sunt trei numere reale care, împreună cu cel de-al 
patrulea număr 8 determina matricea unitară U. 

Operaţiile care implică numai ĝa (considerând £ = 0) 
au loc în cadrul grupului SU(2), iar cele care implică 
numai f (considerând ĝa = 0) în cadrul grupului U(1). 
Primele vor genera sarcina de izospin, iar cele din urmă 
vor genera mai târziu sarcină electrică. 

Pe de altă parte, putem efectua o transformare și 
pentu „matricea” R. Ea ar putea reprezenta o schim- 
bare globală a fazei R’ = e“ R, unde A este un număr 
real. Operația va conduce la achiziţia de sarcină, elec- 
trică pentru electronii de chiralitate dreapta. 

După cum vedem, ambele tipuri de particule (de chi- 
ralitate stânga și dreapta) pot acumula sarcină electrică 
în cadrul simetriei U(1). Acum trebuie să rafinăm mo- 
delul, în așa fel încat ambele tipuri de electroni de chi- 
ralitate diferită să primească, aceeași sarcină electrică și 
neutrinul sarcină electrică nulă. Soluţia se dovește a fi 
o transformare de simetrie care are loc în același timp 
pentru ambele tipuri de particule, diferit însă: 

L’ = e’?L; R' =R 

Remarcăm că în relația de mai sus apare același nu- 
măr f, iar coeficientul lui este diferit în cele două cazuri. 
Alegerea de mai sus conduce la sarcina corectă a parti- 
culelor particulelor, lucru pe care îl vom detalia puţin 
în continuare, fără să-l demonstrăm. 

Astfel, particula de chiralitate dreaptă suferă numai 
transformarea R' = eĉ? R, care este identică cu cea din 
secţiunea 163, deci sarcina sa electrică este egală cu cea 
a electronului. 

Pe de altă parte, particulele de chiralitate stânga su- 
feră, două transformări. Mai întâi, dacă am fi avut numai 
transformarea L’ = e“$/2[ de mai sus, atunci particula 
corespunzătoare ar fi avut sarcina electrică jumătate din 
cea a electronului (deoarece apare 3/2). Dacă am fi avut 
numai transformarea, din dreapta, sarcina, electrică, ar fi 
fost dată de matricea, 73, care ia pe diagonală valorile 1 
și —1. 

În starea de izospin „sus” (valoarea 1 pentru neutrin), 
transformarea ar fi fost L’ = e—9/2[ şi sarcina electrică 
a particulei ar fi ieșit jumătate din cea a pozitronului 
(avem și un semn minus în plus). Luând în calcul și 
sarcina asociată primei transformări (jumătate din cea 
a electronului), vedem că suma este nulă, deci particula 
poate fi identificată cu un neutrin. 

În cazul particulei în starea de izospin „jos” (valoare 
negativă —1 pentru 03 și transformarea L’ = e'%/2L), 
sarcina electrică asociată va fi jumătate din cea a elec- 
tronului.  Adăugând și sarcina asociată primei trans- 
formări (tot jumătate din cea a electronului), suma 
celor două sarcini electrice va fi egală cu a electronu- 
lui. Trebuie însă spus că acestea sunt numai convenţii 
care ne ajută să ordonăm mai ușor rezultatele, și nu 
demonstraţii detaliate. 

Făcând alegerile de mai sus, lagrangeanul £ va de- 
veni invariant la transformarile globale 6, și B ce apar 
în simetria SU(2) x U(1). Dar ce se întâmplă dacă 
alegem astfel de transformări locale U(x), descrise de 
trei funcţii reale 0a = 0a(z) și de o funcţie suplimen- 
tară (x) care au valori arbitrare în fiecare eveniment 
z = (ct,z,y,2) al spaţiului-timp? Acum £ nu mai este 
invariant. Pentru a-l face invariant, trebuie să introdu- 
cem câmpuri suplimentare celor două operaţii, conform 
principiului de invarianță la transformările de etalonare 
locale. Procedura pe care o urmăm este aproape o co- 
pie la indigo a celei prezentate pentru forța de culoare 
în secțiunea 165. 

Astfel, vom nota cu W% (z) trei câmpuri vectoriale 
(a = T: 3) analoage fiecare potenţialelor electrodina- 
mice ale câmpului electromagnetic A, (x), pentru fiecare 
dintre cele trei grade de libertate ĝa. Gradului de liber- 
tate f îi vom asocia câmpul X,(z). Atunci densitatea 
de lagranean care rămâne invariantă la transformările 
locale a = ĝa (x) și B(x) se dovedește a fi asemănătoare 
cu densitatea de lagrangean a cromodinamicii cuantice 
din secţiunea 165: 


z = 1 1 
L = DWD + iR Dp R- ZX X- Wa Wg 


A ps 


Mai sus, câmpurile Wg, (x) și X(x) sunt echiva- 
lentele câmpului electric E și magnetic B din electro- 
magnetism. Ele se deduc din câmpurile X, (x) și W2 (x), 
cu relații asemănătoare câmpului gluonic din secțiunea 
165: 


Xw =O Xu = 0, Xy 
WE, =3 W $ — 0, WE + Jeabc W} WG 


Aici €abc sunt un set de numere reale ce reprezintă con- 
stantele de structură ale simetriei SU (2). Densitatea de 
lagrangean precedentă descrie atunci și evoluţia câmpu- 
rilor libere W$, (£) și Xpv(7) într-un spaţiu vid, lipsit 
de electroni sau neutrini, fiind o generalizare a ecuaţiilor 
lui Maxwell. 

Într-o etalonare particulară, oscilaţiile acestor câm- 
puri libere vor satisface ecuaţia Klein-Gordon pentru 


m = 0, ceea ce înseamnă că particulele atașate (boso- 
nii W și X) au o masă de repaus nulă. Teoria rămâne 
normabilă, iar mai târziu trebuie să dăm masa acestori 
bosoni printr-un alt mecanism, mecanismul Higgs. 

În densitatea de lagrangean mai apare şi derivata 
covariantă D,. Ea se poate reconstrui folosind „re- 
gula” ad-hoc din secţiunea 163, valabilă numai pentru 
conventiile din lucrarea de față. Pentru început, trebuie 
să, identificăm termenul care este exponentul transfor- 
mării U din y’ = Uwy. Acolo înlocuim faza generalizată, 
ĝa cu un produs dintre constanta de cuplaj g și noul 
câmp W; care a fost introdus: 0a — gW,. Folosind în 
ecuație convenţia lui Einstein (suma după termenul a 
care se repetă), avem: 


Pa NA i i 
L=e 2 L > —3Tafa > -37e (9W;) 


Rezultatul trebuie să-l adunăm la derivata parțială O, 
pentru a obține derivata covariantă D,: 


i a 
D,L = (o, = TAA) L 
Aceeaşi „regulă” ad-hoc o vom folosi pentru a afla al 


doilea termen din derivata covariantă D, și în cazul în 
care doar simetria U (1) ar fi fost prezentă: 


i 
2 (9'X,) 


R=efR > iß > iî(9'X,) 


[=eifhL > £ => 


Remarcaţi că avem aici o nouă constantă de cuplaj 
g', asociată simetriei U(1). În plus, apare și un factor 
2 care este diferit pentru cele două chiralităţi, deoarece 
transformările 6 cu care am pornit diferă printr-un fac- 
tor 2. 

Rezultatele trebuie adunate la derivata parţială O, 
pentru a obține derivata covariantă D,, în fiecare din 
cele două cazuri: 


D,L = Q T TA L; D,R = (ð, + ig'X,) R 


Atunci când punem ambele simetrii împreună, vom 
obține: 


i sei 
D,L = (2, — 9TaW, ¥ 50x) L 
D,R = (ô, + ig'X„) R 


Prima relație trebuie citită cu atenție, căci 
recunoaştem nu numai convenția lui Einstein pentru in- 
dicii u = 0:3 şi a = Ī : 3, dar și forma de matrici „una 
peste alta”, pentru că matricile L și L au dimensiune 
2 x 1 și 1 X 2, iar matricile 7, au dimensiune 2 x 2. 

Substituind rezultatul de mai sus în forma încadrată 
în chenar a lagrangeanului £, obţinem termenul de 
evoluţie liberă a leptonilor (cel cu 9), al câmpurilor 

Capitolul 17. Interacțiunea electroslabă 


bosonice W și X„, precum și termenul de interacțiune 
dintre câmpuri: 


T. T, 1 v 1 a v 
L = iL", L + iRy#ð, R- gm4" — gWeWa + 


na i a i S 
+ iL” (- z9TWg+ Saxy) L+ iR” (ig'X,) R 


Mai departe, putem folosi „reţeta” din 141 pentru 
a afla vertexurile de interacțiune între particule, în re- 
prezentarea energie-impuls. Pentru aceasta, trebuie să 
înmulțtim cu į termenul de interacţiune din lagrangean 
(a doua linie din relația de mai sus), să facem substituţia 
O, — —ipu/h (dacă e nevoie, dar la noi nu este) şi să 
eliminăm câmpurile din termen, care vor identifica par- 
ticulele care interacționează în vertex. Avem de exem- 
plu: 


iLi : g| L| ra = vertex (L-W-L): : gY Ta 
iLi -$g 2 ai = vertex (L-X-L): 3 gh 
ili = —ig' RP [R] = vertex (R-X-R): —ig'y” 


Mai sus, L poate fi oricare dintre cele două particule 
de chiralitate stângă, pe când R este doar electronul de 
chiralitate dreaptă. O parte dintre aceste interacțiuni 
sunt prezentate în figurile 17.11 și 17.12. 

În plus, între bosonii W apar și interacțiuni directe, 
deteminate de forma complexă a câmpului W;,. Nu 
mai detaliem acest rezultat, dar el este foarte asemănă- 
tor celui prin care gluonii interacționează între ei (vezi 
secţiunea 166). 


Să încheiem această secțiune, remarcând un fapt mai 
puțin obișnuit. Am văzut în construcţia precedentă că ne 
așteptăm să redescoperim mai târziu interacţiunea electro- 
magnetică în interacţiunile celor patru bosoni (trei bosoni 
W și un boson X). Cu alte cuvinte, am pus bazele unifică- 
rii interacțiunii electromagnetice cu interacțiunea nucleară 
slabă în ceea ce va purta numele de interacţiunea electro- 
slabă. 

Deoarece bosonii W şi X se obţin în etape diferite, din 
simetrii diferite, înseamnă că avem de fapt doi parame- 
tri fundamentali care calibrează tăria acestor interacțiuni. 
De exemplu, în cazul câmpului electromagnetic, acest pa- 
rametru este amplitudinea de probabilitate ca un electron 
să emită un foton virtual, descris de diagrama Feynman ce 
poartă numele de vertez. Valoarea parametrului este egală 
cu sarcina electrică elementară (a electronului) într-un sis- 
tem normat de unități și desemnează constanta de cuplaj 
a interacțiunii electromgnetice. 

În același fel şi constanta de cuplaj a interacțiunilor de 
culoare este proporțională cu amplitudinea de probabili- 
tate a procesului prin care un quarc emite un gluon virtual. 
Cu cât probabilitatea de emisie a unui boson ce mediază 
interacțiunile este mai mare (deci cu cât crește constanta 


spaţiu 


spaţiu 


Figura 17.12: În figură sunt reprezentate diagramele 
Feynman de emisie ale bosonului X, detaliate în căsuţa 
matematică. În stânga sus este reprezentat electronul de 
chiralitate stânga (e7 ), în dreapta sus neutrinul (care are 
numai chiralitatea stânga ve) și jos electronul de chira- 
litate dreapta ep. De remarcat că în diagrame apare o 
nouă constantă de cuplaj g' și că amplitudinea de proba- 
bilitate este de două ori mai mică în primele două cazuri 
(sus) decât în cel de-al treilea (jos). 


de cuplaj), cu atât particulele interacționează mai puternic 
prin intermediul acelui boson. 

În construcţia precedentă a interacțiunii slabe am in- 
trodus însă două simetrii, una după alta: simetria SU (2) 
pentru bosonii W și simetria U(1) pentru bosonul X. Cum 
fiecare simetrie își are propria sa constantă de cuplaj (vezi 
figurile 17.11 și 17.12), am obţinut două constante de cu- 
plaj care trebuie modelate experimental (notate în text cu 


g și 9'). 


173. Ideea de bază a mecanismului Higgs: 
asemănarea cu supraconductorii 


Am ajuns într-un punct crucial în prezentarea, teoriei 
electroslabe, cel în care trebuie să introducem mecanismul 
Higgs. Așa cum am menţionat, rolul lui principal este 
să dea masa experimentală nenulă bosonului W, lăsând 
teoria interacțiunilor slabe renormabilă. Faptul că același 
mecanism e utilizat și pentru alte particule (de exemplu, 
pentru electron) vine doar ca un bonus. 

Pentru început să ne aducem aminte că am descris 
interacţiunile dintre electroni și neutrini prin intermediul 


Secțiunea 173. Ideea de bază a mecanismului Higgs: asemănarea cu supraconductorii 


Figura 17.13: 
levitând deasupra unui supraconductor.  Magnetul este 
deasupra, iar bucata de supraconductor de dedesubt este 
scufundată într-o baie de azot lichid. Supraconductorul 
este unul special, numit „de temperatură critică”, care 
la temperatura azotului lichid (în jur de 70K) este încă 
în starea sa supraconductoare. Levitaţia are loc deoarece 
magnetul induce curenţi electrici pe suprafața supracon- 
ductorului. Curenţii electrici formează la rândul lor un 
câmp magnetic în apropierea suprafeței, de sens opus ce- 
lui aplicat. Magnetul „vede” atunci în oglinda supracon- 
ductorului un alt magnet de care se va respinge (vezi și 
figura următoare). Sursa: Wikipedia Commons. 


În figură este prezentat un magnet 


câmpurilor bosonice W şi X. Modelul de până acum are 
un mare neajuns: particulele constituente au masa de re- 
paus nulă. Acest lucru este adevărat nu numai pentru 
electroni, dar în mod special pentru bosonul W. În teo- 
ria de mai sus bosonul W virtual, mediatorul interacțiunii 
slabe, ar acţiona pe distanţe mari (pentru că are masa de 
repaus încă nulă, precum fotonul), contrar observaţiilor 
experimentale. 

La prima vedere, adăugarea masei pentru diversele par- 
ticule nu ar fi dificilă. Am trebui să adăugăm termeni 
de masă în diversele modele ale teoriei, termeni pe care 
i-am lăsat deoparte atunci când am început cu masa nulă. 
Cu toate acestea, soluţia nu funcţionează pentru bosonul 
W dintr-un motiv legat de renormarea teoriei: termenii 
de masă pentru câmpurile bosonice conduc automat la 
divergențe care distrug renormarea teoriei. Acesta este 
și motivul esenţial pentru care electrodinamica și cromo- 
dinamica sunt renormabile: fotonul și gluonul au masa de 
repaus identic nulă. 

Pe de altă parte, se știe experimental că bosonul W 
are o masă nenulă, ceea ce conduce la o întrebare: mai 
este teoria precedentă corectă, dacă nu îi putem adăuga 
masa, bosonului fără să distrugem renormarea? Răspunsul 
la această întrebare a frământat mulţi ani comunitatea, 
științifică, până când el a fost găsit cu ajutorul unei 
soluţii specifice teoriilor fizicii stării solide. Astfel, teo- 
ria dezvoltată până acum este corectă, dar masa bosoni- 
lor W și X trebuie adăugată printr-o altă manieră, foarte 
neconvenţională, care însă păstrează teoria renormabilă! 

Maniera aceasta presupune introducerea unui câmp spe- 
cial, câmpul Higgs (după numele fizicianului englez Peter 

Higgs) şi un boson asociat acestui câmp, numit bosonul 
Higgs. Aşa cum vom vedea, câmpul Higgs este un fel de 
„eter”, prezent clasic (nu numai virtual) în fiecare punct 
din vid şi de aceea diferă de tot ce s-a introdus până acum 
în teoria particulelor elementare. Despre această metodă 
neconvenţională va trebui să discutăm și noi. 

Astfel, confruntaţi cu misterul masei nenule a bosonu- 
lui W, creatorii teoriei electroslabe (printre care fizicienii 
Steven Weinberg, Abdus Salam și Sheldon Glashow) au 
pornit de la o similaritate cu situaţia supraconductorilor, 
ce s-a, dovedit mai târziu cheia corectă de rezolvare a pro- 
blemei. Astfel, în supraconductori există un mecanism 
special prin care fotonii care ajung acolo capătă masa de 
repaus nenulă. Mecanismul acesta este exact ce avem noi 
nevoie pentru bosonii W. Interesant, nu? De aceea, să 
vedem mai întâi ce sunt supraconductorii. 

Supraconductorii clasici sunt metale răcite la tempera- 
turi foarte joase, în jurul a câţiva Kelvin. Dacă în metalele 
normale (aflate la temperatura mediului ambiant) curen- 
tul electric circulă cu oarecare rezistenţă, în supraconduc- 
tori curentul nu mai întâmpină nici un fel de rezistenţă. 
Fenomenul acesta, oricât de ireal ar părea, a fost dovedit 
experimental: au fost construite inele supraconductoare 
în care curentul electric circulă neîntrerupt de zeci de ani, 
fără, să se diminueze și fără să fie susținut de vreo sursă, 
de energie. Estimările teoretice prezic că acești curenţi, 
depinzând de temperatură şi de geometrie, pot persista 
miliarde de ani! 

Ceea ce deosebește esenţial supraconductorii de eventu- 
alele metale cu rezistență electrică foarte scăzută nu este 
însă valoarea, nulă a rezistivităţii, ci faptul că nu pot fi 
penetraţi nici de câmpul electric, nici de cel magnetic. 
Astfel, într-un metal obișnuit, sarcinile electrice mobile 
de pe suprafaţa metalului ecranează câmpul electric din 
exterior care este aplicat. Câmpul electric devine astfel 
aproape nul în interiorul metalelor cu rezistenţă foarte scă- 
zută. Pe de altă parte, câmpul magnetic poate penetra 
interiorul metalelor și deci el nu este ecranat mereu. 

Dacă încercăm să aducem un câmp magnetic constant 
lângă un metal, variaţia lui induce la început curenţi elec- 
trici pe suprafaţa, metalului, care creează la rândul lor un 
câmp magnetic de sens opus celui aplicat. Acest lucru se 
întâmplă însă numai la început, pentru că acel curent in- 
dus pe suprafaţa metalului își încetează, mișcarea după un 
timp. Apoi, câmpul magnetic constant pătrunde neper- 
turbat în metal, pentru că nu mai variază în așa fel încât 
să creeze curenţi electrici induși (să ne aducem aminte de 
la electromagnetism că numai variația câmpului magnetic 
induce un curent electric). 

Într-un supraconductor însă, rezistenţa electrică este nu 
numai efectiv nulă, dar și curenţii electrici care se for- 
mează, vor exista un timp îndelungat fără să se oprească. 
De aceea, curenţii electrici induși la început vor exista ne- 
întrerupt şi vor continua să creeze un câmp magnetic egal, 
dar de sens opus celui aplicat. Practic, nici măcar câmpul 
magnetic continuu nu mai poate penetra supraconducto- 
rul pentru că acei curenţi electrici induși la început vor 
continua să existe și să anuleze (cu câmpul lor) câmpul 
magnetic aplicat. Efectul, denumit efect Meissner, este de 
fapt cel ce face diferenţa, dintre supraconductori și metal, 
și el spune că nici câmpul electric și nici câmpul magnetic 


490 


câmp 
curent magnetic 
electric indus B' 
indus 


în interior 


Bg+B'=0 


câmp 
magnetic 


aplicat Bg B'+B=B 
Figura 17.14: Cu un cilindru este reprezentat un metal 
în starea sa „normală” (stânga) și „supraconductoare” 
(dreapta). În stânga, atunci când temperatura T este 
mai mare decât temperatura critică Te, un câmp magnetic 
constant aplicat extern penetrează metalul. În dreapta, 
temperatura T este mai mică decât temperatura critică 
Te (de câţiva Kelvin). Aici se formează curenţi electrici 
permanenţi pe suprafața supraconductorului, care, la rân- 
dul lor, generează un câmp magnetic indus B'. Acest 
câmp magnetic indus anulează în interiorul magnetului 
câmpul magnetic Bo aplicat initial. În final, câmpul mag- 
netic aplicat este expulzat din interiorul magnetului. 


nu pot pătrunde într-un supraconductor (vezi figura 17.13 
și 17.14). 

Interesant însă, faptul că nici câmpul electric și nici cel 
magnetic pătrund în supraconductor poate fi interpretat 
și într-o altă manieră, și anume că fotonul virtual are o 
masă de repaus nenulă în interiorul supraconductorului! 
În acest caz, raza de acţiune a a fotonului virtual ar deveni 
finită în supraconductor, și întregul câmp electromagnetic 
(atât cel electric, cât și cel magnetic) nu va pătrunde decât 
puţin în supraconductor. 

Astfel, să ne aducem aminte din capitolul 13 că orice 
câmp magnetic sau electric este e fapt un ansamblu de 
fotoni virtuali. Câmpul electric al unei sarcini, de exem- 
plu, poate fi privit ca un nor de fotoni virtuali emiși și 
absorbiți încontinuu de respectiva sarcină electrică, în mul- 
tiplele procese virtuale care au loc în același timp. La fel 
și câmpul magnetic care încearcă să penetreze supracon- 
ductorul poate fi privit ca un nor de fotoni virtuali emiși și 
absorbiți încontinuu de acele sarcini electrice care au creat 
câmpul magnetic. 

În acest caz ne putem imagina încercarea de pătrundere 
a câmpului magnetic în interiorul supraconductorilor sub 
forma următoare (vezi figura 17.15). Aici un foton virtual 
din norul câmpului magnetic vine de afară (de la sarcinile 
care generează câmpul magnetic) și încearcă să intre în 

Figura 17.15: În figură este schițat mecanismul prin 
care fotonii virtuali capătă masa de repaus nenulă în su- 
praconductori. În stânga este reprezentat printr-un drept- 
unghi un supraconductor. În interiorul lui doi câte doi 
electroni formează perechi Cooper. În dreapta este pre- 
zentat un electron cu norul de fotoni virtuali din jurul 
său. Odată ce fotonii virtuali penetrează supraconduc- 
torul (fâșia de mijloc), ei interacționează cu perechile 
Cooper din supraconductor și capătă masa de repaus ne- 
nulă m. În acest caz adâncimea de pătrundere este de 
ordinul lungimii de undă Compton redusă A = h/(mc). 
Dincolo de ea nu se mai găsește nici un foton virtual. 


supraconductor. Însă, prin interacţiunea cu materialul su- 
praconductor (interacţiune pe care trebuie s-o descifrăm!) 
fotonul capătă o masă de repaus nenulă. 

Având masa de repaus nenulă, fotonul virtual din su- 
praconductor are acum și o viaţă foarte scurtă, datorită 
principiului de incertitudine energie-timp. Am discutat 
despre acest principiu și consecințele sale în cazul meca- 
nismului propus de Yukawa pentru mezonii responsabili de 
interacțiunea nucleară tare (vezi secțiunea 160). Acum se 
întâmplă același lucru cu fotonii virtuali din supraconduc- 
tor. Aceștia, având masa de repaus nenulă, au un timp de 
viață redus în starea lor virtuală. Ei nu mai sunt în stare să 
penetreze întreg supraconductorul, ci doar un strat subțire 
la suprafața lui (vezi figura 17.15). Dacă nu avem fotoni 
virtuali în miezul supraconductorilor, atunci nu avem nici 
câmp electromagnetic, adică nici câmp electric și nici câmp 
magnetic. 

Procesul de mai sus poartă numele de achiziție de masă 
nenulă pentru fotoni în cadrul teoriei semiconductorilor. 
Mecanismul trebuie imitat în teoria interacțiunilor slabe 
pentru bosonul W. Astfel, trebuie să vedem mai întâi în 
detaliu prin ce mecanism capătă fotonul masa de repaus 
nenulă în supraconductori. Apoi trebuie să copiem acest 
mecanism pentru bosonul W în teoria interacțiunilor slabe. 

De aceea, pentru a înţelege achiziția de masă a fotonului 
în supraconductori, trebuie să privim fenomenul fizic mai 


Secțiunea 173. Ideea de bază a mecanismului Higgs: asemănarea cu supraconductorii 

Figura 17.16: O măsurătoare spectrală a masei nenule 
a fotonului într-unul din supraconductorii cu tempera- 
tură critică. Pe ara orizontală este reprezentat impulsul 
p al fotonului, iar pe cea verticală energia sa E. La o 
temperatură mai mare decât temperatura critică (32K), 
materialul este unul obișnuit, iar energia fotonului este 
proporțională cu impulsul său E = pc, tinzând spre zero 
când frecvența tinde la zero (vezi curba de culoare închisă 
de jos). Cu alte cuvinte, masa de repaus a fotonului (li- 
mita când impulsul devine nul) este nulă. La temperaturi 
sub cea critică însă (curba deschisă la culoare), fotonul 
primește o energie, ce poate fi aprozimată cu relația lui 
Einstein E? = m2c4 + p2c2. Fotonul are acum o masă de 
repaus m finită, vizibilă pe grafic la impulsuri mici, de or- 
dinul a 5 meV. Mai sus, c reprezintă viteza luminii nu în 
vid, ci în materialul supraconductor. Imagine reprodusă 
cu permisiunea autorilor (Dirk van der Marel și Alezey 
Kuzmenko). 


îndeaproape. Vom vedea atunci că, în supraconductori, 
electronii se combină doi câte doi, în ceea ce se numește 
o pereche Cooper. Ceea ce produce perechile Cooper este 
în mod normal vibrația ionilor rețelei supraconductoru- 
lui, dar acest lucru nu este important în discuția noastră. 
Pentru noi este important de ştiut că, formând perechi 
Cooper, electronii vor circula nestingheriți prin supracon- 
ductor. În plus, aceste perechi Cooper se comportă ca 
niște bosoni, pentru că spinul lor total (o combinaţie a 
spinilor 1/2 ai celor doi electroni) este nul. 

Fiind bosoni, la o temperatură scăzută, pere- 
chile Cooper suferă ceea ce se numește o condensare 
Bose-Einstein. Aceasta înseamnă că ei pot ocupa aceeași 
stare cuantică (fiindcă acum au voie, fiind bosoni), lucru 
pe care îl vor și face pentru a-și reduce energia totală. 
Procesul are loc dacă temperatura este suficient de scă- 
zută pentru ca mișcarea termică să nu perturbe prea mult 
noua situaţie (practic, atâta timp cât perturbațiile termice 
în energie nu depășesc câștigul de energie obţinut prin con- 
densarea Bose-Einstein). 

Temperatura procesului de condensare Bose-Einstein 
este de fapt temperatura la care un metal normal, dacă 
este răcit, devine supraconductor. Pentru metalele nor- 
male, această temperatură critică este în jur de câţiva 
Kelvini. Astăzi au fost descoperite și alte tipuri de ma- 
teriale pentru care procesul are loc la o temperatură mai 


înaltă, de exemplu supraconductorii de temperatură cri- 
tică (vezi figura 17.16 și figura 3.27). 

În plus, se mai întâmplă un fenomen demn de menţionat, 
odată ce bosonii Cooper (perechile Cooper) condensează 
brusc în aceeași stare de energie. Astfel, dimensiunile 
perechilor Cooper sunt de ordinul a câţiva micrometri, 
ceea ce este mult pentru dimensiunile microscopice ale 
atomilor. De aceea, fiecare pereche Copper se supra- 
pune cu aproximativ câteva milioane de alte perechi. 
Această superpoziţie produce o puternică corelaţie care, 
la tranziţie, aliniază fazele perechilor Cooper împreună pe 
distanțe mari. Datorită acestui lucru, nu mai putem alege 
ce fază locală dorim pentru fiecare dintre bosonii Cooper, 
fazele fiind deja aliniate în urma procesului de condensare. 

Vedem atunci că procesul de condensare rupe simetria 
datorată invarianţei la etalonarea locală, iar fazele bosoni- 
lor Cooper vor avea aceeași orientare în spaţiul în care sunt 
ele definite (vezi figura 17.19). Spunem atunci că achiziţia 
de masă nenulă a fotonului are loc odată cu ruperea spon- 
tană de simetrie datorată condensării Bose-Einstein. 

Mecanismul de mai sus, explicat succint, este cheia pro- 
cesului de care avem nevoie pentru a da masă nenulă boso- 
nului W, purtătorul interacțiunii slabe. Pe acest mecanism 
trebuie să-l copiem. Astfel, așa cum fotonul capătă masă 
nenulă în supraconductori prin interacţiunea cu bosonii 
Cooper, şi bosonul W trebuie să capete masă nenulă prin 
interacțiunea cu un alt boson, pe care trebuie să-l recon- 
struim. Acesta va fi bosonul Higgs, echivalentul bosonilor 
Cooper. lată deci argumentul următor de care trebuie să 
ținem cont în povestea noastră: 


Argument 9: 


În supraconductori, fotonii capătă o masă nenulă 
prin interacţiunea cu bosonii Cooper (perechi de 
doi electroni). Mecanismul acesta trebuie copiat 


pentru bosonii W. Astfel, trebuie să introducem 
niște bosoni noi (numiţi bosonii Higgs) care vor 
fi echivalentul bosonilor Cooper din supraconduc- 
tori. Bosonii W vor interacţiona cu bosonii Higgs 
și vor căpăta masă nenulă, așa cum ne dorim. 


De aici încolo apar câteva consecinţe care decurg unele 
din altele. În primul rând, bosonii Higgs trebuie să se 
afle peste tot, chiar și în spaţiul vid. Aceasta pentru că 
bosonii W au peste tot masa nenulă, deci ei trebuie să 
interacționeze cu bosonii Higgs atât în interiorul atomilor, 
cât și în interiorul cartofilor sau în spaţiul cosmic! Bosonii 
Higgs pot fi priviţi atunci ca un fel de „eter” modern, ceva 
care există peste tot, chiar și în vidul „cel mai vid” (vezi 
figura 17.17). 

Cum bosonii Higgs se găsesc acum peste tot în univers, 
ne așteptăm ca bosonii W să dea „nas în nas” cu ei peste 
tot. Într-un model mai simplificat, ne vom imagina că 
bosonii W se mișcă într-un univers plin de câmpul Higgs 
(câmpul asociat bosonilor Higgs) ca niște bile într-un re- 
cipient plin de material vâscos. Atunci, după cum bila se 
mișcă mai încet datorită vâscozității materialului, tot așa 
și bosonul W se va mișca mai încet datorită „vâscozităţii” 
vidului creată de câmpul Higgs care se află peste tot. Şi, 
la fel cum bila ne apare acum mai grea când o împingem, 

Figura 17.17: Mecanismul lui Higgs prin care bosonii W 
primesc masă de repaus nenulă. Aici săgețile de culoare 
deschisă reprezintă bosonii Higgs care se găsesc peste tot 
în univers. Universul gol este privit ca un „supracon- 
ductor” uriaș în care bosonii Higgs joacă rolul perechilor 
Cooper. În mijloc se află un neutrin cu norul său virtual 
de bosoni W, bosoni care au inițial masa nulă. Acum 
însă bosonii W (reprezentați cu o săgeată mai închisă 
la culoare) interacționează cu bosonii Higgs și capătă o 
masă de repaus nenulă mw. Datorită acestui lucru raza 
de acţiune a forței mediate de bosonul W (forța nucleară 
slabă) nu va depăși o valoare aprozimativ egală cu lungi- 
mea de undă Compton redusă A = ħ/(mwc) a bosonului 
W. 


la fel și bosonul W ne va apărea mai greu, pentru că el 
se loveşte mereu de bosonii Higgs ai vidului. Chiar dacă 
imaginea de mai sus este suprasimplificată, ea scoate în 
evidență esenţa achiziției de masă a bosonului W: prezența 
câmpului Higgs nenul în orice punct al universului. 

O altă consecință este faptul că bosonii Higgs, chiar dacă 
se află peste tot, trebuie să se găsească într-o stare simi- 
lară cu cea supraconductoare. Practic fazele lor trebuie 
să fie aliniate după cum și fazele bosonilor Cooper sunt 
aliniate în supraconductori. Am putea spune că tot acest 
fundal format din bosonii Higgs este deja răcit în starea 
sa „supraconductoare”. Or, în cuvinte mai simple, că în- 
tregul univers este deja răcit într-o stare similară cu cea 
supraconductoare. 

Fizicienii estimează astăzi că, pentru a-l scoate din sta- 
rea sa „înghețată”, universul ar trebui încălzit la tempe- 
raturi mai mari decât 1015 K! Ori măcar o bucăţică din 
el, în acceleratoarele moderne de particule, în așa fel în- 
cât să verificăm teoria. La aceste temperaturi bosonii W 
s-ar comporta ca având o masă nulă (așa cum fotonii au 
masa de repaus nulă în metalele obișnuite), iar universul 
ar arăta cu totul diferit. 


Capitolul 17. Interactiunea electroslabă 


Este foarte interesant de menţionat că autorii teoriei 
supraconductorilor, fizicienii John Bardeen, Leon Cooper 
și Robert Schrieffer (laureați ai Premiului Nobel), nu 
au insistat pe această nouă interpretare a teoriei supra- 
conductorilor ce conţine mecanismul de achiziţie a ma- 
sei fotonului. Deşi au remarcat interpretarea, ei n-au 
considerat-o foarte utilă. Desigur, acești fizicieni erau 
interesaţi în special de înţelegerea supraconductibilităţii, 
și nu de forma exterioară a teoriei. Un alt fizician al stării 
solide, P.W. Anderson (și el laureat al Premiului Nobel), 
a dezvoltat mai departe formularea specială a achiziţiei de 
masă, nenulă pentru foton în supraconductori, înțelegând 
importanţa mecanismului în cazul fizicii particulelor ele- 
mentare, dar nu a finalizat modelul său. 

Cu ale cuvinte, minţi geniale care au studiat mecanis- 
mul în supraconductori nu au reușit să-l aplice efectiv în 
teoria particulelor elementare. Motivul nu se leagă numai 
de specializarea cercetătorilor (fizica stării solide sau fizica 
particulelor elementare) ci și de procesul special al ruperii 
de simetrie. Un astfel de proces este de așteptat în materi- 
ale, acolo unde există un fel de fundal (atomii din material) 
care poate rupe simetria. În vid însă nu există nimic (sau 
cel puţin așa credeam până acum) care să rupă această 
simetrie. Iată una din barierele psihologice pe care fizi- 
cienii au trebuit să le depășească pentru a introduce noul 
mecanism: în vid există un fel de fundal (ce ne amintește 
de mai vechiul eter) care va rupe simetria a ceea ce noi 
credeam că este vid. 

După un timp, fizicienii care lucrau la modelul teore- 
tic al interacțiunii slabe au sesizat noua nuanță a teoriei 
supraconductorilor, iar aceasta a fost cartea câștigătoare. 
Așa cum știu însă inventatorii, de la idee până la produs 
este o cale lungă. Tot astfel, teoreticienii au trebuit să 
construiască mai întâi câmpul bosonic echivalent perechi- 
lor Cooper, cel care e responsabil de ruperea de simetrie, 
inspirați de ecuaţiile ce apar în supraconductori. 

Sarcina a fost dusă la bun sfârșit de un grup de fizicieni, 
printre care numele lui Peter Higgs iese în evidentă, după 
el fiind botezat noul câmp bosonic: câmpul Higgs. Așa 
cum am arătat în secţiunea 130, fiecărui câmp cuantic îi va 
fi atașată o particulă. Particula câmpului Higgs a primit 
numele de boson Higgs. 


Pl 


174. „Înghețul” universului 
și ruperea spontană de simetrie 


În următoarele două secţiuni vom detalia soluţia pentru 
achiziţia de masă nenulă a bosonului W, prin analogie cu 
fenomenul similar ce are loc în supraconductori. Drumul 
pe care îl avem de urmat a fost schiţat în secţiunea prece- 
dentă. 

Astfel, mai întâi trebuie să introducem un câmp su- 
plimentar ce se va numi câmpul Higgs. El va descrie 
mișcarea unor bosoni Higgs, care vor fi echivalentul boso- 
nilor Cooper din teoria supraconductibilităţii. În această 
secţiune vom insista pe un efect menţionat deja. Astfel, 
după cum bosonii Cooper condensează în supraconductor 

Figura 17.18: În stânga este un ansamblu de magneti 
mici care modelează un feromagnet, la o temperatură 
mai mare decât temperatura critică (temperatura Curie). 
Micii magneti sunt reprezentări schematice ale atomilor 
din feromagnet. Vedem că magnetii sunt orientati în 
toate directiile, datorită agitatiei termice care este sufi- 
cient de puternică. În dreapta este situația în care tem- 
peratura este mică, și la fel și agitatia termică. Acum 
în sfârșit micii magneti se pot alinia, alegând o directie 
preferentială. Să observăm că aranjamentul este dat 
în primul rând de forta de atractie a doi magneti care 
se învecinează cu poluri opuse. Directia după care mi- 
cii magneti se orientează poate fi oarecare în spatiu, în 
functie de ultima configuratie aleatoare a magnetilor îna- 
inte de răcire. 


și își aliniază fazele, la fel se va întâmpla și cu bosonii 
Higgs. Fenomenul aduce cu sine, în ambele cazuri, o ru- 
pere spontană de simetrie. Situația, menționată deja în 
secțiunea precedentă, este cea a unui univers „înghețat” 
într-o stare asemănătoare cu cea a supraconductorului. 

În următoarea secțiune vom vedea cum putem introduce 
interacțiunea câmpului slab (cel descris de bosonul W) cu 
câmpul Higgs. În urma acestui proces, bosonul W va că- 
păta în sfârșit masa de repaus nenulă. Procesul copiază 
interacțiunea câmpului electromagnetic cu bosonii Cooper 
în supraconductori și achiziţia de masă nenulă a fotonului, 
prezentată în secţiunea precedentă. În final, vom vedea 
cum câmpul Higgs va interacţiona direct cu toate parti- 
culele elementare, aducând cu sine o surpriză frumoasă: 
achiziţia de masă nenulă pentru cele mai multe particule 
elementare, nu numai pentru bosonul W. Să începem deci 
cu introducerea câmpului Higgs, prin analogie cu fenome- 
nele din supraconductori. 

Așa cum am menţionat în secțiunea precedentă, electro- 
nii se pot mișca nestingheriți în supraconductori pentru 
că ei se împerechează doi câte doi în așa-numitele perechi 
Cooper. Spinul 1/2 al celor doi electroni este orientat în 
sens opus în interiorul perechii Cooper, care va avea ast- 
fel spinul total nul. Orientarea celor doi spini face din 
perechea Cooper un boson, pe care o să-l numim bosonul 
Cooper. Toate perechile Cooper, fiind bosoni, au proprie- 
tatea că pot ocupa aceeași stare cuantică. 

Lucrul acesta se și întâmplă în practică, la temperaturi 
suficient de scăzute pentru ca agitația termică să fie mi- 
nimă. Așa cum am văzut în secţiunea precedentă, dacă 
răcim un metal la o temperatură foarte joasă, încep să se 
formeze perechi Cooper. Când metalul atinge tempera- 
tura critică Te, toate perechile Cooper deja formate au o 
tranziţie comună, iar metalul devine un supraconductor. 
Tranziţia a fost descrisă de fizicienii Satyendra Nath Bose 
și Albert Einstein, şi de aceea le poartă numele: conden- 
sarea Bose-Einstein. 

În urma condensării Bose-Einstein, toţi bosonii Cooper 
vor alege să stea în aceeași stare cuantică, iar fazele aces- 
tora vor fi aliniate una faţă de alta, și nu aleatoare. 
Datorită acestui lucru, electronii ce formează perechile 
Cooper se mișcă fără rezistență în supraconductor, ca un 
fel de pereche de dans ce se deplasează prin sincronizare 
cu celelalte perechi de dans, fără să se ciocnească unele de 
altele. Rezistenţa supraconductorului devine identic nulă. 

Fenomenul de condensare Bose-Einstein a perechilor 
Cooper aduce cu el o rupere spontană de simetrie. Astfel, 
înainte de condensare, fazele undelor de probabilitate ale 
bosonilor Cooper erau aleatoare, dar după condensare 
ele sunt sincronizate (aliniate). Ruperea de simetrie se 
numește spontană, pentru că nu este indusă de vreo forţă 
externă, ci doar de răcirea materialului. 

Ruperea spontană de simetrie este asemănătoare unui 
alt fenomen, mult mai cunoscut, care apare în feromagneti. 
Aici simetria de rotaţie este ruptă deoarece momentele 
magnetice ale atomilor se aliniază toate în aceeași direcţie 
preferențială, deși în spaţiul liber ele pot avea orice orien- 
tare. 

Astfel, atomii din feromagneţi pot fi priviţi ca niște mici 
ace de busolă magnetică (vezi figura 17.18). Dacă luăm un 
astfel de ac magnetic în miniatură și îl punem singur, de- 
parte în univers, acul poate lua orice direcţie, pentru că el 
nu „simte” nici un câmp magnetic. Aduse însă unul lângă 
altul, într-o reţea, acele busolelor se vor influenţa unele pe 
celelalte și se vor alinia toate într-o direcţie preferenţială. 
Alinierea are loc, atenţie, fără ca busolele să se afle într-un 
câmp magnetic. 

De aceea, alinierea acelor de busolă este un exemplu 
de fenomen spontan, care are loc în vid și care nu are o 
direcţie preferenţială a orientării, atâta doar că toate acele 
de busolă vor fi orientate în aceeași direcţie. Să mai remar- 
căm că, dacă creștem temperatura, fiecare ac de busolă va 
oscila în jurul poziţiei de echilibru. Dacă creștem și mai 
mult temperatura, vom strica alinierea acelor de busolă. 
Or, dacă procedăm invers, coborând temperatura, vom 
vedea cum acele de busolă se orientează spontan, într-o 
direcţie anume. Temperatura la care are loc procesul se 
numește temperatura Curie a feromagnetului. 

Să observăm că, înainte de răcirea feromagnetului (la 
temperaturi ridicate), acele busolelor erau orientate alea- 
tor în toate direcţiile. Dacă ne-am fi integrat în acest 
spaţiu, am fi descoperit un spaţiu izotrop, fără vreo direcţie 
preferenţială. Odată însă ce temperatura scade, acele de 
busolă „condensează” (se orientează în aceeași direcţie), 
iar spaţiul în care sunt ele pare că are și el o direcţie 
preferenţială. Dacă n-am fi știut de existența acelor de 
busolă, am fi spus că spaţiul este anizotrop. 

În cadrul metalelor supraconductoare, condensarea bo- 
sonilor Cooper are loc în mod similar, atâta doar că aici 
este implicată faza bosonilor, care joacă rolul orientării 
spaţiale a acelor de busolă. Această fază poate fi compa- 
rată cu faza undei de probabilitate a electronilor, în sensul 
că ea este un fel de grad de libertate intern, suplimentar, 
valabil în fiecare punct din spaţiu. 

Dacă temperatura este ridicată, fazele bosonilor Cooper 
din fiecare punct din spaţiu pot fi aleatoare. Dacă însă 
temperatura supraconductorului scade sub o temperatură 
critică, fazele bosonilor Cooper se aliniază într-o anumită 

Figura 17.19: 
a unui set de date măsurate de un grup de cercetători 
de la Universitatea Cornell (Statele Unite), pe un supra- 


O reprezentare generată pe computer 


conductor de temperatură critică. Planul de sus repre- 
zintă supraconductorul la o temperatură mai mare decât 
cea critică T > Te = 37K, iar cel de jos la o temperatură 
mai mică decât cea critică. Fiecare cruce din desen repre- 
zintă o pereche Cooper de electroni. La temperaturi mai 
mici decât cea critică (planul de jos), materialul este un 
supraconductor, perechile Cooper sunt aliniate ṣi curen- 
tul electric circulă fără rezistentă. La o temperatură mai 
mare decât cea critică, o parte din perechile Cooper încă 
supraviețuiesc, însă ele îsi pierd aliniamentul si starea 
de supraconductor a materialului dispare. Imagine repro- 
dusă cu permisiunea laboratorului Brookhaven din Statele 
Unite. 


direcţie în spaţiul intern în care ele sunt definite (vezi fi- 
gura 17.19). De remarcat că, în principiu, spaţiul trei 
dimensional obișnuit rămâne izotrop chiar dacă fazele se 
aliniază. Același rezultat îl vom aștepta şi pentru bosonii 
Higgs, în sensul că, în urma ruperii spontane de simetrie, 
spaţiul tridimensional rămâne izotrop. 

Toate mecanismele menţionate (alinierea acului de bu- 
solă, alinierea spinilor atomilor din feromagnet sau alini- 
erea fazelor perechilor Cooper din supraconductor) sunt 
exemple de rupere spontană de simetrie. În căutarea unui 
astfel de fenomen au fost fizicienii teoreticieni în primă 
instanţă. 

După încercări nenumărate, ei au obţinut ceea ce s-ar 
putea numi un „model scalar cu semn schimbat”. Cu alte 
cuvinte, un model matematic mai vechi în care s-a schim- 
bat un singur semn în ecuaţii. Acest model vechi este 
câmpul scalar Klein-Gordon introdus de noi în secţiunea 
127. 

În secţiunea 131, am văzut cum e cuantificat câmpul 
scalar Klein-Gordon, în cadrul teoriilor cuantice de câmp. 
În urma cuantificării, pachetele sale discrete de energie 
vor descrie particule de spin 0 (bosoni deci) și cu masă 
de repaus nenulă, ca pionul de sarcină electrică nulă ce 
ar media interacţiunea nucleară tare, menţionat de noi în 
secţiunea 155. Câmpul scalar este descris de câte un nu- 
măr real în fiecare punct din spaţiu, și de aceea particula 
nu are sarcină electrică (dacă ar fi fost descrisă de un nu- 
măr complex, am fi putut face trasformări ale fazei sale 


simetrie, dar Ea 


cnengieimaxima ` simetrie ruptă 


"x energie minimă 


Figura 17.20: O schiţă care scoate în evidentă asocierea 
dintre ruperea spontană de simetrie şi minimizarea ener- 
giei. În figură este desenat un creion în pozitie verticală. 
Desi simetrică fată de plan, situația este instabilă, pentru 
că creionul îşi poate minimiza energia potențială căzând 
pe masă. Odată căzut, energia este minimă, dar în acest 
caz simetria este ruptă, deoarece creionul este orientat 
preferențial într-o direcție a planului mesei. 


și am fi obţinut o sarcină electrică, conform principiului 
invarianțţei la transformările locale de etalonare). 

În secţiunea 131 am menţionat că un câmp 
Klein-Gordon descrie miscarea relativistă a acestor 
pioni, nu însă și interacţiunea dintre ei. Interesant este că 
putem introduce interacţiunea între pioni fără a face apel 
la vreun alt câmp de interacţiune, prin adăugarea unui 
termen la ecuaţii. Termenul face ca particulele scalare 
(pionii) să poată interacţiona direct între ele, într-un mod 
asemănător celui propus de Fermi pentru interacţiunile 
slabe ale neutronului (și denumit de noi „interacţiune 
punctiformă” în secţiunea 170). 

Modelul este interesant pentru că permite studiul 
interacțiunii fără a folosi un câmp suplimentar de 
interacţiune. Pionii vor fi singurele particule din univers, 
și tot ei îşi mediază interacţiunea de la unul la altul (fi- 
ind în același timp și bosoni). Cei interesaţi de detaliile 
matematice găsesc un model similar în secțiunea 217 din 
anexă. 

Acum însă, teoreticienii au un avantaj suprem faţă de 
experimentatori: pe foaia lor de hârtie ei pot schimba sem- 
nele ecuaţiilor şi diversele mărimi, putând „experimenta” 
cum vor ei, fără constrângeri. Un astfel de „experiment” 
teoretic îl constituie modificarea ecuaţiilor ce descriu par- 
ticula scalară (pionul), mai precis modificarea semnului 
pentru termenul de masă al ecuaţiei. Practic, se ia ecuaţia 
veche şi se schimbă un singur semn, obținându-se un model 
cu o comportare complet diferită! 

Noul model sugerează la prima vedere că masa de re- 
paus a pionului este descrisă de un număr imaginar. Cu 
toate acestea, la o privire mai atentă, se arată că noul 
semn din ecuaţii introduce o instabilitate pentru starea de 
vid cuantic. Sistemul își caută o stare de energie minimă 
în care câmpul (consderat clasic) are o valoare nenulă în 
toate punctele sale din vid! 

Desigur, rezultatul pare fără sens la prima vedere. La 
urma urmei câmpul electromagnetic clasic are energie mi- 
nimă atunci când atât câmpul electric, cât și câmpul mag- 
netic sunt identic nule. Și, în general, ne așteptăm ca 
stările de energie minimă (de vid) ale câmpurilor clasice 

să se obţină atunci când ele iau valori nule, deci când 
nu există nimic în vid. Cu toate acestea, câmpul cla- 
sic construit de noi (modificând ecuaţiile câmpului scalar 
Klein-Gordon) are o valoare nenulă în starea sa de ener- 
gie minimă. Rezultatul este remarcabil: vidul trebuie să 
conţină peste tot acest câmp clasic. 

Un astfel de câmp, cu o valoare nenulă în toate punctele 
spaţiului, este în mod normal ignorat de fizicieni. Aceasta 
pentru că el este un fel de „eter” care există practic peste 
tot (chiar și în spaţiul vid), or noi am vrea să păstrăm 
spaţiul vid cât se poate de gol. Trebuie remarcat însă că, 
dacă vrem să rupem o simetrie (așa cum avem nevoie) 
peste tot, trebuie să punem ceva, chiar și în vid. În cazul 
exemplului cu acele de busolă, vedem că simetria s-a rupt 
tocmai datorită prezenței acelor ace de busolă. 

Situaţia poate fi comparată din nou cu cea din elec- 
trodinamica cuantică. În spaţiul liber, valoarea de ener- 
gie minimă a câmpului electromagnetic clasic corespunde 
situaţiei când atât câmpul electric, cât și cel magnetic sunt 
nule, aceasta fiind situaţia de vid clasic. În cazul cuantic, 
avem desigur oscilaţii ale vidului cuantic. Pe de altă parte, 
în câmpul scalar tocmai introdus (cel cu ecuaţiile schim- 
bate), valoarea de energie minimă clasică se obține pentru 
un câmp scalar nenul, iar oscilaţiile cuantice apar în jurul 
acestei valori finite. 

În primă instanţă, un precursor al câmpului Higgs este 
ales un astfel de câmp scalar de spin 0 (descris de câte un 
număr real în fiecare punct din spaţiu), la care s-a adăugat 
interacţiunea punctiformă și s-a schimbat un singur semn 
în ecuaţii. Bosonii acestui câmp Higgs (cuanta câmpului) 
sunt singuri în univers, putând totuși interacţiona unii cu 
alţii, iar câmpul clasic Higgs va lua valori nenule în toate 
punctele din spațiu. Pentru cei interesaţi de detaliile ma- 
tematice, atașăm alăturat o căsuţă matematică cu ideea 
principală a mecanismului. 


Calcul: Precursorul câmpului Higgs 
În secţiunea 127 am prezentat densitatea de lagran- 


gean L = L(¢,ġ) a unui câmp scalar real g(r,t), descris 
de câte un număr real în fiecare punct din spaţiu: 


L = 7 (009) — (019)? — (820)? — (8s)? — mhz] 


Vom scrie simplicat relaţia de mai sus, dacă extin- 
dem forma derivatelor covariante O, la cea a derivatelor 
contravariante O: 


Avem atunci: 


L = 3 [(0,9)(0%9) - m4?) 


Aşa cum am discutat în secțiunea 131, relația prece- 
dentă descrie evoluția unui set de moduri de oscilație 


independente unele față de altele, ce sunt chiar undele 
plane. Odată cuantificate, modurile conțin pachete dis- 
crete de energie, ce vor fi asociate mai departe unor 
particule de masă m, pionii. Pioni vor avea impuls și 
energie constante (satisfăcând relația lui Einstein) și nu 
vor interacționa între ei. 

Pentru a descrie pioni care interacționează, fizicienii 
teoreticieni au inventat un model în care au adăugat un 
termen relaţiei de mai sus 


2 
L= 3 [(0,0)(0%0) - mg] - Žo" 


NI = 


Termenul din dreapta à? Æ 0 va „perturba” modurile 
de oscilație care sunt undele plane. După cuantificare, 
perturbaţia se va manifesta ca o interacțiune între pioni. 
Să observăm că densitatea de lagrangean de mai sus se 
poate scrie ca diferența unei părţi „cinetice” și a uneia 
„potenţiale” £ = Le — V, așa cum am menţionat în 
capitolul 11 că este cazul general: 


Le = Loo; VO) = img + gt 
i A ? 2 4 


Potenţialul V (6) este un fel de echivalent al energiei 
potenţiale în spaţiul valorilor pe care le va lua câmpul ġ. 
Valoarea câmpului ¢ în spaţiul vid se calculează atunci 
când potenţialul V (6) ia valoare minimă. Din relaţia de 
mai sus observăm că acest lucru are loc pentru ¢ = 0, cu 
alte cuvinte atunci când câmp € este nul în orice punct 
al spaţiului. 

Un precursor al câmpului Higgs se construiește folo- 
sind modelul de mai sus, în care schimbăm însă semnul 
termenului de masă: 


2 
£ = (8,000) + mag] -Žo 
După cum vedem, în loc de —m? apare acum +m2. 
Ar părea astfel că particula ascociată va avea masă ima- 
ginară, ceea ce indică o instabilitate în sistem. În primă 
instanţă, câmpul își caută într-adevăr o stare de energie 
minimă. Ajuns acolo însă, el va avea o valoare clasică 


nenulă. Potenţialul V (4) se scrie acum ca 


1 1 A? 

Le = (0099); V(0) = mt + ot 
Valoarea de potenţial minim se calculează atunci când 
derivata de ordinul întâi este nulă: 

dV 
dV(0) — mp S got 
dp 
Situaţia de „vid” este cea care se realizează în spaţiul 
liber, ori aici vedem cum câmpul va lua valoarea clasică 
Po Z 0. Cu alte cuvinte, avem un câmp clasic nenul 
chiar și în starea de vid a spaţiului. 

Situaţia este exemplificată în figura 17.21, unde ve- 
dem cum câmpul $ va avea două posibile valori ne- 
nule în starea de potenţial minim, adică starea de vid. 
Presupunând că el va alege una din cele două valori, 


m 


À 

variațiile câmpului ¢ trebuie privite ca oscilaţii în jurul 
valorii fo, de exemplu: 


m 
P= fort er 


Este interesant să înlocuim forma precedentă în den- 
sitatea de lagrangean și să folosim 9,4 = 9,7 pentru a 
obţine, în primele ordine de mărime: 


4L = (8n) (9n) + 2m? (F + n) -xX (2+ n = 
4 


m m, 
= 2(9un)(9*n) + 2-3 +4 S 


3 
+2m?n?— 


— 6m?n? — 4Amn? — X? nt > 


> LR E (8pm) (@"n) -mên — Am +... 


Relaţia de mai sus descrie lagrangeanul câmpului 
n = n(r,t), care reprezintă abaterea câmpului ¢ de la 
valoarea, sa minimă fo. 

Recunoaștem în primii termeni lagrangeanul câmpu- 
lui Klein-Gordon, deoarece apare semnul negativ —m2m? 
(în ecuaţie se vede cum rezultatul este dat de termenii 
subliniaţi). Câmpul 7, odată cuantificat, va descrie par- 
ticule având masa de repaus /2m. Ele sunt precursori 
ai bosonului Higgs. 

Al treilea termen va descrie, după cuantificare, 
interacţiunea dintre noile particule (precursorii bosonu- 
lui Higgs) asociate oscilaţiilor câmpului ¢ în jurul valorii 
sale de echilibru fo. 


Rezultatul noului model este spectaculos: de unde, până 
acum, toate câmpurile clasice studiate (electromagnetic, 
gluonic etc.) au avut avut energia minimă pentru valori 
nule ale câmpului (valori ce defineau vidul), acum energia 
minimă în vid este realizată pentru o valoare nenulă a aces- 
tui câmp. Cu alte cuvinte, chiar în situaţia clasică, câm- 
pul Higgs are o valoare nenulă în orice poziţie a spaţiului. 
Pentru a înţelege spectaculozitatea acestui rezultat, să ne 
imaginăm că acest câmp nenul ar fi fost câmpul electric. 
Ce am fi obținut? Desigur, un univers ca un uriaș cuptor 
cu microunde, în care câmpul electric ar fi fost nenul în 
orice punct al său. 

La prima vedere, am rămânem miraţi că un singur semn 
schimbat într-o ecuaţie să dea un rezultat atât de puţin 
previzibil, un câmp clasic nenul în starea sa de vid. Cu 
toate acestea, situaţia nu este de neimaginat, dacă luăm 
în considerare, de exemplu, analogia cu un creion așezat 
vertical pe masă (vezi figura 17.20). Situaţia este asociată 
câmpului clasic nul. Poziţia creionului nu este și cea de 
energie minimă, deoarece creionul poate cădea, caz care 
este asociat câmpului clasic nenul. 

Vedem că ceea ce noi am desemnat prin „schimba- 
rea unui semn în ecuaţii” se reduce în fond la generarea 
unui minim local, într-un spaţiu fictiv în care am desena 
dependența energiei de câmpul clasic (vezi figura 17.21). 
În situaţia creionului, cazul în care el este așezat vertical 
reprezintă un maxim local al energiei: deși în principiu ar 

V(lel) 


Figura 17.21: În stânga este prezentat potențialul V al 
unui câmp scalar $ obișnuit, care ia numai valori reale. 
Potențialul V este un echivalent al energiei potenţiale în 
spațiul valorilor reale pe care le poate lua câmpul (vezi 
căsuţa matematică).  Minimul acesteia are loc pentru 
valori nule ale câmpului $. În dreapta este prezentat 
potențialul precursorului câmpului Higgs, care este mo- 
dificat, în așa fel încât valoarea minimă a potențialului 
este realizată pentru un câmp $ nenul. 


putea, sta așa, orice perturbaţie cât de mică îl va face să, 
cadă. Odată căzut, el va avea energie minimă. 

Exemplul cu creionul scoate în evidență și o altă carac- 
teristică a sistemelor de acest gen: ruperea de simetrie. 
Aceasta pentru că creionul poate cădea în oricare direcţie 
în plan. Desigur, situaţia este echivalentă cu cea discu- 
tată a acelor de busolă sau a feromagneţilor: și ele se vor 
orienta într-o direcţie anume. 


Figura 17.22: 


Un exemplu de rupere spontană de si- 
metrie îl reprezintă fulgii de zăpadă. Astfel, un atom de 
hidrogen sau de origen este perfect sferic. Molecula de 
apă H20 nu este însă sferică, pentru că cei doi atomi 
de hidrogen și cel ozigen formează un triunghi oblic cu 


un unghi de aprozimativ 104 de grade. La temperaturi 
mari ale apei (de exemplu, în starea lichidă) asimetria 
nu se observă, datorită orientării aleatoare a molecule- 
lor de apă. Atunci însă când apa îngheață, asimetria se 
regăsește în cristalele de gheață, conducând la frumoase 
forme de fulgi de zăpadă. Imaginile au fost obținute de dr. 
Kenneth G. Libbrecht cu un miscroscop special construit, 
și au fost reproduse cu permisiunea dumnealui. 

Figura 17.23: 


În stânga este reprezentat potenţialul 
V al unui câmp complex 4 (precursorul câmpului Higgs) 
într-un singur punct din spațiu. Schița prezintă energia 
potențială în spațiul valorilor compleze pe care le poate 
câmpul $, câmp descris aici de o parte reală și una ima- 
ginară. Potenţialul are un mazim local pentru un câmp 


= 0 nul. Un potențial mai scăzut se obține odată ce 
câmpul $ are o tranziţie în partea de jos a „pălăriei me- 
zicane” Câmpul ọ este acum nenul. În dreapta este 
schițată situația precursorului câmpului Higgs pentru tot 
spațiul. Sus este situaţia în care universul este încălzit 
la o temperatură mai mare decât 1015K. Aici, datorită 
agitaţției termice puternice, precursorul câmpului Higgs 
poate lua orice valori în punctele din spaţiu, iar în medie 
va fi nul. În dreapta jos este situaţia actuală (T = 2, 7K). 
Aici câmpul a avut o tranziție de fază în fiecare punct din 
spațiu, căutând minimul energiei. De remarcat că faza 
precursorului câmpului Higgs a devenit aceeași în toate 
punctele din spațiu (punctele au aceeași poziţie în „pălă- 
rie”). Alinierea se manifestă în spaţiul gradelor de liber- 
tate interne ale câmpului Higgs, asa că ea nu conduce la 
o anizotropie în spațiu. 


În cazul bosonului Higgs, ruperea spontană de simetrie 
este mai vizibilă într-o versiune îmbunătăţită a modelului. 
Aici se consideră că un câmp Higgs este un câmp scalar 
complex. El este descris de data aceasta nu de un număr 
real în fiecare punct din spaţiu (cum a fost câmpul sca- 
lar de până acum), ci de un număr complez, la fel cum 
unda de probabilitate a electronului (dacă este privită ca 
un câmp „clasic”) este descrisă de un număr complex în 
fiecare punct al spaţiului. Pentru ambele câmpuri avem o 
amplitudine și o fază a numărului complex. 

Deoarece putem avea transformări de fază globale în 
ambele cazuri, vom aplica principiul invarianței la trans- 
formările locale de etalonare (vezi secţiunea 163) și ne 
așteptăm ca particulele acestor câmpuri să fie încărcate cu 
sarcină electrică. Acest lucru se întâmplă pentru electron. 
Pentru câmpul Higgs, alta este situaţia. Astfel, starea sa 

de energie minimă a venit cu o rupere de simetrie a fazei, 
care nu va mai satisface principiul invarianţei la transfor- 
mările locale (pentru că fazele nu mai pot fi alease oricum, 
ele fiind aliniate). De aceea, precurosul bosonului Higgs, 
chiar dacă este descris de un câmp de numere complexe, 
nu va avea sarcină electrică. 

Pentru acest câmp scalar compler modificat (să nu ui- 
tăm că am schimbat un semn în ecuaţiile iniţiale!) analiza 
matematică arată că energia câmpului în fiecare punct din 
spaţiu are forma unei pălării mexicane, dacă ar fi s-o de- 
senăm în planul numerelor complexe (vezi figura 17.23). 
În vârful pălăriei, acolo unde valoarea clasică a câmpului 
complex este nulă, energia are o valoare ridicată. Pentru 
că acest punct are energie ridicată, el nu va descrie sta- 
rea clasică a câmpului, deoarece câmpul își caută starea 
de energie minimă! În consecinţă, starea clasică a acestui 
câmp (cea de energie minimă) nu este dată de o valoare 
nulă a câmpului, ci de una nenulă, așa cum ne așteptam 
deja. 

Punctele de pe „pălărie” care au energie minimă sunt 
corespunzătoare marginii pălăriei, acolo unde amplitudi- 
nea, câmpului Higgs are aceeași valoare, dar faza poate fi 
oricât (vezi stânga figurii 17.23). Amplitudinea nenulă a 
câmpului Higgs, pentru care energia este minimă, este cea 
care face câmpul să fie privit ca un fel de „eter”, umplând 
tot universul. În plus însă, ecuaţiile arată că toate punc- 
tele spaţiului vor alege, la o temperatură scăzută, aceeași 
„orientare” a fazei (în modelul pălăriei mexicane folosit de 
noi). Astfel, situaţia de energie minimă a câmpului sca- 
lar complex modificat este cea în care câmpul Higgs are 
aceeași amplitudine finită în fiecare punct din spaţiu și 
aceeași fază la un moment dat. 

Câmpul scalar complex modificat, în starea sa de ener- 
gie minimă, și-a pierdut simetria la etalonarea locală, 
rămânând invariant la schimbarea de etalonare globală 
(pentru că faza poate să ia încă orice valoare, însă valorile 
din toate punctele din spaţiu trebuie să fie aceleași). Avem 
de-a face cu o rupere spontană de simetrie, pe care câmpul 
o suferă, odată ce ajunge în starea de energie minimă. lată 
argumentul următor în povestea noastră: 


Argument 10: 


Precursorul câmpului Higgs este un câmp scalar 
complex modificat. El suferă o rupere spontană de 


simetrie în starea sa de energie minimă. În această 
stare, amplitudinea clasică a câmpului este nenulă, 
iar faza sa este aceeași în toate punctele din spaţiu. 


În această secţiune am vorbit despre precursorul câm- 
pului Higgs. Câmpul Higgs, vom vedea în secţiunea urmă- 
toare, nu este altceva decât un ansamblu de două asemenea 
câmpuri scalare complexe, „cu semn schimbat”. Desigur 
că, odată ce vom cuantifica aceste câmpuri, vom obţine 
particulele sale, adică bosonii Higgs. Bosonii trebuie văzuți 
acum ca oscilaţii ale câmpului Higgs în jurul valorii sale 
clasice nenule. În plus, așa cum am menţionat, bosonii 
Higgs nu vor avea sarcină electrică, deși câmpul este des- 
cris de numere complexe, pentru că fazele bosonilor se ali- 
niază, iar simetria la transformările locale de etalonare ale 
fazei este ruptă. 

În căsuţa matematică următoare vom introduce pre- 
cursorul câmpului Higgs, sub forma unui câmp scalar 
complex „cu semn schimbat”. În plus, vom prezenta și 
interacţiunea lui cu câmpul electromagnetic, pentru a ve- 
dea cum funcţionează mecanismul Higgs într-un caz mai 
simplu. În urma interacțiunii, fotonul capătă masă de re- 


paus nenulă. 


Calcul: Modelul mecanismului Higgs 


Să continuăm discuţia din căsuţa matematică pre- 
cedentă și să prezentăm mecanismul Higgs într-un mo- 
del simplificat, cel al interacțiunii dintr-un precursor al 
câmpului Higgs și câmpul electromagnetic. În urma 
acestei interacțiuni, fotonul câmpului electromagnetic 
va căpăta masă de repaus nenulă. 

Astfel, să descriem precursorul câmpului Higgs 
printr-un câmp scalar complex $(7) = Și (2) + ig2(7), 
având câte un număr complex în fiecare eveniment 
z = (ct,z,y,2) al spaţiului-timp. Lagrangeanul acestui 
câmp îl vom generaliza din căsuţa matematică prece- 
dentă, folosind relaţia |$|2 = q* 4, deoarece câmpul este 
complex: 


1 * m? * A? * 2 
L = 5L) (09) + -7 (09) - TO) 

Cele două mărimi % sau %* se consideră indepen- 
dente în relația de mai sus, atunci când aplicăm ecuatiile 
Euler-Langrange. 

Deoarece câmpul ţ este complex, vedem că lagran- 
geanul £ este invariant la o transformare de etalonare 
globală ¢'(x) = e®¢(x). Putem atunci folosi principiul 
invarianţei la transformările locale, cerând ca lagrangea- 
nul să fie invariant la transformările 0(x) ce pot lua orice 
valoare reală în evenimentele z: 


g'(z) = ° (z) 


Pentru aceasta, aşa cum am discutat în secțiunea 
163, trebuie să introducem un câmp suplimentar, care 
să poată fi și el schimbat odată cu transformarea de 
etalonare 0(z). Câmpul este asociat simetriei U(1), și 
va fi atunci chiar câmpul electromagnetic, descris de 
potenţialele electrodinamice A, (introduse în secţiunea 
128). 

Densitatea de lagrangean a celor două câmpuri care 
vor interacționa (precursorul $ al câmpului Higgs și 
câmpul electromagnetic A,) se obţine ca în secţiunea 
163, înlocuind derivatele parțiale 8, cu derivata covari- 
antă D,: 


p — Du = e + iqA; 


D" = 9% + iqA" 


Forma contravariantă a potențialelor electrodinamice 
A! se obține din cea covariantă A, cu relația A! = 
g” A, (vezi secțiunea 210). Același lucru este valabil și 
pentru 9 = g””ð,, aşa cum a fost folosit și în secţiunea, 
precedentă. 

Substituind D, și D” în L, și adăugând termenul co- 
respunzător câmpului electromagnetic obținem: 


L = 118, — ia 4) (0% + iqA")ø]+ 
m2 * A? * 4\2 1 v 
(909) — OA- EFF 


Relaţia ne arată din nou faptul general că orice câmp 
descris de valori complexe va interacționa cu câmpul 
electromagnetic, și deci particula câmpului va căpăta 
sarcină electrică q. 

Relaţia de imai sus nu este încă relaţia finală. Aceasta, 
deoarece forma de început a lagrangeanului este in- 
stabilă, având un termen de masă m2 care apare cu 
semn pozitiv (vezi discuţia din căsuţa matematică pre- 
cedentă). Atunci, chiar și în spaţiul vid, acolo unde nu 
există câmp electromagnetic (lucru pe care îl vom mo- 
dela alegând q = 0), câmpul q va alege valori clasice 
nenule. Astfel, urmărind discuţia din căsuţa matema- 
tică precedentă, vom scrie potenţialul câmpului ţ sub 
forma : 


V(¢1, 2) =a 


m 
2 


A2 
(+T = 
2 2 
=- Tl t+ 


Acest potențial este reprezentat schematic în figura 
17.23. El își va căuta starea pentru care potențialul 
V(¢) (echivalentul energiei potențiale) este minim. 
Acest lucru se realizează pentru |fo| = m/À, așa cum 
am văzut în secțiunea precedentă. Pentru simplitate, 
noi facem alegerea 


bo(z) = ` 


Valoarea de mai sus este luată în orice eveniment z 
al spațiului-timp și deci în orice poziție de spaţiu și la 
orice moment de timp. Ea ne spune că starea de vid a 
câmpului va avea o valoare fo nenulă. 

Mau mult însă, cum câmpul ¢ este complex, obser- 
văm că faza câmpului clasic fo din starea de vid este 
nulă. Desigur, am fi putut face și o altă alegere pentru 
fază, deoarece condiţia era doar |fo| = m/Ă, însă faza 
trebuie să fie aceeași în toate punctele din spaţiu, așa 
cum este reprezentat în figura 17.23. Alegerea implică 
o „rupere” a simetriei locale, pentru că fazele câmpului 
clasic o sunt aceleași în fiecare punct din spaţiu și la 
orice moment de timp (și nule în alegerea noastră parti- 
culară). Situaţia este asemănătoare celei prezentate în 
figura 17.19 pentru supraconductori. 

Să scriem acum câmpul $ scoțând în evidență 
oscilaţiile sale în jurul poziţiei de echilibru go = m/A: 


m 
h(x) = fi(7) — Şi Elz) = ga(z) 
Particula asociată câmpului ¢ va fi obţinută în urma 
cuantificării oscilaţiilor câmpului h(x) și E(x) în ju- 
rul valorii nenule a vidului. De aceea, să procedăm 
ca în căsuţa matematică precedentă și să înlocuim 

aceste oscilaţii în densitatea de lagrangean £ folosind 
substituţiile ș = h + m/A + i£ și ¢* = h+m/A-— 


Avem: 
L= 5 Q - ia A) (h+ = -i€)]. 


(o + iqa”) (n+ $ +6) - EF Put 
2 


ee-ie] 


Forma de mai sus trebuie descompusă în termeni. Din 
numeroșii termeni care apar, vom scrie doar pe cei de 
ordin mai mic. În ultimul termen folosim descompu- 
nerea binomului lui New4on (h+m/AĂ) = ht +... + 


6h2(m/A)2 + (m/A) pentru a obţine: 
L =Z (8h) (0h) + Z3u (iE) (iE) 
+ iiA gaan” = E" Furt 
+ ma — x (s25) + 


Rearanjând termenii de mai sus, avem: 


L= te, Don) = mh] + 
+3(0,€)(0%6)+ 

Lup 1 /qm 

-3 Pwt (03) Amt + 


Termenii de mai sus ne dau evoluţia independentă 
a câmpurilor h(x), E(x) și A,„(z), iar termenii care au 
fost lăsaţi deoparte ne dau interacţiunea dintre aceste 
câmpuri. 

După cum vedem mai sus, oscilaţiile h(x) ale câm- 
pului în jurul valorii de vid au căpătat un termen de 
masă —m? care apare cu semnul minus, așa cum este 
în ecuaţia Klein-Gordon (vezi secţiunea 127) și cum am 
detaliat în căsuţa matematică precedentă. Modurile de 
oscilație vor fi atunci unde plane. Aceastea, cuantifi- 
cate, vor descrie particule de masă de repaus V2m care 
vor satisface relaţia lui Einstein dintre energie și impuls 
(vezi secţiunea 131). Ele vor fi un precursor al particulei 
Higgs. 

Al doilea termen descrie un câmp £(z) care are forma 
Klein-Gordon pentru o masă nenulă. El ar părea că 
descrie un boson de masă nulă, numit generic bosonul 
Goldstone. Totuşi, se arătă că interpretarea aceasta 
nu este cea finală. Interpretarea corectă pornește de 
la faptul că avem încă o transformare generală pentru 
oscilaţiile h(x) și €(z) ale precursorului câmpului Higgs 
în jurul valorii clasice nenule din vid. Putem face atunci 
o alegere particulară a etalonării, pe care fizicienii o pre- 
feră chiar £(z) = 0. În acest fel, câmpul €(z) „dispare”. 

Interesantă este partea densităţii de lagrangean care 
descrie evoluţia câmpului A, în vid. Ea capătă acum un 


termen suplimentar faţă de termenul datorat ecuaţiilor 
lui Maxwell: 


E (CULA e Pe EBD yr Auch it, 
(S) Ana a (a) 3 (SA 

Aici am folosit forma contravariantă A” = (V, A) și 
covariantă A, = (V,—A) a potenţialelor electrodina- 
mice (vezi secțiunea 210 din anexa matematică). 

Noua formă descrie un set de ecuaţii generalizate ale 
lui Maxwell, care au fost introduse prima oară de fizicia- 
nul român Alexandru Proca. Setul acesta de ecuaţii se 
deduce folosind ecuaţiile Euler-Lagrange. Noi nu vom 
face aici deducţia completă, ci ne vom folosi de câteva 
relaţii deduse deja pentru a ajunge la rezultatul final. 

Astfel, în ultima căsuţă matematică a secţiunii 128 
am aplicat ecuaţiile Euler-Lagrange pentru poteţialul 
V. În noua formă a lui Proca vom avea aceleași ecuaţii, 
însă cu un termen suplimentar, ce poate fi identificat ca 
un fel de sarcină efectivă „p”. Termenul conduce la o 
relaţie diferită pentru câmpul electric E în vid: 


qm fv 
A 

În căsuţa matematică precedentă a aceleiași secţiuni 
128 am prezentat, în etalonarea Lorentz, ecuaţia 


potenţialului electric V din forma V . E, care va deveni 
acum: 


2 2 2 2 2 
-ve = (2+ gat CALA sa )- age (2y 


AL (= 


w mv- "” > V-E=p = 


ðr? ` Oy2 82) c2 02 À 


Relația de mai sus este însă ecuația Klein-Gordon 
pentru potenţialul electric V, așa cum se verifică di- 
rect în secțiunea 127! Ea descrie o particulă de masă 
nenulă m' = (qm/A), care este în cazul nostru un foton. 
În literatura de specialitate se mai spune că fotonul este 
masiv. Avem atunci relaţia următoare de identificare a 
masei de repaus a fotonului masiv, care ne va fi utilă pe 
viitor: 


am: 
À 


1 12 
L= gE" Fw + (m) A,A”| unde m = 


Vedem astfel că, prin interacțiunea cu câmpul precur- 
sor al bosonului Higgs (descris de câmpul inițial ø), foto- 
nul a căpătat o masă de repaus nenulă m’, imitând astfel 
mecanismul care are loc și în supraconductori. Fizicienii 
spun că fotonul a „înghitit” bosonul Goldostone și a că- 
pătat astfel o masă de repaus nenulă. 

Ca o observaţie interesantă, odată cu acest pro- 
ces, invarianţa de etalonare locală a câmpului electro- 
magnetic este ruptă. Etalonarea Lorentz pe care am și 
folosit-o rămâne singura etalonare posibilă a câmpului 
electromagnetic în cazul discutat. 

Figura 17.24: În figură este eremplificată separarea de 
forte ce poate apărea odată cu ruperea spontană de si- 
metrie. Astfel, în stânga avem un grup de mici magneti 
la o temperatură mai mare decât cea critică. Datorită 
agitatiei termice, sistemul este izotrop și putem considera 
în medie o singură fortă F care actionează între magneti. 
În dreapta este situatia simetriei spontan rupte (tempe- 
ratura devine mai mică decât cea critică). Aici survine 
un aliniament al magnetilor. Aliniamentul face ca să 
putem defini două forte în magnet: o forță „tare” care 
acționează în direcția micilor magneti și o forță „slabă” 
ce acționează pe direcție perpendiculară, dar în planul 
magneților. Forţa „slabă” se datorează usurinţei cu care 
magnetii pot fi rotiți puțin, deoarece atunci nu se schimbă 
prea mult configurația lor. 


În finalul secţiunii să discutăm puţin despre implicaţiile 
ruperii spontane de simetrie pentru precursorul câmpului 
Higgs. Astfel, am văzut că amplitudinea câmpului Higgs 
are aceeaşi valoare nenulă în fiecare punct din spaţiu, iar 
faza este aliniată peste tot în spațiu. Această reprezen- 
tare este similară cu cea pentru supraconductori, deoarece 
și aici faza bosonilor Cooper este aceeași în orice punct 
din spaţiu (vezi figura 17.19). Pentru a fi adus însă în sta- 
rea supraconductoare, metalul trebuie răcit la temperaturi 
foarte scăzute, mai scăzute decât temperatura sa critică de 
câţiva Kelvini. 

Prin analogie, vom considera că și universul nostru este 
„răcit” (sau mai bine spus „înghețat”) într-o stare echiva- 
lentă celei supraconductoare, în așa fel încât fazele câmpu- 
lui Higgs să fie aliniate în toate punctele din spaţiu. Așa 
cum am menţionat, pentru a-l scoate din această stare, 
universul ar trebui încălzit la o temperatură de 1015K. 
La aceste temperaturi ridicate (atinse imediat după Big 
Bang) energiile erau atât de mari încât amplitudinea câm- 
pului Higgs ar fi fost alta în diverse puncte din spaţiu 
(câmpul ar fi ieșit din starea în care este acum, de energie 
minimă). 

Vedem ca răcirea universului („îngheţarea” sa) e însoţită 
de o rupere spontană de simetrie în cazul câmpului Higgs. 
Mecanismul poate fi la urma urmei unul dintre motivele 
pentru care a apărut diversitatea în univers, și iată de ce. 

Așa cum am arătat pe larg în capitolul precedent, si- 
metriile interne ale unei particule au ca rezultat forțele 
de interacțiune dintre acele particule. De exemplu, schim- 
bând culoarea quarcilor în experimentul de difracție, nu 
se schimbă franjele de difracție. Aplicând mecanismul 
invarianţei la transformarea de etalonare locală, vom 
obţine că acestei simetrii de culoare îi este asociată o forţă, 
numită forţă de culoare. 


La fel și în cazul electronului, schimbând faza sa peste 
tot în spaţiu cu aceeași valoare, nu se schimbă experimen- 
tul de difracție. Simetriei i se asociază în final forţa de 
interacţiune electromagnetică. În acest fel, dacă un ex- 
perimentator știe simetria unui sistem, i-o poate înmâna 
unui matematician, iar matematicianul va calcula cu ea 
forța de interacțiune! Şi, cu cât sunt mai multe simetrii, 
cu atât sunt mai multe forţe de interacţiune. Dacă nu erau 
simetrii, nu aveam nici forţe de interacţiune, și lumea era 
mai puţin complexă ca acum. 

La începutul universului. fizicienii se așteaptă să fi exis- 
tat numai o singură simetrie (universul era „izotrop” nu 
numai în dimensiunile spaţiale, dar și în cele ale tuturor 
gradelor interne de libertate). Atunci ar fi existat o sin- 
gură forță primordială. În timp însă, universul s-a răcit, 
a „înghețat” într-o stare asemănătoare celei de supracon- 
ductor, iar simetria s-a rupt spontan, schimbând și forţele 
de interacţiune care sunt asociate simetriilor. De unde 
până atunci existau o singură simetrie și o singură forță, 
au apărut apoi mai multe simetrii, și deci mai multe forţe. 
De acest tip de mecanism ar fi parţial responsabil și bo- 
sonul Higgs, deoarece el ar fi introdus ruperea spontană 
de simetrie, aducând cu sine apariţia unor forţe noi de 
interacţiune, şi deci o parte a diversității din univers! 

Să remarcăm că un astfel de mecanism teoretic este ex- 
trem de puternic. Matematic, deși pornim cu o singură 
ecuaţie în care schimbăm semnele pe ici pe colo, obţinem 
un minim al energiei în care simetria este spontan ruptă, 
și deci mai multe simetrii mai mici și mai multe forţe de 
interacţiune asociate lor. În acest fel, Creatorul nu ar mai 
fi trebuit să scrie câte o ecuaţie pentru fiecare tip de forţă 
fundamentală, ci doar una singură, la care să se fi jucat la 
semne. 

Aplicând invers mecanismul de mai sus, poate că toate 
cele patru forțe fundamentale de azi vin din simetrii rupte 
spontan. Un exemplu este detaliat în figura 17.24. Aici 
se vede că sistemul este intrinsec anizotrop, însă tempera- 
tura, ridicată netezește diferențele, rămânând cu o singură 
simetrie generală. La temperaturi joase însă, diferenţele 
ies la iveală. 

În anii '70 s-a presupus că simetria, originară a particu- 
lelor elementare (responsabilă pentru forţa originară din 
care se trag toate forţele cunoscute azi) ar fi fost grupul 
matricilor SU(5). Aici electronul, cei trei quarci de culori 
diferite și neutrini (cinci particule deci) ar fi de fapt ma- 
nifestări ale aceleiași particule, dacă simetria nu ar fi fost 
ruptă. Atunci ar fi existat o singură particulă și o sin- 
gură forţă de interacţiune primordială, dată de gradul de 
libertate intern al particulei primordiale, ce se manifestă 
în simetria SU(5). 

Simetria SU(5) s-ar fi rupt odată ce universul s-a ră- 
cit („îngheţat”) în SU(3) x SU(2) x U(1), obținându-se 
modelul standard al particulelor elementare și câmpuri di- 
ferite de interacţiune. Avem, să ne aducem aminte, sime- 
tria SU(3) pentru quarci și simetria SU(2) x U(1) pentru 
teoria electroslabă pe care o construim acum. 

Această propunere, foarte răspândită la un moment dat, 
are o problemă majoră: este infirmată de experimente. 
Astfel, teoria SU(5) prezice că protonul se va dezintegra 
în alte particule. Teoria ne dă chiar și un timp pentru 
dezintegrarea protonului, iar experimentele curente (efec- 
tuate pe un timp mult mai lung) arată că protonul nu se 

dezintegrează. Cu alte cuvinte, teoria SU(5) aplicată par- 
ticulelor elementare nu este corectă, sau cel puţin nu este 
corectă în forma încercată până acum. 

Între timp, fizicienii fizicii stării solide au încercat să 
aplice mecanismul invers, adică să explice teoria supracon- 
ductorilor de temperatura critică (încă un mister în fizică) 
prin intermediul simetriei SU(5). Din păcate, nici ei nu 
au avut succes. 

Mecanismul de rupere spontană a simetriei ramâne în 
atenţia fizicienilor. Din când în când mai apar în lucrările 
de specialitate alte simetrii fundamentale care ar fi rupte 
spontan în simetria SU(3) x SU (2) xU (1). Este și atractiv, 
să recunoaștem, deoarece este o metodă de a reconstrui 
forţa fundamentală a universului, cea din care, dacă există, 
se trag toate celelalte forțe cunoscute, ca forța de culoare 
sau cea electromagnetică. Vom detalia și noi puţin mai 
mult acest mecanism în secțiunea următoare, acolo unde 
vom vedea că electromagnetismul și interacțiunea nucleară 
slabă au fost unificate în teoria electroslabă. 


175. Unificarea electromagnetismului 
cu teoria interacțiunillor nucleare slabe 


Am introdus în secţiunea precedentă un precursor al 
câmpului Higgs, sub forma unui câmp scalar complex mo- 
dificat. El are ingredientul esenţial de care avem nevoie 
(prin analogie cu teoria supraconductorilor): ruperea spon- 
tană de simetrie. Astfel, în situaţia de energie minimă, 
acest câmp are o amplitudine nenulă în fiecare punct din 
spaţiu și aceeași fază peste tot (vezi figura 17.23). El este 
precursorul câmpului Higgs. Să remarcăm că acest pre- 
cursor al câmpului Higgs poate exista singur în univers, 
fără a avea nevoie de prezenţa altor câmpuri. 

Acum însă, trebuie să facem ca noul câmp să 
interacționeze cu bosonul W, să-i dea masă nenulă, după 
cum perechea Cooper interacționează cu fotonul și îi dă 
masă nenulă acestuia. La prima vedere pare că trebuie să 
facem un alt artificiu matematic pentru a introduce noua 
interacţiune dintre precursorul bosonului Higgs și bosonul 
W. De unde să începem? Ce fel de ecuaţii? Ce fel de mo- 
del? Răspunsul stă în analiza invarianţei la transformarea, 
de etalonare locală a simetriei SU (2), cea care a introdus 
bosonul W. 

Astfel, să ne aducem aminte că am introdus bosonul 
W în secțiunea 172 ca un rezultat al invarianţei la trans- 
formările locale de etalonare în cadrul simetriei SU (2), el 
mediind interacţiunile dintre cele două particule de chira- 
litate stânga: neutrinul și electronul de chiralitate stânga. 
Undele de probabilitate ale acestor două particule au fost 
combinate într-o matrice cu două coloane, care defineau 
așa-numitul isospin.  Isospinul era un fel de „culoare” 
(fațetă) a unei particule originare de chiralitate stânga, 
care se manifesta fie sub forma sa de neutrin, fie sub forma 
sa de electron de masă nulă (pentru că încă nu am introdus 
masa nenulă a electronului!). 

Simetria globală atașată acestui isospin era dată de 
grupul matricilor SU(2), adică matrici unitare U de 

dimensiune 2 x 2. Pentru a face o transformare de eta- 
lonare globală, trebuia să înmulțim matricele unitare U 
cu matricea coloană de două elemente reprezentând unda 
de probabilitate a particulei primordiale (cea care era atât 
electron de chiralitate stânga, cât și neutrin de aceeași 
chiralitate). Noua transformare de etalonare globală lăsa 
neschimbate rezultatele unui experiment de difracție. 

Apoi însă ceream experimentului să fie și invariant la 
transformările de etalonare locale. Aceasta se putea realiza 
numai introducând un câmp suplimentar, cel al bosonilor 
W, care să compenseze alegerea locală pentru fază și isos- 
pin (în mod asemănător experimentului Aharonov-Bohm). 
Am menţionat că acest proces ne arată că există trei ase- 
menea bosoni W, câte unul pentru fiecare generator al 
grupului SU(2). În acest fel, pentru fiecare din cele trei 
dimensiuni ale spaţiului gradului de libertate intern al par- 
ticulei (dat de faze și izospin) alegem câte un boson W 
asemănător fotonului. 

Urmărind discuţia precedentă, să facem o observaţie 
foarte interesantă: bosonii W sunt atașați simetriei SU(2) 
și mai puțin caracteristicilor celor două particule (neutrin 
și electron de chiralitate stânga). Practic, putem începe 
și cu alte două particule decât electron sau neutrin, care 
reprezintă tot două stări de isospin ale aceleiași particule 
originare, apoi aplicăm aceeași rețetă și obţinem un câmp 
de interacţiune între aceste particule, descris de o parti- 
culă identică bosonului W. Cu alte cuvinte, bosonul W 
mediază interacţiunea nu numai între electronii și neutri- 
nii de chiralitate stânga, dar și între alte particule ce au 
două stări de isospin care se manifestă în aceeași simetrie 
SU(2)! 

În cazul acesta, dacă tot căutăm o interacţiune între 
câmpul Higgs și bosonul W (interacţiune care să-i atribuie 
masă nenulă bosonului W), oare nu este mai simplu de 
presupus că și câmpul Higgs are tot două stări de isospin? 
Cele două stări de isospin s-ar manifesta în cadrul simetriei 
SU(2), și în felul acesta câmpul Higgs ar interacţiona în 
mod natural cu bosonul W, mediatorul interacțiunilor în 
cadrul simetriei SU(2). Nu e o idee rea, nu-i așa? Pentru 
claritate, să scriem forma câmpului Higgs care are două 
stări de isospin 


ot 
g? 


Care sunt însă cele două stări de isospin (ġ* și ¢?) ale 
câmpului Higgs? Ei bine, presupunem că fiecare dintre 
ele este descrisă de un câmp scalar complez modificat, așa 
cum a fost el descris în secţiunea precedentă, pentru a re- 
cupera mecanismul de rupere spontană de simetrie și ase- 
mănarea cu teoria supraconductorilor. De aceea am spus 
în secțiunea precedentă că un singur câmp scalar complex 
este precursorul câmpului Higgs. lată atunci următorul 
argument în povestea noastră: 

Argument 11: 


Câmpul Higgs are două stări de isospin, fiecare fi- 
ind descrisă de un câmp scalar complex modificat 


(pentru a recupera mecanismul de rupere spontană 
de simetrie și analogia cu teoria supraconducto- 
rilor). Câmpul Higgs se supune astfel simetriei 
SU(2) și interacționează natural cu bosonul W. 


În plus, să nu uităm, avem și transformarea de etalonare 
corespunzătoare simetriei U(1). Ea a introdus bosonul X 
care acţiona între toţi electronii și neutrinii, indiferent de 
chiralitatea lor. Dacă luăm în calcul și această transfor- 
mare de etalonare pentru bosonul Higgs, care apare natu- 
ral din ecuaţii, vom obţine și interacţiunea bosonului Higgs 
cu bosonul X. 

Revenind la scopul tuturor acestor operaţii, ne așteptăm 
acum ca bosonul W să capete masă de repaus nenulă în 
urma interacțiunii cu câmpul Higgs, precum fotonul ca- 
pătă masă nenulă în supraconductori datorită interacțiunii 
cu perechile Cooper. Desigur, avem mecanismul de 
interacțiune dintre bosonul W și bosonul Higgs, dar ce 
ne asigură că, în urma interacțiunii, bosonul W va că- 
păta masă nenulă, așa cum ne dorim? Răspunsul se 
dă matematic, rezolvând ecuaţiile de interacţiune (vezi 
căsuţa matematică următoare). El confirmă presupune- 
rea iniţială că bosonul W capătă masă de repaus nenulă 
prin interacțiunea cu câmpul Higgs. 

Astfel, într-o primă instanță, se calculează starea de 
energie minimă a câmpului Higgs, cea care definește vidul 
clasic. Pentru că ecuaţiile conţin acum un semn schimbat 
(cel care trebuie!) se obţine o valoare nenulă a câmpului 
Higgs pentru această stare de vid. În continuare, se con- 
sideră numai perturbațiile câmpului Higgs în jurul stării 
de energie minimă. Aceste perturbații, cuantificate, sunt 
cele care vor defini particula ce a primit în final numele de 
boson Higgs. 

Noile ecuaţii (ce conţin fluctuațiile relative faţă de sta- 
rea de potenţial minim) scot la iveală că doi dintre cei 
trei bosoni W capătă un termen de masă nenul, termen ce 
poate fi calculat din teorie. Acești bosoni se notează cu 
W- şi W+, ei având sarcină electrică nenulă (ce se reduce 
la faptul că emisia sau absorbţia bosonilor virtuali trans- 
formă electronul de chiralitate stânga în neutrin). Mai 
mult, bosonul W- este antiparticula bosonului W +. 

Masa bosonilor W- și W+ se va dovedi nenulă și 
proporţională cu tăria interacțiunii slabe și cu valoarea ne- 
nulă a câmpului Higgs în fiecare punct din spaţiu. Calculul 
confirmă presupunerea iniţială, făcută prin analogie cu te- 
oria supraconductorilor: 


Argument 12: 


Bosonul W capătă masă nenulă prin interacțiunea 
cu câmpul Higgs. 


Pentru al treilea boson W rămas și pentru bosonul X se 
alege apoi o combinaţie liniară între cele două. Ecuatiile 
arată că una dintre combinaţii descrie o particulă de o 
masă nulă, iar cealaltă o particulă de o masă de repaus 
diferită de cea a bosonilor W- şi W+. 

Figura 17.25: În stânga este reprezentată diagrama 
Feynman a unui proces prin care bosonii W+ şi W- fu- 
zionează într-un boson Higgs (particula câmpului Higgs). 
Deoarece W- este antiparticula bosonului Wt, procesul 
poate fi privit și ca emisia unui boson Higgs de către bo- 
sonul W+. În dreapta este reprezentată fuziunea bosoni- 
lor W+ și W-. Ea stă la baza uneia dintre metodele de 
detecție ale bosonului Higgs în viitoarele acceleratoarele 
moderne de particule ce vor ciocni electroni și pozitroni 
cu energie foarte mare. 


Vom identifica prima particulă cu fotonul, căci vom 
recunoaște în ecuaţii că ea va media numai interacţiunea 
dintre electroni și nu dintre neutrini, așa cum ne doream, 
căci neutrinii nu au sarcină electrică. Cea de-a doua par- 
ticulă care iese din combinaţie se numește boson Z și ea 
definește ceea ce se numesc interacțiuni neutre (vezi figura 
17.26). Aceste interacțiuni au loc între toţi electronii și 
neutrinii. Bosonul Z are masa de repaus nenulă și este 
lipsit de sarcină electrică. 

Introducerea fotonului este momentul când electro- 
magnetismul este unificat cu teoria interacțiunilor nucleare 
slabe. Noua teorie unificată poartă numele de teoria elec- 
troslabă. În această teorie avem deci trei fermioni (un 
electron de chiralitate dreapta și câte un electron și un 
neutrin de chiralitate stânga) și patru bosoni: doi bosoni 
W- şi W+t de masă de repaus nenulă, un boson Z de 
altă masă nenulă și un foton de masă identic nulă. Toate 
interacţiunile au loc în cadrul simetriei SU(2) x U(1). 
Avem următoarea concluzie: 


Argument 13: 


Interacțiunea dintre bosonii originari W şi bosonul 
Higgs conduce la un boson de masă nulă, identificat 


cu fotonul. Mecanismul unifică electromagnetismul 
cu teoria nucleară slabă în ceea ce se numește teo- 
ria electroslabă. 


În căsuţa matematică următoare schițăm lagrangeanul 
care descrie interacţiunea dintre câmpul Higgs și câmpul 
bosonilor W, în urma cărora acesţia din urmă vor căpăta 
masă de repaus nenulă. Calculele vor fi o extensie a me- 
todei prezentate în căsuţa matematică a secţiunii 174. 


Secțiunea 175. Unificarea electromagnetismului cu teoria interacțiunillor nucleare slabe 

Calcul: Teoria electro-slabă 


Să introducem câmpul Higgs ca fiind descris la origine 
de un izospinor, adică un ansamblu de două câmpuri 
scalare complexe 


_ 1 |ġs+ipı 
V2 |n + ide 


unde $1,...4 sunt câmpuri reale. Câmpul gi! este 
forma transpusă și conjugată a câmpului $. Daca ar 
fi liber, lagrangeanul acestui câmp ¢ ar fi, prin analogie 
cu relaţia din secțiunea 174, dat de: 


2 2 
L = (ð p) (3p) + Teto = Ttor 


Relația aceasta (matriceală!) diferă puțin de cea din 
secțiunea precedentă. Astfel, nu mai apare un factor 
de 1/2 din fața primului termen, care a fost integrat în 
definiţia lui g, ceea ce duce și la o redefinire a constan- 
telor m și A. 

Forma de mai sus este invariantă la o transformare 
generală, pe care o alegem sub forma următoare: 


, „3 
g =Ug; U = exp (-z6) exp (-; Data) 
a=1 


În relaţia de mai sus ĝa sunt cele trei matrici 2 x 2 
ale lui Pauli (vezi secţiunea 172), iar 8, 01, 02 și 63 sunt 
patru numere reale. Faţă de forma din secţiunea 172, 
remarcăm că apare un semn minus la primul termen. 
Aceasta deoarece cele doua particule asociate stărilor 
de izospin (6* și 40) vor avea sarcini electrice diferite, 
încorporate în alegerea transformării U. 

Astfel, urmărind aceeași discuţie din secţiunea 172, 
vedem că particula din starea de izospin „sus” (particula 
t) va avea o sarcină electrică ce este o sumă a doi 
termeni. Primul termen asociat transformării e-:£/2 va 
genera o sarcină electrică care este o jumătate din cea a 
pozitronului, iar a doua transformare (ce devine e-î63/2) 
va genera aceeași valoare. Sarcina totală va fi pozitivă 
şi egală cu a pozitronului. În cazul particulei ¢° sarcina 
electrică totală va ieși nulă. 

După cum vedem, transformarea U de mai sus are 
loc în cadrul simetriei U(1) x SU(2). Ea a fost însă 
asociată bosonilor W şi X din secţiunea 172. Atunci, 
la o transformare locală (x) și a(x) putem alege să 
transformăm și câmpurile asociate acestor doi bosoni, 
și anume W; (z) și X,(z), conform relaţiilor prezentate 
în secţiunea 172. Găsim atunci forma lagrangeanului 
care este invariantă la transformările locale de etalonare, 
dacă substituim 0, cu derivata covariantă D, în L. 

Forma derivatei covariantei D, atașate transformări- 
lor alese mai sus o vom reconstrui cu „regula” ad-hoc 
din secțiunea 172. Mai întâi, trebuie să extragem expo- 
nentul din fiecare transformarea U. 


Apoi, trebuie să înlocuim £ sau ĝa cu un produs dintre 
constanta de cuplaj atașată transformării respective și 
noul câmp asociat: 


g = e 3Tafag > — zu > — za (9W2) 
-if i 
A e aa 


Rezultatele trebuie adunate la derivata parțială 9, 
pentru a obține acțiunea derivatei covariante D, asupra 
câmpului ¢: 


Aici g şi g' sunt constanele de cuplaj ale interacțiunii 
electroslabe și am folosit convenția lui Eintein (avem o 
sumă după termenii cu indici a pentru că ei se repetă 
de două ori). 

Prin substituţia 0, —> D, şi 0” — D" în ecuaţia 
lagrangeanului £ cu care am început în această secţiune, 
vom obţine forma ce descrie interacţiunea dintre câmpul 
Higgs ¢ și câmpul bosonilor W și X: 


2 A2 
L£ = (D*9)t(Du9) + Teto — (519) 


La fel ca în secţiunea 174, acesta este doar începutul 
de drum. Astfel, pentru că termenul ne masă m? este 
pozitiv în relaţia de mai sus, înseamnă că aici câmpul 
Higgs va avea o valoare clasică nenulă în fiecare punct 
din spaţiu, dat de relaţia ($i$0)2 = m2/A2, pentru a-și 
minimiza energia potenţială. Vom face atunci următoa- 
rea substituție pentru a descrie doar oscilațiile în jurul 
valorii nenule a vidului 


0 1 
(z) = ta 


da + ipy 
i + ie 


Aici am notat cu m = m/Ă alegerea noastră particu- 
lară a stării de vid, având faza nulă în fiecare punct al 
spaţiului. 

Forma de mai sus se simplifică mai departe, urmărind 
argumentul din secţiunea 174 referitor la transformările 
de etalonare locale posibile. Astfel, deși câmpul origi- 
nar $(z) are simetria „ruptă”, oscilațiile ţ;(z) în jurul 
valorii nenule a vidului 7 au încă o simetrie. De aceea, 
putem simplica ecuaţiile alegând o simetrie particulară. 
Alegerea fizicienilor este 


uz) = |] +5 
n 


Mai sus, valoarea n = m/A este un număr real ce re- 
prezintă mărimea câmpului Higgs clasic în fiecare punct 
din spațiu, chiar și în vid. Funcţia h = h(x) reprezintă 
oscilatiile câmpului Higgs în jurul valorii sale clasice de 
energie minimă. Odată cuantificate, aceste oscilaţii vor 

descrie o nouă particulă, pe care o denumim bosonul 
Higgs. Așa cum am prezentat în secţiunea precedentă, 
ecuaţiile arată că acest boson are o masă de repaus ne- 
nulă, care se va dovedi dată de m. 

Noi nu vom insista mai departe pe proprietăţile boso- 
nului Higgs și ne vom concentra pe mecanismul prin care 
bosonii W capătă masă de repaus nenulă. Rezultatul 
acesta este datorat exclusiv câmpului Higgs ce are va- 
loarea nenulă 7 în toate punctele din spaţiu. De aceea, 
să calculăm primul termen din lagrangeanul £ neglijând 
oscilaţiile h(z) = 0 și scriind: 


Ar părea atunci că primii termeni în £ sunt nuli, deoa- 
rece 0,n = 0. Cu toate acestea, în D, apar și câmpurile 
W; și X, care sunt nenule. Folosind matricile lui Pauli 
din secţiunea 172 avem: 


i a o in 0 
D, > —39TaW — să Xp = 
n 
ig w? wl-iw? PR a 10 0 E 


1572 3 p 
2 \w1+iw2 -wè 2 lo1/|in 
_ân gW} — igw? 
2 \ -gW +g'X, 


Matricea (D”¢)t va fi transpusa și conjugata matricii 
de mai sus, în forma contravariantă devenind o matrice 
linie cu doar două elemente: 


(Drg)i = S (owt + i9W4 — gW; + g'X“) 


Inmulțind cele două matrici, avem: 


; 2 
(D*g)!(Du9)=-— (2) [ WË + î9W4)(9W — î9gW7) 


+ (-gW¥ + g'X") (—9W3+ 9'X,) | 


Decompunând parantezele în prima parte, folosind 
WFW}? = WAWy, doi termeni se vor anula: 


1292 1292 
(Dr6)'(Du6) = WE WWW) 


2 
n 3 
+g IWS + g'X") (-9W + 9'X,) 
Termenii din dreapta conțin numai câmpurile W și X 
și ei trebuie adăugaţi la lagrangeanul „ultim” al univer- 
sului. Atunci însă, se vor combina cu termenii care des- 


criu evoluția câmpurilor în vid, prezentaţi în secțiunea 


172. După cuantificare, ei vor descrie particule de masă 
de repaus nenulă. 

Astfel, putem compara rezultatul de mai sus cu cel 
prezentat în ultima căsuță matematică a secțiunii 174, 
acolo unde am descris ecuaţiile fotonului masiv de masă 
m, prin intermediul unui termen suplimentar la lagran- 
geanul inițial. Comparând cele două rezultate, vedem 
cum câmpurile W! (x) şi W?(x) vor descrie particule a 
căror masă de repaus va fi: 


m' = Mw: = Mw: = L 


v2 


Pentru cel de-al treilea termen, vom face o transfor- 
mare 


= > 


E = cos 0 Wè — sin ĝw X, 
= sin dy W> + cos0wĂ, 


Aici tan(ĝw) = g'/g poartă numele de unghiul lui 
Weinberg. Din relaţiile de mai sus vedem că al treilea 
termen din ecuaţia (1) se scrie compact: 

n, 2 2 
"i 
go t9 ZZ" = 


(Mz)? 
2 Zu 
Comparând acest rezultat cu cel din secţiunea 174, 

observăm că particula asociată câmpului Z, va căpăta 

o masă de repaus nenulă: 


Mg nit 91 Mw: 


v2  Vâcos0w = cos ôw 


Din experimentele de împrăștiere dintre electroni 
şi neutrini s-a estimat unghiul lui Weinberg ca fiind 
sin?ĝw = 0,225. Știind că masa bosonului W este 
Mw = 78,6 GeV, obținem din relaţiile precedente și 
masa bosonului Z: Mz = Myw/cos0w = 89,3 GeV. 
Această valoare prezisă a fost confirmată experimental, 
aşa cum se vede în figura 17.26. 

Vedem că, după alegerile de mai sus, pentru câmpul 
Ay nu apare nici un termen de forma A,A”. Urmărind 
discuția din secțiunea 174, putem spune că acest câmp 
va avea masa de repaus nulă: 


Ma =0 


Vom asocia atunci bosonului Z interacţiunile neutre, 
iar bosonului A interacţiunile electromagnetice, pentru 
că ne așteptăm ca masa de repaus a fotonului să fie 
nulă. Pentru a verifica corectitudinea alegerii de mai 
sus, trebuie să rescriem interacţiunea dintre leptoni și să 
arătăm că interacţiunea electromagnetică apare numai 
între electroni. Interacțiunea dintre leptoni și noile câm- 
puri a fost introdusă în căsuţa matematică a secţiunii 
172 și ea este descrisă de următorii termeni: 

iLy” (- gara + 30X,) L +iRy (ig'X,)R (2) 


Aşa cum am mentionat în secțiunea 141, termenii 
de mai sus sunt responsabili de interacțiunea dintre 
particule. Fiecare dintre ei reprezintă un vertex în 
amplitudinea de probabilitate, în care particulele ce 
interacționează în vertex se identifică după câmpurile 
care apar în termeni. 

De exemplu, termenii în care apar câmpurile w} 
și w? se obțin înlocuind matricile Pauli 7 și 72 din 
secțiunea 172: 


Li = ily” (-ionw; — Tgnw 2) = 


. 1_;W2 
= i(buL Per)” (3) x W, T ji 
2 /\w}l+iw? 0 peL 


În dezvoltarea de mai sus am folosit forma matricilor 
Pauli Tı și T2 (vezi secțiunea 172), precum și descompu- 
nerea matriceală pentru L în funcție de undele de pro- 
babilitate relativiste ale leptonilor de chiralitate stânga, 
PuL Și Ver, aşa cum au fost introduse ele în secţiunea 
172. 
Pentru că în relaţii apare doar W}—iW? și W}+iW2, 
substituim acești termeni, pentru a obţine: 
Wł = Lwi- iW2);, W7 = L (w1+ iw?) > 
uT V2 H uP eT a H H 


Limy [Pa] [Peal wi Ha Ber! q” A 


În relaţia de mai sus am încadrat câmpurile care 
apar în interacţiune, urmărind „reţeta” deja prezen- 
tată pentru a identifica particulele care interacționează. 
Termenul rămas (înmulţit în plus cu î) este amplitudi- 
nea de probabilitate a vertexului de interacţiune dintre 
particule. 

Particulele care interactionează sunt atunci fie un an- 
tineutrin, neutrin și un boson W+ (primul termen), fie 
un antineutrin, neutrin și un boson W7 (al doilea ter- 
men). Rezultatul poate fi interpretat ca un proces prin 
care neutrinii (ąz) absorb sau emit bosoni W7 și W+ 
pentru a deveni electroni de chiralitate stânga (Ver), 
așa cum a fost schiţat în diagrama Feynman din figura 
17.11. Particulele Wt şi W- sunt atunci încărcate cu 
sarcină electrică. 

Restul termenilor din relaţia (2) descriu interacţiunea 
pentru câmpurile wè şi X„. Folosind forma matricii 73 
din secțiunea 172 și descompunând termenii ce conțin 
Xp, obținem următoarele interacțiuni: 


= i i ur 
L; = ily" (ionwto X) L+iRy (ig'X,) R = 


can — ) W3 0 y 
= i(u Per) Cio) ä Pun 


2710 WA Jia 
M rri E: i PuL — 
+i(WuL Per)” (ox) y — RY (g'X„) R 
eL 


Înmulţind matricile, termenul de mai sus din densita- 
tea de lagrangean devine: 


Li = Z (Bubu Za VeLY"%eL) wè ira (3) 


Vertexurile de mai sus ce conțin neutrinul au forma: 


Dutu (02-a, ) =A h lE] 


Mai sus am încadrat câmpurile ce determină parti- 
culele care „intră” într-un vertex: un antineutrin, un 
neutrin și un boson Z (restul de termeni ne va da ampli- 
tudinea de probabilitate a procesului). Cum un antine- 
utrin care întră într-un vertex poate privit ca un neutrin 
care iese, procesul de mai sus mai poate fi interpretat ca 
emisia sau absorbția unui boson Z de către un neutrin. 
Vedem astfel că între neutrini acționează interacțiunea 
slabă prin intermediul bosonului Z. 

Interesant este că până acum am identificat toți ter- 
menii pentru neutrini și între aceștia nu se află câm- 
pul A”. Cu alte cuvinte, câmpul electromagnetic nu 
actionează între neutrini. În termenii rămași vom re- 
găsi interacţiunea dintre electroni prin intermediul bo- 
sonului Z și a fotonului. Să ne concentrăm numai pe 
interacţiunea fotonului. Pentru aceasta, să scriem forma, 
câmpurilor vechi în funcţie de cele noi: 


wè = A, sin ôw + Zy cos ôw 
Xp = Ap cos0w — Z, sin ĝw; 


Să înlocuind formele de mai sus în relațiile care au 
mai rămas din (3) și să selectăm numai termenii în care 
apare câmpul electromagnetic Ap. Pentru electronii de 
chiralitate dreapta avem 


—9'(X4) Venea > —9'([Au] cos0w)] dea] 


Pentru electronii de chiralitate stânga vom obţine 
1 3 ' rai u 
= zO Wa +9 Xu)VerYW"'Ve > 
1 ; ra 
— >(9sin0w Ap + g' cos0w Auber Y VeL = 


= -'([4,] cos0w) Ap 

Mai sus am folosit relaţia gsinfw = g cos0w. 
Termenii încadraţi reprezintă câmpurile ce identifică 
particulele care apar într-un vertex de interacțiune. 
Rezultatul de mai sus ne spune că electronii de ambele 
chiralităţi pot emite și absoarbi particulele câmpului A, 
(fotoni), deoarece un pozitron care intră în vertex (ter- 
menii 4. și Yer) poate fi identificat ca un electron ce 
iese din vertex, sau că un electron și un pozitron se ani- 
hilează într-un vertex. 

Odată ce acești termeni ai câmpurilor vor fi 
îndepărtați din relatia de mai sus, vom obţine amplitu- 
dinea de probabilitate a vertexului de interacţiune (după 
ce înmulțim cu i). După cum vedem însă, am obținut 
aceeași amplitudine de probabilitate asociată vertexu- 
rilor, atât pentru electronii de chiralitate stânga, cât și 
pentru cei de dreapta (ceea ce înseamnă că electronii 
de chiralitate stânga și dreapta au aceeași sarcină elec- 
trică). 

Rezultatul este remarcabil. Aceasta înseamnă că 
identificare noastră a câmpului A, cu câmpul electro- 
magnetic a fost corectă. Mai mult, comparând ver- 
texul de mai sus cu cel din electrodinamica cuantică 
(secţiunea 145), vedem că sarcina electrică q a electro- 
nilor (de ambele chiralităţi) va deveni, cu convențiile 
folosite în această lucrare: 


q = g'cos0w = gsin ôw 


Desigur, dezvoltând mai departe toţi termenii 
densităţii de lagrangean £ cu ajutorul derivatei cova- 
riante D,, vom obţine și celelalte interacțiuni dintre 
particule. Dintre acestea, un rol important îl joacă 
interacţiunile bosonului Higgs, care este particula aso- 
ciată oscilaţiilor câmpului h(x) în jurul valorii clasice 
nenule a câmpului Higgs. O parte din interacțiuni sunt 
prezentate în figura 17.25. 

Vedem astfel că, în final, am unificat teoria 
interacțiunilor slabe, mediată de bosonii W1, W? şi Z 
(având masă de repaus nenulă) cu cea a interacțiunilor 
electromagnetice, mediată de foton, particula de masă 
nulă a câmpului A. Am obţinut astfel teoria electro- 
slabă. 


Unificarea, teoriei slabe cu electromagnetismul este con- 
siderată unul din marile succese ale fizicii. Cu toate 
acestea, sunt mulţi fizicieni care consideră că unifi- 
carea nu este completă, deoarece teoria electroslabă 
este descrisă de două constante de cuplaj g și g' ale 
interacțiunilor, una pentru simetria SU(2) și alta pen- 
tru simetria U (1). Raportul celor două constante este dat 
de așa-numitul unghi Weinberg, după numele fizicianului 
Steven Weinberg, iar acest raport trebuie determinat ex- 
perimental, el nu este o consecință a teoriei. 

În noua teorie electroslabă există deci patru bosoni ce 
mediază interacţiunile dintre electroni și neutrini: fotonul 
(pentru electroni), bosonul Z (pentru toţi leptonii) și doi 
bosoni W- și W+ pentru interacţiunea dintre electroni și 
neutrini. În plus însă, să nu uităm, avem acum și boso- 
nul Higgs, cel ce descrie acum fluctuațiile cuantice faţă de 
starea de vid clasic nenulă a câmpului Higgs. 


foton virtual de 
masă nulă 


electron 


boson Z 
masă nenulă 


electron 


Figura 17.26: În figură este ezemplificată interacțiunea 
dintre doi electroni aflați la distanță mare unul de altul. 
Electronul de jos emite atât un boson Z virtual (mijlocitor 
al interacțiunilor neutre) cât și un foton. Bosonul Z are 
însă masă nenulă, și deci un timp de viață scurt în starea 
virtuală. El este reabsorbit de electronul care l-a emis, 
neavând șansa să ajungă la celălalt electron, dacă distanța 
dintre electroni este mare. Fotonul virtual (mijlocitorul 
interacțiunilor electromagnetice) are însă masa de repaus 
nulă și o rază infinită de acțiune. El poate ajunge la 
celălalt electron, unde este și absorbit în exemplul de mai 
sus. 


Din păcate însă, masa bosonului Higgs este un para- 
metru care nu poate fi extras din celelalte constante ex- 
perimentale deja determinate. Concluzia neplăcută este 
că teoria nu prezice o valoare pentru masa de repaus a 
bosonului Higgs. Aceasta a făcut mai dificilă detectarea 
bosonului Higgs în experimente, aşa cum vom vedea mai 
târziu. 

Teoria ne dă un număr mare de diagrame Feynman pen- 
tru tot felul de interacțiuni între particule. În primul rând 
ea conduce la o definiție mai precisă a bosonului Higgs, 
ca fiind cuanta oscilatiilor câmpului Higgs în jurul valo- 
rii nenule de echilibru. O altă consecință sunt diagramele 
Feynman care arată că bosonii W- şi W+ emit bosoni 
Higgs. Diagramele sunt foarte utile atunci când vrem să 
identificăm experimentele de pe urma cărora putem mă- 
sura bosonul Higgs în acceleratoarele moderne de particule 
(vezi figura 17.25). 

Chiar dacă teoria electroslabă nu prezice masa bosonului 
Higgs, ea prezice multe alte elemente, printre care și masa 
de repaus a bosonului Z. Ea este legată de masa bosonilor 
W- şi W+ și tăria interactiunilor electroslabe. Astfel, să 
ne aducem aminte că constanta de cuplaj a interacțiunilor 
electromagnetice este dată în esență de probabilitatea ca 
un electron să emită un foton, care, la rândul ei, se reduce 
la sarcina electrică a electronului. Pe de altă parte, con- 
stanta de cuplaj g a interacțiunilor nucleare slabe (mediate 
de bosoni W*) este dată de probabilitatea ca electronii sau 
neutrinii să emită bosoni W+. 

Figura 17.27: Sectiunea eficace de împrăștiere a elec- 
tronilor cu pozitroni, pentru diverse produse ale reactiei. 
Sectiunea eficace este reprezentată pe ara verticală și 
ea reprezintă o mărime a interactiunii dintre electroni 
si pozitroni. Pe ara orizontală este prezentată ener- 
gia totală a perechii incidente formată de electron și po- 
zitron. De remarcat că această energie este mult mai 
mare decât energia totală a perechii în repaus (de ordi- 
nul a 1MeV). Mazimumul care apare în jur de 90GeV 
reprezintă procese prin care perechea electron-pozitron 
formează un boson Z ce se dezintegrează mai târziu în 
alte particule: ete — Z. Aceasta înseamnă că masa 
de repaus a bosonului Z trebuie să fie de aprozimativ 
90GeV. Imaginea este reprodusă din articolul „Precision 
electroweak measurements on the Z resonance” de M.W. 
Grunewald și colaboratorii, prezent la pagina de internet 
arziv.org/abs/hep-er/0509008v3, cu permisiunea autori- 
lor. 


Așa cum am menţionat, chiar dacă interacţiunile 
electromagnetice sunt unificate cu interacţiunile nucleare 
slabe în noua teorie electroslabă, rămânem cu cele două 
constante de cuplaj g și g' ale interacțiunilor fundamen- 
tale (vezi figura 17.11 și figura 17.12). Raportul aces- 
tor două numere este dat de așa-numitul unghi al lui 
Weinberg tan 6 = g'/g. Relaţia pentru masa bosonului Z 
se dovedește atunci a fi mz = mw / cos, unde mw este 
masa, de repaus a bosonilor W- şi W+ (vezi căsuţa ma- 
tematică). Folosind unghiul 6, fizicienii au putut prezice 
masa bosonului Z. Întrebarea este: confirmă experimen- 
tele masa prezisă a bosonului Z? 

Este interesant de observat că, atunci când fizicienii 
Steven Weinberg și Abdus Salam au propus teoria elec- 
troslabă, renormarea ei nu era clară. Ca atare, articolul 
inițial al lui Weinberg din anul 1967 nu a fost citat de ni- 
meni timp de 3 ani! Când însă a devenit clar că teoria este 
renormabilă, a început o adevărată vânătoare pentru ob- 
servarea experimentală a bosonului Z. Câștigătorii au fost 
fizicienii Carlo Rubbia și Simon van der Meer. Ei au fost 
primii care au observat bosonii W şi Z, primind Premiul 
Nobel în anul 1984 pentru această remarcabilă realizare. 

Măsurătorile lor au confirmat masa prezisă a bosonu- 
lui Z, cu o eroare ce a ajuns astăzi mai mică decât 1% 

(vezi măsurători recente în figura 17.27). Acesta este unul 
dintre cele mai puternice rezultate în favoarea modelului 
standard, în special a interacțiunii electroslabe, și o dovadă 
indirectă a existenţei bosonului Higgs. 

Să ne reamintim că electronii emit bosoni Z, nu numai 
fotoni. De aceea prezenţa bosonului Z duce la corecţii în 
toate experimentele în care interacţiunea dintre electroni 
este prezentă (vezi figura 17.26). Măsurători precise ale 
interacțiunii dintre electroni au confirmat contribuţia bo- 
sonului Z alături de foton. Deoarece și neutrinii (care nu 
au sarcină electrică) emit câte un boson Z, interacţiunile 
intermediate de bosonul Z se numesc interacțiuni neutre. 
Denumirea subliniază faptul că bosonul Z nu are sarcină, 
electrică. 

Acum, o mică observaţie despre renormarea teoriei. Așa 
cum am menţionat, întregul mecanism Higgs a fost pus în 
scenă pentru a da o masă de repaus nenulă bosonului W, 
păstrând însă teoria renormabilă. Este însă așa? Calculele 
confirmă faptul că teoria rămâne renormabilă. Acest me- 
canism este la urma urmei similar cu cel din supraconduc- 
tori (despre care știm că funcţionează), deci ne așteptăm 
să obţinem rezultate lipsite de infiniţi, iar acest lucru este 
confirmat de teoreticieni. 


176. Achiziţia de masă nenulă a electronului 


Iată-ne ajunși spre sfârșitul teoriei electroslabe. Am in- 
trodus câmpul Higgs care este responsabil de ruperea de 
simetrie și am discutat despre achiziţia de masă nenulă 
pentru bosonul W, ambele urmând linia teoriei supracon- 
ductorilor. Teoria, așa cum este dezvoltată până acum, nu 
conţine un element fundamental, pe care nu l-am introdus 
încă: masa de repaus nenulă a electronilor! 

Astfel, să ne reamintim că am ales la început masa de 
repaus a electronilor identic nulă pentru a-i face pe aceștia 
„rudă” cu neutrinii, pe care i-am considerat tot de masă de 
repaus nulă. În acest fel electronul de chiralitate stânga 
și neutrinul de chiralitate stânga au putut fi consideraţi 
două stări de isospin ale unei aceleiași particule originare, 
formând împreună o combinaţie în cadrul simetriei SU (2). 
Pentru aceasta însă, atât electronul, cât și neutrinul au 
trebuit să fie „eliberaţi” de masa lor de repaus. 

Dacă îndrăgim ecuaţiile matematice care însoțesc aceste 
fenomene, am putea încerca să reintroducem masa electro- 
nului conform termenilor obișnuiți din teoria electrodina- 
micii cuantice. Mai direct, am pune masa de repaus la loc 
în ecuaţii, acolo de unde am scos-o înainte. Atunci însă 
am avea imediat o problemă cu invarianța locală la trans- 
formările locale de etalonare. Astfel, deoarece undele de 
probabilitate ale electronilor de chiralitate stânga și de chi- 
ralitate dreapta se transformă diferit în simetriile SU (2) și 
U(1) asociate, sistemul nostru de electroni și neutrini nu 
ar mai fi invariant la transformările de etalonare locale. 

Avem noroc însă. O altă manieră prin care electronul 
poate reprimi masa de repaus nenulă, păstrând invarianţa 
la transformările locale de etalonare, este prin intermediul 

câmpul Higgs 


Figura 17.28: Sus este reprezentată mișcarea unui 
electron în „marea” câmpului Higgs nenul. Iniţial, elec- 
tronul are masa identic nulă. Electronul interacționează 
cu câmpul Higgs, și la fiecare interacțiune (reprezentată 
printr-o cruce mică) el își schimbă chiralitatea (repre- 
zentată prin „L” pentru chiralitate stânga și „R” pentru 
chiralitate dreapta). Datorită interacțiunii, electronul se 
mișcă mai încet, capătând masa de repaus nenulă. La 
mijloc este prezentată situația miuonului, rudă a electro- 
nului. Pentru că aici interacțiunea cu câmpul Higgs este 
mai puternică (are loc mai des), miuonul capătă o masă 
de repaus nenulă mai mare. Jos de tot este situația neu- 
trinului de chiralitate stânga. Aici neutrinul nu are voie 
să interacționeze cu câmpul Higgs, pentru că el ar că- 
păta atunci chiralitate dreapta, or un astfel de neutrin 
nu a fost observat în experimente. Neutrinul nu va pu- 
tea interacționa cu câmpul Higgs prin acest model și va 
rămâne cu masa de repaus nulă. 


câmpului Higgs! Astfel, putem adăuga un termen la densi- 
tatea, de lagrangean £ care lasă teoria invariantă la trans- 
formările locale de etalonare ale simetriei SU(2) x U(1), 
deja existente. 

Noul termen descrie cum electronul interacționează cu 
câmpul Higgs, iar în cursul procesului își schimbă chirali- 
tatea. Dacă el este un electron de chiralitate stânga, de- 
vine după aceea un electron de chiralitate dreapta, și in- 
vers. Amplitudinea de probabilitate a acestui proces (tăria 
interacțiunii dintre electron și câmpul Higgs) este cea care 
dă în final masa nenulă a electronului (vezi figura 17.28). 

Într-o imagine simplificată, ne vom imagina electronul 
de masă de repaus inițial nulă deplasându-se într-un spaţiu 
care nu este vid, ci în care se află câmpul Higgs nenul. 
De fiecare dată când electronul interacționează cu câmpul 
Higgs, el își va schimba chiralitatea, iar acest proces îi 
încetinește mișcarea. Rezultatul va fi un electron având o 
masă de repaus nenulă (pentru că înaintează mai greu). 
Masa electronului se obţine ca fiind proporţională cu tăria 
interacțiunii și cu valoarea finită pe care o ia câmpul Higgs 
în vid. 

Din păcate, această tărie a interacțiunii dintre elec- 
tron și câmpul Higgs nu iese din ecuaţii, ci trebuie in- 
trodusă acolo. În practică, înseamnă că nu cunoaștem 
tăria interacțiunii directe dintre electron și bosonul Higgs, 
și deci nu putem prezice masa electronului. Desigur, știind 
masa electronului, putem calcula tăria interacțiunii, însă 
ar fi fost foarte frumos și elegant dacă am fi putut scoate 


Capitolul 17. Interactiunea electroslabă 


tăria interacțiunii din ecuaţii și apoi prezice masa electro- 
nului. Iată-ne ajunși la un alt argument al teoriei electro- 
slabe, pe care îl menţionăm pentru a completa modelul: 


Argument 14: 


Electronul capătă masă de repaus nenulă prin 
interacțiunea directă cu câmpul Higgs, interacțiune 


care trebuie adăugată. Electronul îşi schimbă chi- 
ralitatea ori de câte ori are loc un astfel de proces. 


Mecanismul prin care particulele ca electronul capătă 
masă nenulă prin intermediul câmpului Higgs este vizua- 
lizat în literatura de popularizare prin prezenţa unei per- 
soane celebre la o petrecere (vezi figura 17.29). Dacă până 
a intra cameră ea se putea deplasa ușor (pentru că nu e 
era recunoscută), odată intrată în cameră persoana cele- 
bră va aduna în jurul ei foarte multi curioși care vor dori 
să asculte ce spune. Deplasarea ei prin cameră va fi apoi 
îngreunată. În acest fel şi electronii capătă masă nenulă 


Figura 17.29: O schiţă care explică achiziția de masă ne- 
nulă a unei particule prin interacțiunea cu câmpul Higgs. 
Sus, particula este reprezentată ca o persoană importantă 
care intră într-o încăpere. Multimea de oameni care se 
găsește deja în cameră reprezintă câmpul Higgs. Odată 
ce persoana cunoscută se mișcă în adunare, ea atrage 
atenţia asupra ei (schița de jos), ceea ce face înaintarea în 
mulțime mult mai dificilă. Miscarea sa încetinește, și ea 
poate fi asociată unei mase de repaus nenulă a particulei. 
(O David J Miller şi CERN. 

odată ce sunt aruncaţi în vidul care numai vid nu e, pentru 
că în el câmpul Higgs este finit, iar interacţiunea cu acest o mai facem aici). Ultimul termen este însă identic cu 
câmp finit îngreunează mișcarea electronului. termenul de masă din lagrangeanul câmpului Dirac, in- 
În această descriere, masa nenulă a bosonului Higgs trodus în secțiunea 136. Prin comparaţie, vedem că 
poate fi descrisă ca deplasarea unui zvon în cameră. Dacă electronul a căpătat o masă de repaus nenulă me: 
cineva aude ceva și îi spune vecinului, se vor aduna laolaltă 
mai mulți vecini, care vor spune altor vecini, iar în acest Me = Jen 


fel zvonul se va transmite singur mai departe. 
După cum se vede din ecuații, un astfel de termen nu 


apare pentru neutrini, ceea ce Înseamnă că neutrinii nu 
achiziționează masă de repaus nenulă prin intermediul 
câmpului Higgs. 


Calcul: Masa electronului 


O manieră prin care putem introduce alți termeni 
în lagrangean, păstrând invarianta la transformările lo- 


cale de etalonare, este prin intermediul câmpului Higgs. Vedem astfel că mecanismul prin care electronul a căpă- 
Astfel, continuând căsuţa matematică a secțiunii 175, tat masă de repaus prin intermediul bosonului Higgs este 
alegem să adăugăm la lagrangean un termen de forma: unul de succes. Din păcate, mecanismul nu funcționează 
_ Ea pentru neutrin. Aici, dacă am folosi același meca- 

ôL = —geLpR+ geRgi L nism, ar trebui ca neutrinul să își schimbe chiralitatea la 


interacţiunea cu câmpul Higgs. Cu toate acestea, neutri- 
Mai sus L este forma matriceală cu două linii a undei | nul nu are decât o singură chiralitate, cea de stânga! Cu 
de probabilitate a particulelor de chiralitate stângă, R alte cuvinte, neutrinul nu poate interacţiona cu câmpul 
cea a electronului de chiralitate dreapta și ţ este câmpul Higgs, pentru că altfel ar obţine chiralitate de dreapta, 
Higgs (tot o matrice coloană cu două linii). ori această particulă nu a fost observată în experimente. 

Aducându-ne aminte de „rețeta” prin care identi-| aţă de aceea ultimul argument în lunga noastră listă: 
ficăm particulele care interacționează într-un vertex 


prin intermediul câmpurilor ce apar în lagrangeanul de 
interacţiune 6£, vedem că forma de mai sus se poate 
interpreta ca procesul prin care un lepton de o chirali- 
tate dată (să zicem, L) interacționează cu câmpul Higgs 
ġ pentru a căpăta chiralitate opusă (de exemplu, R). 
Procesul este reprezentat în figura 17.28. 

Atunci când efectuăm o transformare generală L’ = 
UL în cadrul simetriei SU(2), trebuie să transformăm 
și câmpul Higgs. Așa cum a fost detaliat în secțiunea, 
175, alegerea este chiar $' = Ug, pentru transformările 
din simetria SU(2). Avem: 


Argument 15: 


Neutrinul nu poate capăta masă de repaus nenulă 
în modelul actual prin mecanismul Higgs, pentru 


că chiralitatea lui s-ar schimba la interacțiunea cu 
câmpul Higgs și neutrinul ar ajunge de chiralitate 
dreapta. În experimente, neutrinii sunt numai de 
chiralitate stânga. 


După cum vedem, modelul standard al particulelor, așa 
cum este construit până acum, nu explică masa de repaus 
nenulă a neutrinilor, cu toate că ea a fost confirmată re- 
cent experimental, așa cum vom vedea în secțiunea 183. 
Aceasta reprezintă o primă problemă majoră a modelu- 
lui standard al particulelor elementare, iar teoreticienii 
încearcă să includă masa de repaus a neutrinilor într-o 
versiune extinsă a modelului standard. Forma acestuia nu 
e stabilită clar până acum. 

În final, să facem o mică observaţie privind masa ori- 
ginară a electronului, așa cum a fost ea introdusă în 
0 _ secțiunea 147. Astfel, masa de repaus originară a elec- 
—Je (Zu Fer ) Yer = —(JeN) VeL PeR tronului se consideră în modelul standard al particulelor 

iniţial nulă. După interacțiunea cu bosonul Higgs ea va 
deveni nenulă. Apoi însă, în urma interacțiunii cu fotonii 


-geL'¢'R = —ge(LUt)(UŞ)R = -ge LR 


Vedem că lagrangeanul se păstrează invariant la trans- 
formările de etalonare ale simetriei SU (2), deoarece ma- 
tricea U este unitară: UU = I. 

Atunci când are loc ruperea de simetrie, câmpul Higgs 
va lua o valoare nenulă chiar și în cazul clasic, peste 
tot în vid. Folosind alegerea din secțiunea 175, avem o 
aproximare a primei părți din lagrangean: 


Remarcabil, termenul de mai sus include doar elec- virtuali, masa electronului capătă componente suplimen- 
troni. A doua parte din lagrangeanul ô£ are o formă tare, unele dintre ele divergente. 

asemănătoare, aşa încât obținem: Masa finală a electronului trebuie să fie cea observată 

= == în experimente. De aceea mărimea interacțiunii cu bo- 

ÔL = — (9en)VeLVeR — (Jen)VenVeL = sonul Higgs și cu câmpul electromagnetic trebuie aleasă 

= — gen (VeLVeR + VeRVeL) = -Ien YY în așa fel încât masa experimentală a electronului să fie 

cea observată în laborator, ţinând cont de divergențe în 

În ultima parte am folosit o relaţie ce se demon- cadrul teoriilor renormate. Masa experimentală va avea 


strează folosind definiţia spinorilor pentru electronii de însă acum două componente, una datorată interacțiunii 
cele două chiralități din secțiunea 172 (demonstraţia nu cu bosonul Higgs și alta datorată interacțiunii cu norul 
de particule virtuale din jurul său, întrepătrunse una cu 
cealaltă. 

177. Quarcii şi interacțiunea slabă 


Să observăm că am început studiul interacțiunilor nu- 
cleare slabe cu dezintegrarea beta a neutronului, dar după 
aceea ne-am ocupat doar de electroni și neutrini. Este clar 
însă că interacțiunea slabă e nu numai apanajul leptonilor 
(adică a electronilor, neutrinilor și diverselor lor generaţii), 
dar și apanajul hadronilor (particulele formate din quarci), 
ca neutronul, care apare în dezintegrarea beta. 

Acest lucru nu ar trebui să fie o surpriză foarte mare: 
știm, de exemplu, că protonii au sarcină electrică, deci pre- 
zintă interacțiuni electromagnetice. Cum însă am văzut că 
interacţiunile electromagnetice sunt o formă particulară a 
interacțiunilor electroslabe, nu este de mirare că și protonii 
prezintă interacțiuni electroslabe. 

Desigur, același argument îl putem aduce și pentru qu- 
arci, particulele din care sunt compuși protonii sau neu- 
tronii, pentru că și quarcii au sarcină electrică. Quarcii 
interacționează prin intermediul forței electrice, deci și 
prin intermediul forţelor electroslabe, care nu sunt decât 
o „pălărie” mai mare pentru forţele electrice. 

Lucrul acesta îl recunoaștem direct dacă revenim la pro- 
cesul de dezintegrare beta din care am dedus apoi procesul 
de interacțiune dintre un neutrin electronic ve și un ne- 
utron n. Procesul a fost detaliat în secţiunea 172 și îl 
reproducem: 


Ve > e7 +Wt 
n+Wt >p 


y neutron 
bosoni W A 


electron e 


Figura 17.30: Interactiunea dintre un neutrin si un 
neutron, explicată pe componente (vezi și figura 17.8). 
Aici un neutrin împreună cu norul său de bosoni virtuali 
W (stânga) penetrează mai întâi neutronul. Neutronul 
este format din trei quarci, ddu. Dacă neutrinul ajunge în 
apropierea quarculuid la o distantă aprozimativ de o sută 
de ori mai mică decât dimensiunea neutronului, atunci 
quarcul d poate absorbi un boson W+ din norul virtual 
al neutrinului. Emisia bosonului Wt va face din neutrin 
un electron, iar absorbtia bosonului W+ de către quarcul 
d va face din acesta din urmă un quarc u. Ansamblul de 
quarci devine acum udu, adică un proton. 

Figura 17.31: Dezintegrarea beta explicată pe părtile 
sale componente. Aici un neutron este un ansamblu 
de trei quarci: udd. Mai întâi un quarc d se trans- 
formă într-un quarc u prin emisia unui boson W`. 
Transformarea quarcului aduce cu sine transformarea ne- 
utronului (udd) într-un proton (udu). Mai departe, 
bosonul W- se dezintegrează într-un electron e” și un 
antineutrin electronic De. Deoarece neutrinii nu au sar- 
cină electrică, bosonul W” trebuie să aibă sarcină elec- 
trică negativă, el fiind antiparticula bosonului W+. 


Prima relaţie a reprezentat emisia unui boson W+ de 
către un neutrin Ve și ea a fost „cheia” noastră de început, 
pentru că în acest proces neutrinul se transformă într-un 
electron. Am văzut că procesul nu este decât o consecinţă 
a faptului că electronul și neutrinul sunt două stări de 
isospin ale aceleiași particule originare. Starea de isospin 
se schimbă dacă particula emite sau absoarbe bosoni W. 

Acum însă ne vom întoarce privirea către al doilea pro- 
ces. Un neutron n absoarbe un boson W+ pentru a se 
transforma într-un proton p. Nu putem oare presupune că 
atât neutronul, cât și protonul sunt două stări de isospin 
ale unei particule originare și că această stare de isospin 
se schimbă cu emisia sau absorbţia bosonului W? În acest 
fel, am introduce natural interacţiunea slabă pentru ne- 
utroni și protoni în simetria SU(2), și n-ar trebui decât 
să copiem procesul aplicat pentru electroni și neutrini. La 
urma urmei, la fel am procedat și atunci când am introdus 
două stări de isospin pentru bosonul Higgs, pentru ca el 
să poată interacţiona cu bosonul W. 

O asemenea încercare ar fi utilă, însă am trebui să fim 
puțin mai îndrăzneţi, dacă ne aducem aminte că raza de 
acţiune a bosonului W este de aproape 10-18 m, adică 
de aproximativ o sută de ori mai mică decât dimensiu- 
nea neutronului! În acest caz, nu ar fi mai interesant să, 
asociem interacțiunea slabă particulelor din care este com- 
pus neutronul, mai precis quarcii? La urma urmei, quarcii 
sunt particule elementare, pe când neutronul nu este. Nici 
această propunere nu este o surpriză, deoarece quarcii au 
sarcină electrică, interacționează electromagnetic, și deci 
electroslab. 

Pentru a vedea mai în detaliu ce se întâmplă cu quarcii 
în procesele de interacţiune nucleară slabă, vom detalia a 
doua reacţie prezentată mai sus, cea în care un neutron n 
absoarbe un boson W+ pentru a deveni un proton. Astfel, 
neutronul are o compoziție de quarci udd, iar protonul 
are compoziţia udu (vezi figura 17.30). Cea mai naturală 

propunere este atunci că un singur quarc d din neutron 
absoarbe un boson W+ pentru a deveni un quarc u: 


n(udd) + Wt —p(udu) > d+Wt>u 

Vom aplica atunci ideea noastră cu două stări de isospin 
în cadrul simetriei SU(2), însă nu pentru proton și neu- 
tron, ci pentru quarcul d și quarcul u. Aceste două stări 
de isospin ale aceleiași particule originare ar fi descrise de 
simetria SU(2). 

Acceptând că aromele de quarci vin împerecheate câte 
două în stările de isospin ale simetriei SU(2), putem 
arunca în bătălie tot arsenalul teoriilor de etalonare 
Yang-Mills. Astfel, vom reconstrui interacţiunea acestor 
quarci cu același boson W (purtător al interacțiunii din- 
tre particule în simetria SU(2)), așa cum am procedat la 
electroni și neutrini, sau la câmpul Higgs (care avea și el 
tot două stări de isospin). 

Desigur, urmând această rețetă, descoperim 
interacţiunea nucleară slabă și între ceilalți quarci, 
aranjându-i pe grupuri de câte două stări de isospin 
și urmărind dezintegrările experimentale (nu numai ale 
neutronului, dar și ai celorlalţi barioni). Dacă am face 
acest exerciţiu am avea o surpriză plăcută: gruparea qu- 
arcilor doi câte doi se regăsește deja în tabelul particulelor 
elementare prezentat în 15.18! Astfel, cei șase quarci par 
să fie aranjaţi în trei generații, fiecare generaţie având 
câte doi quarci, adică exact de câţi avem nevoie: 


u c t 


d s b 


Quarcii u și d, cei care apar în dezintegrarea beta a ne- 
utronului, formează într-adevăr prima generaţie, având o 
masă, de repaus apropiată, în jur de câţiva MeV. Quarcii c 
și s formează a doua generaţie, având o masă de repaus de 
100MeV respectiv 1,2GeV. A treia generaţie este formată 
din quarcii t și b. Ne-am aștepta atunci ca o generaţie de 
doi quarci să fie exact perechea, de două stări de isospin pe 
care o căutam în simetria SU(2). Quarcii vor putea atunci 
emite și absorbi bosoni W, care sunt particulele purtătoare 
de interacţiune în simetria SU(2), așa cum ne dorim. 

Procedura de mai sus este în mare corectă, cu o „mică” 
diferenţă însă. Astfel, experimentele arată că cei doi quarci 
care formează o generaţie nu sunt chiar cele două stări de 
isopin pe care ni le dorim în simetria SU(2)! Aceste stări 
de isospin ale simetriei SU (2) sunt de fapt combinaţii lini- 
are ale quarcilor din diverse generaţii. Fizicienii obișnuiesc 
să scrie perechile care formează două stări de isospin în si- 
metria SU(2) într-o alegere particulară ca: 


u c t 

Observati semnul prim ” care apare pentru quarcii de pe 
a doua linie, d!, s’ şi b'. Aceștia sunt combinatii liniare 
ale quarcilor cunoscuți, combinații care sunt descrise de o 
matrice U de numere complexe: 


d! d 0,974 0,223 0,003 
s|=Ul|ls]|; |U|= | 0,224 0,973 0,041 
b' b 0,008 0,040 0,999 


De remarcat că matricea este aproape diagonală, ceea ce 
înseamnă că presupunerea noastră de la început nu era 
prea departe de adevăr. În matrice am scris numai modu- 
lele numerelor complexe care formează matricea, pentru 
că aceasta este tot ce știu cu certitudine deocamdată fi- 
zicienii (fazele numerelor complexe nu sunt cunoscute cu 
erori suficient de mici). 

În plus, trebuie menționat că elementele acestei matrici 
sunt toate nişte constante experimentale care nu sunt pre- 
zise de teorie. După cum vedem, experimentul ne aduce 
surprize, ceea ce nu înseamnă decât că mai este mult de 
descoperit în modelul standard al particulelor elementare. 
Numerele de mai sus reprezintă astăzi încă o enigmă, iar 
originea lor este subiect activ de cercetare. De ce este 
primul element 0, 974 și nu 0, 875, să spunem? Nu știm... 

Matricea de mai sus este cunoscută ca matricea CKM, 
după numele descoperitorilor ei, fizicienii Nicola Cabibbo, 
Makoto Kobayashi şi Toshihide Maskawa. Ultimii doi sunt 
laureați ai Premiului Nobel în anul 2008 pentru această 
descoperire, deși mari merite are și Nicola Cabibbo. El 
a fost primul care a prezis că de fapt quarcii care in- 
tră în interacţiunile slabe sunt combinaţii liniare ale ce- 
lor definiți în interacţiunile nucleare tari. Cabibbo a găsit 
prima combinaţie liniară a matricii de mai sus, și anume 
d' = 0, 97d + 0, 228, și de aceea ne putem imagina surpriza, 
unor fizicieni în anul 2008 atunci când nu i-au regăsit nu- 
mele pe lista laureaţilor Premiului Nobel. 

Așa cum am menţionat, nu știm încă de ce trebuie 
să considerăm combinaţii liniare ale quarcilor pentru 
interacţiunile slabe și de ce termenii combinațiilor lini- 
are (date de matricea CKM) au valoarea experimentală 
pe care o au. Cu toate acestea, noua matrice a adus un 
câștig neașteptat, căci ea a permis integrarea în teorie a ru- 
perii de simetrie sarcină-paritate CP (de la charge-parity, 
în engleză). Despre aceasta vom vorbi în secţiunea 182. 
Acolo vom vedea că în natură se produc un număr diferit 
de neutrini de chiralitate stânga și antineutrini de chirali- 
tate dreapta. 

Până atunci însă, să facem un exerciţiu de imaginaţie și 
să privim elementele matricii CKM. Nu este fascinant că, 
la ora actuală, nu știm de ce ele au forma de mai sus? Nu 
înseamnă că natura ne mai așteaptă cu alte descoperiri? 

Cercetări actuale 


în fizica particulelor elementare 


În capitolele precedente am reconstruit împreună teori- 
ile principale ale fizicii microscopice: teoria interacțiunilor 
de culoare și teoria interacțiunilor electroslabe (care in- 
clude și electromagnetismul). Dincolo de caracterul tehnic 
al acestor teorii, descoperim o lume a interacțiunilor din- 
tre particule care ne este mai puţin familiară în viața coti- 
diană. Particulele, de exemplu, nu se ciocnesc ca bilele de 
biliard, ci își schimbă bosoni virtuali în interacţiunile din- 
tre ei, în multiplele procese virtuale care au loc simultan. 

Fizica particulelor elementare este însă mai mult decât 
una dintre numeroasele ramuri ale fizicii. Ea poartă în sine 
ca o săgeată dorința noastră de a cunoaște legile universu- 
lui în care trăim, urmărind logica reducţionismului: știind 
legile elementelor componente ale lui sistem (particulele 
elementare) vom putea reconstrui comportarea întregului 
sistem (universul însuși). 

O astfel de abordare își are limitările ei, așa cum ne 
demonstrează știința complezității: dacă știm legea de 
mișcare a unei molecule din aer, nu înseamnă că vom re- 
construi automat mișcarea, maselor de aer și prezice vre- 
mea. Dacă știm legile care guvernează legăturile chimice 
ale atomilor de carbon, oxigen și hidrogen, nu înseamnă 
că vom ști automat cine suntem. 

Prin natura ei, fizica, particulelor elementare este con- 
strânsă să analizeze „bucăţele” din ce în ce mai mici ale 
materiei, și de aceea cunoștințele se obţin din ce în ce 
mai greu. Este adevărat că progresul tehnologic ajută la 
aceste investigaţii, însă nu mai este cazul anilor de început, 
atunci când un grup de cercetare de câţiva oameni putea 
face descoperiri epocale. Astăzi este nevoie de accelera- 
toare de particule din ce în ce mai mari și mai scumpe și 
de grupuri de cercetători de chiar sute sau mii de oameni 
pentru a obţine rezultate noi. 

Cu toate dificultăţile întâlnite, cercetătorii continuă să 
facă descoperiri fundamentale în fizica universului mi- 
croscopic, chiar dacă nu în ritmul anilor de început, cu 
consecințe în înțelegerea, chiar a universului macroscopic. 
Vom vorbi și noi în secţiunile următoare despre masa ne- 
nulă a, neutrinilor sau despre problema asimetriei dintre 
materie și antimaterie. Vom călători către începutul uni- 
versului folosind cunoștințele dobândite în fizica particu- 
lelor elementare și vom descoperi o explozie la fel de spec- 
taculoasă ca Big Bang-ul, cea a universului inflaționar. 

Figura 18.1: O reprezentare a tuturor particulelor ele- 
mentare. Pe axa verticală este masa de repaus exprimată 
în Gev/c2, iar pe axa orizontală organizarea pe generații. 
Masa neutrinilor este numai orientativă. 


Spre sfârșitul capitolului vom intra în problematica ac- 
celeratorului modern de particule Large Hadron Collider, 

dela Geneva. Proiectul este cel mai mare din fizica ultimi- 
lor ani și urmărește în principal confirmarea și măsurarea 
bosonului Higgs, care am văzut că este una dintre cărămi- 
zile fundamentale ale modelului standard al particulelor 
elementare. 

Dincolo de aceste rezultate tehnice însă, acest proiect 
major inspiră generaţii întregi de tineri care se formează 
acum pe băncile școlii și care, prin articolele și emisiunile 
de popularizare pe marginea acestui subiect, intră în con- 
tact cu cel mai mare mister pe care îl vor întâlni în viața 
lor: natura și originea universului în care trăiesc. 


178. Modelul standard 
al particulelor elementare 


În capitolele precedente am prezentat interacţiunile de 
culoare pentru quarci, precum și interacţiunile electroslabe 
care au loc atât între quarci, cât și între leptoni. În acest 
fel am reușit să trecem în revistă, cele două teorii ale mode- 
lului standard: teoria interacțiunilor de culoare (cea care 
ţine quarcii împreună în protoni) și teoria interacțiunilor 
electroslabe (cea care unifică interacţiunea slabă nucleară 
cu electromagnetismul). 

În această secţiune vom recapitula principalele concluzii 
ale capitolelor precedente, pentru a vedea unde am ajuns și 
a pune lucrurile puţin în perspectivă. Nu e banal faptul că 
am redus toate particulele cunoscute la câteva componente 
elementare și nici faptul că am descris toate interacţiunile 
dintre particule prin doar două tipuri: interacţiunea elec- 
troslabă şi interacţiunea de culoare. Toate aceste ele- 
mente, adunate împreună, formează modelul standard al 
particulelor elementare (vezi tabelul 18.1). 

Teoria electroslabă ne arată că interacţiunea dintre par- 
ticulele elementare (atât leptoni cât și quarci) este mediată 
nu numai de fotoni și de bosonii W+ și W-, dar și de bo- 
sonul Z, care a fost astfel prezis de teorie și confirmat de 
experiment. Desigur, ingredientul cel mai spectaculos al 
teoriei electroslabe rămâne câmpul Higgs, cu bosonul Higgs 
asociat oscilaţiilor cuantificate ale sale. 

În primul rând, câmpul Higgs are o amplitudine nenulă 
în orice punct din spaţiu, chiar și în vid. Pentru a înțelege 
ciudăţenia situaţiei putem face o comparaţie cu o familie 
de furnici care traieste pe o suprafata plană despre care 
crede că este tot universul, numai ca să descopere mai 
târziu că acea suprafaţă este cea a unui ocean îngheţat și 
că sub ea se ascund miliarde de tone de gheaţă (vezi figura 
18.2). Tot astfel și universul nostru este „plin” în fiecare 
punct al spaţiului (chiar și în vid) cu câmp Higgs, care este 
peste tot într-o stare „îngheţată” (vezi secţiunea 174). De 
aceea noi nu percepem existenţa câmpului Higgs în primă 
instanță, chiar uriaș fiind, deoarece câmpul Higgs clasic 
„îngheţat” nu fluctuează decât foarte puţin. 

Pare o întoarcere la vechea teorie a eterului, atâta doar 
că, de data aceasta, câmpul Higgs este compatibil cu teoria 
relativităţii restrânse și nu creează contradicții. Așa cum 
am văzut însă, câmpul Higgs este indispensabil dacă vrem 

Figura 18.2: O reprezentare a câmpului Higgs pentru 
univers. O furnică pe suprafața unui ocean înghețat nu 
vede miliardele de tone de gheață de sub suprafață, tot 
așa cum noi nu simțim câmpul Higgs clasic care are 
o valoare foarte mare în orice punct al vidului cosmic. 
Ceea ce detectăm noi sunt fluctuațiile cuantice ale aces- 
tui câmp Higgs în jurul valorii clasice și interacțiunile 
sale, interacțiuni care se reflectă, de ezemplu, în masa de 
repaus nenulă a electronilor sau quarcilor. 


să obținem ruperea spontană de simetrie chiar în cazul în 
care spaţiul este vid. Căci, cum s-ar putea rupe o simetrie 
a spaţiului fără a pune ceva în el? Prin analogie cu teoria 
supraconductorilor, avem nevoie de acest mecanism pentru 
a obține masa de repaus nenulă a bosonului W, păstrând 
teoria renormabilă. 

Câmpul Higgs, chiar dacă este „îngheţat”, are fluctuații 
cuantice în jurul valorii sale nenule, fluctuații descrise de 
o nouă particulă, numită boson Higgs. Prin interacţiunea 
sa cu celelalte particule, câmpul Higgs reușește să le dea 
celor mai multe dintre acestea o masă de repaus nenulă. 
Mecanismul are loc atât pentru electron, cât și pentru 
quarc, dar mai ales pentru bosonul W, pentru că în acest 
caz teoria interacțiunilor nucleare slabe rămâne renorma- 
bilă. O combinaţie specială de bosoni rămâne cu masa 
de repaus nulă în urma interacțiunii cu câmpul Higgs, iar 
această combinaţie poartă numele de foton. În acest fel 
teoria electroslabă unifică teoria interacțiunilor nucleare 
slabe cu electromagnetismul. 

Metoda de mai sus nu poate fi aplicată la neutrin, care 
în modelul standard are de aceea masa de repaus nulă. 
Deoarece însă masa experimentală măsurată a neutrinului 
este nenulă (așa cum vom vedea în secţiunea 183), mo- 
delul standard este incomplet. Observaţi că nu spunem 
„eronat”, pentru că există propuneri de extensie a mode- 
lului standard care să accepte masa nenulă a neutrinului. 

Teoria electroslabă se aplică la toate generaţiile de lep- 
toni: electronul și neutrinul electronic, miuonul și neu- 
trinul miuonic, tauonul și neutrinul tauonic. Generaţiile 
suplimentare (miuonul sau tauonul, de exemplu) nu sunt 
decât alte specii de electroni, cu o masă de repaus mai 
mare. După cum a glumit Richard Feynman, este ca și 
cum Creatorul ar fi vrut să încerce și altă masă de repaus 
pentru electron. Remarcabil însă, aceiași bosoni, fotonul, 
bosonii W- şi W+, bosonul Z și acelaşi boson Higgs vor 
media și interacţiunile dintre celelalte generaţii de leptoni. 

Observaţia, aceasta crucială este ușor de acceptat dacă 
ne gândim că același câmp electromagnetic acţionează 
pentru toate particulele care au sarcină electrică, indife- 
rent din ce „materie” sunt alcătuite ele. Şi noile generaţii 
de leptoni vor interacționa prin aceiași bosoni W și Z, iar 
noile generaţii de quarci vor interacţiona prin intermediul 
acelorași opt gluoni. 

Prezenţa acelorași bosoni care mediază interacţiunile 
între toate generaţiile de particule este legată intrinsec 
de faptul că bosonii respectivi sunt asociaţi unei simetrii 
date. Astfel, toate simetriile SU(2) (unde particulele au 
două stări de isospin) generează interacțiuni prin inter- 
mediul bosonului W. Avem astfel și perechile de elec- 
troni/neutrini, grupul de câte doi quarci organizaţi pe 
generaţii dar și cele două stări de isospin ale bosonului 
Higgs. Bosonii W și Z sunt deci purtători ai interacțiunilor 
între toate particulele cu două stări de isospin, care au o 
simetrie a gradului intern de libertate SU(2). 

Teoria cromodinamicii cuantice descrie interacțiunea 
dintre quarci. Ei au mai multe arome și generaţii. Un 
quarc de aromă dată are trei culori, care se manifestă în 
simetria SU(3). Mediatorii interacțiunii în această sime- 
trie sunt gluonii, ceea ce face ca aceiași gluoni să acţioneze 
între toţi quarcii, indiferent de aromă. Și în acest caz 
particulele purtătoare de interacţiune (gluonii) sunt o ca- 
racteristică a simetriei SU(3). Această observaţie devine 
importantă când căutam o simetrie mai înaltă a particu- 
lelor elementare, care a fost „ruptă” cândva, pentru că în 
acest fel poate vom unifica toate interacţiunile. 

Trebuie să menţionăm că, din fericire, ambele teorii 
menţionate aici, cromodinamica cuantică și teoria electro- 
slabă, sunt renormabile, conducând deci la predicții ex- 
perimentale finite. Cele două teorii formează împreună 
modelul standard al particulelor elementare. Modelul stan- 
dard este astăzi aproape tot ce știm despre interacţiunile 
dintre particulele elementare, și el reprezintă o culme a 
cunoașterii umane despre realitatea fizică ce ne înconjoară. 
Acest model standard al particulelor elementare împreună 
cu teoria relativităţii generale a lui Einstein este tot ce 
am verificat până în acest moment în experimentele noas- 
tre cu materia. Ce se află dincolo de modelul standard se 
poate numi cercetare de către un grup mai optimist, sau 
speculație de către altul, cu șanse mai mari sau mai mici 
de reușită. 

Să menţionăm însă că, la ora actuală, modelul stan- 
dard al particulelor elementare este unificat cu teoria 
relativităţii restrânse. Aceasta pentru că mișcarea rela- 
tivistă a particulelor a fost deja încorporată în modelul 
standard odată cu introducerea mecanicii cuantice relati- 
viste. Pe de altă parte, teoria relativităţii generale este o 
teorie a spațiului-timp curb, a cărei legătură cu mecanica 


Capitolul 18. Cercetări actuale în fizica particulelor elementare 


cuantică nu este încă clară, și de aceea modelul standard 
nu este unificat cu teoria relativităţii generale. 

Dacă încercăm să aruncăm o privire de ansamblu asupra 
modelului standard, nu putem să nu remarcăm caracterul 
lui de improvizație. Astfel, nu avem un argument clar 
pentru numărul încă mare de particule elementare și pen- 
tru ordonarea acestora pe generaţii. Nu știm de ce unele 
elemente ale modelului se potrivesc, de exemplu sarcina 
electrică a electronului și a protonului. Nu știm care este 
semnificaţia clară a procesului de renormare și ce anume 
se află în spatele câmpului Higgs. Nu știm de ce quarcii 
care apar în interacțiunile slabe sunt combinaţii liniare ale 
quarcilor care apar în interacţiunile de culoare și nu știm 
de ce la urma urmei quarcii au trei culori și nu patru, să 
spunem. Asta ca să nu mai amintim că modelul standard 
încă nu e compatibil cu masa nenulă a neutrinului măsu- 
rată în experimente. .. 

În plus, trebuie să remarcăm că nu toate elementele 
modelului standard au fost verificate experimental la ora 
actuală. De exemplu, cu toate că bosonul Higgs a fost 
descoperit în noile experimente de la acceleratorul Large 
Hadron Collider, detaliile lui nu sunt încă confirmate și 
sunt astăzi un subiect activ de cercetare. 

Toate aceste observaţii ne ţin treji, ne spun că trebuie să 
căutăm mai bine, mai mult, pentru că mai este încă destul 
de descoperit. Se prea poate ca cheia noilor descoperiri să 
stea în relaţiile deja descoperite, se prea poate să fie nevoie 
de noi experimente. Se prea poate ca mâine să descoperim 
extensia, corectă a modelului standard, se prea poate să 
mai așteptăm 50 de ani, așa cum am așteptat până acum. 
Unii critici spun că nu am mai făcut progrese fundamentale 
în fizica teoretică din anii '60, alţii că descoperiri epocale 
ne așteaptă în experimentele de la Large Hadron Collider. 

Uneori, după atâta teorie, este bine să culegem roadele 
efortului și să ne bucurăm, împreună, de frumuseţea fizicii 
ce decurge din ele, pentru că suntem asemenea unui pictor. 
Astfel, ce folos dacă am învăţat o tehnică specială de pictat 
și nu o punem în aplicare, pentru a ne bucura sufletul cu 
o reprezentare aparte a lumii înconjurătoare? 

Un astfel de exemplu este istoria universului, de la Big 
Bang și până astăzi. Despre ea am mai discutat în capi- 
tolul 8, unde am introdus câteva elemente esenţiale: ezr- 
pansiunea universului și radiația de fond. În secţiunea 
de față vom discuta despre formarea diverselor particule 
în univers, despre momentele de timp în care procesul a 
avut loc, folosind noţiuni acumulate în capitolul prece- 
dent. Următoarea secţiune o vom dedica unei descoperiri 
mai recente, și anume inflatia universului. 

Înainte însă de a începe, să facem o mică divagaţie și 
să ne reamintim cuvintele poetului despre începutul uni- 
versului, scrise cu o jumătate de secol înainte de apariţia 
teoriei Big Bang-ului. Mai mult decât anticiparea unei 
descoperiri însă, Eminescu ne face să trăim acele momente 

iniţiale cu sufletul, dincolo de formule și ecuaţii: „Fu pră- 
pastie? Genune? Fu noian întins de apă? / N-a fost lume 
pricepută și nici minte s-o priceapă”. 

Eminescu nu a fost primul poet care să intuiască mo- 
mentele originare ale universului, el a fost inspirat de cu- 
rentele filozofice ale vremii. Dar acest moment iniţial de 
apariţie a Universului a existat, așa cum am discutat în 
capitolul 8. El este desemnat astăzi sub numele de Big 
Bang. 

Atâta doar că există o deosebire faţă de viziunea lui 
Eminescu, care spunea: „Căci era un întuneric ca o mare 
făr-o rază”. Versul sugerează că la început exista spaţiul, 
unde se afla „întunericul” și în interiorul căruia ar fi apă- 
rut universul. Dar, așa cum știm din teoria relativităţii, 
în momentul originar s-au creat atât spațiul, cât şi timpul! 
Aici este punctul unde filozofia și gândirea noastră anali- 
tică eșuează. Cum am putea să ne imaginăm ceva dinainte 
de momentul când însuși timpul a fost creat? Poate însă 
că întrebarea nu este bina pusă, dacă privim timpul ca pe 
o interpretare a relaţiilor de cauzalitate. Atunci, primu- 
lui eveniment nu îi precedă nici un altul, deci nu ne mai 
putem pune problema unui timp. 

Momentul originar al universului este dedus din ex- 
pansiunea sa. Așa cum am văzut în secţiunea 88, deoarece 
toate stelele se îndepărtează de noi, cu o viteză cu atât mai 
mare cu cât sunt mai îndepărtate, apare logic ca ele să fi 
pornit dintr-un moment de început, atunci când erau ve- 
cine cu noi. Contrar părerii generale însă, momentul de 
Big Bang nu înseamnă că tot universul a început dintr-un 
singur punct, ci doar că stelele care acum sunt la mii de la 
ani lumină una de alta erau la momentul originar vecine. 

Merită să vorbim puțin despre această observaţie. 
Astfel, să ne amintim că modelul de univers în care ne 
aflăm nu este stabilit cu exactitate de cosmologi. Poate 
că existăm într-un univers hipersferic (analogul sferei în 
mai multe dimensiuni, unde universul este finit în spaţiu), 
într-unul hiperbolic (analogul parabolei, cu un univers infi- 
nit) sau chiar într-unul euclidian la scară mare, astăzi pur 
și simplu nu știm. Deosebirea dintre modele este mare, 
căci, după cum vedem, intr-unul dintre ele universul este 
finit în spaţiu iar în celelalte două infinit încă de la început. 

Fizicienii ne atrag atenţia că, în modelele cosmologice, 
primele momente ale universului sunt, la scară locală, 
asemănătoare în toate cele trei modele. Practic, dacă 
urmărim local densitatea de energie, temperatura sau altă 
caracteristică locală, acestea au o comportare asemănă- 
toare în toate cele trei cazuri (pentru momentele de înce- 
put ale universului). De aceea, este încetățenit obiceiul de 
a descrie evoluţia universului cu ajutorul unui parametru 
a(t), care poate reprezenta distanţa dintre două puncte în- 
vecinate (să zicem cele între acum se află un metru) aflate 
în repaus unul faţă de altul. Atunci a(t) ar descrie ex- 
pansiunea spaţiului în timp. 

În toate cele trei modele ale universului evoluţia 
spaţiului a(t) este aproximativ aceeași imediat după Big 
Bang. Cu toate acestea, există o diferenţă uriașă dacă ne 
gândim că universul hipersferic (finit) trebuie să fi por- 
nit dintr-un punct, dar cel hiperbolic (infinit) trebuie să 
fi fost infinit încă de la Big Bang! Mai mult, o astfel de 
analiză care ne dă proprietăţile locale ale universului după 
Big Bang nu ne spune nimic despre situaţia actuală. Este 

Figura 18.3: O schiță a universului în era radiatiei, 
după Big Bang. Aici particulele ionizate (reprezentate de 
niște bile) sunt în echilibru termic cu radiaţia (reprezen- 
tată de particulele radiaţiei, săgețile ondulate). În acest 
mediu apar fluctuatii în temperatura medie, reprezentate 
cu nuante mai închise sau mai deschise. De remarcat că 
am reprezentat o zonă locală a spaţiului. Comportarea 
zonei locale este aprozimativ aceeași fie că universul este 
finit, fie că este infinit încă de la început. Peste tot 
în spatiu vor fi astfel de fluctuatii și particule care își 
schimbă energia. 


universul infinit? Poate că da... Este finit? Poate că 
da... Cât de mare? 

Deoarece astăzi primim semnale care au plecat cel mult 
acum 13 miliarde de ani (vârsta aproximativă a universu- 
lui), cosmologii cred că el trebuie să fie mai mare decât 13 
miliarde de ani-lumină. Nu știm însă precis cât de mare, 
el poate este chiar infinit de mare. Se prea poate ca partea 
vizibilă a universului de miliarde de ani-lumină să nu fie 
de fapt decât o fărâmă din tot universul, după cum o stea 
este o fărâmă dintr-o galaxie, iar o galaxie o fărâmă din 
universul vizibil. 

De aceea, cosmologii obișnuiesc să se refere la univer- 
sul observabil. Acesta, este limitat de regiunea până unde 
a ajuns materia a cărui lumină o mai primim azi (pre- 
supunem că telescoapele nu sunt o limitare). Astfel, cu 
cât ne uităm mai departe, cu atât vedem o lumină care 
a plecat mai de demult. Limita de timp este impusă de 
vechimea universului, care este aproximativ 13 miliarde 
de ani. Dacă avem o rază de lumină care a circulat 13 
miliarde de ani, înseamnă că a fost emisă aproape de Big 
Bang și ne-am aștepta să găsim materia care a emis-o la 
13 miliarde de ani-lumină, atât cât este distanţa pe care o 
parcurge lumina în 13 miliarde de ani. 

Cu toate acestea, analiza de mai sus este valabilă numai 
într-un univers static. Universul nostru este însă dinamic, 
în mod special după Big Bang. Aceasta face ca spaţiul să 
se extindă și după ce lumina a fost emisă acum 13 miliarde 
de ani. Pe măsură ce timpul se scurge, lumina are mai mult 
de parcurs (pentru că spaţiul din faţa ei se extinde), iar 
materia, care a emis-o se îndepărtează de locul emisiei. 

Un exemplu este radiația de fond pe care noi o receptăm 
astăzi (vezi secțiunea 89) și care a fost emisă după 380 000 

de ani de la Big Bang, deci aproximativ acum 13 mili- 
arde de ani. La momentul emisiei, radiaţia era mult mai 
aproape decât 13 miliarde de ani-lumină de noi, pentru 
că spaţiul s-a extins continuu în timpul călătoriei radiaţiei 
către noi. 

Mai mult însă, în timp ce radiaţia de fond a făcut călă- 
toria, spaţiul s-a extins și acolo unde a rămas materia care 
a emis-o, şi ca atare această materie se găsește acum mult 
mai departe de 13 miliarde de ani-lumină. Astăzi se esti- 
mează că materia care a emis radiaţia de fond se găsește 
la aproape 45 de miliarde de ani-lumină de noi. Valoarea 
reprezintă marginea aproximativă a universului observabil. 

Așa cum am menţionat, nici unul dintre modelele cos- 
mologice actuale nu este suficient de precis pentru a ne 
spune cât de mare este universul în totalitatea lui, dacă 
este finit sau infinit. Dincolo de aceste 45 miliarde de 
ani-lumină poate că se află spaţiu ce se întinde pe alte 
miliarde de miliarde de miliarde de ani-lumină, plin de ga- 
laxii, stele şi minunăţii pe care nici gândul nu le poate 
cuprinde. Sau poate că nu, universul fiind o hipersferă 
aproximativ egală cu universul observabil. Cine știe? Tot 
ce bănuiesc cosmologii este că toate părţile observabile din 
univers au apărut după Big Bang sub forma unei supe 
fierbinţi și concentrate. 

Va mai aduceţi aminte de cartea lui Stephen Hawking O 
scurtă istorie a timpului sau de alte cărţi similare? Poate 
v-aţi întrebat: oare cum știu fizicienii chiar cu asemenea 
precizie ce s-a întâmplat în primele microsecunde sau na- 
nosecunde ale universului? La urma urmei, trebuie să ai 
un curaj enorm ca să spui ce a fost la Big Bang, acum, 
după miliarde de ani de la crearea universului, când tu nu 
ai fost acolo și abia te-ai născut pe Pământ. 

Ei bine, am ajuns în situaţia în care putem da puţin la o 
parte voalul care acoperă misterul acestei analize a fizicie- 
nilor. Împreună vom vedea cum putem afla trei lucruri din 
istoria timpurie a universului: evoluţia dimensiunii sale cu 
timpul, evoluţia temperaturii şi momentele când s-au for- 
mat diversele particule. În prima parte a secţiunii vom 
urmări analiza primară pe care o folosesc fizicienii pentru 
aflarea acestor variabile. În partea a doua vom merge și 
noi cu gândul în primele momente ale universului şi vom 
vedea ce s-a întâmplat, pas cu pas. 

Așa cum este exemplificat în figura 18.3, ne aşteptăm 
ca la începutul universului, datorită temperaturilor mari, 
atomii să nu se fi format încă din particulele lor compo- 
nente (quarci, electroni etc.), particule care sunt încărcate 
cu sarcină electrică. Materia aceasta este ionizată, ceea ce 
înseamnă că particulele încărcate electric emit şi absorb în 
mod continuu radiaţie electromagnetică. Radiația a fost 
la început în echilibru termic cu materia. 

Astrofizicienii au arătat că contribuţia radiaţiei electro- 
magnetice la energie în primele momente ale universului 
o depășește pe cea a particulelor. Astfel, universul nu 
trebuie privit simplist ca plin de praf stelar, dacă vrem 
să obţinem o imagine mai precisă a expansiunii din pri- 
mele momente ale sale. De fapt, putem identifica două 
etape ale evoluţiei universului: era radiației (atunci când 
domina radiaţia electromagnetică) și era materiei (atunci 
când domina energia prafului stelar, vezi figura 18.5). 


Figura 18.4: Variaţiile de temperatură în radiatia de 
fond (sus) sunt o indicație a fluctuaţiilor termice pre- 
zente înainte de decuplarea radiației de materie. Aceste 
fluctuații au contribuit la structura actuală a universu- 
lui, care este filamentară (imaginea de jos). Aici punc- 
tele mai luminoase reprezintă întregi grupuri de galaxii. 
Imaginea de jos este reprodusă cu permisiunea dr. V. 
Springel, Instititul de Astrofizică Maz-Planck, Garching, 
Germania. 


În era radiaţiei, radiatia electromagnetică este cea care 
determină în primul rând dinamica universului. La un mo- 
ment dat însă, după ce universul s-a răcit suficient, elec- 
tronii și protonii s-au combinat în atomi, care sunt neutri 
din punct de vedere electric. În acel moment a început era 
materiei. Atunci radiaţia electromagnetică s-a decuplat de 
materie și a început să se plimbe prin universul aproape 
gol, răcindu-se odată cu expansiunea acestuia. Universul 
avea aproape 380 000 de ani. 

Rămășițele radiaţiei decuplate de materie le vedem 
astăzi sub forma radiației de fond, așa cum am dis- 
cutat în secţiunea 89 (vezi figura 18.4). Fizicienii 

cred că fluctuațiile termice în radiaţia electromagnetică 
ar fi influențat fluctuațiile în concentrațiile de mate- 
rie. În continuare, materia s-a adunat datorită atracției 
gravitaționale (iar aici materia întunecată ar fi jucat un 
rol important), generând structurile filamentare exempli- 
ficate în partea de jos a figurii 18.4. 

Evoluţia universului după Big Bang începe așadar cu era 
radiației. Ecuațiile lui Einstein ne vor spune că distanţa 
medie dintre două puncte vecine a(t) crește în timp, pen- 
tru că spaţiul se dilată datorită prezenţei radiaţiei electro- 
magnetice. El conduce la o expansiune de forma a(t) ~ vt. 
Aici t este timpul de la Big Bang, iar în forma de mai sus 
recunoaștem expansiunea decelerată a universului, pentru 
că viteza de expansiune â(t) = da(t)/dt ~ 1/(2vt) scade 
când timpul trece. 

Este interesant de estimat evoluţia dimensiunii părţii 
observabile din univers. Așa cum am menţionat, universul 
observabil se întinde până la stelele a căror lumină ajunge 
azi la noi, lumină care a plecat cu aproximativ 13 mili- 
arde de ani în urmă, imediat după momentul Big-Bang. 
Dimensiunea părţii vizibile a universului este de trei ori 
mai mare, de aproximativ 45 miliarde de ani, datorită ex- 
pansiunii spaţiului. Poate că există stele și dincolo de 
aceste distanțe, însă lumina de la ele nu a ajuns la noi, 
pentru că ea nu a putut străbate distanţe mai mari, vâr- 
sta universului fiind de aproximativ 13 miliarde de ani. 

Dacă notăm dimensiunea universului observabil cu R(t), 
atunci valoarea sa prezentă este de aproximativ R(taz;) = 
45 miliarde de ani-lumină. Ea ne permite să calculăm 
evoluţia imediat după Big Bang, făcând câteva presupu- 
neri simplificatoare. De exemplu, putem folosi faptul că 
era radiaţiei este dominantă până azi (vezi figura 18.5) și 
ignorăm era materiei. Apoi putem folosi și dependenţa de 
timp menţionată mai devreme R(t) ~ a(t) ~ vt. Obţinem 
prin extrapolare o evoluţie aproximativă (până la câteva 
ordine de mărime) de forma: 


R(t) x J4 1074 metri 
tp 


În relația de mai sus constantele au fost ajustate în aṣa 
fel încât R(taz;) = 45 miliarde de ani-lumină. Modelul 
ne spune că, la ceea ce se numește timpul Planck tp = 
1,6- 10-4%s (ales de noi ca referinţă), universul observabil 
avea dimensiuni puţin mai mici de un milimetru. 

Să menţionăm încă o dată că ea este doar dimensiunea 
universului observabil la momentul Planck, nu a univer- 
sului întreg. Se prea poate ca universul la acel timp să 
fi fost mult mai mare, chiar infinit. În acest caz, desigur, 
este de așteptat ca miliarde de miliarde de galaxii să se 
afle dincolo de universul vizibil, galaxii pe care nu le pu- 
tem detecta acum, pentru că lumina de la ele nu a ajuns 
la noi. 

Evoluţia distanţei a(t) dintre două puncte vecine ne 
ajută mai departe să determinăm evoluţia proprietăţilor 
locale ale radiaţiei electromagnetice, aceleași în toate cele 
trei modele ale universului (chiar și pentru universul infinit 
în spaţiu). Una dintre aceste proprietăţi este densitatea de 
energie electromagnetică e(t). 

Faţă de cazul simplificat al prafului stelar discutat în 
secțiunea 87, avem o problemă suplimentară: energia to- 
tală a radiaţiei electromagnetice nu se conservă. Să ne 

evoluția dimensiunii R(t) a părţii observabile din univers 
(ce conține stelele cele mai îndepărtate a căror lumină a 
ajuns încă la noi, plecând de acum 13 miliarde ani). Pe 
aza orizontală este timpul în secunde, pe o scară logarit- 
mică, iar pe axa din stânga este reprezentată dimensiu- 
nea R(t). Pe aza din dreapta este reprezentată cu o linie 
întreruptă temperatura universului, tot pe o scară loga- 
ritmică. De remarcat că, pe această scară logaritmică, 
era radiației domină istoria universului observabil. Pe de 
altă parte, putem spune că în acceleratoarele moderne re- 
construim istoria universului observabil doar după 10-13 
secunde de la Big-Bang. Aceasta pentru că atunci energia 
medie a particulelor a fost de câteva mii de GeV, aprozi- 
mativ egală cu cea obținută astăzi în acceleratoarele mo- 
derne. 


aducem aminte că în cazul prafului stelar energia totală 
se conservă, pentru că ea era dată de numărul de par- 
ticule de praf, care nu se schimbă. Și în cazul radiaţiei 
electromagnetice, vom spune că energia totală este dată 
de numărul total de fotoni înmagazinat în radiaţia, electro- 
magnetică, care rămâne în prima aproximaţie același. Cu 
toate acestea, așa cum am discutat în secţiunea 89, lungi- 
mea de undă A a fotonului se schimbă, datorită expansiunii 
universului. 

Astfel, fotonii pot fi priviţi ca niște mici ondulaţii de- 
senate pe suprafața universului (vezi figura 8.23). Odată 
ce universul crește, crește și dimensiunea desenului, ceea 
ce înseamnă că lungimea de undă a fotonului devine mai 
mare. Creșterea lungimii de undă A are loc proporţional cu 
distanța dintre două puncte oarecare a(t), deci A(t) ~ vt 
folosind evoluţia menţionată a distanţei a(t) ~ vt. Atunci 
energia fotonului va scădea în timp sub forma E(t) = 
hf(t) = hc/A(t) ~ 1/vt. Pe de altă parte, densitatea 
de energie e(t) este raportul dintre energia totală dintr-un 
volum și acel volum. Alegând acel volum chiar a(t)? și 
ținând cont că numărul de fotoni N din acel volum se păs- 
trează aproximativ constant, obţinem pentru densitatea 
de energie dependenţa: 

Știind densitatea de energie la sfârșitul erei radiaţiei, 
putem estima în continuare densitatea de energie din mo- 
mentele de început ale universului, folosind dependența de 
timp de mai sus. Pentru că ne interesează ordinele de mă- 
rime ale valorilor și pentru că era radiaţiei este dominantă 
(vezi figura 18.5), vom ignora era materiei, și considera că 
numai era radiaţiei este prezentă. În calcule, vom folosi 
valoarea prezentă a densităţii de energie. 

În secţiunea 88 am menţionat însă că universul are o ca- 
racteristică specială: densitatea sa de energie este apropi- 
ată de o densitate critică, care face ca universul să aibă încă 
o geometrie aproape euclidiană la scări cosmologice. Vom 
folosi pentru densitatea de energie e(t) a universului la ora 
actuală această densitate critică de ordinul 10-2%g/cm5. 
Folosind şi dependenţa de timp menţionată mai devreme 
e(t) ~ t-2, vom extrapola la momentele de început ale 
universului pentru a obţine: 


2 
cd) 0 ae (2) 


È Nt 


În relatia de mai sus am ajustat constanta de 
proporționalitate în aşa fel încât e(tazi) = 10-29%g/cm?. 
Am folosit, pe lângă timpul Planck tp, şi alte constante 
speciale, desemnate prin Ep, lp, Tp. Ele poartă numele 
de dimensiuni Planck și ele sunt combinaţii ale constan- 
telor fundamentale care au dimensiunea dorită de energie 
Ep, lungime lp, timp tp sau temperatură Tp: 

Valorile de mai sus joacă un rol special în fizică, și cu 
ele o să ne mai întâlnim în secțiunile ce vin. Momentan 
este important de știut că ele reprezintăsituaţii extreme ale 
materiei, în care atât gravitația, cât și mecanica cuantică 
joacă un rol important. 

De exemplu, nimeni nu se aventurează să prezică ce s-a 
întâmplat înainte de timpul Planck tp = 10-44s. De ce? 
Pentru că atunci spaţiul-timp era așa de curbat încât este 
de așteptat ca efectele cuantice să joace un rol important. 
La ora actuală însă, nimeni nu a reușit să unifice teoria 
relativităţii generale cu mecanica cuantică. De aceea, nu 
avem modele fizice care să ne spună cum s-a comportat 
universul înainte de timpul Planck. 

Mai mult, sunt unii fizicieni care spun că nici nu trebuie 
să ne întrebăm ce a fost înainte de timpul Planck. Aceasta 
pentru că fluctuațiile cuantice ale spaţiului-timp sunt atât 
de puternice, încât timpul clasic, așa cum îl știm noi, nu 
mai poate fi definit (vezi figura 18.6). De aceea, spun fizi- 
cienii, să începem istoria universului cu momentul Planck 
tp = 10-44s. 

În cazul nostru, de exemplu, vedem că densitatea de 
energie a universului e(tp) la momentul Planck tp era 
aproape egală cu densitatea de energie Planck ep ~ Ep/l$,. 
Valoarea acestei densități de energie este uriașă, dacă 
stăm să ne gândim că densitatea de materie actuală din 
atom este de aproximativ câţiva protoni pe un volum de 
10780m? (dimensiunea atomului). La momentul Planck 


Figura 18.6: 


În figură este reprezentată o posibilă 
configurație a spațiului-timp la dimensiuni miscroscopice, 
de ordinul lungimii Planck de 10-35 metri. Aici unii fizi- 
cieni cred că spațiul-timp ar avea o structură fragmentară, 
data de natura sa cuantică, generând structuri microsco- 
pice asemănătoare găurilor de vierme. Imagine reprodusă 
cu permisiunea lui Angus McInnes. 


însă, într-un volum de doar l$ = 10-19%m5 (cu 75 de 
ordine de mărime mai mici) încăpea energie care era de 
Ep/Eproton ~ 101% mai mare decât cea înmagazinată în 
energia de repaus a protonului. 

Am menţionat însă că relaţia pentru densitatea de ener- 
gie este specială. De ce? Pentru că am început cu o valoare 
actuală a densităţii de energie pe care am extrapolat-o 
la momentul Planck, folosind desigur modelele relativiste. 
Am obţinut însă nu o valoare oarecare a densităţii de ma- 
terie la acel moment, ci chiar densitatea Planck, de ordinul 
a Ep/l5. Un lucru remarcabil, dacă stăm să ne gândim, 
deoarece Creatorul ar fi putut pune la momentul Planck o 
densitate oarecare de energie în univers, iar evoluţia uni- 
versului în oricare dintre cazuri ar fi fost mult diferită de 
cea observată azi. 

Observaţia de mai sus i-a deranjat mulţi ani pe fizicieni, 
care chiar nu cred că cineva stă să le „aranjeze” existenţa. 
Așa cum vom vedea în secţiunea următoare, ei propun 
o altă soluţie: universul inflaționar, conform căruia, la 
momentul Planck tp, universul ar fi avut o densitate de 
energie chiar mult mai mare decât densitatea Planck. 

Știind acum evoluţia densităţii de energie a radiaţiei e(t) 
imediat după timpul Planck tp = 10-4%4s, ne vom con- 
centra pe următoarea evoluţie, cea a temperaturii medii 
a radiaţiei. Pentru aceasta trebuie să folosim o relaţie 
cunoscută ca legea Stefan-Boltzmann. Ea ne spune care 
este legătura dintre densitatea de energie € a radiaţiei și 
temperatura T a materiei ionizate cu care radiaţia este 
în echilibru termic: e = 4oT?/c. Aici o este o constantă 
universală cunoscută, iar c este viteza luminii. 

Legea Stefan-Boltzmann este folosită în termometrele 
cu infraroșu, cu care estimăm temperatura corpului mă- 
surând cantitatea de radiaţie emisă. Știind acum evoluţia 
densităţii de energie e(t) a radiaţiei, vom înlocui valoarea 
obţinută în relaţia Stefan-Boltzmann, și obținem evoluţia 
temperaturii materiei în era radiaţiei: 

Sectiunea 179. O istorie foarte scurtă a universului 


După cum vede, la începutul universului (t = tp) tem- 
peratura universului (a radiaţiei și a materiei cu care era 
în echilibru termic) era de mărimea temperaturii Planck 
Tp = 1052K. Apoi, temperatura a scăzut continuu (vezi 
figura 18.5). 

Odată ce avem evoluţia în timp a temperaturii univer- 
sului, știm și energia medie a particulelor ce formează 
materia în era radiativă, pentru că radiaţia este în echi- 
libru termic cu materia. Energia medie a unei particule 
Em se calculează din relaţia statistică a lui Boltzmann 
Em = 3kT/2, unde k este constanta lui Boltzmann. Ea 
ne spune că, cu cât este mai mare temperatura, cu atât 
particulele se ciocnesc mai puternic între ele, deci cu atât 
crește energia lor medie: 


După cum vedem, energia particulelor la momentul Planck 
era comparabilă cu energia Planck Ep. Pe parcurs însă, 
energia medie a particulelor a scăzut, până când materia 
a devenit decuplată de radiaţie. Rezultatul sugerează că, 
dacă vrem să reconstruim primele momente ale universului 
în laborator, trebuie să accelerăm particulele până la o 
energie comparabilă cu energia Planck: Ep = 101%Gev. 
Ea este însă de miliarde de miliarde de ori mai mare decât 
energiile pe care le atingem noi în laboratoare, de câteva 
mii de GeV. 

Evoluţia energiei medie E (t) ne ajută apoi să punem 
în ordine apariţia diverselor particule în univers. Astfel, 
de exemplu, quarcii trebuie să se poată combina între ei 
pentru a forma protoni. Energia de legătură a quarcilor 
în protoni este de ordinul a câţiva GeV. Pentru a se forma 
protonii, universul trebuie să se răcească până când energia 
medie E, (t) devine câţiva GeV, altfel quarcii au energie 
cinetică prea mare și nu vor sta legaţi unul de altul. 

Folosind relaţia precedentă pentru Em(t), vom deduce 
că această energie medie se atinge atunci când universul 
are o vârstă de t = 10-6s. La acel moment universul 
observabil are o temperatură de T = 1014K și o dimensiune 
de câteva zeci de zile-lumină (vezi relaţiile precedente). 
Vom spune atunci, cu destulă certitudine, că la câteva 
microsecunde de la Big Bang quarcii s-au combinat ca să 
formeze protoni și neutroni. Aceasta este maniera în care 
și Stephen Hawking a calculat ce s-a întâmplat în universul 
timpuriu fără ca, iată, să fie acolo! 

Putem continua acest joc și cu celelalte particule (vezi 
figura 18.7). Știm, de exemplu, că masele de repaus ale 
bosonilor W și Z sunt de ordinul a 100 GeV. Vom spune 
atunci că ele s-au format când energia medie Em a par- 
ticulelor din univers a scăzut la 100 GeV. Aceasta în- 
seamnă o temperatură medie de 1016K, ce fost atinsă la 
10-10s după Big Bang (am folosit relaţiile precedente). 
Dimensiunea universului observabil ar fi fost atunci de câ- 
teva, ore-lumină. În acele momente s-a separat și forţa 
electromagnetică de forţa nucleară slabă. 

Desigur, trebuie spus că acest joc de a reconstitui istoria 
timpurie a universului e riscant. Se prea poate ca valorile 
precise ale momentelor de timp când au loc procesele să 
fie ajustate pe viitor de vreo fizică ce urmează să fie des- 
coperită. Un exemplu este teoria universului inflaționar, 
pe care o vom discuta în secţiunea următoare. 


519 


Vârstă A Energie medie Dimensiune univers 
caii ici observabil 
13 miliarde 
ei Prezent 
380000 
ani Decuplarea radiaţiei 


100s 0.1 MeV Nucleosinteză 


Figura 18.7: 
ria universului în care s-au format diversele particule și 
energiile necesare, asa cum rezultă din modelul dezvoltat 
în tezt (care nu include inflația universului). În dreapta 
este prezentată dimensiunea universului observabil, prin 
timpul necesar unei raze de lumină să-l parcurgă de la un 
capăt la altul. 


Un tabel ce conține momentele din isto- 


Să observăm de asemenea că întreaga istorie timpurie a 
universului este de fapt istoria a unei înghetări. Astfel, pe 
măsură ce universul se răceşte, particulele condensează în 
structuri din ce în ce mai complexe. Diversele simetrii se 
rup spontan, ceea ce face posibilă apariția unor tipuri din 
ce în ce mai diverse de particule și a unor forţe diferite 
de interacțiune. Mecanismul acesta conduce, așa cum am 
menționat în secţiunea 174, la apariția mai multor tipuri 
de forţe în univers, de exemplu forţa de culoare sau forța 
electroslabă, cu toate că la început a existat un singur tip 
de forţă. Rămâne desigur de văzut dacă astăzi putem re- 
constitui proprietăţile particulele ce au apărut la începutul 
universului (și care, în ideea unificării, ne-am dori să fie de 
un singur tip), precum și forţa originară de interacţiune 
dintre ele. Acesta este visul marii unificări a forțelor din 
natură. 

Așa cum am menţionat la început, era radiației a fost 
urmată de era materiei. Momentul tranziţiei se calculează 
urmărind raţionamentul de mai sus. Astfel, așa cum am 
discutat în secţiunea 89, atunci electronii și protonii s-au 
combinat pentru a forma atomi neutri electric. Înainte 
de acest moment, electronii și protonii circulau liberi prin 
spaţiu și generau radiaţie electromagnetică în mișcarea lor, 
pentru că sufereau accelerări și decelerări din cauza cioc- 
nirilor dintre ei. Această radiaţie era în același timp și 
absorbită, într-un echilibru termic, în așa fel încât univer- 
sul era foarte luminos, ca un fel de minge de foc. 

Capitolul 18. Cercetări actuale în fizica particulelor elementare 


Apoi însă, electronii s-au combinat cu protonii for- 
mând atomi (de hidrogen, la început). Atomii sunt elec- 
tric neutri, și ei nu generează și nu absorb decât puţină 
radiaţie electromagnetică, chiar dacă sunt în mișcare. În 
consecință, universul a devenit un loc întunecos, în care 
pentru început exista doar radiația luminoasă generată 
deja înainte. După aceea, până la apariţia stelelor, nu 
a mai fost generată radiaţie, iar radiaţia termică generată 
înainte a început să se propage nestingherită prin univers, 
nemaiputând fi absorbită de atomii neutri. Spunem atunci 
că radiaţia s-a decuplat de materie și că intrăm în era ma- 
leriei. 

Care este momentul în care a avut loc procesul de decu- 
plare dintre radiaţie și materie? Urmărind rețeta de până 
acum, trebuie să știm mai întâi care este energia medie la 
care electronii și protonii se combină în atomi. În prin- 
cipiu, aceasta este chiar energia de ionizare a atomului 
de hidrogen, adică aproximativ 13,6 eV. Prin relaţia lui 
Boltzmann, rezultatul ne conduce, într-o primă instanță, 
la o temperatură a universului de aproape 50 000 K. 
O analiză detaliată arată însă că temperatura, universu- 
lui în momentul de decuplare era de aproximativ 3000K. 
Folosind relaţiile precedente,vom deduce că această tempe- 
ratură a fost atinsă atunci când universul avea aproximativ 
1013 secunde, mai precis 380 000 de ani. 

În continuare putem calcula evoluţia universului și în 
era dominată de materie (vezi figura 18.5). Putem fo- 
losi aceleași modele cosmologice, în care vom considera 
că universul este de data aceasta compus din praf stelar 
pentru că acum contribuţia materiei o va domina pe cea 
a radiaţiei. Aceasta cu atât mai mult cu cât energia to- 
tală stocată în radiaţie va scădea în continuare, datorită 
expansiunii universului și creșterii lungimii de undă a fo- 
tonilor. Aşa cum rezultă din model, creșterea dimensiunii 
universului în era materiei va fi mai puternică decât cea 
din era radiaţiei, dar încă decelerată. 

Ce se întâmplă cu radiația care exista la momentul de 
decuplare şi care nu a mai fost absorbită? Ei bine, uni- 
versul s-a extins, ceea, ce a condus la o deplasare spre roșu 
a radiaţiei (o creștere a lungimii de undă a fotonilor), așa 
cum am menţionat deja. În acest fel, pentru că spaţiul 
însuși s-a dilatat, a crescut și lungimea de undă a foto- 
nilor originari călători prin univers (de unde termenul de 
deplasare spre roșu, pentru că lungimea de undă a luminii 
roșie este mai mare decât cea a luminii albastre). 

În final, atunci când radiaţia a ajuns cu precădere în do- 
meniul microundelor, universul a devenit aproape un loc 
stins, până în primele momente când stelele au început să 
strălucească. Din fericire, noile stele nu numai că au ge- 
nerat din nou lumină, dar, mai important, au funcţionat 
ca adevărate laboratoare de fuziune, în care elemente ato- 
mice din ce în ce în ce mai grele au fost formate. În final, 
explozia acestor stele ca supernove a împrăștiat în univers 
elementele grele, care au putut forma apoi planete, iar pe 
una dintre ele a aparut viaţa de care ne bucurăm noi azi. 

Așa cum am menţionat, e oarecum riscant să presupu- 
nem că universul chiar a evoluat ca mai sus în primele sale 
momente. Aceasta pentru că mereu apar noi modele care 
ne modifică mai mult sau mai puţin imaginea pe care o 
aveam. Un astfel de model, dezvoltat recent, este al uni- 
versului infiaționar. În modelele prezentate până acum, 
universul observabil avea la momentul Planck tp = 10-44s 


dimensiuni de câţiva milimetri. Noul model aduce cu sine 
o surpriză colosală: dimensiunea universului observabil la 
momentul Planck nu ar fi fost de câţiva milimetri, ci chiar 
mai mică decât dimensiunea Planck, adică mai mică de- 
cât lp ~ 10735m! Să intrăm deci în fascinanta lume a 
universului inflaționar. 


180. Modelul inflaționar al universului 


Am prezentat în secţiunea precedentă o foarte, foarte 
scurtă istorie a evoluţiei universului. Până aproape cu 
30 de ani în urmă, ea a reprezentat modelul standard al 
evoluţiei universului după Big Bang. În anii '80, a devenit 
însă clar că modelul are două probleme grave, numite pro- 
blema planarităţii și problema orizontului. Ambele se con- 
sideră a fi astăzi rezolvate în așa-numitul model inflaționar 
al universului. 

Problema planarităţii se referă la curbura foarte mică 
a spaţiului care este observată în prezent. Astfel, univer- 
sul este astăzi aproape plan, în mod sigur nu are curburi 
spaţiale de ordinul metrilor, care ne-ar face să ne vedem 
unii pe alţii ca în niște oglinzi ce ne deformează imaginile 
puternic. Curbura actuală a universului, la scară largă, 
este însă legată de densitatea medie de materie din uni- 
vers, care se dovedește a fi apropiată de densitatea critică 
la care universul este euclidian. 

Așa cum am menţionat în secţiunea precedentă, unul 
dintre motivele pentru care densitatea actuală ia aceste 
valori este acela că densitatea de energie de la momen- 
tul Planck avea valori de ordinul densităţii de energie 
Planck în modelul clasic. Abaterile permise de la valoarea 
densităţii critice de la începutul universului sunt foarte 
mici, estimate de unii fizicieni la valori cu 20 de ordine 
mărime mai mici decât densitatea critică! Dacă densita- 
tea de energie în acele momente ar fi variat cu doar aceste 
valori infinitezimale, fie universul ar fi murit prea repede 
(în câteva sute de milioane de ani), fie expansiunea ar fi 
fost mult prea rapidă pentru ca materia cunoscută să se 
poată forma. De ce densitatea de materie a fost reglată 
atât de fin pentru ca universul să fie aproape euclidian, 
a „aranjat” Creatorul situaţia iniţială a universului, ori e 
vorba de un rezultat natural? 

Un alt mod de a vizualiza problema planarităţii este 
următorul: dacă universul nu era perfect plan încă de la 
inceput, ar fi apărut nenumarate găuri negre din orice in- 
stabilitate, neuniformitate sau oscilație locală. Universul 
ar fi evoluat atunci foarte probabil într-o mulţime de gă- 
uri negre „moarte”, iar viaţa, așa cum o știm, nu ar mai fi 
apărut. De ce nu s-a întâmplat așa? 

Cea de-a doua problemă, problema orizontului este le- 
gată de izotropia radiaţiei de fond. Ea este radiaţia 
electromagnetică ce a fost decuplată de materie odată ce 
materia a devenit electric neutră, și care în timp a ajuns 
în domeniul radiaţiilor de microunde, datorită dilatării 
spaţiului. 

Așa cum am menţionat în secţiunea 89, radiaţia electro- 
magnetică, de fond este foarte izotropă. Astfel, variațiile 


Secțiunea 180. Modelul inflationar al universului 

Figura 18.8: O vizualizare a universului observabil, la 
380 000 de ani după Big Bang, atunci când radiatia (re- 
prezentată prin săgeti) s-a decuplat de materie. În acel 
moment, dimensiunea universului era de aprorimativ 15 
milioane de ani-lumină și un foton (desenat cu o linie 
ondulată) ar fi avut nevoie de 15 milioane de ani ca să 
străbată universul. C'u toate acestea, pentru că universul 
are doar 380 000 de ani vechime, înseamnă că fotonul nu 
a ajuns mai departe de 380 000 de ani-lumină (cele două 
mici cercuri în jurul punctelor A și B). Atunci punctele A 
și B nu puteau fi legate printr-o relație cauzală, deci tem- 
peratura de la punctul A nu putea fi adusă în echilibru 
termic cu temperatura din punctul B. Cu toate acestea, 
radiația de fond este foarte izotropă, ceea ce înseamnă că 
toate punctele din univers (ca punctul A și punctul B) au 
fost în contact termic. Cum se poate? 


de temperatură ale radiaţiei de fond, observate în diverse 
direcţii ale universului, sunt extrem de mici, de câteva zeci 
de mii de ori mai mici decât valoarea absolută (vezi figura 
8.25). Practic, temperatura radiaţiei de fond este de 2, 725 
Kelvin, cu variaţii de sub 0,001 Kelvin, care nu sunt erori 
experimentale, ci variaţii reale. 

Să ne reamintim că radiaţia de fond este o rămășiță a 
echilibrului termic stabilit între materie și radiaţie până la 
380 000 de mii de ani după Big Bang. Faptul că această 
radiaţie de fond are aceeași temperatură nu e surprinzător: 
ne putem imagina că echilibrul termic se stabilea între 
toate colţurile universului observabil. Atunci este normal 
ca radiaţia de fond să aibă aceeași temperatură peste tot, 
pentru că toată materia din universul observabil era în 
echilibru termic. 

Problema apare când ne dăm seama care era dimen- 
siunea universului observabil atunci când el avea nu- 
mai 380 000 de ani, dimensiune ce se estimează din 
relaţiile prezentate în secţiunea precedentă (vezi figura 
18.5). Obţinem că universul observabil era aproximativ de 
1 000 de ori mai mic decât azi, adică avea o dimensiune de 
aproximativ 15 milioane de ani-lumină. Cu alte cuvinte, 
luminii i-ar fi luat aproximativ 15 milioane de ani ca să 
circule de la un capăt la altul (vezi figura 18.8). Cu toate 
acestea, materia era în echilibru termic în întreg universul 

observabil, deși universul avea numai 380 000 de ani, deci 
nici măcar lumina nu putea străbate mai mult de 380 000 
de ani-lumină! 

Cum ar fi putut exista echilibrul termic aproape perfect 
pe care azi îl observăm, fără să fi existat posibilitatea fi- 
zică a tuturor părţilor din univers de a veni în contact 
termic? Pentru a realiza un echilibru termic atât de precis 
(cu variaţii de zecimi de miimi) trebuia ca lumina să cir- 
cule înainte și înapoi nu numai o dată, de la un capăt al 
altul al universului observabil, ci poate de mii de ori, ori 
ea abia avea timp să parcurgă o fracțiune din dimensiunea 
acestui univers. Și atunci? În mod evident, modelul clasic 
nu explică echilibrul termic realizat la 380 000 de ani după 
Big Bang între colţuri ale universului aflate la o distanţă 
de 15 milioane de ani-lumină (vezi figura 18.8). 

Soluţia la ambele probleme, problema planarităţii și pro- 
blema orizontului este dată astăzi de modelul universu- 
lui inflationar. Ideea de bază a acestui model este că, 
la începutul universului observabil, el a suferit o dila- 
tare exponențială forțată, spre sfâșitul căreia viteza de 
expansiune a universului depășea chiar viteza luminii! 
Atenţie, vorbim de viteza de expansiune a spațiului, că- 
reia, teoria relativităţii nu îi impune o limită, și nu de vi- 
teza unor obiecte din univers, care se raportează la acest 
spaţiu. Spaţiul poate depăși viteza luminii în expansiunea 
sa, dar materia nu va depăși această viteză. 

Astfel, într-un model preliminar și simplificat, ne putem 
imagina, că la 380 000 de ani de la Big Bang dimensiunea 
universului nu era de 15 milioane de ani-lumină, ci cu mult, 
cu foarte mult mai mică decât 380 000 de ani-lumină, în 
așa fel încât toate colțurile universului să se fi aflat în con- 
tact termic. Apoi însă, dintr-o dată, spaţiul a explodat 
pur și simplu, ca un balon ce se umflă instantaneu, pentru 
a ajunge la 15 milioane de ani-lumină. Desigur, în acel 
moment viteza de expansiune a spaţiului a depășit viteza 
luminii. Explozia instantanee a spaţiului a conservat însă 
distribuția de temperatură din univers. În acest fel, explo- 
zia a afectat numai spaţiul, iar temperatura radiaţiei de 
fond, deși s-a schimbat (a scăzut brusc datorită expansiu- 
nii), a rămas aceeași în toate colţurile universului. 

În practică, modelul de mai sus trebuie ajustat. Astfel, 
din considerente ce ţin de formarea particulelor, perioada 
de inflaţie este considerată azi că a avut loc înainte de 
10-32s, deci cu mult înainte de decuplarea radiaţiei de fond 
și de formarea particulelor cunoscute (vezi figura 18.9). 
Căci, dacă inflaţia ar fi avut loc după formarea particu- 
lelor cunoscute, atunci procesul de explozie instantanee a 
spaţiului le-ar fi afectat proprietăţile. Așa însă, procesul de 
inflaţie a universului a avut loc înainte și a condus, într-o 
perioadă scurtă de timp, la o expansiune a dimensiunii 
universului cu foarte multe ordine de mărime (estimările 
variază în funcţie de modele). 

Să observăm acum că modelul de inflație a universului 
rezolvă problema orizontului. Astfel, la început, univer- 
sul observabil era în echilibru termic în toate punctele din 
spaţiu, deoarece dimensiunea sa era foarte redusă. La un 
moment dat, atunci când a avut loc inflaţia, universul ob- 
servabil s-a extins rapid, păstrând însă fluctuațiile de tem- 
peratură deja prezente. După aceea, regiuni îndepărtate 
din univers au rămas cu aceeași temperatură, chiar dacă 
ele nu mai erau în contact termic (vezi figura 18.8). 


522 
i «— întregul vil 
i” i univers universul observa 
10 : 
10 h 
1 i = 
-10 : g 
10 ; è 
-20 o II perioada de A 
10 t — inflaţie 
-30 
10 


-15 -5 5 15 
10 10 10 10 


Timp (sec.) 


| -45 -35 -25 
| 10 10 10 


Dimensiune univers (metri) 


Figura 18.9: Cu linie întreruptă este prezentă evoluția 
întregului univers în perioada inflației, după un model ce 
va fi discutat în secțiunea următoare. Universul întreg 
ar fi mult mai mare decât universul observabil, care este 
doar o parte mică din el. Cu linie continuă și dreaptă este 
prezentată evoluția universului observabil după perioada 
inflației, conform modelului standard. 


Modelul inflaţionar rezolvă elegant și problema 
planarității universului observabil, dacă ne imaginăm că 
el este doar o parte infimă a unui univers întreg mult mai 
mare. Modelul consideră că universul întreg a fost la în- 
ceput oricât de curb, însă evoluţia l-a adus după inflaţie 
într-o stare care este aproape euclidiană pe zone locale (cele 
ale universului observabil) deși, la scară foarte mare, uni- 
versul întreg; este încă curb. 

Analogia pe care o putem face este cea cu o foaie de 
hârtie mototolită, ce ar reprezenta universul întreg înainte 
de inflaţie. Odată ce această foaie este mărită de mii de 
ori, ea își păstrează neafectată forma. Acum însă, pe zone 
locale de câţiva metri, foaie de hârtie va fi aproximativ 
plană. 'Tot astfel, în urma inflaţiei, curburi ale spaţiului 
se vor regăsi pe distanțe foarte mari (cele ale universului 
întreg), însă pe regiuni locale (ca acelea ale universului ob- 
servabil, mai mic) spaţiul a devenit euclidian (vezi partea 
de jos a figurii 18.10). 

Argumentul de mai sus este unul foarte puternic. El 
ne spune că, dacă acceptăm teoria inflaţiei și dacă măsu- 
răm un univers observabil aproape plan (așa cum vedem, 
de fapt, în telescoape), atunci este foarte probabil că uni- 
versul întreg (cel curb) este cu mult mai mare decât cel 
observabil. Argumentul acesta, independent de forma te- 
oriei inflaţiei, îl vom detalia în secţiunea următoare. 

Să ne întoarcem acum privirea către modelul fizic consi- 
derat a fi responsabil de inflaţie, model dezvoltat, printre 
alţii, de fizicianul Alan Guth, în anii '80. Alan Guth a fost 
confruntat iniţial cu o problemă inerentă modelului stan- 
dard (cel care nu ia în calcul energia întunecată, ci doar 
prezenţa materiei și a radiaţiei electromagnetice), deoarece 
modelul prezice întotdeauna o decelerare a universului în 
expansiunea sa. Astfel, atât în perioada în care radiaţia 
domină expansiunea, cât și în cea în care materia domină, 
Universul rămâne în expansiune, însă cu viteze din ce în ce 
mai mici, deci expansiunea, decelerată. Ce mecanism ar fi 
atunci responsabil de inflaţie, care este o accelerare uriașă 
a expansiunii universului? 

Figura 18.10: În figură este reprezentat un model al câm- 
pului inflatonic ọ, care s-ar întinde în tot spațiul. În 
graficul de sus potentialul câmpului inflatonic este schitat 
în functie de valoarea câmpului ¢. După cum se vede, 
situatia inițială (cea din stânga) este de dezechilibru. Din 
cauza aceasta câmpul inflatonic se schimbă în timp că- 
tre valori minime ale potențialului (analog unei bile ce 
cade de pe un deal). În partea de jos este reprezentată 
evoluția corespunzătoare a întregului univers. În stânga 
este situatia inițială, atunci când dimensiunile universu- 
lui erau mici. Variația câmpului inflatonic introduce o 
erpansiune forțată a universului. După inflație (dreapta), 
potentialul inflatonic atinge valoarea sa minimă, iar uni- 
versul a suferit o erpansiune rapidă. Universul observabil 
este doar o regiune mică a acestui univers întreg. Deși 
universul întreg este curb, pe portiuni mici (ca acelea ale 
universului observabil) spațiul a devenit euclidian. 


O analiză sumară a modelului standard arată că de- 
celerarea, universului se datorează faptului că presiunea 
radiaţiei este fie pozitivă (lucru inerent radiaţiei câmpului 
electromagnetic), fie nulă (în cazul prafului stelar). Dacă 
presiunea, ar fi fost însă negativă, atunci ar fi fost posibil 
ca expansiunea universului să fie accelerată. Cel puţin așa 
spun ecuaţiile lui Einstein, lucru pe care l-am exploatat și 
noi în secţiunea 151, atunci când am menţionat că energia 
vidului (care are presiune negativă) accelerează expansiu- 
nea universului. 

Alan Guth a construit de aceea un câmp nou, numit 
câmp inflatonic, special pentru ca presiunea, generată de el 
să fie negativă! Câmpul are câteva asemănări cu mult mai 
cunoscutul câmp Higgs, pentru că atât câmpul inflatonic, 

cât și câmpul Higgs au valori clasice nenule în fiecare punct 
din spaţiu, chiar în starea de vid. De fapt, la început, Guth 
a presupus chiar că cele două sunt identice, creând astfel 
pentru câmpul inflatonic un câmp Higgs care se schimbă 
în timp și care contribuie la curbura spaţiului-timp și ge- 
nerează astfel expansiunea spaţiului. Astăzi însă se crede 
că cele două câmpuri (cel inflatonic și câmpul Higgs) sunt 
două câmpuri distincte. În prezent nimeni nu cunoaște 
forma precisă a câmpului inflatonic și există nenumărate 
modele care folosesc noţiunea de inflaţie. 

Pentru cei ce iubesc modelele matematice, iată mai jos 
ideea de bază a construcţiei lui Alan Guth. Astfel, așa 
cum am menţionat în capitolul 11, descrierea unui câmp 
(deci și a câmpului inflatonic) se face cu ajutorul densității 
de lagrangean L. În mod normal, ea ne dă două lu- 
cruri esenţiale: ecuaţiile de evoluție a câmpului și tensorul 
energie-impuls al aceluiași câmp. Cei mai mulţi fizicieni 
se concentrează numai asupra ecuaţiilor de evoluţie ale 
câmpului, deoarece câmpurile se găsesc de cele mai multe 
ori într-un univers aproape euclidian. Nu este însă și ca- 
zul nostru, pentru că noi suntem interesaţi de explozia 
spaţiului provocată de acest câmp. Cu alte cuvinte, ne 
interesează dinamica spaţiului. 

Dinamica spaţiului e dată însă de ecuaţiile lui Einstein, 
unde intervine ...  tensorul energie-impuls al câmpului! 
Dar aceeași densitate de lagrangean a câmpului ne dă și 
ecuaţiile de evoluţie ale câmpului. Frumos, nu? Avem 
un lagrangean £, și el ne spune nu numai cum evolu- 
ează câmpul, dar și cum influențează câmpul structura 
spațiului-timp, prin tensorul energie-impuls. Astfel, cu un 
singur lagrangean L, am împușcat doi iepuri: vedem atât 
cum evoluează câmpul inflatonic în univers, cât și cum 
influenţează el dinamica universului însuși. 

După cum am menţionat, există mai multe variante ale 
teoriei inflaţiei, fizicienii necăzând încă de acord asupra ce- 
lei mai potrivite formule pentru densitatea de lagrangean 
£ a câmpului inflatonic. Una dintre variantele răspândite 
la ora actuală este cea a modelului haotic, care consideră 
un câmp inflatonic având o valoare finită la începutul uni- 
versului (vezi figura 18.10). 

Valoarea iniţială a potenţialului câmpului inflatonic nu 
este însă minimă, ceea, ce introduce o dinamică în câmp, 
pentru că el își va căuta minimul. Astfel, câmpul inflatonic 
(considerat clasic) este dinamic, el își schimbă valoarea în 
timp, ajungând în final la valoarea de potenţial minim. În 
acest proces însă, el conferă o dinamică și spaţiului-timp 
(prin teoria lui Einstein), generând astfel întreg procesul 
de inflaţie. Cei interesaţi de soluţia matematic, pot urmări 
căsuţa alăturată. 


Calcul: Inflatia universului 


Să notăm câmpul responsabil de inflaţie cu ș = 
P(ct, z, y, z). Apoi, să alegem pentru univers un model 
simplu, în care el este hipersferic și finit (raza de cur- 


bură R = R(t) este aceeași în tot spaţiul), iar câmpul 
G este uniform, variind doar cu timpul $ = ¢(t) și nu 
spaţial. Mai departe, să lucrăm într-un sistem de unităţi 
normale c = À = eo = 1. 


Sunt multe alegeri posibile pentru câmpul ġ. Alegerea 
noastră este, pentru simplitate, forma scalară din 
secțiunea 127. 

Presiunea generată de acest câmp scalar este negativă 
(lucru pe care nu îl mai demonstrăm ), așa cum ne dorim 
pentru expansiunea spațiului. 

Densitatea de lagrangean L a câmpului scalar este 
dată de relația prezentată în secțiunea 127, unde m re- 
prezintă masa particulei asociate acestui câmp inflatonic 


e: 
(9, 8;4) = (2.9) zi Img; ka f LdV ~ RÈL 


În dreapta am scris explicit forma langrangeanului L, 
care este o sumă în tot universul a densității de lagran- 
gean L. Datorită uniformităţii, lagrangeanul L devine 
proporțional cu cubul razei de curbura L ~ R3£. Vom 
considera mai departe că L = R3L deoarece lagrangea- 
nul este definit oricum până la o constantă. 
Să  rescriem din secțiunea 125 
Euler-Lagrange pentru lagrangeanul L: 


d L 
dt a) dp 


Să remarcăm aici o particularitate. Astfel, am scris 
ecuaţiile Euler-Lagrange pentru lagrangeanul L și nu 
pentru densitatea de lagrangean L, așa cum eram 
obișnuiți. Motivul are de-a face cu faptul ca spaţiul 
este acum dinamic R = R(t). În toate cazurile prece- 
dente spaţiul era static, așa încât puteam folosi relaţiile 
pentru densitatea de lagrangean L. Acum însă sunt 
interesaţi de o situaţie unde câmpul $ va influența 
evoluţia spaţiului și de aceea trebuie să folosim tot la- 
grangeanul L. 

Derivatele parţiale sunt: 


ecuaţiile 


EL. = —RSm2g 


99 


ðL mE 3 == 3 1 


Mai sus avem O = dș/dt = ġ, deoarece câmpul 
$ = ¢(t) este uniform și nu are decât variație temporală. 
Inlocuind în ecuația Euler-Lagrange obținem: 


Í (RÂ)-CRm29)=0 > 


R3$ + (3R? R) + R?m?2g = 0 > 
ST 
$+ 36 = -m9 () 


În lipsa variaţiei spaţiului, ecuaţia de mai sus s-ar fi 
redus la ecuaţia Klein-Gordon a câmpul scalar. Așa 
însă, vedem cu evoluţia curburii spaţiului R = R(t) 
influenţează evoluţia câmpului ¢. Ecuatia poate fi com- 
parată cu cea a unei bile care oscilează într-o vale. 
Oscilaţia este încetinită de frecare (cel de-al doilea ter- 
men), ca și cum bila s-ar mișca într-un fluid vâscos. De 
aceea ne așteptăm ca evoluţia câmpului ¢ să fie înceti- 
nită de expansiunea indusă a spaţiului. 

Acum avem nevoie și de relaţia inversă, cea prin care 
câmpul ¢ influenţează evoluţia spaţiului R = R(t). 
Pentru aceasta trebuie să ne întoarcem la ecuaţiile teo- 
riei relativităţii care ne spun cum curbează tensorul de 
energie-impuls (materia) spatiul-timp. 

Pentru început, să deducem densitatea de energie și 
de masă p a câmpului scalar ø din densitatea de lagran- 
gean L. Astfel, aceasta din urmă este diferenta dintre 
densitatea de energie cinetică și cea potenţială, care sunt 
doi termeni din relaţia lui £. Densitatea de energie de- 
vine suma lor: 


Mai sus am folosit deja 99 = 6 și am utilizat simbolul 
p pentru densitatea de masă, deoarece ea este egală cu 
densitatea de energie în alegerea noastră c = 1. Mai 
departe, nu vom scrie toate ecuaţiile relativităţii, ci vom 
folosi direct ecuaţia lui Friedman, din secţiunea 87, care 
ne spune cum determină densitatea de masă p evoluţia 
razei de curbură R = R(t): 


Înlocuind pe p, notând cu H constanta lui Hubble și 
alegând sistemul de unităţi în așa fel încât masa Planck 
redusă să fie egală cu unitatea Mp, = yhc/(87G) = 1, 


vom avea: 


N 2 12 2 42 2 
rE- e 
R 342 2 R? 

Relaţiile (1) și (2) sunt tot ce avem nevoie. Relaţia 
(1) ne spune cum influențează curbura spațiului R câm- 
pul scalar $, iar relația (2) ne spune cum influențează 
câmpul scalar ¢ġ, la rândul lui, această curbură R, prin 
intermediul energiei înmagazinate în câmp. 

Pentru începutul universului alegem o situație în care 
câmpul scalar ¢ este foarte, foarte mare ($ > 1 în siste- 
mul nostru de unități). Din ecuația (2), deducem atunci 
că şi constanta lui Hubble H = R/R era mare, deci 
evoluția universului era rapidă. 

Înlocuind înapoi în ecuația (1), putem neglija terme- 
nul $ < 3H ĝ, deoarece H este mare. Avem atunci $ = 0 
şi deci ġ = constant (în modelul bilei în fluid vâscos, 
mișcarea este dominată de forţa de frecare, iar viteza 
acesteia este aproape constantă). În consecință, câmpul 
$ variază aproximativ liniar, şi nu accelerat, de unde 
denumirea de slow-roll approzimation în limba engleză 
(ce se poate traduce prin „aproximarea unei rostogoliri 
încete”, cu referire la figura 18.10). 

În această aproximaţie mai avem și $ & m?¢? (ceea 
ce înseamnă că la început densitatea de energie p este 
stocată majoritar în câmp) sau H? > kc?/R? în relaţia 


(2) (ceea ce înseamnă că evoluţia este dată în principal 
de legi locale). 

Folosind aceste aproximaţii pentru începutul univer- 
sului, vom avea: 


În relaţiile precedente, toate mărimile sunt depen- 
dente de timp H = H(t), R = R(t), $ = Ș(t), lucru 
care nu a mai fost scris explicit. 

Prima relaţie ne spune că spaţiul se extinde rapid. Pe 
momente scurte de timp putem considera, că extinderea 
este aproximativ exponențială, deoarece H(t) nu variază 
așa de rapid. De aceea am integrat și aprozimat evoluţia 
spaţiului sub forma unei funcţii exponenţiale R(t) = 
RoeHt ; 

Din a doua relație vedem că, în timpul expansiunii, 
câmpul ¢ scade liniar cu timpul (vezi figura 18.10). Cu 
el scade și constanta lui Hubble H (vezi prima relație). 
Aceasta conduce la o încetinire a expansiunii accelerate 
a spațiului. Derivând prima din cele două ecuaţii de mai 
sus, Ë devine: 


fg- 2 (rg) = ho + Ri = ÈTÊ - Rm? 


m dt v6 
2R? 


R= 
= m 6 


Vedem că expansiunea este accelerată, R > 0, atâta 
timp cât câmpul inflatonic g rămâne de cel puţin două 
ori mai mare decât masa Planck redusă Mp, = 1 (în sis- 
temul nostru de unităţi ales). Deoarece g scade în timp, 
după un timp el va atinge această valoare, și inflaţia ac- 
celerată se va opri. 


Atunci când inflaţia, ia sfârşit, potenţialul câmpului in- 
flatonic ajunge să ia o valoare minimă în fiecare punct din 
spaţiu. În urma acestui proces de inflaţie, dimensiunea 
universului întreg crește brusc cu multe ordine de mărime. 
Universul observabil rămâne o parte a acestui univers în- 
treg și urmărește evoluţia, sa. 

Cu toate acestea, nu am ajuns la sfârșitul poveștii infla- 
tonului căci, după perioada de inflaţie, are loc un proces 
de reîncălzire a universului. Procesul are loc pentru că 
energia potenţială a câmpului inflatonic nu e riguros nulă 
în final. Câmpului inflatonic, odată cuantificat, i se va 
asocia o particulă, numită inflaton. Inflatonul se dezinte- 
grează la sfârșitul procesului de inflaţie în diverse particule 
elementare, care se vor recombina apoi (odată ce univer- 
sul se răcește) formând mulţimea de particule pe care le 
cunoaștem astăzi. 

Așa cum am menţionat, modelul de mai sus este unul 
dintre numeroasele propuse la ora actuală pentru a explica 
inflaţia, iar fizicienii nu se pun încă de acord care e cel co- 
rect. Aşa cum este însă el, modelul scoate în evidenţă 
caracteristica esenţială a procesului de inflaţie: existenţa 

Figura 18.11: O imagine artistică a evoluției universului 
observabil (universul întreg ar putea fi mult mai nare). 
În partea de jos este momentul Big Bang-ului. În partea 
de sus este schitat satelitul WMAP care a măsurat mai 
exact radiatia de fond a universului. (ONASA 


unui câmp inflatonic suplimentar. responsabil de expansiu- 
nea accelerată a universului. 

Vedem astfel cât de temerar este modelul inflaţionar. 
Până acum, în modelul standard al evoluţiei universului, 
consideram că el avea pentru început dimensiuni de ordi- 
nul unui sâmbure de portocală (vezi figura 18.5). Această 
dimensiune ni se părea ireal de atins, deoarece ar fi tre- 
buit să concentrăm toată masa universului observabil, cu 
Soarele și planetele sale. cu toate stelele si gazul cosmic, 
cu toate galaxiile si roiurile de galaxii. Cum ar încăpea 
toate într-un sâmbure asa de mic? 

Acum însă. am văzut că dimensiunea de sâmbure de 
portocală a universului observabil este doar sfârșitul pro- 
cesului de inflaţie. observată într-o zonă restrânsă a unui 
univers întreg mult mai mare (vezi figura 18.9). Asa cum 
vom detalia în sectiunea următoare. într-unul dintre mo- 
delele teoriei inflaţiei, se prea poate ca universul întreg să 
fi avut la. început dimensiuni de ordinul lungimii Planck 
(1074m). iar universul nostru observabil să fi ocupat doar 
o fracțiune infimă din acest spaţiu! 

Dimensiunile extrem de reduse ale universului la înce- 
put indică posibilitatea ca el să fi apărut în urma unor 
fluctuatii cuantice. În modelul standard. apariția între- 
gului univers din fluctuatii cuantice este de neimaginat. 
pentru că masa universului e mult prea mare, deci efec- 
tele cuantice sunt prea mici. Acesta a fost un argument 
puternic pentru a explica de ce universul macroscopic nu 
se comportă cuantic. Dacă fluctuațiile cuantice ar fi fost 


vizibile pentru obiecte de mărimea unui măr sau a unei 
mingi de fotbal, lumea de azi ar fi arătat cu totul altfel. 
Tocmai faptul că masa obiectelor este mare ne ascunde 
comportarea lor cuantică. 

După cum vom vedea în sectiunea următoare, unul din- 
tre modelele inflaţiei presupune tocmai că universul a apă- 
rut în urma fluctuațiilor cuantice, folosindu-se de faptul că 
masa universului pe care o observăm a fost generată în cea 
mai mare parte de câmpul inflatonic. Energia iniţială a 
câmpului inflatonic în aceste modele era destul de redusă 
la început, în asa fel încât mecanica cuantică să fi jucat un 
rol important. 

La urma urmei este fascinant să ne gândim la ceea ce 
probabil este imposibil de gândit: apariţia a ceva (ca uni- 
versul) din Nimic. Cum ar putea apare ceva, atunci când 
nu există nimic? Apariția universului din fluctuații cu- 
antice ne apropie mai mult de misterul acestei întrebări 
fundamentale. Cel puţin aici îl lăsăm pe Creator la masa 
de lucru, el fiind ocupat doar cu construcţia ecuaţiilor, dar 
nu și a condiţiilor iniţiale ale universului. Universul ar fi 
apărut în urma fluctuaţiilor cuantice permise de ecuaţii. 


181. Inflaţia eternă, unde gravitaționale 
și universuri multiple 


Apărută la începutul anilor 1980, teoria inflaţiei a fost 
acceptată încetul cu încetul de comunitatea științifică, da- 
torită capacităţii sale de a explica uniformitatea radiaţiei 
de fond (problema orizontului) si forma aproape euclidiană 
a spaţiului (problema planarităţii), așa cum am discutat 
în secţiunea precedentă. 

Anul 2014 a adus cu sine și prima testare experimentală 
a unei predicții a teoriei. Luată oarecum prin surprin- 
dere, comunitatea științifică aproape și-a ţinut respiraţia 
atunci când un grup internaţional a anunţat că polarizația 
radiaţiei de fond poartă urmele undelor gravitaționale ge- 
nerate în procesul de inflaţie. Proiectul internaţional 
de colaborare poartă numele de „Background Imaging of 
Cosmic Extragalactic Polarization” (prescrutat BICEP), 
care se poate traduce prin „Vizualizarea modurilor de po- 
larizare ale radiaţiei de fond”. 

De ce această agitație? Raspunsul ține atât de experi- 
ment, cât si de teorie. Astfel, dacă interpretarea experi- 
mentului este corectă, atunci vedem pentru prima dată, 
în polarizația radiației de fond (figura 18.12), urme ale 
undelor gravitationale generate în procese de fluctuații cu- 
antice care au avut loc la mai puțin de 10-% de secunde 
după Big Bang! Ar fi cu adevărat extraordinar să ştim 
că variațiile din fotografia 18.12 sunt „urmele” naşterii 
universului atunci când vârsta lui era de o miliardime 
de miliardime de miliardime de secundă. Mai mult, în 
acele momente universul era atât de curbat, încât undele 
gravitaționale ar fi trebuit să fie cuantificate. 

Agitaţia fizicienilor nu se datorează numai experimen- 
tului în sine, ci si faptului că rezultatul acestuia a fost 
prezis de teoria inflației. Teoria trebuie luată cu adevă- 
rat în serios, spun ei. lucru care nu e deloc uşor. Aşa 

Figura 18.12: 


Cele două imagini reprezintă cele două 
componente ale hărții polarizării radiației de fond, așa 
cum au fost ele măsurate în experimentul BICEP, într-o 


zonă restrânsă a boltei cerești. Cele două componente 
poartă numele de „mod E” și „mod B”, după cum se arată 
in tezt. Forma acestor moduri e desenată separat în par- 
tea din dreapta-sus a fiecărei imagini. O linie reprezintă 
orientarea polarizării radiaţiei de fond, iar lungimea li- 
niei este o măsură a gradului de polarizare. Teoreticienii 
experimentul BICEP presupun că „modurile B” (harta de 
jos) păstrează urme ale interacției dintre radiaţia de fond 
și undele gravitaționale primordiale ale universului. 


cum a subliniat în special fizicanul rus Andrei Linde, teo- 
ria inflaţiei vine cu niște modele care, dacă se vor dovedi 
corecte, sunt cu adevărat revoluţionare. Unele dintre as- 
pectele ei spectaculoase le-am mentionat deja, cum ar fi 
faptul că expansiunea spaţiului depășește viteza luminii. 
Altele însă sunt și mai greu de „digerat”. 

Astfel, în modelele lui Linde, universul ar fi apărut în 
urma, unei fluctuații cuantice din nimic și ar fi avut la 
început o greutate mai mică de un miligram. În plus, uni- 
versul întreg ar fi în prezent de 1010000000000 mai mare 
decât universul observabil (care are deja zeci de miliarde 
de ani-lumină) și s-ar dilata etern într-o mulțime de insule 
separate de universuri multiple. Sună știinţifico-fantastic? 
Dacă da, înseamnă că realitatea ne-a depășit din nou 
imaginaţia... 

De aceea, să prezentăm în această secţiune mai pe larg 
rezultatele experimentului BICEP, pentru a vedea cum 
sunt ele relevante pentru teoria inflaţiei. După aceea, 
vom discuta, implicaţiile teoriei inflaţiei, în forma susţinută, 
de Andrei Linde. La sfârșit, vom prezenta o notă de 
atenţionare, apărută în urma unor experimente publicate 
chiar în momentul când această lucrare intră sub tipar. 


Capitolul 18. Cercetări actuale în fizica particulelor elementare 


Pentru început, să ne concentrăm asupra rezultatului 
experimental și să privim figura 18.12. Atât în partea de 
sus, cât și în partea de jos avem o imagine a radiaţiei de 
fond, așa cum a fost ea prezentată și în figura 8.26. Faţă 
de figura 8.26, care reprezintă variațiile de temperatură ale 
radiaţiei de fond pe întreaga boltă cerească, figura 18.12 
vizualizează doar o mică parte a boltei cerești și măsoară 
variațiile în mărimea și orientarea gradului de polarizare a 
acestei radiaţii (liniile orientate diferit). 

Deşi e mai puţin cunoscut, radiaţia de fond este polari- 
zată. Rezultatul se obţine printr-un proces de împrăștiere 
al fotonilor radiaţiei de fond pe electronii și protonii liberi 
dinainte de perioada în care ei se vor combina în atomi. 
Procesul este asemănător celui prin care lumina Soarelui 
e împrăștiată de atomii din atmosferă și polarizată ast- 
fel parţial (lucru speculat de producătorii de ochelari de 
Soare, care folosesc filtre ce blochează preferenţial anumite 
polarizări ale luminii). 

Măsurând polarizarea radiaţiei de fond în fiecare punct 
al boltei cerești vom obţine o hartă, ce poate fi descrisă 
de un câmp vectorial (având o orientare și o amplitu- 
dine în fiecare punct al ei). Așa însă cum știu mate- 
maticienii, orice câmp vectorial se poate descompune în 
două componente separate. Prima componentă este ase- 
mănătoare câmpului electric static, nefiind rotaţională și 
putând avea o divergență nenulă. De aceea, ea poartă 
numele de „E-mode” (modul £). A doua componentă 
are divergența nulă și este rotaţională, fiind asemănătoare 
câmpului magnetic, de unde denumirea de „B-mode” (mo- 
dul B). Câmpul vectorial al polarizării radiaţiei de fond 
poate fi și el descris de aceste două componente. 

Experimentul BICEP (mai precis BICEP2, după numele 
detectorului folosit, instalat chiar la Polul Sud) detaliază 
forma, celor două componente. Astfel, interacţiunea dintre 
fotonii radiaţiei de fond și plasma alcătuită din electroni și 
protoni este descrisă de așa-numitul proces de împrăștiere 
Thompson. În urma acestui proces, câmpul de polarizare 
rezultat este doar de tipul E-mode (vezi partea de sus a fi- 
gurii 18.12. Cu alte cuvinte, descompunând câmpul de po- 
larizare măsurat al radiaţiei de fond, ar trebui să obținem 
doar modul E. 

Cu toate acestea, așa cum arată măsurătorile BICEP2, 
modul B este și el prezent, chiar dacă într-o măsură 
mai mică. Prezenţa neașteptată a modului B are două 
explicaţii. Prima consideră că polarizarea iniţială a foto- 
nilor radiaţiei de fond se schimbă în drumul lor către noi, 
prin interacţiunea cu gazul interstelar. Nu numai direcţia 
fotonilor se schimbă, dar și polarizarea iniţială a fotonului 
se pierde, iar câmpul de polarizare măsurat de noi acumu- 
lează un reziduu de mod B. 

Al doilea efect, cel pe care experimentatorii BICEP2 
cred că l-au măsurat, este cel prin care fotonii radiaţiei 
de fond au interacţionat cu undele gravitaționale generate 
încă din perioada, inflaţiei și care mai erau prezente la mo- 
mentul când s-a format radiaţia de fond (380 000 de ani 
după Big Bang). Aceste unde au un caracter tensorial și, 
conform teoreticienilor, influenţa lor asupra radiaţiei de 
fond generează numai moduri B. Aceste moduri B ar fi 
cele prezente în partea de jos a figurii 18.12. 

Problema a devenit și mai interesantă atunci când fizi- 
cienii teoriei inflaţiei au calculat și prezis mărimea com- 
ponentei B-mode din harta polarizării radiaţiei de fond. 

Conform calculelor lor, modurile B măsurate în experi- 
mentul BICEP ar fi datorate undelor gravitaționale ge- 
nerate de fluctuațiile cuantice ale spaţiului! Aceste unde 
gravitaționale ar fi apărut în momentul inflaţiei și s-ar fi 
propagat în continuare chiar și mai târziu, atunci când 
radiaţia de fond a fost generată. Rezultatul experimental 
ar fi o primă observare a undelor gravitaționale cuantifi- 
cate (despre ele vom vorbi mult în secţiunea 206). 

De fapt, fizicienii teoriei inflaţiei sunt obișnuiți cu 
fluctuații cuantice care apar în primele momente ale uni- 
versului, atunci când materia era atât de densă încât me- 
canica cuantică juca un rol important. De exemplu, ei 
presupun că tot fluctuațiile cuantice sunt responsabile și 
de variațiile de temperatură măsurate în radiaţia de fond 
(vezi figura 8.26), variaţii care sunt de zeci de mii de ori 
mai mici decât temperatura medie de 2, 7K a radiaţiei de 
fond. De data aceasta însă, ar fi vorba de fluctuațiile cu- 
antice ale câmpului inflatonic! 

Câmpul inflatonic a fost introdus în secţiunea prece- 
dentă. Am văzut că, într-un model simplificat, el este 
responsabil de accelerarea expansiunii universului în pe- 
rioada inflaţiei. Valoarea câmpului scade în timp, ge- 
nerând ca un fel de combustibil expansiunea spaţiului. 
Atunci când câmpul inflatonic atinge valori de ordinul mă- 
rimilor Planck, expansiunea nu mai e accelerată ci conti- 
nuă într-un ritm decelerat. Energia rămasă este folosită, 
printr-un proces de reîncălzire, la generarea de particule. 

Cu puţin timp înainte de sfârșitul inflaţiei, fluctuațiile 
cuantice în câmpul inflatonic generează diferite densități 
de energie în diversele zone de univers. Astfel, acolo unde 
densitatea de câmp inflatonic este mai mică, procesul de 
inflaţie se va termina mai repede. Energia se va trans- 
fera materiei generate. Datorită expansiunii universului, 
densitatea de energie a materiei va scădea, iar temperatura 
acestei zone va fi mai mică decât a zonelor învecinate, care 
vor suferi procesul de reîncălzire mai târziu. Vom obţine 
atunci o distribuţie a temperaturii materiei primordinale, 
pe care o vom recunoaște în harta temperaturii radiaţiei de 
fond (vezi figura 8.26). Așa cum cred fizicienii, acolo unde 
temperatura și densitatea materiei au fost mai mari s-au 
agregat gravitațional primele structuri cosmice de mate- 
rie, sub forma unor grupuri de galaxii primare (vezi figura 
18.4). 

Modelul fizicianului Andrei Linde este construit în așa 
fel încât să reproducă mărimea variațiilor de temperatură 
observate în radiaţia de fond. El prezice că variațiile sunt 
oarecum aleatoare și că harta lor arată aproximativ la fel, 
dacă e privită pe zone mari sau pe zone mici (ceea ce în en- 
gleză poartă numele de „scale invariance” și în românește 
s-ar putea traduce prin „invarianță la scara de mărime”). 
Așa cum se vede din figura 8.26, harta radiaţiei de fond 
are această proprietate. 

Am ajuns astfel la a doua parte a acestei secţiuni, cea în 
care vrem să prezentăm consecinţele modelului inflaţionar 
construit de Andrei Linde. Astfel, Linde presupune că la 
început universul ar fi avut dimensiuni de ordinul lungimii 
Planck (10-35m) și o masă totală tot de ordinul Planck 
(10-8kg), înmagazinată în câmpul inflatonic iniţial. Să 
remarcăm că această masă totală este mult mai mică decât 
masa universului observabil. 

Alegerea valorilor iniţiale de ordinul mărimilor Planck 
(prezentate în secţiunea 179) are un avantaj intrinsec, prin 

Figura 18.13: O vizualizare simplificată a procesului de 
inflatie al universului. Cubul din stânga reprezintă uni- 
versul la început, atunci când el ar fi avut dimensiuni de 
ordinul lungimii Planck 10-35m. Masa lui totală ar fi fost 
de ordinul masei Planck 1078kg, și ea ar fi fost stocată în 
câmpul inflatonic. La intervale de timp foarte scurte (mai 
scurte de 1078s) dimensiunea universului s-ar fi dublat, 
ceea ce a crescut în mod natural și viteza de erpansiune 
(reprezentată prin săgeți). Deoarece densitatea de energie 
p a câmpului inflatonic a rămas aproape constantă în pro- 
ces (cuburile au aceeași nuanţă și sunt aproape identice), 
masa universului a crescut de opt ori la fiecare dublare (de 
patru ori în modelul bidimensional al figurii), depășind cu 
mult masa universului nostru observabil. 


faptul că universul ar fi putut apărea în urma fluctuațiilor 
cuantice, de data aceasta aplicate câmpului inflatonic și 
spaţiului însuși. Desigur, nu trebuie să ne imaginăm că 
acest sâmbure de univers ar fi apărut undeva într-un spaţiu 
gol, ci că fluctuațiile cuantice au creat la un moment dat 
nu numai câmpul inflatonic, dar și spaţiul și timpul în care 
să se manifeste. 

Argumentul lui Linde se bazează pe discuţia prezen- 
tată în secţiunea 160. Astfel, fluctuațiile cuantice pot crea 
din „nimic” un univers de energie AF, dacă acest proces 
are loc într-un timp de ordinul At ~ î/AE. Cum mări- 
mile Planck (timpul Planck și energia Planck) îndeplinesc 
această relaţie, se prea poate ca universul să apară din 
fluctuațiile cuantice într-un timp Planck (10-43s), spune 
Linde. 

Odată creat acest univers, energia lui este înmagazinată 
în câmpul inflatonic. Aşa cum am arătat în secţiunea, 
precedentă, valoarea iniţială a câmpului inflatonic este 
mare, iar câmpul va căuta să-și atingă valoarea minimă, 
conducând la expansiunea universului (vezi figura 18.10). 
Procesul de inflaţie dublează dimensiunea, universului pen- 
tru început la fiecare 10744s (timpul Planck), urmând 
ca perioada aceasta să crească spre 10-35s la sfârşitul 
inflaţiei. 

O privire mai atentă scoate însă în evidență 
particularităţi deosebite ale modelului lui Linde. Astfel, 

în decursul acestui proces, densitatea de energie înmagazi- 
nată în câmpul inflatonic se va menţine aproape constată. 
Cum universul se extinde foarte rapid, înseamnă că energia 
totală a universului crește exponențial! De unde la început 
universul avea mai puţin de un miligram, el ajunge în tim- 
pul scurt al inflaţiei (mai scurt de 10-30s) să acumuleze o 
masă mult mai mare decât cea a universului observabil. 

Procesul acesta este exemplificat în figura 18.13. Aici se 
vede cum spaţiul se dublează în intervale scurte, într-o 
manieră asemănătoare celulelor unui embrion. În ca- 
zul embrionului, masa necesară dublării se extrage din 
substanţele nutritive pe care embrionul le primește. În 
cazul câmpului inflatonic, cine asigură această masă, dacă 
universul avea mai puţin de un miligram și nimic altceva 
nu exista? 

Raspunsul lui Linde este oarecum surprinzător. El 
ne spune că masa necesară e furnizată de câmpul 
gravitațional al spaţiului, care are energie negativă! 
Situaţia este oarecum asemănatoare planetelor ce orbi- 
tează în jurul Soarelui, care au o energie potenţială ne- 
gativă, de aceea nu pot părăsi singure sistemul solar. În 
același fel, energia gravitaţională negativă a spaţiului în 
expansiune furnizează energia pozitivă a materiei (câmpul 
inflatonic) în cursul procesului de inflaţie, în așa fel încât 
suma celor două rămâne aproape nulă (energia totală se 
conservă). 

Aşa după cum se vede în figura 18.13, nu numai mă- 
rimea și masa universului se dublează într-un ritm rapid, 
dar și viteza sa de expansiune (care este de fapt un rezul- 
tat al dublării). Cum la început procesul de dublare are 
loc într-un timp de ordinul timpului Planck, iar dimen- 
siunea, universului este de ordinul lungimii Planck, viteza 
expansiunii este de ordinul vitezei luminii, şi o va depăși 
pe aceasta, apoi. Așa cum am menţionat în secțiunea pre- 
cedentă, vorbim de viteza de expansiune a spaţiului, care 
nu este limitată în teoria relativităţii. 

Suprinzător însă, calculele lui Linde arată că universul 
s-a extins în urma procesului de inflaţie la distanţe mult 
mai mari decât cele pe care le cunoaștem pentru universul 
observabil (cel care are azi în jur de câteva zeci de miliarde 
de ani-lumină). Astfel, dacă luăm o perioadă aproximativă 
de dublare de ordinul a 1074s și ţinem cont că întregul 
proces a durat aproximativ 10-33s, atunci universul a cu- 
noscut 101! procese de dublare (vezi căsuţa matematică 
alăturată). El ar fi atins atunci dimensiuni de 210'' mai 
mari, adică de ordinul 1010000000000 m, Ele depășesc cu 
mult dimensiunile universului observabil, care este doar 
de aproximativ 1026m! 

Dacă e să dăm crezare acestor modele, universul nos- 
tru observabil, deja cu dimensiuni de zeci de miliarde de 
ani-lumină, nu este decât o mică sămânță de mac arun- 
cată printre nenumăratele alte miliarde de zone ale unui 
univers întreg mult mai vast. Cum aceste zone sunt atât 
de îndepartate, le putem considera pe bună dreptate alte 
universuri, aruncate de Creaţie la distanţe pe care nici mă- 
car nu ni le putem imagina. Vorbim atunci de universuri 
multiple. 

Denumirea nu trebuie să ne inducă în eroare. Nu vor- 
bim de universuri paralele, universuri care nu ar fi conec- 
tate de loc. Din contră, universurile multiple din teoria 
inflaţiei sunt conectate unul cu altul, atâta doar că se află 
la distanţe foarte mari. O comparaţie frumoasă este cea cu 

Figura 18.14: O schită a universurilor multiple 
concepută de Andrei Linde și reprodusă cu permisiunea 
dumnealui. „Baloanele” din imagine reprezintă diverse 
regiuni ale universului întreg, reprezentate în spaţiu-timp. 
Universul suferă din când în când, aleator, procese de 
inflație într-unele dintre aceste regiuni. Universul nostru 
observabil (cel de zeci de miliarde de ani-lumină) ar fi azi 
doar un punct infinitezimal pe unul dintre „baloanele ” din 
imagine. 


teoria insulelor de univers, care a apărut odată ce astrono- 
mii au descoperit pe cer obiecte mai neclare, și despre care 
bănuiau că se află mult mai departe decât stelele. Aceste 
„insule” s-au dovedit a fi galaxiile, care sunt într-adevăr 
foarte departe una de alta. 

Să mentionăm că dimensiunea mult mai mare a univer- 
sului în modelul inflaţionar este o consecinţă aproape de 
neevitat, independentă de modelele folosite. Astfel, așa 
cum am menţionat în secțiunea precedentă, teoria inflaţiei 
explică în mod natural faptul că geometria universului este 
aproape euclidiană (problema planarității): cu toate că 
universul întreg a fost foarte deformat la începutul său, 
inflaţia l-a făcut așa de mare că, pe portiunile locale ale 
universului nostru observabil, el apare aproape euclidian. 
Universul este, în întregul lui, curb. 

Denumirea de universuri multiple („multiverse” în en- 
gleză) are și o justificare aparte în modelul inflaţionar. 
Astfel, procesul de inflaţie se oprește în diferite zone lo- 
cale ale universului, acolo unde câmpul inflatonic a scăzut 
la valori mici. Totuşi, datorită fluctuaţiilor cuantice, vor 
apărea, mereu alte zone unde câmpul inflatonic va avea 
valori mari, iar procesul de inflaţie continuă. 

Un astfel de mecanism creează mereu insule noi de uni- 
vers în universul deja existent (vezi figura 18.14). Cum 
zonele de univers nou-create continuă să se expandeze cu 
viteze mai mari decât viteza luminii, ele vor fi separate de 
zonele deja create de univers. În acest fel, fiecare insulă de 
univers poate fi privită ca un univers separat de celelalte. 
Vorbim atunci de universuri multiple, de un model haotic 
de formare a acestor universuri și de un proces de inflație 
etern. 

În căsuţa matematică urmatoare prezentăm elementele 
principale ale modelului lui Linde. 

Calcul: Implicații ale modelului haotic 


În căsuţa matematică din secţiunea precedentă am 
prezentat unul dintre nenumăratele modele pentru o te- 
orie a inflației. Să dăm substață acelor calcule, urmărind 
propunerile lui Andrei Linde. 

Presupunerea-cheie pe care Linde o face este că 
variațiile măsurate în temperatura radiaţiei de fond 
(vezi figura 8.26) sunt datorate fluctuaţiilor cuantice ale 
câmpului inflatonic, care au avut loc cu puţin înainte de 
sfârșitul inflaţiei. Pentru a reproduce aceste rezultate, 
el alege masa câmpului inflatonic m ~ 1075 în unităţi 
Planck (vezi secţiunea precedentă). 

Să ne imaginăm, spune el, că universul avea pen- 
tru început (la momentul Planck 10-44s să spunem) 
dimensiunea Planck 10-35m și o energie totală a câm- 
pului inflatonic de ordinul energiei Planck 1078kg. În 
unităţile folosite în căsuţa matematică precedentă vom 
avea atunci la timpul to = 1 dimensiunea îniţială Ro = 1 
și densitatea de energie pọ ~ 1 (am renunțat la facto- 
rul 2 și am folosit semnul ~ pentru a sublinia că va- 
lorile sunt aproximative). Deoarece po ~ m? vom 
deduce că valoarea iniţială a câmpului inflatonic a fost 
po ~ Vpo/m ~ 105 >1. 

Mai departe, să reluăm cele două ecuaţii obținute în 
căsuță matematică din secţiunea precedentă, până la un 
ordin de mărime: 

pom; H~mọ 
Ele ne dau evoluţia universului în perioada de inflaţie. 
De exemplu, avem 


olt) ~ co — mt 


În decursul inflaţiei, câmpul inflatonic scade de la valoa- 
rea inițială go = 1/m = 105 la valori de ordinul Planck 
ġ ~ 1 (vezi figura 18.10). Timpul total de inflaţie re- 
zultă din relaţia de mai sus că este T = (fo — 1)/m ~ 
1010 de unităţi de timp Planck. În secunde, el devine 
T = 1010. 10-48 = 10-45, 

Expansiunea relativă a inflaţiei (dată de constanta 
lui Hubble H) urmărește îndeaproape această evoluție, 
deoarece H(t) ~ mg(t), iar m este doar o constantă. 
Înlocuind valorile ¢, ea va fi H = 1 la început, și mult 
mai mică la sfârșit, H ~ m ~ 1075. Pe porțiuni 
mici expansiunea este exponențială, așa cum discutat 
în secțiunea precedentă 


R(t) ~ Roe™ 


De aceea, la început universul aproape se dublează sau 
triplează (e = 2,71) la fiecare interval de timp Planck 
1/H ~ 1 (adică 10-44 în sistemul internațional de 
unități). La sfârşitul perioadei de inflație, timpul acesta 
de dublare va deveni de ordinul 1/H ~ 1/m ~ 105 în 
unități Planck, adică aproximativ 1079s. 

Să estimăm acum dimensiunea R a universului la 
sfârşitul inflației, observând că scăderea lui H este li- 
niară și în cea mai mare parte a timpului el are valori 


apropiate celei inițiale, H ~ 1 (să alegem valoarea medie 
H ~ 0,5). Obţinem 


01° 


R(T) = Roe™T ~ 1. e05! 


Chiar și trecând de la unități de lungime Planck la me- 
tri, dimensiunea aceasta rămâne enormă, de ordinul a 
R ~ 1020000000000 m, faţă, de dimensiunea cunoscută a 
universului observabil de R ~ 10?ĉm. Universul ar fi 
atunci cu mult mai mare decât îl vedem noi. 

În final, să justificăm alegerea inițială a masei câmpu- 
lui inflatonic m ~ 1075, care se bazează pe interpretarea 
variației de temperatură în radiația de fond drept un re- 
zultat al fluctuaţiilor cuantice ale câmpului inflatonic Și. 

Astfel, lungimea de undă a acestor fluctuații cuantice 
crește pe măsură ce universul este în inflaţie. Atunci 
când ele depășesc valoarea H-1, fluctuațiile „îngheaţă” 
(pentru că perioada lor de oscilație devine mai mare 
decât perioada de inflaţie). Valoarea H este și viteza 
de expansiune a inflaţiei și singurul parametru relevant 
în acel moment. De aceea, se presupune că mărimea 
fluctuaţiilor cuantice 6g este, la acel moment, de acest 
ordin de mărime H: 


5 ~ H 


Fluctuațiile cuantice 6g determină timpi diferiti în 
care procesul de inflație se va sfârși. Unele regiuni din 
spaţiu vor avea o valoare mai mică a câmpului 6, și 
vor încheia procesul de inflaţie mai devreme. Datorită 
expansiunii universului, ele vor sfârși cu o densitate de 
energie a materiei mai mică decât celelalte regiuni care 
încheie inflația mai târziu. Diferențele acestea de timp 
vor fi de ordinul ôt = 69$/g ~ H/$ ~ g, și ele se vor 
reflecta, în variațiile de densitate în materia care se ge- 
nerează în univers 


ôp ôR R 7 
= — = — = — = N > x 
ôs r R p% H6t ~ mo m 


Variaţiile de densitate 6s = 6p/p se regăsesc în 
variațiile temperaturii radiaţiei de fond. Așa cum am 
menţionat în secţiunea 89 ele sunt, într-un ordin de mă- 
rime, aproximativ ôs ~ 10-5 (vezi figura 8.26). Pe de 
altă parte, spre sfârșitul inflaţiei câmpul ¢ avea valori 
de ordinul mărimilor Planck (fizicienii aleg œ? = 1 în 
unitățile naturale), deci m = 6s. 

Înlocuind în relaţia de mai sus valoarea câmpului la 
sfârșitul perioadei de inflaţie, obţinem ôs ~ m ~ 1075, 
ceea, ce, până la un ordin de mărime, se potrivește cu 
experimentul (cea mai mare deosebire faţă de modelul 
complet este faptul că fluctuațiile cuantice au avut loc 
cu ceva timp înainte de sfârșitul perioadei de inflaţie). 

Să se întindă universul cu mult peste limitele univer- 
sului observabil? Să continue oare procesul de inflaţie 
la nesfârşit, așa cum ne sugerează modelul lui Linde? 
Imaginându-ne mărimea posibilă a universului dincolo de 
limitele sale observabile, vom rămâne muţi de uimire. Nici 
nu am ajuns bine pe Lună, nemaivorbind de stele sau ga- 
laxii apropiate, și deja ne gândim la lumi dincolo de uni- 
versul observabil. 

În momentul în care lucrarea de faţă intră în tipar, noi 
măsurători vin să pună sub semnul întrebării rezultatele 
experimentului BICEP2. Astfel, telescopul spaţial Planck 
a măsurat, ca și BICEP2, polarizarea radiaţiei de fond. 
Deși rezoluţia telescopului Planck a fost mai slabă decât 
a măsurătorilor BICEP (cu mai mult de un ordin de mă- 
rime), acesta a avut un avantaj: a măsurat mai multe 
frecvenţe! 

Experimentul BICEP2 a folosit o singură frecvenţă de 
150 GHz, telescopul Planck a măsurat câteva frecvențe, 
începând de la 353 GHz în sus. Ei s-au concentrat în 
special pe influența gazului interstelar asupra modurilor de 
polarizaţie B. Așa cum arată modelele, influenţa gazului 
interstelar crește pe măsură ce crește frecvenţa, pe când 
contribuţia undelor gravitaționale primordiale se menţine 
aproape constantă cu frecvenţa. 

Telescopul spatial Planck a arătat că amplitudinea mo- 
durilor de polarizare B crește rapid cu frecvenţa, ceea ce 
indică o puternică componentă a prafului interstelar în mă- 
surătoarea prezentată în figura 18.12. Extrapolând datele 
la frecvența de 150 GHz, cercetătorii au estimat că în- 
treaga amplitudine a modurilor B ale polarizării ar putea 
proveni de la, praful interstelar! 

Noile rezultate ridică semne de întrebare dacă ceea 
ce am observat în figura 18.12 sunt într-adevar undele 
gravitaționale primordiale. Pe de altă parte, ele nu re- 
prezintă o infirmare a modelului lui Linde sau, și mai rău, 
a teoriei inflaţiei. Cu puterea sa de a explica problema 
planarităţii si cea a orizontului, teoria, inflaţiei se găsește 
puternic ancorată în astrofizica modernă. 

182. Violarea simetriei dintre materie și 
antimaterie și a celei de sarcină-paritate 


În secţiunea 171 am discutat despre chiralitatea parti- 
culelor și despre ruperea simetriei de paritate P. Astfel, 
la prima vedere, am crezut că un neutrin de chiralitate 
stânga văzut în oglindă ar apărea ca un neutrin de chira- 
litate dreapta. Cum însă în experimente întâlnim numai 
neutrini de chiralitate stânga, spunem că simetria, de pa- 
ritate P este ruptă, deoarece natura a avut o preferință 
pentru neutrinii de chiralitate stânga, fiindcă doar ei apar 
în experimente. 

Pentru a mai îndulci efectele ruperii violente a sime- 
triei de paritate, fizicienii și-au dat seama că imaginea 
din oglindă a unei particule trebuie să fie antiparticula 
sa (vezi figura 17.7). Vorbim atunci de transformarea 
sarcină-paritate CP. Noua definiţie include nu numai ima- 
ginea particulei în oglindă, dar și o schimbare de sarcină 

antikaon K, 


Figura 18.15: Unul dintre mecanismele prin care un kaon 
neutru KO se transformă într-un antikaon KO. În stânga 
este kaonul inițial, format dintr-un quarc d și un anti- 
quarc 5, de sarcini electrice —1/3 și 1/3. În interiorul 
kaonilor există nu numai o mare de gluoni care ține cei 
doi quarci împreună (nedesenaţi) dar și o mare de bo- 
soni W virtuali. În procesul eremplificat, antiquarcul 3 
emite un boson Wt transformându-se pentru scurt timp 
într-un antiquarc u (de sarcină electrică —2/3). Bosonul 
emis este absorbit de quarcul d, care devine apoi un quarc 
u. După ce schimbul de bosoni W mai are loc odată în 
sens invers, cei doi quarci inițiali devin un quarc s și un 
antiquarc d, formând de data aceasta un antikaon KO. 


pentru imaginea, particulei din oglindă (de unde litera C, 
de la „charge”, care înseamnă „sarcină” în engleză). Cu 
alte cuvinte, imaginea unei particule în oglindă va fi anti- 
particula sa, având toate sarcinile de semn opus. 

Atunci, dacă ne uităm în oglindă la imaginea neutrinului 
de chiralitate stânga, vom vedea un antineutrin de chira- 
litate dreapta. În acest fel, pe baza simetriei în oglindă, 
nu ne așteptăm să găsim în natură neutrini de chiralitate 
dreapta, ci antineutrini de chiralitate dreapta, ceea ce se 
și observă. Mai mult, aceste două tipuri ar trebui să existe 
în natură în număr egal. 

Dacă noua simetrie CP (sarcină-paritate) nu este ruptă, 
probabilitatea totală de a observa neutrini de chiralitate 
stânga ori antineutrini de chiralitate dreapta în univers 
este aceeași. Dacă paritatea CP este violată, atunci cele 
două, probabilităţi sunt diferite, și ne așteptăm ca un grup 
de particule să fie găsit mai des în univers decât celălalt. 

În 1964, fizicienii au arătat că simetria sarcină-paritate 
CP este violată. Descoperirea le-a adus Premiul Nobel 
fizicienilor James Cronin and Val Fitch în 1980. În expe- 
rimentele lor, pe care le prezentăm pe scurt aici, cei doi 
fizicieni au folosit particule numite kaoni, care sunt niște 
mezoni (deci formaţi dintr-un quarc și un antiquarc). 

Unul dintre acești kaoni este kaonul neutru KO, format 
dintr-un quarc d și un antiquare 5 (vezi figura 18.15). În 
1955 fizicienii Murray Gell-Mann (cel care a pus ordine în 
quarci) și Bram Pais au observat o proprietate foarte in- 
teresantă a kaonului KO. Astfel, el are capacitatea de a se 
transforma instantaneu, fără aport de energie, în antiparti- 


a al) A a asa 
cula sa antikaon K ! Sunt câteva reacţii care fac tranziţia 

posibilă, toate datorită interacțiunii nucleare slabe a qu- 
arcilor, intermediate de bosonul W (un exemplu este pre- 
zentat în figura 18.15). 

Mai mult, reacţia are loc și în sens invers, cu alte cuvinte 


antikaonul K poate deveni instantaneu un kaon KO, fără 
aport de energie. Interesant, nu? O particulă care devine 
antiparticulă, și invers, într-un proces care are loc continuu 
în interiorul ei. Aceasta, deoarece quarcul d și antiquarcul 
3 din interiorul kaonului schimbă continuu între ei bosoni 
W din norul de bosoni virtuali, devenind pentru scurt timp 
quarci sau antiquarci u. La rândul lor, aceștia pot deveni 
quarci s și antiquarci d, sau invers (vezi figura 18.15). 

În experiment, datorită acestui fenomen special, kao- 
nii vin într-o combinație liniară (superpoziţie cuantică) de 
kaoni KO și antikaoni K? pentru că aceștia oscilează în 
mod continuu dintr-o parte în alta. Acum însă, așa cum 
am discutat, imaginea în oglindă a oricărei particule este 
antiparticula sa. Atunci imaginea în oglindă a kaonului 
KO trebuie să fie antikaonul K’, şi invers. Cum kaonul 
experimental este o superpoziție cuantică a celor două, în 
proporţii egale, aceasta înseamnă că imaginea în oglindă 
a kaonului experimental K este chiar el însuşi! 

Observaţia, de mai sus este importantă dacă ne punem 
problema, dezintegrării kaonului experimental. Astfel, se 
arată că există mai multe maniere prin care kaonul experi- 
mental se poate dezintegra, deși două joacă un rol special: 


K—nt+e +T: 
K> +et+ve 


După cum se vede, primul rezultat este imaginea în 
oglindă a celui de-al doilea, și invers. Aceasta pentru 
că pionul mt este antiparticula pionului m~, electronul 
e” este antiparticula pozitronului et și antineutrinul Ze 
este antiparticula neutrinului electronic ve. Avem deci o 
particulă iniţială care este propria sa antiparticulă, deci 
propria sa imagine în oglindă (kaonul experimental K). 
Particula se transformă, în două reacţii care sunt una ima- 
ginea în oglindă a celeilalte. Ne așteptăm atunci ca cele 
două reacţii să aibă precis aceeași probabilitate, pe baza 
argumentelor de simetrie (vezi figura 18.16). 

Cu toate aceste, în experimente, fizicienii Fitch şi Cronin 
au măsurat că probabilitățile celor două reacţii sunt dife- 
rite (vezi figura 18.16). Nu cu mult, cu aproximativ două 
miimi, suficient însă ca să dea peste cap lumea teoreticie- 
nilor. Astfel, kaonul experimental K se dezintegrează mai 
des într-un pozitron et decât într-un electron e”! Deși 
kaonul iniţial era propria sa imagine în oglindă, rezulta- 
tul reacţiilor nu mai este propria sa imagine în oglindă. 
Acum din totalul de perechi formate, avem cu două miimi 
mai multe perechi de (7 + et + ve) decât perechi de 
(nt + e + Ve). Or, mai simplu de ţinut minte, la fi- 
ecare 1000 de electroni generaţi avem 1001 de pozitroni 
generati. 

Experimentele acestea arată că interacțiunea slabă a qu- 
arcilor rupe simetria sarcină-paritate CP. Dacă un sistem 
inițial este propria sa imagine în oglindă, nu înseamnă că, 
după un timp, și produsul reacţiilor sale va fi propria sa 
imagine în oglindă. 

Figura 18.16: În figură este reprezentată ruperea si- 
metriei sarcină-paritate. Aici particulele sunt reprezen- 
tate ca bile „pline” și antiparticulele ca bile hașurate. În 
stânga este reacția prin care un kaon experimental se 
dezintegrează în două moduri, cu probabilități diferite. 
În dreapta este imaginea în oglindă a aceleași reacții. 
Imaginea în oglindă a unei particule este o antiparticulă, 
și invers. Kaonul experimental este o superpoziție cuan- 
tică, cu contribuţii egale, a kaonului KO și a antiparticulei 


sale, antikaonul K. Ca atare, kaonul experimental este 
identic cu imaginea sa în oglindă. Pe de altă parte, pen- 
tru că probabilitățile sunt diferite, imaginea în oglindă a 
reacției nu mai este identică cu reacția însăși. Procesul 
de fată violează deci simetria în oglindă. 


Interesant însă, ruperea simetriei sarcină-paritate CP 
poate fi integrată în modelul standard al particulelor ele- 
mentare, mai precis în matricea CKM prezentată în 
secţiunea 177. Ceea ce avem de făcut este să atribuim 
niște faze diferite elementelor matricii, elemente care sunt 
deci niște numere complexe. Atenţie însă, și aceste faze 
se obţin tot experimental, iar teoria nu le prezice. La ora 
actuală, valorile lor sunt în mare parte necunoscute. 

Desigur, este liniștitor să aflăm că putem integra rupe- 
rea, simetriei sarcină-paritate CP în modelul standard al 
particulelor elementare. La urmei urmei, nu trebuie să ex- 
tindem modelul sau, mai rău, să introducem niște condiţii 
iniţiale speciale ale universului pentru a explica ruperea 
de simetrie observată. Interesante sunt însă și consecințele 
acestei ruperi de simetrie, printre care vom menţiona acum 
ruperea simetriei dintre materie și antimaterie. 

În dezintegrarea kaonului, de exemplu, se obţin mai 
mulţi pozitroni decât electroni, în ciuda faptului că acel 
kaon experimental iniţial era propria sa antiparticulă. Cu 
alte cuvinte, am pornit cu o particulă care era propria sa 
antiparticulă și am obţinut un număr diferit de particule 
(electroni) decât cel de antiparticule (pozitroni). Odată 
ce acest aspect a devenit limpede cercetătorilor, ruperea 
simetriei sarcină-paritate a ajuns foarte atractivă, deoa- 
rece ea a putut fi legată de mult mai cunoscuta rupere a 
simetriei dintre materie și antimaterie, atât de evidentă în 
univers. 

După cum se știe (și se poate observa direct) lumea 
pare făcută în mare măsură din materie (protoni, elec- 
troni etc.). Antimateria e produsă în reacţii exotice, și 
ea ne străbate din când în când corpurile sub forma unor 
pozitroni rătăciţi prin univers. Din fericire, numărul aces- 
tora e foarte mic, altfel în corpul nostru ar avea loc mereu 
explozii interne generatoare de lumină, pe care nu ni le 
dorim. 

De ce există însă în univers mai multă materie decât an- 
timaterie? - iată întrebarea fizicienilor. Desigur, se poate 
presupune ca, la Big Bang, Creatorul a pus pur și simplu 
mai multă materie. O astfel de preferinţă a Creatorului nu 
e pe placul fizicienilor, care tind să creadă că la începutul 
universului antimateria și materia erau în cantități perfect 
egale. Or, cu alte cuvinte, că universul (la scară mare, în 
medie) era identic cu propria sa imagine în oglindă. 

De exemplu, ne putem imagina că la începutul univer- 
sului existau tot atâtea particule X câte antiparticule X 
(vezi figura 18.17). Fizicienii estimează un astfel de mo- 
ment la aproximativ 10-35 secunde de la crearea univer- 
sului, când temperatura depășea 102% Kelvin. 

Pe măsură însă ce universul s-a extins, el s-a și răcit. 
În decursul procesului, ne putem imagina că particulele X 
și antiparticulele X s-au dezintegrat. Dacă dezintegrarea 
ar fi păstrat simetria sarcină-paritate CP, atunci univer- 
sul ar fi fost în continuare identic cu propria sa imagine în 
oglindă. Or, cu alte cuvinte, numărul de particule obţinute 
după dezintegrare ar fi rămas egal cu numărul de antipar- 
ticule. 

Ne putem însă imagina pentru moment că atât particu- 
lele X, cât şi X ar fi fost chiar kaonul nostru experimental 
K, care este propria sa antiparticulă (am fi avut deci nu- 
mai kaoni experimentali K = K). Ce s-ar fi întâmplat 
atunci? Ei bine, așa cum am văzut, în urma dezintegrării 
am fi obţinut mai multe perechi de (mo + et + ve) decât 
perechi de (mt + e` +7)! Este drept, doar cu două miimi 
mai mult, însă suficient pentru ca simetria în oglindă să 
se rupă. Atunci universul nu ar mai fi fost, în medie, egal 
cu propria sa imagine în oglindă, pentru că ar fi avut mai 
mulţi pozitroni decât electroni. Or, cu alte cuvinte, numă- 
rul particulelor ar fi ieșit diferit de cel al antiparticulelor 
în urma dezintegrărilor, diferență care s-ar conserva până 
azi (vezi figura 18.17). 

Desigur, exemplul kaonului nu este cel pe care îl cău- 
tăm, pentru că aici avem mai mulţi pozitroni decât elec- 
troni, ori noi ne dorim exact contrariul și în plus vrem să 
găsim dezechilibrul și între quarci (componentele protoni- 
lor). Este însă important de înţeles că aceste procese au 
putut avea loc în univers și că ele ar fi condus la un dezechi- 
libru între materie și antimaterie. Este sarcina fizicienilor 

Figura 18.17: O posibilă soluție pentru ruperea sime- 
triei dintre materie și antimaterie. Sus este universul re- 
prezentat într-un stadiu foarte timpuriu (10-35 secunde). 
El ar fi fost plin de particule originare X (reprezentate 
prin pătrate pline) și antiparticulele lor X (reprezentate 
prin pătrate goale), în cantități egale. În timp însă, 
particulele X și X s-ar fi dezintegrat, lăsând în urma 
lor protoni (cercuri pline) și antiprotoni (cercuri goale). 
Dacă acest proces de dezintegrare ar fi violat simetria 
sarcină-paritate, atunci cantitățile rămase de protoni și 
antiprotoni ar fi fost diferite. După un timp (reprezenta- 
rea de jos) perechile de proton și antiproton s-au anihilat, 
lăsând în urmă foarte mulţi fotoni, dar și protoni în ez- 
ces. Raportul dintre fotonii rămași și protonii din univers 
este o măsură a dezechilibrului originar dintre numărul 
de protoni și antiprotoni. Din măsurătorile radiației de 
fond, acest dezechilibru este estimat la o parte dintr-un 
miliard. 


să identifice acea particulă X responsabilă de ruperile de 
simetrie. 

Să observăm că ruperea simetriei sarcină-paritate apare 
doar în două miimi din cazuri, pe când ruperea simetriei 
dintre materie și antimaterie pare să fie aproape totală! 
Altfel spus, avem numai materie în univers, nu doar cu 
două miimi mai multă decât antimateria. 

Remarca aceasta este rapid contracarată de fizicieni. Să 
nu uităm că la începutul universului, spun ei, ar fi putut fi 

mult mai multe particule şi antiparticule decât vedem noi 
astăzi. Dacă particulele ar fi fost cu o miime mai multe 
decât antiparticulele, dar le-ar fi anihilat pe toate între 
timp, atunci tot am fi sfârșit numai cu particule și cu nici 
o antiparticulă (vezi figura 18.17). 

Discuţia, de mai sus ne arată un lucru esenţial: avem 
nevoie doar de o nfimă rupere a simetriei sarcină-paritate 
pentru a explica excesul de particule faţă de antiparticule 
pe care îl observăm azi. Trebuie doar să acceptăm faptul 
că la început existau mult mai multe particule decât as- 
tăzi, și că cele mai multe dintre ele au fost anihilate de 
antiparticule, până când nu au mai rămas aproape deloc 
antiparticule și doar puţine particule. 

Cu toate acestea, cercetătorii încă nu se pun de acord 
dacă un mecanism similar celui de mai sus este cel 
într-adevăr responsabil de excesul de materie observat. 
Sunt calcule mai detaliate care sugerează că nici unul din- 
tre procesele observate de rupere simetriei nu este încă su- 
ficient pentru a explica asimetria observată între materie 
și antimaterie. 

Frumosul drum al cercetării continuă însă și aici, în 
special cu construcţia, acceleratorului de particule Large 
Hadron Collider. Astfel, pe lângă acesta, se va construi 
ceea ce fizicienii numesc o fabrică-B. Nu, nu este vorba de 
o fabrică obișnuită, ci de niște proiecte de cercetare care 
vor urmări dezintegrarea particulelor, obţinute în urma 
ciocnirilor, care conţin quarci b (de unde numele de fa- 
brică B). Reacţiile acestora conțin urme ale ruperii sime- 
triei sarcină-paritate și fizicienii speră să înțeleagă astfel 
mai mult din acest proces, pentru ca în final să ajungă la 
o imagine mai clară a ruperii simetriei dintre materie și 
antimaterie. 

În 2013 fizicienii care lucrează în cadrul acestui pro- 
iect au anunţat că au descoperit deja ruperea simetriei 
sarcină-paritate și pentru o altă particulă, numită mezon 
BO. Ea este formată dintr-un quarc s și unul b, şi se com- 
portă similar kaonului experimental K. 


183. Oscilaţiile neutrinilor 
și masa lor nenulă 


Modelul standard al particulelor elementare a fost prac- 
tic pus la punct acum aproape o jumătate de secol. Unii 
critici spun că de atunci și până azi nu s-a mai întâmplat 
nimic în fizica fundamentală, exceptând trei lucruri: des- 
coperirea energiei întunecate, descoperirea materiei întu- 
necate și descoperirea masei de repaus nenule a neutrinilor. 
Ne vom concentra acum asupra acestei a treia, descoperiri, 
pentru că ea e relevantă în modelul standard al particule- 
lor elementare. 

Astfel, după cum ne aducem aminte, modelul standard 
a fost construit la început cu neutrini de masă de repaus 
nulă (vezi capitolul 17). Presupunerea a fost făcută atunci 
când rezoluţia aparatelor de măsură nu era așa de bună ca 
cea de azi, deci era justificată experimental la acea vreme. 
Ea a fost apoi combinată cu o altă observaţie experimen- 
tală, și anume ruperea simetriei simple în oglindă (ruperea 

simetriei de paritate). Așa cum am văzut, ea ne spune că 
în experimente sunt observați numai neutrini de elicitate 
stânga. 

Teoreticienii au încorporat masa de repaus nulă a ne- 
utrinilor în simetria SU(2) x U(1) a modelului standard, 
spunând că, dacă neutrinii au masa de repaus nulă, atunci 
ei se deplasează cu viteza luminii și putem vorbi de chi- 
ralitatea lor (o proprietate intrinsecă), care este numai de 
stânga. Apoi, considerând că și electronul are pentru în- 
ceput masa de repaus nulă, au presupus că neutrinul de 
chiralitate stânga și electronul de aceeași chiralitate sunt 
de fapt două stări de isospin ale aceleiași particule, des- 
crise de simetria SU(2). În schimb, electronul de chirali- 
tate dreapta nu are partener și rămâne descris de simetria, 
U(1). Acesta a fost punctul de pornire al teoriei electro- 
slabe. La sfârșit am văzut că electronul recăpăta masa de 
repaus nenulă, prin interacţiunea cu bosonul Higgs, dar 
neutrinul nu (vezi secţiunea 176). 

După cum vedem, masa nulă a neutrinului stă la baza 
diferenţierii între simetria SU(2) și U(1), deci este adânc 
înrădăcinată în teorie. Dacă neutrinii au masa de repaus 
nenulă, atunci chiralitatea lor nu mai este o proprietate in- 
trinsecă. Neutrinii devin asemănători electronilor și ne-am 
aștepta ca ei să poate fi găsiţi în natură în ambele stări de 
elicitate, sau să le putem da masa de repaus nenulă prin 
interacțiunea, cu bosonul Higgs (ceea ce modelul standard 
nu permite). 

De aceea, comunitatea științifică a fost surprinsă atunci 
când, recent, s-a dovedit ezperimental că și neutrinii au 
masa, de repaus nenulă, în contradicţie cu ce credeau cre- 
atorii modelului standard. 

Povestea descoperirii începe cu observaţia neutrinilor ce 
provin de la Soare. Ei sunt produși în reacţiile de fuziune 
din adâncul Soarelui și sunt în majoritate neutrini elec- 
tronici. Astfel, în Soare atomii de hidrogen fuzionează la 
temperaturi mari în atomi de heliu, în urma unor procese 
secvențiale. Cum însă protonii și neutronii din alcătuirea 
celor doi atomi sunt formaţi din quarci u și d din prima 
generaţie, reacţia de fuziune implică leptoni tot din prima 
generație, adică electroni și neutrini electronici ve (vezi 
figura 18.18). 

Intensitatea radiaţiei de neutrini electronici provenind 
de la Soare poate fi prezisă de teorie, pentru că se știe 
componenţa de atomi de hidrogen și de heliu din Soare. 
Predicţia poate fi apoi comparată cu intensitatea neutri- 
nilor electronici măsurată experimental. Spre surpriza fi- 
zicienilor însă, măsurătorile făcute încă din anii '60 arătau 
un flux de neutrini de trei ori mai mic decât cel prezis de 
teorie! 

Mult timp această discrepanţă între teorie și experiment 
a rămas un mister. S-au propus diverse explicaţii, mer- 
gând până la acelea care considerau modificarea dinamicii 
reacţiilor interne din Soare. În timp (în special după anul 
2000), o serie de experimente au lămurit în sfârșit misterul. 
Astfel, s-a demonstrat că aroma neutrinilor (neutrin elec- 
tronic, miuonic sau tauonic) se schimbă de la sine odată 
ce neutrinul circulă în spaţiul liber! Cu alte cuvinte, în 
drumul lor de la Soare la Pământ, neutrinii electronici vor 
deveni tauonici sau miuonici, cele trei tipuri de neutrini 
fiind prezente cu probabilități egale. Este normal atunci 
ca noi să detectăm doar o treime de neutrinii electronici ai 
fluxului iniţial. Restul sunt neutrini tauonici și miuonici 

Figura 18.18: În figură este reprezentată una dintre 
reacțiile nucleare de fuziune care au loc în Soare. Aici 
doi protoni (două nuclee de hidrogen) se combină pen- 
tru a forma un nucleu de deuteriu (un proton p și un 
neutron n). De remarcat că transformarea protonului în 
neutron generează un pozitron et și un neutrin electro- 
nic Ve. Soarele este atunci o fabrică uriașă de neutrini 
care sunt împrăștiați în sistemul solar. Cu toate aces- 
tea, doar o treime dintre neutrinii electronici generati de 
Soare care ar trebui să ajungă pe Pământ sunt într-adevăr 
și măsuraţi. Ce se întâmplă cu restul? 


care nu au fost detectaţi în experimente, pentru că pur și 
simplu nu au interacţionat cu detectorul nostru. 

Teoria care explică această supoziţie ciudată spune că 
neutrinii pe care îi cunoaștem noi (electronici, tauonici sau 
miuonici) sunt, de fapt, superpoziții cuantice ale unor alţi 
neutrini mai „elementari”, care au mase de repaus diferite. 
Cu alte cuvinte, neutrinii despre care credeam că sunt ele- 
mentari nu sunt chiar elementari, ci sunt superpoziţii cu- 
antice ai unor neutrini și mai „elementari”. 

Astfel, să ne aducem aminte de quarci şi de aromele 
lor (s, d, u etc.). În interacţiunea de culoare (cromodi- 
namica cuantică) aceștia aveau mase de repaus bine defi- 
nite, putând fi consideraţi „elementari”. În interacţiunea 
slabă însă, situaţia era diferită (vezi secțiunea 177). Aici 
interacţiunile erau mediate de bosonul W, care este un 
purtător al interacțiunii în simetria SU(2), ceea ce în- 
seamnă că particulele între care el mediază interacțiunea 
au două stări de isospin. 

Într-o primă instanţă ne-am fi așteptat ca cele două stări 
de isospin suplimentare ale quarcului să fie cei doi quarci 
din aceeași generaţie. Pentru prima generaţie, ei ar fi fost 
quarcii u şi d. Cu toate acestea, se dovedește că afirmaţia e 
falsă, așa cum am menţionat în secţiunea 177, acolo unde 
am notat cele două stări de isospin ale simetriei SU(2) 
(într-o alegere particulară) cu u și d' Z d. Quarcul d’ am 
văzut că este o superpoziție cuantică a quarcilor d și s! 

Situaţia este cu totul specială, pentru că cei doi quarci 
iniţiali u și d aveau mase de repaus bine definite, pe când 
quarcul d’ nu va mai avea o masă de repaus bine definită, 

el fiind o superpoziţie cuantică a unor quarci de mase de 
repaus diferite (d și s). Cu alte cuvinte, stările de isospin 
ale quarcilor în interacţiunile nucleare slabe nu sunt quarci 
de mase de repaus bine definite, ci superpoziţii cuantice. 
O situaţie similară avem acum în cazul neutrinilor. Și 
aici se pare că există probabil niște specii de neutrini fun- 
damentali (să spunem, neutrinii 1, 2 și 3) care ar avea 
mase de repaus diferite. Ca și la quarci, neutrinul elec- 
tronic este de fapt o superpoziţie cuantică a stărilor fun- 
damentale 1, 2, 3. Desigur, tot o superpoziţie cuantică a 
celor trei stări vor fi și neutrinul miuonic și cel tauonic. 
Matematic, aceste superpoziţii cuantice se vor scrie prin 
intermediul unei matrici ca în cazul quarcilor: 


Ve TTP v 
vw) =]??? Vo 
Vr TFT v3 


În matricea de mai sus am notat cu semnul întrebării ? 
elementele matricii (numere complexe) pe care fizicienii 
trebuie să le reconstruiască. Matricea aceasta ar fi asemă- 
nătoare matricii CKM din secțiunea 177. 

Să recunoaștem, presupunerea este remarcabilă și con- 
stituie o provocare pentru modelul standard. Numai bine, 
o altă provocare la care generaţiile ce vin trebuie să răs- 
pundă. În cele din urmă trebuie explicată masa de repaus 
nenulă a neutrinilor și integrată în modelele cunoscute. Şi 
e frumos că această provocare este una experimentală, deci 
una care are în mod sigur o rezolvare (căci natura a avut!), 
atâta doar că rezolvarea nu e cunoscută deocamdată. 

Este interesant că analogia de mai sus cu quarcii ar 
sugera că între neutrini ar putea exista o altă forța fun- 
damentală, în care neutrinii ar avea masa de repaus bine 
definită, așa cum quarcii care interacționează prin inter- 
mediul forței de culoare au masa de repaus bine definită. 
Observaţia rămâne însă la nivelul de speculație, pentru că 
nici un experiment modern nu pare să sugereze acest lucru. 
Pe viitor însă, odată ce puterea „microscoapelor” moderne 
va crește, experimetele ar putea scoate la iveală noi forţe 
de interacţiune între neutrini. 

Să vedem însă cum propunerea masei nenule a neutri- 
nilor explică misterul neutrinilor electronici solari, în ca- 
zul carora sunt detectaţi numai o treime faţă de ceea ce 
se aşteptau teoreticienii. Trebuie să înțelegem în primul 
rând că neutrinul electronic generat în reacţiile nucleare 
este de fapt o superpoziție cuantică a neutrinilor elemen- 
tari 1, 2 și 3. Pentru a simplifica raţionamentul și a vedea 
esenţa procesului, să considerăm în discuţia ce urmează că 
există numai neutrin electronic ve și neutrin miuonic Vp, 
și că ei sunt o superpoziţie cuantică a doar doi neutrini 
elementari, 1 și 2, așa cum e exemplificat în figura 18.19. 

O stare de superpoziţie cuantică este descrisă de un 
set de numere compleze, care ne dau contribuţia fiecă- 
rei stări componente la starea de superpoziţie cuantică. 
Am definit setul acestor numere ca undă de probabili- 
tate, iar în cazul nostru avem doar două astfel de nu- 
mere. Pentru simplitate, să alegem cele două numere 
ca A = v2exp(—2rit/2T) pentru starea |1) și A2 = 
V2exp(—2rit/T) pentru starea |2). 

Amplitudinea unui singur număr complex ne dă proba- 
bilitatea |A;l? de a găsi neutrinul electronic într-una din 

opoziţie 

Figura 18.19: În figură este prezentată esența mecanis- 
mului oscilației tipului de neutrin. Aici |1) și |2) repre- 
zintă două stări de masă bine definite ale neutrinului, iar 
|v) este o superpoziție cuantică a celor două stări, având 
atașată câte un număr complez pentru fiecare stare cla- 
sică (definind unda de probabilitate). Faza acestui nu- 
măr variază în timp (vezi descrierea din text), iar această 
variație a fazei este reprezentată cu linie continuă pentru 
cele două componente. Starea de superpoziție cuantică 
ajunge să descrie un neutrin electronic pentru t = 2nT, 
deoarece cele două componente sunt acum în fază. Atunci 
când fazele componentelor sunt în opoziţie, neutrinul este 
de tip miuonic. Tipul de neutrin oscilează în timp, deși 
în unda de probabilitate se schimbă doar faza celor două 
componente. 


cele două stări elementare 1 sau 2. După cum vedem, cele 
două probabilităţi sunt egale, |A1|? = |A.|? = 0,5, iar 
suma lor este egală cu unitatea, ceea ce înseamnă că unda 
de probabilitate este normată. 

Acum însă, vedem că faza acestor două amplitudini de 
probabilitate oscilează în timp, o caracteristică fundamen- 
tală a undei de probabilitate, așa cum am arătat în capi- 
tolul de mecanică cuantică: faza particulei oscilează cu o 
frecvență dată de energia sa f = 1/T = E/h (aici T este 
perioada oscilaţiei). Cum cele două stări elementare 1 și 2 
au mase de repaus diferite, tot diferite vor fi și contribuţiile 
masei de repaus la energiile celor două stări, deci oscilaţiile 
vor avea frecvenţe diferite. 

În figura 18.19, pentru simplitate, a fost aleasă o 
diferenţă a perioadei în oscilaţia fazelor egală cu un fac- 
tor de 2/3. Tot aici, starea de neutrin electronic Ve a fost 
definită ca starea în care numerele complexe au aceeași 
fază (adică A1 = A2), iar cea de neutrin miuonic v, cea 
în care cele două numere sunt în opoziţie de fază (adică 
A = —A2). Cele două stări de superpoziţie cuantică sunt 
ortogonale, însemnând că vom găsi neutrinul (conform le- 
gilor mecanicii cuantice) într-una una din cele două stări, 
dacă îi măsuram caracterul electronic sau tauonic. 

Privind acum figura 18.19 putem înţelege esența meca- 
nismului oscilaţiei neutrinului. Astfel, în poziţia iniţială, 
neutrinul generat este în starea sa de neutrin electronic 
Ve, pentru că cele două faze sunt egale A, = A2 = 1/ v2. 
Apoi însă, cele două componente se defazează în timp, 
deoarece perioada oscilației este diferită (pentru că masele 
componentelor și deci energiile lor de repaus sunt diferite). 
Pentru anumite momente cele două numere complexe vor 
fi în antifază, pentru altele în fază. Neutrinul descris de 

figura 18.19 va fi în anumite momente neutrin electronic 
Ve, iar în alte momente neutrin miuonic v,, deși în esență 
nimic nu se schimbă în unda sa de probabilitate, în afară 
de fază. 

După cum vedem, cheia mecanismului este că fazele ce- 
lor două componente variază diferit în timp. Cum fie- 
care dintre componente are o altă masă de repaus, vom 
obţine o combinaţie cu caracteristici ce se schimbă în timp, 
iar noi „vedem” un neutrin când de un tip, când de alul. 
Mecanismul prezentat mai sus ne dă și lungimea spaţială 
pe care această oscilație are loc. Pentru iubitorii de ma- 
tematică prezentăm alăturat o căsuţă cu calculul lungimii 
de oscilație. 


Calcul: Oscilaţia neutrinilor 


Referindu-ne la figura 18.19, putem scrie mai precis 
frecvenţa de oscilație a fiecărei faze: 


_iE,t 


Dependența energiei E; de masa de repaus m; a neutri- 
nului, pentru cele două stări mı și ma, se scrie luând în 
calcul faptul că neutrinul e în mișcare relativistă: 


E; = Vp2c2 + m?c = pes |1 aa: 


Faza fiecărei componente i=1 sau i=2 variază atunci cu 
frecvența 


_ Amè 


Af 2ph 


Aici Am? = |m? — mâl, iar Af reprezintă diferența de 
frecvență, cea care ne dă perioada bătăilor celor două 
oscilații de frecvențe diferite AT = 1/A f. De remarcat 
că în deducție am folosit un argument care ne spune că 
impulsul p este acelaşi pentru ambele componente. De 
aceea fazele celor două componente sunt aproximativ 
egale, pentru că energia este dată în special de energia 
de mișcare, și nu de cea de repaus (E ~ pc). 

AT este perioada oscilaţiei unui neutrin de la un tip 
(electronic sau tauonic, în exemplul nostru) la altul. În 
acest timp, neutrinul parcurge o distanță de aproxima- 
tiv Losc = cAT, pentru că mișcarea sa este relativistă. 
Lungimea pe care neutrinii oscilează devine: 


2Eh 


Losc = Am2 


Pentru neutrinii solari această distanță (măsurată expe- 
rimental) este de aproximativ sute sau mii de kilometri. 
Tinând cont de energia lor, se obțin diferențe de mase 
ale neutrinilor de ordinul Am = 1 meV. 


Odată descifrată esența mecanismului oscilației neutri- 
nului, putem înțelege ce se întâmplă cu neutrinii solari. In 
acest caz, neutrinul electronic generat în reacția de fuziune 

din Soare este de fapt o superpoziţie de stări cu mase di- 
ferite 1, 2 și 3. cum este la început si neutrinul electronic 
din figura 18.19. Datorită oscilaţiei fazelor, superpoziţia, 
va descrie însă în timp nu numai un neutrin electronic (ca 
la început). dar si unul miuonic sau unul tauonic. 

În măsurătorile noastre vedem însă doar caracteristi- 
cile de aromă ale neutrinului, pentru că folosim doar 
interacţiunile nucleare slabe. Mai precis, detectorul nostru 
măsoară neutrinul doar în starea sa de neutrin electronic, 
chiar dacă el este o superpoziţie cuantică a celor trei stări 
de masă bine definită. Atunci însă, avem o probablitate 
de 1/3 de a-l găsi în acea aromă! Cu alte cuvinte, vom 
găsi în starea de neutrin electronic doar o treime din neu- 
trinii electronici emişi de Soare. Restul de două treimi nu 
s-au pierdut pe drum, ci deveniseră neutrini miuonici sau 
tauonici în momentul măsurătorii noastre. 

Printre rezultatele experimentale care au convins lumea 
stiintifică de oscilația aromei neutrinilor au fost şi cele 
obţinute în Japonia, acolo unde o întreagă mină subterană 
a fost transformată într-un uriaș detector care poartă nu- 
mele de Kamiokande (vezi figura 18.20). Iniţial, detectorul 
japonez Kamiokande fusese construit pentru măsurarea 
timpului de dezintegrare al protonului. Când a deve- 
nit clar că rezoluţia de măsură nu era suficientă pentru 
detecția acestui timp de dezintegrare (pe care încă ni- 
meni nu l-a măsurat), cercetătorii japonezi au decis să 
îmbunătăţească detectorul pentru detecția neutrinilor cos- 
mici. Noul detector a fost redenumit Super-Kamiokande 
și a pus bazele astronomiei neutrinice. 

În această mină a fost creat un lac subteran artificial 
de 50 000 de tone de apă cu o puritate foarte ridicată. În 
spatele stratului de apă se găsesc peste 10 000 de fotomul- 
tiplicatori, care monitorizează ciocnirea, dintre neutrini și 
electroni. Pentru că ncutrinii au energii înalte, ei lovesc 
puternic electronii, imprimându-le viteze apropiate de vi- 
teza luminii în vid, într-o direcţie apropiată de direcţia 
iniţială de miscare a neutrinilor. Desigur, interacţiunea 
nucleară slabă este cea care mediază această ciocnire. 

Electronii chiar depăşesc, datorită reculului, viteza lu- 
minii în apă. care este mai mică decât cea din vid (deci 
nu se încalcă principiile relativităţii). Astfel se creează un 
efect similar celui de „boom sonic”. efect însoțit de niste 
jerbe de lumină caracteristice. Vizualizând aceste jerbe 
cu ajutorul fotomultiplicatorilor, cercetătorii japonezi au 
măsurat energia şi directia neutrinilor incidenţi. În acest 
fel, cu ajutorul detectorului Super-Kamiokande. ei au pu- 
tut confirma oscilaţia aromelor de neutrin provenind de la 
Soare. 

Să remarcăm însă că oscilatia măsurată a neutrinilor 
nu scoate în evidenţă decât diferența de masă dintre aro- 
mele de neutrin, nu si masa absolută. Cu alte cuvinte. se 
prea poate ca masa neutrinului cel mai uşor să fie nulă, 
iar ceilalţi să aibă masa nenulă, însă nimeni nu crede as- 
tăzi acest lucru. Dacă două dintre tipurile de neutrin au 
masa nenulă, atunci probabil toate trei o au, spun fizicie- 
nii. Aceste diferențe de masă sunt mai mici de leV, ceea 
ce înscamnă că masa neutrinului este de milioane de ori 
mai mică decât masa electronului. De ce o diferentă atât 
de mare între neutrin şi electron? Nimeni nu ştie. 

Un indiciu pentru valorile măsurate ale masei neutrinilor 
poate să se afle într-o altă descoperire recentă, expansiu- 
nea accelerată a universului. Astfel. aşa cum am văzut în 


Figura 18.20: 
ponez de neutrini Super-Kamiokande. Aici, un rezer- 
vor urias este umplut cu zeci de mii de tone de apă 
purificată. creând un adevărat lac subteran. În ima- 
gine se vede o barcă plină de ingineri, care plutește pe 
lac. Inginerii verifică unul dintre cei peste 10 000 de 
fotodetectori ultrasensibili. așezați pe pereții rezervoru- 
lui. Neutrinul se ciocneste cu unul dintre electronii mo- 
leculelor de apă din lac. pe care îl accelerează, generând 
astfel radiatie Cherenkov luminoasă. Lumina va fi detec- 
tată de fotodetectorii din pereții rezervorului. © Kamioka 
Observatory, ICRR (Institute for Cosmic Ray Research), 
Tokyo. 


O imagine a interiorului detectorului ja- 


secţiunea 92, expansiunea măsurată a universului nu este 
decelerată, asa cum cum ne aşteptam din modelele clasice, 
ci accelerată. Am încercat să explicăm această accelerare 
în secţiunea 151 cu ajutorul energiei cuantice de zero a 
vidului. Am văzut acolo că, dacă vom considera toate 
modurile de oscilație ale câmpului electromagnetic în vid, 
până la frecvenţa Planck, vom obtine o energie a vidului 
care este de 10120 ori mai mare decât valoarea observată 
experimental în expansiunea universului. 

Să întoarcem pe dos această observaţie şi să ne în- 
trebăm: oare la ce frecvenţe maxime ale modurilor de 
oscilație din vid trebuie să ne limităm. pentru a explica 
mărimea măsurată a accelerării universului? O estimare 
rapidă se face astfel: dacă frecvenţa maximă este f, atunci 
un singur mod se întinde pe o distanţă aproximativ egală 
cu lungimea de undă d = c/f, iar energia cuantică de 
zero a acestui mod (energia minimă în starea de vid) este 
E = hf/2. Densitatea de energie este atunci de ordinul 
E/d3 ~ hf* /2c3, iar echivalentul în masă al acestei valori 
este hf1/2c5. 

Valoarea experimentală a energiei întunecate are un 
echivalent de masă care este aproximativ de câteva ori 
mai mare decât densitatea de materie obișnuită, şi atunci 
poate fi estimată la 10-2%g/cm”. Egalând cele două valori, 
obţinem valoarea maximă a energiei modului de oscilație 
care poate contribui la expansiunea observată a universu- 
lui hf4/2c5 = 10-2%/cm”. Obtinem o energie care este, 
exprimată în unităţile fizicii particulelor elementare. de 

hf = 0,0leV. Cu alte cuvinte, modurile de oscilație din 
vid cu o frecvenţă f mai mare decât valoarea, precedentă nu 
trebuie să contribuie la expansiunea universului cu energia 
lor cuantică de zero. 

Pe de altă parte, am văzut că masa neutrinilor este mai 
mică de leV. De fapt, la ora actuală se estimează că masa 
acestora este de ordinul mili-electron-voltilor, meV (câţiva 
meV sau câteva zeci de meV). După cum vedem, masa de 
repaus nenulă a neutrinilor are același ordin de mărime ca 
valoarea, precedentă pentru energia maximă a modurilor 
de oscilație în vid care pot contribui la expansiunea uni- 
versului. Este aceasta o simplă coincidenţă, sau e vorba de 
o nouă fizică ce iese uşor, ușor, la iveală? Nu știm. Cert 
este că fizica devine dintr-o dată interesantă nu numai la 
energii foarte mari (pe care le testăm în acceleratoarele 
moderne de particule), dar și la energii foarte mici. 

Un alt exemplu în care masa nenulă a neutrinului are un 
impact în teoriile cosmologice îl reprezintă materia întu- 
necată. Astfel, așa cum am arătat în secţiunea, 90, aceasta 
este un tip de materie a cărei compoziţie nu o cunoaștem, 
dar care reprezintă 80% din materia totală a universului. 
Neutrinii ar putea reprezenta o fracțiune din materia în- 
tunecată, căci ei sunt sunt aproape invizibili pentru noi, fi- 
indcă își fac simțită prezenţa, doar prin interacţia nucleară 
slabă. 

Totuși, cei mai mulţi fizicieni cred că această contribuţie 
e foarte mică, pentru că materia, întunecată stă adunată 
în jurul galaxiilor, ceea ce nu e de așteptat în cazul neutri- 
nilor. Neutrinul are o viteză apropiată de viteza luminii și 
poate scăpa ușor atracției gravitaționale. Rămâne ca vii- 
torul să ne spună care e contribuţia neutrinilor la materia 
întunecată. 

De observat că experimentele de până acum au fost efec- 
tuate cu neutrini proveniţi din spaţiul cosmic. Desigur 
însă, ne dorim să verificăm aceste oscilaţii ale neutrinilor 
și în laborator. De aceea, la ora actuală sunt în curs de 
desfășurare câteva experimente pentru a confirma în labo- 
rator oscilaţia neutrinilor. 

Unul dintre experimente are loc în localitatea Gran 
Sasso din Italia, iar altul în Japonia, purtând numele de 
Tokai-to-Kamioka. În acest al doilea caz, cercetătorii au 
reușit în 2011 să măsoare șase neutrini de tip miuonic, care 
s-au transformat după 300 km de la emisie în neutrini elec- 
tronici, confirmând și în laboratoare oscilația neutrinilor. 


184. Supersimetria particulelor elementare 
şi energia vidului 


La începutul acestui capitol ne-am ocupat în special cu 
lucrurile cunoscute ale modelului standard al particulelor 
elementare. Încetul cu încetul însă ne vom muta pe tărâ- 
murile mai speculative ale fizicii și vom urmări împreună 
câteva subiecte aflate la frontierele cunoașterii. Vom în- 
cepe cu ipoteza supersimetriei particulelor elementare. 

Supersimetria este o propunere nu prea veche a fizicie- 
nilor, care introduce în esență ceea ce spune și numele: o 
nouă simetrie a particulelor elementare. Înainte de a privi 

Figura 18.21: O reprezentare a partenerilor supersime- 
trici ai câtorva dintre particulele elementare.  Fiecărei 
particule obișnuite îi corespunde un partener supersime- 
tric. De remarcat că partenerul unui fermion (F) este un 
boson (B), şi invers. În figură, partenerii supersimetrici 
sunt desenați mai mari decât particulele originare, deoa- 
rece ei nu au fost observați în experimente, iar fizicienii 
cred că acest lucru se datorează maselor lor de repaus mai 
mari decât pot detecta acceleratoarele moderne de parti- 
cule. 


cu scepticism această propunere, să ne aducem aminte că 
simetriile pot fi niște caracteristici fundamentale ale par- 
ticulelor elementare. 

De exemplu, pentru a face mecanica cuantică compati- 
bilă cu teoria relativităţii restrânse, Paul Dirac a trebuit să 
introducă pozitronul, antiparticula electronului, care are 
aceeași masă de repaus și același spin ca electronul, dar 
sarcină electrică pozitivă. Îmbinarea mecanicii cuantice cu 
teoria relativităţii restrânse este deci responsabilă de in- 
troducerea antiparticulelor. În acest fel, numărul tuturor 
particulelor a fost dublat (desigur, luând în calcul faptul că 
unele particule pot fi propria loc antiparticulă, de exem- 
plu fotonul). Presupunerea lui Dirac, oricât de ciudată, 
nu numai că a fost verificată experimental, dar a și deve- 
nit indispensabilă teoretic, din motive ce ţin de păstrarea 
cauzalităţii, aşa cum am menţionat în secțiunea 144. 

După succesul ipotezei lui Dirac, iată că astăzi unii fizi- 
cieni propun o altă simetrie, care va dubla din nou numă- 
rul particulelor din univers, numită supersimetrie: fiecare 
particulă și antiparticulă din univers va primi un partener 
supersimetric, partener cu caracteristici statistice opuse. 
Astfel, fiecare boson va avea un nou partener fermion, 
și invers, fiecare fermion va avea un nou partener boson. 
Partenerii fermionilor se notează de obicei cu litera, „s” în 
faţă, iar partenerii bosonilor se recunosc prin terminația 
„ino”. De exemplu, partenerul fermionului electron este 
bosonul selectron, cel al fermionului quarc este bosonul 
squarc. Pe de altă parte, partenerul bosonului foton este 
fermionul fotino (vezi figura 18.21). 

Trebuie spus că, pentru moment, nu există nici un indi- 
ciu experimental că teoria a supersimetriei este adevărată, 
iar proba de foc experimentală a teoriei sunt experimen- 
tele efectuate la ora actuală în acceleratorul de particule 

Large Hadron Collider. De aceea merită să spunem câteva, 
cuvinte despre teoria supersimetriei. 

Necesitatea supersimetriei intră în scenă dacă analizăm 
puțin masa de repaus a bosonului Higgs. Să ne reamintim 
că, în modelul standard al particulelor elementare, câmpul 
Higgs ocupă fiecare colț al Universului, având o amplitu- 
dine clasică nenulă peste tot. Reamintindu-ne de discuţia 
din secţiunea 173, putem spune că universul este un fel de 
supraconductor exotic, condensat în această stare de către 
câmpul Higgs. 

Totuși, cu ajutorul acestui câmp Higgs, am văzut că bo- 
sonii WŁ și Z (purtătorii interacțiunii slabe) pot căpăta 
masă nenulă, lăsând în același timp teoria electroslabă re- 
normabilă. De fapt, în modelul standard al particulelor 
elementare, nu numai bosonii W și Z capătă masă prin 
interacţiunea cu câmpul Higgs, dar și alte particule ele- 
mentare, ca electronii sau quarcii. Toate acestea capătă 
masă prin interacţiunea cu câmpul Higgs finit, prezent 
peste tot, tot așa cum o bilă ușoară care se mișcă într-un 
mediu vâscos va deveni dintr-o dată mai grea dacă vrem 
s-o împingem, pentru că trebuie să învingem și vâscozita- 
tea mediului. 

Pe de altă parte, bosonul Higgs este definit matematic 
ca particula, corespunzătoare oscilaţiilor cuantice ale câm- 
pului Higgs în jurul valorii clasice de echilibru. Distincția 
între particulă (bosonul Higgs) și câmp (câmpul Higgs) 
este importantă pentru rigurozitatea prezentării. Aceasta, 
pentru că ne interesează acum masa de repaus a particulei 
Higgs (deci a bosonului Higgs) dacă vrem s-o măsurăm în 
experimente. 

Masa de repaus a bosonului Higgs se calculează luând 
în calcul interacţiunile virtuale ale particulei cu toate ce- 
lelalte particule din univers. Căci, să ne aducem aminte, 
ceea ce face câmpul Higgs special este că faptul el poate 
interacţiona cu aproape toate particulele, tocmai pentru a 
le da masă de repaus nenulă. Atunci și masa de repaus 
a bosonului Higgs se obţine nu numai studiind excitaţiile 
câmpului Higgs, dar luând în calcul și aceste procese vir- 
tuale. 

De exemplu, o particulă Higgs poate crea o pereche vir- 
tuală de quarc și antiquarc care se recombină apoi la loc 
într-un boson Higgs, așa cum este schiţat în figura 18.22. 
Astfel de procese virtuale ne sunt familiare, deoarece ele 
au fost considerate la renormarea electrodinamicii cuan- 
tice (vezi secțiunea 147). Acolo am văzut că electronul 
poate emite și reabsorbi fotoni virtuali, în multiplele pro- 
cese virtuale care au loc în același timp, iar aceste procese 
virtuale îi schimbă electronului masa de repaus. 

În același fel, interacţiunile virtuale cu celelalte parti- 
cule vor influenţa și masa experimentală a bosonului Higgs. 
Aici însă problema este mult mai serioasă, deoarece chiar 
și în urma, renormării masa de repaus a bosonului Higgs 
devine mult mai mare decât cea pe care ne aşteptam s-o 
detectăm în experimente și pe care am verificat-o recent la 
acceleratorul Large Hadron Collider ca fiind de aproxima- 
tiv 125 GeV (vezi secţiunea 186). Cu alte cuvinte, valoa- 
rea teoretică a bosonului Higgs, calculată ţinând cont de 
renormare, este mai mare decât valoarea experimentală. 
Unde am greșit în modelul teoretic? 

Problema masei particulei Higgs poartă numele de pro- 
blema ierarhică („hierarchy problem” în engleză), pentru 
că ea are de-a face cu organizarea maselor particulelor. În 

Figura 18.22: Două procese virtuale care contribuie 
la renormarea (redefinirea) masei de repaus a bosonului 
Higgs. Procesul din stânga reprezintă crearea unei pe- 
rechi virtuale de quarc top t și antiquarc t și anihilarea 
ulterioară a acestora. Cel din dreapta reprezintă emisia 
partenerului supersimetric al quarcului t şi anume squar- 
cul È (un boson) și absorbtia acestuia în același moment 
de timp sub forma sa de anti-squarc t. De remarcat că 
acest squarc circulă înainte si înapoi în timp pentru a fi 
absorbit în aceeași pozitie în care a fost emis. 


noua formulare, se pune întrebarea de ce masa de repaus a 
bosonului Higgs este așa de mică, când de fapt ea trebuia 
să fie mult mai mare. Problema reprezintă un argument 
puternic pentru faptul că o fizică nouă va fi descoperită cu 
ajutorul acceleratorului Large Hadron Collider ce a fost 
dat în folosință în 2009. 

Supersimetria vine cu o soluţie la problema masei parti- 
culei Higgs. Astfel, ea pornește de la observaţia că efectele 
radiative (de corecție) ale proceselor virtuale asupra masei 
bosonului Higgs au semne opuse pentru fermioni și pentru 
bosoni. 

Un proces virtual este, de exemplu, cel prin care o parti- 
culă Higgs emite o pereche virtuală de fermioni (fermion cu 
antifermionul său) care apoi se recombină la loc în aceeași 
particulă Higgs. În urma acestui proces virtual, masa par- 
ticulei Higgs trebuie să crească. Un alt proces virtual este 
cel prin care particula Higgs emite un boson pe care îl 
reabsoarbe instantaneu ca pe un antiboson. Procesul în 
sine este extrem de interesant, deoarece el presupune că 
bosonul emis se întoarce înapoi în timp ca antiboson în 
același moment în care a fost emis (vezi figura 18.22). În 
acest fel, bosonul virtual a călătorit înainte și înapoi în 
timp pentru a „dispărea” în același moment în care a fost 
și creat. În urma acestui proces, se arată că masa parti- 
culei Higgs scade, pentru că toate aceste procese virtuale 
au o contribuţie negativă. 

Acum, cu puţină imaginaţie, întrevedem soluţia: dacă 
fiecare fermion din univers are un superpartener boson de 
aceeași masă, cele două contribuţii de mai sus la masa par- 
ticulei Higgs se pot anula reciproc! În final, masa particu- 
lei Higgs va rămâne mică, deoarece contribuţia proceselor 
virtuale pentru fermioni şi bosoni se compensează aproape 
exact. 

Propunerea supersimetriei de mai sus are un avantaj 
neașteptat: ea ar explica valoarea energiei de zero foarte 

scăzute care se observă în expansiunea universului. Astfel, 
să ne aducem aminte că energia de zero este dată de 
fluctuațiile cuantice ale vidului. Așa cum am arătat în 
secțiunea 150, vidul creează (datorită principiului de incer- 
titudine) perechi virtuale particulă-antiparticulă în multi- 
plele procese virtuale care au loc în același timp. Energia 
însumată a perechilor virtuale poartă numele de energie de 
zero a vidului. Energia, de zero mai poate fi privită şi ca 
energia minimă pe care un oscilator o are în vid, având pa- 
radoxal o valoare nenulă. Orice oscilator din vid primește 
această energie, chiar dacă e pe starea de energie minimă, 
iar suma, tuturor energiilor de zero ale modurilor posibile 
reprezintă energia vidului. 

Estimările făcute de noi în secţiunea 151 arată că, pen- 
tru tot universul, energie de zero totală este foarte mare, de 
aproximativ 10120 mai mare decât energia stocată în ma- 
teria obișnuită. În mod normal, rezultatul nu reprezintă 
o problemă, căci noi vedem în experimente doar variațiile 
de energie, care sunt mult mai mici. Cu toate acestea, 
teoria relativității generale ne spune că orice concentraţie 
de energie contribuie la curbura spaţiului-timp și deci la 
dinamica universului. Atunci energia de zero a universului 
(cea datorată fluctuaţiilor cuantice ale vidului) ar trebui 
să contribuie la expansiunea cosmologică. 

Cum energia vidului este mult mai mare decât energia 
înmagazinată în materie (de aproximativ 10120 mai mare) 
și mult mai mare chiar decât energia întunecată responsa- 
bilă pentru expansiunea, universului (care este doar cu un 
ordin de mărime mai mare decât energia stocată în mate- 
rie), înseamnă că avem o problemă: în acest fel, Universul 
ar trebui să se extindă foarte rapid, mult prea repede pen- 
tru ca materia să se poată agrega sub forma pe care o 
vedem astăzi, și în mod sigur mult mai repede decât ob- 
servăm astăzi cu telescoapele noastre. Cum acest lucru 
nu se întâmplă, înseamnă că energia de zero a universului 
(energia vidului) nu trebuie să contribuie la expansiunea 
universului. 

A lăsa deoparte în expansiunea universului atât de 
multă energie cât are vidul, de 10120 mai mare decât este 
conținută în materia cunoscută, nu e pe placul multor fizi- 
cieni. Poate că trebuie considerat un alt mecanism, spun 
ei, în așa fel încât energia vidului să fie într-un fel sau al- 
tul compensată când e vorba de expansiunea universului. 
Mecanismul acesta ar fi cel al supersimetriei. Pentru a ve- 
dea cum funcţionează, să discutăm puţin despre energia 
de zero a oscilatorilor bosonici și a celor fermionici (vezi 
figura 18.23). 

Cazul bosonilor este cel mai cunoscut și a fost menţionat 
de noi în cadrul cuantificării undelor electromagnetice, 
adică în cazul fotonilor (vezi secţiunea 130 și figura 12.6). 
Am văzut acolo că energia de zero a oscilaţiei (energia 
minimă) este dată de Eo = hf /2 unde h este constanta 
lui Planck, iar f este frecvenţa câmpului electromagnetic 
(frecvenţa oscilaţiei). Nivelurile de energie următoare sunt 
echidistante, la intervale de hf. Cu cât sistemul se află pe 
un nivel de energie mai înalt, cu atât spunem că are mai 
mulţi bosoni în acea stare. Energia unui boson este hf. 
Oscilaţia bosonică reprezintă de fapt cuantificarea mișcării 
unui oscilator armonic clasic, exemplu un resort. 

Cazul oscilatorului fermionic este mai puţin cunoscut. 
El a fost menţionat în secţiunea 130. Cei interesaţi de 
mai multe detalii matematice pot urmări secţiunea 216 

Figura 18.23: În figură este prezentată simplificat 
comparatia dintre o oscilație bosonică și o oscilație fer- 
mionică. În cazul clasic (stânga sus) oscilatia bosonică 
reprezintă o trecere periodică a sistemului printr-o succe- 
siune de stări clasice, cu frecvența f. În stânga jos sunt 
reprezentate stările energetice cuantificate ale oscilaţiei 
bosonice, care iau valorile (n + 1/2)hf, unde n este un 
număr natural. Energia minimă (energia de zero) are va- 
loarea hf /2, iar diferenta dintre nivelurile energetice este 
hf. În dreapta este situația unei oscilații fermionice. Ea 
nu are analog clasic, deși poate fi imaginată ca o tunelare 
cuantică între doar două stări. Energia celor două stări 
energetice este prezentată în dreapta jos. După cum re- 
marcăm, energia minimă (energia de zero) a oscilatorului 
fermionic este de data aceasta negativă, —h f /2, unde f 
este frecvența oscilaţiei sale. 


din anexă. Oscilatorul fermionic nu poate lua decât două 
valori cuantice ale energiei Eo = —hf/2 și En = hf/2. 
Atunci când sistemul se află pe starea de energie minimă 
Eo, nu conţine nici un fermion, iar când se află pe starea 
E, conţine un fermion de energie h f. Pentru că nu există 
alte stări de energie superioară, nu putem avea mai mult 
de un fermion în aceeași poziţie (dacă ignorăm spinul), 
în acord cu principiul lui Pauli. Așa cum este reprezen- 
tat în figura 18.23, ne imaginăm că oscilatorul fermionic 
„oscilează” doar între două stări, deși el nu are un analog 
clasic, pentru că nu trece prin stări intermediare. După 
cum vedem, energia minimă a oscilatorului fermionic Eo 
este egală în valoare absolută cu cea a oscilatorului boso- 
nic, însă de semn opus! 

Observaţia precendentă deja sugerează o posibilă soluţie 
la energia de zero totală a vidului, folosind principiile su- 
persimetriei. Astfel, dacă fiecare boson ar avea un super- 
partener fermion de aceeași masă de repaus m (și deci de 
aceeași energie € = mc? și frecvenţă f = e/h a undei de 

probabilitate), atunci energiile de zero ale undelor de pro- 
babilitate ale celor două particule se vor anula reciproc, iar 
energia totală de zero ar fi nulă! 

Observaţi că vorbim de energiile de zero ale undelor de 
probabilitate ale particulelor, și nu despre particulele res- 
pective, care pot lipsi cu desăvârșire din univers, în spiritul 
secţiunii 130 (unde unda de probabilitate a fotonului era 
chiar unda electromagnetică). Cumva, în acest caz, ne 
putem imagina că în fiecare punct din spaţiu energiile de 
zero ale resorturilor bosonice sau fermionice din figura 12.6 
(reprezentarea undelor de probabilitate ale particulelor) se 
suprapun precis, pentru a da o energie de zero totală care 
este nulă. Adică exact ce ne dorim în cosmologie. 

Soluţia aceasta mai trebuie totuși nuanţată puţin. 
Astfel, teoria, supersimetriei unifică bosonii și fermionii, 
ceea, ce înseamnă că o singură particulă poate deveni (prin 
interacțiuni) din fermion un boson, și invers. Particula 
iniţială este atunci un oscilator supersimetric, oscilator 
care are energia de zero identic nulă. Pentru noi însă, 
esenţa rămâne aceeași, energia de zero a oscilaţiei bosonice 
o anulează pe aceea a oscilaţiei fermionice, deci energia de 
zero totală devine nulă. 

Așa cum am menţionat însă, supersimetria are o pro- 
blemă serioasă în practică: niciun partener supersimetric 
al particulelor cunoscute nu a fost detectat până acum! 
Astfel, nu am văzut în experimente selectroni, care ar fi 
bosoni de masă egală cu cea a electronului și care ar fi 
atunci ușor observabili în experimente. Nici squarcii nu 
au fost observați, nici măcar un fotino etc. Niciuna dintre 
aceste particule nu a apărut încă în experiment. 

Teoreticienii care susţin teoria supersimetriei au însă ar- 
gumente pentru absența completă a dovezilor experimen- 
tale. Ei cred în primul rând că supersimetria este ruptă 
în universul nostru. Cu alte cuvinte, că particulele și par- 
tenerii lor nu au mase riguros egale, ci diferite, ceea ce 
ar explica faptul că nu le observăm încă în experiment. 
Astfel, toţi partenerii particulelor cunoscute, selectronul, 
sfotonul, squarcul etc., ar avea mase mai mari decât cele 
ce se obţin în experimente, de ordinul câtorva sute de GeV 
(vezi figura 18.21). 

Masele partenerilor supersimetrici nu pot fi însă nici 
prea mari, altminteri se strică prea mult echilibrul iniţial 
între particule și partenerii lor, cel pe care l-am folosit 
atunci când am introdus superpartenerii! Astfel, dacă par- 
tenerii supersimetrici ar fi prea grei faţă de particulele cu- 
noscute, am obţine din nou o masă prea mare a particulei 
Higgs şi o energie de zero prea mare a universului. 

Estimativ, superpartenerii nu ar trebui să fie cu ordine 
de mărime mai masivi decât particula Higgs. Cum aceasta 
a fost descoperită recent având o masă de aproximativ 125 
GeV (vezi secţiunea 186), superpartenerii au cel mult mase 
de ordinul a câţiva TeV (1 TeV = 1000 GeV). De aceea, 
unii teoreticieni sunt încrezători că ei vor fi descoperiţi cu 
acceleratorul Large Hadron Collider, în care se vor folosi 
energii de până la 14 TeV. 

Pe de altă parte, dacă nici la acceleratorul Large Hadron 
Collider nu vom găsi superpartenerii particulelor, încrede- 
rea în această teorie va scădea. Atunci superpartenerii ar 
fi mult prea masivi, stricând echilibrul iniţial și generând o 
masă mult prea mare pentru bosonul Higgs și o energie de 
zero a vidului prea ridicată. De aceea, un test important 
al supersimetriei are loc la Large Hadron Collider. 

Un rezultat recent, publicat în 2013 de cercetătorii de 
la Universitatea Harvard, impune deja contrângeri teoriei 
supersimetriei. Cercetătorii au măsurat momentul elec- 
tric de dipol al electronului și au arătat că electronul este 
sferic în limita a 10-31 m. Rezultatul este în acord cu mo- 
delul standard al particulelor elementare și pune probleme 
teoriei supersimetriei, căci, într-o formă simplificată a ei, 
trebuie luată în calcul și contribuţia particulelor supersi- 
metrice (ca de exemplu selectronul) la procesele virtuale. 
Acestea ar forma un nor asimetric în jurul electronului, 
care se manifestă apoi ca un moment electric de dipol în 
măsurători. De aceea, susținătorii teoriei supersimetrei 
trebuie să explice valoarea scăzută a momentului electric 
prin modele mai complexe. 


185. Marea unificare a forțelor fundamentale 
şi energia Planck 


Așa cum am menţionat, modelul standard al particule- 
lor elementare conţine tot ce s-a putut testa experimental 
despre particulele elementare până acum, incluzând boso- 
nul Higgs, ingredientul esenţial al teoriei electroslabe. 

Așa cum este el, modelul standard prezintă niște 
coincidente neexplicate. O asemenea coincidenţă este sar- 
cina electrică. Astfel, sarcina electrică a unui quarc este 
precis o treime sau două treimi din cea a unui electron. 
Or, altfel spus, sarcina protonului este perfect egală cu cea 
a electronului. Coincidenţa ne spune că modelul standard 
se explică printr-o teorie superioară, care se reduce la mo- 
delul standard și pe care noi încă nu am descoperit-o. 

O eventuală teorie superioară modelului standard ar tre- 
bui nu numai să explice coincidențele (ca aceea legată de 
sarcina electrică), dar și să încorporeze teoria gravitaţiei 
a lui Einstein, teorie lăsată complet la o parte din mo- 
mentul în care am introdus mecanica cuantică. Un astfel 
de proiect care să unifice toate forţele, inclusiv gravitația, 
poartă numele de marea unificare a forţelor fundamentale 
din univers. Acesta încercare i-a umplut anii din urmă 
ai lui Einstein, fără succes însă. Opinia generală este că 
Einstein a eșuat în încercarea sa pentru că nu a vrut să 
încorporeze mecanica cuantică, care am văzut că este cru- 
cială în explicarea lumii microscopice. 

Pe de altă parte, o teorie superioară modelului standard 
este de așteptat să explice în mod natural și valori ale mări- 
milor care sunt luate astăzi direct din experiment, cum ar fi 
masele particulelor sau tăriile diverselor interacțiuni (două 
pentru teoria electroslabă și una pentru teoria interacțiunii 
de culoare). Ce ne face însă pe noi să credem că o astfel 
de teorie va putea fi construită? 

Un argument des întâlnit este cel al tăriilor renormate 
ale interacțiunilor. Ideea acestui argument este următoa- 
rea. În afara gravitaţiei, există trei interacțiuni: electro- 
magnetică, nucleară slabă și de culoare. Fiecare dintre 
acestea are o tărie, care este legată de probabilitatea de 
emisie sau absorbţie a bosonilor asociaţi interacțiunii (cei 
care mediază interacţiunea). 

De exemplu, în electrodinamica cuantică sarcinile elec- 
trice au o probabilitate finită de a emite și absorbi 
fotoni virtuali (bosonii ce poartă interacțiunea, electro- 
magnetică). Cu cât această probabilitate este mai mare, 
cu atât sarcinile electrice se încarcă de un nor mai dens de 
fotoni virtuali, deci cu atât vor interacţiona ele mai puter- 
nic (desigur, aceasta este o imagine simplificată, căci, așa 
cum am menţionat în secțiunea 143, toate aceste procese 
virtuale trebuie privite ca având loc simultan). 

Amplitudinea de probabilitate prin care un electron 
emite un foton virtual (descrisă de un vertez în diagramele 
Feynman, vezi figura 13.16) se dovedește egală cu sarcina 
electrică elementară e într-un sistem normat de unităţi. 
Ea se mai numește și constanta de cuplaj a interacțiunilor 
electromagnetice, care este astfel proporţiuonală cu sar- 
cina electrică elementară a electronului. 

Probabilitatea de emisie sau absorbţie a unui foton (pă- 
tratul amplitudinii de probabilitate) este atunci egală cu 
pătratul acestei constante de cuplaj (pătratul sarcinii elec- 
trice elementare e), fiind dată de ceea ce se numește 
constanta fină a interacțiunilor electromagnetice Qem = 
e2/(4neohc) = 1/137. Valoarea aceasta reprezintă tă- 
ria interacțiunilor electromagnetice și ne arată că aceste 
interacțiuni sunt slabe, deoarece contribuția diagrame- 
lor Feynman cu mai multe vertexuri scade foarte repede 
(probabilitățile trebuie înmulţite). 

O interacțiune mai puternică este interactiunea de cu- 
loare dintre quarci. Aceasta este dată de probabilitatea de 
emisie a unui gluon (purtătorul interacțiunii de culoare) de 
către un quarc, și are o valoare a tăriei în jur de Qtare % 0, 2 
(trebuie să adăugăm mereu că aceasta este o imagine sim- 
plificată, vezi discuția din secțiunea 143). După cum ve- 
dem, valoarea aceasta e mai mare decât cea a constantei 
de structura fină, ceea ce înseamnă că interacțiunea de 
culoare este mai puternică decât cea electromagnetică. 

Mai interesant este însă să observăm un alt lucru, și 
anume că, în interacțiunea efectivă dintre două sarcini, 
tăria interacțiunii depinde de distanţă, dacă luăm în calcul 
efectele cuantice. Atenţie, nu vorbim de forță, care este 
normal să varieze cu distanța, ci de tăria interacțiunii a, 
care ar fi trebuie să rămână constantă. De exemplu, forţa 
de respingere clasică dintre doi electroni ia forma F(d) ~ 
e2/d2 ~ aem/d2, unde d? este distanţa dintre electroni. 
Aici forţa F'(d) variază cu distanţa, dar tăria interacțiunii 
electromagnetice am ~ e? (constanta de structură fină) 
rămâne constantă. 

În mecanica cuantică însă, datorită prezenţei noru- 
lui de particule virtuale, tăria interacțiunii poate varia 
cu distanța, ceea ce se reduce la a spune că forţa de 
interacţiune variază altfel decât cu pătratul distanței (se 
abate de la forma lui Coulomb). Astfel, să ne reamintim 
cazul electrodinamicii cuantice și procesul său de renor- 
mare. Am văzut acolo că sarcina reală (originară) a elec- 
tronului trebuie să fie cu mult mai mare decât ce măsurăm 
noi în experiment, datorită ecranării produse de perechile 
virtuale electron-pozitron. 

Așa cum am menţionat, fizicienii reinterpretează acest 
rezultat prin intermediul a ceea ce ei numesc tării ale 
interacțiunilor (notate de obicei cu a). Dacă norul de 
particule virtuale nu ar fi existat, atunci tăria aceasta ar 
fi fost o constantă a = const (linia de mijloc în figura 

Figura 18.24: În stânga sus este reprezentat un quarc 
încărcat cu sarcină electrică, împreună cu norul său de 
perechi virtuale electron-pozitron. Perechile virtuale ecra- 
nează sarcina electrică reală a quarcului care, văzută de 
la distanță, apare mai mică decât este ea în realitate. În 
dreapta reprezentăm și norul de gluoni virtuali din jurul 
quarcului. Deoarece gluonii au sarcină de culoare, sarcina 
de culoare a quarcului împreună cu norul său apare mai 
mare văzută de la distanță decât este numai sarcina de 
culoare originară a quarcului. În figura de jos este repre- 
zentată variația cu distanța a tăriei a a interacțiunilor. 
La mijloc este cazul în care forța de interacțiune scade 
invers proporțional cu pătratul distanței. Prin definiţie, 
acesteia i se atașează o constantă de cuplaj a care nu va- 
riază cu distanța. Interacțiunea electromagnetică crește 
mai puternic cu scăderea distanței decât ne așteptam noi 
(pentru că atunci vedem sarcina electrică originară mare 
a quarcului), iar interacţiunea de culoare scade (pentru că 
sunt mai puțini gluoni virtuali care să contribuie la sar- 
cina virtuală). Se poate ca cele două curbe să conveargă 
într-un punct. 


18.24), ceea ce ar fi implicat că forța de interacţiune din- 
tre quarci (electromagnetică sau de culoare) ar fi variat 
cu inversul pătratului distanței dintre aceștia F ~ a/d2. 
Așa însă, datorită norilor virtuali, interacţiunea, electro- 
magnetică Q&em(d) variază, iar forța se abate de forma cu- 
noscută, devenind F ~ Qem(d)/d2. 

Observaţia, precedentă are o consecință interesantă. 
Astfel, dacă aducem foarte aproape doi electroni, ei se 
vor respinge cu forţe mult mai mari decât cele prezise de 
Coulomb, pentru că sarcina lor reală este în fond mult 

mai mare. Așa cum am menţionat, această comportare 
o putem descrie însă și ca o variație a tăriei interacțiunii 
electromagnetice cu distanța Qem = Qem(d) pentru că am 
văzut că ea este dată tocmai de sarcina electrică care se 
vede Qem ~ e2. Dacă va creşte sarcina „reală” a elec- 
tronului e, atunci crește și tăria interacțiunii Qem. În 
acest fel vom spune că tăria interacțiunii electromagnetice 
Qem = 1/137 (constanta de structură fină) are această va- 
loare numai pe distanțe mari. La distanţe mici însă (acolo 
unde știm că electronii se resping mult mai puternic) ea 
va, crește foarte mult. 

Același joc îl putem juca și pentru interacțiunile de cu- 
loare dintre quarci, mediate de gluoni. Aici, așa cum am 
menţionat, gluonii au sarcină de culoare, spre deosebire de 
fotoni, care nu au sarcină electrică. Pentru că glounii au 
acum culoare, interacțiunea dintre doi quarci crește pe mă- 
sură ce ei se îndepărtează, așa cum am detaliat în secţiunea 
167. Astfel, cu cât doi quarci sunt mai îndepărtați, cu atât 
se văd înconjurați de un nor mai mare de gluoni virtuali 
încărcaţi cu sarcină de culoare, deci cu atât crește mai 
mult interacţiunea dintre ei! Ori invers, cu cât doi quarci 
se apropie mai mult, cu atât se văd mai bine în „goli- 
ciunea” lor, și deci cu atât scade mai mult interacţiunea 
dintre ei. 

La distanțe de ordinul dimensiunii nucleului, forţa de 
culoare dintre doi quarci (reprezentată de sarcina de cu- 
loare a quarcului) este mai puternică decât cea electro- 
magnetică, datorită norului virtual de gluoni. Pe măsură 
însă ce cei doi quarci se apropie, ei vor vedea sarcinile 
lor de culoare reale. Ca atare, tăria Orare a interacțiunii 
de culoare scade (pentru că vedem sarcina reală de cu- 
loare a quarcului, care este mai mică), iar cea electro- 
magnetică crește (pentru că vedem sarcina electrică reală 
a quarcului, care este mai mare, nemaifiind ecranată). La 
limita distanțelor mici, ne putem imagina că cele două 
interacțiuni devin aproximativ tot atât de puternice. În 
acest caz se prea poate ca cele două tării ale interacțiunilor 
a să ajungă să aibă aceeași valoare (vezi figura 18.24). 

Care ar fi semnificaţia fizică a unui astfel de rezultat? 
Ei bine, dacă la distanţe mici toate tăriile interacțiunilor 
a vor avea aproximativ aceeași valoare (includem aici și 
pe cea a interacțiunilor nucleare slabe), înseamnă că sar- 
cinile reale asociate celor trei interacțiuni (cele care se văd 
fără corecţiile particulelor virtuale) vor fi egale. Poate că 
atunci bosonii care mediază interacţiunile (fotonul, gluo- 
nul, bosonii Z și W) provenin dintr-un singur boson ori- 
ginar iar toate interacţiunile ar fi unificate într-o singură 
interacţiune! 

Reprezentarea aceasta cu distanța d a tăriilor 
interacțiunilor a(d) nu este utilă fizicienilor experimenta- 
tori, pentru că este greu de adus două particule la distanţe 
atât de mici și de măsurat în același timp distanța dintre 
ele. De aceea, ei preferă un calcul al tăriilor interacțiunilor 
în reprezentarea impulsului. Ea are avantajul că scoate în 
evidență și energiile ce trebuie produse în acceleratoarele 
moderne pentru a măsura efectele dorite. În plus, rezulta- 
tele pot fi interpretate mai ușor prin intermediul diagra- 
melor Feynman, deoarece tăria interacțiunii reprezintă în 
esență probabilitatea ca fermionii de impuls și energie bine 
definită (electroni sau quarci) să emită /absoarbă bosonii 
care mediază interacţiunea (fotoni sau gluoni). 


Capitolul 18. Cercetări actuale în fizica particulelor elementare 

Figura 18.25: Sus este reprezentată dependența de 
impulsul u a inversului tăriilor de interacțiune 1/a în 
modelul standard SU(3) x SU(2) x U(1). Aici an este 
asociată simetriei U(1) (electromagnetismul), œz sime- 
triei SU(2) (interacțiunea slabă nucleară) și œz sime- 
triei SU(3) (interacţiunea de culoare). De remarcat că 
tăria interacțiunii ou diferă cu un factor 2 de cea a 
interacțiunii „pure ” electromagnetice 1/a = 137. Aceasta 
deoarece electromagnetismul „pur” este un amestec al si- 
metriilor U(1) şi SU(2). Jos sunt reprezentate aceleaşi 
tării de interacțiune, însă într-o extindere a modelului 
standard ce include supersimetria. După cum vedem în 
ambele cazuri, tăriile interacțiunilor tind să conveargă 
într-un punct apropiat de energia Planck. Imaginile 
sunt reproduse cu permisiunea editorului articolulului 
„In search of symmetry lost”, apărut în revista Nature 
(2005). 


În reprezentarea impulsului, tăriile interacțiunilor au 
toate o comportare inversă faţă de reprezentarea poziţiei. 
De exemplu, tăria interacțiunii electromagnetice a(p) 
crește pe măsură ce crește impulsul p, iar cea a forţelor 
de culoare scade odată ce crește impulsul. Avantajul re- 
prezentării este că acum dependența de impuls a tăriilor 
interacțiunilor efective poate fi măsurată în acceleratoarele 
moderne de particule (vezi figura 18.25). 

Măsurătorile confirmă dependenţa prezentată mai sus. 
Ele sugerează că la impulsuri și energii foarte mari (cu 
alte cuvinte, la distanţe mici) cele trei tării efective ale 
interacțiunii converg într-adevăr (vezi figura 18.25). În 
acest fel, măsurătorile experimentale sugerează că cele trei 
interacțiuni fundamentale pot fi unificate. Doar că mai 
trebuie să găsim cum. 

Interesant este că energia la care converg aceste tării ale 
interacțiunilor pare să fie de ordinul de mărime al energiei 
Planck Ep = 1019GeV, energie introdusă în secţiunea 179, 
despre care se crede că a fost atinsă de particule în mo- 
mentele iniţiale ale universului. Cu alte cuvinte, trebuie să 
accelerăm particulele la energii de ordinul energiei Planck 
(1019GeV) pentru a observa că toate forţele se unifică și 
sunt descrise de aceeași tărie a interacțiunii. 

Dacă ar fi să sondăm aceste distanțe avem nevoie de 
acceleratoare cu energii foarte mari, de circa 1019GeV. 
Energiile sunt însă de mii de miliarde de ori mai mari de- 
cât energiile pe care le atingem azi în laboratoare (la Large 
Hadron Collider se ating energii de 104GeV). Rezultatul 
este complet descurajant pentru experimentatori căci, 
după unele estimări, pentru a atinge aceste energii Planck 
folosind tehnologia actuală ar trebui să construim accele- 
ratoare de particule lungi de până la un an-lumină! 

Pe de altă parte, mărimea uriașă a energiei Planck pare 
complet descurajantă și din alt punct de vedere. Astfel, 
în versiunea cea mai pesimistă, s-ar putea să nu existe 
„altceva” până la energii de 1019GeV. Cu alte cuvinte, 
până când nu vom fi în stare să construim acceleratori de 
1019GeV nici nu vom afla ceva nou faţă de ce ne oferă în 
esenţă modelul standard. Un astfel de scenariu pesimist 
nu este nerealist, căci la urma urmei până acum nu am mă- 
surat decât puţine lucruri care să se abată semnificativ de 
la modelul standard (exemplu, masa nenulă a neutrinilor). 

Cei mai mulţi fizicieni sunt însă de părere că o 
nouă fizică va ieși la iveală la acceleratorul de parti- 
cule Large Hadron Collider. Printre aceștia se află și 
susţinătorii supersimetriei. În problema convergenţei tării- 
lor interacțiunilor, ei mai au un argument puternic. Astfel, 
spun ei, să luăm în calcul și partenerii supersimetrici pen- 
tru calculul constantelor de cuplaj, pentru că și ei fac 
parte din norul de particule virtuale create în jurul sar- 
cinilor. Dacă facem acest calcul, spun adepţii supersime- 
triei, vom obţine o convergenţă mult mai bună a tăriilor 
interacțiunilor la energii mari, apropiate de energia Planck 
(vezi figura 18.25). 

Să observăm că energia Planck 1019GeV este atrăgă- 
toare şi dintr-un alt punct de vedere. Așa cum am văzut 
în secţiunea 179, energiile Planck au fost atinse efectiv 
de particule la începutul universului, imediat după Big 
Bang. În acele momente curbura spaţiului-timp era atât 
de mare, încât contribuia la interacţiunile dintre particu- 
lele elementare. Ne așteptăm să scoatem în evidenţă efecte 
ale gravitaţiei atunci când accelerăm particule la energii 
Planck 1019GeV. Or, cu alte cuvinte, la aceste energii nu 
numai cele trei forţe fundamentale vor fi unificate (forța 
de culoare, electromagnetică și nucleară slabă), dar la ele 
se va adăuga și gravitația. 

O alt mod de a privi lucrurile este de a spune că la 
energiile Planck particulele pot testa direct structura mi- 
croscopică a spaţiului-timp. (Cum la aceste valori ale 
energiei forţele fundamentale ar fi unificate, structura 
spaţiului-timp va căpăta o formă cuantică (pentru că cele- 
lalte forţe sunt prin natura loc cuantice). Așa cum a fost 
schiţat în figura 18.6, pe dimensiuni de ordinul lungimii 
Planck (10-35 m) este de așteptat ca spaţiul să-și piardă 
forma regulată. 

O consecinţă, a observaţiei precedente ţine de viteza lu- 
minii. Datorită formei neregulate a spaţiului, fotonii care 

Figura 18.26: În figură este reprezentată o explozie 
îndepărtată și doi fotoni rezultați în urma ei, care se în- 
dreaptă către noi. Pentru că fotonul de energie mai mare 
are o lungime de undă mai mică (curba sinusoidală), el 
ar interactiona mai puternic cu structura microscopică a 
spațiului, reprezentată printr-o suprafață cutată. În urma 
interacțiunii, viteza acestui foton ar scădea, iar el ar sosi 
la noi puţin mai târziu decât fotonul de energie mai mică 
(și lungime de undă mai mare). Atunci teoria relativităţii 
ar fi violată, deoarece cei doi fotoni ar avea viteze diferite 
în vid. 


au energie suficient de mare (de ordinul energiei Planck) 
interacționează cu această structură şi este de așteptat ca 
ei să își încetinească viteza. În termeni tehnici, se spune 
că invarianţa, relativistă (constanța vitezei luminii) ar fi 
violată pentru fotonii care au energii de ordinul energiei 
Planck. Lumina nu ar mai circula în vid cu aceeași viteză. 

Pornind de la această observaţie, unii fizicieni ne atrag 
atenţia că putem proba energiile Planck fără a construi 
acceleratoare de particule la energii atât de înalte! Astfel, 
spun ei, dacă teoria de mai sus este corectă, atunci viteza 
luminii trebuie să se abată din ce în ce mai mult de la va- 
loarea cunoscută, odată ce fotonii au energie apropiată de 
energia Planck, pentru că ei interacționează cu structura 
microscopică a spaţiului-timp. 

Efectul ar putea fi observat experimental în exploziile 
stelare puternice. Chiar dacă energiile fotonilor emiși nu 
sunt foarte mari (cu multe ordine de mărime mai mici de- 
cât energia Planck), fotonii acumulează întârzieri în dru- 
mul lor până la noi, datorită distanțelor uriașe parcurse 
(vezi figura 18.26). Acești fotoni ar ajunge la noi puţin 
mai târziu decât cei de energie mai mică. 

Un grup extins de colaboratori a publicat în revista 
Nature (2009) o primă testare a acestor idei. Ei au ob- 
servat lumina care a ajuns la noi în urma unei explozii 
ce a avut loc la o distanţă de 10 miliarde de ani-lumină. 
Studiind diversele benzi de energie înaltă, cercetătorii au 
detectat un foton de 31 GeV care a ajuns cu doar 0,829 
de secunde mai târziu decât fotonii de energie mai mică 
(cei pe baza cărora s-a stabilit startul exploziei), cu toate 
că distanţa parcursă a fost enormă. Întârzierea este mică, 
ceea, ce înseamnă că teoria relativităţii este încă corectă și 
nu există vreo structură microscopică (de ordin cuantic) 
a spaţiului-timp. Pe baza rezultatelor, cercetătorii au de- 
dus că, cel puţin până la energii de 1,2 mai mari decât 
energiile Planck, lumina nu pune în evidenţă o astfel de 
structură microscopică ce ar putea-o întârzia. 

Ordinul de mărime se verifică presupunând o com- 
portare liniară a dependenţei vitezei luminii de energia 
fotonului și calculând energiile la care aceste viteze se 
vor îndepărta semnificativ de valoarea cunoscută c = 
3- 108 m/s. Astfel, ţinând cont că fotonul a circulat 10 
de miliarde de ani (3. 1017 secunde) și a acumulat o întâr- 
ziere de doar o secundă (1 s), înseamnă că viteza lui este 
cu aproximativ c/(3 - 1017) mai mică decât viteza luminii 
c. Presupunând o comportare liniară a vitezei fotonului de 
energia sa, acel foton ar trebui sa aibă o energie de aproxi- 
mativ 3 -1017 mai mare pentru ca diferenţa de viteză să se 
apropie semnificativ de viteza luminii c. Energia aceasta 
este atunci de aproximativ 31GeV . 3 . 1017 = 1019GeV. 

După cum se vede însă, această energie este de ordi- 
nul de mărime al energiei Planck, deci, cel puţin până la 
energii de ordinul energiei Planck, fotonul nu va acumula 
intârzâieri semnificative. La aceste energii, lungimea, de 
undă a fotonului este de ordinul lungimii Planck 10-35 
m. Faptul că fotonul nu întârzie semnificativ, înseamnă 
că spaţiul se menţine plat până cel puţin la aceste dimen- 
siuni. Cu alte cuvinte, spaţiul (și probabil spaţiul-timp) 
nu pare să prezinte o structură microscopică precum cea 
din figura 18.6. 

Concluziile de mai sus au fost întărite de o altă 
observaţie experimentală, raportată în 2011 de P. Laurent 
și colaboratorii săi în revista Physical Review D. De 
data aceasta cercetătorii au urmărit polarizarea radiaţiei 
gamma emise într-una dintre cele mai puternice explozii 
stelare (GRB 0412194). Dacă fotonii gamma emiși (de 
energie înaltă) ar interacţiona cu structura microscopică 
a spaţiului-timp curb, atunci este de așteptat ca ei să-și 
piardă polarizarea bine determinată obţinută în urma ex- 
ploziei. 

Totuși, acest lucru nu s-a întâmplat, ceea ce înseamnă 
că fotonii de energie înaltă nu au fost întârziaţi unii faţă 
de alţii, nici măcar pe distanțe comparabile cu lungimea 
lor de undă, deşi au venit de la milioane de ani lumină 
depărtare! De aici a rezultat o nouă limită pentru energia 
de unificare cu gravitația, care este de 1014 mai mare decât 
energia, Planck (ceea ce se poate traduce și prin faptul că 
structura microscopică a spaţiului-timp ar trebuie să se 
manifeste pe distanţe mai mici de 1014 decât lungimea 
Planck, adică de 10749 metri). 

Estimarea noului rezultat se poate face prin comparaţie 
cu rezultatul precedent, luând însă în calcul ce „pierdem” 
și ce „câștigăm” fată de acel experiment. Astfel, în noul 
experiment, energia fotonilor măsuraţi a fost cam de 104 
mai mică, iar explozia a fost la o distanţă de 102 de ori mai 
mică. În felul acesta am „pierdut” şase ordine de mărime 
faţă de întârzierea, din rezultatul precedent. 

Pe de altă parte, am „câștigat” pentru că întârzierea 
dintre fotoni a fost cu mult mai mică decât în primul ex- 
periment. Astfel, fotonii din primul experiment aveau o 
întârziere de o secundă, ceea ce înseamnă că ei se aflau la 
108 metri unul în spatele celuilalt (am folosit viteza lumi- 
nii). În noul experiment, fotonii au venit unul după altul 
la o distanţă mai mică decât lungimea lor de undă (care 
era, de 10-12 metri). întârzierea fotonilor din al doilea, ex- 
periment este atunci de 1020 = 108/10-12 mai mică decât 
în primul experiment. Acesta este factorul pe care l-am 
„câștigat”. 

Comparând factorul pe care l-am „pierdut” în experi- 
ment (106) cu cel pe care l-am „câștigat” (1020), obţinem 
un factor de 10-61020 = 1014 pentru dimensiunea, micro- 
scopică a spaţiului care a fost testată, faţă de valoarea din 
primul experiment. 

După cum vedem, noile rezultate sugerează că este posi- 
bil ca nici măcar la energii foarte înalte (de 1014 mai mari 
decât energia Planck!) gravitația să nu poată fi unificată 
cu celelalte forțe fundamentale, care sunt în esenţă de na- 
tură cuantică. Cu alte cuvinte, visul nostru de a uni teo- 
ria relativitaţii generale cu mecanica cuantică (așa numita 
gravitație cuantică) s-ar putea să fie chiar mai îndepărtat 
decât credeam noi. 

Așa însă cum se întîmplă adesea în fizică, povestea, con- 
tinuă, iar unii fizicienii pun la îndoială modelele pe baza 
cărora s-au obţinut aceste rezultate. Ei spun fie că modelul 
liniar ales nu este potrivit, fie că trebuie să testăm efectiv 
particule accelerate la energii Planck pentru a fi siguri de 
ce se întâmplă acolo. 

Alţi fizicieni privesc totuși rezultatele de mai sus ca un 
avertisment că lucrurile stau în realitate altfel decât ne 
așteptăm. Poate că totuși spaţiul nu are o structură mi- 
croscopică plină de deformaţii locale ca cea din figura 18.6. 


186. Descoperirea bosonului Higgs 
la acceleratorul Large Hadron Collider 


Unul dintre elementele centrale ale modelului standard 
al particulelor elementare este câmpul Higgs. Așa cum 
am văzut, el ia valori clasice nenule în fiecare punct din 
spaţiu, făcând universul să condenseze într-o stare asemă- 
nătoare celei supraconductoare, în care simetria este ruptă. 
Oscilaţiilor cuantificate ale acestui câmp li se asociază o 
particulă, numită bosonul Higgs. Ea are o masă de repaus 
nenulă (vezi secțiunea 174). 

Partea interesantă este că modelul standard al particu- 
lelor elementare nu prezice o valoare a masei de repaus 
a bosonului Higgs, și ca atare ea trebuie măsurată expe- 
rimental. Acesta a fost unul dintre motivele pentru care 
bosonul Higgs a fost detectat experimental abia recent, în 
2012. 

În cei aproape 50 de ani scurşi de la predicția bosonului 
Higgs până la detectarea sa experimentală, s-a construit un 
adevărat mit în jurul acestei particule. Mitul a a crescut 
odată ce un editor a numit particula, poate neinspirat, 
„particula lui Dumnezeu”. 

Povestea e următoarea. În 1993, fizicianul Leon 
Lederman (laureat al Premiului Nobel) a publicat o carte 
de popularizare a științei unde a prezentat frustrările cer- 
cetătorilor că bosonul Higgs se lasă așa greu de desco- 
perit. Titlul cărţii făcea, referire la „goddamn particle”, 
ceea ce s-ar putea traduce în limba română prin „par- 
ticula afurisită”. Editorul revistei a găsit titlul nepotri- 
vit, schimbându-l în „God’s particle”, adică „particula lui 
Dumnezeu”. Alegerea s-a dovedit populară, devenind o 
adevărată poreclă pentru bosonul Higgs, dar aceasta și 
pentru că ea joacă într-adevăr un rol central în modelul 

Figura 18.27: 


Imagine aeriană a amplasării accelerato- 
rului Large Hadron Collider. Cu o linie albă sunt schitate 
pozițiile tunelelor subterane unde sunt accelerati protonii. 
Reproducere obținută prin bunăvoința domnului Mircea 
Pentia. 


standard al particulelor. Inutil de adăugat, particula nu 
are nici o legătură cu divinitatea. 

Până în anii 2000, acceleratoarele moderne sondaseră 
deja energii de până la 1TeV (1000 GeV) și găsiseră în mili- 
ardele de evenimente observate doar câteva în care bosonul 
Higgs ar putea fi implicat, însă nici unul dintre evenimente 
nu a fost concluziv. Apoi însă, lobby-ul fizicienilor a con- 
dus la construcția acceleratorului Large Hadron Collider 
(ceea ce ar însemna, într-o traducere mai mult sau mai 
puțin liberă, „accelerator foarte mare de hadroni”). LHC 
a fost dat în folosință de CERN (Centrul European pentru 
Cercetare Nucleară) în 2008. După un prim start nereusit, 
el a fost repornit în toamna lui 2009. 

Construit cu un buget de mai multe miliarde de euro, 
LHC este o rețea de 27 de kilometri de canale subterane, 
aflate la 100 de metri adâncime, în apropiere de Geneva, 
la granița dintre Elveția și Franța (vezi figurile 18.27 și 
15.6). În aceste canale sunt construite mai multe tuneluri, 
unde sunt accelerați protoni la energii de aproape 7 TV. 
Accelerarea protonilor se realizează cu ajutorul unor câm- 
puri magnetice foarte puternice, generate de niște magnetți 
cu supraconductori. Pentru a realiza starea supraconduc- 
toare, magneţii sunt răciți cu heliu lichid, la temperaturi 
de câţiva Kelvin. Heliul asigură și răcirea corespunzătoare. 

Partea principală acceleratorului o constituie două inele 
concentrice, unde protonii sunt accelerati în direcţii opuse. 
În modul nominal de operare, un singur tunel accelerează 
mai multe fascicule (fiecare fascicul având aproximativ 
10!! de protoni) unul după altul, la un interval de 25 na- 
nosecunde (vezi schița asemănătoare din figura 15.5). 

Cele două inele se intersectează însă de patru ori, acolo 
unde două fascicule de protoni sunt lăsate să se ciocnească, 
frontal. Cu toate că numarul de protoni în fiecare fascicul 
este mare, cei mai mulți protoni trec unul pe lângă altul, 
obținându-se în final doar aproximativ 20 de ciocniri pe 
fascicul. Cum însă astfel de ciocniri au loc la fiecare 25 
nanosecunde, numărul obţinut este suficient de mare pen- 
tru a se construi o statistică a rezultatelor. 

Figura 18.28: Sectiunile eficace pentru câteva procese 
de împrăstiere dintre protoni care au loc la Large Hadron 
Collider. Sectiunea eficace o poate fi privită simplificat 
ca dimensiunea unei particule atunci când ea „se loveste” 
de o altă particulă (Inb = 10-37m2). Sus de tot este 
sectiunea eficace totală otot ~ 105nb = 10-2%m2. Aceasta 
înseamnă că diametrul total sub care se vede un proton 
în interactiuni este în jur de 10-157n, adică de mărimea 
unui nucleu, așa cum ne asteptam. În josul imaginii se 
vede cum secțiunile de împrăştiere ale proceselor: care ge- 
nerează un boson Higgs sunt de miliarde de ori mai mici. 
Datele sunt redesenate după cele calculate în experimen- 
tele ATLAS TDR (2003). 


După ciocnirea a doi protoni vor apărea nenumărate 
produse de reacţie, în funcție de energia protonilor şi de 
distribuţia energiei interne a acestora (să nu uităm că pro- 
tonii sunt formaţi din quarci, iar acestia din urmă sunt cei 
care interacționează). 

În fiecare din cele patru puncte de ciocnire sunt aşezaţi 
detectori pentru a măsura produsele de reacţie. Dintre ei, 
mai cunoscuţi sunt detectorii ATLAS (vezi figura 18.35) şi 
CMS. construiți pentru uz general. Fiecare dintre aceştia 
sunt alcătuiți în esenţă din trei straturi detectoare, care 
acoperă aproape complet punctul de interacţiune. Primul 
strat este constituit din detectori cu semiconductori. care 
determină direcţia de mișcare a particulelor care ies din 
reacție şi eventual sarcina lor electrică. Al doilea strat 
este format din detectori calorimetrici ce absorb particule 
emise şi le măsoară energia. Al treilea strat este special 
construit pentru detecția miuonilor. 

Ciocnirile dintre protoni nu trebuie să ni le imaginăm 
simplu ca nisţe ciocniri între bile, căci lumea lor este gu- 
vernată de legile mecanicii cuantice. Astfel, să ne aducem 
aminte că în mecanica cuantică obţinem rezultate diferite 
pentru aceleași condiţii iniţiale (vezi secţiunea 154). Cu 
alte cuvinte, chiar dacă aranjăm mereu particulele iniţiale 

Figura 18.29: Unele dintre dintre reactiile prin care bo- 
sonul Higgs a fost observat experimental la acceleratorul 
Large Hadron Collider. În figura de sus, cercurile mari 
reprezintă doi protoni în ciocnire directă, fiecare cu cei 
trei quarci ai săi. În cursul ciocnirii eristă o probabili- 
tate finită ca doi gluoni (din norul de gluoni virtuali a 
doi quarci) să interacționeze între ei, generând un boson 
Higgs. Mecanismul poartă numele de „fuziune de gluoni” 
Bosonul Higgs se dezintegrează mai departe în alte par- 
ticule, ce pot include doi leptoni și doi antileptoni (de 
ezemplu, electroni și pozitroni). Leptonii sunt măsuraţi 
de detectorul ATLAS. În figura de jos, bosonul Higgs se 
descompune într-o pereche de quarc t și antiquarcul său t. 
Mai departe, după ce quarcul a emis un foton, cele două 
particule se recombină într-un foton. Detectorul CMS al 
acceleratorului LHC detectează acei doi fotoni rezultati. 

precis în aceeași configuraţie de start, obţinem de fiecare 
dată rezultate diferite, cu niște probabilităţi care se cal- 
culează cu diagramele Feynman. De aceea, în practică ne 
așteptăm să ciocnim de nenumărate ori în același fel gru- 
puri de protoni pentru a vedea un singur boson Higgs. 

Experimentatorii au trebuit mai întâi să calculeze pro- 
babilitatea evenimentelor în care se produce bosonul Higgs. 
Când se referă la aceste probabilităţi, fizicienii obișnuiesc 
să menţioneze așa-numitele secțiuni eficace ale particule- 
lor în ciocniri. Secţiunea eficace este practic aria sub care 
se văd particulele unele pe altele atunci când se ciocnesc. 
Astfel, dacă particulele ar fi fost niște bile simple, secţiunea, 
eficace ar fi fost dată aproximativ de pătratul diametrului 
bilei (aria, sub care se vede o bilă). 

În cazul ciocnirilor de la LHC se arătă că procesele 
în care se observă bosonul Higgs au o secţiune eficace 
mult mai mică decât procesele de împrăștiere obișnuite, 
cu diferenţe ce ajung la factori de zeci sau sute de mili- 
arde de ori (vezi figura 18.28). Cu alte cuvinte, trebuie să 
trimitem de zeci de miliarde de ori mai mulţi protoni pen- 
tru a vedea un singur boson Higgs decât pentru a vedea 
un alt proton! 

Cum am menţionat deja că la o singură coliziune a două 
fascicule de protoni doar câţiva dintre ei se ciocnesc, pu- 
tem estima atunci că avem nevoie de zeci de miliarde de 
astfel de coliziuni de fascicule pentru a observa un singur 
boson Higgs. Este drept, rata de repetiţie a coliziunilor 
de 25 nanosecunde ne ajută să obținem aproximativ 50 de 
milioane de coliziuni pe secundă, însă chiar și așa vedem 
că trebuie să așteptăm mii de secunde pentru o măsura un 
singur boson Higgs, aceasta, desigur, dacă ne imaginăm o 
măsurătoare ideală. Nu este de mirare că, pentru a aduna 
un număr suficient de evenimente, fizicienii au trebuit să 
măsoare aproape trei ani până când să confirme bosonul 
Higgs. 

De la început fizicienii s-au așteptat la complicaţii în in- 
terpretarea datelor, pentru că protonii sunt particule com- 
puse din trei quarci, și ca atare interacţiunea, lor este mai 
dificil de modelat. Dacă mai adăugăm și faptul că proba- 
bilitatea evenimentelor pe care vrem să le observăm (cele 
în care apare bosonul Higgs) e foarte mică, înţegem com- 
plexitatea problemei. 

La aceste dificultăţi mai trebuie adăugată una, aceea că 
fizicienii nu au cunoscut la început masa bosonului Higgs, 
așa, încât la construcţia, acceleratorului LHC au trebuit 
să se ia în considerare mai multe scenarii de detecție. 
De exemplu, dacă masa bosonului Higgs ar fi fost între 
130 GeV și 700 GeV, atunci era mai probabil care el să fie 
detectat când se dezintegrează în patru leptoni (partea de 
sus a figurii 18.29). Pe de altă parte, dacă masa lui ar fi 
fost mai mică decât 130 GeV, atunci ar fi fost mai ușor 
de detectat dezintegrarea sa în doi fotoni (partea de jos a 
figurii 18.29). 

În figura 18.30 sunt reproduse rezultatele obţinute la 
detectorii ATLAS și CMS ai acceleratorului Large Hadron 
Collider, măsurători asociate proceselelor exemplificate în 
figura 18.29. După cum se vede, în ambele cazuri există 
un surplus de evenimente în jurul energiei de 125 GeV, 
surplus care abia se ridică deasupra zgomotului de fond. 

Fizicienii au identificat această origine a surplusului 
de fotoni ca fiind bosonul Higgs. Numărul evenimen- 
telor măsurate este apropiat de cel prezis de modelul 


Secțiunea 187. Găurile negre microscopice, un pericol pentru Pământ? 

Figura 18.30: În cele două grafice sunt reprezentate 
rezultatele măsurate de detectorii ATLAS (sus) și CMS 
(jos) ai acceleratorului Large Hadron Collider (vezi figura 
18.29), până la începutul anului 2013. Pe aza orizontală 
este energia particulelor măsurate (patru leptoni în figura 
de sus și doi fotoni în cea de jos), iar pe cea verticală 
numărul de evenimente normat în raport cu energia. În 
ambele cazuri se observă un excess de evenimente pentru 
o energie în jurul a 125GeV, deasupra unui zgomot de 
fond. În graficul de sus zgomotul de fond este dat de pro- 
cese ce implică bosonul Z (cele două zone de culoare în- 
chisă), iar în cea de jos de procese care implică o pereche 
de doi fotoni (linia continuă). Remarcaţi că măsurăto- 
rile abia se ridică deasupra zgomotului de fond. ATLAS 
Ezperiments © 2013 CERN 

standard al particulelor elementare. Deoarece ambele ex- 
perimente arată un surplus de fotoni pentru aceeași energie 
de 125GeV, fizienii au încredere în noua, descoperire, esti- 
mând (atunci când au anunţat descoperirea) că un astfel 
de surplus ar fi avut o șansă să apară din întâmplare mai 
mică de unu la un milion. 

De fapt, povestea surplusului măsurat are un capitol 
aparte, căci, în 2012 (când au anunțat descoperirea) fizi- 
cienii au măsurat un surplus de evenimente puțin mai mare 
decât cel prezis de modelul standard, ceea ce însemna că 
bosonul Higgs ar fi putut avea proprietăţi diferite de cele 
prezise de modelul standard (de exemplu, spin nenul). 

Cu toate acestea, noi rezultate scoase la iveală la înce- 
putul anului 2013 au arătat că surplusul nu este totuși așa 
de mare, iar spinul bosonului Higgs ar părea totuși să fie 
nul. În acest caz am avea de-a face cu cel mai favorabil 
scenariu pentru fizicieni, cel în care bosonul Higgs arată 
exact așa cum prezice modelul standard actual. 

Măsurătorile de până acum nu înseamnă sfârșitul cerce- 
tării la LHC, pentru că fizicienii trebuie să verifice toate 
proprietăţile bosonului Higgs. Astfel, modelul standard 
consideră un singur boson Higgs, însă se prea poate ca re- 
zultatele experimentale de la LHC să indice câteva tipuri 
de bosoni Higgs. Am putea spune că odată cu detecția 
bosonului Higgs se închide o pagină în istoria fizicii, dar în 
același timp se deschide alta: ce este dincolo de bosonul 
Higgs? 


187. Găurile negre microscopice, 
un pericol pentru Pământ? 


În 2008 a fost pus în funcţiune acceleratorul de parti- 
cule Large Hadron Collider (LHC). Mult așteptat de lu- 
mea științifică, evenimentul a fost puternic contestat de 
o mare parte a oamenilor obișnuiți, care au fost speriaţi 
că LHC-ul ar putea crea găuri negre ce ar înghiţi apoi 
Pământul. Fenomenul a luat amploare și în România, 
acolo unde mulţi oameni au ajuns să se teamă de un fi- 
nal apocaliptic al vieţii pe Pământ. 

Cum s-a ajuns în această stranie situaţie? Cum este 
posibil ca cel mai mare experiment al începutului de mile- 
niu să fie considerat un pericol pentru umanitate? Mai jos 
vom încerca să derulăm puţin povestea științifică ce stă în 
spatele presupunerii apocaliptice. 

În primul rând, să ne amintim că găurile negre repre- 
zintă concentrări masive de materie, ce pot depăși un mi- 
liard de tone de materie pe un milimetru cub. La aceste 
densități materia își depășește statutul de ceva care doar 
umple spaţiul. Conform teoriei relativităţii generale, ea 
va curba spaţiul însuși cu o asemenea putere încât creează 
efectiv o cușcă pentru lumină, din care ea nu va mai scăpa. 

Care este însă cea mai mică gaură neagră? Cum poate 
fi ea formată? Este interesant că teoria modernă a fizicii 
spune puţine lucruri despre limita inferioară a găurilor ne- 
gre. Aceasta în primul rând pentru că găurile negre foarte 
mici (microscopice) trebuie să fie descrise în același timp 
de două teorii: cea a relativității generale (gravitația) și 

Figura 18.31: În săptămânile pornirii acceleratorului 
LHC a circulat o anecdotă pe internet. Vizitatorul unui 
site s-ar fi uitat „în direct” la LHC. După câteva secunde, 
o animatie flash (de unde am preluat și noi poza de mai 
sus) arată cum o gaură neagră înghite Pământul. Dincolo 
de glumă, situația scoate în evidență o problemă etică a 
cercetării: au dreptul cercetătorii să facă orice în spatele 
laboratoarelor închise fără ca publicul larg să fie informat 
suficient? Imagine reprodusă prin bunăvoința lui Cyriak 
Harris. 


cea a teoriei cuantice a câmpului (forma avansată a me- 
canicii cuantice). La ora actuală însă, tocmai aceste două 
teorii nu au putut fi unificate! Mai interesant, unul dintre 
motivele construirii acceleratorului LHC este tocmai cău- 
tarea unor indicii în urma cărora cele două teorii să poată 
fi unificate. 

Totuși, ne putem face o idee despre cea mai mică gaură 
neagră dacă vom combina două aspecte fundamentale ale 
celor două teorii: raza Schwarzschild (dimensiunea clasică 
a găurii negre) și lungimea de undă Compton (dimensiunea 
cuantică a unei particule de aceeași masă ca gaura neagră). 

Raza Schwarzschild ne spune cât de mult trebuie să com- 
primăm o bucată de pământ pentru a crea din ea o gaură 
neagră (în cazul celor câteva miliarde de tone ea ar trebui 
să fie mai mică decât 1 milimetru): Rs = 2GM/c2? (vezi 
secţiunea 84). Aici G este constanta gravitaţională a lui 
Newton, c este viteza luminii, iar M este masa corpului. 
Dacă acel corp de masă M are o dimensiune mai mică 
decât raza sa Schwarzschild asociată Rs, atunci acel corp 
devine o gaură neagră. 

Lungimea de undă Compton ne spune care este dimen- 
siunea, cuantică pe care o putem atribui unei particule sau 
obiect de o masă dată M, având valoarea A = h/(Mc). 
Aici h este constanta lui Planck iar c viteza luminii. Aşa 
cum am arătat în secţiunea 148, nu putem cunoaște poziţia 
particulei (sau a obiectului) cu o precizie mai bună de- 
cât cea dată de lungimea de undă Compton asociată lui. 
Cu alte cuvinte, dimensiunea minimă a particulei (sau a 
obiectului) este dată de lungimea de undă Compton A. 
De aceea, nici un corp de masă M nu poate avea o di- 
mensiune mai mică decât lungimea sa de undă Compton 
asociată A = h/(Mc). Dacă cineva ar încerca să comprime 
masa M într-un corp cu o dimensiune mai mică decât A 


atunci fluctuațiile cuantice vor face electronii sau proto- 
nii din corp să sară dintr-o parte în alta și corpul să se 
dezintegreze. 

Acum să ne imaginăm ce se întâmplă cu lungimea de 
undă Compton și cu raza Schwarzschild ale unui corp ma- 
siv atunci când masa M a sa devine din ce în ce mai mică. 
După cum vedem în relaţiile de mai sus, lungimea de undă 
Compton este mică pentru corpuri macroscopice, însă ea 
creşte odată ce masa M scade. Cu cât masa M este mai 
mică, cu atât dimensiunea cuantică a corpului A = h/(Mc) 
este mai mare. Pe de altă parte, raza Schwarzschild este 
la început o mărime macroscopică, pentru că masa M este 
foarte mare. Ea scade însă odată ce masa M a corpului 
devine mai mică (vezi figura 18.32). 

Reducând masa corpului M, ne putem imagina următo- 
rul scenariu. Lungimea de undă Compton (mică la înce- 
put) crește, iar raza Schwarzschild (mare la început) scade. 
Există atunci un moment special, în care masa M a scăzut 
la o valoare pentru care dimensiunea cuantică a corpului 
(lungimea de undă Compton) a crescut așa de mult încât 
să egaleze raza Schwarzschild 2GM/c? = h/(Mc) (care a 
scăzut între timp). Masa M la care are loc această ega- 
litate se dovedește de același ordin de mărime ca și masa 
Planck Mp: 


2GM h he 1 
euT (E? ame mu 


~ 1078 kg 


Raza Schwarzschild a acestui corp (egală cu lungimea de 
undă Compton) ajunge de ordinul lungimii Planck Rs = 
A x lp x 1075m. 

Obiectul de mai sus este cel mai mic care se poate 
obţine pentru gaura neagră. Dacă am scădea și mai mult 
masa M, atunci lungimea de undă Compton ar depăşi raza 
Schwarzschild. Cu alte cuvinte, materia de masă M nu ar 
mai putea fi acum adunată într-o zonă mai mică decât raza 
Schwarzschild pentru a deveni o gaură neagră, pentru că 
s-ar dezmembra datorită fluctuațiilor cuantice (corpul nu 
poate avea o dimensiune mai mică decât dimensiunea sa 
cuantică, dată de lungimea de undă Compton, vezi figura 
18.32). După cum vedem, cu dimensiune de ordinul lungi- 
mii Planck și cu masă de ordinul masei Planck, acest corp 
ar reprezenta cea mai mică gaură neagră. 

Vedem din analiza de mai sus că masa de repaus cea mai 
mică pentru o gaură neagră este masa Planck. Desigur, 
pentru a fi o gaură neagră, dimensiunea unui astfel de 
obiect trebuie să fie foarte mică, de ordinul lungimii Planck 
10735m. Cu alte cuvinte, degeaba adunăm mai multe 
particule pentru a forma un corp de masă Planck, dacă 
interacţiunea, dintre particule determină o distanţă între 
ele (și deci o dimensiune a corpului) mai mare decât lun- 
gimea Planck. Mai eficient ar fi să adunăm întreaga masă 
Planck într-o singură particulă, pentru a fi siguri că di- 
mensiunea acesteia este mult mai mică. Putem face acest 
lucru în acceleratoarele moderne de particule? 

Pentru a răspunde la întrebare, să rescriem masa cor- 
pului (egală cu masa Planck) în termeni familiari fizicii 
particulelor elementare, obţinând mp = 1019GeV. Atunci 
vedem că avem nevoie de particule accelerate la energii de 
1019GeV pentru a putea crea astfel de găuri microscopice 
în acceleratoarele moderne de particule. Să ne amintim că 
energia protonilor ce vor fi acceleraţi de către acceleratorul 


Secțiunea 187. Găurile negre microscopice, un pericol pentru Pământ? 

cuantice 


menghină 


Figura 18.32: În stânga este eremplificată situatia unui 
corp cu o masă mai mică decât masă Planck, ce are initial 
o rază mare (cercul cel mare). Pentru că vrem să fa- 
cem din acest corp o gaură neagră, trebuie să-l strângem 
într-o menghină până la o dimensiune de ordinul razei 
Schwarzschild, care este în acest caz mai mică decât lun- 
gimea Planck. Pe parcurs însă, atunci când dimensiunea 
corpului va ajunge aproape egală cu lungimea de undă 
Compton (care este mai mare decât Rs), corpul va avea 
fluctuatii cuantice și se va sparge în bucățele (figura din 
dreapta). În acest fel nu putem construi o gaură neagră 
cu o masă mai mică decât masa Planck. 


LHC este de cel mult 104GeV, cu alte cuvinte, de milioane 
de miliarde de ori mai mică decât energia Planck. 

Conform acestui calcul minimal, nu sunt șanse de a crea 
o gaură neagră microscopică la LHC, pentru că ele au ne- 
voie de energii de ordinul Planck (adică 1019GeV) pentru 
a fi create. La urma urmei, acceleratorul 'Tevatron (aflat 
în Statele Unite) ciocnește de ani de zile particule cu ener- 
gii de sute de GeV (de zece ori mai mici decât cele ale 
LHC-ului) și până acum nu s-a observat nimic care să in- 
dice o gaură neagră, ca să nu mai vorbim de un potenţial 
pericol pentru Pământ. De unde atunci zvonul că LHC-ul 
ar putea crea o gaură neagră? 

Ei bine, totul a început cu dorința fizicienilor de a 
înţelege masele de repaus ale particulelor elementare cu- 
noscute. Ele sunt de ordinul a câţiva MeV ori GeV, adică 
mult mai mici decât masa Planck (1019GeV). Dacă uni- 
versul ar fi fost complet haotic, ne-am fi așteptat ca în el 
mecanica cuantică și relativitatea generală să fie la fel de 
importante la orice nivel, iar atunci particulele create ar fi 
avut mase de repaus de ordinul masei lui Planck. 

Universul nostru pare însă foarte ordonat, ceea ce face 
posibilă apariţia particulelor de mase de repaus foarte mici 
comparativ cu masa Planck. Este ca și cum ne-am uita 
la suprafața unui ocean și ne-am aștepta să vedem valuri 
de ordinul metrilor, dar găsim o suprafaţă perfect netedă, 
cu „valuri” microscopice. Desigur, în acest caz am spune 
mai degrabă că oceanul este înghețat, o analogie care se 
potrivește bine situaţiei din fizica particulelor elementare 
(vezi secţiunea 174). 

Cu alte cuvinte, în loc să găsim un univers haotic în care 
masa, particulelor să fie de ordinul masei Planck, găsim un 
univers în care componentele (de masă mult mai mică) se 


Di 
alt Univers? 

Figura 18.33: O ipoteză în care universul nostru tridi- 
mensional (reprezentat ca planul de jos) este „încapsu- 
lat” într-un univers mai mare. Toate particulele cunos- 
cute (electroni, fotoni, atomi etc.) ar rămâne blocate în 
universul nostru (planul de jos) și doar gravitonii (parti- 
cula cuantică a gravitației) l-ar putea părăsi și ar circula 
în dimensiunile suplimentare. Planul de sus reprezintă 
schematic un alt univers care ar erista paralel cu al nos- 
tru. 


pot ordona în structuri din ce în ce mai complexe, de la 
protoni, atomi, pănă la sisteme planetare şi macromole- 
cule, ordonare făcută posibilă tocmai de acest „îngheţ” al 
universului (vezi secţiunea 173). 

Pentru a explica prezenţa particulelor de mase mult mai 
mici decât masa Planck, fizicienii N. Arkani-Hamed, S. 
Dimopoulos și G. Dvali au propus, în 1998, un mecanism 
special (o „potriveală”), bazat pe teoria corzilor relativiste 
și un univers cu mai multe dimensiuni decât cele observate 
în prezent. 

Trebuie spus de la început că teoria corzilor relativiste 
nu a fost verificată experimental, deși este o teorie agreată 
de mulţi fizicieni. Despre ea vom vorbi mai pe larg în capi- 
tolul 19. Acum este suficient să știm că, în această teorie, 
fiecare particulă este descrisă de o coardă care vibrează 
cu viteze apropiate de viteza luminii. În varianta specială 
propusă de cei trei fizicieni, corzile relativiste se manifestă, 
în universul nostru cu trei dimensiuni spaţiale, cu o sin- 
gură excepţie: gravitonii (particulele ce cuantifică câmpul 
gravitațional), care au acces la dimensiuni suplimentare 
ale universului, necunoscute încă nouă! 

În teoria celor trei fizicieni, universul nostru ar fi 
încapsulat într-un univers mai mare, cu mai multe dimen- 
siuni, după cum o foaie de hârtie bidimensională (analogul 
universului nostru) poate fi încapsulată într-un spaţiu tri- 
dimensional (analogul universului mai mare). În această 
teorie, nimic nu poate părăsi universul nostru în dimen- 
siunile sale suplimentare, exceptând gravitonul (vezi figura 
18.33). Faptul că el are acces la dimensiunile suplimen- 
tare poate fi înţeles dacă observăm că gravitația este de 
fapt același lucru cu teoria relativității generale care des- 
crie curbura întregului spaţiu-timp curb. 

La ora actuală, teoria corzilor nu a fost testată expe- 
rimental. În plus, nici nu a fost detectată prezenţa unor 
dimensiuni suplimentare unde doar gravitația ar ajunge. 

Cu alte cuvinte, teoria, celor trei fizicieni poate fi adevă- 
rată, deși, improbabilă. Cum spuneam, tocmai de aceea, 
cei trei fizicieni așteaptă rezultatele experimentelor de la 
LHC pentru a-și testa, teoria. 

Să rămânem deci în cadrul teoriei celor trei fizicieni și să 
vedem de ce au propus-o. Astfel, ei au arătat că o astfel 
de teorie are o consecință specială: micșorarea efectivă 
a masei Planck! Acesta a fost de fapt și scopul iniţial 
al fizicienilor. Dacă masa Planck efectivă este de ordinul 
GeV-ilor, adică de ordinul maselor particulelor elementare 
cunoscute, înseamnă că am găsit mecanismul pe care îl 
căutam pentru valoarea redusă a acestor mase, motivul 
„îngheţării” universului în modelul oceanului nostru. 

Reducerea, efectivă a masei Planck are însă consecinţe 
și dincolo de masele de repaus ale particulelor elementare, 
inclusiv în cazul găurii noastre microscopice. Căci, să ne 
amintim, o astfel de gaură neagră ar avea o masă de ordinul 
masei Planck. În noua teorie însă, masa găurii negre va fi 
mult redusă, fiind dată de masa Planck efectivă. Masa gău- 
rii negre microscopice va fi de ordinul maselor de repaus ale 
particulelor mai masive, adică de ordinul GeV-ilor. Având 
însă o masă de repaus așa de mică, obținem acum un efect 
ciudat: găurile negre microscopice ar putea fi create expe- 
rimental la acceleratorul Large Hadron Collider! 

Consecința de mai sus nu i-a speriat pe fizicieni. Astfel, 
ei cred puternic în ceea ce se numește mecanismul Hawking 
de evaporare a găurilor negre, menţionat și de noi în 
secţiunea 86. Găurile negre microscopice se vor evapora 
prin mecanismul Hawking în mai puţin de 10-26 secunde! 
Cu alte cuvinte, ele nici nu au timp să înghită ceva materie 
din jur, că se vor evapora imediat. Numai bine, spun fizi- 
cienii, care speră că, dacă un astfel de proces are loc, gaura 
neagră va genera perechi de particule și antiparticule spe- 
cifice care să lase o urmă sigură a prezenţei acestei găuri 
negre microscopice. Cu alte cuvinte, dacă o astfel de gaură 
neagră microscopică se formează, iar mecanismul evaporă- 
rii sale este confirmat pe baza produselor de evaporare, 
atunci fizicienii sunt deja pregătiţi pentru câteva premii. 

De dragul raționamentului, să acceptăm însă pe moment 
că evaporarea, găurii negre nu are loc. La urma urmei, 
există experimentatori care spun că mecanismul Hawking 
nu a fost testat, pentru că găurile negre cunoscute sunt 
prea mari pentru ca mecanismul Hawking să joace un rol. 
Şi dacă totuși se formează găuri negre microscopice? 

Ei bine, în acest caz observăm că evenimente de tipul 
celor de la LHC au loc în fiecare zi în partea superioară 
a atmosferei, acolo unde razele cosmice bombardează în- 
continuu Pământul. Este cunoscut faptul că energia par- 
ticulelor incidente o depășește pe cea de la acceleratorul 
LHC. Estimări obișnuite ale acestor impacturi ne spun că, 
în decursul istoriei Pământului, au avut loc de un milion 
de ori mai multe asemenea evenimente decât într-un an de 
funcţionare continuă a LHC-ului. Cu alte cuvinte, dacă 
era, să se producă până acum o gaură neagră în părţile 
superioare ale atmosferei, s-ar fi produs. 

Argumentul este puternic, să recunoaștem, însă are 
o slăbiciune ascunsă. Astfel, razele cosmice ce lovesc 
Pământul au o viteză foarte mare, iar atomii din atmosferă, 
loviți sunt inițial în repaus. Datorită legilor de conser- 
vare a impulsului, particulele create în ciocniri (și deci și 
ipotetica gaură neagră microscopică) au o viteză foarte 
mare. Gaura, neagră astfel creată ar putea deci traversa 

aproape instantaneu Pământul și dispărea dincolo de sis- 
temul Solar, fără să aibă timp să înghită ceva din Pământ. 

În schimb, în experimentele de la LHC, particulele care 
colizionează au impulsuri egale și de sens opus, deci impul- 
sul total iniţial este nul. Atunci produsele de reacţie pot 
căpăta și viteze mici. În acest caz și gaura neagră micro- 
scopică creată de noi ar putea avea o viteză mică, ceea ce 
face posibil ca ea să fie atrasă încet de centrul Pământului, 
de unde apoi să-l înghită încetul cu încetul. Cu alte cu- 
vinte, putem spune că radiația cosmică generează găuri 
negre, doar că ele traversează rapid Pământul, și de aceea 
nu le-am observat, pe când cele de la LHC vor fi aproape 
în repaus și au timp destul să „mănânce” Pământul. 

Pentru a investiga și această posibilitate, fizicienii 
Steven Giddings and Michelangelo Mangano au publicat 
în Physical Review D (2008) un alt studiu detaliat. Ei scot 
în evidenţă în primul rând faptul că găurile negre create 
la LHC sau în atmosferă sunt probabil încărcate electric, 
pentru că și particulele din care provin (raze cosmice sau 
protoni la LHC) sunt încărcate electric. În acest caz, ele 
vor radia în scurt timp energie electromagnetică, ceea ce le 
va încetini mișcarea. Din calculele celor doi fizicieni, orice 
gaură neagră încărcată electric care are energie iniţială 
mai mică de 7IeV ar trebui să fie oprită până în centrul 
Pământului, inclusiv găurile negre ce s-ar forma din razele 
cosmice ce lovesc Pământul. Asta înseamnă că ar fi trebuit 
până acum să observăm efectul unei astfel de găuri negre 
în centrul Pământului, dacă ea era încărcată cu sarcină, 
electrică. 

Desigur însă, există teoretic și posibilitatea ca în urma 
unor reacţii alternative găurile negre generate de razele 
cosmice să fie neutre electric, caz în care ele ar fi scăpat 
câmpului gravitațional al Pământului, motiv pentru care 
nu le-am observat. Găuri negre neutrale produse la LHC 
sunt posibile, dacă ne imaginăm că sarcina electrică a par- 
ticulelor iniţiale este compensată de alte particule create 
în proces. În acest caz, găurile negre neutre produse de 
atmosfera Pământului în istoria sa ar fi părăsit deja siste- 
mul Solar, datorită vitezei lor mari. Gaura neagră neutră 
produsă la LHC ar fi însă în repaus și ar fi prima care 
s-ar așeza frumusel în mijlocul Pământului, de unde să-l 
devoreze încetul cu încetul. 

Timpul în care o gaură neagră microscopică (care acum 
trebuie să fie neutră) ar înghiți Pământul este un alt 
element crucial, căci gaura neagră trebuie să înghită 
Pământul prin cunoscutul disc de acreție. Atomii ce vor fi 
„mâncaţi” vor trebui să oscileze mai întâi o bună bucată 
de timp în jurul găurii negre. Într-o analiză standard, cei 
doi fizicieni găsesc că găurii negre microscopice i-ar lua 
aproximativ 100 de miliarde de ani să înghită Pământul, 
un timp suficient de lung ca să nu ne îngrijorăm. Numai 
într-o teorie foarte improbabilă ei găsesc timpi de ordinul 
a mii de ani. 

Pentru a elimina și această posibilitate îndepărtată, cei 
doi fizicieni şi-au concentrat atenţia asupra corpurilor mai 
dense din univers, ca piticele albe și stelele neutronice (vezi 
figura 18.34). Cum acestea sunt mai dense, ele au o șansă 
mare de a fi înghiţite de eventualele găuri negre micro- 
scopice (neutre sau nu) ce se formează acolo din radiaţiile 
cosmice. De exemplu, stelele neutronice au deja densi- 
tate foarte mare, apropiată de cea a găurilor negre. Aici 

Figura 18.34: Imagine artistică a unei stele neutronice 
izolate (fără o altă stea companion si fără pulații radio). 
Liniile care se extind din stea reprezintă câmpul magnetic. 
Steaua neutronică are o densitate de materie deja foarte 
mare, iar o gaură neagră microscopică ce s-ar forma pe 
suprafata ei ar produce o reactie în lant ce ar transforma 
steaua neutronică într-o gaură neagră. Astronomii nu au 
observat însă astfel de fenomene. (OCasey Reed/Penn 
State University (U.S.A). 


situatia este critică şi, în noile teorii ale fizicienilor, o sin- 
gură gaură neagră microscopică va declansa o reacţie în 
lanţ. determinând dispariţia stelei neutronice. 

Desigur. în această situaţie ar trebui să avem un univers 
cu astfel de evenimente în care găurile negre microscopice 
„mănâncă” diverse stele. Am vedea nu numai stele neutro- 
nice dispărând de pe cer. dar si efecte suplimentare pentru 
celelalte stele, de exemplu variaţii de intensitate datorate 
înghiţirii lor de către găurile negre microscopice. Încă o 
dată. niciun fel de astfel de efect nu a fost observat de 
astronomi. 

În final, să recapitulăm acest adevărat lant al slăbiciuni- 
lor, care ar face posibil ca o gaură neagră microscopică să 
fie produsă. la acceleratorul LHC. gaură neagră care să în- 
ghită apoi întreg Pământul într-un timp suficient de scurt: 


e Trebuie ca particulele elementare să fie de fapt corzi 
relativiste. 


e Trebuie ca universul să. aibă dimensiuni suplimentare 
perfect ajustate. la care doar gravitația să aibă acces. 


e Trebuie ca masa Planck efectivă să fie cu 15 ordine de 
mărime mai mică decât cea. pe care o consideră acum 
fizicienii. 

e Trebuie ca radiaţia Hawking să nu existe. 


e Trebuie ca găurile negre formate să fie neutre electric. 

e Trebuie ca mecanismul prin care gaura neagră micro- 
scopică înghite Pământul să fie mult mai rapid decât 
estimează fizicienii. 


e Trebuie ca, din diverse motive, noi să nu fi observat 
efecte asemănătoare care ar avea loc mult mai des în 
apropierea stelelor neutronice. 


Cu alte cuvinte, numai prin niște mecanisme extrem de 
improbabile este posibil ca LHC să producă găuri negre mi- 
croscopice care să înghită Pământul. Dacă stăm strâmb 
și judecăm drept, nu putem elimina complet posibilita- 
tea producerii unor găuri negre microscopice periculoase 
la acceleratorul LHC, dar aceasta nu pentru că am avea o 
teorie probabilă care să anticipeze evenimentele, ci pentru 
că imaginaţia teoreticienilor nu are limite. Să nu uităm 
în final că la acceleratorul Tevatron nu am observat nimic 
similar, deşi el are energii cu numai un ordin de mărime 
mai mici decât cele de la LHC. 

Dacă fizicienii şi-au dorit ca găurile negre microscopice 
să fie puse în evidenţă, iată însă că reacţia publicului larg 
a fost complet opusă. Dincolo de argumentele tehnice, 
rămâne discuția etică în jurul unor astfel de experimente. 


188. Ce ne mai asteptăm să găsim la LHC? 


Asa cum am menţionat, sarcina principală a accelera- 
torului Large Hadron Collider a fost detectarea bosonului 
Higgs, sarcină îndeplinită cu succes în 2012. Această iden- 
tificare a fost îngreunată de structura protonilor (particu- 
lele accelerate la LHC), care sunt alcătuiți din trei quarci, 
și de secţiunile eficace reduse ale proceselor care implică, 
bosonul Higgs. Trebuie deci să avem un număr foarte mare 
de ciocniri pentru a observa un singur boson Higgs. 

Structura protonilor nu este dată numai de cei trei qu- 
arci, dar si de multitudinea de particule virtuale care există, 
ca un nor în jurul quarcilor, printre acestea aflându-se si 
bosonul Higgs. Așa cum am schiţat în figura 15.7, într-o 
imagine simplificată ne imaginăm că protonul are în ju- 
rul lui, sub formă virtuală, toate particulele din univers. 
Ciocnind protonii unii de alţii vom afla atunci informaţii 
şi despre alte particule decât quarcii (neutrini, electroni, 
bosonul Higgs etc.), chiar dacă ele nu fac parte efectiv din 
structura protonului, ci apar acolo doar sub forma lor vir- 
tuală. De asemenea, putem spune că particulele create în 
reacţiile de ciocnire sunt de fapt particulele aduse la viaţă 
din norul virtual al protonului. 

Descoperirea bosonului Higgs este fără îndoială un suc- 
ces mare. Cu toate acestea, nu se pune problema ca ac- 
celeratorul LHC să fie închis, odată ce bosonul Higgs a 
fost descoperit. O etapă următoare o reprezintă măsura- 
rea proprietăţilor acestui boson si investigarea altor teorii 
în afara modelului standard. O astfel de teorie este super- 
simetria particulelor. 

Așa cum am menţionat, supersimetria dublează numă- 
rul particulelor din univers. Astfel, fiecare boson va avea 
un nou superpartener fermion (partener care se notează 

Figura 18.35: O imagine cu detectorul Atlas al accelera- 
torului LHC. Acesta este construit în asa fel încât să mă- 
soare particulele rezultate în urma ciocnirilor cu protoni 
din cadrul LHC. Imagine pusă la dispoziție de domnul 
Mircea Pentia. 


cu litera „s” în faţă), iar fiecare fermion va avea un super- 
partener boson (care se recunoaște prin terminația „ino”). 
Partenerul electronului ar fi bosonul selectron, iar parte- 
nerul fotonului ar fi fermionul fotino. Trebuie spus că, 
pentru moment, nu există niciun indiciu experimental că 
teoria supersimetriei este corectă, iar proba de foc expe- 
rimentală a teoriei ar putea fi tot la acceleratorul Large 
Hadron Collider. 

Unii teoreticieni cred că superpartenerii au șanse mari 
să fie observați la LHC, care este capabil să creeze parti- 
cule de mase de până la 14 TeV. Pe de altă parte, dacă nici 
atunci superpartenerii nu vor fi găsiţi, mulţi cred că eveni- 
mentul va reprezenta sfârşitul supersimetriei, deși probabil 
teoria va supravieţui prin variante ale ei. 

Deja la sfârșitul anului 2012 au apărut date prelimi- 
nare nu prea îmbucurătoare pentru susținătorii supersi- 
metriei. Astfel, a fost măsurată dezintegrarea particulei 
BO în miuoni, mai precis B? — p` +p*. Dintr-un miliard 
de evenimente în care particula B? se dezintegrează, pro- 
cesul de mai sus are loc în doar trei evenimente. Rezultatul 
este în deplină concordanţă cu modelul standard, dar nu și 
cu teoria supersimetriei, care prezice un număr mult mai 
mare de asemenea evenimente. 

Celelalte așteptări ale oamenilor de știință sunt mai exo- 
tice şi de aceea puteţi paria mai puţin pe ele. Una este 
identificarea, unei particule din care ar fi constituită mis- 
terioasa materie întunecată. Ea trebuie să interacţioneze 
cât mai puţin cu materia înconjurătoare, ceea ce ar explica 
observaţiile. Pe de altă parte, această particulă ar fi foarte 
comună în univers, cu o masă totală de aproximativ patru 
ori mai mare decât toată masă obișnuită a universului la un 
loc (stele, praf stelar etc), așa cum sugerează măsurătorile 
astronomice. Desigur, se speră că puternicele ciocniri de 


la LHC vor crea și această particulă ce ar alcătui materia 
întunecată (măcar virtual, cu efecte observabile însă). Ar 
fi desigur un triumf să testăm în laborator niște observaţii 
astronomice. 

O altă observaţie dorită este scoaterea în evidenţă a unor 
dimensiuni spațiale suplimentare ale universului. Aceasta 
este o previziune cunoscută a teoriei corzilor relativiste, 
unde un număr de șase sau șapte dimensiuni spaţiale su- 
plimentare ar fi compactate foarte strâns, în așa fel încât 
ele au scăpat detecţiei noastre de până acum. 

Testarea teoriei corzilor relativiste are (în mod normal) 
nevoie de energii mult mai mari decât cele produse la LHC. 
De aceea, la LHC, ea nu este vizată direct. Cu toate aces- 
tea, rezultatele obţinute la LHC nu îi lasă indiferenți pe 
teoreticienii corzilor relativiste. Așa cum vom vedea în 
secţiunea 198, teoria corzilor relativiste este supersime- 
trică. Invalidarea supersimetriei la LHC pune în dificul- 
tate și teoria corzilor relativiste. 

Prezicerea unor dimensiuni suplimentare ale universu- 
lui a devenit foarte răspândită și a depășit graniţele teo- 
riei corzilor relativiste. Dacă este aşa, e posibil ca noile 
particule create să poarte informaţii despre dimensiunile 
suplimentare. Aceste dimensiuni suplimentare pot fi com- 
pactate (caz în care sunt mici şi nu se văd) sau macro- 
scopice (caz în care numai gravitonul are acces la ele, așa 
cum vom discuta în secţiunea 202). O metodă indirectă 
este observarea energiei totale care intră în reacţie și care 
iese. Dacă există o diferenţă între ele, înseamnă că ener- 
gia nu este conservată, iar unii fizicieni cred că pot explica 
această diferență prin faptul că energia „s-a pierdut” în 
dimensiunile suplimentare. 

Nu în ultimul rând, este posibil ca experimentele de la 
LHC să ne arate că particulele pe care le considerăm ele- 
mentare (ca electronul sau quarcul) să fie compuse. Și 
acest scenariu este improbabil, căci nu există până acum 
nici un astfel de indiciu, dar nu este imposibil. Unii oame- 
nii de ştiinţă cred că asemenea efecte ar fi observabile mai 
degrabă la energii de 40 TeV, adică mai mari decât cele 
obţinute la LHC. 

Recapitulând, există două scenarii foarte discutate. 
Primul este că la LHC se va găsi doar bosonul Higgs 
(cu eventual câteva modificări) și nimic altceva. Desigur, 
acesta e cazul pesimist, în care nu există o altă fizică as- 
cunsă la energii intermediare. 

Problema masei bosonului Higgs, încă nerezolvată în 
modelul standard, sugerează totuși că o nouă fizică se as- 
cunde la energii de genul celor sondate de LHC. Aceasta 
este și speranţa cercetătorilor, care nu sunt atât în 
așteptarea unor confirmări (ca bosonul Higgs, supersi- 
metria, dimensiuni suplimentare ale spaţiului etc.), ci în 
așteptarea unor noi rezultate experimentale. Ele ar trebui 
să pună ordine în teoriile existente și să imprime un nou 
avânt fizicii fundamentale, aflată astăzi oarecum în impas, 
după aproape o jumătate de secol de la ultimele descope- 
riri majore. 

Teoria corzilor relativiste 


În capitolele precedente am urmărit construcţia mo- 
delului standard al particulelor elementare. Acesta, îm- 
preună cu teoria relativităţii generale (numită și teoria 
gravitaţiei), este aproape tot ce știm despre evoluţia mate- 
riei în acest moment. Dacă am crede că ne aflăm aproape 
de „sfârșitul fizicii”, am putea, încerca să explicăm, de jos 
în sus, comportarea întregului univers: funcţionarea pro- 
tonilor, a atomilor, apoi mișcarea, stelelor, apariţia vieţii 
și formarea conștiinței din creierul nostru. 


coardă 
foton relativistă 
atom NY închisă 
e 
electron 
quarci 
coardă ~» coardă 
relativistă relativistă 
deschisă deschisă 
Figura 19.1: În figură este reprezentată structura po- 


sibilă a materiei, de la mai mare la mai mic. Aici fie- 
care obiect este format din atomi, care la rândul lor sunt 
formati din electroni și protoni. Atomul emite radiaţie 
electromagnetică, formată din fotoni. În teoria corzilor, 
electronul nu ar fi o particulă elementară, ci ar fi de fapt 
o coardă, ce poartă numele de coardă relativistă, pentru 
că vibrează cu viteza luminii. Protonul ar fi format din 
quarci, însă quarcii la rândul lor ar fi formaţi și ei din 
același tip de coardă relativistă. Și fotonul ar fi la bază 
alcătuit din aceeași coardă relativistă. Natura particulei 
(electron, quarc, foton etc.) este dată de modul de vibraţie 
al corzii (ce poate fi închisă sau deschisă, depinzând de 
modelul folosit), însă coarda relativistă este aceeași pentru 
toate particulele. 


Pe de altă parte, am văzut că cele două teorii (mode- 
lul standard și relativitatea generală) nu sunt unificate. 
Prima este prin excelenţă o teorie cuantică, pe când a 
doua teorie este prin excelență o teorie clasică de câmp. 
Astfel, mecanica, cuantică este o teorie a lumii microsco- 
pice, în care particulele apar punctiforme, fără o dimen- 
siune anume. Teoria relativităţii generale este o teorie 
pentru distanţe cosmice, în care rolul determinant îl joacă 
câmpul pe distanţe mari. 

Prin urmare, suntem în căutarea unei teorii unificatoare 
a mecanicii cuantice și teoriei gravitaţiei, o teorie pe care 
nimeni nu a găsit-o până acum. Ne-am aștepta ca ea să 
unifice în parte noţiunea de particulă cu cea de câmp. O 
astfel de propunere de teorie vom prezenta în următoarele 
două capitole. Ea poartă numele de teoria corzilor relati- 
viste şi spune în esenţă că toate particulele ar fi alcătuite 
din același tip de coardă, doar că modul de vibraţie al 
corzii ar fi diferit de la o particulă la alta. 

Trebuie spus de la început că nu există încă nici un ex- 
periment care să fi testat teoria corzilor relativiste. De 
aceea, teoria de faţă rămâne deocamdată, în mare parte, 
pe masa de lucru a teoreticienilor. Să derulăm și noi poves- 
tea, acestei teorii, introducând mai întâi coarda relativistă. 


189. Introducerea corzii relativiste 
și un avertisment 


O parte din dificultatea unificării mecanicii cuantice cu 
teoria relativităţii generale se datorează în principal scă- 
rilor diferite ale celor două teorii: mecanica cuantică are 
de-a face cu particule microscopice, pe când gravitația se 
ocupă în general cu corpurile masive cerești. Câteva punți 
de legătură ar fi interiorul stelelor masive sau începutul 
universului, dar ele sunt mai degrabă cazuri particulare. 

În încercarea lor de a găsi o astfel de teorie unificatoare, 
fizicienii au dat peste o soluţie care ar putea fi fi cea corectă 
și pe care ei o numesc teoria corzilor relativiste. Pentru că 
ea ar unifica, mecanica cuantică și teoria relativităţii, teoria 
mai este numită și „teoria, tuturor lucrurilor” („the theory 
of everything” în limba engleză). 

Esenţa, teoriei corzilor relativiste este faptul că toate 
particulele elementare sunt alcătuite din același tip de 
coardă. Această coardă ar vibra cu viteze apropiate de vi- 
teza luminii, de aceea poartă numele de coardă relativistă. 
Modul în care vibrează ne va da o particulă sau alta. Atât 
electronul, cât și quarcul sau fotonul ar reprezenta aceeași 
coardă, oricât de diferite ar apărea aceste particule între 
ele (vezi figura 19.1). Vibraţiile corzii relativiste ar fi însă 
diferite de la o particulă la alta. 

În capitolul de faţă vom încerca să vedem principalele 
caracteristici ale teoriei corzilor relativiste, avertizând de 
la început cititorul că această teorie este în prezent un 
domeniu nou de cercetare și foarte controversat în același 
timp. În plus, nu s-a făcut încă nici o testare experimentală 
a teoriei corzilor relativiste. Există deci o probabilitate 
(mai mare sau mai mică, după opinia fiecăruia) ca ea să se 
dovedească în final falsă şi ca dumneavoastră să vă pierdeţi 
în zadar timpul. În acest caz nu pot decât să vă consolez 
că nu veţi fi fost singurul. 

Acum, o mică observaţie asupra traducerii numelui te- 
oriei. În engleză teoria se numește the string theory, de 
la cuvântul string care înseamnă coardă. În românește se 
mai spune și teoria stringurilor. Noi am optat aici pentru 
denumirea de teoria corzilor relativiste, pentru a scoate 
în evidență faptul că ne așteptăm ca singura cărămidă de 
bază a materiei să fie o coardă și s-o vizualizăm astfel mai 
ușor în imaginaţia noastră. Coarda este însă o coardă re- 
lativistă deoarece, așa cum vom vedea, vibrația corzii are 
loc cu viteze apropiate de viteza luminii. 

La noi în țară, teoria corzilor relativiste a fost po- 
pularizată prin intermediul unor traduceri, de exemplu, 
Universul într-o coajă de nucă al lui Stephen Hawking, 
sau Universul elegant de Brian Green. Cărţile sunt foarte 
bine scrise, însă poate că ele nu au evidenţiat suficient de 
clar controversele puternice din jurul teoriei corzilor rela- 
tiviste. De aceea, înainte de a trece la o prezentare tehnică 
a corzilor, vrem să atragem din nou atenţia cititorului că 
teoria corzilor este încă în dezvoltare, fiind doar pe masa e 
lucru a teoreticienilor. De fapt, interesul pentru teorie este 
astăzi oarecum în scădere, unul dintre motive fiind tocmai 
faptul că teoria este foarte dificil de testat experimental. 

În lumea fizicii teoretice contemporane se poartă o dez- 
batere aprinsă privind posibilitatea ca teoria corzilor să 
descrie lumea fizică reală. Spectrul opiniilor se întinde 
de la ideea că teoria e singura viabilă în momentul ac- 
tual până la a o considera complet falsă. Cercetătorilor 
implicaţi în dezbatere sunt de la doctoranzi obișnuiți până 
la laureați ai Premiului Nobel. Iată câteva citate ale unor 
nume cunoscute din lumea fizicii sau a matematicii: 


Edward Witten (Premiul Fields în 1990): „Teoria 
corzilor relativiste aparţine secolului XXI, însă a fost 
descoperită din întâmplare în secolul XX.” 


Steven Weinberg (Premiul Nobel în 1979): „În te- 
oria corzilor relativiste nu există nici un fel de câr- 
peală. Teoria, este fie complet adevărată, fie complet 
falsă” 


Richard Feynman (Premiul Nobel în 1965): „Cred 
cu adevărat că teoria corzilor relativiste este un 
nonsens. Nu îmi place că teoreticienii corzilor nu pot 

calcula, nimic exact. De ce sunt masele particulelor 
atâta cât sunt? Teoria, corzilor nu dă nici o explicaţie 
pentru aceste valori, absolut nici una!” 


Sheldon Glashow (Premiul Nobel în 1979): „După 
câte văd eu, teoria corzilor relativiste este complet 
ruptă de experiment. De fapt, nu există nici un fel de 
experiment care să infirme definitiv teoria. Această 
teorie este mereu sigură că nu poate fi falsificată. Vă 
întreb, este ea fizică sau filozofie?” 


După cum vedem, opiniile despre teoria, corzilor relati- 
viste diferă mult chiar printre specialiști. Există deci un 
risc mare ca tot ceea ce vom discuta în secţiunile urmă- 
toare să se dovedească într-o zi fals, și o altă teorie să ia 
locul acum favorizat al teoriei corzilor. Această posibili- 
tate este din ce în ce mai des pomenită în ultimii ani, când 
criticii teoriei corzilor s-au înmulţit (să amintim aici numai 
numele profesorului american Peter Woit). 

Ne putem aduce aminte și de zecile de studenţi ro- 
mâni, fizicieni teoreticieni, pentru care acum zece ani lu- 
crul în cadrul teoriei corzilor părea atât de fascinant și 
promiţător. Pe mulţi dintre ei i-au atras cuvinte magice ca 
d-brane, heterotic string, sau faima unor fizicieni cunoscuţi 
(ca Weinberg, Schwarz). Criticii acuză că, în anii '90 şi la 
începutul anilor 2000, clubul susținătorilor teoriei corzi- 
lor relativiste a primit cele mai multe fonduri, în așa fel 
încât tinerii teoreticieni erau aproape forţaţi să aleagă te- 
oria corzilor relativiste, ignorând în mare parte alte teorii 
posibile. 

Ultimii ani însă nu au părut să aducă progrese fun- 
damentale în teoria corzilor relativiste şi nici confirmări 
experimentale, cu tot efortul depus. Doar câţiva dintre 
tinerii fizicieni au continuat să profeseze în teoria corzilor 
relativiste, şi asta datorită în principal numărului limi- 
tat de posturi în universităţi. Cei mai mulţi dintre ei au 
urmat alte cariere în fizică, matematică sau în afara medi- 
ilor academice. Au dus însă cu ei cunoștințele și metodele 
învățate. 

Rămâne, desigur, ca istoria, să dea răspuns acestor con- 
troverse. Noi ne vom concentra în secţiunile următoare pe 
partea exclusiv tehnică a teoriei corzilor relativiste. 


190. Istoria corzilor relativiste 


Teoria corzilor relativiste a apărut între anii 1960 și 
1970, în primă instanţă ca o teorie a hadronilor, particu- 
lele formate din mai mulţi quarci (neutroni, protoni, pioni 
etc.). În acei ani teoria quarcilor (cromodinamica cuan- 
tică) nu era complet dezvoltată, iar teoria corzilor era o 
altă opţiune pentru explicarea interacțiunilor dintre ha- 
droni. 

Ideea de bază a teoriei corzilor era că hadronii nu ar 
fi particule punctiforme, ci ar fi un fel de corzi (ca niște 
benzi de cauciuc) care vibrează în moduri diferite. Ele ar 
fi avut dimensiuni de ordinul 10-15m, adică ar fi fost tot 

atât de mari ca protonii. De unde și până unde asocierea 
hadronilor cu niște corzi? 

Ei bine, ideea a pornit în mod special de la observaţii 
experimentale asupra rezonanțelor. Acestea sunt parti- 
cule cu o viaţă scurtă, care se dezintegrează în alte parti- 
cule cunoscute. În acceleratoarele moderne de particule, 
producţia de rezonanțe este o treabă inginerească: pen- 
tru a produce o rezonanță, direcţiile, unghiurile, energiile 
și spinii particulelor incidente trebuie ajustate corespunză- 
tor. Odată însă obţinute rezonanţele, s-a observat o relaţie 
ciudată: momentul cinetic propriu J al acestora era în ge- 
neral proporţional cu pătratul energiei lor de repaus E, și 
anume J ~ E2. Relaţia descrie așa-numitele curbe Regge 
(vezi figura 19.2). 

Momentul cinetic J clasic descrie rotația unei corp în ju- 
rul unei axe date (care poate fi și axa proprie a corpului). 
El este analogul impulsului în mișcarea de rotaţie și ne dă 
o indicație despre puterea rotației. Astfel, cu cât crește 
viteza unghiulară de rotaţie w cu atât crește și momentul 
cinetic J ~ w. Cu cât este mai greu corpul de masă m, cu 
atât este mai puternică rotația J ~ m. În plus, rotația de- 
vine mai puternică și dacă acel corp are dimensiuni L mai 
mari: J ~ L? unde L este dimensiunea corpului. Obţinem 
în final o relaţie de forma J ~ muL2. 

Ne-am putea imagina că rezonanțele nou produse ar fi 
un fel de corpuri rigide în rotaţie nerelativistă. În acest 
caz, energia E a rezonanței ar fi stocată în principal în 
masa, sa de repaus m, după relaţia lui Einstein E = mc2, 
și mai puţin în mișcarea sa de rotaţie. Cum am văzut 
că momentul cinetic J este proporţional cu masa m, vom 
obţine o relaţie de proporționalitate între momentul cinetic 
al rezonanțelor și energia lor de repaus J ~ E, ceea ce nu 
este observat în practică. 

De aceea fizicienii au căutat un alt model pentru expli- 
carea comportării experimentale J ~ E? şi au sfârşit prin 
a considera un corp deloc rigid: o coardă elastică, foarte 
asemănătoare unei benzi de cauciuc, în mișcare de rotaţie 
cu viteza luminii! Această coardă elastică satisface relaţia 
dorită dintre momentul cinetic și energie J ~ E2, și iată 
cum. Pentru început trebuie să folosim relaţia generală 
dintre momentul cinetic şi energie, J ~ mL?w, prezentată 
mai sus și apoi să considerăm dependenţa de energie a 
fiecărui termen. 

Mai întâi, cu cât coarda de lungime L este mai întinsă, 
cu atât ea are mai multă energie înmagazinată în ea, pen- 
tru că este ca un fel de arc armat (E ~ L), ceea ce con- 
duce și la o masă mai mare m = E/c2. În plus însă, 
devenind mai întinsă, se va roti (paradoxal) mai încet. 
Aceasta, deoarece coarda, devine mai lungă și, cum cape- 
tele corzii au o viteză limitată de viteza luminii, viteza 
unghiulară w trebuie să scadă invers proporţional cu lun- 
gimea corzii w ~ 1/L ~ 1/E (vezi figura 19.2). Luând 
în calcul toţi acești termeni în relaţia noastră, obţinem 
J ~ mul? ~ E/E . E? ~ E2. Vedem acum că momentul 
cinetic creşte cu pătratul energiei, exact aşa cum ne dorim. 
Atunci rezonantele studiate ar fi de fapt nişte corzi care se 
rotesc cu viteza luminii. 

Comportarea corzilor relativiste a devenit și mai intere- 
santă odată ce fizicienii și-au întors privirea spre mezoni, 
despre care aflaseră între timp că sunt alcătuiți dintr-un 

Figura 19.2: Relatia Regge dintre momentul cinetic J 
și pătratul energiei de repaus E? pentru cinci dintre me- 
zonii p (reprezentati cu puncte negre). Relaţia liniară din 
figură J ~ E? se explică dacă mezonii ar fi de fapt niște 
corzi în rotatie, asa cum este schitat în figură. La valori 
mici ale energiei (stânga) am avea o coardă mică ce are 
o viteză de rotatie mare. La valori mari ale energiei E a 
corzii (dreapta) crește atât lungimea corzii (pentru că este 
mai întinsă), cât și masa lor (pentru că este dată de ener- 
gia E = mè), dar scade viteza unghiulară w. Coarda, 
fiind mai lungă, se rotește mai încet, deoarece capetele ei 
nu pot depăși în rotaţie viteza luminii. 


quarc și un antiquarc. Astfel, am văzut în capitolele pre- 
cedente că forţa de atracţie dintre un quarc și un antiqu- 
arc are o comportare ciudată: ea devine mai puternică pe 
măsură ce quarcul și antiquarcul se îndepărtează unul de 
altul, și mai slabă pe măsură ce ei se apropie. 

Aceasta, este însă și comportarea unei corzi obișnuite sau 
a unui elastic, deoarece ea consumă energie odată ce este 
întinsă din ce în ce mai mult. Cu cât întindem mai mult 
coarda, cu atât trebuie să depunem forţe mai mari pentru 
a o întinde și mai mult. Putem spune atunci că forţa de 
atracţie dintre quarcul și antiquarcul ce formează mezonul 
este descrisă de o coardă flexibilă, adică de un fel de elastic 
sau bandă de cauciuc ce îi ține împreună. Noua teorie a 
fost numită teoria corzilor. De fiecare dată când ne referim 
la aceste corzi trebuie să ne imaginăm că ele sunt elastice, 
deci că pot fi întinse mai mult sau mai puţin. 

Între timp însă, cromodinamica cuantică s-a dovedit teo- 
ria corectă pentru interacţiunile dintre quarci, așa că, înce- 
tul cu încetul, teoria corzilor relativiste a fost dată uitării 
de către fizicieni. 'Teoreticienii au lucrat apoi câţiva ani 
singuri și au continuat să facă progrese în construcţia unei 
teorii mai consistente. 

Astfel, teoria, iniţială descria doar bosoni, numai că o 
parte din hadroni (protonii, de exemplu) sunt fermioni. 
Teoria nu era deci în esență aplicabilă tuturor hadroni- 
lor. Din fericire însă, fizicianul Pierre Ramond a reușit, în 
1970, să extindă teoria corzilor, introducând și fermionii 
în teorie. Noua teorie îmbunătăţită a devenit cunoscută 
mai târziu sub numele de teoria supercorzilor (despre care 
înţelegem că sunt relativiste). Așa cum sugerează și nu- 
mele, ea este o teorie supersimetrică, în sensul că fiecare 

particulă are un partener supersimetric, după cum am dis- 
cutat în secțiunea 184. Unul dintre avantajele noii teorii 
îmbunătăţite a fost eliminarea din teoria iniţială a tahio- 
nului, o particulă ce s-ar deplasa cu viteză mai mare decât 
viteza luminii, și care nu a fost observată în experimente. 

În 1974, John Schwarz și Joël Scherk fac o nouă des- 
coperire teoretică. Astfel, printre particulele descrise 
de corzile relativiste ei identifică una care ar putea fi 
gravitonul!  Gravitonul este particula, cuantică asociată, 
câmpului gravitațional. Fizicienii presupun că atracţia 
gravitaţională poate fi modelată de schimbul unor gravi- 
toni virtuali, după cum interacţiunea electrică este descrisă 
prin schimbul unor fotoni virtuali. 

O includere a gravitonului între particulele elementare 
este un prim pas spre unificarea modelului standard cu te- 
oria gravitaţiei. Astăzi se știe că teoria, corzilor relativiste 
nu numai că permite, dar și impune existența unei parti- 
cule care poate fi asociată gravitonului, iar aceasta a fost 
una dintre cele mai plăcute surprize ale fizicienilor. 

De exemplu, prin intermediul gravitonului, putem 
genera noi particule printr-o o dinamică puternică a 
spaţiului, așa cum a existat imediat după Big Bang. În 
noua, abordare cuantică am avea mulţi gravitoni care, la 
Big Bang, s-ar dezintegra în alte particule. O altă situaţie 
o reprezintă găurile negre. Din păcate, aici dinamica ex- 
tremă are loc înăuntrul orizontului găurii negre, acolo unde 
nu ne putem uita. 

Pentru a introduce gravitonul în teoria corzilor relati- 
viste, datele problemei se schimbă substanţial. Astfel, 
lungimea corzii nu va mai fi comparabilă cu cea a ha- 
dronilor, ci cu cea a gravitonului! Cât de mic este un 
graviton? Lumea științifică nu are un răspuns precis, însă 
bănuiește că el ar avea o dimensiune dată de lungimea 
Planck 10-35m, despre care am vorbit în secţiunea 179. 

Conștienți de potenţialul noii teorii odată cu introdu- 
cerea gravitonului, Schwarz și Scherk au propus ca teoria 
să se splice nu hadronilor, ci tuturor particulelor elemen- 
tare (electron, foton, graviton etc.)! O propunere remar- 
cabilă, pentru că ea a schimbat complet perspectiva sub 
care noua teorie a fost privită: ca un potenţial candidat 
pentru unificarea tuturor forţele fundamentale ale naturii, 
inclusiv gravitația. Teoria a primit porecla de „Theory of 
Everything” (teoria tuturor lucrurilor). 

Cât ar fi tensiunea T dintr-o coardă relativistă în 
noul caz? Valoarea acesteia este dată acum de tăria 
interacțiunii gravitaționale purtată de un graviton. O 
valoare estimativă se obţine combinând constantele fun- 
damentale, obţinând o mărime Planck: T = c/G? = 
1028g/cm?. Aceasta înseamnă că tensiunea dintr-o coardă 
relativistă echivalează cu sute de miliarde de miliarde de 
tone într-o bandă de cauciuc care ar avea un diametru de 
câțiva milimetri. La aceste tensiuni uriașe, orice material 
obișnuit s-ar rupe, desigur. Coarda relativistă n-ar fi fă- 
cută însă dintr-un material obișnuit (care e alcătuit din 
atomi), ci din ceva cu totul special, fără structură, care nu 
se rupe la aceste tensiuni incredibile. 

După cum vom vedea mai târziu, tensiunea dintr-o 
coardă relativistă are o proprietate specială: ea nu depinde 
de lungime, așa cum este cazul unei corzi obișnuite, care 
devine mai tensionată pe măsură ce tragem mai puternic 
de ea. De aceea, putem spune că tensiunea din coarda 
relativistă este o mărime fundamentală pentru ea. 


Capitolul 19. Teoria corzilor relativiste 

Figura 19.3: În partea de sus este reprezentată o 
coardă relativistă deschisă, lăsată liberă. Datorită ten- 
siunii enorme din coardă (egală cu tensiunea Planck), 
aceasta are tendința de a se restrânge aproape instanta- 
neu la un punct. Atunci când coarda atinge dimensiuni de 
mărimea lungimii de undă Compton (dată de masa sa), 
fluctuațiile cuantice joacă un rol important. Coarda va 
avea în medie o dimensiune dată de lungimea Compton, 
care se dovedește aproape egală cu lungimea Planck 10-35 
metri (figura de jos). 


Lungimea, pe de altă parte, variază de la o coardă la 
alta, în funcţie de câtă energie ne dorim să stocăm în 
coardă. Cu cât tragem mai mult de coardă, cu atât ea 
va acumula mai multă energie: E = TL. Cu alte cu- 
vinte, dacă nu punem deloc energie în coardă (conside- 
rată clasică), lungimea ei este identic nulă. Cu cât punem 
mai multă energie, cu atât lungimea ei va fi mai mare. 
Pentru a obţine o lungime de ordinul lungimii Planck, 
așa cum ne dorim pentru a descrie gravitonul, va trebui 
să punem în coardă o energie de ordinul energiei Planck 
E = TL = 1019GeV. Coarda relativistă clasică va avea 
energia Planck, lungimea Planck și masa Planck (după 
formula lui Einstein E = mc?). 

La un moment, după ce lăsăm coarda liberă, dimen- 
siunea acesteia va oscila, datorită forţelor de tensiune. 
Coarda va deveni când mai lungă, când mai scurtă, va- 
riind în jurul valorilor iniţiale. Tendinţa de a se strânge 
este compensată în cazul cuantic și de principiul de incer- 
titudine, care impune o anumită dimensiune minimă, dată 
de masa ei m și deci de energia ei E = mc2. Căci, așa cum 
am văzut în secţiunea 148, nu putem localiza o particulă 
de masă m pe o distanţă mai mică decât lungimea de undă 
Compton A = h/(mc). Deoarece coarda are o masă m de 
ordinul masei Planck, lungimea L „cuantică” va avea di- 
mensiuni minime de ordinul de mărime de mai sus, adică 
aproximativ lungimea Planck L = 10-35 metri. 

Obţinem astfel o coardă relativistă care este un set de 
mărimi Planck, mărimi considerate a apărea la interfaţa 
dintre mecanica cuantică și teoria relativităţii. Rezultatul 
nu trebuie să fie o surpriză, chiar dacă mărimile Planck 
sunt valori extreme (dimensiuni de ordinul a 10-35 metri, 
mase ale particulelor de ordinul 1019GeV etc.). Astfel, 
să ne readucem aminte de procedura renormării (vezi 
secţiunea 147), un succes indiscutabil al fizicii moderne. 


Sectiunea 190. Istoria corzilor relativiste 


Renormarea sugerează că, la bază, sarcina electronului are 
valori mult mai mari decât măsurăm noi în experimente, 
doar că este ecranată de norul de electroni și pozitroni vir- 
tuali. La fel se întâmplă și cu masa electronului, care la 
origine (atunci când interacționează cu bosonul Higgs în 
teoria renormată), valori absolute mult mai mari. Se prea 
poate ca, la origini, particulele să fie descrise de mărimi 
Planck, dar o „potrivire” sau alta face ca mărimile obser- 
vate în experimente (masa electronului, sarcina sa etc.) să 
fie mult mai mici. 

Situaţia aceasta se regăsește în teoria corzilor, acolo 
unde particulele descrise de corzile relativiste au în primă 
instanţă o masă de ordinul masei Planck, așa cum am vă- 
zut mai sus. Să observăm însă că masa particulelor cunos- 
cute (electroni, quarci etc.) este de miliarde de miliarde 
de ori mai mică decât masa Planck! Cum ar putea, descrie 
teoria corzilor relativiste particulele elementare obișnuite 
(electron, quarc, foton) când masa experimentală a par- 
ticulelor este mult mai mică decât masa unei corzi rela- 
tiviste? Urmărind discuţia precedentă, vedem că avem 
nevoie de o „potrivire” într-un fel sau altul, pentru ca mă- 
rimile să se compenseze. 

Cheia „potrivelii” este combinarea a două mecanisme: 
introducerea unor dimensiuni suplimentare ale spaţiului și 
introducerea, conceptului de supercoardă, menţionat mai 
devreme. Mecanismul a condus după un timp (în anii 
'80) la ceea ce fizicienii numesc prima revoluție în teoria 
corzilor relativiste. El este momentul în care fizicienii John 
Schwarz și Michael Green au arătat că, după cuantificare, 
teoria corzilor relativiste este consistentă matematic. 

Această, consistenţă aduce cu sine și „potriveala” pe 
care ne-o dorim: particulele observabile nu sunt des- 
crise de corzi relativiste cu masa de repaus egală cu 
masa, Planck (așa cum ne aşteptam), ci corzi relativiste 
cu masă de repaus nulă! Corzile acestea reprezintă, în 
primă aproximaţie, particulele cunoscute. Pentru a păs- 
tra consistenţa teoriei, particulele s-ar manifesta într-un 
univers de zece dimensiuni ale spaţiului și timpului. Noua 
formă a teoriei, care a primit numele de teoria supercorzi- 
lor (înțelegând că sunt relativiste), va fi discutată pe larg 
în capitolul următor. 

Desigur, ne vom întreba, cum este posibil ca o coardă să 
aibă o energie de repaus nulă, nu ar fi atunci și lungimea ei 
nulă? În cazul clasic, așa și este. În cazul cuantic, răspun- 
sul este mai subtil. Astfel, știm că un oscilator bosonic de 
frecvență f are o energie de repaus hf/2. O posibilitate 
pentru a obţine o energie de repaus nulă a particulelor în 
mecanica cuantică, păstrând particulele numai de un tip 
(să zicem bosoni) este introducerea unor dimensiuni supli- 
mentare ale spaţiului. Vom vedea că, datorită lor, energia 
de zero a oscilatorului bosonic acumulează alte compo- 
nente, în așa fel încât suma totală să fie nulă. Mecanismul 
acesta va fi descris în capitolul de faţă. 

Teoria supercorzilor mai introduce un element ajutător: 
oscilaţii fermionice suplimentare pe coarda relativistă (vezi 
figura 19.4). Așa cum am discutat în secțiunea 184, și cum 
este detaliat în secţiunea 216 pentru cei interesaţi, un os- 
cilator fermionic de frecvență f (vezi fisura 18.23) are o 
energie de repaus negativă —hf /2. În teoria, supercorzi- 
lor, mișcarea acesteia, este descrisă nu numai de vibraţiile 

Figura 19.4: În partea de sus este reprezentată o coardă 
relativistă bosonică. Ea vibrează cu viteze apropiate de 
viteza luminii, și poate descrie doar bosoni. Jos este 
schitată o supercoardă. Aceasta conține oscilatii fer- 
mionice suplimentare pe lungimea ei, reprezentate cu o 
nuanță mai închisă si mai deschisă. Oscilaţiile se de- 
plasează de-a lungul supercorzii, iar ea poate și vibra în 
același timp. Supercoarda va descrie acum și fermioni, 
nu numai bosoni. În acest capitol studiem proprietăţile 
corzii bosonice de sus, urmând ca în capitolul următor să 
le abordăm pe cele ale supercorzii de jos. 


bosonice ale structurii ei, dar și de aceste oscilaţii fermi- 
onice suplimentare. Energia de repaus este suma energii- 
lor de repaus ale celor procese și, dacă ambele au aceeași 
frecvenţă f, suma celor două energii de repaus devine nulă 
hf /2 — hf /2 = 0. În termenii secţiunii 184, supercoarda 
este un oscilator supersimetric, iar masa sa de repaus va 
deveni nulă. Teoria supercorzilor devine astfel o teorie su- 
persimetrică. 

În practică, ambele metode sunt folosite, cel al parti- 
culelor superimetrice și cel al dimensiunilor suplimentare 
ale spaţiului. În final, în universul cu zece dimensiuni 
spaţio-temporale al teoriei supercorzilor se arăta că nivelu- 
rile de energie cuantificate ale acestora încep de la energia 
nulă. Atunci este posibil să atribuim particulelor obișnuite 
(electron, quarc etc.) stările de energie nulă ale corzilor, 
pentru că și masa lor de repaus m = E/c2 va fi nulă. Am 
găsit „potriveala” de care aveam nevoie, atât pentru bo- 
soni, cât și pentru fermioni. 

La început s-ar părea că soluţia de mai sus are pro- 
bleme, pentru că multe dintre particulele elementare (elec- 
tron, quarc etc.) au masa de repaus nenulă. Ele pot 
totuși căpăta masă nenulă prin mecanisme suplimentare, 
de exemplu mecanismul Higgs. Mai important este că în 
acest univers cu 10 dimensiuni există niște corzi relati- 
viste a căror energie de repaus (deci și masă de repaus) 
este foarte mică, mult mai mică decât energia Planck, care 
pot reprezenta particulele elementare obișnuite (electroni, 
fotoni etc.). 

După acest succes, teoria corzilor a cunoscut un avânt 
puternic, care a scos în evidență o trăsătură aparte: teoria 

Capitolul 19. Teoria corzilor relativiste 


conține nenumărate variante. Putem exemplifica cu alege- 
rea între corzi închise sau deschise. Care dintre ele descrie 
particulele elementare? În 1995, Edward Witten a propus 
ca nenumăratele variante ale teoriei care apăruseră între 
timp să fie considerate ca manifestări ale unei aceleiași te- 
orii fundamentale, care de data aceasta s-ar manifesta în 
11 dimensiuni spaţio-temporale. Acest al doilea moment 
semnificativ este cunoscut sub numele de a doua revoluție 
a teoriei corzilor relativiste. 

Odată cu studiul mai aprofundat al teoriei corzilor re- 
lativiste au ieșit la iveală atât complexitatea teoriei, cât 
și faptul că se pot construi o multitudine de astfel de te- 
orii, în funcţie de proprietăţile alese ale corzii relativiste. 
Ceea ce la început a părut a fi o șansă (căci avem de unde 
alege teoria corzilor corectă) s-a dovedit a fi mai târziu o 
problemă, fiindcă nici până astăzi fizicienii nu au reușit să 
identifice forma corectă a teoriei corzilor care se reduce la 
modelul standard al particulelor elementare. Astăzi există, 
cel puţin cinci teorii ale corzilor, cu asemănări între ele 
(asemănări numite dualități). 

Așa cum am menţionat, teoria corzilor a adus la 
suprafaţă o propunere mai veche, cea a unor dimensiuni 
spațiale suplimentare. Astfel, supercorzile ar trebui să 
existe într-un spaţiu cu 9 dimensiuni spaţiale (10 în to- 
tal dacă luăm în calcul și timpul), dintre care deci 6 ar fi 
în plus faţă de ce observăm noi. Într-o variantă a teoriei, 
ele ar fi mici, compactate, din moment ce noi observăm 
doar trei dimensiuni spaţiale. În alte variante însă, di- 
mensiunile suplimentare pot fi macroscopice, dar rămân 
innacesibile observaţiei noastre directe. 

Astăzi se discută mult despre măsurarea, dimensiunilor 
spaţiale suplimentare. Până acum nimeni n-a reușit să 
le măsoare. Dacă ele vor fi găsite, nu înseamnă însă că 
teoria corzilor va fi confirmată. Deși azi se obișnuiește 
să se vorbească de dimensiunile suplimentare în legătură 
cu teoria corzilor relativiste, ele nu sunt numai apanajul 
teoriei corzilor. 

În ultimii ani se observă o scădere a activităţii în do- 
meniul teoriei corzilor relativiste. Principalul motiv este 
eşecul teoriei de a construi în timp scurt o teorie compati- 
bilă cu modelul standard al particulelor elementare. După 
cum spun unii critici, teoria pare că începe să fie uitată 
chiar înainte de a se fi demonstrat dacă este corectă sau 
falsă. 

În final, o mică paranteză despre carierele unora dintre 
fizicienii implicaţi în dezvoltarea teoriei corzilor relativiste. 
Astfel, am văzut că Pierre Ramond a introdus fermionii în 
teorie, teorie care de atunci include automat supersimetria. 
Cu toată această realizare remarcabilă, lui Ramond i s-a 
refuzat profesoratul la Yale. Și lui John Schwarz i s-a 
refuzat profesoratul la Princeton, în ciuda contribuţiilor 
sale cruciale menţionate mai sus. El a trebuit să se mute 
în altă parte, unde a devenind cercetător asociat timp de 
12 ani, fiind plătit din fonduri temporare. 

Este aceasta o caracteristică a celor ce sparg bariere? A 
celor ce aleg incertitudinea pentru a-și urma ideile? Cu 
exemple nu numai din fizică, dar și din artă (van Gogh)? 
Oare nu este mai confortabil să te atașezi unei teorii larg 
răspândite pentru a căpăta un post permanent de profesor 
la o universitate, visul celor mai mulţi cercetători? 


Este o ironie a soartei faptul că, peste timp, situaţia s-a 
schimbat. Peste ani, atunci când cei mai mulţi cercetă- 
tori ai teoriei corzilor relativiste au devenit profesori, iar 
teoria corzilor a căpătat o poziţie importantă în catedrele 
de fizică teoretică, a fost rândul fizicienilor din celelalte 
domenii să bată de multe ori pe la uși închise. 


191. Ce este o coardă relativistă? 


Teoria corzilor ne spune că particulele elementare (elec- 
tronii, quarcii, fotonii etc.) sunt toate de fapt nu puncte 
infinitezimale, ci corzi minuscule, un fel de elastice făcute 
toate din același tip de material. Acest material nu trebuie 
privit ca un ansamblu de părticele încă și mai mici, ci pe 
ceva continuu, neted și fără structură internă. Grosimea 
corzilor se consideră a fi infinitezimală şi se neglijează, așa 
încât coarda este privită ca un obiect pur unidimensional. 

Corzile relativiste pot fi deschise (ca o sfoară) sau în- 
chise (ca o brățară sau un inel), mai lungi sau mai scurte 
(în funcţie de energia lor, pentru că lungimea crește cu 
energia stocată), în diferite moduri de vibraţie etc. Toate 
ar fi însă alcătuite din același material și ar fi descrise ast- 
fel de aceeași ecuație. Atât electronul, cât și fotonul ar fi 
o astfel de coardă, chiar dacă cel din urmă se deplasează 
cu viteza, luminii și are masa de repaus nulă. Atât quar- 
cul, cât și gluonul ar fi aceeași coardă relativistă, oricât de 
mare ar fi diferența dintre ele, chiar dacă unul este fermion 
și altul boson. 

Astfel, toate particulele ar fi alcătuite din aceste corzi 
relativiste, un fel de elastice minuscule. Şi, tot ca la un 
elastic, lungimea medie a corzilor ar fi dată de energia 
înmagazinată (cu cât corzile au mai multă energie, cu atât 
lungimea lor medie este mai mare). Pentru o energie dată, 
vom considera că lungimea corzii oscilează în jurul unei 
valori medii. Când coarda considerată clasică nu are deloc 
energie înmagazinată în ea, atunci lungimea ei ar trebui 
să fie nulă. 

Ne așteptăm ca aceste corzi minuscule să se comporte în 
mod asemănător corzilor vibrante mecanice, ceea ce este 
adevărat până la un punct, acela care spune că tensiunea în 
coarda relativistă rămâne aceeași, indiferent de cât de tare 
tragem de coardă, lucru care nu este valabil pentru coarda 
clasică. Aşa cum vom vedea, cea mai importantă carac- 
teristică a corzilor relativiste ar fi modul lor de vibraţie. 
Simplu spus, ne-am aștepta ca un anumit mod de vibraţie 
a corzii să reprezinte un electron, un altul un foton și așa 
mai departe. 

Cu alte cuvinte, electronii ar fi toţi de fapt corzi rela- 
tiviste care vibrează în același mod. Şi quarcii ar fi tot 
corzi relativiste care vibrează la fel, atâta doar că diferit 
de vibrația electronilor (vezi figura 19.5). Celelalte carac- 
teristici, cum ar fi cazul în care coarda este deschisă sau 
închisă (ca o brățară sau inel) definesc de fapt o formă 
a teoriei corzilor. În cazul cel mai simplu, așa cum vom 
vedea, bosonii ar putea fi corzi închise, iar fermionii corzi 
deschise. 


Secțiunea 191. Ce este o coardă relativistă? 


capete libere 


Figura 19.5: Vibraţia unei corzi relativiste poate fi 
asemănată celei a unei corzi de chitară. Sus este 
reprezentată o singură coardă de chitară ce are mai multe 
moduri de vibrație (de obicei două, cele transversale) și 
mai multe armonici (cu frecvențe ale vibraţiei care sunt 
multipli întregi ai unei frecvențe fundamentale). Coarda 
de chitară vibrează în special pe frecvența fundamentală, 
iar armonicile dau timbrul sunetului, deși ele pot fi scoase 
în evidență prin tehnici speciale. Jos sunt reprezentate 
prin asemănare câteva dintre modurile de vibrație ale unei 
corzi relativiste deschise. De remarcat că, spre deosebire 
de cazul corzii de chitară, acum capetele corzii relativiste 
sunt libere. În teoria corzilor relativiste, ne așteptăm ca 
fiecare manieră de vibrație a unei astfel de corzi să fie 
asociată unei particule elementare. 


După cum vedem, lungimea, corzilor nu este o constantă 
a teoriei, fiind dată de energia stocată în coardă. Astfel, cu 
cât vrem să întindem mai mult o coardă, cu atât trebuie 
să punem mai multă energie în ea. Cu cât coarda are mai 
multă energie stocată (deci reprezintă particule de masă 
de repaus mai mare), cu atât lungimea, medie a corzii este 
mai mare. În cazul clasic deci, energia corzii relativiste 
poate lua orice valoare, ca și lungimea sa. 

În cazul cuantic, mișcarea corzii relativiste trebuie cu- 
antificată. Acum este de așteptat ca ele să ia doar valori 
discrete ale energiei sale. Avantajul este că avem atunci și 
un spectru discret al valorilor pe care le poate lua masa cor- 
zii (dată de energia sa discretă). Vom atașa astfel diverse 
energii discrete diverselor particule, în funcţie de masa lor 
de repaus. 

Vedem că, și în cazul cuantic, lungimea corzii nu mai 
este un parametru iniţial, ci este un rezultat al energiei 
discrete pe care ar avea-o acea particulă. Mai mult însă, 
în acest caz cuantic, coarda nu are oricum o lungime pre- 
cisă, căci fluctuațiile cuantice generează moduri diferite de 

Figura 19.6: În figură este prezentat unul dintre mul- 


tiplele procese pe care o coardă relativistă le poate avea. 
Aici coarda inițială se rupe în două bucăţi, cu o proba- 
bilitate dată de ceea ce se numește constantă de cuplaj a 
corzii relativiste. În urma procesului se obtin două corzi 
deschise, iar bucata de jos îşi unește capetele, devenind 
după un timp o coardă închisă. Mecanismul poate fi aso- 
ciat unui electron (coarda. deschisă) care emite un foton 
(coarda. închisă). 


oscilație ale corzii în multiplele procese virtuale care au loc 
în același timp (în reprezentarea lui Feynmann ). 

Așa cum am menţionat, dacă vrem să includem gravito- 
nul în teorie (și vrem!), atunci ne așteptăm ca dimensiu- 
nea medie a unei corzi relativiste să fie în jurul lungimii 
Planck, adică de aproximativ 10-35m. Desigur, aceasta 
este dimensiunea când coarda are o energie medie înma- 
gazinată în ea. Dacă cineva ar „scoate” energia din coardă, 
atunci lungimea corzii ar deveni nulă. 

Nu va fi de mirare că în experimentele moderne, care 
probează dimensiuni nu mai mici de 10-18m, corzile rela- 
tiviste se văd ca, niște puncte minuscule. De aceea particu- 
lele elementare par azi punctiforme deși ele sunt niște corzi, 
spun susținătorii teoriei corzilor. Pe de altă parte, sonda- 
rea experimentală a unor dimensiuni de ordinul 10735m 
nu este posibilă azi, ele fiind de miliarde de miliarde de 
ori mai mici decât ceea ce putem măsura noi. Aceasta 
e una din slăbiciunile teoriei: în principiu, teoria, corzilor 
relativiste nu poate fi încă testată experimental! 

În afară de puterea de a explica toate particulele ele- 
mentare prin aceeași structură a corzii relativiste și aceeași 
ecuaţie, noua teorie a corzii relativiste mai are un avantaj 
ascuns: introduce în mod natural interacțiunile dintre par- 
ticule. Astfel, emisia unei particule (ca emisia fotonului de 
către electron) s-ar explica natural prin ruperea unei corzi 
în două corzi mai mici (vezi figura 19.6). 

Așa cum vom vedea mai târziu, acestui proces de 
emisie (de rupere a corzii iniţiale) i se atașează aceeași 
ecuație universală ca cea pentru mișcarea corzii! Lucrul 
este remarcabil, să recunoaștem, deoarece în acest fel 
interacţiunile dintre particule(ruperea și unirea corzilor la 
loc) vor căpăta aceleași ecuaţii ca cele pentru propagarea 
și vibrația lor în spaţiu. 

În final, să facem o observaţie asupra naturii particule- 
lor în teoria, corzilor relativiste, prin comparaţie cu teoria 
cuantică a câmpului prezentată în capitolul 12. Astfel, în 

teoria corzilor relativiste, particulele au structură, din mo- 
ment ce ele iau forma unor corzi. Pe de altă parte, în teo- 
ria cuantică a câmpurilor, particulele sunt doar pachete de 
energie discretă fără structură internă, asociate oscilaţiilor 
„arcurilor” din care e constituit acel câmp. Care dintre 
cele două teorii este corectă? 

Raspunsul este că, pentru moment, amândouă pot fi 
adevărate. Astfel, se prea poate ca ceea noi acum identi- 
ficăm ca pachete de energie în teoria cuantică a câmpului 
să aibă mai târziu structură internă, deși teoria nu ne- 
cesită acest lucru deocamdată. Pe de altă parte, corzile 
relativiste pot fi privite ca pachete de energie. Puntea de 
legătură rămâne interpretarea lui Feynman (capitolul 13), 
în care mai multe procese virtuale au loc în același timp. 
Ea face posibil să descriem și evoluţia corzilor relativiste, 
urmărind multiplele procese virtuale care au loc simultan. 


„a 8 e O 


192. Ecuatia fundamentală de miscare 
a corzii relativiste 


Ceea, ce ne-ar interesa pe noi în comportarea corzilor 
relativiste ar fi trei lucruri esenţiale: 


- Care este ecuaţia fundamentală ce descrie evoluţia, unei 
singure corzi relativiste? 


- Care sunt ecuaţiile care descriu probabilitățile de emi- 
sie și absorbţie ale particulelor descrise de corzile relati- 
viste? 


- Cum rezultă în final tabelul particulelor elementare, in- 
clusiv gravitonul, cu toate proprietăţile lor și comporta- 
rea descrise de modelul standard? 


Cam acestea ar fi dorinţele, ceea ce nu înseamnă că vor 
fi și realizate. În următoarele două secţiuni vom începe să 
abordăm primele două puncte, urmând ca apoi să-l discu- 
tăm și pe cel de-a treilea. Trebuie însă spus de la început 
că cel de-al treilea punct nu este încă rezolvat. 

Este evident că răspunsul la prima întrebare este cel cu 
care trebuie să începem. Care este ecuaţia fundamentală 
a unei corzi relativiste? De remarcat că aceasta ar descrie 
nu numai coarda, dar în fond tot universul, pentru că toate 
particulele ar fi alcătuite din aceeași coardă, care doar vi- 
brează în moduri diferite. În plus sperăm, precum grecii 
antici, ca universul să fie nu numai descriptibil, dar și fru- 
mos. Ca atare, ecuaţia fundamentală a corzii relativiste 
trebuie să fie cât se poate de simplă. 

O primă formă a ecuaţiei fundamentale o vom obţine 
prin comparaţie cu teoria relativităţii generale. Astfel, 
am văzut că în acel caz corpurile aruncate liber se 
mișcă pe geodezice în spaţiu-timp (vezi secţiunea 71). 
Geodezica, este o linie specială între două evenimente ale 
spaţiului-timp: „lungimea” sa în spaţiu-timp (intervalul 
relativist) este un eztrem (un minim sau un maxim) între 
toate liniile de univers care se pot imagina între cele două 
evenimente. 


Capitolul 19. Teoria corzilor relativiste 


Figura 19.7: În figură sunt reprezentate două linii de 
univers ale unui ceas deplasat pe două traiectorii diferite. 
„Lungimea ” unei traiectorii în spaţiu-timp (intervalul re- 
lativist) este dată de timpul propriu AT scurs pe ecranul 
ceasului. Între aceste linii de univers este și una pen- 
tru care ceasul se mișcă liber atunci când, aruncat din A, 
ajunge în B. Linia de univers a acestei mișcări este cea 
pentru care timpul propriu AT scurs pe cadranul ceasului 
este mazim (linia continuă), între toate celelalte linii de 
univers. 


În secţiunea 70 am văzut că este posibil să măsurăm 
intervalele relativiste temporale de-a lungul liniilor de 
univers. Tot ce avem nevoie este să lăsăm un ceas să se 
deplaseze pe acea linie de univers și să urmărim timpul in- 
dicat pe cadranul ceasului. El poartă numele de timp pro- 
priu. „Lungimea” liniei de univers parcursă în spaţiu-timp 
este chiar timpul propriu care se scurge pe cadranul cea- 
sului, câr (c este viteza luminii). 

Ceasul lăsat liber se mișcă deci pe o geodezică și interva- 
lul relativist („lungimea” parcursă în spaţiu-timp) poate 
fi citit pe cadranul ceasului ca fiind timpul propriu indi- 
cat de ceas. O altă interpretare a mișcării corpurilor în 
câmpuri gravitaționale este următoarea: un ceas liber se 
mișcă liber pe o geodezică a spaţiului-timp pentru că aici 
își mazimizează timpul său propriu AT, între toate cele- 
lalte linii de univers posibile între evenimentul iniţial și cel 
final (pentru că geodezica are tocmai această proprietate). 

Astfel, să ne imaginăm că aruncăm un ceas dintr-un 
punct dat la un moment iniţial (evenimentul A în figura 
19.7) în așa fel încât el să ajungă în alt punct dat, într-un 
moment final (evenimentul B). Cum trebuie să aruncăm 
ceasul pentru ca el să ajungă în cel de-al doilea eveniment 
exact la momentul dorit ? Ce traiectorie va urma ceasul 
în spaţiul real? Dar în spațiu-timp? 

Mișcarea, ceasului de la primul la al doilea eveniment este 
descrisă de o linie de univers. În principiu, există foarte 
multe linii de univers posibile între cele două evenimente 
considerate A și B. Pe unele dintre ele ceasul ar putea 
face mișcări de desene animate, zece tumbe, s-ar putea 
întoarce de trei ori și așa mai departe. În realitate însă, așa 

Figura 19.8: În figură este reprezentată mișcarea unui 
ceas aruncat liber într-un spaţțiu-timp minkowskian (ne- 
curbat). Ceasul are o mișcare rectilinie și uniformă în 
spațiu, iar în spațiu-timp mișcarea este descrisă de o linie 
de univers dreaptă, desenată cu linie îngroșată. Dintre 
toate liniile de univers ale posibilelor evoluții virtuale în- 
tre evenimentul inițial și cel final, timpul propriu (indi- 
cat de ceas pe ecran) este marim pe linia de univers a 
evoluţiei clasice. În figură este desenată, cu linii punc- 
tate, si o posibilă evoluţie virtuală a particulei. Aici ceasul 
ar fi avut o puternică mișcare accelerată, ceea ce ar fi în- 
târziat bătăile sale, iar timpul propriu trecut pe ecranul 
ceasului ar fi fost mai mic. Imaginea din figură pare să 
sugereze că linia punctată este mai „lungă” După cum 
vedem, este ezact invers, pentru că reprezentarea este în 
spațiu-timp. 


cum știm, există o singură linie de univers pe care ceasul, 
aruncat din primul punct la timpul iniţial (evenimentul 
A) și lăsat apoi liber, ajunge la cel de-al doilea punct la 
timpul dorit (evenimentul B). Această linie de univers este 
cea pentru care timpul propriu Ar scurs este maxim, între 
toate liniile de univers care se pot imagina între cele două 
evenimente. 

Să reformulăm rezultatul de mai sus cu ajutorul prin- 
cipiului acțiunii minime detaliat în capitolul 11. Acesta 
ne spune că, dintre toate liniile de univers posibile, ceasul 
va alege acea linie de univers care minimizează acțiunea 
S. Pentru a obţine același rezultat, atunci acţiunea S pe 
o linie de univers trebuie să fie proporţională cu timpul 
propriu AT al ceasului pe acea traiectorie, la care mai 
adăugăm și un semn minus în faţă: 


S~ -AT 


Principiului acțiunii minime ne spune atunci că ceasul va 
alege acea linie de univers care minimează acțiunea S, deci 
care mazimizează timpul arătat pe cadran, adică timpul 
său propriu Ar. Or, puțin mai metaforic, dintre toate 
liniile de univers, ceasul o va alege pe aceea în care trăiește 
cel mai alert. Această linie de univers va avea o „lungime” 
(intervalul relativist) câr maximă, ceea ce înseamnă că 

Figura 19.9: Stânga: Linia de univers a unei par- 
ticule în mișcarea sa în spatiu-timp. De remarcat că 
în planul orizontal este schitat schematic spatiul, iar în 
directia verticală timpul. Dreapta: coarda relativistă for- 
meaz, în mișcarea ei prin spatiu-timp, o suprafată de 
univers. Intersectia acestei suprafete de univers cu hi- 
perplanul spaţiului (orizontal în figură) ne va spune care 
este forma spaţială a corzii la acel moment de timp. În 
ezemplul din figură, forma corzii (un segment) rămâne 
neschimbată și doar poziția ei se schimbă în timp. 


este o geodezică. Ceasul va urma, deci linia, unei geodezice 
în spaţiu-timp. 

Rezultatul poate fi vizualizat mai ușor în cadrul teoriei 
relativităţii restrânse. Care este aici linia de univers dintre 
două evenimente date, care maximizează timpul propriu 
al ceasului? Conform regulii generale, ea trebuie să fie o 
geodezică, adică o linie dreaptă în cazul nostru (unde nu 
exista curbură a spaţiului-timp). Cu alte cuvinte, corpul 
liber va avea o mișcare rectilinie și uniformă, așa cum ne 
așteptam. 

Dacă vrem, putem detalia cum această mișcare maximi- 
zează timpul propriu al ceasului (vezi figura 19.8). Dacă 
ceasul s-ar abate de la linia dreaptă (care reprezintă în 
fond o mișcare rectilinie și uniformă), atunci el ar trebui 
să decelereze și să accelereze în diverse moduri pentru a 
ajunge totuși în punctul final la timpul dorit. În siste- 
mul său de referinţă însă, ceasul ar simţi aceste schimbări 
bruște ca pe un puternic câmp gravitațional (principiul 
echivalenței), care nu vor face decât să încetinească bătă- 
ile ceasului, așa cum spune teoria relativităţii generale. La 
sfârșit, odată ce ceasul va ajunge în punctul dorit, la tim- 
pul dorit, el va fi rămas puţin în urmă, iar timpul propriu 
măsurat pe cadranul ceasului va fi mai mic. Linia dreaptă 
este deci linia de univers care maximizează timpul propriu 
al ceasului în spaţiul-timp minkowskian. 

Să recapitulăm puţin, amintind din nou că acţiunea care 
descrie mișcarea unui ceas este proporţională cu timpul 
propriu Ar al ceasului între evenimentul iniţial și cel final 
S = —Ar. În plus, această acţiune este și relativist inva- 
riantă, tocmai pentru că reprezintă o mărime măsurabilă 
fizic: timpul care se scurge pe cadranul ceasului. De acum 

încolo ne vom restrânge la cazul teoriei relativităţii res- 
trânse, acolo unde spaţiul-timp nu este curb și este descris 
de metrica minkowskiană (analogul metricii euclidiene). 

Să generalizăm observaţiile de mai sus în cazul teo- 
riei corzilor relativiste. Să observăm mai întâi că, dacă 
o particulă în mișcare descrie în spaţiu-timp o linie de 
univers, o coardă în mișcare va descrie o suprafaţă bi- 
dimensională în același spaţiu-timp (vezi figura 19.9). 
Această suprafaţă se numește, prin generalizare, suprafață 
de univers, înțelegând automat că ea este o suprafaţă în 
spațiu-timp. 

Să ne amintim că acţiunea S a unei particule era 
proporţională cu timpul său propriu 7, care, la rândul 
lui, era o măsură a „lungimii” L a liniei de univers în 
spaţiu-timp, S ~ —r = —L/c. Cum coarda descrie acum 
o suprafață de univers în spaţiu-timp, pare logic să gene- 
ralizăm acţiunea S$ pentru coardă ca fiind dată de aria A a 
suprafeţei sale de univers S ~ A. Acţiunea definită astfel 
se numește acțiunea Nambu-Goto, și ne așteptăm ca ea să 
fie ecuația fundamentală ce descrie coarda relativistă. 

Pentru a afla mișcarea, corzii între o configuraţie iniţială, 
și una finală (la momente de timp date) trebuie să folosim 
principiul acțiunii minime. Pentru cazul clasic (cel cuantic 
îl vom discuta puţin mai încolo) el suna așa: 


Legea corzii relativiste în cazul clasic: 


Între două configurații date ale corzii, inițială și 
finală, coarda relativistă evoluează în așa fel încât 
să minimizeze acțiunea S în spaţiu-timp, acţiune 
care este proporţională cu aria A a suprafeţei de 
univers descrisă de coardă în spaţiu-timp: 


T 


S= ZA 
C 


Aici c este viteza luminii, T este o constantă uni- 
versală pentru toate corzile, ce reprezintă tensiu- 
nea din coardă. Ea va avea o valoare apropiată 
de tensiunea Planck Tp, așa cum am văzut în 
secțiunile precedente. 


Naturalețea alegerii pentru acțiune este demnă de re- 
marcat: acțiunea unei corzi este proporțională cu aria 
suprafeței de univers pe care o generează în spațiu-timp. 
Ce poate fi mai simplu? Relaţia, de mai sus pentru acţiunea 
S reprezintă legea de mișcare pe care o căutam pentru 
coarda relativistă. Situaţia este exemplificată în figura 
19.10. 

Pentru a înțelege mai bine principiul acţiunii minime în 
cazul corzilor relativiste, să facem o analogie cu baloanele 
de săpun. Astfel, să ne imaginăm că avem o singură coardă, 
relativistă care se mișcă într-un plan, pe care îl vom con- 
sidera orizontal (vezi stânga figurii 19.11). Spaţiul-timp 
va fi atunci tridimensional și este ușor de vizualizat dacă 
alegem axa timpului chiar axa verticală. La momentul 
iniţial coarda se va afla în planul originii, iar la sfârșit se 
va afla într-un plan aflat la o înălțime mai mare, care co- 
respunde unui alt moment de timp. Să observăm că, în 
mișcarea sa, coarda generează o suprafaţă bidimensională 
în spaţiu-timp, adică o suprafață de univers. 

Figura 19.10: În partea din stânga sus și din stânga 
jos sunt schițate două mișcări imaginabile ale unei corzi 
relativiste ce ar evolua liber între starea inițială 1 şi cea 
finală 3. În prima (cea de sus) coarda doar se rotește 
în poziția intermediară 2, pe când în cea de-a doua (cea 
de jos) coarda ajunge în altă poziţie de spaţiu interme- 
diară 2' În dreapta sunt reprezentările în spatiu-timp 
ale suprafeței de univers descrise de coardă în mișcare. 
Evoluţia reală este cea pentru care aria suprafeței de uni- 
vers este mazimă în spaţiu-timp (acțiune minimă), adică 
evoluția din figura de sus. Imaginea din figură pare să 
sugereze că aria de jos este mai mare, însă este exact pe 
invers, deoarece reprezentarea este în spațiu-timp. 


În exemplul din figura 19.11 am ales pentru configuraţia 
iniţială a corzii o formă eliptică și o poziţie anume în care 
se află coarda. În configuraţia finală, coarda relativistă are 
o altă formă (dreptunghi) și se află în altă poziţie. Ne pu- 
tem întreba, cum trebuie să aruncăm corda iniţială pentru 
că ea să ajungă la punctul și configuraţia dorită în final? 
Sau, într-o altă formulare, ce fel de mișcare relativistă are 
coarda pentru ca să evolueze între cele două configurații 
date? 

Cum mișcarea corzii relativiste este dată de suprafața 
de univers în spaţiu-timp, întrebarea se reduce la o alta: 
Care este suprafața de univers care descrie mișcarea re- 
lativistă a corzii libere, în așa fel încât ea să ajungă din 
configuraţia iniţială la cea finală? Răspunsul fizicienilor 
este că suprafaţa de univers ce descrie evoluţia clasică are 

Figura 19.11: În partea din stânga este reprezentă în 
spatiu-timp evoluția liberă a unei corzi relativiste, între 
două stări initiale si finale diferite. Suprafata de univers 
îsi mazimizeaza „aria” în spatiu-timp, între cele două 
configurații inițiale ṣi finale date. Figura din dreapta 
ezemplifică o analogie cu legea baloanelor de săpun: o pe- 
liculă subțire de soluție de săpun se formează între două 
cadre metalice, în așa fel încât să minimizeze aria totală. 
În figură este eremplificat un cadru metalic dreptunghiu- 
lar (cel de sus) și unul eliptic (cel de jos) care se asea- 
mănă cu forma corzii din partea din stânga. 


aria mazimă în spaţiu-timp, dintre toate suprafețele de 
univers care s-ar putea imagina între cele două configurații. 

Să facem acum o analogie, asemănând configuraţia 
iniţială și finală a corzii cu două cadre metalice în spaţiul 
nostru tridimensional (vezi dreapta figurii 19.11). Aici 
analogul suprafaţei de univers va fi o peliculă subţire de 
soluţie de săpun care se prinde la capete de cele două 
cadre metalice. Legea fundamentală a corzii ne spune 
că o coardă se mișcă în așa fel încât să mazimizeze aria 
suprafeţei de univers în spaţiu-timp. Or, această lege se 
potrivește destul de bine cu cea a baloanelor de săpun: 
baloanele de săpun formează suprafeţe în același fel, mini- 
mizând aria lor! 

De exemplu, baloanele libere de săpun sunt sferice, toc- 
mai pentru a minimiza aria în condiţiile date (volum fix). 
Tot astfel însă, balonul de săpun ce se formează între două 
cadre metalice date își va alege acea formă care minimi- 
zează aria, (vezi dreapta figurii 19.11). În același fel și 
coarda relativistă evoluează în așa fel încât să maximizeze 
aria suprafeţei de univers între situaţia inițială și cea fi- 
nală. 

Desigur, diferența esenţială dintre spațiul balonului de 
săpun și spaţiul-timp suprafeţei de univers este că acesta 
din urmă se supune metricii Minkowski. Tocmai de aceea 
și coarda relativistă își mazimizează aria în spaţiu-timp, 
iar balonul de săpun își minimizează aria în spaţiu (vezi și 
figura 19.10, unde pare că aria din figura de jos este mai 
mare și aria din figura de sus mai mică, când este de fapt pe 
dos, tocmai pentru că reprezentarea este în spaţiu-timp). 

Vedem că acţiunea corzii relativiste S = —TA/c este 
proporţională cu aria suprafeţei de univers A, cea care 
trebuie maximizată pentru evoluţia clasică a corzii. În 
relație mai apare și o constantă T, ce reprezintă tensiunea 
din coardă. Valoarea acestei tensiuni a corzii va reprezenta 
o constantă a teoriei pentru că vom cere ca toate corzile 
din univers să aibă aceeași tensiune. 

În acest fel, tensiunea din coarda relativistă T ar tre- 
bui să fie singurul parametru al teoriei, care ne dă valorile 
tuturor mărimilor obţinute în experiment (masele particu- 
lelor, dimensiunile lor, forţele de interacţiune etc.). 

În teoria clasică a corzilor, un alt parametru este ener- 
gia din coardă, care ne dă și lungimea ei medie. Cu toate 
acestea, atunci când cuantificăm mișcarea corzii, energia 
va veni în pachete discrete și o vom folosi doar pentru a 
identifica o particulă sau alta. Ea nu va fi însă un parame- 
tru iniţial al teoriei. Singurul parametru rămâne tensiunea 
din coardă. 

Desigur, ecuaţiile de mișcare ale corzii vor fi relativiste, 
deoarece calculăm aria corzii în spaţiu-timp. De aceea 
coarda se mai numește și coardă relativistă. În gene- 
ral, ecuaţiile de mișcare ne vor conduce și la câteva mo- 
duri de vibraţie ale corzii, iar acestor moduri de vibraţie 
vom încerca să le atribuim diversele particule elementare, 
în funcţie și de energia lor. Despre aceasta însă într-o 
secțiune ulterioară. 

Să menţionăm acum că o coardă relativistă nu este 
o simplă coardă mecanică. Este adevărat că, în primă 
aproximaţie, legea de mișcare a corzii relativiste (mini- 
mizarea, acţiunii sale, proporţională cu aria suprafeţei de 
univers) conduce la o mișcare asemănătoare unei corzi elas- 
tice, așa cum ne doream. Totuşi, coarda relativistă rămâne 
un obiect special, care se comportă ca o coardă obișnuită 
din anumite puncte de vedere, însă nu din toate. Să ne 
gândim numai că această coardă relativistă nu are struc- 
tură internă, spre deosebire de o coardă obișnuită, care e 
alcătuită din atomi. Sau că, așa cum am menţionat, ten- 
siunea T din coardă rămâne aceeași indiferent cât de mult 
tragem de ea. 

În final, să analizăm puţin mai detaliat mișcarea cuan- 
tică a corzii relativiste, bazându-ne pe noţiuni introduse în 
capitolele precedente. Astfel, în mecanica cuantică, ar tre- 
bui să calculăm diversele probabilități de tranziție pentru 
coarda relativistă, de la o situaţie la alta (analogul meto- 
dei Feynman pentru o particulă, prezentată în secțiunea 
138). 

Să ne aducem aminte că, în metoda lui Feynman, pro- 
babilitatea tranziţiei particulei dintr-o poziţie în alta o 
calculam din suma coerentă a unor amplitudini de pro- 
babilitate care se atașează tuturor traiectoriilor virtuale 
pe care particula le-ar fi putut urma (vezi secțiunea 137). 
Amplitudinile de probabilitate sunt niște numere com- 
plexe, care au toate același modul și o fază dată de acțiunea 
pe traiectoria respectivă. Metoda lui Feynman ne spune 
că această sumă are un extrem (maxim sau minim) exact 
pentru traiectoria clasică. 

În același fel trebuie să folosim aceste principii şi pen- 
tru teoria corzilor. Să zicem că pornim de la o coardă 
rotundă, aflată într-un spaţiu vid unde nu acţionează nici 
o forţă asupra ei. Ne întrebăm apoi care este amplitudinea 
de probabilitate a tranziţiei ca ea să ajungă peste un timp 
într-o altă poziţie, sub forma unui pătrat (o situaţie simi- 
lară este prezentată în figura 19.12). În acest caz, trebuie 
să desenăm toate modalităţile virtuale prin care coarda ar 
fi putut evolua de la cerc la pătrat, pe toate traiectoriile 
posibile. Să indexăm fiecare evoluţie virtuală cu n, unde 
n= 1,2,3. 

Pentru fiecare evoluție virtuală n, trebuie să calculăm 
mai întâi aria An a suprafeței de univers în spațiu-timp. 


564 


Figura 19.12: 


În stânga sunt schițate aceleași două 
evoluții virtuale ale unei corzi relativiste ca și în figura 


19.10, din situația 1 în situația 3. În dreapta sunt 
reprezentate evoluțiile în spațiu-timp. Amplitudinea de 
probabilitate a tranziţiei din 1 în 3 se obține adunând 
amplitudinile de probabilitate pentru toate evoluţiile ima- 
ginabile (virtuale) de la 1 la 3, nu numai cele două repre- 
zentate. Fiecare astfel de evoluție primește o amplitudine 
de probabilitate Ap ~ e:S/h, unde S este acțiunea ace- 
lei evoluţii. În cazul corzilor relativiste, acțiunea S este 
dată chiar de aria A „măturată” de coardă în spaţiu-timp: 


S~ A. 


Ea va fi proporțională cu acțiunea Sn = -T An/c, care, 
la rândul ei, va fi proporțională cu faza amplitudinii de 
probabilitate asociate Apn = CeiSn/h . Apoi adunăm co- 
erent toate amplitudinile de probabilitate, pentru toate 
evoluţiile virtuale, Ap = CeiS:/h4+CeiS2/h... +CeiSn/hy 
„... .Obţinem o valoare care este egală cu amplitudinea de 
probabilitate totală Ap și care ne spune în final care este 
probabilitatea de tranziţie p = |Ap|?. 

În relaţia de mai sus constanta C se determină în urma 
unui proces de normare. Astfel, C are acea valoare care ne 
asigură că probabilitatea totală de a găsi coarda relativistă 
în diverse poziţii este egală cu unitatea. În acest fel vom 
fi siguri că nu vom avea două corzi sau nici una în urma 
acestui proces cuantic. 

Să recapitulăm legea de evoluţie cuantică a corzii rela- 
tiviste sub forma: 


Legea corzii relativiste în cazul cuantic: 


În metoda lui Feynman, acţiunea Sn = —TA/c 
ne dă amplitudinea de probabilitate Ap, a unei 


evoluţii virtuale n a corzii, după relaţia Apn ~ 
eiSn/h 


, unde A este constanta modificată a lui 
Planck. Amplitudinea de probabilitate pentru 
tranziţie se calculează însumând amplitudinile vir- 
tuale ale tuturor evoluţiilor virtuale n care pot 
fi imaginate între starea iniţială și cea finală 
ADtotal = Api + Ap2 + ..., iar probabilitatea fi- 
nală devine p = |Aptota|?. 


Desigur, multitudinea proceselor ne va suprasatura 
imaginaţia. Este însă un exercițiu util să ne imaginăm 

că ele există, exerciţiu pe care noi nu-l vom mai repeta în 
secţiunile următoare. În final, amplitudinile de probabi- 
litate ale acestor tranziţii se folosesc pentru a determina 
evoluţia cuantică a corzii, știind starea cuantică iniţială a 
acesteia. 


193. Interacțiunea dintre corzi, 
emisia și absorbţia de particule 


În secţiunea de faţă ne vom concentra asupra 
interacțiunii dintre corzi, asupra emisiei și absorbției cor- 
zilor virtuale. În plus, vom discuta și despre amplitudinile 
de probabilitate asociate acestor procese, pentru a scoate 
în evidenţă unitatea teoriei corzilor relativiste. 

Căci, să ne aducem aminte, toate particulele ar fi alcă- 
tuite din același tip de coardă. Modul de vibraţie al corzii 
relativiste este cel care identifică particula. Atunci când 
coarda relativistă este liberă, ne așteptăm ca modul ei de 
vibraţie să nu se schimbe, cu alte cuvinte ca particula să-și 
păstreze tipul în mișcarea sa liberă. 

Pe de altă parte, coarda își va schimba modul de vibraţie 
în urma, interacțiunilor cu alte corzi. Procesul acesta nu 
reprezintă altceva, decât transformarea particulelor una, în 
alta. Deoarece o coardă relativistă își va schimba mo- 
dul de vibraţie în urma interacțiunii cu alte corzi, în- 
seamnă că particulele se vor schimba unele în altele în 
cursul interacțiunilor. Privind sub acest unghi, nu ar mai 
fi de mirare că un electron emite un boson W- pentru a se 
transforma, în neutrin, sau că un electron se anihilează cu 
un pozitron pentru a deveni un foton. Particulele se trans- 
formă unele în altele deoarece corzile din care sunt făcute 
își vor schimba modurile de vibraţie în urma interacțiunii. 

De exemplu, o coardă se poate rupe în mișcarea ei, și va 
genera astfel două corzi. Fenomenul se poate asocia celui 
de emisie a unei particule (vezi figura 19.13). Dacă prima 
coardă este un boson W+, iar din ea se rupe o bucată, 
atunci cea de-a doua bucată poate reprezenta un foton. 
Ruperea unei bucăţi din coarda iniţială copiază astfel pro- 
cesul prin care un W+ (coarda iniţială) emite un foton 
(bucata de coardă ce s-a rupt). Desigur, în cazul general, 
identificarea particulelor se face folosind modul de vibrație 
al corzii înainte și după ce coarda se rupe în două, nu nea- 
părat în modul simplificat pe care l-am prezentat noi aici. 
Mecanismul este însă foarte atrăgător: emisia particulelor 
ar fi de fapt un proces în care coarda se rupe în două. 

Putem avea desigur și procesul invers, în care două corzi 
se unesc într-o singură coardă. Anihilarea electronului cu 
pozitronul ar putea avea o astfel de explicaţie, deoarece aici 
cele două corzi iniţiale (una pentru electron și alta pentru 
pozitron) se unesc pentru a forma o nouă coardă (fotonul). 
Un alt exemplu este absorbția unui foton de către un quarc. 
Aici o coardă inițială (quarcul) se unește cu alta (fotonul) 
pentru a crea o coardă cu același mod de vibraţie ca și 
coarda iniţială (un quarc). Procedura este foarte atractivă, 
deși ea are nenumărate detalii ce trebuie completate, de 
exemplu forma corzilor (închise sau deschise). 

Figura 19.13: Sus este reprezentat în spatiu-timp pro- 
cesul prin care o coardă închisă se sparge în două. Acest 
proces poate fi asociat emisiei unei particule (diagrama 
de jos) dacă modul de vibraţie al corzii înainte și după 
emisie este același, pentru ca particula să fie aceeași. În 
cazul general, procesul descrie dezintegrarea unui tip de 
particulă în alte două particule. Amplitudinea de proba- 
bilitate a acestui proces este dată de acțiunea S a sa, ca 
fiind e:S/h. La rândul ei, acțiunea S este proporțională cu 
aria A întinsă de coarda de univers în spaţiu-timp între 
cele două procese S ~ A. 


Să ne imaginăm acum toate aceste procese de ruperi 
și uniri de corzi în spațiu-timp, iar pentru simplitate, să 
alegem cazul corzilor închise. Ce vom obţine? Ei bine, 
în cazul ruperii corzii în două, obţinem ceva asemănător 
unui trunchi de copac care are o ramură (vezi figura 19.13). 
Trunchiul reprezintă suprafața de univers a unei corzi rela- 
tiviste în spaţiu-timp. Direcţia de creștere a trunchiului o 
vom asocia timpului. Dacă trunchiul are o ramură, atunci 
ramura o vom asocia suprafeţei de univers a unei corzi care 
se rupe din coarda iniţială, coardă care reprezintă parti- 
cula emisă. Cum arată spaţiul-timp cu astfel de ruperi și 
uniri de corzi? În principiu, ca o junglă plină de liane, în 
care ramurile nu numai că se despart de trunchiuri, dar și 
se unesc înapoi de ele. 

Cum vom calcula însă amplitudinea de probabilitate 
a unui astfel de proces de emisie și absorbţie, de care 
avem nevoie în mecanica cuantică? Răspunsul este cât 
se poate de simplu și frumos: folosind aceeași lege a ariei 


suprafeţelor de univers în spaţiu-timp! Or, cu alte cuvinte, 
aceeași lege a baloanelor de săpun prezentată în secțiunea 
precedentă. 

Astfel, să ne aducem aminte că amplitudinea de pro- 
babilitate Ap este dată de acţiunea S atașată respecti- 
vului proces virtual, adică Ap ~ e:S/f. La rândul ei, 
acțiunea S$ pentru procesul virtual este proporţională cu 
aria A a suprafeţei de univers în spaţiu-timp: S = -T A/c, 
unde T este tensiunea, din coardă și c este viteza luminii. 
Știind deci aria suprafeţei de univers pentru procesul în 
care coarda se rupe în două, știm atunci și acţiunea S 
atașată ei, și în final știm amplitudinea de probabilitate 
Ap ~ e:S/h a procesului. Tot ce avem de făcut în final este 
să adunăm amplitudinile de probabilitate ale tuturor pro- 
ceselor virtuale care conduc la același rezultat, pentru a 
afla probabilitatea totală a tranziţiei (aceasta este de fapt 
regula generală din metoda lui Feynman). 

În cazul emisiei clasice de particule, situaţia chiar se sim- 
plifică. Aici putem folosi principiul acțiunii minime, unde 
utilizăm pentru acţiunea, § aceeași formă proporţională cu 
aria A „măturată” de coardă în spaţiu-timp S = -T A/c. 
În cazul acesta clasic, „trunchiul” şi „ramura” ce descriu 
suprafaţa de univers vor lua acea formă clasică ce maximi- 
zează aria totală în spaţiu-timp, între configuraţiile inițiale 
și finale date. 

Consecința, este foarte puternică și frumoasă. Procesul 
de emisie și absorbţie de particule rezultă din aceeași lege 
a ariei maxime a suprafeţei de univers în spaţiu-timp, dis- 
cutată în secţiunea precedentă! Cu alte cuvinte, nu mai 
avem nevoie de noi legi pentru a descrie emisia și absorbţia 
unor particule. În acest fel, aceeași lege a ariei minime a 
suprafeţei de univers în spaţiu-timp ne spune nu numai 
cum evoluează corzile, dar și cum interacționează ele, cum 
se rup sau cum se unesc. 

Ce poate fi atunci mai frumos decât o singură lege pen- 
tru toate fenomenele? Nu este de mirare că teoria corzi- 
lor a devenit așa de răspândită. Ea ne spune cum evolu- 
ează diversele particule (care sunt moduri de vibraţie ale 
aceleiași corzi fundamentale) dar și cum interacționează 
ele (de exemplu prin emisia și absorbţia de particule). 
Toate acestea folosind aceeași lege a ariei minime a 
suprafeţei de univers în spaţiu-timp. Ea ar fi unica lege a 
universului, simplă și elegantă, care ar avea doar un singur 
parametru, tensiunea, corzii relativiste. Din această lege și 
din acest parametru trebuie să fi făcut Creatorul întreg 
universul. 

În cazul cuantic avem de-a face cu amplitudini de proba- 
bilitate ale diverselor evenimente, cum are fi acela în care 
o coardă se poate sparge în alte două corzi, în trei sau 
în patru. Acum trebuie luate în calcul toate modalităţile 
clasice virtuale prin care un sistem de corzi poate ajunge 
de la starea iniţială la cea finală. Procesul copiază metoda 
lui Feynman menţionată în secţiunea 137. În final tre- 
buie să adunăm coerent toate amplitudinile de probabili- 
tate (ţinând cont de fază) pentru a calcula probabilitatea 
finală de tranziţie dintr-o situaţie în alta. 

Vedem că astfel construim de fapt diagrame Feynman 
pentru „ruperea” corzilor, tot așa cum construim și pentru 
emisia, unui foton de către un electron. Vom obţine atunci 
procese în diverse ordine de perturbaţie, date de numărul 
de rupturi și uniri. Cu cât numărul de rupturi este mai 
mare, cu atât ordinul de perturbaţie este mai ridicat. 

Figura 19.14: În figura de sus sunt reprezentate 
în spațiu-timp două moduri în care poate avea loc 
interacțiunea dintre două corzi relativiste. Jos sunt re- 
prezentate diagramele Feynman echivalente celor două 
procese, în funcție de felul în care identificăm oscilaţiile 
corzii ca fiind o particulă sau alta. Dacă privim atenți 
însă figurile de sus, observăm că ele au aceeași topologie! 


Faţă de particule, procedura de mai sus pentru corzile 
relativiste are un avantaj mai puţin evident. Astfel, putem 
interpreta aceeași formă a suprafeţei de univers, datorită 
topologiei, ca o sumă a tuturor diagramelor Feynman de 
același ordin! Această particularitate deosebită este exem- 
plificată în figura 19.14. Aici se vede cum cele două moduri 
de interacţiune între corzile relativiste au aceeași topolo- 
gie, deci reprezintă în esenţă același proces. 

Vizualizarea interacțiunilor sub forma acestor „copaci” 
în spaţiu-timp scoate în evidenţă și un alt avantaj. În te- 
oria corzilor relativiste s-ar putea elimina singularitățile 
care apar în teoria corpusculară (în principiu). Dacă în 
teoria corpusculară linia de univers a electronului este 
întreruptă brusc de apariţia unei linii de univers pen- 
tru un foton emis, în reprezentarea corzilor închise toată 
suprafaţa copacului (trunchi, ramuri) este continuă, fără 
rupturi bruște. Acolo unde înainte aveam intersecţia, celor 
două linii de univers, avem acum o suprafaţă ce acoperă în 
mod continuu atât suprafaţa, de univers a primei particule 
(„trunchiul”), cât și pe cea a celei generate („ramura”). 

Susţinătorii teoriei corzilor relativiste s-au așteptat chiar 
la mai mult. Ei au crezut că, odată ce interacţiunea dintre 
particule ia astfel de forme continue în teoria corzilor, toate 
singularităţile ce apar în teoria particulelor elementare ar 
fi eliminate. Se pare însă că această presupunere nu este 
demonstrată riguros. 

194. Miscarea clasică a corzii relativiste 


În secţiunile precedente am prezentat legea fundamen- 
tală a corzii relativiste. Am văzut că mișcarea clasică a 
unei corzi libere are loc în așa fel încât să maximizeze aria 
suprafeţei de univers „măturată” de coardă în spaţiu-timp. 

Matematic, fiecărui proces în care este implicată coarda 
i se poate atașa o acţiune S proporţională cu aria A a 
suprafeţei de univers „măturată” de coardă în spaţiu-timp 
S = —TA/c, unde T este tensiunea din coardă (un pa- 
rametru universal), iar c viteza luminii. Pentru evoluţia 
clasică, acţiunea aceasta este minimă (aria suprafeţei de 
univers în spaţiu-timp este maximă) între toate evoluţiile 
virtuale posibile între o stare initială și una finală. În plus, 
așa cum am văzut, ecuaţia fundamentală descrie două lu- 
cruri: evoluţia (vibrația) unei singure corzi, dar și ruperea 
sau combinarea de corzi diferite (emisia și absorbţia de 
particule). 

În secţiunea de faţă vom încerca să prezentăm mișcarea 
clasică a corzii relativiste care rezultă din această ecuaţie 
fundamentală. Mișcarea se obţine descriind suprafaţa de 
univers a corzii relativiste în spaţiu-timp într-un mod ase- 
mănător suprafeţelor curbe, menţionate în cadrul teoriei 
relativităţii generale. Rezultatele confirmă așteptările, 
coarda relativistă mișcându-se în spaţiu în mod asemănă- 
tor unui elastic obișnuit: se întinde și se strânge, vibrează 
etc. 

În cazul în care doar tragem de capetele unei corzi relati- 
viste, energia elastică se înmagazinează de-a lungul corzii. 
Fiecare element infinitezimal de lungime AL al corzii va 
avea o energie elastică AE dată de produsul dintre tensiu- 
nea din coardă T (o constantă pentru coarda relativistă) 
și lungimea AL a elementului respectiv (vezi figura 19.15). 
Rezultatul este asemănător cu cel din cazul clasic, atunci 
când extensia corzii nu este mare. 

La coarda clasică însă, pe măsură ce extensia crește, 
crește și tensiunea din coardă, datorită legăturilor dintre 
atomi. De fapt, la o forţă aplicată destul de mare, coarda 
clasică se rupe, pentru că atomii se separă la un moment 
dat definitiv. Pentru coarda relativistă, tensiunea, rămâne 
constantă indiferent cât de mult tragem de coardă. 

Dacă ar fi acum să dăm drumul corzii relativiste în- 
tinse, ne putem aștepta ca ea să se restrângă într-un sin- 
gur punct, pentru că tensiunea din coarda relativistă este 
mereu aceeași. Aceasta spre deosebire de cazul clasic, în 
care elasticul va atinge o dimensiune minimă la care ten- 
siunea, din elastic devine nulă, atunci când își consumă 
energia înmagazinată în ea. Dacă însă coarda (clasică sau 
relativistă) nu are o astfel de posibilitate, ea va începe să 
vibreze odată ce îi dăm drumul, după cum și un elastic 
vibrează un timp după ce îi dăm drumul. 

Să nu uităm că la efectul clasic de vibraţie se mai ada- 
ugă cel al fluctuaţiilor cuantice care apar în mod special 
atunci când coarda atinge dimensiuni mici, așa cum am 
menţionat în secţiunea, 190. Aceasta deoarece coarda nu 
se poate restrânge într-un punct fără a viola principiul de 
incertitudine. În practică, fluctuațiile cuantice conduc la 

Figura 19.15: În figură este eremplificată mișcarea 
unei corzi relativiste. Pe coarda relativistă există vibratii 
transversale care circulă cu viteza luminii c, iar capetele 
corzii ating viteza luminii în miscarea lor. Fiecare frag- 
ment din coardă are o energie de repaus înmagazinată 
AE dată numai de tensiunea T din coardă AE = TAL, 
unde AL este lungimea fragmentului. Masa de repaus 
intrinsecă a „materialului” din care e alcătuită coarda 
se consideră identic nulă. Aceasta conduce la o masă 
de repaus pentru acea bucată dată numai de energia sto- 
cată în tensiunea corzii, cu ajutorul relatiei lui Einstein 
Amo = AE / c2. 


o dimensiune medie a corzii de ordinul lungimii Planck 
10-35m, datorită tensiunii uriașe din coarda relativistă. 
Prin flutuaţii cuantice înţelegem aici procese cuantice vir- 
tuale care au loc în paralel, de aceea în cazul cuantic nu 
mai vorbim de o lungime bine definită a corzii relativiste, 
ci de un fel de lungime „medie”. 

Una peste alta, dimensiunea corzii relativiste este mult 
mică decât dimensiunea sondată a particulelor elementare 
de ordinul a 10-15m. De aceea, o astfel de structură de 
coardă relativistă nu poate fi încă observată experimental 
cu instrumentele de măsură pe care le avem la ora actuală. 
Datorită dimensiunilor mici ale corzii, vom vizualiza doar 
mișcarea, de translație a corzii, nu și pe cea de vibraţie. 

Mișcarea, de vibraţie a corzii și tensiunea din coardă au 
deci înmagazinată energie care, conform principiului lui 
Einstein E = me?, este echivalentă cu masa. Apare atunci 
presupunerea, naturală că masa de repaus a particulei este 
dată de energia înmagazinată în coarda relativistă, atunci 
când ea nu se deplasează din același loc. Presupunerea are 
un substrat mai profund, în sensul că vom considera „ma- 
terialul” din care e alcătuită coarda relativistă fără masă 
de repaus. Cu alte cuvinte, masa de repaus a corzii relati- 
viste este intrinsec nulă, iar masa de repaus pe care noi o 
asociem corzii este datorată numai energiei înmagazinate 
în ea. Atenţie însă, această energie poate fi atât energie 
de tensiune (pentru că am lungit coarda), cât și energie 
de vibraţie (deoarece coarda vibrează). 

Presupunerea de mai sus este foarte atrăgătoare, dar să 
nu ne lăsăm duși de val imediat. Așa după cum am vă- 
zut în secţiunile precedente, energia stocată în coarda re- 
lativistă clasică este de ordinul energiei Planck 1019GeV, 
adică de miliarde de miliarde de ori mai mare decât energia 
de repaus a particulelor obișnuite (electron, quarc etc.). 
Este clar că, în forma de mai sus, coarda relativistă nu 
poate descrie particulele obișnuite. Mai avem nevoie de 
o presupunere pentru a rezolva problema („potriveala” 
menționată în secțiunea, 190), iar aceasta folosește cuan- 
tificarea nivelurilor de energie, așa cum vom vedea mai 
târziu. 

Figura 19.16: Cea mai simplă miscare a corzii rela- 
tiviste libere este cea de rotație în jurul centrului său, 
ezempli ficată în figură. Aici coarda de lungime L = 2R 
îşi păstrează forma dreaptă, iar capetele corzii se vor roti 
cu viteza luminii. Energia scocată de coardă are o parte 
elastică, dată de lungimea sa, Ee = TL dar și o parte di- 
namică E.,dată de rotația corzii. Odată ce energia înma- 
gazinată crește, va crește și lungimea corzii. Paradoral 
însă, odată ce lungimea devine mai mare, coarda se va 
roti mai încet (u mai mic), pentru că cele două capete nu 
pot depăși viteza luminii. 


Revenind la mișcarea clasică a corzii relativiste, să 
menţionăm o comportare fascinantă, faptul că cele două 
capete libere ale corzii se deplasează cu viteza luminii (vezi 
figurile 19.15 și 19.16). Într-o primă instanţă, ne-am pu- 
tea imagina că efectul este un rezultat al tensiunii uriașe 
din coardă, care pune în vibraţie coarda relativistă cu vi- 
teze uluitoare. Cu toate acestea, motivul este mai pro- 
fund, deoarece niciun material de masă de repaus nenulă 
nu poate fi accelerat la o viteză egală cu viteza luminii 
în vid. Rezultatul precedent se obţine tocmai datorită 
faptului că „materialul” din care e alcătuită coarda relati- 
vistă are masa de repaus riguros nulă. În acest fel, forţa 
ce acţionează asupra capetelor corzii le pune pe acestea 
în mișcare cu viteza luminii, deoarece ele nu opun nici o 
rezistență, masa lor de repaus fiind nulă. 

O soluţie particulară a ecuaţiei de mișcare a corzii re- 
lativiste este o coardă perfect dreaptă (vezi Fig 19.16). 
Aceasta se rotește în jurul centrului său, cu frecvenţă un- 
ghiulară constantă, în așa fel încât viteza corzii la capete 
să fie egală cu viteza luminii. Soluţia scoate în evidență un 
efect mai ciudat al corzii relativiste, acela că mișcarea de 
rotaţie are loc mai încet odată ce punem mai multă energie 
în coarda relativistă. Aceasta deoarece coarda devine mai 
întinsă pentru a stoca energia suplimentară, la fel cum un 
arc se întinde mai mult din același motiv. De aceea coarda 
trebuie să-și încetinească mișcarea de rotaţie, în așa fel în- 
cât capetele, aflate acum mai departe, să se miște tot cu 
viteza luminii, după cum se vede în figura 19.16. 

După cum o coardă elastică are două moduri de vibraţie 
transversală (date de două direcţii spaţiale perpendiculare 

coarda închisă 


Figura 19.17: În figură sunt prezentate câteva armo- 
nici de vibrație pentru coarda închisă. În principiu, ne 
așteptăm ca modurile de vibraţie să reprezinte particule 
diferite. 


pe coardă), la fel va avea și o coardă relativistă. Mai inte- 
resant însă, pentru corzile relativiste se arată că vibraţiile 
lor transversale se propagă cu viteza luminii pe lungimea 
corzii! Vă puteţi imagina o coardă de copii, pe care aceștia 
să genereze vibrații cu viteza luminii? Probabil cu greu. 
Coarda relativistă generează vibraţiile cu viteza luminii 
chiar pe o lungime incredibil de mică, lungimea Planck de 
10-35 metri! Cum această lungime este în esenţă de același 
ordin de mărime cu lungimea de undă A a vibraţiei, iar vi- 
teza vibraţiilor de-a lungul corzii este egală cu viteza lumi- 
nii c, atunci frecvenţa vibraţiilor va fi de ordinul frecvenței 
Planck f = c/A ~ 10%3Hz. 

Pentru fiecare dintre cele două moduri de vibraţie 
transversală există o infinitate de frecvențe cu care coarda 
poate vibra. Datorită dimensiunii finite a corzii, aceste 
frecvenţe se dovedesc a fi armonici (multipli întregi) ale 
unei frecvenţe fundamentale a corzii (vezi figura 19.17). 
Valoarea frecvenței fundamentale depinde de tensiunea din 
coarda relativistă. 

Nu este de mirare, pentru că și la o chitară frecvența 
fundamentală a unei corzi crește dacă o strângem mai 
bine atunci când o acordăm, deoarece crește tensiunea din 
coardă. Pentru că tensiunea corzii relativiste este de ordi- 
nul tensiunii Planck, frecvenţa corzii relativiste ia o valoare 
de ordinul frecvenţei Planck, adică 1043Hz. armonicile de 
vibraţie ale corzii vor fi multipli întregi ai acestei frecvențe 
fundamentale. 

Tot analogia cu chitara ne ne conduce spre o altă ca- 
racteristică importantă care trebuie menţionată. Astfel, 
mișcarea generală a corzii de chitară se decompune la orice 
moment într-o superpoziție a vibraţiei sale fundamentale și 
a armonicilor (vezi figura 19.18). Cu alte cuvinte, mișcarea 
corzii de chitara este descrisă de un ansamblu de oscilatori, 
unul corespunzător vibraţiei fundamentale și ceilalți armo- 
nicilor. Dacă alegem să cântăm la chitară o anumită notă, 
ea, va suna diferit de la o chitară la alta, sau de la o chi- 
tară clasică şi una electrică. În toate aceste cazuri mișcarea, 
corzii de chitară include, pe lângă frecvența fundamentală, 
armonici, cele care dau un timbru anume sunetului. 

La fel și coarda relativistă trebuie privită ca un ansam- 
blu de oscilatori care vibrează. Unul are frecvenţa fun- 
damentală, altul frecvența dublă și altul poate o frecvenţă 
de cinci ori mai mare. La orice moment, mișcarea corzii 
este o superpoziţie a tuturor acestor vibrații. Acest lu- 
cru este important în cuantificarea corzii, deoarece trebuie 
să cuantificăm fiecare oscilație în parte şi să considerăm 
că starea unei corzi este o superpoziţie cuantică a tuturor 


Teoria corzilor relativiste 


e 
9 
3 
[wi] 
© 
Ea 
€ 
© 
“05 
"0 0.01 0.02 0.03 0.04 0.05 
timp (secunde) 
0.2: 
2 143,3 Hz 286,6 Hz 429,9 Hz 
5 
o 0.1 
a 
(77) 
% 100 200 300 400 500 


Frecvența (Hz) 


Figura 19.18: În stânga sus este schițată vibrația fun- 
damentală a unei corzi de chitară, vibrație care are loc cu 
frecventa f. În continuare sunt prezentate armonicile de 
vibrație ale aceleași coarde de chitară. Ele au frecvenţe 
care sunt multiplu întreg nf al frecvenței fundamentale. 
Amplitudinile vibratiilor sunt desenate exagerat în figură. 
La orice moment, coarda este o superpoziție a stărilor de 
mai sus. În figura de mijloc este prezentat semnalul au- 
dio al unei corzi de chitară, măsurat de autor. Jos este 
prezentat spectrul de frecvență al acestui semnal. În spec- 
tru se vede cum armonicile au frecvenţe care sunt multi- 
pli întregi ai vibrației fundamentale de valoare 143,3 Hz. 
Prezența armonicilor demonstrează starea de superpoziţie 
a corzii ca o sumă a oscilaţiilor de diverse frecvenţe, toate 
armonici ale frecvenţei fundamentale. 


acestor stări (așa cum am cuantificat „salteaua” cuantică 
în capitolul 12, ca un ansamblu de resorturi). 

În final, să menţionăm din nou că o coardă relativistă 
nu trebuie privită ca o coardă obișnuită care se deplasează 
cu viteze relativiste, din moment ce ea se conformează le- 
gii sale fundamentale. O deosebire esenţială între coarda, 
relativistă și un elastic simplu este faptul că prima nu are 
structură internă. În plus, tensiunea din coarda relativistă 
este mereu aceeași, pe când în cazul elasticului aceasta 
poate varia. 


Secțiunea 195. Cuantificarea vibraţiei corzii relativiste 

195. Cuantificarea vibrației corzii relativiste 


După cum am menţionat în secţiunea precedentă, 
coarda, relativistă are două moduri de vibraţie transver- 
sală. Fiecare mod de vibraţie prezintă aceeași frecvență 
fundamentală de vibraţie f, care este de același ordin de 
mărime cu frecvenţa Planck. Toate celelalte frecvenţe de 
vibraţie ale corzii sunt armonici ale acestei frecvenţe fun- 
damentale, adică multipli întregi n f. 

Comparaţia cu coarda de chitară din secţiunea prece- 
dentă, se potrivește numai parţial corzii relativiste. Astfel, 
lungimea corzii relativiste nu este constantă, ca cea a corzii 
de chitară. Coarda relativistă este liberă, și ea devine când 
mai lungă, când mai scurtă, în funcţie de modurile sale de 
vibraţie și de maniera în care energia se distribuie între 
vibraţie și tensiunea în coardă. De aceea vom spune că o 
coardă relativistă este asemănătoare mai curând unui elas- 
tic decât unei corzi de chitară. Cu toate acestea, analiza 
matematică arată că rezultatul cu armonici se păstrează: 
coarda relativistă are și ea vibrații care sunt multipli în- 
tregi ai unei frecvenţe fundamentale, frecvență care este 
în acest caz de ordinul de mărime al frecvenței Planck 
f = 10% Hz, adică milioane de miliarde de miliarde de 
miliarde de miliarde de bătăi pe secundă. 

Așa cum am menţionat în secţiunea precedentă, masa 
de repaus m a unei corzi relativiste este dată de energia E 
pe care ea o stochează atunci când, pentru noi, ea se află 
în repaus, m = E/c2. Căci, dacă lăsăm pe loc o coardă re- 
lativistă, ea va arăta ca un vierme: se va încolăci, va vibra, 
însă în medie va rămâne pe loc. Deoarece coarda relati- 
vistă are dimensiuni foarte mici, pentru noi ea va arăta ca 
un punct material în repaus. De aceea, o vom identifica 
cu o particulă în repaus, de masă de repaus nenulă (dată 
de energia înmagazinată în coardă m = E/c2). 

Să remarcăm însă că particulele elementare au numai 
anumite valori ale masei de repaus, pe când energia (și de 
masa, de repaus) a corzii relativiste poate lua orice valoare. 
Aceasta, desigur, deoarece coarda, relativistă nu este încă, 
cuantificată. După cuantificare, ne așteptăm ca oscilaţiile 
corzii să vină în pachete de energie discretă, deci și masa de 
repaus a particulei descrisă de coardă să ia valori discrete. 

De aceea, următoarea etapă crucială este cuantifica- 
rea mișcării de vibraţie transversală. În urma cuantifi- 
cării vom observa numai anumite niveluri de energie ale 
vibraţiilor, ceea ce înseamnă de fapt numai anumite mase 
posibile ale particulelor elementare, cele descrise de coarda 
relativistă. Adică exact ceea ce ne dorim dacă vrem să ex- 
plicăm multitudinea de particule elementare din natură! 

Procesul de cuantificare a corzii relativiste este asemă- 
nător cuantificării unui ansamblu de oscilatori mecanici. 
Aceasta pentru că o coardă relativistă are mai multe grade 
de libertate, spre deosebire de un oscilator armonic (oscila- 
torul armonic e descris numai de poziţia bilei de la capătul 
lui, în timp ce coarda e descrisa de ansamblul poziţiilor tu- 
turor punctelor sale). 

De aceea, mișcarea clasică a corzii se scrie ca o 
superpoziție a modurilor sale de vibraţie, care pot avea 


Energia, în multipli de L f 

Figura 19.19: Spectrul energetic al vibratiilor cuan- 
tice ale corzii relativiste. În partea de jos este schitată 
în fiecare caz vibratia echivalentă a unei corzi de chi- 
tară. Coarda este o superpozitie a tuturor acestor ti- 
puri de vibratii, deci trebuie privită ca un ansamblu de 
vibrații având frecvente diferite. În stânga este spectrul 
vibratiei fundamentale cu frecventa f. Aici energia mi- 
nimă este dată de energia cuantică de zero, care are va- 
loarea Eo = (h/2)f. Următorul nivel de energie se află 
cu hf deasupra sa. La mijloc este spectrul primei armo- 
nici de vibrație a corzii relativiste (frecvența de vibraţie 
2f este dublul frecventei fundamentale). Aici se vede nu- 
mai nivelul de energie minimă Eo = (h/2)2f. În dreapta 
este reprezentată a doua armonică, cu frecventa sa 3f și 
energia sa cuantică minimă (h/2)3f. 


frecvențe diferite, aşa cum am menționat în secțiunea pre- 
cedentă. Analiza arată că un mod are o frecvență fun- 
damentală de vibrație f (apropiată de frecvența Planck), 
iar celelalte moduri sunt armonici ale acestei frecvenţe, 
având frecvența nf, unde n este un număr natural. 
Mişcarea clasică este o sumă a acestor moduri, în care 
fiecare mod are o valoare anume a amplitudinii sale de 
oscilație, la fel cum miscarea unei corzi de chitară este o 
sumă a vibrației sale fundamentale și a armonicilor ce vor 
determina timbrul sunetului. 

În continuare trebuie să cuantificăm fiecare mod de 
oscilație cu frecvența sa constantă. Să privim mai întâi 
cum se cuantifică vibrația de frecventa fundamentală f. 
Aici vom obține niveluri discrete de energie, diferenţa de 
energie dintre ele fiind dată de AE = hf, unde h este con- 
stanta lui Planck. Cu alte cuvinte, vibrația fundamentală 
a corzii nu va lua orice energii, ci doar cele date de formula 
lui Planck (vezi figura 19.19). 

Mai mult însă, așa cum ne spune mecanica cuantică, 
nivelul de energie minimă are o valoare nenulă, dată de 
jumătate din valoarea precedentă Eo = (h/2)f (vezi fi- 
gura, 9.22). Valoarea această poartă denumirea de energie 
de zero a vibraţiei. Atunci, chiar în cazul în care coarda 
nu este excitată, ea are totuși o energie finită stocată în 
vibrația fundamentală, deci o masă de repaus nenulă! În 
acest fel pare că nu vom obţine particule de masă nulă, ca 

fotonul, pentru că acum coarda cuantică are deja o energie 
minimă. 

Situaţia se înrăutățește dacă observăm că există o 
mulţime de armonici ale vibraţiei fundamentale, fiecare 
având energia sa de zero nenulă, și pe fiecare trebuie să 
le luăm în calcul (deoarece coarda este un ansamblu de 
oscilatori, câte unul pentru fiecare frecvență). Prima ar- 
monică, va, avea, frecvența dublă 2f, deci energia de zero 
(h/2)(2f), următoarea armonică va avea frecvenţa, triplă, 
deci energia de repaus (h/2)(3f) și așa mai departe (vezi 
figura 19.19). 

Chiar dacă niciuna, dintre aceste vibrații ale armonicilor 
nu este excitată, vom obţine totuși o energie totală dată 
de suma energiilor de zero pentru fiecare vibrație: E = 
(h/2)f + (h/2)(2f) + (h/2)(3f) + ... Rezultatul este un 
număr infinit, deci masa de repaus minimă a particulei 
m = E/c? ar trebui să fie infinită! 

Cum ieşim din această fundătură? Soluţia este com- 
plexă, dar din fericire prezintă o scurtătură. Astfel, să, 
observăm că suma precedentă poate fi scrisă ca energia de 
zero a vibraţiei fundamentale (h/2)f înmulțită cu un nu- 
măr infinit care se scrie ca (1+2+3+...). Pentru a obţine 
energia de zero totală a corzii mai trebuie să înmulțim cu 
un factor de doi, pentru că avem două moduri de vibrații 
transversale (în cele două direcţii spaţiale perpendiculare 
pe coardă). Energia de zero totală a corzii noastre relati- 
viste devine: 


h 
E = moe =2|" (a +2+3+4+...) 


Mai sus, mo ar fi masa de repaus minimă a corzii re- 
lativiste, care se vede că ar fi infinită în acest model 
simplificat. Suma infinită (1 + 2 + 3+ ...) apare însă 
și în prelungirea analitică a așa-numitei funcții zeta a lui 
Riemann, care este definită de relaţia: 


Matematicienii știu că suma Riemann este convergentă 
pentru s > 1 și divergentă pentru s < 1. 

Dacă privim suma noastră (1+2+ 3+...) vedem că 
ea este egală cu valoarea funcţiei lui Riemann pentru s = 
—1. Până aici nu am făcut mare lucru, căci și funcţia 
lui Riemann pentru s = —1 este divergentă. Cu toate 
acestea, matematicienii sunt inventivi și nu se sperie de 
infiniţi. Astfel, ei au reușit să prelungească analitic funcţia 
lui Riemann în domeniul numerelor complexe, în așa fel 
încât să ia valori finite peste tot, inclusiv în punctele în 
care inițial era divergentă! 

Rezultatul este general și nu are de-a face cu teoria cor- 
zilor relativiste. Metoda se aplică de obicei atunci când o 
funcţie are în anumite zone valori finite, iar în altele va- 
lori infinite. În acest caz, funcţia se reconstruiește în zona 
în care este infinită cu valori finite obţinute prin extrapo- 
lări din zona în care este finită. În cazul funcţiei Riemann, 
prelungirea analitică conduce la o valoare de —1/12 pentru 
s= —l. 

Aceasta, înseamnă, în termenii matematici ai funcţiei 
Riemann, că putem scrie simplificat: 


1 


00 
E i > X =1+2+3+4+... =-= 
12 12 
n=l 
Desigur, suma precedentă pare ciudată, deoarece este 
finită. Pentru noi, forma de mai sus este mai mult o 
„scurtătură”, care ne ajută să calculăm corect spectrul 
vibrațiilor corzii, pe baza unei teorii matematice consis- 
tente. Subliniem din nou că formula de mai sus este pur 
matematică și ca ea nu este specifică numai teoriei corzilor, 
ci mult mai generală. Pentru cei interesaţi, prezentăm în 
căsuţa matematică o deducție a acestui rezultat, datorată 
lui Leonhard Euler. 


Calcul: Suma Euler 1+2+3+4+... 


Să scriem dezvoltarea Taylor a funcţiei 1/1(1 — z) 
atunci când z este un număr real foarte mic z = 0: 
1 


—— =l1+r+r +r? +... 
l-r 


Să derivăm acum forma de mai sus, obținând: 


a a e 
(1-2) 
Relaţia de mai sus este valabilă pentru z = 0. Totuși, să 
ne imaginăm că ne îndepărtăm de 0, dar nu prea mult, 
către z = —1. Pe măsură ce ne îndepărtăm, trebuie să 
considerăm din ce în ce mai mulți termeni în relatia de 
mai sus pentru a obţine un rezultat aproximativ. Atunci 
când ne apropiem de z = —1, unii termeni din sumă 
vor fi negativi, alţii pozitivi, iar suma va „oscila” foarte 
mult. La limita r = —1 vom avea: 
1—2+3—4+5-6 = s z 
Suma de mai sus ne pune deja în încurcătură, căci la 
prima vedere ea ar trebui să fie negativă (dacă vom 
combina termenii doi câte doi, de la primul), sau po- 
zitivă (dacă în schimb combinăm termenii doi câte doi, 
începând de la al doilea). Pentru Euler însă rezultatul 
de mai este corect, dacă privim suma de mai sus ca o 
„prelungire” a relațiilor pentru z % 0 către z = —1. 
Mai departe, Euler spune să scriem 


G(—1)=1+2+3+4+... 
2((—1)=2+4+6+8+... |:2 


-3¢(-1)=1 -2+3-4+... 
1 


= 6(—1) 


1 
(—3)4 12 
Mai sus, atunci când am scăzut numerele de la cele două 


sume, am combinat termenii care sunt la fel, de exemplu 
2— 2.2 = —2 sau 4 — 2 . 4 = —4. 

Căsuţța matematică precedentă ne permite o mică 
observaţie pe marginea infinitului. În mod normal, in- 
finitul este un concept inaccesibil nouă, pentru că viaţa 
noastră, este limitată și nu avem timp să-l „numărăm”. Cu 
toate acestea, după cum vedem, matematicienii reușesc 
câteodată să facă din infinit un concept accesibil, fără 
contradicții interne, atâta timp cât acel infinit vine cu niște 
reguli precise prin care este construit. 

Revenind la calculul energiei de zero, vom folosi funcţia 
lui Riemann €(—1) = —1/12 pentru a vedea că energia de 
zero totală a corzii devine: 


h 1 
Ey = 20 (14243444...) = hf 


În primă instanţă vedem că numărul de mai sus nu mai 
este divergent, deci am scăpat de „infinit”. Pe de altă 
parte, am obţinut o valoarea negativă a energiei, ceea ce 
este extrem de neplăcut, deoarece toate energiile de re- 
paus ale particulelor elementare sunt pozitive. Într-o ana- 
liză matematică mai atentă se arată că această stare de 
energie minimă (neexcitată) a corzii relativiste descrie de 
fapt un tahion, adică o particulă a cărei viteză trebuie să 
fie mai mare decât viteza luminii. Până astăzi cel puţin, 
nimeni n-a observat vreun tahion în natură, de aceea re- 
zultatul precedent nu este printre cele mai așteptate ale 
teoriei corzilor relativiste. 

Mai rău însă, să calculăm care va fi masa particulei în 
cazul în care coarda se va afla în prima sa stare excitată 
de energie. Aceasta este dată de prima stare excitată a 
vibraţiei fundamentale, nu a stărilor armonicilor, care au o 
frecvenţă mai mare (armonicile rămân pe starea de energie 
minimă). Diferenţa de energie între nivelurile vibraţiei de 
frecvenţă fundamentală este AE = hf, iar această valoare 
trebuie adăugată la energia de zero calculată până acum. 
Energia totală a corzii din prima sa stare excitată E1, cea 
care dă masa de repaus a particulei corespunzătoare, va fi: 


1 11 
E = Eo +hf = —75hf +hf = TÍ 


Cum am văzut că frecvența fundamentală f are o valoare 
de ordinul frecventei Planck, masa de repaus a particulei 
descrisă de această excitație mı = Ei /c2 iese de de ordi- 
nul masei Planck, adică aproximativ 1019GeV ( 10-8kg în 
unităţi mai familiare). 

O astfel de valoare pentru masa, de repaus a particulei 
este devastatoare în practică, căci masa Planck este de 1025 
de ori mai mare decât masa electronului, adică de milioane 
de miliarde de miliarde de ori mai mare decât avem noi 
nevoie! În acest fel prima stare excitată nu poate descrie 
nicio particulă elementară, deoarece are o masă de repaus 
mult prea mare. Mai mult, următoarele stări excitate ale 
corzii relativiste au o energie și mai mare, deci situaţia nu 
se poate decât înrăutăţi. 

Vedem astfel că, până acum teoria corzilor nu iese decât 
în pierdere, pentru că prezice tahioni şi în plus mase ale 
particulelor elementare cu mult mai mari decât observăm 
noi în experimente. Și atunci? Care este soluţia? 

196. Universul corzii bosonice 
cu 26 de dimensiuni spatio-temporale 


Am văzut în secțiunea precedentă că masele de repaus 
ale particulelor, prezise de teoria corzilor relativiste, sunt 
în primă instanță mult prea mari pentru a reproduce ma- 
sele observate experimental. Astfel, masa corzii relativiste 
este de ordinul masei lui Planck, de miliarde de miliarde 
de ori mai mare decât masa electronului. 

Fizicienii nu numai că au învățat bine matematică, dar 
au și imaginație să stoarcă din ea tot ce e posibil. În 
cazul de fată, ei au rezolvat problema maselor prea mari 
şi au venit cu soluția unui univers care are mai mult de 
trei dimensiuni spaţiale! Iată în continuare argumentele 
lor, prezentate pentru cazul corzii deschise (deci cu ambele 
capete libere). 

Ce se întâmplă dacă aceste corzi relativiste nu s-ar 
deplasa într-un univers cu trei dimensiuni spațiale, ci 
într-unul în care numărul dimensiunilor spațiale este mai 
mare? Ei bine, atunci numărul modurilor de vibratie 
transversală a corzii crește şi devine D — 2, unde D este 
numărul de dimensiuni totale ale spaţiului-timp acelui uni- 
vers (pentru D = 4 obţinem două moduri de vibrații 
transversale, adică atât cât trebuie). Să revenim acum 
la calculul nivelurilor de energie cuantificate ale corzii re- 
lativiste, prezentat în secţiunea precedentă. 

Astfel, să ne aducem aminte că fiecare armonică a unui 
mod de vibraţie transversală contribuie la energia de zero 
a corzii. Energia totală de zero va fi atunci dată de suma 
energiilor de zero ale armonicilor și frecvenţei fundamen- 
tale. Ea devine (h/2)f înmulţit cu (1+2+3+...), care 
am văzut că în final este —h f /24. Acum însă avem (D — 2) 
vibrații transversale, deci energia totală de zero este: 


_D-2 


h 
Eo = a a 


2 hf 


Vedem că și în această situație obținem o stare minimă de 
energie Eo care este negativă, deci rămânem cu problema 
că ea va descrie un tahion. 

Mai interesant este să calculăm prima stare excitată a 
corzii relativiste. Așa cum am văzut în secţiunea prece- 
dentă (figura 19.19), ea este dată de prima stare excitată 
a modului de vibraţie fundamental, deci trebuie să adău- 
găm cuanta de energie hf la energia, de zero precedentă. 
Energia totală a primului mod excitat devine: 


D-2 26- D 
E. = Eo +hf =-= hf +hf = 2 


a 


Şi acum minunea: dacă universul în care trăim are D = 26 
de dimensiuni ale spaţiului-timp, atunci valoarea prece- 
dentă este identic nulă! 

Rezultatul precedent este confirmat de o analiză rigu- 
roasă a corzilor deschise, în care se arăta că de fapt D = 26 
este singura dimensiune în care teoria este consistentă ma- 
tematic. O astfel de soluţie ne salvează de problema, des- 
coperită în secțiunea precedentă, acolo unde particulele ar 
fi avut mase de repaus de ordinul masei Planck. Acum, 


572 


Coarda bosonică 
închisă 


Caorda bosonică 
deschisă 


dimensiunea D a 26 
spaţiului-timp 
tahion 


starea de energie tahion 


minimă 


(energie negativă) | (energie negativă) 


foton 
(energie nulă) 


prima stare 
excitată 


graviton, dilaton 
(energie nulă) 
masa Planck 


urmatorile stări masa Planck 


excitate 


Tip particule numai bosoni numai bosoni 


Figura 19.20: Un tabel cu o parte din particulele descrise 
de coarda bosonică și caracteristicile lor. 


unele dintre aceste particule vor avea o masă de repaus 
nulă. 

Desigur, o astfel de particulă care reprezintă prima stare 
excitată a corzii ar putea fi fotonul, care are masa de re- 
paus nulă. Cum descriem însă electronul, care are masa de 
repaus nenulă, sau bosonul W? Unde sunt celelalte 22 de 
dimensiuni spaţiale pe care nu le observăm? Și ce ne facem 
cu celelalte stări excitate de energie mai mare, care vor da 
încă mase ale particulelor de ordinul masei lui Planck? Ce 
ne facem cu starea de energie minimă, care are încă energie 
negativă, deci descrie un tahion? 

După cum vedem, soluţia unui univers cu 26 de dimen- 
siuni rezolvă o problemă fundamentală (cea a masei prea 
mari a particulelor descrise inițial de coarda relativistă), 
însă ridică în plus multe probleme care trebuie rezolvate. 
Să le luăm pe rând. 

În primul rând, teoria corzilor presupune că toate parti- 
culele elementare observate experimental sunt de fapt stări 
excitate ale corzilor care au energia riguros nulă, exact așa 
cum a fost cazul precedent. 

Faptul că masele experimentale sunt nenule îl vom ex- 
plica într-un pas ulterior, printr-un mecanism special, de 
exemplu mecanismul Higgs. La urma urmei să ne amin- 
tim că în modelul standard electronul sau bosonul W au 
iniţial o masă de repaus nulă, însă capătă apoi o masă de 
repaus nenulă prin interacţiunea cu bosonul Higgs. Este 
deci important de menţionat că un mecanism nou (pe care 
urmează ca fizicienii să-l descopere) ne poate da mase ne- 
nule pentru particulele elementare, de ordinul de mărime 
al celor observate în experimente. Mai important pentru 
noi este că am obţinut o masă de repaus a particulelor 
(descrise de prima stare excitată) mult mai mică decât 
masa Planck. 

În al doilea rând, trebuie studiat spectrul excitaţiilor 
particulelor, pentru a vedea ce particulă elementară o vom 
asocia unei anumite stări excitate de energie nulă a cor- 
zii (vezi figura 19.20). Așa cum am menţionat, vom alege 
doar stările excitate de energie riguros nulă, deorece doar 
ele pot descrie particulele observabile care au o masă mult 
mai mică decât masa Planck. Pentru început, trebuie să 

ne asigurăm că excitaţiile acestea de energie nulă au gra- 
dele de libertate ale particulei elementare pe care vrem s-o 
descriem (polarizarea, de exemplu). 

În cazul nostru, prima excitație cuantică a corzii, care 
are D — 2 moduri de vibraţie transversale, ar putea, descrie 
fotonul, care are două polarizări transversale, deci tot cu 
două mai puţine decât numărul total de dimensiuni ob- 
servabile ale universului (patru). Pe de altă parte, toate 
celelalte stări excitate, care au energie mai mare, vor des- 
crie particule cu o masă de repaus de ordinul masei Planck. 
Ca atare, vom neglija aceste excitaţii, spunând că oricum 
stări de asemenea energie înaltă (dată de masa Planck) 
nu vor fi obţinute curând în laboratoarele noastre (vezi 
tabelul 19.20). 

Acest rezultat subminează oarecum așteptarea noastră 
din discuţia de la începutul capitolului, unde am presu- 
pus că diversele stări excitate ale corzilor descriu particule 
elementare de diverse mase. Acest lucru nu se întâmplă! 
Vedem că de fapt nu vom utiliza decât prima stare exci- 
tată a corzilor, singura, care are energie nulă, celelalte sunt 
inutilizabile. Rezultatul se va păstra de-a lungul diverse- 
lor forme ale teoriei corzilor, în sensul că nu vom utiliza 
în prima variantă decât stările de energie nulă pentru a 
descrie particulele elementare cunoscute. 

Observaţia de mai sus pare că ia din farmecul teo- 
riei corzilor relativiste, însă argumentul poate fi întors pe 
dos. Astfel, am menţionat că, dacă luăm constantele fun- 
damentale și formăm din ele mărimi, vom obţine mărimile 
Planck. Aceasta ne face să credem că masa de repaus cea 
mai naturală a unei particule este masa Planck, care este 
cu ordine de mărime mai mare decât masa obişnuită a 
particulelor. 

Teoria corzilor relativiste (în 26 de dimensiuni) vine cu 
un model ce explică observaţia de mai sus. Astfel, la ener- 
giile mici obișnuite ale universului actual, doar stările de 
energie nulă sunt active, celelalte stări excitate ale corzii 
relativiste neputând fi atinse. Pur și simplu universul este 
prea „îngheţat”, iar corzile relativiste rămân în starea lor 
de energie nulă. Observăm deci experimental doar par- 
ticule a căror masă de repaus este mult mai mică decât 
masa Planck, deși intrinsec (la temperaturi mari, atunci 
când stările corzii relativiste sunt excitate) masa de re- 
paus a particulelor descrise de coardă va fi masa Planck. 

Să revenim acum la problema celor 22 de dimensiuni 
spaţiale suplimentare față de cele trei cunoscute. Unde 
sunt ele, dacă nu au fost măsurate până acum? Răspunsul 
iniţial al fizicienilor este că aceste dimensiuni sunt compac- 
tate, deci că sunt atât de mici încât nu se văd nici cu ochiul 
liber, ba chiar nici în laboratoare (vezi figura 19.21). 

Despre aceste dimensiuni suplimentare vom discuta în 
secţiunea 199. În principiu însă, ele pot fi comparate cu 
o aţă văzută de la distanţă: acea aţă pare să aibă numai 
o singură dimensiune, în lungul ei. Pe de altă parte, dacă 
ne apropiem de aţă, sau suntem o furnică ce se plimbă pe 
aţă, vom vedea că aţa are două dimensiuni, cea de-a doua 
generând suprafaţa, sa cilindrică. 

Avantajul major al dimensiunilor suplimentare este că le 
putem compacta în multe feluri. Fiecare compactare rupe 
simetria spaţiului iniţial și generează geometrii foarte di- 
ferite, în funcţie de alegerea compactării. Fizicienii speră 
ca această rupere de simetrie să poate fi asociată cu di- 
versele simetrii ale particulelor elementare, de exemplu 

22 dimensiuni suplimentare 


Figura 19.21: În figură este schițată compactarea ce- 
lor 22 de dimensiuni spațiale suplimentare în teoria cor- 
zii bosonice. Planul reprezintă spațiul tridimensional 
obișnuit. Sferele reprezintă dimensiunile compactate, a 
căror mărime L este încă necunoscută, însă e foarte mică. 
„Sforile” de pe cercuri reprezintă corzile relativiste, care 
pot explora aceste dimensiuni, fiind suficient de mici. 


SU (2) xU(1)x SU(3) din modelul standard al particulelor 
elementare. 

Un astfel de scenariu este posibil, deși până acum nimeni 
nu a găsit compactarea corectă care să explice spectrul 
de masă al particulelor elementare observate în natură. 
Cu toate acestea, oponenții teoriei corzilor deja se plâng 
de o alegere particulară a unei compactării față de alta, 
căci alegerea acesteia, va fi destul de arbitrară, spun ei. 
De fapt, alegerile pentru compactare sunt atât de diverse 
încât, spun criticii, teoria corzilor va explica orice formă 
a particulelor elementare. De aici vine critica ce spune 
că nu se poate demonstra niciodată că teoria corzilor este 
falsă, prin urmare nu este o teorie științifică (pentru că 
orice teorie științifică trebuie să fie falsificabilă). 

Ne vom întreba în final dacă stările cuantice ale corzi- 
lor descriu fermioni ori bosoni. Răspunsul nu este simplu, 
deoarece am folosit până acum numai prima cuantificare 
pentru particule. Cu toate acestea, caracterul fermionic 
sau bosonic al particulelor poate fi regăsit în numărul 
oscilaţiilor transversale și modul acestora de transformare. 

Astfel, se poate arăta că starea de energie minimă (cea 
de energie negativă) este nedegenerată (adică există o sin- 
gură astfel de stare cu acea energie). Apoi se arată că 
prima stare excitată (cea de energie nulă) are caracter 
vectorial, în care însă numai polarizările transversale sunt 
vizibile. În termeni tehnici, spunem că starea de energie 
minimă descrie o particulă scalară (tahionul), ce nu are 
componente, deci spinul ei este zero, particula fiind așadar 
un boson (vezi tabelul 19.20). Pe de altă parte, prima stare 
excitată se transformă ca un vector, deci are spinul 1. Ea 
descrie tot un boson, putând reprezenta fotonul. În acest 
fel, fizicienii au arătat că toate stările cuantice ale corzilor 
descriu bosoni, de unde și numele folosit în titlul acestei 
secțiuni: coarda bosonică. 

Observăm astfel că, până acum, am obţinut un rezultat 
pozitiv prin identificarea primei stări excitate a corzii cu 
fotonul, prezicând corect și numărul de polarizări ale sale, 
dar că avem un rezultat negativ prin prezenţa tahionu- 
lui în teorie. Același lucru se întâmplă și pentru coarda 
închisă, caz în care teoria prezice corect gravitonul (par- 
ticula, cuantică purtătoare a interacțiunii gravitaționale), 
dar rămâne încă tahionul (vezi tabelul 19.20). 

De remarcat că prezența gravitonului pentru coarda în- 
chisă este un succes, deorece chiar și într-o teorie cu corzi 
deschise ne așteptăm ca acestea să-și poată uni capetele, 
devenind corzi închise. 'Teoria corzilor relativiste include 
atunci natural gravitonul printre particulele sale. 

Cu toate acestea, ambele teorii ale corzilor (închise și 
deschise) au dezavantajul că prezic numai bosoni. Ținând 
cont de acest lucru, vom numi de acum încolo teoria cor- 
zilor relativiste în forma introdusă până acum teoria cor- 
zilor bosonice. Pentru a fi consistentă, teoria se manifestă 
într-un spaţiu-timp cu 26 de dimensiuni. 

Recapitulând, vedem că teoria corzilor bosonice prezice 
câteva lucruri remarcabile, dar are unele neajunsuri. O 
parte din aceste neajunsuri sunt îndepărtate dacă teoria 
corzilor bosonice e completată cu niște proprietăţi noi, de- 
venind teoria supercorzilor, așa cum vom vedea în capito- 
lul următor. Avantajul major este că noua teorie prezice 
atât bosoni, cât și fermioni. Câștigul va fi obţinut însă pe 
seama creșterii complexităţii teoriei și a introducerii unor 
noi presupuneri. 


În capitolul precedent am introdus teoria corzilor rela- 
tiviste. Am văzut că aceste corzi relativiste au dimensiuni 
foarte mici, de ordinul lungimii Planck 10735m, și că ele 
ar trebui să descrie toate particulele elementare cunoscute: 
electron, foton, quarc etc. Toate aceste particule ar fi al- 
cătuite din același tip de coardă, iar modul de vibraţie al 
corzii ne dă o particulă sau alta. 

Așteptarea aceasta a fost oarecum subminată atunci 
când am înţeles că masa clasică de repaus a unei corzi 
relativiste este de ordinul masei Planck 1019GeV, adică 
de multe miliarde de ori mai mare decât cea a particulelor 
elementare cunoscute (electronul are de exemplu 0, 5MeV). 
Nici în situaţia cuantică lucrurile nu stau mai bine, căci și 
aici nivelurile de energie ale corzii relativiste sunt de ordi- 
nul energiei Planck și deci masa reprezentată de ele va fi 
tot de ordinul Planck. 

Din fericire, situaţia a fost salvată in extremis de 
presupunerea că universul ar avea 26 de dimensiuni 
spaţio-temporale. Am văzut că unul dintre nivelurile cu- 
antice de energie ale corzii relativiste are energia nulă, și 
deci descrie o particulă cu masa de repaus nulă. De aceea, 
presupunând că ne aflăm într-un univers cu 26 de dimen- 
siuni, toate particulele elementare cunoscute sunt descrise 
tocmai de acest nivel de energie nulă, deci ele au o masă 
de repaus nulă în prima situaţie. 

În felul acesta am coborât masa de repaus a particulelor 
cu ordine de mărime mai mici decât masa Planck, semn 
că ne aflăm pe drumul cel bun. O analiză mai riguroasă 
arată nu numai că cele 26 de dimensiuni ale spaţiului-timp 
sunt utile, dar chiar că sunt necesare pentru a păstra 
consistenţa matematică a teoriei. 

Pornim deci cu o masă de repaus nulă a particulelor 
elementare. Particulele vor căpăta masă de repaus prin 
alte mecanisme, de exemplu mecanismul Higgs sau cel de 
compactare a celor 22 de dimensiuni spaţiale noi. Căci 
este evident că aceste dimensiuni nu sunt vizibile pentru 
noi, iar una dintre posibilităţi este ca ele să fie compactate 
foarte mult, dincolo de puterea de măsură a echipamente- 
lor moderne. 

Am încheiat capitolul precedent subliniind faptul că te- 
oria corzilor relativiste, așa cum a fost prezentată până 
acum, descrie din păcate doar bosoni (fotoni, gluoni, însă 
nu electroni sau quarci). De aceea, teoria de până acum 
mai este cunoscută și sub numele de teoria corzilor boso- 
nice. 

Teoria supercorzilor 


Absența fermionilor din teorie este un neajuns grav, pe 
care încercăm să-l corectăm prin introducerea unei extensii 
a teoriei de până acum. Extensia aceasta poartă numele 
de teoria supercorzilor (subînţelegând deja că sunt relati- 
viste). 


e] 


197. Supercoarda 
și universul cu 10 dimensiuni 


După cum am văzut, teoria corzilor relativiste descrie în 
forma ei de bază doar bosoni. Pentru a include și fermioni 
în teorie, fizicienii au încercat diverse extensii ale modelu- 
lui de început. Una dintre ele a fost adăugarea unor sar- 
cini la, capetele corzii relativiste. Modelul folosit copiază 
în parte comportarea așteptată în cadrul interacțiunilor 
nucleare, acolo unde s-a crezut o vreme că mezonii ar fi 
fost, descriși de o coardă relativistă. Coarda ar fi avut 
două sarcini, câte una la fiecare capăt, sarcini atribuite 
quarcului și antiquarcului din care e alcătuit mezonul. 

Am menţionat deja această ipoteză și am spus că ea ex- 
plică în parte comportarea forței de culoare dintre quarci 
care, paradoxal, crește pe măsură ce quarcii se îndepăr- 
tează unul de altul, și scade pe măsură ce ei se apropie. În 
timp, teoria sarcinilor la capetele corzii relativiste, propusă 
de J. Paton și H. M. Chan, a căpătat diferite accente și 
încă se mai păstrează parţial în diversele variante moderne 
ale teoriei corzilor. 

Soluţia general acceptată de a introduce fermionii în te- 
oria corzilor relativiste a fost dezvoltată în anii '70, prin- 
tre alţii, de către Pierre Ramond, Andrei Neveu și John 
Schwarz. Ei au construit un model mai complex al cor- 
zii relativiste, care se numește supercoardă. Despre acest 
model vom discuta în continuare. 

Astfel, în noua extensie a teoriei corzilor relativiste, o 
supercoardă, este o coardă relativistă bosonică (așa cum a 
fost prezentată până acum) căreia i se adaugă proprietăţi 
suplimentare pe lungimea ei. Aceste proprietăţi sunt însă, 
intrinseci şi nu au de-a face cu vibrația fizică a corzilor. 
Ele pot fi descrise de oscilaţia unui câmp fermionic ce se 
manifestă de-a lungul întregii corzi (fie ea închisă sau des- 
chisă). 

oscilaţiei fermionice 
Figura 20.1: În figură este schițată o supercoardă 


deschisă, în două reprezentări echivalente (sus și jos). 
Supercoarda are aceeași mișcare de vibraţie ca și coarda 
bosonică. Vibraţiile se deplasează de-a lungul corzii cu vi- 
teze egale cu viteza luminii și ele reprezintă unduiri fizice 
ale supercorzii. În plus însă, supercoarda are o proprietate 
intrinsecă suplimentară, care poate fi descrisă (imaginea 
de sus) de o oscilație a unui câmp fermionic ce evolu- 
ează pe coardă. Oscilaţia aceasta nu are nimic de-a face 
cu vibrația fizică a supercorzii și ea este reprezentată în 
figură ca o schimbare de nuanţă a supercorzii. Cuanta 
de energie a oscilației fermionice poate fi asociată unei 
particule (fermion) constrânsă să se deplaseze pe coarda 
relativistă (figura de jos). 


Într-un mod simplificat, putem vizualiza noul câmp 
fermionic ca un fel de nuanţă atașată corzii relativiste. 
Schimbarea în nuanță reprezintă oscilaţiile acestui câmp 
fermionic. Cuanta de energie a acestui câmp poate fi aso- 
ciată unui fermion care ar fi constrâns să trăiască doar pe 
coarda relativistă (vezi figura 20.1). 

Poate mai importantă decât vizualizarea noilor oscilaţii 
ale câmpului fermionic atașat corzii relativiste este forma 
nivelurilor de energie introduse de aceasta. Ele vor contri- 
bui la masele de repaus ale particulelor descrise de noua 
supercoardă, dar și la caracterul lor de spin, determinând 
în final dacă particulele vor fi bosoni sau fermioni. Pentru 
a vedea cum noul câmp fermionic ce se dezvoltă pe su- 
percoardă influenţează evoluţia acesteia, să ne reamintim 
mai întâi cum arată nivelurile de energie ale unei oscilații 
bosonice şi ale unei oscilații fermionice, aşa cum au fost 
introduse în secţiunile 130 și 184. 

Am văzut acolo că un resort clasic poate fi cuantifi- 
cat în două moduri. Dacă se presupune că el reprezintă 
un oscilator bosonic, atunci după cuantificare va avea un 
număr infinit de niveluri de energie, situate la intervale 
AE = hf, unde f este frecvenţa de oscilație a resortu- 
lui. De aceea, resortul poate înmagazina oricât de multe 
pachete de energie AE = hf. În plus, energia minimă 


este Eo = hf/2, numită energie de zero. Dacă presupu- 
nem că resortul reprezintă un oscilator fermionic, atunci 
el nu va avea după cuantificare decât două stări de ener- 
gie: Eo = —hf/2 (energia de zero) și E, = hf/2. În al 
doilea caz resortul înmagazinează un singur pachet discret 
de energie AE = hf în plus faţă de energia de zero. 

Revenind la supercoarda noastră, pentru a studia com- 
portarea sa, trebuie să adăugăm noile oscilaţii fermionice 
ale câmpului suplimentar de pe coardă la vibrația fizică a 
corzii relativiste (cea care îndoaie fizic coarda în mișcarea 
ei), așa cum a fost ea introdusă în capitolul precedent. 
Pentru a face distincţia clară între cele două de acum în- 
colo, vom folosi termenul de vibrație numai pentru modu- 
rile de vibraţie fizică ale corzii relativiste. Acestea sunt, 
aşa cum am văzut, vibrații bosonice. Apoi, vom folosi 
termenul de oscilații numai pentru oscilațiile fermionice 
ale noului câmp fermionic prezent pe lungimea supercor- 
zii. Să nu uităm deci că o supercoardă e caracterizată de 
suma dintre vibraţiile bosonice (cele care îndoaie coarda) 
și oscilaţiile fermionice (cele care dau diverse nuanțe ale 
corzii relativiste). 

Să luăm pentru început cazul corzii deschise și să vedem 
mai în detaliu ce se întâmplă. Aici se arată matematic că 
există două tipuri de soluţii pentru oscilaţiile fermionice 
rezonante de pe coardă, în funcţie de condiţiile la capete 
ale acesteia. Alegerea, condiţiilor la capete pentru noile 
oscilaţii fermionice se face de la început și rămâne neschim- 
bată pe tot parcursul „vieţii” supercorzii respective (vezi 
figura 20.2). 

Aceste două tipuri de soluţii sunt desemnate în litera- 
tura de specialitate prin două „sectoare”: sectorul Ramond 
(R) și sectorul Neveu-Schwarz (NS), de la numele fizicie- 
nilor care le-au studiat. În sectorul Ramond (R) oscilaţiile 
corzii au aceleași valori la cele două capete libere ale corzii 
deschise. Simplist, ne putem imagina coarda „vopsită” cu 
aceeaşi nuanţă la capete. În sectorul Neveu-Schwarz (NS) 
valorile oscilaţiei la capetele corzii vor fi opuse. Diferența 
dintre cele două sectoare este însă crucială: supercorzile 
din sectorul R vor descrie în final particule ce se comportă 
ca fermioni, iar cele din sectorul NS vor descrie particule 
ce se comportă ca niște bosoni (vezi figura 20.2). Deoarece 
condiţiile la capete nu se schimbă, particulele vor rămâne 
toată „viaţa” lor fermioni sau bosoni, așa cum au fost la 
început. 

După cum am văzut, orice supercoardă e caracterizată 
de suma dintre vibraţiile bosonice și oscilaţiile fermionice. 
Acum însă, oscilaţiile fermionice intrinseci vor prelua, ener- 
gie suplimentară, deci vor avea o contribuţie la masa de 
repaus a supercorzii. Datorită acestui lucru, ar trebui să 
recalculăm energia cuantică de zero a supercorzii, cea care 
dă masa de repaus a particulelor descrise de supercoardă, 
așa cum am făcut în capitolul precedent pentru coarda bo- 
sonică. Nu vom reface în detaliu calculele, dar vom trece în 
revistă raţionamentele căci, după cum vom vedea, numă- 
rul de dimensiuni ale spaţiului-timp în care supercoarda 
trebuie să existe nu va mai fi D = 26, ci D= 10! 

Calculul trebuie făcut diferit în cele două sectoare, NS 
și R, care au condiţii la capete diferite pentru oscilaţia fer- 
mionică. În sectorul R oscilaţiile fermionice au o frecvenţă 
fundamentală f care este egală cu cea a vibraţiei fizice a 
corzii (vezi figura 20.2). Rezultatul se datorează în esență 
faptului că atât vibraţiile, cât și oscilaţiile sunt rezonante 

Figura 20.2: Sus este schițată oscilatia fermionică pentru 
o supercoardă în sectorul R. Supercoarda este reprezentată 
printr-o bară îngroșată, iar nuantele de pe ea reprezintă 
oscilatia fermionică, oscilație care se deplasează cu viteza 
luminii c pe lungimea L a corzii. Condiţia la capete în 
sectorul R este ca oscilaţiile rezonante la capetele corzii 
să ia aceleași valori. De aceea, în afara frecvenței fun- 
damentale f = c/L, se obțin și armonici cu frecvențele 
2f, 3f etc., deoarece cu cât lungimea de undă A = L/n 
este mai mică, cu atât frecvența fn = c/A„ = nf este 
mai mare. Jos este schițat cazul sectorului NS. Aici va- 
lorile oscilației fermionice rezonante sunt opuse la cele 
două capete (nuanțe mai închise și mai deschise). De 
aceea, frecvența fundamentală f/2 este acum o jumătate 
din cea precedentă (lungimea de undă este de două ori mai 
mare decât lungimea corzii L), iar armonicile trebuie să 
fie 3f /2, 5f/2 etc. pentru a satisface aceleaşi condiții la 
capete. 


(încap de un număr întreg de ori pe lungimea corzii), iar 
ambele se propagă pe coardă cu aceeași viteză a lumi- 
nii. Pentru că amândouă au aceeași frecvenţă, valoarea 
energiei minime a oscilaţiei fermionice —hf /2 va compensa 
exact (negativă fiind) valoarea energiei minime a vibraţiei 
fizice hf /2 (vezi și figura 12.9). 

Acest lucru se întâmplă nu numai pentru frecvența 
fundamentală, dar şi pentru celelalte armonici nf ale 
oscilaţiilor, și pentru fiecare mod de vibraţie (care sunt 
în număr egal pentru oscilaţiile fermionice și vibraţiile bo- 
sonice). În acest fel, pentru fiecare mod de vibraţie și pen- 
tru fiecare armonică sau frecvență fundamentală, oscilaţia 
fermionică are un partener în vibrația bosonică, ceea ce 
face ca energiile de zero (energiile nivelurilor de energie 
minimă) să se compenseze reciproc (pentru că frecvențele 
celor două sunt egale, însă energiile au semn opus). În 


final vom spune, cu plăcută surprindere, că supercoarda 
din sectorul R are energia minimă totală nulă, deci poate 
descrie pentru început particulele elementare cunoscute, 
așa cum ne dorim! Aceasta indiferent de numărul de di- 
mensiuni ale spaţiului-timp. 

La o analiză mai detaliată, se arăta că starea de energie 
minimă (nulă acum) descrie un fermion. Același lucru 
este valabil și pentru stările excitate, de aceea supercorzile 
deschise din sectorul R descriu fermioni. 

Surpriza este cât se poate de frumoasă. Nu mai avem 
tahion în teorie (particulă cu energie negativă) și nu mai 
trebuie să introducem dimensiuni suplimentare pentru a 
obţine masa de repaus nulă, așa cum am făcut pentru 
coarda bosonică. Am putea presupune că această coardă 
se manifestă în spaţiul nostru normal cu trei dimensiuni 
spaţiale, şi am scăpa de o multitudine de probleme. Dar 
să nu ne grăbim cu concluziile, căci trebuie să ne uităm 
și în sectorul NS, pentru a include în teorie și bosoni, nu 
numai fermioni. 

Din păcate însă, în sectorul NS lucrurile nu stau prea 
grozave. Aici oscilaţiile fermionice care apar au o frecvență 
fundamentală f/2 care este jumătate din frecvenţa fun- 
damentală f de vibraţie a corzii (vezi figura 20.2). De 
aceea trebuie din nou să calculăm energia minimă totală a 
supercorzii, ca sumă a energiilor minime pentru oscilaţiile 
fermionice și vibraţiile bosonice. Vom face și noi calcu- 
lul, chiar dacă este puţin mai lung. Aceasta pentru a ve- 
dea, cu ochii noștri de ce este nevoie de 10 dimensiuni ale 
spaţiului-timp! 

Să începem mai cu energia minimă a vibratiilor bosonice. 
Ea are o formă discutată în capitolul precedent. Astfel, 
într-un univers cu D dimensiuni ale spaţiului-timp, ener- 
gia minimă a tuturor modurilor de vibraţie la un loc este o 
sumă a energiei minime a vibraţiei pe frecvenţa fundamen- 
tală f și a armonicilor sale n f , la care trebuie să ţinem cont 
şi de numărul D — 2 de moduri transversale de vibraţie: 


h D-2 
m=} | Orritt) 


Mai sus am folosit prelungirea analitică a funcției 
Riemann, aşa cum a fost ea introdusă în secțiunea 195. 
Am adunat energiile minime ale frecvenței fundamentale 
f și ale armonicilor nf, iar la sfârșit am înmulţit cu D — 2 
pentru că avem D — 2 moduri de vibrație transversală a 
supercorzii. 

Să calculăm acum energia de zero a tuturor oscilatiilor 
fermionice luate la un loc. Pentru aceasta să ne aducem 
aminte că frecvenţa fundamentală a oscilaţiilor este f /2 în 
sectorul NS (vezi figura 20.2). Ea conduce la o energie de 
zero cu valoarea negativă —(h/2)(f/2), pentru că oscilaţia, 
este fermionică. Apoi trebuie să ţinem cont de condiţiile 
la capete pentru a calcula frecvențele armonicilor. Privind 
figura 20.2 vedem că, pentru a satisface aceleași condiţii la 
capete asociate sectorului NS, armonicile trebuie să aibă 
frecvențele (2k +1)(f/2), unde k = 1, 2, ... Energia de zero 
a unei astfel de armonici este atunci —(h/2)(2k + 1)(f/2). 

Suma totală a energiilor minime (pentru frecvența fun- 
damentală și toate armonicile), pentru toate modurile de 
oscilație (care sunt tot D —2, ca și cele de vibraţie) devine: 


OI DE a a o 


E =(D-2)|-33 


Acum însă, cu puţin imaginaţie, obținem 


(1+3+5+7+...) = (1+2+3+4+...) — (2+4+6+8+...) 
=(1+2+3+4+...)—-2(1+2+3+4+...) 
1 
T 


(TFIIF A Fe) 


Folosind valoarea de mai sus în relația precedentă, obţinem 
energia minimă (de zero) a oscilaţiilor fermionice: 


Ef =(D-2 (-7) + = Pan 


Adăugând apoi şi energia minimă a vibratiilor bosonice 
(calculată la început) obţinem energia minimă totală a su- 
percorzii din sectorul NS: 

E pi pene Die pa DEA pian sau e 2 

Eo = Eo + Eò = z hf Fr hf = T hf 
Din păcate, această valoare a energiei de zero este negativă, 
ceea ce înseamnă că în sectorul NS supercoarda de ener- 
gie minimă descrie din nou un tahion, ca în teoria corzii 
relativiste obişnuite. Veste proastă, deci. 

Să vedem acum care este energia primei stări excitate. 
Cum oscilația fermionică are o frecvență fundamentală f /2 
care este jumătate din frecvenţa, vibrației fundamentale f, 
pe aceasta trebuie s-o luăm în considerare, deoarece toate 
celelalte armonici ne vor aduce pe un nivel mai ridicat de 
energie. Energia primei stări excitate a supercorzii este 
cu AE = h(f/2) mai mare decât energia minimă pe care 
tocmai am calculat-o, și ea devine: 

f D-2 hf 10-D 
En = Eo +h3 = 16 hE T i6 hf 

Observăm acum că, dacă universul are D = 10 dimensiuni, 
obținem precis o valoare nulă pentru energia primei stări 
excitate, deci și pentru masa particulei, adică exact aşa 
cum ne dorim ca să evităm valoarea foarte mare a masei 
Planck (vezi discuția din capitolul precedent). Cu alte 
cuvinte, universul în care supercoarda se manifestă trebuie 
să aibă acum 10 dimensiuni spaţio-temporale! 

Așa cum am menţionat, caracterul stărilor excitate ne 
spune dacă avem de-a face cu fermioni sau bosoni. O ana- 
liză atentă ne arată că în sectorul NS starea de energie 
minimă (cea negativă) descrie o particulă de spin zero, 
care este deci un boson. Ea reprezintă tahionul. Prima 
stare excitată, cea care are masa nulă în universul de zece 
dimensiuni, poate fi asociată fotonului, care este tot un 
boson. În acest fel, se arată că toate particulele descrise 
de supercoardă în sectorul NS sunt bosoni, deși, atenție, 
oscilațiile de pe suprafața supercorzii sunt de natura fer- 
mionică. Aceasta desigur, pentru că oscilațiile fermionice 
au trebuit adunate la vibraţiile bosonice ale supercorzii. 

În cazul sectorului R, am văzut că masa stării de energie 
minimă este nulă, indiferent de numărul de dimensiuni ale 

universului, deci în acest sector nu apar tahioni. Desigur, 
în acest caz nu avem nevoie de un univers cu 10 dimensiuni. 
Cu toate acestea, pentru că supercorzile din sectorul R 
descriu numai fermioni, iar cele din sectorul NS descriu 
numai bosoni, este necesar să presupunem că supercoarda 
se mișcă într-un univers de D = 10 dimensiuni, dacă vrem 
să descriem împreună atât bosonii, cât și fermionii. 

Chiar dacă aducem cele două sectoare împreună și pre- 
supunem că o supercoardă se mișcă într-un univers cu zece 
dimensiuni, tot nu am terminat povestea. Aceasta pen- 
tru că supercorzile din sectorul NS încă vor descrie tahi- 
oni. Pentru a elimina tahionii complet din teorie și a face 
potrivirea mai bună, mai avem nevoie de un ingredient, 
care poartă numele de proiecție GSO. Ea aduce cu sine un 
câștig neașteptat: supersimetria particulelor elementare! 
Despre aceasta însă, în secțiunea următoare. 


198. Supersimetria și proiecția GSO 


Așa cum am discutat în cadrul secţiunii 184, supersime- 
tria este o caracteristică a particulelor elementare, mult 
dorită de unii teoreticieni, dar încă nedemonstrată expe- 
rimental. În această teorie, fiecărui fermion i-ar fi asociat 
un boson de aceeași masă, numit superpartener, și invers. 

În acest fel, fiecare particulă ar avea un superpartener 
de masă egală, însă de tip opus, care urmează să fie desco- 
perit. Astfel, fermionul electron ar avea ca superpartener 
o particulă ce se numește selectron, și care ar fi un boson. 
Bosonul foton ar avea ca superpartener particula, fotino, 
care ar fi un fermion și așa mai departe. Însă, pentru că 
acești superparteneri nu au fost descoperiţi până acum, 
fizicienii cred că supersimetria este ruptă, și că superpar- 
tenerii ar avea în experimente mase diferite de partenerii 
lor (mult mai mari, de aceea nu ar fi fost detectaţi). 

Așa cum este construită până acum, teoria supercorzilor 
nu descrie încă particule supersimetrice. Să ne aducem 
numai aminte că tahionul (particula de energie negativă) 
există în sectorul NS, dar nu și în sectorul R. Pentru a 
face teoria supersimetrică, trebuie ca fiecare fermion din 
sectorul R să aibă un superpartener boson în sectorul NS, 
și invers. În plus, în modelul iniţial, partenerii trebuie să 
aibă aceeași masă de repaus. 

Dacă este așa, trebuie să fim conștienți de un lucru încă 
de la început. În cele mai multe stări energetice ale sale, 
supercoarda descrie particule de o masă foarte mare, masa 
Planck, care nu pot fi particulele elementare cunoscute. 
Singurele supercorzi care pot descrie spectrul cunoscut 
de particule elementare vor fi cele care au energia nulă 
(deci masa de repaus nulă). În acest caz, atât particulele 
aceasta, cât și superpartenerii lor vor avea iniţial masa de 
repaus nulă. 

Faptul că particulele cunoscute (electronul, de exemplu) 
au masa de repaus nenulă și că superpartenerii lor tre- 
buie să aibă o masă de repaus chiar mai mare (pentru că 
nu au fost descoperiţi), trebuie explicat ulterior printr-un 
mecanism suplimentar, care ar urma să fie găsit. Acest 
mecanism poartă numele de rupere de supersimetrie. 

Figura 20.3: În figură este eremplificată proiectia GSO. 


În stânga sunt reprezentate nivelurile de energie totală ale 
supercorzii din sectorul NS, unde aceasta descrie bosoni. 
Nivelurile de energie încep de la —h(f/2), unde f este 
frecvența fundamentală a vibratiei. În dreapta sunt re- 
prezentate nivelurile de energie totale în sectorul R, acolo 
unde supercoarda reprezintă fermioni. După cum se vede, 
în stânga sunt niveluri (cele cu un X) care nu au cores- 
pondent în dreapta. Ele se elimină ad-hoc prin proiectia 
GSO. De remarcat că în acest fel „dispare” din teorie ta- 
hionul. În dreapta, aceleași niveluri de energie găzduiesc 
de două ori mai multe particule decât în stânga. Pentru a 
realiza supersimetria, o jumătate din aceste particule des- 
crise de supercoardă se elimină în funcție de chiralitatea 
lor. 


Teoria supercorzilor, așa cum a fost construită până 
acum, nu este deci supersimetrică. Unul dintre motive este 
că sectorul NS descrie intrinsec mai multe mase de repaus 
posibile ale particulelor decât sectorul R. Astfel, în sectorul 
NS oscilaţia fermionică a supercorzii are o frecvenţă fun- 
damentală f /2 care este jumătate din cea a vibraţiei fun- 
damentale f din sectorul R (vezi figura 20.2). Aceasta face 
ca diferenţa minimă dintre două stări excitate să rămână 
mereu hf /2 în sectorul NS (vezi figura 20.3). 

Pe de altă parte, în sectorul R frecvența fundamentală 
atât pentru oscilaţiile fermionice, cât și pentru vibraţiile 
bosonice este aceeași, și anume f. Diferenţa minimă din- 
tre două niveluri excitate ale supercorzii este acum Af. 
Simplu spus, în sectorul NS avem de două ori mai multe 
niveluri de energie disponibile (cu o distanță de hf/2 în- 
tre ele) decât în sectorul R (unde distanţa între ele este 
hf). În felul acesta avem și de două ori mai multe mase 
de repaus posibile pentru particulele descrise de sectorul 
NS faţă de cele descrise de sectorul R (vezi figura 20.3). 
Cu alte cuvinte, există bosoni în sectorul NS care nu au 
corespondent un fermion în sectorul R, ei sunt deci prea 
mulţi. Așadar, teoria, nu este încă supersimetrică. 

Pentru a face teoria supersimetrică în 10 dimensiuni, 
mai avem nevoie de câteva ingrediente pentru supercoardă, 
incluse în așa-numita proiecție GSO (după numele fizicie- 
nilor Ferdinando Gliozzi, Joel Scherk și David Oliv care 
au propus mecanismul). Ea constă la început în elimina- 
rea ad-hoc a bosonilor din sectorul NS care sunt în plus, 


deci a acelor bosoni ale căror niveluri de energie nu au 
corespondent în sectorul R (vezi figura 20.3). Procedeul, 
deși pare artificial, este justificat matematic într-o analiză 
riguroasă. 

Rezultatul va fi că scăpăm de jumătate din nivelurile de 
energie ale bosonilor descriși de sectorul NS și rămânem 
cu un număr egal cu cel al nivelurilor de energie al fer- 
mionilor din sectorul R, și cu aceleași valori ale energiei. 
În acest fel vom avea o corespondenţă exactă între nivelu- 
rile de energie din cele două sectoare, și deci între masele 
particulelor descrise de ele. Astfel, fiecare boson din secto- 
rul NS va avea, un superpartener fermion din sectorul R, 
de exact aceeași energie, deci cu aceeași masă de repaus. 
Această eliminare ad-hoc ne aduce un câștig neașteptat: 
starea tahionică din sectorul NS este automat eliminată, 
căci ea nu avea, pereche în sectorul R. 

Dar procedura GSO nu se oprește aici, pentru că nu 
numai nivelurile de energie trebuie să se potrivească „unu 
la unu”, dar și numărul de particule pe care le găzduiesc! 
Cu alte cuvinte, câţi bosoni avem pe un nivel de energie al 
sectorului NS, tot atâţia fermioni ar trebui să avem pe un 
nivel de aceeași energie din sectorul R. De data aceasta, 
reţeta GSO elimină dintre fermionii din sectorul R pe aceia 
care nu au corespondent un boson în sectorul NS. Alegerea 
însă se face pe baza chiralității particulelor, iar în final mai 
rămân în sectorul R doar jumătate din posibilii fermioni 
descriși de supercoardă (vezi figura 20.3). 

Chiralitatea este utilă în mod practic. Astfel, am văzut 
că în modelul standard al particulelor elementare, neutri- 
nii au numai un anume tip de chiralitate. Eliminând din 
sectorul R fermioni pe baza chiralităţii lor, rupem de fapt 
simetria de chiralitate. Dacă suntem norocosi, mai târ- 
ziu vom putea identifica printre particulele rămase doar 
neutrinii care au chiralitatea de stânga, cea observată în 
experiment. 

Recapitulând puţin rezultatele pentru supercoarda des- 
chisă (cu capetele libere, vezi figura 20.2), vedem că se 
poate construi o teorie supersimetrică a supercorzilor, care 
să conţină perechi de bosoni și fermioni superparteneri, cu 
mase egale. Completitudinea și coerenţa acestei teorii este 
încă obiect de cercetare, însă noi am vrut să dăm aici nu- 
mai o idee despre felul în care se construiește o astfel de 
teorie. Consideraţiile de mai sus constituie baza de plecare 
a unei teorii supersimetrice consistente a supercorzilor des- 
chise. 

În final să menţionăm că am inversat puţin ordinea, cro- 
nologică a evenimentelor, pentru claritatea argumentelor. 
Astfel, am prezentat într-un capitol precedent teoria, su- 
persimetriei, iar în această secţiune teoria supercorzilor. 
Adevărul este însă că mai întâi au apărut supercorzile și 
abia apoi teoria, supersimetriei! Aceasta pentru că super- 
simetria particulelor a fost la început o predicție a teoriei 
supercorzilor. Fizicienii au văzut că, pentru a păstra teoria 
coerentă, trebuie să introducă proiecția GSO, rămânând 
cu particule supersimetrice. Tocmai de aceea noua teorie 
a primit numele de teoria supercorzilor, prefixul „super” 
venind de la supersimetrie. Odată însă ce, în timp, s-a vă- 
zut că supersimetria, poate fi o caracteristică a particulelor 
indiferent dacă ele sunt descrise sau nu de corzi relativiste, 
ea a fost adoptată de mulţi fizicieni din afara teoriei cor- 
zilor relativiste. 


Sectiunea 199. Dimensiunile suplimentare ale spatiului în modelul Kaluza-Klein 


199. Dimensiunile suplimentare ale spațiului 
în modelul Kaluza-Klein 


În secţiunile precedente am prezentat elementele de bază 
ale teoriei supercorzilor. Am văzut că aceasta este o teorie 
supersimetrică ce descrie în același timp atât bosoni, cât 
și fermioni. Pentru ca teoria să fie consistentă matematic 
dar și pentru că să poată descrie particulele elementare 
cunoscute, este necesar ca ea să se manifeste în 10 dimen- 
siuni spațio-temporale. În acest fel, primul nivel de energie 
va avea energia riguros nulă (vezi figura 20.3), și el va des- 
crie (pentru început) particulele elementare cunoscute și 
superpartenerii lor încă nedescoperiţi. 

Întrebarea principală este unde sunt cele șase dimen- 
siuni suplimentare ale spaţiului, căci nu pare că le obser- 
văm atunci când mergem la plimbare. Răspunsul cel mai 
frecvent al fizicienilor este că noile dimensiuni sunt com- 
pactate, cu alte cuvinte că ele sunt microscopice și nu au 
fost încă observate în experimente. 

O astfel de presupunere nu este nici nouă, nici nu un 
apanaj exclusiv al teoriei corzilor relativiste. Ea a deve- 
nit cunoscută cu mult înainte ca teoria corzilor relativiste 
să apară, și anume atunci când fizicienii căutau modele 
pentru a unifica forțele fundamentale ale naturii. 

Să luăm de exemplu teoria gravitaţiei și electro- 
magnetismul clasic. Prima este descrisă de ecuaţiile 
relativității generale ale lui Einstein. A doua este des- 
crisă de ecuațiile lui Mazwell. Pot fi ambele manifestări 
ale aceleași ecuaţii fundamentale? Dacă este așa, atunci 
trebuie să găsim comportări asemănătoare între cele două 
teorii, pe baza cărora să reconstruim teoria mai „fun- 
damentală”. 

La o astfel de încercare s-au încumetat unii dintre fizi- 
cieni în anii de după apariţia teoriei relativităţii generale, 
în frunte cu Einstein. Einstein a avut marele avantaj că 
teoria sa este o teorie a spaţiului-timp însuși, deci e în 
esență mai „fundamentală” decât toate celelalte teorii cla- 
sice. Cu alte cuvinte, unificarea electromagnetismului cla- 
sic și relativităţii generale (dacă există o astfel de unificare) 
este mai degrabă o încorporare a electromagnetismului în 
teoria relativităţii. 

Sesizând acest aspect, fizicienii Theodor Kaluza și Oskar 
Klein au fost printre primii care să propună o unificare a 
relativităţii cu electromagnetismului. Metoda lor este pe 
cât de spectaculoasă, pe atât de „periculoasă”, și ea mai 
bântuie și astăzi minţile fizicienilor: introducerea dimen- 
siunilor suplimentare ale spațiului, toate compactate, pen- 
tru că nu sunt observate (vezi figura 20.4). Chiar dacă în 
final încercarea celor doi fizicieni nu a fost un succes, vom 
prezenta și noi aici pentru că este relevantă în discuţia 
noastră despre dimensiunile suplimentare ale spaţiului în 
teoria corzilor relativiste. 

Astfel, în viziunea lui Kaluza și Klein, câmpul electro- 
magnetic clasic nu este decât o manifestare a unei dimen- 
siuni suplimentare a spaţiului (a patra) și iată în ce fel. 
După cum ne aducem aminte din teoria relativităţii ge- 
nerale, spaţiul-timp nostru obișnuit este curb. Curbura 

Figura 20.4: În desenul de sus este reprezentată o 
coardă de sărit pentru copii, văzută de la distanță. Ea 
pare că este unidimensională. Din apropiere însă, vom 
recunoaște structura bidimensională a corzii. Jos este 
prezentat un plan văzut de la distanță, care pare lucios. 
Privind cu lupa însă, fiecare punct al planului are două di- 
mensiuni suplimentare compactate, reprezentate ca niște 
sfere. 


sa este determinată de tensorul energie-impuls al mate- 
riei și ea este descrisă de metrica spaţiului-timp, notată cu 
Juv = Jw (TŻ), unde p, v,i = 0,3 sunt indici ce indexează 
coordonata de timp și spaţiu, iar zi este poziţia unui eveni- 
ment în spaţiu-timp. Această metrică se atașează fiecărui 
sistem de axe care poate fi arbitrar ales în spaţiu-timp, și 
ne ajută să calculăm „distanţa” dintre două evenimente în 
spaţiu-timp (intervalul relativist). În practică, intervalul 
relativist se măsoară cu un ceas care se deplasează liber 
între cele două evenimente sau cu o riglă. În cazul ceasu- 
lui, timpul propriu indicat de cadranul său este o măsură 
directă a intervalului relativist. 

Kaluza și Klein au avut îndrăzneala să considere un 
spaţiu cu încă o dimensiune. Unde este acea dimensiune, 
dacă nu o vedem? Ei bine, dacă spaţiul-timp tot este curb, 
poate că acea dimensiune este atât de curbată și atât de 
mică (compactată), încât nici nu se vede cu ochiul liber! 

Exemplul cel mai cunoscut este al firului de aţă, care, de 
la distanţă, pare unidimensional. De aproape însă, pentru 
o furnică ce merge pe el, aţa are totuși o suprafaţă, deci 
este bidimensională (vezi figura 20.4). În același fel ne pu- 
tem imagina că în fiecare punct al spaţiului se află un mic 
cerc. De la distanţă nu vedem aceste cercuri (inele) dar, 
de aproape, o microfurnică ar avea acces la ele. În acest 
fel spaţiul mai capătă o dimensiune aditională, ajungând 
să aibă patru dimensiuni. 

Desigur, imaginea de mai sus este o analogie. Nu tre- 
buie să ne imaginăm că inelele suplimentare ar exista în 
spaţiul nostru tridimensional, căci atunci nu am făcut ni- 
mic, spaţiul ar rămâne cu trei dimensiuni. Din spaţiul 
nostru, inelele microscopice ar apărea mai mult ca niște 


580 


electron 


pre 


Figura 20.5: În figură este desenat același cilindru defor- 
mat care reprezintă o dimensiune suplimentară a spațiului 
(a patra), compactată însă, în modelul Kaluza-Klein. Sus 
sunt reprezentate azele spațiului obișnuit z, y, z și aza ce- 
lei de-a patra dimensiuni x4. La mijloc este desenată 
„harta” acestui spatiu patru-dimensional și pe ea este in- 
dicată componenta spaţială a metricii guu, cu ajutorul că- 
reia calculăm distantele reale. In modelul Kaluza-Klein, 
o parte din această metrică este dată de ceea ce noi nu- 
mim potentiale electrodinamice (V, A) ale câmpului elec- 
tromagnetic. Jos este reprezentată miscarea liberă a unui 
electron în acest spatiu patru-dimensional, care are loc 
pe o geodezică temporală în spatiu-timp. De la distantă, 
acest cilindru deformat se vede ca o linie dreaptă, iar 
nouă electronul ni se pare că se deplasează pe o linie 
dreaptă în spatiul x,y,z. El se deplasează însă și în di- 
mensiunea a patra, miscare ce îl face să „salte” în stânga 
și în dreapta. Noi asociem „salturile” unei forţe electro- 
magnetice ce acționează asupra electronului, pentru că nu 
vedem dimensiunea compactată. 


tunele care scurtcircuitează spaţiul. O astfel de analogie 
este schiţată, în figura 20.4. Aici însă avem câte o sferă în 
fiecare punct din spaţiu, deci am obţine cinci dimensiuni 
ale spaţiului. 

În universul lui Kaluza și Klein, spaţiul are pa- 
tru dimensiuni, una dintre ele fiind puternic compac- 
tată. Apoi, cei doi fizicieni au încercat să descrie acest 
spaţiu-timp cinci-dimensional (dacă luăm în calcul și 
timpul) cu ecuaţiile teoriei relativităţii generale a lui 
Einsten. Desigur, ecuaţiile au trebuit generalizate, pentru 
că Einstein le-a scris într-un spaţiu-timp de patru dimen- 
siuni, însă asta nu a fost o problemă, un indice în plus 
pentru dimensiunea, suplimentară... 

Mărimea curburii în spaţiul-timp cu cinci dimensiuni se 
găsește în valorile metricii gą (unde avem acum p,v = 
0,4). Atenţie, o parte dintre aceste elemente ale metri- 
cii descriu cât de mult este curbat spaţiul-timp pe care îl 
percepem noi (patru-dimensional) și celelalte elemente ale 
metricii descriu cum este curbată dimensiunea, suplimen- 
tară a spaţiului. Acum însă, cei doi fizicieni asociază aceste 

elemente suplimentare ale metricii potenţialelor electrodi- 
namice V, A. Cu alte cuvinte, potenţialele electrodinamice 
ne spun cum este curbat spaţiul compactat! 

Ipoteza, este extrem de atrăgătoare, să recunoaștem. 
Unda electromagnetică în vid nu ar fi atunci decât o simplă 
undă de deformare a dimensiunii compactate, iar evoluţia 
câmpului electromagnetic nu ar fi decât evoluţia curburii 
dimensiunii compactate (vezi figura 20.5). 

Dacă am generaliza, putem spera că toate celelalte forțe 
din natură nu ar fi decât manifestări ale unor dimen- 
siuni suplimentare. Fizica s-ar reduce apoi la geometrie 
și tot ceea ce ar trebui să construim ar fi metrica curburii 
spaţiului-timp în toate dimensiunile. Frumos, nu? Visul 
matematicienilor, să arate că universul nu este decât o 
problemă geometrică. 

Kaluza și Klein au pornit cu o metrică a spaţiului-timp 
cu cinci dimensiuni, au aplicat ecuaţiile lui Einstein și au 
încercat să observe ce se întâmplă. În principiu, pentru 
că numărul de ecuaţii este mai mare, ei s-au așteptat să 
găsească două grupuri de ecuaţii: unele care descriu me- 
trica dimensiunilor necompactate (echivalente cu ecuaţiile 
lui Einstein în spaţiul-timpul obișnuit) și un grup care des- 
crie comportarea noii dimensiuni compactate (ecuaţii echi- 
valente cu legile lui Maxwell). 

Încercarea a reușit până la un punct. De exemplu, în 
acest univers cu cinci dimensiuni particula se mișcă liber 
pe o geodezică, exact ca la teoria relativităţii. În spaţiul 
nostru cu patru dimensiuni, mișcarea nu va mai apare pe 
geodezicele acesteia. Pentru noi, care nu vedem dimen- 
siunile suplimentare ale spaţiului, pare că cineva trage de 
particule într-o parte sau alta. De aceea vom presupune 
existența unor forţe electrice și magnetice, deși, în esenţă, 
particula se mișcă liber în spaţiul cu patru dimensiuni. 

Cu alte cuvinte, spaţiul este curb în dimensiunea, supli- 
mentară, curbarea sa o percepem ca pe un câmp electric și 
magnetic, iar mișcarea în spaţiul-timp al nostru, care de- 
pinde de dimensiunea suplimentară curbată, o vom pune 
(în necunoștinţă de cauză) pe seama forțelor electrice și 
magnetice. 

De exemplu, ne putem imagina că spaţiul este curbat 
doar în dimensiunea compactată și euclidian în rest, ceva 
ca un cilindru umflat și dezumfiat, dar care are o direcţie 
dreaptă (vezi figura 20.5). Nouă (care nu vedem dimensiu- 
nea, compactată) ne pare că cilindrul este ca o aţă dreaptă. 
Un electron aflat pe el se va deplasa, din perspectiva, noas- 
tră, pe o linie dreaptă. Electronul în realitate se mișcă 
și în dimensiunea compactată, iar mișcarea lui va apărea 
pentru noi în „hopuri”, când înainte, când înapoi, chiar 
dacă tot pe linie dreaptă. Ce putem noi spune altceva de- 
cât că asupra electronului acţionează o forţă, pe care noi o 
numim forţă electromagnetică? Aceasta pentru că nu ve- 
dem dimensiunea spaţială suplimentară și mișcarea liberă 
a electronului inclusiv în această dimensiune. 

Mai mult, în noua teorie se arată că ceea ce noi con- 
siderăm sarcina electrică a particulei este de fapt compo- 
nenta impulsului în direcţia dimensiunii suplimentare, cea 
pe care oricum n-o vedem. Cu alte cuvinte, cu cât se mișcă 
mai repede particula în acea dimensiune compactată, cu 
atât ne va apărea că are o sarcină electrică mai mare. 

Aici intervine contribuţia hotărâtoare a lui Klein, care 
face observaţia că sarcinile electrice ale particulelor mă- 
surate în experimente sunt discrete, fiind toate multipli 


Sectiunea 200. Dualitatea T, teoria M și supergravitația 


581 


întregi ai sarcinii electronului. Atunci și impulsul mișcării 
în direcţia dimensiunii compactate trebuie să fie discret, 
rezultat care va fi obţinut în mod natural în urma cuanti- 
ficării mișcării. Această observaţie poate fi folosită ca un 
avantaj, explicând de ce dimensiunea suplimentară rămâne 
încă mică, compactată, neobservabilă deocamdată: dimen- 
siunea compactată nu poate crește pentru că impulsul elec- 
tronului în dimensiunea compactată s-ar modifica, și astfel 
sarcina, electronului ar fi variabilă în timp! 

Căci, și în asta, constă marele „pericol” al tuturor teori- 
ilor cu dimensiuni suplimentare ale spaţiului, relaţiile lui 
Einstein ne spun că spaţiul-timp este dinamic, deci aceste 
dimensiuni suplimentare pot crește în timp devenind chiar 
vizibile! De aceea, în orice astfel de teorii, trebuie să gă- 
sim argumente pentru a păstra dimensiunile suplimentare 
compactate. 

În teoria Kalutza-Klein, sarcina electrică constantă a 
electronului ne asigură că impulsul său într-a patra di- 
mensiune spaţială rămâne constant. Dacă acest impuls p 
este un rezultat al cuantificării, atunci lungimea de undă 
A = h/p (care e constantă) este rezonantă în direcţia 
dimensiunii compactate, deci se potrivește de un număr 
întreg de ori în ea. În consecinţă, și mărimea acestei di- 
mensiuni va rămâne constantă. 

Oricum, teoria ca teoria, însă... matematica ne 
omoară. Cu toate încercările lor, Kaluza și Klein nu au 
reușit să deducă nişte ecuaţii pentru curbura dimensiunii 
suplimentare a spaţiului care să conducă la mișcări ale par- 
ticulei identice cu cele prezise de Maxwell pentru electron. 
Cu alte cuvinte, încercarea celor doi fizicieni a eșuat. 

În aceste ultime secţiuni vom încerca să facem o scurtă, 
trecere în revistă a direcțiilor actuale de cercetare prezente 
din teoria corzilor relativiste. Să ne reamintim scopul 
inițial al teoriei corzilor, acela de a descrie toate parti- 
culele elementare și interacţiunile dintre ele. 

După cum am remarcat în secţiunile precedente, numai 
stările de energie nulă ale excitaţiilor corzilor au șansa de 
a descrie particulele elementare cunoscute. Celelalte stări 
au energie prea mare, de ordinul energiei Planck. Mai 
este însă o cale lungă până la a descrie spectrul maselor 
particulelor elementare și forma exactă a interacțiunilor 
dintre ele. 

Pasul final ar fi construirea unei teorii consistente și 
complete ale corzilor relativiste, care să explice universul 
observat. Cum miza iniţială a fost includerea gravitonului, 
teoria ar explica nu numai tabelul particulelor elementare, 
dar și gravitația. Ar fi unificarea mult-așteptată de fizi- 
cieni, și de aceea ar primi pe bună dreptate numele de 
„teoria tuturor lucrurilor” („the theory of everything”). 
Din păcate însă, nimeni n-a reușit acest lucru până acum. 

Poate că o parte a problemei stă într-una dintre criticile 
care i se aduc teoriei, și care se referă tocmai la graviton. 
Gravitonul este o cuantă a undelor gravitaționale, deci a 

Figura 20.6: În tabel sunt prezentate sase dintre cele mai 
răspândite forme ale teoriei corzilor relativiste. În a doua 
coloană, D este numărul de dimensiuni ale spațiului-timp 
în care se manifestă coarda relativistă. 


curburii spaţiului însuși. Dacă vrem să reconstruim cur- 
bura spaţiului, trebuie să adunăm gravitonii unul cu altul, 
în toate ordinele de perturbaţie. Or, această procedură 
poate conduce, așa cum am văzut în cadrul electrodina- 
micii cuantice, la infiniti și în final teoria, se poate dovedi 
nerenormabilă. 

După cum vedem, problema este că trebuie să adu- 
năm contribuţiile gravitonilor pentru a reconstrui curbura 
spaţiului, deci teoria relativităţii generale. Aceasta este 
însă o problemă intrinsecă abordării, care pornește de la 
particule, reprezentate de niște corzi relativiste. În acest 
fel am pornit de la mai mic și speram să ajungem la mai 
mare, dar poate că ar fi trebuit să procedăm și invers (să fi 
pornit de la spaţiul curb, și apoi să ajungem la particulele 
numite gravitoni). 

O altă problemă a apărut în momentul în care s-a dove- 
dit că există mai multe forme ale teoriei supercorzilor (vezi 
tabelul 20.6). Să nu ne mire acest lucru, la urma urmei 
teoria, corzilor rămâne un exerciţiu de imaginaţie, care nu 
a fost încă supus testelor ce ar putea diferenţia între toate 
formele teoriei. Astfel, cea mai directă manieră de testare 
este să producem și să ciocnim particule care au o masă 
apropiată de masa Planck. Din păcate, masa Planck este 
de miliarde de miliarde de ori mai mare decât masa par- 
ticulelor care se produc azi în acceleratoarele moderne de 
particule, așa că mai avem de așteptat. 

Ne aflăm atunci într-o situaţie cu adevărat specială: 
niciuna dintre variantele de bază ale teoriei corzilor re- 
lativiste nu poate fi testată experimental. Teoreticienii își 
dau frâu liber imaginaţiei fără să existe experimente ulteri- 
oare care să selecteze dintre teoriile propuse de ei. Singura 
metodă de selecţie la ora actuală rămâne consistenţa ma- 
tematică. 

Prezența mai multor forme ale teoriei supercorzilor este 
atât încurajatoare, cât și descurajantă. Încurajatoare pen- 
tru că atunci teoria corzilor are în sine o diversitate foarte 

mare, iar una dintre formele ei ne poate conduce la soluţia 
căutată. Descurajantă, pentru că ne-am fi așteptat ca te- 
oria corzilor să fie directă, să conducă numai la un singur 
rezultat, care ar fi explicat lumea fizică reală. Acum însă 
găsim mai multe teorii care pot fi corecte, dar nu le putem 
încă selecta pe cele adevărate prin experimente. Criticii 
teoriei corzilor relativiste spun că numărul de teorii care 
se pot construi este cu mult mai mare decât cele prezen- 
tate în tabelul 20.6, și doar lipsa de timp și de resurse 
impiedică dezvoltarea tuturor acestor posibilităţi. 

Mai mult însă, ei acuză că la ora actuală teoriile sunt 
încă atât de generale, încât nu se pot face predicții care 
să fie falsificabile în experiment. Desigur, afirmaţia are 
de-a face cu puterea limitată a acceleratoarelor moderne 
de particule, care încă nu sondează interacțiuni la ener- 
gii de ordinul energiei Planck. Cu toate acestea, în ea 
se găsește o nuanță care sună cam așa în cuvintele cri- 
ticilor: „Înţelegem că nu puteţi face experimente care să 
demonstreze care teoria e adevărată, însă aveţi o predicţie 
pe care, dacă se dovedește a fi falsă, o putem folosi pen- 
tru a arunca toată teoria corzilor relativiste la gunoi?” 
Răspunsul este negativ, căci, chiar dacă o anumită formă 
particulară a teoriei corzilor relativiste poate fi exclusă, 
rămân alte forme care încă nu pot fi excluse. 

Între numeroasele forme ale teoriei corzilor relativiste se 
pare că există anumite relaţii, numite dualități. Ele sunt 
interesant de studiat nu numai pentru că ne ajută să găsim 
o teorie mai completă și mai potrivită lumii în care trăim, 
dar și pentru că scot în evidență „durerile nașterii” unei 
teorii fizice. Vom da aici un exemplu de astfel de relaţie 
între diferite forme ale teoriei corzilor relativiste, și anume 
ceea, ce fizicienii numesc dualitatea T, care este denumi- 
rea științifică, pentru formă geometrică asemănătoare unui 
covrig). 

Pentru aceasta, să ne aducem aminte că teoria super- 
corzilor se manifestă într-un univers cu 10 dimensiuni. 
Cum universul vizibil pare să aibă doar 4 dimensiuni 
spaţio-temporale, cea mai naturală presupunere este că ce- 
lelalte 6 dimensiuni spațiale sunt compactate. Desigur, în 
acest caz, mărimea dimensiunilor suplimentare este foarte 
mică, pentru că ele nu sunt observate încă în experimente, 
aşa cum am discutat în secțiunea 199. 

Să considerăm acum o coardă închisă care se mișcă în 
aceste dimensiuni suplimentare. Pentru început vom con- 
sidera că raza de curbură a dimensiunii suplimentare este 
mult mai mare decât mărimea corzii, în așa fel încât coarda 
poate fi aproximată cu o particulă punctiformă. De fapt, 
analiza următoare poate fi aplicată și la particule (vezi 
figura 20.7). 

Atunci avem o particulă (coarda noastră mică) ce se de- 
plasează în tot spaţiul cu 9 dimensiuni spaţiale, deci impul- 
sul ei p = Pz, Py, Pz, P4, -- -, p9 are niște componente care 
se manifestă în spațiul tridimensional obișnuit pz, Py, pz și 
alte componente care se manifestă în cele şase dimensiuni 
compactate p4, Ps,- --, po. Ideea de bază este că noi vedem 
doar mișcarea în spațiul cu trei dimensiuni, nu și pe cea 
care are loc în celelalte şase dimensiuni compactate. 

Mişcarea unei particule într-o dimensiune suplimentară 
compactată seamănă însă mult cu mişcarea orbitală a elec- 
tronului în jurul atomului (vezi figura 20.7). În cazul ato- 
mului, am văzut că electronul este descris de o undă de 
probabilitate a cărui lungime de undă se potriveşte de un 

Figura 20.7: Cilindrul din figură reprezintă un spatiu 


cu nouă dimensiuni. Ultima dimensiune spaţială £9 este 
compactată în planul orizontal al figurii (inelul cilindru- 
lui), dimensiunile macroscopice x,y,z sunt reprezentate 
de-a lungul cilindrului, iar celelalte dimensiuni compac- 
tate au fost ignorate. Câteva particule (reprezentate prin 
niște bile în figură) de masă de repaus initial nulă se 
mișcă în jurul cilindrului cu o viteză egală cu viteza lu- 
minii c. Pentru că ele nu se mișcă de-a lungul cilindrului 
(cele 3 dimensiuni macroscopice), particulele vor apărea 
în repaus pentru un observator care nu vede dimensiunea 
compactată. Pe cilindru este schițată unda de probabi- 
litate a celor trei particule. Unda de probabilitate este 
rezonantă în jurul cilindrului, deci lungimea sa de undă 
va avea doar valori discrete A = (27 R9)/n. Aceasta con- 
duce la o valoare discretă a impulsului ps = h/A ~ n în 
jurul cilindrului, deci și a energiei E = pc și a masei par- 
ticulei mo = E/c2 ~ n pe care observatorul o crede în 
repaus (dreapta figurii). 


număr întreg de ori pe circumferința cercului (orbita sa). 
Cu alte cuvinte, unda de probabilitate a electronului este 
rezonantă pe orbita sa. 

Tot așa și în cazul dimensiunii compactate, mișcarea 
unei particule va fi descrisă de o undă de probabilitate a 
cărei lungime de undă A se potrivește de un număr întreg 
de ori în circumferința 27R a spaţiului compactat de di- 
mensiune foarte mică R, adică nà = 2r R, unde n este un 
număr natural (vezi figura 20.7). Și în acest caz unda de 
probabilitate a particulei va fi rezonantă în direcția dimen- 
siunii compactate. 

Vedem că lungimea de undă A a undei de probabilitate 
a particulei în direcţia unei dimensiuni compactate va fi 
discretă A = n(2mR9). Atunci, conform relaţiei lui de 
Broglie p = h/Ă, şi componenta impulsului particulei în 
direcția compactată (să zicem dimensiunea 9) va fi discretă 
po = h/A = nh/(2nR9). În rest, cele trei componente 
ale impulsului zx, y,z în spaţiul nostru obișnuit nu vor fi 
discrete (ignorăm componentele corespunzătoare celorlalte 
dimensiuni compactate). 

Să remarcăm că, cu cât raza de curbură R este mai 
mică, cu atât contribuţia la impulsul particulei devine mai 
mare, deoarece p ~ 1/R. Situaţia este din nou similară cu 
cea a electronului, unde impulsul este mai mare pe orbi- 
tele interioare ale atomului, care sunt mai mici. În teoria 
corzilor relativiste problema este evidentă, deoarece aici 
dimensiunile suplimentare trebuie să aibă raze de curbură 
foarte mici din moment ce nu au fost observate. În acest 
caz, impulsul particulelor va avea o valoare pg mare, deci 
o energie considerabilă asociată acestei mișcări. 

Pentru simplitate, să considerăm că particula are inițial 
masa de repaus nulă și că ea nu se mișcă în direcţiile macro- 
scopice zx, y, z (unde apare în repaus), ci doar de-a lungul 
direcţiei compactate zg (vezi figura 20.7). Noi nu putem 
vedea mișcarea particulei în dimensiunea compactată, ci 
doar în dimensiunea spaţiului nostru obișnuit x, y și z. 
Pentru noi, particula este în repaus. Aceasta înseamnă că 
vom percepe energia înmagazinată în mișcarea din dimen- 
siunea, compactată ca făcând parte din masa de repaus a 
particulei. Din punctul nostru de vedere, particula va avea 
o masă de repaus nenulă. 

Formulele lui Einstein ne ajută să calculăm contribuţia 
acestei mișcări la masa de repaus a particulei, așa cum o 
percepem noi. De exemplu, dacă masa de repaus reală a 
particulei (în cele 10 dimensiuni) este nulă, atunci energia 
particulei este dată de E = pgc, pentru că ea se deplasează 
cu viteza luminii c în direcția compactată (vezi relaţia ge- 
nerală între impulsul particulei, masa ei de repaus și ener- 
gie, prezentată în secțiunea 65). Noi însă, în ignoranța 
noastră, vom atribui această energie masei de repaus mo 
pentru mișcarea particulei în cele trei dimensiuni spaţiale 
cunoscute, ce devine atunci m = E/c? = pg/c. Folosind 
forma precedentă pentru valoarea, impulsului pg, obţinem 
în final o valoare a masei de repaus m = E/c2 = pgc/c2 = 
nh/( Roc). 

Să observăm că, datorită mișcării particulei într-un 
spaţiu curb foarte mic, particula a căpătat masă de re- 
paus discretă! Desigur, poate că în realitate ea are masa 
de repaus nulă, ca fotonul de exemplu, însă noi nu avem 
cum să știm. Ea se mișcă în spaţiul compactat cu viteza 
luminii, capătă energie, deci masă inerțială conform teo- 
riei lui Einstein. În același timp însă, particula pare că 
stă pe loc în spaţiul nostru tridimensional, pentru că nu 
vedem mișcarea în dimensiunea compactată, deci o con- 
siderăm în repaus. Mecanismul acesta poate fi unul prin 
care particulele cu masă de repaus nulă căpată masă de 
repaus nenulă. 

Revenind la teoria corzilor relativiste, unde acestea, re- 
prezintă o particulă sau alta, observăm că mecanismul 
acesta e foarte util. Să ne aducem aminte că, iniţial, masa 
particulelor elementare descrise de supercorzi era riguros 
nulă. Ele se deplasează însă în nouă dimensiuni spaţiale, 
deci șase dintre acestea trebuie să fie compactate. O parte 
dintre particule se pot deplasa în dimensiunile compactate, 
și vor căpăta astfel energie care e ascunsă ochilor noștri, 
energie pe care o vom interpreta ca pe o masă de repaus 
nenulă. Am văzut că acest mecanism ne dă mase discrete 
ale particulelor, cu valori invers proporţionale cu mărimea 
dimensiunii compactate m ~ 1/ Rọ. Dacă ajustăm curbu- 
rile dimensiunilor compactate, am putea spera să repro- 
ducem chiar masa de repaus a particulelor elementare din 
modelul standard al particulelor elementare. 

Figura 20.8: Cilindrul din figură reprezintă un spatiu cu 
nouă dimensiuni. Ca și în figura precedentă, lungimea ci- 
lindrului reprezintă cele trei dimensiuni macroscopice z, 
y și z, perimetrul cilindrului dimensiunea compactată £9, 
iar celelalte dimensiuni sunt ignorate. În acest spatiu tră- 
iesc niște corzi înfășurate în jurul cilindrului (de-a lungul 
dimensiunii 9, compactate). Pentru un observator care 
nu vede dimensiunea compactată, acestea reprezintă niște 
obiecte punctiforme ce se deplasează sau stau pe loc în 
dimensiunile macroscopice (de-a lungul cilindrului). În 
figură sunt reprezentate trei astfel de corzi închise, în re- 
paus. Corzile închise pot fi înfășurate de mai multe ori. 
Energia elastică stocată în înfășurare crește cu numărul 
de înfășurări (de la stânga la dreapta), deoarece corzile 
sunt tensionate și lungimea corzilor variază (cele care au 
o lungime mai mare au înmagazinată și o energie mai 
mare). Energia aceasta este o măsură a masei de repaus 
pe care coarda ce stă pe loc o posedă, masă care devine 
acum nenulă și discretă (dreapta). 


În analiza precedentă supercorzile sunt mult mai mici 
decât raza Rog a dimensiunii suplimentare compactate, deci 
pot fi considerate ca niște particule aproape punctiforme. 
Cu toate acestea, pentru coarda închisă există încă o altă 
posibilitate, și anume ca întreaga coardă să se înfășoare de 
mai multe ori în spaţiul curb dat de dimensiunile compac- 
tate! Să observăm că aceasta ar fi o „încârligătură” din 
care coarda nu poate scăpa, decât dacă se rupe. În ter- 
meni matematici, ea este un defect topologic (vezi figura 
20.8). 

După cum am văzut în cazul clasic, cu cât tragem mai 
mult de capetele unei corzi, cu atât aceasta devine mai 
lungă, deci înmagazinează mai multă energie. Cum tensiu- 
nea T din coarda relativistă este aceeaşi, energia totală E 
a unei corzi în repaus se dovedește a fi clasic proporţională 
cu lungimea L a corzii, constanta de proporţionalitate fiind 
chiar tensiunea în coardă E = T L. 

Dacă o coardă închisă este înfășurată de mai multe ori 
în spaţiul curb, ea nu se poate restrânge într-un punct pen- 
tru a-și consuma, energia, așa cum face coarda relativistă 

Figura 20.9: O reprezentare artistică a dualității în fi- 
zică. Imagine reprodusă cu permisiunea autorului (Dusan 
Petricic) din Scientific American. 


liberă dacă ar avea posibilitatea. De aceea, o coardă rela- 
tivistă înfășurată de mai multe ori nu poate pierde energia 
acumulată prin înfășurarea ei, energie care se va găsi în 
masa de repaus a corzii. 

Acum însă, datorită înfășurării, lungimea corzii de- 
vine un număr întreg n de circumferința dimensiunii 
compactate L = n(2mhR9). Energia clasică este însă 
proporţională cu tensiunea din coardă și lungimea, corzii. 
Aceasta înseamnă că energia înmagazinată în înfășurare 
este proporţională cu circumferința dimensiunii compac- 
tate E = nT(2r Ry), și la fel va fi masa de repaus a parti- 
culei descrise de coardă mo = E/c2. Desigur, aceasta este 
masa de repaus pe care o atribuim noi mișcării în spaţiul cu 
trei dimensiuni, acolo unde nu vedem coarda înfășurată în 
jurul dimensiunii suplimentare, ci vedem doar că aceasta 
stă pe loc. 

Să comparăm acum cele două situaţii prezentate mai 
sus. În prima aveam o rază de curbură Rọ a dimensiunii 
compactate mult mai mare decât dimensiunea corzii în- 
chise. Pentru că unda de probabilitate era rezonantă în 
direcția dimensiunii compactate, masele particulelor des- 
crise de coardă puteau lua numai valori discrete: mo ~ 
n/ Ro. În a doua situaţie, raza de curbură Ro a dimen- 
siunii compactate era mai mică decât dimensiunea corzii 
închise, în așa fel încât corzile închise puteau fi înfășurate 
în jurul acesteia. Pentru că sunt tensionate, corzile au 
acum energie și masă de repaus date de forma mo ~ nRo. 
Vedem că și în acest caz masele de repaus sunt discrete. 

Dacă privim cele două relaţii de mai sus, putem trage 
concluzia, că cele două spectre discrete de mase mo pe care 

Figura 20.10: Pe linia de jos sunt reprezentate cinci 
dintre cele mai cunoscute forme ale teoriei corzilor re- 
lativiste. Toate acestea au loc într-un spatiu-timp cu 
D = 10 dimensiuni. Între teorii eristă relații, de erem- 
plu dualităti T sau dualităti S. Relatiile dintre teoriile 
IIA și Eg x Eg par să implice eristenta unei teorii încă 
nedescoperite, denumită teoria M de către fizicieni. Ea 
s-ar manifesta într-un spatiu-timp cu 11 dimensiuni și ar 
avea legătură cu supergravitatia. 


coarda relativistă le descrie sunt în esență aceleaşi. Cu 
alte cuvinte, spectrul de particule pentru o coardă închisă 
aflată într-un spaţiu cu rază de curbură Rg mare este iden- 
tic cu cel al unei corzi înfășurate într-un spațiu cu o rază 
de curbură Rg mică. Această simetrie poartă numele de 
dualitatea T. Interesant este că în spaţiul nostru tridimen- 
sional vom măsura masa de repaus a particulei, însă nu 
avem idee de unde provine: fie dintr-un spaţiu curb cu 
raza Rg mare sau, dimpotrivă, dintr-o înfășurare pe un 
spaţiu de dimensiune Rg mică. 

Pe de altă parte, observaţia, de mai sus are o consecinţă 
directă pentru multitudinea de forme ale teoriei super- 
corzilor. Astfel, se arată că ceea ce este interpretat ca 
o excitație datorată impulsului cuantificat într-o teorie 
poate fi interpretat ca o excitație datorată „înfășurării” 
pe spaţiul curb într-o altă teorie. Spunem în acest caz că 
cele două teorii sunt T-duale (vezi figura 20.10). 

În afară de dualitatea T care leagă câteva din teoriile 
supercorzilor, mai există și o altă dualitate care stabilește 
corelaţii între teorii, numită dualitatea S (de la „strong”, 
„puternic”): o teorie la constante de cuplaj g mici este 
identică cu o altă teorie la constante de cuplaj g mari. 
În plus, o teorie poate fi S-duală ei înseși, însemnând că 
teoria se comportă identic la constante de cuplaj mari ca 
și la constante de cuplaj mici. 

Ce înseamnă aceste relaţii între diversele teorii ale cor- 
zilor relativiste? În afară de faptul evident că ceea ce 
cunoaștem este încă insuficient, o părere des întâlnită este 
că toate aceste teorii se obţin probabil dintr-o teorie mai 
cuprinzătoare, numită teoria M („M” provine fie de la 
„membrană”, fie de la „mister”, în funcţie de preferinţele 
fizicienilor). Puţine lucruri se știu despre această teorie M, 
însă se bănuiește că ea s-ar manifesta într-un univers cu 
11 dimensiuni și că ar conduce la supergravitație în limita 
cuplajului său slab. 

Supergravitația este o aplicaţie a supersimetriei. 
Gravitonului (care este un boson) îi este atașat super- 
partenerul fermion gravitino. Unii fizicieni cred că se 
poate construi o teorie consistentă a supergravitaţiei în 
11 dimensiuni. Mai mult, s-a observat că ecuaţiile 

Figura 20.11: În stânga sus este reprezentată o mem- 
brană (0 suprafață bidimensională) într-un univers de 10 
dimensiuni spațiale, de la zi până la rio. În dreapta 
sus, spațiul este înfășurat în jurul dimensiunii spaţiale 
Zo și cu el este înfășurată și membrana. Atunci când 
înfășurarea este pe un cerc de rază foarte mică, obținem 
situația de jos, unde atât membrana, cât și spațiul au 
„pierdut ” o dimensiune. Avem atunci o coardă relativistă 
unidimensională într-un univers cu 9 dimensiuni spațiale. 


supergravitaţiei în 11 dimensiuni admit soluţii care des- 
criu o membrană bidimensională. Membrana poate fi 
folosită pentru a construi un mecanism prin care teoria 
supergravitaţiei în 11 dimensiuni să fie redusă la teoria 
supercorzilor în 10 dimensiuni, și iată cum. 

Ne vom imagina că una dintre cele 11 dimensiuni 
este compactată odată cu membrana (vezi figura 20.11). 
În acest fel o dimensiune spaţială (să zicem z0) se 
înfășoară, iar odată cu ea se înfășoară și membrana. Odată 
înfășurată, membrana devine o coardă, pentru că o dimen- 
siune (cea compactată) nu se mai vede. Pe de altă parte, 
și spaţiul pierde acum o dimensiune datorită compactă- 
rii, rămânând cu 9 dimensiuni spaţiale. Avem atunci un 
univers cu 10 dimensiuni spaţio-temporale și cu o coardă 
unidimensională, adică exact ceea ce spune teoria super- 
corzilor. 

În ciuda entuziasmului iniţial apărut la descoperirea le- 
găturii dintre supergravitaţia în 11 dimensiuni și teoria 
supercorzilor în 10 dimensiuni, nu s-a realizat un progres 
deosebit în ultimii ani. Nimeni n-a demonstrat existenta 
teoriei M. Teoria corzilor relativiste rămâne în continuare 
un joc de puzzle, deși plin de imaginaţie, așa cum vom 
vedea și în secţiunile următoare. 

201. Compactarea dimensiunilor spatiale 
şi principiul antropic 


După cum am văzut în secţiunile precedente, dimensiu- 
nile suplimentare ale universului joacă un rol crucial în 
teoria supercorzilor, acolo unde ele ar fi în număr de șase. 
Noile dimensiuni sunt probabil compactate, din moment ce 
nu le observăm. Rămân două întrebări importante: cum 
facem teoretic compactarea și cum putem observa erpe- 
rimental dacă există dimensiunile compactate? Trebuie 
spus de la început că, dacă detectăm experimental astfel 
de dimensiuni spaţiale compactate, nu înseamnă automat 
și că teoria supercorzilor este adevărată. 

În secţiunea precedentă am exemplificat compactarea pe 
spaţii cilindrice (pentru simplitate) și am văzut că, dato- 
rită dualității T pentru corzile închise, un spaţiu curb de 
dimensiune mare poate fi echivalent cu un spaţiu curb de 
dimensiune mică, unde corzile sunt înfășurate pe aceste di- 
mensiuni suplimentare. Pe de altă parte, compactarea se 
face nu numai pe spaţii perfect cilindrice, ci și pe altfel de 
spaţii, mult mai „încârligate”, În teoria supercorzilor, com- 
pactarea, se face în așa-numitele spații Calabi- Yau, intro- 
duse de matematicienii american Eugenio Calabi și chinez 
Shing-Tung Yau (vezi figura 20.12). Unul dintre moti- 
vele pentru care aceste spaţii Calabi-Yau sunt preferate 
de teoreticienii supercorzilor este că ele au proprietatea de 
dualitate T inclusă în simetria lor. 

Spațiile Calabi-Yau sunt un fel de universuri care au 
o parte din dimensiunile suplimentare deja compactate. 
Ele sunt foarte greu de vizualizat, prezentând topologii 
complexe, asemănătoare mult mai cunoscutei benzi a lui 
Moebius. Există multe astfel de spaţii posibile, fiecare 
având topologia sa (care include compactarea) dată de 
niște parametri denumiți moduli. În urma compactării, fie- 
care dintre aceste spaţii va conduce la alt spectru posibil de 
mase de repaus pentru particulele descrise de supercorzi, 
dat de valoarea modulilor, prin mecanisme asemănătoare 
celor prezentate în secţiunea precedentă. 

Astfel, în secţiunea precedentă am discutat despre un 
model prin care supercorzile de masă iniţială nulă capătă 
apoi masă de repaus nenulă. Am văzut acolo că mișcarea 
și înfășurarea corzii în dimensiunile compactate conţin în 
fond energie. Această energie este însă echivalentă cu masa, 
inerţială conform relaţiei lui Einstein. În spaţiul nostru 
tridimensional noi nu vedem mișcarea supercorzii în di- 
mensiunile suplimentare, ci doar energia conținută în ea, 
pe care o percepem ca masă de repaus. Vom crede că su- 
percoarda are o masă de repaus și se deplasează încet în 
spaţiul nostru (sau chiar stă pe loc), deși ea poate se de- 
plasează cu viteza luminii în dimensiunile suplimentare ale 
spaţiilor compactate. 

Modelul acesta este extrem de util pentru reconstrucția 
tabelului de particule elementare ale modelului standard. 
Aici, aşa cum am văzut, suntem constrânși să pornim cu 
mase de repaus nule ale particulelor elementare, pentru a 
evita uriașele mase Planck ale stărilor excitate ale corzii 
relativiste. Avem nevoie deci de un mecanism adiţional 

Figura 20.12: 


În figură sunt reprezentate schema- 
tic proiecții ale spațiilor Calabi- Yau în fiecare punct din 
spațiu. Aceste spaţii ne dau o manieră efectivă de com- 
pactare a celor șase dimensiuni suplimentare ale spațiului 
din teoria supercorzilor. Imagine reprodusă cu permisiu- 
nea autorilor, Jeff Bryant (Wolfram Research) și Andrew 
J. Hanson (Indiana University). 


prin care particulele elementare să capete mase de repaus 
nenule (mult mai mici decât masa Planck, dar nenule). 
Mecanismul acesta poate fi dat de maniera în care sunt 
compactate dimensiunile suplimentare. În aceste dimen- 
siuni suplimentare compactate supercorzile se pot deplasa 
sau înfăşura nevăzute de noi, căpătând astfel energie pe 
care noi o atribuim masei de repaus nenule a particulei. 

Astfel privită, prezența modulilor (cei care spun cum 
sunt compactate dimensiunile suplimentare ale universu- 
lui) în spaţiile Calabi-Yau poate fi privită ca un avantaj. 
Modulii ne permit să introducem diverse mase de repaus 
nenule ale particulelor pe care vrem să le descriem cu su- 
percorzile noastre. Există atunci șansa să găsim soluţia 
corectă pentru tabelul particulelor elementare cunoscute, 
cel care descrie lumea reală pe care noi o cunoastem. Pe 
de altă parte, va fi foarte dificil să explicăm de ce natura a 
ales tocmai acel set de moduli pentru spaţiile Calabi-Yau 
și nu altul! 

O estimare moderată a numărului posibil de spaţii 
Calabi-Yau, date de numărul de configurații de moduli pe 
care îl putem alege, este de 101% (un număr mai cunos- 
cut sub denumirea de googol). Alte estimări ajung chiar la 
105% de forme posibile (număr care îl depăşeşte pe cel al 
atomilor din univers). Pare atunci imposibil de explicat de 
ce numai una din multiplele soluţii a fost aleasă, cea care 
descrie universul nostru și exact particulele elementare din 
el, cu spectrul lor de mase de repaus. Urmând gândurile 
lui Einstein, am putea spune că acum Creatorul are mili- 
arde de miliarde de variante ale universului pe care îl poate 


crea, şi nu ne dorim ca iarăși el să trebuiască să aleagă va- 
rianta pentru noi. Pe de altă parte, tocmai această diver- 
sitate devine un argument împotrivă, conform principiului 
antropic. 

Astfel, părerea unor cosmologi este că universul în care 
trăim are mulţi parametri foarte fin ajustaţi, ceea, ce face 
posibil ca acest univers să poată conţine viaţa așa cum o 
știm noi. De exemplu, vârsta universului este suficient de 
mare pentru ca viața să aibă timp să se dezvolte. Pe de altă 
parte, și spectrul particulelor elementare așa cum le știm 
permite construcţia atomilor, apoi a moleculelor etc. Să 
ne imaginăm că am fi avut numai fotoni în univers: atunci 
viaţa, așa cum ne- imaginăm, nu ar fi avut probabil nici o 
șansă să apară. 

De fapt, viaţa este caracterizată intrinsec de o complexi- 
tate foarte înaltă, complexitate în mod curent nu o sesizăm 
la adevărata ei amploare. Să ne imaginăm numai ADN-ul 
cu miliardele sale de nucleotide, sau proteinele care sunt 
adevărate mașinării ale corpului şi care se potrivesc per- 
fect unele cu altele, tocmai pentru a putea acţiona. Se 
prea poate ca o alegere puţin diferită a spectrului de par- 
ticule elementare să nu facă posibilă o complexitate foarte 
înaltă, așa cum o vedem în lumea biologică de astăzi. 

În faţa acestei complexităţi, ne vom întreba: oare nu a 
fost universul construit anume de un Creator, deoarece alt- 
fel nu ar fi ieșit atât de bine potrivit? Argumentul acesta 
este folosit de unii teologi protestanți care spun: iată, uni- 
versul este prea complex pentru a fi apărut din întâmplare. 
Trebuie să existe un Creator care să fi ajustat parametrii 
iniţiali ai universului. 

Principiul antropic încearcă să explice complexitatea, 
această potrivire a parametrilor iniţiali, fără însă a face 
apel la un Creator. Principiul antropic ne spune că au 
existat mii și miliarde de alte universuri nepotrivite, cu 
constante complet aiurea, în care viața nu ar fi apărut așa 
cum știm noi. În câteva dintre aceste universuri constan- 
tele sau condiţiile iniţiale s-ar fi potrivit din întâmplare. 
În ele ar fi apărut și viaţa, sau viaţa inteligentă, care, iată, 
contemplă tocmai această potrivire și complexitate a uni- 
versului. Cu alte cuvinte, este normal să contemplăm un 
univers potrivit pentru viaţă, fiindcă altminteri viaţa nu 
ar fi apărut în el și nu ar fi avut cine să-l contemple. 

Argumentul este puternic, să recunoaștem. La urma 
urmei, să ne gândim la miliardele de ani în care viața a 
evoluat pe Pământ. Suntem noi conștienți de viaţa unei 
celule sau alta de acum 2 miliarde de ani, de viața dino- 
zaurului Gică de acum 100 de milioane de ani, de viaţa 
primului om amărât care a pus mâna pe bâtă acum câteva 
milioane de ani? 'Toate acestea nu mai fac parte din ceea 
ce noi am putea numi prezență conștientă, pentru că sunt 
atât de indepartate in timp. Însă, după cum au existat 
mii de dinozauri de care noi nu mai știm, se poate să fi 
existat și mii de alte universuri nereușite, uitate de istorie. 

Există câteva posibilităţi pentru existența acestor uni- 
versuri foarte diferite de al nostru. O posibilitate ar 
fi ca universul să se nască de mai multe ori, în ci- 
cluri. La fiecare naștere a sa, universul selectează anumite 
spaţii Calabi-Yau pentru compactarea celor 6 dimensiuni 
spaţiale suplimentare, care în final dau întreaga evoluţie a 
universului. Universul se naște și dispare apoi, urmând ca 
la o nouă naștere să aleagă altă modalitate de compactare. 


Secțiunea 201. Compactarea dimensiunilor spatiale și principiul antropic 


Energie 


Figura 20.13: Peisajul posibilelor universuri, în funcţie 
de cum putem compacta cele șase dimensiuni suplimen- 


tare. Pe aza verticală este energia vidului cosmic. Pe 
azele orizontale sunt reprezentați schematic câțiva dintre 
parametrii (modulii) care descriu cum are loc compacta- 
rea. Fiecare mod de compactare este deci asociat în figură 
unui punct din peisaj și el va crea o singură formă de 
univers. Cele mai multe puncte reprezintă universuri cu 
energie a vidului prea mare, care nu vor forma materia 
așa cum o știm noi pentru că prezic o expansiune mult 
mai accelerată a universului decât cea observată experi- 
mental. Doar în puţine cazuri, acolo unde energia are 
puternice minime locale, poate apărea un univers asemă- 
nător cu al nostru. 


În final, va ieși unul cu simetria particulelor dată de mo- 
delul standard al particulelor elementare și în el noi, care 
iată am ajuns să ne întrebăm de ce este așa și nu altfel. 

Un exemplu de „potrivire” a constantelor universului și 
a condiţiilor sale iniţiale este legat expansiunea universu- 
lui. Astfel, în secţiunea 92 am văzut că universul este în 
expansiune accelerată, deși nu într-o expansiune foarte ac- 
celerată. Fizicienii descriu această expansiune accelerată 
prin intermediul unei energii întunecate, care este (expri- 
mată în unităţi de masă) cu un ordin de mărime mai mare 
decât densitatea medie de masă din univers 10-2%g/cm5. 

Am văzut în secţiunea 151 că energia de zero a vidului 
cuantic poate explica expansiunea accelerată a universului. 
Aceasta, pentru că presiunea vidului are sens opus presiu- 
nii obișnuite a radiaţiei: ea atrage pereţii metalici între 
care se află, spre deosebire de radiaţia, electromagnetică, 
care apasă pe ei. Pentru a estima energia vidului, trebuie 
să adunăm energia de zero a tuturor modurilor posibile 
de oscilație ale undelor de probabilitate ale particulelor. 
Problema este, așa cum am calculat în secţiunea 151, că 
energia vidului este de 10120 mai mare decât am avea ne- 
voie. 

Am putea, calcula energiile de zero maxime cu care par- 
ticulele vor contribui la densitatea de energie observată a 
universului, fără să depășească valoarea măsurată experi- 
mental. Pentru aceasta, să remarcăm mai întîi că un mod 
de oscilație cu frecvenţa f contribuie la densitatea de ener- 
gie cu energia E = hf /2 și se întinde pe o lungime apro- 
ximativ egală cu lungimea sa de undă A z c/f ~ 1/E. 
Densitatea de energie de zero a vidului devine atunci 

e x E/X ~ Et, crescând cu puterea a patra a energiei 
considerate. 

Cum în secţiunea 151 am calculat densitatea de energie 
considerând moduri de oscilație cu energii apropiate de 
energia Planck și am obţinut valori de 10120 mai mari de- 
cât avem nevoie, înseamnă că valoarea maximă a energiei 
de zero pe care o putem accepta să contribuie la energia 
universului este de 10% mai mică decât energia Planck 
(am folosit dependența cu puterea a patra, dedusă mai 
devreme, dintre densitatea de energie și energia de zero 
a oscilatorului luat în considerare). Cum energia Planck 
este de aproximativ 1019GeV = 1025eV, înseamnă că ener- 
gia de zero maximă este de doar 10-2eV (remarcaţi că 
această valoare are același ordin de mărime cu cel al masei 
de repaus nenule a neutrinilor, recent descoperită). 

Valoarea obţinută în final este mult mică decât cea a par- 
ticulelor observate, iar rezultatul pune probleme. Aceasta, 
pentru că particulele observate (electroni, fotoni, etc.) 
contribuie întotdeauna la energia de zero, fie că există sau 
nu într-un loc din spaţiu, chiar și în vid, prin unda lor de 
probabilitate. 

Situaţia se poate recunoaște în figura 12.6, acolo unde 
vedem că particulele sunt pachete de energie ale oscila- 
torilor aflaţi în fiecare punct din spaţiu, oscilatori care 
reprezintă undele de probabilitate ale acestor particule. 
Acești oscilatori au energie de cuantică zero chiar și în 
starea lor de energie minimă (care, prin definiţie, repre- 
zintă absența particulelor din acel loc). Cu alte cuvinte, 
energia de zero a particulelor se manifestă în fiecare punct 
din spaţiu, chiar dacă spaţiul este vid, complet lipsit de 
particule. În această situaţie nu putem decât spera ca 
supersimetria, să ne salveze. 

Relaţia dintre supersimetrie și energia de zero a vidului 
cuantic a fost menţionată în secţiunea 184, și ea este în 
esenţă următoarea: dacă toate particulele ar fi fost super- 
simetrice, atunci energia de zero a vidului ar fi fost riguros 
nulă, datorită simetriei perfecte între bosoni și fermioni (o 
altă formulare a acestui rezultat este să spunem că energia 
de zero a particulelor supersimetrice este nulă). 

Teoria supersimetriei spune însă că superpartenerii bo- 
soni și fermioni au aceeași masă de repaus, or acest lucru 
nu a fost observat încă în practică (pentru că superparte- 
nerii nu au fost detectaţi la masele așteptate). De aceea, 
supersimetria trebuie să fie ruptă cel puţin în jurul energiei 
de 104GeV, energia aproximativă până la care am testat 
supersimetria până acum. În acest caz, aceasta este ener- 
gia maximă pentru care trebuie să adunăm energiile de 
zero ale modurilor de oscilație. Densitatea de energie a vi- 
dului cuantic devine însă și atunci de (10%GeV/0,01eV)t = 
1060 mai mare decât cea observată experimental în ex- 
pansiunea universului. Nici în acest caz situaţia nu este 
rezolvată. 

Teoria supercorzilor este o teorie supersimetrică, iar ru- 
perea de simetrie trebuie să aibă loc, deoarece nici un 
partener supersimetric nu a fost încă descoperit. Vedem 
atunci că încă există o problemă cu valoarea prezisă de 
teoria supercorzilor pentru contribuţia energiei de zero a 
vidului cuantic la expansiunea universului, care este de 
1050 mai mare decât valoarea care ne trebuie. Pentru 
mulți fizicieni teoreticieni, această diferenţă de 60 de or- 
dine de mărime este prea mare și un argument pentru a 

elimina orice teorie supersimetrică, deci și teoria supercor- 
zilor. Problema rămâne însă și în cadrul mecanicii cuantice 
obișnuite (acolo unde diferenţa este chiar de 120 de ordine 
de mărime), aşa încât să nu ne grăbim să desființăm su- 
persimetria. 

Teoria supercorzilor are un avantaj faţă de teoria super- 
simetriei. Astfel, spectrul de particule care se pot obţine 
este determinat de valorile modulilor spaţiilor Calabi-Yau, 
cu alte cuvinte de felul în care sunt compactate dimen- 
siunile suplimentare ale spaţiului. Aceste posibilităţi sunt 
nenumărate (101% sau chiar 105%), iar ceea ce poate fi un 
avantaj. 

Din multitudinea de posibilităţi poate că există una în 
care coeficienţii se potrivesc perfect, așa încât să rezulte 
atât ruperea de supersimetrie la peste 1TeV, cât și o ener- 
gie a vidului mult mai mică decât ne așteptăm în primă 
instanţă. Potrivirea ar fi într-adevăr remarcabilă, deoa- 
rece în mod normal ruperea, de simetrie vine cu o energie 
a vidului de 106° mai mare decât valoarea de care avem 
nevoie pentru a explica expansiunea observată a univer- 
sului, și, cu toate acestea, energia vidului ar fi de același 
ordin de mărime cu cea observată experimental. 

Există miliarde de miliarde de posibile spaţii 
Calabi-Yau, și, dacă vom căuta suficient de mult, 
poate vom găsi unul care să se potrivească cu modelul 
standard al particulelor Elementare și din care să rezulte 
o energie a vidului foarte mică, așa cum avem nevoie (vezi 
figura 20.13). 

Cu miliardele de miliarde de posibilităţi de alegere ale 
modulilor (deci ale modalităţilor de compactare), teoria 
corzilor relativiste nu este atunci falsificabilă, spun unii 
critici, pentru că ea poate explica orice tabel de parti- 
cule elementare. Astfel, alegând alţi moduli ai spaţiilor 
Calabi- Yau, construim alte universuri și eventual alte par- 
ticule elementare. 

De aceea, spun acești critici, teoria corzilor relativiste 
nu este o teorie științifică, pentru că orice teorie științifică, 
trebuie să fie falsificabilă. Dacă descoperim o particulă 
nouă, se prea poate să găsim și o combinaţie de moduli 
ai spaţiilor Calabi-Yau care să conducă la acea particulă 
cunoscută. Sunt pur și simplu prea multe modalităţi de 
compactare a dimensiunilor suplimentare. 

Introducerea dimensiunilor suplimentare aduce cu sine 
însă o altă problemă, cea a instabilității acestora. Această 
problemă este legată intrinsec de teoria relativităţii ge- 
nerale, care ne spune că spaţiul este dinamic. Cu alte 
cuvinte, din ecuaţiile lui Einstein, mărimea dimensiuni- 
lor spaţiale suplimentare compactate poate varia în timp. 
Dacă așteptăm suficient de mult, o parte dintre acestea 
ar putea deveni chiar macroscopice. Ne întrebăm atunci: 
oare cum am percepe noi aceste dimensiuni suplimentare, 
dacă ar crește încetul cu încetul în spaţiul nostru atât de 
familiar? 

Ce fascinant! Cum ar fi să vedem cu ochii noștri 
apariţia treptată a unei a patra dimensiuni spaţiale? 
Vom percepe oare tot secţiuni tridimensionale din spaţiul 
patru-dimensional, pentru că așa rămân construiți ochii 
noștri tridimensionali (vezi figura 20.14)? Ne vom dezvolta 
noi conexiuni neuronale pentru a reprezenta relațiile 
spațiale dintre obiectele care au acum patru dimensiuni 
spaţiale? Este greu de spus, dacă nu avem șansa de a trăi 

Figura 20.14: În stânga sus este prezentată proiecția 
unui cub pe o suprafață bidimensională. Cubul poate fi 
privit ca alăturarea a două pătrate diferite. Fiecare pă- 
trat se proiectează în plan ca un paralelipiped, de aceea 
proiecția cubului devine o alăturare de două paralelipi- 
pede. În dreapta sus (1) este reprezentată proiecția unui 
hipercub patru-dimensional pe un hiperplan tridimensio- 
nal (universul nostru). Prin analogie, și hipercubul este 
alăturarea a două cuburi în spațiul patru-dimensional. De 
aceea proiecția sa, reprezentată în figură, poate fi privită 
ca o alăturare a două cuburi tridimensionale deformate. 
În stânga jos (2) și dreapta jos (3) sunt reprezentate alte 
două proiecții pentru care hipercubul initial este rotit în 
spațiul patru-dimensional. Sursa: Wikipedia Commons. 


„pe viu” această creștere în mărime a unei dimensiuni su- 
plimentare compactate care era până acum ascunsă privirii 
noastre. 

Pe de altă parte, poate că nu este bine să ne dorim acest 
lucru, deoarece evoluţia dinamică a dimensiunii spaţiale 
suplimentare nu poate decât modifica relaţiile dintre par- 
ticulele elementare, eventual distruge atomii și moleculele 
din care e alcătuit corpul nostru, inclusiv ochii. Înainte de 
a porni o panică generală ca cea dată de pornirea accelera- 
torului LHC în 2008, să spunem că nu avem deocamdată 
nici un indiciu experimental privind existenţa acestor di- 
mensiuni spaţiale suplimentare și nici despre faptul că ele 
ar fi dinamice. 

La ora actuală, problema stabilității dimensiunilor com- 
pactate nu este rezolvată, deși diverse propuneri există pe 
mesele cercetătorilor. Nici problema energiei de zero prea 
mari nu este încă rezolvată. Teoria, supercorzilor are însă 
destule variante ale modalităţilor de compactare, și e posi- 
bil ca una dintre acestea să conducă la o constantă cosmo- 
logică mică, egală cu cea observată. Rămâne la latitudinea 
cititorilor fie să ia atitudine de o parte sau alta a dezbaterii 
în jurul principiului antropic, fie să aștepte rezultate mai 
noi și mai concludente. 


Sectiunea 202. Lumea branelor și mărimea dimensiunilor suplimentare 


202. Lumea branelor 
și mărimea dimensiunilor suplimentare 


Multă vreme s-a considerat că, spre deosebire de cor- 
zile deschise (cele cu capetele libere), corzile închise (cele 
în formă de bucle închise) au o șansă mai mare de a ex- 
plica lumea fizică înconjurătoare. Aceasta, deoarece cor- 
zile închise par că au mai multe detalii ce pot fi folosite, 
de exemplu înfășurarea în jurul unei dimensiuni compacte. 
De fapt, dacă privim tabelul 20.6 vedem că doar în teo- 
riile de Tip I apar corzile deschise. O invenţie nouă însă, 
numită D-brană, a readus corzile deschise în actualitate. 

Astfel, în toate discuţiile de până acum am considerat 
tacit că, pentru o coardă deschisă, capetele sale sunt libere. 
La urma urmei, pare normal, coarda deschisă se mișcă 
liber prin spaţiu, iar cu ea și capetele sale. Mai mult, am 
văzut că viteza acestor capete trebuie să fie egală cu viteza 
luminii. 

Cu toate acestea, să ne imaginăm că legăm unul sau 
ambele capete ale corzii deschise de un punct fiz. Or, și 
mai interesant, să le lăsăm să alunece liber pe o linie sau 
pe un plan. În general, am putea limita mișcarea unui 
capăt al corzii la un hiperplan de dimensiune p (să nu 
uităm că avem de unde alege, deoarece universul are 9 
dimensiuni spaţiale). Acest hiperplan de dimensiune p, 
pe care capetele corzilor sunt constrânse să se miște, se 
numește o Dp-brană. 

Litera D vine de la Johann Dirichlet, care este numele 
matematicianului german ce a studiat ecuaţiile diferenţiale 

Figura 20.15: În figură sunt ezemplificate condițiile la 
capete pentru o coardă relativistă. Coarda de sus are am- 
bele capete constrânse să se miște pe o suprafață bidimen- 
sională (o membrană) care poartă numele de „D2-brană” 
Coarda de jos are ambele capete libere. La mijloc se află o 
coardă ce are un capăt constrâns să se miște pe membrană 
și un capăt liber. Suprafaţa bidimensională (membrana) 
poate fi deformată, torsionată și dinamică în timp. 

ale unei funcţii cunoscând valorile acesteia la capetele unui 
interval dat. Aceste ecuaţii se pot aplica și la mișcarea, 
unei corzi cu capetele fixe. Cuvântul brană vine de la 
membrană, deoarece, în cazul general, hiperplanul de di- 
mensiune p poate fi imaginat ca o membrană (vezi figura 
20.15). 

De exemplu, în cazul în care coarda are un capăt fixat 
într-un punct, atunci acel punct definește o DO-brană, pen- 
tru că dimensiunea unui punct este 0. Dacă însă capătul 
corzii este constrâns să se miște liber într-un plan, atunci 
acel plan definește o D2-brană (pentru că planul are di- 
mensiunea 2) și așa mai departe (vezi figura 20.15). Dar 
D-branele nu sunt numai hiperplanuri fixe pe care capetele 
corzilor sunt constrânse să se miște. Ele sunt obiecte di- 
namice, care se mișcă, fluctuează sau care interacționează 
cu alte obiecte. Desigur, în această situaţie fizica devine 
și mai interesantă, iar problema mult mai complexă. 

Dintre multitudinea de  hiperplanuri (dinamice) 
Dp-brane care pot fi construite, cele mai fascinante sunt 
branele de univers („branewold” in engleza). Într-un caz 
simplificat al acestei teorii (caz pe care alegem să-l prezen- 
tăm aici pentru cursivitate), avem de-a face cu D3-brane, 
adică cele două capete ale corzilor sunt constrânse să se 
afle într-un hiperplan de dimensiune 3 din universul de 9 
dimensiuni spaţiale. Presupunerea suplimentară este că 
acest hiperplan este chiar universul în care ne aflăm noi 
(vezi figura 20.16)! 

Cu alte cuvinte, nu atingem niciodată alte puncte din 
universul de nouă dimensiuni, pentru că ele sunt în afara 
hiperplanului 3 dimensional pe care ne aflăm, hiperplan 
care se numește acum brană de univers. În această brană 
de univers (universul nostru tridimensional) noi am de- 
tecta de fapt capetele corzilor care sunt atașate la ea, pe 
care le-am percepe ca particule elementare, deși corzile s-ar 
extinde în toate cele nouă dimensiuni. Această brană de 
univers este deci universul în care trăim. Şi, să nu uităm, 
ea poate fi dinamică, torsionându-se și deformându-se în 
timp. 

Presupunerea de mai sus este desigur spectaculoasă, 
pentru că ea ne permite să considerăm că celelalte 6 dimen- 
siuni suplimentare nu sunt compactate ca în cazul spaţiilor 
Calabi-Yau, ci se pot extinde oricât de mult. Aceste di- 
mensiuni suplimentare pot fi oricât de mari, pentru că noi 
oricum nu le vedem, fiind constrânși să trăim în acel hiper- 
plan tridimensional dat, acolo unde simţim capetele cor- 
zilor deschise descriind particulele elementare (vezi figura 
20.16). 

Desigur, veţi întreba, care este avantajul unei astfel de 
brane de univers? Dincolo de faptul că este o construcţie 
matematică interesantă, chiar este nevoie de ea pentru a 
explica realitatea? Ei bine, avantajul este că într-o astfel 
de teorie lungimea corzii relativiste ar putea fi mai mare 
decât lungimea Planck de 10-35 metri! De fapt, în teoria 
branelor de univers lungimea corzilor este dată de energia 
la care vrem să avem ruperea supersimetriei. Așa cum am 
văzut, fizicienii cred că aceasta are loc la energii de ordinul 
TeV-ilor, energii care vor fi testate la acceleratorul LHC. 

Energia de 1TeV ne dă, în modelele de mai sus, frecvența 
de vibraţie f = E/h a corzii, iar aceasta, la rândul ei, ne 
dă lungimea de undă a vibraţiei fundamentale A = c/f = 
ch/E ~ 10-185m. Lungimea de undă este însă de ordinul 
de mărime al lungimii corzii deschise, datorită condiţiilor 

Figura 20.16: Într-o versiune simplificată a teoriei bra- 
nelor de univers, universul nostru tridimensional (re- 
prezentat aici de un hiperplan vertical) ar fi „cufundat” 
într-unul cu nouă dimensiuni spațiale totale. Corzile re- 
lativiste deschise ar avea capetele fizate în hiperplan și 


ar reprezenta particulele obișnuite. Unele dintre aceste 
corzi deschise își pot uni capetele și forma un graviton (o 
coardă închisă) ce va scăpa de pe hiperplan. În afară de 
graviton, nimic altceva nu evadează de pe hiperplan (din 
universul în care trăim). Spaţiul suplimentar din afara 
hiperplanului nu este „văzut” în mod obișnuit decât prin 
intermediul gravitației, pentru că nici lumina nici altceva 
nu îl părăsește. Din estimări actuale, dimensiunea lui 
trebuie să fie mai mică decât o zecime de milimetru. 


de rezonanță. Aceasta înseamnă că lungimea, corzii este 
în noua teorie de ordinul 10718m, adică mult mai mare 
decât lungimea Planck iniţială de 10-35m. Indirect, atunci 
nivelurile excitate ale corzii se vor găsi în jurul energiilor 
de câţiva TeV, așa cum ne dorim, deci ar putea fi testate 
la acceleratorul LHC din Geneva. 

Pentru că totuși nu am detectat în experimentele noas- 
tre celelalte dimensiuni, acum posibil macroscopice, fizi- 
cienii cred că avem nevoie de presupuneri suplimentare 
pentru teoria branelor de univers. Una dintre ele ar fi 
aceea că forţele electromagnetice slabe și tari nu se extind 
în afara branei de univers, deci în afara universului cu trei 
dimensiuni spaţiale în care trăim. Acest lucru este ușor de 
acceptat dacă observăm că purtătorii forțelor sunt niște 
particule elementare (fotoni, bosoni) descrise de corzi re- 
lativiste. Pe ele le vom considera corzi deschise cu un capăt 
fix pe brana de univers. 

Pe de altă parte, astfel de constrângeri nu se aplică forței 
gravitaționale, pentru că ea este cea care dă intrinsec cur- 
bura spaţiului-timp, conform teoriei relativităţii generale. 
Forța gravitaţională este intermediată, de graviton, pe care 
îl putem face acum o coardă închisă, pentru a putea pă- 
răsi universul în care trăim, fiindcă nu mai este legat de el 
(vezi figura 20.16). 

Dar și în acest caz trebuie să impunem constrângeri su- 
plimentare asupra mărimii celor 6 dimensiuni pe care nu le 
vedem. Astfel, dacă dimensiunile acestea ar fi fost foarte 
mari, atunci supernovele ar fi emis energie gravitaţională, 
în toate cele 9 direcţii spaţiale. Energia gravitaţională ar 

Figura 20.17: Schita unui model de universuri pa- 
ralele care sunt conectate prin intermediul interacțiunii 
gravitaționale. Cele două planuri reprezintă două brane 
de univers, adică fiecare câte un univers separat. În mod 
normal toate corzile relativiste deschise ce reprezintă par- 
ticule sunt constrânse să trăiască și să evolueze pe aceste 
brane de univers. Cu toate acestea, capetele unor corzi se 
pot uni formând gravitoni (corzi închise) care vor evada 
în spaţiul liber între branele de univers (cele două pla- 
nuri). Ele vor purta interacțiunea de la univers la altul. 
Un astfel de model poate explica materia întunecată din 
universul nostru, a cărei existență a fost recent dedusă. 
În acest caz ea ar fi pur și simplu materia unui univers 
paralel cu al nostru, pe care noi o percepem prin interme- 
diul gravitonilor. Dacă cele două universuri sunt și mai 
apropiate, atunci o coardă deschisă (partea de jos a figu- 
rii) se leagă de ambele universuri, creând modele și mai 
compleze. 


fi avut o altă distribuţie, iar evoluţia supernovelor ar fi 
fost vizibil modificată. În plus, mărimi mari ale celor 6 di- 
mensiuni ar fi influenţat în mod vizibil istoria, universului. 
Toate aceste efecte impun o limită superioară pentru mă- 
rimea celor 6 dimensiuni suplimentare, de ordinul a câteva 
zecimi de milimetru. 

Dar și așa valori de ordinul de mărime al milimetrilor 
ar fi mult mai mari decât cele așteptate pentru spaţiile 
Calabi- Yau compactate introduse în secţiunea trecută. La 
o primă vedere s-ar putea să fiți surprinși, căci dacă dimen- 
siunile suplimentare ar fi de aproximativ 1 mm, atunci si- 
gur s-ar vedea, veţi spune! Dar să nu uităm că noi „vedem” 
în mod obișnuit doar prin intermediul forţelor electro- 
magnetice, care sunt obligate în acest caz să stea în brana 
de univers (universul nostru tridimensional). Singura 
noastră, „lumină” cu care vedem în afara branei de univers 
este forţa gravitațională, iar surpriza mare este că această 
forţă nu a fost testată până în prezent pentru dimensiuni 
de sub o zecime de milimetru. De aceea prezentăm în con- 
tinuare un rezultat al căutării altor dimensiuni cu ajutorul 
forţei gravitaționale, care este util desigur tuturor teoriilor 
ce includ dimensiuni suplimentare ale spaţiului. 

Ideea de bază a experimentului este următoarea. 
Comportarea forței gravitaționale cu distanţa este dată 

Figura 20.18: În figură este reprezentat cazul unei sin- 
gure dimensiuni suplimentare compactate. De la distanță, 
tubul din figură apare ca având o singură dimensiune. De 
aproape însă se vede structura sa bidimensională. În fi- 
gură sunt desenate și niște linii de câmp generate de o 
sarcină gravitațională aflată în mijloc. De departe lini- 
ile de camp sunt paralele, însă foarte aproape de sursă 
acestea au o formă radială care trădează caracterul bi- 
dimensional al suprafeţei. Măsurând atunci dependența 
liniilor de câmp de distanță vom ghici când ne apropiem 
la o dimensiune așa de mică încât dimensiunile suplimen- 
tare ale spatiului îşi fac aparitia. În exemplul din figură, 
aproape de sursă, forța gravitațională evoluează invers 
proporțional cu distanța (pentru că este o suprafață bidi- 
mensională) iar departe de sursă forța devine constantă 
(liniile de fluz își păstrează distanța dintre ele). 


de numărul de dimensiuni ale spaţiului. În spaţiul tri- 
dimensional, de exemplu, forţa gravitaţională scade in- 
vers proporţional cu pătratul distanței, pentru că energia 
gravitaţională emisă de un corp se distribuie uniform în 
spaţiu. Or, cu alte cuvinte, câmpul gravitațional are o 
structură de flur, care se distribuie uniform din punc- 
tul sursă. Cum aria sferei ce înconjoară punctul este 
proporţională cu pătratul razei sferei, iar fluzul de câmp 
se menţine constant, înseamnă că densitatea, de flux (care 
este o măsură a tăriei gravitaţiei) scade invers proporțional 
cu pătratul distanţei. 

În cazul prezenţei unor dimensiuni suplimentare, se în- 
tâmplă un lucru deosebit. Astfel, să ne imaginăm un 
univers care are o topologie asemănătoare suprafeței unui 
cilindru subţire (vezi figura 20.18). Pe distanţe foarte 
scurte, suprafaţa cilindrului este bidimensională, deci forţa 
scade proporţional cu distanţa conform argumentului de 
mai sus (ar fi scăzut cu pătratul distanței dacă suprafața, 
ar fi fost tridimensională). Dacă însă privim de la distanță, 
cilindrul apare ca o aţă de o singură dimensiune, deci forţa 
devine constantă cu distanţa. 

Vedem astfel că modul în care evoluează forţa 
gravitaţională cu distanţa ne dă numărul de dimensiuni ale 
universului. Forţa gravitaţională scade cu distanţa după 
relaţia F ~ 1/r"-1 unde n este numărul total de dimen- 
siuni ale spaţiului. Atunci, dacă vrem să testăm existența 
unor dimensiuni suplimentare de mărimea unui milimetru, 
trebuie să măsurăm comportarea forţei gravitaționale pe 
distanțe din ce în ce mai mici. 

Putem porni cu distanțe macroscopice, de metri, și mă- 
sura forţa de atracţie dintre două corpuri pe măsură ce le 
apropiem. În universul nostru cu trei dimensiuni spaţiale 
vom observa că forța crește invers proporţional cu pătratul 


591 


Detector 
capacitiv 


d(t) 


Izolator 


Piezo 


Vibrație 
sursă (1KHz) 


Figura 20.19: Schema aparatului de măsură folosit de J. 
C. Long și John Price pentru a detecta eventualele dimen- 
siuni suplimentare ale spatiului. Aparatul contine o la- 
melă de tungsten (cea de jos) care vibrează cu o frecventă 
de aproape 1KHz. Ea este sursa. La aprozimativ 0,1 mi- 
limetri deasupra ei este așezată o altă lamelă de tungsten. 
Ea este detectorul. Între cele două este așezată o a treia 
placă izolatoare, care elimină posibilitatea ca vibratiile 
plăcii sursă să fie transmise plăcii detector prin inter- 
mediul aerului sau eventualelor sarcini electrice statice 
care s-ar găsi pe cele două plăci. În acest fel, vibrația 
(generată de un cristal piezoelectric) va ajunge la detec- 
tor doar datorită atracției gravitaționale care există între 
cele două plăci. Deoarece placa sursă este așezată asi- 
metric, placa detector va avea o mișcare de torsiune în 
jurul azei sale de simetrie. Miscarea este măsurată cu 
un detector capacitiv. Valoarea capacității este o măsură 
directă a distanţei d(t) dintre plăci. 


distanţei F ~ 1/d?. Când însă măsurăm forţa la distanţe 
de zecimi de milimetru, acolo unde poate o dimensiune su- 
plimentară își face apariţia, trebuie să observăm că forţa 
gravitaţională crește invers proporţional cu cubul distanței 
F ~ 1/d3. Aceasta pentru că fluxul gravitațional se ma- 
nifestă într-un univers cu patru dimensiuni spaţiale. La 
distanţe și mai mici, dacă mai apare o nouă dimensiune 
suplimentară, atunci forţa va crește invers proporţional cu 
valoarea, distanţei la puterea a patra F ~ 1/dt și așa mai 
departe. 

Așa cum am menţionat, din motive practice, aceste 
distanţe la care dimensiunile suplimentare își fac apariţia 
trebuie să fie mai mici decât aproximativ un milimetru. 
Dacă găsim o abatere a comportării de la F ~ 1/r? că- 
tre F ~ 1/r la distanţe mai mici decât un milimetru, 
vom spune cu certitudine că o nouă dimensiune și-a făcut 
apariţia. Sau, mai simplu spus, o eventuală abatere de 
la legea lui Newton semnalează apariţia unor dimensiuni 
suplimentare. ` 

Să observăm că teoria branelor de univers explică de 
ce gravitația este intrinsec mai slabă decât celelalte forțe 
ale naturii. Astfel, putem presupune că la distanțe foarte 
mici toate forțele (inclusiv gravitația) au acelaşi ordin de 
mărime. Dacă numărul de dimensiuni spațio-temporale 

este d = 10, atunci forța gravitaţională scade cu distanța 
sub forma F ~ 1/r-2 ~ 1/r8 . Pe de altă parte, toate 
celelalte forțe (electromagnetismul, de exemplu) trebuie 
să scadă ca F ~ 1/r?, pentru că ele sunt constrânse să 
se manifeste în brana de univers care are numai trei di- 
mensiuni spaţiale. De aceea, la distanțe mai mari forța 
gravitaţională devine mult mai slabă decât celelalte forţe 
(pentru că scade cu puterea a opta la început, pe distanţe 
mici). 

În anul 2003 un grup de cercetători de la Universitatea 
Boulder din Colorado (SUA) a publicat în revista Nature 
rezultatele unui experiment care a testat evoluția forței 
de atracție gravitațională cu distanța pentru distanțe de 
ordinul zecimilor de milimetri. Aparatul folosit prezintă 
două lamele de tungsten, plasate la o distanță de 0,1 
mm, între care autorii experimentului au măsurat atracţia 
gravitaţională. Această măsurătoare nu a fost făcută însă 
direct, ci indirect (vezi figura 20.19). 

Astfel, una dintre lamele (numită detector) are o 
frecvență particulară de rezonanţă. Apoi cealaltă la- 
melă (numită sursă) este pusă să vibreze cu exact aceeași 
frecvenţă de rezonanță ca cea a lamelei detector. Datorită 
forței gravitaționale, lamela sursă va transmite vibrația 
lamelei detector, iar acesta va reacţiona foarte sensibil, 
deoarece vibrează pe frecvenţa ei proprie de rezonanţă. 
Amplitudinea vibraţiei lamelei detector este apoi moni- 
torizată cu o sondă capacitivă, şi ea ne dă o informaţie 
indirectă despre mărimea forței de atracţie newtoniană în- 
tre cele două lamele și comportarea acesteia cu distanța. 
Aparatul astfel construit este sensibil la greutăţi care sunt 
de un miliard de ori mai mici decât o pietricică de nisip. 

Rezultatele experimentului nu au scos la iveală nicio 
abatere de la legea lui Newton, nici măcar pentru distanțe 
de ordinul unei zecimi de milimetru. Cu alte cuvinte, mă- 
rimea, eventualelor dimensiuni suplimentare trebuie să fie 
mai mică decât 0, 1 mm, dacă ele există în realitate. 


203. Despre entropie 
și radiația Hawking a găurilor negre 


În secţiunea 187 am prezentat găurile negre microsco- 
pice. Am văzut că limita acestora se găsește atunci când 
lungimea. de undă Compton a găurii negre devine egală 
cu raza sa Schwarzschild. Un calcul direct conduce la 
observaţia că masa minimă a găurilor negre microscopice 
este egală cu masa Planck, adică 1019 GeV (în unităţi 
obișnuite avem 1078 kg). În acest caz, raza Schwarzschild 
devine egală cu lungimea Planck, adică 10735m. 

Lungimea de undă Compton ne spune care este pre- 
cizia cu care putem localiza un obiect de masă M, din 
punct de vedere cuantic. Datorită incertitudinii cuan- 
tice, niciodată nu vom localiza mai precis un corp de- 
cât într-o regiune de dimensiune egală cu lungimea sa 
de undă Compton. Dacă am încerca să-l îndesăm într-o 
regiune mai mică, bucățele din corp vor sări afară dato- 
rită fluctuaţiilor cuantice (vezi secţiunea 187). Pe de altă 
parte, raza Schwarzschild definește dimensiunea unui corp 

la care el devine o gaură neagră. Dacă îndesăm corpul 
într-un volum mai mic decât cel dat de raza Schwarzschild, 
atunci el devine o gaură neagră și nimic nu mai scăpă din 
el. 

Masa Planck este acea masă a găurii negre pentru care 
lungimea de undă Compton și raza Schwarzschild sunt 
aproximativ egale. Gaura neagră nu ar putea avea o 
masă mai mică, pentru că în acest caz lungimea de undă 
Compton ar fi mai mare decât raza Schwarzschild. Atunci 
fluctuațiile cuantice ar arunca bucăţi din gaura neagră pe 
distanţe mai mari decât raza Schwarzschild și ar dezintegra 
efectiv gaura neagră. De aceea găurile negre microscopice 
de masă Planck sunt cele mai mici găuri negre permise de 
teoria actuală. 

Așa cum am văzut în secţiunile precedente, în starea 
sa de energie minimă (neexcitată), coarda relativistă are 
masa nulă, pentru a putea descrie valorile scăzute ale ma- 
selor particulelor elementare. Pe de altă parte, în starea sa 
ezcitată, masa unei corzi relativiste este de ordinul masei 
Planck, deci egală cu cea a unei găuri negre microscopice. 
Mai mult însă, așa cum am menţionat, coarda relativistă 
are o mărime spaţială tot de ordinul lungimii Planck, ca 
și gaura neagră microscopică. Vedem că atât coarda re- 
lativistă în starea excitată, cât şi gaura neagră microsco- 
pică au aceeași masă Planck și aceeași dimensiune spaţială 
dată de lungimea Planck. Putem face atunci presupune- 
rea spectaculoasă că o coardă excitată este o gaură neagră 
microscopică! 

Pornind de la aceste observaţii asupra corzilor excitate, 
unii cercetători investighează impactul teoriei corzilor asu- 
pra teoriei găurilor negre, sau, invers, o eventuală confir- 
mare a, teoriei corzilor relativiste cu ajutorul găurilor ne- 
gre. Desigur, situaţia este paradoxală, deoarece atât cor- 
zile relativiste cât și găurile negre microscopice încă nu au 
fost detectate experimental. 

Cu toate acestea, lipsa observaţiilor nu îi împiedică pe 
fizicienii teoreticieni să elaboreze modele de găuri negre cu 
ajutorul teoriei corzilor relativiste. Problema este tentantă 
și pentru că teoria corzilor relativiste este prima teorie 
care încearcă să afle efectiv ce se întâmplă în interiorul 
găurilor negre. Astfel, chiar înainte de primele rezultate 
experimentale, teoria corzilor relativiste pare că a repurtat 
un succes în descrierea stărilor interioare ale găurii negre, 
prin intermediul entropiei. 

Entropia este cunoscută ca o măsură fizică a dezordinii 
care, în general, este o noţiune oarecum subiectivă. În fi- 
zică însă, entropia (care se notează cu $) are o definiţie 
exactă, fiind o măsură logaritmică a numărului (E) de 
stări microscopice diferite ale unui sistem fizic care au 
aceeași energie E. În mod normal, entropia este minimă în 
starea, de energie minimă a, sistemului. Aceasta deoarece, 
cuantic, sistemul nu poate avea decât câteva configurații 
în starea sa de energie minimă. 

Dacă însă punem puţină energie în sistem, energia se 
poate distribui în mai multe moduri între diversele părți 
ale sale, deci există mai multe configurații cu aceeași ener- 
gie totală. Entropia S crește în acest caz. Desigur, dacă 
punem și mai multă energie în sistem, atunci sistemul își va 
distribui în și mai multe feluri energia între componentele 
sale. Atunci vom avea, nenumărate configurații microsco- 
pice pentru care energia totală a sistemului este aceeași. 
Entropia a devenit din nou mai mare (vezi figura 20.20). 

Figura 20.20: În figură este eremplificată cresterea cu 
energia a numărului total de configuratii (entropia) pen- 
tru un sistem compus. Sistemul eremplificat are două 
componente reprezentate prin două bile (de exemplu, doi 
atomi). În figură este reprezentată pe verticală (pentru 
fiecare componentă) o distribuţie simplificată a niveluri- 
lor de energie. În stânga sus (a) sistemul are energia 
totală minimă Eo = 0 şi va fi găsit cu această energie în 
doar o singură configuraţie Q(Eo) = 1 (entropie nulă). 
În dreapta sus (b) sistemul are energia totală E, = 1, iar 
el va fi găsit în două configurații O(E.) = 2 (entropia 
a crescut). În figură de jos sistemul compus are ener- 
gia totală E = 2 și va fi găsit deja în trei configurații 
Q(E2) = 3 (entropie și mai mare). 


Așa cum a arătat fizicianul Ludwig Boltzmann (1844 - 
1906), entropia crește cu energia: 


S(E) 
Q(E) = e ks 


S(E) = kg nQ(E); > 

Aici kg = 1,3-10-23J/K este o constantă universală, nu- 
mită constanta lui Boltzmann, iar Q(E) este numărul de 
configurații microscopice distincte corespunzătoare ener- 
giei totale E. 

Vedem astfel că entropia S(E), dată de numărul de 
configurații microscopice ale sistemului, crește cu energia 
E pe care o punem în sistem. De fapt, relaţia e folosită as- 
tăzi pentru a defini matematic temperatura oricărui sistem. 
Ea ne spune că variaţia (derivata) entropiei cu energia este 
proporțională cu inversul temperaturii. Temperatura este 
mică atunci când, punând puţină energie în sistem, acesta 
își crește considerabil numărul său de configurații dQ(E): 


1 d5(£) 


T dE 

Astfel, din relația de mai sus vedem că dacă temperatura 
T este mică, atunci variația entropiei este mare. Aceasta 
înseamnă că, dacă punem puțină energie AF, obţinem o 
variaţie apreciabilă în entropie AS. Pe de altă parte, nu- 
mărul de configurații Q(E) crește exponențial cu energia, 
devenind foarte mare (vezi figura 20.20). Dacă însă nu- 
mărul de configurații rămâne aproximativ același atunci 

când punem puţină energie în sistem, temperatura acelui 
sistem va fi mare. 

Așa cum am amintit, fizicienii au avut îndrăzneala să 
aplice noţiunile de mai sus la găurile negre. Căci, dacă 
stăm strâmb și judecăm drept, nu avem cum să numă- 
răm stările microscopice ale găurii negre la o energie dată, 
pentru că nu știm ce se întâmplă exact în interiorul ei! 
Cu toate acestea, așa cum au arătat Stephen Hawking și 
Jacob Bekenstein, ne putem face o idee despre numărul 
configuraţiilor interne dacă măsurăm din afară tempera- 
tura la care gaura neagră radiază. Cum măsurăm însă 
temperatura unei găuri negre? 

În secţiunea 86 am menţionat că o gaură neagră produce 
radiație Hawking la orizontul ei datorată ruperii perechilor 
particulă-antiparticulă din vidul cuantic (vezi figura 8.14). 
Vom putea estima temperatura unei găuri negre dacă des- 
criem mai precis radiaţia Hawking. Lucrul acesta nu l-am 
făcut în secțiunea 86, pentru că atunci nu aveam dezvoltate 
noțiunile de mecanică cuantică necesare. De aceea, vom 
profita acum de ocazie și vom descrie mai precis radiaţia 
Hawking. 

Radiația Hawking este produsă puţin în afara orizon- 
tului găurii negre, cel care definește distanța faţă de cen- 
trul găurii negre sub care orice corp ce cade nu mai poate 
scăpa. În discuţia noastră de aici, vom considera că ori- 
zontul găurii negre se află la o distanţă de centru egală 
cu raza Schwarzschild Ro ~ GM/c2, unde M este masa 
găurii negre, G constanta gravitaţională a lui Newton și c 
viteza luminii. 

Pe marginea acestui orizont există în principiu numai 
vid, însă, așa cum am văzut în secţiunea 150, vidul cu- 
antic poate fi privit ca fiind plin de particule virtuale. 
În mod normal, particulele virtuale nu pot fi observate, 
afară de cazul în care ele sunt aduse „la viaţă”, exemplu 
în efectul Schwinger (vezi figura 14.24 din secţiunea 151): 
în prezența unui câmp electric foarte intens, electronii și 
pozitronii dintr-o astfel de pereche virtuală se deplasează 
în sens opus, acumulând pe o distanță scurtă energie care 
este mai mare decât energia lor de repaus, și devenind 
astfel particule reale. 

Același lucru se poate întâmpla și la orizontul găurii ne- 
gre, chiar dacă aici nu există un câmp electric. În acest caz, 
forţa care separă particula și antiparticula din perechea 
virtuală este forţa gravitaţională, care variază cu distanța 
până la centru (vezi figura 20.21). De aceea, particula sau 
antiparticula virtuală care este mai aproape de centru e 
atrasă cu o forţă mai mare decât perechea sa. Într-un sis- 
tem de referință al centrului lor de masă, particulele se 
îndepărtează unele de altele. Dacă energia astfel primită 
depășește energia lor de repaus, pe o distanţă mai mică 
decât lungimea de undă Compton (ca și în cazul efectu- 
lui Schwinger), atunci particulele vor deveni reale. Gaura 
neagră va emite astfel radiaţie, numită radiație Hawking, 
după numele celui care a prezis existenţa ei. 

După cum arată calculele (vezi căsuţa matematică), lun- 
gimea de undă Compton a particulelor radiate este apro- 
ximativ egală cu raza Schwarzschild sau mai mare decât 
ea. În figura 20.21 ar fi trebuit să desenăm o gaură nea- 
gră mai mică, de dimensiunea, perechii virtuale, dar nu 
am făcut acest lucru. Cum găurile negre stelare au raze 
Schwarzschild de ordinul kilometrilor, numai particule cu 
o masă de repaus mică (cu lungimea de undă Compton 

Figura 20.21: În figură este reprezentat schematic mo- 
dul în care apare radiația Hawking a găurii negre. O pe- 
reche virtuală de particulă și antiparticulă (schițată sus) 
este separată datorită forțelor gravitaționale puternice de 
la marginea găurii negre. În exemplul schițat, particula 
virtuală este mai apropiată de gaura neagră (aflată în 
stânga imaginii) decât antiparticula sa, în multiplele pro- 
cese virtuale. Diferența AF dintre forta de atracţie a gă- 
urii negre asupra particulei și antiparticulei este suficient 
de mare pentru a „sparge” perechea, generând o energie 
mai mare decât cea înmagazinată în masa de repaus a par- 
ticulelor și transformându-le pe acestea în particule reale. 
Jos este schițat cum, în urma procesului de separare, una 
din cele două particule (în cazul nostru este chiar parti- 
cula, dar putea fi și antiparticula) este înghițită de gaura 
neagră, iar cealaltă va scăpa generând radiație Hawking. 


mare) pot fi radiate, de pildă fotoni. De aceea, radiaţia 
acestor găuri negre este în principal electromagnetică. 

Atunci când găurile negre sunt mici (cum se crede că 
erau la începutul universului), și raza Schwarzschild este 
mai redusă. Dacă o gaură neagră are dimensiuni de 
câţiva metri, vom detecta emisia ei în domeniul radio al 
radiaţiilor electromagnetice (care are lungimi de undă de 
ordinul metrilor), iar atunci când gaura neagră este mi- 
croscopică, și alte particule vor fi radiate. În acest caz, 
procesul seamănă cu unul de dezintegrare al găurii negre 
microscopice în particule elementare. 

Procesul Hawking de emisie a radiaţiei electromagnetice 
de către găurile negre este folosit de fizicieni pentru es- 
timarea temperaturii acestora. Ei folosesc relaţia dintre 
temperatură și entropie pentru a afla numărul de stări mi- 
croscopice ale găurii negre. 


Calcul: Entropia găurii negre 


Să încercăm să estimăm temperatura și entropia unei 
găuri negre pe baza radiaţiei Hawking. Pentru că ne 
interesează numai ordinul de mărime al acestor valori, 
vom face doar calcule estimative. 

Astfel, să considerăm o pereche virtuală la orizontul 
găurii negre (vezi figura 20.21). Distanţa de la pereche la 
centrul găurii negre este de ordinul razei Schwarzschild 
r % Ro, iar pentru distanța dintre particula și antipar- 
ticula virtuală vom folosi o valoare estimativă dată de 
lungimea de undă Compton redusă a lor, Ar z A: 


ħ 
Ar x A = — 
mc 
Diferența de forţă gravitațională cu care particula și 
antiparticula de masă de repaus m sunt atrase se va 
estima atunci ca fiind 


am) 


r2 


__2GMm,,___ÎS 
=- A T CMG) 


aF =A( 


Din efectul Schwinger (vezi secțiunea 151) știm că lu- 
crul mecanic efectuat de această forță pe o distanță mai 
mică decât lungimea de undă Compton redusă A trebuie 
să fie mai mare decât energia de repaus a particulelor 
2mc? pentru ca particulele să devină reale. Avem atunci 
următoarea relație care ne dă masa de repaus a parti- 
culelor ce vor deveni reale la orizontul găurii negre: 


JAF] - A = 2mc2 
sa E 2mc 
(2MGP me 


Aici constanta a are, în calculul nostru estimativ, valoa- 
rea a = 1/V8. 

Lungimea de undă Compton a acestor particule de- 
vine aproximativ egală cu raza Schwarzschild: 


PB LA ie Mă 
ac2 2a 


Știind masa de repaus m a particulelor virtuale ce 
devin reale la orizontul găurii negre, putem estima, tem- 
peratura radiaţiei Hawking. Astfel, folosim faptul că, la 
echilibrul termic ce se va stabili puţin în afara orizontu- 
lui găurii negre, temperatura este dată de energia medie 
a particulelor devenite reale: 


mce? 


= me x kpT T x — = a—— 
E = me kB > kp ar GM 


Mai sus kg este constanta lui Boltzman, iar în prima 
parte am folosit o relație cunoscută a termodinamicii 
clasice. 

Atunci când raza Schwarzschild este microscopică, 
particulele emise pot fi fotoni, electroni, pozitroni şi 
aşa mai departe. Când însă gaura neagră este ma- 
croscopică (cazul găurilor negre stelare, care au o rază 
Schwarzschild de ordinul kilometrilor) numai particulele 
cu o masă de repaus nulă vor fi emise, de exemplu fo- 
toni. Aceasta pentru că lungimea de undă Compton a 

electronilor sau pozitronilor este mult mai mică decât 
raza Schwarzschild, iar ele nu capătă energie suficientă 
pentru a fi separate din marea de particule virtuale. 
Gaura neagră stelară emite în principal radiaţie electro- 
magnetică. 

În acest al doilea caz (găurile negre stelare), deducţia 
de mai sus trebuie adaptată pentru fotoni. Se arătă 
însă că lungimea de undă a fotonilor emiși este aproxi- 
mativ egală cu raza Schwarzschild, așa încât rezultatul 
final pentru temperatură se păstrează în același ordin 
de mărime. 

Formula dedusă de noi pentru temperatura găurii ne- 
gre este estimativă, în această analiză sumară. Astfel, 
constanta a are aproximativ valoarea a = 1/ V8 în cal- 
culul nostru, pe când o valore mai apropiată de realitate 
este a = 1/8rr. 

Exprimată în mase solare Ms, temperatura unei găuri 
negre de masă M va fi T ~ 10-7K(M/Ms). Vedem că, 
în mod normal, temperatura unei găuri negre stelare 
este mult mai mică decât temperatura radiaţiei de fond 
2, 7K, deci o gaură negră stelară nu poate fi observată 
de astronomi direct prin intermediul radiaţiei Hawking 
emise. 

În timp, radiaţia Hawking conduce la „evaporarea” 
găurii negre. Timpul se estimează folosind formula tem- 
peraturii, iar el devine, pentru găurile negre stelare, 
mult mai mare decât vârsta actuală a universului. 

Știind temperatura teoretică a unei găuri negre, pu- 
tem încerca să estimăm și entropia S$ a acesteia, deci 
numărul de stări microscopice diferite, atenţie, fără 
să privim direct înăuntrul găurii negre, ci doar folo- 
sind relaţia de definiţie a temperaturii 1/T = dS/dE 
menţionată mai devreme. Astfel, energia totală a unei 
găuri negre este de ordinul E = Mc2, unde M este masa 
găurii negre. Avem: 


eh 


8rkgBGM ui 


dE = d(Mc) = TdS = 


_ 8rkpG 
ch 


8rkpGM? kp 2GMY? / è 
Be Sax || |=l= 
2ch 4 c2 


dS MdM = (prin integrare) 


Aici A = 47Râ este aria orizontului găurii negre, iar 
Ap este aria unui pătrat de dimensiune Planck lp 
VhG/c3 x 10-3%m. 

Folosind relaţia de definiţie a entropiei S 
kBlnQ(E), vedem că numărul de stări microscopice 
găurii negre este aproximativ 


-áA 
Q(E) = e 44P 


Dacă gaura neagră are o suprafaţă a orizontului de 
ordinul ariei Planck Ap, atunci ea va conţine un număr 
foarte redus de stări microscopice diferite! 


Numărul de stări microscopice ale găurii negre se 
dovedește a fi dat de raportul dintre aria orizontului gă- 
urii negre și aria Planck (pătratul lungimii Planck). Cu 
cât o gaură neagră are o masă mai mare, cu atât ea are 

Figura 20.22: O gaură neagră pe un fundal de stele. În 
interiorul găurii negre este schițată o coardă relativistă. 
În teoria corzilor relativiste, gaura neagră poate fi pri- 
vită ca o coardă relativistă aflată pe un nivel de energie 
excitat. Unii fizicieni cred că temperatura găurii negre 
măsurată din afară ne dă numărul de stări cuantice ale 
corzilor relativiste aflate înăuntrul găurii negre. 


o entropie mai mare. Pe de altă parte, dacă avem de-a 
face cu o gaură neagră microscopică, atunci aria orizontu- 
lui ei este de ordinul ariei Planck, deci există doar câteva 
configurații microscopice pe care gaura neagră le are! 

Rezultatul este deosebit, să recunoastem. El ne spune 
din nou că dimensiunile Planck sunt acelea la care atât 
gravitația cât şi mecanica cuantică joacă un rol impor- 
tant. Căci, dacă o gaură neagră microscopică are doar 
câteva configurații, acelea nu pot fi decât stările ei dis- 
crete de energie, cele cuantificate. Analiza semiclasică a 
lui Hawking ne spune că, pentru o gaură neagră microsco- 
pică, aceste stări discrete de energie sunt puţine, dar nu se 
spune și care sunt ele. 

Teoria corzilor relativiste îndrăznește acest lucru. 
Astfel, așa cum am văzut, pentru energii de ordinul ener- 
giei Planck (ca acelea ale găurii negre microscopice) coarda 
relativistă are doar câteva configurații posibile, la fel ca 
gaura neagră microscopică, şi aceleasi proprietăţi (masă 
Planck, lungime Planck etc.). Punând semnul de egalitate 
între o coardă relativistă excitată și o gaură neagră mi- 
croscopică, vom identifica stările cuantice ale găurii negre 
microscopice ca fiind acele câteva stări excitate ale corzii 
relativiste. 

Desigur, dacă am fi mai îndrăzneţi, am compara găurile 
negre și corzile relativiste la energii şi mai mari. O astfel 
de analiză ar aduce un câștig suplimentar. Astfel, fizicienii 
au arătat că și la energii mai mari entropia găurii negre 
este egală cu cea a corzii relativiste, deși numai în anu- 
mite aproximaţii (de exemplu, o constantă de cuplaj mare 
pentru interacţiunile dintre corzile relativiste). De aceea, 
unii cercetători îndrăznesc chiar mai mult, lansând ipoteza 
că chiar și găurile negre macroscopice (cosmice) pot fi pri- 
vite în interior ca o singură coardă relativistă uriașă, într-o 
stare excitată de energie foarte mare (vezi figura 20.22). 

Pe de altă parte, folosirea corzilor relativiste pentru ex- 
plicarea, găurilor negre are implicaţii în cosmologie. De 

exemplu, ne putem imagina un scenariu pentru sfârşitului 
universului, cel în care universul se contractă la loc că- 
tre dimensiuni minuscule, formând un fel de gaură nea- 
gră. În momentul acela însă, datorită principiului cuantic 
de incertitudine, poate avea loc un proces de evaporare 
ce va conduce la renașterea universului. 'Tranziţia de la 
„moarte” la „viaţă” se va face printr-o coardă relativistă 
uriașă, care determină apoi proprietăţile universului renăs- 
cut. 


Astfel de scenarii, deşi susţinute de calcule parţiale, ţin 
în mare măsură de imaginaţia cercetătorilor. Așa cum 
am menţionat deja, teoria corzilor relativiste nu este încă 
demonstrată experimental, și cu atât mai puţin relaţia ei 
cu găurile negre. Cu toate că aceste exerciţii de imaginaţie 
par să se îndepărteze mult prea mult de ceea ce putem 
experimenta azi, să nu uităm că realitatea depășește de 
multe ori imaginaţia noastră. 


2l 


Fizica, între cotidian si viitor 


Acum, când am ajuns spre sfârşitul povestirii noastre, 
să facem un popas pe vârful muntelui. Analogia își are 
frumuseţea ei, deoarece din vârf putem admira în toată 
splendoarea organizarea diverselor sate de la poalele mun- 
telui. La fel și în fizică putem regăsi relaţii între diversele 
teorii odată ce avem o privire de ansamblu. Sau putem 
privi în lumea, înconjurătoare și recunoaște într-o formă 
sau alta principii fundamentale ale fizicii. 

De aceea, în prima secţiune ne vom concentra pe câ- 
teva dintre lucrurile aflate, și vom încerca să vedem dacă 
recunoaștem prezenţa, lor în viaţa noastră de zi cu zi. În 
ultima, secţiune ne vom orienta către problemele rămase 
încă nerezolvate în fizica modernă și către indiciile pentru 
rezolvarea lor. 


204. Fizica modernă, 
recunoscută în lumea înconjurătoare 


Fizica, în sine este percepută în spaţiul public ca o știință 
complexă, iar în școli ca o materie grea. Poate că este 
în parte adevărat, deși dificultatea se datorează în cea 
mai mare parte aparatului matematic cu care ea ope- 
rează. Dincolo de aceasta însă, fizica rămâne în esenţă un 
exercițiu prin care încercăm să corelăm fenomene aparent 
diferite ale naturii. 

De exemplu, putem compara mișcarea Lunii pe cer cu 
căderea, unui măr. Deși diferite (Luna stă pe cer, iar mă- 
rul cade), ambele fenomene sunt totuși descrise de aceeași 
lege a atracției universale. Ca și mărul, Luna cade spre 
Pământ, doar că, având un impuls iniţial într-o direcţie 
tangenţială cu Pământul, ea se tot învârte în jurul lui, 
neatingându-i niciodată suprafața. Știind acest lucru, ne 
vom aminti că Luna cade încontinuu spre Pământ de câte 
ori o vom privi pe cerul înstelat. 

Un alt exemplu menţionat în această lucrare este cel al 
focului. În culoarea roșie a jarului aprins se regăsește cu- 
antificarea, nivelurilor de energie ale oscilatorilor termici. 
Astfel, dacă ei nu ar fi fost cuantificaţi (cazul clasic), atunci 
oscilaţiile de frecvenţă înaltă ar fi fost excitate în aceeași 
măsură, ca și cele de frecvență joasă. Cum însă primele 


sunt mai numeroase datorită prezenţei armonicilor (mul- 
tipli ai frecvenței fundamentale), contribuţia acestora ar 
fi fost dominantă, iar jarul ar fi arătat cel puţin albastru, 
ori ar fi emis în ultraviolet (acolo unde frecvențele sunt 
mai mari). În fizică, efectul poartă numele de catastrofă 
ultravioletă. 

Din fericire, nivelurile de energie sunt cuantificate după 
relaţia lui Planck AE = hf, unde AE este diferenţa din- 
tre nivelurile de energie, f este frecvenţa oscilaţiei, iar h 
este constanta lui Planck. Atunci, pe măsură ce crește 
frecvenţa, f, scade numărul de niveluri de energie dispo- 
nibile (pentru că va crește diferența AE dintre ele). În 
acest fel contribuţia oscilaţiilor de frecvență înaltă joacă 
acum un rol mai puţin important, iar jarul devine roșu (lu- 
mina de culoare roșie are o frecvență mai mică decât cea 
de culoare albastră). Privind deci culoarea roșie a jaru- 
lui recunoaștem un element esenţial al mecanicii cuantice: 
discretizarea nivelurilor de energie. 

Un alt exemplu menţionat este cel al nopții întunecate. 
El scoate în evidență faptul că universul a avut un moment 
de început. Căci, dacă universul ar fi existat dintotdea- 
una și ar fi fost static (un model mai simplificat), atunci 
radiaţia luminoasă a stelelor ar fi avut timp să umple tot 
spaţiul, iar noaptea ar fi fost inundată de lumina stelelor 
(paradoxul lui Olbers). Lumina nopții ar fi fost un indiciu 
privind vârsta infinită a universului. Așa însă, faptul că 
noaptea este întunecată ne reamintește mereu că universul 
a avut un început. 

Există și alte exemple mai puţin evidente. Astfel, în 
capitolul de electromagnetism am discutat despre faptul 
că un câmp magnetic generat de un curent electric nu este 
decât o manifestare relativistă a câmpului electric. Dacă 
ne-am afla pe un electron în mișcare, nu am observa decât 
câmpul electric al acestuia și nici un fel de câmp magnetic 
generat de electron. Așa însă, pentru că privim electronul 
cum trece pe lângă noi (deci din alt sistem de referință), 
percepem acel câmp electric ca fiind modificat, iar o parte 
a câmpului electric originar este o formă pe care noi o 
numim câmp magnetic. 

Observaţia, de mai sus este oarecum surprinzătoare, de- 
oarece ne aşteptam ca efectele relativiste să fie nesemnifi- 
cative în lumea înconjurătoare (pentru că vitezele obiec- 
telor sunt mult mai mici decât viteza luminii, deci ne 

Figura 21.1: În stânga este un electron în miscare cu o 
viteză nerelativistă. Datorită acestui lucru, câmpul elec- 
tric E este mult mai mare decât cel magnetic B, într-un 
sistem de unități în care cele două câmpuri pot fi compa- 
rate. În dreapta este schițat același electron în mișcare 
într-un conductor. Aici nucleele pozitive (protonii) aflate 
în repaus în conductor nu contribuie la câmpul magne- 
tic ci doar la cel electric. Cum însă sarcina electrică a 
protonului este egală în valoare absolută cu cea a elec- 
tronului, câmpurile electrice ale celor două particule se 
vor anihila reciproc, chiar dacă ambele sunt foarte mari. 
Vom rămâne atunci doar cu câmpul magnetic, care va fi 
observat chiar dacă are valori mici, pentru că el se adună 
de la toti electronii care circulă în conductor. 


așteptam ca un câmp magnetic să nu fie imediat obser- 
vabil. De fapt, așa și este, câmpul magnetic al unui elec- 
tron ce se deplasează cu viteze obișnuite este mult mai mic 
decât câmpul său electric, dacă ambele sunt exprimate în 
aceleași unități de măsură. 

Cu toate acestea, câmpurile magnetice ale tuturor 
electronilor în mișcare în conductor se adună, pe când 
câmpurile electrice sunt anulate de câmpurile electrice ale 
protonilor statici (conductorul este neutru). Așa se face că, 
pentru un conductor ce transportă curent electric, câmpul 
magnetic devine vizibil, deși pentru electron el este intrin- 
sec mult mai mic decât cel electric (vezi figura 21.1). În 
final, vedem că de fiecare dată când măsurăm cu o simplă 
busolă câmpul magnetic al Pământului (care este generat 
de curenți electrici aflaţi adânc în Pământ), nu facem decât 
să verificăm teoria relativității restrânse. 

Teoria relativităţii o recunoaștem și într-un alt exemplu, 
cel al mișcării orbitale a Pământului. Astfel, Pământul 
se mișcă în medie cu 30 km/s pe orbita sa, iar timp de 
un an își schimbă direcția de mișcare cu 360°. Noi însă 
nu observăm mișcarea Pământului în evenimentele zilnice, 
pentru noi este ca și cum el ar sta pe loc. Vom recunoaște 
aici principiul relativității al lui Galilei, cel care ne spune 
că legile mecanice sunt aceleași dacă stăm pe loc ori dacă 
ne deplasăm cu viteză constantă. 

Acest principiu l-am extins la electromagnetism. Astfel, 
am văzut că experimentele de electricitate și magnetism 
efectuate pe Pământ (în special cele de interferometrie) nu 
scot în evidenţă viteza Pământului de 30 km/s. Circuitele 
electronice funcţionează la fel, ele nu par să se sinchisească 

de o direcţie sau alta a mișcării Pământului în spaţiu. 
Observaţia se reduce în esenţă în a spune că și legile lui 
Maxwell sunt aceleași în orice sistem de referinţă inerţial, 
cu concluzia surprinzătoare că viteza unei unde electro- 
magnetice (viteza luminii) este aceeași din orice direcţie o 
privim, fie că ne apropiem de undă, fie că ne îndepartăm 
de ea. 

Un alt exemplu poate neașteptat este cel al franjelor de 
interferență ce se formează în experimentele de difracție. 
Așa cum am văzut, cel mai simplu exemplu de experiment 
de difracție este cel în care aducem două degete unul lângă 
altul. Atunci când ele se apropie la o distanţă mai mică 
decât un milimetru (atât cât să nu se atingă) le vom privi 
îndeaproape. Vom observa câteva linii întunecate paralele 
cu marginea degetelor, ce sunt franjele de interferență. 

Într-o primă instanţă, prezenţa, franjelor de interferenţă 
scoate în evidenţă caracterul ondular al razelor de lumină. 
În a doua instanţă însă, să ne reamintim că în mecanica 
cuantică o undă luminoasă este de fapt o undă de pro- 
babilitate a fotonilor. Iar faptul că unda de probabilitate 
formează franje de difracție ne spune de fapt că un foton 
se găsește într-o stare de superpoziţie cuantică corespunză- 
toare diverselor traiectorii virtuale pe care le poate urma 
atunci când trece printre degetele noastre. 

Să ne întoarcem acum cu privirea la o altă surpriză, cea 
a materiei vii. Astfel, majoritatea oamenilor de știință 
cred că viața este un rezultat al autoorganizării mate- 
riei în structuri din ce în ce mai complexe. Prezenţa 
complexității materiei vii scoate însă în evidență faptul 
că universul este răcit. Astfel, precum un fulg de zăpadă 
își construiește frumoasa sa formă regulată atunci când 
este frig, și se topește când dă de căldură, la fel și comple- 
xitatea lumii vii (proteinele, ADN-ul) este posibilă pentru 
că temperatura, universului este în medie scăzută. 

Dacă energiile particulelor ar fi fost de ordinul energiei 
Planck (așa cum ne-am fi așteptat combinând pentru înce- 
put constantele universale), atunci și temperatura univer- 
sului ar fi fost de ordinul de mărime al temperaturii Planck 
(miliarde de miliarde de miliarde de grade), iar structurile 
complexe nu s-ar fi putut dezvolta în timp, ci s-ar fi to- 
pit pur și simplu. Din fericire însă, odată cu expansiunea 
universului, acesta s-a răcit, permițând autoorganizarea 
materiei în structuri din ce în ce mai complexe. 

Observaţia precedentă o regăsim şi în modelul stan- 
dard al particulelor elementare, acolo unde energiile me- 
dii ale particulelor sunt cu zeci de ordine de mărime mai 
mici decât energia Planck. Universul este aici îngheţat 
într-o formă similară cu a supraconductorilor. Rolul „apei 
îngheţate” în acest model îl reprezintă câmpul Higgs, care 
este nenul în fiecare punct din spaţiu și „înghețat” într-o 
stare în care fazele sale din fiecare punct din spaţiu se ali- 
niază unele cu altele, aducând cu sine o rupere de simetrie. 
Mecanismul introduce o diferențiere a forțelor elementare, 
ca cea de interacţiune nucleară slabă sau electromagnetică. 
În plus, prin intermediul bosonului Higgs, se generează 
masa de repaus nenulă pentru diverse particule. 

Cu alte cuvinte, răcirea și „îngheţarea” universului face 
posibilă apariţia structurilor complexe nu numai la nivel 
macroscopic (de exemplu, viaţa), dar și la nivel microsco- 
pic (o diversitate mai mare a particulelor elementare și 
a interacțiunilor dintre ele). Se prea poate ca cel de-al 
doilea fenomen să fie o necesitate pentru primul, însă aici 

am intra desigur pe un tărâm al speculațiilor. Noi să ne 
reamintim, de fiecare dată când privim o frunză căzând 
legănându-se dintr-un copac, că propria ei existenţă este 
datorată răcirii și „înghețării” universului, la fel cum ră- 
cirea atmosferei permite apariţia structurilor complexe pe 
care le numim fulgi de zăpadă. 

Desigur, exemplele ar putea continua cu faptul că forţa 
de atracţie dintre un pieptene frecat și o hârtiuţă scoate 
în evidenţă dependenţa forţei electrostatice de distanţă, 
sau cu faptul că de fiecare dată când folosim un sistem 
GPS pentru navigaţie verificăm intrinsec dilatarea timpu- 
lui în câmpuri gravitaționale mai intense, parte a teoriei 
relativităţii generale. 

În plus, de fiecare dată când privim lumina, Soarelui nu 
facem decât să verificăm legea tunelării cuantice, cea care 
face posibil ca doi protoni să fuzioneze chiar dacă distanța 
dintre ei este prea mare pentru ca procesul să aibă loc. 
Tunelând cuantic prin potenţialul electrostatic care îi se- 
pară, cei doi protoni se pot afla la o distanţă mult mai 
mică între ei, făcând posibil procesul de fuziune prin in- 
termediul forţelor nucleare. 

Un alt exemplu este cel al nisipului din palmă. Așa cum 
văzut, dacă unda de probabilitate a particulelor de nisip 
nu ar fi suferit un colaps cuantic la fiecare măsurătoare, 
ar fi trebuit ca particulele de nisip să fie delocalizate pe 
distanțe de milimetri, de la începutul formării Pământului. 
Atunci am fi simţit miscarea cuantică a particulelor de 
nisip în palmă. Acest lucru nu se întâmplă, pentru că 
unda de probabilitate suferă un colaps cuantic la fiecare 
măsurătoare, lucru de care ne putem aduce aminte ori de 
câte ori ajungem pe malul mării și luăm un pumn de nisip 
în palmă. 

Ne vom opri aici cu aceste exemple. Ele scot în evidență 
o caracteristică esenţială a fizicii, faptul că prin observaţii 
atente asupra lumii cotidiene putem înţelege și descoperi 
legi profunde ale universului. Tot ce avem de făcut este 
să privim cu alți ochi lumea din jurul nostru. De ce 1+1 
fac mereu 2? De ce o undă luminoasă trece totuși prin 
vidul cosmic când este de așteptat ca ea să aibă un mediu 
purtător, ca o undă mecanică obișnuită? De ce obiectele se 
lovesc unele de altele și nu se întrepătrund ca niște unde? 
De ce există ceva mai degrabă decât nimic? 

Sperăm că aceste tipuri de întrebări vor bântui minţile 
tinere așa cum au bântuit minţile marilor fizicieni atunci 
când și ei aveau o vârstă fragedă. Din curiozitatea gene- 
rată și din emoția trăită se va naște apoi o nouă generaţie 
de cercetători, așa cum s-a întâmplat mereu de-a lungul 
timpului. 

De ce cad corpurile lăsate liber și, mai ales, de ce cad 
ele accelerat? Iată o întrebare al cărei răspuns poartă cu 
sine o parte însemnată din istoria fizicii. Vom răspunde 
și noi la această întrebare, pentru ca, pe viitor, atunci 
când vom privi căderea unui obiect, să ne aducem aminte 
cum căderea corpului scoate în evidenţă mai întâi legile 

mecanicii, apoi pe cele ale teoriei relativităţii generale, iar 
în final chiar pe cele ale mecanicii cuantice. 

Astfel, legile fizicii sunt într-un fel ca foile de ceapă, se 
dau unele pe altele la o parte numai pentru a scoate la 
iveală alte foi de ceapă mai adânci. La ora actuală nu pu- 
tem spune când se va sfârși acest proces. La fiecare etapă 
a sa reușim să găsim o unitate între noile legi descoperite, 
iar aceast lucru ne ţine ocupați. Cine știe, s-ar putea să 
ajungem la o „lege ultimă”, dar s-ar putea la fel de bine 
să ne aflăm doar la sufrafaţa „cepei”, și dincolo de acești 
pași de început să se afle mii de alte straturi care așteaptă 
să fie descoperite. 

Căderea unui corp este un lucru cu care ne-am obișnuit 
în viața de zi cu zi, nu ne sare în ochi, e ceva de la sine 
înţeles. Discutaţi cu un copil dacă se întreabă de ce cad 
corpurile și o să se uite mirat la voi, ca și cum ar spune 
„Dar ce întrebare e asta?” Întrebaţi-l de ce nu cade Luna, 
și atunci o să se arate intrigat și curios, pentru că acum re- 
marcă excepția, iar ochii îi vor sclipi. Creierul nostru, veţi 
fi poate de acord, este obișnuit să deducă automat regu- 
lile generale și să le arunce undeva în subconștient. Când 
apare însă o excepţie, creierul se trezește ca din somn, la 
fel ca iepurele care sesizează o mișcare undeva dincolo de 
ierburi. 

Povestea noastră începe cu Aristotel care, la întrebarea 
de ce cad corpurile, a răspuns că ele își caută locul lor natu- 
ral, Pământul. Să remarcăm frumuseţea acestui răspuns. 
La urma urmei, de ce se întorc oamenii acasă, nu pentru 
că îşi caută la sfârșitul zilei locul lor natural? Răspuns 
lui Aristotel este unul filozofic poate, dar care foloseşte un 
principiu, și nu o ecuaţie. 

Introducerea, ecuaţiilor a început odată cu Galileo 
Galilei, dar mai ales cu Newton și Leibniz, care au dezvol- 
tat forma lor diferenţială. De atunci științele naturii 
au căpătat înfățișarea cunoscută astăzi, cu câte una sau 
mai multe ecuaţii în spatele fiecărei teorii. Răspunsul lui 
Galilei a fost că mișcarea corpului în cădere este întotdea- 
una accelerată, iar răspunsul lui Newton a fost că această 
mișcare se datorează forţei cu care este atras corpul de că- 
tre Pământ. Detaliile matematice se regăsc în ecuaţiile ce 
descriu mișcarea. 

Este interesant să aruncăm o privire asupra acestor de- 
talii, ridicând următoarea problemă. Să presupunem că 
aruncăm un ceas drept în sus și ne întrebăm cu ce viteză 
trebuie să aruncăm ceasul și care este traiectoria sa în așa 
fel încât să cadă înapoi precis peste două secunde (vezi 
figura 21.2)? 

Galilei și Newton ar răspunde atunci astfel: ceasul tre- 
buie să urce un timp de o secundă și să coboare o secundă 
(timpul total este T = 2s). La sfârșitul mișcării de urcare 
viteza lui este nulă. Cum în acest timp de urcare corpul 
este decelerat continuu cu g = —9.8m/s“, viteza lui iniţială 
trebuie să fi fost vo = gT/2 = 9, 8m/s, iar evoluţia vite- 
zei în timp v(t) = vo — gt. Dacă notăm cu z coordonata 
înălțimii, atunci traiectoria z = x(t) se obţine integrând 
ecuaţia precedentă, z(t) = if v(t)dt = vot — gt2/2. Taaaaa 
da! Problema rezolvată. La coborâre mișcarea va fi în 
oglindă. 

Pentru claritate, să desenăm traiectoria ceasului în 
spaţiu-timp, ca în figura 21.2, unde avem pe o axă 
înălţimea şi pe alta timpul. În joacă, sau plictisindu-ne 
la ore, să desenăm și alte traiectorii imaginare pe care 

Figura 21.2: În stânga este schițat un ceas aruncat în 
sus în așa fel încât să cadă înapoi exact după un timp 
T = 2s. În dreapta este schițată cu linie îngroșată linia 
de univers a acestei mișcări în spaţiu-timp. Punctată, 
este schițată o altă linie de univers, situată infinitezimal 
aproape de cea reală. 


le-ar fi putut urma ceasul în spaţiu-timp. Atunci să ne în- 
trebăm: are traiectoria reală ceva special față de celelalte 
traiectorii? 

Așa cum am detaliat în capitolul 11, răspunsul este afir- 
mativ, și a fost dezvoltat de Lagrange în cadrul mecanicii 
analitice. Lagrange ne atrage atenţia că, dintre toate tra- 
iectoriile care pot fi imaginate între momentul iniţial și 
cel final, traiectoria reală este cea pentru care acțiunea 
corpului este minimă. Astfel, trebuie să calculăm pe tra- 
iectoria imaginară lagrangeanul L al ceasului (diferența 
dintre energia cinetică și cea potenţială), apoi să însumăm 
(integrăm) pe evoluţia respectivă această valoare, pentru 
a obţine acţiunea S. Aceasta va fi minimă pe traiectoria 
reală. Cei interesaţi pot urmări detaliile matematice ale 
secțiunii 124. 

Să observăm cum putem „citi” principiul acţiunii mi- 
nime. El ne spune că ceasul vrea să-și minimizeze ener- 
gia cinetică și să-și maximizeze pe cât posibil energia 
potenţială, pe traiectoria sa dată de evenimentele inițiale 
si finale. De aceea ceasul nostru are o mișcare decele- 
rată în sus, el vrea să se miște cât mai puţin (minimizarea 
energiei cinetice) și să stea cât mai mult la înălţime, acolo 
unde energia potenţială este mare (maximizarea energiei 
potenţiale). 

Căderea accelerată a unui corp lăsat liber (ceasul, în ca- 
zul nostru) este atunci, conform principiului acţiunii mi- 
nime, o optimizare a diferenţei dintre energia cinetică și 
cea potenţială, în așa fel încât acţiunea să fie minimă. Ne 
vom întreba totuși: de ce tocmai diferența dintre cele două 
energii? De ce are lagrangeanul tocmai această, valoare și 
nu alta? Dacă am căuta răspunsul la întrebare am avea o 
supriză: forma de mai sus rezultă din faptul că ceasul în- 
cearcă să-și maximizeze timpul propriu care este, în teoria 
relativităţii, diferit de indicaţia dată de ceasurile noastre 
în repaus! 

Figura 21.3: Reprezentarea în spațiu-timp a liniei de 
univers a unui ceas aflat în mișcare liberă. Mișcarea ur- 
mează o geodezică, ceea ce înseamnă că ceasul alege acea 
linie de univers între evenimentele inițiale și finale care 
mazimizează timpul propriu indicat pe ecran. De erem- 
plu, dacă ceasul s-a deplasa pe linia de univers punctată 
din imagine, atunci viteza lui ar fi mare și ca atare ceasul 
ar bate mai încet, pentru că timpul se dilată pentru el. El 
nu și-ar mazimiza astfel timpul propriu. Observati ase- 
mănarea situaţiei cu cea a firului elastic din figura 11.1, 
atâta doar că acolo aveam un spațiu curb, pe când aici 
avem un spațiu-timp curb. 


Astfel, să ne readucem aminte discuţia din cadrul teoriei 
relativităţii generale. Acolo ne-a interesat mișcarea unui 
ceas lăsat liber într-un câmp gravitațional. Mișcarea, cea- 
sului este reprezentată ca o linie de univers în spaţiu-timp. 
Așa cum am văzut în secţiunea 71, linia de univers tre- 
buie să fie o geodezică pentru orice corp ce se mișcă liber. 
Cu alte cuvinte, dacă ne întrebăm care va fi traiecto- 
ria ceasului aruncat în așa fel încât să cadă înapoi după 
două secunde, răspunsul este: reprezentată în spaţiu-timp, 
această traiectorie va fi geodezica ce trece prin cele două 
evenimente! Geometric, trebuie să desenăm spaţiul-timp 
curb, să trasăm apoi geodezica ce trece prin cele două eve- 
nimente și avem răspunsul căutat. 

Reamintindu-ne acest rezultat, vedem cum putem aplica 
principiul acţiunii minime în cazul sistemului reprezentat 
de un ceas lăsat liber în câmp gravitațional. Aici conside- 
răm acţiunea, sistemului ca fiind „lungimea” liniei de uni- 
vers („distanţa” parcursă de ceas în spaţiu-timp). Între 
starea iniţială și cea finală (reprezentate de două eveni- 
mente în spațiu-timp) mișcarea reală a ceasului este aceea 
pentru care această acţiune e minimă. Astfel vom obţine o 
geodezică, pentru că geodezica, este linia cea mai „scurtă 
între două evenimente spaţio-temporale date (vezi figura 
21.3). 

Punem cuvintele „scurtă” și „distanță” între ghilimele, 
pentru că metrica spaţiului-timp are niște trăsături aparte, 
așa cum am văzut în capitolul 7, și de aceea trebuie să 
definim mai exact ce înţelegem prin acești termeni. De 
exemplu, „distanța” parcursă de ceas în spaţiu-timp este 
dată de timpul propriu 7 indicat pe cadranul ceasului, dife- 
rit de timpul sistemului de referinţă, pentru că ceasul bate 

mai încet atunci când se deplasează cu viteze mai mari sau 
când se află mai aproape de o stea. În teoria relativităţii 
definim acţiunea ceasului ca: S ~ —r, cu semnul minus 
pentru ca ea să devină minimă atunci când ceasul își ma- 
ximizează timpul propriu pe traiectoria reală (geodezica) 
între evenimentul iniţial și final. 

Am detaliat în figura 21.3 de ce mișcarea pe o geode- 
zică între starea iniţială și cea finală (evenimentele A și 
B) maximizează timpul propriu scurs pe ecranul ceasului. 
Astfel, ceasul ar fi putut urma traiectorii imaginare în care 
ar fi dat ocolului planetei de trei ori până să se întoarcă 
în locul unde l-am aruncat (exact peste două secunde), 
însă în acest caz viteza lui ar fi fost foarte apropiată de 
viteza, luminii, iar timpul ar fi stat pe loc pe ecranul cea- 
sului (dilatarea timpului în teoria relativităţii restrânse). 
Timpul scurs pe ecranul său ar fi fost aproape nul, și nu 
cât mai mare, așa cum şi-ar fi „dorit” ceasul. De aceea 
ceasul încearcă să minimizeze mișcarea între evenimentul 
iniţial și cel final, alegând să să deplaseze cu viteze cît mai 
mici între cele două evenimente. În acest fel, ceasul își 
minimizează energia cinetică. 

Același argument se construiește și pentru energia 
potenţială. Astfel, aşa cum ne spune teoria relativităţii 
generale, timpul se scurge mai încet pe un ceas dacă acesta 
se află mai aproape de corpuri cerești masive. La limită, de 
exemplu, la orizontul unei găuri negre timpul stă aproape 
pe loc (vezi secţiunea 75). De aceea, pentru a-și maximiza 
timpul propriu, ceasul preferă să stea cât mai departe de 
aceste zone. De exemplu, în cazul ceasului de pe Pământ, 
ceasul „preferă ” zone mai îndepărtate de Pământ, deci mai 
sus, acolo unde energia potenţială este mai mare și unde 
timpul bate mai repede. Ceasul încearcă prin urmare să-și 
mazimizeze energia sa potențială. 

Vedem astfel că teoria relativităţii (restrânsă și gene- 
rală) explică forma lagrangeanului pentru un ceas în cădere 
liberă. Acesta, se mișcă în aşa fel încât să-și minimizeze 
energia, cinetică și să-și maximizeze energia potenţială, în- 
tre un eveniment iniţial și unul final date (astfel, cea- 
sul își maximizează timpul propriu). Or, lagrangeanul 
este diferenţa dintre energia cinetică și cea potenţială, 
deci suma lui de-a lungul evoluţiei va fi minimizată. Cei 
interesaţi de forma matematică a discuţiei de mai sus pot 
urmări căsuţa matematică alăturată. 


Calcul: Timpul propriu și acțiunea unui corp 


Să ne referim la figura 21.2, imaginându-ne că arun- 
căm în sus un ceas de masă m pentru a ajunge înapoi 
după timpul T = 2s și că el urmează traiectoria reală 


zo(t). 

În teoria relativităţii, timpul propriu indicat de ceas 
diferă de timpul sistemului de referinţă prin efecte intro- 
duse de mișcare (dilatarea timpului în teoria relativităţii 
restrânse) și cele introduse de câmpurile gravitaționale 
(dilatarea timpului în teoria relativităţii generale). Să 
considerăm mișcarea ceasului pe momente infinitezimale 
de timp dt, calculate în sistemul nostru de referință. 
Ceasul va arăta atunci pe ecranul lui că a trecut un 


timp 6t diferit de timpul dt al sistemului de referință. 


De exemplu, teoria relativităţii restrânse (vezi 
secţiunea 52) ne spune că timpul propriu 67, trecut pe 
ecranul ceasului va fi: 


4 
| v2 v? 2 v? 


Aici v este viteza corpului la acel moment infintezimal 
iar c este viteza luminii. În plus, am folosit aproximarea 
(1+ 2) ~ 1+ az, valabilă pentru z & 1, cum este în 
cazul nostru. 

Ceasul va indica pe cadranul său o valoare 6t diferită 
de valoarea dt indicată de ceasurile sistemului nostru de 
referinţă. Diferenţa va fi 


v2 
(ri — dt) ~ — gazde 


Deoarece ceasul se mişcă în câmpul gravitațional al 
Pământului de masă M (vezi secțiunea 75), aflându-se 
la o distanţă r de centrul Pământului, timpul 672 trecut 
pe ecranul său va fi din nou diferit timpul dt trecut în 
sistemul nostru de referinţă: 


1 
2 
Sy = dni- M = a (3 ~ dt (3 
TC TC TC 


Aici G este constanta gravitaţională a lui Newton. 
Valoarea întârzierii datorată câmpului gravitațional al 
Pământului devine: 


(ra — dt) x — SM ae 
TC 


Valoarea negativă obţinută în ambele cazuri ne spune 
că ceasul va bate mai încet (indicaţia lui de pe ecran 67 
este mai mică decât timpul scurs în sistemul nostru de 
referință 67 < dt), pentru fiecare moment infinitezimal 
dt al mișcării. 

Din teoria relativităţii generale (vezi secţiunea 71) 
știm că ceasul se deplasează liber pe o geodezică 
a spaţiului-timp. Între două evenimente date ale 
spaţiului-timp, geodezica este linia de univers pentru 
care ceasul „trăiește” cel mai intens, deci pentru care 
întârzierile acumulate |r — dt| sunt cele mai mici (vezi 
figura 21.3). Ceasul caută atunci să-și minimeze întâr- 
zierile de mai sus acumulate în mișcarea, sa: 


T 2 T 2 
| (3 ats Star) E (= pr) A 
(0) 


2 2 
2c mc“ Jo 


T 
~f d(Ee-Ep)= f L-dt=8 
0 


În relația de mai sus am înmulţit și împărţit cu masa 
m a ceasului (considerată constantă într-o primă apro- 
ximare) pentru a recupera energia cinetică E. = mv2/2 
și cea potenţială E, = —mGM /r a corpului de probă. 
Energia potenţială a fost introdusă în secţiunea 19, 
acolo unde am văzut că ea se poate aproxima cu E, % 
Eo + mgh. Aici h este înăltimea ceasului faţă de 

suprafaţa Pământului, iar g = GM/R? este acceleraţia, 
gravitaţională. 

Vedem astfel că forma lagrangeanului ceasului în că- 
dere este L = E. — Ep, deci termenul S este chiar 
acțiunea atașată sistemului. Această acţiune va fi mini- 
mizată pe traiectoria reală a ceasului pentru că aici își 
minimizează ceasul întârzierile. 

Calculul ne arată astfel că 


lagrangeanul este 
într-adevăr diferența dintre energia cinetică şi cea 
potenţială, și că forma este un rezultat al faptului că 
ceasul încearcă să își maximizeze timpul propriu (să-și 
minimizeze întârzierile) între evenimentele iniţial si fi- 
nal. Avem, cu alte cuvinte, o manifestare a teoriei 
relativităţii. 


Urmărind discuţia precedentă, a unui ceas în cădere li- 
beră, recunoaștem cum s-a schimbat incă o dată perspec- 
tiva noastră. Astfel, Aristotel ne spunea că ceasul cade 
spre Pământ pentru că Pământul reprezintă locul natu- 
ral al obiectelor. A venit apoi Newton, care ne-a spus că 
ceasul cade pentru că este atras de Pământ. Acum vine 
Einstein și ne spune că ceasul cade într-o manieră în care 
își maximizează timpul propriu. 

Putem fi curioși și privi cadranul ceasului odată ce 
acesta atinge Pământul. După cum ne spune Einstein, 
timpul 7 indicat pe cadran ar trebui să fie în urmă faţă 
de timpul t indicat de ceasurile noastre. Întârzâierea este 
de ordinul v2/c2At, așa cum se vede în căsuţa matema- 
tică precedentă, pentru ceasul nostru care cade după două 
secunde At = 2s. Folosind pentru viteză o valoare medie 
v = gAt x 10m/s, obţinem întârzieri ale timpului propriu 
al ceasului de ordinul (10/(3 - 108))2 ~ 10-15s. 

Să remarcăm întârzierea infinitezimală a ceasului. Și 
totuși, această întârziere infinitezimală (de ordinul unei 
singure rotații clasice a electronului pe orbita atomului) 
este motivul pentru care mișcarea corpului este accelerată, 
și nu sub o altă formă, în așa fel încât ea sa descrie o geo- 
dezică în spaţiu-timp. Noi nu ne dăm seama de întârzierile 
infinitezimale ale ceasului pentru timpul său propriu, pen- 
tru că nu folosim în viaţa de zi cu zi ceasuri atât de precise. 
Natura ne surprinde incă o dată. 

Povestea noastră nu se opreşte însă aici. Am văzut că 
forma acţiunii S (diferenţa dintre energia cinetică și cea 
potenţială, însumată pe traiectorie) este generată de tim- 
pul propriu 7 al ceasului, care este maxim pe geodezică. 
Ceasul își minimizează acţiunea S pentru că de fapt își 
maximizează timpul propriu 7, după relaţia S ~ —r. Ne 
putem însă întreba mai departe, de ce ceasul își maximi- 
zează timpul propriu, de ce alege el pentru mișcare tocmai 
geodezica între evenimentul iniţial și cel final? Totuşi, de 
ce nu o altă traiectorie? 

Pentru a răspunde la întrebare, să facem un salt în 
reprezentarea lui Feynman pentru mecanica cuantică, 
aducându-ne aminte că însuși Feynman a fost preocupat 
de principiul minimei acţiuni, chiar de pe băncile școlii. 
Metoda lui Feynman (vezi capitolul 13) ne spune cum să 
calculăm amplitudinea de tranziţie a ceasului dintr-un eve- 
niment în altul, folosind traiectoriile virtuale. 

Astfel, la început trebuie să ne imaginăm că ceasul ur- 
mează simultan toate traiectoriile virtuale care pot fi con- 
struite între evenimentul iniţial (aruncarea ceasului) și cel 


unde pilot 


Figura 21.4: În imagine este reprezentată într-un 
spațiu-timp curb evoluţia aceluiași ceas liber ca în figura 
21.3. Probabilitatea ca ceasul să aibă o tranziție cuan- 
tică din A în B se calculează interferând undele pilot ale 
tuturor liniilor de univers virtuale. Variatia în faza un- 
dei pilot este o măsură directă a timpului propriu parcurs 
pe traiectoria virtuală, deci a „lungimii” în spaţiu-timp a 
traiectoriei virtuale. Cum această lungime este un extrem 
pe geodezică, toate traiectoriile apropiate de geodezică vor 
avea undele pilot în fază. Pentru că undele interferează 
constructiv, ele vor contribui semnificativ la amplitudinea 
de probabilitate finală a tranziţiei din A în B. 


final (căderea lui la loc după două secunde). Pe fiecare ast- 
fel de traiectorie virtuală ceasul este urmărit în mișcarea 
sa de o undă pilot. Oscilaţia undei pilot „bate” în funcţie 
de timpul propriu al aceasului, încetinind dacă ceasul se 
mișcă mai repede pe traiectoria virtuală ori dacă ajunge 
mai aproape de o stea. 

Probabilitatea ca ceasul să ajungă dintr-un loc într-altul 
e este dată de interferența undelor pilot pentru toate tra- 
iectoriile virtuale, interferenţă care poate fi constructivă 
sau distructivă, în funcţie de faza undei pilot în evenimen- 
tul final (vezi figura 21.4). Acum însă, acele traiectorii care 
se regăsesc aproape de geodezica spaţiului-timp vor avea 
aproximativ aceeași valoare a timpului propriu (caracte- 
ristica geodezicei, pentru care timpul propriu este minim), 
deci undele pilot ajung în fază, iar interferența e construc- 
tivă. Ca atare, ceasul are o probabilitate mai mare de a fi 
găsit pe linia de univers atașată geodezicei între evenimen- 
tul iniţial și cel final. Deși, ne spune mecanica cuantică, el 
poate fi găsit și în alte locuri, pentru că circulă și pe acolo. 

Vedem că trebuie să ne ajustăm din nou percepţia despre 
fenomenele naturii. Ceasul circulă pe toate traiectoriile 
virtuale în același timp, dar el are o probabilitate mai mare 
de a fi găsit pe geodezică, pentru că aici undele pilot ale 
ceasului interferează constructiv. A ne imagina că un ceas 
parcurge în același timp mai multe traiectorii virtuale nu 
e un exercițiu pe care îl facem zilnic. 

Şi totuși, în modelul lui Feynamn, așa se întâmplă ori de 
câte ori aruncăm ceasul în sus. El cade accelerat pentru 
că urmează mai multe traiectorii virtuale și interferează 

pe acestea, interferența fiind constructivă pentru traiec- 
toria pe care ceasul cade accelerat. Traiectoria reală și 
cele apropiate de ea au astfel cea mai mare contribuţia, la 
amplitudinea de tranziţie între evenimentul iniţial și cel 
final. 

Faptul că ceasul ar putea fi găsit și pe a altă traiectorie 
decât cea clasică este o caracteristică a mecanicii cuantice. 
Pentru a ne face o idee despre aceste probabilităţi, să ne 
aducem aminte din capitolul 13 că faza acumulată pe o 
traiectorie virtuală este ø = S/ħ. Traiectoriile care joacă 
un rol important sunt atunci cele a căror fază diferă față de 
traiectoria reală cu nu mai mult de |Ag| = |AS|/& = 27, 
deci cele care au |AS] < h. 

Ne putem întreba: cât de diferite sunt aceste traiectorii 
virtuale faţă de traiectoria reală pentru ceasul din figura 
21.3? Unde să ne uităm, în afară de traiectoria clasică, 
pentru a găsi în mod neașteptat ceasul? După cum vedem, 
acele traiectorii vor avea |AS| = |AE,|At = mg|Az|At < 
h şi deci |Az| < h/(mgAt) = 10734m, pentru un ceas de 
masă 100g aflat într-o mișcare de At = 1s. Pentru a vedea 
efecte cuantice, trebuie atunci să ne uităm la o traiectorie 
virtuală a ceasului care se abate cu doar Az = 10734 m 
fată de traiectoria, reală! 

Povestea de mai sus e o nouă etapă în inţelegerea căde- 
rii ceasului. Aristotel ne spunea că un corp cade pentru a 
ajunge la Pământ, locul natural al oricărui obiect din uni- 
vers. Newton ne spune că ceasul cade accelerat pentru că 
este atras de Pământ. Einstein ne spune că el cade de fapt 
pentru că urmează o geodezică în spaţiu-timp, în așa fel 
încât să-și maximizeze timpul propriu între poziţia iniţială 
și cea finală. Iar acum vine Feynman și spune că ceasul 
poate fi găsit oriunde, atâta doar că pe traiectoria, clasică 
interferența undelor pilot este constructivă, datorită carac- 
teristicilor geodezicei, de aceea, este cel mai probabil este 
să-l găsim aici. Care va fi următoarea descriere? 

Să mai remarcăm că am pornit de la un principiu (cel al 
lui Aristotel) pentru a ajunge tot la un principiu. Pentru 
a afla rezultatul corect nu avem decât să presupunem că 
unda de probabilitate oscilează în acord cu „distanţa” par- 
cursă de ceas în spaţiu-timp, timpul său propriu. În acest 
fel am reconstruit o legătură între teoria relativităţii ge- 
nerale și mecanica cuantică. Din păcate, este doar o mică 
piesă dintr-un joc de puzzle, rămas nerezolvat. Căci, la ora 
actuală, nimeni nu a putut unifica teoria relativităţii gene- 
rale cu mecanica cuantică. Despre acesta însă, în secţiunea 
următoare. 

Vom aborda în această secțiune o problemă nerezolvată 
a fizicii moderne, şi anume unificarea mecanicii cuantice 
cu teoria relațivității generale. Vom detalia în special o 
soluție particulară propusă de fizicieni, numită în engleză 
„loop quantum gravity” (ceea ce s-ar putea traduce prin 
gravitație cuantică cu „bucle”). 

Aşa cum am menţionat în capitolul 12, mecanica cuan- 
tică a fost unificată doar cu teoria relațivității restrânse. 

Una dintre „cheile” soluției s-a dovedit teoria cuantică a 
câmpurilor, acolo unde particulele sunt pachete de ener- 
gie ale unor câmpuri clasice. Dacă impunem condiția ca 
toate componentele câmpurilor din natură să satisfacă la 
bază și relațiile câmpului Klein-Gordon, atunci particulele 
rezultate vor satisface relaţia relativistă a lui Einstein din- 
tre masă și energie, deci ele se vor mișca relativist, cum e 
cazul electronului sau al fotonului. 

Din acest punct de vedere, pare surprinzător că nu pu- 
tem extinde direct metoda de mai sus la teoria relativităţii 
generale. Unde s-au împotmolit fizicienii? De ce nu putem 
generaliza imediat rezultatele din teoria cuantică a câmpu- 
rilor? Răspunsul stă în esența teoriei relativităţii generale, 
care ne spune că spaţiul este curb și dinamic. Fiind dina- 
mic, ar trebui să-l cuantificăm și pe el, deci însăși fundalul 
pe care se manifestă materia! Cum acest lucru nu l-am 
făcut în teoria cuantică a câmpurilor, acolo unde fundalul 
spaţiului era clasic, nu este de mirare că o cuantificare a 
teoriei relativităţii generale este mai mult decât un simplu 
pas înainte. 

Înainte de a începe povestea, să clarificăm puţin 
un aspect. După cum se vede, titul secţiunii este 
„gravitație cuantică” și nu „teoria relativităţii generale 
cuantificate”. Motivul a fost explicat în capitolul 7: 
interacțiunea gravitaţională este un rezultat direct al cur- 
burii spaţiului-timp, deci al relativităţii generale. În 
teoria lui Einstein, am putea spune la fel de bine că 
gravitația nu ezistă, în sensul că nu avem forţe sau câm- 
puri gravitaționale suplimentare, tot ce avem este curbura 
spaţțiului-timp. 

Acest lucru este păstrat de fizicieni și în cuantificarea te- 
oriei relativitătii generale. Noua teorie s-ar numi gravitație 
cuantică, dar să nu ne imaginăm că trebuie să cuantificăm 
numai forţa gravitaţională ca pe o forţă care se adaugă 
celorlalte forţe ale naturii. Ceea, ce avem de cuantificat, în 
principiu, este evoluţia dinamică a spaţiului-timp. 

Vom face și noi de acum încolo această identificare 
completă dintre gravitație și teoria relativităţii generale. 
Desigur, se prea poate să greșim și, spre deosebire de 
ceea ce se intamplă în teoria macroscopică a lui Einstein, 
cele două concepte să fie diferite la nivel microscopic. 
Vom urma totuși linia de gândire cea mai des întâlnită 
și vom presupune că gravitația nu există separat de cur- 
bura spaţiului-timp. Atunci, ceea ce trebuie să cuantificăm 
nu este un ipotetic câmp gravitațional, ci direct structura 
curbă a spaţiului-timp. 

Punctul nostru de pornire este teoria cuantică a câmpu- 
lui, acolo unde particulele sunt pachete discrete de energie 
ale unui câmp clasic. Acest câmp clasic și particulele sale 
se manifestă pe un fundal bine definit al spaţiului-timp, 
fundal care se supune legilor relativitătii restrânse. Primul 
pas pe care îl putem face este să ne imaginăm că funda- 
lul este curb, precum cel creat de relativitatea generală, 
rămânând însă clasic. Teoria rezultată ar deveni atunci 
un fel de teorie cuantică a câmpurilor pe spaţii curbe. 
Funcţionează o astfel de abordare? 

Răspunsul este afirmativ, până la un punct. De fapt, 
acest lucru l-am exemplificat deja în secţiunea 205 (vezi fi- 
gura 21.4). Am arătat acolo că amplitudinea de tranziţie a 
unei particule dintr-un eveniment spaţio-temporal în altul 
este un rezultat direct al curburii spaţiului-timp. Folosind 

metoda lui Feynman a evoluţiilor virtuale, pe fiecare din- 
tre evoluţiile virtuale între cele două evenimente particula 
acumulează o fază. Această fază este proportională cu tim- 
pul său propriu, deci cu „distanţa” parcursă în spaţiu-timp 
între evenimentul iniţial și cel final. Amplitudinea, de pro- 
babilitate a tranziţiei între evenimentul iniţial și cel fi- 
nal este suma coerentă (care ţine cont de fază) a tuturor 
evoluţiilor virtuale între cele două evenimente. După cum 
vedem, analiza nu folosește nici o formulă în plus ci doar 
forma curbă a spaţiului-timp. Concluzia este că mișcarea 
unei particule într-un spaţiu-timp curb poate fi cuantifi- 
cată. 

Rezultatul este întărit și de un experiment recent, 
care a testat pentru prima dată mișcarea cuantificată 
a unor particule în câmpul gravitațional al Pământului 
(deci în spaţiul-timp curb generat de masa Pământului). 
Experimentul, efectuat de Valery Nesvizhevsky, Hans 
Börner și colaboratorii lor, a fost publicat în revista Nature 
(2002). Aceștia au calculat mai întâi că energia unor ne- 
utroni este cuantificată, odată ce neutronii se mișcă în 
câmpul gravitațional al Pământului, deasupra unei oglinzi 
metalice situate mai jos la o distanţă de câţiva microni. 
Energia neutronilor are niveluri discrete, datorate câm- 
pului gravitațional, iar aceste niveluri au fost confirmate 
direct în experiment. 

Să observăm că în cele două exemple de mai sus vorbim 
despre mișcarea, unei particule într-un spaţiu-timp curb ge- 
nerat de corpuri masive, aflate în depărtare, nu de particu- 
lele respective. În teoria pe care o căutăm, ne interesează 
curbura, spaţiului indusă chiar de particulele cuantificate 
(aflate în stări de superpoziţie cuantică). Or, aici apare 
o primă problemă, căci o particulă cuantificată nu se află 
într-un loc precis, ci ea se află în același timp în toate 
locurile din univers! Ce putem face? 

La întrebarea de mai sus avem în esență două soluţii, 
prezentate în figura 21.5. Aici am desenat o particulă care 
se află într-o stare de superpoziţie cuantică în doar două 
poziţii, notate cu A și B. În partea de sus a figurii avem 
prima opțiune: spaţiul rămâne clasic, dar este curbat de 
starea cuantică a particulei. El are două „adâncituri”, pen- 
tru că particula, poate curba spaţiul în ambele locuri, din 
moment ce ea este, în același timp, în ambele poziţii. 

Desigur, în acest caz al spaţiului clasic, curbura sa este 
dată de întreaga undă de probabilitate a particulei. Dacă 
particula se află doar în A, atunci spaţiul este curbat doar 
în A, dacă se află în B, atunci spaţiul este curbat doar în B 
(cazurile clasice). Când particula se află în ambele locuri 
simultan, spatiul este curbat în ambele zone, cu o curbură 
dată de probabilitatea de a găsi particula acolo. 

Soluţia de mai sus a fost prima încercată de fizicieni. 
Ei au generalizat astfel ecuaţiile lui Einstein, propu- 
nând ca spaţiul și timpul să rămână clasice, iar curbura 
spaţiului-timp să fie dată de un fel de valoare medie a ten- 
sorului energie-impuls, atunci când particula, se află într-o 
stare de superpoziţie cuantică. 

O astfel de propunere se poate, în principiu, testa expe- 
rimental. Din păcate, astăzi cele mai grele obiecte „ma- 
croscopice” care au fost puse în superpoziţie cuantică sunt 
de ordinul grosimii unui fir de păr. Pentru a testa teo- 
ria, ar trebuie să măsurăm curbura spaţiului sau măcar 
forţa, de atracţie gravitaţională a unui fir de păr aflat în 

a) superpoziţie cuantică 


spaţiu „claşiei A 7 


b) 


superpoziţie cuantică 


Figura 21.5: În figură sunt prezentate două dintre manie- 
rele prin care putem unifica mecanica cuantică cu teoria 
relativității generale. În partea de sus este reprezentată o 
particulă care se află într-o stare de superpoziţie cuantică 
formată din două stări clasice localizate. Spaţiul rămâne 
clasic, dar se curbează în cele două locuri, proporțional 
cu probabilitatea particulei de a se găsi acolo. În partea 
de jos, fiecare dintre stările clasice de localizare ale parti- 
culei vine cu o curbură a spaţiului. Starea de superpoziţie 
a celor două situații este nu numai pentru particulă, dar 
și pentru spațiul curb în care se manifestă particula. 


superpoziţie cuantică. Astfel de experimente încă nu au 
fost făcute în laboratoare. 

Chiar și în lipsa rezultatelor experimentale, fizicienii se 
îndoiesc că soluția de mai sus este cea corectă. Ei susțin 
că, pe de o parte, nu putem folosi pur și simplu energia 
medie, căci în acest caz ar trebuie să includem energia de 
zero a vidului, care este cu 120 ordine de mărime mai mare 
decât energia observată în experimente, așa cum am ară- 
tat în secţiunea 151. Desigur, am putea scădea energia de 
zero a vidului, însă tot nu scăpăm de alte probleme fun- 
damentale. De exemplu, este greu de adus împreună forma 
nedeterministă a mecanicii cuantice cu caracterul determi- 
nist al curburii spaţiului-timp, în care îl păstrăm clasic pe 
acesta din urmă. Căci ce se întâmplă la o măsurătoare a 
particulei, atunci când unda de probabilitate are un colaps 
cuantic? Se schimbă brusc și curbura spaţiului-timp? 

Un argument foarte puternic împotriva teoriei semicla- 
sice de mai sus a fost adus în 1977 de fizicienii Kenneth 
Eppley și Eric Hannah. Ei au remarcat că curbura 
spaţiului ne dă informaţii despre unda de probabilitate 
a particulei. Am putea afla unda de probabilitate, măsu- 
rând doar curbura, indusă asupra spaţiului. Așa însă cum 
am văzut la sfârșitul secţiunii 120, nu avem voie să aflăm 

Figura 21.6: În partea de sus avem două particule care se 
află într-o stare de corelaţie cuantică (o superpoziție cu- 
antică specială a două stări clasice). Prima stare clasică 
are prima particulă în A și a doua în A’ A doua stare 
clasică are prima particulă în B și a doua particulă în B? 
Deorece prima particulă se găsește atât în A cât și în B, 
spațiul are două adâncituri, câte una pentru fiecare din 
cele două poziţii (în teoria semiclasică). Jos este rezulta- 
tul unei măsurători asupra particulei din stânga, atunci 
când unda de probabilitate multiparticulă suferă un colaps 
cuantic. Acum a doua particulă va fi găsită fie în A”, fie 
în B’, iar spaţiul are doar o adâncitură (în exemplu ales 
ea este în A’). Deoarece spaţiul curb are acum doar o sin- 
gură adâncitură, observatorul din zona A’B’ va deduce că 
observatorul din stânga a făcut o măsuratore. Informatia 
măsurătorii a ajuns instantaneu în dreapta, cu o viteză 
mai mare decât viteza luminii. 


starea cuantică completă a unei particule, căci atunci am 
putea viola cauzalitatea, trimițând informaţie cu o viteză 
mai mare decât viteza luminii! Sub forma de mai sus, 
teoria, semiclasică nu poate fi corectă. 

Să detaliem puţin mai mult acest argument interesant. 
Astfel, să ne imaginăm două particule corelate, într-un 
experiment asemănător figurii 10.28. Prima particulă este 
fi în poziţiile apropiate A și B, iar ce-a de-a doua parti- 
culă se găsește la celălalt capăt al universului, simultan în 
poziţiile A’ și B’. Starea de corelaţie este aleasă asemană- 
tor stării EPR din secţiunea 119. Ea va fi o superpoziţie 
cuantică a doar două stări clasice. În prima stare clasica 
prima particulă este în A și a doua în A”, iar în cea de-a 
doua stare prima particulă este în B și a doua particulă 
în B’. Să remarcăm că ambele particule sunt într-o stare 
de superpoziţie cuantică. Local, starea primei particule 
este atunci asemănatoare cu cea schițată în figura 21.5. 
Avem două „adâncituri” în curbura spaţiului, lucru vala- 
bil și pentru a doua particulă. 

Să presupunem acum că un observator aflat în zona pri- 
mei particule A și B vrea să-i trimită un mesaj unui alt 
observator aflat în zona A’ și B’, instantaneu, la celălalt 

capăt al universului. El vrea să spună: „Acum apasă pe 
trăgaci!” Pentru aceasta el face o măsurătoare a stării de 
superpoziţie a celor două particule. Așa cum am discutat 
detaliat în secţiunea 119, sistemul de două particule va 
avea un colaps cuantic fie în starea AA’ (prima particulă 
în A, a doua în A”), fie în starea BB’ (prima particulă în 
B, a doua în B’). 

Mai departe, obvservatorul aflat în zona A'B' nu mă- 
soară deloc particula, el doar urmărește curbura spaţiului. 
Acum însă, deoarece particula a doua se găsește fie în A”, 
fie în B’, el va observa o singură „adâncitură” a spaţiului, 
nu două! „Aha, unda de probabilitate a suferit un colaps 
cuantic, deci șeful mi-a zis să trag”, va spune el. Informaţia 
a circulat cu o viteză mai mare decât viteza luminii, pentru 
că nu ne-a interesat ce se întâmplă cu particula, ci am mă- 
surat doar colapsul unei de probabilitate și momentul său, 
prin intermediul curburii spaţiului. Folosind apoi meca- 
nismul din figura 6.18 putem trimite informaţie în trecut, 
violând astfel cauzalitatea. 

După cum vedem, teoria semiclasică a gravitaţiei cuan- 
tice are probleme. Spaţiul nu poate rămâne clasic, fiind 
curbat de unda de probabilitate a materiei care se află în 
el. Ce se întâmplă atunci cu corpurile care se află în stări 
de superpoziţie cuantică? Ele trebuie să influenţeze cumva 
curbura spaţiului-timp, deoarece acest lucru se întâmplă 
pentru stările macroscopice. Dar cum? 

Situaţia pe care ne-o putem imagina în continuare este 
cea din partea de jos a figurii 21.5. Aici vedem că atât par- 
ticula, cât și spaţiul, se află într-o stare de superpoziţie! 
Faptul că spaţiul însuși este într-o stare de superpoziţie 
cuantică pare suprinzător, însă să ne aducem aminte că 
spaţiul este dinamic în teoria lui Einstein. Or, în meca- 
nica cuantică, orice lucru dinamic se cuantifică, ajungâng 
într-o stare de superpoziţie cuantică, ceea ce va fi valabil 
și pentru spaţiu. 

Cum putem însă descrie o stare a spaţiului în care el 
este într-o stare de superpoziţie cuantică? O manieră este 
să folosim aproximaţii în cazul curburilor dinamice cu o 
amplitudine redusă. Aceasta e calea pe care o urmează 
astăzi o parte dintre fizicieni. 

Astfel, în figura 8.2 am schiţat o undă gravitatională ce 
poate fi privită ca o „unduire” a spaţiului. Unduirea e 
descrisă de o metrică a spaţiului-timp gv, o matrice 4 x 4 
detaliată în secţiunea 70, care are valori diferite în diferite 
evenimente din spaţiu-timp. În cazul nostru, metrica Suv 
variază doar puțin faţă de metrica Minkowski g?„ intro- 
dusă în secțiunea 60. De aceea vom scrie guv = Juv + hp, 
unde ultimul termen va avea valori mici. În continu- 
are, vom privi termenul h,, ca pe o variaţie a curburii 
spaţiului-timp faţă de metrica Minkowski. 

Următorul pas este să considerăm variaţia h,, un câmp 
clasic care se manifestă în spaţiul-timp minkowskian Iu- 
Obținem astfel un model al saltelei, detaliat în secțiunile 
11 și 12, în care arcurile saltelei modelează câmpul hpv 
cu mai multe componente. Ecuațiile acestui câmp sunt 
date de ecuațiile lui Einstein, în aproximaţia unei curburi 
mici (vezi secţiunea 74). Putem acum aplica tot arsena- 
lul teoriilor cuantice de câmp care unifică mecanica cu- 
antică, cu teoria relativităţii restrânse ce se manifestă, pe 
metrica Minkowski I- Metoda de mai sus poartă numele 
de „background independent” în engleză, ceea ce se poate 
traduce prin independența de fundal. 

În cele mai multe cazuri, atunci când curbura spaţiului 
nu e mare, metoda conduce la rezultate bine definite, 
care se pot testa experimental. Unul dintre acestea e 
existenţa gravitonului ca fiind cuanta de energie a undelor 
gravitaționale plane descrise de câmpul hpv. Gravitonul 
se dovește a fi o particulă cu masa de repaus nulă care se 
deplasează cu viteza luminii și are spinul 2 (vezi secţiunea 
108 și figura 9.39 pentru semnificaţia experimentală a spi- 
nului). 

Așa cum am discutat în secţiunea 83, fizicienii se pre- 
gătesc să măsoare direct existența undelor gravitaționale 
în cadrul experimentului Advanced LIGO. Unii dintre fizi- 
cieni sunt de părere că modificări ale sistemului și condiţii 
speciale ar permite chiar detectarea gravitonilor. Rămâne 
de văzut dacă acest lucru va fi posibil, căci, trebuie spus, 
existența gravitonilor este pe moment doar o supoziţie te- 
oretică. 

Succesul metodei de aproximație a curburii 
spaţiului-timp la curburi mici a generat un val de 
entuziasm în rândul fizicienilor. Putem folosi metoda 
de mai sus de cuantificare a spațiului nu numai în cazul 
curburilor mici, și-au spus ei, dar chiar și în cazul general! 
Tot ce avem de făcut este să reconstruim cazul general 
prin perturbații succesive. 

Metoda a fost de aceea adoptată cu entuziasm de 
susţinătorii teoriei corzilor relativiste. Așa cum am 
menționat în secţiunea 190, gravitonul nu numai că poate 
fi introdus în teoria, corzilor relativiste, dar este chiar ne- 
cesar pentru completitudinea ei. Una dintre corzile re- 
lativiste este un graviton de masă nulă și spin 2, atunci 
când tensiunea din coarda relativistă este de ordinul ten- 
siunii Planck. De aceea, susţinătorii teoriei cred că putem 
obţine gravitația cuantică (deci putem cuantifica spaţiul în 
toate cazurile), exprimând curbura spaţiului într-o sumă 
de gravitoni. 

Cu toate acestea, există fizicieni care nu sunt așa 
entuziaști. Descriind numai cu gravitoni curbura spaţiului, 
spun ei, vom avea de depășit probleme fundamentale, cum 
ar fi faptul ca teoria nu este renormabilă. După cum am 
văzut în secţiunea, 147 teoria, electrodinamicii cuantice are 
o problemă fundamentală: electronul, în mișcarea sa vir- 
tuală, va emite și absorbi un foton. Contribuţia acestor 
procese elementare, pe toate traiectoriile imaginabile, in- 
troduce un termen divergent în masa de repaus a elec- 
tronului. Pentru a elimina aceste divergențe, a trebuit să 
considerăm că masa originară a electronului este diferită și 
să ignorăm (într-un mod consistent matematic) procesele 
virtuale care au loc la energii și impulsuri mai mari decât 
energia și impulsul Planck. 

În cazul gravitonului se întâmplă un lucru asemănator. 
Aici particulele în mișcarea lor virtuală emit și absorb gra- 
vitoni, în multiple procese virtuale, obținându-se din nou 
divergențe în teorie. Am putea aplica aceeași metodă ca 
în cazul electrodinamicii cuantice și ignora procesele care 
au loc la energii mai mari decât energia Planck, însă avem 
o problemă fundamentală: deoarece vrem să unificăm me- 
canica cuantică cu teoria relativităţii generale, pentru cur- 
buri oricât de mari, trebuie să includem energiile Planck, 
acolo unde de fapt ne așteptăm ca cele două teorii să fie 
unificate! Se ne aducem aminte numai de cazul găurii ne- 
gre microscopice, detaliat în secţiunea 187; ea are o masă 

de repaus de ordinul masei Planck, deci și o energie de 
ordinul energiei Planck. 

Rezultatul este aproape un dezastru. Nu putem folosi 
procedura renormării ignorând energiile Planck, deoarece 
tocmai de aceste energii avem nevoie, acolo este locul unde 
cele două teorii (mecanica cuantică și teoria relativităţii 
generale) se întâlnesc (vezi și figura 18.25). Astăzi mulţi 
fizicieni consideră că teoria, așa cum este construită până 
acum prin aproximaţii cu gravitoni, nu e renormabilă și de 
aceea nu poate fi corectă. Și atunci? 

În acest caz trebuie să ne întoarcem la punctul de por- 
nire, acolo unde am scris metrica spaţiului-timp guy = 
ggu + hw şi am considerat câmpul h,, ca o abatere de 
la metrica Minkowski Ju Astfel, tot ce putem construi 
sunt abateri ale spațiului de le forma infinită a spaţiului 
euclidian. Putem descrie un spaţiu hipersferic, închis și 
finit, ca abatere de la unul infinit? Răspunsul nu este evi- 
dent. Ceea ce trebuie să facem este să renunţăm complet 
la a compara metrica spațiului-timp curb g,» cu cea a a 
spațiului-timp Minkowski glu- În termeni tehnici, trebuie 
sa construim o teorie „independentă de fundal”. 

Să remarcăm că teoria corzilor relativiste nu poate fi 
o astfel de teorie. Corzile relativiste, inclusiv gravitonul, 
se manifestă într-un spațiu-timp minkowskian. Avem deci 
de-a face cu o teorie dependentă de fundal, care are de 
la bun început un fundal spatio-temporal deja definit, ca 
un fel de scenă pe care se desfăşoară spectacolul mate- 
riei. Ceea ce trebuie să construim noi într-o teorie in- 
dependentă de fundal este tocmai acest fundal, această 
scenă. Mai mult, fundalul trebuie să fie dinamic (cum este 
spațiul curb) și probabil într-o stare de superpoziție cuan- 
tică (dacă vrem să unificăm teoria lui Einstein cu mecanica 
cuantică). Dacă teoria corzilor relativiste nu e o astfel de 
teorie, care este soluţia? 

La ora actuală, cea mai cunoscută propunere de teo- 
rie independentă de fundal, care răspunde la întrebările 
de mai sus, se numește „Loop Quantum Gravity”, ceea ce 
se poate traduce prin „gravitație cuantică cu bucle” (sau 
inele). Vom prezenta ideile de bază ale acestei teorii, amin- 
tind însă că nu a fost testată si că se află pe masa de lucru 
a fizicienilor. La fel ca în cazul corzilor relativiste, teore- 
ticienii au luat-o cu mult înaintea experimentatorilor și se 
prea poate ca teoria să fie falsă, iar dumneavostră să vă 
pierdeţi timpul citind rândurile de mai jos. 

Numele teoriei provine de la modelul pe care fizicienii 
l-au ales la început pentru a cuantifica oscilaţiile spaţiului 
curb. În mod normal, aceste oscilaţii sunt unde plane 
gravitaționale, iar pachetele discrete de energie ale aces- 
tora vor fi gravitonii. Se pot alege însă și alte moduri de 
oscilație care să fie cuantificate, între care un rol special 
îl joacă acelea care seamănă cu niște bucle sau inele, de 
unde numele teoriei. 

Pentru a ne face o idee despre aceste oscilaţii sub formă 
de bucle, să privim figurile 4.5 și 4.6. Am schiţat acolo 
componentele electrice și magnetice ale câmpului electro- 
magnetic într-o zonă vidă, fără sarcină electrică. Datorită 
acestui lucru, liniile de câmp electric (numite și linii 
Faraday) se închid unele pe altele sub forma unor bucle. 
Într-un mod asemănator, putem desena, „bucle” și pentru 
câmpul gravitațional, lucru scos în evidență, printre alţii, 
de fizicianul Kenneth Wilson (vezi figura 21.7). 

Figura 21.7: 


În figură este redesenat un model al bu- 
clelor (inelelor) în teoria gravitaţiei cuantice, după fizi- 
cianul Carlo Rovelli. Fiecare inel reprezintă o excitație 
a spațiului, iar întrepătrunderea inelelor generează relaţia 
dintre punctele din spațiu. Inelele nu se manifestă într-un 
spațiu euclidian, așa cum poate sugerează figura, ele sunt 
chiar spațiul în care se va manifesta materia. 


Următorul pas în evoluţia teoriei a fost contribuţia fi- 
zicianului Abhay Ashtekar, care a descris buclele nu în 
termenii câmpului gravitațional, ci în termenii unui câmp 
dedus din el, asemănător potenţialelor electrodinamice 
(vezi secţiunea 128). Lucrul acesta e remarcabil, deoa- 
rece potenţialele electrodinamice poartă cheia teoriilor in- 
variante la transformările de etalonare locale, așa cum am 
discutat în secţiunea 163. În acest fel, având caracteristici 
asemănătoare, ne aşteptăm să putem unifica gravitația cu 
teoriile modelului standard al particulelor elementare. 

Să mai privim odată figura 21.7. Inelele din figură sunt 
excitaţii ale câmpului gravitațional. Ele nu trebuie privite 
însă ca având loc în spaţiu, ci ca definind spaţiul. Dacă 
este așa, ceea ce contează la inele nu sunt poziţia unuia 
faţă de altul, ci felul în care sunt întrepătrunse. Într-un 
fel, modul în care inelele se întrepătrund ne va da legătura 
dintre punctele din spaţiu. 

Înţelegând acest lucru, Carlo Rovelli și Lee Smolin au 
reformulat problema, punând bazele a ceea ce noi numim 
azi teoria, gravitaţiei cuantice cu bucle. Astfel, punctul 
lor de pornire este faptul că întrepătrunderile inelelor din 
figura 21.7 definesc de fapt punctele din spaţiu, iar inelele 
detaliază relaţiile dintre aceste puncte. Ei au redesenat în 
continuare figura 21.7 într-o formă care arată ca cea din 
figura 21.8. În acest proces, au folosit un model elaborat 
mai înainte de Roger Penrose. 

Figura 21.8 poartă numele de „spin network” în engleză, 
ceea ce poate fi tradus printr-o rețea spinorială. Fiecare 
nod din rețea definește un punct din spaţiu, iar liniile din- 
tre noduri ne spun care sunt punctele învecinate. Primul 
lucru pe care îl observăm în figură este că spaţiul devine 
discret. Forma discretă este vizibilă numai când distanța 
dintre vecini este de ordinul lungimii Planck de 10-35 me- 
tri. La dimensiunile noastre obișnuite spaţiul pare conti- 
nuu. 

O reţea spinorială are însă și alte caracteristici speciale: 
punctele de spaţiu (nodurile reţelei) ocupă volume discrete 
de spaţiu, de ordinului volumului Planck. Cu alte cuvinte, 

Figura 21.8: Figura schițează o rețea care descrie spațiul. 
Fiecare nod al retelei este un punct din spatiu. Volumul 
pe care acest punct îl cuprinde este cuantificat și descris 
de un număr cuantic. Liniile între noduri desemnează 
punctele vecine din spațiu. Aria comună pe care vecinii 
o împărtășesc este de asemenea cuantificată, fiind şi ea 
descrisă de câte un număr cuantic, ce se scrie de obicei 
în dreptul liniei (lucru pe care noi nu l-am făcut aici). 


volumul în spaţiu este cuantificat! Același lucru este vala- 
bil și pentru aria care este pusă în comun de două volume 
vecine (două noduri învecinate). Și aceasta este cuantifi- 
cată, fiind de ordinul ariei Planck. Cum liniile care unesc 
nodurile din figura 21.8 ne arată care noduri sunt vecine, 
aria pe care nodurile o au în comun este un număr ce se 
scrie de obicei în dreptul liniei. 

Rezultatul final este cu adevărat remarcabil. Spaţiul 
este format din puncte discrete (nodurile rețelei), având 
asociate volume discrete de spaţiu și arii de asemenea, dis- 
crete între vecini (descrise de liniile reţelei). De aceea, nu 
trebuie să privim nodurile reţelei din figura 21.8 ca fiind 
în spaţiu, ci mai degrabă ca acelea care definesc spaţiul. 
Spaţiul este discret și, după cum se vedem, dinamic, deoa- 
rece numărul de noduri poate crește sau poate scădea în 
timp, ca și relaţiile dintre noduri (ariile comune), cele care 
vor defini curbura, spaţiului. 

Folosind tehnici specifice mecanicii cuantice (cum sunt 
cele din secţiunea 213), fizicienii au atașat o amplitu- 
dine de probabilitate pentru tranziţia spaţiului de la o 
stare a reţelei la alta, așa cum este schiţat în figura 21.9. 
Metoda se dovedește a fi asemănătoare metodei folosite 
de Feynman și detaliată în capitolul 13, în sensul că re- 
construim o amplitudine de tranziţie între două stări oa- 
recare luând în calcul toate modurile prin care reţeaua 
poate ajunge din prima stare în cea de-a doua. 

Desigur, rezultatul este remarcabil, deoarece el nu nu- 
mai că ne dă o manieră de aproximare a amplitudinilor 
de tranziţie intre două stări oarecare, dar ne și spune că 
spaţiul este într-o stare de superpoziție cuantică atunci 
când urmează stările intermediare. Recunoaștem atunci 
noţiuni de evoluţie virtuală a spaţiului, ca acelea din me- 
toda lui Feynman. O astfel de evoluţie virtuală, ca în 
figura 21.9, poartă numele de „spin foam” în engleză, ceea 
ce s-ar traduce prin „spumă spinorială”. 

Figura 21.9: În figură este schitată tranziția unei rețele 
ce descrie spaţiul de la o stare (jos) la alta (sus). După 
cum vedem, în urma procesului au aparut două puncte 
noi de spațiu. Procesul poate fi comparat cu un verter 
care apare în diagramele Feyman (vezi figura 13.16). 


Dacă privim figura 21.9, pare că am greșit pe undeva, 
deoarece ne lipsește o definiţie clară a axei timpului! Cu 
toate acestea, nu este vorba de o greșeală a teoriei, ci mai 
degrabă de un avantaj al ei. Astfel, timpul în figura 21.9 
este definit de valoarea citită pe cadranele ceasurilor care 
s-ar afla în nodurile reţelei. Timpul încetează atunci să fie 
ceva absolut, ca în teoriile dependente de fundal, așa cum 
era, teoria, corzilor relativiste. 'Timpul este o consecință a 
structurii de „spumă” a figurii 21.9. 

Materia se adaugă la o astfel de construcţie ca un ter- 
men suplimentar ce descrie proprietăţile nodurilor. Vom 
avea termeni ce descriu câmpul electromagnetic sau cei 
care descriu mișcarea electronilor. Cum am pornit cu niște 
câmpuri gravitaționale asemănatoare potenţialelor elec- 
trodinamice, este de preferat ca, pentru câmpul electro- 
magnetic, să folosim tocmai valorile acestor potenţiale 
electrodinamice. Astfel sperăm să încorporăm natural 
proprietăţile materiei, prin intermediul teoriilor invariante 
la transformarea de etalonare locală. 

Vedem în figura 21.9 că nodurile „spumei” sunt eveni- 
mente spaţio-temporale. Acestea sunt discrete, ceea ce în- 
seamnă că atât spaţiul, cât și timpul sunt discrete. Nu 
trebuie să ne imaginăm că liniile din figură reprezintă 
„evoluţii”, ci că ele sunt elemente ajutătoare pentru a 
recunoaște procese cunoscute. Tot ce există sunt nodurile 
„spumei”, care reprezintă evenimente spaţio-temporale. 
Liniile și ariile sunt doar elemente matematice ajutătoare 
pentru calcule și pentru interpretări. De exemplu, proce- 
sul din figura 21.9 este unul ce poate fi asociat unui vertex 
din metoda lui Feynman (vezi figura 13.16). 

Ne oprim aici cu introducerea gravitaţiei cuantice cu 
bucle. După cum am amintit, ea este doar o formă par- 
ticulară a gravitaţiei cuantice. Dacă forma e cea corectă, 
rămâne de văzut. Avantajul teoriei este că nu depinde 
de un fundal anume al spaţiului-timp, spre deosebire de 
teoria, corzilor relativiste. Ca şi aceasta însă, ea prezice 
efecte la energii de ordinul energiilor Planck, și de aceea 
nu va fi verificată în principiu prea devreme, atâta timp 
cât nu apar configurații speciale care să poate fi testate în 
acceleratoarele moderne sau în spaţiul cosmic. 


e III, 


207. Impasurile din fizica modernă, 
indicii pentru viitor 


Iată-ne aproape de sfârșitul călătoriei. Ne aflăm precum 
un astronaut la marginea galaxiei noastre, privind necu- 
noscutul ce se întinde în faţă. Ce să se afle oare în celelalte 
galaxii? Extratereștrii, stele nebănuit de frumoase, găuri 
negre formând discuri de proporţii cosmice? Ce n-am da 
să aflăm, să ne lăsăm purtaţi în spaţiul intergalactic, să ne 
bucurăm de frumuseţea, cosmosului! 

Dar, ca orice lucru, și naveta noastră cosmică are limite, 
poate călători de la o stea la alta, dar nu de la o galaxie la 
alta. Pentru noi, oamenii, naveta noastră spaţială rămâne 
deocamdată mica noastră planetă. Sau, apropiindu-ne de 
spiritul cărţii Micul prinț, naveta noastră spaţială este pro- 
priul nostru trup. Şi, pentru că motoarele acestuia au un 
timp limitat de funcţionare, ne bucurăm de ceea ce s-a 
descoperit până acum, și nu putem trăi descoperirile ce 
vin. 

Chiar așa, ce descoperiri ar putea veni? Ce alte feţe 
ascunse ale realităţii ar mai putea ieși la iveală? Greu de 
anticipat. Vom găsi indicii dacă privim problemele actuale 
din fizică, deşi acum nu le putem interpreta complet, în 
toată semnificaţia lor. Ele sunt mici raze de lumină ce 
vin de dincolo de necunoscut, mici semne de recunoaștere 
pentru cei ce se încumetă să le descifreze sensul. Să ne 
întoarcem deci la problemele actuale ale fizicii discutate în 
această carte și să le inventariem, încercând să ghicim câte 
ceva din viitor. 

Impasurile în fizica modernă se pot ordona în două cate- 
gorii: unele experimentale, rezolvabile în viitorul apropiat, 
iar altele teoretice, care probabil au mai mult de așteptat. 
La aceste două categorii se pot adăuga probleme cu ade- 
vărat fundamentale ale fizicii, care trec însă de graniţele 
sale, atingând și alte domenii, ca filozofia, de exemplu. Să 
le luăm pe rând și să începem cu impasurile experimentale. 

În general, impasurile experimentale sunt niște măsură- 
tori făcute deja și care nu se încadrează în teoriile actuale. 
Istoria fizicii ne dă multe astfel de exemple, cum sunt mă- 
surătorile lui Rutherford pentru structura nucleului ato- 
mic sau experimentul Michelson-Morley. În toate aceste 
cazuri, ne așteptăm ca evoluţia fizicii să fie rapidă, deoa- 
rece măsurătorile au fost efectuate și pot fi îmbunătăţite 
pas cu pas. 

Ceea, ce trebuie să facem este fie să îmbunătăţim ex- 
perimentele, fie să ajustăm teoria sau s-o schimbăm din 
temelii. În aceste cazuri, fondurile de cercetare se obţin 
mai ușor, pentru că guvernanţii vor justifica investiţiile 
prin niște rezultate care se obţin în câţiva ani. Desigur, 
este și cât se poate de normal, ne concentrăm să cerce- 
tăm acolo unde sunt probleme ce pot fi testate, deoarece 
în acest fel răspunsurile vor veni destul de repede. Iată o 
listă, cu astfel de probleme actuale ale fizicii: 

Proprietăţile bosonului Higgs Problema face parte 
din subcategoria: „Ştim, dar nu am verificat com- 
plet, deși o putem face”. Bosonul Higgs este, fără 
doar şi poate, vârful de lance al cercetărilor aces- 
tor ani, prin construcţia acceleratorului Large Hadron 
Collider (LHC) de la Geneva. Despre acest boson am 
discutat pe larg și am văzut că este ingredientul de 
bază al modelului standard. Am menţionat că, recent, 
existenţa sa a fost verificată experimental. Totuşi, de- 
taliile acestui boson nu sunt încă complet cunoscute 
şi se prea poate ca experimentele să ne aducă sur- 
prize (de exemplu mai multe tipuri de bosoni Higgs). 
În acest caz, rezultatele experimentelor efectuate la 
LHC vor reprezenta semințele teoriilor ce vor urma. 


Materia întunecată Ea e una dintre surprizele astrono- 
miei ultimelor decenii. Așa cum am văzut, materia 
întunecată este de câteva ori mai multă decât mate- 
ria obișnuită în univers. Ea se găsește concentrată 
în galaxii, acolo unde le face pe acestea să rămână 
compacte, în așa fel încât să nu se rupă datorită 
forţelor centrifuge produse de vitezele mari de rotaţie. 
Materia întunecată nu are de-a face cu găurile negre, 
iar astăzi mulți fizicieni cred că ea este un ansamblu de 
particule care nu interacționează (în limita detecţiei 
experimentale) decât gravitațional cu materia cunos- 
cută de noi. Materia aceasta nouă se numește întu- 
necată pentru că nu interacționează electromagnetic, 
deci nu va genera sau absorbi lumina. Unii fizicieni 
speră ca indicii despre particula ce compune materia 
întunecată să apară la acceleratorul LHC, deși se prea 
poate ca acest lucru să nu se întâmple. 


Energia întunecată Aşa cum am discutat în capitolul 
de relativitate generală, modelele clasice ale univer- 
sului (gaz sau praf stelar, radiaţie electromagnetică) 
prezic un univers în expansiune decelerată. Cu 
toate acestea, expansiunea măsurată este accelerată. 
Energia responsabilă de acceleraţie e numită ener- 
gie întunecată, pentru că originea ei este necunos- 
cută. Este adevărat că expansiunea accelerată se 
poate descrie matematic printr-o constantă cosmolo- 
gică A introdusă de Einstein în ecuaţiile sale, însă 
originea energiei întunecate este cea care scapă mo- 
mentan înțelegerii noastre. Este energia întunecată o 
parte a energiei cuantice a vidului? Este ea o forţă 
încă necunoscută a naturii? Nu avem un răspuns sa- 
tisfăcător. 


Masa nenulă a neutrinilor În modelul standard al 
particulelor elementare, neutrinii au masa de repaus 
nulă. Cu toate acestea, măsurători recente asupra 
neutrinilor solari arată că masa lor de repaus este ne- 
nulă. Partea proastă e că această masă de repaus 
nenulă nu poate fi integrată în modelul standard nu- 
mai copiind schema după care electronul primește 
masa de repaus nenulă. Astfel, electronul primește 
masă de repaus prin interacţiunea cu câmpul Higgs, 
iar fiecare interacţiune punctiformă cu acest câmp îi 
schimbă chiralitatea. Neutrinul însă nu are voie să 
interacţioneze în acest mod cu câmpul Higgs, deoarece 
el ar putea primi în urma interacțiunii chiralitate de 
dreapta, or neutrinii par să fie în experimente numai 

Figura 21.10: 
James Webb, urmașul telescopului Hubble. Acesta ur- 
mează a fi lansat în 2018 şi e destinat să studieze în 
infrarosu cele mai îndepărtate obiecte ale spatiului cos- 
mic. (ONASA si Space Telescope Science Institute. 


O imagine artistică a telescopului spatial 


de chiralitate stânga. Soluţia imediată este desigur o 
extensie a modelului standard, însă ea are nevoie de 
alte indicii experimentale pentru a lua forma corectă. 


După cum vedem din enumerarea sumară de mai sus, 
multe observaţii sunt în fond de natură astronomică. Acest 
lucru are o explicaţie directă: folosirea sateliților a ex- 
plodat în ultimii ani datorită progresului în tehnologia 
telecomunicaţiilor. Aşa se face că putem trimite mai 
ieftin sateliți pe orbită, acolo unde atmosfera Pământului 
nu limitează observaţiile astronomice. Dacă adăugăm 
la aceasta şi explozia tehnologiei fotografiilor digitale, 
înțelegem de ce, la ora actuală, observaţiile astronomice 
din sateliți sunt printre cele care ţin prima pagină a revis- 
telor de stiință. 

Tendinţa va continua în anii următori, deoarece de la an 
la an se lansează sateliți tot mai perfecţionaţi, construiți 
special pentru a studia anumite caracteristici astronomice. 
Astfel, în 2009 a fost lansat satelitul Herschel, care are 
la bord un puternic telescop în infraroșu. Acesta studi- 
ază în principal formarea galaxiilor şi a stelelor. Odată 
cu Herschel a fost lansat în spaţiu și telescopul Planck, 
care are ca obiectiv o analiză mai detaliată a anizotropiei 
radiaţiei cosmice de fond. 

Tot în 2009 a fost lansat și telescopul spaţial Kepler, con- 
struit special pentru a detecta planete extrasolare. Cu un 
an înainte (2008) a fost lansat telescopul spaţial GLAST 
pentru detecția razelor gamma. Este de așteptat ca, prin- 
tre altele, rezultatele să contribuie și la înţelegerea materiei 
întunecate. 

Problema energiei întunecate va fi abordată odată cu 
așteptata lansare în 2018 a telescopului spaţial James 
Webb, urmasul parţial al telescopului spaţial Hubble (vezi 
figura 21.10). Telescopul James Webb va funcţiona nu- 
mai în infraroșu, fiind optimizat pentru studiul obiecte- 
lor foarte îndepărtate. Deplasarea spre roșu a radiaţiei ce 
ajunge la noi de la galaxiile îndepărtate este suficient de 
mare pentru a descrie mai precis expansiunea accelerată a 
universului. 

La celălalt capăt al spectrului avem acceleratoarele mo- 
derne de particule, cu vârful de lance Large Hadron 
Collider (LHC). Acesta a și verificat recent (2012) 
existența bosonului Higgs. Totuşi, detaliile acestui bo- 
son sunt încă un subiect activ de cercetare experimentală. 
De aceea, pe baza noilor rezultate, se poate ca în anii ce 
vin să asistăm la îmbunătăţiri ale modelelor existente, în 
special ale modelului standard al particulelor elementare. 
Desigur, noile cercetări lasă deschisă și posibilitatea unor 
descoperiri neașteptate. 

O surpriză pentru experimentatori ar putea veni 
dintr-un domeniu neașteptat: laserii de mare putere. La 
ora actuală, puterea acestora atinge câţiva peta-waţi (1015 
watt), ceea ce reprezintă aproape o sutime din întreaga 
putere a radiaţiilor solare care bombardează continuu 
Pământul. Laserii își disipă însă puterea în pulsuri scurte 
(de aproximativ 10-15 secunde) şi au fost construiți nu 
numai pentru cercetare, dar și pentru procesul de fuziune, 
în care doi atomi de hidrogen trebuie lipiţi într-unul de 
heliu. 

În următorii ani se vor construi laseri de o mie de ori 
mai puternici, exemplu cei din proiectul european ELI 
(„Extreme Light Infrastructure”) în care și România joacă 
un rol important. În viitor, acești laseri pot deveni atât 
de puternici, încât câmpurile lor electrice sunt suficiente 
pentru a sparge perechile de particule virtuale care se for- 
mează în vid și a crea particule reale. 

Cu aceste câmpuri electrice uriașe, laserii ar putea 
accelera particule la valori comparabile cu acceleraţiile 
gravitaționale de la marginea găurilor negre. În acest caz, 
din cauza principiului echivalenţei, particulele ar emite 
o radiaţie echivalentă radiaţiei Hawking, numită radiație 
Unruh. Dacă această nouă generaţie de laseri va deveni 
realitate, ea ar fi o alternativă la acceleratoarele moderne 
de particule. 

Am ajuns la cea de-a doua categorie a enumerării noas- 
tre, cea a problemelor teoretice ale fizicii. Ele se referă în 
special la modelele acceptate, care explică datele experi- 
mentale, însă a căror descriere paradoxală scapă înţelegerii 
noastre. La ele adăugăm și modele teoretice pe care ni le 
dorim, dar nu le-am putut construi până acum. lată câ- 
teva astfel de probleme: 


Colapsul undei de probabilitate Fără doar şi poate, 
acesta e paradoxul care, dacă putem spune așa, îi 
scoate din minţi pe fizicieni. După cum am văzut 
în capitolul de mecanică cuantică, orice particulă este 
descrisă de o undă de probabilitate, pusă în evidenţă 
în experimentele de difracție. Însă, atunci când par- 
ticula e măsurată, unda de probabilitate se schimbă 
brusc, în așa fel încât să descrie de acum încolo re- 
zultatul care a fost obţinut. În experimentele de 
difracție, atât electronul, cât și fotonul sunt detectaţi 
ca mici puncte localizate pe anumite părţi ale detec- 
torului, cu toate că unda de probabilitate se poate 
întinde pe spaţii mari. Practic, dacă particula a fost 
găsită într-un punct, atunci unda de probabilitate de- 
vine localizată în acel punct, deși înainte ea se întin- 
dea de aici până în galaxia Andromeda. Cum de se 
poate schimba instantaneu unda de probabilitate în 
tot universul? Schimbarea are loc odată cu măsură- 
toarea sau este un proces continuu prin interacţiunea 


Capitolul 21. Fizica, între cotidian și viitor 


cu obiectele din jur? Care e descrierea efectivă a aces- 
tui proces și care e semnificaţia lui? Vom reveni puţin 
mai jos cu detalii asupra acestei probleme. 


Esența procesului de renormare În teoriile cuan- 
tice de câmp renormarea, reprezintă asocierea unor 
alte valori maselor, sarcinilor sau câmpurilor pentru 
particulele descrise de acele câmpuri. De exemplu, 
în electrodinamica cuantică sarcina electrică a elec- 
tronului nu are valoarea cunoscută de 1, 6. 10-19C, ci 
este mai mare, dar e ecranată de prezenţa norului vir- 
tual de particule din jurul său. Renormarea ne spune 
că teoria noastră, așa cum o cunoaștem acum, este o 
aprozimare a unei teorii ce urmează a fi descoperită. 
Care este acea teorie? 


Tăria interacțiunii gravitaționale Forța de respin- 
gere electrostatică dintre doi electroni este cu 47 de 
ordine de mărime mai mare decât cea de atracţie 
gravitațională dintre aceleași particule. Dincolo de 
a fi o simplă curiozitate experimentală, observaţia 
scoate în evidență o proprietate generală: gravitația 
este mult mai slabă decât celelalte forțe fundamentale. 
Acest lucru se exprimă în mai multe feluri. De exem- 
plu, deoarece particulele se atrag slab gravitațional, 
putem spune că masele lor de repaus sunt foarte mici, 
în orice caz mult mai mici decât masa Planck (masa, 
celei mai mici găuri negre posibile). Aceasta are drept 
consecinţă indirectă curbura foarte scăzută a spaţiului 
pe zone locale, care este aproape euclidian. În mod 
cert, universul ar fi arătat altfel dacă gravitația ar fi 
fost cu ordine de mărime mai puternică decât este ea. 
Ce „cheie” ascunde observaţia de mai sus? 


Gravitaţia cuantică Mecanica cuantică e o teorie a lu- 
mii microscopice, pe când teoria relativităţii e o teo- 
rie a lumii macroscopice, mergând până la cosmolo- 
gie. Toată fizica actuală se reduce fie la una, fie la 
alta. Mecanica cuantică a fost unificată cu relativi- 
tatea restrânsă, în cadrul teoriilor cuantice de câmp. 
Cu toate acestea, deocamdată nu avem un model ge- 
neral acceptat care să unifice mecanica cuantică cu re- 
lativitatea generală (teoria corzilor relativiste e doar 
o încercare). Problema majoră este că, în relativi- 
tatea generală, spaţiul este dinamic. Ca orice lucru 
dinamic, și spaţiul trebuie cuantificat, ajungând astfel 
la o stare de superpoziţie cuantică a spaţiului însuși. 
Teoria relativităţii generale este în plus și determi- 
nistă, în sensul că niște condiţii iniţiale determină o 
comportare unică în viitor, pe când mecanica cuan- 
tică este fundamental indeterministă. Se prea poate 
ca semințele soluţiei unificării mecanicii cuantice cu 
relativitatea generală (în ceea ce se numește gravitație 
cuantică) să se găsească odată cu celelalte probleme 
enumerate mai devreme, exemplu cea a colapsului 
undei de probabilitate sau cea a tăriei mici a forţei 
gravitaționale. O altă punte de legătură poate fi în- 
ceputul universului, acolo unde am văzut că unda de 
probabilitate a fotonilor primordiali (radiaţia de fond) 
s-a extins odată cu expansiunea universului (vezi fi- 
gura 8.23) sugerând că aceasta este „legată” într-un 
fel sau altul de spaţiu. 

Energia de zero a vidului Așa cum am văzut, în me- 
canica cuantică vidul nu e chiar ... gol. Dacă vom 
construi un cuptor cu microunde, diversele moduri de 
vibraţie ale unui câmp electromagnetic vor avea ener- 
gii minime nenule, chiar dacă cuptorul nu este pornit. 
Practic, în interiorul cuptorului pe care noi îl credeam 
gol vor ieși la iveală nenumărați fotoni virtuali, ce con- 
tribuie cu energia lor la energia totală din cuptorul cu 
microunde. Un calcul estimativ pentru întregul uni- 
vers arată că energia stocată deja în aceste moduri de 
vibraţie de energie minimă (numită energie de zero 
a vidului) este de 10120 de ori mai mare decât ener- 
gia observată experimental în expansiunea accelerată 
a universului. Una dintre posibilităţi este că nu toată 
această energie a vidului trebuie luată în calcul pentru 
expansiunea universului. Sau, în teorii mai îndrăzneţe 
(ca teoria corzilor relativiste sau supersimetria), că 
avem de-a face cu o potrivire specială a constantelor 
universului. Contradicţia s-ar putea rezolva odată ce 
mecanica cuantică va fi unificată cu relativitatea ge- 
nerală, iar problema de faţă este un indiciu care să ne 
ducă pe drumul cel bun. 


Am enumerat doar o parte din problemele teoretice care 
„bântuie” cel mai des minţile fizicienilor. Fiecare dintre ele 
își are povestea ei, însă recunoaștem o trăsătură comună: 
faptul că au de-a face cu mecanica cuantică și eventual cu 
legătura ei cu teoria, relativităţii generale. Aceste probleme 
nu par să fie rezolvabile în viitorul apropiat prin experi- 
mente, pentru că deocamdata nu pot fi efectuate experi- 
mente ca acelea din acceleratoare de particule la energii 
de ordinul energiei Planck. Poate însă că ne lipsește un 
geniu care să pună toate fragmentele cap la cap și să ne 
rezolve toate problemele prin câteva ecuaţii. În primul caz 
trebuie să mai așteptăm decenii bune (sau secole?), în al 
doilea caz poate că peste câţiva ani sau decenii cineva va 
găsi soluţia corectă. 

Pare surprinzător că am folosit cuvântul secole, însă 
există câteva argumente bune care ne spun să fim răb- 
dători. Problema colapsului undei de probabilitate da- 
tează de la construcţia mecanicii cuantice în abordarea 
standard (așa-numita, școală de la Copenhaga a lui Bohr), 
adică de-acum aproape un secol! Nici celelalte probleme nu 
sunt mai recente, renormarea de exemplu, fiind un succes 
de acum o jumătate de secol, iar relația mecanicii cuantice 
cu gravitația îl preocupa pe Feynman tot cu o jumătate de 
secol în urmă. Deci, dacă am așteptat deja un secol sau 
o jumătate de secol fără să găsim soluţii, se prea poate să 
trebuiască să mai așteptăm un secol sau două. 

Desigur, între timp au apărut diverse propuneri, însă 
nici una nu s-a dovedit a fi cea corectă. Să luăm cazul 
colapsului undei de probabilitate atunci când are loc o 
măsurătoare. Unda de probabilitate a unui electron este 
foarte asemănătoare unui val în apropierea țărmului mării: 
ea se întinde pe un spaţiu extins, care poate fi oricât de 
mare. Dacă un copil simte un val în stânga plajei de la 
Mamaia atunci un alt copil simte la fel de bine același val 
în dreapta plajei, la câteva zeci de metri mai încolo. 

Comportarea aceasta nu se regăsește în unda de pro- 
babilitate. Dacă valul ar fi fost o undă de probabilitate 
a unui singur electron, atunci fiecare copil ar fi simţit nu 

Figura 21.11: În a) este eremplificat colapsul undei de 
probabilitate a unui singur electron, într-un tip de ezperi- 
ment de difracție unde doi detectori D1 si D2 sunt așezați 
la distanţe diferite de sursă. Aici există două posibilități. 
În situația b) detectorul D1 nu măsoară prezenta elec- 
tronului. Jumătatea de sus rămasă a undei de probabi- 
litate trece mai departe (modificată în parte) și ajunge 
la cel de-al doilea detector. Dacă am măsura mai mulți 
electroni pe cel de-al doilea detector D2 atunci când pri- 
mul detector D1 nu măsoară nimic, am observa franje de 
interferență. În a doua situaţie c) primul detector mă- 
soară electronul. În acest caz unda de probabilitate suferă 
un colaps instantaneu si devine localizată în zona în care 
a fost găsit electronul, dispărând efectiv din jumătatea de 
sus. 


întreg valul, ci un electron descris de acea undă de proba- 
bilitate. Mai mult, dacă primul copil ar fi simțit electronul 
(„valul”), atunci al doilea copil nu ar mai fi simțit nimic. 
Practic, „valul” ar fi dispărut brusc din fața celui de-al doi- 
lea copil, pentru că primul copil ar fi detectat electronul 
(vezi o situație similară în figura 21.11). 

Procesul prezentat este desigur colapsul undei de pro- 
babilitate la o măsurătoare. Partea interesantă este că 

acest proces de colaps are loc instantaneu chiar dacă 
unda de probabilitate se întinde pe ani-lumină, deci dacă 
cei doi copii ar fi așezați pe planete diferite. Așa cum 
am menţionat, știm astăzi experimental acest lucru prin 
intermediul măsurătorilor cu laseri în jurul paradoxului 
Einstein-Rosen-Podolski (EPR). Cum se poate însă ca o 
parte a undei de probabilitate să ştie la ani-lumină că din- 
colo a avut loc o măsurătoare? Cum se poate ca procesul 
de colaps să aibă loc „instantaneu” în tot universul? Iată 
în esență întrebările care îi tulbură pe fizicienii. 

Așa cum am discutat, există în principiu două răspun- 
suri. Primul spune că unda de probabilitate știe când are 
loc măsurătoarea, fiind vorba de un fel de „comunicaţie” 
cu o viteză mai mare decât viteza luminii. Atenţie însă, 
așa cum am subliniat, „comunicaţia” nu poate fi folosită 
pentru a transmite informaţie, de aceea principiile de ca- 
uzalitate nu sunt încălcate. 

Faptul că acest colaps cuantic al undei de probabilitate 
are loc instantaneu în tot universul dă totuși fiori fiecărui 
expert în teoria relativităţii. Căci, după cum am văzut, 
două evenimente simultane într-un sistem de referință pot 
să nu mai fie simultane în alt sistem de referinţă. În care 
sistem de referință se definește acest „instantaneu” al co- 
lapsului undei de probabilitate? 

Aici părerile fizicienilor sunt împărţite. Unii sunt de 
părere că acest colaps nu trebuie privit ca pe un proces 
fizic mecanicist, așa cum a fost de fapt introdus la înce- 
put, ci mai mult ca pe un proces de cunoaștere, de transfer 
de informaţie către observator. De aceea, spun acești fi- 
zicieni, nu trebuie să ne imaginăm un colaps simultan al 
undei de probabilitate și, mai rău, un eventual sistem de 
referință care în acesta are loc simultan la capetele uni- 
versului. Ceea ce trebuie să ne imaginăm sunt doar pro- 
cese de măsurare, în urma cărora observatorii acumulează 
informaţie. Există și fizicieni care păstrează forma clasică 
a colapsului și privesc procesul mai degrabă ca pe un indi- 
ciu al căii ce trebuie urmată dacă vrem să unificăm teoria 
relativităţii cu mecanica cuantică. 

O altă idee este că unda de probabilitate suferă colap- 
suri succesive, continue, la interacţiunea cu mediul ambi- 
ant. Oricât ar părea de atrăgător, acest tip de soluţie are o 
problemă gravă: interacţiunea cu mediul ambiant conduce 
la o teorie locală, deci viteza de colaps a undei de probabili- 
tate nu va depăși viteza luminii. Or, în experimentele EPR 
s-a demonstrat tocmai că viteza procesului de colaps cu- 
antic poate depăși viteza luminii! Cu alte cuvinte, soluţia 
interacțiunii cu mediul ambiant și a colapsului succesiv al 
undei de probabilitate nu poate fi cea completă. 

Este clar că ceva încă lipsește. Poate că soluţia ne va 
aduce în apropierea teoriei relativităţii generale, iar astfel 
vom împușca, doi iepuri dintr-un foc, atât colapsul undei de 
probabilitate, cât și unificarea mecanicii cuantice cu teoria 
relativităţii. La urma urmei, în modelul inflaţionar, care e 
compatibil cu relativitatea generală, am întâlnit viteze de 
expansiune a spaţiului ce depășeau viteza luminii. 

Să fie o legătură între cele două? Așa par să gândească 
și matematicianul Roger Penrose şi cercetătorul maghiar 
Lajos Diosi. Ei susţin împreună o teorie interesantă a co- 
lapsului undei de probabilitate: atunci când obiectele sunt 
ușoare, ele se comportă cuantic. Când însă devin grele, se 

Figura 21.12: Două stări clasice A și B în care unda 
de probabilitate a corpului de masă M este localizată. 
Aceasta conduce la o deformare a spațiului. În teoria lui 
Penrose și Diosi, chiar dacă punem corpul într-o stare 
de superpoziţie cuantică a celor două stări clasice de mai 
sus, sistemul va colapsa într-un timp scurt într-una din 
cele două stări clasice, datorită interacțiunii dintre spaţiul 
curb și unda de probabilitate a corpului. 


comportă clasic, pentru că unda lor de probabilitate se lo- 
calizează instantaneu în urma interacțiunii cu spațiul curb 
generat de ele! 

Astfel, în teoria relativităţii generale se știe că orice 
obiect curbează spaţiul-timp din jurul său. Cu cât este 
mai mare masa corpului, cu atât este mai mare curbura. 
În mod normal, unda de probabilitate a unei particule se 
poate întinde pe distanțe mari. Cu toate acestea, atunci 
când masa particulei devine mare, curbura spaţiului-timp 
ajunge suficient de puternică pentru a interacționa cu 
unda de probabilitate. Rezultatul este un colaps al un- 
dei de probabilitate, iar particula ajunge să fie localizată 
într-una sau alta dintre poziţiile ei spaţiale. Ea devine 
atunci clasică (vezi figura 21.12). 

Cât de repede ar avea, loc procesul de colaps? Penrose 
estimează că el are loc cu atât mai repede cu cât energia 
implicată este mai mare. De fapt, Penrose presupune că 
am putea avea de-a face cu un principiu similar celui de 
incertitudine energie-timp, dat de o energie caracteristică 
gravitaţională a sistemului Eg. Sistemului cuantic i-ar fi 
permis să reziste în starea de superpoziţie un timp maxim 
caracteristic At < h/Ec. Cu cât energia caracteristică 
este mai mare, cu atât sistemul în superpoziţie trebuie să 
colapseze mai repede către una dintre stările sale clasice. 

Pentru un cub de masă M și densitate p, aflat în 
superpoziţia cuantică a două stări clasice în care el este 
deplasat pe distanța d, fizicianul Stephen Adler a arătat că 
energia caracteristică este de ordinul Eg ~ (47/3)Gd2M p, 
unde G este constanta lui Newton. Cu cât masa corpului 
M este mai mare, cu atât energia caracteristică Eg este 
mai mare, deci timpul de colaps mai mic. Pentru a măsura 
acest timp ar trebuie să procedăm invers și să alegem un 
corp de masă M mică, pentru ca timpul de colaps să fie 
mare. 


Secțiunea 207. Impasurile din fizica modernă, indicii pentru viitor 


De exemplu, am putea alege o bucată de material cu 
o densitate de p = 5g/cm?, de masă M = 5. 10-10kg 
şi o distanţă d = 10-9cm între poziţiile clasice ce defi- 
nesc starea de superpoziţie cuantică. Atunci timpul în 
care sistemul cuantic colapsează în starea clasică devine 
mare At = 10“s, deci măsurabil. Penrose a propus chiar 
un experiment care să verifice supoziţia, folosind mărimi 
apropiate de cele de mai sus, experiment care nu a fost 
încă efectuat cu succes. Subiectul rămâne deschis. 
Oricum ar fi, observaţiile de mai sus sunt strâns legate 
de aceea că, cel puţin la nivel microscopic, lumea este cu- 
antică și are o comportare neobișnuită pentru noi. Aici 
putem interpreta fenomenele fie folosind unde de probabi- 
litate (metoda standard), fie folosind procese paralele (vir- 
tuale) care au loc în același timp (metoda lui Feynamn). 
Este lumea într-adevăr așa? Au loc toate procesele virtuale 
simultan, așa cum sugerează interpretarea lui Feynman? 
După cum am menţionat, este greu de spus ce este în 
esență lumea, iar metoda lui Feynman trebuie privită mai 
degrabă ca o reprezentare a formalismului matematic. 
Oricât de paradoxală ar fi mecanica cuantică sau in- 
tepretarea lui Feynamn, este bine să ne reamintim că ele 
sunt verificate zi de zi în acceleratoarele moderne de parti- 
cule. Dacă am îmbrăţișa atitudinea, ce spune că orice inter- 
pretare care explică fără contradicţie datele experimentale 
este o reprezentare corectă a realităţii, atunci în timp ce 
vorbim sau mâncăm au loc nenumărate alte procese pa- 
ralele (virtuale) a căror existenţă nu o sesizăm pentru că 
ele nu contribuie prea mult la rezultatele finale. Aceste 
procese nu sunt înregistrate în cortexul din creier pentru 
a face parte din ceea ce numim viaţa noastră conștientă. 
Iată-ne ajunși acum la cea de-a treia categorie de pro- 
bleme ale fizicii, de data aceasta, cu adevărat fundamentale. 
Desigur, se va spune că ele depășesc graniţele fizicii, și pe 
bună dreptate. La urma urmei, este fizica în stare să ex- 
plice universul în totalitatea lui? Poate că nu, sau poate că 
pur și simplu ceea ce numim noi „explicaţie” nu este decât 
o formă particulară de cunoaștere. Chiar și în acest caz, 
este bine să vedem ce spune fizica, pentru că observaţiile 
ei nu pot fi ignorate nici de filozofi, nici de alți căutători în 
ale cunoașterii. lată o listă personală a acestor probleme: 


De ce există ceva mai degrabă decât nimic? 
Întrebarea aceasta poate fi la urma urmei întrebarea, 
ultimă a fizicii. Pare o întrebare pur filozofică, care 
iese din sfera științei. Cum ar putea fi altfel când 
instrumentele științei (legi, aparate de măsură etc.) 
sunt încarcerate în însăși lumea pe care fizica, vrea 
s-o explice? Totuşi, fizica ne dă și aici câteva indicii 
și ne duce pe tărâmuri nebănuite. Poate că cel 
mai bun exemplu este vidul cuantic. Așa cum am 
menţionat, chiar dacă am avea un spaţiu perfect 
gol, ne așteptăm să găsim în el toate particulele ce 
pot apărea în univers sub forma lor virtuală. Din 
punctul de vedere al mecanicii cuantice, nu există un 
spaţiu gol, există mai degrabă un spaţiu în starea sa 
de energie minimă, stare care are o energie finită și 
este o „supă” de particule elementare sub forma lor 
virtuală. Tot ce avem nevoie este ca acele particule 
să existe potenţial, cu alte cuvinte să poată exista real 
dacă cineva are energie suficientă să le aşeze acolo. 
Ne apropiem astfel de propunerea unor fizicieni că 

universul a apărut ca o instabilitate cuantică a ... 
nimicului. 


Originea ecuațiilor fundamentale ale universului 
Urmând discuţia precedentă, recunoaștem că avem 
nevoie de legi ale universului chiar și atunci când 
nu sunt particule în el, pentru că legile determină 
proprietăţile particulelelor virtuale ce vor umple un 
eventual vid cosmic. Totusi, cine a generat aceste legi 
ultime? Pe ce baze? Fără să aibă un răspuns la între- 
bare, fizica aruncă o altă lumină asupra problemei. 
Va mai aduceţi aminte de legea conservării energiei? 
Cine a „scris-o” în univers? Matematic, așa cum 
arătat Emmy Noether, legea de conservare a energiei 
este o consecinţă a faptului că toate momentele de 
timp au aceeași importanţă. Cu alte cuvinte, dacă 
un sistem are aceeași comportare fie că își începe 
evoluţia acum fie peste un an, atunci acel sistem 
are o mărime care se conservă în timp, mărime pe 
care noi o numim apoi energie. Exemplul se extinde 
atât în cazul legilor de conservare ale impulsului 
(rezultate în urma invarianţei la transformările de 
translație), cât și în cazul legilor de transformare 
Lorentz (rezultate în urma inexistenței unei „direcţii” 
speciale în spaţiu-timp). Dacă așa stau lucrurile, 
nu e oare posibil ca de fapt să nu existe legi fizice 
deloc? Ca ceea ce noi numim legi fizice să fie de 
fapt niște consecințe ale unor proprietăţi „estetice” 
ale existenţei (izotropie, simetrie etc.)? Dacă este 
așa, mai trebuie să cercetăm pentru a lămuri toată 
situaţia. Chiar dacă noi exemple apar (ca invarianţa 
la, transformările de etalonare locale) nu putem încă 
trage astfel de concluzii. Cert este că pare atrăgător 
să descriem universul pe baza unor principii generale 
și nu pe baza unor ecuaţii (care ar trebui deduse 
oricând din aceste principii). 


Cauzalitatea și relația cu percepţia timpului 
Cauzalitatea este una din legile cele mai rezistente 
ale fizicii. Dacă am „sparge” cauzalitatea, am putea 
crea nenumărate paradoxuri, schimbând ordinea 
evenimentelor sau trimițând informaţie înapoi în 
timp. Cauzalitatea pare logică, deoarece noi oamenii 
suntem atât de „infestaţi” de timp, încât ne imagi- 
năm că fiecare proces are un rezultat care urmează 
cauzei. Matematic însă, putea să fie altfel. Ca să 
dăm un exemplu, dacă antiparticulele nu ar fi existat, 
atunci cauzalitatea ar fi putut fi violată. Dacă am 
trimite semnale cu o viteză mai mare decât viteza 
luminii, am putea trimite și mesaje în trecut, violând 
iarăși cauzalitatea. Şi totuși, de ce este cauzalitatea 
cimentată în legile universului? De ce universul are 
nevoie de ea? Are vreo legătură cu faptul că avem 
numai o singură axă a timpului? În teoria relativităţii 
axa timpului se unifică în parte cu cea a spaţiului în 
geometria spaţiului-timp. Teoria relativităţii elimină 
ideea simultaneităţii absolute, lucru ce trebuie luat 
în considerare de filozofi, însă nu merge atât de 
departe încât să pună un semn de egalitate între 
axa timpului și cea a spaţiului. Timpul păstrează 
pe axa sa caracterul de cauzalitate, ca și cum acesta 
este un lucru indispensabil naturii. De ce? Este o 

interpretare pe care noi o dăm universului sau există 
un motiv mai profund? 


De ce universul e descriptibil matematic? lată o 
întrebare care chiar trece de frontierele fizicii şi ale 
științei. După cum spunea Einstein, cel mai de mirare 
este faptul că lumea e descriptibilă matematic. Chiar 
dacă este așa, și aici ar putea sta ascunsă o față 
mai puţin evidentă a universului. Astfel, operaţiile 
matematice sunt de fapt o copie a comportării 
obiectelor macroscopice din jur. De câte ori adunăm 
1 + 1 și obţinem 2 nu facem decât să punem imagi- 
nar un măr lângă altul și să numărăm două. Legile 
matematicii și chiar ale logicii pot fi în final niște legi 
deduse din comportarea universului în care înotăm. 
Relaţiile pe care le găsim între diverse părţi ale 
existenței sunt atunci o imagine pe care noi o căutăm 
și o găsim deliberat într-un posibil haos. Ce ne spune 
fizica aici? De exemplu, ea ne spune despre curbura 
spaţiului-timp că este generată de obiectele care se 
află în el și că ceea ce percepem noi ca metrică 


Capitolul 21. Fizica, între cotidian și viitor 


a spaţiului-timp nu este decât o imagine a relaţiei 
spaţiale și temporale dintre obiecte. Noi înșine poate 
că am descoperit relaţii matematice într-un loc în care 
ele sunt doar forma exterioară, dar nu și esența, care 
poate că ne scapă încă. Și totuși, de ce spaţiul are 
trei dimensiuni spaţiale și nu patru? 


După cum vedem mai sus, problemele fundamentale 
sunt cel mai greu de abordat în fizica actuală. Cine știe 
însă dacă ele vor avea un răspuns vreodată, peste un an, 
peste un miliard de ani, sau poate niciodată. 

Deocamdată noi trăim doar cu emoția acestor întrebări, 
emotie care ne dă fiori de câte ori ne gândim cât de pro- 
funde sunt întrebările și cât de fascinante ar putea fi răs- 
punsurile. Tocmai această emoție este cea care cred eu că 
ne definește pe noi oamenii, fie ei cercetători, fizicieni sau 
simpli olari. Emoţia de a fi într-o lume a cărei existenţă o 
putem prea puţin explica și speranţa de a deveni ceva mai 
mult decât dulapul de lângă noi. Dar despre asta, într-o 
poveste viitoare. 


La începutul lucrării de faţă, am încercat să folosim cât 
mai puţin ecuaţiile pentru explicarea noţiunilor. Din când 
în când, am adăugat câte o căsuță cu formule matematice 
pentru cei care vor să aprofundeze subiectul, iar, atunci 
când nu s-a putut altfel, am apelat la ecuaţii chiar în in- 
teriorul textului. 

Pe măsură ce subiectul a devenit mai complex, căsuţele 
matematice au devenit mai lungi, lucru evident mai ales 
pentru teoriile care folosesc principiul acţiunii minime (ca- 
pitolul 11) și pe cel a invarianţei la transformările de eta- 
lonare locale (capitolele 16 și 17). Aceasta pentru că în 
fond fizica nu poate exista fără matematică. În fizică vom 
întelege câteva fenomene fără ecuaţii, prin asocieri cu alte 
fenomene cunoscute, însă în final trebuie să punem mâna 
pe creion să calculăm efectiv care sunt rezultatele experi- 
mentelor. 

În această anexă vom discuta câteva dintre noțiunile 
folosite mai des. Vom începe cu un subiect mai simplu 
pentru care iubesc matematica: derivarea și integrarea. 
Aceasta va sublinia diferenţa de perspectivă a unui mate- 
matician și a unui fizician. 


208. Despre matematicieni și fizicieni, 
derivate și integrale 


Să considerăm exemplul unei integrale. Dacă sunteţi la 
liceu în anii terminali, sau se întâmplă să fi iubit mate- 
matica în liceu, nu mă îndoiesc că pentru dumneavoastră 
rezolvarea, unei integrale este ca un rebus. De exemplu, 
veţi fi imediat de acord că 


| simta) = — cos(z) + C 


Cu alte cuvinte, aţi fost învăţaţi la ora de matematică să 
vi se dea o funcţie oarecare (în cazul de mai sus sin(z)), iar 
dumneavoastră să-i calculaţi integrala, care este în acest 
caz funcţia — cos(x) + C unde C este o constantă. 

Nimic rău aici, însă operaţia de mai sus a făcut din dum- 
neavoastră niște matematicieni, și nu încă niște fizicieni. 
Pentru a deveni fizicieni, trebuie să observați mai întâi că 
integrala, de mai sus este nedefinită, însemnând că este o 

Figura 22.1: În stânga este reprezentată definitia unei 
integrale ca aria de sub curba ce reprezintă functia. În 
dreapta este reprezentată aceeasi integrală în aprozimarea 
unei sume Riemann. Aici aria este împărțită într-o sumă 
finită de dreptunghiuri. Cu cât sunt mai multe dreptun- 
ghiuri, cu atât aprozimarea e mai bună. 


operaţie matematică ce transformă o funcţie într-alta după 
niște reguli învâțate de la profesor. 

Primul pas pentru a deveni fizicieni este să considerăm 
o integrală definită, cum ar fi: 


Tu n/2 
j sin(x)dz = — cos(x) = —cos(r/2) + cos(0) = 1 
0 


0 


Descrierea integralei definite ne apropie mai mult de 
aplicațiile practice ale integralelor. Astfel, probabil vă 
amintiţi definiția integralei ca aria de sub curbă. În cazul 
de față, putem desena curba asociată funcției sin(x) și cal- 
cula aria definită de curbă și axa z, în intervalul (0, 7/2). 
Aceasta este semnificația integralei definite din exemplul 
precedent. Rezultatul este exemplificat în figura 22.1 

La privirea ariei, un fizician ar verifica rezultatul primit 
de la matematician, să fie sigur că întelege despre ce e 
vorba. Altfel, el aproximează aria cu cea a unui triunghi, 
obţinînd valoara 1 - (7/2)/2 = 3, 14/4 = 0.78, adică puțin 
mai mică decât 1, așa cum este de așteptat, pentru că 
triunghiul este mai mic decît aria hașurată din 22.1. 

De fapt, pentru fizician, o reprezentare mai potrivită a 
integralei este cea din partea dreaptă a figurii 22.1. Aici 
aria, de sub curba ce reprezintă funcţia este aproximată ca 
o sumă de dreptunghiuri, în ceea ce se numește o sumă 
Riemann. Suma se scrie sub forma: 


[ne n 
j sin(z)dz = X sin(z;)Az 
0 


i=l 


Am ales ca toate dreptunghiurile indexate de numărul na- 
tural i = Î,n să aibă aceeși lăţime Ar, pentru simplitate. 
Fiecare dreptunghi are o lăţime Az și o înălțime sin(x;). 
De aceea aria unui dreptunghi este sin(z,)Az, iar suma 
tuturor dreptunghiurilor ne va da aria totală, așa cum am 
scris mai devreme. 

Reprezentarea sumei Riemann se regăsește în forma sub 
care se scrie integrala, care are mereu un termen ce în- 
cepe cu „d”, ca dz în forma de mai sus. Ea este lăţimea 
dreptunghiului dz = Az scrisă cu litera „d” mică pentru a 
sublinia că dz este o mărime infinitezimală, adică un Ax 
pe care îl facem cât putem noi mai mic pentru a avea o 
aproximare cât mai bună a sumei Riemann. Căci, cu cât 
sunt mai multe dreptunghiuri, cu atât aproximarea, va fi 
mai bună. 

Vedem că am redus integrala iniţială la o sumă. Este 
doar o aproximaţie, una însă care poate fi oricât de precisă. 
Am ajuns astfel la reprezentarea fizicianului, pentru care o 
integrală reprezintă întotdeauna o sumă. Ea este efectuată 
și pentru alte funcţii, dar și pentru mărimi care variază și 
nu pot fi scrise simplu ca niște funcţii. De exemplu, să 
luăm următoarea integrală: 


T. mu? 


——dt 
o 2 


Fizicianul va spune „În primul rând, cine variază în 
această funcție? Pentru că am dt, înseamnă că cea care 
variază este variabila t, care descrie cel mai probabil tim- 
pul”. Aceasta deoarece forma dt reprezintă forma infinite- 
zimală a lățimii dreptunghiurilor At din exemplul prece- 
dent. „Atunci, spune fizicianul, una dintre variabilele m 
sau v trebuie să varieze în timp”. Dacă este în mecanica 
clasică, fizicianul va prespune că m reprezintă masa unei 
particule, iar v viteza sa. Variația vitezei în timp va fi pro- 
babil o funcție v(t), iar aria de sub funcția mv(t)? /2 tre- 
buie calculată, între limitele 0 și T. Fizicianul își desenează 
în cap curba mu(t)2/2 și își imaginează cum hașurează 
aria, o împarte în dreptunghiuri şi adună ariile dreptun- 
ghiurilor. 

De ce am intrat în aceste detalii? Pentru a scoate în 
evidenţă faptul că, pentru fizician, o integrală este mereu o 
sumă de valori fizice și nu un rebus matematic. Întreaga fi- 
zică, se reduce la niște ecuaţii descrise matematic, iar toate 
operaţiile matematice se reduc în esenţă la sume, diferenţe, 
îmmulţiri sau împărțiri (ca integrala din exemplul de mai 
sus). De aceea, căutând o reprezentare cât mai fidelă a uni- 
versului, capul fizicianului se umple cu astfel de operaţii de 
adunări și scăderi, pe care el și le imaginează că ar trebui 
făcute într-un model sau altul. Şi, atunci când nu are un 
matematician să-l ajute cu un calcul exact, pune mâna pe 
computer și aproximează numeric toate calculele. 


Capitolul 22. Anexă 


f(x)=sin(x) 
1 
O 
0 Xo X 
Figura 22.2: În figură este reprezentată semnificația unei 


derivate, care este variația un mărimi în timp în raport cu 
o variabilă. In cazul de fată mărimea este f, iar variabila 
z, având functia f(x) = sin(x). 


Acelaşi lucru se vede și în reprezentarea unei derivate. 
Ca și la integrală, pentru un matematician ea este o trans- 
formare a unei funcţii într-alta. De exemplu, un matema- 
tician ar scrie 

sin'(z) = saN = cos(x) 
dr 

Pentru un fizician însă, derivata nu reprezintă decât viteza 
de variaţie a unei mărimi în raport cu o variabilă. Pentru 
el, f(x) = sin(x) este o funcţie ce are peste tot niște valori 
în funcţie de variabila, z, de exemplu o distanţă f în funcţie 
de timpul reprezentat ca x. „Va să zică, funcţia asta f(x) ia 
valori peste tot unde este x, gândește fizicianul. Derivata 
ei f'(z0) îmi spune cât de repede se schimbă funcţia f(x) în 
punctul zo”. De aceea, el se întoarce la definiţia derivatei 
care are forma: 


df (x) 


. f(z) -— fizo) 
iin T — To TEEN 


TI 
(0) To 


Aşa cum este schițat în figura 22.2, viteza de variatie a 
funcţiei se reduce la unghiul făcut de tangenta la grafic 
cu axa orizontală. Cu cât acest unghi este aproximat mai 
bine, cu atât derivata se obține mai precis. Tocmai de 
aceea, ca și la integrală, dz este limita infinitezimală (cât se 
poate de mică) a intervalului Az, caz în care ne imaginăm 
că dz = Ar. 

Faptul că valorile sunt fizice se recunoaște în unităţile 
de măsură. În exemplul de mai sus, dacă f este o distanţă, 
atunci ea se măsoară în metri, kilometri sau o altă unitate 
de măsură a distanţei. Dacă z reprezintă timpul, atunci 
el este dat în secunde, ore, milenii sau orice altă unitate 
de timp. De remarcat că, în acest caz, viteza de variaţia a 
funcţiei este chiar viteza cu care suntem obișnuiți, putând 
fi exprimată în km/s. 

Fizica este însă un conglomerat, dezvoltat de mai multi 
fizicieni în momente diferite și pentru aplicaţii diferite. De 
aceea se întâmplă ca aceeași noţiune fizică să aibă mai 
multe unităţi de măsură. În această lucrare, de exemplu, 
am folosit unităţi diferite pentru energie, de exemplu Joule 


Secțiunea 209. Conventii pentru operatii matematice 


3 WolframAlpha 


| (Planck constant)/(electron mass * speed of light) 


Input interpretation: 


h (Planck consta 


MeC (electron mass speed of light n vacuum) 


3 


Result: 
2.42631 x 10-12 meters 
Figura 22.3: În figură este prezentat un exemplu 


de calcul al lungimii de undă Compton pentru elec- 
tron, folosind programul prezent la pagina de internet 
wuww.wolframalpha.com. De remarcat că rezultatul in- 
clude automat unitățile de măsură. 


1J = 1kg- m/s? în mecanică și electron-Volt leV = 1,6. 
10-19 în fizica particulelor elementare. 

Fizicienii au ajuns să definească mai multe sisteme 
pentru unităţile de măsură. De exemplu, în afară 
de sistemul internaţional SI există și sistemul CGS 
(centimetru-gram-secundă) sau sisteme de unităţi natu- 
rale. Dintre acestea din urmă cel mai cunoscut e sistemul 
de unităţi Planck, pentru care lungimea, se măsoară în lun- 
gimi Planck 1,6 : 10-%5m iar timpul în „bucăţi” de timp 
Planck 5,4- 10-4s. În acest sistem, unele constante uni- 
versale, exemplu viteza luminii în vid, devin egale cu unu 
c=l. 

Din fericire au apărut diverse programe software ce pot 
fi utilizate pentru a face conversia între unităţi, pentru 
a rezolva analitic ecuaţii, sau pot fi folosite pur și simplu 
pentru a verifica unităţile de măsură. Un astfel de program 
este Mathematica, a cărui versiune online este prezentată 
în figura 22.3. 

Identificarea unităţilor sau mărimilor pe care le repre- 
zintă nu este întotdeauna ușoară, căci, spre deosebire de 
limbajul verbal, unde literele și cuvintele au de obicei un 
înțeles comun, simbolurile utilizate în ecuaţii sunt fie defi- 
nite de autor pe parcurs (şi valabile numai între anumite 
pagini!), fie subînţelese (pentru că au fost introduse într-un 
manual sau carte de largă circulaţie). 

Nu este de mirare deci că cele mai des întâlnite întrebari 
adresate unui autor de articol de fizică de cineva din branșă 
sunt: „Ce ai vrut sa spui aici?”, „Ce fel de operaţii faci 
aici?”, „Ce reprezintă literele astea?” Dacă se întâmplă să 
participaţi la conferinţe de fizică, să nu vă fie rușine să-l 
intrebaţi pe autori aceste lucruri direct. Numai înțelegând 
cât mai simplu posibil articolele respective vom putea lua 
cu noi mesajele lor mai departe. 

Pentru că astfel de confuzii pot apărea și în lucrarea 
de faţă, vom detalia în următoarele secţiuni câteva dintre 
convențiile folosite de noi. 

209. Convenții pentru operații matematice 


Așa cum am menţionat, nu am încercat în această lu- 
crare să detaliem modelele matematice din spatele celor 
fizice, ci doar am adăugat câteva dintre ele în căsuțe ma- 
tematice, pentru cei care vor să știe mai mult, sau am 
apelat la ele atunci când nu s-a putut altfel. De aceea, 
în lucrare se găsesc câteva notații care nu sunt familiare 
unora dintre cititori. Vom încerca să prezentăm câteva 
dintre ele. 

Astfel, funcţiile de anumite variabile au fost scrise în re- 
prezentarea standard ca f(z,y,..). Notaţia cu paranteze 
ne spune că mărimea f ia valori diferite pentru mai multe 
valori ale variabilelor z și y sau altele care apar între pa- 
ranteze. 

Așa cum am văzut în secţiunea precedentă, derivata a 
fost notată în câteva locuri cu semnul /, de exemplu în 
f'(x) = df(z)/dz. Atunci când variaţia este în raport cu 
timpul, se mai foloseşte și notația f = df(t)/dt. Atât la 
derivate, cât și la integrale trebuie să căutam atent litera 
d, de exemplu în dz, pentru că ea ne spune care mărime 
este variabilă, în cazul de față x. Notaţia dz (cu d în faţa 
lui z) nu este decât o manieră de a reprezenta intervalul 
Az, considerându-l foarte mic (când ne putem imagina că 
dz = Ax). 

Dacă mărimea noastră f este dependentă de mai multe 
variabile, z și y să spunem, atunci înţelegem prin derivată 
parțială viteza de variaţie a funcţiei faţă de numai una din 
cele două variabile. Ea a fost notată în lucrare cu semnul 
„0”. Avem de exemplu 9f(z,y)/8z = df(z,y)/dz atunci 
când y nu variază deloc. 

În lucrarea de faţă, cele mai multe mărimi fizice sunt 
dependente de timpul notat cu t. Ele ar trebuie scrise 
ca V(t), de exemplu, deși noi am ignorat de multe ori 
dependenţa, de timp și am scris simplu V. În unele părţi, 
mărimile sunt vectori, ceea ce înseamnă că au trei compo- 
nente spaţiale, câte una pentru fiecare axă. Pe tot parcur- 
sul lucrării am reprezentat vectorii cu litere îngroșate. De 
exemplu, avem E = (Ez, Ey, Ez). 

O mărime întâlnită în capitolul 4 pentru vectori este V, 
numit operatorul nabla: 


„ð ð ð 

V= izz + iz + k5; 
Aici, vectorii unitate ai celor trei axe au fost scriși ca i, 
j, şi k. Operatia de derivare de mai sus se poate aplica 
vectorilor, când aceștia descriu mărimi care se întind peste 
tot în spaţiu (ei se numesc atunci câmpuri). De exemplu, 
avem următoarele relații pentru divergenta V-E și pentru 

rotorul V x E: 

ijk 
ð 9 90| ./ƏðEı 5, 
VE a 09. de -i (E) + 
E, E, E, 


i (E - T) +r (e - T) 
02 Or Or Oy 

În relaţiile de mai sus am folosit deja aproape toate 
convențiile menţionate mai devreme, una după alta! 
Astfel, vectorul E a fost scris îngroșat, pentru că are 
trei componente Ez, Ey, Ez pe cele trei axe zq, y și z. 
Fiecare dintre aceste componente există în toate punc- 
tele de spaţiu, deci reprezintă un câmp, de exemplu E. = 
Ez(x,y, z). Nici acest lucru nu a mai fost scris explicit. 

Pentru că fiecare din cele trei componente ale vectorului 
E (fie Ez, E, sau Ez) variază atât cu z, cât și cu y sau z, 
am folosit simbolul de derivată parţială „9” pentru variaţia 
unei componente numai față de una dintre axe. 

Operatorul V acţionează și asupra unei funcţii scalare 


n = n(r): 


_ 421 „491 „2n 
Vn = izz tiz +k 


În acest caz, se arată că: 
V x (Yn)=0 


Relaţia o putem demonstra pe componente. Avem de 
exemplu: 

2(Yn)z 

Oy E 


= Əy Oz ðzðy 


Un operator care a fost menționat în lucrare este ope- 
ratorul Laplace: 


z — y. (f 2f 9? 
Vp = vN =V. (i4 izy +i 3) = 
Pf Bf Ef 
= Jr? t Dy? t32 


o 


210. Notatii relativiste 


Odată cu teoria lui Dirac a electronului în mişcare rela- 
tivistă din capitolul 12 am introdus și notații relativiste. 
Astfel, în mod obișnuit, poziţia unui eveniment se notează 
cu r = (z,y,2) și momentul la care are loc cu t. Noi 


Capitolul 22. Anexă 


am format din aceste mărimi un vector în spaţiul-timp cu 
patru dimensiuni: 


F (ct, z,y, z); 


Mai sus, indicele p ia patru valori u = 1:4, iar c este 
viteza luminii. În teoria relativității restrânse, intervalul 
relativist ds dintre două evenimente („distanța” dintre ele) 
este dat de relaţia: 

ds? = cdi? — dr? — dy? — dz? = e (ôr)? 

Aici dt = t4 — tp este diferenţa, între momentele de timp 
ta și tg ale unor evenimentele A și B infinitezimal apropi- 
ate în spatiu-timp. Aceeași relaţie este valabilă și pentru 
coordonatele spaţiale, de exemplu dy = ya — yg. Mai 
departe, 67 este timpul propriu al unui ceas care circulă 
rectiliniu și uniform între aceste evenimente, dacă acest 
lucru este posibil fără ca el sa depășească viteza luminii c. 

Forma de mai sus este una din cele două convenţii 
posibile și se notează cu (+,-,-,-). Cealaltă convenţie 
(-,+,+,+), acolo unde timpul primește un termen negativ 
şi spaţiul unui pozitiv, nu este folosită în această lucrare. 

Intervalul relativist se rescrie sub forma: 


3 
= D Juvdrda” 


uw=0 


ds? = guda" da” 


Mai sus am explicitat convenția lui Einstein, care ne 
spune să adunăm termenii ce au indici care se repetă, 
în cazul de mai sus indicii p și v. Matricea gą repre- 
zintă metrica spațiu timpului atunci când ea are forma lui 
Minkowski (în teoria relativității restrânse): 


10 0 0 

0-1 0 0 
Juw = 

00 -10 

00 0—1 


Vectorul z are o formă contravariantă. Putem defini 

însă și o formă covariantă z, a acestui vector, cu notația: 
v 

Tu = Ju = (£0, £1, T2, £3) = (ct, —T, —Y, —2) 


Relaţia de mai sus ne ajută se scriem mai simplu inter- 
valul relativist: 


ds? = ddr, = 


3 
` dxz”dz, 
u=0 


Putem trece de la forma covariantă x, înapoi la cea 
contravariantă x” definind g””, care este inversul matricii 


9uv: 
10 0 0 
r= gr; gis 0-1 0 0 
0 0 —10 
00 0 -1 


Sectiunea 21 1. Notaţii pentru mărimile fizice 


Formalismul de mai sus se extinde și la alţi vectori în 
spaţiul-timp cu patru dimensiuni. De exemplu, putem 
forma un vector patru-dimensional din energia E și impul- 
sul p = (Pz, Py, Pz) al unei particule. Forma contravariantă 
p” şi cea, covariantă p, sunt 


C 
E E 
Pu = Jw P” = (Earp) = (2.- j 


Denumirea de vector nu este întâmplătoare. Astfel, în 
spaţiul trei dimensional, direcția unui vector se schimbă de 
la un sistem de referință la altul, dar modulul său rămâne 
constant. Acelaşi lucru este valabil şi pentru vectorii din 
spațiul-timp cu patru dimensiuni, de exemplu pentru vec- 
torul energie-impuls p” al unei particule în mişcare cu vi- 
teză constantă. Modulul lui va fi 


E? 


Mai sus am folosit relația lui Einstein E? = mâct + p?c? 
dintre energia E și impulsul p, obţinând masa de repaus 
mo a particulei, care este relativist invariantă (aceeași în 
orice sistem de referință inerţial). 

Un alt vector patru-dimensional folosit în lucrare este 
cel al derivatei parţiale faţă de coordonatele de spaţiu și 
timp: 


9 198 ð 9 9 
ô, = Ozn => (o, 9, 92, 03) = (ie aa) 


Forma contravariantă a acestui vector va fi: 


e 0) a e 0) 
côt? ðr’ Oy 02 
În secţiunea 128 am introdus potenţialele electrodi- 
namice pentru câmpul electromagnetic. Ele au fost 
potenţialul electric V și cel magnetic vector A. Și cu aceste 
mărimi putem forma un vector contravariant A! și unul 
covariant A: 


AH = (Zda Ay, A.) == (Za) ș 
C [ei 


Până în capitolul 12 am lucrat în sistemul internaţional 
de măsura SI. După aceea am folosit un sistem de unităţi 
naturale, în care c = 1, co = lșih = 1. Alegerile simpli- 
fică formulele, deși pot conduce și la confuzii, la trecerea 
de la un sistem al altul. În cazul electromagnetismului, un 
articol util este „On the formulation of Electrodynamics 
in a Form Independent of Units” de domnul profesor 
Constantin Vrejoiu. 

Un cuvânt special pentru notația e, care desemnează 
în această lucrare sarcina electrică a protonului, deci con- 
stanta pozitivă e = 1,6-10-19C. Sarcina electronului, care 
este negativă, a fost desemnată cu q = —e (multe alte lu- 
crări notează direct cu e sarcina electronului, ceea ce nu 
este cazul nostru). 


211. Notaţii pentru mărimile fizice 


Lucrarea, de faţă acoperă o gamă largă de fenomene fi- 
zice. De aceea se întâmplă adeseori să scriem mărimi fizice 
diferite cu aceeași notație, căci noi am păstrat modul în 
care ele sunt scrise în literatura de specialitate, fără să le 
schimbăm. 

Pentru a ajuta cititorul să evite confuzii între mărimi 
care se scriu la fel, adunăm în această secţiune câteva din- 
tre ele, în ordina alfabetică. Așa cum am menţionat în 
secţiunea, precedentă, toate mărimile îngroșate reprezintă 
vectori. 


notație | mărime | secţiune | 

a acceleraţia unui corp 12 

A amplitudinea undei de probabili- | 99, 137 
tate 

A potenţial magnetic vector 128, 161 

Ap arie Planck 203 

Ap amplitudine de probabilitate 192 

B câmp magnetic 24, 161 

c viteza luminii 37 

6(z) funcţia lui Dirac 140 

e>0 sarcina electrică a protonului 27 

et pozitron 169 

E energie 79, 160 

Ep energie potențiala 84, 94 

Ep energia Planck 179 

Eo energia de zero 150 

E câmp electric 22, 161 

F vectorul forță 12 

f frecventă 94, 79 

f(z) funcţie 124 

fe frecvența Planck 151 

g accelerație gravitațională 13 

Jij metrica spațiului-timp 60, 69 

G constanta atracției gravitaționale 14 

E 


) 


factor pentru momentul anomal 
câmp gluonic 

constante de cuplaj în SU (2) 
constantă de cuplaj în SU(3) 
constanta lui Hubble 

constanta lui Planck 

densitate de curent electric 
constanta elastică a unui resort 
constanta lui Boltzmann 
propagator 

lucru mecanic 

momentul cinetic al unei particule 
lagrangean 


unda de probabilitate pentru lep- 
tonii de chiralitate stângă 


densitate de lagrangean 
lungimea Planck 

masa inerţială a unui corp 
masa, gravitaţională a unui corp 
masa, de repaus a unei particule 
masa dinamică a unei particule 


masa, electromagnetică 


impuls 


probabilitate 


sarcina electrică 
impulsul și energia unei particule 


tensorul lui Ricci 
curbura scalară a spaţiului-timp 


unda de probabilitate pentru lep- 
tonii de chiralitate dreapta 


raza critică 

raza orbitei electronului 
vectorul lui Poynting 
acțiune 

entropie 

simetrie 

simetrie 

timp 

tensorul energie-impuls 


perioada unei oscilaţii 

19, 96 
98 
124, 126 
172 


127 128 
151 


128 
147 


41 
124, 137 


165 


T temperatura unui corp 94, 95 | 


matrice unitară 

viteză de evadare 

energia potenţială a electronului 
potenţial electric 

r? = ct, T! = T, T? = y, ° =z 
densitate de energie 
greutatea corpului 

viteza 

constanta de structură fină 
timpul propriu 

interval spațio-temporal 
permitivitatea vidului 
mărime infinitezimala 
factorul Lorentz 
simbolurile lui Christoffel 
funcţia Gamma 

matricile Dirac 

lungime de undă 

lungime de undă Compton 
matricile Gell-Mann 
constanta cosmologică 
magneton Bohr-Procopiu 


permeabilitatea magnetică a vidu- 
lui 


neutrin electronic 

operator vectorial nabla 
undă de probabilitate 

faza undei de probabilitate 
flux magnetic 

densitatea de masă 
densitate de sarcini electrice 
densitatea critică de materie 
timp de decoerenţă 
matricile lui Pauli 


tauon 


165 
84 87 
102 
128, 148 
70 

41 

13 

17 

147 

60, 124 
60 

35, 48 
147 

50 52- 
71, 209 
147 
141, 209 
37, 98 
160 

165 

92 

149 

35, 48 


169, 170 
35, 209 
102, 109 
137, 162 
162 

72 

35 

88 

111, 112 
172 

156 


Secțiunea 212. Scurtă bibliografie 


212. Scurtă bibliografie 


Lucrarea de faţă este o colecţie de idei și teorii din mai 
multe lucrări de specialitate. Pe cât posibil, am limitat 
caracterul tehnic al subiectelor și am introdus căsuțe ma- 
tematice pentru a da o idee acelora care vor să aprofundeze 
subiectul. Pentru aceștia, prezentăm mai jos o scurtă listă 
de lucrări de specialitate. 

Primele trei serii de cărţi de fizică de mai jos au fost 
traduse în limba română. Ele rămân și acum un punct 
de referință și pot fi procurate fie de la anticariat, fie la 
mâna, a doua de pe internet. Fiecare dintre cele trei serii 
conţine volume care abordează mai multe subiecte, cum ar 
fi mecanica, electromagnetismul sau mecanica cuantică: 


Fizica modernă, de Richard P.Fynman, Editura 
Tehnică 1970 (trei volume) 


Cursul de fizică Berkeley, de Editura Didactică și 
Pedagogică București 1983 (cinci volume) 


Curs de fizică teoretică, de L D Landau și E M Lifsit, 
Editura Tehnică 1965-1988, tradus parţial. 


Pentru studiul mecanicii există mai multe lucrări. 
Dintre cele care conţin și alte subiecte, recomandăm: 


Fizica, de David Halliday și Robert Resnick, Editura 
Didactică și Pedagogică 1974 

Gravitaţia, de Gorge Gamow, Editura Științifică 1966 

Fizica, de F.Sears, M.Zemansky și H.Young, Editura 
Didactică și Pedagogică 1983 


Electromagnetismul și electrodinamica clasică pot fi stu- 
diate din lucrările următoare: 


Electricitate și magnetism, de Al. Nicula, Gh. 
Cristea, Editura Didactică și Pedagogică 1982 
Electrodinamica clasică, de J.D. Jackson, Editura 

Tehnică 1991 


Teoria cîmpului electromagnetic C.I. Mocanu 
Editura Didactică și Pedagogică 1980 


Teoria relativității restrânse și teoria relativității gene- 
rale sunt detaliate în lucrările: 


Teoria relativităţii, de Albert Einstein, Editura 
Tehnică 1957 


Electrodinamica și teoria relativității, de 
Constantin Vrejoiu, Editura, Didactică şi Pedagogică 
1993 


Teoria relativităţii și electrodinamica, de Steliana 
Codreanu, Liviu Tatăru, Casa cărții de știință 1994 

Relativitate generală și cosmologie, de Nicolae 
Ionescu-Pallas, Editura Știinţinifă și Enciclopedică 
1980 


Gravity, de James B. Hartle, Editura Addison-Wesley 
2003 (în limba engleză) 


General Relativity, de M. P. Hobson, G. P. 
Efstathiou, A. N. Lasenby, Editura Cambridge 
University Press 2006 (în limba engleză) 


O listă pentru studiul mecanicii cuantice este: 


Mecanica cuantică, de A. Messiah, Editura Științifică, 
1968 


Introducere în mecanica cuantică, de B.H.Bransden 
și C.J.Joachain, Editura Tehnică 1995 


Mecanica cuantică, de Șerban Tiţeica, Editura 
Academiei 1984. 


Fizica atomului, de Traian I. Creţu, Ștefan St. 
Tudorache, Editura Ştiinţifică și Enciclopedică 1985 


Introduction to Quantum Mechanics, de David J. 
Griffiths, Editura Pearson Prentice Hall 2004 (în 
limba engleză) 


Teoria cuantică a câmpului include în principiu atât 
electrodinamica cuantică, cât și cromodinamică cuantică 
sau modelul standard al particulelor elementare: 


Bazele teoriei cuantice a câmpurilor, de Mircea 
Penţia, Editura Matrix Rom 2009 


Teoria cuantică a câmpurilor, de Valeriu Novacu, 
Editura Tehnică 1984 


QED - Strania teorie despre lumina și materie, de 
Richard P. Feynman, Editura Pergament 2007 


Quantum Field Theory, de Lewis H. Ryder, Editura 
Cambridge University Press 1996 (în limba engleză) 


An Introduction To Quantum Field Theory, de 
Michael E. Peskin și Dan V. Schroeder, Editura 
Westview Press 1995 (în limba engleză) 


Teoria corzilor relativiste este o teorie relativ nouă și, în 
afara, teoriilor de popularizare, nu există nici o lucrare de 
specialitate tradusă în limba română: 


Universul elegant, de Brian Greene, Editura 
Humanitas 2008 (popularizare) 


A First Course in String Theory, de Barton 
Zwiebach, Editura Cambridge University Press 2009 
(în limba engleză) 


În lista de mai sus au fost omise alte discipline necesare 
în studiul fizicii teoretice, cum ar fi de exemplu ecuațiile 
fizicii matematice, termodinamica sau fizica statistică. O 
lucrare utilă atunci când subiectele sunt noi este Dicţionar 
de fizică teoretică, de Emil Vinteler, apărută la Editura 
Enciclopedică în 1999. 

Anexă matematică: 


Metoda canonică în mecanica cuantică 


În această anexă vom prezenta detaliile matematice ale 
metodei canonice în mecanica cuantică. Avantajul este că 
metoda canonică scoate în evidență elementele generale 
ale unei teorii cuantice aplicate oricărui sistem. 

În prima secţiune vom prezenta elementele matematice 
de bază ale metodei canonice în mecanica cuantică: spaţiu 
Hilbert, vectori, operatori, valori proprii etc. În a doua, 
secţiune vom face o legătură cu metoda lui Feynman pen- 
tru cazul discret urmând ca în secțiunea următoare să pre- 
zentăm cazul continuu. 


213. Formularea canonică, 
între magie și exactitate matematică 


Încă de la începuturile mecanicii cuantice a devenit clar 
că ea ne aduce o nouă percepţie a realităţii, una cu care 
nu suntem obișnuiți în viața de zi cu zi. După cum trebuie 
să acceptăm existența a mii de tipuri de bacterii invizibile 
în aerul pe care îl respirăm, la fel trebuie să acceptăm că 
particulele cuantice sunt în același timp în toate punctele 
din univers, chiar dacă în nici unul din cele două cazuri nu 
percepem cu simţurile noastre aceaste situaţii. 

Acum o sută de ani, corifeii mecanicii cuantice au avut 
nu numai sarcina de a face inteligibilă noua faţă a realităţii, 
dar mai ales aceea de a-i da consistență matematică. Ca 
și în cazul teoriei relativităţii, „ciudăţeniile” naturii își gă- 
sesc un loc în fizică, dar numai dacă pot fi descrie de un 
limbaj matematic lipsit de orice contradicții interne. În 
cazul teoriei relativităţii, de exemplu, o rază de lumină 
are aceeași viteză indiferent din ce sistem de referință e 
privită, pentru că percepţia timpului și spaţiului se mo- 
difică de la un sistem de referință la altul. Consistenţa 
matematică este asigurată de tranformările Lorentz (vezi 
secțiunea 62), scrise sub forma unor ecuaţii matematice 
clare. 

Natura ne dezvăluie „ciudăţenii” și în mecanica cuan- 
tică. Primul principiu al mecanicii cuantice (vezi secţiunea, 
110) ne spună că o particulă se află în același moment de 


timp în toate punctele de spaţiu. Comportarea a fost in- 
trodusă în forma matematică a teoriei prin intermediul un- 
dei de probabilitate, care atașează câte un număr complex 
fiecărei poziţii din spaţiu unde poate fi găsită particula. 
Pătratul modulului acestui număr complex ne dă probabi- 
litatea de a găsi particula, acolo, dar ea în esență se găsește 
simultan peste tot. Al doilea principiu ne spună că unda 
de probabilitate evoluează în timp. 

Provocarea cu adevărat extraordinară vine odată cu 
principiul al treilea. Acesta ne spune că, după măsură- 
toare, unda de probabilitate suferă o schimbare bruscă 
(colapsează) în așa fel încât să descrie de acum încolo o 
particulă având cu certitudine proprietatea tocmai măsu- 
rată. Dacă proprietatea este poziţia, unda de probabilitate 
va deveni localizată după măsurătoare. Dacă proprieta- 
tea este impulsul, unda de probabilitate va deveni o undă 
plană (vezi secțiunea 107). Ce va deveni însă unda de pro- 
babilitate dacă măsurăm altă proprietate, să zicem ener- 
gia? Și cum putem proceda în cazul general, al oricărui 
sistem cuantic, nu numai al particulelor? 

Fizicienii teoreticieni și matematicienii au rezolvat ca- 
zul general printr-o abordare tipică unei „cutii negre”: 
nu știm cu precizie ce se află înăuntru, dar putem testa 
funcţionarea, „cutiei” prin răspunsurile pe care le dă atunci 
când se efectuează diverse operaţii asupra ei (vezi figura 
23.1). Cutia neagră este în cazul nostru sistemul cuantic, 
acţiunile asupra ei sunt măsurătorile pe care le efectuăm, 
iar răspunsurile cutiei sunt rezultatele pe care le obţinem 
în urma măsurătorilor. 

Metafora cutiei negre este relevantă în cazul nostru pen- 
tru că nu putem ști cu precizie ce rezultat vom obţine în 
urma măsurătorii. Nu știm ce este în „interiorul” cutiei, 
cine „alege” un rezultat sau altul, și nici dacă există în 
fond o astfel de „alegere”. 

Așa cum am arătat când am vorbit despre principiul 
de incertitudine și cum vom argumenta mai târziu, este 
obligatoriu să nu putem ști precis tot ce se află în interiorul 
cutiei. Dacă am ști, mecanica cuantică n-am mai fi bună 
de nimic și ne-am întoarce la mecanica clasică. Limitarea 
cunoașterii „cutiei negre” este fundamentală. 

Elementele de bază ale „cutiei negre” asociate unui sis- 
tem cuantic sunt stările sale cuantice, stări care primesc 
de obicei notația „| )” (numită ket). Să considerăm cazul 

probabilitate p, 


sistem cuantic 


rezultate 1 


măsurătoare probabilitate p, 
rezultate 2 
probabilitate p, 
“cutie neagră" 
rezultate 3 
Figura 23.1: Modelul unui sistem cuantic. Acesta trebuie 


privit ca o „cutie neagră”, care ne dă diverse răspunsuri la 
„întrebările ” pe care le punem (măsurătorile), dar despre 
care nu ştim cum selectează răspunsurile. 


unei particule și să începem cu stările ei clasice, care pot 
fi poziţia ei spaţială, de exemplu |Avrig), |Blaj), |Carei). 
Atunci când particula este localizată la Avrig, starea ei 
este |Avwrig). Pentru simplitate vom considera doar trei 
astfel de stări și le vom nota cu prima literă a orașelor 
|A), |B}, |C) (tehnic vorbind, abordăm cazul sistemelor 
cuantice discrete). 

Principiul întâi al mecanicii cuantice ne spune că fiecare 
astfel de stare clasică primește câte un număr complex, iar 
setul de numere complexe reprezintă unda de probabilitate 
|/) a sistemului. O stare cuantică la un moment dat este 
descrisă complet de o astfel de undă de probabilitate. 

De exemplu, să presupunem că unda de probabilitate a 
particulei alese este un set de trei numere complexe par- 
ticulare a = 0,3 + 0, 5i, b = 0,5 — 0, 5i și c=0, 4, cores- 
punzătoare celor trei stări clasice |A), |B), |C). Vom scrie 
această stare cuantică sub trei forme: 


ly) 5 {a,b,c} 
ly) = |b 


lY) = a |A) +b |B) + b |B) 


Prima formă este una simplicată, care ne dă esența: o 
stare cuantică și unda de probabilitate ce descrie acea stare 
cuantică este un set de numere complexe, câte unul pen- 
tru fiecare stare clasică. Spunem că starea cuantică este o 
superpozitie cuantică a stărilor clasice. A doua formă este 
tot o scriere simplificată, însă sub o formă matriceală, da- 
torată lui Werner Heisenberg. Așa cum vom vedea mai jos, 
forma matriceală este foarte utilă în calculele matematice. 

A treia formă este cea mai des întâlnită în literatura 
de specialitate și ea se numește reprezentarea canonică. 
Aici stările clasice |A), |B} și |C) sunt scrise explicit, iar 
numerele complexe ale undei de probabilitate trebuie recu- 
noscute în faţa acestor simboluri. Avantajul acestei notații 
este că seamănă foarte mult cu cea din calculul vectorial, 
cu care vom vedea că mecanica cuantică se aseamănă. Din 
forma canonică putem reconstrui mereu forma matriceală, 


dacă scriem explicit undele de probabilitate ale stărilor 
clasice: 


1 0 0 
4)=]o0|; |lB=]1|; IO=|ol; 
0 0 1 
Avem: 
a 1 0 0 
W)=|b|=aļo0|+bļ|1ıļl+cļ|o 
c 0 0 


= a |A) +b|B}) +b |B) 


După cum ne spune primul postulat al mecanicii cu- 
antice (secțiunea 110), modulul pătrat al numerelor com- 
plexe a, b și c ne dă probabilitatea ca, la o măsurătoare a 
pozitiei, să găsim particula în poziția asociată acelui nu- 
măr. Probabilitatea să găsim particula la Avrig este, în 
exemplul precedent, p = |a|? = (0,3)? + (0,5)? = 0,34. 
Dacă ne limităm la cele trei stări de mai sus, știm sigur că 
particula se află pe undeva, deci suma, probabilităților tre- 
buie să fie egală cu unitatea. Avem atunci în mod necesar 
la]? + b|? + |e]? = 1, lucru care se verifică direct pentru 
alegerea noastră particulară și unda de probabilitate |V) 
este normată. 

Toate stările cuantice ale particulei se scriu sub forma de 
mai sus. Spunem atunci că ele se manifestă într-un spațiu 
Hilbert (după numele matematicianului german David 
Hilbert), iar fiecare stare cuantică |y) este un vector în 
acest spaţiu. 

Așa cum sugerează denumirea, spaţiile Hilbert sunt 
foarte asemănătoare spaţiului tridimensional cu care sun- 
tem obișnuiți. Precum spaţiul tridimensional are o bază 
formată din trei vectori unitate (versori) i, j și k, tot așa 
și spaţiul Hilbert se construiește pornind de la o bază for- 
mată din stările sale clasice. În cazul particulei noastre, 
baza va fi setul celor trei matrici |A), |B) și |C), asociate 
celor trei stări clasice de poziţie ale particulei. 

La fel ca spaţiul tridimensional, spaţiul Hilbert este do- 
tat cu o structură matematică, descrisă de produsul scalar 
între doi vectori oarecare. Să ne amintim că produsul sca- 
lar dintre doi vectori obișnuiți rı = zıi + yıj + zık și 
r2 = roi + y2j + z2k se scrie rara = Ziz2 + y1y2 + 2122. 

Pentru că, faţă de vectorii tradiționali, constantele a, 
b și c sunt numere compleze, produsul scalar din spaţiul 
Hilbert (notat cu (1/12) ) se scrie puţin diferit: 


fn) = a |A) + bı |B) + cı |C) 
|%2) = a2 |A) + b2 |B) + c2 |C) 
(Vily) = ajaz + bžb2 + cica 
Aici a* este complex conjugatul numărului complex a. 


In forma matriceală, relația de sus se obține dacă facem 
notațiile 

|27 
b= 
(21V) 
colaps 
cuantic 
a=(11y) Il) 
Figura 23.2: În figură este schițat un spațiu Hilbert cu 


doi vectori |1) și |2) ce formează o bază ortonormată. O 
stare cuantică este descrisă de un vector |y) = a |1) +b |2) 
de normă egală cu unitatea a? + b? = 1, ca și vectorii ba- 
zei. De remarcat că proiecția vectorului hp) este descrisă 
de numerele a și b care sunt compleze. Probabilitatea să 
găsim sistemul în starea |1) este p = |a|?. Dacă îl găsim 
acolo, starea cuantică va deveni |V) — |1). 


Notaţia (| poartă numele de „bra” iar produsul scalar 
se obţine prin înmulţirea matricii „bra” (11| cu cea „ket” 
hp2). Avem deci (4142) = (Yıl. |2), adică „braket” (în 
limba engleză). 

Produsul scalar ne ajută să definim norma unui vector 
oarecare |y) = a|A) + b|B) + b]B) cu relaţia (yy) = 
a*a + b*b + c*c = a? + b? + c2 ce devine un număr real 
pozitiv. Acest număr va avea orice valoare reală pozitivă. 
Putem folosi produsul scalar în reprezentarea matriceală 
pentru a testa că baza aleasă |A}, |B}, |C} este ortonor- 
mată, întelegând prin aceasta că produsul scalar între ori- 
care dintre elementele ei este nul, (A|B) = 0, (B|C}) = 0, 
(C|A) = 0 și că vectorii bazei au norma egală cu unitatea 
(AA) = 1, (B|B) =1, (CIC) =1. 

După cum am văzut, elementele „cutiei negre” sunt stă- 
rile cuatice, pe care noi le-am descris într-o bază ortonor- 
mată, formată din stările clasice |A), |B), |C) asociate 
poziţiei. Mai departe, vrem să descriem și măsurătorile 
efectuate asupra „cutiei negre”. De exemplu, să presupu- 
nem că vrem să măsurăm poziţia particulei. Ce valori vom 
obţine? Uitându-ne pe harta României, vedem că cele trei 
orașe | Avrig), |Blaj), |Carei) sunt pe o linie aproximativ 
dreaptă şi că Avrig se află la 270 Km față de București 
(unde este borna de 0 km), Blaj la distanța 330 km și 
Carei la distanţa 630 km. Atunci cele trei numere care se 
pot obţine pentru poziţia particulei vor fi (270, 330, 630). 

Măsurătoarea poziţiei o vom descrie prin intermediul 
unui operator liniar. Acesta „operează” pe o stare cuan- 
tică, pentru a obţine o altă stare cuantică și va fi descris 
printr-o matrice pătrată (pentru că acţiunea unei matrici 
pătrate asupra unei matrici coloană este tot o matrice co- 
loană). În cazul nostru, operatorul poziţiei va fi 

Vom folosi în această secţiune și în următoarea, pen- 
tru toţi operatorii (care sunt matrici pătrate), notația cu 
„căciuliţă” ca în P. 

Forma de mai sus este aleasă în așa fel încât să satisfacă 
câteva condiţii. În primul rând, matricea de mai sus este 
o matrice hermitică. Ea, îndeplinește relaţia P= (PT). 
Aici P' = PT este matricea P transpusă, iar (P )* repre- 
zintă matricea P' complex conjugată. Deși în exemplul 
nostru acest lucru este evident, vom discuta mai târziu 
caracterul general al observaţiei. 

A doua conditie este ca elementele bazei ortonormate 
|A), |B), |C) (care descriu stări localizate) să fie vectori 
proprii ai matricii de mai sus. Astfel, dacă putem scrie 
pentru un vector |y) relația 


Ply) = Ay) 


vom spune că acel vector |Y) este vector propriu al ope- 
ratorului P, având asociată valoarea proprie A Avem, de 
exemplu 


270 0 0) (0 0 
Plc) = | o 3300 ||o]=| o | =63010) 
o o 630] (1 630 


Aici vedem că vectorul |C} este vector propriu al opera- 
torului de poziție P, având valoarea proprie 360, care este 
chiar poziția particulei dacă ea se află în starea clasică |C}. 
Măsurând atunci poziția particulei (folosind operatorul P 
pe „cutia neagră”), o putem găsi în locul |C) , aflat la 
distanța 630 km de origine. Valorile proprii ale operato- 
rului P sunt rezultatele pe care le obținem când măsurăm 
poziția particulei. 

Mai mult însă, dacă ne aducem aminte de postulatul 
colapsului cuantic (vezi secțiunea 110), starea cuantică a 
particulei va colapsa în așa fel încât să descrie o particulă 
localizată în punctul în care a fost găsită. Cu alte cuvinte, 
dacă vom găsi particula în poziţia |C}, atunci unda de pro- 
babilitate devine instantaneu |Y) — |C}, indiferent cât era 
ea înainte. Rezultatul ne asigură că, la o măsurătoare ime- 
diat ulterioară a poziţiei, vom obţine cu siguranță aceeași 
valoare de 630, pentru că starea cuantică a devenit |C) 
(vezi figura 23.2). 

Procedura de mai sus o vom aplica, pentru început, 
oricărui sistem cuantic, nu numai unei particule. Putem 
atașa stărilor clasice matricile coloană |A}, |B}, |C}, exact 
sub forma simplă aleasă de noi, cu două elemente nule și 
un element egal cu unitatea. Starea cuantică generală va 
fi o superpoziţie liniară a stărilor clasice, adică o matrice 
coloană cu numere complexe. Ea va reprezenta unda de 
probabilitate a sistemului. Apoi putem atașa măsurătorii 
clasice o matrice diagonală, ca în exemplul de mai sus, în 
care valorile proprii A sunt niște numere care diferenţiază 
și identifică stările clasice (în cazul nostru numerele au 
fost poziţiile orașelor în borne kilometrice măsurate de la 
București). Vectorii proprii ai acestei matrici vor fi stările 
clasice. 

Ar părea că în construcţia de mai sus nu am descris de- 
cât bazele mecanicii cuantice, pentru că nu recunoaștem în 
fond ceva mai mult decât principiul superpoziţiei cuantice 

și principiul de colaps. Magia începe atunci când ne între- 
băm: „Ce se întâmplă dacă măsurăm o altă caracteristică, 
decît cea asociată stărilor clasice cu care am început?” În 
cazul particulei întrebarea cheie este: „Ce se întâmplă dacă 
măsurăm nu poziția, ci impulsul sau energia?” 

Să remarcăm că întrebarea de mai sus este încuietoare. 
Astfel, suntem tentaţi să răspundem că, dacă cunoaștem 
pozitia particulei de-a lungul timpului, atunci știm și im- 
pulsul său, căci el nu este decât o reprezentare a mișcarii 
particulei. Şi totuși, să ne aducem aminte că în mecanica 
cuantică particula se află simultan în toate poziţiile sale, 
la orice moment de timp, de aceea o și descriem ca un set 
de numere complexe (unda de probabilitate). Ce viteza 
am putea asocia particulei? Miliarde de viteze, niciuna? 
Vedem că, în această abordare, întrebarea de mai sus nu 
are răspuns. 

În mecanica cuantică întrebarea își găseşte răspuns, dar 
unul neconvențional. Astfel. într-o primă instanţă, ne pu- 
tem imagina că viteza medie a particulei se deduce din 
evoluţia în timp a pozitiei medii. În spiritul mecanicii cu- 
antice (prin asemănare cu cazul poziţiei), vom spune că 
particula poate avea orice viteză, cu o distribuţie în jurul 
valorii medii. 

Răspunsul este numai parțial satisfăctor. Astfel, și în ca- 
zul poziţiei putem face aceeași deducție, spunând că este 
dată de o distribuţie în jurul valorii medii. Aici însă, dacă 
vrem să știm poziţia unei particule, facem totuși o mă- 
surătoare și aflăm poziţia! Este necesar să procedăm la 
fel și în cazul impulsului. Dacă vom face o măsurătoare 
a impulsului, trebuie să-l putem afla. Cum facem însă 
„măsurătoarea”? Așa cum banuiţi, prin intermediul unui 
operator ca acela al poziţiei, adică o matrice! 

Vom presupune că orice măsurătoare asupra „cutiei ne- 
gre” va fi descrisă de o matrice pătrată de dimensiune 
n x n, unde n este numărul de stări clasice pe care le pu- 
tem diferenţia. Matricea nu va fi de orice tip, ci neapărat 
hermitică. În felul acesta, aşa cum arată matematicienii, 
valorile ei proprii sunt numere reale, pe care le vom atașa 
rezultatelor măsurătorii (în cazul impulsului ele sunt valo- 
rile pe care le va lua impulsul). Vectorii proprii de normă 
egală cu unitatea ai matricii vor fi stările cuantice pe care 
„cutia neagra” le va lua după măsurătoare, conform cu 
principiul colapsului. În cazul măsurătorii impulsului, ele 
sunt stări ale particulei în care ea are impulsul bine defi- 
nit, iar în cazul în care măsurăm energia (cu un operator 
adecvat), ele vor fi stări în care energia sistemului este bine 
definită. 

Vom descrie de aceea matematic comportarea cuantică a 
unui sistem prin intermediul următoarelor reguli generale. 
Regulile sunt scrise mai jos pentru sisteme nedegenerate, 
întelegând prin aceasta că stări diferite au proprietăţi di- 
ferite (de exemplu, energii diferite): 


1. Stările clasice ale unui sistem cuantic formează pentru 
început o bază ortonormată a unui spaţiu Hilbert. În 
cazul nostru (poziţia particulei), acestea au fost stările 
|A), |B} și |C} (cele care au două elemente ale matricii 
coloană nule și unul egal cu unitatea). 


(a) Există însă și alte baze ortonormate, care se scriu ca 
niște combinaţii liniare ale bazei cu care am început. 

2. Stările cuantice reprezintă vectori în acest spaţiu 
Hilbert, fiind descrise de superpoziţii liniare ale stări- 
lor clasice |y) = a |A) + b |B} + c |C}. 


(a) Stările cuantice se pot scrie ca fiind combinații liniare 
și într-o altă bază ortonormată. 


3. Măsurătorile care conduc la stările clasice cu care am 
început se vor descrie printr-un operator (o matrice pă- 
trată) care acţionează asupra vectorilor (matricile co- 
loană) din spaţiul Hilbert. 


~ 


(a) Fiecare măsurătoare are ataşat un operator M. În 
reprezentarea matriceală acesta este o matrice her- 
mitică pătrată. Rezultatele posibile ale unei măsu- 
rători sunt numai valorile proprii Am care satisfac 
relația M |m) = A |m). 


4. Probabilitatea de a găsi sistemul într-una din stările 
clasice asociate lui este dată de produsul scalar dintre 
starea cuantică în care se află și starea clasică respectivă. 
De exemplu, dacă particula se găsește în starea |), 
atunci probabilitatea să o găsim în starea |A) este p = 


| (41%) P? = la. 


(a) La o măsurătoare descrisă de matricea M. , probabili- 
tatea să găsim sistemul într-o stare descrisă de vecto- 
rul propriu |m) având asfel proprietatea Àm este dată 
de produsul scalar dintre unda de probabilitate |) 
şi vectorul propriu respectiv p = | (m|y) |2. 


5. După o măsurătoare asociată unei caracteristici clasice, 
sistemul cuantic va lua starea clasică ce corespunde re- 
zultatului găsit în măsurătoare. 


(a) Starea generală pe care o va lua sistemul după orice 


măsurătoare M va deveni unul dintre vectori proprii 
|m) corespunzător rezultatului Am măsurat M |m) = 
Am |m) (principiul colapsului cuantic). Astfel, la o 
măsurătoare imediat ulterioară M, se va obține cu 
siguranță aceeași valoare Àm ca la prima măsură- 
toare. Aceasta deoarece unda de probabilitate a de- 
venit |m), iar produsul ei scalar cu un alt element al 
bazei (care ne dă probabilitatea să detectăm parti- 
cula în acea stare) este nul. 


În regulile de mai sus, care definesc relaţia între o măsu- 
rătoare și aparatul matematic, se găsește ascuns un ocean 
de mistere. Este remarcabil că, deși aceste reguli au fost 
deduse la început pentru sisteme simple (ca particula în 
mișcare), ele s-au dovedit valabile pentru toate sistemele 
cuantice măsurate experimental, inclusiv în noile teorii ale 
câmpurilor cuantice și chiar pentru întregul univers. 

Nimeni nu a găsit, până acum, nici măcar un sistem care 
să se abată de la regulile de mai sus. Şi, tot astfel, nimeni 
nu înţelege azi de ce universul cuantic are forma de mai 
sus. De ce este nevoie de structura de operatori, valori 
și vectori proprii pentru a descrie rezultatele măsurătorii, 
care pare atât de neobișnuită? Este adevărat, structura 
de mai sus asigură absenţa contradicţiilor în sistemul ma- 
tematic, însă de ce universul cuantic a ales acest limbaj 
matematic pentru a se exprima, și nu altul? 

Vom lăsa deocamdată aceste gânduri deoparte și vom 
exemplifica regulile de mai sus pentru cazul în care vrem 
să măsurăm nu poziţia particulei care se află la |Avwrig), 

Figura 23.3: În figură este detaliat tot ce știm despre 


interiorul „cutiei neagre” prezentate în figura 23.1. În re- 
prezentarea de mai sus, peretii cutiei definesc baza initială 
a unui spatiu Hilbert în care se manifestă unda de proba- 
bilitate |p) a sistemului. Orice măsurătoare asupra cutiei 
va fi asociată unei baze din acest spatiu Hilbert, bază care 
poate fi „rotită” faţă de pereții cutiei (centrul sistemelor 
de referință rămâne comun). În figură, baza este formată 
de vectorii |1), |2), si |3) și este singura caracteristică pe 
care o putem „ajusta” din exteriorul cutiei. Baza aleasă 
are trei elemente în reprezentarea de mai sus, ceea ce în- 
seamnă că operatorul E asociat măsurătorii are trei vec- 
tori proprii (elementele bazei |1), |2), și |3)) și trei valorii 
proprii asociate acestora (notate E,, E2 si E3). În urma 
măsurătorii vom obține doar aceste valori, cu probabilități 
date de proiecția vectorului hp) pe elementele bazei (no- 
tate cu a, b ṣi c). După măsurătoare, vectorul |% devine 
unul din elementele bazei, asociat acelei valori care a fost 
găsită efectiv în urma măsurătorii. 


|Blaj) sau |Carei), ci energia ei. Așa cum am văzut, mă- 
surătorii energiei trebuie să-i atașăm un operator, care va 
fi în reprezentarea matriceală o matrice hermitică și pe 
care o vom nota cu Ê. 

În mod normal, fizicienii trebuie să construiască aceste 
operator cu grijă, pentru a reproduce rezultatele clasice, 
luând, de exemplu, în considerare energia cinetică și pe cea 
potenţială. Noi vom simplifica problema și vom presupune 
că am găsit matricea hermitică asociată măsurării energiei 
și că ea are forma: 


Capitolul 23. Anexă matematică: Metoda canonică în mecanica cuantică 


Relaţia de mai sus este tot ce avem nevoie pentru a des- 
crie răspunsul „cutiei negre” atunci când asupra ei efec- 
tuăm măsurarea energiei. Astfel, valorile proprii EA ale 
matricii de mai sus ne vor da rezultatele posibile ale mă- 
surării energiei, iar vectorii proprii |ex) ne vor da starea 
cuantică pe care o va lua sistemul după măsurare. În cazul 
nostru, se poate verifica că ele sunt: 

E2=-V2; Es=v2 


Flex) = Eiler);  E=3 


Cei trei vectori proprii formează o bază ortonormată, 
deorece (ex|ex) = 1 și (exle;) = 0 pentru k Z j. Aceasta 
se dovedește o proprietate generală a oricărei matrici 
hermitice: vectorii ei proprii vor forma mereu o bază 
ortonormată. Vedem astfel că, prin alegerea unei ma- 
trici hermitice pentru a reprezenta o măsurătoare fizică, 
întreaga problemă a devenit matematică. 'Tot ce repre- 
zintă măsurătoarea este acum matricea hermitică atașată 
ei. 

Să exemplificăm măsurarea energiei particulei și să pre- 
supunem că particula se află localizată la Avrig. Unda ei 
de probabilitate este chiar |4/) = |A). În notaţiile de mai 
sus avem a = 1, b = 0 și c = 0. 

Ne vom întreba: dacă măsurăm acum energia, ce valori 
poate ea lua, cu ce probabilități, și care va deveni sta- 
rea cuantică a particulei după măsurătoare? Aşa cum ne 
spun regulile generale, vom „măsura” pentru energie doar 
valorile Eg, probabilitățile vor fi | (ex|y) |?, iar după măsu- 
rătoare starea va deveni unul dintre cei trei vectori proprii 
lex), în funcție rezultatul obținut. 

De aceea, pentru a efectua calculele de mai sus, să des- 
compunem vectorul |Y) = |A) în vectorii |ex) ce reprezintă 
vectorii proprii ai operatorului de energie. După cum se 
verifică direct, descompunerea este: 


1 —i i i 
i 1 il i 

0 | =- -z5 | V2 | -54 | -v2 
V2 V2 22 v2 2 v2 

0 1 1 


IV) =|4) = Z lea) — 3 le2) — 3 les) 
Avem atunci: 
hp) =lA)=a' le) + le2) + c'|ez) unde: 


a'= (eh) =z; Y= (ez) ==; d= (ealt) =- 


Remarcăm că, deși particula este localizată în |A}, ea 
e descrisă de o superpoziție de stări |e} de energie bine 
definită, lucru pe care l-am menționat în secțiunea 103, 
acolo unde am numit stările de energie bine definită stări 
staționare. 

Rezultatele de mai sus pot fi așezate în următorul tabel: 


Sectiunea 213. Formularea canonică, între magie și exactitate matematică 


627 


energie probabilitate de a starea, 


măsurată devine 


obține acea energie 
(le.p) |? = li/v2P = 0.5 
(le2lp) |? = | —i/2lP = 0.25 
(leslv) I? = | — î/21 = 0.25 


După cum vedem, în urma măsurării energiei se va 
obţine doar una dintre cele trei valori Ex. Suma celor 
trei probabilităţi este egală cu unitatea, așa cum trebuie. 
După măsurătoare particula, se va afla într-una, din cele 
trei stări cuantice |ex) corespunzătoare valorii găsite în 
măsurătoare. Dacă la măsurătoare energia particulei este 
E = 2, atunci unda de probabilitate va deveni după mă- 
surătoare |e.). 

Să facem acum un salt în descrierea matematică și să 
ne întrebăm care va fi evoluția sistemului cuantic în timp, 
cunoscând starea sa iniţială. Să presupunem că particula 
este la început în starea |y(0)) = |A}. 

În secţiunea 103 am discutat modelul oscilatorului ar- 
monic și am arătat că el e un exemplu în care stările sale de 
energie bine definită formează stări staționare (rezonante). 
Avantajul acestor stări staţionare (de energie constantă) 
este că ele se păstrează nealterate în timp, atâta doar că 
faza lor variază cu un termen proporţional cu energia E a 
stării şi cu timpul scurs t, anume e”:E*/A, unde A este con- 
stanta redusă a lui Planck. Desigur, rezultatul de mai sus 


[X2) 


poziţie 


Figura 23.4: În figură este schițată o stare cuantică a 
unei particule |V) într-un spațiu Hilbert, în reprezenta- 
rea poziției și a energiei. Stările ortonormate ale bazelor 
(|2:),|z2)) și (|£.),]£2)) formează două sisteme ortogo- 
nale „rotite” unul fată de altul. O măsurătoare a pozitiei 
sau a energiei reprezintă o proiecție a vectorului de normă 
egală cu unitatea |Y) într-unul din aceste sisteme. Dacă 
măsurăm energia, probabilitatea de a găsi particula având 
energia E, este p = |a'|? = | (Eily) |? (aici a' este un nu- 
măr complez). În urma măsurătorii, starea cuantică a 
particulei va deveni |V) — |E.), conform principiului co- 
lapsului cuantic. 


este valabil numai în cazul în care sistemul este liber, alt- 
fel forțele exterioare vor modifica energia sistemului, deci 
evoluţia ulterioară a lui. 

În cazul nostru, dacă particula s-ar fi aflat la început în 
starea |ex) (în care are energia Ex, cu k = T : 3), atunci ea 
ar fi evoluat ca e”E*t/f je). Fiecare componentă a undei 
de probabilitate asociată stării de energie va evolua după 
relaţia de mai sus. Avem 


IWO) = 14) = z le) = lea) -3 les) 
ly(t)) = La le: -e Rt le2) E e3) 


Mai sus recunoaștem o caracteristică generală a siste- 
melor cuantice. Descriem evoluția unui sistem clasic enu- 
merând stările prin care trece (în cazul de mai sus ele pot 
fi, de exemplu, |e1), |e2), |e3)). În cazul cuantic, sistemul 
se află mereu în superpoziţia cuantică a oricăror stări ce 
definesc o bază ortonormată, de aceea evoluţia se reduce la 
aflarea dependenţei de timp a contribuţiilor fiecărei stări 
a bazei în starea cuantică. 

Sistemul cuantic e descris de evoluţia unui set de nu- 
mere complexe (unda sa de probabilitate), pe când siste- 
mul clasic e descris de evoluţia unui singur număr real, 
care ne spune în care stare clasică se află sistemul la un 
moment dat. Stările bazei pot fi nu numai stările „clasice”, 
ca poziţia particulei (așa cum se obișnuiește în general), 
dar și stările bazei ortonormate ale măsurării energiei (deci 
stările staționare în care energia e constantă în timp). 

Interesant însă, relaţia precedentă o putem scrie simpli- 
ficat dacă observăm că eiE3t/h jeg) = eiEt/h jes). Aici £ 
trebuie privită ca o matrice 3 x 3, iar ridicarea la putere 
a unei matrici se face prin descompunerea în serii Taylor. 
Avem deci: 

ibt i iEt 
Fa 


l4 (0)) =e fa la.) -e 


_ ii i i _ „—iEe 
=e R | len) =$ lea) =$ lea)] = e= mo) 


Obţinem atunci evoluția sistemului cuantic ca fiind: 


(6) = eT R" yo) 


Relația de mai sus este cât se poate de generală. Deşi 
pare simplă, ea poartă cu ea viitorul interacțiunilor pentru 
orice sistem cuantic. Prin derivare, ea conduce direct la 
o ecuație de evoluție a undei de probabilitate, echivalentă 
cu ecuația lui Schrödinger. 

În reprezentarea matriceală, |/(0)) este un vector co- 
loană care are câte un număr complex corespunzător fi- 
ecărei stări din baza aleasă (stările acestea pot fi stările 
clasice inițiale, dar pot fi și ale altei baze aleasă în mod 
convenabil). Starea |y(t)) este tot o matrice coloană, care 
reprezintă unda de probabilitate a particulei la un moment 
ulterior. La mijloc apare E care este o matrice pătrată co- 
respunzând măsurării energiei. Expresia e:E*/? va fi tot o 
matrice, care se obține prin descompunerea în serii Taylor 
a operaţiei exponențiale. 

Exemplul folosit, cel al unei particule în trei poziţii 
spaţiale, este foarte simplificat. Cu toate acestea, orice 
sistem cuantic se pliază pe modelul de mai sus, fie că este 
vorba de o particulă, de un ansamblu de particule sau 
chiar de universul însuși! Ne imaginăm că stările siste- 
mului sunt aduse într-o matrice coloană, care conţine câte 
o linie pentru fiecare stare clasică posibilă (avem n linii). 
Apoi operatorul energiei E devine o matrice pătrată, de 
dimensiune n x n, dată de numărul n al stărilor clasice 
posibile. 


214. Legătura cu metoda lui Feynman 
în cazul discret 


În secţiunea de faţă ne propunem să justificăm mate- 
matic o tehnică de calcul a proceselor cuantice folosită în 
capitolul 13. Ea ne arată că orice rezultat cuantic poate fi 
privit ca o „sumă” de procese cuantice elementare care au 
loc în același timp, numite procese virtuale. 

Calculul se bazează pe o observaţie care se regăsește în 
construcția noastră de până acum. De aceea, să ne întoar- 
cem la problema, noastră a particulei aflată în trei locaţii, 
discutată în secţiunea precedentă, și să vedem cum putem 
calcula altfel evoluţia sistemului cuantic. Să „spargem” 
timpul de la 0 la t în N „bucăţele” foarte mici 7 = t/N. 
Vom scrie atunci evoluţia undei de probabilitate a parti- 
culei sub forma: 


(0) = e R 0) = 
[if -ibr f] 
=e l” a R J hp(0)) 
iPr Er Er 
=e heh ....ce i |V(0)) (1) 


Mai departe, vom folosi o observaţie mai puţin evidentă. 
Astfel, după cum au arătat matematicienii și după cum 
se verifică direct pe exemplul din secţiunea precedentă, 
elementele oricărei baze ortonormate (ca cea a poziţiei) 
satisfac relaţia: 


SIR) (k| = |1) (1| + 12) (2| + 18) 31 =] (2) 
k 


Am notat cu |k) cele trei elemente ale bazei ortonormate. 
Ele pot fi stările de poziţie bine definită |A), |B) și |C), 
stările de energie bine definită |e), |e2) și |ez), sau oricare 
altă bază ortonormată. 

În reprezentarea matriceală, |k} sunt matrici coloană de 
dimensiune 3 (vezi secțiunea precedentă). În plus, I3 este 
matricea unitate de dimensiune 3 x 3, iar în relaţia de 
mai sus recunoaștem că, datorită dimensiunilor matricilor, 


|k) (k| va fi o matrice 3 x 3. Pentru alegerea |k) = |ex) din 
secțiunea precedentă avem: 


i -i 10 —i 
A 1 
1) al = le) (al = 3 0 (i 0 1)=5 00 0 
1 iO 1 
Efectuăm apoi calculele pentru |2} (2| = |e2) (e2| și pen- 


tru |3) (3| = le) (e3|, utilizând matricile |e.) şi |e2) din 
secțiunea precedentă: 


i 1 iV2 i 
»e= 3 fă (-i VM=a fi 2 Vă 
1 —i Va 1 


i 1 —ivy2 i 
2) = a-i D= 2 -v3 
1 i -V2 1 


Folosind matricile de mai sus, putem verifica direct 
relația (2) prezentată mai devreme: 


1 0 
(1) (1| + |2) (21 +13 31= j0 1 0 
0 0 


Observând că e-:E(7)/A sunt matrici 3 x 3 în relaţia, (1) 


și inserând matricile I3 din relaţia (2) în elementele dezvol- 
tării din relaţia (1), obţinem 


(00% (£w a) e- > li) a) SI 
l 
Sale > Im) ni) Pa a |4(0)) 


Acum vom presupune că iniţial particula se află în starea 
h»(0)) = |i) (una dintre cele trei stări ale bazei ortonor- 
mate alese) și ne interesează care e probabilitatea s-o găsim 
după un timp t în starea finală |f) (o altă stare a bazei 
ortonormate alese). Această probabilitate este, conform 
regulilor introduse în secţiunea de faţă, p = | (/|y(t)) l2, 
deoarece la momentul t unda de probabilitate a particulei 
este |/()). Amplitudinea de probabilitate (f|y(t)) se scrie 
reorganizând puţin termenii din relaţia precedentă: 


ie 
h 


(FIW(t)) = (fle R li) = 


-5 hi n) ue o) fo AT :) 
kl...m 


În primul rând, trebuie să citim cu atenţie relaţia de mai 
sus. Aici e“E7/ este o matrice 3 x 3 care se obţine prin 
dezvoltarea exponenţialei în serii Taylor. Mai departe, k, 


l,... m sunt numere care iau fiecare doar trei valori 1, 2 și 


3. Elementul (k|e:E7/A|l) este atunci un număr complex. 


Secțiunea 214. Legătura cu metoda lui Feynman în cazul discret 


E | 
k 
| l 
T 


a 


11) 12) 13> 

Figura 23.5: În figură este ezplicitat calculul ampli- 
tudinii de probabilitate a tranzitiei a unei particule din 
pozitia inițială |i) = |2) în pozitia finală |f) = |2) (vezi 
text). Pe aza verticală timpul este discretizat în elemente 
T. Pe aza orizontală sunt prezentate trei pozitii spatiale. 
Indicii din dreapta m... l, k indezează cele trei posi- 
bile poziții ale particulei la momente succesive de timp. 
Liniile continue reprezintă trei posibile traiectorii pe care 
particula poate ajunge din starea inițială în starea finală. 
Amplitudinea finală a probabilității de tranziție de la |i) 
la |f) este o sumă a valorilor asociate fiecăreia dintre tra- 
iectorii. Vom interpreta rezultatul spunând că particula 
parcurge în același timp toate traiectoriile imaginabile în- 
tre starea inițială și cea finală. 


Să facem în continuare următoarea notație: 
(fler) = (i 4 ș) 


Aici numărul complex (i A f) = (flet li) = 
(fly(t)) se numeşte amplitudinea de probabilitate a 
tranziției din starea |i) în starea |f}, după un timp t. El 
ne spune că, dacă particula se găseşte inițial în starea |i) 
atunci probabilitatea s-o găsim după timpul t în starea |f} 


este p = (FWE =| (1$ £) P. 

Cu aceste notații, să rescriem suma de mai sus, inver- 
sând însă ordinea termenilor din produs de la dreapta la 
stânga: 


Suma 344... ne spune că, dacă vrem să calculăm ampli- 
tudinea de tranziţie (i Tf ), atunci trebuie să reconstruim 
mai întâi toate căile {i, m, l, ...,k, f} prin care particula 
poate ajunge din starea iniţială |î) la starea finală |f) (vezi 
figura 23.5). 

Fiecare cale (i,m,],...,k, f} are atașată o amplitudine 
de probabilitate (i T, m)... (LZ, k) (k 3 f). La rândul 


ei, ea este un produs al tuturor „bucățelelor” (l ER k) = 


(k|e-îE7/R|l) din care e construită calea. Amplitudinea de 
-ibt/ħ]i) = (i t f) se 
calculează ca suma amplitudinilor de probabilitate de pe 
fiecare cale ce poate fi construită (vezi figura 23.5). 

Rezultatul de mai sus se interpretază spunând că, pen- 
tru a ajunge din starea |i) în starea |f), particula a 
mers în același timp pe toate traiectoriile virtuale posibile 
{i,m...l, k, f}. Fiecare dintre aceste traiectorii a primit o 
amplitudine de probabilitate, iar rezultatele au fost însu- 
mate la sfârşit. În termeni simpli, vom spune că particula 
a parcurs simultan toate traiectoriile virtuale, ea primind 
denumirea de particulă virtuală. 

Rezultatul este nu numai remarcabil, dar și foarte util în 
practică. El poate fi aplicat nu numai pentru o particulă, 
aşa cum a fost dedus aici, dar pentru orice sistem cuantic 
și pentru orice bază ortonormată |k}. De aceea, pentru a 
fixa noţiunile, să recapitulăm metoda detaliată în această 
secţiune: 


Legătura cu metoda lui Feynman 


. Alegem mai întâi o bază ortonormată |k} pentru 
spaţiul Hilbert al undei de probabilitate. Baza 
poate fi oricare. 


probabilitate a tranziţiei finale (f|e 


. Definim (i AA f) = (f|e7ż®E*/ ħi} ca fiind ampli- 
tudinea de probabilitate a tranziției din starea 
initială i în starea finală f, unde |ż¿) și |f) sunt 
două elemente ale bazei ortonormate, t timpul 
dintre ele, iar E este operatorul energiei. 


. Dacă punem sistemul în starea iniţială |i), pro- 
babilitatea ca să-l găsim în starea |f) după tim- 


pul t este p =] (î% f) P 


. Amplitudinea de probabilitate (i AA f) se scrie 


ca o sumă a amplitudinilor de probabilitate ale 
tuturor căilor {i, m, l,...,k, f} prin care siste- 
mul poate ajunge din starea inițială în cea fi- 
nală (vezi figura 23.5). Un astfel de proces se 
numește virtual. 


. Pentru fiecare evoluție posibilă (proces virtual) 
amplitudinea de probabilitate este un produs 
al amplitudinilor de probabilitate ale procese- 
lor elementare (1 EN k) care o compun. 


. Interpretăm rezultatul spunând că sistemul 
a suferit mai multe procese virtuale, toate în 
acelaşi timp. 


În capitolul 13 este detaliat rezultatul de mai sus pentru 
cazul universului alcătuit din mai multe particule. Stările 
|k) sunt stări multiparticulă ale universului, iar elementele 
(1 7 k) tranziţii între ele. 

Ne putem întreba: ce am câștigat cu formalismul de mai 
sus, căci, dacă privim cu atenţie, pare că ne scărpinăm la 
urechea stângă cu mâna dreaptă. Astfel, amplitudinea de 

probabilitate a tranziției între starea iniţială și cea finală 

i Î f) = (f|e™ŻE*/*]i} se scrie exact la fel ca amplitudi- 
nea de probabilitate a tranzițiilor pe „bucățele” mai mici 
(1 7, k) = (fle-îEr/A|i), ceea ce diferă este doar timpul 
între momentele de măsură (t în primul caz și 7 = t/n în 
cel de-al doilea). 

Cu toate acestea, avantajul ascuns privirii este că putem 
alege timpul 7 = t/N foarte mic, în așa încât să aproxi- 
măm operatorul e-iE7/h ~ 1 —ifir/h. Alegerea va per- 
mite nu numai un calcul mai ușor pentru amplitudinea 
de probabilitate a celui de-al doilea proces, dar mai ales 
interpretarea lui în termenii unor procese familiare. 

De exemplu, dacă avem o particulă ce se deplasează 
într-un câmp potenţial, atunci procesele intermediare care 
au loc în timpul infinitezimal 7 pot fi interpretate ca acelea 
în care particula, se mișcă rectiliniu și uniform. În cazul 
proceselor multiparticulă ale capitolului 12 procesele infi- 
nitezimale în timpul 7 sunt nu numai ca acelea prin care 
particula se mișcă rectiliniu și uniform, dar și acelea prin 
care particula emite și absoarbe alte particule. 

Procedeul de mai sus se va dovedi „cheia” cu care 
vom recupera interpretarea familiară a proceselor dintre 
particule, cu toate că, în esența lor, procesele din me- 
canica cuantică rămân nefamiliare lumii noastre clasice. 
Măsurătorile arată că toate sistemele cuantice (chiar cele 
mai complexe) pot fi întotdeauna descrise folosind proce- 
deul de mai sus. 


215. Legătura cu metoda lui Feynman 
în cazul continuu 


Sa exemplificăm procedeul tocmai descoperit în 
secțiunea precedentă cu un calcul mai complex, cel al 
mișcării unei particule unidimensionale într-un câmp de 
energie potenţială. Calculul ne va permite să abordăm și 
o situaţie mai complexă, cea a unei particule aflată într-un 
spaţiu continuu, nu într-o mulţime discretă de puncte ale 
spaţiului ca până acum. 

Pentru început, trebuie să rescriem formalismul meca- 
nicii cuantice al secţiunii 213 pentru o particulă care se 
deplasează într-un spaţiu continuu unidimensional. La un 
moment dat, starea cuantică a unei particule este descrisă 
de o undă de probabilitate |y) = y(x), care este o funcţie 
cu valori complexe în toate punctele z. Toate funcţiile 
|Y) formează spațiul Hilbert, iar o singură funcţie este un 
vector în acest spaţiu. 

Printr-o generalizare a relaţiei prezentate în secţiunea 
213, produsul scalar dintre două stări cuantice |Î) = (x) 
și |) = y(x) se definește ca: 


w= f O a" (cjy(a)dr 


—00 


Acum trebuie să definim o bază ortonormată în acest 
spațiu Hilbert. Avem două baze ortonormate des utilizate, 

cea în care particula este localizată |zo) și cea în care ea 
are un impuls bine definit |p). Formele acestora sunt: 


|lzo) = 6(z — zo); o funcţie dez 
1 


ipz 1 T 
= ef = ex |i 27- )| ;o funcție de z 
Ip) 2rħ V2rh i ( a 


Prima relaţie este functia delta a lui Dirac, care ne spune 
că particula se poate găsi doar la poziţia zo, pentru că 
funcţia lui Dirac este nulă în celelalte puncte. În relaţia a 
doua recunoaștem forma undei plane la un moment dat, 
pentru că lungimea de undă satisface relaţia lui de Broglie 
A = (2m)(h/p) = h/p. Factorul din faţă este ales așa încât 
cele două baze să fie ortonormate, după definiţia, produsu- 
lui scalar introdusă mai sus: 


(21 |z2) = T ô(x — x1)ô(x — za)dz = (z1 — 12); 


00 1 
$ 
== —— À 
(plp) B RE 


dz = ô(p — p'); 


În relația a doua am folosit la sfârsit o formulă de 
definiție foarte utilă a functiei delta Dirac ô(p — po), pe 
care o vom mai folosi pe parcurs. Să calculăm acum și 
produsul scalar (z2|p), care ne va fi util mai târziu: 


sd 1 îipz l1 ipz 
(z2]p) - | 6(z — 22) e ħ dz = en 
= 


V2rh V2rh 


Deși vectorii |z) și |p) formează două baze ortonormate 
în spaţiul Hilbert, ele nu sunt normate în sensul așteptat 
de noi. De exemplu, să presupunem că o particulă este în 
starea |zo) = Yo(x) = 6(z — zo). Probabilitatea, de a găsi 
particula oriunde în spaţiu devine 


i Iyo(z)|? =. (ie: z zo)] “ip 000) 20âă i 


— 00 


Tehnind vorbind, nu mai putem spune că funcţia |zo) = 
6(z — To) reprezintă unda de probabilitate a unei singure 
particule, căci nu mai este normată în modul în care ne 
doream. Lucrul acesta nu trebuie să fie chiar un șoc, 
odată ce observăm că, în cazul general, nu toţi vectorii 
unui spaţiu Hilbert sunt normaţi în sensul dorit de noi, 
ci doar o parte dintre ei. Asta înseamnă că nu putem in- 
terpreta | (z2|z.) |? ca probabilitatea să găsim particula în 
T2, odată ce ea a fost „pusă” în z1, ca în cazul discret. Așa, 
cum se arată în secţiunea 140, (2|z1) reprezintă amplitu- 
dinea de probabilitate a tranziției particulei din punctul 
zı în punctul x2. 

Mai departe, trebuie să reconstruim operatorii ce 
acţionează în spaţiul Hilbert unidimensional al acestei par- 
ticule care se mișcă pe o dreaptă. Operatorii vor fi notaţi 
cu F, P, E și P. Ei ne vor spune care vor fi poziţia, im- 
pulsul, energia totală sau energia potenţială atunci când 
vom face „măsurători” asupra particulei. Toți operatorii 
au rezultate clare când actionează asupra vectorilor ba- 
zei proprii, deci asupra acelor stări în care se cunoaște cu 
precizie impulsul sau poziţia: 

Figura 23.6: În figură este reprezentată mișcarea unidi- 
mensională a unei particule de masă m de-a lungul axei 
xz. Pe aza verticală este timpul. În tezt detaliem calculul 
amplitudinii de probabilitate a tranziției unei particule din 
poziția xı în poziția za la momentul t. Ea se calculează ca 
o sumă a amplitudinilor de probabilitate $`, e:S"/h pentru 
toate traiectoriile n care pot fi imaginate între evenimen- 


tul initial și cel final. Pe fiecare traiectorie, amplitudi- 
nea de probabilitate se calculează ca produsul elementelor 
componente: e:S/h = T], eiL+/h, unde L se numeste la- 
grangean și este diferența dintre energia cinetică și cea 
potenţială ale particulei pe traiectoria aleasă la momentul 
respectiv. 


2|zo) = z]zo); Plp) =plp); V |zo) = V (zo) lzo) 
Relaţiile de mai sus se „citesc” cu conventiile sectiunii 
213. A doua relaţie ne spune că, dacă măsurăm impulsul 
stării |p), atunci acesta va fi cu precizie p, pentru că el 
este o valoare proprie a operatorului p. La fel este și cazul 
operatorului de poziţie 2 sau cel de energie potenţială tă 
În reprezentarea matriceală ar trebuie să ne imaginăm 
că acești operatori sunt matrici de dimensiune infinită, lu- 


cru care este mai dificil. De aceea, fizicienii fac o alegere 


puţin diferită. Ei ne reamintesc că operatorii transformă 


un vector al spaţiului Hilbert (care este o funcţie de 
poziţie) într-un alt vector (deci într-o altă funcţie). De 
exemplu operatorii de mai sus se scriu ca: 


2|y) =z- y(x) o funcţie de z 

|V) = i pt) o funcţie de z 
Oz 

74 hp) = V(z)-vV(z) o funcție de z 


Putem verifica direct că alegerile de mai sus sunt corecte. 
Avem de exemplu: 


plp) = -nè e(r Ip) 
PIS TA a an \ h Pap 

Cu definițiile de mai sus, vom aborda problema ampli- 
tudinii de tranziţie (£1 J, £2), unde 7 este un timp foarte 
scurt. Astfel, vom rescrie operatorul energiei sub forma 


Mai sus f este operatorul impulsului și V operatorul 
energiei potenţiale. Recunoaștem suma dintre energia ci- 
netică și cea potenţială. Avem: 


iBr 


T o 7 
e à |z) = =€ 2mh e R jz) = 


_iV(zı)T _ip kal 
=€ ħ e 2mh 29) 


Mai sus am folosit faptul că P |z) = V(z)|z). Am 
„scăpat” astfel de un operator, pentru că V (x1) este doar 
un număr, reprezentând energia potenţială a particulei în 
punctul zı. Rămâne să mai „scăpăm” și de operatorul p. 
Pentru aceasta, să descompunem starea în care particula 
este localizată în z în unde plane: 


90 i i(z—z)p 
|z) = 6(z n= | zz i dp= 


Relaţia cu funcţia delta a lui Dirac a fost menţionată 
mai devreme, acum doar am schimbat variabilele între ele. 
În plus, am folosit și forma lui |p}. Obţinem: 


iPr ©% ip ir 
e 2mh |x) = | prea h e 2mh Ip) dp = 
= T 


[pe ei pa 
= — e À e 2mh 

Mai sus am folosit faptul că P |p) = p |p) și „am scăpat” 
de operator. Utilizând produsul scalar (z2|p) calculat deja, 
avem elementul căutat: 


00 
iper 1 îpri ip27 


PLT. 
(zale” îmh |) = — R e 2mh (zalp)dp 


| Sarh 
= fi d Pe 


mh 


Relația de mai sus este de forma: 


T e-aP'+bPdp = T o$? /4a 
D Va 


Acum vom face identificarea a = iT/(2mħ) și b = i(£2 — 
z1)/ħ = iAz/k pentru a obține: 

ip7 iAz/h) 
(cae mh 2) ERE es e a 
2mh V ir/(2mħ) 


m im(Az)? 
= È 2ħr 
V 2mihr 


Adăugând la loc termenul energiei potenţiale avem: 


_iEr m im(Az? _iV(zı)r 
(zole R |z) = Zi e 2ħr e À 
MUNT 


În termenul exponential regăsim lagrangeanul L pe care 
îl are particula dacă circulă în linie dreaptă între cele două 
puncte zı și z> considerate apropiate (acest lagrangean 
este detaliat în capitolul 11): 


2 
L=2 (=) Va) = PF Ve) = E,- Ep 

Aici E. este energia cinetică a particulei, iar E, ener- 
gia potenţială, pentru o deplasare considerată rectili- 
nie şi uniformă între cele doua puncte apropiate zi și 
z2. Vedem astfel că, pe portiuni mici, amplitudinea de 
tranziţie (£1 7» z2) se poate aproxima cu: 


Rezultatul remarcabil al secţiunii 213 era că puteam 
scrie amplitudinea de probabilitate ca o sumă a unor ter- 
meni asociaţi tuturor traiectoriilor {i, m, ...,l, k, f} prin 
care particula putea ajunge din starea inițială |z;) în cea 
finală |z) (uităm pe moment că primul caz este discret și 
al doilea continuu): 


Formula de mai sus conduce la un rezultat remarcabil. 
Astfel, pe o singură traiectorie (î,m,...,1,k, f} de la mo- 
mentul initial la cel final, asemănătoare celor schiţate în 
figura 13.5, vom avea un produs al amplitudinilor de pro- 
babilitate pe porţiuni elementare în suma precedentă 


iLıT iLn-ıT ilpT ipn iS 
ehs eane he eh ~ ef Be LkT — ef (3) 


Aici Lı este lagrangeanul pe portiunea (i 7 m), apoi 
Ln-ı este lagrangeanul pe portiunea (1 ER k) şi aşa mai 
departe. Am definit acțiunea S de-a lungul traiectoriei 


{i,m,...,l, k, f} ca 


i € ET i 
ua == | L(t)dt 
s ptr s fu : 


— 00 —00 


|] 
=== 
y 
& 
` 
za 
= 
ES, 
a 
“+ 


Această acţiune S este detaliată în capitolul 11. Pentru 
toată suma obţinem atunci (vezi figura 23.6): 

Așa cum este detaliat în capitolul 13, Richard Feynman 
redescoperă formula de mai sus pentru amplitudinea 
de probabilitate a tranziţiei între două evenimente din 
spaţiu-timp, oricât de îndepărtate. 

El ne arată că putem interpreta rezultatul de mai sus 
spunând că particula parcurge în același timp toate traiec- 
toriile virtuale {i, m, ...,l, k, f} care se pot imagina între 
poziţia iniţială și cea finală. Fiecare traiectorie virtuală n 
primește o amplitudine de probabilitate de forma e:S/f, 
iar la sfârșit aceste numere complexe trebuie adunate pen- 
tru toate traiectoriile virtuale care se imaginează între sta- 
rea inițială și cea finală. Pe o singură astfel de traiectorie 
virtuală n amplitudinea de probabilitate e:S"/* se calcu- 
lează cu relaţia (3). Sa remarcăm că acest rezultat este 
adânc înrădăcinat în mecanica cuantică. 

Interpretarea relaţiei de mai sus este diferită în cazul 
continuu față de cazul discret, ceea ce ne complică pro- 
blema. Astfel, în cazul discret |zx) reprezintă o particulă, 
localizată în poziţia k, pe când în cazul continuu acest lu- 
cru nu mai este valabil, din motive de normare. De aceea, 


așa cum am arătat în capitolul 13, termenul (z: EA 27) 


trebuie interpretat ca propagator în cazul continuu (vezi 
secţiunea 140): 


(zi EA 27) = K(x; 0s2ș,1) 


Pentru completitudinea argumentaţiei matematice, vom 
prezenta, semnificaţia, acestui propagator și modul în care 
trebuie folosit. Calculul este relevant doar pentru căsuţa 
matematică din secţiunea 140. 

Pentru început, să facem legătura între reprezentarea 
de mai sus și modul obișnuit în care este scrisă unda de 
probabilitate a unei particule (x,t). Aceasta e o funcţie 
care atașează un număr complex fiecărei poziţii din spaţiu 
z la fiecare moment de timp t. Numărul este amplitudinea 
de probabilitate dacă vrem să măsurăm starea cuantică a 
particulei |/(t)) la momentul t și în punctul z: 


ylz, t) = (zlp(6) 


Să presupunem că la un moment initial t = 0 starea cuan- 
tică a particulei era, |1»(0)). Unda de probabilitate ar fi fost 
scrisă V(z,0) = (z|V(0)). Starea cuantică la momentul t 
a evoluat din cea de la momentul t = 0 printr-o relaţie 
prezentată la începutul secţiunii 214: 


(0) = e-*% ly(0)) 


Aici E(t) este operatorul energiei. Avem: 


ift 
ylz, t) = (zip(t)) = (zle™ A |4(0)) 
Mai departe folosim o relație de completitudine a bazei 


formate din stările poziției |z;). Relaţia aceasta a fost 
prezentată în secțiunea 214 în cazul discret și mai jos este 

scrisă pentru cazul continuu (demonstraţia nu o mai pre- 
zentăm): 


fideli =r 


Aici I este operatorul unitate. Ca şi în secțiunea 214, 
introducem acest operator în relația precedentă pentru a 
obține 


Y(z,t) = ele” R" IT4(0)) = f (zje F jæi) (zal (0)) das 


Facem acum notația: 


iĝ i 
(zle A (2) = K(zu0iat) = (z: dz) 


Am notat cu K(z;,0 ; x,t) ceea ce în secțiunea 140 este nu- 
mit propagator. Definiția propagatorului din secțiunea 140 
trebuie făcută în absența câmpurilor potențiale V(x) = 0. 
Reamintindu-ne ca V(z,0) = (x|y(0)) avem în final: 


T / K(z:,0 2, (zu 0)dzi 


Aceasta este relaţia din secțiunea 140. Calculele de mai 
sus scot în evidență complexitatea teoriei atunci când ea 
se aplică spaţiului continuu, faţă de cazul când spaţiul ar 
fi fost discret. Așa cum am amintit, propagatorul trebuie 
privit în cazul continuu ca amplitudinea de probabilitate 
a tranziţiei de la un loc la altul și trebuie folosit în forma 
de mai sus. 


216. Oscilatorul bosonic și cel fermionic 
în metoda canonică 


După cum am văzut în această anexă, metoda canonică 
oferă, o imagine foarte nefamiliară a universului. De unde 
până acum, în mecanica clasică, lumea reală era plină de 
culori şi de forme bine definite, în mecanica cuantică uni- 
versul devine un ansamblu de „cutii negre”. Percepția di- 
rectă, pe care o experimentăm zilnic (culorile, gustul etc.) 
trebuie s-o reducem apoi la măsurători pe care le efectuăm 
asupra „cutiilor negre”. Măsurătorilor le atașăm operatori 
și alte elemente matematice abstracte, de exemplu vectori 
și valori proprii (vezi figura 23.3). Valorile proprii ale unui 
operator sunt singurele rezultate posibile ale măsurătorii 
descrise de acel operator. 

Imaginea de mai sus pune probleme filozofice fundamen- 
tale. Să luam de exemplu un grăunte de nisip. În mecanica 
clasică el este imaginat ca un corp de formă bine definită, 
care există într-un loc bine definit. Odată ce îl luăm în 
palmă, îi vom simţi prezenţa prin senzaţia de atingere pe 
care o avem. În mecanica cuantică spunem că, atâta timp 
cât nu îl observăm, acest grăunte este în același timp în 
mai multe locuri din spațiu, dar el încă „este”. 

În metoda canonică grăuntele are atașată o „cutie nea- 
gră” asupră căreia, noi efectuăm măsurători. Atunci când 
îl simţim în palmă, tocmai am efectuat o măsurătoare de 
poziţie asupra cutiei negre, cu un operator de poziţie aso- 
ciat. Rezultatul măsurătorii a fost un proces fizic ce a 
condus, în final, la un mecanism neuronal pe care noi îl 
denumim „senzaţie de atingere”. Există atunci grăuntele 
de nisip, sau numai procesul de măsurătoare asupra cutiei 
sale negre, proces în urma căruia creierul nostru primește 
doar rezultatul? 

În secţiunea 12 am prezentat oscilatorul armonic, iar 
în secțiunea 103 am introdus soluţiile cuantice ale sale. 
Acum vrem să prezentăm analiza oscilatorului armonic 
unidimensional în metoda canonică. 

În mecanica clasică, resortul este modelat de o bilă de 
masă m legată de un resort. Mișcarea clasică a bilei are 
loc în așa fel încât energia totală (suma energiei cinetice 
și potenţiale) să fie constantă: 


2 2 
Po ui 
2m 2 

Aici k este constanta elastică a resortului, z poziţia bilei 
faţă de situaţia de echilibru, iar p = mv impulsul său (v 
este viteza bilei). Frecvența de oscilație proprie a oscila- 
torului devine f = 1/(27)y/k/m. Viteza unghiulară este 
w= 2rf = yk/m. 

În mecanica cuantică, bila se află în același timp în toate 
poziţiile sale z, iar noi avem doar o probabilitate s-o gă- 
sim într-un loc sau altul. Această „probabilitate cuantică” 
este descrisă de câte un număr complex y(x), în fiecare 
dintre aceste puncte z. Dacă în mecanica clasică stările 
posibile ale particulei erau poziţiile sale z, în mecanica 
cuantică stările posibile sunt acele funcţii y(x) care for- 
mează un spaţiu Hilbert. Măsurătorilor clasice ale poziţiei 
x şi impulsului p le vom atașa operatorii 2 și P, care au 
fost introduși în secţiunea 215. Aceștia acţionează asupra 
stărilor cuantice y(x) pentru a produce alte stări cuantice: 


2) =r pa) PIW) = inut) 


Operatorii de mai sus îndeplinesc următoarea relaţie: 
tai iza A (E: ai 
(29- pote) =2 |-ihzauta)] - Ple- va)] = 
„0 „0 
=z |- Zv] — (-ing) |- . we) = 


= ipac + ine 200) + ihla) 


Obtinem atunci o relație de comutare foarte utilă între 
cei doi operatori: 

Măsurătorii energiei particulei i se atașează un operator 
E, care se preia din forma clasică (unde înlocuim k = 
mw?): 


E ARA 
2m 2 


Fizicienii au descoperit că pot descrie mai simplu 
evoluția cuantică a oscilatorului dacă definesc următorii 
operatori: 


a mu [~ i 

a = me (ais) 

aa me (aip) 
2h mu 


Operatorii de mai sus au nenumărate proprietăţi intere- 
sante, de exemplu: 


TEA ae a TT A NA Ar COT ra 
[â, â!] = aat -ata = TEER [(-25+ 52-25-53] = 
= [= în = ih] =1 > |la,atj=aat-ata=1 


Mai sus am folosit relaţia de comutare dintre operatorii 
T și p şi nu am mai scris termenii TF și pp care se anulează. 
Operatorii T şi p se pot rescrie ca: 


a IM a a 
(aa) 


Cu ajutorul formelor de mai sus putem rescrie operato- 
rul E sub forma: 


a 1l -mħw cae p2 mw À amoan 
E UR au 

= (îi? at â+âa +a! aiat] = 
= ™ faata +2] > P= ru (âta+ 3) 


Mai sus am folosit relația de comutare âât = âtâ +1. În 
relaţia precedentă recunoaștem nivelele energetice ale os- 
cilatorului armonic. Astfel, dacă notăm cu |n) starea ener- 
getică n a oscilatorului armonic, acolo unde el are energia 
En = ħw(n + 1/2), atunci trebuie să avem: 


Fa) Sf (ata+ 5) "a PI o k (r+ 5) In) 


= 


> N |n) = âtâjn) =n|n) 


Aici N poartă numele de operator al numărului de parti- 
cule. Astfel, în teoria cuantică a câmpului am insistat că 
putem considera un pachet de energie AE = ħw ca fiind o 
particulă înmagazinată de resort. Atunci, dacă oscilatorul 
se află în starea energetică n, el are înmagazinate n astfel 

de particule. Operatorul N devine asociat măsurării nu- 
mărului de particule. Valoarea sa proprie corespunzătoare 
stării |n) este n. Dacă măsurăm numărul de particule în 
starea |n) vom obtine n. 

Ce reprezintă operatorii â și @t? Pentru a afla răspunsul, 
să efectuăm următorul calcul: 


Satul Gia) > sec > 
at (1+â'â) n) =â'(1+n)n) = (n+1)lât|]n)] 


Vedem că vectorul ât |n) este vector propriu al operatoru- 
lui Ñ, corespunzător valorii proprii (n + 1). Putem face 
atunci identificarea ât |n) = A+: |n + 1), unde constanta 
An+u trebuie determinată prin normare. Norma acestui 
vector este |A2,.|, deoarece vectorul |n + 1) este deja nor- 
mat. 

Norma vectorului se calculează pornind de la: 


(ai n)) „(at n)) 2 (a) (a In) ) = (n|âât |n) 


Remarcăm că, atunci când intră în partea din stânga a 
produsului scalar (în „bra”), operatorul â! devine â. La 
fel, operatorul â va deveni ât dacă ar trece în stânga pro- 
dusului scalar. Regula o vom mai folosi în această secţiune 
și în următoarea. Avem în continuare: 


(naat |n) = (n| (1 +â'â) n) = (nn) + n (nin) =1+n 


Valoarea de mai sus trebuie să fie egală cu |A42,,|, cât 
am menţionat că este norma vectorului. Avem atunci 
|An+ı| = Vn +1. Faza numărului An+ı complex se de- 
monstrează a fi egală cu unitatea, aşa încât ajungem la 
relația: 

â! |n) =vn+1jn+1) 
Relaţia de mai sus defineşte operatorul ât ca unul de cre- 
are. Astfel, în urma acţiunii sale, sistemul este adus din 
starea |n), unde are n particule înmagazinate, în starea 
|n + 1), unde are n+ 1 particule înmagazinate. Operatorul 
â! a creat astfel o particulă. 

În același fel se arată că 


âln) = van-1) 


Aceasta definește operatorul â ca unul de anshilare de par- 
ticule. El aduce resortul ce are înmagazinate n particule 
în starea în care are doar n — 1 particule. Operatorul â a 
anihilat o particulă. 

Vedem astfel că am pornit de la un simplu resort și am 
ajuns la o teorie a particulelor, pachetele sale de energie 
înmagazinate. Modelul de mai sus stă la baza teoriei cu- 
antice a câmpurilor. Aici resortul clasic cu care am pornit 
este doar un model, fără semnificaţie fizică. Ne putem 
imagina, pentru simplitate, că în fiecare punct din spaţiu 
se află un astfel de resort, însă fizicienii își imaginează mai 
degrabă „cutii negre” ce sunt descrie complet de operatorii 

â și ât, cu regulile lor ataşate. Tot ce avem la îndemână 
sunt cei doi operatori â și ât şi relaţia dintre ei: 


a, at] = 1 


Dacă inversăm calculele putem demonstra, prin 
inducție, că relația de mai sus conduce la spectrul de ener- 
gie corect, cu doar câteva presupuneri suplimentare. 

Astfel, vom nota cu |0) vectorul propriu al operatorului 
N = ata care are valoarea proprie cea mai mică. Dacă 
asupra lui actionează un operator de anihilare â, acesta va 


distruge starea cuantică: 


â|0) = 0 


Remarcaţi mai sus diferența dintre starea de energie mi- 
nimă |0) și rezultatul operaţiei, care este nul. Aici 0 nu este 
o altă stare cuantică, ci semnifică faptul că în operaţiile 
matematice termenul de mai sus dispare. 

Apoi, prin inducţie, folosind relaţia (1), se arată că ur- 
mătoarea stare |1) are valoarea proprie 1, cea de-a treia 
stare |2) va avea valoarea proprie 2 și așa mai departe. 
Stările acestea |n) vor reprezenta o bază în spaţiul Hilbert 
al „cutiei negre”. Apoi alegem operatorul de energie 


~ w al 1 
-Y its î = ata t 
E = (ata + ââ!) hu (ata) 


Vedem că operatorul E are aceeași vectori proprii |n) 
cu valorile proprii E, = ħw(n + 1/2). Am recuperat astfel 
comportarea, oscilatorului armonic fără să mai discutăm 
de resorturi, de bile atașate lor sau de polinoame Hermite 
cu care să rezolvăm sistemul, ca în secţiunea 103. 

Întrebarea nu este atunci ce pierdem printr-o astfel de 
abordare matematică a mecanicii cuantice ca cea a meto- 
dei canonice, ci mai degrabă ce „este” resortul macroscopic 
cu care suntem obișnuiți? Oare nu este și el doar o astfel de 
„cutie neagră” care se manifestă într-o limită a numărului 
n foarte mare? 

Abordarea canonică a oscilatorului armonic își găsește 
justificarea deplină în ceea ce am numit în secţiunea 130 
oscilator fermionic. Am discutat acolo despre un oscila- 
tor cuantic cu frecvența f care are doar două niveluri de 
energie —h f /2 și hf /2. Clasic, nu putem modela un astfel 
de oscilator. Şi atunci, care este definiţia lui? 

În teoria cuantică a câmpurilor, un astfel de oscilator 
este folosit pentru modelarea particulelor numite fermioni. 
Conform principiului lui Pauli, o stare cuantică nu poate 
fi ocupată de mai mult de un fermion. „Cutia neagră” a 
acestor oscilatori este descrisă de niște operatori de creare 
â! și anihilare â care îndeplinesc următoarele relaţii: 


(a, at} = aa! +âtâ = 1; 
{8,03} =aâ+aâ=0, > ââ=0 
{atat} = ata! +atat =0, > ata =o 


Notaţia (..) poartă numele de anticomutator. Relaţiile 
de mai sus sunt suficiente pentru a determina comportarea 

particulelor, dacă presupunem aceeași relaţie inițială pen- 
tru operatorul numărului de particule N ca la oscilatorul 
bosonic, și una puţin diferită pentru energie E: 


Astfel, avem: 


N? = ataata = at(1 -ataa = 
= ata - atataa = N - (@t)? (8)? = N 
Dacă |n) este un vector propriu al lui Ñ, corespunzător 
valorii proprii n, putem folosi relația precedentă N N2 = Ñ 
pentru a obține: 


(N2- N) In) =0; > n(n—1)|n)=0 > n=0saun=l 

Din relaţia de mai sus deducem că n nu poate lua decât 
două valori n = 0 şi n = 1. Avem atunci doar doi vec- 
tori ai bazei spaţiului Hilbert, și anume vectorii |0} și |1). 
Energiile acestor două stări sunt 


B= (eta - cat) = wu (ata 3) = (8-3) 
Êlo) = 
Îl) = 


Obţinem astfel valorile de energie menţionate în 
secţiunea 130 pentru oscilatorul fermionic. Dacă sistemul 
se află în starea de energie minimă |0), el nu găzduiește 
nici o particulă, iar dacă se află în starea |1), el găzduieşte 
o singură particulă de energie ħw. Alte niveluri de energie 
nu există, deci el nu poate găzdui mai mult de o particulă. 
Particula este, în acest caz, un fermion. 


o co o III, 


217. Teoria cuantică a câmpurilor 
în metoda canonică 


Așa cum am discutat în capitolul 12, în teoria câmpu- 
rilor clasice ne putem imagina că avem câte unul sau mai 
multe resorturi în fiecare punct din spaţiu. După cuan- 
tificare, fiecare pachet de energie discretă al resortului va 
reprezenta o particulă. În metoda canonică (schiţată în 
secţiunea precedentă), resorturile vor fi descrise de câte o 
„cutie neagră” care ne dă răspunsurile acesteia la o măsu- 
rătoare sau alta. 

Datorită formei ecuaţiilor câmpurillor libere, fizicienii 
folosesc aproape întotdeauna reprezentarea impulsului, de- 
oarece aici modurile de oscilație (cele care vibrează cu 
frecvenţă constantă în cazul clasic) sunt bine definite. Să 

vedem, pe scurt, ce se întămplă în teoria cuantică a câmpu- 
rilor, luând ca exemplu cazul câmpului scalar real, descris 
de ecuaţia Klein-Gordon (vezi secţiunea 127). 

Modurile de oscilație ale câmpului scalar sunt unde 
plane, care au o lungime de undă A și o perioadă T. 
Perioada undei T se calculează din lungimea de undă A 
folosind ecuaţia Klein-Gordon (vezi secţiunea 131): 


2 2 
(2) =m? ct + 9 c2 


Forma de mai sus conţine legătura dintre energia pa- 
chetelor discrete de energie care rezultă după cuantificare 
E = hf = h/T şi impulsul acestora, care este definit ca 
p=h/): 


E2 = m2câ + p2c2 


Recunoaștem în forma de mai sus relaţia lui Einstein 
dintre energie și impuls, dacă identificăm aceste pachete 
de energie cu niște particule, iar m cu masa de repaus a 
acestora. 

Să „numerotăm” modurile de oscilație ale câmpului 
scalar prin intermediul impulsului p asociat pachetelor 
discrete de energie, odată ce modurile de oscilație vor fi 
cuantificate. Atunci vom ști că lungimea de undă a modu- 
lui de oscilație (unda plană) este Ap = h/p, unde p = |p], 
direcţia de deplasare a undei este direcţia impulsului, iar 
frecvenţa modului este fp = Ep/h, unde E? = m?ct+p?c?. 

Pe parcursul discuţiei vom folosi și viteza unghiulară 
wp = 2rf = E/h a modului p. Alegând un sistem normal 
de unităţi î = 1 și c = 1, frecvenţa unghiulară a modului 
p ia forma wp = Ep: 


wp = Ep = VM? + p? 


Evoluţia unui singur mod de oscilație p (o undă plană) 
o scriem sub forma: 


p(T, t) = Re fapeer-5m] 


În relaţia de mai sus ap este un număr complex care 
reprezintă amplitudinea modului de oscilație p. El are un 
modul, dar și o fază, deoarece modurile pot fi defazate unul 
faţă de altul. În termenul ei(Pr-Et) recunoaștem evoluţia 
undei plane. Datorită alegerii îi = 1, vedem că lungimea 
de undă este A = 27/p = 2rih/p = h/p. La fel, frecvența 
modului este f = 2n/E, = 2mh/Ep = h/Ep. Deoarece 
câmpul scalar ales este descris de numere reale, a trebuit 
să luăm partea reală Re a undei. 

O evoluţie oarecare a câmpului scalar liber se scrie ca o 
superpoziţie a modurilor de oscilație p: 


A d*p i(pr—Ept) x „—i(pr—Ept) 
g(r,t) = 275 ape Pt) + ape p 

Mai sus am desfăcut partea reală ca o sumă a numărului 
complex și a conjugatului său. 

În continuare trebuie să observăm că, în metoda cano- 
nică a mecanicii cuantice, tot ceea ce măsurăm, culoare, 
formă, poziţie, sentimente, dureri, este descris de un ope- 
rator care actionează într-un spațiu Hilbert. De exemplu, 
câmpul clasic scalar Klein-Gordon a fost descris de un nu- 
măr real (r,t) în fiecare punct din spaţiu r, la orice mo- 
ment de timp t. Aici puteam măsura fizic câmpul $ în 
poziția r la momentul t pentru a obţine un număr real, 
care era valoarea câmpului din acel punct. 

În mecanica cuantică măsurătoarea trebuie descrisă de 
un operator hermitic. Fiind hermitic, el va avea valori 
proprii reale care ne dau rezultatele măsurătorii asupra 
câmpului. În fiecare punct din spaţiu r avem un astfel 
de operator, pe care îl notăm cu $lr). De observat că 
acesta nu depinde de timp (în termeni tehnici rămânem 
în reprezentarea Schrödinger). Unda de probabilitate care 
descrie acum câmpul (și pe care trebuie s-o construim) va 
depinde însă. + 

Pentru a găsi acest operator ¢(r), să observăm că 
evoluţia în timp a unui singur mod de oscilație este 
ape Ert, Ea este periodică și poate fi comparată cu 
evoluția în timp a poziției bilei din modelul resortului, care 
este tot oscilatorie atunci când resortul este liber: 


t —i2r $ * —i2r $ 
z(t) ~ cos 277 ~ae “T +a'e "T 


Mai sus a este un număr complex. 

În metoda canonică, măsurarea poziției a avut ataşat 
un operator È. În modelul resortului din secțiunea prece- 
dentă, pentru masa bilei m = 1 şi A = 1 operatorul se scria 
ca 


1 
3 a at 
Io —— (a +a 
zz @ +â) 
Prin comparație cu resortul cuantificat, vedem că în ca- 
zul modului de oscilație p putem face identificările: 


; P 1 1 
—iEpt —1217F = = 
ape P => ae T Sam > a 
P P 
V 2w V 2wp 
it: IIE TR 
ate Et => ae "T > ——ât > âi 


p? 2w V2wp P 


Înlocuind rezultatul de mai sus, obținem operatorul $, 
dat de: 


Observăm că operatorul glr) nu depinde de timp și 
este un operator hermitic. Valorile sale proprii sunt re- 
ale, iar acestea reprezintă rezultatele măsurării câmpului 
$ în punctul r. „Cheia” sunt desigur operatorii @ẹ și al, 
care reprezintă operatorii de anihilare și creare asociați 
modului de oscilație p. 

Şir) x 


Și(n) 


Figura 23.7: Curbele sinusoidale din figură reprezintă 
cinci moduri proprii de oscilație ale câmpului scalar, 
având o lungime de undă bine definită A. Fiecărui mod 
i se asociază o „cutie neagră”, un impuls pk având mo- 
dulul p, = h/Ax și un operator de 'creare ahe- Acesta 
poate „crea” pioni actionând asupra stărilor cuantice. 
Operatorul de creare a particulei qi(r) într-o poziție r 
este o sumă a operatorilor ab. 


Fiecare mod de oscilație p este descris astfel de o „cutie 
neagră” cu operatorii săi aferenți âx și al. Ei satisfac 
relații de comutare echivalente oscilatorului armonic, atâta 
doar că sunt generalizate pentru cazul spațiului continuu: 


al] = (2m)%6(p — p') 


at, at] =0 


[âp, 


[âp, âp] =0; 


Ne putem întreba acum care este spațiul Hilbert în care 
acționează operatorii de mai sus. Spațiul acesta, conform 
secțiunii 131, este descris de ansamblul tuturor excitațiilor 
posibile ale câmpului. Stările excitate se reconstruiesc por- 
nind de la starea de vid |0), în care toate modurile de 
oscilație p se află în starea de energie minimă. Aplicând 
operatorul de creare at stării de vid |0}, vom obtine o altă 
stare cuantică, ce descrie o situație a câmpului în care nu- 
mai modul de oscilație p este excitat. Aceasta este starea 
câmpului în care el înmagazinează o singură particulă de 
impuls p: 


Ip) = v 2Ep @$ |0) 


Forma de mai sus are un factor suplimentar în față, care 
asigură normarea stării |p) în cazul relativist. Stările în 
care se află două sau trei particule în univers sunt: 


|P1; P2) = V4Ep: Ep: âl, Pi âh, |0) 
Ip; P2; P3) = V8Ep, Ep Eps âb, âh ,âh, 10) 


Relaţiile de comutare ale operatorilor de anihilare și cre- 
are âx și al ne spun că particulele de mai sus vor fi bo- 
soni. De exemplu, din relația de mai sus recunoaştem că 
IP1; P2) = |P2;P1ı). La schimbarea celor două particule 
starea este simetrică, deci particulele sunt bosoni. Dacă 

am fi ales în schimb relațiile de anticomutare prezentate 
în secțiunea precedentă, am fi obţinut fermioni, lucru pe 
care nu-l mai detaliem aici. 

Prin intermediul stărilor de mai sus ale câmpului scalar 
(stări care reprezintă mereu un ansamblu de particule de 
impuls bine definit) se reconstruiește întreg spațiul Hilbert 
al stărilor cuantice |0), |p), |P1; P2) etc. ale câmpului 
scalar real. Câmpul scalar se poate afla în oricare dintre 
aceste stări cuantice, și în plus evoluează în timp. 

Evoluția câmpului scalar o vom determina în metoda ca- 
nonică folosind operatorul energiei £ (vezi secţiunea 213). 
Până la o constantă, operatorul E se dovedește a fi o sumă 
a energiilor fiecărui mod de oscilație: 


SA dp 
E = 
(27)? 


În relația de mai sus recunoaştem operatorul care ne dă 
numărul de particule „înmagazinate” de modul de oscilație 
p, și anume Ne Acest număr este înmulţit cu 
energia unei singure particule (un singur pachet discret 
de energie al câmpului) Ep = wp. Apoi, toate energiile 
modurilor sunt însumate. Din relaţie am îndepărtat deja 
energia vidului, căci, după cum se vede, în starea de vid 
energia va fi nulă E |0) = 0. 

Evoluţia unei stări oarecare a câmpului este dată de 
operatorul energiei E, aşa cum am arătat în secţiunea 213. 
Dacă, de exemplu, câmpul este iniţial în starea |p), el va 
avea evoluţia 


-= Epâlâ Gp 


= Gpâp. 


-ift |p) ne —iEpt |p) 


Aceasta pentru că starea p a unei particule este vector 
propriu al energiei E, corespunzător energiei Ep. După 
cum vedem, doar faza stării evoluează în timp. 

În secţiunea 145 am prezentat două „rețete? de 
construcţie a propagatorilor și vertezurilor ce fac parte 
din diagramele Feynman. Vrem acum să justificăm parţial 
aceaste „rețete” folosind reprezentările de mai sus. Să în- 
cepem cu interpretarea acțiunii operatorului $(r) asaupra 
stării de vid |0). Presupunerea pe care o vom face este că 
această stare reprezintă o particulă localizată în punctul 
r: 


|p; t) = 


Ir) = $(r) |0) 


Putem dovedi presupunerea, efectuând calculul direct: 


da +âţe te |0) = 


_ f po sl [a 

= | obs pal 
dp 1 —ipr 

-| iha P* |p) 


Mai sus am folosit faptul că âp|0) = 0 precum și 
forma relativistă a stării |p). Forma de mai sus este o 
superpoziţie Fourier precum cea prezentată în secţiunea 
215 pentru operatorul de poziţie 2. Ea justifică presupu- 
nerea noastră. 

Spunem atunci că operatorul $(r) creează o particulă 
din vid în punctul r. Deoarece Șt(r) = $lr), acelaşi ope- 
rator poate și anihila o particulă, dacă ea se află în acel 
punct. Aceasta pentru că pionul este propria sa antiparti- 
culă și rămâne la latitudinea noastră să interpretăm pro- 
cesul, de la caz la caz. 

Să calculăm acum, ca în secțiunea 215 amplitudinea de 
probabilitate a tranziției particulei din punctul r = 0 (ori- 
ginea axei) la momentul inițial t = 0 către punctul r la 
momentul t. Amplitudinea de probabilitate va fi propaga- 
torul particulei. Să „preparăm” particula în starea |r = 0) 
la momentul t = 0 


După momentul t, starea va deveni: 


3 
TE eE p) 


0) e TESNE E, 


Amplitudinea de probabilitate a tranziției în punctul r 
este dată de produsul scalar între starea |y(t)) în care se 
află acum câmpul și starea |r) unde vrem să-l găsim: 


tub) = || 3 


Deoarece produsul scalar în alegerea noastră devine 
(p'lp) = (27)%(2Ep)6(p' — p), obţinem 


al dp 1 1 


3 (27)3 2Ep 2Ep 2Ep e 


ipr—iEpt (p' |p) 


dp 1 ipr—iEpt 


Forma de mai sus a progatorului este un rezultat in- 
termediar, identic până la constanta 2E, cu propagatorul 
nerelativist prezentat în secțiunea 140. Într-o analiză ul- 
terioară, se ajunge la rezultatul prezentat în secțiunea 145 
pentru propagatorul particulelor descrise de câmpul sca- 
lar. Analiza este aproape identică cu cea făcută în prima 
parte a secțiunii 145 pentru propagatorul nerelativist. 

În partea a doua a acestei secțiuni să justificăm 
parțial „rețeta” pentru construcția vertexurilor diagrame- 
lor Feynman din lagrangean, prezentată în secțiunea 145. 
Să construim un model simplu în care pionii câmpului sca- 
lar real interacționează între ei. Pentru aceasa, să adău- 
găm un termen de interacțiune lagrangeanului câmpului 
scalar real: 


c= (30006 - pm?) - a 

Dacă termenul suplimentar din dreapta nu ar fi fost pre- 
zent, atunci modurile de oscilație k ale câmpului clasic 
ar fi evoluat independent unele de altele. Aşa însă, da- 
torită interacțiunii neliniare, se poate ca sistemul clasic 
să înceapă dintr-un mod de oscilatie bine definit p și să 
sfârșească după un timp într-o superpoziție de mai multe 

Figura 23.8: În figura din stânga este procesul prin care 
un pion se dezintegrează în alți doi pioni, în cadrul teoriei 
43. În dreapta este reprezentată diagrama Feynman a 
acestui proces. Evoluția pionilor este schițată cu linie 
ondulată, deoarece pionul este un boson. Amplitudinea de 
probabilitate a vertezului este proportională cu constanta 
de cuplaj g. 


spaţiu 


moduri de oscilație diferite. În teoria cuantică a câmpu- 
rilor, noile moduri vor avea înmagazinate particule, care 
astfel au fost create de particula iniţială de impuls p. 

Să detaliem procesul de mai sus pornind de la forma 
lagrangeanului de interacţiune: 


e; = alellel[s] 


Am scris câmpurile în mici căsuțe pentru a recunoaște 
vertexul interacțiunii care va apărea în diagramele 
Feynman, conform cu „reţeta” din secţiunea 145. Notaţia 
ne spune că particulele din căsuțe vor fi trei pioni. Vertexul 
va conţine o interacţiune a trei pioni, iar amplitudinea de 
probabilitate va fi proporţională cu termenul rămas după 
ce eliminăm câmpurile, constanta g (vezi figura 23.8). Să 
vedem dacă este așa. 

Pentru aceasta, să considerăm că la momentul inițial 
avem un pion în punctul ro: 


lro) = (ro) |0) 


Ne întrebăm: dacă așteptăm un timp scurt t = 7, în ce 
situaţie vom găsi câmpul scalar cuantic? Pentru început, 
trebuie să reconstruim noul operator E! al energiei. 

Sarcina nu e atât de dificilă dacă observăm că termenul 
suplimentar din densitatea de lagrangean —gg2 joacă rolul 
densităţii de energie potenţială, cu un semn minus (deoa- 
rece lagrangeanul este diferenţa dintre energia cinetică și 
cea potenţială). 

Densitatea suplimentară de energie potenţială este 
atunci ggă, iar energia suplimentară totală AE va fi suma 
acestei valori în tot spaţiul. Ea devine însă un operator 
AÊ, pentru că și $ a devenit un operator: 


B=B+A8, Af=g f Go Ste) 3) dV 


Aici dV este elementul de volum iar E este operatorul 
energiei în absența interacțiunii prezentat mai devreme în 

secţiune. Operatorul AE reprezintă energia potențială a 
interacțiunii, care apare cu semn minus în densitatea de 
langrangian £. 

La un moment t = 7, starea cuantică a câmpului scalar 
devine: 

Zr 
p(6)) = eF 7 |ro) 

Dacă, intervalul de timp t = 7 este foarte scurt, putem 

aproxima: 


o0)) = (1 — iÊ'r) Iro) 

Deoarece termenul al doilea este mic (timpul scurs 7 
este mic), starea cuantică va rămâne aproximativ aceeași. 
Totuşi termenul al doilea face posibil să găsim sistemul și 
în altă stare cuantică. În care însă? Pentru a răspune la 
întrebare, să dezvoltăm acest termen: 


—irE' lro) = —irEp lro) — irAÊ |ro) 


Prima parte conţine operatorul E corespunzător câmpu- 
rilor libere. Ea ne spune că pionul iniţial din punctul ro se 
poate deplasa într-o parte sau alta. Cum acest lucru a fost 
deja discutat în cadrul propagatorului, să ne concentrăm 
pe termenul rămas: 


3 


-ir(AB) |ro) jiro 32 [e ) el ) â0)] |ro) 


În relaţia de mai sus am făcut o simplificare grosieră și 
am înlocuit integrala cu o sumă (ca și cum spaţiul ar fi 
discret), pentru simplitatea argumentului. 

Acum să ne reamintim că, deoarece plr) = Șt (r), ope- 
ratorul glr) poate fi interpretat fie ca un operator care 
creează pioni, fie ca unul care anihilează pioni. Prima vari- 
antă se poate interpreta atunci ca o creare de pioni într-un 
alt punct r Æ ro, deci din vid. Procese ca acestea contri- 
buie la energia vidului şi sunt importante în renormare. 
Noi le ignorăm deocamdată şi ne concetrăm pe interpre- 
tarea operatorului f(r) ca unul de anihilare de particule. 

În suma precedentă, dacă operatorul va acționa într-un 
alt punct r’ Æ ro, rezultatul va fi nul: $r ") |ro) = 0, în 
interpretarea acestuia ca operator de anihilare. Dintre toți 
termenii, doar cel din punctul r = ro va rămâne nenul, 
deoarece operatorul $(ro) anihilează particula ce se află 
acolo, obținând starea de vid (ro) lro) = |0). 


639 


Termenul de mai sus va deveni: 


-irg|âteo) ĝlro)| (ro) Iro) = —irgâtro)âteo) 10) 


În continuare, operatorul f(ro) creează un pion în punc- 
tul ro: 


—irg$lro) ro) 


În final și ultimul operator (ro) va crea un pion în 
același punct, așa încât starea finală va deveni: 


—irg ro; ro) 


După cum vedem, am obținut o stare în care se află doi 
pioni în aceeași poziţie initială ro. Recapitulând, putem 
avea următoarea tranziție: 


lro) —  —irglro;ro) 

Acest proces este exemplificat în figura 23.8. Termenul 
de mai sus are două constante în faţa sa: 7 și g. Ele 
ne spun că amplitudinea de probabilitate a acestui proces 
crește cu timpul (factorul 7) și cu constanta de cuplaj a 
interacțiunii g. Vertexul interacțiunii (amplitudinea sa de 
probabilitate) conţine trei pioni și este proporţional cu g 
(vezi figura 23.8). Am verificat astfel parțial „reţeta” din 
secțiunea 145. 

De remarcat că, cu cât constanta de cuplaj g este mai 
mare, cu atât câmpul cuantic ajunge din starea iniţială 
|ro) în starea finală |ro; ro) mai repede. Rezultatul se in- 
terpretează spunând că, în această teorie, timpul de viață 
al pionului iniţial este corelat cu constanta de cuplaj g a 
interacțiunii. Cu cât constanta de cuplaj g este mai mare, 
cu atât pionul iniţial va rezista liber mai puţin în starea 
sa initială și se va dezintegra mai repede în alţi doi pioni. 

În final, să mentionăm că procesele de mai sus au fost 
schiţate în reprezentarea Schrödinger. Aici, operatorii 
sunt constanţi în timp, iar starea cuantică a câmpurilor se 
schimbă în timp. În teoria particulelor însă, fizicienii fo- 
losesc ceea ce ei numesc reprezentarea Heisenberg, în care 
toţi termenii primesc faze suplimentare, în așa fel încât 
starea cuantică inițială să nu se schimbe în timp. Pe de 
altă parte, operatorii variază în timp. 


acţiune, 306, 313, 441, 453 

acceleraţie critică, 209 

acceleratoare de particule, 425 

achiziţie de masă, 490 

amplitudine de probabilitate, 378, 383, 386, 389, 564 
anihilarea electronului cu pozitronul, 357, 384 
anticulori, 468 

antiparticule, 350, 394 

antiquarc, 457 

asimetrie materie-antimaterie, 531 
astronomie gravitaţională, 184 


barieră de potenţial, 237 

barion, 433, 434, 436, 458 

Big Bang, 195, 199, 517, 521, 525, 527 
birefringenţă, 289 

bit cuantic (qubit), 279 

boson, 254, 333, 438 

bosonul Higgs, 489, 514, 538, 544, 551 
bosonul W, 438, 477, 481, 489, 501 
bosonul Z, 438, 506 

brană de univers, 589 


câmp electric, 49 

câmp electromagnetic, 69 

câmp gluonic, 462 

câmp scalar complex, 497 

câmpul Higgs, 489, 502, 538 

calculator cuantic, 279 

camera cu ceaţă, 424 

caracterul local al mecanicii cuantice, 287 
catastrofă ultravioletă, 216 

cauzalitate, 133 

chiralitate, 479, 481, 578 

clonare cuantică, 296 

coardă bosonică, 573 

coardă relativistă, 553, 558 

colapsul undei de probabilitate, 240, 259, 261, 284, 296 
compactarea spaţiului, 572, 580, 585 
conexiunea spin-statistică, 256 

constantă de cuplaj, 469, 485, 488, 502, 541 
constanta, cosmologică, 210, 421 
constanta de structura fină, 388 
constanta lui Hubble, 199 

constanta lui Planck, 214 


contracția lungimilor, 111, 162 
conversie parametrică de coborâre, 289, 297, 301 
coordonată generalizată, 309 
corelare cuantică, 298, 302 

creier cuantic, 264 

criptografie cuantică, 301 
cromodinamica cuantică, 423, 458 
cuantificarea a doua, 351 

culoare quarci, 457, 459, 472 
curbarea razelor de lumină, 171 
curbe Regge, 555 

curbura spaţiului-timp, 172 
curent de deplasare, 68 


D-brane, 589 

decoerență, 261, 266 

decoerenţa undei de probabilitate, 282 
delocalizare, 240, 296 

densitate de lagrangean, 320 

deplasarea spre roșu, 175 

dezintegrare alfa, 238 

dezintegrare beta, 475, 476, 511 

diagrame Feynman, 377, 389, 396, 398, 466 
difracţia electronilor, 285, 364, 366, 448 
difracţia luminii, 76, 224 

dilatarea timpului, 107, 162, 178 
dimensiuni suplimentare ale spaţiului, 552, 572, 577, 579 
dipol electric, 49 

dipol electric oscilant, 71 

disc de acreţie, 190 

discernabilitate, 255 

dualitate T, 582 

dualitate undă-corpuscul, 229, 273 


ecranarea, sarcinii electrice, 409, 411 
ecuaţia lui Einstein, 157-159 
ecuaţia lui Schrödinger, 233 
ecuaţiile Euler-Lagrange, 314 
ecuaţiile lui Maxwell, 69 

efect Doppler, 175, 191, 198 

efect Doppler gravitațional, 176 
efect fotoelectric, 216 

efect Hawking, 192 

efect Schwinger, 419 
electrodinamica cuantică, 360, 376, 423 


642 


electrolit, 50 interacțiuni neutre, 507 

electroliză, 60 interferența electronilor, 227 
electron, 232 interferența luminii, 76 

ELI, 420 interferența undelor, 224 

elicitate, 479 interferometru Mach-Zehnder, 273 
emisie stimulată, 276 interferometru optic, 102, 184 
energia câmpului electromagnetic, 87 interval relativist, 123, 125, 127, 560 
energia de zero a vidului, 211, 419, 538 invarianța la trensformările de etalonare locale, 459 
energia Planck, 518, 543, 552 invizibilitate, 83 

energie întunecată, 421 isospin, 482, 501 

energie de zero, 417, 421 

energie Planck, 421 Jupiteri fierbinţi, 45 


energie potenţială, 186 

entropie, 592 

epiciclu, 24 

era radiaţiei, 517 

eter, 101 

eveniment spaţio-temporal, 120 
exoplanete, 42 

expansiunea accelerată a universului, 210 
expansiunea universului, 194, 197, 198, 421, 515 
experimentul Aharonov-Bohm, 447 
experimentul Einstein-de Haas, 253 
experimentul Stern-Gerlach, 250 


kaon, 433, 530 


lagrangean, 309, 313, 369 

Large Hadron Collider (LHC), 544, 550, 551 

laser, 275 

legea inducției magnetice, 68 

lentile gravitaționale, 172, 206 

lepton, 433, 438 

linie de univers, 121, 600 

lungime de undă Compton, 411, 431, 442, 478, 548 
lungime Planck, 421, 518, 548, 556, 567, 595 


mănunchi de fibre, 455, 462, 483 

mărimi Planck, 518, 556 

masă de repaus, 135, 569 

masa și sarcina originare ale electronului, 407 
masa electromagnetică, 404 

masa Planck, 548, 557 

materia întunecată, 203 


fermion, 254, 337, 438 
feromagnet, 493 

fluctuații cuantice, 525, 527 
fluctuații de energie, 442 

forţa, Casimir a vidului, 416, 419 
forţa de culoare, 466 

forța gravitaţională, 34, 591 i TENS 
forţa nucleară slabă, 435 matrice unitară, 461 

forta nucleară tare, 430, 435 matricea CKM, 511, 531 

foton, 217, 220, 225, 226, 277, 297, 374, 381, 382 mecanica analitică, 309 

fotoni corelaţi, 302 mecanica newtoniană modificată, 208 

franje de interferență, 76 metamateriale, 80 l 

frecventa Planck, 421, 568 metoda dimensională de renormare, 405 
fünctie ; de undă, 229 metoda lui Feynman, 369, 376, 390, 440, 563 


funcție de undă multiparticulă, 255, 289, 331 metrica Schwarzschild, 160, 187 
metrica spațiului, 147 


gaură de vierme, 193 metrica spațiului-timp, 123, 156 

gaură neagră, 185, 592 metrica unei suprafeţe curbe, 145 

gaură neagră microscopică, 547, 592 mezon, 430, 433, 436, 439, 458, 472, 477 

gaură neagră stelară, 190 mișcarea retrogradă a planetelor, 23, 25 

gaură neagră supermasivă, 190 microscopie de forţă atomică, 62 

generare de perechi, 357, 384 miuon, 110, 425, 433 

geodezică, 153, 155, 600 modelul Kaluza-Klein, 579 

geometrie neeuclidiană, 141, 195 modelul planetar al atomului, 62, 221 

gluon, 438, 463, 466 modelul standard al particulelor elementare, 513, 540 

GPS, 181 moment cinetic, 249 

grad de libertate intern, 452 moment magnetic, 249 

graviton, 556 moment magnetic de spin, 413 

greutatea luminii, 92 momentul magnetic anomal al electronului, 414 
monopol magnetic, 51 

hadroni, 433 multiversuri, 200 


hipersferă, 143, 195 
nemurire cuantică, 271 


indice de refracție, 307 neutrin, 433, 438, 475, 476, 479, 481, 533 

indice de refractie negativ, 82 neutrin solar, 533 

inelul lui Einstein, 173 niveluri discrete de energie, 214 

inflaţia universului, 520, 527 nivelurile de energie ale atomului de hidrogen, 221 


inflaton, 522 non-localitatea mecanicii cuantice, 288 


nor de particule virtuale, 411 
numărul lui Avogadro, 60 


optică cuantică, 278 

orizontul găurii negre, 187 

oscilație bosonică, 574 

oscilație fermionică, 574 

oscilator armonic, 214, 316 
oscilator armonic cuantificat, 333 
oscilator bosonic sau fermionic, 539 
oscilator fermionic, 337 


paradoxul EPR, 288 

paradoxul gemenilor, 119, 179 

paradoxul lui Olbers, 203 

paradoxul măsurătorii fără interacţiune, 271 
partener supersimetric, 537 

particule virtuale, 365, 391, 398, 428, 442 
pendul, 309, 313 

pensetă optică, 91 

pereche Cooper, 491, 493 

perechi virtuale, 412 

perechi virtuale electron-pozitron, 408, 415, 420 
periheliul planetei Mercur, 167 
permeabilitatea magnetică, 70, 98 
permitivitatea electrică, 49, 98 

pion, 432, 433, 479 

pisica lui Schrödinger, 245 

planete extrasolare, 42 

polarizare electrică, 47 

polarizarea luminii, 76, 276 

polarizarea sarcinilor electrice, 408 
postulatele lui Einstein, 113 

postulatul lui Pauli, 256 

potenţial electric, 322, 444, 447 

potenţial magnetic vector, 447 

potenţiale electrodinamice, 323, 446, 447 
potenţialul electric Coulomb, 327, 410 
pozitron, 348, 384, 394, 396 

presiunea luminii, 90 

principiul acţiunii minime, 305, 369, 561 
principiul antropic, 586 

principiul de incertitudine, 246, 395 
principiul de incertitudine energie-timp, 440 
principiul echivalenţei, 138, 170, 171 
principiul echivalenţei dintre energie și masă, 134 
principiul lui Fermat, 307 

probabilitate de tranziţie, 370 

proces virtual, 386, 388, 442 

procesare paralelă, 281 

proiecția GSO, 578 

propagator, 378, 395, 400, 402 

proton, 428, 430, 437, 481 

pulsar, 183 


quarc, 436, 438, 456, 472, 510 


răcirea universului, 202 

radiația corpului negru, 212 

radiaţia cosmică de fond de microunde, 201, 517, 521, 
527 

radiația Hawking, 550, 593 

radiaţie de sincrotron, 426 


643 


radiație Hawking, 592 

radioactivitate, 475 

raza critică a unui corp ceresc, 164, 186 
raza Schwarzschild, 548, 592 

raze cosmice, 424 

reţele neuronale, 264 

registru cuantic, 282 

renormare, 405, 478, 489, 542 
renormarea electrodinamicii cuantice, 410 
reprezentarea energie-impuls, 397, 403 
rezonanţe, 555 

ruperea simetriei de chiralitate, 480 
ruperea spontană de simetrie, 493 


sarcină barionică, 434 

sarcină de straneitate, 434 

secţiune eficace, 476, 546 

sectorul Neveu-Schwarz, 575 

sectorul Ramond, 575 

selectron, 540 

separator de fascicule, 272 

separator de fascicule polarizate, 277, 290 
simetria sarcină-paritate, 480, 511, 530 
simetria SU(2), 485, 501, 510 

simetria SU(3), 460, 462 

simetria U(1), 462 

simultaneitatea, evenimentelor, 126 
sistem binar de stele, 100 

sistem de referință inerţial, 93 

spaţii Calabi-Yau, 585 

spaţiu-timp, 120 

spaţiul-timp Minkowski, 124 

spectrul luminii, 79, 175, 219 

spinor, 460 

spinul electronului, 249, 348 

spinul fotonului, 254 

stea neutronică, 183, 550 

stea pitică albă, 190 
Super-Kamiokande, 536 

supercoarda relativistă, 574 
supergravitaţie, 584 

superlentilă, 82 

supernovă, 100, 190, 210 

superpoziție cuantică, 242, 269, 275, 289, 331, 332, 534 
supersimetrie, 537, 542, 552, 577, 588 
supraconductibilitate, 491 
supraconductivitate, 472 
supraconductor cu temperatură critică, 66 
suprafaţă de univers, 562, 565 


tăria interacțiunilor, 469, 541 
tahion, 570, 571, 577 

tauon, 433 

teleportarea cuantică, 295 
temperatura Planck, 518 
tensiune electrică, 322, 444 
tensor de metrică, 147 

tensor energie-impuls, 156, 523 
teoria corzilor relativiste, 554 
teoria electroslabă, 423, 502 
teoria M, 584 

teorie clasică de câmp, 320 


teorie cuantică de câmp, 333 

timp de decoerență, 263 

timp propriu, 114, 125, 160, 561 
traiectorie virtuală, 312, 365, 367, 378 
transformări locale de etalonare, 444, 455 
transformări Lorentz, 127 

transformare de etalonare, 323 

tub catodic, 56, 218 

tunelare cuantică, 237 


undă de probabilitate, 224 

undă de probabilitate a electronului, 227, 448 
undă pilot, 227 

undă pilot a unei particule, 368 

unde electromagnetice, 71 

unde gravitaționale, 182, 184 

unificarea forţelor, 500 


unificarea forţelor fundamentale, 542 
univers hiperbolic, 196 

univers hipersferic, 196 

univers observabil, 201, 515 
universuri multiple, 268, 528 


vârsta, universului, 200 

variaţia vitezei luminii, 180 
variabile ascunse în mecanica cuantică, 284, 289 
vectorul Poynting, 85 

vertex, 383, 384, 396, 466 

vid comprimat, 420 

vid cuantic, 414 

viteză de evadare, 186, 195 
viteza luminii, 98 

viteza maximă a informaţiei, 287 
viteze generalizate, 309 


